\NormalFont\ShortTitle{ኤርማሳ}

{\MT ኤርማሳ ትምቢትያ

\par }{\IMT ገሉዋ

\par }{\IP ትምቢትያ ኦድያ ኤርማስ፥ ክርስቶስ የለታናፐ ካሰ ላፑን ጼቱ ላይꬃ ዉርሰꬃንነ ኡሱፑንꬆ ጼቱ ላይꬃ ዶመꬃ ሄራን ደኤዳ። ኤርማስ ዳሮ ዎድያ ኦꬄዳ ባረ ኦሱዋን ኡንቱንቱ ኤቃ ጎይኑዋነ ኡንቱንቱ ናጋራ ኦሱዋ ጋሱዋን ጾሳ አሳ ቦላ ዎልቃማ ባሻይ ዪደ ደእያዋ ኡንቱንታ ምንሲደ ኤርሴዳ። ባረ ኦዴዳዌ ኡባይ ፖለቴዳዋ ፓጻ ደኢደ ባረ አይፍያን በኤዳ። ባብሎነ ካቲ ናቡካዳናጾር የሩሳላመ ኦይቂደ፥ ካታማነ ጌሻ ጎልያ ላሌዳ። ይሁዳ ካዉነ አሳፐካ ዳርያ ባጋይ ኦሞደቲደ ባብሎነ ቤዳ። ጉጂደካ ኤርማስ አሳይ ኦሞዱዋፐ ስማናዋነ እስራኤልያ ካዉተꬃይ ኤቃናዋ ካሰቲደ ኦዴዳ።

\par }{\IP ኤርማሳ ማጻፋ ኦይዱ ከሲደ በአናዉ ዳንዳየቴ።

\par }{\ILI 1. ናብያ ጼሳባ፥ እዮስያሳ፥ ዮኣቄማ፥ ዮኣኪናነ ሰደቅያሳ ካዉተꬃ ላይꬃቱዋን ይሁዳ አሳስነ ኡንቱንታ ካለꬅያዋንቶ ጾሳፐ ዬዳ ቃላ።

\par }{\ILI 2. ሀናናዉ ኦደቴዳ ዱማ ዱማ ቃላቱዋነ ኤርማሳ ደኡዋን ፖለቴዳ ዋና ዋና የዎቱዋ ጉጂደ፥ ኤርማሳ ጻፍያ ባሩክ ጻፊደ ኦይቄዳ ቄር ዳዉታርያፐ ቤቴዳ ጹፈቱዋ።

\par }{\ILI 3. ዱማ ዱማ አላጋ ቢታ አሳዉ ጾሳፐ ኦደቴዳ ትምቢትያ ቃላቱዋ።

\par }{\ILI 4. የሩሳላመ ኦይቀꬃባነ አሳይ ኦሞደቲደ ባብሎነ ባናዋ ኦድያ ጉጆ ታርከቱዋ።

\par }{\IP ኤርማስ ባረ አሳ ሎይꬅ ሲቅያነ ኡንቱንቱ ቦላ ባየꬃ ፕርዳ አꬃናዉ ሎይꬅ ዳሮ እጽያ አሳ። ትምቢትያ ኦድያ አሳ ግዲደ ኦꬃና ማላ ጾሳይ አ ጼሴዳ ድራዉ፥ ባረና ጋኬዳ መቱዋ ጋሱዋን እ ካዮቴዳ ምኖ ካዩ አ ማጻፋ ግዶን ዳሮ ሳኣን ጻፈት ኡቴዳ። ጾሳ ቃላይ አ ዎዛና ግዶን ታማዳን ጹግያ ድራዉ፥ ሄዋ ባሪደ ዎꬅ አጋናዉ ዳንዳይቤናዋ ቆንጭሴዳ።

\par }{\IP ሀ ማጻፋን ጻፈቴዳ ትምቢትያ ኦዴዳ ዎልቃማ ዎልቃማ ቃላቱዋፐ እቱ እቱ መቱ ኩሜዳ ኤርማሳ ላይꬃፐ አꬊደ፥ ዎዛናን ጻፈተደ ድራዉ፥ ሀሳይስያ አስታማሪ ኮሸናን፥ ኡባ ገደ ናግያ ኦራꬃ ጫቁ ጾሳ አሳዉ እመትያ ዎዲ ያናዉ ደእያዋ ማላቲኖ (31:31-34)።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ጾሳይ ኤርማሳ ዶሬዳ
{\IOR{1:1-19}}

\par }{\IO ጾሳይ ይሁዳነ እስራኤልያ አሳ ሙርያዋ
{\IOR{2:1—25:38}}

\par }{\IO ኤርማስ ዎርዶ ናባቱዋ ኤቀቴዳ
{\IOR{26:1—29:32}}

\par }{\IO ጾሳይ ባረ አሳ ባረንቱ ቢታዉ ዛራና
{\IOR{30:1—33:26}}

\par }{\IO ኤርማሳ ዱማ ዱማ ኦሶቱዋ
{\IOR{34:1—38:28}}

\par }{\IO የሩሳላመ ኩንደꬃነ ይሁዳን መቴዳ ሀኖታቱዋ
{\IOR{39:1—42:22}}

\par }{\IO ኤርማስ ግብጼ ቤዳ
{\IOR{43:1—44:30}}

\par }{\IO ባሮካዉ ኦደቴዳ ትምቢትያ
{\IOR{45:1-5}}

\par }{\IO ናቢ ዱማ ዱማ አሳዉ ኦዴዳ ትምቢትያ
{\IOR{46:1—51:64}}

\par }{\IO የሩሳላመ ኩንደꬃባዉ ኪተቴዳ ጉጃ ኦዱዋ
{\IOR{52:1-34}}



\par }\ChapOne{1}{\SH ጾሳይ ኤርማሳ ዶሬዳ
\par }
{\R (1:1-19)

\par }{\PP \VerseOne{1}ቢንያማ ቢታን አናቶታ ካታማን ደእያ ቄሳቱ ዋፐ እቱዋ ግድያ ህልቂያ ናኣ ኤርማሳ ቃላይ ሀዋ።

\VS{2}አሞና ናአይ፥ ይሁዳ ካቲ እዮስያስ ካተቴዳ ታማነ ሄዘንꬆ ላይꬃን መꬍና ጎዳ ቃላይ ኤርማሳዉ ዬዳ።
\XREF{}{{\XO 1:2 }{\XT{2 ካታ. 22:3—23:27፤ 2 ኦዱዋ 34:8—35:19}}}

\VS{3}ቃይ እዮስያሳ ናአይ፥ ይሁዳ ካቲ እዮአቄም ካተቴዳ ላይꬃቱዋን ጾሳ ቃላይ ኤርማሳዉ ዬዳ። ቃይካ እዮስያሳ ናአይ፥ ሰደቅያስ ካተትና፥ ታማነ እት ላይꬃ ጋካናዉ፥ ጾሳ ቃላይ ዳሮ ገደ አዉ ዬዳ። ሄ ላይꬅ እቼሻንꬃ አግናን የሩሳላመ አሳይ ኦሞደቲደ ቤዳ።
\XREF{}{{\XO 1:3 }{\XT{2 ካታ. 23:36—24:7፤ 25:21፤ 2 ኦዱዋ 36:5-8፤ 11:21}}}


\par }{\SH ኤርማስ ጼሰቴዳ
\par }
{\PP \VS{4}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{5}“ታን ኔና ነ አት ኡሉዋን አታናፐ ካሰ ኤራድ። ኔን ኡሉዋፐ የለታናፐ ካሰ ታን ኔና ጌሻደ ዱማያ ዎꬃድ። ቃይ ካዉተꬃቶ ትምቢትያ ኦድያዋ ኦꬃደ ኔና ሱንꬃድ” ያጌዳ።


\par }{\PP \VS{6}ታን፥ “ሀእ ኡባ ሞድያ መꬍና ጎዳዉ፥ ታን ናኣ። ታን ዎት ሃሳይንቶካ ኤርከ” ያጋድ።


\par }{\PP \VS{7}ሽን መꬍና ጎዳይ ታና ሀዋዳን ያጌዳ፤ “ ‘ታን ናኣ’ ጎፓ። ታን ኔና ኪትያ አሳ ኡባኮ ባ። ታን አዛዝያዋ ኡባካ ኦዳ።

\VS{8}ኡንቱንቶ ያዮፓ። አያዉ ጎፐ፥ ታን ኔና አሻናዉ ኔናና እትፐ ደአና። መꬍና ጎዳይ ሀዋ ኦዳድ” ያጌዳ።


\par }{\PP \VS{9}መꬍና ጎዳይ ባረ ኩሽያ የዲደ፥ ታ ዶና ቦቼዳ። ያቲደ፥ “በአ፤ ታን ታ ቃላ ነ ዶናን ዎꬃድ።

\VS{10}ኔን ሾዳናዉነ ኮላናዉ፥ ꬋይሳናዉነ አꬃ የጋናዉ፥ ኬጻናዉነ ቶካናዉ፥ ደርያ አሳ ቦላነ ካዉተꬃቱዋ ቦላ ታን ሀች ኔና ሱንꬃድ” ያጌዳ።


\par }{\PP \VS{11}መꬍና ጎዳ ቃላይ ታኮ ዪደ፥ “ኤርማሳ፥ ነዉ አያይ ቤቲ?” ያጌዳ።

\par }{\PP ታን ዛራደ፥ “ላዉዝያ ግያ ምꬃፐ ከሴዳ ጋትማይ ቤቴ” ያጋድ።


\par }{\PP \VS{12}መꬍና ጎዳይ ታና፥ “ኔን ልከ በኣዳ። አያዉ ጎፐ፥ ታንካ ታ ቃላይ ፖለትና፥ ሄዋዳን በአናዉ ናጋይ” ያጌዳ።


\par }{\PP \VS{13}ላኤንꬁዋካ መꬍና ጎዳ ቃላይ ታኮ ዪደ፥ “ሀራባይ ቃይ አያይ ቤቲ?” ያጌዳ።

\par }{\PP ታን ዛራደ፥ “እት ፐንትያ ጻሩ ሁጲሳ ባጋፐ ሃ ስሚደ፥ ኩንዳናዉ ማት ኡቴዳዌ ቤቴ” ያጋድ።


\par }{\PP \VS{14}መꬍና ጎዳይ ታና፥ “ሁጲሳ ባጋፐ ባሻይ ፖꬊደ፥ ቢታን ደእያ አሳ ኡባ ቦላ ጉካና።

\VS{15}ታን ሁጲሳ ባጋ ካዉተꬃቱዋን ደእያ አሳ ኡባ ጼሳና ሀናይ። ታን መꬍና ጎዳይ ሀዋ ኦዳድ። ኡንቱንቱ ካተቱ ዪደ፥ የሩሳላመ ገልያ ፐንገቱዋን፥ ድርሳ ዩሹዋ ኡባንነ ይሁዳ ካታማቱዋ ኡባን ባረንቱ አራታቱዋ ዎꬃና።

\VS{16}ይሁዳ አሳይ ታና አጊደ፥ ሀራ ጾሳቶ ያርሺደነ ባረንቱ ኩሽያን ኡንቱንቱ ኦꬄዳባዉ ጎይኒደ፥ ኦꬄዳ ኡንቱንቱ ኢታተꬃ ኡባ ድራዉ፥ ታን ታ ፕርዳ ኡንቱንቱ ቦላ ኦዳና።


\par }{\PP \VS{17}“ሽን ኔን ነ ሁጲያዉ ጊጋ! ደንዳ ኤቃደ፥ ታን ኔና አዛዝያዋ ኡባ ኡንቱንቶ ኦዳ። ኡንቱንቶ ያዮፓ። ኔን ኡንቱንቶ ያዮፐ፥ ታን ኔና ኡንቱንቱ ስንꬃን ጉጃ ያሽሳና።

\VS{18}ሀች ታን ኔና ሀ ቢታ ኡባ ቦላ፥ ይሁዳ ካተቱ ቦላ፥ ካፖቱዋ ቦላ፥ ቄሳቱ ዋ ቦላነ ሀ ቢታ አሳ ቦላ ግምበቴዳ ካታማዳን፥ ብራታ ቱሳዳንነ ናሃስያ ብራታን ድሬዳ ድርሳዳን ኦꬃደ ምንሳድ።

\VS{19}ኡንቱንቱ ኔናና ኦለታና። ሽን ታን አሻናዉ ኔናና እትፐ ደእያ ድራዉ፥ ኔና ጾንክኖ። መꬍና ጎዳይ ሀዋ ኦዳድ” ያጌዳ።




\par }{\MS ጾሳይ ይሁዳነ እስራኤልያ አሳ ሙርያዋ

\par }\Chap{2}{\MR (ኤር. 2:1—25:38)

\par }{\SH እስራኤልያ አሳ ናጋራ
\par }
{\PP \VerseOne{1}መꬍና ጎዳ ቃላይ ታዉ ዪደ፥

\VS{2}“ባደ የሩሳላመ አሳ ሀይꬃን ሀዋዳን ያጋደ አዋያ፤ ‘ኔን ያላጋተꬃን ታዉ አይ ኬሻ አማነቴደንቶ፥ ቃይ ኔን ብሮ ምሽራን ደእያ ዎደ፥ ታና አይ ኬሻ ሲቄደንቶ፥ ታን ጾሳይ ሀሳያይ። ኔን ባዞ ግዱዋና፥ ዘረꬃይ ዘረት ኤረና ቢታና ታና ካላዳ።

\VS{3}ሄ ዎደ እስራኤሊ መꬍና ጎዳዉ ጌሻ። አዉ ባይራ ካꬃ ማላ፤ አፐ ሜዳ ኡባቱ ባይዛንቻ ግዲኖ። ያትና፥ ኡንቱንቱ ቦላ ኢታባይ ዬዳ። መꬍና ጎዳይ ሀዋ ኦዳድ’ ያጋ” ያጌ።


\par }{\PP \VS{4}ህንተኖ፥ ያቆባ አሳቶ፥ እስራኤልያ ዛረቶ፥ ኡባይካ መꬍና ጎዳ ቃላ ስስተ!

\VS{5}መꬍና ጎዳይ ሀዋዳን ያጌ፤ “ካሰ ህንተ አዎቱ ታናን አይ ባይዙዋ ደሚደ፥ ታፐ ሃኪደ ቤድኖ? ኡንቱንቱ ፓና ኤቃቶ ጎይኒደ፥ ፓናባ ግዴድኖ።

\VS{6}ኡንቱንቱ፥ ‘ኑና ግብጼፐ ከሴዳዌ፥ መላ አፎ ግዴዳ ባዙዋና፥ ኮሻይነ ꬍጵ ጎ ꬉማይ ደእያ ቢታና፥ አይ አሳይነ አና ዎይ ደኤና ሳና ካለꬄዳ መꬍና ጎዳይ ሀቃን ደኢ?’ ያግበይክኖ።

\VS{7}ህንተ አፐ ቴራነ ሎኦባ ማና ማላ፥ ታን ህንተና ቱኤ ቢታዉ አሃድ፤ ሽን ህንተ ዪደ፥ ታ ቢታ ቱንሴድታነ ታ ላታ ኢሴድታ።

\VS{8}ቄሳቱ ካ፥ ‘መꬍና ጎዳይ ሀቃን ደኢ?’ ያግበይክኖ። ታ ህጊ ኡንቱንቱ ኩሽያን ደእያ አሳቱካ ታና ኤርበይክኖ። አሳ ሞድያዋንቱካ ታ ቦላ ማካሌድኖ። ትምቢትያ ኦድያዋንቱካ ባኣላ ሱንꬃን ትምቢትያ ኦዲደ፥ ፓና ኤቃቶ ጎይኔድኖ” ያጌ።


\par }{\PP \VS{9}ቃይካ መꬍና ጎዳይ ሀዋዳን ያጌ፤ “ሄዋ ድራዉ፥ ታን ህንተና ብሮካ ሞታና፤ ህንተ ናናቱዋ ናናቱዋካ ሞታና።

\VS{10}አነ አዋይ ዶልያ ባጋ ቢደ፥ ቆጲሮሳ ግያ ሃꬃን ዶደቴዳ ቢታ ጼልተ። ዎይ አዋይ ዉልያ ባጋ ቄዳረ ግያ ቢታ አሳ ኪቲደ ጾሞስስተ። ያቲደ አነ ሀዋ ማላባይ ሀዋፐ ካሰ ባጋን ሀኔደንቶነ በእተ።

\VS{11}ኡንቱንቱ ቱሙ ጾሳቱዋ ግዳና ꬋዮፐነ፥ ደሪ ባረ ጾሳቱዋ ላምቤና። ሽን ታ አሳይ ታና ባረ ቦንቹዋ ፓና ኤቃቱዋን ላሜዳ” ያጌ።


\par }{\PP \VS{12}ቃይካ መꬍና ጎዳይ ሀዋዳን ያጌ፤ “ሳሎቶ፥ ‘ፖራ!’ ጊተ፤ ዳጋሚደ ኮኮርተ!

\VS{13}አያዉ ጎፐ፥ ታ አሳይ ላኡ ኢታባቱዋ ኦꬄዳ፤ ሄዋንቱነ፥ ደኡዋ ሃꬃ ፑልቱዋ ታና አጌዳ፤ ሃꬃ ኦይቃናዉ ዳንዳየና፥ ጾኤት ድጌዳ ኦላ ባረዉ ቦኬዳ።


\par }{\PP \VS{14}“እስራኤሊ ቆማነ ግደና፤ ሶን የለቴዳ አይለነ ግደና። ያትና፥ እ አያዉ ዶአይ ኦይቂያዋ ግዴዴ?

\VS{15}አ ሞርከቱ ጋሙዋዳን፥ አ ቦላን ጉዴድኖ። ኡንቱንቱ ባረንቱ ቃላ ꬎቁ ኦꬂደ ዳሬድኖ፤ ኡንቱንቱ አ ቢታ መላ ከሴድኖ፤ አ ካታማቱካ ላለቲደ፥ ደእያዋ ꬋዬድኖ።

\VS{16}ሄዋ ቦላካ መምፕሳነ ጻፍናሳ አሳቱ አ ሊጲያ ሜዴድኖ።

\VS{17}ኔኖ እስራኤልያዉ፥ እ ኔና ኦግያን ካለꬅሽን፥ መꬍና ጎዳ ነ ጾሳ አጌዳዋን ሀዋ ነ ቦላ አሄዳዌ ኔና ግድኪ?

\VS{18}ናይለ ሻፋፐ ሃꬃ ኡሻናዉ ግብጼ ብያዌ ኔና አያ ማዳኔ? ዎይ ኤፍራጺሳ ሻፋፐ ሃꬃ ኡሻናዉ አሶረ ቢታ ብያዌ ኔና አያ ጎአኔ?

\VS{19}ስም ነ ኢታተꬃይ ኔና ሙራና፤ ኔን ታና አጌዳዌ ነ ቦላ ፕርዳና” ያጌ።

\par }{\PP መꬍና ጎዳይ፥ ኡባፐ ዎልቃማ ጾሳይ ሀዋዳን ያጌ፤ “ኔን ታና መꬍና ጎዳ ነ ጾሳ አጌዳዌ አይ ኬሻ ኢታነ ጫማ ግድንቶ፥ አነ ኤራነ በአ። ኔን ታዉ ያይያ ያሻይ ኔናን ባዋ።


\par }{\PP \VS{20}“ታን ነ ሞርገ ምꬃ በን መንꬃድ፤ ነ ቃሹዋካ ዱꬃድ። ያትናካ፥ ‘ታን ነዉ ኦꬅከ’ ያጋዳ። ደርያ ኡባ ቦላነ ዳሻ ምꬃ ኡባ ጋርሳን ሻርሙጻዳን ግሳዳ።

\VS{21}ታን ኔና በርተ ዘረꬃፐ አካደ፥ ሎኦ ዎይንያ ቱራዳን ቶካድ። ያትና፥ ዋና ጉየ ስማደ፥ ዎራን ዶሌዳ፥ ባዬዳ ዎይንያ ቱራ ግዳዲ?” ያጌ።


\par }{\PP \VS{22}ቃይካ ኡባ ሞድያ መꬍና ጎዳይ ሀዋዳን ያጌ፤ “ኔን ሀንጪጭያን ሜጨታንቶካ፥ ሳሙና ዳርሳደ ጎርፐታንቶካ፥ ነ ባይዙዋ ቅታይ ሀእካ ታ ስንꬃና።

\VS{23}ኔን ዋናደ፥ ‘ታን ቱናበይከ፤ ታን ባኣላ ኤቃቶ ጎይናናዉ ዎጻበይከ’ ጋናዉ ዳንዳያይ? አነ ኔን ዎምባን ሀኔዳዋ ጼላ፤ ኔን ኦꬄዳዋነ አኬካ። ኔን ያነ ሃነ ዎꬃ ጃምያ ጋላት ማላ።

\VS{24}ኔን ባዙዋ ሜዘቴዳ፥ ባረ ዚታ ዎደ ጫርኩዋ ስንገꬅያ ሀራት ማላ። አ ብራሳዉ ኤቃ ክችና፥ ኦን እዞ ተአናዉ ዳንዳዪ? እዞ ዚትያ አይ ዎዳላ ሀሪነ ዳቡረና፤ እ እዝ ጨገናን እዞ ደም አጌ።

\VS{25}ኔኖ፥ እስራኤልያ፥ ነ ጫማይ ዉራና ጋካናስነ ነ ኮኪ መላና ጋካናዉ፥ ሀራ ጾሳቱዋ ጌዱዋ ሀዋዳን ዎጾፓ። ሽን ኔን፥ ‘እጻዳ፤ ሄዌ ታና አይነ ማደና። አያዉ ጎፐ፥ ታን እማꬃ ጾሳቱዋ ሲቃ ድጋድ፤ ታን ኡንቱንቶ ጎእናና’ ያጋዳ።


\par }{\PP \VS{26}“ካይሱ ኦይቀቴዳ ዎደ ዬላትያዋዳን፥ እስራኤልያ አሳይ ዬላቴ፤ ኡንቱንቱካ፥ ኡንቱንቱ ካተቱ፥ ኡንቱንቱ ካፓቱ፥ ኡንቱንቱ ቄሳቱ ነ ኡንቱንቱ ትምቢትያ ኦድያዋንቱ ኡባይ ዬላቲኖ።

\VS{27}ኡንቱንቱ ምꬃ፥ ‘ኔን ታ አዉዋ’ ያጊኖ፤ ቃይ ሹቻ፥ ‘ኔን ታና የላዳ’ ያጊኖ። ኡንቱንቱ ታዉ ባረንቱ ሶምኡዋ አጊደ፥ ባረንቱ ዞክያ ዛሬድኖ። ሽን ኡንቱንቱ መቶትያ ዎደ ታና፥ ‘ደንዳ! ኑና አሻ!’ ያጊኖ።

\VS{28}ሽን አነ፥ ህንተ ህንተዉ መꬌዳ ጾሳቱ ሀቃን ደእኖ? ህንተ መቶትያ ዎደ ህንተና አሻናዉ ዳንዳዮፐ፥ አነ ደንድኖ! ህንተኖ፥ ይሁዳ አሳቶ፥ ህንተ ጾሳቱ ህንተ ካታማቱዋ ኬሻ ጮራ” ያጌ።


\par }{\PP \VS{29}መꬍና ጎዳይ ሀዋዳን ያጌ፤ “ህንተ ታናና አያዉ ሞተቲቴ? ህንተ ኡባይካ ታዉ ማካሌድታ።

\VS{30}ታን ህንተና ጮ መላ ሙራድ፤ ህንተ ባይበይክታ። ኮሻቴዳ ጋሙዋዳን፥ ህንተ ማሻይ ህንተ ትምቢትያ ኦድያዋንታ ም ድጌዳ” ያጌ።


\par }{\PP \VS{31}ህንተኖ፥ ሀ ዎድያ የለታቶ፥ መꬍና ጎዳ ቃላ ስስተ! እ ሀዋዳን ያጌ፤ “ታን ህንተዉ፥ እስራኤላቶ ባዞ ማላ ዎይ ꬍጵ ጎ ꬉማ ቢታ ማላ ግዳድታየ? ያትና፥ አያዉ ታ አሳይ፥ ‘ኑን ኑ ሸንያዳን ባና፤ ላኤንꬆ ኡባካ ኔኮ ስሞኮ’ ያጊ?

\VS{32}ወዶራታ ባረ አሌቁዋ ዎይ ቡላቼትያና ባረ ቡላቻ ማዩዋ ዶጋይ? ሽን ታ አሳይ ታና ፓይዱ ባይና ጋላሳ ዶጌዳ።

\VS{33}ኔን ነ ላገꬃቶ ጌዱዋ ዎጽያዋ አያ ሜዘታዲ! ሎይꬅ ኢታ ማጫ አሳቱካ ነ ኦግያፐ ታማራናዉ ዳንዳዪኖ።

\VS{34}ቃይ መንꬂደ ገልሽና ኦይቄዳ አሳ ሱꬃን ግደናን፥ ጽሎ ህዬሳቱዋ ሱꬃ ꬋጩዋን ነ ማዩ ባይ ኡቴዳ።

\par }{\PP “ኔን ሀዋ ኡባ ኦꬃደካ፥

\VS{35}‘ታን ጽሎ፤ ቱሙዋፐ ጾሳይ ታ ቦላ ሀንቀተና’ ያጋሳ። ኔን፥ ‘ታን ናጋራ ኦꬃበይከ’ ግያ ድራዉ፥ ታን ነ ቦላን ፕርዳና።

\VS{36}ያትና ኔን ነ ኦግያ ላማናዉ አያዉ ብቻራይ? ካሰ ኔና አሶረ ቢታይ ዬላዬዳዋዳን፥ ግብጼ ቢታይካ ዬላያና።

\VS{37}ኔን ሀዋፐካ ነ ሁጲያ ኦይቃደ ከሳና። አያዉ ጎፐ፥ መꬍና ጎዳይ ኔን አማነትያዋንታ እጼዳ። ኔን ኡንቱንቱን ማደታካ” ያጌ።




\par }\Chap{3}{\SH አማነተና እስራኤላቶ
\par }
{\PP \VerseOne{1}መꬍና ጎዳይ ሀዋዳን ያጌ፤ “እት አሳይ ባረ ማቻቶ የድና፥ እዛ ባደ ሀራ አስና ገሎፐ፥ ሄ ብታኒ ላኤንꬆ እዞ ዛሪ? ዛሮፐ ሄ ቢታይ አꬌዳ ቱና ቱኔ! ሽን ኔን ሻርሙጻዳን፥ ጮራ ላገꬃቱዋና ደኣዳ፤ ያናደካ ሀእ ኔን ታኮ ስማኒ!

\VS{2}አነ ꬎቁ ጋደ፥ አያይነ ባይና ደረቱዋ ጼላ። ኔን ሻርሙጻዳን ግሳቤናሳይ ሄዋን ደኢ? አራብያ አሳይ ባዙዋን ኡቲደ ናግያዋዳን፥ ኔን ላገꬃቱዋ ናጋደ ኦግያ ጋጻን ኡታዳ። ያታደ ነ ሻርሙጻንነ ነ ኢታተꬃን ቢታ ቱንሳዳ።

\VS{3}ሄዋ ድራዉ፥ ባꬌሳይ ተኤቴዳ፤ ባልጉዋ እራይካ ቡከናን አጌዳ። ሄዋ ሀኖፐካ፥ ነዉ ሻርሙጽያ ማላይ ደኤ፤ ኔን ዬላተናን እጻዳ።


\par }{\PP \VS{4}“ሀእ ኔን ታና፥ ‘ታ አዎ፥ ታ ናአተꬃደፐ ዶምና፥ ኔን ታና ሲቃሳ።

\VS{5}ኔን ኡባ ገደ ታ ቦላ ይሎታይ? ነ ሀንቁ መꬍናዉካ አገኔ?’ ያጋሳ። ኤ፥ ኔን ሀዋ ያጋሳ፤ ሽን ኔን ኦꬃናዉ ዳንዳይያ ኢታ ኡባ ኦꬃሳ” ያጌ።


\par }{\PP \VS{6}ካቲ እዮስያስ ካተቴዳ ላይꬅ፥ መꬍና ጎዳይ ታና ሀዋዳን ያጌዳ፤ “ሀና አማኑ ባይና እስራኤላታ ኦꬄዳዋ ኔን በኣድ? አ ደርያ ኡባ ቦላነ ዳሻ ምꬃቱ ኡባ ጋርሳ ባደ፥ ያን ሻርሙጻዱ።
\XREF{}{{\XO 3:6 }{\XT{2 ካታ. 22:1—23:30፤ 2 ኦዱዋ 34:1—35:27}}}

\VS{7}እዛ ሀዋ ኡባ ኦꬃደካ፥ ታኮ ስማናኑ ጋደ ቆፓድ፥ ሽን ስማበይኩ። ቃይ እ ምቻታ፥ አማነተና ይሁዳካ ሄዋ በኣዱ።

\VS{8}አማኑ ባይና እስራኤሊ ዳሮ ገደ ሻርሙጼዳ ድራዉ፥ ፓራማ እማደ እዞ የዳድ። ሄዋ ግድናካ እስራኤሊ ምቻታ፥ አማነተና ይሁዳ ያየናዋ ታን በኣድ፤ አካ ከሳደ ሻርሙጻዱ።

\VS{9}ሻርሙጽያዌ እዉ ጺ ላፋባ ግድያ ድራዉ፥ ምꬃናነ ሹቻና ሻርሙጻደ ቢታ ቱንሳዱ።

\VS{10}ሄዋን ኡባንካ እ ምቻታ፥ አማነተና ይሁዳ፥ ጮ ስሜዳዋ ማላታዉፐ አትና፥ ኩመንꬃ ዎዛናፐ ታኮ ስማበይኩ። ታን መꬍና ጎዳይ ሀዋ ኦዳድ” ያጌዳ።


\par }{\PP \VS{11}መꬍና ጎዳይ ታዉ ሀዋዳን ያጌዳ፤ “አማነተና ይሁዳትፐ አማኑ ባይና እስራኤላታ ጽላ።

\VS{12}ባ፤ ሁጲሳ ባጋዉ ሀዋዳን ያጋደ አዋያ፤ መꬍና ጎዳይ ሀዋዳን ያጌ፤ ‘ሀነ፥ አማኑ ባይና እስራኤላቴ፥ ስማ! ታን ማሮታይ ኩሜዳዋ ግድያ ድራዉ፥ ታን ኔና ኢታ አይፍያን ጼልከ። መꬍናዉ ሀንቀትከ።

\VS{13}ግዶፐነ፥ ኔን፥ ታን መꬍና ጎዳ ታ ጾሳ ቦላ ማካላድ። አላጋ ጾሳቱዋና ዳሻ ምꬃ ኡባ ጋርሳን ሻርሙጻድ። ነ ቃላዉ አዛዘታበይከ’ ጋደ ነ ባይዙዋ አማናናዉ ኮሼ። ታን መꬍና ጎዳይ ሀዋ ኦዳድ” ያጌ ያጋ ያጌዳ።


\par }{\PP \VS{14}“ቃይካ መꬍና ጎዳይ ሀዋዳን ያጌ፤ ‘ህንተኖ፥ አማነተና አሳቶ፥ ስምተ፤ አያዉ ጎፐ፥ ታን ህንተ አስና። ህንተና እቱዋ እት ካታማፐ፥ ላኡዋ እት ያራፐ ዶራደ አካና፤ ህንተና ጽዮነ አሀና።

\VS{15}ሄዋፐ ጉይያን፥ ታን ታ ዎዛናዳን፥ ህንተና ሄምያ ሄንꬃንቻቱዋ ህንተዉ እማና። ኡንቱንቱ ህንተና ኤራተꬃንነ አኬካን ሄማና’ ” ያጌ።


\par }{\PP \VS{16}ቃይካ መꬍና ጎዳይ፥ “ሄ ጋላሳቱዋን ህንተ ሄ ቢታን ጮራትያ ዎደ፥ አሳቱ፥ ‘መꬍና ጎዳ ጫቁዋ ታቦታ’ ጊደ ሃሳይክኖ። እ ኡንቱንቶ ካርህነ ጌና፥ ዎይ ሀሳየተና፥ ዎይ ባይናዌካ ኡንቱንቶ ቆፈተና፤ ቃይ ሀራይ ኦሰተና።

\VS{17}ሄ ዎድያን ኡንቱንቱ የሩሳላመ መꬍና ጎዳ ካተቱዋ አራታ ጊደ ጼሳና። ካዉተꬃ ኡባፐ አሳይ መꬍና ጎዳ ሱንꬃ ቦንቻናዉ የሩሳላመ ሺቃና። ሄዋፐ ስንꬃን ኡንቱንቱ እጼዳ ጊደ፥ ባረንቱ ኢታ ቆፋ ካልክኖ።

\VS{18}ሄ ጋላሳቱዋን ይሁዳ አሳቱ እስራኤልያ አሳቱዋና እትፐ ጋከቲደ፥ ሁጲሳ ባጋ ቢታፐ ታን ካሰ ህንተ አዎቱዋ ላትሴዳ ቢታ እትፐ ያና” ያጌ።


\par }{\SH ጾሳ አሳይ ኤቃ ምስለቶ ጎይኔዳ
\par }
{\PP \VS{19}መꬍና ጎዳይ፤ “ታን ህንተና አቱማ ናናቱዋዳን ዎታ ዎꬃነንቶነ፥ ፓጻ ቢታ፥ ካዉተꬃ ኡባፐ አꬊደ፥ ሎእያ ቢታ ዎታ ላትሳነንቶነ ቆፓድ። ቃይ ታና፥ ‘ታ አቦ’ ጊደ ጼሳናነ ታና ካልያሳፐ ጉየ ስምክኖ ጋደ ቆፓድ።

\VS{20}ሽን እስራኤልያ አሳቶ፥ ህንተ ባረ አስናዉ አማነተና ማቻቲዳን ታዉ አማነትበይክታ” ያጌ።


\par }{\PP \VS{21}አየንቶ ባይና ꬎቃ ደረቱዋ ቦላን ኮሻይ ስሰቴ፤ ሄዌነ፥ እስራኤልያ አሳ ዬኩዋነ ዋትዋቱዋ። አያዉ ጎፐ፥ ኡንቱንቱ ባረንቱ ኦግያ ጌላዬድኖነ መꬍና ጎዳ ባረንቱ ጾሳ ዶጌድኖ።

\VS{22}ጾሳይ ኡንቱንታ፥ “ህንተኖ፥ አማኑ ባይና አሳቶ፥ ታኮ ስምተ። ህንተ አማነታና ማላ፥ ታን ህንተና ፓꬃና” ያጌዳ።

\par }{\PP ኡንቱንቱ፥ “ኤኖ፥ ኑን ኔኮ ስማና። አያዉ ጎፐ፥ ኔን መꬍና ጎዳ ኑ ጾሳ።

\VS{23}ኑን ዞዘቱዋ ሁጲያንነ ደረቱዋ ሁጲያን ኤቃዉ ጎይንያዌ ቱሙዋፐ ጭሙዋ። ቱሙፐ ኑዉ፥ እስራኤላቶ አቶተꬃይ መꬍና ጎዳና፥ ኑ ጾሳና።

\VS{24}ኑ ያላጋተꬃደፐ ዶምና፥ ኑ አዎቱ ዳቡሪደ ደሜዳዋ፥ ኡንቱንቱ ዶርሳነ ሚዛ፥ ኡንቱንቱ ማጫነ አቱማ ናናቱዋ፥ ዬላይያ ኤቃቱ ም ꬋይሴድኖ።

\VS{25}ኑ ያላጋተꬃደፐ ዶሚደ፥ ሀች ጋካናዉ፥ ኑንካ ኑ አዎቱካ መꬍና ጎዳ ኑ ጾሳ ቦላ ናጋራ ኦꬄዶ። መꬍና ጎዳ ኑ ጾሳ ቃላዉ አዛዘትበይኮ። ሄዋ ድራዉ፥ አነ ኑን ዬላዉ ዱገ ጉፋኔቶ፤ ቃይ ካዉሻይ ኑና አፍላዳን ካሞ” ያጊኖ።




\par }\Chap{4}{\SH ስምተ ግያ ጼሳ
\par }
{\PP \VerseOne{1}መꬍና ጎዳይ ሀዋዳን ያጌ፤ “እስራኤልያ አሳዉ፥ ስሞፐ፥ ሃ ታኮ ስምተ። ህንተ ታን ሸነትያ ህንተ ኤቃቱዋ ታ ስንꬃፐ ድጎፐ፥ ታፐ ዎራ ባና ꬋዮፐነ

\VS{2}ህንተ ቱሙዋን፥ ሱረተꬃንነ ጽሎተꬃን፥ ‘መꬍና ጎዳይ ኤሮ!’ ጊደ ጫቆፐ፥ ሄ ዎደ ካዉተꬃቱ አን አንጀታናነ አን ጬቃና” ያጌ።


\par }{\PP \VS{3}መꬍና ጎዳይ ይሁዳ አሳዉነ የሩሳላመን ደእያዋንቶ ሀዋዳን ያጌ፤ “ህንተ ኦꬃ ቢታ ጎሽተ፤ አጉንꬃ ቦላ ዘሮፕተ።
\XREF{}{{\XO 4:3 }{\XT{ሆሰ 10:12}}}

\VS{4}ህንተኖ፥ ይሁዳ አሳቶ፥ የሩሳላመን ደእያዋንቶ፥ ህንተ ህንተ ሁጲያ መꬍና ጎዳዉ ቃጻርተ፤ ህንተ ዎዛና ሾኩዋ ድግተ። ሄዌ ꬋዮፐ፥ ህንተ ኦꬄዳ ኢታተꬃ ድራዉ፥ ታ ሀንቁ ታማዳን ኤጽ ከሳና። አ ኦንነ ቶይሳናዉ ዳንዳየና” ያጌ።


\par }{\SH ጾሳይ ሁጲሳ ባጋ ቢታፐ ኢታባ አዬ
\par }
{\PP \VS{5}ጾሳይ ሀዋዳን ያጌ፤ “ይሁዳን ኦድተ። የሩሳላመን፥ ‘ቢታ ኡባን ማላካታ ፑንተ!’ ያጊደ አዋይተ። ህንተ ቃላ ꬎቂሲደ፥ ሀዋዳን ጊደ ዋስተ! ‘እትፐ ሺቅተ! አነ ግምቢ ዩይ አꬌዳ ካታማ ደንድተ!’ ያግተ።

\VS{6}አሳይ ጽዮነ ባና ማላ ማላትተ! ህንተዉ ሳሮ አታናዉ ባቃትተ! ጋምኦፕተ! አያዉ ጎፐ፥ ታን ሁጲሳ ባጋ ቢታፐ ኢታባነ ዎልቃማ ባሻ አሀና ሀናይ።

\VS{7}ጋሙ ባረ ደእያ ቡራፐ ከስያዋዳን፥ ካዉተꬃቱዋ ꬋይስያዌ ባረ ሳኣፐ ደንዴ። ህንተ ቢታ ꬋይሳናዉ ዬዳ። ህንተ ካታማቱ ባዪደ ኦና ግዳናዋ።

\VS{8}ሄዋ ድራዉ፥ ማቃ ማዪደ፥ ‘አዬ! አየ!’ ያጊደ ዝላልተነ ዬክተ። አያዉ ጎፐ፥ መꬍና ጎዳ ሀንቁ ሱልያዌ ኑ ቦላፐ ክችቤና” ያጌ።


\par }{\PP \VS{9}ቃይካ መꬍና ጎዳይ፥ “ሄ ጋላስ፥ ካትያ ዎዛናይነ ካፖቱዋ ዎዛናይ ያያና። ቄሳቱ ካ ዳጋማና። ትምቢትያ ኦድያዋንቱካ፥ ‘ፖራ!’ ጊደ ዶና ኦይቃና” ያጌ።


\par }{\PP \VS{10}ታን፥ “ሀእ ኡባ ሞድያ መꬍና ጎዳዉ፥ ማሻይ ኡንቱንቱ ቆꬍያን ዎꬍያ ዎደ፥ ‘ህንተዉ ሳአይ ሳሮ ግዳና’ ያጋደ፥ ሀ አሳነ የሩሳላመ ሎይꬅ ጭሙዋ ጭማዳ” ያጋድ።


\par }{\PP \VS{11}ሄ ዎድያን ሀ አሳስነ የሩሳላመዉ፥ መꬍና ጎዳይ ሀዋዳን ያጌ ጌተታና፤ “ባዙዋን አያይነ ባይና ꬎቃ ደረቱዋፐ ምችያ ጫርኩ ታ አሳ ቦላ ጫርካና፤ ሽን ሄዌ ካꬃ ሰጻናዉነ ጌሻናሳ ግደና።

\VS{12}ሄዋፐ ሎይꬅ ዎልቃምያ ጫርኩ ታ አዛዙዋን ጫርካና፤ ሀእ ታን ኡንቱንቱ ቦላ ፕርዳና” ጌ ጌተታና።


\par }{\SH ይሁዳ ቢታይ ሞርክያን ዶደቴዳ
\par }
{\PP \VS{13}በእተ፥ ሞርኪ ሻርያዳን ከሴ። አ ፓራ ጋረቱካ ጎትያ ማላ፤ አ ፓራቱ አርጋንꬃፐካ አꬍ ኤሌሊኖ። አየ አና ኑኖ! ባዋ ꬋዬዶ!


\par }{\PP \VS{14}ኔኖ የሩሳላመ፥ አታና ማላ፥ ነ ዎዛና ሜጫደ ኢታተꬃፐ ጌሻ ድጋ! ኢታ ቆፋይ ነ ዎዛናን አዉደ ጋካናዉ ጋምአኔ?

\VS{15}ዳና ካታማፐነ ኤፍሬማ ደርያፐ ዬዳዋንቱ ኢታባ አዋዪኖ።

\VS{16}መꬍና ጎዳይ ሀዋዳን ያጌ፤ “ካዉተꬃቶ ኦድተ፤ የሩሳላምዉካ ሀዋዳን ያጊደ አዋይተ፤ ይሁዳ ካታማቱዋ ቦላን፥ ‘ሃኮ ቢታፐ ኦላ አዋይያ ኦላንቻቱ ይ ደኢኖ፤

\VS{17}እ ታ ቦላ ማካሌዳ ድራዉ፥ ጋደን ደእያ ካꬃ ናግያዋንቱዳን፥ ሄ ኦላንቻቱ ይሁዳ ዩሹዋን ዩይ አꬊኖ’ ያግተ” ያጌ።


\par }{\PP \VS{18}ይሁዳ አሳቶ፥ ህንተ ሀኑነ ህንተ ኦሱ ሀዋ ኡባ ህንተ ቦላ አሄዳ። ሀዌ ህንተዉ ሙሮ። እ አይ ኬሻ ጫምያቤ! ህንተ ዎዛና አይ ኬሻ ጫድያቤ!


\par }{\SH ኤርማስ ባረ አሳ ግሻዉ ዝላሌዳ
\par }
{\PP \VS{19}አየ ታኖ! ታን ሀዋ ዎታ ዳንዳያኔ! አየ ታ ዎዛናዉ! ታ ዎዛናይ ድድቄ፤ ታን ጮኡ ጋናዉ ዳንዳይከ። አያዉ ጎፐ፥ ታን ማላካታ ፑኑዋነ ኦላ ዋሱዋ ስሳድ።

\VS{20}ኢታባይ ኢታባ ካሌ፤ ሙለ ቢታይ ባዬዳ። ታ ዱንካነቱነ ጋርዳቱ ኤለካ ꬋዬድኖ።

\VS{21}አዉደ ጋካናዉ ኦላ ማላታ ጼላኔነ ማላካታ ፑኑሳ ስሳኔ?


\par }{\PP \VS{22}ጾሳይ ሀዋዳን ያጌ፤ “ታ አሳይ ቦዛ፤ ኡንቱንቱ ታና ኤርክኖ። ኡንቱንቱ ቆፍ ባይና ናናቱዋ፤ ኡንቱንቶ አኬክ ባዋ። ኡንቱንቱ ኢታባ ኦꬃናዉ ኤራንቻ፤ ሽን ሎኦባ ኦꬃናዉ ኤርክኖ” ያጌ።


\par }{\SH ኤርማስ በኤዳ ሳፃ
\par }
{\PP \VS{23}ታን ሳኣ ጼላድ፤ ሳአይ ጊግቤናዋነ አያይነ ባይና መላ ግድያዋ በኣድ። ቃይ ሳሎቱዋ ጼላድ፤ ኡንቱንቱን ፖኡ ባይናዋ በኣድ።

\VS{24}ደረቱዋ ጼላድ፤ ኡንቱንቱ ቃጽያዋነ ዞዘቱ ኡባይ ጉየነ ስንꬃዉ ጋጅ ጋጅያዋ በኣድ።

\VS{25}ታን ጼላድ፤ ሽን አይ አሳነ በአበይከ፤ ሳሉዋ ካፎቱካ ኡባይ ፓሊደ ባቃቴድኖ።

\VS{26}ጼላድ፤ አራዳ ቢታይ መላ ግዴዳዋ በኣድ፤ መꬍና ጎዳ ስንꬃን፥ አ ሱሎ ሀንቁዋ ስንꬃን ሄ ቢታ ካታማቱካ ዮደቴድኖ።


\par }{\PP \VS{27}መꬍና ጎዳይ ሀዋዳን ያጌ፤ “ሙለ ቢታይ ባያና፤ ሽን ታን አ ዉርሳ ꬋይስከ።

\VS{28}ሄዋ ድራዉ፥ ሳአይ ዬካና፤ ሳሎቱካ ቦላን ꬉማና። አያዉ ጎፐ፥ ታን ጋ ድጋድ፤ ማርሰትከ። ታን ቆፋ ቃቻ ክቻድ፤ አግከ” ያጌ።


\par }{\PP \VS{29}ፓራ አሳቱነ ዎንዳፍያ አሳቱ ጋርማሙዋን፥ አሳይ ካታማ ኡባፐ ባቃታና። ባጋቱ ዎጺደ ዎራ ጋርሳ ገልና፥ ባጋቱ ቃይ ዛላ ሽቢኖ። ካታማይ ኡባይ ኦኒደ፥ ደእያ አሳ ꬋዬዳ።


\par }{\PP \VS{30}ኔኖ፥ ባያ ክቼዳኔ፥ ኔን አይ ኦꬃይ? ነ ዞኦ ማዩዋ አያዉ ማያይ? ዎርቃ አሌቁዋ አያዉ ዎꬃይ? ነ አይፍያ ስጲንꬃ አያዉ ኦካይ? ኔን ጮ መላ ኔና ሎይꬃዳ። ነ ላገꬃቱ ኔና ካꬌድኖ፤ ኡንቱንቱ ኔና ዎꬋናዉ ኮዪኖ።

\VS{31}ታን የሉዋ ኦይቀቴዳ ምሽራታ ዋስያዋ ማላ ዋሱዋ ስሳድ። እ ዋሱ ኮይሮ ናኣ የልያ ማጫ ምሽራት ኦልያ ማላ። ሄ ዋሱ፥ የሩሳላማ ሸምፑዋ ተኤታደ፥ ባረ ኩሽያ ምጫደ፥ “አየ ታኖ! ሄኮ ታና ዎꬋናዉ ሀኒኖ!” ያጋደ ዋስያ ዋሱዋ።




\par }\Chap{5}{\SH የሩሳላመ አሳ ናጋራ
\par }
{\PP \VerseOne{1}ጾሳይ ሀዋዳን ያጌ፤ “አነ የሩሳላመ ኦግያ ፑደነ ዱገ ሀመትተ፤ አነ ዩይ አꬊደ ጼልተነ አኬክተ፤ አ ጉታራንካ ኮይተ። ጽሉዋ ፕርድያነ ቱሙዋ ኮይያ እት አሳ ህንተ ደሞፐ፥ ታን የሩሳላመ ማራና።

\VS{2}ሽን ኡንቱንቱ፥ ‘መꬍና ጎዳይ ኤሮ’ ጎፐካ፥ ኡንቱንቱ ቱሙዋፐ ዎርዱዋን ጫቂኖ” ያጌ።


\par }{\PP \VS{3}አቤት መꬍና ጎዳዉ፥ ነ አይፈቱ ቱሙዋ ጼልክኖየ? ኔን ኡንቱንታ ደቻዳ፥ ሽን ኡንቱንታ ሳክቤና። ኔን ኡንቱንታ ክንቼሬꬃዳ፥ ሽን ኡንቱንቱ ሴራ አከናን እጼድኖ። ኡንቱንቱ ባረንቱ ሶምኡዋ ዛላፐ አꬅ ምንሲደ፥ ባረንቱ ናጋራፐ ስመናን እጼድኖ።


\par }{\PP \VS{4}ሄዋፐ ጉይያን፥ ታን ሀዋዳን ያጋደ ቆፓድ፤ “ሀዋንቱ ህዬሳ ጻላላ፤ ሀዋንቱ ቦዛ። አያዉ ጎፐ፥ ኡንቱንቱ መꬍና ጎዳ ኦግያ፥ ባረንቱ ጾሳ ህግያ ኤርክኖ።

\VS{5}ስም ታን ዎልቃማ አሳቱዋኮ ባናነ ኡንቱንቶ ኦዳና። አያዉ ጎፐ፥ ኡንቱንቱ መꬍና ጎዳ ኦግያ፥ ባረንቱ ጾሳ ህግያ ኤሪኖ” ያጋደ ቆፓድ። ሽን ኡንቱንቱ ኡባይካ እትፐ አ ሞርገ ምꬃ መንꬄድኖነ ቃሹዋካ ዱꬄድኖ።

\VS{6}ሄዋ ድራዉ፥ ጋሙ ባረ ዎራፐ ከሲደ፥ ኡንቱንታ ዎꬋና። ጄሪ ባዙዋፐ ከሲደ፥ ኡንቱንቱ ም ꬋይሳና። ማሂ ኡንቱንቱ ካታማቱዋ ዙጊደ ናጋና። ሄ ካታማቱዋፐ ከስያ ኡባይ ፑዘት ዉራና። አያዉ ጎፐ፥ ኡንቱንቱ ማካላይ ዳልጌዳ፤ ኡንቱንቱ ቶሺካ ዳሬዳ።


\par }{\PP \VS{7}ጾሳይ ሀዋዳን ያጌ፤ “ታን ህንተ ናጋራ አያዉ አቶ ጎ? ህንተ ናናቱ ታና አጊደ፥ ዎርዶ ጾሳቱዋን ጫቄድኖ። ታን ኡንቱንታ ምዛደ ካልሳድ፤ ሽን ኡንቱንቱ ሻርሙጼድኖነ ሻርሙጻቱዋ ጎልያ ሲሬድኖ።

\VS{8}ኡንቱንቱ ꬊከቴዳ ኮሩማ ፓራዳን ዚቲደ፥ ሀራ አሳ ማቻቶ ዎሹማናዉ አሞቲኖ።

\VS{9}ቱሙ ታን ሀ የዎቱዋ ድራዉ፥ ኡንቱንታ ሙራናዉ በስክታ? ሀዋ ማላ ካዉተꬃዉ ታ ሀሉዋ ከስክታ?” ያጌ መꬍና ጎዳይ።


\par }{\PP \VS{10}ቃይካ መꬍና ጎዳይ ሀዋዳን ያጌ፤ “እ ዎይንያ ቱራ ማራ ግዱዋና ቢደ ባይዝተ፤ ሽን ዉርስ ꬋይሶፕተ። እ ታሸቱዋ ፐንጊ ኦልተ፤ አያዉ ጎፐ፥ ኡንቱንቱ መꬍና ጎዳሳ ግድክኖ።

\VS{11}እስራኤልያ አሳቱነ ይሁዳ አሳቱ ሙለካ አማነትበይክኖ” ያጌ።


\par }{\PP \VS{12}ኡንቱንቱ ሀዋዳን ጊደ፥ መꬍና ጎዳ ቦላ ዎርዱዋን ሃሳዬድኖ፤ “እ አይነ ኦና፤ ቆህያባይ አያይነ ኑ ቦላ ዬና። ሞርክያ ማሻ ዎይ ኮሻ ኑን ሙለካ በኦኮ።

\VS{13}ትምቢትያ ኦድያዋንቱ ጫርኩዋ ማላ፤ ኡንቱንቱን ጾሳ ቃላይ ባዋ። ሄዋ ድራዉ፥ ኡንቱንቱ ግያዌ ኡባይ ኡንቱንታ ጋኮ” ያጊኖ።


\par }{\PP \VS{14}ሄዋ ድራዉ፥ መꬍና ጎዳይ፥ ኡባፐ ዎልቃማ ጾሳይ እስራኤልያ አሳ ሀዋዳን ያጌ፤ “ኡንቱንቱ ሀ ቃላ ሃሳዬዳ ድራዉ፥ ታን ታ ቃላ ነ ዶናን ታማ ከሳና። ሀ አሳካ ምꬃ ከሳና፤ ሄ ታማይ ኡንቱንታ ም ꬋይሳና” ያጌ።


\par }{\PP \VS{15}መꬍና ጎዳይ ህንተና ሀዋዳን ያጌ፤ “ህንተኖ፥ እስራኤልያ አሳቶ፥ ታን ህንተ ቦላ ሃኮ ቢታፐ እት ካዉተꬃ አሀና። እነ ዎልቃማነ በን ካዉተꬃ። ኡንቱንቱ ቃላ ህንተ ኤረና፥ ኡንቱንቱ ሃሳያይካ ህንተዉ ገለና ካዉተꬃ።

\VS{16}ኡንቱንቱ ጩብያ ሾኩ ዶያ ዱፎ ማላ። ኡንቱንቱ ኡባይካ ዎልቃማ አሳ።

\VS{17}ኡንቱንቱ ህንተ ካꬃነ ቁማ ቦንቂደ ማና። ህንተ አቱማ ናናቱዋካ ማጫ ናናቱዋካ ዎꬋና። ህንተ ዶርሳካ ሚዛካ ቦንቂደ ማና። ህንተ ዎይንያ ቱራ ቴራካ ባላስያ ግያ ምꬃ ቴራካ ቦንቂደ ማና። ህንተ አማነትያ፥ ግምበቴዳ ካታማቱዋካ ኡንቱንቱ ባረንቱ ማሻን ኦሊደ ባይዛና” ያጌ።


\par }{\PP \VS{18}መꬍና ጎዳይ ኤርማሳ ሀዋዳን ያጌ፤ “ሽን ሄ ጋላሳቱዋን ግዶፐካ፥ ታን ታ አሳ ኡባና ዉርሳ ꬋይስከ።

\VS{19}አሳይ ኔና፥ ‘መꬍና ጎዳይ ኑ ጾሳይ ኑ ቦላ ሀዋ ኡባ አያዉ ኦꬄዴ?’ ጊደ ኦችያ ዎደ፥ ኔን ኡንቱንቶ፥ ‘ህንተ ታና፥ ጾሳ አጊደ፥ ህንተ ማታን እማꬃ ጾሳቶ ኦꬄዳዋዳን፥ ሄዋዳን ህንተካ አሳ ማታን እማꬃ አሳቶ ኦꬃና’ ያጋ” ያጌዳ።


\par }{\SH ጾሳይ ባረ አሳ፥ “ህንተና ኤርተ” ጌ
\par }
{\PP \VS{20}ቃይካ ጾሳይ፥ “ሀዋ ያቆባ አሳቶ ኦዳ፤ ይሁዳ ቢታንካ ሀዋዳን ያጋደ አዋያ፤

\VS{21}‘ህንተኖ፥ አይፊ ደእሺና ጼለናዋንቶ፥ ሀይꬃይ ደእሺና ስሰናዋንቶ፥ ኤያነ ዶንጭሎዋንታ አሳቶ፥ ሀዋ ስስተ!\XREF{}{{\XO 5:21 }{\XT{ኢሳ. 6:9-10፤ ህዝ. 12:2፤ ማር. 8:18}}}

\VS{22}ላ ህንተ ታዉ አያዉ ያይክቴ? ያጌ መꬍና ጎዳይ። ህንተ ታ ስንꬃን አያዉ ኮኮርክቴ? አያዉ ጎፐ፥ ታን ሻፈቱዋ አባዉ ዛዋ፥ መꬍናዉ አ ፕንና ድርሳ ኦꬃድ። ቤታቱ ፑሻከቶፐካ ጾናናዉ ዳንዳይክኖ። ኡንቱንቱ ጉሞፐካ ፕናናዉ ዳንዳይክኖ።
\XREF{}{{\XO 5:22 }{\XT{ኢዮባ 38:8-11}}}

\VS{23}ሽን ሀ አሳቶ ሙመነ ማካላ ዎዛናይ ደኤ። ኡንቱንቱ እት ባጋ ስሚደ፥ ዎራ ቤድኖ።

\VS{24}ኡንቱንቱ ባረንቱ ዎዛናን፥ “ኑዉ አድልያ እራነ አሱራ እራና ዎድያን ዎድያን እምያ፥ ኑና ኑ ካꬃ ዳቡርስሰናን ሺሽስያ መꬍና ጎዳዉ፥ ኑ ጾሳዉ፥ አነ ያዬቶ” ግበይክኖ።

\VS{25}ህንተ ኢታ ኦሱ ሀዋንታ ተኤዳ። ህንተ ናጋራይ ህንተና ሎኦባፐ አሼዳ’ ያጋ” ያጌ።


\par }{\PP \VS{26}ጾሳይ ሀዋዳን ያጌ፤ “ታ አሳ ግዶን ኢታ አሳቱ ደኢኖ። ካፎቱዋ ኦይቃናዉ ናግያ አሳቱዋዳን ዙጊደ ናጊኖ። ኡንቱንቱ ግትያ የጊኖ፤ አሳቱዋ ኦይቂኖ።

\VS{27}ኮꬃን ካፉ ኩሜዳዋዳን፥ ኡንቱንቱ ጎልያን ጭሙ ኩሜዳ። ሄዋ ድራዉ፥ ኡንቱንቱ ዎልቃማነ ዱረ ግዴድኖ።

\VS{28}ኡንቱንቱ ኦርደነ ሞꬎ ግዲደ ድጬድኖ። ኡንቱንቱ ኢታ ኦሶ ዛዋይ ባዋ። ኡንቱንቱ አዉ ባይና ናናቱዋ ሻትንꬃናዉ ኡንቱንቱ ድራዉ ሞተትክኖ፤ ህዬሳቱዋ ማታካ ናግበይክኖ።

\VS{29}ያትና፥ ታን መꬍና ጎዳይ ኡንቱንታ ሄዋ ድራዉ፥ ሙራናዉ በስክታ? ሀዋ ማላ ካዉተꬃ ቦላ ታ ሀሉዋ ከሳናዉ በስክታ?” ያጌ።


\par }{\PP \VS{30}ቃይካ ጾሳይ ሀዋዳን ያጌ፤ “ዳሮ ኢታባይነ ዳጋንꬅያባይ ቢታ ቦላን ሀኔዳ።

\VS{31}ትምቢትያ ኦድያዋንቱ ዎርዱዋ ኦዲኖ፤ ቄሳቱ ካ ኡንቱንቱ ዞርያን አይሲኖ። ታ አሳይካ ሄዋ ማላባ ዶሴ! ሽን ዉርሰꬃን ዋኒቴ?” ያጌ።




\par }\Chap{6}{\SH የሩሳላመ ሞርክያን ዶደቴዳ
\par }
{\PP \VerseOne{1}ቃይካ ጾሳይ፥ “ህንተኖ፥ ቢንያማ አሳቶ፥ ህንተ ሸምፑዋ አሻናዉ ባቃትተ! የሩሳላመፐ ከስተ! ታቆአ ካታማን ማላካታ ፑንተ! ቤት-ሀካሬማ ግያ ሳን ማላታ በስተ! አያዉ ጎፐ፥ ሁጲሳ ባጋፐ ኢታባይነ ባላ ባሻይ ያና ሀኔ።

\VS{2}ታን ሎእያነ ናሸችያ ጽዮነ ካታማቱዋ ꬋይሳና።

\VS{3}ሞርከቱ ሄንꬃንቻቱዋዳን ባረንቱ ዉድያ አኪደ፥ አ ቦላ ያና። አ ዩሹዋን ባረንቱ ዱንካንያ ኤሳና፤ ባረንቱ ዉድያነ ባረንቱ ሳኣን ሳኣን ሄማና።

\VS{4}ኡንቱንቱ እቱ እቱዋ፥ ‘የሩሳላመና ኦለታናዉ ጊግተ! ደንድተ! አነ ኑን አ ሴታ ጋላስ ኦሌቶ። ሽን አየ አና! ሳአይ ቃሜ፤ ኦማርሳ ኩዋይ አዱቂ አዱቂ ቤ።

\VS{5}ሄዋ ድራዉ፥ ደንድተ! አነ ቃማ ኦሌቶ፤ አ ጌሱዋ ላሌቶ’ ያጊደ ማቀቲኖ” ያጌ።


\par }{\PP \VS{6}ኡባፐ ዎልቃማ መꬍና ጎዳይ ሀዋዳን ያጌ፤ “ምꬃቱዋ ቃንጽተ። የሩሳላመ ግምቢያ ማታን ቢታ ዶሪደ ድድቅተ። ሄ ካታማን ናቁ ኩሜዳ ድራዉ፥ እ ሙረታናዉ በሴ።

\VS{7}ኦላይ ባረ ሃꬃ ፑልትያዋዳን፥ እካ ባረ ኢታተꬃ ፑልቴ። ማካላባይነ ባሻባይ አ ግዶን ስሰቴ። ኡባ ገደ አ ሳአይነ ማዱꬃይ ታ ስንꬃን ቤቴ።

\VS{8}ኔኖ የሩሳላመ፥ ታን ኔና ሴርያዋ አካ። አከናን እጾፐ፥ ታን ኔፐ ሻከታናነ ነ ቢታ እት አሳይነ ደኤና ባድነ ቢታ ከሳና” ያጌ።


\par }{\SH እስራኤልያ አሳ ማካላ
\par }
{\PP \VS{9}ኡባፐ ዎልቃማ መꬍና ጎዳይ ሀዋዳን ያጌ፤ “ዎይንያ ቴራ ማጽያዋዳን፥ እስራኤልያ አሳ አቴዳዋንታ ሎይꬂደ ማጽተ። ዎይንያ ቴራ ቆርያ አሳዳን፥ ህንተ ኩሽያ ዳሻቱዋ ግዶ ላኤንꬁዋካ የድተ” ያጌ።


\par }{\PP \VS{10}ታን ኦስ ኦዶሻ? ኦና ሴሮሻ? ኦን ስሳንዴሻ? በእተ፥ ኡንቱንቱ ስሰና ማላ፥ ኡንቱንቱ ሀይꬃይ ባረት ኡቴዳ። በእተ፥ መꬍና ጎዳ ቃላይ ኡንቱንቶ ቅሊጭያዋ ግዴዳ፤ ኡንቱንቱ አን ናሸትክኖ።

\VS{11}ሄዋ ድራዉ፥ መꬍና ጎዳ ሀንቁ ታናን ኩም ኡቴዳ። ታን ሀ ሀንቁዋ ተአናዉ ዳንዳይከ።

\par }{\PP ያትና፥ ጾሳይ ታና ሀዋዳን ያጌ፤ “ታ ሀንቁዋ ኦግያን ደእያ ናናቱዋ ቦላነ ሺቄዳ ያላጋ አሳ ቦላ ትጋ። ማቻቶካ አስናካ፥ ጭም ዉሬዳ አሳካ እ አክ ባና።

\VS{12}ታን ሄ ቢታን ደእያዋንቱ ቦላ ታ ኩሽያ የድያ ዎደ፥ ኡንቱንቱ ጎለቱ፥ ኡንቱንቱ ጎሻናካ ኡንቱንቱ ማቼቱዋናካ ኡባይ ሀራቶ እመታና” ያጌ መꬍና ጎዳይ።
\XREF{}{{\XO 6:12 }{\XT{ኤር. 8:10-12}}}


\par }{\PP \VS{13}ቃይካ ጾሳይ ሀዋዳን ያጌ፤ “ጉꬃይካ ዳሩካ ኡባይ ዎꬍያ ማናዉ ይርገቴ። ትምቢትያ ኦድያዋንቱካ ቄሳቱ ካ ኡባይ አሳ ጭሚኖ።

\VS{14}ታ አሳ ማዱꬃ ሳከናባ ጊደ፥ ጉꬃ ꬋልያ ዎꬂኖ። ሳሩ ባይናን፥ ‘ሳሮ፤ ሳሮ!’ ያጊኖ።
\XREF{}{{\XO 6:14 }{\XT{ህዝ. 13:10}}}

\VS{15}ሀ ሸነይያ ኦሱዋ ኦꬂደ፥ ኡንቱንቱ ዬላቴድኖ? ቱይት፥ ኡንቱንቱ ሙለካ ዬላትበይክኖ። ኡንቱንቱ ዬላይ አየንቶካ ኤርክኖ። ሄዋ ድራዉ፥ ኡንቱንቱካ ኩንዴዳዋንቱ ግዶን ኩንዳና። ታን ኡንቱንታ ሙርያ ዎደ፥ ኡንቱንታ ካዉሻና” ያጌ መꬍና ጎዳይ።


\par }{\PP \VS{16}መꬍና ጎዳይ ሀዋዳን ያጌ፤ “ኦግያን ኤቂደ ጼልተ፤ በን ሎሶቱ ደኢያሳ ኦችተ። ‘ሎኦ ኦጊ ሀቃን ደኢ?’ ያጊደ ኦችተነ አን ሀመትተ። ያቲደ ህንተዉ ሸምፕ አክተ። ያግና ህንተ፥ ‘ኑን ሄ ኦግያን ሀመቶኮ!’ ያጌድታ።

\VS{17}ታን ናግያዋንታ ህንተ ቦላ ሱንꬃደ፥ ‘ማላካታይ ፑነትያ ዎደ ስስተ!’ ያጋደ ኦዳድ። ሽን ህንተ፥ ‘ኑን ስሶኮ’ ያጌድታ።


\par }{\PP \VS{18}“ሄዋ ድራዉ፥ ካዉተꬃቶ፥ ስስተ! ማባራቶ፥ ታን ታ አሳ ኦꬅያዋ ኤርተ!

\VS{19}ሳኣን ደእያ አሳቶ፥ ሀዋ ስስተ! ታን ኡንቱንቱ ኢታ ቆፋ ድራዉ፥ ኢታባ ሀ አሳ ቦላ አሃድ። አያዉ ጎፐ፥ ኡንቱንቱ ታ ቃላ ስሰናን እጼድኖ፤ ታ ህግያካ ኦል ባሼድኖ።

\VS{20}ሳባ ግያ ቢታፐ ዬዳ እጻናይ ዎይ ሃኮ ቢታፐ ዬዳ ሳዊያ ቅማሚ ታዉ አይሴ? ህንተ ጹግያ ያርሹካ አከተና። ህንተ ያርሹ ታና ናሸቼና” ያጌ።


\par }{\PP \VS{21}ሄዋ ድራዉ፥ መꬍና ጎዳይ ሀዋዳን ያጌ፤ “በእተ፥ ታን ሀ አሳ ስንꬃን ꬉበቱዋ ዎꬃና። አዎቱነ ናናቱ እትፐ ኡንቱንቱን ꬉበታና። ሾሮቱነ ላገቱ ꬋያና” ያጌ።


\par }{\SH ሁጲሳ ባጋፐ ዶድያ ኦላንቻቱዋ
\par }
{\PP \VS{22}ቃይካ መꬍና ጎዳይ ሀዋዳን ያጌ፤ “በእተ፥ ሁጲሳ ባጋ ቢታፐ ኦላንቻቱ ዪኖ፤ እት ዎልቃማ ካዉተꬃይ ሳኣ ጋጻፐ ደንዴ።

\VS{23}ኡንቱንቱ ዎንዳፍያነ ቶራ ኦይቄድኖ። ኡንቱንቱ ቃረት ባይናዋንታነ የድ ማረናዋንታ። ኡንቱንቱ ባረንቱ ፓራን ፕሪጽያ ዎደ፥ አባይ ጉምያዋዳን ጉሚኖ። ህንተኖ፥ ጽዮነ ካታማ አሳቶ፥ ኡንቱንቱ ህንተና ኦላናዉ እት አሳዳን ሳልፔድኖ” ያጌ።


\par }{\PP \VS{24}ኑን ሄ ኦዱዋ ስስና፥ ኑ ኩሺ ህልስ ጌዳ። ምሽራቶ ኦይꬃይ ኦይቂያዋዳን፥ ኑና መቱ ኡንኤዳ።

\VS{25}ሾይቃ ከሶፕተ፤ ኦግያናካ ሀመቶፕተ። አያዉ ጎፐ፥ ሞርኪ ማሻ ኦይቄዳ፤ ያና ሃናካ ዳጋንꬅያባይ ደኤ።

\VS{26}ሀእ ታ አሳዉ፥ ማቃ ማዪደ፥ ብድንꬃን ጎንዶረትተ፤ ባረ መጽ እት ናአዉ ዬክያዋዳን ሴላ ዬኩዋ ዬክተ። አያዉ ጎፐ፥ ꬋይስያዌ አኬከናን ደእሺና፥ ኑ ቦላ ያና።


\par }{\PP \VS{27}ጾሳይ ኤርማሳ ሀዋዳን ያጌ፤ “ኤርማሳ፥ ኔን ኡንቱንቱ ኦግያ ጾሞሳና ማላነ ፓጫና ማላ፥ ታን ኔና ብራታ ፓጭያ አሳ ከሳድ፤ ታ አሳካ ፓጨትያ ብራታ ከሳድ።

\VS{28}ኡንቱንቱ ኡባይ ዝግር ዩይያ፥ ኦድና አከና ማካላንቻ። ኡንቱንቱ ናሃስያነ ብራታ፤ ኡንቱንቱ ኡባይካ ባይዙዋ ኦꬂኖ።

\VS{29}ብራታ ቦላን ደእያ ሽኣ ጹጊደ ጌሻና ማላ፥ ዎምፒናይ ዎልቃፐ ዎምፒነቴ። ሽን ጌሻናዉ ዋየቴዳ ዋዪ ኡባይካ መላ፤ ታ አሳ ግዶን ደእያ ኢታቱ ክችበይክኖ።

\VS{30}መꬍና ጎዳይ ኡንቱንታ ኦል አጌዳ ድራዉ፥ ኡንቱንቱ ኦለቴዳ ብራ ጌተቲኖ” ያጌ።




\par }\Chap{7}{\SH ኤርማስ ጌሻ ጎልያን አዋዬዳ
\par }
{\PP \VerseOne{1}መꬍና ጎዳፐ ኤርማሳኮ ዬዳ ቃላይ ሀዋ፤

\VS{2}“መꬍና ጎዳ ጌሻ ጎልያ ፐንገን ኤቃ። ሀ ቃላ ሀዋዳን ያጋደ አዋያ፤ ‘ህንተኖ፥ መꬍና ጎዳዉ ጎይናናዉ ሀ ፐንገቱዋና ገልያ ይሁዳ አሳቶ፥ ኡባይካ መꬍና ጎዳ ቃላ ስስተ!

\VS{3}ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “ህንተ ኦግያነ ህንተ ኦሱዋ ላምተ፤ ታን ህንተና ሀ ሳኣን ዎꬃና።

\VS{4}ጭሞ ቃላን፥ ሀዌ መꬍና ጎዳ ጌሻ ጎልያ! ሀዌ መꬍና ጎዳ ጌሻ ጎልያ! ሀዌ መꬍና ጎዳ ጌሻ ጎልያ ያጊደ አማነቶፕተ።

\VS{5}ህንተ ህንተ ኦግያነ ኦሱዋ ቱሙዋፐ ላሞፐ፥ እቱ እቶ ቱሙዋ ፕርዶፐ፥

\VS{6}በተቱዋነ አዉ ባይና ናናቱዋ፥ አስናይ ሀይቄዳ አምኤ ማጫ አሳ ናቀናን አጎፐ፥ ሀ ሳኣን ጽሎ አሳቱዋ ሱꬃ ጉሰናን አጎፐነ፥ ህንተ ቆሄተናዳን፥ ሀራ ጾሳቶ ጎይነናን አጎፐ፥

\VS{7}ታን ህንተ ማይዛ አዋቶ መꬍ መꬍናዉ እሜዳ ቢታን ህንተና ዎꬃና።

\VS{8}በእተ! ህንተ አይነ ፓና ጭሙዋ ቃላን አማነቲታ” ያጌ’ ያጋ” ያጌ።


\par }{\PP \VS{9}ጾሳይ ሀዋዳን ያጌ፤ “ህንተ ዉኢታ፥ ዎꬊታ፥ ሻርሙጺታ፥ ጫቂደ ዎርዱዋ ማርካቲታ፥ ባኣላ ግያ ኤቃዉ ያርሹዋ ያርሺታ፥ ሀዋፐ ካሰ ህንተ ኤረና ሀራ ጾሳቶ ጎይኒታ።

\VS{10}ያቲደ ታ ሱንꬃን ጼገቴዳ ጌሻ ጎልያ ዪደ፥ ታ ስንꬃን ኤቂደ፥ ‘ኑን ሳሮ አቴዶ!’ ያጊታ። ሽን ሀ ሸነይያ ኦሱዋ ኡባ ኦꬃናዉ ሳሮ አቴድቴ?

\VS{11}ታ ሱንꬃን ጼገቴዳ ሀ ጌሻ ጎሊ ህንተዉ ፓንጋቱ ቆሰትያ ጎንጎሎ ጌድቴየ? ህንተ ኦꬅያዋ ኡባ ታን ታ ሁጲያን በኣድ” ያጌ መꬍና ጎዳይ።
\XREF{}{{\XO 7:11 }{\XT{ማቶሳ 21:13፤ ማር. 11:17፤ ሉቃሳ 19:46}}}


\par }{\PP \VS{12}ጾሳይ ሀዋዳን ያጌ፤ “ታን ታ ሱንꬃዉ ደኢያሳ ኦꬃደ ኮይሮ ዶሬዳ፥ ሴሎን ታ ሳኣ አነ ቢተ። ታ አሳ እስራኤልያ ኢታተꬃ ድራዉ፥ ታን ሄ ሳኣ ዋቴደንቶ በእተ።
\XREF{}{{\XO 7:12 }{\XT{ኢያሳ 18:1፤ ማዝ. 78:60፤ ኤር. 26:6}}}

\VS{13}ህንተ ሀ ኡባባ ኦꬄድታ። ታን ህንተዉ ዛራ ዛራደ ኦዳድ፤ ሽን ስሰናን እጼድታ። ታን ህንተና ጼሳድ፤ ሽን ታዉ ኮይበይክታ ያጌ መꬍና ጎዳይ።

\VS{14}ሄዋ ድራዉ፥ ታን ሴሎ ቦላ ኦꬄዳዋ፥ ሀዋን ህንተ አማነትያ፥ ታ ሱንꬃን ጼገቴዳ ሀ ጌሻ ጎልያ ቦላካ ኦꬃና። ህንተዉነ ካሰ ህንተ አዋቶ እሜዳ ሳኣን ሀዋን፥ ታን ሴሎ ቦላ ኦꬄዳዋ ማላ ዛረꬃደ ኦꬃና።

\VS{15}ህንተ ዳቦቱዋ፥ ኤፍሬማ ዘረꬃቱዋ ታን ድጌዳዋዳን፥ ታ ስንꬃፐ ህንተናካ ድጋና” ያጌ።


\par }{\SH አሳይ አዛዘተናን እጼዳ
\par }
{\PP \VS{16}ጾሳይ ሀዋዳን ያጌ፤ “ኤርማሳ፥ ሄዋ ድራዉ፥ ሀ አሳቶ ዎሶፓ፤ ኡንቱንቱ ግሻታ ኦቾፓ ዎይ ዋሶፓ፤ ኔን ኡንቱንቶ ጋናቶፓ። አያዉ ጎፐ፥ ታን ነዉ ስስከ።

\VS{17}ኡንቱንቱ ይሁዳ ካታማቱዋንነ የሩሳላመ ኦገቱዋን ኦꬅያዌ አየንቶ በእኪየ?

\VS{18}ናናይ ምꬃ ምጺኖ፤ አዎቱ ታማ ኤꬂኖ፤ ማጫ አሳቱ፥ ‘ሳሉዋ ካታቶ’ ግያ ጾሳትዉ ኡክꬃ ኡካናዉ ꬊልያ ሙናቂኖ። ኡንቱንቱ ታና ቆሀና ጊደ፥ ኡሻ ያርሹዋ ሀራ ጾሳቶ ጉሲኖ።
\XREF{}{{\XO 7:18 }{\XT{ኤር. 44:7-19}}}

\VS{19}ሀዋን ቱሙ ቆሄትያዌ ታኔ? ሀዋን ቆሄቲደ ዬላትያዌ ባረንቱ ሁጲያዉ ኡንቱንታ ግድክኖ?” ያጌ መꬍና ጎዳይ።


\par }{\PP \VS{20}ሄዋ ድራዉ፥ ኡባ ሞድያ ጾሳይ ሀዋዳን ያጌ፤ “በእተ፥ ታ ይሉነ ታ ሀንቁ ሀ ሳኣ ቦላ፥ አሳ ቦላነ መህያ ቦላ፥ ጋደን ደእያ ምꬃ ቦላነ ቢታን ደእያ ካꬃ ቦላ ጉካና። ጉኪደ ኤጻና፤ ቶአናዉካ ዳንዳየና” ያጌ።


\par }{\PP \VS{21}ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “ህንተ ጹግያ ያርሹዋ ሀራ ያርሾቱዋና ጉጂደ፥ ሄ አሹዋ ህንተዉ ሚተ።

\VS{22}ታን ኡንቱንታ ግብጼ ቢታፐ ከስያ ጋላስ፥ ጹግያ ያርሹዋባ ግድና፥ ሀራ ያርሾቱዋባ ግድና፥ ህንተ ማይዛ አዋቶ ኦዳበይከ ዎይ አዛዛበይከ።

\VS{23}ሽን ታን ኡንቱንቶ ሀ አዛዙዋ እማድ፤ ‘ታዉ አዛዘትተ። ያቶፐ፥ ታን ህንተ ጾሳ ግዳና፤ ህንተካ ታ አሳ ግዳና። ህንተዉ ሎአና ማላ፥ ታን ህንተና አዛዝያ ኦግያ ኡባን ሀመትተ’ ያጋድ።

\VS{24}ሽን ኡንቱንቱ ታዉ ስሰናን ዎይ ሀይዘናን እጼድኖ። ኡንቱንቱ ባረንቱ ኢታ ዎዛና ሙመተꬃዳን ሀመቴድኖ፤ ኡንቱንቱ ስንꬃዉ ብያዋ አጊደ፥ ጉየ ቤድኖ።

\VS{25}ህንተ ማይዛ አዎቱ ግብጼ ቢታፐ ከሴዳ ጋላሳፐ ዶሚደ፥ ሀች ጋካናዉ፥ ታን ታ ቆማቱዋ፥ ትምቢትያ ኦድያዋንታ ዎንትና ዎንትና ህንተዉ ኪታደ ታካድ።

\VS{26}ሽን ህንተ ታዉ ስሰናን ዎይ ሀይዘናን እጼድታ። ህንተ ሞርግያ ꬉልሴድታነ ህንተ ማይዛ አዎቱዋፐካ አꬊደ፥ ኢታባ ኦꬄድታ።


\par }{\PP \VS{27}“ሀዋ ኡባ ኔን ኡንቱንቶ ኦዳና፤ ሽን ኡንቱንቱ ነ ግያዋ ስስክኖ። ኔን ኡንቱንታ ጼሳና፤ ሽን ኡንቱንቱ ነዉ ኮይክኖ።

\VS{28}ሄዋ ድራዉ፥ ኤርማሳ፥ ኔን ኡንቱንቶ ሀዋዳን ያጋ፤ መꬍና ጎዳዉ ባረ ጾሳዉ አዛዘተና ዎይ ሴርና ስመና ካዉተꬃይ ሀዋ። ቱሙ ꬋዬዳ፤ ቱማይ ኡንቱንቱ እንጻርሳፐ ባዬዳ።

\VS{29}ህንተ ሁጲያ ሜዲደ ኦልተ። አያይነ ባይና ꬎቃ ደረቱዋ ቦላ ከሲደ ዝላልተ። አያዉ ጎፐ፥ መꬍና ጎዳይ ባረና ይሎዬዳ የለታ እጼዳነ አግ ባሼዳ ያጋ” ያጌ።


\par }{\PP \VS{30}ቃይካ መꬍና ጎዳይ ሀዋዳን ያጌ፤ “ይሁዳ አሳቱ ታ ስንꬃን ኢታባ ኦꬄድኖ። ኡንቱንቱ ታ ሱንꬃን ጼገቴዳ ጌሻ ጎልያ ቱንሳናዉ፥ ታና ሸነይያ ኤቃቱዋ አሂደ፥ አ ግዶን ዎꬄድኖ።

\VS{31}ኡንቱንቱ ባረንቱ አቱማ ናናቱዋነ ማጫ ናናቱዋ ታማን ጹጊደ ያርሻናዉ፥ ህኖማ ዛንጋራ ꬎቃን ቶፌታ ግያ ያርሹዋ ሳኣ ግምቤድኖ። ሽን ሄዌ ታን ኡንቱንቱ አዛዛቤናባነ ታ ቆፋን ባይናዋ።
\XREF{}{{\XO 7:31 }{\XT{ዎጋ 18:21፤ 2 ካታ. 23:10፤ ኤር. 32:35}}}

\VS{32}ሄዋ ድራዉ፥ ሄ ሳአይ ህኖማ ዛንጋራ ዎይ ቶፌታ ጌተትያዌ አቲደ፥ ሹካ ዛንጋራ ያገቲደ ጼሰታና ጋላሳቱ ዪኖ ያጌ መꬍና ጎዳይ። አያዉ ጎፐ፥ ሞግያ ሳአይ ባይና ድራዉ፥ ቶፌት ኡንቱንቱ ባረንቱ አሃ ሞግያ ሳኣ ግዳናዋ።

\VS{33}ሄ ዎደ ሄ አሳቱዋ አሃይ ሳሉዋ ካፎቶነ ሳኣ ዶአቶ ቁማ ግዳና፤ ኡንቱንቱ ያሽሲደ የደርስያዌ ደኤና።

\VS{34}ታን እልልሳነ ናሸቻ ኮሻይ፥ ቡላችያዋነ ቡላቼትያን ኮሻይ ይሁዳ ካታማቱዋንነ የሩሳላመ ኦገቱዋን ስሰተናዳን ድጋና። አያዉ ጎፐ፥ ቢታይ መላ አታና” ያጌ።
\XREF{}{{\XO 7:34 }{\XT{ኤር. 16:9፤ 25:10፤ ሳፃ 18:23}}}




\par }\Chap{8}{\PP \VerseOne{1}መꬍና ጎዳይ ሀዋዳን ያጌ፤ “ሄ ዎድያን ይሁዳ ካተቱዋ መቀꬃይ፥ ካፖቱዋ መቀꬃይ፥ ቄሳቱ ዋ መቀꬃይ፥ ትምቢትያ ኦድያዋንቱ መቀꬃይነ የሩሳላመን ደእያ አሳቱዋ መቀꬃይ ኡባይ ዱፉዋፐ ማጸቲደ ከሳና።

\VS{2}ኡንቱንቱ ሲቄዳ፥ ኪተቴዳ፥ ካሌዳ፥ ዞርያ ኦቼዳነ ጎይኔዳ አዋዉ፥ አግናዉነ ሳሉዋ ጾልንትያ ኡባዉ ምጨታና። ኡንቱንቱ መቀꬃይ ሺቀና ዎይ ሞገተና፤ ሽን ቢታ ቦላን ፕቱዋ ማላ ግዳናዋ።

\VS{3}ላሌዳ ሳአቱዋን ደእያ፥ ሀ ኢታ ካዉተꬃፐ አቴዳ አሳቱ ኡባይ ደኡዋፐ ሀይቁዋ ዶራና። ታን ኡባፐ ዎልቃማ መꬍና ጎዳይ ሀዋ ኦዳይ” ያጌ።


\par }{\SH ናጋራነ ሙሩዋ
\par }
{\PP \VS{4}መꬍና ጎዳይ ታና ሀዋዳን ያጌዳ፤ “አሳቶ ያጋ፤ ጾሳይ ሀዋዳን ያጌ፤ እት አሳይ ኩንዶፐ፥ ስሚደ ደንደኔየ? ዎይ እት አሳይ ዎራ ቦፐ፥ ጉየ ስመኔየ?

\VS{5}ያትና፥ ሀ አሳይ አያዉ ዎራ ቤዴ? የሩሳላመ አያዉ ኡባ ገደ ዎራ ቤዴ? ኡንቱንቱ ጭሙዋ ባቂ ኦይቄድኖ፤ ሃ ስመናን እጼድኖ።

\VS{6}ታን ምንሳደ ሀይዛድ፤ ሽን ኡንቱንቱ ቱሙዋ ሃሳይክኖ። ታ አያ ኦꬃድታሻ? ጊደ ባረ ኢታ ኦሱዋ ፓጽያዌ እቱነ ባዋ። ኡባይካ ኦላዉ ፕሪጽያ ፓራዳን ባረዉ ባረዉ ዎጼ።

\VS{7}ሀራይ አቶ፥ ሽማላ ግያ ካፎቱ ባረንቱ ዎድያ ኤሪኖ፤ ሀራጰቱ፥ ዳግጨቱነ ዋልያ ግያ ካፎቱ ባረንቱ ስምያ ዎድያ ናጊኖ፤ ሽን ታ አሳይ መꬍና ጎዳ ዎጋ ኤረና።


\par }{\PP \VS{8}“ያትና፥ ዋኒደ፥ ‘ኑን አꬌዳ ኤራንቻ፤ አያዉ ጎፐ፥ መꬍና ጎዳ ህጊ ኑናና ደኤ’ ጋናዉ ዳንዳየቲ? ዎርዳንቻ ጻፈቱ ባረንቱ ቢርያን ታ ህግያ ዎርዱዋ ከሴዳዋ በእክቴየ?

\VS{9}አꬌዳ ኤራንቻቱ ዬላታና፤ ኡንቱንቱ ካዉሻናነ ኦይቀታና። ኡንቱንቱ መꬍና ጎዳ ቃላ ኦል አግና፥ ኡንቱንቶ አይ ጭንጫተꬃይ ደኢ?

\VS{10}ሄዋ ድራዉ፥ ታን ኡንቱንቱ ማቼቱዋ ሀራቶ፥ ኡንቱንቱ ጋድያካ ኡንቱንታ ጾኔዳዋንቶ እማና። አያዉ ጎፐ፥ ጉꬃይካ ዳሩካ ኡባይ ዎꬍያ ማናዉ ይርገቲኖ። ትምቢትያ ኦድያዋንቱካ ቄሳቱ ካ ኡባይ አሳ ጭሚኖ።
\XREF{}{{\XO 8:10 }{\XT{ኤር. 6:12-15}}}

\VS{11}ኡንቱንቱ ታ አሳ ማዱꬃ ሳከናባ ጊደ፥ ጉꬃ ꬋልያ ዎꬂኖ። ሳሩ ባይናን፥ ‘ሳሮ፥ ሳራ!’ ያጊኖ።
\XREF{}{{\XO 8:11 }{\XT{ህዝ. 13:10}}}

\VS{12}ሀ ሸነይያ ኦሱዋ ኦꬂደ፥ ኡንቱንቱ ዬላቴድኖ? ቱይት፥ ኡንቱንቱ ሙለካ ዬላትበይክኖ። ኡንቱንቱ ዬላይ አየንቶካ ኤርክኖ። ሄዋ ድራዉ፥ ኡንቱንቱካ ኩንዴዳዋንቱ ግዶን ኩንዳና፤ ኡንቱንቱ ቃጻየትያ ዎደ ካዉሻና። መꬍና ጎዳይ ሀዋ ኦዳድ” ያጌ ያጋ ያጌዳ።


\par }{\PP \VS{13}መꬍና ጎዳይ ሀዋዳን ያጌ፤ “ታን ኡንቱንቱ ቱሙዋፐ ዳፋ አካና። ኡንቱንቱ ዎይንያ ቱራን አይፊ ꬋያና፤ ባላስያ ግያ ምꬃንካ አይፊ ꬋያና። አዉ ቦንጪካ ሹላና፤ ታን ኡንቱንቶ እሜዳባይ ኡንቱንቱፐ አከት ክቻና” ያጌ።


\par }{\PP \VS{14}አሳቱ ሀዋዳን ያጊኖ፤ “ኑን ጮኡ ጊደ አያዉ ኡቲኖ? አነ እትፐ ሺቅተ፤ ህን ግምበቴዳ ካታማቱዋ ገሊደ፥ ያን ሀይቄቶ። መꬍና ጎዳይ ኑ ጾሳይ ኑና ሀይቆ ፕርድ ድጌዳ፤ ኑን አ ቦላ ናጋራ ኦꬄዳ ድራዉ፥ ኑዉ ኡሻናዉ ዎꬍያ ሃꬃ እም ድጌዳ።

\VS{15}‘ሳአይ ሳሮ ግዳና’ ጊደ ናሸቻን ናጌዶ፤ ሽን ሎኦባይ ይቤና። ‘ኑን ፓጻና’ ጊደ ናጌዶ፤ ሽን ዳጋማ ግዴዳ።

\VS{16}ኑ ሞርከቱ ፓራ ዳረꬃይ ዳና ግያ ካታማን ስሰቴ፤ ኡንቱንቱ ዎታራ ፓራቱዋ ጫገꬃን ቢታይ ኡባይ ቃጼ። ቢታነ ቢታን ደእያዋ ኡባ፥ ካታማነ ካታማን አሳ ኡባ ም ꬋይሳናዉ ዬድኖ” ያጊኖ።


\par }{\PP \VS{17}መꬍና ጎዳይ ሀዋዳን ያጌ፤ “በእተ፥ ታን ሾሻቱዋ ህንተ ግዶ የዳና። ሙሩንያዋንቱ ሙሩኑ ተአናዉ ዳንዳየና ሀሶቱዋ ህንተ ግዶ የዳና፤ ኡንቱንቱ ህንተና ዱካና” ያጌ።


\par }{\SH ኤርማስ ካዮቴዳ
\par }
{\PP \VS{18}ፓጻናዉ ዳንዳየና ኬሻ ታን ካዮታድ፤ ታ ዎዛናይካ ታ ግዶን ሴሬ።

\VS{19}ታ አሳይ ሃኮ ቢታን ዋስያ ዋሱዋ ስስተ። ኡንቱንቱ፥ “መꬍና ጎዳይ ጽዮነን ባዌ? ሀ ጽዮነ ካቲ ላኤንꬆ ያን ደኤኔ?” ያጊደ ዋሲኖ።

\par }{\PP ጾሳይ ኡንቱንቱ ካቲ፥ “ኡንቱንቱ ባረንቱ ማሴዳ ምስለቱዋን፥ ባረንቱ ፓና አላጋ ኤቃቱዋን ዎን ታና አያዉ ይሎዬድኖ?” ያጌ።


\par }{\PP \VS{20}አሳይ፥ “ሄኮ ጫካ ዎዲነ አꬌዳ፤ ቦኒነ ዉሬዳ፤ ኑንነ አትቦኮ” ያጊደ ዋሲኖ።


\par }{\PP \VS{21}ስም ታ አሳይ ማዱንጼዳ ድራዉ፥ ታ ዎዛናይካ ማዱንጼዳ። ታን ካዮታይ፤ ያሻይ ታና ኦይቄዳ።

\VS{22}ጋላኣደን ትግያ ꬋሊ ባዌየ? ያን አክሚ ደኤኔ? ያትና፥ ታ አሳ መኡ አያዉ ፓጸኔ?




\par }\Chap{9}{\PP \VerseOne{1}ታ ሁጲ ሃꬃ ኦላ ግዴረኔሻ! ታ አይፈቱካ አፎꬃ ፑልቶ ግዴርክኖሻ! ያትንቶ ታን ታ አሳቱዋፐ ሞርከቱ ኩሽያን ሀይቄዳዋንቶ ቃማነ ጋላስ ዬካና ሽን!

\VS{2}ታ አሳፐ ሻከታደ ባና ማላ፥ ታዉ ባዙዋን ሲራይ አቅያ ሳአይ ደኤረኔሻ! አያዉ ጎፐ፥ ኡንቱንቱ ኡባይ ሻርሙጻ፤ ኡንቱንቱ ማካልያ አሳ ዛታ።


\par }{\PP \VS{3}መꬍና ጎዳይ ሀዋዳን ያጌ፤ “ታ አሳቱ ባረንቱ እንጻርሳን ኦዳናዉ ኡባ ዎደ ጊግ ኡቴድኖ፤ ኡንቱንቱ ቢታን ቱሙዋ ድራዉ ዎርዱ ምኔዳ። ኡንቱንቱ ኢታፐ ኢታዉ አꬊኖ፤ ታና ኤርክኖ” ያጌ።


\par }{\PP \VS{4}ቃይካ ጾሳይ ሀዋዳን ያጌ፤ “ሾሩ ሾሩዋፐ ናገትተ፤ ህንተ እሻቱዋካ አማነቶፕተ። አያዉ ጎፐ፥ እሻይ ኡባይ ጭምያዋነ ሾሮ ኡባይ ዝግርያዋ።

\VS{5}ሾሩ ሾሩዋ ጭሜ፤ እቱነ ቱሙዋ ሃሳየና። ኡንቱንቱ ባረንቱ እንጻርሳ ሃሳያናዉ ታማርስ ዎꬄድኖ። ኡንቱንቱ ናጋራ ኦꬂደ ዳቡሪኖ።

\VS{6}ኔን ጭሙዋ ግዶን ደኣሳ። ኡንቱንቱ ባረንቱ ጭሙዋን ታና ኤረናን እጼድኖ” ያጌ መꬍና ጎዳይ።


\par }{\PP \VS{7}ሄዋ ድራዉ፥ ኡባፐ ዎልቃማ መꬍና ጎዳይ ሀዋዳን ያጌ፤ “ታን ኡንቱንታ ሴርሳደ ፓጫና። ታ አሳ ድራዉ፥ ስም ታን ሀራባ አያ ኦꬃናዉ ዳንዳያይታ?

\VS{8}ኡንቱንቱ እንጻርሳይ ዎꬍያ ዎንዳፍያ ማላ፤ ኡንቱንቱ አን ጭሙዋ ሃሳዪኖ። ባረንቱ ዶናን እቱ እቶ ሳሮ ቃላን ሃሳዪኖ፤ ሽን ባረንቱ ዎዛናን ጲርያ ዎꬂኖ።

\VS{9}ያትና፥ ታን ሀ የዎ ኡንቱንታ ሙራናዉ በስክታ? ታን ታ ሁጲያዉ ሀዋ ማላ ካዉተꬃ ቦላ ሀሉዋ ከስክታ?” ያጌ መꬍና ጎዳይ።

\VS{10}ታን ꬎቃ ደረቶ ዬካናነ ዋሳና፤ ባዞ ሄንꬃ ጋደቱዋ ዝላላና። አያዉ ጎፐ፥ ኡንቱንቱ ባሼድኖ፤ ያና እት አሳይነ አና። መህያ ጻጉነ ስሰተና፤ ሳሉዋ ካፎቱነ ዶአቱ ባቃቲደ ብ ክቼድኖ።


\par }{\PP \VS{11}ጾሳይ ሀዋዳን ያጌ፤ “የሩሳላመ ካታማ ታን ኮለቴዳ ኬላነ ዎራካናቱ ጌሱ ኦና ኦꬃና። ይሁዳ ካታማቱዋካ ኦንነ ደኤና መላ ሳኣ ኦꬃና” ያጌ።


\par }{\PP \VS{12}ሀዋ አኬካናዉ አꬌዳ ኤራንቻይ ኦኔ? እ ሀራ አሳዉ ኦዳና ማላ፥ መꬍና ጎዳይ ባረ እንጻርሳን ኦስ ኦዴዴ? እት አሳይነ አ ግዱዋና አና ማላ፥ ቢታይ ባዪደ፥ ባዙዋዳን ኦኔዳዌ አያሴ?


\par }{\PP \VS{13}መꬍና ጎዳይ ያጌዳ፤ “ሀዌ ሀኔዳዌ፥ ኡንቱንቶ ታን እሜዳ ህግያ ኡንቱንቱ አጌዳ ድራሳ። ኡንቱንቱ ታዉ አዛዘተናንነ ሀ ህግያ ካለናን እጼዳ ድራሳ።

\VS{14}ሄዋ አጊደ፥ ኡንቱንቱ ባረንቱ ዎዛና ሙመተꬃ ካሌድኖ፤ ኡንቱንቱ ባረንቱ አዎቱዋ ታማርሴዳዋዳንካ ባኣላ ግያ ኤቃቶ ጎይኔድኖ” ያጌዳ።


\par }{\PP \VS{15}ሄዋ ድራዉ፥ ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “በእተ፥ ታን ሀ አሳ ጫምያ ቁማ ሚዛናነ ዎꬍያ ሃꬃ ኡሻና።

\VS{16}ኡንቱንቱ ዎይ ኡንቱንቱ አዎቱ ኤረና ካዉተꬃቱዋ ግዶን ታን ኡንቱንታ ላላና። ታን ኡንቱንታ ꬋይሳና ጋካናዉ፥ ማሻን የደርሳና” ያጌ።


\par }{\SH የሩሳላመ አሳይ ዝላሌዳ
\par }
{\PP \VS{17}ቃይካ ኡባፐ ዎልቃማ መꬍና ጎዳይ ሀዋዳን ያጌ፤ “አነ ቆፕተ። ዬኩዋ ዬክያ ማጫ አሳቱዋ ጼሲደ አይስተ፤ ዝላሳ ዝላልያ ኤራንቻ ማጫ አሳቶ ኪትተ።

\VS{18}ኡንቱንቱ ኤለካ ዪደ፥ ኑ አይፊ አፎꬃ ጽሉዋ ጾካና ጋካናስነ ኑ አይፍያ ጭሩ ሃꬃ ፑልታና ጋካናዉ ኑ ቦላ ዝላልኖ።

\VS{19}ጽዮነን ሀዋዳን ግያ ዝላሳ ኮሻይ ስሰቴ፤ ‘አዬሮ! ኑን ባዬዶ! ኑን ሙለካ ካዉሼዶ! ኑ ጎሊ ኮለት ክቼዳ ድራዉ፥ ኑን ቢታ አጊደ ባናዉ ኮሼ’ ያጊኖ” ያጌ።


\par }{\PP \VS{20}ህንተኖ፥ ማጫ አሳቶ፥ መꬍና ጎዳ ቃላ ስስተ! ህንተ ሀይꬃይ አ ዶናፐ ከስያ ቃላ ሀይዞ። ህንተ ማጫ ናናቱዋ ዝላሳ ታማርስተ፤ ሾራታ ሾራቶ ኮይሱዋ ታማርሱ።

\VS{21}አያዉ ጎፐ፥ ሀይቁ ናናቱዋ ኦግያን፥ ዎዳላቱዋካ ጉታራን ቄጺደ ዪደ፥ ኑ ማስኮተቱዋ ጋኬዳ፤ ኑ ካተ ጎለቱዋንካ ገሌዳ።


\par }{\PP \VS{22}መꬍና ጎዳይ ታና ሀዋዳን ያጊደ አዛዜዳ፤ “ጾሳይ ሀዋዳን ያጌ፤ ‘አሳ አሃይ ፕቱዋዳን ደምባን ላለታና፤ ኡንቱንቱ ጫክያዋንቱ ጫኪደ ኦሌዳ ካꬃ ማላ፤ ኡንቱንታ ኦንነ ሺሸና’ ያጋ” ያጊደ አዛዜዳ።


\par }{\PP \VS{23}መꬍና ጎዳይ ሀዋዳን ያጌ፤ “አꬌዳ ኤራንቻይ ባረ ኤራን ጬቆፖ፤ ዎልቃማይ ባረ ዎልቃን ጬቆፖ፤ ዎይ ዱሪ ባረ ዱረተꬃን ጬቆፖ።

\VS{24}ሽን ጬቂያ ኡራይ ኦንነ ታና ኤርያዋንነ አኬክያዋን ጬቆ።
\XREF{}{{\XO 9:24 }{\XT{1 ቆሮ. 1:31፤ 2 ቆሮ. 10:17}}} አገና ሲቁዋ፥ ሱረ ፕርዳነ ጽሎተꬃ ሳኣ ቦላን ኦꬅያ መꬍና ጎዳ፥ ታና ኤርያዋን ጬቆ። አያዉ ጎፐ፥ ታን ሀዋንቱን ናሸታይ። ታን መꬍና ጎዳይ ሀዋ ኦዳድ” ያጌ።


\par }{\PP \VS{25}ቃይካ መꬍና ጎዳይ ሀዋዳን ያጌ፤ “በእተ፥ ባረንቱ አሹዋ ጻላላ ቃጻረቴዳ አሳቱዋ ታን ሙራና ጋላሳቱ ዪኖ።

\VS{26}ሄዋንቱካ ግብጼ፥ ይሁዳ፥ ኤዶማ፥ አሞናነ ሞኣባ ቢታ አሳቱዋነ ባረንቱ ሁጲያ ሹፌርያ ሜዲደ፥ ባዙዋን ደእያ አሳቱዋ ኡባቱዋ። አያዉ ጎፐ፥ ሀ ካዉተꬃቱዋ ኡባ አሳይ ቱሙዋፐ ቃጻረትቤና፤ እስራኤልያ አሳይ ኡባይካ ባረ ዎዛናን ቃጻረትቤና” ያጌ።




\par }\Chap{10}{\SH ጾሳነ ኤቃ
\par }
{\PP \VerseOne{1}ህንተኖ፥ እስራኤልያ አሳቶ፥ መꬍና ጎዳይ ህንተዉ ኦድያ ቃላ ስስተ!

\VS{2}መꬍና ጎዳይ ሀዋዳን ያጌ፤ “ደረቱዋ ኦግያ ህንተ ታማሮፕተ። ደረቱ ሳሉዋ ቦላ ማላታ በኢደ ዳጋሞፐካ፥ ህንተ ዳጋሞፕተ።

\VS{3}አያዉ ጎፐ፥ ደረቱዋ ዎጋይ መላ። ኡንቱንቱ ምꬃ ዎራፐ ቃንጺኖ፤ ማስያዌ ካልታን ማሴ።

\VS{4}ኡንቱንቱ ብራንነ ዎርቃን አሌቂሲኖ፤ ቃጸናዳን ማዶሻን ምስማርያ ꬍሺደ ኦይꬂኖ።

\VS{5}ኡንቱንቱ ኤቃቱ ኡንቱንቱ ሌክያ ጋርሳን ካፉዋ ዳጋንꬃናዉ ኤስያ ምስልያ ማላ። ሃሳያናዉ ዳንዳይክኖ። ሀመታናዉ ዳንዳየና ድራዉ፥ አሳይ ኡንቱንታ ቶኬ። ኡንቱንቶ ሙለካ ያዮፕተ። አያዉ ጎፐ፥ ኡንቱንቱ ህንተና ቆሀናዉ ዳንዳይክኖ፤ ቃይ ማዳናዉካ ዳንዳይክኖ” ያጌ።


\par }{\PP \VS{6}አቤት መꬍና ጎዳዉ፥ ነ ማላይ ኦንነ ባዋ። ኔን ዎልቃማ፤ ነ ሱንꬃይካ ዎልቃማነ ዎልቃማ።

\VS{7}አቤት ካዉተꬃቱዋ ካትያዉ፥ ኔና ቦንቼናን አጋናዌ ኦኔ?\XREF{}{{\XO 10:7 }{\XT{ሳፃ 15:4}}} ኔና ቦንቻናዉ በሴ፤ አያዉ ጎፐ፥ አꬌዳ ኤራንቻ አሳ ግዶንነ ኡንቱንቱ ካዉተꬃ ኡባ ግዶን ነ ማል ባዋ።

\VS{8}ኡንቱንቱ ኤያነ ዶንጭሎዋንታ፤ ኡንቱንቱ ምꬃፐ ማሴዳ፥ ፓና ኤቃቱዋፐ አያ ታማሪኖ?

\VS{9}ሄ ኤቃቱ ታርሴሳፐ ዬዳ ብራንነ ኡፋዘፐ ዬዳ ዎርቃን አሌቀቴድኖ። ኡንቱንቱ ዎይንያ ኤሳነ ሳሉዋ ማላትያ መꬉዋና ማዩዋን ካመቴድኖ። ኡንቱንቱ ኡባይ ኩሽያ ኦሱዋ ሂላቱዋን ኦሰቴድኖ።

\VS{10}ሽን መꬍና ጎዳይ ቱሙ ጾሳ፤ እ ደኡዋ ጾሳነ መꬍና ካትያ። አ ሀንቁዋን ቢታይ ቃጼ፤ ካዉተꬃቱካ አ ሀንቁዋ ዳንዳይክኖ።


\par }{\PP \VS{11}ጾሳይ ሀዋዳን ያጌ፤ “ኡንቱንቶ ሀዋዳን ያጋደ ኦዳ፤ ‘ሄዋንቱ ሳሉዋነ ሳኣ መꬍቤና ጾሳቱ ሳኣፐነ ሳሉዋ ጋርሳፐ ꬋያና’ ያጋ” ያጌ።


\par }{\SH ጾሳ ሳቢያ ሳባ
\par }
{\BB \par }
{\Q \VS{12}ባረ ዎልቃን ሳኣ መꬌዳዌ፥

\par }{\QB ባረ አꬌዳ ኤራን ሳኣ ኤሴዳዌ፥

\par }{\QB ባረ አኬካን ሳሎቱዋ ምጬዳዌ አ።


\par }{\Q \VS{13}እ ዎልቃምያ ዎደ፥

\par }{\QB ሳሎቱዋን ደእያ ሃꬃቱ ጉሚኖ።

\par }{\Q እ ሻረቱዋ ሳኣ ጋጻፐ ፑደ ደንꬄ።

\par }{\QB እ እራ ቡክሲደ፥

\par }{\QB ዋልቃንꬃ ዎልቃምሴ።

\par }{\QB ጫርኩዋካ ባረ ምንጃ ሳፐ ከሴ።


\par }{\BB \par }
{\Q \VS{14}አስ ኡባይ ኤራ ꬋዪደ ዳሜዳ፤

\par }{\QB ዎርቃ ትግያ አሳይ ኡባይ

\par }{\QB ባረ ኤቃቱዋን ዬላቴዳ።

\par }{\QB አያዉ ጎፐ፥ ሄ ኤቃቱ ጭሙዋ፤

\par }{\QB ኡንቱንቱን ሸምፑ ባዋ።


\par }{\Q \VS{15}ኡንቱንቱ ፓናባ፤

\par }{\QB ኡንቱንቱ ቅ ኦሱዋ።

\par }{\Q ኡንቱንቱ ሙረትያ ዎድያን ꬋያና።


\par }{\Q \VS{16}ሽን ያቆባ ሳማ ግድያዌ

\par }{\QB ሄዋንቱ ማላ ግደና።

\par }{\Q አያዉ ጎፐ፥ እ ኡባባ መꬌዳዋ፤

\par }{\QB እስራኤሊ እ ባረዉ ዶሬዳ ካዉተꬃ።

\par }{\Q አ ሱንꬃይካ ኡባፐ ዎልቃማ መꬍና ጎዳ።


\par }{\SH ይያ ኢታ
\par }
{\PP \VS{17}ህንተኖ፥ ሞርኪ ዶዴዳዋንቶ፥ ቢታፐ ከሳናዉ ህንተዉ ደእያዋ ቆሪደ ሺሽተ።

\VS{18}አያዉ ጎፐ፥ መꬍና ጎዳይ ሀዋዳን ያጌ፤ “ታን ሀ ዎድያን ሀ ቢታን ደእያ አሳቱዋ ከሳደ ያምባራና። ህንተ ኦሞደታና ማላ፥ ታን ህንተ ቦላ ኢታባ አሀና” ያጌ።


\par }{\PP \VS{19}አየ ታ ማዱꬃዉ! ታ ማዱꬃይ ፓጸናዋ። ሽን ታን፥ “ሀዌ ታ ሀርግያ፤ ታን ዳንዳያናዉ በሴ” ያጋድ።


\par }{\PP \VS{20}ታ ዱንካኒ ኮለት ꬋዬዳ፤ አ ዎዶሩ ኡባይ ዱጸረቴዳ። ታ ናናቱ ኡባይ ታፐ ሻከቲደ ብ ክቼድኖ፤ ኡንቱንቱ ባዋ። ታ ዱንካንያ ዛሪደ ቶላናዉ ዎይ ታ ጋርዱዋ ካቃናዉ ሀእ እት አሳይነ አትቤና።


\par }{\PP \VS{21}ሄንꬃንቻቱ ዳሜድኖ፤ ኡንቱንቱ መꬍና ጎዳ ኦችበይክኖ። ሄዋ ድራዉ፥ ኡንቱንቶ እንጀተናን እጼዳነ ኡንቱንቱ ዉዲ ኡባይ ላለቴዳ።

\VS{22}ስስተ! ኦራꬃ ኦዱ ዬዳ፤ ሄዌነ፥ “ሁጲሳ ባጋና ደእያ ካዉተꬃን ዎልቃማ ድርባይ ደንዴ” ያግያዋ። አ ኦላንቻቱ ዪደ፥ ይሁዳ ካታማቱዋ ባዙዋነ ዎራካናቱ ጌሶይያሳ ከሳና።


\par }{\PP \VS{23}አቤት መꬍና ጎዳዉ፥ አሳ ደኡ ሄ አዎ ቡዞ ግደናዋነ ባረ ሄመታ ሱርሳናዌ አዉ ሸነ ግደናዋ ታን ኤራይ።

\VS{24}አቤት መꬍና ጎዳዉ፥ ታና ሴራ፤ ሽን ልክያን ግዶ። ነ ሀንቁዋን ግዶፖ፤ ሄዌ ꬋዮፐ ኔን ታና ጉꬃደ ꬋይሳና።

\VS{25}ነ ሀንቁዋ ኔና ኤረና ካዉተꬃቱዋ ቦላነ ነ ሱንꬃ ጼሰና አሳቱዋ ቦላ ትጋ። አያዉ ጎፐ፥ ኡንቱንቱ ያቆባ አሳ ሜድኖ፤ ኡንቱንቱ ኡንቱንታ አሸናን ም ድጌድኖነ ኡንቱንቱ አዉዋ ቢታ ꬋይሴድኖ።




\par }\Chap{11}{\SH ኤርማሳነ ጾሳ ጫቁዋ
\par }
{\PP \VerseOne{1}መꬍና ጎዳፐ ኤርማሳዉ ዬዳ ቃላይ ሀዋ፤

\VS{2}“ሀ ጫቁዋ ቃላቱዋ ስሳ፤ ይሁዳ አሳዉነ የሩሳላመ ካታማን ደእያዋንቶ ኦዳ።

\VS{3}መꬍና ጎዳይ እስራኤልያ ጾሳይ ሀዋዳን ያጌ ጋደ ኦዳ። ሀ ጫቁዋ ቃላዉ አዛዘተናዌ ሸቀቴዳዋ ግዶ።

\VS{4}ታን ካሰ ህንተ አዎቱዋ ግብጼ ቢታፐ፥ ብራታ ሴርስያ ጮጭያፐ ከስያ ዎደ፥ ታዉ ኤኖ ጊተ፤ ታ ህንተና አዛዝያዋ ኡባ ኦꬅተ። ያቶፐ፥ ህንተ ታ አሳ ግዳና፤ ታንካ ህንተ ጾሳ ግዳና ያጋድ።

\VS{5}ሄዋዳንካ፥ ማꬃነ ኤሳ ጎግያ ቢታ ካሰ ህንተ አዋቶ እማናዉ፥ ታን ጫቄዳ ጫቁዋ ፖላና ያጋድ። ሄዌነ፥ ሀች ህንተ ላቴዳ ቢታ ያጋ” ያጌ።

\par }{\PP ታን፥ “ኤኖ፥ መꬍና ጎዳዉ፥ አመንእ” ያጋድ።


\par }{\PP \VS{6}መꬍና ጎዳይ ታዉ ሀዋዳን ያጌዳ፤ “ሀዋ ታ ቃላ ኡባ ይሁዳ ካታማቱዋንነ የሩሳላመ ኦገቱዋን ሀዋዳን ያጋደ አዋያ፤ ‘ሀ ጫቁዋ ቃላ ስስተ፤ አ ካልተ።

\VS{7}ካሰ ህንተ አዎቱዋ ታን ግብጼ ቢታፐ ከሶደፐ ሀች ጋካናዉ፥ ዛራ ዛራደ፥ “ታዉ አዛዘትተ!” ጋደ ሴራድ።

\VS{8}ሽን ኡንቱንቱ ታ ቃላ ስስበይክኖ ዎይ ሀይዝበይክኖ። ሄዋ አጊደ፥ ኡንቱንቱ ባረንቱ ኢታ ዎዛና ሙመተꬃ ካሌድኖ። ታን ታ ጫቁዋ ቃላ ኡንቱንቱ ናጋና ማላ አዛዛድ፤ ሽን ኡንቱንቱ እጼድኖ። ሄዋ ድራዉ፥ ሄ ጫቁዋ ግዶን ጻፈቴዳ ሸቃ ኡባ ኡንቱንቱ ቦላ አሃድ’ ያጋ” ያጌዳ።


\par }{\PP \VS{9}ዛሪደካ መꬍና ጎዳይ ታዉ ሀዋዳን ያጌዳ፤ “ይሁዳ አሳ ግዶንነ የሩሳላመን ደእያዋንቱ ግዶን ማቁ ደኤ።

\VS{10}ኡንቱንቱ ካሰ ታ ቃላ ስሰናን እጼዳ ባረንቱ ማይዛ አዎቱዋ ናጋራዉ ጉየ ስሜድኖ። ኡንቱንቱ ሀራ ጾሳቶ ጎይኔድኖነ ኡንቱንቶ ኦꬄድኖ። እስራኤልያ አሳቱካ ይሁዳ አሳቱካ ታን ካሰ ኡንቱንቱ ማይዛ አዎቱዋና ጫቀቴዳ ጫቁዋ ካንꬄድኖ።

\VS{11}ሄዋ ድራዉ፥ መꬍና ጎዳይ ኡንቱንታ ሀዋዳን ያጌ፤ ‘ኡንቱንቱ ባቃቲደ አታናዉ ዳንዳየና መቱዋ ታን ኡንቱንቱ ቦላ አሀና። ኡንቱንቱ ታዉ ዋስናካ፥ ታን ኡንቱንቶ ስስከ።

\VS{12}ሄ ዎደ ይሁዳ ካታማቱዋ አሳቱነ የሩሳላመ አሳቱ ቢደ፥ ባረንቱ እጻና ጩዋይያ ጾሳቶ ዋሳና። ሽን መቱዋ ዎደ ሄ ጾሳቱ ሙለካ ኡንቱንቱ ማድክኖ።

\VS{13}ህንተኖ፥ ይሁዳ አሳቶ፥ ህንተ ጾሳቱ ህንተ ካታማቱዋ ኬሻ ጮራ። ቃይ ባኣላ ግያ ሄ ዬላ ጾሳዉ እጻና ጩዋያናዉ ህንተ ኤሴዳ ያርሽያ ሳአቱ የሩሳላመ ኦገቱዋ ኬሻ ጮራ’ ያጌ።


\par }{\PP \VS{14}“ኤርማሳ፥ ሀ አሳቶ ታና አይነ ዎሶፓ፤ ኡንቱንቱ ድራዉ ጋናቶፓ ዎይ ኦቾፓ። አያዉ ጎፐ፥ ኡንቱንቱ ባረንቱ መቱዋ ጋላስ ታና ጼስያ ዎደ ታን ኡንቱንቶ ስስከ።


\par }{\PP \VS{15}“ዳሮቱዋና ባረ ኢታ ማቁዋ ማቀትደ ታ ሲቅያ አሳይ ታ ጌሻ ጎልያን ቤታናዉ በሲ? ህንተ ህንተ ኢታ ኦሱዋ ኦꬅሽን፥ ያርሸቴዳ መህያ አሹ ህንተና ሙሩዋፐ አሻኔ? አሽንቶ ህንተ ናሸታና ሽን” ያጌዳ።


\par }{\PP \VS{16}መꬍና ጎዳይ ኔና፥ ድጭያ፥ ሎኦ አይፍያ አይፍያ ዎጋራ ያጊደ ሱንꬄዳ። ሽን እ ሀ ዎጋራ ዎልቃማ ዳዳ ጉንꬃን፥ ታማን ጹጋና፤ አ ቃንካቱካ መኤረታና።


\par }{\PP \VS{17}ታን፥ ህንተና ቶኬዳ ኡባፐ ዎልቃማ መꬍና ጎዳይ ህንተ ቦላ ኢታባ አሀናዉ አዋያድ። አያዉ ጎፐ፥ እስራኤልያ አሳቱነ ይሁዳ አሳቱ ባኣላዉ እጻና ጩዋዪደ፥ ታና ይሎዬድኖ።


\par }{\SH ኤርማሳ ዎꬋናዉ ማቀቴዳ ማቁዋ
\par }
{\PP \VS{18}መꬍና ጎዳይ ኡንቱንቱ ማቁዋ ታዉ ቆንጭሴዳ ድራዉ፥ ታን ኤራድ። ሄ ዎደ ኡንቱንቱ ኢታ ኦꬅያዋ እ ታና በሴዳ።

\VS{19}ታን ሹካዉ ካለꬂደ አፍያ አዳ ዶርሳ ማራ ማላ ግዳድ። ኡንቱንቱ ታ ቦላ፥ “አነ ኑን ምꬃካ አ አይፍያካ ꬋይሴቶ። አ ሱንꬃይ ሙለካ ሀሳየተና ማላ፥ አነ ኑን አ ፓጻ ደእያዋንቱ ግዶፐ ꬎቆሊደ ꬋይሴቶ” ያጊደ ማቀቴዳዋ ታን ኤራበይከ።

\VS{20}ሽን አቤት ኡባፐ ዎልቃማ መꬍና ጎዳዉ፥ ጽሉዋ ፕርድያዎ፥ አሳ ዎዛና ካሃ ቆርያዎ፥ ኔን ኡንቱንቱ ቦላ ነ ሀሉዋ ከስያዋ ታና በሳ። አያዉ ጎፐ፥ ታን ታ ቆሁዋ ነዉ ማጋናድ።


\par }{\PP \VS{21}ሄዋ ድራዉ፥ “መꬍና ጎዳ ሱንꬃን ትምቢትያ ኦዶፓ፤ ኔን ኑ ኩሽያን ሀይቃና” ያጊደ፥ ኔና ዎꬋናዉ ኮይያ አናቶታ አሳዉ መꬍና ጎዳይ ግያዌ ሀዋ።

\VS{22}ኡባፐ ዎልቃማ መꬍና ጎዳይ ሀዋዳን ያጌ፤ “ታን ኡንቱንታ ሙራና። ኡንቱንቱ ዎዳላቱ ማሻን ሀይቃና፤ ኡንቱንቱ ማጫ ናናቱነ አቱማ ናናቱ ኮሻን ሀይቃና፤

\VS{23}ኡንቱንቱፐ እቱነ ደኤና። አያዉ ጎፐ፥ ታን ሙርያ ላይꬅ አናቶታ አሳ ቦላ ኢታባ አሀና” ያጌ።




\par }\Chap{12}{\SH ኤርማሳ ኦሻ
\par }
{\PP \VerseOne{1}አቤት መꬍና ጎዳዉ፥ ታን ኔናና ሞተትያ ዎደ፥ ኡባባንካ ኔን ጽሉዋ። ግዶፐነ፥ ታን ጽሎ ፕርዳባ ኔናና ሃሳያናዉ ኮሼ። ኢታ አሳቱ ኦꬅያዌ ኡንቱንቶ አያዉ እንጀቲ? አማነተናዋንቱ አያዉ እሻሊደ ደእኖ?

\VS{2}ኔን ኡንቱንታ ቶክና፤ ጻጱዋ የዴድኖ፤ ድጪደ አይፍያ አይፌድኖ። ኡንቱንቱ ኔና ዶናፐ የግክኖ፤ ሽን ኡንቱንቱ ዎዛናፐ ኔን ሃኩዋን ደኣሳ።

\VS{3}ሽን አቤት መꬍና ጎዳዉ፥ ኔን ታና ኤራሳ። ታና በኣሳ፤ ታን ነዉ አያ ቆፕንቶ ፓጫሳ። ሹክያ ዶርሳቱዋዳን፥ ኔን ሄ ኢታ አሳቱዋ ጎቻደ ከሳ! ሹካ ጋላሳዉ ኡንቱንታ ዱማያደ ዎꬃ!

\VS{4}ቢታይ መላናዌነ ደምባ ኡባን ዶሌዳ ማታይ ሹላናዌ አዉደ ጋካናሴ? ቢታን ደእያ አሳ ኢታተꬃ ድራዉ፥ ዶአይነ ካፉ ዉሬዳ። ሄዋ ቦላካ አሳቱ፥ “ጾሳይ ኑን ኦꬅያዋ ደመና” ያጊኖ።


\par }{\SH ጾሳ ዛሩዋ
\par }
{\PP \VS{5}ጾሳይ ኤርማሳዉ ሀዋዳን ጊደ ዛሬዳ፤ “ኔን ገድያን ዎጽያ አሳቱዋና ዎꬃ ናሰታደ ዳቡሮፐ፥ ፓራና ዋና ናሰታይ? ኔን ሳሮ ቢታን ꬉበቶፐ፥ ዮርዳኖሳ ዎራ ጋርሳን ዋና ሀመታይ?

\VS{6}ነ እሻቱ፥ ህንተ ሶ አሳቱ ኔና አꬂደ እሜድኖ፤ ኡንቱንቱ ነ ቦላ ደንዴድኖ። ሄዋ ድራዉ፥ ኡንቱንቱ ነዉ ሎኦባ ሃሳዮፐነ፥ ኡንቱንቱን አማነቶፓ።


\par }{\PP \VS{7}“ታን እስራኤልያ አጋድ፤ ታን ታ ዶረቴዳ ካዉተꬃ ኦላድ። ታን ታ ሲቅያ አሳ አ ሞርከቱ ኩሽያን አꬃደ እማድ።

\VS{8}ታ ዶረቴዳ አሳይ ታዉ ባዙዋን ጋሙዋ ማላ ግዴዳ። እ ታ ቦላ ጉዴዳ፤ ሄዋ ድራዉ፥ ታን አ እጻድ።

\VS{9}ታ ዶረቴዳ አሳይ ታዉ ሀራ ጋጨቱ ዶዲደ ዱክያ ሻቻ ጋጫት ማላ ግዴዴ? ቢተ፤ ዶአቱዋ ኡባ ሺሽተ፤ አ ማና ማላ አህተ።


\par }{\PP \VS{10}“ዳሮ አላጋ ካተቱ ታ ዎይንያ ቱራ ሳኣ ባይዜድኖ፤ ታ ጋድያ የꬌድኖ፤ ታ ሎኦ ቢታ ባዞ ኦꬄድኖ።

\VS{11}ሄ ቢታይ ባዪደ ኦጼዳ፤ ታ ስንꬃን መላነ አይነ ባይናዋ ግዴዳ። ቃረትያዌ ባይና ድራዉ፥ ሙለ ቢታይካ ባዬዳ።

\VS{12}ባዙዋን አያይነ ባይና ꬎቃ ደረቱዋ ኡባ አꬊደ፥ ቦንቂያዋንቱ ዬድኖ፤ አያዉ ጎፐ፥ መꬍና ጎዳ ማሻይ ቢታ ሀ ጋጻፐ ህን ጋጻ ጋካናዉ ሜዳ። ሄዋ ድራዉ፥ ኦንነ ሳሮ አታናዉ ዳንዳየና።

\VS{13}ኡንቱንቱ ዛርጋ ዘሪደ፥ አጉንꬃ ጫኬድኖ። ኡንቱንቱ ዳሮ ዳቡሬድኖ፤ ሽን አይነ ዎꬍስበይክኖ። መꬍና ጎዳ ሀንቁዋ ቦሻነ ጋሱዋን ኡንቱንቱ ካꬃይ ꬋዬዳ” ያጌዳ።


\par }{\PP \VS{14}መꬍና ጎዳይ ሀዋዳን ያጌ፤ “ታን ታ አሳቶ እስራኤላቶ እሜዳ ቢታ ኦይቄዳ፥ ታ ኢታ ሾሮ ካዉተꬃቱዋ ግዶፐ፥ ታን ኡንቱንታ ኡንቱንቱ ቢታፐ ꬎቆላና። ቃይ ይሁዳ አሳቱዋካ ኡንቱንቱ ግዶፐ አሻና።

\VS{15}ሽን ኡንቱንቱ ቢታፐ ꬎቆሌዳዋፐ ጉይያን፥ ዛረꬃደ ታን ኡንቱንቶ ቃረታና፤ ታን ኡንቱንቱ ሁጲያን ሁጲያን ኡንቱንቱ ላታ ጋድያ፥ ኡንቱንቱ ካዉተꬃ ቢታ ዛራደ አሀና።

\VS{16}ካሰ ታ አሳ ባኣላ ሱንꬃን ጫቃናዳን ታማርሴዳዋዳን፥ ኡንቱንቱ ታ አሳ ኦግያ ሎይꬅ ታማሮፐነ ታ ሱንꬃን፥ ‘መꬍና ጎዳይ ኤሮ!’ ያጊደ ጫቆፐ፥ ኡንቱንቱ ታ አሳ ግዶን ምኒደ ደአና።

\VS{17}ሽን አይ ካዉተꬃይነ አዛዘተናን እጾፐ፥ ታን አ ኡባና ꬎቆላደ ꬋይሳና። ታን መꬍና ጎዳይ ሀዋ ኦዳድ” ያጌ።




\par }\Chap{13}{\SH ሊኑዋ ዳንጩዋ
\par }
{\PP \VerseOne{1}መꬍና ጎዳይ ታና፥ “ባ፤ ባደ ላይኑዋ ግያ ቃጭናፐ ዳደቴዳ ዳንጩዋ ሻማደ፥ ነ ጼሳን ዳንጫ፤ ሽን ሃꬃን ቦሽሶፓ” ያጌዳ።

\VS{2}ሄዋ ድራዉ፥ ታን መꬍና ጎዳይ አዛዜዳዋዳን ዳንጩዋ ሻማደ፥ ታ ጼሳን ዳንጫድ።


\par }{\PP \VS{3}መꬍና ጎዳ ቃላይ ላኤንꬆ ታኮ ዬዳ፤ ዪደ፥

\VS{4}“ኔን ሻሜዳ ዳንጩዋ፥ ነ ጼሳን ኔን ዳንጬዳዋ አካደ፥ ኤፍራጺሳ ሻፋ አፋ። ሹቻ ጎንጎሉዋን ቆሳ” ያጌዳ።

\VS{5}ታን መꬍና ጎዳይ ታዉ ኦዴዳዋዳን አፋደ፥ ኤፍራጺሳ ሻፋ ማታን ቆሳድ።


\par }{\PP \VS{6}ዳሮ ጋላሳፐ ጉይያን መꬍና ጎዳይ፥ “ደንዳ፤ ኤፍራጺሳ ሻፋ ባደ፥ ታን ኔና፥ ‘ያን ቆሳ’ ጌዳ ዳንጩዋ አካ” ያጌዳ።

\VS{7}ታን ኤፍራጺሳ ሻፋ ባደ፥ ቦካደ፥ ዳንጩዋ ታ ቆሴዳሳፐ ከሳደ አካድ። ሽን ሄ ዳንጩ ሀእ ባዪደ፥ ኡባና አይነ ጎኤናባ ግዴዳ።


\par }{\PP \VS{8}ሄዋፐ ጉይያን፥ መꬍና ጎዳ ቃላይ ታኮ ዬዳ፤

\VS{9}“መꬍና ጎዳይ ሀዋዳን ያጌ፤ ‘ታን ሄዋዳን ይሁዳ አሳ አዩዋነ የሩሳላመ ዎልቃማ ኦቶሩዋ ጊሻና።

\VS{10}ታ ቃላ ስሰናን እጺደ፥ ባረንቱ ዎዛና ሙመተꬃ ካሊደ፥ ሀራ ጾሳቶ ኦꬃናዉነ ጎይናናዉ ብያ ሀ ኢታ አሳቱ፥ ሀ ዳንጩዋዳን ሙለካ ጎኤናባ ግዳናዋ።

\VS{11}ዳንጩ አሳ ጼሳ ባቂ ኦይቂያዋዳን፥ ይሁዳ አሳይ ኡባይነ እስራኤልያ አሳይ ኡባይ ታ አሳ ግዳና ማላነ ታ ሱንꬃዉ ጋላታነ ቦንቾ ግዳና ማላ፥ ኡንቱንቱ ታና ባቂ ኦይቃናዳን ኦꬃድ። ሽን ኡንቱንቱ ስሰናን እጼድኖ’ ያጌ መꬍና ጎዳይ” ያጌዳ።


\par }{\SH ዎይንያ ኤሳ ጹጋ
\par }
{\PP \VS{12}ቃይካ እ፥ “ኤርማሳ፥ አሳዉ ሀዋዳን ያጋ፤ መꬍና ጎዳይ እስራኤልያ ጾሳይ፥ ‘እት እት ጹጋን ዎይንያ ኤሳይ ኩማና’ ያጌዳ ያጋ። ኡንቱንቱ ኔና፥ ‘ዎን ኑን እት እት ጹጋን ዎይንያ ኤሳይ ኩማናዋ ኤሮኮየ?’ ያጎፐ፥

\VS{13}ኔን ኡንቱንቶ ያጋደ ኦዳ፥ መꬍና ጎዳይ ያጌ፤ ‘ታን ሀ ቢታን ደእያ አሳ ኡባ፥ ሀራይ አቶ ዳዊታ ካተቱዋ አራታን ኡትያ ካተቱዋ፥ ቄሳቱ ዋ፥ ትምቢትያ ኦድያዋንታነ የሩሳላመን ደእያ አሳ ኡባ፥ ኡንቱንቱ ማꬆታና ጋካናዉ፥ ዎይንያ ኤሳን ኩንꬃና።

\VS{14}ታን ኡንቱንታ፥ አሳ አሳና፥ አዉዋ ናኣና ዶምእሳና። ታን ኡንቱንታ ꬋይሳናፐ አትና፥ ኡንቱንቶ ኬክከ፥ ቃረትከነ ማርከ’ ያጌ መꬍና ጎዳይ ያጋ” ያጌዳ።


\par }{\SH ኦሞዱዋባ
\par }
{\PP \VS{15}ስስተነ ሀይዝተ፤ አግተ ኦቶረቶፕተ። አያዉ ጎፐ፥ ሀዋ መꬍና ጎዳይ ኦዴዳ።


\par }{\PP \VS{16}መꬍና ጎዳይ ህንተ ጾሳይ ꬉምሳናፐ ካሰቲደ፥ ህንተ ገዲካ ꬉምያ ደርያን ꬉበታናፐ ካሰቲደ፥ አ ቦንችተ። ህንተ፥ “ፖኡ ያና” ጊደ ናጊታ፤ ሽን እ ꬍጵ ጎ ꬉማዉ ላማና።


\par }{\PP \VS{17}ሽን ህንተ ስሰናን እጾፐ፥ ህንተ ኦቶሩዋ ድራዉ፥ ታን ጌማን ዬካይ። መꬍና ጎዳ ዉዲ ኦሞደቲደ ብ ክቼዳ ድራዉ፥ ታን ዬካይ፤ ታ አይፊካ አፎꬃ ሆልሳዬ።


\par }{\PP \VS{18}ጾሳይ ታና፥ “ካትያዉነ ካትያ አትዉ፥ ካታትዉ ሀዋዳን ያጋደ ኦዳ፤ ‘ህንተ ቦንቾ አሌቆ ካላቻይ ህንተ ሁጲያፐ ኩንዴዳ ድራዉ፥ ህንተ ካተቱዋ አራታፐ ዱገ ዎꬍተ።

\VS{19}ኔጌባ ቢታን ደእያ ካታማቱ ኡባይ ጎርደት ክቼድኖ። ኡንቱንቱ ዶያናዉ እት አሳይካ ያን ባዋ። ይሁዳ አሳይ ኡባና በቲደ ብ ክቼዳ’ ያጋ” ያጌዳ።


\par }{\PP \VS{20}ቃይካ ጾሳይ፥ “አነ ꬎቁ ጋደ፥ ሁጲሳ ባጋፐ ይያዋንታ ጼላ። ነዉ እመቴዳ ዉዲ፥ ኔን ጬቀቴዳ ዶርሳቱ ሀቃን ደእኖ?

\VS{21}ኔን ነዉ ላገ ግዳና ማላ፥ ኮዬዳዋንቱ ኔና ጾኒደ ሞድያ ዎደ ዋጋይ? የሉዋ ኦይꬃይ ኔና ኦይቀኔ?

\VS{22}ኔኖ የሩሳላመ፥ ነ ዎዛናን፥ ‘ሀዌ ኡባይ ታ ቦላ አያዉ ጋኬዴ?’ ጎፐ፥ ነ ማዩ ቃረቴዳዌነ አሳይ ኔና ቦንቄዳዌካ ነ ናጋራይ ዳሬዳ ድራሳ።

\VS{23}ቱሙ ቶጵያ አሳይ ባረ ቦላ ማላ፥ ዎይ ማሂ ባረ ሻቻተꬃ ላማናዉ ዳንዳዪ? ዳንዳየና! ሄዋዳንካ፥ ኢታ ኦሱዋ ኦꬅ ሜዘቴዳዋንቱ ህንተ፥ ሎኦ ኦሱዋ ኦꬃናዉ ሙለካ ዳንዳይክታ” ያጌዳ።


\par }{\PP \VS{24}መꬍና ጎዳይ ሀዋዳን ያጌ፤ “ታን ህንተና ባዞ ጫርኩ አፍያ ሱላዳን ላላና።


\par }{\PP \VS{25}“ህንተ ሳማይ፥ ታን ህንተዉ እምያ ግሹ ሀዋ። ህንተ ታና ዶጌዳ ድራዉነ ዎርዶ ጾሳቱዋን አማነቴዳ ድራሳ።

\VS{26}ህንተ ካሉ ቤታና ማላ፥ ታን ህንተ ቦላፐ ማዩዋ ቃራ የጋና።

\VS{27}ኔን ዎሹምያዋ፥ ኔን ዎታራ ፓራዳን፥ ዚታዉ ጫግያዋነ ነ ዬላይ ባይና ሻርሙጻተꬃ፥ ኔን ደርያንነ ደምባን ኦꬅያ ሸነይያ ኦሱዋ ታን በኣድ። የሩሳላመ፥ ነዉ አየ! ኔን አዉደ ጋካናዉ ጌየናን ደአይ?” ያጌ።




\par }\Chap{14}{\SH ኮሻባ
\par }
{\PP \VerseOne{1}ኮሻባ መꬍና ጎዳይ ኤርማሳዉ ኦዴዳ ቃላይ ሀዋ፤

\VS{2}“ይሁዳ ቢታይ ካዮቴ፤ አ ካታማቱ ላባኒኖ። አን ደእያ አሳቱ ቢታን ኡቲደ ዬኪኖ፤ የሩሳላመ አሳይ ዋሱዋ ጹልሴ።

\VS{3}ዱረ አሳቱ ሃꬃ ትካናዉ ባረንቱ ቆማቱዋ ኪቲኖ። ኡንቱንቱ ሃꬃ ኦላ ቢኖ፤ ሽን ሃꬃ ደምክኖ። ባረንቱ ኦቱዋ መላ ቶክ አኪደ ስሚኖ። ሀንያዋ ꬋይ ዬላቲደ፥ ባረንቱ ሁጲያ ጉለቲኖ።

\VS{4}እራይ ቡከና ድራዉ፥ ቢታይ መሊደ ዛኤ። ጎሻንቻቱ ዬላቲደ፥ ባረንቱ ሁጲያ ጉለቲኖ።

\VS{5}ማታይ ባይና ድራዉ፥ ዶጋታ ባረ የሌዳ ጋሎ ማራቶ ደምባን ኦላደ ባዉ።

\VS{6}ዎራ ሀረቱ አያይነ ባይና ꬎቃ ደረቱዋን ኤቂደ፥ ዎራካናቱዋዳን ያረቲኖ። ኡንቱንቶ ምያባይ ꬋይና፥ ኡንቱንቱ አይፊ ጼላናዉ ዳቡሬዳ” ያጌዳ።


\par }{\PP \VS{7}አሳይ ሀዋዳን ያጊደ ዎሴዳ፤ “አቤት መꬍና ጎዳዉ፥ ኑ ናጋራይ ኑ ቦላን ማርካቶፐነ፥ ነ ሱንꬃ ድራዉ፥ ኑዉ እትባ ኦꬃ። ኑን ኔፐ ዳሮ ገደ ጉየ ስሜዶ፤ ነ ቦላን ናጋራ ኦꬄዶ።

\VS{8}አቤት እስራኤሊ ናግያ ናሸቻዉ፥ መቱዋ ዎድያን አ አሽያዎ፥ ኔን ቢታን እማꬃዳን፥ እት ቃማ አቃናዉ ገሌዳ ኦግያ አሳዳን አያዉ ሀናይ?

\VS{9}ኔን ዳጋሜዳ አሳዳን፥ አሻናዉ ዳንዳየና ምኖ አሳዳን አያዉ ሀናይ? አቤት መꬍና ጎዳዉ፥ ኔን ኑ ግዱዋን ደኣሳ! ኑን ነ ሱንꬃን ጼሰቴዳ፤ ኑና ኔን አጎፓ!” ያጌዳ።


\par }{\PP \VS{10}ሀ አሳቱዋባ መꬍና ጎዳይ ሀዋዳን ያጌ፤ “ኡንቱንቱ ቶይላካትያዋ ሎይꬅ ሲቂኖ፤ ባረንቱ ገድያ ተእክኖ። ሄዋ ድራዉ፥ መꬍና ጎዳይ ኡንቱንቱን ናሸተና። እ ኡንቱንታ ኢታ ኦሱዋ ሀሳዪደ፥ ኡንቱንቱ ናጋራ ድራዉ፥ ኡንቱንታ ሙራና” ያጌ።


\par }{\PP \VS{11}ሄዋፐ ጉይያን፥ መꬍና ጎዳይ ታና፤ “ሀ አሳቱዋ ሳሮተꬃዉ ታና ዎሶፓ።

\VS{12}ኡንቱንቱ ጾሞፐካ፥ ታን ኡንቱንቱ ዋሱዋ ስስከ። ጹግያ ያርሹዋነ ካꬃ ያርሹዋ ኡንቱንቱ ያርሾፐካ፥ ታን ኡንቱንቱ ያርሹዋ አክከ። ታን ኡንቱንቱ ኦላን፥ ኮሻንነ ኢታ ሀርግያን ꬋይሳና” ያጌዳ።


\par }{\PP \VS{13}ታን ሀዋዳን ያጋድ፤ “አቤት ኡባ ሞድያ መꬍና ጎዳዉ፥ ትምቢትያ ኦድያዋንቱ ኡንቱንቶ፥ ‘ህንተ ኦላ በእክታ ዎይ ኮሻይ ህንተና ኦይቀና። ታን ህንተዉ ሀ ቢታን ፓጨና ሳሮተꬃ እማና’ ያጌ ያጊኖ” ያጋድ።


\par }{\PP \VS{14}መꬍና ጎዳይ ታዉ ሀዋዳን ያጌዳ፤ “ትምቢትያ ኦድያዋንቱ ታ ሱንꬃን ዎርዱዋ ኦዲኖ። ታን ኡንቱንታ ኪታበይከ፥ ዎይ አዛዛበይከ፥ ዎይ ኡንቱንቶ ኦዳበይከ። ኡንቱንቱ ህንተዉ ትምቢትያ ጊደ ኦድያዌ ዎርዱዋ ሳጻ፥ ፓና ካዩዋነ ቆፕ አኪደ ኦድያ ዎርዶባ።

\VS{15}ሄዋ ድራዉ፥ ታ ሱንꬃን ትምቢትያ ኦድያዋንቱባ ግዶፐ፥ ታን ኡንቱንታ ኪታበይከ። ሽን ኡንቱንቱ፥ ‘ኦላይ ዎይ ኮሻይ ሀ ቢታ ቦቼና’ ያጊኖ። ሄ ትምቢትያ ኦድያዋንቱ ባረንቱ ሁጲያዉ ኦላንነ ኮሻን ꬋያና ያጌ መꬍና ጎዳይ!

\VS{16}ቃይ ኡንቱንቱ ትምቢትያ ኦድያ አሳይ ኮሻነ ኦላ ጋሱዋን ሀይቃና፤ ኡንቱንቱ አሃይ ካረን የሩሳላመ ኦግያን ኦለታና። ኡንቱንቱ ዎይ ኡንቱንቱ ማጫ አሳ፥ ኡንቱንቱ አቱማ ናናቱዋ ዎይ ኡንቱንቱ ማጫ ናናቱዋ ሞግያዌ ꬋያና። ታን ኡንቱንቶ በስያ ዋይያ ኡንቱንቱ ቦላ ትጋና” ያጌዳ።


\par }{\PP \VS{17}ታ ካዩዋባ ታን አሳዉ ሀዋዳን ያጋደ ኦዳና ማላ፥ ጾሳይ ታና አዛዜዳ፤ “ ‘ታ አሳይ ዳሮ ደሸቲደ፥ ሎይꬅ ማዱንጼዳ ድራዉ፥ ታ አይፈቱ ቃማነ ጋላስ ሸምፐናን አፎጽኖ።

\VS{18}ታን ደምባ ቦፐ፥ ማሻን ሲፈቴዳዋንታ በአይ። ካታማ ገሎፐ፥ ቃይ ኮሻን ግልቄዳዋንታ በአይ። ትምቢትያ ኦድያዋንቱነ ቄሳቱ፥ “ኑን ፓጭ ባይናን ኦꬄቶ” ጊኖ፤ ሽን ኡንቱንቱ ባረንቱ ኦꬅያዋ ኤርክኖ’ ያጋ” ያጌዳ።


\par }{\SH አሳይ ጾሳ ዎሴዳ
\par }
{\PP \VS{19}አቤት ጾሳዉ፥ ኔን ይሁዳ ሙለ አጋዲ? ጽዮነ አሳ እጻዲ? ኔን ኑና ፓጸናዳን ኦꬃደ አያዉ ደቻዲ? “ሳሮ ግዳናዋ” ጊደ ናጌዶ፤ ሽን አያይነ ሎኦባይ ኑዉ ጋክቤና። “ፓጻና ዎዲ ያና” ጊደ ናጌዶ፤ ሽን ዳጋማ ጻላላይ ዬዳ።


\par }{\PP \VS{20}አቤት መꬍና ጎዳዉ፥ ኑን ኑ ኢታተꬃ ኤሬዶ፤ ኑ አዎቱዋ ባይዙዋካ አኬኬዶ፤ ኑን ቱሙዋፐ ነ ቦላ ናጋራ ኦꬄዶ።

\VS{21}ኑና ነ ሱንꬃ ድራዉ ካꬎፓ፤ ነ ቦንቾ አራታይ ደእያ የሩሳላመ ካዉሾፓ። ኔን ኑናና ጫቀቴዳ ጫቁዋ ሀሳያ፤ ነ ጫቁዋ ካንꬆፓ።

\VS{22}ዎን ካዉተꬃቱዋ ኤቃቱዋፐ እቱ እራ ቡክሳናዉ ዳንዳዪ? ሳሉ ባረ ሸንያን ፑስያ ዱገ ኪታናዉ ዳንዳዪ? ዳንዳየና! አቤት መꬍና ጎዳዉ፥ ኑ ጾሳዉ፥ ሄዋ ዳንዳይያዌ ኔና! ሀዋ ኡባ ኦꬅያዌ ኔና ግድያ ድራዉ፥ ኑን ኔናን ናሸቻ ኦꬄቶ።




\par }\Chap{15}{\SH ይሁዳ አሳ ቦላ ጋክያ ፕርዳ
\par }
{\PP \VerseOne{1}ሄዋፐ ጉይያን፥ መꬍና ጎዳይ ታዉ ሀዋዳን ያጌዳ፤ “ሀራይ አቶ ሙሴነ ሳሜል ታ ስንꬃን ኤቂንቶነ፥ ታ ዎዛናይ ሀ አሳቱዋኮ ስመና። ኡንቱንታ ታ ስንꬃፐ ድጋ፤ ኡንቱንቱ ቢኖ።
\XREF{}{{\XO 15:1 }{\XT{ህዝ. 32:11-14፤ ፓይ. 14:13-19፤ 1 ሳሜላ 7:5-9}}}

\VS{2}ቃይ ኡንቱንቱ ኔና፥ ‘ኑን ሀቃ ባኔ?’ ጊደ ኦቾፐ፥ መꬍና ጎዳይ ሀዋዳን ያጌ ጋደ ኡንቱንቶ ኦዳ፤
\XREF{}{{\XO 15:2 }{\XT{ሳፃ 13:10}}} ‘ሀይቆ ፕርደቴዳዋንቱ፥ ሀይቆ ቢኖ። ማሻዉ ፕርደቴዳዋንቱ፥ ማሻዉ ቢኖ። ኮሻዉ ፕርደቴዳዋንቱ፥ ኮሻዉ ቢኖ። ኦሞደታናዉ ፕርደቴዳዋንቱ፥ ኦሞዶ ቢኖ’ ያጌ” ያጌዳ።


\par }{\PP \VS{3}መꬍና ጎዳይ ሀዋዳን ያጌ፤ “ታን ኦይዱ ቆሞ ባየꬃ ኡንቱንቱ ቦላ አሀና፤ ሄዋንቱነ፥ ኡንቱንታ ዎꬋናዉ ማሻ፥ ኡንቱንቱ አሃ ጎቻናዉ ካናቱዋ፥ ኡንቱንቱ አሹዋ ሚደ ꬋይሳናዉ ሳሉዋ ካፎቱዋነ ሳኣ ዶአቱዋ።

\VS{4}ህዝቂያሳ ናአይ፥ ይሁዳ ካቲ ምናሰ የሩሳላመን ኦꬄዳ ፓላ ድራዉ፥ ታን ኡንቱንታ ሳኣ ካዉተꬃ ኡባዉ ዳጋማ ኦꬃና።\XREF{}{{\XO 15:4 }{\XT{2 ካታ. 21:1-16፤ 2 ኦዱዋ 33:1-9}}}


\par }{\PP \VS{5}“የሩሳላመ አሳቶ፥ ህንተዉ ኦኔ ቃረታናዌ? ህንተዉ ካዮታናዌ ኦኔ? ‘ህንተ አይ ማሌ?’ ጊደ ህንተና ኦቻናዉ ኤቃናዌ ኦኔ?” ያጌ።


\par }{\PP \VS{6}መꬍና ጎዳይ ሀዋዳን ያጌ፤ “ህንተ ታና አጌድታ፤ ሀእ ሀእካ ህንተ ጉየ ስሜድታ። ሄዋ ድራዉ፥ ታን ህንተ ቦላ ታ ኩሽያ የዳደ ህንተና ꬋይሳድ፤ ታን ህንተዉ ቃረታደ ዳቡራድ።

\VS{7}ታን ኡንቱንታ ሄ ቢታ ካታማቱዋ ፐንግያን ላይዳ አካደ ሰጻድ። ኡንቱንቱ ናናቱዋካ ዎꬋ ዉርሳድ፤ ታን ታ አሳ ꬋይሳድ። አያዉ ጎፐ፥ ኡንቱንቱ ባረንቱ ኢታ ኦግያፐ ስመናን እጼድኖ።

\VS{8}ታን ኡንቱንቱ አምኤቱዋ ፓይዱዋ አባ ሻፍያፐካ ዳርሳድ። ታን ጋላሳ ሴታን ኡንቱንቱ ዎዳላቱዋ ዎꬍ ꬋይስያዋንታ ኡንቱንቱ አየቱዋ ቦላ አሃድ። ቆፐናን ደእሺና፥ ምሹዋነ ዳጋማ ታን ኡንቱንቱ ቦላ ዱገ የዳድ።

\VS{9}ላፑን ናናቱ ሀይቄዳ አታ ሸምፑዋ ላባናዱ። እዝዉ ጋላሳይ ቃሜዳ፤ አ ካዉሻዱነ ዬላታዱ። ብሮ ፓጻ ደእያዋንታካ ታን ኡንቱንቱ ሞርከቱዋ ስንꬃን ማሻን ሲፍሳድ። ታን መꬍና ጎዳይ ሀዋ ኦዳድ” ያጌ።


\par }{\SH ኤርማስ ባረ መቱዋ ጾሳዉ ማጋኔዳ
\par }
{\PP \VS{10}ታዉ አየ ታ አቴ! ታና የለናን አጋርኪሻ! ታን ቢታ ኡባን ደእያ አሳና ዋላቀትያነ ባጸትያ አሳ ግዳድ። ታን ኦስነ ታልአበይከ፥ ዎይ ኦፐነ ታልኣደ አካበይከ፤ ግዶፐነ፥ አሳይ ኡባይ ታና ሸቄ።


\par }{\PP \VS{11}መꬍና ጎዳይ ሀዋዳን ያጌዳ፤ “ቱሙፐ ታን ኔና ሎኦባዉ አሻ አካና። ቱሙፐ ነ ሞርከቱ መቱዋ ዎደነ ዋይያ ዎደ ነዉ ዋትዋታናዳን፥ ታን ኦꬃና።


\par }{\PP \VS{12}“ዎን አሳይ ብራታ፥ ሁጲሳ ባጋና ይያ ብራታ ዎይ ናስያ መንꬃናዉ ዳንዳዪ?

\VS{13}ቢታ ኡባን ህንተ ኦꬄዳ ናጋራ ድራዉ፥ ታን ህንተ አቁዋ ፔሻ፥ ጮ ቦንቂያዋንቶ እማና።

\VS{14}ታን ህንተና ህንተ ኤረና ቢታን ህንተ ሞርከቶ አይለያና፤ አያዉ ጎፐ፥ ታ ሀንቁ ምያ ታማ ግዲደ፥ መꬍናዉ ኤጻና” ያጌዳ።


\par }{\PP \VS{15}አቤት መꬍና ጎዳዉ፥ ኔን ኤራሳ። ታና ሀሳያደ ማዳ፤ ታና የደርስያዋንቱ ቦላ ታ ሀሉዋ ከሳ። ኔን ኡንቱንቶ ዳንዳያደ፥ ታና ዎራ የጎፓ። ታን ነ ድራዉ ሸቀትያዋ ቆፓ።

\VS{16}አቤት መꬍና ጎዳዉ፥ ኡባ ዳንዳይያ ጾሳዉ፥ ታን ነ ሱንꬃን ጼሰቴዳ ድራዉ፥ ነ ቃላይ ታኮ ዪና ማድ። ታና ፓሽክሴዳነ ታ ዎዛና ናሸቼዳ።

\VS{17}ጮ ፖጩምያዋንቱ ጩጉዋን ኡታበይከ፤ ኡንቱንቱና ናሸታበይከ። ኔን ነ ኩሽያ ታ ቦላ ዎꬄዳ ድራዉነ ታዉ ይሎቲደ ድራዉ፥ ታን ታረካ ዱማ ኡታድ።

\VS{18}ሳኩ ታፐ ዱጸናን እጽያዌነ ታ ማዱꬃይ ፓጸናን እጽያዌ አያሴ? ኔን ታዉ መልያ ሻፋዳን፥ ቶእያ ፑልቱዋዳን፥ ሀናና ሀናይዬ?


\par }{\PP \VS{19}ሄዋ ድራዉ፥ መꬍና ጎዳይ ሀዋዳን ያጌ፤ “ኔን ታኮ ስሞፐ፥ ታን ዛራደ ኔና አካና፤ ኔን ታዉ ኦꬃና። ሀዳ የዉዋ አጋደ፥ ቦንቾ ቃላ ጻላላ ኦዶፐ፥ ኔን ታ ዶና ግዳናሳ። ሀዋንቱ አሳቱ ኔኮ ስማና፤ ሽን ኔን ኡንቱንቱኮ ስማካ።

\VS{20}ታን ኔና ሀ አሳዉ ናስያ ግያ ብራታና ግምበቴዳ ግምቢያ ኦꬃና። ኡንቱንቱ ኔናና ኦለታና፤ ሽን ኔና ጾንክኖ። አያዉ ጎፐ፥ ታን መꬍና ጎዳይ ኔና አሻናዉነ ዎꬃ አካናዉ ኔናና ደአይ።

\VS{21}ኢታቱዋ ኩሽያፐ ታን ኔና አሻና፤ ቃረት ባይናዋንቱፐካ ታን ኔና ዎዛና” ያጌ።




\par }\Chap{16}{\SH ጾሳይ ኤርማሳ አዛዜዳዋ
\par }
{\PP \VerseOne{1}መꬍና ጎዳ ቃላይ፥ ሀዋዳን ያጊደ፥ ታኮ ዬዳ፤

\VS{2}“ኔን ማቻቶ አኮፓ፤ ማጫዋ አቱማዋካ ሀ ሳኣን የሎፓ።

\VS{3}ሀ ሳኣን የለቴዳ ማጫ ናናቱነ አቱማ ናናቱ፥ ኡንቱንታ የሌዳ አየቱነ አዎቱ ትምቢትያ ታን መꬍና ጎዳይ ነዉ ሀዋ ኦዳይ።

\VS{4}ኡንቱንቱ ኢታ ሀርግያን ሀይቃና፤ ኡንቱንቶ ዬከተና፥ ዎይ ኡንቱንቱ ሞገትክኖ፤ ኡንቱንቱ አሃይ ቢታ ቦላን ፕቱዋ ማላ ግዳናዋ። ኡንቱንቱ ማሻንነ ኮሻን ዉራና፤ ኡንቱንቱ አሹ ሳሉዋ ካፎቶነ ሳኣ ዶአቶ ቁማ ግዳናዋ” ያጌዳ።


\par }{\PP \VS{5}መꬍና ጎዳይ ታዉ ሀዋዳን ያጌዳ፤ “ዬኮ ጎልያ ገሎፓ፤ ዬካናዉ ዎይ ቃረታናዉ ቦፓ። አያዉ ጎፐ፥ ታን መꬍና ጎዳይ ሀ አሳ ቦላፐ ታ ሳሮተꬃ፥ አገና ታ ሲቁዋነ ታ ማሮታ ድጋ ክቻድ።

\VS{6}ዎጋቱካ ጉꬃቱካ ሀ ቢታን ሀይቃና፤ ኡንቱንቱ ሞገትክኖ። አይ አሳይነ ኡንቱንቶ ዬከና፤ አይ አሳይነ ኡንቱንቶ ጎምኦረና ዎይ ሁጲያ ሜድሲደ ካዮተና።

\VS{7}ዬክያ አሳዉ ሃꬃ ኡሻዉ አፊደ፥ ቁማ አናና እትፐ ሚድነ ኡሺደ፥ ካዩዋ ባለꬅያዌ እቱነ ደኤና። ሀራይ አቶ አታ ዎይ አዉ ሀይቄዳ ኡራካ ባለꬅያባይ ባዋ።


\par }{\PP \VS{8}“ግብራይ ደእያ ጎልያካ ገሎፓ፤ ማናዉነ ኡሻናዉ ኡንቱንቱና እትፐ ኡቶፓ።

\VS{9}ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋ ኦዳይ። በአ፥ ታን ናሸቻነ እልልሳ ኮሻ፥ ማቻቶ ቡላችያዋነ ቡላቼትያን ኮሻ ሀ ሳኣፐ ድጋና። ሄዋ አሳይ ባረ ላይꬃን ባረ አይፍያን በአና።
\XREF{}{{\XO 16:9 }{\XT{ኤር. 7:34፤ 25:10፤ ሳፃ 18:23}}}


\par }{\PP \VS{10}“ኔን ሀ ቃላ ኡባ ሀ አሳዉ ኦድያ ዎደ፥ ኡንቱንቱ ኔና፥ መꬍና ጎዳይ አያዉ ሀዋ ማላ ዎልቃማ ኢታባ ኑ ቦላ አዋዬዴ? ኑን አያ ባይዜዶ? መꬍና ጎዳዉ፥ ኑ ጾሳዉ፥ ‘ኑን ኦꬄዳ ናጋራይ አዬ?’ ያጋና።

\VS{11}ሄ ዎደ ኔን ኡንቱንቶ ያጋ፤ ‘ “ታን መꬍና ጎዳይ ሀዋ ኦꬄዳዌ ካሰ ህንተ አዎቱ ታና አጌዳ ድራሳ፥ ኡንቱንቱ ሀራ ጾሳቱዋ ካሌዳ ድራሳ፥ ኡንቱንቶ ኦꬄዳነ ጎይኔዳ ድራሳ፥ ታና አጌዳነ ታ ህግያ ናገናን እጼዳ ድራሳነ

\VS{12}ህንተ ካሰ ህንተ አዎቱዋፐካ አꬍ ኢቴዳ ድራሳ። በእተ፥ ህንተ ሁጲያን ሁጲያን ህንተ ኢታ ዎዛና ሙመተꬃ ካሌድታ፤ ታዉ አዛዘተናን እጼድታ።

\VS{13}ሄዋ ድራዉ፥ ታን ህንተና ሀ ቢታፐ ደንꬃደ፥ ህንተ ዎይ ህንተ አዎቱ ኤረና ቢታ ኦላና። ያን ህንተ ሀራ ጾሳቶ ጋላስነ ቃማ ሀጋዛና። ሙለካ ህንተዉ ቃረትከ” ያጌ’ ያጋ” ያጌዳ።


\par }{\SH ጾሳይ እስራኤላቱዋ ዛሪደ አሀና
\par }
{\PP \VS{14}መꬍና ጎዳይ ሀዋዳን ያጌ፤ “ ‘እስራኤልያ አሳ ግብጼ ቢታፐ ከሴዳ መꬍና ጎዳይ ኤሮ’ ያጊደ ጫቀና ዎዲ ያና።

\VS{15}‘እስራኤልያ አሳ ሁጲሳ ባጋ ቢታፐነ ኡንቱንታ እ ላሌዳ ቢታቱዋ ኡባፐ ዛሪደ አሄዳ መꬍና ጎዳይ ኤሮ’ ያጊደ ጫቃና። አያዉ ጎፐ፥ ታን ኡንቱንቱ ካሰ ኡንቱንቱ አዋቶ እሜዳ ቡዞ ቢታ ዛራደ አሀና” ያጌ።


\par }{\SH ይያ ሙሩዋ
\par }
{\PP \VS{16}መꬍና ጎዳይ ሀዋዳን ያጌ፤ “በእተ፥ ታን ሞልያ ኦይቂያ ዳሮ አሳቶ ኪታይ፤ ኡንቱንቱ ኡንቱንታ ኦይቃና። ሄዋፐ ጉይያን፥ ታን ዳሮ ሻንካንቻቶ ኪታና፤ ሻንካንቻቱ ደርያ ኡባፐ፥ ዞዝያ ኡባፐነ ሹቻ ኮፖቱዋፐ ኡንቱንታ ሻንካቲደ ከሳና።

\VS{17}አያዉ ጎፐ፥ ታን ኡንቱንቱ ኦግያ ኡባ በአይ። ኡንቱንቱ ታፐ ቆሰትበይክኖ፤ ኡንቱንቱ ናጋራይካ ታ አይፍያፐ ጌምቤና።

\VS{18}ታን ኡንቱንቱ ኢታተꬃነ ኡንቱንቱ ናጋራ ድራዉ ኡንቱንቶ ላኡ ኩሽያ ዛራና። አያዉ ጎፐ፥ ኡንቱንቱ ባረንቱ እጸቴዳ ኤቃቱዋን፥ ሄ አሃ ማላትያዋንቱን ታ ቢታ ቱንሴድኖነ ባረንቱ ሸነይያ ምስለቱዋን ታ ላታ ኩንꬄድኖ” ያጌ።


\par }{\SH ኤርማሳ ዎሳ
\par }
{\PP \VS{19}አቤት መꬍና ጎዳዉ፥ ታ ዎልቃዉ፥ ታ ዎልቃማ ሚጻዉ፥ መቱዋ ጋላሳን ታን ባቃታ አትያ ሳአዉ፥ ካዉተꬃቱ ሳኣ ጋጻፐ ኔኮ ያና። ዪደ ሀዋዳን ያጋና፤ “ኑ አዎቱ ፓናነ ማደና ዎርዶ ጾሳቱዋ ጻላላ ላቴድኖ።

\VS{20}ዎን አሳይ ባረዉ ጾሳቱዋ መꬋናዉ ዳንዳዪየ? ዳንዳየና! እ መꬍንቶካ ኡንቱንቱ ቱሙ ጾሳቱዋ ግድክኖ!” ያጋና።


\par }{\PP \VS{21}ጾሳይ ሀዋዳን ያጌ፤ “ሄዋ ድራዉ፥ ታን ኡንቱንታ ኤርሳና። እት ገደነ ታ ዎልቃነ ታ ምኖተꬃ ኡንቱንታ ኤርሳና፤ ያቶፐ ኡንቱንቱ ታ ሱንꬃይ መꬍና ጎዳ ግድያዋ ኤራና” ያጌ።




\par }\Chap{17}{\SH ይሁዳ ናጋራነ ሙሩዋ
\par }
{\PP \VerseOne{1}ጾሳይ ሀዋዳን ያጌ፤ “ይሁዳ ናጋራይ ብራታ ቢርያን ጻፈቴዳ፤ ኡንቱንቱ ዎዛና ቦላነ ኡንቱንቱ ያርሽያሳን ደእያ ካጭያ ቦላ አልማዝያ ግያ ሹቻ ጼራን ቃጨቲደ ጻፈቴዳ።

\VS{2}ኡንቱንቱ ናናቱ እርጻ ምꬃ ኡባ ጋርሳን፥ ꬎቃ ዞዘቱዋ ቦላንነ ቢታን ደእያ ደረቱዋ ቦላን፥ ጊግሴዳ ያርሽያ ሳአቱዋን አሼሮ ግያ ጾሳትዉ ኤሴዳ ምስልያዉ ጎይኒኖ።

\VS{3}ህንተ ቢታ ኡባ ቦላን ኦꬄዳ ናጋራ አጮ ጭጋ ኦꬃደ፥ ህንተ ሚሻነ ህንተ አቆቱዋ ኡባ ታን ህንተ ሞርከቶ እማና።

\VS{4}ታን ህንተና ላትሴዳ ቢታፐ ህንተ ባና፤ ታን ህንተና ህንተ ኤረና ቢታን ህንተ ሞርከቶ አይለያና። አያዉ ጎፐ፥ ህንተ ታ ሀንቁዋ ኦይሰꬄድታ፤ እ መꬍናዉ ኤጻና” ያጌ።


\par }{\SH ዱማ ዱማ ሌምሳቱዋ
\par }
{\PP \VS{5}መꬍና ጎዳይ ሀዋዳን ያጌ፤ “አሳን፥ ሀይቂያ አሳ ዎልቃን አማነትያዌነ ባረ ዎዛና መꬍና ጎዳፐ ዎራ ዛርያዌ ሸቀቴዳዋ።

\VS{6}ሄ አሳይ ባዙዋን ዶሌዳ ሱፓ ምꬃ ማላ። ኬካባይ ይያ ዎደ በኤና። እ ባዙዋን፥ መላ ሳኣን፥ አሳይ ደኤና ማጽነ ቢታን ደአና።


\par }{\PP \VS{7}“መꬍና ጎዳን አማነትያ አሳይ፥ እ አማነትያዌ ጾሳ ግድያ አሳይ አንጀቴዳዋ።

\VS{8}እ ሃꬃ ማታን ቶከቲደ፥ ባረ ጻጱዋ ጎግያ ሃꬃዉ የዴዳ ምꬃ ማላ።
\XREF{}{{\XO 17:8 }{\XT{ማዝ. 1:3}}} አዋ ሱሎካ እ ያየና። አያዉ ጎፐ፥ ሄ ምꬃ ሀይꬃይ እርጽ እርጻሽን ደኤ። እራይ ቡከና ላይꬃንካ ህርገና፤ አይፍያ አይፍያዋካ ቃንጸና።


\par }{\PP \VS{9}“አሳ ዎዛናይ ኡባባፐ አꬍ ጭምያዋነ ሎይꬅ ኢታ። አ ኦን ኤራናዉ ዳንዳዪ?

\VS{10}መꬍና ጎዳይ አሳዉ ኡባዉ አ ኦግያዳንነ አ ኦሱዋዳን ዛራናዉ፥ አሳ ዎዛና ብዳይነ አ ካሃ ፓጫይ” ያጌ።
\XREF{}{{\XO 17:10 }{\XT{ማዝ. 62:12፤ ሳፃ 2:23}}}


\par }{\PP \VS{11}ጽለና ኦግያና ዱረትያ አሳይ ባረዋ ግደና ቁቁልያ ቆጽያ አካት ማላ። እ ባረ ላይꬃ ብሮ ባጋዪደ፥ አ አጊደ ꬋያና፤ ዉርሰꬃን እ ቦዛ ግዳናዋ።


\par }{\PP \VS{12}ኑ ጌሻ ጎሊ ኮይሮፐ ዶሚደ፥ ቦንቾ ካተቱዋ አራታዳን፥ ꬎቃ ደርያ ሁጲያን ቤቴ።

\VS{13}አቤት መꬍና ጎዳዉ፥ እስራኤሊ ህዶታን ናግያዎ፥ ኔና አጌዳ ኡባቱ ዬላታና። ኔና አጊደ ዎራ ብያዋንቱ፥ ኔና መꬍና ጎዳ፥ ደኡዋ ሃꬃ ፑልቱዋ አጌዳ ድራዉ፥ ኡንቱንቱ ባና ቦላ ጻፈታና።


\par }{\SH ኤርማሳ ዎሳ
\par }
{\PP \VS{14}አቤት መꬍና ጎዳዉ፥ ታና ፓꬃ፤ ታን ፓጻና። ታና አሻ፤ ታን አታና። አያዉ ጎፐ፥ ኔን ታን ጋላትያዋ።


\par }{\PP \VS{15}አሳቱ ታና፥ “መꬍና ጎዳይ ኑና ናሴዳ ናሲ ሀቃን ደኢ? አነ ፖሎ!” ያጊኖ።


\par }{\PP \VS{16}ሄንꬃንቻ ግዳደ ነዉ ኦꬅያዋ አጋበይከ፤ ኡንቱንቱ መቶታና ጋላሳ ታን አሞታበይከ። ታ ዶናፐ ከሴዳ ቃላ ኔን ኤራሳ።

\VS{17}ታና ዳጋንꬆፓ። ኔን መቱዋ ጋላስ ታዉ ባቃታ አትያ ሳኣ።

\VS{18}ታና የደርስያዋንታ ዬላያ፤ ሽን ታና ዬላዮፓ። ኡንቱንታ ዳጋንꬃ፤ ሽን ታና ዳጋንꬆፓ። ኡንቱንቱ ቦላ መቶ ጋላሳ አያ፤ ኡንቱንታ ላኡ ኩሽያ ሙሩዋ ሙራ።


\par }{\SH ሳምባታ ቦንችያዋ
\par }
{\PP \VS{19}መꬍና ጎዳይ ታና ሀዋዳን ያጌዳ፤ “ባ፥ ይሁዳ ካተቱ ካታማ ገልያነ ከስያ አሳይ ገልያ ፐንግያንነ ሀራ የሩሳላመ ፐንገቱዋ ኡባን ባደ ኤቃ።

\VS{20}ኡንቱንታ ሀዋዳን ያጋ፤ ‘ህንተኖ ይሁዳ ካተቶ፥ ህንተኖ ይሁዳ አሳቶ፥ ህንተኖ የሩሳላመ አሳቶ፥ ህንተኖ ሀ ፐንገቱዋና ገልያ አሳቶ፥ ኡባይካ መꬍና ጎዳ ቃላ ስስተ!

\VS{21}መꬍና ጎዳይ ሀዋዳን ያጌ፤ “ሳምባታ ጋላሳን ቶኩዋ ቶከና ማላነ አያነ ቶኪደ፥ የሩሳላመ ፐንግያና ገለና ማላ፥ ህንተዉ ናገትተ!\XREF{}{{\XO 17:21 }{\XT{ናህ. 13:15-22}}}

\VS{22}ሳምባታ ጋላሳን ህንተ ጎልያፐ ቶኩዋ ቶኪደ ከሶፕተ፥ ዎይ አይ ኦሱዋነ ኦꬆፕተ። ካሰ ህንተ አዎቱዋ ታን አዛዜዳዋዳን፥ ሳምባታ ጋላሳ ዱማዪደ ቦንችተ።
\XREF{}{{\XO 17:22 }{\XT{ከሳ 20:8-10፤ ዛረ. 5:12-14}}}

\VS{23}ግዶፐነ፥ ኡንቱንቱ ስስበይክኖ፤ ባረንቱ ሀይꬃካ ታኮ የግበይክኖ። ኡንቱንቱ ስሰናንነ ታፐ ታማረናን እጼድኖ።


\par }{\PP \VS{24}“ ‘ “ሽን ህንተ ታን መꬍና ጎዳይ ኦድያዋ ስሶፐ፥ ሳምባታ ጋላሳን አይ ቶኩዋነ ቶኪደ፥ ሀ ካታማ ፐንገቱዋና ገለናን አጎፐ፥ ሳምባታ ጋላሳ ዱማዪደ፥ አን አይ ኦሱዋነ ኦናን ቦንቾፐ፥

\VS{25}ዳዊታ ካተቱዋ አራታን ኡትያ ካተቱ ባረንቱ ሞድያዋንቱና ፓራቱዋነ ፓራ ጋረቱዋ ቶጊደ፥ ሄ ፐንገቱዋና ገላና። ኡንቱንቱ ይሁዳ አሳናነ የሩሳላመ ካታማን ደእያ አሳና ገላና፤ ሀ ካታማይ መꬍናዉ አሳይ ደእያ ካታማ ግዳናዋ።


\par }{\PP \VS{26}“ ‘ “አሳይ ጹግያ ያርሹዋነ ሀራ ያርሹዋ፥ ካꬃ ያርሹዋ፥ እጻናነ ጋላታ ያርሹዋ አኪደ፥ ይሁዳ ካታማቱዋፐ፥ የሩሳላመ ዩሹዋን ደእያ ሞꬃቱዋፐ፥ ቢንያማ ቢታፐ፥ ጋꬋፐ፥ ገዝያፐነ ኔጌባፐ መꬍና ጎዳ ጌሻ ጎልያ ያና።


\par }{\PP \VS{27}“ ‘ “ሽን ህንተ ሳምባታ ጋላሳቱዋ ዱማዪደ ቦንቻናዳንነ ሳምባታ ጋላሳቱዋን ቶኩዋ ቶኪደ፥ የሩሳላመ ፐንገቱዋና ገለናዳን፥ ታን ኦዴዳዋ ስሰናን እጾፐ፥ ታን ሄ ፐንገቱዋን ታማ ኦይꬃና። የሩሳላመ ካትያ ጎለቱዋ ማና። ሄ ታማይ ቶኤና” ያጌ’ ያጋ” ያጌዳ።




\par }\Chap{18}{\SH ኤርማስ ኡርቃ መꬍያ ብታንያ ሶ ቤዳ
\par }
{\PP \VerseOne{1}መꬍና ጎዳፐ ኤርማሳዉ ዬዳ ቃላይ ሀዋ፤

\VS{2}“ደንዳ፤ ኡርቃ መꬍያ ብታንያ ጎለ ባ። ያን ታን ኔና ታ ቃላ ስሳና” ያጌዳ።

\VS{3}ታን ዱገ ኡርቃ መꬍያ ብታንያ ጎለ ባደ፥ እ ባረ መꬍያ ይንግርያዋን ኡርቃ መꬍያዋ በኣድ።

\VS{4}እ መꬍሽና፥ ሚሻይ አ ኩሽያን ባዬዳ። እ ሄ ኡርቃ ዛሪደ ሙናቂደ፥ ባረና ሎእያ ሀራ ሚሻ ከሲደ መꬌዳ።


\par }{\PP \VS{5}ሄ ዎድያን መꬍና ጎዳ ቃላይ፥ ሀዋዳን ያጊደ፥ ታኮ ዬዳ፤

\VS{6}“እስራኤልያ አሳቶ፥ ሀ ኡርቃ መꬍያ ብታኒ ኦꬅያዋዳን፥ ታን ህንተና ኦꬃናዉ ዳንዳይክታ? ያጌ መꬍና ጎዳይ። እስራኤልያ አሳቶ፥ በእተ፤ ኡርቃይ ባረና መꬍያዋ ኩሽያን ደእያዋዳን፥ ህንተካ ታ ኩሽያን ደኢታ።

\VS{7}አይ ዎደ ግዶፐነ፥ ታን እት ቢታባ ዎይ እት ካዉተꬃባ፥ ‘ታን ህንተና ꬎቆላና፥ ዮዳናነ ꬋይሳና’ ጋደ ኦድና፥

\VS{8}ሄ ታን ኦዴዳ ካዉተꬃይ ባረ ኢታተꬃፐ አጊደ ስሞፐ፥ ታን ኡንቱንቱ ቦላ አሀና ጌዳ ኢታባ አሄናን አጋ ባሻና።

\VS{9}ቃይ አይ ዎደ ግዶፐነ፥ ታን እት ቢታባ ዎይ እት ካዉተꬃባ፥ ታን ህንተና ኬጻናነ ቶካና ጋደ ኦድና፥

\VS{10}ሄ ካዉተꬃይ ታን ኦድያዋ ስሰናን እጾፐ ታ ስንꬃን ኢታባ ኦꬆፐ፥ ታን ኦꬃና ጌዳ ሎኦባ ኦናን አጋሻና።


\par }{\PP \VS{11}“ሄዋ ድራዉ፥ ሀእ ይሁዳ አሳቶነ የሩሳላመን ደእያዋንቱ ሀዋዳን ያጋ፤ መꬍና ጎዳይ ያጌ፤ በእተ፥ ታን ህንተ ቦላ ኢታባ መꬋይነ ሀልቻድ። ህንተ ኡባይካ ህንተ ኢታ ኦግያፐ ስምተ፤ ህንተ ኦግያነ ህንተ ኦሱዋ ላምተ ያጌ ያጋ።

\VS{12}ሽን ኡንቱንቱ፥ ‘ሄዌ አይነ ማደና! ኑን ኑ ሀልቼዳዋዳን ሀናና፤ ኑን ሁጲያን ሁጲያን ኑ ኢታ ዎዛና ሙመተꬃዳን ኦꬃና’ ያጋና” ያጌዳ።


\par }{\Q \VS{13}ሄዋ ድራዉ፥ መꬍና ጎዳይ ሀዋዳን ያጌ፤

\par }{\QB “ሀዋ ማላባ ስስ ኤሪቴ?

\par }{\QB ያጊደ አነ ካዉተꬃቱዋ ግዶን ላልእተ።

\par }{\QB ወዶራታ እስራኤልያ ሎይꬅ ሸነይያዋ ኦꬃዱ።


\par }{\Q \VS{14}እ ባረዉ፥ ሊባኖሳ ደርያ ቦላን ደእያ ሻቻይ፥

\par }{\QB ዛላ ጼራፐ ꬋይ ኤሪ?

\par }{\QB ሄ ደርያፐ ጎግያ እርጻ ሃꬃይ መል ኤሪ?


\par }{\Q \VS{15}ሽን ታ አሳቱ ታና ዶጌድኖ፤

\par }{\QB ኡንቱንቱ ፓና ጾሳቶ እጻና ጩዋዪኖ።

\par }{\QB ባረንቱ ኦግያፐ፥ ባረንቱ በን ሎሱዋፐ ꬉበቴድኖ፤

\par }{\QB ኡንቱንቱ ኦግያ አጊደ፥ ጋጻና ቤድኖ።


\par }{\Q \VS{16}ኡንቱንቱ ባረንቱ ቢታ ዳጋንꬅያባነ፥

\par }{\QB መꬍናዉ ካቴዳዋ ከሴድኖ።

\par }{\QB ያና አꬍያ ኦንነ ሸነቴነ ባረ ሁጲያ ቃꬄ።


\par }{\Q \VS{17}አዋይ ዉልያ ባጋ ጫርኩዋዳን፥

\par }{\QB ታን ኡንቱንታ ኡንቱንቱ ሞርከቱዋ ስንꬃን ላላና።

\par }{\QB ኡንቱንቱ መቱዋ ጋላስ ታን ኡንቱንቶ ዞክያ ዛራናፐ አትና፥

\par }{\QB ታ ሶምኡዋ ሃሳይከ” ያጌ።


\par }{\SH ኤርማሳ ቦላ ማቀቴዳ ማቁዋ
\par }
{\PP \VS{18}አሳቱ ሀዋዳን ያጌድኖ፤ “ሃ ዪተ፤ አነ ኤርማሳ ቦላ ማቀቴቶ። አያዉ ጎፐ፥ ቄሳቱ ታማርስያ ህጊ፥ አꬌዳ ኤራንቻቱ እምያ ዞሪ፥ ትምቢትያ ኦድያዋንቱ ኦድያ ቃላይ ꬋየና። ሃ ዪተ፤ አነ አ ኑ እንጻርሳን ጲሮይተ። እ ኦድያ ቃላ ስሰናን አጌቶ” ያጌድኖ።


\par }{\PP \VS{19}አቤት መꬍና ጎዳዉ፥ ታ ኦድያዋ ስሳ፤ ታ ሞርከቱ ታ ቦላ ሃሳይያዋ ሀይዛ።

\VS{20}ሎኦ ኦꬄዳ አሳዉ ኢታ ዛሪእ? ሽን ኡንቱንቱ ታዉ ኦላ ቦኪኖ። ታን ነ ሀንቁ ኡንቱንቱፐ ስማና ማላ፥ ኡንቱንቱ ድራዉ ሎኦባ ሃሳያናዉ ነ ስንꬃን ኤቄዳዋ ቆፓ።

\VS{21}ሄዋ ድራዉ፥ ኡንቱንቱ ናናቱዋ ኮሻዉ አꬃደ እማ፤ ኡንቱንታካ ማሻዉ አꬃደ እማ። ኡንቱንቱ ማጫ አሳቱካ ናአይ ባይናዋንታነ አምኤ ግድኖ። ኡንቱንቱ አቱማ አሳቱካ ዎꬍያ ሀርግያን ጋከትኖ፤ ኡንቱንቱ ዎዳላቱካ ኦላን ሲፈትኖ።

\VS{22}ኡንቱንቱ ቆፐናን ኔን ኡንቱንቱ ቦላ ቦንቂያዋንታ የድና፥ ኡንቱንቱ ጎልያን ዋሱ ከሶ። አያዉ ጎፐ፥ ኡንቱንቱ ታና ኩንድሳናዉ ኦላ ቦኬድኖ፤ ታ ገድያዉካ ጲርያ ዎꬄድኖ።

\VS{23}ሽን አቤት መꬍና ጎዳዉ፥ ኡንቱንቱ ታና ዎꬋናዉ ማቀቴዳዋ ኡባ ኔን ኤራሳ። ኔን ኡንቱንቱ ኢታተꬃ አቶ ጎፓ፥ ዎይ ኡንቱንቱ ናጋራ ነ ስንꬃፐ ቁጮፓ። ኡንቱንቱ ነ ስንꬃን ጾነቲደ ኩንድኖ። ነ ሀንቁዋ ዎደ ኔን ኡንቱንታ ሀዋዳን ኦꬃ።




\par }\Chap{19}{\SH መኤዳ ባረታ ሌምሱዋ
\par }
{\PP \VerseOne{1}መꬍና ጎዳይ ሀዋዳን ያጌ፤ “ባ፤ ኡርቃ መꬍያዋፐ ባሬታ ሻማ። ኔናና አማሬዳ ጋድያ ጭማቱዋነ አማሬዳ ቄስያ ጭማቱዋ አካደ፥

\VS{2}ኮንኣ መኡዋ ፐንግያ ግያ ፐንግያ ላንቂያና አꬋአደ፥ ህኖማ ዛንጋራ ባ፤ ያን ታን ነዉ ኦድያ ቃላ አዋያ።
\XREF{}{{\XO 19:2 }{\XT{2 ካታ. 23:10፤ ኤር. 7:30-32፤ 32:34-35}}}

\VS{3}ሀዋዳን ያጋ፤ ‘ህንተኖ ይሁዳ ካተቶ፥ ህንተኖ የሩሳላመ ካታማ አሳቶ፥ መꬍና ጎዳ ቃላ ስስተ! ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “በእተ፥ ስስያ ኡባዉ ሀይꬃዉ ኢትያ ፓላባ ሀ ቢታ ቦላ ታን አሀና።

\VS{4}አያዉ ጎፐ፥ አሳቱ ታና አጌድኖ፤ ኡንቱንቱ ዎይ ኡንቱንቱ አዎቱ፥ ዎይ ይሁዳ ካተቱ ኤረና ሀራ ጾሳቶ እጻና ጩዋዪደ ያርሽያዋን ሀ ሳኣ ቱንሴድኖ። ኡንቱንቱ ጽሎ አሳቱዋ ሱꬃ ሀ ሳኣን ኩንꬄድኖ።

\VS{5}ቃይ ታን ኡንቱንታ አዛዛቤናባ፥ ዎይ ኦዳቤናባ፥ ዎይ ታ ዎዛናን ቆፓቤናባ ኦꬄድኖ፤ ኡንቱንቱ ባረንቱ አቱማ ናናቱዋ ባኣላዉ ታማን ጹግያ ያርሹዋ ኦꬂደ ያርሻናዉ፥ ጎይንያ ꬎቃ ሳአቱዋን ያርሽያ ሳ ግምቤድኖ።
\XREF{}{{\XO 19:5 }{\XT{ዎጋ 18:21}}}

\VS{6}ሄዋ ድራዉ፥ ሀ ሳአይ ቶፌታ ዎይ ህኖማ ዛንጋራ ጌተትያዌ አቲደ፥ ሹካ ዛንጋራ ያገቲደ ጼገታና ጋላሳቱ ዪኖ ያጌ መꬍና ጎዳይ።


\par }{\PP \VS{7}“ ‘ “ይሁዳነ የሩሳላመ አሳ ሀልቹዋ ታን ሀ ሳኣን ፖለተናዳን ኦꬃና። ኡንቱንቱ ባረንቱ ሞርከቱዋ ማሻንነ ባረንታ ዎꬋናዉ ኮይያዋንቱ ኩሽያን ሀይቃናዳን ታን ኦꬃና። ኡንቱንቱ አሃ ሳሉዋ ካፎቶነ ሳኣ ዶአቶ ቁማ ኦꬃደ እማና።

\VS{8}ሀ ካታማ ባዙዋነ ቅሊጭያዋ ከሳና። ሄዋና አꬍያ ኡባይ አ ባሻን ማላለቲደ፥ ፖራ! ያጋና።

\VS{9}ኡንቱንቱ ባረንቱ ማጫ ናናቱነ አቱማ ናናቱዋ አሹዋ ማናዳን ታን ኦꬃና። ኡንቱንቱ ዎꬋናዉ ኮይያ ሞርከቱ ኡንቱንታ ዋይስያ ዋይያንነ ዶድያ ዶዳን፥ ኡንቱንቱ ኡባይ እቱ እቱዋ አሹዋ ማና” ያጌ’ ያጋ።


\par }{\PP \VS{10}“ሄዋፐ ጉይያን፥ ኔናና እትፐ ቤዳ አሳቱዋ ስንꬃን ሄ ባረታ መንꬃ።

\VS{11}ኡንቱንታ ሀዋዳን ያጋ፤ ‘ኡባፐ ዎልቃማ መꬍና ጎዳይ ሀዋዳን ያጌ፤ “ዛሪደ ኮልና ኦይቀናዳን ኦꬂደ፥ እት አሳይ ባረታ መንꬅያዋዳን፥ ታን ሀ ካዉተꬃነ ሀ ካታማ መንሬꬃና። አሳቱ አሃ ሞግያ ሳአይ ባይና ድራዉ፥ ቶፌታን ሞጋና።

\VS{12}ታን ሀ ሳኣነ አን ደእያ አሳ ኦꬃናዌ ሀዋ፤ ታን መꬍና ጎዳይ ሀ ካታማ ቶፌታዳን ኦꬃና።

\VS{13}የሩሳላመ አሳ ጎለቱነ ይሁዳ ካተቱዋ ጎለቱ፥ ጎልያ ቦላን ደምባዪደ ኦꬄድኖ ሳሉዋ ጾልንተቶ እጻና ጩዋዬዳነ ሀራ ጾሳቶ ኡሻ ያርሹዋ ጉሴዳ ጎለቱ ኡባይ ቶፌታ ግያ ሳኣዳን ቱኔዳዋንታ ግዳና” ያጌ’ ያጋ” ያጌ።


\par }{\PP \VS{14}ሄዋፐ ጉይያን፥ ኤርማስ መꬍና ጎዳይ ትምቢትያ ኦዳናዉ ኪቴዳ ቶፌታፐ ስሚደ ዪደ፥ መꬍና ጎዳ ጌሻ ጎልያ ግዶን ደእያ ዳባባን ኤቄዳ። አሳ ኡባዉ ሀዋዳን ያጌዳ፤

\VS{15}“ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ስስተ፥ ታን ሀ ካታማ ቦላነ አ ሄራን ደእያ ሞꬃቱ ኡባ ቦላ አሀና ጌዳ ኢታባ ኡባ ኡንቱንቱ ቦላ አሀና ሀናይ። አያዉ ጎፐ፥ ኡንቱንቱ ሞርጊ ማካላ ግዲደ፥ ታን ኦዴዳባ ስሰናን እጼድኖ’ ያጌ” ያጌዳ።




\par }\Chap{20}{\SH ኤርማሳነ ፓሽሁራ
\par }
{\PP \VerseOne{1}ሄ ዎደ መꬍና ጎዳ ጌሻ ጎልያን ካፑዋ ግድያ፥ እሜራ ናኣ ፓሽሁራ ግያ ቄሲ፥ ኤርማስ ሀ የዎቱ ትምቢትያ ኦድሽን ስሴዳ።

\VS{2}ፓሽሁር ትምቢትያ ኦድያ ኤርማሳ ደሽሴዳ፤ ቆሞ ቢንያማ ፐንግያ ግያ መꬍና ጎዳ ጌሻ ጎልያ ገልያሳን ደእያ ዱꬃ ሉኩዋን ቃሽሴዳ።

\VS{3}ዎንተꬃ ጋላስ ፓሽሁር ኤርማሳ ቃሹዋፐ ብልና፥ ኤርማስ አዉ ሀዋዳን ያጌዳ፤ “ሀችፐ ዶምና፥ መꬍና ጎዳይ ነ ሱንꬃ ፓሽሁራ ያገና፤ እ ነ ሱንꬃ ያን ሃን ዳጋማ ያጋና።

\VS{4}አያዉ ጎፐ፥ መꬍና ጎዳይ ሀዋዳን ያጌ፤ ‘ታን ኔና ነ ሁጲያዉነ ነ ላገቱዋ ኡባዉ ዳጋማ ከሳና። ኡንቱንቱ ኔን ጼልሽን፥ ባረንቱ ሞርከቱዋ ማሻን ዉራና። ይሁዳ አሳ ኡባ ባብሎነ ካትያ ኩሽያን አꬃደ እማና። እ ኡንቱንታ ኦሞዲደ፥ ባብሎነ አፋና፤ አፊደ ያን ማሻን ኡንቱንታ ዎꬋና።

\VS{5}ሄዋዳንካ፥ ሀ ካታማ አቁዋ ፔሻ ኡባ፥ ኦꬅ ከሴዳባ ኡባ፥ ዱረተꬃ ኡባነ ይሁዳ ካተቱዋ ሚሻ ኡባ ታን ኡንቱንቱ ሞርከቶ አꬃደ እማና። ኡንቱንቱ ኡንቱንታ ቦንቂ ኦይቂደ፥ ባብሎነ አፋና።

\VS{6}ቃይ ኔን ፓሽሁርካ ነ ሶን ደእያ አሳይ ኡባይ ኦሞደቲደ፥ ባብሎነ ባና። ኔን ትምቢትያ ኦዴዳ ነ ላገቱዋ ኡባናካ ያን ሀይቃናነ ያን ሞገታና’ ያጌ” ያጌዳ።


\par }{\SH ኤርማስ ጾሳዉ ማጋኔዳ
\par }
{\PP \VS{7}አቤት መꬍና ጎዳዉ፥ ኔን ታና ጭማዳ፤ ታንካ ጭመታድ። ኔን ታፐ ምናደ፥ ታና ጾናዳ። ጋላሳ ኩመንꬃ ታን አሳይ ሚጭያዋ ከሳድ፤ ኡባይ ታና ቅሊጬ።

\VS{8}ታን ሃሳይያ ዎድያን ኡባን ꬎቂሳደ፥ “ማካላባይነ ባሻይ ጋኬዳ” ያጋደ ዋሳይ። መꬍና ጎዳ ቃላይ ታዉ ጋላሳ ኩመንꬃን ካꬍያነ ቅሊጩዋ አሄዳ።

\VS{9}ታን፥ “ታን ጾሳባ ደንꬃደ ሃሳይከ” ዎይ፥ “አ ሱንꬃን ላኤንꬆ ኦድከ” ጎፐ፥ ጾሳ ቃላይ ታ መቀꬃ ግዶን ቁምኤቲደ፥ ኤጽያ ታማ ማላ ግዲደ፥ ታ ዎዛናን ምቼ። ታን ግዶን ኦይቃደ አሻና ጋደ ዳቡራድ፤ ሽን ተአናዉ ዳንዳያበይከ።

\VS{10}ታን ዳሮ ሳሱከꬃ ስሳድ፤ “ያን ሃን ዳጋማይ ደኤ! አነ አ ሞትተ! ኑንካ አ ሞቶይተ” ያጊኖ። ታዉ ማታ ላገቱ ኡባይ ታ ኩንደꬃ ናጊደ፥ “ኦን ኤሪ፥ ኑን አ ኦይቃና ማላነ ኑ ሀሉዋ ከሳና ማላ፥ እ ጭመታናዉ ዳንዳዬ” ያጊኖ።


\par }{\PP \VS{11}ሽን መꬍና ጎዳይ ያሽስያ ቶራንቻዳን ታናና ደኤ። ሄዋ ድራዉ፥ ታና የደርስያዋንቱ ꬉበታና፤ ኡንቱንቱ ታና ጾንክኖ። ኡንቱንቶ ጊገና ድራዉ፥ ኡንቱንቱ ዎልቃማ ዬላ ዬላታና። ኡንቱንቱ ካዉሻይ ሙለካ ዶገተና።

\VS{12}አቤት ኡባፐ ዎልቃማ መꬍና ጎዳዉ፥ ጽሎቱዋ ፓጭያዎ፥ ዎዛና ካሃ በእያዎ፥ ኔን ታ ሞርከቱዋ ቦላን ታ ሀሉዋ ከሳደ ታና በሳ። አያዉ ጎፐ፥ ታን ታ ሞቱዋ ነዉ አꬃድ።


\par }{\PP \VS{13}መꬍና ጎዳዉ የጽተ! መꬍና ጎዳ ጋላትተ! አያዉ ጎፐ፥ እ ህዬሳቱዋ ኢታቱዋ ኩሽያፐ አሼ።


\par }{\PP \VS{14}ታን የለቴዳ ጋላሳይ ሸቀቴዳዋ ግዶ!\XREF{}{{\XO 20:14 }{\XT{ኢዮባ 3:1-19}}} ታ አታ ታና የሌዳ ጋላሳይ አንጀቶፖ!

\VS{15}ታ አዎ፥ “ነዉ ምሽራቾ፤ ነዉ አቱማ ናአይ የለቴዳ!” ያግ ኦዲደ፥ ዳሮ ናሸቼዳ ብታኒካ ሸቀቴዳዋ ግዶ!

\VS{16}ሄ ብታኒ መꬍና ጎዳይ ቃረተናን አꬅ የጊደ ꬋይሴዳ ካታማቱዋዳን ሀኖ። ሄ ብታኒ ዎንታ ዋሱዋ፥ ጋላሳ ሴታን፥ “ኦላይ ጋኬዳ!” ግያ ኦዱዋ ስሶ።

\VS{17}አያዉ ጎፐ፥ ታ አታ ታዉ ዱፎ ግዳና ማላነ እ ኡሉካ ታና ዎጋ ኦይቂ ኡታና ማላ፥ ታና ኡሉዋን ዎꬍቤና።

\VS{18}ታን መቱዋነ ካዩዋ በአናዉነ ላይꬃ ኡባ ዬላታደ ዉርሳናዉ፥ አያዉ ታ አት ኡሉዋፐ ከሳድታሻ?




\par }\Chap{21}{\SH የሩሳላመ ጾነታናዋ ትምቢቲ ኦደቴዳ
\par }
{\PP \VerseOne{1}ካቲ ሰደቅያስ ማልክያ ናኣ ፓሽሁራነ ማእሴያ ናኣ ቄስያ ሶፎናሳ ሀ ኦሻ ኦቻና ማላ፥ መꬍና ጎዳይ ኤርማሳኮ ኪቴዳ።

\VS{2}ኡንቱንቱ፥ “ባብሎነ ካቲ ናቡካዳናጾር ባረ ኦላንቻቱዋና ሀ ካታማ ዩይ አꬊደ ዶዴዳ ድራዉ፥ አነ ኑዉ መꬍና ጎዳ ኦቻ። ኦን ኤሪ፥ መꬍና ጎዳይ በንዋዳን፥ ማላልስያ ኦሱዋ ኑ ድራዉ ኦꬂደ፥ አ ጉየ ዛራነንቶነ” ያጌድኖ።
\XREF{}{{\XO 21:2 }{\XT{2 ካታ. 25:1-11፤ 2 ኦዱዋ 36:17-21}}}


\par }{\PP \VS{3}ኤርማስ ኡንቱንቶ ዛሪደ፥ ሀዋዳን ያጌዳ፤ “ቢደ ሰደቅያሳዉ ያግተ፤

\VS{4}መꬍና ጎዳይ እስራኤልያ ጾሳይ ሀዋዳን ያጌ፤ ‘ኔን ባብሎነ ካትያናነ ግምቢያፐ ካረና ነ ካታማ ዶድያ አ ኦላንቻቱዋና ኦለትያ፥ ነ ኩሽያን ደእያ ኦላ ሚሻ ታን ጉየ ነ ቦላ ዛራና። ቃይ ኡንቱንታ ኡባካ ሀ ካታማትዉ ግዶ ገልሳና።

\VS{5}ታን ታ ሁጲያን የዴዳ ኩሽያን፥ ዎልቃማ ቀስያን፥ ይሉዋን፥ ሀንቁዋንነ ዎልቃማ ሴራን ኔና ኦላና።

\VS{6}ታን ሀ ካታማን ደእያዋንታ፥ አሳካ መህያካ ሾጫና። ኡንቱንቱ ኢታ ሀርግያን ዉራና።

\VS{7}ሄዋፐ ጉይያን፥ ይሁዳ ካትያ ሰደቅያሳ፥ አ ኦሳንቻቱዋነ ኢታ ሀርግያፐ፥ ማሻፐነ ኮሻፐ ፓላሄዳ፥ ሀ ካታማ አሳ ኡባ፥ ባብሎነ ካትያ ናቡካዳናጾራዉነ ኡንቱንታ ዎꬋናዉ ኮይያ ሞርከቶ ታን መꬍና ጎዳይ አꬃደ እማና። እ ኡንቱንቱ ቃራ ማሻን ሲፋና። እ ኡንቱንቶ ቃረተና፥ ዎይ ሳሊደ አገና፥ ዎይ ማረና’ ያጌ ያግተ” ያጌዳ።


\par }{\PP \VS{8}መꬍና ጎዳይ ኤርማሳ፥ “ጉጃደካ አሳዉ ሀዋዳን ያጋደ ኦዳ፤ ጾሳይ ሀዋዳን ያጌ፤ ‘በእተ፥ ታን ህንተ ስንꬃን ደኡዋ ኦግያነ ሀይቁዋ ኦግያ ዎꬃድ።

\VS{9}ሀ ካታማ ግዶን ታክያ አሳይ ኦንነ ማሻን፥ ኮሻን ዎይ ኢታ ሀርግያን ሀይቃና። ሽን ካታማፐ ከሲደ ቢደ፥ ካታማ ዶዲደ ኦይቄዳ ባብሎነቶ ባረ ኩሽያ እምያ አሳይ ኦንነ ፓጻ አታናዋ፤ ሄ ኡራይ ባረ ሸምፑዋ ጻላላ አሻና።

\VS{10}አያዉ ጎፐ፥ ታን ሀ ካታማዉ ኬካናዉ ግደናን ኢታናዉ ታ ቆፋ ቃቻድ። ባብሎነ ካትያዉ አ አꬃደ እማና፤ እካ ሀ ካታማ ታማን ጹጋና። ታን መꬍና ጎዳይ ሀዋ ኦዳድ’ ያጌ” ያጋ።


\par }{\PP \VS{11}ቃይካ ይሁዳ ካትያ ጎልያ አሳዉ ሀዋዳን ያጋ፤ መꬍና ጎዳ ቃላ ስስተ!

\VS{12}ህንተኖ፥ ዳዊታ ዛረቶ፥ መꬍና ጎዳይ ህንተና ሀዋዳን ያጌ፤ “ዎንትና ዎንትና ሱረ ፕርድተ፤ ቦንቀቴዳዋንታ ኡቁንያዋንቱ ኩሽያፐ አሽተ። ሄዌ ꬋዮፐ፥ ህንተ ኢታ ኦሱዋ ጋሱዋን ታ ሀንቁ ታማዳን ኤጽ ከሳና፤ ኦንነ አ ቶይሰና ያጌ ያጋ” ያጌዳ።


\par }{\PP \VS{13}መꬍና ጎዳይ ሀዋዳን ያጌ፤ “ኔኖ፥ የሩሳላመ፥ ኔን ደምባን ደእያ ዛላዳን፥ ዛንጋራፐ ፑደ ꬎቁ ጋደ ቤታሳ፤ ሽን ታን ኔናና ኦለታና። ኔን፥ ‘ኦንነ ታ ቦላ ጻለና ዎይ ታ ደኢያሳ ገለና’ ያጋሳ፤

\VS{14}ሽን ታን መꬍና ጎዳይ ኔና ነ ኦሱዋዳን ሙራና። ታን ነ ካተ ጎልያን ታማ ኦይꬃና፤ ነ ዩሹዋን ደእያዋ ኡባ ም ꬋይሳና” ያጌ።




\par }\Chap{22}{\SH ኤርማስ ይሁዳ ካትያ ሶ አሳዉ ኦዴዳ ቃላ
\par }
{\PP \VerseOne{1}መꬍና ጎዳይ ሀዋዳን ያጌ፤ “ባ፤ ዱገ ይሁዳ ካትያ ጎለ ባደ፥ ያን ሀ ቃላ ኦዳ።

\VS{2}‘ኔኖ ይሁዳ ካትያዉ፥ ዳዊታ ካዉተꬃ አራታን ኡትያዎ፥ ኔንካ ነ ቆማቱካ ሀ ፐንግያና ገልያ ነ አሳይ ኡባይካ መꬍና ጎዳ ቃላ ስስተ!

\VS{3}መꬍና ጎዳይ ሀዋዳን ያጌ፤ “ሱረ ፕርዳነ ጽሎባ ኦꬅተ። ቦንቀቴዳዋንታ ኡቁንያዋንቱ ኩሽያፐ አሽተ። በተቱዋ ቦላ፥ አዉ ባይና ናናቱዋ ቦላነ አስናቱ ሀይቄዳ ማጫ አሳቱዋ ቦላ ገንያባ ዎይ ማካላባ ኦꬆፕተ። ቃይ ጽሎ አሳ ሱꬃ ሀ ሳኣን ጉሶፕተ።

\VS{4}ህንተ ታን ጌዳዋዳን ቱሙ አዛዘቶፐ፥ ዳዊታ ካዉተꬃ አራታን ኡትያ ካተቱ ፓራነ ፓራ ጋርያ ቶጊደ፥ ባረንቱ ኦሳንቻቱዋናነ ባረንቱ አሳና ሀ ካትያ ጎልያ ፐንገቱዋና ገላና።

\VS{5}ሽን ህንተ አዛዘተናን እጾፐ፥ ሀ ካትያ ጎሊ ኦና ግዳና ያጋደ ታን መꬍና ጎዳይ ታ ሁጲያን ጫቃይ” ያጌ’ ያጋ” ያጌ።
\XREF{}{{\XO 22:5 }{\XT{ማቶሳ 23:38፤ ሉቃሳ 13:35}}}


\par }{\PP \VS{6}መꬍና ጎዳይ ይሁዳ ካትያ ጎልያባ ሀዋዳን ያጌ፤ “ኔን ታዉ ጋላኣደ ቢታነ ሊባኖሳ አሳ ጼራ ማላ ግዶፐካ፥ ታን ኔና ባዙዋነ አሳይ ደኤና ካታማ ኦꬃና።

\VS{7}ታን ኔና ኮልያዋንታ ሁጲያን ሁጲያን ኦላ ሚሻ ኦይꬃደ፥ ነዉ ኪታና። ኡንቱንቱ ዝጋፐ ማሰቴዳ ነ ቱቀቱዋ ቃንጸሬꬂደ፥ ታማን ኦላና።


\par }{\PP \VS{8}“ጮራ ካዉተꬃፐ አሳይ ሄ ካታማ ላንቂያና አꬋና። እቱ እቱዋ፥ ‘መꬍና ጎዳይ አያዉ ሀ ዎልቃማ ካታማ ሀዋዳን ኦꬄዴ?’ ያጊደ ኦቻና።

\VS{9}ኡንቱንቱ፥ ‘ኡንቱንቱ መꬍና ጎዳ ባረንቱ ጾሳና ጫቀቴዳ ጫቁዋ አጌዳ ግሻሳነ ሀራ ጾሳቶ ጎይኔዳነ ኦꬄዳ ግሻሳ’ ያጋና” ያጌ።


\par }{\SH ኤርማስ ሻሉማባ ኦዴዳ ቃላ
\par }
{\PP \VS{10}ሀይቂዳ ካትያ እዮስያሳዉ ዬኮፕተ ዎይ ካዮቶፕተ። ሄዋ አጊደ፥ ኦሞደቲደ ቤዳ ሻሉማዉ
\FTNT{*}{{\FR 22:10 }{\FQ{ሻሉማ፦
}}{\FT{ሀ ሱንꬃይ ሀራ ሳኣን፥ “እዮአካዛ” ጌተቴዳ።
}}} ሴለቲደ ዬክተ። አያዉ ጎፐ፥ እ ኡባካ ጉየ ስመና፤ ባረ የለቴዳ ቢታ ላኤንꬆ በኤና።


\par }{\PP \VS{11}ባረ አዉዋ ድራዉ ይሁዳን ካተቲደ ደኢድ፥ ሀ ሳኣፐ ቤዳ እዮስያሳ ናኣ ሻሉማባ መꬍና ጎዳይ ሀዋዳን ያጌ፤ “እ ኡባካ ጉየ ስመና።
\XREF{}{{\XO 22:11 }{\XT{2 ካታ. 23:31-34፤ 2 ኦዱዋ 36:1-4}}}

\VS{12}እ ኦሞደቲደ ቤዳ ቢታን ሀይቃና። ኡባካ ሀ ቢታ በኤና” ያጌ።


\par }{\SH ኤርማስ እዮአቄማባ ኦዴዳ ቃላ
\par }
{\PP \VS{13}ባረ ጎልያ ናቁዋን ኬጽያዎ፥ ጽሎ ግደና ኦግያን ፖቅያ ቦላ ፖቅያ ጉጅያዎ፥ ባረ ጋድያ አሳዉ አይነ እመናንነ ዎልቃ ጋትያ ጭገናን ኦስስያዎ፥ አዉ አየ!

\VS{14}እ፥ “ታን ታዉ አኮ ፖቅያና ደእያ ዎልቃማ ጎልያ ኬጻና” ያጌ። ባረ ጎልያዉ ዎልቃማ ማስኮተቱዋ፤ ከሲደ ዝጋ ማሰꬃን ቦላ ካሚደ፥ ዞኦ ቃላምያ ኦኬ።


\par }{\PP \VS{15}ባረዉ ኔን ዳሮ ዝጋን ኬጼዳዌ ኔና ሎኦ ካትያ ከሴ ጋደ ቆፓዲ? ነ አዉዋ እዮስያሳዉ ምያዌነ ኡሽያዌ ꬋዬዴ? እ ሱረ ፕርዳነ ጽሎባ ኦꬄዳ። ሄዋ ድራዉ፥ አዉ ኡባባይካ እንጀቴዳ።

\VS{16}እ ህዬሳቶነ መቶታንቻቶ ሱረ ፕርድያ ድራዉ፥ አዉ ኡባባይካ ሀኔዳ። መꬍና ጎዳ ኤሬ ያግያዌ ሀዋ።

\VS{17}ሽን ሀራባ አጊደ፥ ነ አይፊነ ነ ዎዛናይ ጃምያዌ ነ ጎኣ ደማናሳነ ጽሎ ሱꬃ ጉሳናሳ፥ አሳ ናቃናሳነ ኡቁናናሳ።


\par }{\PP \VS{18}ሄዋ ድራዉ፥ መꬍና ጎዳይ እዮስያሳ ናኣ፥ ይሁዳ ካትያ እዮአቄማባ ሀዋዳን ያጌ፤
\XREF{}{{\XO 22:18 }{\XT{2 ካታ. 23:36—24:6፤ 2 ኦዱዋ 36:5-7}}} “እ ሀይቂያ ዎደ ኡንቱንቱ አዉ፥ ‘አዬ! አየ! ታ እሻዉ!’ ያጊደ ዬክክኖ። ቃይ፥ ‘ታ ጎዳዉ፥ አየ! ታ ካትያዉ፥ አየ!’ ያጊደ ዝላልክኖ።

\VS{19}አ ሞጉካ ሀርያ ሞጉዋ ማላ ግዳናዋ። አ አሃይ ጎሸቲደ፥ የሩሳላመ ፐንገቱዋፐ ያ ባጋን ኦለታና” ያጌ።


\par }{\SH የሩሳላመ ጋክያ መቱዋባ ኤርማስ ኦዴዳ ቃላ
\par }
{\PP \VS{20}ጾሳይ የሩሳላመባ ሀዋዳን ያጌ፤ “ባ፤ ፑደ ሊባኖሳ ባደ፥ ያን ዋሳ። ባሳነ ቢታን ዋሱዋ ጹልሳ። አባርማ ደርያንካ ዋሳ። አያዉ ጎፐ፥ ኦላዉ ኔናና ዙፐትያዋንቱ ኡባይ ጾነቴድኖ።

\VS{21}ኔን ሳሮ ደእሺና፥ ታን ነዉ ኦዳድ፤ ሽን ኔን፥ ‘ታን ስስከ’ ያጋዳ። ነ ያላጋተꬃደፐ ዶሚደካ ነ ሀኑ ሀዋ፤ ኔን ታዉ አዛዘተናን እጻዳ።

\VS{22}ነ ሄንꬃንቻቱዋ ኡባ ጫርኩ አፋና፤ ኦላዉ ኔናና ዙፐትያዋንቱካ ኦሞደቲደ ባና። ሄ ዎደ ነ ኢታተꬃ ኡባ ድራዉ፥ ዬላታናነ ካዉሻና።

\VS{23}ህንተኖ፥ ሊባኖሳ ዝጋን ኬጸቴዳ ጎልያን ደእያዋንቶ፥ ኦይꬃይ ኦይቄዳ ማጫ ምሽራትዋ ማላ ኡንኡ ህንተ ቦላ ፑቱ ግንቶ፥ ዋን ኦላንድቴሻ!” ያጌ።


\par }{\PP \VS{24}መꬍና ጎዳይ ሀዋዳን ያጌ፤ “ታ ደኡ ኤሮ! ኔን እዮአቄማ ናአይ፥ ይሁዳ ካቲ ዮኣኪን፥ ታ ኡሸቻ ኩሽያን ደእያ ታ አታምያ ምግዱዋ ግድንቶካ ታ ኔና ከሳ የጋና።
\XREF{}{{\XO 22:24 }{\XT{2 ካታ. 24:8-15፤ 2 ኦዱዋ 36:9-10}}}

\VS{25}ኔና ዎꬋናዉ ኮይያዋንቶ፥ ኔን ያይያ ባብሎነ ካትያ ናቡካዳናጾራዉነ አ ኦላንቻቶ ታን ኔና አꬃደ እማና።

\VS{26}ታን ኔናካ ኔና የሌዳ ነ አቶካ ህንተ የለታ ቢታ ግደና ሀራ ቢታዉ ኦላና፤ ህንተ ላኡካ ያን ሀይቃና።

\VS{27}ህንተ ስማናዉ ላሞትያ ቢታ ኡባካ ስምክታ” ያጌ።


\par }{\PP \VS{28}ባረዉ ሀ ብታኒ ዮኣኪን፥ ካꬌዳነ መኤዳ ባረቴ? እ ኦንነ ኮየና ሚሼ? አያዉ እነ አ ናናቱ የደርሰቲደ፥ ባረንቱ ኤረና ቢታን ኦለቲደ አቴድኖ?

\VS{29}ሀነ ቢታቴ፥ ቢታቴ፥ ቢታቴ! መꬍና ጎዳ ቃላ ስሳ!

\VS{30}መꬍና ጎዳይ ሀዋዳን ያጌ፤ “ሀ ብታንያ፥ ‘ናአይ ባይና አሳ፥ ባረ ላይꬃ ኡባን ደኡ እንጀተና አሳ’ ጋደ ጻፋ። አያዉ ጎፐ፥ አ ዘረꬃፐ እቶነ እንጀተና፤ ዳዊታ ካዉተꬃ አራታን ኡትያዌ ዎይ ይሁዳን ካተትያዌ ኡንቱንቱፐ እቱነ ደኤና” ያጌ።




\par }\Chap{23}{\SH ጾሳይ ባረ ሁጲያዉ ኦꬃና ጌዳዋንታ
\par }
{\PP \VerseOne{1}መꬍና ጎዳይ ሀዋዳን ያጌ፤ “ታ ሄንꬃ ጋደን ደእያ ዶርሳቱዋ ባይዝያነ ላልያ ሄንꬃንቻቶ አየ አና!” ያጌ።


\par }{\PP \VS{2}መꬍና ጎዳይ እስራኤልያ ጾሳይ ባረ አሳ ሄምያ ሄንꬃንቻቱዋባ ሀዋዳን ያጌ፤ “ህንተ ታ ዶርሳቱዋ ላሊደ፥ ዎራ የደርሴድታ። ህንተ ኡንቱንታ ጾሞስቤና ድራዉ፥ ታን ህንተ ኦꬄዳ ኢታተꬃዉ ኡባዉ ህንተና ሙሩዋን ጾሞሳና ያጌ መꬍና ጎዳይ።

\VS{3}ሄዋፐ ጉይያን፥ ታ ዉድያፐ አቴዳዋንታ ካሰ ላሌዳ ቢታ ኡባፐ ታን ታ ሁጲያን ሺሻና። ኡንቱንታ ጉየ ኡንቱንታ ሄንꬃ ጋድያ ዛራና። ኡንቱንቱካ ሀዋን የለቲደ ጮራታና።

\VS{4}ታን ኡንቱንታ ሎይꬅ ሄምያ ሄንꬃንቻቱዋ ኡንቱንቶ ዎꬃና። ኡንቱንቱ ላኤንꬆ ያይክኖነ ዳጋምክኖ፤ ኡንቱንቱፐ እቱነ ባየና። ታን መꬍና ጎዳይ ሀዋ ኦዳድ” ያጌ።


\par }{\PP \VS{5}መꬍና ጎዳይ ሀዋዳን ያጌ፤ “ታን ዳዊተዉ ጽሎ አጫ ደንꬃና ጋላሳቱ ያና። እ ካትያዳን ካዉታናነ አꬌዳ ኤራተꬃን ሞዳና፤ ቢታን እ ሱረባነ ጽሎባ ኦꬃና።\XREF{}{{\XO 23:5 }{\XT{ኤር. 33:14-16}}}

\VS{6}እ ካተትያ ላይꬃን ይሁዳይ አታና፤ እስራኤሊካ ሳሮ ደአና። እ ጼሰታና ሱንꬃይ መꬍና ጎዳ፥ ኑ ጽሎተꬃ ጌተታና” ያጌ።


\par }{\PP \VS{7}ሄዋ ድራዉ፥ ጾሳይ ሀዋዳን ያጌ፤ “አሳይ፥ ‘እስራኤልያ አሳ ግብጼ ቢታፐ ከሲደ አሄዳ መꬍና ጎዳይ ኤሮ’ ያጊደ ጫቂያዋ አጋና።

\VS{8}ሽን፥ ‘እስራኤልያ ዘረꬃ ሁጲሳ ባጋ ቢታፐነ እ ላሌዳ ቢታቱዋ ኡባፐ አሄዳ መꬍና ጎዳይ ኤሮ’ ያጊደ ጫቃና ጋላሳቱ ያና። ሄዋፐ ጉይያን ኡንቱንቱ ባረንቱ ቡዞ ቢታን ደአና” ያጌ።


\par }{\SH ዎርዶ ትምቢትያ ኦድያዋንቱባ
\par }
{\PP \VS{9}ትምቢትያ ኦድያዋንቱባ ታን ቆፕያ ዎደ፥ ታ ዎዛናይ ካዩዋን መኤ፤ ታ መቀꬃቱ ኡባይካ ኮኮሪኖ። መꬍና ጎዳ ድራዉነ አ ጌሻ ቃላ ድራዉ፥ ታን ማꬆቴዳ አሳ ማላ፥ ዎይንያ ኤሳይ ዎልቃ ድጌዳ አሳ ማላ ግዳድ።

\VS{10}አያዉ ጎፐ፥ ቢታይ ሻርሙጻቱዋን ኩሜዳ። ሸቃ ድራዉ፥ ቢታይ ዬኬ፤ ባዞ ሄንꬃ ጋደቱካ መሌድኖ። ትምቢትያ ኦድያዋንቱ ኢታ ኦግያ ሀመቲኖ፤ ባረንቱ ዎልቃካ ልከ ግደናሳን ጎኤቲኖ።


\par }{\PP \VS{11}መꬍና ጎዳይ፥ “ትምቢትያ ኦድያዌነ ቄሲነ ላኡካ ቱኔድኖ፤ ሀራይ አትና፥ ታ ጌሻ ጎልያንካ ኡንቱንቱ ኢታተꬃ ታን ደማድ” ያጌ።


\par }{\PP \VS{12}ቃይካ መꬍና ጎዳይ፥ “ሄዋ ድራዉ፥ ኡንቱንቱ ኦጊ ሀልጻና፤ ኡንቱንቱ ꬉማዉ ላገቲደ፥ አን ኩንዳና። ኡንቱንቱ ቃጻየትያ ላይꬅ ታን ኡንቱንቱ ቦላን ኢታባ አሀና” ያጌ።


\par }{\PP \VS{13}ቃይካ እ ሀዋዳን ያጌ፤ “ሳማርያን ደእያ ትምቢትያ ኦድያዋንቱ ግዶን ሸነይያዋ በኣድ። ኡንቱንቱ ባኣላ ሱንꬃን ትምቢትያ ኦዲኖነ ታ አሳ እስራኤልያ ዎራ ካለꬂኖ።

\VS{14}ቃይ የሩሳላመን ደእያ ትምቢትያ ኦድያዋንቱ ግዶንካ ዳጋንꬅያባ በኣድ።
\XREF{}{{\XO 23:14 }{\XT{ዶመꬃ 18:20፤ ህዝ. 16:49}}} ኡንቱንቱ ሻርሙጺኖነ ዎርዶቲደ ሀመቲኖ። ኦንነ ባረ ኢታ ኦሱዋፐ ስመናዳን፥ ኡንቱንቱ ኢታ ኦꬅያዋንታ ገደ ምንꬂኖ። ኡንቱንቱ ኡባይካ ታዉ ሶዶማ ማላ፤ የሩሳላመ አሳይካ ጋሞራ ማላ” ያጌ።


\par }{\PP \VS{15}ሄዋ ድራዉ፥ ኡባፐ ዎልቃማ መꬍና ጎዳይ ትምቢትያ ኦድያዋንቱባ ሀዋዳን ያጌ፤ “የሩሳላመን ደእያ ትምቢትያ ኦድያዋንቱፐ ቱናባይ ከሲደ፥ ቢታ ኡባን ላለቴዳ ድራዉ፥ ታን ኡንቱንታ ጫምያ ቁማ ምዛና፤ ታን ኡንቱንታ ዎꬍያ ሃꬃ ኡሻና” ያጌ።


\par }{\PP \VS{16}ኡባፐ ዎልቃማ መꬍና ጎዳይ ሀዋዳን ያጌ፤ “ትምቢትያ ኦድያዋንቱ ኦድያባ ስሶፕተ። ኡንቱንቱ ሀነናባ፥ ሀናና ጊደ፥ ዎርዱዋ ኦዲኖ። መꬍና ጎዳይ ባረ ዶናፐ ኦድና ግደናን፥ ኡንቱንቱ ባረፐ ቆፕ አኪደ፥ ሳፃ ኦዲኖ።

\VS{17}ታና ካꬍያዋንታ ኡንቱንቱ፥ ‘መꬍና ጎዳይ፥ ህንተ ሳሮ ደአና’ ያጌ ያጊኖ። ቃይ ባረንቱ ዎዛና ሙመተꬃ ካለꬅያዋንታ ኡባ ኡንቱንቱ፥ ‘ህንተ ቦላ አያ ኢታባይነ ዬና’ ያጊኖ” ያጌ።


\par }{\PP \VS{18}ሽን በአናዉ ዎይ አ ቃላ ስሳናዉ መꬍና ጎዳይ ዞርያሳን ኡንቱንቱፐ ኦንነ ኤቂቤና። አ ቃላ ሀይዜዳዌ ዎይ ስሴዳዌ ኦንነ ባዋ።

\VS{19}መꬍና ጎዳ ጎቲ፥ አꬅ የግያ ቤታይ ሀንቁ ሀዌሾ ከሴዳ! እ ኢታ አሳቱዋ ሁጲያን ኤቃና።

\VS{20}አ ዎዛና ቆፋ ኦꬂደ ፖለናን ደኢድ፥ መꬍና ጎዳ ሀንቁ ስመና። ዉርሰꬃ ጋላሳቱዋን ሀዋ ህንተ አኬካና።


\par }{\PP \VS{21}ጾሳይ ሀዋዳን ያጌ፤ “ታን ትምቢትያ ኦድያዋንታ ኪታበይከ፤ ሽን ኡንቱንቱ ዎጺኖ። ታን ኡንቱንቶ ኦዳበይከ፤ ሽን ኡንቱንቱ ትምቢትያ ኦዲኖ።

\VS{22}ኡንቱንቱ ታን ዞርያሳን ኤቄዳዋ ግድንቶ፥ ታ ቃላ ታ አሳዉ ኦዳና ሽን! ኡንቱንቱ ኡንቱንቱ ኢታ ኦግያፐነ ኡንቱንቱ ኢታ ኦሱዋፐ ዛራና ሽን!” ያጌ።


\par }{\PP \VS{23}ቃይካ መꬍና ጎዳይ፥ “ታን ማታ ጻላላ ጾሴ? ሃኮ ሳን ጾሳ ግድክታ?

\VS{24}ታን በኤናዳን፥ ጌማ ሳኣን ባረና ቆሳናዉ አሳይ ዳንዳዪ? ሳሉዋንነ ሳኣን ኩሜዳዌ ታና መꬍና ጎዳ ግድክታ?” ያጌ መꬍና ጎዳይ።


\par }{\PP \VS{25}ጾሳይ ሀዋዳን ያጌ፤ “ታ ሱንꬃን ዎርዱዋ ትምቢትያ ኦድያዋንቱ ግያዋ ስሳድ። ኡንቱንቱ፥ ‘ታን አኩመታድ፤ ታን አኩመታድ!’ ያጊኖ።

\VS{26}ሀ የዉ ባረ ዎዛና ጭሙዋ ትምቢትያ ኦድያ ዎርዶ ናበቱዋ ዎዛናን አዉደ ጋካናዉ ጋምአኔ?

\VS{27}ኡንቱንቱ አዎቱ ባኣላ ግያ ኤቃ ጋሱዋን ታ ሱንꬃ ዶጌዳዋዳን፥ ኡንቱንቱ እቱ እቶ ኦድያ አኩሙዋን ታ አሳይ ታ ሱንꬃ ዶጋናዳን ኦꬃናዉ ቆፒኖ።

\VS{28}አኩሙዋ አኩመቲደ ትምቢትያ ኦድያዌ ባረ አኩሙዋ ኦዶ። ሽን ታ ቃላ ስሴዳዌ ሄ ቃላ አሸናን ጉጀናን ኦዶ። ዳላይነ ዛርጋይ ሀቃን ጋከቲ? ያጌ መꬍና ጎዳይ።

\VS{29}ታ ቃላይ ታማ ማላ ግደኔ? ዛላ መንሬꬅያ ማዶሻ ማላ ግደኔ?” ያጌ መꬍና ጎዳይ።


\par }{\PP \VS{30}መꬍና ጎዳይ ሀዋዳን ያጌ፤ “ሄዋ ድራዉ፥ ታን ታ ቃላ እቱ እቱዋፐ ዉእያ ትምቢትያ ኦድያዋንቱ ቦላ ደአይ።

\VS{31}ሄዋዳንካ፥ ባረንቱ እንጻርሳን ሃሳዪደ፥ መꬍና ጎዳይ ያጌ ያግያ ትምቢትያ ኦድያዋንቱ ቦላ ደአይ ያጌ መꬍና ጎዳይ።

\VS{32}ታን መꬍና ጎዳይ ሀዋ ኦዳይ! ዎርዱዋ አኩመቲደ፥ ትምቢትያ ኦድያዋንቱ ቦላ ታን ግዳና። ኡንቱንቱ ሄ አኩሙዋ ኦዲደ፥ ባረንቱ ዎርዱዋንነ ባረንቱ ጬቁዋን ታ አሳ ዎራ ካለꬂኖ። ታን ኡንቱንታ ኪታበይከ ዎይ፥ ኦድተ ጋበይከ። ኡንቱንቱ ሀ አሳ አይነ ማድክኖ። መꬍና ጎዳይ ሀዋ ኦዳድ” ያጌ።


\par }{\SH ጾሳ ኪታ
\par }
{\PP \VS{33}መꬍና ጎዳይ ታና ሀዋዳን ያጌዳ፤ “ኤርማሳ፥ ሀ አሳፐ እቱ፥ ዎይ ትምቢትያ ኦድያዌ፥ ዎይ ቄሲ፥ ‘መꬍና ጎዳ ኪታይ አዬ?’ ጊደ ኦቾፐ፥ ኔን ኡንቱንታ፥ ‘መꬍና ጎዳ ኪታይ ህንተና፤ ሄዋ ድራዉ፥ ታ ህንተና አጋ ባሻና’ ያጌ ያጋ።

\VS{34}ትምቢትያ ኦድያዌ፥ ዎይ ቄሲ፥ ዎይ አሳፐ እቱ፥ ‘ሀዌ መꬍና ጎዳ ኪታ’ ያጊደ ሃሳዮፐ፥ ታን ሄ ብታንያነ አ ሶ አሳ ሙራና።

\VS{35}ሄዋ አጊደ አሳይ፥ ‘መꬍና ጎዳይ ዋጌዴ?’ ዎይ፥ ‘መꬍና ጎዳይ ኦዴዳባይ አዬ?’ ያጊደ ባረ ላገቱዋነ ባረ ዳቦቱዋ ኦቻናዉ በሴ።

\VS{36}ሄዋ ድራዉ፥ ኦንነ፥ ‘መꬍና ጎዳ ኪታ’ ያጊደ ላኤንꬆ ሃሳያናዉ በሰና። አያዉ ጎፐ፥ አዉ ዶናፐ ከስያ ቃላይ አዎ ኪታ ግዴ። ሄዋን ደኡዋ ጾሳ፥ ኡባፐ ዎልቃማ መꬍና ጎዳ፥ ኑ ጾሳ ቃላ ህንተ ምርቂታ።


\par }{\PP \VS{37}“ኔንካ ትምቢትያ ኦድያዋንታ፥ ‘መꬍና ጎዳይ ህንተና ዋጌዴ? ዎይ፥ መꬍና ጎዳይ አያ ኦዴዴ?’ ያጋደ ኦቻናዉ በሴ።

\VS{38}ሽን ህንተ፥ ‘ሀዌ መꬍና ጎዳ ኪታ’ ጎፐ፥ መꬍና ጎዳይ ሀዋዳን ያጌ፤ ‘ታን ህንተና፥ ሀዌ መꬍና ጎዳ ኪታ ጎፕተ’ ያግናካ ህንተ፥ ‘ሀዌ መꬍና ጎዳ ኪታ’ ጌድታ።

\VS{39}ሄዋ ድራዉ፥ ቱሙዋፐ ታን ህንተና ዶጋና፤ ህንተዉነ ህንተ አዎ እሜዳ ካታማ ታ ስንꬃፐ ዎራ ኦላና።

\VS{40}ታን ህንተ ቦላ መꬍና ካዉሻነ መꬍናዉ ዶገተና ዬላ አሀና ያጌ” ያጌዳ።




\par }\Chap{24}{\SH ባላስያ ቴራ ቆቆፍያ ላኡ ኬሻቱዋ ሌምሱዋ
\par }
{\PP \VerseOne{1}እዮአቄማ ናኣ፥ ይሁዳ ካትያ ዮኣኪና ይሁዳ ሞድያዋንቱና፥ ኩሽያ ኦሱዋ ሂላቱዋናነ ብራታ ቆጽያዋንቱና የሩሳላመፐ ባብሎነ ካቲ ናቡካዳናጾር ኦሞዲደ፥ ባብሎነ አፋ ስምና፥ መꬍና ጎዳይ ታና ሳፃ በሴዳ፤ ታን መꬍና ጎዳ ጌሻ ጎልያዉ ስንꬃ ባጋና ባላስያ ቴራ ኦይኬዳ ላኡ ኬሻቱዋ በኣድ።
\XREF{}{{\XO 24:1 }{\XT{2 ካታ. 24:12-16፤ 2 ኦዱዋ 36:10}}}

\VS{2}እት ኬሻን ኮይሮ ቴሬዳዋ ማላትያ ዳሮ ሎኦ ባላስያ ቴራይ ደኤ። ላኤንꬆ ኬሻን ቃይ ማናዉ ጊገና ዳሮፐ ኢታ ባላስያ ቴራይ ደኤ።

\VS{3}መꬍና ጎዳይ ታና፥ “ኤርማሳ፥ ሄዌ ኔን በእያዌ አዬ?” ያጊደ ኦቼዳ።

\par }{\PP ታን፥ “ባላስያ ቴራ በአይ። ሎኦ ቴራይ ሎይꬅ ሎአ፤ ኢታ ቴራይ ቃይ ማናዉ ጊገና ሎይꬅ ኢታ” ያጋደ ኦዳድ።


\par }{\PP \VS{4}ሄዋፐ ጉይያን፥ መꬍና ጎዳ ቃላይ ታኮ ዬዳ፤

\VS{5}“መꬍና ጎዳይ እስራኤልያ ጾሳይ ሀዋዳን ያጌ፤ ‘ታን ይሁዳ ቢታፐ ኦሞዱዋን ባብሎነ ቢታ የዴዳ አሳቱዋ፥ ሀ ሎኦ ባላስያ ቴራዳን ሎአ ጋና።

\VS{6}ታን ኬካ አይፍያን ኡንቱንታ ጼላና፤ ቃይ ታን ኡንቱንታ ዛራደ ሀ ቢታ አሀና። ታን ኡንቱንታ ኬጻናፐ አትና ኮልከ። ታን ኡንቱንታ ቶካናፐ አትና ሾድከ።

\VS{7}ታን መꬍና ጎዳ ግድያዋ ኡንቱንቱ ኤራናዳን፥ ታን ኡንቱንቶ ዎዛና እማና። ኡንቱንቱ ባረንቱ ኩመንꬃ ዎዛናፐ ታኮ ስማናዉ ደእያ ድራዉ፥ ኡንቱንቱ ታ አሳ ግዳና፤ ታንካ ኡንቱንቱ ጾሳ ግዳና’ ያጌ።


\par }{\PP \VS{8}“ቃይ መꬍና ጎዳይ ሀዋዳን ያጌ፤ ‘ይሁዳ ካትያ ሰደቅያሳ፥ አ ካፓቱዋ፥ ሀ ቢታን አቴዳ የሩሳላመ አሳ አቴዳዋንታነ ግብጼ ቢታን ደእያዋንታ፥ ማናዉ ጊገና ሄ ሎይꬅ ኢታ ባላስያ ቴራዳን ኢታ ጋና።

\VS{9}ላላደ የድያ ቢታ ኡባን ታን ኡንቱንታ ሀ ሳኣ ካዉተꬃቱዋን ኡንቱንታ በእያ ኡባዉ ዳጋማነ ሸቃ፥ ቦርያነ ሌምሱዋ፥ ቅሊጩዋነ ቦሄቴዳዋ ኦꬃና።

\VS{10}ታን ኡንቱንቶነ ኡንቱንቱ ማይዛ አዋቶ እሜዳ ቢታፐ ኡንቱንቱ ኡባና ꬋያና ጋካናዉ፥ ማሻ፥ ኮሻነ ኢታ ሀርግያ ኡንቱንቱ ቦላ የዳና’ ያጌ” ያጌዳ።




\par }\Chap{25}{\SH ላፑን ታሙ ላይꬃ ኦሞዱዋ ትምቢትያ
\par }
{\PP \VerseOne{1}እዮስያሳ ናአይ፥ ይሁዳ ካቲ እዮአቄም ካተቴዳ ኦይደንꬆ ላይꬃን፥ ባብሎነ ካቲ ናቡካዳናጾር ካተቴዳ ኮይሮ ላይꬃን፥ ይሁዳ አሳ ኡባ ጼልያዋን ኤርማሳኮ ዬዳ ቃላይ ሀዋ።
\XREF{}{{\XO 25:1 }{\XT{2 ካታ. 24:1፤ 2 ኦዱዋ 36:5-7፤ ዳኔላ 1:1-2}}}

\VS{2}ትምቢትያ ኦድያ ኤርማስ ይሁዳ አሳ ኡባዉነ የሩሳላመን ደእያ ኡባቶ ሀዋዳን ያጌዳ፤

\VS{3}“አሞጻ ናአይ፥ ይሁዳ ካቲ እዮስያስ ካተቴዳ ታማነ ሄዘንꬆ ላይꬃፐ ዶሚደ፥ ሀች ጋካናዉ፥ ላታማነ ሄዙ ላይꬃ መꬍና ጎዳ ቃላይ ታኮ ዬዳ። ታንካ ዛራ ዛራደ ህንተዉ ኦዳድ፤ ሽን ህንተ ስሰናን እጼድታ።


\par }{\PP \VS{4}“መꬍና ጎዳይ ባረ ቆማቱዋ፥ ትምቢትያ ኦድያዋንታ ኡባ ዛር ዛሪደካ ህንተዉ ኪቴዳ፤ ሽን ህንተ ሀይዚደ ስሰናን እጼድታ።

\VS{5}ኡንቱንቱ ሀዋዳን ያጌድኖ፤ ‘ህንተ ኡባይካ ህንተ ኢታ ኦግያፐነ ህንተ ኢታ ኦሱዋፐ ሀእ ስምተ። ስሞፐ፥ መꬍና ጎዳይ ህንተዉነ ህንተ ማይዛ አዋቶ መꬍ መꬍናዉ እሜዳ ቢታን ህንተ ደአና።

\VS{6}ሀራ ጾሳቶ ኦꬃናዉነ ጎይናናዉ ካሎፕተ። ቃይ ህንተ ኩሺ ኦꬄዳባን ጾሳ ይሎዮፕተ። ያቶፐ ጾሳይ ህንተና ቆሄና’ ያጌድኖ።


\par }{\PP \VS{7}“መꬍና ጎዳይ ሀዋዳን ያጌ፤ ‘ህንተ ታን ኦድያዋ ስሳናዋ አጊደ፥ ህንተ ኩሺ ኦꬄዳባን ታና ይሎዬድታ፤ ያቲደ ህንተና ቆህያዋ ህንተ ሁጲያን አሄድታ’ ያጌ።


\par }{\PP \VS{8}“ሄዋ ድራዉ፥ ኡባፐ ዎልቃማ መꬍና ጎዳይ ሀዋዳን ያጌ፤ ‘ህንተ ታ ቃላዉ አዛዘተናን እጼዳ ድራዉ፥

\VS{9}ታን ሁጲሳ ባጋ አሳ ኡባነ ታ ቆማ፥ ባብሎነ ካትያ ናቡካዳናጾራ ጼሳና። ኡንቱንታ ሀ ቢታ ቦላ፥ ሀ ቢታን ደእያ አሳ ቦላነ ሀዋ ሄራን ደእያ ካዉተꬃቱዋ ኡባ ቦላ አሀና። ታን ሀ ቢታቱዋ ኡባና ꬋይሳና፤ ቃይ በኤዳዌ ዳጋምያባ፥ “ፖራ!” ግያባነ መꬍናዉ አይነ ባይናዋ ኦꬃና። ታን መꬍና ጎዳይ ሀዋ ኦዳድ።

\VS{10}ታን ኡንቱንቱፐ እልልሳነ ናሸቻ ኮሻ፥ ቡላችያዋነ ቡላቼትያን ኮሻ፥ ዎጻን ጋጭያ ኮሻነ ጾምፕያ ፖኡዋ ꬋይሳና።\XREF{}{{\XO 25:10 }{\XT{ኤር. 7:34፤ 16:9፤ ሳፃ 18:22-23}}}

\VS{11}ሀ ቢታይ ኡባና ባሻ አይነ ባይና ቢታ ግዳናዋ፤ ሀ ካዉተꬃቱካ ባብሎነ ካትያዉ ላፑን ታሙ ላይꬃ ሞደታና።
\XREF{}{{\XO 25:11 }{\XT{2 ኦዱዋ 36:21፤ ኤር. 29:10፤ ዳኔላ 9:2}}}


\par }{\PP \VS{12}“ ‘ላፑን ታሙ ላይꬃይ ፖለት ስምና፥ ታን መꬍና ጎዳይ ባብሎነ ካትያነ አ ካዉተꬃ አሳ ኡንቱንቱ ባይዙዋ ድራዉ ሙራና፤ ኡንቱንቱ ቢታካ መꬍናዉ አይነ ባይናዋ ኦꬃና።

\VS{13}ታን ሄ ቢታ ቦላን ሃሳዬዳዋ ኡባ፥ ኤርማስ ካዉተꬃቱዋ ኡባ ቦላ፥ “ሀናና” ጊደ ኦዴዳ፥ ሀ ማጻፋን ጻፈቴዳዋ ኡባ ሄ ቢታ ቦላን አሀና።

\VS{14}ዳሮ ካዉተꬃቱነ ዎልቃማ ካተቱ ባብሎነቱዋ አይለዪደ ሞዳና። ታን ኡንቱንቶ ኡንቱንቱ ሀኑዋዳንነ ኡንቱንቱ ኩሽያ ኦሱዋዳን ቃንጻና’ ያጌ” ያጌዳ።


\par }{\SH ጾሳይ ካዉተꬃቱዋ ቦላ አህያ ፕርዳ
\par }
{\PP \VS{15}መꬍና ጎዳይ፥ እስራኤልያ ጾሳይ ታዉ ሀዋዳን ያጌዳ፤ “ሀዋ ታ ሀንቁዋ ዎይንያ ኤሳይ ኩሜዳ ዋንጫ ሄይ። አፋደ ታን ኔና ኪትያ ካዉተꬃቱዋ ኡባ ኡሻ።

\VS{16}ኡንቱንቱ ኡሺደ፥ ታን ኡንቱንቱ ግዶ የድያ ማሻ ጋሱዋን ጋንድጋራናነ ጎያና” ያጌዳ።


\par }{\PP \VS{17}ታን መꬍና ጎዳ ኩሽያፐ ዋንጫ አካደ፥ እ ታና ኪቴዳ ካዉተꬃቱዋ ኡባ ኡሻድ።

\VS{18}ሀች ሀኔዳዋዳንካ ኡንቱንቱ ኡባ ባሻነ ዳጋማ፥ ጫሻነ ቃንገꬃ ኦꬃና ማላ፥ የሩሳላመነ ይሁዳ ካታማቱዋ፥ አ ካተቱዋነ አ ካፓቱዋ ኡባ ኡሻድ።

\VS{19}ግብጼ ቢታ ካትያ፥ አ ቆማቱዋ፥ አ ካፓቱዋ፥ አ ቢታ አሳ ኡባነ

\VS{20}ያን ደእያ አላጋ አሳቱዋ ኡባ ኡሻድ። ኡጻ ቢታ ካተቱዋ ኡባ ኡሻድ። ፕልስጼማ ቢታን ደእያ አስቃሎና፥ ጋዛ፥ ኤቅሮናነ አሽዶዳፐ አቴዳ ባጋ ካተቱዋ ኡባ ኡሻድ።

\VS{21}ኤዶማ፥ ሞኣባነ አሞና ኡሻድ።

\VS{22}ጺሮሳ ካተቱዋ ኡባ፥ ሲዶና ካተቱዋ ኡባነ ሜድተራነ አባፐ ሄፍንꬃ ጋጻን ደእያ ቢታ ካተቱዋካ ኡሻድ።

\VS{23}ዳዳና፥ ተማና፥ ቡዛነ ባረንቱ ሁጲያ ሹፌርያ ሜድያ አሳቱዋ ኡባቱዋ ኡሻድ።

\VS{24}አራባ ቢታ ካተቱዋ ኡባነ ባዙዋን ደእያ ዛራቱዋ ካተቱዋ ኡባ ኡሻድ።

\VS{25}ዝምራ፥ ኤላማነ ሜዶና ካተቱዋ ኡባ ኡሻድ።

\VS{26}ሁጲሳ ባጋ ቢታ ካተቱዋ ኡባ፥ ሃኩዋንነ ማታን ደእያ ካተቱዋ ኡባ ኡንቱንቱ ካል ካል፥ ሳኣ ቦላን ደእያ ካዉተꬃቱዋ ኡባ ኡሻድ። ኡንቱንቱ ኡባፐ ጉይያን፥ ባብሎነ ካዉካ ኡሻና።


\par }{\PP \VS{27}ጾሳይ፤ “ሄዋ ድራዉ፥ ኡንቱንቶ ኦዳ፤ ‘ኡባፐ ዎልቃማ መꬍና ጎዳይ፥ እስራኤልያ ጾሳይ ህንተና፥ “ኡሽተነ ማꬆትተ። ጮሽተነ ኩንድተ። ታን ህንተ ግዶ የድያ ማሻ ጋሱዋን ላኤንꬆ ደንዶፕተ” ያጌ’ ያጋ።

\VS{28}ሽን ኡንቱንቱ ነ ኩሽያፐ ዋንጫ አከናንነ ኡሸናን እጾፐ፥ ኡንቱንቶ ሀዋዳን ያጋደ ኦዳ፤ ‘ኡባፐ ዎልቃማ መꬍና ጎዳይ ህንተና፥ “ህንተ ኡሻናዉ ኮሼ!

\VS{29}በእተ፥ ታን ታ ሱንꬃን ጼሰቴዳ ካታማ ቦላ ኢታባ ኦꬃናዉ ዶማይ። ያንና ህንተ ሙረተናን አቲደ ቢቴ? ህንተ ሙረተናን አቲደ ቢክታ! አያዉ ጎፐ፥ ታን ሳኣን ኡባ ቦላ ማሻ ጼሳይ። ታን ኡባፐ ዎልቃማ መꬍና ጎዳይ ሀዋ ኦዳድ” ያጌ’ ያጋ።


\par }{\PP \VS{30}“ሄዋ ድራዉ፥ ኤርማሳ፥ ሀ ቃላይ ኡባይ ኡንቱንቱ ቦላ ሀናናዋ ኡንቱንቶ ኦዳ። ጾሳይ ቦላ ꬎቃን ጉማና። መꬍና ጎዳይ ባረ ደእያ ጌሻ ሳኣፐ ባረ ጉንꬃ ስሳና። እ ባረ ሄንꬃ ጋድያ ቦላን ዎልቃፐ ጉማና። እ ዎይንያ ቴራ የꬊደ፥ ጉምእያዋንቱ ዋስያዋዳን፥ ሳኣን ደእያ ኡባ ቦላ ዋሳና።

\VS{31}አ ጫቡ ሳኣ ጋጻ ጋኪደ ስሰቴ። አያዉ ጎፐ፥ መꬍና ጎዳዉ ካዉተꬃቱዋና ሞቱ ደኤ። ጾሳይ አሳ ኡባና ፕርደታና፤ እ ኢታቱዋ ማሻዉ አꬂደ እማና። ታን መꬍና ጎዳይ ሀዋ ኦዳድ ያጋ” ያጌዳ።


\par }{\PP \VS{32}ኡባፐ ዎልቃማ መꬍና ጎዳይ፥ “በአ፥ ኢታባይ ካዉተꬃፐ ካዉተꬃዉ ላለቴ፤ ሳኣ ጋጻፐ ጎትያ ጫርኩ ደንዴ” ያጌ።


\par }{\PP \VS{33}ሄ ዎድያን ጾሳይ ዎꬌዳዋንቱ አሃይ፥ ቢታ ቦላን ሀ ጋጻፐ ህን ጋጻ ጋካናዉ ላለታና። ኡንቱንቶ ዬከተና፥ ኡንቱንቱ አሃይ ሺቀና ዎይ ሞገተና። ኡንቱንቱ ቢታን ፕቱዋ ማላ ግዳናዋ።


\par }{\PP \VS{34}ህንተኖ፥ ሄንꬃንቻቶ፥ ዬክተነ ዋስተ። ህንተኖ፥ ዉድያ ካለꬅያዋንቱ፥ ብድንꬃን ጎንዶረትተ። አያዉ ጎፐ፥ ህንተ ሹከትያ ዎዲ ጋኬዳ፤ ህንተ ኩንዳናነ ሎኦ ኡርቃ ሚሻዳን መኤረታና።

\VS{35}ሄንꬃንቻቱ ባቃቲደ ብያሳአይ ባዋ፤ ዉድያ ካለꬅያዋንቱካ ከስ አክያ ሳአይ ባዋ።

\VS{36}መꬍና ጎዳይ ኡንቱንቱ ሄንꬃ ጋድያ ꬋይስያ ድራዉ፥ ሄንꬃንቻቱ ዋስያ ዋሱዋነ ዉድያ ካለꬅያዋንቱ ዬክያ ዬኩዋ ስስተ።

\VS{37}መꬍና ጎዳ ሱሎ ሀንቁዋ ጋሱዋን ሳሮ ደእያ ሄንꬃ ጋዲ ኦናና።

\VS{38}ጋሙ ባረ ደእያ ዎራፐ ከስያዋዳን፥ ጾሳይካ ባረ ደኢያሳፐ ከሳና። ኡንቱንቱ ቢታይካ ናቂያዋንቱ ማሻንነ መꬍና ጎዳ ሱሎ ሀንቁዋን አይነ ባይናዋ ቢታ ግዳናዋ።




\par }{\MS ኤርማስ ዎርዶ ናባቱዋ ኤቀቴዳ

\par }\Chap{26}{\MR (26:1-24)

\par }{\SH ኤርማስ ሀይቁዋ ፕርዳፐ አቴ
\par }
{\PP \VerseOne{1}እዮስያሳ ናአይ ይሁዳ ካቲ እዮአቄም ኮይሮ ካተቴዳ ዎደ፥
\XREF{}{{\XO 26:1 }{\XT{2 ካታ. 23:36—24:6፤ 2 ኦዱዋ 36:5-7}}} ሀ ቃላይ መꬍና ጎዳፐ ዬዳ።

\VS{2}መꬍና ጎዳይ ታና ሀዋዳን ያጌዳ፤ “መꬍና ጎዳ ጎልያ ዳባባን ኤቃ። መꬍና ጎዳ ጎልያን ጎይናናዉ ይሁዳ ካታማቱዋፐ ይያ ኡባዉ ኦዳ። ታን፥ ‘ኦዳ’ ጋደ አዛዜዳ ቃላ ኡባፐ እቱዋነ አሾፓ።

\VS{3}ኦን ኤሪ፥ ኡንቱንቱ ስሲደ፥ ባረንቱ ኢታ ኦግያፐ ስማነንቶነ። ያትንቶ ታንካ ኡንቱንቱ ኦሱዋ ኢታተꬃ ድራዉ፥ ኡንቱንታ ꬋይሳናዉ ቆፔዳዋ አጋ ባሻና።


\par }{\PP \VS{4}“ኡንቱንቶ ኦዳ፤ መꬍና ጎዳይ ሀዋዳን ያጌ፤ ‘ህንተ ታን ኦድያዋ ስሰናን እጾፐ፥ ታን ህንተዉ እሜዳ ህግያን ቤናን እጾፐ፥

\VS{5}(ህንተ ስሰናን እጽናካ) ታን ዛራ ዛራደ ህንተኮ ኪቴዳ፥ ትምቢትያ ኦድያ ታ ቆማቱዋ ቃላ ስሰናን እጾፐ፥

\VS{6}ያቶፐ ታን ሀ ጌሻ ጎልያ ሴሎዳን ኦꬃና። ሀ ካታማካ ሳኣን ደእያ ካዉተꬃቶ ኡባዉ ቃንገꬃ ኦꬃና’ ያጌ” ያጋ ያጌዳ።
\XREF{}{{\XO 26:6 }{\XT{ኢያሳ 18:1፤ ማዝ. 78:60፤ ኤር. 7:12-14}}}


\par }{\PP \VS{7}ኤርማስ መꬍና ጎዳ ጎልያን ሀ ቃላ ኦድሽን፥ ቄሳቱ፥ ትምቢትያ ኦድያዋንቱነ አሳይ ኡባይ ስሴድኖ።

\VS{8}ቃይ ኤርማስ መꬍና ጎዳይ፥ “አሳ ኡባዉ ኦዳ” ጊደ አ አዛዜዳ ቃላ ኡባ ኦዲደ ፖሌዳ ዎደ፥ ቄሳቱ፥ ትምቢትያ ኦድያዋንቱነ አሳይ ኡባይ አ ኦይቄድኖ። ኦይቂደ፥ “ኔን ሀይቃናዉ በሳሳ!

\VS{9}ኔን፥ ‘ሀ ጎሊ ሴሎዳን ሀናና፤ ቃይ ሀ ካታማይካ ባዙዋነ ኦና ግዳና’ ያጋደ፥ መꬍና ጎዳ ሱንꬃን አያዉ ትምቢትያ ኦዳዲ?” ያጌድኖ። መꬍና ጎዳ ጎልያን ሺቄዳ አሳቱ ኡባይ ኤርማሳ ዶዴድኖ።


\par }{\PP \VS{10}ይሁዳ ካፓቱ ሄዋ ስሴዳ ዎደ፥ ካትያ ጎልያፐ ከሲደ፥ መꬍና ጎዳ ጎልያ ዬድኖ። ዪደ መꬍና ጎዳ ጎልያ ዩሹዋ ግምቢያዉ ኦራꬃ ፐንግያ ግያ ፐንግያን ኡቴድኖ።

\VS{11}ቄሳቱ ነ ትምቢትያ ኦድያዋንቱ ካፓቶነ አሳ ኡባዉ ሀዋዳን ያጌድኖ፤ “ህንተ ህንተ ሀይꬃን ስሴዳዋዳን፥ ሀ ብታኒ ሀ ካታማ ቦላን ትምቢትያ ኦዴዳ ድራዉ፥ እ ሀይቃናዉ በሴ!” ያጌድኖ።


\par }{\PP \VS{12}ኤርማስ ካፓቶነ አሳ ኡባዉ ሀዋዳን ያጊደ ሃሳዬዳ፤ “ሀ ህንተ ስሴዳ ቃላይ ኡባይ ሀ ጎልያ ቦላነ ሀ ካታማ ቦላ፥ ‘ሀናና’ ጋደ ታን ኦዳና ማላ፥ መꬍና ጎዳይ ታና ኪቴዳ።

\VS{13}ሄዋ ድራዉ፥ ሀእ ህንተ ኦግያካ ህንተ ኦሱዋካ ላምተ፤ መꬍና ጎዳ ህንተ ጾሳ ቃላዉ አዛዘትተ። ያቶፐ፥ መꬍና ጎዳይ ህንተ ቦላ አሀና ጌዳ ኢታባ አግ ባሻና።

\VS{14}ታና ግዶፐ፥ ታን ህንተ ኩሽያን ደአይ። ህንተዉ ሎአነ ሱረ ማለቴዳባ ታ ቦላ ኦꬅተ።

\VS{15}ህንተ ማታ ስꬊ ባይናን እትባ ኤርተ። ህንተ ታና ዎꬎፐ፥ ህንተ ህንተ ቦላ፥ ሀ ካታማ ቦላነ አ ግዶን አሳ ቦላ ጽሎ ሱꬃ አጩዋ አሀና። አያዉ ጎፐ፥ ታን ሀ ቃላ ኡባ ህንተ ሀይꬃን የጋና ማላ፥ ቱሙዋፐ መꬍና ጎዳይ ታና ኪቴዳ” ያጌዳ።


\par }{\PP \VS{16}ካፓቱነ አሳይ ኡባይ ቄሳቶነ ትምቢትያ ኦድያዋንቶ ሀዋዳን ያጌድኖ፤ “ሀ ብታኒ ሀይቃናዉ በሰና! አያዉ ጎፐ፥ እ መꬍና ጎዳ ኑ ጾሳ ሱንꬃን ኑዉ ኦዴዳ” ያጌድኖ።


\par }{\PP \VS{17}ጋድያ ጭማቱዋፐካ እቱ እቱ ኤቂደ፥ ሺቄዳ አሳዉ ኡባዉ ሀዋዳን ያጊደ ኦዴድኖ፤

\VS{18}“ህዝቂያስ ይሁዳን ካተቴዳ ላይꬃን ሞረሸታፐ ዬዳ ሚክያስ ይሁዳ አሳዉ ኡባዉ ሀዋዳን ያጊደ፥ ትምቢትያ ኦዴዳ፤ ‘ኡባፐ ዎልቃማ መꬍና ጎዳይ ሀዋዳን ያጌ፤
\XREF{}{{\XO 26:18 }{\XT{ሚክ. 3:12}}} “ጽዮኔ ሾይቃዳን ጎሸታና። የሩሳላመ ካታማይካ ኮለቲደ፥ ሹቻ ዶርያ ግዳናዋ። ጌሻ ጎሊ ኬጸቴዳ ደሪ ዎራ ማያና” ያጌ’ ያጌዳ።

\VS{19}ያትና፥ ይሁዳ ካቲ ህዝቂያስነ ይሁዳ አሳይ ኡባይ አ ዎꬌዴ? ቱይት፥ ህዝቂያስ መꬍና ጎዳዉ ያዪደ፥ ጾሳዉ ዋትዋቴዳ። መꬍና ጎዳይ ባረ ኦꬃና ጌዳ ኢታባ አግ ባሼዳ። ሽን ኑን ኑረካ ኑ ቦላ ሎይꬅ ኢታባ አሀና ሀኔቶ” ያጌዳ።


\par }{\SH እዮኣቄመ ኦርዮና ዎꬍሴዳ
\par }
{\PP \VS{20}(ቅርያት-ይኣሪማ ግያ ሳን ደእያ ሻማእያ ናኣ ኦርዮና ግያ እት ሀራ ብታኒ ደኤ፤ እካ ኤርማስ ኦዴዳዋዳን፥ ሀ ካታማ ቦላነ ሀ ቢታ ቦላ መꬍና ጎዳ ሱንꬃን ትምቢትያ ኦዴዳ።

\VS{21}ካቲ እዮአቄም፥ አ ኦላንቻቱ፥ አ ኦሳንቻቱ ኦርዮን ኦዴዳዋ ስሴዳ ዎደ፥ ካቲ አ ዎꬋናዉ ኮዬዳ። ኦርዮን ሄዋ ስሲደ ያዪደ፥ ግብጼ ቢታ ባቃቴዳ።

\VS{22}ግዶ ሽን፥ ካቲ እዮአቄም አክቦራ ናኣ ኤልናታናነ ሀራ አሳቱዋ ግብጼ ኪቴዳ።

\VS{23}ኡንቱንቱ ኦርዮና ግብጼፐ ከሲደ፥ ካትያ ዮአቄማዉ አፌድኖ። ማሻን እ አ ዎꬍሲደ፥ አ አሃ ጋድያ ማካናን ኦልሴዳ።)


\par }{\PP \VS{24}ሽን ሳፋና ናኣ አህቃም ኤርማሳ ማዴዳ ድራዉ፥ አሳይ አ ዎꬋናዉ አꬂደ እምቤና።




\par }\Chap{27}{\SH ኤርማስ ባረ ሞርግያን ዎꬄዳ ሞርገ ምꬃ
\par }
{\PP \VerseOne{1}እዮስያሳ ናአይ ሰደቅያስ፥ ይሁዳን ካዉተꬃ ዶሜዳ ሄራን፥ ሀ ቃላይ መꬍና ጎዳፐ ኤርማሳኮ ዬዳ።
\XREF{}{{\XO 27:1 }{\XT{2 ካታ. 24:18-20፤ 2 ኦዱዋ 36:11-13}}}

\VS{2}መꬍና ጎዳይ ታዉ ኦዴዳዌ ሀዋ፤ “ነዉ ሞርገ ምꬃነ ጎንያ ዳፉዋ ዎዶሩዋና ደእያ ቅንቂሪትያ መꬋ፤ ነ ሞርግያን ዎꬃ።

\VS{3}ይሁዳ ካትያ ሰደቅያሳኮ የሩሳላመ ኪተቴዳ አሳቱዋ ቦላ፥ ኤዶማ ካትያዉ፥ ሞኣባ ካትያዉ፥ አሞና አሳቱዋ ካትያዉ፥ ጺሮሳ ካትያዉነ ሲዶና ካትያዉ ኪታ።

\VS{4}ኡንቱንቱ ባረንቱ ጎዳቶ ሀዋዳን ያጊደ ኦዳና ማላ፥ ኡንቱንታ አዛዛ፤ ‘ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤

\VS{5}“ታ ዎልቃማ ዎልቃንነ ታ የዴዳ ኩሽያን ሀ ሳኣ፥ ሳኣን ደእያ አሳ፥ መህያነ ዶኣ ታን መꬋድ። አ ታን ታ ኮይያ ኡራዉ እማይ።

\VS{6}ስም ሀእ ታን ቢታ ኡባ ታ ቆማዉ፥ ባብሎነ ካትያ ናቡካዳናጾራዉ አꬃደ እማድ። ቃይ ታን ባዞ ዶአቱካ አዉ ሞደታና ማላ ኦꬃድ።

\VS{7}አ ቢታይ ሞደትያ ዎዲ ጋካናዉ፥ ካዉተꬃቱ ኡባይ አዉ፥ አ ናአዉነ አ ናኣ ናአዉ ሞደታና። ሄዋፐ ጉይያን፥ ዳሮ ካዉተꬃቱነ ዎልቃማ ካተቱ አ ሞዳና።


\par }{\PP \VS{8}“ ‘ “ሽን አይ ቢታይነ ዎይ አይ ካዉተꬃይነ ሀ ባብሎነ ካትያ ናቡካዳናጾራዉ አዛዘተናን እጾፐ አ ሞርገ ምꬃን ገለናን እጾፐ፥ ታን መꬍና ጎዳይ ሄ ካዉተꬃ አ ኩሽያን ꬋይሳና ጋካናዉ፥ ማሻን፥ ኮሻንነ ኢታ ሀርግያን ሙራና።

\VS{9}ሄዋ ድራዉ፥ ህንተና፥ ባብሎነ ካትያዉ ሃረትክታ ያግያ ህንተ ትምቢትያ ኦድያዋንታ፥ ህንተዉ ካይያዋንቱ፥ ህንተ አኩሙዋ ብልያዋንታ፥ ህንተ ሻሬቾቱነ ማልያዋንቱ ኦድያዋ ስሶፕተ።

\VS{10}አያዉ ጎፐ፥ ኡንቱንቱ ህንተዉ ዎርዱዋ ኦዲኖ፤ ሄዋ ህንተና ህንተ ቢታፐ ሃሲኖ። ህንተና ላጋደ ከሳና፤ ህንተካ ꬋያና።

\VS{11}ሽን አይ ካዉተꬃይነ ባብሎነ ካትያ ሞርገ ምꬃን ገሊደ፥ አዉ ሞደቶፐ፥ ታን መꬍና ጎዳይ ሄ ካዉተꬃ አ ቢታን አሻና፤ ኡንቱንቱ ሄ ቢታ ጎሻናነ ያን ደአና” ያጌ’ ያጋ” ያጌዳ።


\par }{\PP \VS{12}ታን ይሁዳ ካትያ ሰደቅያሳዉካ ሀዋ ማላትያ ቃላ ኦዳድ፤ “ባብሎነ ካትያ ሞርገ ምꬃን ሆካደ ገላ። አዉነ አ አሳዉ ሞደታ። ያቶፐ፥ ኔን ፓጻ ደአና።

\VS{13}መꬍና ጎዳይ ባብሎነ ካትያዉ ሞደተናን እጽያ ካዉተꬃዉ ጌዳዋዳን ማሻን፥ ኮሻንነ ኢታ ሀርግያን ኔንነ ነ አሳይ አያዉ ሀይቂቴ?

\VS{14}‘ህንተ ባብሎነ ካትያዉ ሃረትክታ’ ግያ ትምቢትያ ኦድያዋንቱ ቃላ ስሶፕተ። አያዉ ጎፐ፥ ሄዌ ኡንቱንቱ ህንተዉ ኦድያዌ ዎርዱዋ።

\VS{15}መꬍና ጎዳይ ሀዋዳን ያጌ፤ ‘ታን ኡንቱንቱ ኪታበይከ፤ ሽን ኡንቱንቱ ታ ሱንꬃን፥ “ትምቢትያ” ጊደ ኦዲኖ። ሄዋ ድራዉ፥ ታን ህንተና ላጋደ ከሳና፤ ህንተካ ህንተዉ ትምቢትያ ኦድያዋንቱካ ꬋያና’ ያጌ” ያጋድ።


\par }{\PP \VS{16}ሄዋፐ ጉይያን፥ ታን ቄሳቶነ ሀ አሳ ኡባዉ ሀዋዳን ያጋደ ሃሳያድ፤ “መꬍና ጎዳይ ሀዋዳን ያጌ፤ መꬍና ጎዳ ጎልያ ሚሻይ ባብሎነፐ ሀእ ማታና ስሚደ ያና” ያጊደ ኦድያ ህንተ ትምቢትያ ኦድያዋንቱ ቃላ ስሶፕተ። አያዉ ጎፐ፥ ኡንቱንቱ ህንተዉ ኦድያዌ ዎርዱዋ።

\VS{17}ኡንቱንቱ ግያዋ ስሶፕተ፤ ባብሎነ ካትያዉ ሞደትተነ ፓጻ ደእተ! ሀ ካታማይነ አያዉ ኮለት ክቼዳ ሳኣ ግዳኔ?

\VS{18}ኡንቱንቱ ትምቢትያ ኦድያዋንታ ግዶፐነ መꬍና ጎዳ ቃላይ ኡንቱንቱን ደኦፐ፥ መꬍና ጎዳ ጎልያን፥ ይሁዳ ካትያ ጎልያንነ የሩሳላመን አቴዳ ኬሻ ሚሻይ ባብሎነ ቤናዳን ታና፥ ኡባፐ ዎልቃማ መꬍና ጎዳ ዎስኖ ያጌ።


\par }{\PP \VS{19}ኡባፐ ዎልቃማ መꬍና ጎዳይ፥ “ጌሻ ጎልያፐ ስንꬃ ባጋን ኤቄዳ ላኡ ናስያ ቱሳቱዋባ፥ አኮ-ከርያባ፥ ጫና ጋረቱዋባነ ሀራ ሚሻቱዋ ኡባቱዋባ ሀዋዳን ያጌ፥

\VS{20}ባብሎነ ካቲ ናቡካዳናጾር እዮአቄማ ናኣ፥ ይሁዳ ካትያ ዮኣኪናነ ይሁዳንነ የሩሳላመን ደእያ ዎልቃማ አሳ ኡባ ኦሞዲደ አፌዳ ዎዲያና።


\par }{\PP \VS{21}“ኡባፐ ዎልቃማ መꬍና ጎዳይ፥ እስራኤልያ ጾሳይ መꬍና ጎዳ ጎልያን፥ ይሁዳ ካትያ ጎልያንነ የሩሳላመን አቴዳ ሚሻቱዋባ ሀዋዳን ያጌ፤

\VS{22}‘ኡንቱንቱ ባብሎነ ቢታዉ ኬዘታና፤ ታን ኡንቱንቱ ድራዉ ያና ጋላሳይ ጋካናዉ፥ ኡንቱንቱ ያን ደአና። ሄ ዎደ ታን ኡንቱንታ ጉየ ዛራደ ኡንቱንቱ ሳኣን ዎꬃና። ታን መꬍና ጎዳይ ሀዋ ኦዳድ’ ያጌ” ያጋድ።




\par }\Chap{28}{\SH ኤርማሳነ ትምቢትያ ኦድያ ሀናንያ
\par }
{\PP \VerseOne{1}ሄ ላይꬅ፥ ይሁዳ ካቲ ሰደቅያስ ካዉተꬃ ዶሜዳ ሄራን፥ ኦይደንꬆ ላይꬃን፥ እቼሸንꬆ አግናን ጋባኦናፐ ዬዳ አዙራ ናአይ ትምቢትያ ኦድያ ሀናኒ፥ መꬍና ጎዳ ጎልያን ቄሳቱ ዋነ አሳቱዋ ኡባ ስንꬃን ታዉ ሀዋዳን ያጊደ ሃሳዬዳ፤
\XREF{}{{\XO 28:1 }{\XT{2 ካታ. 24:18-20፤ 2 ኦዱዋ 36:11-13}}}

\VS{2}“ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ታን ባብሎነ ካትያ ሞርገ ምꬃ መንꬃና።

\VS{3}ባብሎነ ካቲ ናቡካዳናጾር ሀዋፐ ደንꬂደ፥ ባብሎነ አፌዳ፥ መꬍና ጎዳ ጎልያ ሚሻ ኡባ ታን ላኡ ላይꬃ ግዶን ዛራደ፥ ሀ ሳኣ አሀና።

\VS{4}ቃይ ታን እዮአቄማ ናኣ ይሁዳ ካትያ እዮኣኪናካ፥ ይሁዳፐ ኦሞደቲደ፥ ባብሎነ ቤዳ አሳ ኡባ ዛራደ ሀ ሳኣ አሀና። አያዉ ጎፐ፥ ታን ባብሎነ ካትያ ሞርገ ምꬃ መንꬃና። መꬍና ጎዳይ ሀዋ ኦዳድ’ ያጌ” ያጌዳ።


\par }{\PP \VS{5}መꬍና ጎዳ ጎልያ ግዶን ኤቄዳ ቄሳቱ ዋነ አሳቱዋ ኡባቱዋ ስንꬃን ትምቢትያ ኦድያ ኤርማስ ትምቢትያ ኦድያ ሀናንያዉ

\VS{6}ሀዋዳን ያጌዳ፤ “አመንእ! መꬍና ጎዳይ ያቶ! መꬍና ጎዳ ጎልያ ሚሻቱዋነ ኦሞደቲደ ቤዳ አሳ ኡባ ባብሎነፐ ዛሪደ፥ ሀ ሳኣ አሂደ፥ ኔን ኦዴዳ ቃላ መꬍና ጎዳይ ፖሎ!

\VS{7}ግዶፐነ፥ አነ ታን ነዉካ ሀ አሳ ኡባዉካ ኦድያዋ ስሳ።

\VS{8}በን ኔፐነ ታፐ ካሰ ደኤዳ ትምቢትያ ኦድያዋንቱ ኦላይ፥ ኢታባይነ ኢታ ሀርግያ ዳሮ ቢታቱዋ ቦላነ ዎልቃማ ካዉተꬃቱዋ ቦላ ሀናናዋ ኦዴድኖ።

\VS{9}ሽን፥ ‘ሳሮባይ ሀናና’ ጊደ ኦድያ ትምቢትያ ኦድያዋባ ግዶፐ፥ ሄ ኦድያዋ ቃላይ ፖለትያ ዎደ፥ ሄ ዎደ ቱሙዋፐ መꬍና ጎዳይ አ ኪቴዳዋ ኤረታና” ያጌዳ።


\par }{\PP \VS{10}ሄዋፐ ጉይያን፥ ትምቢትያ ኦድያ ሀናኒ ትምቢትያ ኦድያ ኤርማሳ ሞርግያፐ ሞርገ ምꬃ አኪደ መንꬄዳ።

\VS{11}ሀናኒ አሳ ኡባ ስንꬃን ሀዋዳን ያጊደ ሃሳዬዳ፤ “መꬍና ጎዳይ ሀዋዳን ያጌ፤ ‘ታን ላኡ ላይꬃቱ ግዶን ባብሎነ ካትያ ናቡካዳናጾራ ሞርገ ምꬃ ካዉተꬃቱዋ ኡባ ሞርግያፐ ደንꬃደ ሀዋዳን መንꬃና’ ያጌ” ያጌዳ። ያትና፥ ትምቢትያ ኦድያ ኤርማስ ደንዲደ፥ ባረ ብያሳ ቤዳ።


\par }{\PP \VS{12}ትምቢትያ ኦድያ ሀናኒ ትምቢትያ ኦድያ ኤርማሳ ሞርግያፐ ሞርገ ምꬃ መንꬄዳዋፐ ጉይያን፥ መꬍና ጎዳ ቃላይ ትምቢትያ ኦድያ ኤርማሳዉ ዬዳ፤

\VS{13}“ባ፤ ባደ ሀናንያዉ ኦዳ፤ መꬍና ጎዳይ ሀዋዳን ያጌ፤ ‘ኔን ምꬃ ሞርገ ምꬃ መንꬃዳ፤ ሽን ኔን አ ድራዉ ብራታ ሞርገ ምꬃ መꬋና’ ያጌ።

\VS{14}ቃይካ ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ኡንቱንቱ ባብሎነ ካትያ ናቡካዳናጾራዉ ሞደታና ማላ፥ ታን ሀ ካዉተꬃቱዋ ኡባ ሞርግያን ብራታ ሞርገ ምꬃ ዎꬃና፤ ኡንቱንቱካ አዉ ሞደታና። ሀራይ አትና፥ ባዞ ዶአቱዋካ አዉ እማድ’ ያጌ ያጋ” ያጌዳ።


\par }{\PP \VS{15}ሄዋፐ ጉይያን፥ ትምቢትያ ኦድያ ኤርማስ ትምቢትያ ኦድያ ሀናንያ ሀዋዳን ያጌዳ፤ “ሀናንያዉ፥ ስሳ! መꬍና ጎዳይ ኔና ኪትቤና፤ ሽን ኔን ሀ አሳይ ዎርዶባን አማነታና ማላ ኦꬃዳ።

\VS{16}ሄዋ ድራዉ፥ መꬍና ጎዳይ ሀዋዳን ያጌ፤ ‘ታን ኔና ሀ ሳኣ ቦላፐ ድጋና። ኔን ሀ አሳይ ታ ቦላን ማካላናዳን ዞሬዳ ድራዉ፥ ኔን ሀ ላይꬅ ሀይቃና’ ያጌ” ያጌዳ መꬍና ጎዳይ።


\par }{\PP \VS{17}ሄ ላይꬅካ ላፑንꬃ አግናን ትምቢትያ ኦድያ ሀናኒ ሀይቄዳ።




\par }\Chap{29}{\SH ኤርማስ ባብሎነን ደእያ ኦሞደቴዳ አሳዉ የዴዳ ዳብዳቢያ
\par }
{\PP \VerseOne{1}ትምቢትያ ኦድያ ኤርማስ ኦሞደቴዳዋንቱ ግዶን ደእያ አቴዳ ጭማቶ፥ ቄሳቶ፥ ትምቢትያ ኦድያዋንቶነ ናቡካዳናጾር የሩሳላመፐ ኦሞዲደ፥ ባብሎነ አፌዳ ሀራ አሳቶ ኡባዉ የሩሳላመፐ የዴዳ ዳብዳቢ ሀዋፐ ካሊደ ጻፈቴዳዋ።
\XREF{}{{\XO 29:1 }{\XT{2 ካታ. 24:12-16፤ 2 ኦዱዋ 36:10}}}

\VS{2}ሀዌ ሀኔዳዌ፥ ካቲ ዮኣኪን፥ ካታታ አ አታ፥ አ ኦሳንቻቱ፥ ይሁዳነ የሩሳላመ ካፓቱ፥ ኩሽያ ኦሱዋ ሂላንቻቱነ ብራታ ቆጽያዋንቱ የሩሳላመፐ ከስ ስምና።

\VS{3}ኤርማስ ይሁዳ ካቲ ሰደቅያስ ባብሎነ ካትያ ናቡካዳናጾራዉ ኪትያ ሳፋና ናኣ ኤልኣሳነ ህልቂያ ናኣ ጋማርያ ቦላን ሄ ዳብዳቢያ ኪቴዳ።

\par }{\PP ዳብዳቢ ሀዋዳን ያጌዳ፤

\VS{4}“ኡባፐ ዎልቃማ መꬍና ጎዳይ፥ እስራኤልያ ጾሳይ፥ ታን የሩሳላመፐ ባብሎነ ኦሞድሳደ የዴዳ አሳዉ ኡባዉ ሀዋዳን ያጋይ፤

\VS{5}ጎለቱዋ ኬጺደ፥ ኡንቱንቱን ደእተ። ካꬃ ዘሪደ፥ አይፍያ ሚተ።

\VS{6}ማጫ አሳ አክተ፤ አኪደ ማጫዋ አቱማዋ የልተ። ህንተ ናናቶካ ማጫ አሳ ጊግሲደ እምተ፤ ህንተ ማጫ ናናቱዋካ አስናዉ እምተ። ኡንቱንቱካ ማጫዋ አቱማዋ የልኖ። ያን ፓይዱዋ ጮራትተ፤ ጉጾፕተ።

\VS{7}ቃይ ታን ህንተና ኦሞዶ የዴዳ ካታማዉ ሳሩ ደአናዳን ኮይተ። ሄ ካታማዉ መꬍና ጎዳ ዎስተ። አያዉ ጎፐ፥ ‘አዉ ሳሩ ደኦፐ፥ ህንተዉካ ሳሩ ደአና’ ያጋይ።


\par }{\PP \VS{8}“ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ህንተ ግዶን ህንተ ትምቢትያ ኦድያዋንቱነ ሻሬቾቱ ኦድያባን ጭመቶፕተ። ኡንቱንቱ አኩመትያ አኩሙዋካ ስሶፕተ።

\VS{9}አያዉ ጎፐ፥ ኡንቱንቱ ታ ሱንꬃን “ትምቢትያ” ጊደ ዎርዶባ ኦዲኖ፤ ታን ኡንቱንታ ኪታበይከ’ ያጌ መꬍና ጎዳይ።


\par }{\PP \VS{10}“መꬍና ጎዳይ ሀዋዳን ያጌ፤ ‘ባብሎነ ላይꬃይ ላፑን ታሙ ፖለትያ ዎደ፥ ታን ህንተ ድራዉ ያና፤ ታን ህንተና ህንተ ቢታ ዛራደ አሀና ጌዳ ሎኦ ቃላ ፖላና።
\XREF{}{{\XO 29:10 }{\XT{2 ኦዱዋ 36:21፤ ኤር. 25:11፤ ዳኔላ 9:2}}}

\VS{11}አያዉ ጎፐ፥ ታን ህንተዉ ሀልችያ ሀልቹዋ ታን መꬍና ጎዳይ ኤራይ፤ ሄዌካ፥ ህንተዉ ስንꬃ ህዶታነ ናሸቻ እማና ማላ፥ ሳሮ ሀልቹዋፐ አትና፥ ኢታ ሀልቹዋ ግደና።

\VS{12}ሄዋፐ ጉይያን፥ ህንተ ታና ጼሳና፤ ታኮ ያናነ ታና ዎሳና፤ ታንካ ህንተዉ ስሳና።

\VS{13}ህንተ ታና ኮያና፤ ህንተ ታና ህንተ ፖሎ ዎዛናፐ ኮዬዳ ዎደ ደማና።
\XREF{}{{\XO 29:13 }{\XT{ዛረ. 4:29}}}

\VS{14}ታን ህንተዉ ቤታና። ታን ህንተና ኦሞዱዋፐ ዛራና። ታን ህንተና ላሌዳ ካዉተꬃቱዋ ኡባፐነ ሳኣ ኡባፐ ሺሻና ያጌ መꬍና ጎዳይ። ታን ህንተና ኦሞዶ የዳናፐ ካሰ ህንተ ደኤዳ ሳኣ ጉየ ዛራደ አሀና። ታን መꬍና ጎዳይ ሀዋ ኦዳድ’ ያጌ።”


\par }{\PP \VS{15}ህንተ፥ “መꬍና ጎዳይ ትምቢትያ ኦድያባ ኑዉ ባብሎነን ደንꬄዳ ያጌድታ።

\VS{16}ሄዋ ድራዉ፥ ዳዊታ ካዉተꬃ አራታን ኡትያ ካትያባ፥ ሀ ካታማን ደእያ አሳ ኡባባነ ህንተናና ኦሞዱዋን ከስቤና ህንተ ዳቦቱዋባ መꬍና ጎዳይ ሀዋዳን ያጌ።

\VS{17}ኤ፥ ኡባፐ ዎልቃማ መꬍና ጎዳይ ሀዋዳን ያጌ፤ ‘ታን ኡንቱንቱ ቦላ ማሻ፥ ኮሻነ ኢታ ሀርግያ አሀና። ቃይ ታን ኡንቱንታ ማናዉ ጊገና ዎቄዳ ባላስያ ቴራ ማላ ኦꬃና።

\VS{18}ታን ኡንቱንታ ማሻን፥ ኮሻንነ ኢታ ሀርግያን የደርሳና፤ ታን ኡንቱንቱ ሳኣን ደእያ ካዉተꬃ ኡባዉ ዳጋማ ኦꬃና። ቃይ ታን ኡንቱንታ ከሳደ የዴዳ ቢታ ኡባን ቃንገꬃ፥ ዳጋማ፥ ቦርያነ ሸቃ ኦꬃና።

\VS{19}አያዉ ጎፐ፥ ትምቢትያ ኦድያ ታ ቆማቱዋ ቦላ ታን ኡንቱንቶ ዛራ ዛራደ ኪቴዳ ታ ቃላ ኡንቱንቱ ስሰናን እጼድኖ ያጌ መꬍና ጎዳይ። ህንተካ ኦሞደት ቤዳዋንቱ ስሰናን እጼድታ ያጌ መꬍና ጎዳይ።

\VS{20}ታን የሩሳላመፐ ባብሎነ ኦሞድሳደ የዴዳ አሳቶ፥ ህንተ ኡባይካ ታ ቃላ፥ መꬍና ጎዳ ቃላ ስስተ’ ያጌ።


\par }{\PP \VS{21}“ሀናናዋ ጊደ ህንተዉ ታ ሱንꬃን ዎርዶባ ኦድያ ቆላያ ናኣ አካባባነ ማእሴያ ናኣ ጽድቅያባ ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ታን ኡንቱንታ ባብሎነ ካትያ ናቡካዳናጾራዉ አꬃደ እማና። ህንተ ጼልሽን፥ እ ኡንቱንታ ዎꬋና።

\VS{22}ሄዋፐ ጉይያን፥ ይሁዳፐ ኦሞደቲደ፥ ባብሎነ ቤዳ አሳይ እት ኡራ ሸቃናዉ ኮዮፐ፥ “መꬍና ጎዳይ ኔና ባብሎነ ካቲ ታማን ጹጌዳ ጽድቅያዳንነ አካባዳን ኦꬆ” ያጋና።

\VS{23}አያዉ ጎፐ፥ ኡንቱንቱ እስራኤልያን ሎይꬅ ናጋራ ኦꬄድኖ። ኡንቱንቱ ባረንቱ ሾሮቱዋ ማጫ አሳ ዎሹሜድኖ፤ ያቲደ ታን ኡንቱንታ አዛዛቤና ዎርዶባ ታ ሱንꬃን ሃሳዪኖ። ሄዋ ኤርያዌ ታና፤ ሄዎ ታን ማርካ። ታን መꬍና ጎዳይ ሀዋ ኦዳድ’ ያጌ” ያጌዳ።


\par }{\SH ሻማእያ ዳብዳቢያ
\par }
{\PP \VS{24}ጾሳይ ነሄላምያ ሻማእያዉ ሀ ኪታ ኪታና ማላ፥ ኤርማሳዉ ኦዴዳ።

\VS{25}“ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ኔን ነ ሱንꬃን ዳብዳቢያ የሩሳላመን ደእያ አሳዉ ኡባዉ፥ ማእሴያ ናኣ ቄስያ ጻፋንያዉነ ሀራ ቄሳቱ ዋ ኡባዉ የዳዳ። ኔን ጻፋንያ ሀዋዳን ያጋዳ፤

\VS{26}“መꬍና ጎዳ ጎልያን ካፑዋ ግዳና ማላ፥ ኔና መꬍና ጎዳይ ዮዳሄ ድራዉ ቄስያ ኦꬂደ ሱንꬄዳ። ትምቢትያ ኦዴቶ ግያ ጎይያ አሳቱዋ፥ ቃጲያንነ ቶላን ገልሳናዉ በሴ።

\VS{27}ሄዋ ድራዉ፥ ህንተ ግዶን ትምቢትያ ኦድያ አናቶታፐ ዬዳ ኤርማሳ አያዉ ሄዋዳን ኦꬃበይኪ?”

\VS{28}ኑን ባብሎነን ደእሺና፥ ኤርማስ ጻፊደ፥ ኑዉ ሀዋዳን ያጊደ ኪቴዳ፤ ያን ህንተ ጋምአና። ጎለቱዋ ኬጺደ፥ ደእተ። ካꬃ ዘሪደ፥ አይፍያ ሚተ’ ያጌዳ።”


\par }{\PP \VS{29}ቄስያ ጻፋኒ ትምቢትያ ኦድያ ኤርማሳዉ ሀ ዳብዳቢያ ናባቤዳ።

\VS{30}መꬍና ጎዳ ቃላይ ኤርማሳዉ ሀዋዳን ያጊደ ዬዳ፤

\VS{31}“ኪታ ኦሞዱዋን አሳዉ ኡባዉ ሀዋዳን ያጋደ ኪታ፤ ‘ነሄላምያ ሻማእያባ መꬍና ጎዳይ ሀዋዳን ያጌ፤ “ታን ኪተናን ሻማኢ ህንተዉ፥ ሀናናዋ ጊደ ኦዴዳ ድራዉነ ህንተና ዎርዱዋ አማንꬄዳ ድራዉ፥

\VS{32}ታን መꬍና ጎዳይ ነሄላምያ ሻማእያነ አ ሶ አሳ ሙራና። ታ ቦላ እ ማካላባ ሃሳዬዳ ድራዉ፥ ሀ አሳ ግዶን አዉ እት ኡራይነ ፓጻ ደኤና። ቃይ እ ባረ ሁጲያንካ ታን ታ አሳዉ ኦꬃና ኬካተꬃ በኤና። ታን መꬍና ጎዳይ ሀዋ ኦዳድ” ያጌ’ ያጋ” ያጌዳ።




\par }{\MS ጾሳይ ባረ አሳ ባረንቱ ቢታዉ ዛራና

\par }\Chap{30}{\MR (30:1—33:26)

\par }{\SH ጾሳይ ባረ አሳዉ እማና ጌዳ ህዶታ
\par }
{\PP \VerseOne{1}መꬍና ጎዳፐ ኤርማሳዉ ዬዳ ቃላይ ሀዋ።

\VS{2}መꬍና ጎዳይ እስራኤልያ ጾሳይ ሀዋዳን ያጌ፤ “ኤርማሳ፥ ታን ነዉ ኦዴዳ ቃላ ኡባ ጻꬃ ማጻፋን ጻፋ።

\VS{3}ታ አሳ እስራኤልያነ ይሁዳ ኦሞዱዋፐ ጉየ ዛራደ እሻልስያ ጋላሳቱ ያና፤ ታን ኡንቱንቱ ማይዛ አዋቶ እሜዳ ቢታዉ ኡንቱንታ ዛራና ያጌ መꬍና ጎዳይ፤ ኡንቱንቱካ ላታናዋንታ። መꬍና ጎዳይ ሀዋ ኦዳይ” ያጌ።


\par }{\PP \VS{4}መꬍና ጎዳይ እስራኤልያ አሳባነ ይሁዳ አሳዋ ኦዴዳ ቃላይ ሀዋ።

\VS{5}መꬍና ጎዳይ ሀዋዳን ያጌ፤ “ታን አሳይ ያሻዉ ዋስያ ዋሱዋ ስሳድ፤ ዳጋማ ዋሶፐ አትና፥ ሀዌ ሳሮ ዋሶ ግደና።

\VS{6}አነ ላልእተነ ዎችተ! አቱማ አስ ባንኪደ፥ ናኣ የላናዉ ዳንዳዪ? ያትና፥ አቱማ አሳይ ኡባይ ኦይꬃይ ኦይቄዳ ማጫ አሳዳን፥ ባረ ኩሽያን ባረ ኡሉዋ ኦይቃ ደእሽን ታን በእያዌ አዬ? አሳ ኡባ ሶምኢ አያዉ ቶሱ ጌዴ?

\VS{7}አየ አና! ሄ ጋላሳይ ኢታ ጋላሳ፤ ሄዋ ማላ ጋላስ ኡባካ ባዋ። ሄ ጋላሳይ ያቆባ ዛረቶ መቶ ዎደ ግዳናዋ። ግዶፐነ ኡንቱንቱ ሄዋፐ አታና” ያጌ።


\par }{\PP \VS{8}ኡባፐ ዎልቃማ መꬍና ጎዳይ ሀዋዳን ያጌ፤ “ሄ ጋላስ ታን ኡንቱንቱ ሞርግያፐ ሞርገ ምꬃ መንꬃና፤ ኡንቱንቱ ቃሸቴዳ ሳንሳላታካ ዱꬃና። ሀዋፐ ስንꬃናዉ አላጋ ቢታ አሳይ ኡንቱንታ አይለየና።

\VS{9}ሄዋ አጊደ ኡንቱንቱ መꬍና ጎዳዉ፥ ባረንቱ ጾሳዉ፥ ኦꬃና፤ ታን ኡንቱንቶ ደንꬅያ ካትያ ዳዊተዉ ኡንቱንቱ ሞደታና።


\par }{\PP \VS{10}“ሄዋ ድራዉ፥ ታ ቆማቶ፥ ያቆባ ዛረቶ፥ ያዮፕተ!\XREF{}{{\XO 30:10 }{\XT{ኤር. 46:27-28}}} ህንተኖ፥ እስራኤላቶ፥ ዳጋሞፕተ! ህንተ ሃኮ ሳን ደእሺና፥ ታን ህንተና አሻና፤ ህንተ ዛራቱዋካ ኡንቱንቱ ኦሞደቲደ ቢታፐ የድሳና። ያቆባ ዛረꬅ ስሚደ፥ አየንቶ ቦቼናን ሳሮ ደአና፤ ኡንቱንታ አይ አሳይነ ያሽሰና። ታን መꬍና ጎዳይ ሀዋ ኦዳይ።

\VS{11}ታን ህንተና አሻናዉ ህንተናና ደአይ። ታን መꬍና ጎዳይ ሀዋ ኦዳይ። ታን ህንተና ላሌዳዋ ኡባ ኡባና ꬋይሳና፤ ሽን ህንተና ኡባና ꬋይስከ። ታን ህንተና ልከ ፕርዳን ሙራና፤ ሙሩዋ ባይናን ህንተና ኡባና ጮ የድከ” ያጌ።


\par }{\PP \VS{12}መꬍና ጎዳይ ሀዋዳን ያጌ፤ “ህንተ ደሸꬃይ ፓጸናዋ፤ ህንተ ማዱꬃይካ ኢታ።

\VS{13}ህንተ የዉዋን ህንተና ማድያዌ ባዋ፤ ህንተ ማዱꬃይካ ꬋሊ ባዋ፤ ህንተዉ ፓጹ ባዋ።

\VS{14}ህንተ ሲቆቱ ኡባቱ ህንተና ዶጌድኖ፤ ኡንቱንቱ ህንተባ ግድክኖ። ህንተና ሞርክያዳን ሾጫድ፤ መቀꬅ ባይና አሳይ ሙሪያዋዳን ሙራድ። አያዉ ጎፐ፥ ህንተ ባይዙ ዳልጌዳ፤ ህንተ ናጋራይካ ዳሬዳ።

\VS{15}ሀ ፓጸና ህንተ ደሸꬃዉ አያዉ ዋሲቴ? ህንተ ባይዙ ዳልጊደ ድራዉነ ህንተ ናጋራይ ዳሪደ ድራዉ፥ ሀዋ ህንተ ቦላ ታን ኦꬃይ።


\par }{\PP \VS{16}“ሽን ህንተና ቢታ ከስ ሜዳ ኡባቱ ሜተታና፤ ህንተ ሞርከቱ ኡባቱካ ኦሞዶ ባና። ህንተና ቦንቄዳዋንቱ ቦንቀታና፤ ህንተባ ኦላን አኬዳዋንቱባካ ኦላን አካና።

\VS{17}ታን ህንተዉ ኬክሳና፤ ህንተ ማዱꬃካ ፓꬃና። አያዉ ጎፐ፥ ኡንቱንቱ ህንተና፥ ‘ሀዋንቱ ኦለቴዳዋንታ፤ ጽዮኖ ጊደ ኮይያዌ ባዋ’ ያጊኖ። ታን መꬍና ጎዳይ ሀዋ ኦዳይ” ያጌ።


\par }{\PP \VS{18}መꬍና ጎዳይ ሀዋዳን ያጌ፤ “ታን ያቆባ ዛራቱዋ ጎልያ ኦሞደቶደፐ ጉየ ዛራደ፥ እሻልሳና፤ ኡንቱንቱ ደእያ ሳአዉካ ቃረታና። የሩሳላመ ካታማይካ ካሰ ባረ ኮለቴድኖ፥ ካትያ ጎሊካ ካሰ ባረ ሳኣን ስሚደ ኬጸታና።

\VS{19}ያን ደእያ አሳይ ኡባይ ጋላታ ማዝሙርያነ ናሸቻ የꬃ የጻና። ታን ኡንቱንቱ ፓይዱዋ ዳርሳና፤ ኡንቱንቱ ፓይዱ ላኤንꬆ ጉጸና። ታን ኡንቱንቱ ቦንቼቴዳ ደርያ ኦꬃና፤ ኡንቱንቱ ካትክኖ።

\VS{20}ኡንቱንቱ ዘረꬃይ በን ዎደ ደኡዋዳን ደአና፤ ኡንቱንቱ ማባራይካ ታ ስንꬃን ምን ኤቃና። ኡንቱንታ ኡንኤꬅያዋንታ ኡባካ ታን ሙራና።

\VS{21}ኡንቱንቱ ካፑ ኡንቱንቱ አሳፐ እቱዋ ግዳናዋ፤ ኡንቱንታ ሞድያዌ ኡንቱንቱ ግዶፐ ከሳና። ታን አ ታ ማታ አሀና፤ እ ታኮ ሺቃና። ታን ሺሸናን ደእሺና፥ ጻሊደ ታኮ ሺቃናዉ ዳንዳይያዌ ኦኔ? ታን መꬍና ጎዳይ ሀዋ ኦዳይ።

\VS{22}ሄዋ ድራዉ፥ ህንተ ታ አሳ ግዳና፤ ታንካ ህንተ ጾሳ ግዳናዋ” ያጌ።


\par }{\PP \VS{23}በእተ፥ መꬍና ጎዳ ሀንቁ ጎትያዳን ሀኔ፤ እካ ስርመቲደ፥ ኢታቱዋ ሁጲያን ያና።

\VS{24}መꬍና ጎዳይ ባረ ዎዛና ሀልቹዋ ዉርሲደ ፖላና ጋካናዉ፥ አ ኤጽያ ሀንቁ ጉየ ስመና። ሄዋ ጉየፐ ይያ ዎደቱዋን ህንተ አኬካና።




\par }\Chap{31}{\SH እስራኤልያ አሳይ ባረ ቢታ ስማና
\par }
{\PP \VerseOne{1}መꬍና ጎዳይ ሀዋዳን ያጌ፤ “ሄ ዎደ ታን እስራኤልያ ያራቶ ኡባዉ ጾሳ ግዳና፤ ኡንቱንቱካ ታ አሳ ግዳናዋ” ያጌ።


\par }{\PP \VS{2}መꬍና ጎዳይ ሀዋዳን ያጌ፤ “አዳፐ ፓላሄዳ አሳይ ታፐ አꬎ ኬካተꬃ መላ ቢታን ደሜዳ። እስራኤልያ አሳይ ሸምፕ አካናዉ ኮዬዳ ዎደ፥

\VS{3}ታን መꬍና ጎዳይ ኡንቱንቶ ሃኮ ሳፐ ሀዋዳን ያጋደ ቆንጫድ፤ ‘እስራኤልያ አሳዉ፥ ታን ህንተና መꬍና ሲቁዋን ሲቃይ፤ ታ አገና ሲቁዋን ታን ህንተና ታኮ ሺሻድ።

\VS{4}እስራኤልያ አሳዉ፥ ታን ህንተና ዛረꬃደ ኬጻና፤ ህንተካ ኬጸታና። ዛረꬂደካ ካራቡዋ ኦይቂደ፥ ናሸትያዋንቱና የጻናነ ዱራና።

\VS{5}ህንተ ዛረꬂደካ ሳማርያ ዞዘቱዋ ቦላ ዎይንያ ቱራቱዋ ቶካና፤ ቶኬዳዋንቱ አ ቴራን ናሸታና።

\VS{6}ኤፍሬማ ገዝያን ናግያዋንቱ፥ “ሃይተ፤ መꬍና ጎዳኮ፥ ኑ ጾሳኮ፥ ፑደ ጽዮነ አነ ቦይተ!” ያጊደ ጼስያ ዎዲ ያና’ ያጋድ” ያጌ።


\par }{\PP \VS{7}መꬍና ጎዳይ ሀዋዳን ያጌ፤ “ያቆባ አሳዉ ናሸቻን የጽተ፤ ካዉተꬃቱዋ ኡባፐ አꬍያ እስራኤልያዉ ሆምቦጭተ። መꬍና ጎዳይ እስራኤልያ አሳፐ አቴዳዋንታ አሼዳ ያጊደ ጋላታ ማዛሙርያ የጽተ።

\VS{8}በእተ፥ ታን ኡንቱንቱ ሁጲሳ ባጋ ቢታፐ አሀና፤ ሳኣ ጋጻፐካ ታን ኡንቱንታ ሺሻና። ቆቀቱ፥ ዎባቱ፥ ሻሃራ ማጫ አሳቱነ ኦይꬃይ ኦይቄዳ ማጫ አሳቱ ኡንቱንቱና እትፐ ያና፤ ሎይꬅ ዳሮ አሳይ ባረ ቢታ ስማና።

\VS{9}ታን ኡንቱንታ ዛራደ አህያ ዎደ፥ ኡንቱንቱ ናሸቻ ዳሩዋን ዬኪደነ ዎሲደ ያና። ታን ኡንቱንታ ሻፋ ላንቂያና፥ ኡንቱንታ ꬉበና ስታ ኦግያና ካለꬃና። አያዉ ጎፐ፥ ታን እስራኤልያ አሳዉ አዉዋ፤ ኤፍሬምካ ታዉ ባይራ ናኣ።


\par }{\PP \VS{10}“ህንተኖ፥ ካዉተꬃቶ፥ መꬍና ጎዳ ቃላ ስስተ! ሃኮ ሳን፥ አባ ዶናን ደእያ ቢታቱዋን ሀዋዳን ያጊደ አዋይተ፤ ‘እስራኤላቱዋ ላሌዳዌ እ ኡንቱንታ ሺሻና፤ ቃይ ሄንꬃንቻይ ባረ ዉድያ ዶርሳ ሄምያዋዳን፥ እ ኡንቱንታ ሄማና’ ያግተ።

\VS{11}አያዉ ጎፐ፥ መꬍና ጎዳይ ያቆባ ዛራቱዋ ዎዜዳ፤ እ ኡንቱንታ ኡንቱንቱፐ ምንያዋንቱፐ ኩሽያፐ አሼዳ።

\VS{12}ኡንቱንቱ ዪደ ጽዮነ ደርያን ናሸቻዉ የጻና፤ ኡንቱንቱ መꬍና ጎዳይ እምያ ኬካተꬃን፥ ካꬃን፥ ዎይንያ ኤሳን፥ ዛይትያን፥ ዶርሳ ማራቱዋንነ ሚዛ ማራቱዋን ናሸታና። ኡንቱንቱ ሃꬃ ሎይꬅ ኡሼዳ አታክልትያ ሳኣ ማላ ግዳናዋ፤ ኡንቱንቱ ላኤንꬆ ሹልክኖ።

\VS{13}ሄ ዎደ ጌላዮቱ ናሸቲደ ዱራና፤ ዎዳላቱካ ጭማቱካ ናሸታና። ታን ኡንቱንቱ ዬኩዋ ናሸቻዉ ላማና፤ ታን ኡንቱንታ ምንꬃና፤ ኡንቱንቱ ካዩዋ ድራዉ ታን ኡንቱንታ ናሸቻና።

\VS{14}ታን ቄሳቶ ዳሮ ቁማ እማና፤ ታ አሳይካ ታ ኬካተꬃን ካላና። ታን መꬍና ጎዳይ ሀዋ ኦዳይ” ያጌ።


\par }{\SH ጾሳይ እስራኤልያ ማሬዳ
\par }
{\PP \VS{15}መꬍና ጎዳይ ሀዋዳን ያጌ፤
\XREF{}{{\XO 31:15 }{\XT{ዶመꬃ 35:16-19፤ ማቶሳ 2:18}}} “ዬኩነ ዝላሳይ ራማ ግያ ካታማን ስሰቴዳ፤ ራሄላ ባረ ናናቶ ዬካዉ፤ ኡንቱንቱ ꬋዬዳ ድራዉ፥ አጋ ጊና፥ አገናን እጻዱ” ያጌ።


\par }{\PP \VS{16}መꬍና ጎዳይ ሀዋዳን ያጌ፤ “ዬክያዋ አጊደ፥ ህንተ አይፍያ አፎꬃ ቁጭተ። አያዉ ጎፐ፥ ህንተ ኦꬄዳ ኦሶ ዎይቱዋ ህንተ አካና፤ ሞርክያ ቢታፐ ህንተ ናናቱካ ስማና። ታን መꬍና ጎዳይ ሀዋ ኦዳይ።

\VS{17}ህንተ ናናቱ ባረንቱ ቢታ ስማናዉ ደእያ ድራዉ፥ ህንተዉ ስንꬃናዉ ህዶታይ ደኤ። ታን መꬍና ጎዳይ ሀዋ ኦዳይ።


\par }{\PP \VS{18}“ኤፍሬማ ዛረꬅ ካዮቲደ፥ ሀዋዳን ያጊደ ኦድያዋ ቱሙዋፐ ታን ስሳድ፤ ‘ኔን ኑና ዋትቤና ኮሩማዳን ዋꬋዳ፤ ኑንካ አዛዘትቦኮ። ኔን መꬍና ጎዳ ኑ ጾሳ ግድያ ድራዉ፥ አነ ኑና ዛራ፤ ኑን ኔኮ ስማና።

\VS{19}ኑን ካሰ ኔፐ ዎራ ስሚደ ቤዶ፤ ሽን ሀእ ፓጼዶ። ኔን ኑና ሙራ ስምና ዬላቲደ፥ ኑ ትራ ባቄዶ፤ ኑን ኑ ያላጋተꬃ ላይꬃ ናጋራ ድራዉ፥ ካዉሼዶነ ዬላቴዶ’ ያጌድኖ።


\par }{\PP \VS{20}“ቱሙ ኤፍሬመ ታዉ አልኦ ናኣ ግደኔ? እ ታን ሲቅያ ናኣ ግደኔ? ኤ! ታን ዳሮ ገደ አ ሱንꬃ ደንꬄዳ ዎደ ኡባን፥ አ ሀሳይያዋ አጋበይከ። ሄዋ ድራዉ፥ ታ ዎዛናይ አ ላሞቴ፤ ታን አዉ ሎይꬅ ቃረታይ። ታን መꬍና ጎዳይ ሀዋ ኦዳይ።


\par }{\PP \VS{21}“ኦግያን ማላ ዎꬅተ፤ ማላ ምꬃቱዋካ ኤስተ። ያቲደ ህንተ ቤዳ ኦግያ አኬክተ። እስራኤልያ አሳዉ፥ ስምተ፤ ህንተ ካታማቱዋኮ ስምተ።

\VS{22}ህንተኖ፥ አማኑ ባይና እስራኤላቶ፥ አዉደ ጋካናዉ ቶይላካታንቴ? መꬍና ጎዳይ ሳኣ ቦላን እት ኦራꬃባ መꬋና፤ ሄዌነ፥ ማጫ አሳይ አቱማ አሳ ዩሹዋን ኤቃና።”


\par }{\SH ጾሳ አሳይ ስንꬃናዉ እሻላና
\par }
{\PP \VS{23}ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ “ታን እስራኤልያ አሳ ኦሞዱዋፐ ዛራደ አህያ ዎደ፥ ይሁዳ ቢታንነ አ ካታማቱዋን ኡንቱንቱ ላኤንꬁዋ፥ ‘ኔኖ ጽሎተꬃይ ደእያ ሳአዉ፥ ነኖ ጌሻ ደርያዉ፥ መꬍና ጎዳይ ኔና አንጆ’ ያጋና።

\VS{24}ይሁዳነ ይሁዳን ደእያ ካታማቱዋን ኡባን አሳይ ደአና፤ ጎሻንቻቱካ ዉድያና ዩይያ ሄንꬃንቻቱካ ያን ደአና።

\VS{25}ታን ዳቡራንቻቱዋ ዎልቃ ኦራꬃና፤ ቃይ ኮሻቲደ ግልቄዳዋንታካ ካልሳና” ያጌ።


\par }{\PP \VS{26}ሄዋን ቤጎታደ ታ ዩሹዋ ጼላድ፤ ታ ገምእሹካ ታዉ ማልኦ ገምእሹዋ ግዴዳ።


\par }{\PP \VS{27}መꬍና ጎዳይ ሀዋዳን ያጌ፤ “ታን እስራኤልያ ቢታንነ ይሁዳ ቢታን አሳነ መህያ ኩንꬅያ ዎዲ ያና።

\VS{28}ኡንቱንቱ ꬎቆላናዉ፥ ኮላናዉ፥ አꬃ አꬃ የጋናዉ፥ ꬋይሳናዉነ ባየꬃ አሀናዉ ዶሳደ ናጌዳዋ ኬሻ፥ ኡንቱንታ ዛራደ ግምባናዉነ ቶካናዉ ዶሳደ ናጋና። ታን መꬍና ጎዳይ ሀዋ ኦዳይ።


\par }{\PP \VS{29}“ሄ ዎደ አሳይ፥ ‘አዎቱ ጋምኤ ዎይንያ ቴራ ሚና፥ ናናቱዋ አቻይ ዝልኤዳ’ ያጊደ ሃሳይያዋ አጋና።
\XREF{}{{\XO 31:29 }{\XT{ህዝ. 18:2}}}

\VS{30}ሽን አሳይ እቱ እቱ ባረ ናጋራን ናጋራን ሀይቃና፤ ጋምኤ ዎይንያ ቴራ ምያ አሳ ኡባዉ አ አቻይ አቻይ ዝልአና” ያጌ።


\par }{\PP \VS{31}መꬍና ጎዳይ ሀዋዳን ያጌ፤ “ታን እስራኤልያ አሳናነ ይሁዳ አሳና ኦራꬃ ጫቁዋ ጫቀትያ ጋላሳቱ ያና።
\XREF{}{{\XO 31:31 }{\XT{ማቶሳ 26:28፤ ማር. 14:24፤ ሉቃሳ 22:20፤ 1 ቆሮ. 11:25፤ 2 ቆሮ. 3:6}}}\XREF{}{{\XO 31:31 }{\XT{እብራ. 8:8-12}}}

\VS{32}ሄ ጫቁ ታን ኡንቱንታ ግብጼፐ ከሳናዉ ኡንቱንቱ ኩሽያ ኦይቄዳ ዎደ፥ ኡንቱንቱ ማይዛ አዎቱዋና ጫቀቴዳ ጫቁዋ ማላ ግደና፤ ታን ኡንቱንቶ አስና ማላ ግዳ ኡትናካ ኡንቱንቱ ታ ጫቁዋ መንꬄድኖ። ታን መꬍና ጎዳይ ሀዋ ኦዳይ።

\VS{33}ሽን ታን መꬍና ጎዳይ ሄ ጋላሳቱዋፐ ጉይያን እስራኤልያ አሳና ጫቀታና ጫቁ ሀዋ: ታን ታ ህግያ ኡንቱንቱ ግዶን ዎꬃና፤ ቃይ ኡንቱንቱ ዎዛናንካ ጻፋና። ታን ኡንቱንቱ ጾሳ ግዳና፤ ቃይ ኡንቱንቱካ ታ አሳ ግዳና።
\XREF{}{{\XO 31:33 }{\XT{እብራ. 10:16}}}

\VS{34}አሳይ ባረ ሾሩዋ ዎይ ባረ እሻ፥ ‘መꬍና ጎዳ ኤራ’ ያጊደ ታማርስያዋ አጋና፤ አያዉ ጎፐ፥ ጉꬃፐ ዶሚደ፥ ዎጋ ጋካናዉ፥ ኡንቱንቱ ኡባይ ታና ኤራና። ታን ኡንቱንቱ ናቁዋ አቶ ጋና፤ ኡንቱንቱ ናጋራካ ላኤንꬆ ሀሳይከ። ታን መꬍና ጎዳይ ሀዋ ኦዳይ” ያጌ።
\XREF{}{{\XO 31:34 }{\XT{እብራ. 10:17}}}


\par }{\PP \VS{35}መꬍና ጎዳይ፥ አዋ ጋላሳን ፖእሴዳዌ፥ አግናይነ ጾልንተቱ ቃማን ፖአናዳን ህግያ ዎꬄዳዌ፥ አባካ ቃꬂደ፥ ቤታይ ጉማናዳን ኦꬅያዌ፥ ኡባፐ ዎልቃማ መꬍና ጎዳ ጌተትያዌ፥ ሀዋዳን ያጌ፤

\VS{36}“ሀ ኤቂደ ደእያ መታ ህጊ ታ ስንꬃፐ ክቾፐ፥ ሄ ዎደ እስራኤልያ ዘረꬃቱ ታ ስንꬃን መꬍናዉ ታ አሳ ግዲደ ደእያዌ አታናዋ። መꬍና ጎዳይ ሀዋ ኦዳይ” ያጌ።


\par }{\PP \VS{37}መꬍና ጎዳይ ሀዋዳን ያጌ፤ “ቦላ ሳሎቱ ልከታናዉ፥ ዎይ ጋርሳ ሳኣ ባሱካ ኤረታናዉ ዳንዳዮፐ፥ ሄ ዎደ ታን እስራኤልያ ዘረꬃቱዋ ኡባ፥ ኡንቱንቱ ኦꬄዳ ባይዙዋ ኡባ ድራዉ፥ ታ ስንꬃፐ ድጋና። ታን መꬍና ጎዳይ ሀዋ ኦዳይ” ያጌ።


\par }{\PP \VS{38}መꬍና ጎዳይ ሀዋዳን ያጌ፤ “ሀናንኤላ አዱሳ ግምቢያፐ ዶሚደ፥ ዞዝያ ፐንግያ ጋካናዉ፥ የሩሳላመ ካታማይ ታዉ፥ ጾሳዉ፥ ካታማ ግዲደ፥ ስሚደ ኬጸትያ ጋላሳቱ ያና።

\VS{39}ሄ ካታማ ዛዋይካ አዋይ ዉልያ ባጋፐ ካል ቢደ፥ ጋሬባ ዞዝያነ ጎአ ዩሹዋ ጋካናዉ አካና።

\VS{40}አሃ ሞግያነ ብድንꬃ ኦልያ ዛንጋራይነ ቀድሮና ዛንጋራፐ ቆሞና አዋይ ዶልያ ባጋ ባጋና ቢደ፥ ፓራ ፐንግያ ዞዝያ ጋካናዉ ደእያ ጋድያ ኡባይ መꬍና ጎዳዉ ዱማቲደ፥ ጌሻ ግዳናዋ። ሀዋፐ ስንꬃናዉ ካታማይ መꬍናዉ ሾደተናነ ኮለተና” ያጌ።




\par }\Chap{32}{\SH ኤርማስ ጋድያ ሻሜዳ
\par }
{\PP \VerseOne{1}ይሁዳ ካቲ ሰደቅያስ ካተቴዳ ታማንꬃ ላይꬃን፥ ባብሎነ ካቲ ናቡካዳናጾር ካተቴዳ ታማነ ሆስፑንꬃ ላይꬃን መꬍና ጎዳፐ ኤርማሳዉ ካላይ ዬዳ።
\XREF{}{{\XO 32:1 }{\XT{2 ካታ. 25:1-7}}}

\VS{2}ሄ ዎደ ባብሎነ ካትያ ኦላንቻቱ የሩሳላመ ዶዴድኖ፤ ትምቢትያ ኦድያ ኤርማስ ይሁዳ ካትያ ጎልያን ደእያ፥ ናግያዋንቱ ዳባባን ጎርደት ኡቴዳ።


\par }{\PP \VS{3}ይሁዳ ካቲ ሰደቅያስ አ ሄዋን ቃቺደ፥ ሀዋዳን ያጌዳ፤ “ኔን አያዉ ሀዋዳን ያጋደ ትምቢትያ ኦዳይ? መꬍና ጎዳይ ሀዋዳን ያጌ፤ ‘በአ፥ ታን ሀ ካታማ ባብሎነ ካትያ ኩሽያን አꬃደ እማና ሀናይ፤ እምና እ ኦሞዳና።

\VS{4}ይሁዳ ካቲ ሰደቅያሳዉ ባብሎናቱዋ ኩሽያፐ ከስ አከና፤ እ ቱሙዋፐ ባብሎነ ካትያ ኩሽያን ገላና። እ አ ስንꬃን ኤቂደ፥ አናና ሃሳያና፤ እ አ ባረ አይፍያን በአና።

\VS{5}ሄዋፐ ጉይያን፥ ናቡካዳናጾር ሰደቅያሳ ባብሎነ አፋና፤ ታን አባ በአና ጋካናዉ፥ እ ያን ደአና። ታን መꬍና ጎዳይ ሀዋ ኦዳይ። ኔን ባብሎነቱዋና ኦለትያዋ ግዶፐ፥ ሄዌ ኔና ከሰና ያጌ’ ያጋዳ” ያጌዳ።


\par }{\PP \VS{6}ኤርማስ፥ “መꬍና ጎዳ ቃላይ ሄ ዎደ ታኮ ሀዋዳን ያጊደ ዬዳ፤

\VS{7}‘ነ አዉዋ እሻ ሻሉማ ናአይ፥ ሀናምኤል ኔኮ ዪደ፥ “አናቶታ ካታማን ደእያ ታ ጋድያ ሻማ፤ አያዉ ጎፐ፥ ዎዛናዉ ዳቦታይ ጋꬅያዌ ኔና” ያጋናዋ’ ያጌዳ።


\par }{\PP \VS{8}“መꬍና ጎዳይ ጌዳዋዳን፥ ታ አዉዋ እሻ ናአይ ሀናምኤል ታኮ ናግያዋንቱ ዳባባ ዪደ፥ ‘ቢንያማ ቢታን አናቶታን ደእያ ታ ጋድያ ሻማ፤ ጋድያ ዎዛናዉነ ቡዞታናዉ በስያዌ ኔና’ ያጌዳ። ታን ሄዋን መꬍና ጎዳ ቃላ ግድያዋ ኤራድ።

\VS{9}ያታደ አናቶታ ካታማን ደእያ ጋድያ ታ አዉዋ እሻ ናኣ ሀናምኤላፐ፤ ሻማደ እ አክያ ጋትያ አዉ ሚዛናን ልካድ፤ ታማነ ላፑን ጻጋራ ብራ ግዴዳ።

\VS{10}ሻማ ፓራማ ማርካቱ ደእያ ሳን ፓራማደ፥ አሻጋደ ማታፋ አን ዎꬃድ፤ ሚሻካ ሚዛናን ልካደ እማድ።


\par }{\PP \VS{11}“ሄዋፐ ጉይያን፥ ታን አሻገቲደ አታመቴዳ ሻማ ሀኖታ ቆንጭስያ ፓራማነ አታመትቤና ሻማ ሀኖታ ቆንጭስያ ፓራማ አካድ።

\VS{12}ታ አዉዋ እሻ ናአይ ሀናምኤል፥ ሻማ ፓራማ ፓራሜዳ ማርካቱነ ናግያዋንቱ ዳባባን ኡቴዳ አይሁዳቱ ኡባይ ጼልሽን፥ ሄ ሻማ ፓራማ ማህሴያ ናኣ ናኣ፥ ኔርያ ናኣ ባሮካዉ እማድ።

\VS{13}ኡንቱንታ ስንꬃን ታን ባሮካ ሀዋዳን ያጋደ አዛዛድ፤

\VS{14}‘ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ “ዳሮ ዎድያ ጋምአና ማላ፥ ሀ ሻማ ሀኖታ ቆንጭስያ አሻገቲደ አታመቴዳ ፓራማነ ሻማ ሀኖታ ቆንጭስያ አታመትቤና ፓራማ አካ አፋደ፥ ኡርቃፐ መቴዳ ኦቱዋን ዎꬃ” ያጌ።

\VS{15}አያዉ ጎፐ፥ ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ “ሀ ቢታን አሳይ ዛሪደካ ጎልያ፥ ጋድያነ ዎይንያ ቱራ ቶክያ ሳኣ ሻማና” ያጌ’ ያጋድ” ያጌዳ።


\par }{\SH ኤርማሳ ዎሳ
\par }
{\PP \VS{16}ታን ኔርያ ናኣ ባሮካዉ ሻማ ፓራማ ዋራቃታ እሜዳዋፐ ጉይያን፥ መꬍና ጎዳ ሀዋዳን ያጋደ ዎሳድ፤

\VS{17}“አቤት ኡባ ሞድያ መꬍና ጎዳዉ፥ ኔን ሳሎቱዋነ ሳኣ ነ ዎልቃማ ዎልቃንነ ነ ምጨቴዳ ኩሽያን መꬋዳ! ነዉ ዳንዳየተናዌ ኡባካ ባዋ።

\VS{18}ኔን ሻአቶ አገና ሲቁዋ በሳሳ፤ ሽን አዎቱዋ ባይዙዋ ኡንቱንቱ ናናቱዋ ቦላ ዛራሳ። አቤት ꬎቃነ ዎልቃማ ጾሳዉ፥ ነ ሱንꬃይ ኡባፐ ዎልቃማ መꬍና ጎዳ ጌተቴ።

\VS{19}ነ ዞሪ ዎልቃማ፤ ነ ኦꬅያ ኦሱካ ዎልቃማ። አሳ ኦግያ ኡባ ኔን በኣሳ፤ አሳዉ ኡባዉካ አ ኦግያዳንነ አ ኦሱዋዳን ዛራሳ።


\par }{\PP \VS{20}“ኔን ግብጼን ማላታነ ኦራꬃባ ኦꬃዳ፤ ሀች ጋካናዉካ ሀ ኦራꬃ ኦሶቱዋ እስራኤልያ አሳ ግዶንነ ሀራ ካዉተꬃቱዋ ኡባ ግዶን ኦꬅያዋ አጋ በይካ። ሄዋፐ ደንዴዳዋን ነ ሱንꬃይ ኡባ ሳን ኤረቴዳ።

\VS{21}ኔን ነ አሳ እስራኤልያ ግብጼፐ ማላታንነ ኦራꬃባን፥ ነ ምኖ ቀስያንነ ነ የዴዳ ኩሽያን፥ ቃይ ዎልቃማ ዳጋማን ከሳዳ።

\VS{22}ኡንቱንቱ ማይዛ አዋቶ ኔን እማናዉ ጫቄዳ ቢታ፥ ማꬃይነ ኤሳይ ጎግያ ሀ ቢታ ኡንቱንቶ እማዳ፤

\VS{23}ኡንቱንቱ ሀ ቢታ ገሊደ ላቴድኖ። ሽን ኡንቱንቱ ነዉ አዛዘትበይክኖ፤ ነ ህግያካ ካልበይክኖ፤ ኡንቱንቱ ኦꬃናዳን ኔን አዛዜዳዋ ኡባካ ኦꬅበይክኖ። ሄዋ ድራዉ፥ ኔን ኡንቱንቱ ቦላ ሀ ባሻ ኡባ አሃዳ።


\par }{\PP \VS{24}“በአ፥ ባብሎነቱ ካታማ ኦይቃናዉ ግምቢያ ዩሹዋን ቢታ ዶሪደ ዶድ ደኢኖ፤ ኦላፐ፥ ኮሻፐነ ኢታ ሀርግያፐ ደንዴዳዋን፥ ካታማይ ኡንቱንቱና ኦለትያ ባብሎናቱዋ ኩሽያን አꬊደ እመት ደኤ። ኔን ሀእ በእያዋዳን፥ ነ ጌዳዌ ኡባይ ፖለቴዳ።

\VS{25}አቤት ኡባ ሞድያ መꬍና ጎዳዉ፥ ካታማይ ባብሎነቶ እመታናዉ ሀኖደካ፥ ኔን ታና፥ ‘ማርካቱዋ ጼሳደ፥ ሻሉዋን ሀ ጋድያ ሻማ’ ያጋዳ” ያጋደ ዎሳድ።


\par }{\PP \VS{26}ሄዋፐ ጉይያን፥ መꬍና ጎዳ ቃላይ ኤርማሳዉ ሀዋዳን ያጊደ ዬዳ፤

\VS{27}“ታን መꬍና ጎዳ፥ አሳ ኡባ ጾሳ። ታዉ ዳንዳየተናዌ ደኢ?” ያጌዳ።

\VS{28}ሄዋ ድራዉ፥ መꬍና ጎዳይ ሀዋዳን ያጌ፤ “ታን ሀ ካታማ ባብሎነቶነ ባብሎነ ካትያ ናቡካዳናጾራዉ አꬃደ እማና፤ ኡንቱንቱ አ ኦይቃና።
\XREF{}{{\XO 32:28 }{\XT{2 ካታ. 25:1-11፤ 2 ኦዱዋ 36:17-21}}}

\VS{29}ሀ ካታማ ቦላ ኦላዉ ከሴዳ ባብሎነቱ ዪደ፥ ካታማ ታማን ጹጋና፤ ጎልያ ቦላን ደምባዪደ ኦꬄድኖ ባኣላዉ እጻና ጩዋይሲድነ ሀራ ጾሳቶ ኡሻ ያርሹዋ ጉሲደ፥ ታና ሀንቀꬄዳ አሳቱ ደኤዳ ጎለቱዋካ ጹጋና።


\par }{\PP \VS{30}“እስራኤልያ አሳይነ ይሁዳ አሳይ ባረንቱ ያላጋተꬃፐ ዶሚደ፥ ታ ስንꬃን ኢታባ ኦꬄድኖፐ አትና፥ ሀራባ ኦꬅበይክኖ፤ ኡንቱንቱ ባረንቱ ኩሽያን ኦꬄዳ ኦሱዋን ታና ሀንቀꬄድኖ ያጌ መꬍና ጎዳይ።

\VS{31}ኬጸቴዳ ዎድያፐ ሀች ጋካናዉ፥ ሀ ካታማ አሳቱ ታና ሀንቀꬄድኖነ ይሎዬድኖ፤ ሄዋ ድራዉ፥ ታን ሀ ካታማ ታ ስንꬃፐ ꬋይሳና።

\VS{32}እስራኤልያ አሳይነ ይሁዳ አሳይ፥ ኡንቱንቱ ካተቱነ ካፓቱ፥ ኡንቱንቱ ቄሳቱ ነ ትምቢትያ ኦድያዋንቱ ኦꬄዳ ኢታ ኦሱዋ ኡባን ታና ሀንቀꬄድኖ።

\VS{33}ኡንቱንቱ ባረንቱ ሶምኡዋ አጊደ፥ ባረንቱ ዞክያ ታዉ ዛሬድኖ። ታን ኡንቱንታ ዛራ ዛራደ ታማርስንቶካ፥ ኡንቱንቱ ስስበይክኖነ ሴራካ አክበይክኖ።

\VS{34}ኡንቱንቱ ሸነይያ ባረንቱ ኤቃቱዋ ታ ሱንꬃን ጼሰቴዳ ጌሻ ጎልያ ግዶን ኤሲደ ቱንሴድኖ።
\XREF{}{{\XO 32:34 }{\XT{2 ካታ. 23:10፤ ኤር. 7:30-31፤ 19:1-6}}}

\VS{35}ኡንቱንቱ ባረንቱ አቱማ ናናቱዋነ ማጫ ናናቱዋ ሞሎካ ኤቃዉ ያርሻናዉ ህኖማ ዛንጋራን ባኣላዉ ያርሽያ ꬎቃ ሳአቱዋ ጊግሴድኖ። ኡንቱንቱ ሄዋ ኦꬃና ማላ፥ ታን ኡንቱንታ አዛዛበይከ፤ ይሁዳ አሳ ኡንቱንቱ ናጋራ ኦስሳናዉ ሄዋ ማላ ሸነይያዋ ኦꬃናዌ ታ ዎዛናን ኡባካ አꬍቤና” ያጌዳ።
\XREF{}{{\XO 32:35 }{\XT{ዎጋ 18:21፤ 2 ካታ. 23:10፤ ኤር. 7:31}}}


\par }{\SH ጾሳይ እስራኤልያ አሳ ዛራደ እሻልሳና ያጌዳ
\par }
{\PP \VS{36}ህንተ የሩሳላመ አሳይ፥ “ሀ ካታማይ ኦላን፥ ኮሻንነ ኢታ ሀርግያን ባብሎነ ካትያ ኩሽያን አꬊደ እመታና” ያጌዳ ሀ ካታማባ መꬍና ጎዳይ እስራኤልያ ጾሳይ ሀዋዳን ያጌ፤

\VS{37}“በእተ፥ ታን ታ ሱሎ ሀንቁዋንነ ታ ዎልቃማ ይሉዋን ኡንቱንታ ላሌዳ ቢታ ኡባፐ ሺሻና፤ ሀ ሳኣ ዛራደ አሃደ፥ ኡንቱንቱ ሳሮተꬃን ደአናዳን ኦꬃና።

\VS{38}ኡንቱንቱ ታ አሳ ግዳና፤ ታንካ ኡንቱንቱ ጾሳ ግዳና።

\VS{39}ኡንቱንቱ ታዉ መꬍናዉ ያያና ማላ፥ ታን ኡንቱንቶ እት ዎዛናነ እት ኦግያ እማና፤ ሄዌ ኡንቱንቶነ ኡንቱንቱፐ ጉይያን፥ ኡንቱንቱ ናናቶ ሎአ ግዳናዋ።

\VS{40}ታን ኡንቱንቱና መꬍናዉ ቃላ ጫቁዋ ጫቀታና። ሄ ጫቁዋን ታን ኡንቱንቶ ሎኦባ ኦꬅያዋ አግከ፤ ኡንቱንቱ ታፐ ዎራ ስመና ማላ፥ ታን ኡንቱንቱ ታዉ ያያናዳን ኦꬃና።

\VS{41}ታን ኡንቱንቶ ሎኦባ ኦꬅያዋዳን ናሸታና፤ ቃይ ታን ታ ኩመንꬃ ዎዛናፐነ ታ ኩመንꬃ ሸምፑዋፐ ሀ ቢታን ኡንቱንታ ቱሙዋፐ ቶካና” ያጌ።


\par }{\PP \VS{42}ቃይካ መꬍና ጎዳይ ሀዋዳን ያጌ፤ “ታን ሀ አሳ ቦላ ሀ ኢታ ባየꬃ ኡባ አሄዳዋዳን፥ ሄዋዳንካ ታን ኡንቱንቶ እማና ጌዳ ሎኦባ ኡባ እማና።

\VS{43}ህንተ፥ ‘ሀ ቢታይ አሳይካ መሂካ ደኤና፥ አይነ ባይና ቢታ ግዳናዋ፤ እ ባብሎነቶ እመት ክቼዳ’ ያጌዳ ቢታን አሳይ ዛረꬂደ፥ ጋድያ ሻማና።

\VS{44}አሳይ ጋድያ ሻሉዋን ሻማና፤ ማርካ ስንꬃን ፓራማ ፓራሚደ፥ ማታፋ ዎꬃና። ሀዌ ኡባይ ቢንያማ ቢታን፥ የሩሳላመ ዩሹዋን ደእያ ሄራቱዋን፥ ይሁዳ ካታማቱዋን፥ ገዝያን ደእያ ካታማቱዋን፥ ዞዝያፐ ጋርሳና ደእያ ካታማቱዋንነ ኔጌባ መላ ቢታ ካታማቱዋ ኡባን ሀናና። አያዉ ጎፐ፥ ታን ኡንቱንቱ ዛራደ እሻልሳና። መꬍና ጎዳይ ሀዋ ኦዳይ” ያጌ።




\par }\Chap{33}{\SH ጾሳይ ላኤንꬁዋካ እስራኤልያ አሳ እሻልሳና ያጌዳ
\par }
{\PP \VerseOne{1}ኤርማስ ብሮ ናግያዋንቱ ዳባባን ደእሺና፥ መꬍና ጎዳ ቃላይ ላኤንꬁዋካ ዬዳ።

\VS{2}ሳኣ መꬌዳ መꬍና ጎዳይ፥ ጊግሲደ አ ሳኣን ዎꬄዳ መꬍና ጎዳይ፥ አ ሱንꬃይካ መꬍና ጎዳ ጌተትያዌ ታና ሀዋዳን ያጌ፤

\VS{3}“ኔን ታና ጼሳ፤ ታን ነዉ ኮያና፤ ኔን ኤረና ዎጋባነ ዎልቃማባ ታን ነዉ ኦዳና።

\VS{4}ባብሎናቱዋ ቢታ ዶሪታ፥ ዶደꬃነ ማሻ ድጋና ማላ፥ ድርሳ ግምቢያ ምንሳናዉ ኮሌዳ ሀ ካታማ ጎለቱዋባነ ይሁዳ ካተቱዋ ጎለቱዋባ ታን መꬍና ጎዳይ፥ እስራኤልያ ጾሳይ ኦዳይ።

\VS{5}ህንተናና ኦለታናዉነ ታን ታ ሀንቁዋንነ ይሉዋን ሾጫና አሳቱዋ አሃ ሄ ሳአቱዋን ኩንꬃናዉ ባብሎነቱ ገሊኖ። አያዉ ጎፐ፥ ኡንቱንቱ ኢታተꬃ ኡባ ድራዉ፥ ታን ሀ ካታማፐ ታ ሶምኡዋ ገንꬃድ።


\par }{\PP \VS{6}“ግዶፐነ፥ ታን ሀ ካታማነ አን ደእያ አሳ ዛራደ ፓꬃና፤ ኡንቱንቱ ፓጻተꬃካ ዛራና፤ ሎይꬅ ዳሮ ሳሩዋነ ዎፓ ደኡዋ ታን ኡንቱንቶ እማና።

\VS{7}ይሁዳ አሳነ እስራኤልያ አሳ ኦሞዱዋፐ ዛራደ እሻልሳና፤ ኡንቱንቱ ካሰ ደኤዳዋዳን ኦꬃደ ታን ኡንቱንታ ግምባና።

\VS{8}ኡንቱንቱ ታና ናቄዳ ናጋራ ኡባፐ ታን ኡንቱንታ ጌሻና፤ ጌሻደ ኡንቱንቱ ታና ናቄዳ ናቁዋነ ማካሌዳ ማካላ ኡባ አቶ ያጋና።

\VS{9}ሄዋፐ ጉይያን፥ የሩሳላመ ካታማይ ታዉ ናሸቻ፥ ቦንቹዋነ ጋላታ ሳኣን ደእያ ካዉተꬃቱዋ ኡባ ስንꬃን አሀና። ታን የሩሳላመ አሳዉ ኦꬅያ ሎኦባነ ሄ ካታማዉ አህያ ዱረተꬃነ ሳሮተꬃ ስሲደ፥ ካዉተꬃቱ ኡባይ ያሻን ኮኮራና” ያጌ።


\par }{\PP \VS{10}መꬍና ጎዳይ ሀዋዳን ያጌ፤ “ህንተ፥ ‘አሳይነ መሂ ባይና መላ ቢታ’ ጌዳ ሀ ሳአቱዋን፥ አሳይነ መሂ ባይና ይሁዳ ካታማቱዋንነ የሩሳላመ ኦገቱዋን፥ ናሸቻነ እልልሳ ኮሻይ፥

\VS{11}ቡላችያዋነ ቡላቼትያን ኮሻይነ መꬍና ጎዳ ጌሻ ጎልያ ጋላታ ያርሹዋ አሂደ፥ ሀዋዳን ያጊደ የጽያ አሳ ኮሻይ ስሰታና።
\XREF{}{{\XO 33:11 }{\XT{1 ኦዱዋ 16:34፤ 2 ኦዱዋ 5:13፤ 7:3፤ እዝራ 3:11፤ ማዝ. 100:5፤ 106:1፤ 107:1፤ 118:1፤ 136:1}}}

\par }{\BB \par }
{\Q “ኡባፐ ዎልቃማ መꬍና ጎዳ ጋላትተ፤

\par }{\QB አያዉ ጎፐ፥ እ ኬካ።

\par }{\Q አገና አ ሲቁ መꬍናዋ” ያጊኖ።

\par }{\BB \par }
{\MM አያዉ ጎፐ፥ “ታን ኡንቱንታ ኦሞዱዋፐ ዛራደ ኡንቱንቱ ቢታ አሀና፤ ኡንቱንታ ካሰ ደኤዳዋዳን ኦꬃደ፥ ታን እሻልሳደ ዎꬃና” ያጌ መꬍና ጎዳይ።


\par }{\PP \VS{12}ኡባፐ ዎልቃማ መꬍና ጎዳይ ሀዋዳን ያጌ፤ “ሀ አሳይነ መሂ ባይና አይነ ባይና ቢታንነ አን ደእያ ካታማቱዋን ሄንꬃንቻቱ ባረንቱ ዶርሳ ዉድያ አላጽስያ ጋዲ ደአና።

\VS{13}ገዝያን ደእያ ካታማቱዋን፥ ዞዝያፐ ጋርሳና ደእያ ካታማቱዋን፥ ኔጌባ መላ ቢታን ደእያ ካታማቱዋን፥ ቢንያማ ቢታን፥ የሩሳላመ ዩሹዋን ደእያ ሄራቱዋንነ ይሁዳ ካታማቱዋን ሄንꬃንቻቱ ባረንቱ ዶርሳ ዛረꬂደ ፓይዱዋን። ታን መꬍና ጎዳይ ሀዋ ኦዳይ” ያጌ።


\par }{\PP \VS{14}መꬍና ጎዳይ ሀዋዳን ያጌ፤ “ታን እስራኤልያ አሳዉነ ይሁዳ አሳዉ ኦꬃና ጌዳ ሎኦ ቃላ ፖልያ ጋላሳቱ ያና፤
\XREF{}{{\XO 33:14 }{\XT{ኤር. 23:5-6}}}

\VS{15}ሄ ጋላሳትዋንነ ሄ ዎደቱዋን ታን ዳዊታ ዛርያፐ እት ጽሎ አጫ ደንꬃና፤ እ ሄ ቢታን ሱረ ፕርዳነ ጽሎተꬃ ኦꬃና።

\VS{16}ሄ ዎደ ይሁዳ አሳይ አታና፤ የሩሳላመ አሳይካ ዎፑ ጊደ ደአና፤ ሀ ካታማይካ መꬍና ጎዳ፥ ኑ ጽሎተꬃ ያገት ጼሰታና።

\VS{17}ዳዊታ ዘረꬃፐ እስራኤልያ ካዉተꬃ አራታን ኡትያ አሳይ ኡባካ ꬋየና።

\VS{18}ሄዋዳንካ፥ ጹግያ ያርሹዋ፥ ካꬃ ያርሾነ ሀራ ያርሹዋ ኡባ ገደ ያርሻናዉ ሌዊያ ዛርያፐ ቄስያ ግድያ አሳይ መꬍናዉካ ታ ስንꬃን ꬋየና። ታን መꬍና ጎዳይ ሀዋ ኦዳይ” ያጌ።
\XREF{}{{\XO 33:18 }{\XT{2 ሳሜላ 7:12-16፤ 1 ካታ. 2:4፤ 1 ኦዱዋ 17:11-14}}}


\par }{\PP \VS{19}መꬍና ጎዳ ቃላይ ኤርማሳኮ ዬዳ።

\VS{20}መꬍና ጎዳይ ሀዋዳን ያጌ፤ “ታን ጋላሳናነ ቃማና ቃላ ጫቁዋ ጫቀታድ፤ ሄ ጫቁዋን ኡንቱንቱ ባረንቶ ኬረቴዳ ዎድያን ስመረቴድኖ። ሄ ጋላሳነ ቃማ ጫቁዋ ህንተ ላማናዉ ዳንዳዮፐ፥

\VS{21}ታን አ ዛርያፐ ካዉተꬃ አራታን ኡታና አሳይ ኡባካ ꬋየናዳን፥ ታ ቆማ ዳዊተና ጫቀቴዳ ጫቁዋ ላማና፤ ቃይ ኡባቶ ታዉ ኦꬅያ፥ ሌዊያ ዛረ ግድያ ቄሳቱ ዋና ጫቀቴዳ ጫቁዋካ ላማና።

\VS{22}ታን ታ ቆማ ዳዊታ ዘረꬃቱዋነ ታ ስንꬃን ኦꬅያ ሌዊያ ዛረ ቄሳቱ ዋ ፓይዳናዉ ዳንዳየተና ሳሉዋ ጾልንተቱዋዳንነ ማክና ዉረና አባ ሻፍያዳን ጮራያና” ያጌ።


\par }{\PP \VS{23}መꬍና ጎዳ ቃላይ ቃይካ ኤርማሳኮ ሀዋዳን ያጊደ ዬዳ፤

\VS{24}“ሀ አሳይ፥ ‘መꬍና ጎዳይ ባረ ዶሬዳ ላኡ ካዉተꬃቱዋ፥ እስራኤልያነ ይሁዳ አግ ባሼዳ’ ያጊደ ሃሳይያዋ ኔን አኬካበይኪ? ኡንቱንቱ ታ አሳ ካꬊደ፥ ባረና ዳንዳዬዳ ካዉተꬃ ከስክኖ ጊደ ቆፒኖ።

\VS{25}ታን መꬍና ጎዳይ ጋላሳናነ ቃማና ጫቀቴዳ ጫቁዋነ ሳሉዋነ ሳኣ ህግያ ምንꬃቤናባ ግድንቶ፥

\VS{26}ታን ያቆባ ዘረꬃቱዋነ ታ ቆማ ዳዊታ ዘረꬃቱዋ አጋ ባሻና፤ ያታቤናዋ ግድንቶ፥ አብራሃማ፥ ይሳቃነ ያቆባ ዛራቱዋ ቦላ ካተያናዉ ዳዊታ ዘረꬃ ዶረናን አጋና። ታን ታ አሳ ማራና፤ ታን ኡንቱንታ ዛራደ እሻልሳና” ያጌዳ።




\par }{\MS ኤርማሳ ዱማ ዱማ ኦሶቱዋ

\par }{\MS ካትያ ሰደቅያሳዉ ኦደቴዳ ትምቢትያ

\par }\Chap{34}{\PP \VerseOne{1}ባብሎነ ካቲ ናቡካዳናጾር፥ አ ኦላንቻቱ ኡባይነ እ ሞድያ ካዉተꬃቱዋን አሳይ ኡባይ፥ የሩሳላመነ የሩሳላመ ዩሹዋን ደእያ ካታማቱዋ ኡባ ኦልያ ዎደ፥ ሀ ቃላይ መꬍና ጎዳፐ ኤርማሳዉ ዬዳ፤
\XREF{}{{\XO 34:1 }{\XT{2 ካታ. 25:1-11፤ 2 ኦዱዋ 36:17-21}}}

\VS{2}መꬍና ጎዳይ እስራኤልያ ጾሳይ ሀዋዳን ያጌዳ፤ “ባ፤ ባደ ይሁዳ ካትያ ሰደቅያሳ ሀዋዳን ያጋ፤ መꬍና ጎዳይ ሀዋዳን ያጌ፤ ‘በአ፥ ታን ሀ ካታማ ባብሎነ ካትያ ኩሽያን አꬃደ እማና፤ እ ሀ ካታማ ታማን ጹጋና።

\VS{3}ኔን አ ኩሽያፐ ከሳ አካካ፤ ኔን ኦሞደታናነ አዉ አꬋ እመታና። ኔን ነ አይፍያን ባብሎነ ካትያ በአና፤ እካ ኔናና ሃሳያና። ሄዋፐ ጉይያን፥ ኔን ባብሎነ ቢታ ባና ያጌ።


\par }{\PP \VS{4}“ ‘ግዶፐነ፥ ይሁዳ ካትያዉ ሰደቅያሳ፥ መꬍና ጎዳይ ግያዋ ስሳ! ነዋ መꬍና ጎዳይ ሀዋዳን ያጌ፤ “ኔን ኦላን ሀይቃካ፤

\VS{5}ኔን ሳሮ ሀይቁዋ ሀይቃና። ኔፐ ካሰ ደኤዳ ካተቱዋ ቦንቾ፥ ነ ማይዛ አዋቶ እጻና ጩዋዬዳዋዳን፥ አሳይ ነ ቦንቾካ እጻና ጩውሳና። ያቲደ፥ አዬ ኑ ካትያዉ ያጊደ ነዉ ዬካና። ታን መꬍና ጎዳይ ሀዋ ኦዳይ” ያጌ’ ያጋደ ኦዳ” ያጌዳ።


\par }{\PP \VS{6}ሄዋፐ ጉይያን፥ ትምቢትያ ኦድያ ኤርማስ ሀ ትምቢትያ ኡባ ይሁዳ ካትያ ሰደቅያሳዉ የሩሳላመን ኦዴዳ።

\VS{7}ሄ ዎደ ባብሎነ ካትያ ኦላንቻቱ የሩሳላመ ካታማነ ይሁዳን አቴዳ ካታማቱዋ ኦሌድኖ። ላክሻነ አዜቃ ጌተትያ ካታማቱዋ ጻላላይ ይሁዳን አቴዳ ግምበቴዳ ካታማቱዋ።


\par }{\SH አይለቱዋ አይለተꬃፐ ከስያ አዋዩዋ
\par }
{\PP \VS{8}ካቲ ሰደቅያስ አይለቱዋ አይለተꬃፐ ከስያ አዋዩዋ አዋያናዉ የሩሳላመን አሳ ኡባና ቃላ ጫቁዋ ጫቀቴዳዋፐ ጉይያን፥ ኤርማሳዉ መꬍና ጎዳፐ ቃላይ ዬዳ። ሄ አዋዩ፥

\VS{9}“አሳይ ኡባይ ባረ እብራዌ አቱማ አሳቱዋነ ማጫ አሳቱዋ አይለተꬃፐ ከሶ፤ ኦንነ አይሁዳ አሳ ግዴዳ ባረ እሻ አይለ ኦꬆፖ” ያጌ።

\VS{10}ሄዋ ድራዉ፥ አሳይ ኡባይነ ካፓቱ ኡባይ ጫቀቴዳ ጫቁዋዳን፥ ባረንቱ አቱማነ ማጫ አይለቱዋ አይለተꬃፐ ከሳናዉነ ላኤንꬆ ዛሪደ አይለየናን አጋናዉ ማዬድኖ፤ ኡንቱንታ አይለተꬃፐ ከሴድኖ።

\VS{11}ሽን ባረንቱ ቆፋ ላሚደ፥ አይለተꬃፐ ከሴዳ ባረንቱ አቱማነ ማጫ አይለቱዋ ዛሪደ አይለዬድኖ።


\par }{\PP \VS{12}ሄዋፐ ጉይያን፥ መꬍና ጎዳ ቃላይ ኤርማሳኮ ዬዳ።

\VS{13}መꬍና ጎዳይ እስራኤልያ ጾሳይ ሀዋዳን ያጌ፤ “ታን ህንተ ማይዛ አዎቱዋ ግብጼፐ፥ አይለተꬃ ቢታፐ ከሴዳ ዎደ፥ ኡንቱንቱና ቃላ ጫቁዋ ጫቃ ኡታድ።

\VS{14}ሄ ቃላ ጫቁዋ ማራን፥ ‘እብራዌ አይሊ ደእያ አሳይ ኡባይ፥ አይለቱዋ ኡሱፑን ላይꬃ ኦስስ ስሚደ፥ ላፑንꬃ ላይꬅ አይለተꬃፐ ከስ የድተ’ ያጋደ አዛዛድ። ሽን ህንተ ማይዛ አዎቱ ታን ኦድያዋ ስሰናን እጼድኖ ታዉ አዛዘትበይክኖ።
\XREF{}{{\XO 34:14 }{\XT{ዶመꬃ 21:2፤ ዛረ. 15:12}}}

\VS{15}ህንተካ ማታ ዎድያፐ ካሰ ህንተ ናጋራ አጊደ፥ አይለቱዋ አይለተꬃፐ ከሳናዉ አዋዬድታ፤ ታ ስንꬃን ልከባ ኦꬄድታ። ቃይ ሄዋ ኦꬃናዉ ታ ስንꬃን፥ ታ ሱንꬃይ ጼሰትያ ታ ጌሻ ጎልያን ጫቁዋ ጫቀቴድታ።

\VS{16}ሽን ሀእካ ህንተ ህንተ ቆፋ ላሚደ፥ ታ ሱንꬃ ቱንሴድታ። ዎቲደ ጎፐ፥ ኡንቱንቱ ኮዬዳዋዳን፥ አይለተꬃፐ ከሴዳ ህንተ አቱማነ ማጫ አይለቱዋ ዛሪደ አይለዬድታ።


\par }{\PP \VS{17}“ሄዋ ድራዉ፥ ታን መꬍና ጎዳይ ኦድያዌ ሀዋ: ህንተ ታዉ አዛዘተናን እጺደ፥ ህንተ እሻ ዎይ ህንተ ሾሩዋ አይለተꬃፐ ከስያ አዋዩዋ አዋይበይክታ። በእተ፥ ህንተ ቦላ ኦላይ ኢታ ሀርጊነ ኮሻይ ከሳና ማላ፥ ታን አዋያይ። ታን ህንተና ሳኣ ቦላ ደእያ ካዉተꬃቶ ዳጋማ ኦꬃና።

\VS{18}ታ ቃላ ጫቁዋ መንꬄዳ አሳ፥ ታ ስንꬃን ቃላ ጫቀቴዳ ጫቁዋ ቃላቱዋ ናገናን እጼዳ አሳ፥ ኡንቱንቱ ጫቆ ሹኪደ፥ ባጋ ባጋ ከስ ማራን ዎꬂደ፥ ላኡ ባጋፐ ግዱዋና አꬊደ፥ ሄ ማራዳን ታን ኡንቱንታ ኦꬃና።

\VS{19}ሄ አሳቱካ ይሁዳ ካፓቱዋ፥ የሩሳላመ ካፓቱዋ፥ ቢታ ሞድያዋንታ፥ ቄሳቱ ዋነ ማራን ዎꬄዳ ማራ አሹዋ ግዱዋና መንꬄዳ አሳ ኡባ።

\VS{20}ታን ኡንቱንታ ኡንቱንቱ ሞርከቱዋ ኩሽያንነ ኡንቱንታ ዎꬋናዉ ኮይያ አሳቱዋ ኩሽያን አꬃደ እማና፤ ኡንቱንቱ አሃይ ሳሉዋ ካፎቶነ ሳኣ ዶአቶ ቁማ ግዳናዋ።


\par }{\PP \VS{21}“ታን ይሁዳ ካትያ ሰደቅያሳነ አ ካፓቱዋካ ኡንቱንቱ ሞርከቱዋ ኩሽያን፥ ኡንቱንታ ዎꬋናዉ ኮይያዋንቱ ኩሽያንነ ህንተና ኦልያዋ አጌዳ ባብሎነ ካትያ ኦላንቻቱዋ ኩሽያን አꬃደ እማና።

\VS{22}ታን መꬍና ጎዳይ ባብሎነ ኦላንቻቱዋ አዛዛና፤ ኡንቱንቱ ሀ ካታማ ስማና። ኡንቱንቱ ሀ ካታማ ኦላና፥ ኦሞዳናነ ታማን ጹጋና። ይሁዳን ደእያ ካታማቱዋካ አሳይ ደኤና አይነ ባይና ሳኣ ኦꬃና” ያጌ።




\par }\Chap{35}{\SH ኤርማሳነ ረካባ ያራቱዋ
\par }
{\PP \VerseOne{1}እዮስያሳ ናኣ ይሁዳ ካትያ እዮአቄማ ላይꬃን፥ ኤርማሳዉ መꬍና ጎዳፐ ቃላይ ሀዋዳን ያጊደ ዬዳ፤
\XREF{}{{\XO 35:1 }{\XT{2 ካታ. 23:36—24:6፤ 2 ኦዱዋ 36:5-7}}}

\VS{2}“ረካባ ያራ ግድያ አሳኮ ባደ፥ ኡንቱንቱና ሃሳያ። ጌሻ ጎልያ ክፍለቱዋፐ እቱዋ ግዶ ገልሳደ ዎይንያ ኤሳ ኡንቱንቶ እማ” ያጌዳ።

\VS{3}ባደ፥ ሀባዲንያ ናኣ ናኣ፥ ኤርማሳ ናኣ ያአዛንያ፥ አ እሻቱዋነ አ አቱማ ናናቱዋ ኡባ፥ ሄዋ ግያዌ ረካባ ያራ ሙልያ አካደ፥

\VS{4}መꬍና ጎዳ ጎልያ አሃድ። ይግዳልያ ናኣ፥ ትምቢትያ ኦድያ ሀናና ኤርስያ ቆማቱዋ ክፍልያ ኡንቱንታ ገልሳድ። ሄ ክፍሊ ፐንግያ ናግያ ሻሉማ ናኣ ማእሴያ ክፍልያፐ ቦላ ባጋና፥ ካፖቱዋ ክፍልያ ማታን ደኤ።

\VS{5}ሄዋፐ ጉይያን፥ ታን ረካባ ያራቱዋ ስንꬃን ዎይንያ ኤሳይ ኩሜዳ ጹጋቱዋነ ጹአቱዋ ዎꬃደ፥ “ዎይንያ ኤሳ ኡሽተ” ያጋድ።


\par }{\PP \VS{6}ሽን ኡንቱንቱ ዛሪደ፥ “ኑን ዎይንያ ኤሳ ኡሾኮ፤ አያዉ ጎፐ፥ ኑ ማይዛ አዉዋ ረካባ ናአይ ዮናዳብ ኑና፥ ‘ህንተካ ህንተ ናናቱካ ዎይንያ ኤሳ መꬍናዉ ኡሾፕተ።

\VS{7}ቃይ ጎልያ ኬጾፕተ፤ ዘረꬃ ዘሮፕተ፤ ዎይንያ ቱራካ ቶኮፕተ። ሄዋ አጊደ፥ ዱንካነ ግዶን ደእተ። ያቶፐ ህንተ አዱሳ ላይꬃ ሀ ቢታን ደአና’ ያጌዳ።

\VS{8}ኑ ማይዛ አዉዋ ረካባ ናአይ ዮናዳብ ኑና አዛዜዳ ኡባዉ ኑን አዛዘቴዶ። ኑን፥ ዎይ ኑ ማጫ አሳቱ፥ ዎይ ኑ አቱማ ናናቱ፥ ዎይ ኑ ማጫ ናናቱ ኑ ደኡዋ ላይꬃ ኡባን ዎይንያ ኤሳ ኡሽበይኮ፤

\VS{9}ደእያ ጎልያካ ኬጽበይኮ፤ ዎይንያ ቱራ ሳአይ፥ ዎይ ጎሻይ፥ ዎይ ዘረꬃይካ ኑዉ ባዋ።

\VS{10}ኑን ዱንካነ ግዶን ደኤዶ፤ ኑ ማይዛ አዉ ዮናዳብ አዛዜዳ ኡባዉካ አዛዘቴዶ።

\VS{11}ሽን ባብሎነ ካቲ ናቡካዳናጾር ኑ ቢታ ቦላ ዎራጄዳ ዎደ፥ ‘ባብሎነቱዋነ ሶረቱዋ ኦላንቻቱዋፐ አታናዉ፥ ሃ የሩሳላመ አነ ቦይተ’ ያጌዳ። ሀእ ኑን የሩሳላመን ደእያዌ ሄዋሳ” ያጌድኖ።


\par }{\PP \VS{12}ሄዋፐ ጉይያን፥ መꬍና ጎዳ ቃላይ ኤርማሳዉ ዬዳ።

\VS{13}ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “ባ፤ ባደ ይሁዳ አሳነ የሩሳላመ አሳ ሀዋዳን ያጋ፤ ‘ታ ቃላ ስስያዋነ ታን ታማርሴዳዎ አዛዘትያዋ አያዉ እጼድቴ? ታን መꬍና ጎዳይ ሀዋ ኦዳይ።

\VS{14}ረካባ ናአይ ዮናዳብ ባረ አቱማ ናናቱዋ ዎይንያ ኤሳ ኡሸናዳን አዛዜዳ አዛዙዋ ኡንቱንቱ ናጌድኖ፤ ኡንቱንቱ ባረንቱ ማይዛ አዉዋ አዛዞ አዛዘቴዳ ድራዉ፥ ሀች ጋካናዉ ዎይንያ ኤሳ ኡሾኮ። ህንተዉ ዛራ ዛራደ ኦዳይ፤ ሽን ህንተ ታን ኦድያዋ ስስበይክታ።

\VS{15}ቃይ ታን ዛራ ዛራደ ትምቢትያ ኦድያ ታ ቆማቱዋ ኡባ ህንተኮ የዳድ፤ ኡንቱንቱ፥ “ህንተ ኡባይካ ህንተ ኢታ ኦግያፐ ሀእ ስምተ፤ ህንተ ኦሱዋካ ሎይꬅተ፤ ሀራ ጾሳቶ ጎይኖፕተነ ኦꬆፕተ። ያቶፐ፥ ታን ጾሳይ ህንተዉነ ህንተ ማይዛ አዋቶ እሜዳ ቢታን ህንተ ደአና” ያጌድኖ። ሽን ህንተ ታን ኦድያዋ ስሳናዉ ህንተ ሀይꬃ ታኮ የግክታ።

\VS{16}ረካባ ናኣ ዮናዳባ ዘረꬃቱ ኡንቱንቱ ማይዛ አዉ ኡንቱንታ አዛዜዳ አዛዙዋ ፖሌድኖ፤ ሽን ሀ አሳይ ታዉ አዛዘትቤና’ ያጋ” ያጌ።


\par }{\PP \VS{17}ሄዋ ድራዉ፥ መꬍና ጎዳይ ጾሳይ፥ ኡባፐ ዎልቃማይ፥ እስራኤልያ ጾሳይ ሀዋዳን ያጌ፤ “ስስተ፥ ታን ይሁዳ አሳ ቦላነ የሩሳላመን ደእያዋንቱ ቦላ አሀና ጌዳ ኢታባ አሀና። አያዉ ጎፐ፥ ታን ኡንቱንቶ ኦዳድ፤ ኡንቱንቱ ስሰናን እጼድኖ። ታን ኡንቱንታ ጼሳድ፤ ጼስና ኡንቱንቱ ኮየናን እጼድኖ” ያጌ።


\par }{\PP \VS{18}ሄዋፐ ጉይያን፥ ኤርማስ ረካባ ያራቱዋ ሀዋዳን ያጌዳ፤ “ኡባፐ ዎልቃማ መꬍና ጎዳይ፥ እስራኤልያ ጾሳይ ህንተና ሀዋዳን ያጌ፤ ‘ህንተ ህንተ ማይዛ አዉዋ ዮናዳባዉ አዛዘቴዳ ድራዉ፥ አ ዎጋ ካሌዳ ድራዉነ እ አዛዜዳዋ ኡባካ ፖሌዳ ድራዉ፥

\VS{19}ረካባ ናአይ ዮናዳብ ታዉ ኡባፐ ዎልቃማ መꬍና ጎዳዉ እስራኤልያ ጾሳዉ ኦꬅያ አቱማ አሳ አዉደነ ꬋየና’ ያጌ” ያጌዳ።




\par }\Chap{36}{\SH ባሩክ ጻꬃ ማጻፋ አሳዉ ናባቤዳ
\par }
{\PP \VerseOne{1}እዮስያሳ ናአይ ይሁዳ ካቲ እዮአቄም ካተቴዳ ኦይደንꬆ ላይꬃን፥ መꬍና ጎዳይ ኤርማሳ ሀዋዳን ያጌዳ፤
\XREF{}{{\XO 36:1 }{\XT{2 ካታ. 24:1፤ 2 ኦዱዋ 36:5-7፤ ዳኔላ 1:1-2}}}

\VS{2}“እት ጻꬃ ማጻፋ አካደ፥ ታን እዮስያሳ ዎድያን ኮይሮ ነዉ ኦዴዳ ጋላሳፐ ዶማደ፥ ሀች ጋካናዉ እስራኤልያ ቦላ፥ ይሁዳ ቦላነ ሀራ ካዉተꬃቱዋ ኡባ ቦላ ሃሳዬዳ ቃላ ኡባ ጻፋ።

\VS{3}ታን ይሁዳ አሳ ቦላ አሀና ጋደ ሀልቼዳ ቦሻ ኡባ ስሲደ፥ ኦን ኤሪ፥ ኡንቱንቱ ባረንቱ ኢታ ኦሱዋፐ ስማነንቶነ። ታን ኡንቱንቱ ናቁዋነ ኡንቱንቱ ናጋራ አቶ ጋና” ያጌዳ።


\par }{\PP \VS{4}ሄዋ ድራዉ፥ ኤርማስ ኔርያ ናኣ ባሮካ ጼሴዳ፤ መꬍና ጎዳይ አዉ ኦዴዳባ ኡባ ባሮካዉ ኦድና፥ እ ጻꬃ ማጻፋን ጻፌዳ።

\VS{5}ሄዋፐ ጉይያን፥ ኤርማስ ባሮካ፥ “ታን ቃሾ ጎልያን ደእያ ድራዉ፥ መꬍና ጎዳ ጌሻ ጎልያ ገላናዉ ዳንዳይከ።

\VS{6}ሄዋ ድራዉ፥ ኔን አሳይ ጾምያ ጋላስ መꬍና ጎዳ ጎልያ ባደ፥ ታን ኦድና፥ ኔን ጻꬃ ማጻፋን ጻፌዳ መꬍና ጎዳ ቃላ ኡንቱንቶ ናባባ፤ ባረንቱ ካታማቱዋፐ ዬዳ ይሁዳ አሳዉ ኡባዉካ ናባባ።

\VS{7}ሀ አሳ ቦላ መꬍና ጎዳይ አዋዬዳ ሀንቁነ ይሉ ኢታ ግድያ ድራዉ፥ ኦን ኤሪ፥ ኡንቱንቱ ባረንቱ ኢታ ኦሱዋፐ ስሚደ፥ መꬍና ጎዳ ዎሳነንቶነ” ያጌዳ።

\VS{8}ኔርያ ናአይ ባሩክ ትምቢትያ ኦድያ ኤርማስ አዛዜዳዋዳን፥ መꬍና ጎዳ ጎልያን መꬍና ጎዳ ቃላ ኡባ ናባቤዳ።


\par }{\PP \VS{9}እዮስያሳ ናአይ ይሁዳ ካቲ እዮአቄም ካተቴዳ እቼሸንꬆ ላይꬃን፥ ኡዱፑንꬃ አግናን፥ የሩሳላመን ደእያ አሳዉነ ይሁዳ ካታማቱዋፐ ዬዳ አሳዉ ኡባዉ መꬍና ጎዳ ስንꬃን ጾማናዳን አዋዬድኖ።

\VS{10}ባሩክ መꬍና ጎዳ ጌሻ ጎልያን፥ ቆሞ ባጋ ዳባባን፥ ኦራꬃ ፐንግያ ግያ ሳን ደእያ፥ ጻፍያ ሳፋና ናኣ፥ ጋማርያ ክፍልያን ኤቂደ፥ ኤርማሳ ቃላይ ጻፈቲደ ጻꬃ ማጻፋ አሳዉ ኡባዉ ናባቤዳ።


\par }{\SH ባሩክ ጻꬃ ማጻፋ ካፓቶ ናባቤዳ
\par }
{\PP \VS{11}ሳፋና ናኣ ናአይ፥ ጋማርያ ናአይ ምካይ ማጻፋፐ መꬍና ጎዳ ቃላ ባሩክ ናባብሽና ስሴዳ ዎደ፥

\VS{12}ካትያ ጎልያን ጻፊ ኡትያ ክፍልያ ቤዳ። እ ብያ ዎደ፥ ጻፊ ኤልሻማእ፥ ሻማእያ ናአይ ዳላይ፥ አክቦራ ናአይ ኤልናታን፥ ሳፋና ናአይ ጋማሪ፥ ሀናንያ ናአይ ጽድቄነ ሀራ ካፓቱ ሄዋን ኡቴድኖ።

\VS{13}ባሩክ አሳዉ ማጻፋፐ ናባብሽና ስሴዳ ቃላ ኡባ ምካይ ኡንቱንቶ ኦዴዳ።

\VS{14}ካፓቱ ናታንያ ናኣ ይሁዳ ባሩካኮ ኪቲደ፥ “አሳዉ ኔን ናባቤዳ ማጻፋ አካደ ሃያ” ያጌድኖ። ናታኒ ሸሌምያ ናኣ፤ ሸሌም ኩሻ ናኣ። ያግና ባሩክ ማጻፋ አኪደ፥ ኡንቱንቱኮ ዬዳ።

\VS{15}ኡንቱንቱካ አ፥ “አነ ኡታደ፥ ኑዉ ማጻፋ ናባባ” ያጌድኖ።

\par }{\PP ባሩክ ማጻፋ ናባቤዳ።

\VS{16}እ ናባቤዳ ቃላ ኡባ ስሴድኖ፤ ኡባይካ ያዪደ፥ እቱ እቱዋ ጼሊደ፥ ባሮካ፥ “ሀ ቃላ ኡባ ኑን ካትያዉ ኦዳናዉ ኮሼ” ያጌድኖ።

\VS{17}ቃይካ ዛሪደ፥ “ኔን ሀ ቃላ ኡባ ዎታደ ጻፌደንቶ ኑዉ ኦዳ። ሀዋ ነዉ ኤርማስ ባረ ዶናፐ ኦድና ጻፋዲ?” ያጌድኖ።


\par }{\PP \VS{18}ባሩክ፥ “ኤ፥ ሀ ቃላ ኡባ ኤርማስ ባረ ዶናፐ ታዉ ኦዴዳ፤ ታን ቃላምያን ሀ ጻꬃ ማጻፋን ጻፋድ” ያጌዳ።


\par }{\PP \VS{19}ኡንቱንቱ ባሮካ፥ “ኔንነ ኤርማስ ቢደ ቆሰትተ፤ ህንተ ደእያ ሳኣካ ኦንነ ኤሮፖ” ያጌድኖ።


\par }{\SH ካቲ ጻꬃ ማጻፋ ጹጌዳ
\par }
{\PP \VS{20}ካፓቱ ማጻፋ ጻፍያ ኤልሻማአ ክፍልያን ዎꬆዋፐ ጉይያን፥ ካቲ ደእያ ዳባባ ቢደ፥ ሀኔዳዋ ኡባ ካትያዉ ኦዴድኖ።

\VS{21}ሄ ማጻፋ አሀና ማላ፥ ካቲ ይሁዳ ኪቴዳ፤ ይሁዳይ ጻꬃ ማጻፋ ኤልሻማአ ክፍልያፐ አሂደ፥ ካትያዉነ አ ዩሹዋን ኤቄዳ ካፓቶ ናባቤዳ።

\VS{22}ኡዱፑንꬃ አግናን ሳአይ ባልጉዋ ግድያ ድራዉ፥ ካቲ ባልጉዋ አꬅያ ጎልያን ኡቴዳ። ሄ ዎደ ካትያ ስንꬃን ደእያ ጮጭያን ታማይ ኤጼ።

\VS{23}ይሁዳይ ሄዙ ዎይ ኦይዱ ሳአቱዋ ናባቤዳዋፐ ጉይያን፥ ካቲ ሄ ሳአቱዋ ጻꬃ ማጻፋፐ ሳንጽያን ቃንጽ ቃንጺደ፥ ታማን ኦሌዳ፤ ሄዋዳን ኦꬂደ፥ ሄ ማጻፋ ሙለናካ ጹግ አጌዳ።

\VS{24}ሀ ቃላ ኡባ ስሲደካ ካዉነ አናና ኦꬅያ ካፓቱ አይነ ያይበይክኖ፤ ዎይ ካዮቲደ፥ ባረንቱ ማዩዋ ፔꬍበይክኖ።

\VS{25}ሀራይ አቶ ኤልናታን፥ ዳላይነ ጋማሪ ካቲ ሄ ማጻፋ ጹገናዳን ዎስናካ፥ ኡንቱንቱ ዎሳ ስሰናን እጼዳ።

\VS{26}ካትያ ናኣ ይራህማኤላ፥ አዝርኤላ ናኣ ሳራያነ አብድኤላ ናኣ ሸሌምያ፥ ጻፍያ ባሮካነ ትምቢትያ ኦድያ ኤርማሳ ኦይቃና ማላ ካቲ አዛዜዳ። ሽን መꬍና ጎዳይ ኡንቱንታ ቆሴዳ።


\par }{\SH ኤርማስ ዛር ጻፌዳ ጻꬃ ማጻፋ
\par }
{\PP \VS{27}ኤርማስ ኦድና፥ ባሩክ ጻፌዳ ቃላይ ደእያ ማጻፋ ካቲ ጹግ ስምና፥ መꬍና ጎዳ ቃላይ ኤርማሳኮ ሀዋዳን ያጊደ ዬዳ፤

\VS{28}“ሀእካ ሀራ ጻꬃ ማጻፋ አካደ፥ ይሁዳ ካቲ እዮአቄም ካሰ ጹጌዳ ጻꬃ ማጻፋ ግዶን ደእያ ቃላ ኡባ ጻፋ።

\VS{29}ቃይ ይሁዳ ካትያ እዮአቄማ ሀዋዳን ያጋ፦ ‘መꬍና ጎዳይ ሀዋዳን ያጌ፤ “ኔን፥ ባብሎነ ካቲ ቱሙዋፐ ዪደ፥ ሀ ቢታ ባይዛና፤ ቃይ እዝ ግዶን ደእያ አሳነ መህያካ ዉርሳና” ጋደ አያዉ ጻፋዲ?’ ያጋደ ማጻፋ ጹጋዳ።

\VS{30}ሄዋ ድራዉ፥ ታን መꬍና ጎዳይ ነዉ ይሁዳ ካትያ ዮአቄማዉ ሀዋ ኦዳይ: ዳዊታ ካዉተꬃ አራታን ኡትያ ዛሪ ነዉ ኡባካ ደኤና። ነ አሃይካ ጮ ኦለቲደ፥ ጋላስ አዋ ሱሉዋንነ ቃማ ሜጉዋን ሾጨታና።

\VS{31}ህንተ ናጋራ ድራዉ ኔና፥ ነ ዛርያነ ኔናና ኦꬅያ ኡባ ታን ሙራና። ህንተ ታን ኦዴዳዋ ስሰናን እጼዳ ድራዉ፥ ታን ኦዴዳ ኢታባ ኡባ ህንተ ቦላነ ይሁዳንነ የሩሳላመን ደእያ አሳ ቦላ አሀና ያጌ ያጋ” ያጌዳ።


\par }{\PP \VS{32}ሄዋፐ ጉይያን፥ ኤርማስ ሀራ ጻꬃ ማጻፋ አኪደ፥ ኔርያ ናኣ ጻፍያ ባሮካዉ እሜዳ። ባሩክ ይሁዳ ካቲ እዮአቄም ታማን ጹጌዳ ጻꬃ ማጻፋ ቃላ ኡባ ኤርማስ አዉ ዶናን ኦድና ጻፌዳ። ቃይ ኤርማስ ሄዋ ማላትያ ሀራ ቃላካ ጉጅን፥ ኡባካ ባሩክ ጻፌዳ።




\par }\Chap{37}{\SH ኤርማሳነ ካትያ ሰደቅያሳ
\par }
{\PP \VerseOne{1}ባብሎነ ካቲ ናቡካዳናጾር እዮአቄማ ናኣ ዮኣኪና ሳኣን እዮስያሳ ናኣ ሰደቅያሳ ይሁዳ ቢታን ካዉꬄዳ።\XREF{}{{\XO 37:1 }{\XT{2 ካታ. 24:17፤ 2 ኦዱዋ 36:10}}}

\VS{2}ሰደቅያስ፥ አናና ኦꬅያ ካፓቱነ ሄ ቢታን ደእያ አሳይ ኡባይካ መꬍና ጎዳይ ትምቢትያ ኦድያ ኤርማሳ ባጋና ኦዴዳ ቃላዉ አዛዘትበይክኖ።

\VS{3}ሽን ካቲ ሰደቅያስ ሸሌምያ ናኣ የሁካላነ ማእሴያ ናኣ ቄስያ ጻፋንያ ሀዋዳን ያጊደ፥ ኤርማሳኮ ኪቴዳ፤ “ሀያና ኑ ድራዉ መꬍና ጎዳ ኑ ጾሳ ዎሳ” ያጌዳ።


\par }{\PP \VS{4}ሄ ዎደ ኤርማስ ብሮ ቃሸት ቤና ድራዉ፥ አሳ ግዶን ስመረቴ።

\VS{5}ግብጼ ካትያ ኦላንቻቱ፥ ግብጼፐ ከሲደ ይያዋ የሩሳላመ ዶዴዳ ባብሎነ ኦላንቻቱ ስሴዳ ዎደ፥ ኡንቱንቱ የሩሳላመፐ አጊደ፥ ጉየ ስሜድኖ።


\par }{\PP \VS{6}ሄዋፐ ጉይያን፥ መꬍና ጎዳ ቃላይ ትምቢትያ ኦድያ ኤርማሳኮ ዬዳ።

\VS{7}መꬍና ጎዳይ እስራኤልያ ጾሳይ ሀዋዳን ያጌ፤ “ታና ህንተ ኦቻና ማላ፥ ህንተና ኪቴዳ ይሁዳ ካትያዉ ሀዋዳን ያግተ፤ ‘በእተ፥ ህንተና ማዳናዉ ከሴዳ ግብጼ ካትያ ኦላንቻቱ ባረንቱ ቢታ ስሚደ ባና።

\VS{8}ቃይ ባብሎነ ኦላንቻቱ ስሚደ ያና፤ ኦለቲደ፥ ሀ ካታማ ኦይቃና፤ ታማንካ አ ጹጋና’ ያግተ” ያጌ።


\par }{\PP \VS{9}መꬍና ጎዳይ ሀዋዳን ያጌ፤ “ ‘ባብሎነ ኦላንቻቱ ላኤንꬆ ስሚደ ዪክኖ’ ያጊደ ህንተና ህንተረካ ጭሞፕተ። አያዉ ጎፐ፥ ኡንቱንቱ ስሚደ ያናዌ ደኤና!

\VS{10}ህንተ ባብሎነ ኦላንቻቱዋ ሙልያ ጾንንቶነ ኡንቱንቱፐ አቲደ፥ ኦላን ማዱጺደ፥ ዱንካንያ ግዶን ግሴዳዋንቱካ ደንዲደ፥ ሀ ካታማ ታማን ጹጋና” ያጌ።


\par }{\SH ኤርማስ ቃሸቴዳ
\par }
{\PP \VS{11}ግብጼ ካትያ ኦላንቻቱ ማቴዳ ድራዉ፥ ባብሎነ ኦላንቻቱ የሩሳላመ አጊደ፥ ባረንቱ ደእያ ሳኣፐ ጉየ ስሜድኖ።

\VS{12}ሄ ዎደ ኤርማስ ባረና ጋክያ ጋድያ አካናዉ ቢንያማ ቢታ ባናዉ የሩሳላመፐ ደንዴ።

\VS{13}ግዶ ሽን፥ እ ቢደ፥ ቢንያማ ፐንግያ ግያ ፐንግያ ጋክሽና፥ ፐንግያ ናግያዋንቱፐ እቱ፥ ሀናንያ ናኣ ሸሌምያ ናአይ፥ ዪርያ ግያዌ አ፥ “ነ ኑና ካዳደ ባብሎነ ባሳ ግድኪ?” ያጊደ ኦይቄዳ።


\par }{\PP \VS{14}ኤርማስ ዛሪደ፥ ሀዋዳን ያጌዳ፤ “ኔን ግያዌ ዎርዱዋ፤ ታን ባብሎነ ብያ አሳ ግድከ” ያጌዳ። ሽን ዪሪ እ ግያዋ ስሰናን እጼዳ፤ ኤርማሳ ኦይቂ አኪደ፥ ካፓቱዋኮ አፌዳ።

\VS{15}ካፓቱካ ሎይꬅ ሀንቀቲደ፥ ኤርማሳ ዋꬌድኖ፤ ኡንቱንቱ ቃሾ ጎልያ ከሴዳ፥ ጻፍያ ዮናታና ጎልያን አፊደ ዎꬄድኖ።

\VS{16}ኤርማስ ሄዋን ቢታ ግዶን ደእያ ክፍልያን ዳሮ ዎድያ ጋምኤዳ።


\par }{\PP \VS{17}ሄዋፐ ጉይያን፥ ካቲ ሰደቅያስ አሳ ኪቲደ፥ ኤርማሳ ባረ ደኢያሳ ካትያ ጎልያ ጼስሴዳ፤ አሳይ ኤረናን አ፥ “መꬍና ጎዳይ ነዉ ኦዴዳዌ አየንቶ ደኢ?” ያጊደ ኦቼዳ።

\par }{\PP ኤርማስ ዛሪደ፥ “ኤ ደኤ፤ ኔን ባብሎነ ካትያ ኩሽያን አꬋአደ እመታና” ያጌዳ።

\VS{18}ቃይካ ኤርማስ ካትያ ሰደቅያሳ ሀዋዳን ያጊደ ኦቼዳ፤ “ታና ህንተ ቃሾ ጎልያን የጋናዉ ታን ነ ቦላን፥ ነዉ ኦꬅያ ካፖቱዋ ቦላን ዎይ ሀ አሳ ቦላን አያ ባይዙዋ ኦꬃድታ?

\VS{19}ቃይ፥ ‘ባብሎነ ካቲ ህንተ ቦላንነ ሀ ቢታ ቦላን ዪደ ኦለና’ ያጊደ ነዉ ትምቢትያ ኦዴዳ ነ ናባቱ ሀእ ሀቃን ደእኖ?

\VS{20}ሄዋ ድራዉ፥ ታ ጎዳዉ ካትያዉ፥ ስሳ! ታን ኦችያዋ ኔን ፖላና ማላ፥ ኔና ዎሳይ። ታን ሄ ሳኣን ሀይቀናዳን፥ ቃሾ ጎልያ ግድያ ጻፍያ ዮናታና ጎልያዉ ታና ጉየ ዛሮፓ” ያጌዳ።


\par }{\PP \VS{21}ሄዋ ድራዉ፥ ካቲ ሰደቅያስ ናግያዋንቱ ዳባባን ኤርማሳ ዎꬃና ማላ አዛዜዳ። ሄዋን አ ዎꬅ ደእሽን፥ ካታማፐ ዳቡ ꬋያና ጋካናዉ፥ ሀች ሀች እት እት ዳቡዋ ኡክያሳፐ አይ አሂደ፥ አዉ እሜድኖ። ሄዋ ድራዉ ኤርማስ ካትያ ዛባን ናጉዋን ጋምኤዳ።




\par }\Chap{38}{\SH ኤርማስ ሃꬃ ኦላን ኦለቴዳ
\par }
{\PP \VerseOne{1}ማታና ናአይ ሻፋጸ፥ ፓሽሁራ ናአይ ጋዳሌ፥ ሸሌምያ ናአይ የሁካልነ ማልክያ ናአይ ፓሽሁር ኤርማስ አሳ ኡባዉ ኦዴዳ ቃላቱዋ ስሴድኖ።

\VS{2}ኤርማስ ጊደ፥ “መꬍና ጎዳይ ሀዋዳን ያጌ፤ ‘ሀ ካታማን አትያ ኦንነ ኦላን፥ ኮሻንነ ኢታ ሀርግያን ሀይቃና። ሽን ባብሎነቱዋኮ ብያ ኦንነ ሀይቀና። ባረ ሁጲያ አሻና፤ ፓጻካ ደአና’ ያጌ።

\VS{3}ቃይካ መꬍና ጎዳይ፥ ‘ሀዌ የሩሳላመ ካታማይ ቱሙፐ ባብሎነ ካትያ ኦላንቻቱዋ ኩሽያን አꬊደ እመታና፤ ኡንቱንቱካ አ ኦሞዳና’ ያጌ” ያጌዳ።


\par }{\PP \VS{4}ሄዋፐ ጉይያን፥ ካፓቱ ካትያኮ ቢደ፥ ሀዋዳን ያጌድኖ፤ “ሀ ብታኒ ሀይቃናዉ ኮሼ፤ ሀዋ ማላ ጻላ ቃላ ሃሳዪደ፥ ሀ ካታማን ደእያ ኦላንቻቱነ አሳይ ኡባይ ሹጋናዳን ኦꬄዳ። እ አሳ ቆህያዋ አሞቴፐ አትና፥ ሳሮባ አሞተና” ያጌድኖ።


\par }{\PP \VS{5}ካቲ ሰደቅያስ ዛሪደ፥ ሀዋዳን ያጌዳ፤ “ህንተ አ ቦላ ኦꬃና ጌዳዋ አያነ ታን ህንተና ድጋናዉ ዳንዳይከ” ያጌዳ።

\VS{6}ኡንቱንቱ ኤርማሳ ካትያ ጎልያ ዳባባን ደእያ፥ ካትያ ናኣ ማልክያ ሃꬃ ኦላን የጌድኖ፤ ኡንቱንቱ ዎዶሩዋን አ ዱገ ዎꬄድኖ። ሄ ዎደ ሄ ኦላን ስልሙዋፐ አትና፥ ሃꬅ ባዋ፤ ኤርማስ ሄ ስልሙዋ ግዶ ገሌዳ።


\par }{\PP \VS{7}ሽን ቶጵያ አሳ ግድያ፥ ካትያ ጎልያን ኦꬅያ፥ አበድመሌካ ግያዌ ኤርማስ ኦላን ኦለቴዳዋ ስሴዳ። ሄ ዎደ ካቲ ቢንያማ ፐንግያን ፕርዳ ችሎታን ኡቴዳ።

\VS{8}አበድመሌክ ካትያኮ ቢደ፥ ሀዋዳን ያጌዳ፤

\VS{9}“ታ ጎዳዉ ካትያዉ፥ ሀ አሳቱ ዎልቃማ ኢታባ ኦꬄድኖ፤ ሄዌካ አዬ ጎፐ፥ ትምቢትያ ኦድያ ኤርማሳ ሃꬃ ኦላን የጌድኖ። ቃይ ካታማን ቁም ባይና ድራዉ፥ እ ሄዋን ኮሻን ሀይቄ” ያጌዳ።


\par }{\PP \VS{10}ካቲ ዛሪደ፥ ቶጵያ አሳ ግድያ አበድመሌካ፥ “ሀዋፐ ሀታሙ አሳ ኔናና አካደ ባደ፥ ኤርማስ ሀይቀናን ደእሺና፥ ሃꬃ ኦላፐ ከስተ” ያጌዳ።


\par }{\PP \VS{11}አበድመሌክ አሳ አኪደ ቤዳ፤ ካትያ ጎልያን ዱረታ ምንጅያ ክፍልያፐ ጋርሳ ባጋና ደእያ ክፍልያ ገሊደ፥ ኤጫ ማዩዋ ጩርቃ አኬዳ። ሄ ጩርቃ ዎዶሩዋ ጼራን ቃቺደ፥ ኤርማሳዉ ዱገ ኦላ ግዶ የዴዳ።

\VS{12}ቶጵያ አሳ ግድያ አበድመሌክ ኤርማሳ ኦላ ግዶ ዱገ ጼጊደ፥ “ሀዋ ማዩዋ ጩርቃ ዎዶሩዋፐ ጋርሳ ባጋና ነ ሾጵያን ዎꬃ” ያጌዳ። ኤርማስካ እ ጌዳዋዳን ኦꬄዳ።

\VS{13}ያትና፥ ሄ ዎዶሩዋን ጎቺደ፥ ኤርማሳ ኦላፐ ከሴድኖ። ናግያዋንቱ ዳባባ ገልሲደ ጎርዴድኖ።


\par }{\SH ሰደቅያስ ኤርማሳ ላኤንꬁዋካ ኦቼዳ
\par }
{\PP \VS{14}ሄዋፐ ጉይያን፥ ካቲ ሰደቅያስ ኤርማሳኮ ኪት አህሲደ፥ መꬍና ጎዳይ ጌሻ ጎልያ ገልያ ሄዘንꬆ ፐንግያ ማታን አ፥ “ታን እትባ ኔና ኦቻና። ኔን ታፐ አያነ ቆሶፓ” ያጌዳ።


\par }{\PP \VS{15}ኤርማስ ዛሪደ ሰደቅያሳዉ፥ “ታን ኦዶፐ፥ ኔን ታና ዎꬍኪ? ታን ዞርናካ፥ ኔን ስሳካ” ያጌዳ።


\par }{\PP \VS{16}ካቲ ሰደቅያስ ኤርማሳዉ ቆሱዋን ሀዋዳን ያጊደ ጫቄዳ፤ “ታን ኔና ዎናዋነ ቃይ ኔና ዎꬋናዉ ኮይያዋንቶ አꬃደ እመናዋ ኑዉ ደኡዋ እሜዳ መꬍና ጎዳ ሱንꬃን ጫቃይ” ያጌዳ።


\par }{\PP \VS{17}ኤርማስ ሰደቅያሳዉ ዛሪደ፥ “መꬍና ጎዳይ፥ ኡባፐ ዎልቃማ ጾሳይ፥ እስራኤልያ ጾሳይ ሀዋዳን ያጌ፤ ‘ባብሎነ ካትያ ካፖቶ ኩሽያ እሞፐ፥ ኔን ፓጻ አታና፤ ሀ ካታማይካ ታማን ጹገተና፤ ኔንካ ነ ጎልያ አሳይካ ፓጻ ደአና።

\VS{18}ሽን ኔን ኡንቱንቶ ኩሽያ እመናን እጾፐ፥ ሀ ካታማ ባብሎነቱ ኦሞዳና፤ ኡንቱንቱ አ ጹጋና፤ ኔንካ ኡንቱንቱፐ ከሳ አካካ’ ያጌ” ያጌዳ።


\par }{\PP \VS{19}ቃይካ ካቲ ሰደቅያስ ኤርማሳ፥ “ታን ያይያዌ ሀ ቢታፐ ካዲደ፥ ባብሎነቱዋኮ ቤዳ አይሁዳቱዋሳ። አያዉ ጎፐ፥ ባብሎነቱ ታና ኡንቱንቱ ኩሽያን አꬂደ እሞፐ፥ አይሁዳቱ ታና ቱጋያና” ያጌዳ።


\par }{\PP \VS{20}ኤርማስ ዛሪደ፥ “አየንቶ ባዋ! ኡንቱንቱ ኔና ኡንቱንቶ አꬂደ እምክኖ። ኦድያ መꬍና ጎዳ ቃላዉ ሀያና አዛዘታ። ሄዌ ነዉ ሎኦ ግዳናዋ፤ ኔንካ ፓጻ አታናሳ።

\VS{21}ሽን ኔን ኩሽያ እመናን እጾፐ፥ መꬍና ጎዳይ ታና በሴዳ ሳጻይ ደኤ።

\VS{22}ሄዌካ አዬ ጎፐ፥ ይሁዳ ካትያ ጎልያን አቴዳ ማጫ አሳቱ ኡባይ ኦሞደቲደ፥ ባብሎነ ካፓቱዋኮ ባና። ኡንቱንቱ ኔና ሀዋዳን ያጋና፤ ‘ነዉ ማታ ላገ ግድያዋንቱ ኔና ባለꬄድኖ፤ ኡንቱንቱ ኔና ጾኔድኖ። ሽን ሀእ ነ ገዲ ስልሙዋ ግዶ ገልና፥ ሄ ላገቱ ኔና የጊደ ቤድኖ’ ያጋና።

\VS{23}ቃይ ነ ማቼቱነ ነ ናናቱ ኡባይ ባብሎነቱዋን ኦሞደቲደ ባና። ኔንካ ኡንቱንቱ ኩሽያፐ ከሳ አካካ፤ ባብሎነ ካቲ ኔና ኦይቃና። ሀ ካታማይካ ታማን ጹገታና” ያጌዳ።


\par }{\PP \VS{24}ሰደቅያስ ኤርማሳዉ ዛሪደ፥ ሀዋዳን ያጌዳ፤ “ሀዋ ኔን ታዉ ኦዴዳዋ አሳዉ ኦዳና ꬋዮፐ፥ ኔን ሀይቃካ።

\VS{25}ካፓቱ ታን ኔናና ሃሳዬዳዋ ስሲደ ዪደ፥ ‘ኔናና ካትያና አያ ሃሳዬደንቶ፥ ኑዉ ኦዳ። ኔን ኑዉ ቆሰናን ኦዶፐ፥ ኑን ኔና ዎꬎኮ’ ያጊደ ኔና ኦቻና።

\VS{26}ኔን፥ ‘ታን ሄ ሳኣን ሀይቀናዳን፥ ታና ዛራደ ቃሾ ጎልያ ግድያ ዮናታና ጎልያ የደናዳን፥ ካትያ ዎሳድ’ ያጋደ ዛራ” ያጌዳ።


\par }{\PP \VS{27}ሄዋፐ ጉይያን፥ ካፓቱ ኡባይ ኤርማሳኮ ዪደ፥ ሄ ኦሻ ኦቼድኖ። ካቲ አ አዛዜዳዋዳን፥ እካ ኡንቱንቶ ኦዴዳ። ኡንቱንቱካ ጮኡ ጊደ ባሽ አጌድኖ፤ አያዉ ጎፐ፥ ኤርማስ ካትያና ሃሳይሽን ስሴዳዌ ኦንነ ባዋ።

\VS{28}የሩሳላመ ኦይቀታና ዎዲ ጋካናዉ፥ ኤርማስ ናግያዋንቱ ዳባባን ጎርደቲደ ጋምኤዳ።
\XREF{}{{\XO 38:28 }{\XT{ህዝ. 33:21}}}




\par }\Chap{39}{\SH የሩሳላመ ኩንደꬃ ይሁዳን መቴዳ ሀኖታቱዋ
\par }
{\R (2 ካታ. 25:1-12፤ ኤር. 52:4-16)

\par }{\PP \VerseOne{1}ሰደቅያስ ይሁዳን ካተቴዳ ኡዱፑንꬃ ላይꬃን፥ ታማንꬃ አግናን፥ ባብሎነ ካቲ ናቡካዳናጾርነ አ ኦላንቻቱ ኡባይ ዪደ፥ የሩሳላመ ዶዴድኖ።

\VS{2}ሰደቅያስ ካተቴዳ ታማነ እተንꬃ ላይꬃን፥ ኦይደንꬆ አግናን፥ ኡዱፑንꬃ ጋላሳን ባብሎነ ኦላንቻቱ ካታማ ግምቢያ መንꬄድኖ።

\VS{3}ሄ ዎደ ባብሎነ ካትያ ካፓቱ፥ ነርጋል-ሻሬጸራ፥ ሳምጋር-ነባ፥ ሳርሰኪማነ ሀራ ነርጋል-ሻሬጸራ ጌተትያዋንቱ፥ ሀራ ጮራ ሞድያዋንቱና እትፐ ዬድኖ፤ ግዶ ፐንግያ ግያ ፐንግያን ኡቴድኖ።


\par }{\PP \VS{4}ይሁዳ ካቲ ሰደቅያስነ አ ኦላንቻቱ ኡባይ ባብሎነ ኦላንቻቱዋ በኤዳ ዎደ፥ ቃማን ካታማፐ ከሲደ፥ ካትያ አታክልትያ ሳኣ አፍያ ኦግያ ኦይቂደ፥ ላኡ ድርሳ ግምበቱዋ እትፐ ጋꬅያ ፐንግያና ባቃቴድኖ። ኡንቱንቱ ዮርዳኖሳ ድልቡዋኮ ስሚደ ቤድኖ።

\VS{5}ሽን ባብሎነ ኦላንቻቱ ኡንቱንታ ጉየና የደርሲደ፥ እያርኮ ደምባ ጋꬂደ፥ ሰደቅያሳ ኦይቄድኖ። ሀማታ ቢታን፥ ርብላ ካታማን ደእያ ካትያ ናቡካዳናጾራኮ አፌድኖ። ካቲ ናቡካዳናጾር ያን ሰደቅያሳ ቦላ ፕርዴዳ።

\VS{6}ቃይ ሰደቅያሳ አቱማ ናናቱዋ ሰደቅያስ ጼልሽን፥ ያን ርብላ ካታማን ዎꬌዳ፤ ይሁዳ ካፓቱዋ ኡባካ ዎꬌዳ።

\VS{7}ሄዋፐ ጉይያን፥ ሰደቅያሳ አይፈቱዋ ዎጭ ከሲደ፥ አ ባብሎነ ቢታ አፋናዉ ሳንሳላታን ቃቼዳ።


\par }{\PP \VS{8}ሄ ዎደ ባብሎነ ኦላንቻቱ ካትያ ጎልያነ አሳይ ደእያ ኬꬃቱዋ ኡባ ታማን ጹጌድኖ፤ የሩሳላመ ግምቢያካ ኮሌድኖ።

\VS{9}ካትያ ናግያዋንቱ ካፑ ናቡዛራዳን ካታማን አቴዳ አሳቱዋነ ካዲደ ባረናን ጋከቴዳ አሳቱዋ ኡባ እትፐ ኦሞዱዋን ባብሎነ ቢታ አፌዳ።

\VS{10}ሽን ካትያ ናግያዋንቱ ካፑ ናቡዛራዳን አያይነ ኡንቱንቶ ባይና ህዬሳቱዋፐ አማሬዳዋንታ ይሁዳን አጊደ፥ ኡንቱንቶ ዎይንያ ቱራ ሳአቱዋነ ጎሽያ ጋደቱዋ እሜዳ።


\par }{\SH ኤርማሳ ብለꬃ
\par }
{\PP \VS{11}ናቡካዳናጾር ካትያ ናግያዋንቱ ካፑዋ ናቡዛራዳና ሀዋዳን ያጊደ አዛዜዳ፤

\VS{12}“ባደ ኤርማሳ ኮያ ደማደ፥ አዉ ኮሽያባ ኡባ ኦꬃ፤ አ ቦላ ሀራ ኢታባ አያነ ኦꬆፓ” ያጌዳ።

\VS{13}ሄዋ ድራዉ፥ ናቡዛራዳን፥ ናቡሻዝባን፥ ነርጋል-ሻሬጸርነ ባብሎነ ካትያ ካፓቱ ኡባይ እትፐ ግዲደ ኪቲደ፥

\VS{14}ኤርማስ ቃሸት ኡቴዳ፥ ናግያዋንቱ ዳባባፐ ከሴድኖ። ባረ ጎለ አፊደ ዎꬃና ማላ፥ ሳፋና ናኣ ናኣ፥ አህቃማ ናኣ ጋዳልያዉ ሀዳራ እሜድኖ። ሄዋፐ ደንዴዳዋን ኤርማስ ባረ ቢታ አሳና እትፐ ደኤዳ።


\par }{\SH አበመሌካዉ ኦደቴዳ ህዶታ
\par }
{\PP \VS{15}ኤርማስ ናግያዋንቱ ዳባባን ጎርደት ኡት ደእሽን፥ መꬍና ጎዳ ቃላይ አኮ ሀዋዳን ያጊደ ዬዳ፤

\VS{16}“ባደ ቶጵያ አሳ ግድያ አበድመሌካዉ ሀዋዳን ያጋ፤ ‘ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ “ሀዋፐ ካሰ ታን ኦዴዳዋዳንካ ሀ ካታማ ቦላን ሎኦባ ግደናን፥ ባየꬃ አሀና። ሄዌ ኡባይ ሀንያ ዎደ፥ ኔንካ ሀ ካታማን ኡታደ፥ ነ አይፍያን በአና።

\VS{17}ግዶ ሽን፥ ሄ ጋላሳን ታን መꬍና ጎዳይ ኔና ዎꬃ አካና፤ ኔን ያይያ ነ ሞርከቱዋ ኩሽያንካ አꬋአደ እመታካ።

\VS{18}ታን ኔና አሻና፤ ኔን ኦላን ሀይቃካ፤ ኔን ታናን አማነቴዳ ድራዉ፥ ሀይቁዋፐ አታናሳ። ታን መꬍና ጎዳይ ሀዋ ኦዳይ” ያጌ’ ያጋ” ያጌዳ።




\par }\Chap{40}{\SH ኤርማስ ጋዳልያና ደኤዳ
\par }
{\PP \VerseOne{1}ካትያ ናግያዋንቱ ካፑ ናቡዛራዳን ኤርማሳ ራማን ብል ስምና፥ መꬍና ጎዳ ቃላይ ኤርማሳኮ ዬዳ። ኤርማስ ካሰ ናቡዛራዳን የሩሳላመፐነ ይሁዳፐ ኦሞዲደ፥ ባብሎነ ቢታ አፋናዉ ሳንሳላታን ቃቼዳ አሳ ግዶን ደኤ።


\par }{\PP \VS{2}ካትያ ናግያዋንቱ ካፑ ኤርማሳ ዱማ ከሲደ፥ ሀዋዳን ያጌዳ፤ “መꬍና ጎዳይ ነ ጾሳይ ሀ ባየꬃ ሀ ቢታ ቦላን አሀና ጌዳ።

\VS{3}ጌዳዋዳን ሀእ መꬍና ጎዳይ አሄዳ፤ መꬍና ጎዳ ቦላን ህንተ ናጋራ ኦꬄዳ ድራዉነ አዉ አዛዘተናን እጼዳ ድራዉ፥ ሀዌ ኡባይ ሀኔዳ።

\VS{4}በአ፥ ሀእ ታን ነ ኩሽያን ደእያ ሳንሳላታ ብላደ ኔና የዳድ። ታናና ባብሎነ ቢታ ባና ጎፐ ደንዳ፤ ታን ነዉ ኮሽያባ ኡባ ኩንꬃና። ባብሎነ ቢታ ባናዉ ኮያና ꬋዮፐ ቦፓ። ቢታይ ኡባይ ነ ስንꬃን ደኤ፤ ኔና ሎኤዳ ሳኣ ሀቃነ ባ” ያጌዳ።


\par }{\PP \VS{5}ኤርማስ አ ማታፐ ቤናን ደእሺና፥ ናቡዛራዳን ጉጂደካ ያጌዳ፤ “ሳፋና ናኣ ናኣ፥ አህቃማ ናኣ ጋዳልያኮ ባ፤ አያዉ ጎፐ፥ ባብሎነ ካቲ ናቡካዳናጾር አ ይሁዳ ካታማቱዋ ሞድያዋ ኦꬂደ ሱንꬄዳ። ሄዋ ድራዉ፥ አናና እትፐ ግዳደ፥ ሄዋን አሳና ደአ። ዎይ ኔና ሎኤዳ ሳኣ ሀቃነ ባ” ያጌዳ። ሄዋፐ ጉይያን፥ ካትያ ናግያዋንቱ ካፑ አዉ ቁማነ ሀራ ሽንቃ እሚደ የዴዳ።

\VS{6}ኤርማስ ምጽጳን ደእያ አህቃማ ናኣ ጋዳልያኮ ቤዳ። እ ሄዋን አቴዳ አሳና እትፐ ደኤዳ።


\par }{\SH ጋዳሊ ይሁዳ ሞዴዳ
\par }
{\R (2 ካታ. 25:22-24)

\par }{\PP \VS{7}ይሁዳ ኦላ ጋዳዋቱዋፐነ ኦላንቻቱዋፐ አማሬዳዋንቱ ባረንቱ ኩሽያ ባብሎነ ካትያዉ ብሮ እምበይክኖ። ኡንቱንቱ ባብሎነ ካቲ ጋዳልያ ሄ ቢታ ሞድያዋ ኦꬂደ ሱንꬄዳዋነ ባብሎነ ቢታ ኦሞደቲደ ቤናን ይሁዳን አቴዳ ህዬሳቶ ካፑዋ ኦꬄዳዋ ስሴድኖ።
\XREF{}{{\XO 40:7 }{\XT{2 ካታ. 25:22-24}}}

\VS{8}ናታንያ ናአይ እስማኤል፥ ቃሬሀ ናናቱ ዮሀናንነ ዮናታን፥ ታንሁሜታ ናአይ ሳራይ፥ ናጾፋ ካታማፐ ዬዳ ኤፋያ ናናቱነ ማእካ ካታማፐ ዬዳ እት ብታንያ ናአይ ያዛኒ ባረንቱ ኦላንቻቱዋ ኡባና ጋዳልያኮ ምጽጳ ዬድኖ።

\VS{9}ሳፋና ናኣ ናአይ፥ አህቃማ ናአይ ጋዳሊ ኡንቱንቶ ሀዋዳን ያጊደ ጫቄዳ፤ “ባብሎነቶ ኩሽያ እማናዉ ያዮፕተ፤ ሀ ቢታን ኡቲደ ደእተ፤ ባብሎነ ካትያዉካ ሞደትተ። ያቶፐ፥ ኡባባይ ህንተዉ ሎአ ግዳናዋ።

\VS{10}ታን ምጽጳን ኡታደ፥ ባብሎነ ቢታፐ ህንተናና ጋከታናዉ ይያ ኡባና ህንተ ዶና ግዳደ ሃሳያና። ሽን ህንተ ህንተ ደእያ ሄራን ሄራን ዎይንያ፥ ዎጋራ ዛይትያነ ሀራ ኦፍንꬃ ካꬃ አይፍያ ኡባ ሺሺደ ዳጋይተ” ያጌዳ።


\par }{\PP \VS{11}ሄ ዎደ ሞኣባ ቢታን፥ አሞና ቢታን፥ ኤዶማ ቢታንነ ሀራ ቢታቱዋን አይሁዳ ኡባይ ባብሎነ ካቲ አማሬዳ ይሁዳ አሳቱ ይሁዳን አታና ማላ ኦꬄዳዋነ ኡንቱንታ ሞድያዋ ኦꬂደ፥ ሻፋና ናኣ አህቃማ ናኣ ጋዳልያ ሱንꬄዳዋ ስሴድኖ።

\VS{12}ባረንቱ ላለቲደ ደእያ ቢታቱዋፐ ይሁዳ ስሚደ፥ ጋዳሊ ደኢያሳ ምጽጳ ዬድኖ። ሄዋን ኡንቱንቱ ዳሮ ዎይንያነ ሀራ ኦፍንꬃ ካꬃ አይፍያ ሺሺደ ዳጋዬድኖ።


\par }{\SH እስማኤል ጋዳልያ ዎꬌዳ
\par }
{\R (2 ካታ. 25:25-26)

\par }{\PP \VS{13}ሄዋፐ ጉይያን፥ ቃሬሀ ናአይ ዮሀናንነ ኩሽያ እምቤና ኦላ ጋዳዋቱ ኡባይ ጋዳልያኮ ምጽጳ ዪደ፥

\VS{14}“አሞና ካቲ ባአሊስ ናታንያ ናኣ እስማኤላ ኔና ዎꬋና ማላ የዴዳዋ ኤራይ?” ያጌድኖ። ሽን እ ኡንቱንቱ ግያዋ አማነናን እጼዳ።


\par }{\PP \VS{15}ሄዋፐ ጉይያን፥ ቃሬሀ ናአይ ዮሀናን ምጽጳን ደእያ ጋዳልያኮ ዪደ፥ ጹራን ሀዋዳን ያጌዳ፤ “ኦንነ ኤረናን ደእሺና ባደ፥ ናታንያ ናኣ እስማኤላ ታን ዎꬋና። አያዉ ጎፐ፥ እ ኔና ዎꬍያዋ ግዶፐ፥ ነ ማታን ሺቄዳ አይሁዳ ኡባይ ላለታና፤ ቃይ ይሁዳን አቴዳ አሳይ ኡባይካ ዉራና” ያጌዳ።


\par }{\PP \VS{16}ሽን አህቃማ ናአይ ጋዳሌ ዛሪደ፥ ሀዋዳን ያጌዳ፤ “እስማኤላባ ኔን ኦድያባይ ኡባይ ዎርዱዋ ግድያ ድራዉ፥ ሄዋ ማላባ ኦꬆፓ” ያጌዳ።




\par }\Chap{41}{\PP \VerseOne{1}ላፑንꬃ አግናን ካትያ ዛረ ግዲደ፥ ካትያና ኦꬅያ ካፓቱዋፐ እቱ፥ ኤልሻማአ ናኣ ናአይ፥ ናታንያ ናአይ እስማኤል ታሙ አሳቱዋና እትፐ ቢታ ሞድያ ጋዳልያና ጋከታናዉ ምጽጳ ቤዳ። ኡባይካ እትፐ ኡቲደ ቁማ ሚሽን፥
\XREF{}{{\XO 41:1 }{\XT{2 ካታ. 25:25}}}

\VS{2}ናታንያ ናአይ እስማኤልነ አናና ደእያ ታሙ አሳቱ ባረንቱ ማሻ ማሻ ከሲደ፥ ባብሎነ ካቲ ይሁዳ ሞድያዋ ኦꬂደ ሱንꬄዳ አህካማ ናኣ ጋዳልያ ዎꬌድኖ።

\VS{3}ሄዋ ቦላካ ቃይ እስማኤል ምጽጳን ጋዳልያና ደእያ አይሁዳቱዋነ ባብሎነ ኦላንቻቱዋ ኡባ ዎꬌዳ።


\par }{\PP \VS{4}ጋዳሊ ሀይቄዳ ዎንተꬃ ጋላስ፥ አ ሀይቁዋ ኦንነ ኤራናፐ ካሰቲደ፥

\VS{5}ሰኬማፐ፥ ሴሎፐነ ሳማርያፐ ሆስፑን ታሙ አሳቱ ካዮቲደ፥ ባረንቱ ቡቻ ሜዲደ፥ ባረንቱ ማዩዋ ፔꬊደነ ባረንቱ ቦላካ ፑዚደ ዬድኖ። ኡንቱንቱ መꬍና ጎዳ ጎልያዉ እምያ ካꬃ ያርሹዋነ እጻና እሞታ አሄድኖ።

\VS{6}እስማኤል ምጽጳፐ ከሲደ፥ ዬኪደ ኡንቱንቱና ጋከታናዉ ቤዳ፤ ኡንቱንቱና ጋከቴዳ ዎደ፥ “አህቃማ ናኣ ጋዳልያኮ ሃ ዪተ፤ አ በእተ” ያጌዳ።

\VS{7}ኡንቱንቱ ካታማ ግዶ ገልያንን፥ እስማኤልነ አናና ደእያ አሳቱ ሄ አሳቱዋ ዎꬊደ፥ ሃꬃ ዳጋይያ ኦላን ኦል አጌድኖ።


\par }{\PP \VS{8}ሽን ሄ ሆስፑን ታሙ አሳቱዋፐ ታማቱ እስማኤላ ሀዋዳን ያጊደ ዎሴድኖ፤ “ሀእ ኑና ዎꬎፓ! ኑን ኑ ሾይቃን ቆሴዳ ዳሮ ዛርጋይ፥ ባንጋይ፥ ዎጋራ ዛይቲነ ኤሳይ ደኤ” ያጌድኖ። እ ኡንቱንቱ ዎናን የድ አጌዳ።

\VS{9}እስማኤል ዎꬌዳ አሳ ኡባ ኦሌዳ ሃꬃ ዳጋይያ ኦላይ፥ እስራኤልያ ካቲ ባእሽ ኦላናዉ ዬዳ ዎደ፥ ካቲ አሳ ቦክሴዳ ዎልቃማ ሃꬃ ዳጋያናዉ ግምቤዳ ኦላ። ናታንያ ናአይ እስማኤል ሄ ኦላ አሃን ኩንꬄዳ።

\VS{10}እስማኤል ካትያ ማጫ ናናቱዋነ ምጽጳን አቴዳ አሳ ኡባ ኦሞዴዳ። ሄዋንቱ ካትያ ናግያዋንቱ ካፑ ናቡዛራዳን አህቃማ ናኣ ጋዳልያና እትፐ ምጽጳን ዎꬄዳዋንታ። እ ኡንቱንታ ኦሞዲደ፥ ባረናና አኪደ፥ አሞና ቢታ ባናዉ ደንዴ።


\par }{\PP \VS{11}ቃሬሀ ናአይ ዮሀናንነ አናና እትፐ ደእያ ኦላ ጋዳዋቱ እስማኤል ኦꬄዳ ኢታባ ኡባ ስሴድኖ።

\VS{12}ባረንቱ አሳ አኪደ፥ አናና ኦለታናዉ ቤድኖ፤ እስማኤላካ ጋባኦናን ደእያ ዎልቃማ ደልእያ ማታን ጋኪደ ኦይቄድኖ።

\VS{13}እስማኤል ኦሞዲደ ባረናና አፌዳ አሳይ ኡባይ ቃሬሀ ናኣ ዮሀናናነ አናና ደእያ ኦላ ጋዳዋቱዋ በኤዳ ዎደ፥ ሎይꬅ ናሸቴድኖ።

\VS{14}ሄ ኦሞደቴዳዋንቱ ኡባይ ጉየ ስሚደ ቢደ፥ ቃሬሀ ናኣ ዮሀናናን ጋከቴድኖ።

\VS{15}ሽን እስማኤልነ ሀራ ሆስፑን አሳቱ እትፐ ዮሀናናፐ ከስ አኪደ፥ አሞና ቢታ ባቃቴድኖ።


\par }{\PP \VS{16}ሄዋፐ ጉይያን፥ እስማኤል ጋዳልያ ዎꬍ ስሚደ፥ ምጽጳፐ ኦሞዲደ አሄዳ ኦላንቻቱ፥ ማጫ አሳቱ፥ ናናቱነ ሙሬሳቱ ኡባይ ቃሬሀ ናኣ ዮሀናናነ ሀራ ኦላ ጋዳዋቱዋና ደንዲደ ቤድኖ።

\VS{17}ኡንቱንቱ ያፐ ደንዲደ፥ ግብጼ ባናዉ ቤተሌመ ማታን ደእያ ጌሩታ-ክምሃማ ግያ ሳኣን ሸምፔድኖ።

\VS{18}ኡንቱንቱ ግብጼ ቤዳዌ ባብሎና ካቲ ሱንꬄዳ አክቃማ ናኣ ጎዶልያ እስማኤሊ ዎꬌዳ ድራዉ ባብሎናቶ ያዪደ ባብሎናፐ ባቃቲደ፥ ግብጼ ባናዉ ዳንዳዬድኖ።




\par }\Chap{42}{\SH ግብጼ ቤናዳን ጾሳይ ኦዴዳ
\par }
{\PP \VerseOne{1}ኦላ ጋዳዋቱ ኡባይ፥ ቃሬሀ ናአይ ዮሀናን፥ ሆሻያ ናአይ አዛርያስነ አሳይ ኡባይ፥ ጉꬃፐ ዎጋ ጋካናዉ ዪደ፥

\VS{2}ትምቢትያ ኦድያ ኤርማሳ ሀዋዳን ያጌድኖ፤ “ኑን ኔና ኦችያዋ ኑዉ ኦꬃርኪ! ሀ አቴዳ ኑ ድራዉ መꬍና ጎዳ ነ ጾሳ ዎሳርኪ! ኑን ካሰ ዳራ፤ ሽን ሀእ ኔን በእያዋዳን፥ ጉꬃቱዋ ጻላላይ አቴዶ።

\VS{3}ኑን ብያ ኦግያነ ኑን ኦꬃናባ እ ኑና በሳናዳን፥ መꬍና ጎዳ ነ ጾሳ ኑ ድራዉ ዎሳ” ያጌድኖ።


\par }{\PP \VS{4}ትምቢትያ ኦድያ ኤርማስ ዛሪደ፥ “ሎአ። ህንተ ጌዳዋዳንካ፥ መꬍና ጎዳ ህንተ ጾሳ ታን ዎሳና፤ ቃይ ህንተፐ አያነ ቆሰናን፥ መꬍና ጎዳይ ኦድያባ ኡባካ ህንተዉ ኦዳና” ያጌዳ።


\par }{\PP \VS{5}ኡንቱንቱ ዛሪደ፥ ኤርማሳዉ ሀዋዳን ያጌድኖ፤ “መꬍና ጎዳይ ነ ጾሳይ ነ ባጋና ኑዉ ኪትያዋ ኡባ ኑን ፖላና ꬋዮፐ፥ ጾሳይ ባረ ሁጲያን ኑ ቦላ ቱሙነ አማነቴዳ ማርካ ግዶ።

\VS{6}ኑን ዶስያዋ ግድና፥ እጽያዋ ግድናካ፥ ኑን ኔና አኮ ኪትያ መꬍና ጎዳይ ኑ ጾሳይ አዛዝያዋ ኑን ኦꬃና። አያዉ ጎፐ፥ መꬍና ጎዳዉ አዛዘቶፐ፥ ኑዉ ኡባባይ ሎአ ግዳናዋ” ያጌድኖ።


\par }{\PP \VS{7}ታሙ ጋላሳፐ ጉይያን፥ መꬍና ጎዳ ቃላይ ኤርማሳኮ ዬዳ።

\VS{8}ያትና፥ እ ቃሬሀ ናኣ ዮሀናና፥ አናና ደእያ ኦላ ጋዳዋቱዋነ አሳ ኡባ፥ ጉꬃፐ ዎጋ ጋካናዉ ጼጊደ፥

\VS{9}ሀዋዳን ያጌዳ፤ “ህንተ ዎሳ ታን አኮ ሺሻና ማላ፥ ህንተ ታና ኪቴዳ መꬍና ጎዳይ እስራኤልያ ጾሳይ ሀዋዳን ያጌ፤

\VS{10}‘ህንተ ሀእ ሀ ቢታን ኡቶፐ፥ ታን ህንተና ኬጻናፐ አትና ኮልከ፤ ቶካናፐ አትና፥ ሾድከ። አያዉ ጎፐ፥ ታን ካሰ ህንተ ቦላን አሄዳ ኢታባይ ታና ካዮዬዳ።

\VS{11}ህንተ ሀእ ያይያ ባብሎነ ካትያዉ አይነ ያዮፕተ! ህንተና አ ኩሽያፐ አሻናዉ ታን ህንተናና ደእያ ድራዉ ያዮፕተ! ታን መꬍና ጎዳይ ሀዋ ኦዳይ።

\VS{12}ታን ህንተዉ ቃረታና፤ ያታደ እ ህንተዉ ቃረቲደ፥ ህንተና ህንተ ቢታዉ ዛራናዳን ኦꬃና’ ያጌ።


\par }{\PP \VS{13}“ሽን ህንተ መꬍና ጎዳዉ፥ ህንተ ጾሳዉ፥ አዛዘተናን እጺደ፥ ‘ሀ ቢታን ኡቶኮ’ ጎፐ፥

\VS{14}ቃይ ህንተ፥ ‘ኦላ ዎርያነ ኦላዉ ፑንያ ማላካታ ስሰናሳንነ ኮሻይ ባይናሳ ግብጼ ቢደ፥ ያን ደአና’ ጎፐ፥

\VS{15}ህንተኖ ይሁዳን አቴዳዋንቶ፥ መꬍና ጎዳይ ህንተና ግያዋ ስስተ። ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ህንተ ግብጼ ቢደ፥ ያን ደአናዉ ቆፋ ቃቾፐ፥

\VS{16}ሄ ህንተ ያዬዳ ኦላይ ግብጼን ህንተና ኦይቃና፤ ህንተ ህርጌዳ ኮሻይካ ህንተና ካሊደ ባና፤ ህንተካ ያን ግብጼን ሀይቃና።

\VS{17}ግብጼ ቢታ ቢደ ደአናዉ ቆፋ ቃቼዳ አሳይ ኡባይ ኦላን፥ ዎይ ኮሻን ዎይ ኢታ ሀርግያን ሀይቃና። ታን ኡንቱንቱ ቦላን አህያ ኢታባፐ እቱነ ከስ አከና፤ እቱነ አተና’ ያጌ።


\par }{\PP \VS{18}“ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ ‘የሩሳላመን ደእያዋንቱ ቦላን ታ ሀንቁነ ታ ይሉ ጉኬዳዋዳን፥ ህንተ ግብጼ ገልያ ዎደ ህንተ ቦላንካ ታ ሀንቁ ሄዋዳን ጉካና። ህንተ ዳጋማ፥ ሸቃ፥ ቶሽያነ ቅሊጭያዋ ግዳንታ፤ ሀ ሳኣ ላኤንꬆ ኡባካ በእክታ’ ያጌ።


\par }{\PP \VS{19}“ይሁዳን አቴዳዋንቶ፥ መꬍና ጎዳይ ህንተና፥ ‘ግብጼ ቦፕተ!’ ያጌዳ። ታን ሀች ህንተና፥ ‘የኤ!’ ጌዳዋ ኤርተ።

\VS{20}ህንተ ታና፥ ‘ኑ ድራዉ መꬍና ጎዳ ኑ ጾሳ ዎሳ፤ እ ነዉ ኦድያባ ኡባካ ኑዉ ኦዳ፤ ኑን ኦꬃና’ ያጊደ፥ ታና መꬍና ጎዳኮ፥ ህንተ ጾሳኮ፥ ኪቴድታ፤ ሄዋን ዎልቃማ ባላ ባሌድታ።

\VS{21}እ ጌዳዋ ኡባ ሀች ህንተዉ ኦዳድ። ሽን መꬍና ጎዳይ ህንተ ጾሳይ ታ ባጋና ህንተዉ ኪቴዳ ቃላዉ ህንተ አዛዘተናን እጼድታ።

\VS{22}ስም ሀዋ ኤርተ: ህንተ ቢደ ደአናዉ ኮይያ ቢታን ህንተ ኦላን፥ ኮሻንነ ኢታ ሀርግያን ሀይቂደ ዉራና” ያጌዳ።




\par }\Chap{43}{\SH ኤርማስ ግብጼ ቤዳ
\par }
{\PP \VerseOne{1}መꬍና ጎዳይ ኡንቱንቱ ጾሳይ ኪቴዳ ቃላ ኡባ ኤርማስ ኡንቱንቶ ኦዲደ ዉርሴዳዋፐ ጉይያን፥

\VS{2}ሆሻያ ናአይ አዛርያስ፥ ቃሬሀ ናኣ ዮሀናንነ ኦቶራንቻ አሳይ ኡባይ ኤርማሳ ሀዋዳን ያጌድኖ፤ “ኔን ዎርዱዋ ኦዳሳ! መꬍና ጎዳይ ኑ ጾሳይ ኑን ግብጼ ቢደ ኡተና ማላ ኦዳናዉ፥ ኔና ኑኮ ሙለ ኪትቤና።

\VS{3}ሽን ባብሎነ ቢታ አሳይ ኑና ዎꬋናዳን ዎይ ኦሞዲደ ባረንቱ ቢታ አፋናዳን፥ ኔን ኑና ኡንቱንቱ ኩሽያን አꬃደ እማና ማላ፥ ኔና ኑ ቦላን ደንꬄዳዌ ኔርያ ናኣ ባሮካ” ያጌድኖ።


\par }{\PP \VS{4}ሄዋ ድራዉ፥ ቃሬሀ ናአይ ዮሀናን፥ ኦላ ጋዳዋቱ ኡባይነ አሳይ ኡባይ ይሁዳ ቢታን ደአናዉ፥ መꬍና ጎዳይ ኡንቱንታ አዛዜዳ አዛዙዋ ፖለናን እጼድኖ።

\VS{5}ቃሬሀ ናአይ ዮሀናንነ ኦላ ጋዳዋቱ ኡባይ ባረንቱ ላለቴዳ ካዉተꬃቱዋ ኡባፐ ይሁዳን ደአናዉ ስሜዳ ይሁዳ አሳ ባረንቱና አኪደ፥ ግብጼ ቤድኖ።
\XREF{}{{\XO 43:5 }{\XT{2 ካታ. 25:26}}}

\VS{6}ቃይ ካትያ ናግያዋንቱ ካፑ ናቡዛራዳን ሳፋና ናኣ፥ አህቃማ ናኣ ጋዳልያና እትፐ ደአና ማላ አሼዳ አቱማ አሳቱዋ፥ ማጫ አሳቱዋ፥ ናናቱዋነ ካትያ ማጫ ናናቱዋ ኡባ አፌድኖ። ቃይካ ትምቢትያ ኦድያ ኤርማሳነ ኔርያ ናኣ ባሮካካ አፌድኖ።

\VS{7}ሄዋዳን ሀኒደ፥ መꬍና ጎዳይ አዛዜዳዋ እጺደ፥ ግብጼ ቢታ ገሊደ፥ ጻፍናሳ ግያ ካታማ ጋካናዉ ቤድኖ።


\par }{\PP \VS{8}ጻፍናሳን መꬍና ጎዳ ቃላይ ኤርማሳኮ ሀዋዳን ያጊደ ዬዳ፤

\VS{9}“ዎልቃማ ሹቻቱዋ ነ ኩሽያን ኦይቃ አካደ፥ ይሁዳ አሳይ በእሽና፥ ጻፍናሳን ደእያ ግብጼ ካትያ ጎልያ ገልያ ሳፐ ስንꬃ ባጋና ደእያ ባሱዋን ሞጋ።

\VS{10}ኡንቱንታ ሀዋዳን ያጋ፤ ‘ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “ታን ኪታደ፥ ታ ቆማ ባብሎነ ካትያ ናቡካዳናጾራ አህሳና፤ ሀ ሞገቴዳ ሹቻቱዋ ቦላን አ ካዉተꬃ አራታ ዎꬃና። ያቶፐ እ ባረ ካዉተꬃ ዱንካንያ አ ቦላን ኤሳና።

\VS{11}እ ዪደ ግብጼ ቢታ ኦላና። ሀይቆ ደእያዋንቱ ሀይቃና፤ ኦሞዶ ደእያዋንቱካ ኦሞደታና፤ ቃይ ኦላን ሀይቃናዉ ደእያዋንቱካ ኦላን ሀይቃና።

\VS{12}ግብጼ ጾሳቱዋ ኬꬃቱዋ እ ታማን ኦይꬃና፤ ኤቃቱዋካ ጹጋና፥ ዎይ ኦሞዶ አኪደ አፋና። ሄንꬃንቻይ ባረ ጫላ ማይያዋዳን፥ እ ግብጼ ቢታ ማያና። ያቲደ ሄዋፐ ሳሮ ባና።

\VS{13}ግብጼ ቢታን ሄልዮፖልሳ ግያ ካታማን ደእያ ሀዉልትያ እ መንሬꬃና፤ ግብጼ ጾሳቱዋ ጎለቱዋካ ታማን ጹጋና” ያጌ’ ያጋ” ያጌዳ።




\par }\Chap{44}{\SH ግብጼን ደእያ አይሁዳቶ ኦደቴዳ ጾሳ ቃላ
\par }
{\PP \VerseOne{1}ግብጼ ቢታን ምግዶላ፥ ጻፍናሳነ መምፒሳ ጌተትያ ካታማቱዋንነ ገድሳ ባጋና ደእያ ፓትሮሳ ቢታን ደእያ አይሁዳቱዋ ጼልያዋን ጾሳ ቃላይ ኤርማሳኮ ሀዋዳን ያጊደ ዬዳ፤

\VS{2}“ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ ‘የሩሳላመ ቦላንነ ይሁዳ ካታማቱዋ ኡባ ቦላን ታን አሄዳ ባየꬃ ኡባ ህንተ ህንተ ሁጲያን በኤድታ። ኡንቱንቱ ሀች ጋካናዉ፥ ኮለት ኡቴድኖ፤ ኦንነ ያን ደኤና።

\VS{3}ሄዌ ሀኔዳዌ ኡንቱንቱ ኢታ ኦሱዋ ኦꬂደ፥ ታና ሀንቀꬅሲደ ድራሳ። ኡንቱንቱ ግድና፥ ህንተና ግድና፥ ዎይ ህንተ ማይዛ አዎቱዋ ግድና፥ ኦንነ ኤረና ሀራ ጾሳዉ እጻና ጩዋዪደ፥ አዉ ጎይኔድኖ።

\VS{4}“ሀዋ ማላ ታን ጾሳይ እጽያ ሸነይያባቱዋ ኦꬆፕተ!” ያጊደ ኦዳና ማላ፥ ዛራ ዛራደ ታ ቆማቱዋ፥ ትምቢትያ ኦድያዋንታ፥ ኪታድ።

\VS{5}ሽን ኦድያዋ ኡንቱንቱ ስሰናን ዎይ ሀይዘናን እጼድኖ። ኡንቱንቱ ሀራ ጾሳቶ እጻና ጩዋይያ ኢታ ኦሱዋ አገናን እጼድኖ።

\VS{6}ሄዋ ጋሱዋን ታ ሱልያ ሀንቁነ ይሉ ትገቴዳ፤ ይሁዳ ካታማቱዋንነ የሩሳላመ ኦገቱዋን ኤጼዳ። ኡንቱንቱካ ሀች ህንተ በእያዋዳን፥ ኮለቴዳዋንታነ አይነ ባይናዋንታ ግዴድኖ’ ያጌ።


\par }{\PP \VS{7}“ሀእካ መꬍና ጎዳይ፥ ኡባፐ ዎልቃማ ጾሳይ፥ እስራኤልያ ጾሳይ፥ ሀዋዳን ያጌ፤ ‘ህንተዉ ዘረꬃይ ደኤና ማላ፥ ማጫ አሳ፥ አቱማ አሳ፥ ናናቱዋነ ዘረꬃ ይሁዳ ቢታፐ ꬋይሳናዳን፥ ሀ ሎይꬅ ኢታባ ህንተ ህንተ ቦላ አያዉ ኦꬂቴ?

\VS{8}ህንተ ደአናዉ ገሌዳ ሀ ግብጼ ቢታን ሀራ ጾሳቶ እጻና ጩዋይያዋን ታና አያዉ ሀንቀꬂቴ? ዎይ ሳኣን ደእያ ካዉተꬃቱዋ ኡባ ግዶን ሸቃነ ቦረ ግዲደ፥ ህንተ ሁጲያ ባይዛናዉ አያዉ ኮዪቴ?

\VS{9}ካሰ ህንተ አዎቱ፥ ይሁዳ ካተቱነ ኡንቱንቱ ማቼቱ፥ ቃይ ህንተነ ህንተ ማቼቱ ይሁዳ ካታማቱዋንነ የሩሳላመ ኦገቱዋን ኦꬄዳ ኢታተꬃ ኡባ ዶጌድቴየ?

\VS{10}ህንተ ሀች ጋካናዉ፥ ህንተናተꬃ ሆክስበይክታ፤ ታዉካ ያይበይክታ። ቃይ ታን ህንተዉነ ህንተ ማይዛ አዋቶ እሜዳ ህግያንነ ዎጋን ብበይክታ’ ያጌ።


\par }{\PP \VS{11}“ሄዋ ድራዉ፥ ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ ታን ህንተና ይሁዳ ዘረꬃ ኡባ፥ ꬋይሳናዉ ቆፋ ቃቻድ።

\VS{12}ይሁዳን አቴዳዋንቱ ግዶፐ፥ ግብጼ ቢደ፥ ያን ደአናዉ ቆፋ ቃቼዳዋንታ ታን ꬋይሳና። ኡንቱንቱ ኡባይ ግብጼን ዉራና፤ ኦላንነ ኮሻን ሀይቃና። ዎጋፐ ጉꬃ ጋካናዉ ደእያ ኡባይ ኦላንነ ኮሻን ዉራና። ኡንቱንቱ ዳጋማ፥ ሸቃ፥ ቶሽያነ ቅሊጭያዋ ግዳናዋንታ።

\VS{13}ታን የሩሳላመ ኦላን፥ ኮሻንነ ኢታ ሀርግያን ሙሬዳዋዳን፥ ግብጼ ቢታን ደእያዋንታካ ሙራና።

\VS{14}አቴዳ ይሁዳ አሳቱዋፐ ግብጼን ደአናዉ ዬዳዋንቱ ግብጼቱዋ ኩሽያፐ ከስ አክክኖ። ኡንቱንቱ ስም ዪደ ደአና ጊደ አሞትያ ይሁዳ ቢታ አይ አሳይነ ስመና፤ ሀይቁዋፐ ፓላሄዳ እት አማራ አሳፐ አትና፥ ስሚደ ያና ሀራ አሳይ ደኤና ያጌ” ያጌዳ።


\par }{\PP \VS{15}ባረንቱ ማጫ አሳቱ ሀራ ጾሳቶ እጻና ጩዋይያዋ ኤርያ አቱማ አሳቱ ኡባይነ ሄዋን ኤቄዳ ማጫ አሳቱ ኡባይ ዎልቃማ ማባራ ግዲደ፥ ግብጼን ገድሳ ባጋና ፓትሮሳ ግያ ሳን ደእያ አሳይ ኡባይ ኤርማሳ ሀዋዳን ያጌድኖ፤

\VS{16}“ኔን መꬍና ጎዳ ሱንꬃን ኑዉ ኦድያባ ኡባ ኑን ስሶኮ።

\VS{17}ኑን ኦꬃና ጌዳዋ ኡባ ኦꬃና። ኑን፥ ኑ ማይዛ አዎቱ፥ ኑ ካተቱነ ኑ ካፓቱ ይሁዳ ካታማቱዋንነ የሩሳላመ ኦገቱዋን ካሰ ኦꬄዳዋዳን፥ ሳሉዋ ካታቶ ጌተትያ ኑ ጾሳትዉ እጻና ጩዊሳና፤ ኡሻ ያርሹዋካ እዉ ጉሳና። አያዉ ጎፐ፥ ኑን ካሰ ሄዋ ኦꬅያ ዎደ፥ ኑዉ ዳሮ ቁማይ ደኤ፤ ሄ ዎደ ኑዉ ሳአይ ኬካ፤ ኑና አያይነ መትቤና።

\VS{18}ሽን ሳሉዋ ካታትዉ እጻና ጩዋይያዋነ ኡሻ ያርሹዋ ጉስያዋ አጎደፐ ሃ ስምና፥ ኑዉ ኡባባይካ ፓጬዳ፤ ኑን ኦላንነ ኮሻን ዉሬዶ” ያጌድኖ።


\par }{\PP \VS{19}ማጫ አሳቱ ጉጂደካ ሀዋዳን ያጌድኖ፤ “ኑን ሳሉዋ ካታቶ ማላትያ ኡክꬃ ኡክያ ዎደ፥ እጻና ጩዋይያ ዎደነ ኡሻ ያርሹዋ እዉ ጉስያ ዎደ ኡባን፥ ኑ አስናቱ ኤረናን ደእሺና፥ ኑን ኦꬄዳዌ አያይነ ባዋ” ያጌድኖ።


\par }{\PP \VS{20}አዉ ሄዋዳን ጊደ ዛሬዳ አሳዉ ኡባዉ፥ ማጫነ አቱማዎ፥ ኤርማስ ሀዋዳን ያጌዳ፤

\VS{21}“ህንተነ ህንተ ማይዛ አዎቱ፥ ህንተ ካተቱነ ህንተ ካፓቱ፥ ቃይ ቢታን ደእያ አሳይ ኡባይ ይሁዳ ካታማቱዋንነ የሩሳላመ ኦገቱዋን እጻና ጩዋዬዳዋ መꬍና ጎዳይ ኤረና ዎይ ዶጌዳ ጊደ ቆፒቴ?

\VS{22}ህንተ ኦꬅያ ኢታነ ሸነይያ ኦሱዋ መꬍና ጎዳይ ጮኡ ጋናዉ ዳንዳይቤና ድራዉ፥ ህንተ ቢታይ ባዬዳ፥ ባዙዋነ ሸቀቴዳ ቢታ ኦꬄዳ። ሀች ህንተ በእያዋዳን፥ ህንተ ቢታይ አሳይ ደኤና ቢታ ግዴዳ።

\VS{23}ሀ ባሻይ ኡባይ ህንተና ጋኬዳዌ ህንተ ሀራ ጾሳቶ እጻና ጩዋዬዳ ድራሳ፥ መꬍና ጎዳ ናቄዳ ድራሳ፥ መꬍና ጎዳ ቃላ ስሰናን እጼዳ ግሻሳነ አ ህግያዉነ አ ዎጋዉ አዛዘተናን እጼዳ ድራሳ” ያጌዳ።


\par }{\PP \VS{24}ሄዋፐ ጉይያን፥ ኤርማስ አሳዉ ኡባዉ፥ ማጫነ አቱማዎ ሀዋዳን ያጌዳ፤ “ህንተኖ፥ ይሁዳፐ ዪደ፥ ግብጼ ቢታን ደእያ አሳቶ፥ ኡባይካ መꬍና ጎዳይ ግያዋ ስስተ!

\VS{25}ኡባፐ ዎልቃማ መꬍና ጎዳይ፥ እስራኤልያ ጾሳይ፥ ሀዋዳን ያጌ፤ ‘ህንተነ ህንተ ማቼቱ፥ “ኑን ሳሉዋ ካታትዉ እጻና ጩዊሳና፤ ኡሻ ያርሹዋካ እዉ ጉሳና” ጊደ ጫቄዳ ጫቁዋ ፖሊደ፥ ኦሱዋን በሴድታ። ሀእካ ግዶፐ፥ ህንተ ጫቁዋ ምንስተነ ፖልተ’ ያጌ።


\par }{\PP \VS{26}“ግዶፐነ፥ ህንተኖ፥ ግብጼ ቢታን ደእያ ይሁዳ አሳቶ፥ መꬍና ጎዳይ ግያዋ ስስተ! መꬍና ጎዳይ ሀዋዳን ያጌ፤ ‘ሀዋፐ ህን ባጋን ግብጼ ቢታን ደእያ ይሁዳ አሳፐ እቱነ ታ ሱንꬃን፥ “ኡባ ሞድያ መꬍና ጎዳይ ኤሮ!” ጊደ ጫቀና ማላ፥ ታን ታ ዎልቃማ ሱንꬃን ጫቃድ።

\VS{27}ታን ኡንቱንቱ ቦላ ሎኦባ አሀናዉ ግደናን፥ ኢታባ አሀናዉ ጼላይ። ግብጼን ደእያ ይሁዳ አሳይ ኡባና ዉራና ጋካናዉ፥ ኦላንነ ኮሻን ሀይቃና።

\VS{28}ሽን ኦላፐ አቴዳ እት አማሬዳዋንቱ ግብጼፐ ይሁዳ ስማና። ሄ ዎደ ግብጼን ደእያ ይሁዳ አሳይ ታ ቃላፐነ ኡንቱንቱ ቃላፐ ኦግ ቱማቴደንቶነ አኬኪደ ኤራና።


\par }{\PP \VS{29}“ ‘ታን ህንተና ሀ ሳኣን ሙራናነ፥ “ታን ህንተ ቦላ ኢታባ አሀና” ጌዳዌ ቱማታናዎ፥ ታን መꬍና ጎዳይ ህንተዉ ማላ እማይ:

\VS{30}ታን ይሁዳ ካትያ ሰደቅያሳ አዉ ሞርከ ግዲደ፥ አ ዎꬋናዉ ኮይያ ባብሎነ ካትያ ናቡካዳናጾራዉ አꬃደ እሜዳዋዳን፥ ግብጼ ካትያ ሆፍራካ አ ዎꬋናዉ ኮይያ አ ሞርከቶ አꬃደ እማና። መꬍና ጎዳይ ሀዋ ኦዳይ’ ያጌ” ያጌዳ።
\XREF{}{{\XO 44:30 }{\XT{2 ካታ. 25:1-7}}}




\par }\Chap{45}{\SH ባሮካዉ ኦደቴዳ ትምቢትያ
\par }
{\R (45)

\par }{\PP \VerseOne{1}እዮስያሳ ናአይ እዮአቄም ይሁዳን ካተቴዳ ኦይደንꬆ ላይꬃን፥ ኔርያ ናአይ ባሩክ ሀ ቃላቱዋ ኤርማስ ኦድና ስሲደ፥ ማጻፋን ጻፌዳ። ሄ ዎደ ኤርማስ አዉ ኦዴዳ ቃላይ ሀዋ።
\XREF{}{{\XO 45:1 }{\XT{2 ካታ. 24:1፤ 2 ኦዱዋ 36:5-7፤ ዳኔላ 1:1-2}}}

\VS{2}“ባሮካ፥ ኔና መꬍና ጎዳይ፥ እስራኤልያ ጾሳይ ሀዋዳን ያጌ፤

\VS{3}‘ኔን፥ “መꬍና ጎዳይ ታ ሳኩዋ ቦላን ካዩ ጉጄዳ ድራዉ፥ አየ ታኖ! ኦልያን ዳቡራደ ሸምፑዋካ ꬋያድ” ያጋዳ’ ያጌ።


\par }{\PP \VS{4}“ባሮካ፥ ኔና መꬍና ጎዳይ ሀዋዳን ያጌ፤ ‘ታን ኬጼዳዋ ታን ኮላና፤ ታን ቶኬዳዋካ ታን ሾዳና። ሄዋካ ቃይ ታን ቢታን ሳኣን ኡባን ኦꬃና።

\VS{5}ያትና፥ ኔን ነዉ ዎልቃማባ ኮያይየ? ሄዋ ኮዮፓ። አያዉ ጎፐ፥ አሳ ኡባ ቦላን ታን ኢታባ አሀና። ታን ጾሳይ ሀዋ ኦዳይ። ሽን ኔን ቤዳሳን ኡባን ታን ኔና ሀይቁዋፐ አሻና’ ያጌ” ያጌዳ።




\par }{\MS ናቢ ዱማ ዱማ አሳዉ ኦዴዳ ትምቢትያ

\par }\Chap{46}{\PP \VerseOne{1}ካዉተꬃቱዋባ ኦዳናዉ መꬍና ጎዳይ ኤርማሳዉ ኪቴዳ ቃላይ ሀዋ።


\par }{\SH ግብጼ ፕርዳ
\par }
{\PP \VS{2}እዮስያሳ ናአይ እዮአቄም ይሁዳን ካተቴዳ ኦይደንꬆ ላይꬃን፥ ኤፍራጺሳ ሻፋ ማታን፥ ካርካሚሻ ግያ ሳኣን፥ ባብሎነ ካቲ ናቡካዳናጾር ጾኔዳ ግብጼ ካትያ ናኮ ኦላንቻቱዋባ ጾሳይ ሀዋዳን ያጌ፤
\XREF{}{{\XO 46:2 }{\XT{ኢሳ. 19:1-25፤ ህዝ. 29:1—32:32}}}

\VS{3}“ህንተ ዎጋ ጎንዳልያነ ቄር ጎንዳልያ ጊግስተ፤ ኦላዉ ሳልፕተ!

\VS{4}ህንተ ፓራ ብጻሊደ ቶግተ፤ ህንተ ሁጲያን ብራታ ቆብያ ዎꬂደ፥ ህንተ ሳኣ ሳኣ ኦይቂተ! ህንተ ቶራ ሌፍተ፤ ህንተ ኦላ ማዩዋካ ማይተ! ያጊኖ።


\par }{\PP \VS{5}“ሽን ሀዌ ታን በእያዌ አዬ? ግብጼ ኦላንቻቱ ያዪደ፥ ጉየ ስሜድኖ። ዎልቃማቱ ጾነቴድኖ፤ ጉየነ ጼለናን ኤሌሊደ ባቃቴድኖ። ኡንቱንቱ ዩሾ ኡባን ዳጋማይ ደኤ! መꬍና ጎዳይ ሀዋ ኦዳይ።

\VS{6}ኤሌሊደ ዎጽያዋንቱ ከስ አካናዉ ዳንዳይክኖ፤ ምኖ ኦላንቻቱካ አታናዉ ዳንዳይክኖ። ሁጲሳ ባጋ ቢታን፥ ኤፍራጺሳ ሻፋ ማታን ኡባይካ ꬉበቲደ ኩንድ አጊኖ።


\par }{\PP \VS{7}“ሄዌ ናይለ ሻፋይ ኩሚደ፥ ዩሹዋ ኡባ ኩምያዋዳን፥ ቢታ ኡባ ኩሜዳዌ ኦኔ?

\VS{8}ሄዌ ናይለ ሻፋይ ኩሚደ፥ ዩሹዋ ኡባ ኩምያዋዳን፥ ቢታ ኡባ ኩሜዳዌ ግብጼ! ግብጼ ሀዋዳን ያጌ፤ ‘ታን ክጻደ፥ ቢታን ሳኣን ኤላና፤ ካታማቱዋነ ካታማቱዋን አሳ ኡባ ባይዛና።

\VS{9}ፓራቶ፥ ፕሪጽተ! ፓራ ጋረቱዋ ላግያዋንቶ፥ ኤለካ ላግተ! ጎንዳልያ ኦይቄዳ ቶጵያፐነ ሊብያፐ
\FTNT{*}{{\FR 46:9 }{\FK{ሊብያፐ፦
}}{\FT{እብራዌꬁዋን “ፑጻ” ጌተቴ።
}}} ዬዳ ኦላንቻቶ፥ ከስተ! ሊድያፐ ዬዳ ዎንዳፍያ ዱከꬃን ሎሄዳ ኦላንቻቶ፥ ዎራጅተ!’ ያጌ” ያጌዳ።


\par }{\PP \VS{10}ሄ ጋላሳይ ጎዳይ፥ ኡባፐ ዎልቃማ መꬍና ጎዳ ጋላሳ፥ ጾሳይ ባረ ሞርከቱዋ ቦላን ሀሉዋ ከስያ ጋላሳ። አ ማሻይ ካላና ጋካናዉ፥ ኡንቱንታ ማና፤ አላና ጋካናስካ ኡንቱንቱ ሱꬃ ኡሻና። አያዉ ጎፐ፥ ጎዳይ፥ ኡባፐ ዎልቃማ መꬍና ጎዳይ ሁጲሳ ባጋ ቢታን፥ ኤፍራጺሳ ሻፋ ማታን ኡንቱንታ ያርሹዋ ኦꬂደ አካና።

\VS{11}ህንተኖ፥ ግብጼ አሳቶ፥ ጋላኣደ ቢታ ቢደ፥ ህንተዉ ኦከትያ ꬋልያ ደምተ። ግዶ ሽን፥ ህንተ ጮ መላ ꬋልያ ዳርሲታፐ አትና፥ ህንተዉ ፓጹ ሙለ ባዋ።

\VS{12}ህንተ ዬላ ካዉተꬃቱ ስሴድኖ፤ ህንተ ዬክያ ዬኩዋ ቢታይ ሳአይ ስሴዳ። አያዉ ጎፐ፥ ህንተ ኦላንቻቱ እቱ እቱዋን ꬉበቲደ፥ ኡባይ እትፐ ኩንዴድኖ።


\par }{\SH ናቡካዳናጾራ ዩሳ
\par }
{\PP \VS{13}ባብሎነ ካቲ ናቡካዳናጾር ግብጼ ቢታ ኦላናዉ ይያ ዎደ፥ መꬍና ጎዳይ ትምቢትያ ኦድያ ኤርማሳዉ ኦዴዳ ቃላይ ሀዋ:\XREF{}{{\XO 46:13 }{\XT{ኤር. 43:10-13}}}

\VS{14}“ሀዋ ግብጼን ኦዳ፤ ቃይ ግብጼ ካታማቱዋን ምግዶላን፥ መምፕሳንነ ጻፍናሳን አዋያ። ‘ኦላይ ህንተ ዩሹዋን ደእያ አሳ ኡባ ዉርሲድ ደእያ ድራዉ፥ ደንድ ኤቂደ ጊገትተ!’ ያጋ።

\VS{15}ህንተ ዎልቃማ ኦላንቻቱ አያዉ ኩንዴድኖ? መꬍና ጎዳይ ኡንቱንታ ሱጌዳ ድራዉ ኩንዴድኖ።

\VS{16}ህንተ ኦላንቻቱ ꬉበቲደ ኩንዴድኖ። እቱ እቱዋ፥ ‘ደንድተ! ሀ ሞርክያ ማሻፐ አታናዉ፥ ኑ አሳኮ፥ ኑ ቢታ አነ ስሜቶ’ ያጊኖ።

\VS{17}ኡንቱንቱ ያን ግብጼ ካትያ ፓሮና፥ ‘ባረ ካጫን ጎኤተናን ጮ አꬅያ ኦዳንቻ’ ጊደ ሱንꬃና” ያጌዳ።


\par }{\PP \VS{18}ኡባፐ ዎልቃማ መꬍና ጎዳ ጌተትያ ካቲ ሀዋዳን ያጌ፤ “ታን ታ ደኡዋን ጫቃይ: ደረቱዋ ግዱዋን ታቦራ ደሪ፥ ዎይ አባ ላንቂያን ደእያ ቃርመሎሳ ደሪ አዱቂያዋዳን አዱቂያ ሞርኪ ህንተ ቦላ ያና።

\VS{19}ህንተኖ፥ ግብጼ ቢታን ደእያዋንቶ፥ ኦሞዱዋን ባናዉ ጊግተ። አያዉ ጎፐ፥ መምፒሳ ካታማይ ኮለቲደ፥ ኦንነ ደኤና ባዞ ግዳናዋ።


\par }{\PP \VS{20}“ግብጼ ቢታይ ሎእያ ኡሳት ማላ፤ ሽን ሁጲሳ ባጋ ቢታፐ ይያ ዱክያ ኡዱንጽያን አ ሳኤታና።

\VS{21}ግብጼን ሚሻይ ጭገትያ ኦላንቻቱ ሞꬌዳ ኮሩማቱዋ ማላ። ኤ፥ ኡንቱንቱካ እትፐ ጉየ ስሚደ ባቃቴድኖ፤ ኡንቱንቱ ባረንቱ ሳኣን ኤቂበይክኖ። አያዉ ጎፐ፥ ኡንቱንቱ ባየꬃ ጋላሳይ፥ ኡንቱንቱ ሙረታና ዎዲ ጋክ ክቼዳ።


\par }{\PP \VS{22}“ሞርከቱ ዎልቃን ገልያ ዎደ፥ ግብጼ አሳይ ባቃትያ ሾሻዳን ሶልዳና፤ ሄ ሞርከቱ ምꬃ ቃንጽያ አሳቱዋዳን፥ ካልታ አኪደ፥ አ ቦላ ያና።

\VS{23}አሳይ ስጽማ ዎራ ቡꬂደ ꬋይስያዋዳን፥ ግብጼ አሳ ሲፍ ዉርሳና። ታን መꬍና ጎዳይ ሀዋ ኦዳይ። ሞርከቱዋ ፓይዱ ቦልያፐካ ጮራቴ፤ ኡንቱንታ ፓይዳናዉ ዳንዳየተና።

\VS{24}ግብጼ አሳይ ካዉሻና፤ ሁጲሳ ባጋፐ ይያ አሳቱዋ ኩሽያንካ አꬊደ እመታና” ያጌ።


\par }{\PP \VS{25}ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “ታን ቴብሳ ካታማ ጾሳ አሞና፥ ግብጼ ካትያ፥ ግብጼ ቢታነ ግብጼ ጾሳቱዋ፥ ግብጼ ካተቱዋነ ግብጼ ካትያን ዘምፕያዋንታ ኡባ ሙራና።

\VS{26}ኡንቱንቱ ዎꬋናዉ ኮይያ ባብሎነ ካትያ ናቡካዳናጾራ ኩሽያንነ አ ኦላንቻቱዋ ኩሽያን አꬃደ እማና።

\par }{\PP “ሄዋፐ ስምና፥ ግብጼ ቢታይ ካሰዋዳን አሳይ ደእያ ቢታ ግዳናዋ። መꬍና ጎዳይ ሀዋ ኦዳይ።


\par }{\SH ጾሳይ ባረ አሳ አሻና
\par }
{\PP \VS{27}“ህንተኖ፥ ታ ቆማቶ፥ ያቆባ ዛረቶ፥ ያዮፕተ!\XREF{}{{\XO 46:27 }{\XT{ኤር. 30:10-11}}} ህንተኖ፥ እስራኤላቶ፥ ዳጋሞፕተ! ህንተ ሃኮ ሳን ደእሺና፥ ታን ህንተና አሻና፤ ህንተ ዛራቱዋካ ኡንቱንቱ ኦሞደቲደ ቢታፐ የድሳና። ያቆባ ዛራቱ ስሚደ፥ አየንቶ ቦቼናን ሳሮ ደአና። ኡንቱንታ አይ አሳይነ ያሽሰና።

\VS{28}ህንተኖ፥ ታ ቆማቶ፥ ያቆባ ዛረቶ፥ ታን መꬍና ጎዳይ ህንተናና ደእያ ድራዉ፥ ያዮፕተ! ታን ህንተና ላሌዳ ካዉተꬃቱዋ ኡባ ኡባና ꬋይሳና፤ ሽን ህንተና ኡባና ꬋይስከ። ታን ህንተና ልከ ፕርዳን ሙራና፤ ሙራይ ባይናን ህንተና ኡባና ጮ የድከ። ጾሳይ ሀዋ ኦዳይ” ያጌ።




\par }\Chap{47}{\SH ፕልስጼማ ፕርዳ
\par }
{\PP \VerseOne{1}ግብጼ ካቲ ጋዛ ኦሊደ ጾናናፐ ካሰቲደ፥ ፕልስጼማ ቢታ ጼልያዋን መꬍና ጎዳፐ ትምቢትያ ኦድያ ኤርማሳኮ ዬዳ ቃላይ ሀዋ።
\XREF{}{{\XO 47:1 }{\XT{ኢሳ. 14:29-31፤ ህዝ. 25:15-17፤ ኢዩ. 3:4-8፤ አሞጻ 1:6-8፤ ሶፎ. 2:4-7፤ ዛካ. 9:5-7}}}

\VS{2}መꬍና ጎዳይ ሀዋዳን ያጌ፤ “በእተ፥ ሁጲሳ ባጋ ቢታፐ ሃꬃይ ꬉቃናነ ድኡ ገሌዳ ኩንꬆ ሃꬃዳን ጎጋና። ቢታነ ቢታ ቦላን ደእያዋ ኡባ፥ ካታማቱዋነ ካታማቱዋ ግዶን ደእያ አሳ ኡባካ ሙካና። ያቶፐ አሳይ ዋሳና፤ ሄ ቢታን ደእያ ኡባይ ዬካና።

\VS{3}አያዉ ጎፐ፥ ኡንቱንቱ ፓራቱዋ ኮትያ፥ ፓራ ጋረቱዋ ጊረꬃነ ጋረቱዋ ይንግርያዋን ጎንዶርሳ ስሳና፤ አዎቱ ባረንቱ ኩሺ አርጋጬዳ ድራዉ፥ ባረንቱ ናናቱዋ ማዳናዉ ጉየ ስምክኖ።

\VS{4}ፕልስጼማ አሳ ꬋይሳናዉነ ጺሮሳነ ሲዶና አሳይ ፕልስጼማቱዋን ማደተናዳን፥ አቴዳዋንታ ቢታፐ ዎꬋናዉ ዎዲ ጋኬዳ። መꬍና ጎዳይ ፕልስጼማ አሳቱዋ፥ ሄዋንቱካ ሜድተራነ አባ ሃꬃን ዶደቴዳ ሳኣን አቴዳዋንታ ካፍቶራፐ ዬዳዋንታ ꬋይሳና ሀኔ።

\VS{5}ጋዛ አሳይ ዎልቃማ ካዩዋ ካዮቴዳ፤ አስቃሎና አሳይካ ስርጵ ጌዳ። ህንተኖ፥ አባ ዛንጋራን ባሻፐ አቴዳዋንቶ፥ ህንተ አዉደ ጋካናዉ፥ ህንተ ቦላ ቃንጸረꬂደ ካዮቲቴ?


\par }{\PP \VS{6}“ህንተ፥ ‘ኔኖ መꬍና ጎዳ ማሻዉ፥ ኔን ጮኡ ጌናን እጽያዌ አዉደ ጋካናሴ? ነ ሾኩዋን ስማ ገላ! ጮኡ ጋደ ሸምፓ!’ ያጊታ።

\VS{7}ሽን መꬍና ጎዳይ አ አዛዝና፥ እ ዋን ጮኡ ጎ ጊቴ? አስቃሎና ቦላነ አባ ዛንጋራን ቢታን ደእያ አሳ ቦላ እ አ ሱንꬅድጌዳ” ያጌ።




\par }\Chap{48}{\SH ሞኣባ ፕርዳ
\par }
{\PP \VerseOne{1}ሞኣባ ቢታ ጼልያዋን ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤
\XREF{}{{\XO 48:1 }{\XT{ኢሳ. 15:1—16:14፤ 25:10-12፤ ህዝ. 25:8-11፤ አሞጻ 2:1-3፤ ሶፎ. 2:8-11}}} “ናቦ ካታማዉ አየ አና! አያዉ ጎፐ፥ እ ባያና። ቅርያታይማ ካታማይ ካዉሻናነ ኦሞደታና፤ ኡንቱንቱ ጌሱካ ካዉሻናነ መኤረታና።

\VS{2}ሀዋፐ ህን ባጋን ሞኣባ ጬቁ ꬋያና። አያዉ ጎፐ፥ ሀሰቦና ካታማን ደእያ አሳይ ሞኣባ ቦላ፥ ‘ሃይተ! ሄ ቢታ አነ ኡባና ꬋይሴቶ’ ያጊደ ኢታባ ማቀቴዳ። ኔኖ፥ ማድሜና ካታማትዉ፥ ኔናካ ስርጵ ኦꬃና፤ ነ ጌዱዋ ኦላይ ካላና።


\par }{\PP \VS{3}“ሆሮናይማ አሳይ፥ ‘ላለꬃይነ ዎልቃማ ባሻይ ጋኬዳ’ ያጊደ ዋስያ ዋሱዋ ስስተ!

\VS{4}ሞኣበ መኤረታና፤ አ ናናቱ ዬክያ ዬኩዋ ስስተ!

\VS{5}ኡንቱንቱ ዬኪደ፥ ሉሂታ ፑደꬃ ከሳና፤ ሆሮናይማ ዱገꬃካ ባሻዉ ዋስያዋንቱ ዋሱዋ ስሲደ ዎꬋና።

\VS{6}ኡንቱንቱ እቱ እቱዋ፥ ‘ባቃትተ! ህንተ ሸምፑዋ አሽተ!’ መላ ደምባን ደእያ አሮኤራ ካታማ ማላ ግድተ።

\VS{7}ኔኖ፥ ሞኣባ ቢታዉ፥ ኔን ነ ዎልቃንነ ነ ዱረተꬃን ጬቀቴዳ ድራዉ፥ ኔንካ ኦሞደታና። ቃይ ካሞሻ ግያ ጾሳይካ ባረ ቄሳቱ ዋነ ባረ ሞድያዋንቱና እትፐ ኦሞደቲደ፥ ሀራሳ ባና።

\VS{8}መꬍና ጎዳይ ኦዴዳዋዳን፥ ካታማቱዋ ኡባ ꬋይስያዌ ያና፤ እት ካታምነ ደኤና፤ ዎምባይነ ደምባይ ኡባይ እትፐ ꬋያና።

\VS{9}ሞኣባዉ እ ፓሊደ አትያ ቀፍያ እምተ። አ ካታማቱ ኡባይ አይነ ባይናዋ ግዳና፤ እት አሳይነ ኡንቱንቱን ደኤና።


\par }{\PP \VS{10}“መꬍና ጎዳ ኦሱዋ ሸነኮ ጊደ ኦꬅያ ኡራይ ሸቀቴዳዋ ግዶ! ጾሳይ አዛዝ ዎꬅና፥ ሱꬃ ጉሰናዳን ባረ ማሻ ተእያ ኡራይካ ሸቀቴዳዋ ግዶ!


\par }{\PP \VS{11}“ሞኣበ ያላጋተꬃፐ ዶሚደ፥ እሻሉዋን ደኤዳ አሳ ማላ፤ እ ሀራ ቢታዉ ኦሞደትቤና። ሞኣበ ባꬃፐ ባꬃዉ ትገተናንነ ቃጸናን፥ ማልኡ ላመተናንነ ሳዉ አገናን፥ ኡቲደ ደእያ ዎይንያ ኤሳ ማላ።

\VS{12}ሞኣባ አꬅ የግያዋንታ ታን መꬍና ጎዳይ ኪትያ ጋላሳቱ ያና። ኡንቱንቱ አ አꬅ የጊደ፥ ባꬃፐ ጭንግርሳና፤ አ ባꬃ መንሬꬃና።

\VS{13}ያትና፥ እስራኤልያ አሳይ ባረ አማነቴዳ፥ ቤቴለን ደእያ ኤቃን ካዉሼዳዋዳን፥ ሞኣባ አሳይካ ባረ ጾሳን ካሞሻን ካዉሻና።


\par }{\PP \VS{14}“ህንተ፥ ‘ኑን ዎልቃማ አሳነ ምኖ ኦላንቻ’ ጊደ አያዉ ጬቀቲቴ?

\VS{15}በእተ፥ ሞኣባ ቢታይነ ያን ደእያ ካታማቱ ባዬድኖ። አ ያላጋ አቱማ አሳቱካ ሹከታናዉ ዱገ ቤድኖ። ታን ካቲ፥ ኡባፐ ዎልቃማ መꬍና ጎዳ ጌተትያዌ ሀዋ ኦዳይ።

\VS{16}ሞኣባ ባሻይ ማታቴዳ፤ ቱጋይ አ ቦላን ይያ ዎዲካ ኤሌሊደ ጋኬዳ።


\par }{\PP \VS{17}“አ ዩሹዋን ደእያ አሳዉ፥ አ ዎጋተꬃካ ኤርያ ኡባዉ፥ ‘ምኖ ግዴዳ ካዉተꬃ ጻምአይ ዋን መኤዴ! ቦንቼቴዳ ጻምአይ ዋን ክንቼቴዴ!’ ያጊደ ዝላልተ።


\par }{\PP \VS{18}“ህንተኖ፥ ድቦና ካታማን ደእያዋንቶ፥ ህንተ ቦንቾ ሳኣፐ ዎꬊደ፥ መላ ቢታን ኡትተ። አያዉ ጎፐ፥ ሞኣባ ꬋይስያዌ ህንተ ቦላንካ ያና፤ ህንተ ጌሱዋ ኡባካ ላላና።


\par }{\PP \VS{19}“አሮኤራ ካታማን ደእያዋንቶ፥ ኦግያ ዶናን ኤቂደ ጼልተ፤ ከስ አኪደ ባቃትያ አቱማ አሳነ ማጫ አሳ፥ ‘አዬ ከሴዳዌ?’ ያጊደ ኦችተ።


\par }{\PP \VS{20}“ኡንቱንቱ፥ ‘ሞኣበ መኤዳ ድራዉ ካዉሼዳ፤ አዉ ዬክተነ ዝላልተ! ሞኣበ ባዬዳዋ አርኖና ሻፋ ላንቂያን አዋይተ!’ ያጊደ ዛራና።


\par }{\PP \VS{21}“ገዝያን ደእያ ሆሎና፥ ያህጻ፥ መፋኣታ፥

\VS{22}ድቦና፥ ናቦ፥ ቤት-ድብላታይማ፥

\VS{23}ቅርያታይማ፥ ቤት-ጋሙላ፥ ቤት-ማኦና፥

\VS{24}ቅርያታነ፥ ቦጽራ ጌተትያ ካታማቱዋ ቦላንነ ማታንነ ሃኩዋን ደእያ ሞኣባ ካታማቱዋ ቦላን ፕርዳይ ዬዳ።

\VS{25}ሞኣባ ካጪ ቃንጸቴዳ፤ አ ቀሲካ መኤዳ።


\par }{\PP \VS{26}“መꬍና ጎዳ ቦላን ኦቶረቴዳ ድራዉ፥ ሞኣባ ኡሺደ ማꬆይተ። ባረ ጮሼዳ ጮሻ ቦላን ጎንዶረቶ፤ አሳይ ኡባይካ አ ቦላን ቅሊጮ።

\VS{27}ካሰ ኔን እስራኤልያ ቦላን ቅሊጫበይኪ? አባ ሃሳይያ ዎደ፥ ኔን ካꬋደ ሁጲያ ቃꬄዳዌ እስራኤሊ ካይሶቱዋ ግዶፐ ኦይቀቲኔየ?


\par }{\PP \VS{28}“ህንተኖ፥ ሞኣባን ደእያዋንቶ፥ ካታማፐ ከስ ቢደ፥ ሹቻ ጎንጎሉዋ ግዶን ደእተ። አፉዋ ዶናን ባረ ጎልያ ኬጽያ ሀራጳት ማላ ግድተ።

\VS{29}ሞኣበ ሎይꬅ ኦቶረቴዳ፤ ሞኣባ አሳይ አይ ኬሻ አይንቶ፥ አሌቅንቶነ ኦቶረትንቶ፥ ቃይ ባረንታ ኡንቱንቱ አይ ኬሻ ꬎቂስ ዎꬄደንቶ፥ ታን ስሳድ።

\VS{30}ታን መꬍና ጎዳይ ኡንቱንቱ አሌቁዋ ኤራይ፤ ሽን አይነ ማደና፤ ኡንቱንቱ ጬቁካ አያካ ኦና።

\VS{31}ሄዋ ድራዉ፥ ታን ሞኣባዉ ዋሳይ፤ ቂርሄሬሳ አሳዉካ ካዮታደ ዬካይ።


\par }{\PP \VS{32}“ህንተኖ፥ ሲብማ አሳዉ፥ ያእዜራ አሳዉ ዬክያዋፐ አꬃደ ታን ህንተዉ ዬካይ። ህንተ ታሺ ዳሺደ፥ ማጽያ አባ ፕኒደ፥ ያእዜራ ጋኬዳ ዎይንያ ቱራ ማላ፤ ሽን ህንተ ኦፍንꬃ ቴራነ ህንተ ዎይንያ ዉርጩዋ ቦንቂያዋንቱ ዪደ ꬋይስድጌድኖ።

\VS{33}ሎኦ ካꬃይ አይፍያ ሞኣባ ቢታፐ ፓሽካይነ ናሸቻይ አከት ክቼዳ። ዎይንያ ቴራ ጉምእያ ሳአቱዋፐካ ዎይንያ ኤሳይ ጎገናዳን ተአ ድጋድ። ኦንነ ላኤንꬆ አ እልሊድ ጉምኤና። አሳ ኮሻይ ስሰቶፐካ፥ ናሸቻ ኮሻ ግደና።


\par }{\PP \VS{34}“ኡንቱንቱ ሀሰቦናንነ ኤልኣለን ዋስያ ዋሱ ያሃጻ ጋካናዉ ስሰቴ። ቃይ ጾኣሮፐ ቢደ፥ ሆሮናይማነ ኤግላት-ሻሊሽያ ጋካናዉ ስሰቴ። ሀራይ አቶ ንምሪማ ሃꬃይካ መሌዳ።


\par }{\PP \VS{35}“ታን ሞኣባን አሳይ ጎይንያ ꬎቃ ሳአቱዋን ያርሽያዋንታ ባረንቱ ጾሳቶ እጻና ጩዋይያዋንታ ꬋይሳና። ታን መꬍና ጎዳይ ሀዋ ኦዳይ።

\VS{36}ኡንቱንቱ ካሰ ደሜዳ ዱረተꬃይ ኡባይ ሀእ ꬋይክቼዳ ድራዉ፥ ታ ዎዛናይ ሞኣባዉነ ቂርሄሬሳ አሳዉ ባልያን ህጽጽያን ዬክያዋዳን ዬኬ።

\VS{37}ኡንቱንቱ ኡባይ ባረንቱ ሁጲያነ ባረንቱ ቡቻ ሜዴድኖ፤ ባረንቱ ኩሽያካ ቃንጺደ ማዱꬄድኖ፤ ቃይ ባረንቱ ጼሳንካ ማቃ ዳንጬድኖ።

\VS{38}ሞኣባን ደእያ ጎልያ ሁጲያ ኡባንነ ዳባባን ዬኩዋፐ አትና፥ ሀራባይ ባዋ። አያዉ ጎፐ፥ ሞኣባ ታን ኦንነ ኮየና ኦቱዋዳን መንꬃድ። ታን መꬍና ጎዳይ ሀዋ ኦዳይ።


\par }{\PP \VS{39}“ሞኣበ አይ መኡዋ መኤዴ! አ አሳይነ አይ ዋሱዋ ዋስ! ሞኣበ ዬላቲደ፥ ባረ ዞክያ ዎራ አይ ዛሩዋ ዛሪ! ሄዋ ድራዉ፥ ሞኣበ ባረ ዩሹዋን ደእያ ኡባቶ ሚጭያዋነ ዳጋምያባ ግዴዳ” ያጌ።


\par }{\PP \VS{40}መꬍና ጎዳይ ሀዋዳን ያጌ፤ “አርጋንꬃይ ባረ ቀፍያ ፕድ ኦꬅ ፓሊደ ይያዋዳን፥ ሞርኪ ሞኣባ ቦላን ያና።

\VS{41}አ ካታማቱ ኦይቀታና፤ አ ጌሳቱካ አከታና። ሄ ጋላስ ሞኣባ ምኖ ኦላንቻቱዋ ዎዛናይካ ኦይꬃይ ኦይቄዳ ማጫ ምሽራት ዎዛና ማላ ግዳናዋ።

\VS{42}ሞኣበ ታ ቦላን፥ መꬍና ጎዳ ቦላን ማካሌዳ ድራዉ ꬋያና፤ ሀዋፐ ስንꬃዉ እ ካዉተꬃ ግደና።


\par }{\PP \VS{43}“ህንተኖ፥ ሞኣባን ደእያዋንቶ፥ ያሽያዌ፥ ኦላይነ ጲሪ ህንተና ናጌ። ታን መꬍና ጎዳይ ሀዋ ኦዳይ።

\VS{44}ያሽያዋፐ ባቃቲደ ዎጽያ ኦንነ ኦላን ኩንዳና፤ ቃይ ኦላፐ ፑደ ከስያ ኦንነ ጲርያን ኦይቀታና። አያዉ ጎፐ፥ ታን ሞኣባ ሙርያ ዎድያን ሄዋ ኦꬃና። መꬍና ጎዳይ ሀዋ ኦዳይ።


\par }{\PP \VS{45}“ባቃቲደ ቤዳዋንቱ ዎልቃ ꬋዪደ፥ ሀሰቦና ካታማ ኩዋን ኤቄድኖ። አያዉ ጎፐ፥ ሀሰቦና ካታማፐ ታማይ፥ ቃይ ካቲ ስሆን በን ደኤዳ ጎልያፐ ላጩ ከሲደ፥ ሞኣባ ቢታ ኡባነ አን ደእያ ማካላንቻ አሳ ማና።

\VS{46}ሞኣባ አሳዉ፥ ህንተዉ አየ አና! ካሞሻ ግያ ጾሳዉ ጎይንያዋንቱ ꬋዬድኖ፤ ኡንቱንቱ አቱማ ናናቱነ ማጫ ናናቱ ኦሞደቲደ ቤድኖ።


\par }{\PP \VS{47}“ግዶፐነ፥ ዉርሰꬃ ዎደቱዋን ታን ሞኣባ አሳዉ ዛራደ ሳኣ እሻልሳና። ታን መꬍና ጎዳይ ሀዋ ኦዳይ” ያጌ።

\par }{\PP ሞኣባ ቦላ ኦደቴዳ ትምቢቲ ሀዋን ዉሬዳ።




\par }\Chap{49}{\SH አሞና ፕርዳ
\par }
{\PP \VerseOne{1}አሞና አሳ ጼልያዋን መꬍና ጎዳይ ሀዋዳን ያጌ፤ “እስራኤልያዉ አቱማ ናአይ ባዌ? ዎይ ላትያዌ ባዌ? ያትና፥ ሞሎካ ግያ ጾሳዉ ጎይንያ አሳቱ ጋዳ ቢታ አያዉ ኦይቄድኖ? ኡንቱንቱ ካታማንካ አያዉ ኡቴድኖ?\XREF{}{{\XO 49:1 }{\XT{ህዝ. 21:28-32፤ 25:1-7፤ አሞጻ 1:13-15፤ ሶፎ. 2:8-11}}}

\VS{2}አሞና አሳይ ደእያ ራባ ካታማ ቦላን ኦላ ዋሱ ስሰታናዳን፥ ታን መꬍና ጎዳይ ኦꬃና ጋላሳቱ ያና። ሄ ካታማይ ኮለቲደ፥ መላ አታናዋ። አ ዩሹዋን ደእያ ቄር ካታማቱካ ታማን ጹገታና። እስራኤልያ አሳይካ ባረና ባረ ላታፐ የደርሴዳዋንታ የደርሳና። ታን መꬍና ጎዳይ ሀዋ ኦዳይ።


\par }{\PP \VS{3}“ህንተኖ፥ ሀሰቦና አሳቶ፥ አታ ካታማይ ኮለት ክቼዳ ድራዉ ዝላልተ! ህንተኖ፥ ራባ አሳቶ፥ ዬክተ! ማቃ ማዪደ ካዮትተ! ቃይ ዎዛና ባዪደ፥ ካታማ ግምቢያ ግዶን ዎጸረትተ! አያዉ ጎፐ፥ ህንተ ጾሳይ ሞሎክ ባረ ቄሳቱ ዋነ ባረ ሞድያዋንቱና ኦሞደታና።

\VS{4}ህንተኖ፥ አማኑ ባይና አሳቶ፥ ህንተ፥ ‘ኑ ቦላን ኦን ዎራጂ?’ ያጊደ ህንተ ዱረተꬃንነ ህንተ አራዳ ዎምባቱዋን አያዉ ጬቀቲቴ?

\VS{5}ታን ነ ዩሹዋን ደእያዋንቱ ኡባይ ኔና ዳጋንꬃናዳን ኦꬃና። ታን መꬍና ጎዳይ፥ ኡባፐ ዎልቃማ መꬍና ጎዳይ ሀዋ ኦዳይ። ህንተ ኡባይካ ከሲደ ባቃታና፤ ቃይ ባቃቲደ ቤዳዋንታ ሺሽያዌ ꬋያና።


\par }{\PP \VS{6}“ግዶፐነ፥ ዉርሰꬃ ዎደቱዋን ታን አሞና አሳዉ ዛራደ እሻልሳና። ታን መꬍና ጎዳይ ሀዋ ኦዳይ” ያጌ።


\par }{\SH ኤዶማ ፕርዳ
\par }
{\PP \VS{7}ኤዶማ ቢታ ጼልያዋን ኡባፐ ዎልቃማ መꬍና ጎዳይ ሀዋዳን ያጌ፤ “ተማና አሳዉ አꬌዳ ኤራተꬃይ ባዌ? ጭንጫ አሳቱዋፐ ዞሪ ꬋይ ክቼዴ? ኡንቱንቱ አꬌዳ ኤራተꬃይ ኡንቱንቱፐ ጎዘት ክቼዴ?\XREF{}{{\XO 49:7 }{\XT{ኢሳ. 34:5-17፤ 63:1-6፤ ህዝ. 25:12-14፤ 35:1-15፤ አሞጻ 1:11-12፤ አብድ. 1-14፤ ሚልክ. 1:2-5}}}

\VS{8}ህንተኖ፥ ዳዳናን ደእያዋንቶ፥ ባቃቲደ ጪማ ጎንጎሉዋን ቆሰትተ! አያዉ ጎፐ፥ ታን ኤሳ ዘረꬃ ሙርያ ዎድያን፥ አ ቦላ ባየꬃ አሀና።

\VS{9}ዎይንያ ማጽያዋንቱ ዮፐ፥ ማጺደ ቃርምያ አሽክኖ? ካይሳቱ ቃማ ገሎፐካ፥ ባረንታ ኮሽያዋ ጻላላ አክክኖ?

\VS{10}ሽን ታን ኤሳ ዘረꬃ ቃራደ ካሎ አሻና፤ ኡንቱንቱ ቆሰታናዉ ዳንዳየና ማላ፥ ኡንቱንቱ ቆሰትያ ሳአቱዋካ ታን ቃራደ፥ ቆንጨ ሳኣ ኦꬃና። ኤሳ ዘረꬃይ፥ አ ዳቦቱነ አ ሾሮቱ ኡባይ ꬋያና።

\VS{11}ህንተ ግዶን ደእያ አዉ ሀይ ድጌዳ ናናቱዋ ታዉ አግ ባሽተ፤ ኡንቱንታ ታን ድቻና። ቃይ ህንተ አምኤቱካ ታናን አማነትኖ” ያጌ።


\par }{\PP \VS{12}መꬍና ጎዳይ ሀዋዳን ያጌ፤ “ስም ሙረታናዉ በሰና አሳቱ ሙሩዋ ጹኣ ኡሽያዋንታ ግዶዋፐ አትና፥ ህንተ ዋን ሙረተናን አታና ጊደ ቆፒቴ? ቱማ ህንተካ ሙሩዋ ጹኣፐ ኡሺታፐ አትና፥ ጮ አትክታ።

\VS{13}ቦጽራ ካታማይ መላ ግዲደ አታና፤ አ በኤዳ አሳዉ ኡባዉ ዳጋንꬅያባ፥ ቅሊጭያባነ ቦርያባ ግዳናዋ። ቃይ አ ዩሹዋን ደእያ ቄር ካታማቱ ኡባይካ መꬍናዉ ኮለቲደ አታናዋ። ሀዋ ታን መꬍና ጎዳይ ታ ሱንꬃን ጫቃይ” ያጌ።


\par }{\PP \VS{14}ታን መꬍና ጎዳፐ ዬዳ እት ኪታ ስሳድ። ካዉተꬃቱዋ ግዶ ኪተቴዳዌ፥ “ኤዶማ ቦላ ዶዳናዉ ሺቅተ! አናና ኦለታናዉ ደንድተ!” ያጌዳ።


\par }{\PP \VS{15}መꬍና ጎዳይ ሀዋዳን ያጌ፤ “ስም ታን ህንተና ካዉተꬃቱዋ ግዶን ጉꬃና፤ አሳ ግዶንካ ካቴዳዋንታ ኦꬃና።

\VS{16}ህንተኖ፥ ሹቻ ጎንጎሉዋንነ ደርያ ቦላን ደእያዋንቶ፥ ህንተ ያሽስያ ያሻይነ ህንተ ኦቶሩ ህንተና ጭሜዳ። ህንተ ህንተ ጎልያ አርጋንꬃዋዳን ꬎቃን ኬጾፐካ፥ ታን ህንተና ሄዋፐካ ዱገ ዎꬃና።


\par }{\PP \VS{17}“ኤዶማ ቢታይ አሳ ዳጋንꬅያ ቢታ ግዳናዋ። ያና አꬍያ አሳይ ኡባይ አ ባየꬃ በኢደ፥ ዳጋማናነ፥ ‘ፖራ!’ ጋና።

\VS{18}ሶዶምነ ጋሞር ባረንቱ ዩሹዋን ደእያ ካታማቱዋና ባይያ ዎደ ሀኔዳዋዳን፥ ኦንነ ያን ደኤና፤ አሳይ ኡባካ ያን ኡተና። ታን መꬍና ጎዳይ ሀዋ ኦዳይ።
\XREF{}{{\XO 49:18 }{\XT{ዶመꬃ 19:24-25}}}


\par }{\PP \VS{19}“ዮርዳኖሳ ሻፋ ላንቂያን ደእያ ዎራፐ ሎኦ ቆሩ ደኢያሳ ቆፐናን ከስያ ጋሙዋዳን፥ ታን ያደ፥ ኤዶማ አሳቱዋ ቆፐናን ኡንቱንቱ ቢታፐ የደርሳና። ሄዋፐ ጉይያን፥ ታ ዶሬዳ አሳ አ ቦላን ሱንꬃና። ታ ማላይ ባዋ፤ ታን ኦꬃና ጌዳዋካ ተአናዉ ዳንዳይያ አሳይ ባዋ። አይ ሄንꬃንቻይ ታናና ኤቀታናዉ ዳንዳዪ?


\par }{\PP \VS{20}“ሄዋ ድራዉ፥ ታን መꬍና ጎዳይ ኤዶማ ቦላንነ ተማና ካታማ አሳ ቦላን ኦꬃናዉ ሀልቼዳዋነ ቆፔዳዋ ስስተ! ኡንቱንቱ ናናቱዋ ዎልቃን ጎቺደ አፋና፤ ሄዋ ጋሱዋን ኡንቱንቱ ሶ አሳይ ኡባይ ዳጋማና።

\VS{21}ኤዶማ ኩንደꬃ ጊረꬃይ ቢታ ቃꬃና፤ ኤዶማቱዋ ዋሱካ ዞኦ አባ ጋካናዉ ስሰታና።

\VS{22}አርጋንꬃይ ባረ ቀፍያ ፕድ ኦꬂደ፥ ቦላፐ ዱገ ኤለካ ፓሊደ ይያዋዳን፥ ሞርኪ ቦጽራ ቦላን ያና። ሄ ጋላስ ኤዶማ ኦላንቻቱ ኦይꬃይ ኦይቄዳ ምሽራቲዳን ህርጋና” ያጌ።


\par }{\SH ዳማስቆ ፕርዳ
\par }
{\PP \VS{23}ዳማስቆ ጼልያዋን ጾሳይ ሀዋዳን ያጌ፤ “ኢታ ኦዱዋ ስሴዳ ድራዉ፥ ሀማታነ አርፋዳ ካታማቱዋን ደእያ አሳይ ዬላቴዳነ ያዬዳ። ቤታይ ሾጭያ አባዳን፥ ኡንቱንታ ዎዛናይ ሸምፑዋ ደማናዉ ዳንዳይቤና።
\XREF{}{{\XO 49:23 }{\XT{ኢሳ. 17:1-3፤ አሞጻ 1:3-5፤ ዛካ. 9:1}}}

\VS{24}ዳማስቆ አሳይ ዳቡሬዳ፤ ኡንቱንቱ ዳጋማን ሻባረቲደ ባቃቴድኖ፤ ምሽራቶ ኦይꬃይ ኦይቂያዋዳን፥ መቱነ ቱጋይ ኡንቱንታ ኦይቄዳ።

\VS{25}ናሸቻይ ኩሜዳ ሄ ኤረቴዳ ካታማይ አሳይ ደኤና ሳኣ ግዳናዋ!

\VS{26}ሄዋ ድራዉ፥ ሄ ጋላሳን ሄ ካታማን ደእያ ያላጋ አቱማ አሳ ኡባይ ካታማ ግዶ ኦገቱዋን ሀይቃና፤ ኦላንቻቱ ኡባይካ ዉራና። ታን፥ ኡባፐ ዎልቃማ መꬍና ጎዳይ ሀዋ ኦዳይ።

\VS{27}ታን ዳማስቆ ካታማ ድርሳ ግምቢያን ታማ የዳና፤ ሄ ታማይ በንሀዳዳ ካዉተꬃ ጎልያ ኡባ ማና” ያጌ።


\par }{\SH ቄዳረ ያራቱዋ ቦላነ ሀጾራ ካዉተꬃቱዋ ቦላ ያና ፕርዳ
\par }
{\PP \VS{28}ባብሎነ ካቲ ናቡካዳናጾር ኦሊደ ጾኔዳ ቄዳረነ ሀጾራ ካዉተꬃቱዋ ጼልያዋን መꬍና ጎዳይ ሀዋዳን ያጌ፤ “ደንድተ፤ ቄዳረ አሳ ኦልተ! ሄ አዋይ ዶልያ ባጋና ደእያ አሳ ዉርስተ!

\VS{29}ኡንቱንቱ ዱንካነቱዋነ ኡንቱንቱ ዉደቱዋ አክተ! ኡንቱንቱ ጋርዳቱዋ፥ ኡንቱንቱ ማጹዋ ኡባነ ኡንቱንቱ ጋሎቱዋ አክተ! ያቲደ ኡንቱንቶ፥ ‘ህንተ ዩሾ ኡባን ሻቢርሳይ ደንዴዳ!’ ያጊደ ኦድተ።


\par }{\PP \VS{30}“ህንተኖ፥ ሀጾራን ደእያዋንቶ፥ ባብሎነ ካቲ ናቡካዳናጾር ህንተ ቦላን ኢታባ ኦꬃናዉ ማቀት ኡቴዳ ድራዉ፥ ባቃትተ፤ ሃኮ ሳ ቢደ፥ ጪማ ጎንጎሉዋን ቆሰትተ! መꬍና ጎዳይ ሀዋ ኦዳድ።


\par }{\PP \VS{31}“ናቡካዳናጾራ፥ ደንዳ! ህርግ ባይናን ሳሮ ደእያ ካዉተꬃቱዋ ቦላ ዎራጃ! ታን መꬍና ጎዳይ ሀዋ ኦዳይ። ኡንቱንቱ ካታማ ግምቢያዉ እፍꬃይ ዎይ ኩሉቡ ባዋ። ኡንቱንቱ ባረካ ደኢኖ።


\par }{\PP \VS{32}“ኡንቱንቱ ጋሎቱ ቦንቀታና፤ ኡንቱንቱ ዉዲካ ኦሞደታና። ባረንቱ ሁጲያ ሹፌርያ ሜድስያዋንታ ኡባ ታን ጫርኩዋን ላላና፤ ታን ኡባ ሳና ኡንቱንቱ ቦላ ባየꬃ አሀና። ታን መꬍና ጎዳይ ሀዋ ኦዳይ።

\VS{33}ሀጾር መꬍናዉካ ዎራካናቱ ደእያ ባዞ ግዲደ አታናዋ። ኦንነ ያን ደኤና፤ አሳይ ኡባካ ያን ኡተና” ያጌ።


\par }{\SH ኤላማ ፕርዳ
\par }
{\PP \VS{34}ይሁዳ ካቲ ሰደቅያስ ኮይሮ ካተቴዳ ዎደ፥ ኤላማ ቢታ ጼልያዋን መꬍና ጎዳፐ ኤርማሳኮ ዬዳ ቃላይ ሀዋ።

\VS{35}ኡባፐ ዎልቃማ መꬍና ጎዳይ ሀዋዳን ያጌ፤ “ኤላማዉ ዋና ዎልቃ ግድያ ኡንቱንቱ ዎንዳፍያ አሳቱዋ ታን ዎꬋና።

\VS{36}ኡባ ሳና ታን ኤላማ ቦላን ጫርኩዋ አሀና፤ ኡንቱንታካ ሄ ጫርኩዋን ኡባሳ ላላና። ሄዋ ድራዉ፥ ኤላማ አሳይ ላለቲደ ጋከና ቢታይ ደኤና።

\VS{37}ኡንቱንቱ ሞርከቱዋ ስንꬃንነ ኡንቱንታ ዎꬋናዉ ኮይያዋንቱ ስንꬃን ታን ኤላማ ዳጋንꬃና። ታን ታ ዎልቃማ ሀንቁዋን ኡንቱንቱ ቦላ ባየꬃ አሀና። ታን መꬍና ጎዳይ ሀዋ ኦዳይ። ታን ኡንቱንታ ꬋይሳና ጋካናዉ፥ ማሻን የደርሳና።

\VS{38}ታን ኤላማ ካትያነ ኡንቱንቱ ካፖቱዋ ꬋይሳደ፥ ታ ካዉተꬃ አራታ ያን ዎꬃና ያጌ መꬍና ጎዳይ።


\par }{\PP \VS{39}“ግዶፐነ፥ ዉርሰꬃ ዎደቱዋን ታን ኤላማ አሳ ዛራደ እሻልሳና። ታን መꬍና ጎዳይ ሀዋ ኦዳይ” ያጌ።




\par }\Chap{50}{\SH ባብሎነ ፕርዳ
\par }
{\PP \VerseOne{1}ባብሎነ ቢታነ ባብሎነ አሳ ጼልያዋን ትምቢትያ ኦድያ ኤርማሳ ባጋና መꬍና ጎዳይ ኦዴዳ ቃላይ ሀዋ:\XREF{}{{\XO 50:1 }{\XT{ኢሳ. 13:1—14:23፤ 47:1-15}}}

\VS{2}“ካዉተꬃቱዋ ግዶን ኦድተነ አዋይተ። ባንድራ ꬎቁ ኦꬅ ኦይቂደ፥ አያነ ቆሰናን፥ ሀዋዳን ያጊደ ኦድተ፤ ‘ባብሎነ ኩንዴዳ! ቤላነ ማርዱካ ጌተትያ አ ጾሳቱካ ዬላቴድኖነ መኤረቴድኖ። ቃይ አ ምስለቱነ አ ኤቃቱ መኤረቴድኖ።

\VS{3}ሁጲሳ ባጋ ቢታፐ እት ካዉተꬃይ ያና፤ ባብሎነ ቢታ ባይዛና። ያቶፐ አሳይካ መሂካ ኡባይ ባቃታና፤ ኦንነ ያን ደኤና’ ያግተ” ያጌዳ።


\par }{\SH እስራኤልያ አሳይ ስማና
\par }
{\PP \VS{4}መꬍና ጎዳይ ሀዋዳን ያጌ፤ “ሄ ዎድያንነ ሄ ጋላሳቱዋን እስራኤልያ አሳይነ ይሁዳ አሳይ እትፐ ግዲደ፥ ዬኪደ ያና፤ መꬍና ጎዳ ባረንቱ ጾሳ ኮያና።

\VS{5}ኡንቱንቱ ጽዮነ አፍያ ኦግያ ኦቺደ፥ ባረንቱ ስንꬃ ያ ዛሪደ፥ ‘ሃይተ!’ ኑን ኡባካ ዶገተና መꬍና ጫቁዋ መꬍና ጎዳና አነ ጫቀቴቶ ያጋና።


\par }{\PP \VS{6}“ታ አሳይ ባዬዳ ዶርሳቱዋ ማላ ግዴዳ፤ ኡንቱንቱ ሄንꬃንቻቱ ኡንቱንታ ባለꬂደ፥ ደርያን ዎራ የዴድኖ። እት ሳፐ ሀራ ደርያ ቶይላካቲደ፥ ባረንቱ አቅያ ሳኣ ዶጌድኖ።

\VS{7}ደሜዳ ኡባይ ኡንቱንታ ሻንካቴዳ። ኡንቱንቱ ሞርከቱ፥ ‘ኑን አይነ ባይዝበይኮ፤ ሀዌ መቱ ኡባይ ኡንቱንታ ጋኬዳዌ፥ ኡንቱንቱ መꬍና ጎዳ፥ ባረንቱ ሸምፑዋ ሳኣ፥ መꬍና ጎዳ ባረንቱ ማይዛ አዎቱዋ ህዶታ ናቄዳ ግሻሳ’ ያጌድኖ።


\par }{\PP \VS{8}“ህንተኖ፥ እስራኤልያ አሳቶ፥ ሀእ ስም ባብሎነ አሳ ግዶፐ ከሲደ ባቃትተ! ባብሎናቱዋ ቢታፐ ቢተ! ያቲደ ዉድያ ካለꬅያ ዴሻ ኦርግያ ማላ ግድተ።
\XREF{}{{\XO 50:8 }{\XT{ሳፃ 18:4}}}\XREF{}{{\XO 50:8 }{\XT{ሳፃ 18:4}}}

\VS{9}አያዉ ጎፐ፥ ታን ሁጲሳ ባጋ ቢታፐ ዎልቃማ ዎልቃማ ካዉተꬃቱዋ ጭታቱዋ ደንꬃደ፥ ባብሎነ ቦላ አሃደ ደአይ። ኡንቱንቱ አ ኦሊደካ ኦይቃና፤ ኡንቱንቱ ዎንዳፊ ዱኪደ የዴዳ ሂላንቻ ኦላንቻ ማላ።

\VS{10}ባብሎነ ቢታይ ቦንቀታና፤ አ ቦንቂያ ኡባይ ካላና። ታን መꬍና ጎዳይ ሀዋ ኦዳይ።


\par }{\SH ባብሎነ ኩንደꬃ
\par }
{\PP \VS{11}“ህንተኖ፥ ባብሎነ አሳቶ፥ ታ አሳ ቦንቂያዋንቶ፥ ህንተ ናሸቲደ፥ ፖጩ ጌድታ። ቆሩዋ ካሌዳ ኡሳቲዳን፥ ህንተ ጲጽሌድታ፤ ዎታራ ፓራዳን ጫጌድታ።

\VS{12}ሽን ሀእ ህንተ ዋና ካታማይ ዬላታናነ ካዉሻና። ቃይ ካዉተꬃቱዋ ግዶንካ ባብሎነ ኡባፐ ዉርሰꬃ ግዳናዋ፤ ሃꬅ ባይና መላ ቢታ ግዳናዋ።

\VS{13}መꬍና ጎዳ ሀንቁዋ ጋሱዋን፥ ባብሎነ አሳይ ደኤናሳ ግዳናዋ፤ እ ኡባና ኮለተና። አ ላንቂያና አꬍያ ኡባይ አ ቦላን ጋኬዳ ቦሻ በኢደ፥ ዳጋማናነ፥ ‘ፖራ!’ ጋና።


\par }{\PP \VS{14}“ህንተኖ፥ ዎንዳፍያ ዱክያዋንቶ፥ ባብሎነ ኦላናዉ አ ዩሹዋን ሳልፕተ፤ እ መꬍና ጎዳ ቦላን ናጋራ ኦꬄዳ ድራዉ፥ ህንተ ፖꬃቱዋን ኡባን አ ዱክተ።

\VS{15}ኡባ ባጋናካ ባብሎነ ቦላን ኦላ ዋሱዋ ዋስተ! ባብሎነ ኩሽያ እሜዳ፤ አ አዱሳ ግምበቱ ኩንዴድኖ፤ አ ግምቢያ ድርሳይካ ኮለቴዳ። መꬍና ጎዳይ አ ቦላን ሀሉዋ ከሲደ ደእያ ድራዉ፥ ህንተካ አ ቦላን ሀሉዋ ከስተ! እ ሀራቱ ቦላን ኦꬄዳዋ ህንተካ አ ቦላን ኦꬅተ!

\VS{16}ዘረꬃ ዘርያዋነ ጫካ ዎደ ሺሻናዉ ከስያዋ ኡባ ባብሎነፐ ꬋይስተ። ኡንኤꬅያዋንቱ ማሻዉ ያዬዳ ድራዉ፥ ሄ ቢታን ደእያ አሳይ ኡባይ ባረ ያራኮ ያራኮ ስሚደ፥ ባረ ቢታ ቢታ ባቃታና።


\par }{\SH እስራኤልያ አሳይ ስማና
\par }
{\PP \VS{17}“እስራኤሊ ጋሙ የደርሲደ ላሌዳ ዶርሳ ማላ። ኮይሮ አሶረ ካቲ አ አሹዋ ሜዳ፤ ዉርሰꬃን ቃይ ባብሎነ ካቲ ናቡካዳናጾር አ መቀꬃ ꬎጌዳ።

\VS{18}ሄዋ ድራዉ፥ ኡባፐ ዎልቃማ መꬍና ጎዳይ፥ እስራኤልያ ጾሳይ፥ ታን ሀዋ ኦዳይ: አሶረ ካትያ ታን ሙረዳዋዳን፥ ባብሎነ ካትያካ አ ቢታካ ሙራና።

\VS{19}ሽን እስራኤልያ እ ሄመትያ ሳኣ ዛራና፤ ቃርመሎሳነ ባሳነ ደረቱዋን እ ሄመታና። ቃይ ኡንቱንቱ ኤፍሬማ ገዝያንነ ጋላኣደ ገዝያን ካሊደ ማና።

\VS{20}ሄ ዎድያንነ ሄ ጋላሳቱዋን አሳይ እስራኤልያን ባይዙዋ ኮያና፤ ሽን ባይዙ ꬋያና፤ ይሁዳን ናጋራ ኮያና፤ ሽን ቤተና። አያዉ ጎፐ፥ ሀይቁዋፐ ታን አሼዳ እስራኤልያ አሳ አቴዳዋንቱ ናጋራ ታን አቶ ያጋና። ታን መꬍና ጎዳይ ሀዋ ኦዳይ” ያጌ።


\par }{\SH ባብሎነ ፕርዳ
\par }
{\PP \VS{21}ቃይካ መꬍና ጎዳይ ሀዋዳን ያጌ፤ “ምራታይማ ቢታነ ፕቆዳ ቢታን ደእያ አሳ ቦላን ደንድተ፤ ኡንቱንታ ኦልተ፥ ዎꬍተነ ኡንቱንታ ሙለ ꬋይስተ። ታን ህንተና አዛዜዳዋዳን ኡባባ ኦꬅተ።

\VS{22}ሄ ቢታን ኦላ ዋሱ ስሰቴ፤ ዎልቃማ ባሻይካ ጋኬዳ።

\VS{23}ቢታ ሳኣ ኡባ ሊቅስያ ድጅኑ አይ መኡዋ መኤዴ! አይባ ሊቁዋ ሊቄዴ! ካዉተꬃቱዋ ኡባ ግዶን ባብሎነ አይባ ዳጋንꬅያባ ግዴዴ!

\VS{24}ኔኖ፥ ባብሎነ፥ ታን ኔና ኦይቃናዉ ጲርያ ዎꬃድ፤ ኔን ኤረናን ደኣደ ገላደ ኦይቀታዳ። ኔን ታናና፥ መꬍና ጎዳና ጋዳቴዳ ድራዉ ኦይቀታዳ።

\VS{25}ታን መꬍና ጎዳይ ታ ኦላ ሚሻ ዎꬅያ ጎልያ ዶያድ፤ ታ ሀንቁዋ ኦላ ሚሻ አፐ ከሳድ። አያዉ ጎፐ፥ ታን ጎዳይ፥ ኡባፐ ዎልቃማ መꬍና ጎዳይ ባብሎነ ቢታን ኦꬅያ ኦሱ ደኤ።

\VS{26}ያና ሃና አ ቦላ ዶድተ! ካꬃይ ደእያ አ ጎታራቱዋ ፖግተ፤ ኦሞዱዋካ ካꬃዳን እት ዲራን ጉፕተ! አያነ አሸናን ዉርስ ꬋይስተ!

\VS{27}ቦራቱዋ ሹክያዋዳን፥ ኡንቱንቱ ኦላንቻቱዋ ሲፍተ! ባብሎነ አሳዉ አየ አና! አያዉ ጎፐ፥ ኡንቱንቱ ጋላሳይ፥ ኡንቱንቱ ሙረትያ ዎዲ ጋኬዳ።


\par }{\PP \VS{28}“ኦሞደቴዳ አሳቱ ባብሎነፐ ከስ አኪደ፥ የሩሳላመ ባቃታና። ባብሎነ ቢታ አሳይ ጌሻ ጎልያ ቦላን ኦꬄዳባዉ መꬍና ጎዳይ ኡንቱንቱ ጾሳይ ሀሉዋ ከስያዋ ኡንቱንቱ ጽዮነን ሃሳያና።


\par }{\PP \VS{29}“ባብሎነ ኦላናዉ ዎንዳፍያ ዱክያዋንታ ኡባ ጼግተ፤ እቱነ ከስ አከናዳን፥ ኡንቱንቱ አ ዩሹዋን ዶድኖ። መꬍና ጎዳ ቦላ፥ እስራኤልያ ጌሻ ቦላ፥ እ ኦቶረቴዳ ድራዉ፥ አዉ አ ኦሱዋዳን ዛርተ። እ ሀራቱ ቦላን ኦꬄዳዋዳን፥ አ ቦላንካ ኦꬅተ።\XREF{}{{\XO 50:29 }{\XT{ሳፃ 18:6}}}

\VS{30}ሄዋ ድራዉ፥ አ ያላጋ አቱማ አሳቱ ካታማ ግዶ ኦግያን ሀይቃና፤ ሄ ጋላስ አ ኦላንቻቱ ኡባይ ꬋያና። ታን መꬍና ጎዳይ ሀዋ ኦዳይ” ያጌ።


\par }{\PP \VS{31}ጎዳይ፥ ኡባፐ ዎልቃማ መꬍና ጎዳይ ሀዋዳን ያጌ፤ “ኔኖ፥ ኦቶራንቻዉ፥ ታን ነ ቦላ ደንዳድ። አያዉ ጎፐ፥ ነ ጋላሳይ፥ ኔን ሙረትያ ዎዲ ጋኬዳ።

\VS{32}ኦቶራንቻይ ꬉበቲደ ኩንዳና፤ አ ፑደ ደንꬅያዌካ ደኤና። ታን አ ካታማቱዋ ግዶን ታማ ኤꬃና፤ ሄ ታማይ ዩሹዋን ደእያ ኡባ ም ድጋና” ያጌ።


\par }{\PP \VS{33}ኡባፐ ዎልቃማ መꬍና ጎዳይ ሀዋዳን ያጌ፤ “እስራኤልያ አሳይነ ይሁዳ አሳይ እትፐ ናቀቴዳ። ኡንቱንታ ኦሞዲደ አፌዳዋንቱ ኡንቱንታ ዎልቃፐ ምንስ ኦይቄድኖ፤ የደናን ድጌድኖ።

\VS{34}ሽን ኡንቱንታ ዎዝያዌ ምና፤ አ ሱንꬃይካ ኡባፐ ዎልቃማ ጾሳ። እ ኡንቱንቱ ቢታዉ ሸምፑዋ እማናዉ፥ ኡንቱንቱ ድራዉ ሞተቴ። ሽን ባብሎነ ቢታን ደእያዋንቱ ሻቢርሳ እማና።


\par }{\PP \VS{35}“ባብሎነ አሳይነ ባብሎነ ቢታን ደእያዋንቱ ማሻን ሀይቂኖ!

\par }{\PP “አ ካፓቱነ አ አꬌዳ ኤራንቻቱ ማሻን ሀይቂኖ! ታን መꬍና ጎዳይ ሀዋ ኦዳይ።


\par }{\PP \VS{36}“አ ዎርዱዋ ትምቢትያ ኦድያዋንቱ፥ ኤያቱ ማሻን ሀይቂኖ!

\par }{\PP “አ ዎልቃማ ኦላንቻቱ፥ ዳጋሜዳዋንቱ ማሻን ሀይቂኖ!


\par }{\PP \VS{37}“አ ፓራቱዋ ቦላነ አ ፓራቱዋ ጋረቱዋ ቦላ፥ ቃይ ማጫ አሳ ማላ ግዴዳ አ አላጋ ኦላንቻቱዋ ቦላ ማሻይ ዮ!

\par }{\PP “አ ዱረታ ምንጅያ ጎልያ ቦላ ማሻይ ዮ! ያቶፐ አ ዱረታይ ኡባይ ቦንቀታና።


\par }{\PP \VS{38}“አ ቦላ ኮሻይ ዮ! ያቶፐ አ ሃꬃይ መላና። አያዉ ጎፐ፥ ባብሎነ ቢታይ ኤቃ ምስለቱ ኩሜዳ ቢታ፤ ሄ ምስለቱ አሳ ዳጋንꬂኖነ ኤያይኖ።


\par }{\PP \VS{39}“ሄዋ ድራዉ፥ ባብሎነ ባዞ ዶአቱነ ዎራካናቱ ደእያ ሳኣ ግዳናዋ፤ ቃይ ሶጎነቱካ አን ደአና። አን መꬍናዉካ አሳይ ደኤና፤ የለታ ኡባንካ አሳይ አን ኡተና።
\XREF{}{{\XO 50:39 }{\XT{ሳፃ 18:2}}}

\VS{40}ጾሳይ በን ሶዶማነ ጋሞራ ኡንቱንቱ ዩሹዋን ደእያ ካታማቱዋና እትፐ ꬋይሴዳዋዳን፥ ባብሎነን ኦንነ ደኤና፤ አሳይ ኡባካ ያን ኡተና። ታን መꬍና ጎዳይ ሀዋ ኦዳይ።
\XREF{}{{\XO 50:40 }{\XT{ዶመꬃ 19:24-25}}}


\par }{\PP \VS{41}“በእተ፥ አሳይ ሁጲሳ ባጋ ቢታፐ ዬ፤ ምኖ ካዉተꬃቱነ ዳሮ ካተቱ ሳኣ ጋጻፐ ያናዉ ደንዲኖ።

\VS{42}ኡንቱንቱ ባረንቱ ዎንዳፍያነ ቶራ ኦይቄድኖ፤ ኡንቱንቱ መቀꬃ ኢታነ የድ ማረና አሳ። ኡንቱንቱ ባረንቱ ፓራ ቶጊደ ብያ ዎደ፥ ቤታይ ሾጭያ አባ ጉንꬃዳን ሀኔ። ኔኖ፥ ባብሎነ፥ ኡንቱንቱ ኡባይካ ኦላዉ ጊጌዳ አሳ ግዲደ፥ ነ ቦላን ሳልፔድኖ።


\par }{\PP \VS{43}“ባብሎነ ካቲ ኡንቱንቱ ኦዱዋ ስሴዳ፤ አ ኩሺ ዳቡሪደ፥ ህልስ ጌዳ፤ ኦይꬃይ ኦይቄዳ ምሽራቲዳን፥ ኡንኡ አ ኦይቄዳ።


\par }{\PP \VS{44}“ዮርዳኖሳ ሻፋ ላንቂያን ደእያ ዎራፐ ሎኦ ቆሩ ደኢያሳ ቆፐናን ከስያ ጋሙዋዳን፥ ታን ያደ፥ ባብሎነ አሳ ኡንቱንቱ ቢታፐ የደርሳና። ሄዋፐ ጉይያን፥ ታ ዶሬዳ አሳ አ ቦላን ሱንꬃና። አያዉ ጎፐ፥ ታ ማል ባዋ፤ ታን ኦꬃና ጌዳዋካ ተአናዉ ዳንዳይያ አሳይ ባዋ። አይ ሄንꬃንቻይ ታናና ኤቀታናዉ ዳንዳዪ?

\VS{45}ሄዋ ድራዉ፥ ታን መꬍና ጎዳይ ባብሎነ አሳ ቦላንነ ባብሎነ ቢታ ቦላን ሀልቼዳዋነ ቆፔዳዋ ስስተ! ኡንቱንቱ ናናቱዋ ዎልቃን ጎቺደ አፋና፤ ሄዋ ጋሱዋን ኡንቱንቱ ሶ አሳይ ኡባይ ዳጋማና።

\VS{46}ባብሎነ ኩንደꬃ ጊረꬃይ ቢታ ቃꬃና፤ ባብሎናቱዋ ዋሱካ ካዉተꬃቱዋ ኡባን ስሰታና” ያጌ።




\par }\Chap{51}{\SH ባብሎነ ቦላን ጉጃ ፕርዳ
\par }
{\PP \VerseOne{1}መꬍና ጎዳይ ሀዋዳን ያጌ፤ “ባብሎነ አሳነ ባብሎነ ቢታ ꬋይስያ ጫርኩዋ ታን ኪታና።

\VS{2}ታን ባብሎነ ቦላ አላጋቱዋ፥ ጫርኩዋዳን ፑንያዋንታ ኪታና፤ አ ቢታ አይነ ባይናዋ ኦꬃና። አ ባየꬃ ጋላስ ኡንቱንቱ ኡባ ሳና አ ዶዳና።

\VS{3}አ ኦላንቻቱ ዎንዳፍያ ዱካናዉ ዎይ ባረንቱ ኦላ ሚሻ ዳንጫናዉ ናጎፕተ። አ ያላጋቱዋ አሾፕተ፤ አ ኦላንቻቱዋ ሙልያ ꬋይስተ።

\VS{4}ኡንቱንቱ ባብሎነ ቢታን ሲፈት ዉራና፤ ኡንቱንቱ ካታማቱዋ ኦገቱዋንካ ጫደት ኩንዳና።

\VS{5}እስራኤልያ ቢታይነ ይሁዳ ቢታይ እስራኤልያ ጌሻ፥ ታና፥ ናቄዳ ናጋራን ኩሜዳዋ ግዶፐነ፥ እስራኤልያ ግድና፥ ይሁዳ ግድና፥ ላኡዋካ ታን ኡንቱንቱ ጾሳይ፥ ኡባፐ ዎልቃማ መꬍና ጎዳይ አምአቲዳን የጋበይከ።


\par }{\PP \VS{6}“ባብሎነፐ ባቃትተ! አሳይ ኡባይ ባረ ሸምፑዋ ሸምፑዋ አሾ! እ ኦꬄዳ ናጋራ ጋሱዋን ህንተ ዎꬎፕተ! ሀዌ ዎዲ ታን መꬍና ጎዳይ ታ ሀሉዋ ከስያ ዎደ።

\VS{7}ባብሎነ ሳኣን ደእያ አሳይ ኡባይ ኡሺደ ማꬆትያ ዎይንያ ኤሳይ ትገትያ፥ መꬍና ጎዳ ኩሽያን ደእያ ዎርቃ ዋንጫ ማላ። ካዉተꬃቱ ኡባቱ ሄ ዎይንያ ኤሳ ኡሺደ ጎዬድኖ።
\XREF{}{{\XO 51:7 }{\XT{ሳፃ 17:2-4፤ 18:3}}}

\VS{8}ባብሎነ ቆፐናን ኩንዲደ መኤዳ። ሄዋ ድራዉ፥ አዉ ዬክተ! አ ማዱꬃዉ ꬋልያ እምተ። ኦን ኤሪ፥ እ ፓጻነንቶነ።

\VS{9}ባብሎነን ደእያ አላጋ አሳቱ፥ ‘ኑን ባብሎነ ፓꬃናዉ ኮዬዶ፤ ሽን ፓጻናዉ ዳንዳይቤና። አነ አ አግ ባሺደ፥ ኑ ቢታ ቢታ ስሜቶ። አያዉ ጎፐ፥ አ ፕርዳይ ሃኪደ፥ ሳሉዋ ጋኬዳ፤ ቦላ ሻርያ ጋካናዉ ፑደ ꬎቄዳ’ ያጌድኖ” ያጌ።
\XREF{}{{\XO 51:9 }{\XT{ሳፃ 18:5}}}


\par }{\PP \VS{10}እስራኤልያ አሳይ፥ “መꬍና ጎዳይ ኑና ሻትንꬄዳ! አነ ጽዮነ ቢደ፥ መꬍና ጎዳይ ኑ ጾሳይ ኦꬄዳዋ አሳዉ ኦዶይተ!” ያጋና።


\par }{\PP \VS{11}መꬍና ጎዳይ ባብሎነ ꬋይሳናዉ ቆፋ ቃቼዳ ድራዉ፥ ሜዶናቱዋ ካተቱዋ ኦላዉ ደንꬄዳ፤ መꬍና ጎዳይ ባረ ጌሻ ጎልያ ሀሉዋ ሀዋዳን ኦꬂደ ጭገታና። ሜዶናቱዋ ጋዳዋቱ ሀዋዳን ያጌድኖ፤ “ዎንዳፍያ ሌፍተ፤ ጎንዳለቱዋ ኦይቂተ!

\VS{12}ባብሎነ ቦላ ኦላ ባንድራ ደንꬅተ፤ ናግያዋንታካ ምንꬅተ! ዎችያዋንታካ ኡንቱንቱ ሳኣን ሳኣን ዎꬅተ፤ ዙጊደ ናግያ ኦላንቻቱዋካ ጊግስተ!” ያጌድኖ። አያዉ ጎፐ፥ መꬍና ጎዳይ ባብሎነን ደእያ አሳ ቦላ ሃሳዬዳዋነ ቆፔዳዋ ኦꬃና።


\par }{\PP \VS{13}ባብሎነ፥ ኔን ዳሮ ሻፋቱነ ዳሮ ማጹ ኩሜዳ ቢታ፤ ሽን ነ ዉርሰꬃይ ጋኬዳ፤ ኔን በሰና ኦግያን ደምያ ጎአይካ ዱጼዳ።
\XREF{}{{\XO 51:13 }{\XT{ሳፃ 17:1}}}

\VS{14}ኡባፐ ዎልቃማ መꬍና ጎዳይ፥ “ቦሊ ቢታ ኩምያዋዳን፥ ታን አሳቱዋ ነ ቢታን ኩንꬃና፤ ኡንቱንቱካ ኔና ጾኔዳ ናሸቻ ባረንቱ ቃላ ꬎቁ ኦꬂደ፥ ነ ቦላን ጋይራና” ያጊደ ባረ ሱንꬃን ጫቄዳ።


\par }{\SH ጋላታ የꬃ
\par }
{\Q \VS{15}ጾሳይ ባረ ዎልቃን ሳኣ መꬌዳ፤

\par }{\QB ባረ አꬌዳ ኤራተꬃን ቢታ ባሴዳ፤

\par }{\QB ሳሎቱዋካ ባረ አኬካን ምጬዳ።


\par }{\Q \VS{16}እ ሃሳይያ ዎደ፥

\par }{\QB ሳሉዋን ደእያ ሃꬃቱ ጉሚኖ።

\par }{\Q ሻራቱዋ እ ሳኣ ጋጻፐ አዬ።

\par }{\QB ቃይ እራይ ቡክያ ዎደካ፥

\par }{\QB ዋልቃንꬃ ዎልቃምሴ።

\par }{\QB ባረ ምንጅያ ሳኣፐካ ጫርኩዋ ከሴ።


\par }{\Q \VS{17}አሳይ ኡባይ አኬካይነ ኤራይ ባይናዋ።

\par }{\QB ቃይ ዎርቃ ትጊደ፥

\par }{\QB ኤቃ ምስለቱዋ መꬍያዋንቱ ኡባቱ ዬላቴድኖ።

\par }{\QB አያዉ ጎፐ፥ ኡንቱንቱ ምስለቱ ዎርዶነ ሸምፑ ባይናዋንታ።


\par }{\Q \VS{18}ሄ ምስለቱ ፓናዋንታነ፥

\par }{\QB ካቴዳዋንታ።

\par }{\Q ኡንቱንቱ ቦላን ፕርዳይ ይያ ዎደ፥ ኡንቱንቱ ꬋያና።


\par }{\Q \VS{19}ሽን ያቆባ ጾሳይ፥

\par }{\QB ሄዋ ማላ ግደና።

\par }{\Q አያዉ ጎፐ፥ እ ኡባባ መꬌዳዋ።

\par }{\QB እስራኤልያ አሳይ እ ባረዉ ዶሬዳ ዛረ።

\par }{\Q አ ሱንꬃይካ ኡባፐ ዎልቃማ መꬍና ጎዳ።


\par }{\SH ጾሳ ድጅኑዋ
\par }
{\PP \VS{20}ጾሳይ ሀዋዳን ያጌ፤ “ባብሎነ፥ ኔን ታ ድጅኑዋነ ታ ኦላ ሚሻ። ኔናን ጎኤታደ ታን ቢታቱዋ መንሬꬃድ፤ ካዉተꬃቱዋካ ꬋይሳድ።

\VS{21}ኔናን ጎኤታደ ፓራቱዋነ ፓራ ቶግያዋንታ፥ ፓራ ጋረቱዋነ ኡንቱንታ ላግያዋንታ መንሬꬃድ።

\VS{22}ኔናን ማጫዋነ አቱማዋ፥ ጭማነ ናናቱዋ፥ ዎዳላቱዋነ ጌላዮቱዋ መንሬꬃድ።

\VS{23}ኔናን ሄንꬃንቻነ አ ዉድያ፥ ጎሽያዋነ አ ዋꬃ ቦራቱዋ፥ ደርያ ሞድያዋንታነ ካፖቱዋ መንሬꬃድ” ያጌ።


\par }{\SH ባብሎነ ፕርዳ
\par }
{\PP \VS{24}መꬍና ጎዳይ ሀዋዳን ያጌ፤ “ባብሎነ አሳይነ ባብሎነን ደእያዋንቱ ጽዮነ ቦላ ኦꬄዳ ኢታ ሀሉዋ ታን ህንተ ጼልሽን ከሳና።


\par }{\PP \VS{25}“ኔኖ፥ ባብሎነ፥ ኔን ቢታ ሳኣ ባይዝያ ዎጋ ደርያ ማላ፤ ሽን ታን መꬍና ጎዳይ ኔና ሞርካይ። ታን ታ ኩሽያ የዳደ፥ ኔና ደርያ ቦላፐ ዱገ ጎንዶርሳና፤ ሄዋፐ ጉይያን፥ ኔን ጹገቴዳ ደርያ ግዳደ አታና።

\VS{26}ላኤንꬆ ኔፐ ባሱዋን የግያ ዎይ ግምቢያዉ አክያ ሹቻይ ደኤና፤ ኔን መꬍናዉካ አይነ ባይናዋ ግዳናዋ። ታን መꬍና ጎዳይ ሀዋ ኦዳይ።


\par }{\PP \VS{27}“ባብሎነ ቦላ ኦላ ባንድራ ደንꬅተ፤ አሳ ኡባ ግዶን ማላካታ ፑንተ። አ ኦላናዉ አሳ ኡባ ጊግስተ፤ አራራተ፥ ሚናነ አሽካናዛ ካዉተꬃቱዋ ጼስተ። ኦላ ጋዳዋካ ሱንꬅተ፤ ቦልያ ኬሻ ዳሮ ፓራቱዋካ አህተ።

\VS{28}ባብሎነ ኦላናዉ ካዉተꬃቱዋ ኡባ ጊግስተ፤ ሜዶና ካተቱዋ፥ ኡንቱንቱ ካፖቱዋ፥ ደርያ ሞድያዋንታነ ኡንቱንቱ ሞድያ ቢታ አሳ ኡባ ደንꬅተ።


\par }{\PP \VS{29}“ባብሎነ ኦንነ ደኤና ባዞ ኦꬃናዉ መꬍና ጎዳይ ሀልቼዳ ሀልቹዋ ፖልያ ድራዉ፥ ቢታይ ኡባይ ኮኮረነ ፖርቃካቴ።

\VS{30}ባብሎነ ኦላንቻቱ ኦላ ኦለትያዋ አጌድኖ፤ ባረንቱ ጌሱዋን ኡት ባሼድኖ። ኡንቱንቱ ዎልቃይ እጽና፤ ኡንቱንቱ ማጫ አሳ ማላ ግዴድኖ። ኡንቱንቱ ጎላቱካ ጹገቴድኖ፤ ኡንቱንቱ ካታማ ዩሹዋ ግምቢያ ፐንገቱዋ ኩልቡካ መኤድኖ።

\VS{31}ሀ ጋጻፐ ህን ጋጻ ጋካናዉ፥ ካታማይ ሞርክያን ኦይቀቴዳዋ ባብሎነ ካትያዉ ኦዳናዉ፥ ዎጽያዌ ዎጽያዋ ካሊደ፥ ኪተቴዳዌካ ኪተቴዳዋ ካሊደ ቢኖ።

\VS{32}ቃይ ሻፋና ፕንያ ሳአቱ ኦይቀቴዳዋ፥ ሻፋ ዩሹዋን ደእያ ዎራይ ጹገቴዳዋነ ኦላንቻቱ ዳጋሜዳዋ ኡንቱንቱ ካትያዉ ኦዳናዉ ቢኖ” ያጌ።


\par }{\PP \VS{33}ኡባፐ ዎልቃማ መꬍና ጎዳይ፥ እስራኤልያ ጾሳይ ሀዋዳን ያጌ፤ “ባብሎነ ቢታይ ካꬃ ቆጽያ ኡዱማ ማላ፤ ጉꬃ ዎድያፐ ጉይያን፥ እ ጫከትያ ዎዲ ያና” ያጌ።


\par }{\SH ጾሳይ እስራኤልያ አሳ ማዳና
\par }
{\PP \VS{34}ባብሎነ ካቲ ናቡካዳናጾር ኑና ዉርሲደ ሜዳ፤ ኑ ካታማካ መላ ደእያ ኦቱዋ ማላ ከሴዳ። ዳዊ ምትያዋዳን፥ አ ምቴዳ፤ ማልኦባ ሚደ ኩንꬄዳዋዳን፥ እ ኑ አቁዋን ባረ ጋንጅያ ኩንꬄዳ፤ ያቲደ አቴዳዋ ሙጪደ ጩቼዳ።

\VS{35}ሄዋ ድራዉ፥ ጽዮነ አሳይ፥ “ባብሎነ ኑ ቦላነ ኑ አሳ ቦላ ኦꬄዳ ኢታባይ ኡባይ አ ቦላ ስሞ።” የሩሳላመ አሳይ፥ “ኑ ሱꬃ አጩ ባብሎነን ደእያ አሳ አቾ” ያጌ።


\par }{\PP \VS{36}ሄዋ ድራዉ፥ መꬍና ጎዳይ የሩሳላመ አሳዉ ሀዋዳን ያጌ፤ “ነ ድራዉ ታን ሞተታና፤ ነ ሀሉዋካ ታን ከሳና። ታን ባብሎነ ሃꬃ መልሳና፤ አ ፑልቶቱዋካ ቶይሳና።

\VS{37}ባብሎነ ሹቻ ኬላነ ዎራካናቱ ደእያ ጌሶ ግዳናዋ። ቃይ አ በኤዳ ኡባይ ዳጋማናነ፥ ‘ፖራ!’ ጋና። አን እት አሳይነ ላኤንꬆ ደኤና።

\VS{38}ባብሎነ አሳይ ኡባይ ጋሙዋዳን ጉዳና፤ ቃይ ጋሙዋ ማራዳን ዳራና።

\VS{39}ኡንቱንቶ ቦላይ ሆእያ ዎደ፥ ታን ኡንቱንቶ ናሸችያ ኡሻ ግብራ ጊግሳና፤ ኡንቱንቱ ሄዋፐ ኡሺደ፥ ባረንታ ዶጋና ጋካናዉ፥ ታን ኡንቱንታ ማꬆያና። ኡንቱንቱ ላኤንꬆ ደንደናዳን፥ መꬍናዉ ገምእሻና። ታን መꬍና ጎዳይ ሀዋ ኦዳይ።

\VS{40}ሹካናዉ አፍያ ዶርሳቱዋዳን፥ ዶርሳ ኦርገቱዋዳንነ ዴሻ ኦርገቱዋዳን፥ ታን ኡንቱንታ ሹካዉ አፋና።


\par }{\SH ባብሎነ ቦላ ጋካናባ
\par }
{\PP \VS{41}“አሳይ ኡባይ ሳቢያ ባብሎነ ኦይቀቴዳ! ባብሎነ ካዉተꬃቱዋ ኡባ ግዶን አይባ ዳጋንꬅያባ ግዴዴ!

\VS{42}ባብሎነ ሞርከቱ አባ ቤታይ ደንድያዋዳን ደንዲደ፥ ካታማን ኤሌድኖ።

\VS{43}አ ካታማቱ ኮለቲደ፥ ዳጋንꬅያባ ግዴድኖ፤ እራይ ቡከና ባዞ ቢታ፥ አይ አሳይነ ደኤና ቢታነ አሳ ናአይ ግዱዋና አና ቢታ ግዴድኖ።

\VS{44}ቤላ ግያ ባብሎነ ጾሳ ታን ሙራና፤ እ ምቴዳዋካ ታን አ ኡሉዋፐ ከስሳና። ሄዋፐ ጉይያን፥ ካዉተꬃቱ አኮ ዙልያዋ አጋና፤ ባብሎነ ግምቢካ ኩንዳና።


\par }{\PP \VS{45}“ታ አሳዉ፥ አ ግዶፐ ከስተ! ህንተ ኡባይካ መꬍና ጎዳ ሀንቁዋ ሱሉዋፐ ህንተ ሁጲያ ሁጲያ አሽተ!

\VS{46}ቢታን ኦደትያ ኦዱዋ ስስያ ዎደ፥ ህርጎፕተነ ያዮፕተ! ላይꬃን ላይꬃን ኦዱ ኦዱዋ ካል ካሊደ ያና። ሄ ዎደ ካቲ ካትያ ቦላ ደንድያ ማካላ ኦዱ ቢታን ስሰታና።


\par }{\PP \VS{47}“ሄዋ ድራዉ፥ ታን ባብሎነ ኤቃ ምስለቱዋ ሙርያ ጋላሳቱ ያና። ሄ ቢታይ ኡባይካ ዬላታና፤ ሲፈቴዳዋንቱ ኡባይ ካታማ ግዶን ኩንዳና።

\VS{48}ሁጲሳ ባጋፐ ይያ ባይዝያዋንቱ ኩሽያን ባብሎነ ኦይቀትያ ድራዉ፥ ሳሉነ ሳአይ ቃይ ኡንቱንቱ ግዶን ደእያ ኡባባይ እልላና። ታን መꬍና ጎዳይ ሀዋ ኦዳይ።
\XREF{}{{\XO 51:48 }{\XT{ሳፃ 18:20}}}

\VS{49}ባብሎነ እስራኤልያ አሳነ ሀራ ቢታን ደእያ አሳ ኡባ ዎꬌዳዋዳን፥ ባብሎነ አሳይካ ሀይቃናዉ ኮሼ።
\XREF{}{{\XO 51:49 }{\XT{ሳፃ 18:24}}}


\par }{\SH ባብሎነን ደእያ እስራኤላቶ ኦደቴዳ ትምቢትያ
\par }
{\PP \VS{50}“ታ አሳዉ፥ ህንተ ኦላፐ ከስ አኬድታ። ሄዋ ድራዉ፥ ቢተ! ሀዋን ኤቆፕተ! ህንተ ደእያ ሃኮ ቢታንካ ታና መꬍና ጎዳ ሀሳይተ፤ የሩሳላመካ ቆፕተ።

\VS{51}ህንተ፥ ‘ኑን ቦረቴዳ ድራዉ ካዉሼዶ፤ አላጋቱ መꬍና ጎዳ ጎልያን ጌሻ ሳአቱዋ ገሌዳ ድራዉ፥ ኑን ዬላ ማዬዶ’ ያጌድታ።


\par }{\PP \VS{52}“ሽን ታን መꬍና ጎዳይ ባብሎነ ኤቃቱዋ ሙርያ ዎዲ ያና። ደሸቴዳዋንቱ ቢታ ኡባን ኦላና።

\VS{53}ባብሎነ ሳሉዋ ፑደ ከሲደ፥ ያን ጌሱዋ መꬋናዉ ዳንዳይንቶነ፥ ያ ጋካናዉ ከሲደ፥ አ ያን ባይዝያ አሳ ታን ኪታና። ታን መꬍና ጎዳይ ሀዋ ኦዳይ።


\par }{\SH ባብሎነ ꬋያና
\par }
{\PP \VS{54}“ባብሎነፐ አሳ ዋሱዋ ኮሻይ፥ ባብሎነ ቢታፐ ዎልቃማ ባየꬃ ኮሹንቻይ ስሰታና!

\VS{55}አያዉ ጎፐ፥ መꬍና ጎዳይ ባብሎነ ባይዛና፤ አ ዎልቃማ ኮሻካ ጮኡ ኦꬃና። አባ ቤታዳን ጉምያ ሞርከቱ ዎራጂደ ጋርማማና።

\VS{56}ባይዝያዋንቱ ባብሎነ ቦላ ያና፤ አ ኦላንቻቱ ኦይቀታና፤ ኡንቱንቱ ዎንዳፊካ መአና። ታን መꬍና ጎዳይ ሀሉዋ ከስያ ጾሳ ግድያ ድራዉ፥ ኡንቱንቱ ኦሱዋዳን ታን ኡንቱንቶ ዛራና።

\VS{57}ታን አ ካፖቱዋ፥ አ አꬌዳ ኤራንቻቱዋ፥ አ ደርያ ሞድያዋንታ፥ አ ኦላ ጋዳዋቱዋነ አ ኦላንቻቱዋ ማꬆያና፤ ኡንቱንቱ ላኤንꬆ ደንደናዳን፥ መꬍናዉ ገምእሻና። ታን ካቲ፥ ኡባፐ ዎልቃማ መꬍና ጎዳ ጌተትያዌ ሀዋ ኦዳይ” ያጌ።


\par }{\PP \VS{58}ኡባፐ ዎልቃማ መꬍና ጎዳይ ሀዋዳን ያጌ፤ “ኦርድያን ግምበቴዳ ባብሎነ ዩሹዋ ግምቢ ሳኣን ዋላከታና፤ አ አዱሳ ፐንገቱካ ታማን ጹገታና። አሳይ ኦꬄዳዌ ኡባይ መላ፤ ካዉተꬃቱካ ታማይ ማናባዉ ጮ ዳቡሪኖ” ያጌ።


\par }{\SH ኤርማስ ባብሎነ ኪታ የዴዳ
\par }
{\PP \VS{59}ማህሴያ ናኣ ኔርያ ናአይ ሳራይ ካትያ ሰደቅያሳዉ ኦꬅያ ካፑዋ። ሰደቅያስ ይሁዳን ካተቴዳ ኦይደንꬆ ላይꬅ፥ ሳራይ አናና ባብሎነ ብያ ዎደ ኤርማስ ሳራያ ቦላ ኪታ የዴዳ።

\VS{60}ባብሎነ ቦላን ጋካናዉ ደእያ ኢታባ ኡባነ ባብሎነ ጼልያ ሀራባ ኡባ ኤርማስ እት ጻꬃ ማጻፋን ጻፌዳ።

\VS{61}ሳራያ ሀዋዳን ያጌዳ፤ “ኔን ባብሎነ ቢታ ጋኬዳ ዎደ፥ ነ ቃላ ꬎቁ ኦꬃደ፥ አሳዉ ሀ ማጻፋ ናባባ።

\VS{62}ቃይ ሀዋዳን ያጋደ ዎሳ፤ ‘አቤት መꬍና ጎዳዉ፥ ኔን፥ “ታን ሀ ሳኣ ባይዛና፤ ሀ ሳኣን ፓጻ ቃጽያ መት፥ አሳይካ፥ መሂካ ደኤና፤ ሀ ሳአይ መꬍናዉ ባዞ ግዳናዋ” ያጋዳ’ ያጋ።

\VS{63}ሀ ጻꬃ ማጻፋ ናባባደ ዉርሴዳዋፐ ጉይያን፥ ሹቻ ሄ ማጻፋና ጋꬃ ቃቻደ፥ ኤፍራጺሳ ሻፋን ኦላ።
\XREF{}{{\XO 51:63 }{\XT{ሳፃ 18:21}}}

\VS{64}‘ታን ጾሳይ አ ቦላን አህያ ኢታ ጋሱዋን፥ ባብሎነካ ሀዋዳን ላኤንꬆ ደንደናዳን ሙከታና’ ያጋይ ያጋ” ያጌዳ።

\par }{\PP ኤርማስ ሃሳዬዳ ቃላይ ሀዋን ፖለቴዳ።




\par }\Chap{52}{\SH የሩሳላመ ኩንደꬃባዉ ኪተቴዳ ጉጃ ኦዱዋ
\par }
{\R (52፤ 2 ካታ. 24:18—25:7፤ ኤር. 39:1-10)

\par }{\PP \VerseOne{1}ሰደቅያስ ካተትያ ዎደ፥ ላይꬃይ አዉ ላታማነ እታ፤ የሩሳላመን እ ታማነ እት ላይꬃ ካተቴዳ። አ አት ሱንꬃይ ሀሙጻሎ፤ አ ሊብና ካታማን ደእያ ኤርማሳ ናቶ።

\VS{2}እዮአቄም ኦꬄዳዋዳን፥ ሰደቅያስካ መꬍና ጎዳ ስንꬃን ኢታባ ኦꬄዳ።

\VS{3}መꬍና ጎዳይ የሩሳላመ አሳ ቦላነ ይሁዳ አሳ ቦላ ሀንቀቴዳ ድራዉ፥ ዉርሰꬃን ኡንቱንታ ባረ ስንꬃፐ ድጌዳ።

\par }{\PP ሰደቅያስ ባብሎነ ካትያ ቦላ ማካሊደ ደንዴ።

\VS{4}ሰደቅያስ ካተቴዳ ኡዱፑንꬃ ላይꬅ፥ ታማንꬃ አግናን፥ ታማንꬃ ጋላስ ባብሎነ ካቲ ናቡካዳናጾር ባረ ኦላንቻቱዋ ኡባ አክ ዪደ፥ የሩሳላመ ዶዴዳ። ኡንቱንቱ አ ዩሹዋንካ ቢታ ኬላ ኬሌድኖ።
\XREF{}{{\XO 52:4 }{\XT{ህዝ. 24:2}}}

\VS{5}ሰደቅያስ ካተቴዳ ታማነ እተንꬃ ላይꬃ ጋካናዉ፥ የሩሳላመ ካታማይ ዶደቲደ ጋምኤዳ።


\par }{\PP \VS{6}ሄዋ ጋሱዋን ቢታን ኮሻይ ሱልና፥ ሄ ላይꬅ ኦይደንꬆ አግናን፥ ኡዱፑንꬃ ጋላሳን፥ ሄ ቢታ አሳዉ ምያባይ ꬋዬዳ።

\VS{7}ያን ደእሽን ካታማ ዩሹዋ ግምቢ እት ባጋና ኮለቴዳ። ባብሎነ አሳይ ካታማ ዩይ አꬊደ ናጎፐካ፥ ይሁዳ ካትያ ኦላንቻቱ ሙለ ኡባይ ቃማ ካትያ አታክልትያ ሳኣ አፍያ ኦግያ ኦይቂደ፥ ላኡ ድርሳ ግምበቱዋ እትፐ ጋꬅያ ፐንግያና ከሲደ ባቃቴድኖ። ኡንቱንቱ ዮርዳኖሳ ድልቡዋኮ ስሚደ ቤድኖ።
\XREF{}{{\XO 52:7 }{\XT{ህዝ. 33:21}}}

\VS{8}ሽን ባብሎነ ኦላንቻቱ ካትያ ሰደቅያሳ የደርሲደ፥ እያርኮ ደምባ ጋꬂደ ኦይቄድኖ። አ ኦላንቻቱ ኡባይ አፐ ሻከቲደ ላለቴድኖ።


\par }{\PP \VS{9}ሄዋፐ ጉይያን፥ ኡንቱንቱ አ ሀማታ ቢታን፥ ርብላ ካታማን ደእያ ባብሎነ ካትያኮ አፌድኖ። ያን ናቡካዳናጾር ሰደቅያሳ ቦላ ፕርዴዳ።

\VS{10}ቃይ ሰደቅያሳ ናናቱዋ ሰደቅያስ ጼልሽን፥ ባብሎነ ካቲ ዎꬌዳ። ይሁዳ ካፖቱዋ ኡባካ ኡንቱንቱ ያን ርብላ ካታማን ዎꬌድኖ።

\VS{11}ሄዋፐ ጉይያን፥ ሰደቅያሳ አይፈቱዋ ዎጭ ከሲደ፥ ሳንሳላታን አ ቃቺደ፥ ባብሎነ ቢታ አኪደ አፌድኖ። እ ሀይቃና ጋካናዉ፥ ያን ቃሾ ጎልያን አ ዎꬄድኖ።\XREF{}{{\XO 52:11 }{\XT{ህዝ. 12:13}}}


\par }{\SH ጌሻ ጎሊ ኮለቴዳ
\par }
{\R (2 ካታ. 25:8-17)

\par }{\PP \VS{12}ናቡካዳናጾር ባብሎነን ካተቴዳ ታማነ ኡዱፑንꬃ ላይꬃን፥ እቼሸንꬆ አግናን፥ ታማንꬆ ጋላሳን፥ ካትያ ኦሳንቻቱዋፐ እቱ፥ ካትያ ናግያዋንቱ ካፑ ናቡዛራዳን የሩሳላመ ገሌዳ።

\VS{13}መꬍና ጎዳ ጌሻ ጎልያ፥ ካትያ ጎልያነ የሩሳላመን ደእያ ኬꬃቱዋ ኡባ ታማን ጹጌዳ፤ ዎልቃማ ጎልያ ግያ ጎልያ ኡባ ጹጌዳ።
\XREF{}{{\XO 52:13 }{\XT{1 ካታ. 9:8}}}

\VS{14}ባብሎነ ኦላንቻቱ ኡባይ ካትያ ናግያዋንቱ ካፑዋ አዛዙዋን፥ የሩሳላመ ካታማ ዩሹዋን ደእያ ድርሳ ግምቢያ ኡባ ቆሌድኖ።

\VS{15}ናቡዛራዳን አማሬዳ ህዬሳቱዋ፥ ካታማን አቴዳ አሳቱዋነ ካዲደ ባብሎነ ኦላንቻቱዋን ጋከቴዳ አሳቱዋ ኩሽያ ሂላ ኤርያ አሳቱዋናካ ጉጂደ፥ ኦሞዶ አፌዳ።

\VS{16}ሽን ናቡዛራዳን ህዬሳቱዋፐ አማሬዳዋንታ ዎይንያ ቱራ ቶካናዳንነ ጋድያ ጎሻናዳን፥ ይሁዳን አሼዳ።


\par }{\PP \VS{17}ባብሎነ አሳቱ መꬍና ጎዳ ጌሻ ጎልያ ስንꬃን ደእያ ናሃስያፐ መꬌዳ ቱሳቱዋ፥ ሚሻቱዋ ዎꬅያ ጋረቱዋነ አኮ-ከርያ መንሬꬄድኖ፤ ናስያ ኡባ ባብሎነ አፌድኖ።
\XREF{}{{\XO 52:17 }{\XT{1 ካታ. 7:15-47}}}

\VS{18}ሄዋዳንካ፥ ቃይ ከረቱዋ፥ አካፋቱዋ፥ ጾምፕያ ሻሉዋ ጼራ ፕትያባቱዋ፥ ኩይጻሮቱዋ፥ እጻና ሳነቱዋነ ያርሽያ ዎደ ጎኤትያ ናሃስያ ሚሻቱዋ ኡባ አክ አፌድኖ።

\VS{19}ካትያ ናግያዋንቱ ካፑ ናቡዛራዳን ቃይካ ዎርቃፐነ ብራፐ ኦሰቴዳ ድስተቱዋ፥ ታማ አክያ ሚሻቱዋ፥ ኩይጻሮቱዋ፥ ከረቱዋ፥ ጾምፕያ ዎꬅያ ባላቱዋ፥ እጻና ሳነቱዋነ ኡሻ ያርሾ ጎኤትያ ኦቶቱዋ አክ ቤዳ።

\VS{20}ካቲ ሶሎሞን መꬍና ጎዳ ጌሻ ጎልያን ኦሰትያባቶ መꬌዳ ላኡ ቱሳቱ፥ አባ ጋጳቲ፥ አፐ ጋርሳና ደእያ ታማነ ላኡ ኮሩማቱዋ ምስለቱነ ሚሻቱዋ ዎꬅያ ጋረቱ መቴዳ ናሃስያ ብራታቱ ሚዛናን ልካናዉ ዳንዳየተናዋ ኬሻ ዳራ።

\VS{21}ላኡ ቱሳቱካ እት ማላ ግዲደ፥ እቱ እቱ ታማነ ሆስፑን ዋꬋ አዱሳ። ኡንቱንቱ ጼሳ ዩሹ ታማነ ላኡ ዋꬋ። ኡንቱንቶ ግዱ ኮፋ ግዲደ፥ ብራታይ ኦይዱ ብራꬍያ ኬሻ ኦርዶ።

\VS{22}ላኡ ቱሳቱዋ ሁጲያንካ ናሃስያፐ ኦሰቴዳ ጉምቦቱ ደኢኖ። እት ጉምቡዋ ጌሳይ እቼሹ ዋꬋ ግዲደ፥ ዩሹ ግትያ ምስልያንነ ሮማንያ ቴራ ምስልያን አሌቀት ኡቴዳ። ላኤንꬆ ጉምቡካ አ ማላ።

\VS{23}ጉምቦቶ ምይያን ምይያን ደእያ ሮማነቱዋ ምስለቱ ኡዱፑን ታማነ ኡሱፑና፤ ዩሹዋን ደእያ ግትያ ማላትያ ምስለቱዋፐ ቦላ ባጋና ደእያ ሮማንያ ምስለቱ ኡባና እት ጼታ።


\par }{\SH ይሁዳ አሳይ ኦሞደቲደ ባብሎነ ቤዳ
\par }
{\R (2 ካታ. 25:18-21፣ 27-30)

\par }{\PP \VS{24}ካትያ ናግያዋንቱ ካፑ ናቡዛራዳን ቄስያ ኡባቱዋ ካፑዋ ሳራያ፥ አፐ ካልያ ቄስያ ጻፋንያነ ፐንግያ ናግያ ሀራ ሄዙ አሳቱዋ ኦይቄዳ።

\VS{25}ቃይ ሄ ዎደ ጋካናዉ፥ ካታማን ደእያ አሳፐ ኦላ ጋዳዋ፥ ካትያ ዞርያዋንቱፐ ላፑን አሳቱዋ አፌዳ። ኦላ ጋዳዋ ጻፍያ፥ ሄዌነ ኦላንቻቱዋ አሳ ግዶፐ ቆሪደ ከስያዋነ ሀራ ኡሱፑን ታሙ ዎልቃማ አሳቱዋ አፌዳ።

\VS{26}ካፑ ናቡዛራዳን ኡንቱንታ ኡባ አኪደ፥ ባብሎነ ካትያኮ፥ ርብላ ካታማ አፌዳ።

\VS{27}ያን ርብላ ካታማን፥ ሀማታ ቢታን ባብሎነ ካቲ ኡንቱንታ ኡባ ዎꬌዳ። ሄዋዳን ሀኒደ፥ ይሁዳ አሳይ ባረ ቢታፐ ደንዲደ፥ ኦሞዶ ቤዳ።


\par }{\PP \VS{28}ናቡካዳናጾር ካተቴዳ ላፑንꬃ ላይꬃን ሄዙ ሻአነ ላታማነ ሄዙ አሳ ይሁዳፐ ኦሞዴዳ።

\VS{29}ቃይ ታማነ ሆስፑንꬃ ላይꬃን ሆስፑን ጼታነ ሀታማነ ላኡ አሳ የሩሳላመፐ ኦሞዴዳ።

\VS{30}ናቡካዳናጾር ካተቴዳ ላታማነ ሄዘንꬆ ላይꬃን ካትያ ናግያዋንቱ ካፑ ናቡዛራዳን ላፑን ጼታነ ኦይታማነ እቼሹ አሳ ኦሞዴዳ። አሳ ፓይዱ ኡባና ኦይዱ ሻአነ ኡሱፑን ጼታ።


\par }{\PP \VS{31}ኤዊል-ማሮዳክ ካተቴዳ ላይꬅ ይሁዳ ካትያ ዮኣኪና ቦንቺደ፥ ቃሹዋፐ ብሌዳ። ሄዌ ሀኔዳዌ ዮኣኪን ኦሞደት ቃሸቲደ ቤዳ ሀታማነ ላፑንꬃ ላይꬅ፥ ታማነ ላኤንꬆ አግናን፥ ላታማነ እቼሸንꬆ ጋላሳና።

\VS{32}ኤዊል-ማሮዳክ ዮአኪናና ማልኦ ቃላ ሃሳዪደ፥ ባብሎነን ኦሞዱዋን ደእያ ሀራ ካተቱዋ ኡባፐ አꬂደ፥ አ ቦንቼዳ።

\VS{33}ሄዋ ድራዉ፥ ዮኣኪን ቃሾ ጎልያን ማዬዳ ማዩዋ ላሜዳ። እ አቴዳ ባረ ደኡዋ ላይꬃ ኡባን ካትያ ማዳፐ ሜዳ።

\VS{34}ዮኣኪን ሀይቃና ጋካናዉ፥ ሀች ሀች አዉ ኮሽያባ ኡባ ባብሎነ ካቲ እሜዳ።


\par }