\NormalFont\ShortTitle{ያቆባ ኪታ}

{\MT ያቆብ

\par }{\MTB ጻፌዳ ኪታ

\par }{\IMT ገሉዋ

\par }{\IP ሀ ኪታ ጻፌዳ ያቆብ ጎዳ የሱሳ እሻፐ አትን ታማነ ላኡ የሱሳ ካልያዋንቱፐ እቱዋ ግደና። እካ የሩሳላመን ደእያ አማንያ አሳ ካለꬅያ ጭማ (ጋል 2:9)። ሀ ኪታይ ጻፈቴዳዌ እት ዎሳ ጎላትዉ ግደናን ሮመ ካዉተꬃ ግዶን ላለቴዳ አይሁዳ አማንያዋንቱ ኡባቱዋሳ ግዴዳ፥ ኑናካ ሀቼ ሀቼ ደኡዋ ካለꬅያ ቆፋቱዋ ኦይቄዳ። ጻፈቴዳዌካ “አላምያ ኡባን ላለቴዳ ጾሳ አሳሳ”። ሀ ማጻፋ ጻፌዳዌ አꬌዳ ኤራተꬃ ኑን ኦሱዋን ፔሽያ ሂላነ አማንያ አሳ ኤሻነ ሀኖታ ታማርስያ ኦግያ ካለሱዋ እምያ የዋቱዋ ምስልያዳን ቆንጭያን በሴ።

\par }{\IP ህዬሳተꬃባ፥ ዱረተꬃባ፥ ፓጭያባ፥ ሎኦ ኤሻባ፥ ቃናትያባ፥ አማኑዋባነ ሎኦ ኦሱዋባ፥ እንጻርሳ ማዱዋባነ ቆሁዋባ፥ አꬌዳ ኤራተꬃባ፥ እቱ እቱዋና ዋላቀትያባ፥ ኦቶሩዋባነ አሽከተꬃባ፥ ሀራ አሳ ቦላ ፕርድያዋ፥ ጬቁዋባ ዎይ አዩዋባ፥ ገንጫባነ ዎሳባ፥ አማንያ አሳይ ደአናዉ በስያ ኦግያ ኡባ ጻፌዳ።

\par }{\IP ኪታይካ ክርስትና ደኡዋን አማኑ ኦሱዋን ፔሻና ሀኖታባ ቆንጭሲደ በሴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ 1:1

\par }{\IO አማኑዋነ አꬌዳ ኤራተꬃ
{\IOR{1:2-8}}

\par }{\IO ህዬሳተꬃባነ ዱረተꬃ
{\IOR{1:9-11}}

\par }{\IO ፓጭያ
{\IOR{1:12-18}}

\par }{\IO ጾሳ ቃላ ስሱሳነ ኦሱዋ ቦላ ፔሹሳ
{\IOR{1:19-27}}

\par }{\IO ሀነና ኦግያን እቱ ሀራዉ ማደና ማላ እመቴዳ ኦዱዋ
{\IOR{2:1-13}}

\par }{\IO አማኑዋነ ኦሱዋ
{\IOR{2:14-26}}

\par }{\IO አማንያ አሳነ እንጻርሳፐ ከስያ ሃሳያ
{\IOR{3:1-18}}

\par }{\IO አማንያ አሳነ ሀ አላምያ
{\IOR{4:1—5:6}}

\par }{\IO ዱማ ዱማ የዎ እመቴዳ ማቁዋ
{\IOR{5:7-20}}



\par }\ChapOne{1}{\PP \VerseOne{1}ታን ያቆብ ጾሳ አይሊነ ጎዳ የሱስ ክርስቶሳ አይሊ፥ ቢታ ኡባን ላለቴዳ ታማነ ላኡ ዘረꬃቶ\FTNT{*}{{\FR 1:1 }{\FK{ቢታ ኡባን ላለቴዳ ታማነ ላኡ ዘረꬃቶ፦
}}{\FT{ያቆብ ጊደ ደእያ ቆፋይ፥ ጎዳ ካልያ አማንያዋንታ ግዲደ ታማነ ላኡ እስራኤልያ ዘረꬃቱዋዳን ባረንቱ ሞርከቱዋን ቢታ ኡባ ላለት ጋኬዳዋንታ ጉሳ።
}}} ሳሮታ ኪታይ።


\par }{\SH ዳንዳያ፥ አማኑዋ፥ አꬌዳ ኤራተꬃ
\par }
{\PP \VS{2-3}ታናዳን ጾሳ ካልያዋንቶ፥ ህንተ አማኑ ፓጨትያዌ ህንተንቶ ዳንዳያ እማናዋ ኤሪደ፥ ዱማ ዱማ ፓጪ ህንተና ጋክያ ዎደ፥ ሄዋ ኩመንꬃ ናሸቻዳን ፓይድተ።

\VS{4}ህንተ ዳንዳያይ አይነ ባል ባይናን ህንተና ምኔዳዋንታነ ፓጭ ባይናዋንታ ኦꬂደ፥ ባረ ኦሱዋ ፖሎ።

\VS{5}ሽን ህንተፐ ኦንነ ባረዉ አꬌዳ ኤራተꬃይ ꬋዮፐ፥ ካናን ኡባዉ ኬካተꬃን እምያ ጾሳ ዎሶ። እ አዉ እማና።

\VS{6}ሽን እ አያንነ ስናን አማኑዋን ጾሳ ዎሶ። አያዉ ጎፐ፥ ስꬍያ ኡራይ ጫርኩ ሱግና ቃጽያ አባ ቤታ ማላ።

\VS{7-8}አያዉ ጎፐ፥ ላኡ ቆፋይ ደእያ ኡራይ፥ ባረ ኦግያ ኡባን ባረ ቆፋ ቃቼናዌ፥ ሄ ኡራይ ጎዳፐ አይነ ደማናዉ ቆፖፖ።


\par }{\SH ህዬሳ አሳነ ዱረ አሳ ናሸቻ
\par }
{\PP \VS{9}ሽን ህዬሳ እሻይ ጾሳይ አ ꬎቁ ኦꬄዳ ዎደ ናሸቶ።

\VS{10}ቃይ ዱረ እሻይካ ጾሳይ አ ካዉሽሴዳ ዎደ ናሸቶ። አያዉ ጎፐ፥ ዱረ ብታኒ ማታ ግዶን ድጭያ ጪሻዳን ꬋያና።\XREF{}{{\XO 1:10 }{\XT{ኢሳ. 40:6-7}}}

\VS{11}አያዉ ጎፐ፥ አዋይ ባረ ሴላና ከሲደ፥ ማታ መልስና፥ ጪሻይ ꬋዬ፤ ቃይ አ ማላ ሎኦተꬃይካ ꬋዬ፤ ሄዋዳንካ ቃይ ዱረ ብታኒ ባረዋ ኦꬂደ ꬋያና።


\par }{\SH አሳ ቦላ ጋክያ ፓጭያ
\par }
{\PP \VS{12}ዋይያን ገንጭያ ኡራይ አንጀቴዳዋ፤ አያዉ ጎፐ፥ ሄ ዋይያ ጾኔዳዋፐ ጉይያን፥ ጾሳይ ባረና ሲቅያዋንቶ እማና ጌዳ ደኡዋ ካላቻ
\FTNT{†}{{\FR 1:12 }{\FK{ደኡዋ ካላቻ፦
}}{\FT{ቦንቼቴዳ ደኡዋ ጉሳ።
}}} እ አካና።

\VS{13}ኦንነ ፓጨቴዳ ዎደ፥ “ታና ጾሳይ ፓጬ” ጎፖ። አያዉ ጎፐ፥ ጾሳይ ኢታን ፓጨታናዉ ዳንዳየና፤ ቃይ እ ባረ ሁጰዉ ኦናነ ፓጨና።

\VS{14}ሽን አሳይ ሁጲያን ሁጲያን ባረ ሁጰ ኢታ አሙዋን ጎሸትያ ዎደነ ጭመትያ ዎደ ፓጨቴ።

\VS{15}ሄዋፐ ጉይያን፥ አሙ ሻሃሪደ፥ ናጋራ የሌ፤ ቃይ ናጋራይ ድጪደ፥ ሀይቁዋ የሌ።


\par }{\PP \VS{16}ታናዳን ጾሳ ካልያዋንቶ፥ ጭመቶፕተ።

\VS{17}ሎኦ እሙዋ ኡባይነ ኩመንꬃ ዎይታ ኡባይ ሳሉዋፐ ዬ። ሳሉዋ ፖኡዋ መꬌዳ አዉዋፐ ዬ፤ ጾሳይ ባረ ሁጰዉ ዱማተናነ ዎይ ባረ ኩዋ ላመና።

\VS{18}ኑን እ መꬌዳ መታቱዋ ግዶን ꬎቃሳ አካናዳን፥ ኑና ባረ ሸንያን ቱሙ ቃላን የሌዳ።


\par }{\SH ስሴዳዋ ኦሱዋን ፔሽያዋ
\par }
{\PP \VS{19}ታናዳን ጾሳ ካልያዋንቶ፥ ሀዋ ሀሳይተ፤ አሳይ ኡባይ ስሳናዉ ኤሌሎ፤ ሽን ሃሳያናዉነ ሀንቀታናዉ ኤሌሎፖ።

\VS{20}አያዉ ጎፐ፥ አሳ ሀንቁ ጾሳይ ኮይያ ጽሎተꬃ አሄና።

\VS{21}ሄዋ ድራዉ፥ ቱና ሀኖታ ኡባነ ኢታተꬃ ኡባ ህንተፐ ꬋይሲደ፥ ጾሳይ ህንተ ዎዛናን ቶኬዳ ህንተ ሸምፑዋ አሻናዉ ዳንዳይያ ቃላ አሽከተꬃን አክተ።


\par }{\PP \VS{22}ሽን ጾሳ ቃላ ኦሱዋን ፔሽተፐ አትን፥ ስሳ ጻላላን ህንተ ሁጲያ ጭሞፕተ።

\VS{23}አያዉ ጎፐ፥ ቃላ ስሲደ ኦና ኡራይ ደኦፐ፥ እ ባረ ማላ ማስቶትያ ጼልያ ኡራ ማላ።

\VS{24}እ ባረና ጼሊደ ቤ፤ ኤለካ እ አይ ማለንቶነ ዶግ አጌ።

\VS{25}ሽን ኦንነ አይለተꬃፐ ከስያ ባል ባይና ህግያ ጼሊደ፥ አን አቅያዌ ቃይ አ ናግያዌ፥ ስሴዳዋካ ዶገናዌ፥ ሄ ኡራይ ባረ ኦꬅያ ኦሱዋን አንጀታና።


\par }{\PP \VS{26}ባረ እንጻርሳ ናገናን ባረና ጭሚደ፥ ባረዉ ጾሳ ጎይንያዋ ማላትያ ኡራይ ደኦፐ፥ አ ጎይናይ መላ።

\VS{27}ጾሳ አዉዋ ስንꬃን ፖኩ ባይና ጌሻ ጎይናይ ሀዋ፤ ሄዌ ሀቃዌ ጎፐ፥ አታ አዉ ባይና ናናቱዋነ ዋየትያ አምኤቱዋ ማዳናዋነ ሳኣ ናጋራ ቅታፐ ባረ ሁጲያ ናጋናዋ።




\par }\Chap{2}{\SH ህዬሳ ካꬋናዉ በሰና
\par }
{\PP \VerseOne{1}ታናዳን ጾሳ ካልያዋንቶ፥ ህንተ ኑ ቦንቾ ጎዳ የሱስ ክርስቶሳ አማን ደኢደ፥ ዴሙዋ ጼሊደ፥ አሳ ቦንቾፕተ።

\VS{2}አያዉ ጎፐ፥ ዎርቃ ምግዱዋ ዎꬂደ፥ ሎኦ ማዩዋ ማዬዳ እት አሳይ ህንተ ሺቁዋ ዮፐ፥ ቃይ ጩርቃ ማዩዋ ማዬዳ ህዬሳ አስካ ዮፐ፥

\VS{3}ሎኦ ማዩዋ ማዬዳ ብታንያ ህንተ አꬅ ቦንቺደ አ፥ “ኔን ሀዋን ኡባፐ ሎእያ ኦይድያን ኡታ” ጊደ ቃይ ህዬሳ ብታንያ፥ “ኔን ህንና ኤቃሻ፤ ዎይ ሀዋን ታ ገድያ ማታን ሳኣን ኡታ” ጎፐ፥

\VS{4}ያትና ህንተ ህንተ ግዶን ሻኮተꬃ መꬍያዋንታነ ኢታ ቆፋና ደእያ ዳናቱዋ ግድክቴዬ?


\par }{\PP \VS{5}ታናዳን ጾሳ ካልያዋንቶ፥ ስስተ፤ ጾሳይ ሀ ሳኣን ደእያ ህዬሳ አሳይ አማኑዋን ዱረታናዉነ ባረና ሲቅያዋንቶ እማና ጌዳ ሳሉዋ ካዉተꬃ ላታናዉ ዶርቤነዬ?

\VS{6}ሽን ህንተ ህዬሳቱዋ ቶቼድታ። ዱረቱ ህንተና ቱጋይያዋንታ ግድክኖዬ? ኡንቱንቱ ህንተና ዳናን ሞትያዋንታ ግድክኖዬ?

\VS{7}ህንተዉ እመቴዳ ሎኦ ሱንꬃ ቦርያዋንቱ ኡንቱንታ ግድክኖዬ?


\par }{\PP \VS{8}ሽን ጾሳ ማጻፋን፥ “ነ ሾሩዋ ነ ሁጲያዳን ሲቃ” ጌተቲደ ጻፈቴዳ ካትያ ህግያ
\FTNT{*}{{\FR 2:8 }{\FK{ካትያ ህግያ፦
}}{\FT{ኡባፐ አꬉዋን ጎእያ ህግያ፤ ሀዋ ብለꬃይ፥ ካትያፐ እመቴዳዋ ጉሳ። ካቲ ኦኔ ጎፐ ጾሳፐ እመቴዳ ህግያ።
}}} ህንተ ፖሎፐ፥ ሎኦባ ኦꬂታ።\XREF{}{{\XO 2:8 }{\XT{ዎጋ 19:18}}}

\VS{9}ሽን ህንተ አሳ ዴሙዋ ጼሊደ ቦንቾፐ፥ ናጋራ ኦꬂታ፤ ቃይ ህጊ ህንተ ቦላ፥ ህግያ መንꬄዳዋንቱዳን ፕርዳና።

\VS{10}አያዉ ጎፐ፥ ኦንነ ህግያ ኡባ ናጊደ፥ እትኖ መንꬅያዋ ግዶፐ፥ ሄ ኡራይ ህግያ ኡባ መንꬄ።

\VS{11}አያዉ ጎፐ፥ “ዎሹሞፓ” ጌዳዌ ቃይ “ዎꬎፓ” ጌዳ፤ ሽን ኔን ዎሹማና ꬋዮፐካ፥ ዎꬌዳዋ ግዶፐ፥ ህግያ መንꬃዳ።\XREF{}{{\XO 2:11 }{\XT{ከሳ 20:13፣ 14፤ ዛረ. 5:17፣ 18}}}

\VS{12}አሳ አይለተꬃፐ ከስያ ህግያን፥ ፕርዳ አካና አሳቱዋዳን ሃሳይተነ ኡንቱንቱዋዳን ኦꬅተ።

\VS{13}አያዉ ጎፐ፥ አሳ ማርቤና ኡራ ጾሳይ ማረናን ፕርዳና፤ ማሮተꬃይ ፕርዳ ጾኔ።


\par }{\SH አማኑዋነ ኦሱዋ
\par }
{\PP \VS{14}ታናዳን ጾሳ ካልያዋንቶ፥ እት ኡራይ ባረዉ አማኑ ደኤ ጎፐ፥ ቃይ አ አማኑዋ አ ኦሱ ኤርሳና ꬋዮፐ፥ አ አይ ጎአኔ? አ አማኑ አ አሻናዉ ዳንዳዪ?

\VS{15}እት እሻይ፥ ዎይ እት ምቻታ ካሎቶፐ፥ ቃይ ኡንቱንቶ ኡባ ጋላስ ምያባይ ꬋዮፐ፥

\VS{16}ህንተፐ እት ኡራይ ኡንቱንታ፥ “ሳሮ ቢተ። ታማ ሆእተ። ካሊደ ሚተ” ጊደ፥ ኡንቱንቶ ኮሽያዋ እማና ꬋዮፐ፥ ኡንቱንታ አይ ጎአኔ?

\VS{17}ሄዋ ድራዉ፥ አማኑ ኦሱ ባይናን ባረካ ደኦፐ ሀይቄዳዋ።


\par }{\PP \VS{18}ሽን እት ኡራይ፥ “ነዉ አማኑ ደኤ፤ ቃይ ታዉ ኦሱ ደኤ። ኔን ነ አማኑዋ ነ ኦሱዋፐ ሻካደ ታና በሳ፤ ታንካ ታ አማኑዋ ታ ኦሱዋን ኔና በሳና” ጋና።

\VS{19}ኔን እት ጾሳይ ደእያዋ አማናሳ፤ ሄዌ ሎአ። ጻላሄቱካ ቃይ አማኒኖ፤ ያሻን ኮኮሪኖ።

\VS{20}ኔን ኤያይ! አማኑ ኦሱዋፐ ሻከቲደ ጎኤናዋ
\FTNT{†}{{\FR 2:20 }{\FK{ጎኤናዋ፦
}}{\FT{ሀዋ ጉሳይ ሀይቄዳዋ ጉሳ።
}}} ኤራናዉ ኮያይ?

\VS{21}ኑ አቡ አብራሃሞ ባረ ናኣ ይሳቃ ያርሽያ ሳኣ ቦላ ዎꬄዳ ዎደ፥ ባረ ኦሱዋን ጽልቤኔ?\XREF{}{{\XO 2:21 }{\XT{ዶመꬃ 22:1-14}}}

\VS{22}አ አማኑነ አ ኦሱ እትፐ ኦꬄዳዋነ አ አማኑ አ ኦሱዋን ፖለቴዳዋ በእኪ?

\VS{23}ጾሳ ማጻፋይ “አብራሃሞ ጾሳ አማኔዳ። ጾሳይካ ሄዋ አዉ ጽሎተꬃን ፓይዴዳ” ጌዳዌ ፖለቴዳ፤ ቃይ ጾሳ ዳቦ ጌተቲደ እ ጼሰቴዳ።
\XREF{}{{\XO 2:23 }{\XT{ዶመꬃ 15:6፤ 2 ኦዱዋ 20:7፤ ኢሳ. 41:8}}}

\VS{24}አሳይ አማኖ ጻላላና ግደናን፥ ኦሱዋን ጽልያዋ ህንተ በኢታ።


\par }{\PP \VS{25}ሄዋዳንካ ቃይ ጫራታ ራኣባ ኪተቶዋንታ ሞካደ ሀራ ኦግያና ኡንቱንታ ሞይዜዳ ዎደ፥ ባረ ኦሱዋን ጽላበይኬ?\XREF{}{{\XO 2:25 }{\XT{ኢያሳ 2:1-21}}}


\par }{\PP \VS{26}አያዉ ጎፐ፥ ሸምፑ ሻከቴዳ ቦላይ ሀይቄዳዋ ግድያዋዳን፥ ሄዋዳንካ ቃይ ኦሱ ሻከቴዳ አማኑ ሀይቄዳዋ።




\par }\Chap{3}{\SH እንጻርሳ ናግያዋ
\par }
{\PP \VerseOne{1}ታናዳን ጾሳ ካልያዋንቶ፥ ኑን ሀራቱዋፐ አꬍያ ፕርዳ አካናዋ ህንተ ኤርያ ድራዉ፥ ህንተፐ ጮራቱ ታማርስያዋንታ ግዶፕተ።

\VS{2}ኑን ኡባይካ ዳሮባን ባሌቶ፤ እት ኡራይ ባረ ሃሳያን ሙለካ ባላና ꬋዮፐ፥ እ ባረና ናጋናዉ ዳንዳይያ ባል ባይና አሳ።

\VS{3}ፓራቱ ኑዉ አዛዘታና ማላ፥ ብጻላ ባርሲደ፥ ኑን ኮይያሳ ኡባ ኡንቱንታ አፌቶ።

\VS{4}በእተ፥ ማርካባቱካ ቃይ ሄዋ ኬና ዎልቃማ ግዲደ፥ ጎቱዋ ጫርኩዋን ላገቶፐካ፥ ኡንቱንታ ላግያዌ ባረዋ ኮይያሳ ዛሪደ ላግያ ቄር ጉꬃ ምꬃን ላገቲደ ቢኖ።

\VS{5}ሄዋዳን እንጻርሳይ ቦላ ግዶን ጉꬃ አሳተꬃ ግዶፐካ፥ ዳሮ ዎልቃማባን ጬቀቴ።

\par }{\PP ጉꬃ ታማይ ዋኒደ ዎልቃማ ዎራ ጉዲ! አኬክተ።

\VS{6}እንጻርሳይካ ታማ ማላ። እ ኑ አሳተꬃ ግዶን ኢታባ ኡባ ኦꬃና ዳንዳዬ፤ አሳተꬃ ኡባ ቱንሴ። ቃይ ኑ ደኡዋ ዎꬃካ ታማን ጉዴ፤ ጋናምያ ታማን እ ጉደታናዋ።

\VS{7}አያዉ ጎፐ፥ ዶአቱዋ፥ ካፋቱዋ ዛርያ፥ ትራን ጎሸትያ ሾሻቱ ዛርያነ አባን ደእያ መታቱዋ ዛርያ ኡባ አሳይ አድሴዳ፤ ቃይ ኡንቱንቱካ አዴድኖ።

\VS{8}ሽን ኦንነ እንጻርሳ አድሳናዉ ዳንዳይቤና፤ እንጻርሳይ ዎꬍያ ማርዚ ኩሜዳ ጮኡ ጌና ኢታ መታ።

\VS{9}ኑን እንጻርሳን ኑ ጎዳነ አዉዋ ጋላቴቶ፤ ቃይ አንካ ጾሳ ማላቲደ መቴዳ አሳ ሸቄቶ።
\XREF{}{{\XO 3:9 }{\XT{ዶመꬃ 1:26}}}

\VS{10}እት ዶናፐ ጋላታይነ ሸቃይ ከሴ። ታናዳን ጾሳ ካልያዋንቶ፥ ሄዌ ሄዋዳን ሀናናዉ በሰና።

\VS{11}ፑልቱ እት ኦላፐ ማልእያ ሃꬃነ ጫምያ ሃꬃ ፑልታናዉ ዳንዳዪ?

\VS{12}ታናዳን ጾሳ ካልያዋንቶ፥ ባላስያ ግያ ምꬃይ ዎጋራ አይፋናዉ ዳንዳዪ? ዎይ ዎይንያ ቱራይ ባላስያ ግያ ምꬃ አይፋናዉ ዳንዳዪ? ማጽነ ማጽነ ግያ ሃꬃፐካ ማልኦ ሃꬃይ ከሳና ዳንዳየና።


\par }{\SH ሳሉዋ አꬌዳ ኤራነ ሳኣ አꬌዳ ኤራ
\par }
{\PP \VS{13}ህንተ ግዶን አꬌዳ ኤራንቻይነ አኬካንቻይ ኦኔ? ባረ ሎኦ ደኡዋን ኦሰቴዳ ባረ ኦሱዋ አꬌዳ ኤራተꬃፐ ይያ አሽከተꬃን በሶ።

\VS{14}ሽን ህንተ ዎዛናን ጫምያ ቃናቲነ ይርጊ ደኦፖ። ቃይ ቱማተꬃ ቦላካ ዎርዶቶፕተነ ኦቶረቶፕተ።

\VS{15}ሄዋ ማላ አꬌዳ ኤራተꬃይ ሳሉዋፐ ዎꬍያዋ ግደና፤ ሽን ሄዌ ሳኣባ፥ አሳዋ፥ ጻላሀቱዋ።

\VS{16}አያዉ ጎፐ፥ ቃናቲነ ይርጊ ደእያ ሳን ዋላሳይነ ኢታ ኦሶ ኡባይ ደኤ።

\VS{17}ሽን ቦላፐ ይያ አꬌዳ ኤራተꬃይ ኡባፐ ካሰ ጌሻ። ቃይ ሳሮተꬃ ዶስያዋ፥ አሽከነ ኤኖ ግያዋ፤ ቃይ ማሮተꬃይነ ሎኦ አይፊ ኩሜዳዋ። ስꬊነ ሎኦ ማላትያ ኢታተꬃይ ባይናዋ።

\VS{18}ጽሎተꬃ አይፊ ሳሮተꬃ ኦꬅያዋንቱ ሳሮተꬃን ዘሬዳ ዘረꬃፐ ቤቴዳ።




\par }\Chap{4}{\SH ሀ አላምያ ኢታተꬃ ዶሰናን አጋናዋ
\par }
{\PP \VerseOne{1}ኦላይነ ዋላሳይ ህንተ ግዱዋ ሀቃፐ ዪ? ኡንቱንቱ ዬዳሳይ ህንተ ቦላ ግዶን ኦለትያ ህንተ ናሸታናዉ ዎልቃማ አሙዋ አሞትያዋፐ ግደኔ?

\VS{2}ህንተ አሞቲታ፤ ሽን ደምክታ፤ ዎꬊታ። ሎይꬅ ኮዪታ፤ ሽን ደማናዉ ዳንዳይክታ፤ ዋላቀቲታነ ኦለቲታ። ሽን ጾሳ ዎሰና ድራዉ፥ ህንተ ኮይያዋ ደምክታ።

\VS{3}ጾሳ ዎሲታ፥ ሽን ደምክታ፤ ጋሱካ ባላ ኦግያን ዎሲታ። ሄዋ ህንተና ናሸችያዋን ፔሻናዉ ኮይያ ድራሳ።

\VS{4}ስም ዎሹምያዋንቶ፥ ሀ አላምያና ዳቦትያዌ ጾሳዉ ሞርከ ግድያዋ ኤርክቴ? አያዉ ጎፐ፥ ሀ አላምያና ዳቦታናዉ ኮይያዌ ኦንነ ጾሳና ሞርከቴ።

\VS{5}ዎይ ጾሳ ማጻፋይ፥ “ጾሳይ ኑናን ዎꬄዳ አያናይ ዎልቃማ አሙዋ ኑዉ አሞቴ” ግያዋ ህንተንቶ ጮ ግያዋ ማላቲ?

\VS{6}ሽን ጾሳይ አꬎ ኬካተꬃ አꬂደ እሜ። ሄዋ ድራዉ፥ ጾሳ ማጻፋይ፥ “ጾሳይ ኦቶረትያዋንታ እጼ፤ ሽን ባረና ካዉሽያዋንቶ አꬎ ኬካተꬃ እሜ” ያጌ።
\XREF{}{{\XO 4:6 }{\XT{ሌም. 3:34}}}


\par }{\PP \VS{7}ስም፥ ህንተ ጾሳዉ ሞደትተ። ያቲደ ጻላህያና ኤቀትተ፤ እ ህንተፐ ባቃታና።

\VS{8}ጾሳኮ ሺቅተ፤ እካ ህንተኮ ሺቃና። ህንተኖ ናጋራንቻቶ፥ ህንተ ኩሽያ ሜጨትተ። ላኡ ቆፋይ ደእያዋንቶ፥ ህንተ ዎዛና ጌሽተ።

\VS{9}ቱጋትተ፤ ካዮትተነ ዬክተ። ህንተ ሚቻ ዬኮ ላምተ፤ ህንተ ናሸቻካ ካዮ ላምተ።

\VS{10}ጎዳ ስንꬃን ህንተ ሁጲያ ቶችተ፤ ቃይ እ ህንተና ꬎቁ ꬎቁ ኦꬃና።


\par }{\SH አሳ ቦላ ፕርደናን አጋናዋ
\par }
{\PP \VS{11}ታናዳን ጾሳ ካልያዋንቶ፥ እቱ እቱዋ ዝግሮፕተ። ባረ እሻ ዝግርያዌነ አ ቦላ ፕርድያዌ ህግያ ዝግሬነ ህግያ ቦላ ፕርዴ። ኔን ህግያ ቦላ ፕርዶፐ፥ ህግያ ቦላ ፕርድያዋ ግዳሳፐ አትን፥ ህገዉ አዛዘትያዋ ግዳካ።

\VS{12}ህግያ እምያዌነ ፕርድያዌ ጾሳ ጻላላ፤ እ አሻናዉነ ꬋይሳናዉ ዳንዳዬ፤ ሽን ነ ሾሩዋ ቦላ ፕርድያዌ ኔን ኦኔ?


\par }{\SH ጬቀተናዳን እመቴዳ ዞርያ
\par }
{\PP \VS{13}ህንተኖ፥ “ኑን ሀቼ ዎይ ዎንት ሄ ካታማ ባና፤ ሄዋን ላይꬃ ኡታና፤ ዛልአናነ ቃይ ሚሻ ዎꬍሳና” ግያዋንቶ፥ በእተ።
\XREF{}{{\XO 4:13 }{\XT{ሌም. 27:1}}}

\VS{14}ዎንት ህንተ ደኡ አያ ሀናነንቶነ ኤርክታ፤ ጉꬃ ዎደዉ ህንተ ቤቲደ፥ ጉየፐ ꬋይያ ፔኑዋ ማላ።

\VS{15}ሄዋ አጊደ፥ “ጎዳይ ጎፐ፥ ኑን ደአና፤ ሀዋ ዎይ ሄዋ ኦꬃና” ጋናዉ በሴ።

\VS{16}ሽን ህንተ ሀእ ህንተንቱ ꬎቃተꬃን ጬቀቲታ፤ ሄዋ ማላ ጬቁ ኡባይ ኢታ።


\par }{\PP \VS{17}ሄዋ ድራዉ፥ ሎኦባ ኦꬃናዉ ኤሪደ ኦና ኡራዉ ሄዌ ናጋራ።




\par }\Chap{5}{\SH ዱረ አሳስ እመቴዳ ምኖ ዞርያ
\par }
{\PP \VerseOne{1}ሀእካ ህንተኖ ዱረ አሳቶ፥ ህንተ ቦላ ይያ ቱጋዉ “አየ! አየ!” ያጊደ ዬክተነ ዝላልተ።

\VS{2}ህንተ ዱረተꬃይ ባይ ድጌዳ፤ ቃይ ህንተ አፍላካ ብልአይ ም ድጌዳ።

\VS{3}ህንተ ዎርቃይነ ህንተ ብራይ ሽእ ድጌዳ። ቃይ ሄ ሽአይ ህንተ ቦላ ማርካታና፤ ህንተ ቦላካ ታማዳን ማና። ህንተ ህንተ ሚሻ ስንꬃዉ ዳጋይ ደኢታ።

\VS{4}አኬክተ፤ ህንተ ጋደን ካꬃ ቆይጬዳ አሳቶ ጭግቤና ክራ ሚሻይ ዋሴ፤ ኡንቱንቱ ዋሱ ዎልቃማ ጎዳ ሀይꬃን ስሰቴዳ።
\XREF{}{{\XO 5:4 }{\XT{ዛረ. 24:14-15}}}

\VS{5}ህንተዉ እንጀትና፥ ሳኣን እሻሊደ ደኤድታ፤ ሹካ ጋላሳዉ ꬊክያዋዳን፥ ህንተ ቦላ ꬊኬድታ።

\VS{6}ጽሎ አሳ ቦላ ፕርዴድታ፤ ቃይ አ ዎꬌድታ፤ እ ህንተናና ኤቀተና።


\par }{\SH ጎዳ ላኤንꬆ ዩሳ ዳንዳያን ናግያዋ
\par }
{\PP \VS{7}ሄዋ ድራዉ፥ ታናዳን ጾሳ ካልያዋንቶ፥ ጎዳይ ያና ጋካናዉ ገንጭተ፤ ቢታ ጎሽያዌ አድልያ እራይነ አሱራ እራይ ያና ጋካናዉ ገንጪደ፥ አልኦ ካꬃ እ ዎት ናጊደ ጋꬅ አክንቶ በእተ።

\VS{8}ህንተካ ቃይ ገንጭተ፤ ህንተ ዎዛና ምንስተ። አያዉ ጎፐ፥ ጎዳ ዩሳይ ማታቴዳ።


\par }{\PP \VS{9}ታናዳን ጾሳ ካልያዋንቶ፥ ጾሳይ ህንተ ቦላ ፕርደና ማላ፥ እቱ እቱዋ ቦላ ዙዙሞፕተ። በእተ፥ ፕርድያዌ ፐንግያን ኤቄዳ።

\VS{10}ታናዳን ጾሳ ካልያዋንቶ፥ ዋይያስነ ገንጫዉ ሌምሱዋ ግዴዳዋንታ፥ ጎዳ ሱንꬃን ሃሳዬዳ ናባቱዋ ሀሳይተ።

\VS{11}በእተ፥ ዳንዳዪደ ገንጬዳዋንታ ኑን አንጀቴዳዋንታ ጌቶ። ኢዮባ ገንጫ ህንተ ስሴድታ፤ ቃይ ጎዳይ አዉ ዉርሰꬃን እሜዳዋካ ቤድታ። አያዉ ጎፐ፥ ጎዳይ ማሮታይነ ቃረታይ ኩሜዳዋ።
\XREF{}{{\XO 5:11 }{\XT{ኢዮባ 1:21-22፤ 2:10፤ ማዝ. 103:8}}}


\par }{\PP \VS{12}ሽን ኡባፐ ካሰ፥ ታናዳን ጾሳ ካልያዋንቶ፥ ሳሉዋን ግድና፥ ዎይ ሳኣን ግድና፥ ዎይ ሀራ ጫቁዋን ግድና፥ አያንካ ጫቆፕተ። ሽን ጾሳ ፕርዳን ህንተ ገለናዳን፥ ህንተ የዉ ኤ ግያዋ ግዶፐ፥ “ኤ” ጊተ፤ ግደና ግያዋ ግዶፐ፥ “ግደና” ጊተ።


\par }{\PP \VS{13}ህንተ ግዶን ዋየትያ ኡራይ ኦንነ ደኦፐ፥ ጾሳ ዎሶ፤ ናሸትያ ኡራይ ኦንነ ደኦፐ፥ የጺደ ጋላቶ።

\VS{14}ህንተፐ ሳከትያ ኡራይ ኦንነ ደኦፐ፥ አማንያ አሳ ካለꬅያ ጭማቱዋ ባረኮ ጼሶ፤ ኡንቱንቱ ጎዳ ሱንꬃን ዛይትያ አ ኦኪደ፥ አዉ ጾሳ ዎስኖ።

\VS{15}አማኑዋን ጾሳ ዎሴዳ ዎሳይ ሀርጋንቻ ፓꬃና፤ ጎዳይካ አ ሀርግያፐ ደንꬃና፤ ቃይ ናጋራ እ ኦꬄዳዋ ግዶፐካ ጎዳይ አዉ አቶ ጋና።

\VS{16}ሄዋ ድራዉ፥ ህንተ ፓጻና ማላ፥ ህንተ ናጋራ እቱ እቶ ፓጽተነ እቱ እቶ ጾሳ ዎስተ፤ ጽሎ አሳ ዎሳይ ዎልቃማ ኦሱዋ ኦꬄ።

\VS{17}ኤላስ ኑ ማላ አሳ። እራይ ሳኣን ቡከናዳን፥ እ ምንሲደ፥ ጾሳ ዎስና ሄዙ ላይꬃነ ኡሱፑን አገና ሳኣን እራይ ቡክቤና።
\XREF{}{{\XO 5:17 }{\XT{1 ካታ. 17:1፤ 18:1}}}

\VS{18}ላኤንꬁዋ ጾሳ እ ዎስና፥ ሳሉዋፐ እራይ ቡኬዳ፤ ሳአይካ ባረ ካꬃ ሞኬዳ።
\XREF{}{{\XO 5:18 }{\XT{1 ካታ. 18:42-45}}}


\par }{\PP \VS{19}ታናዳን ጾሳ ካልያዋንቶ፥ ህንተፐ ኦንነ ቱሙዋፐ ዎራ ቦፐ፥ ቃይ እቱ አ ጉየ ሄ ቱሙዋኮ ዛሮፐ፥

\VS{20}ናጋራንቻ አ ባላ ኦግያፐ ዛርያ ኦንነ አ ሸምፑዋ ሀይቁዋፐ አሻናዋነ ዳሮ ናጋራ ካማናዋ ኤሮ።
\XREF{}{{\XO 5:20 }{\XT{ሌም. 10:12፤ 1 ጰጽ. 4:8}}}

\par }