\NormalFont\ShortTitle{ዛካራሳ}

{\MT ዛካራሳ ትምቢትያ

\par }{\IMT ገሉዋ

\par }{\IP ትምቢትያ ኦድያ ዛካራሳ ማጻፋይ ላኡዋዉ ሻከቴ።

\par }{\IPI 1. ሸምፑዋ 1ፐ ቢደ 8 ጋካናዉ ደእያ ሳአይ ክርስቶሳ የለታፐ ካሰ እቼሹ ጼታነ ላታሙ ላይꬃፐ ዪደ እቼሹ ጼታነ ታማነ እቼሹ ላይꬃ ጋካናዉ ደእያ ላይꬃቱዋ ግዶን፥ ዱማ ዱማ ዎደቱዋን ትምቢትያ ኦድያ ዛካራስ ኦዴዳ ትምቢትያ ቃላቱዋ ኦይቄዳ ክፍልያ። ሄዋ ጉሳይ አሳይ ኦሞዱዋፐ ስሜዳዋፐ ጉይያና ጉሳ። ሀ ትምቢትያ ኦዴዳ ቃላቱ ሳፃ ማላን ሺቄዳዋንታ ግድሽን፥ የሩሳላመ ኦራጻናዋ፥ ጌሻ ጎልያ ስሚደ ግምበታናዋ፥ ጾሳ አሳይ ጌያናዋነ ስንꬃፐ ያና ማስያ ላይꬃባ ኦድያዋንታ።

\par }{\IPI 2. ሸምፑዋ 9ፐ ቢደ 14 ጋካናዉ ደእያ ክፍሊ ጉꬃ ታክሺን ኦደቴዳ ትምቢትያ ቃላቱዋ ኦይቄዳዋ። ሀ ትምቢትያ ኦዴዳ ቃላቱ ስንꬃፐ ያና ማስያባነ ዉርሰꬃ ፕርዳባ ኦዲኖ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ገሉዋ 1:1-6

\par }{\IO 2. ቃማ ቤቴዳ ሆስፑን ሳጻቱዋ 1:7—6:8

\par }{\IO 3. ቄስያ ኡባ ካፑዋ ኢያሱ ቦላ ጫነቴዳ ሀሳይሱዋ ካላቻ 6:9-15

\par }{\IO 4. ልከ ግደና ጾማነ ስንꬃዉ እመቴዳ ህዶታ 7:1—8:23

\par }{\IO 5. ማስህያ ዩሳነ ጾሳ ካዉተꬃይ በስያዋዳን ኤረቱሳ 9:1—14:21



\par }\ChapOne{1}{\SH ገሉዋ
\par }
{\R (1:1-6)

\par }{\PP \VerseOne{1}ዳርዮሰ ካተቴዳ ላኤንꬆ ላይꬃን፥ ሆስፑንꬃ አግናን መꬍና ጎዳ ቃላይ እዶ ናኣ በረክያ ናኣ ትምቢትያ ኦድያ ዛካራሳኮ ዬዳ።
\XREF{}{{\XO 1:1 }{\XT{እዝራ 4:24—5:1፤ 6:14}}}


\par }{\PP \VS{2}“መꬍና ጎዳይ ህንተ ማይዛ አዎቱዋ ቦላን ሎይꬅ ሀንቀቴዳ።

\VS{3}ሽን ሀእ አሳዉ ሀዋዳን ያጋደ ኦዳ፤ ‘ታኮ ስምተ፤ ቃይ ታንካ ህንተኮ ስማና።’ ታን ኡባፐ ዎልቃማ መꬍና ጎዳይ ሀዋ ኦዳይ።

\VS{4}ካሰ ትምቢትያ ኦድያዋንቱ፥ ‘ኡባፐ ዎልቃማ መꬍና ጎዳይ፥ ህንተ ኢታ ኦግያፐነ ኢታ ኦሱዋፐ ስምተ’ ያጌ” ያጊደ ኦድና ስሰናን እጼድኖነ ታናካ ስሰናን እጼዳ ህንተ ማይዛ አዎቱዋዳን ሀኖፕተ። ታን መꬍና ጎዳይ ሀዋ ኦዳይ።

\VS{5}ህንተ ማይዛ አዎቱ ሀእ ሀቃን ደኢኖ? ሄ ትምቢትያ ኦዴዳዋንቱ መꬍናዉ ፓጻ ደኢኖ?

\VS{6}ግዶ ሽን፥ ትምቢትያ ኦድያ ታ ቆማቱ ባጋና ታን ኦዴዳ ቃላቱነ ህገቱ ኡባይ ህንተ ማይዛ አዎቱዋ ቦላን ጋክበይክኖ? ያትና፥ ኡንቱንቱካ ካዮቲደ፥ ኡባፐ ዎልቃማ መꬍና ጎዳይ ኑ ኦግያዳንነ ኑ ኦሱዋዳን ኑዉ እማና ጌዳዋዳን፥ ባረ ጌዳዋ ኦꬄዳ ያጌድኖ ያጋ ያጌዳ።


\par }{\SH ቃማ በኤቴዳ ሆስፑን ሳጻቱዋ
\par }
{\R (1:7—6:8)

\par }{\PP \VS{7}ዳርዮሰ ካተቴዳ ላኤንꬆ ላይꬃን፥ ሻባጻ ግያ ታማነ እተንꬃ አግናን፥ ላታማነ ኦይደንꬆ ጋላስ መꬍና ጎዳይ ቃላይ እዶ ናኣ በረክያ ናኣ ትምቢትያ ኦድያ ዛካራሳኮ ዬዳ።

\VS{8}ታን ቃማ ሳጻን ዞኦ ፓራ ቶጌዳ እት ብታንያ በኣድ፤ እካ ዛንጋራን ደእያ ባርሴነትያ ግያ ምꬃቱዋ ጋርሳን ኤቄዳ፤ ቃይ አፐ ጉየ ባጋና ዳማ፥ ዞኦነ ቦꬃ ፓራቱ ደኢኖ።
\XREF{}{{\XO 1:8 }{\XT{ሳፃ 6:2-8}}}

\VS{9}ያትና፥ ታን፥ ታ ጎዳዉ፥ ሀዋንቱ አዬ? ያጋድ።

\par }{\PP ታናና ሃሳይያ ኪታንቻይ ዛሪደ ታና፥ “ሀዋንቱ አየንቶ ታን ኔና በሳና ያጌዳ።


\par }{\PP \VS{10}“ያትና፥ ባርሴነትያ ጋርሳን ኤቄዳ ብታኒ፥ ሀዋንቱ ሳኣ ኡባ ዩይ ዩዪደ ጾሞሳና ማላ፥ መꬍና ጎዳይ ኪቴዳዋንታ ያጌዳ።


\par }{\PP \VS{11}“ኡንቱንቱ ባርሴነትያ ጋርሳን ኤቄዳ መꬍና ጎዳ ኪታንቻዉ ሀዋዳን ያጌድኖ፤ ‘ኑን ሳኣ ኡባ ዩይ ዩዪደ ጾሞሲደ፤ ቢታይ ሳአይ ዎፑ ጊደ፥ ሳሮ ደኤ’ ያጌድኖ።


\par }{\PP \VS{12}“ሄዋፐ ጉይያን፥ መꬍና ጎዳ ኪታንቻይ ሀዋዳን ያጌዳ፤ ‘አቤት ኡባፐ ዎልቃማ መꬍና ጎዳዉ፥ ኔን ሀንቀቶደፐ ላፑን ታሙ ላይꬃ ግዴዳ ሀ የሩሳላመነ ይሁዳ ካታማቱዋ ማረናን አዉደ ጋካናዉ ጋምአይ?’ ያጌዳ።”

\VS{13}መꬍና ጎዳይ ታናና ሃሳይያ ኪታንቻዉ ሎኦነ ምንꬅያ ቃላን ዛሩዋ እሜዳ።


\par }{\PP \VS{14}ሄዋ ድራዉ፥ ታናና ሃሳይያ ኪታንቻይ ታና፥ “ሀ ቃላ አዋያ፤ ኡባፐ ዎልቃማ መꬍና ጎዳይ ሀዋዳን ያጌ፤ ‘ታን የሩሳላመዉነ ጽዮንዉ ዳሮ ምሸታይ።

\VS{15}ኑን ሳሮ ደኤቶ ግያ ካዉተꬃቱዋ ቦላ ታን ዳሮ ሀንቀታድ፥ ታን ታ አሳ ቦላ ጉꬃ ሀንቀታድ ሽን ኡንቱንቱ ታ አሳ ቦላ ዳሮ ቱጋ ጋꬄድኖ።

\VS{16}ሄዋ ድራዉ፥ ታን መꬍና ጎዳይ ሀዋ ኦዳይ፤ ታን የሩሳላመ ማሮታን ስማድ። ታ ጌሻ ጎሊ ያን ኬጸታና፤ የሩሳላመ ካታማይካ ዎዶሩዋን ልከታና። ታን ኡባፐ ዎልቃማ መꬍና ጎዳይ ሀዋ ኦዳይ’ ያጌ” ያጋደ አዋያ።


\par }{\PP \VS{17}“ዛረꬃደካ ሀዋዳን ያጋደ አዋያ፤ ‘ኡባፐ ዎልቃማ መꬍና ጎዳይ ታ ካታማቱዋ ዱረተꬃይ ኩም ጎጋና ቃይ ታን መꬍና ጎዳይ ጽዮነ ዛረꬃደ ምንꬃና፤ የሩሳላመካ ዛረꬃደ ዶራና ያጌ’ ያጋደ አዋያ” ያጌዳ።


\par }{\SH ዛካራስ ሳጻን ኦይዱ ካጨቱዋ በኤዳ
\par }
{\PP \VS{18}ቃይካ ታን ሳጻን ኦይዱ ካጨቱዋ በኣድ።

\VS{19}ታናና ሃሳይያ ኪታንቻ፥ “ሀዋንቱ አዬ?” ያጋደ ኦቻድ።

\par }{\PP እካ ታዉ ዛሪደ፥ “ሀ ካጨቱ ይሁዳ፥ እስራኤላነ የሩሳላመ ላሌዳ ካዉተꬃቱዋ” ካዉተꬃቱዋ ሌምሳቱዋ ያጌዳ።


\par }{\PP \VS{20}ሄዋፐ ጉይያን፥ መꬍና ጎዳይ ታና ብራታ ቆጽያ ኦይዱ ሂላቱዋ በሴዳ።

\VS{21}ታን፥ “ሀዋንቱ አያ ኦꬃናዉ ዬድኖ?” ያጋደ ኦቻድ።

\par }{\PP እ ዛሪደ፥ “ሀዋንቱ ኦንነ ꬎቁ ጊደ ጼለናዳን፥ ይሁዳ ቢታ ላሌዳ ካጨቱዋ ያሽሳናዉ ዬድኖ፤ ቃይ ይሁዳ ቢታ ላላናዉ ባረንቱ ካጭያ ደንꬄዳ አይሁዳ ግደና ካዉተꬃቱዋ ካጭያ ቆጺደ፥ ሳኣን የጋናዉ ዬድኖ” ያጌዳ።




\par }\Chap{2}{\SH ዛካራስ ሳጻን ልክያ ዎዶሩዋ በኤዳ
\par }
{\PP \VerseOne{1}ቃይካ ሀራ ሳጻን ባረ ኩሽያን ልክያ ዎዶሩዋ ኦይቄዳ እት ብታንያ በኣድ።

\VS{2}ታን፥ “ኔን ሀቃ ባይ?” ያጋደ አ ኦቻድ።

\par }{\PP እ፥ “ታን የሩሳላመ ጎምፓይነ ጌሳይ አይ ኬሸንቶ በአናዉ፥ ልካናዉ ባይ” ያጌዳ።


\par }{\PP \VS{3}ሄዋፐ ጉይያን፥ ታናና ሃሳይያ ኪታንቻይ ከሲደ ቤዳ፤ ቃይ አናና ጋከታናዉ ሀራ ኪታንቻይካ ዬዳ።

\VS{4}አ ሀዋዳን ያጌዳ፤ “ዎጻ፤ ባደ ሄ ያላጋ ብታንያ፥ መꬍና ጎዳይ ሀዋዳን ያጌ፤ ‘አሳነ መህያ ዳሮተꬃፐ ደንዴዳዋን የሩሳላመ ካታማ ዩሹ ድርሳ ግምቢ ባይና ካታማዳን ደአና።

\VS{5}ታን አ ዩሹዋን ታማ ድርሳ ግዳና፤ ታን አ ግዶን ቦንቹዋ ግዳና ያጌ’ ያጋ” ያጌዳ መꬍና ጎዳይ።


\par }{\SH መꬍና ጎዳይ ባረ አሳ ባረንቱ ቢታ ስማናዳን ጼሴዳ
\par }
{\PP \VS{6}መꬍና ጎዳይ ባረ አሳ ሀዋዳን ያጌ፤ “ታን ህንተና ኡባ ሳን ላላድ። ሽን ሀእ ሁጲሳ ባጋ ጋድያፐ ባቃቲደ ክችተ!” ያጌ መꬍና ጎዳይ።


\par }{\PP \VS{7}ቃይካ ጾሳይ፥ “ኔኖ፥ ጽዮኔ፥ ባብሎነ ማጫ ናናቱዋና ደእያነ ከሳ አካደ ሃያ!” ያጌ።

\VS{8}አያዉ ጎፐ፥ ኡባፐ ዎልቃማ መꬍና ጎዳይ ባረ ቦንቹዋ ቆንጭሳና ማላ፥ ባረ አሳ ቦንቄዳ ካዉተꬃቱዋኮ ታና ኪቲደ፥ ሀዋዳን ያጌዳ፤ “ህንተና ቦችያዌ ታ አይፍያ ቡሉዋ ቦቼ።

\VS{9}በእተ፥ ታን ታ ኩሽያ ኡንቱንቱ ቦላን ደንꬃና፤ ቃይ ኡንቱንቱካ ካሰ ባረንቱ ቆማቱዋን ኦሞደታና” ያጌዳ።

\par }{\PP ሄ ዎደ ህንተ ኡባፐ ዎልቃማ መꬍና ጎዳይ ታና ኪቴዳዋ ኤራና።


\par }{\PP \VS{10}መꬍና ጎዳይ ሀዋዳን ያጌ፤ “ጽዮነ አሳዉ፥ የጽተነ ናሸትተ! አያዉ ጎፐ፥ ታን ያደ ህንተ ግዶን ደአና” ያጌ።


\par }{\PP \VS{11}ሄ ዎደ ዳሮ አይሁዳ ግደና ካዉተꬃቱ መꬍና ጎዳና ጋከቲደ፥ አ አሳ ግዳና፤ እካ ኡንቱንቱ ግዶን ደአና። ቃይ ህንተካ ኡባፐ ዎልቃማ መꬍና ጎዳይ ታና ህንተኮ ኪቴዳዋ ሄ ዎደ ኤራና።

\VS{12}ጌሻ ቢታን መꬍና ጎዳይ ይሁዳ ባረና ጋኬዳ ግሹዋ ኦꬂደ ላታና፤ የሩሳላመካ እ ዛረꬂደ ዶራና።


\par }{\PP \VS{13}መꬍና ጎዳይ ባረ ደእያ ጌሻ ሳኣን ደንዴዳ፤ ሄዋ ድራዉ፥ አሹዋ ማዬዳ ኡባይ አ ስንꬃን ጮኡ ጎ!




\par }\Chap{3}{\SH ዛካራስ ሳጻን ቄስያ ኡባቱዋ ካፑዋ በኤዳ
\par }
{\PP \VerseOne{1}ሄዋፐ ጉይያን፥ ቄስያ ኡባቱ ካፑ ኢያሱ መꬍና ጎዳ ኪታንቻ ስንꬃን ኤቄዳዋነ ሴጻናይካ ኢያሳ ሞታናዉ አፐ ኡሸቻ ባጋና ኤቄዳዋ መꬍና ጎዳይ ሳጻን ታና በሴዳ።
\XREF{}{{\XO 3:1 }{\XT{እዝራ 5:2፤ ሳፃ 12:10}}}

\VS{2}መꬍና ጎዳይ ሴጻና፥ “ሴጻናዉ፥ መꬍና ጎዳይ ኔና ሴሮ፤ የሩሳላመ ዶሬዳ መꬍና ጎዳይ ኔና ሴሮ! ሀ ብታኒ ታማፐ ከሲደ አቴዳ ጺፋ ማላ ግደኔ?” ያጌዳ።
\XREF{}{{\XO 3:2 }{\XT{ዳና. 9}}}


\par }{\PP \VS{3}ኢያሱ ኪታንቻ ስንꬃን ኤቄዳ ዎደ፥ ቅታ ማዩዋ ማይ ኡቴዳ።

\VS{4}ኪታንቻይ ባረ ስንꬃን ኤቄዳዋንታ፥ “አፐ ሀ ቅታ ማዩዋ ቃርተ” ያጌዳ። ቃይ እ ኢያሳ፥ “በአ፥ ታን ነ ባይዙዋ ኔፐ ድጋድ፤ ቦንቹዋ ማዩዋካ ኔና ማይዛና” ያጌዳ።

\VS{5}ቃይካ ታን፥ “ጌሻ ሻሽያ አ ሁጲያን ጻጽተ” ያጋድ። ኡንቱንቱካ እ አዛዜዳዋዳን ኦꬄድኖ፤ ማዩዋካ አ ማይዜድኖ። መꬍና ጎዳ ኪታንቻይ ሄ ዎደ አ ምይያን ኤቄዳ።


\par }{\PP \VS{6}ሄዋፐ ጉይያን፥ መꬍና ጎዳ ኪታንቻይ ኢያሱዉ ሀዋዳን ያጊደ ꬊሽሴዳ፤

\VS{7}“ኡባፐ ዎልቃማ መꬍና ጎዳይ ሀዋዳን ያጌ፤ ‘ኔን ታ ኦግያን ሀመቶፐነ ታ አዛዙዋ ናጎፐ፥ ኔን ታ ጌሻ ጎልያ አይሳና፤ ታ ዳባባንካ አዎታና። ቃይ ሀዋን ኤቄዳዋንቱና እትፐ ኔን ገልያ ማታ ታን ነዉ እማና።


\par }{\PP \VS{8}“ ‘ነኖ ቄስያ ኡባቱዋ ካፑዋ ኢያሱ፥ ሀዋ ስሳ! ስንꬃና ያና ኬካባዉ ማላታ ግድያ ኔናና ኦꬅያዋንቱካ ሀዋ ስስኖ! ታን ታሽያ ጌተትያ ታ ቆማ አሀና።
\XREF{}{{\XO 3:8 }{\XT{ኤር. 23:5፤ 33:15፤ ዛካ. 6:12}}}

\VS{9}በአ፥ ታን ኢያሱ ስንꬃን ሹቻ ዎꬃና፤ ሄ ሹቻ ቦላ ላፑን አይፈቱ ደኢኖ፤ ታን አ ቦላን ዎጫደ ጹፍያ ጻፋና። ታን ኡባፐ ዎልቃማ መꬍና ጎዳይ ሀዋ ኦዳይ። ሄ ጋድያ ናጋራካ ታን እት ጋላስ ድጋና’ ያጌ።


\par }{\PP \VS{10}“ኡባፐ ዎልቃማ መꬍና ጎዳይ ሀዋዳን ያጌ፤ ‘ሄ ጋላስ ህንተ ኡባይካ ህንተ ዎይንያ ቱራነ ህንተ ባላስያ ምꬃ ጋርሳን ኡቲደ፥ ህንተ ሾሮቱዋ ሾባና’ ያጌ” ያጌዳ።
\XREF{}{{\XO 3:10 }{\XT{ሚክ. 4:4}}}




\par }\Chap{4}{\SH ዛካራስ ሳጻን ጾምፕያ ዎꬅያ ባላነ ዎጋራ ምꬃ በኤዳ
\par }
{\PP \VerseOne{1}ሄዋፐ ጉይያን፥ ታናና ሃሳዬዳ ኪታንቻይ ስም ዪደ፥ ገምእሼዳ አሳ ቤጎꬅያዋዳን፥ ታና ቤጎꬄዳ።

\VS{2}እ ታና፥ “ኔን በእያዌ አዬ?” ያጌዳ።

\par }{\PP ታን፥ “ታን ዎርቃ ጻላላፐ ኦሰቴዳ ጾምፕያ ዎꬅያ ባላ በአይ፤ አ ጼራን ዛይትያ ጻሩ ደኤ፤ ቃይ አ ቦላን ላፑን ጾምፐቱ ደኢኖ፤ ሄ ላፑን ጾምፐቶካ ላፑን ላፑን ሉኮቱ ደኢኖ።

\VS{3}ሄ ጾምፕያ ዎꬅያ ባላ ማታን ላኡ ዎጋራቱ ደኢኖ፤ ኡንቱንቱ ዛይትያ ጻሩዋፐ ኡሸቻ ባጋናነ ሀድርሳ ባጋና ደኢኖ” ያጋድ።
\XREF{}{{\XO 4:3 }{\XT{ሳፃ 11:4}}}


\par }{\PP \VS{4}ታን ታናና ሃሳይያ ኪታንቻ ቃይካ፥ “ታ ጎዳዉ፥ ሀዋንቱ አዬ?” ያጋደ ኦቻድ።


\par }{\PP \VS{5}ታናና ሃሳይያ ኪታንቻይ ዛሪደ፥ “ሀዋንቱ አየንቶ ኤርኪ?” ያጌዳ።

\par }{\PP ታን፥ “ታ ጎዳዉ፥ ታን ኤርከ” ያጋድ።


\par }{\SH ጾሳይ ዛሩባቤላዉ ኦዴዳ ቃላ
\par }
{\PP \VS{6}ቃይካ እ፥ “ዛሩባቤላዉ መꬍና ጎዳይ ኦዴዳ ቃላይ ሀዋ፤ ‘ታ አያናናፐ አትና፥ ዎልቃን ዎይ ምኖተꬃን ግደና። ታን ኡባፐ ዎልቃማ መꬍና ጎዳይ ሀዋ ኦዳይ።
\XREF{}{{\XO 4:6 }{\XT{እዝራ 5:2}}}

\VS{7}ዎልቃማ ደርያዉ፥ ኔን አዬ? ኔን ዛሩባቤላ ስንꬃን ልጲ ጌዳ ደምባ ግዳና። ቃይ ዛሩባቤል ጌሻ ጎልያ ኬጽ ፖሊደ፥ ዉርሰꬃ ሹቻ ፑደ ከስያ ዎደ አሳይ፥ “ሀሹ! ሀሹ ፖለቴ!” ያጋና’ ያጌዳ።”


\par }{\PP \VS{8}ቃይካ መꬍና ጎዳ ቃላይ ዛካራሳኮ ዬዳ።

\VS{9}ዛካራስ ሀዋዳን ያጌዳ፤ “ሀ ጌሻ ጎልያ ባሱዋ ዛሩባቤላ ኩሸቱ ባሴድኖ፤ ቃይ ፖሉዋካ አ ኩሸቱ ኬጺደ ፖላና። ሄዋፐ ጉይያን፥ ኡባፐ ዎልቃማ መꬍና ጎዳይ ታና ህንተኮ ኪቴዳዋ ህንተ ኤራና።

\VS{10}ሀ ጉꬃ ዶመꬃ ካꬍያ ኦናነ ግዶፐ ዛሩባቤላ ኩሽያን ቱምቢያ በኤዳ ዎደ ናሸታና፤ ሀዋንቱ ላፑን ጾምፐቱ ቢታ ኡባ ዩዪደ ጼልያ መꬍና ጎዳ አይፈቱዋ” ያጌዳ።
\XREF{}{{\XO 4:10 }{\XT{ሳፃ 5:6}}}


\par }{\PP \VS{11}ታን ኪታንቻ ዛራደ፥ “ሀ ጾምፕያ ዎꬅያ ባላፐ ኡሸቻ ባጋናነ ሀድርሳ ባጋና ደእያ ሀ ላኡ ዎጋራቱ አዬ?” ያጋደ ኦቻድ።
\XREF{}{{\XO 4:11 }{\XT{ሳፃ 11:4}}}

\VS{12}ታን ላኤንꬁዋካ፥ “ሀ ዛይቲ ኡንቱንቱፐ ጎግያ ላኡ ዎርቃ ቦምባቱዋ ማታን ደእያ ላኡ ዎጋራ ታሸቱካ አዬ?” ያጋደ ኦቻድ።


\par }{\PP \VS{13}እካ ዛሪደ፥ “ሀዋንቱ አየንቶ ኔን ኤርኪ?” ያጌዳ።

\par }{\PP ታንካ፥ “ታ ጎዳዉ፥ ታን ኤርከ” ያጋድ።


\par }{\PP \VS{14}እ ዛሪደ፥ “ሀዋንቱ ሳኣ ኡባ ጎዳዉ ኦꬅያ፥ ላኡ ኦከቴዳ አሳቱዋ” ያጌዳ።




\par }\Chap{5}{\SH ዛካራስ ሳጻን ጻጸት ኡቴዳ ማጻፋይ ፓልያዋ በኤዳ
\par }
{\PP \VerseOne{1}ቃይካ ታን ꬎቁ ጋደ ጼልያ ዎደ፥ እት ጻጸት ኡቴዳ ማጻፋይ ቦላና ፓልያዋ በኣድ።


\par }{\PP \VS{2}ኪታንቻይ ታና፥ “ሀ ኔን በእያዌ አዬ?” ያጊደ ኦቼዳ።

\par }{\PP ታን፥ “ታን እት ጻጸት ኡቴዳ ፓልያ ማጻፋ በአይ፤ አዉ ጌሳይ ላታሙ ዋꬋ፤ ጎምፓይካ ታሙ ዋꬋ” ያጋድ።


\par }{\PP \VS{3}እ ታና ሀዋዳን ያጌዳ፤ “ሀ ጻꬃ ማጻፋ ግዶን ደእያዌ ቢታ ኡባ ቦላን ይያ ሸቃ። ሄ ማጻፋን እት ባጋና፥ ‘ዉእያ ኡባይ ጋድያፐ ꬋያና’ ያግያዌ ጻፈቴዳ፤ ቃይ የንኮ ባጋና፥ ‘ዎርዱዋን ጫቂያ ኡባይ ꬋያና’ ያግያዌ ጻፈቴዳ።

\VS{4}ኡባፐ ዎልቃማ መꬍና ጎዳይ ሀዋዳን ያጌ፤ ‘ታን ሄ ሸቃ ኪታና፤ እ ቢደ፥ ካይሱዋ ሶነ ታ ሱንꬃን ዎርዱዋን ጫቂያዋ ጎለ ገላና፤ ያን ደኢደ፥ ሄ ጎልያ እ ኬጸቴዳ ምꬃናነ ሹቻና ጋꬂደ፥ ም ꬋይሳና’ ያጌ” ያጌዳ።


\par }{\SH ዛካራስ ሳጻን ቁንኣ ግዶን ኡቴዳ ምሽራቶ በኤዳ
\par }
{\PP \VS{5}ሄዋፐ ጉይያን፥ ሄ ታናና ሃሳይያ ኪታንቻይ ታኮ ዪደ፥ “አነ ꬎቁ ጋደ፥ ሀ ይያዌ አየንቶ በአ” ያጌዳ።


\par }{\PP \VS{6}ታን፥ “እ አዬ?” ያጋደ ኦቻድ።

\par }{\PP እ ዛሪደ፥ “ሀዌ ማክያ ቁንኣ” ያጌዳ። ቃይካ ጉጂደ፥ “ሀዌ አሳይ ሀ ቢታ ኡባን ኦꬄዳ ናቁዋ ማላታ” ያጌዳ።


\par }{\PP \VS{7}እርሳስያ ግያ ብራታፐ ኦሰቴዳ ቁንኣ ቁምኢ ፖከቴዳ ዎደ እት ምሽራታ ቁንኣ ግዶን ኡቴዳኖ በኣድ።

\VS{8}ኪታንቻይ ታዉ ኦዲደ፥ “ሀና ኢታተꬃቶ ጌተታዉ” ያጌዳ። እዞ ጉየ ቁንኣ ግዶ ሱግ ገልሲደ፥ እርሳስያ ቁምእያካ ዱገ ናቂደ፥ ቁንኣ ቁምኤዳ።


\par }{\PP \VS{9}ሄዋፐ ጉይያን፥ ታን ꬎቁ ጋደ ጼልያ ዎደ፥ ኡንቱንቱ ቀፍያን ጫርኩ ደእያ ላኡ ማጫ አሳቱ ይያዋንታ በኣድ፤ ኡንቱንቱ ቀፊ ሾርትያ ቀፍያ ማላ። ኡንቱንቱ ሄ ኬሻ ሳኣፐነ ሳሉዋፐ ግዶ ፑደ ደንꬄድኖ።


\par }{\PP \VS{10}ያትና፥ ታን ታናና ሃሳይያ ኪታንቻ፥ “ሀዋንቱ ቁንኣ ሀቃ አፊኖ?” ያጋደ ኦቻድ።


\par }{\PP \VS{11}እ፥ “ኡንቱንቱ ቁንኣ ጎልያ ኬጻናዉ ባብሎነ ቢታ አፊኖ፤ ጎሊ ኬጸቴዳ ዎደ፥ ኡንቱንቱ ሄ ቁንኣ አዉ ጊጌዳ ሳኣን ዎꬃና” ያጌዳ።




\par }\Chap{6}{\SH ዛካራስ ሳጻን ኦይዱ ፓራ ጋረቱዋ በኤዳ
\par }
{\PP \VerseOne{1}ቃይካ ታን ꬎቁ ጋደ ጼላድ፤ ጼልያ ዎደ ኦይዱ ፓራ ጋረቱ ላኡ ደረቱዋፐ ግዱዋና ይያዋንታ በኣድ፤ ደረቱካ ቃይ ናሃሰ ግያ ብራታ ደረቱዋ።

\VS{2}ኮይሮ ፓራ ጋርያ ዞኦ ፓራቱ ጎቺኖ፤ ላኤንꬆ ፓራ ጋርያ ካረꬃ ፓራቱ ጎቺኖ፤
\XREF{}{{\XO 6:2 }{\XT{ሳፃ 6:4፣ 5}}}

\VS{3}ሄዘንꬆ ፓራ ጋርያ ቦꬃ ፓራቱ ጎቺኖ፤ ኦይደንꬆ ፓራ ጋርያ ዋንጮ ፓራቱ ጎቺኖ፤ ኡንቱንቱ ኡባቱካ ዎልቃማ።
\XREF{}{{\XO 6:3 }{\XT{ሳፃ 6:2}}}

\VS{4}ታን ታናና ሃሳይያ ኪታንቻ፥ “ታ ጎዳዉ፥ ሀዋንቱ አዬ?” ያጋደ ኦቻድ።


\par }{\PP \VS{5}ኪታንቻይ፥ “ሀዋንቱ ሳኣ ኡባ ጎዳ ስንꬃን ባረና ሺሺደ ከስያ ኦይዱ ሳሉዋ ጫርኮቱዋ።
\XREF{}{{\XO 6:5 }{\XT{ሳፃ 7:1}}}

\VS{6}ካረꬃ ፓራቱ ጎችያ ጋሪ ሁጲሳ ባጋ ቢታ ቤ፤ ቦꬃ ፓራቱ ጎችያ ጋሪ አዋይ ዶልያ ባጋ ቤ፤ ዋንጮ ፓራቱ ጎችያ ጋሪ ቃይ ገድሳ ባጋ ቤ” ያጊደ ዛሬዳ።

\VS{7}ሄ ፓራቱ ከሴዳ ዎደ፥ ቢታ ኡባ ዩዪደ ጾሞሳናዉ ፓቹሪኖ። ኪታንቻይ ኡንቱንታ፥ “ቢተ፥ ቢታ ኡባ ዩዪደ ጾሞስተ” ያጌዳ። ኡንቱንቱ ቢታ ኡባ ዩዪደ ዎቼድኖ።

\VS{8}ሄዋፐ ጉይያን፥ ኪታንቻይ ባረ ቃላ ꬎቁ ኦꬅ ታኮ ዋሲደ፥ “በአ፥ ሁጲሳ ባጋ ቢታ ቤዳ ፓራቱ ባረንቱ ቤዳ ሁጲሳ ባጋ ጋድያን ጾሳ አያና ሸምፕሴድኖ” ያጌዳ።


\par }{\SH ቄስያ ኡባ ካፑዋ ኢያሱ ቦላ ጫነቴዳ ሀሳይሱዋ ካላቻ
\par }
{\R (6:9-15)

\par }{\PP \VS{9}መꬍና ጎዳ ቃላይ ታኮ፥ ቃይካ ሀዋዳን ያጊድ ዬዳ፤

\VS{10}“ባብሎነ ኦሞዱዋፐ ስሜዳ ሄልዳይ፥ ጾቢነ ያዳይ እምያ እሞታ አካ፤ ሄ ጋላስካ ጻፋንያ ናኣ እዮስያሳ ጎለ ባ።

\VS{11}ኡንቱንቱፐ አኬዳ ብራፐነ ዎርቃፐ ካላቻ መꬋ፤ እዮጸዴቃ ናኣ፥ ቄስያ ኡባቱ ካፑዋ ኢያሱ ሁጲያን ዎꬃ።

\VS{12}አዉ፥ ‘ኡባፐ ዎልቃማ መꬍና ጎዳይ ሀዋዳን ያጌ፤ “በአ፥ አ ሱንꬃይ ታሽያ ጌተትያ እት ብታኒ ባረ ደእያ ሳን ድጫና፤ እ መꬍና ጎዳ ጌሻ ጎልያ ዛር ኬጻና።
\XREF{}{{\XO 6:12 }{\XT{ኤር. 23:5፤ 33:15፤ ዛካ. 3:8}}}

\VS{13}መꬍና ጎዳ ጌሻ ጎልያ ኬጻናዌ አ፤ እ ካትያዳን ቦንቹዋ ማዪደ፥ ባረ ካተቱዋ አራታን ኡታናነ ሞዳና። ቃይ እ ባረ አራታን ኡቲደ ቄሰተꬃን ኦꬃና፤ ኡንቱንቱ ላኡ ባረንቱ ቆፋን እቱዋ ግዳና” ያጌ’ ያጋ።

\VS{14}ሄ ካላቻይ ሄልዳያ፥ ጾቢያ፥ ያዳያነ ጻፋንያ ናኣ እዮስያሳ ሀሳይስያዋ ግዲደ፥ መꬍና ጎዳ ጌሻ ጎልያን ደአና” ያጌዳ።


\par }{\PP \VS{15}ሄ ዎደ ሃኮ ሳን ደእያዋንቱ መꬍና ጎዳ ጌሻ ጎልያ ኬጺደ ማዳናዉ ያና። ኡባፐ ዎልቃማ መꬍና ጎዳይካ ታና ህንተኮ ኪቴዳዋ ህንተ ሄዋን ኤራና። መꬍና ጎዳዉ፥ ህንተ ጾሳዉ፥ ህንተ ፖሎ አዛዘቶፐ፥ ሄዌ ሀናና።




\par }\Chap{7}{\SH ልከ ግደና ጾማነ ስንꬃዉ እመቴዳ ህዶታ
\par }
{\PP \VerseOne{1}ዳርዮሰ ካተቴዳ ኦይደንꬆ ላይꬃን፥ ክስሌዋ ግያ ኡዱፑንꬃ አግናን፥ ኦይደንꬆ ጋላሳን መꬍና ጎዳ ቃላይ ዛካራሳኮ ዬዳ።

\VS{2}ቤቴለ ካታማ አሳይ ሳርጼጸና፥ ረጌም-መለካነ ኡንቱንቱና እትፐ ደእያ አሳቱዋ መꬍና ጎዳፐ አንጁ ያና ማላ ዎሳናዉ ኪቴድኖ።

\VS{3}ቃይ ኡባፐ ዎልቃማ መꬍና ጎዳ ጌሻ ጎልያን ኦꬅያ ቄሳቱ ዋነ ትምቢትያ ኦድያዋንታ፥ “ዳሮ ላይꬃፐ ኦꬃደ ጋምኤዳዋዳን፥ ታን ሀእካ አገናን እቼሸንꬆ አግናን ዬካናዉነ ጾማናዉ በሲ?” ያጊደ ኦቻናዳን ኪቴድኖ።


\par }{\PP \VS{4}ሄዋፐ ጉይያን፥ ኡባፐ ዎልቃማ መꬍና ጎዳ ቃላይ ሀዋዳን ያጊድ ታኮ ዬዳ፤

\VS{5}“ቢታን ደእያ አሳ ኡባነ ቄሳቱ ዋ ሀዋዳን ያጋደ ኦቻ፤ ‘ህንተ ሄ አꬌዳ ላፑን ታሙ ላይꬃ ግዶን እቼሸንꬆ አግናንነ ላፑንꬃ አግናን ጾሜዳዋነ ዬኬዳዋ ታዉ ጾሜድቴ?

\VS{6}ህንተ ምያ ዎደነ ኡሽያ ዎደ፥ ህንተንቶ ሚታነ ኡሺታ ግደኔ።

\VS{7}የሩሳላመ ካታማንነ አ ዩሹዋን ደእያ ካታማቱዋን አሳይ ደኤዳ ዎደ፥ ኡንቱንቱ እሻሊደ ደኤዳ ዎደነ ኔጌበንነ አዋይ ዶልያ ባጋ ዝቃ ጋድያን አሳይ ደኤዳ ዎደ፥ መꬍና ጎዳይ ባረ ትምቢትያ ኦድያዋንቱ ባጋና ኦዴዳ ቃላይ ሀዋ ግደኔ?’ ያጋ” ያጌዳ።


\par }{\SH አዛዘተናን እጼዳዌ ኦሞደታናዉ ጋሶ ግዴዳ
\par }
{\PP \VS{8}መꬍና ጎዳ ቃላይ ቃይካ ዛካራሳኮ ሀዋዳን ያጊድ ዬዳ፤

\VS{9}“ኡባፐ ዎልቃማ መꬍና ጎዳይ ካሰ ሀዋዳን ያጌዳ፤ ‘ቱሙ ፕርዳ ፕርድተ። ህንተ ግዶን እቱ እቶ ኬካተꬃነ ማሮተꬃ ኦꬅተ።

\VS{10}አምኤቱዋ፥ አታ አዉ ባይና ናናቱዋ፥ በተቱዋነ ህዬሳቱዋ ናቆፕተ። ቃይ ህንተፐ ኦንነ ባረ እሻ ቦላን ኢታባ ኦꬃናዉ ባረ ዎዛናን ቆፖፖ’ ያጌዳ” ያጊድ ዬዳ።


\par }{\PP \VS{11}ሽን ኡንቱንቱ ስሰናን እጼድኖ፤ ቃይ ዞክያ ዛሬድኖነ ስሰናዳን፥ ባረንቱ ሀይꬃካ ቱጬድኖ።

\VS{12}ኡባፐ ዎልቃማ መꬍና ጎዳይ ባረ አያናን ካሰ ባረ ትምቢትያ ኦድያዋንቱ ባጋና ኪቴዳ ህግያነ ቃላ ስሰና ማላ፥ ኡንቱንቱ ባረንቱ ዎዛና ዛላዳን ምንሴድኖ። ሄዋ ድራዉ፥ ኡባፐ ዎልቃማ መꬍና ጎዳ ማታፐ ዎልቃማ ሀንቁ ኡንቱንቱ ቦላ ዬዳ።


\par }{\PP \VS{13}ኡባፐ ዎልቃማ መꬍና ጎዳይ ሀዋዳን ያጌ፤ “ታን ጼሴዳ ዎደ፥ ኡንቱንቱ ስሰናን እጼዳዋዳን፥ ኡንቱንቱ ጼሴዳ ዎደ፥ ታንካ ስስከ።

\VS{14}ታን ጎትያ አሃደ፥ ኡንቱንታ ኡንቱንቱ ኤርቤና ካዉተꬃቱዋ ግዶን ላላድ፤ ቢታይ አሳይ ያነ ሃነ ስመረተና መላ ቢታ ግዴዳ፤ ሄዋዳን ሀኒደ፥ ሀ ሎኦ ቢታይ መላ ግዴዳ” ያጌ።




\par }\Chap{8}{\SH የሩሳላመ ኦራጻና
\par }
{\PP \VerseOne{1}ኡባፐ ዎልቃማ መꬍና ጎዳ ቃላይ ቃይካ ታኮ፥ ሀዋዳን ያጊድ ዬዳ፤

\VS{2}“ኡባፐ ዎልቃማ መꬍና ጎዳይ፥ ‘ታን ጽዮንዉ ሎይꬃ ምሸታይ፤ ታና እ ምሹ ጹጌ’ ያጌ።

\VS{3}መꬍና ጎዳይ ሀዋዳን ያጌ፤ ‘ታን ጽዮነ ስማና፤ የሩሳላመ ግዶን ደአና። ቃይ የሩሳላመካ አማነትያ ካታማ ጌተታና፤ ኡባፐ ዎልቃማ መꬍና ጎዳ ደሪ ቃይ ጌሻ ደርያ ጌተቲደ ጼሰታና’ ያጌ።


\par }{\PP \VS{4}“ኡባፐ ዎልቃማ መꬍና ጎዳይ ሀዋዳን ያጌ፤ ‘ጭሚደ ጉፍያን ብያ አቱማ አሳይነ ማጫ አሳይ ካሰዋንቱዋዳን ቃይካ የሩሳላመ ዳባባን ኡታና።

\VS{5}የሩሳላመ ካታማ ኦገቱ ካሳ ካእያ አቱማ ናናቱዋንነ ማጫ ናናቱዋን ኩማና’ ያጌ።

\VS{6}ኡባፐ ዎልቃማይ መꬍና ጎዳይ፥ ‘ሀዌ ሀቃ አሳፐ አቴዳዋንቶ ማላልስያባ ግዶፐነ፥ ታዉ ማላልስያባ ግደና’ ያጌ ኡባፐ ዎልቃማይ መꬍና ጎዳይ።

\VS{7}ኡባፐ ዎልቃማይ መꬍና ጎዳይ ሀዋዳን ያጌ፤ ‘በእተ፥ ታን ታ አሳ አዋይ ዉልያ ባጋ ቢታፐነ አዋይ ዶልያ ባጋ ጋድያፐ አሻና።

\VS{8}ኡንቱንቱ የሩሳላመ ግዶን ደአናዳን አሀና። ኡንቱንቱ ታ አሳ ግዳና፤ ታንካ ኡንቱንቱ ጾሳ፥ አማነትያነ ጽሎ ጾሳ ግዳና’ ያጌ” ያጊድ ዬዳ።


\par }{\PP \VS{9}ኡባፐ ዎልቃማ መꬍና ጎዳይ ሀዋዳን ያጌ፤ “ህንተኖ፥ ኡባፐ ዎልቃማ መꬍና ጎዳ ጌሻ ጎልያ ባሱዋ ባስያ ጋላሳፐ ዶሚደ፥ ትምቢትያ ኦድያዋንቱ ኦዴዳ ቃላ ስሴዳዋንቶ፥ ህንተ ኩሽያ ምንሲደ ፖልተ።

\VS{10}አያዉ ጎፐ፥ ሄ ጋላሳቱዋፐ ካሰ ባጋን አሳዉ ድርጉ ባዋ፤ መህያዉካ ከራ ጭጋይ ባዋ፤ ቃይ ታን አሳ ኡባ እቱዋ እቱዋ ቦላ ሞርከተꬃን ደንꬃ ዎꬄዳ ድራዉ፥ ገልያዋዉነ ከስያዎ ሳሩ ባዋ።

\VS{11}ሽን ሀእ ታን ሀ አሳፐ አቴዳዋንታ ካሰ ኦꬄዳዋዳን ኦꬅከ። ታን ኡባፐ ዎልቃማ መꬍና ጎዳይ ሀዋ ኦዳይ።


\par }{\PP \VS{12}“ኡንቱንቱ ባረንቱ ዘረꬃ ሳሩዋን ዘራና፤ ኡንቱንቱ ዎይንያ ቱራይካ ባረ አይፍያ አይፋና፤ ቢታይካ ካꬃ ዳርሲደ ሞካና፤ ሳሎቱካ እራ ቡካና። ሀ አሳፐ አቴዳዋንቶ ታን ሀ ኡባ አንጁዋ እማና።

\VS{13}ህንተኖ ይሁዳ አሳቶ፥ ህንተኖ እስራኤልያ አሳቶ፥ ካዉተꬃቱዋ ግዶን ህንተ ሸቀቴዳዋንታ ግዲደ ደኤድታ፤ ሽን ሀእ ታን ህንተና አሻና፤ ህንተካ አንጀቴዳዋንታ ግዳና። ያዮፕተ! ህንተ ኩሽያካ ምንስተ!” ያጌ።


\par }{\PP \VS{14}ኡባፐ ዎልቃማ መꬍና ጎዳይ ሀዋዳን ያጌ፤ “ህንተ ማይዛ አዎቱ ታና ሀንቀꬄዳ ዎደ፥ ኡንቱንቱ ቦላን ኢታባ አሀና ጋደ ቃቼዳ ቆፋ ላመናን ኦꬄዳዋዳን፥

\VS{15}ሄዋዳንካ ሀእ ታን የሩሳላመዉነ ይሁዳዉ ሎኦባ ኦꬃናዉ ቆፋ ቃቻድ። ስም ያዮፕተ!

\VS{16}ህንተ ኦꬃናዉ ኮሽያዌ ሀዋንታ: እቱ እቱዋና ቱሙዋ ሃሳይተ፤ ህንተ ፕርዳ ጎልያንካ ቱሙዋነ ሳሩዋ አህያ ፕርዳ ፕርድተ፤
\XREF{}{{\XO 8:16 }{\XT{ኤፈ. 4:25}}}

\VS{17}እቱ እቱዋ ቆሀናዉ ኢታባ ህንተ ዎዛናን ማቀቶፕተ፤ ዎርዱዋን ጫቂያዋ ዶሶፕተ። ሄዋንታ ኡባ ታን መꬍና ጎዳይ እጻይ” ያጌ።


\par }{\PP \VS{18}ኡባፐ ዎልቃማ መꬍና ጎዳ ቃላይ ቃይካ ታኮ፥ ሀዋዳን ያጊድ ዬዳ፤

\VS{19}“ኡባፐ ዎልቃማ መꬍና ጎዳይ ሀዋዳን ያጌ፤ ‘ኦይደንꬆ፥ እቼሸንꬆ፥ ላፑንꬆነ ታማንꬆ አግናቱዋን ህንተ ጾሜዳ ጾማቱ ይሁዳ አሳዉ ፓሽክስያ ዎደነ ናሸችያ ግብራ ግዳናዋ። ሄዋ ድራዉ፥ ህንተ ቱማተꬃነ ሳሮተꬃ ዶስተ’ ያጌ።


\par }{\PP \VS{20}“ኡባፐ ዎልቃማ መꬍና ጎዳይ ሀዋዳን ያጌ፤ ‘አሳይ፥ ኡባ ቃይ ዳሮ ካታማቱዋን ደእያ አሳይ ብሮ የሩሳላመ ያና።

\VS{21}እት ካታማን ደእያ አሳይ ሀራ ካታማን ደእያ አሳኮ ቢደ፥ “መꬍና ጎዳ አንጁ ያና ማላ ዎሳናዉነ ኡባፐ ዎልቃማ መꬍና ጎዳ ኮያናዉ አነ ቤቶ፤ ታንካ ባይ” ያጋና።

\VS{22}ቃይ ዳሮ አሳይነ ዎልቃማ ካዉተꬃቱ ኡባፐ ዎልቃማ መꬍና ጎዳ ኮያናዉነ ዎሳናዉ የሩሳላመ ያና’ ያጌ።


\par }{\PP \VS{23}“ኡባፐ ዎልቃማ መꬍና ጎዳይ ሀዋዳን ያጌ፤ ‘ሄ ጋላሳቱዋን ዱማ ዱማ ቃላን ሃሳይያ ካዉተꬃቱዋ ኡባፐ ታሙ አሳቱ ዪደ፥ እት አይሁዳ ብታንያ ማዩዋ ማጫራ ኦይቂደ፥ “ጾሳይ ህንተናና ደእያዋ ኑን ስሴዳ ድራዉ፥ አነ ኑንካ ኔናና ቤቶ” ያጋና’ ያጌ” ያጊድ ዬዳ።




\par }\Chap{9}{\SH ማስህያ ዩሳነ ጾሳ ካዉተꬃይ በስያዋዳን ኤረቱሳ
\par }
{\PP \VerseOne{1}ሀድራካ ግያ ቢታይነ ዳማስቆ ካታማይ ሙረታናዋ ጾሳይ ኦዴዳ ፕርዳ ቃላይ ሀዋ።
\XREF{}{{\XO 9:1 }{\XT{ኢሳ. 17:1-3፤ ኤር. 49:23-27፤ አሞጻ 1:3-5}}}\XREF{}{{\XO 9:1 }{\XT{ኢሳ. 23:1-18፤ ህዝ. 26:1—28:26፤ ኢዩ. 3:4-8፤ አሞጻ 1:9-10፤ ማቶሳ 11:21-22፤ ሉቃሳ 10:13-14}}} ሶርያ ዋና ካታማይ ዳማስቁካ መꬍና ጎዳሳ ግድያ ድራዉ፥ እስራኤልያ ዛራቱዋ ጻላላ ግደናን አሳ ኡባ አይፊ ፑደ መꬍና ጎዳኮ ጼሌ።

\VS{2}ቃይ ሄ ፕርዳይ ሀድራካና ዛዋትያ ሀማታ ካታማ ቦላካ ጋካና፤ ኡንቱንቱ አꬌዳ ኤራንቻ ግዶፐነ፥ ጺሮሳነ ሲዶና ካታማቱዋካ ሀ ፕርዳይ ጋካና።

\VS{3}ጺሮሳ ካታማይ ዳሮ ምኖ ጌሱዋ ግምቤዳ። ቃይ ብራ ቢታዳን ዶሬዳ፤ ዎርቃካ ኦግያ ኡርቃዳን ጉፔዳ።

\VS{4}ሽን እዛ ሺሼዳዋ ኡባ ጎዳይ ዉርስ አካና፤ እዝ አባ ዎልቃ ꬋይሳና፤ ካታማይካ ታማን ሜተታና።


\par }{\PP \VS{5}አስቃሎና ካታማይ ሄዋ በኢደ ያያና፤ ጋዛ ካታማይካ በኢደ ኡንኤꬃና፤ ቃይ ኤቅሮና ካታማይካ ህዶታ ꬋያና። ጋዛ ባረ ካትያ ꬋያና፤ አስቃሎና ካታማይካ መላ ግዳናዋ።
\XREF{}{{\XO 9:5 }{\XT{ኢሳ. 14:29-31፤ ኤር. 47:1-7፤ ህዝ. 25:15-17፤ ኢዩ. 3:4-8፤ አሞጻ 1:6-8፤ ሶፎ. 2:4-7}}}

\VS{6}አሽዶዳ ካታማን ዋላካ አሳይ ደአና።

\par }{\PP ታን፥ “ፕልስጼማቱዋ ኦቶሩዋካ ꬋይሳና።

\VS{7}ታን ሱꬃ ኡንቱንቱ ዶናፐ፥ ድገቴዳ ቁማ ኡንቱንቱ አቻፐ ድጋና። ኡንቱንቱፐ አቴዳዋንቱ ኑ ጾሳ አሳ ግዳና። ቃይ ይሁዳ ያራ ማላ ግዳና። ኤቅሮና አሳይ ያቡሳ አሳዳን፥ ታ አሳ ግዳና።

\VS{8}ሄዋፐ ጉይያን፥ ኦላንቻቱ ካንናዳን፥ ታን ታ ጋድያ ናጋና። ታን ታ ሁጲያን ናግያ ድራዉ፥ ላኤንꬆ ኦንነ ታ አሳ ኡቁነና” ያጌ።


\par }{\SH ይያ ካትያ
\par }
{\PP \VS{9}ኔኖ ጽዮነ ካታማቴነ የሩሳላመ ካታማቴ፥ እልላ!\XREF{}{{\XO 9:9 }{\XT{ማቶሳ 21:5፤ ዮሃ. 12:15}}} በአ፥ ጾኔዳ ነ ጽሎ ካቲ ኔኮ ዬ። ነ ካቲ አሽከ ግዲደ፥ ሀርያ ቦላ፥ ሀርያ ማራ ቦላ ኡቲደ፥ ኔኮ ዬ።


\par }{\PP \VS{10}ታን፥ “ፓራ ጋረቱዋ እስራኤልያፐ፥ ኦላ ፓራቱዋካ የሩሳላመፐ ꬋይሳና፤ ኦላ ዎንዳፊካ መኤረታና። ቃይ ነ ካቲ ካዉተꬃቶ ሳሩዋ አዋያና፤ እ ሀ አባ ጋጻፐ ህን አባ ጋጻ ጋካናዉነ ኤፍራጺሳ ሻፋፐ ሳኣ ጋጻ ጋካናዉ ሞዳና ያጌ።
\XREF{}{{\XO 9:10 }{\XT{ማዝ. 72:8}}}


\par }{\SH ጾሳይ ባረ አሳ አሻና
\par }
{\PP \VS{11}“ኔና ግዶፐ፥ ቃይ ታን ኔናና ጫቀቴዳ ጫቁዋ ሱꬃ ድራዉ፥ ነ አሳቱዋ ኡንቱንቱ ቃሸቴዳ ሃꬃይ ባይና ኦላፐ ታን ከሳደ የዳና።
\XREF{}{{\XO 9:11 }{\XT{ከሳ 24:8}}}

\VS{12}ህንተኖ ህዶታን ደእያ ቃሸቶ አሳቶ፥ ህንተ ጌሱዋኮ ስምተ፤ ካሰዋ ድራዉ ዳኩዋ አቁዋ ህንተንቶ እማናዋ ሀች ታን ህንተንቶ አዋያይ።

\VS{13}አያዉ ጎፐ፥ ታን ይሁዳ ዎንዳፍያዳን፥ እስራኤልያካ ዎንዳፍያ ፖꬃዳን ጎኤታና። ጽዮኔ፥ ታን ነ ናናቱዋ ግሪከ ጋድያ ናናቱ ቦላ ደንꬃና፤ ኔናካ ዎልቃማ ኦላንቻ ማሻ ማላ ኦꬃና” ያጌ።


\par }{\PP \VS{14}ሄ ዎደ መꬍና ጎዳይ ኡንቱንቱ ቦላ ቆንጫና፤ አ ዎንዳፊካ ዋልቃንꬃዳን ዋልቃማና። ኡባ ማርያ መꬍና ጎዳይ ማላካታ ፑናና፤ ገድሳ ባጋ ጎቲ አꬍያዋዳንካ አꬋና።

\VS{15}ኡባፐ ዎልቃማ መꬍና ጎዳይ ኡንቱንታ ናጋና። ኡንቱንቱካ ባረንቱ ሞርከቱዋ ዉርሳና፤ ያምባርሻን ኦልያዋንታካ የꬋና። ኡንቱንቱ ባረንቱ ሞርከቱዋ ሱꬃ ዎይንያ ኤሳዳን ኡሻና፤ ሱꬃይ ከርያን ኩምያዋዳን ኩማና፤ ቃይ ያርሽያ ሳኣን ጉክያዋዳን ጉካና።


\par }{\PP \VS{16}ሄ ጋላስ መꬍና ጎዳይ ኡንቱንቱ ጾሳይ ኡንቱንታ አሻና፤ አያዉ ጎፐ፥ ኡንቱንቱ አ አሳ ዉደቱዋ። ካላቻ ቦላ ደእያ አሌቁዋዳን፥ ጾሳ ጋድያ ቦላን ኡንቱንቱ ጶላና።

\VS{17}ኡንቱንቱ ዋኒደ ሎአነ ማላ ፑላ ግዳንድኖሻ! ዎዳላ ናናቱዋ ካꬃይ፥ ዎዶሮ ናናቱዋካ ዎይንያ ኤሳይ አጭሳና።




\par }\Chap{10}{\SH መꬍና ጎዳይ ባረ አሳ አንጃና
\par }
{\PP \VerseOne{1}ባልጉ ጋክያ ዎደ፥ መꬍና ጎዳይ እራ እማናዳን ዎስተ። መꬍና ጎዳይ እራ ቶኬዳ ሻርያ ኪቴ፤ ቃይ እ አሳዉ እራ እሜ፤ አታክልትያካ ሾይቃን ሞክሴ።

\VS{2}ሶ ኤቃ ምስለቱ ኦድያዌ ሀዳ፤ ካይያዋንቱ ዎርዶ ሳፃ በኢኖ፤ አኩመትያዋንቱካ ዎርዶ አኩሙዋ ኦዲኖ፤ ሀዳ ምንꬁዋካ ምንꬂኖ። ሄዋ ድራዉ፥ አሳይ ዱጼዳ ዶርሳዳን ቶይላካቴ፤ ኡንቱንታ ሄምያዌ ባይና ድራዉ፥ ኡንቱንቱ ቆሄቲኖ።


\par }{\PP \VS{3}ታ ሀንቁ ሄንꬃንቻቱዋ ቦላ ኤጽ ከሴዳ፤ ሄ ካለꬅያዋንታ ታን ሙራና። አያዉ ጎፐ፥ ኡባፐ ዎልቃማ መꬍና ጎዳይ ባረ ዶርሳ ዉደ ግድያ ይሁዳ አሳ እ ሄሜ፤ እ ኡንቱንታ ኦላዉ ሳልፔዳ ባረ ዎልቃማ ፓራ ማላ ኦꬃና።

\VS{4}ይሁዳ አሳ ግዶፐ ካለꬅያዋንቱ ከሳና፤ ኡንቱንቱ ጎልያዉ ጎዳ ጻጱዋ ምንስያ ሹቻዳን፥ ዱንካንያ ꬎጌዳዋዳንነ ኦላ ሚሻዳን ምኖ ግዳናዋ።

\VS{5}ኡንቱንቱ ኦግያ ኡርቃ የꬍያ ምኖ ኦላንቻቱዋ ማላ ግዳናዋንታ፤ መꬍና ጎዳይ ኡንቱንቱና ደእያ ድራዉ፥ ኡንቱንቱ ኦለታና፤ ፓራ አሳቱዋካ ጾናና።


\par }{\PP \VS{6}“ታን ይሁዳ አሳ ምንꬃና፤ ዮሴፎ አሳካ አሻና፤ ታን ኡንቱንቶ ቃረትያ ድራዉ፥ ኡንቱንቱ ዛራደ አሀና፤ ቃይ ኡንቱንቱካ ታን ኡንቱንታ ካሰካ አጋቤናባ ማላ ግዳናዋ። ታን መꬍና ጎዳ ኡንቱንቱ ጾሳ ግድያ ድራዉ፥ ኡንቱንቱ ዎሳ ስሳና።

\VS{7}ኤፍሬማ አሳይ ምኖ ኦላንቻ ማላ ግዳናዋ፤ ዎይንያ ኤሳ ኡሼዳ አሳዳን፥ ኡንቱንቱ ዎዛናይ ናሸታና። ኡንቱንቱ ናናይካ ሄዋ በኢደ፥ ሀሹ ጋና፤ ኡንቱንቱ ዎዛናይ መꬍና ጎዳን ናሸታና።


\par }{\PP \VS{8}“ታን ታ አሳ ሱይቃደ ጼሳና፤ ያታደ፥ ኡንቱንታ እትፐ ሺሻና። አያዉ ጎፐ፥ ታን ኡንቱንታ ዎዛድ፤ ኡንቱንቱ ካሰዋዳንካ ጮራ ግዳናዋንታ።

\VS{9}ታን ኡንቱንታ አይሁዳ ግደና ካዉተꬃቱዋ ግዶን ላልንቶካ፥ ኡንቱንቱ ባረንቱ ደእያ ሃኮ ጋድያን ታና ሀሳያና፤ ቃይ ኡንቱንቱካ ኡንቱንቱ ናናይካ ፓጻ አታናነ ባረንቱ ቢታ ስማና።

\VS{10}ታን ኡንቱንታ ግብጼ ጋድያፐ ዛራና፤ አሶረ ቢታፐካ ታን ኡንቱንታ ሺሻና። ኡንቱንቶ ኡትያ ሳአይ ꬋያና ጋካናዉ፥ ታን ኡንቱንታ ጋላኣደ ቢታንነ ሊባኖሳ ጋድያን ኩንꬃና።

\VS{11}ኡንቱንቱ መቶ አባ ግዶና አꬍሽን፥ ታን ጾሳይ አባ ቤታ ሾጫና፤ ጪማ ግዴዳ ናይለ ሻፋይካ መላና። አሶረ ቢታ ኦቶሩ ጊያና፤ ግብጼ ካተቱዋ ጻምአይካ መአና።

\VS{12}ታን ኡንቱንታ መꬍና ጎዳን ምንሳና፤ ኡንቱንቱካ አ ሱንꬃን ሀመታና። ታን መꬍና ጎዳይ ሀዋ ኦዳይ” ያጌ።




\par }\Chap{11}{\SH ፕርዳ ሌምሱዋ
\par }
{\PP \VerseOne{1}ኔኖ፥ ልባኖሳ፥ ታማይ ነ ዝጋቱዋ ማና ማላ፥ ነ ፐንገቱዋ ዶያ!

\VS{2}ኔኖ ጽድያዉ፥ ዝጋይ ኩንድ ክቼዳ ድራዉ፥ ቃይ ሄ ቦንቹዋ ምꬃቱካ ꬋይክቼዳ ድራዉ፥ አየ ጋደ ዬካ! ህንተኖ ባሳነ ጋድያ ዎላቶ፥ ሄ ኮንሶሴዳ ዎራይ ቃንጸት ክቼዳ ድራዉ፥ አየ ጊደ ዬክተ።

\VS{3}ሄንꬃንቻቱ ዝላሳ ስስተ፤ አያዉ ጎፐ፥ ኡንቱንቱ ቦንቹ ꬋዬዳ! ጋሞቱ ጉድያዋካ ስስተ፤ አያዉ ጎፐ፥ ዮርዳኖሳ ዎራይ ꬋይክቼዳ።


\par }{\SH ኬካነ ኢታ ሄንꬃንቻቱዋ
\par }
{\PP \VS{4}መꬍና ጎዳይ ታ ጾሳይ ታና ሀዋዳን ያጌዳ፤ “ሄ ሹከታናዉ ደእያ ዶርሳቱዋ ዉድያ ሄማ።

\VS{5}ኡንቱንታ ሻምያዋንቱ ሹክኖ፤ ሙረተናን አትኖ። ቃይ ዛልእያዋንቱካ፥ ‘ኑን ዱረቴዶ፤ መꬍና ጎዳይ ጋላተቶ’ ያጊኖ፤ ሀራይ አትና፥ ኡንቱንቱ ሄንꬃንቻቱካ ኡንቱንቶ ቃረትክኖ” ያጌዳ።


\par }{\PP \VS{6}መꬍና ጎዳይ ሀዋዳን ያጌ፤ “ታንካ ሀዋፐ ስንꬃናዉ ሀ ጋድያን ደእያ አሳዉ ቃረትከ፤ ታን አሳ ኡባ እቱዋ እቱዋ ኩሽያንነ ካትያ ኩሽያን አꬃደ እማና። ኡንቱንቱ ጋድያ ባይዛና፤ ታንካ እት አሳነ ኡንቱንቱ ኩሽያፐ አሽከ” ያጌ።


\par }{\PP \VS{7}ሄዋ ድራዉ፥ ታን ሹከታናዉ ደእያ ዶርሳቱዋ፥ ኡባ ቃይ ዉድያ ግዶን ቱጋቴዳዋንታ ሄምያዋ ግዳድ። ቃይ ላኡ ጋትማቱዋ አካደ ኡንቱንቱፐ እቱዋ ኬካተꬃ ጋደ ሱንꬃድ፤ ላኤንꬁዋካ እትፐተꬃ ጋደ ሱንꬃድ። ያታደ ዶርሳ ዉድያ ሄማድ።

\VS{8}ሄዋፐ ጉይያን፥ ታን እት አግና ግዶን ሄዙ ሄንꬃንቻቱዋ ድጋድ። አያዉ ጎፐ፥ ኡንቱንቱ ሀኖተꬃይ ታዉ ዳንዳየትቤና፤ ያትና፥ ኡንቱንቱካ ታና እጼድኖ።

\VS{9}ያታ ስማደ ታን ዶርሳቱዋ፥ “ታን ህንተና ላኤንꬆ ሄምከ፤ ሀይቂያዌ ሀይቆ፤ ባይያዌ ባዮ፤ አትያዌካ እቱ እቱዋና ሜተቲደ ዉሮ” ያጋድ።


\par }{\PP \VS{10}ስማደ ታን ካዉተꬃቱዋ ኡባና ጫቀቴዳ ጫቁዋ መንꬄዳዋ በሳናዉ ኬካተꬃ ግያ ታ ጋትማ አካደ መንꬃድ።

\VS{11}ሄዋ ድራዉ፥ ሄ ጋላስካ ጫቁዋ መንꬅ አጌዳ፤ ያትና፥ ሄ ዎደ ኡንኤት ኡቴዳ ታና ጼልያ ዶርሳቱ በኢደ፥ ሀዌ መꬍና ጎዳ ቃላ ግድያዋ ኤሬድኖ።

\VS{12}ታን ኡንቱንቱ፥ “እማናዉ በሰ ጎፐ፥ ታ ድርጉዋ ሀምተ፤ ኮሸና ጎፐካ፥ አግ ባሽተ” ያጋድ። ኡንቱንቱ ታ ድርጉዋ ሀታሙ ጻጋራ ብራ ታዉ እሜድኖ።
\XREF{}{{\XO 11:12 }{\XT{ማቶሳ 26:15}}}\XREF{}{{\XO 11:12 }{\XT{ማቶሳ 27:9-10}}}


\par }{\PP \VS{13}ያትና፥ መꬍና ጎዳይ ታና፥ “ኡንቱንቱ ሄዋ ከሳና ግ ማየቲደ እሜዳ ሄ ካቴዳ ብራ መꬍና ጎዳ ጎልያ ሻሉዋ ምንጅያ ጎልያ ግዱዋ ኦላ” ያጌዳ። ታን ሄ ሀታሙ ጻጋራ ብራ አፋደ፥ መꬍና ጎዳ ጎልያ ሻሉዋ ምንጅያ ጎልያ ግዶ ኦላድ።

\VS{14}ሄዋፐ ጉይያን፥ ታን ይሁዳፐነ እስራኤልያፐ ግዱዋን ደእያ እሻተꬃይ መኤዳዋ በሳናዉ እትፐተꬃ ግያ ታ ላኤንꬆ ጻምኣ መንꬃድ።


\par }{\PP \VS{15}ቃይካ መꬍና ጎዳይ ታና፥ “ላኤንꬁዋካ አዛላ ሄንꬃንቻ ሚሻቱዋ አካ።

\VS{16}አያዉ ጎፐ፥ ታን ሀ ጋድያን እት ሄንꬃንቻ ደንꬃና። ሽን እ ዋየትያ ዶርሳቱዋ ማደና፤ ላለቴዳዋንታ ሺሸና፤ ዎቢያዋ ኮለና፤ ፓጻካ ምዘና። እ ሄዋ አጊደ፥ ሞꬌዳዋንታ ሹክ ሹኪደ ሜ፤ ኡንቱንቱ ሹቁልያካ ቃንጼ።

\VS{17}ዶርሳ ዉድያ የግ ባሼዳ ሄ ላፋ ፓና ሄንꬃንቻዉ አየ አና! አ ቀስያነ አ ኡሸቻ አይፍያ ቦላን ማሻይ ዎꬎ። አ ቀሲ ስሎ፤ አ ኡሸቻ አይፊካ ትፕ ጊደ ቶኦ” ያጌዳ።




\par }\Chap{12}{\SH የሩሳላመ ጾኑዋ
\par }
{\PP \VerseOne{1}ሀዌ እስራኤልያባ ኦድያ መꬍና ጎዳ ቃላ። ሳሎቱዋ ምጬዳዌ፥ ሳኣካ መꬌዳዌ፥ አሳ ግዶንካ አያና መꬌዳ መꬍና ጎዳይ ሀዋዳን ያጌ፤

\VS{2}“በአ፥ ታን የሩሳላመ ካታማ አ ዩሹዋን ደእያ አሳ ኡባ ኡሽና ጋንድጋርስያ ዎይንያ ኤሳ ትግያ ዋንጫ ማላ ኦꬃና፤ የሩሳላመ ዶደትያ ዎደ፥ ይሁዳ ካታማቱካ ዶደታና።

\VS{3}ሄ ጋላስ ታን የሩሳላመ ካታማ አሳ ኡባዉ ዴጾ ሹቻ ማላ ኦꬃና፤ አ ደንꬅያ ኡባይ ባረዉ ደሸታና። ቃይ ሳኣ ካዉተꬃቱ ኡባይ አ ኦለታናዉ እትፐ ሺቃና።

\VS{4}ሄ ጋላስ ታን ፓራ ኡባ ዳጋንꬃና፤ ፓራ ቶግያዋንታካ ጎሻና። ሄዋ ታን መꬍና ጎዳይ ኦዳይ። ይሁዳ አሳ ታን ታ ኬካ አይፍያን ጼላና፤ ሽን ሞርከቱዋ ፓራቱዋ ኡባካ ቆቅሳና።

\VS{5}ሄ ዎደ ይሁዳን ካለꬅያዋንቱ ባረንቱ ዎዛናን፥ ‘የሩሳላመ አሳይ ኡባፐ ዎልቃማ መꬍና ጎዳን፥ ባረንቱ ጾሳን፥ ምኖተꬃ ደሜድኖ’ ያጋና።


\par }{\PP \VS{6}“ሄ ጋላስ ታን ይሁዳን ካለꬅያዋንታ ምꬃ ዶርያ ግዶን ደእያ ጺፋነ ምርቀቱዋ ግዶን ላጮትያ ጾምፕያ ኦꬃና። ኡንቱንቱ ባረንቱ ኡሸቻን ሀድርሳንነ ባረንቱ ዩሹዋን ደእያ አሳ ኡባ ማና፤ ሽን የሩሳላመ ካታማይ አሳይ ሳሮ ደኢያሳ ግዳናዋ።


\par }{\PP \VS{7}“ዳዊታ ጎልያ ቦንቹነ የሩሳላመን ደእያዋንቱ ቦንቹ ይሁዳ አሳ ቦንቹዋፐ አና ማላ፥ ታን መꬍና ጎዳይ ካሰታደ ይሁዳ አሳዉ ጾኑዋ እማና።

\VS{8}ሄ ጋላስ ኡንቱንቱ ግዶን ዳሮ ላፋ ግያ አስካ ዳዊታ ማላ ምኖ ግዳናዳን፥ ታን መꬍና ጎዳይ የሩሳላመን ደእያዋንቶ ጎንዳለ ግዳና። ዳዊታ ጎለቱካ ጾሳ ማላ፥ ኡንቱንታ ካለꬅያ መꬍና ጎዳ ኪታንቻ ማላ ግዳና።

\VS{9}ሄ ጋላስ ታን የሩሳላመ ኦላናዉ ደንድያ ካዉተꬃቱዋ ኡባ ꬋይሳናዉ ደንዳና።


\par }{\SH ባረንቱ ጫዴዳዎ ዬኬዳ ዬኩዋ
\par }
{\PP \VS{10}“ታን ዳዊታ ጎለቱዋ ቦላነ የሩሳላመን ደእያ አሳ ቦላ አꬎ ኬካተꬃነ ዎሳ አያና ጉሳና፤ ሄዋ ድራዉ፥ ኡንቱንቱ ባረንቱ ጫዴዳዋ በእያ ዎደ፥ አሳይ ባረ መጽ እት ናአዉ ዬክያዋዳን ዬካና፤ ቃይ ባረ ባይራ ናአዉካ ካዮትያ አሳዳን ካዮታና።
\XREF{}{{\XO 12:10 }{\XT{ዮሃ. 19:37፤ ሳፃ 1:7}}}\XREF{}{{\XO 12:10 }{\XT{ማቶሳ 24:30፤ ሳፃ 1:7}}}

\VS{11}ሄ ጋላስ የሩሳላመን ዬከትያ ዬኩ ማግዶ ደምባን ሀዳድ-ርሞናስ ዬከቴዳ ዬኩዋ ኬሻ ዎልቃማ ግዳናዋ።

\VS{12}ቢታን ደእያ እት እት ዛሪ ባረዉ ባረዉ ዬካና፤ ዳዊታ ዛራቱ ባረዉ፥ ኡንቱንቱ ማቼቱካ ባረዉ፥ ናታና ዛራቱ ባረዉ፥ ኡንቱንቱ ማቼቱካ ቃይ ባረዉ ዬካና።

\VS{13}ቃይካ ሌዊያ ዛራቱ ባረዉ፥ ኡንቱንቱ ማቼቱካ ባረዉ፥ ሽምአ ዛራቱ ባረዉ፥ ኡንቱንቱ ማቼቱካ ባረዉ ዬካና።

\VS{14}ቃይ አቴዳ ዛሪ ኡባይካ ባረዉ ባረዉ ዬካና፤ ኡንቱንቱ ማቼቱካ ባረዉ ባረዉ ዬካና” ያጌ።




\par }\Chap{13}{\SH ናጋራፐ ጌዩሳ
\par }
{\PP \VerseOne{1}ኡባፐ ዎልቃማ መꬍና ጎዳይ ሀዋዳን ያጌ፤ “ሄ ጋላስ ዳዊታ ጎለቱዋነ የሩሳላመን ደእያዋንታ ናጋራፐነ ቱናተꬃፐ ጌሻናዉ ፑልቱ ፑልታና።

\VS{2}ሄ ጋላስ ታን ኡንቱንቱ ላኤንꬆ ሀሳየተናዳን፥ ኤቃቱዋ ሱንꬃ ጋድያፐ ꬋይሳና። ቃይ ትምቢትያ ኦድያዋንታነ ቱና አያና ጋድያፐ ꬋይሳና። ታን ኡባፐ ዎልቃማ መꬍና ጎዳይ ሀዋ ኦዳይ።

\VS{3}ቃይካ ኦንነ፥ ታን ትምቢትያ ኦድያዋ ጎፐ፥ አ የሌዳ አዉነ አታ አ፥ ‘ኔን መꬍና ጎዳ ሱንꬃን ዎርዱዋ ኦድያ ድራዉ፥ ፓጻ ደአካ’ ያጋና፤ ያጊደ እ ትምቢትያ ኦድሽን፥ አ የሌዳ አዉነ አታ አ ጫዲደ ዎꬋና።

\VS{4}ሄ ጋላስ ዎርዶ ትምቢትያ ኦድያ ዎደ፥ ባረ በኤዳ ሳፃ ጋሱዋን ዬላታና፤ ቃይ ጭማናዉ እስክያና ደእያ ዋሩዋካ ማየና።

\VS{5}ሽን እ፥ ‘ታን ናአተꬃደፐካ ዶማደ ቢታ ኦꬅያ ጎሻንቻፐ አትና፥ ትምቢትያ ኦድያዋ ግድከ’ ያጋና።

\VS{6}እት አሳይ አ፥ ‘ያትና፥ ሀ ነ ቦላን ደእያ ማዱꬃይ አዬ?’ ያጊደ ኦቾፐ፥ እ፥ ‘ሀዌ ታን ታ ላገቱዋ ሶን ማዱጼዳዋ’ ያጋና” ያጌ።


\par }{\SH ሄንꬃንቻይ ሾጨቴዳ
\par }
{\PP \VS{7}ኡባፐ ዎልቃማ ጎዳይ ሀዋዳን ያጌ፤ “ማሻዉ፥ ታዉ ማታ ግድያ ታ ዶርሳ ሄምያዋ ቦላ ቤጎታ! ዶርሳቱ ላለታናዳን፥ ዶርሳ ሄምያዋ ሾጫ። ታንካ ሄ ጉꬃ ዶርሳቱዋ ቦላን ታ ኩሽያ ደንꬃና።\XREF{}{{\XO 13:7 }{\XT{ማቶሳ 26:31፤ ማር. 14:27}}}

\VS{8}ቢታ ኡባን ደእያ ሄዙ ኩሸ አሳፐ ላኡ ኩሺ ሾጨቲደ ሀይቃና፤ እት ኩሸ ጻላላይ ፓጻ አታና። ታን መꬍና ጎዳይ ሀዋ ኦዳይ።

\VS{9}ሀ አቴዳ ሄዘንꬆ ኩሸ አሳ ታን ታማን የጋና፤ ብራይ ታማን ጌይያዋዳን፥ ኡንቱንታ ጌሻና፤ ቃይ ዎርቃይ ፓጨትያዋዳንካ ፓጫና። ሄዋፐ ጉይያን፥ ኡንቱንቱ ታ ሱንꬃን ዎሳና፤ ታንካ ኡንቱንታ ስሳና። ታን፥ ‘ሀዋንቱ ታ አሳቱዋ’ ያጋና። ኡንቱንቱካ፥ ‘መꬍና ጎዳይ ኑ ጾሳ’ ያጋና” ያጌ።




\par }\Chap{14}{\SH የሩሳላሞነ ካዉተꬃቱዋ
\par }
{\PP \VerseOne{1}በእተ፥ መꬍና ጎዳ ጋላሳይ ዬ፤ ሄ ዎደ ህንተፐ ቦንቄዳዋ ህንተ ጼልሽን፥ ኡንቱንቱ ሻክ አካና።

\VS{2}ጾሳይ ካዉተꬃቱዋ ኡባ የሩሳላመ ቦላን ኦላዉ ሺሻና፤ ካታማይ ኦይቀታና፤ ጎለቱካ ቦንቀታናዋ፤ ማጫ አሳናካ አሳይ ዎልቃን ጋከታና። ካታማ አሳፐ ባጋይ ኦሞደቲደ ባና፤ ሽን አቴዳ አሳይ ካታማፐ ከሰና።

\VS{3}ሄዋፐ ጉይያን መꬍና ጎዳይ ከሲደ፥ ካሰካ ኦላ ጋላስ ኦለትያዋዳን፥ ሄ ካዉተꬃቱዋና ኦለታና።

\VS{4}ሄ ጋላስ አ ገደቱ የሩሳላመፐ አዋይ ዉልያ ባጋና ደእያ ዳብረ ዛይተ ደርያ ቦላ ኤቃና። ዳብረ ዛይተ ደሪካ አዋይ ዉልያ ባጋፐ አዋይ ዶልያ ባጋ ጋካናዉ፥ ላኡ ከሲደ ጳልቀታና፤ ሎይꬅ አኮ ዎምባይ መታና፤ ያቶፐ ደርያዉ ባጋይ ሁጲሳ ባጋ፥ ቃይ ባጋይካ ገድሳ ባጋ ሸርእ ጋና።

\VS{5}ሄ ዎምባይ ቢደ አጼላ ጋካና፤ ህንተ ሄ ዎምባና አꬊደ ባቃታና። በን ይሁዳ ካትያ ኦዝያና ላይꬃ ቢታይ ቃጽና፥ ህንተ ማይዛ አዎቱ ባቃቴዳዋዳን፥ ህንተካ ባቃታና። ሄዋፐ ጉይያን፥ መꬍና ጎዳይ ታ ጾሳይ ያና፤ ቃይ ጌሻቱ ኡባይካ አናና እትፐ ያና።


\par }{\PP \VS{6}ሄ ጋላስ ሜጉ፥ ሻቻይነ ꬉማይ ደኤና፤

\VS{7}ሄ ጋላሳይ ቃምነ ጋላስ ባይና፥ መꬍና ጎዳይ ኤርያ ዱማ ጋላሳ ግዳናዋ፤ ሄ ጋላስ ቃማይካ ፖኦ ግዳናዋ።


\par }{\PP \VS{8}ሄ ጋላስ ደኡዋ ሃꬃይ የሩሳላመፐ ጎጋና፤ አፐ ባጋይ ማጽንያ አባን ገላና፤ ቃይ ባጋይ ሜድተራነ አባን ገላና። ሄ ሃꬃይ ባልጉዋን ቦንያን ጎጊደ ደአና።
\XREF{}{{\XO 14:8 }{\XT{ህዝ. 47:1፤ ዮሃ. 7:38፤ ሳፃ 22:1}}}

\VS{9}ቃይ መꬍና ጎዳይ ሳኣ ኡባ ቦላ ካተታና፤ ሄ ጋላስ እት መꬍና ጎዳ ጻላላይ ደአና፤ አ ሱንꬃይካ መጽ እቱዋ ግዳናዋ።


\par }{\PP \VS{10}ገባአፐ ዶሚደ፥ የሩሳላመፐ ገድሳ ባጋና ደእያ ርሞና ግያ ካታማ ጋካናዉ ደእያ ቢታይ ኡባይ ደምባታና። ሽን የሩሳላመ ቢንያማ ፐንግያፐ ቢደ፥ በን ፐንግያ ባጋና ዞዝያ ፐንግያ ጋካናዉነ፥ ቃይ ሀናንኤላ አዱሳ ግምቢያፐ ቢደ፥ ካትያ ዎይንያ ጉምኢያሳ ጋካናዉ፥ ባረ ሳኣን ꬎቁ ጊደ ደአና።

\VS{11}የሩሳላመ፥ አሳይ ደኢያሳ ግዳና፤ ሄዋፐ ጉይያን እዛ ꬋዩኩ፤ እዝን ደእያ አሳይካ ህርግ ባይናን ሳሮ ደአና።
\XREF{}{{\XO 14:11 }{\XT{ሳፃ 22:3}}}


\par }{\PP \VS{12}መꬍና ጎዳይ የሩሳላመና ኦለቴዳ አሳ ኡባ ሾጫና ቦሻይ ሀዋ: ኡንቱንቱ ኤቁዋን ደእሽን፥ ኡንቱንቱ አሹ ዎቃና፤ ኡንቱንቱ አይፊ ጮጭያን፥ ኡንቱንቱ እንጻርሳይካ ኡንቱንቱ ኮክያን ዎቃና።

\VS{13}ሄ ጋላስ መꬍና ጎዳይ ኡንቱንቱ ዎልቃማ ዳጋማ ዳጋንꬃና፤ አሳይ ኡባይ እቱ እቱዋ ኩሽያ ኦይቂደ፥ እቱ እቱዋና ኦለታና።

\VS{14}ይሁዳ አሳይ የሩሳላመ ባጋ ግዲደ ኦለታና። ቃይ ዩሹዋን ደእያ ካዉተꬃቱዋ ኡባቱዋ አቁዋ፥ ዎርቃ፥ ብራነ ማዩዋ ፓይዱ ባይናዋ ኦሞዲደ ሺሻና።

\VS{15}ሀ ቦሻ ማላ ቦሻይ ፓራቱዋ ቦላ፥ ባቁሎቱዋ ቦላ፥ ጋሎቱዋ ቦላ፥ ሀረቱዋ ቦላነ ሞርከቱ ዱንካኔዳሳን ደእያ መህያ ኡባ ቦላ ያና።


\par }{\PP \VS{16}ሄዋፐ ጉይያን፥ የሩሳላመና ኦለቴዳ ካዉተꬃቱዋ ኡባፐ ፓጻ አቴዳ ኡባይ ካትያዉ፥ ኡባፐ ዎልቃማ መꬍና ጎዳዉ ጎይናናዉነ ዳስያ ባኣላ ቦንቻናዉ ላይꬃን ላይꬃን የሩሳላመ ባና።
\XREF{}{{\XO 14:16 }{\XT{ዎጋ 23:39-43}}}

\VS{17}ቃይ ሀ ሳኣን ደእያ አሳፐ ኦንነ ካትያዉ፥ ኡባፐ ዎልቃማ መꬍና ጎዳዉ ጎይናናዉ የሩሳላመ ቤናን ꬋዮፐ፥ ሄ አሳዉ እራይ ቡከና።

\VS{18}ግብጼ ቢታ አሳይካ ቢደ ጎይነናን እጾፐ እራይ ቡከና፥ ዳስያ ባላ ቦንቻናዉ ቤናን እጽያ አሳ መꬍና ጎዳይ ሾጭያ ቦሻይ ኡንቱንቱ ቦላንካ ያና።

\VS{19}ዳስያ ባላ ቦንቻናዉ ቤናን እጽያ ግብጼነ ሀራ ካዉተꬃቱ ኡባይ ሙረታና ሙሩ ሀዋ ግዳናዋ።


\par }{\PP \VS{20}ሄ ጋላስ ፓራቱዋ ቆꬍያን አꬅያ ዳላቱዋ ቦላንካ፥ “መꬍና ጎዳዉ ጌዬዳዋ” ጌተቲደ ጻፈታና። መꬍና ጎዳ ጌሻ ጎልያን ደእያ ካꬅያ ኦቶቱካ ያርሽያ ሳኣ ስንꬃን ደእያ ጌሻ ከረቱዋ ማላ ግዳናዋ።

\VS{21}የሩሳላመንነ ይሁዳን ደእያ ኦቶ ኡባይ ኡባፐ ዎልቃማ መꬍና ጎዳዉ ጌሻ ግዳናዋ፤ ያቶፐ ያርሹዋ ያርሽያ አሳይ ኡባይ ዪደ፥ ሄ ኦቶቱዋ አኪደ፥ ያርሹዋ አሹዋ ኡንቱንቱን ካꬃና። ሄ ጋላስ ኡባፐ ዎልቃማ መꬍና ጎዳ ጌሻ ጎልያ ግዶን አይ ዛልአንቻይነ ደኤና።


\par }