\NormalFont\ShortTitle{ፕልጵስዮሳ}

{\MTB ጳዉሎስ

\par }{\MT ፕልጵስዮሳ አሳዉ

\par }{\MTB ጻፌዳ ኪታ

\par }{\IMT ገሉዋ

\par }{\IP ጳዉሎስ ፕልጵስዮሳ አሳዉ ጻፌዳ ኪታይ ጻፈቴዳዌ፥ ማቅዶንያ ግዱዋን ደእያ ሮመን ኦሞደቴዳ ፕልጵስዮሳ ጌተትያ ጋድያን ደእያ አማንያዋንቱሳ። ሀዋንቱ ጳዉሎስ ኮይሮ አማንꬂደ ሺሼዳዋንታ። ኡንቱንቱ ሮመ ጋደ የለታ ግዶ ድራዉነ ቃይካ ካረ ጋደፐ ዬዳ ዎጋንነ አማኑዋን ዳሮፐ አዪኖ። ጳዉሎሳ ቦላን ኡንቱንቱ ዳሮፐ ሀንቅቴዳ ጋሱካ ሀዋ (ኪታ 16:20)። ሀ ኪታይ ጻፈቴዳዌ፥ ሀራ አማንያ ኦሳንቻቱ ጳዉሎሳ ቆፋ ጳልቂ ጳልቂደ ዋይስያ ዎድያናነ ፕልጵስዮሳ አማንያዋንቱ ግዶን ደንዴዳ ዎርዶ ትምርትያ ጋሱዋን አ ዎዛናይ ዳሮ ካዮቲደ መኤዳ ዎደነ ቃሾ ጎልያን እ ደእያ ዎድያና። ግዶ ሽን፥ ጳዉሎስ የሱስ ክርስቶሳ ምንሲደ አማንያ አሳ ግዴዳ ድራዉ፥ ሀ ኪታ ቦላን ቆንጪደ ቤትያዌ ናሸቻነ ኩመንꬃ አማነትያዋ።

\par }{\IP ጳዉሎስ ሀ ኪታ ጻፌዳ ኮይሮ ጋሱ አ መቱዋ ዎደ አ ማዳናዉ ፕልጵስዮሳ አማንያ አሳይ እሞታ አዉ ኪቴዳ ድራዉ፥ ኡንቱንታ ጋላታናሳ። አ ቦላንካ ኡንቱንቱ ቦላንካ ዱማ ዱማ መቱ ጋኬዳዋ ግዶፐካ፥ ኡንቱንቱ ጻላና ማላነ ኩመንꬃ አማነቲደ ደአና ማላ፥ ሀ ጋከቴዳ እንጅያን ኡንቱንታ መንꬄ። አዩዋነ ኦቶሩዋ ድጊደ፥ የሱስ ክርስቶሳ አሽከተꬃን ኡንቱንቱ ኩማና ማላ፥ ምንሲደ ኡንቱንታ ሀሳይሴዳ። የሱስ ክርስቶሳና እትፐ ግዴዳዋን ኡንቱንቱ ደሜዳ ደኡ ጾሳ አꬎ ኬካተꬃፐ ፑልቴዳዋነ ኡንቱንቱ አማኑዋን አኬዳዋ ግድያዋፐ አትን፥ አይሁዳቱዋ ዎጋቱዋ ፖልያዋን ቤቴዳዋ ግደናዋ ኡንቱንታ ሀሳይሴ። የሱስ ክርስቶሳና እቱዋ ግዲደ ደእያ ኡባቶ ጾሳይ እምያ ሳሮተꬃባነ ናሸቻባ ኡንቱንቶ ጻፌ።

\par }{\IP ሀ ኪታይ ኤረትያዌ ናሸቻ፥ አማነትያዋ፥ እትፐተꬃነ ክርስትና አማኑዋንነ ደኡዋን ምኒደ ደእያዋ ጌሺደ በስያዋና። ሄዋ ቦላካ ጉጂደ፥ ጳዉሎስ ፕልጵስዮሳን ደእያ አማንያ አሳቱዋ ሲቅያ ዎልቃማ ሲቁዋ ቆንጭሴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-11}}

\par }{\IO ጳዉሎሳዉ ደኤዳ ደኡዋ ሀኖታ
{\IOR{1:12-26}}

\par }{\IO ክርስትና ደኡዋ ሌምሱዋ
{\IOR{1:27—2:18}}

\par }{\IO ጽሞቶሳዉነ ኤጳፍሮዲቱሳዉ ደእያ ቆፋ
{\IOR{2:19-30}}

\par }{\IO አማኑዋ ኤቀትያዋንቱፐ ናገታና ማላ ኦደቴዳዋ
{\IOR{3:1—4:9}}

\par }{\IO ጳዉሎስ ፕልጵስዮሳ አማንያዋንቶ ሺሼዳ ጋላታነ ማቁዋ
{\IOR{4:10-20}}

\par }{\IO ዉርሰꬃ ቁትያ
{\IOR{4:21-23}}



\par }\ChapOne{1}{\SH ሳሮታ
\par }
{\PP \VerseOne{1}ኑን የሱስ ክርስቶሳ ኦሳንቻቱ ጳዉሎስነ ጽሞቶስ፥ ክርስቶሳ የሱሳን ደእያዋንቶ፥ ፕልጵስዮሳ ግያ ካታማን ደእያ ጌሻቶ ኡባቶ፥ አማንያዋንታ ካለꬅያዋንቶነ ማድያዋንቶ ሀ ዳብዳቢያ ጻፌቶ።


\par }{\PP \VS{2}ኑ አዉዋ ጾሳፐነ ጎዳ የሱስ ክርስቶሳፐ አꬎ ኬካተꬃይነ ሳሮተꬃይ ህንተንቶ ግዶ።


\par }{\SH ጳዉሎስ ዎሴዳ ጋላታ ዎሳ
\par }
{\PP \VS{3}ታን ህንተና ሀሳይያ ዎደ ኡባን ታ ጾሳ ጋላታይ።

\VS{4-5}ህንተ ኮይሮ ጋላሳፐ ሀኖ ጋካናዉ፥ ምሽራቹዋ ቃላ ኦድያዋን ታና ማዴዳ ድራዉ፥ ታን ኡባ ዎደ ህንተንቶ ኡባዉ ናሸቻን ጾሳ ዎሳይ።

\VS{6}ቃይ ህንተንቱ ግዶን ሎኦ ኦሱዋ ዶሜዳ ጾሳይ፥ ክርስቶስ የሱስ ስምያ ጋላሳይ ጋካናዉ ፖላናዋ ኤራይ።


\par }{\PP \VS{7}ታን ህንተንቶ ኡባዉ ሄዋዳን ቆፓናዉ በሴ፤ አያዉ ጎፐ፥ ታን ህንተና ኡባ ዎደ ሀሳያይ። ሀእ ታን ቃሹዋን ደእያዋንነ ዎንጋላዉ ሞተትያዋን፥ ቃይ ዎንጋላ ምንሳ ኤስያዋንነ፥ ጾሳይ ታዉ ካጬዳ ካጫ ህንተካ ታናና ግሽ አኬድታ።

\VS{8}አያዉ ጎፐ፥ ታን ህንተና ኡባቱዋ ክርስቶስ የሱሳፐ ይያ ሲቁዋን አይ ኬና ሲቅንቶ፥ ጾሳይ ታዉ ማርካ።


\par }{\PP \VS{9-10}ቃይ ታን ህንተንቶ ጾሳ ዎስያዌ ሀዋ፤ ሎኦባ አያኔካ ዶራናዉ ህንተንቱ ዳንዳያናዳንነ፥ ቃይ ህንተንቱ ሲቁ ቱሙ ኤራተꬃናነ አኬካ ኡባና እትፐ ጉጅ ጉጅ ድጫናዳን፥ ጾሳ ዎሳይ፤ ያቲደ ክርስቶስ ስምያ ጋላሳን ህንተንቱ ሱረነ ፖኩ ባይናዋንታ ግዳና።

\VS{11}ቃይ ህንተንቱ ሸምፑካ ጾሳ ቦንቾነ ጋላታዉ የሱስ ክርስቶሳ ባጋና ቤትያ ጽሎተꬃ አይፍያ አይፋና።


\par }{\SH ጳዉሎሳ ቃሹ ዎንጋላይ አካናዋ ድግቤና
\par }
{\PP \VS{12}ታናዳን ጾሳ ካልያዋንቶ፥ ሀ ታና ጋኬዳዌ ምሽራቹዋ ቃላይ አካናዳን ቱሙ ማዴዳዋ ህንተንቱ ኤራና ማላ ኮያይ።

\VS{13}ታን ክርስቶሳ ድራዉ ቃሸቴዳዋ፥ ካትያ ጎልያ ናግያ ኡባቱነ ሀዋን ደእያ ሀራቱ ኡባቱ ኤሪኖ።

\VS{14}ቃይ ታን ቃሸቴዳዌ ኑ እሻቱዋፐ ዳርያዋንቱ ጎዳን ሎይꬅ አማነቲደ፥ ጾሳ ቃላ ያሽ ባይናን ካሰዋፐ ጻሊደ ኦዳናዳን ማዴዳ።


\par }{\PP \VS{15}ቱሙፐ እቱ እቱ ቃናትያ ድራዉነ ፓሉምያ ድራዉ፥ ክርስቶሳዋ ኦዲኖ፤ ሽን ሀራንቱ ሎኦ አሙዋን ኦዲኖ።

\VS{16}ሀዋንቱ ጾሳይ ታዉ ዎንጋላ ናግያ ኦሱዋ እሜዳ ድራዉ፥ ሲቂደ ቃላ ኦዲኖ።

\VS{17}ሽን የኮንቱ ታን ቃሹዋን ደእሽን፥ ታ ቦላ ዋይያ አሀናዋ ኡንቱንቶ ማላትና፥ ባረና ሲቅያ ዎልቃማ አሙዋን ክርስቶሳዋ ኦድኖፐ አትን፥ ዎዛናፐ ኦድክኖ።


\par }{\PP \VS{18}አይነ ባዋ፤ ማላትስያ ኦዶነ ግዶ ዎይ ቱሙ ኦዶነ ግዶ፥ አይ ኦግያንነ ክርስቶሳዋ ኦዶፐ፥ ታን ሄዋን ናሸታይ። ስንꬃናዉካ ቃይ ታን ናሸታና።

\VS{19}አያዉ ጎፐ፥ ታን ህንተንቱ ዎሳንነ የሱስ ክርስቶሳ አያናፐ ይያ ማዱዋን አታናዋ ኤራይ።

\VS{20}ታ ዎልቃማ አሙነ ጾሳፐ አካና ጋደ ታን ናሸቻን ናግያ ናጉ አዬ ጎፐ፥ ታን ፓጻ ደእናካ ዎይ ሀይቂናካ ያየናን፥ ካሰዋዳን ሀእካ ታ ኩመንꬃ አሳተꬃን ክርስቶስ ቦንቼታናዋፐ አትን፥ ታን ሀራይ አቶ እትባንካ ዬላተናን አታናሳ።

\VS{21}አያዉ ጎፐ፥ ታዉ ደኡ ክርስቶሳ፤ ቃይ ሀይቁካ ታዉ ጎአ።

\VS{22}ሽን ታን ፓጻ ደእያዋን ዳሮ ጎእያዋ ኦꬃናዋ ግዶፐ፥ ሀቃዋ ዶራነንቶ ታዉ ኤረተና።

\VS{23}ታን ሀ ላኡ የዋቱዋን መቶታይ፤ ሀ ደኡዋፐ ሻከታናዉነ ቃይ ክርስቶሳና እትፐ ደአናዉ አሞታይ፤ ክርስቶሳና እትፐ ደእያዌ ኡባፐ አꬌዳ ዳሮ ሎኦባ።

\VS{24}ሽን ታን ሀይቂያዋፐ ህንተንቱ ድራዉ ፓጻ ደእያዌ ህንተና ዳሮ ኮሽያዋ።


\par }{\PP \VS{25}ሀዌ ቱማ ግድያዋ ታን ጌሻደ ኤራይ፤ ቃይ አማኑዋን ህንተንቱ ድጫናዳንነ ናሸታናዳን፥ ታን ህንተናና ኡባና ፓጻ ደአና።

\VS{26}ሄዋ ድራዉ፥ ታን ህንተናና ላኤንꬁዋ ይያ ዎደ፥ ክርስቶሳ የሱሳና ህንተ ደእያ ደኡዋን፥ ታባን ጬቀትያባይ ህንተንቶ ዳራና።


\par }{\PP \VS{27}ግዶፐካ፥ ህንተንቱ ህንተንቱ ሁጰዉ ክርስቶሳ ዎንጋላዉ በስያ ደኡዋ ደእተ፤ ታን ህንተና ባደ ዎይ በአና ꬋይና፥ ህንተንቱ እት ቆፋን ምኒደ ኤቄዳዋነ፥ ቃይ ዎንጋላ አማኖ እት ዎዛና ግዲደ እትፐ ባጸትያዋ ስሳና።

\VS{28}ህንተ ሞርከቶ አያንካ ያዮፕተ፤ ሄዌ ኡንቱንቶ ኡንቱንቱ ባሻ ꬊሽሴ፤ ሽን ጾሳይ ህንተና ጾንስያ ድራዉ፥ ህንተንቶ አቶተꬃ ꬊሽሴ።

\VS{29}አያዉ ጎፐ፥ ክርስቶሳዉ ኦꬅያ ካጫይ ህንተና ጋኬዳዌ ህንተንቱ አን አማናና ጻላላሳ ግደናን አ ድራዉ ዋይያካ አካናሳ።

\VS{30}ታን ካሰ ባጸትሽን ህንተንቱ በኤዳዋ ማላ ባጺነ ቃይ ሀእካ ታን ባጸትያዋ ህንተንቱ ስስያዋ ማላይ ህንተና ጋኬዳ።




\par }\Chap{2}{\SH ክርስቶስ ባረና ካዉሼዳዋ ሌምሱዋ
\par }
{\PP \VerseOne{1}ክርስቶሳን ህንተንቱ ደእያ ደኡ ህንተና ዎዛንꬂ? አ ሲቁ ህንተና መንꬂ? ጌሻ አያናና ህንተንቶ እትፐተꬃይ ደኢ? ህንተ እቱ እቶ ኬኪቴኔ ቃረቲቴ?

\VS{2}ያቶፐ፥ ህንተንቱ ቆፋን፥ ሲቁዋን፥ ዎዛናንነ ቆፋ ፖሉዋን እቱዋ ግዲደ፥ ታና ፖሎ ናሸችተ።

\VS{3}ህንተና ሲቅያዋን ዎይ ጬቀታናዉ ኮይያ መላ አሙዋን እትባነ ኦꬆፕተ፤ ሽን እቱ እቱዋፐ ꬎቃይ ያጊደ ቆፐናን፥ እቱ እቶ ህንተንቱ ሁጲያ ካዉሽተ።

\VS{4}ቃይ እቱ እቱዋ ጎእያዋ ኮያናፐ አትን፥ ህንተንቱ ሁጰ ጻላላ ጎእያዋ ኮዮፕተ።


\par }{\PP \VS{5}ክርስቶሳ የሱሳን ደእያ ሀ አሽከተꬃ ቆፋይ ቃይ ህንተናንካ ደአናዉ በሴ።


\par }{\Q \VS{6}እ ኡባ ዎደ ጾሳ ግዲደ ደኤዳ፤

\par }{\QB ሽን እ ዎልቃን ጾሳ ኬና ግድያ ማታይ ደእያዋ በስያዋዳን ፓይድቤና።


\par }{\Q \VS{7}ሽን እ ባረ ሸንያን ኡባባ አጊደ፥
\FTNT{*}{{\FR 2:7 }{\FK{ኡባባ አጊደ፦
}}{\FT{እ ባረና መላ ኦꬄዳ ጉሳ።
}}}

\par }{\QB አይልያ መታ አኬዳ፤

\par }{\QB ቃይ አሳ ማላቲደ ቆንጬዳ።


\par }{\Q \VS{8}እ ባረና ካዉሼዳ፤

\par }{\QB ሀይቆ፥ ኡባ ሀራይ አቶ፥

\par }{\QB ማስቃልያ ቦላ ሀይቃናዉካ አዛዘቴዳ።


\par }{\Q \VS{9}ሄዋ ድራዉ፥ ጾሳይ አ ሎይꬅ ꬎቁ ꬎቁ ኦꬄዳ፤

\par }{\QB ቃይ ሱንꬃ ኡባፐካ አꬍያ

\par }{\QB ꬎቃ ሱንꬃ አዉ እሜዳ።


\par }{\Q \VS{10}ሄዋ ድራዉ፥ ሳሉዋንነ ሳኣን፥

\par }{\QB ሳኣፐ ጋርሳን ደእያ ኡባይ፥

\par }{\Q የሱሳ ሱንꬃ ቦንቻናዉ ጉልባታና።
\XREF{}{{\XO 2:10 }{\XT{ኢሳ. 45:23}}}


\par }{\Q \VS{11}ቃይ አሳይ ኡባይ የሱስ ክርስቶስ ጎዳ ያጊደ፥

\par }{\QB ጾሳ አዉዋ ቦንቾ ማርካታና።


\par }{\SH ሀ ሳኣን ደእያ አሳዉ ፖኦ ግድያዋ
\par }
{\PP \VS{12}ሄዋ ድራዉ፥ ታ ዳባቶ፥ ታን ህንተናና ደእያ ዎደ ኡባን ህንተንቱ ታዉ አዛዘቴዳዋዳን፥ ሀእ ታን ህንተንቱ ማታን ደኤና ዎደካ፥ ህንተንቱ ካሰዋፐ አꬂደ ታዉ አዛዘታናዉ በሴ፤ ያሻተꬃንነ ኮኮርሳን ህንተንቱ አቶተꬃ ፖላናዉ ኦꬅተ።

\VS{13}አያዉ ጎፐ፥ ጾሳይ ህንተና ባረዉ ኤኖ ጊሳናዳንነ ቃይ እ ቆፔዳዋ ህንተንቱ ኦꬃናዳን ህንተንቱ ግዶን ኡባ ዎደ ኦꬄ።


\par }{\PP \VS{14-15}ጌላነ ናጋራንቻ አሳ ግዶን ፖኩ ባይናዋንታ፥ ጌሻቱዋ፥ ጾሳ ናናቱዋዳንካ ፖኩ ባይናዋንታ ግድተ፤ ቃይ ዙዙመናን ዎይ ኢታባ ቆፐናን ኡባባ ኦꬅተ። ሄ አሳ ግዶንካ ሳሉዋን ፖእያ ጾልንትያዳን ፖኢደ፥
\XREF{}{{\XO 2:14-15 }{\XT{ዛረ. 32:5}}}

\VS{16}ደኡዋ ምሽራቹዋ ቃላ ኡንቱንቶ ኦድተ፤ ሄ ዎደ ታ ዳቡራይነ ታ ኦሱ መላ ꬋይቤናዌ ኤረትያ ድራዉ፥ ክርስቶስ ስምያ ጋላስ ታን ህንተናን ጬቀታና።


\par }{\PP \VS{17}ሀራይ አቶ ህንተንቱ አማኑ ጾሳዉ ያርሽያ ያርሹዋ ቦላ ታ ሱꬃይ ኡሻ ያርሹዋዳን ጉኮፐካ፥ ታን ናሸታይ፤ ህንተናና ኡባና እትፐ ናሸታይ።

\VS{18}ሄዋዳን ህንተካ ቃይ ናሸታናዉ በሴ፤ ታናና እትፐ ናሸትተ።


\par }{\SH ጽሞቶስነ ኤፓፍሮድቶስ ኦꬄዳ ኦሱዋ
\par }
{\PP \VS{19}ሽን ታን ህንተንቱ ደኡዋባ ስሳደ ናሸታናዳን፥ ጽሞቶሳ ህንተኮ ኤለካ የዳናዋ ጎዳ የሱሳን አማነታይ።

\VS{20}አያዉ ጎፐ፥ ህንተንቱ ደኡዋባዉ ዎዛናፐ ህርግያ አ ማላ አሳይ ሀራይ ኦንነ ታዉ ባዋ።

\VS{21}አያዉ ጎፐ፥ ሀራቱ ኡባቱ ባረንቱ ሁጰ ጎኣ ኮዪኖ፤ የሱስ ክርስቶሳዋ ኮይክኖ።

\VS{22}ሽን ናአይ ባረ አቡ ኦꬅያዋዳን፥ ጽሞቶስ ታናና እትፐ ግዲደ፥ ዎንጋላ ኦሱዋ ኦꬄዳዋን፥ አማነትያ አሳ ግድያዋ ኤርሴዳዋ ህንተንቱ ኤሪታ።

\VS{23}ሄዋ ድራዉ፥ ታን የዉ ሀንያዋ በኣደ፥ ኤለካ አ ህንተኮ የዳና ጋደ ቆፓይ።

\VS{24}ታን ታ ሁጰዉ ማታ ዎድያን ህንተኮ ባናዋ ጎዳን አማነታይ።


\par }{\PP \VS{25}ሽን ታን ታ እሻ ኤፓፍሮድቶሳ፥ ታናና እትፐ ታ ባጋ ግዲደ ኦꬄዳዋ፥ ኦለቴዳዋነ፥ ቃይ ታና ማድያዋን ህንተንቶ ኪተቲደ ኦꬄዳዋ ህንተኮ ኪታናዉ ኮሽያዋ ቆፓድ።

\VS{26}አያዉ ጎፐ፥ እ ህንተና ኡባ በአናዉ ላሞቴ፤ ቃይ እ ሳከቴዳዋ ህንተንቱ ስሴዳ ድራዉ፥ ባረ ዎዛናን ዳሮ መቶቴ።

\VS{27}እ ቱሙ ሳከቲደ፥ ሀይቂ አቴዳ፤ ሽን ጾሳይ አዉ ቃረቴዳ፤ አ ጻላላዉ ግደናን ካዩ ካዩዋ ቦላ ጉጀተናዳን፥ ታዉካ ቃረቴዳ።


\par }{\PP \VS{28}ስም ህንተንቱ ላኤንꬁዋ አ በኢደ ናሸታናዳን፥ ታዉካ ታ ዎዛና ካዩ እርጻናዳን፥ ታን ኤለካ አ ህንተኮ የዳና።

\VS{29}ሄዋ ድራዉ፥ ጎዳን ደእያ እሻዳን፥ ኩመንꬃ ናሸቻን አ ሞክተ፤ ቃይ አ ማላትያ አሳ ኡባካ ቦንችተ።

\VS{30}አያዉ ጎፐ፥ ህንተንቱ ህንተንቱ ሁጰዉ ታና ማዳና ዳንዳየና ማዱዋ ማዳናዉ፥ ክርስቶሳ ኦሱዋ ድራዉ፥ ባረ ሸምፑዋ ሸነኮ ጊደ፥ ሀይቂ አቴዳ።




\par }\Chap{3}{\SH ቱሙ ጽሎተꬃ
\par }
{\PP \VerseOne{1}ዉርሰꬃን፥ ታናዳን ጾሳ ካልያዋንቶ፥ ጎዳይ ህንተንቶ ናሸቻ እሞ። ታን ካሰ ጻፌዳዋ ዛረꬃደ ጻፍያዌ ታና ዋይሰና፤ ቃይ ሄ ጻፍያዌ ህንተና ናጋና።


\par }{\PP \VS{2}ኢታባ ኦꬅያዋንቱፐ፥ ሄ ካናቱዋ ኤሻይ ደእያዋንቱፐ፥ ቃጻራይ ኮሼ ግያ አሳቱዋፐ ናገትተ።

\VS{3}አያዉ ጎፐ፥ ኑን ጾሳ ጌሻ አያናን ጾሳዉ ጎይንያ ድራዉነ ኑ ደኡዋን ጎዳ ክርስቶሳ የሱሳን ናሸትያ ድራዉ፥ ቱሙ ቃጻራ ቃጻረቴዳዋንታ፤ አሳተꬃ ቦላ ኦሰትያዋን አማኖኮ።


\par }{\PP \VS{4}ቃይ ታዉ ታ ሁጲያንካ ታ አሳተꬃን አማነትያዌ ደኤ። አይ አሳይነ ባረ አሳተꬃን አማነትያዌ ባረዉ ደኤ ጊደ ቆፖፐ፥ ታን አፐ ሎይꬃ አꬋይ።

\VS{5}ታን የለቶደፐ ሆስፑንꬃ ጋላሳን
\FTNT{*}{{\FR 3:5 }{\FQ{ታን የለቶደፐ ሆስፑንꬃ ጋላሳን፦
}}{\FT{ሀዌ አይሁድያ አቱማ ናናይ የለቶደፐ ሆስፑንꬃ ጋላሳን ቃጻረትያዋ በሴ።
}}} ቃጻረታድ። ታን የለታን እስራኤልያ፤ ቢንያማ ዛረ፤ ዋላካይ ባይና አይሁዳ አሳ። አይሁዳ ህግያ ናግያዋን ግዶፐ፥ ታን ፓርሳዌ፤

\VS{6}አይሁዳ አማኖ ሴላ ግዶፐ፥ ታን አማንያዋንታ ዋይሳድ፤ እት ኡራይ ሙሴ ህገዉ አዛዘቲደ ጽልያዋ ባጋ ግዶፐ፥ ታናን ፖኮባይ ቤትቤና።


\par }{\PP \VS{7}ሽን ታና ጎእያ ሄ ኡባባ ክርስቶሳ ድራዉ ባዬዳዋዳን ፓይዳይ።

\VS{8-9}ቱማካ፥ ሄዋንቱ ጻላላ ግደና፤ ታን ታ ጎዳ ክርስቶስ የሱሳ ኤርያዌ ኡባባፐ ሎይꬅ አꬍያ ድራዉ፥ ኡባባ ታና ሙለካ ጎኤናዋዳን ፓይዳይ፤ ታን አ ድራዉ ኡባባ የጋ ባሻድ። ክርስቶሳ ደማናዉነ አናና ደአናዉ ኡባባ ዎራ ኦሌዳዋዳን ፓይዳይ፤ ታን ሙሴ ህገዉ አዛዘታደ ደምያ ታ ሁጰ ጽሎተꬃይ ታዉ ባዋ። ክርስቶሳ አማንና፥ ጾሳይ እምያ ጽሎተꬃይ፥ አማኑዋን ጾሳ ማታፐ ይያ ጽሎተꬃይ ታዉ ሀእ ደኤ።

\VS{10-11}ታን ክርስቶሳነ አ ደንዱዋ ዎልቃ ኤራናዉ ኮያይ፤ ያታደ ታን ታ ሁጰዉ ሀይቁዋፐ ደንዳና ያግያዋን፥ አ ዋይያ አናና ዋየታናዉነ አ ሀይቁዋን አ ማላታናዉ አሞታይ።


\par }{\SH ጋክያሳ ጋካናዉ ዎጽያዋ
\par }
{\PP \VS{12}ታን ሀእ ደማ ድጋድ ዎይ ታናን ባል ባዋ ጊከ። ሽን ክርስቶስ የሱስ ታና ባረዉ ኦꬄዳ ዎይታ ደማና ጋደ ኤሌላይ።

\VS{13}ታናዳን ጾሳ ካልያዋንቶ፥ ታን ሄዋ ደማ ድጋድ ጋደ ቆፕከ፤ ሽን ታን እትባ ኦꬃይ፤ ታፐ ጉየና ደእያዋ ዶጋደ ስንꬃን ደእያዋ ኦይቃናዉ ዋታይ።

\VS{14}ጾሳይ ክርስቶስ የሱሳ ባጋና ቦላ ደኦ ጼስያ ዎይታ አካናዉ፥ ታ ጋካናዉ ዎጻይ።


\par }{\PP \VS{15}ስም ኑን አያናን ምኔዳዋንቱ ኡባቱ ሀዋ ቆፓናዉ በሴ፤ ቃይ ህንተፐ አማሬዳዋንቶ አያንነ ዱማ ቆፋይ ደኦፐ፥ ሄዋካ ጾሳይ ህንተንቶ ቆንጭሳና።

\VS{16}ግዶፐካ፥ ኑን ሀኖ ጋካናዉ ደኤዳ ማራዳን፥ አነ ስንꬃዉ ሄ ማራ ካሎይተ።


\par }{\PP \VS{17}ታናዳን ጾሳ ካልያዋንቶ፥ ታን ሀንያዋዳን ሀንተ። ኑን ህንተንቶ ሌምሱዋ ግዴዶ፤ ሄዋዳን ህንተካ ኑን ህንተንቶ ሌምሱዋ ግዴዳ ማራ ካልያዋንታ አኬክተ።

\VS{18}አያዉ ጎፐ፥ ታን ሄዋ ህንተንቶ ካሰ ጮራቶ ኦዳድ፤ ቃይ ሀእ ላኤንꬁዋካ አፎጻደ ህንተንቶ ኦዳይ፤ ክርስቶስ ማስቃልያ ቦላ ምስማርያን ꬍሸቲደ ሀይቄዳዎ ባረንቱ ሸምፑ ባረና ሞርከ ኦꬄዳ ዳሮ አሳቱ ደኢኖ።

\VS{19}ኡንቱንቱ ዉርሰꬃይ ባሻ፤ ኡንቱንቱ ኡሉ ኡንቱንቶ ጾሳ፤ ዬላታናዉ በስያዋን ኡንቱንቱ ኦቶረቲኖ፤ ቃይ ሀ ሳኣባ ጻላላ ቆፒኖ።

\VS{20}አያዉ ጎፐ፥ ኑ ቢታይ ሳሉዋና፤ ኑን ቃይ ሳሉዋፐ ያና ኑና አሽያ ጎዳ የሱስ ክርስቶሳ ናጌቶ።

\VS{21}ክርስቶስ ኡባባ ባረፐ ጋርሳን ዎꬃናዉ ዳንዳይያ ባረ ዎልቃን፥ ኑ ዳቡራንቻ አሳተꬃ ላሚደ፥ ባረ ቦንቾ አሳተꬃ ማላትሲደ ኦꬃና።




\par }\Chap{4}{\SH ዉርሰꬃ ዞርያ
\par }
{\PP \VerseOne{1}ታናዳን ጾሳ ካልያዋንቶ፥ ታን ሲቅያዋንቶ፥ ላሞትያዋንቶ፥ ታና ናሸችያዋንቶ፥ ታና ꬎቁ ኦꬅያዋንቶ፥ ታ ዳባቶ፥ ስም ጎዳን ህንተንቱ ምን ኤቃናዉ በሴ።


\par }{\PP \VS{2}ኤዎደነ ስንጺኬ፥ ህንተንቱ ላኡካ ቆፋን እቱዋ ግዲደ፥ ጎዳን ደአናዳን፥ ታን ህንተና ዞራይ።

\VS{3}ቃይ ታናና ኦꬅያ አማነቴዳዎ፥ ኔን ሀ ማጫ አሳቱዋ ማዳናዳን፥ ታን ኔና ዎሳይ፤ አያዉ ጎፐ፥ ኡንቱንቱ ታናናነ ኡንቱንቱ ሱንꬃይ ጾሳ ደኡዋ ማጻፋን
\FTNT{*}{{\FR 4:3 }{\FQ{ጾሳ ደኡዋ ማጻፋን፦
}}{\FT{ጾሳ አሳ ሱንꬃይ ጻፈትያ ማጻፋ።
}}} ጻፈቴዳ ቃለምንጾሳና ቃይ ታናና እትፐ ኦꬅያ ሀራቱዋ ኡባና ዎንጋላ ኡባሳ ጋꬃናዉ ዳቡሬድኖ።


\par }{\PP \VS{4}ጎዳና ህንተንቱ ደእያ ደኡዋን ኡባ ዎደ ናሸትተ፤ ታን ሀዋ ጉጃደካ ጋይ፤ ናሸትተ።


\par }{\PP \VS{5}አሳይ ኡባይ ህንተንቱ አሽከተꬃ ኤሮ፤ ጎዳይ ማታን ያና።

\VS{6}ጾሳ ህንተንቱ ዎስያ ዎሳ ኡባን አ ሎይꬅ ጋላቲደ፥ ህንተና ኮሽያዋ ኡባዉ ዎስተፐ አትን፥ እትባዉካ ህርጎፕተ።

\VS{7}ቃይ አሳ ኤራተꬃ ኡባፐ አꬍያ ጾሳ ሳሮተꬃይ ህንተንቱ ዎዛናነ ህንተንቱ ቆፋ ጎዳ የሱስ ክርስቶሳ ባጋና ናጋና።


\par }{\PP \VS{8}ዉርሰꬃን፥ ታናዳን ጾሳ ካልያዋንቶ፥ ህንተንቱ ዎዛናን ሎኦባነ ጋላትስያዋ ቆፕተ፤ ቱማ ግድያባ ኡባ፥ ቦንችስያዋ ኡባ፥ ባይዙዋ ግደናባ ኡባ፥ ጌሻባ ኡባ፥ ሲቁዋ ኡባ፥ ሱረ ግድያባ ኡባ ቆፕተ።

\VS{9}ህንተንቱ ታፐ ታማሬዳዋ፥ አኬዳዋ፥ ስሴዳዋነ በኤዳዋ ኡባ ኦꬅተ፤ ቃይ ኑዉ ሳሮተꬃ እምያ ጾሳይ ህንተናና እትፐ ግዳናዋ።


\par }{\SH ባረዉ ኪተቴዳ እሞታዉ ጳዉሎስ ጋላቴዳዋ
\par }
{\PP \VS{10}ሽን ዳሮ ዎድያፐ ጉይያን፥ ሀእ ህንተንቱ ታዋ ላኤንꬁዋ ቆፓናዉ ዶሜዳ ድራዉ፥ ታን ጎዳን ሎይꬃ ናሸታይ፤ ታዉ ቆፓናዉ ህንተንቶ እንጀተናን እጼዳዋፐ አትን፥ ታዉ ቆፋ ቆፒታ።

\VS{11}ታን ሀዋ ታና መቴዳ ድራዉ ጊከ፤ አያዉ ጎፐ፥ ታዉ ደእያባይ ታዉ ግዳና
\FTNT{†}{{\FR 4:11 }{\FK{ታዉ ደእያባይ ታዉ ግዳና፦
}}{\FT{ታዉ ደእያባን ታን ሸምፓይ፥ ካላይ፥ ዎፑ ጋይ።
}}} ግያዋ ታን ታማራድ።

\VS{12}ታን መቶቲደ ዎት ደአነንቶ ኤራይ፤ ቃይ ዱረቲደ ደእያዌካ አየንቶ ኤራይ፤ ሀቃን ግድናካ አዉደ ግድናካ፥ ታን ካሉዋነ ኮሻ ቃይ ፓጫነ ፓላሃ ታማራድ።

\VS{13}ክርስቶስ ታዉ እሜዳ ዎልቃን፥ ኡባባ ኦꬃናዉ ታን ዳንዳያይ።


\par }{\PP \VS{14}ግዶፐካ፥ ህንተንቱ ታ መቱዋ ታናና መቶቲደ ዳሮ ሎይꬄድታ፤

\VS{15}ፕልጵስዮሳ አሳዉ፥ ዎንጋላ ምሽራቹ ኮይሮ ህንተ ግዶን ኦደቴዳ፤ ሽን ታን ማቅዶንያፐ ከሴዳ ዎደ፥ ታና አማንያ ህንተንቱፐ አትን፥ ሀራይ ማድቤናዋ ህንተንቱ ህንተንቱ ሁጰዉ ኤሪታ፤ ቃይ እምያባንካ አክያባንካ ህንተፐ አትን፥ ሀራይ ታና ማድቤና።
\XREF{}{{\XO 4:15 }{\XT{2 ቆሮ. 11:9}}}

\VS{16}አያዉ ጎፐ፥ ታና መቱ ኦይቄዳ ዎደ፥ ሀራይ አቶ ታን ተሰሎንቀን ደእሽንካ ታና ዛር ዛሪደ ማዴድታ።
\XREF{}{{\XO 4:16 }{\XT{ኪታ 17:1}}}

\VS{17}ታን ህንተዋ ቦላ ሀራባይ ጉጀታናዋ ኮይያዋፐ አትን፥ ዎይታ ጻላላ አካናዉ ኮይከ።


\par }{\PP \VS{18}ሽን ታን ህንተንቱ እሜዳዋ ኡባ አካድ፤ ቃይ ታዉ ፓላሂደ ግድያዌ ደኤ። ህንተ ኪቴዳ ኡባባ ኤፓፍሮድቶሳፐ አካድ፤ ኮሽያ ኡባይ ታዉ ደኤ። ህንተ ታዉ ኪቴዳ እሙ ጾሳዉ ሳዉዋ ቶሽኩ ግያነ እ ዶስያ፥ አ ናሸችያ ያርሹዋ ማላ።
\XREF{}{{\XO 4:18 }{\XT{ከሳ 29:18}}}

\VS{19}ቃይ ታ ጾሳይ ባረ ቦንቾ ዱረተꬃ ዳሩዋን ክርስቶስ የሱሳ ባጋና ህንተና ኮሽያዋ ኡባ ህንተንቶ እማና።

\VS{20}ኑ ጾሳዉ፥ ኑ አዎ መꬍናፐ መꬍና ጋካናዉ ቦንቹ ግዶ። አመንእ።


\par }{\SH ዉርሰꬃ ሳሮታ
\par }
{\PP \VS{21}ክርስቶስ የሱሳዋ ግድያ ጾሳ አሳቱዋ ኡባቱዋ ሳሮ ጊተ። ታናና ሀዋን ደእያ እሻቱ ህንተና ሳሮ ጊኖ።

\VS{22}ሀዋን ደእያ ጾሳ አሳቱዋ ኡባቱ፥ ኡባፐካ አꬂደ ካትያ ቄሳረ ጎልያን ደእያዋንቱ ህንተና ሳሮ ጊኖ።


\par }{\PP \VS{23}ኑ ጎዳ የሱስ ክርስቶሳ አꬎ ኬካተꬃይ ህንተናና ግዶ።


\par }