\NormalFont\ShortTitle{ቆላስያሳ}

{\MTB ጳዉሎስ

\par }{\MT ቆላስያሳ አሳዉ

\par }{\MTB ጻፌዳ ኪታ

\par }{\IMT ገሉዋ

\par }{\IP ጳዉሎስ ቆላስያሳ አሳዉ ጻፌዳ ኪታይ ጻፈቴዳዌ፥ ኤፈሶነ አሳዉ ጻፈቴዳ ኪታና እት ዎድያና ማላቴ። ሄዌካ ቄር ኢስያን፥ ኤፈሶነፐ አዋይ ዶልያ ባጋና ቤትያ ቆላስያሳን ደእያ አማንያ አሳቱዋሳ ግዲደ ላኡዋ ግዶን ደእያ ዱማተꬃይ፥ ቆላስያሳ አሳዉ ጻፈቴዳ ኪታይ ክርስቶስ መታ ኡባዉ ሁጰ ግድያዋ በስያ ዎደ ኤፈሶና አሳዉ ጻፈቴዳ ኪታይ ቃይ ክርስቶስ ዎሳ ጎለዉ ሁጰ ግድያዋ በሴ። ሀ አሳቶ ቃላ ማርካቴዳዌ ጳዉሎሳ ግዳና ꬋዮፐካ፥ ሮመ ጋድያን፥ ኢስያ ዋና ካታማ ግድያ ኤፈሶነፐ ኡንቱንቶ ኦꬅያ አሳቱዋ ኪትያዌ አ ግድያ ድራዉ፥ ቆላስያሳዉካ አዎትያ ሀኖታይ አዉ ደኤ። ቆላስያሳ አማንያዋንቱ ግዶን፥ “ጾሳ ኤራናዉነ ኩመንꬃ አቶተꬃ ደማናዉ፥ አሳይ ኡባይ አያና ዎልቃቶነ ማታይ ደእያዋንቶ ጎይናናዉ ኮሼ” ያግያ ዎርዶ አስታማራቱ ደእያዋ ጳዉሎስ ስሴዳ። ሀ አስታማራቱ ሀራባ ቃይ፥ “አሳይ ኡባይካ ቃጻራ ማላትያ ዎጋቶ ሞደታናዉነ ቁማ ዎጋነ ሀራ ዎጋቱዋ ኡባ ናጋናዉ ኮሼ” ያጊኖ።

\par }{\IP ጳዉሎስ ሀ ኪታ ጻፌዳዌ ቱማንቻ ግድያ ክርስትና ኪታ ኦድያዋን፥ ኡንቱንቱ ዎርዶ ትምርትያ ጳልቃናሳ። እ ዛሬዳ ዛሩዋፐ ዋናትያዌ “የሱስ ክርስቶስ ኩመንꬃ አቶተꬃ እማናዉ ዳንዳዬ፤ ሀ ሀራ አማናቱነ ኦሳቱ አፐ ሃሳናዉ ዳንዳዪኖ” ያግያዋ። ጾሳይ ክርስቶሳ ባጋና ሀ አላምያ መꬌዳ። ቃይ አ ባጋና ዛሪደ አ ባረኮ አሀና። ሀ አላምያዉ ክርስቶሳ ዎዛናፐ አማንያዋ ጻላላን አቶተꬃ ህዶታይ ደኤ። ሀዋ ማራን ጳዉሎስ ሀ ዎልቃማ ትምርቲ አማንያ አሳ ደኡዋን ዋኒደ ኦሱዋን ፔሻናዉ ዳንዳይንቶ ኦዴ።

\par }{\IP ሀ ኪታ ጳዉሎሳፐ አኪደ፥ ቆላስያሳ ጋꬃናዉ ኪተቴዳ ቲኪቆሳና እትፐ ቤዳዌ አናስሞሳ ግድያዋ በእያዌ ጎእያዋ። ዋኒደ ጎፐ፥ ጳዉሎስ ሀ አናስሞሳ ጌተትያ ባረ ኦሳንቻባ ደንꬂደ፥ ፕልሞናዉ ሀራ ኪታ ጻፌዳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-8}}

\par }{\IO ክርስቶሳ ኤሻነ ኦሱዋ
{\IOR{1:9—2:19}}

\par }{\IO የሱሳን ቤትያ ኦራꬃ ደኡዋ
{\IOR{2:20—4:6}}

\par }{\IO ዉርሰꬃ ቁትያ
{\IOR{4:7-18}}



\par }\ChapOne{1}{\PP \VerseOne{1}ታን ጳዉሎስ፥ ጾሳ ሸንያን ክርስቶስ የሱስ ኪቴዳዋ ግዴዳዌነ ኑ እሻይ ጽሞቶስ፥

\VS{2}ቆላስያሳ ግያ ካታማን ደእያ ጾሳ ናናቶ፥ ክርስቶሳን አማነቴዳ እሻቶ ሀ ዳብዳቢያ ጻፌቶ።

\par }{\PP ጾሳ ኑ አዉዋፐነ ጎዳ የሱስ ክርስቶሳፐ፥ አꬎ ኬካተꬃይነ ሳሮተꬃይ ህንተንቶ ግዶ።


\par }{\SH ጳዉሎስ ዎሴዳ ጋላታ ዎሳ
\par }
{\PP \VS{3}ኑን ህንተንቶ ዎሲደ፥ ኑ ጎዳ የሱስ ክርስቶሳ አዉዋ፥ ጾሳ ኡባ ዎደ ጋላቴቶ።

\VS{4}አያዉ ጎፐ፥ ኑን ክርስቶስ የሱሳ ህንተንቱ አማንያዋነ ጾሳ አሳቱዋ ኡባ ሲቅያዋ ስሴዶ።

\VS{5}ቱሙ ኪታይ ዎንጋላይ ኮይሮ ህንተኮ ዬዳ ዎደ፥ ጾሳይ ስንꬃፐ እማና ጌዳዋ ስሴድታ። ስም ህንተንቱ አማኑነ ሲቁ ሳሉዋን ጊጊደ ናግያ፥ ጾሳይ ስንꬃፐ እማና ጌዳዋን ዶመቴዳ።

\VS{6}ሄ ዎንገሊ ህንተኮ ጋኬዳ፤ ህንተንቱ አ ስሶደፐነ ጾሳ አꬎ ኬካተꬃ ቱማተꬃን ኤሮደፐ ዶሚደ፥ ህንተንቱ ግዶን ደእያዋዳንካ፥ ቢታ ኡባን አንጁዋ አሄነ ኡባሳ አኬ።


\par }{\PP \VS{7}ህንተንቱ ሄዋ ኑናና እትፐ ቆማ ግዴዳ ሲቆ ኤፓፍራፐ ታማሬድታ፤ እ ኑ ድራዉ ክርስቶሳዉ አማነቲደ ኦꬅያዌ፥

\VS{8}ጾሳ አያናን ሀራቱዋ ህንተንቱ ሲቅያዋ ኑዉ ኦዴዳ።


\par }{\PP \VS{9}ሄዋ ድራዉ፥ ኑን ቃይ ሄዋ ስሴዳ ጋላሳፐ ዶሚደ፥ ጾሳይ ህንተንቶ ባረ ሸንያ ኤርያ ኤራተꬃ፥ ጾሳ አያናይ እምያ አꬌዳ ኤራተꬃናነ አኬካና እትፐ ኩንꬂደ እማናዳን፥ ኡባ ዎደ ባለናን ጾሳ ዎሴቶ።

\VS{10}ሄዋፐ ጉይያን፥ ጎዳይ ኮይያዋዳን ህንተንቱ ደአናዉነ፥ ኡባ ዎደ አ ናሸችያባ ኦꬃናዉ ዳንዳያና፤ ህንተንቱ ኦꬅያ ሎኦ ኦሱዋ ኡባን ህንተንቱ ደኡ ጎአና ደእያዋ ግዳናዋ፤ ቃይ ጾሳ ኤርያዋን ድጭ ድጭ ባንታ።


\par }{\PP \VS{11}ህንተንቱ ኡባባን ናሸቻን ገንጫናዳንነ ዳንዳያናዳን፥ ጾሳይ ባረ ቦንቹዋ ግታተꬃዳን እምያ ዎልቃ ኡባን ምንተ።

\VS{12}ቃይ ጾሳ ናናቶ ጊጌዳ ፖኦ ካዉተꬃ ላታናዉ፥ ኑና ዳንዳይሴዳ ጾሳ አዉዋ ጋላትተ።

\VS{13}እ ኑና ꬉማ ዎልቃፐ አሺደ፥ ባረ ሲቅያ ናኣ ካዉተꬃኮ ፕንꬄዳ።

\VS{14}ቃይ እ ባረ ናኣን ኑና ዎዚደ፥ ኑ ናጋራ አቶ ጌዳ።


\par }{\SH ክርስቶሳ ጾሳተꬃነ አ ኦሱዋ
\par }
{\PP \VS{15}ክርስቶስ ቤተና ጾሳ ቆንጭስያዋ፤ እ መቴዳዋ ኡባፐ አꬍያ ባይራ ናኣ።

\VS{16}አያዉ ጎፐ፥ ኡባባይካ አን መቴዳ፤ ቤትያዋንቱ፥ ቤተናዋንቱ፥ አያናቱዋፐ ቤትያ ዎልቃይነ ጎዳተꬃይ፥ ꬎቃተꬃይነ ማታይ፥ ሳሉዋንነ ሳኣን ደእያ ኡባባይካ አንነ አዉ መቴዳ።

\VS{17}እ ኡባባፐ ካሰ ደኤዳ፤ ኡባባይካ አን ባረ ሳኣ ሳኣ ኦይቂደ ደኤ።

\VS{18}እ ባረ ሁጰዉ፥ ዎሳ ጎለዉ ሁጰነ ደኦ፤ እ ኡባፐ ቦላ ግዳና ማላ፥ ካሰቲደ ሀይቁዋፐ ደንዴዳ ባይራ ናኣ ግዴዳ።


\par }{\PP \VS{19}አያዉ ጎፐ፥ ጾሳይ ኮዬዳዋዳን፥ አን ጾሳተꬃ ኩመንꬃይ ደኤ።

\VS{20}ያትና ጾሳይ ክርስቶሳ ባጋና ኡባባ ባረናና ስገꬃናዉ የዉዋ ቃቼዳ፤ ባረ ናአይ ማስቃልያ ቦላን ጉሴዳ ሱꬃን ሳሉዋንነ ሳኣን ደእያ ኡባባ ባረናና ስገꬄዳ።


\par }{\PP \VS{21}ሀዋፐ ካሰ፥ ህንተንቱ ኢታባ ቆፔዳ ድራዉነ ኦꬄዳ ድራዉ፥ ጾሳፐ ሻከቲደ፥ አናና ሞርከቴድታ።

\VS{22}ሽን ጾሳይ ሀእ ህንተንታ ፖኮባይ ባይናዋንታነ ቃይ ጌሻቱዋ ኦꬂደ፥ ባረ ስንꬃ ሺሻናዉ፥ ባረ ናኣ ሀይቄዳዋ አሳተꬃን ባረናና ህንተንታ ስገꬄዳ።

\VS{23}ሄዌ ህንተንቱ ቱሙ አማኑዋን ምን ኤቂደ፥ ምሽራቹዋ ቃላ ስሲደ፥ ስንꬃፐ አካና ጌዳዋፐ ቃጸናን ምኒደ ደኦፐ ሀናና፤ ሄ ዎንጋላ ምሽራቹ ሳኣን ደእያ መታ ኡባ ማታን ኦደቴዳ። ታን ጳዉሎስካ ምሽራቹዋ ቃላ ኦድያዋ ግዳድ።


\par }{\SH ጳዉሎስ የሱስ ኪቴዳዋ ግዲደ ኦꬄዳ ኦሱዋ
\par }
{\PP \VS{24}ታን ህንተንቶ ዋየቴዳ ድራዉ፥ ሀእ ናሸታይ፤ ክርስቶስ ባረ ሁጰዉ፥ ሄዋ ግያዌ ዎሳ ጎለዉ፥ ዋየትሽን ፓጬዳዋ ታን ታ ቦላ ሳኩዋን ኩንꬃይ።

\VS{25}ጾሳይ ታና ህንተንታ ማድያዋነ አ ቃላ ፖላደ ኦድያ ቆማተꬃ ኪታ ታዉ እሜዳ።

\VS{26}ሀ ቃላይ ሀዋፐ ካሰ ባጋ ኡባን፥ አሳ ኡባዉ ኤረተናን ጌሚደ ደኤ፤ ሽን ባረና አማንያዋንቶ ጾሳይ ሀእ ቆንጭሴዳ።

\VS{27}ጾሳይ አይሁዳ ግደና አሳዉ ዎꬄዳ ሀ አሳዉ ቆንጭቤና ቦንቹዋነ ዱረ የዉ አየንቶ ጌሻቱዋ ኤርሳናዉ ኮዬዳ፤ ሀ አሳዉ ሀእ ቆንጬዳዌ አዬ ጎፐ፥ ክርስቶስ ህንተንቱን ደእያዋ፤ ሄዋ ግያዌ ጾሳ ቦንቹዋ አናና ህንተንቱ አካናዋ።


\par }{\PP \VS{28}ሄዋ ድራዉ፥ ኑን አሳ ኡባዉ ክርስቶሳዋ ኦዴቶ፤ አሳ ኡባ ክርስቶሳን ኩመንꬃ አሳ ኦꬂደ፥ ጾሳኮ ሺሻና ማላ፥ ኑዉ አꬌዳ ኤራተꬃ ኡባን ህንተንታ ሴረቶነ ታማርሴቶ።

\VS{29}ታን ሀዋ ፖላናዉ፥ ታናን ኦꬅያ ክርስቶስ ታዉ እምያ ዎልቃን ባጸታይነ ዳቡራይ።




\par }\Chap{2}{\PP \VerseOne{1}ታን ህንተንቶነ ሎዶቅያ ግያ ካታማን ደእያ አሳቶነ ቃይ ታና በእቤና አማንያዋንቶ ኡባቶ አይ ኬና ባጸታድታንቶ ህንተንቱ ኤራና ማላ ኮያይ።

\VS{2}ኡንቱንቱ ዎዛናይ ምናና ማላ፥ ሲቁዋን እትፐ ግዲደ፥ ቱሙ አኬካን ቤትያ ዱረተꬃ ኡባ ኡንቱንቱ አካና ማላነ ቃይ ኡንቱንቱ ጾሳይ አሳዉ ቆንጭስቤናዋ፥ ክርስቶሳ አ ሁጰዉ ኤራና ማላ፥ ታን ዳቡራይ።

\VS{3}ጌማን ጾሳይ ምንጄዳ ኤራይነ አꬌዳ ኤራተꬃይ ኡባይ አን ደኤ።


\par }{\PP \VS{4}ኦንነ ህንተንታ ጭምያ ቃላን ባለና ማላ፥ ታን ህንተንታ ሀሳይሳይ።

\VS{5}አያዉ ጎፐ፥ ታን ህንተንቱ ማታፐ ሃካደ ደኦፐካ፥ አያናን ህንተንቱና ደአይ፤ ህንተንቱ ደእያ ማራነ ክርስቶሳ ህንተንቱ ምኒደ አማንያዋ በኣደ ናሸታይ።


\par }{\SH ክርስቶሳን ቤትያ ኩመንꬃ ደኡዋ
\par }
{\PP \VS{6}ስም ህንተንቱ ጎዳ ክርስቶስ የሱሳ አኬዳዋዳን፥ አን ደእተ።

\VS{7}አን ጻጱዋ የዲደ ድጭተ፤ ህንተንቱ ታማሬዳዋዳን አማኑዋን ምንተ፤ ጾሳ ኡባ ዎደ ጋላትተ።


\par }{\PP \VS{8}ክርስቶሳፐ ግደና ትምርትያን፥ ሀ ሳኣ ሞድያ አያናቱዋ ትምርትያንነ፥ አሳፐ ዬዳ ኤራተꬃን፥ ቃይ መላ ጭሙዋን ህንተንታ ኦንነ ኦሞደና ማላ ናገትተ።

\VS{9}አያዉ ጎፐ፥ ክርስቶሳ አሳተꬃ ቦላን ጾሳተꬃ መታ ኩመንꬃይ ደኤ።

\VS{10}ቃይ ኡባ አያናቱዋ ካፖተꬃዉነ ጎዳተꬃዉ ኡባዉ ሁጰ ግድያ ክርስቶሳፐ ኩመንꬃ ደኡዋ ደሜድታ።


\par }{\PP \VS{11}ህንተንቱ ክርስቶሳና እት አሳ ማላ ግዲደ፥ አሳ ቃጻራ ማላ ግደናን፥ ህንተንቱ ናጋራንቻ መታ ድግያ ቃጻራ፥ ሀዌካ አሹዋ ቃጻራ ግደናን ክርስቶስ ኦꬄዳዋ።

\VS{12}ህንተንቱ ጻማቀቴዳ ዎደ፥ ክርስቶሳና ሞገቲደ፥ ክርስቶሳ ሀይቁዋፐ ደንꬄዳ ጾሳ ዎልቃ አማኔዳ ድራዉ፥ ኦራꬃ ደኦ ጽንቃታን ክርስቶሳና እትፐ ደንዴድታ።


\par }{\PP \VS{13}ህንተንቱ ህንተንቱ ናቁዋንነ ህንተንቱ ኤጫ አሳተꬃ ቃጻረተናን አጌዳዋን ሀይቂደ ደእያ ዎደ፥ ጾሳይ ህንተንቱ ናቁዋ አቶ ጊደ፥ ክርስቶሳና ህንተንታ ፓጻ ዎꬄዳ።

\VS{14}ኑና እጽያ፥ አጩዋ ፓራማ አ ጫቁዋና እትፐ ጾሳይ ዳኬዳ፤ ማስቃልያ ቦላን ꬍሺደ፥ ኦግያፐ ድጌዳ።

\VS{15}ክርስቶስ ሄ ማስቃልያን ካፓቱዋፐነ ጎዳቱዋፐ ዎልቃ ዎꬅ አኪደ፥ ባረ ጾኑዋነ ኦሞደቴዳዋንታ ቆንጭያን በሴዳ።


\par }{\PP \VS{16}ሄዋ ድራዉ፥ ሙሳን ዎይ ኡሻን፥ ባላ ጋላሳ ዎይ አገናይ ጼርያ ዎድያ ቦንችያዋን፥ ዎይ ሳምባታ ቦንችያዋን፥ ኦንነ ህንተንቱ ቦላ ፕርዶፖ።

\VS{17}ሀዋንቱ ስንꬃፐ ያና የዋቶ ኤሹዋ፤ ሽን ቱማተꬃይ ክርስቶሳዋ።

\VS{18}ዎርዱዋ አሽከ ማላታናዉነ ኪታንቻዉ ጎይናናዉ ኮይያዌ፥ በእቤናዋ ሳጻን በኣድ ጊደ ኦቶረትያዌ፥ አሳተꬃ ቆፋን ጮ አይያዌ፥ ኦንነ ህንተንቱ ቦላ ፕርዶፖ።

\VS{19}ሄዋ ማላ አሳይ ሁጰ ግድያ ክርስቶሳ ምንስ ኦይቄዳዋ ለፕሴ። ቦላ ኡባይ ሄ ሁጲያፐ ዎልቃ ደሚደ፥ ቦላን ደእያ ኩርያናነ ጻጱዋና እትፐ ኦይቀቲደ፥ ጾሳይ ድችያ ድሹዋዳን ድጬ።


\par }{\SH ሀይቁዋንካ ፓጻንካ ክርስቶሳና ደእያዋ
\par }
{\PP \VS{20-21}ህንተንቱ ሀ ሳኣ ሞድያ አያናቱዋፐ ሃኪደ፥ ክርስቶሳና ሀይቄድታ፤ ያትና፥ አያዉ ሀ ሳኣ ዎጋን ደእያ አሳዳን ደኢቴ? “ኦይቆፓ፤ ባራ በኦፓ፤ ቦቾፓ” ያግያ ህገቶ አያዉ አዛዘቲቴ?

\VS{22}ሀ ኡባባይካ አሳይ መꬌዳ ህገነ ትምርተ ግድያ ድራዉ፥ ዎድያፐ ጉይያን ꬋያና።

\VS{23}ኡንቱንቱ ኪታንቻዉ ጎይንያዋንነ ዎርዱዋ አሽከ ማላትያዋን ቃይ ባረንቱ አሳተꬃ ግልቂስያዋን አꬌዳ ኤራንቻ ማላቲኖ፤ ሽን አሹዋ አሙዋ ድጋናዉ ጎኤና።




\par }\Chap{3}{\PP \VerseOne{1}ስም ህንተንቱ ክርስቶሳና ሀይቁዋፐ ደንዴዳዋ ግዶፐ፥ ጾሳፐ ኡሸቻ ባጋና ኡቴዳ ክርስቶስ ደእያ ሳን ሳሉዋን ደእያዋ ምንስ ኮይተ።

\VS{2}ሳሉዋን ደእያዋ ህንተንቱ ቆፓናፐ አትን፥ ሳኣን ደእያዋ ቆፖፕተ።

\VS{3}አያዉ ጎፐ፥ ህንተንቱ ሀይቄድታ፤ ቃይ ህንተንቱ ሸምፑ ጾሳን ክርስቶሳና ጌሜዳ።

\VS{4}ህንተዉ ደኦ ግዴዳ ክርስቶስ ቆንጭያ ዎደ፥ ሄ ዎደ ህንተካ አናና ቦንቹዋን ቆንጫና።


\par }{\SH ኤጫነ ኦራꬃ ደኡዋ
\par }
{\PP \VS{5}ሄዋ ድራዉ፥ ህንተንቱን ደእያ ሀ ሳኣ አሞቱዋ ዎꬍተ፤ ሄዋንቱካ ዎሹምያዋ፥ ቱናተꬃ፥ ዎሹማናዉ ኮይያዋ፥ ኢታ አሙዋ፥ ሚሻ አሞትያዋ። ዮራንቻ ግዱሳይ ኤቃዉ ጎይንያዋፐ ዱማተና።

\VS{6}ሀዋንቱ ጋሱዋን፥ ጾሳይ አዛዘተና አሳቱዋ ሀንቀታናዋ።

\VS{7}ካሰ ህንተንቱ ሀ ኢታ ቆፋቱዋን ደእያ ዎደ ኡንቱንቱን ሞደቴድታ።


\par }{\PP \VS{8}ሽን ሀእ ህንተንቱ ቃይ ሀንቁዋ፥ ይሉዋ፥ እጹዋ፥ ህንተንቱ ዶናፐ ከስያ ጫሻነ ዬላይያ ሃሳያ ሀዋንታ ኡባ ህንተፐ ꬋይስተ።

\VS{9}እቱ እቶ ዎርዶቶፕተ፤ አያዉ ጎፐ፥ ናጋራንቻ መታ አ ኦሱዋና ህንተፐ ꬋይስ ድጊደ፥
\XREF{}{{\XO 3:9 }{\XT{ኤፈ. 4:22}}}

\VS{10}ጾሳይ፥ አ መꬌዳዌ፥ ባረና ማላትሳናዉነ ባረዉ ደእያ ኤራተꬃ ኡባ እማናዉ፥ ኡባ ዎደ ኦራꬅያ ኦራꬃ መታ ማዬድታ።
\XREF{}{{\XO 3:10 }{\XT{ዶመꬃ 1:26፤ ኤፈ. 4:24}}}

\VS{11}ሀ ኦራꬃ መታን፥ ግሪከ አሳ ዎይ አይሁዳ አሳ፥ ቃጻረቴዳዋ ዎይ ቃጻረትቤናዋ፥ እማꬃቱዋነ አይነ ታማርቤናዋ፥ አይልያ ዎይ ዎማኑዋ ጊደ ሻክያባይ ባዋ፤ ሁጰ አላሊ ክርስቶሳ፤ እ ኡባንካ ደኤ።


\par }{\PP \VS{12}ሄዋ ድራዉ፥ ጾሳይ ዶሬዳዋንቱዳን፥ ጌሻነ ሲቅያዋንታ ግዲደ፥ ማሮተꬃ፥ ቃረታ፥ ኬካተꬃ፥ ህንተንቱ ሁጲያ ካዉሽያዋ፥ አሽከተꬃነ ዳንዳያ ማይተ።

\VS{13}እቱ እቱዋዋ ዳንዳይተ፤ ኦንነ ባረ ላግያ ቦላ ሀንቀቴዳዌ ደኦፐ፥ እቱ እቶ አቶ ያጎ። ክርስቶስ ህንተንቶ አቶ ጌዳዋዳን፥ ህንተካ አቶ ጊተ።

\VS{14}ሄዋ ኡባ ቦላ፥ ኡባባ እትፐ ሺሽ ቃችያ ሲቁዋ ማይተ።

\VS{15}ክርስቶስ እምያ ሳሮተꬃይ ህንተንታ ሞዶ፤ አያዉ ጎፐ፥ ጾሳይ ህንተንታ እት አሳ ኦꬂደ፥ ሄ ሳሮተꬃዉ ጼሴዳ ጾሳ ጋላትተ።


\par }{\PP \VS{16}ክርስቶሳ ቃላይ ህንተንቱ ዎዛናን ኩሚደ ደኦ፤ ህንተንቶ ደእያ አꬌዳ ኤራተꬃ ኡባን እቱ እቱዋ ታማርስተነ ዞርተ፤ ህንተንቱ ዎዛናን ጾሳ ጋላቲደ፥ ዎሳነ ማዝሙርያ፥ ጾሳ ሱንꬃ ꬎቁ ኦꬅያ የꬃ የጽተ።
\XREF{}{{\XO 3:16 }{\XT{ኤፈ. 5:19-20}}}

\VS{17}ህንተ አይ ሃሳይያዋ ዎይ አይ ኦꬅያዋ ግዶፐካ፥ አዉዋ ጾሳ የሱሳ ባጋና ጋላቲደ፥ ኦꬅያዋ ኡባ ጎዳ የሱሳ ሱንꬃን ኦꬅተ።


\par }{\SH አማንያ አሳቱዋ ጎለን ደአናዉ በስያ ዎጋ
\par }
{\PP \VS{18}ማቼቶ፥ አማንያ አሳዉ በስያዋዳን፥ ህንተንቱ አስናዉ ሞደትተ።
\XREF{}{{\XO 3:18 }{\XT{ኤፈ. 5:22፤ 1 ጰጽ. 3:1}}}


\par }{\PP \VS{19}አቱማ አሳቶ፥ ህንተንቱ ማጫ አሳ ሲቅተ፤ ኡንቱንቱና ዎፑ ጊደ ደእተ።
\XREF{}{{\XO 3:19 }{\XT{ኤፈ. 5:25፤ 1 ጰጽ. 3:7}}}


\par }{\PP \VS{20}ናቶ፥ ህንተንታ የሌዳዋንቶ ኡባባን አዛዘትተ። አያዉ ጎፐ፥ ህንተንቱ ኡንቱንቶ አዛዘትያዌ ጾሳ ዳሮ ናሸቼ።
\XREF{}{{\XO 3:20 }{\XT{ኤፈ. 6:1}}}


\par }{\PP \VS{21}አዋቶ፥ ህንተንቱ ናናይ ዎዛና ባየና ማላ፥ ኡንቱንታ ይሎዮፕተ።
\XREF{}{{\XO 3:21 }{\XT{ኤፈ. 6:4}}}


\par }{\PP \VS{22}አይለቶ፥ ሳኣን ህንተንቶ ጎዳ ግድያዋንቶ ኡባባን አዛዘትተ፤ ጎዳዉ ያዪደ፥ ሱረ ዎዛናን ኦꬅተፐ አትን፥ አሳ ናሸቻናዉነ አሳይ በኦ ግያዋን አዛዘትያዋንታ ግዶፕተ።
\XREF{}{{\XO 3:22 }{\XT{ኤፈ. 6:5-8}}}

\VS{23}ህንተ ኦꬅያ ኦሱ ኡባ አሳዉ ግደናን ጎዳዉ ኦꬅያዋዳን፥ ዎዛናፐ ኦꬅተ።

\VS{24}ጎዳ ክርስቶሳዉ ህንተንቱ ኦꬅያ ድራዉ፥ እ ባረዋንቶ እማናዉ ጊግስ ዎꬄዳዋ ህንተንቱ ላታናዋ አኬክተ።

\VS{25}ባላባ ኦꬄዳ ኡራይ ኦንነ፥ ባረ ኦꬄዳ ባላዳን ዎይታ አካና፤ አያዉ ጎፐ፥ ጾሳይ ፕርዲደ፥ ኦናነ ማደና።
\XREF{}{{\XO 3:25 }{\XT{ዛረ. 10:17፤ ኤፈ. 6:9}}}




\par }\Chap{4}{\PP \VerseOne{1}ጎዳቶ፥ ህንተዉካ ሳሉዋን ጎዳይ ደእያዋ ኤሪደ፥ ህንተንቱ አይለቶ ጽሎተꬃንነ ሱረተꬃን ኮሽያዋ ኦꬅተ።


\par }{\SH ዞርያ
\par }
{\PP \VS{2}ጾሳ አገናን ዎስተ፤ ቃይ ዎሲደ አዛለናን፥ አ ጋላቲደ ዎስተ።

\VS{3}ቃይ ህንተንቱ ዎስያ ዎደ ኡባን፥ ካሴደፐ አሳዉ ቆንጭቤናዋ፥ ክርስቶሳዋ ኑን ኦዳና ማላ፥ ጾሳይ ኑዉ እንጀያናዳን፥ ኑዉካ ጾሳ ዎስተ፤ አያዉ ጎፐ፥ ሀእ ታን ቃሾ ጎልያን ደእያዌ ሄዋሳ።

\VS{4}ቃይካ ታን በስያዋ ኬና ቆንጭሳደ ሀ የዉዋ ኦዳና ማላ፥ ታዉ ጾሳ ዎስተ።


\par }{\PP \VS{5}ህንተዉ ደእያ ዎድያ ጎእ ባይናሳን ꬋይሰናን፥ አማነናዋንቱ ማታን ጭንጫተꬃን ደእተ።

\VS{6}ህንተንቱ አሳ ኡባዉ ዎት ዛራናዉ በስንቶ ኤራና ማላ፥ ህንተንቱ ሃሳያይ ኡባ ዎደ፥ ስሳናዉ ሎእያዋነ ናሸችያዋ ግዳናዉ በሴ።


\par }{\SH ዉርሰꬃ ሳሮታ
\par }
{\PP \VS{7}ኑ ሲቆ እሻይ ትክቆስ፥ ታናና እትፐ ጎዳ ኦሱዋን ቆማ ግዴዳ አማነትያ ኦሳንቻይ፥ ታ ደኡዋባ ህንተንታ ኤርሳና።

\VS{8}ታን አ ህንተኮ ኪትያዌ፥ ኑን ዋን ደእንቶ ህንተንቶ እ ኦዲደ፥ ህንተንታ መንꬃና ድራሳ።

\VS{9}አናስሞስ፥ አማነትያ ሲቆ እሻይ፥ ህንተንቱ ጋደዌ፥ አናና እትፐ ህንተኮ ቤ፤ ኡንቱንቱ ሀዋን ሀንያ ኡባባ ህንተንታ ኤርሳና።
\XREF{}{{\XO 4:9 }{\XT{ፕል. 10-12}}}


\par }{\PP \VS{10}ታናና ቃሹዋን ደእያ አርስጽሮኮስነ ባርናባሳዉ አዉዋ ግዴዳ ማርቆስ ህንተንታ ሳሮቲኖ፤ ታን ህንተንታ ካሰ አዛዜዳዋዳን፥ ማርቆስ ህንተኮ ቦፐ፥ ዎዛናፐ አ ሞክተ።
\XREF{}{{\XO 4:10 }{\XT{ኪታ 19:29፤ 27:2፤ ፕል. 24፤ ኪታ 12:12፣ 25፤ 13:13፤ 15:37-39}}}

\VS{11}ዮስጾሳ ግያ የሱስካ ህንተንታ ሳሮ ሳሮ ጌ፤ አይሁዳ አሳቱዋፐ ታናና ጾሳ ካዉተꬃዉ ኦꬅያዌ፥ ሀ ሄዙ አሳቱዋፐ ሀራይ ባዋ፤ ሀዋንቱ ታና ዳሮ ማዴድኖ።


\par }{\PP \VS{12}ኤፓፍር፥ ህንተንቱ ጋደዌ፥ ክርስቶስ የሱሳ ቆማይ፥ ህንተንታ ሳሮ ሳሮ ጌ። እ ህንተንቱ ጾሳን ምኒደ ኤቃናዳንነ ጾሳይ ኮይያዌ ኡባይ አየንቶ ኤሪደ፥ ፖል አማናናዳን፥ ኡባ ዎደ ጾሳ ምንስ ዎሴ።
\XREF{}{{\XO 4:12 }{\XT{ቆል. 1:7፤ ፕል. 23}}}

\VS{13}አያዉ ጎፐ፥ እ ህንተንቶ፥ ሎዶቅያ አሳዉነ ህራፖሊሳ ግያ ካታማ አሳዉ ዳሮ ዳቡርያዋ ታን ማርካታይ።


\par }{\PP \VS{14}ኑ ሲቆ ዶቶሪ ሉቃስነ ዴማስ ህንተንታ ሳሮ ደኢቴ ያጊኖ።

\VS{15}ሎዶቅያን ደእያ ኑ እሻቶነ ንምፕዉ ቃይ እዝ ጎልያን ሺቅያ አማንያ አሳቶ ኑ ሳሮታ ኦድተ።


\par }{\PP \VS{16}ሀ ዳብዳቢያ ህንተንቱ ናባቤዳዋፐ ጉይያን፥ ሎዶቅያ አማንያዋንቶካ ናባብስተ፤ ህንተካ ሎዶቅያ አማንያዋንቱካ ህንተንቶ የድያ ዳብዳቢያ ናባብተ።

\VS{17}ቃይ አርክፖሳዉ፥ “ጎዳይ ነዉ እሜዳ ኦሱዋ ፖላናዋ ዶጎፓ” ያጊደ ኦድተ።
\XREF{}{{\XO 4:17 }{\XT{ፕል. 2}}}


\par }{\PP \VS{18}ታን ጳዉሎስ፥ ታ ኩሽያን ሳሮታ ጻፌዳዋ ሀዋ በእተ፤ ታን ቃሹዋን ደእያዋ ዶጎፕተ።

\par }{\PP ጾሳ አꬎ ኬካተꬃይ ህንተንቱና ግዶ።


\par }