\NormalFont\ShortTitle{ሚልክያሳ}

{\MT ሚልክያሳ ትምቢትያ

\par }{\IMT ገሉዋ

\par }{\IP ትምቢትያ ኦድያ ሚልክያሳ ማጻፋይ ቤቴዳዌ ክርስቶስ የለታናፐ ካሰ እቼሸንꬆ ጼቱ ላይꬃና ግድሽን፥ የሩሳላመን ደእያ ጌሻ ጎሊ ላኤንꬆ ኦሰቴዳዋፐ ጉይያና። ሚልክያሳ ግያ ሱንꬃ ብለꬃይ፥ “ታን ኪቴዳዋ” ጉሳ። ትምቢትያ ኦድያዌ ምንሲደ ቆፍስያዌ ቄሳቱ ካ የንኮ አሳይካ ጾሳና ጫቀቴዳ ጫቁዋ ኦራꬃናዋ። ጾሳ አሳይ ባረ ደኡዋንካ ባረ ጎይናንካ የዳ ግዲደ፥ ባዬዳዌ ኤረቴዳዋ። ቄሳቱ ካ የንኮ አሳይካ በስያ ያርሹዋ ሺሸናን አግያዋንነ እ ኡንቱንቶ እሜዳ ካለሱዋን ቤናንነ ደኤናን እጽያዋን ጾሳ ናቄድኖ። ሄዋ ድራዉ፥ ጾሳይ ኦግያ ጊግሳናዉነ ባረ ጫቁዋ አዋያናዉ ኪተትያዋ ካሰቲደ ናብያ ባጋና ኦዴ፤ አሳ ቦላ ፕርዳናዉነ አሳ ጌሻናዉ እ ያና።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ጎዳይ እስራኤልያዉ ደእያ ቃላ ጫቁዋ ሲቁ ꬊሸቱሳ
{\IOR{1:1-5}}

\par }{\IO 2. እስራኤላታ አማነታቤና ድራዉ ሴራይ ጋኬዳ
{\IOR{1:6—2:16}}

\par }{\IO 3. ጎዳ ዩሳይ አዋየቱሳ
{\IOR{2:17—4:6}}



\par }\ChapOne{1}{\SH ጎዳይ እስራኤልያዉ ደእያ ቃላ ጫቁዋ ሲቁ ꬊሸቱሳ
\par }
{\R (1:1-5)

\par }{\PP \VerseOne{1}መꬍና ጎዳይ ሚልክያሳ ባጋና እስራኤልያ አሳ ቦላ ኦዴዳ ትምቢትያ ኪታይ ሀዋ።

\VS{2}መꬍና ጎዳይ ባረ አሳ፥ “ታን ህንተና ሲቃድ” ያጌ።
\XREF{}{{\XO 1:2 }{\XT{ሮመ 9:13}}}\XREF{}{{\XO 1:2 }{\XT{ኢሳ. 34:5-17፤ 63:1-6፤ ኤር. 49:7-22፤ ህዝ. 25:12-14፤ 35:1-15፤ አሞጻ 1:11-12፤ አብድ. 1-14}}}

\par }{\PP ሽን ህንተ፥ “ኔን ኑና አያን ሲቃድ?” ያጊታ።

\par }{\PP መꬍና ጎዳይ፥ “ኤሳይ ያቆባ እሻ ግደኔዬ? ግዶፐነ ታን ያቆባ ሲቃድ፤

\VS{3}ሽን ኤሳ እጻድ። ታን ኤሳ ደረቱዋ መላ ኡዳድ፤ አ ጋድያካ ዎራካናቱ ደእያ ባዙዋ ኡዳድ” ያጌ።


\par }{\PP \VS{4}ኤሳ ዘረꬃ ግድያ

\par }{\PP ኤዶማቱ፥ “ኑ ካታማቱ ኮለቴድኖ፤ ሽን ኑን ኡንቱንታ ዛረꬂደ ኬጻና” ያጋና።

\par }{\PP ኡባፐ ዎልቃማ መꬍና ጎዳይ፥ “ኡንቱንቱ ዛረꬂደ ኬጻናዋንታ፤ ሽን ታን ኮላና። አሳይ ኡንቱንታ፥ ‘ሀ ቢታይ፥ ኢታ ቢታ፤ ሀ ቢታ አሳይካ መꬍና ጎዳይ መꬍናዉ ሀንቀቴዳ አሳ’ ያጋና” ያጌ።


\par }{\PP \VS{5}ሄዋ ህንተ ህንተ አይፍያን በኢደ፥ “መꬍና ጎዳይ እስራኤልያ ቢታ ዛዋፐ ካረናካ ዎልቃማ” ያጋና።


\par }{\SH እስራኤላታ አማነታቤና ድራዉ ሴራይ ጋኬዳ
\par }
{\R (1:6—2:16)

\par }{\PP \VS{6}ኡባፐ ዎልቃማ መꬍና ጎዳይ፥ “ህንተኖ፥ ታ ሱንꬃ ካዉሽያ ቄሳቶ፥ ናአይ ባረ አዉዋ፥ ቆማይካ ባረ ጎዳ ቦንቼ። ያትና፥ ታን ህንተንቶ አዉዋ ግዶፐ፥ ህንተ ታና ቦንችያ ቦንቹ አነ? ቃይ ታን ህንተንቶ ጎዳ ግዶፐ፥ ህንተ ታዉ ያይያ ያሻይ አኔ? ያቲደ ቃይ፥ ‘ኑን ነ ሱንꬃ ዎቲደ ካዉሼዶ?’ ያጊታ።

\VS{7}ህንተ ታዉ ያርሽያ ሳ ቦላን ቱኔዳ ያርሹዋ ሺሽያዋን ታ ሱንꬃ ካዉሼድታ።

\par }{\PP “ቃይካ ህንተ፥ ‘ኑን ኔና ዎቲደ ቱንሴዶ?’ ያጊታ።

\par }{\PP “ህንተ መꬍና ጎዳዉ ሺሽያ ጋይታይ ካቴዳዋ ግደኔ ያጊደ ቆፕያዋን ታና ቱንሴድታ።

\VS{8}ህንተ ያርሹዋ ያርሽያ ዎደ፥ ቆቃ ዎይ ሀርጋንቻ ዎይ ዎባ ግዴዳ መህያ ያርሾፐ፥ ሄዌ ኢታባ ግደኔ? ህንተ ሄዋ ማላ መህያ ህንተ ካፖ እሞታ ኦꬂደ እምንቶ፥ እ ሄዋ ናሸቻን አካናዋ ህንተንቶ ማላቲ?” ያጌ መꬍና ጎዳይ።
\XREF{}{{\XO 1:8 }{\XT{ዛረ. 15:21}}}


\par }{\PP \VS{9}ቃይካ ኡባፐ ዎልቃማ መꬍና ጎዳይ፥ “ጾሳይ ህንተንቶ ቃረታና ማላ፥ ሀእ አ ዎስተ። ዎን ህንተ ሄዋ ማላባ ኦꬅና፥ እ ህንተዉ ዛራናዋ ማላቲ?” ያጌ።


\par }{\PP \VS{10}ኡባፐ ዎልቃማ መꬍና ጎዳይ፥ “ህንተ ታዉ ያርሽያ ሳ ቦላን ጮ ታማ ኤꬅያዋፐ፥ ህንተፐ እት ኡራይ ጌሻ ጎልያ ፐንግያ ጎርድያዋ ግዴረኔሻ! ታን ህንተናን ናሸትከ፤ ህንተ ያርሽያ ያርሹዋካ አክከ” ያጌ።


\par }{\PP \VS{11}ቃይካ ኡባፐ ዎልቃማ መꬍና ጎዳይ፥ “አዋይ ዶልያሳፐ ቢደ ዉልያሳ ጋካናዉ፥ ታ ሱንꬃይ ካዉተꬃቱዋ ግዶን ዎልቃማ። ሳኣ ኡባን አሳቱ ታዉ እጻና ጩውሲኖ፤ ጌሻ ያርሹዋካ ያርሺኖ፤ አያዉ ጎፐ፥ ታ ሱንꬃይ ካዉተꬃቱዋ ግዶን ዎልቃማ” ያጌ።


\par }{\PP \VS{12}ኡባፐ ዎልቃማ መꬍና ጎዳይ፥ “ሽን ህንተ፥ ‘መꬍና ጎዳዉ ሺሽያ ጋይታይ ቱና፤ አን ዎꬅያ ያርሹካ ካቴዳዋ’ ያጊደ አ ካዉሼድታ።

\VS{13}ቃይ ህንተ፥ ‘ሀዌ ዳቡርስያዋ’ ያግ ቅሊጪደ፥ ህንተ ሲꬍያን ስምኢታ።

\par }{\PP “ህንተ ቦንቂ አኬዳዋ ዎይ ዎባ ዎይ ሀርጋንቻ እሞታ ኦꬂደ ሺሺታ። ያትና፥ ታን ህንተ ኩሽያፐ ሄዋ አኮ?

\VS{14}ታዉ ያርሻና ጊደ ሺቀቴዳ አቱማ ዶርሳይ አ ዉድያ ግዶን ደእሽን፥ ሸነይያባይ ደእያ ዶርሳ ያርሽያ ሄ ጭምያዌ ሸቀቴዳዋ ግዶ! አያዉ ጎፐ፥ ታን ኡባፐ ዎልቃማ መꬍና ጎዳነ ዎልቃማ ካትያ፤ ታ ሱንꬃይካ ካዉተꬃቱዋ ግዶን ያየቴዳዋ” ያጌ።




\par }\Chap{2}{\PP \VerseOne{1}ቃይካ ኡባፐ ዎልቃማ ጾሳይ ሀዋዳን ያጌ፤ “ቄሳቶ፥ ሀእ ሀ አዛዙ ህንተሳ።

\VS{2}ታ ሱንꬃ ቦንቻናዉ ህንተ ስሰናን እጾፐነ ህንተ ዎዛናን ቆፐናን እጾፐ፥ ታን ህንተ ቦላ ሸቃ ኪታና፤ ህንተ አንጁዋካ ታን ሸቃና። ህንተ ህንተ ዎዛናን ታና ቦንቻናዉ ቆፕቤና ድራዉ፥ ታን ሀእካ ህንተና ሸቃ ድጋድ።

\VS{3}በእተ፥ ታን ህንተ ዘረꬃቱዋ ሙራና። ህንተ ያርሾ አሄዳ መህያ ቶጭያካ ህንተ ሶምእያን ላላና፤ ህንተካ ሄ ቶጭያና እትፐ አ ኦልያ ሳ ባና።

\VS{4}ሄ ዎደ ታ ጫቁ ሌዊያና ምኒደ ደአናዳን፥ ታን ህንተንቶ ሀ አዛዙዋ ኪቴዳዋ ህንተ ኤራና” ያጌ።
\XREF{}{{\XO 2:4 }{\XT{ፓይ. 3:11-13}}}


\par }{\PP \VS{5}“ታን ሌዊያና ጫቀቴዳ ጫቁ ደኡዋነ ሳሮተꬃ ጫቁዋ፤ እ ታዉ ያያናዳን፥ ታን ኡንቱንታ አዉ እማድ፤ እካ ታዉ ያዬዳነ ታ ሱንꬃካ ቦንቼዳ።
\XREF{}{{\XO 2:5 }{\XT{ፓይ. 25:12}}}

\VS{6}ቱሙዋ ህጊ አ ዶናን ደኤዳ፤ አ እንጻርሳንካ ዎርዱ ቤትቤና። እ ታናና ሳሮተꬃንነ ሱረተꬃን ሀመቴዳ፤ ቃይ ጮራቱዋካ ናጋራፐ ዛሬዳ።

\VS{7}ቄሳይ ኡባፐ ዎልቃማ መꬍና ጎዳይ ኪቴዳዋ ግዴዳ ድራዉ፥ አ ዶናይ ኤራተꬃን ኩማናዉ ኮሼ፤ አሳይካ ህግያ አ ዶናፐ ታማራናዉ በሴ” ያጌ ኡባፐ ዎልቃማ መꬍና ጎዳይ።


\par }{\PP \VS{8}ኡባፐ ዎልቃማ መꬍና ጎዳይ ሀዋዳን ያጌ፤ “ሽን ቄሳቶ፥ ህንተ ኦግያፐ ዎራ ስሜድታ፤ ህንተ ትምርትያንካ ጮራቱዋ ꬉቤድታ፤ ታን ሌዊያና ጫቀቴዳ ጫቁዋካ ኮሌድታ።

\VS{9}ሄዋ ድራዉ፥ ህንተ ታ ኦግያን ሀመተናን እጼዳንዳን፥ ህንተ ታማርስያ ህግያንካ አሳ ኡባ እት ልከ ጼለናን እጼዳንዳን፥ ታን ህንተና አሳ ኡባ ስንꬃን ካቴዳዋንታነ ካዉሼዳዋንታ ኡዳድ” ያጌ።


\par }{\SH አሳይ መꬍና ጎዳን አማነትቤና
\par }
{\PP \VS{10}ኑዉ ኡባዉ እት አዉ ደኤ ግደኔየ? ኑና እት ጾሳይ መꬌዳ ግደኔየ? ያትና፥ ኑን ኑ ማይዛ አዎቱዋ ጫቁዋ ኮልያዋን እቱ እቶ አያዉ አማነተናን እጼቶ?

\VS{11}ይሁዳ አሳይ አማነትቤና፤ ቃይ እስራኤልያንነ የሩሳላመን አሳይ ቱናተꬃ ኦꬄዳ፤ አያዉ ጎፐ፥ ይሁዳ አሳይ ጾሳይ ዶስያ ጌሻ ጎልያ ቱንሴዳ፤ ቃይ አላጋ ጾሳዉ ጎይንያ ማጫ ናናቱዋካ አኬዳ።

\VS{12}ሀዋ ኦꬅያዌ ኦና ግዶፐካ፥ መꬍና ጎዳይ አ ያቆባ ማባራፐ ꬋይሶ፤ ሄ አሳይ ኡባፐ ዎልቃማ መꬍና ጎዳዉ ያርሹዋ አህያዋ ግዶፐካ፥ መꬍና ጎዳይ አ ሾዶ።


\par }{\PP \VS{13}ቃይ ህንተ ኦꬅያ ሀራባይ አዬ ጎፐ፥ መꬍና ጎዳይ ህንተ ያርሹዋኮ ጼለና ድራዉ፥ ዎይ አ አከና ድራዉ፥ ያርሽያ ሳኣ ዬኩዋን፥ አፎꬃንነ ዝላሳን ኩንꬂታ።

\VS{14}ህንተ፥ “እ አያዉ ኑ ያርሹዋ አከኔ?” ያጊደ ኦቾፐ፥ ጋሱ ሀዋ: ህንተ ህንተ ያላጋተꬃን አክና እታ ግዴዳ ማቻትና ማቻትና ሄ ዎደ ጫቀቴዳ ጫቁዋ ኮሌድታ፤ ሄዎ መꬍና ጎዳይ ማርካ።

\VS{15}መꬍና ጎዳይ ህንተዉነ ህንተ ማቻትዉካ ማቻትዉካ እት ቦላይነ እት አያናይ ደአናዳን ኦꬅቤኔየ? ሄዋ አያዉ ኦꬄዴ? ጌሻ ዘረꬃይ ደአናዳና ግደኔ? ሄዋ ድራዉ፥ ህንተፐ ኦንነ ባረ ያላጋተꬃን አኬዳ ማቻትና ጫቀቴዳ ጫቆ አማነተናዋ ግደናዳን ናገቶ።

\VS{16}አያዉ ጎፐ፥ “ታን መꬍና ጎዳይ፥ እስራኤልያ ጾሳይ፥ አስናይነ ማቻታ ብለትያዋ እጻይ፤ ሄዌ ኢታባ” ያጌ። ሄዋ ድራዉ፥ ኡባፐ ዎልቃማ መꬍና ጎዳይ፥ “ህንተ ማቻትና ማቻትና ጫቀቴዳ ጫቆ አማነተናዋንታ ግደናዳን ናገትተ” ያጌ ኡባፐ ዎልቃማ መꬍና ጎዳይ።


\par }{\SH ጎዳ ዩሳይ አዋየቱሳ
\par }
{\R (2:17—4:6)

\par }{\PP \VS{17}ህንተ ህንተ ሃሳያን መꬍና ጎዳ ዳቡርሴድታ።

\par }{\PP ሽን ህንተ፥ “ኑን አ ዎቲደ ዳቡርሴዶ?” ያጊታ።

\par }{\PP ህንተ አ ዳቡርሴዳዌ፥ “ኢታ ኦꬅያዋንቱ ኡባይ መꬍና ጎዳ ስንꬃን ሎአ፤ ቃይ እካ ኡንቱንቱን ናሸቴ” ያግያዋን ዎይ፥ “ቱሙዋ ፕርድያ ጾሳይ ሀቃን ደኢ?” ያግያዋና።




\par }\Chap{3}{\PP \VerseOne{1}ኡባፐ ዎልቃማ መꬍና ጎዳይ፥ “በእተ፥ ታ ብያ ኦግያ ጊግሳናዳን፥ ታን ኪትያ አሳ ካሰታደ የዳና፤ ቃይ ህንተ ኮይያ ጎዳይካ ህንተ ቆፐናን ደእሽን፥ ባረ ጌሻ ጎልያ ፑቱ ጋና። ህንተ ናሸትያ፥ ቃላ ጫቁዋ ኪታንቻይ ያና” ያጌ።
\XREF{}{{\XO 3:1 }{\XT{ማቶሳ 11:10፤ ማር. 1:2፤ ሉቃሳ 1:76፤ 7:27}}}


\par }{\PP \VS{2}ሽን እ ብራነ ዎርቃ ሲልሲደ ጌሽያ ታማ ማላነ ማዩዋ ሜጭያ ሳሞና ማላ ግድያ ድራዉ፥ እ ይያ ጋላስ ዳንዳያናዌ ኦኔ? ቃይ እ ቆንጭያ ዎደ አ ስንꬃን ኤቃናዉ ዳንዳይያዌ ኦኔ?\XREF{}{{\XO 3:2 }{\XT{ኢዩ. 2:11፤ ሳፃ 6:17}}}

\VS{3}እ ብራነ ዎርቃ ጌሽያዋዳንነ ትግያዋዳን ኡቲደ፥ ሌዊያ ዛራቱዋ ጌሻና፤ ኡንቱንቱ መꬍና ጎዳዉ ልከ ያርሹዋ ያርሻና ጋካናዉ፥ እ ኡንቱንታ ጌሻና።

\VS{4}ያቶፐ በን ዎደቱዋዳንነ አꬌዳ ላይꬃቱዋዳን፥ ይሁዳ አሳይነ የሩሳላመ አሳይ ያርሽያ ያርሹ መꬍና ጎዳ ናሸችያዋ ግዳናዋ።


\par }{\PP \VS{5}ኡባፐ ዎልቃማ መꬍና ጎዳይ፥ “ሄዋፐ ጉይያን፥ ታን ፕርዳ ፕርዳናዉ ህንተኮ ያደ፥ ሙሩንያዋንቱ ቦላ፥ ዎሹምያዋንቱ ቦላ፥ ዎርዱዋን ጫቂያዋንቱ ቦላ፥ ኦሳንቻቶ በስያ ድርጉዋ እመናን ድግያዋንቱ ቦላ፥ አስናይ ሀይቄዳ አምአቶነ አታ አዉ ሀይቄዳ ናናቱዋ ቱጋይያዋንቱ ቦላ፥ በትያ ፕርዳ ጌላይያዋንቱ ቦላነ ታዉ ያየናዋንቱ ቦላ ኤለካ ማርካታና” ያጌ።


\par }{\SH አስራታ እሞታ
\par }
{\PP \VS{6}ቃይካ ኡባፐ ዎልቃማ መꬍና ጎዳይ፥ “ታን መꬍና ጎዳይ ላመትከ፤ ሄዋ ድራዉ፥ ህንተኖ ያቆባ ዛረቶ፥ ህንተ ꬋይክታ።

\VS{7}ህንተ ማይዛ አዎቱዋ ዎድያፐ ዶሚደ፥ ህንተ ታ ዎጋፐ ዎራ ስሜድታ፤ አካ ናግበይክታ። ሀእ ታኮ ስምተ፤ ታንካ ህንተኮ ስማና” ያጌ።

\par }{\PP ሽን ህንተ፥ “ኑን ዋን ስማነ?” ያጊደ ኦቺታ።


\par }{\PP \VS{8}መꬍና ጎዳይ፥ “አሳይ መꬍና ጎዳ ዉኢ? ሽን ህንተ ታና ዉኢታ” ያጌ።

\par }{\PP ቃይካ ህንተ፥ “ኑን ኔና ዎት ዉኤቶ? ያጊታ” ያጌ።

\par }{\PP ኡባፐ ዎልቃማ ጾሳይ፥ “ህንተ አስራታንነ እሞታን ታና ዉኢታ።

\VS{9}ህንተ እስራኤልያ አሳይ ኡባይ ታና ዉእያ ድራዉ፥ ህንተ ሸቀቴዳዋንታ።

\VS{10}ታ ጌሻ ጎልያን ቁማይ ደአናዳን፥ አስራታ ኡባ ዬስያን የግተ። ያቲደ ታን ሳሉዋ ማስኮትያ ዶያደ አንጁዋ ህንተንቶ ፓላህሳደ ጉሳና ꬋዮፐ፥ ታና ሄዋን ፓጭተ።
\XREF{}{{\XO 3:10 }{\XT{ዎጋ 27:30፤ ፓይ. 18:21-24፤ ዛረ. 12:6፤ 14:22-29፤ ናህ. 13:12}}}

\VS{11}ህንተ ቢታይ ሞክያ ካꬃ ባይዘናዳን፥ ታን ህንተ ድራዉ ካꬃ ባይዝያባ ኡባ ሴራና፤ ጋደን ደእያ ዎይንያ ቱራይካ አይፍያ ድገና። ታን ኡባፐ ዎልቃማ መꬍና ጎዳይ ሀዋ ኦዳይ።

\VS{12}ህንተ ቢታይ ደአናዉ ናሸችያ ቢታ ግድያ ድራዉ፥ ካዉተꬃቱ ኡባይ ህንተና፥ ‘አንጀቴዳዋንታ’ ያጋና” ያጌ።


\par }{\SH መꬍና ጎዳይ ባረ አሳ ማራናዉ ኦዴዳ ቃላ
\par }
{\PP \VS{13}መꬍና ጎዳይ ሀዋዳን ያጌ፤ “ህንተ ታ ቦላ ጻላ ቃላ ሃሳዬድታ።

\par }{\PP “ያቲደ ቃይ፥ ‘ኑን ነ ቦላ ዋግ ሃሳዬዶ?’ ያጊደ ኦቺታ።


\par }{\PP \VS{14}“ቃይካ ህንተ፥ ‘ጾሳዉ ኦꬅያዌ ሀዳ። አ አዛዙዋ ናግያዋንነ ኡባፐ ዎልቃማ መꬍና ጎዳ ስንꬃን ካዮቲደ ሀመትያዋን ኑን አያ ጎኤቴቶ?

\VS{15}ኑን ኦቶረትያዋንቱ አንጀቲና በኤቶ፤ ኢታ ኦꬅያዋንቱካ እሻሊደ ደእያዋ ጻላላ ግደናን፥ ጾሳ ፓጪደካ ከስ አኪኖ’ ያጊታ” ያጌ።


\par }{\PP \VS{16}ሄ ዎደ መꬍና ጎዳዉ ያይያዋንቱ እቱ እቱዋና ሃሳዬድኖ፤ መꬍና ጎዳይካ ሀይዚደ ስሴዳ። መꬍና ጎዳዉ ያዬዳዋንቱነ አ ሱንꬃካ ቦንቼዳዋንታ ሀሳይስያ ማጻፋይ አ ስንꬃን ጻፈቴዳ።

\VS{17}ኡባፐ ዎልቃማ መꬍና ጎዳይ፥ “ኡንቱንቱ ታዋ ግዳናዋንታ፤ ታን ኦꬅያ ጋላስ ኡንቱንቱ ታዉ ዱማቴዳ አሳ ግዳናዋንታ፤ አዉ ባረዉ ኦꬅያ ባረ ናኣ ማርያዋዳን፥ ታን ኡንቱንታ ማራና።

\VS{18}ሄ ዎደ ህንተ ዛረꬂደካ ጽሉዋፐነ ናጋራንቻፐ ግዱዋን ደእያ ዛዋነ ጾሳዉ አዛዘትያዋንቱፐነ አዛዘተናዋንቱፐ ግዱዋን ደእያ ዛዋ በአና” ያጌ።




\par }\Chap{4}{\SH መꬍና ጎዳ ጋላሳይ ማታቴዳ
\par }
{\PP \VerseOne{1}ኡባፐ ዎልቃማ መꬍና ጎዳይ ሀዋዳን ያጌ፤ “በእተ፥ ጮጭያ ታማዳን ኤጽያ ጋላሳይ ማታቴዳ፤ ኦቶረትያዋንቱነ ኢታ ኦꬅያዋንቱ ኡባይ ኡቱላ ማላ ግዳናዋ። ሄ ይያ ጋላሳይ ኡንቱንታ ጹጋና፤ ኡንቱንቶ ጻጱዋ ጼራካ አሸና።

\VS{2}ሽን ህንተንቶ፥ ታ ሱንꬃዉ ያይያዋንቶ አ ቀፍያ ግዶን ፓꬅያባይ ደእያ ጽሎተꬃ አዋይ ሞካና። ህንተካ አቁዋፐ ብለቴዳ ጋሎ ማራዳን ቡራቃና።

\VS{3}ታን ኦꬅያ ጋላስ፥ ናጋራንቻቱ ህንተ ገድያፐ ጋርሳ ባጋና ብድንꬃ ማላ ግዳናዋንታ፤ ህንተካ ኡንቱንታ የꬋንታ። ታን ኡባፐ ዎልቃማ መꬍና ጎዳይ ሀዋ ኦዳይ።


\par }{\PP \VS{4}“እስራኤልያ አሳ ኡባዉ ሲና ደርያ ቦላን ታን ታ ቆማ ሙሴ ባጋና አዛዜዳ አዛዙዋነ ህግያ ሀሳይተ።


\par }{\PP \VS{5}“በእተ፥ ግታነ ቦንቼቴዳ ጾሳ ጋላሳይ ያናፐ ካሰታደ፥ ታን ህንተዉ ትምቢትያ ኦድያ ኤላሳ ኪታና።
\XREF{}{{\XO 4:5 }{\XT{ማቶሳ 11:14፤ 17:10-13፤ ማር. 9:11-13፤ ሉቃሳ 1:17፤ ዮሃ. 1:21}}}

\VS{6}እ ዪደ፥ ታን ያደ ቢታ ሸቃን ሾጨናዳን፥ አዎቱዋ ዎዛና ናናቱዋኮ፥ ናናቱዋ ዎዛናካ አዎቱዋኮ ዛራና” ያጌ ኡባፐ ዎልቃማ መꬍና ጎዳይ።


\par }