\NormalFont\ShortTitle{ኢስያሳ}

{\MT ኢስያሳ ትምቢትያ

\par }{\IMT ገሉዋ

\par }{\IP ኢስያሳ ማጻፋይ ክርስቶስ የለታናፐ ካሰ፥ ሆስፑን ጼቱ ላይꬃ ሄራን የሩሳላመን ደኤዳ፥ ትምቢትያ ኦድያ ኢስያሳ ሱንꬃን ጼሰቴ። አ ሱንꬃ ብለꬃይካ፥ “ጾሳይ አሽያዋ” ግያዋ። ሀ ማጻፋ ሄዙ ሁጴ ሁጴ ክፍለቱዋን ሻኪደ በአናዉ ዳንዳዬቴ።

\par }{\IP 1. ሸምፑዋ 1ፐ ቢደ 39 ጋካናዉ ደእያዌ ገድሳ ባጋና ደእያ ይሁዳ ካዉተꬃ አሶረ ግያ ዎልቃማ ሾሮ ካዉተꬃይ ዎልቃንꬅያዋ ኦዴ። ይሁዳ ሄዋ ማላ ሀዳን የጌዳዌ አሶረ ካዉተꬃ ምኖተꬃ ግደናን፥ አሳ ናጋራ፥ ጾሳዉ አዛዘተናን እጽያዋ፥ ሄዋዳንካ ኡንቱንቱ ጾሳን አማነተናን አግያዋ ግድያዋ እስያስ ማላቴዳ። ትምቢትያ ኦድያዌ ቆንጨ ሃሳያንነ ኦሱዋን አሳነ አሳ ካለꬅያዋንታ ጽሎተꬃይነ ሱረ ፕርዳይ ኩሜዳ ደኡዋኮ ስማና ማላ አኬክሴዳ፤ ቃይ ጾሳዉ አዛዘተናን አግያዌ ጋማ ሜተቱሳነ ባሻ ካለꬅያዋ ኡንቱንቶ ምንሲደ ኦዴዳ። እስያስ ሄዋ ቦላካ ጉጂደ ኦዲደ፥ ያና ዎደቱዋን ሳኣ ዩሹዋን ሳሩ ኩሜዳ፥ ፖኮባይ ባይናን ካለꬅያ፥ ዳዊታ ዛረ ግድያ ካቲ ያናዉ ደእያዋ ካሰቲደ ኦዴዳ።

\par }{\IP 2. ሸምፑዋ 40ፐ ቢደ 55 ጋካናዉ ደእያ ክፍልያፐ ዳርያ ባጋይ ይሁዳ አሳይ ኦሞደቲደ ባብሎነ ቤዳ ዎደ፥ ኡንቱንቱ ደኡ ኩንዴዳነ ኡንቱንቱ ህዶታ ቃንጼዳ ዎደቱዋባ ኦዴ። ትምቢትያ ኦድያዌ ጾሳይ ባረ አሳ ሄ ሀኖታፐ ብል የዳና ዎዲነ ኡንቱንቱ ኦራꬃ ደኡዋ ዶማና ማላ፥ ኡንቱንታ የሩሳላመ አፋና ዎዲ ማታቴዳዋ ኦዴዳ። ሀ ሸምፓቱዋ ግዶን ቆንጪደ ቤትያ የዉ ጾሳይ ታርክያዉ ጎዳ ግድያዋነ ባረ አሳዉ አዉ ደእያ ሀልቹዋ፥ ሄዌነ እስራኤልያ አሳ ባጋና አንጀታናዉ ደእያ አሳኮ ኡንቱንቱ ቢደ፥ ኦꬃናዉ በስያዋ ኦድያ ክፍልያ።

\par }{\IP 3. ሸምፑዋ 56ፐ ቢደ 66 ጋካናዉ ደእያ ክፍሊ ኦድያዌ ጉየን የሩሳላመን ደእያ አሳዋ፤ ሄ አሳይ ጾሳይ ባረ አሳዉ ገሌዳ ቃላ ፖላናዋ ጌሺደ ኤራናዉ፥ ማርካ ግድያባ ደማናዉ ኮዪደ ኡቴዳ። ኡንቱንቱ ሎይꬅ ኦꬃናዳን ኮየቴዳ ኦሶቱ ጽሎተꬃ፥ ሱረ ፕርዳ፥ ሳምባታ ቦንችያዋ፥ ያርሹዋ ያርሽያዋነ ዎሳን ሼክያዋ። ሀ ክፍልያን ኤረቴዳ ሸምፑ 61:1-2 ደእያዋ ግድሽን፥ የሱስ ኮይሮ ኦሱዋ ዶሚደ፥ ባረ ጼሳባዉ ማርካ ኦꬂደ ሺሼዳ ቃላቱ ሀ ፓይዶቱዋ ግዶን ደኢኖ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-31}}

\par }{\IO ይሁዳዉነ እስራኤልያዉ አꬌዳ ኪታቱዋ
{\IOR{2:1—5:30}}

\par }{\IO ኢስያሳ ኦሱዋን ቤቴዳ የዎቱዋ
{\IOR{6:1—9:7}}

\par }{\IO ይሁዳዉነ እስራኤልያዉ ጉጃ ኪታቱዋ
{\IOR{9:8—12:6}}

\par }{\IO ጾሳ ሙራይ ሀራ አሳቱዋ ቦላ
{\IOR{13:1—23:18}}

\par }{\IO ዋየትያ እስራኤልያ አሳቶ ህዶታ ኪታ
{\IOR{24:1—27:13}}

\par }{\IO ጾሳይ ማካላንቻ አሳ ሙርያዋ ግዱሳ
{\IOR{28:1—31:9}}

\par }{\IO ጾሳይ ኤዶማ ሙርያዋ እየሩሳሌሞ አንጅያዋ ግዱሳ
{\IOR{32:1—35:10}}

\par }{\IO አሶራ፥ ባብሎና፥ ካትያ ህዝቂያሳነ ኢስያሳ
{\IOR{36:1—39:8}}

\par }{\IO ጾሳይ ባረ አሳ አሽያዋ ግዱሳ
{\IOR{40:1—48:22}}

\par }{\IO ጾሳ ሀጋዝያዋባ
{\IOR{49:1—53:12}}

\par }{\IO ጾሳይ እሜዳ ህዶታ ናግያዋ ግዱሳ
{\IOR{54:1—55:13}}

\par }{\IO አሳ ዛሪ ኡባይ ጾሳ ባጋ ግዳናዉ ዳንዳዩሳ
{\IOR{56:1-8}}

\par }{\IO ጾሳዉ አማነተና ካለꬅያዋንቱ ሙረትያዋ
{\IOR{56:9—59:21}}

\par }{\IO የሩሳላመ ስንꬃ ቦንቾ ህዶታ
{\IOR{60:1—62:12}}

\par }{\IO ጾሳ ኦራꬃ ማላልስያ መታ
{\IOR{63:1—66:24}}



\par }\ChapOne{1}{\SH ገሉዋ
\par }
{\R (1:1-31)

\par }{\PP \VerseOne{1}ኦዝያነ፥ እዮኣታም፥ አካዝነ ህዝቂያስ ይሁዳ ካተቱዋ ግዴዳ ዎደ፥ አሞጻ ናአይ እስያስ ይሁዳባነ የሩሳላመባ በኤዳ ሳጻይ ሀዋ።
\XREF{}{{\XO 1:1 }{\XT{2 ካታ. 15:1-7፤ 15:32—16:20፤ 18:1—20:21፤ 2 ኦዱዋ 26:1—32:33}}}


\par }{\SH ጾሳይ ባረ አሳ ሴሬዳ
\par }
{\PP \VS{2}ሳሎቱዋን ደእያዋንቶ፥ ስስተ፤ ሳኣን ደእያዋንቶ፥ ስስተ፤ አያዉ ጎፐ፥ መꬍና ጎዳይ ሀዋዳን ያጌዳ፤ “ታን ናናቱዋ ድቻ ጋꬃድ፤ ሽን ኡንቱንቱ ታዉ ማካሌድኖ።

\VS{3}ቦራይ ባረ ጎዳ ኤሬ፤ ሀሪካ ባረና ሞዴዳዋ ዛዳሉዋ ኤሬ፤ ሽን እስራኤላቱ ኤርክኖ፤ ታ አሳቱ አኬክክኖ።


\par }{\PP \VS{4}“ናጋራ ኦꬅያ ካዉተꬃዉ፥ ህንተ ናቁዋን ዴጸቴዳ አሳዉ፥ ኢታ ኦꬅያ ዛርያዉ፥ ህንተ ማይዛቱዋ ቱናተꬃ ካልያ ናቶ፥ ህንተንቶ አየ አና! መꬍና ጎዳ ህንተ አጌድታ፤ እስራኤልያ ጌሻ ሸነዬድታ፤ አዉ ዞክያ ዛሬድታ።

\VS{5}ህንተ አያዉ ማካላ ቦላ ማካላ ጉጅ ጉጅ ቢቴ? አያዉ ቃይካ ሙረታናዉ ኮዪቴ? ህንተ ኩመንꬃ ሁጲ ሳከቴዳ፤ ህንተ ኩመንꬃ ዎዛናይካ ዳቡሬዳ።

\VS{6}ገድያ ብራꬍያፐ ሁጲያ ብናና ጋካናዉ ፓጻተꬃይ ባዋ፤ ማዱꬃይ፥ ጋፉነ ጊይያባይ ደኤ፤ ኡንቱንቱነ ጊይበይክኖ፥ ዎይ ሜጨት ቃሸትበይክኖ፥ ዎይ ዛይትያን ኦከቲደ ሹግበይክኖ።


\par }{\PP \VS{7}“ህንተ ጋዲ ድርቃለቲደ ባያና፤ ህንተ ካታማቱካ ታማን ጹገቴድኖ፤ ህንተ ጎሻ ህንተ ጼልሽን፥ አላጋቱ አኪኖ፤ እማꬃ አሳቱ፥ መላ አሻና።

\VS{8}የሩሳላመ ካታማይ ዎይንያ ቱራ ናግያ ዳስያዳን፥ ሌክያ ናግያ ጎልያዳን ሞርክያን ድረቴዳ ካታማዳን ሀኒደ አቴዳ።

\VS{9}ኡባፐ ዎልቃማ መꬍና ጎዳይ ኑዉ አማሬዳ ዛራቱዋ አሸነንቶ፥ ኑን ሶዶማ ካታማዳንነ ጋሞራ ካታማዳን ሀኔዶሽን” ያጌዳ።
\XREF{}{{\XO 1:9 }{\XT{ዶመꬃ 19:24፤ ሮመ 9:29}}}


\par }{\PP \VS{10}ህንተኖ፥ ሶዶማ ሞድያዋንቶ ኡባቶ፥ መꬍና ጎዳ ቃላ ስስተ! ህንተኖ፥ ጋሞራ አሳ ኡባቶ፥ ኑ ጾሳ ህግያ ስስተ!

\VS{11}መꬍና ጎዳይ ሀዋዳን ያጌ፤ “ህንተ ያርሹዋ ዳሩ ታዉ አያ ጎኢ? ሀኖ ጋካናዉ ህንተ ታዉ ሺሼዳ ጹገቴዳ ኦርገ ዶርሳቱዋነ ꬊኬዳ መህያ ሞꬉዋ ያርሹዋ ታን ካላድ፤ ኮሩማ ቦራቱዋ፥ ዶርሳ ማራቱነ ዴሻቱዋ ሱꬃን ታን ናሸትከ።
\XREF{}{{\XO 1:11 }{\XT{አሞጻ 5:21-22}}}

\VS{12}ህንተ ታዉ ጎይናናዉ ይያ ዎደ፥ ታ ጌሻ ጎልያ ዳባባ ህንተና የꬍተ ጌዳዌ ኦኔ?

\VS{13}ስም ሀዳ ያርሹዋ አህያዋ አግተ! ህንተ ጩውስያ እጻናይ ታና ሸነዬ፤ አግና ጼሩዋ ህንተ ቦንችያ ጋላሳ፥ ህንተ ሳምባታነ ህንተ ኬሬዳ ያአቱዋ፥ ሀ ሺቃቱዋ ኡባ ኢታተꬃና እትፐ ዋላከቴዳዋንታ ታን ዳንዳይከ።

\VS{14}አግና ጼሩዋ ህንተ ቦንችያ ጋላሳነ ኬረቴዳ ህንተ ባላ ጋላሳቱዋ ታን እጻድ፤ ኡንቱንቱ ታዉ ቶኩዋ ግዴድኖ፤ ታን ኡንቱንታ ቶካደ ዳቡራድ።


\par }{\PP \VS{15}“ህንተ ኩሽያ ምጪደ፥ ህንተ ዎስያ ዎደ፥ ታን ታ አይፍያ ህንተፐ ገንꬃና፤ ህንተ ዳሮ ዎሳ ዎስንቶካ፥ ታን ስስከ፤ አያዉ ጎፐ፥ ህንተ ኩሺ ሱꬃን ሙናቀቴዳ።

\VS{16}ሜጨትተ፤ ጌይተ፤ ህንተ ኢታ ኦሱዋ ታ ስንꬃፐ ድግተ። ኢታ ኦꬅያዋ አግተ፤

\VS{17}ሎኦባ ኦꬃናዉ ታማርተ። ጽሎ ፕርዳ ኮይተ፤ ኡንኤቴዳዋንቱ ሞርግያ ኦይቂተ። አዉ ባይናዋንቶ ፕርድተ፤ አስናይ ሀይቄዳ ማጫ አሳቶ ሞተትተ” ያጌ።


\par }{\PP \VS{18}ቃይካ መꬍና ጎዳይ፥ “ሃይተ፤ አነ ዞረቶይተ። ህንተ ናጋራይ ባራዳን ዞእንቶካ፥ ሻቻዳን ቦጻና፤ ሱꬃዳን ዞእንቶካ፥ ፑቱዋዳን ቦጻና።

\VS{19}ህንተ ኤኖ ጊደ፥ ታዉ አዛዘቶፐ፥ ጋድያፐ ሞክያ ሙሩታ ማና።

\VS{20}ሽን ህንተ እጻድ ጊደ ማካሎፐ፥ ማሻን ሜተታና” ያጌ። መꬍና ጎዳይ ባረ ዶናፐ ሀዋ ሃሳዬዳ።


\par }{\SH ናጋራይ ኩሜዳ ካታማ
\par }
{\PP \VS{21}አማነቴዳ ዎልቃማ ካታማታ ዋናደ ሻርሙጻ ግዳዴ! እዛ ካሰ ሱረ ፕርዳይ ኩሜዳኖ፤ ጽሎተꬃይ ካሰ እ ግዶን ደኤዳ፤ ሽን ሀእ አሳ ዎꬍያዋንቱ እዝ ግዶን ደኢኖ።

\VS{22}ነ ብራይ ሽእ ክቼዳ፤ ነ ሎኦ ዎይንያ ኤሳይካ ሃꬃና ዬለቴዳ።

\VS{23}ህንተ ዳናቱ ማካላንቻቱዋነ ካይሶቱዋ ላገቱዋ ግዴድኖ፤ ኡንቱንቱ ኡባቱካ ማታይያ ዶሲኖነ ሚሻ የደርሲኖ፤ አዉ ባይናዋንቶ ፕርድክኖ፤ አስናይ ሀይቄዳ ማጫ አሳቱዋ ሞቱ ኡንቱንቱኮ ሺቀና።


\par }{\PP \VS{24}ሄዋ ድራዉ፥ ጎዳይ፥ ኡባፐ ዎልቃማ መꬍና ጎዳይ፥ እስራኤልያ ዎልቃማይ፥ ሀዋዳን ያጌ፤ “ሀእ ታን ታና እጽያዋንቱፐ ሸምፓና፤ ታን ታ ሞርከቱዋ ቦላ ታ ሀሉዋ ከሳና።

\VS{25}ታን ታ ኩሽያ ነ ቦላ ዎꬃና፤ ነ ሽኦዋ ቁልጹጽሳደ ጌሻና፤ ኔናና ዋላከቴዳባ ኡባ ጌሻደ የድሳና።

\VS{26}ታን በንዋንቱ ማላ ዳናቱዋ፥ ኮይሮዋንቱ ማላ ዞርያዋንታ ነዉ ዛራና። ሄዋፐ ጉይያን፥ ኔን ጽሎተꬃ ካታማ፥ አማነቴዳ ካታማ ጌተታና” ያጌ።


\par }{\PP \VS{27}ጽዮኔ ሱረ ፕርዳን፥ ባረንቱ ናጋራ ፓጽያዋንቱካ ጽሎተꬃን ዎዘታና።

\VS{28}ሽን ማካላንቻቱነ ናጋራንቻቱ ላኡካ መአና፤ መꬍና ጎዳ አግያዋንቱ ꬋያና።

\VS{29}ዎꬃናዉ ዶሴዳ ዎላ ድራዉ፥ ህንተ ዬላታና፤ ህንተ ዶሬዳ ካሻ ግሻዉካ ህንተ ካዉሻና።

\VS{30}ቦንጪ ቆቆፈትያ ዎላዳን፥ ዎይ ዱቢ ባይና ሾይቃዳን፥ ህንተ ሀናና።

\VS{31}ምኑ ዳላ ግዳናዋ፤ አ ኦሱካ ጺፋ ግዳናዋ፤ ኡንቱንቱ እትፐ ጹገታናዋንታ፤ ሄ ታማ ቶይስያዌ ꬋያና።




\par }{\MS ይሁዳዉነ እስራኤልያዉ አꬌዳ ኪታቱዋ

\par }\Chap{2}{\MR (2:1—5:30)

\par }{\SH መꬍና ሳሮተꬃ
\par }
{\R (ሚክ. 4:1-3)

\par }{\PP \VerseOne{1}ይሁዳ ቢታባነ የሩሳላመ ካታማባ አሞጻ ናአይ እስያስ በኤዳዌ ሀዋ።


\par }{\PP \VS{2}ዉርሰꬃ ጋላሳቱዋን መꬍና ጎዳ ጌሻ ጎሊ ኬጸቴዳ ደሪ ደረቱዋ ኡባፐ ꬎቂደ ቤታና፤ ዞዘቱዋ ኡባቱዋፐካ ቦላና ꬎቁ ꬎቁ ጋና። ካዉተꬃቱዋን ደእያ አሳይ ኡባይ አኮ ዛታና።

\VS{3}ዳሮ አሳይ ዪደ፥ “ሃይተ! መꬍና ጎዳ ደርያ፥ ያቆባ መꬍና ጎዳ ጌሻ ጎልያ አነ ፑደ ከሶይተ። እ ኮይያዋዳን ኑን ባና ማላ፥ እ ኑና ባረ ኦግያ ታማርሳና” ያጋና። አያዉ ጎፐ፥ ህጊ ጽዮነፐ፥ ጾሳ ቃላይካ የሩሳላመፐ ከሳና።

\VS{4}ካዉተꬃቱዋፐነ ካዉተꬃቱዋፐ ግዱዋን እ ፕርዳናነ ዳሮ አሳቱዋ ፓሉምያ ሻካና።
\XREF{}{{\XO 2:4 }{\XT{ኢዩ. 3:10}}} ኡንቱንቱ ባረንቱ ማሻ ማራሻ፥ ባረንቱ ቶራካ ባጫ ከሳናዉ ቆጻና። ካዉተꬃይ ካዉተꬃ ቦላ ማሻ ደንና። ሄዋፐ ጉይያን ኡንቱንቱ ሙለካ ኦላ ትምርትያ ታማርክኖ።


\par }{\PP \VS{5}ህንተኖ፥ ያቆባ ዛረቶ፥ ሃይተ! አነ መꬍና ጎዳ ፖኡዋን ሀመቶይተ።


\par }{\SH መꬍና ጎዳ ጋላሳ
\par }
{\PP \VS{6}ጾሳዉ፥ ነ አሳ፥ ያቆባ ዛራቱዋ አጋዳ። ኡንቱንቱ አዋይ ዶልያ ባጋ ጋድያ አሳቱዋ ቢታን ኩሜድኖ፤ ፕልስጼማ አሳቱዋዳን ካዪኖ። ኡንቱንቱ አላጋ አሳቱዋና እትፐ ዙፐቲኖ።

\VS{7}ኡንቱንቱ ጋዲ ብራይነ ዎርቃይ ኩሜዳዋ፤ ኡንቱንቱ ሻሎ ዛዋይ ባዋ። ኡንቱንቱ ጋዲ ፓራይ ኩሜዳዋ፤ ኡንቱንቱ ፓራ ጋረቶ ዛዋይ ባዋ።

\VS{8}ኡንቱንቱ ጋዲ ኤቃቱዋን ኩሜዳዋ፤ ኡንቱንቱ ባረንቱ ኩሺ ኦꬄዳ ኦሶ ሆኪደ ጎይኒኖ።


\par }{\PP \VS{9}ሄዋ ድራዉ፥ አሳይ ኡባይ ቶሸታናነ ካዉሻና። ኡንቱንቶ አቶ ጎፓ።


\par }{\PP \VS{10}መꬍና ጎዳ ዳጋማፐነ አ አንጋ ቦንቹዋፐ አታናዉ ዛላኮ ቢተ፤ ቢታ ግዶን ቆሰትተ!\XREF{}{{\XO 2:10 }{\XT{ሳፃ 6:15፤ 2 ተስ. 1:9}}}

\VS{11}አሳ ኦቶሩ ጊያና፤ አ ክላሁካ ሲላና፤ ሄ ጋላስ መꬍና ጎዳ ጻላላይ ꬎቁ ꬎቁ ጋና።

\VS{12}ኡባፐ ዎልቃማ መꬍና ጎዳይ እት ጋላሳ ኬሬዳ። ሄ ጋላስ ኦቶረትያዋንታ፥ አይያዋንታነ ꬎቁ ꬎቁ ጌዳዋንታ ካዉሻና፤

\VS{13}አዱሳነ ꬎቃ ግድያ ሊባኖሳ ዝጋቱዋነ ባሳነ ዎላ ኡባ ꬋይሳና፤

\VS{14}ꬎቃ ደረቱዋካ ዞዘቱዋካ ደምባያና፤

\VS{15}ካታማ ናግያ አዱሳ ሚጻቱዋ ኡባነ ካታማ ዩሹዋን ደእያ ምኖ ግምበቱዋ ዝቂሳና፤

\VS{16}ጾሳይ ግታነ ሎእያ ማርካባቱዋካ ሃꬃን ምትሳና።

\VS{17}አሳ ኦቶሩ ዝቂ ጋና፤ አ አዩካ ꬋያና። ሄ ጋላስ መꬍና ጎዳ ጻላላይ ꬎቁ ꬎቁ ጋና፤

\VS{18}ኤቃ ኡባይካ ኡባና ꬋያና።


\par }{\PP \VS{19}መꬍና ጎዳይ ሀ ጋድያ ቃꬃናዉ ደንድያ ዎደ፥ አ ዳጋማፐነ አ አንጋ ቦንቹዋፐ አታናዉ አሳይ ሹቻ ጎንጎሎነ ቢታ ኦላዉ ባቃታና።

\VS{20}ሄ ጋላስ አሳይ ጎይናናዉ መꬌዳ ባረንቱ ብራ ምስለቱዋነ ባረንቱ ዎርቃ ምስለቱዋ ኦጮቶነ ሀራ ካፎቶ ኦላና።

\VS{21}መꬍና ጎዳይ ሀ ጋድያ ቃꬃናዉ ደንድያ ዎደ፥ አ ዳጋማፐነ አ አንጋ ቦንቹዋፐ አታናዉ ኡንቱንቱ ጎንጎሎ ግዶነ ሹቻ ኮፖ ግዶ ባቃታና።


\par }{\PP \VS{22}ስም ሀይቂያ አሳን አማነትያዋ አግተ! አሳይ አይ ማዳኔ?




\par }\Chap{3}{\SH የሩሳላመ ጋካና መቱዋ
\par }
{\PP \VerseOne{1}በእተ፥ ጎዳይ፥ ኡባፐ ዎልቃማ መꬍና ጎዳይ ምንጃነ ማዱዋ ላኡዋካ የሩሳላመፐነ ይሁዳፐ ድጋና ሀኔ። ካꬃ ምንጃነ ሃꬃ ምንጃ ኡባ፤

\VS{2}ምኖቱዋነ ኦላንቻቱዋ፥ ዳናቱዋነ ትምቢትያ ኦድያዋንታ፥ ካይያዋንታነ ጭማቱዋ፥

\VS{3}ኦላ ጋዳዋቱዋነ ጋድያ አይስያዋንታ፥ ዞርያዋንታ፥ ሂላትያዋንታነ ጭንጫ ብታንቻቱዋ ኡባ ድጋና ሀኔ።


\par }{\PP \VS{4}ታን ያላጋ አቱማ ናናቱዋ ኡንቱንቱ ካፑዋ ከሳና፤ ጉꬃ ናናይ ኡንቱንታ ሞዳና።

\VS{5}አሳይ አሳ ቦላ፥ ሾሩ ሾሩዋ ቦላ ደንዲደ፥ እቱ እቱዋ ሱጋና። ያላጋይ ጭማ ቦላ፥ ካቴዳዌ ቦንቼቴዳዋ ቦላ ደንዳና።


\par }{\PP \VS{6}እት አሳይ ባረ አዉዋ ጎልያን ባረ እሻቱዋፐ እቱዋ ኦይቂደ፥ “ነዉ ማዩ ደኤ፤ ኔን ኑዉ ሱንꬃ ግዳ፤ ሀ ኮለቴዳ ሳኣ አዎተꬃ አካ” ያጋና።


\par }{\PP \VS{7}እ ሄ ጋላስ ባረ ቃላ ꬎቂሲደ፥ “ታናን ꬋሊ ባዋ፤ ታ ሶን ቁም ዎይ ማዩ ባዋ፤ ህንተ ቦላ ታና ሱንꬆፕተ” ያጋና።


\par }{\PP \VS{8}የሩሳላመ ጋንድጋሬ፤ ይሁዳይ ኩንዴ፤ አያዉ ጎፐ፥ ኡንቱንቱ ባረንቱ ኦዱዋንነ ባረንቱ ኦሱዋን መꬍና ጎዳ ቦላ ደንዲደ፥ አ ቦንቹዋ ቶቺኖ።

\VS{9}ኡንቱንቱ ሶምኡዋ ማላይ ኡንቱንቱ ቦላ ማርካቴ፤ ኡንቱንቱ ባረንቱ ናጋራ ሶዶማ አሳዳን አዋዪኖ፤ ባረንቱ ናጋራ ቆስክኖ። ኡንቱንቶ አየ አና! አያዉ ጎፐ፥ ኡንቱንቱ ባረንቱ ቦላ ኢታባ አሄድኖ።


\par }{\PP \VS{10}ጽሎቶ፥ “ህንተዉ ሎአ ግዳናዋ” ጋደ ኦዳ፤ አያዉ ጎፐ፥ ኡንቱንቱ ባረንቱ ኦሱዋ አይፍያ ማና።

\VS{11}ኢታቶ አየ አና! ኡንቱንቶ ኢታና፤ አያዉ ጎፐ፥ ኡንቱንቱ ባረንቱ ኩሽያ ኦሱዋ ጋትያ አካና።

\VS{12}ያላጋቱ ታ አሳ ኡንኤꬂኖ፤ ማጫ አሳቱካ ኡንቱንታ ሞዲኖ። ታ አሳዉ፥ ህንተና ካለꬅያዋንቱ ህንተና ዎራ ካለꬂኖ፤ ህንተ ብያ ኦግያካ ባለꬂኖ።


\par }{\SH ጾሳይ ባረ አሳ ፕርዳና
\par }
{\PP \VS{13}መꬍና ጎዳይ ዳናዳን፥ ችሎታን ኡቴ፤ አሳ ፕርዳናዉ ደንዴ።

\VS{14}አሳ ጭማቱዋነ ካለꬅያዋንታ ፕርዳናዉ ሺሺደ፥ መꬍና ጎዳይ፥ ኡባፐ ዎልቃማ መꬍና ጎዳይ ሀዋዳን ያጌ፤ “ታ ዎይንያ ቱራ ቶኬዳሳ ባይዜዳዋንቱ ህንተና፤ ህዬሳቱዋፐ ቦንቄዳባይ ህንተ ጎልያን ደኤ።

\VS{15}ታ አሳ አያዉ ክንቼረꬂቴ? ህዬሳቱዋ ሶምኡዋ አያዉ ጋጪቴ?” ያጌ ጎዳይ፥ ኡባፐ ዎልቃማ መꬍና ጎዳይ።


\par }{\SH ጾሳይ ጽዮነ ማጫ አሳቱዋ ሴሬዳ
\par }
{\PP \VS{16}መꬍና ጎዳይ ቃይካ፥ “ጽዮነ ማጫ አሳቱ ኦቶረቴድኖ፤ ባረንቱ ዚዝያ ኤስ አኪደ፥ ባረንቱ አይፍያን ስምኤቲደ፥ ባረንቱ ሀመꬃ ማክሲደ፥ ባረንቱ ገድያ አልቡዋ ጊርሲደ ሀመቲኖ።

\VS{17}ሄዋ ድራዉ፥ ታን ጎዳይ ጽዮነ ማጫ አሳቱዋ ሁጲያ ጭቱዋን ጎእሳና። ታን መꬍና ጎዳይ ኡንቱንቱ ሁጲያ ቦአያና” ያጌ።


\par }{\PP \VS{18}ሄ ጋላስ ጎዳይ ጽዮነ ማጫ አሳቱዋ አሌቆቱዋ፥ ሄዋንቱነ ኡንቱንቱ ገድያ አልቡዋ፥ ሻሽያ፥ ቆꬍያ አሌቁዋ፥

\VS{19}ሀይꬃ ጉትቻ፥ ኩሽያ ሳጋዩዋ፥ ሶምኡዋ ካምያ ኩታ፥

\VS{20}ሁጲያን ዎꬅያ አሌቁዋ፥ ቀስያን ቃችያ ሳንሳላታ፥ ጼሳን ዳንጭያ ዳንጩዋ፥ ሽቱዋ ጻራሙስያ፥ ክታፋ፥

\VS{21}ሲꬍያ ምግዱዋ፥ ብራꬍያነ

\VS{22}ምንጃ ማዩዋ፥ አዱሳ ማዩዋ፥ ጃኑዋ፥ ቦርሳ፥

\VS{23}ሄረጋ፥ ሊኑዋ ግያ ቃጭናፐ ዳደቴዳ፥ ግዶና ማይያ ማዩዋ፥ ብናናን ዎꬅያ አሌቁዋነ ሻርቢያ ኡባ ቦንቃ አካና።


\par }{\PP \VS{24}ሽቱዋ ድራዉ ጽንቁዋ ግዳናዋ፤ ዳንጩዋ ድራዉ ዎዶሩዋ፥ ጎፋርያ ድራዉ ቦኣ፥ አዱሳ ማዩዋ ድራዉ ዋሩዋ፥ ፑላ ድራዉ ባቂያ ጻላላ ግዳናዋ።


\par }{\PP \VS{25}ነ አሳቱ ማሻን፥ ነ ኦላንቻቱ ኦላን ሀይቃና።

\VS{26}ጽዮነ ፐንገቱዋን ደእያ አሳይ ዬካናነ ዝላላና፤ መላ አቴዳ፥ ጋድያን ኡታና።




\par }\Chap{4}{\PP \VerseOne{1}ሄ ጋላስ ላፑን ማጫ አሳቱ እት አቱማዋ ኦይቂደ፥ “ኑን ኑ ቁማ ማና፤ ኑ ማዩዋ ማያና፤ ነ ሱንꬃን ጼሰታና ማላ ኦꬃደ ኑ ካዉሻ ኑፐ ቃራርኪ” ያጊደ ዎሳና።


\par }{\SH መꬍና ጎዳይ የሩሳላመ ጌሻና
\par }
{\PP \VS{2}ሄ ጋላስ መꬍና ጎዳ ምꬃ ታሺ ሎአናነ ቦንቼታና፤ እስራኤልያ አሳፐ አቴዳዋንቶ ሄ ጋድያ ካꬃይ ጬቆነ ቦንቹዋ ግዳናዋ።

\VS{3}ጽዮነን አትያዋንቱ፥ የሩሳላመን ጋምእያዋንቱ፥ የሩሳላመን ፓጻ ደእያዋንቱና ጻፈትያዋንቱ፥ “ኡንቱንቱ ጌሻቱዋ” ጌተታና።

\VS{4}ጎዳይ ጽዮነ ማጫ አሳቱዋ ቅታ ሜጫና፤ ፕርዳ አያናንነ ጹግያ አያናን ሱꬃ ጉስያ ባይዙዋ የሩሳላመፐ እ ጌሻና።

\VS{5}መꬍና ጎዳይ ጽዮነ ደርያ ኡባ ቦላነ ያን ሺቅያዋንቱ ቦላ ጋላስ ሻርያነ ጩዋ፥ ቃማ ኤጽያ ታማ ፖኡዋ መꬋና፤ ቦንቹ ኡባ ቦላ ካምያዋ ግዳናዋ።
\XREF{}{{\XO 4:5 }{\XT{ከሳ 13:21፤ 24:16}}}

\VS{6}እ ጋላሳ አዋ ሱሉዋፐ አሽያ ኩዋነ ጎትያፐነ እራፐ ባቃት አትያሳ ግዳናዋ።




\par }\Chap{5}{\SH ዎይንያ ቱራ ቶክያ ሳኣ ሌምሱዋ
\par }
{\PP \VerseOne{1}ታን ታ ሲቅያዎ አ ዎይንያ ቱራ ቶክያ ሳኣዋ ሲቁዋ የꬃ የጻና።
\XREF{}{{\XO 5:1 }{\XT{ማቶሳ 21:33፤ ማር. 12:1፤ ሉቃሳ 20:9}}}

\par }{\BB \par }
{\Q ታን ሲቅያዎ

\par }{\QB ቱኤቴዳ ዞዝያን ዎይንያ ቱራ ቶክያ ሳአይ ደኤ።


\par }{\Q \VS{2}ቢታ ቦኪደ፥

\par }{\QB ሹቻ ቆር ከሲደ፥

\par }{\Q ኡባፐ ሎእያ ዎይንያ ቱራ ቶኬዳ።

\par }{\QB ናግያ ሻኩዋ አ ግዶን ሻኬዳ፤

\par }{\QB ዎይንያ ኤሳ ጉምኢያሳ ዎጪደ ጊግሴዳ።

\par }{\QB ሄዋፐ ጉይያን፥ ሎኦ አይፍያ አይፌ፥

\par }{\QB ያጊደ ናጌዳ፤

\par }{\QB ሽን ጫልያ አይፍያ አይፌዳ።


\par }{\BB \par }
{\Q \VS{3}ያትና፥ ታ ሲቁ ሀዋዳን ያጌዳ፤

\par }{\QB “ህንተኖ፥ የሩሳላመን ደእያዋንቶ፥

\par }{\Q ህንተኖ፥ ይሁዳ አሳቶ፥

\par }{\QB ታፐነ ታ ዎይንያ ቱራ ቶክያ ሳኣፐ ግዱዋን፥

\par }{\QB ደእያ የዉዋ አነ ሀእ ፕርድተ።


\par }{\Q \VS{4}ታን ታ ዎይንያ ቱራ ሳአዉ ኦꬄዳዋፐ

\par }{\QB ሀራ አያ ኦꬃናዌ አቴዴ?

\par }{\Q ሎኦ አይፍያ አይፌ ያጋደ ናግሽን፥

\par }{\QB አያዉ ጫልያ አይፍያ አይፌዴ?


\par }{\Q \VS{5}ሀእ ታን ታ ዎይንያ ቱራ ሳኣ፥

\par }{\QB ኦꬅያዋ ህንተንቶ ኦዳይ።

\par }{\Q ታን ድርሳ ሾዳና፤

\par }{\QB ሄ ቱራይካ ꬋያናዳን ኦꬃና።

\par }{\Q ታን ግምቢያ ኮላና፤

\par }{\QB ሄ ሳአይካ የታና።


\par }{\Q \VS{6}ታን ሄ ሳኣ ባዬዳ ቢታ ኦꬃና።

\par }{\Q ሄ ቱራይ ጹንቀተናነ ቡልኤተና፤

\par }{\QB ያትና፥ ክንድቹነ አጉንꬃይ ያን ሞካና።

\par }{\Q እራይ አን ቡከናዳን፥ ታን ሻረቱዋ አዛዛና” ያጌዳ።


\par }{\BB \par }
{\Q \VS{7}ኡባፐ ዎልቃማ መꬍና ጎዳይ፥

\par }{\QB ዎይንያ ቱራ ሳአይ እስራኤልያ አሳ።

\par }{\Q ይሁዳ አሳይ እ ናሸትያ ዳርኩዋ።

\par }{\QB ኡንቱንቱ ሱረ ፕርዲኖ ጊደ ናጌዳ፤

\par }{\QB ሽን ሱꬃ ጉሴድኖ።

\par }{\QB ጽሎተꬃ ኦꬂኖ ጊደ ናጌዳ፤

\par }{\QB ሽን ዋሶ ግዴዳ።


\par }{\PP \VS{8}ሳአይ ꬋይና፥ ህንተ ጻላላይ ጋድያ ቦላ ደአና ጋካናዉ፥ ጎልያ ጎልያ ቦላ ጉጅያዋንቶ፥ ጋድያ ጋድያና ጋꬅያዋንቶ፥ ህንተንቶ አየ አና!

\VS{9}ኡባፐ ዎልቃማ መꬍና ጎዳይ ታና ሀዋዳን ያጌዳ፤ “ሄ ዎልቃማ ጎለቱ ኦናና፤ ሄ ሎኦ ጎለቱዋን ደአናዉ አሳይ ꬋያና።

\VS{10}ታሙ ዋꬃ ቦራቱዋን ቶኬዳ ዎይንያ አይፍያፐ እት ኦቶ ግድያ ጉምኤቴዳ ዎይንያ ኤሳ ጻላላይ ከሳና፤ ታሙ ቁንአ ካꬃ ዘርና፥ እት ቁንአ ካꬃ ጻላላ አይፋና” ያጌዳ።


\par }{\PP \VS{11}ማꬆይያ ኡሻ ኮያናዉ ዎንታ ጉራና ደንድያዋንቶነ ዎይንያ ኤሳን ጹገታና ጋካናዉ፥ ሳኣ ቃምስያዋንቶ አየ አና!

\VS{12}ኡንቱንቱ ሾብያን ማስንቁ፥ ዲꬃይ፥ ዳርቢ፥ ህጽጺነ ዎይንያ ኤሳይ ደኤ፤ ሽን ኡንቱንቱ መꬍና ጎዳ ኦሱዋ ጋተ ጊክኖ፤ እ ባረ ኩሽያን ኦꬄዳዋ ቦንችክኖ።

\VS{13}ያትና፥ ታ አሳይ አኬካ ꬋዬዳ ድራዉ፥ ኦሞደቲደ ባና፤ ኡንቱንቱ ጋድያ አይስያዋንቱካ ኮሻን ሀይቃና፤ ኡንቱንቱ አኮ አሳይካ ኮፕሳ መላና።

\VS{14}ዱፉ ባረ ጎምፓ አሴ፤ ባረ ዶናካ ዛዋይ ባይናዋ ሀንጌ፤ የሩሳላመን ደእያ ዎልቃማ አሳነ የንኮ ዳሮ አሳ፥ ዋጭያዋንታነ ናሸትያዋንታ ምታና።


\par }{\PP \VS{15}አሳይ ኡባይ ቶሸታናነ ካዉሻና፤ ኦቶረትያዋንቱ ኡባይካ ካዉሻና።

\VS{16}ሽን ኡባፐ ዎልቃማ መꬍና ጎዳይ፥ ሱረ ፕርዳን ꬎቁ ꬎቁ ጋና፤ ጌሻ ጾሳይ ጌሻ ግድያዋ ባረ ጽሎተꬃን በሳና።

\VS{17}ሄ ዎደ ዶርሳቱ ባረንቱ ቆሩዋን ሄመትያዋዳን ሄመታና፤ ዶርሳ ማራቱ ኮለቴዳ ዱረቱዋ ጎልያ ሳኣ ማና።


\par }{\PP \VS{18}ጭሙዋ ዎዶሩዋን ናጋራ፥ ጋርያ ዎዶሩዋን ኢታተꬃ ጎችያዋንቶ አየ አና!

\VS{19}“አነ ጾሳይ ኤሌሎ! ኑን በአና ማላ፥ ባረ ኦሱዋ ኤሌልሶ! ጋꬆ! ኤ፥ ኑን ኤራና ማላ፥ እስራኤልያ ጌሻይ ቆፔዳ ቆፋይ ፖለቶ” ያግያዋንቶ አየ አና!


\par }{\PP \VS{20}ኢታ ሎአ ሎኡዋ ኢታ ያግያዋንቶ፥ ꬉማ ፖኦ ፖኡዋ ꬉማ ኦꬅያዋንቶነ ጫምያዋ ማልእያዋ ማልእያዋ ጫምያዋ ኦꬅያዋንቶ አየ አና!


\par }{\PP \VS{21}ባረና፥ “ታን አꬌዳ ኤራንቻ! ታን ጭንጫ ግድክታ!” ያግ ቆፕያዋንቶ አየ አና!


\par }{\PP \VS{22}ዎይንያ ኤሳ ኡሽያዋን ኤረቴዳዋንቶነ ማꬆይያ ኡሻ ዋላካናዉ ጎብያዋንቶ አየ አና!

\VS{23}ማታይያ አኪደ፥ ባይዜዳዋንታ ጽልስያዋንቶነ ጽሎ አሳቶ ሱረ ፕርዳ ድግያዋንቶ አየ አና!

\VS{24}ታማ ላጩ ዳላ ኦይቂያዋዳንነ መላ ማታይ ኤጽ ꬋይያዋዳን፥ ሄዋዳን ኡንቱንቱ ጻጱ ዎቃና፤ ኡንቱንቱ ጪሻይካ ባናዳን ላለት ꬋያና፤ አያዉ ጎፐ፥ ኡንቱንቱ ኡባፐ ዎልቃማ መꬍና ጎዳ ህግያ እጼድኖ፤ እስራኤልያ ጌሻ ቃላካ ካꬌድኖ።

\VS{25}ሄዋ ድራዉ፥ መꬍና ጎዳ ሀንቁ አ አሳ ቦላ ኤጽ ከሴ፤ እ ባረ ኩሽያ ኡንቱንቱ ቦላ ደንꬂደ፥ ኡንቱንታ ሾጨዳ። ደረቱ ቃጺኖ፤ ሀይቄዳ አሳ አሃይ ኦግያን ቡራ ማላ ግዴ፤ ያንናካ አ ሀንቁ ስመና፤ አ ኩሺ ሀእካ ደንዴዳሳን ደኤ።


\par }{\PP \VS{26}ጾሳይ ሃኩዋን ደእያ ካዉተꬃቶ ማላታ ꬎቃን ኤሴ፤ ሳኣ ጋጻን ደእያ ሞርከቱካ ሱይቄ። ኡንቱንቱካ ኤለካ ጃሚደ፥ ፑቱ ጊኖ።

\VS{27}ኡንቱንቱ ግዶን ዳቡርያባይነ ዎቢያባይ ባዋ፤ ኡንቱንቱፐ እቱነ ገምእሸና ዎይ ግሰና። ጼሳን ዳንጭያ ሳቂካ ብለተና፤ ኡንቱንቱ ጫማ ዳፉካ ዱጸና።

\VS{28}ኡንቱንቱ ቶራይ ሳታና ደኤ፤ ኡንቱንቱ ዎንዳፊካ ዋጸቴዳ። ኡንቱንቱ ፓራቱዋ ጹጉንꬃይ ዛላ ሹቻ ማላ፤ ኡንቱንቱ ፓራ ጋረቱዋ ይንግረꬃይ ጎትያ ማላ።

\VS{29}ኡንቱንቱ ጉዱካ ጋሞ ማላ፤ ዎዳላ ጋሞቱዋዳን ጉዲኖ፤ ኡንቱንቱ ዳሪደ፥ ባረዉ ምያዋ ኦይቂኖ፤ ቶክ አኪደ ቢኖ፤ ኡንቱንቱፐ ዎꬅ አካናዌ ኦንነ ባዋ።


\par }{\PP \VS{30}ሄ ጋላስ ኡንቱንቱ ዎልቃማ አባ ጉንꬃዳን፥ እስራኤልያ ቦላ ጉማና፤ እት አሳይ ሄ ጋድያ ጼሎፐ፥ ꬉማነ ዋይያ በአና፤ ፖኡካ ሻርያን ምተታና።




\par }{\MS ኢስያሳ ኦሱዋን ቤቴዳ የዎቱዋ

\par }\Chap{6}{\MR (6:1—9:7)

\par }{\SH ኢስያሳ ጼሳ
\par }
{\PP \VerseOne{1}ካቲ ኦዝያነ ሀይቄዳ ላይꬅ ጎዳይ ቦላንነ ꬎቃ አራታን ኡቴዳዋ በኣድ፤ አ ማዩ ጌሻ ጎልያ ኩሜዳ።
\XREF{}{{\XO 6:1 }{\XT{2 ካታ. 15:7፤ 2 ኦዱዋ 26:23}}}

\VS{2}ሱራፌላ ጌተትያ ኪታንቻቱ አፐ ቦላና ደኢኖ፤ እት እት ሱራፌልያዉ ኡሱፑን ቀፈቱ ደኢኖ፤ ላኡ ቀፈቱዋን ባረ ሶምኡዋ ካሜ፤ ላኡ ቀፈቱዋን ባረ ገድያ ካሜ፤ ላኡ ቀፈቱዋን ፓሌ።

\VS{3}እቱ እቱዋና፥ “ጌሻይ፥ ጌሻይ፥ ጌሻይ ኡባፐ ዎልቃማ መꬍና ጎዳ! ሳኣ ኡባይ አ ቦንቹዋን ኩሜዳ” ያጊደ ጼሰቴድኖ።
\XREF{}{{\XO 6:3 }{\XT{ሳፃ 4:8}}}

\VS{4}ኡንቱንቱ ጼሳ ኮሻን ጌሻ ጎልያ ባሱ ቃጼዳ፤ ቃይ ጌሻ ጎሊ ጩዋን ኩሜዳ።
\XREF{}{{\XO 6:4 }{\XT{ሳፃ 15:8}}}


\par }{\PP \VS{5}ያትና፥ ታን፥ “ታዉ አየ አና! ታን ባያድ፤ አያዉ ጎፐ፥ ታን ዶናይ ቱኔዳ አሳ፤ ቃይ ዶናይ ቱኔዳ አሳቱዋ ግዶን ደአይ፤ ታን ካትያ፥ ኡባፐ ዎልቃማ መꬍና ጎዳ ታ አይፍያን በኣድ” ያጋድ።


\par }{\PP \VS{6}ሱራፌላቱዋፐ እቱ ያርሽያ ሳኣፐ ቃጴዳ ታማ ቦንቁዋ አኪደ ፓሊደ፥ ታኮ ዬዳ።

\VS{7}ታማ ቦንቁዋን ታ ዶና ቦቺደ፥ “በአ፤ ሀ ታማ ቦንቁ ነ ዶና ቦቼዳ፤ ነ ባይዙ ኔፐ ክቼዳ፤ ነ ናጋራይካ አቶ ጌተቴዳ” ያጌዳ።


\par }{\PP \VS{8}ሄዋፐ ጉይያን ጎዳይ፥ “ኦና ኪቶ? ኑዉ ኦኔ ባናዌ?” ያግሽን ስሳድ። ሄዌካ፥ “ሄኮ፥ ታና ኪታ” ያጋድ።


\par }{\PP \VS{9}ጎዳይ ሀዋዳን ያጌዳ፤ “ባ፤ ሀ አሳዉ፥ ‘ህንተ ስሳ ስሲታ፤ ሽን ህንተንቶ ገለና፤ ጼሉዋካ ጼሊታ፤ ሽን በእክታ’ ያጋደ ኦዳ።
\XREF{}{{\XO 6:9 }{\XT{ማቶሳ 13:14-15፤ ማር. 4:12፤ ሉቃሳ 8:10፤ ዮሃ. 12:40፤ ኪታ 28:26-27}}}

\VS{10}ሀ አሳ ዎዛና ዶንጭልሳ፤ ኡንቱንቱ ሀይꬃካ ቱልሳ፤ ኡንቱንቱ አይፍያካ ቆቅሳ፤ ሄዌ ꬋዮፐ፥ ኡንቱንቱ ባረንቱ አይፍያን በአና፤ ባረንቱ ሀይꬃን ስሳና፤ ባረንቱ ዎዛናንካ አኬካና፤ ያቲደ ኡንቱንቱ ታኮ ስማናነ ፓጻና” ያጌዳ።


\par }{\PP \VS{11}ያትና፥ ታን፥ “አቤት ጎዳዉ! ሀዌ አይደ ጋካናሴ?” ያጋድ።

\par }{\PP እ ዛረꬂደ፥ “ካታማቱ ደእያ አሳ ꬋዪደ፥ ኮለታና ጋካናሳ፥ ጎለቱካ ኦናና ጋካናዉነ ቢታይካ ኡባና መላ ግዳና ጋካናሳ።

\VS{12}ታን መꬍና ጎዳይ አሳ ሃሳና፤ ቢታካ መላ ከሳና።

\VS{13}ታሙ አሳፐ እት አሳይ ጋድያ ቦላ አቶፐ፥ እካ ꬋያና፤ ቃንጽ ድግና አቴዳ ዎላ ዱሩማ ማላ ግዳናዋ፤ ሄ ዱሩማይ ጌሻ ዘረꬃ ግዳናዋ” ያጌዳ።




\par }\Chap{7}{\SH ካትያ አካዛዉ ዬዳ ኪታ
\par }
{\PP \VerseOne{1}ኦዝያና ናአይ እዮኣታም የሌዳ አካዝ ይሁዳ ጋድያን ካተቴዳ ዎደ፥ ሶርያ ጋድያ ካቲ ራጺንነ እስራኤልያ ጋድያ ካቲ ራማልያ ናአይ ፓቁህ የሩሳላመ ኦላናዉ ዬድኖ፤ ሽን ጾናናዉ ዳንዳይበይክኖ።
\XREF{}{{\XO 7:1 }{\XT{2 ካታ. 16:5፤ 2 ኦዱዋ 28:5-6}}}


\par }{\PP \VS{2}ሶርያ ጋዲ ኤፍሬማ ቢታና እትፐ ኦላዉ ጫቀቴዳዋ ዳዊታ ዛርያፐ ካተቴዳ ካቲ ስሴዳ ዎደ፥ ደርያን ጫርኩ ቃꬅያ ምꬃዳን፥ አካዛ ዎዛናይነ አ አሳ ዎዛናይ ዳጋማን ሻቢረቴዳ።


\par }{\PP \VS{3}ያትና፥ መꬍና ጎዳይ ኢስያሳ፥ “ኔን ነ ናኣ ሻኣር-ያሹባ\FTNT{*}{{\FR 7:3 }{\FQ{ሻኣር-ያሹባ፦
}}{\FT{ሀ ሱንꬃ ብለꬃይ እብራዌꬁዋን፥ “አማሬዳዋንቱ ስማና” (10:20-22 በእተ) ግያዋ።
}}} አካደ፥ አካዛና ጋከታናዉ ባ፤ ማዩዋ ሜጭያዋንቱ ጎሻኮ አፍያ ኦግያ ማታን ቆሞና ደእያ ሺቄዳ ሃꬃ ጼራን ኔን አ ደማና።

\VS{4}አዉ ሀዋዳን ያጋደ ኦዳ፤ ‘ናገታ፤ ህርጎፓ፤ ሶርያ አሳ፥ ካትያ ራጺናነ ራማልያ ናኣ ሀንቆ ያዮፓ፤ ነ ዎዛናይካ ሻባረቶፖ፤ አያዉ ጎፐ፥ ላኡ ካተቱ ታማፐ አꬂደ ጩዋትያ ላኡ ምꬃ ዱሩማ ማላ።


\par }{\PP \VS{5}“ ‘ሶርያ ጋድያ አሳይ ኤፍሬማ አሳናነ ራማልያ ናኣና ነ ቦላ ኢታባ ማቀቲደ፥

\VS{6}“አነ ይሁዳ ጋድያን ዎራጂደ፥ መንሬꬅድነ ኑ ግዶን ሻኪደ፥ ጻብኤላ ናኣ ካዉꬄቶ” ያጊኖ’ ያጋ” ያጌዳ።


\par }{\PP \VS{7}ግዶፐነ፥ ኡባ ሞድያ መꬍና ጎዳይ ሀዋዳን ያጌ፤ “ሄ ኡንቱንቱ ማቁ ምነና፤ ሙለካ ሄዌ ፖለተናዋ።

\VS{8}አያዉ ጎፐ፥ ዳማስቁ ሶርያ ቢታዉ ሁጲያ፤ ካቲ ራጺንካ ዳማስቆ ካታማዉ ሁጲያ። ኡሱፑን ታማነ እቼሹ ላይꬃ ግዶን ኤፍሬማ ጋዲ ቡንቼቲደ፥ ካዉተꬃ ግደናን አታና።

\VS{9}ቃይ ሳማሪ ኤፍሬማ ቢታዉ ሁጲያ፤ ራማልያ ናአይ ሳማርያ ካታማዉ ሁጲያ፤ ህንተ አማኑዋን ምኒደ ኤቀናን ꬋዮፐ፥ ህንተካ ኤቂክታ” ያጌ።


\par }{\SH አማኑኤል ያናዋ በስያ ማላታ
\par }
{\PP \VS{10}ቃይካ መꬍና ጎዳይ አካዛዉ፤

\VS{11}“መꬍና ጎዳይ ነ ጾሳይ ነዉ ቦላ ሳሉዋፐ፥ ዎይ ጋርሳ ሳኣ ጪሙዋፐ እት ማላታ እማና ማላ ኦቻ” ያጌዳ።

\VS{12}ሽን አካዝ፥ “ኦችከ፤ መꬍና ጎዳካ ፓጭከ” ያጌዳ።


\par }{\PP \VS{13}ያትና፥ እስያስ፥ “ህንተኖ፥ ዳዊታ ዛረቶ፥ ስስተ! ህንተ አሳ ዳቡርስያዌ አይ ጉጽና፥ ቃይ ታ ጾሳ ዳቡርሲቴ?

\VS{14}ያቶፐ፥ ጎዳይ ባረ ሁጲያን ህንተንቶ ማላታ እማና፤ ወዶራታ ሻሃራደ አቱማ ናኣ የላና፤ አ ሱንꬃካ አማኑኤላ
\FTNT{†}{{\FR 7:14 }{\FQ{አማኑኤላ፦
}}{\FT{ሀ ሱንꬃ ብለꬃይ እብራዌꬁዋን፥ “ጾሳይ ኑናና ደኤ” ግያዋ።
}}} ያጋደ ሱንꬃና።\XREF{}{{\XO 7:14 }{\XT{ማቶሳ 1:23}}}

\VS{15}እ ኢታ እጻናዉነ ሎኡዋ ዶራናዉ ኤርያ ዎደ፥ መኤዳ ማꬃነ ኤሳ ኡታና።

\VS{16}ሽን ናአይ ኢታ እጻናዉነ ሎኡዋ ዶራናዉ ኤራናፐ ካሰቲደ፥ ኔን ሎይꬅ ያዬዳ ላኡ ካተቱ ቢታቱ ኮለት መላ ግዳና።


\par }{\PP \VS{17}“ኤፍሬማ ጋዲ ይሁዳ ጋድያፐ ሻከቶደፐ ዶምና ሀንቤና መቶ ዎድያ መꬍና ጎዳይ ነ ቦላ፥ ነ አሳ ቦላነ ነ አዉዋ ጎልያ ቦላ አሀና፤ ሄ ያናዌካ አሶረ ጋድያ ካትያ” ያጌዳ።


\par }{\PP \VS{18}ሄ ጋላሳይ ጋክያ ዎደ፥ መꬍና ጎዳይ ኡዱንጸቶ፥ ግብጼን ሃኮ ሻፋን ደእያ አሳቶ ማላታና፤ እ ማꬃቱዋ፥ አሶረ ጋድያ አሳቱዋ ጼሳና።

\VS{19}ያትና፥ ኡንቱንቱ ኡባይካ ዪደ፥ ዛንጋራ ሾባን፥ ሹቻ ጎንጎሉዋን፥ አጉንꬃይ ደእያ ቡራንነ ሃꬃ ኦላን ኡታና።


\par }{\PP \VS{20}ሄ ጋላስ ጎዳይ ኤፍራጺሳ ሻፋፐ ሄፍንꬃ ባጋፐ ሁጲያ ቃንጽያ አሳ ጼሳና፤ እካ አሶረ ጋድያ ካትያ፤ እ ዪደ፥ ህንተ ሁጲያ ብናና፥ ህንተ አሳተꬃ ብናናነ ህንተ ቡቻ ሜዳና።


\par }{\PP \VS{21}ሄ ጋላስ እት አሳይ መጽ እት ማꬃ ሚዛነ ላኡ ዴሻቱዋ ጻላላ አሻና።

\VS{22}ግዶፐካ፥ ኡንቱንቱ ማጽያ ማꬃይ ሎይꬅ ዳሮ ግድያ ድራዉ፥ እ መኤዳ ማꬃ ኡታና፤ ሄ ጋድያን አቴዳ አሳይ ኡባይካ መኤዳ ማꬃነ ኤሳ ኡታና።


\par }{\PP \VS{23}ሄ ጋላስ እት ሻአ ብራን ዋሸትያ ሻአ ዎይንያ አኖቱ ደእያ ሳን ኡባን ክንድቹነ አጉንꬃ ጻላላይ ሞካና።

\VS{24}ቢታ ኡባን ክንድቹነ አጉንꬃይ ኩሜዳ ድራዉ፥ አሳይ ያ ብያ ዎደ፥ ቶራነ ዎንዳፍያ ኦይቂደ ባና።

\VS{25}ካሰ ጎማን ቡልኤዳ ዞዘቱዋን ሀእ ክንድቹነ አጉንꬃይ ኩሜዳ ድራዉ ያዪደ፥ እት አሳይነ ያ ቤና። መሂ የደትያሳነ ዶርሳይ ሄመትያሳ ግዳናዋ።




\par }\Chap{8}{\SH አሶረ ካትያ ዩሳ
\par }
{\PP \VerseOne{1}መꬍና ጎዳይ ታና ሀዋዳን ያጌዳ፤ “ዎልቃማ ጻꬃ ዋራቃታ አካደ፥ ‘ኦሞዶ ኤሌላ! ቦንቂያዉ ኤሌላ!’ ያጋደ፥ ናባበትያ ፕዶልያን ጻፋ።

\VS{2}ቄስያ ኦርዮናነ ይባራክያ ናኣ ዛካራሳ አማንꬅያ ማርካቱዋ ኦꬃደ ታን ሱንꬃና” ያጌዳ።


\par }{\PP \VS{3}ሄዋፐ ጉይያን፥ ታን ትምቢትያ ኦድያ ታ ማቻትና ግሳድ፤ ያትና፥ አ ሻሃራደ እት ናኣ የላዱ፤ መꬍና ጎዳይ ታና ሀዋዳን ያጌዳ፤ “አ ሱንꬃ፥ ‘ማሀር-ሻላል-ሀሽ-ባዝ’ ያጋደ ሱንꬃ።

\VS{4}ናአይ፥ ‘ታ አዎ፥ ታ አቴ’ ያጊደ ጼስያዋ ኤራናፐ ካሰ፥ አሶረ ጋድያ ካቲ ዳማስቆ ዱረተꬃነ ሳማርያ ኦሞዱዋ አኪደ አፋና” ያጌዳ።


\par }{\PP \VS{5}መꬍና ጎዳይ ቃይካ ታዉ ሀዋዳን ያጊደ ሃሳዬዳ፤

\VS{6}“ሀ አሳይ ሎዳን ጎግያ ሳልሆማ ሃꬃቱዋ እጺደ፥ ራጺናነ ራማልያ ናኣ ናሸቲደ አኬድኖ።

\VS{7}ሄዋ ድራዉ፥ ታን ጎዳይ ምኖነ ዳሮ ግድያ ኤፍራጺሳ ሃꬃ፥ አሶረ ካትያ አ ቶራንቻቱዋ ኡባና አሀና ሀናይ። እ ሻፍያ ኡባ ኩሚደ ከሳና፤ ጋጻ ኡባ ማዪደ ጎጋና።

\VS{8}ክጺደ ጎጊደ፥ ይሁዳ ገላና፤ ኤሊደ ያና አꬋና፤ ኩንꬁ ቆꬍያ ጋካና። አቤት አማኑኤላ፥ ካፉ ባረ ቀፍያ ምጭያዋዳን፥ ሃꬃ ኩንꬁ ነ ጋድያ ኡባ ቦላን ምጨታና” ያጌዳ።


\par }{\PP \VS{9}ህንተኖ ካዉተꬃቶ፥ እትፐ ሺቅተ! ሽን ህንተ መኤረታና! ሃኮ ቢታ ኡባን ደእያ አሳቶ፥ ስስተ! ኦላዉ ጊግተ! ሽን ህንተ መኤረታና! ኤ፥ ኦላዉ ጊግተ፤ ሽን ህንተ መኤረታና!

\VS{10}ኦላ ኦለታናዉ ማቀትተ፤ ሽን ህንተ ማቁ ላለታና፤ ህንተ ሀልቹዋ ሃሳይተ፤ ሽን ህንተ ሀልቹዋ ሀላና፤ አያዉ ጎፐ፥ ጾሳይ ኑናና ደኤ።
\FTNT{*}{{\FR 8:10 }{\FK{ጾሳይ ኑናና ደኤ፦
}}{\FT{ሀዌ እብራዌꬆ ቃላን “አማኑኤላ” ግያዋ።
}}}


\par }{\SH ጾሳን አማነቱሳ
\par }
{\PP \VS{11}መꬍና ጎዳይ ባረ ምኖ ኩሽያ ታ ቦላ ዎꬂደ፥ ታዉ ሃሳዬዳ፤ ታን ሀ አሳ ኦግያ ካለና ማላ፥ ታና ሀዋዳን ያጊደ ሴሬዳ፤

\VS{12}“ሀ አሳይ ማካላ ማቆ ግያዋ ኡባ ማካላ ማቆ ጎፕተ፤ ኡንቱንቱ ያይያባዉ ያዮፕተ ዎይ ዳጋሞፕተ።
\XREF{}{{\XO 8:12 }{\XT{1 ጰጽ. 3:14-15}}}

\VS{13}ህንተ ጌሻ ጋናዉ በስያዌ ኡባፐ ዎልቃማ መꬍና ጎዳ፤ ህንተ አዉ ያያናዉነ ዳጋማናዉ በሰ።

\VS{14}እ ጌሻ ሳ ግዳናዋ፤ ሽን ይሁዳ ጋድያ አሳዉነ እስራኤልያ ጋድያ አሳዉ እ ꬉቢያ ሹቻነ ኩንድስያ ዛላ ግዳናዋ፤ የሩሳላመን ደእያ አሳዉ እ ግትያነ ጲረ ግዳናዋ።
\XREF{}{{\XO 8:14 }{\XT{1 ጰጽ. 2:8}}}

\VS{15}ኡንቱንቱፐ ዳሩ ꬉበታና፤ ኩንዲደካ መአና፤ ጲርያን ኦይቀቲደካ ኦሞደታና” ያጌዳ።


\par }{\PP \VS{16}ታን ኦዴዳዋ ናጋ፤ ታ ኤርስያ ቆማቱ ግዶን ህግያ አታማ።

\VS{17}ታን ባረ ሶምኡዋ ያቆባ ዛራቱዋፐ ገንꬅያ መꬍና ጎዳ ናጋና፤ ቃይ አን አማነታና።
\XREF{}{{\XO 8:17 }{\XT{እብራ. 2:13}}}


\par }{\PP \VS{18}ታናነ ታዉ መꬍና ጎዳይ እሜዳ ናናቱዋ በእተ። ኑን ጽዮነ ደርያን ደእያ ኡባፐ ዎልቃማ መꬍና ጎዳፐ እስራኤልያዉ ማላታነ ማርካ።
\XREF{}{{\XO 8:18 }{\XT{እብራ. 2:13}}}


\par }{\PP \VS{19}“ሳሱኪደነ ዙዙሚደ ሃሳይያ ሻሬቾቱዋነ ሞይትልያ ሃሳይስያዋንታ ኦችተ” ያጊደ ህንተና ዞርያ አሳይ ደኤ። ሀይቄዳዋንታ ፓጻ ደእያዋንቱባ ኦችያዋፐ፥ አሳይ ባረንቱ ጾሳ ኦቻናዉ በሰኔ?

\VS{20}ህግያነ ጾሳይ ኦድያዋ ስስተ! ሄ አሳቱ ሀ ቃላዳን ሃሳያና ꬋዮፐ፥ ኡንቱንቶ ሳአይ ዎንተና።


\par }{\PP \VS{21}አሳይ ዋየቲድነ ኮሻቲደ፥ ጋድያን ቶይላካታና፤ ኡንቱንቱ ኮሻቴዳ ዎደ ይሎቲደ፥ ፑደ ጼሊደ ባረንቱ ካትያነ ባረንቱ ጾሳ ሸቃና።

\VS{22}ሳኣኮ ዱገ ጼሊደ፥ ዋይያ፥ ꬉማነ ያሽያ ሾኑዋ በአና፤ ኡንቱንቱ ባራ ꬉማዉ ኦለታና።




\par }\Chap{9}{\SH ስንꬃፐ ካተታና ካትያ
\par }
{\PP \VerseOne{1}ግዶፐነ፥ ዋየቴዳዋንቶ ሀዋፐ ስንꬃዉ ꬉመና።\XREF{}{{\XO 9:1 }{\XT{ማቶሳ 4:15}}} በን ዎደ ጾሳይ ዛብሎና ቢታነ ንፍታሌማ ጋድያ ካዉሼዳ፤ ሽን ስንꬃፐ ሄ ሜድተራነ አባ ኦግያን ደእያ ቢታነ ዮርዳኖሳ ሻፋፐ ሄፍንꬃ ባጋን ደእያ “አይሁዳ ግደና አሳይ ደእያ ጋሊላ” ግያ ጋድያ እ ቦንቻና።


\par }{\PP \VS{2}ꬉማን ሀመትያ አሳይ ዎልቃማ ፖኡዋ በኤዳ፤
\XREF{}{{\XO 9:2 }{\XT{ማቶሳ 4:16፤ ሉቃሳ 1:79}}} ቃይ ባራ ꬉማ ጋድያን ደእያዋንቶ ፖኡ ፖኤዳ።


\par }{\PP \VS{3}ኔን ካዉተꬃ አሳ ዳርሳዳ፤ ኡንቱንቶ ናሸቻ ጉጃዳ፤ አሳይ ካꬃ ጫክያ ዎደ ናሸትያዋዳን፥ ዎይ ኦሞዱዋ ግሺደ አክያ ዎደ ናሸትያዋዳን፥ ነ ስንꬃን ናሸታና።

\VS{4}አያዉ ጎፐ፥ ኔን ምድያማ ጋድያ ጾኔዳ ጋላሳዳን፥ ኡንቱንታ ዴጽያ ሞርገ ምꬃ፥ ኡንቱንቱ ሀሽያ ሞርገ ምꬃነ ኡንቱንታ ናቂያዋንቱ ጻምኣ መንሬꬃዳ።

\VS{5}ዎራጅያ ኦላንቻቱዋ ጫማይነ ሱꬃን ሙናቀቴዳ ማዩ ኡባይ ታማን ኤꬅያባ ግዳናዋ።

\VS{6}ናአይ ኑዉ የለቴዳ! አቱማ ናእ ኑዉ እመቴዳ! ካዉተꬃይ አ ሀሽያን ዎꬋና፤ አ ሱንꬃይ፥ “ማላልስያ ዞርያዋ፥ ዎልቃማ ጾሳ፥ መꬍና አዉዋ፥ ሳሮተꬃ ካፑዋ” ጌተታና።

\VS{7}አ ካዉተꬃ ዳሩዋዉነ አ ሳሮተꬃዉ ዛዋይ ባዋ፤
\XREF{}{{\XO 9:7 }{\XT{ሉቃሳ 1:32-33}}} ሀችፐ ዶሚደ፥ መꬍና ጋካናዉ፥ ሱረ ፕርዳንነ ጽሎተꬃን ምንሳናዉነ ኤሳናዉ ዳዊታ ካተቱዋ አራታንነ አ ካዉተꬃን እ ካተታና፤ ኡባፐ ዎልቃማ መꬍና ጎዳ ምሹ ሄዋ ፖላና።


\par }{\MS ይሁዳዉነ እስራኤልያዉ ጉጃ ኪታቱዋ

\par }{\MR (9:8—12:6)

\par }{\SH ጎዳ ሀንቁዋ
\par }
{\PP \VS{8}ጎዳይ ያቆባ ዛራቱዋ ቦላ ፕርዳ ቃላ ኪቴዳ፤ እስራኤልያ ቦላ ኩንዴዳ።

\VS{9}አሳይ ኡባይ፥ ኤፍሬማ አሳይነ ሳማርያ ካታማን ደእያዋንቱ፥ አዩዋንነ ኦቶሩዋን ሃሳይያዋንቱ፥ ሀዋ ኦꬄዳዌ ጎዳ ግድያዋ ኤራና።

\VS{10}ኡንቱንቱ፥ “ጹብያፐ ኬጸቴዳዋንቱ ኮለቴድኖ፤ ሽን ኑን ኡንቱንታ ዛረꬂደ፥ ማሰቴዳ ሹቻቱዋን ኬጻና፤ ኤꬃቱ ቃንጸቴድኖ፤ ሽን ኑን ኡንቱንቱ ሳኣን ዝጋቱዋ ላማና” ያጌድኖ።


\par }{\PP \VS{11}ሄዋ ድራዉ፥ መꬍና ጎዳይ፥ ራአሶና ሞርከቱዋ ምንሳና፥ ኡንቱንቱና ኦለቴዳ ሞርከቱዋ ኡንቱንቱ ቦላ ደንꬄዳ።

\VS{12}አዋይ ዶልያ ባጋፐ ሶርያ ጋድያ አሳቱነ አዋይ ዉልያ ባጋፐ ፕልስጼማ ጋድያ አሳቱ ባረንቱ ዶና ሀንጊደ፥ እስራኤልያ ሜድኖ። ሄ ኡባንካ ጾሳ ሀንቁ ስምቤና፤ አ ኩሺካ ብሮ ደንዴዳሳን ደኤ።


\par }{\PP \VS{13}ግዶፐነ፥ አሳቱ ባረና ሾጬዳዋኮ ስምበይክኖ፤ ኡባፐ ዎልቃማ መꬍና ጎዳካ ኮይበይክኖ።

\VS{14}ሄዋ ድራዉ፥ መጽ እት ጋላስ መꬍና ጎዳይ እስራኤልያፐ ሁጲያነ ጎይና፥ ꬎቃ ዛምባ ዳሻነ ዝቃ ማቃ ቃንጻና።

\VS{15}ጭማቱነ ቦንቼቴዳዋንቱ ሁጲያ፤ ዎርዱዋ ታማርስያ ትምቢትያ ኦድያዋንቱ ጎይና።

\VS{16}ሀ አሳ ካለꬅያዋንቱ፥ ዎራ ካለꬂኖ፤ ኡንቱንታ ካልያዋንቱካ ባሊኖ።

\VS{17}ሄዋ ድራዉ፥ ጎዳይ ኡንቱንቱ ያላጋ አሳቱዋን ናሸተና፤ አዉ ባይና ናናቶነ አምኤቶ ቃረተና። አያዉ ጎፐ፥ አሳይ ኡባይ ኢታነ ጾሳ ኤረናዋ፤ አሳይ ኡባይ ባረ ዶናን ኢታባ ሃሳየ። ሄ ኡባንካ ጎዳ ሀንቁ ስምቤና፤ አ ኩሺካ ብሮ ደንዴዳሳን ደኤ።


\par }{\PP \VS{18}ኢታተꬃይ ታማዳን ጹጌ፤ ክንድቹዋነ አጉንꬃ ም ꬋይሴ፤ ስኬዳ ዎራይ ኤጽና፥ ጩዋይ ቱሳዳን ስት ጊደ፥ ፑደ ከሴ።

\VS{19}ኡባፐ ዎልቃማ መꬍና ጎዳ ሀንቁዋን ጋዲ ጹገታናዋ፤ አሳይካ ታማን ኤꬅያባ ማላ ግዳናዋ፤ ኦንነ ባረ እሻ አሻናዉ ቆፐና።

\VS{20}ኡንቱንቱ ኡሸቻ ባጋፐ ቦንቃና፤ ሽን ኮሻታና፤ ሀድርሳ ባጋፐ ማና፤ ሽን ካልክኖ፤ ኡንቱንቱ ባረንቱ የሌዳ ናናቱዋ ማና።

\VS{21}ምናሰ ኤፍሬማ፥ ኤፍሬምካ ምናሳ ማና፤ ኡንቱንቱ እትፐ ግዲደ፥ ይሁዳ ቢታ ሞርካና። ሄ ኡባንካ ጾሳ ሀንቁ ስምቤና፤ አ ኩሺካ ብሮ ደንዴዳሳን ደኤ።




\par }\Chap{10}{\PP \VerseOne{1}ኢታ ህግያ ከስያዋንቶነ ኡቁንያ ጹፍያ ጻፍያዋንቶ አየ አና!

\VS{2}ሄዋን ኡንቱንቱ ማንቆቱዋ ፕርዳ ጌላዪኖ፤ ህዬሳቱዋ ማታካ ሱጊኖ። ያቲደ አምኤቱዋ አቁዋነ አታ አዉ ባይና ናናቱዋካ ቦንቂኖ።

\VS{3}ሃኮ ጋድያፐ ይያ መቱዋን እ ህንተና ሙሪያ ዎደ፥ ዋኒቴ? ማዱዋ ደማናዉ ኦኮ ባቃቲቴ? ህንተ ዱረተꬃ ሀቃን ቆሲቴ?

\VS{4}ህንተ ኦላን ሀይቃና፤ ቃቺደ ጎችና፥ ህንተ ባና። ሄዌ ኡባይ ሀንናካ፥ ጾሳ ሀንቁ ዉርቤና፤ ሙራናዉ እ ባረ ኩሽያ የድ ዎꬄዳ።


\par }{\SH አሶረ ካቲ ፕርደታና
\par }
{\PP \VS{5}ጎዳይ ሀዋዳን ያጌ፤ “ታ ይሎ ጋትማ ግዴዳነ ታ ኤጽያ ሀንቆ ጻምኣ ግዴዳ አሶረ ጋድያ አሳዉ አየ አና!\XREF{}{{\XO 10:5 }{\XT{ኢሳ. 14:24-27፤ ናሆማ 1:1—3:19፤ ሶፎ. 2:13-15}}}

\VS{6}ታን አሶረቱዋ ጾሳ ኤረና ካዉተꬃ ቦላ ኪታና፤ ኡንቱንቱ ዱረታ ኡባ ኦሞዳናዳንነ ቦንቃናዳን፥ ቃይ ኦግያን ደእያ ኡርቃዳን፥ ኡንቱንታ የꬋናዳን፥ ታና ሀንቀꬄዳ አሳ ቦላ ታን አሶረቱዋ አዛዛና” ያጌዳ።


\par }{\PP \VS{7}ሽን አሶረ ካቲ ሀዋ ሀልችቤና፤ አ ዎዛናይካ ሀዋዳን ቆፕቤና። እ ሀልቼዳዌ ካዉተꬃቱዋ ኡባና ꬋይሳናሳ።

\VS{8}እ ጬቀቲደ፥ ሀዋዳን ያጌዳ፤ “ታ ጋዳዋቱ ኡባቱ ካትያ ግድክኖየ?

\VS{9}ካልኖ ካታማይ ካርካሚሻ ካታማ ማላ ግደኔየ? ሀማታ ካታማይ አርፋዳ ካታማ ማላ ግደኔየ? ሳማርያ ካታማይካ ዳማስቆ ካታማ ማላ ግደኔየ?

\VS{10}የሩሳላመንነ ሳማርያን ደእያ ማሰቴዳ ኤቃ ምስለቱዋፐ ዳርያ ምስለቶ ጎይንያ ካዉተꬃቱዋ ሙራናዉ፥ ታን ታ ኩሽያ የዳድ።

\VS{11}ታን ሳማርያ ካታማ ቦላነ አን ደእያ ኤቃ ምስለቱዋ ቦላ ኦꬄዳዋዳን፥ የሩሳላመ ካታማ ቦላነ አ ኤቃቱዋ ቦላ ኦꬅክታየ?” ያጌዳ።


\par }{\PP \VS{12}ጎዳይ ጽዮነ ደርያ ቦላነ የሩሳላመ ቦላ ባረ ኦꬅያ ኦሱዋ ኡባ ፖሌዳዋፐ ጉይያን፥ አሶረ ጋድያ ካትያ አ አዩዋነ አ ኦቶሩዋ ሙራና።

\VS{13}አያዉ ጎፐ፥ አሶረ ካቲ ሀዋዳን ያጌ፤ “ታ ኩሽያ ምኖተꬃን፥ ታ አꬌዳ ኤራተꬃንነ ታዉ ደእያ አኬካን ታን ሀዋ ኡዳድ። ታን ካዉተꬃቱዋ ግዶን ደእያ ዛዋቱዋ ሾዳድ፤ ኡንቱንቱ ቢታቱዋን ደእያ አሳ አቁዋ ቦንቃድ፤ ታ ምኖ ቀስያን፥ ካተቱዋ አራታቱዋን ኡቴዳዋንታ ኡባ ዱገ ዎꬃድ።

\VS{14}አሳይ ካፉዋ ጎልያን ኩሽያ የድያዋዳን፥ ታን ካዉተꬃ ዱረተꬃ ቦላ ታ ኩሽያ የዳድ። ቃይ ዶገቲደ አቴዳ ቁቁለቱዋ ሺሽያዋዳን፥ ታን ቢታ ኡባ ሺሻድ። ፓላናዉ ባረ ቀፍያ ባቂያባይ፥ ዎይ ሃሳያናዉ ባረ ዶና ፖግያባይ፥ ዎይ ቃይ ዋስያዌ እቱነ ባዋ” ያጌዳ።


\par }{\PP \VS{15}ቱሙ ካልታይ ባረናን ቃንጽያ ብታንያፐ፥ “ታን አꬋይ” ጋናዉ ዳንዳዪየ? ዎይ ማጋዚ ባረና ጎችያ ብታንያፐ፥ “ታን ዳራይ” ጊየ? ጻምአይ ባረና ኦይቂያ አሳ ደንꬂ? ጉፊ ኦይቂያ አሳይ ባይናን ሀመቲ?

\VS{16}ሄዋ ድራዉ፥ ጎዳይ፥ ኡባፐ ዎልቃማ መꬍና ጎዳይ፥ አ ምኖ ቶራንቻቱዋ ቦላ ላፈꬅያ ሀርግያ የዳና፤ አ ቦንቹዋፐ ጋርሳና ምሹ ኤጽያ ታማዳን ኤጽ ከሳና።

\VS{17}እስራኤልያ ፖኡ ታማ ግዳናዋ፤ እስራኤልያ ጌሻይካ ላጩዋ ግዳናዋ፤ ያቲደ አ አጉንꬃነ አ ክንድቹዋ እት ጋላስ ጹጋናነ ማና።

\VS{18}ጾሳይ ባረ ዎራ ምꬃ ቦንቹዋነ ባረ አራዳ ጋድያ ቦንቹዋ ꬋይሳና፤ ስም ሄዌ ሀርግያ አሳይ ስልያዋዳን ስላና።

\VS{19}አ ዎራን አታና ምꬃቱ ሎይꬅ ጉꬃ ግድያ ድራዉ፥ እት ጉꬃ ናአይካ ፓይድ ዉርሳናዋ።


\par }{\SH አማሬዳዋንቱ ስሙዋ
\par }
{\PP \VS{20}ሄ ጋላሳን እስራኤልያፐ አቴዳዋንቱ ባረና ሾጬዳዋንቱን ዘምፕክኖ፤ ሽን ኡንቱንቱ ቱሙዋፐ መꬍና ጎዳን፥ እስራኤልያ ጌሻን ዘምፓና።

\VS{21}አተꬃይ፥ ይሁዳ አሳ አተꬃይ ዎልቃማ ጾሳኮ ስማና።

\VS{22}ኔኖ እስራኤልያዉ፥ ነ አሳይ አባ ማታን ደእያ ሻፍያ ኬሻ ግዶፐካ፥ ኡንቱንቱፐ አማሬዳዋንቱ ጻላላይ ስማና። ጽሎተꬃይ ኩም ፓላሄዳ ባሻይ አዋየቴዳ።
\XREF{}{{\XO 10:22 }{\XT{ሮመ 9:27}}}

\VS{23}ኤ፥ ጎዳይ፥ ኡባፐ ዎልቃማ መꬍና ጎዳይ ሳኣ ኡባ ቦላን አሀናዉ ቃቼዳ ባሻ አሀና።


\par }{\SH ጾሳይ አሶራ ሙራና
\par }
{\PP \VS{24}ሄዋ ድራዉ፥ ጎዳይ፥ ኡባፐ ዎልቃማ መꬍና ጎዳይ ሀዋዳን ያጌ፤ “ጽዮነን ደእያ ታ አሳቶ፥ ግብጼቱ ኦꬄዳዋዳን፥ አሶረቱ ህንተና ጻምአን ሾጭያ ዎደነ ባረንቱ ጋትማ ህንተ ቦላ ደንꬅያ ዎደ ያዮፕተ።

\VS{25}ጺ ጉꬃ ዎድያፐ ጉይያን፥ ታን ህንተና ሀንቀትያዋ አጋና፤ ሄዋፐ ጉይያን፥ ታ ሀንቁ ኡንቱንታ ꬋይሳናዉ ባና” ያጌ።


\par }{\PP \VS{26}ኡባፐ ዎልቃማ መꬍና ጎዳይ ኦሬባ ግያ ሹቻ ማታን ሚድያማቱዋ ሾጬዳዋዳን፥ ኡንቱንቱ ቦላ ልሱዋ ደንꬃና። እ ግብጼን ኦꬄዳዋዳን፥ ባረ ጋትማ አባ ቦላ ደንꬃና።

\VS{27}ሄ ጋላስ፥ አ ቶኩ ህንተ ሀሽያፐ ዎꬋና፤ አ ሞርገ ምꬃይካ ህንተ ሞርግያፐ ክቻና። ህንተ ኦርዴዳ ድራዉ፥ ሞርገ ምꬃይ መአና።


\par }{\SH ዎራጅያዋንቱ ኦሌዳ ኦላ
\par }
{\PP \VS{28}ሞርክያ ዎታዳራቱ አታ ካታማ ገሌድኖ፤ ምግሮናን አꬌድኖ፤ ባረንቱ ኦላ ሚሻካ ምክማሳ ካታማን ዎꬄድኖ።

\VS{29}ኡንቱንቱ ጋድያ አꬍያሳና ፕኒደ፥ ገባአ ካታማን አቄድኖ። ራማ ካታማን ደእያ አሳይ ኡባይ ኮኮሬዳ፤ ካትያ ሳኦላ ካታማን ግብአን ደእያ አሳይካ ባቃቴዳ።

\VS{30}ጋሊማ አሳዉ፥ ዋሱዋ ጹልስተ! ላይሻ አሳዉ፥ ስስተ! አናቶታ ካታማን ደእያ አሳዉ፥ ኦችያዋ ኦድተ!

\VS{31}ማድሜና ግያ ካታማ አሳይ ባቃቴዳ፤ ገቢማ አሳይካ ባረ ሸምፖ ቆሰቴዳ።

\VS{32}ሀቼ ሞርክያ ዎታዳራቱ ኖባ ካታማን ደኢኖ፤ ያን ኡንቱንቱ ባረንቱ ኩሽያ ቃꬂደ፥ ጽዮነ ደርያ፥ የሩሳላመ ካታማ ባብሲኖ።


\par }{\PP \VS{33}በእተ፥ ጎዳይ፥ ኡባፐ ዎልቃማ መꬍና ጎዳይ ቃንካቱዋ ዎልቃማ ዎልቃን ቃንጻና፤ አዱቄዳ ምꬃቱካ ቃንጸታና፤ ቃይ ቦንቼቴዳዋንቱካ ካዉሻና።

\VS{34}ጾሳይ ስኬዳ ዎራ ካልታን ቃንጻና፤ ሊባኖስካ ዎልቃማ ስንꬃን ኩንዳና።




\par }\Chap{11}{\SH ሳሮተꬃይ ኩሜዳ ካዉተꬃ
\par }
{\PP \VerseOne{1}እሰይ ዱሩማፐ አጫይ ከሳና፤ አ ጻጱዋፐ አይፍያ ታሺ ከሳና።
\XREF{}{{\XO 11:1 }{\XT{ሳፃ 5:5፤ 22:16}}}

\VS{2}መꬍና ጎዳ አያናይ፥ አꬌዳ ኤራተꬃነ አኬካ አያናይ፥ ዞርያነ ዎልቃ አያናይ፥ ኤራተꬃነ መꬍና ጎዳዉ ያይያ አያናይ አ ቦላ ሸምፓና።

\VS{3}መꬍና ጎዳዉ ያይያዋን እ ናሸቴ፤ ባረ አይፊ በኤዳዋን ጮ ፕርደና፤ ዎይ ባረ ሀይꬃይ ስሴዳዋን ጮ ፕርደና።

\VS{4}ሽን ህዬሳቶ እ ጽሉዋን ፕርዳና፤
\XREF{}{{\XO 11:4 }{\XT{2 ተስ. 2:8}}} ሳኣን ደእያ መቶታንቻቱ የዉዋካ እ ሱረተꬃን ፕርዳና። እ ባረ እንጻርሳ ጋትማን ሳኣ ሾጫና፤ ባረ ዶና ሸምፑዋን ኢታቱዋ ዎꬋና።

\VS{5}ጽሎተꬃይ አ ጼሳዉ ዳንጮ ግዳናዋ፤ አማነትያዌካ አ ምይያዉ ሳቂያ ግዳናዋ።
\XREF{}{{\XO 11:5 }{\XT{ኤፈ. 6:14}}}


\par }{\PP \VS{6}ጄሪ ዶርሳ ማራና እትፐ ደአና፤
\XREF{}{{\XO 11:6 }{\XT{ኢሳ. 65:25}}} ማሂካ ዴሻ ማራና እትፐ ግሳና፤ ሚዛ ማራና፥ ጋሙዋ ማራናነ እትፐ ሄመታና፤ ጉꬃ ናእ ኡንቱንታ ሄማና።

\VS{7}ሚዛታነ ባባንꬃ ጌተትያ ዶአይ እትፐ ማና፤ ኡንቱንቱ ማራቱካ እትፐ ግሳና፤ ጋሙ ቦራዳን ኡቱላ ማና።

\VS{8}ꬋንꬃ ꬋምያ ናአይ ሾሻ ኦላን ካአና፤ ꬋንꬃ ዱꬄዳ ናአይ ዎꬍያ ሾሻ ኦላን ባረ ኩሽያ የዳና።

\VS{9}ታ ጌሻ ደርያን ኦንነ ቆሄተና፥
\XREF{}{{\XO 11:9 }{\XT{እምባ. 2:14}}} ዎይ ባየና፤ አያዉ ጎፐ፥ አባይ ሃꬃን ኩምያዋዳን፥ ሳአይ መꬍና ጎዳ ኤርያዋን ኩማና።


\par }{\SH በቴዳ አሳይ ስምያ ስሙዋ
\par }
{\PP \VS{10}ሄ ጋላስ እሰይ ጻጱ አሳዉ ማላታ ግዲደ ኤቃና፤ ካዉተꬃ ኡባይ አ ኮያና፤ እ ደእያ ሳአይካ ቦንቼታና።
\XREF{}{{\XO 11:10 }{\XT{ሮመ 15:12}}}

\VS{11}ሄ ጋላስ ጎዳይ ባረ አሳ አቶተꬃ አሶረፐ፥ ግብጼፐ፥ ፓትሮሳፐ፥ ቶጵያፐ፥ ኤላማፐ፥ ባብሎነፐ፥ ሀማታፐነ አባ ዶናን ደእያ ቢታቱዋፐ ላኤንꬁዋ ዛር አካናዉ ባረ ኩሽያ የዳና።

\VS{12}ካዉተꬃቶ ማላታ እ ꬎቁ ኦꬂደ ደንꬃና፤ እስራኤልያፐ ላለቴዳዋንታ እትፐ ጋꬃና፤ ይሁዳፐ ፕስክ ጌዳዋንታካ ሳኣ ኦይዱ ሚዛናፐ እ ሺሻና።


\par }{\PP \VS{13}ሄዋፐ ጉይያን፥ ኤፍሬማ ቃናቲ አፐ ሻከታና፤ ቃይ ይሁዳ ዋይስያዋንቱካ ꬎቆለት ꬋያና። ኤፍሬመ ይሁዳ ቃናተና፤ ይሁዳይካ ኤፍሬማ ዋይሰና።

\VS{14}ኡንቱንቱ አዋይ ዉልያ ባጋን ደእያ ፕልስጼማ ጋድያ ቦላ ፓሊደ ዎꬋና፤ አዋይ ዶልያ ባጋን ደእያ አሳካ ኡንቱንቱ እትፐ ቦንቃና። ኡንቱንቱ ኤዶማ ቦላነ ሞኣባ ቦላ ባረንቱ ኩሽያ ዎꬃና፤ አሞናቱካ ኡንቱንቶ አዛዘታና።

\VS{15}መꬍና ጎዳይ ግብጼ ምይያን ደእያ ዞኦ አባ ኡባና መልሳና፤ ባረ ላጽያ ጫርኩዋና ባረ ኩሽያ ኤፍራጺሳ ሻፋ ቦላ ደንꬃና። ያቲደ አሳይ መላ ኤለካ ፕናና ማላ፥ ላፑን ቄር ሻፋ ከሲደ ሾጫና።
\XREF{}{{\XO 11:15 }{\XT{ሳፃ 16:12}}}

\VS{16}እስራኤልያ አሳይ ግብጼ ጋድያፐ ከስያ ዎደ ኦጊ ደኤዳዋዳን፥ አ አሳፐ አቴዳዋንቶ አሶረ ጋድያፐ ከስያ ኦጊ ደአናዋ።




\par }\Chap{12}{\SH ጋላታ የꬃ
\par }
{\PP \VerseOne{1}ሄ ዎደ ህንተ ሀዋዳን ያጋና፦

\par }{\BB \par }
{\Q “አቤት መꬍና ጎዳዉ፥ ኔን ታና ሀንቀታዳ፤

\par }{\QB ሀንቁዋፐካ ስማዳ፤

\par }{\QB ያታደ ታና ምንꬃዳ።

\par }{\QB ሄዋ ድራዉ፥ ታን ኔና ጋላታይ።


\par }{\BB \par }
{\Q \VS{2}“በእተ፥ መꬍና ጎዳይ ታ አቶተꬃ፤\XREF{}{{\XO 12:2 }{\XT{ከሳ 15:2፤ ማዝ. 118:14}}}

\par }{\QB ታን አን አማነታደ፥ ያይከ።

\par }{\Q አያዉ ጎፐ፥ መꬍና ጎዳይ፥

\par }{\QB ታዉ ዎልቃነ የꬃ።

\par }{\Q እ ታ አቶተꬃ ግዴዳ”

\par }{\MM ያጋና።


\par }{\PP \VS{3}አሽያ ፑልቶቱዋፐ ሃꬃ ህንተ ናሸቻን ዱቃና።

\VS{4}ሄ ጋላስ ቃይ ህንተ ሀዋዳን ያጋና፦

\par }{\BB \par }
{\Q “መꬍና ጎዳ ጋላትተ!

\par }{\QB አ ሱንꬃካ ጼስተ።

\par }{\Q አ ኦሶቱዋ ካዉተꬃቱዋ ኡባ ግዶን ኤርስተ።

\par }{\QB አ ሱንꬃይ ꬎቁ ꬎቁ ጌዳዋ አዋይተ።


\par }{\Q \VS{5}መꬍና ጎዳይ ዎልቃማ ኦሱዋ ኦꬄዳ ድራዉ፥

\par }{\QB አዉ የጽተ።

\par }{\Q ሀዌ ሳኣ ኡባን ኤረቶ።


\par }{\Q \VS{6}እስራኤልያ ጌሻይ ህንተ ግዶን

\par }{\QB ꬎቁ ꬎቁ ጌዳ ድራዉ፥

\par }{\QB ህንተኖ፥ ጽዮነን ደእያዋንቶ፥

\par }{\QB ሆምቦጭተ! ናሸቻዉ የጽተ!”

\par }{\MM ያጋና።




\par }\Chap{13}{\SH ጾሳ ሙራይ ሀራ አሳቱዋ ቦላ
\par }
{\R (13:1—23:18)

\par }{\PP \VerseOne{1}አሞጻ ናኣ ኢስያሳ ዉ ጾሳይ ባብሎነዋ ቆንጭስና በኤዳዌ ሀዋ።
\XREF{}{{\XO 13:1 }{\XT{ኢሳ. 47:1-15፤ ኤር. 50:1—51:64}}}


\par }{\PP \VS{2}መላ ደርያ ቦላ ባንድራ ኤስተ፤ ህንተ ቃላ ꬎቁ ኦꬂደ፥ ኡንቱንቶ ዋስተ፤ ኡንቱንቱ ካፓቱዋ ፐንግያና ገላና ማላ፥ ዉትተ።

\VS{3}ታን ሀንቀቴዳዋንታ ሙራና ማላ፥ ታ ጌሻቱዋ አዛዛድ፤ ታን ጾንያዋን ናሸትያ ታ ዎልቃማ ቶራንቻቱዋካ ጼሳድ።


\par }{\PP \VS{4}ጮራ አሳይ ጫቦትያዋዳን፥ ደርያ ሁጲያን ጫቦትያ ዋላሳ ስስተ! ቃይ ካዉተꬃቱ እትፐ ሺቂደ ሻቢረትያ ዋላሳ ስስተ! ኡባፐ ዎልቃማ መꬍና ጎዳይ ቶራንቻቱዋ ኦላዉ ሳልፕሴ።

\VS{5}መꬍና ጎዳይነ እ ባረ ሀንቁዋ ፖልሳናዉ ጎኤትያ ሚሻቱ ቢታ ኡባ ꬋይሳናዉ፥ ሃኮ ጋድያፐ፥ ሳሎቱዋ ጋጻፐ ዪኖ።


\par }{\PP \VS{6}መꬍና ጎዳ ጋላሳይ ማቴዳ ድራዉ ዬክተ! ሄ ጋላሳይ ኡባፐ ዎልቃማ ጾሳ ማታፐ ባሻዳን ያና።
\XREF{}{{\XO 13:6 }{\XT{ኢዩ. 1:15}}}

\VS{7}ሄዋ ድራዉ፥ ኩሽያ ኡባይ ህልስ ጋና፤ አሳ ኡባ ዎዛናይካ ሲላና።

\VS{8}ኡንቱንቱ ዳጋማና፤ ኦይꬃይነ ዬላይ ኡንቱንታ ኦይቃና። የሉ ኦይቄዳ ምሽራቲዳን፥ ኡንቱንቱ ኦይቀታና። ኡንቱንቱ ዳጋሚደ፥ እቱ እቱዋ ጼላና፤ ኡንቱንቱ ሶምኢካ ዳጋማን ቦጻና።

\VS{9}በእተ፤ መቀꬃ ኢሲደ፥ ይሉዋንነ ሱሎ ሀንቁዋን ጋድያ መላ ከሳናዉነ አን ደእያ ናጋራንቻቱዋ ꬋይሳናዉ፥ መꬍና ጎዳ ጋላሳይ ዬ።

\VS{10}ሳሉዋ ጾልንተቱነ ጾልንተቱዋ ጭታቱ ባረንቱ ፖኡዋ እመናን እጻና፤ አዋ አይፊ ዶሊደ ꬉማና፤ አግናይካ ፖኤናን አጋና።
\XREF{}{{\XO 13:10 }{\XT{ህዝ. 32:7፤ ማቶሳ 24:29፤ ማር. 13:24-25፤ ሉቃሳ 21:25፤ ሳፃ 6:12-13}}}


\par }{\PP \VS{11}ጾሳይ ሀዋዳን ያጌ፥ “ታን ሀ ሳኣ አ ኢታተꬃ ድራዉ፥ ኢታቱዋካ ኡንቱንቱ ናጋራ ድራዉ ሙራና። ታን ኦቶራንቻቶ ኦቶሩዋ ድጋና፤ መቀꬃ ኢታቱዋ ኦቶሩዋካ ካዉሻና።

\VS{12}አቴዳ አሳይ አልኦ ዎርቃፐ አꬊደ አልአና፤ ኦፊራ ዎርቃፐካ አꬊደ አልአና።

\VS{13}ሄዋ ድራዉ፥ ኡባፐ ዎልቃማ መꬍና ጎዳ ሀንቁዋን፥ አ ሀንቁዋ ሱሉዋ ጋላስ ታን ሳሎቱዋ ኮኮርሳና፤ ሳአይካ ባረ ደኢያሳፐ ካጻና” ያጌ።


\par }{\PP \VS{14}ሻንካፐ ባቃትያ ጋራዳን፥ ዎይ ሄምያ አሳይ ባይና ዶርሳ ዉድያዳን፥ አሳይ ኡባይ ባረ አሳኮ አሳኮ ስማና፤ ኡባይካ ባረ ቢታ ባቃታና።

\VS{15}ቤቴዳዌ ኦንነ ጫደታና፤ ኦይቀቴዳዌ ኦንነ ማሻን ሀይቃና።

\VS{16}ኡንቱንቱ ጉꬃ ናናይ ኡንቱንቱ ስንꬃን ቡሳከታና፤ ኡንቱንቱ ጎለቱካ ቦንቀታናዋ፤ ኡንቱንቱ ማጫ አሳቱዋናካ ዎልቃን ሀራ አቱማ አሳቱ ጋከታና።


\par }{\PP \VS{17}በእተ፥ ብራ ኮየና፥ ዎርቃንካ ናሸተና ሜዶና ጋድያ አሳቱዋ ታን ኡንቱንቱ ቦላን ደንꬃና።

\VS{18}ኡንቱንቱ ዎንዳፈቱ ዎዳላቱዋ ዎꬊኖ፤ ጉꬃ ናናቱዋካ የድ ማርክኖ፤ ኡንቱንቱ አይፊ ፑርጋእያ ናናቶካ ቃረተና።

\VS{19}ካዉተꬃቶ ቦንቹዋ፥ ቃይ ባብሎነ አሳዉካ አሌቆነ አዉ ግዴዳ ባብሎነ ጋድያ ጾሳይ ሶዶማዳንነ ጋሞራዳን አꬅ የጋና።
\XREF{}{{\XO 13:19 }{\XT{ዶመꬃ 19:24}}}

\VS{20}ሄ ጋድያን ሙለካ አሳይ ኡተና፤ ዎይ የለታፐ የለታ ጋካናዉካ ያን አሳይ ደኤና፤ አራባ አሳይካ ያን ባረ ዱንካንያ ቶለና፤ ዶርሳ ዉድያ ሄምያዋንቱካ ያን ባረንቱ ዉድያ አላጽሲኖ።

\VS{21}ሽን ያን ባዙዋ ዶአቱ አላጻና። ዎራካናቱ ኡንቱንቱ ጎልያ ኩማና፤ ጉታቱ ሄዋን ደአና፤ ባዙዋ ዴሻቱ ሄዋን ጉፓና።
\XREF{}{{\XO 13:21 }{\XT{ኢሳ. 34:14፤ ሶፎ. 2:14፤ ሳፃ 18:2}}}

\VS{22}ኡንቱንቱ ጎለቱዋን ባባርቂ ዋሳና፤ ኡንቱንቱ ቦንቾ ካትያ ጎለቱዋንካ ዎራካናይ ቦጫና። አ ዎዲ ማታቴዳ፤ ጋላሳይካ ጋምኤና።




\par }\Chap{14}{\SH እስራኤልያ አሳይ ኦሞዱዋፐ ስማና
\par }
{\PP \VerseOne{1}መꬍና ጎዳይ እስራኤልያ አሳዉ ቃረታና፤ እስራኤልያካ ዛረꬂደ ዶራና። ኡንቱንታ ኡንቱንቱ ቡዞ ጋድያን ዎꬃና፤ እማꬃቱ ዪደ ኡንቱንቱና ጋከቲደ፥ እስራኤልያ አሳና እትፐ ደአና።

\VS{2}ዳሮ ካዉተꬃይ እስራኤልያ አሳ አኪደ፥ ኡንቱንቱ ሳኣ አሀና፤ እስራኤልያ አሳይ ካዉተꬃቱዋ ማጫነ አቱማ ቆማዳን፥ መꬍና ጎዳ ጋድያን ሞዳና። ኡንቱንቱ ባረና ኦሞዴዳዋንታ ኦሞዳና፤ ባረና ኡቁኔዳዋንታካ ሞዳና።


\par }{\SH ባብሎነ ካቲ ዱፉዋን ገሌዳ ገሉሳ
\par }
{\PP \VS{3}መꬍና ጎዳይ ህንተና ህንተ ቱጋፐ፥ መቱዋፐነ ህንተ ሞደቴዳ ኢታ አይለተꬃፐ ሸምፕሴዳ ጋላስ፥

\VS{4}ህንተ ባብሎነ ካትያ ቦላ ሀዋዳን ያጊደ ቅሊጫና፤ “ኡቁንያዌ ዋን አጌዴ፤ አ ሀንቁዋ ሱሉካ ዋን አቴዴ!

\VS{5}መꬍና ጎዳይ ካዉተꬃቱዋ ጻምኣነ ሞድያዋንቱ ጋትማ መንꬄዳ።

\VS{6}ኡንቱንቱ አሳ ዉርሰꬅ ባይና ሀንቁዋን ሾጬድኖ። ባረንታ ጾኔዳ አሳቱዋ ቃንጸናን ኡንኤꬂደ ደኤድኖ።

\VS{7}ቢታ ኡባይ ኡንቱንቱፐ ሸምፒደ፥ ዎፓን ደኤ፤ አሳይካ የꬃ የጼ።

\VS{8}ሀራይ አትና፥ ዝጋቱካ ሊባኖሳ ጽደቱካ፥ ካትያ ኩንደꬃን ናሸቲደ፤ ‘ኔን ካዉሻደ ዎꬎደፐ፥ ኑና ቃንጻናዉ ይያዌ ባዋ’ ያጊኖ።


\par }{\PP \VS{9}“ኔን ይያ ዎደ፥ ስኦሊ ኔና ሞካናዉ ህርክን ጊጌዳ፤ እ ካሰ ጋድያ ካለꬄዳ አሳቱዋ ሞይትለቱዋ ኔና ሳሮታናዳን ደንꬄ፤ ቃይ ካሰ ካዉተꬃቶ ካትያ ግዴዳ ኡባቱዋካ ኡንቱንቱ አራታፐ ደንꬅ ኤሴ።

\VS{10}ኡንቱንቱ ኡባይካ ሀዋዳን ያጋና፤ ‘ሄኮ ኔንካ ኑዋዳን፥ ዎልቃ ꬋያዳ፤ ኔንካ ኑ ማላ ግዳዳ!

\VS{11}ካሰ ዲꬃ ዲጺደ ሳቢያ ነ ቦንቹ ስኦልያን ዱገ ገሌዳ። ዱቻቱ ኔን ግስያ ግሱዋ፤ ጉጹነቱካ ኔን ማይያ አፍላ ግዳና’ ያጋና።


\par }{\PP \VS{12}“ኔኖ ዎንታ ናአዉ፥ ባካልያዉ፥ ሳሉዋፐ ዋና ኩንዳዲ! ኔኖ ካዉተꬃ ካዉሼዳዎ፥ ዋና ቃንጸታደ ሳኣን ዎꬋአዲ!\XREF{}{{\XO 14:12 }{\XT{ሳፃ 8:10፤ 9:1}}}

\VS{13}ኔን ነ ዎዛናን፥ ‘ታን ሳሉዋ ከሳና፤ ታ ካዉተꬃ አራታካ ጾሳ ጾልንተቱዋፐ ቦላና ꬎቃን ዎꬃና፤ ሁጲሳ ባጋ ጋጻን፥ ያአይ ሺቅያ ደርያ ሁጲያን ኡታና።
\XREF{}{{\XO 14:13 }{\XT{ማቶሳ 11:23፤ ሉቃሳ 10:15}}}

\VS{14}ሻረቱ ደእያ ꬎቃፐካ ሁጲያዉ ፑደ አꬋና፤ ታን ታና ኡባፐ ꬎቂያ ጾሳ ማላ ኦꬃና’ ያጋዳ።

\VS{15}ሽን ኔን ስኦልያን፥ ህርክ ጪማ ኦላን ዱገ የገታዳ።


\par }{\PP \VS{16}“ኔና በእያዋንቱ፥ ‘ቢታ ቃꬄዳዌ፥ ካዉተꬃቱዋ ኮኮርሴዳዌ፥

\VS{17}ሳኣ ባዙዋ ከሴዳዌ፥ ሳኣን ደእያ ካታማቱዋካ አꬅ የጌዳዌ፥ ባረ ቃሾ አሳቱዋካ ጎለ የደናን ድጌዳ ብታኒ ሀዌ?’ ያጊደ ትሽ ኦꬅ አኬኪደ ጼላና።


\par }{\PP \VS{18}“ካዉተꬃቱዋ ካተቱ ኡባይ ባረ ዱፉዋን ዱፉዋን ቦንቹዋን ግሳና።

\VS{19}ሽን ኔን እጸቴዳ ታሽያዳን፥ ነ ዱፉዋፐ ጋጻ ኦለታዳ፤ ነ አሃይ ማሻን ጫደት ሀይቄዳ አሃን፥ ቃይ ኦላን ደእያ ሹቻቱዋኮ ዱገ ዎꬍያዋንቱ አሃን ካመቴዳ። ኔን ገድያን የደርሴዳ አሃ ማላ ግዳዳ።

\VS{20}ኔን ሞጉዋካ ኡንቱንቱና እትፐ ሞገታካ፤ አያዉ ጎፐ፥ ኔን ነ ጋድያ ባይዛዳ፤ ነ አሳካ ዎꬋዳ። ኢታ ኦꬅያዋንቱ ሱንꬃይ ላኤንꬆ ሙለካ ጼሰቶፖ።

\VS{21}ኡንቱንቱ አዎቱዋ ናጋራ ድራዉ፥ ናናቱዋ ዎꬋናዉ ጊግስተ፤ ሄዌ ꬋዮፐ ኡንቱንቱ ደንዲደ፥ ጋድያ ላታና፤ ሳኣ ኡባካ ካታማ ሳላላ ኦꬃና” ያጋና።


\par }{\SH ጾሳይ ባብሎነ ቢታ ꬋይሳና
\par }
{\PP \VS{22}ኡባፐ ዎልቃማ መꬍና ጎዳይ ሀዋዳን ያጌ፤ “ታን ኡንቱንቱ ቦላን ደንዳና፤ ኡንቱንቱ ሱንꬃ፥ ኡንቱንቱ አቶተꬃ፥ ኡንቱንቱ ዘረꬃነ ኡንቱንቱ የለታ ባብሎነፐ ꬋይሳና።

\VS{23}ታን ባብሎነ ጉታታ ደኢያሳነ ሃꬃይ ኤልያሳ ኦꬃና፤ ባሻ ፑጻን ታን አ ፕታና። ታን ኡባፐ ዎልቃማ መꬍና ጎዳይ ሀዋ ኦዳይ” ያጌ።


\par }{\SH ጾሳይ አሶረቱዋ ꬋይሳና
\par }
{\PP \VS{24}ኡባፐ ዎልቃማ መꬍና ጎዳይ ሀዋዳን ያጊደ ጫቄዳ፤ “ታን ሀልቼዳዋዳን ሀናና፤ ታን ቆፔዳዋዳንካ ፖለታና።
\XREF{}{{\XO 14:24 }{\XT{ኢሳ. 10:5-34፤ ናሆማ 1:1—3:19፤ ሶፎ. 2:13-15}}}

\VS{25}ታን አሶረ ጋድያ ብታንያ ታ ጋድያን መንሬꬃና፤ ታ ደረቱዋ ሁጲያን ታን አ የꬋና፤ አ ሞርገ ምꬃይ ኡንቱንቱ ቦላፐ፥ አ ቶኩካ ኡንቱንቱ ሀሽያፐ ክቻና” ያጌዳ።

\VS{26}ሳአዉ ሙልያዉ ቆፈቴዳ ቆፋይ ሀዋ፤ ካዉተꬃቱዋ ኡባ ቦላን ምጨቴዳ ኩሺካ ሀዋ።

\VS{27}ኡባፐ ዎልቃማ መꬍና ጎዳይ ሀዋ ቆፔዳ ድራዉ፥ አ ኦን ድጋናዉ ዳንዳዪ? አ ኩሺካ ምጨቴዳ፤ ሄዋ ኦን ጉየ ዛራናዉ ዳንዳዪ?


\par }{\SH ጾሳይ ፕልስጼማቱዋ ꬋይሳና
\par }
{\PP \VS{28}ካቲ አካዝ ሀይቄዳ ላይꬅ ኦደቴዳ ቃላይ ሀዋዳን ያግያዋ፤
\XREF{}{{\XO 14:28 }{\XT{2 ካታ. 16:20፤ 2 ኦዱዋ 28:27}}}

\VS{29}“ህንተኖ ፕልስጼማ አሳቶ ኡባቱካ፥ ህንተና ሾጬዳ ጻምአይ መኤዳ ድራዉ ናሸቶፕተ፤ አያዉ ጎፐ፥ ሄ ሾሻ ዛርያፐ ሀሱ ከሳና፤ አ ዘረꬃይካ ቃይ ፓልያ ሾሻ ግዳናዋ።
\XREF{}{{\XO 14:29 }{\XT{ኤር. 47:1-7፤ ህዝ. 25:15-17፤ ኢዩ. 3:4-8፤ አሞጻ 1:6-8፤ ሶፎ. 2:4-7፤ ዛካ. 9:5-7}}}

\VS{30}ህዬሳቱዋ ባይራ ናናይ ቁማ ማና፤ መቶታንቻቱ ዎፑ ጊደ ግሳና። ሽን ታን ነ ዛርያ ኮሻን ዉርሳና፤ ቃይ ኔፐ አቴዳዋንታካ ዎꬋና።


\par }{\PP \VS{31}“ኔኖ ፐንግያዉ፥ ዬካ! ኔኖ ካታማዉ፥ ዋሳ! ህንተኖ ፕልስጼማ አሳዉ ኡባዉ፥ ህንተ ኡባይካ ህርጋን ሙሽተ! አያዉ ጎፐ፥ ሁጲሳ ባጋፐ ጩዋይ ከሲደ ዬ፤ ሄ ጭታፐ ዱጺደ ጉየ አትያዌ ባዋ።

\VS{32}ካዉተꬃይ ኪቴዳዋንቶ ዋጊደ ዛራኔ? መꬍና ጎዳይ ‘ጽዮኖ ኬጼ፤ ቆሄቴዳ አ አሳይ እ ግዶን ቆሰት አትያሳ ደሜዳ’ ያጋና” ያግያ ቃላይ ኦደቴዳ።




\par }\Chap{15}{\SH ጾሳይ ሞኣባ ቢታ ꬋይሳና
\par }
{\PP \VerseOne{1}ሞኣባ ቢታዉ ጾሳይ ኦዴዳ ቃላይ ሀዋ:\XREF{}{{\XO 15:1 }{\XT{ኢሳ. 25:10-12፤ ኤር. 48:1-47፤ ህዝ. 25:8-11፤ አሞጻ 2:1-3፤ ሶፎ. 2:8-11}}} ሞኣበን ደእያ ኤራ ግያ ካታማይ እት ቃማ ኮለቲደ ꬋዬዳ፤ ቃይ ሞኣበን ደእያ ቂራ ግያ ካታማይካ እት ቃማ ኮለቲደ ꬋዬዳ።

\VS{2}ድቦና ካታማ አሳይ ባረንቱ ኤቃ ጎልያን ዬካናዉ ꬎቃ ሳኣ ከሴድኖ። ሞኣባ ጋድያ አሳይ ናቦነ መዳባ ግያ ካታማቶ ሄዋዳን ዬኬ። ሁጲ ኡባይ ቦአትክቼዳ፤ ቡቻ ኡባይካ ሜደቴዳ።

\VS{3}ኦጊ ደእያ ሳን ኡባን ኡንቱንቱ ማቃ ማዬድኖ፤ ጎልያ ቦላን ደምባይ ኬጾሳንነ ዳባባ ቦላ ኡባን ኡንቱንቱ ዬኪኖነ አፎꬃ ሆልሳዪኖ።

\VS{4}ሀሰቦና ካታማ አሳይነ ኤልኣለ ካታማ አሳይ ዋሲኖ፤ ኡንቱንቱ ዋሱዋ ኮሻይካ ያሃጻ ግያሳ ጋካናዉ ስሰቴ። ሄዋ ድራዉ፥ ኦላዉ ዳንጬዳ ሞኣባ ዎታዳራቱ ባረንቱ ኮሻ ꬎቂሲደ ዋሴድኖ፤ ኡንቱንቱ ሸምፑካ ኡንቱንቱ ጋርሳን ኮኮሬዳ።

\VS{5}ታን ሞኣባዉ ዎዛናፐ ዬካድ፤ አን ደእያ አሳይ ጾኣሮነ ኤግላት-ሻሊሽያ ግያ ካታማቶ ባቃቴዳ። ኡንቱንቱ ሉሂታ ኦግያን ዬኪደ ቢኖ፤ ባጋቱ ቃይ ሆሮናይማ ብያ ኦግያን፥ ባረንቱ ባሻ ድራዉ፥ ዋሱዋ ጹሊኖ።

\VS{6}ንምሪማ ሃꬃቱ ቶኤድኖ፤ ማታይ መሌዳ፤ አጫይካ ሹሌዳ፤ እርጻባይ ኡባይካ ꬋዬዳ።

\VS{7}ሄዋ ድራዉ፥ ኡንቱንቱ ባረንቱ ሺሼዳ አቁዋነ ምንጃ ቶክ አኪደ፥ አሃያ ግያ ምꬃይ ደእያ ዎምባፐ ሄፍንꬃ አፊኖ።

\VS{8}ሞኣባ ዩሹ ኡባይ ዋሶ ጻላላ ግዴዳ፤ ኡንቱንቱ ዋሱ ኤግላይማነ ብኤር-ኤሊማ ጋካናዉ ስሰቴ።

\VS{9}ድሞና ካታማ ሃꬃቱ ሱꬃ ጻላላ ግዴድኖ፤ ታን ድሞና ካታማ ቦላ ሄዋፐካ ዳርያዋ አሀና። ሞኣባፐ ከስ አኪደ ይያዋንቱ ቦላነ ሄ ጋድያን ፓጻ አቲደ ደእያዋንቱ ቦላ ጋሙዋ የዳደ ዉርሳና።




\par }\Chap{16}{\SH ሞኣባዉ ህዶታይ ባዋ
\par }
{\PP \VerseOne{1}ሞኣባ አሳይ ባዙዋ ብያ ኦግያን ደእያ ሰላአ ካታማፐ ያላጋ ዶርሳ ኦርገቱዋ የሩሳላመን ደእያ ቢታ ሞድያዎ የድተ።

\VS{2}ሞኣባ ማጫ አሳይ ባረንቱ ደእያ ጎልያፐ ጋጻን ላለቴዳ ካፎቱዋዳን፥ አርኖና ሻፋ ፕንያ ሳኣን ላለታና።


\par }{\PP \VS{3}ሞኣባ አሳይ ይሁዳ አሳ ሀዋዳን ያጋና፤ “ኑና ዞርተ፤ ሱረ ፕርድተ፤ ሴታ ጋላሳን ህንተ ኩዋ ቃማዳን ኩዋይተ። የደርሰትያዋንታ ቆስተ፤ ባቃት ዬዳዋንታካ አꬅ እሞፕተ።

\VS{4}ሞኣባፐ የደርሴቴዳዋንቱ ህንተ ግዶን ደእኖ፤ ኡንቱንታ ꬋይስያዋንቱፐ ኡንቱንቱ ቆሰት አትያሳ ግድተ። ኡንቱንታ ኡቁንያዋንቱ ዉሬድኖ፤ ባሻይ አቴዳ፤ ኡንቱንቱ ቱጋይያዋንቱካ ጋድያፐ ꬋዬድኖ።

\VS{5}ሄዋፐ ጉይያን፥ እት ካተቱዋ አራታይ አገና ሲቁዋን ኤቃና፤ ሄ አራታን፥ ዳዊታ ዱንካንያን እት አማነትያ ዳናይ ኡታና። እ ሱረተꬃ ኮያና፤ ጽሎተꬃ ኦꬃናዉካ ኤሌላና” ያጋና።


\par }{\PP \VS{6}ይሁዳ አሳይ ሀዋዳን ያጋና፤ “ሞኣባ ጋድያ አሳይ አይ ኬና ኦቶረትንቶ፥ ኑ ኡንቱንቱ ኦቶሩዋባ ስሴዶ፤ ኡንቱንቱ አዩዋነ ኡንቱንቱ ሸቃካ ስሴዶ፤ ሽን ኡንቱንቱ ኦቶሩ ሀዳ” ያጋና።


\par }{\PP \VS{7}ሄዋ ድራዉ፥ ሞኣበ ዬኮ፤ አሳይ ኡባይካ ሞኣባዉ ዬኮ፤ ቂርሄሬሳ ካታማን ህንተ ደእያ ዎደ ሜዳ ሎኦ ቁማ ሀሳዪደ ዬክተ።

\VS{8}ሀሰቦና ሾይቃቱነ ሲብማ ዎይንያ ቶክያ ሳአቱ ꬋዬድኖ፤ ኡንቱንቶ ታሺ ያእዜራ ጋኪደ፥ ባዞ ዛኤዳ ዶረቴዳ ዎይነቱዋ ካዉተꬃቱዋ ካፓቱ የደርሲደ ꬋይሴድኖ፤ ኡንቱንቱ አጫይካ ዛኢደ፥ አባ ፕኔዳ።

\VS{9}ታን ያእዜራ ካታማዉ ዬክያዋዳን፥ ሲብማ ካታማ ዎይነቶካ ዬካይ። ሀሰቦናነ ኤልኣለ ካታማቶ፥ ታን ታ አፎꬃን ህንተና ሆልሳያይ። አያዉ ጎፐ፥ ህንተ ምꬃ አይፍያነ ህንተ ቦቴዳ ካꬃ ቦላን ኦላ ዋሱ ደንዴዳ።

\VS{10}ካꬃ አይፍያን ኩሜዳ ሾይቃፐ ናሸቻይነ ሀሹ ጉሳይ አከቴዳ። ዎይንያ ቶክያ ሳንካ ማዝሙሪ የጸተና። ናሸቻን ዎይንያ ቴራ ጉምእያ ሳኣን ጉምእያባይ ባዋ። ታን ጉምእያዋንቱ እልልያ እልልሳካ ꬋይሳድ።

\VS{11}ሄዋ ድራዉ፥ ታ ዎዛናይ ሞኣባዉ፥ ታ ጋርሳ አሳተꬃይካ ቂርሄሬሳዉ ዲꬃዳን ዋሴ።

\VS{12}ሞኣበ ባረ ꬎቃ ሳኣ ቦፐነ፥ ጮ ባረና ዳቡርሴ፤ ቃይ እ ባረ ኤቃ ጎልያ ዎሳናዉ ቦፐካ፥ ሄዌ አ አይነ ማደና።


\par }{\PP \VS{13}መꬍና ጎዳይ ካሰቲደ፥ ሞኣበዋ ኦዴዳ ቃላይ ሄዋ።

\VS{14}ሽን ሀእ መꬍና ጎዳይ ሀዋዳን ያጌ፤ “ኮንትራትያ ኦሳንቻ ላይꬃ ፓይዱዋዳን፥ ሞኣባ ቦንቹነ አ ጮራተꬃይ ሄዙ ላይꬃቱዋ ግዶን ዉራና፤ አን አትያ አሳቱካ አማሬዳዋንታነ ዎልቃይ ባይናዋንታ ግዳናዋንታ” ያጌ።




\par }\Chap{17}{\SH ጾሳይ ሶርያነ እስራኤልያ ሙራና
\par }
{\PP \VerseOne{1}ዳማስቆ ካታማባ ጾሳይ ሀዋዳን ያጌ፤ “በእተ፥ ሀዋፐ ስንꬃናዉ ዳማስቁ ካታማ ግድያዌ አታና፤ እ ኮለꬃ ዶርያ ግዳናዋ።
\XREF{}{{\XO 17:1 }{\XT{ኤር. 49:23-27፤ አሞጻ 1:3-5፤ ዛካ. 9:1}}}

\VS{2}አሩራ ካታማቱ አሳይ ደኤና ሳኣ ግዳናዋንታ፤ ሄዋን መህያ ዉዲ አላጻና፤ ኡንቱንቱ ያሽስያዌካ ደኤና።

\VS{3}ኤፍሬመፐ ጌሳቱ፥ ዳማስቆፐካ ካዉተꬃይ ꬋያና፤ ሶርያ አሳፐ አቴዳዋንቱ እስራኤልያ አሳ ቦንቹዋ ማላ ግዳናዋንታ። ታን፥ ኡባፐ ዎልቃማ መꬍና ጎዳይ ሀዋ ኦዳይ” ያጌ።


\par }{\PP \VS{4}ጾሳይ ሀዋዳን ያጌ፤ “ሄ ጋላስ እስራኤልያ ቦንቹ ቃረታና፤ አ ሞꬉካ ሾራና።

\VS{5}እስራኤሊ ጫክያዌ ኤቁዋን ደእያ ካꬃ ሺሽ ኦይቂደ፥ ማቃ ዛዋፐ ቃንጽ ቃንጽ ጫክያዋ ማላ ግዳናዋ፤ ዎይ ራፋይማ ዛንጋራን ካꬃ ጫኪደ፥ ፑሻሌዳ ሳ ማላ ግዳናዋ።

\VS{6}ዎጋራ ቃꬅ ስምና፥ ጼራን ላኡ ዎይ ሄዙ ቃርመ አይፈቱ አትያዋዳን፥ ዎይ ዳሻ ግዶን ኦይዱ ዎይ እቼሹ አይፈቱ አትያዋዳን፥ እስራኤልያፐ ቃርመቱ አታና” ያጌዳ። ሄዋ መꬍና ጎዳይ፥ እስራኤልያ ጾሳይ ሃሳዬዳ።


\par }{\PP \VS{7}ሄ ጋላስ አሳይ ባረና መꬌዳዋኮ ጼላና፤ ባረንቱ አይፍያካ እስራኤልያ ጌሻኮ ዛራና።

\VS{8}ኡንቱንቱ ባረንቱ ኩሽያን ጊግሴዳ ያርሽያ ሳኣ ጼልክኖ፤ አሼሮ ግያ ኤቃት ምስልያ ግድናካ፥ እጻና ጩዋይያ ሳኣ ግድናካ፥ ኡንቱንቱ ባረንቱ ብራꬍያን መꬌዳዋን አማነትያዋ አጋና።


\par }{\PP \VS{9}ሄ ጋላስ እስራኤልያ አሳ ጋሱዋን ሂዌቱዋነ አሞረቱዋ ካታማቱ ላለቴዳዋዳን፥ ኡንቱንቱ ምኖ ካታማቱ ላለታና፤ ሄ ካታማቱ መላ ግዳናዋንታ።

\VS{10}አያዉ ጎፐ፥ ህንተ ህንተና አሽያ፥ ጾሳ ዶጌድታ፤ ህንተ ባቃት አትያ ዎጋ ዛላካ ሀሳይበይክታ። ሄዋ ድራዉ፥ ኔን ሎኦ ምꬃቱዋ ቶኮፐካ፥ ካረ ጋድያፐ ዬዳ ሎኦ አታክልትያ ቶኮፐካ፥

\VS{11}ነ ቶኬዳ ጋላስ ኡንቱንቱ ድጪንቶካ፥ ቃይ ነ ዘሬዳ ዎንታ ኔ ኡንቱንታ ጪሽስንቶካ፥ ነ ካዩዋነ ነ ፓጻናዉ ዳንዳየና ሳኩዋ ጋላስ ሄ ጫኩ ጋኬዳ ካꬃይ ባቃት ꬋያና።


\par }{\SH ሞርከ ካዉተꬃቱ ጾነቴድኖ
\par }
{\PP \VS{12}በአ፥ ዳሮ አሳይ ጉሜ፤ ኡንቱንቱ አባ ቤታዳን ጉሚኖ። ቃይ ካዉተꬃቱ ዋሲኖ፤ ኡንቱንቱ ዎልቃማ ሃꬃዳን ዋሲኖ። ኡንቱንቶ አየ አና።

\VS{13}ካዉተꬃቱ ዳሮ ሃꬃቱዋ ጉንꬃዳን ጉሚኖ፤ ሽን ጾሳይ ኡንቱንታ ሴራና፤ ኡንቱንቱ ደርያ ሁጲያን ደእያ ሱላይ ጫርኩዋን ደንድያዋዳንነ ጎቲ ደንꬅያ ባናዳን፥ የደርሰቲደ፥ ሃኮ ሳ ባቃታና።

\VS{14}ሳአይ ቃምያ ዎደ፥ ኡንቱንቱ ሻቢረታና፤ ሳአይ ዎንታናፐ ካሰቲደ፥ ኡንቱንቱ ꬋያና፤ ኑዋ ዎልቃን አክያዋንቱ ካጫይነ ኑና ቦንቂያዋንቱ ሳማይ ሀዋ።




\par }\Chap{18}{\SH ጾሳይ ቶጵያ አሳባ ኦዴዳ ቃላ
\par }
{\PP \VerseOne{1}ቶጵያ ሻፋቱዋፐ ሄፍንꬃ ባጋና ደእያ ቀፈቱ ጊረትያ ቢታዉ አየ አና!\XREF{}{{\XO 18:1 }{\XT{ሶፎ. 2:12}}}

\VS{2}ሄ ጋዲ ኪተትያ አሳቱዋ ናይለ ሻፋ ቦላና ኪቴ፤ ቃይ ሾምቦቁዋ ዎልዎሉዋን ዎꬂደ፥ ሃꬃቱዋ ቦላናካ ኪቴ። ህንተኖ፥ ድርቢያ ኪተትያዋንቶ፥ እት አዱሳነ ሊቆ አሳኮ ቢተ፤ ማታይ ሃኩ ያይያ አሳኮ፥ ዎልቃማነ ጾንያ ካዉተꬃ ግድያ፥ ሻፋይ ኡንቱንቱ ጋድያ ግዱዋን ሻኪደ ጎግያ ጋድያ አሳኮ ቢተ።


\par }{\PP \VS{3}ህንተኖ፥ ሳኣን ደእያ ኡባ ገደ፥ ህንተኖ፥ ጋድያን ደእያዋንቶ፥ ደረቱዋ ቦላን ማላታይ ኤቂያ ዎደ፥ ህንተ በአና፤ ቃይ ማላካታይካ ፑነትያ ዎደ፥ ህንተ ስሳና።

\VS{4}አያዉ ጎፐ፥ መꬍና ጎዳይ ታዉ ሀዋዳን ያጌዳ፤ “ሳአይ ሴታ ጋላሳ ግድያ ዎደ ከስያ ዎልቃማ ምሹዋዳን፥ ቃይ ካꬃ ጫክያ አግናን ሆምቢያ ቃማን ሺቅያ ከተርሳዳን፥ ታን ጮኡ ጋደ፥ ታ ደእያ ሳኣፐ ዱገ ጼላና” ያጌዳ።

\VS{5}ካꬃ ጫክያ ዎድያፐ ካሰ፥ ጪሻይ ኮለት ስምና፥ ዎይንያ አይፊ ቴርያ ዎደ፥ እ ጹንቂያ ባጫን አ ጼራ ጹንቂክቻና፤ ዳሽያ ማራ ዳሻካ እ ድጋና።

\VS{6}ኡንቱንቱ ኡባይካ ደርያ ሁጲያን ደእያ፥ ምያዋ ዎችያ ካፎቶነ ሳኣ ዶአቶ አታና፤ ምያዋ ዎችያ ካፎቱ ባልጉዋ፥ ሳኣ ዶአቱ ቦንያ ኡንቱንታ ሚደ ሻጫና።


\par }{\PP \VS{7}ሄ ዎደ አዱሳነ ሊቆ አሳፐ፥ ማታይ ሃኩ ያይያ አሳፐ፥ ዎልቃማነ ጾንያ ካዉተꬃፐ፥ ቃይ ሻፋይ ኡንቱንቱ ጋድያ ግዱዋን ሻኪደ ጎግያ ጋድያ አሳፐ፥ ኡባፐ ዎልቃማ መꬍና ጎዳዉ እሞታይ ጽዮነ ደርያ፥ መꬍና ጎዳ ሱንꬃይ ደእያ ሳኣ ያና።




\par }\Chap{19}{\SH ጾሳይ ግብጻ ሙራና
\par }
{\PP \VerseOne{1}ግብጼ ቢታ ጾሳይ ሀዋዳን ያጌ፤
\XREF{}{{\XO 19:1 }{\XT{ኤር. 46:2-26፤ ህዝ. 29:1—32:32}}} “በእተ፥ መꬍና ጎዳይ ድርቢያ ሻርያ ቶጊደ፥ ግብጼ ዬ። ግብጼ ኤቃቱ አ ስንꬃን ኮኮራና፤ ግብጼ አሳ ዎዛናይካ ኡንቱንቱ ግዶን ሲላና” ያጌ።


\par }{\PP \VS{2}ኡባፐ ዎልቃማ ጾሳይ ሀዋዳን ያጌ፤ “ታን ግብጼ ጋድያ አሳ ግብጼ አሳ ቦላ ደንꬃና፤ ኡንቱንቱ ባረንቱ ግዶን እሻይ እሻና፥ ሾሩ ሾሩዋና፥ ካታማይ ካታማና፥ ካዉተꬃይ ካዉተꬃና ኦለታና።

\VS{3}ግብጼ አሳ አያናይ ጋገታና፤ ታን ኡንቱንቱ ሀልቹዋ ሀዳ ኦꬃና። ኡንቱንቱ ኤቃቱዋነ ሞይትልያ ሃሳይስያ አሳቱዋ፥ ካይያዋንታነ ሻሬቾቱዋ ዞረታ ኦቻና።

\VS{4}ቃይ ታን ግብጼ ጋድያ አሳ እት መቀꬅ ባይና ጎዳ ኩሽያን አꬃደ እማና፤ እት መቀꬅ ባይና ካቲ ኡንቱንታ ሞዳና” ያጌ ኡባፐ ዎልቃማ መꬍና ጎዳይ።


\par }{\PP \VS{5}ናይለ ሻፋ ሃꬃይ መላና፤ ሻፋይካ ሌላን ሌላን መል አጋና።

\VS{6}ዜሮ ሃꬃቱ ጽንቃና፤ ግብጼ ፑልቶቱ ጉጻናነ ቶአና። ሾምቦቆቱነ ጫረቱ ሹላና፤

\VS{7}ናይለ ሻፋ ማታን ደእያ ሳአቱ፥ አባ ማታቱ ኡባይ ኮለት መላ ግዳና። ናይለ ሻፋ ማታን ዘሬዳባይ ኡባይ መላና፥ ላለታናነ ꬋያና።

\VS{8}ሞልያ ኦይቂያዋንቱ ካዮታና። ናይለ ሻፋን ግትያ የግያ ኡባቱ ዬካና፤ ሃꬃን ግትያ የግያዋንቱካ ዶጫና።

\VS{9}ፓተቴዳ ታልባፐ ሊኑዋ ኦꬅያዋንቱ፥ ቃይ ቦꬃ ፑቱዋ ማዩዋ ዳድያ ሸማይነቱካ ዬላታና።

\VS{10}ሽማይነቱነ ከራ ኦꬅያ ኡባቱካ ካዮታና።


\par }{\PP \VS{11}ጾኣነ ካታማ ሞድያዋንቱ ሙለካ ኤያ፤ አꬌዳ ኤራንቻ ግያ ግብጼ ካትያ ዞርያዋንቱ ዞሪካ ዳማ። ያትና፥ ህንተ ግብጼ ካትያዉ፥ “ኑን አꬌዳ ኤራንቻቱዋ ናናቱዋ፤ ኑን በን ካተቱ ናናቱዋ” ጋናዉ ዋኒደ ዳንዳዪቴ?

\VS{12}ነ አꬌዳ ኤራንቻ አሳቱ ያትና ሀእ ሀቃን ደኢኖ? ኡባፐ ዎልቃማ መꬍና ጎዳይ ግብጼ ቦላ ኦꬃናዉ ሀልቼዳዋ አነ ኡንቱንቱ ነዉ ኦድኖነ ኔና ኤርስኖ።

\VS{13}ጾኣነ ካታማ ሞድያዋንቱካ ኤዬድኖ፤ መምፒሳ ካታማ ሞድያዋንቱካ ጭመቴድኖ። ግብጼ አሳ ዛርያ ግዶፐ አሳ ካለꬅያዋንታ ጊደ ዎꬄዳዋንቱ ግብጼ ባለꬄድኖ።

\VS{14}መꬍና ጎዳይ ኡንቱንቱ ግዶን ጌላ አያና ዋላኬዳ፤ ያትና፥ ኡንቱንቱ ማꬆቲደ አሳይ ባረ ጮሻን ጋንድጋርያዋዳን፥ ግብጼ ባረ ኦሶ ኡባን ጋንድጋራናዳን ኦꬄድኖ።

\VS{15}ግብጼዉ አ ሁጲ ዎይ አ ጎይናይ፥ አ ዛምባ ታሺ፥ ዎይ አ ሾምቦቁ ኦꬃናባይ አያይነ ባዋ።


\par }{\SH ግብጼቱ ጾሳዉ ጎይንያ ጋላሳይ ያና
\par }
{\PP \VS{16}ሄ ጋላስ ግብጼ ጋድያ አሳይ ማጫ አሳ ማላ ግዳናዋ። ቃይ ኡባፐ ዎልቃማ መꬍና ጎዳይ ኡንቱንቱ ቦላን ዉጻክያ አ ኩሽያ በኢደ፥ ኡንቱንቱ ያሻን ኮኮራና።

\VS{17}ይሁዳ ጋዲ ግብጼ ጋድያ አሳ ያሽያዋ ግዳናዋ፤ ኡባፐ ዎልቃማ መꬍና ጎዳይ ኡንቱንቱ ቦላን ኦꬃናዉ ቆፔዳ ቆፋ ድራዉ፥ ይሁዳባ ስስያ ኡባይ ያያና።


\par }{\PP \VS{18}ሄ ጋላስ ግብጼ ጋድያን ደእያ እቼሹ ካታማቱ ካናነ ቃላን ሃሳይያዋንታነ ኡባፐ ዎልቃማ መꬍና ጎዳዉ አማነታናዉ ጫቂያዋንታ ግዳና። ሄ ካታማቱዋፐ እቱ፥ “አዋ ካታማ” ጌተቲደ ጼሰታና።


\par }{\PP \VS{19}ሄ ጋላስ ግብጼ ቢታዉ ግዱዋን፥ መꬍና ጎዳዉ ያርሽያሳይ ጊጋና፤ ቃይ ግብጼ ጋድያ ዛዋንካ መꬍና ጎዳዉ ቱሳይ ኤቃና።

\VS{20}ሄዌ ኡባፐ ዎልቃማ መꬍና ጎዳዉ ግብጼ ጋድያን ማላታነ ማርካ ግዳናዋ፤ ኡንቱንቱ ባረና ኡቁንያዋንቱፐ ደንዴዳዋን መꬍና ጎዳኮ ዋስያ ዎደ፥ እ ኡንቱንቶ አሽያዋ ኪታና፤ ኡንቱንታ አሻና።

\VS{21}ሄ ዎደ ጾሳይ ግብጼ ጋድያን ኤረቴዳዋ ግዳናዋ፤ ግብጼ አሳይካ ሄ ጋላስ ጾሳ ኤራናነ ያርሹዋነ ካꬃ ያርሹዋ አክ ዪደ፥ አዉ ጎይናና። ኡንቱንቱ ጾሳዉ ሺቃናነ ባረንቱ ሺቆዋካ ጋꬃና።

\VS{22}መꬍና ጎዳይ ግብጼ ሾጫና፤ ሾጫናነ ፓꬃና። ኡንቱንቱካ መꬍና ጎዳኮ ስማና፤ እካ ኡንቱንቱ ዋትዋቱዋ ስሲደ፥ ኡንቱንቱ ፓꬃና።


\par }{\PP \VS{23}ሄ ጋላስ ግብጼፐ አሶረ ጋካናዉ አኮ ኦገ ከሳና፤ አሶረ አሳይ ግብጼ፥ ግብጼ አሳይካ አሶረ ስመረታና፤ ቃይ ግብጼ አሳይ አሶረ አሳና እትፐ ጎይናና።

\VS{24}ሄ ጋላስ እስራኤሊ ግብጼናነ አሶረና ሄዘንꬆ ቢታ ግዲደ፥ ሳኣ ግዶን አንጆ ግዳናዋ።

\VS{25}ኡባፐ ዎልቃማ መꬍና ጎዳይ ኡንቱንታ ሀዋዳን ያጊደ አንጃና፤ “ታ አሳዉ ግብጼ፥ ታ ኩሺ መꬌዳ አሶረነ ታን ዶሬዳ እስራኤልያዉ አንጀቴዳዋንታ ግድተ” ያጋና።




\par }\Chap{20}{\SH ግብጼ ቦላነ ቶጵያ ቦላ ኦደቴዳ ትምቢትያ
\par }
{\PP \VerseOne{1}አሶረ ጋድያ ካቲ ሳርጎን ኪቴዳ ኦላ ጋዳዋይ ዪደ፥ አሽዶዳ ግያ ፕልስጼማ ካታማ ኦሊደ ኦይቄዳ ላይꬅ፥

\VS{2}ሄ ዎደ መꬍና ጎዳይ አሞጻ ናኣ ኢስያሳ ሀዋዳን ያጌዳ፤ “ባ፤ ነ ቦላፐ ማቃ ቃራ፤ ነ ገድያፐካ ነ ጫማ ከሳ” ያጌዳ፤ እስያስ ጾሳይ ጌዳዋዳን ሀኒደ፥ ካሎ ጺራነ መላ ገድያን ሀመቴዳ።


\par }{\PP \VS{3}መꬍና ጎዳይ ሀዋዳን ያጌዳ፤ “ታ ቆማይ እስያስ ግብጼነ ቶጵያ ቦላን ጋክያባዉ ማላታ ግዳና ማላ፥ ሄዙ ላይꬃ ካሎ ጺራነ መላ ገድያን ሀመቴዳ።

\VS{4}ሄዋዳን አሶረ ካቲ፥ ግብጼፐ ኦሞደቴዳዋንታነ ቶጵያፐ በቲደ ከሴዳዋንታ ካሎ ጺራነ መላ ገድያና፥ ዱሊካ ካሎ ደእሽን ላግ፥ ግብጼ ዬላዉ አፋና።

\VS{5}ቶጵያን አማነትያዋንቱነ ግብጼን ጬቀትያዋንቱ ያዪደ ዬላታና።

\VS{6}አባ ማታን ደእያ አሳይ ሄ ጋላስ ሀዋዳን ያጋና፤ ‘በእተ፥ ኑን አሶረ ካትያፐ አታናዉ ማዲኖ ጊደ ኑ ህዶታ ዎꬄዳነ ኡንቱንቱኮ ባቃቴዳ አሳ ቦላ ሀዌ ጋኬዳ፤ ያትና፥ ኑን ዋን አታናዉ ዳንዳዬቶ?’ ያጋና” ያጌዳ።




\par }\Chap{21}{\SH ባብሎነ ኩንደꬃ በስያ ሳፃ
\par }
{\PP \VerseOne{1}አባ ማታን ደእያ ባዞ ኦደቴዳ ጾሳ ቃላይ ሀዋ።

\par }{\PP ገድሳ ባጋፐ ጎትያ ጫርኩ ሱራጊደ ይያዋዳን፥ ባሻይ መላ ቢታፐ፥ ያሽያ ጋድያፐ ዬ።


\par }{\PP \VS{2}እት ያሽያ ሳጻይ ታዉ ቆንጬዳ። አꬅ እምያዌ አꬅ እሜ፤ ኦሞድያዌ ኦሞዴ፤ ኤላማ ቢታዉ፥ ዎራጃ! ሜዶና ቢታዉ፥ ካታማ ዶዳ! ባብሎነ ጋሱዋን ጋኬዳ ኦልያ ታን ግድሳና።


\par }{\PP \VS{3}ሄዋ ድራዉ፥ ታ ጼሳይ ሳኮ ጻላላ ግዴዳ፤ ማጫ አሳ የሉ ኦይቂያዋዳን፥ ታና ኡንኡ ኦይቄዳ፤ ታን ስስያዋፐ ደንዴዳዋን ሆካድ፤ ታን በኤዳዋፐ ደንዴዳዋን ዳጋማድ።

\VS{4}ታና ዪጮዬ፤ ታና ያሻይ ኮኮርሴ፤ ታን አሞቴዳ ኦማርሳይ ታዉ ኮኮርሳዉ ላመቴዳ።


\par }{\PP \VS{5}ታን በኤዳ ሳጻን ኡንቱንቱ ግብራ ጊግሴድኖ፤ ምንጻፍያካ ሂጼድኖ፤ ያቲደ ሚኖነ ኡሺኖ። ያትሽን፥ “ህንተኖ ካፓቶ፥ ደንድተ! ህንተ ጎንዳለቱዋ ቁጭተ!” ያግያ አዛዙ ዬዳ።


\par }{\PP \VS{6}ጎዳይ ታና ሀዋዳን ያጌዳ፤ “ባ፤ ጾሞስያ አሳ ዎꬃ፤ እ ባረ በእያዋ ኦዶ።

\VS{7}ጋማማ መህያ ቶግያዋንታ፥ ላኡዋ ላኡዋ ግዲደ ብያ ፓራ አሳቱዋ፥ ሀረቱዋ ቶግያዋንታነ ጋሎቱዋ ቶግያዋንታ በእያ ዎደ፥ ሎይꬂደ ጼሎ፤ ꬍሽ ጼሎ” ያጌዳ።


\par }{\PP \VS{8}ሄዋፐ ጉይያን፥ ዎቼዳዌ ሀዋዳን ያግ ዋሴዳ፤ “ጎዳዉ፥ ታን ዎችያሳን ጋላስ ጋላስ ፓጭ ባይናን ኤቃድ፤ ታ ሳንታርያንካ ቃማ ሙልያ ቶለታድ።

\VS{9}በእተ፥ ጋማማ መህያ ቶግያ ፓራ አሳቱ ላአ ላአ ግዲደ ዪኖ” ያጌዳ። እ ቃይካ ሀዋዳን ያጌዳ፤ “ባብሎነ ኩንዴዳ፤ አ ጾሳቱዋ ምስለቱካ ኩንዴድኖ። ኡንቱንቱ ኡባይካ ሳኣን ዱገ ኩንዲደ ጋጨቴድኖ” ያጊደ ዋሴዳ።
\XREF{}{{\XO 21:9 }{\XT{ሳፃ 14:8፤ 18:2}}}

\VS{10}ህንተኖ፥ ታ ኡዱማን ቆጸቴዳ ታ አሳቶ፥ ኡባፐ ዎልቃማ መꬍና ጎዳፐ፥ እስራኤልያ ጾሳፐ ስሴዳዋ ታን ህንተንቶ ኤርሳይ።


\par }{\SH ኤዶማባዉ ኦደቴዳዋ
\par }
{\PP \VS{11}ኤዶማ ቢታ ጾሳይ ሀዋዳን ያጌዳ፤ “እት ብታኒ ኤዶማ ባጋና ታና ጼሲደ፥ ‘ላ ዎችያዎ፥ ሳአይ ዎንታናዉ አፑኑ አቴዴ? ላ ዎችያዎ፥ ሳአይ ዎንታናዉ አፑኑ አቴዴ?’ ያጌ።

\VS{12}ዎችያዌ ዛሪደ፥ ‘ሳአይ ዎንታና ሀኔ፤ ቃይ ቃማና፤ ህንተ ኦቻናዉ ኮዮፐ፥ ስም ዪደ ኦችተ’ ያጌ” ያጌዳ።


\par }{\SH አራባ ቢታባዉ ኦደቴዳዋ
\par }
{\PP \VS{13}አራባ ግያ ቢታ ጎዳይ ሀዋዳን ያጌ፤ “ህንተኖ ዳዳና ዛልአንቻቶ፥ ህንተ ህንተ ጫንያ ጋሎቱዋናካ አራባ ጋድያ ባዙዋን አቃና።

\VS{14}ህንተኖ፥ ቴማ ግያ ጋድያን ደእያ አሳቶ፥ ሳመቴዳዋንቶ ሃꬃ አህተ፤ በተቶ ምያዋ እምተ።

\VS{15}አያዉ ጎፐ፥ ኡንቱንቱ ማሻፐ፥ ሾኩዋፐ ሾዴዳ ማሻፐ፥ ዳፌዳ ዎንዳፍያፐነ ምኖ ኦላፐ ባቃቲደ ዬድኖ” ያጌ።


\par }{\PP \VS{16}ሄዋፐ ጉይያን፥ ጎዳይ ታና ሀዋዳን ያጌዳ፤ “ኮንትራትያ ኦሳንቻ ዎድያዳን፥ መጽ እት ላይꬃ ግዶን ቄዳረ ቦንቹ ኡባይ ዉራና።

\VS{17}ቄዳረ ጋድያን ደእያ ዎንዳፍያን ዱክያ ዎልቃማ ኦላንቻቱዋፐ ጉꬃቱ አታና፤ ሄዋ መꬍና ጎዳይ እስራኤልያ ጾሳይ ኦዴዳ” ያጌዳ።




\par }\Chap{22}{\SH የሩሳላመባይ ኦደቴዳ
\par }
{\PP \VerseOne{1}ሳፃ ዎምባ ግያ ሳኣባዉ ጾሳይ ኦዴዳ ቃላ። ህንተ ኡባይ ጎልያ ቦላን ደምባዪደ ኦꬄዳ ሳኣ ከሴዳዌ አያሴ?

\VS{2}ኔኖ ዋሱ፥ ድርባይነ ጫቡ ኩሜዳ ካታማዉ፥ ነ ግዶን ሀይቄዳ አሳቱ ማሻን ሀይቂበይክኖ፤ ዎይ ኦላንካ ሀይቂበይክኖ።

\VS{3}ህንተ ካፓቱ ኡባይ እትፐ ባቃቴድኖ፤ ኡንቱንቱ ዎንዳፊ ባይናን ጮ ኦሞደቴድኖ፤ ኡንቱንቱ ሃኮ ሳ ባቃቶፐነ ቤቴዳ ኡባቱ ኦይቀቴድኖ።

\VS{4}ሄዋ ድራዉ፥ ታን ሀዋዳን ያጋድ፤ “ታና ጼሎፕተ፤ አነ ታን አፎጻደ ምሾ ዬኩዋ ዬካይ፤ ꬋዬዳ ታ አሳዉ ዬክያ ታና ምንꬃና ጊደ ዳቡሮፕተ” ያጋድ።

\VS{5}ጎዳይ፥ ኡባፐ ዎልቃማ መꬍና ጎዳይ ሀ ጋላሳ ሳፃ ዛንጋራን ዳጋማ፥ የደርሳነ ሻቢርሳ ጋላሳ ኦꬄዳ፤ ቃይ ግምበቱካ ኮለትያ ጋላሳነ ደረቱዋኮካ ዋስያ ጋላሳ።


\par }{\PP \VS{6}ኤላመ ባረ ፓራ ጋረቱዋናነ ፓራ አሳቱዋና ባረ ዎንዳፍያ ኦይቂደ ዬዳ፤ ቂራ ጋድያ ዎታዳራቱ ቃይ ባረንቱ ጎንዳለቱዋ ጊግሴድኖ።

\VS{7}ሎይꬅ ሎእያ ህንተ ዛንጋራቱ ፓራ ጋረቱዋን ኩሜድኖ፤ ፓራ አሳቱ የሩሳላመ ካታማ ፐንግያ ስንꬃን ኤቄድኖ።

\VS{8}እ ይሁዳ ጌሶቱዋ ቃሬዳ። ሄ ጋላስ ህንተ ዎራ ጎልያን ደእያ ካትያ ኦላ ሚሻቱዋ ጼሌድታ።

\VS{9}ቃይ ህንተ ዳዊታ ካታማ ግዶን ኮለቴዳሳይ ዳሬዳዋ በኤድታ፤ ዝቃ ሳኣ ሺቄዳ ሃꬃ ዳጋይ ደኢታ።

\VS{10}ያቲደ ህንተ የሩሳላመን ደእያ ጎለቱዋ ፓይዴድታ፤ ግምቢያ ምንꬃናዉ ጎለቱዋ ኮሌድታ።

\VS{11}ካሰ ኤጫ ዳልባንꬃን ደእያ ሃꬃ ዛሪደ፥ አ ምንጅያሳ ላኡ ግምበቱዋፐ ግዱዋን ጊግሴድታ። ሽን ህንተ ሄዋ መꬌዳዌ ጾሳ ግድያዋ አኬክበይክታ፤ ዎይ ዳሮ ዎድያፐ ካሰ ሄዋ ሀልቼዳዋ ያይንበይክታ።


\par }{\PP \VS{12}ሄ ጋላስ ጎዳይ፥ ኡባፐ ዎልቃማ መꬍና ጎዳይ ህንተና ዬካናዉነ ዝላላናዉ፥ ህንተ ሁጲያ ሜደታናዉነ ዋሩዋ ማያናዉ ህንተና ጼሴዳ።

\VS{13}ሽን በእተ፥ ህንተ ናሸቲታነ ፖጩ ጊታ፤ ቦራነ ዶርሳ ሹኪታ፤ አሹዋ ሚታ፤ ዎይንያ ኤሳካ ኡሺታ፤ “ኑን ዎንት ሀይቂያ ድራዉ፥ አነ ሜቶነ ኡሼቶ” ያጊታ።
\XREF{}{{\XO 22:13 }{\XT{1 ቆሮ. 15:32}}}


\par }{\PP \VS{14}ኡባፐ ዎልቃማ መꬍና ጎዳይ ሀዋ ታዉ ኦዴዳ፤ እ፥ “ህንተ ሀይቃና ጋካናዉካ ሀ ናጋራይ ህንተንቶ አቶ ጌተተና። ታን ጎዳይ፥ ኡባፐ ዎልቃማ መꬍና ጎዳይ ሀዋ ኦዳይ” ያጌዳ።


\par }{\SH ሼብና፥ “ኔና ኤራ!” ጌዳዋ
\par }
{\PP \VS{15}ጎዳይ፥ ኡባፐ ዎልቃማ መꬍና ጎዳይ ሀዋዳን ያጌዳ፤ “ባ፤ ካትያ ጎልያን ሱንቴዳ ካፑዋ ሼብናኮ ባደ ሀዋዳን ያጋ፤

\VS{16}‘ሀዋን ኔን አያ ኦꬃይ? ቃይ ኔን ሀዋን ነዉ ዱፉዋ ቦካናዉ፥ ነዉ ሀዋን ኦኔ ደእያዌ? ኔኖ ꬎቃ ሳኣን ነዉ ዱፉዋ ማስያዎ፥ ቃይ ሹቻ ጎምፓን ነዉ ደእያ ሳኣ ዎጭያዎ፥

\VS{17}ነኖ ምኖ ብታንያዉ፥ ኔና መꬍና ጎዳይ ዎልቃን ዎራ ዛሪደ ኦላና። ኔና እ ጲርጾꬅ ኦይቂደ፥

\VS{18}ዩሽ ዩሽ አꬂደ ኩዋዳን፥ እት አኮ ጋድያን ኦል አጋና። ኔኖ ነ ጎዳ ጎልያዉ ዬላ ግዴዳ ብታንያዉ፥ ኔን ያን ሀይቃና፤ ነ ቦንቾ ፓራ ጋረቱካ ያን አታና።

\VS{19}ታን ኔና ነ ኦሱዋፐ ከሳና፤ ነ ዳናተꬃፐካ ኔና ሻራና’ ያጋ።


\par }{\PP \VS{20}“ሄ ጋላስ ታን ህልቂያ ናኣ ታ ቆማ ኤልያቂማ ጼሳና።

\VS{21}ነ ማዩዋ አ ማይዛና፤ ነ ዳንጭያዋንካ አ ዳንጭሳና፤ ነ ሱንꬃተꬃካ አዉ አꬃደ እማና። እ የሩሳላመን ደእያ አሳዉነ ይሁዳ አሳዉ አዉዋ ግዳናዋ።

\VS{22}ታን ዳዊታ ጎልያ ቁልፕያ አ ሀሽያን ዎꬃና፤ እ ዶያና፤ ኦንነ ጎርደና፤ ቃይ እ ጎርዳና፤ ኦንነ ዶየና።
\XREF{}{{\XO 22:22 }{\XT{ሳፃ 3:7}}}

\VS{23}ታን አ አማንꬅያ ሳኣን ሽካልያዳን ꬎጋና፤ እ ባረ አዉዋ ጎልያዉ ቦንቾ ካተቱዋ አራታ ግዳናዋ።

\VS{24}ዋንጫፐ ቢደ፥ ꬎቃባ ጋካናዉ ኮጫን ካቄዳዋዳን፥ ኡንቱንቱ አ አዉዋ ጎልያ ቦንቹዋ ኡባ፥ ናናቱዋ፥ ናኣ ናናቱዋካ፥ አ ቦላ ዎꬃና” ያጌዳ።


\par }{\PP \VS{25}ኡባፐ ዎልቃማ መꬍና ጎዳይ ሀዋዳን ያጌ፤ “ሄ ጋላስ አማነትያ ሳኣን ꬎጌዳ ሽካሊ ክቻና፤ ቃንጸታናነ ኩንዳና። አ ቦላን ካቄዳ ቶኩዋ ኡባይ ዱጽ ዎꬋና” ያጌ። ሀዋ መꬍና ጎዳይ ኦዴዳ።




\par }\Chap{23}{\SH ጺሮሳባይ ትምቢትያን ኦደቴዳዋ
\par }
{\PP \VerseOne{1}ጺሮሳ ካታማዉ ኦደቴዳ ጾሳ ቃላይ ሀዋ።
\XREF{}{{\XO 23:1 }{\XT{ህዝ. 26:1—28:19፤ ኢዩ. 3:4-8፤ አሞጻ 1:9-10፤ ዛካ. 9:1-4፤ ማቶሳ 11:21-22፤ ሉቃሳ 10:13-14}}}

\par }{\PP ህንተኖ ታርሴሳ ማርካብያ ላግያዋንቶ ዬክተ! አያዉ ጎፐ፥ ጺሮሳ ካታማይ ጎሊ ዎይ ሸምፕያሳይ ባይና መላ ከሴዳ፤ ሄ ኦዱ ኡንቱንቶ ቆጲሮሳ ጋድያፐ ዬዳ።

\VS{2}ህንተኖ፥ አባ ማታን ደእያ አሳቶ፥ ህንተኖ ሲዶና ካታማ ዛልአንቻቶ፥ ጮኡ ጊተ! ህንተ ኪትያ አሳቱ አባ ፕኔድኖ።

\VS{3}ህንተዉ ይያ ካꬃይ ናይለ ሻፋፐ ጫከቴዳ ሽሆራ ጋድያ ካꬃ። ህንተ ካዉተꬃቱ ዛልእያ ዛልእያ ሳ ግዳና።


\par }{\PP \VS{4}ኔኖ ሲዶና ካታማዉ፥ አባ ጌሶ፥ አባይ፥ “ታን ናኣ የላበይከ፤ ታን አቱማ ናኣካ ማጫ ናኣካ ድቻበይከ” ያጊደ ሃሳዬዳ ድራዉ ዬላታ።

\VS{5}ኦዱ ግብጼ ጋድያ ጋክያ ዎደ፥ ኡንቱንቱ ጺሮሳባ ስሲደ ሴለታና።


\par }{\PP \VS{6}ህንተኖ አባ ማታን ደእያ አሳቶ፥ ዝላልተ፤ ሄፍንꬃ ታርሴሳ ቢታ ፕንተ።

\VS{7}በን ዎደ ኬጸቴዳ፥ ካረ ጋድያ ኦይቂደ ሞዳናዉ አ ገዲ አ ሃስ አፌዳነ፥ ህንተ አን ናሸትያ ጺሮሳ ካታማይ ሀዋዳን ሀኔዴ?

\VS{8}ካላቻ ዎꬅስያ ካታማ አ ዛልአንቻቱ ጋድያ ሞድያዋንታ ግዴዳነ አ ግዶን ዛልእያዋንቱነ ላምያዋንቱ ጋድያ ቦላን ቦንቼቴዳዋንታ ግዴዳ ጺሮሳ ካታማ ቦላ ሀዋ ሀልቼዳዌ ኦኔ?

\VS{9}ኦቶረትያዋንቱ ቦንቹዋ ኡባ ጉꬃናዉ፥ ቃይ ጋድያ ቦላን ቦንቼቴዳዋንታ ኡባ ካዉሻናዉ፥ ኡባፐ ዎልቃማ መꬍና ጎዳይ ሀዋ ሀልቼዳ።


\par }{\PP \VS{10}ህንተኖ፥ ታርሴሳ ጋድያ አሳቶ፥ ህንተና ተእያባይ ባይና ድራዉ፥ ናይለ ሻፋዳን፥ ህንተ ጋድያ ቦላን ኩሚደ ጎግተ።

\VS{11}መꬍና ጎዳይ አባ ቦላን ባረ ኩሽያ ምጬዳ፤ እ ካዉተꬃካ ቃꬄዳ፤ ካናነ ጋድያ ጌሶቱዋ ላላና ማላ፥ ጾሳይ አዛዙዋ እሜዳ።

\VS{12}ቃይ እ ሀዋዳን ያጌዳ፤ “ህንተኖ፥ ኡንኤቴዶ ሲዶና አሳቶ፥ ህንተ ናሸቻ ፖጩ ግያ ዎዲ ዉሬዳ። ደንድተ፤ ሄፍንꬃ ቆጲሮሳ ፕንተ። ሀራይ አቶ ያንካ ህንተንቶ ሸምፑ ቤተና” ያጌዳ።


\par }{\PP \VS{13}ባብሎነ ጋድያ በእተ፤ ሄ ጋድያ አሳይ ሀእ ፓናባ ግዴዳ። አሶረ ጋድያ አሳቱ ሄ ጋድያን ዶአይ ሲራናዳን ኦꬄድኖ። ኡንቱንቱ ሄዋን ደእያ ዎጋ ጎለቱዋ ኮሊደ፥ ባረንቱ ጌሶቱዋ ግምቤድኖ፤ ቢታካ መላ ኦꬄድኖ።


\par }{\PP \VS{14}ህንተኖ፥ ታርሴሳ ጋድያ ማርካብያ አሳቶ፥ ህንተ ጌሱ ላለቴዳ ድራዉ፥ ዝላልተ።


\par }{\PP \VS{15}ጺሮሳ ካታማይ ላፑን ታሙ ላይꬃ ዶገቲደ ደአና ዎዲ ያና፤ ሄዌነ፥ እት ካትያ ላይꬃ ኬሻ ግያዋ። ላፑን ታሙ ላይꬃይ ዉርያ ዎደ፥ ሻርሙጻ ምሽራትዉ የጸትያ የꬃ ማላይ፥ ጺሮሳ ካታማዉ የጸታና። ኡንቱንቱ፥

\VS{16}“ሀነ፥ ዶገቴዳ ሻርሙጻተ፥ ነ ዲꬃ አካ፤ ካታማን ዩያ። ኔና አሳይ ሀሳያና ማላ፥ ማልኦ ቃላን ዳሮ የꬃ የጻ” ያጋና።


\par }{\PP \VS{17}ላፑን ታሙ ላይꬃይ ፖለትያ ዎደ፥ መꬍና ጎዳይ ጺሮሳ ጾሞሳና። ሽን ሄዋፐ ጉይያን፥ አ በን ባረ ሻርሙጻ ኦሶ ስማና፤ ሳኣን ደእያ ካዉተꬃቱዋ ኡባና ሻርሙጻና።

\VS{18}ግዶፐነ፥ እዚ ዛልኢነ እ ድርጉ መꬍና ጎዳዉ ዱማቴዳዋ ግዳና፤ እዚ ዛልኢ ዳሮ ቁማነ ሎኦ ማዩዋ ሻማናዉ፥ መꬍና ጎዳዉ ኦꬅያ አሳቶ እመታናፐ አትና፥ ሚሻ ጎልያንነ ምንጃ ጎልያን ኡተና።




\par }{\MS ዋየትያ እስራኤልያ አሳቶ ህዶታ ኪታ

\par }\Chap{24}{\MR (24:1—27:13)

\par }{\SH መꬍና ጎዳይ ሳኣ ሙራና
\par }
{\PP \VerseOne{1}በእተ፥ መꬍና ጎዳይ ጋድያ ኮሊደ መላ ከሳና፤ እ ጋድያ ባይዚደ፥ አን ደእያ አሳካ ላላና።

\VS{2}ሀራ አሳ ቦላን ሀንያዋዳን ቄሳቱ ዋ ቦላንካ፥ ቆማ ቦላን ሀንያዋዳን ጎዳ ቦላንካ፥ ቆማት ቦላን ሀንያዋዳን ጎዳት ቦላንካ፥ ሻምያዋ ቦላን ሀንያዋዳን ዛልእያዋ ቦላንካ፥ ታልእያ እምያዋ ቦላን ሀንያዋዳን ታልእያ አክያዋ ቦላንካ፥ አጩዋ አችያዋ ቦላን ሀንያዋዳን፥ አጩዋ አሸትያዋ ቦላንካ ሀናና።

\VS{3}ቢታይ ኡባና መላ ከሳና፤ ቃይ ኡባናካ ቦንቀታናዋ። አያዉ ጎፐ፥ ሀ ቃላ መꬍና ጎዳይ ሃሳዬዳ።


\par }{\PP \VS{4}ቢታይ ሎይꬅ መልና፥ አ አጫይ ኡባይ ሹሌ፤ ጋድያን ደእያ ዎልቃማ አሳይካ ዳቡሬ።

\VS{5}ቢታይ ባረናን ደእያ አሳፐ ደንዴዳዋን ቱኔዳ። አያዉ ጎፐ፥ ኡንቱንቱ ህግያ ኮሌድኖ፤ ዎጋ መንꬄድኖ፤ መꬍና ጫቁዋካ ኮሌድኖ።

\VS{6}ሄዋ ድራዉ፥ ጾሳ ሸቃይ ጋድያ ሜ፤ ቃይ አን ደእያ አሳቱካ ባረንቱ ባይዙዋ ጋሱዋን ሙረቴድኖ። ሄዋ ድራዉ፥ ሳኣን ደእያ አሳቱ ጹገቴድኖ፤ ያትና ፓይዱዋን ጉꬃ አሳይ አቴዳ።

\VS{7}ዎይንያ ቱራ አኑ መልና፥ ዎይንያ ኤሳይካ ዉሬዳ፤ ካሰ ናሸትያ ኡባይ ካዮቴዳ።

\VS{8}ካራቡዋ ባቃ ናሸቻይ ጮኡ ጌዳ። ናሸትያዋንቱ ሆምቦጨꬃይካ ኤቄዳ። ሎእያ ዲꬃ ናሸቻይካ ጮኡ ጌዳ።

\VS{9}ሀዋፐ ስንꬃናዉ የꬃ የጺድ፥ ኡንቱንቱ ዎይንያ ኤሳ ኡሽክኖ፤ ማꬆይያ ኡሻይ ኡሽያዋንቶ ጫሞ ግዳናዋ።

\VS{10}ማራ ማጫራ ꬋዬዳ ካታማይ ላለቴዳ፤ ኦንነ ገለናዳን፥ ጎልያ ኡባይ ጎርደቴዳ።

\VS{11}ዎይንያ ኤሳይ ꬋዬዳዎ አሳይ ዳባባን ዋሴ፤ ናሸቻ ኡባይ ካዮ ላመቴዳ፤ ሳኣ ናሸቻይ ኡባይ ክቼዳ።

\VS{12}ካታማይ ኮለቴዳ፤ ካታማ ፐንገቱካ መኤረቴድኖ።

\VS{13}ዎጋራ ቴራ ቃꬂደ ቆቆፍያዋዳን፥ ዎይ ዎይንያ ቴራ ማጽ ስሚደ፥ ቃርምያ ማጽያዋዳን፥ ጋድያ ቦላን ደእያ ካዉተꬃቱዋ ግዶን ሄዋዳን ሀናና።


\par }{\PP \VS{14}ኡንቱንቱ ባረንቱ ቃላ ꬎቁ ኦꬂደ፥ ናሸቻን የጺኖ፤ አዋይ ዉልያ ባጋና ደእያ ኡባይ መꬍና ጎዳ ግታተꬃ ኦዳና።

\VS{15}ሄዋ ድራዉ፥ አዋይ ዶልያ ባጋና ደእያዋንቶ፥ መꬍና ጎዳዉ ቦንቹዋ እምተ፤ አባ ዶናን ደእያ ቢታቱዋን ደእያዋንቶ፥ እስራኤልያ መꬍና ጎዳ፥ ጾሳ ሱንꬃዉ ቦንቹዋ እምተ።

\VS{16}ቢታ ጋጻፐ፥ “ጽሎ ቦንቹ ግዶ” ያግያ የꬃ ኑን ስሴቶ።

\par }{\PP ሽን ታን፥ “ታን ግልቃይ! ታን ግልቃይ! ታዉ አየ አና! አያዉ ጎፐ፥ ካድያዋንቱ ካዲኖ፤ ካድያዋንቱ ሎይꬅ አꬅ እሚኖ” ያጋይ።

\VS{17}ህንተኖ፥ ሳኣ ቦላን ደእያ አሳቶ፥ ዳጋማይ፥ አፉነ ጲሪ ህንተና ናጌ።

\VS{18}ሳሉዋ ማስኮተቱ ዶየቴዳ ድራዉነ፥ ጋድያ ባሶቱካ ቃጽያ ድራዉ፥ ዳጋንꬅያ ኮሻፐ ባቃትያዌ ኦላን ኩንዳና፤ ቃይ ኦላፐ ፑደ ከስያዌ ጲርያን ኦይቀታና።

\VS{19}ቢታይ ዛኢደ ጳልቀቴዳ፤ ንፕ ጊደ መኤረቴዳ፤ ዎልቃፐ ቃጼዳ።

\VS{20}ቢታይ ማꬆቲደ አሳዳን ጋንድጋሬ፤ ጫርኩ ሱግያ ዳስያዳን፥ ዮንቁ ጌ። ማካላንቻቱ ባይዙ አ ሎይꬅ ዴጼዳ ድራዉ፥ ላኤንꬆ ደንደናዳን ኩንዴ።


\par }{\PP \VS{21}ሄ ጋላስ መꬍና ጎዳይ ሳሉዋ ዎልቃቱዋ ሳሉዋን፥ ቃይ ሳኣ ካተቱዋካ ሳኣን ሙራና።

\VS{22}ኡንቱንቱ ኦላን ደእያ ቃሾ አሳቱዋዳን፥ እትፐ ሺቃና፤ ቃሾ ጎልያን ጎርደቲደ ኡታና። ቃይ ዳሮ ጋላሳፐ ጉይያን፥ ኡንቱንቱ ሙረታና።

\VS{23}ሄዋፐ ጉይያን፥ አግናይካ አዋይካ ዬላታና። አያዉ ጎፐ፥ ኡባፐ ዎልቃማ መꬍና ጎዳይ ጽዮነ ደርያንነ የሩሳላመን ካተታና፤ ቃይ እ የሩሳላመ ጭማቱዋ ስንꬃን ባረ ቦንቹዋ ቆንጭሳና።




\par }\Chap{25}{\SH ጋላታ የꬃ
\par }
{\PP \VerseOne{1}አቤት መꬍና ጎዳዉ፥ ኔን ታ ጾሳ። ታን ኔና ꬎቁ ꬎቁ ኦꬃና፤ ነ ሱንꬃካ ጋላታና። አያዉ ጎፐ፥ ኔን ፖሎ አማነትያዋን በንፐ ሀልቼቲደ ደእያ ማላልስያ ኦሶቱዋ ኦꬃዳ።

\VS{2}ኔን ካታማ ሹቻይ ኦለትያ ሳኣ ኦꬃዳ፤ ምኑዋን ግምበቴዳ ካታማ ኮላዳ። አላጋቱዋ ካትያ ጎልያካ ላኤንꬆ ካታማ ግደናዳን ኦꬃዳ። ስሚደ ሙለካ ኬጸተና።

\VS{3}ሄዋ ድራዉ፥ ምኖ አሳቱ ኔና ቦንቻና፤ መቀꬅ ባይና ካዉተꬃቱዋ ካታማቱካ ነዉ ያያና።

\VS{4}ኔን ህዬሳዉ ባቃት አትያሳ። መቶታንቻዉካ ባረ መቱዋ ዎደ ባቃት አትያሳ፥ ኡሹዋፐ አትያ ሳኣነ አዋ ሴላፐ አትያ ኩዋ ግዳዳ። አያዉ ጎፐ፥ መቀꬅ ባይና አሳ ሀንቁ ግምቢያ ሾጭያ ኡሹዋ ማላነ

\VS{5}ባዙዋ ጋድያ ምሹዋ ማላ። አዋ ምሹ ሻርያ ኩዋን ጋቢ ግያዋዳን፥ ኔን አላጋቱዋ ዋላሳ ሀይዝሳዳ፤ ያትና፥ መቀꬅ ባይና አሳቱዋ የꬃይ ጮኡ ጌዳ።


\par }{\PP \VS{6}ኡባፐ ዎልቃማ መꬍና ጎዳይ አሳ ኡባዉ ሀ ደርያ ቦላን ዎልቃማ ግብራ ጊግሳና፤ ሄዌካ ሞꬎቱዋ፥ ኮልዝያና ደእያባቱዋነ ሎኦ ካኤዳ ዎይንያ ኤሳ ግብራ።

\VS{7}ሀ ደርያን አሳ ኡባ ጫሜዳዋ፥ ካዉተꬃ ኡባ ቦላንካ ምጨቴዳ ጋርዱዋ እ ꬋይሳና።

\VS{8}ሀይቁዋ እ መꬍናዉ ምታና፤ ኡባ ሞድያ መꬍና ጎዳይ አይፍያ ኡባፐ አፎꬃ ቁጫና፤ ባረ አሳ ካዉሻካ ቢታ ኡባፐ ድጋና። ሀዋ መꬍና ጎዳይ ኦዴዳ።
\XREF{}{{\XO 25:8 }{\XT{1 ቆሮ. 15:54፤ ሳፃ 7:17፤ 21:4}}}


\par }{\PP \VS{9}ሄ ጋላስ ኡንቱንቱ ሀዋዳን ያጋና፤ “ሀዌ ቱሙ ኑ ጾሳ፤ ኑን እ ኑና አሻናዳን ናጌዶ፤ እ ኑና አሼዳ። ሀዌ መꬍና ጎዳ፤ ኑን አ ናጌዶ። አነ አ አቶተꬃን ሀሹ ጌቶነ ናሸቴቶ” ያጋና።


\par }{\SH ጾሳይ ሞኣባ ቢታ ሙራና
\par }
{\PP \VS{10}አያዉ ጎፐ፥ መꬍና ጎዳ ኩሺ አሻናዉ ሀ ደርያ ቦላን ግዳናዋ። ሽን ዳርጫ ፕቱዋ ኦላን የጊደ የꬍያዋዳን፥ ሞኣባ ቢታ አሳይ ባረ ሳኣን የታና።\XREF{}{{\XO 25:10 }{\XT{ኢሳ. 15:1—16:14፤ ኤር. 48:1-47፤ ህዝ. 25:8-11፤ አሞጻ 2:1-3፤ ሶፎ. 2:8-11}}}

\VS{11}ሃꬃ ዋꬍያዌ ሃꬃ ዋꬋናዉ ባረ ኩሽያ ፕድ ኦꬅያዋዳን፥ ኡንቱንቱ ሄዋ ግዶን ባረንቱ ኩሽያ ፕድ ኦꬃና። ሽን ጾሳይ አ ኦቶሩዋ አ ኩሽያ ገንያናካ ጋꬂደ ካዉሻና።

\VS{12}ኡንቱንቱ ꬎቂሲደ፥ ምኑዋን ግምቤዳ ግምቢያ እ ዱገ አሀናነ ካዉሻና፤ ዱገ ሳኣን፥ ኡባ ህርክ ባናን ኦላና።




\par }\Chap{26}{\SH ጾሳይ ባረ አሳዉ ጾኑዋ እማና
\par }
{\PP \VerseOne{1}ሄ ጋላስ ይሁዳ ጋድያን ሀ የꬃይ የጸታና።

\par }{\BB \par }
{\Q ኑዉ ምኖ ካታማይ ደኤ፤

\par }{\QB ጾሳይ አቶተꬃ አ ዩሹዋን ግምቢያዳንነ ጌሱዋዳን ኤሴ።


\par }{\Q \VS{2}አማኑዋ ናግያ ጽሎ ካዉተꬃይ ገላና ማላ፥

\par }{\QB ፐንግያ ዶይተ።


\par }{\Q \VS{3}ባረ ቆፋ ኔናን ዎꬄዳ አሳ

\par }{\QB ኔን ፖሎ ሳሮተꬃን ናጋሳ፤

\par }{\Q አያዉ ጎፐ፥ እ ኔናን አማነቴ።


\par }{\Q \VS{4}መꬍና ጎዳን መꬍናዉ አማነትተ፤

\par }{\QB አያዉ ጎፐ፥ መꬍና ጎዳይ፥ መꬍና ጎዳይ መꬍና ዛላ።


\par }{\Q \VS{5}ꬎቃን ደእያዋንታነ፥

\par }{\QB ኡንቱንቱ ꬎቃ ካታማ ዝቂ ኦꬄዳ፤

\par }{\Q እ አ ካዉሼ።

\par }{\QB ዱገ ሳኣ ጋካናዉ ዝቂ ኦꬄ፤

\par }{\QB ቢታ ባናን ኦሌ።


\par }{\Q \VS{6}ማንቁዋ ገዲ፥ መቶታንቻ ገዲ፥ አ የꬋና።


\par }{\BB \par }
{\Q \VS{7}ጽሎቱዋ ኦጊ ሳላላ።

\par }{\QB አቤት ጽሎ፥ ኔን

\par }{\QB ጽሎቱዋ ኦግያ ሳላልሳሳ።


\par }{\Q \VS{8}ኤ መꬍና ጎዳዉ፥ ነ ህግያ ኦግያን ሀመቲደ፥

\par }{\QB ኑን ኔና ናጌቶ።

\par }{\Q ኑ ዎዛና አሙ፥

\par }{\QB ነ ሱንꬃ ቦንቻናዋ ጻላላ።


\par }{\Q \VS{9}ቃማን ታን ኔና ላሞታይ፤

\par }{\QB ዎንታን ታ ግዶን ደእያ ታ አያናይ፥

\par }{\QB ቱሙዋፐ ኔና ምንሲደ ኮዬ።

\par }{\QB አያዉ ጎፐ፥ ነ ፕርዳይ ሳኣን ደእያ ዎደ፥

\par }{\QB ሳኣን ደእያ አሳይ ጽሎተꬃ ታማሬ።


\par }{\Q \VS{10}ኢታ አሳዉ ኬካተꬃ ኦꬆፐካ፥

\par }{\QB እ ጽሎተꬃ ታማረና።

\par }{\Q ሱረ አሳቱዋ ጋድያን ኢታባ ኦꬄ፤

\par }{\QB መꬍና ጎዳ ግታተꬃካ ኤረና።


\par }{\Q \VS{11}አቤት መꬍና ጎዳዉ፥ ኔን፥

\par }{\QB ነ ኩሽያ ꬎቁ ኦꬃዳ፤

\par }{\Q ሽን ኡንቱንቱ በእክኖ።
\XREF{}{{\XO 26:11 }{\XT{እብራ. 10:27}}}

\par }{\QB ነ አሳዉ ኔን ምሸትያ ምሹዋ በኢደ ዬላትኖ።

\par }{\Q ኔን ነ ሞርከቶ ዎꬄዳ ታማይ፥

\par }{\QB ኡንቱንታ ም ꬋይሶ።


\par }{\Q \VS{12}አቤት ጾሳዉ፥ ኔን፥

\par }{\QB ኑዉ ሳሮተꬃ ምንꬃዳ፤

\par }{\Q ኑ ኦሶ ኡባ ኔን ኑዉ ኦꬃዳ።


\par }{\Q \VS{13}አቤት መꬍና ጎዳዉ፥ ኑ ጾሳዉ፥

\par }{\QB ኔፐ ሀራቱ ኑና ሞዴድኖ፤

\par }{\Q ሽን ኑን ነ ሱንꬃ ጻላላ ቦንቼቶ።


\par }{\Q \VS{14}ኡንቱንቱ ሀይቄድኖ፤

\par }{\QB ስሚደ ፓጻ ደእክኖ።

\par }{\Q ኔን ꬋይሰዳ ድራዉ፥

\par }{\QB ስሚደ ደንድክኖ።

\par }{\Q ኡንቱንቱ ሀሳየትያዋ ኡባ ቁጫ ꬋይሳዳ።


\par }{\Q \VS{15}አቤት መꬍና ጎዳዉ!

\par }{\QB ኔን አሳ ዳርሳዳ።

\par }{\Q አሳ ዳርሳደ፥ ኔን ቦንቼታዳ፤

\par }{\QB ቢታ ዛዋ ኡባካ አሳዳ።


\par }{\Q \VS{16}አቤት መꬍና ጎዳዉ!

\par }{\QB መቱዋ ዎደ ኡንቱንቱ ኔና ኮዬድኖ።

\par }{\Q ኔን ኡንቱንታ ሙሬዳ ዎደ፥

\par }{\QB ኡንቱንቱ ኔና ሳሱክ ዎሴድኖ።


\par }{\Q \VS{17}አቤት መꬍና ጎዳዉ! ሻሃሬዳ ምሽራታ፥

\par }{\QB የልያ ዎዲ ጋክና፥

\par }{\Q የሉዋ ኡንኤታደ ዋስያዋዳን፥

\par }{\QB ኑንካ ነ ስንꬃን ሄዋዳን ሀኔዶ።


\par }{\Q \VS{18}ኑን ሻሃሬዶ፤ ኦይꬃ ኦይቀቴዶ፤

\par }{\QB ሽን ጫርኩዋ የልያዋ ግዴዶ።

\par }{\Q ኑን ሳአዉ አቶተꬃ አህበይኮ፤

\par }{\QB ሳኣን ደእያ አሳካ የልቦኮ።


\par }{\Q \VS{19}ሀይቄዳ ነ አሳይ ፓጻና፤
\XREF{}{{\XO 26:19 }{\XT{ዳኔላ 12:2}}}

\par }{\QB ኡንቱንቱ አሃይ ደንዳና።

\par }{\Q ህንተኖ፥ ቢታ ባና ግዶን ደእያዋንቶ፥

\par }{\QB ህንተ ጻሳይ ዎንታ ከተርሳ ማላ ግድያ ግሻዉነ፥

\par }{\QB ሳአይካ ሀይቄዳዋንታ ዛረꬂደ እምያ ድራዉ፥

\par }{\QB ቤጎትተነ ናሸቻዉ የጽተ።


\par }{\SH ፕርዳነ ኦሞዱዋፐ ስምያዋ
\par }
{\PP \VS{20}ታ አሳቶ፥ ሃ ዪተ፤ ህንተ ጎለ ገሊደ፥ ፐንግያ ህንተ ቦላ ጎርድተ። ጾሳ ሀንቁ አꬋና ጋካናዉ፥ ጉꬃ ዎድያ ህንተና ቆስተ።

\VS{21}ቢታ ቦላን ደእያ አሳ፥ ኡንቱንቱ ናጋራ ድራዉ ሙራና፥ መꬍና ጎዳይ ባረ ደኢያሳፐ ከሲደ ዬ። ቢታይካ ባረ ቦላን ጉኬዳ ሱꬃ ቆንጭሳና፤ ዎꬌዳዋንታካ ላኤንꬆ ገንና።




\par }\Chap{27}{\PP \VerseOne{1}ሄ ጋላስ መꬍና ጎዳይ ባረ ምኖ፥ ግታነ ዎልቃማ ማሻን ሌዋታና ግያ ኮልጽያነ ጻጸትያ ሾሻ ሙራና፤ አባን ደእያ ዳዊያካ ዎꬋና።\XREF{}{{\XO 27:1 }{\XT{ኢዮባ 41:1፤ ማዝ. 74:14፤ 104:26}}}

\VS{2}ሄ ጋላስ ሀዋዳን ጌተታና፤ “ሀዌ ዶሰቴዳ ዎይንያ ቱራ ሳ፤ አባ የጽተ!

\VS{3}ታን፥ መꬍና ጎዳይ አ ናግያዋ፤ ታን አ ሀእ ሀእ ሃꬃ ኡሻይ፤ ኦንነ አ ቆሄናዳን፥ ታን ቃማነ ጋላስ አ ናጋይ።

\VS{4}ታን ሀንቀትከ፤ ታናና ኦለታናዉ፥ አጉንꬃይነ ጎምኦሪ ደኤርክኖሻ! ታን ኡንቱንቱ ቦላ ከሳ ኤቃደ፥ ኡንቱንታ ጹጋ ዉርሳና።

\VS{5}ዎይ ባቃት ቆሰት አታናዉ ታኮ ዪኖ፤ ታናና ጊግኖ፤ ኤ፥ ታናና ጊግኖ” ያገታና።


\par }{\PP \VS{6}ያና ጋላሳቱዋን ያቆብ ጻጱዋ የዳና፤ እስራኤሊ አጫናነ ጪሻና፤ ያቲደ አይፌዳ አይፊ ሳኣ ኡባ ኩማና።


\par }{\PP \VS{7}ኡንቱንታ ሾጬዳዋንታ ሾጬዳዋዳን፥ መꬍና ጎዳይ እስራኤልያ አሳ ሾጬደየ? ዎይ ኡንቱንታ ዎꬌዳዋንቱ ሀይቄዳዋዳን፥ ኡንቱንቱ ሀይቄድኖየ?

\VS{8}ጾሳይ ባረ አሳ ኦሞዶ የድያዋን ሙሬዳ፤ አዋይ ዶልያ ባጋ ጫርኩዋ ጋላስ ኡንቱንታ ባረ ያሽያ ጎትያን ላግ ከሴዳ።

\VS{9}ሄዋ ድራዉ፥ ያቆባ ባይዙ አቶ ጌተታናዌነ አ ናጋራይ ፖሎ ቁጨታናዌ ሀዋና: ሄዌካ ያርሽያ ሳኣ ሹቻ ኡባ እ መኤረቴዳ ቦቅንꬃ ሹቻዳን ኦꬅያ ዎደነ፥ አሼሮ ግያ ማጫ ጾሳት ምስሊ፥ ዎይ እጻና ጩዋዪደ፥ ያርሽያ ሳአይካ ኤቁዋን አተናዳን ኦꬅያ ዎደ።


\par }{\PP \VS{10}ምኑዋ ድረቴዳ ካታማይ ኦኔዳ፤ ካሰ አሳይ ደእያ ሳአይ ሀእ ባዙዋዳን፥ መላ አቴዳነ ዶገቴዳ፤ እ መሂ ሄመትያ ሳኣ ግዴዳ ድራዉ፥ ምꬃ ቦንጭያ ሚደ፥ ማራቱ ሄዋን አላጺኖ።

\VS{11}ምꬃ ታሸቱ መልያ ዎደ መኤረቲኖ፤ ማጫ አሳይካ ዪደ፥ ኡንቱንታ ኤꬃናዉ አፌ። ሀ አሳይ አኬክ ባይና አሳ ግድያ ድራዉ፥ ኡንቱንታ መꬌዳዌ ኡንቱንቶ ቃረተናነ ማረና።


\par }{\PP \VS{12}ሄ ጋላስ ኤፍራጺሳ ሻፋፐ ግብጼ ሻፋ ጋካናዉ፥ መꬍና ጎዳይ ካꬃ ቡካና፤ ህንተኖ፥ እስራኤልያ አሳቶ፥ ህንተካ ህንተ ታራን ታራን ሺቃና።


\par }{\PP \VS{13}ሄ ጋላስ ዎልቃማ ማላካታይ ፑነታና፤ አሶረ ጋድያን ꬋይያዋንቱነ ግብጼ ቢታዉ የደርሴዳዋንቱ ያና፤ የሩሳላመን ጌሻ ደርያን መꬍና ጎዳዉ ጎይናና።




\par }{\MS ጾሳይ ማካላንቻ አሳ ሙርያዋ ግዱሳ

\par }\Chap{28}{\MR (ኢሳ. 28:1—31:9)

\par }{\SH ሁጲሳ ካዉተꬃ፥ “ኔና ኤራ!” ጌዳዋ
\par }
{\PP \VerseOne{1}ኤፍሬማን ደእያ ማꬆትያዋንቱ ካላቻዉነ፥ ዎይንያ ኤሳይ ጾኔዳዋንቱ አራዳ ዛንጋራን ደእያ፥ ሹልያ ጪሻ ማላ ግዴዳ አ ቦንቹዋ ፑላዉ አየ አና!

\VS{2}በእተ፥ ጎዳዉ ዎልቃማነ ምኖ ግዴዳ እት አሳይ ደኤ፤ ጎዳይ አ ሻቻ ኡሹዋዳን፥ ባይዝያ ጎትያዳንነ ኩንꬂደ ጎግያ ዎልቃማ ሃꬃዳን፥ ምኖ ኩሽያን ዱገ ሳኣ ኦላና።

\VS{3}ሄ ማꬆትያ ኤፍሬማ አሳቱዋ ኦቶሩዋ ካላቻይ ገድያን የታና።

\VS{4}አራዳ ዛንጋራ ሁጲያን ደእያ ቆቆፈትያ ጪሻይ፥ አ ቦንቹዋ ፑላይ ዎዲ ጋካናፐ ካሰቲደ ቴሬዳ ባላስያ ማላ ግዳናዋ፤ እት አሳይ ሄ ባላስያ በእያ ዎደ፥ ባረ ኩሽያን ኦይቆሳና ማና።


\par }{\PP \VS{5}ሄ ጋላስ ኡባፐ ዎልቃማ መꬍና ጎዳይ ባረ አሳፐ አቴዳዋንቶ ቦንቹዋ ካላቻነ ፑላዉ ሁጲያን ኡትያ አሌቁዋ ግዳናዋ።

\VS{6}እ ዳናቶ ልከ ፕርድያ አያና፥ ኦላ ሚጻፐ ዛርያዋንቶካ ዎልቃ ግዳናዋ።


\par }{\SH ኢስያሳ ነ ማꬆቲደ ትምቢትያ ኦድያ ይሁዳ አሳቱዋ
\par }
{\PP \VS{7}ሀዋንቱካ ዎይንያ ኤሳ ኡሺደ ዪጮቲኖነ ማꬆይያ ኡሻን ጋንድጋሪኖ። ቄሲነ ትምቢትያ ኦድያዌ ማꬆይያ ኡሻን ዪጮቲኖ፤ ኡንቱንቱ ዎይንያ ኡሻን ሻዌቲኖ፤ ማꬆይያ ኡሻንካ ጋንድጋሪኖ። ሳፃ ልከ በእክኖ፤ ፕርዲደካ ꬉበቲኖ።

\VS{8}ኡንቱንቱ ምያ ማዳ ኡባይ ጮሻ ጻላላ ግድያ ድራዉ፥ ባይቤና ሳአይ ሙለካ ባዋ።


\par }{\PP \VS{9}ኡንቱንቱ ሀዋዳን ያጋና፤ “ኤራተꬃ እ ኦና ታማርሳኔ? ኪታካ ኦስ ቆንጭሳኔ? ማꬃ ፓኩዋ ብሮ አጌዳዋንቱሴየ፥ ዎይ ꬋንꬃ ብሮ ዱꬄዳዋንቱሴ?

\VS{10}አያዉ ጎፐ፥ እ ግያዌ ሀዋ፤ አዛዙዋ ቦላ አዛዙዋ፥ አዛዙዋ ቦላ አዛዙዋ፥ ዎጋ ቦላ ዎጋ፥ ዎጋ ቦላ ዎጋ፥ ሀዋን ጉꬃ፥ ሄዋን ጉꬃ” ያጋና።


\par }{\PP \VS{11}ሽን ጾሳይ አላጋቱዋ ቃላንነ እማꬃቱዋ ዶናን ሀ አሳዉ ሃሳያና።
\XREF{}{{\XO 28:11 }{\XT{1 ቆሮ. 14:21}}}

\VS{12}እ ኡንቱንቶ ሀዋዳን ያጌዳ፤ “ሀዌ ሸምፑዋ። ጻላሌዳዋ ሸምፕስተ። ሀዌ ሸምፕ አክያ ሳ” ያጌዳ። ሽን ኡንቱንቱ ስሰናን እጼድኖ።

\VS{13}ሄዋ ድራዉ፥ ኡንቱንቱ ቢደ ኩንዳና ማላ፥ መአና ማላነ ግትያን ኦይቀቲደ ኦሞዱዋ ባና ማላ፥ መꬍና ጎዳ ቃላይ ኡንቱንቶ አዛዙዋ ቦላ አዛዙዋ፥ አዛዙዋ ቦላ አዛዙዋ፥ ዎጋ ቦላ ዎጋ፥ ዎጋ ቦላ ዎጋ ግዲደ፥ ሀዋን ጉꬃይ፥ ሄዋን ጉꬃይ ግዴዳ።


\par }{\SH ጽዮንዉ ጎዳ ጻጱዋ ምንꬅያ ሹቻ
\par }
{\PP \VS{14}ሄዋ ድራዉ፥ ህንተኖ፥ የሩሳላመን ደእያ አሳ ሞድያ ቅሊጭያዋንቶ፥ መꬍና ጎዳ ቃላ ስስተ።

\VS{15}ህንተ፥ “ኑን ሀይቁዋና ጊጌዶ፤ ስኦልያናካ ጫቀቴዶ፤ ኑን ዎርዱዋ ኑዉ ደኡዋ ኦꬄዳ ድራዉነ ማልትያ ኑዉ ቆሰት አትያሳ ኦꬄዳ ድራዉ፥ ዎልቃማ ቦሻይ ዪደካ ኑና ቦቼናን አꬋና” ያጊደ ጬቀቲታ።


\par }{\PP \VS{16}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “በእተ፥ ታን ጽዮነን ባሱዋ ሹቻ፥ ፓጨቴዳ ሹቻ፥ ጎዳ ጻጱዋ ምንስያ፥ አልኦ ሹቻ ዎꬃድ፤ አን አማንያ ኦንነ ዬላተና።
\XREF{}{{\XO 28:16 }{\XT{ማዝ. 118:22-23፤ ሮመ 9:33፤ 10:11፤ 1 ጰጽ. 2:6}}}

\VS{17}ታን ሱረ ፕርዳ ባሱዋ ልክያ ዎዶሩዋ፥ ጽሎተꬃካ ቱምቢያ ኦꬃና። ቃይ ህንተ አማነትያ ዎርዱዋ ጌሱዋ፥ ሻቻይ ሾጫና፤ ህንተ ቆሰት አትያሳካ ሃꬃይ ሙካና” ያጌ።

\VS{18}ሄዋፐ ጉይያን፥ ህንተ ሀይቁዋና ጫቀቴዳ ጫቁ ላለታና። ስኦልያናካ ጫቀቴዳ ጫቁካ ምነና። ዎልቃማ ቦሻይ ይያ ዎደ፥ ህንተ አን ሾጨታና።

\VS{19}ሄ ቦሻይ ዎንታ ዎንታ፥ ቃምነ ጋላስ ሄዋና አꬋና፤ ሄ አꬍያ ዎደ ኡባንካ፥ ህንተና አክ ባና።

\par }{\PP አ ኪታ አኬክያዌ ህንተንቶ ሻቢርሳ ዳጋማ ግዳናዋ።

\VS{20}አርሳይ ገድያ ጮጎቲደ ግሳናዉ ቃንꬃ፤ አፍላይካ ጋꬅ ማያናዉ ጉꬃ።

\VS{21}አያዉ ጎፐ፥ ፓራጺማ ደርያ ቦላን መꬍና ጎዳይ ኦꬄዳዋዳን፥ ባረ ኦሱዋ፥ ባረ እማꬃ ኦሱዋ፥ ሄዌካ ባረ ኦራꬃ ኦሱዋ ኦꬃናዉ ደንዳና። ቃይ ጋባኦና ዛንጋራን ሀንቀቴዳዋዳን ሀንቀታናዋ።
\XREF{}{{\XO 28:21 }{\XT{ኢያሳ 10:10-12፤ 2 ሳሜላ 5:20፤ 1 ኦዱዋ 14:11}}}

\VS{22}ጎዳፐ፥ ኡባፐ ዎልቃማ መꬍና ጎዳፐ እ ቦሻ ቢታ ኡባ ቦላ አሀናዉ ቃቼዳዋ ታን ስሴዳ ድራዉ፥ ህንተ ቃሹ ምነና ማላ፥ ቅሊጭያዋ አግተ።


\par }{\SH ጾሳ አꬌዳ ኤራተꬃ
\par }
{\PP \VS{23}ህንተ ሀይꬃ ሃ የጊደ፥ ታን ኦድያዋ ስስተ፤ ታ ሃሳያካ አኬኪደ ስስተ።

\VS{24}ካꬃ ዘራናዉ ጎሽያ ጎሻንቻይ ኡባ ገደካ ጎሺደ ደኢ? ቃይ እ ኡባ ገደካ ጉሉዋ ክንቺደነ ሊቅሲድ ደኢ?

\VS{25}ጋድያ ሊቅሲደ፥ አኑጋ ላሌ፤ ካረꬃ ሳዉዋካ ዘሬ፤ ዛርጋካ አ ይፓን፥ ባንጋካ አ ቆሙዋን፥ ሞርገ ምꬃካ አዉ በስያ ሳኣን ዘሬ ግደኔ?

\VS{26}አያዉ ጎፐ፥ ሀ ሂላ አ ጾሳይ አ ኤርሴነ ታማርሴ።

\VS{27}ካረꬃ ሳዉዋ ኡዱላ ምꬃን ቆጸና፤ አኑጋካ ጩጉዋን ቡከና። ሄዋ አጊደ፥ ካረꬃ ሳዉዋካ ጋትማን፥ አኑጋካ ጻምአን ቆጼ።

\VS{28}ኡክꬃ ኡክያ ካꬃ ቆጽያሳን ቆጽያዌ ሊቅሲየ? ግደና፥ እ አ ቆጺደ ቆጺደ፥ መꬍናዉ ደኤና። ቃይ እ ካꬃ ቡክያ ፓራ ጋረቱዋ አ ቦላና ላጊደካ ካꬃይ ጋጨታናዳን ኦና።

\VS{29}ሀዌካ ቃይ ማላልስያ ዞርያ ዞርያ፥ ኦሱዋካ አꬌዳ ኤራን ኦꬅያ ኡባፐ ዎልቃማ መꬍና ጎዳፐ ዬ።




\par }\Chap{29}{\SH ዳዊታ ካታማ የሩሳላምዉ አየ አና!
\par }
{\PP \VerseOne{1}ኔኖ ዳዊተ ደኤዳ አሪኤላ ግያ ካታማዉ፥ ነዉ አየ አና! ላይꬃ ቦላን ላይꬃ ጉጃ፤ ባላቱዋካ ዛራ ዛራደ ቦንቻ።

\VS{2}ታን አሪኤላ ግያ ካታማ ብሮካ ኡንኤꬃና፤ ኡንቱንቱ ዝላላናነ ዬካና። ሄ ካታማይ ሱꬃይ ካሜዳ ያርሽያ ሳኣ ማላ ግዳናዋ።

\VS{3}ታን ነ ዩሹዋን ዶዳናነ አዱሳ ግምቢያን ኔና ድራና፤ ነ ቦላን ኦላ ማማ ኬጻና።

\VS{4}ሄዋፐ ጉይያን፥ ኔን ቢታ ጪሙዋፐ ሃ ፑደ ሃሳያና፤ ህርክ ባናፐ ነ ኮሻይ ያና። ነ ኮሻይ ሞይትልያ ኮሻ፥ ቢታ ግዶፐ ከሳና፤ ነ ሃሳያይካ ባና ግዶፐ ሳሱከታና።


\par }{\PP \VS{5}ሽን ነ ሞርከቱ ሊቆ ባና ኬሻ ጮራነ ነ መቀꬅ ባይናዋንቱ ፓይዱካ ጫርኩ አፍያ ሱላ ኬሻ ዳሮ ግዳናዋ። ቆፐናን ደእሽን ኤለካ፥

\VS{6}ኡባፐ ዎልቃማ መꬍና ጎዳይ ጉጉንꬃን፥ ቢታ ቃꬃን፥ ዎልቃማ ኮሻን፥ ጎትያን፥ ጫርኩዋንነ ምያ ታማ ላጩዋን ህንተና ጾሞሳና።

\VS{7}አሪኤላ ካታማ ኦልያ ጮራ ካዉተꬃ ኡባይ፥ ሄ ካታማነ አ ጌሱዋ ኦልያ ኡባይ፥ አ ዋይስያ ኡባይ አኩሙዋዳን፥ ቃማ ሳጻዳን ሀናና።

\VS{8}ኮሻቴዳ አሳይ አኩሙዋን ሜ፤ ሽን ቤጎትያ ዎደ አ ኮሻይ አገና፤ ዎይ ሳመቴዳ አሳይ አኩሙዋን ኡሼ፤ ሽን ቤጎትያ ዎደ ዳቡሬ፤ ሳሙዋካ አልቤና፤ ጽዮነ ደርያ ኦልያ ጮራ ካዉተꬃ ኡባይ ሄዋዳን ሀናና።


\par }{\SH ጾሳ አዛዙዋ ካꬍያዌ አህያ ሙሩዋ
\par }
{\PP \VS{9}ህንተ ህንተረካ ዳመቲደ፥ ዳማ አሳ ግድተ፤ ህንተና ህንተረካ ቆቅሲደ፥ ቆቀ አሳ ግድተ። ማꬆትተ፤ ሽን ዎይንያ ኤሳና ግዶፖ። ጋንድጋርተ፤ ሽን ማꬆይያ ኡሻና ግዶፖ።

\VS{10}አያዉ ጎፐ፥ መꬍና ጎዳይ ገምእሹዋ ሶኑ ኦꬅያ አያና ህንተ ቦላን ጉሴዳ። ትምቢትያ ኦድያዋንቶ፥ ያቲደ ህንተ አይፈቱዋ እ ጎዜዳ። ሳፃ በእያዋንቶ፥ ህንተ ሁጰቱዋካ ጉሎዬዳ።
\XREF{}{{\XO 29:10 }{\XT{ሮመ 11:8}}}


\par }{\PP \VS{11}ሀ ኡባ ሳጻይ ነዉ አታመቴዳ ማጻፋ ማላ ግዴዳ። አሳይ፥ “ሄይ፥ ሀዋ ናባባ” ያግ፥ እት ናባብ ዳንዳይያ ኡራዉ እምያ ዎደ እ፥ “ማጻፋይ አታመቴዳ ድራዉ፥ ታን ናባባናዉ ዳንዳይከ” ያጋና።

\VS{12}ቃይ ማጻፋ ናባብ ዳንዳየና ኡራዉ፥ “ሄይ፥ ሀዋ ናባባ” ያጊደ እምያ ዎደ፥ እ፥ “ታን ናባባናዉ ዳንዳይከ” ያጋና።


\par }{\PP \VS{13}ያትና፥ ጎዳይ ሀዋዳን ያጋና፤ “ሀዌ አሳይ ባረ ቦላ ዶናን ታኮ ሺቄ፤ ባረ እንጻርሳን ታና ቦንቼ፤ ሽን ኡንቱንቱ ዎዛናይ ታፐ ሃኩዋን ደኤ። ኡንቱንቱ አሳይ መꬌዳ ዎጋ ታማሪደ፥ ታዉ ጮ ጎይኒኖ።
\XREF{}{{\XO 29:13 }{\XT{ማቶሳ 15:8-9፤ ማር. 7:6-7}}}

\VS{14}ሄዋ ድራዉ፥ በእተ፥ ታን ሀ አሳ ቦላ ዛረꬃደካ ማላልስያባ ኦꬃና፤ ማላልያባነ ኦራꬃባ ኦꬃና። ኡንቱንቱ ኤራንቻቱዋ አꬌዳ ኤራተꬃይ ዳላማና፤ ኡንቱንቱ አኬካንቻቱዋ አኬካይካ ቆሰታና” ያጌዳ።
\XREF{}{{\XO 29:14 }{\XT{1 ቆሮ. 1:19}}}


\par }{\SH ስንꬃፐ ያና ኬካ
\par }
{\PP \VS{15}ባረ ሀልቹዋ ጪማዪደ፥ መꬍና ጎዳፐ ቆስያዋንቶ፥ ባረንቱ ኦሱዋ ꬉማን ኦꬂደ፥ “ኑና ኦን በኢ? ኑና ኦን ኤሪ?” ያግያዋንቶ አየ አና!

\VS{16}ህንተ የዎቱዋ ላሚታ፤ ኡርቃ መꬍያዌ ኡርቃ ማላ ጊደ ቆፒታ! መቴዳዌ መꬌዳዋ፥ “እ ታና መꬍቤና” ጋኔ? ኦቱ ባረና መꬌዳዋ፥ “እ አይነ ኤረና” ጋናዉ ዳንዳዪ?\XREF{}{{\XO 29:16 }{\XT{ኢሳ. 45:9}}}


\par }{\PP \VS{17}ሊባኖሳ ዎራይ አራዳ ጋድያዉ ላመታናዉ፥ አራዳ ጋዲ ቃይ ዎራ ግዳናዉ፥ ጉꬃ ዎዲ አቴዳ ግደኔየ?


\par }{\PP \VS{18}ሄ ጋላስ ቱለቱ ማጻፋ ቃላ ስሳና፤ ለምእለምኣፐነ ꬉማፐ ከሲደ፥ ቆቀቱዋ አይፊ ጼላና።

\VS{19}አሽከቱ ጉጂድካ መꬍና ጎዳን ናሸታና፤ አሳ ግዶን ደእያ ህዬሳቱካ እስራኤልያ ጌሻን ሀሹ ጋና።

\VS{20}መቀꬅ ባይናዋንቱ ዉራና። ቅሊጭያዋንቱ ትምእ ጋና። ኢታባ ኦꬃናዉ ዎችያዋንቱ ኡባይ ꬋያና።

\VS{21}ሄዋንቱ የዉዋን አሳ ባይዛንቻ ከስያዋንታ፥ ችሎታን አሳ ሴርያዋንቶ ግትያ ዎꬅያዋንታነ ዎርዱዋን ጽሎ ብታንያ ፕርዳ ተእያዋንታ።


\par }{\PP \VS{22}ሄዋ ድራዉ፥ አብራሃማ ዎዜዳ መꬍና ጎዳይ ያቆባ ዛርያዉ ሀዋዳን ያጌ፤ “ያቆባ ዛሪ ሀዋፐ ስንꬃናዉ ዬላተና፤ ኡንቱንቱ ሶምኢካ ዬላቲደ፥ ሳኣ ጼለና።

\VS{23}ሽን ኡንቱንቱ ታ ኩሽያ ኦሶ ግድያ ባረንቱ ናናቱዋ ባረንቱ ግዶን በእያ ዎደ፥ ታ ሱንꬃ ጌሻተꬃን ናጋና፤ ኡንቱንቱ ያቆባ ጌሻ ጌሻተꬃ ባይዝክኖ። እስራኤልያ ጾሳካ ያሻተꬃን ቦንቻና።

\VS{24}አያናን ባሌዳዋንቱ ስሚደ አኬካና፤ ዙዙምያዋንቱካ ትምርትያ አካና” ያጌ።




\par }\Chap{30}{\SH ግብጼና ጫቀትያ ሀዳ ጫቁዋ
\par }
{\PP \VerseOne{1}መꬍና ጎዳይ ሀዋዳን ያጌ፤ “ማካላንቻ ናናቶ አየ አና! ታን ሀልቻቤናባ ኦꬅያዋንቶ፥ ታ አያናፐ ግደና ኤጻ ባረዉ ጊግስያዋንቶ፥ ናጋራ ናጋራ ቦላ ጉጅያዋንቶ አየ አና።

\VS{2}ግብጼ ካትያ ጌሱዋን አታናዉነ ግብጼ ኩዋን አትያሳ ኮያናዉ፥ ታና ዞረታ በሰናን፥ ዱገ ግብጼ ዎꬍያዋንቶ አየ አና!

\VS{3}ሄዋ ድራዉ፥ ግብጼ ካትያ ጌሱ ህንተንቶ ዬላ፥ ካቲካ ካዉሻ ግዳናዋ።

\VS{4}ኡንቱንቱ ካፓቱ ጾኣነን ደኦፐካ፥ ኡንቱንቱ ኪቴዳዋንቱ ሀኔሳ ግያ ካታማ ጋክንቶካ፥

\VS{5}ዬላፐነ ካዉሻፐ አትና፥ ሀራባ አያነ ዎና አሳ፥ አያነ ማደና ዎይ ጎኤና አሳን አማነቴዳ አሳይ ኡባይ ካዉሻና” ያጌ።


\par }{\PP \VS{6}ኔጌባን ደእያ ዶአቱዋባ ጾሳይ ግያዌ ሀዋ፤ ኪተትያዋንቱ መቱነ ቱጋይ ደእያ ቢታ ግዱዋና፥ ጋሙነ ጋማታ ዎꬍያ ሾሻቱነ ፓልያ ዳዌቱ ኮልጽያ ኢታ ቢታና አꬊደ ባና። ባረ ዱረተꬃ ሀረቱዋ ዞክያን፥ ባረንቱ አቁዋ ጋሎቱዋ ዝመꬃን ጫን አኪደ፥ ኡንቱንቶ አያነ ዎꬍሰና ቢታ ባና።

\VS{7}አያዉ ጎፐ፥ ግብጼ ማዱ ጋቲ ባይናባነ መላ። ሄዋ ድራዉ፥ ታን አ፥ “ጮኡ ጊደ ኡቴዳ ራኣባ” ያጋደ ሱንꬃድ።


\par }{\SH አዛዘተና አሳ
\par }
{\PP \VS{8}ሀእ ባ፤ ስንꬃና ያና ዎድያዉ መꬍና ማላታ ግዳና ማላ፥ ኡንቱንቱ ስንꬃን ሹቻ ማሰꬃን ዎጫ፤ ማዝጎባንካ ጻፋ።

\VS{9}አያዉ ጎፐ፥ ሀዋንቱ ማካላንቻ አሳቱዋነ ዎርዱዋ ናናቱዋ፤ ኡንቱንቱ መꬍና ጎዳይ ኦድያዋ ስሳናዉ ኮየና ናናቱዋ።

\VS{10}ኡንቱንቱ ሳፃ ኦድያዋንታ፥ “ሳጻ በኦፕተ” ያጊኖ፤ ትምቢትያ ኦድያዋንታካ፥ “ናሸችያባፐነ ማላትያባፐ አትና፥ ኑዉ ሱረባ ኦዶፕተ።

\VS{11}ኦግያፐ ክችተ፤ ሎሱዋፐካ እት ባጋ ስምተ፤ ኑን እስራኤልያ ጌሻባ ዛረꬂደ ስሶኮ” ያጊኖ።


\par }{\PP \VS{12}ያትና፥ እስራኤልያ ጌሻይ ሀዋዳን ያጌ፤ “ህንተ ሀ ቃላ እጺደ፥ አሳ ናቂያዋን አማነቴዳ ድራዉነ ጭምያዋን ጬቀቴዳ ድራዉ፥

\VS{13}ሀ ናጋራይ ህንተንቶ ዛኢደ ዎꬍያ፥ አኬከናን ኤለካ ኩንድያ አዱሳ ግምቢያ ማላ ግዳናዋ።

\VS{14}አ መኡ ኡርቃፐ መꬌዳነ ንፕ ጊደ መኤዳ ኦቱዋ ማላ ግዳናዋ፤ ሄ መኡዋ ግዶን ታማ ካሽያ ዎይ ኦላፐ ሃꬃ ዱቂደ ከስያ ኮንአይነ ቤተና” ያጌ።


\par }{\PP \VS{15}ኡባ ሞድያ መꬍና ጎዳይ፥ እስራኤልያ ጌሻይ ሀዋዳን ያጌ፤ “ህንተ ታኮ ስምያዋንነ ሸምፕያዋን አታና፤ ጮኡ ግያዌነ አማነትያዌ ህንተንቶ ዎልቃ ግዳናዋ፤ ሽን ህንተ እጼድታ።

\VS{16}ሀዋዳን ያጌድታ፤ ‘ቱይት፥ ኑን ፓራቱዋን ኡቲደ ባቃታና’ ያጌድታ፤ ሄዋ ድራዉ፥ ህንተ ባቃታና። ቃይካ ህንተ፥ ‘ኤሌል ፓራቱዋ ቶጊደ ብ ክቻና’ ያጌድታ፤ ሄዋ ድራዉ፥ ህንተና የደርስያዋንቱ ኤሌላና።

\VS{17}እት ቶራንቻ በኢደ፥ ህንተፐ ሻአ አሳይ ባቃታና፤ እቼሹ ቶራንቻቱ ህንተና ሙልያ የደርሳና። ደርያ ሁጲያን ኤሴዳ ባንድራ ምꬃዳን፥ ህንተ ቶራንቻቱዋፐ ጉꬃቱ አታና” ያጌ።


\par }{\PP \VS{18}ሽን መꬍና ጎዳይ ህንተንቶ ኬካናዉ ናጌ፤ እ ህንተንቶ ቃረትያዋ በሳናዉ ደንዴ። አያዉ ጎፐ፥ መꬍና ጎዳይ ጽሎ ፕርድያ ጾሳ፤ አ ናግያዋንቱ ኡባቱ አንጀቴዳዋንታ።


\par }{\SH ጾሳይ ባረ አሳ አንጃና
\par }
{\PP \VS{19}ህንተኖ፥ የሩሳላመን ደእያ ጽዮነ አሳቶ፥ ሀዋፐ ስንꬃናዉ ዬክክታ፤ ህንተ ዋሱዋን እ ህንተንቶ ቱሙዋፐ ቃረታና፤ እ ህንተ ዋሱዋ ስስያ ዎደ፥ ህንተንቶ ዛሩዋ እማና።

\VS{20}ጎዳይ ህንተንቶ መቱዋ ኡክꬃነ ቱጋ ሃꬃ እሞፐካ፥ ህንተ አስታማሪ ሀዋፐ ስንꬃን ባረና ቆሰና። ሽን ህንተ አይፊ ህንተ አስታማርያ በአና።

\VS{21}ህንተ ኡሸቻ ዎይ ሀድርሳ ስምያ ዎደ፥ ጉየና ህንተና፥ “ኦጊ ሀዋ፤ አን ቢተ” ያግያ ኮሻ ህንተ ስሳና።

\VS{22}ሄዋፐ ጉይያን፥ ብራን አሌቀቴዳ ኤቃቱዋነ ዎርቃን ካመቴዳ ምስለቱዋ ህንተ ቱንሳና። ቅታ ጩርቃዳን ህንተ ኡንቱንታ፥ “ኑፐ ሃክተ” ያጊደ ዎራ ኦላና።


\par }{\PP \VS{23}ሄ ዎደ ህንተ ጋድያን ዘሬዳ ካꬃዉ እ እራ ቡክሳና፤ ጋድያፐ ሞክያ ካꬃይካ ሙሩታነ ዳሮ ግዳናዋ። ሄ ጋላስ ህንተ ሚዛይ አኮ ደምባን ሀመታና።

\VS{24}ጋድያ ጎሽያ ቦራቱነ ሀረቱ ላይዳንነ ግላን ፑነቲደ፥ ጌዬዳ ሀርቁዋ ማና።

\VS{25}ህንተ ሞርከቱዋ ጌሶቱ ኦሞደትና፥ አሳይ ጎራኤቲደ ዉርያ ጋላስ፥ ዎልቃማ ደረቱዋፐነ ꬎቃ ደረቱዋፐ ፑልቶ ሃꬃቱ ጎጋና።

\VS{26}ሄ ጋላስ አግናት ፖኡ አዋ ፖኡዋዳን ሀናና፤ አዋ ፖኡካ ካሰዋፐ ላፑን ኩሽያ ዳራና፤ ላፑን ጋላሳ ፖኡዋ ኬና ፖአና። ሄ ጋላስ መꬍና ጎዳይ መኤዳ ባረ አሳ ኮላና፤ እ ደችና ማዱጼዳ ማዱꬃካ ፓꬃና።


\par }{\SH ጾሳይ አሶረ ሙራና
\par }
{\PP \VS{27}በእተ፥ መꬍና ጎዳ ሱንꬃይ ሱልያ ሀንቁዋና፥ ስኬዳ ጩዋ ሻርያና ሃኮ ሳፐ ያና፤ አ ዶናይ ሀንቁ ኩሜዳዋ፤ አ እንጻርሳይካ ምያ ታማ።

\VS{28}ባረ ፔኑዋን ኡባባ ፕት አፍያ ድኡዋዳን፥ ꬋይስያ ሃꬃ ኩንꬁዋ ማላ። እ ካዉተꬃቱዋ ባሻ ዛዝርያን ዛዝራና፤ አሳ ጋፓታካ ዎራ አፍያ ብጻላ ባርሳና።

\VS{29}ጌሻ ባላይ ቦንቼትያ ቃማ የጽያዋዳን፥ ህንተ የጻና፤ መꬍና ጎዳ ደርያ እስራኤልያ ዛላኮ ብያ ዎደ፥ ሱሱልያ ፑኒደ የጽያ አሳይ ናሸትያዋዳን፥ ህንተ ናሸታና።


\par }{\PP \VS{30}ቃይ መꬍና ጎዳይ ባረ ያሽያ ኮሻ ስሳና፤ አ ቀሲ ዎꬊደ ሾጭያ ሾቻ ባረ ሱልያ ሀንቁዋን፥ ምያ ታማ ላጩዋን፥ ጎትያን፥ ኡሹዋንነ ሻቻ ቡርጭያን ቆንጭሳና።

\VS{31}መꬍና ጎዳይ ባረ ኮሻን አሶረ ዳጋንꬃና። አ ጻምአይካ ኡንቱንታ ሾጫና።

\VS{32}መꬍና ጎዳይ ኡንቱንታ ባረ ሙርያ ጻምአን ሾጫና ሾቻይ ኡባይ ዳርቢያንነ ዲꬃን ግዳናዋ። ኦላን እ ባረ ቄስያ ደንꬂደ፥ ኡንቱንታ ኦላና።

\VS{33}አያዉ ጎፐ፥ ታማ ኤꬅያሳኣ ቶፌት በን ጊጌዳ፤ ሄ ሳአይ ጊጌዳዌ ካትያሳ። ሄ ሳአይ ዝቃነ አኮ ግዲደ፥ ታማይነ ዳሮ ምꬃይ ዶረት ኡቴዳ ሳ። መꬍና ጎዳ ሸምፑ ዲንያ ሻፋዳን ዪደ፥ ሄ ታማ ኤꬅ ከሳና።




\par }\Chap{31}{\SH ጾሳይ የሩሳላመ ናጋና
\par }
{\PP \VerseOne{1}ማዱዋ ኮያናዉ ዱገ ግብጼ ዎꬍያዋንቶነ ፓራን አማነትያዋንቶ አየ አና! ጮራ ግድያ ድራዉ ፓራ ጋረቱዋን፥ ዳሮፐ ምኖ ግድያ ድራዉ ፓራ አሳቱዋን አማነትያዋንቶ አየ አና! ኡንቱንቱ እስራኤልያ ጌሻኮ ጼልክኖ፤ ዎይ መꬍና ጎዳፐ ማዱዋ ኮይክኖ።

\VS{2}ሽን እካ ባሻ አሀናዉ ዳንዳይያ አꬌዳ ኤራንቻ፤ ባረ ጌዳዋካ አገና፤ ኢታቱዋ ጎልያ አሳ ቦላነ ኢታባ ኦꬅያዋንታ ማድያዋንቱ ቦላ ደንዳና።

\VS{3}ግብጼ ጋድያ አሳቱ አሳፐ አትና፥ ጾሳ ግድክኖ። ኡንቱንቱ ፓራቱካ አሾፐ አትና፥ አያና ግድክኖ። መꬍና ጎዳይ ሀንቁዋን ባረ ኩሽያ ምጭያ ዎደ፥ ማድያዌ ꬉበታና፤ ማደትያዌካ ኩንዳና፤ ኡንቱንቱ ኡባይካ እትፐ ꬋያና።


\par }{\PP \VS{4}ጾሳይ ታና ሀዋዳን ያጌ፤ “ጋሙ ዎይ ዎዳላ ጋሙ መህያ ኦይቂደ ጉድያ ዎደ፥ ዳሮ ሄንꬃንቻቱ አ ቦላ ጼሰት ሺቆፐካ፥ እ ኡንቱንቱ ዋሶ ዳጋመና። ኡንቱንቱ ዋሶካ ያየና። ሄዋዳንካ፥ ኡባፐ ዎልቃማ መꬍና ጎዳይ ጽዮነ ደርያንነ አ ꬎቃን ኦላ ጋከታናዉ ዱገ ዎꬋና።

\VS{5}ካፉ ቦላና አዋልያዋዳን፥ ኡባፐ ዎልቃማ መꬍና ጎዳይ የሩሳላመ ጎንዳላናነ አሽ አካና፤ እ አ ቦላና አꬊደ፥ አ ዎꬅ አካና” ያጌ።


\par }{\PP \VS{6}ህንተኖ እስራኤልያ አሳቶ፥ ህንተ ሎይꬅ ማካሌዳዋኮ ስምተ።

\VS{7}አያዉ ጎፐ፥ አሳ ኡባይ ባረንቱ ናጋራንቻ ኩሽያን ብራፐነ ዎርቃፐ መꬌዳ ኤቃቱዋ ሄ ጋላስ ኦላና።


\par }{\PP \VS{8-9}ታማይ ጽዮነን፥ ጮጪ የሩሳላመን ደእያ ጾሳይ ሀዋዳን ያጌ፤ “አሶረ አሳዋ ግደና ማሻን ኩንዳና፤ አሳዋ ግደና ማሻይ ኡንቱንታ ማና። ኡንቱንቱ ማሻ ስንꬃፐ ባቃታና፤ ኡንቱንቱ ዎዳላ አሳቱ ዴጾ ኦሶ አዛዘታና። ዳጋማ ጋሱዋን፥ ኡንቱንቱ ምኖ ጌሱ ላለታና፤ ኡንቱንቱ ኦላ ጋዳዋቱካ ዳጋማዉ ኦላ ባንድራ አግ ባሺደ ባና” ያጌ መꬍና ጎዳይ።




\par }{\MS ጾሳይ ኤዶማ ሙርያዋ የሩሳሌሞ አንጅያዋ ግዱሳ

\par }\Chap{32}{\MR (ኢሳ. 32:1—35:10)

\par }{\SH ጽሎተꬃን አይስያ ካትያ
\par }
{\PP \VerseOne{1}በእተ፥ ካቲ ጽሎተꬃን ካተታና፤ ሞድያዋንቱካ ሱረተꬃን ሞዳና።

\VS{2}አሳይ ሁጲያን ሁጲያን ጫርኩዋፐ ጌምያ ሳ፥ ጎትያፐ ባቃትያ ሳ ግዳናዋ፤ መላ ሳኣን ጎግያ ሃꬃነ ዞዘትያ ጋድያን ደእያ ዎልቃማ ዛላ ኩዋ ማላ ግዳናዋ።

\VS{3}ጼልያ አሳቱ አይፊ ጪልመና፤ ስስያዋንቱ ሀይꬃይካ ሀይዛና።

\VS{4}ታፍታፍያ አሳቱዋ ዎዛናይ ኤራናነ አኬካና። ዴዶትያ አሳቱዋ እንጻርሳይካ ሱረ ጌሺደ ሃሳያና።

\VS{5}ሀዋፐ ስንꬃናዉ ኤይ ቦንቾ አሳ ጌተተና። ኢታ አሳይ ቦንቼተና።

\VS{6}አያዉ ጎፐ፥ ቦዛይ ቦዛተꬃ ሃሳየ፤ አ ዎዛናይካ ናጋራ ኦꬃናዉ፥ መꬍና ጎዳ ቦላ ጻላባ ሃሳያናዉ፥ ኮሻቴዳዋንታ ካልሰናን አጋናዉነ ሳመቴዳዋንታ ኡሸናን ድጋናዉ፥ ኢታባ ማቀቴ።

\VS{7}ኡዘትያዋ ኡዚ ኢታ፤ መቶታንቻይ ሱረባ ሃሳዪደ፥ ዎርዱዋን ህዬሳ ꬋይሳናዉ እ ኢታ ቆፋ ቆፔ።

\VS{8}ሎኦ ኡራይ ሎኦባ ሀልቼ፤ ሄ ሎኦ ሀልቹዋን ምኒደ ደኤ።


\par }{\SH ፕርዳነ በትያፐ ስምያዋ
\par }
{\PP \VS{9}ህንተኖ ቆፋይ ባይናን ደእያ ማጫዋንቶ፥ ደንድተ፤ ታ ኦድያዋ ስስተ፤ ህንተኖ አማነቲደ ኡቴዳ ማጫ ናቶ፥ ታን ህንተንቶ ኦድያዋ ስስተ።

\VS{10}እት ላይꬃፐ ጉꬃ አꬍሽን፥ ህንተ አማነቲደ ኡቴዳዋንቱ ኮኮራና፤ ዎይንያ አ ዎድያን ጹንቂያዌ አታና። ቶኬዳዋፐ ህንተ አይፍያ ሺሻና ዎዲካ ዬና።

\VS{11}ህንተኖ እሻሉዋን ደእያ ማጫዋንቶ፥ ኮኮርተ። ህንተኖ አማነቲደ ኡቴዳ ማጫ ናቶ፥ ጋጅ ጋጅተ። ህንተ ማዩዋ ቃርተ፤ ካዩዋ አፍላ ህንተ ጼሳን ዳንጭተ።

\VS{12}ሎእያ ሾይቃይነ አይፍያ ዶርጾጼዳ ዎይኒ ꬋዬዳ ድራዉ፥ ካዮቲደ፥ ህንተ ትራ ባቂተ።

\VS{13}አጉንꬃ ቡራይነ ክንድቹ ታ አሳ ጋደን ሞኬዳ። አሳይ ናሸቲደ ደኤዳ ጎለቱዋስነ ናሸቻን ደኤዳ ሀ ካታማዉ ዬክተ።

\VS{14}ሚጻይ አታና፤ ዳሮ አሳይ ደእያ ካታማቱካ ኦናና፤ ጌሱነ ዎችያ ግምበቱ መꬍናዉ መላ ግዳናዋ፤ ኡንቱንቱ ዎራ ሀረቱ ናሸትያሳነ ዶርሳ ዉዲ ሀመትያሳ ግዳናዋ።

\VS{15}ሄዌነ፥ ቦላ ꬎቃፐ ኑ ቦላ አያናይ ጉካና ጋካናሳ፥ መላ ባዙ አራዳና ጋካናሳነ አራዳ ቢታይካ ዎራ ግዴዳ ጌተቲደ ቆፈታና ጋካናሳ።


\par }{\PP \VS{16}ሄዋፐ ጉይያን፥ ሱረ ፕርዳይ መላ ባዙዋን፥ ጽሎተꬃይካ አራዳ ጋድያን ደአና።

\VS{17}ጽሎተꬃ ኦሱ ሳሮተꬃ ግዳናዋ፤ ጽሎተꬃ አይፊካ መꬍናዉ ዎፓተꬃነ አማነቲደ ደእያዋ ግዳናዋ።

\VS{18}ታ አሳይ ሳሮተꬃይ ደእያ ሳኣን፥ ናገትያ ጎልያንነ ዎፑ ጌዳ ሸምፖ ሳአቱዋን ደአና።

\VS{19}ሻቻን ዎራይ ዲፖፐነ፥ ቃይ ካታማይ ኡባና ኮለቶፐነ፥

\VS{20}ሄ ሃꬃ ኡባ ማታን ህንተ ካꬃ ዘሪደ፥ ህንተ መህያካ ህንተ ሀረቱዋካ ሄንꬃዉ ብል የዲደ፥ ህንተ ሎይꬅ አንጀታና።




\par }\Chap{33}{\SH ማዱዋ ዎሳ
\par }
{\PP \VerseOne{1}ኔኖ፥ ኔና ꬋይሰናን ደእሽን ꬋይስያዎ፥ ነዉ አየ አና! ኔኖ፥ ኔና አꬅ እመናን ደእሽን፥ አꬃ እምያዎ፥ ነዉ አየ አና! ኔን ꬋይሱዋ አጌዳ ዎደ ኔና ꬋይሳና፤ ኔን አꬃ እሙዋ አጌዳ ዎደ ኔና አꬅ እማና።


\par }{\PP \VS{2}አቤት መꬍና ጎዳዉ፥ ኑና ማራ፤ ኑን ኔና ናጌቶ፤ ዎንታ ዎንታ ኑዉ ዎልቃ ግዳ፤ መቱዋ ዎደካ ኑና አሽያዋ ግዳ።

\VS{3}ነ ኮሻይ ጉጉንꬃዳን ጉምያ ዎደ አሳይ ባቃቴ፤ ኔን ኑና ማዳናዉ ደንዳ ኤቂያ ዎደ፥ ካዉተꬃቱ ላለቲኖ።

\VS{4}ጎንዱ ሺቅያዋዳን፥ ህንተ ኦሞዱ ሺቃና፤ ቦሊ ድርቢያዋዳን፥ አሳይ አ ቦላ ድርባና።


\par }{\PP \VS{5}መꬍና ጎዳይ ቦላን ደእያ ድራዉ፥ ꬎቁ ꬎቁ ጌዳ፤ እ ጽዮነ ሱረ ፕርዳንነ ጽሎተꬃን ኩንꬃና።

\VS{6}እ ህንተንቶ ህንተ ዎድያ ምንꬅያዋ፥ ህንተ ኩመንꬃ አቶተꬃ፥ አꬌዳ ኤራተꬃነ ኤራ ግዳናዋ፤ መꬍና ጎዳዉ ያይያዌ አዉ አቆ ግዳናዋ።


\par }{\PP \VS{7}በእተ፥ ኡንቱንቱ ዎልቃማ አሳቱ ኦግያን ዋሲኖ፤ ስጋተꬃዉ ኪቴዳዋንቱካ ምሸቲደ ዬኪኖ።

\VS{8}አኮ ኦገቱ ኦኔድኖ፤ ኦግያና አꬍያዌ አጌዳ። እ ባረ ጫቀቴዳ ጫቁዋ ኮሌዳ፤ ካታማቱዋካ ካꬌዳ። አሳካ ደምቤና።

\VS{9}ቢታይ ካዮቴነ ላባኔ። ሊባኖስ ዬላቲደ መሌ፤ ሳሮና ግያ አራዳ ድልባይ መላ ቢታ ግዴዳ። ባሳነ ግያ ደርያንነ ቃርመሎሳ ደርያን ደእያ ምꬃቱዋ ሀይꬃይ ቆቆፈቴ።


\par }{\SH ጾሳይ ባረና እጽያዋንታ ኡባ፥ “አዬ!” ጌዳዋ
\par }
{\PP \VS{10}መꬍና ጎዳይ ካዉተꬃቶ ሀዋዳን ያጌ፤ “ሀእ ታን ደንዳና፤ ሀእ ታን ቦንቼታና፤ ሀእ ታን ꬎቁ ꬎቁ ጋና።

\VS{11}ህንተ ኡቱላ ሻሃሪደ፥ ሱላ የሌድታ። ህንተ ሸምፕያ ሸምፑ ህንተና ምያ ታማ።

\VS{12}አሳይ ታማን ጹገቴዳ ብድንꬃ ማላ ግዳናዋ፤ ቃይ ቃንጸቲደ፥ ታማን ኤጼዳ አጉንꬃ ማላ ግዳናዋ።

\VS{13}ህንተኖ፥ ሃኩዋን ደእያዋንቶ፥ ታን ኦꬄዳዋ ስስተ፤ ማታን ደእያዋንቶ፥ ታን ዎልቃማ ግድያዋ አኬክተ” ያጌ።


\par }{\PP \VS{14}ጽዮነን ደእያ ናጋራንቻቱ ያዬድኖ፤ ጾሳዉ ግደናዋንታ ኮኮርሳይ ኦይቄዳ። ሄዋ ድራዉ፥ ኡንቱንቱ፥ “ምያ ታማና ደአናዉ ዳንዳይያ ኡራይ ኑ ግዶን ኦኔ? ኤጺደ ደእ አግያዋና ደአናዉ ዳንዳይያ ኡራይ ኑ ግዶን ኦኔ?” ያጊኖ።

\VS{15}ጽሎተꬃን ሀመትያዌ፥ ሱረባ ሃሳይያዌ፥ ሱረ ግደና ኦግያና ቤትያ ጎኣ እጽያዌ፥ ማታይያ አካናዉ ባረ ኩሽያ የደናዌ፥ ሱꬃ ጉስያዋ ስሰናዳን፥ ባረ ሀይꬃ ቱጭያዌ፥ ኢታባ ጼለናዳን፥ ባረ አይፍያ ጪልምያዌ፥

\VS{16}ሄ ኡራይ ꬎቃሳን ደአና። እ ባቃቲደ አታና ሳአይካ ምኖ ዛላ ደኡዋ ግዳናዋ፤ አ ኡክꬃይካ አዉ እመታና፤ እ ኡሽያ ሃꬃይካ ፓጨና።


\par }{\SH ቦንቹ ኩሜዳ ያና ላይꬃ
\par }
{\PP \VS{17}ህንተ አይፈቱ ካትያ አ ፑላና በአና፤ ሃኪደ ደእያ ቢታካ በአና።

\VS{18}ህንተ ዎዛናይ፥ “ፓይዴዳዌ ሀቃን ደኢ? ጊራ ይግ ጼሌዳዌ ሀቃን ደኢ? አዱሳ ግምበቱዋ ፓይዴዳዌ ሀቃን ደኢ?” ያጊደ ያሽያ በንዋ ቆፓና።

\VS{19}ህንተ ቃረት ባይና አሳቱዋ፥ ህንተንቶ ገለና ሃሳያ ሃሳይያ አሳቱዋነ እንጻርሳይ ዴዶትያ አሳቱዋ ሀዋፐ ስንꬃን በእክታ።


\par }{\PP \VS{20}ኑን ኑ ባላ ቦንችያ ጽዮነ ካታማ በእተ! ዎፑ ጊደ ደኢያሳ፥ አ ሽካሊ ሾደተና፥ አ ዎዶሩካ ዱጸናነ ቃጸና ዱንካንያ ማላ፥ የሩሳላመ ካታማ ህንተ ህንተ አይፍያን በአና።

\VS{21}ሽን መꬍና ጎዳይ ኑዉ ሄ ሳኣን ባረ ዎልቃማ ዎልቃ ቆንጭሳና። ሄ ሳአይ አኮ ሻፋቱነ ጎግያ ሃꬃቱዋ ማላ ግዳናዋ። ላግያ ዎሉዎሉ አ ቦላና ባናዉ ዳንዳየና፤ ዎልቃማ ማርካቢካ ያና አꬋናዉ ዳንዳየና።

\VS{22}አያዉ ጎፐ፥ መꬍና ጎዳይ ኑ ዳና፤ መꬍና ጎዳይ ኑዉ ህግያ እሜዳዋ። መꬍና ጎዳይ ኑ ካትያ፤ እ ኑና አሻና።


\par }{\PP \VS{23}ነ ዎዶሩዋ ቃሹ ሾልኤዳ፤ ማርካብያ ቱሳ አ ሳኣን ምንስ ኦይቃናዉ ዎይ ሻራካ ጻጋጋናዉ ዳንዳየና። ሄ ዎደ ዳሮ ኦሞዲደ አሄዳባይ ሻከታና፤ ሀራይ አትና፥ ዎባቱካ ኦሞዱዋ ኦሞዳና።

\VS{24}ጽዮነን ደእያ ኦንነ፥ “ታን ሀርጋይ” ያገና፤ ያን ደእያ አሳ ናጋራይ አቶ ጌተታና።




\par }\Chap{34}{\SH ጾሳይ ባረ ሞርከቱዋ ሙራና
\par }
{\PP \VerseOne{1}ህንተኖ፥ ካዉተꬃቶ፥ ሺቂደ ስስተ! ህንተኖ አሳቶ ስስተ! ቢታይነ ጋድያን ደእያባይ ኡባይ፥ ሳአይነ ሳኣን ደእያባይ ኡባይ ስሶ!

\VS{2}አያዉ ጎፐ፥ መꬍና ጎዳይ ካዉተꬃ ኡባ ሀንቀቴዳ፤ አ ይሉካ ኡንቱንቱ ቶራንቻቱዋ ኡባ ቦላና። እ ኡንቱንቱ ኡባና ꬋይሳና፤ ኡንቱንታ ሲፍያዋንቶ አꬂደ እማና።

\VS{3}ኡንቱንቱፐ ዎꬌዳዋንቱ ኦለታና፤ ኡንቱንቱ አሃይ ጽንቃና። ዎጋ ደረቱ ኡንቱንቱ ሱꬃን ካመታና።

\VS{4}ሳሉዋ ጾልንተቱ ኡባይ ሲላና፤ ሳሎቱ ዋራቃታዳን ጻጸታና። ኡንቱንቱ ጾልንተቱ ኡባይ ዎይንያፐ ሀይꬃይ ቆቆፈትያዋዳን፥ ባላስያፐ አይፊ ቆቆፈትያዋዳን ቆቆፈታና።
\XREF{}{{\XO 34:4 }{\XT{ማቶሳ 24:29፤ ማር. 13:25፤ ሉቃሳ 21:26፤ ሳፃ 6:13-14}}} 

\par }{\PP \VS{5}ታ ማሻይ ሳሎቱዋ ግዶን አላና ጋካናዉ ኡሼዳ። በእተ፥ እ ኤዶማ ቦላ፥ ታን ሸቄዳ አሳ ቦላ ፕርዳናዉ ዎꬌ።\XREF{}{{\XO 34:5 }{\XT{ኢሳ. 63:1-6፤ ኤር. 49:7-22፤ ህዝ. 25:12-14፤ 35:1-15፤ አሞጻ 1:11-12፤ አብድ. 1-14፤ ሚልክ. 1:2-5}}}

\VS{6}መꬍና ጎዳዉ ቦጽራ ግያ ካታማን ያርሹ፥ ኤዶማ ጋድያን ዎልቃማ ሹካይ ደእያ ድራዉ፥ መꬍና ጎዳ ማሻይ ሱꬃን ሜጨቲደ፥ ሞꬉዋን ጻጸቴዳ። ዶርሳቱዋነ ዴሻቱዋ ሱꬃን ሜጨቲደ፥ ዶርሳቱዋ ክላሆቱዋ ሞꬉዋን ጻጸቴዳ።

\VS{7}ቃይ መንꬃቱ፥ ማራቱነ ኮሩማ ቦራቱ ኡንቱንቱና ኩንዳና። ኡንቱንቱ ቢታይ ሱꬃ ጻላላ ግዳና፤ ኡንቱንቱ ቢታይካ ሞꬉዋን ሙናቀታና።

\VS{8}አያዉ ጎፐ፥ መꬍና ጎዳይ ሀሉዋ ከስያ ጋላሳ፤ ጽዮነ ኦሌዳ ሞርከቶ ኩሽያ ዛርያ ላይꬃ።


\par }{\PP \VS{9}ጎግያ ኤዶማ ሃꬃቱ ሽድያዉ፥ አ ቢታይካ ዲንያዉ ላመታናዋ፤ አ ቢታይ ኤጽያ ሽድያ ግዳናዋ።

\VS{10}ታማይካ ቃማን ጋላሳን ቶኤና፤ አ ጩዋይካ መꬍናዉ ጩዋታና። ኤዶማ ቢታይ የለታፐ የለታ ጋካናዉ፥ መላ ግዳናዋ፤ ኦንነ መꬍናዉ ሄዋና አና።\XREF{}{{\XO 34:10 }{\XT{ሳፃ 14:11፤ 19:3}}}

\VS{11}ሽን ጽንግሊነ ቁጻርሳይ አ ላታና፤ ጉቶቱነ ቁሩ አን ደአና። ጾሳይ ኤዶማ ቦላ ኮለꬃ ልክያ ዎዶሩዋነ መላተꬃ ልክያ ቱምቢያ ፕድ ኦꬂደ የዳና።

\VS{12}ሄ ጋድያን ካተትያዌ ꬋያና፤ ካፓቱካ ሄዋፐ ክቻና።

\VS{13}አ ጎለቱዋን አጉንꬃይ፥ አ ሚጻቱዋን ኦካይ ኦዶሩ ሞካና። እ ዎራካናቱ አላጽያሳነ ሶጎኒ ደኢያሳ ግዳናዋ።

\VS{14}ዎራ ዶአቱ ጎዳረቱዋና ጋከታና፤ ቱና አያናቱ እቱ እቱዋና ጼሰታና፤ ቃማ ጻላሄቱ ዎꬊደ፥ ያን ደአና።

\VS{15}ጉታታ ያን ጎልያ ኬጻና፤ ቁቁሌዳ ቁቁለቱዋ ሀጳደ ቆጻና። ባረ ማራቱዋካ ባረ ቀፈቱዋ ጋርሳን ሀጳና፤ ቃይ ጋጨቱ ባረንቱ ላግያና ላግያና ሄ ሳኣ ሺቃና።


\par }{\PP \VS{16}መꬍና ጎዳ ማጻፋፐ ኮዪደ ናባብተ። ጾሳ ዶናይ አዛዜዳ ድራዉነ አ አያናይ ሺሼዳ ድራዉ፥ ሀዋንቱፐ እቱነ ፓጨና፤ ቃይ እቱነ ባረ ላጊ ባይናን ደኤና።

\VS{17}እ ኡንቱንቶ ሳማ ከሴዳ፤ አ ኩሺ ኡንቱንቶ ጋድያ ዎርዱዋን ሻኬዳ፤ ኡንቱንቱ አ መꬍናዉ ሞዳና፤ የለታፐ የለታ ጋካናዉ፥ ኡንቱንቱ አን ደአና።




\par }\Chap{35}{\SH ጽሎተꬃ ኦግያ
\par }
{\PP \VerseOne{1}ቢታ ባዙነ መላ ቢታይ ናሸታና፤ መላ ቢታይ ናሸቻ ፖጩ ጊደ፥ ጪሻ ጪሻና።

\VS{2}እ ዳሮፐ ጪሻና፤ ፖጩ ጊደ ናሸቻን የጻና። ሊባኖሳ ቦንቹነ ቃርመሎሳነ ሳሮና ግታተꬃይ እመታና፤ ኡንቱንቱ መꬍና ጎዳ ቦንቹዋነ ኑ ጾሳ ግታተꬃ በአና።


\par }{\PP \VS{3}ዳቡሬዳ ኩሸቱዋነ አርጋጬዳ ጉልባታ ምንꬅተ።\XREF{}{{\XO 35:3 }{\XT{እብራ. 12:12}}}

\VS{4}ዎዛናን ያሻይ ደእያዋንታ፥ “ምንተ! ያዮፕተ! ሄኮ፥ ህንተ ጾሳይ ሀሉዋ ከሳናዉነ ባረ ጾሳተꬃን ኡንቱንታ ሙራናዉ ያና፤ እ ህንተና አሻና” ያግተ።


\par }{\PP \VS{5}ሄ ዎደ፥ ቆቀቱዋ አይፊ ዶየታና፤
\XREF{}{{\XO 35:5 }{\XT{ማቶሳ 11:5፤ ሉቃሳ 7:22}}} ቱለቱዋ ሀይꬃይካ ስሳና።

\VS{6}ዎባቱዋ ገንእያዳን ጉፓና፤ ዱደቱካ ናሸቻን የጻና፤ ባዙዋን ሃꬃይ መሎሳን ፑልቱ ꬉቃና።

\VS{7}ጹግያ ሻፊ ዳጋቴዳ ሃꬃ ግዳናዋ፤ መላ ቢታይ ሃꬃ ፑልታና፤ ዎራካናቱ አላጽያሳን ማታይ ማቃይነ ጫሪ ዶላና።


\par }{\PP \VS{8}ያን አኮ ኦጊ ደአና፤ እካ ጌሻተꬃ ኦግያ ጌተታና። ጌሻ ግደናዋንቱ ሄ ኦግያና አꬍክኖ። ሽን እ ጌሻቱዋሳ ግዳናዋ፤ ኢታ ኤያቱ አን ስመረትክኖ።

\VS{9}ያን ጋሙ ደኤና፤ ያሽያ ዶአቱካ ሄዋና አꬍክኖ፤ ያንካ ቤትክኖ፤ ሽን ዎዘቴዳዋንቱ ጻላላይ ሀመታና።

\VS{10}መꬍና ጎዳይ ዎዜዳዋንቱ ስማና፤ የጺድ፥ ጽዮነ ያና፤ መꬍና ናሸቻይ ኡንቱንቱ ሁጲያን ዎꬋና። ኡንቱንቱ ናሸቻነ ሀሹ ግያዋ ደማና፤ ካዩነ ኦሊ ዎራ ባቃታና።




\par }{\MS አሶራ፥ ባብሎና፥ ካትያ ህዝቅያሳነ ኢስያሳ

\par }\Chap{36}{\MR (36:1—39:8)

\par }{\SH አሶረቱ የሩሳላሞ ናሴድኖ
\par }
{\R (2 ካታ. 18:13-27፤ 2 ኦዱዋ 32:1-19)

\par }{\PP \VerseOne{1}ካትያ ህዝቂያስ ካተቴዳ ታማነ ኦይደንꬆ ላይꬃን፥ አሶረ ካቲ ሳናክሬብ ግምበት ኡቴዳ ይሁዳ ካታማቱዋ ኡባ ኦሊደ ኦይቄዳ።

\VS{2}ሄዋፐ ጉይያን፥ አሶረ ጋድያ ካቲ ላክሻ ግያ ካታማፐ እት ዋናትያ ኦላ ጋዳዋ ጮራ ኦላንቻቱዋና ካትያ ህዝቂያሳኮ የሩሳላመ የዴዳ። ቢደ፥ ማዩዋ ሜጭያዋ ጋደ አፍያ ኦግያፐ ቆሞ ባጋና ደእያ ዳጋቴዳ ሃꬃይ ጎግያ ሃꬃ ማታን ኤቄዳ።

\VS{3}ያትና፥ ህልቂያ ናአይ ካትያ ጎልያን አዎትያ ኤልያቂመ፥ ዋና ጻፊ ሼብንነ አሳፋ ናአይ ታርክያ ጻፍያ ዮኣህ አኮ ካረ ከሴድኖ።


\par }{\PP \VS{4}አሶረቱዋ ጋዳዋይ ኡንቱንታ፥ “ህዝቂያሳዉ ሀዋዳን ያጊደ ኦድተ፤ አሶረ ካቲ፥ ዎልቃማይ ኔና ሀዋዳን ያጌ፤ ‘ኔን ሀዋ ኬሻ አያን አማነታዲ?

\VS{5}ኔን ጮ መላ፥ ኦላ ኦለታናዉ ታዉ አꬌዳ ኤራይነ ዎልቃይ ደኤ ያጋሳ። ሽን ኔን ኦናን አማነታደ ታ ቦላ ሀዋ ማካላዲ?

\VS{6}ኔን ግብጼ ካቲ ማዳና ጋደ ቆፔዳዋ ግዶፐ፥ መኤዳ ማቃ ጋትማን ጉፈትያ አሳ ማላ። አያዉ ጎፐ፥ ጻምአይ መእና፥ ፕንጩ ኩሽያ ጫዴነ ማዱጽሴ። ግብጼ ካቲ ባረናን አማነትያ አሳ ኡባዉ ሄዋ ማላ።’ ”\XREF{}{{\XO 36:6 }{\XT{ህዝ. 29:6-7}}}


\par }{\PP \VS{7}ሽን ኔን ታዉ፥ “ኑን መꬍና ጎዳን፥ ኑ ጾሳን፥ አማነቴቶ” ያጎፐ፥ ህዝቂያስ ይሁዳ አሳነ የሩሳላመ አሳ፥ “ህንተ የሩሳላመን ደእያ ያርሽያሳን ጎይናናዉ ኮሼ” ጊደ፥ አዉ ጎይንያ ꬎቃ ሳአቱዋነ ያርሽያ ሳኣ ድጌዳ ጾሳ እ ግደኔ?


\par }{\PP \VS{8}አነ ሀእ ሃያ! ታ ጎዳ አሶረ ካትያና ናሰታ። ኔን ቶጋናዉ ዳንዳይያ፥ ግድያ አሳ ደሞፐ፥ ላኡ ሻአ ፓራቱዋ ታን ነዉ እማና።

\VS{9}ኔን፥ “ግብጼቱ ፓራ አሳቱዋነ ፓራ ጋረቱዋ ታዉ የዳና” ጋደ አማኖፐነ፥ ታ ጎዳ ኦላንቻቱዋ ካፓቱዋፐ እት ላፍያዋካ ዛራናዉ ዳንዳያካ።

\VS{10}ሄዋ ቦላካ ቃይ፥ ታን ሀእ ቱሙ መꬍና ጎዳ አዛዙ ባይናን ሀ ጋድያ ꬋይሳናዉ ከሳድታ? መꬍና ጎዳይ ባረ ሁጲያን ታና፥ “ኔረ፥ ሄ ጋድያ ባደ፥ ኦላደ ባይዛ” ያጊደ ኦዴዳ ያጌ ያግተ ያጌዳ።


\par }{\PP \VS{11}ሄዋፐ ጉይያን ኤልያቂመ፥ ሼብንነ ዮኣህ አሶረቱዋ ጋዳዋ ሀዋዳን ያጌድኖ፤ “ኑን ብለꬃ ኤርያ ድራዉ፥ ሀያና ኔን ኑዉ ነ ቆማቶ ሶርያ ቃላን ኦዳ። ድርሳ ግምቢያ ሁጲያን ደእያ አሳይ ስሰና ማላ፥ እብራይስጸ ቃላን ኦዶፓ” ያጌድኖ።


\par }{\PP \VS{12}ሽን ጋዳዋይ ዛረꬂደ፥ “ሀ ቃላቱዋ ታን ህንተዉነ ህንተ ጎዳ ጻላላዉ ኦዳናዉ ታና ታ ጎዳይ ኪቴዴየ? ህንተናና እትፐ ባረንቱ ኡርቃ ሼሻ ማናዉነ ባረንቱ ሃꬃ ሼሻ ኡሻናዉ ደእያ፥ ሀ ድርሳ ግምቢያ ቦላ ኡቴዳ አሳ ኡባዉ ኦዳናሳ ግደኔየ?” ያጌዳ።


\par }{\PP \VS{13}ሄዋፐ ጉይያን አሶረቱዋ ጋዳዋይ ደንድ ኤቂደ፥ ባረ ቃላ ꬎቁ ኦꬂደ፥ እብራይስጸ ቃላን ሀዋዳን ያጌዳ፤ “አሶረ ካቲ ዎልቃማይ ህንተና ግያዋ ስስተ!

\VS{14}ካቲ ህንተና ሀዋዳን ያጌ፤ ‘ህዝቂያስ ህንተና ጭሞፖ፤ አያዉ ጎፐ፥ እ ህንተና ታ ኩሽያፐ ዎꬅ አካናዉ ዳንዳየና።

\VS{15}እ ህንተና፥ “መꬍና ጎዳይ ቱማ ኑና አሻና፤ ሀ ካታማይካ አሶረ ካትያ ኩሽያን ገለና” ጊደ ህንተ መꬍና ጎዳን አማነታና ማላ ኦꬆፖ’ ያጌ።


\par }{\PP \VS{16}“ኤ፥ ህንተ ህዝቂያስ ኦድያዋ ስሶፕተ። አሶረ ካቲ ህንተና፥ ‘ታናና ስገትተ፤ ሃ ታኮ ከስተ። ያቶፐ፥ ህንተ ኡባይካ ህንተ ዎይንያ ቴራፐነ ህንተ ባላስያ ቴራፐ ማና፤ ህንተ ቦኬዳ ኦላፐካ ሃꬃ ኡሻና።

\VS{17}ሄዋፐ ጉይያን ታን ያደ፥ ህንተና ህንተ ቢታ ማላትያ ቢታ አካደ አፋና። ሄ ቢታይ ካꬃይነ ዎይንያ ኤሳይ፥ ኡክꬃይነ ዎይንያ አታክልቲ ኩሜዳ ቢታ’ ያጌ።


\par }{\PP \VS{18}“ህዝቂያስ ህንተና፥ ‘መꬍና ጎዳይ ኑና አሻና’ ያጊደ ጭመናዳን ናገትተ። ጋድያ አሳቱዋ ጾሳቱዋፐ ባረ ቢታ አሶረ ካትያ ኩሽያፐ አሼዳ ጾስ ደኢየ?

\VS{19}ሀማታ ጾሳቱነ አርፋዳ ጾሳቱ ሀቃን ደኢኖ? ሳፋርዋይማ ግያ ካታማ ጾሳቱ ሀቃን ደኢኖ? ኡንቱንቱ ሳማርያ ታ ኩሽያፐ ዎꬅ አኬድኖ?

\VS{20}ሀ ቢታቱዋ ጾሳቱዋ ኡባ ግዶን ባረ ጋድያ ታ ኩሽያፐ አይ ጾስ አሼዳዋ ሽን፥ መꬍና ጎዳይ የሩሳላመ ታ ኩሽያፐ አሻኔ?” ያጌዳ።


\par }{\PP \VS{21}ሽን አሳይ እት ቃላነ አዉ ዛረናን ጮኡ ጌዳ። አያዉ ጎፐ፥ ካቲ ኡንቱንታ፥ “አዉ አይነ ዛሪደ ኦዶፕተ” ያግ ዎꬄዳ።

\VS{22}ሄዋፐ ጉይያን ህልቂያ ናአይ ካትያ ጎልያን አዎትያ ኤልያቂመ፥ ዋና ጻፊ ሼብንነ ታርክያ ጻፊ አሳፋ ናአይ ዮኣህ ባረንቱ ማዩዋ ፔꬊደ፥ ህዝቂያሳኮ ቤድኖ፤ አሶረቱዋ ጋዳዋይ ጌዳዋ ኡባ አዉ ኦዴድኖ።




\par }\Chap{37}{\SH ካቲ ህዝቂያስ ኢስያሳ ዞርያ ኦቼዳ
\par }
{\R (2 ካታ. 19:1-7)

\par }{\PP \VerseOne{1}ካቲ ህዝቂያስ ሄዋ ስሴዳ ዎደ፥ ባረ ማዩዋ ፔꬌዳ፤ ማቃ ማዪደ፥ መꬍና ጎዳ ጌሻ ጎልያ ገሌዳ።

\VS{2}ካትያ ጎልያን አዎትያ ኤልያቂመ፥ ዋና ጻፊ ሼብንነ ጭማ ቄሳቱ ማቃ ማዪደ፥ አሞጻ ናኣ ትምቢትያ ኦድያ ኢስያሳ ኮ ባና ማላ ኪቴዳ።

\VS{3}ኡንቱንቱ ኢስያሳ ኮ ቢደ፥ “ህዝቂያስ ሀዋዳን ያጌ፤ ‘ሀቼ ጋላሳይ መቶ ጋላሳ፥ ሴራ ጋላሳነ ዬላ ጋላሳ። ሄዌካ ናእ የለታናዉ ዎዲ ጋክና፥ ባናደ የላናዉ ምሽራትዉ ዎልቃይ ꬋይያዋ ማላ።

\VS{4}ደኡዋ ጾሳ ሸቃናዳን፥ አ ጎዳይ፥ አሶረ ካቲ፥ ኪቴዳ ጋዳዋ ቃላ መꬍና ጎዳይ ነ ጾሳይ ስሰናን አገና። ቃይ መꬍና ጎዳይ ነ ጾሳይ ሄ ስሴዳ ቃላ ሀዳን አ ሙረናን አገና። ሄዋ ድራዉ፥ ኑ አሳ ግዶን ፓላህ አታናዋንቶ ዎሳ!’ ያጌ” ያጌድኖ።


\par }{\PP \VS{5}ካትያ ህዝቂያሳ ቆማቱ ኢስያሳ ኮ ዬዳ ዎደ፥

\VS{6}እስያስ ኡንቱንታ ሀዋዳን ያጌዳ፤ “ህንተ ጎዳዉ ሀዋዳን ያጊደ ኦድተ፤ መꬍና ጎዳይ ኔና፥ ‘አሶረ ካትያ ቆማቱ ታና ሸቅሽን፥ ኔን ስሴዳ ቦርያ ቃላዉ ያዮፓ።

\VS{7}በአ፥ ኦዱዋ ስሲደ፥ እ ባረ ቢታ ስማና ማላ፥ ታን አ ግዶን እት አያና ዎꬃና። ያታደ እ ባረ ቢታ ቢደ፥ ያን ማሻን ሀይቃናዳን፥ ታን አ ኦꬃና ያጌ’ ” ያግተ ያጌዳ።


\par }{\SH አሶረቱ ሀራቱዋካ ናሴድኖ
\par }
{\R (2 ካታ. 19:8-19)

\par }{\PP \VS{8}አሶረ ካቲ ላክሻ ካታማፐ ደንዲደ ብ ክቼዳዋ አሶረቱዋ ጋዳዋይ ስሲደ፥ ጉየ ስሜዳ። ካቲ ሊብና ካታማን ኦለትያዋ ደሜዳ።


\par }{\PP \VS{9}ካቲ ሳናክሬብ፥ “ቶጵያ ካቲ ትርሃቅ ኔና ኦላናዉ ዬዳ” ያግያ ኦዱዋ ስሴዳ። ህዝቂያሳዉ ሀዋዳን ያግ ኪቴዳ፤

\VS{10}“ይሁዳ ካትያ ህዝቂያሳ፥ ኔን አማነትያ ጾሳይ ኔና፥ ‘የሩሳላመ አሶረ ካትያ ኩሽያን ገለና’ ያግ ጭሞፖ።

\VS{11}በአ፥ አሶረ ካተቱ ቢታቱዋ ኡባ ኡባና ꬋይሲደ፥ ኡንቱንቱ ኦꬄዳዋ ኔን ስሳዳ። ያትና፥ ኔን አታኒ?

\VS{12}በን ታ ማይዛ አዎቱ ባይዜዳ ቢታቱዋ ጾሳቱ፥ ሄዋንቱነ ጎዛና፥ ካራነነ ረጼፋ ቢታቱዋ ጾሳቱነ ታላሳራን ደእያ ኤደነ አሳ ጾሳቱ ሄ ቢታቱዋ ባሻፐ አሼድኖ?

\VS{13}ሀማታ ካቲ፥ አርፋዳ ካቲ፥ ሳፋርዋይማ ካቲ፥ ሄናአ ካቲነ ኢዋ ካቲ ሀቃን ደኢኖ?” ያግ ኪቴዳ።


\par }{\PP \VS{14}ህዝቂያስ ዳብዳቢያ ኪተቴዳ አሳቱዋፐ አኪደ ናባቤዳ። ዳብዳቢያ መꬍና ጎዳ ጌሻ ጎልያ አክ አፊደ፥ መꬍና ጎዳ ስንꬃን ምጬዳ።

\VS{15}ያቲደ መꬍና ጎዳ ሀዋዳን ያግ ዎሴዳ፤

\VS{16}“አቤት ኡባፐ ዎልቃማ መꬍና ጎዳዉ፥ ክሩበቱዋፐ ግዱዋን ኡትያ እስራኤልያ ጾሳዉ፥ ሳኣ ካዉተꬃቱዋ ኡባ ቦላ ነ ጻላላይ ጾሳ። ሳሉዋነ ሳኣ ኔን መꬋዳ።\XREF{}{{\XO 37:16 }{\XT{ከሳ 25:22}}}

\VS{17}አቤት መꬍና ጎዳዉ፥ ነ ሀይꬃ ሃ የጋደ ስሳ። አቤት መꬍና ጎዳዉ፥ ነ አይፍያ ፖጋደ ጼላ። ኔና፥ ደኡዋ ጾሳ ቦራናዉ ሳናክሬብ ኪቴዳ ቃላ ስሳ።


\par }{\PP \VS{18}“አቤት መꬍና ጎዳዉ፥ አሶረ ቢታ ካተቱ ካዉተꬃ ኡባነ ኡንቱንቱ ጋድያ ባይዜዳዌ ኤ ቱማ።

\VS{19}ኡንቱንቱ ጾሳቱዋ ታማን ጹግ ꬋይሴድኖ፤ አያዉ ጎፐ፥ ኡንቱንቱ ጾሳቱ ዎንካ አሳ ኩሺ ማሲደ ከሴዳ ምꬃነ ሹቻ ግድያ ድራዉ፥ ቱሙ ጾሳቱዋ ግድክኖ፤ ሄዋ ድራዉ፥ ኡንቱንቱ ኡንቱንታ ꬋይሴድኖ።

\VS{20}ሀእ ስም አቤት መꬍና ጎዳዉ፥ ኑ ጾሳዉ፥ ነ ጻላላይ ጾሳ ግድያዋ ሳኣ ካዉተꬃቱ ኡባይ ኤራና ማላ፥ ኔን ኑና አ ኩሽያፐ ዎꬃ አካ!” ያግ ዎሴዳ።


\par }{\SH እስያስ ካትያዉ የዴዳ ኪታ
\par }
{\R (2 ካታ. 19:20-37)

\par }{\PP \VS{21}ሄዋፐ ጉይያን፥ አሞጻ ናአይ እስያስ ህዝቂያሳዉ ሀዋዳን ያግ ኪቴዳ፤ “መꬍና ጎዳይ እስራኤልያ ጾሳይ ሀዋዳን ያጌ፤ ‘ኔን አሶረ ካትያ ሳናክሬባ ጋሱዋን ታና ዎሴዳ ዎሳ ስሳድ’ ያጌ።

\VS{22}መꬍና ጎዳይ ሳናክሬባዋ ሀዋዳን ያግ ሃሳየ፦

\par }{\Q “ጽዮነን ደእያ አሳይ ኔና ካꬌ፤

\par }{\QB የሩሳላመ አሳይ ባረ ሁጲያ ቃꬂደ፥ ኔና ቅሊጬ።


\par }{\Q \VS{23}ኔን ሸቄዳዌነ ቶቼዳዌ ኦኔ?

\par }{\QB ኔን ኦ ቦላን ነ ቃላ

\par }{\QB ꬎቁ ኦꬃደ ሃሳያዲ?

\par }{\QB ቃይ ኦቶሩዋን ኦና

\par }{\QB ꬎቁ ጋደ ጼላዲ?

\par }{\QB ሄዋ ኔን ኦꬄዳዌ ታ ቦላና፥

\par }{\Q እስራኤልያ ጌሻ ቦላና ግደኔ!


\par }{\Q \VS{24}ኔን ኪቴዳ አሳቱዋ ባጋና ጎዳ ሸቃዳ።

\par }{\QB ቃይ ሀዋዳን ያጋዳ፤

\par }{\Q ‘ታን ታዉ ደእያ ጮራ ፓራ ጋረቱዋን

\par }{\QB ꬎቃ ደረቱዋ ሁጲያ፥ ሊባኖሳ ደርያ ኪክያ ከሳድ።

\par }{\Q ከሳደ ኡባፐ አዱቂያ ዝጋቱዋነ፥

\par }{\QB ኡባፐ ሎእያ ጺዳቱዋ ቃንጻድ።

\par }{\Q ታን ꬎቃዉ ዉርሰꬃ ጋጻነ፥

\par }{\QB ጪልሞ ዎራ ጋካድ።


\par }{\Q \VS{25}ታን አላጋ ቢታቱዋን

\par }{\QB ሃꬃ ኦላቱዋ ቦካደ፥

\par }{\Q ሃꬃ ኡንቱንቱፐ ኡሻድ።

\par }{\QB ግብጼ ጋድያን ጎግያ ሃꬃ ኡባ

\par }{\QB ታን ታ ገድያ ጎምፓን የꬋደ መልሳድ’

\par }{\MM ያጋዳ።


\par }{\Q \VS{26}“ዳሮ ዎድያፐ ካሰ፥

\par }{\QB ኔን ግምበቴዳ ካታማቱዋ ቆቆፋደ፥

\par }{\QB ሹቻ ኬላ ከሳና ማላ፥

\par }{\QB ታን ቆፋ ቃቻ ዎꬄዳዋ ኔን ኤራበይኪ?

\par }{\Q ታን ሀእ ፖልያ ሀልቾቱዋ፥

\par }{\QB በን ሀልቻ ዎꬃድ።


\par }{\Q \VS{27}ሄዋ ድራዉ፥ ኡንቱንቱ አሳዉ ዎልቃይ እጽና፥

\par }{\QB ኡንቱንቱ ካዉሼድኖነ ዬላቴድኖ።

\par }{\Q ኡንቱንቱ ጋደ ማታ ማላ፤

\par }{\QB ጎሻን ሞኬዳ ጫርሻ ማላ።

\par }{\Q ኡንቱንቱ ጎልያ ሁጲያን

\par }{\QB ሞክያ ሻራፋዳንነ ካኤናን ደእሽን፥

\par }{\QB ትሻን ዋግ ሜዳ ካꬃዳን ሀኔድኖ።


\par }{\BB \par }
{\Q \VS{28}“ሽን ኔን ኡትያሳ፥

\par }{\QB ከስያሳ፥ ገልያሳነ፥

\par }{\QB ታ ቦላ ኔን ሀንቀቴዳ ሀንቁዋ ታን ኤራይ።


\par }{\Q \VS{29}ኔን ታ ቦላ ሀንቀቴዳ ድራዉነ፥

\par }{\QB ነ ኦቶሩዋካ ታን ስሴዳ ድራዉ፥

\par }{\QB ታን ነ ሲꬍያን ታ ማጋ አꬃና፤

\par }{\QB ነ ዶናንካ ታ ብጻላ ባርሳና።

\par }{\Q ያታደ ኔን ዬዳ ኦግያና፥

\par }{\QB ታን ኔና ጉየ ዛራና ያጌ”

\par }{\MM ያጌዳ።


\par }{\PP \VS{30}ሄዋፐ ጉይያን፥ እስያስ ካትያ ህዝቂያሳ ሀዋዳን ያጌዳ፤ “ሀዎ ነዉ ማላታይ ሀዋ: ሀ ላይꬅ ህንተ አዛባ ሞኬዳ ካꬃ ማና፤ ላይꬅ ቃይ ሀ ላይꬅ ሞኬዳዋ አዛባ ማና። ሽን ካላ ላይꬅ ህንተ ህንተ ሁጲያን ዘርተነ ጫክተ፤ ዎይንያ ቱራካ ቶክተነ አ ቴራ ሚተ።

\VS{31}ይሁዳ አሳፐ አትያዋንቱ ጻጱዋ ዱገ የዲደ፥ ቦላን አይፍያ አይፍያ ምꬃ ማላ ግዳናዋ።

\VS{32}አያዉ ጎፐ፥ ዉሪደ አቴዳዋንቱ የሩሳላመፐ፥ ፓላሄዳዋንቱካ ጽዮነፐ ከሳና። ኡባፐ ዎልቃማ መꬍና ጎዳ ምሹ ሄዋ ኦꬂደ ፖላና።


\par }{\PP \VS{33}“ሄዋ ድራዉ፥ አሶረ ካትያባ መꬍና ጎዳይ ሀዋዳን ያጌ፤ ‘አሶረ ካቲ ሀ ካታማ ገለና፤ ዎይ ሀዋን ባረ ዎንዳፍያ ዱከና፤ ዎይ ባረ ጎንዳልያ ኦይቂደ፥ ሀ ካታማ ስንꬃ አና፤ ዎይ ቃይ ካታማ ዩሹዋ ቢታ ዶርያን ዶደና።

\VS{34}አሶረ ካቲ ባረ ዬዳ ኦግያና ጉየ ስማና፤ እ ሀ ካታማ ገለና። ታን መꬍና ጎዳይ ሀዋ ኦዳይ።

\VS{35}ታን ታ ቦንቹዋ ድራዉነ ታ ቆማ ዳዊታ ድራዉ፥ ሀ ካታማ ቦሽሰናን አሻ አካና’ ያጌ” ያጌዳ።


\par }{\PP \VS{36}ሄ ጋላስ ቃማ መꬍና ጎዳ ኪታንቻይ ከሲደ፥ አሶረ አሳይ ዱንካኔዳሳን፥ እት ጼታነ ሆስፑን ታማነ እቼሹ ሻአ አቱማ አሳ ዎꬌዳ። ያትና፥ አሳይ ዎንታ ሱሪደ በእያ ዎደ፥ ሀይቄዳ አሳ አሃይ ሄዋን ኩሜዳ።

\VS{37}ሄዋ ድራዉ፥ አሶረ ካቲ ሳናክሬብ ደንዲደ፥ ጉየ ስም ቢደ፥ ናናዌ ካታማን ኡቴዳ።


\par }{\PP \VS{38}እት ጋላስ ሳናክሬብ ባረ ጾሳ ንስሮካ ጎልያን ጎይኒድ ደእሽን፥ አ ናናይ አድራመሌክነ ሳርኤጸር ማሻን አ ዎꬌድኖ። አራራተ ግያ ቢታ ባቃቴድኖ። አ ናአይ አስራዶን አ ሳኣን ካተቴዳ። 37:38 አስራዶን: እ እብራዌꬆ ቃላን “ኤሳር-ሀዶን” ጌተቴ።




\par }\Chap{38}{\SH ካቲ ህዝቂያስ ሀርጊደ ፓጼዳ
\par }
{\R (2 ካታ. 20:1-11፤ 2 ኦዱዋ 32:24-26)

\par }{\PP \VerseOne{1}ሄ ዎደ ካቲ ህዝቂያስ ሀርጊደ፥ ሀይቃና ማቴዳ። ያት ደእሽን አሞጻ ናአይ ትምቢትያ ኦድያ እስያስ አኮ ቢደ፥ “መꬍና ጎዳይ ኔና፥ ‘ኔን ሀይቃሳፐ አትና ፓጻካ፤ ሄዋ ድራዉ፥ ነ ጎልያ ጊግሳ’ ያጌ” ያጌዳ።


\par }{\PP \VS{2}ህዝቂያስ ጎዳኮ ስም ግሲደ፥ መꬍና ጎዳ ዎሴዳ።

\VS{3}እ “አቤት መꬍና ጎዳዉ፥ ታን ነ ስንꬃን ቱማተꬃንነ ኩመንꬃ ዎዛናን ሄመቴዳዋነ ቃይ ኔና ናሸችያባ ኦꬄዳዋ ታዉ ኔን ሀሳያና ማላ፥ ታን ኔና ዎሳይ” ያጊደ ዎሴዳ፤ ህዝቂያስ ሎይꬅ ምሸቲደ ዬኬዳ።


\par }{\PP \VS{4}ሄዋፐ ጉይያን፥ መꬍና ጎዳ ቃላይ ኢስያሳ ኮ ሀዋዳን ያጊድ ዬዳ።

\VS{5}“ባደ፤ ህዝቂያሳ፥ መꬍና ጎዳይ ነ ማይዛ አዉዋ ዳዊታ ጾሳይ ሀዋዳን ያጌ፤ ‘ታን ነ ዎሳ ስሳድ፤ ነ አፎꬃካ በኣድ። ነ ላይꬃ ቦላ ታን ነዉ ታማነ እቼሹ ላይꬃ ጉጃና።

\VS{6}ኔናነ ሀ ካታማ አሶረ ጋድያ ካትያ ኩሽያፐ አሻና፤ ታን ሀ ካታማዉ ኦለታደ አሻና ያጌ’ ” ያጋ ያጌዳ።


\par }{\PP \VS{7}እስያስ ጉጂድካ ሀዋዳን ያጌዳ፤ “መꬍና ጎዳይ ባረ ጌዳ ቃላ ፖላናዉ መꬍና ጎዳዉ ማላታይ ሀዋ:

\VS{8}በአ፥ አካዝ ፑደ ከሳናዉ ጊግሴዳ ደꬃን ደእያ ኩዋይ ታሙ ታንጉዋ ጉየ ስሚደ ባናዳን፥ ታን ኦꬃና” ያጌዳ። ኩዋይ ታሙ ታንጉዋ ጉየ ስሚደ ቤዳ።


\par }{\PP \VS{9}ይሁዳ ካቲ ህዝቂያስ ሀርግ ፓጼዳዋፐ ጉይያን፥ ጻፌዳ ማዝሙሪ ሀዋ:

\VS{10}ታን፥ “ታ ደኦ ላይꬃዉ ብሮ ባጋ ጋክያ ዎደ፥ ሀይቁዋ ፐንግያና ገላና ሀናይታ? ታ አቴዳ ላይꬃ ቦንቂ ድግና፥ መላ አታና ሀናይታ?” ያጋድ።

\VS{11}ሄዋዳንካ ቃይ፥ “ታን ፓጻ ደእያዋንቱ ጋድያን መꬍና ጎዳ በእከ፤ ሀ ሳኣን ደእያዋንቱ ግዶንካ ላኤንꬆ መꬍና ጎዳ በእከ።

\VS{12}ዶርሳ ሄምያዋ ዱንካንያዳን፥ ታ ደኡ ሾደቴዳ። ሸማይኒ አፍላ ሀርባን ጻጽያዋዳን፥ ታን ታ ደኡዋ ጻጻድ፤ እካ ታና ሸማይንያ ሀርባፐ ዱꬄዳ ጋላሳፐ ቃማ ጋካናዉ፥ ኔን ታና ꬋይሳዳ ያጋድ።

\VS{13}ሳአይ ዎንታና ጋካናዉ ታን ማዱዋ ደማናዉ ዋሳድ። ሽን ጋሙዋዳን እ ታ መቀꬃ ኡባ መንꬄዳ። ቃይ ጋላሳፐ ቃማ ጋካናዉ፥ ኔን ታና ꬋይሳዳ።

\VS{14}ታን ጭራሹዋዳንነ ሃꬃ ካፉዋዳን ዋሳድ፤ ሀራጵያዳንካ ዙዙማድ። ታ አይፈቱ ሳሉዋ ፑደ ጼሊደ ጼሊደ ዳቡሬድኖ። አቤት ጎዳዉ፥ ታን ኡንኤታድ፤ ኔን ታና ሀ ኡንኡዋፐ ከሳ!” ያጋድ።


\par }{\PP \VS{15}ሀዋ ኡባ ጾሳይ እ ባረ ሁጲያን ኦꬄዳ፤ ያትና፥ ታን አያ ጋናዉ ዳንዳያይታ? ታ ሸምፑ ሎይꬅ ኡንኤቴዳ ድራዉ፥ ታ ላይꬃ ኡባን አሽከተꬃን ሀመታና።

\VS{16}አቤት ጎዳዉ፥ ሀዋንቱ ማላ የዎቱዋን አሳይ ፓጻ ደኤ። ሀይ ታ ፓጻተꬃ ዛራደ፥ ታና ፓጻ ዎꬃርኪ!

\VS{17}በአ፥ ታን ሀ ዎልቃማ ቱጋ ቱጋቴዳዌ ታዉ ሎአ ግዴዳ። ኔን ታ ሸምፑዋ ባሻ ኦላፐ ጉየ ዛራደ አሻዳ፤ ኔን ታ ናጋራ ኡባ ኔፐ ጉየ ዛራደ ኦላዳ።

\VS{18}አያዉ ጎፐ፥ ዱፉ ኔና ጋላተና፤ ሀይቁካ ኔና ሳበና። ጪማ ኦላዉ ዱገ ዎꬍያዋንቱ ኔና አማንꬄ ጊደ ህዶታ ኦꬅክኖ።

\VS{19}ታን ሀች ኔና ጋላትያዋዳን፥ ፓጻ ደእያዋንቱ ጻላላቱ ኔና ጋላቲኖ፤ ኔን አማንꬅያዋ አዉ ባረ ናናቶ ኦዴ።


\par }{\PP \VS{20}መꬍና ጎዳይ ታና አሻና፤ ሄዋ ድራዉ፥ ኑን ኑ ደኡዋ ላይꬃ ኡባን፥ መꬍና ጎዳ ጎልያን ባቀቴዳ ክርያን ዋጸቴዳ ዲꬃን የጻና።


\par }{\PP \VS{21}ሀዋፐ ካሰ እስያስ፥ “ባላስያ ቴራ ዳጺደ፥ አ ጋፉዋ ቦላ ዎꬅተ። ያቶፐ፥ እ ፓጻና” ያግ ዎꬄዳ።


\par }{\PP \VS{22}ህዝቂያስካ፥ “ታን ፓጻደ መꬍና ጎዳ ጌሻ ጎልያ ፑደ ከሳናዎ ማላታይ አዬ” ያግ ኢስያሳ ኦች ዎꬄዳ።




\par }\Chap{39}{\SH ባብሎነፐ ኪተቲደ ዬዳ አሳቱዋ
\par }
{\R (2 ካታ. 20:12-19)

\par }{\PP \VerseOne{1}ሄ ዎደ፥ ባላዳና ናአይ፥ ባብሎነ ካቲ ማሮዳክ ባላዳን፥ ህዝቂያስ ሀርጊደ ፓጼዳዋ ስሴዳ ድራዉ፥ ዳብዳቢያነ እሙዋ ህዝቂያሳዉ የዴዳ።

\VS{2}ህዝቂያስ ኪተቲደ ዬዳ አሳቱዋ ሞኬዳ። ያቲደ ባረ ሻሉዋ ምንጅያ ጎልያን ደእያ ብራ፥ ዎርቃ፥ ሳዉዋ፥ አልኦ ዛይትያ፥ ባረ ኦላ ሚሻነ ባረ ሻሉዋ ምንጅያ ጎልያን ደእያዋ ኡባ ኡንቱንታ በሴዳ። ባረ ሶን ዎይ ባረ ካዉተꬃ ግዶን ደእያዋ ኡባፐ ህዝቂያስ ኡንቱንታ በሰናን አጌዳባይ አያይነ ባዋ።


\par }{\PP \VS{3}ሄዋፐ ጉይያን፥ ትምቢትያ ኦድያ እስያስ ካትያ ህዝቂያሳኮ ዪደ፥ “ሀ አሳቱ ዋጌድኖ? ኡንቱንቱ ሀቃፐ ዬድኖ?” ያግ ኦቼዳ።

\par }{\PP ህዝቂያስ፥ “ኡንቱንቱ ታኮ ሃኮ ጋድያፐ፥ ባብሎነፐ ዬድኖ” ያጌዳ።


\par }{\PP \VS{4}እስያስ ቃይካ፥ “ኡንቱንቱ ነ ሶን አያ አያ በኤድኖ?” ያጌዳ።

\par }{\PP ህዝቂያስ፥ “ኡንቱንቱ ታ ሶን ደእያ ኡባባ በኤድኖ፤ ታ ሻሉዋ ምንጅያ ጎልያን ደእያባፐ ታን ኡንቱንታ በሳቤናባይ አያይነ ባዋ” ያጌዳ።


\par }{\PP \VS{5}ሄዋፐ ጉይያን፥ እስያስ ህዝቂያሳ፥ “ኡባፐ ዎልቃማ መꬍና ጎዳይ ግያዋ ስሳ።

\VS{6}መꬍና ጎዳይ ሀዋዳን ያጌ፤ ‘ነ ካትያ ጎልያን ደእያባይ ኡባባይነ ነ ማይዛ አዎቱ ሀች ጋካናዉ ሺሼዳባይ ኡባባይ ኡባና ኦሞደቲደ፥ ባብሎነ ቢታ ባና ጋላሳቱ ያና፤ አፐ አያይነ አተና።

\VS{7}ቃይ ነዉ የለታና፥ ነ አሾነ ነ ሱꬃ ግድያ፥ ነ አቱማ ዛራቱዋፐካ ኦሞደቲደ ባና፤ ቢደ ባብሎነ ካትያ ጎልያን ጎይሮ ግዲደ ኦꬃና’ ያጌ” ያጌዳ።


\par }{\PP \VS{8}ህዝቂያስ ዛሪደ፥ “ኔን ኦዴዳ መꬍና ጎዳ ቃላይ ሎአ” ያጌዳ። አያዉ ጎፐ፥ ህዝቂያስ፥ “ታን ደኤዳ ላይꬃን ሳሩነ ዎፓይ ደአና ግደኔ” ያግ ቆፔዳ።




\par }{\MS ጾሳይ ባረ አሳ አሽያዋ ግዱሳ

\par }\Chap{40}{\MR (40:1—48:22)

\par }{\SH ምንꬁ ኩሜዳ ቃላ
\par }
{\PP \VerseOne{1}ህንተ ጾሳይ ሀዋዳን ያጌ፤ “ታ አሳ ምንꬅተ! ምንꬅተ!

\VS{2}የሩሳላመዉካ፥ እዛ ኦሞዱዋን ደኤዳ ዎዲ ፖለቴዳዋ፥ እዝ ናጋራይ አቶ ጌተቴዳዋ ኦድተ፤ እዝ ናጋራ ድራዉ፥ መꬍና ጎዳይ እዞ ላኡ ዳኩዋ ሙሬዳዋ ኦድተ” ያጌ።


\par }{\PP \VS{3}እት ሀዋዳን ያግያ ኮሻ ስሰቴ፤
\XREF{}{{\XO 40:3 }{\XT{ማቶሳ 3:3፤ ማር. 1:3፤ ዮሃ. 1:23}}}\XREF{}{{\XO 40:3 }{\XT{ሉቃሳ 3:4-6}}} “መላ ቢታን መꬍና ጎዳ ኦግያ ጊግስተ፤ ኑ ጾሳዉ መላ ጋድያን አኮ ኦግያ ስት ኦꬅተ።

\VS{4}ዎምባ ኡባይ ꬎቁ ጋና፤ ደሪ ኡባይነ የዉ ኡባይ ዝቂ ጋና። ባዬዳ ኦጊ ሳላላና፤ ኮርጱኮርጳ ቢታይካ ደምባታና።

\VS{5}ሄ ዎደ፥ መꬍና ጎዳ ቦንቹ ቆንጫና፤ አሹዋ ማዬዳ ኡባይ ሄዋ እትፐ በአና። አያዉ ጎፐ፥ መꬍና ጎዳ ዶናይ ሄዋ ሃሳዬዳ” ያጌ።


\par }{\PP \VS{6}እት ኮሻይ፥ “ዋሳ!” ያግያዋ ስሳድ።
\XREF{}{{\XO 40:6 }{\XT{ያቆባ 1:10-11፤ 1 ጰጽ. 1:24-25}}}

\par }{\PP ታን፥ “ዋጋደ ዋሶ?” ያጋድ።

\par }{\PP “አሳይ ኡባይ ማታ ማላ፤ አ ቦንቹ ኡባይካ ደምባ ጪሻ ማላ።

\VS{7}መꬍና ጎዳይ ባረ ሸምፑዋ አ ቦላን ሸምፕያ ዎደ፥ ማታይ መሌ፤ ጪሻይካ ቆቆፈቴ። አሳይ ቱሙ ማታ ማላ።

\VS{8}ማታይ መሌ፤ ጪሻይካ ቆቆፈቴ፤ ሽን ኑ ጾሳ ቃላይ መꬍናዉ ኤቂደ ደኤ” ያጋ ዋሳ።


\par }{\PP \VS{9}ኔኖ ምሽራቹዋ ኦድያ ጽዮኔ፥ ꬎቃ ደርያ ፑደ ከሳ፤ ነኖ ምሽራቹዋ ኦድያ የሩሳላመ፥ ነ ኮሻ ዎልቃፐ ꬎቁ ኦꬃ፤ ያዮፓ፤ ꬎቁ ኦꬃ፤ ያታደ ይሁዳ ካታማቶ፥ “ህንተ ጾሳይ ሀዌኮ” ያጋ ኦዳ።

\VS{10}በእተ፥ ኡባ ሞድያ መꬍና ጎዳይ ዎልቃና ዬ፤
\XREF{}{{\XO 40:10 }{\XT{ኢሳ. 62:11፤ ሳፃ 22:12}}} አ ቀሲ አዉ ሞዳና። በእተ፥ አ ዎይታይ አናና ደኤ፤ አ ኦሱዋ ጋቲካ አ ስንꬃና።

\VS{11}እ ባረ ዉድያ ሄንꬃንቻዳን ምዜ፤
\XREF{}{{\XO 40:11 }{\XT{ህዝ. 34:15፤ ዮሃ. 10:11}}} ባረ ዶርሳ ማራቱዋካ ባረ ቀስያን ሺሺደ፥ ባረ ክዉዋን እድማና። ꬋንꬅያዋንታካ ሎዳን ካለꬃና።


\par }{\SH ኡባፐ ቦላ ግዴዳ እስራኤልያ ጾሳ
\par }
{\PP \VS{12}ሃꬃቱዋ ባረ ኩሽያ ኮጵያን ማኬዳዌ፥ ሳሎቱዋ ታካꬍያን ልኬዳዌ፥ ቢታ ባና ቁንኣን ማኬዳዌ፥ ቃይ ደረቱዋነ ዞዘቱዋካ ሚዛናን ልኬዳዌ ኦኔ?

\VS{13}መꬍና ጎዳ አያና አዛዜዳዌ፥ ዎይ አ ዞርያዋ ግዲደ ታማርሴዳዌ ኦኔ?\XREF{}{{\XO 40:13 }{\XT{ሮመ 11:34፤ 1 ቆሮ. 2:16}}}

\VS{14}እ ባረዉ ቆንጫናዳን፥ መꬍና ጎዳይ ኦናና ዞረቴዴ? ዎይ አ ሱረ ፕርዳ ኦግያ ታማርሴዳዌ ኦኔ? ዎይ አ አꬌዳ ኤራተꬃ ታማርሴዳዌ ዎይ አ አኬካ ኦግያ በሴዳዌ ኦኔ?


\par }{\PP \VS{15}በእተ፥ ካዉተꬃቱ ባሬታ ግዶን ደእያ እት ጾክያ ሃꬃ ማላ። ኡንቱንቱ ሚዛናን ደእያ ጉꬃ ባናዳን ፓይደቴድኖ። በእተ እ ዳጋቴዳ ሃꬃካ ሊቆ ባናዳን ማዛኔ።

\VS{16}ሊባኖሳ ምꬃይ አዉ ኤꬃናዉ ግደና፤ አን ደእያ ዶአቱካ ጹግያ ያርሾ ግድክኖ።

\VS{17}ካዉተꬃቱ ኡባይ አ ስንꬃን ባይናዋ ማላ፤ ኡንቱንቱ አ ስንꬃን ኡባ ባይናባፐካ ጉꬃዳን ፓይደቲኖ።


\par }{\PP \VS{18}ያትና፥ ጾሳ ህንተ ኦናና ማላትሲቴ?\XREF{}{{\XO 40:18 }{\XT{ኪታ 17:29}}} ዎይ አይ ምስለቱዋና ልኪ ጼሊቴ?

\VS{19}ኤቃ ምስልያ ግዶፐ፥ ኩሽያ ሂላ ኤርያ አሳይ አ ማሴ፤ ሄዋ ቃይ ዎርቃ ትግያዌ ዎርቃን ሼሼ፤ ብራ ትግያዌካ አ ቦላ ብራ ሳንሳላታ መꬌ።

\VS{20}ሄዎ ሻሉ ባይና ህዬሳይ ያርሾ ዎቀና ምꬃ ዶሬ፤ ያቲደ፥ ሄ ምስሊ ቃጸናዳን ኤሳናዉ ኩሽያ ሂላ ኤርያ አሳ ኮዬ።


\par }{\PP \VS{21}ኤርበይክቴ? ዎይ ስስበይክቴ? ሀዌ ህንተንቶ ኮይሮፐ ኦደትቤኔ? ዎይ ሳአይ መቶደፐ ሀዋ ህንተ አኬክበይክቴ?

\VS{22}እ ቢታ ዩሹዋፐ ቦላ ባጋን ባረ አራታን ኡቴ፤ ጋድያን ደእያዋንቱ አ ስንꬃን ቡምቡረꬃ ማላ። ሳሎቱዋ ጋርዱዋዳን ፕድ ኦꬅያዌ፥ ቃይ ደኢያሳ ኦꬂደ፥ ዱንካንያዳን ቶልያዌ፥

\VS{23}ካፓቱዋ ባይናባዳን ኦꬅያዌ፥ ቢታ ካለꬅያዋንታካ ሀዳ ኦꬅያዌ አ።

\VS{24}ብሮ ኡንቱንቱ ቶከቶሳናነ ዘረቶሳና፥ ቃይ ጻጱዋካ ብሮ ጋድያን የዶሳና፥ ጾሳይ ኡንቱንቱ ቦላ ጫርኩዋ የድ አጌዳ፤ ኡንቱንቱካ መሌድኖ፤ ጎቲ ኡንቱንታ ሱላዳን አፌዳ።


\par }{\PP \VS{25}ጌሻይ ኡንቱንታ፥ “ያትና፥ ታን አናና ልከታናዉ ታና ኦናና ማላትሲቴ?” ያጌ።

\VS{26}ህንተ አይፍያ ꬎቁ ኦꬂደ፥ ሳሉዋ ጼልተ፤ ሄ ጾልንተቱዋ መꬌዳዌ ኦኔ? እ ኡንቱንታ ኦላንቻዳን ካለꬄ፤ ኡንቱንቱ ፓይዱዋካ ኤሬ። እ ኡንቱንታ ኡባካ ኡንቱንቱ ሱንꬃን ሱንꬃን ጼሴ። አ አንጋ ግታተꬃፐነ አ ዎልቃ ምኖተꬃፐ ደንዴዳዋን፥ ኡንቱንቱፐ እቱነ ꬋየና።


\par }{\PP \VS{27}ኔኖ ያቆባ፥ ነኖ እስራኤልያዉ፥ “ታ ኦጊ መꬍና ጎዳፐ ጌሜዳ፤ ጾሳይ ታ ፕርዳ ሸነኮ ጌዳ” ያጋ አያዉ አማሳላይ? ቃይ አያዉ ሀዋዳን ሃሳያይ?

\VS{28}ኤራበይኪ? ስሳበይኪ? መꬍና ጎዳይ መꬍና ጾሳ፤ እ ቢታ ኡባካ መꬌዳዋ። እ ዳቡረና፤ ዎይ ዎልቃይ አዉ ዉረና፤ ኦንነ አ ቆፋ ኤራናዉ ዳንዳየና።

\VS{29}ዳቡራንቻዉ ዎልቃ እሜ፤ ምኖተꬃይ ባይናዎካ ምኖተꬃ ጉጄ።

\VS{30}ሀራይ አቶ ያላጋ ናናይካ ዳቡሪኖ፤ ቃይ ዎልቃ ዉሪኖ። ዎዳላቱካ ኡባና ዳቡሪደ ኩንዲኖ።

\VS{31}ሽን መꬍና ጎዳ አማነቲደ ናግያዋንቱ፥ ባረንቱ ዎልቃ ኦራꬃና። ኡንቱንቱ አርጋንꬃቱዋዳን፥ ቀፍያን ፑደ ከሳና፤ ዎጺደ ዳቡርክኖ፤ ሀመቲደካ ዎልቃ ዉርክኖ።




\par }\Chap{41}{\SH እስራኤልያዉ ጾሳ ማዱዋ
\par }
{\PP \VerseOne{1}ጾሳይ ሀዋዳን ያጌ፤ “ህንተኖ አባ ዶናን ደእያ ቢታቶ፥ ጮኡ ጊደ፥ ታን ኦድያዋ ስስተ! አሳይ ባረንቱ ምኖተꬃ ኦራጽስኖ፤ ኡንቱንቱ ሃ ሺቂደ ሃሳዪኖ። አነ ኑን ፕርደታናዉ እትፐ ሺቆይተ።


\par }{\PP \VS{2}“ብያሳ ኡባን ጾንያ እቱዋ አዋይ ዶልያ ባጋፐ ደንꬄዳዌ ኦኔ? እ ካዉተꬃቱዋ አ ስንꬃን አꬂደ እሜ፤ ያትና፥ እ ካተቱዋ ገድያፐ ጋርሳና የꬌ። እ ኡንቱንታ ባረ ማሻን ባናዳን ኦꬄ፤ ቃይ ባረ ዎንዳፍያን ሱላዳን ኦꬄ።

\VS{3}እ ኡንቱንታ የደርሲደ፥ አ ገዲ ካሰ የꬍቤና ኦግያናካ ሳሮ አꬌ።

\VS{4}ሀዋ ኦꬄዳዌነ ፖሌዳዌ ቃይ የለታቱዋካ ኮይሮፐ ጼሴዳዌ ኦኔ? ታን መꬍና ጎዳይ፥ ኮይሩ፥ ዉርሰꬃዋንቱናካ ደእያዌ፥ ታን አ” ያጌ።

\VS{5}አባ ዶናን ደእያ ቢታቱ በኢደ ያዬድኖ፤ ሳኣ ጋጻቱካ ኮኮሬድኖ። ኡንቱንቱ እትፐ ሺቂደ፥ ታኮ ዬድኖ።

\VS{6}አሳ ኡባይ ባረ ሾሩዋ ሾሩዋ ማዴ፤ ቃይ ባረ እሻ፥ “ምና” ያጌ።

\VS{7}ኩሽያ ሂላንቻይ ዎርቃ ትግያዋ ምንꬄ፤ ማዶሻን ሌእስያዌ ባቻን ብራታ ሴርስያዋ፥ “ምና” ያጌ። እ ብራታ እትፐ ጋꬅያዋ፥ “ሀዌ ሎአ” ያጌ፤ ቃይ ሄ ኤቃይ ቃጸናዳን፥ ኡንቱንቱ ምስማርያን ꬎጊኖ።


\par }{\PP \VS{8}ጾሳይ ሀዋዳን ያጌ፥ “ሽን ነኖ እስራኤልያዉ፥ ታ ቆማዉ፥
\XREF{}{{\XO 41:8 }{\XT{2 ኦዱዋ 20:7፤ ያቆባ 2:23}}} ታን ዶሬዳ ያቆባ፥ ታ ዳቡዋ አብራሃማ ዛርያዉ፥

\VS{9}ታን ኔና ቢታ ጋጻፐ አካደ፥ ቃይ ዉርሰꬃ ሃኮ ሳፐ ጼሳደ፥ ‘ኔን ታ ቆማ’ ያጌዳዎ፥ ታን ኔና ዶራድ፤ ቃይ ታን ኔና ኦልከ።

\VS{10}ታን ኔናና ደእያ ድራዉ ያዮፓ፤ ታን ነ ጾሳ ግድያ ድራዉ ዳጋሞፓ። ታን ኔና ምንሳና፤ ቃይ ታን ኔና ማዳና። ታን ኔና ታ ጾንያ ኡሸቻ ኩሽያን ዘምፕሳደ ኦይቃና።


\par }{\PP \VS{11}“በአ፥ ኔና ሀንቀትያ ኡባይ ዬላቲደ ካዉሻና፤ ኔናና ኤቀትያዋንቱ ካሰካ ባይናዋዳን ሀኒደ ꬋያና።

\VS{12}ኔናና ዋላቀትያዋንታ ኔን ኮያና፤ ሽን ኔን ኡንቱንታ ደማካ። ኔናና ኦለትያዋንቱ ካሰካ ባይናባዳን፥ ሹፉሮ ግዲደ ꬋያና።

\VS{13}አያዉ ጎፐ፥ ታን መꬍና ጎዳይ፥ ነ ጾሳይ፥ ነ ኡሸቻ ኩሽያ ኦይቃና። ኔና፥ ‘ያዮፓ፥ ታን ኔና ማዳና።

\VS{14}ኔኖ ጉጹንያዉ፥ ያቆባ፥ ህንተኖ እስራኤልያ አሳዉ፥ ያዮፕተ፤ ታን ህንተና ማዳና። መꬍና ጎዳይ፥ ህንተና ዎዝያዌ፥ እስራኤልያ ጌሻ’ ያጋይ።

\VS{15}በአ፥ ታን ኔና ኦራꬃ፥ ቃራነ አቻና ደእያ፥ ቆጻናዉ ጎኤትያ ሚሻ ኦꬃድ። ኔን ደረቱዋ ቆጻደ ሊቅሳና፤ ዞዘቱዋካ ሱላዳን ኦꬃና።

\VS{16}ኔን ኡንቱንታ ፑናና፤ ጫርኩ ኡንቱንታ አፋና፤ ጎቲካ ኡንቱንታ ላላና። ሽን ኔን መꬍና ጎዳን ናሸታና፤ ቃይ እስራኤልያ ጌሻን ቦንቼታና።


\par }{\PP \VS{17}“ህዬሳቱነ መቶታንቻቱ ሃꬃ ኮይና ኡንቱንቶ ꬋይያ ዎደ፥ ቃይ ኡንቱንቱ ኮኪካ ሳሙዋን መልያ ዎደ፥ ታን መꬍና ጎዳይ ኡንቱንታ ስሳና፤ ታን፥ እስራኤልያ ጾሳይ ኡንቱንታ አግከ።

\VS{18}ታን መላ ꬎቃ ሳአቱዋን ሻፋ፥ ቃይ ዎምባቱዋ ግዶንካ ፑልቱዋ ꬉሳና። መላ ቢታይ ሃꬃይ ኤልያሳ፥ ቃይ መላ ቢታካ ሃꬃይ ꬉቂያሳ ኦꬃና።

\VS{19}ባዙዋን ዝጋነ ጉጋንꬃ፥ ባርሴነትያነ ዛይትያ ዎጋራ ዶልሳና። ቃይካ ባዙዋን ጽድያ፥ ኦዶሩዋነ ዎጋራ እትፐ ዎꬃና ያጌ።

\VS{20}እስራኤልያ ጌሻይ ሄዋ መꬌዳዋ፥ ቃይ መꬍና ጎዳ ኩሺ ሄዋ ኦꬄዳዋ አሳይ በአናነ ኤራና ማላ፥ ቃይ ቆፓናነ እትፐካ አኬካና ማላ፥ ታን ሄዋ ኦꬃድ።


\par }{\SH ጾሳይ ዎርዶ ጾሳቱዋ እጼ
\par }
{\PP \VS{21}“መꬍና ጎዳይ፥ ‘አነ ህንተ ሞቱዋ ሃ አꬅተ’ ያጌ። ያቆባ ካቲ፥ ‘አነ ህንተ ጋሱዋካ ሃ አህተ’ ያጌ።

\VS{22}አነ ኡንቱንቱ ባረንቱ ምስለቱዋ ሃ አይና፥ አያይ ሀናናዉ ደእንቶ፥ ኡንቱንቱ ምስለቱ ኑዉ ኦድኖ። ኑን አኬካና ማላነ ኡንቱንቱ ዉርሰꬃካ ኤራና ማላ፥ ካሰ የዎቱ አየንቶ ኑዉ ኦድተ፤ ዎይ ቃይ ስንꬃፐ ትምቢትያ ኑዉ አዋይተ።

\VS{23}ህንተ ጾሳቱዋ ግድያዋ ኑን ኤራና ማላ፥ ስንꬃፐ ያናዉ ደእያዋ ኑዉ ኦድተ። ኑን ዳጋማና ማላነ ያያና ማላ፥ ሎኦ ግድና ኢታ ግድና፥ አነ እትባ ኦꬅተ።

\VS{24}በእተ፥ ህንተ ባይናዋ ማላ፤ ህንተ ኦሱካ ሀዳ። ህንተና ዶርያ አሳይካ ባረዉ ሸነይያዋ።


\par }{\PP \VS{25}“ታን ሁጲሳ ባጋፐ እቱዋ ደንꬃድ፤ እ ዬዳ። ቃይ ታ ሱንꬃ ጼስያ እቱ አዋይ ዶልያ ባጋፐ ያና። ኡርቃ መꬍያዌ ኡርቃ የꬍያዋዳን፥ እ ካለꬅያዋንታ የꬋና።


\par }{\PP \VS{26}“ሀዋ ኑን ኤራና ማላ፥ ኮይሮ ኑዉ አዋዬዳዌ ኦኔ? ዎይ ኑን፥ ‘እ ልከ’ ጋና ማላ፥ ካሰቲደ ኑዉ ኦዴዳዌ ኦኔ? ኦንነ ሀዋ ኦዴዳዌ ባዋ፤ ኦንነ ትምቢትያ ኦድቤና። ቃይ ህንተ ቃላካ ስሴዳዌ ባዋ።

\VS{27}ታን ሀዋ ካሰታደ ጽዮንዉ አዋያድ፤ ቃይ ታን የሩሳላመዉካ ምሽራቹዋ ኦድያዋ እማድ።

\VS{28}ሽን ታን ጼሌዳ ዎደ እቱነ ባዋ፤ ታን ዞርያ ኦችያ ዎደ፥ ኡንቱንቱ ምስለቱዋ ግዶን ዛሩዋ እምያ እቱነ ባዋ።

\VS{29}በእተ፥ ኡንቱንቱ ኡባይካ ሀዳ፤ ኡንቱንቱ ኦሱካ መላ፤ ሲልሲደ መꬌዳ ኡንቱንቱ ምስለቱ መላ ጫርኩዋ” ያጌ።




\par }\Chap{42}{\SH መꬍና ጎዳ ቆማ
\par }
{\PP \VerseOne{1}ታን ዘምፕሳደ ኦይኬዳ ታ ቆማይ፥ ታ ሸምፑ አን ናሸትያዌ፥ ታን ዶሬዳዌ ሀዎኮ። ታን ታ አያና አ ቦላ ዎꬃድ፤ እ ካዉተꬃቶ ሱረ ፕርዳ አሀና።
\XREF{}{{\XO 42:1 }{\XT{ማቶሳ 3:17፤ 17:5፤ ማር. 1:11፤ ሉቃሳ 3:22፤ 9:35}}}\XREF{}{{\XO 42:1 }{\XT{ማቶሳ 12:18-21}}}

\VS{2}እ ዋሰና፤ ዎይ ባረ ቃላ ꬎቂሰና፤ ዎይ ቃይ ባረ ቃላ ኦግያን ስሰና።

\VS{3}ትንጨቴዳ ሾምቦቁዋ እ መንና፤ ቃይ ሊአካቲደ ኤጽያ ሙቃዳካ እ ቶይሰና። እ አማነቲደ፥ ሱረ ፕርዳ አሀና።

\VS{4}እ ቢታን ሱረ ፕርዳ ኤሰናን ደኢደ አገና፤ ዎይ ጉየ ጌና። አባ ዶና ቢታቱዋን ደእያ አሳይ ኡባይ አ ህግያ ስሳናዉ ናጌ።


\par }{\PP \VS{5}ጾሳይ መꬍና ጎዳይ፥ ሳሎቱዋ መꬊደ ምጬዳዌ፥
\XREF{}{{\XO 42:5 }{\XT{ኪታ 17:24-25}}} ሳኣነ ሳኣፐ ከስያዋ ኡባ ኦꬄዳዌ፥ ሳኣን ደእያ አሳዉ ሸምፑዋ እምያዌ፥ አን ሀመትያ ኡባዉ ደኡዋ እምያዌ ሀዋዳን ያጌ፤

\VS{6}“ታን መꬍና ጎዳ፤ ታን ኔና ጽሎተꬃን ጼሳድ፤ ታን ነ ኩሽያ ኦይቃደ፥
\XREF{}{{\XO 42:6 }{\XT{ኢሳ. 49:6፤ ሉቃሳ 2:32፤ ኪታ 13:47፤ 26:23}}} ኔና ናጋና። ታን ኔና ካዉተꬃቶ ፖኦ ኦꬃደ፥ ቃይ አሳዉካ ጫቁዋ ኦꬃደ እማና።

\VS{7}ኔን ቆቅያ አይፍያ ዶያና ማላ፥ ኦሞደቴዳዋንታ ኦሞዱዋ ጎልያፐ ከሳና ማላ፥ ꬉማን ደእያዋንታካ ቃሾ ጎልያፐ ከሳና ማላ፥

\VS{8}ታን መꬍና ጎዳ፤ ሄዌ ታ ሱንꬃ። ታ ቦንቹዋ ታን ሀራዉ እምከ፤ ታ ጋላታካ ማሰቲደ ጊጌዳ ምስለቶ እምከ።

\VS{9}በእተ፥ ካሰ ታን ኦዴዳዋንቱ ኡባይ ፖለቴድኖ። ሀእ ቃይ ታን ኦራꬃባ አዋያይ፤ ኡንቱንቱ ሀናናፐ ካሰታደ ታን ህንተንቶ ኦዳይ” ያጌ።


\par }{\SH ጋላታ የꬃ
\par }
{\BB \par }
{\Q \VS{10}መꬍና ጎዳዉ ኦራꬃ ማዝሙርያ የጽተ፤

\par }{\QB ቢታ ጋጻፐ ዶሚደ፥ አ ጋላታ ኦድተ።

\par }{\Q አባ ቦላን ብያዋንቱነ፥

\par }{\QB አን ኩሜዳ ኡባይካ አነ ዋስኖ።

\par }{\Q አባ ዶና ቢታቱነ ኡንቱንቱን ደእያ ኡባይካ የጽኖ።


\par }{\Q \VS{11}መላ ቢታይነ ባዙዋን ደእያ ካታማቱ፥

\par }{\QB ቃይ ቄዳረ አሳይ ደእያ ሞꬃቱካ፥

\par }{\QB ባረንቱ ቃላ ꬎቁ ኦꬅኖ።

\par }{\QB ሰላአ ግያ ካታማን ደእያዋንቱካ፥

\par }{\QB ደርያ ሁጲያፐ ባረንቱ እልልሳ ስስኖ።


\par }{\Q \VS{12}ኡንቱንቱ ቦንቹዋ መꬍና ጎዳዉ እምኖ፤

\par }{\QB አ ጋላታካ ጋጻ ቢታቱዋን አዋይኖ።


\par }{\Q \VS{13}መꬍና ጎዳይ ምኖ አሳዳን ከሳና፤

\par }{\QB ኦላንቻ አሳዳን፥ እ ባረ ሀንቁዋ ደንꬃና።

\par }{\Q እ ዋሳና፤ ባረ ቃላካ ꬎቁ ኦꬂደ አዋያና።

\par }{\QB እ ምኖ ግድያዋ ባረ ሞርከቱዋ በሳና።


\par }{\SH ጾሳይ ባረ አሳ ማዳናዉ ቃላ ገሌዳ
\par }
{\BB \par }
{\Q \VS{14}ጾሳይ ሀዋዳን ያጌ፤

\par }{\QB “አዱሳ ዎድያፐ ታን ሳሩዋን ታካድ፤

\par }{\QB ጮኡ ጋደ ዳንዳያድ።

\par }{\QB ሀእ የሉ ኦይኬዳ ምሽራቲዳን፥

\par }{\QB ታን ዋሳና፤

\par }{\QB ቶካ ቶካደ ሸምፓናነ ፔኑቃና።


\par }{\Q \VS{15}ታን ደረቱዋነ ዞዘቱዋ ላላና፤

\par }{\QB ኡንቱንቱን ሞኬዳዋ ኡባ መልሳና።

\par }{\Q ሻፋቱዋ መላ ከሳና፤

\par }{\QB ደልኤቱዋካ መልሳና።


\par }{\BB \par }
{\Q \VS{16}“ታን ቆቀቱዋ ኡንቱንቱ ኤረና ኦግያና አሀና፤

\par }{\QB ኡንቱንቱ ኤረና ሎሱዋናካ ካለꬃና።

\par }{\Q ኡንቱንቱ ስንꬃን ደእያ ꬉማ ፖኦ ላማና፤

\par }{\QB ኮርጱኮርጳ ሳኣካ ሳላልሳና።

\par }{\Q ሄዋንታ ታን ኡንቱንቶ ኦꬃና፤

\par }{\QB ታን ጌዳ ሀ የዎቱዋ ኦናን አግከ።


\par }{\Q \VS{17}ሽን ማሲደ ጊግሴዳ ምስለቱዋን አማነትያዋንቱ፥

\par }{\QB ቃይ ሲልሲደ ጊግሴዳ ምስለቱዋ፥

\par }{\Q ‘ህንተ ኑ ጾሳቱዋ’ ያግያዋንቱ፥

\par }{\QB ጉየ ስማና።

\par }{\Q ኡንቱንቱ ሙለ ዬላታና”

\par }{\MM ያጌ።


\par }{\SH እስራኤልያ አሳይ ታማረናን እጼዳ እጹዋ
\par }
{\PP \VS{18}ጾሳይ ሀዋዳን ያጌ፤ “ህንተኖ ቱለቶ፥ ስስተ፤ ህንተኖ ቆቀቶ፥ ህንተ በአና ማላ ጼልተ።

\VS{19}ታ ቆማፐ ሀራ ቆቂ ኦኔ? ታን ኪትያ ኡራፐ ሀራ ቱሊ ኦኔ? ጾሳዉ ዱማቴዳ ኡራዳን፥ ዎይ መꬍና ጎዳ ቆማዳን ቆቃይ ኦኔ?

\VS{20}ዳሮባ ጼሊታ፤ ሽን አኬክክታ። ህንተንቱ ሀይꬃቱካ ዶያ፤ ሽን ስስክኖ” ያጌ።


\par }{\PP \VS{21}መꬍና ጎዳይ ባረ ጽሎተꬃ ድራዉ፥ ባረ ህግያ ግታያናዉነ ቦንቻናዉ ዶሴዳ።

\VS{22}ሽን ሀዌ አሳይ ቦንቀቴዳነ ዎꬅ አከቴዳ። ኡንቱንቱ ኡባይካ ዲዛን ኦይቀቲደ፥ ቃሾ ጎልያን ቆሰቴድኖ። ኡንቱንቱ ቦንቀቴድኖ፤ ሽን ኡንቱንታ አሽያዌ ባዋ። ቃይ ኦሞደቴድኖ፤ ሽን ኦንነ፥ “ዛርተ” ያግያዌ ባዋ።


\par }{\PP \VS{23}ህንተ ግዶፐ ሀዋ ስሳናዌ ኦኔ? ቃይ ስንꬃፐ ያና ዎድያባ ሀይዛናዌ ኦኔ?

\VS{24}ያቆባ ኦሞድያዎ፥ እስራኤልያ ቦንቂያዎ አꬂደ እሜዳዌ ኦኔ? አ ቦላን ኑን ናጋራ ኦꬄዳ፥ አ ኦግያን ኡንቱንቱ ቤናን እጼዳነ አ ህግያዉካ ኡንቱንቱ አዛዘተናን እጼዳ መꬍና ጎዳ ግደኔየ?

\VS{25}ሄዋ ድራዉ፥ እ ኡንቱንቱ ቦላ ባረ ሀንቁዋ ሱሉዋነ ያሽያ ኦላ ጉሴዳ፤ እ ኡንቱንቱ ዩሹዋን ታማ ኤꬄዳ፥ ሽን ኡንቱንታ ኤርበይክኖ፤ እ ኡንቱንቱ ጹጌዳ፤ ሽን ኡንቱንቱ አኬክበይክኖ።




\par }\Chap{43}{\SH ጾሳይ ባረ አሳ አሻና ጌዳ
\par }
{\PP \VerseOne{1}ሽን ነኖ ያቆባ ኔና መꬌዳዎ፥ ነኖ እስራኤልያዉ፥ ኔና ጊግሴዳ መꬍና ጎዳይ ሀዋዳን ያጌ፤ “ታን ኔና ዎዜዳ ድራዉ ያዮፓ። ታን ኔና ነ ሱንꬃን ጼሳድ፤ ኔን ታዋ።

\VS{2}ኔን ሃꬃ ግዱዋና ፕንያ ዎደ፥ ታን ኔናና ግዳና። ኔን ሻፋቱዋ ግዱዋና ፕንያ ዎደካ ኡንቱንቱ ኔና ሙክክኖ። ኔን ታማ ግዶና አꬍያ ዎደ፥ ጹገታካ፤ ላጩካ ኔና ሜና።

\VS{3}አያዉ ጎፐ፥ ታን ኔና አሽያ እስራኤልያ ጌሻ፥ መꬍና ጎዳ ነ ጾሳ። ታን ግብጼ ነዉ ዎዞ ኦꬃደ፥ ቶጵያነ ሳባ ነ ላምያ ኦꬃደ እማና።

\VS{4}ኔን ታ ስንꬃን አልአነ ቦንቾ ግድያ ድራዉነ፥ ታንካ ኔና ሲቅያ ድራዉ፥ ነ ላምያዉ አሳ፥ ነ ሸምፑዋ ላምያዉካ ካዉተꬃቱዋ እማና።


\par }{\PP \VS{5}“ታን ኔናና ደእያ ድራዉ ያዮፓ፤ ታን ነ ዘረꬃቱዋ ዉላሃፐነ ዶላሃፐ ሺሻደ አሀና።

\VS{6}ታን ሁጲሳ ባጋ፥ ‘ኡንቱንታ ዛራደ አሀ!’ ያጋና። ገድሳ ባጋካ፥ ‘ኡንቱንታ ተኦፓ’ ያጋና። ታ አቱማ ናናቱዋ ሃኩዋፐ፥ ታ ማጫ ናናቱዋካ ሳኣ ጋጻፐ አሀና፤

\VS{7}ታ ሱንꬃን ጼገቴዳ ኡባቱዋ፥ ታን ታ ቦንቾ መꬌዳዋንታ፥ ታን ጊግሴዳዋንታነ ኦꬄዳዋንታ ሀምተ” ያጋና።


\par }{\SH እስራኤሊ ጾሳ ማርካ
\par }
{\PP \VS{8}አይፊ ደእሽን ቆቄዳ አሳቱዋ፥ ሀይꬃይካ ደእሽን ቱሌዳዋንታ ከሳ፤

\VS{9}ካዉተꬃቱ ኡባይ እትፐ ሺቅኖ፤ አሳይካ ሺቁዋ ኡቶ። ኡንቱንቱ ግዶፐ ሀዋ ኦዳናዉነ ካሰ አꬌዳ የዎቱዋ ኑና በሳናዉ ዳንዳይያዌ ኦኔ? ሀራ አሳይካ ስሲደ፥ “ሀዌ ቱማ” ያጋና ማላ፥ ኡንቱንቱ ልከ ግድያዋ በሳናዉ ባረንቱ ማርካቱዋ አይኖ።


\par }{\PP \VS{10}መꬍና ጎዳይ ሀዋዳን ያጌ፤ “ህንተ ታ ማርካቱዋ፤ ህንተ ታና ኤራና ማላነ አማናና ማላ፥ ቃይ ታን ጾሳ ግድያዋ አኬካና ማላ፥ ታን ዶሬዳ ታ ቆማቱ ህንተና። ታፐ ካሰ ሀራ ጾስ መትቤና፤ ዎይ ታፐ ጉይያንካ ሀራ ጾስ ደኤና።


\par }{\PP \VS{11}“ታናቴ፤ ታን መꬍና ጎዳ። ታፐ አትና፥ ሀራ አሽያዌ ባዋ።

\VS{12}ታን ኦዳድ፥ አሻድነ አዋያድ። ህንተ ግዶን ሀራ አላጋ ጾስ ደእቤና። ታን መꬍና ጎዳ ግድያዎ ታዉ ህንተ ማርካቱዋ።

\VS{13}ታን ጾሳ፤ ጻጱዋፐ ዶማደካ ታን ታናቴ። ታ ኩሽያፐ ኦንነ አሸና፤ ታን ኦꬄዳዋ ላማናዉ ዳንዳይያዌ ባዋ” ያጌ።


\par }{\SH መꬍና ጎዳ ማሮታነ አማነተና እስራኤልያ
\par }
{\PP \VS{14}መꬍና ጎዳይ፥ ህንተና ዎዝያዌ፥ እስራኤልያ ጌሻይ ሀዋዳን ያጌ፤ “ህንተ ድራዉ፥ ባብሎነ ቦላ ኦላንቻቱዋ ኪታደ ባብሎናቱዋ ኡንቱንቱ ጬቀትያ ማርካብያና በትሳና።

\VS{15}ታን መꬍና ጎዳ፥ ህንተ ጌሻ፥ እስራኤልያ መꬌዳዋ፥ ህንተ ካትያ” ያጌ።


\par }{\PP \VS{16}መꬍና ጎዳይ ሀዋዳን ያጌ፥ አባ ግዶን ኦግያ፥ ዎልቃማ ሃꬃቱዋ ግዶፐካ ሎሱዋ ከሲደ፥

\VS{17}ፓራ ጋረቱዋነ ፓራቱዋ፥ ኦላንቻቱዋነ ምኖ አሳቱዋ አባዉ አሂደ፥ ኡንቱንቱ ደንደናዳን ዛቁልሴዳ መꬍና ጎዳይ፥ ቃይ ኡንቱንቱ ሙቃዳ ላጩዋዳን ቶይሴዳ ያጌ

\VS{18}“ካሰ የዎቱዋ ሃሳዮፕተ፤ በንዋካ ቆፖፕተ።

\VS{19}በእተ፥ ሀእ ታን ኦራꬃባ ኦꬃይ፤ እካ ሀእ ሞኬ። ህንተ ሄዋ ኤርክቴየ? ታን ባዙዋን ኦግያ፥ መላ ቢታንካ ሻፋቱዋ ከሳና።

\VS{20-21}ዎራ ዶአቱ፥ ዎራካናቱነ ሳጎናቱ ታና ቦንቻና። አያዉ ጎፐ፥ ታ ጋላታ አዋያና ማላ፥ ታ ጊግሴዳነ ዶሬዳ ታ አሳዉ ታን ባዙዋን ሃꬃ፥ መላ ቢታንካ ሻፋቱዋ እማይ።


\par }{\PP \VS{22}“ሽን ነኖ ያቆባ፥ ኔን ታ ሱንꬃ ጼሳባካ፤ ነኖ እስራኤልያዉ፥ ኔንካ ታና ሳለታዳ።

\VS{23}ኔን ታዉ ጹግያ ያርሾ ዶርሳ አሀባካ፤ ዎይ ሀራ ያርሾቱዋንካ ታና ቦንቻበይካ። ታን ኔና ካꬃ ያርሹዋ እማ ጋደ ዋይሳበይከ፤ ዎይ ቃይ እጻና እማ ጋደ ዳቡርሳበይከ።

\VS{24}ኔን ታዉ እጻና ሻሉዋን ሻማባካ፤ ዎይ ነ መህያ ያርሹዋ ሞꬉዋን ታና ካልሳባካ። ሽን ኔን ነ ናጋራን ታና ዋይሳዳ፤ ነ ናቁዋንካ ታና ዳቡርሳዳ።


\par }{\PP \VS{25}“ታና፥ ነ ባይዙዋ ታ ድራዉ ጋደ ቁጭያዌ ታናቴ፤ ነ ናጋራካ ዛረꬃደ ሃሳይከ።

\VS{26}ታና ሀሳይሳ፤ አነ እትፐ ሀ የዉዋ ሞተቶይተ። ኔን ጽሉዋ ግድያዋ በአናዉ አነ ነ የዉዋ ብዳ።

\VS{27}ነ ኮይሮ አዉ ናጋራ ኦꬄዳ፤ ኔና ታማርስያዋንቱካ ታና ናቄድኖ።

\VS{28}ሄዋ ድራዉ፥ ታን ጌሻ ማቅዳስያ ካፓቱዋ ቱንሳድ፤ ያቆባ ባሻዉ፥ እስራኤልያካ ሸቃዉ አꬃደ እማድ” ያጌ።




\par }\Chap{44}{\SH ጾሳይ ጾሳ ጻላላ
\par }
{\PP \VerseOne{1}መꬍና ጎዳይ ሀዋዳን ያጌ፤ “ታ ቆማዉ ያቆባ፥ ታን ዶሬዳ ይሽሩና፥ ሀእካ ስሳ።

\VS{2}ታን ኔና መꬋድ፤ ነ ዳይ ኡሉዋን ኔና ጊግሳድነ ማዳድ። ታ ቆማ ያቆባ፥ ታን ዶሬዳዎ፥ ያዮፓ።

\VS{3}ታን ሳመቴዳ ጋድያን ሃꬃ ጉሳና፤ መላ ቢታንካ ፑልቱዋ ጎግሳና። ታን ታ አያና ነ ናናቱ ቦላ፥ ታ አንጁዋካ ነ ዘረꬃቱዋ ቦላ ጉሳና።

\VS{4}ሃꬃ ዶናን ሞኬዳ ማታዳን፥ ቃይ ጎግያ ፑልቱዋ ማታን ደእያ ምꬃዳን፥ ኡንቱንቱ ሞካና።

\VS{5}እቱ፥ ‘ታን መꬍና ጎዳዋ’ ያጋና፤ ሀራይ ቃይ ባረና ያቆባ ሱንꬃን ጼሳና፤ ሀራይካ፥ ቃይ ባረ ኩሽያ ቦላን፥ ‘ታን መꬍና ጎዳዋ’ ያጊደ ጻፋና፤ እ ቃይ ባረና እስራኤሊ ጼሰትያ ሲቁዋ ሱንꬃን ጼሳና” ያጌ።


\par }{\PP \VS{6}መꬍና ጎዳይ፥ እስራኤልያ ካቲ፥ አ ዎዝያዌ፥
\XREF{}{{\XO 44:6 }{\XT{ኢሳ. 48:12፤ ሳፃ 1:17፤ 22:13}}} ኡባፐ ዎልቃማ መꬍና ጎዳይ ሀዋዳን ያጌ፤ “ኮይሩ ታና፤ ዉርሰꬃይካ ታና። ታፐ ሀራ ጾሳይ ባዋ።

\VS{7}ታ ማላይ ኦኔ? ደኦፐ አነ አዋዮ፤ ቃይ አነ ታ ስንꬃን ኤቂደ ኦዶ። በንፐ ዶሚደ፥ ስንꬃፐ ያናዋ ኦድያዌ ኦኔ? አነ ኡንቱንቱ ስንꬃፐ ትምቢትያ ኑዉ ኦድኖ።

\VS{8}ያዮፕተ፤ ቃይ ዳጋሞፕተ። ታን ሀዋ ህንተንቶ በንፐ ዶማደ ኦዳበይክታ? ቃይ አዋያበይክታ? ሄዎ ታዉ ህንተ ማርካ። ታፐ አትና፥ ሀራ ጾሳይ ደኢ? ሀራ ዛል ባዋ፤ ታን ኦናነ ኤርከ” ያጌ።


\par }{\SH ኤቃ ጎይኑዋ ቦላ ሃሳየቴዳ ቦረ ሃሳያ
\par }
{\PP \VS{9}ኤቃ ምስለቱዋ ማሲደ መꬍያ ኡባቱ ሀዳ፤ ኡንቱንቱ አን ናሸትያባቱ ኡንቱንታ ጎእክኖ። ኡንቱንቱ ማርካቱካ በእክኖነ ኤርክኖ። ሄዋ ድራዉ፥ ኡንቱንቱ ዬላታና።

\VS{10}ጾሳ ጊግሴዳዌ፥ ዎይ አያዉነ ጎኤና ምስልያ ማሴዳዌ ኦኔ?

\VS{11}በእተ፥ አ ላገቱ ኡባይ ዬላታና፤ ኩሽያ ሂላንቻቱ ኡባይ አሳ። አነ ኡንቱንቱ ኡባይካ እትፐ ሺቂደ ኤቂኖ። ኡንቱንቱ ያያና፤ ቃይ ኡንቱንቱ ኡባይካ እትፐ ዬላታና።


\par }{\PP \VS{12}ብራታ ቆጽያዌ ባረ ቡክያ ብራታ ታማን ዎꬄ፤ ቦንቄዳዋ ባቻን ቆጺደ፥ ባረ ምኖ ቀስያን አ መታ ጊግሴ። ሄዋ ጊግሲደ ኮሻቴ፤ አ ምኖተꬃይካ ዉሬ። ሃꬃካ ኡሸና፤ ላባኔ።


\par }{\PP \VS{13}አናጺ ዎዶሩዋን ልኬ፤ እርሳስያን አ ቦላ ማላታ ዎꬄ፤ ያቲደ ማሎግያን ልልእሴ። ልኪደ፥ ፑላና ደእያ አሳ ምስልያ ማላትስ ጊግሲደ፥ ባረ ሶን ዎꬄ።

\VS{14}እ ሄዋ ኦꬃናዉ ዝጋ ቃንጼ፤ ዎይ ዎላ ዎይ ጽድያ ዎራ ግዶፐ ዶሪደ ድጫናዳን ኦꬄ። ዎይ እጾፐ፥ እ ዝጋ ቶክና፥ እራይ አ ድቻናዉ ናጌ።

\VS{15}ሄዋፐ ጉይያን፥ እ አሳይ ኤꬅያ ምꬃ ግዴ፤ እካ አፐ ባጋ አኪደ፥ ኤꬂደ ሆኤ፤ ቃይ ባጋ ኤꬂደ፥ ኡክꬃ ኡኬ። አፐካ ጾሳ መꬊደ፥ አዉ ጎይኔ፤ ቃይ ምስልያ ማሲደ፥ አ ስንꬃን ጉፋኔ።

\VS{16}አፐ ባጋ ታማን ኤꬂደ፥ ቁማ ካꬄ፤ ባጋን አሹዋ ጺጺደ፥ ካሊደ ሜ። ቃይ ታማ ሆእ ስሚደ፥ “ሀሹ፥ ላ ሀዌ አያ ሆኢ!” ያጌ።

\VS{17}ቃይ አቴዳ ምꬃ ማሲደ፥ ባረዉ ጎይንያ ጾሳ ምስልያ ከሴ። ሄ ምስልያ ስንꬃን ጉፋኒደ፥ አዉ ጎይኔ፤ ያቲደ፥ “ኔን ታ ጾሳ ግዴዳ ድራዉ፥ ታና አሻ” ያጊደ ዎሴ።


\par }{\PP \VS{18}ኡንቱንቱ አይነ ኤርክኖ፤ አይነካ አኬክክኖ። አያዉ ጎፐ፥ ኡንቱንቱ በኤና ማላ፥ ኡንቱንቱ አይፊ ጎዘቴዳ፤ ቃይ አኬከና ማላ፥ ኡንቱንቱ ዎዛናይካ ጎርደቴዳ።

\VS{19}ኤቃ ኦꬅያ አሳይ ባረ ዎዛናን፥ “አፐ ባጋ ታማን ኤꬃድ፤ አ ቦንቁዋንካ ኡክꬃ ኡካድ፤ አሹዋካ አን ጺጻደ ማድ። ያትና፥ አፐ አቴዳዋ ሸነይያ ኤቃ ኦꬃደ መꬎ? ቃይ ምꬃ ሙዶ ጉፋናደ ጎይኖ?” ያግያ ኤር ዎይ አኬክ ኦስነ ባዋ።

\VS{20}እ ብድንꬃ ሜ፤ አ ጭመቴዳ ዎዛናይ አ ዎራ ካለꬄዳ። እ ባረ ሸምፑዋ አሻናዉ ዎይ፥ “ታ ኡሸቻ ኩሽያን ደእያዌ ዎርዱዋ ግደኔ?” ጋናዉ ዳንዳየና።


\par }{\SH ጾሳይ መꬌዳዋነ አሽያዋ
\par }
{\PP \VS{21}ጾሳይ ሀዋዳን ያጌ፤ “ያቆባ፥ ነኖ እስራኤልያዉ፥ ኔን ታ ቆማ ግድያ ድራዉ፥ ሀ የዎቱዋ ሀሳያ። ታን ኔና ጊግሳድ፤ ኔን ታ ቆማ። ኔኖ እስራኤልያዉ፥ ታን ኔና ዶግከ።

\VS{22}ታን ነ ባይዙዋ ሻርያዳን፥ ነ ናጋራካ ጫጋናዳን ቁጫድ። ታን ኔና ዎዜዳ ድራዉ፥ ታኮ ስማ” ያጌ።


\par }{\PP \VS{23}ህንተኖ ሳሎቶ፥ መꬍና ጎዳይ ሀዋ ኦꬄዳ ድራዉ፥ ናሸቻን የጽተ። ህንተኖ ቢታ ጪማቶ፥ እልልተ። ህንተኖ ደረቶ፥ ዎራዉነ አ ግዶን ደእያ ምꬃ ኡባዉ፥ ማዝሙርያ ክንችተ። አያዉ ጎፐ፥ መꬍና ጎዳይ ያቆባ ዎዜዳ፤ ቃይ እስራኤልያ ግዶንካ እ ቦንቼታና።


\par }{\PP \VS{24}ኔና ዎዝያዌ፥ ዳይ ኡሉዋን ኔና መꬌዳዌ መꬍና ጎዳይ ሀዋዳን ያጌ፤ “ታን መꬍና ጎዳ፥ ኡባ የዎቱዋ መꬌዳዋ፤ ሳሎቱዋ ታረካ ምጬዳዌ፤ ሳኣካ ታረካ ምጬዳዌ ታና።

\VS{25}ታን ዎርዱዋ ትምቢትያ ኦድያዋንቱ ማላታ ሀዳ ኦꬃይ፤\XREF{}{{\XO 44:25 }{\XT{1 ቆሮ. 1:20}}} ቃይ ሻሬቾቱዋካ ኤያ ከሳይ። ታን አꬌዳ ኤራንቻቱዋ ጉየ ዛራይ፤ ኡንቱንቱ ኤራካ ኤያ ኦꬃይ።

\VS{26}ታን ታ ቆማ ቃላ ምንꬃይ፤ ታ ኪቴዳዋንቱ ሀናና ጌዳዋካ ፖላይ። ታን የሩሳላመ ካታማ፥ ‘ኔን አሳይ ደኢያሳ ግዳና’ ያጋይ፤ ይሁዳ ካታማቱዋካ፥ ‘ህንተ ስሚደ ኬጸታና፤ ህንተ ግምቢያካ ኦራጽሳና’ ያጋይ።

\VS{27}ታን ሃꬃ ጪማቱዋካ፥ ‘መልተ! ህንተ ጎግያ ሃꬃቱዋካ መልሳና’ ያጋይ።

\VS{28}ቃይ ቂሮሳ፥ ‘ኔን ታ አሳ ሄምያዋ፤
\XREF{}{{\XO 44:28 }{\XT{2 ኦዱዋ 36:23፤ እዝራ 1:2}}} ኔን የሩሳላመ ካታማ፥ “ነ ስማደ ኬጸታና” ያጋደ፥ ጌሻ ጎልያካ፥ “ነ ባሱ ባሰታና” ያጋደ ታ ሀልቹዋ ፖልያዋ’ ያጋይ” ያጌ።




\par }\Chap{45}{\SH ጾሳይ ቂሮሳ ካትያ ከሳናዉ ዶሬዳ
\par }
{\PP \VerseOne{1}መꬍና ጎዳይ ኦኬዳዎ፥ ካዉተꬃቱዋ አዉ ሞድሳና ማላ፥ ካተቱ ዳንጩዋ ብላና ማላነ ፐንጊካ አዉ አ ስንꬃን ዶየታና ማላ፥ አ ኡሸቻ ኩሽያ ኦይቄዳ ቂሮሳዉ ጾሳይ ሀዋዳን ያጌ፤

\VS{2}“ታን ነ ስንꬃና ባና፤ ደረቱዋ ደምባያና። ናሃስያ ብራታ ሳንቃቱዋ መንꬃና፤ ብራታ ኩልቦቱዋካ ቃንጻና።

\VS{3}ኔና ነ ሱንꬃን ጼስያዌ ታና መꬍና ጎዳ፥ እስራኤልያ ጾሳ ግድያዋ ኔን ኤራና ማላ፥ ታን ነዉ ꬉማ ሳኣን ደእያ አቁዋነ ጌማን ቆሰቲደ ዱረታ እማና።

\VS{4}ታ ቆማ ያቆባ ድራዉነ ታን ዶሬዳ እስራኤልያ ድራዉ፥ ታን ኔና ነ ሱንꬃን ጼሳይ። ኔን ታና ኤራና ꬋዮፐ፥ ታን ኔና ቦንቾ ሱንꬃን ጼሳይ።


\par }{\PP \VS{5-6}“ታን መꬍና ጎዳ፤ ታፐ ሀራይ ባዋ፤ ታፐ ሀራ ጾሳይ ደኤና። አዋይ ሞክያሳፐ ቢደ፥ ዉልያሳ ጋካናዉ ደእያ አሳይ ታፐ ሀራይ ባይናዋ ኤራና ማላ፥ ታን ኔና ግጽሳ። ግዶፐነ፥ ኔን ታና ኤራባካ። ታን መꬍና ጎዳ፤ ታፐ ሀራይ ባዋ።

\VS{7}ታን ፖኡዋ ኦꬃይ፤ ꬉማካ መꬋይ። ሳሮተꬃ ኦꬃይ፤ ባሻካ አያይ። ታን መꬍና ጎዳይ፥ ሀ ኡባ የዎቱዋ ኦꬅያዋ።


\par }{\PP \VS{8}“ህንተኖ ሳሎቶ፥ ቦላፐ ዱገ ጽሎተꬃ ትግተ፤ ሻረቱካ አ ቡክኖ። ቢታይ ዶየቶ፤ አቶተꬃይካ ፑደ ሞኮ። ጽሎተꬃይካ አናና እትፐ ድጮ። ታን መꬍና ጎዳይ ሀዋ መꬋድ።


\par }{\SH ጾሳይ መታዉነ ታርክያዉ ጎዳ
\par }
{\PP \VS{9}“ባረና መꬌዳዋና ባጸትያዎ አየ አና!\XREF{}{{\XO 45:9 }{\XT{ሮመ 9:20}}} አያዉ ጎፐ፥ እ ኡርቃ ሚሻፐ እቱዋ። ኡርቃይ መꬍያዋ፥ ‘አይ ኦꬃይ?’ ዎይ ቃይ፥ ‘ነዉ ኩሺ ባዋ’ ያጊ?

\VS{10}ባረ አዉዋ፥ ‘አያዉ የላዲ?’ ያግያ ኡራዉ፥ ዎይ ባረ ዳዮ፥ ‘አያዉ ታና ሀዋዳን የላዲ?’ ያግያ ኡራዉ አየ አና!

\VS{11}መꬍና ጎዳይ፥ እስራኤልያ ጌሻይ፥ አ መꬌዳዌ፥ ሀዋዳን ያጌ፤ ‘ስንꬃፐ ትምቢትያ ኤራናዉነ ታ ናናቱዋባ ታና ኦቻናዉ ህንተ በሲቴ? ታ ኩሽያን ታን ኦꬃናባካ ታና አዛዛናዉ በሲቴ?

\VS{12}ታን ሳኣ ኦꬃድ፤ አሳካ አ ቦላ መꬋድ። ሳሎቱዋ ታን ታ ኩሽያን ቶላድ፤ ኡንቱንቱን ደእያ መታቱዋ ኡባካ አዛዛድ።

\VS{13}ታን ቂሮሳ ጽሎተꬃን ደንꬃድ፤ አ ኦግያ ኡባካ ሱረ ኦꬃና። ሻሉዋ ጭገናን፥ ዎይ ማታይያ እመናን፥ እ ታ ካታማ ኬጻና፤ ታ አሳካ ኦሞዱዋፐ ከሳና’ ያጌ። ታን ኡባፐ ዎልቃማ መꬍና ጎዳይ ሀዋ ኦዳይ” ያጌ።


\par }{\PP \VS{14}መꬍና ጎዳይ ሀዋዳን ያጌ፤ “ግብጼ ዱረታይነ ቶጵያ ዛልኢ፥ ቃይ ጌሳ አዱሳ ግድያ ሳባአ አሳቱካ ኔኮ ዪደ፥ ነባ ግዳናዋ። ኡንቱንቱ ሳንሳላታን ቃሸቲደ፥ ኔና ካላና። ኡንቱንቱ ነዉ ጎይኒድ፥ ‘ጾሳይ ነ ጻላላና ደኤ፤ ሀራይ ባዋ፤ አፐ ሀራ ጾስ ባዋ’ ያጊደ ነዉ ዋትዋታና” ያጌ።


\par }{\PP \VS{15}አቤት ጾሳዉ፥ እስራኤልያ አሽያዎ፥ ቱሙዋፐ ኔን ኔና ገንꬅያ ጾሳ።

\VS{16}ኤቃ መꬍያዋንቱ ኡባይካ ዬላታናነ ካዉሻና። ኤቃ ምስልያ መꬍያዋንቱ ኡባይ እትፐ ካዉሻዉ ባና።

\VS{17}ሽን እስራኤልያ መꬍና ጎዳይ መꬍና አቶተꬃን አሽ ድጌዳ፤ ህንተ መꬍናዉካ ዬላትክታነ ካዉሽክታ።


\par }{\PP \VS{18}ሳሎቱዋ መꬌዳ መꬍና ጎዳይ፥ ቢታካ ጊግሲደ ኦꬄዳዌ፥ ቃይ አሳይ ደአናዳናፐ አትና፥ ቢታ ጮ መꬍቤና መꬍና ጎዳይ ሀዋዳን ያጌ፤ “ታን መꬍና ጎዳ፤ ታፐ ሀራይ ባዋ፤

\VS{19}ታን ጌማን፥ ሀቃነንቶ እት ꬉማ ጋድያን ሃሳያበይከ። ያቆባ ዘረꬃዉካ፥ ‘ታና ጮ ኮይተ’ ጋበይከ። ታን መꬍና ጎዳይ ቱሙዋ ሃሳያይ፤ ልከባ ኦዳይ።


\par }{\SH ሳሉዋ ሳኣ መꬌዳ ጾሳነ ባብሎነ ኤቃቱዋ
\par }
{\PP \VS{20}“ህንተኖ ካዉተꬃቱዋፐ አቴዳዋንቶ፥ እትፐ ሺቂደ ሃይተ፤ ማታ ሺቅተ። ምꬃፐ ኦሰቴዳ ኤቃ ምስልያ ቶክ ዩይያዋንቶነ፥ አሻናዉ ዳንዳየና ጾሳ ዎስያዋንቶ ኤር ባዋ።

\VS{21}አነ ኦድተ፤ ህንተ ሞቱዋ ሺሽተ፤ ኡንቱንቱካ አነ እትፐ ዞረትኖ። አዱሳ ዎድያፐ ካሰ ሀዋ ኦዴዳዌ ኦኔ? በንፐ ሀዋ አዋዬዳዌ ኦኔ? ታና መꬍና ጎዳ ግድክታየ? ታፐ አትና ሀራ ጾሳይ ባዋ። ታን ጽሎ ጾሳነ አሽያዋ። ታፐ ሀራይ ባዋ።


\par }{\PP \VS{22}“ህንተኖ ቢታ ጋጻን ደእያ ኡባ አሳቱ፥ ታኮ ስሚደ፥ አትተ። አያዉ ጎፐ፥ ታን ጾሳ፤ ታፐ ሀራይ ባዋ።

\VS{23}ታን ታ ሁጲያን ጫቃድ፤
\XREF{}{{\XO 45:23 }{\XT{ሮመ 14:11፤ ፕልጵ. 2:10-11}}} ጉየ ስመና ቃላይ ታ ዶናፐ ጽሎተꬃን ከሴዳ፦ ‘አሳይ ኡባይ ታዉ ጉልባታና፤ እንጻርሳ ኡባይካ ታናን ጫቃና’ ያጋድ።


\par }{\PP \VS{24}“ኡንቱንቱ ታዋ ሃሳዪደ፥ ‘ጽሎተꬃይነ ምኖተꬃይ መꬍና ጎዳ ጻላላን ደኤ’ ያጋና” ያጌ።

\par }{\PP አ እጽያዋንቱ ኡባይ አኮ ዪደ ዬላታና።

\VS{25}ሽን እስራኤልያ ዘረꬃይ ኡባይ መꬍና ጎዳን፥ ጾኑዋነ ቦንቹዋ ደማና።




\par }\Chap{46}{\SH ባብሎና ኤቃቱዋ
\par }
{\PP \VerseOne{1}ቤላ ግያ ባብሎነ ኤቃይ ጎይኔ፤ ናባ ግያ ኤቃይካ ሆኬ። ካሰ ህንተ ቶክያ ኤቃቱ ሀእ ጫና መህያ ቦላን ጫነቲደ፥ ኡንቱንቶ ዴጾ ቶኩዋ ግዴድኖ።

\VS{2}ጫና መሄቱ ዴጹዋፐ ደንዴዳዋን፥ ጫናና እትፐ ኩንዴድኖ፤ ኤቃቱ ባረና አሻናዉ ዳንዳየና ድራዉ፥ ባረንቱ ሁጲያዉካ ኦሞደቲደ ቤድኖ።


\par }{\PP \VS{3}ጾሳይ ሀዋዳን ያጌ፤ “ህንተኖ፥ እስራኤልያፐ አቴዳዋንቶ፥ ያቆባ ዛረቶ፥ ታን ኦድያዋ ስስተ፤ ህንተ የለቴዳ ዎድያፐ ዶማደ ታን ህንተና ቶካድ።

\VS{4}ህንተ ጭማና ጋካናዉካ ታን ታናካ፤ ህንተ ፑሉማና ጋካናዉካ፥ ታን ህንተና ማዳና። ታን ህንተና መꬋድ፤ ታን ህንተና ደንꬃና፤ ታን ህንተና ቶካናነ አሻና።


\par }{\PP \VS{5}“ታና ኦ ማላ ጊተ? ቃይ ኦናና ልኪቴ? ኑን እት ማላ ግዳናዳን፥ ታና ኦናና ጋꬅ ጼሊቴ?

\VS{6}ዎርቃ ባረንቱ ቃርጪታፐ ቆልያዋንቱነ ብራ ሚዛናን ዎꬂደ ልክያዋንቱ ሄዋ ኡንቱንቶ ጾሳ ኦꬂደ መꬋና ማላ፥ ዎርቃ ትግያዋ ቃጻሪኖ። እካ ጾሳ ኦꬂደ መꬌ፤ ያትና፥ ኡንቱንቱ ሄ ኤቃ ስንꬃን ሆኪደ ጎይኒኖ።

\VS{7}ኡንቱንቱ አ ደንꬂደ፥ ባረንቱ ሀሽያን ቶኪኖ፤ አ ሳኣን አ ዎꬂኖ። ያቶፐ እ ሄዋን ኤቂ አጌ፤ ሄዋፐ ያ ሃ ቃጸና። እት አሳይ አዉ ዋሶፐካ፥ ዛሩዋ እመና፤ ቃይ አ መቱዋፐካ አ አሸና።


\par }{\PP \VS{8}“ህንተኖ ናጋራንቻቶ፥ ሀዋ ሀሳይተነ ቆፕተ፤ ህንተ ዎዛናን ካሀን ዎꬅተ።

\VS{9}በን ዎደ ሀኔዳ የዎቱዋ ሀሳይተ። አያዉ ጎፐ፥ ታን ጾሳ፤ ሀራይ ባዋ። ታን ጾሳ፤ ታ ማላይ ኦንነ ባዋ።

\VS{10}‘ታ ቆፋይ ምናና፤ ቃይ ታንካ ታ ሀልቹዋ ኡባ ፖላና’ ያጋይ። ዉርሰꬃን ትምቢትያ ዶመꬃን፥ ቃይ ብሮ ሀንቤና የዎቱዋ በን ዎድያፐ ዶማደ አዋያይ።

\VS{11}አዋይ ዶልያ ባጋፐ ቦንቂያ ካፉዋ፥ ሃኮ ጋድያፐ ታ ቆፋ ፖልያ አሳ ታን ጼሳደ፥ ታን ጌዳዋ ታን ፖላና፤ ታን ሀልቼዳዋካ ታን ኦꬃና።


\par }{\PP \VS{12}“ህንተኖ ዎዛናይ ሙሜዳዋንቶ፥ ጽሎተꬃፐካ ሃኬዳዋንቶ፥ ታን ኦድያዋ ስስተ፤

\VS{13}ታን ታ ጽሎተꬃ ማታ አያይ፤ እካ ሀሳኮ ግደና። ታ አቶተꬃይ ጋምኤና፤ ታን ታ አቶተꬃ ጽዮንዉ፥ ታ ቦንቹዋካ እስራኤልያዉ እማና” ያጌ።




\par }\Chap{47}{\SH ባብሎነ ቦላ ይያ ፕርዳ
\par }
{\PP \VerseOne{1}ጾሳይ ሀዋዳን ያጌ፤
\XREF{}{{\XO 47:1 }{\XT{ኢሳ. 13:1—14:23፤ ኤር. 50:1፤ 51:64}}} “ሀነ ባብሎነ ዎዶራተ፥ ዱገ ዎꬋ፤ ባናን ኡታ። ሀነ ካላዳዌቱዋ ናተ፥ ነ ካተቱዋ አራታ አጋደ ሳኣን ኡታ። አያዉ ጎፐ፥ ሀዋፐ ስንꬃናዉ ኔን ኦቶሮትያኖነ ሹጋቶ ጌተታካ።

\VS{2}ዎጻ አካደ ካꬃ ጋጫ። ነ ጉለꬃ ቃራ፤ ነ አዱሳ ማዩዋካ ከሳ። ነ ጸፕያ በሳ፤ ያታደ ሻፋቱዋ ፕና።

\VS{3}ነ ካሉ ቃረታና፤ ነ ፖኩካ ቤታና። ታን ሀሉዋ ከሳና፤ ኦስካ ቃረትከ” ያጌ።


\par }{\PP \VS{4}ኑና ዎዝያዌ፥ አዉ ሱንꬃይ ኡባፐ ዎልቃማ መꬍና ጎዳ ግድያዌ፥ እስራኤልያ ጌሻ።


\par }{\PP \VS{5}ጾሳይ ሀዋዳን ያጌ፤ “ሀነ ካላዳዌቱዋ ናተ፥ ባ፤ ꬉማን ጮኡ ጋደ ኡታሻ። አያዉ ጎፐ፥ ሀዋፐ ስንꬃዉ ኔን ካዉተꬃቱዋ ካታቶ ጌተታካ።

\VS{6}ታን ታ አሳ ሀንቀታድ፤ ታ ላታካ ቱንሳድ፤ ታን ኡንቱንቱ ነ ኩሽያን አꬃደ እማድ። ኔን ኡንቱንቶ ቃረታባካ፤ ጭሜዳዋንቱ ቦላንካ ነ ሞርገ ምꬃን ሎይꬃ ዴጸታዳ።

\VS{7}ኔን፥ ‘ታን መꬍናዉ ካታቶ ግዳና’ ያጋዳ። ሄዋ ድራዉ፥ ሀ የዎቱዋ ነ ዎዛናን ቆፓባካ፤ ኡንቱንቱ ዉርሰꬃካ ሀሳያባካ።


\par }{\PP \VS{8}“ኔኖ ዎፑ ጋደ ኡቴዳነ እሻሉዋ ዶስያነ፥ ስሳ።
\XREF{}{{\XO 47:8 }{\XT{ሳፃ 18:7-8}}} ነ ዎዛናን፥ ‘ታና፤ ታፐ አትና፥ ሀራይ ባዋ። ታን አምኤ ግድከ፤ ዎይ የላደ ናእ ባይና ማይነ ግድከ’ ያጋዳ።

\VS{9}ሀ ላኡ የዎቱ እት ጋላስ አይፊ ልጳናዉ፥ ነ ቦላ ያና። ነ ብታይ ዳራ፥ ነ ሙሩኑካ ዎልቃማ ዎልቃማ ግዶፐነ፥ ኔን ነ ናናቱዋፐ መላ አትያዌነ አምኤተꬃይ ነ ቦላ ኩመንꬃን ይያዌ አተና።


\par }{\PP \VS{10}“ኔን ነ ኢታተꬃን አማነታ ኡታዳ፤ ቃይ፥ ‘ታና ኦንነ በኤና’ ያጋዳ። ነ አꬌዳ ኤራተꬃይነ ጭንጫተꬃይ ኔና ዎራ ካለꬅና፥ ኔን ነ ዎዛናን፥ ‘ታና፥ ታፐ አትና፥ ሀራይ ባዋ’ ያጋዳ።

\VS{11}ሽን ኔን ዋታ ሙሩኑዋን ሃሳንንቶ ኤረና ኢታይ ነ ቦላ ያና። ኔን ጋትያ ጭጋናዉ ዳንዳየና ቦሻይ ነ ቦላን ዎꬋና፤ ቃይ ኔን አያነ ኤረና ባሻይ ቆፐናን ነ ቦላ ያና።


\par }{\PP \VS{12}“አነ ኔን ነ ናአተꬃደፐ ኦꬃደ ደኤዳ ነ ብታነ ነ ሙሩኑዋ ሀእካ አጎፓ። ኦን ኤሪ፥ ነ ጎዋዳን ሀናነንቶ፤ ዎይ ኔን አን ዳጋንꬃንንቶ።

\VS{13}ዞረ ጻላላን ነ ዳቡራዳ። ሳሉዋ ጾልንትያ ፓይድያዋንቱ፥ አ ጼሊደ ትምቢትያ ኦድያዋንቱ፥ ቃይ፥ አግና ጼሩዋን ጼሩዋን ነ ቦላን ያናዋ ኦድያዋንቱ አነ ኔና አሽኖ።

\VS{14}በአ፥ ኡንቱንቱ ዱርጫ ማላ፤ ታማይ ኡንቱንታ ማና። ኡንቱንቱ ታማ ላጩዋፐ ባረና አሻናዉ ዳንዳይክኖ። ሄዌ አሳይ ባረ ቦላ ሆኤꬃናዉ ሆእያ ቦንቆ ዎይ ቃይ አሳይ አ ስንꬃን ኡታናዉ ዳንዳይያ ታማ ግደና።

\VS{15}ኔን ኡንቱንቱና ዳቡሬዳዋንቱ፥ ነ ናአተꬃደፐ ዶሚደ፥ ኔናና ዛልኤዳዋንቱ ነዉ ሄዋ ማላ። ኡንቱንቱ ኡባይካ ባረ ባጋና ባጋና ላለታና፤ ኔና አሽያዌካ እቱነ ባዋ።




\par }\Chap{48}{\SH ጾሳይ ስንꬃፐ ሀናናዋ ኤርያ ጾሳ
\par }
{\PP \VerseOne{1}“ህንተኖ ያቆባ ዛረቶ፥ እስራኤልያ ሱንꬃን ጼሰትያዋንቶ፥ ቃይ ይሁዳ ዘረꬃፐ ዬዳዋንቶ፥ ሀዋ ስስተ። ህንተ መꬍና ጎዳ ሱንꬃን ጫቂታ፤ እስራኤልያ ጾሳ ጼሲታ፤ ሽን ቱማተꬃንነ ጽሎተꬃን ግደና።

\VS{2}ህንተ ህንተና ጌሻ ካታማ ሱንꬃን ጼሲታ፤ እስራኤልያ ጾሳን ዘምፒታ፤ አ ሱንꬃይ ኡባፐ ዎልቃማ መꬍና ጎዳ።


\par }{\PP \VS{3}“ታን ካሰ ሀኔዳዋንታ ዳሮ ዎድያፐ ካሰ ኦዳድ፤ ታ ዶናፐ ኡንቱንቱ ከሴድኖ። ኡንቱንቱ ኤለካ ፖለታናዳን፥ ታን ኦꬃድ።

\VS{4}አያዉ ጎፐ፥ ኔን ኦድና ስሰናዋ፥ ነ ሞርጊ ብራታ ማላ ግድያዋ፥ ነ ሶምኢካ ናሃስያ ግያ ብራታዳን ሌቃመናዋ ታን ኤራድ።

\VS{5}ሄዋ ድራዉ፥ ኔን፥ ‘ሀዋ ታ ኤቃይ ኦꬄዳ፤ ቃይ ታ ማሰቴዳ ምስለቱነ ታ ሲልሲደ ኦꬄዳ ምስሊ ኦꬄዳ’ ጌናዳን፥ ታን ሄዋ ነዉ በንፐ ዶማደ ኦዳድ። ቃይ ኡንቱንቱ ሀናናፐ ካሰታደ፥ ታን ኡንቱንታ ነዉ አዋያድ።


\par }{\PP \VS{6}“ኔን ካሰ ስሳዳ፤ ሀእ ስም ሀዋ ኡባ በአ። ያትና፥ ኔን ሀዋ ኡባ ቱማ ጊኪ? ሀእፐ ዶማደ ስንꬃዉ ኔን ኦራꬃባ ስሳናዳን፥ ታን ኦꬃና።

\VS{7}ኡንቱንቱ ሀእ መቴድኖፐ አትና፥ በን መትበይክኖ። ኔን፥ ‘በአ፥ ታን ኡንቱንታ ኤራይ’ ጌናዳን፥ ሀችፐ ካሰ ኔን ሙለካ ኡንቱንቱባ ስሳባካ።

\VS{8}ኔን ሙለካ ስሳባካ፤ ቃይ ሙለካ ኤራባካ። ነ ሀይꬃይ በንፐካ ዶየትቤና። አያዉ ጎፐ፥ ኔን ጭምያዋ ግድያዋ ታን ኤራይ፤ ቃይ የለቶደፐካ ኔን ማካላንቻ ጌተታደ ጼሰታዳ።


\par }{\PP \VS{9}“ታ ሱንꬃ ድራዉ፥ ታን ታ ሀንቁዋ ዛራና፤ ታን ኔና ꬋይሰናዳን፥ ታ ሀንቁዋ ተአና።

\VS{10}በአ፥ ታን ኔና ፓጫድ፤ ሽን ብራዳን ግደና፤ ታን ኔና መቱዋ ታማን ፓጫድ።

\VS{11}ታን ታ ድራዉ፥ ሀዋ ኦꬃይ። አያዉ ጎፐ፥ ታ ሱንꬃይ ቶሸታናዉ ታን ኮይከ። ታን ታ ቦንቹዋ ሀራዉ እምከ።


\par }{\SH ጾሳይ ዶሬዳ ቆማ
\par }
{\PP \VS{12}“ኔኖ ያቆባ፥ ታን ጼሴዳ እስራኤልያዉ፥ ታን ግያዋ ስሳ።
\XREF{}{{\XO 48:12 }{\XT{ኢሳ. 44:6፤ ሳፃ 1:17፤ 22:13}}} ታን አ፤ ኮይሩካ ታና ዉርሰꬃይካ ታና።

\VS{13}ቢታ ባሱዋ ታ ኩሺ ባሴዳ። ሳሎቱዋካ ታ ኡሸቻ ኩሺ ምጬዳ። ታን ኡንቱንታ ጼስያ ዎደ፥ ኡንቱንቱ እትፐ ኤቂኖ።


\par }{\PP \VS{14}“ህንተ ኡባይ እትፐ ሺቂደ ስስተ፤ ኤቃቱዋፐ ሀዌ ሀናናዋ ካሰቲደ ኦዴዳዌ ኦኔ? መꬍና ጎዳይ ዶሬዳዌ አ ቆፋ ባብሎነ ቦላ ፖላና፤ አ ቀሲካ ባብሎነ ቢታ አሳ ቦላ ግዳናዋ።

\VS{15}ታን ታ ሁጲያዉ አ ጼሳድነ አዉ ኦዳድ፤ አ አሄዳዌ ታና። ቃይ እ ኦꬅያባይ ኡባይ አዉ እንጀታና።


\par }{\PP \VS{16}“ታኮ ሃ ሺቂደ፥ ሀዋ ስስተ፤ ታን ኮይሮፐ ዶማደካ ጌማን ሃሳያበይከ፤ ሄዌ ሀኔዳ ዎድያፐካ ዶማደ ታን ያን ደአይ” ያጌ።

\par }{\PP ቃይ ኡባ ሞድያ መꬍና ጎዳይነ አ አያናይ ሀእ ታና ኪቴድኖ።


\par }{\SH ጾሳይ ባረ አሳዉ ሀልቼዳ ሀልቹዋ
\par }
{\PP \VS{17}መꬍና ጎዳይ፥ ኔና ዎዝያዌ፥ እስራኤልያ ጌሻይ ሀዋዳን ያጌ፤ “ታን መꬍና ጎዳይ፥ ነ ጾሳይ፥ ኔና ማድያዋ ታማርስያዋ። ኔን ባናዉ በስያ ኦግያንካ ኔና ካለꬅያዌ ታና።

\VS{18}ኔን ታ አዛዙዋ ስሴዳዋ ግድንቶነ፥ ነ ሳሮተꬃይ ሻፋ ሃꬃዳን ጎጋና ሽን፤ ነ ጽሎተꬃይካ አባ ቤታዳን ሀናና ሽን።

\VS{19}ነ ዛሪ አባ ሻፍያዳን፥ ነ ናናይካ ፓይዱ ባይና ሳኣ ባናዳን ጮራታና ሽን፤ ኡንቱንቱ ሱንꬃይካ ታ ስንꬃፐ ꬋየናን ዎይ ክቼናን አጋና ሽን” ያጌ።


\par }{\PP \VS{20}ባብሎነ ጋድያፐ ከስተ፤ ባብሎነ አሳፐካ ባቃትተ!\XREF{}{{\XO 48:20 }{\XT{ሳፃ 18:4}}} ቃላ ꬎቁ ኦꬂደ፥ ናሸቻን ሀዋ ሃሳይተ፤ ሳኣፐ ሳኣ ጋጻ ጋካናዉ፥ ሀዋ ኪትተ። “መꬍና ጎዳይ ባረ ቆማ ያቆባ ዎዜዳ” ያጊደ ኦድተ።

\VS{21}እ ኡንቱንታ መላ ቢታ ግዶና ካለꬄዳ ዎደ፥ ኡንቱንቱ ሳመትበይክኖ። ዛላፐ ሃꬃካ ኡንቱንቶ ፑልትሴዳ፤ ዛላ እ ጳልቂና፥ ሃꬃይ ꬉቄዳ።


\par }{\PP \VS{22}መꬍና ጎዳይ፥ “ኢታቶ ሳሩ ባዋ” ያጌ።
\XREF{}{{\XO 48:22 }{\XT{ኢሳ. 57:21}}}




\par }{\MS ጾሳ ሀጋዝያዋባ

\par }\Chap{49}{\MR (49:1—53:12)

\par }{\SH እስራኤሊ ቢታን ደእያ አሳዉ ፖኦ
\par }
{\PP \VerseOne{1}ህንተኖ፥ አባ ዶናን ደእያ ቢታቶ፥ ታን ኦድያዋ ስስተ።
\XREF{}{{\XO 49:1 }{\XT{ኤር. 1:5}}} ህንተኖ፥ ሃኩዋን ደእያ ካዉተꬃቶ፥ ስስተ። ታን የለታናፐ ካሰ መꬍና ጎዳይ ታና ጼሴዳ፤ ቃይ ታ ዳይ ኡሉዋን ደእሽን፥ ታ ሱንꬃ ሱንꬄዳ።

\VS{2}ታ እንጻርሳ ሳታና ደእያ ማሻዳን ኦꬄዳ፤\XREF{}{{\XO 49:2 }{\XT{እብራ. 4:12፤ ሳፃ 1:16}}} ባረ ኩሽያ ኩዋን ታና ገንꬄዳ፤ እ ታና ፖሼዳ ቶራዳን ኦꬄዳ፤ ያቲደ ባረ ሾኩዋ ግዶን ታና የጊደ ቆሴዳ።


\par }{\PP \VS{3}እ ታና፥ “ኔን ታን ኔናን ቦንቼትያ ታ ቆማ እስራኤልያ” ያጌዳ።


\par }{\PP \VS{4}ሽን ታን ሀዋዳን ያጋድ፤ “ታን መላ ጮ ዳቡራድ፤ ታ ዎልቃካ ጎኤናባንነ ሀዳባን ጮ ዉርሳድ። ታ ፕርዳይ ጾሳ ማታና፤ ታ ጋቲካ ታ መꬍና ጎዳ ማታና” ያጋድ።


\par }{\PP \VS{5}ሀእካ፥ ታን መꬍና ጎዳ አይፍያ ስንꬃን ቦንቼቴዳ ድራዉነ ታ ጾሳይ ታዉ ዎልቃ ግዴዳ ድራዉ፥ ያቆባ አኮ ዛራናዉነ እስራኤልያ አኮ ሺሻናዉ፥ ታን አዉ ቆማ ግዳናዳን፥ ታና ታ ዳይ ኡሉዋን መꬌዳዌ መꬍና ጎዳይ ሀዋዳን ያጌ፤

\VS{6}“ኔን ያቆባ ዛርያ ደንꬃናዉነ እስራኤልያፐ አቴዳዋንታ ዛራደ አሀናዉ፥ ኔን ታዉ ቆማ ግድያዌ ቄር ጉꬃባ። ሄዋ ቦላ ጉጃደ፥ ታ አቶተꬃይ ቢታ ጋጻ ጋካናዳን፥ ታን ኔና ካዉተꬃቶ ፖኦ ኦꬃና” ያጌ።
\XREF{}{{\XO 49:6 }{\XT{ኢሳ. 42:6፤ ሉቃሳ 2:32፤ ኪታ 13:47፤ 26:23}}}


\par }{\PP \VS{7}አሳይ ካꬌዳዎ፥ እጼዳዎነ ደርያ ሞድያዋንቶ ቆማዉ፥ መꬍና ጎዳይ፥ እስራኤልያ ዎዝያዌ፥ እስራኤልያ ጌሻይ ሀዋዳን ያጌ፤ “አማነትያ መꬍና ጎዳ ድራዉነ ኔና ዶሬዳ እስራኤልያ ጌሻ ድራዉ ካተቱ በኢደ፥ ደንድ ኤቃና። ደርያ ሞድያዋንቱካ በኢደ ጎይናና” ያጌ።


\par }{\SH የሩሳላመ ዛረꬅ ኦሰታና
\par }
{\PP \VS{8}መꬍና ጎዳይ ሀዋዳን ያጌ፤
\XREF{}{{\XO 49:8 }{\XT{2 ቆሮ. 6:2}}} “ታን ዶሬዳ ዎድያን ነ ኦሻ ዛራድ። አቶተꬃ ጋላስ ታን ኔና ማዳድ። ታን ኔና ናጋና፤ ኔን ቢታ ዛረꬃደ ኤሳና ማላ፥ አሳይ ደኤና ቢታቱዋካ ኔን ላትሳና ማላ፥ ታን ኔና አሳዉ ጫቁዋ ኦꬃደ እማድ።

\VS{9}ኦሞዱዋን ደእያዋንታ፥ ‘ከስተ!’ ꬉማ ቃሹዋን ደእያዋንታካ፥ ‘ብለትተ!’ ጋና ማላ፥ አሳዉ ጫቁዋ ኦꬃደ ኔና እማና። ኡንቱንቱ ኦግያ ማታን ሄመታና፤ ዞዘትያ ከራ ኡባ ቦላ አላጻና።

\VS{10}ኡንቱንቱ ኮሻትክኖ ዎይ ሳመትክኖ።
\XREF{}{{\XO 49:10 }{\XT{ሳፃ 7:16-17}}} ኡንቱንቱ ባዙዋ ምሹ ጹገና፤ አዋይካ ኡንቱንታ ሜና። ኡንቱንቶ ቃረꬅያዌ ኡንቱንታ ካለꬃና፤ ፑልቶ ሃꬃኮካ ኡንቱንታ ላጋና።


\par }{\PP \VS{11}“ታን ታ ደረቱዋ ኡባ ኦገ ከሳና፤ ታ ዎጋ ኦገቱካ ዛንጋራፐ ꬎቁ ጋና።

\VS{12}በአ፥ ታ አሳይ ሃኮ ሳፐ ያና: ሁጲሳ ባጋፐነ አዋይ ዉልያ ባጋፐ ያና። ቃይ አስዋና ቢታፐካ ያና” ያጌ።


\par }{\PP \VS{13}ህንተኖ ሳሎቶ፥ ናሸቻን የጽተ። ኔኖ ቢታዉ ናሸታ። ህንተኖ ደረቶ፥ እልልተ! አያዉ ጎፐ፥ መꬍና ጎዳይ ባረ አሳ ምንꬄዳ፤ ቃይ ባረ መቶታንቻቶካ ቃረቴ።


\par }{\PP \VS{14}ሽን ጽዮና፥ “መꬍና ጎዳይ ታና አጌዳ፤ ጎዳይ ታና ዶጌዳ” ያጋዉ።


\par }{\PP \VS{15}ጾሳይ ሀዋዳን ያጊደ ዛሬ፤ “አታ ባረ ꬋንꬅያ ናኣ ዶጋናዉ ዳንዳያይ? ባረ ኡሉዋፐ የሌዳ ናአዉ ቃረተኬየ? ጌላዳን አ ዶግንቶካ፥ ታን ኔና ዶግከ!

\VS{16}በአ፥ ታን ኔና ታ ኩሽያ ጎምፓን ጻፋ ዎꬃድ፤ ነ ድርሳ ግምበቱካ ኡባ ገደ ታ ስንꬃን ደኢኖ።


\par }{\PP \VS{17}“ኔና ዛረꬂደ ኬጽያዋንቱ ያና፤ ኔና ኮሌዳዋንቱ ከሲደ ባና።

\VS{18}አነ ꬎቁ ጋደ፥ ነ ዩሹዋ ጼላ፤ ነ ናናይ ኡባይ እትፐ ሺቂደ፥ ኔኮ ያና። ታን መꬍና ጎዳይ ታ ደኡዋን ጫቃይ: ኔን ኡንቱንቱ ኡባ አሌቁዋዳን ማያና፤ ቡላቼታናዉ ሀንያ ምሽራቲዳን፥ ኔን ኡንቱንታ ማያና።


\par }{\PP \VS{19}“ነ ባሻ ሳአቱነ መላ ቢታቱ ሀእ ኔናን ደእያ አሳዉ ሎይꬅ ኡንአና፤ ቃይ ኔና ኮሌዳዋንቱካ ኔፐ ሃካና።

\VS{20}ኔን ካዮትያ ላይꬃቱዋን ነዉ የለቴዳ ናናይ ነ ሀይꬃን ኦዲደ፥ ‘ሀዌ ሳአይ ኑዉ ሎይꬅ ኡንኦ፤ ሄዋ ድራዉ፥ ኑዉ ደአናዉ አኮ ሳኣ እማ’ ያጋና።

\VS{21}ኔን ነ ዎዛናን፥ ‘ሀዋንታ ናናቱዋ ኡባ ታዉ ኦኔ የሌዳዌ? ታን የላደ ማንꬃ አታድ ሽን፤ ታን ማይናድ ሽን፤ ታን ኦሞደታደ ዎራ ባድ ሽን። ያትና፥ ሀዋንታ ኦኔ ድቼዳዌ? በአ፤ ታን ታረካ አታድ፤ ያትና ሀዋንቱ ናናይ ኡባይ ሀቃፐ ዬድኖ?’ ያጋና” ያጌ።


\par }{\PP \VS{22}ኡባ ሞድያ መꬍና ጎዳይ ሀዋዳን ያጌ፤ “በአ፥ ታን ካዉተꬃቶ ማላታ በሳና፤ ታን አሳዉ ታ ባንድራ ኤሳና። ኡንቱንቱ ነ አቱማ ናናቱዋ እድም አሀና፤ ነ ማጫ ናናቱዋካ ባረንቱ ሀሽያን ቶኪደ አሀና።

\VS{23}ካተቱ ኔና ድችያ አዎቱዋ ግዳና፤ ኡንቱንቱ ማጫ ካተቱካ ኔና ꬋንꬅያዋንታ ግዳና። ኡንቱንቱ ጉፋኒደ፥ ነዉ ጎይናና፤ ቃይ ነ ገድያ ባናካ ላጫና። ታን መꬍና ጎዳ ግዴዳዋ ኔን ሄዋን ኤራና፤ ታናን አማነቲደ ናግያዋንቱ ዬላትክኖ” ያጌ።


\par }{\PP \VS{24}ኦሞዱዋን አኬዳዋ ዎልቃማ ኩሽያፐ ዛርሳና ዳንዳዪቴየ? ዎይ ኦሞዲደ አፌዳ አሳይ መቀꬅ ባይና ኢታ ኩሽያፐ ከስ አካናዉ ዳንዳዪየ?


\par }{\PP \VS{25}ሽን መꬍና ጎዳይ ሀዋዳን ያጌ፤ “ዎልቃማይ ኦሞዲደ አፌዳባይ ስማና፤ መቀꬅ ባይና ኢታቱዋ ኩሽያን ኦሞደቴዳ አስካ ከስ አካና። አያዉ ጎፐ፥ ኔናና ኦለትያዋንቱና ታን ኦለታና፤ ነ ናናቱዋካ ታን አሻና።

\VS{26}ኔና ኡቁንያዋንቱ ባረንቱ አሹዋ ማናዳን፥ ታን ኦꬃና፤ ቃይ ዎይንያ ኤሳ ኡሺደ ማꬆትያዋዳን፥ ኡንቱንቱ ባረንቱ ሱꬃ ኡሺደ ማꬆታና። ያቶፐ አሳ ኡባይ ታን መꬍና ጎዳ፥ ኔና አሽያዋ፥ ዎዝያዋነ፥ ያቆባ ዎልቃማ ግድያዋ ሄዋን ኤራና” ያጌ።




\par }\Chap{50}{\PP \VerseOne{1}መꬍና ጎዳይ ሀዋዳን ያጌ፤ “ታን ህንተ ዳዮ የዴዳ ፕርማይ ሀቃን ደኢ? ዎይ ኦስ ህንተና ታን ዛልኣድታ? በእተ፥ ህንተ ናጋራ ድራዉ፥ ህንተ ዛልኤቴድታ፤ ህንተ ባይዙዋ ድራዉ፥ ህንተ ዳያ ብለታዱ።

\VS{2}ታን ዬዳ ዎደ፥ አያዉ ሄዋን አሳይ ꬋዬዴ? ታን ጼሴዳ ዎደ፥ ‘ዬ!’ ጋናዉ አያዉ አሳይ ሄዋን ደእቤኔ? ታን ህንተና ዎዛናዉ ታ ኩሺ ቃንꬄየ? ዎይ ህንተና አሻናዉ ታዉ ዎልቃይ ባዌየ? በእተ፥ ታን ሴራደ አባ መልሳይ። ሻፋቱዋካ መላ ቢታ ኦꬃይ። ኡንቱንቱን ደእያ ሞለቱ ሃꬃይ ꬋይና ዎቂኖ፤ ሳሙ ዎꬍና ሀይቂኖ።

\VS{3}ታን ሳሎቱዋ ካረꬃባ ማይዛይ፤ ዋሩዋካ ኡንቱንቱ ካመትያባ ኦꬃይ” ያጌ።


\par }{\SH ጾሳ ቆማይ አዛዘትያዋ
\par }
{\PP \VS{4}ዳቡሬዳዋ ታን ቃላን ዋታደ ምንꬃነንቶ ኤራና ማላ፥ ኡባ ሞድያ መꬍና ጎዳይ ታዉ ታማሬዳ እንጻርሳ እሜዳ። እ ታና ዎንታ ዎንታ ቤጎꬂደ፥ ታን ታማርያ አሳዳን ስሳናዳን፥ ታ ሀይꬃ ዶዬ።

\VS{5}ኡባ ሞድያ መꬍና ጎዳይ ታ ሀይꬃ ዶዬዳ፤ ታንካ ማካላንቻ ግዳበይከ፤ ጉየካ ስማበይከ።

\VS{6}ታን ታ ዞክያ ሾጭያዋንቶ፥
\XREF{}{{\XO 50:6 }{\XT{ማቶሳ 26:67፤ ማር. 14:65}}} ታ ጋጩዋ ቡቻ ሾድያዋንቶ አꬃደ እማድ። ታ ሶምኡዋ ካዉሻፐነ ጩቻ ጩሸትያሳፐ ገንꬃበይከ።

\VS{7}ኡባ ሞድያ መꬍና ጎዳይ ታና ማድያ ድራዉ፥ ታን ዬላታበይከ፤ ሄዋ ድራዉ፥ ታን ታ ሶምኡዋ ሳልያ ግያ ሹቻዳን ኡዳድ። ታን ዬላተናን አታናዋካ ኤራይ።

\VS{8}ታና ሻትንꬅያዌ ማታን ደኤ፤
\XREF{}{{\XO 50:8 }{\XT{ሮመ 8:33-34}}} ያትና፥ ታና ሞትያዌ ኦኔ? አነ እትፐ ታናና ኤቆ! ታ ሞርኪ ኦኔ? አነ ታናና ጋከቶ!

\VS{9}በእተ፥ ኡባ ሞድያ መꬍና ጎዳይ ታና ማዴ፤ ያትና፥ ታና ባይዛንቻ ጋናዌ ኦኔ? በእተ፥ ኡንቱንቱ ኡባይካ ማዩዋዳን ኤጭ ዉራና፤ ብልአይ ኡንቱንታ ማና።


\par }{\PP \VS{10}ህንተ ግዶፐ መꬍና ጎዳዉ ያይያዌነ አ ቆማ ቃላዉ አዛዘትያዌ ኦኔ? ꬉማን ሀመትያዌነ ፖኡ ባይናዌ እ ኦኔ? ሄ ኡራይ መꬍና ጎዳ ሱንꬃን አማነቶ፤ ባረ ጾሳንካ ዘምፖ።

\VS{11}በእተ፥ ህንተኖ ታማ ኤꬅያ ኡባ ገደ፥ ዪቻ ጾምፕያ ላጩዋ ህንተንቶ ሺሽያዋንቶ፥ ህንተ ኤꬄዳ ታማ ፖኡዋን ሄመትተ! ህንተ ዪጬዳ ጾምፕያ ላጩዋ ፖኡዋን ስመረትተ! ህንተ ታ ኩሽያፐ አካናዉ ደእያባይ ሀዋ: ህንተ ዎልቃማ ሴላን ግሳና።




\par }\Chap{51}{\SH የሩሳላመ ምንꬅያ ቃላ
\par }
{\PP \VerseOne{1}ጾሳይ ሀዋዳን ያጌ፤ “ህንተኖ ጽሎተꬃ ካልያዋንቶ፥ ህንተኖ ታና፥ መꬍና ጎዳ ኮይያዋንቶ፥ ስስተ። ህንተ ጳልቀቲደ አከቴዳ ሹቻነ ህንተ ቦከቴዳ ከሴዳ ኦላ ጼልተ።

\VS{2}ህንተ አዉዋ አብራሃማኮነ ህንተና የሌዳ ሳርኮ ጼልተ። እ ባረካ ደእሽን፥ ታን አ ጼሳድ፤ አንጃድነ ፓይዱዋን ጮራያድ።


\par }{\PP \VS{3}“መꬍና ጎዳይ ጽዮነንነ አ ኮለቴዳ ሳአቱዋን ደእያ ኡባ አሳ ምንꬃና። እ ባዙዋ ኤደነ ገነትያዳን፥ እ መላ ሳአቱዋካ መꬍና ጎዳ አታክልትያ ሳኣዳን ኦꬃና። ናሸቻይነ ሀሹ ጉሳይ ያን ደአና፤ ጋላታነ ማዝሙርያ ኮሻይ ያን ስሰታና።


\par }{\PP \VS{4}“ታ አሳዉ፤ ታን ኦድያዋ ስስተ። ታ ካዉተꬃዉ፥ ነ ሀይꬃ ታኮ የጋደ ስሳ። አያዉ ጎፐ፥ ህጊ ታፐ ከሴ፤ ታ ሱረ ፕርዳይካ ካዉተꬃቶ ፖኦ ግዳናዋ።

\VS{5}ታ ጽሎተꬃይ ኤሌሊደ ሺቃና፤ ታ አሹካ ከሲደ፥ ኦግያን ደኤ። ታ ቀሲ አሳ ሞዳና፤ አባ ዶና ቢታቱዋን ደእያ አሳይ ኡባይ ታናን አማነቲደ ናጋና፤ ቃይ ታን ኡንቱንታ ታ ዎልቃን አሻናዋ፥ ናሸቻ ኦꬂደ ናጋና።

\VS{6}ፑደ ꬎቁ ጊደ፥ ሳሎቱዋ ጼልተ፤ ዱገ ሳኣካ ጼልተ። አያዉ ጎፐ፥ ሳሎቱ ጩዋዳን ፕስክ ጊደ ꬋያና፤ ሳአይካ አፍላዳን ዉራና፤ አን ደእያ አሳይ ኡባይ ኡዱንጸቱዋዳን ሀይቃና። ሽን ታ አሹ መꬍናዉ ደአና፤ ታ ጽሎተꬃይካ ዉረና።


\par }{\PP \VS{7}“ህንተኖ ጽሎተꬃ ኤርያዋንቶ፥ ታ ህጊካ ህንተ ዎዛናን ደእያዋንቶ፥ ስስተ። አሳ ቦርናሾ ያዮፕተ፤ ኡንቱንቱ ቦርያዉካ ዳጋሞፕተ።

\VS{8}አያዉ ጎፐ፥ ማዩዋ ምያዋዳን፥ ብልአይ ኡንቱንታ ማና፤ ዶርሳ እክስያ ምያዋዳን፥ ጉጹኒ ኡንቱንታ ማና። ሽን ታ ጽሎተꬃይ መꬍናዉ ደአና፤ ታ አሹካ የለታ ኡባዉ ጋካና” ያጌ።


\par }{\PP \VS{9}አቤት ጾሳዉ፥ ቤጎታ! ቤጎታ! መꬍና ጎዳ ቀስያዉ፥ ዎልቃ ማያ፤ ካሰ አꬌዳ ዎደቱዋንነ የለታቱዋን ቤጎቴዳዋዳን ቤጎታ። ራኣባ ግያ ዳዊያ ቃንጸሬꬄዳዌ፥ ሚምንትያካ ጫዴዳዌ ኔና ግድኪየ?

\VS{10}አባነ ዎልቃማ ጪሙዋ ሃꬃ መልሴዳዌ ኔና ግድኪየ? ኔን ዎዜዳዋንቱ ፕናና ማላ፥ ጪማ አባ ኦገ ኦꬄዳዌ ኔና ግድኪየ?

\VS{11}መꬍና ጎዳይ ዎዜዳዋንቱ ስሚደ፥ የጺድ ጽዮነ ያና፤ ዪደ መꬍና ናሸቻይ ኡንቱንቱ ቦላን ደአና፤ ኡንቱንቱ ናሸቻነ ሀሹ ግያዋ ደማና። ቃይ ካዩነ ዬኩ ኡንቱንቱፐ ሃካና።


\par }{\PP \VS{12}ጾሳይ ሀዋዳን ያጌ፤ “ህንተና ምንꬅያዌ ታና። ያትና፥ ሀይቂያ አሳዉ ያያናዉ፥ ማታዳን ኤለካ መልያ አሳ ናአዉ ያያናዉ ህንተ ኦኔ?

\VS{13}ህንተ ሳሎቱዋ ምጬዳነ ሳኣ ባሱዋካ ባሴዳ መꬍና ጎዳ፥ ህንተናካ መꬌዳዋ ዶጌድቴ? ኡንቱንቱ ህንተና ꬋይሳናዉ ጊግሴዳ፥ ህንተና ኡቁንያ አሳቱዋ ሀንቁዋ ጋሱዋን ጋላሳ ኩመንꬃ ያዬድታ። ሽን ህንተና ኡቁንያዋ ሀንቁ ሀቃን ደኢ?

\VS{14}ኦሞደቴዳዌ ኤለካ ብለታና፤ ሀይቀና፤ ኦላንካ ገለና፤ አዉ ኡክꬃይካ ፓጨና።

\VS{15}አያዉ ጎፐ፥ ታን መꬍና ጎዳ ነ ጾሳቴ። ቤታይ ዋሳናዳን፥ አባ ቃꬃይ። ታ ሱንꬃይ ኡባፐ ዎልቃማ መꬍና ጎዳ።

\VS{16}ሳሎቱዋ ምጫናዳን፥ ቢታ ባሱዋካ ባሳናዳን፥ ቃይ ጽዮነ፥ ‘ኔን ታ አሳ’ ጋናዳን፥ ታን ታ ቃላ ነ ዶናን ዎꬃድ፤ ታ ኩሽያ ኩዋን ታን ኔና ገንꬃድ” ያጌ።


\par }{\SH መꬍና ጎዳ ሀንቁዋ ጹኣ
\par }
{\PP \VS{17}ኔኖ፥ መꬍና ጎዳ ኩሽያፐ አ ሀንቁዋ ጹኣ ኡሼዳ የሩሳላመ፥ ቤጎታ!\XREF{}{{\XO 51:17 }{\XT{ሳፃ 14:10፤ 16:19}}} ደንዳ! ኔን ጋንድጋርስያ ጹኣ ጭንግርሳደ ኡሻዳ።

\VS{18}አ የሌዳ ናናቱ ኡባፐ እዞ ካለꬅያባይ እቱነ ባዋ፤ ቃይ አ ድቼዳ ናናቱ ኡባፐካ እ ኩሽያ ኦይቂያዌ እቱነ ባዋ።

\VS{19}ዳኮ ዳሮ ባሻይ ነ ቦላን ጋኬዳ፤ ያትና፥ ኔና ኦኔ ምንꬃናዉ ዳንዳይያዌ? ሄዋንቱካ ኮለꬃ፥ ኮሻነ ማሻ። ያትና፥ ታን ኔና ዋታደ ምንꬃኔ?

\VS{20}ነ ናናይ ላባኔድኖ፤ ኡንቱንቱ ግትያ ግዶን ገሌዳ ገንእያዳን፥ ኦገ ኡባ ጋጻን ኩንዴድኖ። ኡንቱንቱ መꬍና ጎዳ ሀንቁዋንነ ነ ጾሳ ሴራን ኩሜድኖ።


\par }{\PP \VS{21}ሄዋ ድራዉ፥ ነኖ፥ ዎይንያ ኤሳ ኡሸናን ማꬆቴዳ መቶታንቻቴ፥ ሀዋ ስሳ።

\VS{22}ነ ጾሳይ፥ ባረ አሳዉ ሞተትያ ኡባ ሞድያ መꬍና ጎዳይ ሀዋዳን ያጌ፤ “በአ፤ ኔና ጋንድጋርስያ፥ ታ ሀንቁዋ ጹኣ ታን ነ ኩሽያፐ አካድ፤ ኔን ላኤንꬁዋ አ ሙለካ ኡሻካ።

\VS{23}ታን ሄዋ ኔና ቱጋይያዋንቱ ኩሽያን ዎꬃና። ኡንቱንቱ ኔና፥ ‘ኑን ነ ቦላና ሀመቲደ አꬋና ማላ፥ ዛቁላ’ ያጌድኖ። ኔን አꬋና ጋካናዉ፥ ነ ዞክያ ኡንቱንቶ ቢታዳንነ ኦግያዳን ኦꬃዳ” ያጌ።




\par }\Chap{52}{\SH ጾሳይ የሩሳላመ አሻና
\par }
{\PP \VerseOne{1}ኔኖ ጽዮነ ካታማዉ፥ ቤጎታ፤ ምኖተꬃ አፍላዳን ማያ።
\XREF{}{{\XO 52:1 }{\XT{ሳፃ 21:2፣ 27}}} ኔኖ፥ ጌሻ ካታማዉ፥ የሩሳላመ፥ ነ ቦንቹዋ ማዩዋ ማያ፤ አያዉ ጎፐ፥ ሀዋፐ ስንꬃናዉ ቃጻረትቤናዌነ ቱናይ ነ ግዶ ገለና።

\VS{2}ኔኖ፥ ኦሞደቴዳ የሩሳላመ፥ ነ ባና ቆቆፋ። ደንዳዴ ነ ካተቱዋ አራታን ኡታ። ህንተኖ፥ ኦሞዱዋን ደእያ ጽዮነ አሳቶ፥ ህንተ ቆꬍያን ቃሸቴዳ ሳንሳላታ ብርሽተ።


\par }{\PP \VS{3}አያዉ ጎፐ፥ ኡባ ሞድያ ጾሳይ ሀዋዳን ያጌ፤ “ህንተ ካሰካ ጋትያ አከናን ዛልኤቴድታ፤ ቃይ ሀእካ ሚሻ እመናን ጮ ዎዘታና።

\VS{4}ታ አሳይ ኮይሮ በተ ግዲደ፥ ግብጼ ቢታ ቤዳ፤ ሽን አሶረቱ ታ አሳ ጮ ኡቁኔድኖ።

\VS{5}መꬍና ጎዳይ፥ ታ አሳይ ጋትያ ጭገናን ጮ ኦሞዱዋን ብ ክችና፥ ታዉ ሀዋን አዬ ደእያዌ? ኡንቱንታ ሞድያዋንቱ ዋሲኖ፤ ታ ሱንꬃይካ ኡባ ገደ ጋላሳ ኩመንꬃ ቦረቴ ያጌ መꬍና ጎዳይ።
\XREF{}{{\XO 52:5 }{\XT{ሮመ 2:24}}}

\VS{6}ሄዋ ድራዉ፥ ታ አሳይ ታ ሱንꬃ ኤራና፤ ሄ ጋላስ ሃሳይያዌ ታና ግድያዋ ኡንቱንቱ ኤራና። ኤ ሄዌ ታና። ታን ጾሳይ ሀዋ ኦዳይ” ያጌ።


\par }{\PP \VS{7}ሎኦ ምሽራቹዋ አህያ፥ ሳሮተꬃ ኦድያ፥ ናሸችያ ምሽራቹዋ ኦድያ፥ አቶተꬃ ኦድያነ፥ ጽዮኖካ፥ “ነ ጾሳይ ካተቴ” ጊደ ደረቱዋ ቦላና ይያ ብታንያ ገደቱ ዎት ሎእኖ!\XREF{}{{\XO 52:7 }{\XT{ናሆማ 1:15፤ ሮመ 10:15፤ ኤፈ. 6:15}}}

\VS{8}ስስተ፥ ህንተ ካታማ ናግያዋንቱ ባረንቱ ቃላ ꬎቁ ኦꬂደ፥ ናሸቻዉ እትፐ የጺኖ፤ መꬍና ጎዳይ ጽዮነ ስምያ ዎደ፥ እ ስሞዋ ኡንቱንቱ ባረንቱ አይፍያን በአና።

\VS{9}ህንተኖ የሩሳላመን ኮለቴዳ ሳቶ፥ እትፐ ናሸቻዉ የጽተ፤ አያዉ ጎፐ፥ መꬍና ጎዳይ ባረ አሳ ምንꬄዳ፤ የሩሳላመ ካታማካ ዎዜዳ።

\VS{10}መꬍና ጎዳይ ባረ ጌሻ ቀስያ ካዉተꬃቱዋ ኡባ ስንꬃን ቆንጭሴዳ፤ ቃይ ቢታ ጋጻይ ኡባይካ ኑ ጾሳ አቶተꬃ በአና።


\par }{\PP \VS{11}ህንተኖ መꬍና ጎዳ ጎልያ ሚሻቱዋ ቶክያዋንቶ፥ ክችተ፥ ክችተ፤ ያፐ ከስተ። ቱናባ ቦቾፕተ፤ አ ግዶፐ ከስ ክችተ። ህንተ ሁጲያዉካ ጌይተ።
\XREF{}{{\XO 52:11 }{\XT{2 ቆሮ. 6:17}}}

\VS{12}ሽን ከሲደ፥ ኤለካ ከስክታ፤ ዎይ በቲደ ቢክታ፤ አያዉ ጎፐ፥ መꬍና ጎዳይ ህንተፐ ስንꬃዉ አꬊደ ካለꬃና፤ እስራኤልያ ጾሳይካ ጉየና ግዲደ፥ ህንተና ናጋና።


\par }{\SH መቱ ጋክያ ቆማ
\par }
{\PP \VS{13}ጾሳይ ሀዋዳን ያጌ፤ “በእተ፥ ታ ቆማይ አኬካን ኦꬃና፤ እ ቦንቼቲደ፥ ꬎቁ ꬎቁ ጋና፤ እ ሎይꬅ ግታታና።

\VS{14}አ ሶምኢ አሳ ኡባዋፐ፥ አ ማላይካ አሳ ናና ኡባፐ ቆሄቴዳ፤ አ በኢደ፥ ዳሮ አሳይ ዳጋሜዳ።

\VS{15}ሽን ሀእ ዳሮ ካዉተꬃቱ ኡባይ አባን ማላለታና፤
\XREF{}{{\XO 52:15 }{\XT{ሮመ 15:21}}} አፐ ደንዴዳዋን፥ ካተቱ ባረንቱ ዶና ኦይቃና፤ አያዉ ጎፐ፥ ኡንቱንቱ ባረዉ ኦደትቤናዋ በአና፤ ስስቤናዋካ አኬካና” ያጌ።




\par }\Chap{53}{\PP \VerseOne{1}ኑን ኦዴዳዋ ኦን አማኔዴ? መꬍና ጎዳይ ባረ ዎልቃ ኦና በሴዴ?\XREF{}{{\XO 53:1 }{\XT{ዮሃ. 12:38፤ ሮመ 10:16}}}

\VS{2}እ አ ስንꬃን መላ ጋድያን ደእያ ዱሩማፐ ጻጱዋ የዲደ፥ አጭያ ያላጋ አጫዳን ድጬዳ። ኑን አ ሎይꬅ ጼላናዉ፥ አዉ ማላይ ዎይ ፑላይ ባዋ፤ ኑን አኮ ሺቃናዉ አዉ ፑል ባዋ።

\VS{3}እ አሳን ካቴዳነ እጸቴዳ፤ እ ሀርግያፐነ መቱዋፐ ሻከት ኤረና ካዮትያ አሳ ግዴዳ። እ አሳይ አ በአናፐ ጊደ፥ ባረ ሶምኡዋ ዎራ ዛርያ አሳዳን ካቴዳ፤ ኑንካ አ ቦንችበይኮ።


\par }{\PP \VS{4}እ ቱሙ ኑ ሀርግያ ባረዉ አኬዳ፤
\XREF{}{{\XO 53:4 }{\XT{ማቶሳ 8:17}}} ቃይ ኑ ካዩዋካ ቶኬዳ። ሽን አ ጋኬዳ መቱ፥ ደሸꬃይነ ዋዪ ጾሳፐ አዉ ዬዳዋ ጊደ ኑን ቆፔዶ።

\VS{5}ሽን እ ኑ ባይዙዋ ድራዉ፥ ጫደቲደ ማዱንጼዳ፤
\XREF{}{{\XO 53:5 }{\XT{1 ጰጽ. 2:24}}} ኑ ናጋራ ድራዉካ ሾጨቲደ ሊቄዳ። እ ሙረቴዳዋን፥ ኑን ሳሩዋ ደሜዶ፤ አ ማዱꬃን ኑን ፓጼዶ።

\VS{6}ኑን ኡባይ ኦግያ ባሌዳ ዶርሳቱዋዳን ዎራ ቤዶ፤
\XREF{}{{\XO 53:6 }{\XT{1 ጰጽ. 2:25}}} ኑን ኡባይካ ኑ ኦግያዉ ኦግያዉ ስሜዳ። መꬍና ጎዳይ ኑ ኡባይ ናቄዳ ናቁዋ አ ቦላ ዎꬄዳ።


\par }{\PP \VS{7}እ ኡንኤቴዳነ ቆሄቴዳ፤ ሽን ባረ ዶና ፖክቤና።
\XREF{}{{\XO 53:7 }{\XT{ሳፃ 5:6}}}\XREF{}{{\XO 53:7 }{\XT{ኪታ 8:32-33}}} ሹካናዉ አፍያ ዶርሳዳን ላገቴዳ፤ ባረ እስክያ ሜድያዋንቱ ስንꬃን ጮኡ ግያ ዶርሳ ማራዳን፥ እካ ባረ ዶና ፖክቤና።

\VS{8}ኡንቱንቱ አ ኡቁኒደነ አ ቦላ ሱገꬃ ፕርዳ ፕርዲደ አፌድኖ። እ ታ አሳ ባይዙዋ ድራዉ ሾጨቲደ፥ ፓጻ ደእያዋንቱ ቢታፐ እ ክቼዳዋ አ ዛርያፐ ኦኔ አኬኬዳዌ?

\VS{9}እ ባረ ሀይቁዋን ኢታ አሳቱዋና ፓይደቴዳ፤
\XREF{}{{\XO 53:9 }{\XT{1 ጰጽ. 2:22}}} ሀይቂደካ ዱረ አሳ ዱፉዋን ሞገቴዳ። ግዶፐነ፥ ኢታባ እ ኦꬅቤና፤ ባረ ዶናንካ ዎርዱዋ ሃሳይቤና።


\par }{\PP \VS{10}ሽን እ ቆሄታናዌ መꬍና ጎዳ ሸነ ግዴዳ፤ ቃይ መꬍና ጎዳይ እ ቱጋታናዳን ኦꬄዳ። እ ባረና ናጋራዉ ያርሹዋ ኦꬅያ ዎደ፥ ባረ ዘረꬃ በአና። አ ባረካ አዱቃና፤ መꬍና ጎዳ ሸኒካ አ ኩሽያን ፖለታና።

\VS{11}አ ሸምፑ ዋየቴዳዋፐ ጉይያን፥ እ ደኡዋ ፖኡዋ በአና፤ ናሸታና። ታ ጽሎ ቆማይ ባረ ኤራተꬃን ዳሮቱዋ ጽልሳና፤ ኡንቱንቱ ባይዙዋካ ቶካና።

\VS{12}ሄዋ ድራዉ፥ ዎልቃማ አሳቱ ግዱዋን ታን አዉ ቦንቾ ሳኣ ሻካደ እማና፤
\XREF{}{{\XO 53:12 }{\XT{ማር. 15:28፤ ሉቃሳ 22:37}}} ቃይ ምኖቱዋና እ ኦሞዱዋ ሻካና። አያዉ ጎፐ፥ እ ባረ ሸምፑዋ ሀይቆ አꬂደ እሜዳ፤ ያቲደ ባይዛንቻቱዋና ፓይደቴዳ። ግዶፐነ፥ እ ዳሮ አሳ ናጋራ ቶኬዳ፤ ባይዛንቻቶካ ጋናቴዳ።




\par }{\MS ጾሳይ እሜዳ ህዶታ ናግያዋ ግዱሳ

\par }\Chap{54}{\MR (ኢሳ. 54:1—55:13)

\par }{\SH ጾሳይ እስራኤልያ ሲቅያ ሲቁዋ
\par }
{\PP \VerseOne{1}መꬍና ጎዳይ ሀዋዳን ያጌ፤ “ሀነ፥ የላቤና ማይናቴ፥ የጻ!\XREF{}{{\XO 54:1 }{\XT{ጋላ. 4:27}}} ኔኖ፥ ኦይꬃይ ኦይቂ ኤረናኔ፥ ነ ቃላ ꬎቁ ኦꬃደ እልላ! አያዉ ጎፐ፥ ባረ አስናና ደእያ ማጫን ናናቱዋፐ፥ ባረካ ደእያ ማጫን ናናይ ዳራና።

\VS{2}ነ ዱንካንያ ሳኣ አሳ፤ ቃይ ኔን ደእያ ሳኣን ጋርዳቱዋካ ፕድ ኦꬃደ ምጫ። ጉየ ጎፓ፤ ዎዶሩዋካ አዱሳ፤ ሽካልያካ ምንሳ።

\VS{3}ኔን ኡሸቻ ባጋናነ ሀድርሳ ባጋና አካና፤ ነ ዛራቱ ካዉተꬃቱዋ ላታና፤ ኡንቱንቱ መላ ካታማቱዋን ኬጺደ ኡታና።


\par }{\PP \VS{4}“ያዮፓ፤ አያዉ ጎፐ፥ ኔን ዬላታካ። ዳጋሞፓ፤ አያዉ ጎፐ፥ ኔን ካዉሻካ። ኔን ነ ያላጋተꬃ ዬላ ዶጋና፤ ነ አምኤተꬃ ቦርያካ ሀዋፐ ስንꬃን ሀሳያካ።

\VS{5}አያዉ ጎፐ፥ ኔና መꬌዳዌ ነዉ አስና፤ አዉ ሱንꬃይካ ኡባፐ ዎልቃማ መꬍና ጎዳ። እስራኤልያ ጌሻይ ኔና ዎዜዳዋ፤ እ ቢታ ኡባ ጾሳ ጌተቴ” ያጌ።

\VS{6}ነ ጾሳይ ሀዋዳን ያጌ፤ “አስናይ ኡባና አግ ባሽና፥ ዶገታደ ካዮትያ ማጫ ምሽራቲዳንነ ያላጋተꬃን አስና ጎለፐ ከሴዳ ምሽራቲዳን ኔን ሀና ደእሽን፥ ታን መꬍና ጎዳይ ኔና ዛራ ጼሳድ።


\par }{\PP \VS{7}“እት ጉꬃ ዎድያዉ ታን ኔና አጋድ፤ ሽን ዎልቃማ ማሮታን ኔና ታን ዛራ ሺሻና።

\VS{8}ሱልያ ሀንቁዋን፥ ታን ታ ዴሙዋ ኔፐ ጉꬃ ዎድያዉ ገንꬃድ፤ ሽን መꬍና ሲቁዋን ታን ነዉ ቃረታና” ያጌ። መꬍና ጎዳይ፥ ኔና ዎዝያዌ ሀዋ ኦዴ።


\par }{\PP \VS{9}ነዉ ቃረትያ መꬍና ጎዳይ ሀዋዳን ያጌ፤ “ሀዌ ታዉ ኖሄ ዎድያ ማላ። ሄ ዎደ ታን ኖሄ ዎዴ ባሻ ሃꬃይ ላኤንꬁዋ ሳኣ ምተናዳን ጫቃድ፤
\XREF{}{{\XO 54:9 }{\XT{ዶመꬃ 9:8-17}}} ሄዋዳንካ፥ ኔና ላኤንꬆ ሀንቀተናንነ ሴረናን አጋናዉ ታን ጫቃድ።

\VS{10}ደረቱ ቃጻናዉ፥ ዞዘቱካ ባረንቱ ደኢያሳፐ ክቻናዉ ዳንዳዪኖ፤ ሽን ታ አገና ሲቁ ኔፐ ሻከተና፤ ታ ሳሮተꬃ ጫቁካ ክቼና” ያጌ።


\par }{\PP \VS{11}ጾሳይ ሀዋዳን ያጌ፤
\XREF{}{{\XO 54:11 }{\XT{ሳፃ 21:18-21}}} “ኔኖ፥ መቶቴዳ ካታማቴ! ጎቲ ያነ ሃነ ሾጬዳነ፥ ምንꬅያብ ꬋዬዳነ፥ በአ፥ ታን ኔና ቦንቾ ሹቻን አሌቂሳደ ኬጻና፤ ነ ባሱዋንካ ሳምፔርያ ግያ ሹቻ ሂጻና።

\VS{12}ነ አዱሳ ሹቻ ግምቢያን ደእያ ጉምቡዋ ታን እንቁዋ ግያ ዳሮ አልኦ ዞኦ ሹቻን ግምባና፤ ነ ፐንግያ ጶልያ አልኦ እንቁዋን፥ ነ ድርሳ ኡባካ ቦንቾ ሹቻን ግምባና።

\VS{13}ነ አቱማ ናናቱዋ ኡባ መꬍና ጎዳይ ታማርሳና፤
\XREF{}{{\XO 54:13 }{\XT{ዮሃ. 6:45}}} ነ ናናቱ ሳሮተꬃይካ ዳራና።

\VS{14}ኔን ጽሎተꬃን ምናደ ኤቃና፤ ሱገꬃይነ ኡቁናይ ኔፐ ሃካና። ኔን አያዉካ ያያካ፤ ዳጋማይካ ኔኮ ሺቀና።

\VS{15}ኔና ኦላናዉ ደንድያዌ ደኦፐ፥ ሄዌ ታ ሸንያ ኦና፤ ታን ነ ባጋ ግድያ ድራዉ፥ ኔና ኦላናዉ ደንድያ ኡባይ ኩንዳና።


\par }{\PP \VS{16}“በአ፥ ዎምፒናን ታማ ፑኒደ፥ ባረ ሀልቾ ሀንያ ኦላ ሚሻ ቆጽያ አሳቱዋ ታን መꬋድ። ቃይ ባይዛናዳን፥ ባይዝያዋንታካ ታን መꬋድ።

\VS{17}ኔና ቆሀናዉ ኦꬄዳ አይ ሚሻይነ ኔና ቆሂደ ካንꬅ ከሰና። ኔና ሞትያ እንጻርሳ ኡባዉ ግድያ ዛሩዋ ኔን እማና። መꬍና ጎዳ ቆማቱ ላታይ ሀዋ፤ ኡንቱንታ ታን ሻትንꬃና” ያጌ። መꬍና ጎዳይ ሄዋ ኦዴ።




\par }\Chap{55}{\SH ጾሳፐ ቤትያ ማሮታ
\par }
{\PP \VerseOne{1}ጾሳይ ሀዋዳን ያጌ፤
\XREF{}{{\XO 55:1 }{\XT{ሳፃ 21:6፤ 22:17}}} “ህንተኖ ሳመቴዳዋንቶ፥ ኡባይካ ሃꬃኮ ሃ ዪተ፤ ሻሉ ባይናዋንቶ፥ ሃይተ። ሻምተ፤ ሚተ። ሃ ዪደ፥ ሚሻ ጭገናን ጮ ዎይንያ ኤሳካ ማꬃካ ሻምተ።

\VS{2}ህንተ ሚሻ ቁማ ግደናባዉ አያዉ ከሲቴ? ካልሰናዋን ህንተ ዎልቃ አያዉ ዉርሲቴ? አነ ሎይꬂደ፥ ታን ኦድያዋ ስስተ፤ ሎኦባ ሚተ፤ ቃይ ሞꬉዋን ህንተ አሳተꬃ ናሸችተ።


\par }{\PP \VS{3}“ታ አሳዉ፥ ስስተ፤ ታኮ ሃ ዪተ።
\XREF{}{{\XO 55:3 }{\XT{ኪታ 13:34}}} ሸምፑዋና ፓጻ ደአና ጎፐ፥ ታን ኦድያዋ ስስተ። ታን ህንተናና መꬍና ጫቁዋ ጫቀታና። ታን አንጃና ጋደ ዳዊታ አንጄዳዋዳን፥ ህንተናካ አንጃና።

\VS{4}በእተ፥ ታን አ አሳዉ ማርካ፥ ካለꬅያዋነ ካፑዋ ኡዳድ።

\VS{5}በአ፥ ኔን ኤረና ካዉተꬃቱዋ ጼሳና፤ ቃይ መꬍና ጎዳ ነ ጾሳ እስራኤልያ ጌሻ ጋሱዋን፥ ኔና ኤረና ካዉተꬃቱ ኔኮ ኤሌሊደ ያና። አያዉ ጎፐ፥ ጾሳይ ኔና ቦንቼዳ” ያጌ።


\par }{\PP \VS{6}መꬍና ጎዳይ ቤትያ ዎደ አ ኮይተ፤ ማታን ደእያ ዎደ አ ጼስተ።

\VS{7}ኢታይ ባረ ኦሱዋ፥ ናጋራንቻይካ ባረ ቆፋ አጎ፤ ጾሳኮ እ ስሞ። እ አ ማራና። እ ኑ መꬍና ጎዳኮ ስሞ። እ አዉ ጮ አቶ ጋና።


\par }{\PP \VS{8}አያዉ ጎፐ፥ መꬍና ጎዳይ፥ “ታ ቆፋይ ህንተ ቆፋ ማላ ግደና፤ ህንተ ኦጊካ ታ ኦግያ ማላ ግደና።

\VS{9}ሳሎቱ ሳኣፐ ꬎቂያዋዳን፥ ታ ኦጊ ህንተ ኦግያፐ ꬎቄ፤ ታ ቆፋይካ ህንተ ቆፋፐ ꬎቄ።

\VS{10}እራይነ ሱፓ ሻቻይ ሳሉዋፐ ዎꬊደ፥ ቢታ አሊደ፥ ሞካናዳንነ አይፋናዳን ኦꬅያዋዳን፥ ቃይ ዘርያዎ ዘረꬃ፥ ምያዋዉካ ካꬃ እመናን ጉየ ሳሉዋ ስመናዋዳን፥
\XREF{}{{\XO 55:10 }{\XT{2 ቆሮ. 9:10}}}

\VS{11}ታ ዶናፐ ከስያ ቃላይካ ሄዋ ማላ። እ ታን ሀልቼዳዋ ፖላና፤ ቃይ ኪቴዳዋ ኦꬃናፐ አትና፥ ታኮ ጮ ስመና።


\par }{\PP \VS{12}“ህንተ ናሸቻን ከሳና፤ ሳሩዋን ሞይዘታና። ደረቱነ ከራቱ ህንተ ስንꬃን ናሸቲደ የጻና፤ ደምባን ደእያ ምꬃቱ ኡባይካ ባረንቱ ኩሽያ ባቃና።

\VS{13}አጉንꬃ ድራዉ ጺዳይ፥ ጎምኦርያ ድራካ ጻይꬃይ ሞካና። ሄዌ መꬍና ጎዳይ ሀሳየትያዋነ መꬍናዉ ꬋየና ማላታ ግዳናዋ” ያጌ።




\par }\Chap{56}{\SH አሳ ዛሪ ኡባይ ጾሳ ባጋ ግዳናዉ ዳንዳዩሳ
\par }
{\R (56:1-8)

\par }{\PP \VerseOne{1}መꬍና ጎዳይ ሀዋዳን ያጌ፤ “ቱሙ ፕርዳ ናግተ፤ ጽሎባ ሀንተ፤ አያዉ ጎፐ፥ ታ አሹ ኤሌሊደ ያና፤ ታ ጽሎተꬃይካ ማታን ቆንጫና።

\VS{2}ሀዋ ኦꬅያ ኡራ፥ ሳምባታ ቱንሰናዳን ቦንችያ ኡራነ ኢታባ ኦናን እጽያ ኡራ ታን አንጃና” ያጌ።


\par }{\PP \VS{3}መꬍና ጎዳኮ ሺቄዳ በቲ፥ “መꬍና ጎዳይ ታና ባረ አሳፐ ቱሙ ሻካና” ጎፖ። ቃይ ሙይሬሳይካ፥ “በአ፥ ታን መሌዳ ምꬃ” ጎፖ።


\par }{\PP \VS{4}መꬍና ጎዳይ ሀዋዳን ያጌ፤ “ታ ሳምባታቱዋ ቦንችያ፥ ታና ናሸችያባ ዶርያነ ታ ጫቁዋ ምንሲደ ናግያ ሙሬሳቶ፥

\VS{5}ኡንቱንቶ ታን ታ ጌሻ ጎልያ ግዱዋንነ ታ ድርሳ ግምቢያ ግዶን፥ ኡንቱንቱ ሀሳየትያዋ እማና። ማጫ ናናቱዋፐነ አቱማ ናናቱዋፐ ሎእያ ሱንꬃ ታን ኡንቱንቶ እማና፤ ታን ኡንቱንቶ መꬍናዉ ꬋየና ሱንꬃ እማና።

\VS{6}መꬍና ጎዳዉ ኦꬃናዉ፥ መꬍና ጎዳ ሱንꬃ ዶሳናዉነ አ ቆማ ግዳናዉ፥ ባረንታ አኮ ሺሽያ በተቱዋ፥ ቃይ ሳምባታ ቱንሰናን ቦንችያዋንታነ ታ ጫቁዋ ምንሲደ ናግያዋንታ ኡባቱዋ

\VS{7}ታን ታ ጌሻ ደርያ አሀና፤ ታ ዎሳ ጎልያን ኡንቱንታ ናሸቻና። ኡንቱንቱ ታ ያርሽያ ሳኣ ቦላን ሺሽያ፥ ጹግያ ያርሹነ ሀራ ያርሹ አከታና፤ አያዉ ጎፐ፥ ታ ጎሊ አሳይ ኡባይ ጾሳ ዎስያ ጎልያ ጌተታና” ያጌ።
\XREF{}{{\XO 56:7 }{\XT{ማቶሳ 21:13፤ ማር. 11:17፤ ሉቃሳ 19:46}}}


\par }{\PP \VS{8}እስራኤልያፐ ላለቴዳዋንታ ሺሽያ፥ ኡባ ሞድያ መꬍና ጎዳይ፥ “ሺቄዳዋንቱ ቦላ ጉጃደ፥ ታን ሀራቱዋካ ሺሻና” ያጌ።


\par }{\SH ጾሳዉ አማነተና ካለꬅያዋንቱ ፕርደቱሳ
\par }
{\R (ኢሳ. 56:9—59:21)

\par }{\PP \VS{9}ህንተኖ ባዙዋ ዶአቶ፥ ህንተኖ ዎራን ደእያ ዶአቶ፥ ኡባይካ ሃ ዪደ ሚተ።

\VS{10}እስራኤልያ አሳ ናግያዋንቱ ቆቀ፤ ኡንቱንቶ ኡባዉካ ኤር ባዋ። ኡንቱንቱ ኡባይካ ቦጫናዉ ዳንዳየና ዱደ ካናቱዋ ማላ። ኡንቱንቱ ግሲደ አኩመቲኖ፤ ኡንቱንቱ ገምእሹዋ ዶሲኖ።

\VS{11}ኡንቱንቱ ሚደ ካለና ካና ማላ፤ ካል ኤርክኖ። ኡንቱንቱ አኬክ ፓጬዳ ሄንꬃንቻ፤ ኡንቱንቱ ኡባይ ባረንቱ ኦግያ ኦግያ ስሜድኖ፤ ኡባይካ ባረንቱ ጎአ ጻላላ ኮዪኖ።

\VS{12}ኡንቱንቱ ኡባይካ፥ “ሃ ዪተ፤ ዎይንያ ኤሳ አነ ኡሼቶ። አነ ኑ ማꬆይያ ኡሻ ኩመንꬃ ጋነቶ! ዎንታይካ ሀች ማላ ግዳናዋ፤ ዎይ ሀችፐካ አꬍ ሎአና” ያጊኖ።




\par }\Chap{57}{\SH እስራኤላቱ ኤቃዉ ጎይንያ ጎይኑ ፕርደቴ
\par }
{\PP \VerseOne{1}ጽሎ አሳይ ሀይቄ፤ ሽን ሄዋ አኬኪደ ቆፕያዌ ባዋ። ባረና ጾሳዉ እሜዳ አሳቱ ጋድያፐ ꬋዪኖ፤ ሽን ጽሎ አሳይ ባሻይ ያናፐ ካሰቲደ አከትያዋ ኦንነ አኬከና።

\VS{2}እ ቢደ ሳሮተꬃይ ደእያ ሳኣ ገሌ። ሱረተꬃን ሀመትያዋንቱ ሀይቂደ ሸምፑዋ ደሚኖ።


\par }{\PP \VS{3}ጾሳይ ሀዋዳን ያጌ፤ “ህንተኖ፥ ሻሬቻት ናቶ፥ ህንተኖ ዎሹምያንነ ሻርሙጽያን ዘረꬃቶ፥ ሃይተ።

\VS{4}ህንተ ኦ ቦላ ቅሊጪቴ? ህንተ ኦና ህንተ ዶናን ቦቺቴ? ህንተ እንጻርሳካ ኦ ቦላ ከሲቴ? ህንተ ማካላንቻቱዋ ናናቱዋነ ዎርዳንቻቱዋ ናናቱዋ ግድክቴ?

\VS{5}ህንተ ዎላ ግዱዋንነ ዳሻ ምꬃ ኡባ ጋርሳን አሙዋን ጹገቲታነ ቱናባ ኦꬂታ፤ ህንተ ናናቱዋካ ዛንጋራ ሾባንነ ሹቻ ጎንጎሉዋን ሹኪደ ያርሺታ።

\VS{6}ዛንጋራ ሾባን ደእያ ሊቆ ሹቻቱ ህንተ ጾሳቱዋ። ህንተ ኡንቱንቶ ኡሻ ያርሹዋ ትጌድታ፤ ካꬃ ያርሹዋካ እሜድታ። ያትና፥ ታን ሀዋን ኡባን ናሸትያዋ ህንተንቶ ማላቲ?

\VS{7}ሎይꬅ ꬎቃነ አዱሳ ደርያ ሁጲያን ህንተ ግሱዋ የጌድታ፤ ያን ያርሻናዉ ፑደ ከሴድታ።

\VS{8}ህንተ ፐንግያፐነ ቆስለꬃፐ ሶ ባጋና ኤቃ ምስለቱዋ ኤሴድታ። ታና አግ ባሺደ፥ ህንተ አርሳ አሲደ፥ ያ ፑደ ከሴድታ። ኡንቱንቱና ጫቁዋ ጫቀቴድታ፤ ያቲደ ኡንቱንቱ አርሳ ዶሴድታ፤ ኡንቱንቱ ካሉዋካ በኤድታ።

\VS{9}ዛይትያ አኪደ፥ ሞሎካ ግያ ኤቃኮ ቤድታ፤ ህንተ ሽቱዋካ ዳርሴድታ፤ ህንተዉ ኪተትያዋንታ ሃኮ ሳ ኪቴድታ፤ ሀራይ አትና፥ ስኦልያ ጋካናዉ ዎꬌድታ።

\VS{10}ህንተ ሀራ ጾሳቱዋ ኮዪደ ዳቡሬድታ፤ ሽን፥ ‘ህዶት ባዋ’ ያግበይክታ። ህንተ ዎልቃይ ሃ ኦራጼዳ፤ ሄዋ ድራዉ፥ ላባኒደ ኩንድበይክታ።


\par }{\PP \VS{11}“ህንተ ኦስ ያዪደ፥ ታዉ ዎርዶቴድቴ? ህንተ ታና ሀሳይበይክታ፤ ህንተ ዎዛናንካ ቆፕበይክታ። ታን ዳሮ ዎድያ ጮኡ ጌዳ ድራዉ ግደኔ፥ ህንተ ታዉ ያየናን አጌዳዌ?

\VS{12}ታን ህንተ ጽሎተꬃነ ህንተ ኦሶቱዋ ቆንጭሳና፤ ሽን ህንተና አይነ ጎእክኖ።

\VS{13}ህንተ ዋስያ ዎደ፥ ህንተ ሺሼዳ ኤቃቱ ህንተና አሽኖ! ኡንቱንታ ኡባካ ጫርኩ አክ አፋና፤ እቶደን ሸምፕያ ሸምፑ ኡንቱንታ ፑን ꬋይሳና። ሽን ታና ባረዉ ባቃት አትያሳ ኦꬅያ አሳይ ቢታ ላታና፤ ታ ጌሻ ደርያካ እ አካና” ያጌ።


\par }{\SH ጾሳይ ባረ አሳ ማዳናዉነ ፓꬃናዉ እሜዳ ህዶታ
\par }
{\PP \VS{14}ጾሳይ ሀዋዳን ያጌ፤ “ግምቢተ፥ ግምቢተ! ኦግያካ ጊግስተ፤ ታ አሳ ኦግያፐ ꬉቢያዋ ኡባ ድግተ” ያጌ።

\VS{15}አያዉ ጎፐ፥ መꬍናዉ ደእያዌ፥ ግታይ፥ ꬎቃን ደእያዌ፥ አ ሱንꬃይካ ጌሻ ጌተትያዌ፥ ሀዋዳን ያጌ፤ “ታን ꬎቁ ጌዳነ ጌሻ ሳኣን ደአይ፤ ግዶፐነ፥ ባረንቱ ኦꬄዳ ናጋራዉ ካዮቲደ ስምያዋንቱናነ ባረና ዝቂ ኦꬅያዋንቱና ደአይ። ያታደ ታን ባረንቱ ኦꬄዳ ናጋራዉ ካዮቲደ ስምያዋንቱ አያናነ ባረና ዝቂ ኦꬅያዋንቱ ዎዛና ኦራጽሳይ።

\VS{16}ታን መꬍናዉ ሞትከ፤ ኡባ ገደካ ሀንቀትከ። አሳ አያናይ፥ ታን መꬌዳ አሳ ሸምፑ ዳቡራና።

\VS{17}ኡንቱንቱ ናጋራ ጋሱዋንነ ኡንቱንቱ ያርያ ጋሱዋን፥ ታን ኡንቱንታ ሀንቀታድ። ኡንቱንታ ሾጫድ፤ ታ ስንꬃካ ኡንቱንቱፐ ገንꬃድ። ሽን ኡንቱንቱ ሀእካ ስሚደ፥ ባረንቱ ዎዛና ቆፋን ቤድኖ።

\VS{18}ታን ኡንቱንቱ ኦገቱዋ በኣድ፤ ሽን ታን ኡንቱንታ ፓꬃና፥ ካለꬃናነ ዬክያዋንታ ምንꬃና።

\VS{19}እስራኤልያ ጋድያን ዬክያዋንቱ መተርሻን ጋላታ ዎꬃና። ሃኩዋንነ ማታን ደእያዋንቶ ሳሩ ግዶ። ታን ኡንቱንታ ፓꬃና” ያጌ መꬍና ጎዳይ።
\XREF{}{{\XO 57:19 }{\XT{ኤፈ. 2:17}}}

\VS{20}ሽን ኢታቱ ቡሉቂያነ ኡርቃ ፑደ ፑሻክያ፥ ዎፑ ጋናዉካ ዳንዳየና አባ ቤታ ማላ።

\VS{21}ታ ጾሳይ፥ “ኢታቶ ሳሩ ባዋ” ያጌ።
\XREF{}{{\XO 57:21 }{\XT{ኢሳ. 48:22}}}




\par }\Chap{58}{\SH ቱሙ ጾማ
\par }
{\PP \VerseOne{1}ጾሳይ ሀዋዳን ያጌ፤ “ነ ቃላ ꬎቁ ኦꬃደ ዋሳ፤ ጉየ ጎፓ። ነ ኮሻ ማላካታዋዳን ꬎቂሳ። ታ አሳዉ ኡንቱንቱ ማካላ፥ ያቆባ ጎልያ አሳዉካ ኡንቱንቱ ናጋራ ኦዳ።

\VS{2}ሽን ኡንቱንቱ ታና ሀች ሀች ኮዪኖ፤ ታ ኦግያካ ካላናዉ ዶስያዋ ማላቲኖ። ጽሎባ ኦꬄዳ ካተተꬃዳንነ ጾሳ አዛዙዋ ኦልቤና አሳዳን፥ ኡንቱንቱ ታና ሱረ ፕርዳ ኦቺኖ፤ ታኮ ጾሳኮ ሺቃናዉካ ዶሲኖ” ያጌ።


\par }{\PP \VS{3}ኡንቱንቱ ሺቂደ ጾሳ፥ “ኑን ጾሜዶ፤ ሽን ኔን አያዉ ኑና ጼላበይኪ? ኑን ኑናተꬃ ካዉሼዶ፤ ሽን ኔን ኑና አያዉ ኤራበይኪ?” ያጊኖ።

\par }{\PP ጾሳይ ዛሪደ፥ ኡንቱንታ ሀዋዳን ያጌ፤ “በእተ፥ ህንተ ጾምያ ጋላስ ህንተና ናሸችያባ ኦꬂታ፤ ህንተ ኦሳንቻ ኡባ ኡቁኒታ።

\VS{4}በእተ፥ ህንተ ዋላሳዉነ ዋታዉ ጾሚታ፤ ቃይ መቀꬅ ባይና ደሸꬃ ደቻናዉ ጾሚታ። ሀቼ ህንተ ጾምያ ሀዋ ማላ ጾማይ፥ ህንተ ቃላይ ቦላን ስሰታናዳን ኦና።

\VS{5}ታን ዶርያ ጾማይ ሀዋ ማሌየ? እት አሳይ ባረናተꬃ ካዉሽያዌ ሀዋ ማላ ጋላሳኔየ? ቃይ ታን ኮይያ ጾማይ አሳይ ባረ ሁጲያ ጬጫዳን ዱገ ሆክስያዌየ? ብድንꬃ ቆሊደ፥ ማቃ ሂጺደ ግስያዌየ? ያትና፥ ሄዋ ጾማ ጊደ ጼጊቴየ? ቃይ ሄ ጾምያ ጋላሳይካ መꬍና ጎዳይ ናሸትያ ጋላሳ ጌተቲየ?


\par }{\PP \VS{6}“ታን ዶሬዳ ጾማ ሀዋ በእተ፦ ፕርዳን ናቂደ ቃቼዳዋንቱ ሳንሳላታ ለፕያዋ፥ ሞርገ ምꬃ ጎንያ ብልያዋ፥ ኡቁነቴዳዋንታ ኡቁኑዋፐ ከስያዋነ ሞርገ ምꬃ ኡባ መንꬅያዋ።

\VS{7}ቃይ ታን ዶሬዳ ጾማይ ኮሻቴዳዎ ህንተ ቁማ ሻክያዋ፥ ጎሊ ባይና ህዬሳቱዋ ጎልያ አክያዋ፥ ካሎቴዳዋንታ በእያ ዎደ፥ ማይዝያዋ፥ ማዱዋ ኮይያ ህንተ ዳቡዋፐ ህንተ ዴሙዋ ገንናን አግያዋ።
\XREF{}{{\XO 58:7 }{\XT{ማቶሳ 25:35}}}


\par }{\PP \VS{8}“ያቶፐ፥ ህንተ ፖኡ ዎንታ ጻልቂያዳን ፖአና፤ ህንተ ፓጻተꬃይካ ኤለካ ያና። ህንተ ጽሎተꬃይ ህንተፐ ስንꬃና ባና፤ መꬍና ጎዳ ቦንቹካ ህንተፐ ጉየና ግዲደ፥ ህንተና ናጋና።

\VS{9}ሄ ዎደ ህንተ ጼሳና፤ መꬍና ጎዳይ ህንተንቶ ኮያና። ህንተ ማዱዋ አካናዉ ዋሳና፤ እካ፥ ‘ሄኮ፥ ታን ሀዋን ደአይ!’ ያጋና።

\par }{\PP “ህንተ ግዶፐ ህንተ ኡቁንያ ሞርገ ምꬃ ድጎፐ፥ ቃይ ብራꬍያን ማላትያዋነ ኢታባ ሃሳይያዋ አጎፐ፥

\VS{10}ኮሻቴዳዋ ቁማ ሙዚደ ካልሶፐ፥ ናቀቴዳዋ እ ኮይያዋ ካልሶፐ፥ ሄ ዎደ ህንተ ፖኡ ꬉማን ፖአና፤ ህንተ ቃማይካ ሴታ ጋላሳ ግዳናዋ።

\VS{11}መꬍና ጎዳይ ህንተና ኡባ ገደ ካለꬃና፤ ህንተና መላ ባዙዋን ኮሽያዋካ እ ህንተዉ ኩንꬃና። ህንተ ቦላ ጻጱዋካ ምንሳና። ቃይ ህንተ ሃꬃ ኡሽያ ገነትያ ማላነ አ ሃꬃይ ሙለካ ቶኤና ፑልቱዋ ማላ ግዳናዋ።

\VS{12}በን ኮለቴዳዋንታ ህንተ ዛረꬂደ ኬጻና፤ ዳሮ ዎድያፐ ካሰ ባሰቴዳ ባሶቱካ ኬጸቲደ ꬎቁ ጋና። ህንተካ ኮለቴዳ ግምበቱዋ ዛረꬂደ ግምቢያዋንታነ አሳይ ደእያ ሳአቱዋን ኦግያ ከስያዋንታ ጌተት ጼሰታና” ያጌ።


\par }{\SH ሳምባታ ቦንችያዋ ዎይቱዋ
\par }
{\PP \VS{13}ቃይካ ጾሳይ ሀዋዳን ያጌ፤ “ሳምባታ መꬍና ጎዳዉ ዱማ ጋላሳዳን ጼሎፐ፥ ሄ ታ ጌሻ ጋላስ ህንተ ጎኣ የደርስያዋንታ ግዳና ꬋዮፐ፥ ሳምባታ ናሸችያነ ቦንቼቴዳ ጾሳ ጋላሳ ቦንቹዋ ጊደ ጼሶፐ፥ ቃይካ ህንተ ህንተ ኦግያ ቤናን አጊደ፥ ቦንችያዋ ግዶፐ፥ ዎይ ህንተና ናሸችያባ ኦናንነ ሀዳባ ሃሳየናን አጎፐ፥

\VS{14}ሄ ዎደ ህንተ መꬍና ጎዳን ናሸታና። ቃይ ታን ህንተና ዳሮ ቦንቼቴዳዋንታ ኦꬃና፤ ህንተ አዉዋ ያቆባ ጋድያፐ ላተቴዳዋ ህንተ ማናዳን፥ ታን ህንተና ኦꬃና። ታን መꬍና ጎዳይ ሀዋ ሃሳያድ” ያጌ።




\par }\Chap{59}{\SH ትምቢትያ ኦድያዌ አሳ ናጋራ ፕርዴዳ
\par }
{\PP \VerseOne{1}በእተ፥ መꬍና ጎዳ ኩሺ ህንተና አሻናዉ ቃምቤና፤ አ ሀይꬃይካ ስሰናን እጻናዉ ቱልቤና።

\VS{2}ሽን ህንተ ናጋራይ ህንተፐነ ህንተ ጾሳፐ ግዱዋን ሻኮተꬃ መꬌዳ። ቃይ እ ስሰና ማላ፥ ህንተ ናጋራይ አ ዴሙዋ ህንተፐ ገንꬄዳ።

\VS{3}አያዉ ጎፐ፥ ህንተ ኩሺ ሱꬃን፥ ህንተ ብራꬊካ ናቁዋን ቱኔዳ፤ ህንተ ዶናይ ዎርዱዋ ሃሳየ፤ ህንተ እንጻርሳይካ ኢታባ ዙዙሜ።


\par }{\PP \VS{4}ጽሎተꬃን ሞትያዌ ባዋ፤ ቱማተꬃን ፕርድያዌካ ባዋ። ኡንቱንቱ መላ ፓሉምያን ጬቀቲኖ፤ ዎርዱዋ ሃሳዪኖ። ቃይ መቱዋ ሻሃሪደ፥ ኢታተꬃ የሊኖ።

\VS{5}ኡንቱንቱ ሾሻ ቁቁልያ ቆጺኖ፤ ሻራሮትያ ጎልያካ ኬጺኖ። ኡንቱንቱ ቁቁለቱዋ ምያ አሳይ ሀይቄ፤ ቁቁልያፐ እቱ መኦፐ፥ ሾሻይ አ ግዶፐ ከሴ።

\VS{6}ኡንቱንቱ ኬጼዳ ሻራሮታት ጎሊ ማያናዉ ኡንቱንታ ጎኤና። ኡንቱንቱ ባረንቱ መꬌዳዋን ባረና ካምክኖ። ኡንቱንቱ ኦሱ ኢታ ኦሶ፤ ማካላ ኦሱ ኡንቱንቱ ኩሽያን ደኤ።

\VS{7}ኡንቱንቱ ገደቱ ኢታባ ኦꬃናዉ ዎጺኖ፤ ጽሉዋ ሱꬃ ጉሳናዉካ ጃሚኖ። ኡንቱንቱ ቆፋይ ኢታ ቆፋ። ኡንቱንቱ ቤዳ ሳ ኡባን ቆሁነ ባሻይ ደኤ።
\XREF{}{{\XO 59:7 }{\XT{ሮመ 3:15-17}}}

\VS{8}ኡንቱንቱ ሳሮተꬃ ኦግያ ኤርክኖ፤ ኡንቱንቱ ብያ ኦግያን ሱረ ፕርድ ባዋ፤ ኡንቱንቱ ባረንቱ ኦግያ ጌላዬድኖ፤ ሄ ኦገቱዋና ሀመትያ ኦንነ ሳሮተꬃ ኤረና።


\par }{\SH አሳይ ባረ ናጋራ ፓጼ
\par }
{\PP \VS{9}ሄዋ ድራዉ፥ ሱረ ፕርዳይ ኑፐ ሃኬዳ፤ ጽሎተꬃይካ ኑኮ ጋከና። ኑን ፖኡዋ ኮዬቶ፤ ሽን በእተ፥ ꬉማ ግዴዳ፤ ዎልቃማ ፖኡዋ ኮዬቶ፤ ሽን ꬉማን ሀመቴቶ።

\VS{10}ኑን አይፊ ባይና ቆቅያዳን፥ ድርሳ ግምቢያኮ ታታፌቶ። ሳአይ ለምእለምእና ሀመትያዋዳን፥ ሴታ ጋላስ ꬉበቴቶ። ቃይ ኩመንꬃ ዎልቃና ደእያ አሳቱዋ ግዶን ኑን ሀይቄዳ አሳቱዋ ማላ ግዴዶ።

\VS{11}ኑን ኡባይካ ጋሙዋዳን ጉዴቶ፤ ሀራጰቱዋዳንካ ካዮቲደ ኦሌቶ። ኑን ሱረ ፕርዳ ኮዬዶ፤ ሽን ደምበይኮ። ቃይ አቶተꬃካ ኮዬዶ፤ ሽን እ ኑፐ ሃኬዳ።


\par }{\PP \VS{12}አያዉ ጎፐ፥ ኑ ባይዙ ነ ስንꬃን ዳሬዳ፤ ኑ ናጋራይካ ኑ ቦላ ማርካቴ። ኑ ባይዙ ኑናና ደኤ፤ ኑ ናቁዋካ ኑን ኤሬቶ።

\VS{13}ኑን ማካሊደ፥ ጾሳ ካዴዶ፤ ኑ መꬍና ጎዳ ካልያዋ አጊደ፥ ጉየ ስሜዶ፤ ሱገꬃነ ገንያ ሃሳዬዶ። ቃይ ኑን ሻሃሬዳ ዎርዶ ቃላ ኑ ዎዛናፐ የሌዶ።

\VS{14}ሱረ ፕርዳይ ጉየ ሱገቴዳ፤ ጽሎተꬃይካ ኑፐ ሃኬዳ፤ አያዉ ጎፐ፥ ቱማተꬃይ ጉታራን ꬉበቴ፤ አማነትያ ሀኖታዉ ገልያ ሳአይ ꬋዬዳ።

\VS{15}ቱማተꬃይ ሀቃንነ ቤተና፤ ኢታተꬃፐ ሃክያ አሳይ ባረዉ ኦሞደቴ።

\par }{\SH ጾሳይ ባረ አሳ አሻናዉ ጊግ ኡቴዳ
\par }
{\PP መꬍና ጎዳይ በኢደ፥ ሱረ ፕርዳይ ባይናዎ ካዮቴዳ።

\VS{16}ኡቁነቴዳዋንታ ማድያ አሳይ ባይናዋ ጾሳይ በኤዳ፤ ጋናትያ አሳይ ባይናዎ ጋራመቴ። ሄዋ ድራዉ፥ አ ቀሲ አዉ አቶተꬃ አሄዳ። አ ጽልቶተꬃይ አ ዘምፕሲደ ኦይቄዳ።
\XREF{}{{\XO 59:16 }{\XT{ኢሳ. 63:5}}}

\VS{17}ጾሳይ ጽሎተꬃ ትራን ዎꬅያ ኦላ ሚሻዳን ማዬዳ፤ ባረ ሁጲያንካ አቶተꬃ ቆብያ ዎꬄዳ። ሀሉዋ ከስያ ማዩዋካ ማዪደ፥ ምሹዋ ቁማዩዋ ቁማዬዳ።
\XREF{}{{\XO 59:17 }{\XT{ኤፈ. 6:14፣ 17፤ 1 ተስ. 5:8}}}

\VS{18}እ ኡንቱንቶ ኡንቱንቱ ኦሱዋዳን ኦሱዋዳን ዛራና፤ ባረ ሞርከቶ ሀንቁዋ፥ ባረ ባልጋራቶካ ሙሩዋ ዛራና። አባ ዶና ቢታቱዋን ደእያዋንቶ ኡንቱንቱ ኦሶ በስያዋ እማና።

\VS{19}ሄዋ ድራዉ፥ አዋይ ዉልያ ባጋና ደእያዋንቱ መꬍና ጎዳ ሱንꬃዉ ያያና፤ አዋይ ዶልያ ባጋና ደእያዋንቱካ አ ቦንቹዋ ያያና። አያዉ ጎፐ፥ መꬍና ጎዳ ጫርኩ ጋጋንꬅ የድና፥ ጎግያ ድኡዋዳን እ ያና።


\par }{\PP \VS{20}መꬍና ጎዳይ ሀዋዳን ያጌ፤ “ታን ጽዮነዉነ ያቆባ ዛራቱዋን ባረንቱ ናጋራፐ ስምያዋንቶ ዎዝያዋ ግዳደ ያና” ያጌ።
\XREF{}{{\XO 59:20 }{\XT{ሮመ 11:26}}}


\par }{\PP \VS{21}ቃይካ መꬍና ጎዳይ ሀዋዳን ያጌ፤ “ታና ግዶፐ፥ ታን ኡንቱንቱና ጫቀትያ ጫቁ ሀዋ: ህንተ ቦላን ደእያ ታ አያናይነ ታን ህንተ ዶናን ዎꬄዳ ታ ቃላይ ሀችፐ ዶሚደ፥ መꬍና ጋካናዉ፥ ህንተ ዶናፐ፥ ህንተ ናናቱ ዶናፐነ ህንተ ናናቱ ናናቱ ዶናፐ ሻከተና። ታን መꬍና ጎዳይ ሀዋ ኦዳይ” ያጌ።




\par }\Chap{60}{\SH የሩሳላመ ስንꬃ ቦንቾ ህዶታ
\par }
{\R (60:1—62:12)

\par }{\PP \VerseOne{1}ጾሳይ ሀዋዳን ያጌ፡ “ደንዳ! ደንዳደ ፖእሳ፤ አያዉ ጎፐ፥ ነ ፖኡ ዬዳ። መꬍና ጎዳ ቦንቹካ ነ ቦላን ፖኤዳ።

\VS{2}በአ፥ ꬉማይ ሳኣ ካማና፤ ባራ ꬉማይካ አሳ ቦላን ዎꬋና። ሽን መꬍና ጎዳይ ነ ቦላ ደንዳና፤ አ ቦንቹካ ነ ቦላ ፖአና።

\VS{3}ካዉተꬃቱ ነ ፖኡዋኮ፥ ካተቱካ ነ ዎንታ ዋጃጃኮ ያና።


\par }{\PP \VS{4}“ꬎቁ ጋደ ነ ዩሹዋ ጼላ። ኡንቱንቱ ኡባይ እትፐ ሺቂደ፥ ኔኮ ያና። ነ አቱማ ናናይ ሃኩዋፐ ያና፤ ነ ማጫ ናናይካ ባኤቲደ፥ ኔኮ ያና።

\VS{5}ሄ ዎደ ኔን በኣደ ናሸታና፤ ነ ዎዛናይካ ሎይꬅ ፖጩ ጋና። አያዉ ጎፐ፥ አባ ቦላን ደእያ ግዳይ ኔኮ ስማና፤ ካዉተꬃቱዋ ዱረተꬃይካ ኔኮ ያና።

\VS{6}ምድያማ ቢታፐነ ኤፋ ጋድያፐ ዬዳ ያላጋ ጋሎቱዋ ዉዲ ነ ቢታ ካማና። ቃይ ዎርቃነ እጻና ጫነቴዳ ጋሎቱ መꬍና ጎዳ ጋላታ አዋዪደ፥ ሳባፐ ያና።

\VS{7}ቄዳረነ ናባዮታ ዶርሳ ዉደቱ ኡባይ ያርሾ ታ ያርሹዋ ሳኣ ኔኮ ሺቃና፤ ቃይ ታንካ ታ ቦንቾ ጌሻ ጎልያ ቦንቻና።


\par }{\PP \VS{8}“ሀ ሻርያዳንነ ባረንቱ ጎልያኮ ፓልያ ሀራጰቱዋዳን ፓልያዋንቱ ኦኔ?

\VS{9}ሀዋንቱ ሃꬃን ዶደቴዳ ቢታቱ ታናን ህዶታ ኦꬃና። እስራኤልያ ጌሻይ መꬍና ጎዳይ ህንተ ጾሳይ ህንተና ቦንቼዳ ድራዉ፥ ተርሴሰ ማርካባቱ ስንꬃት ከሲደ ነ ናናቱዋ ሃኮ ቢታፐ ኡንቱንቱ ብራናነ ዎርቃና ጾሳ ቦንቾ አሀና።


\par }{\PP \VS{10}“አላጋ ጋድያ አሳይ ነ ድርሳ ግምባና፤ ኡንቱንቱ ካተቱ ነዉ ኦꬃና። ኔና ታን ታ ሀንቁዋን ካሰ ሾጬዳዋ ግዶፐካ፥ ሀእ ታ ቃረታን ታን ኔና ማራድ።

\VS{11}ነ ፐንገቱ ኡባ ገደ ዶያ ደአና።
\XREF{}{{\XO 60:11 }{\XT{ሳፃ 21:25-26}}} ካዉተꬃቱዋ ዱረተꬃነ ኦሞደቴዳ ካተቱዋ ኔኮ አሀና ማላ፥ ጋላስካ ቃማካ ጎርደትክኖ።

\VS{12}ነዉ ኦና አሳይ ዎይ ካዉተꬃይ ኡባይ ኡባና ꬋያና።

\VS{13}ታ ጌሻ ጎልያ ሳኣ ሎይꬃና ማላ፥ ሊባኖሳ ቦንቹ፥ ዝጋይ፥ ጺዳይነ ጻይꬃይ ኔኮ ያና፤ ታን ታ ገድያ ዎꬅያ ሳኣ ቦንቻና።

\VS{14}ኔና ኡቁኔዳዋንቱ አቱማ ናናይ ነዉ ሆኪደ፥ ኔኮ ያና፤
\XREF{}{{\XO 60:14 }{\XT{ሳፃ 3:9}}} ኔና ካꬌዳ ኡባቱ ነ ስንꬃን ጎይናና። ኡንቱንቱ ኔና፥ ‘መꬍና ጎዳ ካታማቴ ጽዮኔ፥ እስራኤልያ ጌሻ ካታማቴ’ ያጊደ ጼሳና።


\par }{\PP \VS{15}“ኦንነ ነ ግዶና አናዋ ኬና ኔን ካሰ ኦለታዳነ እጸታዳ። ሽን ሀእ ታን ኔና መꬍናዉ ዎልቃማ ኦꬃና፤ ቃይ የለታ ኡባይ ናሸትያ ሳ ኦꬃና።

\VS{16}ኔን ካዉተꬃቱዋ ማꬃ ኡሻና፤ ካተቱ ꬋንꬃካ ꬋማና። ሄዋፐ ጉይያን፥ ታን መꬍና ጎዳይ ኔና አሽያዋ፤ ዎዝያዋነ፥ ያቆባ ዎልቃማ ግድያዋ ኔን ኤራና።

\VS{17}ናሃስያ ድራዉ ዎርቃ፥ ብራታ ድራካ ብራ፥ ምꬃ ድራዉ ናሃስያ፥ ሹቻ ድራዉ ብራታ ታን ነዉ አሀና። ታን ኔና ሞድያዋንታ ሳሮ፥ ነ ካፖቱዋካ ጽሉዋ ኦꬃና።

\VS{18}ሀዋፐ ጉይያን፥ ሱገꬃ ኦሱ ነ ጋድያን ስሰተና፤ ነ ዛዋንካ ላለꬃይነ ባሻይ ስሰተና። ኔን ነ ድርሳ ግምቢያ፥ ‘አቶተꬃ’ ነ ፐንገቱዋካ፥ ‘ጋላታ’ ያጋደ ጼሳና።


\par }{\PP \VS{19}“ሄዋፐ ጉይያን፥ ጋላስ ነዉ አዋ ፖኡዋ ኮሸና፤
\XREF{}{{\XO 60:19 }{\XT{ሳፃ 21:23፤ 22:5}}} ቃማካ አግና ፖኡዋ ኮሸና። አያዉ ጎፐ፥ መꬍና ጎዳይ ነዉ መꬍና ፖኦ ግዳናዋ፤ ነ ጾሳይ ነዉ ቦንቾ ግዳናዋ።

\VS{20}ነ አዋይ ላኤንꬆ ዉለና፤ ነ አግናይካ ፖእያዋ አገና። አያዉ ጎፐ፥ መꬍና ጎዳይ ነዉ መꬍና ፖኦ ግዳናዋ፤ ኔን ዬኬዳ ጋላሳቱካ ዉራና።

\VS{21}ነ አሳይ ኡባይ ጽሉዋ ግዳናዋ፤ ኡንቱንቱ ቢታቶካ መꬍናዉ ላታና። ኡንቱንቱ ታን ታ ቦንቹዋ ቆንጭሳናዉ ቶኬዳ ፑተቱዋ፤ ኡንቱንቱ ታ ኩሽያ ኦሶቱዋ።

\VS{22}ህንተ ግዶን እት ጎልያን ደእያ ፓይዱዋን ጉꬃ አሳቱዋ ታን ሻእሳና፤ ኡባፐ ፓይዱዋን ጉጽያዋንታካ ዎልቃማ ካዉተꬃ ኦꬃና። ታን መꬍና ጎዳ፤ ዎዲ ጋክያ ዎደ፥ ታን ሀዋ ኤለካ ፖላና” ያጌ።




\par }\Chap{61}{\SH አቶተꬃ ምሽራቹዋ
\par }
{\PP \VerseOne{1}ኡባ ሞድያ መꬍና ጎዳ አያናይ ታ ቦላን ደኤ፤
\XREF{}{{\XO 61:1 }{\XT{ማቶሳ 11:5፤ ሉቃሳ 7:22}}}\XREF{}{{\XO 61:1 }{\XT{ሉቃሳ 4:18-19}}} አያዉ ጎፐ፥ ቆሄቴዳዋንቶ ሎኦ ምሽራቹዋ ኦዳና ማላ፥ ጾሳይ ታና ኦኬዳ። እ ታና ዎዛናይ መኤዳዋንቶ ኮለትያዋነ ኦሞደቴዳዋንቶ ኦሞዱዋፐ ከስያዋ አዋያና ማላነ ቃሸቴዳዋንቶ ብለꬃ አዋያና ማላ ኪቴዳ።

\VS{2}መꬍና ጎዳይ ዶሬዳ ላይꬃነ ኑ ጾሳይ ሀሉዋ ከስያ ጋላሳ አዋያና ማላነ ካዮትያዋንታ ኡባቱዋ ምንꬃና ማላ፥ ታና ኪቴዳ።
\XREF{}{{\XO 61:2 }{\XT{ማቶሳ 5:4}}}

\VS{3}ሄዋዳንካ ቃይ፥ ጽዮነን ካዮትያዋንቶ፥ ብድንꬃ ድራዉ ካላቻ፥ ካዩ ድራዉ ናሸቻ ዛይትያ፥ ላባና አያና ድራዉ ጋላታ ቁማዩዋ እማና ማላ፥ ታና ኪቴዳ። ኡንቱንቱ መꬍና ጎዳይ ባረ ቦንቾ ቶኬዳ ጽሎ ምꬃ ጌተቲደ ጼሰታና።


\par }{\PP \VS{4}ኡንቱንቱ በን ኮለቴዳዋንታ ዛረꬂደ ኬጻና፤ በን ኩንዴዳዋንታካ ዛረꬂደ ኤሳና። ኡንቱንቱ ኦኔዳዋንታነ ዳሮ የለታፐ ካሰ ኮለቴዳ ካታማቱዋ ዛረꬂደ ኬጻና።

\VS{5}አላጋ ቢታ አሳቱ ህንተ ዶርሳ ዉድያ ሄማና፤ እማꬃቱካ ህንተ ጋድያ ጎሻናነ ህንተ ዎይንያ ቱራ ናግያዋንታ ግዳና።

\VS{6}ህንተ ቃይ፥ “መꬍና ጎዳ ቄሳቱ ዋ” ጌተቲደ ጼሰታና፤ አሳይካ ህንተና፥ “ኑ ጾሳ ኦሳንቻቱዋ” ያጊደ ጼሳና። ህንተ ካዉተꬃቱዋ ዱረተꬃ ማና፤ ኡንቱንቱ ዱረተꬃንካ ህንተ ጬቀታና።


\par }{\PP \VS{7}ህንተ ዬላ ድራዉ ህንተ ላኡ ኩሽያ ሳማ አካና፤ ካዉሼዳዋ ድራዉካ ህንተ ካጫን ህንተ ናሸታና። ሄዋ ድራዉ፥ ህንተ ህንተ ጋድያን ላኡ ዳኩዋ ላታና፤ ህንተ ናሸቻይካ መꬍና ናሸቻ ግዳናዋ።


\par }{\PP \VS{8}ጾሳይ ሀዋዳን ያጌ፤ “ታን መꬍና ጎዳይ ሱረ ፕርዳ ዶሳይ፤ ቦንቂያነ ባይዙዋ እጻይ። ታን አማነታደ፥ ኡንቱንቱ ኦሱዋ ጋትያ ኡንቱንቶ ጭጋና። ታን ኡንቱንቱና መꬍና ጫቁዋ ጫቀታና።

\VS{9}ኡንቱንቱ ዛራቱ ካዉተꬃቱዋ ግዶን፥ ኡንቱንቱ ናናይካ ጋደ አሳቱዋ ግዶን ኤረታና፤ ኡንቱንታ በኤዳ ኡባይ ታን፥ መꬍና ጎዳይ አንጄዳ አሳቱዋ ኡንቱንቱ ግድያዋ ጌሺደ ኤራና” ያጌ።


\par }{\PP \VS{10}ታን መꬍና ጎዳን ሎይꬃ ናሸታይ፤ ታ ሸምፑካ ታ ጾሳን ሀሹ ጌ።
\XREF{}{{\XO 61:10 }{\XT{ሳፃ 21:2}}} አያዉ ጎፐ፥ ቡላችያዌ ባረ ሁጲያን ቄሲ ሻሽያ ዎꬅያዋዳን፥ ቡላቼትያናካ ዱማ ዱማ አሌቁዋን አሌቀትያዋዳን፥ እ ታና አቶተꬃ ማዩዋ ማይዜዳ፤ ጽሎተꬃ ቁማዩዋካ ቦላና ታዉ ጉጄዳ።

\VS{11}ቢታይ ጫርሻ ሞክያዋዳንነ አታክልትያ ሳአይካ ቶኬዳዋ ድችያዋዳን፥ ሄዋዳንካ፥ ኡባ ሞድያ መꬍና ጎዳይ ጽሎተꬃነ ጋላታ ካዉተꬃ ኡባ ስንꬃን ፑልትሳና።




\par }\Chap{62}{\PP \VerseOne{1}ጽዮነ ድራዉ፥ ታን ጮኡ ጊከ፤ የሩሳላመ ጽሎተꬃይ ዎልቃማ ፖኡዋዳን፥ እ አቶተꬃይካ ኤጽያ ጾምፕያዳን ፖአና ጋካናዉ፥ ታን ጮኡ ጊከ።

\VS{2}ካዉተꬃቱ ነ ጽሎተꬃ፥ ካተቱ ኡባይካ ነ ቦንቹዋ በአና። መꬍና ጎዳይ ባረ ዶናፐ ሱንꬅያ ኦራꬃ ሱንꬃን ኔን ጼሰታና።

\VS{3}ኔን መꬍና ጎዳ ኩሽያን ሎኤዳ አሌቁዋነ ካዉተꬃ ካላቻ ማላ ግዳና።

\VS{4}ሀዋፐ ስንꬃናዉ ኔን፥ “ዶገታ አቴዳኖ” ጌተታካ። ቃይ ነ ቢታታካ፥ “መላ አቴዳኖ” ጌተቱኩ። ሽን ኔን፥ “ታ ናሸቻይ እን ደእያኖ” ነ ቢታታካ፥ “አስና ገሌዳኖ” ጌተታና። አያዉ ጎፐ፥ መꬍና ጎዳይ ኔናን ናሸታና፤ ነ ቢታትዉካ እ አስና ማላ ግዳናዋ።

\VS{5}ዎዳላይ ዎዶራቶ ማችያዋዳን፥ ነ ናናይ ኔና አካና፤ ማቻቶ ቡላችያዌ ቡላቼትያንን ናሸትያዋዳን፥ ሄዋዳንካ፥ ነ ጾሳይ ኔናን ናሸታና።


\par }{\PP \VS{6}ኔኖ የሩሳላመ፥ ነ ድርሳ ግምቢያ ቦላን ዎችያዋንታ ታን ዎꬃድ፤ ኡንቱንቱ ጋላስካ ቃማካ ጮኡ ጊክኖ።

\VS{7}ህንተኖ፥ የሩሳላመባ መꬍና ጎዳ ሀሳይስያዋንቶ፥ እ የሩሳላመ ኬጻና ጋካናዉነ ቢታ ኡባ ቦላን ናሸቴዳ ካታማ ኦꬃና ጋካናዉ፥ ህንተዉካ ሸምፖፕተ፤ አካ ሸምፕሶፕተ።


\par }{\PP \VS{8}መꬍና ጎዳይ ባረ ኡሸቻ ኩሽያንነ ባረ ዎልቃማ ቀስያን ሀዋዳን ያጊደ ጫቄዳ፤ “ታን ላኤንꬆ ህንተ ካꬃ ህንተ ሞርከቶ ቁማ ኦꬃደ እምከ፤ ቃይ ህንተ ዳቡሬዳ ህንተ ዎይንያ ኤሳካ አላጋቱ ኡሽክኖ።

\VS{9}ሽን ጫኬዳዋንቱ ባረንቱ ካꬃ ማና፤ ያቲደ መꬍና ጎዳ ኡንቱንቱ ጋላታና፤ ዎይንያ ቴራ ማጼዳዋንቱ ታ ጌሻ ጎልያ ዳባባን ኡሻና” ያጌ።


\par }{\PP \VS{10}አꬍተ! ፐንግያና ከሲደ ቢተ! አሳዉ ኦግያ ከስተ! ከስተ፥ ዎጋ ኦግያ ከስተ! ሹቻቱዋካ ድግተ፤ ካዉተꬃቱ ኦግያ ደማና ማላ፥ ባንድራ ኤስተ።


\par }{\PP \VS{11}በእተ፥ መꬍና ጎዳይ ቢታ ሳኣ ጋጻን ሀዋዳን ያጊደ አዋዬዳ፤ “ጽዮነ አሳዉ ሀዋዳን ያግተ፤ ‘በእተ፥ ህንተና አሽያዌ ጋኬዳ! በእተ፥ አ ጋቲ አናና ደኤ፤ ኦሶ እ እምያ ኬርሱካ አ ስንꬃን ደኤ’ ያግተ” ያጌዳ።
\XREF{}{{\XO 62:11 }{\XT{ኢሳ. 40:10፤ 22:12}}}

\VS{12}ህንተ፥ “መꬍና ጎዳይ ዎዜዳ ጌሻ አሳቱዋ” ጌተቲደ ጼሰታና፤ የሩሳላመካ፥ “ኮየቴዳኖ፥ አግ ባሽቤና ካታማቶ” ጌተታና።




\par }{\MS ጾሳ ኦራꬃ ማላልስያ መታ

\par }\Chap{63}{\MR (63:1—66:24)

\par }{\SH አይሁዳ ግደና አሳቱዋ ጾሳይ ጾንያ ጾኑዋ
\par }
{\PP \VerseOne{1}ኤዶማ ጋድያን ደእያ ቦጽራ ግያ ካታማፐ ዞኦ ማዩዋ ማዪደ ይያዌ፥ ሄዌ እ ኦኔ? ሀ ፑላና ደእያ ማዩዋ ማዪደ፥ ባረ ዎልቃ ምኖተꬃን ስንꬃዉ ሀመትያዌ ኦኔ?\XREF{}{{\XO 63:1 }{\XT{ኢሳ. 34:5-17፤ ኤር. 49:7-22፤ ህዝ. 25:12-14፤ 35:1-15፤ አሞጻ 1:11-12፤ አብድ. 1-14፤ ሚልክ. 1:2-5}}}

\par }{\PP ጾሳይ፥ “ሄዌ ጽሉዋ ሃሳይያዌነ ዎልቃን አሽያዌ ታና ግድክታ!” ያጌ።


\par }{\PP \VS{2}ዎይንያ ጉምኢያሳን ዎይንያ የꬍያ ብታንያ ማዩዋዳን፥ ነ ማዩ አያዉ ዞኤዴ?


\par }{\PP \VS{3}ጾሳይ ሀዋዳን ያጊደ ዛራና፤ “ዎይንያ ጉምኢያሳ ታን ታረካ የꬋድ፤ ካዉተꬃቱዋፐ እት አሳይነ ታናና ባዋ። ታን ኡንቱንታ ታ ሀንቁዋን የꬋድ፤ ታ ይሉዋንካ ኡንቱንታ ድርጸረꬃድ። ኡንቱንቱ ሱꬃይ ታ ማዩዋ ቦላን ꬋጨትና፥ ታ ማዩ ኡባይ ባዬዳ።
\XREF{}{{\XO 63:3 }{\XT{ሳፃ 14:20፤ 19:13፣ 15}}}

\VS{4}ታን ታ አሳ ዎዝያ ጋላሳይነ ኡንቱንቱ ሞርከቶ ሀሉዋ ከስያ ላይꬃይ ጋኬዳ።

\VS{5}ታን ጼላድ፤ ሽን ታና ማድያ እት አሳይነ ቤትቤና። ማድያዌ ꬋዬዳ ድራዉ፥ ታን ማላለታድ። ሄዋ ድራዉ፥ ታ ቀሲ ታዉ ጾኑዋ አሄዳ፤ ታ ሀንቁካ ታና ማዴዳ።
\XREF{}{{\XO 63:5 }{\XT{ኢሳ. 59:16}}}

\VS{6}ታን ታ ሀንቁዋን ካዉተꬃቱዋ የꬋድ፤ ታ ይሉዋንካ ኡንቱንታ መንሬꬃድ፤ ኡንቱንቱ ሱꬃካ ታን ጋድያን ጉሳድ” ያጋና።


\par }{\SH ጾሳይ እስራኤልያዉ ኬክያ ኬካ
\par }
{\PP \VS{7}መꬍና ጎዳይ ኑዉ ኦꬄዳ ኦሱዋ ኡባ ድራዉ፥ መꬍና ጎዳ አገና ሲቁዋነ አ ጋላታ ታን ኦዳና፤ ኤ፥ ባረ ማሮታንነ ባረ ኬካተꬃ ዳሩዋን እስራኤልያ አሳዉ እ እሜዳ ጮራ ሎኦባ ታን ኦዳና።

\VS{8}ጾሳይ ኦዲደ፥ “ኡንቱንቱ ቱሙ ታ አሳቱዋነ ታ ናናቱዋ ግድያ ድራዉ፥ ታና ጭማናዉ ኮይክኖ” ያጌዳ። ሄዋ ድራዉ፥ እ ኡንቱንታ አሽያዋ ግዴዳ።

\VS{9}ኡንቱንቱ ዋይያ ኡባን እ ዋየቴዳ። አ ደኡሳ ኪታንቻይ ኡንቱንታ አሼዳ። እ ኡንቱንታ ባረ ሲቁዋንነ ባረ ማሮታን ዎዜዳ። ካሰ አꬌዳ ዎደቱዋ ኡባን እ ኡንቱንታ ደንꬂደ ቶኬዳ።


\par }{\PP \VS{10}ሽን ኡንቱንቱ ማካሌድኖ፤ አ ጌሻ አያናካ ካዮዬድኖ። ሄዋ ድራዉ፥ እ ስሚደ፥ ኡንቱንቶ ሞርከ ግዴዳ፤ ኡንቱንቱናካ ኦለቴዳ።


\par }{\PP \VS{11}ሄዋፐ ጉይያን አሳይ በንዋ፥ እ ባረ ቆማ ሙሴ ዎደ ኦꬄዳዋ ሀሳዪደ፥ ሀዋዳን ያጌዳ፤ “ባረ ዉድያ ሄንꬃንቻቱዋናካ ኡባ አባ ግዶና አꬂደ ከሴዳዌ ሀቃን ደኢ? ቃይ ሄ ዎደ ባረ ጌሻ አያና ኡንቱንቱ ግዶን ዎꬄዳዌ ሀእ ሀቃን ደኢ?

\VS{12}ባረ ቦንቹዋ ቀስያ ዎልቃማ ዎልቃ ሙሴዉ ኡሸቻ ኩሽያ ግዳናዳን ኪቴዳዌ፥ ባረ መꬍና ሀይꬃ ከሳናዉ፥ ኡንቱንቱ ስንꬃን ደእያ ሃꬃ ሻኬዳዌ፥
\XREF{}{{\XO 63:12 }{\XT{ከሳ 14:21}}}

\VS{13}ኡንቱንቱ ጪሙዋ ግዶና ፕንꬄዳዌ ሀቃን ደኢ?” ያጌድኖ።

\par }{\PP ባዙዋና አꬍያ ፓራዳን፥ ኡንቱንቱ ꬉበትበይክኖ።

\VS{14}ዎምባ ዱገ ዎꬍያ መህያዳን፥ መꬍና ጎዳ አያናይ ኡንቱንታ ሸምፕሴዳ። ሄዋዳን ኔን ነ ሱንꬃ ቦንችሳናዉ ነ አሳ ካለꬃዳ።


\par }{\SH ማሮታነ ማዱዋ ደማናዉ ዎስያ ዎሳ
\par }
{\PP \VS{15}አቤት ጾሳዉ፥ ሳሉዋና ዱገ ጼላ፤ ኔን ደእያ ጌሻነ ቦንቾ ግዴዳ ሳፐ ኤለካ በአ። ኔን ምሸትያ ምሹነ ነ ዎልቃይ አኔ? ነ ዎዛናይ ኑና ላሞትያ ላሞታይነ ነ ቃረታይ ኑፐ ሃኬዳ።

\VS{16}አብራሃመ ኑና ኤራና ꬋዮፐካ፥ ያቆብ ኑና አኬከናን ꬋዮፐካ፥ አቤት መꬍና ጎዳዉ፥ ኔን ኑ አዉዋ። በን ዎደፐካ ዶሚደ፥ ነ ሱንꬃይ ኑና ዎዝያዋ።

\VS{17}አቤት መꬍና ጎዳዉ፥ ኑን ነ ኦግያፐ ባያናዳን፥ አያዉ ኦꬃዲ? ቃይ ኑን ነዉ ያየናዳን፥ ኑ ዎዛና አያዉ ꬉሌፋያዴ? ጾሳዉ፥ ነ ቆማቱ ድራዉ፥ ነ ቢታ ላቴዳ ዛራቱዋ ድራዉ፥ ኑኮ ስማ።

\VS{18}ነ ጌሻ አሳይ ነ ጌሻ ጎልያ ጉꬃ ዎድያዉ ላቴድኖ፤ ሽን ኑ ሞርከቱ አ ዱገ ዛሪደ የꬌድኖ።

\VS{19}ኑን በንፐካ ነዋንታ፤ ኡንቱንታ ኔን ሞዳባካ፤ ኡንቱንቱ ነ ሱንꬃን ጼሰትበይክኖ።




\par }\Chap{64}{\PP \VerseOne{1}አቤት መꬍና ጎዳዉ፥ ኔን ሳሎቱዋ ዳካደ ዱገ ዎꬋ! ደረቱካ ጋጅ ጋጂደ ኮኮርኖ።

\VS{2}ታማይ ቃይጼርያ ሚደ፥ ሃꬃ ፐንትስያዋዳን፥ ዱገ ዎꬋአደ፥ ነ ሱንꬃ ነ ሞርከቶ ኤርሳ፤ ካዉተꬃቱዋካ ነ ስንꬃን ኮኮርሳ።

\VS{3}ካሰካ ኔን ኑን ናግቤና ማላልስያባ ኦꬄዳ ዎደ ዎꬋአዳ፤ ደረቱ ነ ስንꬃን ጋጅ ጋጂደ ኮኮሬድኖ።

\VS{4}በንፐ ዶሚደ፥ ኔናን አማነቲደ፥ ናግያዋንቶ ማላልስያባ ኦꬄዳ ኔፐ አትና፥ ሀራ ጾሳ አሳ ሀይꬃይ ስስቤና፤ አሳ አይፊካ በእቤና።
\XREF{}{{\XO 64:4 }{\XT{1 ቆሮ. 2:9}}}

\VS{5}ጽሎተꬃ ናሸቲደ ኦꬅያዋንታነ ነ ኦግያን ኔና ሀሳይያዋንታ ኔን ጋካደ ማዳሳ። በአ፥ ኔን ሀንቀታዳ፤ ሽን ናጋራ ኦꬅያዋ አግበይኮ። ኑን ናጋራ ኦꬂደ፥ አዱሳ ዎድያ ደኤዶ፤ ያትና፥ ኑን ዋኒደ አታኔ?

\VS{6}ኑን ኡባይካ ቱና አሳ ግዴዶ፤ ኑ ጽሎተꬃ ኦሶ ኡባይካ ቅታ ጩርቃ ማላ። ኑን ኡባይካ ቦንጭያዳን ሹሌዶ፤ ኑ ናጋራይ ኑና ጫርኩዋዳን፥ ፕቲደ አፌዳ።

\VS{7}ነ ሱንꬃ ጼስያዌ፥ ዎይ ኔና ምንስ ኦይካናዉ ኮይያዌ ባዋ። አያዉ ጎፐ፥ ኔን ነ ዴሙዋ ኑፐ ገንꬃደ ናጋራይ ꬋይሳናዳን፤ ኑና ኑ ናጋራ ድራዉ፥ አጋዳ።


\par }{\PP \VS{8}ግዶፐነ፥ አቤት መꬍና ጎዳዉ፥ ኔን ኑ አዉዋ፤ ኑን ኡርቃ፤ ኔን ኡርቃ መꬌዳዋ፤ ኑን ኡባይካ ነ ኩሽያን መቴዶ።

\VS{9}አቤት መꬍና ጎዳዉ፥ ሎይꬃ ሀንቀቶፓ፤ ኑ ናጋራካ መꬍናዉ ሀሳዮፓ። ኑና በአ፥ ኑን ኡባይካ ነ አሳ።

\VS{10}ነ ጌሻ ካታማቱ ባዙዋ ግዴድኖ፤ ሀራይ አትና፥ ጽዮነ ካታማይካ ባዙዋ ግዴዳ፤ የሩሳላመካ መላ ሳ ግዴዳ።

\VS{11}ኑ አዎቱ ኔና ጋላቴዳ ጌሻነ ሎኦ ግዴዳ ኑ ጌሻ ጎሊ ታማን ጹገቴዳ፤ ቃይ ኑ ሎኦ ሳአቱ ኡባይካ ባዬድኖ።

\VS{12}አቤት መꬍና ጎዳዉ፥ ኔን ሀዋ ኡባ በኣደካ ኑና አጋኒ? ኔን ጮኡ ጋደ፥ ኑና ዛዋይ ባይና ሙሩዋ ሙራኒ?




\par }\Chap{65}{\SH ጾሳይ ማካላንቻቱዋ ሙሬ
\par }
{\PP \VerseOne{1}ጾሳይ ሀዋዳን ያጌ፤ “ታን ታና ኦችቤናዋንቶ ቆንጫድ፤ ቃይ ታና ኮይቤናዋንቶ ቤታድ። ታን ታ ሱንꬃ ጼስቤና ካዉተꬃዉ፥ ‘ታ ሀዋና! ታ ሀዋና!’ ያጋደ ኮያድ።
\XREF{}{{\XO 65:1 }{\XT{ሮመ 10:20}}}

\VS{2}ባረ ቆፋ ካሊድ፥ ሎኦ ግደና ኦግያን ሀመትያ ማካላንቻ አሳቱዋኮ ጋላሳ ኡባን ታ ኩሽያ ምጫድ።
\XREF{}{{\XO 65:2 }{\XT{ሮመ 10:21}}}

\VS{3}ሀ አሳይ አታክልትያ ግዶን ያርሺደነ ጹብያ ቦላን እጻና ጩዋዪደ፥ ታን ጼልሽን፥ ታና ኡባ ዎደ ሀንቀꬂኖ።

\VS{4}ቃይ ኡንቱንቱ ዱፉዋ ግዶን ኡትያዋንታ፤ ጌማ ሳኣን ቃማ አቅያዋንታ። ጉዱንꬃ አሹዋ ምያዋንታ፤ ኡንቱንቱ ጻሩዋን ቱና አሹዋ ጫባይ ደእያዋንታ።

\VS{5}ሄዋ ኦꬂደ፥ ኡንቱንቱ ቃይ ሀራቱዋ፥ ‘ያን ህንተንቶ ደእተ፤ ኑን ህንተፐ ጌሻ ግድያ ድራዉ፥ ኑኮ ሺቆፕተ!’ ያጊኖ። ኡንቱንቱ ታ ሲ ግዶፐ ከስያ ጩዋነ ጋላሳ ኡባ ኤጽያ ታማ።


\par }{\PP \VS{6}“በእተ፥ ታ ስንꬃን ጻፈት ኡቴዳ፤ ታን ኡንቱንቶ ዛራናፐ አትና፥ ጮኡ ጊከ፤ ኡንቱንታ ሙራናዉ ቃቻድ።

\VS{7}ኤ፥ ታን ኡንቱንቱ ባይዙዋነ ኡንቱንቱ አዎቱዋ ባይዙዋ አጩዋ እትፐ ኡንቱንቶ ዛራና። አያዉ ጎፐ፥ ኡንቱንቱ ደርያ ቦላን እጻና ጩዋዬድኖ፤ ቃይ ዞዘቱዋ ቦላን ታና ቦሬድኖ። ኡንቱንቱ ካሰ ኦꬄዳ ኦሱዋ አጩዋ ታን ኡንቱንቶ ዛራና” ያጌ መꬍና ጎዳይ።


\par }{\PP \VS{8}መꬍና ጎዳይ ሀዋዳን ያጌ፤ “ዎይንያ አይፊ ዎይንያ ቱራን ደእያ ዎደ አሳይ፥ ‘አ ግዶን አንጁ ደእያ ድራዉ፥ አ ꬋይሶፕተ’ ግያዋዳን፥ ታን ታ ቆማቱ ድራዉ፥ ሄዋዳን ኦꬃና፤ ታን ኡንቱንቱ ኡባ ꬋይስከ።

\VS{9}ታን ያቆባፐ ዘረꬃ፥ ይሁዳፐካ ታ ደረቱዋ ላትያዋንታ ከሳና፤ ታን ዶሬዳዋንቱ አ ላታና፤ ታ ቆማቱካ ያን ደአና።

\VS{10}ታና ኮዬዶ ታ አሳዉ ሳሮና ግያ ደምባይ ዶርሳ ዉድያ ሄምያ ሳ ግዳናዋ፤ ቃይ አኮራ ዎምባይ ሚዛ ዉድያ አላጽስያ ሳ ግዳናዋ።
\XREF{}{{\XO 65:10 }{\XT{ኢያሳ 7:24-26}}}


\par }{\PP \VS{11}“ሽን ህንተኖ፥ መꬍና ጎዳ አጌዳዋንቶ፥ ታ ጌሻ ደርያ ዶጌዳዋንቶ፥ ካጫ ግያ ኤቃዉ ማዳ ጊግሴዳዋንቶ፥ ቃይ ህንተ ዉርሰꬃ ኤራናዉ፥ ሳማ ግያ ኤቃዉ ዋላካ ዎይንያ ኤሳ ዋንጫን ኩንꬄዳዋንቶ፥

\VS{12}ታን ህንተ ዉርሰꬃ ማሻዉ አꬃደ እማና፤ ህንተ ኡባይካ ጎራኤታናዉ ሆካና። አያዉ ጎፐ፥ ታን ህንተና ጼስና ኮይበይክታ፤ ሃሳዪደ ስስበይክታ” ያጌ። ህንተ ታ ስንꬃን ኢታባ ኦꬄድታ፤ ታን ዶሰናባካ ዶሬድታ።


\par }{\PP \VS{13}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “በእተ፥ ታ ቆማቱ ማና፤ ሽን ህንተ ኮሻታና። ታ ቆማቱ ኡሻና፤ ሽን ህንተ ሳመታና። ታ ቆማቱ ናሸታና፤ ሽን ህንተ ዬላታና።

\VS{14}በእተ፥ ታ ቆማቱ ዎዛናን ናሸቲደ የጻና፤ ሽን ህንተ ዎዛናን ካዮቲደ ዋሳና። ቃይ ህንተ አያናይ መኤዳ ድራዉ፥ ህንተ ዝላሊደ ዬካና።

\VS{15}ህንተ ህንተ ሱንꬃ ታ ዶረቴዳዋንቶ ሸቃዉ እማና። ኡባ ሞድያ መꬍና ጎዳይ ህንተና ዎꬋና፤ ሽን እ ባረ ቆማቱዋ ዱማ ሱንꬃን ጼሳና።

\VS{16}ሄ ጋድያን አንጁዋ ኮይያ ኡባይ ቱማተꬃ ጾሳይ አንጃናዳን ዎሳና። ሄ ጋድያን ጫቁዋ ጫቂያ ኡባይካ ቱማተꬃ ጾሳን ጫቃና፤ አያዉ ጎፐ፥ ካሰ መቶቱ ዶገቴድኖ፤ ታ አይፍያ ስንꬃፐካ ጌሜድኖ” ያጌ።


\par }{\SH ኦራꬃ መታ
\par }
{\PP \VS{17}ጾሳይ ሀዋዳን ያጌ፤ “በእተ፥ ታን ኦራꬃ ሳሎቱዋነ ኦራꬃ ሳኣ መꬋይ፤ ካሰባይ ኡባይ ሀሳየተናነ ቆፈተና።
\XREF{}{{\XO 65:17 }{\XT{ኢሳ. 66:22፤ 2 ጰጽ. 3:13፤ ሳፃ 21:1}}}

\VS{18}ሽን ታን መꬍያባን መꬍናዉ ናሸትተነ ሀሹ ጊተ። አያዉ ጎፐ፥ ታን መꬌዳ የሩሳላማ ናሸቻን ኩሜዳኖ ግዳና፤ የሩሳላመ አስካ ሀሹተነ ግያዋ ግዳና።

\VS{19}ታን የሩሳላመን ናሸታና፤ ታ አሳንካ ሀሹ ጋና። ሀዋፐ ስንꬃናዉ ዬክያዋ ኮሻይነ ኡንኤቲደ ዋስያዋ ኮሻይ ያን ስሰተና።
\XREF{}{{\XO 65:19 }{\XT{ሳፃ 21:4}}}


\par }{\PP \VS{20}“የሩሳላመ ግዶን ሀዋፐ ስንꬃናዉ፥ ጉꬃ ዎደ ጻላላ ደኢደ ሀይቂያ ቄር ናእ፥ ዎይ ባረ ላይꬃ ዉርሰናን ሀይቂያ ጭማ አሳይ ደኤና። ጼቱ ላይꬃና ሀይቂያ ኡራይ ዳሮ ያላጋን ሀይቄዳ ጌተታና፤ ጼቱ ላይꬃ ጋናን ሀይቂያዌ ሼቀቴዳዋዳን ፓይደታና።

\VS{21}ሄ ዎደቱዋን አሳቱ ጎለቱዋ ኬጺደ፥ ኡንቱንቱን ደአና፤ ዎይንያ ቱራቱዋካ ቶኪደ፥ ኡንቱንቱ አይፍያ ማና።

\VS{22}ኡንቱንቱ ኬጽና፥ ሀራይ ደኤና፤ ሀራይ ማናዉ ቶክያዋ ቶክክኖ። ታ አሳ ላይꬃይ ምꬃ ላይꬃዳን አዱቃና፤ ቃይ ታን ዶሬዳዋንቱ ባረንቱ አዱሳ ዎድያዉ ባረንቱ ኩሽያ ኦሱዋን ናሸታና።

\VS{23}ኡንቱንቱ ጮ ዳቡርክኖ፤ ዎይ ናናቱዋ ቦሻዉ የልክኖ፤ አያዉ ጎፐ፥ ኡንቱንቱ ባረንቱ ናናቱዋናካ መꬍና ጎዳን አንጀቴዳ ዘረꬃ ግዳናዋ።

\VS{24}ኡንቱንቱ ታና ጼሳናፐ ካሰታደ ታን ኡንቱንቶ ኮያና፤ ቃይ ኡንቱንቱ ብሮ ሃሳይሽን፥ ታን ኡንቱንታ ስሳና።

\VS{25}ኦኮሩነ ዶርሳ ማራይ እትፐ ሄመታና፤ ጋሙካ ቦራዳን፥ ኡቱላ ማና። ቃይ ሾሻዉ ባናይ ቁማ ግዳናዋ። ሄ ዎደቱዋን ታ ጌሻ ደርያን ኡባን፥ ኡንቱንቱ ቆሄትክኖነ ባይክኖ። ታን መꬍና ጎዳይ ሀዋ ኦዳይ” ያጌ።
\XREF{}{{\XO 65:25 }{\XT{ኢሳ. 11:6-9}}}




\par }\Chap{66}{\SH ጾሳይ አይሁዳ ግደና አሳ ቦላ ፕርዳና
\par }
{\PP \VerseOne{1}መꬍና ጎዳይ ሀዋዳን ያጌ፤ “ሳሉ ታ አራታ፤ ሳአይካ ታ ገዲ የꬍያ ሳ። ያትና ህንተ ታዉ ኬጻና ጎሊ አይ ማላ ጎሌ? ታን ሸምፓና ሳአይ ሀቃነ?\XREF{}{{\XO 66:1 }{\XT{ማቶሳ 5:34፣ 35፤ 23:22}}}\XREF{}{{\XO 66:1 }{\XT{ኪታ 7:49-50}}}

\VS{2}ሄዋንታ ኡባባካ ታ ኩሺ ኦꬄዳ ግደኔ? ሄዋ ድራዉ፥ ሀዋንቱ ኡባቱካ ታዋንታ። ሽን ታን ባረና ዝቂ ኦꬅያዋኮ፥ ባረ ኦꬄዳ ናጋራዉ ካዮቲደ ስምያዋኮነ ታ ቃላን ኮኮርያዋኮ ጼላና ያጌ መꬍና ጎዳይ።


\par }{\PP \VS{3}“አሳይ ኡባይ ባረዉ ባረዉ እንጀትያ ኦግያ ዶሬዳ ጋሱዋን፥ ኮሩማ ያርሽያዌ አሳ ዎꬍያ ኡራ ማላ፤ ዶርሳ ማራ ያርሽያዌካ ካና ጎራእያ አሳ ማላ፤ ካꬃ ያርሹዋ ያርሽያዌካ ጉዱንꬃ ሱꬃ ያርሽያ አሳ ማላ፤ ቃይ ሀሳይስያ እጻና ጩዋይያ ኡራይካ ኤቃዉ ጎይንያ አሳ ማላ። ኡንቱንቱ ሸምፑካ ኡንቱንቱ ቱናተꬃን ናሸቴ።

\VS{4}ሄዋ ድራዉ፥ ታን መቱዋ ኡንቱንቶ ዶራና፤ ኡንቱንቱ ያዬዳዋካ ታን ኡንቱንቱ ቦላን አሀና። አያዉ ጎፐ፥ ታን ጼሴዳ ዎደ፥ ኦንነ ኮይቤና፤ ታን ሃሳዬዳ ዎደካ ኦንነ ሀይዝቤና። ኡንቱንቱ ታ ስንꬃን ኢታባ ኦꬄድኖ፤ ታን ናሸተናዋ ዶሬድኖ” ያጌ።


\par }{\PP \VS{5}ህንተኖ፥ ጾሳ ቃላዉ ያዪደ ኮኮርያዋንቶ፥ መꬍና ጎዳ ቃላ ስስተ፤ “ህንተ እሻቱ፥ ህንተና እጽያዋንቱ፥ ታ ሱንꬃ ድራዉ፥ ህንተና ቦህያዋንቱ፥ ‘ህንተ ናሸቻ ኑን በአና ማላ፥ መꬍና ጎዳይ አነ ቦንቼትና በአና’ ያጌድኖ፤ ሽን ኡንቱንቱ ዬላታና።

\VS{6}ካታማፐ ይያ ዋሱዋ ስስተ፤ ጌሻ ጎልያፐ ይያ ኮሻካ ስስተ። ሄዌ ኮሻይ ባረ ሞርከቶ ኡንቱንቱ ኦሱዋ ማላ ኩሽያ ዛርያ መꬍና ጎዳ ኮሻ።


\par }{\PP \VS{7}“ባንከናን ናኣ የልያ ማጫ አስ ደኢ? ኦይꬃይ ኡንኤናን አቱማ ናኣ የልያ ማጫ አስ ደኢ?\XREF{}{{\XO 66:7 }{\XT{ሳፃ 12:5}}}

\VS{8}ሀዋ ማላባ ኦኔ ስሴዳዌ? ቃይ ሀዋ ማላባ ኦኔ በኤዳዌ? እት ቢታ አሳይ ፐጽ እት ጋላስ የለታናዉ ዳንዳዪየ? ዎይ ካዉተꬃይ እት ኩꬃን የለቲ? የሩሳላማ ባንኮ ሳናካ፥ እት ኩꬃን ባረ ናናቱዋ የላዱ።

\VS{9}የላና ዎድያ ጋꬅያ ታን ኡንቱንቱ የላናዳን ኦꬅክታየ? ያጌ መꬍና ጎዳይ። ቃይ የላናዳን ኦꬅያ ታን የልያ ኡሉዋ ጎርዳይታየ? ሀዋ ግያዌ ታና፥ ጾሳ።


\par }{\PP \VS{10}“ህንተኖ የሩሳላሞ ሲቅያ ኡባቶ፥ ኢናና ናሸትተ፤ እ ድራዉካ ናሸቻን ፖጩ ጊተ። ህንተኖ እሲ ዬክያ ኡባቶ፥ ኢናና ሎይꬅ ናሸትተ።

\VS{11}አያዉ ጎፐ፥ ህንተ እ ምንꬅያ ꬋንꬃ ꬋሚደ ካላና፤ ቃይ እ ዳሮ ቦንቹዋፐ ሎይꬅ ኡሺደ፥ ህንተ ናሸታና” ያጌ።


\par }{\PP \VS{12}መꬍና ጎዳይ ሀዋዳን ያጌ፤ “በእተ፥ ታን እዝዉ ሳሮተꬃ ሻፋዳን ዳርሳና፤ ካዉተꬃቱዋ ዱረተꬃካ ኩሚደ ጎግያ ፑልቱዋዳን፥ እዝዉ አሀና። ያቶፐ ህንተ ሄዋ ꬋማና፤ እ ሀሽያን ህንተ ቶከታና፤ እ ክዉዋን ኡቲደ፥ ህንተ እሻለታና።

\VS{13}አታ ባረ ናኣ ምንꬅያዋዳን፥ ታንካ ህንተና ምንꬃና፤ ህንተ የሩሳላመን ምነታና።

\VS{14}ህንተ ሄዋ በእያ ዎደ፥ ህንተ ዎዛናይ ናሸታና፤ ህንተ መቀꬃይካ ማታዳን አጫና። ቃይ መꬍና ጎዳ ኩሺ አ ቆማቱዋና ደእያዌነ አ ሀንቁ አ ሞርከቱዋ ቦላን ደእያዌ ኤረታና” ያጌ።


\par }{\PP \VS{15}በእተ፥ መꬍና ጎዳይ ታማ አኪደ ያና። ባረ ሀንቀቴዳዋንታ ሙራናዉነ ታማ ላጩዋን ሴራናዉ ሳራጋላ ቶጊደ፥ እ ያና።

\VS{16}አያዉ ጎፐ፥ መꬍና ጎዳይ አሹዋ ማዬዳ ኡባ ታማንነ ማሻን ፕርዳና። ቃይ መꬍና ጎዳ ማሻን ሀይቄዳዋንቱ ፓይዱ ዳራና።


\par }{\PP \VS{17}መꬍና ጎዳይ ሀዋዳን ያጌ፤ “አታክልትያ ሳኣን ባረንቱ ኤቃዉ ጎይናናዉ፥ ባረንቱ ግዶን ደእያ እቱዋ ካሊደ፥ ባረና ዱማዪደ ጌሽያዋንቱ፥ ቃይ ጉዱንꬃ አሹዋ፥ ሸነይያዋነ ኤጨርያ ምያዋንቱ ኡባይ እትፐ ꬋያና።


\par }{\PP \VS{18}“ታን ኡንቱንቱ ኦሱዋነ ኡንቱንቱ ቆፋ ኤርያ ድራዉ፥ ካዉተꬃቱዋ ኡባነ ዱማ ዱማ ቃላን ሃሳይያዋንታ እትፐ ሺሻናዉ ያይ፤ ኡንቱንቱ ሺቂደ፥ ታ ቦንቹዋ በአና።

\VS{19}ታን ኡንቱንቱ ግዶን ማላታ ኦꬃና፤ ኡንቱንቱፐ አቴዳዋንታካ ታ ግታተꬃ ስስቤናነ ታ ቦንቹዋ በእቤና ካዉተꬃቱዋኮ፥ ታርሴሳኮ፥ ሊብያኮ፥ ሊድያኮ፥ ቱባላኮ፥ ያዋናኮነ አባ ዶናን ደእያ ሃኮ ቢታቱዋኮ ኪታና፤ ኡንቱንቱ ታ ቦንቹዋ ካዉተꬃቱዋ ግዶን ኦዳና። 66:19 ሊብያኮ: እብራዌꬁዋን ፑጻ ጌተቴ።

\VS{20}እስራኤልያ አሳይ ካꬃ ያርሹዋ ጌሻ ሚሻን ዎꬂደ፥ መꬍና ጎዳ ጌሻ ጎልያ አህያዋዳን፥ ኡንቱንቱ ህንተ እሻቱዋ ኡባ ካዉተꬃቱዋ ኡባ ግዶፐ ፓራቱዋን፥ ፓራ ጋረቱዋን፥ ጋሎቱዋን፥ ባቁሎቱዋንነ ሚሻቱዋ ጫንያ ጋረቱዋን ኡትሲደ፥ ታዉ እሙዋ ግዳናዳን፥ መꬍና ጎዳ ጌሻ ደርያ የሩሳላመ አሀና።

\VS{21}ኡንቱንቱፐ እቱዋ እቱዋ ታን ቄሳቱ ዋነ ሌዋቱዋ ከሳና። ታን መꬍና ጎዳይ ሀዋ ኦዳይ” ያጌ።


\par }{\PP \VS{22}ቃይካ መꬍና ጎዳይ ሀዋዳን ያጌ፤ “ታን መꬍያ ኦራꬃ ሳሎቱነ ኦራꬃ ሳአይ ታ ስንꬃን ምኒደ ደእያዋዳን፥ ሄዋዳንካ፥ ህንተ ዘረꬃይነ ህንተ ሱንꬃይ ምኒደ ደአና።
\XREF{}{{\XO 66:22 }{\XT{ኢሳ. 65:17፤ 2 ጰጽ. 3:13፤ ሳፃ 21:1}}}

\VS{23}አግና ጼሩዋፐ ቢደ ሀራ ጼሩዋ ጋካናዉነ እት ሳምባታፐ ቢደ ሀራ ሳምባታ ጋካናዉ፥ አሳይ ኡባይ ታ ስንꬃን ጎይናናዉ ያና ያጌ መꬍና ጎዳይ።

\VS{24}ኡንቱንቱ ከሲ ቢደ፥ ታ ቦላ ማካሌዳ አሳቱ አሃ በአና። ሄዋንታ ምያ ጉጹኒ ሀይቀና፤ ኡንቱንታ ጹግያ ታማይካ ቶኤና። ኡንቱንቱ አሳ ኡባዉ ሸነይያባ ግዳናዋ” ያጌ።
\XREF{}{{\XO 66:24 }{\XT{ማር. 9:48}}}

\par }