\NormalFont\ShortTitle{3 ዮሃንሳ ኪታ}

{\MT ዮሃንስ

\par }{\MTB ጻፌዳ ሄዘንꬆ ኪታ

\par }{\IMT ገሉዋ

\par }{\IP ዮሃንሳ ሄዘንꬆ ኪታ፥ የሱስ ኪቴዳ አማንያ አሳ ካለꬅያ ጭማ ዮሃንስ ጻፌዳ። እ ጻፌዳዌካ ጋዮሳ ግያ እት ዎሳ ጎልያ ካለꬅያዋሳ። ጻፊ፥ ጋዮስ ሀራ አማንያዋንታ ማዴዳ ድራዉ አ ጋላቴ፤ ሀራ ባጋና ቃይ ድዮትራፍሳ ጌተትያ መቱዋ መꬍያ ብታንያፐ ናገታና ማላ አኬክሴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1-4}}

\par }{\IO ጋዮስ ጋላተቶዋ
{\IOR{5-8}}

\par }{\IO ድዮትራፍሰ ናገታናዳን ኦደቶዋ
{\IOR{9-10}}

\par }{\IO ድመጽሮስ ጋላተቶዋ
{\IOR{11-12}}

\par }{\IO ዉርሰꬃ ቁትያ
{\IOR{13-15}}



\par }\OneChap {\PP \VerseOne{1}ታን አማንያዋንታ ካለꬅያ ጭማይ፥ ቱሙ ሲቅያ ታ ሲቁዋ ጋዮሳዉ ሀ ዳብዳቢያ ጻፋይ።
\XREF{}{{\XO 1:1 }{\XT{ኪታ 19:29፤ ሮመ 16:23፤ 1 ቆሮ. 1:14}}}

\VS{2}ታ ሲቆ፥ ኔን ጾሳና ደእያ ደኡ ሎአ ግድያዋ ታን ኤርያዋዳን፥ ኔና አያይነ ዋይሰና ማላነ ቃይ ነ አሳተꬃይ ፓጻ ግዳና ማላ፥ ጾሳ ዎሳይ።

\VS{3}አያዉ ጎፐ፥ አማሬዳ እሻቱ ዪደ፥ ኡባ ዎደ ኔን ቱማተꬃን ደእያዋነ ነ ቱማተꬃባ ማርካቴዳ ዎደ፥ ታን ዳሮ ናሸታድ።

\VS{4}ታ ናናይ
\FTNT{*}{{\FR 1:4 }{\FQ{ታ ናናይ፦
}}{\FT{ጎዳ አማኒደ ካልያዋንታ ጉሳ።
}}} ቱማተꬃን ደእያዋ ስስያዋፐ አꬊደ፥ ታና ናሸችያባይ ባዋ።


\par }{\SH ጋዮሳባ አሳይ ማርካቴ
\par }
{\PP \VS{5}ታ ሲቆ፥ ኑ እሻቱ እማꬃ ግዶፐካ፥ ኔን ኡንቱንቶ ኦꬅያ ኦሱዋ ኡባን አማነቴዳ ኦሱዋ ኦꬃዳ።

\VS{6}ቃይ ኡንቱንቱ ነ ሲቁዋባ አማንያ አሳቶ ማርካቴድኖ፤ ኡንቱንቱ ቃንጸናን ባረ ኦግያ ባና ማላ ጾሳይ ዶስያዋዳን፥ ኔን ሎኦባ ኦꬃደ ኡንቱንታ ማዳርኪ።

\VS{7}አያዉ ጎፐ፥ ጾሳ አማነናዉንቱፐ አይነ አከናን፥ ክርስቶሳ ሱንꬃ ድራዉ ከሴድኖ።

\VS{8}ሄዋ ድራዉ፥ ኑን ቱማተꬃ ኡንቱንቱና እትፐ ኦꬃና ማላ፥ ሀዋንቱ ማላ አሳቱዋ ማዳናዉ በሴ።


\par }{\SH ድዮትራፍሰ ሴረቴዳ፤ ድመጽሮስ ሳበቴዳ
\par }
{\PP \VS{9}ታን አማንያዋንቶ፥ ዳብዳቢያ ጻፋድ፤ ሽን ኡንቱንቱ ካፑዋ ግዳናዉ ኮይያ ድዮትራፍሰ ኑን ግያዋ አከና።

\VS{10}ሄዋ ድራዉ፥ ታን ያ ብያ ዎደ፥ እ ኑ ቦላን ሃሳይያ ኢታ ሃሳያነ እ ኦꬄዳ ኦሱዋ ህንተንቶ ኦዳና፤ ቃይ እ ሄዌ ጉጼዳ ጊደ፥ ኑ እሻቱ ይያ ዎደ ሞከና፤ ሀራይ አቶ ኡንቱንታ ሞካናዉ ኮይያዋንታካ ድጊደ፥ አማንያዋንቱ ግዶፐ ከሴ።


\par }{\PP \VS{11}ታ ሲቆ፥ ሎኦባፐ አትን፥ ኢታባ ማላቶፓ። ሎኦባ ኦꬅያ ኦንነ ጾሳ አሳ፤ ሽን ኢታባ ኦꬅያ ኦንነ ጾሳ ኤረና።


\par }{\PP \VS{12}ድመጽሮስ ሎአ ግድያዋ አሳይ ኡባይ ማርካቴ፤ ቱማተꬃይ ባረ ሁጲያንካ አባ ማርካቴ። ኑንካ ቃይ አባ ማርካቴቶ፤ ኑ ማርካተꬃይ ቱማ ግድያዋ ህንተካ ኤሪታ።


\par }{\SH ዉርሰꬃ ሳሮታ
\par }
{\PP \VS{13}ታን ነዉ ጻፋናዉ ኮዬዳ ዳሮባይ ደኤ፤ ሽን ዋራቃታንነ ቃላምያን ጻፋናዉ ኮይከ።

\VS{14}ሽን ታን ማታን ኔናና ጋከታናዉ ቆፓይ፤ ሄ ዎደ ኑን ጋከቲደ ሃሳያና።


\par }{\PP \VS{15}ሳሮተꬃይ ኔናና ግዶ።

\par }{\PP ነ ዳባቱ ኔና ሳሮ ሳሮ ያጊኖ። ኑ ዳባቱዋ ኡባ ኡንቱንቱ ሱንꬃ ሱንꬃ ጼሳደ፥ ታና ሳሮ ሳሮ ጌዳ ያጋ።


\par }