\NormalFont\ShortTitle{1 ጽሞቶሳ}

{\MTB ጳዉሎስ

\par }{\MT ጽሞቶሳዉ

\par }{\MTB ጻፌዳ ኮይሮ ኪታ

\par }{\IMT ገሉዋ

\par }{\IP ጽሞቶሳ ጌተትያ፥ አማንያ ያላጋይ፥ ቄር ኢስያ ጌተትያ ሳኣን የለቴዳ። እ ባረ ዳይ ባጋና አይሁደ አሳ፤ ባረ አቡ ባጋና ቃይ ግሪከ አሳ። እ ጳዉሎሳና ኪታን እትፐ ዙፐትያ አሳ፤ ምሽራቹዋ ቃላ ኪታካ አናና ማደቲደ ኦꬅያዋ። ጳዉሎስ ጽሞቶሳዉ ጻፌዳ ኮይሮ ኪታይ ሄዙ አይፈ የዋቱዋን ሻከቴ።

\par }{\IP ኡባፐ ካሰቲደ ሀ ኪታይ አማንያ አሳ ግዶን ደንዴዳ ዎርዶ ትምርትያባ ምንሲደ ኦዴ። ሀ እማꬃ ግዴዳ ትምርቲ አይሁዳ አሳቱዋ ቆፋፐ ባጋነ ሀራ አሳቱዋ ቆፋፐ ባጋ ኦይቄዳዋ፤ “ሀዌ ቤትያ አላሚ ናጋራን ሀምባላቸት ድጌዳዋ ግድያ ድራዉ፥ አሳይ አቶተꬃ ደማናዉ ዱማ ግዴዳ ጹራ ኤራተꬃ ኤራናዉ፥ እት እት ቁማቱዋ ሜናን አጋናዉነ ማችያ አከናንነ አስና ገለናን ደአናዉ ኮሼ” ያግያ ቆፋ ባሶ ኦꬂደ ኦይቄዳዋ። ሄዋ ቦላካ ጉጂደ አ ኪታይ አማንያ አሳ አይሱዋባነ ጎይኑዋ ዎጋባ ታማርስያ ትምርትያ፤ ሄዋዳንካ ቃይ አማንያ አሳ ካለꬅያዋንቱነ ኡንቱንታ ማድያዋንቱ አይ ማላ ኤሻና ደእያዋንታ ግዳናዉ በስንቶ ኦድያባ ኦይቄዳ። ዉርሰꬃን ጽሞቶስ የሱስ ክርስቶሳዉ ኦꬅያ ሎኦ ኦሳንቻ ዋኒደ ግዳናዉ ዳንዳይንቶነ ቃይ ዱማ ዱማ አማንያ አሳ ማባራ ስንꬃን አዉ ደእያ አዎተꬃዉ፥ ጳዉሎስ አ ዞሬዳ ዞርያ በኤቶ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-2}}

\par }{\IO አማንያ አሳባነ ኡንቱንቱ ግዶን ኦꬅያ ጾሳ ኦሳንቻቱዋባ
{\IOR{1:3—3:16}}

\par }{\IO ጽሞቶሳዉ አ ኦሶ እመቴዳ ትምርትያ
{\IOR{4:1—6:21}}



\par }\ChapOne{1}{\PP \VerseOne{1}ኑና አሽያ ጾሳይነ ኑን በአና ጊደ ናሸቻን ናግያ የሱስ ክርስቶስ አዛዜዳ አዛዙዋዳን፥ የሱስ ክርስቶስ ኪቴዳዋ ግዴዳ ታን ጳዉሎስ፥

\VS{2}አማኑዋ ባጋና ታ ቱሙ ናአዉ፥ ጽሞቶሳዉ ሀ ዳብዳቢያ ጻፋይ።

\par }{\SH ዎርዶ ትምርትያፐ ናገቱሳ
\par }
{\PP ጾሳ ኑ አዉዋፐነ ኑ ጎዳ ክርስቶሳ የሱሳፐ አꬎ ኬካተꬃይ፥ ማሮተꬃይነ ሳሮተꬃይ ነዉ ግዶ።


\par }{\PP \VS{3}ታን ማቅዶንያ ባደ ነዉ ጌዳዋዳን፥ ኔን ኤፈሶነን ጋምአና ማላ ኮያድ። እት እት አሳቱ ዎርዱዋ ትምርትያ ታማርሲኖ፤ ሄዋንቱ ታማርሰና ማላ፥ አግተ ጋደ ኦዳ።

\VS{4}ኡንቱንቱ ቶሳ ኦድያዋነ ባረንቱ ዛርያ ጋይርያዋ አጋናዳን ኦዳ። አያዉ ጎፐ፥ ሄዋ ማላባይ ፓሉማ ካለꬄ፤ ቃይ ጾሳ ቆፋ አማኑዋን ኤረትያዋ ኦꬅክኖ።

\VS{5}ሀ አዛዞ ዋና ቆፋይ ጌሻ ዎዛናፐ፥ ሎኦ ሱረ ዎዛናፐ፥ አሳይ በኦ ግያባይ ባይና አማኑዋፐ ቤትያ ሲቁዋ ደንꬃናሳ።

\VS{6}እት እት አሳቱ ሀዋ አጊደ፥ ማደና ሃሳያኮ ስሜድኖ።

\VS{7}ኡንቱንቱ አያ ሃሳይንቶነ ዎይ ባረንቱን አማነቲደ ኦድያባይ አየንቶ ኤርክኖ፤ ሽን ጾሳ ህግያ ታማርስያዋንታ ግዳናዉ ኮዪኖ።


\par }{\PP \VS{8}አሳይ በስያዋዳን ህግያን ጎኤቶፐ፥ ህጊ ሎአ ግድያዋ ኑን ኤሬቶ።

\VS{9}እትባ አኬካናዉ ኮሼ። ህጊ ሎኦ አሳዉ መትቤና። ሽን ህግያ መንꬅያዋንቶ፥ አዛዘተናዋንቶ፥ ማካላንቻቶ፥ ናጋራንቻቶ፥ ጌሻተꬃይ ባይናዋንቶ፥ ቱናቶ፥ ባረንቱ ዳዮ ዎይ አባ ዎꬍያዋንቶ፥ ሸምፑዋ ዎꬍያዋንቶ፥

\VS{10}ዎሹማናዉ ካጄልያዋንቶ፥ አቱማ አሳይ አቱማ አሳና ዎሹምያዋንቶ፥ አሳ ዛልእያዋንቶ፥ ዎርዳንቻቶነ ዎርዱዋን ጫቂያዋንቶ፥ ዎይ ቱሙ ትምርትያና ጋከተና አይ ኦሱዋ ግድናካ ኦꬅያዋንቶ ከሴዳ።

\VS{11}ሄ ቱሞ ትምርቲ አንጀቴዳ ጾሳይ ታን አዋያና ማላ፥ ታዉ ሀዳራ እሜዳ ቦንቾ ዎንጋላ ግዱዋን ደኤ።


\par }{\SH ጳዉሎስ ጾሳዉ ሺሼዳ ጋላታ
\par }
{\PP \VS{12}ታን ኦꬅያ ኪታን ታዉ ዎልቃ እሜዳ ኑ ጎዳ ክርስቶሳ የሱሳ ጋላታይ። ታና ባረ ኦሳንቻ ሱንꬂደ፥ ታና ሄ ኦሶ በስያ አማነቶዋ ጊደ ፓይዴዳ ድራዉካ አ ጋላታይ።

\VS{13}ታን ሀዋፐ ካሰ አ ቦርያዋ፥ አ የደርስያዋነ ቱጋይያዋ ግዶፐነ፥ ታዉ ሀዋ እ ኦꬄዳ። ሽን ታን ኤረናን ኦꬄዳ ድራዉነ አማናቤና ድራዉ፥ ጾሳይ ታና ማሬዳ።

\VS{14}ቃይ ኑ ጎዳይ ዛዋይ ባይና ባረ አꬎ ኬካተꬃ ታ ቦላን ጉሲደ፥ ክርስቶሳ የሱሳ ባጋና ኑባ ግዴዳ አማኑዋነ ሲቁዋ ታዉ እሜዳ።


\par }{\PP \VS{15}ክርስቶሳ የሱስ ናጋራንቻቱዋ አሻናዉ ሀ ሳኣ ዬዳ ግያ ሃሳያይ አማነቴዳዋነ አሳይ ኡባይ ቱማ ጊደ አካናዉ በስያዋ። ኡባፐ አꬍያ ናጋራንቻይ ታና።

\VS{16}ሽን መꬍና ደኡዋ አካናዉ አን አማናናዉ በስያ አሳዉ ታን ሌምሱዋ ግዳናዳን፥ ኡባፐ አꬍያ ናጋራንቻዉ ታዉ የሱስ ክርስቶሳ ዳሮ ዳንዳያዳን፥ ጾሳይ ታና ማሬዳ።

\VS{17}አይፍያን ቤተና መꬍና ጾሳዉ እቶ፥ መꬍና ካተዉ፥ መꬍናፐ መꬍና ጋካናዉ ጋላታይነ ቦንቹ ግዶ። አመንእ!


\par }{\PP \VS{18}ታ ናኣ ጽሞቶሳ፥ ካሰ ነባ ትምቢትያ ኦዴዳዋዳን፥ ሄ ኦዴዳዋዳን ሎኦ ኦላ ኔን ኦለታና ማላ፥ ሀ አዛዙዋ ነዉ ሀዳራ እማይ።

\VS{19}አማኑነ ሎኦ ሱረ ዎዛናይ ነዉ ደኦ። እቱ እቱ ባረንቱ ሱረ ዎዛና የግ አጊደ፥ ላግያዌ ባይና ማርካቢ ባይያዋዳን፥ ባረንቱ አማኑዋ ባይዜድኖ።

\VS{20}ጾሳ ቦርያዋ አጋና ማላ፥ ሄዋ ታማራናዉ ታን ሴጻናዉ አꬃ እሜዳ ሄመነዮስነ እስክንድር ኡንቱንቱ ግዶን ደኢኖ።




\par }\Chap{2}{\SH ዎሳ ጎልያ ዎሳ
\par }
{\PP \VerseOne{1-2}ኑን ጾሳ ማላትያዋን፥ ጌሻተꬃ ኡባን፥ ሳሮተꬃንነ አሽከተꬃን ደአና ማላ፥ አሳ ኡባዉ፥ ካተቶነ ሱንꬃተꬃይ ደእያ ኡባቶ፥ ጾሳ ኦቻናዉ፥ ዎሳናዉ፥ ጋናታናዉነ ጋላታናዉ በስያዋ ኡባባፐ ካሰታደ ታን ኔና ኤርሳይ።

\VS{3-4}አሳይ ኡባይ አታናዳንነ ቱማተꬃ ኤራናዳን ኮይያ ኑና አሽያ ጾሳ ስንꬃን ሀዌ ሎእያባነ ናሸችያዋ።

\VS{5}አያዉ ጎፐ፥ እት ጾሳይ ደኤ፤ ጾሳፐነ አሳፐ ግዱዋን ግዲደ ጋናትያ እቱ ደኤ። ሄዌካ ክርስቶስ የሱሳ ግያ አሳ።

\VS{6}እ አሳ ኡባ ዎዛናዉ ባረና ኡባዉ እሜዳ። ጾሳይ ባረ ዎድያን አሳ ኡባ ዎዛናዉ ኮይያዋ በስያ ማርካይ ሀዋ።

\VS{7}ታን ጾሳ ቃላ ኦድያዋ፥ የሱስ ኪቴዳዋነ ቃይ አማኑዋንነ ቱማተꬃን አይሁዳ ግደና አሳ ታማርስያዋ ግዳደ ሱንቴዳዌ ሀዋሳ። ታን ዎርዶትከ፤ ቱሙዋ ሃሳያይ።


\par }{\PP \VS{8}ሄዋ ድራዉ፥ ኡባ ሳን ደእያ አቱማ አሳይ ሀንቁነ ፓሉሚ ባይናን፥ ባረ ጌሻ ኩሽያ ፑደ ደንꬂደ፥ ጾሳ ዎሳናዳን፥ ታን ኮያይ።


\par }{\PP \VS{9-10}ሄዋዳን ቃይ ማጫዋንቱካ በስያ ማዩዋ ያሻተꬃንነ ባረንታ ሞድያዋን ማይኖ። ጾሳዉ ያያይ ግያ ማጫ አሳ በስያዋዳን፥ ሎኦባ ኦꬅያዋናፐ አትን፥ ሁጲያ ሹሩባ ዳድያዋን፥ ዎርቃን ዎይ እንቁዋን፥ ዎይ ዳሮ አልኦ አፍላን ባረና አሌቂሶፕኖ።


\par }{\PP \VS{11}ማጫዉና ኡባባን ሞደታደ፥ ጮኡ ጋደ ታማሩ።

\VS{12}ታን ማጫዉና ጮኡ ጋደ ደኡ ጋይፐ አትን፥ አቱማ አሳ ታማርሱነ ዎይ ኡንቱንቱ ቦላ አዎቱ ጊከ።

\VS{13}አያዉ ጎፐ፥ አዳም ኮይሮ መቴዳ፤ ሄዋና ጉየፐ መታዱ።\XREF{}{{\XO 2:13 }{\XT{ዶመꬃ 2:7፣ 21-22}}}

\VS{14}ሄዋና ጭመታደ ጾሳ ህግያ መንꬃዱፐ አትን፥ አዳም ጭመትቤና።
\XREF{}{{\XO 2:14 }{\XT{ዶመꬃ 3:1-6}}}

\VS{15}ሽን ማጫዉና አማኑዋን፥ ሲቁዋን፥ ጌሻተꬃንነ ባረና ሞዳደ ደኦፐ፥ ናና የልያዋን አታና።
\FTNT{*}{{\FR 2:15 }{\FQ{ናና የልያዋን አታና፦
}}{\FT{ናና የልያዋን ናገታ ደአና ጉሳ።
}}}




\par }\Chap{3}{\SH ዎሳ ጎልያ ካለꬅያዋንታ
\par }
{\PP \VerseOne{1}ኦንነ ዎሳ ጎልያ ካለꬅያዋ ግዳናዉ ኮዮፐ፥ ሎኦባ አሞቴዳ ግያ ሃሳያይ ቱማ።

\VS{2}ዎሳ ጎልያ ካለꬅያ ኡራይ ቦርሰናዋ፥ እት ማቻት ጻላላይ ደእያዋ፥ ባረና ሞድያዋ፥ ባረና ናግያዋ፥ ባረዉ በስያዋ ኦꬅያዋ፥ እማꬃ ሞክያዋ፥ ታማርሳናዉ ዳንዳይያዋ፥
\XREF{}{{\XO 3:2 }{\XT{ቲቶ 1:6-9}}}

\VS{3}ማꬆተናዋ፥ አሽከተꬃፐ አትን ዋላቀተናዋ፥ ፓሉመተናዋ፥ ሻሉዋ ሲቀናዋ፥

\VS{4}ናናይ አዉ አዛዘትያዋነ ቦንችያዋ፥ ቃይ ባረ ጎልያ አይሳናዉ ዳንዳይያዋ ግዳናዉ በሴ።

\VS{5}አያዉ ጎፐ፥ እት ኡራይ ባረ ጎልያ አይሳናዉ ዳንዳየናዋ ግዶፐ፥ ጾሳ አማንያዋንታ ዎት አይሳናዉ ዳንዳዪ?


\par }{\PP \VS{6}ኦቶሩዋን ሱገቲድ፥ ጻላህያ ካፑ ጾሳ ፕርዳን ኩንዴዳዋዳን ኩንደና ማላ፥ ኦራꬃ አማኔዳ አሳ ግዳናዉ በሰና።

\VS{7}ጻላህያ ካፑዋ ቦርያንነ ጲርያን ገለና ማላ፥ ሄ ኡራይ ዎሳ ጎልያፐ ካረና ደእያ አሳን ናሸትያዋ ግዳናዉ በሴ።


\par }{\SH ዎሳ ጎለን ማድያዋንቱባ
\par }
{\PP \VS{8}ሄዋዳን ቃይ ዎሳ ጎልያ ማድያዋንቱ አሳይ ቦንችያዋንታ፥ ላኡ ዶና ሃሳየናዋንታ፥ ዳሮ ዎይንያ ኤሳ ኡሸናዋንታ፥ ሚሻዉ ያረተናዋንታ፥

\VS{9}አማኑዋ ጹራ ጌሻ ዎዛና ቆፋን ናግያዋንታ ግዳናዉ በሴ።

\VS{10}ሄዋንቱ ካሰቲደ ፓጨታናዉ ኮሼ። ፓጭያ አꬎዋፐ ጉይያን፥ ዎሳ ጎለን ኦꬅያዋንታ ግዲደ ኦꬅኖ።


\par }{\PP \VS{11}ሄዋዳንካ ቃይ ኡንቱንቱ ማቻቱ አሳይ ቦንችያዋንታ፥ ዝግረናዋንታ፥ ባረና ሞድያዋንታ፥ ኡባባን አማነትያዋንታ ግዳናዉ በሴ።


\par }{\PP \VS{12}ዎሳ ጎልያ ማድያዌ እት ማቻት ጻላላይ ደእያዋነ ቃይ ባረ ናናነ ባረ ጎልያ ሎይꬅ አይስያዋ ግዳናዉ በሴ።

\VS{13}አያዉ ጎፐ፥ ዎሳ ጎልያ ማድያዋንታ ግዲደ፥ ሎኦ ኦሱዋ ኦꬅያዋንቱ ባረንቱ ሁጰዉ ዎልቃማ ቦንቹዋ ደሚኖ፤ ቃይ ክርስቶሳ የሱሳን ባረንቶ ደእያ አማኑዋ ሎይꬅ ጻሊደ ሃሳያናዉ ዳንዳዪኖ።


\par }{\SH ዎልቃማ ጹራ
\par }
{\PP \VS{14}ታን ኔኮ ኤለካ ባና ጋደ ሀዋ ነዉ ጻፋይ።

\VS{15}ሽን ታን ቤናን ጋምኦፐ፥ ጾሳ ጎለን ኔን ዎታ ደአናዉ በስንቶ ኤራና ማላ ጻፋይ። ሄ ጎሊ ቱማተꬃዉ ቱሳነ ባሶ ግድያ ደኡዋ ጾሳ ዎሳ ጎልያ።

\VS{16}ኑ አማኑዋ ጹራይ ዎልቃማ ግድያዋ ኦንነ ስꬋናዉ ዳንዳየና።

\par }{\Q ክርስቶስ አሹዋን ቆንጬዳ፤

\par }{\QB እ ጽሉዋ ግድያዋ ጌሻ አያናይ ማርካቴዳ።

\par }{\Q ኪታንቻቱካ አ በኤድኖ፤

\par }{\QB አይሁዳ ግደና አሳይ አባ ኦድና ስሴዳ።

\par }{\Q ሳኣን ደእያ አሳይ አ አማኔዳ፤

\par }{\QB ቦንቹዋን እ ሳሉዋ ቤዳ።




\par }\Chap{4}{\SH ዎርዶ አስታማራቱዋ
\par }
{\PP \VerseOne{1}እት እት አሳይ ዉርሰꬃ ዎድያን አማኑዋ አጋናዋ ጌሻ አያናይ ቆንጭያን ኦዴዳ። ኡንቱንቱ ዎርዶ አያናቶ አዛዘታና፤ ቃይ ጻላሀቱዋ ትምርትያ ካላና።

\VS{2}ሀዋ ማላ ትምርቲ፥ ትላ ዎዛና ታማን ቦንቄዳ ብራታን ጉዴዳዋዳን ዶንጭሌዳ ዎርዶ አሳቱዋ ባጋና ዬዳ።


\par }{\PP \VS{3}ሀዋንቱ ማላ አሳቱ አክያዋነ ገልያዋ ቃይ እት እት ቆሞ ካꬃ ምያዋ ድጊኖ። ሽን አማንያዋንቱነ ቱማተꬃ ኤርያዋንቱ ጾሳ ጋላቴዳዋፐ ጉይያን ማና ማላ፥ ጾሳይ ካꬃ መꬌዳ።

\VS{4}አያዉ ጎፐ፥ ጾሳይ መꬌዳባይ ኡባባይካ ሎአ። ጾሳ ጋላቲደ አኮፐ፥ ኦለትያዌ አያይነ ባዋ።

\VS{5}አያዉ ጎፐ፥ ሄ ኡባባይ ጾሳ ቃላንነ ዎሳን አንጀቴዳዋ።


\par }{\SH ክርስቶሳዉ ሎኦ ኦሳንቻ ግድያዋ
\par }
{\PP \VS{6}ሄዋ ድራዉ፥ ኔን እሻቱዋ ሄዋ ሀሳይስያዋ ግዶፐ፥ አማኑዋነ ኔን ካሌዳ ሎኦ ትምርትያ ቃላን ኤቆፐ ኔን ክርስቶስ የሱሳዉ ሎኦ ኦሳንቻ ግዳናሳ።

\VS{7}ሽን አማንያ አሳዉ ሎኤና ሃሳያፐነ ቃይ ጭማ ማጫ አሳ ቶሳፐ ባቃታ። ቃይ ጾሳ ማላትያዋን ኔና ሎህሳ።

\VS{8}አያዉ ጎፐ፥ አሳይ ባረ ቦላ ምንስያዌ ላፋ ጎኤ። ሽን ጾሳ ማላትያዋን ሎህስያዌ ሀእካ ስንꬃፐካ ደኡዋ እማና ግያ ድራዉ፥ ኡባባዉካ ጎኤ።

\VS{9}ሀ ሃሳያይ አሳይ ኡባይ አካናዉ በስያ ቱሙ ሃሳያ።

\VS{10}ኑን ሄዋ ደማናዉ ዳቡሬቶነ ሎይꬅ ኦꬄቶ፤ ሄዎ ኑን ህዶታ ዎꬄዳዌ አሳ ኡባ፥ ኡባፐ አꬂደ፥ አማንያዋንታ አሽያ ደኡዋ ጾሳ።


\par }{\PP \VS{11}ሀዋ አዛዛነ ታማርሳ።

\VS{12}ኔን ያላጋ ግድያ ድራዉ፥ ኔና ኦንነ ካꬎፖ። ሽን አማንያዋንቶ ነ ሃሳያን፥ ሀኖተꬃን፥ ሲቁዋን፥ አማኑዋንነ ጌሻተꬃን ሌምሱዋ ግዳ።

\VS{13}ታን ያና ጋካናዉ አሳዉ ጾሳ ማጻፋ ናባብያዋን፥ ጾሳ ቃላ ኦድያዋንነ ታማርስያዋን ምና።

\VS{14}ትምቢትያ ኦድያዋንቱ ሃሳይናነ ጭማቱ ባረንቱ ኩሽያ ነ ቦላ ዎꬅና፥ ኔን አኬዳ፥ ኔናን ደእያ ጌሻ አያና እሙዋ ቶቾፓ።


\par }{\PP \VS{15}ነ ድቻይ አሳ ኡባዉ ቆንጫና ማላ፥ ሄዋ ምንሳ ቆፓ። ሀዋ ኡባ ዎደ ኦꬃ።

\VS{16}ነ ሁጲያነ ነ ትምርትያ ናጋ። ኔን ሄዋ ኦꬆፐ፥ ኔናነ ኔን ግያዋ ስስያዋንታ አሽያ ድራዉ፥ አገናን ኦꬃ።




\par }\Chap{5}{\SH አምኤቱዋ ዞሬዳ ዞርያ
\par }
{\PP \VerseOne{1}ጭማ አሳ ነ አባ ቦንችያዋዳን ቦንቻፐ አትን፥ ቶቾፓ። ያላጋቱዋ ነ እሻዳን፥

\VS{2}ቃይ ጭማ ማጫ አሳ ነ አቲዳን፥ ያላጋ ማጫ አሳ ነ ምቻቲዳን፥ ኩመንꬃ ጌሻተꬃን ቦንቻ።


\par }{\PP \VS{3}ባረ ጻላላ ግዴዳ ቱሙ አምኤቱዋ ቦንቻ።

\VS{4}ሽን አምአትዉ ናናይ ዎይ ናና ናናይ ደኦፐ፥ ሄ ናናይ ጾሳ ማላትያዋ ባረንቱ ሶይ አሳ በስያዋንነ ቃይ ሄዋ ኦꬅያዋን ባረንታ የሌዳዋንቱ ኩሽያ ዛርያዋ ታማርኖ። አያዉ ጎፐ፥ ሄዌ ጾሳ ናሸችያዋ።


\par }{\PP \VS{5}አያ ማዱካ ባይና ባረ ደእያ ቱሙ አምአታ ጾሳይ እማና ጋደ ናሸቻን ናጋ ኡታዱ። ቃይ ጋላስነ ቃማ ጾሳይ እዞ ማዳና ማላ፥ ዎሳዉነ ኦቻዉ።

\VS{6}ሽን ባረና እሻልስያ አምአታ ፓጻ ደኦፐካ፥ እዛ ሀይቃድጋዱ።

\VS{7}ቃይ ኦንነ ኡንቱንታ ቦረና ማላ፥ ሀ አዛዙዋ እማ።

\VS{8}ሽን ባረንቱዎ ቃይ ኡባፐ አꬂደ፥ ባረ ሶይ አሳዉ ቆፐና ኡራይ ኦናነ ግዶፐ፥ ሄዌ ባረ አማኑዋ ካዴዳዋ። አማነና አሳፐካ አꬊደ አዉ ኢታ።


\par }{\PP \VS{9}ኡሱፑን ታሙ ላይꬃይ ኩምቤና አምአት ሱንꬃ ማዝጎብያን ጻፎፓ። ሄዋ ቦላን ቃይ እዛ እት አስናፐ ሀራ ገላቤናዉኖ ግዳናዉ ኮሼ።

\VS{10}ናና ድችያዋን፥ እማꬃ ሞክያዋን፥ ጌሻቱዋ ገድያ ሜጭያዋን፥ ዋየቴዳ አሳ ማድያዋን፥ ሎኦ ኦሱዋ ኡባ ካልያዋን፥ ሀ ሎኦ ኪታ ኪተትያዋን ኤረቴዳዉኖ ግዳናዉ በሴ።


\par }{\PP \VS{11}ሽን ያላጋ አምኤቱዋ የኮንቱ ሱንꬃና ጋꬃ ጻፎፓ። አያዉ ጎፐ፥ ኡንቱንቱ ባረንታ፥ አስና ገላ ገላ ግያ ዎደ፥ ክርስቶሳ አጋናዋንታ።

\VS{12}ኮይሮ አማኑዋ ካꬌዳ ድራዉ፥ ኡንቱንቱ ፕርደታና።

\VS{13}ሄዌ ባይናን ኦሱዋ ꬋዪደ እት ጎልያፐ ሀራ ጎልያ ዩዪደ፥ ሀመትያዋ ሳላላ ግደናን፥ ባረንቶ በሰናባ ሃሳዪደ፥ ዝግርሳነ የዉዋን ጮ ገልያዋ ታማሪኖ።

\VS{14}ሄዋ ድራዉ፥ ኑ ሞርከቱ ኑ ቦላ ሃሳይያ ኢታባ ደመና ማላ፥ ያላጋ አምአቱ አስና ገሊደ፥ ናኣ የሊደ፥ ባረንቱ ጎልያ አይሳና ማላ ዞራይ።

\VS{15}አያዉ ጎፐ፥ ሀዋፐ ካሰ አማሬዳ አምአቱ ሴጻና ካላናዉ አጊደ ጉየ ስሜድኖ።


\par }{\PP \VS{16}አማንያ ምሽራትዉ ሀቃንካ ዳቦ አምአቱ ደኦፐ፥ እዛ ኡንቱንታ ማዳናዉ በሴ። አማንያ አሳቱ ማዱ በስያ ቱሙ አምኤቱዋ ማዳና ማላ፥ ኡንቱንቱ አማንያዋንቶ ቶኮ ግዶፕኖ።


\par }{\PP \VS{17}ሎይꬅ ሄምያ ጭማቱ፥ ቃይ ኡባፐ አꬂደ፥ ቃላ ኦድያዋንነ ታማርስያዋን ዳቡርያዋንቱ፥ ዳኮ ቦንቹዋ አካናዉ በሲኖ።

\VS{18}አያዉ ጎፐ፥ ጾሳ ማጻፋይ፥ “ኡዱማን ካꬃ የꬍያ ቦራ ዶና ቃቾፓ” ቃይ፥ “ኦሳንቻይ ባረ ድርጉዋ አካናዉ በሴ” ያጌ።
\XREF{}{{\XO 5:18 }{\XT{ዛረ. 25:4፤ ማቶሳ 10:10፤ ሉቃሳ 10:7}}}


\par }{\PP \VS{19}ላኡ ዎይ ሄዙ ማርካይ ባይናን፥ ዎሳ ጎልያ ጭማ ሞትያዋ ስሶፓ።
\XREF{}{{\XO 5:19 }{\XT{ዛረ. 17:6፤ 19:15}}}

\VS{20}ሀራቱ ያያና ማላ፥ ናጋራ ኦꬅያ ኡባቱዋ አሳ ኡባ ስንꬃን ሴራ።


\par }{\PP \VS{21}ኔን አይነ አሳ ዴሙዋ ጼለናን፥ እቱዋ እቱዋፐ ዱማየናን ሀ አዛዙዋ ናጋና ማላ፥ ጾሳንነ የሱስ ክርስቶሳን ዶረቴዳ ኪታንቻቱዋ ስንꬃን ኔና ታን ዞራይ።

\VS{22}ኦ ቦላንነ ኤሌላደ ነ ኩሽያ ዎꬆፓ። ሀራቱዋ ናጋራን ገሎፓ። ኔና ጌሻተꬃን ናጋ።


\par }{\PP \VS{23}ኔን ኡባ ዎደ ሳከትያ ድራዉነ ነ ኡሉዋ ድራዉ፥ ጉꬃ ዎይንያ ኤሳ ኡሻፐ አትን፥ ሃꬃ ጻላላ ኡሾፓ።


\par }{\PP \VS{24}እት እት አሳቱዋ ናጋራይ በአናዉ ቆንጨ፤ ኡንቱንቱ ናጋራይ ኡንቱንታ ፕርዳናዉ ኡንቱንቱፐ ስንꬃዉ አꬌ። ሽን ሀራቱ ናጋራይ ጉየፐ ቆንጬ።

\VS{25}ሄዋዳንካ፥ ሎኦ ኦሱካ ቆንጬ። ቆንጭቤናባ ግዶፐነ፥ ጌማናዉ ዳንዳየና።




\par }\Chap{6}{\SH አይለቶ እመቴዳ ዞርያ
\par }
{\PP \VerseOne{1}ጾሳ ሱንꬃይነ ኑ ትምርቲ ቦረተና ማላ፥ አይለተꬃ ሞርገ ምꬃ ግዶን ደእያዋንቱ ባረና ሞድያ ጎዳቶ ቦንቹ በስያዋ ኤርኖ።

\VS{2}አማንያ አሳ አይልያ ግዴዳዋንቶ ኡንቱንቱ ጎዳቱ ኡንቱንቶ እሻ ግድያ ድራዉ፥ ኡንቱንታ ካꬎፕኖ። ሽን ባረንቱ ኪታን ጎኤትያዋንቱ ኡንቱንቱ ሲቅያ አማንያዋንታ ግድያ ድራዉ፥ ኡንቱንቱ ካሰዋፐ አꬂደ ኦꬃናዉ በሴ።

\par }{\SH ዎርዶ ትምርትያነ ቱሙ ዱረተꬃ
\par }
{\PP ኔን ሀ የዋቱዋ ታማርሳናዉነ ኦዳናዉ በሴ።

\VS{3-4}ኦንነ ዱማ ትምርትያ ታማርስያዋ ግዶፐ፥ ቃይ ኑ ጎዳ የሱስ ክርስቶሳ ቱሙ ቃላናነ ኑ አማኑዋ ትምርትያና ጋከተና ኡራይ ዳሮ ኦቶረቴ፤ አይነ ኤረና። ቃይ ቃላ ቦላን ፓሉመታናዉነ ዋላቀታናዉ ኡንቱንቶ ጊገና ቆፋይ ደኤ። ሄዌ ቃናትያ፥ ፓሉማ፥ ቦርያ፥ ኢታ ስꬍያ ካለꬄ።

\VS{5}ቃይ ኡንቱንቱ ሁጲ ኦና። ቱማተꬃይ ባይና አሳቱዋናካ ፓሉማ ካለꬄ። ኡንቱንቱ ጾሳ ማላትያዋን ዱረታና ጊደ ቆፒኖ። ኔን ሄ አሳቱዋፐ ሻከታ።


\par }{\PP \VS{6}ሽን ታዉ ደእያባይ ታዉ ግዳና ግያ ኡራ ጾሳ ማላትያዌ ዱረዬ።

\VS{7}አያዉ ጎፐ፥ ኑን ሀ አላምያ አይነ አህበይኮ፤ ቃይ አፐ አይነ አፎኮ።

\VS{8}ሽን ምያባይነ ማይያባይ ደኦፐ፥ ሄዌ ኑዉ ግዳናዋ።

\VS{9}ሽን ዱረታናዉ ኮይያዋንቱ ፓጭያንነ ጲርያን ገሊኖ፤ ቃይ ዳሮ አሳ ባሻዉነ ꬋዮ ጎች አፍያ ዳሮ ኤያነ ቆህያ አሙዋን ኩንዲኖ።

\VS{10}አያዉ ጎፐ፥ ሻሉዋ ሲቅያዌ ኢታተꬃ ኡባዉ ፑልቱዋ። እቱ እቱ ሄዋ አሞቲደ፥ አማኑዋፐ ባለቲደ፥ ዳሮ መቱዋን ባረንታ ቆሄድኖ።


\par }{\SH ጳዉሎስ ጽሞቶሳ ዞሬዳ ዞርያነ አዛዜዳ አዛዙዋ
\par }
{\PP \VS{11}ሽን ኔኖ፥ ጾሳ አሳዉ፥ ሄዋፐ ባቃታ። ጽሎተꬃ፥ ጾሳ ማላትያዋ፥ አማኑዋ፥ ሲቁዋ፥ ዳንዳያነ አሽከተꬃ ካላ።

\VS{12}አማኑዋ ባጽያ ሎይꬃ ባጸታ። ዳሮ አሳ ስንꬃን ሎኦ ማርካ ማርካታደ፥ ኔና ጾሳይ ጼሴዳ መꬍና ደኡዋ ኦይቃ።

\VS{13}ኡባባዉ ደኡዋ እምያ ጾሳ ስንꬃንነ፥ ቃይ ጰንጼናውያ ጵላጾሳ ጌተትያ ጋድያ ሞድያዋ ስንꬃን ሎኦ ማርካ ማርካቴዳ ክርስቶስ የሱሳ ስንꬃን ታን ኔና ሀዋ አዛዛይ።
\XREF{}{{\XO 6:13 }{\XT{ዮሃ. 18:37}}}

\VS{14}ኑ ጎዳ የሱስ ክርስቶስ ቆንጫና ጋካናዉ፥ ቅታይ ባይናንነ ቦሪ ባይናን ሄ አዛዙዋ ናጋ።

\VS{15}አ ቆንጨꬃ፥ እት ሱንꬃይ ደእያ አንጀቴዳ ጾሳይ፥ ካታቱዋ ካቲ፥ ጎዳቱዋ ጎዳይ፥ ባረ በስያ ዎድያን በሳና።

\VS{16}ሀይቀናዌ እት አ ጻላላ። ኦንነ አኮ ሺቃናዉ ዳንዳየና ፖኡዋን ደኤ። ኦንነ አ በእቤና፤ ቃይ በአናዉካ ዳንዳየና። ቦንቹነ መꬍና ዎልቃይ አዉ ግዶ። አመንእ።


\par }{\PP \VS{17}ሀእ ሀ ዎድያን ዱረ ግድያዋንቱ ኦቶረተናዳንነ ቃይ ኑን ናሸታናዳን፥ ኡባባ ፓላህሲደ ኑዉ እምያ ደኡዋ ጾሳን አማነታናዋፐ አትን፥ አꬍያ ዱረተꬃን ኡንቱንቱ አማነተናዳን፥ ኡንቱንታ አዛዛ።

\VS{18}ኡንቱንቱ ሎኦባ ኦꬃናዳን፥ ሎኦ ኪታን ዱረታናዳን፥ ኬክያዋንታነ ሀራቱዋና ሻክ አክያዋንታ ግዳናዳን አዛዛ።

\VS{19}ሄዋ ያትያዋን ኡንቱንቱ ስንꬃዉ ባረንቶ ምኖ ባሶ ግድያ ሻሉዋ ባረንቶ ሺሽኖ። ሄዋፐ ጉይያን፥ ኡንቱንቱ ቱሙ ደኡዋ አካና።


\par }{\PP \VS{20}ጽሞቶሳ፥ እት እት አሳይ ባላን ኤራተꬃ ግያ ኤያ ፓሉምያፐነ መላ ሃሳያፐ ባቃታደ፥ ነዉ እመቴዳ ሀዳራ ናጋ።

\VS{21}አያዉ ጎፐ፥ እቱ እቱ ኑዉ ኤራተꬃይ ደኤ ያጊደ፥ አማኑዋ ባሌድኖ።

\par }{\PP ጾሳ አꬎ ኬካተꬃይ ህንተናና ኡባና ግዶ።


\par }