\NormalFont\ShortTitle{ኪቴዳዋንቱ ኦሱዋ}

{\MT የሱስ ኪቴዳዋንቱ ኦሱዋ

\par }{\IMT ገሉዋ

\par }{\IP የሱስ ኪቴዳዋንቱ ኦሱዋ ጌተትያ ማጻፋይ፥ ሉቃሳ ምሽራቹዋ ካሊደ ጻፈቴዳ ማጻፋ። አዉ ደእያ ሁጰ ቆፋይ ኮይሮ የሱሳ ካሌዳ አሳቱ ጌሻ አያናን ካለሰቲደ፥ አባ ኦድያ ምሽራቹዋ ቃላ “የሩሳላመን፥ ይሁዳ ጋድያ ኡባን፥ ሳማርያን፥ ሳኣ ጋጻ ጋካናዉ” ምሽራቹዋ ቃላ ዎት ጋድያ ኡባ ጋꬄደንቶ ኦዳናሳ (ኪታ 1:8)። ማጻፋይ ክርስትና አማኑ አይሁዳ አሳቱዋ ግዶን ዶመቲደ፥ ኩመንꬃ አላምያን ደእያ አሳ ኡባ አማኑዋ ግዳና ጋካናዉ ዋን አኬደንቶ ኦድያ ታርክያ። ጻፊ፥ አማንያ አሳቱ ሮማ ካዉተꬃ ኦላናዉ ጋርሳና ማቀትያ አሳ ግደናዋነ ክርስትና አማኑ አይሁዳቱዋ አማኑዋ ኩመንꬃ ኦꬅያዋ ግድያዋ ኤርሳናዉ ዳርስ ዳቡሪደ ኦꬄዳ።

\par }{\IP የሱስ ኪቴዳዋንቱ ኦሱ የሱሳባ ኦድያ ምሽራቹዋ ቃላይ ጋክያ ሳአይ ዎድያን ዎድያን አክ አክ ብያዋነ ዎሳ ጎሊ ኤቄዳዋ ቆንጭስያዋ ሄዙ ሁጰ ሳን ሻካናዉ ዳንዳየቴ:

\par }{\ILI 1. ክርስትና አማኑ የሱስ ሳሉዋ ፑደ ብ ስምና ዶመቴዳባ፤

\par }{\ILI 2. እስራኤልያ ጋድያ ኡባ ጋኬዳባነ፤

\par }{\ILI 3. ሮመ ጉጂደ ሜድትራንያ አባ ዩሹዋን ደእያ ጋድያን አኬዳዋ ኦዴ።

\par }{\IP የሱስ ኪቴዳዋንቱ ኦሱዋ ማጻፋን ዳሮፐ ኤረቶዌ ጌሻ አያና ኦሱዋ ግድሽን፥ ጰንጸቆስተ ጋላስ የሩሳላመን ደእያ አማንያዋንቱ ቦላ ዎልቃፐ እ ዎꬌዳዋ፥ ሀዋዳንካ ማጻፋ ግዶን ኦደቴዳ ኦሳቱዋ ኡባን ቤቴዳዋዳን፥ ጌሻ አያናይ ዎሳ ጎልያነ ዎሳ ጎልያ ካለꬅያዋንታ ካለꬄዳዋነ ምንሴዳዋ ጉጂደ ኦዴ። በን ዎደ ኦሰትያ ክርስትና ኪታይ ዱማ ዱማ ኦዴዳ ቃላ ግዶፐ ማጽ ከስና፥ ቃንꬃን ሺቄዳ። የሱስ ኪቴዳዋንቱ ኦሱዋ ግዶን ፖለቴዳ ኪታቱካ ሄ ኦሱ አማንያ አሳ ደኡዋንነ አማንያዋንቱ እትፐተꬃን ደእያ ዎልቃይ አይ ኬና ዳረንቶ ኦዴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ማርካተꬃዉ ጊጉዋ
{\IOR{1:1-26}}

\par }{\IO ዉርሰꬃን የሱስ እሜዳ አዛዙዋነ ህዶታ
{\IOR{1:1-14}}

\par }{\IO ይሁዳ ኮታ ገሌዳዋ
{\IOR{1:15-26}}

\par }{\IO የሩሳላመን ኦሰቴዳ ማርካተꬃ
{\IOR{2:1—8:3}}

\par }{\IO ይሁዳንነ ሳማርያን ኦሰቴዳ ማርካተꬃ
{\IOR{8:4—12:25}}

\par }{\IO ጳዉሎስ ኪተቴዳ ኦሱዋባ
{\IOR{13:1—28:31}}

\par }{\IO ጳዉሎስ ኪተቴዳ ኦሶ ኮይሮ ሀመታ
{\IOR{13:1—14:28}}

\par }{\IO የሩሳላመ ሺቁዋ
{\IOR{15:1-35}}

\par }{\IO ጳዉሎስ ኪተቴዳ ኦሶ ላኤንꬆ ሀመታ
{\IOR{15:36—18:22}}

\par }{\IO ጳዉሎስ ኪተቴዳ ኦሶ ሄዘንꬆ ሀመታ
{\IOR{18:23—21:16}}

\par }{\IO የሩሳላመን፥ ቄሳርያንነ ሮመን ሀኔዳ ጳዉሎሳ ቃሹዋ
{\IOR{21:17—28:31}}



\par }\ChapOne{1}{\PP \VerseOne{1-2}ቶፍሎሳ፥\XREF{}{{\XO 1:1-2 }{\XT{ሉቃሳ 1:1-4}}} የሱስ ሳሉዋ ቤዳ ጋላሳይ ጋካናዉ፥ ኦꬃናዉነ ታማርሳናዉ ዶሜዳዋ ኡባባ ታን ታ ኮይሮ ማጻፋን
\FTNT{*}{{\FR 1:1-2 }{\FK{ታ ኮይሮ ማጻፋን፦
}}{\FT{ሉቃሳ ምሽራቹዋ ማጻፋ።
}}} ጻፋድ። ሳሉዋ ባናፐ ካሰ እ ባረ ዶሪደ ኪቴዳዋንታ ጌሻ አያናን አዛዜዳ።

\VS{3}እ ባረ ኪቴዳዋንቶ ኦይታሙ ጋላሳ ቤቲድነ ቃይ ጾሳ ካዉተꬃባ ኡንቱንቶ ኦዲደ፥ ባረ ዋይያፐ ጉይያን፥ ሀይቁዋፐ ደንዴዳዋ ስ ባይናን ሎይꬅ አማንꬂደ፥ ባረና ኡንቱንታ በሴዳ።

\VS{4}ኡንቱንቱና እትፐ ደኢደ፥ ኡንቱንታ ሀዋዳን ያጊደ አዛዜዳ፤ “የሩሳላመፐ ከሶፕተ፤ ሽን ህንተንቱ ታፐ ስሴዳ ታ አቡ ህንተንቶ እማና ጊደ ህዶቴዳዋ ናግተ።
\XREF{}{{\XO 1:4 }{\XT{ሉቃሳ 24:49}}}

\VS{5}አያዉ ጎፐ፥ ዮሃንስ ሃꬃን ጻማቄዳ፤ ሽን ጉꬃ ዎድያፐ ጉይያን፥ ጌሻ አያናን ህንተንቱ ጻማቀታንታ” ያጌዳ።


\par }{\SH የሱስ ሳሉዋ ቤዳ
\par }
{\R (ማር. 16:19-20፤ ሉቃሳ 24:50-53)

\par }{\PP \VS{6}የሱስ ኪቴዳዋንቱ የሱሳና ጋከቴዳ ዎደ አ፥ “ጎዳዉ፥ ሀ ዎድያን እስራኤላቶ ካዉተꬃ ዛራኒ?” ያጊደ ኦቼድኖ።


\par }{\PP \VS{7}የሱስ ኡንቱንታ፥ “ታ አቡ ባረ ጎዳተꬃን ኬሬዳ አገናነ ዎድያ ህንተንቱ ኤራናሳ ግደና።

\VS{8}ሽን ጌሻ አያናይ ህንተንቱ ቦላ ዎꬍያ ዎደ፥ ዎልቃ ህንተንቱ አካንታ፤ ያቲደ የሩሳላመንነ ይሁዳ ጋድያ ኡባን፥ ሳማርያንነ ጋድያ ጋጻ ኡባ ጋካናዉ ታዉ ማርካትያዋንታ ግዳንታ” ያጌዳ።


\par }{\PP \VS{9}ሄዋ ጌዳዋፐ ጉይያን፥ ኡንቱንቱ ጼልሽን፥ ꬎቁ ꬎቁ ጊደ፥ ሳሉዋ ቢና፥ ኡንቱንቱ አይፍያፐ ሻሪ አ ገንꬄዳ።


\par }{\PP \VS{10}የሱስ ቦላዉ ደንድያ ዎደ፥ ኡንቱንቱ ሳሉዋ ጫድ ጼልሽን፥ ቦꬃ ማዩዋ ማዬዳ ላኡ አሳቱ ኤለካ ኡንቱንቱ ማታን ኤቂደ፥

\VS{11}“ጋሊላ አሳቶ፥ ሳሉዋ ጼሊደ፥ ህንተንቱ አያዉ ኤቄድቴ? ሀ ህንተንቱፐ ሳሉዋ ቤዳ የሱስ ሳሉዋ ብያዋ ህንተንቱ በኤዳዋዳንካ፥ ስሚደ ያናዋ” ያጌድኖ።


\par }{\SH ይሁዳ ኮታ ማትያስ ዶረቴዳ
\par }
{\R (ማቶሳ 27:3-10)

\par }{\PP \VS{12}ሄዋፐ ጉይያን፥ የሱስ ኪቴዳዋንቱ ደብረ ዛይተ ጌተትያ ዎጋራ ምꬃ ደርያፐ የሩሳላመ ስሜድኖ። ዎጋራ ምꬃ ደሪ የሩሳላመፐ እት ኪሎ ምትርያ ኬና።

\VS{13}የሱስ ኪቴዳዋንቱ የሩሳላመ ገሊደ፥ ባረንቱ ደእያ ሳኣ ꬎቃ ፑደ ከሴድኖ፤ ያ ከሴዳዋንቱ ሱንꬃይ ጰጽሮሳ፥ ዮሃንሳ፥ ያቆባ፥ እንድራሳ፥ ፕልጶሳ፥ ቶማሳ፥ ባርታላሞሳ፥ ማቶሳ፥ እልፕዮሳ ናኣ ያቆባ፥ ባረ ጋድያዉ ሴለትያ
\FTNT{†}{{\FR 1:13 }{\FK{ባረ ጋድያዉ ሴለትያ፦
}}{\FT{ሀ ሱንꬃይ ካላፐ ሮመ አሳና ኤቀቲደ ኦለቴዳ አይሁደ አሳዉ እመቴዳዋ።
}}} ስሞናነ ያቆባ ናኣ ይሁዳ።

\VS{14}ሀዋንቱ ኡባቱ ማጫዋንቱና፥ የሱሳ ዳይ ማይራምናነ የሱሳ እሻቱዋና ኡባይ እት ዎዛና ግዲደ፥ ኡባ ዎደ እትፐተꬃን ዎሳዉ ሺቂኖ።


\par }{\PP \VS{15}ሄ ዎደ፥ ጰጽሮስ ጼታነ ላታማ ግድያ አማንያ አሳ ሺቁዋን እትፐ ደእያ ባረ እሻቱዋ ግዶን ደንድ ኤቂደ፥ ሀዋዳን ያጌዳ፤

\VS{16}“ታናዳን አማንያዋንቶ፥ የሱሳ ኦይቄዳዋንታ ካለꬄዳ ይሁዳባ ጌሻ አያናይ ካሰ ዳዊተ ዶናን ኦዴዳ ጾሳ ማጻፋ ቃላይ ፖለታናዉ በሴ።

\VS{17}አያዉ ጎፐ፥ ይሁዳ አስቆሮቱ ኑናና ደኤ፤ ቃይ ኑናና እቱዋ ግድ ፓይደቲደ ኦሱዋ ባጋይ ደአና ማላ ዶረቴዳ” ያጌዳ።


\par }{\PP \VS{18}ይሁዳ አስቆሮቱ ባረ ኢታ ኦሱዋን ደሜዳ ሚሻን ጋድያ ሻሜዳ፤ ስንꬃዉ ጉፋኒደ ኩንድና፥ አ ኡሉ ግዱዋፐ ዳከቴዳ፤ አ ማራጪ ኡባይካ ካረዉ ጱልጸት ከስ አጌዳ።

\VS{19}ይሁዳ ቦላ ሀኔዳዋ የሩሳላመን ደእያ አሳይ ኡባይ ስሴዳ፤ ሄዋ ድራዉ፥ ሄ ጋድያ ባረንቱ ቃላን አከልዳማ ጊደ ሱንꬄድኖ፤ ሄዋ ብለꬃይ ሱꬃ ጋድያ ግያዋ።


\par }{\PP \VS{20}ጰጽሮስ ኦዲደ፥ አያዉ ጎፐ፥ ማዝሙርያ ማጻፋን፥
\XREF{}{{\XO 1:20 }{\XT{ማዝ. 69:25፤ 109:8}}}

\par }{\Q አ ጎሊ መላ አቶ፤

\par }{\QB ኦንነ ሄዋን ደኦፖ

\par }{\MM ቃይ

\par }{\Q አ ሱንꬃተꬃካ ሀራይ አኮ

\par }{\MM ጌተቲደ ጻፈቴዳ።

\VS{21-22}ሄዋ ድራዉ፥ እት አሳይ ጎዳ የሱሳ ደንዱዋ ማርካታናዉ፥ ኑናና ጋከታናዉ በሴ፤ ዮሃንስ ጻማቄዳ ዎድያፐ ዶሚደ፥ የሱስ ኑፐ ሳሉዋ ቤዳ ዎዲ ጋካናዉ፥ ጎዳ የሱስ ኑናና ሀመቴዳ ዎድያ ኡባን እ ኑናና ደእያዋንቱፐ እቱዋ ግድ ሱንታናዉ በሴ።


\par }{\PP \VS{23}ሄዋፐ ጉየ አማንያ አሳይ ዶሮ ዮስጾሳ ግያ ባርሳባ ጌተትያ ዮሴፎነ ማትያሳ ላኡዋ ኤሴድኖ።

\VS{24-25}ሄዋፐ ጉይያን፥ ጾሳ ዎሲደ፥ “ኡባ ዎዛና ኤርያ ጎዳዉ፥ ይሁዳ አስቆሮቱ ባረሳ ባናዉ የጊደ ቤዳ ኦሱዋነ የሱስ ኪቴዳ ኦሱዋ ሀዳራ አካናዳን፥ ሀ ላኡ አሳቱዋፐ እቱዋ ኔን ዶሬዳዋ ኑና በሳ” ያጌድኖ።

\VS{26}ኡንቱንቱን ሳማ የጌድኖ፤ ሳማይ ማትያሳ ቦላን ዎꬍና፥ ማትያስ የሱስ ኪቴዳ ታማነ እት ኪተታዋንቱና ፓይደቴዳ።




\par }\Chap{2}{\SH የሱሳ ካልያዋንቱ ቦላ ጌሻ አያና ዎꬃ
\par }
{\PP \VerseOne{1}ጰንጸቆስተ\FTNT{*}{{\FR 2:1 }{\FQ{ጰንጸቆስተ፦
}}{\FT{አይሁድያ አሳይ ፓስጋ ባላ ቦንቾደፐ እሻታሙ ጋላሳይ አꬍ ስምና ቦንቼትያ ዛርጋ ቆይቻ ባላ ጌተትያዋ።
}}} ግያ ጋላሳይ ጋኬዳ ዎደ፥ አማንያዋንቱ ኡባቱ እትፐ ግዲደ፥ እትሳ ሺቅ ደእሽን፥
\XREF{}{{\XO 2:1 }{\XT{ዎጋ 23:15-21፤ ዛረ. 16:9-11}}}

\VS{2}ዎልቃማ ጎቱዋዳን ጉምያ ጉንꬃይ ዎዛና አናን ሳሉዋፐ ዪደ፥ ኡንቱንቱ ኡቴዳ ጎልያ ኡባ ኩሜዳ።

\VS{3}ቃይ ታማ ላጩዋዳን ፖዱግያዌ ኡንቱንቶ ቤቲደ፥ ሻከት ሻከት፥ ኡንቱንቱ ኡባ ቦላ ዎꬌዳ።

\VS{4}ኡንቱንቱ ኡባን ጌሻ አያናይ ኩሚደ፥ ዱማ ዱማ ቃላን ሃሳያና ማላ፥ ኡንቱንታ ዳንዳይስና፥ ሃሳያ ዶሜድኖ።


\par }{\PP \VS{5}ሳኣን ደእያ አሳ ዘረꬃ ኡባፐ ዪደ፥ ጾሳዉ ያይያ እትፐ ደእያ አይሁዳቱ የሩሳላመን ደኢኖ።

\VS{6}ሀ ጉንꬃ ስሴዳ ዎደ፥ አሳይ ኡባይ ሺቄዳ፤ ኡንቱንቱ ባረንቱ ቃላን ቃላን ሃሳይሽን ስሴዳ ድራዉ፥ ግያዋ ꬋዬድኖ።


\par }{\PP \VS{7}አሳይ ኡባይ ማላለቲደነ ሀዌ ኦራꬃባ ጊደ፥ “በእተ፤ ሀ ሃሳይያዋንቱ ኡባቱ ጋሊላ አሳቱዋ ግድክኖ?

\VS{8}ያትና፥ ኑን ኑ የለቴዳ ጋደ ቃላን ኡንቱንቱ ሃሳይሽን ዋኒደ ስሴቶ?

\VS{9}ኑን ጳርተ አሳቱ፥ ሜዶነ አሳቱ፥ ኤላሜጸ አሳቱ፥ ላኡ ሻፋቱዋፐ ግዱዋን ደእያዋንቱ፥ ይሁዳን፥ ቃጳዶቅያን፥ ጳንጾሳን፥ ኢስያን፥

\VS{10-11}ፕርግያን፥ ጵንፍልያን፥ ግብጼን፥ ቀሬና ባጋን ደእያ ሊብያ ዎራዳቱዋን ደእያዋንቱ፥ ሮመፐ ዬዳ እማꬃቱ፥ አይሁዳቱ፥ አይሁዳተꬃዉ ላመቴዳ ኑፐ አማሬዳዋንቱ፥ ቃርጼሰ አሳቱነ፥ አራብያ አሳቱ፥ ጾሳይ ኦꬄዳ ዎልቃማ ኦሱዋ ኑ ቃላን ኡንቱንቱ ሃሳይሽን ስሴዶ” ያጌድኖ።

\VS{12}ኡባይካ ማላለቲደ፥ የዉ ባረንቶ ገለናን እጽና ባረንቱ ግዶን፥ “ላ ሀዌ ዋግያዌ?” ያጌድኖ።

\VS{13}ሽን ሀራ አሳቱ አማንያዋንቱ ቦላን ቅሊጪደ፥ “ሀዋንቱ ኡሺደ ማꬆቴድኖ” ያጌድኖ።
 

\par }{\SH ጰጽሮሳ ሃሳያ
\par }
{\PP \VS{14}ሽን ጰጽሮስ፥ የሱስ ኪቴዳ ሀራ ታማነ እት ኪተቶዋንቱና ደንድ ኤቂደ፥ ባረ ኮሻ ꬎቁ ኦꬂደ፥ ኡንቱንቶ ሀዋዳን ያግ ኦዴዳ፤ “አይሁዳቶ፥ ቃይ የሩሳላመን ደእያ ኡባቶ፥ ታን ኦድያዋ ስስተ። ሀዌ ህንተንቶ ኤረቶ፤ ህንተንቱ ቆፕያዋዳን፥ ሀዋንቱ ማꬆትበይክኖ።

\VS{15}አያዉ ጎፐ፥ ዎንታፐ ብሮ ሄዙ ሳተ ግዴ።

\VS{16}ሽን ሀዌ ናብያ ኢዩኤል ሃሳዬዳዋ።


\par }{\Q \VS{17}“እ ሃሳዪደ፥ ‘ጾሳይ ሀዋዳን ያጌዳ፤

\par }{\QB ዎድያ ዉርሰꬃን ሀዋዳን ሀናናዋ።

\par }{\Q ታን አሳ ኡባ ቦላን ታ አያና ጉሳና።

\par }{\QB ህንተንቱ አቱማ ናናይነ ህንተንቱ ማጫ ናናይ

\par }{\QB ትምቢትያ ኦዳናዋንታ።

\par }{\QB ህንተንቱ ዎዳላ ናናይካ ሳፃ በአናዋንታ፤

\par }{\QB ህንተንቱ ጭማቱካ አኩሙዋ አኩመታናዋንታ።
\XREF{}{{\XO 2:17 }{\XT{ኢዩ. 2:28-32}}}


\par }{\Q \VS{18}ሄ ጋላሳቱን ታ አቱማ ቆማቱዋ ቦላንነ

\par }{\QB ታ ማጫ ቆማቱዋ ቦላን

\par }{\Q ታን ታ አያና ጉሳና።

\par }{\QB ሄዋፐ ጉየ ኡንቱንቱ ትምቢትያ ኦዳናዋንታ።


\par }{\Q \VS{19}ቃይ ታን ቦላ ሳሉዋን ኦራꬃባ፥

\par }{\QB ጋርሳ ሳንካ ማላታ በሳና።

\par }{\Q ሱꬃይ፥ ታማይነ ሻርያዳን፥

\par }{\QB ካሜዳ ጩዋይ ደአና።


\par }{\Q \VS{20}ዎልቃማነ ቦንቾ ግዴዳ ጎዳ ጋላሳይ፥

\par }{\QB ጋካናፐ ካሰ አዋይ ꬉማና፤

\par }{\QB አገናይካ ሱꬃ ማላታና።


\par }{\Q \VS{21}ሄ ዎደ ሀዋዳን ሀናናዋ፤

\par }{\QB ጎዳ ሱንꬃ ጼስያ ኦንነ አታና’

\par }{\MM ያጌዳ።


\par }{\PP \VS{22}“እስራኤልያ አሳቶ፥ ሀ ቃላ ስስተ፤ ናዝሬትያ የሱስ ህንተንቱ ግዶን ጾሳይ ባረናን ኦꬄዳ ዎልቃማ ኦሱዋን፥ ኦራꬃባንነ ማላታን ህንተንቶ ꬊሽሴዳ አሳ፤ ሄዋ ህንተንቱካ ኤሪታ።

\VS{23}የሱስ ህንተንቶ እመታና ማላ፥ ጾሳይ ካሰ ባረ ሸንያንነ ባረ ኤራን ባረ ቆፋ ቃች ዎꬄዳ፤ ያትና፥ አ ህንተንቱ ናጋራንቻቱዋ ኩሽያን ማስቃልያ ቦላ ምስማርያን ꬍሽሲደ፥ ካቅስ ዎꬍሴድታ።

\VS{24}ሽን ሀይቁ የሱሳ ኦይቃናዉ ዳንዳይቤና ድራዉ፥ ጾሳይ ሀይቁዋ ሴላ አፐ ꬋይሲደ፥ አ ደንꬄዳ።

\VS{25}አያዉ ጎፐ፥ ዳዊተ የሱሳባ ሀዋዳን ያጌዳ፤

\par }{\Q “ ‘ታን መቶተናዳን፥

\par }{\QB ጎዳይ ታ ኡሸቻን ደእያ ድራዉ፥

\par }{\QB ታን ኡባ ዎደ ጎዳ ታ ማታን በአይ።
\XREF{}{{\XO 2:25 }{\XT{ማዝ. 16:8-11}}}


\par }{\Q \VS{26}ሄዋ ድራዉ፥ ታ ዎዛናይ ናሸቴዳ፤

\par }{\QB ታ እንጻርሳንካ ናሸቻይ ኩሜዳ።

\par }{\Q ቃይ ታ ቦላይካ ሎኦ ደአና ጊደ፥

\par }{\QB ናሸቻን ናጌ።


\par }{\Q \VS{27}አያዉ ጎፐ፥ ታ ሸምፑዋ፥

\par }{\QB ስኦልያን አጋካ።

\par }{\Q ቃይ ነ ጌሻ ናኣ አሃካ ዎቀꬃካ።


\par }{\Q \VS{28}ኔን ታና ደኡዋ ኦግያ ኤርሳዳ።

\par }{\QB ኔን ታናና ደእያዋን፥

\par }{\QB ታን ዳሪ ናሸታይ’

\par }{\MM ያጌዳ።


\par }{\PP \VS{29}“እሻቶ፥ ኑ አዎቱዋ ካፑዋ ዳዊተባ ታን ህንተንቶ ጌሻደ ኦዳናዉ በሴ፤ ዳዊተ ሀይቂደ ሞገቴዳ፤ አ ዱፉ ሀቼ ጋካናዉካ ኑ ማታን ደኤ።

\VS{30}ዳዊተ ናብያ ግዴዳ ድራዉነ ጾሳይ አ ናና ዘረꬃፐ እቱዋ አ ካዉተꬃ ኦይድያን ኡትሳናዉ አዉ ጫቄዳዋ ኤሬዳ ድራዉ፥
\XREF{}{{\XO 2:30 }{\XT{ማዝ. 132:11፤ 2 ሳሜላ 7:12-13}}}

\VS{31}ክርስቶሳ ደንዱዋ ስንꬃዉ ጼሊደ፥ ‘አ ሸምፑ ስኦልያን አትቤና፤ አ ቦላይካ ዎቂቤና’ ጊደ ኦዴዳ።


\par }{\PP \VS{32}“ጾሳይ የሱሳ ሀይቁዋፐ ደንꬄዳዎ ኑን ኡባይ ማርካ።

\VS{33}ሄዋ ድራዉ፥ ጾሳይ ባረፐ ኡሸቻ ባጋን
\FTNT{†}{{\FR 2:33 }{\FK{ኡሸቻ ባጋ፦
}}{\FT{ጉሳይ ቦንቹዋነ ዎልቃ በስያ ሳኣ።
}}} አ ꬎቁ ꬎቁ ኦꬂደ፥ አዉ ጌሻ አያና እማና ጌዳዋዳን፥ ጌሻ አያና አኪደ፥ ሀዋ ህንተንቱ ሀእ በእያዋነ ስስያዋ ኑ ቦላ ጉሴዳ።


\par }{\PP \VS{34-35}“አያዉ ጎፐ፥ ዳዊተ ባረ ሁጰዉ ሳሉዋ ከስቤና፤ ሽን ያጌዳ፤

\par }{\Q “ ‘ጎዳይ ታ ጎዳ፤ “ታን ነ ሞርከቱዋ፥

\par }{\QB ኔን ገድያን የꬋ ኤቂያዋ ኦꬃና ጋካናዉ

\par }{\QB ሀዋን ታፐ ኡሸቻ ባጋና ኡታ” ጌዳ’

\par }{\MM ያጌዳ።\XREF{}{{\XO 2:34-35 }{\XT{ማዝ. 110:1}}}


\par }{\PP \VS{36}“ሄዋ ድራዉ፥ ጾሳይ ማስቃልያ ቦላ ምስማርያን ሀ ህንተንቱ ꬍሺደ ካቄዳ የሱሳ ጎዳነ ክርስቶሳ ኦꬄዳዋ እስራኤልያ አሳ ዘረꬃይ ኡባይ ቱሙፐ ኤሮ” ያጌዳ።


\par }{\PP \VS{37}አሳይ ጰጽሮስ ጌዳዋ ስሴዳ ዎደ፥ አሳዉ ዎዛናይ ዳሮፐ ቦሸትና፥ ጰጽሮሳነ የሱስ ኪቴዳ ሀራቱዋ፥ “ኑ እሻቶ፥ ያትና ኑን አያ ኡዳኔ?” ያጌድኖ።


\par }{\PP \VS{38}ጰጽሮስ ኡንቱንታ፥ “ህንተንቱ ናጋራይ አቶ ጌተታና ማላ፥ ናጋራፐ ስሚደ፥ ህንተንቱ ሁጲያን ሁጲያን የሱስ ክርስቶሳ ሱንꬃን ጻማቀትተ። ጾሳይ እምያ ጌሻ አያና ህንተንቱ አካና።

\VS{39}አያዉ ጎፐ፥ ጾሳይ እማና ጌዳ ቃላይ ህንተንቱሳ፥ ህንተንቱ ናናቱዋሳነ ጎዳይ ኑ ጾሳይ ባረኮ ጼስያ ሃኩዋን ደእያዋንቱ ኡባሳ” ያጌዳ።


\par }{\PP \VS{40}ጰጽሮስ ኡንቱንቶ ቃላ ሀራካ ጉጅ ማርካቲደ፥ “ሀ ዎድያ ጌላ አሳፐ ህንተንቱ ሁጲያ አሽተ” ያጊደ ዞሬዳ።

\VS{41}ጰጽሮስ ኦዴዳዋ አኬዳዋንቱ ጻማቀቴድኖ፤ ሄ ጋላስ ሄዙ ሻአ ግድያ አሳይ አማኔድኖ።

\VS{42}ኡንቱንቱ የሱስ ኪቴዳዋንቱ ትምርትያን፥ እትፐተꬃን ኡክꬃ መንꬅ ምያዋንነ ጾሳ ዎሳን ገንጪኖ።


\par }{\SH አማንያ አሳይ እሻተꬃንነ እትፐተꬃን ደእያ ደኡዋ
\par }
{\PP \VS{43}የሱስ ኪቴዳዋንቱ ኩሽያን ዳሮ ኦራꬃባይነ ማላታቱ ኦሰትና፥ አሳ ኡባ ያሻይ ኦይቄዳ።

\VS{44}አማኔዳ ኡባቱ እትፐ ደኢኖ፤ ቃይ ባረንቶ ደእያባ ኡባካ እትፐ ሻክ አኬድኖ።

\VS{45}ኡንቱንቱ ባረንቱ ጋድያነ ባረንቶ ደእያባ ዛልእ ዛልኢደ፥ ኦናነ ኮሼዳ ኬና ሚሻ ኡባዉ ሻኬድኖ።

\VS{46}ቃይ ኡባ ጋላስ፥ እት ዎዛና ግዲደ፥ ጌሻ ጎልያን ፓጨናን ጋከቲደ፥ ባረንቱ ጎለ ጎለ ጼሰቲደ ናሸቻንነ ፓሽካ ዎዛናን ቁማ ሚኖ።

\VS{47}ጾሳ ጋላቲደ፥ አሳ ኡባን ሳበቴድኖ። ቃይ ጎዳይ አማን አትያዋንታ ጋላስ ጋላስካ ኡንቱንቱ ቦላ ጉጄ።




\par }\Chap{3}{\SH እት ዎባ ብታኒ ፓጼዳ
\par }
{\PP \VerseOne{1}እት ጋላስ፥ ጰጽሮስነ ዮሃንስ ጾሳ ዎሳናዉ ኡዱፑ ሳትያን ጌሻ ጎልያ ቤድኖ።

\VS{2}የለቶደፐ ዶሚደ፥ ጉንዳ ግዲደ ደእያ እት ብታኒ ጌሻ ጎልያ ገልያ አሳፐ ሚሻ ዎሳናዉ፥ ኡባ ጋላስ ዳሪ ሎአ ግያ ጌሻ ጎልያ ፐንግያን አሳይ አፊደ ዎꬅያዌ ደኤ።

\VS{3}ሄ ዎባ ብታኒ፥ ጰጽሮስነ ዮሃንስ ጌሻ ጎልያ ገላና ሀንሽን በኢደ፥ ሚሻ ኡንቱንታ ዎሴዳ።


\par }{\PP \VS{4}ጰጽሮስ ዮሃንሳና አ ጫድ ጼሊደ፥ “ኑኮ ሃ ጼላ” ያጌዳ።

\VS{5}ዎባ ብታኒ ኡንቱንቱፐ እትባ አካናዉ ኮዪደ፥ ኡንቱንቱኮ ጼሌዳ።

\VS{6}ሽን ጰጽሮስ አ፥ “ታዉ ሚሻይ ባዋ፤ ሽን ታዉ ደእያባ ታን ነዉ እማና፤ ናዝሬትያ የሱስ ክርስቶሳ ሱንꬃን ደንዳደ ሀመታ” ያጌዳ።


\par }{\PP \VS{7}ያቲደ፥ ዎባ ብታንያ ባረ ኡሸቻ ኩሽያን ኦይቂደ፥ ፑደ ደንꬄዳ፤ ኤለካ አ ገዲነ ሜሽ መቀꬃይ ምን አጌዳ።

\VS{8}ብታኒ ፑደ ጉፒደ፥ ደንድ ኤቄዳ፤ ያነ ሃነ ሀመታ ዶሜዳ። ሄዋፐ ጉይያን ሀመቲደ፥ ጉፒድነ ጾሳ ጋላቲደ፥ ኡንቱንቱና እትፐ ጌሻ ጎልያ ገሌዳ።


\par }{\PP \VS{9}እ ሀመትሺናነ ጾሳ ጋላትሽን፥ አሳይ ኡባይ አ በኤዳ።

\VS{10}ያቲደ፥ ሚሻ ዎሳናዉ ዳሪ ሎአ ግያ ጌሻ ጎልያ ፐንግያን ኡቴዳዌ አ ግዴዳዋ አኬኬድኖ፤ እ ሀኔዳዋ በኢደ ማላለቴድኖ።


\par }{\SH ጰጽሮስ ጌሻ ጎልያን ሃሳዬዳ ሃሳያ
\par }
{\PP \VS{11}ብታኒ ጰጽሮሳነ ዮሃንሳ ኦይቂ ኡቴዳ ዎደ፥ አሳይ ኡባይ ማላለቲደ፥ ሶሎሞነ ባራንዳ
\FTNT{*}{{\FR 3:11 }{\FQ{ሶሎሞነ ባራንዳ፦
}}{\FT{ጌሻ ጎልያ አዋይ ዶልያ ስንꬃ ባጋና ጮራ አሳይ ሺቅያ አዱሳነ አኮ ሳኣ።
}}} ግያ ሳን እትፐ ኡንቱንቱኮ ዎጼድኖ።

\VS{12}ጰጽሮስ አሳ በኤዳ ዎደ ኡንቱንቶ ያጌዳ፤ “እስራኤልያ አሳቶ፥ አያዉ ሀዎ ማላለቲቴ? ዎይ አያዉ ኑና ጫድ ጼሊቴ? ኑን ኑ ዎልቃን ዎይ ጾሳ ማላትያዋን ሀ ብታንያ ሀመꬄዳዋ ህንተንቶ ማላቲ?

\VS{13}አብራሃሞ ጾሳይ፥ ይሳቃ ጾሳይ፥ ያቆባ ጾሳይ፥ ኑ አዎቱዋ ጾሳይ፥ ህንተንቱ አꬅ እሜዳዋ ጵላጾስ ብላናዉ ቆፕ ኡቴዳ ዎደ፥ ህንተንቱ አ ስንꬃን፥ ‘ኑን አ ኤሮኮ’ ጌዳ ባረ ናኣ የሱሳ ቦንቼዳ።

\VS{14}ሽን ህንተንቱ ጌሻነ ጽሉዋ፥ ‘ኑን አ ኤሮኮ’ ጊደ፥ ሸምፑዋ ዎꬌዳዋ አ ድራ ህንተንቶ ብላናዉ ጵላጾሳ ዎሴድታ።

\VS{15}ደኡዋ እምያዋ ህንተንቱ ዎꬌድታ፤ ሽን ጾሳይ ሀይቁዋፐ አ ደንꬄዳዎ ኑን ማርካ።

\VS{16}ሀ ዎባ ብታንያ የሱሳ ሱንꬃ ዎልቃይ ምንሴዳ፤ ህንተንቱ በእያዌነ ኤርያዌካ እ አ ሱንꬃን አማንያዋን ኦሰቴዳ፤ ሀ ህንተንቱ ኡባ ስንꬃን አ ሀዋዳን ሎይꬄዳዌ፥ የሱሳ እ አማንያዋ።


\par }{\PP \VS{17}“ሀእካ ታናዳን አማንያዋንቶ፥ ህንተንቱካ ህንተንታ ካልያዋንቱዳን፥ ኤረናን ኦꬄዳዋ ታን ኤራይ።

\VS{18}ሽን ጾሳይ በን፥ ናባቱዋ ኡባቱዋ ዶናን፥ ‘ክርስቶስ ዋየታና በሴ’ ያጊደ ኦዴዳ፤ ባረ ኦዴዳዋካ ሄዋዳን ፖሌዳ።

\VS{19-20}ስም ጾሳይ ህንተንቱ ናጋራ ማራናዳን፥ ጎዳ ማታፐ አያና ምኖተꬃ ዎዲ ህንተንቶ ያናዳንነ ጾሳይ የሱስ ክርስቶሳ ካሰ ህንተንቶ ኦደቶዋዳን የዳናዳን፥ ህንተንቱ ናጋራ ፓጺደ ጾሳኮ ስምተ።

\VS{21}ጾሳይ ጌሻ ግዴዳ ባረ ናባቱዋ ዶናን በንፐ ዶሚደ ሃሳዬዳዋዳን፥ ኡባባይ ኦራጽያ ዎዲ ጋካናዉ፥ የሱስ ሳሉዋን ጋምአናዉ በሴ።

\VS{22}ሙሴ፥ ‘ጎዳይ ጾሳይ፥ ህንተንቱ ዛርያ ግዶፐ ህንተንቶ ታናዳን ናብያ ደንꬃና፤ ህንተንቱ እ ግያዋ ኡባ ስስተ።
\XREF{}{{\XO 3:22 }{\XT{ዛረ. 18:15፣ 18}}}

\VS{23}ሄ ናቢ ኦድያዋ ስሰና አሳይ ኦንነ አሳ ግዶፐ ሻከት ꬋዮ’ ያጌዳ።
\XREF{}{{\XO 3:23 }{\XT{ዛረ. 18:19}}}


\par }{\PP \VS{24}“ቃይ ሳሜላፐ ዶሚደ፥ አፐ ካላ ደንዴዳ ናባቱ ኡባቱ፥ ሀ ዎድያባ ኦዴድኖ።

\VS{25}ህንተንቱ ናባቱዋ ናና፤ ቃይ ጾሳይ አብራሃሞ፥ ‘ሳኣን ደእያ አሳ ኡባ ታን ነ ዘረꬃ ባጋና አንጃና’ ያጊደ ኑ አዎቱዋና ጫቄዳ ጫቁዋ ላትያ ናና።
\XREF{}{{\XO 3:25 }{\XT{ዶመꬃ 22:18}}}

\VS{26}ጾሳይ ህንተንታ ኡባቱዋ ህንተንቱ ኢታ ኦሱዋፐ ዛሪደ አንጃና ማላ፥ ባረ ቆማ
\FTNT{†}{{\FR 3:26 }{\FQ{ቆማ፦
}}{\FT{ጾሳ አዉዋን ዶረቴዳ ናኣ።
}}} ደንꬂደ፥ ህንተንቶ ኮይሮ የዴዳ” ያጌዳ።




\par }\Chap{4}{\SH ጰጽሮስነ ዮሃንስ አይሁዳቱዋ ሻንጋቱዋ ስንꬃ ሺቄድኖ
\par }
{\PP \VerseOne{1}ጰጽሮስነ ዮሃንስ አሳዉ ኦድሽን፥ ቄሳቱዋ ካፓቱ፥ ጌሻ ጎልያ ዎታዳራቱዋ አዛዝያዌነ ሳዱቃዋናቱ፥

\VS{2}ኡንቱንቱ አሳ ታማርስያ ድራዉነ ሀራ አሳቱ ሀይቁዋፐ ደንዳናዎ ማርካ ግዳና ማላ፥ የሱስ ሀይቁዋፐ ደንዴዳዋ ኦዴዳ ድራዉ፥ ዳሪ ይሎቲደ፥ ኡንቱንቱኮ ዬድኖ።

\VS{3}ኡንቱንታ ኦይቂደ፥ ሳአይ ኦማርስድጎ ድራዉ ዎንታናዉ ቃሾ ጎለ ገልሴድኖ።

\VS{4}ሽን ቃላ ስሴዳዋንቱፐ ጮራቱ አማኔድኖ፤ አቱማ አሳ ፓይዱ እቼሹ ሻአ ኬና ግዴዳ።


\par }{\PP \VS{5-6}ዎንተꬃ ጋላስ፥ ኡንቱንታ ሞድያዋንቱ፥ አይሁዳ አሳ ጭማቱ፥ ሙሴ ህግያ ታማርስያዋንቱ፥ ቄሳቱዋ ኡባቱዋ ካፓቱ ሃን፥ ቃያፍ፥ ዮሃንስ እስክንድርነ ቄሳቱዋ ኡባቱዋ ካፓቱዋ ዳባቱ ኡባይ የሩሳላመን ሺቄድኖ።

\VS{7}የሱስ ኪቴዳዋንታ ባረንቱ ግዱዋን ኤሲደ፥ “አያ ዎልቃን ዎይ ኦ ሱንꬃን ሀዋ ህንተንቱ ኦꬄድቴ?” ያጊደ ኦቼድኖ።


\par }{\PP \VS{8}ሄ ዎደ ጰጽሮስ ባረናን ጌሻ አያናይ ኩምና፥ ኡንቱንታ ሀዋዳን ያጌዳ፤ “አሳ ካለꬅያዋንቶ፥ አይሁዳ አሳ ጭማቶ፥

\VS{9}ሀቼ ሀ ሀርጋንቻ ብታንያዉ ኦሰቴዳ ሎኦ ኦሱዋባነ እ ዋን ፓጼደንቶ፥ ህንተንቱ ኑና ኦቾፐ፥

\VS{10}ማስቃልያ ቦላ ምስማርያን ህንተንቱ ꬍሺደ ካቂና፥ ጾሳይ ሀይቁዋፐ ደንꬄዳ ናዝሬትያ የሱስ ክርስቶሳ ሱንꬃን ሀ ብታኒ ፓጺደ፥ ህንተንቱ ስንꬃን ኤቄዳዌ ህንተንቱ ኡባዉነ እስራኤልያ አሳ ኡባዉ ኤረቶ።

\VS{11}ጎልያ ኬጽያዋንቱ ህንተንቱ ካꬊደ እጼዳ ቱሳይ ጎልያ ኡባ ቶክያ ኮሽያ ቱሳ ግዴዳ።
\XREF{}{{\XO 4:11 }{\XT{ማዝ. 118:22}}}

\VS{12}አሳይ አቶተꬃ የሱሳ ባጋና ደማናፐ አትን፥ ሀራ ኦ ባጋናነ ደመና፤ ኑን አ ሱንꬃን ኦꬃናዉ በሴ፤ አያዉ ጎፐ፥ ጾሳይ ሳሉዋፐ ጋርሳን አሳዉ እሜዳ ሀራ ሱንꬃይ ባዋ” ያጌዳ።


\par }{\PP \VS{13}ሺቁዋ አሳይ ጰጽሮስነ ዮሃንስ ጻሌዳ ጻላ በኤዳ ዎደ፥ ኡንቱንቱ ታማርቤና ጮ አሳ ግዴዳዋ አኬኪደ ማላለቴድኖ፤ ኡንቱንቱ የሱሳና ደእያዋካ ኤሬድኖ።

\VS{14}ቃይ ፓጼዳ ብታኒ ጰጽሮሳናነ ዮሃንሳና ኤቄዳዋ አሳይ በኢደ፥ ግያዋ ꬋዬድኖ።

\VS{15}ሽን ጰጽሮስነ ዮሃንስ ሺቁዋፐ ካረ ከሳና ማላ አሳይ አዛዚደ፥ ባረ ግዶን ዞረቲደ፥

\VS{16}“ሀ አሳቱዋ አያ ኡዳኔ? አያዉ ጎፐ፥ ኡንቱንቱ ኩሽያን ኦሰቴዳ ዎልቃማ ማላታቱ የሩሳላመን ደእያ ኡባዉ ቤቴዳ። ኑን ሄዋ ኤሮኮ ጋናዉ ዳንዳዮኮ።

\VS{17}ሽን የዉ አሳዉ ላለተና ማላ፥ ሀዋፐ ስንꬃዉ ሀ አሳቱ የሱሳ ሱንꬃ ኦስነ ኦደናዳን፥ ምንሲደ ኡንቱንታ፥ ‘ህንተና ኤርተ’ ጎይተ” ያጌድኖ።


\par }{\PP \VS{18}ኡንቱንቱ ጼሲደ፥ የሱሳ ሱንꬃ ሙለካ ደንናዳንነ አባ ታማርሰናዳን አዛዜድኖ።

\VS{19}ሽን ጰጽሮስነ ዮሃንስ ዛሪደ፥ “ጾሳዉ ኤኖ ግያዋ አጊደ፥ ህንተንቶ ኤኖ ግያዌ ጾሳ ስንꬃን ሎኤንቶነ አነ ህንተ ፕርድተ።

\VS{20}አያዉ ጎፐ፥ ኑን በኤዳባነ ስሴዳባ ኦደናን አጋናዉ ዳንዳዮኮ” ያጊደ ሺቄዳ አሳዉ ኦዴድኖ።


\par }{\PP \VS{21}ሺቄዳ አሳይ ኡንቱንታ ሙራናዉ ጋሶትያባይ ꬋይና፥ ላኤንꬁዋ ዳርስ ፓሉመቲደ፥ ሀኔዳባዉ አሳይ ኡባይ ጾሳ ጋላትያ ድራዉ፥ ኡንቱንታ ብሊደ የዴድኖ።

\VS{22}ሄ ሀርግያፐ ፓꬅያ ማላታቱ አዉ ኦሰቴዳ ብታኒ የለቶደፐ ላይꬃይ አዉ ኦይታሙዋፐ አꬌዳ።


\par }{\SH የሱስ ኪቴዳዋንቱነ ሀራ አማንያ አሳቱ ꬉማ ዎደ ዎሴዳ ዎሳ
\par }
{\PP \VS{23}ጰጽሮስነ ዮሃንስ ብለቲደ፥ ባረንቱ ዳባቱዋኮ ቢደ፥ ቄሳቱዋ ካፓቱነ አይሁዳ ጭማቱ ባረንታ ጌዳባ ኡባ ኡንቱንቶ ኦዴድኖ።

\VS{24}ኡንቱንቱ ሄዋ ስሴዳ ዎደ፥ እት ዎዛና ግዲደ፥ ጾሳ ሀዋዳን ያጊደ ዎሴድኖ፤ “ኡባ ሞድያ ጎዳዉ፥ ሳሉዋ፥ ሳኣ፥ አባነ ኡንቱንቱ ግዶን ደእያ ኡባባ መꬌዳዎ፥\XREF{}{{\XO 4:24 }{\XT{ከሳ 20:21፤ ናህ. 9:6፤ ማዝ. 146:6}}}

\VS{25}ኔን ነዉ ኦꬅያ ኑ አዉዋ ዳዊተ ዶናን ጌሻ አያናን ሃሳያደ፥

\par }{\Q “ ‘አይሁዳ ግደና አሳይ አያዉ ይሎቴዴ?

\par }{\QB ቃይ አሳይ አያዉ ዳንበናባዉ ማቀቴዴ?


\par }{\Q \VS{26}ሳኣ ካታቱ ጊገቴድኖ፤

\par }{\QB ጋድያ ሞድያዋንቱ ጎዳ ቦላንነ

\par }{\Q እ ኦኬዳ ክርስቶሳ ቦላ እትፐ ደንዴድኖ’

\par }{\MM ያጋደ ሃሳያዳ።
\XREF{}{{\XO 4:26 }{\XT{2:1-2}}}


\par }{\PP \VS{27}“አያዉ ጎፐ፥ ሄሮድስነ ጰንጸናውያ ጵላጾስ አይሁዳ ግደና አሳናነ እስራኤልያ አሳና፥ ኔን ኦኬዳ ክርስቶሳ ነ ጌሻ ናኣ የሱሳ ቦላ ደንዳናዉ፥ ሀ ካታማን ሺቄዳዌ ቱማ።

\VS{28}ቃይ ኔን ነ ዎልቃንነ ነ ሸንያን ሀናና ጋደ ቆፓ ኡቴዳባ ኡባ ኦꬃናዉ ሺቄድኖ።

\VS{29}ሀእካ ጎዳዉ፥ ኡንቱንቱ ናስያ ጼላ፤ ኑን ኔና ካልያዋንቱ፥ ነ ቃላ ኩመንꬃ ቆንጨተꬃን ኦዳናዳን፥ ኑና ዳንዳይሳ።

\VS{30}ፓꬃናዉ ነ ዎልቃ በሳ፤ ቃይ ነ ጌሻ ናኣ የሱሳ ሱንꬃን ኦራꬃባነ ማላታ ኦስሳ” ጊደ ዎሴድኖ።


\par }{\PP \VS{31}ኡንቱንቱ ጾሳ ዎሴዳዋፐ ጉይያን፥ ሄ ኡንቱንቱ ሺቄዳሳይ ቃጼዳ። ኡንቱንቱ ኡባን ጌሻ አያናይ ኩምና፥ ጾሳ ቃላ ቆንጨተꬃን ኦዴድኖ።


\par }{\SH ኮይሮ አማኔዳ አሳቱዋ እትፐተꬃ ደኡዋ
\par }
{\PP \VS{32}አማንያዋንቱ ኡባቱ ቆፋንነ ዎዛናን እቱዋ ግዴድኖ። ኡንቱንቱ መሂ ኡባይ እትፐ ደእያዋፐ አትን፥ ባረዉ ደኤዳባ ኦንነ ባረንቱባ ግቤና።

\VS{33}የሱስ ኪቴዳዋንቱ ጎዳ የሱስ ሀይቁዋፐ ደንዴዳዋ ዎልቃማ ዎልቃን ማርካቲኖ፤ ቃይ ጾሳይ ኡንቱንቶ ኡባዉ አꬎ ኬካተꬃ ዳርሲደ እሜዳ።

\VS{34}አማንያዋንቱ ግዶን መቶታንቻይ እቱነ ባዋ፤ አያዉ ጎፐ፥ ቢታይ ዎይ ጎሊ ደእያዋንቱ ኡባቱ ዛልኢደ፥ አኬዳ ሚሻ አሂደ፥

\VS{35}የሱስ ኪቴዳዋንቶ እሚኖ፤ ሄ ሚሻይ አሳዉ ኮሽያዋዳን ሻከት፥ ሁጲያን ሁጲያን እመቴ።


\par }{\PP \VS{36}ቆጲሮሳ ጌተትያ ሳን የለቴዳ ዮሴፎ ግያ ሌዊያ ዛሪ እቱ ደኤ፤ አ ሱንꬃ የሱስ ኪቴዳዋንቱ ባርናባሳ ጌድኖ። ሄዋ ብለꬃይ “መንꬅያ ናኣ” ግያዋ።

\VS{37}ባርናባስ ባረዉ ደእያ ጋድያ ዛልኤዳ ሚሻ አሂደ፥ የሱስ ኪቴዳዋንቶ እሜዳ።




\par }\Chap{5}{\SH ሀናንያነ አ ማቻት ሳጲሮ
\par }
{\PP \VerseOne{1}እት ሀናንያ ጌተትያ ብታኒ ባረ ማቻት ሳጲርና ጋድያ ዛልኤዳ።

\VS{2}ሄ ዛልኤዳ ሚሻፐ ባረ ማቻታ ኤርሽን አሺደ፥ አቶዋ የሱስ ኪቴዳዋንቶ እሜዳ።


\par }{\PP \VS{3}ሽን ጰጽሮስ ሀናንያ፥ “ኔን ጌሻ አያና ጭማደ ነ ጋድያ ዛልኤዳ ሚሻፐ ሻካ አሻና ማላ፥ ጻላሂ ነ ዎዛናን አያዉ ገሌዴ?

\VS{4}ኔን ዛልአናፐ ካሰ ጋዲ ነዋ ግደኔ? ቃይ ኔን ዛልአ ስምናካ ሚሻይ ኔሳ ግደኔ? ያትና፥ ሀዋ ማላባ ኦꬃናዉ አያዉ ነ ዎዛናን ቆፓዲ? ኔን ጾሳዉ ዎርዶቶዋፐ አትን፥ አሳዉ ዎርዶታበይካ” ያጌዳ።


\par }{\PP \VS{5}ሀናኒ ሄ ቃላ ስሴዳ ኤለካ ኩንዲደ ሀይቂ አጌዳ፤ ሄዋ ስሴዳ ኡባይ ዳሮ ያዬዳ።

\VS{6}ዎዳላ አሳቱ ሶይ ገሊደ፥ አ አሃ ጻጺደ፥ ካረዉ ከስ አ ሞጌድኖ።


\par }{\PP \VS{7}ሄዙ ሳተ ግዶዋፐ ጉይያን፥ ሀናንያ ማቻታ ሄዋ ኤረናን ደኣደ ገላዱ።

\VS{8}ጰጽሮስ እዞ፥ “ህንተንቱ ጋድያ ሀን ኬና ሚሻን ዛልኤድቴ? አነ ታዉ ኦዳ” ያጌዳ።

\par }{\PP እዛ፥ “ኤ ሀን ኬና ሚሻን ዛልኤዶ” ያጋዱ።


\par }{\PP \VS{9}ጰጽሮስ ምሽራቶ፥ “ኔንነ ነ አስናይ ጎዳ አያና ፓጫናዉ አያዉ ዞረቴድቴ? በአ፤ ነ አስና ሞጌዳ አሳቱ ካረን ደኢኖ፤ ነ አሃካ ኡንቱንቱ ካረ ከሳና” ያጌዳ።


\par }{\PP \VS{10}ምሽራታ ሄ ማንእያን ጰጽሮሳ ገድያ ማታን ኩንዳደ ሀይቃ አጋዱ፤ ዎዳላ አሳቱ ገልያ ዎደ ሀይቄዳዉኖ ደሚደ፥ ካረ ከሴዳዋፐ ጉየ፥ እዝ አስና ዱፉዋ ማታን ሞጌድኖ።

\VS{11}አማንያ አሳ ኡባይነ ሄዋ ስሴዳ ሀራ አሳይ ኡባይ ዳሪ ያዬዳ።


\par }{\SH የሱስ ኪቴዳዋንቱ ኩሽያን ኦሰቴዳ ኦራꬃባቱዋነ ማላልስያዋንታ
\par }
{\PP \VS{12}የሱስ ኪቴዳዋንቱ ዳሮ ማላታነ ኦራꬃባ አሳ ግዶን ኦꬂኖ፤ አማንያ ኡባቱ ሶሎሞነ ባራንዳን እትፐ ሺቂኖ።

\VS{13}ሀራ አሳፐ ኡንቱንቱና ጋከታናዉ ሀራይ አቶ እቱነ ጻልቤና፤ ሽን አሳይ ኡንቱንታ ቦንቼ።

\VS{14}አማንያ አቱማ አሳይነ ማጫ አሳይ ካሰዋፐ ጮራይ ጎዳዉ ጉጀቴ።

\VS{15}ሄዋ ድራዉ፥ አሳይ ሀርጋንቻቱዋ ሻንቻማንነ ሳሌናን ቀር ቶኪደ፥ ጰጽሮስ ሄዋና አꬍያ ዎደ ሀራይ አቶ፥ አዉ ኩዌንቶነ ኡንቱንቱፐ እቱዋ እቱዋ ቦላና አꬋና ማላ፥ ካታማ ኦግያ ዶና ከሲደ ዎꬄ።

\VS{16}ቃይ ጮራ አሳይ የሩሳላመ ማታን ደእያ ካታማቱዋፐ ሀርጋንቻቱዋነ ኢታ አያናን ኦይቀቴዳ አሳቱዋ አክ ዬድኖ፤ ኡባቱካ ፓጼድኖ።


\par }{\SH የሱስ ኪቴዳዋንቱ ቦላ የደሳይ ደንዴዳ
\par }
{\PP \VS{17}ሄዋፐ ስምና ቄሳቱዋ ካፑነ አናና ደእያ ሳዱቃዋናቱ ኡባቱ የሱስ ኪቴዳዋንታ ዳሮ ቃናቲደ፥ ኡንቱንቱ ቦላ ደንዴድኖ።

\VS{18}ቃይ የሱስ ኪቴዳዋንታ ኦይቂደ፥ ኡባ አሳ ቃችያ ጎልያን የጌድኖ።

\VS{19}ሽን ጎዳ ኪታንቻይ ቃማ ቃሾ ጎለ ፐንግያ ዶዪደ፥ የሱስ ኪቴዳዋንታ ካረ ከሲደ፥

\VS{20}“ህንተንቱ ቢደ፥ ጌሻ ጎልያን ኤቂደ፥ ሀ ኦራꬃ ደኡዋ ቃላ ኡባ አሳዉ ኦድተ” ያጌዳ።

\VS{21}የሱስ ኪቴዳዋንቱ ሄዋ ስሴዳ ዎደ፥ ዎንቱማꬃን ጌሻ ጎልያ ገሊደ፥ ታማርሳናዉ ዶሜድኖ።

\par }{\PP ቃይ ቄሳቱዋ ካፑነ አናና ደእያዋንቱ ዪደ፥ ሺቄዳ አሳና እስራኤልያ ጭማቱዋ ኡባቱዋ እትፐ ጼሲደ፥ የሱስ ኪቴዳዋንታ ባረንቱ ስንꬃ አሀና ማላ፥ ዎታዳራቱዋ ቃሾ ጎለ ኪቴድኖ።

\VS{22-23}ሽን ዎታዳራቱ ቃሾ ጎለ ቢደ፥ የሱስ ኪቴዳዋንታ ደምበይክኖ፤ ጉየ ስሚደ ሺቄዳ አሳዉ፥ “ኑን ብያ ዎደ ቃሾ ጎለ ካርያ ዳሮ ምንስ ቃችና፥ ናግያዋንቱካ ፐንግያን ኤቄዳዋንታ ደሜዶ፤ ሽን ኑን ቃሾ ጎልያ ዶይያ ዎደ፥ ጎለ ጋርሳን ሀራይ አቶ እት አሳይነ ባዋ” ያጌድኖ።

\VS{24}ጌሻ ጎልያ ዎታዳራቱዋ ኪትያዌነ ቄሳቱዋ ካፓቱ ሄዋ ስሴዳ ዎደ፥ “ሀዌ ዋኑዋሻ? ቃይ ግድን አዬ ሀናንዴሻ?” ያጊደ ህርጌድኖ።


\par }{\PP \VS{25}ሄዋፐ ጉይያን፥ እት ብታኒ ኡንቱንቱኮ ዪደ፥ “በእተ፤ ቃሾ ጎልያን ህንተ ቃቼዳ አሳቱ ጌሻ ጎልያን ኤቂደ፥ አሳ ታማርሲኖ” ያጊደ ኡንቱንቶ ኦዴዳ።

\VS{26}ጌሻ ጎልያ ዎታዳራቱዋ አዛዝያዌ ዎታዳራቱዋና ቢደ፥ የሱስ ኪቴዳዋንታ አሄዳ፤ ሽን ኡንቱንቱ ባረንታ አሳይ ሹቻን ጫዳናዋንታ ጊደ ያዬዳ ድራዉ፥ ኡንቱንታ ሎዳን አሄድኖ።


\par }{\PP \VS{27}ኡንቱንቱ የሱስ ኪቴዳዋንታ አሂደ፥ ሄዋ ሺቄዳ ሻንጉዋ ስንꬃን ኤስና፥ ቄሳቱዋ ካፑ ኡንቱንታ፥

\VS{28}“ህንተንታ ኑን ሄ ብታንያ ሱንꬃን ታማርሰና ማላ ምንሲደ አዛዝበይኮ? በእተ፤ ህንተ ትምርትያ የሩሳላመ ካታማ ኡባ ጋꬄድታ፤ ቃይ ሄ ብታንያ ሸምፑዋን ኑና ኦይꬃናዉ ቆፒታ!” ያጊደ ኦቼዳ።


\par }{\PP \VS{29}ጰጽሮስነ የሱስ ኪቴዳ ሀራንቱ ዛሪደ ያጌድኖ፤ “ኑን አሳዉ አዛዘታናፐ ጾሳዉ አዛዘታናዉ በሴ።

\VS{30}ማስቃልያ ቦላ ምስማርያን ꬍሽ ካቂደ፥ ህንተ ዎꬌዳ የሱሳ ኑ አዎቱዋ ጾሳይ ሀይቁዋፐ ደንꬄዳ፤

\VS{31}እስራኤላቶ ናጋራፐ ስማነ ናጋራ አቶ ጉሳ የሱስ እማና ማላ፥ ጾሳይ ሞድያዋነ አሽያዋ አ ኦꬂደ፥ ባረፐ ኡሸቻ ባጋን ꬎቁ ꬎቁ ኦꬄዳ።

\VS{32}ሄዎ ኑን ማርካ፤ ቃይ ጾሳይ ባረዉ አዛዘትያዋንቶ እሜዳ ጌሻ አያናይካ ማርካ” ያጌድኖ።


\par }{\PP \VS{33}ሺቄዳ አሳይ ሄዋ ስሴዳ ዎደ፥ ዳሮ ይሎቲደ፥ የሱስ ኪቴዳዋንታ ዎꬋናዉ ቆፔድኖ።

\VS{34}ሽን አሳ ኡባን ዳሮ ቦንቼቴዳ ጋማልያላ ጌተትያ፥ ህግያ ታማርስያ እት ፓርሳዊ፥ ሺቁዋን ደንድ ኤቂደ፥ የሱስ ኪቴዳዋንቱ ጉꬃ ዎድያ ካረ ከሳና ማላ

\VS{35}አዛዚደ ሄዋን ሺቄዳ አሳ ሀዋዳን ያጌዳ፤ “እስራኤልያ አሳቶ፥ ህንተ ሀ አሳቱዋ ኦꬃና ቆፕያዋን ህንተንታ ናግተ።

\VS{36}አያዉ ጎፐ፥ ሀዋፐ ካሰ ዎድያን ተዎዳሳ ጌተትያዌ ባረና ዎልቃማ ጊደ ደንዴዳ፤ ደንድና ኦይዱ ጼቱ ግድያ አሳቱ አናና ጋከቴድኖ፤ ሽን አ ዎꬍና፥ አ ካሌዳ ኡባቱካ ላለቲደ፥ ማደና አሳ ግዲደ አቴድኖ።

\VS{37}ሄዋፐ ጉይያን፥ አሳይ ፓይደትያ ዎደ፥ ጋሊላ ይሁዳይ ደንዲደ፥ ዳሮ አሳ ፓኑዋ ኦꬂደ ካለꬄዳ፤ ሽን አካ ዎꬍና፥ አ ካሌዳ አሳይ ኡባይ ላለቴዳ።


\par }{\PP \VS{38}“ሀእካ ታን ህንተንቶ ኦዳይ፤ ሀ አሳቱዋፐ ሻከትተ፤ ኡንቱንታ ቦቾፕተ። አያዉ ጎፐ፥ ሀ ቆፋይነ ሀ ኦሱ አሳይ ኦꬄዳዋ ግዶፐ ꬋያና።

\VS{39}ሽን ሀ ቆፋይነ ሀ ኦሱ ጾሳፐ ዬዳዋ ግዶፐ፥ ህንተ ኡንቱንታ ꬋይሳናዉ ዳንዳይክታ፤ ኦን ኤር ሀዋ ሀኒደ ጾሳና ህንተ ኢተተናዳን” ያጌዳ።


\par }{\PP \VS{40}ሄዋፐ ጉየ ሺቄዳ አሳይ ጋማልያላ ዞርያ አኪደ፥ የሱስ ኪቴዳዋንታ ጼሲደ፥ ልሱዋን ሾጭሴድኖ፤ ሄዋፐ ጉይያን ኡንቱንታ፥ “የሱሳ ሱንꬃ ላኤንꬁዋ ኡባካ ደንꬆፕተ” ግ ብሊደ የዴድኖ።

\VS{41}የሱሳ ሱንꬃ ድራዉ፥ ኡንቱንቱ ኡጋቲደ ዬላታናዉ በስያባ ቆፔዳ ድራዉ፥ ሻንጉዋ ስንꬃፐ ናሸቲደ ከሴድኖ።

\VS{42}ኡንቱንቱ ኡባ ጋላስ ጌሻ ጎልያንነ አሳ ሶይን የሱስ፥ ክርስቶሳ ግዴዳዋ ታማርስያዋነ ኦድያዋ ያ ጉጄድኖ።




\par }\Chap{6}{\SH ዎሳ ጎልያ ማድያ ላፑ አሳቱ ዶረቴድኖ
\par }
{\PP \VerseOne{1}ሄ ዎደ፥ ካልያዋንቱ ፓይዱ ዳር ዳር ቢሽን፥ ግሪከ ቃላ ሃሳይያ አይሁዳቱነ ይሁዳን ደእያ አይሁዳቱ ዋላቀቴድኖ፤ አያዉ ጎፐ፥ ግሪከ ቃላ ሃሳይያ አይሁዳቱ፥ “ኡባ ጋላስ ግሸትያ ቁማን ኑ አስናይ ሀይቆ ማጫዋንቱ ናቀቲኖ” ያጌድኖ።

\VS{2}የሱስ ኪቴዳ ታማነ ላአቱ ዎሳ ጎለ አሳ ኡባ ጼሲደ፥ ሀዋዳን ያጌድኖ፤ “ኑን ጾሳ ቃላ ኦድያዋ አጊደ፥ ቁማ ግሻናዉ ኑዉ በሰና።

\VS{3}እሻቶ፥ ሎአ ጌተትያዋንታ ጌሻ አያናይነ አꬎ ኤራተꬃይ ኩሜዳ ላፑ አሳቱዋ ህንተ ግዶፐ ዶርተ፤ ኑን ቃይ ኡንቱንታ ሀ ኦሶ ሱንꬃና።

\VS{4}ሽን ኑን ጾሳ ዎሳንነ ቃላ ኦዱዋን ምናና” ያጌድኖ።


\par }{\PP \VS{5}የሱስ ኪቴዳዋንቱ ሃሳዬዳ ሃሳያይ አሳ ኡባ ናሸቼዳ፤ ሄዋፐ ጉየ፥ አማኑነ ጌሻ አያናይ ኩሜዳ እስጽፋኖሳ፥ ፕልጶሳ፥ ጵሮኮሮሳ፥ ንቃሮና፥ ጽሞና፥ ጳርሜናነ አይሁዳቱዋ አማኑዋን ገሌዳ አንጾክያ ኒቆላዎሳ ዶሬድኖ።

\VS{6}ያቲደ የሱስ ኪቴዳዋንቱ ስንꬃን ኡንቱንታ ኤስና፥ የሱስ ኪቴዳዋንቱ ጾሳ ዎሴዳዋፐ ጉይያን፥ ባረንቱ ኩሽያ ኡንቱንቱ ቦላ ዎꬄድኖ።


\par }{\PP \VS{7}ጾሳ ቃላይ አክ አክ ቤዳ፤ ካልያዋንቱ ፓይዱዋን የሩሳላመን ዳርስ ዳር ዳር ቤዳ፤ ቃይ ጮራ ቄሳቱካ አማኔድኖ።


\par }{\SH ዎሳ ጎልያ ካለꬅያ እስጽፋኖስ ኦይቀቴዳ
\par }
{\PP \VS{8}አꬎ ኬካተꬃይነ ዎልቃይ ኩሜዳ እስጽፋኖስ፥ አሳ ግዶን ኦራꬃባነ ዎልቃማ ማላታ ኦꬄ።

\VS{9}አይለተꬃፐ ከሴዳ አሳ ግያ አይሁዳ አማንያዋንቱፐ፥ ቀሬናፐ፥ እስክንድርያ አሳቱዋፐ፥ ክልቂያፐነ ኢስያፐ ዬዳ እት እት አሳቱ ደንዲደ፥ እስጽፋኖሳና ፓሉመቴድኖ።

\VS{10}ሽን እስጽፋኖስ አꬎ ኤራተꬃንነ አያናን ሃሳይያዋ ድጋናዉ ዳንዳይበይክኖ።


\par }{\PP \VS{11}ሄ ዎደ ኡንቱንቱ፥ “ሙሴ ቦላነ ጾሳ ቦላ እ ቦርያ ቃላ ሃሳይሽን ስሴዶ” ግያ ዎርዶ አሳቱዋ ሻሜድኖ።

\VS{12}አሳ ኡባ፥ ጭማቱዋነ ሙሴ ህግያ ታማርስያዋንታ ሀንቀꬄድኖ፤ እስጽፋኖሳኮ ዪደ አ ኦይቂደ፥ ሺቄዳ አሳኮ አህና፥

\VS{13}አ ቦላ ጼሴዳ ዎርዶ ማርካቱ፥ “ሀ ብታኒ ሀ ጌሻ ጎልያነ ሙሴ ህግያ ቦርያዋ አዉደነ አገና።

\VS{14}አያዉ ጎፐ እ፥ ‘ሀዌ ናዝሬትያ የሱስ ሀ ጌሻ ጎልያ ኮላና፤ ሙሴ ኑዉ እሜዳ ህግያካ ላማና’ ያግሽን፥ ኑን ስሴዶ” ያጌድኖ።


\par }{\PP \VS{15}ሺቁዋን ኡቴዳ አሳይ ኡባይ እስጽፋኖሳ አኬኪደ ጼልያ ዎደ፥ አ ሶምእ ኪታንቻ ሶምእያ ማላቴ።




\par }\Chap{7}{\SH እስጽፋኖሳ ሃሳያ
\par }
{\PP \VerseOne{1}ቄሳቱዋ ኡባቱዋ ካፑ እስጽፋኖሳ፥ “ሀዌ ቱሜ?” ያጊደ ኦቼዳ።


\par }{\PP \VS{2}እስጽፋኖስ፥ “ታናዳን አማንያዋንቶ፥ ታ አዋቶ፥ ስስተ! ኑ አዉዋ አብራሃሞ ብሮ ካራነ ባናፐ ካሰ ማስጰጾምያን ደእሽን፥ ቦንቾ ጾሳይ አዉ ቤቲደ፥
\XREF{}{{\XO 7:2 }{\XT{ዶመꬃ 12:1}}}

\VS{3}‘ነ ቢታፐነ ነ ዳባቱዋፐ ሻከታደ፥ ታን ኔና በስያ ጋድያ ባ’ ያጌዳ።

\VS{4}ሄ ዎደ አብራሃሞ ካላዳዋቱ ጋድያፐ ከሲደ፥ ካራነን ደአናዉ ቤዳ። አ አቡ ሀይቄዳዋፐ ጉይያን፥ ጾሳይ አ ሀ ጋደ ህንተ ሀእ ደኢያሳ አሄዳ።
\XREF{}{{\XO 7:4 }{\XT{ዶመꬃ 11:31፤ 12:4}}}

\VS{5}እ ሀ ጋድያፐ ሀራይ አቶ፥ ገድያን የꬍያ ሳኣካ አብራሃሞ እምቤና፤ ሽን አዉ ናአይ ꬋዮፐካ፥ ጾሳይ አ፥ ‘ታን ነዉነ ኔፐ ጉይያን፥ ነ ዘረꬃዉ ሀ ጋድያ ላታ ኦꬃደ እማና’ ያጌዳ።
\XREF{}{{\XO 7:5 }{\XT{ዶመꬃ 12:7፤ 13:15፤ 15:18፤ 17:8}}}

\VS{6}ጾሳይ አብራሃሞ፥ ‘ነ ዛራቱ ሀራ ጋድያን ደአና፤ ያን ኦይዱ ጼቱ ላይꬃዉ ኡንቱንቱ አይለታናነ ናቀታና።
\XREF{}{{\XO 7:6 }{\XT{ዶመꬃ 15:13-14}}}

\VS{7}ሽን ታን ነ ዘረꬃ ሞድያ አሳ ቦላ ፕርዳና፤ ሄዋፐ ጉይያን፥ ኡንቱንቱ ሄ ጋድያፐ ከሲደ፥ ሀዋን ታዉ ጎይናና’ ያጌዳ።
\XREF{}{{\XO 7:7 }{\XT{ከሳ 3:12}}}

\VS{8}ጾሳይ አብራሃመ ዘረꬃይ ቃጻረታና ማላ አናና ጫቂና፥ ይሳቃ እ የሊደ፥ ሆስፑንꬃ ጋላስ ቃጻሬዳ፤ ይሳቅ ያቆባ ቃጻርና፥ ቃይ ያቆብ ታማነ ላኡ አዎቱዋ ካፓቱዋ ቃጻሬዳ።
\XREF{}{{\XO 7:8 }{\XT{ዶመꬃ 17:10-14፤ 21:2-4፤ 25:26፤ 29:31—35:18}}}


\par }{\PP \VS{9}“አዎቱዋ ካፓቱ ዮሴፎ ቃናቲደ፥ ግብጼ ጋድያዉ አይለታናዳን፥ አ ዛልኤድኖ፤ ሽን ጾሳይ አናና እትፐ ደኤ።
\XREF{}{{\XO 7:9 }{\XT{ዶመꬃ 37:11፣ 28፤ 39:2፣ 21}}}

\VS{10}ጾሳይ ዋይያ ኡባፐካ አ ከሴዳ፤ ቃይ ግብጼ ካትያ ስንꬃንካ ናሹዋነ አꬎ ኤራተꬃ አዉ እሜዳ፤ ግብጼ ካቲ ዮሴፎዉ ግብጼ ጋድያነ ባረ ጎልያ ኡባ ሞዳናዳን፥ ሱንꬃተꬃ እሜዳ።
\XREF{}{{\XO 7:10 }{\XT{ዶመꬃ 41:39-41}}}


\par }{\PP \VS{11}“ግብጼ ጋድያንነ ካናነ ጋድያን ኡባን ኮሻይ ገሊደ፥ ጮራ አሳ መቶꬄዳ፤ ሄ ጋሱዋን ኑ አዎቱ ቁማ ደምበይክኖ።
\XREF{}{{\XO 7:11 }{\XT{ዶመꬃ 42:1-2}}}

\VS{12}ያቆብ ግብጼ ጋድያን ካꬃይ ደእያዋ ስሲደ፥ ኑ አዎቱዋ ኮይሮ ያ የዴዳ።

\VS{13}ላኤንꬁዋ ቡሳን ዮሴፎ ባረ እሻቶ ኤረቴዳ፤ ቃይ ግብጼ ካቲካ ዮሴፎ ዛርያ ኤሬዳ።
\XREF{}{{\XO 7:13 }{\XT{ዶመꬃ 45:1፣ 16}}}

\VS{14}ዮሴፎ ባረ አዉዋ ያቆብነ ባረ ዳቡ ኡባይ ሙለካ ላፑን ታማነ እቼሹ አሳይ ባረኮ ያና ማላ፥ ኪቲደ ጼግሴዳ።
\XREF{}{{\XO 7:14 }{\XT{ዶመꬃ 45:9-10፣ 17-18፤ 46:27}}}

\VS{15}ያቆብ ግብጼ ጋድያ ዎꬊደ ሀይቄዳ፤ ኑ አዎቱካ ያን ሀይቄድኖ።
\XREF{}{{\XO 7:15 }{\XT{ዶመꬃ 46:1-7፤ 49:33}}}

\VS{16}ኡንቱንቱ አሃይ ሄዋፐ ሰኬማ ጌተትያ ጋድያ ቶከቲደ፥ ያን አብራሃሞ ሀሞራ ናናፐ ዳሮ ብራን ሻሜዳ ዱፉዋን ሞገቴዳ።
\XREF{}{{\XO 7:16 }{\XT{ዶመꬃ 23:3-16፤ 33:19፤ 50:7-13፤ ኢያሳ 24:32}}}


\par }{\PP \VS{17-18}“ሽን ጾሳይ አብራሃሞ እማና ጌዳዌ ፖለትያ ዎዲ ጋካና ማትና፥ ዮሴፎ ኤረና ሀራ ካቲ ግብጼ ጋድያን ደንዳና ጋካናዉ፥ አሳይ ዳር ዳር ቤዳ።
\XREF{}{{\XO 7:17-18 }{\XT{ከሳ 1:7-8}}}

\VS{19}ሄ ካቲ ኑ ዛርያ ጭሚደ፥ ጉꬃ ናናይ ሀይቃና ማላ፥ ካረ ኡንቱንታ ከስ ኦላናዳን፥ ኑ አዎቱዋ ኡንኤꬄዳ።\XREF{}{{\XO 7:19 }{\XT{ከሳ 1:10-11፣ 22}}}


\par }{\PP \VS{20}“ሙሴ የለቴዳዌ ሄ ዎደ፤ ጾሳ ስንꬃን እ ዳሮ ሎኦ ናኣ ግዴዳ፤ ባረ አዉዋ ጎልያን ሄዙ አገና ጋካናዉ ድጬዳ።
\XREF{}{{\XO 7:20 }{\XT{ከሳ 2:2}}}

\VS{21}ሙሴ ዎራ ኦለቴዳ ዎደ፥ ግብጼ ካትያ ናታ ደማደ ባረ ናኣዳን አ ድቻዱ።
\XREF{}{{\XO 7:21 }{\XT{ከሳ 2:3-10}}}

\VS{22}ሙሴ ግብጻቱዋ አꬎ ኤራተꬃ ኡባ ታማሪደ፥ ቃላንነ ኦሱዋን ዎልቃማ አሳ ግዴዳ።


\par }{\PP \VS{23}“ሽን ሙሴዉ የለቶደፐ ላይꬃይ ኦይታሙዋ ኩሜዳ ዎደ፥ ባረ እሻቱዋ፥ እስራኤልያ አሳቱዋ በአናዉ ባረ ዎዛናን ቆፔዳ።
\XREF{}{{\XO 7:23 }{\XT{ከሳ 2:11-15}}}

\VS{24}እስራኤላቱዋፐ እቱዋ ግብጼፐ እቱ ናቂሽን በኢደ፥ ሄ እስራኤልያ ማዴዳ፤ ሄ ናቄዳ ግብጼ ብታንያ ዎꬊደ፥ አ ሀሉዋ ከሴዳ።

\VS{25}ሙሴ ባረ እሻቱዋ ባረ ባጋና ጾሳይ አሻና ሀንያዋ ኡንቱንቱ አኬኬድኖ ጊደ ቆፔዳ፤ ሽን ኡንቱንቱ አኬክበይክኖ።


\par }{\PP \VS{26}“ዎንተꬃ ጋላስ ላኡ እስራኤልያ አሳቱ እቱ እቱዋና ዋትያዋንታ ደሚደ፥ ኡንቱንታ ስገꬃናዉ ኮዪደ፥ ‘አሳቶ፥ እሻቱ ህንተንቱ አያዉ እቱ እቱዋ ናቂቴ?’ ያጌዳ።


\par }{\PP \VS{27}“ሽን ሄ ባረ ሾሩዋ ናቂያዌ ሙሳ፥ ‘ኔና ኑ ቦላ ሞድያዋነ ዳና ኦꬂደ፥ ሱንꬄዳዌ ኦኔ?

\VS{28}ኔን ዝኖ ግብጼ ብታንያ ዎꬌዳዋዳን፥ ታናካ ዎꬋናዉ ኮያይ?’ ያጊደ፥ ሙሳ ካረዉ ሱግ የጌዳ።

\VS{29}ሙሴ ሄዋ ስሴዳ ዎደ ግብጼፐ ከሲደ፥ ምድያማ ጋድያን በተ ግድ ደኢደ፥ ላኡ አቱማ ናና ያን የሌዳ።
\XREF{}{{\XO 7:29 }{\XT{ከሳ 18:3-4}}}


\par }{\PP \VS{30}“ጎዳ ኪታንቻይ ኦይታሙ ላይꬃፐ ጉይያን፥ ሲና ደርያ ማታን ደእያ ባዙዋ ቡራን ኤጽያ ታማ ላጩዋ ግዶን ሙሴዉ ቤቴዳ።
\XREF{}{{\XO 7:30 }{\XT{ከሳ 3:1-10}}}

\VS{31-32}ሙሴ ባረ በኤዳዎ ማላለቲደ፥ አኬክ ጼላናዉ ቡራ ማታን እ ሺቅ ደእሽን፥ ጎዳ ቃላይ፥ ‘ታን ነ አዎቱዋ ጾሳ፥ አብራሃመ ጾሳ፥ ይሳቃ ጾሳ፥ ያቆባ ጾሳ’ ያጊደ ሙሴኮ ዬዳ። ሙሴ ያሻ ኮኮሪደ፥ ጼላናዉ ጻልቤና።


\par }{\PP \VS{33}“ጎዳይ ሙሳ፥ ‘ኔን ኤቄዳ ቢታይ ጌሻ ግድያ ድራዉ፥ ነ ገድያን ደእያ ጫማካ ከሳ።

\VS{34}ታን ግብጼን ደእያ ታ አሳ ዋይያ ጌሻ በኣደ፥ ቃይ ኡንቱንቱ ኦልያካ ስሳደ፥ ኡንቱንታ አሻናዉ ዎꬋአድ። ሀእ ሃያ። ታን ኔና ግብጼ ኪታና’ ያጌዳ።


\par }{\PP \VS{35}“ሄ ሙሳ እስራኤላቱ፤ ‘ኔና ኑና ሞድያዋነ ዳና ኦꬂደ ሱንꬄዳዌ ኦኔ?’ ያጊደ እጼድኖ፤ ቡራ ግዶን አዉ ቤቴዳ ኪታንቻን ሞድያዋነ አሽያዋ ግዳና ማላ፥ ጾሳይ አ ኪቴዳ።
\XREF{}{{\XO 7:35 }{\XT{ከሳ 2:14}}}

\VS{36}ሄ ሙሴ እስራኤላቱዋ ግብጼ ጋድያን ዞኦ አባንነ መላ ቢታን፥ ኦይታሙ ላይꬃዉ ኦራꬃባነ ማላታ ኦꬂደ፥ ግብጼፐ ካለꬄዳ።\XREF{}{{\XO 7:36 }{\XT{ከሳ 7:5፤ 14:21፤ ፓይ. 14:33}}}


\par }{\PP \VS{37}“እስራኤልያ አሳዉ፥ ‘ጾሳይ ታና ደንꬄዳዋዳን፥ ህንተ ዛርያ ግዶፐ ታ ማላ ናብያ ህንተንቶ ደንꬃናዋ’ ያጌዳዌ ሄ ሙሳ።
\XREF{}{{\XO 7:37 }{\XT{ዛረ. 18:15፣ 18}}}

\VS{38}እ እስራኤልያ አሳ ማባራና እትፐ መላ ቢታን ደኤዳዋ፤ እ ኑ አዎቱዋናነ ሲና ደርያ ቦላን ባረዉ ሃሳዬዳ ኪታንቻና እትፐ ደኤዳ። ያቲደ ጾሳፐ ደኡዋ ቃላ ኑዉ እማናዉ አኬዳ።
\XREF{}{{\XO 7:38 }{\XT{ከሳ 19:1—20:17፤ ዛረ. 5:1-33}}}


\par }{\PP \VS{39}“ሙሴዉ ኑ አዎቱ አዛዘታናዉ ዶስበይክኖ፤ ሽን ገደ አ ሱግ ኦሊደ፥ ጉየ ግብጼ ስማናዉ አሞቴድኖ።

\VS{40}ቃይ አሮና፥ ‘ኑና ካለꬅያ ጾሳቱዋ ኑዉ መꬋ፤ አያዉ ጎፐ፥ ሀ ኑና ግብጼፐ አሄዳ ሙሴ ዋኔደንቶ ኑን ኤሮኮ’ ያጌድኖ።
\XREF{}{{\XO 7:40 }{\XT{ከሳ 32:1}}}

\VS{41}ሚዛ ማራ ማላትሲደ፥ ሄ ዎደ ኤቃ ኦꬄድኖ፤ ሄ ኤቃዉ ያርሹዋ ያርሺደ፥ ባረንቱ ኩሺ ኦꬄዳ ኦሱዋን ናሸቴድኖ።
\XREF{}{{\XO 7:41 }{\XT{ከሳ 32:2-6}}}

\VS{42}ሽን ጾሳይ ኡንቱንቶ ዞክያ ዛሬዳ፤ ኡንቱንቱ ሳሉዋ ጾልንትያዉ ጎይናናዳን፥ ኡንቱንታ አጌዳ፤ ናባቱዋ ማጻፋን፥

\par }{\Q “ ‘እስራኤልያ አሳቶ፥ ኦይታሙ ላይꬃ፥

\par }{\QB አሳይ ባይና ሳን ሹኬዳ መህያነ ያርሹዋ፥

\par }{\QB ታዉ ያርሼድቴ?


\par }{\Q \VS{43}ህንተንቱ ህንተንቶ ጎይናናዉ

\par }{\QB ኦꬄዳ ኤቃቱዋ፥ ሞሎካ ዱንካንያነ

\par }{\Q ረፋና ግያ ህንተ ጾሳ ጾልንትያ ቶኬድታ።

\par }{\QB ታን ህንተንታ ባብሎነፐ

\par }{\QB ህን ባጋ የዳና’

\par }{\MM ጌተቲደ ጻፈቴዳ።
\XREF{}{{\XO 7:43 }{\XT{አሞጻ 5:25-27}}}


\par }{\PP \VS{44}“ሙሴ ባረ በኤዳዋ ማላትሲደ፥ ጎዳይ አዉ ኦዴዳዋዳን መꬌዳ ማርካ ዱንካኒ ኑ አዋቶ መላ ቢታን ደኤ።
\XREF{}{{\XO 7:44 }{\XT{ከሳ 25:9፣ 40}}}

\VS{45}ቃይ ኑ አዎቱ ዱንካንያ ባረንቱ አዎቱዋፐ ካላን አኪደ፥ ጾሳይ ካሰ የደርሴዳ አይሁዳ ግደና አሳ ቢታ ኦይቄዳ ዎደ፥ ኢያሱና ገልሴድኖ፤ ሄ ዱንካኒ ዳዊተ ደእያ ዎዲ ጋካናዉካ ሄዋን ደኤዳ።
\XREF{}{{\XO 7:45 }{\XT{ኢያሳ 3:14-17}}}

\VS{46}ዳዊተ ጾሳን ሳበቴዳ፤ ቃይ ያቆባ፥ ጎዳይ ደአና ጎልያ ኬጻናዉ ጾሳ ዎሴዳ።
\XREF{}{{\XO 7:46 }{\XT{2 ሳሜላ 7:1-16፤ 1 ኦዱዋ 17:1-14}}}

\VS{47}ሽን አዉ ጎልያ ኬጼዳዌ ሶሎሞና።
\XREF{}{{\XO 7:47 }{\XT{1 ካታ. 6:1-38፤ 2 ኦዱዋ 3:1-17}}}


\par }{\PP \VS{48-50}“ሽን ናቢ፥

\par }{\Q “ ‘ጎዳይ፥ “ሳሉ ታ ካዉተꬃ ኦይድያ፤

\par }{\QB ሳአይካ ታ ገዲ የꬍያ ሳ።

\par }{\Q ያትና፥ ታዉ አያ ማላ ጎልያ ኬጻንቴ?

\par }{\QB ዎይ ታን ሸምፓናሳይ ሀቃኔ?

\par }{\Q ሀ ኡባባ ታ ኩሽያን መꬋበይክታ?” ያጌ’

\par }{\MM ጌዳዋዳን፥ ኡባፐ ቦላ ጾሳይ አሳይ ኬጼዳ ጎልያን ደኤና።
\XREF{}{{\XO 7:48-50 }{\XT{ኢሳ. 66:1-2}}}


\par }{\PP \VS{51}“ህንተንቱ አይበ ሞርጊ ምኖ አሴ? ህንተንቱ ዎዛናይ ጾሳ ቃላ አካናዉ አይበ ዳሜዳዌ? ህንተንቱ ሀይꬃይካ ዋን ቱሌዴ? ኡባ ዎደ ጌሻ አያናዉ አዛዘተናን እጺታ።
\XREF{}{{\XO 7:51 }{\XT{ኢሳ. 63:10}}}

\VS{52-53}ናባቱዋን ህንተንቱ አዎቱ የደርስቤናዌ ኦኔ? ጾሳ ናአይ ጽሉ ያናዋ ካሰቲደ ኦዴዳዋንታካ ዎꬌድኖ። ሀእ ህንተንቱካ ኪታንቻቱዋ ኩሽያፐ ጾሳ ህግያ አኪደ አዛዘትቤናዋንቱ፥ ጽሉዋ አꬅ እሚደ ዎꬌድታ” ያጌዳ።


\par }{\SH እስጽፋኖሳ ሹቻን ደቺደ ዎꬌድኖ
\par }
{\PP \VS{54}ኡንቱንቱ ሄዋ ስሴዳ ዎደ፥ ባረንቱ ዎዛናን እስጽፋኖሳዉ ዳሮ ይሎቲደ፥ ባረንቱ መተርሻ ሳኢደ ናሴድኖ።

\VS{55}ሽን እስጽፋኖስ ባረናን ጌሻ አያናይ ኩምና፥ ሳሉዋ ፑደ ጫድ ጼሊደ፥ ጾሳ ቦንቹዋነ የሱስ ጾሳፐ ኡሸቻ ባጋን ኤቄዳዋ በኤዳ።

\VS{56}ያቲደ፥ “ጼልተ፥ ታን ሳሉ ዶየትና፥ አሳ ናአይ ጾሳፐ ኡሸቻ ባጋን ኤቄዳዋ በአይ” ያጌዳ።


\par }{\PP \VS{57}ኮሻ ꬎቁ ኦꬅ ዋሲደ፥ ባረንቱ ሀይꬃ ቱጪደ፥ እትፐ ግድ አኮ ዎጼድኖ።

\VS{58}ካታማፐ ጋጻ አ ከሲደ፥ ሹቻን ጫዴድኖ። ማርካቱካ ባረንቱ ማዩዋ ከሲደ፥ እት ሳኦላ ጌተትያ ዎዳላ ማታን ዎꬄድኖ።


\par }{\PP \VS{59}እስጽፋኖስ፥ “ታ ጎዳ የሱሳ፥ ታ ሸምፑዋ አካ” ያጊደ ጼግሽን፥ ኡንቱንቱ ሹቻን አ ደቺኖ።

\VS{60}ሄ ዎደ እ ጉልባቲደ፥ ባረ ኮሻ ꬎቁ ኦꬂደ፥ “ታ ጎዳዉ፥ ሀ ናጋራ ኡንቱንቶ አቶ ጋ” ያጌዳ። ሄዋ ጊነ ሀይቂ አጌዳ።




\par }\Chap{8}{\SH ሳኦል አማንያ አሳ የደርሴዳ
\par }
{\PP \VerseOne{1}ሳኦል እስጽፋኖሰ ሀይቁ ሎአ ግ አኬዳ። ሄ ጋላስ የሩሳላመን ደእያ አማንያዋንቱ ቦላ ዎልቃማ የደርሱ ደንዴዳ፤ የሱስ ኪቴዳዋንቱፐ አትን፥ አማንያዋንቱ ኡባቱ ይሁዳ ጋድያንነ ሳማርያ ጋድያን ላለቴድኖ።

\VS{2}ጾሳ አሳቱ እስጽፋኖሳ ሞጌድኖ፤ ቃይ አዉ ዳሮ ዬኬድኖ።

\VS{3}ሽን ሳኦል አማንያ አሳ ꬋይሳናዉ ባጸቴ፤ ኡባ ጎልያ ገል ገሊደ፥ አቱማ አሳነ ማጫ አሳ ጎች ጎቺደ፥ ቃሾ ጎለ የዴ።


\par }{\SH ዎንጋላ ምሽራቹ ሳማርያን ኦደቴዳ
\par }
{\PP \VS{4}ላለቴዳ አማንያዋንቱ ቃላ ኦዲደ፥ ኡባሳ ቤድኖ።

\VS{5}ፕልጶስ ሳማርያ ካታማ ዎꬊደ፥ ክርስቶሳባ አሳዉ ኦዴዳ።

\VS{6}ጮራ አሳይ ፕልጶስ ጌዳዋ ዳርስ አኬኪደ ስሴዳ፤ እ ኦꬅያ ማላታካ በኤዳ።

\VS{7}አያዉ ጎፐ፥ ኢታ አያናቱ ኮሻ ꬎቁ ኦꬅ ሃሳዪደ፥ ጮራ አሳፐ ከሴድኖ፤ ቃይ ጮራ ስሌዳዋንቱነ ዎባቱ ፓጼድኖ።

\VS{8}ሄ ካታማን አሳይ ዳሮ ናሸቴዳ።


\par }{\PP \VS{9}ሽን ስሞና ጌተትያ እት ብታኒ ካሰ፥ ባረና ዎልቃማ ግ ካዪድ፥ ሳማርያ አሳ፥ “ላ ሀዌ አይበ ኦራꬃቤ” ጊሲደ ሄ ካታማን ደኤዳ።

\VS{10}ጉꬃተꬃፐ ዶሚደ፥ ዎጋተꬃ ጋካናዉ፥ አሳይ ኡባይ፥ “ጾሳ ዎልቃይ ዳሮ ዎልቃማይ ሀዋ” ጊደ አባ ስሴ።

\VS{11}ዳሮ ዎድያፐ ዶሚደ፥ ካዩዋን ሳማርያ አሳ “ላ ሀዌ አይባ ኦራꬃቤ” ጊሴዳ ድራዉ፥ አሳይ አባ ስሴ።

\VS{12}ሽን ፕልጶስ ጾሳ ካዉተꬃባነ የሱስ ክርስቶሳ ሱንꬃባ አቱማዋንቶነ ማጫዋንቶ ምሽራቹዋ ኦዲደ፥ ኡንቱንቱ አባ አማኒደ ጻማቀቴድኖ።

\VS{13}ቃይ ስሞንካ ባረ ሁጰዉ አማኒደ ጻማቀቴዳዋፐ ጉይያን፥ ፕልጶሳና እትፐ ደኢደ፥ ኦሰትያ ማላታነ ጾሳይ ኦꬄዳ ዎልቃማ ማላታ በኢደ ማላለቴዳ።


\par }{\PP \VS{14}የሱስ ኪቴዳ የሩሳላመን ደእያዋንቱ፥ ሳማርያ አሳይ ጾሳ ቃላ አኬዳዋ ስሴዳ ዎደ፥ ጰጽሮሳነ ዮሃንሳ ኡንቱንቱኮ የዴድኖ።

\VS{15}ጰጽሮስነ ዮሃንስ ዎꬊደ፥ አማንያዋንቱ ጌሻ አያና አካና ማላ፥ ኡንቱንቶ ጾሳ ዎሴድኖ፤

\VS{16}አያዉ ጎፐ፥ ሳማርያ አሳቱ ጎዳ የሱሳ ሱንꬃን ጽንቃታ ጻላላ ጻማቀቴዳዋፐ አትን፥ ኡንቱንቱፐ እቱዋ ቦላንነ ጌሻ አያናይ ዎꬍቤና።

\VS{17}ሄ ዎደ ጰጽሮስነ ዮሃንስ ባረንቱ ኩሽያ ኡንቱንቱ ቦላ ዎꬆዋፐ ጉይያን ኡንቱንቱ ጌሻ አያና አኬድኖ።


\par }{\PP \VS{18}የሱስ ኪቴዳዋንቱ ባረንቱ ኩሽያ ኡንቱንቱ ቦላ ዎꬅና፥ ኡንቱንቶ ጌሻ አያናይ እመቴዳዋ ስሞን በኤዳ ዎደ፥ ጰጽሮሳስነ ዮሃንሳዉ ሚሻ አሂደ፥

\VS{19}“ታንካ ታ ኩሽያ ዎꬅያ ኡባይ ጌሻ አያና አካና ማላ፥ ሀ ማታ ታዉካ እሜርክቴ” ያጌዳ።


\par }{\PP \VS{20}ሽን ጰጽሮስ አዉ ሀዋዳን ያጌዳ፤ “ኔን ጾሳ እሞታ ሚሻን ሻማናዉ ቆፔዳ ድራዉ፥ ነ ሚሻይ ኔናና ጮ ꬋዮ።

\VS{21}ነ ዎዛናይ ጾሳ ስንꬃን ሱረ ግደና ድራዉ፥ ነዉ ሀዋን ግሹ ባዋ።

\VS{22}ያቶዋፐ ጉይያን ሀ ነ ዎዛና ኢታ ቆፋ ድራዉ፥ ናጋራፐ ስማ፤ ኦን ኤር ነ ዎዛናን ደእያ ኢታ ቆፋ ጾሳይ አቶ ጋነንቶነ ጾሳ ዎሳ።

\VS{23}አያዉ ጎፐ፥ ኔን ዳሮ ቃናትያ ኦይቃደ ናጋራ ቃሹዋን ደእያዋ ታን በአይ” ያጌዳ።


\par }{\PP \VS{24}ሄዋፐ ጉየ ስሞን ጰጽሮሳስነ ዮሃንሳዉ ዛሪደ፥ “ህንተንቱ ጌዳዋፐ እትባይነ ታና ጋከና ማላ፥ ህንተ ታዉ ጾሳ ዎስተ” ያጌዳ።


\par }{\PP \VS{25}ጰጽሮስነ ዮሃንስ ማርካቴዳዋፐነ ጎዳ ቃላ ኦዴዳዋፐ ጉይያን፥ ጉየ የሩሳላመ ስሜድኖ፤ ያቲደ ሳማርያን ደእያ ዳሮ ቄር ካታማቱዋን ምሽራቹዋ ቃላ ኦዴድኖ።


\par }{\SH ፕልጶስ ቶጵያ አሳ ግዴዳ ሹፋ ጻማቄዳ
\par }
{\PP \VS{26}ጎዳ ኪታንቻይ ፕልጶሳ፥ “ደንዳደ የሩሳላመፐ ጋዛ አፍያ አስ ባይና መላ ሳኣ ኦግያኮ ባ፤ ሄ ኦጊ አዋይ ከስያሳ ጼልያ ዎደ ኡሸቻ ዱገሃ ባጋና ደኤ” ያጌዳ።

\VS{27}ፕልጶስ ደንዲደ ቤዳ። ህንደኮ ጌተትያ ቶጵያ ካታትዉ ቢታ ሞድያ እ ሚሻ ኡባካ ናግያ ቶጵያ አሳ ግዴዳ እት ሹፋይ ደእያዌ ጎይናናዉ የሩሳላመ ቤዳ።

\VS{28}ፓራይ ጎችያ ጋርያን ኡቲደ፥ የሩሳላመፐ ጉየ ስሚደ፥ ናብያ ኢስያሳ ማጻፋ ናባቤ።


\par }{\PP \VS{29}ጌሻ አያናይ ፕልጶሳ፥ “ሄ ጋርያኮ ሺቃደ እትፐ ግዳ” ያጌዳ።


\par }{\PP \VS{30}ፕልጶስ ዎጽ ዪደ፥ ናብያ ኢስያሳ ማጻፋ ሹፋይ ናባብሽን ስሲደ አ፥ “ኔን ናባብያዋ አኬካይ?” ያጌዳ።


\par }{\PP \VS{31}ሹፋይ፥ “ታዉ ኦዲደ አኬክስያ አሳይ ባይናን ዋኒደ አኬከቲ?” ያጌዳ፤ ቃይ ባረናና ጋርያን ከሲደ ኡታና ማላ፥ ፕልጶሳ ዎሴዳ።

\VS{32}ሹፋይ ናባብያ ማጻፋይ፥

\par }{\Q “ዶርሳዳን እ ሹከታናዉ ላገቴ።

\par }{\QB ዶርሳ ማራይ ባረ እስክያ

\par }{\QB ቃንጽያዋ ስንꬃን ጮኡ ግያዋዳን፥

\par }{\QB እካ ባረ ዶና ፖክቤና።


\par }{\Q \VS{33}እ ካዉሼዳዋዳን አዉ ጽሎ ፕርዳይ ꬋዬዳ።

\par }{\QB የሱሳ ደኡ ሀ ሳኣፐ ፑደ አከት ድጌዳ ድራዉ፥

\par }{\Q አ ዛርያባ ኦኔ ኦዳናዌ?”

\par }{\MM ያጌዳ።\XREF{}{{\XO 8:33 }{\XT{ኢሳ. 53:7-8}}}


\par }{\PP \VS{34}ሹፋይ ዛሪደ ፕልጶሳዉ፥ “ናቢ ሀዋ ኦዋ ኦዲ? ባረባ ኦድዬ ዎይ ሀራ አሳባ ኦዲ? ታዉ ኦዳርኪ” ያጌዳ።

\VS{35}ፕልጶስ ዛሪደ፥ ጾሳ ማጻፋ እ ናባብያሳፐ ዶሚደ፥ የሱሳባ ምሽራቹዋ ቃላ አዉ ኦዴዳ።


\par }{\PP \VS{36}ኡንቱንቱ ኦግያ ኦይቂ ቢደ፥ ሃꬃይ ደኢያሳ ጋኬድኖ፤ ሹፋይ፥ “ሃꬃ ሀዋ በአ፤ ጻማቀትያዋ ታና ድግያዌ አዬ?” ያጌዳ።


\par }{\PP \VS{37}ፕልጶስ አ፥ “ኔን ነ ኩመንꬃ ዎዛናፐ አማኖፐ፥ ዳንዳያ” ያጌዳ።

\par }{\PP እ ዛሪደ፥ “የሱስ ክርስቶስ ጾሳ ናኣ ግድያዋ ታን አማናይ” ያጌዳ።


\par }{\PP \VS{38}ጋር ኤቃና ማላ ሹፋይ አዛዝና፥ እነ ፕልጶስ ላአቱ ዱገ ዎꬊደ፥ ሃꬃን ገልና ፕልጶስ አ ጻማቄዳ።

\VS{39}ኡንቱንቱ ሃꬃፐ ጋጻ ከሴዳ ዎደ፥ ጎዳ አያናይ ፕልጶሳ ልጵ ኦꬂደ፥ አፍ አጌዳ፤ ላኤንꬁዋ ሹፋይ ፕልጶሳ በእቤና፤ ሽን ባረ ኦግያ ናሸቲደ ቤዳ።

\VS{40}ፕልጶስ ባረ ሁጰዉ አዞጾሳን ደእያዋ ኤሬዳ፤ ቃይ ቂሳርያ ያና ጋካናዉካ፥ ካታማ ኡባን ዩዪደ ምሽራቹዋ ቃላ ኦዴ።




\par }\Chap{9}{\SH ሳኦል ክርስቶሳን አማኔዳ
\par }
{\R (22:6-16፤ 26:12-18)

\par }{\PP \VerseOne{1}ሽን ሳኦል ጎዳ ካልያዋንታ ዎꬋናዉ ማንዲደ፥ ቄሳቱዋ ኡባቱዋ ካፑዋኮ ቤዳ።

\VS{2}ያቲደ ጎዳ ኦግያ ካልያ አሳቱዋ ማጫዋንታነ አቱማዋንታ ደሞፐ፥ ቃቺደ የሩሳላመ አሀናዉ፥ ዳማስቆን ደእያ አይሁዳ ዎሳ ጎለቶ ዳብዳቢያ ጻፋናዉ አ ዎሴዳ።


\par }{\PP \VS{3}እ ቢደ፥ ዳማስቆ ካታማ ጋካና ማቶደ፥ ቆፐናን ሳሉዋፐ ዎልቃማ ፖኡ አ ዩሹዋ ኡባን ፖኤዳ።

\VS{4}ሳኦል ሳኣን ኩንድ ኡትና፥ “ሳኦላ ሳኦላ፥ አያዉ ታና ዋይሳይ?” ግያ ቃላ ስሴዳ።


\par }{\PP \VS{5}ሳኦል፥ “ታ ጎዳዉ፥ ኔን ኦኔ?” ያጊደ ኦቼዳ።

\par }{\PP የሱስካ፥ “ታን ኔን የደርሳደ ደእያ የሱሳ” ያጌዳ።


\par }{\PP \VS{6}ሽን ሳኦል ኮኮሪድነ ማላለቲደ፥ “ታ ጎዳዉ፥ ታን አያ ኦꬃናዳን ኮያይ?” ያጌዳ።

\par }{\PP ጎዳይ አ፥ “ደንዳደ ካታማ ገላ፤ ኔን ኦꬃናዉ በስያባይ ነዉ ያን ኦደታናዋ” ያጌዳ።


\par }{\PP \VS{7}ሳኦላና ኦግያን ብያ አሳቱ አይነ ሃሳየናን ኤቂ አጊደ፥ ኮሻ ስሲኖ፤ ሽን ኦናነ በእበይክኖ።

\VS{8}ሳኦል ሳኣፐ ደንድና፥ አ አይፊ ዶየቴዳ ዎደ፥ አይነ ጼላናዉ ዳንዳይቤና፤ ሄዋ ድራዉ፥ ኡንቱንቱ አ ኩሽያ ኦይቂ ጎቺደ፥ ዳማስቆ ገልሴድኖ።

\VS{9}ሄዙ ጋላሳ ጋካናዉካ እ ጼልቤና፤ አይነ ምቤና፤ አያኔካ ኡሽቤና።


\par }{\PP \VS{10}ዳማስቆን እት ሀናንያ ግያ ካልያዌ ደኤ፤ ጎዳይ ሳጻን አ፥ “ሀናነዉ” ያጌዳ።

\par }{\PP ሀናኒ፥ “ታ ጎዳዉ፥ ሀዋን ደአይ” ያጌዳ።


\par }{\PP \VS{11}ጎዳይ አ፥ “ደንዳደ ሱረ ጌተትያ ኦግያ ባደ፥ ይሁዳ ሶይን እት ሳኦላ ግያ ጸርሴሰፐ ዬዳ ብታንያ ኮያ፤ አያዉ ጎፐ፥ እ ዎሴ።

\VS{12}ቃይ ሀናንያ ግያ ብታኒ ገሊደ፥ ሳኦል ላኤንꬁዋ ጼላናዳን፥ ባረ ኩሽያ አ ቦላ ዎꬅያዋ ሳጻን በኤዳ” ያጌዳ።


\par }{\PP \VS{13}ሀናኒ ዛሪደ፥ “ታ ጎዳዉ፥ የሩሳላመን ነ ጌሻ አሳ ቦላ ሄ ብታኒ አይ ኬና ኢታባ ኦꬄደንቶ፥ ታን ዳሮ አሳፐ ስሳድ።

\VS{14}ቃይ ዳማስቆን ነ ሱንꬃ ጼስያዋንታ ኡባ ቃቻናዉ፥ ቄሳቱዋ ካፓቱ አዉ ማታ እሜድኖ” ያጌዳ።


\par }{\PP \VS{15}ሽን ጎዳይ አ፥ “ሳኦል አይሁዳ ግደና አሳ ስንꬃን፥ ካታቱዋ ስንꬃንነ እስራኤልያ አሳ ስንꬃን፥ ታ ሱንꬃ ኤርሳናዉነ ታዉ ኦꬃናዳን ዶረቴዳ ሚሻ ግድያ ድራዉ፥ ኔን ባ።

\VS{16}አያዉ ጎፐ፥ ታ ሱንꬃ ድራዉ፥ እ አይ ኬና ዋየታናዉ በስንቶ፥ ታን አ በሳና” ያጌዳ።


\par }{\PP \VS{17}ሀናኒ ቢደ፥ ሶይ ገሊደ፥ ባረ ኩሽያ ሳኦላ ቦላ ዎꬂደ፥ “ታ እሻዉ ሳኦላ፥ ኔን ይያ ኦግያን ነዉ ቤቴዳ የሱስ፥ ኔን ጼላና ማላነ ጌሻ አያናይ ኔናን ኩማና ማላ፥ ታና ኪቴዳ” ያጌዳ።

\VS{18}ኤለካ፥ አየንቶ ፖቁዋ ማላይ ሳኦላ አይፍያፐ ዎꬍና፥ ሳኦል ላኤንꬁዋ ጼሌዳ፤ ቃይ ደንዲደ ጻማቀቴዳ።

\VS{19}ቁማ ሚደ ምነት፥ ዳማስቆን ደእያ ካልያዋንቱና አማሬዳ ጋላሳ ጋምኤዳ።


\par }{\SH ሳኦል ዳማስቆን ታማርሴዳ
\par }
{\PP \VS{20}ኤለካ፥ “የሱስ ክርስቶስ ጾሳ ናኣ” ያጊደ፥ አይሁዳ ዎሳ ጎለቱዋን ቃላ ኦዴዳ።


\par }{\PP \VS{21}ሄዋ ስሴዳ ኡባይ ማላለቲደ፥ “ሀዌ የሩሳላመን የሱሳ ሱንꬃ ጼስያዋንታ ꬋይስያዋ ግደኔ? ቃይ ኡንቱንታ ቃቺደ፥ ቄሳቱዋ ካፓቱዋ ስንꬃ አፋናዉ ይቤኔየ?” ያጌድኖ።


\par }{\PP \VS{22}ሽን ሳኦል ቃላ ኦድያ ኦዱ ምን ምን ቤዳ፤ የሱስ ቃይ ክርስቶሳ ግድያዋካ እ አኬክሲደ ኦዴዳ ድራዉ፥ ዳማስቆን ደእያ አይሁዳቱ አዉ ዛርያዋ ꬋዬድኖ።


\par }{\PP \VS{23}ጮራ ጋላሳፐ ጉይያን፥ አይሁዳቱ ሺቂደ፥ ሳኦላ ዎꬋናዉ ዞረቴድኖ።

\VS{24}ሽን አይሁዳቱ ባረና ዎꬋናዉ ቆፖዋ ሳኦል ስሴዳ፤ ኡንቱንቱ አ ዎꬋናዉ ቃማነ ጋላስ ካታማ ፐንግያ ናጊኖ።

\VS{25}ሽን ካልያዋንታ አ ቃማ አፊደ፥ ድርሳ ሁጲያና ቁንኣን ዱገ ዎꬄድኖ።


\par }{\SH ሳኦል የሩሳላመን ታማርሴዳ
\par }
{\PP \VS{26}ሳኦል የሩሳላመ ጋኬዳ ዎደ፥ ካልያዋንቱና እትፐ ጋከታናዉ ሺቅ በኤዳ፤ ሽን ካልያዋ እ ግዴዳዋ ኡባይ አማነናን እጺደ፥ አዉ ያዬድኖ።

\VS{27}ሽን ባርናባስ ሳኦላ የሱስ ኪቴዳዋንቱኮ አፌዳ፤ ኦግያን ጎዳ እ ዋኒደ በኤደንቶ፥ አዉ ጎዳይ ዎት ሃሳዬደንቶነ ቃይ ሳኦል ዳማስቆን የሱሳ ሱንꬃን ያየናን ዎት ቃላ ኦዴደንቶ፥ ኡንቱንቶ ጌሺደ ኦዴዳ።

\VS{28}ሳኦል የሩሳላመን ዩዪደነ ጎዳ የሱሳ ሱንꬃን ያየናን ቃላ ኦዲደ፥ የሱስ ኪቴዳዋንቱና እትፐ ደኤዳ።

\VS{29}ቃይ ሳኦል ግሪከ ቃላ ሃሳይያ አይሁዳቱዋና ሃሳዬነ ፓሉመቴ፤ ሽን ኡንቱንቱ አ ዎꬋናዉ ኮዬድኖ።

\VS{30}እሻቱ ሄዋ ስሲደ፥ ሳኦላ ዱገ ቂሳርያ አፊደ፥ ጸርሴሰ የዴድኖ።


\par }{\PP \VS{31}ይሁዳን፥ ጋሊላንነ ሳማርያን ኡባን ደእያ አማንያ አሳቱ ሳሮተꬃን ደኤድኖ፤ ቃይ ምኔድኖ፤ ጎዳዉ ያይያዋንነ ጌሻ አያና ማዱዋን ጌመቲደ፥ ፓይዱዋንካ ዳር ዳር ቤድኖ።


\par }{\SH ጰጽሮስ ሊድያንነ ዮጰን ታማርሴዳ
\par }
{\PP \VS{32}ጰጽሮስ ኡባ ሳን ዩዪደ፥ ሊዳን ደእያ ጌሻ አሳቱዋኮ ቃይ ዎꬌዳ።

\VS{33}ያቲደ ሄዋን ሆስፑን ላይꬃ ስሊደ፥ አርሳን ግሲደ ደእያ እት ኤንያ ግያ ብታንያ ደሜዳ።

\VS{34}ጰጽሮስ ኤንያ፥ “ኤናዉ፥ የሱስ ክርስቶስ ኔና ፓꬄ፤ ደንዳደ ነ ሂጻ የጋ”\FTNT{*}{{\FR 9:34 }{\FK{ሂጻ የጋ፦
}}{\FT{ሀዋ ጉሳይ ሜተትያባ ጊግሳ ጉሳ።
}}} ያጌዳ። ሄዋፐ ጉየ ኤለካ ደንድ ኤቄዳ።

\VS{35}ሊዳንነ ሳሮናን ደእያ አሳይ ኡባይ ኤንያ በኢደ፥ ጎዳኮ ስሜድኖ።


\par }{\PP \VS{36}ዮጰ ካታማን እት ጻቢቶ ጌተትያ አማነዉና ደአዉ፤ ጻቢቶ ጉሳይ ግሪከ ቃላን ዶርቆ ግያዋ። እዛ ባረ ደኤዳ ዎድያ ኡባን ሎኦባ ኦꬃደነ ህዬሳ ማዳደ ደአዉ።

\VS{37}ሄ ዎደ እዛ ሀርጋደ ሀይቂና፥ አሳይ እዝ አሃ ሜጪደ፥ ፖእያ ፑደ ከሲደ ግስሴዳ።

\VS{38}ሊዳይ ዮጰዉ ማታ፤ ካልያዋንቱ ጰጽሮስ ሊድያን ደእያዋ ዮጰን ስሲደ፥ “ሀያና ኑኮ ኤለካ ያርኪ” ያግያ ኪታ ላኡ አሳቱዋ ቦላ አኮ ኪቴድኖ።


\par }{\PP \VS{39}ሄዋፐ ጉየ ጰጽሮስ ደንዲደ፥ ኡንቱንቱና ብ ጋክና፥ ፖቅያ ፑደ አ ከሲደ፥ ክፍልያ ገልሴድኖ። አስን ባይና አምኤ ማጫዋንቱ ኡባይ ዬኪደነ ዶርቃ ኡንቱንቱና ደእያ ዎደ ኦꬄዳ ቃምሻቱዋነ ማያቱዋ ኡባ ጰጽሮሳ በሲደ፥ አ ዩሹዋን ዩይ አꬊደ ኤቄድኖ።

\VS{40}ጰጽሮስ ኡንቱንታ ኡባ ካረ ከሲደ፥ ጉልባት ጾሳ ዎሴዳ፤ ቃይ አሃኮ ስሚደ፥ “ጻቢቴ፥ ደንዳ” ያጌዳ፤ ጻቢታካ ባረ አይፍያ ዶያ ጰጽሮሳ በኣደ፥ ꬎቃ ኡታዱ።

\VS{41}ጰጽሮስ እዞ ባረ ኩሽያን ማዲደ፥ ደንꬅ ኤሴዳ፤ ሄዋፐ ጉይያን፥ አማንያዋንታነ አስን ባይና አምኤ ማጫዋንታ ጼሲደ፥ ፓጼዳዉኖ ኡንቱንቶ እሜዳ።


\par }{\PP \VS{42}ሀ የዉ ዮጰ ካታማ ኡባን ላለትና ጮራ አሳይ ጎዳ አማኔድኖ።

\VS{43}ጰጽሮስ ዮጰን እት ስሞና ግያ ጋልባ ቃጭያዋና ዳሮ ዎድያ ጋምኤዳ።




\par }\Chap{10}{\SH ጰጽሮሳነ ቆርነልዮሳ
\par }
{\PP \VerseOne{1}ቂሳርያን “ጻላቱዋ ኦላ አሳቱዋ” ጌተትያ ኦላንቻቶ እት ጼታቱዋ ካፑ ቆርነልዮሳ ግያዌ ደኤ።

\VS{2}ቆርነልዮስ ጾሳ ሎይꬂደ አማንያ አሳነ፥ ባረ ሶይ አሳ ኡባና እትፐ ጾሳዉ ጎይንያ አሳ፤ አይሁዳ ህዬሳካ እ ዳሮ ማዴ፤ ቃይ ጾሳ ኡባ ዎደ ዎሴ።

\VS{3}እት ጋላስ ኡዱፑ ሳትያ ሄራን፥ “ቆርነልዮሳ” ጊደ ጼስያ ጾሳ ኪታንቻይ ባረኮ ገልሽን፥ ቆርነልዮስ ሳጻን ጌሺደ በኤዳ።


\par }{\PP \VS{4}ቆርነልዮስ ያዪደ፥ ኪታንቻ ጫድ ጼሊደ፥ “ታ ጎዳዉ፥ እ አዬ?” ያጌዳ።

\par }{\PP ኪታንቻይ ዛሪደ፥ ሀዋዳን ያጌዳ፤ “ነ ዎሳይነ ኔን ህዬሳ ማድያዌ ጾሳ ስንꬃን ሀሳየታናዉ ሳሉዋ ቤዳ።

\VS{5}ሀእ ዮጰ አሳ ኪታደ፥ ጰጽሮሳ ጌተትያ ስሞና አህሳ።

\VS{6}ጰጽሮስ አባ ዶናን ደእያ ጋልባ ቃጭያ ስሞና ጎለን እማꬃተꬃን ኡቴዳ፤ ኔን ኦꬃናዉ በስያዋ እ ነዉ ኦዳናዋ” ያጌዳ።


\par }{\PP \VS{7}ቆርነልዮስ ባረዉ ኦዴዳ ኪታንቻይ ቢና፥ ባረ ቆማቱዋፐ ላአቱዋነ ጾሳዉ ጎይንያ ባረፐ ሻከተና ዎታዳራቱዋፐ እቱዋ ጼሲደ፥

\VS{8}ኡንቱንቶ ኡባባ ኦዲደ፥ ኡንቱንታ ዮጰ ኪቴዳ።


\par }{\PP \VS{9}ዎንተꬃ ጋላስ ኡንቱንቱ ቢደ፥ ዮጰ ካታማኮ ማትሽን፥ ጰጽሮስ ኡሱፑን ሳትያ ሄራን ጎልያ ቦላን ደምባዪደ ኦꬄዳሳ ጾሳ ዎሳናዉ ከሴዳ።

\VS{10}ቃይ ኮሻቲደ፥ ቁማ ማናዉ ኮዬዳ፤ ሽን ቁማይ ካእሽን፥ ሳፃ በኤዳ።

\VS{11}ሳሉ ዶየትና፥ ዎልቃማ ማዩዋ ማላትያባይ ኦይዱ ባጋና ኦይቀቲደ፥ ሳኣን ዎꬍሽን፥ ጰጽሮስ በኤዳ።

\VS{12}ሄዋን ኦይዱ ገድያና ደእያ መሂ፥ ዶአይ፥ ሾሻይ፥ ዛሪነ ካፉ ኡባይ ደኤ።

\VS{13}“ጰጽሮሳ፥ ደንዳ ኤቃደ ሹካ ማ” ግያ ቃላይ አኮ ዬዳ።


\par }{\PP \VS{14}ሽን ጰጽሮስ፥ “ታ ጎዳዉ፥ ሀነና! ታን ቱናባነ ሸነይያባ ኡባካ ማ ኤርከ” ያጌዳ።


\par }{\PP \VS{15}ቃይ ላኤንꬁዋ፥ “ጾሳይ ጌሼዳዋ ኔን ቱንሶፓ” ግያ ቃላይ አኮ ዬዳ።

\VS{16}ሄዙ ገደ ሄዋዳን ጌዳ፤ ሄዋፐ ጉይያን፥ ኤለካ ሄ ዎልቃማ ማዩዋ ማላትያዌ ፑደ ሳሉዋ አከት አጌዳ።


\par }{\PP \VS{17}ጰጽሮስ ባረ በኤዳ ሳፃ ብለꬃይ አያ ግዳንዴሻ? ያጊደ፥ ባረ ዎዛና ግዶን፥ “ላ ሀዌ አዬ?” ጊሽን፥ ቆርነልዮስ ኪቴዳ አሳቱ ስሞና ጎሊ ደኢያሳ ኮዪደ፥ አ ፐንግያን ኤቄድኖ።

\VS{18}ባረንቱ ኮሻ ꬎቁ ኦꬂደ፥ “ጰጽሮሳ ጌተትያ ስሞና ግያ እማꬃይ ሄዋን ደኢ?” ያጊደ ኦቼድኖ።


\par }{\PP \VS{19}ጰጽሮስ ሳጻን በኤዳባ አኬካናዉ ቆፋን ሼክደእሽን፥ ጌሻ አያናይ አ፥ “በአ፥ ሄዙ
\FTNT{*}{{\FR 10:19 }{\FK{ሄዙ፦
}}{\FT{እት እት ማጻፋቱ ጮራ ጊኖ፤ እት ማጻፋይ ላኡ ያጌ።
}}} አሳቱ ኔና ኮዪኖ፤

\VS{20}ደንዳደ ዎꬋ፤ ታን ኡንቱንታ ኪቴዳ ድራዉ፥ ስናን ኡንቱንቱና ባ” ያጌዳ።


\par }{\PP \VS{21}ጰጽሮስ አሳቱዋኮ ዎꬊደ፥ “ህንተንቱ ኮይያዌ ታና። አያ አካና ዬድቴ?” ያጌዳ።


\par }{\PP \VS{22}ኡንቱንቱ፥ “ጾሳዉ ያይያ ጽሉ አይሁዳ አሳ ኡባን ዳሮ ቦንቼቴዳ ጼታቱዋ ካፑዋ ቆርነልዮስ፥ ኔና ባረ ሶይ አፍሲደ፥ ቃላ ኔፐ ስሳና ማላ፥ ጾሳ ጌሻ ኪታንቻይ አዉ ኦዴዳ” ያጌድኖ።

\VS{23}ጰጽሮስ አሳቱዋ እማꬃ ኦꬅ ሾባናዉ ሶይ ሞኬዳ።

\par }{\PP ዎንተꬃ ጋላስ፥ ደንዲደ ኡንቱንቱና ቤዳ፤ ዮጰ ካታማን ደእያ እሻቱዋፐ እቱ እቱ አናና እትፐ ቤድኖ።

\VS{24}ዎንተꬃ ጋላስ፥ ቂሳርያ ጋኬድኖ፤ ቆርነልዮስ ባረ ዳባቱዋነ ባረ ላገꬃቱዋ እትፐ ጼስ ሺሺደ፥ ጰጽሮሳ ናጌ።

\VS{25}ጰጽሮስ ገላና ሀንሽን፥ ቆርነልዮስ አናና ጋከቲደ፥ አ ስንꬃን ኩንዲደ፥ አዉ ጎይኔዳ።

\VS{26}ሽን ጰጽሮስ፥ “ደንዳ! ታንካ ታ ሁጰዉ አሳ” ያጊደ አ ደንꬄዳ።


\par }{\PP \VS{27}ጰጽሮስ ቆርነልዮሳና ሃሳዪደ፥ ሶይ ገሌዳ፤ እ ገልያ ዎደ ጮራ አሳይ ሺቄዳዋ ደሚደ፥

\VS{28}አሳ፥ “አይሁዳ አሳይ ሀራ ዛርያና እትፐተꬃን ደአናዉ፥ ዎይ ጋከታናዉ ዎጋ ግደናዋ ህንተ ሁጰዉ ኤሪታ፤ ሽን ታን ኦናነ ቱና ዎይ ሸነይያባ ጌና ማላ፥ ጾሳይ ታና በሴዳ።

\VS{29}ሄዋ ድራዉ፥ ህንተ ታዉ ኪትና፥ ፓሉማይ ባይናን ያድ። ሀእ፥ ‘ታና አያዉ አህሴድቴ?’ ያጋደ ህንተንታ ኦቻይ” ያጌዳ።


\par }{\PP \VS{30}ቆርነልዮስ ሀዋዳን ያጌዳ፤ “ታን ሀቼ ኦይዱ ጋላሳፐ ካሰ ሀ ሳትያን ኡዱፑ ሳትያ ዎሳ ታ ሶይን ጾሳ ዎስሽን፥ ጶልቂያ ማዩዋ ማዬዳ አሳይ ታ ስንꬃን ኤቂደ፥

\VS{31}ታና፥ ‘ቆርነልዮሳ፥ ጾሳይ ነ ዎሳ ስሴዳ፤ ኔን ህዬሳ ማድያዋካ ሀሳዬዳ።

\VS{32}ስም አሳ ዮጰ ኪታደ፥ ስሞን ጰጽሮሳ ግያዋ ጼስሳ፤ ስሞን ጰጽሮስ ስሞና ግያ ጋልባ ቃጭያዋ ጎለን አባ ዶናን እማꬃተꬃ ኡቴዳ’ ያጌዳ።

\VS{33}ሄዋ ድራዉ፥ ታን ኔኮ ኤለካ ኪታድ፤ ኔንነ ያደ ሎይꬃዳ፤ ስም ኔን ኑዉ ኦዳናዉ ጾሳይ ኔና አዛዜዳዋ ኡባ ስሳናዉ ሀእ ኑን ኡባይ ሀዋን ጾሳ ስንꬃን ደኤቶ” ያጌዳ።


\par }{\SH ጰጽሮሳ ሃሳያ
\par }
{\PP \VS{34-35}ጰጽሮስ ሃሳያ ሀዋዳን ያግ ዶሜዳ፤ “ጾሳይ አሳ ሶምእያ ጼለና፤ ሽን ጋደ ኡባን ባረዉ ያይያዋነ ጽሎ ኦሱዋ ኦꬅያዋ ጋላትያዋ ታን ቱሙ አኬካድ።
\XREF{}{{\XO 10:34-35 }{\XT{ዛረ. 10:17}}}

\VS{36}ጾሳይ አሳ ኡባ ጎዳ፥ የሱስ ክርስቶሳ ባጋና፥ ሳሮተꬃ ኦዲደ፥ ሀ ዎንጋላ ምሽራቹዋ እስራኤልያ አሳዉ ኪቴዳዋ ህንተንቱ ኤሪታ።

\VS{37}ዮሃንስ ቃላ ኦዴዳ ጽንቃታፐ ጉይያን፥ ጋሊላፐ ዶሚደ፥ ይሁዳ ጋድያ ኡባን ሀኔዳዋ ህንተ ኤሪታ።

\VS{38}ጾሳይ ናዝሬትያ የሱሳ ጌሻ አያናንነ ዎልቃን ኩንꬄዳ፤ ጾሳይ አናና ደእያ ድራዉ፥ ሎኦባ እ ኦꬂድነ ጻላህያ ካፖ ሞደቴዳ ኡባ ፓꬂደ ዩዬዳ።


\par }{\PP \VS{39}“አይሁዳ ጋድያንነ የሩሳላመን እ ኦꬄዳ ኡባባዉ ኑን ማርካ። ኡንቱንቱ ማስቃልያ ቦላ ምስማርያን ꬍሽ ካቂደ፥ አ ዎꬌድኖ።

\VS{40}ሽን ጾሳይ ሄዘንꬅያ ጋላሳን ሀይቁዋፐ አ ደንꬂደ በሴዳ።

\VS{41}ጾሳይ ኮይሮ ዶሬዳ ማርካቱዋ ኑና፥ አ በሴዳፐ አትን፥ አሳ ኡባ ግደና፤ ሀይቁዋፐ እ ደንዴዳዋፐ ጉይያን፥ ኑን አናና ሜዶነ ኡሼዶ።

\VS{42}ጾሳይ ዎንጋላ ምሽራቹዋ አሳዉ ኑን ኦዳናዉነ፥ ፓጻ ደእያዋንቱ ቦላንነ ሀይቄዳዋንቱ ቦላን ፕርዳናዉ እ ሱንꬄዳዌ የሱሳ ግዴዳዋ ኑን ማርካታናዉ ኑና አዛዜዳ።

\VS{43}ጾሳይ አን አማንያ ኡባ ናጋራ አ ሱንꬃን አቶ ጋናዋ ናባቱ ኡባቱ ማርካቲኖ” ያጌዳ።


\par }{\SH አይሁዳ ግደና አሳቱ አማኒደ ጌሻ አያና አኬድኖ
\par }
{\PP \VS{44}ጰጽሮስ ብሮ ሄ የዉዋ ኦድሽን፥ ቃላ ስስያ ኡባ ቦላ ጌሻ አያናይ ዎꬍ አጌዳ።

\VS{45}ጰጽሮሳና ዮጰፐ ዬዳ፥ አማንያ ቃጻረቴዳ አይሁዳ ኡባቱ አይሁዳ ግደናዋንቱ ቦላንካ ጌሻ አያና እሞታይ ጉኬዳ ድራዉ ማላለቴድኖ።

\VS{46}አያዉ ጎፐ፥ ኡንቱንቱ ዱማ ዱማ ቃላን ሃሳይሺንነ ጾሳ ዳሮተꬃ ሳቢሽን ስሴድኖ።

\par }{\PP ሄ ዎደ ጰጽሮስ ዛሪደ፥

\VS{47}“ሀዋንቱ ቃይ ኑናዳን ጌሻ አያና አኬዳዋንቱ ጻማቀተናዳን፥ ሃꬃ ኡንቱንታ ድጋናዉ ዳንዳይያዌ ኦኔ?” ያጌዳ።

\VS{48}ኡንቱንቱ የሱስ ክርስቶሳ ሱንꬃን ጻማቀታና ማላ፥ ኡንቱንታ አዛዜዳ፤ ሄዋፐ ጉይያን፥ ኡንቱንቱ ባረንቱና አማሬዳ ጋላሳ ኡታና ማላ፥ አ ዎሴድኖ።




\par }\Chap{11}{\SH ጰጽሮስ አይሁዳ ግደና አሳፐ አማኔዳዋንቱ ሶይ አያዉ ገሌደንቶ ኦዴዳ
\par }
{\PP \VerseOne{1}የሱስ ኪቴዳዋንቱነ ይሁዳ ኡባን ደእያ እሻቱ፥ አይሁዳ ግደናዋንቱካ ጾሳ ቃላ አኬዳዋ ስሴድኖ።

\VS{2}ጰጽሮስ የሩሳላመ ቤዳ ዎደ፥ ቃጻረቴዳ አሳቱ አናና ፓሉመቲደ፥

\VS{3}አ፥ “ኔን ቃጻረትቤናዋንቱኮ ገላደ፥ ኡንቱንቱና ቁማ ማዳ” ያጌድኖ።


\par }{\PP \VS{4}ሽን ጰጽሮስ ሀኔዳዋ ኮይሩዋፐ ዶሚደ፥ ማራን ማራን ሀዋዳን ያጊደ ኦዴዳ፤

\VS{5}“ታን ዮጰ ካታማን ጾሳ ዎስሽን፥ ታን አያናን ግዳደ ሳፃ በኣድ፤ ዎልቃማ ማዩዋ ማላትያዌ ኦይዱ ባጋና ኦይቀቲደ፥ ሳሉዋፐ ዎꬊደ፥ ታኮ ዬዳ።

\VS{6}ሄዋ ግዱዋ ታን ጫዳ ጼልያ ዎደ፥ ኦይዱ ገዲ ደእያ መህያ፥ ዱኣ፥ ሾሻ፥ ዛርያነ ካፉዋ በኣድ።

\VS{7}ቃይ፥ ‘ጰጽሮሳ፥ ደንዳ፤ ሹካ ማ’ ግያ ቃላ ታን ስሳድ።


\par }{\PP \VS{8}“ሽን ታን፥ ‘ታ ጎዳዉ፥ ሀነና! ቱናባይ ዎይ ሸነይያባይ ኡባካ ታ ዶናኮ ሺቅ ኤረና’ ጋድ።


\par }{\PP \VS{9}“ቃላይ ሳሉዋፐ ላኤንꬁዋካ፥ ‘ጾሳይ ጌሼዳዋ ኔን ቱና ጎፓ’ ያጊደ ታዉ ዛሬዳ።


\par }{\PP \VS{10}“ሄዌ ሄዙ ገደ ሀንና፥ ዉርሰꬃን ኡባባይ ሳሉዋ ፑደ ጎሸቴዳ።

\VS{11}ሄ ማንእያን ሄዙ አሳቱ ቂሳርያፐ ታኮ ኪተቲደ፥ ታን ደእያ ጎልያ ጋክ አጌድኖ።

\VS{12}ታንካ ስናን ኡንቱንቱና ባና ማላ፥ ጌሻ አያናይ ታዉ ኦዴዳ። ቃይ ሀ ኡሱፑን እሻቱ ዮጰፐ ታናና ቂሳርያ ቢና፥ ኑን ቆርነልዮሳ ሶይ ገሌዶ።

\VS{13-14}ኪታንቻይ ባረ ሶይን ኤቂደ ባረና፥ ‘ጰጽሮሳ ጌተትያ ስሞና ጼሳናዉ አሳ ዮጰ ኪታ፤ ኔንነ ነ ጎለ አሳይ ኡባይ አትያ ቃላ እ ነዉ ኦዳናዋ’ ጌዳዋ ቆርነልዮስ ዎት ስሴደንቶ፥ ኑዉ ኦዴዳ።


\par }{\PP \VS{15}“ታን ሃሳያናዉ ዶምያዋን ጌሻ አያናይ ኮይሮ ኑ ቦላ ዎꬌዳዋዳን፥ ኡንቱንቱ ቦላካ ዎꬍ አጌዳ።

\VS{16}ጎዳይ፥ ‘ዮሃንስ ሃꬃን ጻማቄዳ፤ ሽን ህንተንቱ ጌሻ አያናን ጻማቀታንታ’ ያጌዳ ቃላ ታን ሀሳያድ።

\VS{17}ጾሳይ ኑዉ ጎዳ የሱስ ክርስቶሳ አማኔዳዋንቶ እሜዳ እሞታ ማላ አይሁዳ ግደናዋንቶካ ቃይ እሞፐ፥ ስም ጾሳ ድጋናዉ ታን ኦኔ?” ያጌዳ።


\par }{\SH አማንያዋንቱ ክርስታነ ጌተቴድኖ
\par }
{\PP \VS{18}ኡንቱንቱ ሀዋ ስሴዳ ዎደ ባረንቱ ፓሉማ አጊደ፥ “ያትና፥ ጾሳይ አይሁዳ ግደናዋንቱካ ቃይ ናጋራፐ ስሚደ ደአናዳን፥ ኡንቱንታ ካጬዳ” ያጊደ ጾሳ ጋላቴድኖ።


\par }{\PP \VS{19}እስጽፋኖሳ ቦላ ጋኬዳ ዋይያ ጌዱዋን ላለቴዳ አማንያዋንቱ ቃላ አይሁዳቱዋ ጻላላፐ አትን፥ ሀራዉ እቶነ ኦደናን፥ ፕንቀ፥ ቆጲሮሳነ አንጾክያ ጋካናዉ ዩዬድኖ።

\VS{20}ሽን ቆጲሮሳፐነ ቀሬናፐ ዬዳ እት እት አማንያ አሳቱ አንጾክያ ቢደ፥ ጎዳ የሱሳ ዎንጋላ ምሽራቹዋ ኦዲደ፥ ግሪከ አሳዉካ
\FTNT{*}{{\FR 11:20 }{\FQ{ግሪከ አሳ፦
}}{\FT{ሀዋ ጉሳይ ግሪከ ቃላ ሃሳይያ አይሁደ ዎይ ሀራ አሳ።
}}} ኦዴድኖ።

\VS{21}ጎዳ ዎልቃይ ኡንቱንቱና ደኤ፤ ቃይ ጮራ አሳይ አማኒደ፥ ጎዳኮ ስሜድኖ።


\par }{\PP \VS{22}ሀ የዉ የሩሳላመን ደእያ አማንያ አሳዉ ስሰትና፥ አማንያ አሳይ ባርናባሳ አንጾክያ ኪቴዳ።

\VS{23}ባርናባስ አንጾክያ ቤዳ ዎደ፥ ጾሳ አꬎ ኬካተꬃ ኦሱዋ በኢደ ናሸቴዳ፤ ኡንቱንቱ ኡባይ ጎዳን ባረንቱ ኩመንꬃ ዎዛናፐ ምን ደአናዳን፥ ኡንቱንታ ዞሬዳ።

\VS{24}አያዉ ጎፐ፥ ባርናባስ ጌሻ አያናይነ አማኑ ኩሜዳ ሎኦ አሳ፤ ሄ ጋሱዋን ጮራ አሳይ ጎዳኮ ዬድኖ።


\par }{\PP \VS{25}ሄዋፐ ጉይያን፥ ባርናባስ ሳኦላ ኮያናዉ ጸርሴሰ ቤዳ።

\VS{26}ያቲደ ሳኦላ ደሜዳ ዎደ፥ አንጾክያ አሄዳ። ባርናባስነ ሳኦል አማንያ አሳና እት ላይꬃ ኩመንꬃ ኡቲደ፥ ጮራ አሳ ታማርሴድኖ፤ ካልያዋንቱ አንጾክያን አማንያ አሳ ጌተቲደ፥ ኮይሮ ጼሰቴድኖ።


\par }{\PP \VS{27}ናባቱ የሩሳላመፐ አንጾክያ ሄ ዎደ ዎꬌድኖ።

\VS{28}ኡንቱንቱ ግዶፐ አጋቦሳ ግያዌ ደንዲደ፥ ሳኣ ኡባን ዎልቃማ ኮሻይ ደንዳናዋ አያና ዎልቃን ትምቢትያ ኦዴዳ፤ ሄዌ ሀኔዳዌ ቃላዉደዮሳ ካዉተꬃ ዎድያና።

\VS{29}ካልያዋንቱ ሁጲያን ሁጲያን ባረንቱ ዎልቃ ኬና ሚሻ ከሲደ፥ ይሁዳን ደእያ ባረንቱ እሻቶ ማዱዋ የዳናዉ ቆፋ ቃቼድኖ።

\VS{30}ኡንቱንቱ ሄዋዳን ኦꬂደ፥ ሚሻ ባርናባሳ ቦላንነ ሳኦላ ቦላ ዎሳ ጎለ ጭማቶ የዴድኖ።




\par }\Chap{12}{\SH ዎሳ ጎለን ዎልቃማ ኢታ የደሳይ ዶሜዳ
\par }
{\PP \VerseOne{1}ካትያ ሄሮድሰ
\FTNT{*}{{\FR 12:1 }{\FQ{ሄሮድሰ፦
}}{\FT{ሀዋ ጉሳይ ሄሮድሰ አግሪጳ ኮይሩዋ ግዲደ፥ ፓላስቲነ ግያ ጋድያ ኡባ ሞድያዋ። ሄዌኔካ ዎጋ ሄሮድሰ ሄዘꬃ የለታ።
}}} ሄ ዎደ ዎሳ ጎለ አሳፐ አማሬዳዋንታ ዋይሱዋ ዶሜዳ።

\VS{2}ዮሃንሳ እሻ ያቆባ ማሻን ዎꬍሴዳ።

\VS{3}ሄዌ አይሁዳቱዋ ናሸቼዳዋ በኢደ፥ ጉጅ ጰጽሮሳካ ኦይቄዳ፤ ሄዌ ማጋገ ኡክꬃ ባላ ቦንችያ ጋላሳቱዋና።

\VS{4}ጰጽሮሳ ኦይቂደ ቃቼዳ። ፓስጋ ባላ ቦንችያ ጋላሳቱዋፐ ጉይያን፥ ጋደ አሳ ስንꬃ አꬃናዉ ቆፒደ፥ ኦይዱ ኦይዱ ዎታዳራቱ አ ናጋናዳን፥ ታማነ ኡሱፑን ዎታዳራቶ አꬂደ እሜዳ።
\XREF{}{{\XO 12:4 }{\XT{ከሳ 12:1-27}}}

\VS{5}ሄዋ ድራዉ፥ ጰጽሮስ ቃሾ ጎልያን ናገቴ፤ ሽን ዎሳ ጎለ አሳይ አዉ ምንሲደ ጾሳ ዎሴ።


\par }{\SH ኪታንቻይ ጰጽሮሳ ቃሾ ጎለፐ ከሴዳ
\par }
{\PP \VS{6}ሄሮድሰ ጰጽሮሳ አሳ ስንꬃ አꬃናዉ ቆፓናፐ ካሰ ቃማ፥ ጰጽሮስ ላኡ ሳንꬃላታን ቃሸቲደ፥ ላኡ ዎታዳራቱዋፐ ግዱዋን ገምእሼዳ፤ ናግያዋንቱካ ቃሾ ጎለ ፐንግያን ኤቂደ ናጊኖ።

\VS{7}አኬከናን ደእሽን፥ ጎዳ ኪታንቻይ ሄዋን ኤቂ አጌዳ፤ ቃሾ ጎለንካ ፖኡ ፖኢ አጌዳ። ኪታንቻይ ጰጽሮሳ ምይያ ደች ቤጎꬂደ አ፥ “ኤለ ደንዳ” ያጌዳ፤ ሄ ማንእያን ሳንꬃላታይ አ ኩሽያፐ ዎꬍ አጌዳ።

\VS{8}ኪታንቻይ አ፥ “ነ ሱርያ ዳንጫ፤ ነ ጫማካ ዎꬃ” ያግና፥ ጰጽሮስ ሄዋዳን ኦꬄዳ፤ ኪታንቻይ፥ “ነ ማዩዋ ማያደ ታና ካላ” ያጌዳ።


\par }{\PP \VS{9}ጰጽሮስ ቃሾ ጎልያፐ ከሲደ፥ ኪታንቻ ካሌዳ፤ አዉ ሳፃ በእያዋ ማላቴዳፐ አትን፥ ኪታንቻይ ኦꬅያባይ ቱማ ግዴዳዋ ኤርቤና።

\VS{10}ኪታንቻይነ ጰጽሮስ ኮይሮ ዎታዳራፐነ ላኤንꬆ ዎታዳራፐ አꬊደ፥ ካታማ አፍያ ብራታ ፐንግያኮ ጋኬድኖ፤ ፐንጊካ ኡንቱንቶ ባረካ ዶየት አጌዳ፤ ኡንቱንቱ ከሲደ እት ኦግያና ቢሽን፥ ኪታንቻይ ኤለካ ጰጽሮሳፐ ሻከት አጌዳ።


\par }{\PP \VS{11}ጰጽሮስ ባረና ጋኬዳባ አኬኪደ፥ “ታና ጎዳይ ባረ ኪታንቻ ኪቲደ፥ ሄሮድሳ ኩሽያፐነ አይሁዳ አሳይ ናግ ኡቴዳ ኡባባፐ አሼዳዋ ሀእ ቱሙ ኤራድ” ያጌዳ።


\par }{\PP \VS{12}እ ሄዋ አኬኬዳ ዎደ፥ ጮራ አሳይ እትፐ ሺቂደ ጾሳ ዎስያሳ፥ ማርቆሳ ግያ ዮሃንሳ ዳይ ማይራም ሶይ

\VS{13}ቢደ ፐንግያን ጼስና፥ እት ሮዶ ግያ ቆማታ ዶያናዉ ያዱ።

\VS{14}ሮዳ ጰጽሮሳ ቃላ ግዴዳዋ ኤሬዳ ዎደ፥ ባረና ናሸችና፥ ፐንግያ ዶየናን ጉየ ዎጻደ፥ ጰጽሮስ ካረን ኤቄዳዋ አሳዉ ኦዳዱ።


\par }{\PP \VS{15}አሳይ እዞ፥ “ሀነ፥ ኔን ጎያ” ያጌዳ። ሮዳ ጰጽሮሳ ግዴዳዋ ጌሻደ ኦዳዱ። ኡንቱንቱ፥ “ሄዌ አ ኪታንቻ”\FTNT{†}{{\FR 12:15 }{\FQ{አ ኪታንቻ፦
}}{\FT{አ ናግያ ኪታንቻ ግደናን አገና ጉሳ።
}}} ያጌድኖ።


\par }{\PP \VS{16}ሽን ጰጽሮስ ካረን ጼሲደ አገናን እጽና፥ አሳይ ካርያ ዶይ፥ አ በኢደ ማላለቴድኖ።

\VS{17}ሽን ኡንቱንቱ ጮኡ ጋና ማላ፥ ጰጽሮስ ባረ ኩሽያን ጾርሲደ፥ ጎዳይ ቃሾ ጎልያፐ አ ዎት ከሴደንቶ፥ ኡንቱንቶ ቆንጭስ ኦዲደ፥ “ሀዋ ያቆባዉነ
\FTNT{‡}{{\FR 12:17 }{\FQ{ያቆባ፦
}}{\FT{ጎዳ እሻ።
}}} እሻቶ
\FTNT{§}{{\FR 12:17 }{\FK{እሻቶ፦
}}{\FT{አማንያ ሀራቶ።
}}} ኦድተ” ጊደ፥ ከስ ሀራሳ ቤዳ።


\par }{\SH ሄሮድሳ ሀይቁዋ
\par }
{\PP \VS{18}ሳአይ ዎንቴዳ ዎደ፥ ጰጽሮስ ሀቃ ብድጌደንቶ ጊና ዎታዳራቱዋ ግዶን ዳሮ ዋላሳይ ከሴዳ።

\VS{19}ሄሮድሰ ጰጽሮሳ ኮይሽን፥ እ ꬋዬዳ ዎደ፥ ናግያዋንታ ቆሪደ፥ ኡንቱንታ ዎꬋና ማላ አዛዜዳ፤ ሄዋፐ ጉይያን፥ ይሁዳፐ ቂሳርያ ዎꬊደ፥ ሄዋን አማሬዳ ዎድያ ኡቴዳ።


\par }{\PP \VS{20}ሄሮድሰ ጺሮሳ አሳዉነ ሲዶና አሳዉ ሎይꬅ ሀንቀቴዳ፤ ኡንቱንቱ ጋደ አሳይ ካꬃ ሄሮድሳ ጋደ አሳፐ ደምያ ድራዉ፥ ኡንቱንቱ እትፐ ግዲደ፥ አ ጎልያ ካፑዋ ብላስጾሳ ባረንቱ ባጋ ኦꬂደ፥ ስገታና ማላ ዎሳናዉ ሄሮድሳኮ ቤድኖ።


\par }{\PP \VS{21}ሄሮድሰ ሱንቴዳ ጋላስ፥ ባረ ካዉተꬃ ማዩዋ ማዪደ፥ ካዉተꬃ ኦይድያን ኡቲደ፥ አሳዉ ሃሳዬዳ።

\VS{22}አሳይ፥ “ሀዌ ጾሳ ቃላ፤ አሳ ቃላ ግደና” ያጊደ ኮሻ ꬎቂሲደ ሃሳዬዳ።

\VS{23}ሄሮድሰ ጾሳ ቦንችቤና ድራዉ፥ ሄ ማንእያን ጎዳ ኪታንቻይ አ ደችና፥ ጉጹንያን ሜተቲደ፥ ሀይቂ አጌዳ።


\par }{\PP \VS{24}ሽን ጾሳ ቃላይ ድጬነ ዳር ዳር ቤ።


\par }{\PP \VS{25}ባርናባስነ ሳኦል ባረንቱ ኦሱዋ ፖሊደ፥ ማርቆሳ ግያ ዮሃንሳ ባረንቱና አኪደ፥ የሩሳላመፐ ስሜድኖ።




\par }\Chap{13}{\SH ባርናባስነ ሳኦል ጌሻ አያናይ ዶርና፥ ታማርሳናዉ ኪተቴድኖ
\par }
{\PP \VerseOne{1}አንጾክያን ደእያ አማንያ አሳ ግዶን ናባቱነ ታማርስያዋንቱ ደኢኖ፤ ኡንቱንቱካ ባርናባሳ፥ ካረꬃ ግያ ስሞና፥ ቀሬናፐ ዬዳ ሉቅዮሳ፥ ጋድያ ሞድያ ሄሮድሳና
\FTNT{*}{{\FR 13:1 }{\FQ{ሄሮድሳ፦
}}{\FT{ሄሮድ አንትጳሳ ጌተትያ ዎጋ ሄሮድሰ ናኣ። ሄዌኔካ ጋሊላ ግያ ጋድያ ሞድያዋ። ሉቅ። 3:1 ጼልተ።
}}} ድጬዳ ምናሀነ ሳኦላ።

\VS{2}ኡንቱንቱ ጎዳዉ ጎይንሽናነ ጾምሽን፥ ጌሻ አያናይ፥ “ታን ጼሴዳ ኦሶ ባርናባሳነ ሳኦላ ታዉ ዱማይተ” ያጌዳ።


\par }{\PP \VS{3}ኡንቱንቱ ጾሜዳዋፐነ ዎሴዳዋፐ ጉይያን፥ ባረንቱ ኩሽያ ባርናባሳ ቦላንነ ሳኦላ ቦላን ዎꬂደ፥ ኡንቱንታ የዴድኖ።


\par }{\SH ባርናባስነ ሳኦል ቆጲሮሳ ቤድኖ
\par }
{\PP \VS{4}ሄዋ ድራዉ፥ ጌሻ አያናይ ኡንቱንታ ኪትና፥ ሴሉቅያ ዎꬌድኖ፤ ሄዋፐ ዎንግርያን ገሊደ፥ ቆጲሮሳ ሃꬃን ዶደቴዳሳ ቤድኖ።

\VS{5}ኡንቱንቱ ስልማና ጋኪደ፥ አይሁዳ ዎሳ ጎለቱዋን ጾሳ ቃላ ኦዴድኖ፤ ኡንቱንታ ማዳናዉ ዮሃንስ
\FTNT{†}{{\FR 13:5 }{\FQA{ዮሃንሳ፦
}}{\FT{ሀራ ሱንꬃይ
}}{\XT{ማር. 12:12፣ 25}}{\FT{ ጼልተ።
}}} ኡንቱንቱና ደኤ።


\par }{\PP \VS{6}ኡንቱንቱ ቆጲሮሳ ሃꬃን ዶደቴዳ ሳኣ ኡባ ጳፉ ጋካናዉ ዩዪደ፥ ናብያ እት ዎርዳንቻ፥ አይሁዳ አሳ ባር-የሱሳ ግያ ሻሬቹዋ ደሜድኖ።

\VS{7}ሄ ሻሬቹ ጋድያ ሞድያ ሳርግዮሳ ጳዉሎሳ ግያ አኬካንቻ ብታንያና ደኤ። ሳርግዮሳ ጳዉሎሳ ባርናባሳነ ሳኦላ ባረኮ ጼሲደ፥ ጾሳ ቃላ ስሳናዉ ኮዬዳ።

\VS{8}ሽን ሻሬቹዋ ኤልማስ (ግሪከ ቃላን ሄዌ አ ሱንꬃ) ጋድያ ሞድያዋ አማኑዋ ድጋናዉ ኮዪደ፥ ኡንቱንቱ ሃሳያ ጳልቄዳ።


\par }{\PP \VS{9}ሽን ጳዉሎሳ ግያ ሳኦል ባረናን ጌሻ አያናይ ኩምና፥ ሻሬቹዋ ጫድ ጼሊደ፥

\VS{10}አ፥ “ላ ሀ ጻላህያ ካፑዋ ናአዉ፥ ገነተꬃይ ኡባይነ ኢታተꬃይ ኡባይ ኩሜዳዎ፥ ጽሎተꬃ ኡባ ሞርከዉ፥ ጎዳ ኦግያ ሱርያ ጌላይያዋ አግኪ?

\VS{11}በአ፤ ሀእ ጎዳ ኩሺ ነ ቦላ ደኤ፤ ኔን ቆቃ ግዳና፤ አማሬዳ ዎዲ ጋካናዉ፥ አዋ ፖኡዋ በአካ” ያጌዳ።

\par }{\PP ሄ ማንእያን ሻኖቻይነ ꬉማይ አ አይፍያ ጎዝና፥ ባረ ኩሽያ ኦይቂደ፥ ካለꬅያ ኡራ ኮዪደ ዩዬዳ።

\VS{12}ሄ ዎደ ጋድያ ሞድያዌ ሄዋ በኤዳ ዎደ፥ ጎዳይ ታማርስያዋን ማላለቲደ አማኔዳ።


\par }{\SH ባርናባስነ ጳዉሎስ ጲሲድያን ደእያ አንጾክያ ቤድኖ
\par }
{\PP \VS{13}ጳዉሎስነ አናና ደእያዋንቱ ጳፉፐ ደንዲደ፥ ጵንፍልያን ደእያ ጰርገ ዎንግርያን ቤድኖ፤ ዮሃንስ ኡንቱንቱፐ ሻከት፥ የሩሳላመ ስሜዳ።

\VS{14}ሽን ኡንቱንቱ ጰርገፐ አꬊደ፥ ጲሲድያን ደእያ አንጾክያ ጋኬድኖ፤ ሳምባታ ጋላሳን አይሁዳ ዎሳ ጎለ ገሊደ ኡቴድኖ።

\VS{15}ሙሴ ህጊነ ናባቱዋ ማጻፋይ ናባበቴዳዋፐ ጉይያን፥ አይሁዳ ዎሳ ጎለ ካፓቱ፥ “ኑ እሻቶ አሳ ምንስያ ቃላይ ህንተንቶ ደኦፐ፥ አሳዉ ሃሳዬርክቴ” ያጊደ ኡንቱንቶ ኪቴድኖ።


\par }{\PP \VS{16}ጳዉሎስ ደንድ ኤቂደ፥ ባረ ኩሽያን ጾርሲደ፥ ሀዋዳን ያጌዳ፤ “እስራኤልያ አሳቶ፥ ጾሳዉ ያይያዋንቶ ስስተ።

\VS{17}ሀ እስራኤልያ አሳ ጾሳይ ኑ አዎቱዋ ዶሪደ፥ ግብጼ ጋድያን እማꬃተꬃን ኡንቱንቱ ደእሽን፥ ኡንቱንታ ጮርሴዳ፤ ባረ ዎልቃማ ዎልቃንካ ግብጼ ጋድያፐ ኡንቱንታ ከሴዳ።
\XREF{}{{\XO 13:17 }{\XT{ከሳ 1:7፤ 12:51}}}

\VS{18}ባዙዋን ኦይታሙ ላይꬃ ኬና ኑ አዎቱዋ እ ዳንዳዬዳ።
\XREF{}{{\XO 13:18 }{\XT{ፓይ. 14:34፤ ዛረ. 1:31}}}

\VS{19}ካናነ ግያ ጋድያን አይሁዳ ግደና ላፑ ካዉተꬃ ꬋይሲደ፥ ኡንቱንቱ ጋድያ ባረ አሳ ላትሴዳ።
\XREF{}{{\XO 13:19 }{\XT{ዛረ. 7:1፤ ኢያሳ 14:1}}}

\VS{20}ሄዋፐ ጉይያን፥ ናብያ ሳሜላ ዎድያ ጋካናዉ፥ ኦይዱ ጼታነ እሻታሙ ላይꬃ ኬና ዳናቱዋ ኡንቱንቶ እሜዳ።
\XREF{}{{\XO 13:20 }{\XT{ዳኔላ 2:16፤ 1 ሳሜላ 3:20}}}

\VS{21}ሄዋፐ ጉይያን፥ ኡንቱንቱ ባረንቶ ካትያ እማና ማላ ዎስና፥ ጾሳይ ቢንያማ ዛርያፐ ቂሳ ናኣ ሳኦላ ኦይታሙ ላይꬃዉ ካተታና ማላ፥ ኡንቱንቶ እሜዳ።
\XREF{}{{\XO 13:21 }{\XT{1 ሳሜላ 8:5፤ 10:21}}}

\VS{22}ጾሳይ ሳኦላ ሻሬዳዋፐ ጉይያን፥ ኡንቱንቱ ቦላ ዳዊተ ካተታና ማላ፥ አ ደንꬄዳ፤ ዳዊተባ ማርካቲደ፥ ‘ታን ኮይያ ኡባባ ታ ዎዛናዳን ኦꬅያ እሰይ ናኣ ዳዊታ ደማድ’ ያጌዳ።
\XREF{}{{\XO 13:22 }{\XT{1 ሳሜላ 13:14፤ 16:12፤ ማዝ. 89:20}}}


\par }{\PP \VS{23}“ጾሳይ፥ ‘ታን ዳዊታ ዛርያፐ እስራኤልያ አሳ አሽያዋ አሀና’ ቃላ ገሌዳዋዳንካ፥ የሱሳ አሄዳ።

\VS{24}የሱስ ያናፐ ካሰ እስራኤልያ አሳይ ኡባይ ባረንቱ ናጋራፐ ስሚደ ጻማቀታና ማላ፥ ዮሃንስ ቃላ ኦዴዳ።
\XREF{}{{\XO 13:24 }{\XT{ማር. 1:4፤ ሉቃሳ 3:3}}}

\VS{25}ቃይ ዮሃንስ ባረ ኦሱዋ ዉርሳና ሀኒደ አሳ፥ ‘ታና ኦና ጊደ ቆፒቴ? ታን ህንተ ናግያዋ ግድከ፤ ሽን በእተ፥ አ ገድያ ጫማ ቃሹዋካ ገድያፐ ብላናዉ ታዉ በሰናዌ ታፐ ጉየና ዬ’ ያጌዳ።


\par }{\PP \VS{26}“ታናዳን አማንያዋንቶ፥ አብራሃመ ዘረꬃቶ፥ ቃይ ሀዋን አይሁዳ ግደናዋንቶ ጾሳዉ ያይያዋንቶ፥ ሀ አቶተꬃ ቃላይ ኑዉ ኪተቴዳ።

\VS{27}አያዉ ጎፐ፥ የሩሳላመን ደእያ አሳይነ ኡንቱንቱ ካፓቱ የሱሳነ ሳምባታ ጋላሳ ኡባን ናባበትያ ናባቱዋ ቃላ አኬክቤና ድራዉ፥ አ ቦላ ፕርዲደ፥ ናባቱዋ ቃላ ፖሌድኖ።

\VS{28}የሱሳ ዎꬍሳናዉ እት ጋሱካ ኡንቱንቶ ቤተናን እጽና፥ ጵላጾስ አ ዎꬋና ማላ ዎሴድኖ።


\par }{\PP \VS{29}“ኡንቱንቱ የሱሳባይ ጾሳ ማጻፋን ጻፈቴዳዋ ኡባ ፖሌዳ ዎደ፥ ማስቃልያፐ አ ዎꬂደ ሞጌድኖ።

\VS{30}ሽን ጾሳይ ሀይቁዋፐ የሱሳ ደንꬄዳ።

\VS{31}ሄዋፐ ጉይያን እ ባረናና ጋሊላፐ የሩሳላመ ዬዳ አሳቶ ጮራ ጋላሳ ቤቴዳ ኡንቱንቱ ሀእ አባ አሳዉ ማርካቲኖ።


\par }{\PP \VS{32}“ጾሳይ ኑ አዋቶ እማና ጌዳ ዎንጋላ ምሽራቹዋ ኑን ህንተንቶ ኦዴቶ።

\VS{33}ዳዊተ ማዝሙርያ ማጻፋን ላኤንꬆ ሸምፑዋን፥

\par }{\Q “ ‘ኔን ታ ናኣ።

\par }{\QB ሀቼ ታን ነ አዉዋ ግዳድ’

\par }{\MM ጌተቲደ ጻፈቴዳዋዳን፥ ጾሳይ የሱሳ ደንꬂደ፥ ኑ አዋቶ እማና ጌዳዋ ኑዉ ኡንቱንቱ ናናዉ ፖሌዳ።
\XREF{}{{\XO 13:33 }{\XT{ማዝ. 2:7}}}

\VS{34}ላኤንꬁዋ እ ሀይቀና ማላ፥ ሀይቁዋፐ አ ደንꬄዳዎ ጾሳይ፥ ‘ታን ዳዊተዉ እማና ጌዳ አማነቴዳ ጌሻ አንጁዋ ህንተንቶ እማና’ ያጊደ ሃሳዬዳ።

\VS{35}ሄዋ ድራዉ፥ ማዝሙርያ ማጻፋን ሀራሳን ቃይ፥ ‘ነ ጌሻ ናኣ አሃካ ሙስሳካ’ ያጌዳ።
\XREF{}{{\XO 13:35 }{\XT{ማዝ. 16:10}}}

\VS{36}አያዉ ጎፐ፥ ዳዊተ ባረ ዎድያን ጾሳ ቆፋ ኦꬄዳዋፐ ጉይያን ሀይቂደ፥ ባረ አዎቱዋና ሀይቂ ሙሴዳ።

\VS{37}ሽን ጾሳይ ሀይቁዋፐ ደንꬄዳዌ ሙስቤና።


\par }{\PP \VS{38-39}“ሄዋ ድራዉ፥ ታናዳን አማንያዋንቶ፥ ናጋራ አቶ ጌተቴዳዌ ህንተንቶ የሱሳ ባጋና ኦደቴዳዌነ፥ ሙሴ ህግያን ጽላናዉ ህንተንቶ ዳንዳየተና ኡባባፐ አን አማንያ ኡባይ ጽላናዌ ህንተንቶ ኤረቶ።

\VS{40}ሄዋ ድራዉ፥ ናባቱ ጌዳዌ ህንተ ቦላ ጋከና ማላ ናገትተ፤


\par }{\Q \VS{41}“ ‘ጾሳይ ጌዳባ ቅሊጭያዋንቶ፥
\XREF{}{{\XO 13:41 }{\XT{እምባ. 1:5}}}

\par }{\QB በእተ፤ ሀራይ አቶ እት ኡራይ ህንተንቶ ኦድንቶካ፥

\par }{\QB ህንተ አማነና ኦሱዋ ታን ህንተንቱ ዎድያን፥

\par }{\QB ኦꬅያ ድራዉ፥ ፖራ ጊተ፤ ሀይቂተ’

\par }{\MM ጌድኖ” ያጌዳ።


\par }{\PP \VS{42}ጳዉሎስነ ባርናባስ አይሁዳ ዎሳ ጎልያፐ ከስሽን፥ አሳይ ኡንቱንታ ላኤንꬁዋ ሳምባታንካ ሄዋ ጉጂደ ኦዳና ማላ ዎሴድኖ።

\VS{43}ሺቁ ላለቴዳዋፐ ጉይያን፥ ጮራ አይሁዳቱነ አይሁዳቱዋ አማኑዋን ገሊደ ጾሳዉ ያይያ ጮራቱ፥ ጳዉሎሳነ ባርናባሳ ካሌድኖ፤ የሱስ ኪቴዳዋንቱ ጾሳ አꬎ ኬካተꬃን ምን ደአና ማላ፥ ኡንቱንቶ ኦዲደ ምንሴድኖ።


\par }{\PP \VS{44}ላኤንꬁዋ ሳምባታን አማሬዳ አሳቱዋፐ አትን፥ ካታማ አሳይ ኡባይ ጾሳ ቃላ ስሳናዉ ሺቄዳ።

\VS{45}ሽን አይሁዳቱ ጮራ አሳ በኤዳ ዎደ፥ ጳዉሎሳ ቃናቴድኖ፤ አ ሃሳያ ጳልቂደ፥ አ ቦሬድኖ።


\par }{\PP \VS{46}ጳዉሎስነ ባርናባስ ጻሊደ፥ “ጾሳ ቃላይ ካሰቲደ ህንተንቶ ኦደታናዉ ኮሼ፤ ሽን ቃላ ህንተ እጼዳ ድራዉነ መꬍና ደኡዋ አካናዉ ህንተንቶ በሰና ጊደ፥ ህንተ ህንተንቱ ሁጲያን ፕርዴዳ ድራዉ፥ በእተ፥ ኑን አይሁዳ ግደናዋንቱኮ ስሜቶ።

\VS{47}አያዉ ጎፐ፥ ጎዳይ ኑና፥
\XREF{}{{\XO 13:47 }{\XT{ኢሳ. 42:6፤ 49:6}}}

\par }{\Q “ ‘አሳይ ኡባይ ህንተ ባጋና አታና ማላ፥

\par }{\QB ህንተንታ ታን፥

\par }{\Q አይሁዳ ግደናዋንቶ ፖኡዋ ኦꬃድ’ ያግ አዛዜዳ”

\par }{\MM ያጌድኖ።


\par }{\PP \VS{48}አይሁዳ ግደናዋንቱ ሄዋ ስሴዳ ዎደ፥ ናሸቲደ ጾሳ ቃላ ቦንቼድኖ፤ ቃይ መꬍና ደኦ ዶረቴዳ ኡባይ አማኔድኖ።


\par }{\PP \VS{49}ጎዳ ቃላይ ሄ ጋድያ ኡባ ጋኬዳ።

\VS{50}ሽን አይሁዳቱ ጾሳዉ ጎይንያ ቦንቼቴዳ ማጫዋንታነ ካታማን ደእያ ዎልቃማ አሳቱዋ ጳዉሎሳ ቦላንነ ባርናባሳ ቦላ ደንꬅና፥ አሳቱ ኡንቱንታ የደርሱዋ ዶሚደ፥ ባረንቱ ጋድያፐ ከሴድኖ።

\VS{51}ሽን የሱስ ኪቴዳዋንቱ ኡንቱንታ እጽያዋንቶ ማላታ ግዳና ማላ፥ ባረንቱ ገድያፐ ባና ሾጪደ፥
\FTNT{‡}{{\FR 13:51 }{\FK{ባረንቱ ገድያፐ ባና ሾጪደ፦
}}{\FT{ሀዌ አሳይ አከናን እጾዋ በስያ ኦግያ።
}}} እቆንዮነ ካታማ ቤድኖ።

\VS{52}ቃይ አንጾክያን ደእያ ካልያዋንቱንካ ጌሻ አያናይነ ናሸቻይ ኩሜዳ።
 



\par }\Chap{14}{\SH ጳዉሎስነ ባርናባስ እቆንዮነ ቤድኖ
\par }
{\PP \VerseOne{1}ካሰዋዳንካ ጳዉሎስነ ባርናባስ እቆንዮነን አይሁዳቱዋ ዎሳ ጎለ ገሊደ፥ ቃላ ኦዴድኖ፤ ሄዋፐ ጉይያን ጮራ አይሁዳቱነ አይሁዳ ግደናዋንቱ አማኔድኖ።

\VS{2}ሽን አማንቤና አይሁዳቱ አይሁዳ ግደናዋንቱ ዎዛና ላሚደ፥ እሻቱዋ ቦላ ሀንቀꬄድኖ።

\VS{3}የሱስ ኪቴዳዋንቱ ሄዋን ዳሮ ዎድያ ጋምኤድኖ፤ ኡንቱንቱ ጎዳባ ያየናን ኦዴድኖ፤ ጎዳይ ማላታነ ኦራꬃባ ኡንቱንቱ ኦꬃና ማላ፥ ኡንቱንቶ ዎልቃ እሜዳዋን ባረ አꬎ ኬካተꬃ ቃላባይ ቱማ ግዴዳዋ ማርካቴዳ።

\VS{4}ሽን ካታማ አሳይ ሻከት፥ ባጋይ አይሁዳቱዋኮ፥ ባጋይ የሱስ ኪቴዳዋንቱኮ ስሜድኖ።


\par }{\PP \VS{5}አይሁዳ ግደናዋንቱነ አይሁዳቱ ባረንቱ ካፓቱዋና እትፐ የሱስ ኪቴዳዋንታ ቆሀናዉነ ሹቻን ጫዳናዉ ቆፔዳ ዎደ፥

\VS{6}የሱስ ኪቴዳዋንቱ ሄዋ ኤሪደ፥ ልስጽራነ ደርበ ጌተትያ ልቃኦንያ ካታማቱዋነ ኡንቱንቱ ሄራን ደእያ ጋድያ ብ አጌድኖ፤

\VS{7}ሄዋን ዎንጋላ ምሽራቹዋ ኦዲኖ።


\par }{\PP \VS{8}ባረ ዳይ ኡሉዋፐ የለቶደፐ ዶሚደ፥ ላኡ ገዲ ስልና፥ ኡባካ ሀመተና እት ብታኒ ልስጽራን ደኤ።

\VS{9}ሄ ብታኒ ጳዉሎስ ኦድሽን ስሴ፤ ጳዉሎስ አ ጫድ ጼልያ ዎደ፥ ፓጻናዉ አዉ አማኑ ደእያዋ በኢደ፥

\VS{10}ኮሻ ꬎቂሲደ አ፥ “ስት ጋደ ነ ገድያን ኤቃ” ያጌዳ፤ ጉፕ ደንዲደ፥ ሀመታ ዶሜዳ።


\par }{\PP \VS{11}ጳዉሎስ ኦꬄዳዋ አሳይ በኢደ፥ ባረ ኮሻ ልቃኦንያ ቃላን ꬎቁ ኦꬂደ፥ “ጾሳቱ አሳ ማላቲደ ኑኮ ዎꬌድኖ” ያጌዳ።

\VS{12}አሳይ ባርናባሳ፥ “ድያ”\FTNT{*}{{\FR 14:12 }{\FQ{ድያ፦
}}{\FT{ጉሳይ ግሪካቱዋ ጾሳቱዋ ኡባቱዋፐ ቦላ ጌተት ፓይደትያ ኡንቱንቱ ኤቃ።
}}} ጊደ፥ ጳዉሎስ ሃሳያዉ ዋናትያ ድራዉ፥ አ፥ “ሄርሜሳ” ጊደ ሱንꬄዳ።

\VS{13}ጌሻ ጎሊ ካታማ ማታን ደእያ ድያ ቄሳይነ አሳይ ኮሩማቱዋነ ዳሪ ሎእያ ጪሻቱዋ የሱስ ኪቴዳዋንቶ ያርሹዋ ያርሻናዉ ኮዪደ፥ ፐንግያ አሄድኖ።


\par }{\PP \VS{14}ሽን የሱስ ኪቴዳ ባርናባስነ ጳዉሎስ ሄዋ ስሴዳ ዎደ ባረንቱ ማዩዋ ፔꬊደ፥ አሳ ግዶ ዎጺደ፥

\VS{15}ባረንቱ ኮሻ ꬎቁ ኦꬂደ፥ ሀዋዳን ያጌድኖ፤ “አሳዉ፥ ሀዋ አያዉ ኦꬂቴ? ኑንካ ህንተንቱዋዳን መቴዳ አሳ፤ ሀ ፓና የዉዋፐ ሳሉዋነ ሳኣ፥ አባነ ኡንቱንቱ ግዶን ደእያ ኡባባ መꬌዳ ደኡዋ ጾሳኮ ህንተ ስማና ማላ፥ ህንተንቶ ኑን ዎንጋላ ምሽራቹዋ ኦዴቶ።
\XREF{}{{\XO 14:15 }{\XT{ከሳ 20:11፤ ማዝ. 146:6}}}

\VS{16}እ በን አሳ ዘረꬃይ ኡባይ ባረንቱ ኦግያ ባና ማላ የድ አጌዳ።

\VS{17}ህንተንቶ እራ ሳሉዋፐ ቡክሴዳ፤ ካꬃካ እ ዎድያን እሜዳ፤ ቃይ ቁማ እሚደ፥ ህንተንታ ሎይꬅ ናሸቼ፤ ያቲደ ህንተንቶ ሎኦባ ኦꬂደ፥ ኡባ ዎደካ ባረዉ ማርካ ꬋይቤና” ያጌድኖ።

\VS{18}የሱስ ኪቴዳዋንቱ ሄዋ ጊደ፥ ባረንቶ አሳይ ያርሸና ማላ፥ መቶቲደ ድጌድኖ።


\par }{\PP \VS{19}አንጾክያፐነ እቆንዮነፐ ዬዳ አይሁዳቱ አሳ ባረንቱ ባጋ ዛሪደ፥ ሹቻን ጳዉሎሳ ጫዴድኖ፤ ኡንቱንቶ ሀይቄዳዋ ማላትና፥ ካታማፐ ካረዉ አ ጎች ከሴድኖ።

\VS{20}ሽን ካልያዋንቱ አ ማታን ዩይ አꬊደ ኤቂሽን፥ እ ደንዲደ፥ ካታማ ገሌዳ። ዎንተꬃ ጋላስ ባርናባሳና እትፐ ደርበ ቤዳ።


\par }{\SH ጳዉሎስነ ባርናባስ አንጾክያ ስሜድኖ
\par }
{\PP \VS{21-22}ኡንቱንቱ ደርበ ካታማን ዎንጋላ ምሽራቹዋ ኦዲደ፥ ጮራ አሳይ የሱሳ አማናና ማላ ኦꬄዳዋፐ ጉይያን፥ ልስጽራ፥ እቆንዮነነ ጲሲድያን ደእያ አንጾክያ ስሜድኖ፤ ያቲደ ሄዋን ካልያዋንታ ምንሲደነ ኡንቱንቱ አማኑዋን ምን ደአና ማላ ዞሪደ፥ “ኑን ጾሳ ካዉተꬃ ገላናዉ ሎይꬅ ዋየታና በሴ” ያጌድኖ።

\VS{23}ቃይ አማንያዋንቶ ደእያ ሳን ደእያ ሳን ጭማቱዋ ዶሪደ፥ ጾሜዳዋፐነ ዎሴዳዋፐ ጉይያን፥ ኡንቱንቱ አማኔዳ ጎዳዉ ኡንቱንታ ሀዳራ እሜድኖ።


\par }{\PP \VS{24}ጲሲድያ ጋድያፐ አꬊደ፥ ጵንፍልያ ዬድኖ፤

\VS{25}ጰርገን ቃላ ኦዴዳዋፐ ጉይያን፥ አጻልያ ቤድኖ።

\VS{26}ሄዋፐ ኡንቱንቱ ባረንቱ ፖሌዳ ኦሱዋ ድራዉ፥ አሳይ ኡንቱንቱ ሀዳራ ጾሳ አꬎ ኬካተꬃዉ እሜዳ አንጾክያ ማርካብያን ስሜድኖ።


\par }{\PP \VS{27}አንጾክያ ጋኬዳ ዎደ አማንያ አሳ ሺሺደ፥ ጾሳይ ባረንቱና እትፐ ኦꬄዳ ኡባባነ፥ አይሁዳ ግደና አሳይ አማናና ማላ፥ ኡንቱንቶ ፐንግያ ዶዬዳዋ፥ አሳዉ ኦዴድኖ።

\VS{28}ያቲደ ሄዋን ካልያዋንቱና ዳሮ ዎድያ ጋምኤድኖ።




\par }\Chap{15}{\SH የሩሳላመ ሺቁዋ
\par }
{\PP \VerseOne{1}እት እት አሳቱ ይሁዳፐ አንጾክያ ዎꬊደ፥ “ሙሴ ዎጋዳን፥ ህንተ ቃጻረተናዋ ግዶፐ፥ አታናዉ ዳንዳይክታ” ያጊደ እሻቱዋ ታማርሱዋ ዶሜድኖ።
\XREF{}{{\XO 15:1 }{\XT{ዎጋ 12:3}}}

\VS{2}ጳዉሎስነ ባርናባስ ኡንቱንቱና ዳርስ ዋላቀቲደ ፓሉመትና፥ አንጾክያን ደእያ እት እት ሀራ አሳቱ ሄ ፓሉማ ድራዉ፥ ጳዉሎሳናነ ባርናባሳና የሩሳላመ ቢደ፥ የሱስ ኪቴዳዋንቱናነ ጭማቱዋና ጋከታናዉ ቆፋይ ቃሸቴዳ።


\par }{\PP \VS{3}አማንያ አሳቱ ኡንቱንታ ኪቲደ ኦግያን ማድሽን፥ አይሁዳ ግደናዋንቱ ጾሳኮ ስሜዳዋ ኦዲደ፥ ፕንቂያናነ ሳማርያና አꬌድኖ፤ ሄዌ እሻቱዋ ኡባ ሎይꬅ ናሸቼዳ።

\VS{4}ኡንቱንቱ የሩሳላመ ጋኬዳ ዎደ፥ አማንያዋንቱ፥ የሱስ ኪቴዳዋንቱነ ጭማቱ ኡንቱንታ ሞኬድኖ፤ ጾሳይ ባረንቱን ኦꬄዳዋ ኡባ ኦዴድኖ።

\VS{5}ሽን ፓርሳዋቱዋ ባጋፐ አማኔዳ እት እት አሳቱ ደንድ ኤቂደ፥ “ህንተንቱ ኡንቱንታ ቃጻራናዉነ ሙሴ ህግያ ናጋና ማላ አዛዛናዉ በሴ” ያጌድኖ።


\par }{\PP \VS{6}የሱስ ኪቴዳዋንቱነ ጭማቱ ሄዋ ዞረታናዉ ሺቄድኖ።

\VS{7}ሎይꬅ ሃሳዬዳዋፐ ጉይያን፥ ጰጽሮስ ደንድ ኤቂደ፥ ኡንቱንታ ሀዋዳን ያጌዳ፤ “ታናዳን አማንያዋንቶ፥ አይሁዳ ግደናዋንቱ ዎንጋላ ምሽራቹዋ ቃላ ታ ዶናፐ ስሲደ አማናና ማላ፥ ታና ጾሳይ ህንተ ግዶፐ በን ዶሬዳዋ ህንተንቱ ኤሪታ።

\VS{8}አሳ ዎዛና ኤርያ ጾሳይ ጌሻ አያና ኑዉ እሜዳዋዳን፥ ኡንቱንቶካ እሚደ ቱማዬዳ።

\VS{9}ኡንቱንቱ አማኔዳ ድራዉ፥ እ ኡንቱንቱ ዎዛና ጌሺደ፥ ኑ ግዱዋንነ ኡንቱንቱ ግዱዋን ዱማተꬃ ዎꬅቤና።

\VS{10}ሄዋ ድራዉ፥ ኑ አዎቱነ ኑን ቶካናዉ ዳንዳይቤና ዎልቃማ ቶኩዋ ካልያዋንቱ ሞርግያን ዎꬂደ፥ ሀእ ህንተ አያዉ ጾሳ ፓጪቴ?

\VS{11}ሽን ጎዳ የሱስ ክርስቶሳ አꬎ ኬካተꬃን ኡንቱንቱ አቴዳዋዳን፥ ኑንካ አቴዳዋ አማኔቶ” ያጌዳ።


\par }{\PP \VS{12}አሳይ ኡባይ ጮኡ ጊደ፥ ባርናባስነ ጳዉሎስ አይሁዳ ግደና አሳ ግዶን ባረንቱ ባጋና ጾሳይ ኦꬄዳ ማላታነ ኦራꬃባ ኡባ ኦድሽን ስሴ።


\par }{\PP \VS{13}ኡንቱንቱ ሃሳያ ዉርሴዳዋፐ ጉይያን፥ ያቆብ ሀዋዳን ያጊደ ዛሬዳ፤ “እሻቶ፥ ታን ግያዋ ስስተ።

\VS{14}ጾሳይ አይሁዳ ግደናዋንቱ ግዶፐ ባረዉ ሀንያ አሳ አካናዉ አይሁዳ ግደናዋንቶ ኮይሮ ዎት ቆፔደንቶ ስሞን ኦዴዳ።

\VS{15-18}ናብያ ቃላይ ሀዋና ጊጌ፤ ጎዳይ ዳሮ ዎድያፐ ዶሚደ፥ አሳ ሀዋ ኤርሲደ፥ ጾሳ ማጻፋን ሀዋዳን ያጌዳ፤
\XREF{}{{\XO 15:15-18 }{\XT{አሞጻ 9:11-12}}}

\par }{\Q “ ‘ሀዋፐ ጉይያን፥ ሳኣን ደእያ ሀራ አሳይ ኡባይ፥

\par }{\QB ታዋ ግዳናዉ፥

\par }{\QB ታን ጼሴዳ አይሁዳ ግደና አሳይ ኡባይ፥

\par }{\QB ጎዳ ኮያና ማላ፥ ታን ስማና።

\par }{\Q ታን ኮለቲደ ኩንዴዳ ጎልያዳን፥

\par }{\QB ሀኔዳ ዳዊተ ካዉተꬃ ደንꬃና።

\par }{\Q ኮለቴዳዋካ ዛራደ ኬጻና፤

\par }{\QB ታን ላኤንꬁዋ አ ኤሳና’

\par }{\MM ያጌዳ።


\par }{\PP \VS{19}“ሄዋ ድራዉ፥ ታ ቆፋ ግዶፐ፥ አይሁዳ ግደናዋንቱፐ ጾሳኮ ስምያዋንታ ኑን መቶꬃናዉ ኮሸና።

\VS{20}ሽን ኡንቱንቱ ኤቃን ቱኔዳዋ ሜና ማላ፥ ዎሹመና ማላ፥ ባኩቴዳ መህያ አሹዋ ሜና ማላነ ሱꬃ ኡሸና ማላ፥ ኡንቱንቶ ኑን ዳብዳቢያ ጻፋናዉ ኮሼ።
\XREF{}{{\XO 15:20 }{\XT{ከሳ 34:15-17፤ ዎጋ 17:10-16፤ 18:6-23}}}

\VS{21}አያዉ ጎፐ፥ ሙሴ ህግያ ካሰ የለታፐ ዶሚደ ሳምባታን ሳምባታን አይሁዳ ዎሳ ጎለቱዋን ናባቢደ፥ አ ቃላ ካታማ ኡባን ኦድያዋንቱ ደኢኖ” ያጌዳ።


\par }{\PP \VS{22}ሄዋፐ ጉይያን፥ የሱስ ኪቴዳዋንቱነ ጭማቱ ዎሳ ጎለ አሳ ኡባና እትፐ ባረንቱ ግዶፐ አማሬዳ አሳቱዋ ዶሪደ፥ ጳዉሎሳናነ ባርናባሳና አንጾክያ የዳናዉ ቆፋ ቃቼድኖ፤ ኡንቱንቱ ዳሮ ቦንቼቴዳ ላኡ አሳቱዋ ባርሳባ ጌተትያ ይሁዳነ ስላሳ ዶሬድኖ።

\VS{23}ያቲደ ሀዋዳን ግያ ዳብዳቢያ ጻፊደ፥ ኡንቱንቱ ቦላ ኪቴድኖ፤ “ኑን የሱስ ኪቴዳዋንቱነ ጭማቱ ህንተ እሻቱ፥ አንጾክያን፥ ሶርያንነ ክልቂያን ደእያ አይሁዳ ባጋ ግደና እሻቶ ኑ ሳሮታ ኪቴቶ።


\par }{\PP \VS{24}“ኑን አዛዝቤና አሳቱ ኑ ግዶፐ ቢደ፥ ‘ህንተንቱ ቃጻረታናዉነ ሙሴ ህግያ ናጋናዉ በሴ’ ጊደ፥ ህንተንታ መቶꬄዳዋነ ይሎዬዳዋ ስሲደ፥

\VS{25-26}ኑ ጎዳ የሱስ ክርስቶሳ ሱንꬃ ድራዉ፥ ባረንቱ ሸምፑዋ ኦሌዳ ኑን ሲቅያ ባርናባሳናነ ጳዉሎሳና ዶረቴዳ አሳቱዋ ህንተንቱኮ ኪታናዉ እት ዎዛናን ኑ ቆፋ ቃቼዶ።

\VS{27}ሄዋ ድራዉ፥ ኑን ጻፌዳዋ ኡንቱንቱ ባረንቱ ሁጰዉ ባረንቱ ዶናን ህንተንቶ ኦዳና ማላ፥ ይሁዳነ ስላሳ ኪቴዶ።


\par }{\PP \VS{28-29}“አያዉ ጎፐ፥ ኤቃዉ ያርሼዳዋ ሞፕተ፤ ሱꬃ ኡሾፕተ፤ ባኩቴዳ መህያ አሹዋ ሞፕተ፤ ዎሹሞፕተ። ሀ ኮሽያዋንቱፐ አትን፥ ሀራ ዴጽያ የዉዋ ህንተንታ ቶሰና ማላ፥ ኑንነ ጌሻ አያናይ የዉዋ ኤኖ ጊደ አኬዶ፤ ሀ ኡባባፐ ህንተ ሁጲያ ናጎፐ፥ ህንተንቱ ሎኦባ ኦꬂታ። ስም ሳሮ ደእተ” ያጌድኖ።


\par }{\PP \VS{30}ሄዋ ድራዉ፥ ኪተቴዳዋንቱ ሞይዘት፥ አንጾክያ ዎꬊደ፥ አማንያ አሳ ሺሺደ፥ ዳብዳቢያ አሳዉ እሜድኖ።

\VS{31}ኡንቱንቱ ሄ ምንስያ ዳብዳቢያ ናባቤዳ ዎደ፥ ናሸቴድኖ።

\VS{32}ቃይ ይሁዳይነ ስላሰ ባረንቱ ሁጰዉ ናባቱዋ ግድያ ድራዉ፥ እሻቱዋ ሎይꬅ ማቂደ ምንሴድኖ።

\VS{33}ኡንቱንቱ አንጾክያን አማሬዳ ጋላሳ ኡቴዳዋፐ ጉይያን፥ እሻቱ ሳሮተꬃን ሞይዝና፥ ባረንታ ኪቴዳዋንቱኮ ስሜድኖ።

\VS{34}ሽን ስላሰ ያን አታናዉ ባረ ቆፋ ቃቼዳ።
\FTNT{*}{{\FR 15:34 }{\FT{ስላሰ አንጾክያን አታናዉ ባረ ቆፋ ቃቼዳ፥ ግያዌ ጮራ ሀራ ቃላ ብለꬃን ባዋ።
}}}


\par }{\PP \VS{35}ቃይ ጳዉሎስነ ባርናባስ ሀራ ጮራ አሳቱዋና እትፐ ጎዳ ቃላ ታማርሲደነ ዎንጋላ ምሽራቹዋ ኦዲደ፥ አንጾክያን ኡቴድኖ።


\par }{\SH ጳዉሎስነ ባርናባስ ሻከቴድኖ
\par }
{\PP \VS{36}አማሬዳ ጋላሳፐ ጉይያን፥ ጳዉሎስ ባርናባሳ፥ “ኑን ጎዳ ቃላ ኦዴዳ ካታማ ኡባን ኑ እሻቱ ዎት ደኢኖንቶ፥ ጉየ ስሚደ፥ ጾሞስ በኦይተ” ያጌዳ።

\VS{37}ሄዋፐ ጉየ ባርናባስ ማርቆሳ ጌተትያ ዮሃንሳ ባረንቱና አፋናዉ ኮዬዳ።

\VS{38}ሽን ጳዉሎስ ማርቆሳ ባረንቱና አፋናዉ ኮይቤና፤ አያዉ ጎፐ፥ እ ኡንቱንቱፐ ጵንፍልያን ሻከቴዳ፤ ቃይ ኡንቱንቱና ኦሶ ብቤና።

\VS{39}ኡንቱንቱ ግዱዋን ሎኤና ዋላሳይ ከስና፥ እቱ እቱዋፐ ሻከቴዳ፤ ባርናባስ ማርቆሳ አኪደ፥ ማርካብያን ቆጲሮሳ ቤዳ።

\VS{40}ሽን ጳዉሎስ ስላሳ አክና፥ እሻቱ አ ሀዳራ ጾሳ አꬎ ኬካተꬃዉ እሜዳዋፐ ጉይያን ቤዳ።

\VS{41}ያቲደ አማንያ አሳቱዋ ምንሲደ፥ ሶርያናነ ክልቂያና አꬌዳ።
 



\par }\Chap{16}{\SH ጽሞቶሰ ጳዉሎሳናነ ስላሰና ጋከቴዳ
\par }
{\PP \VerseOne{1}ጳዉሎስ ቃይ ደርበነ ልስጽራ ቤዳ፤ ሄዋን ጽሞቶሳ ጌተትያ ካልያዌ፥ እት አማንያ አይሁዳ ምሽራት ናአይ ደኤ፤ አ አቡ ግሪከ አሳ።

\VS{2}ልስጽራንነ እቆንዮነን ደእያ እሻቱ ጽሞቶሳባ ሎይꬅ ማርካቴድኖ።

\VS{3}ጳዉሎስ አ ጽሞቶሳ ባረናና አፋናዉ ኮዪደ፥ አ አቡ ግሪከ
\FTNT{*}{{\FR 16:3 }{\FQA{አ አቡ ግሪከ አ ኦይቂደ ቃጻሬዳ፦
}}{\FT{ግሪከ አሳይ ባረንቱ ናና ቃጻርክኖ። ሽን ጽሞቶሰ ቃጻረታና ꬋዮፐ፥ አይሁደ አሳይ አ አከና ድራዉ፥ ጳዉሎስ አ ኦይቂደ ቃጻሬዳ።
}}} አሳ ግዴዳዋ ሄዋን ደእያ አይሁዳ ኡባይ ኤርያ ድራዉ፥ አ ኦይቂደ ቃጻሬዳ።

\VS{4}ኡንቱንቱ ካታማቱዋና ቢደ፥ የሱስ ኪቴዳ የሩሳላመን ደእያዋንቱነ ጭማቱ ዎꬄዳ ህግያ አማንያዋንቱ ናጋና ማላ፥ ኡንቱንቶ ኦዲደ አꬌድኖ።

\VS{5}ሄዋ ድራዉ፥ አማንያዋንቱ አማኑዋን ምን፥ ፓይዱዋንካ ጋላሳፐ ጋላሳን ዳር ዳር ቤድኖ።


\par }{\SH ጳዉሎስ ማቅዶንያ ባናዳን ጼገቴዳ
\par }
{\PP \VS{6}ኢስያን ቃላ ኦደና ማላ፥ ጌሻ አያናይ ኡንቱንታ ድጌዳ ድራዉ፥ ፕርግያ ጋድያናነ ጋላትያ ጋድያና አꬌድኖ።

\VS{7}ኡንቱንቱ ሚስያ ዛዋ ጋኬዳ ዎደ፥ ቢታንያ ባናዉ ኮዬድኖ፤ ሽን የሱሳ አያናይ ኡንቱንታ ድጌዳ።

\VS{8}ሄዋ ድራዉ፥ ኡንቱንቱ ሚስያ ማታና አꬊደ፥ ጽሮኣዳ ዎꬌድኖ።

\VS{9}ጳዉሎስ ቃማ ሳጻን እት ማቅዶንያ ብታኒ ባረና፥ “ማቅዶንያ ፕናደ ኑና ማዳርኪ” ያጊደ ኤቂ ዎስሽን በኤዳ።

\VS{10}ሳፃ እ በኤዳዋፐ ጉይያን፥ ኑን ኤለካ ማቅዶንያ ባናዉ ኮዬዶ፤ አያዉ ጎፐ፥ ዎንጋላ ምሽራቹዋ ያን ደእያ አሳዉ ኦዳናዉ፥ ጾሳይ ኑና ጼሴዳዋ ኑዉ ማላቴዳ።


\par }{\SH ሊዳ ፕልጵስዮሳን ክርስቶሳ አማናዱ
\par }
{\PP \VS{11}ሄዋ ድራዉ፥ ጽሮኣዳፐ ደንዲደ፥ ስት ጊደ ማርካብያን ሳሞትራቀ ቤዶ፤ ዎንተꬃ ጋላስ ናጱለ ቤዶ።

\VS{12}ሄዋፐ ፕልጵስዮሳ ቤዶ፤ ፕልጵስዮስ ማቅዶንያ ቢታዉ ሁጰ ካታማ፤ ቃይ ሮመ አሳይ ደእያ ካታማ፤ ኑን ሄ ካታማን አማሬዳ ጋላሳ ኡቴዶ።


\par }{\PP \VS{13}ሳምባታ ጋላስ፥ ካታማፐ ጋጻን ሻፋ ዶናን አይሁዳቱ ጾሳ ዎስያ ሳአይ ደእያዋ አኬኪደ ቤዶ፤ ሄዋን ኡቲደ ሺቄዳ ማጫ አሳዉ ቃላ ኦዴዶ።


\par }{\PP \VS{14}እት ሊድያ ጌተተዉና፥ ትያጽሮና ካታማፐ ያደ ጾሳ አማነዉና፥ ዞኦ ማዩዋ ዛልእያ ምሽራታ፥ ኑን ኦድያዋ ስሳዱ፤ ጳዉሎስ ኦድያዋካ እዛ ስሳና ማላ ጾሳይ እ ዎዛና ዶዬዳ።

\VS{15}ሊድያ ባረ ሶይ አሳና እትፐ ጻማቀቴዳዋፐ ጉይያን ኑና፥ “ህንተንቱ ታና ጎዳ ቱማተꬃን አማናዉ ጊደ ቆፖፐ፥ ታ ሶይን ደእሽተ” ጋደ ዎሳዱ፤ ምንሳደ ሾባዱ።


\par }{\SH ጳዉሎስነ ስላሰ ቃሸቴድኖ
\par }
{\PP \VS{16}ኑን ጾሳ ዎስያሳ ቢሽን፥ ኢታ አያናይ እዝ ቦላ አቅና ካይያ እት ቆማ ናታ ኑናና ጋከታዱ፤ ሄ ናታ ካያደ ዳሮ ሚሻ ባረ ጎዳቶ ደማዱ።

\VS{17}ጋከታደ ጳዉሎሳነ ኑና ካላደ፥ “ሀዋንቱ ህንተንቶ አታና ኦግያ ኦድያዋንቱ፥ ኡባፐ ቦላ ጾሳ አይለቱዋ” ጋደ ኮሻ ꬎቁ ኦꬃደ ሃሳያዉ።


\par }{\PP \VS{18}ኡባ ጋላስ ሄዋዳን ጋዉ፤ ሽን ጳዉሎስ ይሎቲደ ጉየ ስም፥ ሄ ኢታ አያና፥ “ኔን ኢፐ ከሳና ማላ የሱስ ክርስቶሳ ሱንꬃን ኔና አዛዛይ” ያጌዳ፤ ሄ ማንእያን ኢታ አያናይ ኢፐ ከስ አጌዳ።


\par }{\PP \VS{19}ሽን እዝ ጎዳቱ ባረንቱ ሚሻ ደማና ኦጊ ꬋዬዳዋ በኢደ፥ ጳዉሎሳነ ስላሳ ኦይቂደ፥ ገያ ሳኣን ደእያ ዳናቱዋ ስንꬃ ጎች ከሴድኖ።

\VS{20}ዳናቱዋ ስንꬃ ኡንቱንታ አፊደ፥ “ሀዋንቱ አይሁዳ አሳ ግዲደ፥ ኑ ካታማ አሳ ሎይꬅ መቶꬂኖ።

\VS{21}ኑን ሮመ ጋድያ አሳ ግዲደ፥ አካናዉነ ኦꬃናዉ ዎጋ ግደናባ ታማርሲኖ” ያጌድኖ።


\par }{\PP \VS{22}አሳይ እት ባጋ ግዲደ፥ ጳዉሎሳ ቦላንነ ስላሳ ቦላ ደንዴዳ፤ ዳናቱካ ኡንቱንቱ ማዩዋ ቃር አኪደ፥ ጻምኣን ኡንቱንታ ሾጫና ማላ አዛዜድኖ።

\VS{23}ኡንቱንቱ ዳርስ ዋꬌዳዋፐ ጉይያን፥ ቃሾ ጎልያን የጌድኖ። ቃሾ ጎልያ ናግያዌካ ኡንቱንታ ምንስ ናጋናዳን አዛዜድኖ።

\VS{24}ቃሾ ጎልያ ናግያዌ ሄ አዛዙዋ አኪደ፥ ጳዉሎሳነ ስላሳ ቃሾ ጎልያ ቆልኦ ገልሴዳ፤ ኡንቱንቱ ገድያካ ምꬃና ጋꬅ ዳራጺደ ቃቼዳ።


\par }{\PP \VS{25}ሽን ቃማ ብላሄ ግድያ ሄራን ጳዉሎስነ ስላሰ ጾሳ ዎሲደ፥ ማዝሙርያ የጺደ ጾሳ ጋላቲኖ፤ ቃሸቶ አሳይ ኡንቱንቱ ግያዋ ስሴ።
 
\VS{26}ቃሾ ጎልያ ጻጱ ቃጻና ጋካናዉ ዎዛና አናን ቢታይ ዳርስ ቃጼዳ፤ ሄ ማንእያን ፐንጊካ ኡባይ ዶየት አግና፥ ቃሸቴዳ አሳ ኡባ ሳንꬃላታይ ብለት ዎꬌዳ።

\VS{27}ቃሾ ጎልያ ናግያዌ ገምእሹዋፐ ቤጎትያ ዎደ፥ ቃሾ ጎልያ ፐንጊካ ኡባይ ዶየቴዳዋ በኢደ፥ ቃሸቶ አሳይ ከስ አኪደ ብድጌዳዋ አዉ ማላትና፥ ባረና ዎꬋናዉ ቆፒደ፥ ጩብያ አኬዳ።

\VS{28}ሽን ጳዉሎስ ኮሻ ꬎቁ ኦꬂደ፥ “ኔን ኔና አያነ ኦꬆፓ፤ አያዉ ጎፐ፥ ኑን ኡባይ ሀዋን ደኤቶ” ያጌዳ።


\par }{\PP \VS{29}ቃሾ ጎልያ ናግያዌ ጾምፕያ ዎስ አኪደ፥ ኤለካ ቆልኦ ዎጼዳ፤ ኮኮሪደ ጳዉሎሳ ስንꬃንነ ስላሰ ስንꬃን ጉፋኔዳ፤

\VS{30}ኡንቱንታ ካረ ከሲደ፥ “ታ ጎዳቶ፥ ታን አታናዉ አያ ኦꬃና በሲ?” ያጌዳ።


\par }{\PP \VS{31}ጳዉሎስነ ስላሰ አ፥ “ጎዳ የሱስ ክርስቶሳ አማና፤ ኔን አታና፤ ነ ሶይ አሳይካ” ያጌድኖ።

\VS{32}ኡንቱንቱ አዉነ አ ሶይን ደእያ ኡባዉ ጎዳ ቃላ ኦዴድኖ።

\VS{33}ቃማ ሄ ሳትያንካ ቃሾ ጎልያ ናግያዌ ኡንቱንታ አፊደ ኡንቱንቱ ማይꬃ ሜጬዳ፤ ሄ ማንእያን ባረ ሶይ አሳ ኡባና ጻማቀት አጌዳ።

\VS{34}ጳዉሎሳነ ስላሳ ፑደ ባረ ሶይ አፊደ፥ ኡንቱንቶ ቁማ አꬄዳ፤ እ ባረ ሶይ አሳ ኡባና ጾሳ አማኔዳ ድራዉ፥ ናሸቴዳ።


\par }{\PP \VS{35}ዎንትና ዳናቱ፥ “ሄ አሳቱዋ ብላ” ያጊደ፥ ፖልስያ ካፓቱዋ አኮ ኪቴድኖ።

\VS{36}ሄዋፐ ጉየ ቃሾ ጎልያ ናግያዌ፥ “ህንተንቱ ብለታና ማላ፥ ዳናቱ ታዉ ኪቴድኖ፤ ስም ሀእ ከሲደ ሳሮተꬃን ቢተ” ያጊደ ሄ ኪታ ጳዉሎሳዉ ኦዴዳ።


\par }{\PP \VS{37}ሽን ጳዉሎስ ሄ ፖልስያ ካፓቱዋ፥ “ኑን ሮመ ጋደ አሳ
\FTNT{†}{{\FR 16:37 }{\FQ{ሮመ ጋደ አሳ፦
}}{\FT{ሮመ ካዉተꬃን ኤረቲደ ደእያ ጉꬃ አሳይ ሄ ጋደ አሳቱዋ ጌተቲኖ። ሄዋንቶካ ቃይ ሀራቱዋፐ ዱማትያ ማታይነ ካጫይ ደኤ።
}}} ግድሽን፥ ኡንቱንቱ ኑና ፕርዳይ ባይናን አሳ ስንꬃን ዋꬊደ፥ ቃሾ ጎልያን የጌድኖ። ሀእ ኑና ጌማን ከስ የዲኖ? ሀነና፤ ኡንቱንቱ ባረንቱ ሁጰዉ ዪደ፥ ኑና ከስኖ” ያጌዳ።


\par }{\PP \VS{38}ፖልስያ ካፓቱ ዳናቶ ሄዋ ኦድና፥ ጳዉሎስነ ስላሰ ሮመ ጋደ አሳ ግዴዳዋ ስሴዳ ዎደ፥ ያዬድኖ።

\VS{39}ሄዋ ድራዉ፥ ዳናቱ ዪደ ኡንቱንታ፥ “ኑን ህንተንታ ናቄዶ” ጌድኖ። ቃሾ ጎልያፐ ካረ ኡንቱንታ ከሲደ፥ ካታማፐ ከሲደ ባና ማላ ዎሴድኖ።

\VS{40}ጳዉሎስነ ስላሰ ቃሾ ጎልያፐ ከሲደ፥ ሊድያ ሶይ ቤድኖ፤ ያን እሻቱዋና ጋከቲደ፥ ኡንቱንታ ምንሲደ ሄዋፐ ቤድኖ።




\par }\Chap{17}{\SH ተሰሎንቀን ደንዴዳ ዋላሳ
\par }
{\PP \VerseOne{1}ጳዉሎስነ ስላሰ፥ አምፕጶሊሳናነ አጶሎንያና አꬊደ፥ ተሰሎንቀ ዬድኖ፤ ተሰሎንቀን አይሁዳ ዎሳ ጎሊ ደኤ።

\VS{2}ጳዉሎስ ባረ ዶያዳንካ ያ ገሌዳ፤ ሄዋን ሄዙ ሳምባታ ጋላሳቱዋን ጾሳ ማጻፋቱዋፐ አሳና ሃሳዬዳ፤

\VS{3}ክርስቶስ ዋይያ አካናዉነ ሀይቁዋፐ ደንዳናዉ በስያዋ ኡንቱንቶ ብሊደ ኦዲድነ ቱማ ግዴዳዋካ ኡንቱንታ ኤርሲደ፥ “የሱስ ሀ ታን ህንተንቶ ኦድያዌ ክርስቶሳ” ያጌ።

\VS{4}ኡንቱንቱፐ እቱ እቱ የዉ ቱማ ግዴዳዋ አኬኪደ፥ ጳዉሎሳናነ ስላሰና ጋከቴድኖ፤ ሀዋዳንካ፥ ጾሳዉ ጎይንያ ጮራ ግሪከ አሳይነ ጮራ ቦንቼቴዳ ማጫዋንቱ፥ ጳዉሎሳናነ ስላሰና ጋከቴድኖ።


\par }{\PP \VS{5}ሽን አይሁዳቱ ቃናቲደ፥ እት እት ኦሱ ባይና ኢታ አሳቱዋ ቆጫፐ ሺሺደ ካታማ አሳ ዋላሴድኖ፤ ጳዉሎሳነ ስላሳ አሳኮ ከሳና ማላ ኮዪደ፥ ያሶና ጎልያ ዶዴድኖ።

\VS{6}ጳዉሎስነ ስላሰ ኡንቱንቶ ቤተናን እጽና፥ ያሶናነ እት እት እሻቱዋ ካታማ ካፓቱዋኮ አፊደ፥ “ሀዋንቱ ጋድያ ኡባ መቶꬄዳዋንቱ፥ ሀዋካ ዬድኖ።

\VS{7}ያትና ያሶን ኡንቱንታ ባረ ሶይን ዎꬄዳ፤ ሀዋንቱ ኡባይ፥ ‘የሱሳ ግያ ሀራ ካቲ ደኤ’ ጊደ ቄሳረ አዛዙዋ ምንሲኖ” ያጊደ፥ ኮሻ ꬎቂሲደ ሃሳዬድኖ።


\par }{\PP \VS{8}ሺቄዳ አሳይነ ካታማ ካፓቱ ሄዋ ስሲደ መቶቴድኖ።

\VS{9}ካፓቱ ያሶናነ ሀራቱዋ ዋስያን ብሌድኖ።


\par }{\SH ጳዉሎስነ ስላሰ ቤርያ ቤድኖ
\par }
{\PP \VS{10}አማንያዋንቱ ጳዉሎሳነ ስላሳ ሳአይ ቃምያዋን ኤለካ ቤርያ የዴድኖ። ያ ጋኪደ፥ አይሁዳ ዎሳ ጎለ ገሌድኖ።

\VS{11}ቤርያ አሳቱ ተሰሎንቀን ደእያ አሳቱዋፐካ አꬍ ዶየቶ ዎዛናይ ደእያ ድራዉ፥ “ጳዉሎስ ጌዳዌ ቱመንቶነ” ያጊደ፥ ኡባ ጋላስ ጾሳ ማጻፋቱዋ ታማሪደ፥ ቃላ ኩመንꬃ ላሞታን አኬድኖ።

\VS{12}ሄዋ ድራዉ፥ ኡንቱንቱፐ ጮራቱ፥ ግሪካቱዋፐ ቦንቼቴዳ ጮራ ማጫዋንቱነ ጮራ አቱማ አሳቱ አማኔድኖ።


\par }{\PP \VS{13}ሽን ተሰሎንቀን ደእያ አይሁዳቱ ጳዉሎስ ጾሳ ቃላ ቤርያንካ ኦዴዳዋ ስሴዳ ዎደ፥ ቤርያ ዪደ፥ አሳ አናና ዋላሴድኖ።

\VS{14}ሄዋፐ ጉይያን፥ እሻቱ ኤለካ ጳዉሎሳ አባ ማታን የድ አጌድኖ፤ ሽን ስላሰነ ጽሞቶሰ ቤርያን አቴድኖ።

\VS{15}ጳዉሎሳ ሞይዜዳ አሳቱ አቴና ጋꬄድኖ፤ ሄ አሳቱ ስላሰነ ጽሞቶሰ ባረንቶ ዳንዳየቴዳዋዳን፥ ኤለካ ባረኮ ያና ማላ፥ ጳዉሎስ ኪቴዳ ኪታ አኪደ፥ ቤርያ ስሜድኖ።


\par }{\SH ጳዉሎስ አቴና ቤዳ
\par }
{\PP \VS{16}ጳዉሎስ አቴናን ስላሳነ ጽሞቶሳ ናጊደ፥ ካታማን ኤቃይ ኩሜዳዋ በኢደ ይሎቴዳ።

\VS{17}ሄዋ ድራዉ፥ አይሁዳ ዎሳ ጎልያን አይሁዳቱዋናነ ጾሳዉ ጎይንያ አይሁዳ ግደና አሳቱዋና ፓሉመቴ፤ ቃይ ኡባ ጋላስ ገያን ባረናና ጋከትያ አሳናካ ፓሉመቴ።

\VS{18}ቃይ ኤፕቆሮሳፐነ
\FTNT{*}{{\FR 17:18 }{\FQ{ኤፕቆሮሳ፦
}}{\FT{ሀዌ ጋድያ ግዲደ፥ ሀ ጋድያን ደእያ አሳቱ ናሸችያ አሳ ደኦ ኮይሮ ሳኣ ኦይቄዳ ያግ ታማርስያ ኤፕቆሮሳ ግያ ብታንያ ትምርትያ ካልያዋንታ።
}}} እስጾእክያፐ
\FTNT{†}{{\FR 17:18 }{\FQ{እስጾእክያ፦
}}{\FT{ሀዌካ ጋድያ ግዲደ፥ ሀ ጋደን ደእያ አሳቱ፥ ባረና ሞዱሳነ ባረ ቆፋን ካለሰትያዋ አሳይ ታማራና በሴ፥ ያግያ ትምርትያ ታማርስያ ዜኖ ያገትያ ብታንያ ትምርትያ ካልያዋንታ።
}}} ዬዳ እት እት ኤራንቻቱ ጳዉሎሳና ፓሉመቴድኖ፤ ኡንቱንቱፐ እቱ እቱ፥ “ሀ ቶፊናይ አያ ሃሳያናዉ ኮዪ?” ያጌድኖ።

\par }{\PP ሀራቱ ጳዉሎሳ የሱሳባነ ሀይቁዋፐ እ ደንዴዳዋ ባረንቶ ኦድያ ድራዉ፥ “ኦራꬃ ጾሳቱባ ኦድያዋ ማላቴ” ያጌድኖ።


\par }{\PP \VS{19-20}ጳዉሎሳ ኦይቂደ፥ “ሀ ኔን ታማርስያ ኦራꬃ የዉ አየንቶ ኑና ኤርሳርኪ? አያዉ ጎፐ፥ ኔን ኑዉ ኦራꬃባ ኦዳሳ፤ ስም ሀዌ አየንቶ ኑን ኤራናዉ ኮዬቶ” ያጊደ ጳዉሎሳ አርዮስፓጎሳ ጌተትያሳ አፌድኖ።

\VS{21}አቴና አሳይ ኡባይነ ሄዋን ደእያ እማꬃቱ ኦራꬃባ ሃሳዪድነ ስሲደ ፔሽያዋፐ አትን፥ ሀራባን ፔሽክኖ።


\par }{\PP \VS{22}ጳዉሎስ አርዮስፓጎሳን ደእያ ሺቁዋ ስንꬃን ኤቂደ፥ ሀዋዳን ያጌዳ፤ “አቴና አሳቶ፥ ጾሳቶ ኡባባን ህንተንቱ ዳሪ ያይያዋ ታን በአይ።

\VS{23}አያዉ ጎፐ፥ ታን ህንተንቱ ጎይንያዋ ጼላደ አꬍሽን፥ ‘ኤረተና ጾሳዉ’ ጌተቲደ ጻፈቴዳ ያርሹዋ ሳኣ ቃይ ደማድ፤ ሄዋ ድራዉ፥ ሀ ህንተ ኤረናን ጎይንያዋ ታን ህንተንቶ ኦዳይ።


\par }{\PP \VS{24}“አላምያነ አላምያን ደእያ ኡባባ መꬌዳ ጾሳይ ሳሉዋነ ሳኣ ጎዳይ፥ አሳይ ኬጼዳ ጌሻ ጎልያን ደኤና።
\XREF{}{{\XO 17:24 }{\XT{1 ካታ. 8:27፤ ኢሳ. 42:5፤ ኪታ 7:48}}}

\VS{25}አየንቶ ፓጬዳ አሳዳን፥ አሳ ኩሽያ እ ጼለና፤ አያዉ ጎፐ፥ እ ባረ ሁጰዉ ደኡዋ ሸምፑዋነ ኡባባ አሳ ኡባዉ እሜዳ።

\VS{26}ጾሳይ አሳ ዛርያ ኡባ እት ኡራፐ መꬊደ፥ ጋድያ ኡባን ዎꬄዳ፤ እ ባረ ሁጰዉ ኡንቱንቱ ደአና ዎድያነ ሳኣ ካሰ ዛዋዬዳ።


\par }{\PP \VS{27}“እ ሄዋ ኦꬄዳዌ ኡንቱንቱ ኦይቂ ኦይቂ ጼሊደ፥ ባረና ኮዪደ፥ ኦን ኤር ደማናዋንቴሻ ግያዋና፤ ግዶፐነ፥ ጾሳይ ኑፐ ኦስነ ሃኮ ግደና።

\VS{28}አያዉ ጎፐ፥ ህንተንቱፐ እት እት ኤራንቻቱ፥ ‘ኑን አ ናና’ ጌዳዋዳን፥ ኑን አን ፓጻ ደኤቶነ ቃጸቴቶ።

\VS{29}ስም ኑን ጾሳ ናና ግዴዳ ድራዉ፥ ጾሳይ አሳ ጭንጫተꬃንነ ቆፋን ዎርቃፐ ዎይ ብራፐ ዎይ ሹቻፐ ኦሰቴዳዋ ማላቴ ያጊደ፥ ቆፓናዉ በሰና።

\VS{30}ሄዋ ድራዉ፥ ጾሳይ አሳይ ኤርቤና ዎድያ አꬄዳ፤ ሽን ሀእ ኡባ ሳን አሳይ ኡባይ ናጋራፐ ስማና ማላ አዛዜዳ።

\VS{31}አያዉ ጎፐ፥ ጾሳይ ዎድያ ኬር ዎꬄዳ፤ ሄ ዎድያን ባረ ዶሬዳ ኡራን ሳኣን ደእያ አሳ ኡባ ቦላ ጽሎ ፕርዳ እ ፕርዳና፤ አሳ ኡባዉ ሀይቁዋፐ የሱሳ ደንꬄዳዋን ሄዋ ቱማዬዳ” ያጌዳ።


\par }{\PP \VS{32}ኡንቱንቱፐ እት እት አሳቱ ሀይቁዋፐ ደንዱዋባ ጳዉሎሳፐ ስሲደ፥ አ ቦላ ቅሊጬድኖ፤ ሽን ሀራ አሳቱ አ፥ “ኑን ሀዋ ኔፐ ጉጂደ ስሳና ኮዬቶ” ጌድኖ።

\VS{33}ሄዋ ድራዉ፥ ጳዉሎስ ኡንቱንቱ ግዶፐ ከሴዳ።

\VS{34}ሽን እት እት አቱማ አሳቱ ጳዉሎሳና ጋከቲደ አማኔድኖ፤ ኡንቱንቱ ግዱዋን አርዮስፓጎሳን ደእያ ፕርዳ ጎለ ዳናይ ድዮናስዮስ፥ ዳማሪሶ ጌተትያ እት ምሽራትና ሀራ አሳቱ ደኢኖ።




\par }\Chap{18}{\SH ጳዉሎስ ቆሮንቶሳ ቤዳ
\par }
{\PP \VerseOne{1}ሄዋፐ ጉይያን፥ ጳዉሎስ አቴናፐ ከሲደ፥ ቆሮንቶሳ ቤዳ።

\VS{2}ሄዋን አቂላ ግያ እት አይሁዳ ብታንያ ደሜዳ፤ አቂላይ ጳንጾሳን የለቴዳ፤ አይሁዳ አሳይ ኡባይ ሮመፐ ከሳና ማላ፥ ቃላዉደዮስ አዛዜዳ ድራዉ፥ አማሬዳ ዎድያፐ ካሰ፥ እ ባረ ማቻት ጵርስቂላና ጻልያፐ ዬዳ፤ ጳዉሎስ ኡንቱንቱና ጋከታናዉ ቤዳ።

\VS{3}አ ኦሱነ ኡንቱንቱ ኦሱ እት ማላ ዱንካንያ ስካ ግድያ ድራዉ፥ ኡንቱንቱና ኡቲደ፥ እትፐ ኦꬄዳ።

\VS{4}ጳዉሎስ ሳምባታ ኡባን አይሁዳቱዋና ግሪካቱዋ አማንꬃናዉ አይሁዳ ዎሳ ጎልያን ፓሉመቴ።


\par }{\PP \VS{5}ስላሰነ ጽሞቶሰ ማቅዶንያፐ ዬዳ ዎደ፥ ጳዉሎስ አይሁዳቶ የሱስ ባረ ሁጰዉ ክርስቶሳ ግዴዳዎ ቃላ ኦዱዋ ቶሌዳ።

\VS{6}ሽን ኡንቱንቱ ጳዉሎሳ ሃሳያ ጳልቂናነ አ ቦርና፥ ጳዉሎስ ባረ ማዩዋፐ ባና ቆቆፊደ፥
\FTNT{*}{{\FR 18:6 }{\FK{ማዩዋፐ ባና ቆቆፊደ፦
}}{\FT{ሀዋ ጉሳይ ገድያፐ ባና ቆቆፍያዋና እታ።
}}} “ህንተንቱ ኢታተꬃይ ህንተንታ ኦይቆ፤ ታን ሄዋን ገልከ፤ ሀዋፐ ህን ባጋን ታን አይሁዳ ግደና አሳኮ ባይ” ያጌዳ።


\par }{\PP \VS{7}ሄዋፐ ከሲደ፥ ጾሳዉ ጎይንያ ዮስጾሳ ግያ ብታንያ ሶይ ቤዳ፤ ዮስጾሳ ጎሊ አይሁዳ ዎሳ ጎልያ ማታን ደኤ።

\VS{8}አይሁዳ ዎሳ ጎለ ካፑ ቃርስጶስ ባረ ሶይ አሳ ኡባና ጎዳ አማኔዳ፤ ቆሮንቶሳ አሳቱዋፐካ ጮራቱ ጾሳ ቃላ ስሴዳ ዎደ፥ አማኒደ ጻማቀቴድኖ።


\par }{\PP \VS{9-10}ጎዳይ እት ቃማ ሳጻን ጳዉሎሳ፥ “ያዮፓ፤ ኦዳ፤ ጮኡ ጎፓ። ታን ኔናና ደእያ ድራዉ፥ ኔና ቆሀናዉ ኢታባን የጋና አሳይ ኦንነ ባዋ፤ አያዉ ጎፐ፥ ታዉ ሀ ካታማን ጮራ አሳይ ደኤ” ያጌዳ።

\VS{11}ጳዉሎስ ጾሳ ቃላ አሳ ታማርሲደ፥ እት ላይꬃነ ኡሱፑን አገና ኡንቱንቱና ኡቴዳ።


\par }{\PP \VS{12}ጋልዮሰ አካይያ ጋድያ ሞድያ ዎደ፥ አይሁዳቱ እትፐ ጳዉሎሳ ቦላ ደንዲደ፥ ፕርዳ ጎለ አ አፊደ፥

\VS{13}“ሀ ብታኒ ሙሴ ህግያ እጺደ፥ አሳይ ጾሳዉ ጎይናና ማላ ጭሜ” ያጌድኖ።


\par }{\PP \VS{14}ጳዉሎስ ሃሳያና ሀንሽን፥ ጋልዮሰ አይሁዳቱዋ፥ “አይሁዳቶ፥ ሄዌ ባላ ኦሱዋ ዎይ ኢታ ናቆ ግዶፐ፥ ታን ህንተንቱባ ዳንዳያደ ስሳናዉ በሴ።

\VS{15}ሽን ቃላዉ ሱንꬃዉነ ህንተ ሁጰ ህግያዉ ህንተንቱ ፓሉመቶፐ፥ ህንተ ሁጰዉ ኤርተ፤ ሀዋ ታን ፕርድከ” ያጌዳ።

\VS{16}ፕርዳ ጎልያፐ ካረዉ ኡንቱንታ ከሴዳ።

\VS{17}ሄዋፐ ጉይያን፥ ግሪከ አሳይ ኡባይ አይሁዳ ዎሳ ጎለ ካፑዋ ሶስተኒሳ ኦይቂደ፥ ፕርዳ ጎልያ ስንꬃን ሾጬድኖ፤ ሽን ጋልዮሳ ሄዌ አይነ መትቤና።


\par }{\SH ጳዉሎስ አንጾክያ ቤዳ
\par }
{\PP \VS{18}ጳዉሎስ ዳሮ ዎድያ ቆሮንቶሳን ኡቴዳዋፐ ጉይያን፥ እሻቱዋ ሳሮቲደ፥ ጵርስቂልናነ አቂላና ማርካብያን ሶርያ ቤዳ፤ ባረዉ ሺቄዳ ጋሱ ደእያ ድራዉ፥ ክንክርያ ካታማን ባረ ሁጲያ ሜደቴዳ።
\FTNT{†}{{\FR 18:18 }{\FK{ሁጲያ ሜደቴዳ፦
}}{\FT{ጳዉሎስ ጉꬃ ዎድያዉ “ዱማታና” ጊደ ጫቄዳ። ሀዋ ጉሳይ፥ ባረ ሁጲያካ ሜደተና፤ ዎይንያካ ኡሸና ጉሳ። ሽን እ ጫቄዳ ዎዲ ዉሮደ፥ ባረ ሁጲያ ሜደቲደ ጾሳዉ ያርሹዋ ያርሻናዉ በሴ ጉሳ።
}}}\XREF{}{{\XO 18:18 }{\XT{ፓይ. 6:18}}}

\VS{19}ኡንቱንቱ ኤፈሶነ ጋኬዳ ዎደ፥ ጳዉሎስ ጵርስቂሎነ አቂላ ያን የግ ዬዳ፤ ሽን ባረዉ አይሁዳ ዎሳ ጎለ ገሊደ፥ አይሁዳቱዋና ፓሉመቴዳ።

\VS{20}ኡንቱንቱ ባረንቱና ዳሮ ዎድያ ኡታና ማላ ጳዉሎሳ ዎስና እ እጼዳ።

\VS{21}ሽን ኡንቱንቱፐ ሻከቲደ፥ “ጾሳይ ጎፐ፥ ላኤንꬁዋ ህንተንቱኮ ስማና” ያጊደ ኤፈሶናፐ ማርካብያን ቤዳ።

\VS{22}ቂሳርያ ጋኬዳ ዎደ የሩሳላመ ቢደ፥ አማንያ አሳ ሳሮቴዳዋፐ ጉይያን፥ አንጾክያ ዎꬌዳ።


\par }{\PP \VS{23}ያን አማሬዳ ዎድያ ጋምኢደ ቤዳ፤ ካልያዋንታ ኡባ ምንሲደ፥ ጋላትያናነ ፕርግያና አꬌዳ።


\par }{\SH አጲሎስ ኤፈሶናነ ቆሮንቶሳ ቤዳ
\par }
{\PP \VS{24}እስክንድርያን የለቴዳ አይሁዳ አሳ እት አጲሎሳ ግያ ሎኦ ሃሳይያዌ ኤፈሶነ ቤዳ፤ ጾሳ ማጻፋቱዋ እ ዳርስ ኤርያ አሳ።

\VS{25}ጎዳ ኦግያካ ታማሬዳ አሳ፤ ዮሃንሳ ጽንቃታ ጻላላ ኤሪደ፥ አያናን ባረ ጋርሳን ኤጸቲደ፥ የሱሳባ ሱርሲደ ሃሳዬዳነ ታማርሴዳ።

\VS{26}ያቲደ አይሁዳ ዎሳ ጎልያን ያየናን ሃሳያ ዶሜዳ። ጵርስቂላይነ አቂላይ እ ኦድያዋ ስሴዳ ዎደ፥ ባረንቱና ሶይ አ አፊደ፥ ጾሳ ኦግያ ካሰፐ ሱርሲደ፥ አዉ ጌሽ ኦዴድኖ።


\par }{\PP \VS{27}አጲሎስ አካይያ ፕናና ኮይና፥ እሻቱ አ ምንሲደ፥ አካይያን ደእያ ካልያዋንቱ አ ሞካና ማላ፥ ኡንቱንቶ ዳብዳቢያ ጻፌድኖ፤ እ ያ ጋኪደ፥ ጾሳ አꬎ ኬካተꬃን አማንያዋንታ ዳሮ ማዴዳ።

\VS{28}አያዉ ጎፐ፥ የሱስ ባረ ሁጰዉ ክርስቶሳ ግዴዳዋ አይሁዳቶ ጾሳ ማጻፋቱዋፐ ቆንጭሲደ፥ አሳ ስንꬃን ምንሲደ ኦዴዳ።
 



\par }\Chap{19}{\SH ጳዉሎስ ኤፈሶነ ቤዳ
\par }
{\PP \VerseOne{1}አጲሎስ ቆሮንቶሳን ደእሽን፥ ጳዉሎስ ቆሞ ባጋና አꬊደ፥ ኤፈሶነ ቤዳ፤ እት እት ካልያዋንታ ደሜዳ።

\VS{2}ጳዉሎስ ኡንቱንታ፥ “ህንተንቱ አማኔዳ ዎደ ጌሻ አያና አኬድቴ?” ያጊደ ኦቼዳ።

\par }{\PP ኡንቱንቱ፥ “ቱይት፥ አክበይኮ፤ ሀራይ አቶ፥ ጌሻ አያናይ ደእያዋካ ስስበይኮ” ያጌድኖ።


\par }{\PP \VS{3}ጳዉሎስ ኡንቱንታ፥ “ያትና፥ አያን ጻማቀቴድቴ?”\FTNT{*}{{\FR 19:3 }{\FQ{አያን ጻማቀቴድቴ?
}}{\FT{ሀዋ ጉሳይ ኦ ሱንꬃን ጻማቀቴድቴ፥ ጉሳ።
}}} ያጌዳ።

\par }{\PP ኡንቱንቱ፥ “ኑን ዮሃንሳ ጽንቃታን ጻማቀቴዶ” ያጊደ ዛሬድኖ።


\par }{\PP \VS{4}ጳዉሎስ፥ “ዮሃንስ ባረፐ ጉይያን ይያ የሱስ ክርስቶሳን አሳይ አማናና ማላ፥ አሳዉ ኦዲደ፥ ናጋራፐ ስምያ ጽንቃታን ጻማቄዳ” ያጌዳ።


\par }{\PP \VS{5}ኡንቱንቱ ሄዋ ስሴዳ ዎደ፥ ጎዳ የሱስ ክርስቶሳዉ ግዳናዉ ጻማቀቴድኖ።

\VS{6}ጳዉሎስ ባረ ኩሽያ ኡንቱንቱ ቦላ ዎꬄዳ ዎደ ጌሻ አያናይ ኡንቱንቱ ቦላን ዎꬍና፥ ዱማ ዱማ ቃላን ሃሳዬድኖ፤ ቃይ ትምቢትያካ ኦዴድኖ።

\VS{7}ሄዋን ታማነ ላኡ አሳቱዋ ግድያዋንቱ ደኢኖ።


\par }{\PP \VS{8}ጳዉሎስ አይሁዳ ዎሳ ጎለ ገሊደ፥ ጾሳ ካዉተꬃባ ፓሉመቲድነ አኬክሲደ፥ አሳና ሄዙ አገና ግድያዋ ኬና ያየናን ሃሳዬ።

\VS{9}ሽን ኡንቱንቱፐ እቱ እቱ ማካሊደ፥ ጮራ አሳ ስንꬃን ጎዳ ኦግያ ቦሪደ አማነናን እጽና፥ ጳዉሎስ ኡንቱንቱፐ ሻከት፥ ባረና ካልያዋንታ ባረናና አፌዳ፤ ጽራኖሳ ግያ ትምርተ ጎልያን ኡባ ጋላስ ፓሉመቴ።

\VS{10}ጳዉሎስ ላኡ ላይꬃ ጋካናዉ ቃላ ኦዴዳ፤ ሄዋ ድራዉ፥ ኢስያን ደእያ አሳይ ኡባይ፥ አይሁዳቱካ አይሁዳ ግደናዋንቱካ ጎዳ ቃላ ስሴድኖ።


\par }{\SH ጾሳይ ጳዉሎሳ ኩሽያን ኦꬄዳ ኦራꬃባ
\par }
{\PP \VS{11}ጾሳይ ጳዉሎሳ ባጋና ዱማ ማላታ ኦꬄዳ።

\VS{12}ሄዋ ድራዉ፥ አሳይ አ ቦላይ ቦቼዳ ማራብያ ዎይ ማዩዋ ሀርጋንቻቶ አፌ፤ ሀርጋንቻቱካ ፓጺኖ፤ ኢታ አያናቱካ ኡንቱንቱፐ ከሲኖ።


\par }{\PP \VS{13}ኢታ አያናቱዋ ከሲደ ዩይያ አይሁዳቱዋፐ እቱ እቱ፥ “ጳዉሎስ ቃላ ኦድያ የሱሳ ሱንꬃን ኑን ህንተንታ ከስተ ጊደ አዛዜቶ” ያጊደ፥ ኢታ አያናቱ ደእያ አሳቱዋ ቦላን ጎዳ የሱሳ ሱንꬃ ጼስ በኤድኖ።

\VS{14}ቄሳቱዋ ካፑዋ አስቄዋ ግያ እት አይሁዳ ብታንያዉ ሄዋ ኦꬄዳ ላፑ ናናይ ደኢኖ።


\par }{\PP \VS{15}ኢታ አያናይ ኡንቱንቶ ዛሪደ፥ “ታን የሱሳ ኤራይ፤ ጳዉሎሳካ ኤራይ። ሽን ህንተንቱ ኦኔ?” ያጌዳ።


\par }{\PP \VS{16}ኢታ አያናይ ደእያ ብታኒ ኡንቱንቱ ቦላ ጉፕ ዎꬍና፥ ኡንቱንቱ ማሱንጺደ፥ ሄ ጎልያፐ ካሎ ዎጻና ጋካናዉ፥ ዎልቃሚደ ጾኔዳ።

\VS{17}ኤፈሶነን ደእያ አይሁዳቱነ አይሁዳ ግደናዋንቱ ኡባይ ሄዋ ስሲደ ኡባይ ዳሮ ያዬድኖ፤ ጎዳ የሱሳ ሱንꬃይካ ዳሮ ቦንቼቴዳ።

\VS{18}አማንያዋንቱፐ ጮራ አሳቱ ባረንቱ ኦꬄዳዋ ፓጺድነ ቆንጭያን ኦዲደ ዪኖ።

\VS{19}ብትያዋንቱፐ ጮራቱ ባረንቱ ማጻፋቱዋ ሺሺደ፥ አሳ ኡባ ስንꬃን ጉዴድኖ፤ ሄ ማጻፋቱዋ ጋትያ ሄትያ ዎደ፥ እሻታሙ ሻአ ብራ ሳንትምያ ግዴዳ።

\VS{20}ሄዋ ማላ ዎልቃማ ኦግያን ጾሳ ቃላይ ድጬነ አኬ።


\par }{\SH ኤፈሶነ ካታማን ዋላሳይ ደንዴዳ
\par }
{\PP \VS{21}ሄዌ ፖለቴዳዋፐ ጉይያን ጳዉሎስ፥ “ታን የሩሳላመ ባደ ሮመካ ቃይ በአናዉ በሴ”\FTNT{†}{{\FR 19:21 }{\FT{ጳዉሎስ ሀዋ አያና ጌሻን ካለሰቲደ ሃሳዬዳዋ።
}}} ያጊደ፥ ማቅዶንያናነ አካይያና አꬊደ፥ የሩሳላመ ባናዉ ቆፋ ቃቼዳ።

\VS{22}ቃይ ባረና ማድያዋንቱፐ ላአቱዋ ጽሞቶሳነ ኤራስጾሳ ማቅዶንያ ኪቲደ፥ ባረዉ ኢስያን አማሬዳ ዎድያ ጋምኤዳ።


\par }{\PP \VS{23}ጎዳ ኦግያ ድራዉ፥ ሄ ዎደ ዳሮ ዋላሳይ ከሴዳ።

\VS{24}አያዉ ጎፐ፥ ጻጋራ ብራ ሙሽሲደ ትግ መꬍያ ድመጽሮሳ ግያ እት ብታኒ አርጸሚስ ጌሻ ጎልያ ምስልያ ብራፐ ትግ ትጊደ፥ ኦሳንቻቶ ዳሮ ዎꬍያ ደሜ።

\VS{25}ሄዋንታነ ኡንቱንቱዋ ማላ ኦሱዋ ኦꬅያዋንታ እትፐ ሺሺደ፥ ሀዋዳን ያጌዳ፤ “አሳዉ፥ ኑ ዱረተꬃይ ሀ ኦሱዋና ግድያዋ ህንተ ኤሪታ።

\VS{26}ሄዌ ጳዉሎስ፥ ‘አሳ ኩሺ መꬌዳዋንቱ ጾሳቱዋ ግድክኖ’ ያጊደ፥ ኤፈሶነ ጻላላን ግደናን አማሬዳ ጋዳቱዋፐ አትን፥ ኢስያን ኡባን ጮራ አሳዉ ኦድ አማንꬄዳዋ ህንተንቱ በኤድታነ ስሴድታ።

\VS{27}ሎኤናባይ፥ ኑ ኦሱ ካታናዋ ጻላላ ግደና፤ ሽን ኢስያን ደእያ ኡባቱነ ሳኣ ኡባን ደእያዋንቱ ጎይንያ ዎልቃማ ጾሳቶ ጌተትያ አርጸሚስ ጌሻ ጎሊ ቦንቼተናን አታናዋነ፥ እዝ ዳሮተꬃይ ኩንዳናዋ” ያጌዳ።


\par }{\PP \VS{28}አሳይ ሄዋ ስሴዳ ዎደ ሎይꬅ ሀንቀቲደ “ኤፈሶነ አርጸሚሳ ዎልቃማ” ያጊደ ጫቦቴድኖ።

\VS{29}ካታማ ኡባን ዋላሳይ ደንዴዳ፤ ጳዉሎሳና ሀመትያ ማቅዶንያ አሳቱዋ ጋዮሳነ አርስጽሮኮሳ ባረንቱና ኦይቂ አኪደ፥ እትፐ ካሳ ሳኣ ዎጼድኖ።

\VS{30}ጳዉሎስካ አሳይ ሺቄዳሳ ገላናዉ ኮዬዳ። ሽን ካልያዋንቱ አ ድጌድኖ።

\VS{31}ኢስያ ጋድያ ካፓቱዋፐ ጳዉሎሳ ላገꬃቱዋፐ እቱ እቱ ጳዉሎሳዉ ኪቲደ፥ ካሳ ሳኣን ቆንጭያ ከሲደ እ ቤተና ማላ፥ አ ዎሴድኖ።


\par }{\PP \VS{32}ሺቁዋን ዋላሳይ ደንድና፥ ዳርያ ባጋ አሳይ ሀራይ አቶ አያዉ ሺቄደንቶ ኤረና ድራዉ፥ እቱ እትባዉ ዋላቀትያ ዎደ፥ የኩ ቃይ ሀራባዉ ዋላቀቴ።

\VS{33}አይሁዳቱ እስክንድራ አꬅ በስና፥ እት እት አሳይ እ ሃሳያና ማላ፥ አሳ ግዶፐ ስንꬃዉ አ አꬄዳ፤ አሳይ ጮኡ ጋና ማላ፥ እ ባረ ኩሽያን ጾርስ በሲደ፥ አሳዉ ሞተታናዉ ኮዬዳ።

\VS{34}ሽን እስክንድረ አይሁዳ አሳ ግዴዳዋ አሳይ ኤሬዳ ዎደ፥ ላኡ ሳተ ግድያዋ ኬና ኡባይ እት ቃላን፥ “ኤፈሶነ አርጸሚሳ ዎልቃማ” ያጊደ ጫቦቴድኖ።


\par }{\PP \VS{35}ካታማዉ ጻፈ ግዴዳዌ አሳ ጮኡ ኦꬂደ፥ ሀዋዳን ያጌዳ፤ “ኤፈሶነ አሳዉ፥ ኤፈሶነ ካታማይ ዎልቃማ አርጸሚስስነ ሳሉዋፐ ዎꬌዳ ኤቃ ሹቻዉ ኤቃ ጎልያ ናግያዋ ግዴዳዋ ኤረና አሳይ ኦኔ?

\VS{36}ሀዋ ካድያ አሳይ ባይና ድራዉ፥ ህንተንቱ ዎፑ ጋናዉነ ድርበናን አጋናዉ በሴ።

\VS{37}አያዉ ጎፐ፥ ሀዋንቱ ጌሻ ጎልያ ሚሻ ዉእቤናዋንታ ኑ ጾሳቱዋካ ቦርቤናዋንታ አሄድታ።

\VS{38}ሄዋ ድራዉ፥ ድመጽሮስነ አናና ደእያ ኦሳንቻቱ አሳ ሞታናዉ ኮዮፐ፥ ፕርዳ ጎሊ ዶያ ደኤ፤ ቃይ ጋድያ ሞድያዋንቱካ ደኢኖ፤ ኡንቱንቱ ባረንቱ ግዶን ሞተቲኖ።

\VS{39}ሽን ህንተ ሀራ የዉዋ ኮዮፐ፥ ህግያ ሺቁዋን የዉዋ ቃቻና።

\VS{40}አያዉ ጎፐ፥ ሀቼ ሀኔዳዋ ሻቢረꬃ ጊደ፥ ሮመ ጋድያ አሳቱ ኑና ሞታና፤ ሀ ሺቆካ ጋሱ ባይና ድራዉ፥ ኑን ጋሱዋ ኦዳናዉ ዳንዳዮኮ”

\VS{41}ያጊደ ሺቁዋ ላሌዳ።




\par }\Chap{20}{\SH ጳዉሎስ ማቅዶንያነ ግሪከ ቤዳ
\par }
{\PP \VerseOne{1}ዋላሳይ እርጼዳዋፐ ጉይያን፥ ጳዉሎስ ካልያዋንታ አህሲደ ዞሬዳ፤ ኡንቱንታ፥ “ሳሩዋን ደእተ” ጊደ፥ ማቅዶንያ ባናዉ ከሴዳ።

\VS{2}ሄ ጋድያና አꬊደ፥ ቃላ ኦዲደ፥ አሳ ሎይꬅ ምንሴዳዋፐ ጉይያን፥ ግሪከ ጋደ ዬዳ።

\VS{3}እ ሄዋን ሄዙ አገና ኡቲደ፥ ማርካብያን ሶርያ ባናዉ ቆፕሽን፥ አይሁዳቱ ባረና ዎꬋናዉ ኮይያዋ በኢደ፥ ማቅዶንያና ጉየ ስማናዉ ባረ ቆፋ ቃቼዳ።


\par }{\PP \VS{4}ጳዉሎሳ ሞይዜዳዋንቱ፥ ቤርያፐ ጳርሃሳ ናኣ ሶሲጳጽሮሳ፥ ተሰሎንቀፐ አርስጽሮኮሳነ ስኮንድሳ፥ ደርበፐ ጋዮሳነ ኢስያፐ ትክቆሳነ ጽሮፍሞሳ፥ ቃይ ጽሞቶሳ።

\VS{5}ሄዋንቱ ስንꬃዉ ቢደ፥ ኑና ጽሮኣዳን ናጊኖ።

\VS{6}ኑን ኡክꬃ ባላ ጋላሳ ቦንቾዋፐ ጉይያን፥ ፕልጵስዮሳ ግያ ጋድያፐ ማርካብያን ደንዲደ፥ እቼሹ ጋላሳን ጽሮኣዳን ኡንቱንታ ጋኪደ፥ ያን ላፑ ጋላሳ ኡቴዶ።


\par }{\SH ጳዉሎስ ጽሮኣዳ ቤዳ
\par }
{\PP \VS{7}ኑን ዎጋ ጋላስ
\FTNT{*}{{\FR 20:7 }{\FQ{ዎጋ ጋላስ፦
}}{\FT{ግሪክያ ማጻፋን፥ ሳምባታቱዋፐ እቱዋን ያጌ።
}}} ኡክꬃ መንꬃናዉ ሺቅ ደእሽን፥ ጳዉሎስ ዎንትና ባናዉ ቆፔዳ ድራዉ፥ ኡንቱንቶ ቃላ ኦዲደ፥ ቃማ ብላሂ ጋካናዉ የዉዋ አዱሴዳ።

\VS{8}ኑን ሺቅ ኡቴዳ ፖቅያን ጮራ ጾምፒ ደኤ።

\VS{9}ኤዉጽኮሳ ግያ እት ዎዳላይ ማስኮትያ ቦላ ኡቲደ፥ ዳርስ ገምእሼዳ። ጳዉሎስ ሃሳያ አዱሴዳ ዎደ፥ ኤዉጽኮስ ገምእሹዋን ሀይሬዳዌ ሄዘንꬅያ ፖቅያፐ ሳኣን ኩንዲደ ሀይቄዳዋ አሳይ ደንꬄዳ።

\VS{10}ሽን ጳዉሎስ ዎꬊደ፥ አ ቦላ ጉፋኔዳ። አ እድሚደ፥ “አ ሸምፑ ከስቤና ድራዉ ህርጎፕተ” ያጌዳ።

\VS{11}ያቲደ ፑደ ፖቅያ ከሲደ፥ ኡክꬃ መንꬂደ ሜዳ፤ ሳአይ ዎንታና ጋካናዉ፥ ዳሮ ዎድያ ሃሳዬዳዋፐ ጉይያን ቤዳ።

\VS{12}ዎዳላይ ፓጽና፥ ሶይ አፊደ፥ ዳርስ ናሸቴድኖ።


\par }{\SH ጳዉሎስ ጽሮኣዳፐ ምሊጸ ቤዳ
\par }
{\PP \VS{13}ሽን ጳዉሎስ ባረና ያፐ ኑን ሞካና ማላ፥ ኑዉ ኦዴዳ ድራዉ፥ ካሰቲደ ማርካብያኮ ቢደ፥ አሶሳ ባናዉ ደንዴዶ፤ አያዉ ጎፐ፥ ገድያን ባናዉ እ ቆፔዳ ድራዉ ኑና ሄዋዳን አዛዜዳ።

\VS{14}እ ኑናና አሶሳን ጋከትና፥ ማርካብያን አ አኪደ ምጽሊነ ዬዶ።

\VS{15}ዎንተꬃ ጋላስ ያፐ ማርካብያን ደንዲደ፥ ክዮሳ ሄራ ጋኬዶ፤ ቃይ ዎንተꬃ ጋላስ ሳሞሳ ፕኔዶ፤ ትሮግልዮመን አቂደ፥ ዎንትና ምሊጸ ዬዶ።

\VS{16}አያዉ ጎፐ፥ ጳዉሎስ ኢስያን ዳሪ ጋምኤናን ኤፈሶነ ላንቂያና አꬋናዉ ባረ ቆፋ ቃቼዳ፤ ባረዉ ዳንዳየቶፐ፥ ጰንጸቆስተ ጌተትያ ጋላስ የሩሳላመ ጋካናዉ ኤሌሌ።


\par }{\SH ጳዉሎስ ኤፈሶነ ጭማቶ ዉርሰꬃ ሃሳያ ሃሳዬዳ
\par }
{\PP \VS{17}ጳዉሎስ ምሊጸፐ ኤፈሶነ ኪቲደ፥ አማንያ አሳ ካለꬅያዋንታ ጼግሴዳ።

\VS{18-19}ዎሳ ጎለ ጭማቱ ጳዉሎሳኮ ዪና፥ ኡንቱንታ እ ሀዋዳን ያጌዳ፤ “ታን ኢስያ ገሌዳ ኮይሮ ጋላሳፐ ዶምና፥ ካዉሻተꬃንነ ዳሮ አፎꬃን ጎዳዉ ኦꬃደ፥ አይሁዳቱዋ ሺቁዋፐ ታና ጋኬዳ ፓጨ ግዴዳ ዎድያ ኡባን ህንተንቱና ዋናደ ደኣድታንቶ ህንተንቱ ኤሪታ።

\VS{20-21}ናጋራፐ ጾሳኮ ስምያዋነ ኑ ጎዳ የሱስ ክርስቶሳ አማንያዋ አይሁዳቶነ አይሁዳ ግደናዋንቶ ማርካታደ፥ ሺቁዋንካ ህንተንቱ ጎለን ጎለንካ ህንተንቶ ኦዳደ ታማርሴዳዋፐ አትን፥ ህንተንታ ጎእያባፐ እትባነ ፓጭሳ በይከ።


\par }{\PP \VS{22}“በእተ፤ ሀእካ ታን ጌሻ አያናዉ አዛዘታደ፥ የሩሳላመባይ፤ ያን ታዉ አዬ ከሳነንቶነ ኤርከ።

\VS{23}ጌሻ አያናይ ቃሹነ ዋዪ ታና ናግያዋ ካታማ ኡባን ታዉ ኦዴ።

\VS{24}ሽን ታ ዎꬃ ፖላናዉነ ጎዳ የሱስ ክርስቶሳፐ ታን አኬዳ ኦሱዋ ጾሳ አꬎ ኬካተꬃ ዎንጋላ ምሽራቹዋ ማርካትያዋ ፖላናዉ፥ ታ ሸምፑዋ ማደናዋዳን ፓይዳይ።


\par }{\PP \VS{25}“በእተ፤ ታን ሀእካ ጾሳ ካዉተꬃባ ኦዳደ፥ ህንተንቱ ኡባ ግዶን ዩያድ፤ ስም ሀዋፐ ስንꬃዉ ህንተንቱፐ ኦንነ ታና በኤናዋ ኤራይ።

\VS{26}ሄዋ ድራዉ፥ ህንተንቱፐ እት ኡራይ ባዮፐካ ታን ሄዋን ገለናዋ ሀቼ ህንተንቶ ጌሻደ ኦዳይ።

\VS{27}አያዉ ጎፐ፥ ጾሳይ ኦꬃናዉ ቆፔዳዋ ኡባ ህንተንቶ አይነ አሸናን ኦዳድ።


\par }{\PP \VS{28}“የሱስ ባረ ሱꬃን ዎዜዳ ጾሳ አማንያዋንታ ናግተ፤ ቃይ ጌሻ አያናይ ህንተንታ ካፓቱዋ ኦꬂደ ሱንꬄዳ ዉድያ ኡባነ ህንተንቱ ሁጲያ ናግተ።

\VS{29-30}ታን ቤዳዋፐ ጉይያን፥ ዉድያዉ ቃረተና ኢታ ዎራካናቱ ህንተንቱ ግዶ ገላናዋንታነ፥ ካልያዋንታ ባረንቱ ጌዱዋ ካለꬃናዉ ዎርዱዋ ሃሳይያ አሳቱ ህንተንቱ ግዶፐ ደንዳናዋ ኤራይ።

\VS{31}ሄዋ ድራዉ፥ ታን ሄዙ ላይꬃ ቃማነ ጋላሳ አፎꬃን ህንተንታ ሁጲያን ሁጲያን ምንስያዋ አጋቤናዋ ቆፒደ ገንጭተ።


\par }{\PP \VS{32}“ሀእካ ህንተንታ ምንሳናዉነ ጌሻ አሳ ኡባ ግዶን ላትሳናዉ ዳንዳይያ ጾሳዉነ አ አꬎ ኬካተꬃ ቃላዉ ህንተንታ ሀዳራ እማይ።


\par }{\PP \VS{33}“ታን ኦፐነ ብራ ዎይ ዎርቃ ዎይ ማዩዋ አሞታበይከ፤

\VS{34}ታን ሀ ታ ኩሽያን ታናነ ታናና እትፐ ደእያዋንታ ኮሼዳዋ ኦꬄዳዋ ህንተንቱ ህንተንቱ ሁጰዉ ኤሪታ።

\VS{35}ህንተንቱ ሀዋዳን ዳቡር ኦꬂደ፥ ዳቡራንቻቱዋ ማዳናዉነ ጎዳ የሱስ ባረ ሁጰዉ፥ ‘አክያዋፐ እምያዌ አንጀቴዳዋ’ ጌዳዋዳን፥ አ ቃላ ህንተንቱ ዎዛና አꬃናዉ በስያዋ ታን ጮራ ኦግያን ህንተንታ በሳድ” ያጌዳ።


\par }{\PP \VS{36}ጳዉሎስ ሄዋ ሃሳይ ዉርሲደ፥ ኡንቱንቱ ኡባና እትፐ ጉልባቲደ፥ ጾሳ ዎሴዳ።

\VS{37}ኡንቱንቱ ኡባይ ጳዉሎሳ እድሚደ፥ ዬኪደ የሬድኖ።

\VS{38}ኡባፐ እ፥ “ታና ላኤንꬁዋ ኡባካ በእክታ” ያጌዳ ቃላይ ኡንቱንታ ዳሮ ቃረꬅና ማርካብያ ጋካናዉ አ ሞይዜድኖ።




\par }\Chap{21}{\SH ጳዉሎስ የሩሳላመ ቤዳ
\par }
{\PP \VerseOne{1}ኑን ኤፈሶነ ጭማቱዋፐ ሻከቲደ፥ ቆሳ ጌተትያ ሃꬃን ዶደቶ ሳኣ ዪ አጌዶ፤ ዎንትሳ ጋላስ ሮዳ ጋኬዶ፤ ሄዋፐ ጳጽራ ቤዶ።

\VS{2}ፕንቀ ፕንያ ማርካብያ ደሚደ፥ አን ገሊደ ባናዉ ደንዴዶ።

\VS{3}ኑን ቆጲሮሳፐ በአናዉ ዳንዳይያሳ ዪደ፥ አዋይ ከስያሳ ጼልያ ዎደ ቆጲሮሳ ሀድርሳ ባጋ የጊደ፥ ሶርያ ቤዶ፤ ሄዋፐ ጉይያን ጺሮሳ ጋኬዶ፤ አያዉ ጎፐ፥ ማርካቢ ባረ ጫና ጺሮሳን ዎꬄ።

\VS{4}ያን ካልያዋንታ ደሚደ፥ ኡንቱንቱና ላፑ ጋላሳ ኡቴዶ፤ ጳዉሎስ የሩሳላመ ቤና ማላ፥ ኡንቱንቱ አዉ አያናን ኦዴድኖ።

\VS{5}ኑን ኡንቱንቱና ኡትያ ዎዲ ዉርና፥ ከሲደ ቤዶ፤ ኡንቱንቱ ኡባቱ ባረንቱ ማጫዋንቱናነ ባረንቱ ናናና እትፐ ካታማፐ ካረዉ ከሳና ጋካናዉ፥ ኑና ሞይዜድኖ፤ ኑን አባ ዶናን ጉልባቲደ፥ ጾሳ ዎሴዶ።

\VS{6}ሄዋፐ ጉይያን፥ እቱ እቱዋ ሳሮቲደ፥ ማርካብያን ገሌዶ፤ ኡንቱንቱ ባረንቱ ሶይ ስሜድኖ።


\par }{\PP \VS{7}ኑን አባ ኦግያ ዉርሲደ፥ ጺሮሳፐ ጰጸለማይሰ ጋኬዶ፤ እሻቱዋ ሳሮቲደ፥ ኡንቱንቱ ማታን እት ጋላሳ ፔሼዶ።

\VS{8}ዎንትሳ ጋላስ ከሲደ፥ ቂሳርያ ቤዶ፤ ዎንጋላ ምሽራቹዋ ኦድያ ፕልጶሳ ሶይ ጋኪደ፥ አ ማታን ኡቴዶ፤ የሩሳላመን ዶረቴዳ ላፑናቱዋፐ እ እቱዋ።

\VS{9}ፕልጶሳዉ ናባቱዋ ግዴዳ ኦይዱ ዎዶሮ ማጫ ናናቱ ደኢኖ።


\par }{\PP \VS{10}ኑን ኡንደኔዳ ጋላሳ ኡቴዳ ዎደ፥ ናብያ አጋቦሳ ግያ ብታኒ ይሁዳፐ ቂሳርያ ዬዳ።

\VS{11}ኑኮ ዪደ፥ ጳዉሎሳ ሳቂያ አኪደ ባረ ኩሽያነ ባረ ገድያ ቃቺደ፥ “ጌሻ አያናይ ግያዌ ሀዋ፤ ሀ ሳቂያ ጎዳ የሩሳላመን አይሁዳቱ ሀዋዳን ቃቺደ፥ አይሁዳ ግደና አሳቶ አꬂደ እማና” ያጌዳ።


\par }{\PP \VS{12}ኑን ሄዋ ስሴዳ ዎደ፥ ኑንነ ያን ደእያ አሳቱ ጳዉሎስ የሩሳላመ ቤና ማላ ዎሴዶ።

\VS{13}ሽን ጳዉሎስ ዛሪደ፥ “ህንተንቱ ዬኪደነ ታ ዎዛና ቃረትሲደ ዋኒቴ? ታን ጎዳ የሱሳ ሱንꬃ ድራዉ ቃሸታናዋ ጻላላ ግደናን፥ ሀራይ አቶ የሩሳላመን ሀይቃናዉካ ጊጋ ኡታድ” ያጌዳ።


\par }{\PP \VS{14}ዞርያ እ አከናን እጽና፥ “ጎዳይ ጌዳዌ ሀኖ” ያጊደ ጮኡ ጌዶ።


\par }{\PP \VS{15}ያን አማሬዳ ዎድያ ጋምኤዳዋፐ ጉይያን፥ ጊገቲደ የሩሳላመ ባናዉ ከሴዳ።

\VS{16}ቂሳርያን ደእያ ካልያዋንቱፐ አማሬዳዋንቱ ቃይ ኑናና ቤድኖ፤ ኡንቱንቱ ኑን አቃናሳ ምናሶና ግያ ቆጲሮሳ ብታንያ ሶይ ኑና አፌድኖ፤ ምናሶን ዳሮ ዎድያፐ ዶሚደ ካልያዋ።


\par }{\SH ጳዉሎስ የሩሳላመን ያቆባ ኦቼዳ
\par }
{\PP \VS{17}ኑን የሩሳላመ ጋኬዳ ዎደ፥ እሻቱ ኑና ናሸቻን ሞኬድኖ።

\VS{18}ዎንትሳ ጋላስ፥ ጳዉሎስነ ኑን ያቆባና ጋከታናዉ ቤዶ። ዎሳ ጎለ ጭማቱ ኡባቱካ ደኢኖ።

\VS{19}ጳዉሎስ ኡንቱንታ ሳሮቴዳዋፐ ጉይያን፥ አይሁዳ ግደና አሳ ግዶን ባረ ባጋና ጾሳይ ኦꬄዳዋ ኡንቱንቶ ዉርሲደ ኦዴዳ።


\par }{\PP \VS{20}ኡንቱንቱ ሄዋ ስሴዳ ዎደ ጾሳ ጋላቲደ፥ ጳዉሎሳ ሀዋዳን ያጌድኖ፤ “ኑ እሻዉ፥ አይሁዳቱዋ ግዶን ጾሳ አማኔዳዋንቱፐ አፑን ሻአይ ደኢኖንቶ በኣሳ፤ ኡንቱንቱ ኡባይ ህግያ ምንስ ናጊኖ።

\VS{21}የሩሳላመ አይሁዳቱ፥ አይሁዳ ግደናዋንቱ ጋድያን ደእያ አይሁዳ ኡባቱ ባረንቱ ናና ቃጻረና ማላ፥ ዎይ አይሁዳቱ ኦꬅያዋ ካለና ማላ፥ ሙሴ ህግያካ ባይዛና ማላ ኔን ታማርስያዋ ስሴድኖ።

\VS{22}ያትና፥ አዬ ሎኡ? ኔን ዬዳዋ ጮራቱ ስስያ ድራዉ፥ ሺቀናን አግክኖ።


\par }{\PP \VS{23}“ሄዋ ድራዉ፥ ሀዋ ኑን ነዉ ኦድያዋ ኦꬃ፤ እትፐ ሺቁ ደእያ ኦይዱ አሳቱ ኑ ማታን ደኢኖ።
\XREF{}{{\XO 21:23 }{\XT{ፓይ. 6:13-21}}}

\VS{24}ኡንቱንታ አካደ ኡንቱንቱና ጌያ፤ ቃይ ኡንቱንቱ ባረንቱ ሁጲያ ሜደታና ማላ፥ ኡንቱንቶ ሚሻ እማ፤ ኡንቱንቱ ኡባይ ነዋ ሲሴዳዌ ቱማ ግደናዋነ ኔን ነ ሁጰዉካ ቃይ ሙሴ ህግያ ናጋደ ማራን ደእያዋ ኤራና።


\par }{\PP \VS{25}“ሽን አማኔዳ አይሁዳ ግደና አሳቱዋ ግዶፐ፥ ኡንቱንቱ ኤቃዉ ያርሼዳዋ ሜና ማላነ ሱꬃ ኡሸና ማላ፥ ባኩቴዳ መህያ አሹዋ ሜና ማላነ ዎሹመና ማላ፥ ኑን የዉዋ ቃቺደ፥ ኡንቱንቶ ዳብዳቢያ ጻፌዶ” ያጌድኖ።


\par }{\PP \VS{26}ሄዋፐ ጉይያን፥ ጳዉሎስ ዎንትሳ ጋላስ አሳቱዋ አኪደ፥ ኡንቱንቱና ጌዬዳ፤ እ ባረንታ ጌሹሳ አዉደ ፖልንቶ ኤርሳናዉነ ቃይ ያርሹዋ ሁጲያን ሁጲያን አዉደ እማነንቶ ኤርሳናዉ ጌሻ ጎልያ ገሌዳ።


\par }{\SH ጳዉሎስ ጌሻ ጎልያን ኦይቀቴዳ
\par }
{\PP \VS{27-28}ላፑ ጋላሳይ ዉራና ሀኖደ፥ ኢስያፐ ዬዳ አይሁዳቱ ጌሻ ጎልያን ጳዉሎሳ በኢደ፥ አሳ ኡባ ሀንቀꬂደ፥ “እስራኤልያ አሳዉ፥ ኑና ማድተ፤ እስራኤልያ አሳ፥ ሙሴ ህግያነ ሀ ጌሻ ጎልያ እጺደ፥ ኡባ ሳን አሳ ኡባ ታማርስያዌ ሀ ብታንያ፤ ጉጂደ ቃይ ግሪከ አሳካ ጌሻ ጎልያ ገልሲደ፥ ሀ ጌሻ ሳኣ ቱንሴዳ” ያግ ዋሲደ፥ ጳዉሎሳ ኦይቄድኖ።

\VS{29}ኡንቱንቱ ካሰ ኤፈሶነን ደእያ ጽሮፍሞሳ ጳዉሎሳና ካታማን በኤዳ ድራዉ፥ ጌሻ ጎልያ ጳዉሎስ አ ገልሴዳዋ ኡንቱንቶ ማላቴዳ።


\par }{\PP \VS{30}ካታማ ኡባይ ሻቢረቴዳ፤ አሳይ ኡባይ ሺቂደ ጳዉሎሳ ኦይቂደ፥ ጌሻ ጎልያፐ ካረዉ ጎች ከሴዳ፤ ሄ ማንእያን ጌሻ ጎልያ ፐንገቱ ቃሸት አጌድኖ።

\VS{31}አሳይ ጳዉሎሳ ዎꬋና ሀንሽን፥ “የሩሳላመ ካታማይ ሙለካ ሻቢረት ድጌዳ” ግያ ሃሳያይ ሮመ ጋድያ ኦላ ካፖ ጋኬዳ።

\VS{32}ሄ ኦላ ካፑ ዎታዳራቱዋነ ጼታቱዋ ካፓቱዋ እትፐ አኪደ፥ ዎጺደ አሳ ቦላ ከስ ዎꬌዳ፤ አሳይ ኦላ ካፑዋነ ዎታዳራቱዋ በኤዳ ዎደ፥ ጳዉሎሳ ሾጭያዋ ባሽ አጌዳ።


\par }{\PP \VS{33}ሄ ዎደ፥ ሄ ኦላ ካፑ ሺቅ፥ ጳዉሎሳ ኦይቂደ፥ ላኡ ሳንꬃላታን ቃሸታና ማላ አዛዚደ፥ እ ኦነንቶነ ቃይ አያ ኦꬄደንቶነ አሳ ኦቼዳ።

\VS{34}አሳፐ ባጋይ እትባዉ ዋስያ ዎደ፥ ባጋይ ሀራባዉ ዋሴ፤ ዋሱ ጮሬዳ ድራዉ፥ ኦላ ካፖ ቱሙዋ ኤራናዉ ዳንዳየተናን እጽና፥ ዎታዳራቱ ጳዉሎሳ ባረንቱ ደኢያሳ አፋና ማላ፥ ኡንቱንታ አዛዜዳ።

\VS{35}የꬊደ ከስያ ደꬃ ጳዉሎስ ጋኬዳ ዎደ፥ አሳ ሱገꬃ ድራዉ፥ ዎታዳራቱ አ ቶኬድኖ።

\VS{36}አያዉ ጎፐ፥ ጮራ አሳይ፥ “አ ዎꬋ!” ያጊድነ ዋሲደ ካሌ።


\par }{\SH ጳዉሎስ ሞቶ ዛሩዋ እሜዳ
\par }
{\PP \VS{37}ዎታዳራቱ ጳዉሎሳ ባረንቱ ደኢያሳ አፋና ሀንሽን ጳዉሎስ ኦላ ካፑዋ፥ “ታን ነዉ እትባ ኦዶ?” ያጌዳ።

\par }{\PP ሄ ኦላ ካፑ ጳዉሎሳ፥ “ኔን ግሪከ ቃላ ኤራይ?

\VS{38}ኔን ሀዋፐ ካሰ ዎደ፥ ዋላሳ ከሳደ ሸምፑዋ ዎꬌዳዋንቱፐ ኦይዱ ሻአ አሳቱዋ አሳይ ባይና መላ ሳኣ ካለꬄዳ ግብጼ ብታንያ ግድኪ?” ያጌዳ።


\par }{\PP \VS{39}ሽን ጳዉሎስ፥ “ታን አይሁዳ አሳ፤ ቃይ ክልቂያን ደእያ ጸርሴሰን የለቴዳ ሁጰ ካታማን ደእያ አሳ። ሀያና ታና አሳዉ ሃሳይሳርኪ?” ያጌዳ።


\par }{\PP \VS{40}ኦላ ካፑ አ፥ “ሃሳያ” ያግና፥ ጳዉሎስ የꬊደ ከስያ ደꬃን ኤቂደ፥ አሳይ ጮኡ ጋና ማላ፥ ባረ ኩሽያን አሳኮ ጾርሴዳ። አሳይ ጮኡ ጊና፥ እብራይስጸ ቃላን ሃሳዪደ፥ ሀዋዳን ያጌዳ።




\par }\Chap{22}{\PP \VerseOne{1}“ታናዳን አማንያዋንቶ፥ ታ አዋቶ፥ ታን ሀእ ህንተንቶ ኦድያ የዉዋ ስስተ!”

\VS{2}ጳዉሎስ ኡንቱንቶ እብራይስጸ ቃላን ሃሳይያዋ ስሲደ፥ ካሰፐ ሎይꬅ ጮኡ ጊና እ ሀዋዳን ያጌዳ።


\par }{\PP \VS{3}“ታን ክልቂያን ደእያ ጸርሴሰን የለታደ፥ ሀ ካታማን ጋማልያል ታና ታማርስና ድጫደ፥ ኑ አዎቱዋ ህግያካ ምንሳ ታማራደ፥ ሀቼ ህንተ ኡባይ ሀንያዋዳንካ፥ ታን ጾሳ የዎ ሴለትያ አይሁዳ አሳ።

\VS{4}ታን ማጫ አሳነ አቱማ አሳ ኦይቃ ኦይቃደ ቃሾ ጎለን የጌዳ አሳነ፥ ሀ ኦግያ ካልያ አሳ ዎꬍሳና ጋካናዉ መቶꬄዳ አሳ።

\VS{5}ሀዋዳንካ፥ ቃይ፥ ቄሳቱዋ ኡባቱዋ ካፑነ ጭማ ኡባ ሺቁ ታዋ ማርካታናዉ ዳንዳዬ፤ ታን ዳማስቆን ደእያ ኡንቱንቱ እሻቱዋ አይሁዳቶ፥ ኡንቱንቱፐ ዳብዳቢያ አካደ፥ ሄዋን ደእያ አሳቱ ቆሄቲደ ሙረታናዳን፥ የሩሳላመ ኡንቱንታ አሀናዉ ያ ባድ።


\par }{\SH ጳዉሎስ ክርስቶሳኮ ስሜዳ ባረ ስማባ ኦዴዳ
\par }
{\R (9:1-19፤ 26:12-18)

\par }{\PP \VS{6}“ታን ባደ ዳማስቆ ማቴዳ ዎደ፥ ሴታ ጋላሳ ግድሽን፥ ቆፐናን ሳሉዋፐ ዎልቃማ ፖኡ ታ ማታን ዩይ አꬊደ ፖኤዳ።

\VS{7}ታን ሳኣን ኩንዳ ኡታደ፥ ‘ሳኦላ፥ ሳኦላ፥ ታና አያዉ የደርሳይ?’ ግያ ቃላ ስሳድ።


\par }{\PP \VS{8}“ታን ዛራደ፥ ‘ታ ጎዳዉ፥ ኔን ኦኔ?’ ያጋድ።

\par }{\PP “ሄዋፐ ጉየ፥ ‘ታን ኔን የደርስያ ናዝሬትያ የሱሳ’ ያጌዳ።

\VS{9}ታናና እትፐ ደእያዋንቱ ፖኡዋ በኢደ ያዬድኖ፤ ሽን ታዉ ሃሳይያዋ ቃላ ስስበይክኖ።


\par }{\PP \VS{10}“ ‘ታ ጎዳዉ፥ ታን አያ ኦꬆ?’ ያጋድ።

\par }{\PP “ጎዳይ ታና፥ ‘ደንዳደ ዳማስቆ ባ። ኔን ኦꬃናዉ ጾሳይ ቆፔዳ ኡባባይ ነዉ ያን ኦደታናዋ’ ያጌዳ።

\VS{11}ሄ ዎልቃማ ፖኡዋ ድራዉ፥ ታ አይፊ ቆቅና፥ ታናና ደእያ አሳቱ ታ ኩሽያ ኦይቂደ፥ ታና ጎችና፥ ዳማስቆ ጋካድ።


\par }{\PP \VS{12}“ዳማስቆን ደእያ አይሁዳ ኡባይ ሎይꬅ ቦንችያ እት ሀናንያ ግያ ብታኒ፥ ኑ ህግያዉ አዛዘቲደ፥ ጾሳዉ እመቴዳ አሳ።

\VS{13}ሀናኒ ታኮ ዪደ፥ ታ ማታን ኤቂደ ታና፥ ‘ታ እሻዉ ሳኦላ፥ ጼላ’ ያጌዳ። ታን ሄ ዎደ ሄ ማንእያን አኮ ጼላ አጋድ።


\par }{\PP \VS{14}“እ ታና ሀዋዳን ያጌዳ፤ ‘ኑ አዎቱዋ ጾሳይ ኔን አ ቆፋ ኤራናዉ፥ አ ጽሎ ናኣ በአናዉነ አ ዶናፐካ ሃሳያ ስሳናዉ ኔና ካሰና ዶሬዳ።

\VS{15}አያዉ ጎፐ፥ ኔን በኤዳባነ ስሴዳባ አሳ ኡባ ስንꬃን አዉ ማርካታናሳ።

\VS{16}ሀእካ አያዉ ጋምአይ? ደንዳደ ጻማቀታ፤ አ ሱንꬃ ጼሳደ፥ ነ ናጋራፐካ ሜጨታ’ ያጌዳ።


\par }{\PP \VS{17}“ታን ጉየ የሩሳላመ ስማደ ጌሻ ጎልያን ዎስሽን፥ ታ አያናን ግዳድ።

\VS{18}ጎዳይ ታና፥ ‘ኤሌላደ፥ የሩሳላመ ከሳ አያዉ ጎፐ፥ ኔን ታዉ ሀዋን ማርካትያዋ አሳይ አከና’ ያግሽን ታን አ በኣድ።


\par }{\PP \VS{19}“ታን፥ ‘ታ ጎዳዉ፥ አይሁዳ ዎሳ ጎልያ ኡባን ኔና አማንያዋንታ ኦይቃደ ዋꬌዳዋነ ቃሾ ጎልያን የጌዳዋ ኡንቱንቱ ኤሪኖ።

\VS{20}ኡንቱንቱ ነ ማርካ እስጽፋኖሳ ዎꬍያ ዎደ፥ ታን ሄ የዉዋ ኤኖ ጋድ። ቃይ ኡንቱንቱ ምይያን ኤቃደ፥ አ ዎꬍያዋንቱ ማዩዋ ናጋይ’ ያጌዳ።


\par }{\PP \VS{21}“ጎዳይ ታና፥ ‘ታን ኔና አይሁዳ ግደና አሳኮ ሃኮ ሳ ኪትያ ድራዉ ባ’ ጌዳ” ያጌዳ።


\par }{\SH ጳዉሎስ ሮመ አሳ ግድያዋ ቆንጭሴዳ
\par }
{\PP \VS{22}ጳዉሎስ ሄ ቃላ ሃሳያና ጋካናዉ አሳይ እ ግያዋ ስሴ፤ ሄዋፐ ጉይያን፥ ባረንቱ ኮሻ ꬎቁ ኦꬂደ፥ “ሀዋ ጋድያፐ ꬋይሳ፤ እ ደአናዉ በሰና” ያጌድኖ።


\par }{\PP \VS{23-24}ኡንቱንቱ ዋስሽን፥ ባረንቱ ማዩዋ ቦላዉ ኦልሺንነ ባና ጫርኩዋን ላልሽን፥ ኦላ ካፑ ዎታዳራቱ ጳዉሎሳ ባረንቱ ደኢያሳ አፋና ማላ አዛዜዳ። ቃይ አሳይ አያዉ ሄዋዳን አ ቦላ ዋሴድኖንቶ ኤራናዉ፥ ጳዉሎሳ ልሱዋን ሾጫና ማላ፥ ኡንቱንታ አዛዜዳ።

\VS{25}ሽን ዎታዳራቱ ጳዉሎሳ ዳፉዋን ምንስ ቃቼዳ ዎደ፥ ጳዉሎስ ባረ ማታን ኤቄዳ ጼታቱዋ ካፑዋ፥ “ሮመ ጋድያ አሳ ፕርዳይ ባይናን ሾጭያዌ ህንተንቶ ዎጌ?” ያጌዳ።


\par }{\PP \VS{26}ሄዋ ጼታቱዋ ካፑ ስሴዳ ዎደ፥ ኦላ ካፑዋኮ ቢደ፥ “ሀ ብታኒ ሮመ አሳ። ኔን አያ ኦꬃና ቆፓይ?” ያጊደ ኦቼዳ።


\par }{\PP \VS{27}ኦላ ካፑ ጳዉሎሳኮ ሺቂደ፥ “ኔን ሮመ አሴ? ታዉ ኦዳ” ያጌዳ።

\par }{\PP ጳዉሎስ፥ “ኤ” ያጌዳ።


\par }{\PP \VS{28}ኦላ ካፑ ጳዉሎሳዉ ዛሪደ፥ “ታን ሀ ዛረተꬃ ዳሮ ሚሻን ሻማድ” ያጌዳ።

\par }{\PP ሽን ጳዉሎስ፥ “ታን ሄ ዘረꬃፐ የለታድ” ያጌዳ።


\par }{\PP \VS{29}ሄዋ ድራዉ፥ ጳዉሎሳ ብዳናዉ ቆፔዳዋንቱ ኤለካ አፐ ሻከት አጌድኖ። ኦላ ካፑካ ጳዉሎስ ሮመ አሳ ግዴዳዋ ኤሬዳ ዎደ ያዬዳ፤ አያዉ ጎፐ፥ ሳንꬃላታን አ ቃሽስ ዎꬄዳ።


\par }{\SH ጳዉሎስ አይሁዳቱዋ ሻንጋቱዋኮ ሺቄዳ
\par }
{\PP \VS{30}ዎንተꬃ ጋላስ ኦላ ካፑ፥ አይሁዳቱ ጳዉሎሳ አያዉ ሞቴድኖንቶነ ጌሺደ ኤራናዉ ኮዪደ፥ ጳዉሎሳ ብሌዳ። ያቲደ ቄሳቱዋ ካፓቱነ አሳይ ኡባይ ሺቃና ማላ አዛዜዳ፤ ቃይ ጳዉሎሳ ዱገ ዎꬂደ፥ ኡንቱንቱ ስንꬃን ኤሴዳ።




\par }\Chap{23}{\PP \VerseOne{1}ጳዉሎስ ሄዋን ሺቄዳ አሳ ጫድ ጼሊደ፥ “ታናዳን አማንያዋንቶ፥ ታን ሀቼ ጋካናዉካ ጾሳ ስንꬃን ታ ደኡዋ ኡባን ትላ ዎዛናን ደኣድ” ያጌዳ።

\VS{2}ቄሳቱዋ ኡባቱዋ ካፑ ሀናኒ፥ ጳዉሎሳ ዶና ባቃና ማላ፥ አ ማታን ኤቄዳዋንታ አዛዜዳ።

\VS{3}ጳዉሎስ ሄ ዎደ አ፥ “ላ ሀ ቦሽንቻን ኦኬዳ
\FTNT{*}{{\FR 23:3 }{\FK{ቦሽንቻን ኦኬዳ፦
}}{\FT{እት ኡራይ ሎአ ማላታና ማላ ኦሱሳ፥ ሽን ግደና።
}}} ጎዳዉ፥ ጾሳይ ኔና ባቃና። ኔን ታ ቦላ ህግያን ፕርዳናዉ ኡታደ፥ ዎጋይ ባይናን ታና ባቃና ማላ አዛዛይ?” ያጌዳ።


\par }{\PP \VS{4}ጳዉሎሳ ማታን ኤቄዳዋንቱ አ፥ “ኔን ጾሳ ቄሳቱዋ ኡባቱዋ ካፑዋ ቦራይ?” ያጌድኖ።


\par }{\PP \VS{5}ሄዋፐ ጉየ ጳዉሎስ፥ “ታናዳን አማንያዋንቶ፥ እ ቄሳቱዋ ኡባቱዋ ካፑዋ ግዴዳዋ ታን ኤራበይከ፤ አያዉ ጎፐ፥ ‘ነ ጋድያ ሞድያዋ ቦላ ኢታ ቃላ ሃሳዮፓ’ ጌተቲደ ጾሳ ማጻፋን ጻፈቴዳ” ያጌዳ።
\XREF{}{{\XO 23:5 }{\XT{ከሳ 22:28}}}


\par }{\PP \VS{6}ሽን ጳዉሎስ ባጋቱ ሳዱቃዋናቱዋ፤ ባጋቱ ፓርሳዋቱዋ ግዴዳዋ በኢደ፥ “ታናዳን አማንያዋንቶ፥ ታን ፓርሳዊያነ ፓርሳዊያ ናኣ፤ ‘ሀይቄዳዋንቱ ሀይቁዋፐ ደንዳናዋንታ’ ጋደ ታን ናሸቻን ናግያ ድራዉ፥ ኡንቱንቱ ታ ቦላ ፕርዲኖ” ያጊደ፥ ꬎቁ ኦꬂደ ሃሳዬዳ።


\par }{\PP \VS{7}ጳዉሎስ ሄዋ ያግና፥ ፓርሳዋቱዋ ግዶንነ ሳዱቃዋናቱዋ ግዶን ዋላሳይ ከስና፥ ሺቄዳ አሳይ ላለቴዳ።

\VS{8}አያዉ ጎፐ፥ ሳዱቃዋናቱ፥ “ሀይቄዳ አሳይ ደንደና፤ ኪታንቻይካ አያናይካ ባዋ” ያጌድኖ፤ ፓርሳዋቱ ቃይ ላኡካ ደእያዋ አማኒኖ።

\VS{9}ዎልቃማ ዋላሳይ ደንዴዳ፤ ፓርሳዋቱዋ ባጋፐ ሙሴ ህግያ ታማርስያዋንቱ ደንድ ኤቂደ፥ “ሀ ብታንያ ቦላ አይነ ባላ ደምበይኮ፤ አዉ አያናይ ዎይ ኪታንቻይ ሃሳየናን አገና” ያጊደ ፓሉመቴድኖ።


\par }{\PP \VS{10}ዋላሳይ ዳርና፥ ኦላ ካፑ ጳዉሎሳ ኡንቱንቱ መንሬꬃነንቶነ ግ ያዪደ፥ ባረ ዎታዳራቱ ዎꬊደ፥ ኡንቱንቱ ግዶፐ አ ኤለካ ከሲደ፥ ባረንቱ ደኢያሳ አፋና ማላ አዛዜዳ።


\par }{\PP \VS{11}ሄ ቃማ ጎዳይ ጳዉሎሳ ማታን ኤቂደ፥ “ጳዉሎሳ፥ ኔን ታዉ የሩሳላመን ማርካቴዳዋዳን፥ ሮመንካ ማርካታናዉ በሴ፤ ምና፤ አይነ ባዋ” ያጌዳ።


\par }{\SH ጳዉሎሳ ዎꬋናዉ ኦሰቴዳ ማቁዋ
\par }
{\PP \VS{12}ዎንትሳ ጋላስ፥ አይሁዳቱ ጳዉሎሳ ዎꬋና ጋካናዉ፥ ሜናዳንነ ኡሸናዳን፥ ጫቀቲደ ጊገቴድኖ።

\VS{13}ጳዉሎሳ ቦላ ሄዋ ማቀቴዳ አሳቱ ኦይታሙዋፐ ዳሪኖ።

\VS{14}ኡንቱንቱ ቄሳቱዋ ካፓቱዋኮነ ጭማቱዋኮ ዪደ፥ “ኑን ጳዉሎሳ ዎꬋና ጋካናዉ፥ አይነ ባረናዳን፥ ጊገት ኡቴዶ።

\VS{15}ሄዋ ድራዉ፥ ህንተንቱነ ሺቄዳ አሳይ ጳዉሎሳባ ጌሺደ ብድያዋ ማላቲደ፥ ኦላ ካፑ አ ህንተንቱኮ ዱገ ዎꬃና ማላ ኦችተ፤ ኑን እ ሃ ሺቃናፐ ካሰና አ ዎꬋናዉ ጊግ ኡቴዶ” ያጌድኖ።


\par }{\PP \VS{16}ሽን ጳዉሎሳ ምቻት ናአይ ሄ ማቁዋ ስሴዳ ዎደ፥ ቢደ ዎታዳራቱ ደኢያሳ ገሊደ፥ ጳዉሎሳዉ ኦዴዳ።

\VS{17}ጳዉሎስ ጼታቱዋ ካፓቱዋፐ እቱዋ ጼሲደ፥ “ሀ ናኣ ኦላ ካፑዋኮ አፋ፤ አያዉ ጎፐ፥ ኦላ ካፖ እ ኦድያዌ ደኤ” ያጌዳ።


\par }{\PP \VS{18}ሄዋ ድራዉ፥ ጼታቱዋ ካፑ ናኣ ኦላ ካፑዋኮ አፊደ፥ “ቃሾ ጎለን ደእያ ጳዉሎስ፥ ሀ ናአይ ነዉ አየንቶ ኦድያባይ ደእያ ድራዉ፥ ታና ባረኮ ጼሲደ፥ አ ኔኮ አሀናዳን፥ ታና ዎሴዳ” ያጌዳ።


\par }{\PP \VS{19}ኦላ ካፑ ናኣ ኩሽያ ኦይቂደ፥ ዱማ ጋጻ ከሲደ፥ “ኔን ታዉ ኦዳናባይ አዬ?” ያጊደ ኦቼዳ።


\par }{\PP \VS{20}ናአይ ኦላ ካፖ፥ “አይሁዳቱ ጳዉሎሳባ ካሰፐ ምንስ ኦችያዋ ማላቲደ፥ ኔን ሺቁዋ አ ኡትሳናዳን፥ ኔና ዎንት ዎሳናዉ ዞረታ ቃቼድኖ።

\VS{21}ሽን ኔን ኡንቱንቱ ግያዋ ስሶፓ፤ አያዉ ጎፐ፥ ኦይታሙዋፐ ዳርያ አሳቱ ጳዉሎሳ ዎꬋና ጋካናዉ፥ ቁማ ሜናዳንነ ሃꬃ ኡሸናዳን፥ ጫቀቲደ ጌመት ኡቲደ አ ናጊኖ፤ ኔን ግያዋ ስሳናዉ ሀእካ ጊገት ኡቲደ ናጊኖ” ያጌዳ።


\par }{\PP \VS{22}ሄዋ ድራዉ፥ ኦላ ካፑ ናኣ፥ “ሀ የዉዋ ኔን ታና ኤርሴዳዋ ኦስነ ኦዶፓ” ያጊደ አዛዜዳዋፐ ጉይያን፥ አ የዴዳ።


\par }{\SH ጳዉሎስ ጋድያ ሞድያ ፍልክሳ ስንꬃ ሺቄዳ
\par }
{\PP \VS{23}ኦላ ካፑ ጼታቱዋ ካፓቱዋፐ ላኡዋ ጼሲደ፥ “ቂሳርያ ባናዉ፥ ላኡ ጼቱ ዎታዳራቱዋ፥ ላፑን ታሙ ፓራ ኦይቄዳ አሳቱዋነ ላኡ ጼቱ ቶራንቻቱዋ ቃማፐ ሄዙ ሳትያን ጊግስተ፤

\VS{24}ጋድያ ሞድያ ፍልክሳኮ ጳዉሎሳ ሳሮተꬃን ጋꬃናዉ ቶግስያ መህያነ ጊግስተ” ያጊደ፥ ኡንቱንታ አዛዜዳ።

\VS{25}ኦላ ካፑ ሀዋዳን ግያ ዳብዳቢያ ጻፌዳ።


\par }{\PP \VS{26}“ቃላዉደዮሳ ሉስዮሳፐ፤ ጋድያ ሞድያ ቦንቼቴዳ ፍልክሳ! ሳሮተꬃይ ነዉ ግዶ።

\VS{27}አይሁዳቱ ሀ ብታንያ ኦይቂደ ዎꬋና ሀንሽን፥ ሮመ ካታማ አሳ እ ግዴዳዋ ኤራደ፥ ዎታዳራቱዋና ጋካደ አ አሻድ።

\VS{28}ኡንቱንቱ አ አያዉ ሞቴድኖንቶ ኤራናዉ ኮያደ፥ ዱገ ኡንቱንቱ ሺቆ አ አፋድ።

\VS{29}ኡንቱንቱ ባረንቱ ህግያባ እ ኦቼዳዎ አ ሞቴዳዋፐ አትን፥ አ ዎꬍስያ ዎይ ቃሽስያ ሞቶ ግደና።

\VS{30}ኡንቱንቱ ሀ ብታንያ ቦላ ማቀት ኡቴዳ ዝግርሳይ ታና ጋክና፥ ታን ሄ ማንእያን አ ኔኮ የዳ አጋድ፤ አ ሞትያዋንቱካ ቢደ፥ ነ ስንꬃን ሞታና ማላ ኦዳድ፤ ሳሮ ደአ” ያጌዳ።


\par }{\PP \VS{31}ሄዋ ድራዉ፥ ዎታዳራቱ አዛዘቴዳዋዳንካ ጳዉሎሳ አኪደ፥ ቃማ አንትጳጽሪሳ ጋꬄድኖ።

\VS{32}ዎንትሳ ጋላስ አናና ባና ማላ ፓራ ቶጎ አሳቱዋ ዎꬂደ፥ ገድያን ብያዋንቱ ጉየ ዎታዳራቱ ደኢያሳ ስሜድኖ።

\VS{33}ፓራዋንቱ ቂሳርያ ገሊደ፥ ዳብዳቢያ ጋድያ ሞድያዎ እሚደ፥ ጳዉሎሳ አ ስንꬃ አꬄድኖ።

\VS{34}ጋድያ ሞድያዌ ዳብዳቢያ ናባቤዳዋፐ ጉይያን፥ ጳዉሎስ ሀቃ አዉራጃ አሰንቶ አ ኦቼዳ፤ ክልቂያ አሳ እ ግዴዳዋ ኤሬዳ ዎደ፥

\VS{35}“ታን ነባ ኔና ሞትያዋንቱ ይያ ዎደ ስሳና” ያጊደ፥ ዎታዳራቱ ሄሮድሳ ካዉተꬃ ጎለን አ ናጋና ማላ አዛዜዳ።




\par }\Chap{24}{\SH ጳዉሎሳ አይሁዳቱ ሞቴድኖ
\par }
{\PP \VerseOne{1}እቼሹ ጋላሳፐ ጉይያን፥ ቄሳቱዋ ኡባቱዋ ካፑ፥ ሀናንያ፥ ጭማቱዋናኔ ጻርጻሉሳ ግያ እት ጻባቃና ዱገ ቂሳርያ ዎꬌዳ፤ ኡንቱንቱ ጋድያ ሞድያዋ ቦላ ጳዉሎሳ ሞቴድኖ።

\VS{2-3}ጳዉሎስ ጼሰቴዳ ዎደ፥ ጻርጻሉሰ አ ሀዋዳን ያጊደ፥ ሞቱዋ ዶሜዳ።

\par }{\PP “ቦንቼቴዳ ፍልክሳ፥ ኑን ነ ባጋና ዳሮ ሳሮተꬃ ደሜዶሽን፥ ነ ቆፋን ሀ ጋድያዉ ኡባባን ኡባሳንካ ሎኦ ላሚ ቤትያዎ ኔና ሎይꬅ ጋላቲደ፥ ሀዋ አኬቶ።

\VS{4}ሽን ታን ኔና ጋምኤናን፥ ዶያ ግዴዳ ነ ኬካተꬃን ኑባ ኔን ቃንꬃን ስሳና ማላ፥ ኔና ዎሳይ።

\VS{5}አያዉ ጎፐ፥ ሀ ብታኒ ꬉቦ ግዲደ፥ ሳኣ ኡባን ደእያ አይሁዳቱዋ ግዶን ዋላሳ ደንꬄዳ፥ ናዝራዋቱ ባጋ አሳ ካለꬅያዋ ግዴዳዋ ኤሬዶ።

\VS{6}ሀራይ አቶ ጌሻ ጎልያካ ቱንሳናዉ ኮይሽን አ ኦይቂደ፥ ኑ ህግያዳን፥ አ ቦላ ፕርዳናዉ ቆፔዶ፤

\VS{7}ሽን ኦላ ካፑዋ ሉስዮስ ዪደ፥ ዎልቃን ኑ ኩሽያፐ አ ዎꬅ አኬዳ።

\VS{8}አ ሞትያዋንቱካ ኔኮ ያና ማላ አዛዜዳ፤ ኔን ነ ሁጰዉ ሀ ብታንያ ብዳደ፥ ኑን አ ሞትያ የዉዋ ኡባ ኤራናዉ ዳንዳያ” ያጌዳ።


\par }{\PP \VS{9}አይሁዳቱካ ቃይ፥ “ሀ የዉ ቱማ” ጊደ፥ አ ቆፋ አኬድኖ።


\par }{\SH ጳዉሎስ ፍልክሳ ስንꬃን ሞቶ ዛሩዋ እሜዳ
\par }
{\PP \VS{10}ጋድያ ሞድያዌ ጳዉሎሳ ያናዳን ዉትና፥ እ ሀዋዳን ያጊደ ዛሬዳ፤ “ኔን ዳሮ ዎድያፐ ዶማደ፥ ሀ አሳዉ ፕርዳደ ደእያዋ ታን ኤራደ፥ ታ የዉዋ ናሸቻን ዛራይ።

\VS{11}ታን የሩሳላመ ጎይናናዉ ከሶደፐ ታማነ ላኡ ጋላሳፐ ዳረናዋ ኔን ነ ሁጰዉ ኤራና ዳንዳያ።

\VS{12}አይሁዳቱ ታና ጌሻ ጎልያን ግድና፥ አይሁዳ ዎሳ ጎለን ግድና፥ ካታማን ግድና፥ ኦናናነ ፓሉመትሽን ዎይ አሳ ሺሻደ ማቂሽን፥ እት ኡራናነ በእበይክኖ።

\VS{13}ኡንቱንቱ ሀእካ ታና ሞትያዋ ሻትማናዉ ዳንዳይክኖ።


\par }{\PP \VS{14}“ሽን ታን ሀዋ ነዉ ኦዳይ፤ ታን ሙሴ ህግያን ደእያዋነ ናባቱ ጻፌዳ ኡባባ አማናናዳን፥ ኑ አዎቱዋ ጾሳዉ ኡንቱንቱ ዎርዶ ግያ ኦግያን ጎሸታይ።

\VS{15}ሀዋንቱ ባረንቱ ሁጰዉ፥ ‘አሳይ ኡባይ፥ ዎርዱካ ጽሉካ ሀይቁዋፐ ደንዳናዋንታ’ ግያዋዳን፥ ታንካ ኡንቱንቱ ደንድያዋ ጾሳን ህዶታ ዎꬃደ አሙዋን ናጋይ።

\VS{16}ሄዋ ድራዉ፥ ታን ቃይ፥ ጾሳ ስንꬃንነ አሳ ስንꬃን ኡባ ዎደ፥ ፖኩ ባይና ትላ ዎዛናይ ታዉ ደአና ማላ ምናይ።


\par }{\PP \VS{17}“ታን የሩሳላመፐ ከሶደፐ ጮራ ላይꬃፐ ጉይያን፥ ታ ጋደ ህዬሳዉ ሚሻ እማናዉነ ያርሹዋ ያርሻናዉ የሩሳላመ ባድ።

\VS{18}ሄዋ ኦꬅሽን፥ አሳይ ሺቀናን፥ ዋላሳይ ደንደናን፥ ታን ጌሻ ጎልያን ጌይሽን፥ ኡንቱንቱ ታና ደሜድኖ።

\VS{19}ሽን ኢስያፐ ዬዳ እት እት አይሁዳቱ ሄዋን ደኢኖ፤ ኡንቱንቱ ታ ቦላ የዉዋ ኮዮፐ፥ ዪደ ታና ነ ቦላን ሞታናዉ በሴ።

\VS{20-21}ዎይ ታን ኡንቱንቱ ግዶን ኤቃደ፥ ‘ሀይቄዳዋንቱ ደንዳናዋ አማንያ ድራዉ፥ ሀቼ ህንተ ስንꬃን ታ ቦላ ፕርዲኖ’ ጋደ ሃ ꬎቂሳደ ሃሳዬዳ እት ቃላፐ አትን፥ ሺቁዋ ስንꬃን ኤቂሽን፥ ታ ቦላ እት ባይዙዋ ደሜዳዋ ግዶፐ፥ ሀዋንቱ ባረንቱ ሁጰዉ ሀዋን ኦዳናዋንታ” ያጌዳ።


\par }{\PP \VS{22}ሽን ፍልክሰ ጾሳ ኦግያባ ጌሽ ኤሬዳ ድራዉ፥ “ታን ህንተ የዉዋ ኦላ ካፑዋ ሉስዮስ ይያ ዎደ ኦግያ ኦይꬃና” ያጊደ፥ ፕርድያ ዎድያ ስንꬃዉ ኬሬዳ።

\VS{23}ፍልክሰ ቃይ ጳዉሎሳ ቃቼናን ናጋና ማላነ አ ዳባቱዋፐ ኦንነ አዉ ኦꬅሽን፥ ዎይ አኮ ዪሽን ድገና ማላ፥ ጼታቱዋ ካፑዋ አዛዜዳ።


\par }{\SH ጳዉሎስ ፍልክሳነ ድሩስላ ስንꬃ ሺቄዳ
\par }
{\PP \VS{24}አማሬዳ ጋላሳፐ ጉይያን፥ ፍልክሰ አይሁዳ አሳ ዛረ ግዴዳ ባረ ማቻት ድሩስልና ዪደ፥ ጳዉሎሳ ኪት አህሲደ፥ የሱስ ክርስቶሳን አማንያ ኦግያ እ ሃሳይሽን ስሴዳ።

\VS{25}ጳዉሎስ ጽሎተꬃባ፥ ባረ ሁጲያ ናጉዋባነ ያና ፕርዳባ ሃሳይሽን፥ ፍልክሰ ያዪደ፥ “ኔን ሀእዉ ባ፤ ታዉ ሚኬዳ ዎደ፥ ኔና ኪታደ ጼግሳና” ያጌዳ።

\VS{26}ሄ ዎደ ቃይ ጳዉሎስ ብለታናዉ፥ ባረዉ ማጋንጻ እማንዴሻ ጊደ ቆፔዳ፤ ሄዋ ድራዉ፥ ዳሮ ዎደ አ አህስ አህሲደ፥ አናና ሃሳዬ።


\par }{\PP \VS{27}ላኡ ላይꬃ ኩሜዳዋፐ ጉይያን፥ ፍልክሳ ኮታ ጶርቂዮሳ ፕስጾስ አኬዳ። ፍልክሰ አይሁዳቱዋ ናሸቻናዉ ኮዪደ፥ ቃሾ ጎለን ጳዉሎሳ ባሽ አጌዳ።




\par }\Chap{25}{\SH ጳዉሎስ ሮመ ካትያኮ ባረ የዉዋ አኪደ ባናዉ ኦቼዳ
\par }
{\PP \VerseOne{1}ፕስጾስ አዉራጃ ገሌዳ ሄዘንꬅያ ጋላሳፐ ጉይያን፥ ቂሳርያፐ የሩሳላመ ቤዳ።

\VS{2}ያን ቄሳቱዋ ካፓቱነ አይሁዳቱዋ ካለꬅያዋንቱ ጳዉሎሳ ሞቴድኖ።

\VS{3}ኡንቱንቱ ጳዉሎሳ ዎꬋናዉ ኦግያን ቆሰት ኡታናዉ፥ ባረንቶ ሎኦባ ኦꬂደ አ የሩሳላመ አሀና ማላ፥ ፕስጾሳ ዎሴድኖ።

\VS{4}ፕስጾስ ኡንቱንቶ፥ “ጳዉሎስ ቂሳርያን ቃሸት ኡቴዳ፤ ታን ታ ሁጰዉካ ኤለካ ያ ጉየ ስማናዉ ቆፓ ኡታድ።

\VS{5}ሄዋ ድራዉ፥ እ አየንቶ ባይዜዳዌ ደኦፐ፥ ህንተንቱ ግዶን አዎትያዋንቱ ታናና ቂሳርያ ቢደ፥ አ ሞትኖ” ያጊደ ዛሬዳ።


\par }{\PP \VS{6}ፕስጾስ የሩሳላመን ሆስፑን ዎይ ታሙ ጋላሳፐ አናን ኡቲደ፥ ቂሳርያ ቤዳ፤ ዎንትሳ ጋላስ ፕርድያሳን ኡቲደ፥ ጳዉሎሳ አሀና ማላ አዛዜዳ።

\VS{7}እ ጋኬዳ ዎደ፥ የሩሳላመፐ ዬዳ አይሁዳቱ አ ማታን ዩይ አꬍ ኤቂደ፥ ባረንቶ ሻትማናዉ ዳንዳየተና ዳሮ ዴጾ ሞቱዋ አ ቦላ ዎꬄድኖ።

\VS{8}ጳዉሎስ ሞተቲደ፥ “ታን አይሁዳቱዋ ህግያካ ጌሻ ጎልያካ ሮመ ካትያ ቄሳራካ አይነ ናቃበይከ” ያጌዳ።


\par }{\PP \VS{9}ፕስጾስ አይሁዳቱዋ ናሸቻናዉ ኮዪደ ጳዉሎሳ፥ “ፑደ የሩሳላመ ከሳደ፥ ሀ የዉዋባ ያን ታ ስንꬃን ኦሸታናዉ ኮያይ?” ያጊደ ኦቼዳ።


\par }{\PP \VS{10}ሽን ጳዉሎስ፥ “ታን ኦሸታናዉ በስያ ቄሳራ ፕርዳ ጎለን ኤቃድ። ኔንካ ሎይꬃ ኤርያዋዳን፥ ታን አይሁዳቱዋ አይነ ናቃበይከ።

\VS{11}ስም ታን ናቄዳዋ ዎይ ሀይቃናዉ በስያዋ ኦꬄዳዋ ግዶፐ፥ ሀይቁዋፐ አታና ጊከ፤ ሽን ኡንቱንቱ ታና ሞትያ ሞቱ መላ ግዴዳዋፐ ህን ባጋን፥ ኦንነ ታና ኡንቱንቶ አꬂደ እማናዉ ዳንዳየና፤ ቄሳረ ታባ ፕርዶ ጋደ ኦቻይ” ያጌዳ።


\par }{\PP \VS{12}ሄዋፐ ጉይያን፥ ፕስጾስ ባረናና ዞረትያዋንቱና ዞረት ስሚደ አ፥ “ኔን ቄሳረ ታባ ፕርዶ ጋደ ኦቻዳ፤ ቄሳራኮ ባናሳ” ያጊደ ዛሬዳ።


\par }{\SH ፕስጾስ ጳዉሎሳባ አግርጳና ማቀቴዳ
\par }
{\PP \VS{13}አማሬዳ ጋላሳፐ ጉይያን፥ ካትያ አግሪጳይነ ባርኒቀ ፕስጾሳ ሳሮታናዉ ቂሳርያ ቤድኖ።

\VS{14}ያን ኡንቱንቱ ጮራ ጋላሳ ኡት ደእሽን፥ ፕስጾስ ካትያዉ ጳዉሎሳባ ሀዋዳን ያጊደ ኦዴዳ፤ “ሀዋን ፍልክሰ ቃቺደ ባሽ ቤዳ እት ብታኒ ደኤ።

\VS{15}ታን የሩሳላመን ደእሽን፥ ቄሳቱዋ ካፓቱነ አይሁዳ ጭማቱ አ ቦላ ፕርዳና ማላ፥ ታና ዎሲደ፥ አባ ታዉ ኦዴድኖ።

\VS{16}ታን፥ ‘ሞተቴዳ ኡራይ ባረና ሞትያዋንቱና እትፐ ኤቀናንነ ባረና ሞቴዳ የዎ ዛሩዋ እመናን፥ ኦና ግዶፐነ አꬂደ እምያዌ ሮመ አሳዉ ዎጋ ግደና’ ያጋደ ኡንቱንቶ ዛራድ።


\par }{\PP \VS{17}“ሄዋ ድራዉ፥ ኡንቱንቱ ሀዋን ሺቄዳ ዎደ፥ ታን ጋምኤናን ዎንትሳ ጋላስ፥ ፕርዳ ጎለ ገላደ ጳዉሎሳ አሀና ማላ አዛዛድ።

\VS{18}አ ሞትያዋንቱ ኤቂደ፥ ኢታባን አ ሞተናን አግክኖ ጋደ ታን ቆፔዳዋዳን፥ አይነ አ ሞትበይክኖ።

\VS{19}ሽን ኡንቱንቱ ባረንቱ አማኔዳባንቱባነ ጳዉሎስ፥ ‘ፓጻ ደኤ’ ግያ ሀይቄዳ እት የሱሳ ጌተትያ ብታንያባ አናና ፓሉመቴድኖ።

\VS{20}ታን ሀ የዉዋ ዎታደ ብዳ ደማንታንቶ፥ ቆፋ ቃቼናን ደኣደ፥ ጳዉሎስ የሩሳላመ ቢደ፥ ሀ የዉዋ ያን ኦሸታናዉ ኮይንቶነ ጋደ አ ኦቻድ፤

\VS{21}ሽን ጳዉሎስ ባረ የዉዋ አዉግስጾሰ ቄሳረ ኦግያ ኦይꬃና ጋካናዉ ናገታናዳን ኦችና፥ ታን አ ቄሳራኮ የዳና ጋካናዉ፥ እ ቃሸታና ማላ አዛዛድ” ያጌዳ።


\par }{\PP \VS{22}ሄዋፐ ጉየ አግሪጳይ ፕስጾሳ፥ “ታን ታ ሁጰዉካ ቃይ ሄ ብታኒ ግያዋ ስሳና ኮያይ” ያጌዳ።

\par }{\PP ፕስጾስ አ፥ “ኔን ዎንት እ ግያዋ ስሳናሳ” ያጌዳ።


\par }{\PP \VS{23}ዎንትሳ ጋላስ፥ አግሪጳይነ ባርኒቀ ዳሮ ቦንቹዋን ኦላ ካፓቱዋናነ ካታማን ደእያ ዎልቃማ አሳና ዪደ፥ ፕርዳ ጎለ ገሌድኖ፤ ፕስጾስ ጳዉሎሳ አሀና ማላ አዛዝና አሄድኖ።

\VS{24}ፕስጾስ ሀዋዳን ያጌዳ፤ “ካትያ አግሪጳ፥ ሀዋን ኑናና ደእያ አሳ ኡባዉ፥ አይሁዳ አሳይ ኡባይ የሩሳላመንካ ሀዋንካ ዋሲደ፥ ‘እ ሀዋፐ ስንꬃዉ ፓጻ ደአናዉ በሰና’ ያጊደ፥ ታና ዎሴዳ ብታንያ ሀዋ በኢታ።

\VS{25}ሽን እ አይነ ሀይቃናዉ በስያዋ ኦꬄዳዋ ታን ደማበይከ፤ እ ባረ ሁጰዉ፥ ‘አዉግስጾሰ ቄሳረ ታባ ፕርዶ ያጋደ ኦቻድ’ ጌዳ ድራዉ፥ ቄሳራኮ አ የዳናዉ ታን ቆፓድ።

\VS{26}ታን አባ ታ ጎዳ አዉግስጾሰ ቄሳረዉ ጻፋናዉ ቱሙ የዉ ታዉ አይነ ባዋ፤ ሄዋ ድራዉ፥ እ ሎይꬅ ኦሸቶዋፐ ጉይያን፥ ታን ጻፍያባ ደማና ማላ፥ ህንተንቱ ስንꬃ፥ ካትያ አግሪጳ፥ ኡባ ነ ስንꬃ አ አሃድ።

\VS{27}አያዉ ጎፐ፥ ቃሸቴዳ ኡራ ኪትያ ዎደ፥ አ አያዉ ሞቴደንቶ፥ ኤርሰናን ጮኡ ግ ባሽያዌ ታዉ ኤያተꬃ ማላቴ” ያጌዳ።




\par }\Chap{26}{\SH ጳዉሎስ አግሪጳ ስንꬃን ሃሳዬዳ ሃሳያ
\par }
{\PP \VerseOne{1}አግሪጳይ ጳዉሎሳ፥ “ኔን ነባ ሃሳያናዉ ዳንዳያ” ያጌዳ። ሄ ዎደ ጳዉሎስ ባረ ኩሽያ ምጪደ ሀዋዳን ያግ ዛሬዳ።


\par }{\PP \VS{2-3}“ካትያ አግሪጳ፥ አይሁዳቱዋ ዎጋነ ፓሉማ ኡባ ኔን ሎይꬃደ ኤርያ ድራዉ፥ ታና አይሁዳቱ ሞትያ የዉዋ ኡባ ሀቼ ታን ነ ስንꬃን ዛርያዎ ታ ካጫይ ዳርስ ሎአ ያጋደ ቆፓይ፤ ሄዋ ድራዉ፥ ኔን ታ ሃሳያ ሳለተናን ስሳና ማላ፥ ኔና ዎሳይ።


\par }{\PP \VS{4}“ታን ናአተꬃፐ ዶማደ ታ አሳ ግዶንነ የሩሳላመን ደኤዳ ታ ደኡዋ አይሁዳ ኡባቱ ካሰፐ ዶሚደ ኤሪኖ።

\VS{5}ታን ኮይሮፐ ዶማደ፥ ኑ አማኑዋ ህግያ ኦፐነ ምንሲደ ናግያ ፓርሳዋቱዋ ባጋ ፓርሳዌ ግዳደ ደእያዋ፥ ኡንቱንቱ ማርካታናዉ ኮዮፐ ኤሪኖ።

\VS{6}ታን ሀእካ ጾሳይ ኑ አዋቶ እማና ጌዳዋ ናሸቻን ናግያ ድራዉ፥ ፕርደታናዉ ሀዋን ኤቃይ።

\VS{7}ቃይ ታማነ ላኡ ኑ አዎቱዋ ዛራቱ ጾሳዉ ቃማነ ጋላስ ኡባደ ምንስ ጎይኒደ፥ ጾሳይ እማና ጌዳዋ አካናዉ ናሸቻን ናጊኖ፤ ካትያ አግሪጳ፥ አይሁዳቱ ታና ሞትያዌ ታን ሄዋ ናሸቻን ናግያ ድራሳ።

\VS{8}አይሁዳቶ፥ ጾሳይ ሀይቄዳዋንታ ደንꬅያዋ አያዉ አማንክቴ?


\par }{\PP \VS{9}“ታን ታ ሁጰዉካ ናዝሬትያ የሱሳ ኤቀታናዉ በሴ ጋደ ካሰ ቆፓድ።

\VS{10}ታን የሩሳላመን ኦꬄዳዌ ሀዋ፤ ቄሳቱዋ ካፓቱዋፐ ማታ አካደ፥ ጾሳ አሳቱዋፐ ጮራቱዋ ቃሽሳድ፤ ኡንቱንታ ዎꬍያ ዎደካ ኡንቱንቱ ሀይቂያዋ ዶሳድ።

\VS{11}አይሁዳ ዎሳ ጎለ ኡባን ዳሮ ዎደ ኡንቱንታ ሙራደ፥ ባረንቱ አማኑዋ ኡንቱንቱ አጋና ማላ ጎደታድ፤ ታን ዎጋይ ባይናዋ ኡንቱንቶ ሀንቀታደ፥ ሀራይ አቶ፥ ሀራ ጋድያ ካታማ ጋካናዉካ ኡንቱንታ መቶꬃይ።


\par }{\SH ጳዉሎስ ባረ ሁጰዉ ክርስቶሳ ዎት አማኔደንቶ ኦዴዳ
\par }
{\R (9:1-19፤ 22:6-16)

\par }{\PP \VS{12}“ታን ሀ የዎ ቄሳቱዋ ካፓቱዋፐ ማታነ አዛዙዋ አካደ ዳማስቆ ባድ።

\VS{13}ካተዉ፥ ታን ሴታ ጋላስ ኦግያን ደእሽን፥ አዋ ፖኡዋፐ ሎይꬅ አꬍያ ፖኡ ታናነ ታናና ቤዳዋንታ ዩይ አꬊደ፥ ሳሉዋፐ ፖእሽን በኣድ።

\VS{14}ኑን ኡባይ ሳኣን ኩንዴዳ ዎደ፥ እብራይስጸ ቃላን፥ ‘ሳኦላ፥ ሳኦላ፥ ታና አያዉ የደሳን መቶꬃይ? ኔን ታና እጹሳን ኔና ቆሃሳ’ ያጊደ ታዉ ኦድሽን ስሳድ።


\par }{\PP \VS{15}“ያታደ፥ ‘ታ ጎዳዉ፥ ኔን ኦኔ?’ ያጋድ።

\par }{\PP “ጎዳይ፥ ‘ታን ኔን የደሳን መቶꬅያ የሱሳ።

\VS{16}ሽን ደንዳ ኤቃ፤ አያዉ ጎፐ፥ ሀቼ ኔን ታና ቤኤዳዋነ ታን ኔና ስንꬃፐ በሳናዋ ሀራንቶ ማርካታና ማላ፥ ታዉ ኦꬅያዋ ኡዳደ ኔና ሱንꬃናዉ ነዉ ቆንጫድ።

\VS{17-18}ኡንቱንቱ ታና አማንና፥ ኡንቱንቱ ናጋራይ አቶ ጌተታናዳን፥ ጾሳይ ዶሬዳ አሳ ግዶን ኡንቱንቱ ባረንቱ ደኢያሳ ደማናዳን፥ ቃይ ꬉማፐ ፖኡዋ ስማናዳንነ ጻላህያ ጎዳተꬃፐካ ጾሳኮ ስማናዳን፥ ኡንቱንቱ አይፍያ ኔን ዶያና ማላ፥ እስራኤልያ አሳፐነ ታን ኔና ኡንቱንቱኮ ኪትያ አይሁዳ ግደናዋንቱፐ ኔና አሻና’ ያጌዳ።


\par }{\PP \VS{19}“ካትያ አግሪጳ፥ ሄዋ ድራዉ፥ ታዉ ሳሉዋፐ ቤቴዳ ሳጻዉ ታን አዛዘታናዋ እጻበይከ።

\VS{20}ሽን ታን ካሰታደ፥ ዳማስቆንነ የሩሳላመን ሄዋፐ ጉይያን፥ ይሁዳ ጋድያ ኡባን ደእያዋንቱስነ አይሁዳ ግደናዋንቶ ባረንቱ ናጋራፐ ስማና ማላ፥ ቃይ ናጋራፐ ስማናዉ በስያዋ ኦꬂደ፥ ጾሳኮ ስማና ማላ ቃላ ኦዳድ።

\VS{21}ሄዋ ድራዉ፥ አይሁዳቱ ታና ጌሻ ጎልያን ኦይቂደ ዎꬋናዉ ኮዬድኖ።

\VS{22-23}ሄዋ ድራዉ፥ ታን ጾሳ ማዱዋ አካደ፥ ዳሮነ ጉꬃዉ ሀቼ ጋካናዉካ ኤቃደ ማርካታይ። ናባቱነ ሙሴ፥ ‘ክርስቶስ መቶታናዉ በሴ፤ ቃይ ሀይቁዋፐ ኮይሮ ደንዲደ፥ አይሁዳቶነ አይሁዳ ግደናዋንቶ አቶተꬃ ፖኡዋ ኦዳናዉ በሴ’ ጌዳዋዳን፥ ታንካ ኡንቱንቱ ሃሳዬዳዋፐ ሀራ እትባነ ሃሳዬዳባይ ባዋ” ያጌዳ።
\XREF{}{{\XO 26:22-23 }{\XT{ኢሳ. 42:6፤ 49:6፤ 1 ቆሮ. 15:20}}}


\par }{\PP \VS{24}ጳዉሎስ ባረንቱባ ሀዋዳን ያጊደ ዛርሽን፥ ፕስጾስ ኮሻ ꬎቁ ኦꬂደ አ ሃሳያ ꬉባናዉ፥ “ጳዉሎሳ፥ ኔን ጎያ፤ ኔን ዳሪ ታማሬዳዌ ኔና ጎሻና ሀኔ” ያጌዳ።


\par }{\PP \VS{25}ሽን ጳዉሎስ ሀዋዳን ያጌዳ፤ “ቦንቼቴዳ ፕስጾሳ፥ ታን ቱማተꬃን ሎኦ የዉዋነ ዎዛና ቆፋ ሃሳይያዋፐ አትን ጎይከ።

\VS{26}ታን ካትያ አግሪጳዉ ሀ የዉዋ ቆንጭያን ኦድያዋ እ ኤሬ፤ አያዉ ጎፐ፥ ሀ የዉ ጌማን ኦሰትቤና ድራዉ፥ ሀዋፐ እቱነ አፐ ጌመናዋ ታን ጌሻደ ኤራይ።


\par }{\PP \VS{27}“ካትያ አግሪጳ፥ ኔን ናባቱ ጌዳዋ አማናይ? ኔን ኡንቱንቱ ጌዳዋ አማንያዋ ታን ኤራይ” ያጌዳ።


\par }{\PP \VS{28}ካትያ አግሪጳይ ጳዉሎሳ፥ “ሀእ ሀ ቃንꬃ ዎዳትንካ ታና አማንꬃናዉ ኮያይ?” ያጌዳ።


\par }{\PP \VS{29}ሄዋፐ ጉየ ጳዉሎስ፥ “ዳሮ ዎደ ግድና፥ ጉꬃ ዎደ ግድና፥ ነ ጻላላ ግዳካ፤ ሽን ሀቼ ታን ኦድያዋ ስስያ ኡባይ ቃይ ታዋዳን ቃሸቶፕኖ አትን፥ ታ ማላ ግዳናዳን ጾሳ ዎሳይ” ያጌዳ።


\par }{\PP \VS{30}ሄዋፐ ጉይያን ካቲ፥ ሞድያ ፕስጾሰ፥ ባርኒቀነ፥ ኡንቱንቱና ደእያ ኡባይ ደንድ፥

\VS{31}እት ባጋ ስሚደ፥ እቱ እቱዋና፥ “ሀ ብታኒ ሀይቁሳይ አቶ ሽን፥ ቃሹዋስካ በስያባ ኦꬅቤና” ያግ ሃሳዬድኖ።

\VS{32}አግሪጳይ ፕስጾሳ፥ “ሀ ብታኒ፥ ‘ቄሳሪ ታባ ፕርዶ’ ግቤነንቶ፥ ብለታናዉ ዳንዳዬ ሽን” ያጌዳ።




\par }\Chap{27}{\SH ጳዉሎስ ሮመ ቤዳ
\par }
{\PP \VerseOne{1}ኑን ማርካብያን ጻልያ ባናዉ ቆፕ ኡቴዳ ዎደ፥ ጳዉሎሳነ ሀራ አማሬዳ ቃሸቴዳ አሳቱዋ አዉግስጾሳ ዎታዳራቱዋ ግያዋንቱፐ እት ዩልዮሳ ግያ ጼታቱዋ ካፖ አꬂደ እሜድኖ።

\VS{2}ኢስያ ጋጻን ደእያ ጋዳቱዋ ብያ አድራምጽዮና ማርካብያን ገሊደ ቤዶ፤ ማቅዶንያ አሳ ግድያ ተሰሎንቀ አርስጽሮኮስ ኑናና ደኤ።


\par }{\PP \VS{3}ዎንትሳ ጋላስ ኑን ሲዶና ጋክሽን፥ ዩልዮስ ጳዉሎሳዉ ዳሮፐ አ፥ “ነ ዳባቱ ኔና ኮሽያባ ማዳና ማላ፥ ኔን ኡንቱንቱኮ ባናዉ ዳንዳያ” ያጌዳ።

\VS{4}ሄዋፐ ደንዲደ፥ ስንꬃና ኑ ቦላ ጫርክያ ድራዉ፥ ቆጲሮሳ ሃꬃን ዶደቴዳ ሳኣን ጫርከና ባጋ ቤዶ።

\VS{5}ክልቂያ ማታንነ ጵንፍልያ ማታን ደእያ አባ ፕኒደ፥ ልቅያን ደእያ ሙራ ጋኬዶ።

\VS{6}ሄዋን ጼታቱዋ ካፑ ጻልያ ብያ እስክንድርያ ማርካብያ ደሚደ፥ አን ኑና ገልሴዳ።


\par }{\PP \VS{7}ኑን ጮራ ዎድያ ሎዳን ቢደ፥ ዳሮ መቱዋን ቀንዶሳ ካታማ ጋኬዶ፤ ሄዋና ባናዉ ኑና ጫርኩ ድግና ሳልሞናና አꬊደ፥ ሃꬃን ዶደቴዳ ቃርጼሳን ጫርኩዋፐ ተኤቲደ ቤዶ።

\VS{8}ቃይካ ዳሮ መቱዋን ጋጻና ጋጻና አꬊደ፥ ላስያ ካታማ ማታን ደእያ አባ ዶናን ማርካቢ ዎፑ ጊደ ሸምፕያ ሳ ጌተትያሳ ዬዶ።


\par }{\PP \VS{9}ኑን ሄዋን ጮራ ዎድያ ጋምኤዳዋፐ ጉይያን፥ ጾማይ ብለት ድጌዳ ድራዉ፥ ማርካብያን ብያዌካ ህርግሽን ጳዉሎስ ኡንቱንታ ዞሪደ፥

\VS{10}“አሳዉ፥ ኑ ቡሳን ዎልቃማ ቦሻይነ ዳሮ ባሻይ ደአናዌ ታዉ ቤቴ፤ ባሻይ ይያዌ ጫና ቦላነ ማርካብያ ቦላ ጻላላን ግደና፤ ኑ ሸምፑዋ ቦላካ ያናዋ” ያጌዳ።

\VS{11}ሽን ጼታቱዋ ካፑ ጳዉሎስ ጌዳዋፐ አꬂደ፥ ማርካብያን ደእያዋንታ አዛዝያዌነ ማርካብያ ጎዳይ ግያዋ አማኔ።

\VS{12}ሄ አባ ማታ ካታማይ ባልጉዋ ሻጫናዉ ኡንቱንቶ ሚከና ካታማ፤ ሄዋ ድራዉ፥ ጮራ አሳቱ ባረንቶ ዳንዳየቶፐ፥ ፕንቀ ግያ ካታማ ጋኪደ፥ ባልጉዋ ያን ሻጫና ማላ፥ ያፐ ደንዳናዉ ዞረቴድኖ፤ ፕንቀን ደእያ ማርካቢ ሸምፕያ ሚኮ ሳአይ ዶየቴዳዌ፥ አዋይ ዉልያሳፐነ ኡሸቻ ባጋፐ ግዱዋን፥ ቃይ ዉልያሳፐነ ሀድርሳፐ ግዱዋና።


\par }{\SH አባ ቦላን ጎቱ ደንዴዳ
\par }
{\PP \VS{13}አዋይ ከስያሳ ጼልያ ዎደ ኡሸቻ ዱገሃ ባጋ ጫርኩ ሎዳን ጫርኬዳ ዎደ፥ ባረንቱ ቆፔዳዋዳን ሀኔዳዋ ኡንቱንቶ ማላትና ደንዴድኖ፤ ማርካቢ ቤና ማላ ኦይቂያ ብራታ ፑደ ዳፊደ፥ ቃርጼሳ ማታቲደ፥ ላንቂያና አꬌድኖ።

\VS{14}ሽን ዳሪ ጋምኤናን፥ “አዉራቂስ”\FTNT{*}{{\FR 27:14 }{\FQ{“አዉራቂስ”
}}{\FT{ጌተትያ ዎልቃማ ጎቱ ክል ፑደሃፐ ዉላሃ ባጋ ጫርክያዋ ግድያዋ በሴ።
}}} ግያ ዳሮ ዎልቃማ ጎቱ ሃꬃ ግዶን ደእያ ሳኣፐ ዱገ ኡንቱንቱ ቦላ ደንዴዳ።

\VS{15}ሄ ጎቱ ማርካብያ ደቺደ አናን ድግና፥ ባናዉ ኑዉ ዳንዳየተናን እጼዳ ድራዉ፥ ማርካብያ እ አፍያሳ አጊደ ቤዶ።


\par }{\PP \VS{16}ኑን ቄዳ ግያ ሃꬃን ዶደቴዳ ጫርኩዋፐ ጌሜዳ ሳና አꬍያ ዎደ፥ ዳርስ መቶቲደ ማርካብያ ዎንግርያን ናግ አሻናዉ ዳንዳዬዶ።

\VS{17}ኡንቱንቱ ዎንግርያ ፑደ ከሴዳዋፐ ጉይያን፥ ጋድያን ማርካብያ ጻጺደ፥ ምንስ ቃቼድኖ፤ ስርጽሳ ግያ ሻፊ ኩሜዳ ሳን ባረንታ ኩንድሳነንቶነ ጊደ ህርጊደ፥ ማርካብያ አፍያ ሻራ ዎꬂደ፥ ጫርኩዋን ማርካብያ ጮ የድ አጌድኖ።


\par }{\PP \VS{18}ጎቱ ዎልቃሚደ ኑ ቦላን ዎልቃሜዳ ድራዉ፥ ዎንትሳ ጋላስ ጫናፐ አባን ኦሉዋ ዶሜድኖ።

\VS{19}ሄዘንꬅያ ጋላስካ ማርካብያን ደእያ ሚሻ ኡንቱንቱ ባረንቱ ኩሽያን ኦሌድኖ።

\VS{20}ኑን ዳሮ ዎድያ አዋነ ጾልንትያ በኤናን፥ ዎልቃማ ኡሹ ኑ ቦላ ቡክሽን፥ ስንꬃፐ ꬋየናን አቶኮ ጊደ ቆፔዶ።


\par }{\PP \VS{21}ኡንቱንቱ ዳሮ ዎድያ ቁማ ሜናን ጋምኤዳዋፐ ጉይያን፥ ጳዉሎስ ሄ ዎደ ኡንቱንቱ ግዶን ደንድ ኤቂደ፥ ሀዋዳን ያጌዳ፤ “አሳዉ፥ ህንተንቱ ታ ዞርያ አኬደንቶነ ቃርጼሳፐ ደንደናን አቴደንቶ፥ ሀዋ ማላ ባየꬃይነ ቆሁ ኑና ጋከና።

\VS{22}ሽን ሀእካ ታን ህንተንታ ያዮፕተ ጋደ ዞራይ፤ አያዉ ጎፐ፥ ሀ ማርካቢ ባያናፐ አትን፥ ህንተንቱፐ እት ኡራ ሸምፑካ ባየና።

\VS{23}አያዉ ጎፐ፥ ጾሳ ኪታንቻይ፥ ታና ሞዴዳ ታን ጎይንያ ጾሳዌ፥ ዝኖ ቃማ ታ ማታን ኤቂደ፥

\VS{24}‘ጳዉሎሳ፥ ያዮፓ፤ ኔን ሮመ ጋድያ ካትያ ቄሳራ ስንꬃን ኤቃናዉ በሴ፤ በአ፥ ጾሳይ ባረ ኬካተꬃን ኔናና ብያ አሳ ኡባ ሸምፑዋ አሻና’ ያጌዳ።

\VS{25}ሄዋ ድራዉ አሳዉ፥ ያዮፕተ። አያዉ ጎፐ፥ ሄ ኪታንቻይ ታዉ ኦዴዳዋዳን ሀናናዋ ታን ጾሳ አማናይ፤

\VS{26}ሽን ጫርኩ ኑና እት ሃꬃን ዶደቴዳ ሳኣን አባ ዶናን ዶምእሳና” ያጌዳ።


\par }{\PP \VS{27}ታማነ ኦይደንꬆ ጋላስ ሜድትራንያ አባን ኑና ጫርኩ ያነ ሃነ ሱግሽን፥ ማርካብያን ኦꬅያዋንቶ ቃማ ብላሂ ቢታኮ ማቴዳዋ ማላቴዳ።

\VS{28}ኡንቱንቱ ልክያ ጋድያ ጼራን ዴጽያባ ቃቺደ፥ ሃꬃን የግና፥ ሃꬃይ ኦይታሙ ምትርያ ጪማቴዳዋ ኤሬድኖ። ጉꬃ ጋምኢደ፥ ላኤንꬁዋ የጊደ፥ ሀታሙ ምትርያ ጪማቴዳዋ ኤሬድኖ።

\VS{29}ኡንቱንቱ ሹቻትያሳን ኩንደና ማላ ያዪደ፥ ማርካቢ ቤና ማላ ኦይቂያ ኦይዱ ብራታ ማርካብያፐ ጉየና አባን የጊደ፥ ሳአይ ዎንታና ማላ፥ ባረንቱ ጾሳቱዋ ዎሲኖ።

\VS{30}ማርካብያን ኦꬅያዋንቱ ማርካብያፐ ክቻናዉ ኮዪደ፥ ማርካቢ ቤና ማላ ኦይቂያ አማሬዳ ብራታቱዋ ማርካብያፐ ስንꬃ ባጋና አባን የግያዋ ማላቲደ፥ ዎንግርያ አባን ዎꬄዳ ዎደ፥

\VS{31}ጳዉሎስ ጼታቱዋ ካፑዋነ ዎታዳራቱዋ፥ “ሀዋንቱ ማርካብያ ግዶን ደአና ꬋዮፐ፥ ህንተንቱ አታናዉ ዳንዳይክታ” ያጌዳ።

\VS{32}ሄዋፐ ጉይያን፥ ዎታዳራቱ ዎንግሪ ቃሸቴዳ ጋድያ ቃንጺደ፥ የድ አጌድኖ።


\par }{\PP \VS{33}ሳአይ ዎንታና ሀንሽን፥ ጳዉሎስ ኡባይ ቁማ ማና ማላ፥ ሀዋዳን ያጊደ ዎሴዳ፤ “ህንተንቱ ሀቼና ታማነ ኦይዱ ጋላሳ ናጌድታ፤ ቃይ ሄ ኡባንካ ቁማ ምበይክታ።

\VS{34}ሄዋ ድራዉ፥ ጉꬃ ቁማ ህንተንቱ ማና ማላ፥ ታን ህንተንታ ዎሳይ፤ አያዉ ጎፐ፥ ህንተንቱ ፓጻ ደአናዉ ጉꬃ ቁማ ማና ኮሼ፤ ሀራይ አቶ ህንተንቱ ሁጲያ ብናናፐ እቱካ ባየና” ያጌዳ።

\VS{35}ጳዉሎስ ሀዋ ጊደ፥ ኡክꬃ አኪደ፥ ኡባ ስንꬃን ጾሳ ጋላቴዳ፤ መንꬅ ሙሳ ዶሜዳ።

\VS{36}ሄዋፐ ጉይያን ኡባይ ሎይꬅ፥ ባረንቶ ቃይ ቁማ ሜድኖ።

\VS{37}ኑን ማርካብያን ደእያዋንቱ ላኡ ጼታነ ላፑን ታማነ ኡሱፑና።

\VS{38}ኡንቱንቱ ሚደ ካሌዳ ዎደ፥ ጫና ዛርጋ አባን ኦሊደ ማርካብያ ዴጹዋ ካዉሽሴድኖ።


\par }{\SH ማርካብያ መኡሳ
\par }
{\PP \VS{39}ሳአይ ዎንቴዳ ዎደ፥ ማርካብያን ኦꬅያዋንቱ ጋድያ ኤርበይክኖ፤ ሽን ሃꬃይ ጎጊደ አባን ገሌዳሳ ምይያን ደእያ ሻፍያ አኬካን ጼሌድኖ። ባረንቶ ዳንዳየትንቶ፥ ማርካብያ ሄ ሻፍያኮ ላጋናዉ ባረንቱ ቆፋ ቃቼድኖ።

\VS{40}ያቲደ ማርካቢ ቤና ማላ ኦይቂያ ብራታቱዋ ብሊደ፥ አባ ግዶ የጌድኖ፤ ሄ ዎደ፥ ማርካብያ ኮዬዳሳ ዛሪደ ላግያ ምꬃ ቃቼዳ ጋድያ ብሌድኖ፤ ሄዋፐ ጉይያን፥ ጫርኩ ማርካብያ ስንꬃዉ ሱጋና ማላ፥ ማርካብያ አፍያ ሻራ ስንꬃ ባጋና ꬎቁ ኦꬂደ፥ ቡሳ ዶሜድኖ።

\VS{41}ሽን ማርካቢ ጪሙ ደኢያሳፐ አꬊደ ሃꬃን ዶደቴዳ ሳኣ ማታን ደእያ ደꬃሳን ዶምኤት ኤቄዳ፤ ማርካብያዉ ጉየ ባጋይ ቤታ ሱገꬃን መኤረትሽን፥ ስንꬃ ባጋይ ዱገ ꬍሸቲደ፥ ቃጸናን እጽ አጌዳ።


\par }{\PP \VS{42}ዎታዳራቱ ቃሸቴዳ አሳፐ እቱነ ሃꬃ ዋꬊደ ከስ አክቤና ማላ፥ ኡንቱንታ ዎꬋናዉ ዞረቴድኖ።

\VS{43}ሽን ጼታቱዋ ካፑ ጳዉሎሳ አሻናዉ ኮዪደ፥ ዎታዳራቱዋ ማቁዋ እጼዳ፤ ሃꬃ ዋꬋ ኤርያ ኡባይ ማርካብያፐ ሃꬃን ጉፕ ጉፒደ ካሰቲደ ጋጻ ከሳና ማላ አዛዜዳ።

\VS{44}አቴዳዋንቱፐ አማሬዳዋንቱ ሳንቃን፥ አማሬዳዋንቱ ቃይ ማርካብያ መኡዋን ከሳና ማላ አዛዜዳ፤ ሄዋዳን ኡባቱካ ጋጻ ሳሮተꬃን ከሴድኖ።
 



\par }\Chap{28}{\SH ጳዉሎስ ማልታ ግያ ሃꬃን ዶደቴዳ ሳኣ ቤዳ
\par }
{\PP \VerseOne{1}ኑን ጋጻ ሳሮተꬃን ከሴዳ ዎደ፥ ሄ ሃꬃን ዶደቴዳ ሳአይ ማልታ ጌተትያዋ ኤሬዶ።

\VS{2}ሃꬃን ዶደቴዳ ሳኣን ደእያ አሳቱ ኑዉ ዳሮ ኬካተꬃ ኬኬድኖ፤ እራይ ቡካናዉ ዶሜዳ ድራዉነ ሜጉዋ ድራዉ፥ ታማ ኤꬂደ፥ ኑና ኡባ ሞኬድኖ።


\par }{\PP \VS{3}ጳዉሎስ ዳሮ ቃይጼርያ ምꬃ ምጺደ ታማን የግሽን፥ ማርዛማ ሾሻይ ሴላ ድራዉ ከሲደ፥ አ ኩሽያን ጻጸቲደ፥ አ ዱኬዳ።

\VS{4}ሃꬃን ዶደቴዳ ሳኣን ደእያ አሳቱ ቅርጫንትያ ሾሻይ ጳዉሎሳ ኩሽያን ጻጸቴዳዋ በኤዳ ዎደ እቱ እቶ፥ “ቱሙ ሀ ብታኒ ሸምፑዋ ዎꬍያ አሳ፤ ሀራይ አቶ አባፐ እ አትናካ ኑ ጾሳ ፕርዳይ አ ፓጻ ደኦ ግቤና” ያጌድኖ።


\par }{\PP \VS{5}ሽን ጳዉሎስ ባረ ኩሽያፐ ቅርጫንትያ ሾሻ ዉጻኪደ፥ ታማን ኦሌዳ፤ አ አይነ ኦꬅቤና።

\VS{6}ኡንቱንቱ፥ “አ ቦላይካ ጋፌ፤ ዎይ አኬከናን ኩንዲደ ሀዬ” ያጊደ አ ናጊኖ፤ ሽን ጮራ ዎድያ ናጊደ፥ አ ቦላን አይነ ዱማቴዳባይ ꬋይና፥ “ሀዌ ጾሳ” ያጊደ ባረንቱ ቆፋ ባሽ አጌድኖ።


\par }{\PP \VS{7}ሄዋ ሄራን ሃꬃን ዶደት ኡቴዳ ሳኣ ካፑዋ ፑፕልዮሳ ግያዎ ጋዲ ደኤ፤ እ ኑና እማꬃተꬃ፥ ሄዙ ጋላሳ ሲቁዋን ሞክ ሞይዜዳ።

\VS{8}ፑፕልዮሳ አቡ ቆጹዋ፥ ሴላነ ኡሉዋ ካꬋ ሳከት ግሲደ ደኤ፤ ጳዉሎስ አ ሶይ ገሊደ፥ አዉ ጾሳ ዎሴዳ፤ ባረ ኩሽያ አ ቦላ ዎꬂደ፥ አ ፓꬄዳ።

\VS{9}ሄዋፐ ጉይያን፥ ሄ ሃꬃን ዶደቴዳ ሳኣን ሀርግያ ሀራ ኡባ አሳይካ ቃይ ዪደ ፓጼዳ።

\VS{10}ሄዋፐ ስምና ኑና ዳሮ ቦንቹዋ ቦንቼድኖ፤ ኑን ማርካብያን ባናዉ ደንዴዳ ዎደ፥ ኦገዉ ኑና ኮሽያባ ኑዉ እሜድኖ።


\par }{\SH ጳዉሎስ ማልታፐ ሮመ ቤዳ
\par }
{\PP \VS{11}ሄዙ አገናፐ ጉይያን፥ ሃꬃን ዶደቴዳ ሳኣን ባልጉዋ አꬂደ፥ “ማንተ ጾሳ”\FTNT{*}{{\FR 28:11 }{\FK{ማንተ ጾሳ፦
}}{\FT{ሀዋንቱ ላኡ አቱማ ናናቱ፥ ካስቶርነ ፓሎክሳ ጌተትያዋንቱ ዘዉሰ ናናቱዋ ግዲደ፥ ማርካብያን ደእያ አሳቱዋ ናግያ ጾሳቱዋ ጌተቲደ ጼሰቲኖ።
}}} ግያ እስክንድርያ ማርካብያን ባናዉ ደንዴዶ።

\VS{12}ኑን ስራኩሰ ግያ ካታማ ገሊደ፥ ያን ሄዙ ጋላሳ ኡቴዶ።

\VS{13}ሄዋፐ ዩዪደ፥ ረጊዩመ ግያ ካታማ ጋኬዶ። እት ጋላሳፐ ጉይያን፥ አዋይ ከስያሳ ጼልያ ዎደ ኡሸቻ ዱገሃ ባጋ ጫርኩ ጫርክና፥ ዎንትሳ ጋላስ ፑትያሉሳ ግያ ካታማ ዬዶ።

\VS{14}ሄዋን ኑን እት እት አማንያዋንታ ደምና፥ ባረንቱና ላፑ ጋላሳ ኡታና ማላ፥ ኑና ዎሴድኖ፤ ሄዋፐ ቃይ ሮመ ዬዶ።


\par }{\PP \VS{15}ሮመን ደእያ አማንያዋንቱ ኑባ ስሲደ፥ አፍያሳ ገያነ “ሄዙ አቅያሳ ጌተትያሳ” ጋካናዉ ኑና ሞካናዉ ዬድኖ፤ ጳዉሎስ ኡንቱንታ በኤዳ ዎደ ጾሳ ጋላቲደ፥ ዎዛናን ምንሴዳ።


\par }{\SH ጳዉሎስ ሮመን ታማርሴዳ
\par }
{\PP \VS{16}ኑን ሮመ ገሌዳ ዎደ፥ ጳዉሎስ ባረና ናግያ ዎታዳራና ባረካ ደአናዳን ኦሰቴዳ።


\par }{\PP \VS{17}ሄዙ ጋላሳፐ ጉይያን፥ ጳዉሎስ አይሁዳቱዋ ካፓቱዋ ባረኮ ጼሴዳ፤ ኡንቱንቱ ሺቄዳ ዎደ፥ ኡንቱንታ ሀዋዳን ያጌዳ፤ “ታናዳን አማንያዋንቶ፥ ታን ኑ አሳ ዎይ ኑ አዎቱዋ ዎጋ ኢታባ አይነ ኦናን፥ ታና የሩሳላመን ቃቺደ፥ ሮመ አሳዉ አꬂደ እሜድኖ።

\VS{18}ኡንቱንቱ ታና ብዴዳዋፐ ጉየ፥ ሀይቃናዉ በስያባይ ታ ቦላ አይነ ባይና ድራዉ፥ ታና ብላናዉ ኮዬድኖ።

\VS{19}ሽን ሄዋ አይሁዳቱ ኤኖ ጌናን እጼዳ ዎደ፥ ‘ታባ ቄሳረ ፕርዶ’ ጋናዌ ታና ኮሼዳፐ አትን፥ ታን ታ ዛርያ ሞትያባይ ታዉ ደእና ግደና።

\VS{20}ታን ህንተንቱና ጋከታናዉነ ሃሳያናዉ ህንተንታ ጼሴዳዌ ሄዋሳ፤ አያዉ ጎፐ፥ እስራኤልያ አሳይ ናሸቻን ናግያዋ ድራዉ ታን ሀ ሳንꬃላታን ቃሸታድ” ያጌዳ።


\par }{\PP \VS{21}አይሁዳ ጭማቱ ጳዉሎሳ፥ “ኑን ይሁዳፐ ነባዉ ዳብዳቢያ አክበይኮ። ኑ እሻቱዋፐካ ሀራይ አቶ፥ እቱካ ዪደ፥ ነባ ኦድቤና፤ ዎይ ነ ሱንꬃ ባይዚደ፥ ኑዉ ኦድቤና።

\VS{22}ሽን ሄ አሳ ሱንꬃ ኡባ ሳን አሳይ ባይዚደ ሃሳይያዋ ኑን ኤርያ ድራዉ፥ ነ ቆፋ ስሳናዉ ኮዬቶ” ያጌድኖ።


\par }{\PP \VS{23}ኡንቱንቱ ባረንቱ ያና ጋላሳ ጳዉሎሳዉ ኬሪደ፥ ሄ ጋላስ ጮሪደ እ ደኢያሳ ዬድኖ፤ እካ ኡንቱንቶ ጾሳ ካዉተꬃባ ማርካቴዳ። ቃይ ኡንቱንቱ የሱሳባ አማናና ማላ፥ ሙሴ ህግያፐነ ናባቱ ጻፌዳዋፐ አኪደ ኡንቱንታ ታማርሲደ፥ ዎንታፐ ኦማርስ ጋካናዉ ሎይꬅ ኦዴዳ።

\VS{24}ባጋቱ ጳዉሎስ ጌዳዋ አማኔድኖ፤ ሽን ባጋቱ አማንበይክኖ።

\VS{25}ኡንቱንቱ ባረንቱ ግዶን የዉዋ ኤኖ ጌናን እጼዳ ዎደ፥ ጳዉሎስ እትባ ጌዳዋፐ ጉይያን ቤድኖ፤ እ ሀዋዳን ያጌዳ፤ “ጌሻ አያናይ ኑ አዋቶ ናብያ ኢስያሳ ማጻፋን፥


\par }{\Q \VS{26}“ ‘ኔን ሄ አሳኮ ባደ ሀዋዳን ጋ፤

\par }{\QB “ህንተንቱ ስሳ ስሳና፥

\par }{\QB ሽን ህንተንቶ ገለና፤

\par }{\QB ህንተንቱ ጼላ ጼላና፥

\par }{\QB ሽን በእክታ።


\par }{\Q \VS{27}አያዉ ጎፐ፥ ሀ አሳ ዎዛናይ ጉዙሜዳ፤

\par }{\QB ባረንቱ ሀይꬃ ቱልሴድኖ፤

\par }{\QB ባረንቱ አይፍያካ ጪሉሜድኖ።

\par }{\QB ሄዌ ባዌንቶ፥ ባረንቱ አይፍያን በአና፤

\par }{\QB ኡንቱንቱ ሀይꬃይካ ስሳና፤

\par }{\QB ኡንቱንቱ ዎዛናይካ አኬካና፤

\par }{\QB ኡንቱንቱ ታኮ ጾሳኮ ስማና።

\par }{\QB ቃይ ታንካ ኡንቱንታ ፓꬃና”

\par }{\MM ያጋ’ ያጌዳ።
\XREF{}{{\XO 28:27 }{\XT{ኢሳ. 6:9-10}}}


\par }{\PP \VS{28}“ስም ሀዌ ጾሳ አቶተꬃይ፥ አይሁዳ ግደናዋንቶ ኪተቴዳዌ ህንተንቶ ኤረቶ። ቃይ ኡንቱንቱካ ስሳና” ያጌዳ።


\par }{\PP \VS{29}[ጳዉሎስ ሄዋ ጌዳዋፐ ጉይያን፥ አይሁዳቱ ባረንቱ ግዶን ዳሮ ፓሉመቲደ ቤድኖ።]\FTNT{†}{{\FR 28:29 }{\FT{ዱማ ዱማ ማጻፋቱ ሀዋ ጉጅያዌ፥ ጳዉሎስ ሀዋ ጌዳዋፐ ጉይያን ግያዋና።
}}}


\par }{\PP \VS{30}ጳዉሎስ ክራ ጎልያን ላኡ ላይꬃ ኩመንꬃ ደኢደ፥ ባረኮ ይያ ኡባ ሞኬ።

\VS{31}ባረና ኦንነ ድገናን ጾሳ ካዉተꬃባነ ጎዳ የሱስ ክርስቶሳባ ኦዲደ፥ ያየናን ዳሪ ቆንጭሲደ ታማርሴዳ።


\par }