\NormalFont\ShortTitle{ኢዩኤላ}

{\MT ኢዩኤላ ትምቢትያ

\par }{\IMT ገሉዋ

\par }{\IP ትምቢትያ ኦድያ ኢዩኤል አዉደ ደኤደንቶ አ ደኡዋ ታርክያን ዳሮ ኤረትያዌ ባዋ። ግዶ ሽን፥ አ ሱንꬃ ብለꬃይ፥ “መꬍና ጎዳይ ታ ጾሳ” ግያዋ ግዶደ ጾሳይ አናና ደእያዋ በሴ። ሀ ማጻፋ ትምቢትያዉ ሀራ ጌሻ ማጻፋቱዋና ቃራ ማታይ ደኤ። ማጻፋይ ቤቴዳዌ ክርስቶሳ የለታፐ ካሰ፥ ኦይደንꬆ ዎይ እቼሸንꬆ ጼቱ ላይꬃ ሄራና ጌተቲደ ቆፈቴ። ሄ ዎዲ ፓርሰ ካተተꬃይ ደእያ ዎደ። ኢዩኤል ኦዲደ፥ እስራኤልያ ጋድያን ዳሮ ቦሊ ያናዋነ ጋድያ ባይዝያ አዋይ አዋጽና ጋዲ ኮሻታናዋ ኦዴ። ሀ ሀኖታቱ ቃይ ጎዳ ጋላሳይ ማታቴዳዋ ኦዲኖ። ጎዳ ጋላሳይ ጋክያ ዎደ፥ አ ጌሻ ሸኒ ፖለተናዳን ዋትያዋንታ ኡባ እ ሙራናዋካ ጉጂደ ኦዲኖ። ትምቢትያ ኦድያዌ አሳይ ናጋራፐ ስምያዋ ግዶፐ፥ ጾሳይ ኡንቱንታ ካሰ ኡንቱንቱ ደእያ ሀኖታኮ ዛሪደ፥ አንጃናዋ ሀሳይሴዳ። ሀናና ጊደ እ ኦዴዳዋፐ ግታቲደ ቤትያ ህዶታይ ጾሳይ አቱማ አሳቱዋነ ማጫ አሳቱዋ ቦላ፥ ያላጋቱዋነ ጭማቱዋ ቦላ፥ ባረ አሳ ኡባ ቦላ ባረ አያና ጉሳናዋ ኦድያ ሳኣ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ቦልያነ ሞርክያ ዎታዳራ
{\IOR{1:1—2:17}}

\par }{\IO 2. ጎዳ ጋላሳ
{\IOR{2:18-32}}

\par }{\IO 3. ጎዳይ አማነናዋንታ ሙርያዋ
{\IOR{3:1-21}}



\par }\ChapOne{1}{\SH ቦልያነ ሞርክያ ዎታዳራ
\par }
{\R (ሆሰ 1:1—2:17)

\par }{\PP \VerseOne{1}ፑቱኤላ ናኣ ኢዩኤላኮ መꬍና ጎዳይ ኪቴዳ ቃላይ ሀዋ።


\par }{\PP \VS{2}ህንተኖ ጭማቶ፥ ሀዋ ስስተ! ይሁዳ ጋድያን ደእያ አሳዉ ኡባዉ፥ ስስተ! ሀዋ ማላባይ ህንተ ዎደ ዎይ ህንተ አዎቱዋ ዎደ ሀን ኤሪ?

\VS{3}ሄዋ ህንተ ናናቶ ኦድተ፤ ህንተ ናናይ ባረንቱ ናናቶ ኦድኖ፤ ቃይ ኡንቱንቱ ናናይካ ካልያ የለታዉ ኦድኖ።


\par }{\PP \VS{4}ጎንዱዋፐ አቴዳ ካꬃ ዉደ ቦሊ ሜዳ፤ ዉደ ቦልያፐ አቴዳ ካꬃ ቡምቡረꬃይ ሜዳ፤ ቃይ ቡምቡረꬃፐካ አቴዳ ካꬃ ኩኩባይ ሜዳ።


\par }{\PP \VS{5}ህንተኖ ማꬆትያዋንቶ፥ ቤጎቲደ ዬክተ! ህንተኖ፥ ዎይንያ ኤሳ ኡሽያዋንቶ ኡባ ገደ፥ ዝላልተ! አያዉ ጎፐ፥ ማልእያ ዎይንያ ኤሳይ ህንተ ዶናፐ አቴዳ።

\VS{6}ፓይዱ ባይና ኦላንቻይ ታ ጋድያ ማዬዳ። ኡንቱንቱ አቻይ ጋሙዋ አቻ ማላ፤ ቃይ ኡንቱንቱ ካስሊካ ጋማት ካስልያ ማላ።
\XREF{}{{\XO 1:6 }{\XT{ሳፃ 9:8}}}

\VS{7}ኡንቱንቱ ታ ዎይንያ ቱራ ባይዜድኖ፤ ታ ባላስያ ምꬃካ ጮሜድኖ። ኡንቱንቱ ፖቁዋ ኡባ ም ድጌዳ ድራዉ፥ ዎይንያነ ባላስያ ታሸቱ ኡባይ ቦጼድኖ።


\par }{\PP \VS{8}አቱማዎ፥ ባረ ያላጋተꬃን አ ጊጌዳ አስናይ ሀይቂና፥ ዋሩዋ ማያደ ዬክያ ጌላያቲዳን፥ ኡባይካ ዬክተ!

\VS{9}ካꬃ ያርሹነ ኡሻ ያርሹ መꬍና ጎዳ ጌሻ ጎልያ ብያዋ አጌዳ፤ ሄዋ ድራዉ፥ መꬍና ጎዳዉ ኦꬅያ ቄሳቱ ዬኪኖ።

\VS{10}ሾይቃይ መላ አቴዳ፤ ቢታይካ ዬኬ። አያዉ ጎፐ፥ ካꬃይ ꬋዬዳ፤ ዎይንያ ቱራይ መሌዳ፤ ዛይቲካ ላፌዳ።


\par }{\PP \VS{11}ህንተኖ ጎሻንቻቶ፥ ካዮትተ! ህንተኖ፥ ዎይንያ ቱራ ቶክያዋንቶ፥ ዝላልተ! አያዉ ጎፐ፥ ጫኩ ጋኬዳ ዛርጋይነ ባንጋይ ጋደን ꬋይክቼዳ።

\VS{12}ዎይንያ ቱራይ መሌዳ፤ ባላስያ ምꬃይካ ሹሌዳ፤ ሮማንያ ግያ ምꬃይ፥ ተምርያ ግያ ምꬃይ፥ አፕልያ ግያ ምꬃይነ ቃይ ሾይቃን ደእያ ሀራ ምꬃ ኡባይካ መሌዳ። ሄዋ ድራዉ፥ አሳፐ ናሸቻይ ሃኬዳ።


\par }{\SH ስማናዳንነ ዎሳናዳን ሺቆ ጼሳ
\par }
{\R (ሆሰ 1:11—2:17)

\par }{\PP \VS{13}ህንተኖ ቄሳቶ፥ ዋሩዋ ማዪደ ዬክተ! ህንተኖ፥ ያርሽያሳን ኦꬅያ ቄሳቶ፥ አዬ! አዬ! ጊተ፤ ህንተኖ፥ ታ ጾሳ ስንꬃን ኦꬅያዋንቶ፥ ጌሻ ጎልያ ገልተ፤ ዋሩዋ ማዪደ አቅተ። አያዉ ጎፐ፥ ካꬃ ያርሹዋነ ኡሻ ያርሹዋ ጾሳ ጌሻ ጎልያን ያርሽያዌ ባዋ።


\par }{\PP \VS{14}ጾማ አዋይተ፤ ጌሻ ያአዉ አሳ ጼሲደ ሺሽተ፤ ጭማቱዋነ ጋድያን ደእያ አሳ ኡባ መꬍና ጎዳ ህንተ ጾሳ ጌሻ ጎልያ ሺሽተ፤ ያቲደ ያን መꬍና ጎዳኮ ዋስተ!


\par }{\PP \VS{15}መꬍና ጎዳ ጋላሳይ ማቴዳ፤
\XREF{}{{\XO 1:15 }{\XT{ኢሳ. 13:6}}} ሄ ጋላሳዉ አየ አና! ሄ ጋላሳይ ኡባ ዳንዳይያ ጾሳፐ ባሻ ጋላሳ ግዲደ ዬ።

\VS{16}ኑ አይፍያ ስንꬃፐ ካꬃይ፥ ኑ ጾሳ ጌሻ ጎልያፐ ናሸቻይነ እልልሳይ ꬋዬዳ ግደኔ?

\VS{17}ዘረቴዳ ዘረꬃይ ቢታ ግዶን ቡቄዳ፤ ካꬃይ መል ክቼዳ ድራዉ፥ ዬሲካ ኡባይ መላ ግዴዳ፤ ድየቱካ ኮለቴድኖ።

\VS{18}መሄቱ ሎይꬅ ዋሲኖ፤ ሚዛ ዉድያዉካ ማታይ ባይና ድራዉ፥ ያነ ሃነ ብቻሪኖ። ሀራይ አቶ፥ ዶርሳ ዉደቱካ ቱጋቲኖ።


\par }{\PP \VS{19}አቤት መꬍና ጎዳዉ፥ ታማይ ባዙዋን ደእያ ሄንꬃ ጋደቱዋ ም ድጌዳ ድራዉነ ደምባን ደእያ ምꬃ ኡባ ላጩ ጹግ ድጌዳ ድራዉ፥ ታን ኔኮ ዋሳይ።

\VS{20}ጎግያ ሃꬃይ መሌዳ ድራዉነ ታማይ ባዙዋን ደእያ ማታ ም ድጌዳ ድራዉ፥ ሀራይ አቶ፥ ባዙዋ ዶአቱካ ኔኮ ዋሲኖ።




\par }\Chap{2}{\PP \VerseOne{1}ጽዮነን ማላካታ ፑንተ፤ ታ ጌሻ ደርያንካ ማላካታ ስስተ! ይሁዳ ጋድያን ደእያ አሳይ ኡባይ ያሻዉ ኮኮሮ፤ አያዉ ጎፐ፥ መꬍና ጎዳ ጋላሳይ ዬ፤ ማታቴዳ።

\VS{2}ሄ ጋላሳይ ꬉማነ ሻኖቻ ጋላሳ፤ ሻርያነ ባራ ꬉማ ጋላሳ! ጮራነ ምኖ ኦላንቻቱ ደረቱዋ ቦላን ጻልቂ ከስያዋዳን ከስ ዎꬌድኖ። ኡንቱንቱ ማላይ በንፐ ዶምና ደእቤና፤ ሀዋፐ ስንꬃናዉ ዳሮ የለታ ጋካናዉካ ኡንቱንቱ ማላይ ደኤና።


\par }{\PP \VS{3}ኡንቱንቱ ባረፐ ስንꬃና ደእያ ጫርሻ ኡባ ታማዳን ሚኖ፤ ቃይ ኡንቱንቱፐ ጉየና ደእያባ ላጩዋዳን ጹጊኖ፤ ኡንቱንቱፐ ስንꬃና ደእያ ሳአይ ኤደነ ገነትያ ማላ፤ ሽን ኡንቱንቱፐ ጉዪ መላ ባዙዋ ማላ፤ ኡንቱንቱፐ አያይነ አተና።

\VS{4}ኡንቱንቱ ማላይ ፓራ ማላ ማላ፤
\XREF{}{{\XO 2:4 }{\XT{ሳፃ 9:7-9}}} ኡንቱንቱ ኦላ ፓራቱዋዳን፥ ኤለካ ዎጺኖ።

\VS{5}ፓራይ ጎችያ ጋረቱዋ ኮሻ ጊሪኖ፤ ኡንቱንቱ ደረቱዋ ጼራና ጉፒኖ፤ ዳላ ምያ ታማ ላጩዋዳን ጻራጊኖ፤ ኦላ ባናዉ ሳልፔዳ ዎልቃማ ኦላንቻቱዋዳን ማራን ሀመቲኖ።

\VS{6}ኡንቱንቱፐ ስንꬃና አሳይ ኮኮሬ፤ ኡንቱንቱ ያሻዉ ኡባ ሶምኢ ላመቴዳ።

\VS{7}ኡንቱንቱ ኦላንቻቱዋዳን ዎጺኖ፤ ድርሳ ግምቢያካ ግኢኖ። ኡንቱንቱ ኡባይካ ባረ ማራን ሳልፒኖ፤ ባረንቱ ሳልፕያፐ ጋጻ ከስክኖ።

\VS{8}ኡንቱንቱ እቱ እቱዋና ሱገትክኖ፤ ኡባይካ ባረ ሳልፕያን ሳልፕያን ስት ጊደ፥ ስንꬃዉ ሀመቲኖ። ኡንቱንቱ ባረናና ኦለትያዋንቱ ግዱዋና ꬉሲደ አꬊኖ፤ ሄ ዎደ ኡንቱንታ ተእያባይ ባዋ።

\VS{9}ኡንቱንቱ ካታማ ኤለካ ዎራጂኖ፤ ድርሳ ግምቢያ ቦላንካ ዎጺኖ። ኡንቱንቱ ጎልያ ቦላካ ከሲኖ፤ ቃይ ካይሱዋዳን፥ ማስኮትያና ገሊኖ።

\VS{10}ኡንቱንቱፐ ስንꬃና ጋዲ ቃጼ፤
\XREF{}{{\XO 2:10 }{\XT{ሳፃ 8:12}}} ሳሎቱካ ኮኮሪኖ። አዋይነ አግናይ ꬉሚኖ፤ ቃይ ጾልንተቱካ ባረንቱ ፖኡዋ ገንꬂኖ።

\VS{11}መꬍና ጎዳይ ባረ ኦላንቻቱዋ ስንꬃን ጉሜ፤
\XREF{}{{\XO 2:11 }{\XT{ሳፃ 6:17}}} አዉ አዛዘትያ ኦላንቻቱ ጮራነ ዎልቃማ። መꬍና ጎዳ ጋላሳይ ግታነ ዳሮፐ ያሽያዋ። ሄ ጋላሳ ዳንዳያናዌ ኦኔ?


\par }{\SH ናጋራፐ ስማናዳን ጼሳ
\par }
{\PP \VS{12}መꬍና ጎዳይ ሀዋዳን ያጌ፤ “ሀእካ ጾሚደ፥ ዬኪድነ ካዮቲደ ፖሎ ዎዛናፐ ታኮ ስምተ።

\VS{13}ህንተ ዎዛናፐ አትና፥ ህንተ ማዩዋ ፔꬎፕተ” ያጌ።

\par }{\PP መꬍና ጎዳኮ፥ ህንተ ጾሳኮ፥ ስምተ፤ አያዉ ጎፐ፥ እ ቃረታይነ ማሮታይ ኩሜዳዋ፤ ሀንቆ ኤሌለናዋነ ሲቁ ዳሬዳዋ፤ እ ህንተና ሙራናዉ ኮየናዋ።

\VS{14}ኦን ኤሪ፥ ጾሳይ ህንተ ጾሳይ፥ ባረ ሀንቁዋፐ ስሚደ፥ ህንተንቶ ዳሮ ካꬃ አንጁዋ እማነንቶነ። ሄ ዎደ መꬍና ጎዳዉ፥ ህንተ ጾሳዉ፥ ካꬃ ያርሹዋነ ኡሻ ያርሹዋ ህንተ ያርሻና።


\par }{\PP \VS{15}ጽዮነን ማላካታ ፑንተ፤ ያአዉ አሳ ሺሽተ! ጾማ አዋይተ፤

\VS{16}ሺቁዋ ጌሽተ፤ ጭማቱዋ እትፐ አህተ፤ ጉꬃ ናናቱዋነ ꬋምያዋንታካ አሾፕተ። አክያዌ ቡላቻ ጎልያፐ ከሶ፤ ቡላቼትያናካ ባረ ሲርጻፐ ከሱ።

\VS{17}መꬍና ጎዳዉ ኦꬅያ ቄሳቱ ጌሻ ጎልያ ባራንዳፐነ ያርሽያ ሳኣፐ ግዱዋን ኤቂደ ዬክኖ። ኡንቱንቱ ሀዋዳን ያጊደ ዎስኖ፤ “አቤት መꬍና ጎዳዉ፥ ነ አሳዉ ቃረታ፤ ነ አሳ ካዉተꬃቱዋ ግዶን ቦርያባነ ቅሊጭስያዋ ከሶፓ። አሳይ ባረ ግዶን አያዉ፥ ‘ኡንቱንቱ ጾሳይ ሀቃን ደኢ?’ ያጋኔ?” ያግኖ።


\par }{\SH ጎዳ ጋላሳ
\par }
{\R (2:18-32)

\par }{\PP \VS{18}ያትና፥ መꬍና ጎዳይ ባረ ቢታዉ ሴለታና፤ ቃይ ባረ አሳዉካ ቃረታና።

\VS{19}መꬍና ጎዳይ ዛሪደ ባረ አሳ ሀዋዳን ያጌ፤ “በእተ፥ ታን ህንተንቶ ካꬃ፥ ዎይንያ ኤሳነ ዛይትያ ህንተና አዳ ካልስያዋ የዳና፤ ታን ህንተና ሙለካ ካዉተꬃቱዋ ግዶን ቦርያ ከስከ።


\par }{\PP \VS{20}“ሁጲሳ ባጋና ዬዳ ቦልያዳን ግዴዳ ሞርከቱዋ ታን የደርሳደ፥ ህንተፐ ሃሳና፤ ባዙዋነ መላ ቢታ ታን ኡንቱንታ የደርሳና። አዋይ ዶልያ ባጋና ደእያዋንታ ማጽነ አባዉ፥ አዋይ ዉልያ ባጋና ደእያዋንታ ቃይ ሜድተራነ አባዉ ዛራደ የዳና፤ ኡንቱንቱ አሃይ ጽንቁዋ ጾኡ ጋና። ሄዌ ኡባይ ኡንቱንቱ ህንተ ቦላ ዎልቃማ ኢታባ ኦꬄዳ ግሻሳ” ያጌ።


\par }{\PP \VS{21}ቢታዉ፥ ስም ያዮፓ፤ መꬍና ጎዳይ ግታባ ኦꬄዳ ድራዉ፥ ናሸታነ ሀሹ ጋ!

\VS{22}ህንተኖ ሳኣ መሄቶ፥ ያዮፕተ፤ አያዉ ጎፐ፥ ባዙዋን ደእያ ሄንꬃ ጋዲ አጬዳ፤ ምꬃይካ ባረ አይፍያ አይፌ፤ ኤꬃ ምꬃይነ ዎይንያ ቱራይካ አይፍያ ዶርጾጼ።


\par }{\PP \VS{23}ህንተኖ ጽዮነ አሳቶ፥ ናሸትተ፤ መꬍና ጎዳን፥ ህንተ ጾሳን፥ ሀሹ ጊተ! አያዉ ጎፐ፥ እ ባልጉዋ እራ ህንተንቶ ዳርሲደ እሜዳ፤ ቃይ እ ካሰዋዳን፥ ህንተንቶ ባልጉዋ እራነ አድልያ እራ ግድሲደ እሜዳ።

\VS{24}ካꬃ ቡክያ ኡዱማቱዋን ካꬃይ ኩማና፤ ዎይንያ ኤሳይነ ዎጋራ ዛይቲ ጉምእያ ኦላቱዋ ኩሚደ ፓላሀና።


\par }{\PP \VS{25}መꬍና ጎዳይ ህንተ ጾሳይ ሀዋዳን ያጌ፤ “ካሰ ታን ህንተ ግዶ የዴዳ፥ ታ ዎልቃማ ኦላንቻቱዋ፥ ጎንዶቱ፥ ቦለቱ፥ ቡምቡሮቱነ ኩኩቦቱ ሜዳ ላይꬃቱዋ አጩዋ ታን ህንተንቶ ጭጋና።

\VS{26}ማናዉ ህንተንቶ ዳሮ ቁማይ ደአና። ሄዋ ድራዉ፥ ህንተ ካላናነ ማላልስያባ ህንተንቶ ኦꬄዳ ታና መꬍና ጎዳ ህንተ ጾሳ ሱንꬃ ጋላታና። ቃይ ታ አሳይ ላኤንꬆ ሙለካ ዬላተና።

\VS{27}ሄ ዎደ ታን እስራኤልያ ግዶን ደእያዋ፥ ታን መꬍና ጎዳይ ህንተ ጾሳ ግድያዋነ ታፐ አትና፥ ሀራ ጾስ ባይናዋ ህንተ ኤራና። ቃይ ታ አሳይ ላኤንꬆ ሙለካ ዬላተና።


\par }{\PP \VS{28}“ሄዋፐ ጉይያን ሀዋዳን ሀናና፤ ታን አሳ ኡባ ቦላ ታ አያና ጉሳና።
\XREF{}{{\XO 2:28 }{\XT{ኪታ 2:17-21}}} ህንተ አቱማ ናናቱነ ህንተ ማጫ ናናይ ትምቢትያ ኦዳና፤ ህንተ ጭማቱካ አኩሙዋ አኩመታና፤ ህንተ ዎዳላ ናናይካ ሳፃ በአና።

\VS{29}ሄ ጋላሳቱዋን ታ አቱማ ቆማቱ ቦላነ ታ ማጫ ቆማቱ ቦላ ታን ታ አያና ጉሳና።


\par }{\PP \VS{30}“ቃይ ታን ቦላ ሳሉዋን ማላልስያባ፥ ጋርሳ ሳንካ ሱꬃ፥ ታማነ ስት ጊደ ፑደ ደንድያ ጩዋ በሳና።

\VS{31}ግታነ ዳሮፐ ያሽያ መꬍና ጎዳ ጋላሳይ ጋካናፐ ካሰ አዋይ ꬉማና፤\XREF{}{{\XO 2:31 }{\XT{ማቶሳ 24:29፤ ማር. 13:24-25፤ ሉቃሳ 21:25፤ ሳፃ 6:12-13}}} አግናይካ ሱꬃ ማላታና።

\VS{32}ሄ ዎደ ሀዋዳን ሀናና፤ መꬍና ጎዳ ሱንꬃ ጼስያ ኡባይ አታና።
\XREF{}{{\XO 2:32 }{\XT{ሮመ 10:13}}} መꬍና ጎዳይ ጌዳዋዳን፥ ጽዮነ ደርያንነ የሩሳላመን አትያዋንቱ ደአና። ሄዋንቱፐካ መꬍና ጎዳይ ጼሴዳዋንቱ ፓጻ ደአና።”




\par }\Chap{3}{\SH ጎዳይ አማነናዋንታ ሙርያዋ
\par }
{\R (3:1-21)

\par }{\PP \VerseOne{1}መꬍና ጎዳይ ሀዋዳን ያጌ፥ “ሄ ጋላሳቱዋንነ ሄ ዎድያን ታን ይሁዳነ የሩሳላመ አሳ ኦሞዱዋ ዛራናነ እሻልሳደ ዎꬃና።

\VS{2}ታን ካዉተꬃቱዋ ኡባን ደእያ አሳ ሺሻደ፥ ዱገ እዮሳፈጻ ዎምባ ዎꬃና፤ ኡንቱንቱ ታ አሳ እስራኤልያ ቦላ ኦꬄዳ ባይዙዋ ኡባ ድራዉ፥ ታን ኡንቱንታ ያን ፕርዳና። አያዉ ጎፐ፥ ኡንቱንቱ ታ አሳ ካዉተꬃቱዋ ግዶን ላሌድኖ፤ ቃይ ታ ቢታካ ባረዉ ግሽ አኬድኖ፤

\VS{3}ኦሞደቴዳ ታ አሳ ቦላን ሳማ የጌድኖ፤ ሻርሙጻ ማጫ አሳ ደማናዉ፥ አቱማ ናኣ እሜድኖ፤ ቃይ ዎይንያ ኤሳ ኡሻናዉ፥ ማጫ ናቶ ባይዜድኖ።


\par }{\PP \VS{4}“ሄዋዳንካ፥ ህንተኖ፥ ጺሮሳ፥ ሲዶናነ ፕልስጼማ ጋድያ አሳቶ፥ ህንተ ታ ቦላ አይ ኦꬃናዉ ቆፔድቴ? ታን ኦꬄዳዋ ሀሉዋ ከሳናዉ ኮዪቴ? ሄዋ ህንተ ኮዮፐ፥ ታን ኤሌላደ ህንተ ኦꬄዳ ኦሱዋ ህንተ ቦላ ዛራና።
\XREF{}{{\XO 3:4 }{\XT{ኢሳ. 14:29-31፤ 23:1-18፤ ኤር. 47:1-7፤ ህዝ. 25:15—28:26፤ አሞጻ 1:6-10፤ ሶፎ. 2:4-7፤ ዛካ. 9:1-7፤ ማቶሳ 11:21-22፤ ሉቃሳ 10:13-14}}}

\VS{5}አያዉ ጎፐ፥ ህንተ ታ ብራነ ታ ዎርቃ አኬድታ፤ ታ አልኦ ሚሻካ ህንተ ኤቃ ጎለቱዋ ገልሴድታ።

\VS{6}ይሁዳ ጋድያ አሳነ የሩሳላመ ካታማ አሳ ኡንቱንቱ ጋድያፐ ሃስ አፊደ፥ ግሪከ ጋድያ አሳዉ ዛልኤድታ።

\VS{7}በእተ፥ ህንተ ዛልኤዳ ሳኣፐ ታን ኡንቱንታ ሀእ ደንꬃና፤ ህንተ ኦꬄዳዋ ኡባ ህንተ ሁጲያን ዛራና።

\VS{8}ታን ህንተ አቱማ ናናቱዋነ ህንተ ማጫ ናናቱዋ ይሁዳ ጋድያ አሳዉ ዛልኤታናዳን ኦꬃና፤ ቃይ ኡንቱንቱካ ሃኮ ጋድያን ደእያ ሳባ ጋድያ አሳዉ ኡንቱንታ ዛልአና። ታን መꬍና ጎዳይ ሀዋ ኦዳድ።


\par }{\SH ጾሳይ አማነና አሳ ቦላ አሄዳ ፕርዳ
\par }
{\PP \VS{9}“ሀዋዳን ያጊደ አይሁዳ ግደና አሳቱዋ ግዶን አዋይተ፤ ‘ኦላዉ ጊግተ፤ ምኖ አሳቱዋ ደንꬅተ! ኦላንቻቱ ኡባይ ሺቅኖነ ከስኖ።

\VS{10}ህንተ ማራሻ ማሻ፥
\XREF{}{{\XO 3:10 }{\XT{ኢሳ. 2:4፤ ሚክ. 4:3}}} ህንተ ባጫካ ቶራ ከሳናዉ ቆጽተ! ዳቡራንቻይ፥ ታን ምና! ያጎ።

\VS{11}ህንተኖ፥ ዩሹዋን ደእያ ካዉተꬃ ኡባቶ፥ ኤለካ ሃ ዪተ፤ ሄዋን ሺቅተ’ ያግተ” ያጌ።

\par }{\PP አቤት መꬍና ጎዳዉ፥ ነ ኦላንቻቱዋ ያ ዱገ ዎꬃ!


\par }{\PP \VS{12}ቃይካ ጾሳይ ሀዋዳን ያጌ፤ “ካዉተꬃቱ ደንዲደ፥ እዮሳፈጻ ዎምባ ቢኖ፤ አያዉ ጎፐ፥ ዩሹዋን ደእያ ካዉተꬃቱዋ ኡባ ቦላን ፕርዳናዉ ታን ያን ኡታና።

\VS{13}ኡንቱንቱ ኢታተꬃይ ሎይꬅ ዳሬዳ።
\XREF{}{{\XO 3:13 }{\XT{ሳፃ 14:14-16፣ 19-20፤ 19:15}}} ሄዋ ድራዉ፥ ጫካ ዎዲ ጋክና ባጫን ጫክያዋዳን፥ ኡንቱንታ ጫክተ፤ ዎይንያ አይፊ ጉምእያ ኦላን ኩምና የꬍያዋዳንካ፥ ኡንቱንታ የꬍተ።”


\par }{\PP \VS{14}ፕርዳ ዛንጋራን መꬍና ጎዳ ጋላሳይ ጋኬዳ፤ ሄዋ ድራዉ፥ ዳሮ ዳሮ አሳይ ፕርዳ ዛንጋራን ደኤ።

\VS{15}ሄ ጋላስ አዋይነ አግናይ ꬉማና፤ ጾልንተቱካ ባረንቱ ፖኡዋ ገንꬃና።

\VS{16}መꬍና ጎዳይ ጽዮነን ግዲደ ጉማና፤
\XREF{}{{\XO 3:16 }{\XT{አሞጻ 1:2}}} የሩሳላመንካ ባረ ኮሻ ስሳና፤ ሳሉነ ሳአይ ኮኮራና። ሽን መꬍና ጎዳይ ባረ አሳዉ እስራኤላዉ ባቃት አትያ ሳኣነ ደኡዋ ግዳናዋ።


\par }{\SH ጾሳይ ባረ አሳ አንጃና
\par }
{\PP \VS{17}መꬍና ጎዳይ፥ “ታን ታ ጌሻ ደርያን ጽዮነን ደእያ መꬍና ጎዳ ህንተ ጾሳ ግድያዋ ህንተ ሄ ዎደ ኤራና። የሩሳላመ ካታማይ ጌሻ ግዳናዋ፤ ቃይ አላጋቱዋ ኦላንቻቱ ላኤንꬆ የሩሳላመ ዎራጅክኖ።


\par }{\PP \VS{18}“ሄ ጋላስ ደረቱ አይፍያ ዎይንያ ቱራን ካመታና፤ ደረቱዋ ቦላንካ ዳሮ ማꬃ እምያ ሚዛይ ሄመታና። ይሁዳ ጋድያን ደእያ ሻፋ ኡባና ሃꬃይ ፑልታና። መꬍና ጎዳ ጌሻ ጎልያፐ ፑልቱ ጎጋና፤ ሺጽማ ዛንጋራ ኡሻና።


\par }{\PP \VS{19}“ግብጼ ጋዲ መላ ግዳናዋ፤ ኤዶማ ቢታይካ አይነ ዶለና ቢታ ግዳናዋ። አያዉ ጎፐ፥ ኡንቱንቱ ይሁዳ አሳ ቦላ ኢታባ ኦꬄድኖ፤ ቃይ ይሁዳ ጋድያን ጽሎ አሳ ሱꬃካ ጉሴድኖ።

\VS{20}ሽን ይሁዳ ጋዲ መꬍናዉ፥ የሩሳላመካ የለታ ኡባ ጋካናዉ፥ አሳይ ደኢያሳ ግዳናዋ።

\VS{21}ታን ጭገተናን አጌዳ ኡንቱንቱ ሱꬃ ሀሉዋ ብሮ ከሳና፤ አያዉ ጎፐ፥ ጾሳይ ጽዮነን ደኤ” ያጌ።


\par }