\NormalFont\ShortTitle{ዳኔላ}

{\MT ዳኔላ ትምቢትያ

\par }{\IMT ገሉዋ

\par }{\IP ዳኔል የሩሳላም ኦሞደቴዳ ዎደ እትፐ ኦሞደት ቢደ ባብሎነን ደእያ ናብያ። ዳኔላ ትምቢቲ ጻፈቴዳዌ አይሁዳ አሳቱ አይሁዳ ግደና ካዉተꬃቱዋ ሞዱዋ ጋርሳን አቂደ፥ ዎልቃማ የደሳይነ ኡቁናይ ጋክና፥ ኡንቱንቱ መቱዋ በእያ ዎድያና። ማጻፋ ጻፌዳዌ ሳጻፐ ቤቴዳ ታርከቱዋንነ ኦሶቱዋን ጎኤቲደ፥ ሄ ዎደ ደእያ አሳ ምንꬄ። ጾሳይ ኡቁኒደ ሞድያ ካትያ ꬋይሲደ፥ አሳ ኡቁና ቃሹዋፐ ከሳናዋ ህዶታ እሜ።

\par }{\IP ሀ ማጻፋይ ላኡ ሁጰ ሁጰ ክፍለቱዋን ሻከቴ።

\par }{\ILI 1. ዳኔልነ አናና እትፐ ኦሞዱዋን ደእያ አማሬዳ አሳቱ ጾሳ አማንያ ምኖ አማኑዋንነ አዉ አዛዘትያ ሀኖታን ባረንቱ ሞርከቱዋ ጾኔዳዋ ኦድያ ታርከቱዋ ግድሽን፥ ኡንቱንቱካ ፖለቴዳዌ ባብሎነነ ፓርሰ ካዉተꬃ ላይꬃና።

\par }{\ILI 2. ዳኔል ዱማ ዱማ ሳፃ በኤዳ። ሄ ሳጻቱዋ ሌምሱዋን በሲደ፥ ባብሎነፐ ዶሚደ፥ ዱማ ዱማ ካዉተꬃቱ ደንድ ደንዲደ ኩንዳናዋነ ኡንቱንታ ሞድያ አይሁዳ ግደና ካቲ ꬋይና፥ ጾሳ አሳይ ጾኑዋ ደማናዋ በሰ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ዳኔላነ አ ሄዙ ላገꬃቱዋ
{\IOR{1:1-21}}

\par }{\IO 2. ካትያ ናቡካዳናጾራ አኩሙዋ
{\IOR{2:1-49}}

\par }{\IO 3. ስድራቃ፥ ምሳቃነ አብድናጉዋ ጾሳይ ኤጽያ ታማፐ አሼዳ
{\IOR{3:1-30}}

\par }{\IO 4. ናቡካዳናጾረ ላፑ ላይꬃ ባረ ካዉተꬃ ꬋዬዳ
{\IOR{4:1-37}}

\par }{\IO 5. ካትያ በልሻጻራነ ጎዳ ቦላ ጻፉዋ
{\IOR{5:1-31}}

\par }{\IO 6. ጾሳይ ዳኔላ ጋሙዋ ዶናፐ አሼዳ
{\IOR{6:1-28}}

\par }{\IO 7. ዳኔል በኤዳ ኦይዱ ዶአቱዋ ሳፃ
{\IOR{7:1-27}}

\par }{\IO 8. ዳኔል በኤዳ ዶርሳ ኦርግያነ ዴሻ ኦርግያ ሳፃ
{\IOR{8:1-27}}

\par }{\IO 9. ዳኔል ባረ አሳ ድራዉ ዎሴዳ
{\IOR{9:1-27}}

\par }{\IO 10. ዳኔል ጼግሮሳ ሻፋ ማታን በኤዳ ሳፃ
{\IOR{10:1—11:45}}

\par }{\IO 11. ዉርሰꬃ ዎድያባ
{\IOR{12:1-13}}



\par }\ChapOne{1}{\SH ዳኔላነ አ ሄዙ ላገꬃቱዋ
\par }
{\R (1:1-21)

\par }{\PP \VerseOne{1}ይሁዳ ካቲ ዮአቄም ካተቴዳ ሄዘንꬆ ላይꬅ፥ ባብሎነ ካቲ ናቡካዳናጾር የሩሳላመ ካታማ ቦላ ደንዲደ፥ ሄ ካታማ ዶዴዳ።
\XREF{}{{\XO 1:1 }{\XT{2 ካታ. 24:1፤ 2 ኦዱዋ 36:5-7}}}

\VS{2}ጎዳይ ይሁዳ ካትያ ዮአቄማነ ጾሳ ጌሻ ጎልያን ደእያ ሚሻቱዋፐ ኡንደነዳዋ አ ኩሽያን አꬂደ እሜዳ። እካ ሄ ሚሻቱዋ ባብሎነ ጋድያን ደእያ ባረ ጾሳቱዋ ኤቃ ጎልያ አሄዳ፤ ባረ ጾሳ ሚሻ ምንጅያ ጎልያን ዎꬄዳ።\XREF{}{{\XO 1:2 }{\XT{2 ካታ. 20:17-18፤ 24:10-16፤ 2 ኦዱዋ 36:10፤ ኢሳ. 39:7-8}}}


\par }{\PP \VS{3}ሄዋፐ ጉይያን፥ ካቲ አሽፋናዛ ግያ ባረ ኦሳንቻቱዋ ካፑዋ ሀዋዳን ያጊደ አዛዜዳ፤ “እስራኤልያ አሳ ግዶፐ ካትያ ዛረ ግድያዋንታነ ዎልቃማ አሳቱዋ ዛረ ግድያዋንታ ዶራ።

\VS{4}ያላጋቱ አሳተꬃን ፓጫይ ባይናዋንታ፥ ማላንቻቱዋ፥ አያ ታማርሶፐካ ኤራናዉ ዳንዳይያዋንታ፥ አኬክያዋንታ፥ ኤራተꬃይ ኩሜዳዋንታነ ካትያ ጎልያን ኦꬃናዉ ዳንዳይያዋንታ። ኡንቱንታ ባብሎነቱዋ ቃላነ ጽፋትያ ታማርሳ” ያጌዳ።

\VS{5}ቃይ ኡንቱንቱ ሀች ሀች ማና ቁማይነ ኡሻና ዎይንያ ኤሳይ ካትያዉ ካኤዳ ቁማፐነ ኡሻፐ ግዳናዳን፥ ካቲ አዛዜዳ። ሄዋዳንካ፥ ሄዙ ላይꬃ ሎሄዳዋፐ ጉይያን፥ ካትያ ስንꬃ ሺቂደ፥ ኦሱዋ ዶማናዳን ቃቼዳ።


\par }{\PP \VS{6}ዶረቴዳዋንቱ ግዶፐ ይሁዳ ዛረ ግድያዋንቱ ዳኔላ፥ ሀናንያ፥ ምሻኤላነ አዛርያ ግያዋንቱ ደኢኖ።

\VS{7}ኦሳንቻቱዋ ካፑ ኡንቱንቱ ሱንꬃ ላሚደ፥ ዳኔላ ብልጻሶራ፥ ሀናንያ ስድራቃ፥ ምሻኤላ ምሳቃ፥ አዛርያ አብዳናጎ ጊደ ሱንꬄዳ።


\par }{\PP \VS{8}ዳኔል ካትያ ቁማ ምያዋንነ ዎይንያ ኤሳ ኡሽያዋን ባረና ቱንሰና ማላ፥ ባረ ዎዛናን ቆፋ ቃቼዳ፤ ሄ ቆፋን ማያናዳን፥ ኦሳንቻቱዋ ካፑዋ ዎሴዳ።

\VS{9}ሄ ካፑ ዳኔላ ሳባና ማላነ አዉ ቃረታና ማላ፥ ጾሳይ ኦꬄዳ።

\VS{10}ግዶ ሽን፥ ኦሳንቻቱዋ ካፑ ዳኔላዉ ኦዲደ፥ “ታን ህንተንቶ ሀ ቁማነ ኡሻ አዛዜዳ ታ ጎዳ ካትያዉ ያያይ። ህንተናና ላገትያ ያላጋቱ ሶምኡዋፐ ህንተ ሶምኢ ግልቂ ቤቶፐ፥ ህንተ ጋሱዋን ካቲ ታና ዎꬋና” ያጌዳ።


\par }{\PP \VS{11}ሄዋፐ ጉይያን፥ ኦሳንቻቱዋ ካፑ ሱንꬅና ዳኔላ፥ ሀናንያ፥ ምሻኤላነ አዛርያ ሀዳራ አኬዳ ብታንያ ዳኔል ሀዋዳን ያጌዳ፥

\VS{12}“ኑዉ ማናዉ አታክልትያ፥ ኡሻናዉካ ሃꬃ ጻላላ እማደ፥ ኑና ነ ቆማቱዋ ታሙ ጋላሳቱዋን ፓጫ።

\VS{13}ሄዋፐ ጉይያን፥ ኑ ሶምኡዋነ ካትያ ቁማ ምያ ያላጋ አሳቱዋ ሶምኡዋ ጌዳራ ጼላደ፥ ኑና ነ ቆማቱዋ ነዉ ማላት ቤቴዳዋዳን ኦꬃ” ያጌዳ።


\par }{\PP \VS{14}እ ሄዋ ማዪደ፥ ታሙ ጋላሳ ኡንቱንታ ፓጬዳ።

\VS{15}ታሙ ጋላሳፐ ጉይያን ኡንቱንቱ፥ ካትያ ቁማ ሜዳ ያላጋቱዋ ኡባፐ ፓጺደነ አንቃሪደ ቤቴድኖ።

\VS{16}ያትና፥ ኡንቱንቶ ጊጌዳ ቁማነ ዎይንያ ኤሳ ድጊደ፥ አታክልትያ እሜዳ።


\par }{\PP \VS{17}ሀ ኦይዱ ያላጋቶ ጾሳይ ኤራነ ኡባ ቆሞ ጽፋቲነ ትምርቲ ገልያ አኬካ እሜዳ። ዳኔል ቃይ ሳጻነ አኩሙዋ ኡባ ብለꬃ ኤሬ።


\par }{\PP \VS{18}ካቲ ያላጋቱ ባረኮ ገላናዳን አዛዜዳ ዎዲ ፖለትና፥ ኦሳንቻቱዋ ካፑ ኡንቱንታ ናቡካዳናጾረ ስንꬃ አꬄዳ።

\VS{19}ካቲ ኡንቱንታ ሃሳይሴዳ ዎደ፥ ዳኔላ፥ ሀናንያ፥ ምሻኤላነ አዛርያ ማላ አሳይ ኡንቱንቱ ግዶን ቤትቤና። ያትና፥ ኡንቱንቱ ካትያዉ ኦꬃናዉ ገሌድኖ።

\VS{20}ካቲ ኡንቱንታ ኦቼዳ አይ አꬌዳ ኤራተꬃነ አኬካ ኦሻን፥ አ ካዉተꬃን ደእያ ሻሬቾቱዋፐነ ሙሩንያዋንቱ ኡባፐ ኡንቱንቱ ታሙ ኩሽያ አꬊደ ቤቴድኖ።

\VS{21}ዳኔል ካቲ ቂሮሰ ካተቴዳ ኮይሮ ላይꬃይ ጋካናዉ ጋምኤዳ።




\par }\Chap{2}{\SH ካትያ ናቡካዳናጾረ አኩሙዋ
\par }
{\R (2:1-49)

\par }{\PP \VerseOne{1}ናቡካዳናጾር ባረ ካተቴዳ ላኤንꬆ ላይꬅ አኩሙዋ አኩመቴዳ። ሄ አኩሙ አ ሎይꬅ ሻቢርና፥ ገምእሹ አ አፌናን እጼዳ።

\VS{2}ያትና፥ እ አኩመቴዳ አኩሙዋ አዉ ኦዳና ማላ፥ ሻሬቾቱ፥ ሙሩንያዋንቱ፥ ብትያዋንቱነ ጾልንትያ ጼሊደ ካይያዋንቱ ጼገት ያናዳን ካቲ አዛዜዳ። ዪደ፥ አ ስንꬃን ኤቄድኖ።
\XREF{}{{\XO 2:2 }{\XT{ዶመꬃ 41:8}}}

\VS{3}ካቲ ኡንቱንታ፥ “ታን ታና ሻቢርስያ አኩሙዋ አኩመታድ፤ ሄ አኩሙ አየንቶ ኤራናዉ ኮያይ” ያጌዳ።


\par }{\PP \VS{4}ጾልንትያ ጼሊደ ካይያዋንቱ ካትያ ሶራቱዋ
\FTNT{*}{{\FR 2:4 }{\FT{ዳን። 2:4 ፐ ቢደ ሸምፑዋ 7 ጋካናዉ ደእያዌ: ሶራቱዋ አሳ ቃላን ጻፈቴዳ።
}}} ቃላን፥ “ካትያዉ፥ መꬍናዉ ደአ! ነ አኩሙዋ ኑዉ ነ ቆማቶ ኦዳ፤ ኑን ነዉ አ ብለꬃ ኦዳና” ያጌድኖ።


\par }{\PP \VS{5}ካቲ ጾልንትያ ጼሊደ ካይያዋንታ ሀዋዳን ያጌዳ፤ “ታን ሎይꬃደ ቃቼዳ ቆፋይ ሀዋ። ህንተ ሀ አኩሙዋነ አ ብለꬃ ታና ኤርሳና ꬋዮፐ፥ ታን ህንተና ቃንጻ የጋና፤ ህንተ ጎለቱካ ቡራ ኦልያ ሳኣ ከሳና።

\VS{6}ሽን ህንተ አኩሙዋነ አ ብለꬃ ታዉ ኦዶፐ፥ እሙዋ፥ ዎይቱዋነ ዳሮ ቦንቹዋ ታፐ ህንተ አካና። ሄዋ ድራዉ፥ አነ አኩሙዋነ አ ብለꬃ ታና ኤርስተ” ያጌዳ።


\par }{\PP \VS{7}ላኤንꬁዋካ ኡንቱንቱ ዛሪደ፥ “ካቲ አኩሙዋ ኑዉ ባረ ቆማቶ ኦዶ፤ ኑን አ ብለꬃ ኤርሳና” ያጌድኖ።


\par }{\PP \VS{8}ካቲ ኡንቱንቶ ዛሪደ፥ “ታን ህንተ ሀልቹዋ ኤራይ፤ ታን ሎይꬃደ ቃቼዳ ቆፋ ህንተካ ኤሬዳ ድራዉ፥ ሀዋ ሱጋና ጊደ ሀኒታ ያጌዳ።

\VS{9}ህንተ አኩሙዋ ታዉ ኦዳና ꬋዮፐ፥ እት ቀጩ ህንተና ናጌ። ሀኖታይ ላመታናዋ ጊደ ህንተ ህዶታ ኦꬅያ ድራዉ፥ ታዉ ዎርዶነ ገንያ ቃላ ኦዳናዉ ማቀቴድታ። ሄዋ ድራዉ፥ አኩሙዋ ታዉ ኦድተ፤ ያቶፐ፥ ህንተ አ ብለꬃ ኤርሳናዉ ዳንዳይያዋ ታን ኤራይ” ያጌዳ።


\par }{\PP \VS{10}ጾልንትያ ጼሊደ ካይያዋንቱ ካትያዉ ዛሪደ፥ “ካቲ ኦችያ ኦሻ ዛራናዉ ዳንዳይያ እት አሳይነ ጋድያን ባዋ። አይ ግታቴዳነ ዎልቃሜዳ ካዉካ ሀዋ ማላባ ሻሬቾቱዋ፥ ሙሩንያዋንታ ዎይ ጾልንትያ ጼሊደ ካይያዋንታ ኦች ኤረና።

\VS{11}ካቲ ኦቼዳ ኦሻይ ዴጻ፤ አሳና እትፐ ደኤና ጾሳቱዋፐ አትና፥ ሀዋ ካትያዉ ቆንጭሳናዉ ዳንዳይያዌ ሙለካ ባዋ” ያጌድኖ።


\par }{\PP \VS{12}ሄዋ ድራዉ፥ ካቲ ሎይꬅ ሀንቀቲደ ባብሎነን ደእያ ካትያ ዞርያዋንታ ኡባ ዉርሳናዳን አዛዜዳ።

\VS{13}ካትያ ዞርያዋንታ ዎꬋናዉ አዋዩ ከሴዳ። ዎꬍያዋንቱ ዳኔላነ አ ላገቱዋ ዎꬋናዉ ኮዬድኖ።


\par }{\SH ጾሳይ ዳኔላ አኩሙዋ ብለꬃ ኤርሴዳ
\par }
{\PP \VS{14}ካትያ ናግያ ኦላንቻቱዋ ካፑ አርዮክ፥ ባብሎነን ደእያ ካትያ ዞርያዋንታ ዎꬋናዉ ከስያ ዎደ፥ ዳኔል አ አኬካንነ ሂላን ሃሳይሴዳ።

\VS{15}እ ካትያ ናግያ ኦላንቻቱዋ ካፑዋ አርዮካ፥ “ካትያ አዋዩ አያዉ ሀዋዳን ፓላቴዴ?” ጊደ ኦቼዳ። አርዮክ ሀኖታ ዳኔላዉ ኦዴዳ።

\VS{16}ሄዋን ዳኔል ካትያኮ ገሊደ፥ አኩሙዋ ብለꬃ ኤርሳናዉ፥ ባረዉ ዎዲ እመታና ማላ ዎሴዳ።


\par }{\PP \VS{17}ሄዋፐ ጉይያን፥ ዳኔል ባረ ጎለ ስሚደ፥ ባረ ሄዙ ላገቶ፥ ሀናንያዉ፥ ምሻኤላዉነ አዛርያዉ ሀኖታ ኦዴዳ።

\VS{18}ኡንቱንቱ ባብሎነን ደእያ የንኮ ካትያ ዞርያዋንቱና እትፐ ሀይቀናዳን፥ ሳሉዋ ጾሳይ ማሮታ ኡንቱንቶ ኦꬂደ፥ ሀ ጹራ ኡንቱንቶ ቆንጭሳናዉ ዎሳና ማላ፥ ኡንቱንቶ ኦዴዳ።


\par }{\PP \VS{19}ሄ ቃማን ጹራይ ዳኔላዉ ሳጻን ቆንጬዳ። ያትና፥ ዳኔል ሳሉዋ ጾሳ ሀዋዳን ያጊደ ጋላቴዳ፤


\par }{\Q \VS{20}“አꬌዳ ኤራተꬃይነ ዎልቃይ፥

\par }{\QB ጾሳሳ ግድያ ድራዉ፥

\par }{\Q አ ሱንꬃይ መꬍናፐ መꬍና ጋካናዉ

\par }{\QB ጋላተቴዳዋ ግዶ።


\par }{\Q \VS{21}ዎደቱዋነ አግናቱዋ እ ላሜ።

\par }{\QB ካተቱዋ ካዉተꬃፐ ድጌ፤

\par }{\QB ቃይ ካተቱዋ ካዉተꬃን ኡትሴ።

\par }{\QB አꬌዳ ኤራንቻቶ አꬌዳ ኤራ፥

\par }{\QB አኬክያዋንቶካ ኤራ እ እሜ።


\par }{\Q \VS{22}ጪማ ጹራነ ጌሜዳ የዉዋ፥

\par }{\QB እ ቆንጭሴ።

\par }{\Q ꬉማን ደእያዋካ እ ኤሬ፤

\par }{\QB ፖኡካ አናና ደኤ።


\par }{\Q \VS{23}አቤት ታ ማይዛ አዎቱዋ ጾሳዉ፥

\par }{\QB ታን ኔና ጋላታይነ ሳባይ።

\par }{\Q አያዉ ጎፐ፥ ኔን ታዉ፥

\par }{\QB አꬌዳ ኤራነ ዎልቃ እማዳ።

\par }{\Q ኑን ኔና ኦቼዳዋ፥

\par }{\QB ታና ሀእ ኤርሳዳ።

\par }{\Q ካትያ አኩሙዋ ኑና ኤርሳዳ”

\par }{\MM ያጌዳ።


\par }{\SH ዳኔል አኩሙዋነ አ ብለꬃ ካትያ ኤርሴዳ
\par }
{\PP \VS{24}ሄዋፐ ጉይያን፥ ዳኔል ባብሎነን ደእያ ካትያ ዞርያዋንታ ዉርሳናዉ ካትያፐ አዛዙዋ አኬዳ አርዮካኮ ቢደ፥ “ካትያ ዞርያዋንታ ዎꬎፓ። ታና ካትያኮ ገልሳ፤ ያቶፐ ታን አ አኩሙዋ ብለꬃ አ ኤርሳና” ያጌዳ።


\par }{\PP \VS{25}አርዮክ ኤለካ ዳኔላ ካትያኮ ገልሲደ፥ ካትያዉ፥ “ይሁዳፐ ኦሞደቲደ ዬዳ አሳፐ ካትያ አኩሙዋ ብለꬃ ኤርሳናዉ ዳንዳይያ አሳ ደማድ” ያጌዳ።


\par }{\PP \VS{26}ካቲ ብልጻሶራ ጌተትያ ዳኔላ፥ “ታን አኩመቴዳ አኩሙዋነ አ ብለꬃ ታና ኤርሳናዉ ዳንዳያይ?” ጊደ ኦቼዳ።


\par }{\PP \VS{27}ዳኔል ሀዋዳን ያጊደ ዛሬዳ፤ “ካትያዉ፥ ኔን ኦቼዳ ጹራ ቆንጭሳናዉ ዳንዳይያ አꬌዳ ኤራንቻይ፥ ሻሬቹ፥ ሙሩንያዌ፥ ዎይ አያንትያዌ ባዋ።

\VS{28}ሽን ጹራቱዋ ቆንጭስያ እት ጾሳይ ሳሉዋን ደኤ። ዉርሰꬃ ጋላሳቱዋን ሀናናባ እ ኔና በሴዳ። ነ አርሳን ዛቁላደ፥ ኔን አኩመቴዳ አኩሙነ ሳጻይ ሀዋ።


\par }{\PP \VS{29}“ካትያዉ፥ ኔን አርሳን ዛቁላደ፥ ስንꬃፐ ሀናናባ ቆፓዳ። ሄ ዎደ ጹራ ቆንጭስያ ጾሳይ ስንꬃፐ ሀናናዋ ኔና በሴዳ።

\VS{30}ሀ ጹራይ ታዉ ቆንጬዳዌ ታን ሀራ አሳፐ አꬌዳ ኤራንቻ ግድና ግደናን፥ ኔን ካቲ አኩሙዋ ብለꬃ ኤራናዳናነ ነ ሁጲያ ግዶን ስመረቴዳ ቆፋ አኬካናዳና።


\par }{\PP \VS{31}“ካትያዉ፥ ኔን ሎይꬅ ዎልቃማ፥ ጶልያነ ጼላናዉ ያሽያ ምስሊ ነ ስንꬃን ኤቄዳዋ በኣዳ።

\VS{32}ሀ ምስልያ ሁጲ ጌሻ ዎርቃፐ፥ አ ትራይነ ኩሸቱ ብራፐ፥ ኡሉነ ዎድረቱ ናሃስያ ግያ ብራታፐ፥

\VS{33}ሱይሊ ብራታፐነ ገድያዉ ያቻይ ባጋይ ብራታፐ ባጋይ ኡርቃፐ መቴዳ።

\VS{34}ኔን ሀ ምስልያ ጼልሽን፥ እት ሹቻይ አሳ ኩሺ ቦቼናን ደርያፐ ꬎቆለቲደ፥ ብራታፐነ ኡርቃፐ መቴዳ ምስልያ ገድያ ያቻቱዋ ቦላ ዎꬊደ ጋጬዳ።

\VS{35}ሄ ዎደ ብራታይ፥ ኡርቃይ፥ ናሃሰ ግያ ብራታይ፥ ብራይነ ዎርቃይ ኡባይ ጋጨቲደ፥ ቦንያን ኡዱማን ደእያ ሱላ ማላ ግዴዳ፤ አያነ አሸናን ጫርኩ ፕቲደ አፌዳ። ሽን ምስልያ ቦላ ዎꬌዳ ሹቻይ ዎጋ ደርያ ከሲደ፥ ቢታ ሳኣ ኩሜዳ።


\par }{\PP \VS{36}“ሀዌ ነ አኩሙዋ፤ ቃይ ሀእ ብለꬃ ኑን ነዉ ኦዳና።

\VS{37}ካትያዉ፥ ኔን ካተቶ ካትያ። ሳሉዋ ጾሳይ ነዉ ካዉተꬃነ ዎልቃ፥ ምኖተꬃነ ቦንቹዋ እሜዳ።

\VS{38}ቢታ ኡባ ቦላን ኔና ሞድያዋ ኦꬄዳ፤ አሳ፥ ባዙዋ ዶኣነ ሳሉዋ ካፉዋ ነ ኩሽያን ዎꬄዳ። ሄዋ ድራዉ፥ ዎርቃ ሁጲ ኔና።


\par }{\PP \VS{39}“ኔፐ ጉይያን፥ ምኖተꬃን ኔና ጋከና ሀራ ካዉተꬃይ ደንዳና። ካሊደ፥ ቢታ ኡባ ሞድያ፥ ናሃሰ ብራታ ግድያ፥ ሄዘንꬆ ካዉተꬃይ ደንዳና።

\VS{40}ዉርሰꬃን ኡባባ ጋጨሬꬅ ሊቅስያ ብራታዳን ምኔዳ ኦይደንꬆ ካዉተꬃይ ደንዳና። ብራታይ ኡባባ ጋጨሬꬂደ ሊቅስያዋዳን፥ እካ ባረፐ ካሰ ደንዴዳ ካዉተꬃቱዋ ጋጨሬꬂደ ሊቅሳና።


\par }{\PP \VS{41}“ገደቱነ ገድያ ብራቱ ባጋይ ብራታፐ፥ ባጋይ ኡርቃፐ መቴዳዋንታ ኔን በኤዳዋዳንካ፥ ሄ ካዉተꬃይ ሻከቲደ ካዉተꬃ ግዳናዋ። ብራታይ ኡርቃና ዋላከቴዳዋ ነ በኤዳዋዳንካ፥ ባጋይ ብራታዳን ምኔዳዋ ግዳና።

\VS{42}ገድያ ብራቱ ባጋይ ብራታ፥ ባጋይ ኡርቃ ግዴዳዋዳን፥ ሄዋዳንካ ሀ ካዉተꬃዉ ባጋይ ምኖ፥ ባጋይ ላፋ ግዳናዋ።

\VS{43}ብራታይ ኡርቃና ዋላከቴዳዋ ነ በኤዳዋዳን፥ ሄ ላኡ ባጋ አሳይ ገሉዋን አኩዋን ዋላከታና፤ ሽን ብራታይ ኡርቃና ዋላከታናዉ ዳንዳየናዋዳንካ፥ ኡንቱንቱ እቱዋ ግዲደ ጋምአናዉ ዳንዳይክኖ።


\par }{\PP \VS{44}“ሄ ካተቱዋ ላይꬃን፥ ሳሉዋ ጾሳይ ሙለካ ኩንደና፥ ሀራ አሳዉካ እመተና ካዉተꬃ ኤሳና። ሄ ኤቄዳ ካዉተꬃይ ሄ ካዉተꬃቱዋ ኡባ ጋጨሬꬅ ꬋይሳና፤ ሽን እ መꬍናዉ ኤቂደ ደአና።

\VS{45}አሳ ኩሺ ቦቼናን ደርያፐ ꬎቆለት ዎꬊደ፥ ብራታፐ፥ ናሃስያፐ፥ ኡርቃፐ፥ ብራፐነ ዎርቃፐ መቴዳ ምስልያ ጋጨሬꬄዳ ሹቻ ብለꬃይ ሄ ካዉተꬃ።

\par }{\PP “ዎልቃማ ጾሳይ ስንꬃናዉ ሀናናባ ካትያ በሴዳ። አኩሙካ ቱማ፤ ብለꬃይካ አማነቴዳዋ” ያጊደ ዛሬዳ።


\par }{\SH ካቲ ዳኔላስ ዎይቴዳ
\par }
{\PP \VS{46}ሄዋፐ ጉይያን፥ ካቲ ናቡካዳናጾር ዳኔላ ቦንቺደ፥ ሶምኡዋ ቢታ ጋꬂደ ጉፋኔዳ፤ ያቲደ አሳይ አ ስንꬃን ያርሹዋ ያርሻናዳንነ እጻና ጩዋያናዳን አዛዜዳ።

\VS{47}ካቲ ዳኔላ፥ “ቱሙዋፐ ነ ጾሳይ ጾሳቱዋ ጾሳ፥ ካተቱ ጎዳነ ጹራ ቆንጭስያዋ። ኔን ሀ ጹራ ቆንጭሳናዉ ዳንዳይያዌ ሄዋሳ” ያጌዳ።


\par }{\PP \VS{48}ሄዋፐ ጉይያን፥ ካቲ ዳኔላ ሎይꬅ ቦንቼዳ፤ ዳሮነ አልኦ እሞታቱዋካ አዉ እሜዳ፤ ባብሎነ ቢታ ሞድያዋ ኦꬄዳ። ቃይ ባብሎነን ደእያ አꬌዳ ኤራንቻቱዋ ኡባ ቦላ ካፑዋ ኦꬂደ፥ አ ሱንꬄዳ።

\VS{49}ዳኔል ኦችና፥ ካቲ ስድራቃ፥ ምሳቃነ አብዳናጋ ባብሎነ ቢታ አይስያዋንታ ኦꬂደ ሱንꬄዳ፤ ሽን ዳኔል ካትያ ጎልያን ጋምኤዳ።




\par }\Chap{3}{\SH ስድራቃ፥ ምሳቃ፥ አብድናጉዋ ጾሳይ ኤጽያ ታማፐ አሼዳ
\par }
{\R (3:1-30)

\par }{\PP \VerseOne{1}ካቲ ናቡካዳናጾር ጌሳይ ኡሱፑን ታሙ ዋꬋ፥ ጎምፓይ ኡሱፑን ዋꬋ ግድያ ምስልያ ዎርቃፐ መꬊደ፥ ባብሎነ ጋድያን ዱራ ደምባን ኤሴዳ።

\VS{2}ሄ ምስልያ አንጅሳናዉ ያናዳን፥ ካትያፐ ጋርሳና ጋድያ ሞድያዋንታ፥ ሱንꬃቱዋ፥ አዉራጃ ሞድያዋንታ፥ ካትያ ዞርያዋንታ፥ ሚሻ ጎልያን ኦꬅያዋንታ፥ ፕርዳ ዳናቱዋ፥ ህገ ኤራንቻቱዋነ አዉራጃን አዉራጃን ደእያ ሀራ ካፖቱዋ ጼጌዳ።

\VS{3}ያትና፥ ካትያፐ ጋርሳና ጋድያ ሞድያዋንቱ፥ ሱንꬃቱ፥ አዉራጃ ሞድያዋንቱ፥ ካትያ ዞርያዋንቱ፥ ሚሻ ጎልያን ኦꬅያዋንቱ፥ ፕርዳ ዳናቱ፥ ህገ ኤራንቻቱነ አዉራጃን አዉራጃን ደእያ ሀራ ካፓቱ እትፐ ሄ ምስልያ አንጅሳናዉ ሺቂደ፥ ካቲ ናቡካዳናጾር ኤሴዳ ምስልያ ስንꬃን ኤቄድኖ።


\par }{\PP \VS{4}ሄ ዎደ አዋዩዋ አዋይያዌ ባረ ቃላ ꬎቁ ኦꬂደ፥ ሀዋዳን ያጌዳ፤ “ህንተኖ፥ አሳዉ፥ ካዉተꬃቶ፥ ዱማ ዱማ ቃላን ሃሳይያ ዛረቶ፥

\VS{5}ኡባይካ ማላካታ፥ ሱሱልያ፥ ዛይያ፥ ማስንቁዋ፥ ዲꬃነ ጮራ ባቀቴዳ ክርያን ዋጸቴዳ ዲꬃነ ሀራ ሙዚቃ ሚሻቱዋ እትፐ ካእያ ዎደ ስሶ ሳናካ፥ ካቲ ናቡካዳናጾረ ኤሴዳ ዎርቃ ምስልያዉ ጉፋኒደ ጎይንተ።

\VS{6}ምስልያ ስንꬃን ጉፋኒደ ጎይነና ኦንነ ሄ ሳትያን ኤጽያ እቶንያ ታማ ግዶ ኦለታና” ያጌዳ።


\par }{\PP \VS{7}አሳይ ኡባይ፥ ካዉተꬃቱ ኡባይነ ዱማ ዱማ ቃላን ሃሳይያ ዛራቱ ኡባይ ማላካታ፥ ሱሱልያ ዛይያ፥ ማስንቁዋ፥ ዲꬃነ ጮራ ባቀቴዳ ክርያን ዋጸቴዳ ዲꬃ እትፐ ካእያ ዎደ ስሶ ሳናካ፥ ሳኣን ጉፋኒደ፥ ካቲ ናቡካዳናጾር ኤሴዳ ዎርቃ ምስልያዉ ጎይኔድኖ።


\par }{\SH ምስልያዉ ጎይነናን እጽና ሄዙ አይሁዳቱዋ ሞቴድኖ
\par }
{\PP \VS{8}ሄዋ ድራዉ፥ ሄ ዎደ እት እት ባብሎነ አሳቱ ስንꬃዉ አꬊደ፥ አይሁዳቱዋ ሞቴድኖ።

\VS{9}ኡንቱንቱ ካትያ ናቡካዳናጾራ ሀዋዳን ያጌድኖ፤ “ካትያዉ፥ መꬍናዉ ደአ።

\VS{10}ካትያዉ፥ ኔን ማላካታ፥ ሱሱልያ፥ ዛይያ፥ ማስንቁዋ፥ ዲꬃነ ጮራ ባቀቴዳ ክርያን ዋጸቴዳ ዲꬃ እትፐ ካእያ ዎደ፥ ስስያ ኦንነ ሳኣን ጉፋኒደ፥ ዎርቃ ምስልያዉ ጎይናናዳን፥

\VS{11}ቃይ ሳኣን ጉፋኒደ ጎይነና አሳይ ደኦፐ፥ ኤጽያ እቶነ ታማ ግዶ ኦለታናዳን አዋዩዋ ከሳዳ።

\VS{12}ሽን ካትያዉ፥ ኔን ባብሎነ ቢታ ቦላ ሱንꬄዳ አይሁዳቱ፥ ስድራቅ፥ ምሳቅነ አብዳናጉ ነ አዛዙዋ እጼድኖ፤ ነ ጾሳቶ ኦꬅክኖ፤ ቃይ ነ ኤሴዳ ዎርቃ ምስልያዉካ ጎይንክኖ” ያጌድኖ።


\par }{\PP \VS{13}ናቡካዳናጾር ሄዋ ስሴዳ ዎደ፥ ሀንቁዋ ኤጽ ከሲደ፥ ስድራቃ፥ ምሳቃነ አብዳናጋ አሀናዳን አዛዜዳ። ኡንቱንታ ካትያ ስንꬃ አሄድኖ።

\VS{14}ናቡካዳናጾር ኡንቱንታ ሀዋዳን ያጌዳ፤ “ስድራቃ፥ ምሳቃ፥ አብዳናጎ፥ ሀ ህንተ ታ ጾሳቶ ኦናዌነ ታ ኤሴዳ ዎርቃ ምስልያዉ ጎይነናዌ ቱሜ?

\VS{15}ሀእ ማላካታ፥ ሱሱልያ፥ ዛይያ ማስንቁዋ፥ ዲꬃነ ጮራ ባቀቴዳ ክርያን ዋጸቴዳ ዲꬃነ ሀራ ሙዚቃ ሚሻቱዋ ካእያዋ ስሶ ዎደ፥ ታን ኤሴዳ ምስልያዉ ጉፋኒደ ጎይኖፐ፥ ዳሮ ሎአ። ሽን ህንተ ጎይነናን እጾፐ፥ ኤለካ ኤጽያ እቶንያ ታማ ግዶን ኦለታና። አይ ጾሳቱ ህንተና ታ ኩሽያፐ አሻናዌ?” ያጌዳ።


\par }{\PP \VS{16}ሽድራቅ፥ ምሻቅነ አብዳናጉ ካትያዉ ዛሪደ፥ “ካትያዉ፥ ናቡካዳናጾራ፥ ሀ የዉዋ ኑን ነዉ ዛሩዋ እማናዉ በሰና።

\VS{17}ካትያዉ፥ ኑን ኤጽያ እቶነ ታማ ግዶ ኦለትንቶካ፥ ኑን አዉ ኦꬅያ ጾሳይ ሄ ታማፐ አሻናዉ ዳንዳዬ። ቃይ ካትያዉ፥ እ ኑና ነ ኩሽያፐካ አሻና።

\VS{18}ሽን ካትያዉ፥ ኡባ እ ኑና አሸናን እጽንቶካ፥ ኑን ነ ጾሳቶ ኦናዋነ ኔን ኤሴዳ ዎርቃ ምስልያዉ ጎይነናዋ ኤራ” ያጌድኖ።


\par }{\SH ሄዙ አይሁዳቱዋ ሀይቆ ፕርዴድኖ
\par }
{\PP \VS{19}ሄ ዎደ ናቡካዳናጾር ሽድራቃ፥ ምሻቃነ አብዳናጎ ቦላ ሀንቁዋ ሱሌዳ፤ አ ሶምኢ ኡንቱንቶ ካሰዋፐ ዱማቴዳ። ታማይ ካሰ ኤጽያዋፐ ላፑን ኩሽያ አꬊደ ኤጻናዳን አዛዜዳ።

\VS{20}ሽድራቃ፥ ምሻቃነ አብዳናጋ ቃቺደ፥ ኤጽያ እቶንያ ታማ ግዶ ኦላናዳን፥ ባረ ኦላንቻቱዋ ግዶፐ ምኖ አሳቱዋ አዛዜዳ።

\VS{21}ያትና፥ ሀ አሳቱዋ፥ ኡንቱንቱ ማዩዋና፥ ሱርያና፥ ሁጲያን ጻጼዳ ጻꬃናነ ሀራ ማዩዋ ኡባና ጋꬅ ቃቺደ፥ ኤጽያ እቶንያ ታማ ግዶ ኦሌድኖ።

\VS{22}ካትያ አዛዙ ሎይꬅ ኤሌልስያዋ ግዴዳ ድራዉነ እቶንያ ታማይካ ካሰዋፐ አꬍ ኤጽያ ድራዉ፥ ስድራቃ፥ ምሳቃነ፥ አብዳናጋ ታማን ኦሌዳ ሄ ምኖ አሳቱዋ ታማ ላጩ ላቢደ ዎꬌዳ።

\VS{23}ሀ ሄዙ ቃሸቴዳ አሳቱ፥ ሽድራቅ፥ ምሻቅነ አብዳናጉ፥ ኤጽያ እቶነ ታማ ግዶ ዎꬌድኖ።


\par }{\PP \VS{24}ሄዋፐ ጉይያን፥ ካቲ ናቡካዳናጾር ባረና ማላልስና ኤለካ ደንድ ኤቂደ፥ “ኑን ቃቺደ ኤጽያ እቶንያ ታማ ግዶ ኦሌዳ አሳቱ ሄዛ ግድክኖየ?” ያጊደ ባረና ዞርያዋንታ ኦቼዳ።

\par }{\PP ኡንቱንቱ፥ “ካትያዉ፥ ኤ ሄዛ” ያጊደ ዛሬድኖ።


\par }{\PP \VS{25}ካቲ ዛሪደ፥ “በእተ፥ ታን ቃሹዋፐካ ብለቴዳ፥ ታማ ግዶን ያ፥ ሃ ሀመትያ፥ ታማይካ አይነ ቦቼና ኦይዱ አሳቱዋ በአይ! ኦይደንꬁ ቃይ ጾሳቱዋ ናኣ ማላቴ” ያጌዳ።


\par }{\SH ሄዙ አይሁዳቱ ታማፐ ከሴድኖ
\par }
{\PP \VS{26}ያትና፥ ናቡካዳናጾር ኤጽያ እቶነ ታማ ማታ ሺቂደ፥ ባረ ቃላ ꬎቁ ኦꬂደ፥ “ኡባፐ ꬎቂያ ጾሳ ቆማቶ፥ ሽድራቃ፥ ምሻቃ፥ አብዳናጎ፥ ከስተ! ሃይተ!” ያጊደ ጼጌዳ። ያትና፥ ሽድራቅ፥ ምሻቅነ አብዳናጉ ታማ ግዶፐ ከሴድኖ።

\VS{27}ካትያፐ ጋርሳና ቢታ ሞድያዋንቱ፥ ሱንꬃቱ፥ አዉራጃ ሞድያዋንቱ፥ ካትያዉ ኦꬅያ ሀራ ካፓቱ ኡባይ ኡንቱንቱኮ ሺቄድኖ። ታማይ ኡንቱንቱ ቦላ ቦችቤናዋ፥ ኡንቱንቱ ሁጲያ ብናናፐ እቱካ ማላተትቤናዋ፥ ኡንቱንቱ ማዩካ ቦሸትቤናዋነ ታማ ፔኑካ ኡንቱንቱን ባይናዋ በኤድኖ።


\par }{\PP \VS{28}ሄዋፐ ጉይያን፥ ናቡካዳናጾር ሀዋዳን ያጌዳ፤ “ስድራቃ፥ ምሳቃነ አብዳናጎ ጾሳይ ጋላተቶ! እ ባረ ኪታንቻ ኪቲደ፥ ባረናን አማነቴዳ ባረ ቆማቱዋ አሼዳ። ኡንቱንቱ ካትያ አዛዙዋ እጼድኖ፤ ባረንቱ ጾሳፐ አትና፥ ሀራ ጾሳዉ ኦꬃናፐነ ጎይናናፐ ሀይቃናዋ ዶሴድኖ።

\VS{29}ሄዋ ድራዉ፥ ሽድራቃ፥ ምሻቃነ አብዳናጎ ጾሳ ቶቺደ ሃሳይያ አይ አስካ፥ ዎይ አይ ካዉተꬃይካ፥ ዎይ ዱማ ዱማ ቃላን ሃሳይያ አይ ዛሪካ ቃንጸታናነ ሙጸታና ማላ፥ ኡንቱንቱ ጎሊካ ላለቲደ፥ ፕቱ ኦለትያ ሳኣ ግዳና ማላ፥ ታን አዋያድ። አያዉ ጎፐ፥ ሀራ አይ ጾስነ ሀዋዳን ኦꬂደ፥ አሳ አሸና” ያጌዳ።


\par }{\PP \VS{30}ሄዋፐ ጉይያን፥ ካቲ ሽድራቃ፥ ምሻቃነ አብዳናጋ ባብሎነ ጋድያን ꬎቁ ꬎቁ ኦꬂደ ሱንꬄዳ።




\par }{\MS ናቡካዳናጾር ላፑ ላይꬃ ባረ ካዉተꬃ ꬋዬዳ

\par }\Chap{4}{\MR (4:1-37)

\par }{\SH ናቡካዳናጾር ላኤንꬆ አኩሙዋ
\par }
{\PP \VerseOne{1}ካቲ ናቡካዳናጾር አሳ ኡባዉ፥ ካዉተꬃቱዋ ኡባዉነ ዱማ ዱማ ቃላን ሃሳይያ ዛራቱዋ ኡባዉ ሀዋዳን ያግ፥ ዳብዳቢያ ኪቴዳ።

\par }{\PP “ሳሮ ደኢቴ!


\par }{\PP \VS{2}“ኡባፐ ꬎቂያ ጾሳይ ታዉ ኦꬄዳ ማላልስያነ ኦራꬃባ ታን ህንተንቶ ኦዳናዉ ኮያይ።


\par }{\Q \VS{3}“አ ማላታይ ዎት ግቴ!

\par }{\QB እ ኦꬅያ ኦራꬃባይ ዎት ምኔ!

\par }{\Q አ ካዉተꬃይ መꬍና ካዉተꬃ፤

\par }{\QB አ ማታይካ የለታፐ የለታ ጋካናሳ።


\par }{\PP \VS{4}“ታን ናቡካዳናጾር፥ ታ ጎልያ እንጅያን፥ ታ ካዉተꬃ ጎልያን ሚኩዋን ደአይ።

\VS{5}እት ጋላስ ታን ያሽያ አኩሙዋ አኩመታድ። ታን ታ አርሳን ዛቁላደ፥ በኤዳ አኩሙነ ሳጻይ ታና ዳጋንꬄዳ።

\VS{6}ሄዋ ድራዉ፥ ሀ አኩሙዋ ብለꬃ ታና ኤርሳና ማላ፥ ባብሎነን ደእያ ካትያ ዞርያዋንታ ኡባ ታኮ አሀናዳን አዛዛድ።

\VS{7}ሄ ዎደ ሻሬቾቱ፥ ሙሩንያዋንቱ፥ አያንትያዋንቱነ ጾልንትያ ጼሊደ ካይያዋንቱ ታኮ ዪና፥ ታ አኩሙዋ ኡንቱንቶ ኦዳድ፤ ሽን ኡንቱንቱ ብለꬃ ታና ኤርሳናዉ ዳንዳይበይክኖ።

\VS{8}ዉርሰꬃን ታ ጾሳ ሱንꬃን ብልጻሶራ ጌተት ጼገትያ፥ ጌሻ ጾሳቱዋ አያናይ አን ደእያ ዳኔል ታኮ ገልና፥ አዉ ታ አኩሙዋ ሀዋዳን ጋደ ኦዳድ።


\par }{\PP \VS{9}“አꬌዳ ኤራንቻቱዋ ካፑዋ ብልጻሶራ፥ ጌሻ ጾሳቱዋ አያናይ ኔናን ደእያዋነ አያ ጹርነ ኔፐ ጌመናዋ ታን ኤራይ። ታን አኩመቴዳ አኩሙ ሀዋ፤ አነ ታዉ አ ብለꬃ ኦዳ።


\par }{\PP \VS{10}“ታን ታ አርሳን ዛቁላደ፥ ቢታዉ ግዶ ልክያን እት ምꬃይ ኤቄዳዋ ሳጻን በኣድ፤ ሄ ምꬃዉ ጌሳይ ዳሮ አዱሳ።

\VS{11}ሄ ምꬃይ ድጪደ ግታቴዳነ ምኔዳ፤ አዉ ጼራይ ሳሉዋ ጋኬ፤ ሳኣፐ ሳኣ ጋጻ ጋካናዉ ቤቴ።

\VS{12}ሄ ምꬃ ሀይꬃይ ጼላናዉ ሎእያዋ፤ አ አይፊካ ሎይꬅ ዳራ፤ ኡባዉካ ምያባይ አን ደኤ። ዎራ ዶአቱ አ ኩዋን ሸምፔድኖ፤ ሳሉዋ ካፎቱካ አ ዳሻ ግዶን ኬጺደ ደኤድኖ። ፓጻ ደእያ ኡባይ አፐ ሜዳ።


\par }{\PP \VS{13}“ታ አርሳን ዛቁላደ፥ ጌሻ ኪታንቻይ ሳሉዋፐ ዎꬍሽን ሳጻን በኣድ።

\VS{14}እካ ባረ ቃላ ꬎቁ ኦꬂደ፥ ሀዋዳን ያጌዳ፤ ‘ሀ ምꬃ ቃንጽተ፤ አ ታሽያ ካርተ፤ አ ሀይꬃካ ፕሪጽተ፤ አ አይፍያካ ላልተ። አ ጋርሳን ደእያ ዶአቱነ አ ዳሻን ደእያ ካፎቱ ኡባይ ባቃትኖ።

\VS{15}ሽን ዱሩማነ አ ጻጱዋ፥ ብራታፐነ ናሃስያፐ ቆጼዳ ሳንሳላታን ቃቺደ፥ ሳኣን፥ ማታ ግዶን አግ ባሽተ። ሳሉዋፐ ዎꬍያ ከተርሳን ካሎ፤ ቃይ ባዙዋን ማታ ግዶን ዶኣና ደኦ።

\VS{16}አ ዎዛናይ ካሀይ አሳዋፐ ዶኣዉ ላመቶ። ሄዋዳን ሀን ደእሽን፥ አ ቦላ ላፑን ላይꬃይ ዉሮ።

\VS{17}ኡባፐ ꬎቂያ ጾሳይ አሳ ናናቱ ካዉተꬃ ኡባ ሞድያዋ፥ ካዉተꬃ እ ባረ ኮይያ ኡራዉ እምያዋነ ሀራይ አቶ፥ አሳ ኡባፐ ካቴዳዋንታካ እ ሱንꬅያዋ ፓጻ ደእያ አሳይ ኡባይ ኤራና ማላ፥ ቃሸቴዳ ቆፋ ኪታንቻቱ አዋዬድኖ። ፕርዳካ ጌሻቱ ኦዴድኖ’ ያጌዳ።


\par }{\PP \VS{18}“ታን ካቲ ናቡካዳናጾር አኩመቴዳ አኩሙ ሀዋ። ሀእ ስም ብልጻሶራ፥ ታዉ አ ብለꬃ ኦዳ። አያዉ ጎፐ፥ ታ ካዉተꬃ ግዶን ደእያ ካትያ ዞርያዋንቱፐ እቱነ ታና ብለꬃ ኤርሳናዉ ዳንዳይቤና፤ ሽን ጌሻ ጾሳቱዋ አያናይ ኔናን ደእያ ድራዉ፥ ኔን ዳንዳያሳ” ያጋድ።


\par }{\SH ዳኔል አኩሙዋ ብሌዳ
\par }
{\PP \VS{19}ሄ ዎድያን ብልጻሶራ ጌተትያ ዳኔል ዳጋሚደ፥ ሀንያዋ ꬋዬዳ። እ ባረ ቆፋን ሻባረቴዳ ድራዉ፥ ጉꬃ ዎድያ ጮኡ ጊደ ታኬዳ። ያትና፥ ካቲ፥ “ብልጻሶራ፥ ሀ አኩሙነ አ ብለꬃይ ኔና ዳጋንꬆፖ” ያጌዳ።

\par }{\PP ብልጻሶር ዛሪደ፥ “ታ ጎዳዉ፥ ሀ አኩሙ ኔና እጽያዋንቶ፥ አ ብለꬃይካ ቃይ ነ ሞርከቶ ግዴረኔሻ!

\VS{20}ኔን አኩሙዋን በኤዳ ምꬃይ፥ ድጪደ ምኔዳዌ፥ ጼራይ ሳሉዋ ጋኬዳዌ፥ ሳኣፐ ሳኣ ጋጻ ጋካናዉ ቤቴዳዌ፥

\VS{21}ሀይꬃይ ጼላናዉ ሎኤዳዌ፥ አይፊካ ሎይꬅ ዳሬዳዌ፥ ኡባዉ ምያባይ አን ደእያዌ፥ ባዙዋ ዶአቱ አ ኩዋን ሸምፔዳዌነ ሳሉዋ ካፎቱካ አ ዳሻ ግዶን ኬጺደ ደኤዳዌ፥

\VS{22}ካትያዉ፥ ሄ ምꬃይ ኔና! ኔን ግታታዳነ ምናዳ፤ ነ ግታተꬃይ ድጪደ፥ ሳሉዋ ጋኬዳ፤ ነ ካተተꬃ ማታይካ ሳኣ ጋጻ ጋኬዳ።


\par }{\PP \VS{23}“ካትያዉ፥ ኔን ጌሻ ኪታንቻይ ሳሉዋፐ ዎꬊደ፥ ‘ሀ ምꬃ ቃንጺደ ꬋይስተ፤ ሽን አ ዱሩማነ አ ጻጱዋ ብራታፐነ ናሃስያፐ ቆጼዳ ሳንሳላታን ቃቺደ፥ ሳኣን፥ ማታ ግዶን አግ ባሽተ። ሳሉዋፐ ዎꬍያ ከተርሳን እ ካሎ፤ ላፑን ላይꬃይ ዉራና ጋካናዉ፥ ባዙዋ ዶኣዳን ደኦ!’ ግያ ዎደ በኣዳ።


\par }{\PP \VS{24}“ካትያዉ፥ አ ብለꬃይ ሀዋ። ሀዌ ኡባፐ ꬎቂያ ጾሳይ ታ ጎዳ ካትያ ቦላ ፖላናዉ ኪቴዳ ፕርዳ።

\VS{25}ኔን አሳ ግዶፐ የደርሴታደ፥ ባዙዋ ዶአቱዋና እትፐ ደአና። ኔን ቦራዳን ማታ ማናነ ሳሉዋፐ ዎꬍያ ከተርሳን ካላና። ቃይ ኡባፐ ꬎቂያ ጾሳይ አሳ ናናቱ ካዉተꬃ ኡባ ሞድያዋነ ካዉተꬃ ባረ ኮዬዳ ኡራዉ እምያዋ ኔን ኤራና ጋካናዉ፥ ላፑን ላይꬃይ ነ ቦላን አꬋና።


\par }{\PP \VS{26}“ዱሩማይ ባረ ጻጱዋና ጋድያን አታናዳ አዛዘቴዳዌ፥ ኔን ሳሉዋ ጾሳይ ቢታ ኡባ ሞድያዋ ኤርያ ዎደ፥ ነ ካዉተꬃይ ነዉ ስማናዋ በሰ።

\VS{27}ሄዋ ድራዉ፥ ካዎ፥ ታ ዞርያ አካ። ናጋራ ኦꬅያዋ አጋደ፥ ጽሎባ ኦꬃ፤ መቱዋን ኡቁነቴዳዋንታ ናቂያዋ አጋደ፥ ኡንቱንቶ ቃረታ። ያቶፐ፥ ኔን ሳሮ ደአና ዎዲ አዱቀናን አገና” ያጌዳ።


\par }{\PP \VS{28}ሀዌ ኡባይ ካትያ ናቡካዳናጾረ ቦላ ጋኬዳ።

\VS{29}ታማነ ላኡ አግናፐ ጉይያን፥ ካቲ ባብሎነን ደእያ ካትያ ጎልያ ቦላ ደምባይ ኬጼዳሳን ሀመቲደ

\VS{30}ሀዋዳን ያጌዳ፤ ሀዌ ታ ካዉተꬃ ጎሊ አን ደአና ማላ፥ ታን ታ ዎልቃማ ዎልቃን፥ ታ ግታተꬃ ቦንቾ ግምቢሴዳ ባብሎነ ካታማ ግታ ግደኔ? ያጌዳ።


\par }{\PP \VS{31}እ ሃሳዪደ ዉርሰናን ደእሽን፥ ሳሉዋፐ ሀዋዳን ግያ ቃላይ ፑቱ ጌዳ፤ ካትያ ናቡካዳናጾራ፥ ነ ቦላን ፕርደቴዳ ፕርዳይ ሀዋ: ነ ካዉተꬃይ ኔፐ አከቴዳ።

\VS{32}ኔን አሳ ግዶፐ የደርሰታደ፥ ባዙዋ ዶኣና ደአና፤ ኔን ቦራዳን ማታ ማና። ኡባፐ ꬎቂያ ጾሳይ አሳ ናናቱ ካዉተꬃ ኡባ ሞድያዋነ ካዉተꬃ እ ባረ ኮዬዳ ኡራዉ እምያዋ ኔን ኤራና ጋካናዉ፥ ላፑን ላይꬃይ ነ ቦላ አꬋና ያጌዳ።


\par }{\PP \VS{33}ናቡካዳናጾረ ቦላ ጌዳዌ ባሱዋናካ ፖለቴዳ። አሳ ግዶፐ ጎደቲደ፥ ቦራዳን ማታ ሜዳ። አ ቦላይካ ሳሉዋፐ ዎꬍያ ከተርሳን ካሌዳ። አ ብናናይ አንኩዋ ባልያዳን፥ አ ጹጉንꬃይካ ካፉዋ ጹጉንꬃዳን ድጬዳ።


\par }{\SH ናቡካዳናጾር ጾሳ ጋላቴዳ
\par }
{\PP \VS{34}ሄ ላፑን ላይꬃይ ዉሬዳ ዎደ፥ ታን ናቡካዳናጾረ ꬎቁ ጋደ ሳሉዋ ጼላድ፤ ታ ዎዛናይ ካሀይካ ስሜዳ። ኡባፐ ꬎቂያ ጾሳ ጋላታድ፤ መꬍናዉ ደእያዋካ ቦንቻድነ ሳባድ።

\par }{\Q አ ማታይ መꬍና ማታ፤

\par }{\QB አ ካዉተꬃይካ የለታፐ የለታ ጋካናሳ።


\par }{\Q \VS{35}ሳኣን ደእያ አሳይ ኡባይ

\par }{\QB አዉ አያነ ግደና።

\par }{\Q ሳሉዋን ደእያ መታቱዋ ቦላነ

\par }{\QB ሳኣን ደእያ አሳ ቦላ

\par }{\Q እ ባረ ዶሶዋ ኦꬄ።

\par }{\QB አ ኩሽያ ተአናዉ ዳንዳይያዌ ባዋ፥

\par }{\QB ዎይ አ አያ ኦꬃይ? ያጊደ

\par }{\QB ኦችያዌ ባዋ።


\par }{\PP \VS{36}ታ ዎዛናይ ስሚና፥ ታ ካዉተꬃ ቦንቹዋ ድራዉ፥ ታ አንጋይነ ታ ፑላይ ታዉ ስም አጌዳ። ካሰ ታና ዞርያዋንቱነ ታ ካፓቱ ታና ኮዬድኖ። ታን ታ ካዉተꬃን ምናድ፤ ካሰዋፐካ አꬍያ ግታተꬃይ ታዉ ጉጀቴዳ።


\par }{\PP \VS{37}ሀእ ስም ታን ናቡካዳናጾር ሳሉዋ ካትያ ጋላታይ፤ አ ꬎቁ ꬎቁ ኦꬃይነ ቦንቻይ። አያዉ ጎፐ፥ እ ኦꬅያባይ ኡባይ ልከ፤ አ ኦገቱ ኡባይካ ጽሉዋ፤ ቃይ ኦቶሩዋን ብያዋንታ እ ካዉሻናዉ ዳንዳዬ ያጌዳ።




\par }\Chap{5}{\SH ካትያ በልሻጻራነ ጎዳ ቦላ ጻፉዋ
\par }
{\R (5:1-31)

\par }{\PP \VerseOne{1}እት ጋላስ ካቲ በልሻጻር ባረ ኦሳንቻቱዋፐ እት ሻአቶ ግብራ ጊግሲደ ኡንቱንቱና እትፐ ዎይንያ ኤሳ ኡሼዳ።

\VS{2}በልሻጻር ዎይንያ ኤሳ ኡሺደ ማꬆቴዳ ዎደ፥ ባረ አዉ ናቡካዳናጾር የሩሳላመን ደእያ ጌሻ ጎልያፐ አሄዳ ዎርቃፐነ ብራፐ ኦሰቴዳ ኡሻ ሚሻቱዋ አሀና ማላ አዛዜዳ። አያዉ ጎፐ፥ እነ አ ኦሳንቻቱ፥ አ ማቼቱነ አ ባኮቱ ኡባይ ሄ ኡሻ ሚሻቱዋን ኤሳ ኡሻና ማላ፥ እ ኮዬዳ።

\VS{3}ያትና፥ ኡንቱንቱ ሄ የሩሳላመን ደእያ ጾሳ ጌሻ ጎልያፐ አሄዳ ዎርቃፐ ኦሰቴዳ ኡሻ ሚሻቱዋ ካትያዉ አሄድኖ። ካቲ፥ አ ኦሳንቻቱ፥ አ ማቼቱነ አ ባኮቱ ሄ ሚሻቱዋን ትገቴዳ ዎይንያ ኤሳ ኡሼድኖ።

\VS{4}ኡንቱንቱ ሄ ዎይንያ ኤሳ ኡሺደ፥ ዎርቃፐ ብራፐ፥ ናሃስያፐ፥ ብራታፐ፥ ምꬃፐነ ሹቻፐ ኦሰቴዳ ጾሳቱዋ ጋላቴድኖ።


\par }{\PP \VS{5}ሄ ዎደ ቆፐናን ደእሽን፥ አሳ ኩሽያ ብራቱ ሀቃፐንቶ ከሲደ ዪደ፥ ካትያ ጎልያን ላሳነቴዳ ጎዳ ቦላን፥ ጾምፕያ ዎꬅያ ባላ ስንꬃን ጻፌዳ። ሄ ኩሺ ጻፍያ ዎደ፥ ካቲ ባረ ሁጲያን በኤዳ።

\VS{6}አ ሶምኢ ላመቲደ፥ ብድንꬃ ማላቴዳ፤ ቃይ ያሻን አ ጋዲ ኮኮሬዳ፤ አ ጉልባታይካ እጼዳ።


\par }{\PP \VS{7}ካቲ ባረ ቃላ ꬎቁ ኦꬂደ፥ ሙሩንያዋንታ፥ ጾልንትያ ጼሊደ ካይያዋንታነ ሻሬቾቱዋ አሀናዳን አዛዜዳ። ኡንቱንቱ ዪና ባብሎነ አꬌዳ ኤራንቻቱዋ ሀዋዳን ያጌዳ፤ “ሀ ጽፋትያ ናባቢደ፥ አ ብለꬃ ታዉ ኦድያ ኡራይ ኦንነ፥ ኦቻ ቴራ ማላትያ ማዩዋ ማያና፤ አ ቆꬍያን ዎርቃ ሀብልያ አꬃና፤ ቃይ እ ታ ካዉተꬃ ሞድያ ሄዘንꬆ አሳ ግዳናዋ” ያጌዳ።


\par }{\PP \VS{8}ሄዋፐ ጉይያን፥ ካትያ ዞርያዋንቱ ኡባይ አ ስንꬃ አꬌድኖ፤ ሽን ኡንቱንቱፐ ኦንነ ሄ ጽፋትያ ናባባናዉ፥ ዎይ አ ብለꬃ ኦዳናዉ ዳንዳይቤና።

\VS{9}ሄዋን ካቲ በልሻጻር ካሰዋፐ አꬍ ዳጋምና፥ አ ሶምኢካ ካሰዋፐ አꬍ ብድንꬃ ማላቴዳ። አ ካፓቱካ ሀንያዋ ꬋዬድኖ።


\par }{\PP \VS{10}ካቲነ አ ካፓቱ ጫቡዋ አ ዳያ ካታታ ስሳደ፥ ኡንቱንቱ ግብራ ምያ አኮ ጎልያ ገላደ፥ ሀዋዳን ያጋዱ፤ “ካትያዉ፥ መꬍናዉ ደአ! ሀ ቆፋን ሎይꬃ ሻባረቶፓ፤ ነ ሶምኢካ ላመቶፖ።

\VS{11}ጌሻ ጾሳቱዋ አያናይ አን ደእያ እት አሳይ ነ ካዉተꬃ ግዶን ደኤ። ኤራይ፥ አኬካይነ ጾሳቱዋ ማላ አꬌዳ ኤራተꬃይ አን ደኤ። ካሰ ነ አዉ ካቲ ናቡካዳናጾር አ ሻሬቾቶ፥ ሙሩንያዋንቶ፥ ጾልንትያ ጼሊደ ካይያዋንቶነ አያንትያዋንቶ ካፑዋ ኦꬂደ ሱንꬄዳ።

\VS{12}አያዉ ጎፐ፥ አዉ ሎኦ አያናይ፥ ኤራይነ አኬካይ ደኤ፤ አኩሙዋ ብላናዉ፥ ቃንእሽያ ኦዳናዉነ ጹራ ቆንጭሳናዉ እ ዳንዳዬ። ሄዋ ድራዉ፥ ካቲ ብልጻሶራ ጊደ ሱንꬄዳ ዳኔላ ጼሳ። እ ነዉ ጽፋትያ ብለꬃ ኦዳና” ያጋዱ።


\par }{\SH ዳኔል ጽፋትያ ብሌዳ
\par }
{\PP \VS{13}ሄ ዎደ ዳኔላ ካትያኮ አህና፥ ካቲ አ ሀዋዳን ያጌዳ፤ “ኔን ዳኔሌ? ታ አዉ ካቲ ይሁዳፐ ኦሞዲደ አሄዳዋንቱፐ እቱዋ ግያዌ ኔኔ?

\VS{14}ጾሳቱዋ አያናይ ኔናን ደእያዋነ ኤራይ፥ አኬካይነ ሎይꬅ አꬌዳ ኤራተꬃይ ነዉ ደእያዋ ታን ስሳድ።

\VS{15}ሀ ጽፋትያ ናባባናዉነ አ ብለꬃ ታዉ ኦዳናዉ ሙሩንያዋንቱነ ካትያ ዞርያዋንቱ ዬድኖ፤ ሽን ኡንቱንቱ ብለꬃ ታዉ ኦዳናዉ ዳንዳይበይክኖ።

\VS{16}ኔን ብለꬃ ኦዳናዉነ ዴጾ ኦሻቱዋ ዛሩዋ እማናዉ ዳንዳይያዋ ታን ስሳድ። ሀእ ስም ኔን ሀ ጽፋትያ ናባባናዉነ አ ብለꬃ ታዉ ኦዳናዉ ዳንዳዮፐ፥ ኦቻ ቴራ ማላትያ ማዩዋ ማያና፤ ነ ቆꬍያን ዎርቃ ሀብሊ አꬋና፤ ቃይ ኔን ካዉተꬃ ሞድያ ሄዘንꬆ አሳ ግዳናሳ” ያጌዳ።


\par }{\PP \VS{17}ዳኔል ካትያዉ ዛሪደ፥ “ኔን እምያ እሙ ኔሳ ግዶ፤ ነ ዎይቱዋካ ሀራ ኡራዉ እማ። ሀኖፐነ ታን ጽፋትያ ካትያዉ ናባባና፤ ብለꬃካ ኦዳና።


\par }{\PP \VS{18}“ካትያዉ፥ ኡባፐ ꬎቂያ ጾሳይ ነ አዉዋ ናቡካዳናጾራዉ ካተቱዋ፥ ግታተꬃ፥ ቦንቹዋነ አንጋ እሜዳ።

\VS{19}እ አዉ እሜዳ ግታተꬃ ጋሱዋን ሄ አሳቱነ ዱማ ዱማ ቃላ ሃሳይያ ዛራቱ አዉ ያዬድኖነ ኮኮሬድኖ። ባረ ዎꬋናዉ ኮይያዋ ዎꬌዳ፤ አሻናዉ ኮይያዋካ አሼዳ፤ ባረ ꬎቂሳናዉ ኮዬዳዋካ ꬎቂሴዳ፤ ካዉሻናዉ ኮዬዳዋካ ካዉሼዳ።

\VS{20}ሽን እ ኦቶረቴዳ ዎደነ አ ዎዛናይ ሙሜዳ ዎደ፥ ባረ ካዉተꬃ አራታፐ ዎꬌዳ፤ አ ቦንቹካ ቃረቴዳ።

\VS{21}አሳ ግዶፐ የደርሰቴዳ፤ አ ዎዛናይ ካሀይካ ላመትና፥ ዶኣ ማላ ግዴዳ። ቦራዳን ማታ ሚደ፥ ደምባ ሀረቱዋና እትፐ ደኤዳ። አ ቦላይካ ሳሉዋፐ ዎꬍያ ከተርሳን ጽርክኬዳ። ሄዌካ ኡባፐ ꬎቂያ ጾሳይ አሳ ናናቱ ካዉተꬃ ኡባ ሞድያዋነ እ ባረ ኮዬዳ ኡራዉ እምያዋ እ ኤራና ጋካናሳ።


\par }{\PP \VS{22}“ሽን ነኖ፥ በልሻጻራ፥ ኔን አ ናአይ ሄ ኡባ ኤራደካ፥ ነ ሁጲያ ዝቂ ኦꬃባካ።

\VS{23}ቃይ ሳሉዋ ጎዳ ቦላን ኦቶረታደ፥ ነ ሁጲያ ꬎቁ ꬎቁ ኦꬃዳ። አ ጌሻ ጎልያፐ ቦንቂያን ዬዳ ዎርቃ ሚሻቱዋ ኔን አህስና፥ ነ ኦሳንቻቱ፥ ነ ማቼቱነ ነ ባኮቱ ዎይንያ ኤሳ ኡንቱንቱን ኡሼድኖ። ቃይ ጼላናዉ፥ ስሳናዉነ ኤራናዉ ዳንዳየና ጾሳቱዋ፥ ብራፐ፥ ዎርቃፐ፥ ናሃስያፐ፥ ብራታፐ፥ ምꬃፐነ ሹቻፐ ኦሰቴዳዋንታ ጋላታዳ። ነ ሸምፑዋነ ነ ገላ ከሳ ባረ ኩሽያን ኦይቄዳ ጾሳ ቦንቻበይካ።

\VS{24}ሄዋ ድራዉ፥ ሀ ኩሽያ ብራቱ አፐ ኪተትና፥ ሀ ጽፋቲ ጻፈቴዳ።


\par }{\PP \VS{25}“ጻፉካ፥ ‘ማነ፥ ማነ፥ ተቀል፥ ፓሬስ’ ያግያዋ።

\VS{26}አ ብለꬃይካ ሀዋ፦

\par }{\BB \par }
{\Q “ማነ ግያዌ፥ ጾሳይ ነ ካተተꬃ ላይꬃ ፓይዲደ፥

\par }{\QB ዉራናዳን ኦꬄዳ ግያዋ።


\par }{\Q \VS{27}ተቀል ግያዌ ሚዛናን ልከታደ፥

\par }{\QB ካዉሻደ ቤታዳ ግያዋ።


\par }{\Q \VS{28}ፓሬስ ግያዌ ነ ካዉተꬃይ ሻከቲደ፥

\par }{\QB ሜዶናቶነ ፓርሰቶ እመቴዳ ግያዋ” ያጌዳ።


\par }{\PP \VS{29}ሄዋፐ ጉይያን፥ በልሻጻር አዛዝና፥ ኦቻ ቴራ ማላትያ ማዩዋ ዳኔላ ማይዜድኖ፤ አ ቆꬍያንካ ዎርቃ ሀብልያ አꬄድኖ፤ ቃይ ካዉተꬃ ሞድያ ሄዘንꬆ አሳ ግዳናዳን አዋዬድኖ።
\XREF{}{{\XO 5:29 }{\XT{ዶመꬃ 41:42}}}


\par }{\PP \VS{30}ሄ ጋላስ ቃማ ሞርከቱ ገሊደ፥ ባብሎነ ካትያ በልሻጻራ ዎꬌድኖ።

\VS{31}አ ካዉተꬃ ሜዶንያ ዳርዮሰ አኬዳ። ሄ ዎደ ዳርዮሳዉ ላይꬃይ ኡሱፑን ታማነ ላአ።




\par }\Chap{6}{\SH ጾሳይ ዳኔላ ጋሞቱዋ ዶናፐ አሼዳ
\par }
{\R (6:1-28)

\par }{\PP \VerseOne{1}ካቲ ዳርዮሰ ባረ ካዉተꬃ ኡባ ግዶን ባረፐ ጋርሳና ቢታ ሞድያ ጼታነ ላታሙ አሳቱዋ ሱንꬅያዌ ሎአ ጊደ ቆፔዳ።

\VS{2}ቃይ ካትያዉ አያነ ፓጭሰናዳን፥ ሄ ቢታ ሞድያዋንታ ጼላና ማላ፥ ሄዙ አሳቱዋ ካፑዋ ኦꬂደ ዶሬዳ፤ ዶረቴዳዋንቱፐ እቱ ዳኔላ።

\VS{3}ዳኔል ኦሱዋ ኦꬃናዉ ባረዉ ደእያ ዱማ ኤራን ሀራ ካፓቱዋፐነ ቢታ ሞድያዋንቱፐ አꬊደ ቤቴዳ። ሄዋ ድራዉ፥ ካቲ አ ባረ ኩመንꬃ ካዉተꬃ ቦላ ꬎቃ ኦꬂደ ሱንꬃናዉ ሀልቼዳ።


\par }{\PP \VS{4}ያትና፥ ቢታ ሞድያዋንቱነ ካፓቱ ዳኔላ ሞታናዉ፥ እ አይስያ አይሱዋ ቦላ ባላ ደማና ጊደ ኮዬድኖ። ሽን እ ሎይꬅ ሱረነ አማነትያ አሳ፤ ቃይ ጌላባ ኦና አሳ ግዴዳ ድራዉ፥ አ ሞታናዉ አ ቦላ አይ ባላነ ደምበይክኖ።

\VS{5}ዉርሰꬃን ኡንቱንቱ ጊደ፥ “አ ጾሳ ህግያ ባጋና ግዶፐፐ አትና፥ ሀራ ባጋና ዳኔላ ሞትያባ ደሞኮ” ያጌድኖ።


\par }{\PP \VS{6}ሄዋፐ ጉይያን፥ ቢታ ሞድያዋንቱነ ካፓቱ እትፐ ካትያኮ ቢደ፥ ሀዋዳን ያጌድኖ፤ “ካትያዉ ዳርዮሳ፥ መꬍናዉ ደአ!

\VS{7}ኑን ነ ካዉተꬃ ኦሱዋ ኦꬅያ ካፓቱ፥ ቢታ ሞድያዋንቱ፥ ኦላ ጋዳዋቱ፥ ዞርያዋንቱነ አዉራጃ ሞድያዋንቱ ኡባይ ማዬዳ እት ዞረታይ ደኤ። ሄዌካ ሀችፐ ቢደ ሀታሙ ጋላሳይ ጋካናዉ፥ አይ አሳይነ ኔና ካትያ ዎሳናፐ አትና፥ ሀራ አይ አሳካ ዎይ አይ ጾሳካ ዎሰናዳን፥ ኔን አዋዩዋ ከሳናዳን ኢጼዳ ዎስያዌ ደኦፐ፥ ጋሞቱዋ ኦላን ኦለታናዳን ኔን አዛዛናሳ።

\VS{8}ስም ካትያዉ፥ ሀ አዋዩ ሻረተና ሜዶናቱዋነ ፓርሰቱዋ ህግያዳን፥ ምኖነ ላመተናዋ ግዳና ማላ ፓራማ” ያጌድኖ።

\VS{9}ሄዋ ድራዉ፥ ካቲ ዳርዮሰ አዋዩዋ ጻፊደ ፓራሜዳ።


\par }{\PP \VS{10}ዳኔል አዋዩ ፓራመት ከሴዳዋ ኤሬዳ ዎደ፥ ባረ ጎለ ቤዳ፤ ፖቅያን ደእያ ክፍልያ ገሌዳ። ሄ ክፍልያ ማስኮቲ የሩሳላመ ባጋ ስሚደ ዶየት ደእሽን፥ ባረ ካሰ ዎስያዋዳንካ ጉልባቲደ፥ ባረ ጾሳ ጋላቲደ፥ ሀች ሀች ሄዙ ገደ ዎሴዳ።


\par }{\PP \VS{11}ሄዋፐ ጉይያን፥ ሀ አሳቱ እትፐ ቢደ፥ ዳኔል ባረ ጾሳ ዎስሺናነ ማዱዋ ኦችሽን ደሜድኖ።

\VS{12}ካትያኮ ቤድኖ፤ ካትያ፥ “ካትያዉ፥ ሀ ሀታሙ ጋላሳቱዋ ግዶን ኔና ዎሳናፐ አትና፥ ሀራ አይ አሳካ ዎይ አይ ጾሳካ ዎስያዌ ጋሞቱዋ ኦላን ኦለታናዳን አዋያበይኪየ?” ያጊደ አዋዩዋባ ሃሳዬድኖ።

\par }{\PP ካቲ ዛሪደ፥ “አዋያድ፤ አዋዩ ሻረተና ሜዶናቱዋነ ፓርሰቱዋ ህግያዳን ምኔዳዋ” ያጌዳ።


\par }{\PP \VS{13}ኡንቱንቱ፥ “ካትያዉ፥ ያትና ሄኮ ይሁዳፐ ኦሞደቲደ፥ ዬዳዋንቱፐ እቱዋ ግድያ ዳኔል፥ ነዉካ ኔን ፓራማደ ከሴዳ ነ አዋዮካ አዛዘተና። እ ሀእካ ሀች ሀች ሄዙ ገደ ባረ ጾሳ ዎሴ” ያጌድኖ።


\par }{\PP \VS{14}ካቲ ሄዋ ስሴዳ ዎደ ሎይꬅ ካዮቴዳ፤ ዳኔላ አሻናዉ ቆፋ ቃቺደ፥ አዋይ ዉላና ጋካናዉ፥ አሽያ ኦግያ ኡባ ኮዬዳ።


\par }{\PP \VS{15}ሄ ዎደ አሳቱ እትፐ ካትያኮ ቢደ፥ “ካትያዉ፥ ሜዶናቱዋነ ፓርሰቱዋ ህግያዳን ግዶፐ፥ ካቲ አዋዬዳ አዋዩ ዎይ አዛዜዳ አዛዙ ላመተናዋ ነዉ ኤራ” ያጌድኖ።


\par }{\PP \VS{16}ሄዋ ድራዉ፥ ካቲ አዛዝና፥ ዳኔላ አሂደ፥ ጋሞቱዋ ኦላን ኦሌድኖ። ካቲ ዳኔላ፥ “ኔን ኡባ ገደ ጎይንያ ጾሳይ ኔና አሾ” ያጌዳ።

\VS{17}ኡንቱንቱ ሹቻ አሂደ፥ ኦላ ዶና ባሬድኖ፤ ዳኔላ ቦላ ኦሰቴዳባይ ላመተና ማላ፥ ካቲ ባረ ማታፋነ ባረ ካዉተꬃ ካፓቱዋ ማታፋ ጎርዴዳ ሹቻ ቦላ ዎꬄዳ።

\VS{18}ሄዋፐ ጉይያን፥ ካቲ ባረ ጎልያ ስሚደ፥ ቁማ ሜናንነ ፓሽክስያዋ አያካ ባረኮ ሺሸናን፥ ገምእሹዋና ꬋዪደ አቄዳ።


\par }{\PP \VS{19}ዎንታ ጉራን ካቲ ደንዲደ፥ ኤሌሊደ ጋሞቱዋ ኦላኮ ቤዳ።

\VS{20}ኦላኮ ጋኪደ ካዩዋን፥ “ደኡዋ ጾሳ ቆማዉ ዳኔላ፥ ኔን ኡባ ገደ ጎይንያ ነ ጾሳይ ኔና ጋሞቱዋፐ አሻናዉ ዳንዳዬዴ?” ያጊደ ጼሴዳ።


\par }{\PP \VS{21}ዳኔል ዛሪደ፥ “ካትያዉ፥ መꬍናዉ ደአ!

\VS{22}ታ ጾሳይ ባረ ኪታንቻ ኪቲደ፥ ጋሞቱዋ ዶና ጎርዴዳ፤ ኡንቱንቱ ታና ቦችበይክኖ። አያዉ ጎፐ፥ ታን አ ስንꬃን ጽሉዋ። ቃይ ካዎ፥ ታን ነ ስንꬃንካ ኢታባ ኦꬃበይከ” ያጌዳ።


\par }{\PP \VS{23}ካቲ ሎይꬅ ናሸቴዳ፤ ዳኔላ ኦላፐ ከሳናዳን አዛዜዳ። ዳኔል ኦላፐ ከሴዳ፤ ባረ ጾሳን እ አማነቴዳ ድራዉ፥ አ ቦላን አያ ደሸቴዳ ሳአይካ ቤትቤና።


\par }{\PP \VS{24}ሄዋፐ ጉይያን፥ ዳኔላ ሞቴዳ አሳቱዋ አሀናዳን ካቲ አዛዜዳ። ኡንቱንቱ ኦይቀቲደ፥ ባረንቱ ማጫ አሳናነ ባረንቱ ናናቱዋና እትፐ ዪደ፥ ኡባይካ ጋሙዋ ኦላን ኦለቴድኖ። ኡንቱንቱ ኦላ ዉርሰꬃ ጋከናን ደእሽን፥ ጋሞቱ ሶጲ አኪደ፥ ኡንቱንቱ መቀꬃ መንሬꬄድኖ።


\par }{\PP \VS{25}ሄዋፐ ጉይያን፥ ካቲ ዳርዮሰ አሳ ኡባዉ፥ ካዉተꬃቶ ኡባዉነ ዱማ ዱማ ቃላን ሃሳይያ ዛረቶ ኡባዉ ሀዋዳን ያጊደ ጻፌዳ፦

\par }{\PP “ሳሮ ደኢቴ!


\par }{\PP \VS{26}“ታ ካዉተꬃን ደእያ አሳይ ኡባይ ዳኔላ ጾሳዉ ያያና ማላነ ኮኮራና ማላ፥ ታን አዋዩዋ ከሳድ።

\par }{\BB \par }
{\Q “አያዉ ጎፐ፥ እ ደኡዋ ጾሳ፤

\par }{\QB ቃይ እ መꬍናዉ ደእያዋ።

\par }{\Q አ ካዉተꬃይ ሙለካ ꬋየና፤

\par }{\QB አ ካተቱዋ ማታይካ ሙለ አተና።


\par }{\Q \VS{27}እ አሼነ፥

\par }{\QB መቱዋፐ ከስ አኬ።

\par }{\Q ሳሉዋንካ ሳንካ፥ ማላታነ ኦራꬃባ ኦꬄ።

\par }{\QB ዳኔላ ጋሞቱዋ ዶናፐ፥

\par }{\QB አሼዳዌ አ!” ያጌዳ።


\par }{\PP \VS{28}ሄዋ ድራዉ፥ ሀ ዳኔል ዳርዮሳ ካዉተꬃ ዎደነ ፓርስያ ቂሮሳ ካዉተꬃ ዎደ ኡባን እሻሊደ ደኤዳ።




\par }\Chap{7}{\SH ዳኔል በኤዳ ኦይዱ ዶአቱዋ ሳፃ
\par }
{\R (7:1-27)

\par }{\PP \VerseOne{1}ባብሎነ ካቲ በልሻጻር ካተቴዳ ኮይሮ ላይꬅ፥ ዳኔል ባረ አርሳን ዛቁሊደ፥ አኩሙዋነ ሳፃ በኤዳ። እ ባረ አኩሙዋን በኤዳ አይፈ የዎቱዋ ጻፌዳ።


\par }{\PP \VS{2}ዳኔል ሀዋዳን ያጊደ ጻፌዳ፤ “ቃማ ታን ታ ሳጻን ሳሉዋፐ ዬዳ ኦይዱ ጫርኮቱ ዎጋ አባ ቡልአክሽን በኣድ።

\VS{3}ቃይ እቱ እቱዋፐ ዱማትያ ኦይዱ ዎልቃማ ዶአቱ አባፐ ከሴድኖ።
\XREF{}{{\XO 7:3 }{\XT{ሳፃ 13:1፤ 17:8}}}


\par }{\PP \VS{4}“ኮይሮ ዶአይ ጋሙዋ ማላቴ፤ ቃይ አዉ አንኩዋዳን ቀፊ ደኤ። ታ ጼልሽን፥ አ ቀፊ ሾደትና፥ ሳኣፐ ደንዲደ፥ አሳዳን ላኡ ገድያን ኤቃናዳን ኦሰቴዳ፤ ቃይ አሳ ዎዛናይካ አዉ እመቴዳ።
\XREF{}{{\XO 7:4 }{\XT{ሳፃ 13:2}}}


\par }{\PP \VS{5}“ቃይ ላኤንꬆ ዶአይ እት ባጋ ꬎቁ ጊደ ኤቄዳ ባባንꬃ ግያ ኢታ ዶኣ ማላቴ። ሄ ዶአይ ሄዙ ጋይልያ መቀꬃ ባረ ዶናን ባሪደ፥ ባረ ማታን ሳእ ኦይቄዳ። ያቴዳዌ፥ ‘ደንዳደ ዳሮ አሹዋ ማ’ ጌተቴዳ።


\par }{\PP \VS{6}“ሄዋፐ ስምና ቃይ፥ ማህያ ማላትያ ሀራ ዶኣ በኣድ። አ ዞክያን ካፉዋ ቀፍያ ማላትያ ኦይዱ ቀፈቱ ደኢኖ። ቃይ አዉ ኦይዱ ሁጰቱ ደኢኖ። ሀ ዶአዉ ሞድያ ማታይ እመቴዳ።


\par }{\PP \VS{7}“ሄዋፐ ስምና፥ ቃማ ሳጻን ያሽያ፥ ዳጋንꬅያነ ሎይꬅ ምንያ ኦይደንꬆ ዶኣ በኣድ። አዉ ዎልቃማ ብራታ አቻቱ ደኢኖ። እ ባረናን ጋከቴዳዋ ኡባ ኡንቱንቱን መንሬꬂደ ሜነ አቴዳዋ ባረ ገድያን የሬꬄ። ካሰ ታ በኤዳ ዶአቱዋ ኡባፐ እ ዱማቴ፤ አዉ ታሙ ካጪ ደኤ።
\XREF{}{{\XO 7:7 }{\XT{ሳፃ 12:3፤ 13:1}}}

\VS{8}ታን ሀ ካጨቱዋባ ቆፕሽና፥ ሄ ካጨቱዋ ግዶፐ ሀራ እት ጉꬃ ካጪ ከስሽን በኣድ፤ ሄ ካጪ የንኮ ካጨቱዋፐ ሄዛቱዋ ꬎቆሊደ ኦሌዳ። ሀ ካጭያዉ አሳ አይፍያ ማላትያ አይፊነ ኦቶሩዋን ሃሳይያ እንጻርሳይ ደኤ።
\XREF{}{{\XO 7:8 }{\XT{ሳፃ 13:5-6}}}


\par }{\SH መꬍናዉ ደእያዋፐ ቆንጬዳ ሳፃ
\par }
{\PP \VS{9}“ታን ሄዋ ጼልሽን፥ ካተቱዋ አራታቱ ኡተꬃዉ ጊጌድኖ። መꬍናፐ ደእያዌ ባረ አራታን ኡቴዳ። አ ማዩ ሻቻዳን፥ አ ሁጲያ ብናናይካ ፑቱዋዳን ቦꬃ። አ አራታይነ አራታ ይንግረꬃቱ ታማዳን ላጮቲኖ።
\XREF{}{{\XO 7:9 }{\XT{ሳፃ 20:4፤ 1:14}}}

\VS{10}ታማ ሻፋይ አ ስንꬃፐ ፑልቲደ ከሴ። ሻአ ገደ ሻአቱ አዉ ኦꬂኖ፤ ቃይ ዳሮ ሚሎነቱ አ ስንꬃን ኤቄድኖ። ያት ደእሽን ፕርዳ ፕርድያዌ ዶመቴዳ፤ ማጻፋቱካ ዶየቴድኖ።
\XREF{}{{\XO 7:10 }{\XT{ሳፃ 5:11፤ 20:12}}}


\par }{\PP \VS{11}“ሀ ጉꬃ ካጪ ሃሳይያ ኦቶሮ ቃላይ ታዉ ስሰትያ ድራዉ፥ ታን ሀእካ ꬊሽሳደ ጼላድ። ታን ጼልሽን ሀ ዶአይ ሀይቂደ፥ ኤጽያ ታማን ኦለቲደ ꬋዬዳ።

\VS{12}የንኮ ሄዙ ዶአቱዋፐ፥ ኡንቱንቱ ማታይካ አከቴዳ፤ ሽን ኡንቱንቱ ኬረቴዳ ዎድያ ፓጻ ደእኖ ጌተቴድኖ።


\par }{\PP \VS{13}“ቃይካ ታን ሄ ቃማ ሳጻን፥ አሳ ናኣ ማላትያዌ ሳሉዋ ሻርያና ይያዋ በኣድ። መꬍናፐ ደእያዋኮ ሺቅና፥ ኡንቱንቱ አ አ ስንꬃ አꬄድኖ።\XREF{}{{\XO 7:13 }{\XT{ማቶሳ 24:30፤ 26:64፤ ማር. 13:26፤ 14:62፤ ሉቃሳ 21:27፤ ሳፃ 1:7፣ 13፤ 14:14}}}

\VS{14}አዉ ማታይ፥ ቦንቹነ ካዉተꬃይ እመቴዳ። አሳይ ኡባይ፥ ካዉተꬃቱ ኡባይነ ዱማ ዱማ ቃላን ሃሳይያ ዛራቱ ኡባይ አዉ ሞደቴድኖ። አ ማታይ መꬍናዉ ሻረተና ማታ፤ አ ካዉተꬃይ ሙለካ ꬋየናዋ።\XREF{}{{\XO 7:14 }{\XT{ሳፃ 11:15}}}


\par }{\SH ሳፃ ብለꬃ
\par }
{\PP \VS{15}“ታና ዳኔላ ግዶፐ፥ ታ በኤዳዋን ኡባን ዳጋማድ፤ ታ ሳጻይካ ታና ሻባርሴዳ።

\VS{16}ታን ሄዋ ኤቄዳዋንቱፐ እቱዋኮ ሺቃደ፥ ሀ ኡባዉ ቱሙ ብለꬃይ አየንቶ ኦቻድ። እ ታዉ አ ብለꬃ ኡባ ሀዋዳን ያጊደ ኦዴዳ፤

\VS{17}‘ሀ ኦይዱ ዎልቃማ ዶአቱ ሀ ሳኣን ስንꬃፐ ደንዳና ኦይዱ ካዉተꬃቱዋ።

\VS{18}ሽን ኡባፐ ꬎቂያ ጾሳ ጌሻቱ አ ካዉተꬃ አኪደ፥ መꬍናዉ ባረሳ ኦꬃና፤ መꬍና ካዉተꬃ ኡንቱንቱ ላታና’ ያጌዳ።
\XREF{}{{\XO 7:18 }{\XT{ሳፃ 22:5}}}


\par }{\PP \VS{19}“ሄዋፐ ጉይያን፥ ታን ሀራ ዶአቱዋ ኡባፐ ዱማቲደ ያሽያ ኦይደንꬆ ዶአዉ ደእያ ቱሙ ብለꬃ ኤራናዉ ኮያድ። ሄ ዶአዉ ብራታ አቻይነ ናሃሰ ብራታ ጹጉንꬃይ ደኤ፤ እ ባረናን ጋከቴዳዋ ኡባ መንሬꬂደ ሜነ ሚሽን አቴዳዋ ባረ ገድያን የሬꬄ።

\VS{20}ቃይ ሀ ዶኣ ሁጲያን ደእያ ታሙ ካጨቱዋባነ ቃይ ጉየፐ ከሲደ፥ ኡንቱንቱፐ ሄዛቱዋ ꬎቆል ኦሌዳ ቄር ካጭያባካ ኤራናዉ ኮያድ። ሄ ቄር ካጭያዉ አይፈቱነ ኦቶሮ ቃላ ሃሳይያ እንጻርሳይ ደኤ። ሄ ካጪ የንኮቱዋ ኡባፐ አꬍ ያሽያዋ።

\VS{21}ታን ጼልሽን፥ ሀ ካጪ ጌሻቱዋና ኦላ ጋከቲደ፥ ኡንቱንታ ጾኔዳ።
\XREF{}{{\XO 7:21 }{\XT{ሳፃ 13:7}}}

\VS{22}ሄዌ ሀኔዳዌ፥ መꬍናፐ ደእያዌ ያና ጋካናዉነ፥ ኡባፐ ꬎቂያ ጾሳ ጌሻቶ ፕርዳይ ፕርደታና ጋካናሳ፤ ኡንቱንቱ ካዉተꬃ ላትያ ዎዲካ ጋኬዳ።
\XREF{}{{\XO 7:22 }{\XT{ሳፃ 20:4}}}


\par }{\PP \VS{23}“እ ታዉ ብለꬃ ሀዋዳን ያግ ኦዴዳ፤ ‘ኦይደንꬆ ዶአይ ሀ ሳኣን ስንꬃፐ ደንዳና ኦይደንꬆ ካዉተꬃ። ሄ ካዉተꬃይ ሀራ ካዉተꬃ ኡባፐ ዱማ፤ ቢታ ሳኣ እ ማና፥ የꬋናነ መንሬꬃና።

\VS{24}ቃይ ታሙ ካጨቱ ሀ ካዉተꬃቱዋፐ ደንዳና ታሙ ካተቱዋ። ሄዋፐ ጉይያን፥ ካሰ ታሙ ካተቱዋፐ ዱማትያ ሀራ ካቲ ደንዳና። እ ኡንቱንቱፐ ሄዙ ካተቱዋ ጾኒደ ሞዳና።
\XREF{}{{\XO 7:24 }{\XT{ሳፃ 17:12}}}

\VS{25}እ ኡባፐ ꬎቂያ ጾሳ ቦላ ጻሊደ ሃሳያና፤ አ ጌሻቱዋካ ኡቁናና። ቃይ ዎደቱዋነ ዎጋ ላማናዉ ቃቃታናዋ። ዎዲ፥ ዎደቱነ ዎድያ ባጋይ ጋካናዉ ጌሻቱ አ ማታፐ ጋርሳና ሞደታና።
\XREF{}{{\XO 7:25 }{\XT{ሳፃ 12:14፤ 13:5-6}}}


\par }{\PP \VS{26}“ ‘ሽን ሄዋፐ ጉይያን፥ ፕርዳ ፕርድያዌ ዶመታና፤ አ ማታይ ሙሊ አከታና፤ እ መꬍናዉ ꬋያና።

\VS{27}ሳሉዋፐ ጋርሳና ደእያ ካዉተꬃቱዋ ኡባ ማታይ፥ ዎልቃይነ ግታተꬃይ ኡባፐ ꬎቂያ ጾሳ ጌሻ አሳቶ እመታና። አ ካዉተꬃይካ መꬍና ካዉተꬃ ግዳናዋ፤ ሳኣ ሞድያዋንቱ ኡባቱ አዉ አዛዘታናነ አዉ ኦꬃና’ ያጌዳ።
\XREF{}{{\XO 7:27 }{\XT{ሳፃ 20:4፤ 22:5}}}


\par }{\PP \VS{28}“ታ ሳጻባይ ሀዋን ዉሬዳ። ታን ዳኔል፥ ታ ቆፋን ዳሮ ሻባረታድ፤ ታ ሶምኢካ ሄዋ ኤርሴ። ሽን ኡባባካ ታን ታ ዎዛናን ዎꬃድ” ያጊደ ጻፌዳ።




\par }\Chap{8}{\SH ዳኔል በኤዳ ዶርሳ ኦርግያነ ዴሻ ኦርግያ ሳፃ
\par }
{\R (8:1-27)

\par }{\PP \VerseOne{1}በልሻጻር ካተቴዳ ሄዘንꬆ ላይꬅ፥ ታን ዳኔል ሀዋፐ ካሰ በኤዳ ሳጻፐ ሀራ ሳፃ በኣድ።

\VS{2}ሄ ሳጻን አያ በኣድታ ጎፐ፥ ኤላማ ጋድያን ሱሳ ግያ ካታማን፥ ኡላያ ግያ ሻፋ ማታን ኤቄዳ ታና በኣድ።


\par }{\PP \VS{3}ሄ ሻፋ ማታን ላኡ አዱሳ ካጨቱ ደእያ ዶርሳ ኦርጊ ኤቄዳ። ላኡ ካጨቱዋፐ እቱ ጉየፐ ዶሌዳ፤ ሽን ኮይሮ ዶሌዳዋፐ አዱቄ።

\VS{4}ሄ ዶርሳ ኦርጊ ባረ ካጭያን ቃይጫናዉ፥ አዋይ ዉልያ ባጋ፥ ሁጲሳ ባጋናነ ገድሳ ባጋ ንግሽን በኣድ። አናና ኤቀታናዉነ አ ዎልቃፐ ከስ አካናዉ አይ መሂካ ዳንዳይቤና። እ ባረ ኮዬዳዋ ኦꬄዳ፤ ያቲደ ባረና ግታዬዳ።


\par }{\PP \VS{5}ታን ሀ ሳጻባ ቆፕሽን፥ እት ዴሻ ኦርጊ አዋይ ዉልያ ባጋፐ ከሲደ፥ ቢታ ሳኣ አꬊደ፥ ገዲ ሳኣ የናን ዬዳ፤ አዉ ላኡ አይፈቱዋፐ ግዱዋን እት ዎጋ ካጪ ደኤ።

\VS{6}እካ ዳሮ ሀንቁዋና ዲሲደ፥ ሻፋ ማታን ታን በኤዳ ላኡ ካጭያና ደእያ ዶርሳኮ፥ ዋታዉ ንጊደ ዬዳ።

\VS{7}ጋኪደ፥ ዳሮ ይሎቲደ፥ ታን ጼልሽን፥ ዶርሳ ኦርግያ ካጨቱ ላኡካ መአና ጋካናዉ፥ ኢታ ዶምኤꬃ ዶምኤዳ። ዶርሳ ኦርግያዉ አናና ኤቀታናዉ ዎልቃይ ባዋ፤ ሄዋ ድራዉ፥ ዴሻ ኦርጊ አ ኩንድሲደ፥ የꬍ ኤቄዳ። ዴሻ ኦርግያ ዎልቃፐ ሄ ዶርሳ ኦርግያ አሽያዌ ባዋ።


\par }{\PP \VS{8}ሄ ዴሻ ኦርጊ ሎይꬅ ግታቴዳ፤ ሽን አ ዎልቃይ ዳር ዳር ብያ ዎደ፥ አ ዎጋ ካጪ መኤዳ፤ ኤለካ፥ ኦይዱ ዎጋ ካጨቱ ቢታዉ ኦይዱ ባጋ ስሚደ ድጬድኖ።

\VS{9}ሀ ኦይዱ ካጨቱዋፐ እቱዋ ቦላ ሀራ ጉꬃ ካጪ ዶሊደ፥ ዎልቃን ገድሳኮ፥ አዋይ ዶልያ ባጋ እስራኤልያ ጋድያኮ ስሚደ ድጬዳ።

\VS{10}እ ቢደ ሳሉዋን ደእያ ኦላንቻቱዋ ጋካናዉ ድጬዳ፤ ሳሉዋ ጾልንተቱዋፐ ኡንደናዋንታ ሳኣን ዱገ ኦሊደ፥ ኡንቱንታ የꬌዳ።\XREF{}{{\XO 8:10 }{\XT{ሳፃ 12:4}}}

\VS{11}ቃይ እ ባረና ꬎቁ ኦꬂደ፥ ኦላንቻቱዋ ጋዳዉዋ ጾሳና ልክሴዳ። ሀቼ ሀች አሳይ ያርሽያ ጹገትያ ያርሹዋካ ተኤዳ። ቃይ አ ጌሻ ጎልያካ ቱንሴዳ።

\VS{12}ማካላ ጋሱዋን ጌሻቱዋ ኦላንቻቱነ ሀች ሀች ያርሽያ ያርሹ ሄ ካጭያዉ እመቴዳ። ቱሙካ ሳኣን ኦለቴዳ፤ ሄ ካጪ ኦꬅያባይ ኡባይ አዉ እንጀቴዳ።


\par }{\PP \VS{13}ሄዋፐ ጉይያን፥ እት ጌሻ ኪታንቻይ ሃሳይሽን ታን ስሳድ። የንኮ ጌሻ ኪታንቻይ ሀ ኪታንቻ፥ “ሀ ሀች ሀች ያርሽያ ያርሹዋባ፥ ሀ ማካላይ አህያ ባሻባነ ሳሉዋ ኦላንቻቱነ ጌሻ ሳአይ የቲደ ደአናባ ኦድያ ሳጻይ አዉደ ፖለታኔ?” ያጊደ ኦቼዳ።


\par }{\PP \VS{14}እ ዛሪደ፥ “ላኡ ሻኣነ ሄዙ ጼቱ ዎንታይነ ኦማርሳይ ጋካናዉ ጋምአና፤ ሄዋፐ ጉይያን፥ ጌሻ ጎሊ ጌያና” ያጊደ ኦድሽን ስሳድ።


\par }{\SH ኪታንቻይ ጋብሬል ሳፃ ብሌዳ
\par }
{\PP \VS{15}ታን፥ ዳኔል፥ ሀ ሳፃ በኣደነ አ ብለꬃ ኤራናዉ ቆፓደ ደእሽን፥ እት አሳ ማላትያዌ ታ ስንꬃን ኤቄዳዋ በኣድ።

\VS{16}ቃይ ታን ኡላያ ሻፋፐ፥ “ጋብሬላ፥ ሀ ብታንያዉ ሀ ሳፃ ብለꬃ ኦዳ” ያግያ ኮሻ ስሳድ።
\XREF{}{{\XO 8:16 }{\XT{ሉቃሳ 1:19፣ 26}}}


\par }{\PP \VS{17}እ ዪደ ታን ኤቄዳ ሳኣ ማቴዳ ዎደ፥ ታን ዳጋማደ፥ ታ ሶምኡዋ ቢታዉ ዱገ ዛራደ ኩንዳድ። እ ታና፥ “አሳ ናአዉ፥ ሀ ሳጻይ ዉርሰꬃ ዎድያባ በስያዋ ግድያዋ አኬካ” ያጌዳ።


\par }{\PP \VS{18}እ ታናና ሃሳይያ ዎደ፥ ታን ሳኣን ጉፋናደ፥ ገምእሹዋ ካይሮታድ። ያትና፥ እ ታና ሳኣፐ ፑደ ደንꬂደ፥ ታ ገድያን ኤሴዳ።

\VS{19}ታና፥ “ስሳ፥ ታን ጾሳ ሀንቁዋ ዉርሰꬃን ሀናናዉ ደእያዋ ኦዳይ፤ አያዉ ጎፐ፥ ሀ ሳጻይ ጾሳይ ኬር ዎꬄዳ ዉርሰꬃ ዎድያን ሀናናባ ኦዴ።


\par }{\PP \VS{20}“ኔን በኤዳ ላኡ ካጭያና ደእያ ዶርሳ ኦርጊ ሜዶናነ ፓርሰ ካተቱ ሌምሱዋ።

\VS{21}ዴሻ ኦርጊ ቃይ ግሪከ ካትያ ሌምሱዋ፤ አ ላኡ አይፈቱዋፐ ግዱዋን ደእያ ዎጋ ካጪ ኮይሮ ካትያ።

\VS{22}ካጪ መእ ዎꬍና፥ አ ሳኣን ዶሌዳ ኦይዱ ካጨቱ አ ካዉተꬃፐ ሻከቲደ ከሳና ኦይዱ ካዉተꬃቱዋ ሌምሱዋ፤ ሽን ኡንቱንቱ ዎልቃይ ኮይሮዋ ዎልቃ ጋከና።


\par }{\PP \VS{23}“ኡንቱንቱ ካዉተꬃ ዉርሰꬃይ ጋክያ ዎደነ ኡንቱንቱ ማካላይ ዛዋ ጋክያ ዎደ፥ እት መቀꬃ ኢታነ ጭምያ ጭንጫ ካቲ ደንዳና።

\VS{24}እ ሎይꬅ ምኖ ግዳና፤ ሽን ባረ ዎልቃና ግደና። ዳጋንꬅያ ባሻ እ ባይዛና፤ እ ኦꬅያባይ ኡባባይ አዉ እንጀታና። እ ምኖ አሳቱዋነ ጌሻ አሳቱዋ ꬋይሳና።

\VS{25}እ ጭምያ ድራዉ፥ አዉ እንጀታና፤ ቃይ እ ባረና ኡባፐ ꬎቁ ꬎቁ ኦꬃና። ኡንቱንቱ ሳአይ ሳራ ግ ደእሽን፥ ኡንቱንቱፐ ዳሮቱዋ ዎꬋና፤ ቃይ ካፓቱዋ ካፑዋና ኤቀታና። ሽን አሳይ ቦቼናን እ ባረዉ ꬋያና።


\par }{\PP \VS{26}“ነዉ ኦደቴዳ ላኡ ሻአነ ሄዙ ጼቱ ዎንታነ ኦማርሳ ጼልያ ሳጻይ ቱማ፤ ሽን ዳሮ ዎድያፐ ጉይያን ፖለታናዉ ደእያ ድራዉ፥ ጎርዳደ ማታፋ አ ቦላ ዎꬃደ ናጋ” ያጌዳ።


\par }{\PP \VS{27}ታን ዳኔል፥ ሎይꬅ ዳቡሬዳ ድራዉ፥ ሳከታደ ዳሮ ጋላሳ ግሳድ። ሄዋፐ ጉይያን ደንዳደ፥ ካትያ ኦሱዋ ባድ። ሀ ሳጻን ታን ሎይꬅ ሻቢረታድ፤ አኬካናዉካ ዳንዳያበይከ።




\par }\Chap{9}{\SH ዳኔል ባረ አሳ ድራዉ ዎሴዳ
\par }
{\R (9:1-27)

\par }{\PP \VerseOne{1}ሜዶና ቢታ አሳ ግድያ አርጸክስሳ ናአይ ዳርዮሰ ባብሎነን ካተቴዳ።

\VS{2}እ ካተቴዳ ኮይሮ ላይꬅ፥ ታን ዳኔል፥ ጌሻ ማጻፋቱዋ ናባባድ፤ ትምቢትያ ኦድያ ኤርማሳዉ መꬍና ጎዳይ ኦዴዳዋዳን የሩሳላመ ላፑን ታሙ ላይꬃ ኮለቲደ ጋምአናዉ ደእያዋ አኬካድ።
\XREF{}{{\XO 9:2 }{\XT{ኤር. 25:11፤ 29:10}}}


\par }{\PP \VS{3}ሄዋ ድራዉ፥ ታን ጎዳ ጾሳኮ ስማደ፤ ማቃ ማያደ፥ ብድንꬃ ታ ሁጲያ ቦላ ቆላደ፥ ጾማደ፥ አ ዎሳይነ አዉ ዋትዋታይ።


\par }{\PP \VS{4}ታን ናጋራ ፓጻደ፥ መꬍና ጎዳ ታ ጾሳ ሀዋዳን ያጋደ ዎሳድ፤ “አቤት ጎዳዉ፥ ዎልቃማነ ያሽያ ጾሳዉ፥ ኔና ሲቅያዋንቶነ ነ አዛዞ ኤኖ ግያዋንቶዉ ነ አገና ሲቁዋነ ጫቁዋ ናግያዎ፥

\VS{5}ኑን ናጋራ ኦꬄዶነ ባሌዶ፤ ኑን ኢታባ ኦꬄዶነ ማካሌዶ፤ ነ አዛዙዋፐነ ነ ዎጋፐ ዎራ ስሜዶ።

\VS{6}ኑ ካተቶ፥ ኑ ካፓቶ፥ ኑ አዋቶነ ሳኣን ደእያ አሳ ኡባዉ ነ ሱንꬃን ትምቢትያ ኦዴዳ ነ ቆማቱ ኦዴዳዋ ስሰናን እጼዶ።


\par }{\PP \VS{7}“አቤት ጎዳዉ፥ ኔን ጽሉዋ፤ ሽን ኑን ሀች ዬላ ማዬዶ። ይሁዳንነ የሩሳላመን ደእያ አሳይ ኡባይ፥ ኑን ነዉ አማነተናን እጽና፥ ኔን ሃኮ ቢታንነ ማታ ጋድያን ላሌዳ እስራኤልያ አሳይ ኡባይ ዬላቴዶ።

\VS{8}አቤት መꬍና ጎዳዉ፥ ኑን፥ ኑ ካተቱ፥ ኑ ካፓቱነ ኑ አዎቱ ኔና ናቄዳ ጋሱዋን ዬላ ማዬዶ።

\VS{9}ሽን ኑን አዉ ማካሌዳባ ግዶፐካ፥ ጎዳይ ኑ ጾሳይ ማርያዋነ አቶ ያግያዋ።

\VS{10}ኑን መꬍና ጎዳዉ፥ ኑ ጾሳዉ፥ አዛዘትቦኮ፤ ቃይ ትምቢትያ ኦድያ ባረ ቆማቱ ባጋና እ እሜዳ አ ህግያ ናግበይኮ።

\VS{11}እስራኤልያ አሳይ ኡባይ ነ ህግያ መንꬂደ፥ ዎራ ስሜድኖ፤ ነ አዛዞካ ኤኖ ግበይክኖ።

\par }{\PP “ኑን ነ ቦላ ናጋራ ኦꬄዳ ድራዉ፥ ጾሳ ቆማ ሙሴ ህግያ ማጻፋን ጻፈቴዳ ሸቃይነ ፕርዳይ ኑ ቦላ ትገቴዳ።

\VS{12}ቃይ ኑ ቦላነ ኑና ካለꬅያዋንቱ ቦላ ዎልቃማ ባሻ አሀናዉ ኔን ሃሳዬዳ ቃላ ኑ ቦላ ፖላዳ። አያዉ ጎፐ፥ የሩሳላመ ቦላ ጋኬዳዋ ማላይ ሳሉዋፐ ጋርሳን ሀራ ጋድያ ቦላ ሙለካ ጋክቤና።

\VS{13}ሙሴ ህግያን ጻፈቴዳዋዳን፥ ሀ ባሻይ ኡባይ ኑ ቦላ ጋኬዳ። ኑ ናጋራፐ ስምበይኮ፤ ነ ቱሙዋ ስስበይኮ፤ ኔና፥ መꬍና ጎዳ ኑ ጾሳካ ማሮታ ኦችበይኮ።

\VS{14}መꬍና ጎዳይ ሀ ባሻ ኑ ቦላን አሀናዉ ጉየ ግቤና፤ አያዉ ጎፐ፥ መꬍና ጎዳይ ኑ ጾሳይ ባረ ኦꬅያባን ኡባን ጽሉዋ፤ ሽን ኑን አዉ አዛዘተናን እጼዶ።


\par }{\PP \VS{15}“አቤት ጎዳዉ፥ ኑ ጾሳዉ፥ ካሰ ነ አሳ ነ ምኖ ኩሽያን ግብጼፐ ከሳደ፥ ሀቼዋዳንካ ነ ሱንꬃ ጼስሴዳዎ፥ ኑን ናጋራ ኦꬄዶ፤ ኑን ባሌዶ።

\VS{16}አቤት ጎዳዉ፥ ኔን ካሰ ነ ጽሎ ኦሱዋ ኡባ ኦꬄዳዋዳን፥ ሀእ ነ ሀንቁዋነ ነ ቦሻነ ነ ካታማፐ፥ የሩሳላመፐ፥ ነ ጌሻ ደርያፐ፥ ዎራ ዛራ። ኑን ኦꬄዳ ናጋራይነ ኑ አዎቱ ኦꬄዳ ባይዙ የሩሳላመነ ነ አሳነ ኑ ዩሹዋን ደእያ ኡባዉ ቅሊጩዋ ከሴዳ።


\par }{\PP \VS{17}“ስም ሀእ ኑ ጾሳዉ፥ ታን ነ ቆማይ ዎስያ ዎሳነ ዋትዋቱዋ ስሳ። ጾሳዉ፥ ነ ሱንꬃ ድራዉ ጋደ፥ ሀ ኮለቴዳ ነ ጌሻ ጎልያ ነ ኬካ አይፍያን ጼላ።

\VS{18}አቤት ታ ጾሳዉ፥ ነ ሀይꬃ ኑኮ የጋደ ስሳ፤ ነ አይፍያካ ዶያደ፥ ነ ሱንꬃን ጼሰቴዳ ካታማ ባየꬃ ጼላ። ኑን ነዉ ዋትዋትያዌ፥ ኑ ጽሎተꬃ ድራዉ ግደናን፥ ነ ዎልቃማ ማሮተꬃ ድራሳ።


\par }{\PP \VS{19}“አቤት ጾሳዉ፥ ስሳ! አቤት ጾሳዉ፥ አቶ ጋ! አቤት ጾሳዉ፥ ሀይዛነ ኦꬃ! ነ ካታማይነ ነ አሳይ ነ ሱንꬃን ጼሰቴዳ ድራዉ፥ አቤት ታ ጾሳዉ፥ ነ ሱንꬃ ድራዉ ጋምኦፓ” ያጋድ።


\par }{\SH ጋብሬል ዳኔላዉ ስንꬃፐ ሀናናባ ኦዴዳ
\par }
{\PP \VS{20}ታን ዎሳደ፥ ታ ናጋራነ ታ አሳ እስራኤልያ ናጋራ ፓጻደነ ታ ጾሳ ጌሻ አሳባ፥ የሩሳላመባ መꬍና ጎዳዉ ታ ጾሳዉ ዋትዋታደ ታካድ።

\VS{21}ሄዋዳን ሀናደ ታን ደእሺና፥ ካሰ ሳጻን ታን በኤዳ ጋብሬል፥ ታኮ ኤለካ ፓሊደ፥ ኦማርሳ ያርሹዋ ያርሽያ ሳትያን ፑቱ ጌዳ።
\XREF{}{{\XO 9:21 }{\XT{ሉቃሳ 1:19፣ 26}}}

\VS{22}እ ሀዋዳን ያጊደ፥ ታዉ ኦዴዳ፤ “ዳኔላ፥ ታን ኤራነ አኬካ ነዉ እማናዉ ሀእ ያድ።

\VS{23}ኔን ብሮ ዎሳ ዶሞደ ነ ዎሳ ዛሩ እመቴዳ፤ ታንካ ሄዋ ነዉ ኦዳናዉ ያድ። አያዉ ጎፐ፥ ጾሳይ ኔና ሎይꬅ ዶሴ። ሄዋ ድራዉ፥ ታን ኦድያዋ ቆፓ፤ ሳጻካ አኬካ።


\par }{\PP \VS{24}“ላፑ ገደ ላፑን ታሙ ላይꬃይ ጾሳይ ነ አሳዉነ ነ ጌሻ ካታማዉ ኬሬዳ ዎድያ። ሄ ዎደቱዋን ናቁ ዉራና፤ ናጋራ ኦሱ አታና፤ ባይዙ ማረታና፤ መꬍና ጽሎተꬃይ ገላና፤ ሳጻይነ ትምቢቲ ፖለታናነ ኡባፐ አꬌዳ ጌሻ ሳአይ ኦከታና።


\par }{\PP \VS{25}“ሄዋ ድራዉ፥ ሀዋ ኤራነ አኬካ። የሩሳላመ ካታማይ ኦራጻናዳንነ ኬጸታናዳን አዛዙ ከሴዳ ጋላሳፐ ቢደ ካፑ ኦከቶዌ ያና ጋካናዉ፥ ላፑን ገደ ላፑኑነ ኡሱፑን ታማነ ላኡ ገደ ላፑን ላይꬃይ አꬋና። ሄዋን የሩሳላመ ካታማይ ኦራጻና፤ ኦገቱካ ዩሹዋ ግምበቱካ ኦሰታና። ሽን ግምበትያ ዎዲ መቶ ዎደ ግዳናዋ።


\par }{\PP \VS{26}“ኡሱፑን ታማነ ላኡ ገደ ላፑን ላይꬃፐ ጉይያን፥ ኦኬቴዳዋ አሳይ ዎꬋና። አ ማታን አያይነ ባዋ። ይያ ካፑዋ አሳይ፥ ካታማነ ጌሻ ጎልያ ላላና። ሄ ካታማ ዉርሰꬃይ ድኡዋዳን አኬከናን ያና። ሄ ዎድያፐ ቢደ ዉርሰꬃይ ጋካናዉ፥ ኦላነ ባሻ አዋዬዳ።

\VS{27}ሄ ካፑ ላፑን ላይꬃይ ግዶን አሳና ምኖ ጫቁዋ ጫቀታናዋ። ሄ ላፑን ላይꬃቱዋ ግዶ ግሸቻን እ ያርሹዋ ያርሽያዋነ እሞታ እምያዋ ድጋና። ጌሻ ጎልያዉ ግዶ ግሸቻን ባየꬃ ቱናተꬃ እ ኤሳና። ዉርሰꬃን አዋየቴዳ ቦሻይ አ ቦላ ትገታናዋ” ያጌዳ።
\XREF{}{{\XO 9:27 }{\XT{ዳኔላ 11:31፤ 12:11፤ ማቶሳ 24:15፤ ማር. 13:14}}}




\par }\Chap{10}{\SH ዳኔል ጸግሮሳ ሻፋ ማታን በኤዳ ሳፃ
\par }
{\R (10:1—11:45)

\par }{\PP \VerseOne{1}ፓርሰ ካቲ ቂሮስ ካተቴዳ ሄዘንꬆ ላይꬅ፥ ብልጻሶረ ግያ ዳኔላዉ ሀራ ሳጻይ ቆንጬዳ። ሄ ሳጻን ቆንጬዳዌ ቱማ፤ ቆንጬዳዌካ ዎልቃማ ኦላባ። ሄ አኬካይ አዉ እመቴዳዌ ሳጻና።


\par }{\PP \VS{2}ሄ ዎደ ታን፥ ዳኔል፥ ሄዙ ሳምንታ ዬካድ።

\VS{3}ሄዙ ሳምንታይ ዉራና ጋካናዉ ሎኦ ቁማ ማበይከ፤ አሹ ዎይ ዎይንያ ኤሳይ ታ ዶናኮ ሺቅቤና። ታ ሁጲያካ አያነ ኦከታበይከ።

\VS{4}ኮይሮ አግናን ላታማነ ኦይደንꬆ ጋላሳን፥ ጸግሮሳ ግያ ዎልቃማ ሻፋ ማታን ታን ኤቃደ ጼላድ፤

\VS{5}ላይኑዋ ግያ ማዩዋ ማዬዳ እት ብታንያ በኣድ። እ ባረ ጼሳን በርተ ዎርቃፐ ኦሰቴዳ ሳቂያ ዳንጨዳ።
\XREF{}{{\XO 10:5 }{\XT{ሳፃ 1:13-15፤ 2:18፤ 19:21}}}

\VS{6}አ ቦላይ ጶልያ እንቁዋ ማላቴ፤ አ ሶምኢ ዋልቃንꬃዳን ጶልቁ ጌ፤ አ አይፈቱካ ታማ ላጩዋ ማላቲኖ፤ አ ኩሺነ አ ገዲ ቁጨቴዳ ናስያ ብራታዳን ፖእሴ፤ አ ቃላይካ ዳሮ አሳይ ሃሳይያ ቃላዳን ሀኔ።


\par }{\PP \VS{7}ሀ ሳፃ ታን ዳኔል ታረካ በኣድ። ታናና ደእያ አሳቱ በእበይክኖ፤ ኡንቱንቱ ሎይꬅ ዳጋሜዳ ድራዉ፥ ባቃት ቆሰቴድኖ።

\VS{8}ታን ሀ ዎልቃማ ሳፃ ጼላደ፥ ታረካ አታድ፤ ታዉ ዎልቃይ እጽና ዳቡራድ፤ ታ ሶምኢ ሎይꬅ ቡላቴዳ።

\VS{9}ሄ ዎደ ታን እ ሃሳይያዋ ስሳድ፤ ቢታን ዱገ ታ ሶምኡዋን ጉፋናድ፤ ገምእሹዋ ታይሮታድ።


\par }{\PP \VS{10}ሄዋፐ ጉይያን፥ እት ኩሺ ታና ቦቼዳ፤ ታን ኮኮራደ ደእሺና፥ ታና ታ ኩሽያንነ ታ ጉልባታን ደንꬂደ ኤሴዳ።

\VS{11}እ ታና፥ “ላ፥ ጾሳይ ሎይꬅ ሲቄዳ ዳኔላ፥ ታን ነዉ ኦድያ ቃላ ሎይꬃደ አኬካ፤ ደንዳ ኤቃ። አያዉ ጎፐ፥ ታን ኔኮ ኪተታደ ያድ” ያጌዳ። እ ታና ሀዋዳን ያግና፥ ታን ኮኮራደ ደንዳ ኤቃድ።


\par }{\PP \VS{12}ቃይካ እ ሀዋዳን ያጌዳ፤ “ዳኔላ፥ አይነ ያዮፓ! አያዉ ጎፐ፥ ኔን አኬካ ደማናዉ ቆፋ ቃቼዳነ ነ ጾሳ ስንꬃን ነ ሁጲያ ካዉሼዳ ኮይሮ ጋላሳፐ ዶሚደ፥ ነ ዎሳይ ስሰቴዳ፤ ታንካ ሄዎ ዛሩዋ አካደ ያድ።

\VS{13}ሽን ፓርሰ ካዉተꬃ ካፑዋ ግድያ አያናይ ላታማነ እት ጋላሳ ታና ተኤዳ። ታን ታረካ ፓርሰ ካዉተꬃ ካፑዋና ያን አታድ። ሄዋ ድራዉ ኪታንቻቱዋ ካፓቱዋፐ እቱ፥ ምካኤል ታና ማዳናዉ ዬዳ።
\XREF{}{{\XO 10:13 }{\XT{ሳፃ 12:7}}}

\VS{14}ታን ሀእ ኔኮ ዬዳዌ፥ ዉርሰꬃ ጋላሳቱዋን ነ አሳ ቦላ ሀናናዉ ደእያዋ ነዉ ቆንጭሳናሳ፤ አያዉ ጎፐ፥ ሀ ሳጻይ ስንꬃፐ ሀናናዉ ደእያዋ” ያጌዳ።


\par }{\PP \VS{15}እ ሄዋ ታዉ ኦድያ ዎደ፥ ታን ታ ሶምኡዋን ጹጉናደ፥ ግያዋ ꬋያድ።

\VS{16}ሄዋፐ ጉይያን፥ አሳ ማላትያ እቱ ታ መተርሻ ቦቼዳ፤ ታ ዶናይ ዶየትና፥ ሃሳያ ዶማድ። ታ ስንꬃን ኤቄዳዋ ሀዋዳን ያጋድ፤ “ታ ጎዳዉ፥ ሀ ሳጻን ታን ሎይꬅ ዳጋሜዳ ድራዉ፥ ዳሮ ዳቡራድ።

\VS{17}ታን ነ ቆማይ ኔናና ታ ጎዳና ሃሳያናዉ ዎታ ዳንዳያይታ? ታ ዎልቃይ ዉሬዳ፤ ሸምፓናዉካ ታዉ እጸቴዳ” ያጋድ።


\par }{\PP \VS{18}ሄ አሳ ማላትያ እቱ ላኤንꬁዋካ ታና ቦቺደ፥ ታዉ ዎልቃ እሜዳ።

\VS{19}ያቲደ ታና፥ “ላ፥ ጾሳይ ሎይꬅ ሲቄዳ ብታንያዉ፥ አይነ ያዮፓ! ሳሩ ነዉ ግዶ። ሀእ ስም ምና፤ ኤ ምና” ያጌዳ።

\par }{\PP እ ሄዋዳን ጊና፥ ታን ምናድ፤ “ታ ጎዳዉ፥ ኔን ታና ምንሶ ድራዉ፥ ሀእ ኦዳ” ያጋድ።


\par }{\PP \VS{20}እ ዛሪደ፥ “ታን ኔኮ አያዉ ያድታንቶ ኤራይ? ሀእ ታን ስማደ ባደ፥ ፓርሰ ካፑዋ ግድያ አያናና ኦለታና፤ ቃይ ታን ቢና፥ ግሪከ ካፑዋ ግድያ አያናይ ያና።

\VS{21}ሽን ታን ነዉ ቱሙዋ ማጻፋን ጻፈቴዳዋ ኦዳና። ታን ኡንቱንቱና ኦለትያ ዎደ፥ ህንተ ካፑዋ ምካኤለፐ አትና፥ ታና ማድያ ሀራይ እቱነ ባዋ።




\par }\Chap{11}{\SH ሁጲሳ ቢታ ካትያነ ገድሳ ቢታ ካትያ
\par }
{\PP \VerseOne{1}“ሜዶና ቢታ አሳ ግድያ ዳርዮስ ካተቴዳ ኮይሮ ላይꬃን፥ ታን አ ማዳናዉነ ምንሳናዉ አ ምይያን ኤቃድ።


\par }{\PP \VS{2}“ሀእ ስም ታን ነዉ ቱሙዋ ኦዳይ። ሀራ ሄዙ ካተቱ ፓርሰ ቢታን ካተታና፤ ቃይ ኡንቱንቱፐ ጉይያን ካተትያ ኦይደንꬆ ካቲ፥ ካሰዋንቱ ኡባቱዋፐ አꬌዳ ዱረ ግዳናዋ። እ ባረ ዱረተꬃ ጋሱዋን ዎልቃ ደምያ ዎደ፥ አሳይ ኡባይ ግሪከ ካዉተꬃና ኦለታና ማላ ደንꬃና።


\par }{\PP \VS{3}“ሄዋፐ ጉይያን፥ ዎልቃን ሞድያ ምኖ ካቲ ደንዳናዋ፤ ባረ ኮዬዳዋ ኡባ ኦꬃና።

\VS{4}እ ደንዴዳዋፐ ጉይያን፥ አ ካዉተꬃይ ዱጸረቲደ፥ ኦይዱ ሳኣን ሻከታና። አ ዛረꬅ አ ካዉተꬃ ላትክኖ፤ እ አይስያ ዎደዋዳን ካዉተꬃዉ ዎልቃይ ደኤና። አያዉ ጎፐ፥ አ ካዉተꬃይ አፐ አከቲደ፥ ሀራቶ እመታና።


\par }{\PP \VS{5}“ገድሳ ቢታ ካቲ ምኖ ግዳናዋ፤ ሽን አ ካፓቱዋፐ እቱ አፐ አꬍ ምኒደ፥ ሄ ዎልቃማ ካዉተꬃ ሞዳና።


\par }{\PP \VS{6}“ጉꬃ ላይꬃፐ ጉይያን፥ ገድሳ ቢታ ካቲነ ሁጲሳ ቢታ ካቲ ባረንቱ ግዶን ዳቦተꬃ ጫቁዋ ጫቀታናዋንታ። ገድሳ ቢታ ካትያ ናታ ሁጲሳ ቢታ ካትያ ገላናኑ፤ ሽን እዝ ዎልቃይካ ምነና፤ ቃይ እካ አ ዎልቃይካ ዳሮ ዎድያ ጋምኤና። ሄ ዎደ እዞ፥ እዞ አጃብያዋንቱ፥ እዝ ናአይነ እዝ አስናይ ኡባይ አꬊደ እመታና።


\par }{\PP \VS{7}“ሄዋፐ ስምና፥ እዝ ዳቦቱዋፐ እቱ ገድሳ ቢታን ካተታና። ሁጲሳ ቢታ ካትያ ቦላን ገሊደ፤ አ ጌሱዋ መንꬅ ገሊደ፥ አ ጾናና።

\VS{8}ቃይ ኡንቱንቱ ጾሳቱዋ፥ ምስለቱዋነ ብራፐነ ዎርቃፐ ኦሰቴዳ ሚሻቱዋ አኪደ፥ ግብጼ አፋና። ያቲደ አማሬዳ ዎድያዉ ሁጲሳ ቢታ ካትያ ቦቼናን አጋና።

\VS{9}ሄዋፐ ጉይያን፥ ሁጲሳ ቢታ ካቲ ገድሳ ቢታ ካዉተꬃ ቦላ ገላና፤ ሽን ድግና፥ ጉየ ባረ ቢታ ስማና።


\par }{\PP \VS{10}“ሁጲሳ ቢታ ካትያ አቱማ ናናቱ ኦላዉ ጊጊደ፥ ዳሮ ኦላንቻቱዋ ሺሻና፤ ስንꬃን ጋከትያዋ ኡባ ሜጭያ ዎልቃማ ድኡዋዳን፥ አꬊደ ኦሊደ፥ ገድሳ ካትያ ጌሱዋ ኦላናዋንታ።

\VS{11}ሄ ዎድያን ገድሳ ቢታ ካቲ ሎይꬅ ሀንቀቲደ፥ ሁጲሳ ቢታ ካትያ ኦላናዉ ደንዳናዋ። ሁጲሳ ቢታ ካቲ ሺሼዳ ዳሮ ኦላንቻቱዋና ኦለቲደ፥ ኡንቱንታ ጾናና።

\VS{12}ዳሮ ኦላንቻቱዋ ኦሞዴዳዋፐ ጉይያን፥ ገድሳ ቢታ ካቲ ኦቶሩዋን ፑገታና። ያቲደ ዳሮ ሻኣ ዎꬋና፤ ሽን አ ጾኑ አናና ጋምኤና።


\par }{\PP \VS{13}“ዋኒደ ጎፐ፥ ሁጲሳ ቢታ ካቲ ካሰዋፐ አꬍያ ሀራ ኦላንቻቱዋ ጊግሳና፤ አማሬዳ ላይꬃቱዋ ጋምኢደ፥ ኩመንꬃ ኦላ ሚሻ ኦይቄዳ ሀ ኦላንቻቱዋ አኪደ፥ ኦላዉ ከሳና።

\VS{14}ሄ ዎድያን ዳሩ ገድሳ ቢታ ካትያ ቦላ ደንዳናዋ። ሳጻይ ፖለታና ማላ፥ ነ አሳፐካ እት እት ማካላንቻ አሳቱ ደንዳናዋንታ፤ ሽን ጾንክኖ።


\par }{\PP \VS{15}“ሄዋፐ ጉይያን፥ ሁጲሳ ቢታ ካቲ ገድሳ ቢታ ዪደ፥ ዩሹ ግምበት ኡቴዳ እት ካታማ ኦሊደ ኦይቃና። ገድሳ ቢታ ካትያ ኦላንቻቱ ዎልቃ ꬋያና፤ ሀራይ አቶ ኡንቱንቱፐ ምኖ ኦላንቻቱካ ኡንቱንቱና ኤቀታናዉ ዳንዳይክኖ።

\VS{16}አናና ኤቀትያዌ ሙለካ ባይና ድራዉ፥ ሁጲሳ ቢታ ካቲ ባረ ኮይያዋ ኡባ ኦꬃና። እ እስራኤልያ ግያ ሎኦ ቢታን ባረዉ ምን ኤቂደ፥ አ ꬋይስያ ዎልቃ ደማና።

\VS{17}እ ባረ ካዉተꬃዉ ደእያ ዎልቃ ኡባ አኪደ ያናዉ ቆፋ ቃቻና፤ ዪደ፥ ገድሳ ቢታ ካትያና ዳቦተꬃ ጫቁዋ ጫቀታናዋ። ሄ ካዉተꬃ ኡንጋናዉ ሀልቺደ፥ ባረ ናቶ አዉ እማና፤ ሽን አ ሀልቹ ፖለተና።


\par }{\PP \VS{18}“ሄዋፐ ጉይያን፥ እ ባረ ቆፋ አባ ጋጻን ደእያ ቢታቱዋኮ ዛሪደ፥ ኡንቱንቱፐ ዳሮቱዋ ኦሊደ፥ ባረዉ አካና። ሽን እት ኦላ ጋዳዉ አ ኦቶሩዋ ጊሻና፤ ያቲደ አ ኦቶሩዋ አ ቦላ ዛራና።

\VS{19}ሄዋፐ ጉይያን፥ ሁጲሳ ቢታ ካቲ ባረ ቢታ ባረ ጌሱዋ ስማና። ሽን እ ሄዋን ꬉበቲደ ኩንዳና፤ አ ላኤንꬆ ኦንነ በኤና።


\par }{\PP \VS{20}“አ ሳኣን ካተቴዳዌ ባረ ካዉተꬃ ቦንቹዋ ናጋናዉ ጊራ ጊርስያ አሳ ካዉተꬃ ግዶ ኪታና። ግዶፐነ፥ ቃንꬃ ዎድያፐ ጉይያን፥ ቆንጭያን ዎይ ኦላን ግደናን እ ጮ ሀይቂ ꬋያና።


\par }{\SH ሁጲሳ ቢታ ካትያ ካቴዳዋ
\par }
{\PP \VS{21}“አ ሳኣን ቃይ እት ካቴዳ አሳይ ደንዳናዋ፤ ሽን ኡንቱንቱ ካዉተꬃ ቦንቹዋ አዉ እምክኖ። አሳይ ሳአይ ሳራ ጊደ ደእሽን፥ ጭም ገሊደ፥ ካዉተꬃ እ ኦይቃና።

\VS{22}ሄዋፐ ጉይያን፥ ዳሮ ኦላንቻቱ አ ስንꬃፐ ፕተቲደ ꬋያና፤ ጫቁዋ ካፑካ ሀይቃና።

\VS{23}አናና ጫቁዋ ጫቀት ስሚደ፥ ባረ ኦꬅያዋ ጭሙዋን ኦꬃና፤ አማሬዳ አሳቱዋ ጻላላና እ ምናና።

\VS{24}አሳይ ሳአይ ሳሮ ጊደ ደእሽን፥ ሄ ቢታን ዳሮ ዱረትያ እት ባጋ እ ገላና። ካሰ ባረ አዉ ዎይ ባረ ማይዛ አዎቱ ኦꬅቤናዋ ኦꬃና፤ ባረ ኦሞድ ሺሼዳ ዱረተꬃነ አቁዋ ባረና ካልያዋንቶ ግሻና። ጌሶቱዋካ ላላናዉ እ ሀልቻናዋ፤ ሽን ሄዋ እ ኦꬅያዌ ጉꬃ ዎድያሳ።


\par }{\PP \VS{25}“ሄዋፐ ጉይያን ጻሊደ፥ ባረ ዎልቃካ ምንሲደ፥ ዳሮ ኦላንቻቱዋና ገድሳ ቢታ ካትያ ቦላ ደንዳናዋ። ቃይ ገድሳ ቢታ ካቲ ሎይꬅ ዳሮነ ዎልቃማ ኦላንቻቱዋና ኦላዉ ደንዲደ፥ አናና ኦለታና። ሽን አ ቦላ ኡንቱንቱ ካሰቲደ ማቄዳ ማቁዋ ጋሱዋን፥ እ ኡንቱንቱና ኤቀታናዉ ዳንዳየና።

\VS{26}ካትያና እት ማዳን ምያዋንቱ አ ꬋይሳና፤ አ ኦላንቻቱ ፕተታና፤ አ ኦላንቻቱዋፐ ዳሮቱ ኦላን ሀይቃና።

\VS{27}ሀ ላኡ ካተቱካ ባረንቱ ዎዛናን ኢታ ቆፕያ ድራዉ፥ ኡንቱንቱ እትፐ እት ኦይድያን ኡቲደ ሃሳዪደ፥ እቱ እቶ ዎርዶታና። ሽን ኡንቱንቱ ኦꬃና ግያዌ ኡንቱንቶ እንጀተና፤ አያዉ ጎፐ፥ ጾሳይ ኬሬዳ ዎዲ ብሮ ጋክቤና።


\par }{\PP \VS{28}“ሁጲሳ ቢታ ካቲ ዳሮ ዱረተꬃና ባረ ቢታ ስማና። ሽን እ ባረ ዎዛናን ጌሻ ጫቁዋ እጻና። አ ቆሀናዉ እትባ አ ቦላ ኦꬂደ፥ ባረ ቢታ ስማና።


\par }{\PP \VS{29}“ጾሳይ ኬሬዳ ዎዲ ጋክና፥ እ ዛሪደ ገድሳ ቢታ ቦላ ገላና፤ ሽን አዉ ካሰዋዳን እንጀተና።

\VS{30}አያዉ ጎፐ፥ አዋይ ዉልያ ባጋ ቢታፐ ይያ ኦላ ማርካባቱ አ ዳጋንꬃና። ያቶፐ እ ጉየ ስሚደ፥ ጌሻ ጫቁዋ ቦላ ሀንቀታና። ቃይ ሄዋፐ ስሚደ፥ ጌሻ ጫቁዋ አግያዋንቱና ዳቦታና።


\par }{\PP \VS{31}“አ ኦላንቻቱ ጌሻ ጎልያካ አ ዩሹዋ ግምቢያካ ቱንሳናነ ሀች ሀች ያርሽያ ያርሹዋካ ድጋና። ያቲደ ኡንቱንቱ ባየꬃ ቱናተꬃ ያን ኤሳና።
\XREF{}{{\XO 11:31 }{\XT{ዳኔላ 9:27፤ 12:11፤ ማቶሳ 24:15፤ ማር. 13:14}}}

\VS{32}ጫቁዋ ኮልያዋንታ እ ባረ ጭሙዋ ቃላን ባረ ባጋ ኦꬃና፤ ሽን ባረንቱ ጾሳ ኤርያ አሳይ ምናናነ አናና ኤቀታና።


\par }{\PP \VS{33}“አሳ ግዶን ደእያ አꬌዳ ኤራንቻቱ ዳሮ አሳ ታማርሳና፤ ሽን ጉꬃ ዎድያ ጋርሳን ሀ ታማርስያዋንቱ ማሻን ቡሳከታና፥ ታማን ጹገታና፥ ኦሞደታና ዎይ ቦንቀታና።

\VS{34}ሄ መቶቱዋ ግዶን ደኢድ፥ ኡንቱንቱ ጉꬃ ማዱዋ ደማና፤ ዳሮ አሳይካ ኡንቱንቱ ባጋ ማላቲደ፥ ኡንቱንቱኮ ሺቃና፤ ሽን ዎዛናፐ ግደና።

\VS{35}አꬌዳ ኤራንቻቱዋፐ ኡንደናዋንቱ ꬉበታና። ሄዋዳን ሀኒደ፥ ዉርሰꬃ ዎዲ ጋካናዉ፥ ኡንቱንቱ ፓጨቲደ ከሳና፥ ጌያናነ ቶሺ ባይናዋንታ ግዳና። አያዉ ጎፐ፥ ጾሳይ ኬሬዳ ዎዲ ብሮ ጋክቤና።


\par }{\SH ባረና ꬎቂስያ ካትያ
\par }
{\PP \VS{36}“ካቲ ባረና ኮሾዋ ኦꬃና፤ ጾሳቱዋ ኡባፐ ቦላ ባረና ꬎቁ ኦꬂደ ዳርሳና፤ ቃይ ጾሳቱዋ ጾሳ ቦላ ካሰ ስሰት ኤረና ኢታ ቃላ ሃሳያና። ሀናናዉ ቆፋን ቃሸት ኡቴዳዌ ሀናናዉ ደእያ ድራዉ፥ ጾሳ ሀንቁ ፖለታና ጋካናዉ፥ እ ኦꬅያዌ ኡባይ አዉ እንጀታና።
\XREF{}{{\XO 11:36 }{\XT{2 ተስ. 2:3-4፤ ሳፃ 13:5-6}}}

\VS{37}እ ካሰ ባረ ማይዛ አዎቱዋ ጾሳቱዋ፥ ዎይ ማጫ አሳይ ሲቅያ ጾሳ ካꬋና፤ እ ባረ ጻላላ ሀራ ኡባፐ አꬂደ ꬎቁ ኦꬃናፐ አትና፥ ሀራ አይ ጾሳነ ኮየና።

\VS{38}እ ኡንቱንታ ቦንቻናዋ አጊደ ጌሱዋ ጾሳ ቦንቻና፤ አ ማይዛ አዎቱ ኤረና ጾሳዉ ዎርቃ፥ ብራ፥ አልኦ ሹቻነ ሎኦ እሙዋ እሚደ ቦንቻና።

\VS{39}እማꬃ ጾሳ ማዱዋን ምኖ ጌሱዋ ቦላ እ ደንዳና። ቃይ ባረ ማታ ኤርያዋንታ እ ዳሮ ቦንቻና። እ ኡንቱንታ ዳሮ አሳ ሞድያዋንታ ኦꬂደ ሱንꬃና፤ ቃይ ቢታካ ዎይቱዋ ኦꬂደ፥ ኡንቱንቶ ሻክ ሻኪደ እማና።


\par }{\PP \VS{40}“ዉርሰꬃ ዎዲ ጋክና፥ ገድሳ ቢታ ካቲ ደንዲደ፥ ሁጲሳ ቢታ ካትያ ኦላና። ሽን ሁጲሳ ቢታ ካቲ ፓራ ጋረቱዋ፥ ፓራ አሳቱዋነ ዳሮ ማርካባቱዋ አኪደ፥ አ ቦላ ጎትያዳን ያና። ዳሮ ቢታ ቦላ ገሊደ፤ ድኡዋዳን ኡንቱንታ ሜጪደ አꬋና።

\VS{41}ቃይ እ እስራኤልያ ግያ ሎኦ ቢታ ቦላንካ ገላና። ዳሮ ቢታቱ አ ኩሽያን ኩንዳና፤ ሽን ኤዶማ፥ ሞኣባነ አሞና ቢታቱ አ ኩሽያፐ አታና።

\VS{42}እ ዳሮ ቢታቱዋ ቦላ ገልያ ዎደ፥ ግብጼካ አፐ ከስ አከና።

\VS{43}ግብጼ ቢታ ዎርቃ፥ ብራነ ዱረተꬃ ኡባ እ ባረ ኩሽያ አꬃና። ሊቢነ ቶጲ አዉ ሞደታና።


\par }{\PP \VS{44}“ሽን አዋይ ዶልያ ባጋፐነ ሁጲሳ ባጋፐ ይያ ኦዱ አ ዳጋንꬃና፤ ሀንቁዋ ኤጽ ከሲደ፥ ዳሮቱዋ ዎꬋናዉነ ሙለ ꬋይሳናዉ ደንዳናዋ።

\VS{45}እ ባረ ካተቱዋ ዱንካንያ አባፐነ ፑላንቻ ጌሻ አሳፐ ግዱዋን ቶካና። ሽን አ ዉርሰꬃይ ጋካናዋ፤ አ ማድያዌካ ꬋያና።




\par }\Chap{12}{\SH ዉርሰꬃ ዎድያባ
\par }
{\R (12:1-13)

\par }{\PP \VerseOne{1}“ሄ ዎድያን፥ ነ አሳ ሄምያ ዎልቃማ ካፑ ምካኤል ደንዳናዋ። ካዉተꬃይ ዶሞደፐ ዶምና፥ ሄ ዎደ ጋካናዉ፥ በእ ኤረና መቶ ዎዲ ሀናና። ግዶፐነ፥ አ ሱንꬃይ ጾሳ ማጻፋን ጻፈቴዳ ነ አሳይ ኡባይ ሄ ዎደ አታናዋ።
\XREF{}{{\XO 12:1 }{\XT{ማቶሳ 24:21፤ ማር. 13:19፤ ሳፃ 7:14፤ 12:7}}}

\VS{2}ካሰ ሀይቂደ ሞገቴዳ አሳፐ ዳሮቱ ደንዳና። ኡንቱንቱፐ ባጋቱ መꬍና ደኦ፥ ባጋቱ ቃይ ዬላዉነ መꬍና ካዉሻዉ ደንዳና።
\XREF{}{{\XO 12:2 }{\XT{ኢሳ. 26:19፤ ማቶሳ 25:46፤ ዮሃ. 5:29}}}

\VS{3}አꬌዳ ኤራንቻቱ፥ ሳሉዋ ፖኡዋዳን፥ ቃይ ዳሮቱዋ ጽሎተꬃ ኦግያ ካለꬄዳዋንቱ መꬍ መꬍናዉ ጾልንትያዳን ፖአና።


\par }{\PP \VS{4}“ሽን ነኖ ዳኔላ፥ ኔን ዉርሰꬃ ዎዲ ጋካናዉ፥ ሀ ማጻፋ ቃላ ጎርዳደ፥ ማታፋ ዎꬃ። ዳሮቱ ያነ ሃነ ብንኮታና፤ ኤራይካ ዳራና” ያጌዳ።
\XREF{}{{\XO 12:4 }{\XT{ሳፃ 22:10}}}


\par }{\PP \VS{5}ሄዋፐ ጉይያን፥ ታን ዳኔል፥ ሀራ ላአቱዋ፥ እቱ ሻፋፐ ሀፍንꬃ ላንቂያን፥ እቱ ሻፋፐ ሄፍንꬃ ላንቂያን ኤቄዳዋንታ በኣድ።

\VS{6}ኡንቱንቱፐ እቱ ላይኑዋ ማዪደ፥ ሻፋ ሃꬃፐ ቦላ ባጋና ኤቄዳዋ ኦቺደ፥ “ሀ ማላልስያዋንቱ ፖለታናዉ ዎይሳ ዎድያ ጋምአንዴሻ?” ያጌዳ።


\par }{\PP \VS{7}ሄ ላይኑዋ ማዪደ፥ ሻፋ ሃꬃፐ ቦላ ባጋና ደእያዌ ባረ ኡሸቻ ኩሽያነ ባረ ሀድርሳ ኩሽያ ሳሉዋ ዛር ደንꬂደ፥ መꬍናዉ ደእያዋ ሱንꬃን ሀዋዳን ያጊደ ጫቄዳ፤ “ሀዌ ዎዲ፥ ዎደቱነ ዎድያ ባጋይ ጋካናዉ ጋምአና፤ ቃይ ጌሻ አሳቱ ዎልቃይ ክንቼቲደ ዉርያ ዎደ፥ ሀ ኡባባይካ ፖለታና” ያጌዳ።
\XREF{}{{\XO 12:7 }{\XT{ሳፃ 10:5፤ 12:14}}}


\par }{\PP \VS{8}ሀዋ ኡባ ታን ስሳድ፤ ሽን ታዉ ገልቤና። ያትና፥ ታን፥ “ታ ጎዳዉ፥ ሀ የዎ ኡባዉ ዉርሰꬃይ አያ ግዳኔ?” ጋደ ኦቻድ።


\par }{\PP \VS{9}እ ዛሪደ፥ ሀዋዳን ያጌዳ፤ “ዳኔላ፥ ባ። አያዉ ጎፐ፥ ሀዌ ማጻፋይ ዉርሰꬃ ዎዲ ጋካናዉ ጎርደቴዳዋነ ማታፋይ አ ቦላ ዎꬌዳዋ።

\VS{10}ዳሮቱ ፓጨቲደ ከሳና፥ ጌያናነ ቶሺ ባይናዋንታ ግዳና፤ ሽን ኢታቱ ኢታባ ኦꬃና። ኢታቱዋፐ እት ኡራይነ አኬከና፤ ሽን አꬌዳ ኤራንቻቱ አኬካና።
\XREF{}{{\XO 12:10 }{\XT{ሳፃ 22:11}}}


\par }{\PP \VS{11}“ሀች ሀች ያርሽያ ያርሹ ድገቶደፐነ ባየꬃ ቱናተꬃይ ሄ ሳኣን ኤቆደፐ 1,290 ጋላሳ።
\XREF{}{{\XO 12:11 }{\XT{ዳኔላ 9:27፤ 11:31፤ ማቶሳ 24:15፤ ማር. 13:14}}}

\VS{12}ገንጪደ 1,335 ጋላሳቱ ዉራናዉ ጋꬅያ ኡራይ አንጀቴዳዋ።


\par }{\PP \VS{13}“ኔና ግዶፐ፥ ኔን ዉርሰꬃይ ጋካናዉ ባ። ኔን ሸምፓና፤ ጋላሳቱዋ ዉርሰꬃን ኔና ጋክያ ላታ አካናዉ ደንዳናሳ” ያጌዳ።


\par }