\NormalFont\ShortTitle{ዳናቱዋ}

{\MT ዳናቱዋ ማጻፋ

\par }{\IMT ገሉዋ

\par }{\IP ኢያሱ ሀይቄዳዋፐ ጉይያን እት ኡራይ እስራኤልያ ካለꬃናዉ ደንድቤና። ሄዋ ጋሱዋን አሳ ግዱዋን እቱ እቱዋናነ ዩሹዋን ደእያ ጋድያና ኦለትያዋነ አላጋ ጾሳዉ ጎይንያዋን ጾሳዉ ደእያ አማነቱሳ ፓጭሴድኖ። ዳናቱዋ ማጻፋይ ኦድያዌ ሀ ማራ ꬋዬዳ አሳ ጾሳ ቆፋን ካለꬅያ ጾሳን ዶረቴዳ አሳቱዋ ግድያዋ በሴ። ሀ ማጻፋይ ካናነ ኦይከቴዳ ዎድያፐ ዶሚደ፥ ካቲ ካተትያ ካዉተꬃይ ኤቃና ጋካናዉ ደእያ ታርከቱዋ ኦይኬዳ፤ ሄ ዎዲ እስራኤልያ አሳ ታርክያን ህጊ ባይና ዎደ። ሀ ታርኪ “ዳናቱዋ” ጌተትያ ምኖ አሳቱ ኦꬄዳዋ በስኖ። ሀ ዳናቱዋፐ ዳርያ ባጋቱ ኦላ ጋዳዋቱዋ። ኡንቱንቱፐ ቃይ ሎይꬅ ኤረቴዳዌ፥ አ ምኖተꬃይ ሸምፑዋ 13-16 ጋካናዉ ጻፈቴዳ ሳምሶና ጌተትያ አሳ። ሀ ማጻፋፐ ኑን ደምያ ዎልቃማ ትምርትያ፥ እስራኤልያ አሳ ደኡ ቱሙ ደኡዋ ግድያዌ ኡንቱንቱ ጾሳዉ አማነቲደ ደኤዳ ኬሻና ግድያዋ። ኡንቱንቱ አዉ አማነተናን እጽያ ዎደ፥ ኡባ ገደካ ኡንቱንቱ ቦላ ባሻይ ዬ። ሄዋፐካ ቃይ አꬍያ ሀራባይ ደኤ፤ ሄዌነ አሳይ ጾሳዉ አማነተናን እጼዳ ጋሱዋን ኡንቱንቱ ቦላ ባሻይ ጋኮፐካ፥ ኡንቱንቱ ናጋራ ፓጺደ ስሜዳ ዎደ ኡባን፥ ጾሳይ ኡንቱንታ አሻናዉ ጊግ ኡቴዳዋ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሀ. ኢያሱ ሀይቁ ጋካናዉ ደእያ ሀኖታ
{\IOR{1:1—2:10}}

\par }{\IO ለ. እስራኤልያ ዳናቱዋ
{\IOR{2:11—16:31}}

\par }{\IO ሐ. አማኑዋነ አማኑዋ ኦሱዋ ዎጋ ባየꬃ
{\IOR{17:1—21:25}}



\par }{\MS ኢያሱ ሀይቁ ጋካናዉ ደእያ ሀኖታ

\par }\ChapOne{1}{\MR (1:1—2:10)

\par }{\SH ይሁዳነ ስሞና ዛራቱ አዶን-ቤዘቃ ኦለቲደ ኦይቄድኖ
\par }
{\PP \VerseOne{1}ኢያሱ ሀይቄዳዋፐ ጉይያን፥ እስራኤልያ አሳይ፥ “ካናነ ጋድያ አሳ ኦላናዉ ኑ ዛራቱዋፐ ኮይሮቲደ ከሳናዌ ኦኔ?” ያጊደ መꬍና ጎዳ ኦቼዳ።


\par }{\PP \VS{2}መꬍና ጎዳይ፥ “ይሁዳ ዛራቱ ኮይሮቲደ ከስኖ። ታን ጋድያ ኡንቱንቱ ኩሽያን አꬃደ እማድ” ያጌዳ።


\par }{\PP \VS{3}ይሁዳ አሳይ ባረንቱ ዳቦቱዋ፥ ስሞና ዘረꬃ፥ “ኑን ካናነቱዋና ኦለታና ማላ፥ ኑና ሻክና ጋኬዳ ሳኣ ኑናና ደንድተ። ሄዋፐ ጉይያን፥ ህንተንታ ሻክና ጋኬዳ ሳኣ ህንተናና እትፐ ባና” ያጌዳ። ስሞና ዛራቱነ ይሁዳ ዛራቱ ኦላዉ እትፐ ቤድኖ።

\VS{4}መꬍና ጎዳይ ካናነቱዋነ ፓርዘቱዋ ኡንቱንቱ ኩሽያን አꬂደ እሜዳ፤ በዜቃ ጌተትያ ካታማን ታሙ ሻአ አሳ ዎꬌድኖ።

\VS{5}በዜቃ ካታማን አዶን-ቤዘቃ ደሚደ፥ አናና ኦለቴድኖ፤ ካናነቱዋነ ፓርዘቱዋ ጾኔድኖ።

\VS{6}አዶን-ቤዘቅ ባቃቴዳዋ የደርስ ኦይቂደ፥ አ ኩሽያ ዎጋ ብራቱዋነ አ ገድያ ዎጋ ብራቱዋ ቃንጼድኖ።


\par }{\PP \VS{7}አዶን-ቤዘቅ፥ “ኩሽያ ዎጋ ብራቱዋነ ገድያ ዎጋ ብራቱዋ ታን ጭጌዳ ላፑን ታሙ ካተቱ ታ ማሶፍያፐ ላለቴዳ ሱፓ ማጺደ ሚኖ። ታን ኡንቱንቱ ኦꬄዳዋዳን፥ ጾሳይ ታና ኦꬄዳ” ያጌዳ። አ የሩሳላመ አህና፥ ያን ሀይቄዳ።


\par }{\SH ይሁዳ ዛራቱ የሩሳላመነ ከብሮነ ኦይቄድኖ
\par }
{\PP \VS{8}ይሁዳ አሳይ የሩሳላመ ኦለቲደ ኦይቄዳ፤ አሳ ቃራ ማሻን ዎꬊደ፥ ካታማ ታማን ጹጌዳ።

\VS{9}ሄዋፐ ጉይያን፥ ይሁዳ አሳይ ገዝያን፥ ኔጌባ መላ ቢታንነ ጋꬋን ደእያ ካናነቱዋ ኦላናዉ ቤዳ።

\VS{10}ካሰ ቅርያት-አርባአ ጌተትያ ከብሮነ ካታማን ደእያ ካናነቱዋ ኦሌድኖ፤ ሸሻያ፥ አህማናነ ታልማያ ጌተትያ ያራቱዋ ጾኔድኖ።


\par }{\SH ኦትንኤል ዳቢራ ካታማ ኦይቄዳ
\par }
{\R (ኢያሳ 15:13-19)

\par }{\PP \VS{11}ሄዋፐ ደንዲደ ይሁዳ አሳይ ዳቢራ ጌተትያ ካታማን ደእያ አሳ ኦላናዉ ቤዳ። ዳቢራ ካታማይ ካሰ ቅርያት-ሰፈራ ጌተቴ።

\VS{12}ካሌብ፥ “ቅርያት-ሰፈራ ኦለቲደ ኦይቂያ ኡራዉ ታን ታ ናቶ አክሶ እማና” ያጌዳ።

\VS{13}ካሌባ እሻ ቴፋ ቃናዛ ናአይ ኦትንኤል ሄ ካታማ ኦለቲደ ኦይቄዳ፤ ካሌብ ባረ ናቶ አክሶ አዉ እሜዳ።


\par }{\PP \VS{14}አክሳ ኦትንኤላ ገልያ ዎደ፥ እ አዉ እዝዉ ጋድያ እማናዳን ዎሳና ማላ፥ ኦትንኤል እዞ ዞሬዳ። እዛ ባቁሉዋፐ ዎꬋዱ፤ ካሌብ እዞ፥ “አያ ኮያይ?” ያጊደ ኦቼዳ።


\par }{\PP \VS{15}እዛ፥ “ታዉ ዎይቱዋ እማ። ኔን ካሰ ታዉ እሜዳ ጋዲ ዳሪ መላ ቢታ ግዴዳ ድራዉ፥ ሃꬃ ፑልቶቱዋ ታዉ እማርኪ” ያጋዱ። ካሌብ ክል ፑልቱዋካ ህርክ ፑልቱዋካ እዝዉ እሜዳ።


\par }{\SH ይሁዳ ዛራቱነ ቢንያማ ዛራቱ ጾኔድኖ
\par }
{\PP \VS{16}ሙሴ ቦሉዋ ዛራቱ ቄናት ይሁዳ አሳና ዛምባ ካታማ ጌተትያ ያርኮ ካታማፐ ደንዴድኖ፤ አራዳ ጌተትያ ካታማፐ ገድሳ ባጋና፥ ኔጌባን ደእያ ይሁዳ መላ ቢታ ቤድኖ፤ ያን አማሌቃቱዋና ኡቴድኖ።

\VS{17}ይሁዳ አሳይ ስሞና አሳና እትፐ ቢደ፥ ጻፋታ ጌተትያ ካታማን ደእያ ካናነቱዋ ጾኔዳ፤ ካታማ ኡባ ꬋይሴዳ። ሄዋ ድራዉ ሆርማ
\FTNT{*}{{\FR 1:17 }{\FQ{ሆርማ፦
}}{\FT{ሀ ሱንꬃ ብለꬃይ እብራዌꬁዋን፥ “ኡባና ꬋይሴዳ” ያግያዋ።
}}} ያጊደ ሱንꬄድኖ።

\VS{18}ይሁዳ አሳይ ጉጂደካ ጋዛ፥ አስቃሎናነ ኤቅሮና ካታማቱዋ ኡንቱንቱ ዩሹዋን ደእያ ቢታቱዋናካ ኦይቄዳ።

\VS{19}መꬍና ጎዳይ ይሁዳ አሳና ደእያ ድራዉ፥ ገዘ ጋድያ ኡንቱንቱ ላቴድኖ፤ ሽን ደምባ ጋድያ አሳቶ ብራታፐ ኦሰቴዳ ኦላ ፓራ ጋረቱ ደእያ ድራዉ፥ ይሁዳ አሳይ ኡንቱንታ የደርሳናዉ ዳንዳይቤና።

\VS{20}ሙሴ ጌዳዋዳን፥ ከብሮነ ካታማ ካሌባዉ እሜድኖ፤ ካሌብ አናቀ ዛርያ ግድያ ሄዙ ያራቱዋ የደርሲደ ከሴዳ።


\par }{\PP \VS{21}ሽን ቢንያማ ዛራቱ የሩሳላመን ደእያ ያቡሳቱዋ የደርስበይክኖ፤ ያትና፥ ያቡሳዋናቱ ቢንያማ ዛራቱዋና ሀቼ ጋካናዉ የሩሳላመን እትፐ ደኢኖ።
\XREF{}{{\XO 1:21 }{\XT{ኢያሳ 15:63፤ 2 ሳሜላ 5:6፤ 1 ኦዱዋ 11:4}}}


\par }{\SH ኤፍሬማነ ምናሰ ዛራቱ ቤቴለ ጾኒደ ኦይቄድኖ
\par }
{\PP \VS{22-23}ዮሴፎ ናናቱዋ፥ ኤፍሬማነ ምናሰ ዛራቱ ቃይ ቤቴለ ካታማ ቦላን ዎራጄድኖ። ካሰ ሄ ካታማይ ሎዛ ጌተቴ። ዎራጅያ ዎደ መꬍና ጎዳይ ኡንቱንቱና ደኤ። ዮሴፎ ዛራቱ ቤቴለ ካታማ ጾሞስያ አሳቱዋ ኪቴድኖ፥

\VS{24}ኡንቱንቱ ካታማፐ ከስያ እት ብታንያ ደሚደ፥ “ካታማ ግዶ ዋን ገላናዉ ዳንዳየትንቶ ኑና በሶፐ፥ ኑን ነዉ ኬካና” ያጌድኖ።

\VS{25}እ ኡንቱንታ በሴዳ፤ ካታማን ደእያ አሳ ቃራ ማሻን ሙሸሬꬄድኖ፤ ሽን ሄ ብታንያነ አ ሶ አሳ ኡባ አሸድኖ።

\VS{26}ጉየፐ ሄ ብታኒ ሂተቱዋ ጋድያ ቢደ፥ ያን ካታማ ኬጼዳ፤ ሎዛ ያጊደ ሱንꬄዳ፤ ሀቼ ጋካናዉ ሄ ካታማይ ሄ ሱንꬃን ጼሰቴ።


\par }{\SH እስራኤልያ አሳቱ ቢታፐ የደርስቤና አሳቱዋ
\par }
{\PP \VS{27}ምናሰ ዛራቱ ቤትሻና፥ ታእናካ፥ ዶራ፥ ይብላኣማነ ማግዶ ካታማቱዋንነ ኡንቱንቱ ዩሹዋን ደእያ ሞꬃቱዋን ደእያ አሳቱዋ ከሲደ የደርሳናዉ ዳንዳይበይክኖ። ያትና፥ ካናነቱ ያን ደኡዋ ምንሴድኖ።
\XREF{}{{\XO 1:27 }{\XT{ኢያሳ 17:11-13}}}

\VS{28}እስራኤልያ አሳይ ምኔዳ ዎደ፥ ካናነቱዋ ባረንቱ ዎልቃን ኦስሴድኖ፤ ሽን ኡንቱንታ ኡባና ጋድያፐ ከሲደ የደርስበይክኖ።


\par }{\PP \VS{29}ኤፍሬማ ዛራቱካ ገዜራ ጌተትያ ካታማን ደእያ ካናነቱዋ ከሲደ የደርስበይክኖ፤ ያትና፥ ካናነ አሳቱ ያን ኡንቱንቱና እትፐ ደኤድኖ።
\XREF{}{{\XO 1:29 }{\XT{ኢያሳ 16:10}}}


\par }{\PP \VS{30}ዛብሎና ዛራቱ ቅትሮና ካታማንነ ናህላላ ካታማን ደእያ አሳቱዋ ከሲደ የደርስበይክኖ፤ ያትና፥ ካናነቱ ያን ኡንቱንቱና እትፐ ደኤድኖ። ሽን ዛብሎና ዛራቱ ኡንቱንቱ ባረንቱ ዎልቃን ኦስሰድኖ።


\par }{\PP \VS{31}አሴራ ዛራቱካ አኮን፥ ሲዶናን፥ አህላባን፥ አክዚባን፥ ሄልባን፥ አፌቃንነ ራሆባን ደእያ አሳቱዋ ከሲደ የደርስበይክኖ።

\VS{32}ካናነቱ ከሰናን አጌዳ ድራዉ፥ አሴራ ዛራቱ ኡንቱንቱና ያን እትፐ ደኤድኖ።


\par }{\PP \VS{33}ንፍታሌማ ዛራቱካ ቤት-ሸመሻ ካታማንነ ቤት-አናታ ካታማን ደእያ አሳቱዋ ከሲደ የደርስበይክኖ፤ ሽን ካናነቱዋና ያን እትፐ ደኤድኖ። ቤት-ሸመሻነ ቤት-አናታ ካታማ አሳቱዋ ባረንቶ ዎልቃን ኦስሴድኖ።


\par }{\PP \VS{34}አሞራዋናቱ ዳና ዘረꬃ ፑደ ገዝያዉ የደርሴድኖ፤ ኡንቱንቱ ዱገ ደምባ ጋድያ ዎናዳን ተኤድኖ።


\par }{\PP \VS{35}አሞራዋናቱ ሄሬሳ ደርያንነ አያሎናነ ሻአልቢማ ጌተትያ ካታማቱዋን ደኡዋ ምንሴድኖ፤ ሽን ኤፍሬማነ ምናሰ ዛራቱ ምን ምኒደ ቢደ፥ ባረንቶ ዎልቃን ኦስሴድኖ።

\VS{36}አሞራዋናቱዋ ጋድያ ዛዋይ ሰላአ ማታን ደእያ አክራቢማ ጌተትያ ፑደꬃፐ ዶሚደ፥ ሁጲሳ ባጋ ፕኑዋ ጋኬ።




\par }\Chap{2}{\SH መꬍና ጎዳ ኪታንቻይ ቦክማ ቤዳ
\par }
{\PP \VerseOne{1}መꬍና ጎዳ ኪታንቻይ ገልገላፐ ቦክማ ቢደ፥ እስራኤልያ አሳ ሀዋዳን ያጌዳ፤ “ታን ህንተንታ ግብጼፐ ከሳድ፤ በን ህንተንቱ ማይዛ አዋቶ እማና ጋደ ጫቄዳ ጋድያ ህንተንታ ገልሳድ። ህንተንታ ሀዋዳን ያጋድ፤ ‘ታን ህንተናና ጫቀቴዳ ጫቁዋ ኡባካ መንꬅከ፥

\VS{2}ህንተንቱ ሀ ጋድያን ደእያ አሳቱዋና ቃላ ጫቁዋ ገሎፕተ፤ ኡንቱንቱ ያርሽያ ሳኣ ኮልተ’ ያጋድ፤ ሽን ህንተንቱ ታዉ አዛዘትበይክታ። አያዉ ሄዋዳን ሀኔድቴ?\XREF{}{{\XO 2:2 }{\XT{ከሳ 34:12-13፤ ዛረ. 7:2-5}}}

\VS{3}ሄዋ ድራዉ፥ ታን ኡንቱንታ፥ ህንተንቱ ስንꬃፐ የደርስከ፤ ኡንቱንቱ ህንተንቶ ሞርከ ግዳና፤ ኡንቱንቱ ጾሳቱካ ህንተንቶ ጲረ ግዳና ያጋይ” ያጌዳ።

\VS{4}መꬍና ጎዳ ኪታንቻይ ሄዋ እስራኤልያ አሳዉ ኡባዉ ሃሳዬዳ ዎደ፥ አሳይ ባረ ቃላ ꬎቁ ኦꬂደ ዬኬዳ።

\VS{5}ያቲደ ሄ ሳኣ ቦክማ
\FTNT{*}{{\FR 2:5 }{\FQ{ቦክማ፦
}}{\FT{ሀ ሱንꬃ ብለꬃይ እብራዌꬁዋን፥ “ዬክያዋንታ” ግያዋ።
}}} ያጊደ ሱንꬄዳ፤ ሄዋን መꬍና ጎዳዉ ያርሹዋ ያርሼዳ።


\par }{\SH ኢያሱ ሀይቁዋ
\par }
{\PP \VS{6}ኢያሱ እስራኤልያ አሳ የዴዳዋፐ ጉይያን፥ አሳይ እቱ እቱ ባረና ሻክና ጋክያ ጋድያ አካናዉ ቤዳ።

\VS{7}ኢያሱ ደኡዋን ደኤዳ ላይꬃ ኡባን አሳይ መꬍና ጎዳዉ ኦꬄዳ፤ እ ሀይቄዳዋፐ ጉይያን፥ መꬍና ጎዳይ እስራኤልያ አሳዉ ኦꬄዳ ዎልቃማ ኦሱዋ ኡባ በኤዳ ጭማቱዋ ዎደ ኡባን መꬍና ጎዳዉ ኦꬅያዋ አግቤና።


\par }{\PP \VS{8}መꬍና ጎዳ ቆማይ፥ ነዌ ናኣ ኢያሱ፥ ላይꬃይ ጼታነ ታሙዋ ግድና ሀይቄዳ፤

\VS{9}ጋኣሻ ደርያፐ ሁጲሳ ባጋን፥ ኤፍሬማ ገዝያን፥ ትምናት-ሰራሀ ግያ ሳን ደእያ አ ላታ ጋድያን ሞጌድኖ።
\XREF{}{{\XO 2:9 }{\XT{ኢያሳ 19:49-50}}}

\VS{10}ሄ የለታ ኡባይ ሀይቂ ባረ ማይዛን ጋከቴዳዋፐ ጉይያን፥ መꬍና ጎዳ ዎይ እስራኤልያ አሳዉ እ ኦꬄዳዋ ኡባ ኤረና ሀራ የለታይ ደንዴዳ።


\par }{\MS እስራኤልያ ዳናቱዋ

\par }{\MR (2:11—16:31)

\par }{\SH እስራኤልያ አሳይ ጾሳዉ ጎይንያዋ አግ ባሼዳ
\par }
{\PP \VS{11}ሄዋፐ ጉይያን፥ እስራኤልያ አሳይ መꬍና ጎዳ ስንꬃን ኢታባ ኦꬄዳ፤ ባኣላ ጌተትያ ኤቃቶ ጎይኔድኖ።

\VS{12}ግብጼ ጋድያፐ ኡንቱንታ ከሴዳ መꬍና ጎዳ፥ ባረንቱ ማይዛ አዎቱዋ ጾሳ አግ ባሼድኖ፤ ባረንቱ ዩሹዋን ደእያ አሳቱዋ ኤቃቱዋኮ ስሚደ፥ ኡንቱንቶ ጎይኔድኖ፤ ሄዋን መꬍና ጎዳ ሀንቀꬄድኖ።

\VS{13}ቃይ አ አግ ባሺደ፥ ባኣላዉነ አስታሮታዉ ጎይኔድኖ።

\VS{14}ያትና፥ መꬍና ጎዳ ሀንቁ እስራኤልያ አሳ ቦላ ኤጽ ከሴዳ፤ ቦንቂያዋንቱ ቦንቃናዳን ኡንቱንታ በስ ባሼዳ፤ ኡንቱንቱ ዩሹዋን ደእያ ሞርከቶ ኡንቱንታ አꬂደ እሜዳ። ያትና፥ ኡንቱንቱ ባረንቱ ሞርከቱዋና ኤቀታናዉ ዳንዳይበይክኖ።

\VS{15}ኡንቱንቱ ኦለታናዉ ከሴዳ ዎደ ኡባን፥ መꬍና ጎዳይ ካሰ ኡንቱንቶ ጫቄዳዋዳን ኡንቱንቱ ጾነታና ማላ፥ እ ኡንቱንቱ ቦላ ደንዴዳ። ያትና፥ ኡንቱንቱ ሎይꬅ ዋየꬄድኖ።


\par }{\PP \VS{16}ያትና፥ መꬍና ጎዳይ ዳናቱዋ ኡንቱንቶ ደንꬄዳ፤ ኡንቱንቱ እስራኤልያ አሳ ቦንቄዳዋንቱ ኩሽያፐ አሼድኖ።

\VS{17}ሽን እስራኤልያ አሳይ ፕርድያ ዳናቶ አዛዘትቤና፤ ኡንቱንቱ መꬍና ጎዳዉ አማነተናን እጼድኖ፤ ሀራ ጾሳቱዋኮ ስሚደ፥ ኡንቱንቶ ጎይኔድኖ። ኡንቱንቱ አዎቱ ሀመቴዳ ኦግያፐ ኤለካ ጉየ ስሜድኖ፤ ኡንቱንቱ ማይዛ አዎቱ ጾሳዉ አዛዘቴዳዋዳን፥ ኡንቱንቱ አዛዘትበይክኖ።

\VS{18}መꬍና ጎዳይ ኡንቱንቶ ፕርድያ ዳናቱዋ ደንꬄዳ ዎደ አዉደነ እ ሄ ፕርድያ ዳናቱዋና እትፐ ግዴዳ፤ ሄ ዳናይ ደኡዋን ደኤዳ ላይꬃ ኡባን ኡንቱንቱ ሞርከቱዋ ኩሽያፐ ኡንቱንታ አሼዳ። አያዉ ጎፐ፥ ኡቁናይነ ቱጋይ ዳርና፥ ኡንቱንቱ ዋስያዋ ስሲደ፥ መꬍና ጎዳይ ኡንቱንቶ ቃረቴዳ።

\VS{19}ሽን ፕርድያ ዳናይ ሀይቄዳዋፐ ጉይያን፥ አሳይ ጉየ ስሚደ፥ ካሰ ኡንቱንቱ አዎቱ ኦꬄዳ ኢታፐ አꬌዳ ኢታ ኦꬄድኖ፤ ኡንቱንቱ ሀራ ጾሳቱዋኮ ስሚደ፥ ኡንቱንቶ ጎይኔድኖ፤ ባረንቱ ኢታ ኦሱዋነ ደሻ ኦግያ አገናን እጼድኖ።

\VS{20}መꬍና ጎዳ ሀንቁ እስራኤልያ አሳ ቦላ ኤጽ ከሴዳ፤ ያትና፥ መꬍና ጎዳይ ሀዋዳን ያጌዳ፤ “ሀ አሳይ ታን ኡንቱንቱ ማይዛ አዋቶ ገሌዳ ጫቁዋ መንꬄዳ ድራዉነ ታዉ አዛዘተናን እጼዳ ድራዉ፥

\VS{21}ሀቼፐ ዶምና፥ ኢያሱ ሀይቄዳ ዎደ ቢታ ቦላን አቴዳ ጋደ አሳቱዋፐ እቱዋነ ታን ኡንቱንቱ ስንꬃፐ የደርሳደ ከስከ።

\VS{22}ሀ እስራኤልያ አሳይ ካሰ ባረንቱ ማይዛ አዎቱዋዳን ታ ኦግያ ካልንቶ፥ ዎይ ካለነንቶ ፓጫናዉ፥ መꬍና ጎዳይ ሄ አቴዳ ጋደ አሳቱዋን ጎኤታና” ያጌዳ።

\VS{23}ሄዋ ድራዉ፥ መꬍና ጎዳይ ሄ ጋደ አሳቱ ከሰናን ጋምአናዳን ኦꬄዳ። እ ኡንቱንታ ኤለካ የደርሲደ ከስቤና፤ ኢያሱዉካ ኡንቱንታ አꬂደ እምቤና።




\par }\Chap{3}{\SH ቢታ ቦላፐ የደርሰተናን አቴዳ አሳቱዋ
\par }
{\PP \VerseOne{1}ካሰ ካናነን አይ ኦላነ ኦለቲደ ሜዘትቤና እስራኤልያ አሳ ፓጫና ማላ፥ መꬍና ጎዳይ ሀ አሳቱዋ አሼዳ።

\VS{2}እ ሄዋ ኦꬄዳዌ፥ ሀዋፐ ካሰ ኦላ ኦለቲደ ሜዘትቤና እስራኤልያ የለታ ኦለትያ ሂላ ታማርሳናሳ።

\VS{3}ሄ አሳቱ ኦና ኦኔ ጎፐ፥ እቼሹ ፕልስጼማ ካታማቱዋ ሞድያ አሳቱዋ፥ ካናነቱዋ ኡባ፥ ሲዶና ካታማ አሳቱዋነ ባኣል-ሄርሞነ ጌተትያ ደርያፐ ዶሚደ፥ ሀማታ ፕኑዋ ጋካናዉ ልባኖሳ ደርያን ደእያ ሂዌቱዋ።

\VS{4}መꬍና ጎዳይ ሙሴ ባጋና ካሰ እስራኤልያ ማይዛ አሳ አዋቶ እሜዳ አዛዙዋ ኡንቱንቱ አዛዘትንቶ አዛዘተነንቶ ፓጭሳናዉ ኡንቱንታ አሼዳ።

\VS{5}ያትና፥ እስራኤልያ አሳይ ካናነቱዋና፥ ሂዌቱዋና፥ አሞረቱዋና፥ ፓርዘቱዋና፥ ሂተቱዋናነ ያቡሳቱዋና እትፐ ደኤዳ።

\VS{6}ኡንቱንቱ ማጫ ናና ባረንቶ አኬድኖ፤ ባረንቱ ማጫ ናናካ ኡንቱንቱ አቱማ ናናቶ እሜድኖ። ያቲደ ኡንቱንቱ ጾሳቶ ጎይኔድኖ።


\par }{\SH ኦትንኤላ
\par }
{\PP \VS{7}እስራኤልያ አሳይ መꬍና ጎዳ ስንꬃን ኢታባ ኦꬄዳ። ኡንቱንቱ መꬍና ጎዳ ባረንቱ ጾሳ ዶጊደ፥ ባኣላነ አሼሮ ጌተትያ ጾሳቶ ጎይኔድኖ።

\VS{8}ሄዋ ድራዉ፥ መꬍና ጎዳ ሀንቁ እስራኤልያ አሳ ቦላ ኤጽ ከሴዳ፤ ያትና፥ መꬍና ጎዳይ ማስጰጾምያ ጋድያ ካትያ ኩሻን-ርሽአታይማ ኩሽያን ኡንቱንታ አꬂደ እሜዳ፤ ኡንቱንቱ አዉ ሆስፑን ላይꬃ ሞደቴድኖ።


\par }{\PP \VS{9}ሽን እስራኤልያ አሳይ መꬍና ጎዳዉ ዋሴዳ ዎደ፥ ኡንቱንታ አሽያ ኡራ ኪቴዳ፤ እካ ካሌባ ቴፋ እሻ ቃናዛ ናኣ ኦትንኤላ ጌተቴ።

\VS{10}መꬍና ጎዳ አያናይ አ ቦላ ዎꬍና፥ እ እስራኤልያ ቦላ ፕርድያ ዳና ግዴዳ። ኦላ ኦለታናዉ ቤዳ፤ መꬍና ጎዳይ ማስጰጾምያ ጋድያ ካትያ ኩሻን-ርሽአታይማ አዉ አꬂደ እሜዳ፤ ኩሻን-ርሽአታይማ ጾኔዳ።

\VS{11}ያትና፥ ጋዲ ኦይታሙ ላይꬃ ዎፓ ደሜዳ። ሄዋፐ ጉይያን፥ ቃናዛ ናአይ ኦትንኤል ሀይቄዳ።


\par }{\SH ኤሁዳ
\par }
{\PP \VS{12}እስራኤልያ አሳይ ዛረꬂደካ መꬍና ጎዳ ስንꬃን ኢታባ ኦꬄዳ። መꬍና ጎዳ ስንꬃን ኡንቱንቱ ኢታባ ኦꬄዳ ድራዉ፥ መꬍና ጎዳይ ሞኣበ ካትያ ኤግሎን እስራኤልያ ቦላን ዎልቃማናዳን ኦꬄዳ።

\VS{13}ኤግሎን አሞናቱዋነ አማሌቃቱዋ ባረኮ ሺሽ ቢደ፥ እስራኤልያ አሳ ኦለቲደ ጾኔዳ፤ ዛምባ ካታማ ጌተትያ እያርኮ ካታማ ኦይቄዳ።

\VS{14}ያትና፥ እስራኤልያ አሳይ ሞኣበ ካትያ ኤግሎናዉ ታማነ ሆስፑን ላይꬃ ሞደቴዳ።


\par }{\PP \VS{15}ሽን እስራኤልያ አሳይ መꬍና ጎዳዉ ዋሴዳ ዎደ፥ ኡንቱንታ አሽያ ኡራ ኪቴዳ፤ እካ ቢንያማ ዛርያፐ ጌራ ናኣ ኤሁዳ ጌተቴ፤ እ ሀድርሳ ኩሽያን ኦꬅያ አሳ። እስራኤልያ አሳይ ኤሁዳ ሞኣበ ካትያ ኤግሎናኮ ጊራና ኪቴዳ።

\VS{16}ኤሁድ ላኡ ባጋና ቃራቴዳ እት ዋꬋ ግዴዳ ማሻ ባረዉ ጊግሴዳ፤ ኡሸቻ ምይያ ባጋና ባረ ማዩዋ ግዶን ዳንጬዳ።

\VS{17}ሄዋፐ ጉይያን፥ ሞኣበ ካትያ ኤግሎናዉ ጊራ አክ አፊደ እሜዳ። ኤግሎን ሎይꬅ ኦርዶ አሳ።

\VS{18}ኤሁድ ጊራ ካትያዉ እሜዳዋፐ ጉይያን፥ ጊራ ቶኪደ ቤዳ አሳቱዋ ሞይዜዳ።

\VS{19}ሽን ኤሁድ ገልጋላ ማታን ደእያ ማሰቴዳ ሹቻቱዋ ማታፐ ኤግሎናኮ ጉየ ስም ቢደ፥ “ካትያዉ፥ ታን ነዉ ጹርያባይ ደኤ” ያጌዳ።

\par }{\PP ካቲ፥ “ጮኡ ጋ!” ያጌዳ፤ ሄዋፐ ጉይያን አ ናግያዋንቱ ኡባይ ካረ ከሴድኖ።


\par }{\PP \VS{20}ሄ ዎደ ካቲ ፖቅያን ደእያ እት ክፍልያን ባረካ ኡት ደእሽን፥ ኤሁድ አኮ ሺቂደ፥ “ጾሳይ ነዉ ኪቴዳባይ ደኤ” ያጌዳ። ካቲ ባረ ኡቴዳ ሳኣፐ ኤቄዳ፤

\VS{21}ኤሁድ ባረ ሀድርሳ ኩሽያ የዲደ፥ ኡሸቻ ባጋ ምይያፐ ማሻ ሾዲደ፥ ካትያዉ ኡሉዋን ድርግንꬅ አጌዳ።

\VS{22}ያትና፥ ማሻዉ ቱቲ አተናን ኡሎ ግዶ ገልና፥ ሀንዳይ ካሜዳ። ኤሁድ ማሻ ካትያ ኡሉዋፐ ሾድቤና ድራዉ፥ ዞክያና ካንꬅ ከሴዳ።

\VS{23}ሄዋፐ ጉይያን ኤሁድ ካረ ከሲደ፥ ፖቅያን ደእያ ክፍልያ ፐንግያ ጎርዲደ፥ አ ቦላ ቁልፔዳ።


\par }{\PP \VS{24}እ ብድጎዋፐ ጉይያን፥ ቆማቱ ዪደ፥ ፐንጊ ጎርደቴዳዋ በኤድኖ፤ ግዶ ክፍልያን ኡርቃ ሼሻዉ ኡተናን አገና ያጊደ ቆፔድኖ።

\VS{25}ኡንቱንቱ ናጉ ፖካና ጋካናዉ ሎይꬅ ናጌድኖ። ሽን ካቲ ፐንግያ ዶየናን እጽና፥ ቁልፕያ አኪደ ፐንግያ ዶዬድኖ፤ ባረንቱ ጎዳይ ሀይቂደ፥ ዉይግያን ኩንዴዳዋ በኤድኖ።


\par }{\PP \VS{26}ኡንቱንቱ ናጊደ ጋምእ ደእሽን፥ ኤሁድ ከስ አኪደ፥ ማሰቴዳ ሹቻቱዋ አꬊደ፥ ሳኢራ ግያ ሳኣ ባቃቴዳ።

\VS{27}ኤፍሬማ ገዝያ ጋኬዳ ዎደ፥ እስራኤልያ አሳይ ኦላዉ ሺቃናዳን ማላካታ ፑኔዳ፤ አሳይ አ ካሊደ፥ ያፐ ዱገ ዎꬌዳ።

\VS{28}ኡንቱንታ፥ “ታና ካልተ፤ አያዉ ጎፐ፥ መꬍና ጎዳይ ህንተንቱ ሞርከቱዋ፥ ሞኣባቱዋ ህንተንቱ ኩሽያን አꬂደ እሜዳ” ያጌዳ። አ ካሊደ ዎꬊደ፥ ዮርዳኖሳ ሻፋ ፕንያ ሳአቱዋ ኦይቄድኖ፤ ሞኣበ አሳፐ እት ኡራይነ ሄዋና አናዳን ተኤድኖ።

\VS{29}ሄ ዎደ ሞኣበ አሳፐ ታሙ ሻአ ግድያ ዶረቴዳ ምኖ ኦላንቻቱዋ ዎꬌድኖ፤ እት አሳይነ ከስ አክ አትቤና።

\VS{30}ሄ ጋላስ ሞኣበ አሳይ እስራኤልያ አሳዉ ሞደቴዳ፤ ያትና ቢታይ ሆስፑን ታሙ ላይꬃ ዎፓ ደሜዳ።


\par }{\SH ሻምጋራ
\par }
{\PP \VS{31}ኤሁዳፐ ጉይያን፥ አናታ ናአይ ሻምጋር ደንዴዳ፤ ፕልስጼማ አሳፐ ኡሱፑን ጼቱዋ ቦራ ላግያ ዶቁዋን ዎꬊደ፥ እስራኤልያ አሳ አሼዳ።




\par }\Chap{4}{\SH ድቦሮነ ባራቃ
\par }
{\PP \VerseOne{1}ኤሁድ ሀይቄዳዋፐ ጉይያን፥ እስራኤልያ አሳይ መꬍና ጎዳ ስንꬃን ዛረꬂደካ ኢታባ ኦꬄዳ።

\VS{2}ሄዋ ድራዉ፥ መꬍና ጎዳይ ሀጾራ ጌተትያ ካታማን ካተቴዳ ካናነ ካትያ ያብናያዉ ኡንቱንታ አꬂደ እሜዳ፤ አ ኦላንቻቱዋ ጋዳዉ ስሳር ደርያ-ሀሮሼታ-ሀጎዪማ ጌተትያ ካታማን ደኤ።

\VS{3}ያብናያ ብራታፐ ኦሰቴዳ ኡዱፑን ጼቱ ፓራ ጋረቱ ደእያ ድራዉነ እ እስራኤልያ አሳ ቃረት ባይናን ላታሙ ላይꬃ ኡቁኔዳ ድራዉ፥ ኡንቱንቱ ማዱዋ ደማናዉ መꬍና ጎዳኮ ዋሴድኖ።


\par }{\PP \VS{4}ሄ ዎደ ላፕዶታ ማቻታ ድቦራ፥ ትምቢትያ ኦድያና እስራኤልያ ቢታን ፕርድያ ዳናቶ።

\VS{5}ድቦራ ኤፍሬማ ገዝያን፥ ራማ ካታማፐነ ቤቴለ ካታማፐ ግዱዋን ደእያ ድቦር ዛምባ ጋርሳን ኡታደ ፕርዳዉ፤ እስራኤልያ አሳይ ባረ የዉዋ ፕርድሳናዉ ኢኮ ዬ።

\VS{6}እት ጋላስ ደቦራ አብኖኣማ ናኣ ባራቃ ንፍታሌማ ጋድያን ደእያ ቀዴሻ ካታማፐ ኪታደ ጼስሳዱ፤ “መꬍና ጎዳይ እስራኤልያ ጾሳይ ኔና ሀዋዳን ያጊደ አዛዜ፤ ‘ንፍታሌማ ዛርያፐነ ዛብሎና ዛርያፐ ታሙ ሻአ አሳ አካደ፥ ታቦራ ደርያ ባ።

\VS{7}ታን ያብና ኦላንቻቱዋ ጋዳዋይ ስሳር ፓራ ጋረቱዋነ ኦላንቻቱዋ አኪደ፥ ቂሾና ሻፋን ኔናና ኦላ ጋከታናዉ ያናዳን ኦꬃና፤ ታን ነዉ አ አꬃደ እማና’ ያጌ” ያጋዱ።


\par }{\PP \VS{8}ያትና፥ ባራቅ፥ “ኔን ታናና ቦፐ፥ ታን ባና፤ ሽን ኔን ታናና ባና ꬋዮፐ፥ ታንካ ቢከ” ያጌዳ።


\par }{\PP \VS{9}አ፥ “ኤኖ፥ ታን ኔናና ባና፤ ሽን መꬍና ጎዳይ ስሳራ ማጫ አሳ ኩሽያን አꬂደ እምያ ድራዉ፥ ሄ ቡሳይ ነዉ ቦንቾ ግደና” ያጋዱ። ደቦራ ደንዳደ፥ ባራቃና ቀዴሻ ባዱ።

\VS{10}ባራቅ ንፍታሌማነ ዛብሎና ዘረꬃ ቀዴሻ ጼስና፥ ታሙ ሻአ አሳይ አ ካሊደ ከሴዳ፤ ድቦራካ አናና ባዱ።


\par }{\PP \VS{11}ሄ ዎደ ሄቤራ ጌተትያ እት ብታኒ ደኤ፤ እ ቄና አሳ፤ እ ሙሴ ቦሉዋ ሆባባ ያራ። እ ሀራ ቄናቱዋፐ ሻከቲደ፥ ቀዴሻኮ ሺቂደ፥ ዛእናኒማን ደእያ ዎላ ማታን ባረ ዱንካንያ ꬎጌዳ።


\par }{\PP \VS{12}አብኖኣማ ናአይ ባራቅ ታቦራ ደርያ ቤዳዋ ስሳር ስሴዳ ዎደ፥

\VS{13}ብራታፐ ኦሰቴዳ ባረ ኡዱፑን ጼቱ ፓራ ጋረቱዋነ ባረናና ደእያ አሳ ኡባ ጼስሲደ፥ ሀሮሼታ-ሀጎዪማፐ ቂሾና ሻፋ ሺሼዳ።


\par }{\PP \VS{14}ያትና፥ ድቦራ ባራቃ፥ “ደንዳ! ሀቼ መꬍና ጎዳይ ነ ኩሽያን ስሳራ አꬂደ እምያ ጋላሳ። በአ፥ መꬍና ጎዳይ ኔፐ ስንꬃቲደ ቤዳ” ያጋዱ። ሄዋፐ ጉየ ባራቅ ታሙ ሻአ አሳ ካለꬂደ፥ ታቦራ ደርያፐ ዎꬌዳ።

\VS{15}መꬍና ጎዳይ ስሳራ፥ አ ፓራ ጋረቱዋ ኡባነ አ ኦላንቻቱዋ ኡባ ቃራ ማሻን ባራቃ ስንꬃፐ ባቃትሴዳ። ያትና፥ ስሳር ባረ ፓራ ጋርያፐ ዎꬊደ፥ ገድያን ባቃቴዳ።

\VS{16}ባራቅ ሄ ፓራ ጋረቱዋነ ኦላንቻቱዋ ሀሮሼታ-ሀጎዪማ ጋካናዉ የደርሴዳ። ስሳራ ኦላንቻቱ ኡባይ ቃራ ማሻን ሀይቄድኖ፤ እት አሳይነ አትቤና።


\par }{\PP \VS{17}ሄ ዎደ ሀጾራ ካትያ ያብን ቄና ሄቤራ ጎለ አሳና ሳሮ ደኤ። ሄዋ ድራዉ፥ ስሳር ገድያን ባቃቲደ፥ ቄና ሄቤራ ማቻት ያኤል ዱንካንያ ጋኬዳ።

\VS{18}ያኤላ ስሳራ ሞካናዉ ከሳደ፥ “ታ ጎዳዉ፥ ገላ፤ ሃ ገላ፤ ያዮፓ” ያጋዱ። ዱንካንያ ኢኮ ገልና፥ አ ባረ ቡሉኩዋን ካማዱ።


\par }{\PP \VS{19}ስሳር፥ “ታና ሳሜ፤ ኡሽያ ጉꬃ ሃꬃ እማርኪ” ያጌዳ። ማꬃ ትግያ ሚሻ ፖካደ ኡሻዱ፤ ያታደ ዛራደ ካማዱ።

\VS{20}ሄዋፐ ጉይያን እ እዞ፥ “ዱንካንያ ፐንግያን ኤአ። አይ አሳይ ዪደ፥ ‘ሀዋን አሳይ ደኢ?’ ያጊደ ኦቾፐ፥ ‘ባዋ’ ጋ” ያጌዳ።


\par }{\PP \VS{21}ስሳር ሎይꬅ ዳቡሬዳ ድራዉ፥ ገምእሹዋ ፓኑሬዳ። ሄቤራ ማቻታ ያኤላ ማዶሻነ ዱንካንያ ꬎግያ ሽካሊያ አካደ፥ ሎዳን አኮ ሺቃዱ፤ ሺቃደ ꬎግያ ሽካልያ ሀይꬃ ካርያን ኤሳደ፥ ማርቴሉዋን ꬍሻደ፥ ቢታና ስክና፥ ስሳር ሀይቄዳ።


\par }{\PP \VS{22}ባራቅ ስሳራ ኮዪደ ዪና፥ ያኤላ አ ሞካናዉ ካረ ከሳደ፥ “ሃያ፤ ኔን ኮይያ ብታንያ ታን ኔና በሳና” ያጋዱ። እዝና ዱንካንያ ግዶ ገሊደ፥ ስሳራ ሀይꬃ ካርያን ꬎጉ ገልና፥ አ አሃይ ሳኣን ግሴዳዋ በኤዳ።


\par }{\PP \VS{23}ሄ ጋላስ ጾሳይ እስራኤልያ አሳይ ካናነ ካትያ ያብና ጾናናዳን ኦꬄዳ።

\VS{24}እስራኤልያ አሳይ ካናነ ካትያ ያብና ቦላ ምን ምኒደ ቢደ፥ ዉርሰꬃን አ ꬋይሴዳ።




\par }\Chap{5}{\SH ድቦራነ ባራቃ የꬃ
\par }
{\PP \VerseOne{1}ሄ ጋላስ ድቦራነ አብኖኣማ ናአይ ባራቅ ሀ የꬃ የጼድኖ።


\par }{\Q \VS{2}“እስራኤልያ አሳ

\par }{\QB ካለꬅያዋንቱ ካለꬄዳ ድራዉ፥

\par }{\Q አሳይካ ዶሲደ፥

\par }{\QB ባረ ሁጲያ አꬂደ እሜዳ ድራዉ፥

\par }{\QB መꬍና ጎዳ ጋላትተ!


\par }{\BB \par }
{\Q \VS{3}“ህንተንቶ ካተቶ፥ ሀዋ ስስተ!

\par }{\QB ህንተንቶ ደርያ ሞድያዋንቶ፥ ሀይዝተ!

\par }{\Q ታን መꬍና ጎዳዉ የጻና።

\par }{\QB መꬍና ጎዳዉ እስራኤልያ ጾሳዉ

\par }{\QB ጋላታ የꬃ የጻና።


\par }{\Q \VS{4}አቤት መꬍና ጎዳዉ፥

\par }{\QB ኔን ሰኢራ ደርያፐ ደንዴዳ ዎደ፥

\par }{\Q ኔን ኤዶማ ቢታፐ ከሴዳ ዎደ፥

\par }{\QB ቢታይ ቃጼዳ።

\par }{\Q ሳሉዋፐ እራይ ቡኬዳ፤

\par }{\QB ኤ፥ ሃꬃይ ሻረቱዋፐ ዱገ ሶሶቴዳ።


\par }{\Q \VS{5}መꬍና ጎዳ ስንꬃን ደረቱ ቃጼድኖ፤

\par }{\QB ሀራይ አትና፥ ሲና ደሪካ መꬍና ጎዳ

\par }{\Q እስራኤልያ ጾሳ ስንꬃን ኮኮሬዳ።
\XREF{}{{\XO 5:5 }{\XT{ከሳ 19:18}}}


\par }{\BB \par }
{\Q \VS{6}“አናታ ናኣ ሻምጋና ዎደነ፥

\par }{\QB ያኤላ ዎደ ጫና መህያ ላግያ፥

\par }{\QB ዛልአንቻቱ ሄ ቢታና አꬍበይክኖ።

\par }{\QB ኦግያና ብያዋንቱካ ኦግያ አጊደ፥

\par }{\QB ሎሱዋና ቤድኖ።


\par }{\Q \VS{7}እስራኤልያ ካታማቱ አሳይ ደኤና ሳኣ ግዴድኖ።

\par }{\QB ታን ድቦራ፥ ታን እስራኤልያ አሳዉ፥

\par }{\QB አቶ ግዳደ ደንዳና ጋካናዉ ኦንነ አትቤና።


\par }{\Q \VS{8}እስራኤልያ አሳይ አላጋ ጾሳቱዋ ዶሬዳ ዎደ፥

\par }{\QB ጋድያን ኦላይ ደንዴዳ።

\par }{\Q ኦይታሙ ሻአ እስራኤልያ ኦላንቻቱዋ ግዱዋን

\par }{\QB እት ጎንዳሊ ዎይ እት ቶር ቤትቤና።


\par }{\Q \VS{9}ታ ዎዛናይ እስራኤልያ ኦላ ጋዳዋቱዋና ደኤ።

\par }{\QB አሳ ግዶን ዶሲደ ባረንታ አꬂደ እሜዳዋንቱና ደኤ።

\par }{\Q መꬍና ጎዳ ጋላትተ!


\par }{\Q \VS{10}ህንተንቶ፥ ቦꬃ ሀረቱዋ ቶግያዋንቶ፥

\par }{\QB ህንተንቶ፥ ግላስያ ቦላን ኡቴዳዋንቶ፥

\par }{\QB ኦግያና ሀመትያዋንቶ፥

\par }{\QB ሀዋ ስስተ!


\par }{\Q \VS{11}ሃꬃ ኦላቱዋ ማታን ሺቄዳ የꬃንቻቱዋ የꬃ ስስተ።

\par }{\Q ኡንቱንቱ መꬍና ጎዳይ ጽሎተꬃ ኦሱዋባ የጺኖ፤

\par }{\QB ቃይ እስራኤልያ ኦላንቻቱዋ ጽሎተꬃ ኦሱዋባ የጺኖ።

\par }{\BB \par }
{\Q “ሄዋፐ ጉይያን፥ መꬍና ጎዳ አሳይ

\par }{\QB ካታማ ገልያ ፐንገቱዋኮ ዱገ ዎꬌዳ።


\par }{\Q \VS{12}ድቦሬ! ቤጎታ! ቤጎታ!

\par }{\QB ቤጎታ! ቤጎታደ ማዝሙርያ የጻ።

\par }{\Q ባራቃ፥ ደንዳ!

\par }{\QB ኔኖ፥ አብኖኣማ ናአዉ፥ ነ ኦሞዱዋ አካደ ያ።


\par }{\BB \par }
{\Q \VS{13}“ሄዋፐ ጉይያን፥ አቴዳ አሳቱ

\par }{\QB ካፓቱዋኮ ዱገ ዎꬌድኖ።

\par }{\Q መꬍና ጎዳ አሳቱ ኦለታናዉ ጊጊደ

\par }{\QB ድቦርኮ ዬድኖ።


\par }{\Q \VS{14}አማሌቃ ዛራቱ በን ደኤዳ ሳኣን ደእያ፥

\par }{\QB ኤፍሬማ አሳቱ ዬድኖ።

\par }{\Q ቃይ ቢንያማ አሳቱ ኡንቱንታ ካሌድኖ።

\par }{\QB ካፓቱ ማክራ ዛራቱዋፐነ፥

\par }{\Q ኦላ ጋዳዋቱ ዛብሎና ዛራቱዋፐ ዱገ ዎꬌድኖ።


\par }{\Q \VS{15}ይሳኮራ ካፓቱ ድቦርና ዬድኖ፤

\par }{\QB ኤ፥ ይሳኮራ አሳይነ ባራቅካ ዬዳ፤

\par }{\QB ኡንቱንቱ አ ጌዱዋ ካሊደ፥ ዛንጋራ ገሌድኖ።

\par }{\QB ሽን ሮቤላ ዛራቱ ቆፋን ሻከቲደ፥

\par }{\QB ያናዋ አጋናዋ ቃችበይክኖ።


\par }{\Q \VS{16}ኡንቱንቱ አያዉ አቴድኖ?

\par }{\QB ዶርሳቱዋ ሄምያዋንቱ እምቢልታ ስሳናዉ አቴድኖየ?

\par }{\QB ሮቤላ ዛራቱ ቆፋን ሻከቲደ፥

\par }{\QB ያናዋ አጋናዋ ቃችበይክኖ።


\par }{\Q \VS{17}ጋላኣደ አሳቱ ዮርዳኖሳ ሻፋፐ ሄፍንꬃን አቴድኖ።

\par }{\QB ዳና ዛራቱ ማርካባቱ ማታን አቴድኖ።

\par }{\Q አሴራ ዛራቱ ባረንቱ ደእያ ሳኣን፥

\par }{\QB ሜድትራነ አባ ላንቂያን አቴድኖ።


\par }{\Q \VS{18}ዛብሎና ዛራቱ ባረንቱ ሸምፑዋ ሀይቆ አꬂደ እሜዳ አሳቱዋ።

\par }{\QB ንፍታሌማ ዛራቱካ ኡንቱንቱዋዳን ኦላ ደምባን ባረንቱ ሸምፑዋ አꬂደ እሜድኖ።


\par }{\Q \VS{19}ካተቱ ዪደ፥ ማግዶ ፑልቶቱዋ ማታን ደእያ ታእናካን ኦለቴድኖ።

\par }{\QB ሄ ካናነ ካተቱ ያን ኦለቲደ፥

\par }{\QB ኦሞዳናዉ አያ ብራነ ደምቤይክኖ።


\par }{\Q \VS{20}ሳሉዋን ደእያ ጾልንተቱካ ኦለቴድኖ።

\par }{\QB ባረንቱ ዩይያ ዩሻን ኡንቱንቱ ስሳራና ኦለቴድኖ።


\par }{\Q \VS{21}ቂሾና ሻፋይ፥ በንፐ፥

\par }{\QB ኤረቴዳ ቂሾና ሻፋይ ኩንꬂደ፥

\par }{\QB ሄ ካተቱዋ ሾኪደ አፌዳ።

\par }{\Q ታ ሸምፓቴ፥ ስም ምና፤

\par }{\QB ስንꬃዉ ጋልፋ።


\par }{\Q \VS{22}ሄዋፐ ጉይያን፥ ፓራ አሳቱ አንዳራሰቲደ ዬድኖ።

\par }{\QB ፓራቱ ባረንቱ ኮትያን ጋድያ ጊርሴድኖ።


\par }{\Q \VS{23}መꬍና ጎዳ ኪታንቻይ፥

\par }{\QB ‘መሮዛ ሸቂተ!

\par }{\Q ያን ደእያ አሳ ኢሲደ ሸቂተ!

\par }{\QB አያዉ ጎፐ፥ ኡንቱንቱ መꬍና ጎዳዉ ኤቃናዉ ይበይክኖ።

\par }{\Q አ ዎልቃማ ሞርከቱዋና ኦለታናዉ ከስበይክኖ’ ያጌዳ።


\par }{\BB \par }
{\Q \VS{24}“ቄና ሄቤራ ማቻታ

\par }{\QB ያኤላ ማጫ አሳ ኡባፐ አንጀቴዳኖ ግዱ።

\par }{\Q ዱንካነ ግዶን ደእያ ማጫ አሳ ኡባፐ እዛ አንጀቴዳኖ ግዱ።


\par }{\Q \VS{25}ስሳር እዞ ሃꬃ ኦችና፥

\par }{\QB ማꬃ አዉ እማዱ።

\par }{\Q ሎኦ ቃራባን መኤዳ ማꬃ አሃዱ።


\par }{\Q \VS{26}እት ኩሽያ የዳደ ዱንካንያ ሽካልያ፥

\par }{\QB ኡሸቻ ኩሽያን ኦሳንቻቱዋ ማርቴሉዋ ኦይቃዱ።

\par }{\Q ስሳራ ሁጲያን ꬎጋዱ፤

\par }{\QB ሀይꬃ ካርያና ካንꬃ ከሳዱ።


\par }{\Q \VS{27}ያትና፥ እ ቦልቁ ጊደ ኩንዴዳ።

\par }{\QB እ ሄ እዝ ገድያ ማታን

\par }{\QB ቦልቁ ጊደ ኩንዴዳ።

\par }{\QB ሄ ኩንዴዳ ሳኣን ሀይቄዳ።


\par }{\Q \VS{28}ስሳራ ዳያ ማስኮትያና ጼላዱ።

\par }{\QB ‘ታ ናኣ ፓራ ጋሪ አያዉ ጋምኤዴ?

\par }{\Q ፓራቱ ኤሌሊደ አያዉ ስምበይክኖ?’

\par }{\QB ያጋደ ኦቻዱ።


\par }{\Q \VS{29}እዝ አꬌዳ ኤራንቻ ማጫ አሳቱ እዝ ኦሻ ዛሬድኖ።

\par }{\QB ሽን እዛ ባረ ቆፋን ዛራ ዛራደካ ሀዋዳን ያጋዱ፤


\par }{\Q \VS{30}ኡንቱንቱ ኦሞዲደ ሻክያዋ ደመናን አግክኖ።

\par }{\QB እት እት ኦላንቻ እት እት ዎይ ላኡ ላኡ ዎዶራቱ ጋከናን አግክኖ።

\par }{\Q ስሳራዉ ኡንቱንቱ ሎእያ ማዩዋ እማና፤

\par }{\QB ቃይ ታዉካ ቆꬍያን ጻጻናዉ፥

\par }{\QB ጽልፍያን አሌቀቲደ ሎእያ ማዮቱዋ

\par }{\QB ኡንቱንቱ አሀና ያጋዱ።


\par }{\BB \par }
{\Q \VS{31}“አቤት መꬍና ጎዳዉ፥ ነ ሞርከቱ ኡባይ ሄዋዳን ሀይቂኖ!

\par }{\QB ሽን ነ ሲቃቱ ጉራ ዶልያ አዋዳን ጶልኖ፤

\par }{\QB አዋይ ባረ ዎልቃን ከስያዋዳን” ያጌድኖ።

\par }{\PP ሄዋፐ ጉይያን፥ ጋዲ ኦይታሙ ላይꬃ ዎፓ ደሜዳ።




\par }\Chap{6}{\SH ጌዶና
\par }
{\PP \VerseOne{1}እስራኤልያ አሳይ መꬍና ጎዳ ስንꬃን ዛረꬂደ ኢታባ ኦꬄዳ። ሄዋ ድራዉ፥ መꬍና ጎዳይ ኡንቱንታ ሚድያማ አሳዉ አꬂደ እሜዳ። ላፑን ላይꬃ ኡንቱንታ ሞዴድኖ።

\VS{2}ምድያማ አሳይ እስራኤልያ አሳ ቦላ ምኔዳ፤ እስራኤልያ አሳይ ኡንቱንቱፐ አታናዉ ደርያ ቦላን ቆሰቲያሳ፥ ጎንጎሉዋነ ጌሱዋ ጊግሴዳ።

\VS{3}እስራኤልያ አሳይ ካꬃ ዘሬዳ ዎደ ኡባን፥ ሚድያማ አሳይ አማሌቃ አሳናነ አዋይ ዶልያ ባጋ ጋድያን ደእያ አሳና ዪደ ኡንቱንታ ኦሊኖ።

\VS{4}ኡንቱንቱ ሄ ጋድያን ዱንካኒደ፥ ጋዛ ካታማ ጋካናዉ፥ ጋድያ ኡባ ቦላን ዶሌዳባ ꬋይስኖ፤ ዶርሳ፥ መህያነ ሀርያ ላጊደ አፍያ ድራዉ፥ እስራኤልያ አሳዉ አያነ አሽክኖ።

\VS{5}ባረንቱ መህያነ ባረንቱ ዱንካንያ አኪደ፥ ቦሊ ይያዋዳን ጮራቲደ ዪኖ፤ ኡንቱንታነ ኡንቱንቱ ጋሎቱዋ ፓይዳናዉ ዳንዳየተና፤ ኡንቱንቱ ዪደ ጋድያ ባይዝኖ።

\VS{6}እስራኤልያ አሳይ ሚድያማ አሳ ጋሱዋን ካዉሼዳ፤ ያቲደ ማዱዋ ደማናዉ መꬍና ጎዳኮ ዋሴዳ።


\par }{\PP \VS{7}ሚድያማ አሳ ጋሱዋን እስራኤልያ አሳይ መꬍና ጎዳኮ ዋሴዳ ዎደ፥

\VS{8}መꬍና ጎዳይ ኡንቱንቱኮ እት ትምቢትያ ኦድያዋ ኪቴዳ። ትምቢትያ ኦድያዌ ኡንቱንታ፥ “መꬍና ጎዳይ እስራኤልያ ጾሳይ ሀዋዳን ያጌ፤ ‘ግብጼፐ፥ አይለተꬃ ጋድያፐ ታን ህንተንታ ከሳድ።

\VS{9}ታን ህንተንታ ግብጼ አሳ ኩሽያፐነ ኡቁንያ አሳ ኡባ ኩሽያፐ አሻድ፤ ህንተንቱ ስንꬃፐካ ኡቁንያ አሳ የደርሳደ፥ ኡንቱንቱ ጋድያ ህንተንቶ እማድ።

\VS{10}ያታደ ታን ህንተንታ፥ “ታን መꬍና ጎዳ ህንተንቱ ጾሳተነ፤ ህንተንቱ ኡንቱንቱ ጋድያ ላቴዳ አሞራዋናቱዋ ጾሳቶ ጎይኖፕተ” ያጋደ ኦዳድ። ሽን ህንተንቱ ታ ቃላ ስሰናን እጼድታ’ ያጌ” ያጌዳ።


\par }{\PP \VS{11}ሄዋፐ ጉይያን፥ መꬍና ጎዳ ኪታንቻይ ኦፍራ ግያ ሳን ደእያ አብኤዘራ ያራ ዮኣሻ ዎላ ጋርሳን ኡቴዳ። ሄ ዎደ ዮኣሻ ናአይ ጌዶን ምድያማ አሳፐ ቆሰታናዉ ዎይንያ ኤሳ ጉምኢያሳን ዛርጋ ቡኬ።

\VS{12}ሄዋን መꬍና ጎዳ ኪታንቻይ አዉ ቤቲደ፥ “ላ ነኖ፥ ምኖ ኦላንቻዉ፥ መꬍና ጎዳይ ኔናና ደኤ” ያጌዳ።


\par }{\PP \VS{13}ጌዶን አ፥ “ሀይ ታ ጎዳዉ! መꬍና ጎዳይ ኑናና ደእያዋ ግዶፐ፥ ሀ መቱ ኡባይ ያትና ኑና አያዉ ጋኬዴ? ኑ አዎቱ፥ ‘መꬍና ጎዳይ ኑና ግብጼ ጋድያፐ ከሴዳ’ ያጊደ ኑዉ ኦዴዳ ማላልስያ አ ኦሶቱ ኡባይ ሀቃን ደኢኖ? ሽን ሀእ መꬍና ጎዳይ ኑና ሙለ አጊደ፥ ሚድያማ አሳዉ አꬂደ እሜዳ” ያጌዳ።


\par }{\PP \VS{14}ሄዋፐ ጉይያን መꬍና ጎዳይ አኮ ስሚደ፥ “ነዉ ደእያ ዎልቃን ባደ፥ እስራኤልያ አሳ ሚድያማ አሳ ኩሽያፐ አሻ። በአ፥ ኔና ኪትያዌ ታና” ያጌዳ።


\par }{\PP \VS{15}ጌዶን፥ “አቤት መꬍና ጎዳዉ፥ ታን እስራኤልያ አሳ ዋታደ አሾ? ታ ያራይ ምናሰ ዛራቱዋ ኡባፐ አꬌዳ ላፋ፤ ታንካ ታ አዉዋ ሶ አሳ ኡባፐ ጉꬃ” ያጊደ ዛሬዳ።


\par }{\PP \VS{16}መꬍና ጎዳይ፥ “ቱሙፐ ታን ኔናና ግዳና፤ እት አሳ ሾጭያዋዳን፥ ኔን ሚድያማ አሳ ሾጫደ ጾናና” ያጌዳ።


\par }{\PP \VS{17}ጌዶን፥ “ኔን ታናን ናሸቴዳዋ ግዶፐ፥ ታናና ሃሳይያዌ ኔን ቱሙፐ ጾሳ ግድያዋ ታን ኤራና ማላ፥ ማላታ ታና በሳ።

\VS{18}ታን ጉየ ስማ ባደ፥ ነዉ እምያዋ አሀና ጋካናዉ፥ ሀያና ሀዋፐ ቦፓ” ያጌዳ።

\par }{\PP መꬍና ጎዳይ፥ “ኔን ስማና ጋካናዉ፥ ታን ሀዋን ናጋና” ያጌዳ።


\par }{\PP \VS{19}ጌዶን ባረ ሶ ገሊደ፥ ቦልትቦልታ ዴሻ ማራ ሹኪደ ካꬄዳ፤ እት ታሙ ኪሎ ግራመ ግድያ ꬊልያ አኪደ፥ እርሹዋ የገናን ኡክꬃ ኡኬዳ። አሹዋ ማሶፍያን ዎꬂደ፥ ጫባ ከርያን ትጌዳ፤ ኡባካ አኪደ አፊደ፥ ዎላ ጋርሳን ኡቴዳ ጾሳ ኪታንቻዉ ሺሼዳ።

\VS{20}ጾሳ ኪታንቻይ አ፥ “አሹዋነ እርሹ ገልቤና ኡክꬃ አካደ፥ ሀ ሹቻ ቦላ ዎꬃ፤ ጫባካ አ ቦላ ትጋ” ያጌዳ፤ ሄዋፐ ጉይያን ጌዶን ሄዋዳን ኦꬄዳ።

\VS{21}መꬍና ጎዳ ኪታንቻይ ባረ ኩሽያን ኦይቄዳ ጻምኣ ጼራን አሹዋካ እርሹ ገልቤና ኡክꬃ ቦቼዳ፤ ታማይ ሹቻ ግዶፐ ከሲደ፥ አሹዋካ እርሹ ገልቤና ኡክꬃ ሜዳ፤ ሄዋፐ ጉይያን፥ መꬍና ጎዳ ኪታንቻይ አ ስንꬃፐ ጌሜዳ።


\par }{\PP \VS{22}ጌዶን በኤዳዌ መꬍና ጎዳ ኪታንቻ ግድያዋ አኬኬዳ ዎደ፥ “አየ አና! ኡባ ሞድያ መꬍና ጎዳዉ፥ ታን መꬍና ጎዳ ኪታንቻ ታ አይፍያን በኣድ!” ያጌዳ።


\par }{\PP \VS{23}ሽን መꬍና ጎዳይ፥ “ሳሩ ነዉ ግዶ! ያዮፓ! ሀይቃካ” ያጌዳ።

\VS{24}ጌዶን መꬍና ጎዳዉ ያርሽያ ሳኣ ያን ጊግሲደ፥ ሄ ሳኣ መꬍና ጎዳይ ሳሮ ጾሳ ያጊደ ሱንꬄዳ። ሄ ያርሽያ ሳአይ አብኤዘራ ያራቱዋሳ ግድያ ኦፍራን ሀቼ ጋካናዉ ኤቂደ ደኤ።


\par }{\PP \VS{25}ሄ ጋላስ ቃማ መꬍና ጎዳይ ጌዶና፥ “ነ አዉዋ ቦራ ላኤንꬁዋ፥ ላይꬃይ ላፑና ግዴዳዋ አካ። ነ አዉ ባኣላ ጌተትያ ኤቃዉ ያርሽያ ሳኣ ኮላ፤ አ ጋጻን ደእያ አሼሮ ጌተትያ ማጫ ጾሳቱ ምስልያካ ቃንጸሬꬃ የጋ።

\VS{26}ሀ ደርያ ሁጲያን መꬍና ጎዳዉ፥ ነ ጾሳዉ፥ ሹቻፐ ያርሽያ ሳኣ ሎይꬃደ ጊግሳ፤ ሄዋፐ ጉይያን፥ ኔን ቃንጸሬꬄዳ አሼሮ ጌተትያ ጾሳቱ ምስልያ ቆኡዋ ኤꬃደ፥ ላኤንꬆ ቦራ ኡባና ጹግያ ያርሹዋ ኡዳደ ያርሻ” ያጌዳ።

\VS{27}ጌዶን ባረ ቆማቱዋፐ ታማቱዋ አኪደ፥ መꬍና ጎዳይ አዉ ኦዴዳዋዳን ኦꬄዳ። ሽን እ ባረ አዉዋ ሶ አሳዉነ ካታማን ደእያ አሳዉ ያዬዳ ድራዉ፥ ሄዋ ጋላሳን ኦꬅያዋ አጊደ ቃማን ኦꬄዳ።


\par }{\PP \VS{28}ዎንታ ጉራን ካታማ አሳይ ደንዴዳ ዎደ፥ ባኣላ ጌተትያ ኤቃዉ ያርሽያ ሳአይ ኮለት ክቼዳዋነ አ ላንቂያን ደእያ አሼር ምስሊ ቃንጸቲደ ዎꬌዳዋ በኤዳ። ቃይ ኡንቱንቱ ያርሽያ ሳአይ ጊጌዳዋነ አ ቦላ ላኤንꬆ ቦራይ ያርሸቴዳዋ በኤድኖ።

\VS{29}ባረንቱ ግዶን፥ “ላ ሀዋ ኦꬄዳዌ ኦኔ?” ያጊደ እቱ እቱዋ ኦቼድኖ። ኡንቱንቱ ዩይ ዩዪደ ኦቺደ፥ ሄዋ ኦꬄዳዌ ዮኣሻ ናኣ ጌዶና ግድያዋ ኤሬድኖ።

\VS{30}ሄዋፐ ጉይያን ካታማ አሳይ ዮኣሻ፥ “ባኣላ ጌተትያ ኤቃዉ ያርሽያ ሳኣ ኮሌዳ ድራዉነ አ ላንቂያን ደእያ አሼር ምስልያ ቃንጸረꬂደ የጌዳ ድራዉ፥ ኑን አ ዎꬋና ማላ፥ ነ ናኣ ሃ ከሳ” ያጌዳ።


\par }{\PP \VS{31}ዮኣሽ ባረ ቦላን ደንዴዳ አሳ ኡባ፥ “ህንተንቱ ባኣላዉ ሞተቲቴ? ዎይ ህንተንቱ አ አሻናዉ አባካቴ? ህንተንቱ ግዶፐ አዉ ሞተትያ ኡራይ ደኦፐ፥ ሳአይ ዎንታናዉ እ ሀይቆ! ባኣል ጾሳ ግዶፐ፥ ባረ ያርሽያ ሳኣ ኮሌዳዋና እ ባረዉ ሞተቶ” ያጌዳ።

\VS{32}ያትና፥ ሄ ጋላስ ዮኣሽ፥ “ኮለቴዳዌ አዉ ያርሽያ ሳኣ ግዴዳ ድራዉ፥ አናና ባኣል ሞተቶ” ያጊደ ጌዶና ሱንꬃ የሩባኣላ ጊደ ሱንꬄዳ።


\par }{\PP \VS{33}ሄዋፐ ጉይያን፥ ሚድያማ ጋድያ አሳይ፥ አማሌቃ ጋድያ አሳይነ አዋይ ዶልያ ባጋ ጋድያ አሳይ ኡባይ እትፐ ሺቂደ፥ ዮርዳኖሳ ሻፋ ፕኔድኖ፤ እዝራኤላ ግያ ዎምባን ዱንካኔድኖ።

\VS{34}ሄዋፐ ጉይያን፥ መꬍና ጎዳ አያናይ ጌዶና ቦላ ዎꬌዳ፤ አብኤዘራ ያራ ግድያ አሳይ ኡባይ ባረና ካላና ማላ፥ ኡንቱንታ ጼሳናዉ ማላካታ ፑኔዳ።

\VS{35}ምናሰ ዛራቱዋ ኡባዉ አሳ ኪቲደ፥ ባረና ካላና ማላ ኡንቱንታካ ጼስሴዳ። ቃይ አሴራ ዛረቶ፥ ዛብሎና ዛረቶነ ንፍታሌማ ዛረቶ አሳ ኪትና፥ ኡንቱንቱካ አናና ኦላ ባናዉ ከሴድኖ።


\par }{\PP \VS{36}ሄዋፐ ጉይያን ጌዶን ጾሳ፥ “ታን እስራኤልያ አሳ አሻና ማላ፥ ኔን ታና ዶሬዳዋ ታዉ ኦዴዳዋ ግዶፐ፥

\VS{37}በአ፥ ዛርጋ ቡክያ ኡዱማን ዶርሳ አጎዛ ታን ዎꬃና፤ ከተርሳይ ሄ ዶርሳ አጎዛ ጻላላን ደእና፥ ቢታ ኡባይ መላ ግዶፐ፥ ኔን ኦዴዳዋዳን፥ እስራኤልያ አሳ ኔን ታ ኩሽያን አሻናዋ ታን ኤራና” ያጌዳ።

\VS{38}እ ጌዳዋዳን ሀኔዳ። ዎንተꬃ ጋላስ ጉራ ጉራና ደንዲደ፥ ዶርሳ አጎዛ ጉምኤዳ ዎደ፥ እት ኩይጻሮ ግድያ ሃꬃይ አፐ ከሴዳ።


\par }{\PP \VS{39}ያትና፥ ጌዶን ቃይካ ጾሳ፥ “ሀያና ሀንቀቶፓ! ታን ኔና ጉጃደካ እት ገደ ኦቻይ፤ ዶርሳ አጎዛ ቦላ ሀራ ማላታ በሳናዳን ታን ኔና ኦቻይ። ሀእ ቃይ ዶርሳ አጎዛይ መላ ግድና፥ ቢታይ እርጺደ ከተርሳታናዳን ኡዳርኪ” ያጌዳ።

\VS{40}ሄ ጋላስ ቃማ ጾሳይ ሄ ማላታ ኦꬄዳ። ዎንተꬃ ጋላስ ጉራ ዶርሳ አጎዛ መላ ግድና፥ ቢታ ኡባይ እርጺደ ከተርሳቴዳ።




\par }\Chap{7}{\SH ጌዶን ሚድያማቱዋ ጾኔዳ
\par }
{\PP \VerseOne{1}የሩባኣላ ጌተትያ ጌዶንነ አናና ደእያ አሳይ ኡባይ ዎንታ ጉራን ደንድ ቢደ፥ ሀሮዳ ጌተትያ ፑልትያ ማታን ዱንካኔዳ። ሚድያማ ጋደ አሳቱካ ህንቱቱፐ ሁጲሳ ባጋና ሞረ ጌተትያ ደርያ ማታን ደእያ ዎምባ ግዶን ዱንካኔድኖ።


\par }{\PP \VS{2}መꬍና ጎዳይ ጌዶና ሀዋዳን ያጌዳ፤ “ሚድያማ አሳ ታን ህንተንቱ ኩሽያን አꬃደ እማናዉ፥ ኔናና ደእያ አሳይ ዳሬዳ፤ እስራኤልያ አሳይ፥ ‘ኑ ዎልቃን አቴዶ’ ጊደ ታ ቦላ ጬቀተና ማላ፥ ምድያማ አሳ ታን ኡንቱንቶ አꬃደ እምከ።

\VS{3}ሄዋ ድራዉ፥ ሀእ አሳዉ፥ ‘ያሻን ኮኮርያ አሳይ ኦንነ ደኦፐ፥ ጋላኣደ ደርያፐ ስሚደ፥ ጉየ ባረ ሶ ባረ ሶ ቦ’ ያጋደ አዋያ” ያጌዳ። ያትና፥ ላታማነ ላኡ ሻአ አሳይ ጉየ ስሜዳ፤ ታሙ ሻአ አሳይ አቴዳ።
\XREF{}{{\XO 7:3 }{\XT{ዛረ. 20:8}}}


\par }{\PP \VS{4}ሄዋፐ ጉይያን መꬍና ጎዳይ ጌዶና፥ “ሀእካ አሳይ ዳሬዳ። ኔን ኡንቱንታ ዱገ ሃꬃዉ አፋ፤ ታን ኡንቱንታ ነዉ ያን ሻካና። ታን፥ ‘ሀዌ ኔናና ቦ’ ግያዌ ኔናና ቦ፤ ታን፥ ‘ሀዌ ኔናና ቦፖ’ ግያዌ ቦፖ” ያጌዳ።


\par }{\PP \VS{5}ያትና፥ ጌዶን አሳ ሃꬃኮ አፌዳ። መꬍና ጎዳይ ጌዶና፥ “ሀ አሳ ግዶፐ ጉልባቲደ ሃꬃ ኡሽያዋንታነ፥ ካናዳን ሃꬃ እንጻርሳን ላባጭ ላባጭ ኦꬂደ ኡሽያዋንታ ሻካ” ያጌዳ።

\VS{6}ባረንቱ ኩሽያን ሃꬃ ኮጰቲደ ላባጭ ኦꬂደ ኡሼዳዋንቱ ፓይዱ ሄዙ ጼታ፤ ሽን አቴዳዋንቱ ኡባይ ሃꬃ ኡሻናዉ ጉልባቴድኖ።


\par }{\PP \VS{7}መꬍና ጎዳይ ጌዶና፥ “ባረንቱ ኩሽያን ሃꬃ ኤቁዋን ኮጰቲደ ላባጭ ኦꬄዳ ሄዙ ጼቱ አሳቱዋን ታን ህንተንታ አሻና፤ ሚድያማ አሳቱዋ ህንተንቶ አꬃደ እማና። ሽን አቴዳ አሳይ ኡባይ ባረ ሶ ባረ ሶ ስሞ” ያጌዳ።

\VS{8}ያትና፥ ጌዶን አሳቱዋ ሽንቃነ ማላካታ አኬዳ ሄዙ ጼቱ አሳቱዋ ባረናና አሺደ፥ የንኮ አሳ ኡባ ኡንቱንቱ ሶ ኡንቱንቱ ሶ የዴዳ። ሀ ኡባባይ ሀንያ ዎደ፥ ሚድያማ ኦላንቻቱ ኡንቱቱፐ ህርክ ባጋና ዎምባን ዱንካኒደ ኡቴድኖ።


\par }{\PP \VS{9}ሄ ጋላስ ቃማን መꬍና ጎዳይ ጌዶና፥ “ታን ነዉ አꬃደ እሜዳ ድራዉ፥ ደንዳደ ኡንቱንቱ ዱንካኔዳ ሳኣን ኡንቱንቱና ኦላ ጋከታ።

\VS{10}ኔን ባደ ኦላናዉ ያዮፐ፥ ነ ቆማ ፑራ አካደ፥ ኡንቱንቱ ዱንካኔዳ ሳኣ ዱገ ባደ፥

\VS{11}ኡንቱንቱ ግያዋ ስሳ። ሄዋፐ ጉይያን፥ ኔን ኡንቱንታ ኦላናዉ ምናና” ያጌዳ።

\par }{\PP ጌዶንነ አ ቆማይ ፑር፥ ምድያማቱ ዱንካኔዳ ሳኣ ጋጻን ናግያ ኦላንቻቱዋኮ ቤድኖ።

\VS{12}ሄ ዎደ ቦልያዳን ጮራቴዳ ሚድያማ አሳይ፥ አማሌቃ አሳይነ አዋይ ዶልያ ባጋና ደእያ አሳይ ኡባይ ዎምባ ግዶን ዱንካኒደ ኡቴድኖ። ኡንቱቱ ጋሎቱ አባ ዶናን ደእያ ሻፍያዳን ፓይዳናዉ ዳንዳየተናዋንታ።


\par }{\PP \VS{13}ጌዶን ያ ጋክያ ዎደ፥ እት ብታኒ ባረ አኩመቴዳ አኩሙዋ ባረ ላግያዉ ኦዴ፤ “ስሳ፥ ታን አኩሙዋ አኩመታድ። እት ባንጋ ኡክꬃይ ጎንዶረቲደ፥ ሚድያማቱ ዱንካኔዳ ሳኣ ዬዳ። ጋኪደ ዱንካንያ ዶምኤዳ፤ ዱንካኒ አꬍ ዎꬊደ ምጨቴዳ” ያጌዳ።


\par }{\PP \VS{14}ሄዋፐ ጉየ አ ላጊ ዛሪደ፥ “ሄዌ እስራኤልያ ዮኣሻ ናኣ ጌዶና ማሻፐ አትና፥ ሀራባ ግደና። ጾሳይ ሚድያማነ ምድያማቱዋና ደእያ ኦላንቻቱዋ ኡባ ጌዶናዉ አꬂደ እሜዳ” ያጌዳ።


\par }{\PP \VS{15}ጌዶን ሄ ኦዴዳ አኩሙዋነ አኩሙዋ ብርሸꬃ ስሴዳ ዎደ፥ ጉልባቲደ ጾሳዉ ጎይኔዳ። ሄዋፐ ጉይያን፥ እስራኤላቱ ዱንካኔዳ ሳኣ ጉየ ስሚደ፥ “ደንድተ! መꬍና ጎዳይ ሚድያማ ኦላንቻቱዋ ህንተንቱ ኩሽያን አꬂደ እሜዳ!” ያጌዳ።

\VS{16}ሄዙ ጼቱ አሳቱዋ ሄዙ ጭታን ሻኬዳ፤ ኡንቱንቶ ሁጲያን ሁጲያን እት እት ማላካታነ ግዶን ኤጽያ ጾምፒ ደእያ እት እት ጻሩዋ እሜዳ።

\VS{17}ኡንቱንታ፦ “ታኮ ሃ ጼሊደ፥ ታን ኦꬅያዋ ኦꬅተ። ታን ኡንቱንቱ ዱንካኔዳ ሳኣ ማታ ጋካደ ኦꬅያዋዳን፥ ህንተንቱካ ኦꬅተ።

\VS{18}ታንነ ታናና ደእያዋንቱ ኡባቱ ማላካታ ፑንያ ዎደ፥ ህንተንቱካ ኡንቱንቱ ዱንካኔዳ ሳኣ ዩይ አꬊደ፥ ህንተንቱ ማላካታ ፑኒደ፥ ‘መꬍና ጎዳዉነ ጌዶናዉ!’ ያጊደ ዋስተ” ያጌዳ።


\par }{\PP \VS{19}ቃማዉ ግዶ ግሹዋ ግዳናዉ ጉꬃ አትደእሽን፥ ናግያ ኦላንቻቱ ላመቴዳዋፐ ጉይያን፥ ጌዶንነ አናና ደእያ ጼቱ አሳቱ ቢደ፥ ሚድያማቱ ዱንካኔዳ ሳኣ ማታ ጋኪደ ባረንቱ ማላካታ ፑኔድኖ፤ ባረንቱ ኦይቄዳ ጻሩዋ ኡባካ መንꬄድኖ።

\VS{20}ሀራ ባጋና ደእያ ላኡ ጭታቱካ ባረንቱ ማላካታ ፑኒደ፥ ጻሮቱዋካ መንꬄድኖ፤ ሀድርሳ ኩሽያን ኤጽያ ጾምፕያ፥ ኡሸቻ ኩሽያን ማላካታ ኦይቂደ ፑኒደ፥ “መꬍና ጎዳዉነ ጌዶናዉ ማሻን ኦለቴቶ!” ያጊደ ዋሴድኖ።

\VS{21}አሳይ ኡባይ ሚድያማቱ ዱንካኔዳ ሳኣ ዩሹዋን ባረ ሳኣን ሳኣን ኤቂደእሽን፥ ሚድያማ ኦላንቻቱ ኡባይ ዋሲደ ባቃቴድኖ።

\VS{22}ጌዶና አሳይ ሄዙ ጼቱ ማላካታ ፑኔዳ ዎደ፥ ሞርከቱዋ ኦላንቻቱ ባረንቱ ማሻን እቱ እቱዋ ዎꬋናዳን መꬍና ጎዳይ ኦꬄዳ፤ ያትና፥ አቴዳ ኦላንቻቱ ጽሬራኮ ስሚደ፥ ቤትሺጻ ጌተትያ ካታማ ጋካናዉ፥ ሄዋፐካ አꬊደ፥ ጻባታ ማታን ደእያ አቤል-ማሆላ ጋካናዉ ባቃቴድኖ።


\par }{\PP \VS{23}ሄዋፐ ጉይያን ጌዶን፥ ንፍታሌማ ዛርያፐ፥ አሴራ ዛርያፐነ ምናሰ ዛራቱዋ ኡባፐ እስራኤልያ አሳ ጼሲደ ሺሽና፥ ኡንቱንቱ ሚድያማቱዋ የደርሴድኖ።

\VS{24}ኤፍሬማ ገዝያን ደእያ አሳ ኡባኮ ጌዶን አሳ ኪቲደ፥ “ሚድያማ አሳ ኦላናዉ ዱገ ዎꬍተ፤ ቤትባና ጋካናዉ ደእያ ዮርዳኖሳ ሻፋነ አን ገልያ ቄር ሻፋቱዋ ኡንቱቱፐ ካሰቲደ ኦይቂተ” ያጌዳ። ሄዋፐ ጉየ ኤፍሬማ አሳይ ኡባይ ጼገት ሺቂደ፥ ቤትባራ ጋካናዉ ዮርዳኖሳ ሻፋነ አን ገልያ ቄር ሻፋቱዋ ኦይቄዳ።

\VS{25}ኦሬባነ ዛኤባ ጌተትያ ሚድያማቱዋ ካፓቱዋ ላኡዋ ኦሞዴድኖ፤ ኦሬባ ኦሬባ ዛላ ግያ ሳን ዎꬌድኖ፤ ዛኤባ ቃይ ዛኤባ ዎይንያ ጉምእያ ሳኣ ግያ ሳኣን ዎꬌድኖ። ሄዋፐ ጉየና አቴዳ ሚድያማቱዋ የደርሲደ፥ ኦሬባ ቆꬍያነ ዛኤባ ቆꬍያ ሙጬድኖ፤ ኡንቱንቱ ጉገቱዋ ጌዶናኮ አሄድኖ። ሄ ዎደ ጌዶን ዮርዳኖሳ ሻፋፐ ሄፍንꬃ አዋይ ዶልያ ባጋና ደኤዳ።




\par }\Chap{8}{\SH ሚድያማቱ ዉርሰꬃ ጾኑዋ ጾነቴድኖ
\par }
{\PP \VerseOne{1}ሄዋፐ ጉይያን፥ ኤፍሬማ አሳይ ጌዶና፥ “ሚድያማቱዋ ኦላናዉ ባደ ኑና አያዉ ጼሳበይኪ? ኑና አያዉ ሀዋዳን ኦꬃዲ?” ያጊደ ሎይꬅ ፓሉመቴድኖ።


\par }{\PP \VS{2}ሽን ጌዶን ዛሪደ፥ “ታን ኦꬄዳዋፐ ህንተንቱ ኦꬄዳዌ አነየ? ታ ያራቱ አብኤዘራቱ ሺሼዳ ሙለ ካꬃፐ ህንተንቱ ኤፍሬማ ዛራቱ ቆሬዳ ቃርሚ ኬከነየ?

\VS{3}ሚድያማቱዋ ካፓቱዋ፥ ኦሬባነ ዛኤባ ጾሳይ ህንተንቱ ኩሽያን አꬂደ እሜዳ። ህንተንቱ ኦꬄዳዋ ማላ፥ ታን አይ ኦꬃናዉ ዳንዳያይታ?” ያጌዳ። እ ሄዋዳን ጊና፥ ኡንቱንቱ ሀንቁዋፐ ዛርቤድኖ።
\XREF{}{{\XO 8:3 }{\XT{ማዝ. 83:11}}}


\par }{\PP \VS{4}ጌዶንነ አናና ደእያ ሄዙ ጼቱ አሳይ ዮርዳኖሳ ሻፋ ዪደ ፕኔድኖ፤ ኡንቱንቱ አይ ዳቡሮፐካ፥ ባረንቱ ሞርከቱዋ የደርስያዋ አግበይክኖ።

\VS{5}የደርሲደ ሱኮታ ጋኬዳ ዎደ፥ ጌዶን ካታማ አሳ፥ “ታ አሳይ ዳቡሬዳ ድራዉ፥ ሀያና አማሬዳ ኡክꬃ እሜርክቴ። ታን ሚድያማቱዋ ካተቱዋ ዘባሀነ ጻልሙናአ የደርሳደ ደአይ” ያጌዳ።


\par }{\PP \VS{6}ሄዋፐ ጉየ ሱኮታ ካታማ ካፓቱ፥ “ዘባሀነ ጻልሙናአ ኔን ኦሞዳበይካሽን፥ ነ ኦላንቻቶ አያዉ ኡክꬃ እማኔ?” ያጌድኖ።


\par }{\PP \VS{7}ያትና፥ ጌዶን፥ “ሎአ አይነ ባዋ! መꬍና ጎዳይ ዘባሀነ ጻልሙናአ ታ ኩሽያን አꬂደ እምያ ዎደ፥ ታን መላ ቢታ አጉንꬃንነ ክንድቹዋን ህንተንታ ዋꬋና” ያጌዳ።

\VS{8}ሄዋፐ ፓኑኤላ ግያ ሳኣ ቤዳ፤ ያን ደእያ አሳካ ሄ ኦሻ ኦቼዳ። ሽን ፓኑኤላ አሳይካ ሱኮታ ካታማ አሳይ ዛሬዳዋዳን ዛሬዳ።

\VS{9}ያትና፥ ፓኑኤላ አሳካ፥ “ታን ጾናደ ሳሮ ስምያ ዎደ፥ ህንተንቱ ካታማ ናግያ ሀ አዱሳ ግምቢያ ላላና” ያጌዳ።


\par }{\PP \VS{10}ዘባህነ ጻልሙናእ አዋይ ዶልያ ባጋፐ ዬዳ ኦላንቻቱዋፐ አቴዳ ባረንቱ ታማነ እቼሹ ሻአ ኦላንቻቱዋና ቃርቆራ ጌተትያ ካታማን ደኢኖ። ካሰ አዋይ ዶልያ ባጋፐ ዬዳ ኦላንቻቱዋፐ ማሻን ኦለትያ እት እት ጼታነ ላታሙ ሻአ ግድያ ኦላንቻቱ ኦላን ሀይቂ ዉሬድኖ።

\VS{11}ጌዶን ኖባሀፐነ ዮግባሀፐ አዋይ ዶልያ ባጋን ደእያ ዛላናቱዋ ጋጻ ኦግያና ቢደ፥ ሄዋን ደእያ ኦላንቻቱዋ ቦላ ኡንቱንቱ አኬከናን ደእሽን ዎራጄዳ፤

\VS{12}ኡንቱንቱ ኡባይ ዳጋሜድኖ። ሚድያማ ካተቱ ዘባህነ ጻልሙናእ ላአቱካ ባቃቴድኖ፤ ሽን ጌዶን ኡንቱንታ የደርስ ጋኪደ ኦሞዴዳ።


\par }{\PP \VS{13}ዮኣሻ ናአይ ጌዶን ኦላፐ ሄሬሳ ፕኑዋና ስሜዳ።

\VS{14}ሱኮተፐ እት ዎዳላ ኦይቂደ ኦቼዳ። ዎዳላይ ሱኮታ ካፓቱነ ጭማቱዋ ላፑን ታማነ ላፑናቱዋ ሱንꬃ ጻፊደ አዉ እሜዳ።

\VS{15}ሄዋፐ ጉይያን፥ ጌዶን ሱኮታ አሳኮ ዪደ፥ “ ‘ዘባሀነ ጻልሙናአ ኔን ኦሞዳበይካሽን፥ ነ ዳቡሬዳ አሳዉ አያዉ ኡክꬃ እማኔ?’ ጊደ ህንተንቱ ታና ቅሊጬድታ፤ ሽን ዘባሀነ ጻልሙናአ ሀዋንታ በእተ” ያጌዳ።

\VS{16}ሄዋፐ ጉይያን፥ መላ ቢታ አጉንꬃንነ ክንድቹዋን ዋꬊደ፤ ሱኮታ ካፓቱዋ ቃጻዬዳ።

\VS{17}ቃይ ፓኑኤላን ካታማ ናግያ አዱሳ ግምቢያ ላሊደ፥ ካታማን ደእያ አቱማ አሳ ዎꬌዳ።


\par }{\PP \VS{18}ያቲደ ጌዶን ዘባሀነ ጻልሙናአ፥ “ህንተንቱ ታቦራን ዎꬌዳ አሳቱ አይ ማሌ?” ያጊደ ኦቼዳ።

\par }{\PP ሽን ኡንቱንቱ፥ “ነ ማላ፤ ኡንቱንቱ ኡባይካ ካትያ ናና ማላትኖ” ያጊደ ዛሬድኖ።


\par }{\PP \VS{19}ጌዶን፥ “ኡንቱንቱ ታ እሻቱዋ፤ ኡንቱንቱ ታ ዳይ ናና። መꬍና ጎዳይ ኤሮ! ህንተንቱ ኡንቱንታ ዎꬍቤናዋ ግድንቶ፥ ታንካ ህንተንታ ዎꬍከ ሽን” ያጌዳ።

\VS{20}ባረ ባይራ ናኣ የተራ፥ “ደንዳ ኤቃደ፥ ሀዋንታ ዎꬋ” ያጌዳ። ሄዋፐ ጉየ የተር ብሮ ያላጋ ግዴዳ ድራዉ ያዪደ፥ ባረ ማሻ ሾድቤና።


\par }{\PP \VS{21}ሄዋፐ ጉይያን፥ ዘባህነ ጻልሙናእ ጌዶና፥ “ደንዳ ኤቃደ፥ ኔን ኑና ዎꬋ። አቱማ አሳ ኦሱዋ ኦꬃናዉ አቱማ አሳ ኮሼ” ያጌድኖ። ያትና፥ ጌዶን ደንዲደ፥ ኡንቱንታ ዎꬌዳ፤ ኡንቱንቱ ጋላቱዋ ቆꬍያን ደእያ አሌቁዋ ኡባ አኬዳ።


\par }{\PP \VS{22}ሄዋፐ ጉይያን፥ እስራኤልያ አሳይ ጌዶና፥ “ኔን ኑና ሚድያማ አሳፐ አሼዳ ድራዉ፥ ኔን፥ ኔፐ ጉይያን ነ ናአይነ ነ ናኣ ናአይ ኑና ሞድተ” ያጌዳ።


\par }{\PP \VS{23}ሄዋፐ ጉየ ጌዶን፥ “ታን ህንተንታ ሞድከ፤ ታ ናአይካ ህንተንታ ሞደና፤ መꬍና ጎዳይ ህንተንታ ሞዶ” ያጌዳ።

\VS{24}ኡንቱንታ፥ “አነ ታን ህንተንታ እትባ ኦቻይ: ህንተንቱ ኡባይ ኦሞዲደ አሄዳ ሀይꬃ ዎርቃ ታዉ እምተ” ያጌዳ። እስማኤላ አሳዳን፥ ሚድያማ ቢታ አሳቱካ ሀይꬃን ዎርቃ ዎꬂኖ።


\par }{\PP \VS{25}እስራኤልያ አሳይ ዛሪደ፥ “ኤኖ፥ ኑ እማና” ያጌዳ። አፍላ ሂጺደ አሳይ ኡባይ ባረ ኦሞዴዳ ሀይꬃ ዎርቃ ሂጸቴዳ አፍላ ቦላን ዎꬄዳ።

\VS{26}ጌዶን አኬዳ ሀይꬃ ዎርቃይ ላታሙ ኪሎ ግራመ ዴጽያዋ። ሄዌነ፥ ሀራ አሌቂያዋንታ፥ ቆꬍያን አꬅያ ሀብልያ፥ ምድያማቱዋ ካተቱ ማይያ ኦቻ ቴራ ማላትያ ማዮቱዋነ ኡንቱንቱ ጋሎቱዋ ቆꬍያፐ አከቴዳ አሌቂያዋንታ ጉጀናና።

\VS{27}ጌዶን ዎርቃፐ ኤፉድያ ጊግሲደ፥ ባረ ደእያ ኦፍራ ካታማን ዎꬄዳ። ጉየፐ እስራኤልያ አሳይ ኡባይ ጾሳ አጊደ፥ ሄ ኤፉድያዉ ጎይኔዳ፤ ጌዶናዉነ አ ሶ አሳዉ ሄዌ ጲረ ግዴዳ።


\par }{\PP \VS{28}ሄዋዳን ሀኒደ፥ ሚድያማ አሳይ እስራኤልያ አሳዉ ሞደቴዳ፤ ኡንቱንቱ እስራኤልያ አሳ ቦላ ላኤንꬁዋ ደንድበይክኖ። ጌዶን ሀይቃና ጋካናዉ፥ ኦይታሙ ላይꬃ ጋዲ ዎፓ ደሜዳ።


\par }{\SH ጌዶና ሀይቁዋ
\par }
{\PP \VS{29}ዮኣሻ ናአይ፥ የሩባኣላ ጌተትያ ጌዶን ባረ ሶ ጉየ ቢደ፥ ባረ ጎለን ደኤዳ።

\VS{30}ጌዶን ጮራ ማችያ አኬዳ ድራዉ፥ አዉ ላፑን ታሙ አቱማ ናናይ የለቴድኖ።

\VS{31}ቃይ ሰኬማ ካታማን ደእያ ቆማታ አቱማ ናኣ አዉ የልና፥ ሱንꬃ አብመሌካ ያጊደ ሱንꬄዳ።

\VS{32}ዮኣሻ ናአይ ጌዶን ሎኦ ጭሚደ ሀይቄዳ፤ ባረ አዉዋ ዮኣሻ ዱፉዋን ሞገቴዳ። ሀ ዱፉ አብኤዘራ ያራቱ ደእያ ኦፍራ ካታማን ደኤ።


\par }{\PP \VS{33}ጌዶን ሀይቄዳዋፐ ጉይያን፥ እስራኤልያ አሳይ ጾሳፐ ጉየ ስሚደ፥ ባኣላ ጌተትያ ጾሳቶ ጎይኔዳ፤ ባኣል-ባሪታ ጌተትያ ኤቃ ባረንቶ ጾሳ ኦꬄድኖ።

\VS{34}ያቲደ እስራኤልያ አሳይ ኡንቱንቱ ዩሹዋን ደእያ ሞርከቱዋ ኡባፐ ኡንቱንታ አሼዳ መꬍና ጎዳ ባረንቱ ጾሳ ሀሳይበይክኖ።

\VS{35}ቃይ ጌዶን እስራኤልያ አሳዉ ኦꬄዳ ሎኦ ኦሱዋ ኡባዉ፥ ኡንቱንቱ አ ሶ አሳዉ ኬካን ኩሽያ ዛርበይክኖ።




\par }\Chap{9}{\SH አብመሌካ
\par }
{\PP \VerseOne{1}ጌዶና ናአይ አብመሌክ ሰኬማ ካታማን ደእያ ባረ ዳይ ዳቦቱዋኮ ቤዳ፤ ኡንቱንታነ ባረ ዳይ ዘረꬃ ኡባቱዋ ሀዋዳን ያጌዳ፤

\VS{2}“አነ ሰኬማ ካታማን ደእያ አሳ ኡባ ሀዋዳን ያጊደ ኦችተ፤ ‘ጌዶና ላፑን ታሙ ናናይ ኡባይ ህንተንታ ሞዶፐ ሎኤየ? ዎይ እት አሳይ ሞዶፐ ሎኤ?’ ያጊደ ኦችተ። ታን ህንተዉ አሹዋን ማታ ዳቦ ግድያዋ ቃይ ዶጎፕተ” ያጌዳ።


\par }{\PP \VS{3}ሄዋፐ ጉየ እዝ ዳይ ዳቦቱ ሀ ቃላ ኡባ አ ድራዉ ሰኬማ ካታማ አሳዉ ኦዴድኖ፤ አብመሌክ ኡንቱንቶ ዳቦ ግዴዳ ድራዉ፥ ሰኬማ አሳይ አ ካላናዉ ቆፋ ቃቼዳ።

\VS{4}ያጊደ ኡንቱንቱ ባኣል-ባሪታ ኤቃ ጎልያፐ ላፑን ታሙ ጻጋራ ብራ አኪደ፥ አዉ እሜድኖ።

\par }{\PP አብመሌክ ሄ ብራን ሹፉሮቱዋነ ቦንቂያዋንታ ቃጻሪደ፥ ባረና ካላናዳን ኦꬄዳ።

\VS{5}ኦፍራ ግያ ሳን ደእያ ባረ አዉዋ ሶ ቢደ፥ ባረ እሻቱዋ፥ ጌዶና ናና ላፑን ታማቱዋ፥ እት ሹቻ ቦላን ሲፍሴዳ። ሽን ጌዶና ናአይ፥ ዉርሰꬃ ቴፋይ፥ ዮኣታመ ቆሰቲደ፥ ሀይቀናን አቴዳ።

\VS{6}ሄዋፐ ጉይያን፥ ሰኬማ አሳይነ ቤትሚሎ አሳይ እትፐ ሺቂደ፥ ሰኬማን ደእያ ጎይንያ ዎላ ቱሳኮ ቤድኖ፤ ያን አብመሌካ ካተዬድኖ።


\par }{\PP \VS{7}ዮኣታመ ሄዋ ስሴዳ ዎደ፥ ቢደ ጋሪዛማ ደርያ ጼራ ከሲደ፥ ባረ ቃላ ꬎቁ ኦꬂደ፥ ሀዋዳን ያጊደ ዋሴዳ፤ “ህንተንቶ ሰኬማ አሳቶ፥ ህንተንቱ ታን ኦድያዋ ስስተ! ጾሳይካ ህንተንቱ ኦድያዋ ስሳናዋ።


\par }{\PP \VS{8}“እት ጋላስ ምꬃቱ ኡባይ ሺቂደ፥ ባረንቱ ቦላ ካትያ ካተያናዉ ቢደ ዎጋራ፥ ‘ሃያ፥ ኑ ቦላ ካተታ’ ያጌድኖ።

\VS{9}ሽን አትክልትያ ሳአይ፥ ‘ታ ህንተንቱ ቦላ ካተታና ኮሽያዋ ግዶፐ፥ ጾሳቱዋነ አሳቱዋ ቦንችስያ ታ ዛይትያ እምያዋ አጋይ ግያዋ’ ያጊደ ዛሬዳ።


\par }{\PP \VS{10}“ሄዋፐ ጉይያን፥ ምꬃቱ ባላስያ ጌተትያ ምꬃ፥ ‘ሃያ፥ ኑ ቦላ ካተታ’ ያጌድኖ።

\VS{11}ሽን ባላሲ፥ ‘ታ ህንተንቱ ቦላ ካተታና ኮሽያዋ ግዶፐ፥ ማልእያ ሎኦ አይፍያ አይፍያዋ አጋይ ግያዋ’ ያጊደ ዛሬዳ።


\par }{\PP \VS{12}“ያትና፥ ምꬃቱ ዎይንያ ቱራ፥ ‘ሃያ፥ ኑ ቦላ ካተታ’ ያጌድኖ።

\VS{13}ሽን ዎይንያ ቱራይ፥ ‘ታ ህንተንቱ ቦላ ካተታና ኮሽያዋ ግዶፐ፥ ጾሳቱዋነ አሳቱዋ ናሸችያ ዎይንያ ኤሳ እምያዋ አጋይ ግያዋ’ ያጊደ ዛሬዳ።


\par }{\PP \VS{14}“ያትና፥ ዉርሰꬃን ምꬃቱ ኡባይ ካሽያ፥ ‘ሃያ፥ ኑ ቦላ ካተታ’ ያጌድኖ።

\VS{15}ሄዋፐ ጉየ ካሺ፥ ‘ህንተ ቱሙፐ ታና ህንተንቱ ቦላ ካተያናዉ ኮዮፐ፥ ሃ ዪደ ታ ኩዋን ሸምፕተ። ሄዋ ህንተንቱ እጾፐ፥ ካሺያፐ ታማይ ከሲደ፥ ሊባኖሳ ዝጋቱዋ ሞ’ ያጌዳ።


\par }{\PP \VS{16}“አብመሌካ ህንተንቱ ካተዬዳዌ ቱማተꬃንነ ሱረተꬃነ? ጌዶን ህንተንቶ ኦꬄዳዋ አኬኪደ፥ አ ጎለ አሳዉ በስያዋዳን ኩሽያ ዛሬድቴ?

\VS{17}ታ አዉ ህንተንቶ ኦለቴዳዋ አኬክተ፤ ሚድያማ አሳፐ ህንተንታ አሻና ያጊደ፥ ባረና ሀይቆ አꬂደ እሜዳ።

\VS{18}ሽን ህንተንቱ ሀቼ ታ አዉዋ ጎልያ አሳ ቦላን ደንዲደ፥ አ ላፑን ታሙ ናና እት ሹቻ ቦላን ሲፌድታ፤ ጌዶን ቆማትፐ የሌዳ አብመሌክ ህንተንቶ ዳቦ ግዴዳ ድራዉ፥ ሰኬማን ካተዬድታ።

\VS{19}ሀእ ስም ጌዶናዉነ አ ጎልያ አሳቶ ህንተንቱ ኦꬄዳ ኪታይ ቱማተꬃናነ ሱረተꬃና ግዶፐ፥ አብመሌካና እትፐ ናሸትተ፤ እካ ህንተናና ናሸቶ።

\VS{20}ሽን ሄዋ ግዳና ꬋዮፐ፥ አብመሌካፐ ታማይ ከሲደ፥ ሰኬማ አሳነ ቤትሚሎ አሳ ሞ፤ ሄዋዳንካ ቃይ፥ ሰኬማ አሳፐነ ቤትሚሎ አሳፐ ታማይ ከሲደ፥ አብመሌካ ሞ” ያጌዳ።

\VS{21}ዮኣታመ ባረ እሻ አብመሌካዉ ያዬዳ ድራዉ፥ ባቃቲደ ባኤራ ግያ ሳኣ ቢደ ያን ደኤዳ።


\par }{\PP \VS{22}አብመሌክ እስራኤልያ ጋድያን ሄዙ ላይꬃ ካተቴዳ።

\VS{23}ሄዋፐ ጉይያን፥ ጾሳይ አብመሌካፐነ ሰኬማ አሳፐ ግዱዋን ኢታ አያና ኪቴዳ፤ ሰኬማ አሳይ አብመሌካ ቦላ አማነተናን እጺደ ደንዴዳ።

\VS{24}ጾሳይ ሄዋ ኦꬄዳዌ፥ አብመሌክ ባረ እሻቱዋ ዎꬌዳ ድራሳነ ጌዶና ላፑን ታሙ ናና ሱꬃ ሀሉዋ እ ጭገታናዳን ሰኬማ አሳይ አ ምንꬄዳ ድራሳ።

\VS{25}ሰኬማ አሳይ አማሬዳ አሳ ዶሪደ፥ ደርያ ጼራን አብመሌካ ቦላ ሙጊደ ኡታናዳን ኦꬄዳ። ሙግ ኡቴዳዋንቱ ኦግያና መንꬅያ አሳ ኡባ ቦንቄድኖ፤ አብመሌክ ሄዋ ኡባ ስሴዳ።


\par }{\PP \VS{26}ሄዋፐ ጉይያን፥ ኤቤዳ ናአይ ጋኣል ባረ እሻቱዋና ሰኬማ ዬዳ፤ ሰኬማ አሳይ አን አማነቴዳ።

\VS{27}ኡባይካ ባረንቱ ጋደ ቢደ፥ ዎይንያ ቴራ ማጼድኖ፤ ዎይንያ ኤሳ አጊደ፥ ዎልቃማ ባላ ከሴድኖ። ባረንቱ ኤቃ ጎልያ ገሊደ፥ ያን ሚድነ ኡሺደ አብመሌካ ሸቄድኖ።

\VS{28}ኤቤዳ ናአይ ጋኣል፥ “ኑን ሰኬማ አሳይ ሞደታናዉ አብመሌክ ኦኔ? እ ጌዶና ናኣ ግደኔ? ዛቡልካ ሀ ካታማ ሞዳናዳን አብመሌክ ሱንꬄዳዋ ግደኔ? ሄዋፐ ሸኬማ አዉዋ ሀሞራ ዛረቶ አነ ሞደቴቶ።

\VS{29}ሀ አሳ ካለꬅያዌ ታና ግዳርክታሻ! ያትንቶ ታን አብመሌካ ድጋና ሽን። አብመሌካ ጼሳደ፥ ‘ነ ኦላንቻቱዋ ዳርሳ አካደ፥ ኦለታናዉ ሃያ’ ያጋና ሽን” ያጌዳ።


\par }{\PP \VS{30}ኤቤዳ ናአይ ጋኣል ጌዳዋ ካታማ ሞድያ ዛቡል ስሴዳ ዎደ፥ ሀንቁዋ ኤጽ ከሴዳ፤

\VS{31}ያቲደ አሩማ ካታማን ደእያ አብመሌካኮ አሳ ኪቴዳ። ሄዋፐ፥ “ኤቤዳ ናአይ ጋኣልነ አ እሻቱ ሰኬማ ዬድኖ፤ ካታማን ደእያ አሳ ነ ቦላ ደንꬄድኖ።

\VS{32}ሄዋ ድራዉ፥ ኔንነ ኔናና ደእያ አሳይ ቃማን ደንዲደ፥ ሾይቃን ሙጊደ ናግተ።

\VS{33}ዎንታ ጉራ አዋይ ኬሲያ ዎደ፥ ኡንቱንቱ አኬከናን ካታማ ቦላ ዎራጅተ፤ ጋኣልነ አናና ደእያ አሳይ ህንተንታ ኦላናዉ ከስያ ዎደ፥ ህንተንቶ ሀኔዳ ኬሻ ምኒደ ኦለትተ” ያጌዳ።


\par }{\PP \VS{34}አብመሌክነ አናና ደእያ አሳይ ኡባይ ቃማን ደንዲደ፥ ሰኬማፐ ካረና ኦይዱ ጭታን ሻከቲደ ሙጌድኖ።

\VS{35}አብመሌክነ አናና ደእያ አሳይ ኤቤዳ ናአይ ጋኣል ከሲደ፥ ካታማ ገልያ ፐንግያን ኤቄዳዋ በኢደ፥ ቆሰቴዳ ሳፐ ከሴድኖ።

\VS{36}ጋኣል አሳ በኤዳ ዎደ ዛቡላ፥ “ጼላ! አሳይ ደረቱዋ ሁጲያፐ ዎꬌ” ያጌዳ።

\par }{\PP ሄዋፐ ጉየ ዛቡል፥ “ሄዋንቱ አሳ ግድክኖ፤ ደረቱዋ ኤሹ አሳ ማላትያዋ በኣደ ጋዳ” ያጊደ ዛሬዳ።


\par }{\PP \VS{37}ጋኣል ዛረꬂደ፥ “ጼላ! አሳይ ደርያዉ ግዱዋ ኦይቂደ ዎꬌ፤ ሀራ ጭታይ ቃይ ሻሬቻቱ ዎላይ ደእያ ኦግያና ዬ” ያጌዳ።


\par }{\PP \VS{38}ያትና፥ ዛቡል ጋኣላ፥ “ ‘ኑን አዉ ሞደታናዉ አብመሌክ ኦኔ?’ ያጌዳ ነ ዶናይ ሀእ ሀቃ ቤዴ? ሀዋንቱ ኔን ካꬌዳ አሳቱዋ ግድክኖየ? ሀእ ከሳደ ኡንቱንቱና ኦለታ!” ያጌዳ።

\VS{39}ሄዋፐ ጉየ ጋኣል ሰኬማ አሳ ካለꬅ ከሲደ፥ አብመሌካና ኦለቴዳ።

\VS{40}አብመሌክ የደርስና፥ ጋኣል ባቃቴዳ፤ ካታማ ገልያ ፐንግያ ጋካናዉ ዳራቱ ደሸቲደ ኩንዴድኖ።

\VS{41}አብመሌክ አሩማን ደእና፥ ዛቡል ጋኣላነ አ እሻቱዋ ሰኬማፐ የደርሲደ ከሴዳ።


\par }{\PP \VS{42}ዎንተꬃ ጋላስ ሰኬማ አሳይ ጎሻዉ ቤዳዋ አብመሌክ ስሴዳ፤

\VS{43}ባረ አሳ አኪደ፥ ሄዙ ጭታን ሻክ፥ ሾይቃን ሙጊደ ናጋናዳን ኦꬄዳ። ያቲደ አሳይ ካታማፐ ከስያዋ በኤዳ ዎደ፥ ኡንቱንታ ዎꬋናዉ ቆሰቴዳ ሳፐ ከሴዳ።

\VS{44}አብመሌክነ አናና ደእያ ጭታይ ስንꬃዉ ዎጽ ቢደ፥ ካታማ ገልያ ፐንግያን ኤቄድኖ፤ አቴዳ ላኡ ጭታቱ ጎሻን ደእያ አሳቱዋ ኦለቲደ ዎꬌድኖ።

\VS{45}ጋላሳ ኡባ አብመሌክ ካታማ አሳና ኦለቲደ ካታማ ኦይቄዳዋፐ ጉይያን፥ ካታማን ደእያ አሳ ኡባ ዎꬌዳ። ያቲደ ካታማ ክንቼዳ፤ ኡባ ጋድያ ቦላ ማጽንያ ዘሬዳ።


\par }{\PP \VS{46}ሰኬማ አዱሳ ግምቢያ ግዱዋን ደእያ አሳይ ኡባይ ሄዋ ስሴዳ ዎደ፥ ኤል-ባሪታ ኤቃ ጎለን ደእያ ጌሱዋ ግዶ ገሌዳ።

\VS{47}ኡንቱንቱ ሄ ሳኣን ሺቄዳዋ አብመሌክ ስሴዳ።

\VS{48}እነ አናና ደእያ አሳይ ኡባይ ደርያ ጻልሞና ፑደ ከሴድኖ። አብመሌክ ካልታ አኪደ፥ ምꬃ ታሽያ ቃንጺደ፥ ባረ ሀሽያን ቶኬዳ፤ ባረናና ደእያ አሳቱዋ፥ “ታን ኦꬅሽን በኤዳዋ፥ ህንተንቱካ ኤለካ ሀእ ኦꬅተ” ያጌዳ።

\VS{49}ሄዋፐ ጉየ አሳይ ኡባይካ ምꬃ ታሽያ ቃንጽ አኪደ፥ አብመሌካ ካሌዳ፤ ሄ ታሸቱዋ ጌሱዋ ዩሹዋን ዘምፔስ ዎꬂደ፥ አሳይ አ ግዶን ደእሽን ታማ ኦይꬄድኖ፤ ያትና፥ ጌሱዋ ግዶን ደእያ አሳይ ኡባይ ሀይቂ ዉሬዳ። ሀይቄዳ አቱማ አሳነ ማጫ አሳ ፓይዱ እት ሻኣ ግዳናዋ።


\par }{\PP \VS{50}ሄዋፐ ጉይያን፥ አብመሌክ ተበጻ ጌተትያ ካታማ ቢደ፥ ካታማ ዶዲደ ኦይቄዳ።

\VS{51}ሄ ካታማ ግዶን እት ምኖ አዱሳ ግምቢ ደኤ። ካታማ አሳይ ኡባይ፥ ማጫዌ አቱማዌ፥ ካለꬅያዋንቱ አተናን ሄ አዱሳ ግምቢያኮ ያ ዎጺደ፥ አ ግዶ ገሌድኖ፤ ፐንግያ ጎርዲደ፥ ግምቢያ ቦላ ደምባዪደ ኬጼድኖ ፑደ ከሴድኖ።

\VS{52}አብመሌክ ኦለቲደ አዱሳ ግምቢያ ጋኪደ፥ ታማን ጹጋናዉ ፐንግያኮ ሺቄዳ።

\VS{53}ሽን እት ምሽራታ አብመሌካ ሁጲያን ዎጻ ማይድያ ጎንዶርሳ ኦላደ፥ አ ጉግያ ሆምፑ ኦꬃዱ።\XREF{}{{\XO 9:53 }{\XT{2 ሳሜላ 11:21}}}

\VS{54}ባረ ኦላ ሚሻ ቶክያ ዎዳላ ኤለካ ጼጊደ፥ “ታና አሳይ፥ ‘ኤበላ ማጫውና ዎꬋዱ’ ጌና ማላ፥ ነ ማሻ ሾኩዋፐ ሾዳደ፥ ታና ዎꬋ” ያጌዳ። ሄዋፐ ጉየ ዎዳላይ ማሻን ጫዲና እ ሀይቄዳ።

\VS{55}እስራኤልያ አሳይ ኡባይ አብመሌክ ሀይቄዳዋ በኢደ፥ ባረ ሶ ባረ ሶ ቤዳ።


\par }{\PP \VS{56}አብመሌክ ባረ እሻቱዋ ላፑን ታማቱዋ ዎꬊደ፥ ባረ አዉዋ ቦላ ኦꬄዳ ጎምያ ጾሳይ አ ቦላ ዛሬዳ።

\VS{57}ሄዋዳንካ፥ ጾሳይ ሰኬማ አሳ ኢታተꬃ ኡባ ኡንቱንቱ ቦላ ዛሬዳ። ሄዋዳን ሀኒደ፥ ጌዶና ናአይ ዮኣታመ ሸቄዳ ሸቃይ ኡንቱንታ ጋኬዳ።




\par }\Chap{10}{\SH ቶላአ
\par }
{\PP \VerseOne{1}አብመሌክ ሀይቄዳዋፐ ጉይያን፥ ዶዶ ናኣ ፑሀ ናአይ ቶላእ እስራኤልያ አሻናዉ ደንዴዳ። እ ይሳኮራ ዛርያ ግዴዳ፥ ኤፍሬማ ገዝያን ሻሚራ ግያ ሳን ደኤዳ።

\VS{2}ቶላእ እስራኤልያ አሳ ላታማነ ሄዙ ላይꬃዉ ፕርድያ ዳና ግዴዳ። ቶላእ ሀይቂደ፥ ሻሚራን ሞገቴዳ።


\par }{\SH ያኢራ
\par }
{\PP \VS{3}ቶላአፐ ካሊደ፥ ጋላኣድያ ያኢር ደንዴዳ፤ እስራኤልያ አሳ ላታማነ ላኡ ላይꬃዉ ፕርድያ ዳና ግዴዳ።

\VS{4}ሀታሙ ሀረቱዋ ቶግያ ሀታሙ አቱማ ናናይ ደኢኖ፤ ኡንቱንቶ ጋላኣደ ጋድያን ሀታሙ ካታማቱ ደኢኖ። ሄ ካታማቱ ሀቼ ጋካናዉ ሀቦት-ያኢራ ካታማቱዋ ጌተቲደ ጼሰቲኖ።

\VS{5}ያኢር ሀይቂደ፥ ቃሞናን ሞገቴዳ።


\par }{\SH ዮፍታሀ
\par }
{\PP \VS{6}እስራኤልያ አሳይ መꬍና ጎዳ ስንꬃን ቃይካ ኢታባ ኦꬄዳ፤ ኡንቱንቱ ባኣላነ አስታሮታ ጌተትያ ኤቃቶነ ሶርያ ጾሳቶ፥ ሲዶና ጾሳቶ፥ ሞኣበ ጾሳቶ፥ አሞናቱዋ ጾሳቶነ ፕልስጼማ ጾሳቶ ጎይኔድኖ። ኡንቱንቱ መꬍና ጎዳ አግ ባሼድኖ፤ አዉ ጎይንያዋካ አጌድኖ።

\VS{7}ያትና፥ ጾሳይ እስራኤልያ አሳ ቦላ ሀንቀቲደ፥ ኡንቱንታ ፕልስጼማ አሳቶነ አሞና አሳቶ አꬂደ እሜዳ።

\VS{8}ሄ ላይꬃን እስራኤልያ አሳ ኡንቱንቱ ናቄድኖነ ኡቁኔድኖ። ዮርዳኖሳ ሻፋፐ ሄፍንꬃ አዋይ ዶልያ ባጋን፥ አሞራዋናቱ ካሰ ደኤዳ ጋላኣደ ጋድያን ደኤዳ እስራኤልያ አሳ ኡባ ኡንቱንቱ ታማነ ሆስፑን ላይꬃ ኡቁኔድኖ።

\VS{9}አሞና አሳቱ ቃይካ ይሁዳ፥ ቢንያማነ ኤፍሬማ ዘረꬃ ኦላናዉ ዮርዳኖሳ ሻፋ ፕኔድኖ፤ ያትና፥ እስራኤልያ አሳይ ሎይꬅ ኡንኤቴዳ።


\par }{\PP \VS{10}ሄዋፐ ጉይያን እስራኤልያ አሳቱ፥ “ኑን ኔና ኑ መꬍና ጎዳ አጊደ፥ ባኣላ ኤቃቶ ጎይኒደ፥ ኔና ናቄዶ” ያጊደ ጾሳዉ ዋሴድኖ።


\par }{\PP \VS{11}መꬍና ጎዳይ ኡንቱንቶ፥ “ግብጼቱ፥ አሞራዋናቱ፥ አሞናዋቱዋ፥ ፕልስጼማቱ፥

\VS{12}ሲዶናቱ፥ አማሌቃቱነ ማኦናቱ ህንተንታ ኡቁንና፥ ታዉ ዋሴድታ፤ ታን ህንተንታ ኡንቱንቱ ኩሽያፐ አሻበይክታ?

\VS{13}ሽን ህንተንቱ ታና አጊደ፥ ሀራ ጾሳቶ ጎይኔድታ። ሄዋ ድራዉ፥ ታን ህንተንታ ኡባካ አሽከ።

\VS{14}ቢደ ህንተንቱ ዶሬዳ ጾሳቶ ዋስተ። ህንተንቱ መቱዋ ዎድያን ኡንቱንቱ ህንተንታ አሺኖ” ያጊደ ዛሬዳ።


\par }{\PP \VS{15}ሽን እስራኤልያ አሳይ ዛረꬂደ መꬍና ጎዳ፥ “ኑን ናጋራ ኦꬄዶ። ነዉ ሎኦ ማላትያዋ ኑ ቦላ ኪተታ፤ ሽን ሀያና፥ ሀቼ ኑና አሻ” ያጌዳ።

\VS{16}አላጋ ጾሳቱዋ ባረንቱ ግዶፐ ድጊደ፥ መꬍና ጎዳዉ ጎይኔድኖ። እስራኤልያ አሳይ ቱጋቴዳዎ ጾሳይካ ሴለቴዳ።


\par }{\PP \VS{17}ሄዋፐ ጉይያን፥ አሞናቱዋ ኦላንቻቱ ኦላዉ ጊጊደ፥ ጋላኣደን ሺቄድኖ፤ እስራኤልያ አሳይካ እትፐ ሺቂደ፥ ጋላኣደን ምጽጳ ግያ ሳን ሺቄዳ።

\VS{18}ጋላኣደ ጋድያ አሳይነ ካፓቱ ባረንቱ ግዶን፥ “አሞናቱዋ ኦላንቻቱዋና ኮይሮቲደ ኦላ ጋከታናዌ ኦኔ? ሄ ኡራይ ጋላኣደ ጋድያን ደእያ አሳዉ ኡባዉ ካፑዋ ግዳናዋ” ያጌድኖ።




\par }\Chap{11}{\PP \VerseOne{1}ጋላኣድያ ዮፍታሄ ምኖ ኦላንቻ። አ አዉ ጋላኣደ፤ ሽን አ ዳያ ሻርሙጽያ ማጫ አሳ።

\VS{2}ጋላኣደ አኬዳ ማቻታካ አዉ አቱማ ናና የላዱ። ኡንቱንቱ ድጭ ጋኬዳ ዎደ፥ ባረንቱ እሻ ዮፍታሀ፥ “ኔን ሀራ ምሽራት ናኣ ግዴዳ ድራዉ፥ ኑ አዉዋ ቢታፔ አያነ ላታካ” ያጊደ ሶይፔ የደርሴድኖ።

\VS{3}ያትና፥ ዮፍታሄ ባረ እሻቱዋፐ ባቃቲደ፥ ጾባ ጌተትያ ጋድያን ደኤዳ። ያን እ ደእሽን፥ አማሬዳ ሹፉሮ አሳቱ አኮ ሺቂደ፥ አ ካሌድኖ።


\par }{\PP \VS{4}አማሬዳ ዎድያፐ ጉይያን፥ አሞናቱ እስራኤላቱዋና ኦለቴድኖ።

\VS{5}አሞናቱ እስራኤልያ አሳና ኦለቴዳ ዎደ፥ ጋላኣደ ጋድያ ጭማቱ ጾባ ጋድያፐ ዮፍታሀ ዛር አሀናዉ ቤድኖ።

\VS{6}ኡንቱንቱ አ፥ “ሃያ፥ አሞናቱዋ ኑን ኦላና ማላ፥ ያደ ኑዉ ጋዳዋ ግዳ” ያጌድኖ።


\par }{\PP \VS{7}ሄዋፐ ጉየ ዮፍታሄ ጋላኣደ ጭማቱዋ፥ “ታና እጺደ፥ ታ አዉዋ ጎልያፐ የደርሴዳዌ ህንተንታ ግድክቴ? ሀእ መቱዋን ገሊደ፥ ታኮ አያዉ ዬድቴ?” ያጌዳ።


\par }{\PP \VS{8}ሄዋፐ ጉየ ጋላኣደ ጭማቱ አ፥ “ግዶፐነ፥ ሀእ ኑን ኔኮ ስሜዶ፤ አያዉ ጎፐ፥ ኔን ኑናና ኦላ ባደ፥ አሞናቱዋ ኑ ኦላና ማላነ ጋላኣደ አሳ ኡባዉ ኔን ካፑዋ ግዳና ማላ፥ ኑን ኮዬቶ” ያጌድኖ።


\par }{\PP \VS{9}ሄዋፐ ጉየ ዮፍታሄ፥ “አሞናቱዋና ኦለታናዉ ህንተንቱ ታና ጉየ ሶ ዛርና፥ መꬍና ጎዳይ ኡንቱንታ ታ ኩሽያን አꬂደ እሞፐ፥ ታን ቱሙ ህንተንቱ ካፑዋ ግዳና” ያጌዳ።


\par }{\PP \VS{10}ጋላኣደ ጭማቱ ዮፍታሀ፥ “መꬍና ጎዳይ ኑ ግዱዋን ማርካ! ኔን ግያዋ ቱሙ ኑን ኦꬃና” ያጊደ ዛሬድኖ።

\VS{11}ያትና፥ ዮፍታሄ ጋላኣደ ጭማቱዋና ቤዳ፤ አ ባረንቱ ካፑዋነ ጋዳዋ ኦꬄድኖ። ዮፍታሄ ምጽጳን መꬍና ጎዳ ስንꬃን ሀ የዉዋ ኡባ ሃሳዬዳ።


\par }{\PP \VS{12}ሄዋፐ ጉይያን፥ ዮፍታሄ አሞናቱዋ ካትያኮ አሳ ኪቲደ፥ “ኔን ኑ ጋድያ ቦላን ዎራጄዳዌ አያ ጋሱዋኔ?” ያጊደ ኦሽሴዳ።


\par }{\PP \VS{13}ዮፍታሄ ኪቴዳ አሳቶ አሞናቱዋ ጋድያ ካቲ ዛሪደ፥ “እስራኤልያ አሳይ ግብጼ ጋድያፐ ከሴዳ ዎደ፥ አርኖና ሻፋፐ ዶሚደ፥ ያቦቃ ሻፋ ጋካናዉ፥ ቃይ ዮርዳኖሳ ሻፋ ጋካናዉ ደእያ ታ ጋድያ አኬዳ። ሀእ ታ ጋድያ ሳሩዋን ዛርተ” ያጌዳ።


\par }{\PP \VS{14}ዮፍታሄ ላኤንꬁዋ አሞናቱዋ ካትያኮ አሳ ኪቴዳ።

\VS{15}ሀዋዳን ያጌዳ፤ “እስራኤልያ አሳይ ሞኣበ ጋድያ ዎይ አሞና ጋድያ አክቤና።

\VS{16}እስራኤልያ አሳይ ግብጼ ጋድያፐ ከሴዳ ዎደ፥ መላ ቢታ አꬍ ቢደ፥ ዞኦ አባ ጋኬዳ፤ ሄዋፐ ቃይ ቃዴሳ ግያ ሳኣ ዬዳ።

\VS{17}እስራኤልያ አሳይ ኤዶማ ጋድያ ካትያኮ አሳ ኪቲደ፥ ‘ነ ቢታና ኑና አꬃርኪ’ ያጌዳ፤ ሽን ኤዶማ ካቲ አናን እጼዳ። ሄዋዳንካ፥ ሞኣበ ካትያኮ ኪትና፥ እካ አናን እጼዳ። ያትና፥ እስራኤልያ አሳይ ቃዴሰን ጋምኤዳ።
\XREF{}{{\XO 11:17 }{\XT{ፓይ. 20:14-21}}}


\par }{\PP \VS{18}“ሄዋፐ ጉይያን መላ ቢታና አꬊደ፥ ኡንቱንቱ ኤዶማነ ሞኣበ ቢታቱዋ ዩዪደ፥ ሞኣበ ጋድያፐ አዋይ ዶልያ ባጋና ዬድኖ፤ አርኖና ሻፋፐ ሄፍንꬃ ባጋና ደእያ ሳኣን ዱንካኔድኖ፤ ሽን አርኖና ሻፋይ ሞኣበ ዛዋ ግዴዳ ድራዉ፥ ሞኣበ ባጋ ፕንበይክኖ።
\XREF{}{{\XO 11:18 }{\XT{ፓይ. 21:4}}}


\par }{\PP \VS{19}“ሄዋፐ ጉይያን፥ እስራኤልያ አሳይ ሃሰቦና ጌተትያ ካታማን ደእያ አሞራዋናቱዋ ካትያ ስሆናኮ አሳ ኪቲዴ ኡንቱንቱ፥ ‘ሀያና፥ ነ ቢታና ኑና ኑ ጋድያ አꬃርኪ’ ያጌድኖ።
\XREF{}{{\XO 11:19 }{\XT{ፓይ. 21:21-24}}}

\VS{20}ሽን ስሆን እስራኤልያ አሳ አꬃናዉ አማንቤና። እ ባረ አሳ ኡባ ሺሺደ፥ ያሃጻ ግያ ሳን ዱንካኒደ፥ እስራኤልያ አሳና ኦለቴዳ።

\VS{21}መꬍና ጎዳይ እስራኤልያ ጾሳይ ስሆናነ አ አሳ ኡባ እስራኤልያ አሳ ኩሽያን አꬂደ እምና፥ ኡንቱንታ ጾኔድኖ፤ ያን ደኤዳ አሞራዋናቱዋ ቢታ ኡባ ላቴድኖ።

\VS{22}አርኖና ሻፋፐ ቢደ፥ ያቦቃ ሻፋ ጋካናስነ መላ ቢታፐ ቢደ፥ ዮርዳኖሳ ሻፋ ጋካናዉ ደእያ አሞራዋናቱዋ ጋድያ ኡባ ኦሞዲደ አኬድኖ።


\par }{\PP \VS{23}“ሄዋዳን ኦꬂደ፥ መꬍና ጎዳይ እስራኤልያ ጾሳይ ባረ አሳ እስራኤልያ ስንꬃፐ አሞራዋቱዋ የደርሲደ ꬋይሴዳ። ያትና፥ ኔን ነዉ አካናዉ ዋና ቆፓዲ?

\VS{24}ኔን ነ ጾሳይ ካሞሽ ነዉ እምያዋ አክኪ? ሄዋዳንካ፥ ኑን መꬍና ጎዳይ ኑ ጾሳይ ኑዉ እሜዳዋ ኡባ ላቲደ ደአና።


\par }{\PP \VS{25}“ኔን ጽፖራ ናኣ ሞኣበ ካትያ ባላቃፐ ምናይ? እ እስራኤልያ አሳና ዋላቀቲደ ዎይ ኦለቴዴ?\XREF{}{{\XO 11:25 }{\XT{ፓይ. 22:1-6}}}


\par }{\PP \VS{26}“እስራኤልያ አሳይ ሃሰቦና፥ አሮኤራነ ኡንቱንቱ ዩሹዋን ደእያ ካታማቱዋ ኡባ፥ ሄዋዳንካ፥ ቃይ አርኖና ሻፋ ጋጻን ደእያ ካታማቱዋ ኡባ ላቲደ፥ ሄዙ ጼቱ ላይꬃ ደኤድኖ። ያትና፥ ሄ ዎደ አያዉ ዎꬅ አክበይክቴ?

\VS{27}ታን ታ ባጋና ህንተንታ አያነ ናቃበይከ፤ ሽን ታና ኦላ ኦላደ ናቂያዌ ኔና። ፕርድያ መꬍና ጎዳይ ሀቼ እስራኤልያ አሳፐነ አሞና አሳፐ ግዱዋን ፕርዶ” ያጌዳ።


\par }{\PP \VS{28}ሽን ዮፍታሄ ኪቴዳ ኪታ አሞናቱዋ ካቲ ስሰናን እጼዳ።


\par }{\PP \VS{29}ሄ ዎደ መꬍና ጎዳይ አያናይ ዮፍታሄ ቦላ ዎꬍና፥ ጋላኣደነ ምናሰ ቢታቱዋ ፕን ቢደ፥ ጋላኣደ ጋድያን ደእያ ምጽጳ ስሜዳ፤ ሄዋፐ ኦላንቻቱዋ ካለꬂደ፥ አሞናቱዋ ጋድያ ቤዳ።

\VS{30}መꬍና ጎዳ ሺቁዋ ሺቀቲደ፥ “ኔን አሞናቱዋ ታ ኩሽያን አꬃደ እሞፐ፥

\VS{31}ኦላን ጾናደ ታን ሶ ስምያ ዎደ፥ ታና ሞካናዉ ታ ሶፐ ከስያዌ አያነ ግድና ኔሳ፤ ታን አ ነዉ ጹግያ ያርሹዋ ኡዳደ ሺሻና” ያጌዳ።


\par }{\PP \VS{32}ሄዋፐ ጉይያን፥ ዮፍታሄ አሞናቱዋ ኦላናዉ ያ ባጋ ሃꬃ ፕኒደ ቤዳ፤ መꬍና ጎዳይ ኡንቱንታ አ ኩሽያን አꬂደ እሜዳ።

\VS{33}አሮኤራፐ ዶሚደ፥ ቢደ ሚኒታነ አቤል-ካራሚማ ማታ ጋካናዉ፥ ላታሙ ካታማቱዋ ኦለቲደ ባይዜዳ፤ ዳሮ አሳ ዎꬍ ዉርሴዳ። ሄዋፐ ጉይያን፥ አሞናዋቱ እስራኤላቶ ሞደቴድኖ።


\par }{\SH ዮፍታሄ ናቶ
\par }
{\PP \VS{34}ዮፍታሄ ምጽጳን ደእያ ባረ ሶ ስሜዳ ዎደ፥ ኮይሮታደ አ ናታ ካባሩዋ ኦይቃደ የጻደነ ዱራደ አ ሞካናዉ ከሳዱ። አዉ ኢፐ ሀራ ናእ ባዋ።

\VS{35}እ እዞ በኤዳ ዎደ፥ ካዩዋን ባረ ማዩዋ ፔꬊደ፥ “ሀይ ፖራ ታ ናተ! ታና ካዉሻ ድጋዳ፤ ታና ጋክያ መቶ ኔን ጋሶ ግዳዳ። አያዉ ጎፐ፥ ታን መꬍና ጎዳዉ ሺቀታ ኡታድ፤ ሄዋ ሺቁዋ ጋናን አጋናዉ ዳንዳይከ!” ያጌዳ።
\XREF{}{{\XO 11:35 }{\XT{ፓይ. 30:2}}}


\par }{\PP \VS{36}ሄዋፐ ጉየ ናታ፥ “ታ አዎ፥ ኔን መꬍና ጎዳው ሺቀቴዳዋ ግዶፐ፥ መꬍና ጎዳይ ነ ሞርከቱዋ፥ አሞናቱዋ ቦላ ነ ሀሉዋ ከሴዳ ድራዉ፥ ኔን ሺቀቴዳዋ ታ ቦላ ፖላ” ያጋዱ።

\VS{37}ቃይካ አ ባረ አዉዋ፥ “ታዉ እትባ ኦꬃርኪ። ታን ሙለ አስና ገለናን አትያ ድራዉ፥ ታ ላገꬃቱዋና ባደ ደረቱዋ ቦላ ታ ዎዶሮተꬃዉ ዬካና ማላ፥ ላኡ አግናዉ ታና የዳርኪ” ያጋደ ኦቻዱ።


\par }{\PP \VS{38}እ፥ “ባ” ያጊደ፥ ላኡ አግናዉ የዴዳ፤ እዛ ባረ ላገꬃቱዋና ደርያ ሁጲያ ከሳደ ባረ ዎዶሮተꬃዉ ኡንቱንቱና ዬካዱ።

\VS{39-40}ላኡ አግናፐ ጉይያን፥ ባረ አዉዋኮ ስማደ ያዱ፤ ጾሳዉ ባረ ሺቀቴዳ ሺቁዋ ጋꬄዳ። እዛ ኡባካ አቱማ አሳን ጋከተናን አታዱ።

\par }{\PP ሄ ዎድያፐ ዶሚደ፥ እስራኤላቱ ማጫ ናናይ ላይꬃን ላይꬃን ኦይዱ ጋላሳ ባረንቱ ሶፐ ሃክ ቢደ፥ ጋላኣድያ ዮፍታሄ ናትዉ ዬክያዌነ ካዮትያዌ ሜዘ ግዴዳ።




\par }\Chap{12}{\SH ዮፍታሀነ ኤፍሬማ አሳ
\par }
{\PP \VerseOne{1}ኤፍሬማ አሳይ ኦላ ባናዉ ጼገቲደ፥ ዮርዳኖሳ ሻፋ ፕኒደ፥ ጻፎና ጌተትያ ካታማ ጋኬዳ ዎደ፥ ዮፍታሀ፥ “አሞናቱዋ ኦላናዉ ዛዋ ፕናደ ባደ፥ ኔናና ባናዳን አያዉ ኑና ጼሳበይኪ? ኑንካ ነ ጎልያ ነ ቦላ ታማን ጹጋና” ያጌድኖ።


\par }{\PP \VS{2}ሄዋፐ ጉየ ዮፍታሄ ኡንቱንታ፤ “ታንነ ታ አሳይ አሞናቱዋና ሎይꬅ ዋቴዳ ዎደ፥ ታን ህንተንታ ጼሳድ፤ ሽን ህንተንቱ ታና ኡንቱቱፐ አሽበይክታ።

\VS{3}ህንተንቱ ታና አሸናዋ በኤዳ ዎደ፥ ዛዋ ፕናደ ታ ሸምፖ ቃረተናን አሞናቱዋ ኦላናዉ ባድ፤ መꬍና ጎዳይ ኡንቱንታ ታ ኩሽያን አꬂደ እሜዳ። ያትና፥ ህንተንቱ ሀቼ አያዉ ታና ኦላናዉ ዬድቴ?” ያጌዳ።


\par }{\PP \VS{4}ሄዋፐ ጉይያን፥ ዮፍታሄ ጋላኣደ አሳ ኡባ ሺሺደ፥ ኤፍሬማ አሳና ኦለቴዳ፤ ጋላኣደ አሳቱ ጾኔድኖ። አያዉ ጎፐ፥ ኤፍሬማ አሳይ ካሰ ኡንቱንታ፥ “ህንተንቱ ጋላኣደን ደእያ አሳቱ ካሰ ኤፍሬማ ዛራቱዋፐነ ምናሰ ዛራቱዋፐ በቲደ ዬዳዋንታፐ አትና፥ ሀራቱዋ ግድክታ” ያግ ዎꬄዳ።


\par }{\PP \VS{5}ኤፍሬማ አሳይ ባቃተናዳን፥ ዮርዳኖሳ ሻፋ ፕኑዋ ኡባ ጋላኣደቱ ኦይቄድኖ፤ ባቃታናዉ ኮይያ ኤፍሬማ አሳይ ኦንነ ፕናናዉ ኦችያ ዎደ ጋላኣደቱ፥ “ኔን ኤፍሬማ አሴ?” ያጊደ ኦችና፥ “ግድከ” ጎፐ፥

\VS{6}“አነ፥ ‘ሽቦለቱዋ’ ጋ” ያጊኖ። ሽን እ፥ “ሽ” ግያ ፕዶልያ ሎይꬅ ጼጋናዉ ዳንዳየና ድራዉ፥ “ስቦለቱዋ” ያጌ። ሄ ዎደ ኦይቂደ፥ ዮርዳኖሳ ሻፋ ፕንያሳን ዎꬊኖ። ሄ ዎደ ያን ኤፍሬማ አሳፐ ኦይታማነ ላኡ ሻአ አሳይ ሀይቄዳ።


\par }{\PP \VS{7}ዮፍታሄ እስራኤልያ አሳ ቦላን ዳናቲደ፥ ኡሱፑን ላይꬃ ፕርዴዳ። ሄዋፐ ጉይያን፥ ጋላኣድያ ዮፍታሄ ሀይቄዳ፤ ጋላኣደን ደእያ ባረ ካታማን ሞገቴዳ።


\par }{\SH እብጻና
\par }
{\PP \VS{8}ዮፍታሄፐ ካሊደ፥ ቤተሌመ እብጻን እስራኤልያ አሳ ቦላ ፕርድያ ዳና ግዴዳ።

\VS{9}እብጻናዉ ሀታሙ አቱማዋ ናናይነ ሀታሙ ማጫ ናናይ ደኢኖ፤ እ ባረ ማጫ ናና ባረ ያራ ግደና አቱማ ናናቶ እሜዳ፤ ባረ አቱማ ናናቶካ ባረ ያራ ግደና ማጫ ናና ጊግሲደ አሄዳ። እብጻን እስራኤልያ ቦላ ላፑን ላይꬃ ዳናቲደ ፕርዴዳ።

\VS{10}ሄዋፐ ጉይያን ሀይቂደ፥ ቤተሌመ ካታማን ሞገቴዳ።


\par }{\SH ኤሎና
\par }
{\PP \VS{11}እብጻናፐ ካሊደ፥ ዛብሎንያ ኤሎን እስራኤልያ አሳ ቦላ ዳናቲደ፥ ታሙ ላይꬃ ፕርዴዳ።

\VS{12}ሄዋፐ ጉይያን ሀይቄዳ፤ ዛብሎና ጋድያን ደእያ አያሎና ካታማን ሞገቴዳ።


\par }{\SH አብዶና
\par }
{\PP \VS{13}ኤሎናፐ ካሊደ፥ ህሌላ ናአይ አብዶን፥ ፕርኣቶና ግያ ሳን ደኤዳዌ፥ እስራኤልያ ቦላ ፕርድያ ዳና ግዴዳ።

\VS{14}አብዶናዉ ላፑን ታሙ ሀረቱዋ ቶግያ ኦይታሙ አቱማ ናናይነ ሀታሙ ናናቱዋ ናናይ ደኢኖ፤ አብዶን እስራኤልያ አሳ ቦላ ዳናቲደ፥ ሆስፑን ላይꬃ ፕርዴዳ።

\VS{15}ሄዋፐ ጉይያን፥ ህሌላ ናአይ አብዶን ሀይቄዳ፤ አማሌቃቱዋ ገዝያን ኤፍሬማ ጋድያን ደእያ ፕርኣቶናን ሞገቴዳ።




\par }\Chap{13}{\SH ሳምሶን የለቴዳ
\par }
{\PP \VerseOne{1}እስራኤልያ አሳይ መꬍና ጎዳ ስንꬃን ቃይካ ኢታባ ኦꬄዳ። ያትና፥ መꬍና ጎዳይ ኡንቱንታ ኦይታሙ ላይꬃዉ ፕልስጼማ አሳ ኩሽያን አꬂደ እሜዳ።


\par }{\PP \VS{2}ሄ ዎደ ጾርአ ጌተትያ ካታማን ማኑሀ ጌተትያ እት ብታኒ ደኤ። እ ዳና ዛረ፤ አ ማቻታ ማንꬃቶ ግዴዳ ድራዉ፥ ናኣ የላበይኩ።

\VS{3}እት ጋላስ መꬍና ጎዳ ኪታንቻይ ሄ ማቻትዉ ቤቲደ፥ ሀዋዳን ያጌዳ፤ “በአ፥ ኔን ናኣ የላቤና ማንꬃቶ፤ ሽን ነዉ የሉ አታናዋ፤ ኔን አቱማ ናኣ የላና።

\VS{4}ሄዋ ድራዉ፥ ዎይንያ ኤሳ ዎይ ማꬆይያ ኡሻ ኡሸናዳንነ ቱናባ አያነ ሜናዳን ናገታ።

\VS{5}ነዉ የሉ አትና፥ ኔን አቱማ ናኣ የላና። ናአይ የለትያ ዎድያፐ ዶሚደ፥ ጾሳዉ ዱማቴዳ ናዝራዌ ግድያ ድራዉ፥ አ ብናና ኡባካ ሜዶፓ። እ እስራኤልያ ፕልስጼማ አሳ ኩሽያፐ አሻናዉ ዶማና” ያጌዳ።
\XREF{}{{\XO 13:5 }{\XT{ፓይ. 6:1-5}}}


\par }{\PP \VS{6}ሄዋፐ ጉይያን ምሽራታ ባደ፥ ባረ አስናዉ ሀዋዳን ያጋደ ኦዳዱ፤ “ጾሳ አሳ እቱ ታኮ ዬዳ፤ አዉ ማላይካ ጾሳ ኪታንቻ ማላ ማላ ሎይꬅ ያሽያዋ። እ ሀቃፐ ዬደንቶካ ታን አ ኦቻበይከ፤ እካ ባረ ሱንꬃ ታዉ ኦድቤና።

\VS{7}ሽን እ ታና፥ ‘ነዉ የሉ አትና፥ ኔን አቱማ ናኣ የላና። ናአይ የለቶደፐ ዶሚደ ሀይቃና ጋካናዉ፥ ጾሳዉ ዱማቴዳ ናዝራዌ ግድያ ድራዉ፥ ዎይንያ ኤሳ ዎይ ማꬆይያ ኡሻ ኡሾፓ፤ አያነ ቱኔዳባ ሞፓ’ ያጌዳ” ያጋደ ኦዳዱ።


\par }{\PP \VS{8}ሄዋፐ ጉይያን ማኑሄ፥ “አቤት መꬍና ጎዳዉ፥ ናአይ የለትያ ዎደ አያ ኦꬃናዉ ኮሽንቶ ኤርሳና ማላ፥ ኔን ካሰና ኪቴዳ ጾሳ አሳይ ኑኮ ስሚደ ያናዳን ኦꬃርኪ” ያጊደ ጾሳ ዎሴዳ።


\par }{\PP \VS{9}መꬍና ጎዳይ ማኑሄ ዎሳ ስሴዳ። ማጫ ምሽራታ ጋደን ኡታ ደእሽን ላኤንꬁዋ ዬዳ፤ ሽን ሄ ዎደ እ አስናይ ማኑሄ እዝና ደኤና።

\VS{10}ማጫ ምሽራታ ኤለካ ባረ አስናኮ ባደ፥ “በአ፥ እን ጋላስ ታኮ ዬዳ ብታኒ ሀችካ ሀዋን ደኤ” ያጋዱ።


\par }{\PP \VS{11}ሄዋፐ ጉየ ማኑሄ ኡቴዳ ሳፐ ደንዲደ፥ ባረ ማቻቶ ካሊደ ቤዳ፤ ጋኪደ፥ ብታንያ፥ “እን ታ ማቻትና ሃሳዬዳዌ ኔኔ?” ያጊደ ኦቼዳ።

\par }{\PP ብታኒ፥ “ኤ ታና” ያጌዳ።


\par }{\PP \VS{12}ሄዋፐ ጉየ ማኑሄ፥ “ኔን ኦዴዳ ቃላይ ፖለትያ ዎደ፥ የለታና ናኣ ደኦነ ኦሶ ዎጋይ አዬ?” ያጊደ አ ኦቼዳ።


\par }{\PP \VS{13}ሄዋ ድራዉ መꬍና ጎዳ ኪታንቻይ፥ “ነ ማቻታ ታን ኦዴዳ ኡባባፐ ናገቱ።

\VS{14}ዎይንያ ቱራፐ ከስያባ አያነ ሙፑ፤ ዎይንያ ኤሳ ዎይ ማꬆይያ ኡሻ ኡሹፑ፤ አያነ ቱኔዳባ ሙፑ። ታን እዞ አዛዜዳዋ ኡባ ፖሉ” ያጊደ ዛሬዳ።


\par }{\PP \VS{15}ማኑሄ ቃይ መꬍና ጎዳ ኪታንቻ፥ “ኑን ነዉ እት ያላጋ ዴሻ ሹኪደ ጊግሳናዉ፥ ሀያና ታካርኪ” ያጌዳ።


\par }{\PP \VS{16}መꬍና ጎዳ ኪታንቻይ ዛሪደ፥ “ታን ታክንቶካ፥ ነ ቁማ ሚከ። ሽን ኔን ጹግያ ያርሹዋ ጊግሳና ኮዮፐ፥ መꬍና ጎዳዉ ያርሻናዉ ዳንዳያሳ” ያጌዳ። እ መꬍና ጎዳ ኪታንቻ ግድያዋ ማኑሄ ኤርቤና።


\par }{\PP \VS{17}ማኑሄ ቃይካ ጾሳ ኪታንቻ፥ “ኔን ኦዴዳ ቃላይ ፖለትያ ዎደ፥ ኑን ኔና ቦንቻና ማላ፥ ነ ሱንꬃይ ኦኔ?” ያጌዳ።


\par }{\PP \VS{18}ጾሳ ኪታንቻይ አ፥ “ታ ሱንꬃይ ማላልስያዋ ግድያ ድራዉ፥ ኔን ታ ሱንꬃ አያዉ ኦቻይ?” ያጊደ ዛሬዳ።


\par }{\PP \VS{19}ሄዋፐ ጉየ ማኑሄ ሄ ዴሻነ አ ካꬃ ያርሹዋ አኪደ፥ ዛላ ቦላ መꬍና ጎዳዉ ያርሼዳ። ማኑሄነ አ ማቻታ ጼልሽን፥ መꬍና ጎዳይ ማላልስያባ ኦꬄዳ።

\VS{20}ያርሹዋ ያርሽያ ሳፐ ታማ ላጩ ፑደ ፖሎላትሽን፥ መꬍና ጎዳ ኪታንቻይ ታማ ላጩዋ ግዱዋና ሳሉዋ ከሴዳ። ማኑሄነ አ ማቻታ ሄዋ በኢደ፥ ዴሙዋ ሳኣ ጋꬂደ ጉፋኔድኖ።


\par }{\PP \VS{21}መꬍና ጎዳ ኪታንቻይ ማኑሄዉነ አ ማቻትዉ ላኤንꬁዋ ቤተናን አግና፥ እ መꬍና ጎዳ ኪታንቻ ግዴዳዋ ማኑሄ ሄ ዎደ አኬኬዳ።

\VS{22}ማኑሄ ባረ ማቻቶ፥ “ኑን ጾሳ በኤዳ ድራዉ፥ ኑን ሀይቂያዌ ጌሻ” ያጌዳ።


\par }{\PP \VS{23}ሽን አ ዛራደ፥ “መꬍና ጎዳይ ኑና ዎꬋናዉ ኮዬዳዋ ግድንቶ፥ ጹግያ ያርሹዋነ ካꬃ ያርሹዋ ኑ ኩሽያፐ አከና፥ ዎይ ሄ ኡባባ ኑና በሰና፥ ዎይ ሀዋ ኑ ኦደና” ያጋዱ።


\par }{\PP \VS{24}ማጫ ምሽራታ አቱማ ናኣ የላደ ሳምሶና ጋደ ሱንꬃዱ። ናአይካ ድጬዳ፤ መꬍና ጎዳይካ አ አንጄዳ።

\VS{25}ናአይ ጾርአፐነ ኤሽታኦላፐ ግዱዋን ደእያ ዳና ሞꬃን ደእሽን፥ መꬍና ጎዳ አያናይ አ ደንꬁዋ ዶሜዳ።




\par }\Chap{14}{\SH ሳምሶን ማቻቶ አኬዳ
\par }
{\PP \VerseOne{1}እት ጋላስ ሳምሶን ትምና ግያ ሳኣ ዎꬌዳ፤ ያን እት ፕልስጼማ ዎዶራቶ በኤዳ።

\VS{2}ሶይ ስሚደ ባረ አዉዋነ ባረ ዳዮ፥ “ታን ትምናን እት ፕልስጼማ ዎዶራቶ በኣድ፤ ሀእ እዞ ታዉ ኦቺደ እምተ” ያጌዳ።


\par }{\PP \VS{3}ሽን አ አዉነ አታ አ፥ “ማቻቶ ኦቻናዉ ሀ ቃጻረትቤና ፕልስጼማቱዋኮ ባናዉ ኔና አያዉ ኮሼዴ? ኑ ዳባቱ ግዶን ዎይ ኑ አሳ ኡባ ግዶን ነዉ ሀንያ እት ማጫ ናኣ ደማናዉ ዳንዳያበይኪ?” ያጊደ ኦቼድኖ።

\par }{\PP ሽን ሳምሶን ባረ አዉዋ፥ “ታዉ እዛ ሎእያ ድራዉ፥ እዞ ጊግሳደ ታዉ እማ” ያጌዳ።

\VS{4}ፕልስጼማቱዋ ኦላናዉ መꬍና ጎዳይ ጋሱዋ ኮዪደ፥ ሀዋ ኡንቱንቱ ቦላ ኦꬅያዋ ሳምሶና አዉነ አታ ኤርበይክኖ። ሄ ዎደ ፕልስጼማቱ እስራኤልያ አሳ ሞዲኖ።


\par }{\PP \VS{5}ሄዋፐ ጉይያን፥ ሳምሶን ባረ አዉዋናነ ባረ አትና ትምና ዎꬌዳ። ያን ዎይንያ ቱራ ግዱዋና እ አꬊደ ቢሽን፥ እት ዎዳላ ጋሙ ጉዲደ አ ቦላ ከሴዳ።

\VS{6}መꬍና ጎዳ አያናይ ሳምሶና ቦላን ዎልቃፐ ዎꬌዳ፤ ዴሻ ማራ ዱሰረꬅያዋዳን፥ ባረ ኩሽያን አያነ ኦይቀናን ጋሙዋ ዱሰረꬅ የጌዳ። ሄ ባረ ኦꬄዳዋ ባረ አዎነ ባረ አትዉ ኦድቤና።

\VS{7}ሄዋፐ ጉይያን ቢደ፥ ዎዶራቶ ሃሳይሴዳ፤ እዛ አዉ ሎኣዱ።


\par }{\PP \VS{8}ጉꬃ ዎድያፐ ጉይያን፥ እዞ ቡላቻናዉ ያ ስሚደ ቤዳ፤ ባረ ዎꬌዳ ጋሙዋ በአናዉ ኦግያፐ ሸርእ ጊደ ብያ ዎደ፥ ጋሙዋ አሃ ግዶን ማꬃይ ኤሳ ኤሴዳዋ በኤዳ።

\VS{9}ኤሳፐ አማሬዳዋ ካሽ አኪደ፥ ኦግያን ሚደ ቤዳ። ባረ አዉዋኮነ ባረ ዳይኮ ጋኪደ፥ ባረ ኦይቄዳ ኤሳፐ አማሬዳዋ እምና፥ ኡንቱንቱካ ሜድኖ፤ ሽን ሳምሶን ሄ ኤሳ ጋሙዋ አሃ ግዶፐ አኬዳዋ ኡንቱንቶ ኦድቤና።


\par }{\PP \VS{10}አ አዉ ምሽራት ሶ ቢና፥ ሳምሶን ያን ባላ ጊግሴዳ። ሄዋ ማላ ግብራይ ቡላቻዉ ካሰፐካ ኦꬅያ ዎጋ።

\VS{11}ሄ አሳይ አ በኤዳ ዎደ፥ አናና ጋምአናዳን ሀታሙ ዎዳላ ናና ዶሬዳ።

\VS{12}ሳምሶን ኡንቱንታ፥ “አነ ህንተንቱ ኤርንቶነ እት ቃንእሽያ ታን ህንተንታ ቃንእሻይ፤ ቡላቻ ባላይ ቦንቼትያ ላፑን ጋላሳ ግዱዋን ሀ ቃንእሽያ ብርሸꬃ ታዉ ህንተንቱ ኦድያዋ ግዶፐ፥ ታን ህንተዉ ሀታሙ ሱፍያ ቃምሸቱዋነ ሀታሙ ኩመንꬃ ማዮቱዋ እማና።

\VS{13}ሽን ህንተንቱ ታዉ ብርሸꬃ ኦዳናዉ ዳንዳያና ꬋዮፐ፥ ህንተንቱ ታዉ ሀታሙ ሱፍያ ቃምሸቱዋነ ሀታሙ ኩመንꬃ ማዮቱዋ እሚታ” ያጌዳ።

\par }{\PP ሄዋፐ ጉየ ኡንቱንቱ፥ “ኤኖ፥ ነ ቃንእሽያ አነ ኑ ኦዳ” ያጌድኖ።


\par }{\PP \VS{14}እ ኡንቱንታ፥

\par }{\Q “ምያዋፐ ምያባይ ቤቴዳ፤

\par }{\QB ምኑዋ ግዶፐ ማልእያባይ ከሴዳ” ያጌዳ።

\par }{\MM ሄዛንꬆ ጋላስ ጋካናዉ ኡንቱንቱ ቃንእሽያ ብርሸꬃ እማናዉ ዳንዳይበይክኖ።


\par }{\PP \VS{15}ኦይደንꬆ ጋላስ ኡንቱንቱ ሳምሶና ማቻቶ፥ “አነ ነ አስና ጭማደ ቃንእሽያ ብርሸꬃ እ ኑዉ ኦዳናዳን ኦꬃ። ሄዌ ꬋዮፐ፥ ኑን ኔናነ ነ አዉዋ ጎልያ ታማን ጹጋና። ህንተንቱ ኑና ጼሴዳዌ ኑና ማንቀꬃናሴ?” ያጌድኖ።


\par }{\PP \VS{16}ያትና፥ ሳምሶና ማቻታ ዬካደ አኮ ሺቃደ፥ “ኔን ታና ሲቃካ! ኔን ታና ሎይꬃ እጻሳ! አያዉ ጎፐ፥ ኔን ታ ጋድያ አሳ ቃንእሽያ ቃንእሻደ፥ አ ብርሸꬃ ታዉ ኦዳበይካ” ያጋዱ።

\par }{\PP ሄዋፐ ጉየ እ ዛሪደ፥ “በአ፥ ሀዋ ታን ታ አዎካ ታ አትዉካ ኦዳበይከ። ያትና፥ ነዉ አያዉ ኦዶ?” ያጌዳ።

\VS{17}ሄዋፐ ጉየ ቡላቻ ባላይ ቦንቼትያ ላፑን ጋላሳ ኡባን ዬካደ ሸምፑዋ ድግና፥ ላፑንꬃ ጋላስ ቃንእሽያ ብርሸꬃ እዝዉ ኦዴዳ። አካ ባደ ባረ ጋደ አሳዉ ኦዳዱ።


\par }{\PP \VS{18}ያትና፥ ላፑንꬃ ጋላስ አዋይ ዉላናፐ ካሰ ካታማ አሳቱ ባረ ዛሩዋ አኪደ ዪደ፥ ሳምሶና፥

\par }{\Q “ኤሳፐ አꬊደ ማልእያባይ አዬ?

\par }{\QB ጋሙዋፐ አꬊደ ምንያባይ አዬ?” ያጌድኖ።

\par }{\PP ሄዋፐ ጉየ ሳምሶን ኡንቱንታ፥

\par }{\Q “ህንተንቱ ታ ኡሳትን ጎሸናባ ግድንቶ፥

\par }{\QB ታ ቃንእሽያ ብርሸꬃ ኤርክታ ሽን” ያጌዳ።


\par }{\PP \VS{19}ሄዋፐ ጉይያን፥ መꬍና ጎዳ አያናይ አ ቦላን ዎልቃፐ ዎꬍና፥ አስቃሎና ካታማ ዎꬊደ፥ ሀታሙ አሳቱዋ ዎꬌዳ፤ ኡንቱንቱ ማዩዋ ቃር አኪደ፥ ቃንእሽያ ብሊደ አሳቶ አሂደ እሜዳ። ሀኔዳባን ኡባን ሀንቁዋ ኤጸቲደ፥ ባረ አዉዋ ሶ ስሚደ ቤዳ።

\VS{20}ሳምሶና ማቻታ አ ላግያዉ፥ አ ዋና ሚዝያዉ እመታዱ።




\par }\Chap{15}{\PP \VerseOne{1}ጉꬃ ታክሽን፥ ዛርጋ ጫክያ ዎደ፥ ሳምሶን ባረ ማቻቶ በአናዉ እት አንቃራ ዴሻ አኪደ ቤዳ፤ እ አዉዋ፥ “ታን ታ ማቻታ ደእያ ክፍልያ ገላናዉ ኮያድ” ያጌዳ።

\par }{\PP ሽን እ ገለናዳን፥ እዝ አዉ ድጌዳ።

\VS{2}እዝ አዉ ሳምሶና፥ “ኔን እዞ ኡባ እጼዳዋ ማላትና፥ ነ ሚዝያዉ እማድ። ሽን እ ቴፋ ምቻታ ኢፐካ አꬋ ሎአ፤ እዝ ድራዉ እዞ አካ” ያጌዳ።


\par }{\PP \VS{3}ሄዋፐ ጉየ ሳምሶን ኡንቱንቶ፥ “ሀእ ስም ፕልስጼማ ጋድያ አሳ ቦላ ታን ኢታባ ኦꬆፐ፥ ባይዛንቻ ግድከ” ያጌዳ።

\VS{4}ቢደ፥ ሄዙ ጼቱ ዎራካናቱዋ ኦይቂደ ላኡዋ ላኡዋ ዱፍያ እትፐ ጋꬂደ፥ ዱፈቱዋፐ ግዱዋን ዪጨቴዳ ጾምፕያ ዎꬂደ ቃቼዳ።

\VS{5}ሄዋፐ ጉይያን፥ ቃሸቴዳ ጾምፕያን ታማ ኦይꬂደ፥ ብሮ ጫከትቤና ፕልስጼማ አሳ ካꬃ ግዶ ዎራካናቱዋ የዴዳ፤ ጫከቴዳ ካꬃ፥ ኤቁዋን ደእያ ካꬃ፥ ዎይንያ ቱራቱዋነ ዎጋራ ጹጌዳ።


\par }{\PP \VS{6}ፕልስጼማቱ፥ “ሀዋ ኦꬄዳዌ ኦኔ?” ያጊደ ኦቼድኖ።

\par }{\PP ሽን አሳይ፥ “ሳምሶን ኦꬄዳ፤ አያዉ ጎፐ፥ ትምና አሳ ግድያ አ ቦሉ፥ አ ማቻቶ አ ሚዝያዉ እሜዳ ድራሳ” ያጌዳ። ፕልስጼማቱ ቢደ፥ ኦዉነ እ አዉዋ ታማን ጹጌድኖ።


\par }{\PP \VS{7}ሳምሶን ኡንቱንቶ፥ “ህንተንቱ ሄዋ ኦꬄዳ ድራዉ፥ ሀሉዋ ከሰናን አግከ” ያጌዳ።

\VS{8}ኡንቱንታ ዎልቃማ ሾቻ ሾጪደ፥ ዳሮቱዋ ዎꬌዳ። ሄዋፐ ጉይያን ቢደ፥ ኤጻማ ጌተትያ ኮሽያን ደእያ ዛላ ጎንጎሉዋ ግዶን ጋምኤዳ።


\par }{\SH ሳምሶን ፕልስጼማቱዋ ጾኔዳ
\par }
{\PP \VS{9}ሄዋፐ ጉይያን፥ ፕልስጼማ አሳይ ዪደ፥ ይሁዳን ዱንካኒደ ሌሀ ጌተትያ ካታማ ኦሌዳ።

\VS{10}ይሁዳ አሳይ ኡንቱንታ፥ “አያዉ ኑና ኦላናዉ ዬድቴ?” ያጊደ ኦቼዳ።

\par }{\PP ሽን ኡንቱንቱ፥ “ኑን ሳምሶና ኦይክ ቃቻናዉነ እ ኑ ቦላ ኦꬄዳዋዳን አ ቦላ ኦꬃናዉ ዬዶ” ያጊደ ዛሬድኖ።

\VS{11}ያትና፥ ይሁዳፐ ሄዙ ሻአ አሳቱ ኤጻማ ጌተትያ ሳኣን ደእያ ዛላ ጎንጎሉዋ ቢደ ሳምሶና፥ “ኑና ሞድያዋንቱ ፕልስጼማ አሳቱዋ ግድያዋ ኤርኪየ? ያትና፥ ኑ ቦላ ሀዋ አያ ኢታባ ኦꬃይ?” ያጌድኖ።

\par }{\PP ሄዋፐ ጉየ እ ዛሪደ፥ “ኡንቱንቱ ታ ቦላ ኦꬄዳዋዳን፥ ታንካ ኡንቱንቱ ቦላ ኦꬃድ” ያጌዳ።


\par }{\PP \VS{12}ኡንቱንቱካ ዛረꬂደ፥ “ኑን ሀዋ ዬዳዌ ኔና ቃቺደ፥ ፕልስጼማቶ አꬂደ እማናሳ” ያጌድኖ።

\par }{\PP ሳምሶን ኡንቱንታ፥ “ህንተንቱ ህንተንቱ ሁጲያዉ ታና ዎናዳን ጫቂተ” ያጌዳ።


\par }{\PP \VS{13}ኡንቱንቱ፥ “ኤኖ፥ ኑን ኔና ቃቺደ፥ ኡንቱንቶ አꬂደ እማናፐ አትና፥ ዎꬎኮ” ያጊደ አዉ ዛሬድኖ። ሄዋፐ ጉይያን፥ ላኡ ኦራꬃ ዎዶሩዋን ቃቺደ፥ ዛላ ጎንጎሉዋፐ ከሲደ አፌድኖ።


\par }{\PP \VS{14}ሳምሶን ሌሀ ቤዳ ዎደ፥ ፕልስጼማ አሳቱ ናሸቻን ዋሲደ፥ አናና ጋከታናዉ ዬድኖ። መꬍና ጎዳ አያናይ አ ቦላ ዎልቃፐ ዎꬌዳ፤ አ ኩሽያ ቃች ዎꬄዳ ዎዶሩዋ፥ ሻሉ ታማ በኢደ ዱጽያዋዳን፥ ዱሰረꬅ የጌዳ።

\VS{15}ያቲደ ማታ ዎደ ሀይቄዳ እት ሀርያ ጎጎጩዋ ደም አኪደ፥ አን ሻአ አሳ ዎꬌዳ።


\par }{\PP \VS{16}ሳምሶን ሀዋዳን ያጌዳ፤

\par }{\Q “ሀርያ ጎጎጩዋን፥

\par }{\QB ታን አሃ ቦላን አሃ ዶራድ።

\par }{\Q ሀርያ ጎጎጩዋን ሻአ አሳ ዎꬋድ” ያጌዳ።


\par }{\PP \VS{17}ሃሳይያዋ ዉርሴዳዋፐ ጉይያን፥ ባረ ኦይቄዳ ጎጎጩዋ ኩሽያፐ ኦሊደ ሄ ሳኣ ራማት-ሌሀ\FTNT{*}{{\FR 15:17 }{\FQ{ራማት-ሌሀ፦
}}{\FT{ሀ ሱንꬃ ብለꬃይ እብራዌꬁዋን፥ “ጎጎጩዋ ደርያ” ግያዋ።
}}} ያጊደ ሱንꬄዳ።


\par }{\PP \VS{18}ሄዋፐ ጉይያን፥ ሳምሶን ሎይꬅ ሳመቲደ፥ መꬍና ጎዳዉ ዋሲደ፥ “ኔን ሀዋ ማላ ዎልቃማ ጾኑዋ ታዉ ነ ቆማዉ እማዳ። ያትና፥ ታን ሀእ ሳሙዋን ሀይቆ? ቃይ ሀ ቃጻረትቤናዋንቱ ኩሽያን ኩንዶ?” ያጊደ ዋሴዳ።

\VS{19}ያግና ጾሳይ ሌሀን ደእያ ጋድያ ጳልቂና፥ አፐ ሃꬃይ ከሴዳ። ሳምሶን ሄ ሃꬃፐ ኡሺደ አሌዳ ድራዉ፥ አዉ ሸምፑ ስሜዳ። ያትና፥ ሄ ሳኣ አይን-ሀቆረ\FTNT{†}{{\FR 15:19 }{\FQ{አይን-ሀቆረ፦
}}{\FT{ሀ ሱንꬃ ብለꬃይ፥ “ዋስያዋ ፑልቱዋ” ግያዋ።
}}} ያጊደ ሱንꬄዳ። ሄዌ ሀቼ ጋካናዉ ሌሀን ደኤ።


\par }{\PP \VS{20}ፕልስጼማ አሳይ ጋድያ ሞዴዳ ዎደ፥ ሳምሶን እስራኤላን ላታሙ ላይꬃዉ ፕርድያ ዳና ግዴዳ።




\par }\Chap{16}{\SH ሳምሶን ጋዛን ኦꬄዳባ
\par }
{\PP \VerseOne{1}እት ጋላስ ሳምሶን ጋዛ ጌተትያ ፕልስጼማቱዋ ካታማ ቤዳ፤ ያን እት ሻርሙጻ ምሽራቶ በኢደ፥ እዝና አቃናዉ እ ጎልያ ገሌዳ።

\VS{2}ጋዛ ካታማን ደእያ አሳይ ሳምሶን ኡንቱንቱ ካታማ ዬዳዋ ስሲደ፥ ካታማ ዩይ አꬊደ፥ ቃማ ኡባ ካታማ ፐንግያ ናጊደ አቄዳ፤ “ሳአይ ዎንታናዉ ናጊደ፥ ኑን አ ዎꬋና” ያጊደ ቃማ ኡባ ጮኡ ጌድኖ።

\VS{3}ሽን ሳምሶን ያን ግሴዳዌ ብላሄ ጋካናዉ ጻላላ። ብላሄ ደንዲደ፥ ካታማ ድርሳ ፐንግያ ኦይኪደ፥ ሳንቃ፥ ጉባንያ፥ ማቃንያነ ጎርድያ ሽካላቱዋ ሾዴዳ። ሄ ኡባካ ሀሽያን ቶኪደ፥ ከብሮናፐ ስንꬃ ባጋና ደእያ ደርያ ሁጲያ ከሴዳ።


\par }{\SH ሳምሶናነ ዳሊሎ
\par }
{\PP \VS{4}ሄዋፐ ጉይያን፥ ሳምሶን ሶሬቃ ግያ ዛንጋራን ደእያ እት ዳሊሎ ግያ ምሽራቶ ሲቄዳ።

\VS{5}ያትና፥ ፕልስጼማቱዋ ካፓቱ ኢኮ ዪደ፥ “ኔን አ ጭማደ፥ ሄ ዎልቃ ኡባ አያፐ እ ደሜደንቶነ ቃይ ኑን አ ዎት ጾኒደ ቃቻናዉ ዳንዳይንቶ ኦቻ። እቱ እቱ ኑን ነዉ እት ሻአነ እት ጼቱ ጻጋራ ብራ እማና” ያጌድኖ።


\par }{\PP \VS{6}ዳሊላ ሳምሶና፥ “ሀዋ ኬሻ ዎልቃ ኔን ሀቃፐ ደማድንቶ፥ ሀያና ታዉ ኦዳርኪ! እት አሳይ ኔና ቃቺደ፥ ዋቲደ ነ ዎልቃ ዳቡርሳናዉ ዳንዳዪ?” ያጋዱ።


\par }{\PP \VS{7}ሳምሶን፥ “ታና ላፑን እርጻ ዳፎቱዋን አሳይ ቃቾፐ፥ ዳቡራደ፥ ሀራ አሳዳን ሀናና” ያጊደ ዛሬዳ።


\par }{\PP \VS{8}ሄዋፐ ጉይያን፥ ፕልስጼማቱዋ ካፓቱ ዳሊልዉ ላፑን እርጻ ዳፎቱዋ አህና አ ሳምሶና ቃቻዱ።

\VS{9}ባረ ቆልኦን አሳ ቆሳ ዎꬃደ፥ “ሳምሶና፥ ፕልስጼማቱ ይክቼድኖ” ጋደ ጼሳዱ። ሽን ሻሉ ታማይ ኦይቂና ዱጸረትያዋዳን፥ ዳፎቱዋ ዱሰረꬅ የጌዳ። ያትና፥ እ ዋን ዎልቃሚንቶ ጹራይ ኤረትቤና።


\par }{\PP \VS{10}ያትና፥ ዳሊላ ሳምሶና፥ “ሄኮ ኔን ታናን ካኣሳ፤ ኔን ታዉ ዎርዱዋ ኦዳዳ። ሀእካ ኔን ቃሸታናዌ አያነንቶ፥ ሀያና ታዉ ኦዳርኪ!” ያጋዱ።


\par }{\PP \VS{11}እ እዞ፥ “አሳይ ጎኤትቤና ኦራꬃ ዎዶሩዋን ታና ቃቾፐ፥ ዳቡራደ፥ ሀራ አሳዳን ሀናና” ያጌዳ።


\par }{\PP \VS{12}ዳሊላ ኦራꬃ ዎዶሩዋ አካደ፥ ሳምሶና ቃቻዱ። ቃይካ ባረ ቆልኦን አሳ ቆሳ ዎꬃደ፥ “ሳምሶና፥ ፕልስጼማቱ ይክቼድኖ” ያጋዱ። ሽን እ ዎዶሩዋ ቀስያፐ ሻሉዋዳን ዱሰረꬅ የጌዳ።


\par }{\PP \VS{13}ያትና፥ ዳሊላ ሳምሶና፥ “ሀእ ጋካናዉ ኔን ታናን ካኣዳ፤ ኔን ታዉ ዎርዱዋ ኦዳዳ። ሀእካ ኔን ቃሸታናዌ አያነንቶ ሀያና ታዉ ኦዳርኪ!” ያጋዱ።

\par }{\PP ሄዋፐ ጉየ እ እዞ፥ “ታ ሁጲያ ላፑን ዳꬃ ብናና ቃጭናና ጋꬃደ፥ ሀርባን ዋላካደ፥ ሙኩካ ጾንጋ ጾንጋደ ዳዶፐ፥ ታን ዳቡራደ፥ ሀራ አሳዳን ሀናና” ያጌዳ።


\par }{\PP \VS{14}ሄዋፐ ጉይያን፥ ሳምሶን ገምእሽሽን፥ ዳሊላ አ ሁጲያ ላፑን ዳꬃ ብናናናነ ቃጭናና ጋꬃ ዋላካደ ዳዳዱ። ሄዋፐ ጉይያን፥ “ሳምሶና፥ ፕልስጼማቱ ይክቼድኖ” ያጋዱ። ሄዋፐ ጉየ እ ገምእሹዋፐ ቤጎቲደ፥ ባረ ብናና ዳደቴዳ ማዩዋፐነ ሀርባፐ ሾድ አኬዳ።


\par }{\PP \VS{15}ያትና አ፥ “ነ ዎዛናይ ታናና ደኤናን፥ ‘ታን ኔና ሲቃይ’ ዋታደ ጋይ? ታናን ሀዋና ሄዙ ገደ ካኣዳ። ኔን ሀ ዎልቃ አያፐ ደማድንቶ፥ ታዉ ኦዳባካ” ያጋዱ።

\VS{16}ሀቼ ሀቼ ዛራ ዛራ ኦቻደ ዋይስና፥ ሀንያባ ꬋዬዳ።


\par }{\PP \VS{17}ያትና፥ “ታ አት ኡሉዋፐ ዶምና፥ ታን ጾሳዉ ዱማቴዳ ናዝራዌ አሳ ግዴዳ ድራዉ፥ ታ ሁጲያ ብናናይ ሜደት ኤረና። ታ ብናናይ ሜደቶፐ፥ ታ ዎልቃይ ታፐ ꬋይና፥ ታን ዳቡራደ፥ ሀራ አሳዳን ሀናና” ያጊደ፥ ባረ ዎዛናን ደእያዋ ኡባ እዝዉ ኦዴዳ።


\par }{\PP \VS{18}ባረ ዎዛናን ደእያዋ ኡባ እ ኦዴዳዋ ዳሊላ በኤዳ ዎደ፥ “ባረ ዎዛናን ደእያዋ ኡባ ታዉ ኦዴዳ ድራዉ፥ አነ እት ገደ ስሚደ ዪተ” ያጋደ ፕልስጼማቱዋ ካፓቶ ኪታ የዳዱ። ኡንቱንቱ ብራ አኪደ፥ ኢኮ ዬድኖ።

\VS{19}ዳሊላ ሳምሶና ባረ ክዉዋን ገምእሽሳዱ፤ እት አሳ ጼስና ዪደ፥ አ ሁጲያ ላፑን ዳꬃ ብናና ሜዴዳ፤ አ ዎልቃይ አፐ ꬋዬዳ። ሄዋፐ ጉይያን፥ አ ዋይስያዋ ዶማዱ፤

\VS{20}“ሳምሶና፥ ፕልስጼማቱ ይክቼድኖ!” ያጋዱ።

\par }{\PP ገምእሹዋፐ ቤጎቲደ፥ ካሰዋዳን ዱሰሬꬃደ ባና ያጊደ ቆፔዳ፤ ሽን መꬍና ጎዳይ አፐ ሻከት ክቼዳዋ እ ኤርቤና።


\par }{\PP \VS{21}ፕልስጼማቱ አ ኦይቄዳዋፐ ጉይያን፥ አ ላኡ አይፈቱዋ ዎጭ ከሲደ፥ ጋዛ ካታማ አፌድኖ። ሄዋፐ ካላ ናሃስያ ሳንሳላታን ቃቼድኖ፤ ቃሾ ጎለን ደእያ ዎጻን ካꬃ ጋጫናዳን ኦꬄድኖ።

\VS{22}ኡንቱንቱ አ ሁጲያ ብናና ሜዴዳዋፐ ጉይያን፥ ብናናይ ስሚደ ዶሉዋ ዶሜዳ።


\par }{\SH ሳምሶና ሀይቁዋ
\par }
{\PP \VS{23}ፕልስጼማቱዋ ካፓቱ፥ “ኑ ጾሳይ ኑ ሞርክያ ሳምሶና ኑ ኩሽያን አꬂደ እሜዳ” ያጊደ ባረንቱ ጾሳ ዳጎናዉ ዎልቃማ ያርሹዋ ያርሻናዉነ ናሸታናዉ እትፐ ሺቄድኖ።


\par }{\PP \VS{24}አሳይ ኡባይ አ በኤዳ ዎደ፥ “ኑ ጋድያ ባይዜዳ፥ ኑ አሳፐ ዳሩዋ ዎꬌዳ ኑ ሞርክያ ኑ ጾሳይ ኑ ኩሽያን አꬂደ እሜዳ” ያጊደ ባረንቱ ጾሳ ጋላቴድኖ።

\VS{25}ኡንቱንቱ ሎይꬅ ናሸቴዳ ድራዉ፥ “ካኢደ ኑና ናሸቻና ማላ፥ ሳምሶና ጼስተ” ያጌድኖ። ሄዋፐ ጉየ ሳምሶና ቃሾ ጎልያፐ ጼሲደ አህና፥ እ ኡንቱንቱ ስንꬃን ካኤዳ፤ ካኤዳዋፐ ጉይያን፥ ቱሳቱዋፐ ግዱዋን ኤሴድኖ።


\par }{\PP \VS{26}ሳምሶን አ ኩሽያ ኦይቂደ ካለꬅያ ናኣ፥ “ታን ኡንቱንቱን ዘምፓደ ኤቃና ማላ፥ ጎልያ ቶኬዳ ቱሳቱዋ ታና ቦሽሳ” ያጌዳ።

\VS{27}ጎልያ ግዱዋን አቱማ አሳቱነ ማጫ አሳቱ ኩም ኡቴድኖ፤ ቃይ ሄዋን ፕልስጼማቱዋ ካፓቱ ኡባቱካ ደኢኖ። ሳምሶን ካእሽን፥ ጎልያ ቦላን ደምባዪደ ኬጼዳ ሳኣን ኡቲደ፥ ሄዙ ሻአ ግድያ አቱማ አሳቱነ ማጫ አሳቱ በኢኖ።


\par }{\PP \VS{28}ሄ ዎደ ሳምሶን መꬍና ጎዳ ዎሲደ፥ “አቤት ኡባ ሞድያ መꬍና ጎዳዉ፥ ሀይ ታና ሀሳያርኪ! አቤት ጾሳዉ፥ ፕልስጼማቱ ታ ላኡ አይፈቱዋ ከሴዳዋ፥ ሀሉዋ ታን ከሳናዳን፥ ሀይ ታና እት ገደ ምንꬃርኪ!” ያጌዳ።

\VS{29}ሳምሶን ጎልያ ቶኬዳ ግዶ ቱሳቱዋ ላኡዋካ ኦይቄዳ። ኡሸቻ ኩሽያን እቱዋ፥ ሀድርሳ ኩሽያን እቱዋ ኦይቄዳዋፐ ጉይያን፥

\VS{30}“አነ ታን ፕልስጼማቱዋና እትፐ ሀይቃይ!” ያጊደ ዋሴዳ። ባረዉ ደእያ ዎልቃ ኡባን ሱግና፥ ኬꬃይ ካፓቱ ቦላነ ግዱዋን ደእያ አሳ ኡባ ቦላ ኩንዴዳ። ሳምሶን ሀይቂደ ዎꬌዳ አሳይ፥ እ ፓጻ ደኢደ ዎꬌዳ አሳፐ ዳሬዳ።


\par }{\PP \VS{31}ያትና፥ አ እሻቱነ አ ዳቦቱ ኡባይ ዪደ፥ አ አሃ አፌድኖ፤ ጾርአ ካታማፐነ ኤሽታኦላ ካታማፐ ግዱዋን፥ አ አዉዋ ማኑሄ ዱፉዋን ሞጌድኖ። ሳምሶን እስራኤላን ላታሙ ላይꬃ ዳናቲደ ፕርዴዳ።




\par }{\MS አማኑዋነ አማኑዋ ኦሱዋ ዎጋ ባየꬃ

\par }\Chap{17}{\MR (17:1—21:25)

\par }{\SH ምካ ኤቃ ምስለቱዋ
\par }
{\PP \VerseOne{1}ኤፍሬማ ገዝያን ሚካ ግያ እት ብታኒ ደኤ።

\VS{2}እት ጋላስ ሚክ ባረ አቶ፥ “ኔፐ እት አሳይ እት ሻአነ እት ጼቱ ጻጋራ ብራ ዉኤዳ ዎደ፥ ኔን ሄ ዉኤዳ ብታንያ ሸቂሽን ታን ስሳድ። በአ፥ ሄ ሚሻይ ታ ማታን ደኤ፤ ታን አካድ” ያጌዳ።

\par }{\PP ሄዋፐ ጉየ አ ዳያ፥ “ታ ናአዉ፥ ኔና መꬍና ጎዳይ አንጆ” ያጋዱ።

\VS{3}ሄዋፐ ጉየ ናአይ እት ሻአነ እት ጼቱ ጻጋራ ብራ ባረ አትዉ ዛሬዳ፤ አ ዳያ፥ “ሸቃይ ታ ናኣ ጋከናዳን፥ ታን ሀ ሚሻ ታ መꬍና ጎዳዉ ዱማያና። ያቶፐ ብራ ሲልሲደ፥ ምꬃፐ ማሰቲደ ጊጌዳ ኤቃ ምስልያ አን ሼሻናዉ ጎኤታና። ሄዋ ድራዉ፥ ብራ ታን ነዉ ዛራና” ያጋዱ።


\par }{\PP \VS{4}ናአይ ባረ አትዉ ሻሉዋ ዛርና፥ አ ዳያ ሄ ጻጋራ ብራፐ ላኡ ጼቱዋ አካደ፥ ምꬃ ማሲደ ብራን ሼሽ ሼሺደ ኤቃ ምስልያ መꬍያ እት ሂላንቻዉ እማዱ፤ እ ኦꬄዳ ምስሊ ሚካ ሶን ደኤዳ።


\par }{\PP \VS{5}ሄ ምካዉ ኤቃዉ ጎይንያ ኬꬃይ ደኤ። እ ኤፉድያነ ሶ ግዶ ኤቃ ምስለቱዋ ጊግሲደ፥ ሄ ጎለን ባረ ናናቱዋፐ እቱዋ ቄሳ ኦꬂደ ሱንꬄዳ።

\VS{6}ሄ ዎደ እስራኤልያ ጋድያን ካቲ ባዋ፤ አሳይ ኡባይ ባረዉ ልከ ማላቴዳዋ ጮ ኦꬄዳ።\XREF{}{{\XO 17:6 }{\XT{ዳና. 21:25}}}


\par }{\PP \VS{7}ሄ ዎደ ይሁዳ ጋድያን ቤተሌመ ካታማን እት ዎዳላይ ደኤ፤ እ ሌዊያ ዛረ።

\VS{8}ሀ ብታኒ ባረዉ ደእያ ሳኣ ኮያናዉ ቤተሌመ ካታማፐ ደንዲደ ቤዳ፤ ኤፍሬማ ገዝያን ደእያ ሚካ ሶ ጋኬዳ።

\VS{9}ሚክ፥ “ሀቃፐ ያድ?” ያጌዳ።

\par }{\PP ሄዋፐ ጉየ ብታኒ፥ “ታን ይሁዳ ጋድያን ቤተሌመ ካታማፐ ያድ፤ ታን ሌዊያ ዛረ። ሀእ ታዉ ደእያ ሳኣ ኮያደ ደአይ” ያጊደ አዉ ዛሬዳ።


\par }{\PP \VS{10}ምክ አ፥ “ታናና ደአ፤ ታዉ አዉዋነ ቄሰ ግዳ። ታን ነዉ ላይꬃን ላይꬃን ታሙ ጻጋራ ብራ፥ ኩመንꬃ ማዩዋነ ምያባ እማና” ያጌዳ።

\VS{11}ሌዊያ ዎዳላይ ምካና እትፐ ደአናዉ ጊጌዳ፤ ምካዉ የሌዳ ናኣዳን ሀኔዳ።

\VS{12}ምክ አ ባረ ቄሳ ኦꬂደ ሱንꬅና፥ አ ሶን ደኤዳ።

\VS{13}ምክ፥ “እት ሌዊ ታዉ ቄሰ ግዴዳ ድራዉ፥ መꬍና ጎዳይ ታዉ ኡባባ ሎይꬃናዋ ኤራይ” ያጌዳ።




\par }\Chap{18}{\SH ምካነ ዳና ዘረꬃ
\par }
{\PP \VerseOne{1}ሄ ዎደ እስራኤልያ ጋድያን ካቲ ባዋ። ሄ ዎደ ጋካናዉ ዳና ዛረቶ እስራኤልያ ዛራቱዋ ግዱዋን ላቴዳ ጋዲ ባዋ። ሄዋ ድራዉ፥ ኡንቱንቱ ባረንቱ ደእያ ጋድያ ኮዪደ ደኢኖ።

\VS{2}ሄዋ ድራዉ፥ ዳና ዛራቱ ባረንቱ ዛራቱዋፐ እቼሹ ምኖ አሳቱዋ ዶሪደ፥ ጋድያ ዎቺደነ አኬኪደ ስማናዳን፥ ጾርአነ ኤሽታኦላ ጌተትያ ካታማቱዋፐ ኡንቱንታ ኪቴድኖ።

\par }{\PP ኡንቱንቱ ኤፍሬማ ገዝያ ጋኪደ፥ ምካ ሶን አቄድኖ።

\VS{3}ኡንቱንቱ ምካ ሶን ደኤዳ ዎደ፥ ሌዊያ ዛረ ግዴዳ ያላጋ አ ሃሳያን ኤሬድኖ። ኡንቱንቱ አኮ ሺቂደ፥ “ኔና ሀዋ አሄዳዌ ኦኔ? ሀዋ አያዉ ያድ? ሀዋን አያ ኦꬃይ?” ያጊደ ኦቼድኖ።


\par }{\PP \VS{4}እ፥ “ምክ ታዉ ሀዋ ሀዋ ኦꬄዳ፤ እ ታዉ ድርጉዋ ጭግና፥ ታን አዉ ቄሰ ግዳደ ኦꬃይ” ያጊደ ኡንቱንቶ ዛሬዳ።


\par }{\PP \VS{5}“ኑን ብያ ኦጊ ኑዉ ጊገናን አጋነንቶነ ሀያና አነ ኑዉ ጾሳ ኦቻርክ” ያጌድኖ።


\par }{\PP \VS{6}ሄዋፐ ጉየ ቄሲ ኡንቱንቶ፥ “ሳሮ ጋክተ፤ ህንተንቱ ብያ ኦግያን መꬍና ጎዳይ ህንተናና ግዳናዋ” ያጊደ ዛሬዳ።


\par }{\PP \VS{7}ሄዋፐ ጉይያን፥ እቼሹ አሳቱ ያፐ ደንዲደ፥ ላይሻ ጌተትያ ካታማ ቤድኖ፤ ያን ደእያ አሳይ ሲዶና ጋድያ አሳዳን ሳሩዋን ደእያዋ በኤድኖ፤ አሳቱ ኦናነ ስና ዎፓ አሳ፤ ኡንቱንቱ አያይነ ፓጨናን፥ ኡባባይ ኩሜዳ አሳ። ኦናናነ ጋከተናን ሲዶና ጋድያ አሳፐ ሃኪደ፥ ባረካ ዱማ ደኢኖ።


\par }{\PP \VS{8}እቼሹ አሳቱ ጾርአነ ኤሽታኦላ ካታማቱዋን ደእያ ባረንቱ እሻቱዋኮ ስሜድኖ፤ ኡንቱንቱ እሻቱ፥ “አያ ኦዱዋ አኪደ ዬድቴ?” ያጌድኖ።


\par }{\PP \VS{9}ሄዋፐ ጉየ ኡንቱንቱ ዛሪደ፥ “ቢታይ ሎይꬅ አራዳ ግድያዋ ኑን በኤዶ። ሄዋ ድራዉ ደንዲደ፥ ላይሻ ካታማን ደእያ አሳ ኦሌቶ! ሃዋን ኦሱዋ ꬋዪደ ጮ ኡቶፕተ፤ ኤለካ ቢደ ኦይቂተ።

\VS{10}ህንተንቱ ያ ቢደ፥ ኦናነ ስናን ሳሮ ኡቴዳ አሳኮ ጋካኒታ። አሳዉ ኮሽያ ኡባባይ ሄ ጋድያን ደኤ። ጾሳይ ሄ ጋድያ ህንተንቶ እሜዳ” ያጌድኖ።


\par }{\PP \VS{11}ያትና፥ ዳና ዛራቱዋፐ ኡሱፑን ጼቱ አሳቱ ኦላ ሚሻ ኦይቂደ፥ ጾርአነ ኤሽታኦላ ካታማቱዋፐ ደንዲደ ቤድኖ።

\VS{12}ይሁዳ ጋድያን ደእያ ቅርያት-ይኣሪማ ጌተትያ ካታማፐ አዋይ ዉልያ ባጋና ኡቴድኖ። ሄዋ ድራዉ፥ ሄ ሳአይ ሀቼ ጋካናዉ ዳና ሞꬃ ጌተቲደ ሱንቴዳ።

\VS{13}ሄዋፐ ደንዲደ፥ ኤፍሬማ ገዝያን ደእያ ምካ ሶ ዬድኖ።


\par }{\PP \VS{14}ላይሻ ጋድያ ዎቻናዉ ቤዳ እቼሹ አሳቱ ባረንቱ እሻቱዋ፥ “ሀ ሳኣን፥ ሀ ኬꬃቱዋፐ እቱዋን ኤፉዲ፥ ሶ ግዶ ኤቃ ምስለቱነ ምꬃፐ ማሰቲደ ብራን ሼሸቴዳ ምስሊ ደእያዋ ኤሪቴ? አነ አይ ኦꬃናዉ ኮሽንቶ ቆፕተ” ያጌድኖ።

\VS{15}ሄዋፐ ጉየ ኦግያፐ ስሚደ፥ ሌዊያ ዛረ ግዴዳ ያላጋ ቄሲ ደእያ ምካ ሶ ቢደ፥ አ ሳሮቴድኖ።

\VS{16}ሄ ዎደ ኡሱፑን ጼቱ ዳና አሳቱ ኦላ ሚሻ ኦይቂደ፥ ገልያ ፐንግያን ኤቄድኖ።

\VS{17}ኡንቱንቱ ሄ ቄስያና ያን ኤቂደእሽን፥ ጋድያ ዎቼዳ እቼሹ አሳቱ ምካ ሶ ገሊደ፥ ምꬃፐ ማሰቲደ ብራን ሼሸቴዳ ምስልያ፥ ኤፉድያነ ሶ ግዶ ኤቃ ምስለቱዋ አኬድኖ።


\par }{\PP \VS{18}ሄ ዎደ ቄሲ ኡንቱንታ፥ “ዋቲቴ?” ያጌዳ።


\par }{\PP \VS{19}ሄዋፐ ጉየ ኡንቱንቱ አ፥ “ሀይዛ! እት ቃላነ ቃቶፓ! ኑናና ባደ ኑዉ አዉዋነ ቄሰ ግዳ። እት ጎልያ አሳዉ ቄሰ ግድያዋፐ እስራኤልያ ግድያ እት ዛረ አሳዉ ቄሰ ግድያዌ ነዉ ኬከኔ?” ያጌድኖ።

\VS{20}ሄዋፐ ጉየ ቄሲ ናሸቲደ ኤፉድያ፥ ሶ ግዶ ኤቃ ምስለቱዋነ ምꬃፐ ማሰቴዳ ምስልያ አኪደ፥ አሳቱዋና እትፐ ቤዳ።


\par }{\PP \VS{21}ሄዋፐ ደንዲደ፥ ባረንቱ ናና፥ ባረንቱ መህያነ ባረንቶ ደእያዋ ስንꬃን ዎꬂደ ቤድኖ።

\VS{22}ኡንቱንቱ ምካ ጎልያፐ ሃኪደ ቤዳዋፐ ጉይያን፥ ምክ ባረ ሾሩዋን ደእያ አሳቱዋ ጼስና፥ ኦላዉ ከሴድኖ፤ ዳና አሳቱዋ ካሊደ ጋኬድኖ።

\VS{23}ዋስና፥ ዳና አሳቱ ጉየ ስሚደ ምካ፥ “ዋናዲ? ሀ አሳ ኡባ አያዉ ሺሻዲ?” ያጊደ ኦቼድኖ።


\par }{\PP \VS{24}ሽን ምክ ዛሪደ፥ “ታን መꬌዳ ታ ጾሳቱዋነ ታዉ ኦꬅያ ቄስያ አኪደ ይክቼድታ። ታዉ ሀራይ አዬ አቴዳዌ? ህንተንቱ ታና አያዉ፥ ‘ዋናዲ?’ ጊቴ?” ያጌዳ።


\par }{\PP \VS{25}ዳና አሳቱ፥ “እት ቃላ ቃታደ ኔና ኤራ! ሀ ይሉዋና ደእያ አሳ ኔን ደንꬆፐ፥ ኡንቱንቱ ነ ቦላ ደንዳናነ ነ ሶ አሳ ኡባ ዉርሳና” ያጌድኖ።

\VS{26}ዳና አሳቱ ባረንቱ ኦግያ ቤድኖ። ምክካ ኡንቱንቱ ባረፐ ሎይꬅ ዎልቃምያዋ በኢደ፥ ባረ ሶ ስሚደ ቤዳ።


\par }{\PP \VS{27}ዳና አሳቱ ምክ መꬌዳ ጾሳቱዋነ አ ቄስያ አኪደ፥ ላይሻ ካታማን ኦናነ ስናን ሳሮ ደእያ አሳቱዋኮ ቤድኖ፤ ካታማን ደእያ ኡባ ቃራ ማሻን ዎꬊደ፥ ካታማ ታማን ጹጌድኖ።

\VS{28}ላይሻ ካታማይ ሲዶና ካታማፐ ሃኪደ ደእያ ድራዉነ አሳይ ሀራ አሳና ጋከት ኤረና ድራዉ፥ ኡንቱንታ አሻናዉ ኦንነ ዳንዳይቤና። ላይሻ ካታማይ ቤት-ራሆባ ግያ ሳኣ ማታን ደእያ ዎምባ ግዶን ደኤ።

\par }{\PP ዳና አሳቱ ካታማ ዎꬅ የግ ኬጺደ፥ ያን ደኤድኖ።

\VS{29}ካታማ ሱንꬃካ በን ባረንቱ ማይዛ አዉዋ፥ ያቆባ ናኣ ዳና ሱንꬃን ላሚደ፥ ዳና ያጊደ ሱንꬄድኖ፤ ሽን ኮይሮ ሄ ካታማይ ላይሻ ጌተቴ።


\par }{\PP \VS{30}ዳና አሳቱ ባረንቶ ሄ ማሰቴዳ ምስልያ ዎꬂደ፥ ሙሴ ናኣ ገርሾማፐ የለቴዳ ዮናታና ባረንቱ ቄሳቱዋ ኦꬄድኖ። አ ዛራቱ አሳይ ኦሞደቲደ ቤዳ ዎዲ ጋካናዉ፥ ያን ቄሳቱዋ ግዴድኖ።

\VS{31}ሄዋዳን ሀኒደ፥ ጾሳ ዱንካኒ ሴሎን ደኤዳ ላይꬃቱዋን ኡባን ምክ ማስሴዳ ምስለቱ ያን ጋምኤድኖ።




\par }\Chap{19}{\SH እት ሌዊያነ እ አኬዳ ቆማቶ
\par }
{\PP \VerseOne{1}እስራኤልያ ጋድያን ካቲ ባይና ዎደ፥ ኤፍሬማ ገዝያን፥ ሃኮ ሳኣን ሌዊያ ዛረ ግድያ እት ብታኒ ደኤ። ሄ ብታኒ ይሁዳ ጋድያን ቤተሌመ ካታማፐ እት ናቶ ቆማቶ አሄዳ።

\VS{2}ሽን አዉ አማነተናን እጻደ፥ ይሁዳ ጋድያን ቤተሌመ ካታማን ደእያ ባረ አዉዋ ሶይ ባዱ፤ ያን ኦይዱ አገና ኡታዱ።

\VS{3}እ ጎዳይ እዝዉ ኦድ አማንꬃናዉነ፥ ሶይ ዛራናዉ ደንዲደ፥ ባረ ቆማነ ላኡ ሀረቱዋ አኪደ ቤዳ፤ አ ሞካ አካደ፥ ባረ አዉዋ ሶይ ገልሳዱ። እዝ አዉ አ በኤዳ ዎደ፥ ናሸቲደ ሞኬዳ።

\VS{4}ናት አዉ ብታንያ የደናን ድግና፥ ያን አናና ሚድነ ኡሺደ ሄዙ ጋላሳ ታኬዳ።

\VS{5}ኦይደንꬆ ጋላስ ዎንታ ጉራን ደንዲደ፥ ባናዉ ጊጌድኖ። ሽን ናት አዉ ባረ ናት ጎዳ፥ “ጉꬃ ቁማ ማደ፥ ምኔዳዋፐ ጉይያን ባሳ” ያጌዳ።


\par }{\PP \VS{6}ሄዋፐ ጉየ ላኡ አቱማ አሳቱካ ኡቲደ፥ እትፐ ሜድኖነ ኡሼድኖነ። ሄዋፐ ጉይያን ናት አዉ አ፥ “ሀያና፥ ሀቼ ናሸታደ ሀዋን አቃ” ያጌዳ።

\VS{7}ሌዊያ ዛሪ ባናዉ ደንድና፥ ቤናን አቃና ማላ ዎሴዳ፤ እ አኪያ ቆማት አዉ አ ዎስና፥ ቃይካ ያን አቄዳ።


\par }{\PP \VS{8}እቼሻንꬆ ጋላስ ባናዉ ዎንታ ጉራን ደንድና፥ ናት አዉ፥ “ሀያና፥ ምነታ ታካደ፥ ኦማርስ ባሳ” ያጌዳ። ሄዋፐ ጉየ ኡንቱንቱ ላአቱካ ቁማ እትፐ ሜድኖ።


\par }{\PP \VS{9}ብታኒ ባረ አኪያ ቆማትናነ ባረ ቆማና ባናዉ ከስና፥ ናት አዉ ሀዋዳን ያጌዳ፤ “በእተ፥ ሳአይ ቃም ድጌዳ! ናሸቲደ ሀዋን አቅ አግተ። ዎንታ ጉራና ደንዲደ፥ ህንተንቱ ሶይ ቢታ” ያጌዳ።


\par }{\PP \VS{10}ሽን እ ሄ ጋላስ ያን አቃናዉ ኮይቤና። ሄዋ ድራዉ፥ ደንዲደ ቤዳ፤ ያቡሳ ጌተትያ የሩሳላመ ካታማ ማታ ጋኬዳ፤ እ አኪያ ቆማታነ ላኡ ጫኔዳ ሀረቱ አናና ደኢኖ።

\VS{11}ኡንቱንቱ ያቡሳ ማትና፥ ሳአይ ሎይꬅ ኦማርሴዳ፤ ያትና፥ ቆማይ ባረ ጎዳ፥ “ብያዋ አጊደ አያዉ ሀ ያቡሳዋናቱዋ ካታማን አቆኮ?” ያጌዳ።


\par }{\PP \VS{12}ሄዋፐ ጉየ አ ጎዳይ አዉ ዛሪደ፥ “ሀዋ እስራኤልያ አሳይ ባይና አላጋ ካታማ ቦኮ። ግብኣ ካታማ ጋካናዉ ኑን ባና” ያጌዳ።

\VS{13}ቃይ ዛረꬂደ ባረ ቆማ፥ “ሃያ፥ ኑን ግብኣ ካታማን ዎይ ራማ ካታማን አቅያ ሳኣ ደማና” ያጌዳ።

\VS{14}ያቲደ ባረንቱ ኦግያ ኦይቂደ ቤድኖ። ቢንያማ ጋድያን ደእያ ግብኣ ካታማ ማትና፥ አዋይ ኡንቱንቶ ዉሌዳ።

\VS{15}ኡንቱንቱ ግብኣ ካታማ ገሊደ አቃናዉ፥ ያ ቤድኖ፤ ካታማ አሳይ ሽቁዋ ኡትያ ሳኣን ኡቴድኖ፤ ሽን ያፐ ኡንቱንታ ባረ ሶይ አፊደ አይስያ አሳይ ቤትቤና።


\par }{\PP \VS{16}ኡንቱንቱ ሄዋን ኡት ደእሽን፥ ጋደን ኦꬅያ ሳፐ ሳአይ ኦማርስና፥ ባረ ሶይ ስምያ እት ጭማ ብታኒ ኡንቱንቱ ማታና አꬌዳ። ሀ ብታኒ ካሰ ኤፍሬማ ገዝያፐ ዬዳ አሳ፤ ሽን ሀእ እ ደእያዌ ግብኣ ግያ ካታማና፤ ሄ ጋድያን ቢንያማ ዛርያፐ የለቴዳ አሳቱ ደኢኖ።

\VS{17}ሄ ጭማ ብታኒ ካታማ አሳይ ሽቁዋ ኡትያ ሳኣን ኡቴዳ ብታንያ በኢደ፥ “ሀቃፐ ያድ? ሀቃ ባይ?” ያጊደ ኦቼዳ።


\par }{\PP \VS{18}ሌዊያ ዛሪ ዛሪድ፥ “ኑን ይሁዳ ጋድያን ደእያ ቤተሌመ ካታማፐ ዬዶ። ሀእ ኤፍሬማ ገዝያፐ ሄፍንꬃ ባጋን ደእያ ኑ ሶይ ቦይተ፤ ቃይ መꬍና ጎዳ ጎለካ ቦይተ። ያኔዳዋንቱ ኑና ባረ ሶይ አፊደ አይስያ አሳ ደምበይኮ።

\VS{19}ኑ ሀረቶ ኡቱላይነ ዳላይ ደኤ፤ ታዉ፥ ታ አኪያ ቆማትዉነ ታ ቆማዉ ግድያ ኡክꬃይነ ዎይንያ ኤሳይ ደኤ፤ ኑ ኮሽያዋ ኡባ ኦይቄዶ” ያጌዳ።


\par }{\PP \VS{20}ሄዋፐ ጉየ ጭማ ብታኒ፥ “ሳሩ ህንተንቶ ግዶ፤ ህንተንቱ ኮይያዋ ኡባ ታን ህንተንቶ እማና፤ አያ ግዶፐነ፥ ሀ ካታማ አሳይ ሽቁዋ ኡትያ ሳኣን አቃናዉ ኮሸና” ያጌዳ።

\VS{21}ኡንቱንታ ባረ ሶይ አፌዳ፤ ኡንቱንቱ ሀረቶካ ምያባ የጌዳ። ሄዋፐ ጉይያን፥ እማꬃቱ ባረንቱ ገድያ ሜጨቲድ፥ ካዉዋ ሜድኖ።


\par }{\PP \VS{22}ኡንቱንቱ ናሸትሽን፥ ካታማፐ ሹፉሮ አሳቱ ዪደ፥ ጎልያ ዩሹዋን ዶዲደ፥ ፐንግያ ቆጸꬃ ዶሜድኖ፤ ኡንቱንቱ ሄ ጎልያ ጎዳ፥ ሄ ጭማ ብታንያ፥ “ሄ ነ ሶ ገሌዳ ብታንያ ሃ ኬሳ፤ ኑን አናና ግሳናዉ ኮዬቶ!” ያጌድኖ።
\XREF{}{{\XO 19:22 }{\XT{ዶመꬃ 19:5-8}}}


\par }{\PP \VS{23}ሄዋፐ ጉየ ጎልያ ጎዳይ ካረ ከሲደ ኡንቱንታ፥ “ሀይ ታ እሻቶ፥ ሄዋ ማላ ፓላባ ኦꬆፕተ፤ ሀ ብታኒ ታ እማꬃ።

\VS{24}በእተ፥ ታ ዎዶሮ ናታነ እ አኪያ ቆማታ ሀዋን ደኢኖ። ታን ኡንቱንታ ህንተንቶ ካረ ኬሳና፤ ያቶፐ ኡንቱንታ ህንተንቱ ኮዬዳዋ ኦꬅተ፤ ሽን ሀ ብታንያ ቦላ ሄዋ ማላ ኢታባ ኦꬆፕተ” ያጌዳ።


\par }{\PP \VS{25}ሽን አሳቱ እ ጌዳዋ ስሰናን እጼድኖ። ያትና፥ ቢታኒ ባረ አኪያ ቆማቶ ካረ ኬሲደ፥ ኡንቱንቶ እሜዳ፤ ሳአይ ዎንታና ጋካናዉ፥ ቃማ ኡባ ካላን ካላን እዝና ዎልቃን ግሲደ፥ እዞ ፓጻ ካኢዴ አቄድኖ፤ ያቲደ ሳአይ ዎንታና ሀንሽን፥ እዞ የዴድኖ።

\VS{26}ሳአይ ዎንታናዉ ሆልጆጅ ዞእያ ዎደ ሄ ምሽራታ ያደ፥ እዝ ጎዳይ አቄዳ ጭማ ብታንያ ጎልያ ፐንግያን ኩንዳዱ፤ ጻልቂ ዶላና ጋካናዉ ሄዋን ግሳዱ።


\par }{\PP \VS{27}ሄ ጋላስ ጉራ እ ጎዳይ ደንዲደ፥ ባረ ኦግያ ባናዉ ጎልያ ፐንግያ ዶዪደ ከሴዳ ዎደ፥ እ ማችያ ቆማታ ጎልያ ፐንግያን ባረ ኩሽያ ፐንገ ጎጭላ ቦላ ምጫደ፥ ግሴዳውኖ በኤዳ።

\VS{28}እዞ፥ “አነ ደንዳ፤ ቦይተ” ያጌዳ፤ ሽን እዛ አዉ አይነ ዛራበይኩ። ሄዋፐ ጉይያን፥ እዚ አሃ ሀርያን ጫኒደ፥ ባረ ሶይ ቤዳ።

\VS{29}ሶይ ጋኪደ፥ ማሻ አኪደ፥ ባረ አኪያ ቆማት አሃ ታማነ ላኡዋ ከሲደ ቃንጸሬꬄዳ። እት እት ግሹዋ እት ዛረዉ፥ ኡባና ታማነ ላኡ እስራኤልያ ዛረቶ የደዳ።
\XREF{}{{\XO 19:29 }{\XT{1 ሳሜላ 11:7}}}


\par }{\PP \VS{30}ሄዋ በኤዳ ኡባይ፥ “እስራኤልያ አሳይ ግብጼ ጋድያፔ ከሰዳሳፐ ሀቼ ጋካናዉ፥ ሀዋ ማላትያባይ ኡባካ ሀንቤና፤ ኑንካ በእበይኮ። አነ ሀዋ እትፐ አኬክ ዞረቶይቴ፥ እትባ ኦꬆይተ” ያጌድኖ።




\par }\Chap{20}{\SH እስራኤልያ አሳይ ኦላዉ ጊጉሳ
\par }
{\PP \VerseOne{1}ፑደሃ ዳናፐ ዱገሃ በርሳበሀ ጌተትያ ጋካናስነ ዶላሃ ጋላኣደን ዴእያ እስራኤልያ አሳይ ኡባይ እት አሳዳን ምጽጳ መꬍና ጎዳ ስንꬃን እትፐ ሺቄዳ።

\VS{2}ሄ ሺቄዳ ጾሳ አሳና እስራኤልያ ዛራቱዋ ኡባ ካፓቱካ ደኢኖ። ኡንቱንቱ ግዶን ማሻን ኦለታናዉ ዳንዳይያ ኦይዱ ጼቱ ሻአ ኦላንቻቱ ደኢኖ።

\VS{3}ሄ ዎደ እስራኤልያ አሳይ ምጽጳን ሺቄዳዋ ቢንያማ አሳቱ ስሴድኖ።

\par }{\PP እስራኤልያ አሳይ፥ “ሀ ኢታባይ አነ ዋኒደ ሀኔደንቶ፥ ኑ ኦድተ” ያጌዲኖ።


\par }{\PP \VS{4}ሄዋፐ ጉየ ሀይቄዳ ቆማት ጎዳይ፥ ሌዊያ ዛሪ ኡንቱንቶ ሀዋዳን ያጊደ ዛሬዳ፤ “ታንነ ታ ቆማታ ቃማ አቃናዉ ቢንያማ ጋድያን ደእያ ግብኣ ግያ ካታማ ዬዶ።

\VS{5}ግብኣ ካታማ አሳቱ ታና ዎꬋናዉ ዪደ፥ ቃማን ጎልያ ዩይ አꬊደ ኤቄድኖ፤ ሽን ጉየፐ ታ ቆማቶ አኪደ፥ ዎልቃን እዝና ኡንቱንቱ ግስሽን፥ እዛ ሀይቃዱ።

\VS{6}ታን እ አሃ አካደ ቃንጸሬꬄዳዋፐ ጉይያን፥ ኡንቱንቱ ሀ ቱናባነ ፖኮባ እስራኤልያን ኦꬄዳ ድራዉ፥ እስራኤልያ አሳይ ላቴዳ ቢታ ኡባ እት እት ቃንጹዋ የዳዲ።

\VS{7}በእተ፥ ህንተንቱ ኡባይ እስራኤልያ አሳ፤ ዞረቲደ ህንተንቱ ፕርዳ እምተ” ያጌዳ።


\par }{\PP \VS{8}ሄዋፐ ጉየ አሳይ ኡባይ እትፐ ደንድ ኤቂደ፥ “ኑ ግዶፐ ኦንነ ባረ ዱንካንያ ዎይ ባረ ጎልያ ጉየ ቤና።

\VS{9}ኑን ግብኣ ኦꬃናዌ ሀዋ፤ ሳማ የጊደ፥ ግብኣ ካታማ አሳ ኦላናዉ ባና አሳቱዋ ዶራና።

\VS{10}እስራኤልያ ዛሪያ ኡባፔ ኦላ ኦለታናዉ ብያ ኦላንቻቱዋፐ ጼቱዋፐ ታማቱ፥ ሻኣፐ ጼታቱ፥ ታሙ ሻኣፐ ቃይ ሻአቱ ሽንቃ አሳዉ ጊግስኖ። አቴዳ ኦላንቻቱ ቢንያማ ጋድያን ደእያ ግብኣ ካታማ ቢደ፥ ግብኣ አሳይ እስራኤልያ ቦላ ሀዋ ማላ ቱናባ ኦꬄዳዋ ሀሉዋ፥ ግብኣ ካታማን ደእያ አሳቱዋ ሙራና” ያጌድኖ።

\VS{11}እስራኤልያ አሳይ ኡባይ ካታማ ኦላናዉ እትፐ ሺቄዲኖ።


\par }{\PP \VS{12}እስራኤልያ ዛራቱ ቢንያማ ዛራቱዋ ኡባዉ ሀዋዳን ያጊደ አሳ ኪቴድኖ፤ “ህንተንቱ ግዶን ሀኔዳ ሀ ኢታባይ አዬ?

\VS{13}ኑን ኡንቱንታ ዎꬊደ፥ እስራኤልያፐ ሀ ኢታ ꬋይሳና ማላ፥ ግብኣ ካታማን ደእያ ሄ ሹፉሮ አሳቱዋ ከሲደ፥ ኑ አꬂደ እምተ” ያጌድኖ።

\par }{\PP ሽን ቢንያማ አሳቱ እስራኤልያ አሳይ ኦድያዋ ስሰናን እጼድኖ።

\VS{14}ኡንቱንቱ እስራኤልያ አሳና ኦለታናዉ ባረንቱ ካታማቱዋፐ ከሲደ፥ እትፐ ግብኣ ካታማ ሺቄድኖ።

\VS{15}ሄ ጋላስካ ቢንያማ ካታማቱዋፐ ዬዳ ማሻን ኦለትያ ላታማነ ኡሱፑን ሻአ ኦላንቻቱዋ ሺሼድኖ። ሄዋ ፓይዱ ግብኣ ካታማን ደእያ አሳ ግዶፐ ዱማ ዶረቴዳ አሳቱዋ ጉጀናና። ግብአፐ ዶረቴዳዋንቱ ላፑን ጼታ።

\VS{16}ሄ ኡባቱዋ ግዶፐ ላፑን ጼቱ አሳቱ ሀድርሳ ኩሽያን ኦልያዋንታ፤ ሀ ኡባቱካ ያምባርሻን ሹቻ ኦሊደ፥ ሀራይ አቶ እት ብናናካ ሀልክኖ።

\VS{17}ቢንያማ አሳይ ባይናን፥ እስራኤልያ አሳይ ማሻን ኦለትያ ኦይዱ ጼቱ ሻአ ኦላንቻቱዋ ሺሼዳ፤ ሄ ኡባቱካ ኦላዉ ጊጌዳዋንታ።


\par }{\SH ቢንያማ ዛራቱዋ ቦላን ደንዴዳ ኦላ
\par }
{\PP \VS{18}እስራኤልያ አሳይ ደንዲደ፥ ቤቴለ ቤዳ፤ “ቢንያማ አሳ ኦላናዉ ኑፐ ስንꬃቲደ ከሳናዉ ኮሽያዌ ኦኔ?” ያጊደ ጾሳ ኦቼዳ።

\par }{\PP ሽን መꬍና ጎዳይ፥ “ይሁዳ ዛሪ ስንꬃቲደ ቦ” ያጌዳ።


\par }{\PP \VS{19}ሄዋፐ ጉየ ዎንተꬃ ጋላስ ዎንታ ጉራን እስራኤልያ አሳይ ደንዲደ፥ ግብኣ ካታማ ማታን ዱንካኔዳ።

\VS{20}ሄዋፐ እስራኤልያ አሳይ ቢንያማ አሳና ኦለታናዉ ቤዳ፤ ግብኣ ካታማ ማታን ኡንቱንቱና ኦለታናዉ ሳልፔዳ።

\VS{21}ቢንያማ አሳቱ ግብኣ ካታማፐ ከሲደ፥ ሄ ጋላስ እስራኤልያፐ ላታማነ ላኡ ሻአ ኦላንቻቱዋ ዎꬌድኖ።

\VS{22-23}እስራኤልያ አሳይ ቢደ ሳአይ ቃማና ጋካናዉ፥ መꬍና ጎዳ ስንꬃን ዬኪደ፥ “ኑ እሻቱዋና፥ ቢንያማ አሳቱዋና ኦለታናዉ ላኤንꬁዋ ፑደ ባኔ?” ያጊደ መꬍና ጎዳ ኦቼዳ።

\par }{\PP ሽን መꬍና ጎዳይ፥ “ኤ፥ ኡንቱንቱና ኦለታናዉ ፑደ ቢተ” ያጌዳ። ሄዋፐ ጉየ እስራኤልያ አሳይ እቱ እቱዋ ምንꬂደ፥ ኮይሮ ጋላስ ኡንቱንቱ ኦላዉ ሳልፔዳ ሳኣን ላኤንꬁዋ ሳልፔድኖ።


\par }{\PP \VS{24}ላኤንꬆ ጋላስ እስራኤልያ አሳይ ቢንያማ አሳና ኦለታናዉ ሺቄዳ።

\VS{25}ላኤንꬆ ጋላስካ ቢንያማ አሳይ ግብኣ ካታማፐ ከሲደ፥ እስራኤልያ አሳፐ ታማነ ሆስፑን ሻአ አሳቱዋ ዎꬌዳ፤ ኡባቱካ ማሻን ኦለትያዋንታ።


\par }{\PP \VS{26}ሄዋፐ ጉይያን፥ እስራኤላቱ ኡባይ ቤቴለ ቢደ ዬኬድኖ፤ ያን ጾሚደ ሳአይ ቃማና ጋካናዉ፥ መꬍና ጎዳ ስንꬃን ኡቴድኖ፤ መꬍና ጎዳ ስንꬃን ጹግያ ያርሹዋነ እትፐተꬃ ያርሹዋ ሺሼድኖ።

\VS{27-28}ሄ ዎደ ጾሳ ቃላ ጫቁዋ ታቦታይ ቤቴለ ካታማን ደኤ፤ ሄ ታቦታ ናግያዌ አሮነ የሌዳ ኤልኣዛራ ናኣ ፒንሃሳ። እስራኤልያ አሳይ መꬍና ጎዳ፥ “ቢንያማ አሳ ግድያ ኑ እሻቱዋና ኦለታናዉ ቃይካ ፑደ ባኔየ ቦፓነ?” ያጊደ ኦቼዲኖ።

\par }{\PP ሽን መꬍና ጎዳይ፥ “ቢደ ኦለትተ! ታን ኡንቱንታ ዎንት ህንተንቱ ኩሽያን አꬃደ እማና” ያጌዳ።


\par }{\PP \VS{29}ሄዋፐ ጉየ እስራኤልያ አሳይ አማሬዳ ኦላንቻቱዋ ግብኣ ካታማ ዩሹዋን ሙጊደ ናጋና ማላ ኦꬄዳ።

\VS{30}ሄዛንꬆ ጋላስ እስራኤልያ ኦላንቻቱ ካሰዋዳንካ ቢንያማ ኦላንቻቱዋ ኦላናዉ ቢደ፥ ግብኣ ካታማፐ ስንꬃ ባጋና ሳልፔድኖ።

\VS{31}ቢንያማ አሳቱ ኡንቱንቱና ኦለታናዉ ካታማፐ ከሲደ፥ ኡንቱንታ ካሊደ፥ ሃኪደ ቤድኖ። ካሰዋዳንካ ቤቴለነ ግብኣ አፍያ አኮ ኦገቱዋንነ ደምባቱዋን እስራኤልያ አሳፐ ሀታሙ ግድያ አሳቱዋ ዎꬌድኖ።

\VS{32}ቢንያማ አሳቱ፥ “ኑን ካሰዋዳንካ ኡንቱንታ ጾኔዶ!” ያጌድኖ።

\par }{\PP ሽን እስራኤልያ አሳቱ ካሰ፥ “ኡንቱንቱ ካታማፐ ሃኪደ፥ ኦገቱዋኮ ከሳና ማላ፥ አነ ኑን ባቃቶይተ” ያግ ዎꬄድኖ።

\VS{33}ያትና፥ እስራኤልያ አሳይ ኡባይ ባረንቱ ሳፐ ደንዲደ፥ ባኣል-ታማራ ግያ ሳን ሳልፕያ ዎደ፥ እስራኤላቱ ባረንቱ ሙግ ኡቴዳ ገባአ ደምባፐ ከሴድኖ፤

\VS{34}እስራኤልያ ኡባፐ ዶረቴዳ ታሙ ሻአ አሳቱ ግብኣ ቦላ ኦላ ደንꬄድኖ፤ ኦላይ ሎይꬅ ዎልቃሜዳ። ሄ ኡባይ ሀንያ ዎደ፥ ባረንቶ ባሻይ ማታቴዳዋ ቢንያማ አሳቱ አይነ ኤርቤይክኖ።

\VS{35}እስራኤላቱ ቢንያማ አሳቱዋ ቦላ ጾኑዋ ደማናዳን መꬍና ጎዳይ ኦꬄዳ። ሄ ጋላስ እስራኤልያ አሳይ ቢንያማ አሳፐ ላታማነ እቼሹ ሻአነ እት ጼቱ ኦላንቻቱዋ ዎꬌዳ፤ ኡባቱካ ማሻን ኦለትያዋንታ።

\VS{36}ሄዋ ድራዉ፥ እስራኤልያ አሳይ ባረንታ ጾኔዳዋ ቢንያማ አሳይ ኤሬዳ።

\par }{\PP እስራኤልያ አሳይ ግብኣ ካታማ ዩሹዋን ሙግ ኡቴዳ ኦላንቻቱዋን አማነቴዳ ድራዉ፥ ቢንያማ አሳን ጾነቴዳዋ ማላቲደ ጉየ ሺቄዳ።

\VS{37}ሙጊደ ናግያ ኦላንቻቱ ግብኣ ካታማ ኤለካ ዎጽ ገሊደ፥ ካታማ ግዶን ደሜዳ ኡባ ዎꬌድኖ።

\VS{38}ሙጊደ ናግያ እስራኤልያ ኦላንቻቱ ካታማ ግዶፐ ዳሮ ጩዋ ሻርያዳን ፑደ ደንꬃና ማላነ ሄዌ ማላታ ግዳና ማላ፥ ካሰ ሃሳይ ዎꬄድኖ። ሄዋ ድራዉ፥ ዳሮ ጩዋ ሻሪ ካታማፐ ከስያዋ በኤዳ ዎደ፥

\VS{39}ኦላ ደምባን ደእያ እስራኤልያ አሳቱ ባቃትያሳፐ ጉየ ስሚደ፥ ኡንቱንታ ኦሌድኖ።

\par }{\PP ቢንያማ አሳቱ እስራኤልያ አሳፐ ሀታሙ ግድያ አሳቱዋ ዎꬊደ፥ “ካሰዋዳን ሀእካ ኑን ኡንቱንታ ጾኔዶ” ያጌድኖ።

\VS{40}ሽን ማላታ ጩዋይ ካታማፐ ፑደ ከሳ ዶሜዳ፤ ቢንያማ አሳቱ ባረንቱ ጉየ ጼሎ ዎደ፥ ካታማይ ኡባና ታማን ጹገትና፥ ታማ ጩዋይ ፑደ ከስያዋ በኤድኖ።

\VS{41}ሄዋፐ ጉይያን፥ እስራኤላቱ ቢንያማ አሳቱዋ ቦላ ጉየ ስሜድኖ፤ ቢንያማ አሳቱ ዳጋሜድኖ፤ አያዉ ጎፐ፥ ኡንቱንቱ ዉራና ሀንያዋ ኤሬድኖ።

\VS{42}ሄዋ ድራዉ፥ ኡንቱንቱ እስራኤልያ አሳ ስንꬃፐ መላ ቢታ ስሚደ ባቃቴድኖ፤ ሽን ኦላይ ኡንቱንታ ካሊደ ጋኬዳ። ካታማቱዋፐ ከሴዳ እስራኤልያ ኦላንቻቱ ግዱዋን ኡንቱንታ ዎꬍ ዉርሴድኖ።

\VS{43}እስራኤላቱ ቢንያማ አሳቱዋ ዶዲደ፥ ግብኣ ካታማፐ አዋይ ዶልያ ባጋና ደእያ ሳኣ ጋካናዉ ካሊደ የደርሴድኖ፤ ጮራቱ ኦግያን ደእሽን ዎꬌድኖ።

\VS{44}ሄዋን ቢንያማ አሳፐ ታማነ ሆስፑን ሻአ ምኖ ኦላንቻቱ ሀይቄድኖ፤

\VS{45}ኡንቱቱፐ አቴዳዋንቱ ጉየ ስሚደ፥ መላ ቢታ አꬊደ፥ ርሞና ግያ ዛላኮ ባቃቴድኖ፤ እስራኤላቱ ኡንቱቱፐ እቼሹ ሻአ አሳቱዋ ኦግያን ዎꬌድኖ፤ ኡንቱንቱፐ አቴዳዋንታ ጊድኦማ ግያ ሳኣ ጋካናዉ የደርሲደ፥ ላኡ ሻኣ ዎꬌድኖ።

\VS{46}ሄ ጋላስ ቢንያማ ጋድያፐ ማሻን ኦለትያ ላታማነ እቼሹ ሻአ አሳቱ ሀይቄድኖ፤ ሄ ኡባቱካ ምኖ ኦላንቻቱዋ።


\par }{\PP \VS{47}ሽን ኡሱፑን ጼቱ አሳቱ መላ ቢታ አꬊደ፥ ርሞና ዛላኮ ባቃቲደ፥ ያን ኦይዱ አገና ጋምኤድኖ።

\VS{48}እስራኤልያ አሳይ አቴዳ ቢንያማ አሳኮ ጉየ ዛሪደ፥ አቱማ አሳነ ማጫ አሳ፥ ናናነ መህያ ኡባ ዎꬌዲኖ፤ ደሜዳ ካታማቱዋ ኡባ ታማን ጹጌዲኖ።




\par }\Chap{21}{\SH ቢንያማ ዛረቶ ማችያ እማናዉ ኮሼዳ
\par }
{\PP \VerseOne{1}እስራኤልያ አሳይ ምጽጳ ግያ ሳን ሺቄዳ ዎደ፥ “ኑ ግዶፐ ኦንነ ቢንያማ አሳዉ ባረ ናቶ ማቻቶ ኦꬂደ እመና” ያጊደ ጫቂ ዎꬄዳ።

\VS{2}እስራኤላቱ ቤቴለ ካታማ ቢደ፥ ያን ሳአይ ቃማና ጋካናዉ ጾሳ ስንꬃን ኡቲደ፥ ባረንቱ ቃላ ꬎቁ ኦꬂደ፥ ሴላ ዬኩዋ ዬኬድኖ።

\VS{3}ሄዋፐ “አቤት መꬍና ጎዳዉ፥ እስራኤልያ ጾሳዉ፥ ሀ የዉ አያዉ እስራኤላን ሀኔዴ? ሀቼ እስራኤልያ አሳ ግዶፐ እት ዛሪ አያዉ ፓጪ?” ያጌድኖ።


\par }{\PP \VS{4}ዎንተꬃ ጋላስ ዎንታ ጉራና ኡንቱንቱ ደንዲደ፥ ያርሽያ ሳኣ ያን ጊግሲደ ጹግያ ያርሾቱዋነ እትፐተꬃ ያርሾቱዋ ሺሼድኖ።

\VS{5}ያቲደ እስራኤላቱ፥ “እስራኤልያ ዛርያ ኡባፐ መꬍና ጎዳ ስንꬃን ሺቅያሳ ይቤና ዛሪ ኦኔ?” ያጊደ ኦቼድኖ። ኡንቱንቱ ሄዋ ኦቼዳ ጋሶታይ፥ ምጽጳ ካታማን መꬍና ጎዳ ስንꬃን ሺቃናዉ ይቤና አሳይ ኦንነ፥ “እ ኡባና ሀይቆ” ያጊደ ካሰ ጫቄዳ ድራሳ።


\par }{\PP \VS{6}እስራኤልያ አሳቱ ባረንቱ እሻቶ፥ ቢንያማ ዛረቶ ቃረቲደ፥ “ሀቼ እስራኤልያፐ እት ዛሪ ቦሄቴዳ።

\VS{7}ኑን ኑ ማጫ ናና ኡንቱንቶ እመናዳን መꬍና ጎዳን ጫቄዳ ድራዉ፥ ሀይቁዋፐ አቴዳ ቢንያማ ዛራቱ ማጫ አሳ አካና ማላ፥ ኑን አይ ኦꬃኔ?” ያጌድኖ።


\par }{\PP \VS{8}ቃይካ ኡንቱንቱ፥ “እስራኤልያ ዛራቱዋፐ ምጽጳ ካታማን መꬍና ጎዳ ስንꬃ ይቤናዌ ኦኔ?” ያጊደ ኦቼድኖ። ጋላኣደን ደእያ ያቤሻ ግያ ካታማፐ እት አሳይነ ሺቁዋ ይቤናዋ ኤሬድኖ።

\VS{9}ኡንቱንቱ አሳ ፓይዴዳ ዎደ፥ ጋላኣደን ደእያ ያቤሻፐ እት አሳይነ ቤትቤና።


\par }{\PP \VS{10}ሄዋ ድራዉ፥ ማባራይ ታማነ ላኡ ሻአ ምኖ ኦላንቻቱዋ ጋላኣደን ደእያ ያቤሻ ካታማ ኪቲደ፥ “ቢተ፤ ያቤሻን ደእያዋንታ ኡባ ማሻን ቡሳክተ፤ ማጫ አሳካ ጉꬃ ናናካ አሾፕተ።

\VS{11}ሀዋዳን ኦꬅተ፤ አቱማ አሳ ኡባነ አቱማ አሳና ግሴዳ ማጫ አሳ ኡባ ዎꬍተ” ያጊደ አዛዜድኖ።

\VS{12}ያቤሻ ካታማን ደእያ አሳ ግዶፐ አቱማ አሳና ግስቤና፥ ኦይዱ ጼቱ ዎዶሮ ማጫ ናና ደሚደ ካናነ ጋድያን፥ ሴሎን ደእያ ዱንካኔዳ ሳኣ አኪደ አሄድኖ።


\par }{\PP \VS{13}ሄዋፐ ጉይያን፥ ኩመንꬃ ማባራይ ርሞና ዛላ ግያ ሳን ደእያ ቢንያማ አሳቱዋኮ ስጋ ኪቴድኖ።

\VS{14}ቢንያማ አሳቱ ስሚደ ዬድኖ። እስራኤልያ አሳይ ያቤሻ ካታማፐ ዎናን አሄዳ ዎዶሮ ናና ኡንቱንቶ እሜዳ። ሽን ዎዶሮ ናናይ አቱማ አሳ ኡባ ጋክበይክኖ።


\par }{\PP \VS{15}እስራኤልያ ዛራቱዋ ግዶን ደእያ እትፐተꬃይ ዱጻናዳን መꬍና ጎዳይ ኦꬄዳ ድራዉ፥ አሳይ ቢንያማ አሳዉ ሎይꬅ ቃረቴዳ።

\VS{16}ማባራ ጭማቱ፥ “ቢንያማ ዛራቱዋፐ ማጫ ናናይ ሀይቂ ዉሬዳ ድራዉ፥ ሀይቁዋፐ አቴዳ አቱማ አሳዉ ኑን ማችያ ዎት እማኔ?

\VS{17}እስራኤልያ አሳ ግዶፐ ፕተት ባየና ማላ፥ ቢንያማ ዛራቱዋፐ አቴዳዋንቶ ላትያ ናናይ ደአናዉ ኮሼ።

\VS{18}ግዶፐነ፥ ኑን ኑ ማጫ ናናቱዋፐ ኡንቱንቶ እማናዉ ዳንዳዮኮ፤ አያዉ ጎፐ፥ እስራኤልያ አሳይ ካሰ፥ ‘ባረ ናቶ ቢንያማ ዛርያዉ እምያ ኡራይ ሸቀቴዳዋ ግዶ’ ያጊደ ጫቀꬅ ዎꬄዳ” ያጌድኖ።


\par }{\PP \VS{19}ሄዋፐ ጉይያን፥ ማባራ ካለꬅያ ጭማቱ፥ “በእተ፥ ላይꬃን ላይꬃን ሴሎን መꬍና ጎዳ ቦንችያ ባላይ ማቴዳ” ያጌድኖ። ሴሎ ቤቴለፐ ሁጲሳ ባጋና፥ ላቦናፐ ገድሳ ባጋና፥ ቤቴለፐ ሰኬማ አፍያ ኦግያፐ አዋይ ዶልያ ባጋና ደኤ።

\VS{20}ሄ ማባራ ካለꬅያ ጭማቱ ቢንያማ አሳቱዋ ሀዋዳን ያጊደ አዛዜድኖ፤ “ቢተ፤ ዎይንያ ቱራ ግዱዋን ሙጊደ፥

\VS{21}ናግተ። ሴሎ ካታማ ማጫ ናናይ ባላ ጋላስ ካባሩዋ ኦይቂደ፥ የጺድነ ዱሪደ ይያ ዎደ፥ ህንተንቱ ዎይንያ ቱራ ግዶፐ ከስተ። ኡባይካ ሴሎ ማጫ ናናቱዋፐ ህንተንቶ ዳፊደ፥ ቢንያማ ጋድያ አኪደ ቢተ።

\VS{22}ኡንቱንቱ አዎቱ ዎይ ኡንቱንቱ እሻቱ ኑኮ ማጋናናዉ ይያ ዎደ፥ ኑን ኡንቱንታ፥ ‘ሀይ ሀያና፥ ኡንቱንታ ኑዉ እም አግተ፤ አያዉ ጎፐ፥ ኑን ኡንቱንታ ሁጲያን ሁጲያን ጋክያ ማጫ አሳ ኦላ ሳፐ ደምበይኮ። ህንተንቱ ዶሲደ እምቤና ድራዉ፥ ባይዛንቻ ግድክታ’ ያጋና” ያጌድኖ።


\par }{\PP \VS{23}ቢንያማ አሳቱካ እስራኤልያ ጭማቱ ጌዳዋዳን ኦꬄድኖ፤ ኡባይካ ሴሎን ዱርያ ማጫ ናናቱዋፐ ባረንቱ ፓይዱዋ ኬሻቱዋ ዳፊደ አፌድኖ። ኡንቱንቱ ባረንቱ ላታ ጋድያ ስሚደ፥ ካታማቱዋ ዎꬅ የግ ኬጺደ፥ ያን ደኤድኖ።

\VS{24}ሄ ዎደ እስራኤልያ አሳይ ያፐ ብያ ዎደ፥ ኡባይካ ባረ ዛርያኮ ዛርያኮነ ባረ ሶ አሳኮ አሳኮ ቤዳ።


\par }{\PP \VS{25}ሄ ዎደ እስራኤልያ ጋድያን ካቲ ባዋ፤ አሳይ ኡባይ ባረዉ ልከ ማላቴዳዋ ጮ ኦꬄ።\XREF{}{{\XO 21:25 }{\XT{ዳና. 17:6}}}

\par }