\NormalFont\ShortTitle{አብድዩ}

{\MT አብድዩ ትምቢትያ

\par }{\IMT ገሉዋ

\par }{\IP አብድዩ ግያ ሱንꬃ ብለꬃይ፥ “ጾሳ ቆማ” ግያዋ። ሀ ቃንꬃ ማጻፋይ የሩሳላመ ኦላ ጋሱዋን ላለታናፐ ካሰ፥ ዳሪ ኤረተና ዎድያን ጻፈቴዳ። ሄ ዎደ ገድሳዉ ባቂያ አዋይ ዉልያ ባጋ ባጋን ደእያነ ይሁዳና አዱሳ ዎድያ ሞርከቲደ ደኤዳ ኤዶም የሩሳላመ ላለꬃን ናሸቲደ፥ አ ቦላን ኦላዉ ከሴዳ ሞርከቱዋ ማዲድነ ካታማ ዱረታካ ቦንቂደ ደኤ። አብድዩ፥ ኤዶም እስራኤልያ ሞርከቱዋ ሀራቱዋካ ጾነታናዉነ ኢታ ሙሩዋ አካናዉ ደእያዋ ኦዴዳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ኤዶማ ኦቶሩዋነ ሙሩዋ
{\IOR{1-9}}

\par }{\IO 2. ኤዶማ ጻላተꬃ
{\IOR{10-14}}

\par }{\IO 3. እስራኤልያ ጾኑዋ
{\IOR{15-21}}



\par }\OneChap {\SH ኤዶማ ኦቶሩዋነ ሙሩዋ
\par }
{\R (1-9)

\par }{\PP \VerseOne{1}ኡባ ሞድያ መꬍና ጎዳይ ኤዶማ አሳባ አብድዩስ ቆንጭሴዳ ሳጻይ ሀዋ።
\XREF{}{{\XO 1:1 }{\XT{ኢሳ. 34:5-17፤ 63:1-6፤ ኤር. 49:7-22፤ ህዝ. 25:12-14፤ 35:1-15፤ አሞጻ 1:11-12፤ ሚልክ. 1:2-5}}}

\par }{\PP ኤዶማባ መꬍና ጎዳይ ሀዋዳን ያጊደ፥ ባረ ኪትያ ኡራ ቦላን ካዉተꬃቱዋኮ ኪቴዳዋ ኑን ስሴዶ፤ “ደንድተ! ኤዶማ ቢታ ኦሌቶ” ያጊደ ኪቴዳ።

\VS{2}መꬍና ጎዳይ ኤዶማ ሀዋዳን ያጌ፤ “በአ፥ ካዉተꬃቱዋ ግዶን ታን ኔና ላፋ ከሳና፤ ኔን ሎይꬅ ካታና።

\VS{3}ኔኖ፥ ምኖ ዛላን ጌሱ ኬጸቴዳ ካታማ ግዶን ደእያዎ፥ ነ ጎልያ ꬎቃ ደረቱዋ ቦላን ኬጼዳዎ፥ ቃይ ነ ዎዛናን፥ ‘ታና ሀዋፐ ዱገ ኦን ዎꬂ?’ ያግያዎ፥ ኔና ነ ዎዛና ኦቶሩ ጭሜዳ።

\VS{4}ኔን አርጋንꬃ ጎልያዳን፥ ነ ጎልያ ꬎቃሳን ኬጾፐካ፥ ነ ደኢያሳ ጾልንተቱዋ ግዶን ኦꬆፐካ፥ ታን ኔና ሄዋፐ ዱገ ዎꬃና” ያጌ መꬍና ጎዳይ።


\par }{\PP \VS{5}“ካይሳቱ ዎይ ቦንቂያዋንቱ ቃማ ዮፐ፥ ባረንቶ ኮሽያዋ ኬሻ ጻላላ ዉኢኖ፤ ዎይንያ ቴራ ማጽያዋንቱካ ማጺደ፥ ቃርምያ አሺኖ፤ ሽን ኔኮ ይያ ባይዛንቻቱ ኔና ኡባና ꬋይሳና።

\VS{6}ህንተን ኤዶማ አሳቶ ኤሳ ዘረꬃቶ፥ ዋን ቦንቀታንድቴሻ! ቆሱዋን ደእያ ህንተንቱ አቁካ ዋን ቆጭረታንዴሻ!

\VS{7}ኔናና ጫቁዋን ደእያዋንቱ ኡባይ ኔና ነ ቢታፐ ጋጻ የደርሳና፤ ቃይ ነ ላገꬃቱካ ጭሚደ ኔና ጾናና። ኔናና ምያዋንቱካ ነዉ ጲርያ ጲራና፤ ሽን ኔን ሄዋ አኬካካ” ያጌ።


\par }{\PP \VS{8}መꬍና ጎዳይ ቃይካ ሀዋዳን ያጌ፤ “ኤዶምያሰ ሙረትያ ሄ ጋላስ ታን ኤዶማፐ አꬌዳ ኤራንቻቱዋነ ኤሳ ደርያፐካ ኤራ ꬋይሳና።

\VS{9}ህንተኖ፥ ተማና አሳቶ፥ ህንተ ኦላንቻቱ ዳጋማና፤ ኤሳ አሳ ቦላ ደእያ አሳይ ኡባይካ ሹከታና።


\par }{\SH ኤዶማ ጻላተꬃ
\par }
{\R (10-14)

\par }{\PP \VS{10}“ያቆባ ዛረ ግድያ ነ እሻቱዋ ኔን ዎꬌዳነ ቦንቄዳ ድራዉ፥ ኔን ዬላ ማያና፤ ኔን መꬍናዉ ꬋያና።

\VS{11}ሞርከቱ ዪደ ኡንቱንቱ አቁዋ ቦንቂያ ዎደ፥ ሄ ጋላስ ኔን ጋጻ ሺቃደ ኤቃ ጼላዳ። ቃይ ፐንግያና ገሊደ፥ የሩሳላመ ካታማ ሳማ የጊደ ሻኬዳ አላጋቱዋፐ ኔን እቱዋ ማላታሳ።

\VS{12}ኔን ነ እሻይ መቶትያ ጋላስ አ መቱዋን ናሸታናዉ በሰና፤ ቃይ ይሁዳ ጋድያን ደእያ ነ እሻቱዋ ቦላ ባሻይ ጋክያ ጋላስ ሀሹ ጋናዉ በሰና። ኤ፥ ኡንቱንቱ ኡንኣ ጋላስ ኡንቱንቱ ቦላ ሚጫናዉነ ኦቶረታናዉ በሰና!

\VS{13}ኡንቱንቱ ቱጋ ጋላስ ታ አሳይ ደእያ ካታማ ገላናዉነ ኡንቱንቱ ዋይያ ጋላስ ኔን ናሸታናዉ በሰና ሽን! ቃይ ኡንቱንቱ ባሻ ጋላስ ኔን ኡንቱንቱ ዱረታ ቦንቃናዉ በሰና፤

\VS{14}ኡንቱንቱፐ ባቃትያዋንታ ዎꬋናዉ ኔን ባላ ኦግያን ቆሰታ ኡታደ ናጋናዉነ አቴዳዋንታካ ኡንቱንቱ ኡንኣ ጋላስ ሞርከቶ አꬃደ እማናዉ በሰና ሽን!


\par }{\SH እስራኤልያ ጾኑዋ
\par }
{\R (15-21)

\par }{\PP \VS{15}“አይሁዳ ግደና አሳቱዋ ኡባ ቦላ መꬍና ጎዳ ጋላሳይ ጋኬዳ። ኔኖ ኤዶማ፥ ኔን ሀራቱ ቦላ ኦꬄዳዌ ነ ቦላ ኦሰታና፤ ነ ኮባይካ ነ ሁጲያን ስማና።

\VS{16}ታ ጌሻ ደርያ ቦላን ኡሼዳዋዳን፥ ሄዋዳንካ ኡንቱንቱ ዩሹዋን ካዉተꬃቱ ዛር ዛሪደካ መቱዋ ጹኣ ኡሻና፤ ኡሺደ ኡንቱንቱ ኡባይካ ካሰ ሀን ኤረናዋ ሀናና።


\par }{\PP \VS{17}“ሽን ጽዮነ ደርያን ባሻፐ ከስ አክያዋንቱ ደአና፤ ጽዮኒካ ጌሻ ግዳናዋ፤ ያቆባ ዛራቱካ ባረንቱ ቢታ ላታና።

\VS{18}ያቆባ ዘረꬃይ ታማ ግዳና፤ ዮሴፎ ዛራቱካ ላጮ ግዳና፤ ኤሳ ዛራቱ ኡቱላ ግዳናዋንታ። ታማይ ኡቱላ ምያዋዳን፥ ያቆባ ዛራቱነ ዮሴፎ ዛራቱ ኤሳ ዛራቱዋ ሚደ ኡባናካ ꬋይሳና” ያጌ መꬍና ጎዳይ።


\par }{\PP \VS{19}ይሁዳፐ ገድሳ ባጋን ደእያ አሳይ ኤሳ አሳ ላታና፤ ጋꬋትያ ቢታን ደእያ አሳይ ፕልስጼማቱዋ ቢታ ላታና። ኡንቱንቱ ኤፍሬማ ቢታነ ሳማርያ ቢታ ላታና። ቃይ ቢንያማ ዛራቱካ ጋላኣደ ቢታ ላታና።

\VS{20}ኦሞደቲደ ደኤዳ እስራኤልያ አሳይ ስሚደ፥ ካናነ ቢታ ስራፍታ ግያ ካታማ ጋካናዉ ላታና፤ ቃይ የሩሳላመፐ ኦሞደቲደ፥ ሳፋራዳ ግያ ሳኣን ደእያ አሳቱ ይሁዳፐ ገድሳ ባጋን ደእያ ካታማቱዋ ላታናዋንታ።

\VS{21}አሽያ እስራኤልያ አሳቱ ኤሳ ቢታ ሞዳናዉ ጽዮነ ቢታ ቦላ ከሳና፤ ካዉተꬃይካ መꬍና ጎዳዋ ግዳናዋ።


\par }