\NormalFont\ShortTitle{ሆሰ}

{\MT ሆሰ ትምቢትያ

\par }{\IMT ገሉዋ

\par }{\IP ሆሰ ትምቢቲ፥ ሳማሪ ክርስቶሳ የለታፐ ካሰ 721 ላይꬃን ኩንዳናፐ ካሰቲደ፥ ሀኖታቱ መቶ ግድ ኡቴዳ ዎድያን፥ ትምቢትያ ኦዴዳ፤ እ ትምቢትያ ኦዴዳ ትምቢትያ ኦድያ አሞጻፐ ጉየ ግድሽን፥ ሁጲሳ ባጋ እስራኤልያ ካዉተꬃን ኦዴዳ። ሆሰኤ ሎይꬅ ዳርሲደ ኦዴዳዌ አሳይ ኤቃዉ ጎይኔዳዋነ ጾሳ አማንያ አማኑዋ ፓጭሴዳዋ። ሆሰኤ ሀዋ አሳይ ጾሳዉ አማነተናን አግያዋ ቆንጭሲደ ኦዳናዉ፥ እት አማነተና ምሽራቶ ማቼ ኦꬂደ አኬዳዋ ሌምሱዋ ኦꬂደ ጎኤቴ። አ ማቻታ ጎሜራ አዉ አማነተናን እጼዳዋዳን፥ ጾሳ አሳይካ ጾሳ አግ አጌዳ። ሄዋ ጋሱዋን እስራኤልያ አሳ ቦላ ፕርዳይ ያና ሀኔ። ግዶፐነ ዉርሰꬃን ጾሳይ ባረ አሳ ሲቅያ ሲቁ ዳርያ ድራዉ፥ ባረ አሳ ባረኮ ዛሪደ፥ ባረነ ባረ አሳፐ ግዱዋን ደእያ ሲቁዋ ኦራጽሴ። አ ዎልቃማ ሲቁ ሀዋፐ ካልያ ሃሳያን ቆንጬዳ፤ “እስራኤልያ አሳቶ፥ ታን ህንተና ዋታ ኦሎ? ታን ህንተና ዋታ አꬃደ እሞ? ታን ህንተና ሲቅያ ሲቁ ዎልቃማ ግድያ ድራዉ፥ ታን ሀዋ ኡባ ኦꬃናዉ ታ ዎዛናይ ኤኖ ጌና” (11:8) ያጌዳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ሆሰ ሶ አሳይ አማኑ ባንታ ጾሳ አሳዉ ሌምሶ ግዴድኖ
{\IOR{1:1—3:5}}

\par }{\IO 2. ጾሳይ እስራኤልያ፥ ይሁዳነ ኡንቱንታ ካለꬅያዋንታ ሴሬዳ
{\IOR{4:1—5:15}}

\par }{\IO 3. አሳይ ጾሳኮ ስሞዋ ማላትሴዳ
{\IOR{6:1—7:10}}

\par }{\IO 4. እስራኤልያ አሳይ ጾሳን አማነትቤና
{\IOR{7:11—8:14}}

\par }{\IO 5. እስራኤልያ አሳይ በስያ ሙሩዋ ደማና
{\IOR{9:1-16}}

\par }{\IO 6. እስራኤልያ አሳዉ እመቴዳ ሴራ
{\IOR{9:17—10:15}}

\par }{\IO 7. ጾሳይ ባረ አሳዉ ደእያ ሲቁዋ
{\IOR{11:1-11}}

\par }{\IO 8. ጾሳይ ባረ አሳ ቦላ አꬄዳ ፕርዳ
{\IOR{11:12—13:16}}

\par }{\IO 9. ናጋራ ማሮታነ አንጁዋ ህዶታ
{\IOR{14:1-9}}



\par }\ChapOne{1}{\SH ሆሰ ሶ አሳይ አማኑ ባይና ጾሳ አሳዉ ሌምሶ ግዴድኖ
\par }
{\R (1:1—3:5)

\par }{\PP \VerseOne{1}ኦዝያነ፥ እዮኣታም፥ አካዝነ ህዝቂያስ ካል ካሊደ ይሁዳን ካተቴዳ ዎደ፥ ቃይ ዮኣሻ ናአይ እዮርባም እስራኤልያን ካተቴዳ ዎደ፥ ብኤራ ናኣ ሆሰኮ ዬዳ መꬍና ጎዳ ቃላይ ሀዋ።
\XREF{}{{\XO 1:1 }{\XT{2 ካታ. 14:23—15:7፤ 15:32—16:20፤ 18:1—20:21፤ 2 ኦዱዋ 26:1—27:8፤ 28:1—32:33}}}


\par }{\SH ሆሰ ማቻቶነ ናናቱዋ
\par }
{\PP \VS{2}መꬍና ጎዳይ ኮይሮ ሆሰአ ባጋና ሃሳዬዳ ዎደ፥ መꬍና ጎዳይ ሆሰአ፥ “ባ፤ ሻርሙጻ ምሽራቶ ነዉ አካ፤ ሻርሙጻትፐ ናናቱዋ የላ። አያዉ ጎፐ፥ ሻርሙጽያ ምሽራታ ባረ አስናፐ ሻከትያዋዳን፥ ታ አሳይ ታፐ ሻከቴዳ” ያጌ መꬍና ጎዳይ።


\par }{\PP \VS{3}ቢደ፥ ድብላይማ ናቶ ጎሜሮ አኬዳ፤ ሻሃራደ፥ አቱማ ናኣ አዉ የላዱ።

\VS{4}ያትና፥ መꬍና ጎዳይ ሆሰአ፥ “ናኣ ሱንꬃ ‘እዝራኤላ’ ያጋደ ሱንꬃ። አያዉ ጎፐ፥ እዝራኤለን ጉኬዳ ሱꬃ አጩዋ ታን ዬሁ ዛራቱዋ ቃንꬃ ዎድያን አቻና፤ እስራኤልያ ካዉተꬃካ ꬋይሳና።\XREF{}{{\XO 1:4 }{\XT{2 ካታ. 10:11}}}

\VS{5}ሄ ጋላስ ታን እዝራኤላ ዛንጋራን እስራኤልያ ኦላንቻቱዋ መንሬꬃና” ያጌዳ።


\par }{\PP \VS{6}ጎሜራ ላኤንꬁዋ ሻሃራደ፥ ማጫ ናቶ የላዱ። ያትና፥ መꬍና ጎዳይ ሆሰአ፥ “እ ሱንꬃ ‘ሎሩሃሞ’ ያጋደ ሱንꬃ። አያዉ ጎፐ፥ ሀዋፐ ስንꬃናዉ ታን እስራኤልያ አሳዉ ቃረትከ፤ ኡንቱንቶ ሙለካ አቶ ጊከ። 1:6 ሎሩሃሞ: ሎሩሃሞ ግያዌ ቃረተናኖ ግያዋ።

\VS{7}ሽን ታን ይሁዳ አሳዉ ቃረታና፤ ታን መꬍና ጎዳን፥ ኡንቱንቱ ጾሳን፥ ኡንቱንታ አሻናፐ አትና፥ ዎንዳፍያን ዎይ ማሻን ዎይ ኦላን ዎይ ፓራቱዋን ዎይ ፓራ አሳቱዋን አሽከ” ያጌዳ።


\par }{\PP \VS{8}ጎሜራ ሎሩሃሞ ꬋንꬃ ዱꬄዳዋፐ ጉይያን፥ ሀራ ሻሃራደ፥ አቱማ ናኣ የላዱ።

\VS{9}ያትና፥ መꬍና ጎዳይ ሆሰአ፥ “አ ሱንꬃ ‘ሎኣማ’ ያጋደ ሱንꬃ። አያዉ ጎፐ፥ ህንተ ታ አሳ ግድክታ፤ ታንካ ህንተ ጾሳ ግድከ”\FTNT{*}{{\FR 1:9 }{\FQA{ሎኣማ፦
}}{\FT{ሎኣማ ግያዌ ታ አሳ ግደና።
}}} ግያዋ።


\par }{\SH እስራኤልያ አሳይ ኦራጻና
\par }
{\PP \VS{10}ግዶፐነ “እስራኤልያ አሳይ ልካናዉነ ፓይዳናዉ ዳንዳየተና አባ ሻፍያ ኬሻ ግዳናዋ። ኡንቱንቶ፥ ‘ህንተ ታ አሳ ግድክታ’ ጌተት ኦደቴዳሳን፥ ‘ህንተ ደኡዋ ጾሳ ናናቱዋ’ ጌተታና።
\XREF{}{{\XO 1:10 }{\XT{ሮመ 9:26}}}

\VS{11}ይሁዳ አሳይነ እስራኤልያ አሳይ እትፐ ሺቃና፤ ባረዉ እት ካፑዋ ዶራና፤ ኦሞዱዋ ጋድያፐ ስማናነ እሻሊደ ደአና። አያዉ ጎፐ፥ እዝራኤላ
\FTNT{†}{{\FR 1:11 }{\FQ{እዝራኤላ፦
}}{\FT{ሀ ሱንꬃ ብለꬃይ እብራዌꬁዋን፥ “ጾሳይ ዘሬ” ጉሳ ግዲደ ጾሳይ ድችያዋነ እሻሉዋን ዎꬅያዋ በሴ።
}}} ጋላሳይ ዎልቃማ ጋላሳ ግዳናዋ።




\par }\Chap{2}{\PP \VerseOne{1}“ህንተ እሻቱዋ፥ ጾሳይ ህንተና፥ ‘አም (ታ አሳ ግያዋ) ያጌ’ ያግተ። ቃይ ህንተ ምቼቱዋ፥ ጾሳይ ህንተና፥ ‘ሩሃማታ (ህንተንቶ ቃረታይ ግያዋ) ያጌ’ ያግተ።


\par }{\SH እስራኤልያ አሳይ ሻርሙጻት ጎሜር ማላ አማነተናዋ
\par }
{\PP \VS{2}“ህንተ ዳዮ ሴርተ፤ እዞ ሴርተ። አያዉ ጎፐ፥ አ ታ ማቼ ግዱኩ፤ ታንካ እ አስና ግድከ። እዛ ባረ ሶምኡዋ ሻርሙጻዳን በስያዋ አጉ፤ ባረ ሻርሙጻ ኦሱዋካ ባረ ꬋንꬃቱዋ ግዱዋፐ ድጉ።

\VS{3}ሄዌ ꬋዮፐ፥ እዛ የለቴዳ ጋላሳዳን፥ ታን እዞ ጺራ ካሎ አሻና። ቃይ መሌዳ ቢታዳን እዞ ኦꬃና፤ ታን እዞ ሳሙዋን ዎꬋና።

\VS{4}ኡንቱንቱ ሻርሙጻትፐ የለቴዳ ናናቱዋ ግዴዳ ድራዉ፥ ታን እ ናናቶ ቃረትከ።

\VS{5}ኡንቱንቱ ዳያ ሻርሙጻዱ፤ ኡንቱንታ ባረ ኡሉዋን ቶኬዳና ካዉሻባ ሀናዱ። ዋናደ ጎፐ፥ እዛ፥ ‘ታን ታ ቁማነ ታ ሃꬃ፥ ታ ሱፍያነ ታ ሊኑዋ፥ ታ ዛይትያነ ታ ኡሻ ታዉ እምያ ታ ላገꬃቱዋ ካላደ ባና’ ያጋዱ።


\par }{\PP \VS{6}“ሄዋ ድራዉ፥ ታን እ ኦግያ አጉንꬃን ጎርዳና፤ እዛ ባረ ሎሱዋ ደመና ማላ፥ ታን ግምቢያ ግምባና።

\VS{7}እዛ ባረ ላገꬃቱዋ ጌዱዋ ዎጻና፥ ሽን ጋኩኩ፤ ኡንቱንታ ኮያና፥ ሽን ደሙኩ። ሄዋፐ ጉይያን እዛ፥ ‘ታዉ ሀእ ደኡሳፐ በንዌ ኬክያ ድራዉ፥ ስማደ ታ ኮይሮ አስናኮ ባና’ ያጋና።


\par }{\PP \VS{8}“ካꬃ፥ ዎይንያ ኤሳነ ዛይትያ እዝዉ እሜዳዌነ ኡንቱንቱ ባኣላ ግያ ኤቃዉ ሺሽያ ብራነ ዎርቃ እዝዉ ዳርሴዳዌ ታና ግድያዋ እዛ ኤረናን እጻዱ።

\VS{9}ሄዋ ድራዉ፥ ካእያ ዎደ ታ ካꬃ፥ ቃይ ቴርያ ዎደ ታ ዎይንያ ታን ኢፐ ዛራደ አካና። ሄዋዳንካ፥ እዝ ካሉዋ ማይዛናዉ፥ ሱፍያፐነ ሊኑዋፐ ዳደቴዳ ማዩዋካ ኢፐ ቃራ አካና።

\VS{10}ቃይ እዝ ሲቃቱዋ ስንꬃን ታን እዝ ካሉዋ በሳና፤ ታ ኩሽያፐ ኦንነ እዞ አሸና።

\VS{11}ታን እዝ ናሸቻይ ኡባይ፥ እዝ ባላይ፥ እዝ አግናይ ጼርያ ጋላሳቱ፥ እዝ ሳምባታ ጋላሳቱ፥ ላይꬃን ላይꬃን ቦንቼትያ እዝ ባላቱ ኡባይ አታናዳን፥ ኦꬃና።

\VS{12}እዛካ፥ ‘ታ ሲቃቱ ታዉ እሜዳ የዉ ሀዋ’ ያጌዳ እዝ ዎይንያ ቱራቱዋነ ባላስያ ጌተትያ ምꬃቱዋ ታን ꬋይሳና፤ ታን ኡንቱንታ ዎራ ኦꬃና፤ ባዙዋ ዶአቱ ኡንቱንታ ማና።

\VS{13}እዛ ታና ዶጋደ፥ ባረ ሲቃቱዋ ካላደ፥ ጉቱቻቱዋንነ አሌቆቱዋን ባረዉ አሌቀታደ፥ ባኣላ ግያ ኤቃዉ እጻና ጩዋዬዳ ባላ ጋላሳቱዋ ድራዉ፥ ታን እዞ ሙራና። ታን መꬍና ጎዳይ ሀዋ ኦዳድ።


\par }{\SH ጾሳይ እስራኤልያ አሳ ሲቄዳ
\par }
{\PP \VS{14}“ሄዋ ድራዉ፥ ታን እዞ ላባደ መላ ቢታ አሀና፤ ታን እዝዉ ሲቁዋ ቃላን ኦዳና።

\VS{15}ያን ታን እዝ ዎይንያ ቱራ ሳኣ እዝዉ ዛራደ እማና፤ መቱዋ ዛንጋራ እዛ ህዶታን ናግያባይ ገልያ ፐንግያ ኦꬃና። ግብጼ ጋድያፐ ከሴዳ ዎድያዳን፥ የጼዳዋዳ ባረ ዎዶሮተꬃ ላይꬃዳን፥ እዛ ያን የጻና” ያጌ።
\XREF{}{{\XO 2:15 }{\XT{ኢያሳ 7:24-26}}}


\par }{\PP \VS{16}ቃይካ መꬍና ጎዳይ ሀዋዳን ያጌ፤ “ሄ ጋላስ እዛ ታና፥ ‘ታ አስና’ ያጋ ጼሳናፐ አትና፥ ሀዋፐ ስንꬃናዉ፥ ‘ታ ባኣላ’ ያጋ ጼሱኩ።

\VS{17}አያዉ ጎፐ፥ ታን እዝ ዶናፐ ባኣላ ሱንꬃ ድጋና፤ ሀዋፐ ስንꬃናዉ ታን እዞ ባኣላ ሱንꬃ ጼስስከ።

\VS{18}ሄ ጋላስ ታን ታ አሳ ድራዉ ሳኣ ዶአቱዋና፥ ሳሉዋ ካፎቱዋናነ ቢታና ጎሸትያ መታቱዋና ጫቁዋ ጫቀታና። ታን ጋድያፐ ዎንዳፍያ፥ ማሻነ ኦላ ꬋይሳና፤ ያቶፐ ኡንቱንቱ ዎፑ ጊደ፥ ሳሮ ደአና።


\par }{\PP \VS{19}“ታን ኔና መꬍናዉ ታዉ ጊግሳና፤ ጽሎተꬃንነ ሱረ ፕርዳን፥ አገና ሲቁዋንነ ማሮታን ታዉ ጊግሳና፤

\VS{20}ታን አማነታደ ኔና ታዉ ጊግሳና። ኔንካ መꬍና ጎዳ ኤራና” ያጌ።


\par }{\PP \VS{21}ቃይካ መꬍና ጎዳይ፥ “ሄ ጋላስ ታን ዛሩዋ እማና፤ ታን ሳሎቶ ዛሩዋ እምና፥ ኡንቱንቱ ሳአዉ ዛሩዋ እማና።

\VS{22}ሳአይካ ካꬃዉ፥ ዎይንያ ኤሳዉነ ዛይትያዉ ዛሩዋ እማና፤ ኡንቱንቱ እዝራኤልያዉ ዛሩዋ እማና።

\VS{23}ታን እዞ ጋድያን ታዉ ቶካና።
\XREF{}{{\XO 2:23 }{\XT{ሮመ 9:25፤ 1 ጰጽ. 2:10}}} ካሰ ታን ‘ሎሩሃማ ጎንዉ’ (ቃረታቤናንዉ) ሀእ ቃረታና። ቃይ ‘ሎኣም’ ጎዋዉ (ታ አሳ ግደናዋንታ)፥ ‘አም’ (ታ አሳ) ጋና፤ ኡንቱንቱካ ታና፥ ‘ኔን ኑ ጾሳ’ ያጋና” ያጌ።




\par }\Chap{3}{\SH ሆሰአነ ሻርሙጻ ምሽራቶ
\par }
{\PP \VerseOne{1}መꬍና ጎዳይ ታና፥ “እስራኤልያ አሳይ ሀራ ጾሳቱዋኮ ስሚደ፥ ዎይንያ ቴራ መላ ኡክꬃ ሲቅሽንካ መꬍና ጎዳይ ኡንቱንታ ሲቅያዋዳን፥ ባ፤ ባደ ላገꬃቱዋ ሲቃደ፥ ሻርሙጻደ ደእያ በን ነ ማቻቶ ኔንካ ዛረꬃደ ሲቃ” ያጌዳ።


\par }{\PP \VS{2}ታን እዞ ታማነ እቼሹ ጻጋራ ብራንነ ጼታነ እሻታሙ ኪሎ ግራመ ዴጽያ ዛርጋን ሻማድ።

\VS{3}እዞ፥ “ኔን ሻርሙጸናንነ ሀራ አሳና ደኤናን ታናና ዳሮ ዎድያ ደአናዉ ኮሼ። ታንካ ኔናና ደአና” ያጋድ።


\par }{\PP \VS{4}ሄዋዳንካ፥ እስራኤልያ አሳይ ካቲ ዎይ ካፑ ባይናን፥ ያርሹ ዎይ ኤቃ ቱስ ባይናንነ ኤፉድያ ግያ ማዩ ዎይ ሶ ግዶ ኤቃ ምስሊ ባይናን ዳሮ ዎድያ ደአና።

\VS{5}ሄዋፐ ጉይያን፥ እስራኤልያ አሳይ ስሚደ፥ መꬍና ጎዳ ባረንቱ ጾሳነ ዳዊታ ባረንቱ ካትያ ኮያና፤ ዉርሰꬃ ጋላሳቱዋን ኡንቱንቱ ኮኮሪደ፥ መꬍና ጎዳኮነ አ አንጁዋኮ ያና።




\par }{\MS ጾሳይ እስራኤልያ፥ ይሁዳነ ኡንቱንታ ካለꬅያዋንታ ሴሬዳ

\par }\Chap{4}{\MR (4:1—5:15)

\par }{\SH ጾሳይ እስራኤልያ ሞቴዳ
\par }
{\PP \VerseOne{1}ህንተኖ፥ እስራኤልያ አሳቶ፥ መꬍና ጎዳ ቃላ ስስተ! አያዉ ጎፐ፥ ሀ ጋድያን ደእያ አሳ ኡባ መꬍና ጎዳይ ሞትያባይ ደኤ። ሄዌካ፥ ሀ ጋድያን አማኑ፥ ሲቁነ ጾሳ ኤርያዌ ባዋ።

\VS{2}ሀ ጋድያን ደእያባይ ሸቃ፥ ዎርዱዋ፥ አሳ ዎꬍያዋ፥ ዉኤꬃነ ሻርሙጻ ጻላላ። ኡንቱንቱ ጫቁዋ ኡባ ኮሌድኖ፤ አሳ ዎꬉ ዎꬉዋ ካሌ።

\VS{3}ሄዋ ጋሱዋን ቢታይ መላና፤ ጋድያን ደእያ ኡባይ ዳቡራና። ሳኣ ዶአቱካ፥ ሳሉዋ ካፎቱካ፥ ሀራይ አትና፥ አባ ሞለቱካ ሀይቃና።


\par }{\SH ጾሳይ ቄሳቱ ዋ ሞቴዳ
\par }
{\PP \VS{4}ጾሳይ ሀዋዳን ያጌ፤ “ህንተኖ፥ ቄሳቶ፥ ታን ህንተና ሞትያባይ ደኤ። ሄዋ ድራዉ፥ ኦንነ ሀራ አሳና ፓሉመቶፖ፤ ቃይ ኦንነ ሀራ አሳ ሞቶፖ።

\VS{5}ህንተ ጋላስ ꬉበታና፤ ትምቢትያ ኦድያዋንቱካ ህንተናና ቃማ ꬉበታና። ሄዋ ድራዉ፥ ታን ህንተ ዳዮ ꬋይሳና።

\VS{6}ታ አሳይ ኤራተꬃይ ꬋይና ባዬዳ። ህንተ ኤራተꬃ እጼዳ ድራዉ፥ ታንካ ህንተ ታዉ ቄስያ ግዳናዋ እጻይ። ህንተ ጾሳ ህግያ ህንተ ዶጌዳ ድራዉ፥ ታንካ ህንተ ናናቱዋ ዶጋና።


\par }{\PP \VS{7}“ቄሳቱ ዳር ዳር ቤዳ ኬና፥ ታና ዳርስ ናቄድኖ፤ ታንካ ኡንቱንቱ ቦንቹዋ ዬላዉ ላማና።

\VS{8}ታ አሳ ናጋራይ ኡንቱንቶ ቁማ ግዴዳ፤ ሄዋ ድራዉ፥ ኡንቱንቱ ታ አሳ ኢታባ ኦስሳናዉ ጃሚኖ።

\VS{9}ቄሳቱ ካ አሳይ ሀንያዋዳን ሀናና። ታን ኡንቱንቱ ሀኖታ ድራዉ፥ ኡንቱንታ ሙራና፤ ቃይ ኡንቱንቱ ኦሱዋዳን፥ ኡንቱንቶ ዛራና።

\VS{10}ኡንቱንቱ መꬍና ጎዳ አጌዳ ድራዉ፥ ማና፥ ሽን ካልክኖ፤ ሻርሙጻና፥ ሽን ናናቱዋ ጮርስክኖ።


\par }{\SH ጾሳይ ኤቃዉ ጎይንያዋ እጼ
\par }
{\PP \VS{11}“ሻርሙጻተꬃይ፥ ጋምኤዳ ዎይንያ ኤሳይነ ያላጋ ዎይንያ ኤሳይ ታ አሳ ዎዛና ባይዜ።

\VS{12}ታ አሳይ ምꬃፐ ኦሰቴዳ ኤቃ ምስልያ ዞርያ ኦቼ፤ ኡንቱንቱ ጻምአይ ኡንቱንቱ ኦሻ ዛሬ። ሻርሙጻ አያናይ ኡንቱንታ ባለꬄ፤ ኡንቱንቱ ባረንቱ ጾሳፐ ሻከቲደ ሻርሙጼድኖ።

\VS{13}ደረቱዋ ሁጲያን ያርሹዋ ያርሺኖ፤ ዞዘቱዋ ቦላንካ ኩዋይ ሎኦ ግድያ አዱሳነ ዳሻ ምꬃቱዋ ጋርሳንካ እጻና ጩዋዪኖ።

\par }{\PP “ሄዋ ድራዉ፥ ህንተ ማጫ ናናይ ሻርሙጻ ግዲኖ፤ ህንተ ናናቱዋ ማጫ አሳቱካ ሻርሙጺኖ።

\VS{14}ህንተ ማጫ ናናይ ሻርሙጽያ ዎደነ ህንተ ናናቱ ማጫ አሳቱ ሻርሙጽያ ዎደ፥ ታን ቃጻይከ፤ አያዉ ጎፐ፥ አቱማ አሳቱ ባረንቱ ሁጲያን ሻርሙጽያዋንቱና ዙፐቲኖ፤ ሻርሙጽያዋንቱና ያርሹዋ ያርሺኖ። ሄዋ ድራዉ፥ አኬካይ ባይና አሳይ አꬍ ዎꬋና።


\par }{\PP \VS{15}“እስራኤልያ አሳቶ፥ ህንተ ሻርሙጻ ከሶፐካ፥ ይሁዳ አሳይ ህንተዋዳን፥ ባይዛንቻ ግዶፖ። ገልጋላ ቦፕተ፤ ቤት-አዌነካ ፑደ ከሶፕተ፤ ደኡዋን ደእያ መꬍና ጎዳይ ኤሮ! ያጊደ ጫቆፕተ።

\VS{16}እስራኤልያ አሳይ ማካላንቻ ኡሳትዋዳን ማካሌዳ። ያትና፥ መꬍና ጎዳይ ኡንቱንታ አኮ ደምባን ዶርሳ ማራቱዋዳን ዋቲደ ሄማኔ?

\VS{17}ኤፍሬማ አሳይ ኤቃቱዋን ጋከቴዳ፤ ኡንቱንታ አግ ባሽተ።

\VS{18}ኡንቱንቱ ዳሮ ዎይንያ ኡሽ ስሚደ፥ ሻርሙጽያዋ አግክኖ፤ ኡንቱንታ ሞድያዋንቱካ ዬላይያዋ ሎይꬅ ዶሲኖ።

\VS{19}ጫርኩ ኡንቱንታ አፋና፤ ባረንቱ ኤቃዉ ያርሼዳ ያርሾቱ ጋሱዋን ኡንቱንቱ ዬላታና።




\par }\Chap{5}{\PP \VerseOne{1}“ህንተኖ፥ ቄሳቶ፥ ሀዋ ስስተ! ህንተኖ፥ እስራኤልያ አሳቶ፥ ስስተ! ካትያ ጎልያ አሳቶ፥ አኬክተ! ሀ ፕርዳይ ህንተ ቦላ ፕርደቴዳ። ህንተ ምጽጳን ጲርያዳን ሀኔድታ፤ ታቦራ ደርያ ቦላካ ምጬዳ ግትያዳን ሀኔድታ።

\VS{2}ማካላንቻቱ ዎꬍያ ዲዛዳን ሀኔድኖ፤ ሄዋ ድራዉ፥ ታን ኡንቱንታ ኡባ ሙራና።

\VS{3}ኤፍሬማዋ ታን ኤራይ፤ እስራኤልካ ታፐ ጌምቤና። ኤፍሬማ፥ ኔን ሀእ ሻርሙጻ ከሳዳ፤ እስራኤልካ ቱኔዳ” ያጌ።


\par }{\SH ሆሰኤ አሳይ ኤቃዉ ጎይነናዳን ሴሬዳ
\par }
{\PP \VS{4}እስራኤልያ አሳይ ባረንቱ ጾሳኮ ስመናዳን፥ ኡንቱንቱ ኢታ ኦሱ ኡንቱንታ ተኤዳ፤ ሻርሙጻ አያናይ ኡንቱንቱ ግዶን ደኤ። ሄዋ ድራዉ፥ ኡንቱንቱ መꬍና ጎዳ ኤርክኖ።

\VS{5}እስራኤልያ አሳ ኦቶሩ ኡንቱንቱ ቦላን ማርካቴ፤ ሄዋ ድራዉ፥ እስራኤልያ አሳይነ ኤፍሬማ አሳይ ባረንቱ ናጋራን ꬉበቲኖ፤ ይሁዳ አሳይካ ኡንቱንቱና ꬉበቴ።

\VS{6}ኡንቱንቱ መꬍና ጎዳዉ ያርሻናዉ ባረንቱ ዶርሳቱዋ ዉድያነ መህያ ዉድያ ላግ አኪደ ባና፤ ሽን ኡንቱንቱ አ ደምክኖ። አያዉ ጎፐ፥ እ ኡንቱንቱፐ ሻከቴዳ።

\VS{7}ኡንቱንቱ መꬍና ጎዳዉ አማነትበይክኖ፤ ኡንቱንቱ የሌዳ ናናይካ ሻርሙጻ ናና። ሄዋ ድራዉ፥ ሀ አግናይ ጼራናዉ፥ ኡንቱንቱካ ኡንቱንቱ ቢታይካ ꬋያና።


\par }{\SH እስራኤልነ ይሁዳይ ኦለትያ ኦላ
\par }
{\PP \VS{8}ግብኣ ካታማን ማላካታ፥ ራማ ካታማን ጹሩምባ ፑንተ። “ቢንያማ አሳዉ፥ ህንተ ጉይያን ደእያባ ጼልተ፤ ሄዋ ኤርተ!” ያጊደ፥ ቤት-አዌናን ዋሱዋ ጹልስተ።

\VS{9}ቃጻየትያ ጋላስ ኤፍሬመ መላ አታና፤ እስራኤልያ ዛራቱ ግዶን ቱሙ ትምቢትያ ታን ኦዳይ።


\par }{\PP \VS{10}ጾሳይ ሀዋዳን ያጌ፤ “ይሁዳ ካፓቱ ዛዋ ሹቻ ሱግያዋንቱ ማላ ግዴድኖ፤ ታን ታ ሀንቁዋ ኡንቱንቱ ቦላን ሃꬃዳን ጉሳና።

\VS{11}ኤፍሬማ አሳይ ማዳናዉ ዳንዳየና ካዉተꬃቱዋፐ ማዱዋ ኦቻናዉ ቃቼዳ ድራዉ፥ ናቀቴዳነ ፕርዳን ቆሄቴዳ።

\VS{12}ሄዋ ድራዉ፥ ታን ኤፍሬማ አሳዉ ብልኣ ማላ፥ ይሁዳ አሳዉካ ቁኑዋ ማላ።


\par }{\PP \VS{13}“ኤፍሬመ ባረ ሀርግያ፥ ይሁዳይካ ባረ ማዱꬃ በኤዳ ዎደ፥ ኤፍሬመ አሶረ ቢታ ቤዳ፤ ሄ ቢታ ሞድያ ዎልቃማ ካትያ ማዱዋ ኦቼዳ። ሽን እ ኡንቱንቱ ሀርግያ ꬋላናዉ ዎይ ኡንቱንቱ ማዱꬃ ፓꬃናዉ ዳንዳይቤና።

\VS{14}ሄዋ ድራዉ፥ ታን ኤፍሬማዉ ጋሙዋዳን ሀናና፤ ይሁዳዉካ ዎዳላ ጋሙዋዳን ሀናና። ታን ኡንቱንታ መንሬꬃደ፥ ቶካ አካደ ባና፤ ኦንነ ኡንቱንታ ታፐ ዎꬅ አከና።

\VS{15}ኡንቱንቱ ባረንቱ ባይዙዋ አኬካና ጋካናዉነ ታና ኮያና ጋካናዉ፥ ታን ጉየ ታ ሳኣ ስማሻና። ኡንቱንቱ ባረንቱ ቱጋዉ ታና ምንሲደ ኮያና” ያጌ።




\par }\Chap{6}{\SH አሳይ ጾሳኮ ስሞዋ ማላትሴዳ
\par }
{\R (6:1—7:10)

\par }{\PP \VerseOne{1}እስራኤልያ አሳይ ሀዋዳን ያጌ፤ “ሃይተ! አነ መꬍና ጎዳኮ ስሞይተ። እ ኑና መንሬꬄዳ፥ ሽን እ ኑና ፓꬃና፤ እ ኑና ማዱꬄዳ፥ ሽን እ ኑ ማዱꬃ ቃቻናዋ።

\VS{2}ላኡ ጋላሳፐ ጉይያን፥ እ ኑና ፓꬃና፤ ሄዘንꬆ ጋላስ ኑን አ ስንꬃን ደአና ማላ፥ እ ኑና ደንꬃና።

\VS{3}መꬍና ጎዳ አነ ኤሮይተ፤ አ ኤራና ማላ፥ ምንሲደ አነ አ ካሎይተ። አዋይ ሞክያዌ ቱማ ግድያዋዳን፥ እካ ቱሙ ቤታና። ባꬌሳ እራዳን፥ ቢታ አልያ ባልጉዋ እራዳን፥ እ ኑኮ ያና” ያጌ።


\par }{\PP \VS{4}ጾሳይ ሀዋዳን ያጌ፤ “ኤፍሬማ አሳዉ፥ ታን ህንተና ዋቶሻ! ይሁዳ አሳዉ፥ ታን ህንተና ዋቶሻ! አያዉ ጎፐ፥ ህንተ ሲቁ ዎንታ ሻርያ ማላ፤ ኤለካ ꬋይያ ጉራ ከተርሳ ማላ።

\VS{5}ሄዋ ድራዉ፥ ታን ትምቢትያ ኦድያዋንቱ ባጋና ህንተና ቃንጸሬꬃድ፤ ታ ዶናፐ ከሴዳ ቃላን ታን ህንተና ዎꬋድ። ታ ፕርዳይካ ህንተ ቦላ ዋልቃንꬃዳን ዋልቃማና።

\VS{6}አያዉ ጎፐ፥ ታን አገና ሲቁዋ ኮያይፐ አትና፥ ያርሹዋ ኮይከ፤ ጾሳ ኤርያዋ ኮያይፐ አትና፥ ጹግያ ያርሹዋ ኮይከ።
\XREF{}{{\XO 6:6 }{\XT{ማቶሳ 9:13፤ 12:7}}}


\par }{\PP \VS{7}“ሽን ኡንቱንቱ አዳመዋዳን፥ ጫቁዋ ኮሌድኖ፤ ያን ታዉ አማነተናን እጼድኖ።

\VS{8}ጋላኣደ ካታማይ ኢታ ኦሱዋ ኦꬅያ አሳቱ ደእያ ካታማ፤ ሄ ካታማይ አሳ ሱꬃን ባይ ኡቴዳ።

\VS{9}ፓንጋቱ አሳ ዎꬋናዉ ቆሰት ኡቲደ ናግያዋዳን፥ ቄሳቱ ዋ ጭታይካ ሄዋዳን ናጌ፤ ሰኬማ ካታማ አፍያ ኦግያን አሳ ዎꬌ። ኤ፥ ኡንቱንቱ ዬላይያ ኮባባ ኦꬂኖ።

\VS{10}ታን እስራኤልያ አሳን ዳጋንꬅያባ በኣድ። ኤፍሬማ ግዶን ሻርሙጻተꬃይ ደኤ፤ እስራኤልካ ቱኔዳ።


\par }{\PP \VS{11}“ይሁዳ ቢታ አሳቶ፥ ህንተናካ ሙራና ጋላሳ ታን ኬራ ዎꬃድ።




\par }\Chap{7}{\PP \VerseOne{1}“ታን እስራኤልያ ፓꬃናዉነ ዛረꬃደ እሻልሳናዉ ኮይያ ዎደ፥ ኤፍሬማ ናጋራይነ ሳማርያ አሳ ኢታ ኦሱ ቆንጭ ቤቴ። አያዉ ጎፐ፥ ኡንቱንቱ ዎርዶቲኖ፤ ካይሳቱ ሶን ጎልያ መንꬅ ገሊደ ዉኢኖ፤ ፓንጋቱካ ካረን ቦንቂኖ።

\VS{2}ሽን ታን ኡንቱንቱ ኢታ ኦሱዋ ኡባ ሀሳይያዋ ኡንቱንቱ አኬክክኖ። ኡንቱንቱ ኢታ ኦሶቱ ኡንቱንታ ዶድ ዎꬄድኖ፤ ሄ ኢታ ኦሶቱ ኡባ ዎደካ ታ ስንꬃን ደኢኖ።


\par }{\SH ካትያ ጎለን ደንዴዳ ማቁዋ
\par }
{\PP \VS{3}“ኡንቱንቱ ካትያ ባረንቱ ኢታተꬃን፥ ካፓቱዋካ ባረና ዎርዱዋን ናሸቺኖ።

\VS{4}ኡንቱንቱ ኡባይካ ሻርሙጻቱዋ፤ ዳቡዋ ኡክያዌ ጮጭያን ኤꬄዳ ታማዳን፥ ኡንቱንቱ ሀንቁዋን ኤጽ ከሲኖ። ሄ ኡክያዌ ሙናቂያዋ ፖሊደ፥ ሙናቃይ ደንዳና ጋካናዉ፥ ታማ ኤና።

\VS{5}ኑ ካትያ ባላ ቦንችያ ጋላስ፥ ማካላንቻቱ ካፓቱዋ ዎይንያ ኤሳን ማꬆዪደ ሀርግሴድኖ፤ ኡክያዌ ባረ ኩሽያ ደንꬂደ፥ ቅሊጭያዋንቶ ምጬ።

\VS{6}ኡንቱንቱ ዎዛናይ ታማ ጮጨ ማላ፤ ኡንቱንቱ ሺቂደ ማቀቴድኖ። ኡክያዌ ቃማ ኡባ ገምእሺደ አቄ፤ ሳአይ ዎንትያ ዎደ ታማ ላጩዋዳን፥ አ ሀንቁ ኤጽ ከሴ።

\VS{7}ኡንቱንቱ ኡባይካ ታማ ጮጭያዳን ምቺኖ፤ ባረና ሞድያዋንታ ሚኖ። ኡንቱንቱ ካተቱ ኡባይካ ኩንዴድኖ፤ ኡንቱንቱፐ ኦንነ ታና ጼስያዌ ባዋ።


\par }{\SH እስራኤልያ አሳነ ሀራ ካዉተꬃቱዋ አሳ
\par }
{\PP \VS{8}“ኤፍሬማ አሳይ ሀራ ካዉተꬃቱዋ አሳና ዋላከቴዳ፤ ኤፍሬማ አሳይ አꬅ የግቤና ኡክꬃ ማላ ግዴዳ።

\VS{9}አላጋቱ አ ዎልቃ ሜድኖ፥ ሽን እ ሄዋ ኤርቤና፤ አ ሁጲካ ፑሉሜዳ፥ ሽን እ ሄዋ ኤርቤና።

\VS{10}እስራኤልያ አሳ ኦቶሩ ኡንቱንቱ ቦላን ማርካቴ። ሄዌ ኡባይ ሀንናካ ኡንቱንቱ መꬍና ጎዳኮ፥ ባረንቱ ጾሳኮ፥ ስምበይክኖ ዎይ አ ኮይበይክኖ።


\par }{\SH እስራኤልያ አሳይ ጾሳን አማነትቤና
\par }
{\R (7:11—8:14)

\par }{\PP \VS{11}“ኤፍሬማ አሳይ ቆፋይ ባይና ኤያ ሀራጵያ ማላ። ማዱዋ ደማናዉ እቶደን ግብጼ ጼሴ፤ እቶደን ቃይ አሶረኮ ስሜ።

\VS{12}ኡንቱንቱ ብያ ዎደ፥ ታን ኡንቱንቱ ቦላን ግትያ የጋና፤ ታን ኡንቱንቱ ሳሉዋ ካፎቱዋዳን፥ ዱገ ጎቻደ ዎꬃና። ኡንቱንቱ ኢታ ኦሱዋ ድራዉ፥ ታን ኡንቱንታ ሙራና።


\par }{\PP \VS{13}“ኡንቱንቶ አየ አና! አያዉ ጎፐ፥ ኡንቱንቱ ታፐ ዎራ ስሜድኖ። ኡንቱንታ ባይዝያባይ ዮ! አያዉ ጎፐ፥ ኡንቱንቱ ታ ቦላ ማካሌድኖ። ታን ኡንቱንቱ ዎዛናዉ ኮያድ፤ ሽን ኡንቱንቱ ታ ቦላ ዎርዱዋ ሃሳዪኖ።

\VS{14}ባረ ሂጻን ግሲደ ዝላሊኖፐ አትና፥ ባረንቱ ዎዛናፐ ታና ዎስክኖ። ካꬃዉነ ዎይንያ ኤሳዉ ባረንቱ ቦላ ማሻን ቃንጺደ፥ ሀራ ጾሳቱዋ ዎሲኖ፤ ሽን ኡንቱንቱ ታ ቦላ ማካሌድኖ።


\par }{\PP \VS{15}“ታን ኡንቱንታ ሎህሳድነ ምንሳድ፤ ያትናካ ታዉ ኢታባ ማቀቲኖ።

\VS{16}ኡንቱንቱ ስሚኖ፥ ሽን ታኮ ስምክኖ። ኡንቱንቱ ዎራ ጾንግያ ዎንዳፍያ ማላ። ኡንቱንቱ ካፓቱ ኢታባ ሃሳይያዋ ሀዳን፥ ማሻን ዉራና፤ ሄዋን ኡንቱንቱ ግብጼ አሳን ቅሊጨታና።




\par }\Chap{8}{\SH መꬍና ጎዳይ እስራኤልያ ኤቃ ጎይኑሳን ፕርዴዳ
\par }
{\PP \VerseOne{1}“ማላካታ ፑና! አያዉ ጎፐ፥ ኡንቱንቱ ታ ጫቁዋ አꬊደ፥ ታ ህግያ መንꬄዳ ድራዉ፥ መꬍና ጎዳ አሳ ቦላ ሞርኪ አርጋንꬃዳን ኩዌዳ።

\VS{2}ኡንቱንቱ፥ ‘አቤት ኑ ጾሳዉ፥ ኑን እስራኤልያ አሳይ ኔና ኤሬቶ’ ያጊደ ታዉ ዋሲኖ።

\VS{3}ሽን እስራኤልያ አሳይ ሎኦባ እጼዳ ድራዉ፥ ሞርኪ ኡንቱንታ የደርሳና።


\par }{\PP \VS{4}“ኡንቱንቱ ታና ኦቼናን ባረዉ ካተቱዋ ካተዬድኖ፤ ታን ኦደናን ደእሽን፥ ካፓቱዋ ዶሬድኖ። ባረ ꬋዮ ጋሱዋ ግድያ ኤቃ ምስለቱዋ ባረንቱ ብራፐነ ዎርቃፐ መꬌድኖ።

\VS{5}ሳማርያ አሳዉ፥ ማራ ማላትሲደ ህንተ መꬌዳ ኤቃ ታን እጻድ፤ ታ ሀንቁ ህንተ ቦላ ኤጽ ከሴዳ። ኡንቱንቱ ጌሻ ግደናን አዉደ ጋካናዉ ደአኔ?

\VS{6}ኩሽያ ሂላንቻይ እስራኤልያፐ አ መꬌዳፐ አትና፥ እ ጾሳ ግደና። ሳማርያ ኤቃ ምስሊ መኤረታና።


\par }{\PP \VS{7}“ኡንቱንቱ ጫርኩዋ ዘሪኖ፤ ጎትያ ቆይጪኖ። ኤቁዋን ደእያ ኡንቱንቱ ካꬃዉ አይፊ ባዋ፤ ሄዋ ድራዉ፥ ꬊሊ ባዋ፤ ꬊሊ ደእንቶካ አላጋቱ ማና።

\VS{8}እስራኤልያ አሳይ ምተቴዳ፤ ሀእ ኡንቱንቱ አላጋ አሳቱዋ ግዶን ደኢኖ፤ ኡንቱንቱ መኤዳ ሚሻዳን፥ ፓና አሳ ግዴድኖ።

\VS{9}ኡንቱንቱ ባዶ ሀርዲዳይ ባረካ ዩይያዋዳን ዩዪደ፥ አሶረ ቢታ ቤድኖ፤ ኤፍሬማ አሳይ ባረና ማድያ አሳ ሻሉዋን ሻሜዳ።

\VS{10}ታን ኡንቱንታ ሺሻና። ካረ ጋድያ ካተቱነ ካፓቱ ኡንቱንታ ኡቁኖፐ፥ ኡንቱንቱ ኤለካ ግልቃና።


\par }{\PP \VS{11}“ኤፍሬማ አሳይ ናጋራ ያርሹዋ ያርሽያ ዳሮ ሳኣ ኬጼ፤ ሽን ሄ ያርሹዋ ሳአቱ ናጋራ ኦꬅያ ሳ ግዴድኖ።

\VS{12}ታን ኡንቱንቶ ታ ህግያን ዳሮባ ጻፋድ፤ ሽን ኡንቱንቱ ሄ ህግያ አላጋባዳን ጼሌድኖ።

\VS{13}ኡንቱንቱ ያርሻናዉ ዶሲኖ፤ ያርሹዋ አሹዋካ ሚኖ፤ ሽን መꬍና ጎዳይ ኡንቱንቱን ናሸትቤና። እ ሀእ ኡንቱንቱ ባይዙዋ ሀሳያና፤ ቃይ ኡንቱንቱ ናጋራ ግሻዉካ ኡንቱንታ ሙራና፤ ኡንቱንቱ ግብጼ ቢታ ባና።

\VS{14}እስራኤልያ አሳይ ባረና መꬌዳዋ ዶጊደ፥ ካትያ ጎለቱዋ ኬጼ፤ ይሁዳ አሳይካ ግምበቴዳ ዳሮ ካታማቱዋ ኬጼ። ሽን ታን ሄ ካታማቱዋን ታማ የዳና፤ ኡንቱንቱ ጌሶቱዋ ማና” ያጌ።




\par }\Chap{9}{\SH እስራኤልያ አሳይ በስያ ሙሩዋ ደማና
\par }
{\R (9:1-16)

\par }{\PP \VerseOne{1}እስራኤልያ አሳቶ፥ ናሸቶፕተ! ሀራ ካዉተꬃቱዋዳን፥ ፖጩ ጎፕተ! አያዉ ጎፐ፥ ህንተ ህንተ ጾሳፐ ሻከቲደ፥ ሻርሙጼድታ፤ ካꬃ ቡክያ ኡዱማ ኡባን ሻርሙጻታ እምያ ጋትያ ዶሴድታ።

\VS{2}ሄዋ ሀዳን ህንተ ኡዱማፐ ካꬃ፥ ዎይንያ ጉምኢያሳፐካ ኤሳ ደምክታ፤ ቃይ ዎይንያ ቱራይካ ኡንቱንቶ አይፈና።

\VS{3}ኡንቱንቱ መꬍና ጎዳ ቢታንካ ጋምእክኖ። ሽን ኤፍሬመ ግብጼ ቢታ ስማና፤ ቃይ አሶረ ጋድያን ቱና ቁማ ማና።


\par }{\PP \VS{4}ኡንቱንቱ መꬍና ጎዳዉ ዎይንያ ኤሳ ያርሹዋ ጉስክኖ፤ ኡንቱንቱ ያርሹካ አ ናሸቼና። ሄ ያርሹ ኡንቱንቶ ሾቻ ማላ ግዳናዋ፤ ሄዋ ምያ ኡባይ ቱናና። ሄ ኡክꬃይ ኡንቱንቱ ማናሳፐ አትና፥ መꬍና ጎዳ ጌሻ ጎልያ ገለና።

\VS{5}ኬሬዳ ባላ ጋላስነ መꬍና ጎዳ ቦንችያ ባላ ጋላስ፥ ህንተ አያ ኡዳንቴ?

\VS{6}ኡንቱንቱ ባሻፐ ከስ አኮፐካ፥ ግብጼ ኡንቱንታ ሺሻና፤ መምፒሳ ግያ ካታማይ ኡንቱንታ ሞጋና። ኡንቱንቱ ሺሼዳ ብራ ሚሻ ኡባይ ሻራፋ ማይ አታና፤ ኡንቱንቱ ዱንካንያ ግዶንካ ቡሉ ቡዙ ሞካና።


\par }{\PP \VS{7}ሙሩዋ ጋላሳይ ዬዳ፤ ጾሳይ አሳዉ አ ኦሱዋዳን ኦሱዋዳን ዛርያ ዎዲ ጋኬዳ። እስራኤልያ አሳይ ሄዋ ኤሮ! ህንተ ኢታ ናጋራ ድራዉነ ህንተ ሞርከተꬃ ድራዉ ህንተ፥ “ትምቢትያ ኦድያዋንቱ ኤያ፤ ሳፃ በእያዋንቱካ ጎይያዋንታ” ያጌድታ።
\XREF{}{{\XO 9:7 }{\XT{ሉቃሳ 21:22}}}

\VS{8}ትምቢትያ ኦድያዌ ታ ጾሳና እትፐ ግዲደ፥ ኤፍሬማ ናግያዋ። ሽን ሀመትያ ኦገ ኡባን ኤፍሬማዉ ካፉዋ ኦይቂያዋዳን፥ ጲሪ ዎꬍ ኡቴዳ፤ አ ጾሳ ጎልያንካ ሞርከተꬃይ ደኤ።

\VS{9}በን ግብኣ ካታማን ሀኔዳዋዳን፥ ኡንቱንቱ ሎይꬅ ቱኔድኖ። ጾሳይ ኡንቱንቱ ባይዙዋ ሀሳያና፤ ኡንቱንቱ ናጋራ ሙራና።
\XREF{}{{\XO 9:9 }{\XT{ዳና. 19:1-30}}}


\par }{\SH እስራኤልያ አሳ ናጋራነ አ ካልያ ፕርዳ
\par }
{\PP \VS{10}ጾሳይ ሀዋዳን ያጌ፤ “ታን እስራኤልያ አሳ መላ ቢታን ዎይንያ ቴራ ደምያዋዳን ደማድ። ታን ህንተ አዎቱዋ ባላስያ ግያ ምꬃን ደእያ ኮይሮ አይፍያ በእያዋዳን በኣድ። ሽን ኡንቱንቱ ባኣል-ፓኦራ ግያሳ ዪደ፥ ባኣላ ግያ ኤቃዉ ጎይኔድኖ፤ ያቲደ ባረንቱ ዶሴዳ ኤቃዳንካ ቱኔድኖ።
\XREF{}{{\XO 9:10 }{\XT{ፓይ. 25:1-5}}}

\VS{11}ኤፍሬማ ቦንቹ ካፉዋዳን ፓል ꬋያና፤ ሀዋፐ ስንꬃናዉ የልያባይ ባዋ፤ ሻሃራይካ ባዋ፤ ሻሃርያባይ ባዋ።

\VS{12}ኡንቱንቱ ናናቱዋ የሊደ ድቾፐካ፥ እቱነ አተናን ዎꬋ ድጋደ፥ ኡንቱንቱ የሉ ባይና አሳ ከሳና። ታን ኡንቱንቱፐ ሃኬዳ ዎደ፥ ኡንቱንቶ አየ አና።

\VS{13}ኤፍሬማ አሳይ ሎይꬅ ሎእያ ታየረ ቢታ ማትያዋ በኣድ፤ ኤፍሬማ አሳይ ባረንቱ ናናቱዋ ሹክያዋንቶ ከሲደ እማናዉ ኮሼ” ያጌ።


\par }{\PP \VS{14}አቤት መꬍና ጎዳዉ፥ ኡንቱንቶ እማ! ኔን ኡንቱንቶ አያ እማኒ? ኔን ኡንቱንቶ ቦሸትያ ቃንꬃነ መሌዳ ꬋንꬃ እማ።


\par }{\PP \VS{15}ጾሳይ ሀዋዳን ያጌ፤ “ኡንቱንቱ ኢታተꬃ ኡባይ ገልጋላ ግያ ሳና፤ ታን ኡንቱንታ እጽያዋ ያን ዶማድ። ኡንቱንቱ ኦሱዋ ኢታተꬃ ድራዉ፥ ታን ኡንቱንታ ታ ጎልያፐ የደርሳና፤ ሀዋፐ ስንꬃናዉ ታን ኡንቱንታ ሲቅከ፤ ኡንቱንታ ሞድያዋንቱካ ማካላንቻ።

\VS{16}ኤፍሬማ አሳይ ደሸትና፥ ኡንቱንቱ ጻጱ መሌዳ፤ አይፍያካ አይፍክኖ። ኡንቱንቱ ናናቱዋ የሎፐካ፥ ታን ኡንቱንቱ ሲቅያ ናናቱዋ ዎꬋና” ያጌ።


\par }{\SH እስራኤልያ አሳዉ እመቴዳ ሴራ
\par }
{\R (9:17—10:15)

\par }{\PP \VS{17}ኡንቱንቱ ታን ጾሳይ ግያዋ ስሰና ድራዉ፥ እ ኡንቱንታ ፕጽ ኦላና፤ ኡንቱንቱ ካዉተꬃቱዋ ግዶን ቶይላካትያዋንታ ግዳና።




\par }\Chap{10}{\PP \VerseOne{1}እስራኤልያ አሳይ ዳሼዳ ዎይንያ ቱራ ማላ፤ ኡንቱንቱ ባረዉ አይፍያ አይፊኖ። ኡንቱንቱ አይፍያ አይፊ ዳሬዳ ኬና ያርሽያ ሳኣ ዳርስ ኬጼድኖ። ኡንቱንቱ ቢታይ ዱረቴዳ ኬና፥ ጎይንያ ኤቃ ቱሳቱዋ አሌቂሲደ መꬌድኖ።

\VS{2}ኡንቱንቱ ዎዛናን ገኒ ኩሜዳ፤ ሀእ ኡንቱንቱ ባረንቱ ባይዙዋ ሙሩዋ አካናዉ ኮሼ። መꬍና ጎዳይ ኡንቱንቱ ያርሽያ ሳኣ ላላና፤ ኡንቱንቱ ኤቃ ቱሳቱዋ ꬋይሳና።


\par }{\PP \VS{3}ሄ ዎደ ኡንቱንቱ፥ “ኑን መꬍና ጎዳዉ ያይቤና ድራዉ፥ ኑዉ ካቲ ባዋ፤ ሽን ኑዉ ዎን ካቲ ደእንቶነ አያ ኦꬃኔ?” ያጋና።

\VS{4}ኡንቱንቱ ሀዳባ ሃሳዪኖ፤ ጫቁዋ ጫቀቲደካ ዎርዱዋን ጫቂኖ። ሄዋ ድራዉ፥ ዎꬍያ ሻራፋይ ሾይቃን ዶልያዋዳን፥ ኡንቱንቱ ቦላን ፕርዳይ ዶላና።

\VS{5}ሳማርያ ካታማን ደእያ አሳይ ቤት-አዌናን ደእያ ማራ ምስልያዉ ያዪኖ። አ ቦንቹ አፐ ሻከት ክቼዳ ድራዉ፥ አሳይ አዉ ዬካና፤ ሄ ኤቃ ምስልያዉ ኦꬅያ ቄሳቱ ካ ዋሳና።

\VS{6}ሄ ኤቃ ምስሊ አሶረ ቢታ ቶከት ቢደ፥ ዎልቃማ ካትያዉ ጊራዳን እመታና። ኤፍሬማ አሳይ ዬላታና፤ እስራኤልያ አሳይካ ባረ ኤቃ ምስለቱዋ ሀዳን ካዉሻና።


\par }{\PP \VS{7}ሳማርያ ካቲ ሃꬃ ቦላን ቃይጼሪ ቶከትያዋዳን፥ ቶከት ꬋያና።

\VS{8}ቃይ እስራኤልያ አሳይ አዌና ግያ ካታማን ኤቃዉ ጎይኒደ፥ ናጋራ ኦꬅያ ꬎቃ ሳአቱካ ኮለታና፤ ኡንቱንቱ ያርሽያሳን አጉንꬃይነ ጎምኦሪ ሞካና። ያትና፥ ኡንቱንቱ ደረቱዋ፥ “ኑና ገንꬅተ!” ያጋና። ከራቱዋካ፥ “ኑ ቦላ ኩንድተ!” ያጋና።
\XREF{}{{\XO 10:8 }{\XT{ሉቃሳ 23:30፤ ሳፃ 6:16}}}


\par }{\SH ጾሳይ እስራኤልያ ቦላ ፕርዴዳ
\par }
{\PP \VS{9}ጾሳይ ሀዋዳን ያጌ፤ “እስራኤላቶ፥ ህንተ ግብአን ናጋራ ኦꬄዳ ጋላሳፐ ዶሚደ፥ ናጋራ ኦꬅያዋ አግበይክታ። ሄዋ ድራዉ፥ ግብኣ ካታማን ህንተ ቦላ ኦላይ ደንዳና።
\XREF{}{{\XO 10:9 }{\XT{ዳና. 19:1-30}}}

\VS{10}ታን ኮይያ ዎደ፥ ሄ ማካላንቻቱዋ ሙራና። ኡንቱንቱ ኦꬄዳ ላኡ ናጋራ ጋሱዋን ታን ኡንቱንታ ሙሪያ ዎደ፥ ካዉተꬃቱ ኡንቱንቱ ቦላን ሺቃና።


\par }{\PP \VS{11}“ኤፍሬመ ካꬃ የꬃ ዶስያ፥ ዋꬊደ ከሴዳ ኮሩማ ማላ፤ ሽን ታን አ ፑላ ሞርግያን ሞርገ ምꬃ ዎꬃደ ዋጻና። ይሁዳ አሳይ ጎሻናዉ ኮሼ፤ ያቆባ አሳይካ ጋድያ ጳልቃናዉ ኮሼ።

\VS{12}መꬍና ጎዳይ ዪደ፥ ጽሎተꬃ ህንተ ቦላ እራዳን ቡክሳና ጋካናዉ፥ ህንተ አ ኮይያ ዎደ ግድያ ድራዉ፥ ህንተዉ ጽሎተꬃ ዘርተ፤ አገና ሲቁዋ ጫክተ፤ ኦꬃ ቢታካ ጳልቂተ።
\XREF{}{{\XO 10:12 }{\XT{ኤር. 4:3}}}


\par }{\PP \VS{13}“ህንተ ኢታተꬃ ዘሪደ፥ ናጋራ ጫኬድታ፤ ህንተ ዎርዱዋ አይፍያካ ሜድታ።

\par }{\PP “ህንተ ህንተ ዎልቃንነ ህንተ ዳሮ ኦላንቻቱዋን አማነቴዳ ድራዉ፥

\VS{14}ህንተ አሳ ቦላ ኦላ ድርባይ ደንዳና፤ በን ኦላ ዎደ ካቲ ሻልማን ቤት-አርቤላ ካታማ ኦሊደ ባይዜዳዋዳንነ አየቱዋናነ ናናቱዋና ጋꬆ መንሬꬄዳዋዳን፥ ህንተ ጌሶቱ ሄዋዳን ኦልና ባያና።

\VS{15}ህንተኖ፥ ቤቴለ ካታማ አሳቶ፥ ህንተ ዎልቃማ ኢታተꬃ ሀዳን ህንተ ቦላካ ሀዋ ማላባይ ጋካና። ሄ ጋላስ ሳአይ ዎንትያ ዎደ፥ እስራኤልያ ካቲ ኡባና ꬋያና።




\par }\Chap{11}{\SH ጾሳይ ባረ አሳዉ ደእያ ሲቁዋ
\par }
{\R (11:1-11)

\par }{\PP \VerseOne{1}“እስራኤሊ ናአተꬃን ደእያ ዎደ፥ ታን አ ሲቃድ፤ ታን ታ ናኣ ግብጼ ጋድያፐ ጼሳድ።

\VS{2}ታን ኡንቱንታ ዳርሳደ ጼስና፥ ኡንቱንቱ ታፐ ዳሮ ሃኪደ ቤድኖ። ባኣላ ጌተትያ ኤቃቶ ያርሹዋ ያርሼድኖ፤ ቃይ ኤቃ ምስለቶ እጻና ጩዋዬድኖ።

\VS{3}ኤፍሬማ አሳ ሀራቅያ ኦይቃደ ሀመꬃ ታማርሴዳዌ ታና፤ ሽን ኡንቱንቱ ፓꬄዳዌ ታና ግድያዋ ኡንቱንቱ ኤርክኖ።

\VS{4}ታን ኡንቱንቱ ቃረታንነ ሲቁዋ ዎዶሩዋን ጎቻድ፤ ኡንቱንቱ ሞርግያፐ ሞርገ ምꬃ ደንꬃድ፤ ሆካደ ኡንቱንታ ሙዛድ።


\par }{\PP \VS{5}“ኡንቱንቱ ታኮ ስመናን እጼዳ ድራዉ፥ ግብጼ ቢታ ስማና፤ ቃይ አሶረ ቢታ ካቲ ኡንቱንቱ ቦላ ካተታና።

\VS{6}ኡንቱንቱ ሞርክያ ማሻይ ኡንቱንቱ ካታማቱዋ ኦላና። ኡንቱንቱ ካታማቱዋ ፐንገቱዋካ መንሬꬃና፤ ኡንቱንቱ ዞረታይካ ላለታና።

\VS{7}ታ አሳይ ታፐ ሃኪደ ባናዉ ቆፋ ቃቼዳ። ሁቁና ሞርገ ምꬃ ጋሱዋን ኡንቱንቱ ዋሳና፤ ሽን ኦንነ ሄ ሞርገ ምꬃ ኡንቱንቱ ሞርግያፐ ደንና።


\par }{\PP \VS{8}“ኤፍሬማ፥ ታን ኔና ዋታደ አጎ? እስራኤልያዉ፥ ታን ኔና ዋታደ አꬃ እሞ?\XREF{}{{\XO 11:8 }{\XT{ዛረ. 29:23}}} ታን ኔና ዋታደ አዳማ ግያ ካታማዳን ኦꬆ? ታን ኔና ዋታደ ጻቦይማ ግያ ካታማዳን ኦꬆ? ታን ኔና ሎይꬅ ሲቅያ ድራዉ፥ ታ ዎዛናይ ሄዋ ኤኖ ጌና።

\VS{9}ታን ታ ሱልያ ሀንቁዋን ኡንቱንታ አይነ ኦꬅከ፤ ቃይ ኤፍሬማ ላኤንꬁዋ ꬋይስከ። አያዉ ጎፐ፥ ታን ጾሳፐ አትና፥ አሳ ግድከ። ታን ጌሻ ጾሳይ ህንተ ግዶን ደአይ፤ ህንተኮ ሱሎ ሀንቁዋን ዪከ።


\par }{\PP \VS{10}“ኡንቱንቱ መꬍና ጎዳ ካላና፤ እካ ጋሙዋዳን ጉዳና። እ ጉድያ ዎደ፥ አ ናናይ አዋይ ዉልያ ባጋፐ ያና፤

\VS{11}ግብጼ ጋድያፐ ካፎቱዋዳን፥ አሶረ ቢታፐካ ሀራጰቱዋዳን፥ ፓሊደ ያና። ታን ኡንቱንታ ኡንቱንቱ ጎልያን ጎልያን ዎꬃና። ታን መꬍና ጎዳይ ሀዋ ኦዳድ” ያጌ።


\par }{\SH ጾሳይ ባረ አሳ ቦላ አꬄዳ ፕርዳ
\par }
{\R (11:12—13:16)

\par }{\PP \VS{12}ኤፍሬማ አሳይ ዎርዱዋን፥ እስራኤልያ አሳይካ ጭሙዋን ታና ዶዴድኖ። ይሁዳ አሳይካ አማንꬅያ ጌሻ ጾሳ ቦላ ጻልታሜዳ።




\par }\Chap{12}{\PP \VerseOne{1}ኤፍሬማ አሳይ ዎንታፐ ኦማርስ ጋካናዉ ኦꬅያባይ ኡባይ፥ አዋይ ዉልያ ባጋፐ ይያ ጫርኩዋ ኩጭያዋዳን ዎይ የደርስያዋ ማላ ጎኤና። ኡንቱንቱ ዎርዱዋነ ማካላ ኦሱዋ ዳርሲኖ፤ አሶረ ቢታና ጫቁዋ ጫቀቲኖ፤ ዎጋራ ዛይትያ ግብጼ ቢታ የዲኖ።


\par }{\PP \VS{2}መꬍና ጎዳዉ ይሁዳ አሳና ሞቱ ደኤ፤ እ ያቆባ አሳ ኡንቱንቱ ኦግያዳን ሙራና፤ ኡንቱንቱ ኦሱዋዳንካ አዉ ዛራና።

\VS{3}ያቆብ ባረ ዳይ ኡሉዋን ደኢደ፥ ባረ እሻ ግንድያ ኦይቄዳ። ቃይ ጋማ ጋኪደ፥ ጾሳና ባጸቴዳ፤
\XREF{}{{\XO 12:3 }{\XT{ዶመꬃ 32:24-26}}}

\VS{4}ኪታንቻናካ ባጸቴዳ ጾኔዳ። ባረና ኬካ አይፍያን ጼላናዳን፥ ዬኪደ ዎሴዳ። ያቆብ ጾሳ ቤቴለን ደሜዳ፤ ጾሳይ ያን አናና ሃሳዬዳ።
\XREF{}{{\XO 12:4 }{\XT{ዶመꬃ 28:10-22}}}

\VS{5}ሄዌ መꬍና ጎዳ፥ ኡባፐ ዎልቃማ ጾሳ። እ ኤረቴዳ ሱንꬃይካ መꬍና ጎዳ ጌተቴ።

\VS{6}ሄዋ ድራዉ፥ ህንተ ጾሳኮ ስምተ፤ ሲቁዋነ ሱረ ፕርዳ ምንስ ኦይቂተ፤ ህንተ ጾሳይ ኦꬃናዉ ናግተ።


\par }{\PP \VS{7}ዛልአንቻ ኩሽያን ዎርዶ ሚዛናይ ደኤ፤ አሳ እ ጭምያዋ ዶሴ።

\VS{8}ኤፍሬመ፥ “ታን ዳሮ ዱረ፤ ታን ታዉ ዱረታ ደማድ። ታ አቁዋ ኡባ ግዶን ታናን ኡንቱንቱ ባላ ዎይ ናጋራ ግድያባ ደምክኖ” ያጌዳ።


\par }{\PP \VS{9}መꬍና ጎዳይ ሀዋዳን ያጌ፤ “ታን ህንተና ግብጼ ጋድያፐ ከሳደ አሄዳ መꬍና ጎዳ ህንተ ጾሳ፤ ዳስያ ባላ ጋላሳዳን፥ ታን ህንተና ላኤንꬁዋካ ዱንካንያን ዎꬃና።\XREF{}{{\XO 12:9 }{\XT{ዎጋ 23:42-43}}}

\VS{10}ታን ትምቢትያ ኦድያዋንቶ ሃሳያድ። ዳሮ ሳጻካ ኡንቱንቶ እማድ፤ ቃይ ኡንቱንቱ ባጋና ዳሮ ሌምሳቱዋ ኦዳድ” ያጌ።


\par }{\PP \VS{11}ጋላኣደን ናጋራይ ደኤ፤ ጋላኣደ አሳቱ ቱሙዋፐ ፓናዋንታ። ኡንቱንቱ ገልጋላን ኮሩማቱዋ ያርሺኖ። ሄዋ ድራዉ፥ ኡንቱንቱ ያርሽያ ሳአቱ ጎሻ ግዶን ኬሌዳ ሹቻ ማላ ግዳናዋ።


\par }{\PP \VS{12}ያቆብ ሶርያ ቢታ ባቃቴዳ፤ እስራኤሊ ማጫ አሳ አካናዉ ከራ ኦꬄዳ። ማጫ አሳ አካና ድራዉ፥ እ ያን ዶርሳ ሄሜዳ።
\XREF{}{{\XO 12:12 }{\XT{ዶመꬃ 29:1-20}}}

\VS{13}መꬍና ጎዳይ እስራኤልያ አሳ ትምቢትያ ኦድያዋ ባጋና ግብጼ ጋድያፐ ከሴዳ፤ ሄ ትምቢትያ ኦድያዋ ባጋና ኡንቱንታ ናጌዳ።
\XREF{}{{\XO 12:13 }{\XT{ከሳ 12:50-51}}}

\VS{14}ሽን ኤፍሬመ ጾሳ ሎይꬅ ሀንቀꬅሴዳ፤ ሱꬃ እ ጉሴዳዋ አጩዋ አ ጎዳይ አ አቻና፤ ቃይ አ ጫሻ አዉ ዛራና።




\par }\Chap{13}{\SH እስራኤልያ ዉርሰꬃ ፕርዳ
\par }
{\PP \VerseOne{1}ኤፍሬማ አሳይ ሃሳዬዳ ዎደ፥ ስሴዳ አሳይ ያሻዉ ኮኮሬዳ፤ እስራኤልያ ጋድያን ኡንቱንቱ ቦንቼቴዳ አሳ። ሽን ባኣላ ግያ ኤቃዉ ጎይኔድኖ፤ ሄ ባይዙዋ ጋሱዋን ሀይቄድኖ።

\VS{2}ሀእካ ናጋራ ቦላ ናጋራ ኦꬂኖ፤ ቃይ ባረዉ ጎይናናዉ፥ ሲልሲደ ምስለቱዋ መꬊኖ። ሄ ምስለቱ ሂላን ብራፐ መቴዳዋንታ፤ ኡንቱንቱ ኡባይካ ኩሽያ ሂላይ መꬌዳዋንታ። ኡንቱንቱዋ አሳይ ሃሳዪደ፤ “አሳ ያርሹዋ ያርሽተ፤ ሀ ማራ ምስልያካ የርተ” ያግኖ።

\VS{3}ሄዋ ሀዳን ኡንቱንቱ ዎንታ ሻርያ ማላ፥ ዎይ ጉራን ቆለትያ ዎንታ ከተርሳ ማላ ዎይ ጫርኩ ኡዱማፐ ደንꬂደ አፍያ ሱላ ማላ ዎይ ማስኮትያና ከስያ ፔኑዋ ማላ ግዳናዋ።


\par }{\PP \VS{4}ጾሳይ ሀዋዳን ያጌ፤ “ታን ህንተና ግብጼ ጋድያፐ ከሳደ አሄዳ መꬍና ጎዳ ህንተ ጾሳ። ህንተ ታፐ አትና፥ ሀራ ጾሳ ኤርክታ፤ አሽያዌካ ታፐ አትና፥ ሀራይ ባዋ።

\VS{5}መላ ቢታን፥ መላ ጋድያን ታን ህንተና ናጋድ።
\XREF{}{{\XO 13:5 }{\XT{ዛረ. 8:11-17}}}

\VS{6}ታን ህንተና ምዝና፥ ሚደ ካሌድታ፤ ካሊደ ኦቶረቴድታ፤ ሄዋፐ ጉይያን፥ ታና ዶጌድታ።

\VS{7}ሄዋ ድራዉ፥ ታን ህንተ ቦላ ጋሙዋ ማላ ግዳናዋ፤ ቃይ ማህያዳን፥ ኦግያ ዶናን ዙጋና።

\VS{8}ማራቱዋ ዎꬅ አኬዳ ማሀቲዳን፥ ታን ህንተናና ጋከታና፤ ህንተና ዳከሬꬃና። ቃይ ታን ህንተና ጋሙዋዳን ያን ማና፤ ባዙዋ ዶኣዳን፥ ህንተና ፖሸረꬃና።


\par }{\PP \VS{9}“እስራኤልያ አሳቶ፥ ህንተ ታ ቦላ፥ ህንተና ማድያዋ ቦላ ሞርከተꬃን ደንድያ ድራዉ፥ ታን ህንተና ꬋይሳና።

\VS{10}ህንተ ታና፥ ‘ኑዉ ካትያነ ጋድያ ሞድያዋንታ እማ’ ያጊደ ኦቼድታ። ህንተና አሻናዉ ህንተ ካቲ አኔ? ህንተ ጋድያ ሞድያዋንቱ ህንተ ካታማቱዋ ግዶን ሀቃን ደኢኖ?\XREF{}{{\XO 13:10 }{\XT{1 ሳሜላ 8:5-6}}}

\VS{11}ታን ታ ሀንቁዋን ህንተንቶ ካትያ እማድ፤ ታ ይሉዋን አ ድጋድ።
\XREF{}{{\XO 13:11 }{\XT{1 ሳሜላ 10:17-24፤ 15:26}}}


\par }{\PP \VS{12}“ኤፍሬማ ባይዙነ ናጋራይ ጻፈቲደ፥ ማዝጎባ ጎልያን ኡቴዳ።

\VS{13}የሉ ኦይቄዳ ምሽራታ ቱጋትያዋ ማላ ቱጋይ አ ቦላ ያና። ሽን እ ኤር ባይና ናኣ፤ አያዉ ጎፐ፥ እ የለትያ ዎዲ ጋክና፥ ባረ ዳይ ኡሉዋፐ ዎናን እጽያ ናኣ ማላ።

\VS{14}ኡንቱንታ ታን ዱፉዋፐ አሻና፤ ሀይቁዋ ዎልቃፐካ ዎዛና። ሀይቆ፥ ነ ኢታ ሀርገቱ ሀቃነ? ዱፎ፥ ነ ባሻይ ሀቃነ?\XREF{}{{\XO 13:14 }{\XT{1 ቆሮ. 15:55}}}

\par }{\PP “ታን ታ አሳዉ ቃረትከ።

\VS{15}ኤፍሬመ ባረ እሻቱዋ ግዶን ምንንቶካ፥ መꬍና ጎዳይ የዴዳ አዋይ ዶልያ ባጋ ጫርኩ መላ ቢታፐ ጫርኪደ ያና። አ ፑልቶቱ ቶአና፤ አ ሃꬃ ኦላቱካ መላና። እ ምንጅያ ጎለቱዋን ደእያ አልኦ ሚሻ ኡባይ ቦንቀታናዋ።

\VS{16}ሳማርያ አሳይ ባረንቱ ጾሳ ቦላ ማካሌዳ ድራዉ፥ ባረንቱ ባይዙዋ ሙራ አካናዉ በሰ። ኡንቱንቱ ማሻን ቡሳከታና፤ ኡንቱንቱ ጉꬃ ናናይካ ክንቼታና፤ ኡንቱንቱ ሻሃራ ማጫ አሳቱዋ ኡሉካ ጳልቀታና” ያጌ።




\par }\Chap{14}{\SH ናጋራ ማሮታነ አንጁዋ ህዶታ
\par }
{\R (14:1-9)

\par }{\PP \VerseOne{1}እስራኤልያ አሳዉ፥ ህንተ ናጋራ ጋሱዋን ꬉበቲደ ኩንዴድታ። ህንተ ሀእ መꬍና ጎዳኮ፥ ህንተ ጾሳኮ ስምተ።

\VS{2}መꬍና ጎዳኮ ስሚደ፥ ሀዋዳን ያጊደ ዎስተ፤ “ኑ ናጋራ ኡባፐ ኑና ማራ፤ ኔን ኑና ነ ኬካተꬃን ሺሻ አካ፤ ያትና ኑን ኑ እንጻርሳን ኔና ጋላታና።

\VS{3}አሶረ ጋዲ ኑና አሸና፤ ኑን ኦላ ፓራቱዋካ ቶጎኮ። ኑን ኑ ኩሽያን መꬌዳ ኤቃ ምስለቱዋ ሙለካ፥ ‘ሀዋንቱ ኑ ጾሳቱዋ’ ጎኮ። አዉ ባይናዋንቶ ቃረꬅያዌ ኔና” ያግተ።


\par }{\SH ጾሳይ እስራኤልያ አሳ ኦራጽሳናዉ ህዶታ እሜዳ
\par }
{\PP \VS{4}ጾሳይ ሀዋዳን ያጌ፤ “ታ ሀንቁ ኡንቱንቱፐ ስሜዳ፤ ሄዋ ድራዉ፥ ታን ኡንቱንቱ ማካላ ሀኑዋፐ ኡንቱንታ ፓꬃና፤ ኡንቱንታ ዎዛናፐ ሲቃና።

\VS{5}ታን እስራኤልያ አሳዉ ጮኩዋ ማላ ግዳና፤ ኡንቱንቱ ጪሻዳን ጪሺደ፥ ሊባኖሳ ዝጋዳን፥ ጻጱዋ የዳና።

\VS{6}ኡንቱንቱ ያላጋ ማራቱ ዳሻና፤ ዎጋራዳን ኡንቱንቱ ሎአና። ኡንቱንቱ ሳዉካ ሊባኖሳ ዝጋዳን ቶሹኩ ጋና።

\VS{7}አሳይ ስሚደ፥ ታ ኩዋ ጋርሳን ደአና፤ ካꬃ ጫርሻዳን፥ ኡንቱንቱ ሳልክሳልካና፤ ቃይ ኡንቱንቱ ዎይንያ ቱራዳን ጪሻና፤ ሊባኖሳ ዎይንያ ኤሳዳን፥ ደሪ ኤርያዋ ግዳናዋ።

\VS{8}ሀዋፐ ስንꬃን ኤፍሬማ አሳይ ኤቃ ምስላትና ጋከተና፤ ታን ህንተ ዎሳ ስሳናነ ህንተና ናጋና። ታን እርጻ ዝጋ ማላ፤ ህንተንቶ አንጆ ኡባይ ታፐ ቤታና” ያጌ።


\par }{\PP \VS{9}አꬌዳ ኤራይ ደእያ ኦንነ ሀዋ አኬኮ፤ ዎዛን ደእያ ኦንነ ሀዋ ኤሮ። መꬍና ጎዳ ኦጊ ሱረ፤ ጽሎቱ ሄ ኦግያና ሀመቲኖ። ሽን ናጋራንቻቱ አን ꬉበቲኖ።

\par }