\NormalFont\ShortTitle{ናሆማ}

{\MT ናሆማ ትምቢትያ

\par }{\IMT ገሉዋ

\par }{\IP ናሆማ ግያ ሱንꬃ ብለꬃይ፥ “ጾሳይ ምንꬅያዋ ግያዋ።” ናሆማ ማጻፋይ በንፐ ዶሚደ እስራኤልያዉ ሞርከ ግዲደ ደኤዳ አሶረ ካዉተꬃ ዋና ካታማ ነነዌ ኩንደꬃ ናሸቻ ግጽምያን ኦዴ። መቀꬃ ኢታነ ኦቶራንቻ ግዴዳ ነነዌ ካታማይ፥ የሱሳ የለታፐ ካሰ ላፑንꬃ ጼቱ ላይꬃ ዉርሰꬃን ኦላን ባዬዳ። ሄዌካ መቀꬃ ኢታነ ኦቶራንቻ አሳ ቦላ ጾሳይ ዎት ፕርድንቶ በሴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ያሽያ ጾሳ ሀንቁዋ
{\IOR{1:1-6}}

\par }{\IO 2. አሶራ ቦላ አꬌዳ ፕርዳይ እስራኤልያ አሳዉ ህዶታ ቤትሴዳ
{\IOR{1:7-15}}

\par }{\IO 3. አሶራ ሁጰ ካታማ ናናዌ ባየꬃ
{\IOR{2:1—3:19}}



\par }\ChapOne{1}{\SH ያሽያ ጾሳ ሀንቁዋ
\par }
{\R (1:1-6)

\par }{\PP \VerseOne{1}ኤልቆሻ ጌተትያ ሳን ደእያ ናሆመ ነነዌ ቦላ ጾሳፐ አኬዳ ኪታይነ በኤዳ ሳፃ ማጻፋይ ሀዋ።
\XREF{}{{\XO 1:1 }{\XT{ኢሳ. 10:5-34፤ 14:24-27፤ ሶፎ. 2:13-15}}}


\par }{\SH ነነዌ ቦላን ጾሳይ ሀንቀቴዳ ሀንቁዋ
\par }
{\PP \VS{2}መꬍና ጎዳይ ቃናትያነ ሀሉዋ ከስያ ጾሳ፤ መꬍና ጎዳይ ሀሉዋ ከስያዋነ ሀንቁዋን ኩሜዳዋ፤ መꬍና ጎዳይ ባረናና ኤቀትያዋንቶ ሀሉዋ ከሴ፤ ቃይ ባረ ሞርከቱዋ ሙራናዉ ባረ ሀንቁዋ ጊግስ ዎꬄዳ።

\VS{3}መꬍና ጎዳይ ሀንቀታናዉ ኤሌለና፤ ዎልቃይካ አዌ ዎልቃማ፤ እ ባይዛንቻ አያ ግዶፐነ፥ ሙረናን አገና።

\par }{\PP መꬍና ጎዳዉ ጎቱዋንነ ቤታ ግዶን ኦጊ ደኤ፤ ሻሪካ አ ገዲ የꬍና ደንድያ ባና።

\VS{4}እ አባ ሴሪደ መልሴ፤ ሻፋቱዋ ኡባካ ቶይሴ። ባሳነንነ ቃርመሎሳን ደእያ ምꬃቱነ ማታቱ ሹሊኖ። ሊባኖሳ ጪሻይካ ቆቆፈቴ።

\VS{5}አ ስንꬃን ደረቱ ቃጺኖ፤ ዞዘቱካ ሲሊኖ። እ ቆንጭያ ዎደ ቢታይ ሳአይ ቃጻና፤ ሳኣን ደእያባይ ኡባይካ ኮኮራና።

\VS{6}አ ሀንቁዋ ስንꬃን ኤቃናዌ ኦኔ? አ ሀንቁዋ ሱሉዋካ ዳንዳያናዌ ኦኔ? አ ሀንቁ ታማዳን ቡክያ ዎደ፥ ዛላቱ ዛኢደ ጳልቀቲኖ።


\par }{\SH አሶረ ቦላ አꬌዳ ፕርዳይ እስራኤልያ አሳዉ ህዶታ ቤትሴዳ
\par }
{\R (1:7-15)

\par }{\PP \VS{7}መꬍና ጎዳይ ኬካ፤ መቱዋ ጋላስካ ባቃት አትያሳ፤ እ ባረኮ ባቃት አታናዉ ኮይያዋንታ ኤሬ።

\VS{8}ሽን እ ባረ ሞርከቱዋ ድኡዋን ሙክሲደ ꬋይሳና፤ ባረናና ኤቀትያዋንታካ ꬉማዉ የደርሳና።


\par }{\PP \VS{9}ህንተ መꬍና ጎዳ ቦላ ማቀትያዌ እ አዬ? እ ህንተና ኡባና ꬋይሳና፤ ላኤንꬁዋ ꬋይሳናዉ ደንደና።

\VS{10}ህንተንቱ፥ ባጽባለቴዳ አጉንꬃ ማላቱ፥ ቃይ ኡሺደ ማꬆቴዳዋዳን ጋንድጋርያዋንቱ፥ መላ ኡቱላዳን ታማን ጹገት ꬋያና።

\VS{11}ነነዌ፥ መꬍና ጎዳ ቦላ ኢታባ ቆፕያዌ፥ ኢታ ዞርያ ዞርያዌ ነ ግዶፐ ከሴዳ።


\par }{\PP \VS{12}መꬍና ጎዳይ ሀዋዳን ያጌ፤ “ናናዌቱ ምኖነ ጮራ ግዶፐካ፥ ꬎቆለቲደ ꬋያና። ይሁዳ አሳዉ፥ ታን ህንተና ካሰ ቱጋያድ፤ ሽን ሀዋፐ ስንꬃናዉ ቱጋይከ።

\VS{13}ሀእ ታን አሶረቱዋ ሞርገ ምꬃ ህንተ ሞርግያፐ መንꬃና፤ ህንተ ኡቁና ቃሹዋካ ታን ዱሰረꬃና” ያጌ።


\par }{\PP \VS{14}ነነዌ፥ መꬍና ጎዳይ ነ ቦላ ፕርዴዳ ፕርዳይ ሀዋዳን ያግያዋ፤ “ሀዋፐ ስንꬃናዉ ነ ሱንꬃ ጼስስያ ዘረꬃይ ነዉ ደኤና። ነ ጾሳቱዋ ጎልያን ደእያ ምስለቱዋነ ኤቃቱዋ ታን ꬋይሳና። ኔን ዳምበናዋ ግዴዳ ድራዉ፥ ታን ነ ዱፉዋ ቦካና” ያግያዋ።


\par }{\PP \VS{15}በእተ፥ እት ኪተቴዳዌ ሎኦ ምሽራቹዋ ኦዲድነ ሳሮተꬃ አዋዪደ፥ ꬎቃ ደረቱዋ ቦላና ጋኬዳ። ህንተኖ፥ ይሁዳ አሳቶ፥ ህንተና ꬋይስያ ሞርከቱ ኡባና ꬋዬድኖ፤ ኡንቱንቱ ላኤንꬆ ህንተ ቢታ ዎራጅክኖ። ሄዋ ድራዉ፥ ህንተ ባላቱዋ ቦንችተ፤ ህንተ ሺቄዳዋካ ጋꬅተ።\XREF{}{{\XO 1:15 }{\XT{ኢሳ. 52:7}}}




\par }\Chap{2}{\SH አሶራ ሁጰ ካታማ ናናዌ ባየꬃ
\par }
{\R (2:1—3:19)

\par }{\PP \VerseOne{1}ኔኖ ናናዌ ካታማዉ፥ ꬋይስያባይ ዬዳ! ሄዋ ድራዉ፥ ነ ጌሱዋ ናጋ፤ ነ ኦግያካ ዎቻ፤ ነ ዳንጩዋ ምንሳ፤ ነ ዎልቃካ ሎይꬃ ምንሳ።


\par }{\PP \VS{2}ꬋይስያዋንቱ፥ እስራኤልያ አሳነ ዎይንያ ቱራ ꬋይሶፐካ፥ መꬍና ጎዳይ እስራኤልያ ቦንቹዋነ ያቆባ ቦንቹዋ ዛራና።


\par }{\PP \VS{3}ኦላንቻቱዋ ጎንዳላቱ ዞኦ፤ ኦላንቻቱካ ዞኦ ማዩዋ ማዬድኖ። ኡንቱንቱ ኦላዉ ጊግያ ዎደ፥ ፓራ ጋረቱዋ ብራታይ ታማ ላጩዋዳን ጶልቁ ጊኖ፤ ኡንቱንቱ ባረንቱ ቶራ ቶማካ ጊግሴድኖ።

\VS{4}ፓራ ጋረቱ ኦግያን አንዳራሱዋ ክንቺኖ፤ ኡንቱንቱ ያነ ሃነ ጃሚደ፥ ካታማ ኦግያን ዩዪኖ። ቃይ ኡንቱንቱ ላጩ ፖዱ ግያ ጾምፕያ ማላቲኖ፤ ዋልቃንꬃዳንካ ኤሌሊኖ።

\VS{5}እ ባረ ኦላ ካፓቱዋ ጼሲደ ሺሼ፤ ሽን አ ካፓቱ ሀመቲደ ꬉበቲኖ። ኡንቱንቱ ካታማ ግምቢያ ድርሳኮ ኤሌሊኖ፤ ኡንቱንታ ሞርከቱዋ ቆሁዋፐ ናግያ ዎልቃማ ጎንዳሊ ጊጌዳ።

\VS{6}ሻፋ ባጋና ደእያ ካታማ ድርሳ ፐንገቱ ዶየቴድኖ፤ ካትያ ጎሊካ ሻቢረቴዳ።

\VS{7}ካታማታ ኦሞደታደ ባዱ፤ እዝ ማጫ ቆማቱካ ካዮቲደ፥ ሀራጰቱዋዳን ዋሲኖ፤ ባረንቱ ትራካ ባቂኖ።


\par }{\PP \VS{8}ዳጋት ኡቴዳ ሃꬃይ ፖክ በስና ጎግያዋዳን፥ ነነዌ አሳይ ካታማፐ ባቃታና። አሳይ ኡንቱንቱ ባረ ቃላ ꬎቁ ኦꬂደ፥ “ኤቂተ፤ ኤቂተ!” ያጊደ ጼሳና፤ ሽን ኦንነ ጉየ ጼለና።

\VS{9}ሄ ካታማ አቆ፥ አን ምንጀቴዳ ቦንቾ ሚሻስካ ፓይዱ ባዋ። ሄዋ ድራዉ፥ ሄ ብራ ቦንቂተ! ሄ ዎርቃካ ቃይ ቦንቂተ!


\par }{\PP \VS{10}ነነዌ ካታማይ መላ ግዴዳ፤ ቃይ ኦኒደ ባዬዳ! አሳ ዎዛናይ ያሻን ሲሌዳ፤ ጋዱካ ኮኮሬዳ፤ አሳ ኡባ ጼሳይ ጋጅ ጋጄዳ፤ ሶምኢካ ቡላቴዳ!

\VS{11}ጋማቱዋ ጌሱዋ ማላ፥ ዎዳላ ጋማቱ ደኢያሳ ማላነ አቱማነ ማጫ ጋማቱ ባረንቱ ማራቱዋና ኡንቱንቱ ያሽስያዌ ባይናን፥ ዩይያ ዎራ ማላ ግዴዳ ናናዌ ካታማይ ሀእ ሀቃን ደኢ?

\VS{12}ጋሙ ባረ ማራቶ ግድያባ ኦይቄዳ፤ ማጫ ጋማትስካ መንሬꬂደ እሜዳ። ባረ ጌሱዋ ሃስ ኦይቄዳዋን፥ ባረ ጎንጎሉዋካ ሃስ አሄዳ አሹዋን ኩንꬄዳ።


\par }{\PP \VS{13}ኡባፐ ዎልቃማ መꬍና ጎዳይ ሀዋዳን ያጌ፤ “በአ፥ ታን ነ ቦላን ደንዳድ! ታን ነ ፓራ ጋረቱዋ ታማን ጹጋና፤ ነ ዎዳላ ጋማቱዋካ ማሻይ ማና። ኔን ሃሳይያዋ ታን ቢታ ኡባፐ ꬋይሳና፤ ነዉ ኪተትያዋንቱ ቃላይካ ላኤንꬆ ሙለካ ስሰተና” ያጌ።




\par }\Chap{3}{\SH ናናዌ ካታማትዉ አየ አና!
\par }
{\PP \VerseOne{1}ዳሮ አሳ ሱꬃ ጉሴዳ ነነዌ ካታማትዉ አዬሮ! ዎርዱ እዝን ኩም ኡቴዳ። እዛ ዎልቃን አኬዳነ ቦንቄዳ ዱረታዉ ፓይዱ ባዋ።

\VS{2}ናናዌ ካታማትን ልሱዋ አርፔሉ፥ ፓራ ጋርያ ገድያ ጉንꬃይ፥ ፓራቱዋ አንዳራሱነ ፓራ ጋረቱዋ ጉፋይ ስሰቴ።

\VS{3}ፓራ አሳቱ ነ ቦላ ዬድኖ፤ ማሻይ ጶሉጶሌ፤ ቶራቱካ ጶሊኖ። ዳሮ አሳይ ሀይቄዳ! አሃይ አሃ ቦላ ዶረቴዳ! ሀይቄዳባዉ ፓይዱ ባዋ! ሄዋና አꬊደ ብያ አሳይካ አሃን ꬉበቴ።

\VS{4}ሀዌ ኡባይ ሀኔዳዌ ዛዋይ ባይና ነነዌ ጫራተꬃ ጋሱዋና። እዛ ጮራ ሙሩኖ አቶ፤ ካዉተꬃቱዋ ባረ ጫራተꬃን፥ አሳካ ባረ ሙሩኑዋን አይለያዱ።


\par }{\PP \VS{5}ኡባፐ ዎልቃማ መꬍና ጎዳይ፥ “በአ፥ ታን ነ ቦላን ደንዳድ! ታን ነ ማዩዋ ነ ቦላፐ ቃራና፤ ነ ካሉዋ ጋደ አሳ፥ ነ ፖኩዋካ ካዉተꬃቱዋ በሳና።

\VS{6}ታን ኔና ፕቱዋ ኦልያ ሳ ከሳና፤ ታን ኔና ካꬋና፤ ቃይ አሳይ ኡባይ ኔናን ቅሊጭያዋ ኦꬃና።

\VS{7}ኔና በእያ ኡባይ ኔፐ ሸልእ ጊደ፥ ‘በእተ፥ ናናዌ ካታማታ መላ ግዳዱ። እዝዉ ካዮትያዌ ኦኔ? እዞ ምንꬅያዌካ ሀቃፐ ቤታንዴሻ!’ ያጋና” ያጌ።


\par }{\PP \VS{8}ኔኖ ነነዌ ካታማቴ፥ ኔን ቴብሶ ግያ ግብጼ ካታማትፐ ዳራይ? እዞ ናይለ ሻፋይ ዶድ ዎꬄዳ። ሻፋይ እዝዉ ተእያ ግምቢያ፤ ሃꬃቱካ እዝዉ ድርሳ።

\VS{9}ቶጲነ ግብጼ እዝዉ ዛዋይ ባይና ዎልቃ፤ ፑጸነ ሊቢ እዞ ማድያዋንታ።

\VS{10}ግዶፐነ፥ እዛ ኦሞደታደ ባዱ፤ እዝን ደእያ ጉꬃ ናናይካ ዳራጸቲደ፥ ኦግያ ጋጻን ኡባን ኩንዴድኖ። እዝ ቦንቼቴዳ አሳቱዋ ቦላን ሳማይ የገቴዳ፤ እዝ ዎልቃማ አሳቱ ኡባይካ ሳንꬃላታን ቃሸቴድኖ።


\par }{\PP \VS{11}ኔኖ ነነዌ ካታማቴ፥ ኔን ቃይ ማꬆቲደ ጋንድጋርያ አሳዳን ሀናና። ነ ሞርከቱዋ ስንꬃፐ ቆሰታደ አትያሳ ኔን ኮያና።

\VS{12}ነ ጌሳቱ ኡባይ ኮይሮ ቴሬዳ ቴራይ ጋዉጨቴዳ ባላስያ ምꬃቱዋ ማላ፤ ሄ ባላስያ ምꬃ ቃꬅያ ዎደ፥ ቴራይ ምያዎ ዶናን ዎꬌ።

\VS{13}በአ፥ ነ ኦላንቻቱ ኡባይ ማጫ አሳ ማላ። ነ ዛዋ ፐንገቱካ ነ ሞርከቶ አኪደ ዶየቴድኖ፤ ጎርድያ ምꬃካ ታማይ ም ድጌዳ።


\par }{\PP \VS{14}ነ ሞርከቱ ኔና ዶዲደ ኡንኤꬅያ ዎደ ኡሻናዉ ሃꬃ ትካ። ነ ጌሱዋካ ምንሳ፤ ኡርቃ የꬋ፤ አፐ ጹብያ መꬍያ ሚሻን ጹብያ ጊግሳ።

\VS{15}ኔና ያን ታማይ ማና፤ ቦሊ ካꬃ ምያዋዳን፥ ኔና ማሻን ቃንጸሬꬃና።

\par }{\PP ኔን ቦልያዳን ዳራ፤ ቦልያዋዳንካ ጮራታ።

\VS{16}ኔን ነ ዛልአንቻቱዋ ሳሉዋ ጾልንተቱዋፐ አꬃደ ጮራያዳ። ሽን ሄዋንቱ ኡባይ ቦልያዳን ኡባባ ም ድጊደ፥ ፓል ꬋያና።

\VS{17}ነ ካፓቱነ ማታይ ደእያዋንቱ፥ ሜጎ ጋላስ ድርሳ ቦላን ኡቲደ፥ አዋይ ከስያ ዎደ ፓል ꬋይያ ቦለቱዋ ማላ፤ ኡንቱንቱ ቤዳ ሳካ ኤርያዌ ባዋ።


\par }{\PP \VS{18}ኔኖ አሶረ ካተዉ፥ ነ ሄንꬃንቻቱ ገምእሼድኖ፤ ነ ቦንቼቴዳ አሳቱካ ጌሮቴድኖ። ነ አሳይ ደረቱዋ ቦላን ላለቴዳ፤ ኡንቱንታ ሺሽያዌካ ባዋ።

\VS{19}ነ መኡ ኮለተና፤ ነ ማዱꬃይካ ፓጸና። ነባ ስሴዳ ኡባይ ናሸቲደ፥ ኩሽያ ባቃና። አያዉ ጎፐ፥ ነ ዛዋይ ባይና ኢታተꬃፐ ከስ አኬዳ አሳይ ሙለካ ባዋ።


\par }