\NormalFont\ShortTitle{ሌምሱዋ}

{\MT ሌምሱዋ ማጻፋ

\par }{\IMT ገሉዋ

\par }{\IP ሌምሱዋ ማጻፋይ ሂላ ሃሳያንነ ሌምሱዋ ሃሳያን ጊጌዳ ኦሱዋነ አማኑዋ ትምርትያ። እ ዳሮ ባጋ አሳ ደኡዋን ሀች ሀች ጋከትያ ሀኖቱዋባ ኦዴ። ኮይሮ ዶሚደካ፥ “አꬌዳ ኤራተꬃዉ ዶመꬃይ ጾሳዉ ያይያዋ” ያግ ሀሳይሲደ ዶሜ። እ ታማርስያዌ አማኑዋ ዎጋን አሳይ ኦꬃናባ ጻላላ ግደናን፥ አሳይ ባረ ሀች ሀች ደኡዋን ሀናናዉ በስያ ሎኦ ኤሻነ ኦꬃናዉ በስያ ሎኦ ኦሱዋ ጉጂደ ታማርሴ። ሀ ማጻፋ ግዶን አሽከተꬃባን፥ አሳዉ ቃረትያዋንነ አማነትያዋን ዳሮ ትምርቲ ሌምሱዋን እመቴዳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሌምሳቱዋ ዎቲደ ጎኤታነንቶ
{\IOR{1:1-7}}

\par }{\IO አꬌዳ ኤራተꬃ ኮያናዳን እመቴዳ ማቁዋ
{\IOR{1:8—7:27}}

\par }{\IO አꬌዳ ኤራተꬃ ሳቢደ ኦደቴዳ ማዝሙርያ
{\IOR{8:1—9:18}}

\par }{\IO ሶሎሞና ሌምሳቱዋ
{\IOR{10:1—29:27}}

\par }{\IO አጉራ ሃሳያ
{\IOR{30:1-33}}

\par }{\IO ሊሙኤላ ዳያ ባረ ናኣ ታማርሴዳ ትምርትያ
{\IOR{31:1-31}}



\par }\ChapOne{1}{\SH ሌምሳቱዋ ዎት ጎኤታነንቶ
\par }
{\R (1:1-7)

\par }{\PP \VerseOne{1}ሀዋንቱ እስራኤልያ ካትያ ዳዊታ ናኣ ሶሎሞና ሌምሳቱዋ።
\XREF{}{{\XO 1:1 }{\XT{1 ካታ. 4:32}}}

\VS{2}ሌምሶቱ አሳይ አꬌዳ ኤራተꬃ፥ ሴራነ ኤራ ሃሳያ አኬካናዉ ማዲኖ።

\VS{3}ኡንቱንቱ አꬌዳ ኤራተꬃን፥ ደአና ደኡዋ፥ ጽሎተꬃ፥ ሱረ ፕርዳነ ሱረተꬃ ታማርስያዋንታ፥

\VS{4}ቦዛቶ አኬካ፥ ዎዳላቶ ኤራተꬃነ ዎዛናማተꬃ እምያዋንታ።

\VS{5}አꬌዳ ኤራንቻቱ ሀ ሌምሳቱዋ ስሲደ፥ ኤራ ጉጂኖ፤ አኬካንቻ አሳቱካ ሎኦ ዞርያ አኪኖ።

\VS{6}ሄዋዳን ሌምሳቱዋነ ኡንቱንቱ ብለꬃ፥ አꬌዳ ኤራንቻቱዋ ሃሳያነ ኡንቱንቱ ቃንእሸቱዋ አኬካናዉ ዳንዳየቴ።


\par }{\PP \VS{7}አꬌዳ ኤራተꬃዉ ዶመꬃይ መꬍና ጎዳዉ ያይያዋ፤ ሽን ቦዛቱ አꬌዳ ኤራተꬃነ ሴራ ካꬊኖ።\XREF{}{{\XO 1:7 }{\XT{ኢዮባ 28:28፤ ማዝ. 111:10፤ ሌም. 9:10}}}


\par }{\SH አꬌዳ ኤራተꬃ ኮያናዳን እመቴዳ ዞርያ
\par }
{\R (ሌም. 1:1—7:27)

\par }{\PP \VS{8}ታ ናአዉ፥ ነ አቡ ዞርያ ስሳ፤ ነ ዳያ ታማርስያዋካ ዶጎፓ።

\VS{9}ሄዌ ነ ሁጲያዉ ቦንቾ ካላቻ፤ ነ ቆꬍያዉካ ሀብልያ ግዳናዋ።


\par }{\PP \VS{10}ታ ናአዉ፥ ኔና ናጋራንቻቱ ባለꬆፐ፥ ኤኖ ጎፓ።

\VS{11}ኡንቱንቱ ኔና፥ “ኑናና ደንዳ፤ አሳ ዎꬋናዉ ቆሰቲደ ናጎይተ፤ ጋሱ ꬋዮፐነ ጽሎቱዋ ዎꬋናዉ ቆሰት ኡቶይተ፤

\VS{12}ስኦሊ ምትያዋዳን፥ ኑንካ ኡንቱንታ ፓጻ ደእሺና ምቶይተ፤ ኑን ኡንቱንታ ጪሞ ኦላን ኦልያ አሳቱዋዳን ኦꬃና።

\VS{13}ኑን አልኦ ሚሻ ኡባ ደማና፤ ኑ ጎልያካ ኦሞዱዋን ኩንꬃና፤

\VS{14}ኑናና ዙፐቱዋን፤ ደሜዳዋካ እትፐ ግሸታና” ያጋና።


\par }{\PP \VS{15}ታ ናአዉ፥ ኡንቱንቱና ኦግያ ሀመቶፓ፤ ነ ገድያ ኡንቱንቱ ሎሱዋ የꬍሶፓ።

\VS{16}አያዉ ጎፐ፥ ኡንቱንቱ ኢታባ ኦꬃናዉ ዎጺኖ፤ አሳ ሱꬃ ጉሳናዉ ኤሌሊኖ።

\VS{17}ካፉ ጼልሽን፥ አ ኦይቃናዉ ዳባ የግያዌ አይነ ማደና።

\VS{18}ሽን ኡንቱንቱ ባረንቱ ሱꬃ ጉሳናዉ ባረንቶ ዎጽማድያ ምጪኖ፤ ባረንቱ ሸምፑዋ ዎꬋናዉ ቆሰት ኡቲኖ።

\VS{19}ቦንቂያን ጎኣ ደምያ ኡባቱዋ ዉርሰꬃይ ሄዋ ማላ፤ ሄዌ እዛዉ ሸምፑዋ አኬ።


\par }{\SH አꬌዳ ኤራተꬃ እጾፐ ኔና ኤራ!
\par }
{\PP \VS{20}አꬌዳ ኤራተꬃታ ኦግያን ጼሳዉ፤ ጉታራን ባረ ቃላ ꬎቁ ኦꬃደ ስሳዉ።
\XREF{}{{\XO 1:20 }{\XT{ሌም. 8:1-3}}}

\VS{21}አꬌዳ ኤራተꬃታ አሳይ ሺቅያ ሳኣን ኤቃደ ጼሳዉ፤ ካታማ ገልያ ፐንግያን ኤቃደ፥


\par }{\PP \VS{22}“ህንተኖ፥ አኬካይ ፓጬዳዋንቶ፥ ህንተ አኬካ ፓጫ አዉደ ጋካናዉ ዶሲቴ? ቅሊጭያዋንቶ፥ ቅሊጭያዋን አዉደ ጋካናዉ ናሸቲቴ? ቦዛቶ፥ ኤራተꬃ አዉደ ጋካናዉ እጺቴ?

\VS{23}ታ ሴራኮ ስሞፐ፤ ታን ታ ኤራ ህንተ ቦላ ጉሳና፤ ታ ቃላካ ህንተና ታማርሳና።

\VS{24}ታን ጼሴዳ ዎደ፥ ህንተ ኮየናን እጼድታ፤ ታን ኩሽያ ምጭናካ፥ ኦንነ አኬክቤና።

\VS{25}ታ ዞርያ ኡባ ካꬌድታ፤ ታ ሴራካ አክበይክታ።

\VS{26}ሄዋ ድራዉ፥ ህንተና መቱ ጋክያ ዎደ፥ ታን ህንተ ቦላ ሚጫና፤ ህንተና ባሻይ ጋክያ ዎደ፥ ታን ቅሊጫና።

\VS{27}ዳጋማይ ኡሹዋዳን ህንተ ቦላ ይያ ዎደ፥ መቱ ጎትያዳን ህንተ ቦላ ይያ ዎደ፥ ቱጋይነ ዋዪ ህንተ ቦላ ጋክያ ዎደ፥ ታን ህንተና ቅሊጫና።


\par }{\PP \VS{28}“ሄ ዎደ ኡንቱንቱ ታና ጼሳና፤ ሽን ታን ኮይከ፤ ኡንቱንቱ ታና ምንሲደ ኮያና፤ ሽን ደምክኖ።

\VS{29}አያዉ ጎፐ፥ ኡንቱንቱ ኤራተꬃ እጼድኖ፤ መꬍና ጎዳዉ ያይያዋ ዶርበይክኖ።

\VS{30}ታ ዞርያ አክበይክኖ፤ ታ ሴራ ኡባካ ካꬌድኖ።

\VS{31}ሄዋ ድራዉ፥ ኡንቱንቱ ባረንቱ ኦꬄዳ ኦሱዋ አይፍያ ማና፤ ባረንቱ ቆፔዳ ቆፋ አይፍያካ ካላና።

\VS{32}አኬካይ ፓጬዳዋንታ አꬌዳ ኤራተꬃፐ ሃክያዌ ዎꬌ፤ ቦዛቱዋ ሸነኮ ግያዌ ꬋይሴ።

\VS{33}ሽን ታን ኦድያዋ ስስያዋንቱ ኡባይ ዎፑ ጊደ፥ ሳሮ ደአና፤ መቱዋ ህርጋፐካ ሸምፓና” ያጋዉ።




\par }\Chap{2}{\SH አꬌዳ ኤራተꬃፐ ቤትያ አንጁዋ
\par }
{\PP \VerseOne{1}ታ ናአዉ፥ ኔን ታ ግያዋ አኮፐ፥ ታ አዛዙዋካ ነ ግዶን ምንጆፐ፥

\VS{2}አꬌዳ ኤራተꬃ ሀይዞፐ፥ ነ ዎዛናፐ አኬኮፐ፥

\VS{3}ኤራተꬃ ጼሶፐ፥ አኬካካ ꬎቁ ኦꬃደ ጼሳ።

\VS{4}አሳይ ብራ ዎይ ቆሴዳ ሚሻ ኮይያዋዳን፥ ኔን ኤራተꬃ ኮያ።

\VS{5}ሄ ዎደ ኔን መꬍና ጎዳዉ ያዬ ግያዌ አየንቶ አኬካና፤ ጾሳካ ሎይꬃደ ኤራና።

\VS{6}አያዉ ጎፐ፥ መꬍና ጎዳይ አꬌዳ ኤራተꬃ እሜ፤ አፐ ኤራተꬃይነ አኬካይ ቤቴ።

\VS{7}እ ሱረቶ ማድያ ዞርያ ምንጄ፤ ቶሺ ባይናን ሀመትያዋንቶካ እ ጎንዳልያ።

\VS{8}ቱሙዋ ፕርዳ ኦግያ ናጌ፤ ባረዉ አማነትያዋንቱ ኦግያካ ናጌ።


\par }{\PP \VS{9}ሄ ዎደ ኔን ጽሎተꬃ፥ ሱረ ፕርዳ፥ ሱረተꬃነ ሎኦ ኦሱዋ ኡባ ኤራና።

\VS{10}አያዉ ጎፐ፥ አꬌዳ ኤራተꬃይ ነ ዎዛና ገላና፤ ኤራተꬃይካ ነ ሸምፖ ናሸቻ ግዳና።

\VS{11}ኔና አዱስ ቆፕያዌ ናጋና፤ አኬካይካ ኔና ናጋና።

\VS{12}አꬌዳ ኤራተꬃይ ኔና ኢታ አሳቱዋ ኦግያፐ ናጋና፤ ጌላባ ሃሳይያዋንቱፐ አሻና።

\VS{13}ኡንቱንቱ ናጋራ ꬉማን ደአናዉ፥ ጽሎተꬃ ኦግያ አጊኖ።

\VS{14}ኢታ ኦꬅያዋን ናሸቲኖ፤ ጌላባን ሀሹ ጊኖ።

\VS{15}ኡንቱንቱ ኦꬅያዌ ምርቀꬃ፤ ኡንቱንቱ ደኡካ ጌላ።


\par }{\PP \VS{16}አꬌዳ ኤራተꬃይ ዎሹምያ ምሽራትፐነ ሸሌሽያ ቃላን ሃሳይያ ላገꬃትፐ ኔና አሻና።

\VS{17}እዛ ባረ ናአተꬃ አስና አጋዉ፤ ባረ ጾሳ ስንꬃን ጫቀቴዳ ጫቁዋካ ዶጋዉ።

\VS{18}እዝ ጎለ ብያዌ ሀይቃናዉ ብያዋ፤ እዝ ኦጊ ሀይቆ ካለꬄ።

\VS{19}ኢኮ ብያ ኦንካ ጉየ ስመና፤ ደኡዋ ኦግያካ ደመና።

\VS{20}ሄዋ አጋደ፥ ኔን ሎኦ አሳቱዋ ሌምሱዋ ካላ፤ ጽሎ አሳቱዋ ደኡዋካ ቁላ።

\VS{21}አያዉ ጎፐ፥ ሱረ አሳቱነ ቶሺ ባይና አሳቱ ቢታን ጋምኢደ ደአና።

\VS{22}ሽን ኢታቱ ቢታፐ ꬎቆለታና፤ አማንተናዋንቱካ ሾደቲደ ꬋያና።




\par }\Chap{3}{\SH ጾሳን አማነትያዋ
\par }
{\PP \VerseOne{1}ታ ናአዉ፥ ታን ኔና ታማርስያዋ ዶጎፓ፤ ታ አዛዞቱዋካ ነ ዎዛናን ዎꬃ።

\VS{2}አያዉ ጎፐ፥ ኡንቱንቱ ነ ላይꬃ አዱሳና፤ እሻሎ ደኡዋነ ሳሮተꬃ ነዉ ጉጃና።

\VS{3}አገና ሲቁነ ቱማተꬃይ ኔፐ ሃኮፕኖ፤ ኡንቱንታ ነ ቆꬍያን ቃቻ፤ ነ ዎዛናንካ ኡንቱንታ ጻፋ።

\VS{4}ያቶፐ፥ ኔን ጾሳነ አሳ ስንꬃን ሳበታናነ ናሸታና።
\XREF{}{{\XO 3:4 }{\XT{ሉቃሳ 2:52}}}


\par }{\PP \VS{5}ነ ፖሎ ዎዛናን መꬍና ጎዳ አማነታ፤ ነ አኬካን ዘምፖፓ።

\VS{6}ኔን ኦꬅያ ኦሱዋ ኡባን አ ስንꬃያ፤ እ ኔና ሱረ ኦግያ ካለꬃና።

\VS{7}ኔና ነ ሁጲያን አꬌዳ ኤራንቻ ከሶፓ፤ መꬍና ጎዳዉ ያያ፤ ኢታፐካ ሃካ።
\XREF{}{{\XO 3:7 }{\XT{ሮመ 12:16}}}

\VS{8}ሄዌ ነ ቦላ ፓጻ ዎꬃና፤ ነ መቀꬃካ ምንሳና።

\VS{9}መꬍና ጎዳ ነ ዱረተꬃን ቦንቻ፤ ኮይሮ አይፌዳ ካꬃ ኡባፐካ ጼራ አዉ እምያዋን አ ቦንቻ።

\VS{10}ያቶፐ፥ ነ ዬሰቱዋን ካꬃይ ኩማና፤ ነ ባꬃካ አይፈ ዎይንያ ኤሳይ ኩሚደ ፓላሀና።


\par }{\PP \VS{11}ታ ናአዉ፥ መꬍና ጎዳ ሴራ ካꬎፓ፤ እ ኔና ሴርያ ዎደካ ላንጮፓ።
\XREF{}{{\XO 3:11 }{\XT{ኢዮባ 5:11}}}\XREF{}{{\XO 3:11 }{\XT{እብራ. 12:5-6}}}

\VS{12}አያዉ ጎፐ፥ አዉ ባረ ሲቅያ ናኣ ሴርያዋዳን፥ መꬍና ጎዳይ ባረ ዶስያ ኡራ ሴሬ።
\XREF{}{{\XO 3:12 }{\XT{ሳፃ 3:19}}}

\VS{13}አꬌዳ ኤራተꬃ ደምያ ኡራይ፥ አኬካካ ባረዋ ኦꬅያ ኡራይ አንጀቴዳዋ።

\VS{14}አያዉ ጎፐ፥ አፐ ደምያ ጎአይ ዎርቃፐነ ብራፐ ደምያ ጎኣፐ አꬌነ ኬኬ።

\VS{15}አꬌዳ ኤራተꬃይ እንቁዋፐ ሎይꬅ አልኤ፤ ኔን ደማናዉ አሞትያ ኡባይ አꬌዳ ኤራተꬃና ልከተና።

\VS{16}አꬌዳ ኤራተꬃይ ነ ላይꬃ አዱሴ፤ እ ነዉ ዱረተꬃነ ቦንቹዋ ጉጄ።

\VS{17}አ ኦገቱ ናሸችያ ኦገቱዋ፤ አ ሎሱዋ ኡባይካ ሳሩዋ።

\VS{18}እ ባረና ኦይቂያዋንቶ ደኡዋ ምꬃ፤ አ ምንስ ኦይቂያ ኡባቱካ አንጀቴዳዋንታ።


\par }{\PP \VS{19}መꬍና ጎዳይ ባረ አꬌዳ ኤራተꬃን ሳኣ መꬌዳ፤ ባረ አኬካንካ ሳሎቱዋ ምንሴዳ።

\VS{20}አ ኤራተꬃን ሻፋቱ ጎጊኖ፤ ሻራቱዋፐካ እራይ ቡኬ።


\par }{\PP \VS{21}ታ ናአዉ፥ ሎኦ አꬌዳ ኤራተꬃነ አዱስ ቆፕያዋ ናጋ፤ ኡንቱንቱ ኔፐ ሻከቶፕኖ።

\VS{22}ኡንቱንቱ ነዉ ደኡዋ ግዳና፤ ኡንቱንቱ ነዉ እሻሉዋነ ናሸቻ ደኡዋ እማና።

\VS{23}ሄ ዎደ ኔን ነ ኦግያን ህርግ ባይናን ሀመታና፤ ነ ገዲካ ꬉበተና።

\VS{24}ኔን ግሴዳ ዎደ፥ ያያካ፤ ግሳደካ ማልኦ ገምእሹዋ ገምእሻና።

\VS{25}አኬከናን ጋክያ ባሻዉ፥ ዎይ ኢታቱ ꬋይያ ꬋዮ ያያካ።

\VS{26}አያዉ ጎፐ፥ መꬍና ጎዳይ ነዉ አማነትያዋ ግዳና፤ ነ ገዲካ ጲርያን ኦይቀተናዳን፥ እ ኔና ናጋና።


\par }{\PP \VS{27}ነዉ ዎልቃይ ደእሺና፥ መቶቴዳዎ ሎኦባ ኦꬅያዋ አጎፓ።

\VS{28}ሀእ ነዉ ደእሺና፥ ነ ሾሮ፥ “ስማደ ያ፤ ታን ነዉ ዎንት እማና” ያጎፓ።

\VS{29}ኔናን አማነቲደ፥ ነ ማታን ደእሺና፥ ነ ሾሩዋ ቦላ ኢታባ ኦꬃናዉ ቆፖፓ።

\VS{30}ኔና ናቂቤና አሳ፥ ጮ ሞቶፓ።

\VS{31}ሱገꬃ ኦꬅያ አሳቱዋ ቁሎፓ፤ ኡንቱንቱ ኢታ ኦሱዋካ ካሎፓ።

\VS{32}አያዉ ጎፐ፥ መꬍና ጎዳይ ኢታ ኦꬅያዋንታ እጼ፤ ሽን ሱረቱዋ እ ኡሎፐ ሲቄ።

\VS{33}መꬍና ጎዳ ሸቃይ ኢታ ኦꬅያዋንቱ ሶይና፤ ሽን አ አንጁ ሱረባ ሀንያዋንቱ ሶይና።

\VS{34}ኦቶረቲደ ቅሊጭያዋንታ ጾሳይካ ቅሊጬ፤ ሽን ባረንታ ካዉሽያዋንታ ናሼ።
\XREF{}{{\XO 3:34 }{\XT{ያቆባ 4:6፤ 1 ጰጽ. 5:5}}}

\VS{35}አꬌዳ ኤራንቻቱ ቦንቹዋ ደማና፤ ሽን ቦዛቱ ካዉሻና።




\par }\Chap{4}{\SH ጭንጫተꬃፐ ቤትያ ጎኣ
\par }
{\PP \VerseOne{1}ታ ናቶ፥ ህንተ አቡ ዞርያ ስስተ፤ ሎይꬅ ሀይዝተ፤ ያቶፐ፥ ህንተ አኬካና።

\VS{2}ታን ህንተዉ ሎኦ ትምርትያ እምያ ድራዉ፥ ታ ትምርትያ አጎፕተ።

\VS{3}ታን ታ ሁጲያንካ ታ አቦ ናኣ፤ ታ አትዉካ አ ሲቅያ መጽ እት ናኣ።

\VS{4}ታ አቡ ታና ታማርሲደ፥ ሀዋዳን ያጌዳ፤ “ታን ኦድያዌ ነዉ ገሎ፤ ታ አዛዙዋ ናጋ፤ ያቶፐ፥ ኔን ፓጻ ደአና።

\VS{5}አꬌዳ ኤራተꬃነ አኬካ ደማ፤ ታን ነዉ ኦዴዳዋ ዶጎፓ፤ ታ ቃላፐ ከሶፓ።

\VS{6}አꬌዳ ኤራተꬃዉ ዞክያ ዛሮፓ፤ አያዉ ጎፐ፥ እ ኔና አሻና፤ አ ሲቃ፤ እ ኔና ናጋና።

\VS{7}አꬌዳ ኤራተꬃይ ኡባፐ አꬍያ ድራዉ፥ አꬌዳ ኤራተꬃ ደማ። አኬካይ ነ ደእያዋ ኡባ ዉርስ አኮፐካ አ ደማ።

\VS{8}ኔን አ ቦንቻ፤ እካ ኔና ꬎቁ ꬎቁ ኦꬃና፤ ኔን አ ኦይቆፐ፥ እ ኔና ቦንቻና።

\VS{9}እ ነ ሁጲያን ሳባ ካላቻ ዎꬃና፤ ቦንቾ ካላቻ እማና” ያጌዳ።


\par }{\PP \VS{10}ታ ናአዉ፥ ስሳ፤ ታን ግያዋካ አካ፤ ነ ደኡዋ ላይꬃይካ አዱቃና።

\VS{11}ታን ኔና አꬌዳ ኤራተꬃ ኦግያ ካለꬃና፤ ሱረ ሎሱዋናካ አፋና።

\VS{12}ኔን ሀመትያ ዎደ፥ ነ ሀመትያሳን ꬉቢያዌ ደኤና፤ ዎጾፐካ ꬉበታካ።

\VS{13}ታማሬዳዋ ሀሳያ፥ የዶፓ፤ ትምርቲ ነዉ ደኡዋ ግዴዳ ድራዉ፥ ሎይꬃ ናጋ።

\VS{14}ናጋራንቻቱዋ ኦግያ የꬎፓ፤ ኢታ አሳቱዋ ኦግያንካ ሀመቶፓ፤

\VS{15}አፐ ሃካ፤ አን ሀመቶፓ፤ አፐ ጉየ ስማ፤ ያታደ ነ ኦግያን ባ።

\VS{16}አያዉ ጎፐ፥ ኡንቱንቱ ኢታባ ኦꬃና ጋካናዉ፥ ገምእሻናዉ ዳንዳይክኖ፤ ኡንቱንቱ አሳ ꬉበናን ኡንቱንታ ገምእሹ አፈና።

\VS{17}ኡንቱንቱ ናጋራ ኡክꬃዳን ሚኖ፤ ሱገꬃ ኦሱዋካ ኡሻዳን ኡሺኖ።


\par }{\PP \VS{18}ጽሎቱዋ ኦጊ ሴታ ጋላሳይ ጋካናዉ፥ ጉጅ ጉጅ ፖእያ ዎንታ ጻልቂያ ማላ።

\VS{19}ሽን ናጋራንቻቱዋ ኦጊ ꬍጵ ጎ ꬉማ ማላ፤ ኡንቱንቱ ዎት ꬉበትንቶካ ኤርክኖ።


\par }{\PP \VS{20}ታ ናአዉ፥ ታን ኦድያዋ ስሳ፤ ታን ኦድያዋካ ሎይꬃደ ሀይዛ።

\VS{21}ታን ኦዴዳባቱ ነ አይፍያፐ ጌሞፕኖ፤ ኡንቱንታ ነ ዎዛናን ዎꬃ።

\VS{22}አያዉ ጎፐ፥ ኡንቱንታ ደምያ አሳዉ ኡባዉ ደኡዋ እሚኖ፤ ኡንቱንቱ ቦላዉካ ፓጻተꬃ እሚኖ።

\VS{23}ኡባባፐካ ነ ዎዛና ምንሳደ ናጋ፤ አያዉ ጎፐ፥ ደኡ አፐ ፑልቴ።

\VS{24}ነ ዶናፐ ገነ ሃሳያ ድጋ፤ ዎርዶ ሃሳያ ነ ዶናፐ ድጋ።

\VS{25}ስት ጋደ ስንꬃዉ ጼላ፤ ነ አይፊ ነ ስንꬃን ደእያዋ ትሽ ኦꬂደ ጼሎ።

\VS{26}ነ ገድያዉ ሀመትያ ኦግያ ሱርሳ፤ ሱረ ኦግያ ጻላላን ሀመታ።
\XREF{}{{\XO 4:26 }{\XT{እብራ. 12:13}}}

\VS{27}ሱረ ኦግያፐ ኡሸቻ ሀድርሳ ጎፓ፤ ነ ገዲ ኢታሳ ቤናዳን ናጋ።




\par }\Chap{5}{\SH ዎሹማፐ ሃካ
\par }
{\PP \VerseOne{1}ታ ናአዉ፥ ታ አꬌዳ ኤራተꬃ ሀይዛ፤ ነ ሀይꬃ ታ አኬካኮ የጋ።

\VS{2}ያቶፐ፥ አዱሳ ቆፋይ ነዉ ደአና፤ ነ ሃሳያይካ ነ ኤራተꬃ ቆንጭሳና።


\par }{\PP \VS{3}ዎሹምያ ማጫ ምሽራት እንጻርሳፐ ኤሳ እልሉ ጾኬ፤ እ ሃሳያይ ኦይሳፐካ አꬍ ሹጌ።

\VS{4}ሽን እዛ ዉርሰꬃን ጎዳረ ኡꬃዳን ጫማዉ፤ ላኡ ባጋን ቃንጽያ ማሻዳን ቃንጽያኖ፤

\VS{5}እ ገደቱ ሀይቁዋኮ ዱገ ቢኖ፤ እ ሀመታይ ስት ኦꬂደ፥ ዱፉዋ አፌ።

\VS{6}እዛ ደኡዋ ኦግያ ቆፑኩ፤ እ ኦገቱ ጌላ፤ ሽን ጌላ ግድያዋካ አ ኤሩኩ።


\par }{\PP \VS{7}ታ ናቶ፥ ሀእካ ታን ኦድያዋ ስስተ፤ ታን ግያዋፐ ከሶፕተ።

\VS{8}ዎሹምያ ማጫ ምሽራት ሄራ ቦፕተ፤ እ ጎልያ ፐንግያኮ ሺቆፕተ።

\VS{9}ሄዌ ꬋዮፐ፥ ህንተ ህንተንቱ ቦንቹዋ ሀራቶ አꬂደ እማና። ህንተንቱ ህንተንቱ ያላጋተꬃን መቀꬅ ባይና አሳቱዋ ኩሽያን ሀይቃና።

\VS{10}ህንተንቱ ማጹዋ አላጋ አሳቱ አካና። ህንተ ዳቡሪደ ሺሼዳዌ ሀራ አሳዉ ግዳናዋ።

\VS{11}ዉርሰꬃን ህንተ አሹነ ህንተ አሳተꬃይ ግልቂና፥ ህንተ ኦላና።

\VS{12}ቃይ ሀዋዳን ያጋንታ፤ “ታን ትምርትያ አያዉ እጻድታሻ! ታ ዎዛናይካ ሴራ አያዉ ካꬌዴሻ!

\VS{13}ታን ታና ታማርስያዋንቱ ኦዴዳዋ አካበይከ፤ ታና ዞርያዋንቱ ዞርያካ ሀይዛበይከ።

\VS{14}ሄዋ ድራዉ፥ ታን አሳይ ሺቄዳ ሺቁዋን፥ አኬከናን ካዉሻናዉ ደአይ” ያጋና።


\par }{\PP \VS{15}ነ ማቻትዉ አማነቴዳዋ ግዳ፤ እዝ ጻላላ ሲቃ።

\VS{16}ሀራ ማጫንፐ የለቴዳ ነ ናናቱ፥ ነዉ ሎኦባ ኦꬅክኖ።

\VS{17}ኡንቱንቱ ኔና ማዳናዉ ድጭኖ፤ አላጋ ግዶፕኖ።


\par }{\PP \VS{18}ሄዋ ድራዉ ነ ማቻትና ናሸታ፤ ያላጋተꬃን ኔን አኬዳ ነ ማቻትፐ ናሸቻ ኮያ።

\VS{19}ሎእያ ጋራትዳንነ ናሸችያ ገንአቲዳን፥ እ ꬋንꬃይ ኡባ ዎደካ ኔና አሎ፤ ኡባ ዎደ እ ሲቁ ኔና ኦሞዶ።

\VS{20}ታ ናአዉ፥ ዎሹምያ ምሽራታ ኔና አያዉ ኦሞዳይ? ሀራ አሳ ማቻቶ አያዉ ቆማይ?


\par }{\PP \VS{21}አያዉ ጎፐ፥ አሳይ ኦꬅያዋ ኡባ መꬍና ጎዳይ በኤ፤ እ ሀመትያ ሎሱዋ ኡባ ጼሌ።

\VS{22}ናጋራንቻ እ ኦꬄዳ ናጋራይ ኦይቄ። አ ናጋራ ግቲ አ ቃቼ።

\VS{23}እ ባረ ቦዛተꬃን ሀሌዳ፤ ባረ ሁጲያ ናግቤና ድራዉ ሀይቄዳ።




\par }\Chap{6}{\SH ሀች ሀች ደኦ ማድያ ትምርትያ
\par }
{\PP \VerseOne{1}ታ ናአዉ፥ ኔን ሚሻ ታልኤዳ ነ ሾሮ ዋሰ ገሌዳዋ ግዶፐ፥ ኔን ኤረና ኡራዉ ነ ኩሽያ ባቃደ ገፔዳዋ ግዶፐ፥

\VS{2}ኔን ገፔዳ ገፋ ግትያን ገሌዳዋ ግዶፐ፥ ነ ዶናፐ ከሴዳ ቃላን ኦይቀቴዳዋ ግዶፐ፥

\VS{3}ስም ኔን ነ ሾሩዋ ኩሽያን ገላዳ። ሄዋ ድራዉ፥ ታ ናአዉ፥ ሄዋፐ ከሳናዉ ኮዮፐ፥ ኤለ ነ ሾሩዋ ጎለ ባ፤ ዋሰተꬃ እ ነ ቦላፐ ዎꬃና ማላ፥ አዉዳሻደ አ ዎሳ።

\VS{4}ሀዋ ኦናን ደኣደ ገምእሾፓ፤ ሸምፑዋካ ሸምፖፓ።

\VS{5}ሻንካንቻቱዋፐ ገንአታ ከሳ አክያዋዳን፥ ዳባፐ ካፋታ አትያዋዳን፥ ነ ሁጲያ አሻ።


\par }{\PP \VS{6}ኔኖ አዛላዉ፥ ቃጮቱዋኮ ባ፤ ኡንቱንቱፐ ታማራ። ያቲደ አꬌዳ ኤራንቻ ግዳ።

\VS{7}ቃጮቱዋ ኦስሳናዉ፥ ካፑ ዎይ ኡንቱንታ ሞድያዌ ባዋ፤

\VS{8}ሽን ባረንቶ ማናባ ቦንያን ምንጂኖ፤ ካꬃ ጫክያ ዎደካ ባረንቶ ኮሽያ ቁማ ሺሺኖ።

\VS{9}ኔኖ አዛላዉ፥ ኔን አዉደ ጋካናዉ ገምእሻይ? ነ ገምእሹዋፐካ አዉደ ደንዳይ?

\VS{10}ኔን ቃይካ ጉꬃ ግሳሳ፤ ጉꬃ ገምእሻሳ፤ ኩሽያ ሺሻ አካደ፥ ጉꬃ ሸምፓሳ።
\XREF{}{{\XO 6:10 }{\XT{ሌም. 24:33-34}}}

\VS{11}ያትያ ዎደ ህዬሳተꬃይ ፓንጋዳን፥ ፓጫይ ኦላ ሚሻ ኦይቄዳ አሳዳን፥ ነ ቦላ ያና።


\par }{\PP \VS{12}ኢታ አሳይነ ባላ አሳይ፥ ዩይ ዩዪደ ዎርዱዋ ኦዴ፤

\VS{13}እ ባረ አይፍያን ስምኤ፤ ባረ ገድያን በሴ፤ ባረ ብራꬍያን ጾርሴ።

\VS{14}አ ዎዛናን ጌላተꬃይ ደኤ፤ እ ኢታባ ቆፔ፤ ኡባ ገደካ እ ዋላሳ መꬌ።

\VS{15}ሄዋ ጋሱዋን ባሻይ አኬከናን አ ቦላ ያና፤ እ ሀሳየናን መአና፤ መኢደካ ፓጸና።


\par }{\PP \VS{16}መꬍና ጎዳይ እጽያ ኡሱፑን የዎቱ ደኢኖ፤ እ ላፑንꬅያዋ ኢስ እጼ:


\par }{\Q \VS{17}ካꬊደ ጼልያ አይፍያ፥

\par }{\QB ዎርዶትያ እንጻርሳ፥

\par }{\QB ጌሻ አሳቱዋ ሱꬃ ጉስያ ኩሽያ፥


\par }{\Q \VS{18}ኢታባ ማቂያ ዎዛና፥

\par }{\QB ኢታባኮ ኤሌሊደ ዎጽያ ገድያ፥


\par }{\Q \VS{19}ዎርዱዋ ቦላ ዎርዱዋ ጉጅ ጉጂደ ኦድያ ዎርዶ ማርካ፥

\par }{\QB እሻቱዋ ግዶን ዋላሳ መꬍያ አሳ።


\par }{\SH ዎሹምያ አሳይ ሙረተናን አተና
\par }
{\PP \VS{20}ታ ናአዉ፥ ነ አቡ አዛዙዋ ፖላ፤ ነ አታ ኔና ታማርሴዳዋካ አጎፓ፤

\VS{21}ኡንቱንታ ኡባ ገደ ነ ዎዛናን ኦይቃ፤ ነ ቆꬍያንካ ቃቻ።

\VS{22}ኔን ሀመትያ ዎደ፥ ኡንቱንቱ ኔና ካለꬃና፤ ኔን ግስያ ዎደ፥ ኡንቱንቱ ኔና ናጋና፤ ኔን ቤጎትያ ዎደካ፥ ኡንቱንቱ ኔና ዞራና።

\VS{23}አያዉ ጎፐ፥ ሀ አዛዞቱ ጾምፕያ፤ ትምርተቱካ ፖኡዋ፤ ቃይ ሴራይካ ደኡዋኮ አፍያ ኦግያ።

\VS{24}ሀ አዛዞቱነ ሀ ትምርተቱ ኢታ ማጫንፐነ ሀራ ምሽራት ሸሌሽያ እንጻርሳፐ ኔና ናጋና።

\VS{25}እ ማላ ነ ዎዛናን አሞቶፓ፤ እ አይፍያ ሎኦተꬃን ኦሞደቶፓ።

\VS{26}እት አቱማ አሳይ ጫራቶ እት ኡክꬃ ጋትያን ደማናዉ ዳንዳዬ፤ ሽን አስናይ ደእያ ምሽራትና ዎሹሙሳይ ሸምፑዋ ዎꬍሴ።

\VS{27}እት አሳይ ታማ እድምና፥ አ ማዩ ሜተተናን አታናዉ ዳንዳዪ?

\VS{28}እት አሳይ ታማ ቦንቁዋ የꬍ ሀመትና፥ አ ገዲ ጹገተናን አታኔ?

\VS{29}አሳ ማቻትኮ ገልያ ኡራይ ሄዋካ ማላ፤ እዞ ቦችያ ኡባይ ሙረተናን አተና።

\VS{30}ካይሱ ኮሻቲደ፥ ባረዉ ማናዉ ዉኦፐ፥ አሳይ አ ካና።

\VS{31}ሽን እ ኦይቀቴዳዋ ግዶፐ፥ ላፑን ዳኩዋ ጭጋና፤ ባረ ሶ ሚሻ ኡባካ እማና።

\VS{32}ሽን ዎሹምያ አሳይ ዎዛና ፓጫ፤ ሄ ኡራይ ባረ ሸምፑዋ ባይዜ።

\VS{33}ማዱጻናነ ቶሸታና። ኡባ ዎደካ እ ቦረቲደ ደአና።

\VS{34}አያዉ ጎፐ፥ ማጫ ምሽራት አስናይ ምሸቲደ፥ ሀንቁዋ ሱላና፤ ባረ ሀሉዋ ከስያ ዎደ፥ አዉ ቃረተና።

\VS{35}እ አያ አጫካ አከና፤ አይ ኬሻ እሙካ አ ሀንቁዋ ዶሽሰና።




\par }\Chap{7}{\SH ዎሹምያ ምሽራት ጭሙዋ
\par }
{\PP \VerseOne{1}ታ ናአዉ፥ ታ ቃላ ናጋ፤ ታ አዛዙዋካ ነ ጋርሳን ቆሳ።

\VS{2}ነዉ ፓጻ ደአናዉ ታ አዛዝያዋ ኦꬃ፤ ታ ትምርትያካ ነ አይፍያ ቡሉዋዳን ናጋ።

\VS{3}ሀሳይስያዋዳን ኡንቱንታ ነ ብራቱዋን ቃቻ፤ ነ ዎዛናንካ ጻፋ።

\VS{4}አꬌዳ ኤራተꬃ ነ ምቻትዳን፥ አኬካካ ነ ማታ ዳቡዋዳን ጼላ።

\VS{5}ኡንቱንቱ ኔና ጫራትያ ምሽራትፐነ ባረ ቃላን ሸሌሽያ ሀራ ምሽራትፐ ናጋና።


\par }{\PP \VS{6}እት ጋላስ ታን ታ ጎልያ ማስኮትያና ካረ ጼላድ፤

\VS{7}ዎዛና ኩንꬅቤና ዎዳላ ናናቱዋ በኣድ። ኡንቱንቱ ግዶፐ እቱ ሎይꬅ ቦዛ።

\VS{8}ሄ ዎዳላይ ኦግያና ቢደ፥ እት ዎሹምያ ማጫ ምሽራት ጎልያ ማታና አꬌዳ፤ እ ጎለ አፍያ ኦግያኮ ፕኒደ፥ እ ጎልያ ሄራን ሀመቴ።

\VS{9}ሄ ዎደ ሳአይ ቃማናዉ ለምእለምኤ።

\VS{10}ሄዋፐ ጉይያን፥ ምሽራታ አ ደማዱ። እዛ ጫራቶ ግድያዋ እዝ ማዩ ኤርሴ። እዛ አሳ ጭማናዉ ቆፓደ ከሳዱ።

\VS{11}እዛ ጻላነ ዬላይ ባይና ማጫ አሳ፤ ሶን ዎፑ ጋደ ኡቱኩ።

\VS{12}እዛ እት ገደ ኦግያን፥ እት ገደ ገያን፥ ዳባባ ኡባን ኤቃደ ናጋዉ።


\par }{\PP \VS{13}አ ሄ ናኣ ቆማደ የራዱ፤ እዛ አ አይፍያ ዬል ባይናን ትሽ ኦꬃ ጼላደ ሀዋዳን ያጋዱ፤

\VS{14}“ታን ታ ያርሹዋ ያርሻደ፥ ታ ቃንገꬃ ሀእ ጋꬃ ስማይ።

\VS{15}ያታደ ኔና ጾሞሳናዉ ከሳድ፤ ኔና ሎይꬃ ኮያድ፤ ሀእ ስም ደማድ።

\VS{16}ታን ግብጼፐ ዬዳ፥ አሌቄዳ አንሶላ ታ ሂጻን የጋድ።

\VS{17}ታን ካዋራ፥ አልሙንያነ ቃራፋ ጌተትያ ቅማማቱዋፐ ከሴዳ ሽቱዋ ታ ሂጻን ጫጫፋድ።

\VS{18}ሃያ፤ አነ ዎንታና ጋካናዉ ሲቁዋ አሎይተ፤ ቆመቲደካ ናሸቶይተ፤

\VS{19}አያዉ ጎፐ፥ ታ አስናይ ሶን ግደና፤ ሃኮ ሳ ቤዳ።

\VS{20}ሚሻ ቃርጪታ ኩንꬅ አኪደ ቤዳ ድራዉ፥ አገናይ ዶይሳና ጋካናዉ ጎለ ስመና” ያጋዱ።


\par }{\PP \VS{21}ባረ ማልኦ ሃሳያን አ ሸሌሻዱ፤ ባረ ሊቆ እንጻርሳን ጭማዱ።

\VS{22}ያትና፥ ኤለካ እ እዞ ካሊደ፥ ብ አጌዳ። ቦራይ ሹክያሳ ላገትያዋዳን፥ ጋራይ ኤሌሊደ ጲርያን ገልያዋዳን፥

\VS{23}ቶራይ አ ዎዛና ጫድያዋዳን ሀኔዳ። ዳባ ግዶ ገሌዳ ካፉዋ ማላቴዳ። ሀዌ ኡባይ አ ሸምፑዋ ባይዛናዉ ሀንያዋ ኤርቤና።


\par }{\PP \VS{24}ታ ናናዉ፥ አነ ሀእ ስስተ፤ ታ ዶናፐ ከስያ ቃላካ ሀይዝተ።

\VS{25}ነ ቆፋይ ሄ ማጫ ምሽራትና ቦፖ፤ እ ኦግያን ገላደ ባለቶፓ።

\VS{26}አ ጫዳደ ኦሌዳዋንቱ ኡንደኔዳዋንታ፤ አ ዎꬌዳዋንቱካ ሎይꬅ ዳራ።

\VS{27}እ ሶያይ ዱፉዋኮ አፍያ ኦግያ፤ ሄ ኦጊ ዱገ ሀይቁዋ ጌሱዋ ካለꬄ።




\par }\Chap{8}{\SH አꬌዳ ኤራተꬃ ሳቢደ ኦዴዳ ማዝሙርያ
\par }
{\R (8:1—9:18)

\par }{\PP \VerseOne{1}ቱሙ አꬌዳ ኤራተꬃታ ጼሰኬ?\XREF{}{{\XO 8:1 }{\XT{ሌም. 1:20-21}}} አኬካይካ ባረ ቃላ ꬎቁ ኦኔ?

\VS{2}ኦግያ ዶናን ደእያ ዞዘቱዋ ቦላነ ኦገቱ ዳንትያሳን እዛ ኤቃዉ፤

\VS{3}ድርሳ ፐንግያ ማታን፥ ካታማ ገልያ ፐንግያን ኤቃደ፥ ባረ ቃላ ꬎቁ ኦꬃደ፥ ሀዋዳን ያጋዉ፤

\VS{4}“ህንተኖ አሳቶ፥ ታን ህንተና ጼሳይ፤ ታን አሳ ኡባ ጼሳይ።

\VS{5}ህንተኖ አኬካይ ፓጬዳዋንቶ፥ ሂላ ደማናዉ ታማርተ። ህንተኖ ቦዛቶ፥ አኬካ ደምተ።

\VS{6}ታን ዳሮ ሎኦባ ኦድያ ድራዉ ስስተ፤ ታን ሱረባ ኦዳናዉ ታ መተርሻ ዶያይ።

\VS{7}ታ ዶናይ ቱሙዋ ሃሳዬ፤ ታ መተርሻይ ዎርዶባ እጼ።

\VS{8}ታ ዶናይ ሃሳይያዌ ኡባይ ቱማ፤ ጌላ ዎይ ምርቀꬃ ግደና።

\VS{9}አኬካይ ደእያ ኡራዉ ታ ሃሳያይ ልከ፤ ኤራይ ደእያዋንቶ ታ ሃሳያይ ቆንጨ።


\par }{\PP \VS{10}“ብራ አጊደ፥ ታ ዞርያ ዶርተ፤ በርተ ዎርቃካ አጊደ፥ ኤራተꬃ ዶርተ።

\VS{11}አያዉ ጎፐ ታን፥ አꬌዳ ኤራተꬃታ፥ እንቁዋ ግያ ዳሮ አልኦ ሹቻፐካ አꬋይ፤ ኔን አሞትያዌ ኡባይካ ታናና ላገታናዉ ዳንዳየና።


\par }{\PP \VS{12}“ታዉ፥ አꬌዳ ኤራተꬃትዉ አኬካይ ደኤ፤ ኤራተꬃይካ አዱሳ ቆፋይካ ታናና እትፐ ደኢኖ።

\VS{13}መꬍና ጎዳዉ ያይያዌ ኢታተꬃ እጽያዋ፤ ታን ኦቶሩዋነ አዩዋ እጻይ፤ ኢታሳ አፍያ ኦግያነ ዎርዱዋ ሃሳያ ዶስከ።

\VS{14}ዞሪነ ሎኦ ኤራይ ታዋንታ፤ አኬካይነ ዎልቃይነ ታዉ ደኢኖ።

\VS{15}ካተቱ ታናን ካዉቲኖ፤ ቃይ ሞድያዋንቱ ሱረ ህግያ ታናን ከሲኖ።

\VS{16}ካፓቱ ታን ማድና፥ አሳ ሞድኖ፤ ሳኣን ጋድያ ሞድያ ዎልቃማ አሳቱዋ ኡባካ ታን ማዳይ።


\par }{\PP \VS{17}“ታን ታና ሲቅያዋንታ ሲቃይ፤ ታና ምንሲደ ኮይያዋንቱካ ደማና።

\VS{18}ዱረተꬃይነ ቦንቹ ታናና ደኢኖ፤ ዉረና አቁነ እንጂ ታ ማታና።

\VS{19}ህንተ ታፐ ደምያ አይፊ በርተ ዎርቃፐነ ታ ጫርሻይ ሙሽስ ከሴዳ ብራፐ አꬌ።

\VS{20}ታን ጽሎተꬃ ኦግያን ሀመታይ፤ ሱረ ፕርዳ ሎሱዋና አꬋይ።

\VS{21}ታና ሲቅያዋንቶ ታን ማጹዋ እማና፤ ኡንቱንቱ ጎልያካ ታን ሚሻን ኩንꬃና።


\par }{\PP \VS{22}“መꬍና ጎዳይ ታና ባረ ኦሱዋ ኡባፐ ኮይሮ መꬌዳ፤\XREF{}{{\XO 8:22 }{\XT{ሳፃ 3:14}}} በንፐካ አ ኦሶ ዶመꬃይ ታና።

\VS{23}በን ዎደ፥ ቢታይ ሳአይ መታናፐ ካሰ ታን ሱንታድ።

\VS{24}ዎልቃማ አባቱ ባይና ዎደ፥ ሃꬃ ፑልቶቱ ꬉእቤና ዎደ፥ ሄ ዎደ ታን የለታድ።

\VS{25}ደረቱነ ደꬃቱ መታናፐ ካሰ ታን የለታድ።

\VS{26}መꬍና ጎዳይ ሳኣነ ሳኣን ደእያ ጋደቱዋ ኡባ መꬋናፐ ካሰ፥ ዎይ እት ኮጰ ግድያ ባናይ አላምያን ኦሰታናፐ ካሰ ታን የለታድ።


\par }{\PP \VS{27}“መꬍና ጎዳይ ሳሎቱዋ ምጬዳ ዎደነ ዎልቃማ አባቱዋፐ ቦላና ደእያ ሳሉዋ ጊግሴዳ ዎደ፥ ታን ያን ደአይ።

\VS{28}መꬍና ጎዳይ ሻረቱዋ ቦላን ዎꬄዳ ዎደ፥ ዎልቃማ አባ ፑልቶቱዋ ꬉሴዳ ዎደ፥

\VS{29}አባ ሃꬃቱ ባረንቶ እመቴዳ ዛዋፐ ፕኒደ፥ ቦላዉ አናዳን፥ እ ኡንቱንታ አዛዜዳ ዎደ፥ ሳኣ ባሱዋ እ ባሴዳ ዎደ፥ ታን ያን ደአይ።

\VS{30}ሄ ዎደ ታን አ ማታን ኤረቴዳ ኦሳንቻ፤ ኡባ ጋላስ ታን ናሸቻን ኩማይ፤ ታዉካ አ ስንꬃን ናሸታይ።

\VS{31}እ መꬌዳዌ ኡባይ፥ ሳአይካ አሳ ናናቱካ ታና ናሸቺኖ።


\par }{\PP \VS{32}“ሀእካ ስም ታ ናቶ፥ ስስተ፤ ታን ኦድያዋዳን ኦꬅያዋንቱ አንጀቴዳዋንታ።

\VS{33}ታ ትምርትያ ስስተ፤ አꬌዳ ኤራንቻ ግድተ፤ ስሴዳዋ ሸነኮ ጎፕተ።

\VS{34}ታና ስስያ ኡራይ፥ ሀች ሀች ታ ፐንገን ቤትያ ኡራይ፥ ታ ጎለ ገልያሳንካ ናግያ ኡራይ አንጀቴዳዋ።

\VS{35}ታና ደምያዌ ደኡዋ ደሜ፤ መꬍና ጎዳፐ እ ሳባ ደሜ።

\VS{36}ሽን ታና ደመናን አግያ ኡራይ ባረና ቆሄ፤ ታና እጽያ ኡባቱ፥ ሀይቁዋ ሲቂኖ” ያጋዉ።




\par }\Chap{9}{\SH አꬌዳ ኤራተꬃነ ቦዛተꬃ
\par }
{\PP \VerseOne{1}አꬌዳ ኤራተꬃታ ባረ ጎልያ ኬጻዱ፤ ሄ ጎልያዉ ላፑን ቱሳቱዋ ኤሳዱ።

\VS{2}እዛ ባረ ጊግስያ ሾብያዉ ሞꬎ መህያ ሹካዱ፤ ዎይንያ ኤሳካ አጋደ ጊግሳዱ። ማዳ ስንꬃዉ አꬃዱ።

\VS{3}ያታደ አሳ ጼሳናዉ ባረ ቆማቱዋ ኪታዱ። ቆማቱ ካታማዉ ꬎቃ ሳኣን ኤቂደ፥

\VS{4}“ህንተኖ፥ ኤራይ ፓጬዳዋንቶ ሀዋ ገልተ!” ያጌድኖ። ቦዛቱዋካ እዛ ሀዋዳን ያጋዱ፤

\VS{5}“ሃ ዪተ፤ ታ ቁማ ሚተ፤ ታን አጌዳ ዎይንያ ኤሳካ ኡሽተ!

\VS{6}ቦዛተꬃ አጊደ፥ ደኡዋን ደእተ፤ አኬካ ኦግያን ሀመትተ” ያጋዉ።


\par }{\PP \VS{7}ቅሊጭያ ኡራ ሴርያ አሳይ ባረዉ ቦርያ አኬ፤ ኢታ ኡራ ዞርያዌካ ባረዉ ቆሄቴ።

\VS{8}ቅሊጭያ ኡራ ዞሮፓ፤ እ ኔና እጻና። አꬌዳ ኤራንቻ ኡራ ዞራ፤ እ ኔና ዶሳና።

\VS{9}አꬌዳ ኤራንቻ ኡራ ታማርሳ፤ ያቶፐ፥ እ ካሰዋፐካ አꬌዳ ኤራንቻ ግዳናዋ። ጽሎ ኡራካ ታማርሳ፤ ያቶፐ እ ኤራ ጉጃና።


\par }{\PP \VS{10}አꬌዳ ኤራተꬃዉ ዶመꬃይ መꬍና ጎዳዉ ያይያዋ፤ ጌሻ ጾሳ ኤርያዌ አኬክያዋ።
\XREF{}{{\XO 9:10 }{\XT{ኢዮባ 28:28፤ ማዝ. 111:10፤ ሌም. 1:7}}}

\VS{11}ታናን ነ ላይꬃይ ዳራና፤ ነ ደኡዋ ላይꬃይካ አዱቃና።

\VS{12}ኔን አꬌዳ ኤራንቻ ግዶፐ፥ ነ ሁጲያዉ ጎኤታሳ። ኔን ቅሊጭያዋ ግዶፐካ፥ ነ ሁጲያዉ ቆሄታሳ።


\par }{\PP \VS{13}ቦዛ ምሽራታ ዋላሳ ዳራዉ፤ እዛ ባረና ናገናዉኖ። እዛ አይነ ኤሩኩ።

\VS{14}እዛ ባረ ካረን፥ ዎይ ካታማዉ ꬎቃ ሳኣን ኦይድያን ኡታዉ።

\VS{15}ሱረ ባረንቱ ኦግያ ኦይቂደ ብያ አሳ ጼሳደ፥

\VS{16}“ህንተኖ፥ ኤራይ ፓጬዳዋንቶ፥ ታኮ ሃ ዪተ” ያጋዉ። አኬካይ ባይናዋካ፥

\VS{17}“ዉኢደ ኡሽያ ሃꬃይ ማልኤ፤ ጌማን ምያ ቁማይካ ናሸቼ” ያጋዉ።

\VS{18}ሽን እ ሀይቄዳ አሳይ ያን ደእያዋ፥ እዝ እማꬃቱካ ዱፉዋ ጪሞ ግዶን ደእያዋ ኤረና።




\par }\Chap{10}{\SH ሶሎሞና ሌምሳቱዋ
\par }
{\R (10:1—29:27)

\par }{\PP \VerseOne{1}ሀዋንቱ ሶሎሞና ሌምሳቱዋ። አꬌዳ ኤራንቻ ናአይ ባረ አዉዋ ናሸቼ፤ ሽን ቦዛ ናአይ ባረ አቶ ካዮዬ።


\par }{\PP \VS{2}ናጋራን ደሜዳ ሚሻይ ጎኤና፤ ሽን ጽሎተꬃይ ሀይቁዋፐ አሼ።


\par }{\PP \VS{3}መꬍና ጎዳይ ጽሎቱዋ ኮሻይሰና፤ ሽን ናጋራንቻቱዋ አሙዋ ፖልሰና።


\par }{\PP \VS{4}አዛላተꬃይ ማንቂሴ፤ ሽን ምኒደ ኦꬅያዌ ዱረዬ።


\par }{\PP \VS{5}አꬌዳ ኤራንቻ ኡራይ ካꬃ ቦንያን ሺሼ፤ ሽን ካꬃ ጫክያ ዎደ ገምእሽያ ኡራይ ካዉሼ።


\par }{\PP \VS{6}ጽሎ አሳይ አንጀቴ፤ ሽን ናጋራንቻ ዶና ማካላይ ካሜ።


\par }{\PP \VS{7}ጽሉዋ ሱንꬃይ አንጁዋን ጼሰቲደ ደኤ፤ ሽን ናጋራንቻቱዋ ሱንꬃይ ዶገቴ።


\par }{\PP \VS{8}አꬌዳ ኤራንቻቱ አዛዜዳዋ ኦꬂኖ፤ ሽን ቦዛተꬃን ጮ ዶናትያዋንቱ ባሻዉ ቢኖ።


\par }{\PP \VS{9}ሱረ አሳይ ሳሮ ደኤ፤ ሽን ጌላ ኡራይ ባረ ባይዙዋን ኦይቀቴ።


\par }{\PP \VS{10}አሳ ቦላ ስምእያ ኡራይ መቱዋ አዬ።

\par }{\PP ቦዛተꬃን ጮ ዶናትያዋንቱ ባሻዉ ቢኖ።


\par }{\PP \VS{11}ጽሉዋ ሃሳያይ ደኡዋ ፑልትያ፤ ሽን ናጋራንቻ ሃሳያይ ማካላተꬃ ገንꬄ።


\par }{\PP \VS{12}እጹ ፓሉምያ ደንꬄ፤ ሽን ሲቁ ባይዙዋ ኡባ ፓይደና።
\XREF{}{{\XO 10:12 }{\XT{ያቆባ 5:20፤ 1 ጰጽ. 4:8}}}


\par }{\PP \VS{13}ዎዛናማ አሳይ አꬌዳ ኤራን ሃሳዬ፤ ሽን ቦዛ ኡራይ ጻምአን ሾጨቴ።


\par }{\PP \VS{14}አꬌዳ ኤራንቻቱ ኤራ ዳጋዪኖ፤ ሽን ቦዛ ሃሳያ ሃሳይያ ኡራይ ባረና ባይዜ።


\par }{\PP \VS{15}ዱርያ ሚሻይ ድረቴዳ ካታማ ማላ፥ ባረ ጎዳ ናጌ፤ ሽን ህዬሳተꬃይ ህዬሳ ꬋይሴ።


\par }{\PP \VS{16}ጽሎ ኡራ አ ሎኦ ኦሱ ደኦ ካለꬄ፤ ሽን ኢታ ኡራ ዉርሰꬃይ ሙሩዋ አሄ።


\par }{\PP \VS{17}ሴርና ኤኖ ግያ ኡራይ ደኡዋ ኦግያን ሀመቴ፤ ሽን ሴርና እጽያ ኡራይ ባሌ።


\par }{\PP \VS{18}እጺደ ባረ እጽያዋ ኤርሰና ኡራይ ዎርዳንቻ፤ ዝግርሳ ላልያ ኡራይካ ቦዛ።


\par }{\PP \VS{19}ዳሮ ሃሳያ ግዶን ናጋራይ ꬋየና፤ ሽን ባረ ዶና ሺሽ አክያ ኡራይ አꬌዳ ኤራንቻ።


\par }{\PP \VS{20}ጽሉዋ እንጻርሳይ ትገቴዳ ጌሻ ብራ ማላ፤ ሽን ኢታ ኡራ ቆፋዉ ጋቲ ጉꬃ።


\par }{\PP \VS{21}ጽሎ ኡራ ሃሳያይ ዳሮ አሳ ጎኤ፤ ሽን ቦዛቱ ባረንቱ ዎዛና ፓጫን ሀይቂኖ።


\par }{\PP \VS{22}መꬍና ጎዳ አንጁ ዱረ ከሴ፤ እ ሄ ዱረተꬃን መቱዋ ዋላከና።


\par }{\PP \VS{23}ቦዛ ኡራዉ ኢታባ ኦꬅያዌ ካሳ ማላ፤ ሽን ዎዛናማ ኡራይ አꬌዳ ኤራተꬃን ናሸቴ።


\par }{\PP \VS{24}ኢታ ኡራይ ህርጌዳባይ አ ቦላ ጋካናዋ፤ ሽን ጽሉ አሞቴዳዌ እመታናዋ።


\par }{\PP \VS{25}ጎቱ ደንዲደ አꬎደ፥ ናጋራንቻቱ ፕተት ꬋይኖ፤ ሽን ጽሎቱ መꬍናዉ ምኒደ ደአና።


\par }{\PP \VS{26}ጫላይ አቻ ዝልእስያዋዳንነ ጩዋይ አይፍያ ፖግያዋዳን፥ አዛላ ኡራ ኪትያዌ ይሎዬ።


\par }{\PP \VS{27}መꬍና ጎዳዉ ያይያዌ ላይꬃ አዱሴ፤ ሽን ናጋራንቻ ኡራ ላይꬃይ ቃሜ።


\par }{\PP \VS{28}ጽሎ ኡራይ ስንꬃና ናሸቻይ ያና ጊደ ናጌ፤ ሽን ኢታ ኡራይ ስንꬃና ያና ጊደ ናግያዌ አያይነ ባዋ።


\par }{\PP \VS{29}መꬍና ጎዳ ኦጊ ጽሎቶ ባቃት አትያ ሳኣ፤ ሽን ኢታ ኦꬅያዋንቶ ባሻ።


\par }{\PP \VS{30}ጽሎቱ ደኢያሳፐ ሾደትክኖ፤ ሽን ኢታቱ ቢታ ቦላ ደእክኖ።


\par }{\PP \VS{31}ጽሎ አሳይ አꬌዳ ኤራተꬃ ሃሳዬ፤ ሽን ጌላባ ሃሳይያ እንጻርሳይ ቃንጸታና።


\par }{\PP \VS{32}ጽሎ አሳይ በስያ ሃሳያ ኤሬ፤ ሽን ኢታ አሳይ ጌላ ሃሳዬ።




\par }\Chap{11}{\PP \VerseOne{1}መꬍና ጎዳይ ዎርዱዋ ሚዛናን ልክያዋንታ እጼ፤ ሽን ልከ ሚዛናን ልክያዋንቱን ናሸቴ።


\par }{\PP \VS{2}ኦቶሩ ይያ ዎደ ካዉሻተꬃይ ዬ፤ ሽን አሽከተꬃና አꬌዳ ኤራተꬃይ ዬ።


\par }{\PP \VS{3}ጽሎቱዋ ኡንቱንቱ ሱረተꬃይ ካለꬄ፤ ሽን አማነተናዋንታ ኡንቱንቱ ጌላተꬃይ ꬋይሴ።


\par }{\PP \VS{4}ሀንቁዋ ጋላስ ዱረተꬃይ ጎኤና፤ ሽን ጽሎተꬃይ ሀይቁዋፐ አሼ።


\par }{\PP \VS{5}ቦሪ ባይና ኡራ ኦግያ አ ጽሎተꬃይ ሱርሴ፤ ሽን ኢታ ኡራይ ባረ ኢታተꬃን ኩንዴ።


\par }{\PP \VS{6}ሱረቱዋ ኡንቱንቱ ጽሎተꬃይ አሼ፤ ሽን አማነተናዋንታ ኡንቱንቱ አሙ ጲረ ግዲደ ኦይቃና።


\par }{\PP \VS{7}ኢታ አሳይ ሀይቂያ ዎደ፥ እ ናግያ ህዶታይካ አናና እትፐ ሀይቄ፤ እ ባረ ዎልቃን ጬቀትያዌ ኡባይካ ꬋዬ።


\par }{\PP \VS{8}ጽሉ መቱዋፐ አቴ፤ አ ድራዉ ኢታ ቦላ መቱ ዬ።


\par }{\PP \VS{9}ጾሳ ኤረና ብታኒ ባረ ዶናን አሳ ꬋይሴ፤ ሽን ጽሎቱ ኤራን አቲኖ።


\par }{\PP \VS{10}ጽሎቱ ቦንቼትያ ዎደ፥ ካታማይ ናሸቴ፤ ቃይ ኢታቱ ሀይቂያ ዎደ፥ ሀሹ ጌ።


\par }{\PP \VS{11}ጽሎቱዋ አንጁዋ ጋሱዋን ካታማይ ድጬ፤ ሽን ኢታ ኡራ ሃሳያይ ካታማ ꬋይሴ።


\par }{\PP \VS{12}ባረ ሾሩዋ ካꬍያ ኡራዉ ዎዛናይ ባዋ፤ ሽን አኬካንቻ ኡራይ ጮኡ ጌ።


\par }{\PP \VS{13}ዝግርያ አሳይ ጹራ ላሌ፤ ሽን አማነትያ አሳይ ጹራ ገንꬄ።


\par }{\PP \VS{14}ካለꬅያዌ ꬋዮፐ፥ ካዉተꬃይ ኩንዴ፤ ሽን ዳሮ ዞርያዋንቱ ደኦፐ፥ ሳሩ ደኤ።


\par }{\PP \VS{15}ኤረና ኡራዉ ዋሰ ግድያ አሳይ ቱሙዋፐ መቶታና፤ ሄዋፐ ዋሰ ግደናን እጽያዌ ሎአ።


\par }{\PP \VS{16}ኡሉ ኬካ ምሽራታ ቦንቼታዉ፤ ሽን መቀꬃ ኢታ አሳይ ዱረተꬃ ጻላላ ዱረቴ።


\par }{\PP \VS{17}ኬካ አሳይ ባረዉ ሎኦባ ኦꬄ፤ ሽን መቀꬃ ኢታ አሳይ ባረና ቆሄ።


\par }{\PP \VS{18}ኢታ አሳይ ደምያ ሚሻይ ጭምያ ሚሻ፤ ሽን ጽሎተꬃ ዘርያ ኡራይ ቱሙ ዎይቱዋ ጫካና።


\par }{\PP \VS{19}ጽሎተꬃን ምኒደ ደእያ ኡራይ ፓጻ ደአና፤ ሽን ኢታተꬃ ካልያ ኡራይ ሀይቃና።


\par }{\PP \VS{20}መꬍና ጎዳይ ኢታ ቆፋይ ደእያ አሳቱዋ እጼ፤ ሽን ሱረ ሀመትያዋንቱን ናሸቴ።


\par }{\PP \VS{21}ኢታ አሳይ ሙረተናን አተና፤ ሽን ጽሎቱ አታናዋንታ።


\par }{\PP \VS{22}አዱሳ ቆፍ ባይና ፑላንቻ ማጫ ምሽራት ፑላይ ጉዱንꬃ ሲꬍያን አꬄዳ ዎርቃ አሌቁዋ ማላ።


\par }{\PP \VS{23}ጽሎቱዋ አሙዋ ፖሉ ሎኦ ጻላላ፤ ሽን ኢታቱዋ አሙዋ ፖሉ ሀንቁዋ ጻላላ።


\par }{\PP \VS{24}እት እት አሳቱ ባረንቱ ሚሻ አሳዉ ጮ ላሊኖ፤ ሽን ኡንቱንቱ አቁ ያ ዳሬ። ሀራ አሳቱ ቃይ ባረንቱ ሚሻዉ ሎይꬅ ኡዘቲኖ፤ ሽን ኡንቱንቱ አቁ ሃ ፓጬ።


\par }{\PP \VS{25}ኬካ አሳይ ዱረታና፤ ሀራቱዋ ማድያ አሳይ ማደታና።


\par }{\PP \VS{26}ካꬃይ አልእና ዛልአናዉ ምንጅያ ኡራ አሳይ ሸቄ። ሽን ባረ ካꬃ አሳይ ኮይያ ዎደ ዝልእያ አሳ አንጄ።


\par }{\PP \VS{27}ሎኦባ ምንሲደ ኮይያ ኡራይ ናሸቻ ደሜ፤ ሽን ኢታባ ኮይያ ኡራ ኢታባይ ደሜ።


\par }{\PP \VS{28}ባረ ዱረተꬃን አማነትያ አሳይ ኩንዳና፤ ሽን ጽሎቱ ባልጉዋ ምꬃዳን ዳሻና።


\par }{\PP \VS{29}ባረ ሶ አሳ ቦላ ጫቡዋ ደንꬅያ ኡራይ ጎኤታናባይ አያይነ ባዋ። ቦዛቱካ አꬌዳ ኤራንቻቶ ቆማ ግዳና።


\par }{\PP \VS{30}ጽሎ አሳይ ደኡዋ አይፍያ አይፍያ ምꬃ ማላ፤ ሸምፑዋ አሽያዋንቱ አꬌዳ ኤራንቻቱዋ።


\par }{\PP \VS{31}ጽሎቱ ሳኣን ባረንቱ ኦሱዋ ጋትያ አክያዋ ግዶፐ፥ ኢታቱነ ናጋራንቻቱ ባረንቱ ኦሶ አካና ጋቲ ዋን ዳራንዴሻ!\XREF{}{{\XO 11:31 }{\XT{1 ጰጽ. 4:18}}}




\par }\Chap{12}{\PP \VerseOne{1}ሴርያዋ ዶስያ ኡራይ ኤራተꬃ ዶሴ፤ ሽን ሴራ እጽያ ኡራይ ዶንጭሎዋ።


\par }{\PP \VS{2}ሎኦ አሳይ መꬍና ጎዳፐ ሳባ ደሜ፤ ሽን መꬍና ጎዳይ ኢታቱዋ ፕርዴ።


\par }{\PP \VS{3}አሳ ኢታተꬃይ ምንሲደ ኤሰና፤ ሽን ጽሎቱዋ ጻጱ ቃጸና።


\par }{\PP \VS{4}ዎዛናማ ምሽራታ ባረ አስናዉ ካላቻ ማላ፤ ሽን ባረ አስና ካዉሽያ ምሽራታ አ መቀꬃ ምያ አጃጅያ ማላ።


\par }{\PP \VS{5}ጽሎቱዋ ቆፋይ ሱረ፤ ሽን ኢታቱዋ ዞሪ ጭሙዋ።


\par }{\PP \VS{6}ኢታቱዋ ሃሳያይ አሳ ዎꬋናሳ፤ ሽን ጽሎቱዋ ሃሳያይ ኡንቱንታ አሼ።


\par }{\PP \VS{7}ኢታ አሳቱ ኩንዳና፤ ኡንቱንቶ ዘረꬃይካ ደኤና፤ ሽን ጽሎቱዋ ዘረꬃይ ምኒደ ደአና።


\par }{\PP \VS{8}አሳይ ባረ አꬌዳ ኤራተꬃ ኬሻ ጋላተቴ፤ ሽን ጌላ ቆፋይ ደእያ አሳይ ካቴ።


\par }{\PP \VS{9}ዱረ አሳ ማላቲደ፥ መቱዋን ደእያ አሳፐ ጮ አሳ ማላቲደ፥ ኦꬂደ ባረ ደኡዋ ሱግያ አሳይ ኬካ።


\par }{\PP \VS{10}ጽሎ አሳይ ባረ መህያዉ ቃረቴ፤ ሽን ኢታ አሳ ኬካተꬃዉ መቀꬅ ባዋ።


\par }{\PP \VS{11}ባረ ቢታ ምንስ ኦꬅያ ኡራይ ካꬃ ካሌ፤ ሽን ፓናባ የደርስያ ኡራዉ አኬካይ ፓጬዳዋ።


\par }{\PP \VS{12}ኢታቱ ናጋራንቻ አሳቱዋ ኦሞዱዋ አካናዉ አሞቲኖ፤ ሽን ጽሎቱዋ ጻጱ ዳሺደ ደአና።


\par }{\PP \VS{13}ኢታ አሳ አ ዶናፐ ከሴዳ ሃሳያይ ጲረ ግዲደ ኦይቄ፤ ሽን ጽሉ መቱዋፐ ከስ አኬ።


\par }{\PP \VS{14}አሳይ ባረ ዶናፐ ከስያ ቃላን ሎኦባ ካሌ፤ ባረ ኦꬄዳ ኦሱዋ ጋትያካ አኬ።


\par }{\PP \VS{15}ቦዛ አሳይ ብያ ቡሳይ አዉ አ ሁጲያን ልከ ማላቴ፤ ሽን አꬌዳ ኤራንቻ አሳይ ዞርያ ስሴ።


\par }{\PP \VS{16}ቦዛ ኡራ ሀንቁ ኤለካ ኤረቴ፤ ሽን ጭንጫ አሳይ ቦርያ ካꬊደ አꬌ።


\par }{\PP \VS{17}ቱሙዋ ሃሳይያ አሳይ ሱረባ ኦዴ፤ ሽን ዎርዱዋ ማርካይ ዎርዱዋን ኦዴ።


\par }{\PP \VS{18}አኬከናን ሃሳይያ ሃሳያይ ጩብያዳን ጫዴ፤ ሽን አꬌዳ ኤራንቻ እንጻርሳይ ፓꬄ።


\par }{\PP \VS{19}ዎርዶ ሃሳያይ ጉꬃ ዎድያሳ፤ ሽን ቱሞ ሃሳያይ መꬍናዉ ደአና።


\par }{\PP \VS{20}ኢታ ቆፕያዋንቱ ዎዛናን ጭሙ ደኤ፤ ሽን ሳሮባ ዞረትያዋንቱ ዎዛናን ናሸቻይ ኩሜ።


\par }{\PP \VS{21}ጽሎቱዋ መቱ ጋከና፤ ሽን ኢታቶ መቶፐ አትና፥ ሀራባይ ደኤና።


\par }{\PP \VS{22}መꬍና ጎዳይ ዎርዳንቻቱዋ እጼ፤ ሽን ቱማንቻ አሳቱዋን እ ናሸቴ።


\par }{\PP \VS{23}ጭንጫ አሳይ ባረ ኤራ ቆሴ፤ ሽን ቦዛቱ ባረንቱ ቦዛተꬃ ኦዲኖ።


\par }{\PP \VS{24}ምኒደ ኦꬅያ ኡራይ ደርያ ሞዴ፤ ሽን አዛላይ ሞደቴ።


\par }{\PP \VS{25}ህርግያዌ አሳ ናሸቻ ድጌ፤ ሽን ሎኦተꬃና ደእያ ሃሳያይ አ ናሸቼ።


\par }{\PP \VS{26}ጽሎ አሳይ ባረ ሾሩዋ ዞሪደ፥ ሱረ ኦግያ ካለꬄ፤ ሽን ኢታቱዋ ኦጊ ቱሙዋፐ ሃሴ።


\par }{\PP \VS{27}አዛላ አሳይ ሻንካቲደ አሄዳ አሹዋ ካና፤ ሽን ምን ኦꬂደ ደሜዳ ኡራይ ባረ ዱረታዉ ቦንቹዋ እሜ።


\par }{\PP \VS{28}ጽሎተꬃ ኦግያን ደኡ ደኤ፤ ሄ ኦግያን ሀይቁ ባዋ።




\par }\Chap{13}{\PP \VerseOne{1}ኤራንቻ ናአይ ባረ አዉዋ ሴራ ስሴ፤ ሽን ቅሊጭያዌ ሴራ ስሰና።


\par }{\PP \VS{2}አሳይ ባረ ዶናፐ ከስያ ቃላን ሎኦባ አኬ፤ ሽን አማንተናዋንቱ ማካላባ አሞቲኖ።


\par }{\PP \VS{3}ባረ ዶና ናግያ ኡራይ ባረ ሸምፑዋ ናጌ፤ ሽን ኤለካ ሃሳይያ ኡራይ ባረና ꬋይሴ።


\par }{\PP \VS{4}አዛላይ አሞቴ፤ ሽን አያነ ደመና፤ ሽን ምኒደ ኦꬅያዋንቱ ካላና።


\par }{\PP \VS{5}ጽሎ አሳቱ ዎርዱዋ ሃሳያ እጺኖ። ሽን ኢታ አሳቱዋ ሃሳያይ ዬላዬነ ካዉሼ።


\par }{\PP \VS{6}ሱረ ደኡዋ ደእያ ኡራ አ ጽሎተꬃይ ናጌ፤ ሽን ናጋራንቻ አ ናጋራይ ኩንድሴ።


\par }{\PP \VS{7}ባረና ዱረ ማላትስያ አሳይ ደኤ፤ ሽን አዉ አያይነ ባዋ፤ ሀራይ ቃይ ባረና ህዬሳ ማላትስያዌ ደኤ፤ ሽን አዉ ዳሮ ዱረታይ ደኤ።


\par }{\PP \VS{8}አሳይ ባረ ሻሉዋን ባረ ሸምፑዋ ዎዛናዉ ዳንዳዬ፤ ሽን ህዬሳ ያሽስያዌ ባዋ።


\par }{\PP \VS{9}ጽሎቱዋ ጾምፒ ፖጩም ፖኤ፤ ሽን ኢታቱዋ ጾምፒ ቶአና።


\par }{\PP \VS{10}ኦቶሩ ዋላሳ የሌ፤ ሽን ዞርያ አክያዋንቱ አꬌዳ ኤራንቻ።


\par }{\PP \VS{11}ዳቡር ባይናን ደሜዳ ሚሻይ ኤለካ ꬋዬ፤ ሽን ምን ኦꬂደ ደሜዳ ዱረታይ፥ ዳር ዳሪደ ቤ።


\par }{\PP \VS{12}ኮይያዌ ፖለተናን ጋምእያዌ ካዮዬ፤ ሽን አሞቴዳዌ ፖለትያዌ ናሸቼ።


\par }{\PP \VS{13}ዞርያ ካꬍያ ኡራይ መቱዋን ገሌ፤ ሽን አዛዙዋ ቦንችያ ኡራይ ሳሩዋን ደአና።


\par }{\PP \VS{14}አꬌዳ ኤራንቻይ እምያ ትምርቲ ደኡዋ ፑልቶ፤ ሄዌ አሳይ ሀይቁዋ ጲርያፐ ከስ አካናዉ ማዴ።


\par }{\PP \VS{15}አኬካይ ደእያ ኡራይ ቦንቼቴ፤ ሽን አማነተናን አግያዌ ባሻዉ አፌ።


\par }{\PP \VS{16}ጭንጫ አሳይ ኡባይ ኤራን ኦꬄ፤ ሽን ቦዛይ ባረ ቦዛተꬃ ቆንጭሴ።


\par }{\PP \VS{17}አሳይ ኪቴዳ ኢታ ኪታንቻይ፥ መቱዋን ገሊኖ፤ ሽን አማንꬅያ አሳቱ ኪቴዳዌ፥ ሳሮተꬃ አሂኖ።


\par }{\PP \VS{18}ሴራ እጽያ አሳይ ህዬሴነ ዬላቴ፤ ሽን ሴርና ስስያ ኡራይ ቦንቼቴ።


\par }{\PP \VS{19}አሞቴዳዋ ደምያዌ ሎይꬅ ናሸቼ፤ ሽን ኢታቱ ኢታፐ ሃካናዉ ኮይክኖ።


\par }{\PP \VS{20}አꬌዳ ኤራንቻ አሳቱዋና ሀመትያ አሳይ አꬌዳ ኤራንቻ ግዴ፤ ሽን ቦዛ አሳቱዋና ሀመትያ አሳይ መቱዋን ገሌ።


\par }{\PP \VS{21}ናጋራንቻቱዋ ኢታ ካጫይ ካሌ፤ ሽን ጽሎቱ ሎኦ ኦሱዋ ዎይቱዋ አካና።


\par }{\PP \VS{22}ሎኦ አሳይ ባረ ናናቱዋ ናናቱዋ ላትሴ፤ ሽን ናጋራንቻ ዱረታይ ጽሎ ዳጋቴ።


\par }{\PP \VS{23}ህዬሳ ጎሻይ ዳሮ ካꬃ አይፋናዉ ዳንዳዬ፤ ሽን ሱረ ፕርዳይ ፓጬዳዋ ጋሱዋን ꬋዬ።


\par }{\PP \VS{24}ቃይጼርያን ዋꬋናዉ ቃረትያ ኡራይ ባረ ናኣ እጼ፤ ሽን ባረ ናኣ ሲቅያ ኡራይ ምኒደ ሴሬ።


\par }{\PP \VS{25}ጽሉ አ ኡሉ ካላና ጋካናዉ ሜ፤ ሽን ናጋራንቻይ ኮሻቴ።




\par }\Chap{14}{\PP \VerseOne{1}አꬌዳ ኤራንቻ ምሽራታ ባረ ጎልያ ኬጻዉ፤ ሽን ቦዛታ ባረ ጎልያ ባረ ኩሽያን ኮላዉ።


\par }{\PP \VS{2}ሱረ ሀመትያ አሳይ መꬍና ጎዳዉ ያዬ፤ ሽን ባረ ኦግያ ጌላይያ አሳይ መꬍና ጎዳ ካꬌ።


\par }{\PP \VS{3}ቦዛ ሃሳያይ አ ዞክያዉ ጻምኣ አዬ፤ ሽን አꬌዳ ኤራንቻቱዋ እንጻርሳይ ኡንቱንታ ናጌ።


\par }{\PP \VS{4}ቦራቱ ባይና ሳን ዬሲ መላ ደኤ፤ ሽን ነዉ ጎሽያ ዎልቃማ ቦራቱ ደኦፐ፥ ነ ዬስያን ካꬃይ ኩሜ።


\par }{\PP \VS{5}አማነትያ ማርካይ ኡባ ገደ ቱሙዋ ኦዴ፤ ሽን ዎርዱዋ ማርካይ ዎርዱዋ ጻላላ ሃሳዬ።


\par }{\PP \VS{6}ቅሊጭያዌ አꬌዳ ኤራተꬃ ኮዬ፤ ሽን ደመና፤ አኬካይ ደእያ አሳይ ኤራተꬃ ደማናዌ አ ዋይሰና።


\par }{\PP \VS{7}ቦዛ አሳፐ ሃካ፤ አያዉ ጎፐ፥ ኔን አ ሃሳያፐ ኤራ ደማካ።


\par }{\PP \VS{8}ጭንጫ አሳይ ባረ ኦꬅያዋ ኤርያ ድራዉ፥ አꬌዳ ኤራንቻ፤ ሽን ቦዛ አሳይ አይነ ኤረናንካ ኤርያዋ ማላትያ ድራዉ ጭሜ።


\par }{\PP \VS{9}ቦዛቱ ናጋራ ኦꬂደ፥ ካዮትያዋ አጊደ ቅሊጪኖ፤ ሽን ሱረቱ ባረንቱ ናጋራይ አቶ ጌተታናዋ ኮዪኖ።


\par }{\PP \VS{10}ባረ ዎዛና ካዩዋ እዛዉ ኤሬ፤ አ ናሸቻካ ኦንነ አናና ኮጸና።


\par }{\PP \VS{11}ኢታቱዋ ጎሊ ኮለተና፤ ሽን ሱረቱዋ ጎሊ ምኒደ ደአና።


\par }{\PP \VS{12}አሳዉ ልከ ማላትያ ኦጊ ደኤ፤ ሽን ቢና፥ አ ዉርሰꬃይ ሀይቁዋን ከስ የጌ።
\XREF{}{{\XO 14:12 }{\XT{ሌም. 16:25}}}


\par }{\PP \VS{13}ሚቻንካ ዎዛናይ ካዮት ኤሬ፤ ናሸቻ ዉርሰꬃይካ ካዩዋ ግዳናዉ ዳንዳዬ።


\par }{\PP \VS{14}ኢታ አሳይ ባረ ኢታ ኦሱዋ ጋትያ አካና፤ ሎኦ አሳይካ ባረ ሎኦ ኦሱዋ ጋትያ አካና።


\par }{\PP \VS{15}ቦዛ አሳይ ኡባ አማኔ፤ ሽን ጭንጫይ አኬኪደ ታንጌ።


\par }{\PP \VS{16}አꬌዳ ኤራንቻ አሳይ መꬍና ጎዳ ያዬ፤ ኢታፐካ ሃኬ፤ ሽን ቦዛይ አላለ ጌናነ ኤሌሌ።


\par }{\PP \VS{17}ኤለ ሀንቀትያ አሳቱ ቦዛ ኦሱዋ ኦꬂኖ። ሽን ጭንጫቱ ዳንዳያንቻ።


\par }{\PP \VS{18}ቦዛቱ ባረንቱ ቦዛተꬃ ጋትያ አኪኖ፤ ሽን ጭንጫቱ ኤራተꬃ ካላቻዳን ዎꬃናዋንታ።


\par }{\PP \VS{19}ኢታ አሳቱ ሎኦ አሳቱዋ ስንꬃን ሆኪደ፥ ማሮታ ዎሳና። ናጋራንቻቱካ ጽሎቱዋ ፐንግያን ሆካና።


\par }{\PP \VS{20}ህዬሳይ ባረ ሾሩዋንካ ዶሰተና፤ ሽን ዱረቶ ዳሮ ላገቱ ደኢኖ።


\par }{\PP \VS{21}ባረ ሾሩዋ ካꬍያ አሳይ ናጋራ ኦꬄ፤ ሽን ህዬሳ ማድያዌ አንጀቴዳዋ።


\par }{\PP \VS{22}ኢታባ ማቀትያዋንቱ ባሊኖ ግድክኖ? ሽን ሎኦባ ኦꬃናዉ ሀልችያዋንቱ ቱማተꬃነ አገና ሲቁዋ ደሚኖ።


\par }{\PP \VS{23}ምኒደ ኦꬅያዋን ኡባን ጎአይ ደኤ፤ ሽን ጮ መላ ሃሳያይ ህዬሳተꬃ ጻላላ አዬ።


\par }{\PP \VS{24}አꬌዳ ኤራንቻቶ ኡንቱንቱ ዱረተꬃይ ካላቻ፤ ሽን ቦዛቱ ባረንቱ ቦዛተꬃ ጉጅ ጉጂደ ቦዚኖ።


\par }{\PP \VS{25}ቱሙ ማርካይ ሸምፑዋ አሼ፤ ሽን ዎርዱዋ ማርካይ ባለꬄ።


\par }{\PP \VS{26}መꬍና ጎዳዉ ያይያ ኡራዉ ምኖ ጌሱ ደኤ። እ አ ናናቶካ ባቃቲደ አትያ ሳኣ ግዳናዋ።


\par }{\PP \VS{27}መꬍና ጎዳዉ ያይያዌ ደኡዋ ፑልቶ፤ ሄዋ ድራዉ፥ መꬍና ጎዳዉ ያይያዌ ሀይቁዋ ጲርያፐ አሼ።


\par }{\PP \VS{28}ካትያ ግታተꬃይ እ ሞድያ አሳ ጮራተꬃና፤ ሽን እ ሞድያ አሳይ ꬋዮፐ፥ እካ ፓና።


\par }{\PP \VS{29}ዳንዳያንቻ አሳዉ ዎልቃማ አኬካይ ደኤ፤ ሽን ኤለ ሀንቀትያ አሳይ ባረ ቦዛተꬃ ቆንጭሴ።


\par }{\PP \VS{30}ዎፑ ጌዳ ዎዛናይ ቦላ ፓጻ ዎꬄ፤ ሽን ቃናቲ ቦላዉ አጃጅያ ሀርግያ ማላ።


\par }{\PP \VS{31}ህዬሳቱዋ ናቂያ አሳይ ኡንቱንታ መꬌዳዋ ጫሼ፤ ሽን መቶታንቻቶ ኬክያ አሳይ ጾሳ ቦንቼ።


\par }{\PP \VS{32}ኢታቱ ባረንቱ ኢታ ኦሱዋን ኩንዳና፤ ሽን ጽሎቱ ባረንቱ ሱረተꬃን ሀይቁዋፐ ናገታና።


\par }{\PP \VS{33}አኬካንቻ አሳ ዎዛናን አꬌዳ ኤራተꬃይ ኩሜዳ፤ ሽን ቦዛቱ አꬌዳ ኤራተꬃ አያነ ኤርክኖ።


\par }{\PP \VS{34}ጽሎተꬃይ እት ካዉተꬃ አሳ ꬎቁ ꬎቁ ኦꬄ፤ ሽን ናጋራይ አይ አሳነ ካዉሼ።


\par }{\PP \VS{35}ካቲ ኤራንቻ ቆማን ናሸቴ፤ ሽን ዬላይያ ኦሱዋ ኦꬅያ ቆማ ሀንቀቴ።




\par }\Chap{15}{\PP \VerseOne{1}ሊቆ ዛሩ ሀንቁዋ ዛርቢሴ፤ ሽን ፖዶላ ቃላይ ሀንቁዋ ደንꬄ።


\par }{\PP \VS{2}አꬌዳ ኤራንቻ እንጻርሳይ ኤራ ሎይꬄ፤ ሽን ቦዛቱዋ ዶናይ ቦዛተꬃ ፑልቴ።


\par }{\PP \VS{3}መꬍና ጎዳ አይፈቱ ኡባሳ ጼሊኖ፤ ኢታ ኦꬅያዋንታካ ሎኡዋ ኦꬅያዋንታካ በኢኖ።


\par }{\PP \VS{4}ሊቆ ሃሳያይ ደኡዋ ምꬃ ማላ፤ ሽን ጭምያ ሃሳያይ አያና መንꬄ።


\par }{\PP \VS{5}ቦዛ አሳይ ባረ አዉዋ ሴራ ካꬌ፤ ሽን ባረ አዉዋ ሴራ አክያ አሳይ ጭንጫ።


\par }{\PP \VS{6}ጽሎ ኡራ ጎልያን ዳሮ ሚሻይ ደኤ፤ ሽን ኢታዉ ገልያ ሚሻይ መቱዋ አዬ።


\par }{\PP \VS{7}አꬌዳ ኤራንቻቱዋ ዶናይ ኤራ ዘሬ፤ ሽን ቦዛቱዋ ዎዛናይ ሄዋ ማላ ግደና።


\par }{\PP \VS{8}መꬍና ጎዳይ ኢታቱዋ ያርሹዋ ሸነቴ፤ ሽን ሱረቱዋ ዎሳይ አ ናሸቼ።


\par }{\PP \VS{9}መꬍና ጎዳይ ኢታ አሳቱዋ ሄመታ ሸነቴ፤ ሽን ጽሎተꬃ ካልያዋንታ እ ሲቄ።


\par }{\PP \VS{10}ሱረ ኦግያ አጌዳ አሳ ኢታ ሙሩ ናጌ፤ ሴራ እጽያ አሳይ ሀይቄ።


\par }{\PP \VS{11}ዱፉነ ባሻይ መꬍና ጎዳ ስንꬃን ቆንጭያን ቤቲኖ። ያትና፥ አሳ ዎዛና ቆፋይ ዋን አፐ ጌማኔ?


\par }{\PP \VS{12}ቅሊጭያ አሳይ ሴርያዋ ዶሰና፤ አꬌዳ ኤራንቻቱዋፐካ ዞርያ ኦቼና።


\par }{\PP \VS{13}ዎዛናይ ናሸትና፥ ሶምኢ ፖኤ፤ ሽን ዎዛናይ ካዮቶፐ፥ ሄ አያናይ መኤ።


\par }{\PP \VS{14}አኬክያ ዎዛናይ ደእያ አሳይ ኤራተꬃ ኮዬ፤ ሽን ቦዛቱ ባረንቱ ቦዛተꬃን ናሸቲኖ።


\par }{\PP \VS{15}ህዬሳቱዋ ደኡ ኡባ ጋላስካ ባጸ። ሽን ናሸትያ አሳቱ ኡባ ገደካ ባረንቱ ደኡዋን አሊኖ።


\par }{\PP \VS{16}ዋላሳይ ደእያ ዎልቃማ አቁዋፐ መꬍና ጎዳ ያሻተꬃይ ደእያ ጉꬃባይ ኬካ።


\par }{\PP \VS{17}ዋላሳይ ደእያ ሳን ሞꬎ አሹዋ ማናፐ ሲቁ ደእያ ሳን ሳንꬃ ምያዌ ኬካ።


\par }{\PP \VS{18}ሀንቀትያ አሳይ ዋላሳ ከሴ፤ ሽን ሀንቀታናዉ ኤሌለና አሳይ ዋላሳ እርጽሴ።


\par }{\PP \VS{19}አዛላ ኡራ መቱ አ ኦግያ ኡባን አጉንꬃ ድርሳ ማላ፤ ሽን ሱረ ኡራ ኦጊ ደምባ።


\par }{\PP \VS{20}ጭንጫ ናአይ ባረ አዉዋ ናሸቼ፤ ሽን ቦዛ ናአይ ባረ አቶ ካꬌ።


\par }{\PP \VS{21}ዎዛን ባይና አሳይ ባረ ቦዛተꬃን ናሸቴ፤ ሽን ዎዛናማ አሳይ ልከባ ኦꬄ።


\par }{\PP \VS{22}ዞረታይ ꬋዮፐ፥ ሀልቼዳዌ ፖለተና፤ ዳሮ ዞርያዋንቱ ደእያ ሳን ሀልቼዳዌ ፖለቴ።


\par }{\PP \VS{23}ኦሸቴዳዎ ልከ ዛሩዋ ዛርያዌ ሄ ኡራ ናሸቼ፤ ሃሳያ ልከ ዎድያን ሃሳይያዌ አይባ ሎኦቤ!


\par }{\PP \VS{24}አꬌዳ ኤራንቻይ ቦላዉ ካለꬅያ ደኡዋ ኦግያን ሀመቴፐ አትና፥ ዱገ ዱፉዋ ዎꬅያ ኦግያን ሀመተና።


\par }{\PP \VS{25}መꬍና ጎዳይ ኦቶራንቻቱዋ ጎልያ ኮላና፤ ሽን አምአቲ ዛዋ ናጌ።


\par }{\PP \VS{26}መꬍና ጎዳይ ኢታቱዋ ቆፋ ሸነቴ፤ ሽን ጌሻ ቃላይ አ ናሸቼ።


\par }{\PP \VS{27}ዎርዱዋን ዎꬍያ ደማናዉ ጃምያ አሳይ ባረ ሶ አሳ ቦላ መቱዋ አዬ፤ ሽን ማታይያ እጽያ አሳይ ፓጻ ደአና።


\par }{\PP \VS{28}ጽሎ አሳይ ሃሳያናፐ ካሰቲደ ቆፔ፤ ሽን ኢታቱዋ እንጻርሳይ ፓላባ ፑልቴ።


\par }{\PP \VS{29}መꬍና ጎዳይ ኢታቱዋፐ ሃኬ፤ ሽን ጽሎቱዋ ዎሳ ስሴ።


\par }{\PP \VS{30}ፓሽኪደ ጼልያ ጼላይ ዎዛና ናሸቼ፤ ምሽራቹዋ ኦዱካ ቦላ ፓꬄ።


\par }{\PP \VS{31}ደኡዋ እምያ ዞርያ ስስያ አሳይ አꬌዳ ኤራንቻቱዋና እትፐ ደአና።


\par }{\PP \VS{32}ሴራ እጽያ አሳይ ባረና ቆሄ፤ ሽን ሴራ አክያ አሳይ አኬካ ደሜ።


\par }{\PP \VS{33}መꬍና ጎዳዉ ያይያዌ አሳ አꬌዳ ኤራተꬃ ታማርሴ፤ ቦንቼታና ኮዬዳ አሳይ ኮይሮ ባረና ካዉሻናዉ ኮሼ።




\par }\Chap{16}{\PP \VerseOne{1}አሳይ ባረ ዎዛናን ሀልቼ፤ ሽን ልከ ዛሩ መꬍና ጎዳፐ ቤቴ።


\par }{\PP \VS{2}አሳይ ኦꬅያ ኦሱዋ ኡባይ አዉ ልከ ማላቴ፤ ሽን መꬍና ጎዳይ ኮይሮ ደንዱዋ ቆፋ ይግ ጼሌ።


\par }{\PP \VS{3}ነ ኦꬅያዋ ኡባ ሀዳራ መꬍና ጎዳዉ እማ፤ ያቶፐ፥ ኔን ሀልቼዳዌ ፖለታና።


\par }{\PP \VS{4}መꬍና ጎዳይ መꬌዳዋ ኡባ ባረ ሀልቾ መꬌዳ፤ ሀንንቶካ ማካላንቻቱዋ ዉርሰꬃይ ባየꬃ።


\par }{\PP \VS{5}መꬍና ጎዳይ ኦቶረትያ ኡባ ሸነቴ፤ ኡንቱንቱ ሙረተናን አትክኖ።


\par }{\PP \VS{6}አገና ሲቁዋንነ አማነትያዋን ናጋራይ አቶ ጌተቴ፤ አሳይ መꬍና ጎዳዉ ያይያዋን ኢታባ ኦናን ናገቴ።


\par }{\PP \VS{7}አሳ ሀመታይ መꬍና ጎዳ ናሸችያዋ ግዶፐ፥ ሄ ኡራዉ ባረ ሞርከቱዋናካ ሳሮ ደአናዳን፥ ጾሳይ ኦꬄ።


\par }{\PP \VS{8}ጽሎተꬃን ቤትያ ጉꬃባይ ዎርዱዋን ደምያ ዳሮ ዎꬍያፐ ኬካ።


\par }{\PP \VS{9}አሳይ ባረ ዎዛናን ባረ ኦꬃናባ ሀልቼ፤ ሽን ሀልቹ መꬍና ጎዳይ ማድና ፖለቴ።


\par }{\PP \VS{10}ካቲ ጾሳፐ አኬዳ ማታን ፕርዴ፤ ፕርዲደ እ ባለና።


\par }{\PP \VS{11}ሚዛናቱነ ማክያ ሚሻቱ አማንꬅያዋንታ ግዳናዳን፥ መꬍና ጎዳይ ኮዬ፤ ዛልእያዋ ኡባን ጭሙ ደኤናዳን ኮዬ።


\par }{\PP \VS{12}ካተቱ ባይዙዋ ኦሱዋ ሸነቲኖ፤ አያዉ ጎፐ፥ ኡንቱንቱ ካዉተꬃ አራታይ ጽሎተꬃን ኤቄ።


\par }{\PP \VS{13}ካተቱ ጽሎ እንጻርሳን ናሸቲኖ፤ ቱሙዋ ሃሳይያዋንታካ ዶሲኖ።


\par }{\PP \VS{14}ካትያ ሀንቁ ሀይቁዋ ኪታንቻ ማላ፤ ሽን አꬌዳ ኤራንቻ አሳይ ሀንቁዋ እርጽሳናዉ አዉዳሼ።


\par }{\PP \VS{15}ካትያ ሶምኢ ፓሽኮፐ፥ ሄዌ ስም ደኡዋ። እ ናሽያዌ ባꬌሳ እራ አህያ ሻርያ ማላ።


\par }{\PP \VS{16}አꬌዳ ኤራተꬃ ደምያዌ ዎርቃ ደምያዋፐ ኬካ፤ አኬካ ደምያዌ ብራ ደምያዋፐካ አꬌ።


\par }{\PP \VS{17}ሱረቱ ብያ ኦጊ ኢታይ ደኢያሳፐ ሃኩዋና አꬄ፤ ባረ ሄመታ ናግያ ኡራይ ባረ ሸምፑዋ ናጌ።


\par }{\PP \VS{18}ኦቶሩዋ ጌዱዋ ባሻይ ካሌ፤ አዩዋ ጌዱዋካ ኩንደꬃይ ካሌ።


\par }{\PP \VS{19}አይያዋንቱና ዙፐቲደ፥ ኦሞዱዋ ሻክ አካናፐ አሽከ ግዲደ፥ ህዬሲደ ደእያዌ ኬካ።


\par }{\PP \VS{20}መꬍና ጎዳ ቃላ ሎይꬂደ ሀይዝያ ኡራዉ እ ኦꬅያዌ ኡባይ እንጀታና፤ ጾሳን አማነትያ ኡራይ አንጀቴዳዋ።


\par }{\PP \VS{21}ባረ ቆፋን አꬌዳ ኤራንቻ ግዴዳ አሳይ አኬካንቻ ጌተቴ፤ ሎኦ ቃላይ ኤራተꬃ ጉጄ።


\par }{\PP \VS{22}ጭንጫ ኡራዉ ኤራተꬃይ ደኡዋ ፑልቱዋ ማላ፤ ሽን ቦዛቱዋ ሴርያዌ ጮ ዎድያ ዉርስያዋ።


\par }{\PP \VS{23}አꬌዳ ኤራንቻ አሳይ ሃሳያናፐ ካሰቲደ ቆፔ፤ አሳይ አክያ ሃሳያ ሃሳዬ።


\par }{\PP \VS{24}ሎኦ ቃላይ ኤሳ እልሉዋዳን ማልኤ፤ ቦላካ ማዴነ ፓꬄ።


\par }{\PP \VS{25}አሳዉ ሱረ ማላትያ ኦጊ ደኤ፤ ሽን ዉርሰꬃን ሀይቆ ጋꬄ።\XREF{}{{\XO 16:25 }{\XT{ሌም. 14:12}}}


\par }{\PP \VS{26}ኮሻይ አሳይ ምኒደ ኦꬃናዳን ደንꬄ።


\par }{\PP \VS{27}ኢታ አሳይ ኢታባ ሀልቼ፤ አ ሃሳያይካ ጹግያ ታማ ማላ።


\par }{\PP \VS{28}ጌላ አሳይ ዋላሳ ደንꬄ፤ ዝግርያ አሳይ አማነትያ ላገቱዋ ሻኬ።


\par }{\PP \VS{29}ማካላ አሳይ ባረ ሾሩዋ ጭሜ፤ ሎኦ ግደና ኦግያዉ እ አ ካለꬄ።


\par }{\PP \VS{30}ባረ አይፍያ ስምእያ አሳይ ጌላባ ቆፔ፤ ባረ መተርሻ ሳኢደ ማንድያ አሳይ ኢታባ ፖሌ።


\par }{\PP \VS{31}ፑሉሜዳ ሁጲ ቦንቾ ካላቻ፤ ሄዌካ ቤትያዌ ጽሎ ደኡዋ ደእና።


\par }{\PP \VS{32}ዎልቃማ አሳ ግድያዋፐ፥ ሀንቀታናዉ ኤሌለና አሳ ግድያዌ ሎአ፤ ዳሮ ካታማቱዋ ኦሊደ ኦይቂያዋፐ፥ አሳይ ባረ ሁጲያ ሞድያዌ አꬌ።


\par }{\PP \VS{33}አሳይ ሳማ የጌ፤ ሽን መꬍና ጎዳይ ኡባባ ዉርሰꬃ ቃቼ።




\par }\Chap{17}{\PP \VerseOne{1}ዋላሳይ ደእያ ሳን ደእያ ዎልቃማ ግብራፐ ሳሩነ ዎፓይ ደእያ ሳን መላ ኡክꬃ ፖቁዋ ምያዌ ኬካ።


\par }{\PP \VS{2}ጭንጫ ቆማይ ባረ ጎዳ ናኣ ፓና ላፋ ሞዴ፤ ያቲደ እሻቱዋና እትፐ ላቴ።


\par }{\PP \VS{3}ዎርቃይነ ብራይ ታማን ፓጨትያዋዳን፥ መꬍና ጎዳይ አሳ ዎዛና ፓጬ።


\par }{\PP \VS{4}ኢታ አሳይ ኢታ ኡራ ሃሳያ ስሴ፤ ዎርዳንቻይካ ማካላ ኦዱዋ ሀይዜ።


\par }{\PP \VS{5}ህዬሳቱዋ ቦላ ቅሊጭያ አሳይ ኡንቱንታ መꬌዳ ጾሳ ቦሬ፤ ሀራ አሳ ጋክያ መቱዋን ናሸትያ አሳይ ሙረተናን አተና።


\par }{\PP \VS{6}ናናቱዋ ናናቱ ጭሜዳ አሳቶ ካላቻ፤ አዎቱነ አየቱ ባረንቱ ናናቶ ቦንቾ።


\par }{\PP \VS{7}ዳሮ ሎኦ ሃሳያይ ቦዛ ኡራዉ ጊገና፤ ሄዋፐካ አꬉዋ ዎርዱዋ ሃሳያይ አሳ ሞድያዎ ጊገና።


\par }{\PP \VS{8}ማታይያ እምያዎ ማታዪ ብታ ማላ፤ እ ስሜዳ ሳኣ ኡባይ አዉ እንጀቴ።


\par }{\PP \VS{9}ናቀቲደ ባረ ናቁዋ ገንꬅያ ኡራይ ሲቁዋ ኮዬ፤ ሽን የዉዋ ዛር ዛሪደ ዎጭያ ኡራይ፥ አማነትያ ላገቱዋ ሻኬ።


\par }{\PP \VS{10}ቦዛይ ጼቱ ገደ ልሱዋን ሾጭና ኤርያዋፐ አኬካይ ደእያ አሳይ ጮ ሴርና ኤራይ አꬌ።


\par }{\PP \VS{11}ኢታ አሳይ ማካላባ ጻላላ ኮዬ፤ ሄዋ ድራዉ፥ መቀꬅ ባይና ካፑ አ ቦላ ኪተታና።


\par }{\PP \VS{12}ቦዛተꬃይ ኦይቄዳ ኡራና ጋከትያዋፐ ማራቱዋ ቦንቂ አክ ድጌዳ ማሀትና ጋከትያዌ ኬካ።


\par }{\PP \VS{13}ሎኡዋ ኦꬄዳዋ ኩሽያ ኢታ ዛርያ ኡራዉ ኢታይ አ ሶፐ ኡባካ ክቼና።


\par }{\PP \VS{14}ዋላሳይ ዶሚደ፥ ዜሩዋ ꬉስያ ሃꬃ ማላ፤ ሄዋ ድራዉ፥ ዋላሳፐ ካሰታደ ፓሉምያ አጋ።


\par }{\PP \VS{15}ናጋራንቻ ጽልስያዌነ ጽሉዋ ቦላ ፕርድያዌ ኡንቱንቱ ላኡካ መꬍና ጎዳ ሸነይያ ኦሱዋ።


\par }{\PP \VS{16}አኬካካ ደማናዉ አሙ አዉ ባይናን ደእሽን፥ ቦዛ ኩሽያን ደእያ ሚሻይ አ አያ ማዳነ?


\par }{\PP \VS{17}ላጊ ኡባ ዎደካ ሲቄ፤ እሻይካ መቱዋ ዎደ ማዳናዉ የለቴ።


\par }{\PP \VS{18}አኬካይ ፓጬዳ አሳይ ኤረና ኡራ አጩዋ ጭጋናዉ ዋስያ ገሌ።


\par }{\PP \VS{19}ዋላሳ ዶስያ አሳይ ናጋራ ዶሴ፤ ኡባ ገደ ጬቀትያ አሳይ ባየꬃ ባረ ቦላ ጼሴ።


\par }{\PP \VS{20}ጌላ ቆፋይ ደእያ አሳይ ሎኦባ ደመና፤ ጭምያዋ ሃሳይያ አሳይካ መቱዋን ገሌ።


\par }{\PP \VS{21}ቦዛ ናኣ የሌዳ አዉ ካዮቴ፤ ቦዛ ናኣ አዎ ናሸቻይ ባዋ።


\par }{\PP \VS{22}ዎዛናይ ናሸትያዌ አሳዉ ሎኦ ꬋለ፤ ሽን ካዮትያ አያናይ አሳዉ ዎልቃ ꬋይሴ።


\par }{\PP \VS{23}ኢታ አሳይ ፕርዳ ጌላያናዉ ጌማን ማታይያ አኬ።


\par }{\PP \VS{24}አኬካይ ደእያ ኡራይ አꬌዳ ኤራተꬃ ስንꬃን ዎꬂደ ቤ፤ ሽን ቦዛ አይፊ ቢታ ሳኣ ዩሹዋ ዩዪደ ጼሌ።


\par }{\PP \VS{25}ቦዛ ናአይ ባረ አዉዋ ካዮዬ፤ ባረና የሌዳ አቶካ ዝልእሴ።


\par }{\PP \VS{26}ጽሎ አሳ ሙርያዌ፥ ሱረ አሳካ ደችያዌ ሎአ ግደና።


\par }{\PP \VS{27}አማሬኤዳ ቃላ ሃሳይያ አሳይ ኤራንቻ፤ ዎፓ አያናይ ደእያ አሳይካ አኬካንቻ።


\par }{\PP \VS{28}ቦዛ ኡራይ ጮኡ ጎፐነ ባረ ዶና ባሮፐ፥ ኤራንቻ ማላቴ።




\par }\Chap{18}{\PP \VerseOne{1}ሻከታናዉ ኮይያ አሳይ ባረ አሙዋ ካሌ፤ ሎኦ ኤራ ኡባካ ጳልቄ።


\par }{\PP \VS{2}ቦዛይ ባረ ቆፋ ቆንጭሳናዋ ጻላላ ዶስያዋፐ አትና፥ ሀራ አሳፐ ኤራ አካናዉ ዶሰና።


\par }{\PP \VS{3}ኢታተꬃይ ይያ ዎደ፥ ካꬊ፥ ካዉሻይነ ዬላይ አ ካሊደ ይ አጊኖ።


\par }{\PP \VS{4}አሳ ዶናፐ ከስያ ሃሳያይ ጪሞ ሃꬃ ማላ፤ አꬌዳ ኤራተꬃ ፑልቱካ ጎግያ ሃꬃ ማላ።


\par }{\PP \VS{5}ባይዛንቻ ማዲደ፥ ጽሉዋ ፕርዳ ጌላይያዌ ሎአ ግደና።


\par }{\PP \VS{6}ቦዛ አሳይ ባረ ሃሳያን ዋላሳ ደንꬄ፤ አ ዶናፐ ከስያ ቃላይ አ ቦላ ጻምኣ ጼሴ።


\par }{\PP \VS{7}ቦዛ አሳይ፥ ሃሳዪደ ባረና ቆሄ፤ አ ሃሳያይ ግትያ ግዲደ፥ አ ኦይቄ።


\par }{\PP \VS{8}ዝግርሳ ቃላይ ማልኦ ቁማ ማላ፤ ናሸቺደ ዱገ ጋንጅያ ጋኬ።


\par }{\PP \VS{9}ባረ ኦꬅያ ኦሱዋን አዛልያ አሳይ ባይዝያ ኡራፐ አይነ ዱማተና።


\par }{\PP \VS{10}መꬍና ጎዳ ሱንꬃይ ምኖ ግምቢያ ማላ፤ ጽሎ አሳይ ያ ዎጺደ ሳሮ አታና።


\par }{\PP \VS{11}ሽን ዱረ አሳቶ ኡንቱንቱ ዱረተꬃይ ዩሹ ግምበቴዳ ካታማ ማላ፤ ኡንቱንቱ ቆፋን ኡንቱንቱ ዱረተꬃይ ምኖ ድርሳዳን ኡንቱንታ ናግያዋ ማላቴ።


\par }{\PP \VS{12}አሳይ ኩንዳናፐ ካሰ አ ዎዛናይ ኦቶረቴ፤ ቦንቼትያዋፐካ ባረ ሁጲያ ዝቂ ኦꬅያዌ ስንꬃቴ።


\par }{\PP \VS{13}ስሰናን ደኢድ ዛርያዌ፥ ሄዌ ሄ ኡራዉ ቦዛተꬃነ ዬላ።


\par }{\PP \VS{14}አሳ አያናይ ሀርግያ ዳንዳያናዳን ማዴ፤ ሽን አያናይ መኤረት ክቾፐ፥ አ ኦን ዳንዳያኔ?


\par }{\PP \VS{15}አኬካንቻ አሳቱ ታማራናዉ ሎይꬅ ኮዪኖ፤ አꬌዳ ኤራይ ደእያዋካ ሀይዚኖ።


\par }{\PP \VS{16}እምያዌ እምያዎ ኦግያ ዶዬ፤ ዎልቃማ አሳናካ ኤርሴ።


\par }{\PP \VS{17}ካሰቲደ ዳናን ሞትያ ኡራይ ባልጋራይ ዪደ አ ኦቻና ጋካናዉ፥ ኡባ ገደካ ሄ ኡራይ ጽሉዋ ማላቴ።


\par }{\PP \VS{18}ሳማ የግያዌ ፓሉምያ ተኤ፤ ላኡ ዎልቃማ ባልጋራቱዋካ ሻኬ።


\par }{\PP \VS{19}ናቀቴዳ እሻይ ግምበቴዳ ካታማፐ አꬊደ ምኔ፤ አ ፓሉሚካ ብራታ ጎርዱዋ ማላ።


\par }{\PP \VS{20}ባረ ዶናን ሃሳዬዳዋፐ አሳይ ባረ ጋንጅያ ኩንꬄ፤ ባረ እንጻርሳፐ ከሴዳዋን ካሌ።


\par }{\PP \VS{21}ኔን ሃሳዬዳዌ ኔና ዎꬄ ዎይ ዎꬌ፤ ሄዋ ድራዉ፥ ኔን ነ ሃሳያ ጋሱዋን ይያዋ አካናዉ ደኣሳ።


\par }{\PP \VS{22}ማቻቶ ደሜዳ አሳይ ሎኦባ ደሜዳ፤ ሄ ኡራይ መꬍና ጎዳንካ ናሸቴ።


\par }{\PP \VS{23}ህዬሳ አሳይ አዉዳሺደ ሃሳዬ፤ ሽን ዱሪ ፔኑቄቲደ ዛሬ።


\par }{\PP \VS{24}ዳሮ ላጊ ደእያ አሳይ ꬋያና፤ ሽን እሻፐ አꬊደ አማንꬅያ ላጊ ደኤ።




\par }\Chap{19}{\PP \VerseOne{1}ዎርዶ ሃሳያ ሃሳይያ ቦዛፐ ባረ ደኡዋን ቶሺ ባይና ህዬሳ አሳይ ኬካ።


\par }{\PP \VS{2}ኤር ባይና ሴላይ ሎአ ግደና፤ ሀመቲደ ኤሌልያ ኡራይካ ዎራ ቤ።


\par }{\PP \VS{3}እት እት አሳይ ባረ ቦዛተꬃን ባረ ደኡዋ ባይዜ፤ ያቲደ ቃይ መꬍና ጎዳ ቦላ ይሎቴ።


\par }{\PP \VS{4}ዱረተꬃይ ዳሮ ላገቱዋ ጉጄ፤ ሽን ህዬሳተꬃይ ደእያ ላገቱዋካ ዱꬄ።


\par }{\PP \VS{5}ዎርዶ ማርካይ ሙረተናን ቤና፤ ዎርዱዋ ሃሳይያዋንቱካ ከስ አክክኖ።


\par }{\PP \VS{6}ዳሮ አሳይ ሞድያ አሳ ስንꬃ ኮዬ፤ ጮ እምያ ኡራና አሳይ ኡባይ ዳቦቴ።


\par }{\PP \VS{7}ህዬሳ አሳ አ እሻቱ ኡባይ እጺኖ፤ ሄዋፐካ አꬉዋ አ ላገቱ አፐ ሃኪኖ፤ እ ኡንቱንታ አዉዳሺደ ካልናካ፥ ኡንቱንቱ አ ጋꬅ ኦይꬅክኖ።


\par }{\PP \VS{8}አꬌዳ ኤራተꬃ ደምያዌ ባረና ሲቄ፤ አኬካ ካርህ ኦꬅ ኦይቂያዌ ሎኦባ ደሜ።


\par }{\PP \VS{9}ዎርዶ ማርካይ ሙረተናን አተና፤ ዎርዱዋ ሃሳይያዌካ ꬋያና።


\par }{\PP \VS{10}ቦዛ ኡራዉ እሻሎ ደኡ በሰና፤ ሄዋፐካ አይሊ ካፖቱዋ ሞድያዌ ኢታ ዳሬ።


\par }{\PP \VS{11}አꬌዳ ኤራተꬃይ አሳዉ ዳንዳያ እሜ፤ ባይዜዳ ኡራዉ አቶ ግያዌካ ቦንችሴ።


\par }{\PP \VS{12}ካትያ ሀንቁ ጋሙዋ ጉዱዋ ማላ፤ ሽን አ ሳባይ ማታ አጭስያ ከተርሳ ማላ።


\par }{\PP \VS{13}ቦዛ ናአይ ባረ አዉዋ ꬋይሴ፤ ዋላሳንቻ ማቻታካ ጎሊ ኡባ ገደ ጾክያ ጾኩዋ ማላ።


\par }{\PP \VS{14}እት አሳይ ጎልያነ ማጹዋ ባረ አዉዋፐ ላታናዉ ዳንዳዬ፤ ሽን አኬካንቻ ማቻቶ መꬍና ጎዳይ እሜ።


\par }{\PP \VS{15}ጮ ዞልፓካትያ ኡራዉ ገምእሹ ዬ፤ ኦሱዋ ኦና አሳይ ኮሻቴ።


\par }{\PP \VS{16}አዛዙዋ ናጊደ ኦꬅያ አሳይ፥ ባረ ሸምፑዋ ናጌ፤ ሽን ሸነኮ ግያ አሳይ ሀይቄ።


\par }{\PP \VS{17}ህዬሳዉ ኬክያ አሳይ መꬍና ጎዳዉ ታልኤ፤ እ ሄ ሎኦ ኦሱዋ አጩዋ ጭጌ።


\par }{\PP \VS{18}ስምያ ህዶታይ ደእሺና፥ ነ ናናቱዋ ሴራ፤ ሴራና ꬋዮፐ፥ ኔን ኡንቱንታ ባይዛዳ።


\par }{\PP \VS{19}ሀንቁዋ ሱልያ አሳይ ባረ ጋትያ አኮ፤ አ አጋ፤ ኔን አ አሽያዋ ግዶፐ፥ ሀራቱዋካ ኔን አ ሄዋዳን ኦꬃናዌ አተና።


\par }{\PP \VS{20}ዞርያ ስሳ፤ ትምርትያካ አካ። ያቶፐ፥ ኔን ዉርሰꬃን አꬌዳ ኤራንቻ ግዳናሳ።


\par }{\PP \VS{21}አሳይ ዳሮባ ሀልቼ፤ ሽን መꬍና ጎዳይ ጌዳዌ ፖለቴ።


\par }{\PP \VS{22}አሳፐ ኮየትያዌ አገና ሲቁዋ፤ ዎርዳንቻ ግዳናፐ ህዬሳ ግድያዌ ኬካ።


\par }{\PP \VS{23}መꬍና ጎዳዉ ያይያዌ ደኦ ካለꬄ፤ አዉ ያይያ አሳይ ካሊደ ደኤ፤ ኢታባይካ አ ቦቼና።


\par }{\PP \VS{24}እት እት አሳይ ዳሮ አዛላ፤ ዎጽያን ቱሼዳ ሶሉዋካ ፑደ ባራናዉ ዋየቴ።


\par }{\PP \VS{25}ኔን ቅሊጭያዋ ሾጮፐ፥ አኬካይ ፓጬዳዌ ጭንጫተꬃ ታማራና፤ አኬካንቻ አሳ ኔን ሴሮፐ፥ እ ኤራተꬃ ደማና።


\par }{\PP \VS{26}ባረ አዉዋ ቦንቂያ ናአይ፥ ባረ አቶካ ሶፐ ከሲደ የደርስያ ናአይ፥ ሄ ናአይ ዬላነ ካዉሻ አህያ ናኣ።


\par }{\PP \VS{27}ታ ናአዉ፥ ኔን ዞርያ ስስያዋ አጌዳዋ ግዶፐ፥ ኤራዉ ዞክያ ዛራዳ።


\par }{\PP \VS{28}ዎርዶ ማርካይ ሱረ ፕርዳ ቦላ ቅሊጬ፤ ኢታ አሳ ዶናይ ኢታተꬃ ጉጂደ ምቴ።


\par }{\PP \VS{29}ቅሊጭያዋንቶ ፕርዳይ፥ ቦዛቶካ ዋꬋይ ኮሼ።




\par }\Chap{20}{\PP \VerseOne{1}ዳሮ ማꬆይያ ኡሻ ኡሽያዌ ዳሮ ብድሴነ ዋላሴ፤ ማꬆትያ አሳይ ዎዛናይ ፓጬዳ አሳ።


\par }{\PP \VS{2}ካትያ ሀንቁ ጋሙዋ ጉደꬃ ማላ፤ አ ይሎይያ አሳይ ባረ ሸምፑዋ ቦላ ፕርዴ።


\par }{\PP \VS{3}ፓሉምያፐ ጋጻን ደእያዌ አዎ ቦንቾ፤ ሽን ቦዛ አሳይ ኡባይ ዋላቀታናዉ ኤሌሌ።


\par }{\PP \VS{4}አዛላ ጎሻንቻይ ዎድያ ናጊደ ጎሸና፤ ሄዋ ድራዉ፥ ካꬃ ጫክያ ዎደ እ ዎሴ፤ ሽን አያካ ደመና።


\par }{\PP \VS{5}አሳ ዎዛና ሀልቹ ጪሞ ኦላ ግዶን ደእያ ሃꬃ ማላ፤ ሽን ዎዛናማ አሳይ ሄዋ ዱቂደ ከሴ።


\par }{\PP \VS{6}ዳሮ አሳቱ ባረንቱ ኬካተꬃ ኦዲኖ፤ ሽን ቱሙ አማነትያ አሳ ደማናዌ ኦኔ?


\par }{\PP \VS{7}ጽሎ አሳይ ቶሺ ባይና ደኡዋ ደኤ፤ አ ካሊደ፥ አ ናናቱካ አንጀቴዳዋንታ።


\par }{\PP \VS{8}ካቲ ፕርዳናዉ ባረ ካዉተꬃ አራታን ኡቴዳ ዎደ፥ ኢታ ኡባ ባረ አይፍያን ሀርቂደ ከሴ።


\par }{\PP \VS{9}“ታ ዎዛና ጌሻድ፤ ታናን ናጋርካ ባዋ” ያጋናዉ ዳንዳይያ አሳይ ደአኔሻ?


\par }{\PP \VS{10}መꬍና ጎዳይ ዎርዱዋ ሚዛናን ይግያዋንታነ ልከ ግደናባን ማክያዋንታ እጼ።


\par }{\PP \VS{11}ናአይ ጌሻነ ሱረ ግድያዌ እ ኦꬅያ ኦሱዋን ኤረቴ።


\par }{\PP \VS{12}ስስያ ሀይꬃነ ጼልያ አይፍያነ፥ ኡንቱንታ ላኡዋካ መꬍና ጎዳይ መꬌዳ።


\par }{\PP \VS{13}ገምእሹዋን ነ ዎድያ ዉርሶፓ፤ ኔን ህዬሳና። ቤጎታ፤ ያቶፐ፥ ኔን ካꬃ ካላና።


\par }{\PP \VS{14}ሻምያ አሳይ፥ “ቆሄ! ቆሄ!” ያጌ፤ ሽን ቤዳዋፐ ጉይያን፥ “ገሉዋን ሻማድ” ያጊደ ጬቀቴ።


\par }{\PP \VS{15}ኤራይ ኩሜዳ ሃሳያይ ዎርቃፐካ እንቁዋ ግያ ዳሮ አልኦ ሹቻፐካ አꬌዳ አልኦባ።


\par }{\PP \VS{16}ኤረና አሳዉ ዋስያ ገልያ ኡራ ማዩዋ ቃር አክተ፤ እማꬃ አሳዉ ዋስያ ገልያ ኡራ ማዩዋ ኦይቂተ።


\par }{\PP \VS{17}ዎርዱዋን ደሜዳ ካꬃይ አሳ ማልኤ፤ ሽን አቅ ከሲደ፥ ዶና ግዶን ሻፍያዳን ሀኔ።


\par }{\PP \VS{18}ዞርያ አካደ ነ ሀልችያዋ ሀልቻ፤ ዞርያ አከናን ደኣደ ኦላዉ ቦፓ።


\par }{\PP \VS{19}ዝግርያ አሳይ ጹራ ገንና፤ ሄዋ ድራዉ፥ ኦዳንቻ ኡራና ጋከቶፓ።


\par }{\PP \VS{20}አሳይ ባረ አዉዋ ዎይ ባረ አቶ ሸቆፐ፥ አ ደኡዋ ጾምፕያ ꬍጵ ጎ ꬉማን ቶአና።


\par }{\PP \VS{21}ኮይሩዋን ኤለካ ሺቄዳ አቁ ዉርሰꬃን አንጀተና።


\par }{\PP \VS{22}ነዉ ኢታ ኦꬄዳ ኡራዉ፥ “ታንካ አዉ ኢታ ኦꬃና” ጎፓ፤ መꬍና ጎዳን አማነታደ ናጋ፤ እ ኔና አሻና።


\par }{\PP \VS{23}መꬍና ጎዳይ ላኡ ቆሞ ሚዛናቱዋ ሸነቴ፤ ዎርዱዋ ሚዛናቱካ አ ናሸችክኖ።


\par }{\PP \VS{24}አሳይ ባናዉ በስያ ኦግያ መꬍና ጎዳይ ካለꬄ፤ ያትና፥ አሳይ ባረ ደኡዋን ባና ኦግያ ዎቲደ አኬካናዉ ዳንዳዪ?


\par }{\PP \VS{25}እትባ ኤሌሊደ፥ “ሀዋ ታን ጾሳዉ እማድ” ግ ድግያዌነ ጉየፐ ዝንቆትያዌ፥ ሄዌ አሳ ኦይቂያ ጲረ።


\par }{\PP \VS{26}አꬌዳ ኤራንቻ ካቲ ማካላንቻቱዋ ሻኪደ ኤሬ፤ እ ኡንቱንታ ቃረተናን ሙሬ።


\par }{\PP \VS{27}አሳ አያናይ መꬍና ጎዳዉ ጾምፕያ፤ ሄዋ ድራዉ፥ እ ኑ ግዶ አሳተꬃ ኡባ ፕልግ ጼሌ።


\par }{\PP \VS{28}አገና ሲቁነ አማነትያዌ ካትያ ናጊኖ፤ አ ካዉተꬃ አራታይ አገና ሲቁዋን ምኔ።


\par }{\PP \VS{29}ያላጋቱዋ ቦንቹ ኡንቱንቱ ዎልቃ፤ ጭማቶካ ኡንቱንቱ ፑሉንꬃይ ኡንቱንቶ ቦንቹዋ።


\par }{\PP \VS{30}ምኖ ሙሩ ኢታተꬃ ሾዴ፤ ዋꬍያዌ ኢታ ዎዛና ላማናዉ ዳንዳዬ።




\par }\Chap{21}{\PP \VerseOne{1}ካትያ ዎዛናይ መꬍና ጎዳ ኩሽያና፤ እ አ ዎዛና ጎግያ ሃꬃ ዛርያዋዳን፥ ባረ ኮዬዳሳ ዛሬ።


\par }{\PP \VS{2}አሳይ ኦꬅያዌ ኡባይ እዛዎ ልከ ማላቴ፤ ሽን መꬍና ጎዳይ አ ዎዛና ቆፋ ፓጬ።


\par }{\PP \VS{3}ያርሹዋ ያርሽያዋፐካ አꬂደ፥ ጽሎባነ ሱረባ ኦꬅያዋ መꬍና ጎዳይ ዶሴ።


\par }{\PP \VS{4}ኢታቱ ኦቶረትያዋንነ አይያዋን ኤረቲኖ፤ ሄዌካ ናጋራ።


\par }{\PP \VS{5}ምኖ ኦሳንቻ ሀልቹ ዱረዬ፤ ሽን ኤሌልያ ኡባይ ህዬሳና።


\par }{\PP \VS{6}ዎርዶቲደ ዳጋዬዳ ዱረታይ ፐንቱዋ ሱሉዋዳን ꬋዬ፤ ሄዋ ኮይያዋንቱ ሀይቁዋ ኮዪኖ።


\par }{\PP \VS{7}ኢታቱ ሱረባ ኦꬃናዉ እጽያ ድራዉ፥ ኡንቱንቱ ማካላ ኦሱ ኡንቱንታ አኪደ ቤ።


\par }{\PP \VS{8}ባይዛንቻቱ ጌላ ኦግያን ሀመቲኖ፤ ሽን ጌሻቱ ሱረባ ኦꬂኖ።


\par }{\PP \VS{9}ዋላቀትያ ማቻትና እት ጎልያን ደእያዋፐ ሄ ጎልያ ካሻን ደእያዌ ኬካ።


\par }{\PP \VS{10}ኢታቱ ኢታባ ኦꬃናዉ አሞቲኖ፤ ባረንቱ ሾሮቶ ቃረትክኖ።


\par }{\PP \VS{11}ቅሊጭያዌ ሙረቴዳ ዎደ፥ ዎዛናይ ፓጬዳ ኡራይ አꬌዳ ኤራ ታማሬ፤ ቃይ ዎዛናማ ኡራይ ታማሪደ፥ ኤራ ደሜ።


\par }{\PP \VS{12}ጽሎ ጾሳይ ኢታቱዋ ሶን ኦሰትያዋ ኡባ በኤ፤ ኡንቱንታ አꬅ የጊደ ꬋይሴ።


\par }{\PP \VS{13}ህዬሳ ዋሱዋ ስሳናፐ ጊደ፥ ባረ ሀይꬃ ቱጭያ ኡራይ፥ እካ ዋሳና፤ አልያዌ ꬋያና።


\par }{\PP \VS{14}ጌማን እምያ እሙ ሀንቁዋ ዶሽሴ። አፍላ ግዱዋና እሜዳ ማታዪ ሱሎ ሀንቁዋ እርጽሴ።


\par }{\PP \VS{15}ሱረ ፕርዳይ ፕርደቴዳ ዎደ፥ ሄዌ ጽሎ ናሸቻ፤ ሽን ኢታ ኦꬅያዋንቶ ዳጋማ።


\par }{\PP \VS{16}አኬካ ኦግያፐ ሀድሬዳ ኡራ ሀይቁ ናጌ።


\par }{\PP \VS{17}አꬎ እንጅያን ደአና ግያ ኡራይ ማንቄ፤ ዎይንያ ኤሳነ ዛይትያ ዶስያ አሳይ ዱረተና።


\par }{\PP \VS{18}እት እት ገደነ ጾሳ አሳቱዋ አሻናዉ ኢታ አሳቱ ሙረቲኖ፤ አማነተና አሳቱካ ሱረ አሳቱዋ ድራዉ ሙረቲኖ።


\par }{\PP \VS{19}ዋላቀትያነ ይሎትያ ማቻትና ደአናፐ ባዙዋን ደእያዌ ኬካ።


\par }{\PP \VS{20}ዎዛናማ ኡራ ሶን ማልኦ ቁማይነ ኦይሳይ ምንጀቴ፤ ሽን ቦዛ አሳይ ባረዉ ደእያዋ ኡባ ም ድጌ።


\par }{\PP \VS{21}ጽሎተꬃነ አገና ሲቁዋ ኮይያ ኡራ ላይꬃይ አዱቄ፤ ቃይ ሄ ኡራይ ጽሎተꬃነ ቦንቹዋ ደሜ።


\par }{\PP \VS{22}ዎዛናማ አሳይ ዎልቃማ ኦላንቻቱ ደእያ ካታማ ኦሊደ ኦይቄ፤ ኡንቱንቱ አማነቴዳ ምኖ ጌሱዋካ ላሌ።


\par }{\PP \VS{23}ባረ ዶናነ ባረ እንጻርሳ ናግያ አሳይ ባረና መቱዋፐ ናጌ።


\par }{\PP \VS{24}ኦቶረትያነ አይያ አሳይ ቅሊጭያዋ ጌተቴ፤ እ ኦቶራንቻ ግዴዳ ድራዉ፥ አሳዉ ቆፐና።


\par }{\PP \VS{25}አዛላ አሙ ዎꬌ፤ አያዉ ጎፐ፥ እ ኦꬃናዉ ኮየና።


\par }{\PP \VS{26}አዛላይ ጋላሳ ኩመንꬃ ዳሮባ ደማናዉ አሞቴ፤ ሽን ጽሉ ባረዉ አሸናን እሜ።


\par }{\PP \VS{27}ጾሳይ ኢታቱዋ ያርሹዋ ሸነቴ፤ ሄዋፐካ ኡንቱንቱ አዉ ኢታ ቆፋን ሺሽያ ያርሹዋ አꬅ ሸነቴ።


\par }{\PP \VS{28}ዎርዶ ማርካይ ꬋያና፤ ሽን ቆፒደ አኬካን ሃሳይያ ኡራ ሃሳያይ አከታና።


\par }{\PP \VS{29}ኢታ አሳይ ታዋ ጻላላይ ልከ ጌ፤ ሽን ሱረ አሳይ ዩሽ ቆፔ።


\par }{\PP \VS{30}አሳይ ባረ አꬌዳ ኤራተꬃን፥ አኬካንነ ዞርያን መꬍና ጎዳና ኤቀታናዉ ዳንዳየና።


\par }{\PP \VS{31}ኦላዉ ፓራ ኮራናዉ ዳንዳየቴ፤ ሽን ኦላ ጾንስያዌ መꬍና ጎዳ።




\par }\Chap{22}{\PP \VerseOne{1}ሎኦ ሱንꬃይ ዳሮ ዱረተꬃፐ አꬌ፤ ሳበትያዌካ ብራፐነ ዎርቃፐ አꬌ።


\par }{\PP \VS{2}ዱርያነ ማንቁዋ ኡባካ መꬍና ጎዳይ መꬌዳ፤ ሄዋን ኡንቱንቱ ላኡካ ቃራ።


\par }{\PP \VS{3}ጭንጫ አሳይ ኢታ በኢደ፥ ቆሰት አꬄ፤ ሽን አኬካይ ፓጬዳ አሳይ መቱዋን ገሊደ ቆሄቴ።


\par }{\PP \VS{4}ኔን አሽከ ግዶፐነ መꬍና ጎዳዉ ያዮፐ፥ ዱረተꬃ፥ ቦንቹዋነ ደኡዋ ደማና።


\par }{\PP \VS{5}ኢታ ኡራ ኦግያን አጉንꬃይነ ጲሪ ደኤ፤ ሽን ባረና ናግያ አሳይ ኡንቱንቱፐ ሃኬ።


\par }{\PP \VS{6}ናአይ ዋኒደ ደአና በስንቶ ታማርሳ፤ ያቶፐ፥ እ ጭሚደካ ሄዋ አገና።


\par }{\PP \VS{7}ዱሪ ህዬሳ ሞዴ፤ ታልእ አኬዳዌ ታልእያ እሜዳዎ አይለ ግዴ።


\par }{\PP \VS{8}ናጋራ ዘርያ ኡራይ ዋይያ ጫኬ፤ ሀራቱዋ እ ቱጋይያ ቱጋ ጻምአይ መኤና።


\par }{\PP \VS{9}ኬካ አሳይ ባረ ቁማፐ ህዬሳዉ ጮ እምያ ድራዉ አንጀታና።


\par }{\PP \VS{10}ቅሊጭያ አሳ ከሳ ድጎፐ፥ ፓሉሚ፥ ዋላሳይነ ቦሪ ክቻና።


\par }{\PP \VS{11}ኔን ዎዛና ጌሻተꬃነ ኬካ ሃሳያ ዶሶፐ፥ ካቲ ኔናና ዳቦቴ።


\par }{\PP \VS{12}መꬍና ጎዳይ ኤረተꬃ ናጌ፤ ሽን ዎርዳንቻቱዋ ቃላ እ አꬅ የጌ።


\par }{\PP \VS{13}ቦዛ አሳይ፥ “ታን ካረ ከሶፐ፥ ጋሙ ታና ማና፤ ታና ኦግያን አሳይ ዎꬋና” ያጌ።


\par }{\PP \VS{14}ዎሹምያ ማጫ ምሽራት ዶናይ ጪሞ ኦላ ማላ፤ መꬍና ጎዳይ ሀንቀቴዳ ኡራይ አ ግዶን ኩንዴ።


\par }{\PP \VS{15}ናኣ ዎዛና አዛላተꬃይ ባቂ ኦይቄ፤ ሽን ቃይጼርያን ሙርያዌ አፐ ሃሴ።


\par }{\PP \VS{16}ባረዉ ማጹዋ ጉጃና ጊደ፥ ህዬሳ ናቂያዌ ዱርያዉ እሙዋ እምያዌ ላኡካ ህዬሳና።


\par }{\SH ሀታሙ አꬌዳ ኤራ ሃሳያቱዋ
\par }
{\PP \VS{17}ነ ሀይꬃ ሃ የጋደ፥ አꬌዳ ኤራንቻይ ኦድያዋ ስሳ፤ ነ ዎዛናካ ታ ኤራኮ ዛራ።

\VS{18}አያዉ ጎፐ፥ ኡንቱንታ ነ ዎዛናን ዎꬆፐነ ነ ዶናንካ ኡንቱንቱ ኡባ ሀሳዮፐ፥ ኔን ናሸታና።

\VS{19}ነ አማኑ መꬍና ጎዳን ግዳና ማላ፥ ታን ኔና ሀች ታማርሳድ።

\VS{20}ታን ነዉ ዞሪነ ኤራተꬃይ ደእያ ሀታሙ ሌምሳቱዋ ጻፎዌሽ!

\VS{21}ኔና ኪቴዳዎ ኔን ልከ ዛሩዋ ዛራና ማላ፥ ታን ኔና ቱማተꬃ ታማርሳድ።


\par }{\PP \VS{22}ህዬሳቶ አያይነ ባይና ድራዉ፥ ኡንቱንቱዋ ቦንቆፓ፤ ችሎታንካ መቶታንቻቱዋ ማታ ꬋይሶፓ።


\par }{\PP \VS{23}አያዉ ጎፐ፥ መꬍና ጎዳይ ኡንቱንቱ ድራዉ ሞተታና፤ ኡንቱንታ ቦንቄዳዋንታካ እ ቦንቃና።


\par }{\PP \VS{24}ሀንቀትያ ኡራና ላገቶፓ፤ ሀንቀታናዉ ኤሌልያ ኡራናካ ዙፐቶፓ።


\par }{\PP \VS{25}ኔን አ ሀኑዋ ሜዘቶፐ፥ ጉየፐ አጋናዉ ዳንዳያካ።


\par }{\PP \VS{26}አሳዉ አጩዋ ታ ቃንጻና ጋደ ዋስያ ገሎፓ።


\par }{\PP \VS{27}ኔን ቃንጽያዌ ꬋዮፐ፥ ነ ግስያ ሂጻይ አተናን፥ ነዉ ደእያባይ ኡባይ አከታና።


\par }{\PP \VS{28}ነ ማይዛ አዎቱ ቶኬዳ በን ዛዋ ሾዶፓ።


\par }{\PP \VS{29}ባረ ኦሱዋ ሎሀተꬃን ኦꬅያ አሳ በኣድ? እ ካተቶ ኦꬄፐ አትና፥ ጮ አሳቶ ኦና።




\par }\Chap{23}{\PP \VerseOne{1}ኔን አሳ ሞድያዋና እትፐ ቁማ ማናዉ ኡቴዳ ዎደ፥ ነ ስንꬃን ደእያዋ ሎይꬃደ አኬካ።

\VS{2}ኔን ዳሮ ዮራ አሳ ግዶፐ፥ ናገታ።

\VS{3}እ ኔና ፓጫናዉ ዳንዳይያ ድራዉ፥ አꬌዳ ማልኦ ቁማዉ ያዉነቶፓ።


\par }{\PP \VS{4}ዱረታናዉ ዳቡሮፓ፤ ሄዋ ማላ ኬስያ አጋናዉ ጭንጫ ግዳ።

\VS{5}ሄዋ ማላ ዱረተꬃይ ኔን ጼልሽን ꬋያና፤ ቀፍያ ከሲደ አርጋንꬃዋዳን፥ ሳሉዋ ፓላና።


\par }{\PP \VS{6}ኡዝያ ቁማ ሞፓ፤ አ ማልኦ ቁማካ ማናዉ አሞቶፓ።

\VS{7}ማላትሳናዉ እ ኔና፥ “ማ፤ ኡሻ” ያጌፐ አትና፥ አ ዎዛናይ ኔናና ደኤና።

\VS{8}ኔን ሜዳ ላፋ ቁማ ጮሻና፤ ነ ጋላታይካ መላ ግዳና።


\par }{\PP \VS{9}ቦዛዉ ሎኦባ ሃሳዮፓ፤ አያዉ ጎፐ፥ ነ አꬌዳ ኤራ ሃሳያ እ ካꬋና።


\par }{\PP \VS{10}በን ዛዋ ሾዶፓ፤ ቃይ አዉ ባይና ናናቱዋ ጋድያ ዛዋ ሱጎፓ፤

\VS{11}አያዉ ጎፐ፥ ኡንቱንታ አሽያ ጾሳይ ምኖ፤ እ ኡንቱንቱ ድራዉ ኔናና ሞተታና።


\par }{\PP \VS{12}ነ አስታማሪ ነዉ ኦድያዋ ሀይዛ፤ ነ ሀይꬃካ ኤራ ቃላኮ ዛራ።


\par }{\PP \VS{13}ናኣ ሴረናን አጎፓ፤ ኔን አ ቃይጼርያን ዋꬎፐ፥ እ ሀይቀና።

\VS{14}ኔን አ ቃይጼርያን ዋꬎፐ፥ አ ሸምፑዋ ሀይቁዋፐ አሻሳ።


\par }{\PP \VS{15}ታ ናአዉ፥ ኔን ነ ዎዛናን አꬌዳ ኤራንቻ ግዶፐ፥ ታ ዎዛናይካ ናሸታና፤

\VS{16}ነ እንጻርሳይ ሱረባ ሃሳዮፐ፥ ታ ዎዛናይ ናሸቴ።


\par }{\PP \VS{17}ናጋራንቻቱዋ ቃናቶፓ፤ ሽን ኡባ ገደ መꬍና ጎዳዉ ያይያዋ አጎፓ።

\VS{18}ያቶፐ ነዉ ስንꬃናዉ ሳአይ ኬካና፤ ነ ህዶታይካ ꬋየና።


\par }{\PP \VS{19}ታ ናአዉ፥ ስሳ፤ ዎዛናማ ግዳ፤ ነ ዎዛና ሱረ ኦግያን ዎꬃ።

\VS{20}ዳሮ ዎይንያ ኤሳ ኡሽያዋንቱናነ አሹዋ ሙሳዉ ያረትያዋንቱና ዙፐቶፓ፤

\VS{21}አያዉ ጎፐ፥ ማꬆትያዋንቱነ ዮራንቻቱ ማንቃና፤ ገምእሹዋ ዳሩ አሳ ዉሬዳ ጩርቃ ማይዝሴ።


\par }{\PP \VS{22}ኔና የሌዳ ነ አቡ ኦድያዋ ስሳ፤ ነ አታካ ኤጬዳ ዎደ ካꬎፓ።

\VS{23}ቱሙዋ፥ አꬌዳ ኤራተꬃ፥ ትምርትያነ አኬካ ሻማፐ አትና፥ ኡባካ ዛልኦፓ።

\VS{24}ጽሎ ናኣ አቡ ሎይꬅ ናሸታና፤ ዎዛናማ ናኣ የሌዳ ኡራይካ አን ሀሹ ጋና።

\VS{25}ነ አቡነ ነ አታ ናሸትኖ፤ ኔና የሌዳናካ ሀሹ ጉ።


\par }{\PP \VS{26}ታ ናአዉ፥ ታ ዞርያ ሀይዛ፤ ታን ሀንያዋዳን ሀና።

\VS{27}አያዉ ጎፐ፥ ዎሹምያ ምሽራታ ጪሞ ኦላ ማላ፤ ጫራቱዋ ኦይቂያ ማቻታካ ኡንአ ኦላ ማላ።

\VS{28}አ ፓኑዋዳን ቆሰታ ኡታደ ናጋዉ፤ አማነተና አቱማ አሳ አሳ ግዶን ዳርሳዉ።


\par }{\PP \VS{29}“ዎ!” ግያ ዋሱ ኦሴ? ካዩ ኦሴ? ዋላሳይ ኦሴ? ዙዙንꬃይ ኦሴ? ጋሱ ባይናን ማዱጽያዌ ኦሴ? አይፊ ዞእያዌ ኦሴ?

\VS{30}ዎይንያ ኤሳ ኡሺደ ጋምእያዋንቱሳ ግደኔ? ዋላከቴዳ ዎይንያ ኤሳ ኡሽ ኡሽ በእያዋንቱሳ ግደኔ?

\VS{31}ዎይንያ ኤሳይ ዞኤዳ ዎደ፥ አ ማላይ ብርልያ ግዶን ጶልያ ዎደ፥ ኡሽሽን ዋላላቲደ ገልያ ዎደ፥ አ ጼሎፓ።

\VS{32}ዉርሰꬃን እ ሾሻዳን ዱኬ፤ ሙሉሙቀ ሾሻዳንካ ባረ ይሻ ፑኬ።

\VS{33}ነ አይፊ በእ ኤረናዋ በአና፤ ነ ዎዛናይካ ሱረ ቆፓናዉነ ሃሳያናዉ ዳንዳየና።

\VS{34}ኔን አባ ግዶን ሆቢ ቃꬅያ ማርካብያ ጼራን ግሴዳ ኡራ ማላ ግዳና።

\VS{35}ኔን፥ “ኡንቱንቱ ታና ደቼድኖ፤ ሽን ታን ቆሄታበይከ። ኡንቱንቱ ታና ዋꬌድኖ፤ ሽን ታዉ ኤረትቤና። ሀራ ኡሻ ኡሻናዉ ታን አዉደ ደንዳንድታሻ?” ያጋና።




\par }\Chap{24}{\PP \VerseOne{1}ታ ናአዉ፥ ኢታ አሳቱዋ ማላ ግዳርክታሻ ጎፓ፤ ኡንቱንቱና ዳቦታናዉካ አሞቶፓ፤

\VS{2}አያዉ ጎፐ፥ ኡንቱንቱ ኡባ ገደ ማካላባ ማቀቲኖ፤ ባረንቱ እንጻርሳን ገንያባ ሃሳዪኖ።


\par }{\PP \VS{3}ጎሊ አꬌዳ ኤራተꬃን ኬጸቴ፤ አኬካንካ ምኔ።

\VS{4}ኤራይ ደኦፐ፥ ቆልኡ አልኦባንነ ሎኦባን ኡባን ኩሜ።


\par }{\PP \VS{5}ዎዛናማ ኡራዉ ዎልቃማ ዎልቃይ ደኤ፤ ኤራንቻ አሳይካ ምኖተꬃ ጉጄ።

\VS{6}ኔን ኦላዉ ከሳናፐ ካሰታደ ሀልቹዋ ሀልቻናዉ ኮሼ፤ ዳሮ ዞርያዋንቱ ዞርያን ጾኑ ቤቴ።


\par }{\PP \VS{7}ቦዛይ አꬌዳ ኤራተꬃ አኬካናዉ ዳንዳየና፤ ሀቃ ያአንካ ኦድያዌ አይነ ባዋ።


\par }{\PP \VS{8}ኢታ ኦꬃናዉ ሀልችያ ኡራይ ገናንቻ ጌተታና።

\VS{9}ቦዛተꬃ ቆፋይ ናጋራ፤ አሳይ ቅሊጭያዋ እጼ።


\par }{\PP \VS{10}ኔን መቱዋ ጋላስ ላፎፐ፥ ነ ዎልቃይ ጉꬃ ግያዋ።


\par }{\PP \VS{11}ሀይቃናዉ በሰናን፥ ሀይቆ ፕርዲደ አፍያዋንታ አሻ፤ ዎꬋና ሀንያ ዎደ ጮኡ ጋደ ጼሎፓ።

\VS{12}ኔን፥ “ኑን ሀዋ ኤርበይኮ” ያጎፐ፥ ዎዛና ኤርያዌ እ በኤኔ? ነ ደኡዋ ናግያዌ ኤረኔ? አሳ ኡባዉ አ ኦሱዋ ኦሱዋዳን ዛረኔ?


\par }{\PP \VS{13}ታ ናአዉ፥ ኤሳ ማ፤ ኤሳይ ሎአ። ኤሳ እልሉ ጎጎጩዋን ማልኤ።

\VS{14}አꬌዳ ኤራተꬃይካ ሄዋ ማላ፤ እ ነ ሸምፖ ማልኦ ግድያዋ ኤራ። ኔን አ ደምያዋ ግዶፐ፥ ስንꬃና ያና ህዶታይ ነዋ፤ ኔን አካና ጋደ ህዶታን ናግያዌካ ꬋየና።


\par }{\PP \VS{15}ጽሉዋ ጎልያነ ማጹዋ ቦንቃናዉ ቆፕያ ኢታ አሳዳን ሀኖፓ።

\VS{16}ጽሎ አሳይ ላፑን ገደ ኩንዶፐካ ደንዴ፤ ሽን ኢታቱ መቱዋን ꬋያና።


\par }{\PP \VS{17}ነ ሞርኪ ኩንድያ ዎደ ናሸቶፓ፤ እ ꬉበትያ ዎደካ፥ “ሀሹ!” ጎፓ።

\VS{18}ኔን ናሸቶፐ፥ መꬍና ጎዳይ ሄዋ በኢደ ናሸተና፤ አ ሀንቀትያዋካ አግ አጋና።


\par }{\PP \VS{19}ኢታ ኦꬅያዋንቱ ድራዉ ህርጎፓ፤ ኡንቱንቱ ማላ ግዳርክታሻ ጎፓ።

\VS{20}አያዉ ጎፐ፥ ኢታ ኡራዉ ስንꬃና ያና ህዶታይ ባዋ፤ ኢታቱዋ ጾምፒካ ቶአና።


\par }{\PP \VS{21}ታ ናአዉ፥ መꬍና ጎዳዉነ ካትያዉ ያያ፤ ኡንቱንቶ ማካልያዋንቱናካ ዙፐቶፓ።

\VS{22}አያዉ ጎፐ፥ ሄዋ ማላ አሳቱዋ ቆፐና መቱ ጋኬ፤ ካትያፐነ ጾሳፐ ያና መቱዋ ኦኔ ኤርያዌ?


\par }{\SH ሀራ አꬌዳ ኤራ ሃሳያቱዋ
\par }
{\MM \VS{23}አꬌዳ ኤራንቻቱ ጉጂደካ ሀዋዳን ያጌድኖ፦

\par }{\PP ፕርዲደ ማድያዌ ሎአ ግደና።

\VS{24}ባይዛንቻ፥ “ኔን ባይዛባካ” ያግያ ዳና አሳይ ሸቃና፤ ካዉተꬃቱካ አ እጻና።

\VS{25}ባይዛንቻ ሙርያዋንቱ ሎይꬅ ናሸታናነ አንጀታና።


\par }{\PP \VS{26}ሱረ ዛሩዋ ዛርያዌ ዳቦቶ ማላታ ማላ።


\par }{\PP \VS{27}ካሰታደ ነ ጋድያ ኦꬃ፤ ካꬃካ ዘራ፤ ሄዋፐ ጉይያን፥ ነ ጎልያ ኬጻ።


\par }{\PP \VS{28}ነ ሾሩዋ ቦላ ጋሱ ባይናን ማርካቶፓ፤ ነ ዶናንካ ጭሞፓ።

\VS{29}“እ ታዉ ኦꬄዳዋዳን፥ ታን አዉ ኦꬃና፤ ታን አዉ አ ኦሱዋ ኩሽያ ዛራና” ያጎፓ።


\par }{\PP \VS{30}ታን እት ጋላስ፥ እት አዛላነ አኬካይ ፓጬዳ ብታንያ ጋደን ደእያ ዎይንያ ቱራ ግዱዋና አꬋድ።

\VS{31}አꬍያ ዎደ፥ አጉንꬃይነ ሻራፋይ ጎዝ ዎꬄዳ፤ ዩሹዋን ሹቻ ግምቢካ ኮለት ክቼዳ።

\VS{32}ታን አ በኤዳ ዎደ፥ ቆፓድ፤ ታን በኤዳዋፐ ትምርትያ ታማራድ።

\VS{33}ኔን ጉꬃ ልጵ ጋ፤ ጉꬃ ገምእሻ፤ ነ ኩሽያካ ሺሻደ ጉꬃ ሸምፓ አካ።
\XREF{}{{\XO 24:33 }{\XT{ሌም. 6:10-11}}}

\VS{34}ሄዋፐ ጉይያን፥ ህዬሳተꬃይ ፓኑዋዳን ያና፤ ፓጫይካ ኦላ ሚሻ ኦይቄዳ አሳዳን ፑቱ ጋና።




\par }\Chap{25}{\SH ሶሎሞን ጻፌዳ ሀራ ሌምሳቱዋ
\par }
{\PP \VerseOne{1}ሀዋንቱካ ቃይ፥ ይሁዳ ካትያ ህዝቂያሳ አሳቱ ዱቂደ ጻፌዳ ሶሎሞና ሌምሳቱዋ።


\par }{\PP \VS{2}ጹራ ገንꬅያዌ ጾሳዉ ቦንቾ፤ ጹራ ፕልጊደ ከስያዌ ቃይ ካተቶ ቦንቾ።


\par }{\PP \VS{3}ሳሎቱዋ ꬎቃተꬃነ ሳኣ ጪማተꬃ አሳይ ጋከናዋዳን፥ ካተቱዋ ቆፋካ አሳይ ኤራናዉ ዳንዳየና።


\par }{\PP \VS{4}ብራፐ ቅታ ድጋ፤ ሄዋፐ ጉይያን፥ ዎጋጪ ቆጺደ፥ ሎኦባ ከሳና።


\par }{\PP \VS{5}ካትያ ስንꬃፐ ኢታቱዋ ድጋ፤ ያቶፐ፥ አ ካዉተꬃ አራታይ ጽሎተꬃን ምን ኤቃና።


\par }{\PP \VS{6}ካትያ ስንꬃ አꬍያ ዎደ ጬቀቶፓ፤ ዎልቃማ አሳቱዋፐ ግዱዋን ሳኣ ኮዮፓ።
\XREF{}{{\XO 25:6 }{\XT{ሉቃሳ 14:8-10}}}

\VS{7}ኔፐ ግታትያ አሳዉ ሳኣ እማናዉ ካፑ ኔና ደንꬅና ካዉሽያዋፐ፥ ካፑ ኔና፥ “ሀዋኮ ꬎቁ ጋ” ግያዌ ነዉ ኬካ።


\par }{\PP \VS{8}ነ አይፍያን በኤዳዋ ማርካታናዉ ዳባባ ባናዉ ኤሌሎፓ፤ አያዉ ጎፐ፥ ኔን ማርካታ ስምና፥ ሀራ አሳይ ነ ማርካተꬃይ ባላ ግድያዋ ቆንጭሶፐ፥ ኔን ዬላታና።

\VS{9}ኔፐነ ነ ሾሩዋፐ ግዱዋን ፓሉሚ መቶፐ፥ አናና ሃሳያደ ነ ፓሉምያ ዉርሳ። ሀራ አሳ ጹራ ቆንጭሶፓ።

\VS{10}ሄዌ ꬋዮፐ፥ ኔን ኦድያዋ ስሴዳ አሳይ ኔና ካዉሻና፤ ሄዋን ነ ሱንꬃይ ላኤንꬆ ስመናዳን ባያና።


\par }{\PP \VS{11}ኮሽያ ዎድያን ሃሳየቴዳ ልከ ቃላይ ብራ ቦላ ትጌዳ ዎርቃ አሌቁዋ ማላ።


\par }{\PP \VS{12}ሀይዝያ ኡራ ኤራንቻ አሳይ ዞርያ ዞሪ ሀይꬃን ዎꬄዳ ዎርቃ ዎይ ጌሻ ዎርቃፐ ኦꬄዳ አሌቁዋ ማላ።


\par }{\PP \VS{13}ካꬃ ጫክያ ቦንያን እርጻ ሃꬃይ ኡሽና አልያዋዳን፥ ኪትና አማነትያ አሳይ ባረና ኪትያዋንታ ናሸቼ።


\par }{\PP \VS{14}እመናባ “እማና” ያጊደ ጬቀትያ አሳይ እራይ ባይና ሻርያነ ጫርኩዋ ማላ።


\par }{\PP \VS{15}ዳንዳያንቻ አሳይ ደርያ ሞድያዎ ኦዲደ አማንꬄ፤ ሊቆ ቃላይ መቀꬃ አꬊደ ገሌ።


\par }{\PP \VS{16}ኤሳ ደሞፐ፥ ካላና ጋካናዉ ማ፤ ሽን ዳርሶፐ፥ ኔን ጮሻና።

\VS{17}ኔና ኡፊደ እጸናዳን፥ ነ ሾሩዋ ጎለ ኡባ ገደ ቦፓ።


\par }{\PP \VS{18}ባረ ሾሩዋ ቦላ ዎርዱዋን ማርካትያ አሳይ ጋትማይ፥ ማሻይነ ቃራ አዳይ አሳ ቆህያዋ ኬሻ ቆሄ።


\par }{\PP \VS{19}መቱዋ ዎደ አማነተና ኡራን ዘምፕያዌ ቃጽያ ማታን ጮምያዋነ ስሌዳ ገድያን ሀመትያዋ ማላ።


\par }{\PP \VS{20}ካዮት ኡቴዳ አሳዉ የꬃ የጽያዌ ሜጉዋ ጋላስ ማዩዋ ቃርያዋነ ማዱꬃ ቦላ ጫላባ ትግያዋ ማላ።


\par }{\PP \VS{21}ነ ሞርኪ ኮሻቶፐ፥ ምዛ፤ ሳመቶፐ፥ ኡሻ።
\XREF{}{{\XO 25:21 }{\XT{ሮመ 12:20}}}

\VS{22}አያዉ ጎፐ፥ ኔን ሄዋ ኦꬅያዌ አ ሁጲያን ታማ ቦንቁዋ ካሺደ ቆልያዋ ማላ። መꬍና ጎዳይካ ነዉ ዎይታና።


\par }{\PP \VS{23}ዶላሃ ባጋ ጫርኩ እራ አህያዋዳን፥ ዝግርሳይ ሀንቁዋ አዬ።


\par }{\PP \VS{24}ዋላቀትያ ማቻትና እት ጎልያን ደአናፐ ጎልያ ካሻን ደእያዌ ኬካ።


\par }{\PP \VS{25}ዳቡሬዳ ኡራይ እርጻ ሃꬃ ኡሺደ አልያዋዳን፥ ሃኮ ቢታፐ ይያ ሎኦ ኦዱ ናሸቼ።


\par }{\PP \VS{26}ኢታ አሳ ስንꬃን ኩንድያ ጽሎ አሳይ ቡሉቀቴዳ ፑልቱዋነ ባዬዳ ኦላ ሃꬃ ማላ።


\par }{\PP \VS{27}ዳሮ ኤሳ ምያዌ ሎአ ግደና፤ ሄዋዳንካ፥ ባረ ቦንቹዋ ኮይያዌ ቦንችሰና።


\par }{\PP \VS{28}ባረ ሁጲያ ናገና አሳይ ድርሳይ መኤዳ ካታማ ማላ።




\par }\Chap{26}{\PP \VerseOne{1}ቦንያን ሻቻይ፥ ካꬃ ጫክያ ዎድያንካ እራይ ኮሸናዋዳን፥ ቦዛዉ ቦንቹ ኮሸና።


\par }{\PP \VS{2}ካፎቱ ያነ ሃነ ፓሊደ፥ አሳ ቆሄናዋዳን፥ ጋሱ ባይናን ሸቂያ ሸቃይ አሳ ጋከና።


\par }{\PP \VS{3}ፓራዉ ልሱዋ፥ ሀርያዉ ፓጾሩዋ ኮሽያዋዳን፥ ቦዛ ዞክያዉ ዋꬋ ኮሼ።


\par }{\PP \VS{4}ቦዛ ኡራዉ አ ቦዛተꬃዳን ዛሮፓ፤ ዛሮፐ ኔንካ አ ማላ ግዳና።


\par }{\PP \VS{5}ቦዛ ኡራዉ አ ቦዛተꬃዳን ዛራ፤ ሄዌ ꬋዮፐ፥ እ ባረና ኤራንቻዳን ፓይዳና።


\par }{\PP \VS{6}ቦዛ አሳ ቦላ ኪታ ኪትያዌ ባረ ገድያ ቃንጽያዋነ ዎꬍያዋ ኡሽያዋ ማላ።


\par }{\PP \VS{7}ቦዛ ኡራ ሌምሱ ዎባ ኡራ ገድያ ማላ ማደና።


\par }{\PP \VS{8}ቦዛ ኡራ ቦንችያ አሳይ ሹቻ ያምባርሻ ቦላ ቃች ዎꬂደ ዩሽያ አሳ ማላ።


\par }{\PP \VS{9}ቦዛ ኡራ ሌምሱ ማꬆቴዳ አሳይ ባረ ኩሽያ ጫዴዳ አጉንꬃ ከሳናዉ ባጸትያዋ ማላ።


\par }{\PP \VS{10}ቦዛ አሳ ዎይ ባረዉ ኦግያና አꬍያ አሳ ኦሶ ቃጻርያ አሳይ ደሜዳ አሳ ኡባ ጫዳናዳን ዎንዳፍያ ዱክያ አሳ ማላ።


\par }{\PP \VS{11}ካናይ ባረ ጮሻ ጉየ ስሚደ ምያዋዳን፥ ቦዛይ ባረ ቦዛተꬃ ኦሱዋ ዛር ዛር ኦꬄ።


\par }{\PP \VS{12}ባረካ ባረና፥ “ታን አꬌዳ ኤራንቻ” ግያ አሳ በኣድ? አፐ ቦዛ ኡራዉ ስንꬃፐ ሎኦ ህዶታይ ደኤ።


\par }{\PP \VS{13}አዛላይ፥ “ኦግያን ጋሙ ደኤ፤ ያሽያ ጋሙ አኮ ኦግያን ዩዬ” ያጌ።


\par }{\PP \VS{14}ፐንጊ ባረ ማጻፍያን ያነ ሃነ ቃጽያዋዳን፥ አዛላይካ ባረ ሂጻን ያነ ሃነ አꬍ ዎꬌ።


\par }{\PP \VS{15}እት እት አሳቱ ዳሮ አዛላ፤ ኡንቱንቱ ሀራይ አትና፥ ዎጽያን ቱሼዳ ሶሉዋካ ፑደ ባራናዉ ዳቡሪኖ።


\par }{\PP \VS{16}አዛላ አሳይ ማርካና ኦድያ ላፑን ኤራንቻቱዋፐካ ባረና አꬌዳ ኤራንቻ ጊደ ቆፔ።


\par }{\PP \VS{17}ባረና ጋꬅያዌ ባይና ሳን ፓላማዉ አꬍያ አሳይ ኦግያና ብያ ካና ሀይꬃ ኦይቂያ አሳ ማላ።


\par }{\PP \VS{18-19}ባረ ሾሩዋ፥ “ታን ካሳዉ ኦꬃድ” ያጊደ ጭምያ አሳይ፥ ጎዪደ ታማ ጺፋ ኦልያ፥ ዎይ ዎꬍያ ጩብያ ደንꬅያ አሳ ማላ።


\par }{\PP \VS{20}ምꬃይ ዉሮፐ፥ ታማይ ቶኤ፤ ዝግርያዌ ꬋዮፐ፥ ዋላሳይ አቴ።


\par }{\PP \VS{21}ጺጹንꬃይ ቦንቁዋ ዳርስያዋዳንነ ምꬃይ ታማ ዳርስያዋዳን፥ ፓሉማንቻ አሳይ ዋላሳ ዳርሴ።


\par }{\PP \VS{22}ዝግርሳ ቃላይ ማልኦ ቁማ ማላ፤ ናሸቺደ ዱገ ጋንጅያ ጋኬ።


\par }{\PP \VS{23}ዎዛናን ኢታባይ ደእሺና፥ ባረ እንጻርሳን ጭሙዋ ቃላ ሃሳይያ አሳይ ብራን ሼሼዳ ኡርቃ ሚሻ ማላ።


\par }{\PP \VS{24}ሎኦ ማላትያ ኢታ አሳይ ባረ ዎዛናን ደእያ ኢታተꬃ ባረ ናሾ ሃሳያን ገንꬄ።

\VS{25}አ ዎዛናን ላፑን ቱናተꬃይ ኩም ኡቴዳ ድራዉ፥ እ ሎኦ ቃላ ሃሳዮፐካ አ አማኖፓ።

\VS{26}ባረ ሞርከተꬃ እ ገንꬆፐካ፥ እ ኦꬅያ ኢታተꬃይ ሺቁዋን ቆንጫና።


\par }{\PP \VS{27}ሀራቶ ኦላ ቦክያ ኡራይ ሄ ኦላን ባረዉ ኩንዳና፤ ሀራቱ ቦላ ሹቻ ጎንዶርስያ ኡራ ቦላ ሄ ሹቻይ ስሚደ ጎንዶረታና።


\par }{\PP \VS{28}ዎርዶትያ እንጻርሳይ ባረ ቆሄዳ አሳቱዋ እጼ፤ ጭምያ ሃሳያይ ባየꬃ አሄፐ አትን፥ ሀራባ አሄና።




\par }\Chap{27}{\PP \VerseOne{1}ዎንት ሀናናባን ጬቀቶፓ፤ ዎንት አሀናባ ኔን ኤራካ።
\XREF{}{{\XO 27:1 }{\XT{ያቆባ 4:13-16}}}


\par }{\PP \VS{2}ኔና ሀራ አሳይ ጋላቶፐ አትና፥ ኔን ኔና ኔረካ ጋላቶፓ፤ አሳይ ነ ድራዉ ማርካቶፐ አትና፥ ኔን ነ ኬካተꬃ ኦዶፓ።


\par }{\PP \VS{3}ሹቻይ ዎልቃማ ቶኩዋ፤ ሻፈቱዋ ቶክያዌካ ዴጼ፤ ሽን ቦዛ ኡራይ ደንꬅያ ዋላሳይ ኡንቱንቱ ላኡዋፐካ ዴጼ።


\par }{\PP \VS{4}ሀንቆ ቃረት ባዋ፤ ይሉካ ባይዝያ ድኡዋ ማላ፤ ሽን ቃናትያን ኡባ ጋꬆፖ።


\par }{\PP \VS{5}ጌሜዳ ሲቁዋፐ ባልያ ዎደ ቆንጭያን ሴርያዌ ኬካ።


\par }{\PP \VS{6}ሞርኪ ኔና ዳሮ ገደ የርያዋፐ ሲቁ ኔና ደችያዌ ኬካ።


\par }{\PP \VS{7}ካሌዳ ኡራ ኤሳ እልሉ ኢቴ፤ ሽን ኮሻቴዳ ኡራ ጫምያባይካ ማልኤ።


\par }{\PP \VS{8}ባረ ጎልያ አጊደ ዩይያ አሳይ፥ ባረ ጎልያፐ ሃካደ ፓልያ ካፋት ማላ።


\par }{\PP \VS{9}ሽቱነ ሳዊያ እጻናይ አሳ ናሸችያዋዳን፥ ሲቁዋ ላግያ ዞሪካ ናሸቼ።


\par }{\PP \VS{10}ነ ሲቆ ላግያነ ነ አዉዋ ሲቆ ላግያ አጎፓ፤ ኔና መቴዳ ዎደ ነ እሻ ጎለ ቦፓ። ሃኩዋን ደእያ እሻፐ ማታን ደእያ ሾሩ ኬካ።


\par }{\PP \VS{11}ታ ናአዉ፥ ኔን አꬌዳ ኤራንቻ ግዳ። ያትንቶ ታን ናሸታናነ ታና ቦርያዋንቱ ኦሻካ ዛራና።


\par }{\PP \VS{12}ጭንጫ አሳይ መቱ ይያ ዎደ በኢደ ቆሰቴ፤ ሽን አኬካይ ፓጬዳ አሳይ ስት ግ ቢደ፥ መቱዋን ገሌ፤ ያቲደ ጉየፐ አዬ አና ያጌ።


\par }{\PP \VS{13}ኤረና አሳዉ ዋስያ ገልያ ኡራ ማዩዋ ቃር አክተ፤ እማꬃ አሳዉ፥ ዋስያ ገሌዳ ኡራ ማዩዋ ኦይቂተ።


\par }{\PP \VS{14}ዎንታ ጉራን ባረ ቃላ ꬎቁ ኦꬂደ፥ ባረ ሾሩዋ ሳሮትያዌ አ ሸቂያዋ ማላ።


\par }{\PP \VS{15}ዋላቀታደ ዱጸና ማቻታነ እራይ ቡክያ ዎደ ጾኪደ አገና ጎሊ እት ማላ።

\VS{16}ጫርኩዋ ተአናዉ ዎይ ዛይትያ ጩጩሚደ ኦይቃናዉ ዳንዳየተናዋዳን፥ እዞ ጮኡ ኦꬃናዉ ዳንዳየተና።


\par }{\PP \VS{17}ብራታይ ብራታ ፖሽያዋዳን፥ አሳይ እቱ እቱዋፐ ታማሬ።


\par }{\PP \VS{18}ባላስያ ግያ ምꬃቶ እሻልሲደ ናጌዳ ኡራይ እ አይፍያ ማና፤ ባረና አይሴዳዋ ካቦይያ ቆማይ ቦንቼታና።


\par }{\PP \VS{19}ሃꬃይ ማስቶትያዳን ሶምኡዋ በስያዋዳን፥ አሳ ዎዛናይ እዛዉ ኤሻ በሴ።


\par }{\PP \VS{20}ሀይቁነ ባሻይ ካል ኤርክኖ፤ ሄዋዳንካ፥ አሳ አይፊ ካለና።


\par }{\PP \VS{21}ብራይነ ዎርቃይ ታማን ፓጨቲደ ጌይያዋዳን፥ አሳይካ ባረ አክያ ጋላታን ፓጨቴ።


\par }{\PP \VS{22}ቦዛ አሳ ካꬃና ኡዱላን የጋደ፥ ኡዱላ ምꬃን ጫድንቶ፥ አፐ ቦዛተꬃይ ክቼና።


\par }{\PP \VS{23}ነ ዶርሳቱ ደእያ ሀኖታ ሎይꬃደ ኤራ፤ ነ መህያ ዉድያካ ዎዛናፐ ሄማ።

\VS{24}አያዉ ጎፐ፥ ዱረተꬃይ መꬍናዉ ደኤና፤ ካላቻይካ የለታፐ የለታዉ አናን አጋናዉ ዳንዳዬ።

\VS{25}መላ ማታይ ቡጨቴዳዋፐ፥ አጫ ማታይ ከሴዳዋፐነ ደርያ ቦላን ደእያ ማታይ ሺቄዳዋፐ ጉይያን፥

\VS{26}ዶርሳቱዋ እስክያፐ ኔን ነዉ ማይያዋ ከሳና፤ አማሬዳ ዴሻቱዋ ዛልኤዳ ብራንካ ነዉ ጋድያ ሻማና።

\VS{27}አትያ ዴሻቱዋ ማꬃይ ነዉ፥ ነ ሶ አሳዉነ ነ ማጫ ቆማቶ ቁማ ግዳናዋ።




\par }\Chap{28}{\PP \VerseOne{1}ኢታቱ ኦንነ የደርሰናን ባቃቲኖ፤ ሽን ጽሎቱ ጋሙዋ ማላ ጻላ።


\par }{\PP \VS{2}እት ካዉተꬃይ ማካላንቻ ግዶፐ፥ አ ሞድያዋንቱ ላመት ላመት ሞድኖ። ሽን ካለꬅያዋንቱ አꬌዳ ኤራንቻነ አኬካንቻ ግድያ ዎደ፥ ምኖ ግዲደ፥ ዳሮ ዎድያ ታኬ።


\par }{\PP \VS{3}ህዬሳቱዋ ኡቁንያ ዳናይ ካꬃ ꬋይስያ ዎልቃማ እራ ማላ።


\par }{\PP \VS{4}ህግያ ቦንቼና ኡራይ ባይዛንቻ ሳቤ፤ ሽን ህግያ ቦንችያዌ ባይዛንቻቱዋ ቆፋ ጳልቄ።


\par }{\PP \VS{5}ኢታ አሳቶ ሱረ ፕርዳባይ ገለና፤ ሽን መꬍና ጎዳዉ ጎይንያዋንቶ ኡባባይካ ገሌ።


\par }{\PP \VS{6}ጌላ አሳ ግዲደ፥ ዱረ ግድያዋፐ ሱረ አሳ ግዲደ፥ ህዬሳ ግድያዌ ኬካ።


\par }{\PP \VS{7}ህግያ ናግያ ዎዳላይ አኬካንቻ። ሽን ፓና ሹፉሮቱዋና ዙፐትያዌ ባረ አዉዋ ዬላዬ።


\par }{\PP \VS{8}ሚሻ ድቻዉ እምያዋንነ የሉዋን ዱረትያ አሳይ ሄ ማጹዋ ህዬሳቶ ኬክያ አሳዉ ሺሼ።


\par }{\PP \VS{9}ህግያ ስሳናፐ ጊደ፥ ባረ ሀይꬃ ዎራ ዛርያ ኡራ ዎሳይ ጾሳ ሸነይያዋ።


\par }{\PP \VS{10}ሱረቱዋ ኢታ ኦግያ ካለꬅያ ኡራይ ባረ ቦኬዳ ኦላን ባረዉ ኩንዳና፤ ሽን ጌሻ አሳይ ሎኦባ ላታና።


\par }{\PP \VS{11}ዱረ አሳይ ባረና አꬌዳ ኤራንቻ ጊደ ቆፔ፤ ሽን አኬካይ ደእያ ህዬሳይ አ ፓጬ።


\par }{\PP \VS{12}ጽሎቱ ጾኔዳ ዎደ፥ አሳይ ኡባይ ናሸቴ፤ ሽን ኢታቱ ማታ ኦይቄዳ ዎደ፥ አሳይ ቆሰቴ።


\par }{\PP \VS{13}ባረ ናጋራ ገንꬅያ ኡራይ አጨና፤ ሽን ፓጽያዌነ ናጋራ አግያዌ ማረታናዋ።


\par }{\PP \VS{14}መꬍና ጎዳዉ ኡባ ገደ ያይያ አሳይ አንጀቴዳዋ፤ ሽን ባረ ዎዛና ጉዙንꬅያ አሳይ መቱዋን ገላና።


\par }{\PP \VS{15}ህዬሳ አሳ ሞድያ ኢታ ዳናይ ጉድያ ጋሙዋነ ኮሻቴዳ ባባርቂያ ማላ።


\par }{\PP \VS{16}ዎዛን ፓጬዳ ዳናይ ባረ አሳ ናቄ፤ ሽን አሳ ናቂያዋ እጽያዌ ዳሮ ላይꬃ ሞዳና።


\par }{\PP \VS{17}አሳ ዎꬌዳ አሳይ ሀይቃና ጋካናዉ ባቃቲደ ደኤ፤ አ ኦንነ ሺሽ አከና።


\par }{\PP \VS{18}ቦሪ ባይናን ሀመትያ ኡራይ ቆሄተናን አታናዋ፤ ሽን ጌላ አሳይ እት ኩꬃን ኩንዳና።


\par }{\PP \VS{19}ባረ ጋድያ ኦꬅያ ኡራይ ካꬃ ካሌ። ሽን ሹፉሮቱዋ ካልያ ኡራይ ኡባ ገደ ህዬሲደ ደኤ።


\par }{\PP \VS{20}አማነቴዳ ኡራይ ዳሮ አንጀታና፤ ሽን ዱረታናዉ ጃምያዌ ሙረተናን አተና።


\par }{\PP \VS{21}ሻኪደ ማድያዌ ሎኤና፤ ሽን አሳይ ጉꬃ ኡክꬃ ድራዉ ጊደካ፥ ባላባ ኦꬂኖ።


\par }{\PP \VS{22}ኡዘትያ ኡራይ ዱረታናዉ ጃሜ፤ ባረና ህዬሳተꬃይ ኦይቃናዋካ ኤረና።


\par }{\PP \VS{23}አሳ ጮ ሳቢያ ኡራፐ ሴርያ ኡራይ ጉየፐ ጋላተቴ።


\par }{\PP \VS{24}ባረ አዉዋፐነ ባረ አትፐ ዉኢደ፥ “ታን አይነ ናጋራ ኦꬃበይከ” ያግያ ኡራይነ ባይዝያ ኡራይ እት ማላ።


\par }{\PP \VS{25}ኡዘትያ ኡራይ ዋላሳ ደንꬄ፤ ሽን መꬍና ጎዳን አማነትያዌ ካሌ።


\par }{\PP \VS{26}ባረናን አማነትያ አሳይ ቦዛ፤ ሽን አꬌዳ ኤራተꬃን ሀመትያዌ ሳሮ ደኤ።


\par }{\PP \VS{27}ህዬሳዉ እምያ ኡራዉ ፓጨና፤ ሽን ኡንቱንታ በአናፐ ጊደ ጪልምያዌ ሸቃ አካና።


\par }{\PP \VS{28}ኢታ አሳቱ ሱንትያ ዎደ፥ አሳይ ቆሰቴ፤ ሽን ኡንቱንቱ ꬋይያ ዎደ፥ ጽሎቱ ጮራቲኖ።




\par }\Chap{29}{\PP \VerseOne{1}ዳሮ ገደ ሴርና እጺደ፥ ሞርጊ ꬉሌዳ ኡራይ ሀሳየናን መአና፤ ሄ ኡራዉ ፓጹካ ባዋ።


\par }{\PP \VS{2}ጽሎ አሳቱ ሱንትያ ዎደ አሳይ ናሸቴ፤ ሽን ኢታቱ ቢታ ሞድያ ዎደ አሳይ ኦሌ።


\par }{\PP \VS{3}አꬌዳ ኤራ ዶስያ አሳይ ባረ አዉዋ ናሸቼ፤ ሽን ዎሹምያ ማጫ አሳቱዋ ሄራን ዩይያ አሳይ ባረ ሚሻ ዉርሴ።


\par }{\PP \VS{4}ቱሙዋ ፕርድያ ካቲ ባረ ካዉተꬃ ዎፑ ኦꬄ፤ ሽን ማታይያ ማናዉ ዮራትያዌ ባረ ካዉተꬃ ባይዜ።


\par }{\PP \VS{5}ባረ ሾሩዋ ሳቢደ ሃሳይያ ኡራይ፥ አ ገድያዉ ግትያ የጌ።


\par }{\PP \VS{6}ኢታ አሳይ ግቲ ኦይቂያዋዳን፥ ባረ ናጋራን ኦይቀቴ፤ ሽን ጽሎ አሳይ ናሸታናዉነ የጻናዉ ዳንዳዬ።


\par }{\PP \VS{7}ጽሎ አሳይ ህዬሳ ማታ ቦንቼ፤ ሽን ኢታ አሳይ ሄዋ ማላ ኤራ ኡባካ ኤረና።


\par }{\PP \VS{8}ቅሊጭያዋንቱ ካታማን ዋላሳ ደንꬂኖ፤ ሽን አꬌዳ ኤራንቻ አሳቱ ሀንቁዋ እርጽሲኖ።


\par }{\PP \VS{9}አꬌዳ ኤራንቻ አሳይ ቦዛ አሳ ፕርዳ ጎለ አፎፐ፥ ቦዛይ ሀንቀቴነ ቅꬌ፤ አዉ ያቶፐ ሳሩ ꬋዬ።


\par }{\PP \VS{10}ሱꬃ ጉሳናዉ ጃምያ አሳቱ ሱረ አሳ እጺኖ፤ ቃይ ጽሎ አሳካ ዎꬋናዉ ኮዪኖ።


\par }{\PP \VS{11}ቦዛ አሳይ ባረ ሀንቁዋ የድ በሴ፤ ሽን አꬌዳ ኤራ አሳይ ባረ ሀንቁዋ ምቴ።


\par }{\PP \VS{12}እት ሱንቴዳ ኡራይ ዎርዱዋ ኦዱዋ አኮፐ፥ አ ኦሳንቻቱ ኡባይ ኢታ ከሲኖ።


\par }{\PP \VS{13}ህዬሳይነ አሳ ናቂያ አሳይ እትባ ኮጺኖ፤ ኡንቱንቱ ላኦካ አይፍያ መꬍና ጎዳይ ጼልሴ።


\par }{\PP \VS{14}እት ካቲ ህዬሳዉ ሱረ ፕርዶፐ፥ እ ባረ ካዉተꬃን ጋምአና።


\par }{\PP \VS{15}ቃይጼሪነ ሴራይ ናናቶ አꬌዳ ኤራ እሜ፤ ሽን የዳን ድጬዳ ናአይ ባረ አቶ ካዉሼ።


\par }{\PP \VS{16}ኢታ አሳቱ ዳርያ ዎደ፥ ናጋራይ ዳሬ፤ ሽን ጽሎቱ ኡንቱንቱ ኩንደꬃ በአና።


\par }{\PP \VS{17}ነ ናኣ ሴራ፤ ያቶፐ፥ እ ነዉ ሳሩዋ እማና፤ እ ኔና ናሸቻና።


\par }{\PP \VS{18}ጾሳይ ካለꬅያ ካለሱዋ አከና ደሪ የዳ፤ ሽን ህግያ ናግያ ኡራይ አንጀቴዳዋ።


\par }{\PP \VS{19}ቆማይ ጮ ኦዶ ጻላን ሴረት ኤረና፤ ኦዱ አዉ ገልንቶካ እ አዛዘተና።


\par }{\PP \VS{20}ኤሌሌ ኤሌሌ ሃሳይያ ኡራ በአ ኤራይሻ? አፐ ቦዛ ኡራዉ ስንꬃናዉ ዳሮ ህዶታይ ደኤ።


\par }{\PP \VS{21}ነ ቆማዉ ናአተꬃፔ ዶምና፥ እ ኮይያዋ ኡባ አዉ እማ ሜዘዮፐ፥ እት ጋላስ ነዉ ደእያዋ ኡባ አካናዉ እ ካጄላናዌ አተና።


\par }{\PP \VS{22}ሀንቀትያ አሳይ ዋላሳ ደንꬄ፤ ኤለ ይሎትያ አሳይ ዳሮ ናጋራ ኦꬄ።


\par }{\PP \VS{23}ኦቶሩ አሳ ካዉሼ፤ ሽን ሆክያ አያናይ ደእያ አሳይ ቦንቼቴ።


\par }{\PP \VS{24}ካይሱዋና ሻክያ ኡራይ ባረና እጽያ አሳ፤ እ ዳባባን ቱሙዋ ኦዶፐካ ሙረቴ፤ ቱሙዋ ኦዳና ꬋዮፐ ቃይ፥ ጾሳይ አ ሙራና።


\par }{\PP \VS{25}አሳዉ ያይያዌ ሄ ኡራዉ ጲረ ግዴ፤ ሽን መꬍና ጎዳን አማነትያ አሳይ ሳሮ ደኤ።


\par }{\PP \VS{26}ዳሮቱ ሱንꬃተꬃይ ደእያ አሳቱዋ አዉዳሺኖ፤ ሽን ሱረ ፕርዳይ መꬍና ጎዳ ማታፐ ቤቴ።


\par }{\PP \VS{27}ጽሎቱ ናጋራንቻቱዋ ሸነቲኖ፤ ናጋራንቻቱካ ሱረ ኡራ ሸነቲኖ።




\par }\Chap{30}{\SH አጉር ሃሳያ
\par }
{\R (30:1-33)

\par }{\PP \VerseOne{1}ሀዋፐ ካሊደ ጻፈቴዳዌ ያቃ ናአይ አጉር ሃሳዬዳ ሃሳያ። ሄ ብታኒ እቴላስነ ኡካላዉ ሀዋ ሃሳዬዳ።

\VS{2}ቱሙ ታን አይ አሳፐካ ቦዛ ዳራይ፤ አሳዉ ደእያ አኬካይ ታዉ ባዋ።

\VS{3}ታን አꬌዳ ኤራ ታማራበይከ፤ ጌሻ ጾሳባካ አያነ ኤርከ።

\VS{4}ሳሉዋ ፑደ ከሲደ፥ ዱገ ዎꬌዳዌ ኦኔ? ጫርኩዋ ባረ ኩሽያን ኦይቄዳዌ፥ ሃꬃ ባረ አፍላን ዪጬዳዌ፥ ሳኣ ጋጻ አ ሳኣን ሳኣን ዎꬄዳዌ ኦኔ? አነ ኤሮፐ አ ሱንꬃ ታዉ ኦዳ። አ ናኣ ኦና ጋይ?


\par }{\PP \VS{5}ጾሳይ ኦድያ ቃላይ ኡባይ ቱማ፤ ባረኮ ባቃቲደ ብያ ኡባዉ እ ጎንዳለ።

\VS{6}አ ቃላ ቦላ አያነ ጉጆፓ፤ ጉጆፐ እ ኔና ሴራና፤ ኔን ዎርዳንቻ ግድያዋካ እ ቆንጭሳና።


\par }{\PP \VS{7}አቤት መꬍና ጎዳዉ፥ ታን ኔና ላኡባቱዋ ኦቻይ፤ ታን ሀይቃና ጋካናዉ፥ ኡንቱንታ ታና ድጎፓ።

\VS{8}ኮይሩዋን፥ ታን አሳ ጭመናዳንነ ዎርዱዋ ሃሳየናዳን ታና ናጋ፤ ላኤንꬁዋን፥ ታዉ ኮሽያ ኬሻ ቁማ እማፐ አትና፥ ታና ዱረ ዎይ ማንቆ ከሶፓ።

\VS{9}ሄዌ ꬋዮፐ፥ ዱረ ግዳደ፥ “መꬍና ጎዳይ ኦኔ?” ጋደ ኔና ካዳና፤ ዎይ ማንቆ ግዳደ፥ ዉአና፤ ያታደ ታ ጾሳ ሱንꬃ ቦርሳና።


\par }{\PP \VS{10}ኔና ሸቀና ማላነ እ ሸቂና ነዉ ጎመተና ማላ፥ ቆማ አ ጎዳን ሞቶፓ።


\par }{\PP \VS{11}ባረንቱ አዎቱዋ ሸቂያነ ባረንቱ አየቱዋ አንጀና አሳቱ ደኢኖ።

\VS{12}ዳሮ ቱና ቱን ኡቲደ፥ ባረንታ ጌሻዳን ፓይድያ አሳቱ ደኢኖ።

\VS{13}ኦቶሩዋ ኩሜዳ አሳቱነ አሳ ካꬊደ ጼልያ አሳቱ ደኢኖ።

\VS{14}ኡንቱንቱ አቻይ ማሻ ማላ ግድና፥ ኡንቱንቱ ጎጎጩካ ጎሎዱዋ ማላ ግድና፥ ህዬሳቱዋነ መቶታንቻቱዋ ናቂደ፥ ኡንቱንቱዋ ቦንቂያ አሳቱ ደኢኖ።


\par }{\PP \VS{15}ኡላꬃትዉ ላኡ ማጫ ናናቱ ደኢኖ። ኡንቱንቱ፥ “ሀማ! ሀማ!” ያጊደ ዋሲኖ። ኡባካ ካል ኤረና ሄዙባቱ ደኢኖ፤ ኦይደንꬁ ቃይ ኡባ፥ “ግዳና” ግ ኤረና።


\par }{\Q \VS{16}ሄዋንቱካ:

\par }{\QB ዱፉዋ፥

\par }{\QB ማይነ ማጫ አሳ፥

\par }{\QB ሃꬅ ካልስ ኤረና መላ ቢታነ፥

\par }{\Q “ታዉ ግዳና!” ግ ኤረና ታማ።


\par }{\PP \VS{17}ባረ አዉዋ ቅሊጭያ ናኣ አይፍያ፥ ባረ አታ ጭምና ካꬍያ ናኣ አይፍያ፥ ዛንጋራን ደእያ ቁሮቱ ዎጫና፤ አ አሹዋ አንኮቱ ማና።


\par }{\PP \VS{18}ታና ሄዙባቱ ማላልሲኖ፤ ኦይደንꬁ ኡባ ታዉ ገለና።


\par }{\Q \VS{19}ሄዋንቱካ:

\par }{\QB አርጋንꬃይ ሳሉዋና ፓልያ ፓሉዋ፥

\par }{\QB ሾሻይ ሹቻ ቦላና ሶሎልያ ሶሎለꬃ፥

\par }{\QB ማርካቢ አባ ቦላን ሶልድያ ሶልዱዋነ

\par }{\QB ዎዳላይነ ወዶራታ ሲቁዋ ዶምያ ዶመꬃ።


\par }{\PP \VS{20}ዎሹምያ ምሽራታ ሀንያ ሀኑካ ሄዋ ማላ። አ ሙሳ ማዉ፤ ሽን ሜዳዋፐ ጉይያን፥ ባረ ዶና ቁጫ ድጋደ፥ “ታን አይነ ባይዛበይከ” ያጋዉ።


\par }{\PP \VS{21}ሄዙ የዎቱዋን ቢታይ ቃጼ፤ ኦይደንꬁዋ ኡባ ቶካናዉካ ዳንዳይቤና።


\par }{\Q \VS{22}ሄዋንቱካ:

\par }{\QB አይሊ ካተቴዳ ዎደ፥

\par }{\QB ቦዛይ ካꬃ ካሌዳ ዎደ፥


\par }{\Q \VS{23}አሳይ እጼዳ ምሽራታ አስና ገሌዳ ዎደነ፥

\par }{\QB ማጫ ቆማታ ባረ ጎዳቶ ላቴዳ ዎደ መትያ ሀኖታ።


\par }{\PP \VS{24}ሳኣ ቦላ ኦይዱ ጉꬃ መታቱ ደኢኖ፤ ሽን ኡንቱንቱ ሎይꬅ አꬌዳ ኤራንቻ።


\par }{\Q \VS{25}ሄዋንቱካ:

\par }{\QB ጩንጫለቱዋ፥ ጩንጫለቱ ዎልቃይ ባይና መታ፤

\par }{\QB ሽን ባረንቶ ምያዋ ቦንያን ሺሺደ፥ ምንጂኖ።


\par }{\Q \VS{26}ጉፓለቱዋ፥ ጉፓለቱ ጉꬃ ዎልቃይ ደእያዋንታ፤

\par }{\QB ሽን ባረንቱ ጎልያ ሹቻ ጎንጎሉዋን ኬጺኖ።


\par }{\Q \VS{27}ቦለቱዋ፥ ቦለቶ ካቲ ባዋ፤

\par }{\QB ሽን ኡንቱንቱ ኡባይካ ማራን ዛቲኖ።


\par }{\Q \VS{28}ዛራቱዋ፥ ዛራቱ ኩሽያን ኦይቂናካ ኦይቀቲኖ፤

\par }{\QB ሽን ኡንቱንቱ ሀራይ አትና፥ ካትያ ጎለንካ ደኢኖ።


\par }{\PP \VS{29}ባረንቱ ማታ በሲደ ሀመትያ ሄዙ መታቱ ደኢኖ፤ ኦይደንꬁካ ሎኦ ሄመታ ሀመቴ።


\par }{\Q \VS{30}ሄዋንቱካ:

\par }{\QB ዶኣ ኡባፐ ምንያነ ያዪደ ባቃት ኤረና ጋሙዋ፤


\par }{\Q \VS{31}አየቱዋ ግዶን አዪደ ሀመትያ አዉረ ኩቱዋ፥

\par }{\QB ዴሻ ኦርግያነ፥

\par }{\QB ባረ ኦላንቻቱዋ ግዶን ኤቂያ ካትያ።


\par }{\PP \VS{32}ኔን ቦዛደ ኦቶረቴዳዋ ግዶፐነ፥ ኢታባ ኦꬃናዉ ሀልቼዳዋ ግዶፐ፥ አነ ታክ ጋደ ቆፓ።


\par }{\PP \VS{33}ማꬃ ቡክያዌ ኦይሳ ከስያዋዳን፥ ሲꬍያ ይምፕያዌካ ሱꬃ አህያዋዳን፥ ሄዋዳን ሀንቁዋ ደንꬅያዌ ዋላሳ አዬ።




\par }\Chap{31}{\SH ልሙኤላ ዳያ ባረ ናኣ ታማርሴዳ ትምትትያ
\par }
{\R (31:1-31)

\par }{\PP \VerseOne{1}ሀዋፐ ካሊደ ጻፈቴዳ ሃሳያይ፥ ካትያ ልሙኤላ አታ ካትያ ልሙኤላ ታማርሴዳዋ።


\par }{\PP \VS{2}“ላ ታ ናአዉ፥ ታ ኡሉዋፐ ዎꬌዳዎ፥ ታን ሺቀታደ የሌዳዎ፥

\VS{3}ማጫ አሳን ነ ዎልቃ ዉርሶፓ፤ ሄ ካተቱዋ ባይዝያ ማጫ አሳቱዋን ነ አካታ ꬋይሶፓ።


\par }{\PP \VS{4}“ልሙኤላ፥ ሀዌ ካተቶ በሰና፤ ዎይንያ ኤሳ ኡሽያዌ ካተቶ በሰና፤ ማꬆይያ ኡሻ ኡሽያዌ አሳ ቦላ ሱንቴዳዋንቶ በሰና።

\VS{5}ኡንቱንቱ ኡሽያ ዎደ ህግያ ባሊኖ፤ ናቀቴዳ አሳ ማታ ሸነኮ ጊኖ።

\VS{6}ማꬆይያ ኡሻ ሀይቃና ሀንያ ኡራዉነ ሳአይ ኢቴዳ ኡራዉ እምተ።

\VS{7}ኡንቱንቱ ባረንቱ ማንቆተꬃነ ባረንቱ ቱጋ ደኡዋ ዶጋና ማላ ኡሽኖ።


\par }{\PP \VS{8}“ባረንቱ መቱዋ ኦዳናዉ ዳንዳየናዋንቱ ድራዉ ኔን ኦዳ፤ ማድያዌ ባይናዋንቱ ማታ ድራዉ ኔን ደንዳ።

\VS{9}ኡንቱንቶ ሱረ ፕርዳ ፕርዳ፤ ህዬሳቱዋነ መቶታንቻቱዋ ማታ ናጋ” ያጋደ ታማርሳዱ።


\par }{\SH ዎዛናማ ማቻቶ
\par }
{\PP \VS{10}ዎዛናማ ማቻቶ ኦን ደማናዉ ዳንዳዪ? እንቁዋ ግያ አልኦ ሹቻፐካ እዛ አልአዉ።

\VS{11}እ አስናይ እዞ ኡባባንካ አማኔ፤ አዉ ደአናዉ በስያዋፐ አያይነ ፓጨና።

\VS{12}አ ባረ ደኡዋ ላይꬃ ኡባን አዉ ሎኦባፐ አትና፥ ኢታባ ኦꬁኩ።


\par }{\PP \VS{13}ሱፍያነ ላይኑዋ አ ኮያደ፥ ናሸታደ ባረ ኩሽያን ኦꬃዉ።

\VS{14}አ ዛልአንቻቱዋ ማርካባቱዋ ማላ፤ ባረ ቁማ ሃኮ ቢታፐ አያዉ።

\VS{15}አ ባረ ሶ አሳዉ ቁማ ካꬃናዉነ ባረ ማጫ ቆማቶ ኦሱዋ ግሻናዉ፥ ሳአይ ብሮ ቃማ ደእሺና ደንዳዉ።

\VS{16}ጋድያ አ ኮያደ ሻማዉ፤ ባረ ኩሽያን ኦꬃደ ደሜዳ ሻሉዋን ዎይንያ ቱራ ቶካዉ።


\par }{\PP \VS{17}አ ጎባ ኦሳንቻ ግድያዋ ጻላላ ግደናን፥ ምኖነ ጭንጫ አሳ።

\VS{18}አ ባረ ዎꬍያ ደማናዉ ምናደ ዛልአዉ፤ አ ኦꬃደ ቃምስያ ድራዉ፥ ባረ ጾምፕያ ኤለ ቶይሱኩ።

\VS{19}አ ባረ ስንድሪታን ሱቃደ፥ ባረ አፍላ ዳዳዉ።


\par }{\PP \VS{20}አ ህዬሳቶነ መቶታንቻቶ ባረዋፐ ጮ እማዉ።


\par }{\PP \VS{21}እ ሶ አሳይ ኡባይ ሆእያ ማዩዋ ማዬዳ ድራዉ፥ ሻቻይ ቡክንቶ፥ አ ህርጉኩ።

\VS{22}አርሳ ቦላን ሂጽያ ማዩዋ ስካዉ፤ ሊኑዋፐ ዳደቴዳ ኦቻ ቴራ ማላትያ ማዩዋካ ባረዉ ማያዉ።


\par }{\PP \VS{23}ጋድያ ጭማቱ ሺቅያ ዱቡሻን እ አስናይ ቦንቼቴዳ አሳ።


\par }{\PP \VS{24}ሊኑዋፐ ማዩዋነ ሳቂያ ኦꬃ ኦꬃደ፥ ዛልአንቻቶ ዛልአዉ።


\par }{\PP \VS{25}እዛ ምኖነ ቦንቾ አሳ፤ ይያ ላይꬃቶ እዛ ኡባካ ህርጉኩ።

\VS{26}አꬌዳ ኤራን አ ሃሳያዉ፤ አማንꬅያ ዞሪ እ እንጻርሳፐ ከሴ።

\VS{27}አ ባረ ሶ አሳ ደኡዋ እንጀያናዉ ኡባ ገደ ኦሱዋ ኦꬃደ ደአዉ፤ አዛላ ሀኑ እ ቦላን ቤት ኤረና።


\par }{\PP \VS{28}እዝ ናናቱ ደንድ ኤቂደ፥ እዞ ናሺኖ፤ እዝ አስናይካ እዞ ጋላቲደ፥

\VS{29}“ሎኦባ ኦꬄዳ ዳሮ ማጫ አሳቱ ደኢኖ፤ ሽን ኔን ኡንቱንቱ ኡባፐ አꬋሳ” ያጌ።


\par }{\PP \VS{30}ማላ ሎኦተꬃይ አላለ ከሰና፤ ፑልካ ꬋያና፤ ሽን መꬍና ጎዳዉ ያይያ ምሽራታ፥ እዛ ጋላተታናዉ በሳዉ።

\VS{31}አ ኦꬄዳባዉ ኡባዉ እዉ እዝ ኩሽያ ዛርተ፤ እዛ ኦꬄዳ ኦሱ ኡባይ ዳባባን እዞ ጋላትሶ።


\par }