\NormalFont\ShortTitle{2 ጽሞቶሳ}

{\MTB ጳዉሎስ

\par }{\MT ጽሞቶሳዉ

\par }{\MTB ጻፌዳ ላኤንꬆ ኪታ

\par }{\IMT ገሉዋ

\par }{\IP ሀዌ ጳዉሎስ ጽሞቶሳዉ ጻፌዳ ላኤንꬆ ኪታይ፥ ጳዉሎስ ማታ ባረና ማድያነ ኦሱዋ ባረናና እትፐ ኦꬅያ ዎዳላ፥ ጽሞቶሳ ዞሬዳ ዞርያ ኦይቄዳዋ። አ ዞርያፐ ዳርያ ባጋይ ዳንዳያን ገንጫና በሴ ግያዋ። ጽሞቶሳዉ ዞርያነ መንꬁዋ ቃላይ እመቴዳዌ፥ የሱስ ክርስቶሳባ አማነትያዋ ግዲደ ማርካታናዳን፥ ምሽራቹዋ ቃላነ ኤጫ ቃላ ጫቁዋ ትምርትያ ምንሲደ ኦይቃናዳንነ መትያባይነ ኤቀትያባይ ዳሮፐካ ታማርስያዋንነ ምሽራቹዋ ቃላ ኦድያዋን ምናናሳ።

\par }{\IP ጽሞቶስ ኤያተꬃን ኦሰትያ ፓና መላ ፓሉማፐ ሃካና ማላ፥ ዱማ ምኖ ኦዱ አዉ ኦደቴዳ። አያዉ ጎፐ፥ ሄዋ ማላ ኦዱ ስስያዋንታ ባይዝያዋፐ አትን፥ ሀራ እ እምያ ጎእ ባዋ።

\par }{\IP ሄዋን ኡባን ጽሞቶስ ሀሳያናዉ በስያባይ ጳዉሎሳ ደኡዋነ አ ሀኖታ ሎኦ ቆፋ፥ ሄዋፐካ አ አማኑዋ፥ አ ገንጩዋ፥ አ ሲቁዋ አ ዳንዳያነ የደሳን አ ጋኬዳ መቱዋ ሌምሱዋን ካላናዳና።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-2}}

\par }{\IO ጽሞቶሳዉ እመቴዳ ማቁዋ
{\IOR{1:3—2:13}}

\par }{\IO አሳይ ካድያ ዎደ አማነት ቤቱሳ
{\IOR{2:14—4:5}}

\par }{\IO ሄ ዎደ ደእያባቱዋነ ኮሽያ ካለꬅያ ኦጋቱዋ
{\IOR{4:6-18}}

\par }{\IO ዉርሰꬃ ቁትያ
{\IOR{4:19-22}}



\par }\ChapOne{1}{\PP \VerseOne{1}ታን ጳዉሎስ፥ ጾሳይ እማና ጌዳ ክርስቶስ የሱሳና ኑዉ ደእያ ደኡዋባ ኦዳናዉ፥ ጾሳይ ጌዳዋዳን፥ ክርስቶስ የሱስ ኪቴዳዌ፥

\VS{2}ታ ሲቆ ናኣ ጽሞቶሳዉ ሀ ዳብዳቢያ ጻፋይ።

\par }{\SH ጽሞቶሳዉ እመቴዳ ዞርያ
\par }
{\PP ጾሳ አዉዋፐነ ኑ ጎዳ ክርስቶስ የሱሳፐ፥ አꬎ ኬካተꬃይ፥ ማሮተꬃይነ ሳሮተꬃይ ነዉ ግዶ።


\par }{\PP \VS{3}ታ ዛራቱ ኦꬄዳዋዳን፥ ታንካ ታና ዞርያ ጌሻ ዎዛናፐ ኦꬅያ ጾሳ ቃማነ ጋላስ ዎስያ ዎሳን ኡባ ዎደ ኔና ሀሳይያ ድራዉ፥ አ ጋላታይ።

\VS{4}ታን ነ አፎꬃ ሀሳያ ሀሳያደ ናሸታና ማላ፥ ኔና በአናዉ ዳሮ ላሞታይ።


\par }{\PP \VS{5}ኔናን ደእያ ዎርዶ ባይና አማኑዋ ሀሳያይ። ሄ አማኑ በን ነ ዳይ ዳይ ሎይድንነ ነ ዳይ ኤዉኒቅን ደእያ አማኑዋ ማላ፤ ቃይ ኔናንካ ሄዌ ደእያዋ ኤራድ።

\VS{6}ሄዋ ድራዉ፥ ታን ታ ኩሽያ ላኡዋ ነ ቦላ ዎꬄዳ ዎደ፥
\FTNT{*}{{\FR 1:6 }{\FQ{ታን ታ ኩሽያ ላኡዋ ነ ቦላ ዎꬄዳ ዎደ፦
}}{\FT{ሀዌ በስያዌ፥ አማንያ አሳ ካለꬃናዳን ጌሻ አያናይ ኦሶ ዶርና ቱማተꬃን ካለꬅያዋንቱ ቃላ ኦዳናዉ ዎይ ታማርሳናዉ ጾሳይ ኦኬዳዋንቱ ቦላን ባረንቱ ኩሽያ ዎꬂደ ዎስያዋ በሴ። 1 ጽም። 1:4 ጼልተ።
}}} ጾሳይ ነዉ እሜዳ እሙዋ ኔን ዶሽሰና ማላ፥ ኔና ሀሳይሳይ።

\VS{7}አያዉ ጎፐ፥ ጾሳይ ኑዉ ዎልቃ፥ ሲቁዋነ ኑ ሁጲያ ናግያዋ እምያ ጌሻ አያና እሜዳፐ አትን፥ ያሻ አያና እምቤና።


\par }{\PP \VS{8}ስም፥ ኑ ጎዳዉ ማርካትያዋን ዎይ አ ድራዉ ቃሹዋን ደእያ ታዋንካ ዬላቶፓ። ሽን ጾሳይ ነዉ እምያ ዎልቃ ኬናን ታናና ምሽራቹዋ ቃላዉ ዋየታ።

\VS{9}ጾሳይ ባረ ቆፋንነ ባረ አꬎ ኬካተꬃን ኑና አሺደ፥ ባረ አሳ ኦꬃናዉ ጼሶዋፐ አትን፥ ኑን ኦꬄዳ ኦሱዋ ድራዉ ግደና። እ ሀ አꬎ ኬካተꬃ ክርስቶስ የሱሳ ባጋና ዎዲ ዶመታናፐ ካሰ ኑዉ እሜዳ።

\VS{10}ሽን ሀእ ሀ አꬎ ኬካተꬃይ ኑና አሽያ ክርስቶስ የሱሳ ዩሳን ኑዉ ቆንጬዳ። ቃይ ሀይቁዋ ዎልቃካ እ ꬋይሴዳ። ዎንጋላ ምሽራቹዋ ባጋና ባየና ደኡዋ ኑዉ ቆንጭሴዳ።


\par }{\PP \VS{11}ታን የሱስ ኪቴዳዋነ አይሁዳ ግደና አሳ ታማርስያዋ ግዳደ፥ ዎንጋላ ምሽራቹዋ ኦዳና ማላ፥ ጾሳይ ታና ዶሬዳ።

\VS{12}ቃይ ታን ሀ መቱዋ አክያዌ ሄዋ ድራሳ። ሽን ታን አማኔዳዋ ኤርያ ድራዉ፥ ዬላትከ። ቃይ እ ታዉ እሜዳ ሀዳራ ሄ ጋላሳይ ጋካናዉ፥ እ ናጋናዉ ዳንዳይያዋ ኤራይ።


\par }{\PP \VS{13}ታን ኔና ታማርሴዳ ቱሙ ቃላ ሌምሱዋ ኡዳ ኦይቃደ፥ ክርስቶስ የሱሳን ኑዉ ደእያ አማኑዋንነ ሲቁዋን ደአ።

\VS{14}ኑ ግዶን ደእያ ጌሻ አያና ባጋና ነዉ ሀዳራ እሜዳ ሎኦባ ናጋ።


\par }{\PP \VS{15}ኢስያ ግያ ቢታን ደእያ ኡባቱ ታፐ ባቃቴዳዋ ኤራሳ፤ ኡንቱንቱ ግዶን ፕገሉስነ ሄርሞገኔስ ደኢኖ።


\par }{\PP \VS{16}ሄነስፎሩ ታና ዳሮ ዎደ መንꬄዳ ድራዉ፥ ጎዳይ አ ሶይ አሳዉ ማሮተꬃ እሞ። ቃይ ታን ቃሾ ጎለን ደእያዋ እ ዬላትቤና።

\VS{17}ሽን ሮመ ግያ ካታማ ጋኬዳሳና ታና ሎይꬅ ኮዪደ ደሜዳ።

\VS{18}ሄ ጋላስ ጎዳፐ ማሮተꬃ ደማናዳን፥ ጎዳይ አዉ እሞ። ቃይ ኤፈሶና ግያ ካታማን እ ታና አይ ኬና ማዴደንቶነ ኔን ሎይꬃ ኤራሳ።




\par }\Chap{2}{\SH ክርስቶሳዉ ሎኦ ዎታዳራ ግዲደ መቱዋ አክያዋ
\par }
{\PP \VerseOne{1}ስም ታ ናአዉ፥ ክርስቶስ የሱሳን ደእያ አꬎ ኬካተꬃን ምና።

\VS{2}ቃይ ዳሮ ማርካቱ ደእያ ሳን ታፐ ኔን ስሴዳ የዋቱዋ ሀራቱዋ ታማርሳናዉ ዳንዳይያ አማነቴዳ አሳቶ ሀዳራ እማ።


\par }{\PP \VS{3}ክርስቶሳ የሱሳዉ አማነቴዳ ዎታዳራዳን፥ ታናና ዋየታ።

\VS{4}ኦላ ብያ ዎታዳራይ ባረ ካፑዋ ናሸቻናዉ፥ ዎታዳራ ግደና አሳይ ኦꬅያ ኪታን ዋላከተና።

\VS{5}ቃይ ዎꬃን ኬሰትያ ኡራይካ ዎጋዳን ዎጻና ꬋዮፐ፥ ዎይታ አከና።

\VS{6}ዳሮ ዳቡሪደ ኦꬄዳ ቢታ ጎሽያ ብታኒ ሺቄዳ ካꬃፐ ባረና ጋክያዋ ኮይሮ አካናዉ በሴ።

\VS{7}ኔን ኡባባ አኬካናዳን፥ ጎዳይ ኔና ዳንዳይሳና ድራዉ፥ ታን ግያዋ ቆፓ።


\par }{\PP \VS{8}ታን ዎንጋላ ምሽራቹዋ ኦድያዋዳን፥ ሀይቁዋፐ ደንዴዳ ዳዊተ ዛርያ የሱስ ክርስቶሳ ቆፓ።

\VS{9}ታን ዎንጋላ ምሽራቹዋ ኦድያ ድራዉ፥ ኢታባ ኦꬄዳዋዳን፥ ሀራይ አቶ ቃሸታና ጋካናዉ ዋየታይ። ሽን ጾሳ ቃላይ ቃሸተና።

\VS{10}ሄዋ ድራዉ፥ ታን ጾሳይ ዶሬዳ አሳቱካ ክርስቶስ የሱሳን ደእያ አቶተꬃ መꬍና ቦንቹዋና ደማናዳን፥ ኡንቱንቱ ድራዉ፥ ታን ኡባባን ዋየታይ።


\par }{\PP \VS{11}ሀዌ፥

\par }{\Q “ኑን አናና እትፐ ሀይቄዳዋ ግዶፐ፥

\par }{\QB አናና እትፐ ደአና።


\par }{\Q \VS{12}ኑን ገንጮፐ፥

\par }{\QB አናና እትፐ ካተታና።

\par }{\Q ኑን አ ካዶፐ፥

\par }{\QB እካ ኑና ካዳና።


\par }{\Q \VS{13}ኑን አማነተናን አጎፐካ፥

\par }{\QB እ አማነትያዋ ግዲደ ደአናዋ።

\par }{\Q አያዉ ጎፐ፥ እ ባረና ባረ ሁጰዉ

\par }{\QB ኤርከ ጋናዉ ዳንዳየና”

\par }{\MM ግያዌ ቱሙ ሃሳያ።


\par }{\SH ምኖ ኦሳንቻ
\par }
{\PP \VS{14}ኔን ነ አሳ ሀዋ ሀሳይሳ፤ ኡንቱንቱ ቃላን ፓሉመተና ማላ፥ ጾሳ ስንꬃን ዞራ። ሄዌ ስስያ አሳ ባይዝያዋፐ አትን፥ አይነ ጎኤና።

\VS{15}ኔን ጾሳ ቱማተꬃ ቃላ ሱረተꬃን ኦድያዋነ ቃይ አ ኦሶ ዬላተና ኦሳንቻ ግዳደ፥ ጾሳይ ሳቢያ አሳዳን፥ ነ ሁጲያ ጾሳዉ እማናዉ ምና።

\VS{16}ሽን ሀ ሳአዉ እንጀትያ ማደና ሃሳያፐ ኔና ናጋ። አያዉ ጎፐ፥ ሄዌ ጾሳፐ አሳ ሃሴ።

\VS{17}ቃይ ኡንቱንቱ ታማርስያዌ ቦላ ጭቱዋዳን ኡባሳ ጋካናሳ። ሄ ታማርስያዋንቱፐ ላአቱ ሄመነዮሳነ ፕሊጾሳ።

\VS{18}ኡንቱንቱ ቱሙዋ ኦግያ አጊደ፥ “ሀይቁዋፐ ደንድያዌ ካሰ አꬍድጌዳ” ያጊደ አማሬዳ አማንያ አሳቱዋ አማኑዋ ባይዚኖ።


\par }{\PP \VS{19}ግዶፐካ፥ ጾሳይ ኤሴዳ ምኖ ቱሳይ ቃጻና ዳንዳየና። ቃይ አ ቦላን፥ “ጎዳይ ባረዋንታ ኤሬ”፤ ቃይ “ጎዳዋ ግድያ ኦንነ ኢታ ኦሱዋ አጎ” ያግያ ቃላቱ ጻፈቴድኖ።
\XREF{}{{\XO 2:19 }{\XT{ፓይ. 16:5}}}


\par }{\PP \VS{20}እት ዎልቃማ ጎለን ዎርቃፐነ ብራፐ መቴዳ ሚሻ ጻላላ ግደናን፥ ምꬃፐነ ኡርቃፐ መቴዳ ሚሻቱካ ደኢኖ። ሄዋንቱፐ ባጋቱ ቦንቾ ኦሱዋ ኡንቱንቱን ኦꬃናዉ፥ ቃይ ባጋቱ ቶሸትያባ ኡንቱንቱን ኦꬃናዉ መቴድኖ።

\VS{21}ሄዋ ድራዉ፥ ኦንነ ሀ ኢታባ ኡባፐ ባረና ጌሾፐ፥ እ ባረ ጎዳ ጎእያ ኦሱዋ ኦꬃናዉ ባረና እሜዳ ድራዉ፥ ቦንቾ ኦሱዋ ኦꬅያ ሚሻ ግዳናዋ። ቃይ ሎኦ ኦሱዋ ኡባ ኦꬃናዉ ጊገቴዳዋ ግዳናዋ።


\par }{\PP \VS{22}ሽን ኔን ኢታ ዎዳላተꬃ አሙዋፐ ባቃታ። ባረንታ ማዳናዉ ጌሻ ዎዛናፐ ጎዳ ጼስስያዋንቱና እትፐ፥ ጽሎተꬃ፥ አማኑዋ፥ ሲቆተꬃነ ሳሮተꬃ ምንሳደ ካላ።


\par }{\PP \VS{23}ሽን ኤያቱዋ ፓሉሚነ አይነ ኤረናዋንቱ ፓሉሚ ዋላሳ ካለꬅያዋ ኤራደ አፐ ባቃታ።

\VS{24}ጎዳ ቆማይ ኡባዉ ኬክያዋ፥ ሎይꬅ ታማርስያዋነ ዳንዳያንቻ ግዳናዉ በሴፐ አትን፥ ዋላቀታናዉ በሰና።

\VS{25}ቃይ እ ባረና እጽያዋንታ አሽከተꬃን ሴርያዋ ግዳናዉ በሴ። ኡንቱንቱ ባረንቱ ናጋራፐ ስሚደ፥ ቱማተꬃ ኤራናዳን ጾሳይ ኦꬃነንቶ፥ ኦን ኤር።

\VS{26}ቃይ ኡንቱንቱ ባረንቱ ዎዛና ቆፋዉ ስሚደ፥ ኡንቱንታ ባረ ኮዬዳባዉ አዛዘታና ማላ ኦይቄዳ ጻላህያ ካፑዋ ዳባፐ ከስ አካና።




\par }\Chap{3}{\SH ዉርሰꬃ ጋላሳቱዋን ሀናናዉ ደእያ ኢታ የዋቱዋ
\par }
{\PP \VerseOne{1}ሽን ዉርሰꬃ ጋላስ ዋይስያ ዎዲ ያናዋ አኬካ።

\VS{2}አያዉ ጎፐ፥ አሳይ ባረና ሲቅያዋንታ፥ ሻሉዋ ሲቅያዋንታ፥ ጬቀትያዋንታ፥ አይያዋንታ፥ ቦርያዋንታ፥ ባረና የሌዳዋንቶ አዛዘተናዋንታ፥ ጋላተናዋንታ፥ ጌሻተꬃይ ባይናዋንታ፥

\VS{3}ሲቁ ባይናዋንታ፥ ስገተናዋንታ፥ ዝግርሳንቻቱዋ፥ ባረና ናገናዋንታ፥ ኬከናዋንታ፥ ሎኦባ ዶሰናዋንታ፥

\VS{4}ኡባ ኤርከ ግያዋንታ፥ ድርቢያዋንታ፥ ኦቶሩዋን ሱገትያዋንታ፥ ቃይ ጾሳፐ አꬂደ፥ እሻሉዋ ዶስያዋንታ ግዳና።

\VS{5}ኡንቱንቱ ጾሳዉ ጎይንያዋ ማላቲኖ፤ ሽን አ ዎልቃ ካዴድኖ። ሄዋንቱ ማላ አሳቱዋኮ ሺቆፓ።


\par }{\PP \VS{6-7}አያዉ ጎፐ፥ ኡንቱንቱፐ እቱ እቱ አሳ ጎልያ ገሊደ፥ ናጋራይ ዴጼዳዋንታ፥ ዱማ ዱማ አሙዋን ሱገትያዋንታ፥ ኡባ ዎደ ታማሪደ፥ ቱማተꬃ ኤራ አካናዉ ሙለ ዳንዳይቤና ዳቡራንቻ ማጫዋንታ ባለꬂኖ።

\VS{8}ያኔስነ ያምባሬስ
\FTNT{*}{{\FR 3:8 }{\FQ{ያኔስነ ያምባሬስ፦
}}{\FT{ሀ ሱንꬃቱ ኤጫ ጫቁዋ ማጻፋን ባዋ። ሽን ጮራ አሳይ ግያ ቆፋይ፥ “ሀዋንቱ ሙሴ እስራኤልያ አሳ ግብጼፐ ከሲደ ካለꬃናዉ ቆፔዳ ዎደ፥ አናና ኤቀቴዳ ሙሩንያዋንታ” ያግያዋና። ከሳ 7:11፣ 12 ጼልተ።
}}} ሙሴ የዉዋ ጳልቆዋዳን፥ ሄዋዳን ቃይ ሀዋንቱ፥ ሱረ ቆፋይ ባይናዋንታ አማኑዋን ኩንዴዳዋንቱ፥ ቱማተꬃባ ጳልቂኖ።
\XREF{}{{\XO 3:8 }{\XT{ከሳ 7:11}}}

\VS{9}ሽን ያኔሳ ኤያተꬃይነ ያምባሬሳ ኤያተꬃይ ቃይ ቆንጬዳዋዳን፥ ኡንቱንቱ ኤያተꬃይካ አሳ ኡባዉ ቆንጫና ድራዉ፥ ኡንቱንቱ ካሰዋፐ አꬊደ ድጭክኖ።


\par }{\SH ዉርሰꬃ ዞርያ
\par }
{\PP \VS{10}ሽን ኔን ታ ትምርትያ፥ ታ ሀኖታነ ታ ቆፋ፥ ታ አማኑዋነ ታ ዳንዳያ፥ ታ ሲቁዋነ ታ ገንጩዋ፥

\VS{11}ታ የደሳነ ታ ዋይያ በኣዳ። አንጾክያነ፥ እቆንዮነነ ልስጽራ ግያ ካታማቱዋን ታና ጋኬዳባነ ታን ዳንዳዬዳ የደሳ ኤራሳ። ጎዳይ ታና ሄ ኡባፐ አሼዳ።

\VS{12}ቱማተꬃን ክርስቶስ የሱሳን ጾሳ ማላቲደ ደአናዉ ዶስያ ኡባይ የደርሰታና።

\VS{13}ሽን ኢታ አሳቱነ ባለꬅያዋንቱ ሀራቱዋ ባለꬂደነ ባረንቱ ሁጰዉ ባሊደ፥ ካሰፐ ኢት ኢት ቢኖ።


\par }{\PP \VS{14}ሽን ኔን ሄ ቱማተꬃ ኦፐ ታማሬደንቶነ ኤራደ፥ ኔን ታማሬዳዋንነ ኤሬዳዋን ምናደ ደአ።

\VS{15}ኔን ጉꬃ ናአተꬃፐ ዶማደ ክርስቶስ የሱሳ አማናደ፥ አቶተꬃይ ቤትያ አꬌዳ ኤራ እማናዉ ዳንዳይያ ጌሻ ማጻፋቱዋ ኤራዳ።

\VS{16-17}ጾሳ ማጻፋ ኡባን ጾሳ አያናይ ደኤ። ቃይ ሄ ማጻፋቱ ጾሳዉ ኦꬅያ አሳይ ኩመንꬃነ ሎኦ ኦሱዋ ኡባዉ ጊጌዳዋ ግዳና ማላ፥ ቱማተꬃ ታማርሳናዉ፥ ባላ ሴራናዉ፥ ባይዙዋ ሱርሳናዉነ ጽሎተꬃ ደኦ ዞርያ እማናዉ ማዲኖ።




\par }\Chap{4}{\PP \VerseOne{1}ታን ኔና ጾሳ ስንꬃንነ፥ ደኡዋን ደእያ አሳነ ሀይቄዳ አሳ ፕርዳናዉ ደእያ ክርስቶስ የሱሳ ስንꬃን፥ ቃይ አ ዩሳንነ አ ካዉተꬃን ኔና ዞራይ።

\VS{2}ቃላ ኦዳ። ዎዲ እንጀትና እንጀታና ꬋይና፥ ምናደ ኦዳ። ዳሮ ዳንዳያን አሳ ታማርሳደ ሱርሳ፥ ሴራነ ዞራ።

\VS{3}አያዉ ጎፐ፥ አሳይ ቱሙ ትምርትያ ስሰናን እጽያ ዎዲ ያናዋ። ሽን አሳይ ባረንቱ አሙዋ ካሊደ፥ ስሳናዉ ናሸችያዋ ኦድያ ታማርስያዋንታ ጉጅ ጉጅ ሺሻና።

\VS{4}ኡንቱንቱ ቱሙ የዉዋ ስስያዋ አጊደ፥ ቶሳ ስሳናዉ ባረንቱ ሀይꬃ ዎራ ዛራና።

\VS{5}ሽን ኔን ኡባባን ነ ሁጲያ ናጋናዉ በሴ። ዋይያ ዳንዳያ። ዎንጋላ ምሽራቹዋ ኦድያዌ ኦꬅያ ኦሱዋ ኦꬃ። ጾሳ ቆማዳን፥ ነ ኦꬅያ ኦሱዋ ኡባ ፖላ።


\par }{\PP \VS{6}ታና ግዶፐ፥ ታ ሱꬃይ ጉኪደ ያርሸትያ ዎዲነ ቃይ ሀ ደኡዋ አጋደ ብያ ዎዲ ጋኬዳ።

\VS{7}ታን ሎኦ ባጽያ ባጸታድ፤ ዎꬃ ዎጻደ ዉርሳድ፤ አማኑዋካ ናጋድ።

\VS{8}ስንꬃፐ ታዉ ጽሎተꬃ ካላቻይ ጊግ ኡቴዳ። ሄዋ ጽሎ ፕርዳ ፕርድያ ጎዳይ ሄ ጋላስ ታዉ እማና። ቃይ ክርስቶስ ቆንጫናዋ ዶስያ ኡባ ሳፐ አትን፥ ታ ጻላላሳ ግደና።


\par }{\SH አ ቡዞ አላላቱዋባ
\par }
{\PP \VS{9}ታኮ ኤለካ ያናዉ ምና።

\VS{10}አያዉ ጎፐ፥ ዴማስ ሀ አላምያ ዶሲደ፥ ታና አጊደ፥ ተሰሎንቀ ግያ ካታማ ቤዳ። ቀርቂስ ጋላትያ ግያ ጋድያ ቢና፥ ቃይ ቲቶ ድልማጽያ ግያ ጋድያ ቤዳ።

\VS{11}ሉቃሳ ጻላላይ ታናና ደኤ። ማርቆስ ታና ኪታን ሎይꬅ ማዳናዉ ዳንዳይያ ድራዉ፥ አ ደማደ ኔናና አካደ ያ።

\VS{12}ሽን ታን ትክቆሳ ኤፈሶና ግያ ካታማ ኪታድ።

\VS{13}ኔን ያደ፥ ጽሮኣዳ ግያ ካታማን ካርፖሳዋን ታን የጋደ ዬዳ ታ ጋብያነ ቃይ ማጻፋቱዋ ታዉ አካደ ያ። ሽን ዱማያደ ጋልባን ጻፈቴዳ ማጻፋቱዋ አያ ግዶፐነ፥ አከናን ዮፓ።


\par }{\PP \VS{14}ብራታ ቆጽያ እስክንድር ታና ዳሮ ቆሄዳ፤ ጎዳይ አዉ አ ኦሱዋዳን ዛራና።

\VS{15}እ ኑን ኦድያዋ ሎይꬅ ጳልቂያ ድራዉ፥ ኔን አፐ ኔና ናጋ።


\par }{\PP \VS{16}ኮይሮ ታና ሞትያ ዎደ፥ ኡባይካ አጌዳዋፐ አትን፥ ታና ኦንነ ማድቤና። ጾሳይ ሄዋ ኡንቱንቶ ፓይዶፖ።

\VS{17}ሽን ታን ኩመንꬃ ኪታ አይሁዳ ግደና አሳይ ኡባይ ስሳናዉ ኦዳና ማላ፥ ጎዳይ ታ ማታን ኤቂደ፥ ታዉ ዎልቃ እሜዳ። ቃይ ጋሙዋ ዶናፐካ ታና አሼዳ።

\VS{18}ጎዳይ ታና ኢታባ ኡባፐ አሺደ፥ ባረ ሳሉዋ ካዉተꬃ ሳሮተꬃን አፋና፤ አዉ መꬍ መꬍናዉ ቦንቹ ግዶ። አመንእ።


\par }{\SH ዉርሰꬃ ሳሮታ
\par }
{\PP \VS{19}ጵርስቂልዉ፥ አቂላስነ ሄነስፎሩ ሶይ አሳዉ ታ ሳሮታ ኦዳ።

\VS{20}ኤራስጾስ ቆሮንቶሳ ግያ ካታማን አቴዳ። ሽን ጽሮፊሞስ ሳከቴዳ ድራዉ፥ ምሊጸ ግያ ካታማን አ ዎꬃድ።

\VS{21}ባልጉ ዎꬋናፐ ካሰ ያናዉ ምና።

\par }{\PP ኤዉቡሉስ፥ ጱዴስ፥ ሊኖስነ ቅላዉደ ቃይ ሀራ እሻቱ ኡባይካ ኔና ሳሮ ሳሮ ጊኖ።


\par }{\PP \VS{22}ጎዳይ ነ አያናና ግዶ። አꬎ ኬካተꬃይ ህንተናና ኡባና ግዶ። አመንእ።


\par }