\NormalFont\ShortTitle{1 ኦዱዋ}

{\MT ሀኔዳባ ኦድያ ኮይሮ ማጻፋ

\par }{\IMT ገሉዋ

\par }{\IP ሀኔዳባ ኦድያ ማጻፋቱ፥ ሳሜላ ማጻፋቱዋንነ ካተቱዋ ማጻፋቱዋን ጻፈቴዳ ታርከቱዋ ዱማ ኦግያን ኦሞዱዋን ደእያዋንቶ ላኤንꬂደ ኦዲኖ። ሀኔዳባ ኦድያ ማጻፋቱዋን እስራኤልያ ካተቱዋ ካዉተꬃ ታርኪ ላኡ ሁጰ ሁጰ ሻኩዋን ሻከቲደ ኦደቴዳ።

\par }{\ILI 1. እስራኤላነ ይሁዳ ካዉተꬃቱ ባይዙዋን ኩንዴዳዋንታ ግዶፐነ፥ ጾሳይ ባረ አሳዉ ገሌዳ ቃላ ኡባ ናጌዳዋነ ይሁዳን ደእያዋንቱ ባጋና ባረ አሳዉ ባረ ሀልቼዳ ሀልቹዋ ፖሌዳዋ በሳናሳ። ሀዌ ቱማ ግድያዋ ኤርሳናዉ፥ ሀ ማጻፋ ጻፌዳዌ ዳዊተነ ሶሎሞነ ኦꬄዳ ዎልቃማ ዎልቃማ ኦሳቱዋ፥ ዮሳፌጸ፥ ህዝቂያስነ ዮስያሰ አሳ ደኡዋ ኦራጽሴዳ ኦራጽሱዋነ ጾሳዉ ምኒደ አማነቴዳ አሳ ሀኖታ ሎይꬂደ ጼሌዳ።

\par }{\ILI 2. የሩሳላመን ደእያ ጌሻ ጎልያን ጾሳዉ ጎይንያ ጎይናይ ዋኒደ ዶመቴደንቶ ኦዳናሳ። ቃይ ሄ ዎደ ጎይኑዋ ዎጋ ካለꬅያዋንቱ ቄሳቱ ዋ ግድያ ድራዉ፥ ኡንቱንቱ ካለꬅያ ኦሱዋ ኬꬃይ ዋኒደ ዶመቴደንቶነ ቆንጭሳናሳ። ጌሻ ጎልያ ኬጼዳዌ ሶሎሞና ግዶፐነ፥ ጌሻ ጎልያነ ጎይኑዋ ዎጋ ኮይሮ ኤሴዳዌ ዳዊታ ግድያዋ ኦዳናሳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO አዳማፐ ካትያ ሳኦላ ጋካናዉ
{\IOR{1:1—9:44}}

\par }{\IO ሳኦላነ አ ናናቱዋ ሀይቁዋ
{\IOR{10:1-14}}

\par }{\IO ዳዊተ ካተቱሳነ የሩሳላመ ኦይቁሳ
{\IOR{11:1-9}}

\par }{\IO ዋርያና ደእያ ዳዊታ ዎታዳራቱዋ
{\IOR{11:10—12:40}}

\par }{\IO ቃላ ጫቁዋ ታቦታይ የሩሳላመ ቡሳ
{\IOR{13:1—16:43}}

\par }{\IO ጌሻ ጎልያ ኬጽያዌ ሶሎሞና ግዱሳ
{\IOR{17:1-27}}

\par }{\IO ዳዊታ ኦላ ጾኑዋ
{\IOR{18:1—20:8}}

\par }{\IO ዳዊተ አሳ ፓይድና ዬዳ ጾሳ ሀንቁዋ
{\IOR{21:1-30}}

\par }{\IO ጌሻ ጎልያ ኬጻናዉ ሀኔዳ ጊጉዋ
{\IOR{22:1—29:20}}

\par }{\IO ሶሎሞነ ካተቱሳ
{\IOR{29:21-25}}

\par }{\IO ዳዊታ ሀይቁዋ
{\IOR{29:26-30}}



\par }{\MS አዳማፐ ካትያ ሳኦላ ጋካናዉ

\par }\ChapOne{1}{\MR (1:1—9:44)

\par }{\SH አዳማፐ ቢደ አብራሃማ ጋካናዉ ደእያ የለታ
\par }
{\R (ዶመꬃ 5:1-32፤ 10:1-32፤ 11:10-26)

\par }{\PP \VerseOne{1}አዳመ ሴታ የሌዳ፤ ሴተ ሄኖሳ የሌዳ፤ ሄኖስ ቃይናና የሌዳ፤

\VS{2}ቃይናን ማላልኤላ የሌዳ፤ ማላልኤል ያሬዳ የሌዳ፤

\VS{3}ያሬድ ሄኖካ የሌዳ፤ ሄኖክ ማቱሳላ የሌዳ፤ ማቱሳል ላሜካ የሌዳ፤

\VS{4}ላሜክ ኖሀ የሌዳ። ኖሄ ሴማ፥ ካማነ ያፌታ የሌዳ።


\par }{\PP \VS{5}ያፌታ አቱማ ናናይ ጎመራ፥ ማጎጋ፥ ማዳያ፥ ያዋና፥ ቱባላ፥ መሸካነ ቲራሳ።

\VS{6}ጎመራ አቱማ ናናይ አሽካናዛ፥ ሪፋታነ ቶጋርማ።

\VS{7}ያዋና አቱማ ናናይ ኤሊሻ፥ ታርሴሳ፥ ክቲማነ ሮዳ።


\par }{\PP \VS{8}ካማ አቱማ ናናይ ኩሻ፥ ምጽራይማ፥ ፑጻነ ካናና።

\VS{9}ኩሻ አቱማ ናናይ ሳባ፥ ሀዊላ፥ ሳብታ፥ ራእማነ ሳብታካ። ራእማ አቱማ ናናይ ሳባነ ዳዳና።

\VS{10}ቃይ ኩሽ ናምሩዳ የሌዳ። ናምሩድ ሳኣን ዎልቃማ ኦላንቻ ግዴዳ።

\VS{11}ምጽራይም ሉደታ፥ አናመታ፥ ላሃበታ፥ ናፍቱሄታ፥

\VS{12}ፓትሮሳታ፥ ካስሉሄታነ ፕልስጼማ ዘረꬃ የሌዳ ካፍቶረታ የሌዳ።

\VS{13}ካናነ ባይራ ናኣ ሲዶናነ አ ቴፋ ሄታ የሌዳ፤

\VS{14}ቃይ ካናነ ያቡሳቱዋ፥ አሞረቱዋ፥ ገርጌሰቱዋ፥

\VS{15}ሂዌቱዋ፥ አርቀታ፥ ሲናታ፥

\VS{16}አርዋደታ፥ ጻማረታነ ሀማታታ የሌዳ።


\par }{\PP \VS{17}ሴማ አቱማ ናናይ ኤላማ፥ አሶራ፥ አርፋክሳዳ፥ ሉዳ፥ አራማ፥ ኡጻ፥ ሁላ፥ ገቴራነ መሸካ።

\VS{18}አርፋክሳድ ሸላሀ የሌዳ፤ ሸላህ ኤቦራ የሌዳ።

\VS{19}ኤቦር ላኡ ናና የሌዳ፤ እቱ የለቴዳ ዎደ ሳአይ ሻከቴዳ ድራዉ፥ አ ሱንꬃይ ፔሌጋ ጌተቴዳ፤ አ እሻ ሱንꬃይ ዮቅጻና።

\VS{20}ዮቅጻን አልሞዳዳ፥ ሸሌፋ፥ ሀጻርማዌታ፥ የራሀ፥

\VS{21}ሀዶራማ፥ ኡዛላ፥ ዲቅላ፥

\VS{22}ኤባላ፥ አብማኤላ፥ ሳባ፥

\VS{23}ኦፊራ፥ ሀዊላነ ዮባባ የሌዳ። ሀዋንቱ ኡባቱ ዮቅጻና ዘረꬃ።


\par }{\PP \VS{24}ሴማፐ ቢደ፥ አብራሃማ ጋካናዉ ደእያ የለታይ ሀዋፐ ካሊደ ጻፈቴዳዋ: ሴማ፥ አርፋክሳዳ፥ ሸላሀ፥

\VS{25}ኤቦራ፥ ፔሌጋ፥ ራአ፥

\VS{26}ሳሩጋ፥ ናኮራ፥ ታራነ

\VS{27}አብራሃማ ጌተቲደ ጼሰትያ አብራማ።


\par }{\SH እስማኤላ የለታ
\par }
{\R (ዶመꬃ 25:12-16)

\par }{\PP \VS{28}አብራሃማ አቱማ ናናይ ይሳቃነ እስማኤላ።

\VS{29}ኡንቱንቱ የለታይ ሀዋፐ ካሊደ ጻፈቴዳ።

\par }{\PP እስማኤላ ባይራይ ናባዮታ፤ ሄዋፐ ስምና ቄዳረ፥ አድብኤል፥ ምብሳም፥

\VS{30}ምሽማእ፥ ዱም፥ ማስ፥ ሀዳድ፥ ቴም፥

\VS{31}ይጹር፥ ናፊሽነ ቄድም የለቴድኖ። ሀዋንቱ እስማኤላ ናና።


\par }{\PP \VS{32}አብራሃማ ቆማቱ ቃጹር አቱማ ናናይ ዚምራና፥ ዮቅሻና፥ ማዳና፥ ምድያማ፥ ይሽባቃነ ሹሀ። ዮቅሻና አቱማ ናናይ ሳባነ ዳዳና።

\VS{33}ምድያማ አቱማ ናናይ ኤፋ፥ ኤፌራ፥ ሀኖካ፥ አቢዳአነ ኤልዳአ። ሀዋንቱ ኡባቱ ቃጹር ዘረꬃ።


\par }{\SH ኤሳ የለታ
\par }
{\R (ዶመꬃ 36:1-19)

\par }{\PP \VS{34}አብራሃመ ይሳቃ የሌዳ። ይሳቃ አቱማ ናናይ ኤሳነ እስራኤልያ።

\VS{35}ኤሳ አቱማ ናናይ ኤልፋዛ፥ ራኡኤላ፥ ይኡሻ፥ ያእላማነ ቆራሀ።

\VS{36}ኤልፋዛ አቱማ ናናይ ተማና፥ ኦማራ፥ ጻፋ፥ ጋእታማ፥ ቃናዛ፥ ትምናአነ አማሌቃ።

\VS{37}ራኡኤላ አቱማ ናናይ ናሃታ፥ ዛራሀ፥ ሻማነ ሚዛ።


\par }{\SH ኤዶማን ኮይሮ ደኤዳ አሳቱዋ
\par }
{\R (ዶመꬃ 36:20-30)

\par }{\PP \VS{38}ኤዶማን ኮይሮ ደኤዳ ሰኢራ አቱማ ናናይ ሎጻና፥ ሾባላ፥ ጽባኦና፥ አና፥ ድሾና፥ ኤጼራነ ድሻና።

\VS{39}ሎጻና አቱማ ናናይ ሆራነ ሆማማ፤ ሎጻና ምቻታ ትምናኦ።

\VS{40}ሾባላ አቱማ ናናይ አልዋና፥ ማናሃታ፥ ኤባላ፥ ሸፋነ ኦናማ። ጽባኦና አቱማ ናናይ አያነ አና።

\VS{41}አና ናአይ ድሾና። ድሾና አቱማ ናናይ ሄምዳና፥ ኤሽባና፥ ይትራናነ ካራና።

\VS{42}ኤጼራ አቱማ ናናይ ብልሃና፥ ዛእዋናነ አቃና። ድሻና አቱማ ናናይ ኡጻነ አራና።


\par }{\SH ኤዶማ ካተቱዋ
\par }
{\R (ዶመꬃ 36:31-43)

\par }{\PP \VS{43}እስራኤላን አያ ካቲ ካዉታናፐ ካሰ ኤዶማ ቢታን ካተቴዳ ካተቱ ሀዋፐ ካሊደ ጻፈቴዳዋንታ።

\par }{\PP ባኦራ ናአይ በላእ ካተቴዳ፤ አ ካታማ ሱንꬃይ ድናባ።


\par }{\PP \VS{44}በላእ ሀይቂና፥ ቦጽራፐ ዬዳ ዛራሀ ናአይ ዮባብ አ ኮታን ካተቴዳ።


\par }{\PP \VS{45}ዮባብ ሀይቂና፥ ተማና ጋድያፐ ዬዳ ሁሻም አ ኮታን ካተቴዳ።


\par }{\PP \VS{46}ሁሻም ሀይቂና፥ ሞኣበ ጋድያን ምድያማቱዋ ጾኔዳ ባዳዳ ናኣ ሀዳድ አ ኮታን ካተቴዳ፤ አ ካታማ ሱንꬃይ አዊታ።


\par }{\PP \VS{47}ሀዳድ ሀይቂና፥ ማስሬቃፐ ዬዳ ሳምል አ ኮታን ካተቴዳ።


\par }{\PP \VS{48}ሳምል ሀይቂና፥ ሻፋ ማታን ደእያ ራሆቦታፐ ዬዳ ሻኡል አ ኮታን ካተቴዳ።


\par }{\PP \VS{49}ሻኡል ሀይቂና፥ አክቦራ ናአይ ባኣልሀናን አ ኮታን ካተቴዳ።


\par }{\PP \VS{50}ባኣልሀናን ሀይቂና፥ ሀዳድ አ ኮታን ካተቴዳ፤ አ ካታማ ሱንꬃይ ፓአ። አ ማቻታ መዛሃባ ናት ማጽሬድ ናቶ ማሄጻብኤሎ።


\par }{\PP \VS{51}ሄዋፐ ጉይያን፥ ሀዳድ ሀይቄዳ። ኤዶማ ዛራቱዋ ካፓቱ ሀዋንታ: ትምናአ፥ አልዋ፥ የቴታ፥

\VS{52}ኦሆሊባማ፥ ኤልያ፥ ፒኖና፥

\VS{53}ቃናዛ፥ ተማና፥ ምብጻራ፥

\VS{54}ማግድኤላነ እራማ። ሀዋንቱ ኤዶማ ካፓቱዋ።




\par }\Chap{2}{\SH ይሁዳ የለታ
\par }
{\PP \VerseOne{1}እስራኤልያ አቱማ ናናይ ሀዋንታ: ሮቤላ፥ ስሞና፥ ሌዊያ፥ ይሁዳ፥ ይሳኮራ፥ ዛብሎና፥

\VS{2}ዳና፥ ዮሴፋ፥ ቢንያማ፥ ንፍታሌማ፥ ጋዳነ አሴራ።


\par }{\PP \VS{3}ካናነ ባትሹእፐ ይሁዳይ የሌዳ ሄዙ አቱማ ናናይ ኤራ፥ ኦናናነ ሼላ። ይሁዳ ናአይ ባይራይ፥ ኤር መꬍና ጎዳ ስንꬃን ኢታባ ኦꬄዳ ድራዉ፥ መꬍና ጎዳይ አ ዎꬌዳ።

\VS{4}ይሁዳ ናኣ ማቻታ ትእማራ ይሁዳዉ ፓሬሳነ ዛራሀ የላዱ። ይሁዳዉ ኡባና እቼሹ አቱማ ናናይ ደኢኖ።


\par }{\PP \VS{5}ፓሬሳ አቱማ ናናይ ሄጽሮናነ ሀሙላ።


\par }{\PP \VS{6}ዛራሀ አቱማ ናናይ ዝምራ፥ ኤታና፥ ሄማና፥ ካልኮላነ ዳርዳአ፤ ኡንቱንቱ ኡባና እቼሻ።

\VS{7}ዛራሀ ዘረꬃፐ ግዴዳ ካርማ ናአይ አካን
\FTNT{*}{{\FR 2:7 }{\FQ{አካን፦
}}{\FT{ሀ ሱንꬃ ብለꬃይ እብራዌꬁዋን፥ “ባሻ” ግያዋ።
}}} ጺንያ ጌተት ኡቴዳ ሚሻ ኦሞዱዋ አኪደ፥ እስራኤልያ አሳ ዋይሴዳዋ።
\XREF{}{{\XO 2:7 }{\XT{ኢያሳ 7:1}}}

\VS{8}ኤታና ናአይ አዛርያ።


\par }{\SH ሄጽሮናፐ ቢደ ዳዊታ ጋካናዉ ደእያ የለታ
\par }
{\PP \VS{9}ሄጽሮነ የሌዳ ናናይ ይራህማኤላ፥ ራማነ ካሌባ።

\VS{10}ራመ አምናዳባ የሌዳ። አምናዳበ ይሁዳ ዛራቱዋ ካፑዋ ናአሶና የሌዳ።

\VS{11}ናአሶነ ሳልሞና የሌዳ፤ ሳልሞን ቦኤዛ የሌዳ፤

\VS{12}ቦኤዘ ዮቤዳ የሌዳ፤ ዮቤድ እሰያ የሌዳ።

\VS{13}እሰይ ባረ ባይራ ናኣ ኤልኣባ፥ ላኤንꬆ ናኣ አምናዳባ፥ ሄዘንꬆ ናኣ ሻማ፥

\VS{14}ኦይደንꬆ ናኣ ናታንኤላ፥ እቼሻንꬆ ናኣ ራዳያ፥

\VS{15}ኡሱፑንꬆ ናኣ ኦጼማነ ላፑንꬃ ናአይ ዳዊታ የሌዳ።

\VS{16}እሰያ ማጫ ናናይ ጻሩዮነ አብጋሎ። ጻሩይ ናናይ ሄዛቱ አብሻያ፥ ዮኣባነ አሳሄላ።

\VS{17}አብጋላ አማሳ የላዱ፤ አማሳ አዉ እስማኤልያ የተራ።


\par }{\SH ሄጽሮና የለታ
\par }
{\PP \VS{18}ሄጽሮና ናአይ ካሌብ ባረ ማቻት አዙብና፥ ይሪኦቶ ጌተትያ ናቶ የሌዳ። ይሪኦታ የሼራ፥ ሾባባነ አርዶና የላዱ።

\VS{19}አዙባ ሀይቂና፥ ካሌብ ኤፍራቶ አኬዳ፤ ኤፍራታ ሁራ የላዱ።

\VS{20}ሁር ኡራ የሌዳ፤ ኡር ባጻልኤላ የሌዳ።


\par }{\PP \VS{21}ሄጽሮነ ኡሱፑን ታሙ ላይꬃፐ ጉይያን፥ ጋላኣደ አዉዋ ማክራ ናቶ አኪደ፥ ሳጉባ የሌዳ።

\VS{22}ሳጉብ ያኢራ የሌዳ። ያኢር በን ጋላኣደ ጋድያን ላታማነ ሄዙ ካታማቱዋ ሞዴዳ።

\VS{23}ሽን ጋሹራነ ሶርያ ካተቱ ሀቦት-ያኢራ ካታማቱዋ ቃናታነ አ ሄራቱዋ ኡሱፑን ታሙ ካታማቱዋ ኦለቲደ ኦይቄድኖ፤ ያን ደኤዳ አሳይ ኡባይ ጋላኣደ አዉዋ ማክራ ዛርያ።

\VS{24}ሄጽሮነ ካሌባ ኤፍራታ ግያ ሳን ሀይቄዳዋፐ ጉይያን፥ ሄጽሮና ማቻታ አቢያ ታቆአ አዉዋ አሽሁራ የላዱ።


\par }{\SH ይራህማኤላ የለታ
\par }
{\PP \VS{25}ሄጽሮና ናኣ ባይራ ይራህማኤላ ናአይ ባይራይ ራማ፤ ቴፋቱ ቡና፥ ኦሬና፥ ኦጼማነ አኪያ።

\VS{26}ይራህማኤላዉ አታሮ ጌተትያ ሀራ ማቻታ ደአዉ፤ አታራ ኦናማ ዳዮ።


\par }{\PP \VS{27}ይራህማኤላ ናኣ ባይራ ራማ ናናይ ማኣጻ፥ ያሚናነ ኤቄራ።


\par }{\PP \VS{28}ኦናማ ናናይ ሻማያነ ያደ።

\par }{\PP ሻማያ ናናይ ናዳባነ አብሹራ።

\VS{29}አብሹራ ማቻታ አብሀይላ አህባናነ ሞሊዳ የላዱ።

\VS{30}ናዳባ አቱማ ናናይ ሰለዳነ አፋይማ፤ ሰለድ ናኣ የለናን ሀይቄዳ።

\VS{31}አፋይማ ናአይ ይሽአ፤ ይሽአ ናአይ ሼሻና፤ ሼሻና ናአይ አህላያ።


\par }{\PP \VS{32}ሻማያ እሻ ያደ ናናይ የተራነ ዮናታና፤ የተር ናኣ የለናን ሀይቄዳ።

\VS{33}ዮናታና ናናይ ፐሌታነ ዛዛ።

\par }{\PP ሀዋንቱ ይራህማኤላ ዘረꬃ።


\par }{\PP \VS{34}ሼሻናዉ ማጫዋፐ አትና፥ አቱማ ናናይ ባዋ። ሼሻናዉ ያርሀአ ጌተትያ ቆማይ ግብጼ ጋድያፐ ዬዳዌ ደኤ።

\VS{35}ሼሻን ባረ ቆማ ያርሀአዉ ባረ ማጫ ናናቱዋፐ እትኖ እምና ናታ አታያ የላዱ።

\VS{36}አታይ ናታና የሌዳ፤ ናታን ዛባዳ የሌዳ፤

\VS{37}ዛባድ ኤፍላላ የሌዳ፤ ኤፍላል ዮቤዳ የሌዳ፤

\VS{38}ዮቤድ ዬሀ የሌዳ፤ ዬሁ አዛርያ የሌዳ፤

\VS{39}አዛሪ ሄሌጻ የሌዳ፤ ሄሌጽ ኤልኣሳ የሌዳ፤

\VS{40}ኤልኣስ ስስማያ የሌዳ፤ ስስማይ ሻሉማ የሌዳ፤

\VS{41}ሻሉም ይቃምያ የሌዳ፤ ይቃመ ኤልሻማአ የሌዳ።


\par }{\SH ካሌባ የለታ
\par }
{\PP \VS{42}ይራህማኤላ እሻ ካሌባ ናአይ ባይራይ ሜሻ። ሜሻ ናአይ ዚፋ፤ ዚፋ ናአይ ማሬሻ፤ ማሬሻ ናአይ ከብሮና።

\VS{43}ከብሮነ ናናይ ቆራሀ፥ ታፑሀ፥ ረቄማነ ሸማአ።

\VS{44}ሸማእ ዮርቃኣማ አዉዋ ራሃማ የሌዳ። ረቄም ሻማያ የሌዳ።

\VS{45}ሻማያ ናአይ ማኦና። ማኦን ቤትጹራ የሌዳ።


\par }{\PP \VS{46}ካሌባ ቆማታ ኤፋ ሃራና፥ ሞጻነ ጋዜዛ የላዱ፤ ሃራን ጋዜዛ የሌዳ።


\par }{\PP \VS{47}ያህዳያ ናናይ ረጌማ፥ ዮኣታማ፥ ገሻና፥ ፐሌጻ፥ ኤፋነ ሻኣፋ።


\par }{\PP \VS{48}ካሌባ ቆማታ ማእካ ሸቤራነ ትርሃና የላዱ።

\VS{49}ቃይካ ማእካ ሻኣፋነ ሻዋ የላዱ። ሻኣፍ ማድማና የሌዳ። ሻው ማክቤናነ ግባአ የሌዳ።

\par }{\PP ካሌባ ናታ አክሶ።


\par }{\PP \VS{50}ካሌባ ናናይ ሀራቱ ሀዋፐ ካሊደ ጻፈቴድኖ። ካሌብ ባረ ባይራ ናኣ ሁራ ባረ ማቻት ኤፍራትን የሌዳ። ሁራ ናናይ ቅርያት-ይኣሪማ አዉዋ ሾባላ፥

\VS{51}ቤታልሄማ አዉዋ ሳልሞናነ ቤት-ጋዴራ አዉዋ ሀሬፋ።

\VS{52}ቅርያት-ይኣሪማ አዉዋ ሾባላ ያራቱ ሀሮኤታታነ ማኑሆታ ያራቱዋፐ ባጋቱዋ።

\VS{53}ቅርያት-ይኣሪማ ያራቱ ያትራታ፥ ፑታታ፥ ሹማታታነ ምሽራአታ። ጾርአትነ ኤሽታኦላት ሀዋንቱፐ የለቴድኖ።

\VS{54}ቤታልሄማ አዉዋ ሳልሞና ያራቱ ናጾፋታ፥ አጽሮት-ቤታዮኣባታ፥ ማኑሆታ ያራቱዋፐ አትያ ባጋቱዋነ ጾርአታ።

\VS{55}ያቤጻ ካታማን ደእያ ጻፍያዋንቱ ያራቱ ቃይ ትርአታ፥ ሽምኣታታነ ሱካታ። ሀዋንቱ ረካባቱ አዉዋ ሃማቱዋፐ የለቴዳ ቄናታ።




\par }\Chap{3}{\SH ካትያ ዳዊታ ናና
\par }
{\PP \VerseOne{1}ከብሮነ ካታማን ዳዊተ የሌዳ ናናይ፤ እዝራኤልያ አህኖኣማ የሌዳ አ ባይራይ አምኖና። ቃርመሎስያ አብጋላ የሌዳ አ ላኤንꬆ ናአይ ዳኔላ።

\VS{2}ጋሹራ ጋድያ ካትያ ታልማያ ናታ ማእካ የሌዳ አ ሄዘንꬆ ናአይ አበሰሎማ። ሀጊታ የሌዳ አ ኦይደንꬆ ናአይ አዶንያና።

\VS{3}አቢጻላ የሌዳ አ እቼሻንꬆ ናአይ ሻፋጽያ። አ ማቻታ ኤግላ የሌዳ አ ኡሱፑንꬃ ናአይ ይትራኣማ።

\VS{4}ዳዊተ ሄ ኡሱፑን ናና ከብሮናን የሌዳ። ዳዊተ ከብሮናን ላፑን ላይꬃነ ኡሱፑን አግና ካተቴዳ።
\XREF{}{{\XO 3:4 }{\XT{2 ሳሜላ 5:4-5፤ 1 ካታ. 2:11፤ 1 ኦዱዋ 29:27}}}

\par }{\PP ቃይ የሩሳላመን ሀታማነ ሄዙ ላይꬃ ካተቴዳ።

\VS{5}ዳዊተ የሩሳላመን የሌዳ ናናይ ኦይዳቱ አምኤላ ናታ በርሳባ የሌዳ ሽምአ፥ ሾባባ፥ ናታናነ ሶሎሞና።
\XREF{}{{\XO 3:5 }{\XT{2 ሳሜላ 11:3}}}

\VS{6}ቃይ ሀራ ኡዱፑን አቱማ ናናይ ይብሃራ፥ ኤልሻማአ፥ ኤልፈሌጻ፥

\VS{7}ኖጋሀ፥ ነፌጋ፥ ያፍአ፥

\VS{8}ኤልሻማአ፥ ኤልያዳአነ ኤልፈሌጻ።

\VS{9}ሀ አቱማ ናና ኡባ ቦላካ ዳዊታዉ ሀራ ማቻቱዋፐ የለቴዳ አቱማ ናናይ ደኢኖ፤ ቃይ ታማራ ሀ አቱማ ናና ምቻቶ።


\par }{\SH ካትያ ሶሎሞነ የለታ
\par }
{\PP \VS{10}ካትያ ሶሎሞነ ናአይ ሮብኣማ፤ ሮብኣማ ናአይ አቢያ፤ አቢያ ናአይ አሳ፤ አሳ ናአይ ዮሳፌጻ፤

\VS{11}ዮሳፌጻ ናአይ ዮራማ፤ ዮራማ ናአይ አካዝያሳ፤ አካዝያሳ ናአይ ዮኣሻ፤

\VS{12}ዮኣሻ ናአይ አመስያሳ፤ አመስያሳ ናአይ ኦዝያና፤ ኦዝያና ናአይ ዮኣታማ፤

\VS{13}ዮኣታማ ናአይ አካዛ፤ አካዛ ናአይ ህዝቂያሳ፤ ህዝቂያሳ ናአይ ምናሳ፤

\VS{14}ምናሰ ናአይ አሞና፤ አሞና ናአይ ዮስያሳ።

\VS{15}ዮስያሳ ናአይ ባይራይ ዮሀናና፤ ላኤንꬁ ዮኣቄማ፤ ሄዘንꬁ ሰደቅያሳ፤ ኦይደንꬁ ሻሉማ።

\VS{16}ዮኣቄማ ናናይ ዮኣኪናነ
\FTNT{*}{{\FR 3:16 }{\FK{ዮኣኪናነ፦
}}{\FT{እብራዌꬁዋን ሀ ሱንꬃይ “ዮኮንያ” ጌተቴ።
}}} ሰደቅያሳ።


\par }{\SH ካትያ ዮኣኪና የለታ
\par }
{\PP \VS{17}ኦሞደቲደ ባብሎነ ቤዳ ዮኣኪና አቱማ ናናይ ሳላትያላ፥

\VS{18}ማልክራማ፥ ፓዳያ፥ ሸናጻራ፥ ይቃምያ፥ ሆሻማአነ ናዳብያ።

\VS{19}ፓዳያ አቱማ ናናይ ዛሩባቤላነ ሽምአ። ዛሩባቤላ አቱማ ናናይ ማሹላማነ ሀናንያ፤ ኡንቱንቱ ምቻታ ሻሎሚቶ።

\VS{20}ሀዋንቱ ቦላን ሀራ እቼሹ አቱማ ናናይ ዛሩባቤላዉ ደኢኖ፤ ኡንቱንቱካ ሃሹባ፥ ኦሄላ፥ በረክያ፥ ሀሳድያነ ዩሻብ-ሄሴዳ።


\par }{\PP \VS{21}ሀናንያ አቱማ ናናይ ፓላጽያነ ይሻእያ። ይሻእያ ናአይ ራፋያ፤ ራፋያ ናአይ አርናና፤ አርናና ናአይ ኦባድያ፤ ኦባድያ ናአይ ሻካንያ፤

\VS{22}ሻካንያዉ ኡሱፑን ናናይ ደኤ፤ ሻማእያ ግያ አ ናአይነ ናኣ ናናቱ፥ ሀጹኡሻ፥ ይግኣላ፥ ባርያሀ፥ ናኣርያነ ሻፋጻ።

\VS{23}ናኣርያ ናናይ ሄዛቱ ኤልዮኤናያ፥ ህዝቃነ አዝርቃማ።

\VS{24}ኤልዮኤናያ ናናይ ላፑናቱ ሆዳዊያ፥ ኤልያሽባ፥ ፓላያ፥ አቁባ፥ ዮሀናና፥ ዳላያነ አናና።




\par }\Chap{4}{\SH ይሁዳ የለታ
\par }
{\PP \VerseOne{1}ይሁዳ ዛራቱ ፓሬሳ፥ ሄጽሮና፥ ካርማ፥ ሁራነ ሾባላ።


\par }{\PP \VS{2}ሾባላ ናአይ ራኣይ ያሃታ የሌዳ፤ ያሃት አሁማያነ ላሃዳ የሌዳ። ሀዋንቱ ጾርአቱ ያራቱዋ።

\VS{3-4}ሁር ባረ ዳይ ኤፍራትዉ ባይራ ናኣ፤ ሁር ቤታልሄማ የሌዳ። ኤጻማ አቱማ ናናይ እዝራኤላ፥ ዩሽማነ ይድባሻ፤ ኡንቱንቱ ምቻታ ሀጽለልፖኖ። ፓኑኤል ጋዶራ የሌዳ። ኤጼር ሁሻ የሌዳ። ሀዋንቱ ሁራ ያራቱዋ።


\par }{\PP \VS{5}ታቆአ አዉዋ አሽሁራዉ ሄሎነ ናእሮ ጌተትያ ላኡ ማጫ አሳቱ ደኢኖ።

\VS{6}ናእራ አሁዛማ፥ ሄፌራ፥ ተምናነ አሀሽታራ አሽሁራዉ የላዱ፤ ሀዋንቱ ናእር ናና።

\VS{7}ሄላ ጼረታ፥ ጾሃራነ ኤትናና አሽሁራዉ የላዱ።

\VS{8}ቆጽ አኑባ፥ ጾቤባነ ሀሩማ ናኣ አሀርሄላ ያራቱዋ የሌዳ።


\par }{\PP \VS{9}ያቤጽ ባረ እሻቱዋ ኡባፐ አꬍ ቦንቼቴ። አ ዳያ፥ “ታን አ ኢታ የሉዋን የሌዳ ድራዉ፥ አ ሱንꬃይ ያቤጻ” ጋደ ሱንꬃዱ።

\VS{10}ያቤጽ\FTNT{*}{{\FR 4:10 }{\FQ{ያቤጽ፦
}}{\FT{ሀ ሱንꬃ ብለꬃይ እብራዌꬁዋን፥ “ሳኩዋ” ግያዋ።
}}} እስራኤልያ ጾሳ ጼሲደ፥ “አቤት ጾሳዉ፥ ሀይ ታና ኔን አንጃ፤ ታ ጋድያካ አሳ። ታናና እትፐ ግዳ፤ ታና ሳከናዳን ታና ቆህያባፐ ኔን ናጋ” ያጊደ ዎሴዳ። ጾሳይ አ ዎሳ ስሴዳ።


\par }{\SH ሀራ አሳቱ የለታ
\par }
{\PP \VS{11}ሹሀ እሻይ ካሉብ ማሂራ የሌዳ፤ ማሂር ኤሽቶና የሌዳ።

\VS{12}ኤሽቶን ቤትራፋ፥ ፓሴሀነ ታህና የሌዳ። ታህን እር-ናሃሻ ካታማ አሳ የሌዳ። ሀዋንቱ ሬካ ጋድያን ደኤድኖ።


\par }{\PP \VS{13}ቃናዛ ናናይ ኦትንኤላነ ሳራያ፤ ኦትንኤላ ናናይ ሀታታነ ማኦኖታያ።

\VS{14}ማኦኖታይ ኦፍራ የሌዳ። ሳራይ ዮኣባ የሌዳ። ዮኣበ ጀ-ሀራሺማ የሌዳ፤ ኩሽያ ሂላንቻቱዋ ግድያ አሳቱዋ የሌዳ።


\par }{\PP \VS{15}ይፉነ ናኣ ካሌባ ናናይ እራ፥ ኤልያነ ናኣማ። ኤልያ ናአይ ቃናዛ።


\par }{\PP \VS{16}ይሃልኤላ ናናይ ዚፋ፥ ዚፋሀ፥ ቲራያነ አሳርኤላ።


\par }{\PP \VS{17}ኤዝራ ናናይ የተራ፥ መረዳ፥ ኤፌራነ ያሎና። መረድ ግብጼ ካትያ ናቶ ቢቶ አክና እዛ ሚርያሞ፥ ሻማያነ ይሽባ አዉ የላዱ። ይሽብ ኤሽታሞአ የሌዳ።

\VS{18}ይሁዳ ጋድያፐ አኬዳ ማቻታ ጋዶራ አዉዋ የሬዳ፥ ሶኮ አዉዋ ሄቤራነ ዛኖሀ አዉዋ ያቂትኤላ መረዳዉ የላዱ።

\VS{19}ናሃማ ምቻት፥ ሆድያ ማቻት ናናይ ጋርማን ደኤዳ ቃኢላ አዉዋነ ማእካን ደኤዳ ኤሽታሞአ አዉዋ።


\par }{\PP \VS{20}ሽሞና ናናይ አምኖና፥ ሪና፥ በንሀናናነ ቲሎና።

\par }{\PP ይሽአ ናናይ ዞሄታነ በንዞሄታ።


\par }{\SH ሼላ የለታ
\par }
{\PP \VS{21}ይሁዳ ናኣ ሼላ ዛራቱ ሌካ አዉዋ ኤራ፥ ማሬሻ አዉዋ ላእዳነ ቤት-አሽቤአ ካታማን ደእያ ሱፍያ ጌተትያ ማዩዋ ዳድያዋንቱ ያራቱዋ።

\VS{22}ሀራቱ ቃይ ዮቂማ፥ ዮኣሻ፥ ያሹብልሄማ፥ ሞኣበ ጋድያ ሞዴዳ ሳራፋነ ኮዜባ ካታማን ደኤዳ አሳቱዋ። ሀ የለታ ማዝጎባይ በን ዎደፐካ ደእያዋ።

\VS{23}ሀዋንቱ ናጻኢማንነ ጋዴራን ደኤዳ ኡርቃ መꬍያ አሳቱዋ። ኡንቱንቱ ካትያ ኪታ ኦꬃናዉ አናና እትፐ ደኤድኖ።


\par }{\SH ስሞና የለታ
\par }
{\PP \VS{24}ስሞና ናናይ ነሙኤላ፥ ያሚና፥ ያሪባ፥ ዛራሀነ ሻኡላ።

\VS{25}ሻኡላ ናአይ ሻሉማ፤ ሻሉማ ናአይ ምብሳማ፤ ምብሳማ ናአይ ምሽማአ፤

\VS{26}ምሽማአ ናአይ ሀሙኤላ፤ ሀሙኤላ ናአይ ዛኩራ፤ ዛኩራ ናአይ ሽምአ።

\VS{27}ሽምአዉ ታማነ ኡሱፑን አቱማ ናናይነ ኡሱፑን ማጫ ናናይ ደኢኖ፤ ሽን አ እሻቶ ጮራ ናናይ ባዋ። ይሁዳ ዛራቱዋዳን ስሞና ዛራቱ ጮራትበይክኖ።


\par }{\PP \VS{28}ስሞና ዛራቱ በርሳበሀ ካታማንነ ሞላዳ፥ ሀጻር-ሹኣላ፥\XREF{}{{\XO 4:28 }{\XT{ኢያሳ 19:2-8}}}

\VS{29}ባላ፥ ኤጼማ፥ ቶላዳ፥

\VS{30}ባቱኤላ፥ ሆርማ፥ ጽቅላጋ፥

\VS{31}ቤት-ማርካቦታ፥ ሆጻር-ሱሲማ፥ ቤትቢራነ ሻእራይማ ካታማቱዋን ደኤድኖ። ዳዊተ ካተታና ጋካናዉ ሀዋንቱ ኡንቱንቱ ካታማቱዋ ግዲደ ደኤድኖ።

\VS{32}ቃይ ኡንቱንቱ ሞꬃቱ ኤጻማ፥ አይና፥ ርሞና፥ ቶኬናነ አሻና። ኡንቱንቱ ኡባና እቼሹ ካታማቱዋ።

\VS{33}ባኣላታ ጋካናዉ፥ ሀ ካታማቱዋ ዩሹዋን ደእያ ሞꬃቱ ኡባይ ኡንቱንቱን ጉጀቲኖ። ሀዋንታ ኡንቱንቱ ደኤዳ ሳኣ ኡንቱንቱ ባረንቱ የለታ ማራን ማዝጎብያን ጻፊደ ኦይቄድኖ።


\par }{\PP \VS{34}ስሞና ያራቱ ካፓቱ ሀዋፐ ካሊደ ጻፈቴዳዋንታ። ኡንቱንቱ ማሾባባ፥ ያምሌካ፥ አመስያሳ ናኣ ዮሻ፥

\VS{35}ዩኤላነ ዮሺብያ ናኣ ዬሀ። ዬሁ አዉዋ አዉ አሳኤላ ናኣ ሳራያ።

\VS{36}ሀራ ካፓቱ ቃይ ኤልዮኤናያ፥ ያእኮባ፥ ያሾሃያ፥ አሳያ፥ አዲኤላ፥ ያሽምኤላ፥ ባናያነ

\VS{37}ዚዛ። ዚዝ ሽፍአ ናኣ፤ ሽፍእ አሎና ናኣ፤ አሎን ያዳያ ናኣ፤ ያዳይ ሺምራ ናኣ፤ ሺምር ሻማእያ ናኣ።

\VS{38}ስሞና ያራቱ ካፓቱ ሀዋንታ።

\par }{\PP ኡንቱንቱ አዎቱዋ ዘረꬃይ ሎይꬅ ጮራቴዳ።

\VS{39}ኡንቱንቱ ባረንቱ መህያዉ ሄምያ ሳኣ ኮያናዉ ጋዶራ ገልያ ሳኣ ማታን ደእያ ዎምባዉ አዋይ ዶልያ ባጋና ደእያ ሳኣ ጋካናዉ ቤድኖ።

\VS{40}እት ሎይꬅ አራዴዳ ሎኦ ሄምያ ሳኣ ደሜድኖ፤ ሄ ቢታይ ዎፓይነ ሳሮተꬃይ ኩሜዳ አኮ ቢታ። በን ዎደ ሄ ጋድያን ደኤዳዋንቱ ካማ ዘረꬃቱዋ።

\VS{41}ሀዋፐ ቆሞ ባጋና ሱንꬃይ ጻፈቴዳ ስሞና ዛራቱ ይሁዳ ካትያ ህዝቂያሳ ዎደ ጋዶራ ጋድያ ቢደ፥ ያን ደእያ ካማ ዘረꬃቱዋነ ማኡና አሳቱዋ ኦለቲደ ꬋይሴድኖ። ሄ ጋድያን ኡንቱንቱ መህያዉ ሄምያ ሳአይ ደእያ ድራዉ፥ ስሞና ዛራቱ ሀቼ ጋꬃናዉ ያን ኡቴድኖ።


\par }{\PP \VS{42}ስሞና ዛራቱዋፐ እቼሹ ጼቱ አሳቱ ሰኢራ ደርያኮ ቤድኖ። ኡንቱንቱ ካፓቱ ፓላጽያ፥ ናኣርያ፥ ራፋያነ ኡዝኤላ፤ ኡንቱንቱ ይሽአ ናና።

\VS{43}አማሌቃ አሳቱዋፐ ካሰ ባቃት አቴዳዉንታ ስሞና አሳቱ ꬋይሴድኖ። ኡንቱንቱ ሀቼ ጋካናዉ ሄ ቢታን ደኢኖ።




\par }\Chap{5}{\SH ሮቤላ የለታ
\par }
{\PP \VerseOne{1}እስራኤልያ ናኣ ባይራ ሮቤላ የለታይ ሀዋፐ ካሊደ ጻፈቴዳዋ። ሮቤል ባይራ ናኣ፤ ሽን ባረ አዉዋ ግሱዋ እ ቱንሴዳ ድራዉ፥ ባይራተꬃዉ በስያባይ እስራኤልያ ናኣ ዮሴፎ ናናዉ እመቴዳ። ሄዋ ድራዉ፥ እ የለታን ባይራ ግዴዳዌ ጻፈትቤና።
\XREF{}{{\XO 5:1 }{\XT{ዶመꬃ 35:22፤ 49:3-4}}}

\VS{2}ይሁዳይ ባረ እሻቱዋፐ ምኔዳ፤ አ ባይራተꬃይ ዮሴፎ እመቴዳዋ ግዶፐነ፥ እስራኤልያ አሳ ሞድያዌ ይሁዳፐ ከሴዳ።
\XREF{}{{\XO 5:2 }{\XT{ዶመꬃ 49:8-10}}}

\VS{3}እስራኤልያ ናኣ ባይራ ሮቤላ አቱማ ናናይ ሀኖካ፥ ፓላ፥ ሄጽሮናነ ካርማ።


\par }{\PP \VS{4}ዩኤላ ናአይ ሻማእያ፤ ሻማእያ ናአይ ጎጋ፤ ጎጋ ናአይ ሽምአ፤

\VS{5}ሽምአ ናአይ ሚክያሳ፤ ሚክያሳ ናአይ ራኣያ፤ ራኣያ ናአይ ባኣላ።

\VS{6}ባኣላ ናአይ አሶረ ካትያ ትግላት-ፓለሴር ኦሞዲደ አፌዳ ባኤራ፤ ባኤር ሮቤላ ዛራቱዋ ካፑዋ።
\XREF{}{{\XO 5:6 }{\XT{2 ካታ. 15:29}}}

\VS{7}ባኤራ ዳቦቱ፥ ባረንቱ የለታ ማዝጎብያን ጻፈቴዳ ሮቤላ ያራቱ ካፓቱ ይእኤላ፥ ዛካራሳነ

\VS{8}በላአ። በላእ አዛዛ ናኣ፤ አዛዚ ሸማአ ናኣ፤ ሸማእ ዩኤላ ዛርያ። ዩኤላ ዛራቱ አሮኤራ ካታማን፥ ናቦ ቢታንነ ባኣል-ማኦና ጋድያን ደኤድኖ።


\par }{\PP \VS{9}ሮቤላ ዛራቱዋ መሂ ጋላኣደን ጮራቴዳ ድራዉ፥ ኡንቱንቱ ያፐ አዋይ ዶልያ ባጋ ቢደ፥ ኤፍራጺሳ ሻፋ ጋካናዉ ምጨቴዳ መላ ቢታን ኡቴድኖ።

\VS{10}ሳኦላ ላይꬃን አጋራቱዋ ያራቱዋና ሮቤላ ያራቱ ኦለትና፥ ሮቤላ ያራቱ ጾኔድኖ። ጋላኣደፐ አዋይ ዶልያ ባጋና ደእያ አጋራቱዋ ያራቱ ጋድያን ኡቴድኖ።


\par }{\SH ጋደ የለታ
\par }
{\PP \VS{11}ጋደ ዛራቱ ሮቤላ ዛራቱዋፐ ሁጲሳ ባጋን፥ ሳላካ ጋካናዉ ደእያ ባሳነ ጋድያን ኡቴድኖ።

\VS{12}ዩኤል ኮይሮ ያራቶ ካፑዋ፤ ሻፋም ላኤንꬆ ያራቶ ካፑዋ። ያእናይነ ሻፋጽ ባሳነን ኡቴዳ ያራቶ ካፓቱዋ።

\VS{13}ኡንቱንቱ ዳቦቱ፥ ላፑን ያራቱዋ ካፓቱ፥ ምካኤላ፥ ማሹላማ፥ ሳባ፥ ዮራያ፥ ያእካና፥ ዚአነ ኤቤራ።

\VS{14}ሀዋንቱ አብሀይላ ናናይ ቡዛ ዘረꬃ። ቡዝ ያህዳ የሌዳ፤ ያህድ የሽሻያ የሌዳ፤ የሽሻይ ምካኤላ የሌዳ፤ ምካኤል ጋላኣደ የሌዳ፤ ጋላኣደ ያሮሀ የሌዳ፤ ያሮህ ሁራ የሌዳ፤ ሁር አብሀይላ የሌዳ።

\VS{15}ኡንቱንቱ አዎቱዋ ሶ ካፑ ጉና ናኣ ናኣ አብድኤላ ናኣ አሀ።

\VS{16}ኡንቱንቱ ጋላኣደንነ ባሳነን ሄ ቢታቱዋ ካታማቱዋንነ ሳሮና ጋድያን መሂ ሄመትያ ግሹዋን ኡቴድኖ።

\VS{17}ሀዋንቱ ኡባ የለታይ ይሁዳ ካትያ ዮኣታማ ዎደነ እስራኤልያ ካትያ እዮርባማ ዎደ የለታ ማዝጎብያን ጻፈቴዳ።


\par }{\SH አዋይ ዶልያ ባጋን ኡቴዳ ኦላንቻቱዋ
\par }
{\PP \VS{18}ሮቤላ ዛራቱዋፐ፥ ጋደ ዛራቱዋፐነ ምናሰ ዛራቱዋፐ ባጋቱዋፐ ኦላንቻቱ፥ ዎልቃማቱ፥ ጎንዳልያነ ማሻ ኦይቂያዋንቱ፥ ዎንዳፍያን ዱካን ሎሄዳዋንቱነ ኦላ ሳልፕያ ኤርያዋንቱ ኦይታማነ ኦይዱ ሻአነ ላፑን ጼታነ ኡሱፑን ታማ።

\VS{19}ኡንቱንቱ አጋራቱዋ ያራቱዋና፥ ይጹራቱዋና፥ ናፊሻቱዋነ ኖዳባቱዋና ኦለቴድኖ።

\VS{20}ኡንቱንቱ ሄ አሳቱዋና ኦለቲደ፥ ጾሳኮ ዋሴዳ ድራዉ፥ ማዱዋ ደሜድኖ። ኡንቱንቱ ጾሳን አማነቴዳ ድራዉ፥ እ ኡንቱንቶ ዎሰቴዳ። ሄዋ ድራዉ፥ አጋራቱዋ ያራቱዋነ ኡንቱንቱና ደእያ ሀራቱ ኡንቱንቱ ኩሽያን ገሌድኖ።

\VS{21}ባረንቱ ሞርከቱዋፐ እሻታሙ ሻአ ጋሎቱዋ፥ ላኡ ጼታነ እሻታሙ ሻአ ዶርሳቱዋ፥ ላኡ ሻአ ሀረቱዋነ ጼቱ ሻአ አሳቱዋ ኦሞዲደ አፌድኖ።

\VS{22}ኦላይ ጾሳዋ ግዴዳ ድራዉ፥ ዳራቱ ሀይቄድኖ። ጾኔዳዋንቱ ኦሞዱዋ ዎዲ ጋካናስካ ሄ አሳቱዋ ኮሽያን ኡቴድኖ።


\par }{\SH አዋይ ዶልያ ባጋን ኡቴዳ ምናሰ ዘረꬃ
\par }
{\PP \VS{23}ምናሰ ዛራቱዋፐ ባካ ያራቱ ባሳነፐ ዶሚደ፥ ባኣል-ሄርሞነ፥ ሳኒራነ ሄርሞነ ደርያ ጋካናዉ ደእያ ሄ ቢታቱዋን ኡቴድኖ፤ ኡንቱንቱ ሄ ግሹዋን ጮራቴድኖ።

\VS{24}ኡንቱንቱ አዎቱዋ ሶይ ካፓቱ ኤፌራ፥ ይሽአ፥ ኤልኤላ፥ አዝርኤላ፥ ኤርማሳ፥ ሆዳዊያነ ያህድኤላ። ሀዋንቱ ኡንቱንቱ አዉዋ ጎለን ኤረቴዳ፥ ጻላነ ዎልቃማ አሳቱዋ።


\par }{\PP \VS{25}ሽን ሀ ዛራቱ ባረንቱ አዎቱዋ ጾሳ ናቀድኖ፤ ጾሳይ ኡንቱንቱ ስንꬃፐ ꬋይሴዳ ሄ ጋድያ አሳቱዋ ጾሳቱዋና ሻርሙጼድኖ።

\VS{26}ሄዋ ድራዉ፥ እስራኤልያ ጾሳይ ትግላት-ፓለሴራ ዎይ ፑላ ጌተትያ አሶረ ካትያ አያና ደንꬄዳ። ያቲደ ሮቤላ ዘረꬃ፥ ጋደ ዛራቱዋነ ምናሰ ዛራቱዋፐ ባጋቱዋ ኦሞዲደ፥ ሀላሀ፥ ሀቦራነ ሃራ ቢታቱዋነ ጎዛና ሻፋ አፌዳ። ኡንቱንቱ ሀቼ ጋካናዉ ያን ደኢኖ።
\XREF{}{{\XO 5:26 }{\XT{2 ካታ. 15:19፣ 29፤ 17:6}}}




\par }\Chap{6}{\SH ቄስያ ኡባቱዋ ካፑዋ የለታ
\par }
{\PP \VerseOne{1}ሌዊያ ናናይ ገርሾና፥ ቃሃታነ ማራራ።


\par }{\PP \VS{2}ቃሃታ ናናይ አምራማ፥ ይጽሃራ፥ ከብሮናነ ኡዝኤላ።


\par }{\PP \VS{3}አምራማ ናናይ አሮና፥ ሙሳነ ሚርያሞ።

\par }{\PP አሮና ናናይ ናዳባ፥ አቢሀ፥ ኤልኣዛራነ እታማራ።


\par }{\PP \VS{4}ኤልኣዛረ ፒንሃሳ የሌዳ፤ ፒንሃስ አብሹአ የሌዳ፤ አብሹእ ቡቃ የሌዳ፤

\VS{5}ቡቅ ኡዛ የሌዳ፤

\VS{6}ኡዝ ዛራህያ የሌዳ፤ ዛራሄ ማራዮታ የሌዳ፤

\VS{7}ማራዮት አማርያ የሌዳ፤ አማር አህጹባ የሌዳ፤

\VS{8}አህጹብ ጻዶቃ የሌዳ፤ ጻዶቀ አህማኣቃ የሌዳ፤

\VS{9}አህማኣጽ አዛርያሳ የሌዳ፤ አዛርያስ ዮሀናና የሌዳ፤

\VS{10}ዮሀናን አዛርያሳ የሌዳ። ሶሎሞነ የሩሳላመን ኬጽሴዳ ጌሻ ጎልያ ኦꬄዳ ቄሲ አዛርያሳ።

\VS{11}አዛርያስ አማርያ የሌዳ፤ አማር አህጹባ የሌዳ፤

\VS{12}አህጹብ ጻዶቃ የሌዳ፤ ጻዶቀ ሻሉማ የሌዳ፤

\VS{13}ሻሉም ህልቂያ የሌዳ፤ ህልቂ አዛርያሳ የሌዳ፤

\VS{14}አዛርያስ ሳራያ የሌዳ፤ ሳራይ ዮጸዴቃ የሌዳ።

\VS{15}መꬍና ጎዳይ ይሁዳነ የሩሳላመ ናቡካዳናጾራን ኦሞድሴዳ ዎደ ዮጸዴቅካ ኦሞደቲደ ቤዳ።


\par }{\SH ሌዊያ ዛራቱዋ ሀራቱዋ
\par }
{\PP \VS{16}ሌዊያ ናናይ ገርሾና፥ ቃሃታነ ማራራ።

\VS{17}ገርሾና ናናቱዋ ሱንꬃይ ሊብናነ ሽምአ።

\VS{18}ቃሃታ ናናይ አምራማ፥ ይጽሃራ፥ ከብሮናነ ኡዝኤላ።

\VS{19}ማራራ ናናይ ማህላነ ሙሻ። ባረንቱ አዉዋ ጎለን ጎለን ጻፈቴዳ ሌዋቱ ያራቱ ሀዋንታ።


\par }{\PP \VS{20}ገርሾና ናአይ ሊብና፤ ሊብና ናአይ ያሃታ፤ ያሃታ ናአይ ዚማ።

\VS{21}ዚማ ናአይ ዮኣሀ፤ ዮኣሀ ናአይ እዳ፤ እዶ ናአይ ዛራሀ፤ ዛራሀ ናአይ ያአትራያ።


\par }{\PP \VS{22}ቃሃታ ናአይ አምናዳባ፤ አምናዳባ ናአይ ቆራሀ፤ ቆራሀ ናአይ አሲራ፤

\VS{23}አሲራ ናአይ ኤልቃና፤ ኤልቃና ናአይ ኤብያሳፋ፤ ኤብያሳፋ ናአይ አሲራ፤

\VS{24}አሲራ ናአይ ታሃታ፤ ታሃታ ናአይ ኡርኤላ፤ ኡርኤላ ናአይ ኡዝያና፤ ኡዝያና ናአይ ሻኡላ።


\par }{\PP \VS{25}ኤልቃና ናናይ አማሳያነ አህሞታ።

\VS{26}አህሞታ ናአይ ኤልቃና፤ ኤልቃና ናአይ ጾፋያ፤ ጾፋያ ናአይ ናሃታ፤

\VS{27}ናሃታ ናአይ ኤልኣባ፤ ኤልኣባ ናአይ ይሮሃማ፤ ይሮሃማ ናአይ ኤልቃና።


\par }{\PP \VS{28}ሳመላ ናአይ ባይራይ ዩኤላ፤ ቴፋይ አቢያ።


\par }{\PP \VS{29}ማራራ ናአይ ማህላ፤ ማህላ ናአይ ሊብና፤ ሊብና ናአይ ሽምአ፤ ሽምአ ናአይ ኡዛ፤

\VS{30}ኡዛ ናአይ ሽምአ፤ ሽምአ ናአይ ሀጊያ፤ ሀጊያ ናአይ አሳያ።


\par }{\SH ጌሻ ጎልያን የጽያዋንታ
\par }
{\PP \VS{31}ዳዊተ ታቦታ የሩሳላመ አሄዳዋፐ ጉይያን፥ ማዝሙርያ የጻናዳን መꬍና ጎዳዉ ጎለን ሱንꬄዳዋንቱ ሀዋፐ ካሊደ ጻፈቴድኖ።

\VS{32}ሶሎሞነ የሩሳላመን መꬍና ጎዳ ጌሻ ጎልያ ኬጻና ጋካናዉ፥ ጾሳ ታቦታይ ደእያ ዱንካንያ ስንꬃን ኡንቱንቱ ማዝሙርያ የጺደ፥ ካላን ካላን ኦꬅኖ።

\VS{33}ባረንቱ ናናቱዋና እትፐ የጼዳዋንቱ ሀዋፐ ካሊደ ጻፈቴዳዋንታ።

\par }{\PP ቃሃታ ያራቱዋፐ የጽያዌ ሄማና። ሄማን ዩኤላ ናኣ፤ ዩኤል ሳመላ ናኣ፤

\VS{34}ሳመል ኤልቃና ናኣ፤ ኤልቃን ይሮሃማ ናኣ፤ ይሮሃም ኤልኤላ ናኣ፤ ኤልኤል ቶሀ ናኣ፤

\VS{35}ቶህ ጹፋ ናኣ፤ ጹፍ ኤልቃና ናኣ፤ ኤልቃን ማሃታ ናኣ፤ ማሃት አማሳያ ናኣ፤

\VS{36}አማሳይ ኤልቃና ናኣ፤ ኤልቃን ዩኤላ ናኣ፤ ዩኤል አዛርያሳ ናኣ፤ አዛርያስ ጻፋንያ ናኣ፤

\VS{37}ጻፋኒ ታሃታ ናኣ፤ ታሃት አሲራ ናኣ፤ አሲር ኤብያሳፋ ናኣ፤ ኤብያሳፍ ቆራሀ ናኣ፤

\VS{38}ቆራህ ይጽሃራ ናኣ፤ ይጽሃር ቃሃታ ናኣ፤ ቃሃት ሌዊያ ናኣ፤ ሌዊ እስራኤልያ ናኣ።


\par }{\PP \VS{39}አ ዳቡ አሳፈ አ ኡሸቻ ባጋና ኤቄ። አሳፈ በረክያ ናኣ፤ በረኪ ሽምአ ናኣ፤

\VS{40}ሽምእ ምካኤላ ናኣ፤ ምካኤል ባእሴያ ናኣ፤ ባእሴይ ማልክያ ናኣ፤

\VS{41}ማልኪ ኤታና ናኣ፤ ኤታን ዛራሀ ናኣ፤ ዛራህ አዳያ ናኣ፤

\VS{42}አዳይ ኤታና ናኣ፤ ኤታን ዚማ ናኣ፤ ዚም ሽምአ ናኣ፤

\VS{43}ሽምእ ያሃታ ናኣ፤ ያሃት ገርሾና ናኣ፤ ገርሾን ሌዊያ ናኣ።


\par }{\PP \VS{44}ኡንቱንቱፐ ሀድርሳ ባጋና ኡንቱንቱ ዳቦቱ፥ ማራራ ያራቱ ኤቂኖ። ኤታን ቂሻ ናኣ፤ ቂሽ አብዳ ናኣ፤ አብድ ማሉካ ናኣ፤

\VS{45}ማሉክ ሀሻብያ ናኣ፤ ሀሻቢ አመስያሳ ናኣ፤ አመስያስ ህልቂያ ናኣ፤

\VS{46}ህልቂ አሞጻ ናኣ፤ አሞጽ ባና ናኣ፤ ባን ሸሜራ ናኣ፤

\VS{47}ሸሜር ማህላ ናኣ፤ ማህል ሙሻ ናኣ፤ ሙሽ ማራራ ናኣ፤ ማራር ሌዊያ ናኣ።

\VS{48}ኡንቱንቱ ዳቦቱ ሌዋቱ ጾሳ ዱንካንያዉ ኦꬃናዉ ሱንቴድኖ።


\par }{\SH አሮና የለታ
\par }
{\PP \VS{49}ሽን አሮነነ አሮና ዘረꬃቱ እጻና ጩዋዪኖ፤ ያርሽያ ሳኣን ጹግያ ያርሹዋካ ያርሺኖ። ጾሳ ቆማይ ሙሴ አዛዜዳዋዳን፥ ኡባፐ አꬍያ ጌሻ ሳኣን ጎይንያ ጎይኖ ኡባዉነ ጾሳይ እስራኤልያ ናጋራ አቶ ጌተትያ ያርሾ አዎተꬃይ ኡንቱንቶ ደኤ።


\par }{\PP \VS{50}አሮና የለታይ ሀዋፐ ካሊደ ጻፈቴዳዋ። አሮና ናአይ ኤልኣዛራ፤ ኤልኣዛራ ናአይ ፒንሃሳ፤ ፒንሃሳ ናአይ አብሹአ፤

\VS{51}አብሹአ ናአይ ቡቃ፤ ቡቃ ናአይ ኡዛ፤ ኡዛ ናአይ ዛራህያ።

\VS{52}ዛራህያ ናአይ ማራዮታ፤ ማራዮታ ናአይ አማርያ፤ አማርያ ናአይ አህጹባ፤

\VS{53}አህጹባ ናአይ ጻዶቃ፤ ጻዶቃ ናአይ አህማኣጻ።


\par }{\SH ሌዊያ ያራቱ ደኤዳ ሳአቱዋ
\par }
{\PP \VS{54}አሮና ዛራቱ ባረንቱ ዛዋ ግዶን ደአናዉ ኡንቱንቱ ኡተꬃዳን ኡንቱንቶ እመቴዳ ሳአቱ ሀዋፐ ካሊደ ጻፈቴዳዋንታ።

\par }{\PP ቃሃታ ያራቱ ኮይሮ ሳማ አኬድኖ።

\VS{55}ሄ ሳማን ይሁዳን ደእያ ከብሮነ ካታማነ ከብሮነ ዩሹዋን ደእያ ሄንꬃ ጋደቱዋ ኡንቱንቶ እሜድኖ፤

\VS{56}ሽን ካታማ ጎሻነ ካታማ ዩሹዋን ደእያ ሞꬃቱዋ ይፉነ ናኣ ካሌባዉ እሜድኖ።

\VS{57}አሮና ናናዉ አሳይ ባቃት ቢደ አትያ ካታማ፥ ከብሮነነ ሀራ ካታማቱዋ ያትራ፥ ሊብናነ ኤሽታሞአ አ ሄንꬃ ጋደቱዋ፥

\VS{58}ሂለናነ አ ሄንꬃ ጋደቱዋ፥ ዳቢራነ አ ሄንꬃ ጋደቱዋ፥

\VS{59}አሻናነ አ ሄንꬃ ጋደቱዋነ ቤት-ሸመሻነ አ ሄንꬃ ጋደቱዋ እሜድኖ።

\VS{60}ቃይ ቢንያማ ዛራቱዋፐ ገባአነ አ ሄንꬃ ጋደቱዋ፥ አለሜቱዋነ አ ሄንꬃ ጋደቱዋነ አናቶታነ አ ሄንꬃ ጋደቱዋ እሜድኖ። አሮና ናናዉ እመቴዳ ካታማቱ ኡባና ታማነ ሄዛ።

\VS{61}ምናሰ ያራቱ ባጋቱ ጋድያፐ ታሙ ካታማቱዋ አቴዳ ቃሃታ ያራቶ ሳማን እሜድኖ።


\par }{\PP \VS{62}ይሳኮራ ዛራቱዋ ጋድያፐ፥ አሴራ ዛራቱዋ ጋድያፐ፥ ንፍታሌማ ዛራቱዋ ቢታፐነ ባሳነን ደእያ ምናሰ ያራቱ ጋድያፐ ታማነ ሄዙ ካታማቱዋ ገርሾና ያራቶ ሳማን እሜድኖ።


\par }{\PP \VS{63}ሮቤላ ዛራቱዋ ጋድያፐ፥ ጋደ ዛራቱዋ ቢታፐነ ዛብሎና ዛራቱዋ ጋድያፐ ታማነ ላኡ ካታማቱዋ ማራራ ያራቶ ሳማን እሜድኖ።


\par }{\PP \VS{64}ሄዋዳን ኦꬂደ፥ እስራኤልያ አሳይ ሌዋቶ ሀ ካታማቱዋነ ካታማቱዋ ሄራን ደእያ ሄንꬃ ጋደቱዋ እሜዳ።

\VS{65}ቃይ ይሁዳ ዛራቱዋ ጋድያፐ፥ ስሞና ዛራቱዋ ቢታፐነ ቢንያማ ዛራቱዋ ጋድያፐ፥ ሀዋፐ ቆሞ ባጋና ባረንቱ ሱንꬃን ጻፈቴዳ ካታማቱዋ ኡንቱንቶ ሳማን እሜዳ።


\par }{\PP \VS{66}ቃሃታ ያራቱዋፐ አማሬዳዋንቱ ባረንቱ ካታማቱዋ ኤፍሬማ ዛራቱዋ ካታማቱዋፐ አኬድኖ።

\VS{67}ኡንቱንቶ አሳይ ባቃት ቢደ አትያ ካታማቱዋ፥ ኤፍሬማ ገዝያን ደእያ ሰኬማነ አ ሄንꬃ ጋደቱዋ፥ ገዜራነ አ ሄንꬃ ጋደቱዋ፥

\VS{68}ዮቅማኣማነ አ ሄንꬃ ጋደቱዋ፥ ቤት-ሆሮናነ አ ሄንꬃ ጋደቱዋ፥

\VS{69}አያሎናነ አ ሄንꬃ ጋደቱዋነ ጋተ-ርሞናነ አ ሄንꬃ ጋደቱዋ እሜድኖ።

\VS{70}ምናሰ ዛራቱዋ ባጋቱዋፐ አኔራነ አ ሄንꬃ ጋደቱዋነ ብልኣማነ አ ሄንꬃ ጋደቱዋ አኪደ፥ ቃሃታ ያራቱዋፐ አቴዳዋንቶ እሜድኖ።


\par }{\PP \VS{71}ምናሰ ዛራቱዋ ባጋቱዋፐ ባሳነን ደእያ ጎላናነ አ ሄንꬃ ጋደቱዋነ አስታሮታነ አ ሄንꬃ ጋደቱዋ አኪደ፥ ገርሾና ያራቶ እሜድኖ።

\VS{72}ቃይ ይሳኮራ ዛራቱዋፐ ቃዴሳነ አ ሄንꬃ ጋደቱዋ፥ ዳብራታነ አ ሄንꬃ ጋደቱዋ፥

\VS{73}ራሞታነ አ ሄንꬃ ጋደቱዋነ አኔማነ አ ሄንꬃ ጋደቱዋ አኪደ፥ ኡንቱንቶ እሜድኖ።

\VS{74}ቃይካ አሴራ ዛራቱዋፐ ማሻላነ አ ሄንꬃ ጋደቱዋ፥ አብዶናነ አ ሄንꬃ ጋደቱዋ፥

\VS{75}ሁቆቃነ አ ሄንꬃ ጋደቱዋነ ራሆባነ አ ሄንꬃ ጋደቱዋ አኪደ፥ ኡንቱንቶ እሜድኖ።

\VS{76}ሄዋዳንካ ንፍታሌማ ዛራቱዋፐ ጋሊላን ደእያ ቀዴሻነ አ ሄንꬃ ጋደቱዋ፥ ሀሞናነ አ ሄንꬃ ጋደቱዋነ ቅርያታይማነ አ ሄንꬃ ጋደቱዋ አኪደ፥ ኡንቱንቶ እሜድኖ።


\par }{\PP \VS{77}አቴዳ ማራራ ያራቶ ዛብሎና ዛራቱዋፐ ርሞናነ አ ሄንꬃ ጋደቱዋነ ታቦራነ አ ሄንꬃ ጋደቱዋ አኪደ እሜድኖ።

\VS{78}ቃይ ሮቤላ ዛራቱዋፐ ያርኮ ባጋን፥ ዮርዳኖሳፐ ሄፍንꬃን አዋይ ዶልያ ባጋና፥ መላ ቢታን ደእያ ቤኤራነ አ ሄንꬃ ጋደቱዋ፥ ያህአነ አ ሄንꬃ ጋደቱዋ፥

\VS{79}ቅደሞታነ አ ሄንꬃ ጋደቱዋነ መፋኣታነ አ ሄንꬃ ጋደቱዋ አኪደ፥ ኡንቱንቶ እሜድኖ።

\VS{80}ቃይካ ጋደ ዛራቱዋፐ ጋላኣደን ደእያ ራሞታነ አ ሄንꬃ ጋደቱዋ፥ ማህናይማነ አ ሄንꬃ ጋደቱዋ፥

\VS{81}ሀሰቦናነ አ ሄንꬃ ጋደቱዋነ ያእዜራነ አ ሄንꬃ ጋደቱዋ አኪደ ኡንቱንቶ እሜድኖ።




\par }\Chap{7}{\SH ይሳኮራ የለታ
\par }
{\PP \VerseOne{1}ይሳኮራዉ ኦይዱ ናናይ ደኢኖ፤ ኡንቱንቱካ ቶላአ፥ ፑዋ፥ ያሹባነ ሽምሮና።


\par }{\PP \VS{2}ቶላአ ናናይ ኡዛ፥ ራፋያ፥ ይሪኤላ፥ ያህማያ፥ ይብሳማነ ሳሜላ፤ ኡንቱንቱ ቶላአ ያራቱ ካፓቱዋ። ኡንቱንቱ ዎልቃማነ ጻላ አሳቱዋ። ዳዊታ ዎደ ኡንቱንታ ፓይዱ ላታማነ ላኡ ሻአነ ኡሱፑን ጼታ።


\par }{\PP \VS{3}ኡዛ ናአይ ይዝራህያ። ይዝራህያ ናናይ ምካኤላ፥ ኦባድያ፥ ዩኤላነ ይሽያ፤ ሀ እቼሻቱካ ሶይ አሳ ካፓቱዋ።

\VS{4}ባረንቱ አዎቱዋ ሶይ አሳ የለታዳን ኦላዉ ጊጌዳ ኦላንቻቱ ሀታማነ ኡሱፑን ሻአ፤ አያዉ ጎፐ፥ ኡንቱንቶ ጮራ ማቼቱነ ጮራ ናናይ ደኢኖ።


\par }{\PP \VS{5}ይሳኮራ ዛራቱዋፐ ኦላንቻቱ ባረንቱ የለታ ማዝጎብያን ፓይደቲደ፥ ኡባና ሆስፑን ታማነ ላፑን ሻአ ግዴድኖ።


\par }{\SH ቢንያማነ ዳና የለታ
\par }
{\PP \VS{6}ቢንያማዉ ሄዙ ናናይ ደኢኖ፤ ኡንቱንቱካ በላአ፥ በኬራነ ይድኤላ።


\par }{\PP \VS{7}በላአ ናናይ ኤጽቦና፥ ኡዛ፥ ኡዝኤላ፥ ያርሞታነ እራ፤ ሀ እቼሻቱካ ሶይ አሳ ካፓቱዋ። ኡንቱንቱ ዎልቃማነ ጻላ አሳቱዋ። ባረንቱ የለታዳን ፓይደቴዳ ኦላንቻቱ ላታማነ ላኡ ሻአነ ሀታማነ ኦይዳ ግዴድኖ።


\par }{\PP \VS{8}በኬራ ናናይ ዛሚራ፥ ዮኣሻ፥ ኤልኤዛራ፥ ኤልዮኤናያ፥ ኦምራ፥ ያርሞታ፥ አቢያ፥ አናቶታነ አለሜታ፤ ሀዋንቱ ኡባቱ በኬራ ናና።

\VS{9}ባረንቱ የለታ ማዝጎብያዳን ፓይደቴዳ ዎልቃማነ ጻላ አሳቱ ላታሙ ሻአነ ላኡ ጼታ ግዴድኖ።


\par }{\PP \VS{10}ይድኤላ ናአይ ብልሃና። ብልሃና ናናይ ይኡሻ፥ ቢንያማ፥ ኤሁዳ፥ ካናእና፥ ዘታና፥ ታርሴሳነ አህሻሃራ፤

\VS{11}ሀዋንቱ ኡባቱ ይድኤላ ናና። ኡንቱንቱ ሶይ አሳ ካፓቱዋነ ዎልቃማነ ጻላ አሳቱዋ። ባረንቱ የለታዳን ፓይደቴዳ ኦላንቻቱ ታማነ ላፑን ሻአነ ላኡ ጼታ።


\par }{\PP \VS{12}ቃይ ሹፊምነ ሁፊም እራ ናና። ሁሺም ዳና ናኣ።


\par }{\SH ንፍታሌማ የለታ
\par }
{\PP \VS{13}ንፍታሌማ ናናይ ያህጽኤላ፥ ጉና፥ የጼራነ ሻሉማ፤ ሀዋንቱ ባል ናና ናና።


\par }{\SH ምናሰ የለታ
\par }
{\PP \VS{14}ምናሰ ዛራቱ ሀዋፐ ካሊደ ጻፈቴዳዋንታ። ምናሰ ሶርያ ጋድያፐ አኬዳ ቁባታታ የሌዳ አቱማ ናናይ አስርኤላነ ጋላኣደ አዉዋ ማኪና።

\VS{15}ማኪር ሁፊማስነ ሹፊማስ እት እት ማችያ ኦቺደ እሜዳ። ማኪና ምቻት ሱንꬃይ ማእኮ። ማኪና ናአይ ቴፋይ ጻሎፍሃዳ። ጻሎፍሃድ ማጫ ናናቱዋ ጻላላ የሌዳ።


\par }{\PP \VS{16}ማኪና ማቻታ ማእካ አዉ ናና የላዱ። ባይራ ናኣ ፐረሻ ሱንꬃዱ፤ ፐረሻ እሻ ሱንꬃይ ሸሬሻ። ፐረሻ ናናይ ኡላማነ ራቄማ።

\VS{17}ኡላማ ናአይ ባዳና። ሀዋንቱ ምናሰ ናኣ ናኣ፥ ማኪና ናኣ ጋላኣደ ዘረꬃ።


\par }{\PP \VS{18}ጋላኣደ ምቻታ ሀሞለኬታ እሾዳ፥ አብኤዘራነ ማህላ የላዱ።


\par }{\PP \VS{19}ሻምዳአ ናናይ አህያና፥ ሸኬማ፥ ሊቅሀነ አንኣማ።


\par }{\SH ኤፍሬማ የለታ
\par }
{\PP \VS{20}ኤፍሬማ ናአይ ሹተላሀ፤ ሹተላሀ ናአይ በሬዳ፤ በሬዳ ናአይ ታሃታ፤ ታሃታ ናአይ ኤልኣዳ፤ ኤልኣዳ ናአይ ታሃታ፤

\VS{21}ታሃታ ናአይ ዛባዳ፤ ዛባዳ ናአይ ሹተላሀ።

\par }{\PP ኤፍሬማዉ ኤዴራነ ኤልኣዳ ጌተትያ ሀራ ላኡ ናናይ ደኢኖ። ኡንቱንቱ ጋተ ካታማ አሳቱዋ መህያ ዉእሽን፥ አሳይ ኡንቱንታ ኦይቂደ ዎꬌዳ።

\VS{22}ሄዋ ድራዉ፥ ኡንቱንቱ አዉ ኤፍሬመ ዳሮ ዎድያ ካዮቴዳ፤ ካዮትና አ እሻቱ አ ምንꬃናዉ ዬድኖ።


\par }{\PP \VS{23}ሄዋፐ ጉይያን፥ እ ባረ ማቻትና ጋከቴዳ፤ እዛ ሻሃራደ አቱማ ናኣ የላዱ። ኤፍሬማ ሶ ጋኬዳ ኢታ መቱዋ ድራዉ፥ እ ባረ ናኣ ባሪአ ሱንꬄዳ።


\par }{\PP \VS{24}ኤፍሬማዉ ሸኢሮ ግያ ናታ ደአዉ፤ ህርክ ቤት-ሆሮና፥ ቆሙዋ ቤት-ሆሮናነ ኡዘንሸኢራ ጌተትያ ካታማቱዋ ሄ ናታ ኬጻዱ።


\par }{\PP \VS{25}ኤፍሬማ አቱማ ናአይ ረፋሀ፤ ረፋሀ ናአይ ረሼፋ፤ ረሼፋ ናአይ ተላሀ፤ ተላሀ ናአይ ታሃና፤

\VS{26}ታሃና ናአይ ላእዳና፤ ላእዳና ናአይ አምሁዳ፤ አምሁዳ ናአይ ኤልሻማአ፤

\VS{27}ኤልሻማአ ናአይ ናዋ፤ ነዌ ናአይ ኢያሳ።


\par }{\PP \VS{28}ኤፍሬማ ዛራቱዋ ቢታይ ኡንቱንቱ ደኢያሳይ ቤቴለነ ቤቴለ ሞꬃቱዋ፥ አዋይ ዶልያ ባጋና ደእያ ናእራና፥ አዋይ ዶልያ ባጋና ደእያ ገዜራነ ገዜራ ሞꬃቱዋ፥ ሸኬማነ ሸኬማ ሞꬃቱዋነ አያነ አያ ሞꬃቱዋ።

\VS{29}ቃይ ምናሰ ዛራቱዋ ቢታ ዛዋን ደእያ ቤትሻናነ ቤትሻና ሞꬃቱዋ፥ ታእናካነ ታእናካ ሞꬃቱዋ፥ ማግዶነ ማግዶ ሞꬃቱዋነ ዶራነ ዶራ ሞꬃቱዋ። እስራኤልያ ናኣ ዮሴፎ ዛራቱ ሀ ካታማቱዋን ደኤድኖ።


\par }{\SH አሴራ የለታ
\par }
{\PP \VS{30}አሴራ አቱማ ናናይ ይምና፥ ይሽዋሀ፥ ይሽዋነ ባሪአ፤ ኡንቱንቱ ምቻታ ሰራሆ።


\par }{\PP \VS{31}ባሪአ አቱማ ናናይ ሄቤራነ ብርዛውታ አዉዋ ማልክኤላ።


\par }{\PP \VS{32}ሄቤር ያፍሌጻ፥ ሾሜራነ ሆታማ የሌዳ፤ ኡንቱንቱ ምቻት ሱንꬃይ ሹኦ።


\par }{\PP \VS{33}ያፍሌጻ አቱማ ናናይ ፓሳካ፥ ብምሃላነ አሽዋታ፤ ሀዋንቱ ያፍሌጻ ናና።


\par }{\PP \VS{34}ያፍሌጻ እሻ ሾሜራ አቱማ ናናይ አሀ፥ ሮህጋ፥ ያሁባነ አራማ።


\par }{\PP \VS{35}አ እሻ ሆታማ አቱማ ናናይ ጾፋሀ፥ ይምናአ፥ ሸሌሻነ አማላ።


\par }{\PP \VS{36}ጾፋሀ አቱማ ናናይ ሱሀ፥ ሀርኔፈራ፥ ሹኣላ፥ ቤራ፥ ይምራ፥

\VS{37}ቤጸራ፥ ሆዳ፥ ሻማ፥ ሽልሻ፥ ይትራናነ ባኤራ።


\par }{\PP \VS{38}የተራ አቱማ ናናይ ይፉና፥ ፕስፓነ አራ።

\VS{39}ኡላ አቱማ ናናይ አራሀ፥ ሀንኤላነ ሪጽያ።


\par }{\PP \VS{40}ሀዋንቱ ኡባቱ አሴራ ዘረꬃ። ኡንቱንቱ ባረንቱ አዎቱዋ ሶይ አሳ ካፓቱዋነ ዶረቴዳ ዎልቃማነ ጻላ አሳቱዋ። ባረንቱ የለታዳን ፓይደቴዳ ኦላንቻቱ ላታማነ ኡሱፑን ሻኣ ግዴድኖ።




\par }\Chap{8}{\SH ቢንያማ የለታ
\par }
{\PP \VerseOne{1}ቢንያማ ናአይ ባይራይ በላአ፤ ቴፋይ አሽቤላ፤ ሄዘንꬁ አህራሀ፤

\VS{2}ኦይደንꬁ ኖሀ፤ እቼሸንꬁ ራፋ።


\par }{\PP \VS{3}በላአ አቱማ ናናይ አዳራ፥ ጌራ፥ አብሁዳ፥

\VS{4}አብሹአ፥ ናእማና፥ አሆሀ፥

\VS{5}ጌራ፥ ሻፉፋማነ ሁራማ።


\par }{\PP \VS{6-7}ኤሁዳ አቱማ ናናይ ናእማና፥ አኪያነ ጌራ። ኡንቱንቱ ገባአን ደኤዳ ባረንቱ አዎቱዋ ሶይ አሳ ካፓቱዋ። ሄዋፐ ጉይያን፥ ኡንቱንቱ ማናሃታ ጋድያ ኦሞደት ቤድኖ። ኡንቱንቱ ካፑ ጌር ኡዛነ አህሁዳ አዉዋ።


\par }{\PP \VS{8}ሻሀራም ባረ ማቻቱዋ ሁሺሞነ ባእሮ የዴዳዋፐ ጉይያን፥ ሞኣበ ጋድያን አቱማ ናና የሌዳ።

\VS{9}ሻሀራም ባረ ማቻት ሆዴሽን ዮባባ፥ ጺብያ፥ ሜሻ፥ ማልካማ፥

\VS{10}ያኡጻ፥ ሳክያነ ምርማ የሌዳ። አ ናናይ ኡባይ ሶይ አሳ ካፓቱዋ ግዴድኖ።

\VS{11}እ ባረ ማቻት ሁሺምን፥ አህጹባነ ኤልፓኣላ የሌዳ።


\par }{\PP \VS{12}ኤልፓኣላ አቱማ ናናይ ኤቤራ፥ ምሻኣማነ ሸመዳ። ሸመድ ኦናነ ሎዳ ካታማቱዋነ ኡንቱንቱ ሄራን ደእያ ሞꬃቱዋ ኬጼዳ።


\par }{\PP \VS{13}ቃይ ሻሀራም ባሪአነ ሸማአ የሌዳ። ኡንቱንቱ አያሎና ካታማን ደእያ ባረንቱ ሶይ አሳ ካፓቱዋ። ኡንቱንቱ ጋተ ካታማን ደእያ አሳ የደርሴድኖ።

\VS{14}ቃይካ ሻሀራም አህያ፥ ሻሻቃ፥ ይረሞታ የሌዳ።


\par }{\PP \VS{15}ዛባደ፥ አራድ፥ ኤዴር፥

\VS{16}ምካኤል፥ ይሽፕነ ዮህ ባሪአ አቱማ ናና።


\par }{\PP \VS{17}ዛባደ፥ ማሹላም፥ ህዝቂ፥ ሄቤር፥

\VS{18}ይሽማራይ፥ ዩዝሊእነ ዮባብ ኤልፓኣላ አቱማ ናና።


\par }{\PP \VS{19}ያቂም፥ ዚክር፥ ዛብድ፥

\VS{20}ኤልኤናይ፥ ጽልታይ፥ ኤልኤል፥

\VS{21}አዳይ፥ ባራይነ ሺምራት ሽምአ አቱማ ናና።


\par }{\PP \VS{22}ይሽጳን፥ ኤቤር፥ ኤልኤል፥

\VS{23}አብዶን፥ ዚክር፥ ሀናን፥

\VS{24}ሀናንያ፥ ኤላም፥ አንቶቲ፥

\VS{25}ይፍዳይነ ፓኑኤል ሻሻቃ አቱማ ናና።


\par }{\PP \VS{26}ሻምሻራይ፥ ሻሃር፥ አታሊ፥

\VS{27}ያእሬሺ፥ ኤላስነ ዚክር ይሮሃማ አቱማ ናና።


\par }{\PP \VS{28}ሀዋንቱ ባረንቱ የለታን የሩሳላመን ኡቴዳ ባረንቱ ሶይ አሳ ካፓቱዋ።


\par }{\SH ካትያ ሳኦላ የለታ
\par }
{\R (9:35-44)

\par }{\PP \VS{29}ጋባኦና አዉ ይእኤል ጋባኦና ካታማን ደኤዳ። አ ማቻት ሱንꬃይ ማእኮ።

\VS{30}አ ናአይ ባይራይ አብዶና፤ አ አቱማ ናናይ ሀራቱ ጹራ፥ ቂሳ፥ ባኣላ፥ ናዳባ፥

\VS{31}ጋዶራ፥ አህያ፥ ዘከራነ

\VS{32}ምቅሎታ። ምቅሎት ሽምአ የሌዳ። ሀዋንቱ ቃይ የሩሳላመን ደእያ ባረንቱ ዳባቱ ማታን ደኤድኖ።


\par }{\PP \VS{33}ኔር ቂሳ የሌዳ፤ ቂስ ሳኦላ የሌዳ። ሳኦል ዮናታና፥ ማልክሹአ፥ አብናዳባነ ኤሽባኣላ የሌዳ።

\VS{34}ዮናታና ናአይ ማሪባኣላ፤ ማሪባኣል ሚክያሳ የሌዳ።
\FTNT{*}{{\FR 8:34 }{\FK{ማሪባኣላ፦
}}{\FT{እ ቃይ ማንፍቦሼታ ጌተቴዳ። 2 ሳም። 4:4 ጼላ።
}}}


\par }{\PP \VS{35}ሚክያሳ አቱማ ናናይ ፕቶና፥ መለካ፥ ታሬአነ አካዛ።

\VS{36}አካዝ ያሆኣዳ የሌዳ። ያሆኣድ አለሜታ፥ አዝማዌቱዋነ ዝምራ የሌዳ። ዝምር ሞጻ የሌዳ፤

\VS{37}ሞጽ ቢንአ የሌዳ፤ ቢንእ ራፋ የሌዳ፤ ራፍ ኤልኣሳ የሌዳ፤ ኤልኣስ አጼላ የሌዳ።


\par }{\PP \VS{38}አጼላዉ ኡሱፑን አቱማ ናናይ ደኢኖ። ኡንቱንቱ ሱንꬃይ አዝርቃማ፥ ቦከራ፥ እስማኤላ፥ ሻኣርያ፥ ኦባድያነ ሀናና፤ ሀዋንቱ ኡባይ አጼላ ናና።


\par }{\PP \VS{39}አጼላ እሻ ኤሼቃዉ ሄዙ ናናይ ደኢኖ። አ ናአይ ባይራይ ኡላማ፤ ቴፋይ ይኡሻ፤ ሄዘንꬁ ኤልፈሌጻ።


\par }{\PP \VS{40}ኡላማ ናናይ ዎልቃማነ ጻላ አሳቱዋ፤ ኡንቱንቱ ዎንዳፍያ አሳቱዋ። ኡላማዉ ጼታነ እሻታሙዋ ግድያ ናናይነ ናና ናናይ ደኢኖ።

\par }{\PP ሀዋንቱ ኡባቱ ቢንያማ ዘረꬃ።




\par }\Chap{9}{\SH ኦሞዱዋፐ ስሜዳ እስራኤልያ አሳ
\par }
{\PP \VerseOne{1}እስራኤልያ አሳይ ኡባይ ባረ የለታን የለታን ጻፈቴዳ፤ ሀ ታርኪ እስራኤልያ ካተቱ ማጻፋን ደኤ።

\par }{\PP ይሁዳ አሳይ አማነትቤና ድራዉ፥ ባብሎነ ጋድያ ኦሞደት ቤድኖ።

\VS{2}ኮይሮ ስሜዳ እስራኤልያ አሳይ፥ ቄሳቱ፥ ሌዋቱነ ጌሻ ጎልያን ኦꬅያዋንቱ ባረንቱ ሳአቱዋንነ ባረንቱ ካታማቱዋን ኡቴድኖ።
\XREF{}{{\XO 9:2 }{\XT{እዝራ 2:27፤ ናህ. 7:73}}}

\VS{3}ይሁዳ ዛራቱዋፐ፥ ቢንያማ ዛራቱዋፐ፥ ኤፍሬማ ዛራቱዋፐነ ምናሰ ዛራቱዋፐ አማሬዳዋንቱ የሩሳላመን ደኤድኖ።


\par }{\SH ይሁዳ ያራቱዋ
\par }
{\PP \VS{4}ይሁዳ ናኣ ፓሬሳ ያራቱዋፐ ኡታይ የሩሳላመን ኡቴዳዋንቱ ካፑዋ። ኡታይ አምሁዳ ናኣ፤ አምሁድ ኦምራ ናኣ፤ ኦምር እምራ ናኣ፤ እምር ባና ናኣ።


\par }{\PP \VS{5}ይሁዳ ናኣ ሼላ ያራቱዋፐ አሳይነ አ ናናይ የሩሳላመን ኡቴዳዋንቱ ካፓቱዋ።


\par }{\PP \VS{6}ይሁዳ ናኣ ዛራሀ ያራቱዋፐ ይኡኤል የሩሳላመን ኡቴዳዋንቱ ካፑዋ።

\par }{\PP ይሁዳ ዛራቱ ፓይድና ኡባና ኡሱፑን ጼታነ ኡዱፑን ታማ።


\par }{\SH ቢንያማ ያራቱዋ
\par }
{\PP \VS{7-9}ቢንያማ ያራቱ ካፓቱ ሀዋፐ ካሊደ ጻፈቴድኖ።

\par }{\PP ካፑ ሳሉ ማሹላማ ናኣ፤ ማሹላም ሆዳዊያ ናኣ፤ ሆዳዊ ሀሳኑአ ናኣ።

\par }{\PP ካፑ ይብናይ ይሮሃማ ናኣ።

\par }{\PP ካፑ ኤል ኡዛ ናኣ፤ ኡዝ ሚክራ ናኣ።

\par }{\PP ካፑ ማሹላም ሻፋያ ናኣ፤ ሻፋጽ ራኡኤላ ናኣ፤ ራኡኤል ይብንያ ናኣ።

\par }{\PP ቢንያማ ዛራቱ ፓይድና ኡባና ኡዱፑን ጼታነ እሻታማነ ኡሱፑና።


\par }{\SH የሩሳላመን ደኤዳ ቄሳቱ ዋ
\par }
{\PP \VS{10}የሩሳላመን ደኤዳ ቄሳቱ ሀዋፐ ካሊደ ጻፈቴዳዋንታ።

\par }{\PP ኡንቱንቱ ያዳያ፥ ይሆያርባ፥ ያኪናነ

\VS{11}ጾሳ ጌሻ ጎልያን ካፖትያ አዛርያሳ። አዛርያስ ህልቂያ ናኣ፤ ህልቂ ማሹላማ ናኣ፤ ማሹላም ጻዶቃ ናኣ፤ ጻዶቀ ማራዮታ ናኣ፤ ማራዮት አህጹባ ናኣ።


\par }{\PP \VS{12}ሀራቱ ቃይ ይሮሃማ ናኣ አዳያነ አዲኤላ ናኣ ማእሳያ። ይሮሃም ፓሽሁራ ናኣ፤ ፓሽሁር ማልክያ ናኣ። አዲኤል ያህዜራ ናኣ፤ ያህዜር ማሹላማ ናኣ፤ ማሹላም ማሽለሚታ ናኣ፤ ማሽለሚት እሜራ ናኣ።


\par }{\PP \VS{13}ባረንቱ ሶይ አሳዉ ካፖትያ ቄሳቱ እት ሻአነ ላፑን ጼታነ ኡሱፑን ታማ። ሀዋንቱ ጾሳ ጌሻ ጎልያን ኦꬃናዉ ዳንዳይያ አሳቱዋ።


\par }{\SH የሩሳላመን ደኤዳ ሌዋቱዋ
\par }
{\PP \VS{14}የሩሳላመን ደኤዳ ሌዋቱ ሀዋፐ ካሊደ ጻፈቴዳዋንታ።

\par }{\PP ሃሹባ ናአይ ሻማኤ ማራራ ያራ። ሀሹብ አዝርቃማ ናኣ፤ አዝርቃም ሀሻብያ ናኣ።


\par }{\PP \VS{15}ሀራቱ ቃይ ባቅባቃራ፥ ሄሬሻ፥ ጋላላነ ማታንያ። ማታኔ ሚካ ናኣ፤ ሚክ ዚክራ ናኣ፤ ዚክር አሳፋ ናኣ።


\par }{\PP \VS{16}ሀራቱ ቃይ ናጾፋ አሳቱዋ ሞꬃቱዋን ኡቴዳ ኦባድያነ በረክያ። ኦባድ ሻማእያ ናኣ፤ ሻማኤ ጋላላ ናኣ፤ ጋላል ይዱቱና ናኣ። በረኪ አሳ ናኣ፤ አሳይ ኤልቃና ናኣ።


\par }{\SH የሩሳላመን ፐንግያ ናግያዋንታ
\par }
{\PP \VS{17}ጌሻ ጎልያ ፐንግያ ናግያዋንቱ ሻሉማ፥ አቁባ፥ ጻልሞና፥ አህማናነ ኡንቱንቱ ዳቦቱዋ። ሻሉም ኡንቱንቱ ካፑዋ።

\VS{18}ሀ ያራቱ ካሰ አዋይ ዶልያ ባጋና ደእያ፥ ካትያ ፐንግያ ግያ ፐንግያ ናጌድኖ። ሄዋፐ ካሰ ኡንቱንቱ ሌዋቱ ዱንካንያ ዎደ ናጌድኖ።


\par }{\PP \VS{19}ሻሉም ኤብያሳፋ ናኣ ቆረ ናኣ፤ እ ቆራሀ ያራ አሳ። ቆራሀ ያራቱ ካሰ መꬍና ጎዳ ዱንካንያ ናጌዳዋዳን፥ ሻሉምነ ቆራሀ ያራ ግድያ አ ዳቦቱ ጌሻ ጎልያ ገልያ ፐንግያ ናጊኖ።


\par }{\PP \VS{20}ኤልኣዛራ ናአይ ፒንሃስ በን ዎደ ቆራሀ ያራቱ ካፑዋ፤ መꬍና ጎዳይ አናና ደኤዳ።


\par }{\PP \VS{21}ማሸለምያ ናአይ ዛካራስ ጋከትያ ዱንካንያ ገልያ ፐንግያ ናጌዳ።


\par }{\PP \VS{22}ፐንግያ ናጋናዉ ዶረቴዳዋንቱ ኡባና ላኡ ጼታነ ታማነ ላኡዋ፤ ሀዋንቱ ባረንቱ ሞꬃን ሞꬃን ፓይደቲደ ጻፈቴድኖ። ኡንቱንቱ ያራቶ ሀ አዎተꬃ እሜዳዋንቱ ካትያ ዳዊታነ ትምቢትያ ኦድያ ሳመላ።

\VS{23}ሄዋ ድራዉ፥ ኡንቱንቱነ ኡንቱንቱ ናናይ መꬍና ጎዳ ጌሻ ጎልያ ገልያ ፐንግያ ናጊኖ።

\VS{24}ኦይዱ ዞዘቱን ዉላሃንነ፥ ዶላሃን፥ ሁጲሳንነ ገድሳና እት እት ፐንጊ ደኤ፤ ሄ ፐንገቱዋ ናግያዋንቱካ ደኢኖ።

\VS{25}ሄ ሞꬃን ደእያ ኡንቱንቱ ዳቦቱ ላፑንꬃ ላፑንꬃ ጋላሳን ላመት ናጊደ፥ ኡንቱንታ ማድኖ።


\par }{\PP \VS{26}ፐንግያ ናግያ ኦይዱ ካፓቱ ሌዋቱዋ፤ ኡንቱንቱ ጾሳ ጌሻ ጎልያዉ፥ አ ግዶ ክፍለቶነ ክፍለቱ ግዱዋን ደእያ ሚሻቶ አዎቲኖ።

\VS{27}ጾሳ ጌሻ ጎልያ ናግያዋንቱነ ቃይ ጉራ ጉራ ካርያ ዶይያዋንቱ ኡንቱንታ ግድያ ድራዉ፥ ያን አቂኖ።


\par }{\SH ሀራ ሌዋቱዋ
\par }
{\PP \VS{28}ሌዋቱዋፐ አማሬዳዋንቱ ጎይንያ ዎደ ጎኤትያ ሚሻቶ አዎቲኖ፤ ሄ ሚሻቱዋ ካረ ከስያ ዎደነ ሶ ገልስያ ዎደ ኡንቱንቱ ፓይዲኖ።

\VS{29}ቃይ ኡንቱቱፐ እቱ እቱ ጌሻ ጎልያ ግዱዋን ጎኤትያ ሀራ ሚሻቶ፥ ሊቆ ꬊልያዉ፥ ዎይንያ ኤሳዉ፥ ዛይትያዉ፥ እጻናዉነ ሳዎቶ አዎቲኖ።

\VS{30}ሽን ቄሳቱዋ ናናቱዋፐ እቱ እቱ ሳዉዋ ልኪ ልኪደ ዋላኪኖ።


\par }{\PP \VS{31}ቆራሀ ያራቱዋፐ ሻሉማ ባይራ ናአይ ማቲተ ያርሹዋ ኡክꬃ ኡክያዎ አዎቴ።

\VS{32}ቃሃታ ያራ ግድያ ኡንቱንቱ ዳባቱዋፐ አማሬዳዋንቱ ቃይ ሳምባታን ሳምባታን ጻርጴዛን ዎꬅያ ኡክꬃ ጊግስያ አዎተꬃ ኦይቄድኖ።


\par }{\PP \VS{33}ሌዋቱ ዛራቱዋፐ አማሬዳ ካፓቱ ጌሻ ጎልያን የጽያዋንታ። ቃማካ ጋላስካ ኡንቱንቱ ኦꬅያ ድራዉ፥ ሀራ ኦሱዋ ኦናን፥ ኤሻ ጎልያ ድርሳ ግዶን ደእያ ጎለቱዋን ደኢኖ።


\par }{\PP \VS{34}ሌዊያ ዛራቱዋ ሶይ አሳ ካፓቱ ኡባይ ሀዋፐ ቆሞና ጻፈቴዳዋንታ፤ ኡንቱንቱ የሩሳላመን ደኤድኖ።


\par }{\SH ካትያ ሳኦላ የለታ
\par }
{\R (8:29-38)

\par }{\PP \VS{35}ጋባኦና አዉ ይእኤል ጋባኦና ካታማን ደኤዳ። አ ማቻት ሱንꬃይ ማእኮ።

\VS{36}አ ናአይ ባይራይ አብዶና፤ አ ናናይ ሀራቱ ጹራ፥ ቂሳ፥ ባኣላ፥ ኔራ፥ ናዳባ፥

\VS{37}ጋዶራ፥ አህያ፥ ዛካራሳ ምቅሎታ።

\VS{38}ምቅሎት ሽምአ የሌዳ። ሀዋንቱ ቃይ የሩሳላመን ደእያ ባረንቱ ዳባቱ ማታን ደኤድኖ።


\par }{\PP \VS{39}ኔር ቂሳ የሌዳ፤ ቂስ ሳኦላ የሌዳ። ሳኦል ዮናታና፥ ማልክሹአ፥ አብናዳባነ ኤሽባኣላ የሌዳ።

\VS{40}ዮናታና ናአይ ማሪባኣላ፤
\FTNT{*}{{\FR 9:40 }{\FK{ማሪባኣላ፦
}}{\FT{እ ቃይ ማንፍቦሼታ ጌተቴዳ። 2 ሳም። 4:4 ጼላ።
}}} ማሪባኣል ሚክያሳ የሌዳ።


\par }{\PP \VS{41}ሚክያሳ ናናይ ፕቶና፥ መለካ፥ ታሬአነ አካዛ።

\VS{42}አካዝ ያኢራ የሌዳ። ያኢር አለሜታ፥ አዝማዌቱዋነ ዝምራ የሌዳ። ዝምር ሞጻ የሌዳ፤

\VS{43}ሞጽ ቢንአ የሌዳ፤ ቢንእ ራፋያ የሌዳ፤ ራፋይ ኤልኣሳ የሌዳ፤ ኤልኣስ አጼላ የሌዳ።


\par }{\PP \VS{44}አጼላዉ ኡሱፑን አቱማ ናናይ ደኢኖ። ኡንቱንቱ ሱንꬃይ አዝርቃማ፥ ቦከራ፥ እስማኤላ፥ ሻኣርያ፥ ኦባድያነ ሀናና፤ ሀዋንቱ ኡባይ አጼላ ናና።




\par }{\MS ሳኦላነ አ ናናቱዋ ሀይቁዋ

\par }\Chap{10}{\MR (10:1-14)

\par }{\SH ካትያ ሳኦላ ሀይቁዋ
\par }
{\R (1 ሳሜላ 31:1-13)

\par }{\PP \VerseOne{1}ፕልስጼማ አሳቱ እስራኤልያ አሳቱዋና ኦለቴድኖ። እስራኤልያ አሳቱ ፕልስጼማ አሳቱዋ ስንꬃፐ ባቃቴድኖ። ዳሮ እስራኤላቱ ግልቦአ ደርያን ሀይቄድኖ።

\VS{2}ፕልስጼማ አሳቱ ሳኦላነ አ አቱማ ናና የደርስ ጋኪደ፥ ሳኦላ ናና ዮናታና፥ አብናዳባነ ማልክሹአ ዎꬌድኖ።

\VS{3}ኦላይ ሳኦላ ዩይ አꬊደ ኡንኤቴዳ፤ ዎንዳፍያ አሳቱ ሳኦላ ደሜዳ ዎደ፥ ዙቢያን አ ጫዲደ ማዱንጽሴድኖ።


\par }{\PP \VS{4}ሳኦል ባረ ኦላ ሚሻ ቶክያዋ፥ “ሀ ቃጻረትቤና ፕልስጼማቱ ዪደ፥ ታ ቦላ ካኤናዳን፥ ነ ማሻን ጫዳደ፥ ታና ኔን ዎꬋ” ያጌዳ።

\par }{\PP ሽን አ ኦላ ሚሻ ቶክያዌ ሎይꬅ ያዬዳ ድራዉ እጼዳ፤ ሳኦል ባረ ማሻ ሳኣን ኤሲደ፥ አ ቦላ ኩንዴዳ።

\VS{5}አ ኦላ ሻሉዋ ቶክያዌ ሳኦል ሀይቄዳዋ ብእደ፥ እካ ባረ ማሻ ሳኣን ኤሲደ፥ አ ቦላ ኩንዲደ፥ ሀይቂ አጌዳ።

\VS{6}ሀዋዳን ሀኒደ፥ ሳኦል፥ አ ናናይ ሄዙነ አ ሶይ አሳይ ኡባይ ሄ ጋላስ እትፐ ሀይቄድኖ።

\VS{7}ዎምባን ደእያ እስራኤልያ አሳቱ ኡባይ ባረንቱ ኦላንቻቱ ባቃቴዳዋነ ሳኦልነ አ ናናይ ሀይቄዳዋ ስሰዳ ዎደ፥ ኡንቱንቱካ ባረንቱ ካታማቱዋ አጊደ ባቃቴድኖ። ባቃትና ፕልስጼማ አሳቱ ዪደ፥ ሄ ካታማቱዋን ደኤድኖ።


\par }{\PP \VS{8}ዎንተꬃ ጋላስ ፕልስጼማቱ አሃቱዋ ቦላፐ ኦላ ሚሻቱዋ ቃር አካናዉ ዪደ፥ ሳኦልነ አ ናናይ ግልቦአ ደርያን ሀይቂደ፥ ግሴዳዋንታ ደሜድኖ።

\VS{9}ኡንቱንቱ ሳኦላ ቆꬍያ ሙጬድኖነ አ ኦላ ሻሉዋ ቃር አኬድኖ። ያቲደ ባረንቱ ኤቃቱዋ ጎለንነ ባረንቱ አሳ ግዱዋን ጾኑዋ አዋያና ማላ፥ ፕልስጼማ ቢታዉ ኡባዉ አሳ ኪታ የዴድኖ።

\VS{10}ኡንቱንቱ ሳኦላ ኦላ ሚሻ ባረንቱ ጾሳቱዋ ጎለቱዋፐ እቱዋን ዎꬄድኖ፤ አ ጉግያካ ባረንቱ ጾሳ ዳጎና ኤቃ ጎለን ካቄድኖ።


\par }{\PP \VS{11}ፕልስጼማ አሳቱ ሳኦላ ኦꬄዳዋ ኡባ ጋላኣደን ደእያ ያቤሻ ካታማ አሳቱ ስሴዳ ዎደ፥

\VS{12}ኡንቱንቱ ምኖ አሳቱ ኡባይ ቢደ፥ ሳኦላ አሃነ አ ናና አሃ አኪደ፥ ያቤሻ ካታማ አሄድኖ። ያቤሻን ደእያ ዎላ ጋርሳን ኡንቱንቱ መቀꬃ ሞጌድኖ፤ ያቲደ ላፑን ጋላሳ ጾሜድኖ።


\par }{\PP \VS{13-14}ሳኦል መꬍና ጎዳዉ አማነትቤና ድራዉ ሀይቄዳ። መꬍና ጎዳ ቃላ እ ናግቤና፤ መꬍና ጎዳና ዞረትያዋ አጊደ፥ ሞይትልያ ጼስያ አሳና ዞረቴዳ። ሄዋ ድራዉ፥ መꬍና ጎዳይ አ ዎꬊደ፥ አ ካዉተꬃ እሰያ ናኣ ዳዊታዉ አꬂደ እሜዳ።
\XREF{}{{\XO 10:13-14 }{\XT{ዎጋ 19:31፤ 20:6፤ 1 ሳሜላ 13:8-14፤ 15:1-24፤ 28:7-8}}}




\par }{\MS ዳዊተ ካተቱሳነ የሩሳላመ ኦይቁሳ

\par }\Chap{11}{\MR (11:1-9)

\par }{\SH ዳዊተ እስራኤልያንነ ይሁዳን ካተቴዳ
\par }
{\R (2 ሳሜላ 5:1-10)

\par }{\PP \VerseOne{1}ሄዋፐ ጉይያን፥ እስራኤልያ አሳይ ኡባይ እትፐ ከብሮናን ደእያ ዳዊታኮ ሺቂደ፥ “ኑን ነ ሱꬃነ ነ አሹዋ።

\VS{2}ካሰ ሳኦል ካትያ ግዲደ ደእያ ዎደካ፥ እስራኤልያ አሳ ኦላዉ ካለꬄዳዌ ኔና። መꬍና ጎዳይ ነ ጾሳይ ኔና፥ ‘ታ አሳ እስራኤልያ ኔን ሄማና፤ ኡንቱንቱ ቦላካ ኔን ካተታና’ ያጌዳ” ያጌዳ።

\VS{3}ሄዋ ድራዉ፥ እስራኤልያ ጭማቱ ኡባይ ካትያ ዳዊታኮ ከብሮነ ካታማ ዬድኖ፤ እ ኡንቱንቱና ከብሮናን መꬍና ጎዳ ስንꬃን ቃላ ጫቁዋ ጫቀቴዳ። መꬍና ጎዳይ ሳመላ ባጋና ሃሳዬዳ ቃላዳን፥ ዳዊተ እስራኤልያ ቦላ ካተታናዳን ኡንቱንቱ አ ኦኬድኖ።


\par }{\PP \VS{4}ዳዊተነ እስራኤልያ አሳይ ኡባይ የሩሳላመ ካታማ ቤድኖ። ሄ ዎደ ያቡሳ አሳቱ ሄ ሳኣን ደእያ ድራዉ፥ ሄ ካታማይ ያቡሳ ጌተቴ።
\XREF{}{{\XO 11:4 }{\XT{ኢያሳ 15:63፤ ዳና. 1:21}}}

\VS{5}ያቡሳ አሳቱ ዳዊታ፥ “ኔን ሀ ካታማ ገላናዉ ኡባካ ዳንዳያካ” ያጌድኖ። ግዶፐነ፥ ዳዊተ ጽዮነን ደእያ ኡንቱንቱ ጌሳቱዋ ኦይቄዳ፤ ጽዮነ ዳዊታ ካታማ ጌተቴዳ።

\VS{6}ዳዊተ ባረ ኦላንቻቱዋ፥ “ያቡሳ አሳቱ ካሰት ኦልያ ኦንነ ኦላ ጋዳዋ ግዳናዋ” ያጌዳ። ጻሩይ ናአይ ዮኣበ ካሰት ቢደ ኦሌዳ፤ ያቲደ ጋዳዋ ግዴዳ።

\VS{7}ዳዊተ ሄ ጌሱዋን ደኤዳ፤ ሄዋ ድራዉ፥ ሄ ካታማይ ዳዊታ ካታማ ጌተቴዳ።


\par }{\PP \VS{8}ዳዊተ ሚሎፐ ዶሚደ፥ ሄ ካታማ ዛረꬂደ ኬጼዳ፤ አቴዳ ካታማ ቃይ ዮኣበ ዛረꬂደ ኬጼዳ።

\VS{9}ኡባፐ ዎልቃማ መꬍና ጎዳይ አናና ደእያ ድራዉ፥ ዳዊተ ምን ምኒደ ቤዳ።


\par }{\MS ዋርያና ደእያ ዳዊታ ዎታዳራቱዋ

\par }{\MR (11:10—12:40)

\par }{\SH ዳዊታ አሳቱዋ ምኖታ
\par }
{\R (2 ሳሜላ 23:8-39)

\par }{\PP \VS{10}ዳዊታ አሳቱ ምኖቱ ሀዋፐ ካሊደ ጻፈቴድኖ። መꬍና ጎዳይ እስራኤልያባ ሃሳዬዳዋዳን፥ ዳዊተ ካተታና ማላ፥ ሀ አሳቱ እስራኤልያ አሳና ግዲደ፥ ሎይꬅ ማዴድኖ። ቃይ አ ካዉተꬃካ ምንሴድኖ።


\par }{\PP \VS{11}ዳዊታ አሳቱ ምኖቱ ሀዋፐ ካሊደ ጻፈቴዳዋንታ። ኡንቱንቱፐ ሄዛቱ ሎይꬅ ኤረቴዳዋንታ። ሄዛቱዋፐ ኮይሩ ሀክሞናፐ ዬዳ ያሾብኣማ፤ ያሾብኣም እት ገደ ኦላን ሄዙ ጼቱ አሳ ባረ ቶራን ዎꬌዳ።

\VS{12}ሄዙ ምኖ አሳቱዋ ግዶን አ ካሊደ ደእያዌ አሆህያ ዶዶ ናኣ ኤልኣዛራ።

\VS{13-14}ፕልስጼማ አሳቱ ኦለታናዉ ፓስዳምማ ግያ ሳኣ ሺቄዳ ዎደ፥ ኤልኣዛረ ዳዊታና እትፐ ደኤ። እስራኤልያ ኦላንቻቱ ፕልስጼማ አሳቱዋ ስንꬃፐ ባቃትያ ዎደ፥ ኤልኣዛረ ባንጋ ሾይቃን ደኤ። እነ ዳዊተነ ሾይቃ ግዱዋን ኤቂደ፥ ፕልስጼማ አሳቱዋና ኦለቴድኖ። መꬍና ጎዳይ ዎልቃማ ጾኑዋ እሚደ፥ ኡንቱንቱ አሼዳ።


\par }{\PP \VS{15}ፕልስጼማ ኦላንቻቱ ራፋይማ ዎምባን ዱንካኔዳ ዎደ፥ ሀታሙ ካፓቱዋፐ ሄዛቱ ዳዊተ ደእያ አዱላማ ጎንጎሉዋን ደእያ ዛላኮ ዬድኖ።

\VS{16}ሄ ዎደ ዳዊተ ጌሱዋ ግዶን ደኤ፤ ፕልስጼማ ኦላንቻቱ ጩጉ ቤታልሄመን ደኤ።

\VS{17}ዳዊተ ሃꬃ ኡሻናዉ አሞቲደ፥ “ቤተሌመ ካታማ ፐንግያ ምይያን ደእያ ፑልቱዋ ሃꬃፐ ታና ኦን ኡሻንዴሻ!” ያጌዳ።

\VS{18}ሄዙ ምኖ አሳቱ ፕልስጼማ አሳቱ ዱንካኔዳ ሳኣ ፕን ቢደ፥ ቤተሌመ ካታማ ፐንግያን ደእያ ፑልቱዋፐ ሃꬃ ዱቂደ፥ ዳዊታዉ አሄድኖ። ሽን ዳዊተ ኡሸናን እጼዳ፤ እ ሄ ሃꬃ መꬍና ጎዳ ስንꬃን ትጌዳ።

\VS{19}“ሀዋ ኡሻናዌ ታፐ ሃኮ! ባረንቱ ሸምፑዋ ኦለቲደ ቤዳ ሀ አሳቱዋ ሱꬃ ታን ኡሾ? አያዉ ጎፐ፥ ኡንቱንቱ ባረንቱ ሸምፑዋ አꬅ እሚደ፥ ሃꬃ አሄድኖ” ያጌዳ። ሄዋ ድራዉ፥ ዳዊተ ሄ ሃꬃ ኡሽቤና። ሄ ሄዙ ምኖ አሳቱ ሄዋ ኦꬄድኖ።


\par }{\PP \VS{20}ዮኣባ እሻይ አብሻይ ሄዛቶ ካፑዋ። እ ባረ ቶራን ሄዙ ጼቱ አሳቱዋ ኦለቲደ ዎꬌዳ። ያቲደ እካ ሀራ ሄዛቱዋዳን ኤረቴዳ።

\VS{21}እ ላኤንꬆ ሄዛቱዋፐ አꬍ ቦንቼቴዳ አሳ፤ እ ኡንቱንቶ ካፖ ግዴዳ። ሽን እ ሄ ኮይሮ ሄዛቱዋና ቃራ ግደና።


\par }{\PP \VS{22}ቃብጽኤላፐ ዬዳ ዮዳሄ ናአይ ባናይ ምኖ አሳ፤ ምኖ ኦሳቱዋ ኦꬄዳ። እ ላኡ ኤረቴዳ ሞኣበ ጋድያ አሳቱ ዎꬌዳ። ቃይ ሻቻይ ዳሬዳ እት ጋላስ ኦላ ግዶ ገሊደ፥ ጋሙዋ ዎꬌዳ።

\VS{23}ባናይ ጌሳይ እቼሹ ዋꬋ ጋክያ ግብጼ ጋደ ብታንያ አዱሳ ዎꬌዳ። ግብጼ ብታንያ ኩሽያን ሸማይንያ ዎንዳራሽያ ኬሻ ቶራይ ደኤ፤ ሽን ባናይ ጋትማ ኦይቂደ፥ ብታንያኮ ቤዳ። ሄ ብታንያ ኩሽያፐ ቶራ ወꬂ አኪደ፥ አ ቶራን አ ዎꬌዳ።

\VS{24}ዮዳሄ ናአይ ባናይ ሀዋንታ ኦꬄዳ። አ ሱንꬃይካ ሄ ሄዛቱዋዳን ኤረቴዳ።

\VS{25}እ ሀታማቱዋ ግዶን ዳሮ ቦንቼቴዳ፤ ሽን እ ሄዛቱዋና ጉጀተና። ዳዊተ አ ባረና ናግያ ኦላንቻቶ ካፑዋ ከሴዳ።


\par }{\PP \VS{26}ምኖ አሳቱ ዮኣባ እሻ አሳሄላ፥ ቤተሌመፐ ዬዳ ዶዶ ናኣ ኤልሀናና፥

\VS{27}ሀሮዳፐ ዬዳ ሻሞታ፥ ፕሎናፐ ዬዳ ሄሌጻ፥

\VS{28}ታቆአፐ ዬዳ እቄሻ ናኣ እራ፥ አናቶታፐ ዬዳ አብኤዘራ፥

\VS{29}ሁሻፐ ዬዳ ስባካያ፥ አሆህያ እላያ፥

\VS{30}ናጾፋፐ ዬዳ ማህራያ፥ ናጾፋፐ ዬዳ ባኣና ናኣ ሄሌዳ፥

\VS{31}ቢንያማ ጋድያን ደእያ ግብኣ ካታማፐ ዬዳ ርባያ ናኣ እታያ፥ ፕርኣቶናፐ ዬዳ ባናያ፥

\VS{32}ጋኣሻ ዛንጋራ ማታፐ ዬዳ ሁራያ፥ አራባፐ ዬዳ አቢኤላ፥

\VS{33}ባህሩማፐ ዬዳ አዝማዌታ፥ ሻአልቦናፐ ዬዳ ኤልያህባ፥

\VS{34}ጊዞናፐ ዬዳ ሀሼማ፥ ሃራራፐ ዬዳ ሻገ ናኣ ዮናታና፥

\VS{35}ሃራራፐ ዬዳ ሳካራ ናኣ አህኣማ፥ ኡራ ናኣ ኤልፋላ፥

\VS{36}ማኬራፐ ዬዳ ሄፌራ፥ ፕሎናፐ ዬዳ አኪያ፥

\VS{37}ቃርመሎሳፐ ዬዳ ሄጽራ፥ ኤዝባያ ናኣ ናእራያ፥

\VS{38}ናታና እሻ ዩኤላ፥ ሃግራ ናኣ ምብሃራ፥

\VS{39}አሞናፐ ዬዳ ጸለቃ፥ ጻሩይ ናኣ ዮኣባ ኦላ ሚሻ ቶክያ ባኤሮታፐ ዬዳ ናህራያ፥

\VS{40}ያትራ ያራ ግድያ እራ፥ ያትራ ያራ ግድያ ጋሬባ፥

\VS{41}ሂትያ ኡርዮና፥ አህላያ ናኣ ዛባዳነ

\VS{42}ሮቤላ ዛርያ ግድያ ሺዛ ናኣ አዲና። እ ሮቤላ ዛራቱዋ ካፑዋ፤ አናና እትፐ ሀታሙ አሳቱ ደኢኖ።

\VS{43}ሀራ ምኖ አሳቱ ቃይ ማእካ ናኣ ሀናና፥ ምታናፐ ዬዳ ዮሻፋጻ፥

\VS{44}አሽታራፐ ዬዳ ኦዝያና፥ አሮኤራፐ ዬዳ ሆታማ ናና ሻማአነ ይእኤላ፥

\VS{45}ሺምራ ናኣ ይድኤላነ አ እሻ ቲጻፐ ዬዳ ዮሀ፥

\VS{46}ማሃዋፐ ዬዳ ኤልኤላ፥ ኤልናኣማ ናና ይሪባያነ ዮሻውያ፥ ሞኣበ ጋድያፐ ዬዳ ይትማ፥

\VS{47}ጾባ ካታማፐ ዬዳ ኤልኤላ፥ ዮቤዳነ ያእስኤላ።




\par }\Chap{12}{\SH ቢንያማ ዛርያፐ ዳዊታ ካሌዳ አሳቱዋ
\par }
{\PP \VerseOne{1}ዳዊተ ቂሳ ናኣ ሳኦላፐ ባቃት ቢደ፥ ጽቅላጋን ኡቴዳ ዎደ፥ አኮ ዬዳ አሳቱ ሀዋፐ ካሊደ ጻፈቴዳዋንታ። ኡንቱንቱ ካሰ ዳዊታ ኦላን ማዴዳ ምኖ አሳቱዋ ግዶን ደኢኖ።

\VS{2}ኡንቱንቱ ዎንዳፍያ አሳቱዋ፤ ቃይ ባረንቱ ኡሸቻ ኩሽያንነ ሀድርሳ ኩሽያን ሹቻ ያምባርሻን ኦላናዉ ዳንዳዪኖ። ኡንቱንቱ ቢንያማ ዛርያ ግድያ ሳኦላ ዳቦቱዋ።

\VS{3}ኡንቱንቱ ካፑ አህኤዘራ፤ አህኤዘራፐ ስምና ዮኣሻ፤ ኡንቱንቱ ግብአፐ ዬዳ ሻማአ ናና።

\par }{\PP ሀራቱ ቃይ አዝማዌታ ናና ግድያ ይዝኤላነ ፐሌጻ፥ ባራካ፥ አናቶታፐ ዬዳ ዬሀ፥

\VS{4}ሀታማቱዋ ግዶን ዎልቃማ ግዲደ፥ ኡንቱንታ ካለꬅያ ጋባኦናፐ ዬዳ ይሽማእያ፥ ኤርማሳ፥ ያሃዝኤላ፥ ዮሀናና፥ ገዴራፐ ዬዳ ዮዛባዳ፥

\VS{5}ኤልኡዛያ፥ ያርሞታ፥ ባኣልያ፥ ሻማርያ፥ ሀሪፋፐ ዬዳ ሻፋጽያ፥

\VS{6}ቆራሀ ያራቱዋ ግድያ ኤልቃና፥ ይሽያ፥ አዛርኤላ፥ ዮኤዘራነ ያሾብኣማ፥

\VS{7}ጋዶራፐ ዬዳ ይሮሃማ ናና ዮኤላነ ዛባድያ።


\par }{\SH ጋደ ዛርያፐ ዳዊታ ካሌዳ አሳቱዋ
\par }
{\PP \VS{8}ዳዊተ መላ ቢታን ደእያ ባቃት አትያ ሳኣን ኡት ደእሽን፥ ጋደ ዛርያፐ አሳቱ አኮ ዬድኖ። ኡንቱንቱ ምኖ አሳቱዋነ ኦላዉ ጊጌዳዋንታ፤ ቃይ ጎንዳልያነ ቶራ ኦይቃናዉ ዳንዳይያዋንታ። ኡንቱንቱ ሶምእ ጋሙዋ ዴሙዋ ማላቴ፤ ኡንቱንቱ ደረቱዋ ሁጲያን ጉፕያ ገንእያዳን ኤሌሊኖ።

\VS{9}ኡንቱንቱ ካፑ ኤጼራ፤ ላኤንꬁ ኦባድያ፤ ሄዘንꬁ ኤልኣባ፤

\VS{10}ኦይደንꬁ ምሽማና፤ እቼሸንꬁ ኤርማሳ፤

\VS{11}ኡሱፑንꬁ አታያ፤ ላፑንꬁ ኤልኤላ፤

\VS{12}ሆስፑንꬁ ዮሀናና፤ ኡዱፑንꬁ ኤልዛባዳ፤

\VS{13}ታማንꬁ ኤርማሳ፤ ታማነ እተንꬁ ማክባናያ።

\VS{14}ሀዋንቱ ጋደ ዛርያ ኦላንቻቶ ካፓቱዋ። ኡንቱንቱፐ ላፍያዋንቱ ጼቶ ካፓቱዋ፤ ምንያዋንቱ ሻአ ካፓቱዋ።

\VS{15}ዮርዳኖሳ ሻፋይ፥ ጋጻፐ ጋጻ ጋካናዉ ኩም ክጼዳ ኮይሮ አግናን ፕኔዳዋንቱ ሀዋንታ። ኡንቱንቱ ዎምባን አዋይ ዶልያ ባጋናነ አዋይ ዉልያ ባጋናነ ኡቴዳ አሳ ኡባ የደርሴድኖ።


\par }{\SH ቢንያማነ ይሁዳ ዛራቱዋፐ ዳዊታ ካሌዳ አሳቱዋ
\par }
{\PP \VS{16}ቢንያማ ዛራቱዋፐነ ይሁዳ ዛራቱዋፐ አማሬዳ አሳቱ ዳዊታኮ ጌሱዋ ዬድኖ።

\VS{17}ዳዊተ ኡንቱንቱና ጋከታናዉ ከሲደ፥ ሀዋዳን ያጌዳ፤ “ህንተንቱ ታና ማዳናዉ ሳሩዋን ታኮ ዬዳዋ ግዶፐ፥ ታ ዎዛናይ ህንተናና እትፐ ግዳናዋ። ሽን ህንተንቱ ታና ታ ሞርከቶ አꬅ እማናዉ ዬዳዋ ግዶፐ፥ ህንተንታ ኤርተ! ታን ኦꬄዳ ኢታባይ ባይና ድራዉ፥ ኑ አዎቱዋ ጾሳይ ሄዋ በኦ፤ እ ህንተንታ ፕርዶ!” ያጌዳ።


\par }{\PP \VS{18}ሄዋፐ ጉይያን፥ ሀታማቱዋ ካፑዋ አማሳያ ቦላ ጾሳ አያናይ ዎꬍና፥

\par }{\Q “ዳዊታ፥ ኑን ነዋንታ!

\par }{\QB እሰያ ናአዉ፥ ኑን ኔናና እትፐ ደኤቶ!

\par }{\Q ሳሩ ነዉ ግዶ!

\par }{\QB ኔና ማድያዋንቱስካ ሳሮተꬃይ ግዶ!

\par }{\Q ነ ጾሳይ ኔና ማዴ” ያጌዳ።

\par }{\MM ዳዊተ ኡንቱንታ አኪደ፥ ባረ ኦላንቻቶ ካፓቱዋ ኦꬄዳ።


\par }{\SH ምናሰ ዛርያፐ ዳዊታ ካሌዳ አሳቱዋ
\par }
{\PP \VS{19}ዳዊተ ፕልስጼማቱዋና እትፐ ግዲደ፥ ሳኦላ ኦላናዉ ቤዳ ዎደ፥ ምናሰ ዛርያፐ አማሬዳ አሳቱ ዳዊታን ጋከቴድኖ። ሽን ፕልስጼማ አሳቱዋ ካፓቱ ዳዊተነ ዳዊታ አሳይ ባረናና ቤናዳን ድጌድኖ። ፕልስጼማ አሳቱ ሎይꬅ ዞረቴዳዋፐ ጉይያን፥ ኡንቱንታ ጉየ የዴድኖ፤ አያዉ ጎፐ፥ ዳዊተነ ዳዊታ አሳይ ኡንቱንቱ ካትያ ሳኦላዉ አꬅ እማነንቶነ ጊደ ያዬድኖ።

\VS{20}ዳዊተ ጽቅላጋ ካታማ ስምሽን፥ ምናሰ ዛርያፐ ዳዊታ ማዳናዉ ከሴዳ ሻላቃቱ አድናሀ፥ ዮዛባዳ፥ ይድኤላ፥ ምካኤላ፥ ዮዛባዳ፥ ኤልሀነ ጽልታያ።

\VS{21}ኡንቱንቱ ኡባይካ ጻላነ ዎልቃማ አሳ ግድያ ድራዉ፥ ዳዊተ ጩጉዋ ካልያ ዎደ፥ ኡንቱንቱ አ ማዴድኖ።

\VS{22}ዳዊታ ኦላንቻቱ ጾሳ ኦላንቻቱዋዳን ጮራና ጋካናዉ፥ አ ማድያ አሳይ ጋላስ ጋላስ ጉጀቴ።


\par }{\SH ዳዊታ ኦላንቻቱ ፓይዱዋ
\par }
{\PP \VS{23}መꬍና ጎዳይ ሃሳዬዳዋዳን ሳኦላ ካዉተꬃ ዳዊታዉ ዛራናዉ ኦላዉ ዳንጭ ጊጊደ፥ ከብሮናን ደእያ ዳዊታኮ ዬዳ ኦላንቻቱ ፓይዱ ሀዋፐ ካሊደ ጻፈቴዳዋ።

\VS{24}ጎንዳልያነ ቶራ ኦይቂደ፥ ኦላዉ ዳንጭ ጊጌዳ ይሁዳ ዛራቱ ኡሱፑን ሻአነ ሆስፑን ጼታ።

\VS{25}ስሞና ዛርያፐ ኦላዉ ጊጌዳ ጻላነ ዎልቃማ ኦላንቻቱ ላፑን ሻአነ እት ጼታ።

\VS{26}ሌዊያ ዛርያፐ ኦይዱ ሻአነ ኡሱፑን ጼታ።

\VS{27}አሮና ዛራቱዋ ካፑ ዮዳሀ፤ ዮዳሄና እትፐ ሄዙ ሻአነ ላፑን ጼቱ አሳቱ ደኢኖ።

\VS{28}ቃይ ጻዶቀ ያላጋ ጻላነ ዎልቃማ አሳ፤ ጻዶቃ አዉዋ ጎልያ አሳፐ ላታማነ ላኡ ካፓቱ አናና እትፐ ደኢኖ።

\VS{29}ቢንያማ ዛርያ ግዴዳ ሳኦላ ዳቦቱ ሄዙ ሻአ አሳ። ሽን ቢንያማ ዛርያፐ ዳርያ ባጋ አሳይ ሳኦላ ጎልያ አሳዉ ሄ ዎዲ ጋካናዉ አማነትያዋንታ።

\VS{30}ኤፍሬማ ዛርያፐ ባረንቱ አዎቱዋ ጎልያ አሳን ኤረቴዳ ጻላነ ዎልቃማ አሳቱ ላታሙ ሻአነ ሆስፑን ጼታ።

\VS{31}ዳዊታ ካተያናዉ ባናዉ ዶረቴዳ ምናሰ ዛርያፐ ባጋቱ ታማነ ሆስፑን ሻአ።

\VS{32}ቃይ እስራኤልያ አሳይ አያ ኦꬃናዉ በስንቶ፥ ዎድያባ ሻክ ኤርያ አኬካንቻ አሳቱ፥ ይሳኮራ ዛርያዉ ካፓቱ ላኡ ጼታ፤ ኡንቱንቱ ዳቦቱ ኡባይ ኡንቱንቶ አዛዘቲኖ።

\VS{33}ኦላ ሻሉዋ ኡባ ኦይቂደ፥ ባረንቱ ኩመንꬃ ዎዛናን ዳዊታ ማዳናዉ ጊጌዳ ኦላንቻቱዋን ዛብሎና ዛርያ አሳቱ እሻታሙ ሻአ።

\VS{34}ንፍታሌማ ዛርያፐ እት ሻአ ካፓቱ ደኢኖ፤ ጎንዳልያነ ቶራ ኦይቂያ ሀታማነ ላፑን ሻአ አሳቱ ኡንቱንቱና እትፐ ደኢኖ።

\VS{35}ዳና ዛርያፐ ኦላዉ ጊጌዳ አሳቱ ላታማነ ሆስፑን ሻአነ ኡሱፑን ጼታ።

\VS{36}ኦላዉ ከሳናዉ አሴራ ዛርያፐ ጊጌዳዋንቱ ኦይታሙ ሻአ።

\VS{37}ዮርዳኖሳ ሻፋፐ ሄፍንꬃ አዋይ ዶልያ ባጋን ደእያ ሮቤላ ዛርያፐ፥ ጋደ ዛርያፐነ ምናሰ ዛርያ ባጋፐ ኦላ ሻሉዋ ኡባ ኦይቂደ ዬዳ አሳቱ እት ጼታነ ላታሙ ሻአ።


\par }{\PP \VS{38}ሀ ኦላዉ ጊጌዳ ኦላንቻቱ ኡባይ ዳዊታ እስራኤልያ ቦላ ካተያናዉ ባረንቱ ቆፋ ቃቺደ፥ ከብሮነ ካታማ ዬድኖ። ቃይ እስራኤልያፐ አቴዳዋንቱካ ካተያናዉ ዳዊታ ካተዪደ እት ዎዛና ግዴድኖ።

\VS{39}ኡንቱንቱ ዳቦቱ ኡንቱንቶ ኮሽያዋ ጊግስ ዎꬄዳ ድራዉ፥ ሚድነ ኡሺደ ዳዊታና ሄዙ ጋላሳ ኡቴድኖ።

\VS{40}እስራኤልያ አሳዉ ናሸቻ ግድያ ድራዉ፥ ሁጲሳ ባጋና ደእያ ይሳኮራፐ፥ ዛብሎናፐነ ንፍታሌማፐ አሳቱ ዳሮ ቁማ አሄድኖ። ꬊልያ፥ ባላስያ ኡክꬃ፥ ዎይንያ ቴራ፥ ዎይንያ ኤሳነ ዛይትያ ሀርያን፥ ባቁሉዋን፥ ጋሉዋንነ ቦራን ጫኒደ አሄድኖ፤ ቃይካ ኡንቱንቱ ሚዛነ ዶርሳ ሹኪደ ማናዉ አኪደ ዬድኖ።




\par }\Chap{13}{\SH ቃላ ጫቁዋ ታቦታይ የሩሳላም ቡሳ ታቦታ ቅርያት-ይኣሪማፐ ደንꬄድኖ
\par }
{\R (2 ሳሜላ 6:1-11)

\par }{\PP \VerseOne{1}ሄዋፐ ጉይያን፥ ዳዊተ ሱንꬃቱዋና፤ ሻላቃቱዋናነ ጼቱዋ ካፓቱዋና ዞረቴዳ።

\VS{2}እስራኤልያ አሳ ኡባ፥ “ህንተንቶ ሎአ ማላትያባ ግዶፐነ፥ መꬍና ጎዳ ኑ ጾሳ ሸነ ግዶፐ፥ እስራኤልያ ቢታ ጋጻን ደእያ ኑ ዳቦቱ፥ ቄሳቱ ነ ባረንቱ ካታማን ደእያ ሌዋቱ ኑናና እትፐ ሺቃናዳን አሳ ኪቶይተ።

\VS{3}ሳኦል ካተቴዳ ዎደ ሸነኮ ጊና፥ ዶገቲደ አቴዳ ኑ ጾሳ ታቦታ አነ ዛሪደ አሆይተ” ያጌዳ።

\VS{4}ዳዊተ ኦዴዳ የዉ ሱረ ግዴዳ ድራዉ፥ አሳይ ኡባይ ማዬዳ።


\par }{\PP \VS{5}ሄዋ ድራዉ፥ ዳዊተ ጾሳ ታቦታ ቅርያት-ይኣሪማፐ አሀና ማላ፥ ግብጼ ዛዋፐ ሽሆራ ሻፋፐ ዶሚደ፥ ሀማታ ፕኑዋ ጋካናዉ ደእያ እስራኤልያ አሳ ኡባ ሺሼዳ።
\XREF{}{{\XO 13:5 }{\XT{1 ሳሜላ 7:1-2}}}

\VS{6}ዳዊተነ እስራኤልያ አሳይ ኡባይ ክሩበቱዋፐ ግዱዋን ባረ ካዉተꬃ አራታ ቦላ ኡቴዳ ጾሳ ሱንꬃን ጼሰቴዳ ጾሳ ታቦታ አሀናዉ ይሁዳ ቢታን ደእያ ባኣላ ጌተትያ ቅርያት-ይኣሪማ ካታማ ቤድኖ።
\XREF{}{{\XO 13:6 }{\XT{ከሳ 25:22}}}

\VS{7}ጾሳ መꬍና ጎዳ ታቦታ ቦራይ ጎችያ ኦራꬃ ጋርያን ዎꬂደ፥ አብናዳባ ሶፐ አሄድኖ፤ ኡዝነ አህዮይ ጋርያ ላጊኖ።

\VS{8}ዳዊተነ እስራኤልያ አሳይ ኡባይ ዲꬃነ ማስንቁዋ ዲጺደ፥ ካባሩዋ ባቂደ፥ ዳላ ቃꬂደነ ጹሩምባ ፑኒደ፥ ባረንቱ ኩመንꬃ ዎልቃን ጾሳ ስንꬃን ናሸቲደ ቦንቼድኖ።


\par }{\PP \VS{9}ኡንቱንቱ ኪዶና ግያ ሳን ደእያ ካꬃ ቡክያ ኡዱማ ጋክያ ዎደ፥ ቦራቱ ꬉበትና፥ ኡዝ ታቦታ ኦይቃናዉ ባረ ኩሽያ የዴዳ።

\VS{10}አ ኩሺ ታቦታ ቦቼዳ ድራዉ፥ መꬍና ጎዳ ሀንቁ ኡዛ ቦላ ኤጽ ከሴዳ። ሄዋ ድራዉ፥ ጾሳይ አ ሾጭና፥ እ ሄ ሳኣን ጾሳ ስንꬃን ሀይቂ አጌዳ።

\VS{11}መꬍና ጎዳይ ሀንቀቲደ ኡዛ ዎꬌዳ ድራዉ፥ ዳዊተ ይሎቴዳ። ሀቼ ጋካናዉ፥ ሄ ሳአይ ፔረዝ ኡዛ ጌተቲደ ጼሰቴዳ። ኡዝ ሾጨቶ ሳኣ ጌተቴ።


\par }{\PP \VS{12}ሄ ጋላስ ዳዊተ ጾሳዉ ያዬዳ ድራ፥ “ጾሳ ታቦታ ታኮ ዋታ አሀናዉ ዳንዳያይታ?” ያጌዳ።

\VS{13}ሄዋ ድራዉ፥ ታቦታ ባረናና ዳዊታ ካታማ አፍቤና። ሽን ጋትያ ኦቤድ-ኤዶማ ጌተትያ ብታንያ ሶ አፌዳ።

\VS{14}ጾሳ ታቦታይ ኦቤድ-ኤዶማ ጎለን አ ጎልያ አሳና ሄዙ አግና ጋምኤዳ። መꬍና ጎዳይ አ ጎልያ አሳነ አዉ ደእያ ኡባባ አንጄዳ።
\XREF{}{{\XO 13:14 }{\XT{1 ኦዱዋ 26:4-5}}}




\par }\Chap{14}{\SH ዳዊተ የሩሳላመን ኦꬄዳ ኦሱዋ
\par }
{\PP \VerseOne{1}ጺሮሳ ካቲ ኪራም ዳዊታዉ አሳቱዋ ኪቴዳ። ኪተቴዳ አሳቱዋና ጎልያ ኬጻናዳን ዝጋ ሙደꬃነ ቃይ ሹቻ ማስያዋንታነ አናጸቱዋ አዉ የዴዳ።

\VS{2}መꬍና ጎዳይ እስራኤልያ ቦላ አ ካትያ ኦꬂደ ኤሴዳዋነ ባረ አሳ እስራኤልያ ድራዉ፥ አ ካዉተꬃ ꬎቁ ኦꬂደ ቦንቼዳዋ ዳዊተ ኤሬዳ።


\par }{\PP \VS{3}ሄዋፐ ጉይያን፥ ዳዊተ የሩሳላመን ሀራ ማጫ አሳ ጉጅ አኪደ፥ አቱማዋ ናናነ ማጫ ናና የሌዳ።

\VS{4}ዳዊተ የሩሳላመን የሌዳ አቱማ ናናይ ሻሙአ፥ ሾባባ፥ ናታና፥ ሶሎሞነ፥

\VS{5}ይብሃራ፥ ኤልሹአ፥ ኤልፓሌጻ፥

\VS{6}ኖጋሀ፥ ነፌጋ፥ ያፍአ፥

\VS{7}ኤልሻማአ፥ በኤልያዳነ ኤልፈሌጻ።
\FTNT{*}{{\FR 14:7 }{\FT{ዳዊታዉ የሩሳላመን የለቴዳ አቱማ ናና ሱንꬃይ 2 ሳሜላ 5:14-16፣ 2 ኦዱዋ 3:5-7 ነ 14:4-7 ጻፈቴዳ: ሽን እብራዌꬁዋን እቱዋ እቱዋ ሱንꬃይ ኡባ ሳን እት ማላ ግደና።
}}}


\par }{\SH ዳዊተ ፕልስጼማ አሳ ጾኔዳ
\par }
{\R (2 ሳሜላ 5:17-25)

\par }{\PP \VS{8}ዳዊተ እስራኤልያ ኡባ ቦላ ካትያ ግዲደ ኦከቴዳዋ ፕልስጼማ አሳይ ስሴዳ ዎደ፥ ኡንቱንቱ ኡባይ ዳዊታ ኮያናዉ ከሴድኖ። ዳዊተ ኡንቱንቱ ከሴዳዋ ስሲደ፥ ኡንቱንቱና ኦለታናዉ ከሴዳ።

\VS{9}ፕልስጼማ አሳይ ራፋይማ ዎምባ ዪደ ቦንቄድኖ።

\VS{10}ዳዊተ ጾሳ፥ “ታን ባደ ፕልስጼማቱዋ ኦሎ? ኔን ኡንቱንቱ ታዉ አꬃ እማኒ?” ያጊደ ኦቼዳ።

\par }{\PP ሽን መꬍና ጎዳይ አ፥ “ባደ ኦላ። ታን ኡንቱንታ ነዉ አꬃ እማና” ያጌዳ።


\par }{\PP \VS{11}ዳዊተነ አ አሳይ ባኣል-ፓራጺማ ግያ ሳኣ ቢደ፥ ያን ኡንቱንታ ጾኔድኖ። ዳዊተ፥ “ሃꬃ ድኡ ꬉስ አꬍያዋዳን ጾሳይ ታ ሞርከቱዋ ግዱዋና ታና አꬄዳ” ያጌዳ። ሄዋ ድራዉ፥ ሄ ሳኣ ሱንꬃይ ባኣል-ፓራጺማ ጌተቴዳ።

\VS{12}ፕልስጼማቱ ባረንቱ ኤቃቱዋ ሄ ሳኣን የጊደ ቤድኖ። ያትና ዳዊተ አዛዚደ፥ ኡንቱንቱ ኤቃቱዋ ታማን ጹግሴዳ።


\par }{\PP \VS{13}ፕልስጼማ አሳቱ ላኤንꬁዋ ሀ ዎምባ ስም ዪደ ቦንቄድኖ።

\VS{14}ዳዊተ ጾሳ ላኤንꬁዋ ኦቼዳ። ሽን ጾሳይ አ፥ “ኔን ኡንቱንቱ ጌዱዋ ቦፓ። ኡንቱንቱ ጉየና ዩያ አꬋአደ ቦእያ ምꬃፐ ስንꬃ ባጋና ኦላናዉ ጊጋ።

\VS{15}ቦእያ ምꬃፐ ሁጲያን ሳልፕያ ኮሻ ኔን ስስያ ዎደ፥ ኦላናዉ ከሳ። አያዉ ጎፐ፥ ሄዌ ፕልስጼማ ኦላንቻቱዋ ሾጫናዉ ጾሳይ ኔፐ ስንꬃዉ አꬌዳ ግያዋ” ያጌዳ።

\VS{16}ጾሳይ አዛዜዳዋዳን ዳዊተ ኦꬄዳ። ጋባኦናፐ ቢደ ገዜራ ጋካናዉ፥ እስራኤልያ አሳይ ፕልስጼማ ኦላንቻቱዋ ዎꬌዳ።

\VS{17}ሄዋፐ ጉይያን፥ ዳዊታ ዎሪ ቢታ ኡባ ጋኬዳ። ካዉተꬃቱ ኡባይ ዳዊታዉ ያያናዳን መꬍና ጎዳይ ኦꬄዳ።




\par }\Chap{15}{\SH ታቦታ አሀናዉ ሀኔዳ ጊጉዋ
\par }
{\PP \VerseOne{1}ዳዊተ ባረ ካታማን ባረዉ ጎልያ ኬጼዳ፤ ጾሳ ታቦታዉካ ሳኣ ጊግሲደ፥ ዱንካንያ ኤሴዳ።

\VS{2}ሄዋፐ ጉይያን ዳዊተ፥ “ጾሳ ታቦታ ቶካናዳንነ መꬍ መꬍናዉ መꬍና ጎዳዉ ኦꬃናዉ መꬍና ጎዳይ ዶሬዳ ሌዋቱዋፐ አትና፥ ኦንነ ጾሳ ታቦታ ቶካናዉ በሰና” ያጌዳ።
\XREF{}{{\XO 15:2 }{\XT{ዛረ. 10:8}}}

\VS{3}ዳዊተ መꬍና ጎዳ ታቦታዉ ጊግሴዳ ሳኣ ታቦታ አሀናዳን፥ እስራኤልያ አሳ ኡባ የሩሳላመን ሺሼዳ።


\par }{\PP \VS{4}ቃይ ዳዊተ አሮና ዛራቱዋነ ሌዋቱዋ ጼሲደ ሺሼዳ።

\VS{5}ቃሃታ ያራቱዋፐ ካፑ ኡርኤልነ እት ጼታነ ላታሙ አ ዳቦቱ ዬድኖ።

\VS{6}ማራራ ያራቱዋፐ ካፑ አሳይነ ላኡ ጼታነ ላታሙ አ ዳቦቱ ዬድኖ።

\VS{7}ገርሾና ያራቱዋፐ ካፑ ዩኤልነ ጼታነ ሀታሙ አ ዳቦቱ ዬድኖ።

\VS{8}ኤልጻፋና ያራቱዋፐ ካፑ ሻማኤነ ላኡ ጼቱ አ ዳቦቱ ዬድኖ።

\VS{9}ከብሮነ ያራቱዋፐ ካፑ ኤልኤልነ ሆስፑን ታሙ አ ዳቦቱ ዬድኖ።

\VS{10}ኡዝኤላ ያራቱዋፐ ካፑ አምናዳብነ ጼታነ ታማነ ላኡ አ ዳቦቱ ዬድኖ።


\par }{\PP \VS{11}ሄዋፐ ጉይያን፥ ዳዊተ ቄሳቱ ዋ ጻዶቃነ አብያታራ፥ ቃይ ሌዋቱዋ ኡርኤላ፥ አሳያ፥ ዩኤላ፥ ሻማእያ፥ ኤልኤላነ አምናዳባ ጼስሴዳ።

\VS{12}ኡንቱንታ፥ “ህንተንቱ ሌዋቱ ዛረቶ ካፓቱዋ። ጾሳ እስራኤልያ መꬍና ጎዳ ታቦታ ታን ጊግሳ ዎꬄዳ ሳኣ አሀናዉ ህንተነ ህንተንቱ ዳቦቱ ጌይተ።

\VS{13}ህንተንቱ ሌዋቱ ኮይሮ ጾሳ ታቦታ ቶክቤና ድራዉነ ኑን አ ዎጋዳን ዎት አፋነንቶ ጾሳ ኦችቤና ድራዉ፥ መꬍና ጎዳይ ኑ ጾሳይ ኑና ሙሬዳ” ያጌዳ።


\par }{\PP \VS{14}ሄዋፐ ጉይያን፥ መꬍና ጎዳ እስራኤልያ ጾሳ ታቦታ አሀናዉ ቄሳቱ ነ ሌዋቱ ባረንታ ጌሼድኖ።

\VS{15}መꬍና ጎዳይ ሙሴ ባጋና ካሰ አዛዜዳዋዳን፥ ሌዋቱ ጾሳ ታቦታ ካሱዋና ባረንቱ ሀሽያን ቶኬድኖ።
\XREF{}{{\XO 15:15 }{\XT{ከሳ 25:14}}}


\par }{\PP \VS{16}ሄዋፐ ጉይያን፥ ዲꬃነ ማስንቁዋ ዲጺደ፥ ዳላ ቃꬂደ፥ ናሸችያ የꬃ የጻና ማላ፥ ሌዋቱዋ ካለꬅያዋንቱ ባረንቱ ዳቦቱዋ ሱንꬃናዳን ዳዊተ አዛዜዳ።

\VS{17}ሌዋቱ ዩኤላ ናኣ ሄማና፥ አ ዳባቱዋፐ በረክያ ናኣ አሳፋነ ኡንቱንቱ ዳባቱዋፐ ማራራ ያራ ቁሳያ ናኣ ኤታና ሱንꬄድኖ።

\VS{18}ቃይ ላኤንꬆ ካላን ዛካራሳ፥ ያእዝኤላ፥ ሻምራሞታ፥ ይህኤላ፥ ኡና፥ ኤልኣባ፥ ባናያ፥ ማእሴያ፥ ማቲትያ፥ ኤልፋላ፥ ሚቅኔያነ ፐንግያ ናግያዋንታ ኦቤድ-ኤዶማነ ይእኤላ ሱንꬄድኖ።


\par }{\PP \VS{19}ናሃስያ ዳላ ꬎቁ ኦꬂደ ቃꬃናዳን ሄማን፥ አሳፍነ ኤታን ሱንቴድኖ።

\VS{20}ቃይ ዛካራስ፥ ያእዝኤል፥ ሻምራሞት፥ ይህኤል፥ ኡን፥ ኤልኣብ፥ ማእሴይነ ባናይ ዲꬃ ሌኡዋን ዲጺኖ።

\VS{21}ማቲተ፥ ኤልፋል፥ ሚቅኔይ፥ ኦቤድ-ኤዶም፥ ይእኤልነ አዛዚ ዲꬃ ኦርድያን ዲጺኖ።


\par }{\PP \VS{22}ሌዋቱ ካፑ ካናነ ማዝሙርያ ካለꬃናዉ ሱንቴዳ፤ እ ኤራንቻ ግድያ ድራዉ፥ ኡንቱንታ ታማርሴ።

\VS{23}በረኬነ ኤልቃን ታቦታ ዱንካንያ ፐንግያ ናጋናዉ ዶረቴድኖ።

\VS{24}ቃይ ቄሳቱ ሻባኔ፥ ዮሻፋጽ፥ ናታንኤል፥ አማሳይ፥ ዛካራስ፥ ባናይነ ኤልኤዛር ጾሳ ታቦታ ስንꬃን ጹሩምባ ፑናናዉ ዶረቴድኖ። ኦቤድ-ኤዶምነ የህያ ታቦታ ፐንግያ ናጋናዉ ዶረቴድኖ።


\par }{\SH ታቦታ የሩሳላመ አፌድኖ
\par }
{\R (2 ሳሜላ 6:12-22)

\par }{\PP \VS{25}ሄዋፐ ጉይያን ዳዊተ፥ እስራኤልያ ጭማቱነ ሻአ ካፓቱ መꬍና ጎዳ ቃላ ጫቁዋ ታቦታ ኦቤድ-ኤዶማ ሶፐ አሀናዉ ናሸቲደ ቤድኖ።

\VS{26}መꬍና ጎዳ ቃላ ጫቁዋ ታቦታ ቶኬዳ ሌዋቱዋ ጾሳይ ማዴዳ ድራዉ፥ ኡንቱንቱ ላፑን ኮሩማቱዋነ ላፑን ዶርሳ ኦርገቱዋ ያርሼድኖ።

\VS{27}ዳዊተ፥ ታቦታ ቶኬዳ ሌዋቱ ኡባይ፥ ማዝሙርያ የጽያዋንቱነ ማዝሙርያ የጽያዋንቱ ካፑ ካናነ ሱፍያ ጌተትያ ቃጭናፐ ዳደቴዳ ማዩዋ ማዬድኖ። ዳዊተካ ቃይ ሊኑዋፐ ዳደቴዳ ኤፉድያ ጌተትያ ማዩዋ ማዬዳ።

\VS{28}ሀዋዳን ኦꬂደ፥ እስራኤልያ ኡባይ ሆምቦጪደ፥ ጹሩምባነ ማላካታ ፑኒደ፥ ዳላ ቃꬂደነ፥ ዲꬃነ ማስንቁዋ ዲጺደ፥ መꬍና ጎዳ ቃላ ጫቁዋ ታቦታ አሄድኖ።


\par }{\PP \VS{29}መꬍና ጎዳ ቃላ ጫቁዋ ታቦታይ ዳዊታ ካታማ ገሌዳ ዎደ፥ ሳኦላ ናታ ሚካላ ማስኮትያና ጼላደ፥ ካቲ ዳዊተ ናሸቲደ ዱርሺንነ ካእሽን በኣዱ፤ ዳዊታ ባረ ዎዛናን ካꬋዱ።




\par }\Chap{16}{\PP \VerseOne{1}ኡንቱንቱ ጾሳ ታቦታ አሂደ፥ ዳዊተ ታቦታ ዎꬃናዉ ꬎጌዳ ዱንካንያ ግዱዋን ዎꬄድኖ። ጹግያ ያርሹዋነ እትፐተꬃ ያርሹዋ መꬍና ጎዳዉ ያርሼድኖ።

\VS{2}ዳዊተ ጹግያ ያርሹዋነ እትፐተꬃ ያርሹዋ ያርሺደ ፖሌዳዋፐ ጉይያን፥ መꬍና ጎዳ ሱንꬃን አሳ አንጄዳ።

\VS{3}እስራኤልያ አሳዉ ኡባዉ፥ ማጫንዉነ አቱማዎ፥ ሁጲያን ሁጲያን እት እት ኮምፖ ኡክꬃ፥ እት እት ሙጾ አሹዋካ ዎይንያ ቴራ መላፐ እት እት ኡክꬃ ግሼዳ።


\par }{\PP \VS{4}መꬍና ጎዳ ታቦታ ስንꬃን ኦꬃናዳንነ መꬍና ጎዳ እስራኤልያ ጾሳ ሳባናዳን፥ ጋላታናዳንነ ቦንቻናዳን፥ አማሬዳ ሌዋቱዋ ዳዊተ ሱንꬄዳ።

\VS{5}ሌዋቱ ካፑ አሳፋ፤ አሳፋ ካሊደ ላኤንꬆ ካፑ ዛካራሳ። ዛካራሳ ካሊደ ደእያዋንቱ ይእኤላ፥ ሻምራሞታ፥ ይህኤላ፥ ማቲትያ፥ ኤልኣባ፥ ባናያ፥ ኦቤድ-ኤዶማነ የኤላ። ኡንቱንቱ ማስንቁዋነ ዲꬃ ዲጻናዉ ሱንቴድኖ፤ ሽን አሳፈ ዳላ ቃꬃናዉ ሱንቴዳ።

\VS{6}ቄስያ ባናይነ ያሃእኤል ጾሳ ቃላ ጫቁዋ ታቦታ ስንꬃን ኡባ ዎደ ጹሩምባ ፑናናዉ ሱንቴድኖ።

\VS{7}ሄ ጋላስ ዳዊተ ካሰቲደ፥ አሳፍነ አ ዳቦቱ መꬍና ጎዳ ሳባናዳን ኡንቱንቶ እሜዳ።


\par }{\SH ጋላታ ማዝሙርያ
\par }
{\R (ማዝ. 105:1-15፤ 96:1-13፤ 106:1፣ 47-48)

\par }{\BB \par }
{\Q \VS{8}መꬍና ጎዳ ጋላትተ፤ አ ሱንꬃ ጼስተ።

\par }{\QB እ ኦꬄዳዋ ካዉተꬃቱ ግዱዋን ኤርስተ።


\par }{\Q \VS{9}አ ሳቢተ፤ ጋላታ የꬃ አዉ የጽተ።

\par }{\QB አ ማላልስያ ኪታ ኡባ ኦድተ።


\par }{\Q \VS{10}አ ጌሻ ሱንꬃን ጬቀትተ፤

\par }{\QB መꬍና ጎዳ ኮይያዋንቱ ዎዛናቱ ናሸትኖ።


\par }{\Q \VS{11}መꬍና ጎዳነ አ ዎልቃ ጾሞስተ፤

\par }{\QB ኡባደ አ ስንꬃ ኮይተ።


\par }{\Q \VS{12-13}ህንተንቶ፥ አ ቆማ አብራሃማ ዘረꬃቶ፥

\par }{\QB ዶረቴዳ ያቆባ ናቶ፥

\par }{\Q እ ኦꬄዳ ማላልስያባ፥

\par }{\QB አ ማላታነ እ ፕርዴዳ ፕርዳ ሀሳይተ።


\par }{\BB \par }
{\Q \VS{14}እ መꬍና ጎዳ ኑ ጾሳ፤

\par }{\QB አ ፕርዳይካ ሳኣ ኡባ ቦላና።


\par }{\Q \VS{15}እ ባረ ቃላ ጫቁዋ መꬍናዉ፥

\par }{\QB ባረ አዛዜዳ ቃላ ሻአ የለታ ጋካናዉ ናጌ።


\par }{\Q \VS{16}ሄዌነ፥ እ አብራሃመና ጫቀቴዳ ጫቁዋ፥

\par }{\QB ይሳቃዉ ጫቄዳ ጫቁዋ።
\XREF{}{{\XO 16:16 }{\XT{ዶመꬃ 12:7፤ 26:3}}}


\par }{\Q \VS{17}ያቆባዉ ዎጋ፥

\par }{\QB እስራኤልያዉካ መꬍና ጫቁዋ ኦꬂደ ምንꬄዳዋ።\XREF{}{{\XO 16:17 }{\XT{ዶመꬃ 28:13}}}


\par }{\Q \VS{18}እ፥ “ነዉ ካናነ ቢታ እማና፤

\par }{\QB እ ነ ዘረꬃቶ ላታ ግዳናዋ” ያጌዳ።


\par }{\BB \par }
{\Q \VS{19}ጾሳ አሳቱ ፓይዱዋን ጉꬃነ

\par }{\QB ካናነ ቢታን በተ ግዲደ ደእያ ዎደ፥


\par }{\Q \VS{20}እት አሳፐ ሀራ አሳ፥

\par }{\QB እት ካተተꬃፐ ሀራ ካዉተꬃ ዩዬድኖ።


\par }{\Q \VS{21}ጾሳይ ኡንቱንታ ኦንነ ናቃናዉ እምቤና፤

\par }{\QB ኡንቱንቱ ድራዉ ካተቱዋ ሴሪደ፥
\XREF{}{{\XO 16:21 }{\XT{ዶመꬃ 20:3-7}}}


\par }{\Q \VS{22}“ታን ኦኬዳዋ ቦቾፕተ፤

\par }{\QB ታ ትምቢትያ ኦድያዋንታ ቆሆፕተ” ያጌዳ።


\par }{\Q \VS{23}ሳኣን ደእያ አሳዉ፥ ኡባይካ መꬍና ጎዳዉ የጽተ፤

\par }{\QB እ አሽያ ምሽራቹዋ ሀቼ ሀቼ ኦድተ።


\par }{\Q \VS{24}ካዉተꬃቱ ግዱዋን አ ቦንቹዋ፥

\par }{\QB አሳ ኡባ ግዶን አ ማላልስያ ኦሱዋባ አዋይተ።


\par }{\Q \VS{25}መꬍና ጎዳይ ዎልቃማ፤ አꬎ ጋላታይ አዉ በሴ።

\par }{\QB ጾሳቱዋ ኡባፐ አꬊደ፥ እ ያየታናዉ በሰ።


\par }{\Q \VS{26}ሀራ አሳ ጾሳቱ ኡባይ ኤቃቱዋ፤

\par }{\QB ሽን መꬍና ጎዳይ ሳሉዋ መꬌዳ ጾሳ።


\par }{\Q \VS{27}ቦንቹነ አንጋይ አ ዩሹዋን ደኤ፤

\par }{\QB ምኖተꬃይነ ናሸቻይ እ ደእያ ሳኣን ደኤ።


\par }{\Q \VS{28}ህንተንቶ፥ አሳ ዛረቶ ኡባዉ፥ መꬍና ጎዳዋ ኦድተ፤

\par }{\QB “ቦንቹነ ዎልቃይ መꬍና ጎዳዋ” ጊደ ኦድተ።


\par }{\Q \VS{29}“ቦንቹ አ ሱንꬃሳ” ጊደ መꬍና ጎዳዋ ኦድተ።

\par }{\QB ያርሹዋ አኪደ፥ አ ስንꬃ ዪተ።

\par }{\Q አ ጌሻተꬃ ፑላን መꬍና ጎዳዉ ጎይንተ።


\par }{\Q \VS{30}ጋድያን ደእያ አሳዉ ኡባዉ፥ አ ስንꬃን ኮኮርተ።

\par }{\QB ሳአይ ምን ኤቄዳ፤ ኡባካ ቃጸና።


\par }{\Q \VS{31}ሳሎቱ ናሸትኖ፤ ሳአይካ ሀሹ ጎ!

\par }{\QB ካዉተꬃቱ ግዶን ኡንቱንቱ፥ “መꬍና ጎዳይ ካተቴዳ!” ያግኖ።


\par }{\Q \VS{32}አባይነ አ ግዶን ኩሜዳባቱ ጉምኖ።

\par }{\QB ሾይቃይነ ሾይቃን ደእያባቱ ኡባቱ ናሸትኖ።


\par }{\Q \VS{33}ሄዋፐ ጉይያን ዎራን ደእያ ምꬃ ኡባይ የጻና፤

\par }{\QB ናሸቻን መꬍና ጎዳ ስንꬃን የጻና።

\par }{\Q አያዉ ጎፐ፥ እ ሳኣ ቦላን ፕርዳናዉ ዬ።


\par }{\BB \par }
{\Q \VS{34}ጾሳይ ሎአ ግድያ ድራዉነ መꬍና ጎዳ ጋላትተ።

\par }{\QB አገና አ ሲቁ መꬍናዋ ግድያ ድራዉ፥ ጋላትተ።
\XREF{}{{\XO 16:34 }{\XT{2 ኦዱዋ 5:13፤ 7:3፤ እዝራ 3:11፤ ማዝ. 100:5፤ 106:1፤ 107:1፤ 118:1፤ ኤር. 33:11}}}


\par }{\Q \VS{35}ሄዋፐ ጉይያን ህንተንቱ፥

\par }{\QB “አቤት ኑና አሽያ ጾሳዉ፥ ኑና አሻ።

\par }{\Q ኑን ነ ጌሻ ሱንꬃ ጋላታናዳንነ

\par }{\QB ነ ቦንቹዋን ጬቀታናዳን፥

\par }{\QB ካዉተꬃቱ ግዶፐ ሺሻደ አሻ” ያግተ።


\par }{\Q \VS{36}መꬍና ጎዳዉ፥ እስራኤልያ ጾሳዉ ጋላታይ ግዶ።

\par }{\QB መꬍናፐ መꬍና ጋካናዉ ጋላተቶ!

\par }{\PP ሄዋፐ ጉይያን አሳይ ኡባይ፥ “አመንእ” ጊደ፥ መꬍና ጎዳ ጋላቴዳ።


\par }{\SH የሩሳላመንነ ጋባኦናን ሀኔዳ ጎይኑዋ ማራ
\par }
{\PP \VS{37}መꬍና ጎዳ ቃላ ጫቁዋ ታቦታ ስንꬃን ሀቼ ሀቼ ጎይናዉ ኮሽያዋ ኡባ ዎደ ኡንቱንቱ ኦꬃናዳን፥ ዳዊተ አሳፋነ አ ዳቦቱዋ ዎꬄዳ።

\VS{38}እ ቃይ ኦቤድ-ኤዶማነ አ ዳቦቱዋ ኡሱፑን ታማነ ሆስፑንꬃ ኡንቱንቱና ኦꬃናዳን ዎꬄዳ፤ ይዱቱና ናኣ ኦቤድ-ኤዶማነ ሆሳ ፐንግያ ናጋናዳን ዎꬄዳ።


\par }{\PP \VS{39}ቄሲ ጻዶቅነ አናና ኦꬅያ ቄሳቱ ጋባኦናን ደእያ ꬎቃ ሳኣን፥ መꬍና ጎዳ ዱንካንያ ስንꬃን ኦꬃናዳን ያን አቴድኖ።

\VS{40}መꬍና ጎዳይ እስራኤልያዉ እሜዳ ህግያን ጻፈቴዳዋዳን፥ ኡንቱንቱ ዎንታነ ኦማርስ ኡባ ዎደ ጹግያ ያርሹዋ ያርሽያ ሳኣን መꬍና ጎዳዉ ያርሺኖ።

\VS{41}አገና አ ሲቁ መꬍናዋ ግድያ ድራዉ፥ መꬍና ጎዳ የꬃን ጋላታናዳን ሄማና፥ ይዱቱናነ ዶረቴዳ ሀራቱዋ ዳዊተ ኡንቱንቱና እትፐ ዎꬄዳ።

\VS{42}ሄማንነ ይዱቱን ጹሩምባ ፑኒኖ፥ ዳላ ቃꬂኖነ ጋላታ ማዝሙርያ የጺደ ካእያ ሀራ ሚሻቱዋ ካኢኖ። ይዱቱና አቱማ ናናይ ፐንግያ ናጋናዉ ሱንቴድኖ።


\par }{\PP \VS{43}ሄዋፐ ጉይያን፥ አሳይ ኡባይ ባረ ሶ ባረ ሶ ቤዳ። ዳዊተካ ባረ ሶይ አሳ አንጃናዉ ስሜዳ።
\XREF{}{{\XO 16:43 }{\XT{2 ሳሜላ 6:19-20}}}




\par }\Chap{17}{\SH ጌሻ ጎልያ ኬጽያዌ ሶሎሞና ግዱሳ
\par }
{\R (17:1-27)

\par }{\PP \VerseOne{1}ዳዊተ ባረ ካትያ ጎለን ደኢደ፥ ትምቢትያ ኦድያ ናታና፥ “ታን ዝጋፐ ኬጸቴዳ ጎለን ደአይ፤ ሽን መꬍና ጎዳ ቃላ ጫቁዋ ታቦታይ ዱንካንያ ጋርሳና” ያጌዳ።


\par }{\PP \VS{2}ናታን ዳዊታ፥ “ኦꬃናዉ ነ ዎዛናይ ቆፔዳዋ ኡባ ኪተታ፤ ጾሳይ ኔናና ደኤ” ያጌዳ።


\par }{\PP \VS{3}ሽን ሄ ጋላሳ ቃማ ጾሳ ቃላይ ናታናኮ ዪደ፥

\VS{4}“ባ፤ ታ ቆማ ዳዊታ ሀዋዳን ያጋ፤ ‘መꬍና ጎዳይ ሀዋዳን ያጌ፤ ታን ደአና ጎልያ ኬጻናዌ ኔና ግዳካ።

\VS{5}አያዉ ጎፐ፥ ታን እስራኤላቱዋ ግብጼፐ ከሴዳ ጋላሳፐ ዶማደ ሀቼ ጋካናዉ፥ ጎለን ደአበይከ፤ ታን ዱንካንያፐ ዱንካንያዉ፥ ቃይ እት ሳፐ ሀራ ሳአዉ ዩያደ ደኣድ።

\VS{6}ታን እስራኤልያ አሳ ኡባና ዩዬዳ ሳኣ ኡባን፥ ታ አሳ ሄማናዉ ታን አዛዜዳ እስራኤልያ ዳናቱዋፐ ኦስነ፥ ታዉ ዝጋ ጎልያ አያዉ ኬጻበይኪ? ጋደ ኦቻበይከ’ ያጌ” ያጋ።


\par }{\PP \VS{7}“ሄዋ ድራዉ፥ ሀእካ ታ ቆማ ዳዊታ፥ ‘ኡባፐ ዎልቃማ መꬍና ጎዳይ ኔና ሀዋዳን ያጌ፤ “ታን ኔና ሄንꬃ ጋደፐ፥ ዶርሳ ሄምያ ሳፐ ደንꬃደ፥ ታ አሳ እስራኤልያ ካለꬃናዳን አካድ።

\VS{8}ኔን ቤዳ ሳኣ ኡባን ታን ኔናና እትፐ ግዳድ፤ ነ ሞርከቱዋ ኡባ ነ ስንꬃፐ ድጋድ። ሀእ ስም ታን ሀ ሳኣን ኤረቴዳ ዎልቃማ አሳቱዋፐ ሱንꬃዳን ነ ሱንꬃ ግታያና።

\VS{9-10}ቃይ ታን ታ አሳዉ፥ እስራኤልያዉ ሳኣ እማደ፥ ኡንቱንታ ሄ ሳኣን ቶካና። ሄዋ ድራዉ፥ ኡንቱንቱ ባረንቱ ሳኣን ደአናዋንታ፤ ኡንቱንቱ ላኤንꬆ ሻባረትክኖ። ካሰ ታን ታ አሳ እስራኤልያ ቦላ የለታቱዋ ሱንꬄዳ ዎድያፐ ዶምና ናቄዳዋዳን፥ ላኤንꬆ ኢታ አሳቱ ኡንቱንታ ናቂክኖ። ታን ነ ሞርከቱዋ ኡባ ነዉ ሞድሳና።

\par }{\PP “ ‘ “ሄዋ ቦላንካ መꬍና ጎዳይ ባረ ሁጲያዉ ነ ዛራቱ ደአናዳን ኦꬃናዋ ነዉ ኦዴዳ።

\VS{11}ነ ላይꬃይ ዉርና፥ ሀይቃዳ ነ ማይዛ አዎቱዋን ጋከትያ ዎደ፥ ታን ኔፐ ጉይያን ነ ዛርያ፥ ነ ናናቱዋፐ እቱዋ ደንꬃደ፥ አ ካዉተꬃ ምንሳና።

\VS{12}ታዉ ጎልያ ኬጻናዌ አ፤ ታን አ ካዉተꬃ አራታ መꬍናዉ ምንሳ ኤሳና።

\VS{13}ታን አዉ አዉዋ ግዳና፤ እካ ታዉ ናኣ ግዳና። ኔፐ ካሰ ካተቴዳ ሳኦላፐ ታን ታ ሲቁዋ አካ ድጌዳዋዳን፥ ታን አፐ ኡባካ አክከ።
\XREF{}{{\XO 17:13 }{\XT{2 ኦዱዋ 6:18፤ እብራ. 1:5}}}

\VS{14}ታን አ ታ አሳ ቦላነ ታ ካዉተꬃ ቦላ መꬍናዉ ሱንꬃና፤ አ ካዉተꬃ አራታይካ መꬍናዉ ምን ኤቃና” ያጌ’ ያጋ” ያጌዳ።


\par }{\PP \VS{15}ናታን ጾሳይ አዉ ሳጻን ቆንጭሴዳ ቃላ ኡባ ሀዋዳን ዳዊታዉ ኦዴዳ።


\par }{\SH ዳዊታ ዎሳ
\par }
{\R (2 ሳሜላ 7:18-29)

\par }{\PP \VS{16}ሄዋፐ ጉይያን፥ ካቲ ዳዊተ ዱንካንያ ገሊደ፥ መꬍና ጎዳ ስንꬃን ኡቴዳ። ሀዋዳን ያጊደ ዎሴዳ፤ “አቤት መꬍና ጎዳዉ፥ ጾሳዉ፥ ኔን ሀዋ ኡባ ታዉ ኦꬃናዉ ታን ኦኔ? ታ ሶይ አሳይካ አዬ?

\VS{17}አቤት መꬍና ጎዳዉ፥ ሀዌ ነ አይፍያ ስንꬃን ጉꬃ ማላትና፥ ነ ቆማ ዛራቱ ስንꬃፐ ያናዋ ላይꬃቱዋን ትምቢትያ ኦዳዳ። ታና ቃይ ዎልቃማ አሳ ከሳዳ።

\VS{18}ኔን ታና ነ ቆማ ቦንቼዳ ድራዉ፥ ታን ዳዊተ ስም አያ ጋናዉ ዳንዳያይታ? ኔን ታና ነ ቆማ ኤራሳ።

\VS{19}አቤት መꬍና ጎዳዉ፥ ነ ቆማ ድራዉ፥ ነ ዎዛና ቆፋዳን ሀ ግታባ ኡባ ኦꬃደ፥ ሀ ግታተꬃ ኡባ ታና ኤርሳዳ።


\par }{\PP \VS{20}“አቤት መꬍና ጎዳዉ፥ ነ ማል እቱነ ባዋ። ኑን ኑ ሀይꬃን ስሴዳዋዳን፥ ኔፐ አትና፥ ሀራ ጾስ ባዋ።

\VS{21}ኔን ነ አሳ ኦꬃናዉ ዎዜዳ ነ አሳ እስራኤልያ ማላትያ ሀራ ካዉተꬅ ሳኣ ቦላን ባዋ። ኔን ኦꬄዳ ግታነ ማላልስያ ኦሶቱ ጋሱዋን ነ ሱንꬃይ ቢታን ሳኣን ኤረቴዳ። ኔን ግብጼፐ ዎዜዳ ነ አሳ ስንꬃፐ ካዉተꬃቱዋ ላጋዳ።

\VS{22}ኔን ነ አሳ እስራኤልያ መꬍናዉ ነባ ኦꬃዳ። አቤት መꬍና ጎዳዉ፥ ኔንካ ኡንቱንቱ ጾሳ ግዳዳ።


\par }{\PP \VS{23}“አቤት መꬍና ጎዳዉ፥ ኔን ነ ቆማባነ አ ዘረꬃባ ሃሳዬዳዌ መꬍናዉ ምን ኤቆ፤ ኔን ኦꬃና ጌዳዋዳንካ ኪተታ።

\VS{24}‘ኡባፐ ዎልቃማ መꬍና ጎዳዉ፥ እስራኤልያ ጾሳይ ቱሙዋፐ እስራኤልያዉ ጾሳ’ ጌተታናዳን ነ ሱንꬃይ መꬍናዉ ምን ኤቃናነ ግታታና። ነ ቆማ ዳዊታ ዛራቱ ነ ስንꬃን ምን ኤቃና።


\par }{\PP \VS{25}“አቤት ታ ጾሳዉ፥ ‘ታን ነዉ ጎልያ ኬጻና ጋደ’ ኔን ታዉ ነ ቆማዉ ቆንጫዳ። ሄዋ ድራዉ፥ ታን ነ ቆማይ ሀ ዎሳ ኔና ዎሳናዉ ጻላድ።

\VS{26}አቤት መꬍና ጎዳዉ፥ ኔን ጾሳቴ! ኔን ሀ ሎኦ ቃላ ታዉ ነ ቆማዉ ኦꬃና ጋዳ።

\VS{27}ነ ስንꬃን ያ መꬍናዉ ጋምአናዳን፥ ነ ቆማ ዛርያ አንጃናዉ ናሸታ። አቤት መꬍና ጎዳዉ፥ ኔን አንጄዳዌ መꬍናዉ አንጀተዳዋ ግዳና” ያጊደ ዎሴዳ።




\par }\Chap{18}{\SH ዳዊተ ኦላ ጾኑዋ
\par }
{\R (18:1—20:8፤ 2 ሳሜላ 8:1-18)

\par }{\PP \VerseOne{1}ሄዋፐ ጉይያን፥ ዳዊተ ፕልስጼማቱዋ ጾኒደ ሞዴዳ፤ ያቲደ ጋተ ጌተትያ ካታማነ አ ሞꬃቱዋ ፕልስጼማ አሳቱዋ ኩሽያፐ ዎꬅ አኬዳ።

\VS{2}ቃይ ዳዊተ ሞኣበ ጋድያ አሳቱዋ ጾንና፥ ኡንቱንቱ አዉ ሞደቴድኖ፤ ጊራ ጊሬድኖ።


\par }{\PP \VS{3}ሀማታ ካታማ ማታን ደእያ ጾባ ቢታ ካቲ ሀዳድኤዘረ፥ ባረ ካዉተꬃ ኤፍራጺሳ ሻፋ ጋካናዉ አሳናዉ ቢሽን፥ ዳዊተ አ ጾኔዳ።

\VS{4}ዳዊተ ሀዳድኤዘረፐ እት ሻአ ፓራ ጋረቱዋ፥ ላፑን ሻአ ፓራ አሳቱዋና ላታሙ ሻአ ገድሳ አሳቱዋ ኦሞዴዳ። ዳዊተ ጼቱ ጋረቶ ግዴዳ ፓራቱዋ አሺደ፥ ሀራ ፓራቱዋ ኡባዉ ጋዱዋ ግልዳዬዳ።


\par }{\PP \VS{5}ዳማስቆ ካታማን ደእያ ሶረቱ ጾባ ቢታ ካትያ ሀዳድኤዘራ ማዳናዉ ዬዳ ዎደ፥ ዳዊተ ኡንቱንቱፐ ላታማነ ላኡ ሻአ አሳ ዎꬌዳ።

\VS{6}ሄዋፐ ጉይያን፥ ሶርያ ቢታን ዳማስቆ ካታማን ኦላንቻቱዋ ጌሶቱዋ መꬌዳ። ያትና፥ ሶርያ አሳቱ ዳዊታዉ ሞደቲደ፥ ጊራ ጊሬድኖ። ዳዊተ ቤዳ ሳኣ ኡባን መꬍና ጎዳይ አዉ ጾኑዋ እሜዳ።


\par }{\PP \VS{7}ካቲ ዳዊተ ሀዳድኤዘራ ኦሳንቻቱ ቶኬዳ ዎርቃ ጎንዳለቱዋ አኪደ፥ የሩሳላመ አፌዳ።

\VS{8}ቃይ ዳዊተ ሀዳድኤዘረ ሞድያ ጸባሀነ ኩና ካታማቱዋፐ ናሃስያ ግያ ብራታ ሎይꬅ ዳሩዋ አኬዳ። ሄዋፐ ስሚደ፥ ሶሎሞነ ሄ ናሃስያ ብራታፐ አባ ሳኒያ፥ ቱሳቱዋነ ዱማ ዱማ ሚሻቱዋ መꬌዳ።\XREF{}{{\XO 18:8 }{\XT{1 ካታ. 7:40-47፤ 2 ኦዱዋ 4:11-18}}}


\par }{\PP \VS{9}ዳዊተ ጾባ ቢታ ካትያ ሀዳድኤዘራ ኦላንቻቱዋ ኡባ ጾኔዳዋ ሀማታ ካቲ ቶእ ስሴዳ።

\VS{10}ሀዳድኤዘራ ኦለቲደ ጾኔዳ ድራዉ፥ አ ሀሹ ጋናዉነ ሳሮታናዉ ባረ ናኣ ሀዶራማ ካትያ ዳዊታኮ ኪቴዳ። አያዉ ጎፐ፥ ሀዳድኤዘረ ቶኣራ ኦለቲደ ጋምኤዳ። ሀዶራም ዎርቃፐ፥ ብራፐነ ናሃስያፐ መꬌዳ ሚሻቱዋ አኪደ ዬዳ።

\VS{11}ካቲ ዳዊተ ኤዶማፐ፥ ሞኣበፐ፥ አሞና አሳቱዋፐ፥ ፕልስጼማቱዋፐነ አማሌቃ አሳቱዋፐ ኦሞድ አኬዳ ብራነ ዎርቃ ሀ ሚሻቱዋና እትፐ ጋꬂደ፥ መꬍና ጎዳዉ ዱማዪደ ዎꬄዳ።


\par }{\PP \VS{12}ጻሩይ ናአይ አብሻይ ኤዶማ አሳፐ ታማነ ሆስፑን ሻአቱዋ ማጽነ ዎምባን ዎꬌዳ።\XREF{}{{\XO 18:12 }{\XT{ማዝ. 60 (ሁጲያ)}}}

\VS{13}ሄዋፐ ጉይያን፥ ዳዊተ ኤዶማን ኦላንቻቱዋ ጌሶቱዋ መꬌዳ፤ ያትና፥ ሄ ጋድያ አሳይ ኡባይ ዳዊታዉ ሞደቴዳ። ዳዊተ ቤዳ ሳኣ ኡባን መꬍና ጎዳይ አዉ ጾኑዋ እሜዳ።


\par }{\PP \VS{14}ሄዋዳን ኦꬂደ፥ ዳዊተ እስራኤልያ ኡባ ቦላ ካተቴዳ፤ ባረ አሳ ኡባ ጽሎተꬃንነ ሱረ ፕርዳን አኬዳ።

\VS{15}ጻሩይ ናአይ ዮኣበ ኦላ ጋዳዋ፤ አህሉዳ ናአይ ዮሳፌጸ ሀኔዳባ ጻፍያዋ፤

\VS{16}አህጹባ ናአይ ጻዶቅነ አብያታራ ናአይ አብመሌክ ቄሳቱ ዋ፤ ሻብሻ
\FTNT{*}{{\FR 18:16 }{\FK{ሻብሻ፦
}}{\FT{ሀ ብታኒ እብራዌꬁዋን ኦይዱ ዱማ ዱማ ሱንꬃን ጼሰቴ። 2 ሳም። 8:17፤ 20:25 ነ 1 ካት። 4:3 ጼላ።
}}} ዋና ጻፍያ፤

\VS{17}ዮዳሄ ናአይ ባናይ ዳዊታ ናግያ ኦላንቻቱዋ ካፑዋ፤ ዳዊታ አቱማዋ ናናይ አ ካዉተꬃን ꬎቃ ሳኣ ኦይቂደ ካፓቱዋ።




\par }\Chap{19}{\SH ዳዊተ አሞናቱዋነ ሶረቱዋ ጾኔዳ
\par }
{\R (2 ሳሜላ 10:1-19)

\par }{\PP \VerseOne{1}ሄዋፐ ጉይያን፥ አሞናቱዋ ካቲ ናኦስ ሀይቄዳ፤ አ ናአይ አ ኮታን ካተቴዳ።

\VS{2}ዳዊተ፥ “አ አዉ ናኦስ ታዉ ኬኬዳ ድራዉ፥ ታን አ ናኣ ሀኑናዉ ኬካና” ያጌዳ። ሀኑና አዉ ሀይቄዳ ድራዉ፥ ዳዊተ አ ምንꬃናዉ አሳ ኪቴዳ።

\par }{\PP ዳዊተ ኪቴዳዋንቱ ሀኑና ምንꬃናዉ አሞና ጋድያ ጋኬዳ ዎደ፥

\VS{3}አሞና አሳ ካፓቱ ሀኑና፥ “ዳዊተ ኔና ምንꬃናዉ ሀ አሳቱዋ ኪቴዳዌ ነ አዉዋ ቦንቹዋ ድራሳ ጋድየ? እ ባረ አሳ ኪቴዳዌ ሀ ካታማ ጼላናሳ፥ ዎቻናሳነ ኦለቲደ ጾናናሳ” ያጌድኖ።


\par }{\PP \VS{4}ሀኑን ዳዊተ ኪቴዳ አሳቱዋ ኦይቂደ፥ ኡንቱንቱ ቡቻ ሜዴዳ፤ ኡንቱንቱ ማዩዋካ ኡትያ ዱልያ ባጋፐ ቃንጽ አኪደ፥ ኡንቱንታ የዴዳ።

\VS{5}ሄዋ ድራዉ፥ አሳቱ ዳሮ ዬላቴድኖ። ዳዊተ ሄዋ ስሲደ፥ እ ኡንቱንቱና ጋከትያ አሳ ኪቴዳ። ሄዋፐ፥ “ህንተንቱ ቡቻይ ድጫናሽን፥ ያርኮ ካታማን ደእሽተ፤ ሄዋፐ ጉይያን ሃ ዪተ” ያጌዳ።


\par }{\PP \VS{6}አሞናቱ ባረንቱ ኪታን ዳዊተ ኡንቱንታ ሞርካናዳን ኦꬄዳዋ ኤሬዳ ዎደ፥ ሀኑንነ አሞናቱ ማስጰጾምያፐነ ሶርያን ደእያ ማእካነ ጾባ ጌተትያ ካታማቱዋፐ ፓራ ጋረቱዋነ ፓራ አሳቱዋ ቃጻራናዉ ሀታማነ ኦይዱ ሻአ ኪሎ ግራመ ዴጽያ ጻጋራ ብራ የዴድኖ።

\VS{7}ሀታማነ ላኡ ሻአ ፓራ ጋረቱዋ፥ ፓራ አሳቱዋ፥ ማእካ ካትያነ አ ኦላንቻቱዋ ቃጻሬድኖ፤ ቃጻርና ዪደ፥ መዳባን ዱንካኔድኖ። ቃይ አሞናቱ ባረንቱ ካታማፐ ሺቂደ፥ ኦላዉ ጊጌድኖ።


\par }{\PP \VS{8}ዳዊተ ሄዋ ስሴዳ ዎደ፥ ዮኣባነ ኦላንቻቱዋ ኡባ የዴዳ።

\VS{9}አሞናቱ ከሲደ፥ ካታማ ፐንግያን ኦላዉ ሳልፔድኖ። ኡንቱንታ ማዳናዉ ዬዳ ካተቱካ ባረንቱ ሳኣ ኦይቂደ፥ ደምባን ሺቄድኖ።


\par }{\PP \VS{10}ዮኣበ ባረና ኦላይ ስንꬃናነ ጉየና ዶዴዳዋ በኤዳ ዎደ፥ እስራኤላቱ ግዶፐ ኡባፐ ምንያ ኦላንቻቱዋ ዶር አኪደ፥ ሶርያ አሳቱዋ ስንꬃን ሳልፕሴዳ።

\VS{11}አቴዳ አሳቱዋፐ ባረ እሻይ አብሻይ አዛዛና ማላ ኦꬂደ፥ አሞና አሳቱዋ ስንꬃን ሳልፔድኖ።

\VS{12}ዮኣበ ባረ እሻ አብሻያ፥ “ሶርያ አሳቱ ታዉ ዎልቃሞፐ፥ ኔን ያደ ታና ማዳ። ቃይ አሞና አሳቱ ነዉ ዎልቃሞፐ፥ ታን ያደ ኔና ማዳና።

\VS{13}ስም ምና! ኑ አሳ ድራዉነ ኑ ጾሳ ካታማቱዋ ድራዉ፥ አነ ምን ኦለቶይተ። መꬍና ጎዳይ ባረና ሎእያዋ ኦꬆ” ያጌዳ።


\par }{\PP \VS{14}ሄዋፐ ጉይያን፥ ዮኣብነ አናና ደእያ አሳይ ሶርያ አሳቱዋና ኦለታናዉ ላዉሁ ጌድኖ። ያትና፥ ሶርያ አሳቱ አ ስንꬃፐ ባቃቴድኖ።

\VS{15}ሶርያ አሳቱ ባቃቴዳዋ አሞና አሳቱ በኤዳ ዎደ፥ ኡንቱንቱካ አ እሻ አብሻያ ስንꬃፐ ባቃቲደ፥ ካታማ ገሌድኖ። ሄዋፐ ጉይያን፥ ዮኣበ የሩሳላመ ስሜዳ።


\par }{\PP \VS{16}ሶርያ አሳቱ እስራኤልያ አሳቱ ኡንቱንታ ጾኔዳዋ ኤሬዳ ዎደ፥ አሳ ኪቲደ ኤፍራጺሳ ሻፋፐ ሄፍንꬃና ደእያ ሶርያ አሳቱዋ አህሴድኖ። ሀዳድኤዘራ ኦላ ጋዳዉ ሾባክ ኡንቱንታ ካለꬄ።


\par }{\PP \VS{17}ዳዊተ ሄዋ ስሴዳ ዎደ፥ እስራኤልያ ኦላንቻቱዋ ሺሺደ፥ ዮርዳኖሳ ሻፋ ፕኔዳ፤ ሶርያ አሳቱዋና ኦለታናዉ ኡንቱንቱ ስንꬃን ሳልፔድኖ። ዳዊተ ኡንቱንቱና ኦለታናዉ ሳልፕና፥ ኡንቱንቱካ አናና ኦለቴድኖ።

\VS{18}ሶርያ አሳቱ እስራኤላቱ ስንꬃፐ ባቃቴድኖ፤ ዳዊተ ሶርያ አሳቱዋፐ ፓራ ጋርያ ላግያ ላፑን ሻአ አሳቱዋነ ኦይታሙ ሻአ ገድያ አሳቱዋ ዎꬌዳ፤ ኡንቱንቱ ኦላ ጋዳዋ ሾባካካ ዎꬌዳ።

\VS{19}ሀዳድኤዘራ ኦላንቻቱ እስራኤላቱዋን ጾነቴዳዋ ኤሬዳ ዎደ፥ ዳዊታና ስገቲደ፥ አዉ ሞደቴድኖ። ሄዋፐ ስምና፥ ሶርያ አሳይ አሞና አሳ ማዳናዉ ዶስቤና።




\par }\Chap{20}{\SH ዳዊተ ራባ ካታማ ኦሊደ ኦይቄዳ
\par }
{\R (2 ሳሜላ 12:26-31)

\par }{\PP \VerseOne{1}ኦፍንꬃን፥ ካተቱ ኦላዉ ከስያ ዎደ፥ ዮኣበ ኦላንቻቱዋ ካለꬂደ፥ አሞና ጋድያ ዎራጄዳ፤ ማዪደ ራባ ካታማ ዶዴዳ። ሽን ዳዊተ የሩሳላመን ታኬዳ፤ ዮኣበ ራባ ካታማ ኦለቲደ ባይዜዳ።
\XREF{}{{\XO 20:1 }{\XT{2 ሳሜላ 11:1}}}

\VS{2}ሄዋፐ ጉይያን ዳዊተ ዪደ፥ ኡንቱንቱ ካትያ ዎርቃ ካላቻ አ ሁጲያፐ አኬዳ። ካላቻይ ማዛንያ ዎደ ሀታማነ ኦይዱ ኪሎ ግራመ ግዴዳ፤ አ ግዱዋን እንቁዋ ጌተትያ አልኦ ሹቻይ ደኤ። ሄ ካላቻ አክደ፥ ዳዊታ ሁጲያን ዎꬄዳ። ቃይ ዳዊተ ሄ ካታማፐ ሎይꬅ ዳሮ ኦሞዱዋ አኬዳ።

\VS{3}ያቲደ ካታማን ደእያ አሳ ከሲደ፥ ማጋዝያን፥ ጎማንነ ካልታን ኦስሴዳ። አሞና ካታማቱዋን ደእያ አሳ ኡባካ ሄዋዳን ኦስሴዳ። ሄዋፐ ጉይያን፥ ዳዊተነ አ አሳይ ኡባይ የሩሳላመ ስሜዳ።


\par }{\SH ፕልስጼማ አሳቱዋና ኦለቴዳ ኦላቱዋ
\par }
{\R (2 ሳሜላ 21:15-22)

\par }{\PP \VS{4}ሄዋፐ ስሚደ፥ ፕልስጼማ አሳቱዋና ገዜራን ኦላይ ደንዴዳ፤ ሁሻፐ ዬዳ ስባካይ አዱሳ ምኖ አሳቱዋ ያራፐ ግዴዳ ስፓያ ዎꬌዳ። ያትና፥ ፕልስጼማቱ ጾነቴድኖ።


\par }{\PP \VS{5}ሄዋፐ ዶምና ፕልስጼማ አሳቱዋና ሀራ ኦላይ ደንዴዳ፤ ያኢራ ናአይ ኤልሀናን ቶራ ቶማይ ሸማይንያ ዋንዳራሻ ኬሻቶ፥ ጋተ ካታማፐ ዬዳ ጎልያዳ እሻ ላህማ ዎꬌዳ።\XREF{}{{\XO 20:5 }{\XT{1 ሳሜላ 17:4-7}}}


\par }{\PP \VS{6}ቃይካ ሀራ ኦላይ ጋተ ካታማን ደንዴዳ። ሄ ሳኣን እት ዎጋ አዱሳ ብታኒ ደኤ። ሄ ብታንያዉ እት እት ኩሽያን ኡሱፑን ብራቱ፥ እት እት ገድያንካ ኡሱፑን ብራቱ፥ ኡባና ላታማነ ኦይዱ ብራቱ ደኢኖ። ሄ ብታኒ አዱሳ ምኖ አሳቱዋ ያራፐ ግዴዳ አሳ።

\VS{7}ሄ ብታኒ እስራኤላቱዋ ናሴዳ ዎደ፥ ዳዊታ እሻ ሻማ ናአይ ዮናታን አ ዎꬌዳ።

\VS{8}ሀዋንቱ ጋተ ካታማን ደእያ አዱሳ ምኖ አሳቱዋ ያራቱዋ፤ ኡንቱንቱ ኡባይ ዳዊታ ኩሽያንነ አ አሳ ኩሽያን ሀይቄድኖ።




\par }\Chap{21}{\SH ዳዊተ አሳ ፓይድና ዬዳ ጾሳ ሀንቁዋ
\par }
{\R (21:1-30፤ 2 ሳሜላ 24:1-25)

\par }{\PP \VerseOne{1}ሴጻናይ እስራኤልያ ቦላ መቱዋ አሀናዉ ኮዪደ፥ ዳዊተ እስራኤልያ አሳ ፓይዳናዳን ደንꬄዳ።

\VS{2}ዳዊተ ዮኣባነ ኦላንቻቱ ካፓቱዋ ሀዋዳን ያጌዳ፤ “ዳናፐ በርሳበሀ ጋካናዉ ቢተ፤ እስራኤልያ አሳ ፓይድተ። ያቲደ አሳ ፓይዱ አፑነንቶ ታና ኤርስተ” ያጌዳ።


\par }{\PP \VS{3}ሽን ዮኣበ አ፥ “መꬍና ጎዳይ ሀ ደእያ ባረ አሳ ቦላ ጼቱ ኩሽያ ጉጆ! ታ ጎዳዉ፥ ካትያዉ፥ ኡንቱንቱ ኡባይ ታ ጎዳ ቆማቱዋ ግድክኖየ? ታ ጎዳይ ሄዋ ማላ ኦꬃናዉ አያዉ ኮዪ? እስራኤልያ ካዉተꬃ አያዉ ባይዛንቻ ከሲ?” ያጌዳ።

\VS{4}ሽን ካትያ ቃላይ ዮኣባ ጾኔዳ። ዮኣበ ከሲደ፥ እስራኤልያ ቢታ ኡባ ዩዬዳ፤ የሩሳላመ ስሜዳ።

\VS{5}ዮኣበ ፓይዴኤዳ አሳ ፓይዱዋ ዳዊታዉ እሜዳ። እስራኤልያ ቢታን ኡባን ማሻን ኦለታናዉ ዳንዳይያ እት ሚሎነነ እት ጼቱ ሻአ ምኖ አሳቱ ደኢኖ። ቃይ ይሁዳ ቢታን ማሻን ኦለታናዉ ዳንዳይያ ኦይዱ ጼታነ ላፑን ታሙ ሻአ ምኖ አሳቱ ደኢኖ።

\VS{6}ዮኣበ ካትያ አዛዙዋ ሸነቴዳ ድራዉ፥ ሌዋቱዋነ ቢንያማ ዘረꬃ ፓይዱዋን ጉጅቤና።


\par }{\PP \VS{7}ጾሳይ ሀ የዉዋን ናሸትቤና ድራዉ፥ እስራኤልያ ሙሬዳ።

\VS{8}ያትና ዳዊተ ጾሳ፥ “ታን ሀ ኪታን ዎልቃማ ናጋራ ኦꬃድ። ሽን ሀእ ኔና ዎሳይ፤ ታ ባይዙዋ፥ ነ ቆማ ባይዙዋ ቁጫ። ታን ዳሮ ኤያባ ሀናድ” ያጌዳ።


\par }{\PP \VS{9}መꬍና ጎዳይ ዳዊታዉ ትምቢትያ ኦድያ ጋዳ ሀዋዳን ያጊደ ሃሳይሴዳ፤

\VS{10}“ባደ፤ ዳዊታ፥ ‘መꬍና ጎዳይ ኔና፥ “ታን ኔና ሄዙባፐ ዶሩዋ በሳይ፤ ታን ነ ቦላ ፖላናዉ ታዉ ኡንቱቱፐ እቱዋ ዶራ” ያጌ’ ያጋ” ያጌዳ።


\par }{\PP \VS{11-12}ጋድ ዳዊታኮ ቢደ አ፥ “መꬍና ጎዳይ ኔና፥ ‘ሀዋንቱፐ እቱዋ ዶራ: ሄዙ ላይꬃ ኮሻ ዶራይ? ዎይ ነ ሞርከቱ ኔና የደርስሽን፥ ሄዙ አግና ኡንቱንቱ ስንꬃፐ ባቃታናዋ ዶራይ? ዎይ መꬍና ጎዳ ማሻይ ነ ጋድያ ሄዙ ጋላሳ ሾጫናዋነ ሄዋናካ ቃይ እስራኤልያ ጋድያ ፕን ከሳናሽን ሀይቁዋ ኢታ ሀርግያን ሾጭያ ኪታንቻ እ ኪትያዋ ዶራይ?’ ያጌ። አነ ሀእ ቃቻደ፥ ታን ታና ኪቴዳዎ ዛርያዋ ኦዳ” ያጌዳ።


\par }{\PP \VS{13}ዳዊተ ጋዳ፥ “ታን ሎይꬅ ኡንኤታድ። መꬍና ጎዳ ማሮተꬃይ ሎይꬅ ዎልቃማ ግድያ ድራዉ፥ አነ ታን አ ኩሽያን ኩንዳና፤ ታን አሳ ኩሽያን ኩንድከ” ያጌዳ።


\par }{\PP \VS{14}ሄዋ ድራዉ፥ መꬍና ጎዳይ እስራኤልያ ቦላ ኢታ ሀርግያ የድና፥ ላፑን ታሙ ሻአ እስራኤልያ አሳቱ ሀይቄድኖ።

\VS{15}ሄዋፐ ጉይያን፥ መꬍና ጎዳይ የሩሳላመ ባይዛናዉ ኪታንቻ ኪቴዳ። ሽን ኪታንቻይ የሩሳላመ ባይዛናዉ ማታ ኡት ደእሽን፥ መꬍና ጎዳይ ያቲደ ካዮቴዳ። ካዮቲደ ባይዝያ ኪታንቻ፥ “አጋ! ሄዌ ግዳናዋ!” ያጌዳ። ሄ ዎደ ጾሳ ኪታንቻይ ያቡስያ ኦርና ኡዱማ ማታን ኤቄዳ።


\par }{\PP \VS{16}መꬍና ጎዳ ኪታንቻይ ባረ ማሻ ባረ ኩሽያን ኦይቂደ፥ የሩሳላመ ባይዛናዉ ሳኣፐነ ሳሉዋፐ ግዱዋን ኤቄዳዋ ዳዊተ በኤዳ። ሄዋፐ ጉይያን፥ ዳዊተነ ጭማቱ ዋሩዋ ማዪደ፥ ባረንቱ ዴሙዋን ጉፋኔድኖ።

\VS{17}ዳዊተ ጾሳ፥ “አሳይ ፓይደታናዳን ኦꬄዳዌ ታና ግድክታየ? ናቄዳዌነ ኢታባ ኦꬄዳዌ ታና። ሽን ሀ ዶርሳቱ፥ ኡንቱንቱ አያ ኦꬄድኖ? አቤት መꬍና ጎዳ፥ ታ ጾሳዉ፥ ሀያና ነ ኩሺ ታናነ ታ አዉዋ ሶይ አሳ ሙሮ። ነ ኩሺ ነ አሳ ሙሮፖ!” ያጌዳ።


\par }{\PP \VS{18}ሄዋፐ ጉይያን፥ መꬍና ጎዳ ኪታንቻይ ጋደ ሀዋዳን ያጊደ አዛዜዳ፤ “ዳዊተ ፑደ ያቡስያ ኦርና ኡዱማ ቢደ፥ መꬍና ጎዳዉ ያርሽያ ሳኣ ያን ግምባናዳን ኦዳ” ያጌዳ።

\VS{19}መꬍና ጎዳይ ናብያ ጋደ ባጋና ጌዳ ቃላዳን ዳዊተ ቤዳ።


\par }{\PP \VS{20}ሄ ዎደ ኦርንነ አ ኦይዱ አቱማ ናናይ ኡዱማን ዛርጋ ቡኪኖ። ጉየ ስም ጼሊደ፥ ኪታንቻ በኤድኖ፤ አናና ደእያ ናናይ ቆሰቴድኖ።

\VS{21}ዳዊተ ኦርናኮ ዬዳ ዎደ፥ ኦርን አ በኢደ፥ ኡዱማፐ ጋጻ ከሲደ፥ ባረ ዴሙዋ ሳኣ ጋꬂደ፥ ዳዊታዉ ጎይኔዳ።


\par }{\PP \VS{22}ሄዋፐ ጉይያን፥ ዳዊተ ኦርና፥ “ቦሻይ አሳ ቦላፐ ክቻና ማላ፥ ታን መꬍና ጎዳዉ ያርሽያ ሳኣ ኬጻናዉ ነ ኡዱማ ታዉ ዛልኣርኪ። ታን ነዉ ኩመንꬃ ጋትያ ጭጋና” ያጌዳ።


\par }{\PP \VS{23}ኦርን ዳዊታ፥ “ነዉ አካ፤ ታ ጎዳይ ካቲ ባረና ናሸችያዋ ኦꬆ። በአ፥ ጹግያ ያርሾ ቦራ፥ ኤꬃናዉ ካꬃ ቡክያ ሚሻነ ካꬃ ያርሾ ዛርጋ ታን እማና። ታን ሀ ኡባካ ነዉ እማና” ያጌዳ።


\par }{\PP \VS{24}ሽን ካቲ ዳዊተ ኦርና፥ “ቱይት፥ ቺ! ታን ኩመንꬃ ጋትያ ቃንጻደ ሻማና። አያዉ ጎፐ፥ ታን ነባ መꬍና ጎዳዉ አክከ፤ ቃይ ታን ሚሻ ከሳቤናዋ ጹግያ ያርሹዋ ኦꬃደ ያርሽከ” ያጌዳ።


\par }{\PP \VS{25}ሄዋ ድራዉ፥ ዳዊተ ሄ ኡዱማዉ ኡሱፑን ጼቱ ዎርቃ ሳንትምያ እሜዳ።

\VS{26}ሄዋፐ ጉይያን፥ ዳዊተ ሄ ኮሽያን መꬍና ጎዳዉ ያርሹዋ ያርሽያ ሳኣ ኬጼዳ። ያቲደ ጹግያ ያርሹዋነ እትፐተꬃ ያርሹዋ ያርሼዳ፤ መꬍና ጎዳ ዎስና፥ መꬍና ጎዳይ ጹግያ ያርሹዋ ቦላ ሳሉዋፐ ታማ የዲደ፥ አዉ ዛሬዳ።


\par }{\PP \VS{27}ሄዋፐ ጉይያን፥ መꬍና ጎዳይ ኪታንቻ አዛዝና፥ ኪታንቻይ ባረ ማሻ ሾኮ ዛሬዳ።

\VS{28}ዳዊተ መꬍና ጎዳይ አ ዎሳዉ ዛሬዳዋ በኢደ፥ ያቡስያ ኦርና ኡዱማን ላኤንꬁዋ ያርሼዳ።

\VS{29}ሙሴ መላ ቢታን ጊግሴዳ መꬍና ጎዳ ዱንካኒነ ጹግያ ያርሹዋ ያርሽያ ሳአይ ሄ ዎደ ጋባኦናን ጎይንያ ꬎቃ ሳኣን ደኤ።

\VS{30}ሽን ዳዊተ መꬍና ጎዳ ኪታንቻ ማሻዉ ያዬዳ ድራዉ፥ ጾሳ ኦቻናዉ ሄ ሳኣ ባናዉ ዳንዳይቤና።




\par }\Chap{22}{\SH ጌሻ ጎልያ ኬጻናዉ ሀኔዳ ጊጉዋ
\par }
{\R (22:1—29:20)

\par }{\PP \VerseOne{1}ሄዋ ድራዉ፥ ዳዊተ፥ “መꬍና ጎዳ ጾሳ ጌሻ ጎልያ ሀዋን ደአናዋ፤ እስራኤልያ አሳይ ጹግያ ያርሹዋ ያርሻና ሳአይ ሀዋ ግዳናዋ” ያጌዳ።


\par }{\SH ጌሻ ጎልያ ኬጻናዉ ጊግስያ ጊጉዋ
\par }
{\PP \VS{2}ሄዋ ድራዉ፥ ዳዊተ እስራኤልያ ቢታን ደእያ ሀራ ቢታ አሳቱዋ ሺሻናዳን አዛዜዳ። ጾሳ ጌሻ ጎልያ ኬጻናዉ ሹቻ ማስያዋንቱ ሹቻ ማሲደ ሎይꬃናዉ ኡንቱንቱ ግዶፐ ሱንꬄዳ።

\VS{3}ዳዊተ ፐንግያ ሳንቃ ኦꬃናዉ ምስማርያዉነ ማጻፍያዉ ሀንያ ጮራ ብራታነ ማዛናናዉ ዳንዳየተና፥ ዛው ባይና ናሃስያ ብራታ ጊግሴዳ።

\VS{4}ሲዶና አሳቱነ ጺሮሳ አሳቱ ዳዊታዉ ዝጋ አህያ ድራዉ፥ ዳዊተ ፓይዱ ባይና ዝጋ ጊግሴዳ።

\VS{5}ዳዊተ፥ “ታ ናአይ ሶሎሞነ ኦሱዋ ሜዘትቤናነ ያላጋ ናኣ። መꬍና ጎዳዉ ኬጸትያ ጌሻ ጎልያ ቢታ ኡባን ኤረቴዳነ ቦንቼቴዳ፥ ሎኦ ጎልያ ግዳናዉ በሰ። ሄዋ ድራዉ፥ አዉ ኮሽያዋ ታን ጊግሳና” ያጌዳ። ዳዊተ ሀይቃናፐ ካሰቲደ ዳሮባ ጊግስ ዎꬄዳ።


\par }{\PP \VS{6}ሄዋፐ ጉይያን፥ ዳዊተ ባረ ናኣ ሶሎሞና ጼሲደ፥ መꬍና ጎዳዉ እስራኤልያ ጾሳዉ ጌሻ ጎልያ ኬጻናዳን አዛዜዳ።

\VS{7}ዳዊተ ሶሎሞና፥ “ታ ናአዉ፥ ታን መꬍና ጎዳ ታ ጾሳ ሱንꬃዉ ጌሻ ጎልያ ኬጻናዉ ታ ዎዛናን ቆፓድ።
\XREF{}{{\XO 22:7 }{\XT{2 ሳሜላ 7:1-16፤ 1 ኦዱዋ 17:1-14}}}

\VS{8}ሽን መꬍና ጎዳ ቃላይ ታና፥ ‘ኔን ዳሮ ሱꬃ ጉሳዳ፤ ቃይ ዳሮ ኦላካ ኦለታዳ። ኔን ሀ ሳኣ ቦላን ታ ስንꬃን ዳሮ ሱꬃ ጉሴዳ ድራዉ፥ ታ ሱንꬃዉ ጌሻ ጎልያ ኬጻካ።

\VS{9}በአ፤ ነዉ እት ሳሮ ናእ የለታናዋ። አ ዩሹዋን ደእያ ሞርከቱዋ ኡባና ታን አ ሳሮ ኦꬃና። አ ሱንꬃይ ሶሎሞና፤ ታን እ ካተቴዳ ላይꬃን እስራኤልያ አሳዉ ሳሮተꬃነ ዎፓ እማና።

\VS{10}እ ታ ሱንꬃዉ ጌሻ ጎልያ ኬጻና። እ ታ ናኣ ግዳናዋ፤ ታንካ አዉ አዉዋ ግዳና። አ ካዉተꬃ አራታ እስራኤላን መꬍናዉ ምንሳ ኤሳና’ ያጌዳ።


\par }{\PP \VS{11}“ሀእካ ታ ናአዉ፥ መꬍና ጎዳይ ኔናና ግዶ። ጾሳይ ካሰ ነባ ሃሳዬዳዋዳን፥ መꬍና ጎዳ ነ ጾሳይ ጌሻ ጎልያ ኬጻናዋ ኔና ፖልሶ።

\VS{12}መꬍና ጎዳይ ኔና እስራኤልያ አሳ ቦላ ካትያ ኦꬅያ ዎደ፥ መꬍና ጎዳ ነ ጾሳ ህግያ ናጋናዳን፥ ጾሳይ ነዉ አꬌዳ ኤራተꬃነ አኬካ እሞ።

\VS{13}መꬍና ጎዳይ ሙሴ ባጋና እስራኤልያ አዛዜዳ አዛዙዋነ ዎጋ ናግያዋ ግዶፐ፥ ኡባይ ነዉ ሀናና። አይነ ባዋ ምና! ያዮፓ ዎይ ዳጋሞፓ!\XREF{}{{\XO 22:13 }{\XT{ኢያሳ 1:6-9}}}

\VS{14}ታን ዳሮ ቱጋን መꬍና ጎዳ ጌሻ ጎልያ ኬጻናዉ ሄዙ ሻአነ ኦይዱ ጼቱ ኪሎ ግራመ ዴጽያ ዎርቃነ ሀታማነ ኦይዱ ሻአ ኪሎ ግራመ ዴጽያ ብራ ሺሻይ፤ ቃይ ዛዋይ ባይና ናሃስያነ ብራታ ሺሻይ፤ ቃይካ ምꬃነ ሹቻ ጊግሳድ። ግዶፐካ፥ ኔን ሄዋ ቦላ ሀራ ጉጃናዉ ኮሼ።

\VS{15}ነ ማታን ዳሮ ኦሳንቻቱ ደኢኖ፤ ሹቻ ቆእያዋንቱነ ማስያዋንቱ፥ አናጸቱነ ኡባ ኪታ ኦꬃናዉ ዳንዳይያ ኤራንቻ አሳቱ ደኢኖ።

\VS{16}ኡንቱንቱ ኦꬅያ ዎርቃዉ፥ ብራዉ፥ ናሃስያዉነ ብራታዉ ዛዋይ ባዋ። ሀእ ኔን ኪታ ዶማ። መꬍና ጎዳይ ኔናና ግዶ” ያጌዳ።


\par }{\PP \VS{17}ዳዊተ እስራኤልያ ካለꬅያዋንቱ ኡባይ ባረ ናኣ ሶሎሞና ማዳናዳን ሀዋዳን ያጊደ አዛዜዳ፤

\VS{18}“መꬍና ጎዳይ ህንተንቱ ጾሳይ ህንተናና ደኤኔየ? እ ህንተንታ ኡባ ሳና ሸምፕስቤኔ? ሀ ቢታን ደእያዋንታ እ ታ ኩሽያን አꬅ እሜዳ ድራዉ፥ ሀ ቢታይ መꬍና ጎዳዉነ አ አሳዉ ሞደቴዳ።

\VS{19}ሀእካ መꬍና ጎዳ ህንተንቱ ጾሳ ኮያናዉ ህንተንቱ ዎዛናነ ህንተንቱ ሸምፑዋ እምተ። መꬍና ጎዳ ሱንꬃዉ ኬጸቴዳ ጌሻ ጎልያ ግዶን መꬍና ጎዳ ቃላ ጫቁዋ ታቦታነ ጾሳ ጌሻ ሚሻቱዋ አሂደ ዎꬃናዳን፥ ህንተንቱ ደንዲደ፥ መꬍና ጎዳ ጾሳ ጌሻ ጎልያ ኬጽተ” ያጌዳ።




\par }\Chap{23}{\PP \VerseOne{1}ዳዊተ ጭሜዳ ዎደ፥ ባረ ናኣ ሶሎሞና እስራኤልያ ቦላ ካተዬዳ።
\XREF{}{{\XO 23:1 }{\XT{1 ካታ. 1:1-40}}}


\par }{\SH ሌዋቱ ኦሱዋ
\par }
{\PP \VS{2}ዳዊተ እስራኤልያ ካለꬅያዋንታ ኡባቱዋ፥ ቄሳቱ ዋነ ሌዋቱዋ እትፐ ሺሼዳ።

\VS{3}ሀታሙ ላይꬃነ ሄዋፐ ቦላና ደእያ ሌዋቱ ፓይደቴድኖ፤ ኡንቱንቱ ኡባና ሀታማነ ሆስፑን ሻአ አቱማ አሳ ግዴድኖ።

\VS{4}ሀዋንቱ ግዶፐ መꬍና ጎዳ ጌሻ ጎልያዉ አዎትያ ላታማነ ኦይዱ ሻአቱዋ ካቲ ዎꬄዳ። ቃይ ካፓቱዋነ ፕርዳ የለታቱዋ ኡሱፑን ሻአቱዋ ዎꬄዳ።

\VS{5}ፐንግያ ናግያዋንታ ኦይዱ ሻአቱዋ ዎꬄዳ። መꬍና ጎዳ ጋላታናዉ ዳዊተ መꬌዳ የꬃ ሚሻን ጾሳ ጋላትያዋንታ ኦይዱ ሻአቱዋ ዎꬄዳ።


\par }{\PP \VS{6}ዳዊተ ሌዊ የሌዳ አቱማ ናና ገርሾና፥ ቃሃታነ ማራራ ኡንቱንታ ያራን ያራን ሄዙ ጭታን ሻኬዳ።


\par }{\PP \VS{7}ገርሾን የሌዳ አቱማ ናናይ ላእዳናነ ሽምአ።

\VS{8}ላእዳና አቱማ ናናይ ሄዛ፤ ኡንቱንቱካ ይህኤላ፥ ዘታማነ ዩኤላ።

\VS{9}ሽምአ አቱማ ናናይ ሄዛቱ ሻሎሞታ፥ ሀዚኤላነ ሃራና፤ ሀዋንቱ ላእዳና ያራቶ ካፓቱዋ።

\VS{10}ሽምአ አቱማ ናናይ ኦይዳቱ፥ ባረንቱ የለታ የለታ ማራን ያሃታ፥ ዚዛ፥ ይኡሻነ ባሪአ።

\VS{11}ያሀት ባይራ ዚዝ ቴፋ ሽን ይኡሻዉነ ባሪአስ ናናይ ዳረና፤ ሄዋ ድራዉ፥ ኡንቱንቱ እት ያራዳን ፓይደቴድኖ።


\par }{\PP \VS{12}ቃሃታ ናናይ ኦይዳቱ አምራማ፥ ይጽሃራ፥ ከብሮናነ ኡዝኤላ።

\VS{13}አምራማ አቱማ ናናይ አሮናነ ሙሳ። አሮነነ አ ዘረꬃይ ኡባፐ አꬎ ጌሻ ግዴዳዋ ጾሳዉ ዱማያናዳን ዱማቴድኖ። ኡንቱንቱ መꬍና ጎዳ ስንꬃን እጻና ጩዋያናዉ፥ ጾሳዉ ኦꬃናዉነ ጾሳ ሱንꬃን አሳ አንጃናዉ መꬍናዉ ዱማቴድኖ።
\XREF{}{{\XO 23:13 }{\XT{ከሳ 28:1}}}

\VS{14}ጾሳ አሳ ግድያ ሙሴ ናናይ ሌዊያ ዛራቱዋና ጋꬆ ፓይደቴድኖ።

\VS{15}ሙሴ ናናይ ገርሾማነ ኤልኤዛራ።

\VS{16}ገርሾማ ናናቱዋ ግዶፐ ካፑ ሻቡኤላ።

\VS{17}ኤልኤዛራ ናአይ ራሃብ ካፑዋ። ኤልኤዛራዉ ሀራ ናእ ባዋ፤ ሽን ራሃብያ ናናይ ሎይꬅ ጮራ።


\par }{\PP \VS{18}ይጽሃራ ናናቱዋ ካፑ ሻሎሚታ።

\VS{19}ከብሮነ ናአይ ባይራይ ይሪያ፤ ላኤንꬁ አማርያ፤ ሄዘንꬁ ያሃዝኤላ፤ ኦይደንꬁ ይቃምኣማ።

\VS{20}ኡዝኤላ ናአይ ባይራይ ሚክያሳ፤ ላኤንꬁ ይሽያ።


\par }{\PP \VS{21}ማራራ ናናይ ማህላነ ሙሻ። ማህላ ናናይ ኤልኣዛራነ ቂሻ።

\VS{22}ኤልኣዛረ ማጫ ናናቱዋፐ አትና፥ አቱማ ናና የለናን ሀይቄዳ። ሄዋ ድራዉ፥ ኡንቱንቱ እሻቱ ቂሻ ናናይ ኡንቱንታ አኬድኖ።

\VS{23}ሙሻ ናናይ ሄዛቱ ማህላ፥ ኤዴራነ ይረሞታ።


\par }{\PP \VS{24}ሌዊያ የለታን ባረንቱ ዛርያንነ ጎለን ባረንቱ ሱንꬃን ማዝጋበቴዳዋንቱ ሀዋንታ፤ ላታሙ ላይꬃነ ሄዋፐ ቦላና ደእያ ሌዊያ ዛራቱ ኡባይ መꬍና ጎዳ ጌሻ ጎልያን ኦꬄድኖ።

\VS{25}ዳዊተ፥ “መꬍና ጎዳይ እስራኤልያ ጾሳይ ባረ አሳ ሸምፕሴዳ። ጾሳይ የሩሳላመን መꬍናዉ ደአና።

\VS{26}ሄዋ ድራዉ፥ ዱንካንያነ አ ግዶን ጎኤትያ ሚሻቱዋ ሀዋፐ ስንꬃናዉ ሌዋቱ ቶካናዉ ኮሸና” ያጌዳ።
\XREF{}{{\XO 23:26 }{\XT{ዛረ. 10:8}}}

\VS{27}ዳዊተ ዉርሰꬃን አዛዜዳ አዛዙዋዳንካ ላታሙ ላይꬃነ ሄዋፐ ቦላና ደእያ ሌዋቱ ፓይደቴድኖ።

\VS{28}ኡንቱንቱ መꬍና ጎዳ ጌሻ ጎልያን ኦꬅያ አሮና ዘረꬃቱዋ ማድኖ። ጾሳ ጌሻ ጎልያን ላኡ ዳባባቱዋን ኦꬅኖ፤ ምይያን ደእያ ክፍለቱዋን፥ ጌሻ ሚሻ ኡባ ቱነናዳንነ ሀራ ኦሱዋ ኡባ ፖሊኖ።
\XREF{}{{\XO 23:28 }{\XT{ፓይ. 3:5-9}}}

\VS{29}ቃይ ኡንቱንቱ ጾሳ ስንꬃን ዎꬅያ ኦይꬃዉ፥ ካꬃ ያርሾ፥ ሺሽያ ꬊልያዉ፥ እርሹ ገልቤና ኦይꬃዉነ ዛይትያን ሙናቀትያ ꬊልያዉ አዎቲኖ፤ ኡንቱንቱ ማክያባዉነ ልክያባዉ ኡባዉ አዎቲኖ።

\VS{30-31}ቃይ ኡንቱንቱ ኡባ ጋላስ ዎንታነ ኦማርስ፥ መꬍና ጎዳዉ ጹግያ ያርሹ ያርሸትያ ሳምባታ ጋላስ፥ አግናይ ጼርያ ዎደነ ህግያን ጻፈቴዳ ሀራ ባላ ጋላሳቱ ጋክያ ዎደ፥ መꬍና ጎዳ ጋላታናዉነ ቦንቻናዉ ሱንቴድኖ።

\VS{32}ጋከትያ ዱንካንያነ መꬍና ጎዳ ጌሻ ሳኣ ናጋናዳንነ አሮና ዘረꬃቱዋፐ ጋርሳና ኡንቱንታ ማዳናዳን መꬍና ጎዳ ጌሻ ጎልያ አዎተꬃይ ሌዋቶ እመቴዳ።




\par }\Chap{24}{\SH ቄሳቱ ዋ ኦሱዋ
\par }
{\PP \VerseOne{1}አሮና ዛራቱዋ ኦሱ ሀዋፐ ካሊደ ጻፈቴዳዋንታ። አሮና ናናይ ናዳባ፥ አቢሀ፥ ኤልኣዛራነ እታማራ።

\VS{2}ሽን ናዳብነ አቢሁ ናኣ የለናን ባረንቱ አዉዋፐ ካሰ ሀይቄድኖ። ሄዋ ድራዉ፥ ኤልኣዛርነ እታማር ቄሳቱዋ ግዴድኖ።
\XREF{}{{\XO 24:2 }{\XT{ዎጋ 10:1-2}}}

\VS{3}ዳዊተ አሮና ዘረꬃ ኡንቱንቱ ኦሱዋዳን ኦሱዋዳን ጭታን ሻኬዳ። ኤልኣዛራ ያራፐ ጻዶቅነ እታማራ ያራፐ አብመሌክ ዳዊታ ማዴድኖ።

\VS{4}ኤልኣዛራ ያራቱ 16 ጩጉዋን ሻከትና፥ እታማራ ያራቱ ቃይ ሆስፑን ጩጉዋን ሻከቴድኖ። ኤልኣዛራ ያራቱ ካፓቱ እታማራ ያራቱ ካፓቱዋፐካ ዳር ቤቴዳ ድራዉ፥ ሄዋዳን ሀኔዳ።

\VS{5}ኤልኣዛራ ያራቱ ግዶንነ እታማራ ያራቱ ግዶን ጌሻ ጎልያዉ ካፓቱነ ጾሳ ኦሶ ካፓቱ ደእያ ድራዉ፥ ሀዋንቱነ ህንኮቱነ ኪታ ሳማን ሻኬድኖ።

\VS{6}ኤልኣዛራ ያራቱነ እታማራ ያራቱ ባረንቱ ካላ ሳማ ከሴድኖ። ሌዊያ ዛርያ ግዴዳ ናታንኤላ ናአይ ጻፊ ሻማኤ ኡንቱንታ ማዝጋቤዳ። ካቲነ አ ካፓቱ፥ ቄስያ ጻዶቅነ አብያታራ ናአይ አብመሌክ፥ ቄሳቱዋ ያራቱ ካፓቱነ ሌዋቱ ያራቱ ካፓቱ ኡባቱ ሀ የዎ ማርካ።


\par }{\PP \VS{7}ሀ አሳቱ ሳማ ከስና፥ ኮይሮ ሳማይ ይሆያርባ ጋኬዳ። ላኤንꬆ ያዳያ ጋኬዳ።

\VS{8}ሄዘንꬁ ሀሪማ ጋኬዳ። ኦይደንꬁ ሳኦርማ ጋኬዳ።

\VS{9}እቼሸንꬆ ማልክያ ጋኬዳ። ኡሱፑንꬁ ምያሚና ጋኬዳ።

\VS{10}ላፑንꬁ ሀቆጻ ጋኬዳ። ሆስፑንꬁ አቢያ ጋኬዳ።

\VS{11}ኡዱፑንꬁ ኢያሳ ጋኬዳ። ታማንꬁ ሻካንያ ጋኬዳ።

\VS{12}ታማነ እተንꬁ ኤልያሽባ ጋኬዳ። ታማነ ላኤንꬁ ያቂማ ጋኬዳ።

\VS{13}ታማነ ሄዘንꬁ ሁፓ ጋኬዳ። ታማነ ኦይደንꬁ የሸካኣባ ጋኬዳ።

\VS{14}ታማነ እቼሸንꬁ ብልጋ ጋኬዳ። ታማነ ኡሱፑንꬁ እሜራ ጋኬዳ።

\VS{15}ታማነ ላፑንꬁ ሄዚራ ጋኬዳ። ታማነ ሆስፑንꬁ ሀፕጼጻ ጋኬዳ።

\VS{16}ታማነ ኡዱፑንꬁ ፓታህያ ጋኬዳ። ላታማንꬁ ይሄዝቄላ ጋኬዳ።

\VS{17}ላታማነ እተንꬁ ያኪና ጋኬዳ። ላታማነ ላኤንꬁ ጋሙላ ጋኬዳ።

\VS{18}ላታማነ ሄዘንꬁ ዳላያ ጋኬዳ። ላታማነ ኦይደንꬁ ማኣዝያ ጋኬዳ።


\par }{\PP \VS{19}መꬍና ጎዳይ እስራኤልያ ጾሳይ ኡንቱንቱ ማይዛ አዉዋ አሮና ባጋና አዛዜዳዋዳን፥ ኡንቱንቱ መꬍና ጎዳ ጌሻ ጎልያ ገሊደ፥ ካላን ካላን ኦꬃናዉ ጻፈቴድኖ።


\par }{\SH ሀራ ሌዋቱ ሱንꬃ
\par }
{\PP \VS{20}ሌዊያ ዛራቱዋ ካፓቱ ሀራቱ ሀዋፐ ካሊደ ጻፈቴዳዋንታ።

\par }{\PP የህዳይ ሻቡኤላ ባጋና አምራማ ዛርያ።


\par }{\PP \VS{21}ይሸ ራሃብያ ዛሪ ካፑዋ።


\par }{\PP \VS{22}ያሃት ሻሎሚታ ባጋና ይጽሃራ ዛርያ።


\par }{\PP \VS{23}ይሪይ፥ አማር፥ ያሃዝኤልነ ይቃምኣም ከብሮነ ዛርያ፤ ኡንቱንቱ ባረንቱ የለታ ማራን ጻፈቴድኖ።


\par }{\PP \VS{24}ሻሚር ሚክያሳ ባጋና ኡዝኤላ ዛርያ።


\par }{\PP \VS{25}ዛካራስ ሚክያሳ እሻ ይሽያ ባጋና ኡዝኤላ ዛርያ።


\par }{\PP \VS{26}ማህል፥ ሙሽነ ያእዘ ማራራ ዘረꬃ።

\VS{27}ያእዝያ ናናይ ሄዛቱ ሾሃማ፥ ዛኩራነ ኢብራ።

\VS{28}ማህላ ናናይ ላአቱ ኤልኣዛራነ ቂሻ። ኤልኣዛራዉ አቱማ ናእ ባዋ።

\VS{29}ቂሻዉ ይራህማኤላ ጌተትያ እት አቱማ ናአይ ደኤ።

\VS{30}ሙሻዉ ማህላ፥ ኤዴራነ ይረሞታ ጌተትያ ሄዙ አቱማ ናናይ ደኢኖ።

\par }{\PP ሀዋንቱ ሌዊያ ዛራቱዋ ካፓቱዋ።


\par }{\PP \VS{31}ካሰ ኡንቱንቱ ዳቦቱ፥ አሮና ዛርያ ቄሳቱ ኦꬄዳዋዳን፥ ሌዊያ ዛራቱዋ ካፓቱነ ቴፋትያ እሻቱዋፐ እቱ ሳማ የጌ። እጻይ ከስያ ዎደ ካቲ ዳዊተ፥ ጻዶቀ፥ አብመሌክ፥ ቄሳቱዋ ካፓቱነ ሌዋቱ ካፓቱ ማርካ።




\par }\Chap{25}{\SH ጌሻ ጎልያን የጽያዋንታ
\par }
{\PP \VerseOne{1}ዳዊተነ ኦላ ጋዳዋቱ አሳፋ ናናቱዋፐ፥ ሄማና ናናቱዋፐነ ይዱቱና ናናቱዋፐ ማስንቁዋን ዲꬃንነ ዳላን ትምቢትያ ኦድያዋንቱ ኦሶ ኦꬃናዳን ዱማዬድኖ። ባረንቶ እመቴዳ ኪታ ኦꬅና፥ ሱንꬃይ ማዝጋበቴዳ አሳቱ ሀዋንታ።


\par }{\PP \VS{2}አሳፋ ናናይ ዛኩራ፥ ዮሴፎ፥ ናታንያነ አሳርኤላ። አሳፋ ናናይ ካቲ አዛዝና፥ ትምቢትያ ኦድያ አሳፋፐ ጋርሳና አዛዘቲኖ።


\par }{\PP \VS{3}ይዱቱና ናናይ ጋዳልያ፥ ጻራ፥ ይሻእያ፥ ሽምአ፥ ሀሻብያነ ማቲትያ። ሀ ኡሱፑናቱ ማስንቁዋን ትምቢትያ ኦዲደ፥ መꬍና ጎዳ ጋላቲድነ ቦንቺደ፥ ባረንቱ አዉዋ ይዱቱናፐ ጋርሳና አዛዘቴድኖ።


\par }{\PP \VS{4}ሄማና ናናይ ቡቂያ፥ ማታንያ፥ ኡዝኤላ፥ ሻቡኤላ፥ ያርሞታ፥ ሀናንያ፥ ሀናና፥ ኤልኣታ፥ ግዳልታ፥ ሮማምትኤዘራ፥ ዮሽባቃሻ፥ ማሎታ፥ ሆቲራነ ማህዝኣታ።

\VS{5}ሀዋንቱ ኡባይ ካትያዉ ትምቢትያ ኦድያ ሄማና ናና። ጾሳይ ካሰ እማና ጌዳዋዳን፥ ሄማና ꬎቁ ꬎቁ ኦꬃና ማላ፥ ሀ ታማነ ኦይዱ አቱማ ናናነ ሄዙ ማጫ ናና አዉ እሜዳ።

\VS{6}ሀዋንቱ ኡባይ መꬍና ጎዳ ጌሻ ጎልያን ዳላ ቃꬃናዉ፥ ዲꬃነ ማስንቁዋ ዲጺደነ የጺደ ጎይናናዉ፥ ባረንቱ አዉዋፐ ጋርሳና ደኢኖ።

\par }{\PP አሳፈ፥ ይዱቱንነ ሄማን ካትያ አዛዙዋን ደኢኖ።

\VS{7}ሀዋንቱ ላታማነ ኦይዱ አሳቱ ዳሮ ኤራይ ደእያ አሳቱዋ። ኡንቱንቱ ዳቦቱ፤ መꬍና ጎዳዉ የꬃን ሎሄዳዋንታ፤ ኡንቱንቱ ኡባና ላኡ ጼታነ ሆስፑን ታማነ ሆስፑና።

\VS{8}ኡንቱንቱ ባረንቱ ኪታ ሻክ ኤራናዉ ዳሩ ጉꬃይ፥ አስታማሪ ታማሪ፥ ኡባይካ ላገꬃ ሳማ የጌድኖ።


\par }{\PP \VS{9}ኮይሮ ሳማይ አሳፋ ናኣ ዮሴፎ ጋኬዳ፤ እ፥ አ ናናይነ አ ዳቦቱ ኡባና ታማነ ላኡዋ። ላኤንꬆ ሳማይ ጋዳልያ ጋኬዳ፤ እ፥ አ ናናይነ አ ዳቦቱ ኡባና ታማነ ላኡዋ።

\VS{10}ሄዛንꬆ ሳማይ ዛኩራ ጋኬዳ፤ እ፥ አ ናናይነ አ ዳቦቱ ኡባና ታማነ ላኡዋ።

\VS{11}ኦይደንꬆ ሳማይ ጻራ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{12}እቼሸንꬆ ሳማይ ናታንያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{13}ኡሱፑንꬃ ሳማይ ቡቂያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{14}ላፑንꬃ ሳማይ አሳርኤላ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{15}ሆስፑንꬃ ሳማይ ይሻእያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{16}ኡዱፑንꬃ ሳማይ ማታንያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{17}ታማንꬃ ሳማይ ሽምአ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{18}ታማነ እተንꬅያ ሳማይ ኡዝኤላ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{19}ታማነ ላኤንꬃ ሳማይ ሀሻብያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{20}ታማነ ሄዘንꬃ ሳማይ ሻቡኤላ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{21}ታማነ ኦይደንꬆ ሳማይ ማቲትያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{22}ታማነ እቼሻንꬃ ሳማይ ያርሞታ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{23}ታማነ ኡሱፑንꬃ ሳማይ ሀናንያ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{24}ታማነ ላፑንꬃ ሳማይ ዮሽባቃሻ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{25}ታማነ ሆስፑንꬃ ሳማይ ሀናና ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{26}ታማነ ኡዱፑንꬃ ሳማይ ማሎታ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{27}ላታማንꬃ ሳማይ ኤልኣታ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{28}ላታማነ እተንꬅያ ሳማይ ሆቲራ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{29}ላታማነ ላኤንꬃ ሳማይ ግዳልታ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{30}ላታማነ ሄዘንꬃ ሳማይ ማህዝኣታ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።

\VS{31}ላታማነ ኦይደንꬆ ሳማይ ሮማምትኤዘራ ጋኬዳ፤ እ፥ አ ናናይነ አ ዳቦቱ ኡባና ታማነ ላኣ።




\par }\Chap{26}{\SH ጌሻ ጎልያ ናግያዋንታ
\par }
{\PP \VerseOne{1}ጌሻ ጎልያ ፐንግያ ናግያዋንቱ ሀዋፐ ካሊደ ጻፈቴዳዋንታ።

\par }{\PP ኮይሩ ቆራሀ ያራፐ አሳፋ ባጋና ቆረ ናኣ ማሸለምያ።

\VS{2}ማሸለሜ ላፑን አቱማ ናና የሌዳ፤ ኡንቱንቱ ባረንቱ የለታ ማራን ዛካራሳ፥ ይድኤላ፥ ዛባድያ፥ ያትንኤላ፥

\VS{3}ኤላማ፥ ያሆሀናናነ ኤልያሆኤናያ።


\par }{\PP \VS{4}ጾሳይ ኦቤድ-ኤዶማካ አንጄዳ ድራዉ፥ እ ሆስፑን አቱማ ናና የሌዳ። ኡንቱንቱ ባረንቱ የለታ ማራን ሻማእያ፥ ይሆዛባዳ፥ ዮኣሀ፥ ሳካራ፥ ናታንኤላ፥
\XREF{}{{\XO 26:4 }{\XT{2 ሳሜላ 6:11፤ 1 ኦዱዋ 13:14}}}

\VS{5}አምኤላ፥ ይሳኮራነ ፓኡልታያ።

\VS{6}ቃይ ኦቤድ-ኤዶማ ናአይ ሻማኤካ ኡሱፑን አቱማ ናና የሌዳ፤ ኡንቱንቱ ምኖ አሳ ግዴዳ ድራዉ፥ ባረንቱ አዉዋ ጎለን ካፑዋ ግዴድኖ።

\VS{7}ሻማእያ ናናይ ኦትና፥ ራፋኤላ፥ ዮቤዳነ ኤልዛባዳ፤ ኡንቱንቱ እሻቱ ኤልሁነ ሳማከ አꬌዳ ምኖ አሳቱዋ።

\VS{8}ሀዋንቱ ኡባቱ ኦቤድ-ኤዶማ ዘረꬃ፤ ኡንቱንቱ፥ ኡንቱንቱ ናናይነ ኡንቱንቱ ዳቦቱ ኦሶ ምኖ። ኦቤድ-ኤዶማ ዛራቱ ኡባና ኡሱፑን ታማነ ላኣ።


\par }{\PP \VS{9}ማሸለምያዉ ምኖ ናናይነ ምኖ ዳቦቱ ደኢኖ፤ ኡንቱንቱ ኡባና ታማነ ሆስፑና።


\par }{\PP \VS{10}ማራራ ያራፐ ሆሳዮካ ናናይ ደኢኖ። ሺምር ባይራ ናኣ ግደና፤ ሽን አ አዉ አ ካፑዋ ኦꬄዳ።

\VS{11}አ እሻቱ ህልቂያ፥ ጻባልያነ ዛካራሳ። ሆሳ ናናይነ አ ዳቦቱ ኡባና ታማነ ሄዛ።


\par }{\PP \VS{12}ጌሻ ጎልያ ፐንግያ ናግያዋንቱ ባረንቱ ጎልያ አሳ ካፓቱዋና፥ ጩጉዋን ጩጉዋን ሻከቴድኖ። ሀራ ሌዋቱዋዳን ኡንቱንታካ መꬍና ጎዳ ጌሻ ጎልያ ኪታይ ግሹዋን ጋኬዳ።

\VS{13}ፐንግያ ኡባ ናጋናዉ ባረንቱ ጎለን ጎለን ጉꬃይ ግታይ ሳማ ከሴድኖ።

\VS{14}አዋይ ዶልያ ፐንግያ ግያ ፐንግያ ናግያ ሳማይ ሸሌምያ ጋኬዳ። ሎኦ ዞርያ አ ናኣ ዛካራሳ ሁጲሳ ፐንግያ ጌተትያ ፐንግያ ናግያ ሳማይ ጋኬዳ።

\VS{15}ኦቤድ-ኤዶማ ገድሳ ፐንግያ ግያ ፐንግያ ናግያ ሳማይ ጋኬዳ። አ ናና ሚሻ ምንጅያ ጎልያ ናግያ ሳማይ ጋኬዳ።

\VS{16}አዋይ ዉልያ ፐንግያነ ቦላ ኦግያ ባጋና ደእያ ሻለኮታ ፐንግያ ጌተትያ ፐንገቱዋ ናግያ ሳማይ ሹፊማነ ሆሳ ጋኬዳ። ናጉ ካላን ካላን ጋኬ።


\par }{\PP \VS{17}ጋላሳን ጋላሳን አዋይ ዶልያ ባጋና ኡሱፑን ሌዋቱ ናጊኖ። ሁጲሳ ባጋና ኦይዳቱ ናጊኖ። ገድሳ ባጋና ኦይዳቱ ናጊኖ። ቃይ ላኡ ላኡ ሚሻ ምንጅያ ጎልያ ናጊኖ።

\VS{18}አዋይ ዉልያ ባጋና ዳባባዉ አፍያ ኦግያ ኦይዳቱ ናጊኖ። ቃይ ዳባባ ግዱዋ ላአቱ ናጊኖ።

\VS{19}ስም ቆራሀ ያራቶነ ማራራ ያራቶ እመቴዳ ፐንገ ናጎ ኪታይ ሀዋ።


\par }{\SH ጌሻ ጎልያ ግዶን ኦꬅያ ሀራ ኦሶቱዋ
\par }
{\PP \VS{20}አኪያ ጌተትያ ሌዊ ጾሳ ጌሻ ጎልያን ደእያ ሻሉዋነ ጾሳዉ ዱማይ ዎꬄዳ እሞታ ናጋናዉ ሱንቴዳ።

\VS{21}ገርሾና ናኣ ላእዳና ያራፐ ይህኤል ዱማ ዱማ ጎልያ አሳዉ አዎቴ።

\VS{22}ይህኤላ ናናይ ዘታማነ አ እሻ ዩኤላ፤ ኡንቱንቱ መꬍና ጎዳ ጌሻ ጎልያን ደእያ ሚሻ ናጋናዉ ሱንቴድኖ።


\par }{\PP \VS{23}አምራማ ያራቶ፥ ይጽሃራ ያራቶ፥ ከብሮና ያራቶ ኡዝኤላ ያራቶ ኪታይ ሻከት እመቴዳ።

\VS{24}ሙሴ ናኣ ገርሾማ ያራ ግድያ ሻቡኤል ጌሻ ጎልያን ደእያ ሚሻ ናግያዋንቱ ካፓቱ ቦላ ሱንቴዳ።

\VS{25}እ ገርሾማ እሻ ኤልኤዛራ ባጋና ሻሎሚታዉ ዳቦቴ። ኤልኤዛር ራሃብያ የሌዳ፤ ራሃቢ ይሻእያ የሌዳ፤ ይሻኢ ዮራማ የሌዳ፤ ዮራመ ዚክራ የሌዳ፤ ዚክር ሻሎሚታ የሌዳ።

\VS{26}ካቲ ዳዊተ፥ አዎቱዋ ጎልያ አሳ ካፓቱ፥ ሻአ ካፓቱ፥ ጼቱዋ ካፓቱነ ኦላ ጋዳዋቱ ጾሳዉ ዱማይ ዎꬄዳ ሻሉዋ ኡባ ቦላ ሻሎሚትነ አ ዳቦቱ ሱንቴድኖ።

\VS{27}ሀ ሻሉዋ መꬍና ጎዳ ጌሻ ጎልያ ኦራꬃናዉ ዱማይ ዎꬄዳ አሳቱ ሀ ሚሻ ካሰ ኦላፐ ኦሞድ ዎꬄድኖ።

\VS{28}ቃይ ትምቢትያ ኦድያ ሳመል፥ ቂሳ ናአይ ሳኦል፥ ኔራ ናአይ አባኔርነ ጻሩይ ናአይ ዮኣበ ካሰ ዱማይ ዎꬄዳ እሞታ ኡባ ሻሎሚትነ አ ዳቦቱ ናጊኖ።


\par }{\SH ሀራ ሌዋቱዋ ጋኬዳ ኦሱዋ
\par }
{\PP \VS{29}ይጽሃራ ያራቱዋፐ ካናነነ አ ናናይ ጌሻ ጎልያፐ ካረና ደእያ ኪታን እስራኤልያ አሳ አይሳናዉነ ዳናታናዉ ሱንቴድኖ።


\par }{\PP \VS{30}ከብሮነ ያራቱዋፐ ሀሻቤነ አ ዳቦቱ፥ እት ሻአነ ላፑን ጼቱ ምኖ አሳቱ፥ መꬍና ጎዳ ኦሱዋ ኡባዉነ ካትያ ኦሱዋ ኡባዉ ዮርዳኖሳ ሻፋፐ ሄፍንꬃን አዋይ ዉልያ ባጋና ደእያ እስራኤልያ አሳ ቦላ ሱንቴድኖ።

\VS{31}ከብሮነ ያራቱዋፐ ካፖትያዌ ይሪያ። ዳዊተ ካተቴዳ ኦይታማንꬆ ላይꬃን ኮይና፥ ኡንቱንቱ አሳ ግዶፐ ምኖ አሳቱ ጋላኣደ ቢታን ያእዜራ ጌተትያ ኮሽያን ቤቴድኖ።

\VS{32}አዎቱዋ ጎልያ አሳዉ ካፖትያ ይሪያ ዳቦቱ ምኖቱ ላኡ ሻአነ ላፑን ጼታ። ካቲ ዳዊተ ጾሳ ኦሱዋ ኡባዉነ ካትያ ኦሱዋ ኡባዉ ኡንቱንቱ ሮቤላ ዛራቱዋ ቢታ ቦላ፥ ጋደ ዛራቱዋ ቢታ ቦላነ ምናሰ ዛራቱዋፐ ባጋቱ ቢታ ቦላ ሱንꬄዳ።




\par }\Chap{27}{\SH እስራኤልያ አሳ ካለꬅያዋንታ
\par }
{\PP \VerseOne{1}ባረንቱ ጩጉዋን ጩጉዋን ካዉተꬃ አይሴዳ እስራኤልያ ጎልያ አሳቱዋ ካፓቱ፥ ሻኣ ካፓቱነ ጼቱዋ ካፓቱ ሀዋፐ ካሊደ ጻፈቴዳዋንታ። እት እት ጩጉዋን ላታማነ ኦይዱ ሻአ አሳቱ ደኢኖ። እት እት ጩጉ ላይꬃ ግዶን እት እት አግናዉ ካላን ካላን ካዉተꬃ ኪታ ኦꬃናዉ ከሴ።


\par }{\PP \VS{2}ኮይሮ አግናን ከስያ ጩጉዋ ካለꬅያዌ ዛብድኤላ ናኣ ያሾብኣማ፤ አ ጩጉዋን ላታማነ ኦይዱ ሻአ አሳይ ደኤ።

\VS{3}ያሾብኣም ፓሬሳ ዘረꬃ፤ እ ኮይሮ አግናዉ ኦላንቻቱ ካፓቱዋ ጋዳዉዋ።


\par }{\PP \VS{4}ላኤንꬆ አግናን ከስያ ጩጉዋ ካለꬅያዌ አሆህያ ዶዳያ፤ አ ጩጉዋን ላታማነ ኦይዱ ሻአ አሳይ ደኤ። አፐ ካልያዌ ምቅሎታ።


\par }{\PP \VS{5}ሄዛንꬆ አግናን ከስያ ጩጉዋ ካለꬅያዌ ቄስያ ዮዳሄ ናኣ ባናያ፤ አ ጩጉዋን ላታማነ ኦይዱ ሻአ አሳይ ደኤ።

\VS{6}ባናይ ሀታሙ ኤረቴዳ አሳቱዋ ግዶን ምኖ አሳ ግዲደ፥ ሀታማቶ ካፖቴዳ። አ ሳኣን አ ናአይ አምዛባድ ካፖቴዳ።


\par }{\PP \VS{7}ኦይደንꬆ አግናን ከስያ ጩጉዋ ካለꬅያዌ ዮኣባ እሻ አሳሄላ፤ አ ጩጉዋን ላታማነ ኦይዱ ሻአ አሳይ ደኤ። አ ኮታን አ ናአይ ዛባደ ካፖቴዳ።


\par }{\PP \VS{8}እቼሸንꬆ አግናን ከስያ ጩጉዋ ካለꬅያዌ ይጽሃራ ያራፐ ሻምሁታ፤ አ ጩጉዋን ላታማነ ኦይዱ ሻአ አሳይ ደኤ።


\par }{\PP \VS{9}ኡሱፑንꬃ አግናን ከስያ ጩጉዋ ካለꬅያዌ ታቆአፐ ዬዳ እቄሻ ናኣ እራ፤ አ ጩጉዋን ላታማነ ኦይዱ ሻአ አሳይ ደኤ።


\par }{\PP \VS{10}ላፑንꬃ አግናን ከስያ ጩጉዋ ካለꬅያዌ ኤፍሬማ ዛርያፐ ፕሎናፐ ዬዳ ሄሌጻ፤ አ ጩጉዋን ላታማነ ኦይዱ ሻአ አሳይ ደኤ።


\par }{\PP \VS{11}ሆስፑንꬃ አግናን ከስያ ጩጉዋ ካለꬅያዌ ሁሻፐ ዬዳ ስባካያ፤ አ ጩጉዋን ላታማነ ኦይዱ ሻአ አሳይ ደኤ። ስባካይ ይሁዳ ዛረነ ዛራሀ ያራ።


\par }{\PP \VS{12}ኡዱፑንꬃ አግናን ከስያ ጩጉዋ ካለꬅያዌ ቢንያማ ዛረ ግዴዳ አናቶትያ አብኤዘራ፤ አ ጩጉዋን ላታማነ ኦይዱ ሻአ አሳይ ደኤ።


\par }{\PP \VS{13}ታማንꬃ አግናን ከስያ ጩጉዋ ካለꬅያዌ ናጾፋፐ ዬዳ፥ ዛራሀ ያራ ግዴዳ ማህራያ፤ አ ጩጉዋን ላታማነ ኦይዱ ሻአ አሳይ ደኤ።


\par }{\PP \VS{14}ታማነ እተንꬅያ አግናን ከስያ ጩጉዋ ካለꬅያዌ ፕርኣቶናፐ ዬዳ፥ ኤፍሬማ ዛርያ ግዴዳ ባናያ፤ አ ጩጉዋን ላታማነ ኦይዱ ሻአ አሳይ ደኤ።


\par }{\PP \VS{15}ታማነ ላኤንꬆ አግናን ከስያ ጩጉዋ ካለꬅያዌ ናጾፋፐ ዬዳ፥ ኦትንኤላ ያራ ግዴዳ ሄልዳያ፤ አ ጩጉዋን ላታማነ ኦይዱ ሻአ አሳይ ደኤ።


\par }{\SH እስራኤልያ ዛራቱዋ አይስያዋንታ
\par }
{\PP \VS{16}እስራኤልያ ዘረꬃ አይሳናዉ ሱንቴዳዋንቱ ሀዋፐ ካሊደ ጻፈቴዳዋንታ።

\par }{\PP ሮቤላ ዛርያ አይስያዌ ዚክራ ናኣ ኤልኤዛራ።

\par }{\PP ስሞና ዛርያ አይስያዌ ማእካ ናኣ ሻፋጽያ።


\par }{\PP \VS{17}ሌዊያ ዛርያ አይስያዌ ቃሙኤላ ናኣ ሀሻብያ።

\par }{\PP አሮና ዛርያ አይስያዌ ጻዶቃ።


\par }{\PP \VS{18}ይሁዳ ዛርያ አይስያዌ ዳዊታ እሻ ኤልሀ።

\par }{\PP ይሳኮራ ዛርያ አይስያዌ ምካኤላ ናኣ ኦምራ።


\par }{\PP \VS{19}ዛብሎና ዛርያ አይስያዌ ኦባድያ ናኣ ይሽማእያ።

\par }{\PP ንፍታሌማ ዛርያ አይስያዌ አዝርኤላ ናኣ ያርሞታ።


\par }{\PP \VS{20}ኤፍሬማ ዛርያ አይስያዌ አዛዝያ ናኣ ሆሼአ።

\par }{\PP ዮርዳኖሳ ሻፋፐ አዋይ ዉልያ ባጋን ደእያ ምናሰ ዛራቱዋፐ ባጋ አይስያዌ ፓዳያ ናኣ ዩኤላ።


\par }{\PP \VS{21}ዮርዳኖሳ ሻፋፐ አዋይ ዶልያ ባጋ ጋላኣደን ደእያ ምናሰ ዛራቱዋፐ ባጋ አይስያዌ ዛካራሳ ናኣ እዳ።

\par }{\PP ቢንያማ ዛርያ አይስያዌ አባኔራ ናኣ ያእስኤላ።


\par }{\PP \VS{22}ዳና ዛርያ አይስያዌ ይሮሃማ ናኣ አዛርኤላ።

\par }{\PP ሀዋንቱ እስራኤልያ ዘረꬃ አይስያዋንታ።


\par }{\PP \VS{23}መꬍና ጎዳይ እስራኤልያ አሳ ሳሉዋ ጾልንትያዳን ጮርሳና ጌዳ ድራዉ፥ ዳዊተ ላታሙ ላይꬃነ ላታሙ ላይꬃፐ ጋርሳና ደእያዋንታ ፓይዱዋን ገልስቤና።
\XREF{}{{\XO 27:23 }{\XT{ዶመꬃ 15:5፤ 22:17፤ 26:4}}}

\VS{24}ጻሩይ ናአይ ዮኣበ አሳ ፓይዱዋ ዶሜዳ፤ ሽን ፓይድ ዉርስቤና። አሳ ፓይዴዳ ጋሱዋን ጾሳይ እስራኤልያ አሳ ቦላ ሀንቀቴዳ። ሄዋ ድራዉ፥ ኡንቱንቱ ፓይዱ ካትያ ዳዊታ ታርክያ ማዝጎባን ጻፈትቤና።
\XREF{}{{\XO 27:24 }{\XT{2 ሳሜላ 24:1-15፤ 1 ኦዱዋ 21:1-14}}}


\par }{\SH ካትያ ሚሻን አዎትያዋንታ
\par }
{\PP \VS{25}ካትያ ሚሻ ምንጅያ ሳአዉ አዎትያዌ አዲኤላ ናኣ አዝማዌታ። ጋጻርያን፥ ካታማቱዋንነ ሞꬃቱዋን፥ ዎችያ ሳ ደእያ ሚሻዉ አዎትያዌ ኦዝያና ናኣ ዮናታና።

\VS{26}ቢታ ጎሽያ ጎሻንቻቱዋ ቦላ አዎትያዌ ካሉባ ናኣ ኤዝራ።

\VS{27}ዎይንያ ቱራ ሳአቶ አዎትያዌ ራማፐ ዬዳ ሽምአ። ዎይንያ ኤሳ ምንጅያ ሳአዉ አዎትያዌ ሻፋማፐ ዬዳ ዛብዳ።


\par }{\PP \VS{28}አዋይ ዉልያ ባጋ ገዝያን ደእያ ዎጋራዉነ ኡንቱንቶ አዎትያዌ ገዴራፐ ዬዳ ባኣልሀናና። ዛይትያ ምንጅያ ሳአዉ አዎትያዌ ዮኣሻ።

\VS{29}ሳሮና ደምባን ሄመትያ ሚዛዉ አዎትያዌ ሳሮንያ ሺጽራያ። ዎምባን ሄመትያ ሚዛዉ አዎትያዌ አድላያ ናኣ ሻፋጻ።

\VS{30}ጋሎቶ አዎትያዌ እስማኤልያ ኦቢላ። ሀረቶ አዎትያዌ መሮኖትያ የህዳያ።

\VS{31}ዶርሳቶነ ዴሻቶ አዎትያዌ አጋር ዛርያፐ ያዚዛ። ሀዋንቱ ኡባይ ዳዊታ አቁዋ ቦላ አዎቴዳዋንታ።


\par }{\SH ዳዊታ ዞርያዋንታ
\par }
{\PP \VS{32}ዳዊታ አዉዋ እሻይ ዮናታን ጻፊ፥ አኬካንቻ አሳነ ካትያ ዞርያ አሳ። ሀክሞና ናአይ ይህኤል ካትያ ናና ናጌ።

\VS{33}አክጾፌል ቃይ ካትያ ዞርያዋ። አርክያ ሁሻይ ካቲ ሲቅያ አሳ።

\VS{34}አክጾፌል ሀይቂና፥ አ ኮሽያን ባናያ ናአይ ዮዳሄነ አብያታረ ካትያ ዞርያዋንታ፤ ዮኣበ ካትያ ኦላ ጋዳዋ።




\par }\Chap{28}{\SH ዳዊተ ጌሻ ጎልያ ዎት ኬጻነንቶ ኦዴዳ
\par }
{\PP \VerseOne{1}እስራኤልያ ካፓቱ ኡባይ የሩሳላመን ሺቃናዳን ካቲ ዳዊተ አዛዜዳ፤ ሄዋ ድራዉ፥ ዛራቱዋ ካፖቱ፥ ካትያ ኦሳንቻቱ ካፓቱ፥ ሻአ ካፓቱ፥ ጼቱዋ ካፓቱ፥ ካትያዉ ካትያ ናናዉ ደእያ አቆነ መህያዉ አዎትያዋንቱ፥ ካትያ ጎለን ኦꬅያ ካፓቱ፥ ኤረቴዳ ምኖ አሳቱነ ዎልቃማ አሳቱ ኡባይ የሩሳላመን ሺቄድኖ።


\par }{\PP \VS{2}ካቲ ዳዊተ ደንድ ኤቂደ፥ ሀዋዳን ያጌዳ፤ “ታ እሻቶ፥ ታ አሳቶ፥ ስስተ! መꬍና ጎዳ ቃላ ጫቁዋ ታቦታ ዎꬅያነ ኑ ጾሳ ገዲ ሸምፕያ ጌሻ ጎልያ ኬጻናዉ ታ ዎዛናን ቆፓድ፤ ኬጻናዉ ኮሽያዋንታካ ጊግሳድ።
\XREF{}{{\XO 28:2 }{\XT{2 ሳሜላ 7:1-16፤ 1 ኦዱዋ 17:1-14}}}

\VS{3}ሽን ጾሳይ ታና፥ ‘ኔን ኦላንቻነ ሱꬃ ጉሴዳ አሳ ግድያ ድራዉ፥ ታ ሱንꬃዉ ጎልያ ኬጻካ’ ያጌዳ።

\VS{4}ታን እስራኤልያ ቦላ መꬍናዉ ካተታናዳን፥ መꬍና ጎዳይ እስራኤልያ ጾሳይ ታ አዉዋ ጎልያ አሳ ኡባፐ ታና ዶሬዳ። ካለꬃናዳን ኮይሮ ይሁዳ ዛርያ ዶሬዳ፤ ይሁዳ ዛርያፐ ታ አዉዋ ሶይ አሳ ዶሬዳ፤ ታ አዉዋ ናና ግዶፐ ታና ዶሪደ፥ እስራኤልያ ኡባ ቦላ ካተያናዉ ናሸቴዳ።

\VS{5}መꬍና ጎዳይ ታዉ ጮራ ናና እሜዳ፤ ታ ናና ኡባፐ መꬍና ጎዳ ካዉተꬃ አራታን ኡቲደ፥ እስራኤልያ ቦላ ካተታናዳን ታ ናኣ ሶሎሞና ዶሬዳ።


\par }{\PP \VS{6}“ጾሳይ ታና፥ ‘ታ ጌሻ ጎልያነ ታ ዳባባ ኬጻናዌ ነ ናኣ ሶሎሞና። አያዉ ጎፐ፥ እ ታዉ ናኣ ግዳናዳን ታን አ ዶራድ፤ ታንካ አዉ አዉዋ ግዳናዋ።

\VS{7}እ ሀእ ኦꬅያዋዳን ስንꬃፐካ ታ አዛዙዋነ ታ ህግያ ምኒደ ናጎፐ፥ ታን አ ካዉተꬃ መꬍናዉ ምንꬃና’ ያጌዳ።

\VS{8}ሄዋ ድራዉ፥ ሀእካ መꬍና ጎዳ ያአይ፥ እስራኤልያ አሳይ ኡባይ በእሺናነ ኑ ጾሳይ ስስሽን፥ መꬍና ጎዳ ህንተንቱ ጾሳ አዛዙዋ ኡባ ህንተንቱ ምንሲደ ናጋና ማላ፥ ታን ህንተንቶ ኦዳይ። ያቶፐ፥ ህንተንቱ ሀ ሎኦ ቢታ ላታናነ ህንተንቱ ናናካ መꬍናዉ ላትሳናዋ።


\par }{\PP \VS{9}“ሶሎሞና፥ ታ ናአዉ፥ ነ አዉዋ ጾሳ ኤራ። ነ ኩመንꬃ ዎዛናንነ ነ ኤኖ ግያ ቆፋን አዉ ኪተታ። አያዉ ጎፐ፥ መꬍና ጎዳይ ዎዛና ኡባ ቆሬ፤ ቆፋን ደእያ ሀልቹዋ ኡባካ ኤሬዳ። ኔን አ ኮዮፐ፥ እ ነዉ ቤታና፤ ሽን ኔን አ አጎፐ፥ እ ኔና መꬍናዉ አግ ባሻና።

\VS{10}ሀእካ ጌሻ ጎልያ ኬጻናዉ መꬍና ጎዳይ ኔና ዶሬዳዋ ዶጎፓ። ምናደ ኪታ ኪተታ” ያጌዳ።


\par }{\PP \VS{11}ሄዋፐ ጉይያን፥ ዳዊተ ባረ ናኣ ሶሎሞናዉ ጌሻ ጎልያ ኬጽያ ሀልቹዋ እሜዳ፤ ባራንዳ ሀልቹዋ፥ ሚሻ ምንጅያ ሳኣ ሀልቹዋ፥ ቦላ ክፍልያነ ግዶ ክፍልያ ሀልቹዋነ ናጋራይ አቶ ጌተትያ ሳኣ ቁምእያ ዎꬅያ ክፍልያ ሀልቹዋ እሜዳ።

\VS{12}ቃይካ ዳዊተ አዉ መꬍና ጎዳ ጌሻ ጎልያ ዳባባ ኬጻናዉ ባረ ቆፋን ደእያ ሀልቹዋ፥ አ ዩሹዋን ደእያ ኡባ ክፍለቱ ሀልቹዋነ ጾሳ ጌሻ ጎልያ ሚሻ ምንጅያ ሳአቱነ ጾሳዉ ዱማይ ዎꬄዳ እሞታ ምንጅያ ሳአቱ ሀልቹዋ እሜዳ።


\par }{\PP \VS{13}ሄዋዳንካ ዳዊተ ቄሳቱ ነ ሌዋቱ ጩጎቱ ባረንቱ ኪታ ኦꬃና ማራ፥ መꬍና ጎዳ ጌሻ ጎልያ ኪታ ኦꬃና ማራነ ጌሻ ጎልያ ሚሻቱዋ ናግያ ማራ ኦድያ ሀልቹዋ አዉ እሜዳ።


\par }{\PP \VS{14}ቃይካ ዳዊተ ሀዋፐ ካሊደ ጻፈቴዳ ዱማ ዱማ ሚሻቱዋ መꬋናዉ ዎይሳ ኬሻ ዴጽያ ዎርቃነ ዎይሳ ኬሻ ዴጽያ ብራ ኮሽንቶ ጻፊደ፥ ሶሎሞናዉ እሜዳ።

\VS{15}ሄዋንቱካ፥ ዎርቃ ጾምፐቱዋ ዎꬅያ ባላነ ዎርቃ ጾምፐቱዋ፥ ብራ ጾምፐቱዋ ዎꬅያ ባላነ ብራ ጾምፐቱዋ፥

\VS{16}ጾሳ ስንꬃን ኡክꬃ ዎꬅያ ዎርቃ ጻርጴዛቱዋ፥ ብራ ጻርጴዛቱዋ፥

\VS{17}ዎርቃ ኦይቂያዋ፥ ዎርቃ ከረቱዋ፥ ዎርቃ ዋንጫቱዋ፥ ዎርቃ ኩይጻሮቱዋ፥ ብራ ኩይጻሮቱዋነ

\VS{18}እጻና ጩዋይያ ጌሻ ዎርቃ ሳጽንያ። መꬍና ጎዳ ቃላ ጫቁዋ ታቦታ ቦላ ባረንቱ ቀፍያ ምጪደ ካምያ፥ ክሩበላ ዎꬅያ ዎርቃ ጋርያ ጊግስያ ሀልቹዋካ አዉ እሜዳ።

\VS{19}ዳዊተ፥ “መꬍና ጎዳይ ባረ ኩሽያ ታ ቦላ ዎꬂደ፥ ሀ ጻፈቴዳ ሀልቹዋ ኡባ ታና ኤርሴዳ” ያጌዳ።


\par }{\PP \VS{20}ሄዋፐ ጉይያን፥ ዳዊተ ባረ ናኣ ሶሎሞና፥ “አይነ ባዋ፤ ምና! ኦሱዋ ኦꬃ! መꬍና ጎዳይ ጾሳይ፥ ታ ጾሳይ ኔናና ደእያ ድራዉ፥ ያዮፓ፤ ዳጋሞፓ! መꬍና ጎዳ ጌሻ ጎልያ ኪታይ ፖለታና ጋካናዉ፥ ጾሳይ ኔና የገናነ አገና።

\VS{21}ጾሳ ጌሻ ጎልያን ደእያ ኦሱዋ ኡባዉ ቄሳቱ ነ ሌዋቱ ሱንት ኡቴድኖ። ኩሽያ ሂላ ኤራይ ደእያ አሳይ ኡባይ ኔና ኦሱዋ ኡባን ማዳና። ካፓቱነ አሳይ ኡባይ ነዉ ኡባባንካ አዛዘታና” ያጌዳ።




\par }\Chap{29}{\SH ጌሻ ጎልያ ኬጻናዉ እመቴዳ እሞታ
\par }
{\PP \VerseOne{1}ሄዋፐ ጉይያን፥ ካቲ ዳዊተ ሺቄዳ አሳዉ ኡባዉ ሀዋዳን ያጌዳ፤ “ጾሳይ ዶሬዳዌ ታ ናኣ ሶሎሞና፤ እ ያላጋነ ኦሶካ ሜዘትቤና። ሀ ኬጸታና ኬꬃይ አሳ ጎልያ ግደናን መꬍና ጎዳ ጾሳ ጌሻ ጎልያ ግድያ ድራዉ፥ ኪታይ ዎልቃማ።
\XREF{}{{\XO 29:1 }{\XT{1 ኦዱዋ 22:5}}}

\VS{2}ታን ታዉ ደእያ ዎልቃ ኬሻ ታ ጾሳ ጌሻ ጎልያዉ ዎርቃን ኦሰታናባዉ ዎርቃ፥ ብራን ኦሰታናባዉ ብራ፥ ናሃስያን ኦሰታናባዉ ናሃስያ፥ ብራታን ኦሰታናባዉ ብራታነ ምꬃን ኦሰታናባዉ ምꬃ ጊግሳ ዎꬃድ። ቃይ ማርግድያ፥ እብናባራድያ፥ ዱማ ዱማ ማላና ደእያ አሌቆ ሹቻቱዋ፥ አልኦ ሹቻቱዋነ እንቆቱዋ ጊግሳ ዎꬃድ።

\VS{3}ታ ጾሳ ጌሻ ጎልያ ታን ሎይꬃ ሲቅያ ድራዉ፥ ታን ታ ጾሳ ጌሻ ጎልያዉ ጊግሴዳዋፐ ሀራ ታዉ ቡዞ ደእያ ዎርቃፐነ ብራፐ ጌሻ ጌሻ ጎልያዉ እማድ።

\VS{4}ጌሻ ጎልያ ጎዳ ማይዛናዉ ጼቱ ሻአ ኪሎ ግራመ ዴጽያ ጌሻ ዎርቃነ ላኡ ጼታነ ኦይታሙ ሻአ ኪሎ ግራመ ዴጽያ ጌሻ ብራ እማድ።

\VS{5}ኩሽያ ሂላቱ ኦꬃና ኦሱዋ ኡባዉ፥ ዎርቃን ኦሰታናባዉ ዎርቃ፥ ብራን ኦሰታናባዉ ብራ፥ እማድ። ያትና፥ ህንተፐ ሀቼ ባረ ሸንያን መꬍና ጎዳዉ ኬኪደ እማናዌ ኦኔ?” ያጌዳ።


\par }{\PP \VS{6}እስራኤልያ ጎልያ አሳቱዋ ካፓቱ፥ ዛራቱዋ ካፓቱ፥ ሻኣ ካፓቱ፥ ጼቱዋ ካፓቱነ ካትያ ኦሳንቻቱ ካፓቱ ባረንቱ ሸንያን ባረንቶ ደእያዋ እሜድኖ።

\VS{7}ኡንቱንቱ ጾሳ ጌሻ ጎልያ ኦሶ እት ጼታነ ላፑን ታሙ ሻአ ኪሎ ግራመ ዴጽያ ዎርቃ፥ ሄዙ ጼታነ ኦይታሙ ሻአ ኪሎ ግራመ ዴጽያ ብራ፥ ኡሱፑን ጼታነ ላታሙ ሻአ ኪሎ ግራመ ዴጽያ ናሃስያ ብራታነ ሄዙ ሚልዮነነ ኦይዱ ጼቱ ሻአ ኪሎ ግራመ ዴጽያ ብራታ እሜድኖ።

\VS{8}አልኦ ሹቻይ ደእያ አሳይ ኡባይ ሚሻ ናግያ ሌዊያ ገርሾና ያራ ግድያ ይህኤላ ባጋና መꬍና ጎዳ ጌሻ ጎልያ ሚሻ ምንጅያ ጎለዉ እሜዳ።

\VS{9}አሳይ ባረ ሸንያን ባረ ኩመንꬃ ዎዛናን መꬍና ጎዳዉ እሜዳ ድራዉ ናሸቴዳ፤ ካቲ ዳዊተካ ሎይꬅ ናሸቴዳ።


\par }{\SH ዳዊተ ጾሳ ጋላቴዳ
\par }
{\PP \VS{10}ሄዋ ድራዉ፥ ዳዊተ ሽቁዋ ኡባ ስንꬃን ሀዋዳን ያጊደ፥ መꬍና ጎዳ ጋላቴዳ፤ “አቤት መꬍና ጎዳዉ፥ ኑ አዉዋ እስራኤልያ ጾሳዉ፥ ኔን መꬍናፐ መꬍናዉ ጋላቲታ።

\VS{11}አቤት መꬍና ጎዳዉ፥ ሳሉዋንነ ሳኣን ደእያ ኡባባይ ነዋ! ግታተꬃይ፥ ዎልቃይ፥ ቦንቹ፥ ጾኑነ አንጋይ ነዋ! አቤት መꬍና ጎዳዉ፥ ማታይ ነዋ፤ ኔን ኡባፐ ቦላነ ሁጰ።
\XREF{}{{\XO 29:11 }{\XT{ማቶሳ 6:13}}}

\VS{12}ዱረታይነ ቦንቹ ኔፐ ዬ፤ ኔን ኡባባ ሞዳሳ። ዎልቃይነ ምኖታይ ነ ኩሽያና፤ ኔን አሳ ኡባ ꬎቂሳናዉነ ምንሳናዉ ዳንዳያሳ።

\VS{13}ሀእካ ኑ ጾሳዉ፥ ኑን ኔና ጋላቴቶ፤ ነ ቦንቾ ሱንꬃካ ሳቤቶ።


\par }{\PP \VS{14}“ኑን ሀዋ ኬሻባ እማናዉ ታነ ታ አሳይነ ኦኔ? አያዉ ጎፐ፥ ኡባባይ ኔፐ ዬ፤ ኑን ነ ኩሽያፐ አኬዳዋ ነዉ ዛረꬅ እሜዳ።

\VS{15}ካሰ ኑ አዎቱዋ ኡባዳን ኑንካ ነ ስንꬃን በተነ እማꬃ። ሀ ሳኣ ቦላን ኑ ደኡዋ ላይꬃይ ኩዋዳን አꬍያዋ፤ ኑን ሀይቆፐ አታናዉ ዳንዳዮኮ።

\VS{16}አቤት መꬍና ጎዳዉ፥ ኑ ጾሳዉ፥ ነ ጌሻ ሱንꬃዉ ኑን ጌሻ ጎልያ ኬጻናዉ ሺሼዳ ኡባይ ነ ኩሽያፐ ዬዳዋ፤ ሀዌ ኡባይ ነባ።


\par }{\PP \VS{17}“ታ ጾሳዉ፥ ኔን ዎዛና ፓጭያዋነ ሱረተꬃ ዶስያዋ ታን ኤራይ። ታን ታ ዎዛና ሱረተꬃን ታ ሸንያን ሀዋ ኡባ እማድ። ሀ ሳኣን ደእያ ነ አሳይካ ነዉ ባረ ሸንያን ናሸቻን እሜዳዌ ታን በኣድ።

\VS{18}አቤት መꬍና ጎዳዉ፥ ኑ ማይዛ አዎቱዋ አብራሃማ፥ ይሳቃነ እስራኤልያ ጾሳዉ፥ ነ አሳ ዎዛናን ሀ ዎልቃማ ሲቁዋ መꬍናዉ ናጋ፤ ኡንቱንቱ ዎዛናካ ኔኮ ሺሻ።

\VS{19}ነ ዎጋ፥ ነ አዛዙዋነ ነ ህግያ ናጋናዳንነ ታን ሀልቻደ ጊግሳ ዎꬄዳባን ጌሻ ጎልያ እ ኬጻናዳን ታ ናኣ ሶሎሞናዉ ኩመንꬃ ዎዛና እማ” ያጊደ ጋላቴዳ።


\par }{\PP \VS{20}ሄዋፐ ጉይያን፥ ዳዊተ ያአዉ ኡባዉ፥ “መꬍና ጎዳ ህንተንቱ ጾሳ ጋላትተ” ያጌዳ። ያአይ ኡባይ መꬍና ጎዳ ባረንቱ አዎቱዋ ጾሳ ጋላቴድኖ። መꬍና ጎዳዉ ጉፋኒደ ጎይኔድኖነ ካትያዉካ ኩንዳ ጊደ ጉፋኔድኖ።


\par }{\SH ሶሎሞና ካተቱሳ
\par }
{\R (29:21-25)

\par }{\PP \VS{21}ዎንተꬃ ጋላስ አሳይ መꬍና ጎዳዉ ያርሹዋ ያርሼዳ። ቃይ ጹግያ ያርሹዋካ ጾሳዉ ያርሼዳ፤ እት ሻአ ኮሩማቱዋ፥ እት ሻአ ዶርሳ ኦርገቱዋ፥ እት ሻአ ዶርሳ ማራቱዋ፥ ኡሻ ያርሹዋነ ዳሮ ያርሾቱዋ ያርሼዳ።

\VS{22}አሳይ ሄ ጋላስ መꬍና ጎዳ ስንꬃን ሎይꬅ ናሸትደ፥ ሜዳነ ኡሼዳነ። ያቲደ አሳይ ካትያ ዳዊታ ናኣ ሶሎሞና ላኤንꬁዋ ዛይትያ ኦኪደ፥ አ ካዉተꬃን ምንሴዳ። ጻዶቃካ ቄሰ ግዳናዳን መꬍና ጎዳ ስንꬃን ኦኬዳ።


\par }{\PP \VS{23}ሄዋፐ ጉይያን፥ ሶሎሞነ ባረ አዉዋ ዳዊታ ኮሽያን መꬍና ጎዳ ካዉተꬃ አራታን ኡቴዳ። አዉ ኡባባይ ሀኔዳ፤ እስራኤልያ ኡባይካ አዉ አዛዘቴዳ።
\XREF{}{{\XO 29:23 }{\XT{1 ካታ. 2:12}}}

\VS{24}ካፓቱ ኡባይ፥ ምኖ አሳቱነ ካትያ ዳዊታ ናናይ ካትያ ሶሎሞናዉ አዛዘታናዉ ቃላ ገሌድኖ።

\VS{25}መꬍና ጎዳይ ሶሎሞና እስራኤልያ አሳ ኡባ ስንꬃን ꬎቁ ꬎቁ ኦꬄዳ፤ አፐ ካሰ እስራኤልያ ካተቶ እመትቤና ቦንቹዋ ሶሎሞናዉ እሜዳ።


\par }{\SH ዳዊታ ሀይቁዋ
\par }
{\R (29:26-30)

\par }{\PP \VS{26}እሰያ ናአይ ዳዊተ እስራኤልያ ኡባ ቦላ ካተቴዳ።

\VS{27}ዳዊተ እስራኤልያ ቦላ ኦይታሙ ላይꬃ ካተቴዳ፤ ከብሮናን እ ላፑን ላይꬃ ካተቴዳ፤ የሩሳላመን ሀታማነ ሄዙ ላይꬃ ካተቴዳ።
\XREF{}{{\XO 29:27 }{\XT{2 ሳሜላ 5:4-5፤ 1 ኦዱዋ 3:4}}}

\VS{28}ዳዊተ ዳሮ ላይꬃ ደኢደ፥ ዱረቲደ፥ ቦንቼቲደ፥ ሎኦ ጭሚደ ሀይቄዳ። አ ኮታን አ ናአይ ሶሎሞነ ካተቴዳ።

\VS{29}ዳዊተ ኮይሮፐ ዶሚደ ዉርሰꬃ ጋካናዉ ኦꬄዳባይ፥ ትምቢትያ ኦድያ ሳመላ ታርክያ ማጻፋን፥ ትምቢትያ ኦድያ ናታና ታርክያ ማጻፋንነ ትምቢትያ ኦድያ ጋደ ታርክያ ማጻፋን ጻፈት ኡቴዳ።

\VS{30}እ ዎት ሞዴደንቶነ እ ዋኔዳ ዎልቃማ አሳኮ፥ እ ሀኔዳባይ፥ እስራኤልያ አሳይነ ሄራን ደእያ ካዉተꬃቱ ኡባይ ሀኔዳባይ ሄ ማጻፋቱዋን ጻፈት ኡቴዳ።


\par }