\NormalFont\ShortTitle{ሚክያሳ}

{\MT ሚክያሳ ትምቢትያ

\par }{\IMT ገሉዋ

\par }{\IP ትምቢትያ ኦድያ ሚክያስ ኢስያሳ ዎደ ደኤዳ አሳ። እ የለቴዳዌ ገድሳ ባጋ ይሁዳ ካዉተꬃ ግዶን ደእያ እት ጉꬃ ጋጻረ ካታማና። አሞጽ ሁጲሳ ካዉተꬃ ቦላ ባሻይ ያናዋ ኦዴዳዋዳን፥ ሚክያስካ ሄ ጋሶቱዋን ይሁዳ ካዉተꬃ ቦላ ባሻይ ጋካናዋ ኦዴዳ። አሳይ ፕርዳ ጌላይያ፥ ሄ ሸነይያ ኦሱዋ ቦላ ጾሳይ ፕርዳ አሀናዋ ምንሲደ ኤርሴዳ። ግዶፐነ ሚክያሳ ትምቢትያ ቃላይ ስንꬃፐ ሎኦባቱ ያናዉ ደእያዋ በስያ ዳሮ ማላታቱዋካ ጉጂደ ኦይቄዳ።

\par }{\IP ዱማዪደ ምንስ ጼላናዉ በስያ ክፍላቱ ጾሳ ሞዱዋ ጋርሳን ኩመንꬃ ሳአይ ሳሩዋ ደማናዋ (4:1-4)፤ ዳዊታ ካዉተꬃ ቱራፐ ዎልቃማ ካቲ ደንዲደ፥ አሳዉ ሳሩዋ እማናዋ (5:2-4)፤ ሄዋዳንካ ቃይ እስራኤልያን ትምቢትያ ኦዴዳዋንቱ ቃላይ መጽ እት ጽቅስያን ኩሸትያዋ ኦድያዋንታ። ሄ ጽቅሲ ኦዲደ፥ “እ ኑፐ ኮይያዌ: ኑን ልከባ ኦꬃናዋ፥ ኬካተꬃይ ኩሜዳ ሲቁዋ በሳናዋነ ኑ ጾሳና ኩመንꬃ አሽከተꬃን ሀመታናዋ” (6:8)።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ጎዳይ ባረ አሳ ሙራና
{\IOR{1:1—2:11}}

\par }{\IO 2. ስንꬃ ህዶታ
{\IOR{2:12-13}}

\par }{\IO 3. ጾሳይ ኢታ ካለꬅያዋንታነ ዎርዶ ናባቱዋ ሙራና
{\IOR{3:1-12}}

\par }{\IO 4. ኦራꬃ እስራኤላትን ኦራꬃ ጌሻ ጎልያ
{\IOR{4:1—5:15}}

\par }{\IO 5. እስራኤልያ ናቁ ቆንጩሳ
{\IOR{6:1—7:7}}

\par }{\IO 6. አሳይ ጾሳኮ ስሙሳ
{\IOR{7:8-20}}



\par }\ChapOne{1}{\SH ጎዳይ ባረ አሳ ሙራና
\par }
{\R (1:1—2:11)

\par }{\PP \VerseOne{1}እዮኣታም፥ አካዝነ ህዝቂያስ ካል ካሊደ ይሁዳን ካተቴዳ ዎደ፥ ሞረሸታ ካታማ አሳ ግድያ ሚክያሳኮ ዬዳ መꬍና ጎዳ ቃላይ ሀዋ፤ እ በኤዳ ሳጻይ ሳማርያዋነ የሩሳላመባ።
\XREF{}{{\XO 1:1 }{\XT{2 ካታ. 15:32—16:20፤ 18:1—20:21፤ 2 ኦዱዋ 27:1-7፤ 28:1—32:33}}}


\par }{\PP \VS{2}ህንተኖ፥ አሳዉ ኡባዉ፥ ስስተ! ቃይ ሳአዉነ ሳኣን ደእያ ኡባ ገደ፥ ሀዋ ስስተ! ኡባ ሞድያ መꬍና ጎዳይ ህንተ ቦላ ማርካቴ፤ እ ባረ ጌሻ ጌሻ ጎልያን ህንተዋ ሃሳየ።

\VS{3}በእተ፥ መꬍና ጎዳይ ባረ ደእያ ጌሻ ሳኣፐ ዬ፤ ዱገ ዪደ፥ ደረቱዋ ሁጲያን ሀመቴ።

\VS{4}ኤሳ ሙቃዳይ ታማን ሴርያዋዳን፥ ደረቱ አ ገድያፐ ጋርሳና ሲላና፤ ኡንቱንቱ ደርያፐ ዛንጋራይ ዱገ ጎግያ ሃꬃዳን ጎጋና።


\par }{\PP \VS{5}ሀዌ ኡባይ ሀንያዌ ያቆባ ዛራቱዋ ባይዙዋ ግሻሳነ እስራኤልያ አሳ ናጋራ ግሻሳ። ያቆባ ዛራቱዋ ባይዞ ጋሱዋ ግዴዳዌ ኦኔ? ኡንቱንቱ ካታማ ሳማርያ ግደኔ? ይሁዳ አሳይ ጎይንያ ꬎቃ ሳአይ ሀቄ? የሩሳላመ ግደኔየ?

\VS{6}ሄዋ ድራዉ፥ ጾሳይ ሀዋዳን ያጌ፤ “ታን ሳማርያ፥ ደምባን ኬለቴዳ ቡርጨ ሹቻነ ዎይንያ ቱራ ቶክያ ሳ ኦꬃና። ቃይ ታን አ ሹቻ ቡርጭያ ዱገ ዛንጋራዉ ኦላና፤ አ ባሱዋካ ካሎያና።

\VS{7}አ ኤቃ ምስለቱ ኡባይ ክንቼታና፤ አ ኤቃ ጎልያን ኦꬅያ ሻርሙጻቶ እመቴዳ ሻርሙጻ የዉ ኡባይ ታማን ጹገታናዋ፤ ታን አ ኤቃቱዋ ኡባ ꬋይሳና። አያዉ ጎፐ፥ ሄ የዉ ኡባይካ ሻርሙጺደ ደሜዳዋ ግድያ ድራዉ፥ እካ ቃይ ስሚደ፥ ሀራ ሻርሙጻዉ እመታና” ያጌ።


\par }{\SH ዬኩዋነ ዋሱዋ
\par }
{\PP \VS{8}ሄዋ ድራዉ፥ ታን ዬካናነ ዋሳና፤ ካሎ ጺራነ መላ ገድያን ሀመታና፤ ዎራካናዳን ዋሳና፤ ቃይ ሶጎንያዳንካ አየ ጋና።

\VS{9}አያዉ ጎፐ፥ ሳማርያ ማዱꬃይ ፓጻናዉ ዳንዳየናዋ። ሄ ቱጋይ ይሁዳ ጋድያ ጋኬዳ፤ ቃይ ታ አሳይ ደእያ የሩሳላመ ካታማ ፐንግያካ ማቴዳ።


\par }{\PP \VS{10}ጋተ ካታማን ደእያ ኑ ሞርከቶ ሄዋ ኦዶፕተ፤ ኡንቱንቱ ስንꬃን ሙለ ዬኮፕተ። ቤት-ኦፍራ ካታማን ባናን ጎንዶረትተ።

\VS{11}ህንተኖ፥ ሻፊራ ካታማን ደእያዋንቶ፥ ካሎቲደ ዬላቲደ፥ ኦሞዶ ቢተ። ጻእናና ካታማን ደእያዋንቱ ያፐ ከሳናዉ ጻልክኖ። ቤት-ኤጼላ ካታማይ ዬኩ ደኢያሳ ግድያ ድራዉ፥ እ ህንተንቶ አትያሳ ግዳናዉ ዳንዳየና።

\VS{12}መቱ መꬍና ጎዳፐ የሩሳላመ ፐንገ ጋካናዉ ዬዳ ድራዉ፥ ማሮታን ደእያ አሳይ፥ “ሎኦባይ ያንዴሻ!” ጊደ ናጊደ ዳቡሬዳ።


\par }{\PP \VS{13}ህንተኖ፥ ላክሻ ካታማን ደእያዋንቶ፥ ጋርያ ጎችያ ፓራቱዋ ዋጽተ። የሩሳላመ አሳይ ናጋራ ኦꬃናዳን ጋሱዋ ግዴዳዌ ህንተና፤ አያዉ ጎፐ፥ ጽዮነ አሳ ናጋራይ ኮይሮ ህንተ ቦላ ቤቴዳ።

\VS{14}ሄዋ ድራዉ፥ ህንተኖ ይሁዳ አሳቶ፥ ህንተ ቢደ፥ ሞረሸታ-ጋተ ካታማ አሳዉ እሞታ እማና። አክዚባ ካታማ አሳይካ እስራኤልያ ካተቱዋ ጭምያዋንታ ግዳና።


\par }{\PP \VS{15}ህንተኖ፥ ማሬሻ ካታማን ደእያዋንቶ፥ መꬍና ጎዳይ ህንተና ጾንያዋ ህንተ ቦላ አሀና፤ ቦንቼቴዳ እስራኤልያ ካለꬅያዋንቱ አዱላማ ጎንጎሉዋን ቆሰታና።

\VS{16}ህንተኖ፥ ይሁዳ አሳቶ፥ ህንተ ሲቅያ ናናይ ህንተፐ ኦሞደቲደ ባናዉ ደእያ ድራዉ፥ ህንተ ሁጲያ ሜደትተ፤ ህንተ ሁጲያካ አንኩዋ ሁጲያዳን ቦአይተ።




\par }\Chap{2}{\SH ህዬሳቱዋ ኡቁንያዋንቱ ቦላን ጋካናዉ ደእያ ኢታ ካጫ
\par }
{\PP \VerseOne{1}ኢታባ ሀልችያዋንቶ፥ ቃይ ባረንቱ ሂጻን ደኢደ፥ ኢታባ ዎት ኦꬃነንቶ ቆፕያዋንቶ አየ አና! ዎልቃይ ኡንቱንቱ ኩሽያን ደእያ ድራዉ፥ ሳአይ ዎንትያ ዎደ፥ ባረንቱ ሀልቹዋ ፖሊኖ።

\VS{2}ኡንቱንቱ ጎሻ ጋድያ አሞቶፐ፥ አሳዋ ዎልቃን አክ አጊኖ፤ ጎለቱዋ ኮዮፐካ አክ አጊኖ። አሳ ማታ የꬊደ፥ አ ላታ ጮ ቦንቂኖ።


\par }{\PP \VS{3}ሄዋ ድራዉ፥ መꬍና ጎዳይ ሀዋዳን ያጌ፤ “በእተ፥ ታን ህንተ ቦላን ኢታባ አሀናዉ ሀልቻይ፤ ሄዋፐ ህንተ ከስ አካናዉ ዳንዳይክታ። ሄዌ ኢታ ዎደ ግድያ ድራዉ፥ ህንተ ኦቶረቲደ ስመረታናዉ ዳንዳይክታ።

\VS{4}ሄ ጋላስ ኡንቱንቱ ህንተ ቦላን ሌምስ ሌምሲደ ቅሊጫና፤ ቃይ ሀዋዳን ያግ ዝላሊደ፥ ህንተና ህዶታ ቃንጽሳና፤

\par }{\Q “ኑን ኡባይካ ኡባና ꬋዬዶ።

\par }{\QB መꬍና ጎዳይ ኑ ጋድያ አኪደ፥

\par }{\QB ማካላንቻቶ ግሽ ግሺደ፥

\par }{\QB እም ድጌዳ ያጋና” ያጌ።


\par }{\PP \VS{5}ሄዋ ድራዉ፥ ጋድያ ኤጻን ግሽያ ዎደ፥ መꬍና ጎዳ ሺቁዋ ግዶን ነ ሳማ ከስያ እት አሳይነ ደኤና።


\par }{\PP \VS{6}አሳይ ታና ሀዋዳን ያጌ፤ “ኑ ቦላ ትምቢትያ ኦዶፓ። ‘ሀዌ ሀዌ ህንተ ቦላ ሀናና’ ጊደ ኦንነ ሃሳያናዉ ኮሸና። ሄዋ ማላ ካዉሻይ ኑ ቦላ ሙለካ ዬና” ያጊኖ።


\par }{\PP \VS{7}ታን ኡንቱንታ፥ “ህንተኖ ያቆባ ዛረቶ፥ ‘መꬍና ጎዳ አያናይ ዳንዳያንቻ ግደኔየ? እ ሄዋ ማላባ ኦꬂየ?’ ያጊደ ህንተ ኦቻናዉ በሲ?” ያጋድ።

\par }{\PP ጾሳይ ሀዋዳን ያጌ፤ “ሱረ ኦግያን ብያዋንቶ ታ ቃላይ ሎኦባ ኦꬄ ግደኔ?

\VS{8}ሽን ማታ ዎድያፐ ዶሚደ፥ ታ አሳይ እቱ እቱዋ ቦላ ሞርክያዳን ደንዴዳ። ህንተ ሳሮ አሳቱዋ ማዩዋ፥ ኦላ ቆፋይ ሙለካ ባይናን አማነቲደ አꬍያ አሳቱዋ ማዩዋ ቃር አኪታ፤

\VS{9}ታ አሳ ግዶን ደእያ ማጫ አሳቱዋ ኡንቱንቱ ሎኦ ጎልያፐ ላግ ከሲታ፤ ታ አንጁዋካ ኡንቱንቱ ናናቱ ቦላፐ መꬍናዉ አክ ድጊታ።

\VS{10}ደንዲደ ቢተ! ሀዌ ህንተንቶ ሸምፕያ ሳ ግደና። አያዉ ጎፐ፥ ሀ ሳአይ ቱናተꬃፐ ደንዴዳዋን ዳሮ ባዬዳ።


\par }{\PP \VS{11}“እት ጭምያ ዎርዳንቻይ ዪደ፥ ‘ህንተዉ ስንꬃፐ ዎይንያ ኤሳይነ ማꬆይያ ኡሻይ ጉፈታና’ ያጊደ ዎርዱዋ ትምቢትያ ኦድንቶ፥ እ ህንተንቶ ትምቢትያ ኦድያዋ ግዳና።


\par }{\SH ስንꬃ ህዶታ
\par }
{\R (2:12-13)

\par }{\PP \VS{12}“ህንተኖ፥ ያቆባ ዛረቶ፥ ታን ህንተና ኡባካ ሺሻና፤ ታን እስራኤልያ አሳፐ አቴዳዋንታ ቱሙዋፐ ኡባካ ሺሻና። ዶርሳቱ ካሉዋን ሺቅያዋዳንነ ዶርሳ ዉዲ ሄንꬃ ጋደን ሺቅያዋዳን፥ ታን ኡንቱንታ እትፐ ሺሻደ ዎꬃና። ሄ ሳአይ ዳሮ አሳ ሻባረቱሳን ኩማና።

\VS{13}ኡንቱንታ ከስያዌ ኡንቱንቱፐ ስንꬃቲደ ከሳና፤ ኡንቱንቱካ ፐንግያ መንꬂደ፥ ሄዋና ከሲደ ባና። መꬍና ጎዳይ ባረ ሁጲያን ኡንቱንቶ ካትያ ግዲደ፥ ኡንቱንታ ስንꬃዉ አꬊደ፥ ኡንቱንታ ካለꬃና” ያጌ።




\par }\Chap{3}{\SH ጾሳይ ኢታ ካለꬅያዋንታነ ዎርዶ ናባቱዋ ሙራና
\par }
{\R (3:1-12)

\par }{\PP \VerseOne{1}ታን ሀዋዳን ያጋድ፤ “ህንተኖ፥ ያቆባ ዛራቱዋ ካፓቶነ እስራኤልያ አሳ ካለꬅያዋንቶ፥ ስስተ! ህንተ ሱረ ፕርዳ ኤራናዉ ህንተንቶ በሰኔየ?

\VS{2}ህንተ ሎኡዋ እጺደ፥ ኢታ ዶሲታ። ታ አሳፐ ኡንቱንቱ ጋልባ ቃሪታ፤ ኡንቱንቱ አሹዋካ ኡንቱንቱ መቀꬃፐ ሻኪታ።

\VS{3}ህንተ ታ አሳ አሹዋ ሚታ፤ ኡንቱንቱ ጋልባካ ኡንቱንቱፐ ቃሪታ፤ ኡንቱንቱ መቀꬃ መንሬꬂደ፥ ኡንቱንቱ አሹዋካ ጻሩዋን የጋናዉ ሙጽያዋዳን ሙጸረቲታ” ያጋድ።


\par }{\PP \VS{4}ሄ ዎደ ኡንቱንቱ መꬍና ጎዳኮ ዋሳና፥ ሽን እ ኡንቱንቶ ዛረና፤ እ ባረ ዴሙዋ ሄ ዎደ ኡንቱንቱፐ ቆሳና፤ አያዉ ጎፐ፥ ኡንቱንቱ ኢታ ኦሱዋ ኦꬄድኖ።


\par }{\PP \VS{5}ባረ አሳ ዎራ ካለꬅያ ትምቢትያ ኦድያዋንቱባ መꬍና ጎዳይ ሀዋዳን ያጌ፤ “ህንተዉ ምያዋ እምያ ዎደ፥ ‘ነዉ ሳአይ ሳራ’ ያጊታ፤ ሽን ህንተና ቁማ ምዘናዋ ቦላ ኦላ አዋዪታ።

\VS{6}ሄዋ ድራዉ፥ ህንተንቶ ጋላሳይ ቃማ ግዳናፐ አትና፥ ሳፃ በእክታ፤ ሳአይካ ꬉማናፐ አትና፥ ላኤንꬆ ሙሩንክታ። ትምቢትያ ኦድያዋንቶ አዋይ ዉልና፥ ጋላሳይ ꬉማና።

\VS{7}ሳፃ በእያዋንቱ ዬላታና፤ ሙሩንያዋንቱካ ካዉሻና። ጾሳ ማታፐ ኡንቱንቶ ዛሩ ባይና ድራዉ፥ ኡንቱንቱ ዬላቲደ፥ ኡባይካ ባረንቱ ዶና ኦይቃና” ያጌ።


\par }{\PP \VS{8}ሽን ታና ግዶፐ፥ ታን ያቆባ ዛረቶ ኡንቱንታ ባይዙዋ፥ እስራኤልያ አሳስካ ኡንቱንቱ ናጋራ ኦዳና ማላ፥ ዎልቃን፥ መꬍና ጎዳ አያናን፥ ሱረ ፕርዳንነ ምኖተꬃን ኩማድ።

\VS{9}ህንተኖ፥ ሱረ ፕርዳ እጽያነ ስታ የዉዋካ ዶቂያዋንቶ ያቆባ ዛራቱዋ ካፓቶነ እስራኤልያ አሳ ሞድያዋንቶ፥ ሀዋ ስስተ።

\VS{10}ህንተ ጽዮነ ካታማ ሱꬃ ጉሲደ ኬጺታ፤ የሩሳላመ ካታማካ ማካላን ኬጺታ።

\VS{11}አ ካፓቱ ማታይያን ፕርዲኖ፤ አ ቄሳቱ ድርጉዋን ታማርሲኖ፤ ቃይ አ ትምቢትያ ኦድያዋንቱካ ሚሻ ቃንጽና ሙሩኒኖ። ሽን ያቲደካ፥ “መꬍና ጎዳይ ኑ ግዶን ደኤ ግደኔ? ኑ ቦላ አያ ኢታባይካ ዬና” ያጊደ መꬍና ጎዳን አማነቲኖ።

\VS{12}ሄዋ ድራዉ፥ ህንተ ጋሱዋን ጽዮነ ደርያ ሾይቃዳን ጎሸታና፤ የሩሳላመ ካታማይካ ኮለቲደ እትሳን ዶረቴዳ ሱፓ ሹቻ ግዳናዋ። ጌሻ ጎልያ ኬጸቴዳ ሳአይካ ዎራ ግዳናዋ።
\XREF{}{{\XO 3:12 }{\XT{ኤር. 26:18}}}




\par }\Chap{4}{\SH ኦራꬃ እስራኤላትን ኦራꬃ ጌሻ ጎልያ
\par }
{\R (ሆሰ 4:1—5:15)

\par }{\PP \VerseOne{1}ዉርሰꬃ ጋላሳቱዋን መꬍና ጎዳ ጌሻ ጎልያ ኬጸቴዳ ደሪ ደረቱዋ ኡባፐ ꬎቂደ ቤታና፤ ከራ ኡባቱዋፐካ ቦላና ꬎቁ ꬎቁ ጋና። ጋድያ አሳይ አኮ ዛታና።

\VS{2}ዳሮ ካዉተꬃቱዋ አሳይ ዪደ፥ “ሃይተ፤ መꬍና ጎዳ ደርያ፥ ያቆባ ጾሳ ጌሻ ጎልያ አነ ፑደ ከሶይተ። እ ኮይያዋዳን ኑን ባና ማላ፥ እ ኑና ባረ ኦግያ ታማርሳና” ያጋና። አያዉ ጎፐ፥ ህጊ ጽዮነፐ፥ መꬍና ጎዳ ቃላይካ የሩሳላመፐ ከሳና።

\VS{3}እ ዳሮ አሳቱ ግዱዋን ፕርዳና፤
\XREF{}{{\XO 4:3 }{\XT{ኢዩ. 3:10}}} ሃኩዋን ደእያ ምኖ ካዉተꬃቱዋ ፓሉምያካ ሻካና። ኡንቱንቱ ባረንቱ ማሻ ማራሻ፥ ባረንቱ ቶራካ ባጫ ከሳናዉ ቆጻና፤ ካተተꬃይ ካዉተꬃ ቦላ ማሻ ደንና። ሀዋፐ ጉይያን፥ ኡንቱንቱ ኡባና ኦላ ትምርትያ ታማርክኖ።

\VS{4}ሽን አሳይ ኡባይ ባረ ዎይንያ ቱራ ኩዋንነ ባላስያ ኩዋን ዎፑ ጊደ ኡታና፤
\XREF{}{{\XO 4:4 }{\XT{ሶፎ. 3:10}}} አይ አሳይነ ኡንቱንታ ያሽሰና። አያዉ ጎፐ፥ ኡባፐ ዎልቃማ መꬍና ጎዳይ ሀዋ ሃሳዬዳ።


\par }{\PP \VS{5}አሳይ ኡባይ ባረ መꬍና ጎዳ ጾሳ ሱንꬃን ሀመታና፤ ሽን ኑን መꬍና ጎዳ ኑ ጾሳ ሱንꬃን መꬍፐ መꬍናዉ ሀመታና።


\par }{\SH እስራኤልያ አሳይ ኦሞዱዋፐ ስማና
\par }
{\PP \VS{6}መꬍና ጎዳይ ሀዋዳን ያጌ፤ “ሄ ጋላስ ታን ዎባቱዋ ሺሻና፤ ቃይ ኦሞዱዋን ሃኮ ሳኣ ቤዳዋንታነ ታን ቱጋዬዳዋንታካ ሺሻና።

\VS{7}ታን ዎባቱዋ ዉሪደ አቴዳ አቶዋንታ ኦꬃና፤ ቃይ ኦሞዱዋን ሃኮ ሳኣ ቤዳዋንታካ ምኖ ካዉተꬃ ከሳና። ሄ ዎድያፐ ዶማደ መꬍና ጋካናዉ፥ ታን መꬍና ጎዳይ ጽዮነ ደርያን ኡንቱንቱ ቦላ ካተታና” ያጌ።


\par }{\PP \VS{8}ኔኖ፥ መꬍና ጎዳ አሳ ዎችያ የሩሳላመ ꬎቃ ግምቢያዉ፥ ነዉ ካሰ ነ ሞድያ ማታይ፥ ቃይ የሩሳላመ ካዉተꬃ ዛዋይ ኡባይካ ስማና።


\par }{\PP \VS{9}ሀእ ኔን ኮሻ ꬎቁ ኦꬃደ ዋስያዌነ የሉ ኦይቄዳ ምሽራቲዳን ኡንኤꬅያዌ አያሴ? ነዉ ካቲ ባይና ግሻሴየ? ዎይ ኔና ዞርያዌ ꬋዬዳ ድራሴ?

\VS{10}ህንተኖ፥ ጽዮነ አሳቶ፥ የሉ ኦይቄዳ ምሽራቲዳን ኦሊደ ጎንዶረትተ። አያዉ ጎፐ፥ ህንተ ካታማፐ ከስያዌ አተና፤ ከሲደ ደምባን ደአና፤ ሄዋፐካ ባብሎነ ባና። ግዶፐነ፥ ያን ህንተ አታና፤ መꬍና ጎዳይ ህንተና ህንተ ሞርከቱዋ ኩሽያፐ ዎዛና።


\par }{\PP \VS{11}ሽን ሀእ ዳሮ ካዉተꬃቱ ነ ቦላ ሺቄድኖ፤ ሺቂደ፥ “የሩሳላመ ቱኖ፤ ኑ አይፊካ ጽዮነ ደረቆ” ያጊኖ።

\VS{12}ሽን ኡንቱንቱ መꬍና ጎዳ ቆፋ ኤርክኖ፤ አ ሀልቹዋካ አኬክክኖ። ካꬃ ቡክያ ኡዱማዉ ሺሼዳ ምርቂያዳን፥ መꬍና ጎዳይ ኡንቱንታ ሙራናዉ ሺሼዳ።


\par }{\PP \VS{13}ህንተኖ፥ የሩሳላመ አሳቶ፥ ደንድተ፤ ደንዲደ፥ ህንተ ሞርከቱዋ ቆጽተ። ታን ህንተ ካጭያ ብራታ፥ ህንተ ቅንጫፍልያካ ናሃሰ ኦꬃና። ህንተ ዳሮ ካዉተꬃቱዋ ክንቼሬꬃና፤ ኡንቱንቱ ሱገꬃን ሺሼዳባ ኡባ ህንተ መꬍና ጎዳዉ ዱማያና፤ ህንተ፥ ኡንቱንቱ አቁዋካ ሳኣ ኡባ ጎዳዉ እማና ያጌ።




\par }\Chap{5}{\PP \VerseOne{1}ህንተኖ፥ የሩሳላመ አሳቶ፥ ህንተ ኦላንቻቱዋ ሺሽተ! አያዉ ጎፐ፥ ኑን ሞርከቱዋን ዳደቴዳ፤ ኡንቱንቱካ እስራኤልያ ካለꬅያዋ ጋፓታ ጋትማን ሾጫናዉ ሀኒኖ።


\par }{\SH ቤተሌመፐ ካለꬅያዌ ከሳናዌ ትምቢትያን ኦደቴዳ
\par }
{\PP \VS{2}መꬍና ጎዳይ ሀዋዳን ያጌ፤ “ኔኖ ኤፍራታ፥ ቤተሌመ ካታማዉ፥ ኔን ይሁዳ ካታማቱዋ ግዶን ጉꬃ፤ ሽን አዉ ደንዱ በንፐ ዶሚደ፥ መꬍናፐ ግዴዳዌ፥ እስራኤልያ አሳ ሞድያዌ ታዉ ኔፐ ከሳና” ያጌ።
\XREF{}{{\XO 5:2 }{\XT{ማቶሳ 2:6፤ ዮሃ. 7:42}}}


\par }{\PP \VS{3}ሄዋ ድራዉ፥ የሉዋ ኦይቀትያ ምሽራታ ሄ ናኣ የላና ጋካናዉ፥ መꬍና ጎዳይ እስራኤልያ አሳ ሞርከቱዋ ኩሽያን አꬂደ እማና። ሄዋፐ ጉይያን፥ ኦሞዱዋን ደእያ አ እሻቱ ስሚደ፥ ባረንቱ አሳና ዋላከታና።

\VS{4}እ ያና፤ መꬍና ጎዳ ምኖተꬃን፥ መꬍና ጎዳ ባረ ጾሳ ሱንꬃ ግታተꬃን ባረ አሳ ሄማና። እ ሳኣ ጋጻ ጋካናዉ ዎልቃማ ግድያ ድራዉ፥ ኡንቱንቱ ሳሮተꬃን ደአና።

\VS{5}እ ኡንቱንቶ ሳሮተꬃ ግዳናዋ።

\par }{\SH መꬍና ጎዳይ እስራኤልያ አሳ አሻናነ ኡንቱንቱ ሞርከቱዋካ ꬋይሳና
\par }
{\PP አሶረ ጋድያ አሳቱ ኑ ጋድያ ዎራጅያ ዎደነ ኑ ጌሱዋካ የደርሲደ ገልያ ዎደ፥ ኑን አሳ ሄማናዉነ ካለꬃናዉ ግድያነ ግዲደ ፓላህያ አሳ ደንꬂደ፥ ኡንቱንቱና ኦላ ጋከታና።

\VS{6}ኡንቱንቱ አሶረ ጋድያ ኦላን ጾናና፤ ቃይ ሄ ጋድያን ደእያ ናምሩድ ኬጼዳ ጋድያ ሞዳና። አሶረ ጋድያ አሳቱ ኑ ጋድያ ዎራጅያ ዎደነ ኑ ዛዋካ የꬍያ ዎደ፥ ኑ ጋድያ ሞድያዌ ኑና ኡንቱንቱፐ አሻና።
\XREF{}{{\XO 5:6 }{\XT{ዶመꬃ 10:8-11}}}


\par }{\PP \VS{7}ያቆባ ዛራቱ አትያዋንቱ ዳሮ ጋደ አሳ ግዶን መꬍና ጎዳይ ኪቴዳ ጮኩዋ ማላነ ማታ ቦላን ዎꬍያ ፑስያ ማላ ግዳናዋ። ጮኩነ ፑስ ያናዉ አሳ አዛዙዋ ናገናዋዳን፥ እስራኤልያ አሳይካ መꬍና ጎዳፐ አትና፥ አሳ ናገና።

\VS{8}ያቆባ ዛራቱ አትያዋንቱ ካዉተꬃቱዋ ግዶን፥ ዳሮ አሳ ግዶን፥ ባዙዋ ዶአቱዋ ግዶን ደእያ ጋሙዋ ማላነ ዶርሳ ዉድያ ግዶን ደእያ ዎዳላ ጋሙዋ ማላ ግዳናዋ። እ ሄዋና ካንꬅያ ዎደ የረረቴነ መንሬꬄ፤ ኦንነ አሻናዉ ዳንዳየና።

\VS{9}ነ ኩሺ ኔናና ኤቀትያዋንቱ ቦላ ደንዳና፤ ነ ሞርከቱ ኡባይካ ꬋያና።


\par }{\PP \VS{10}መꬍና ጎዳይ ሀዋዳን ያጌ፤ “ሄ ጋላስ ታን ነ ፓራቱዋ ነ ግዶፐ ꬋይሳና፤ ነ ፓራ ጋረቱዋካ መንሬꬃና።

\VS{11}ታን ነ ጋድያ ካታማቱዋ ꬋይሳና፤ ነ ጌሱዋካ ኡባ ላላና።

\VS{12}ቃይ ነ ካዩዋ ታን ꬋይሳና፤ ሙሩንያዋንቱካ ሀዋፐ ስንꬃናዉ ነ ግዶን ደእክኖ።

\VS{13}ታን ነ ኤቃ ምስለቱዋነ ነ ጎይናናዉ ኤሴዳ ሹቻቱዋ ነ ግዶፐ ꬋይሳና፤ ሀዋፐ ስንꬃናዉ ኔን ነ ኩሽያን መꬌዳባዉ ጎይናካ።

\VS{14}ታን አሼሮ ግያ ጾሳት ምስልያ ነ ግዶፐ ꬎቆላና፤ ነ ካታማቱዋካ ꬋይሳና።

\VS{15}ታዉ አዛዘትቤና ካዉተꬃቱዋ ቦላ ይሉዋንነ ሀንቁዋን ታን ሀሉዋ ከሳና” ያጌ።




\par }\Chap{6}{\SH እስራኤልያ ናቁ ቆንጩሳ
\par }
{\R (6:1—7:7)

\par }{\PP \VerseOne{1}መꬍና ጎዳይ እስራኤልያ አሳና ሞተትያዋ ስስተ።

\par }{\PP “ደንዳ! ደንዳደ ꬎቃ ደረቱዋ ስንꬃን ፕርደታ፤ ኔን ግያዋ ደረቱካ ስስኖ።

\VS{2}ህንተኖ ደረቶ፥ ህንተኖ፥ ሳአይ ኤቄዳ ምኖ ባሶቶ፥ መꬍና ጎዳይ ሞትያ ሞቱዋ ስስተ። መꬍና ጎዳይ ባረ አሳና ሞተቴ፤ እስራኤልያ አሳና እ ፓሉመቴ።”


\par }{\PP \VS{3}መꬍና ጎዳይ ኡንቱንታ ሀዋዳን ያጌ፤ “ታ አሳዉ፥ ታን ህንተና ዋታድታ? ታን ህንተንቶ ዋናደ ቶኩዋ ግዳድታ? አነ ታዉ ኦድተ!

\VS{4}ታን ህንተና ግብጼ ጋድያፐ ከሳድ፤ ቃይ ህንተና አይለተꬃፐ ዎዛድ። ህንተና ካለꬃና ማላ ሙሳ፥ አሮናነ ሚርያሞ ህንተዉ ኪታድ።
\XREF{}{{\XO 6:4 }{\XT{ከሳ 4:10-16፤ 12:50-51፤ 15:20}}}

\VS{5}ታ አሳዉ፥ ሞኣባ ካትያ ባላቅ ሀልቼዳዋነ ብኦራ ናአይ ባላም አዉ ዛሬዳዋ ሀሳያ። ሺጽማ ግያ ሳፐ ገልጋል ኔን ብያ ዎደ፥ ኦግያን ሀኔዳዋ አነ ሀሳያ። ሄዋ ሀሳዮፐ፥ ታን መꬍና ጎዳይ ኔና አሻናዉ ኦꬄዳ ኦሱዋ ኔን አኬካና” ያጌ።
\XREF{}{{\XO 6:5 }{\XT{ፓይ. 22:2—24:25፤ ኢያሳ 3:1—4:19}}}


\par }{\SH መꬍና ጎዳይ ባረ አሳፐ ኮይያዋ
\par }
{\PP \VS{6}መꬍና ጎዳ፥ ꬎቃ ሳኣን ደእያ ጾሳ ስንꬃን ጎይናናዉ ያደ ታን አያ አካደ ሺቆ? አዉ ጹገትያ ያርሹዋ ግዳና ማላ፥ እት ላይꬃ ግዴዳ ኮሩማቱዋ አካደ፥ አ ስንꬃ ዮሻ?

\VS{7}መꬍና ጎዳይ ሻአ ዶርሳ ኦርገቱዋን ዎይ ታሙ ሻአ ሻፋቱዋን ደእያ ሃꬃ ኬሻ ዎጋራ ዛይትያን ናሸታንዴ? ታ ናቁዋ ድራዉ፥ ታ ባይራ ናኣ፥ ታ ሸምፑዋ ናጋራ ግሻዉካ ታ የሉዋ እሞሻ?


\par }{\PP \VS{8}ሀይ አሳዉ፥ መꬍና ጎዳይ ነዉ ሎኦባ ኦድ ዎꬄዳቴ። መꬍና ጎዳይ ኔፐ ኮይያዌ አዬ ጎፐ፥ ኔን ሱረባ ኦꬃናዋ፥ አገና ሲቁዋ በሳናዋነ አሽከተꬃን ነ ጾሳና ሀመታናዋ።


\par }{\PP \VS{9}መꬍና ጎዳዉ ያይያዌ አꬌዳ ኤራተꬃ። የሩሳላመ ካታማ አሳ ጾሳይ ሀዋዳን ያጌ፤ “ሙራና ጋትማነ ሄ ጋትማ ጊግሴዳዌካ ኦነንቶ አኬክተ።

\VS{10}ናጋራንቻ ጎልያን ደእያ ናጋራን ሺሼዳ ሻሉዋነ ታ እጽያ ዎርዶ ማክያ ሚሻቱዋ ታን ዶጋኔየ?

\VS{11}ያትና፥ ሀ ዎርዶ ሚዛናን ልክያዋነ ዎርዶ ሚሻን ማክያ አሳ ናጋራ ታን ዋታደ አቶ ጋናዉ ዳንዳያይታ?

\VS{12}ሄ ካታማ ዱረቱ ማካላን ኩሜዳዋንታ፤ አን ደእያ አሳይ ኡባይ ዎርዱዋ። ኡንቱንቱ ዶና ግዶን ደእያ ኡንቱንቱ እንጻርሳይካ ባረ ሁጲያዉ ጌላ።


\par }{\PP \VS{13}“ሄዋ ድራዉ፥ ታን ህንተ ናጋራ ጋሱዋን ህንተና ꬋይሳናዉነ ድጋናዉ ደንዳድ።

\VS{14}ህንተ ማና፥ ሽን ካልክታ፤ ናፍሳይካ ህንተፐ ዱጸና። ህንተ ቡሪደ ሺሻና፥ ሽን ህንተንቶ ዳጋተና፤ ህንተ ዳጋዬዳዋካ ታን ኦላ የዳደ ꬋይሳና።

\VS{15}ህንተ ካꬃ ዘራና፥ ሽን ጋክና ጫክክታ፤ ዎጋራ ቴራ ጉምአና፥ ሽን ሄ ዛይትያ ኦከትክታ፤ ዎይንያ ቴራካ ህንተ ጉምአና፥ ሽን አ ኤሳ ኡሽክታ።

\VS{16}ህንተ ካትያ ኦምራ ዎጋ፥ አ ናኣ ካትያ አካባ ጎለ ኢታ ኦሱዋነ ኡንቱንቱ ዞርያ ካሌዳ ድራዉ፥ ታን ህንተና ꬋይሳና፤ ታን ህንተና አሳይ ኡባይ ቦርያባ ኦꬃና። አሳይ ኡባይ ህንተና ሸቂያ ሸቃካ ህንተ ቶካና” ያጌ።
\XREF{}{{\XO 6:16 }{\XT{1 ካታ. 16:23-34፤ 21:25-26}}}




\par }\Chap{7}{\SH እስራኤልያ አሳ ቱናተꬃ
\par }
{\PP \VerseOne{1}አየ አና ታኖ! ታን ቴራይ ማጸት ዉር ክችና ዪደ፥ ዎይንያ ቱራፐነ ባላስያ ምꬃፐ ባረ አሞቴዳዋ ደማናዉ ዳንዳይቤና ኮሻቴዳ ብታንያ ማላ ግዳ ክቻድ።

\VS{2}ጾሳ ዶስያ ኬካ አሳይ ጋድያን ሙለካ ባዋ፤ አሳ ጋርሳን ሱረ አሳይ ꬋዬዳ። አሳይ ኡባይ አሳ ሱꬃ ጉሳናዉ ዙጊድ ናጌ፤ ቃይ ኡባይካ ባረ እሻ ግትያን ኦይቃናዉ ካሌ።

\VS{3}ኡንቱንቱ ኩሸቱ ላኡካ ኢታባ ኦꬃናዉ ሎህ ኡቴድኖ። ካፑነ ዳናይ ማታይያ ኦቺኖ፤ ዎልቃማ አሳቱ ባረንቱ አሞቴዳዋ ኦዲኖ፤ ኡንቱንቱ ኡባይካ እትፐ ኢታ ኦꬂኖ።

\VS{4}ኡንቱንቱ ጋርሳን ኤበሎ ኬካ ግያዌ አጉንꬃ ማላ፤ ቃይ ኤበሎ ሱረ ግያዌ ጎምኦርያ ማላ። ጾሳይ ትምቢትያ ኦድያዋንቱ ባጋና ኦዴዳዋዳን፥ እ ባረ አሳ ሙሪያ ጋላሳይ ጋኬዳ፤ ኡንቱንቱ ሻቢረትያ ዎዲካ ሀአ።


\par }{\PP \VS{5}ነ ሾሩዋ አማኖፓ፤ ነ ላግያካ አማነቶፓ። ኔን ቆማደ አቅያ ነ ማቻትዉካ ኦድያዋካ አኬካደ ኦዳ።

\VS{6}አያዉ ጎፐ፥ ናአይ ባረ አዉዋ ካꬌ፤ ናታ ባረ ዳይ ቦላ፥ ናኣ ማቻታካ ባረ ቦሎታት ቦላ ደንድኖ፤ አዎ አዉ ሶ አሳይ ሞርከ ግዴ።
\XREF{}{{\XO 7:6 }{\XT{ማቶሳ 10:35-36፤ ሉቃሳ 12:53}}}


\par }{\PP \VS{7}ሽን ታና ግዶፐ፥ ታን ህዶታን መꬍና ጎዳ ጼላሻና፤ ታና አሽያ ጾሳ ታን ናጋሻና፤ ታ ጾሳይ ታዋ ስሳና።


\par }{\SH አሳይ ጾሳኮ ስሙሳ
\par }
{\R (7:8-20)

\par }{\PP \VS{8}ታ ሞርክያዉ፥ ታ መቱዋን ናሸቶፓ። ታን ኩንዶፐካ ደንዳና፤ ታን ꬉማን ኡቶፐካ፥ መꬍና ጎዳይ ታዉ ፖአና።

\VS{9}ታን ጾሳ ናቃድ፤ ሄዋ ድራዉ፥ እ ታዉ ሞተቲደ፥ ታ ፕርዳ ከሳና ጋካናዉ፥ ታን አ ሀንቁዋ ዳንዳያና። እ ታና ፖኡዋ ከሳና፤ ታንካ እ አሽያ አሹዋ በአና።

\VS{10}ሄ ዎደ ታ ሞርኪካ በአና፤ ቃይ ታና፥ “መꬍና ጎዳይ ነ ጾሳይ ሀቃን ደኢ?” ያግ ያግ ቅሊጭያዌ ዬላ ማያና፤ እ ኦግያን ደእያ ኡርቃዳን የትሽንካ ታን ታ አይፍያን በአና።


\par }{\PP \VS{11}ህንተኖ፥ እስራኤልያ አሳቶ፥ ህንተ ካታማ ግምቢያ ድርሳቱ ድረትያ ጋላሳይ ያና፤ ሄ ጋላስ ህንተ ዛዋይካ አካና።

\VS{12}ሄ ጋላስ ህንተ አሳይ ህንተኮ ስማና። ኡንቱንቱ አሶረ ጋድያፐ፥ ግብጼ ካታማቱዋፐ፥ ኤፍራጺሳ ሻፋ ሄራን ደእያ ሳአቱዋፐነ ቃይ ሃኮ ሳን ደእያ አባቱዋ ዶናፐነ ꬎቃ ደረቱዋፐ ህንተኮ ስማና።

\VS{13}ሽን ቢታይ አን ደእያ አሳ ኢታተꬃ ጋሱዋን አሳይ ባይና መላ ግዳና።


\par }{\SH መꬍና ጎዳይ እስራኤልያዉ ቃረቴዳ ቃረታ
\par }
{\PP \VS{14}ኔን ነ አሳ፥ አራዳ ቢታይ ዩሹዋን ደእያ ባዙዋን ባረካ ደእያ ነ ቡዞ ዶርሳ ዉድያ ነ ጋትማን ሄማ። ኡንቱንቱ ካሰዋዳንካ ባሳነንነ ጋላኣደን ሄመትኖ።


\par }{\PP \VS{15}መꬍና ጎዳይ፥ “ህንተ ግብጼ ጋድያፐ ከሴዳ ዎድያዳን፥ ታን ህንተና ማላልስያባ በሳና” ያጌ።


\par }{\PP \VS{16}ካዉተꬃቱ ኡባይ ሄዋ በኢደ ዬላታና፤ ኡንቱንቱ ዎልቃይካ ሀዳ ግድያ ድራዉ፥ ኡንቱንቱ ዬላቲደ፥ ባረንቱ ዶና ኦይቃና፤ ኡንቱንቱ ሀይꬃይካ ቱላና።

\VS{17}ኡንቱንቱ ሾሻዳን፥ ቢታ ላጫና፤ ሳኣና ትራን ጎሸትያ መታቱዋዳን ኮኮሪደ፥ ባረንቱ ጌሱዋፐ ከሳና። ዎልቃማ ዳጋማን መꬍና ጎዳኮ፥ ኑ ጾሳኮ፥ ስማና፤ ኡንቱንቱ ኔና ያዪደ ደአና።


\par }{\PP \VS{18}ናቁዋ አቶ ያግያዌ፥ ባረ አሳ አቴዳዋንቱ ማካላ ፓይደናዌ ነ ማላ ጾሳይ ኦኔ? ኔን ሀንቁ ሀንቆሽን፥ መꬍናዉ ደአ አጋካ፤ አያዉ ጎፐ፥ ኔን ነ አሳዉ ነ አገና ሲቁዋ በስያዋን ናሸታሳ።

\VS{19}ኔን ኑዉ ቃይካ ቃረታና፤ ኑ ናቁዋ ነ ገድያን የꬋና፤ ኤ ኑ ናጋራካ አባ ጪሙዋን ኦላና።

\VS{20}ኔን በንፐካ ዶማደ ኑ ማይዛ አዋቶ ገፓደ ጫቄዳዋዳን፥ አብራሃማነ ያቆባ ዛረ ግዴዳ ነ አሳዉ ነ አማነትያዋነ ነ አገና ሲቁዋ በሳና።


\par }