\NormalFont\ShortTitle{ኤራንቻ}

{\MT ኤራንቻ ማጻፋ

\par }{\IMT ገሉዋ

\par }{\IP “ኤራንቻ ማጻፋ” ግዶን ጻፈቲደ ቤትያዋንቱ፥ አሳ ደኡ ቃንꬃ ግድያዋ ጻላላ ግደናን፥ ዳቡራይ፥ ሻቢርሳይ፥ ፕርዳ ጌላተꬃይነ አርጋጫይ ኩሜዳዋ ግድያዋ ኤሪደ፥ “አሳ ደኡ መላ” ያጊደ ቃቼዳ እት ኤራንቻ ቆፋቱዋ። ሀ ኤራንቻይ አሳ ደኡዋ ዉርሰꬃ ጋካናዉ ናግያ፥ ጾሳ ኦሱ አየንቶ ኤራናዉ አዉ እጸቴዳ። ግዶፐነ አሳይ ባረ ደኤዳ ላይꬃ ኡባንነ ባረዉ ዳንዳየቴዳ ኬሻ ኡባን፥ ምኒደ ኦꬃናዌነ ጾሳይ እሜዳባቱዋን ናሸታናዋ ኮሽያዋ ዞሬ።

\par }{\IP ኤራንቻ ቆፋቱዋፐ ዳርያ ባጋቱ እቱ እቱዋና ጋከተና ጼላቱ ደእያዋንታነ ህዶታ ቃንጽያ ሀኖታቱ ደእያዋንታ። ግዶፐነ ሀ ማጻፋይ ጌሻ ማጻፋ ግዶ ገሌዳዌ፥ ጌሻ ማጻፋ ቦላ ኤቄዳ አማኑ ሀራይ አትና፥ ሀ እቱ እቱዋና ጋከተና ቆፋነ ስꬊ ኩሜዳ ማጻፋ ባረ ጎምፓን ኦይቂያ ኬሻ አኮ ግድያዋ በሴ። ሀዌ ሀ ኤራንቻ ማጻፋይ አሳ ደኡዋ ማስቶትያዳን በስያ ድራዉ፥ ዳሮ አሳቱ ሀ ማጻፋፐ ምንꬁዋ ደሜድኖ። ሄዋዳንካ ሀ ቆፋቱዋ ኦይቄዳ ጌሻ ማጻፋይ፥ እን እካ፥ ደኦ ዎልቃማ ብለꬃ እምያ ጾሳን ህዶታ ኦꬃናዳን ዞርያዋ አኬኬድኖ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ደኡዋ ብለꬃ
{\IOR{1:1—2:26}}

\par }{\IO ደኡዋባዉ ጌተቴዳ ሃሳያቱዋ
{\IOR{3:1—11:8}}

\par }{\IO ዞርያ ኡባ ዪቻ
{\IOR{11:9—12:8}}

\par }{\IO ጾሳ ቦንቹሳነ አዛዘቱሳ
{\IOR{12:9-14}}



\par }{\MS ደኡዋ ብለꬃ

\par }\ChapOne{1}{\MR (1:1—2:26)

\par }{\SH ኡባባይካ ሀዳ
\par }
{\PP \VerseOne{1}ሀዌ፥ ዳዊታ ናኣ፥ የሩሳላመን ካተቴዳ ኤራንቻ ቃላ።

\VS{2}ሄ ኤራንቻይ፥ “ኡባባይካ መላ፤ ቃይ ኡባባይካ ሀዳፐ አꬌዳ መላ፤ ኡባባይካ ኡባና መላ” ያጌዳ።

\VS{3}ባረ ደእያ ሳን ኡባን፥ አሳይ ዳቡሪደ ኦꬅያዋን ኡባን አዉ ዎꬍ አዬ?

\VS{4}እት የለታይ አꬍያ ዎደ፥ ሀራ የለታይ ሳኣ ኦይቄ። ሽን ሀ ቢታይ መꬍናዉካ ላመተናን ደኤ።

\VS{5}አዋይ ዶሌነ ዉሌ፤ ቃይ ላኤንꬁዋካ ዶላናዉ ያ ዶሊያ ሳኣኮ ኤሌሌ።

\VS{6}ጫርኩ እት ገደ ገድሳ እት ገደ ሁጲሳ ጫርኬ፤ ቃይ ዩይ ዩይ አꬊደ፥ ስመረቲደ ዬ።

\VS{7}ጎግያ ሃꬃይ ኡባይ አባን ገሌ፤ ሽን አባይ ኩም ኤረና። ሄ ሃꬃይ ቃይካ ስሚደ ጎጋናዉ፥ ጉየ ባረ ፑልትያ ሳኣ ቤ።

\VS{8}ኡባባይካ ሳለꬅያባ። እ ዎይሳ ኬናዉ ሳለꬅንቶካ ኦድ ዉርሳናዉ ዳንዳየተና። አይፊ ጼሊደ፥ ካል ኤረና፤ ሀይꬃይካ ስሲደ፥ ታዉ ግዴዳ ግ ኤረና።

\VS{9}ካሰ ሀኔዳዌ ስንꬃናዉካ ስሚደ እ ሀናና፤ ቃይ ሀእ ሀኒደ ደእያባይካ ካሰ ሀኔዳዋ። ሄዋ ድራዉ፥ ሳሉዋ ጉፋንꬃን ኦራꬃባ ግያዌ አያይነ ባዋ።

\VS{10}ኦንነ፥ “በእተ! ሀዌ ኦራꬃባ” ጎፐ፥ ሄዌ ኦራꬃ ግደና፤ ሄዌ ኑን የለታናፐ ካሰ ባጋን ሀኔዳዋ።

\VS{11}ካሰ አꬌዳ ዎደቱዋን ሀኔዳባቱዋ ዛሪደ ሀሳይያዌ ባዋ፤ ጉየፐ ሀናናባቱዋካ ኡንቱንቱፐ ጉይያን ኦንነ ሀሳየና።


\par }{\SH አꬌዳ ኤራተꬃይ አለና
\par }
{\PP \VS{12}ታን ኤራንቻይ፥ የሩሳላመን እስራኤልያዉ ካተ ግዳደ ደኣድ።

\VS{13}ታን ቢታን ሳኣን ደእያዋ ኡባ ቆራ ቆራደ ኤራናዉነ አꬌዳ ኤራተꬃን ፕልጋ ጼላናዉ ታ ቆፋ ቃቻድ። ያታደ አሳ ኡባዉ ጾሳይ እሜዳ ደኡ ሎይꬅ ዳቡርስያባነ ናሸችያባ ግድያዋ አኬካድ።

\VS{14}ሳሉዋፐ ጋርሳ ባጋን ሀኔዳዋ ኡባ ታን በኣድ፤ ሽን ኡባባይካ መላ፤ ጫርኩዋ ኦይቃናዉ የደርስያዋ ማላ።


\par }{\PP \VS{15}ጌላይ ስታናዉ ዳንዳየና፤ ቃይ ባይናባካ ፓይዳናዉ ዳንዳየተና።


\par }{\PP \VS{16}ታን ዎን ታ ዎዛናን ሀዋዳን ያጋደ ቆፓድ፤ “ታፐ ካሰ የሩሳላመ ሞዴዳ ኡባቱዋፐ ታን ዎልቃማነ አꬌዳ ኤራንቻ ግዳድ። ጭንጫተꬃነ ኤራ ግያዌ እ አየንቶ ፓጫደ ኤራድ” ያጋድ።
\XREF{}{{\XO 1:16 }{\XT{1 ካታ. 4:29-31}}}

\VS{17}ቃይ ታን አꬌዳ ኤራተꬃፐ፥ ጎሻፐነ ኤያተꬃፐ ግዱዋን ደእያ ዱማተꬃይ አየንቶ ኤራናዉ ሎይꬅ ዳቡራድ። ሽን ዉርሰꬃን ሄዌካ ጫርኩዋ ኦይቃናዉ የደርስያባ ማላ መላ ግድያዋ ኤራድ።

\VS{18}አꬌዳ ኤራተꬃይ ዳርያ ዎደ ካዮዪያባይ ዳሬ፤ ኤራይ ዳርያ ዎደካ ቃይ መቱ ዳሬ።




\par }\Chap{2}{\SH ባረና ናሸችያዌካ ሀዳ
\par }
{\PP \VerseOne{1}ታን ታ ዎዛናን፥ “አነ ታዉ ዎልቃማ ናሸቻ እምያዌ አየንቶ፥ ቃይ ደእያ ደኡዋ ግዶንካ ሎኦባይ አየንቶ በአና” ያጋደ ቆፓድ፤ ሽን ሄዌካ መላ።

\VS{2}ኡባ ገደ ሚጭያዌ ኤያተꬃ ግድያዋ፥ ቃይ ዳሮ ናሸቻይካ አይነ ጎኤናባ ግድያዋ አኬካድ።

\VS{3}ሄዌ ሄዋ ግድ ኡት ደእሽን፥ አꬌዳ ኤራተꬃ ደማናዉ አሞታደ፥ ታ ዎዛና ዎይንያ ኤሳን ናሸቻደ፥ ሄዋ ሱጋናዉ ኤያተꬃን ቆፋ ቃቻድ። ቃይ አሳይ ሀ ሳኣ ቦላ ባረዉ ደእያ ቃንꬃ ዎድያ አꬅያ፥ ኡባፐ አꬍያ ሎኦ ኦጊካ ሀዋ ጋደ ቆፓድ።


\par }{\PP \VS{4}ቃይ ሀራ እት ዎልቃማባ ኦꬃድ፤ ታዉ ደእያ ኬꬃቱዋ ኬጻድ፤ ዎይንያ ቱራካ ቶካድ።
\XREF{}{{\XO 2:4 }{\XT{1 ካታ. 10:23-27፤ 2 ኦዱዋ 9:22-27}}}

\VS{5}ዱማ ዱማ አታክልትያነ አይፍያ አይፍያ ምꬃቱዋ ቶክያ ሳኣነ አሳይ ሸምፕያ ሳኣ ጋናትያዳን ሎይꬃደ ጊግሳድ። ሄ ሳኣን ዱማ ዱማ አይፍያ አይፍያ ምꬃቱዋካ ቶካደ፥ ድቻድ።

\VS{6}ሄ ድጭያ ምꬃቱዋ ኡሻናዉ፥ ሃꬃ ዳጋይያ ሳኣ ዜራደ ጊግሳድ።

\VS{7}አቱማነ ማጫ አይለቱዋ ሻማድ፤ ቃይ ታ ሶን የለቴዳ ሀራ አይለቱካ ታዉ ደኢኖ። ታፐ ካሰ የሩሳላመን ደኤዳ ኦዋፐነ ዳርያ መህያ፥ ዴሻነ ዶርሳ ዉድያ ሃራድ።
\XREF{}{{\XO 2:7 }{\XT{1 ካታ. 4:23}}}

\VS{8}ታን ሞድያ ዱማ ዱማ ቢታቱዋፐ ቦንቼቴዳ ካተ ጎልያ ዱረታ አይሳደ፥ ዳሮ ዎርቃነ ብራ ታዉ ዳጋያድ። ቃይ፥ ታና ሳቢደ የጽያ አቱማነ ማጫ የꬃንቻቱዋ ቃጻራድ፤ ሄዋ ቦላካ፥ አሳዉ ናሸቻ እምያ ሎይꬅ ዳሮ ማጫ አሳካ ሺሻድ።
\XREF{}{{\XO 2:8 }{\XT{1 ካታ. 10:10፣ 14-22}}}


\par }{\PP \VS{9}ሄዋ ድራዉ፥ ታን ታፐ ካሰ የሩሳላመን ደኤዳ ኦፐነ አꬌዳ ዎልቃማ አሳ ግዳድ። ታ አꬌዳ ኤራተꬃይካ ታናና ዉርሰꬃይ ጋካናዉ ደኤዳ።
\XREF{}{{\XO 2:9 }{\XT{1 ኦዱዋ 29:25}}}

\VS{10}ታ አይፊ ጼሌዳባነ ታ ዎዛናይ አሞቴዳባ ኡባ ደማድ፤ ታ አሳተꬃይ ኮይያ ናሸቻ ኡባካ ድጋበይከ። ታን ኦꬄዳ ኦሱዋ ኡባን ናሸታይ፤ ታ ዳቡራዉ ዎꬊካ ሄዋ።

\VS{11}ግዶ ሽን፥ ሄዋ ኡባ ኦꬃ ስማደ ታን አኬክያ ዎደ፥ ሎይꬅ ታን አዉ ዳቡሬዳዌ ኡባይካ መላ ግድያዋ በኣድ። ሳሉዋ ጉፋንꬃን ጎእያዌ አያይነ ባዋ፤ ኡባይካ ጫርኩዋ ኦይቃናዉ የደርስያባ ማላ።


\par }{\SH ኤራንቻይ ባረ ደኡዋፐ ደሜዳ ኤራ
\par }
{\PP \VS{12}ሄዋፐ ጉይያን፥ ታን አꬌዳ ኤራተꬃይ፥ ኤያተꬃይነ ጎሻይ አየንቶ ፓጫደ ኤራናዉ ቆፋ ዶማድ። ካትያ ኮታን ካተትያ ሀራ ካቲ ካሰ ኦሰቴዳዋፐ አꬍያ ሀራባ አይ ኦꬃኔ?

\VS{13}ታን ሀዋዳን ያጋድ፤ “ቱሙካ ፖኡ ꬉማፐ ኬክያዋዳን፥ አꬌዳ ኤራተꬃይ ኤያተꬃፐ ኬኬ።

\VS{14}ጭንጫ አሳቱ ባረንቱ ደንድያ ሳኣነ ቢደ ጋክያ ሳኣ ኤሪኖ፤ ሽን ኤያቱ ሄዋ ኡባ ኤርክኖ” ያጋድ። ግዶፐ አትና፥ ኡንቱንቱ ላኡዋ ዉርሰꬃይካ እቱዋ።


\par }{\PP \VS{15}ታን ታ ዎዛናን፥ “ኤያ ጋክያ ካጫይ ታናካ ጋኬ፤ ያትና፥ ታን አꬌዳ ኤራንቻ ግድያዌ ታና አያ ማዲ?” ያጋደ ቆፓድ። ቃይ ታን ታ ዎዛናን፥ “ሀዌ ኡባባይካ መላ!” ያጋድ።

\VS{16}አያዉ ጎፐ፥ ኤይና አꬌዳ ኤራንቻ ግድና፥ ሀይቁዋፐ ሄፍንꬃን ስሚደ፥ አ ሀሳይያዌ ባዋ፤ ስንꬃፐ ይያ ላይꬃቱዋን ኑን ኡባይካ ዶገት አታና። ኤያይ ሀይቂያዋዳን፥ አꬌዳ ኤራንቻይካ ሀይቄ።


\par }{\SH ኦꬅ ዳቡርያዌካ ሀዳ
\par }
{\PP \VS{17}መቱዋፐ አትና፥ ጎእያዌ ባይና ድራዉ፥ ሀ ሳኣ ደኡ ታና ኢቴዳ። ሄዌካ መላ፤ ጫርኩዋ ኦይቃናዉ የደርስያባ ማላ።

\VS{18}ሳሉዋ ጉፋንꬃን ታን ሎይꬅ ዳቡራደ ደሜዳ ታ ማጹዋ ኡባ ታፐ ጉይያን ይያ ኡራዉ የጋደ ብያ ድራዉ፥ ታን ዳቡሬዳዌ ኡባይ ታና ኢቴዳ።

\VS{19}ታፐ ጉይያን ይያ ብታኒ አꬌዳ ኤራንቼንቶ ኤየንቶ ኦን ኤሪ? ሽን እ ኦና ግድናካ፥ ታን ሎይꬅ ዳቡሬዳዋነ ታ ጭንጫተꬃን ታን ደሜዳዋ ኡባ ባረዉ አኪደ፥ ጎዳ ግዳናዋ፤ ያቶፐ፥ ሄዌካ መላ።


\par }{\PP \VS{20}ሄዋ ድራዉ፥ ሳሉዋ ጉፋንꬃን ሀዋ ኬሻ አያዉ ዳቡራድታሻ ጋደ ታ ዎዛናን ካዮታድ።

\VS{21}አስ ባረ ደኤዳ ላይꬃን ባረዉ ደኤዳ አꬌዳ ኤራተꬃን፥ ኤራንነ ሂላን ዳቡሪደ ደሜዳዋ ኡባ አይነ ዳቡርቤናዎ የጊደ ቤ። ሄዌካ ቃይ፥ ሀዳነ ልከ ግደናዋ።

\VS{22}ያትና፥ ሳሉዋ ጉፋንꬃን አሳይ ሎይꬅ ዳቡሪደ ኦꬄዳዋፐ ኡባፐ አያ ጎኣ ደሜዴ?

\VS{23}እ ባረ ደኡዋ ላይꬃን ዳቡርያ ዳቡራይ ኡባይ ካዮቶፐነ ካዮፐ ሀራባ አይነ አዉ ጉጀና፤ ሀራይ አቶ ቃማካ አ ሁጲ ቆፋፐ ሸምፐና፤ ግዶ ሽን፥ ሄ ኡባይካ መላ።
\XREF{}{{\XO 2:23 }{\XT{ኢዮባ 5:7፤ 14:1}}}


\par }{\PP \VS{24}ሄዋ ድራዉ፥ አሳዉ ጎኣ ግድያዌ አዬ ጎፐ፥ አሳይ ባረ ዳቡሬዳባፐ ሚድነ ኡሺደ ናሸትያዋ። ሄ ናሸቻይካ ቃይ ጾሳ ኩሽያፐ እመቴዳዋ ግድያዋ ታን አኬካድ።
\XREF{}{{\XO 2:24 }{\XT{ኤራ. 3:13፤ 5:18፤ 9:7፤ ሉቃሳ 12:19፤ 1 ቆሮ. 15:32}}}

\VS{25}አያዉ ጎፐ፥ አ ሸነ ግዳናዋ ꬋዮፐ፥ ምን ኡሽናካ አሳዉ ናሸቻይ ሀቃን ቤቲ?

\VS{26}ጾሳ ናሸችያ ኡራዉ ጾሳይ ጭንጫተꬃ፥ ኤራተꬃነ ናሸቻ እሜ፤ ናጋራንቻዉ ማታ እ ዳቡሪደ ሺሻናዳን፥ ዳቡራ እሜ፤ ሽን እ ሺሼዳዋ ጾሳይ አኪደ፥ ባረዉ ያይያዎ ሀራዉ እሜ። ሄዋ ድራዉ፥ ሀ ኡባይካ ሀዳነ ጫርኩዋ ኦይቃናዉ የደርስያባ ማላ።
\XREF{}{{\XO 2:26 }{\XT{ኢዮባ 32:8፤ ሌም. 2:6}}}




\par }{\MS ደኡዋባዉ ጌተቴዳ ሃሳያቱዋ

\par }\Chap{3}{\MR (3:1—11:8)

\par }{\SH ኡባባዉካ ዎዲ ደኤ
\par }
{\Q \VerseOne{1}ኡባባዉ ዎዲ ደኤ፤

\par }{\QB ሳሉዋፐ ጋርሳ ባጋና ኦሰትያባዉ ኡባዉ፥

\par }{\QC አ ላይꬃይ ላይꬃይ ደኤ።


\par }{\Q \VS{2}ሄዋ ድራዉ፥ የለታናዉ ዎዲ ደኤ፤

\par }{\QB ሀይቃናዉካ ዎዲ ደኤ።

\par }{\Q ቶካናዉ ዎዲ ደኤ፤

\par }{\QB ቶኬዳዋ ሾዳናዉካ ዎዲ ደኤ።


\par }{\Q \VS{3}ዎꬋናዉ ዎዲ ደኤ፤

\par }{\QB ፓꬃናዉካ ዎዲ ደኤ።

\par }{\Q ኮላናዉ ዎዲ ደኤ፤

\par }{\QB ቃይ ኬጻናዉካ ዎዲ ደኤ።


\par }{\Q \VS{4}ዬካናዉ ዎዲ ደኤ፤

\par }{\QB ሚጫናዉካ ዎዲ ደኤ።

\par }{\Q ካዮታናዉ ዎዲ ደኤ፤

\par }{\QB ቃይ ናሸቲደ የጻናዉካ ዎዲ ደኤ።


\par }{\Q \VS{5}ሹቻ ላላናዉ ዎዲ ደኤ፤

\par }{\QB ሹቻ ሺሻናዉካ ዎዲ ደኤ።

\par }{\Q ቆመታናዉ ዎዲ ደኤ፤

\par }{\QB ቃይ ሻከታናዉካ ዎዲ ደኤ።


\par }{\Q \VS{6}ኮዪደ ደማናዉ ዎዲ ደኤ፤

\par }{\QB ባይዛናዉካ ዎዲ ደኤ።

\par }{\Q ሺሽ ኦይቃናዉ ዎዲ ደኤ፤

\par }{\QB ላላናዉካ ዎዲ ደኤ።


\par }{\Q \VS{7}ፔꬋናዉ ዎዲ ደኤ፤

\par }{\QB ስካናዉካ ዎዲ ደኤ።

\par }{\Q ጮኡ ጋናዉ ዎዲ ደኤ፤

\par }{\QB ቃይ ሃሳያናዉካ ዎዲ ደኤ።


\par }{\Q \VS{8}ዶሳናዉ ዎዲ ደኤ፤

\par }{\QB እጻናዉካ ዎዲ ደኤ።

\par }{\Q ኦላዉ ዎዲ ደኤ፤

\par }{\QB ሳሮ ዎዲ ደኤ።


\par }{\PP \VS{9}ያትና፥ ኦሳንቻይ ባረ ዳቡሬዳ ዳቡራፐ አያ ዎꬍያ ደሜዴ?

\VS{10}ታን ቃይ፥ አሳ ናናቱ ዳቡሪደ ኦꬃና ማላ፥ ጾሳይ እሜዳ ገዲ ሎይꬅ ዴጾ ግድያዋ በኣድ።

\VS{11}ጾሳይ ኡባባ አ ዎድያን ዎድያን ሎይꬂደ ኦꬄዳ። ጾሳይ አሳ ዎዛናን መꬍናተꬃ ኦꬄዳ፤ ሄዋ ግዶፐነ፥ ጾሳይ ኦꬄዳዋ ኡባ ኮይሩዋፐ ዉርሰꬃይ ጋካናዉ፥ አሳይ ዉርሲደ ኤራናዉ ዳንዳየና።

\VS{12}ሄዋ ድራዉ፥ አሳይ ባረ ደኤዳ ላይꬃን ሎእያዋ ኦꬅያዋፐነ፥ ናሸትያዋፐ አꬍያዌ አያይነ ባይናዋ ታን አኬካድ።

\VS{13}ቃይ፥ አሳዉ አዉ አ ዳቡራዉ ዋጋ ግድያዌ ሙሳንነ ኡሻን ባረና ናሸችያዋ፤ ሄዌካ አዉ ጾሳፐ እመቴዳ እሞታ።


\par }{\PP \VS{14}ጾሳይ ኦꬄዳዌ ኡባይ መꬍናዉ ደእያዋ ግድያዋ ታን ኤራድ፤ እ ኦꬄዳዋ ቦላን ጉጃናዉ ዎይ አፐ ሃ ጉꬃናዉ ዳንዳየተና። ጾሳይ ሄዋ ኦꬄዳዌ፥ አሳይ ባረዉ ያዪደ ቦንቻናሳ።

\VS{15}ሀእ ሀኒደ ደእያባይ ዎይ ስንꬃፐ ሀናናዉ ደእያባይ ኡባይ ካሰ አꬌዳ ዎድያን ሀኔዳዋ፤ አያዉ ጎፐ፥ ጾሳይ ካሰ ሀኔዳዌ ዛር ዛሪደካ ሀናናዳን ኦꬄ።


\par }{\SH ሀ ሳኣን ፕርዳይ ጌላቴዳባ
\par }
{\PP \VS{16}ቃይ ታን፥ ሳሉዋ ጉፋንꬃን ጌሻ ፕርዳ ሳኣን ኢታተꬃይ፥ ጽሎተꬃ ሳንካ ናጋራይ ደእያዋ በኣድ።

\VS{17}ታ ዎዛናን፥ “ጾሳይ ጽሉዋነ ኢታ ላኡዋካ ፕርዳዉ ሺሻና፤ አያዉ ጎፐ፥ ጾሳይ አላለ ኡባዉነ ኦሱዋ ኡባዉ ዎድያ ኬር ዎꬄዳ” ያጋደ ቆፓድ።


\par }{\PP \VS{18}ቃይ ታን ታ ዎዛናን፥ “አሳይ ዶአቱዋፐ ኬከናዌ ኡንቱንታ በሳናዉ፥ ጾሳይ ኡንቱንታ ፓጬ” ያጋድ።

\VS{19}አያዉ ጎፐ፥ አሳ ግድና፥ ዶአቱዋ ግድናካ፥ ኡንቱንቱ ካጫይ እቱዋ፤ እቱ ሀይቂያዋዳን፥ የንኩካ ሀይቄ። ቃይ ላኡካ እት ጫርኩዋ ሸምፒኖ፤ ሄዋ ድራዉ፥ አሳቱካ ዶአቱዋፐ ኬክክኖ፤ ሄዌካ መላ።

\VS{20}ኡንቱንቱ ላኡካ እት ሳኣ ቢኖ፤ ላኡካ ቢታፐ መቴዳ ድራዉ፥ ቢታዉ ስሚኖ።

\VS{21}ያትና፥ አሳ ሸምፑ ሳሉዋ ፑደ ከስያዋነ ዶአቱዋ ሸምፑ ቢታ ጪማዉ ዱገ ዎꬍያዋ ሻኪደ ኤራናዉ ዳንዳይያዌ ኦኔ?

\VS{22}ሄዋ ድራዉ፥ አሳይ ባረ ኦꬄዳ ኦሱዋን ናሸትያዋፐ ኬክያዌ ሀራባይ አዉ ባይናዋ በኣድ። አያዉ ጎፐ፥ አዉ ደእያ ሎኦ ካጫይ ሄዋ ጻላላ። አስ ሀይቂ ክቾፐ አፐ ጉይያን ሀንያዋ በሳናዉ፥ አ ሀይቁዋፐ ጉየ አሀናዉ ዳንዳይያዌ ኦኔ?




\par }\Chap{4}{\SH ናቁዋ፥ ዳቡራነ ላግያ ꬋዩሳ
\par }
{\PP \VerseOne{1}ታን ቃይካ፥ ሳሉዋ ጉፋንꬃን አሳይ አሳ አያ ኬሻ ናቂንቶነ ጼላድ። ናቀቴዳዋንቱ ባረንታ ምንꬅያዋ ꬋዪደ ዬኪኖ። ናቂያዋንቶ ዎልቃማ ማታይ ደእያዋፐ አትና፥ ናቀትያዋንታ ማድያዌ ኦንነ ባዋ።

\VS{2}ሄዋ ድራዉ፥ ታን፥ “ሀእ ፓጻ ደእያዋንቱፐ ካሰ ሀይቂ ክቼዳዋንቱ ኬካ” ያጋድ።

\VS{3}ግዶ ሽን፥ ሀ ላኡዋፐካ አꬊደ ቃይ፥ ሙለ የለትቤናዋንቱ ካጫይ ሎአ፤ አያዉ ጎፐ፥ ኡንቱንቱ ሳሉዋ ጉፋንꬃን ኦሰትያ ናቁዋ ሙልያ በእበይክኖ።


\par }{\PP \VS{4}አሳይ ባረ አሞቴዳባ ደማናዉ ሎይꬅ ዳቡሪደ ኦꬄ፤ ሽን ሄ ዳቡራይ ባረ ላግያ ቦላን ቃናትያ ቆፋፐ ደንዴዳዋና ግድያዋ ታን አኬካድ። ሄዌካ ቃይ መላ፤ ጫርኩዋ ኦይቃናዉ የደርስያባ ማላ።

\VS{5}ባረ ኩሽያ ጻጺደ፥ ኡት አግያ አዛላይ፥ ኮሻን ሀይቄ።

\VS{6}ዳቡራንነ ጫርኩዋ ኦይቃናዉ የደርስያባ ማላ ጃማን ዳቡሪደ ደምያ ላኡ ኩሽያፐ፥ ዎፓን ደምያ እት ኩሽያ ዳሬ።


\par }{\PP \VS{7}ቃይ ታን፥ ሳሉዋ ጉፋንꬃን መላ ግደዳዋ እት ሀራባካ በኣድ።

\VS{8}ሄዌካ እት ባረካ ዴእያ ብታንያባ፤ አዉ አቱማ ናአይ ዎይ እሽ ባዋ። ሽን እ ዳቡርያ ዳቡራዉ ዛዋይ ባዋ፤ ቃይ ባረዉ ደእያዋን አለና። እ ባረካ ባረና ኦቺደ፥ “እ ታ ሀዋ ኦሲ ዳቡራይታ? ታና ታ ሁጲያ አያዉ ናሸቻ ድጋይታ?” ያጊደ ኦቼዳ። ሄዌካ ቃይ ሀዳባነ ቱጋ ደኡዋ።


\par }{\PP \VS{9}እቱዋ ግድያዋፐ ላአ ግድያዌ ሎአ፤ አያዉ ጎፐ፥ ኡንቱንቱ ኦሱ እቱዋዋፐ አꬊደ፥ ሎኦ አይፍያ እማናዉ ዳንዳዬ።

\VS{10}ቃይ፥ ላኡዋፐ እቱ ኩንዶፐ እቱ ደንꬄ፤ ሽን ባረካ ደእያ ኡራይ ኩንዶፐነ አ ደንꬅያዌ ባይና ድራዉ፥ አዉ አየ አና!

\VS{11}ሜጎ ዎድያን ላኡ እትፐ ግሶፐ ሆኤ፤ ሽን ባረካ ግስያ ኡራ ሀቃፐ ሆአናዉ ዳንዳዪ?

\VS{12}እት አሳይ ባረካ ተአናዉ ዳንዳየና መቱዋ ላኡ አሳቱ እትፐ ኤቀቲደ፥ ተአናዉ ዳንዳዪኖ። ሄዙ ኩꬃን ዶቀቴዳ ዎዶሩካ ኤለ ዱጸና።


\par }{\PP \VS{13}ሎኦ ዞርያ አከና ጭማ ካትያፐ ህዬሳ ግዶፐነ፥ አꬌዳ ኤራንቻ ያላጋይ ኬካ።

\VS{14}አያዉ ጎፐ፥ እ ሄ ህዬሳ ግድያ ሳኣፐ ደንዲደ፥ ዎይ ቃሾ ጎልያፐ ከሲደ፥ ባረ ቢታን ካተ ግድያ ሳኣ ጋካናዉ ዳንዳዬ።

\VS{15}ሳሉዋ ጉፋንꬃን ደእያነ ሀመትያ አሳ ኡባይ ካትያ ካዉተꬃ አራታ ላትያ ያላጋ ካልያዋ በኣድ።

\VS{16}እት ካቲ ሞድያ አሳይ ፓይዱ ባይና ጮራ ግዳናዉ ዳንዳዬ። ሽን ካዉታፐ እ ክችያ ዎደ፥ እ ኦꬄዳባዉ ኦንነ አ ጋላተና። ሄዋ ድራዉ፥ ሀ ኡባይካ መላ፤ ጫርኩዋ ኦይቃናዉ የደርስያባ ማላ።




\par }\Chap{5}{\SH ገፋ ገፓናዉ ኤሌሎፓ
\par }
{\PP \VerseOne{1}ጾሳ ጎልያ ገልያ ዎደ፥ ነ ገድያ አኬካደ ታንጋ። ስሳናዉ ማታ ሺቅያዌ፥ ኤያቱ ያርሹዋ ሺሽያዋፐ አꬌ፤ አያዉ ጎፐ፥ ኡንቱንቱ ኢታ ኦሱዋ ኦꬂደ ደእያዋ ኤርክኖ።

\VS{2}ነ ዶናን ሃሳያናዉ፥ ጾሳ ስንꬃንካ ብዳናዉ ኤሌሎፓ። ቃይ እትባ ጾሳዉ እማና ጋደ ነ ዎዛናን ኤሌላደ ገፓ ክቾፓ፤ አያዉ ጎፐ፥ ጾሳይ ሳሉዋን፥ ኔን ቃይ ሀዋን ሳኣን ደኣሳ፤ ሄዋ ድራዉ፥ ነ ሃሳይያ ቃላይ ጉꬃ ግዶ።

\VS{3}ህርጋይ ዳርያ ዎደ፥ ቃማን አኩሙካ ዳሬ፤ ሄዋዳንካ፥ ብደꬃ ዳሩ ኤያተꬃ ቃላ ከሴ።

\VS{4}ጾሳዉ ኔን ገፔዳዋ ፖላናዉ ጋምኦፓ፤ አያዉ ጎፐ፥ ጋምእያ ኤያቱዋን ጾሳይ ናሸተና። ሄዋ ድራዉ፥ ኔን ገፔዳዋ ኡባ ፖላ።
\XREF{}{{\XO 5:4 }{\XT{ማዝ. 66:13-14}}}

\VS{5}እትባ ጾሳዉ ገፒደ፥ ፖለናን አግያዋፐ ኮይሮ ገፐናን አግያዌ ሎአ።

\VS{6}ኔና ነ ዶናይ ናጋራን የገናዳን፥ ነ ዶና ዛዋፐ አꬌዳ የዳ ኦꬆፓ፤ ቃይ ጾሳዉ ኦꬅያዎ፥ “ካሰካ ሀዋ ታን አኬከናን ገፓድ” ጎፓ። አያዉ ጎፐ፥ ሄዋ ጾሳይ ሎይꬅ ሀንቀꬅያ ድራዉ፥ ኔን ዳቡራደ ደሜዳዋ፥ ነ ኩሽያ ኦሱዋ ኡባ እ ባረ ሀንቁዋን ቁጪደ ꬋይሳናዉ ዳንዳዬ።

\VS{7}ዳሮ አኩሙዋ አኩመቶፐነ ዎይ ቃይ ዳሮባ ሃሳዮፐነ ሄ ኡባይካ መላ፤ ሄዋ ድራዉ፥ ኔን ሄዋ አጋ አጋደ ጾሳዉ ያያ።


\par }{\SH ደኡዋ ሀዳተꬃ
\par }
{\PP \VS{8}እት ካዉተꬃይ ባረ ቢታን ደእያ ህዬሳቱዋ ናቂሺንነ ፕርዳ ጌላይሽን ኔን በኦፐ፥ ዳርና ማላለቶፓ። እት እት ካፖ አፐ ቦላና ሱንቲደ፥ አ ጼልያ ሀራ ካፑ ደኤ። ቃይ ኡንቱንቱ ላኡዋፐካ ቦላና ሱንቲደ፥ ኡንቱንታ ጼልያ ሀራ ካፓቱካ ደኢኖ።

\VS{9}ሀራይ አትና፥ ካትያ ግዶፐነ፥ ጎሻፐ ቤትያ አይፈቱ ꬋዮፐ፥ ዎፓን ደአናዉ ዳንዳየና።


\par }{\PP \VS{10}ብራ ዶስያ ኡራዉ ብር ግድ ኤረና፤ ዱረታናዉ ሲቅያ ኡራይካ ሚሻ ካል ኤረና። ሽን ሀ ኡባይካ መላ።

\VS{11}ዱረተꬃይ ዳርያ ዎደ፥ ምያባይካ ሄዋ ኬሻ ዳሬ። ያትና፥ ባረ ማጹዋ ጮ አይፍያን ጼሊደ፥ “ታን ዱረ” ጋናፐ አትና፥ ሀራባ አዉ አያ ማዲ!


\par }{\PP \VS{12}ኦሱዋ ኦꬅያ አሳይ ጉꬃ ምን፥ ዳሮ ምን፥ ሳሮ ገምእሹዋ ገምእሺደ አቄ፤ ሽን ዱሪ ባረ ዱረተꬃዉ ኡባ ዎደ ኡንኤቲደ ቆፕያ ድራዉ፥ ገምእሹዋ ꬋዪደ ደኤ።


\par }{\PP \VS{13}ሳሉዋ ጉፋንꬃን ሎይꬅ ካዮይያዋ ሀራባካ ታን በኣድ፤ ኢታ ዎድያን ባረና ማዶ ጊደ፥ አሳይ ባረዉ ደኤዳዋፐ ጉየ ዎꬂደ ዳጋዬ።

\VS{14}ቃይ ሄ ዱረተꬃይ እት ኢታባይ ጋከትና ꬋይ ክቼ። እ ናኣ የሌዳዋ ግዶፐካ፥ ናኣ ላትስያዋና ꬋዪደ፥ መላ አቴ።

\VS{15}አስ ኡባይ ኮይሮ ካሎ የለቴዳዋዳን፥ መላ ኩሽያና ስሚደ ባና። አይ ኬሻ እ ዳቡሪደ ኦꬆፐነ፥ ባረ ዳቡሬዳባፐ አኪደ ብያባይ አያይነ ባዋ።
\XREF{}{{\XO 5:15 }{\XT{ኢዮባ 1:21፤ ማዝ. 49:17፤ 1 ጽሞ. 6:7}}}


\par }{\PP \VS{16}አስ ካሎ የለቲደ፥ ካሎ ጉየ ስምያዌካ ቃይ ሎይꬅ ካዮትያ ኢታባ። አ ዳቡራይ ኡባይ ጫርኩዋ ኡጭያዋዳን መላ ግዶዋፐ ስንꬃን፥ እ ሄዋን አያ ማደቲ?

\VS{17}እ ባረ ላይꬃ ኡባ ꬉማ ደኡዋን፥ ካዩዋን፥ ይሎትያዋን፥ ሀርግያንነ ሀንቁዋን ዉርሴ።


\par }{\PP \VS{18}ሄዌ ሄዋ ግዶፐነ፥ ታን አኬኬዳ እት ሎኦባይ ደኤ፤ ሄዌካ ሳሉዋ ጉፋንꬃን ጾሳይ አሳይ ደአናዳን እሜዳ ቃንꬃ ላይꬃ ግዶን፥ አሳይ ዳቡራፐ ምያዌ፥ ኡሽያዌነ ናሸትያዌ ሎአነ በስያዋ። አያዉ ጎፐ፥ አ ካጫይ ሄዋ።

\VS{19}ጾሳይ አሳዉ ዱረተꬃነ ማጹዋ እምያዌ፥ ባረ ዳቡራ ጋትያ ደሚደ፥ ሚድነ ኡሺደ ናሸታናሳ። ሄዌካ ቃይ ጾሳፐ አዉ እመቴዳ እሞታ።

\VS{20}ጾሳይ አ ዎዛናን ኡባ ዎደ ናሸቻ ኩንꬅ ዎꬅያ ድራዉ፥ እ ባረ ደኡዋ ላይꬃባ ዳሮ ቆፐና።




\par }\Chap{6}{\PP \VerseOne{1}ሳሉዋ ጉፋንꬃን አሳ ቦላ ጋክያ ሎይꬅ ኢታባ ታን በኣድ።

\VS{2}ጾሳይ አሳዉ ማጹዋ፥ ዱረተꬃነ ቦንቹዋ ኡባ እሜ፤ አዉ ኮሽያባፐ አያነ ፓጭሰና። ሽን፥ አዉ እመቴዳ ማጹነ ዱረተꬃ ኡባን ኬꬃዉ ናሸታና ማላ፥ ኩመንꬃ ሸንያ አዉ እመና። ሄዋ ጻላላካ ግደና፤ እ ዳቡሪደ ደሜዳዋን ሀራ ዳቡርቤናዌ ናሸታናዳን ኦꬄ። ሄዌካ ሀዳነ ሎይꬅ ካዮትያ ኢታባ።


\par }{\PP \VS{3}እት አሳይ ጼቱ ናናቱዋ ጋካናዉ የሊደ፥ አዱሳ ላይꬃ ደኢደ ኤጫናዉ ዳንዳዬ፤ ሽን እ ባረዉ እመቴዳዋን ናሸትያ ካጫይ አዉ ꬋዮፐ፥ ቃይ ዉርሰꬃን ቦንቾ ሞጉዋካ ሞገተናን አቶፐ፥ አፐ ባረ ዳይ ኡሉዋን ሀይቂደ የለቴዳ ቦሻይ ኬካ ጋይ።

\VS{4}አያዉ ጎፐ፥ ሄ ቦሻይ ጮ የለቴዳ፤ ስሚደ ቃይ፥ አ ኦንነ ሀሳየና ꬉማዉ ቤ፤ አ ሱንꬃይካ ሄ ꬉማን ካመቲደ አቴ።

\VS{5}እ አዋ ፖኡዋ በእቤና፤ ደኡዋባይካ አየንቶ ኤርቤና። ህንኮ ብታንያዋፐ አꬊደ ሸምፕያዌ አ።

\VS{6}ሄዋ ድራዉ፥ ናሸቻይ ባይናን ደእሺና፥ ላኡ ሻኡ ላይꬃ ደእያ አሳፐ ሄ ቦሻ ካጫይ ሎአ። አያዉ ጎፐ፥ ዉርሰꬃን ላኡካ እት ሳኣ ቢኖ።


\par }{\PP \VS{7}አስ ዳቡሪደ ኦꬅያ ኡባይ ባረዉ ምያዋ ደማናሳ፤ ሽን አ ኡሉ አዉደነ ግዳናዋ ግ ኤረና።

\VS{8}ያትና፥ ጭንጫ አሳይ ኤያፐ አያን ኬኪ? ህዬሳይካ ሎይꬅ ጭንጪደ፥ ሀራቱ ስንꬃን ዋን ስመረታነንቶ ኤርያዌ አዉ አያ ማዲ?

\VS{9}አይፍያን በእያዌ አሞትያዋፐ ኬካ። ቃይ ሄዌካ ጫርኩዋ ኦይቃናዉ የደርስያዋ ማላ መላ።


\par }{\PP \VS{10}ሀንያባይ ኡባይካ ካሰቲደ ኩሸት ኡቴዳ። እት እት አሳይ ዋናናዉ ደእንቶ፥ አዱሳ ዎድያፐ ካሰ ባጋን ኤረት ኡቴዳ፤ ቃይ አይ አሳይነ ባረፐ ምንያዋና ጋዳታናዉ ዳንዳየና።

\VS{11}ሃሳያይ ጮራትያ ዎደ፥ ሀዳባይ ጮራቴ፤ ሄዌ ያትና፥ አሳ አያ ማዲ?


\par }{\PP \VS{12}ሀዳ ግዲደ፥ ኩዋዳን ጮ አꬍያ ጉꬃ ላይꬃ ባረ አሳይ ዎቲደ አꬃናዉ ኮሽንቶ ኤርያዌ ኦኔ? ቃይካ አሳይ ሀይቂደ ብ ክችና፥ ሳሉዋ ጉፋንꬃን ሀናናዉ ደእያዋ አሳዉ ኦዳናዉ ዳንዳይያዌ ኦኔ?




\par }\Chap{7}{\SH ደኡዋባ ቆፕያዋ
\par }
{\PP \VerseOne{1}ጋቲ አልኦ ግዴዳ ሎኦ ሽቱዋፐ ሎኦ ሱንꬃይ አꬌ፤ የለትያ ጋላሳፐካ ሀይቂያ ጋላሳይ ሎአ።
\XREF{}{{\XO 7:1 }{\XT{ሌም. 22:1}}}


\par }{\PP \VS{2}ግብራ ጎልያ ብያዋፐ፥ ዬኮ ጎልያ ብያዌ ሎአ፤ አያዉ ጎፐ፥ አሳ ኡባ ዉርሰꬃይ ሀይቆ፤ ፓጻ ደእያ አሳይካ ሄዋ ባረ ዎዛናን ዎꬃናዉ ኮሼ።


\par }{\PP \VS{3}ሚቻፐ ካዩ ኬካ፤ አያዉ ጎፐ፥ ካዩ ሶምኡዋ ካረጽሶፐካ ዎዛና ፖእሴ።


\par }{\PP \VS{4}ኡባ ገደ ናሸችያዋ ጻላላ ቆፕያ ኡራይ ደኦፐ፥ ሄ ኡራይ ቦዛ፤ ሽን ጭንጫ አሳይ ሀይቁዋባካ ቆፔ።


\par }{\PP \VS{5}ኤያቱ ሳቢደ የጽያ የꬃ ስስያዋፐ፥ አꬌዳ ኤራንቻ አሳይ ሴርያ ሴራ ስስያዌ ሎአ።


\par }{\PP \VS{6}ኤያ ሚቻይ፥ ሱፓ አጉንꬃ ታማን የግና ኤጺደ ꬉእያዋ ማላ። ሄዌካ ቃይ መላ።


\par }{\PP \VS{7}ሱገꬃ ኦሱ አꬌዳ ኤራንቻ ቦዛ ከሴ፤ ማጋንጻ አሳፐ አክያዌካ ዎዛና ባይዜ።


\par }{\PP \VS{8}አይ የዎ ግዶፐነ፥ ዶመꬃፐ ዉርሰꬃይ ኬካ፤ ቃይ ኦቶራንቻ ኡራፐካ ዳንዳያንቻ ኡራይ ኬካ።


\par }{\PP \VS{9}ሀንቁ አዛላቱ ሀሉዋ ከሳናዉ ጎኤትያ ሚሻ ግድያ ድራዉ፥ ኤለ ሀንቀቶፓ።
\XREF{}{{\XO 7:9 }{\XT{ያቆባ 1:19}}}


\par }{\PP \VS{10}“ሀእ ዎድያፐ ካሰ አꬌዳ ዎዲ አያዉ ኬካ ግዴዴ?” ጋደ ኦቾፓ፤ አያዉ ጎፐ፥ ሄዋ ማላ ኦሻይ አꬌዳ ኤራንቻ ግያ አሳይ ኦችያ ኦሻ ግደና።


\par }{\PP \VS{11}ሀ ሳኣን አሳይ ኡባይ አꬌዳ ኤራንቻ ግዳናዉ ኮሼ፤ አያዉ ጎፐ፥ አꬌዳ ኤራተꬃ ደምያዌ ማጹዋ ላትያዋፐ ጉጸና።

\VS{12}ሚሻይ አሳ ኢታፐ ካሚደ አሽያዋዳን፥ አꬌዳ ኤራተꬃይካ አሼ። ሽን፥ አꬌዳ ኤራተꬃይ ሚሻፐ ዳርያዌ፥ እ አሳዉ ደኡዋ እማናዉ ዳንዳይያዋና።


\par }{\PP \VS{13}አነ ጾሳይ ኦꬄዳዋ አኬካ! ጾሳይ ጌላዬዳባ ኦን ሱርሳናዉ ዳንዳዪ?

\VS{14}ነዉ ኡባባይ ጊጌዳ ዎድያን ናሸታ፤ ቃይ መቱ ጋክያ ዎድያንካ አኬካ፤ አያዉ ጎፐ፥ ናሸቻ ግድና፥ መቶ ግድና፥ ጾሳይ የድያ ዎድያን ዬ። ሽን ሀቃዌ ካሰቲደ ያነንቶ፥ ኔን ኤራካ።


\par }{\PP \VS{15}ሀ መላ ግዴዳ ላይꬃን ታዋን ዳሮባ ታን በኣድ። ሄዌካ፥ ጌላይ ባረ ጌላተꬃ ኦꬂደ፥ አዱሳ ላይꬃ ደእያ ዎደ፥ ጽሎተꬃ ኦꬅያ ጽሉ ቃንꬃ ላይꬃን ሀይቄ።

\VS{16}ሄዋ ድራዉ፥ ኔን ኤለ ꬋየናዳን፥ ሎይꬅ ዳሮ ጽሉዋ ዎይ ሎይꬅ ዳሮ አꬌዳ ኤራንቻ ግዶፓ።

\VS{17}ቃይ ዎዲ ባይናን ኔን ሀይቀናዳን፥ ኡባ ባላ ኢታነ ግዶፓ፤ ኡባ ሞጆጃ ኤያነ ግዶፓ።

\VS{18}ሀ ኡባንካ ጾሳዉ ያይያ ኡራይ፥ መቶ ኡባፐ ጾኑዋን ከሳናዉ ዳንዳይያ ድራዉ፥ ኔን ዳሮ ኢታ ዎይ ዳሮ ጽሉዋነ ግደናን ግዶ አሳ ግዳ።


\par }{\PP \VS{19}አꬌዳ ኤራተꬃይ አꬌዳ ኤራንቻቶ እምያ ዎልቃይ ታሙ ካታማቱዋ ሞድያ አሳቶ ዎልቃፐ ዳሬ።


\par }{\PP \VS{20}ጽሎባ ጻላላ ኦꬂደ፥ ናጋራ ኦና አሳይ ሀ ሳኣ ቦላን ባዋ።


\par }{\PP \VS{21}አሳይ ሃሳይያ ቃላ ሙልያ ሀይዛደ ፖላና ጎፓ፤ ኔን ሙልያ ሀይዛና ጎፐ፥ ነ ቆማይ ኔና ሸቂሽን፥ ኔን ስሳና።

\VS{22}ቃይ ኔንካ ነ ሁጲያን ሀራቱዋ ሸቄዳዋ ነ ዎዛናይ ኤሬ።


\par }{\PP \VS{23}ሀዋ ኡባ ታን አꬌዳ ኤራተꬃን ፕልጋደ ጼላድ፤ ያታደ፥ “ታንካ አꬌዳ ኤራንቻ ግዳና” ያጋድ። ሽን ታን ጌዳዋዳን ሀንቤና።

\VS{24}አꬌዳ ኤራተꬃይ ኡባ ገደካ ሃኩዋን ደእያዋነ ጪማባ፤ ያትና፥ አ ቆሪደ ደማናዉ ዳንዳይያዌ ኦኔ?

\VS{25}ታን ኤራናዉ፥ ፕልጋ ጼላናዉነ አꬌዳ ኤራተꬃነ የዉዋ ኡባ ዉርሰꬃ ኤራናዉ፥ ቃይ ናጋራይ ኤያተꬃ ግድያዋነ ኤያተꬃይካ ጎሻ ግድያዋ ኤራናዉ፥ ታ ዎዛናን ዩሻ ዩሻደ ቆፓድ።


\par }{\PP \VS{26}ታን ሀይቁዋፐ አꬊደ ጫምያ ሀራ እትባ ፕልጋ ጼላደ ደማድ፤ ሄዌካ፥ እዝ ዎዛናይ ጲረ ዎይ እግር ብራታ ግድና፥ እዝ ኩሺ ሳንሳላታ ማላ ግዴዳ እት ማጫ ምሽራትባ። ጾሳ ናሸችያ ኡራይ ኢፐ ከስ አካና፤ ሽን ናጋራንቻ አ ባረ ጲርያ ዋጻደ ኦይቃና።


\par }{\PP \VS{27}ኤራንቻይ ሀዋዳን ያጌዳ፤ “ታን ካላ ካላደ፥ ፕልጋ ጼላደ፥ ሀራ ደሜዳዌ ሀዋ።

\VS{28}ሄዌካ፥ ታን ሀች ጋካናዉ ኮያደ ደማቤናዋ። ሻኡ አቱማ አሳ ግዶፐ ቦንቹ በስያ እት አሳ ጻላላ ደማድ፤ ሽን ማጫ አሳ ግዶፐ እትኖነ ደማናዉ ዳንዳያበይከ።

\VS{29}ታን ቆራደ ደሜዳ ሀራባይ፥ ጾሳይ አሳ ሱረ ቆፋይ ደእያዋንታ ኦꬂደ መꬌዳ፤ ሽን አሳይ ዳሮ ሂላ ኦግያ ኮዪደ ቤዳ” ያጌዳ።




\par }\Chap{8}{\PP \VerseOne{1}አꬌዳ ኤራንቻ አሳ ማላ አሳይ ኦኔ? የዎቱዋ ኡባ ብለꬃ ኤርያዌ ኦኔ? አꬌዳ ኤራተꬃይ ፓሽክሲደ፥ ꬉሜዳ ሶምኡዋ ፖእሴ።


\par }{\SH ካትያዉ አዛዘትያዋ
\par }
{\PP \VS{2}ካትያዉ አዛዘታ፤ አያዉ ጎፐ፥ አዛዘታናዉ ኔን ካሰ ጾሳ ስንꬃን ጫቃ ኡታዳ።

\VS{3}ኡባ ዎደ ኢታ ኦሱዋ ኦꬆፓ፤ አያዉ ጎፐ፥ ካቲ ባረ ኮዬዳዋ ኦꬃናዉ ዳንዳይያ ድራዉ፥ ኔን አ ስንꬃፐ ኤለ ꬋያና።

\VS{4}ኡባባ ኦꬃናዉ ካትያዉ ማታይ ደኤ፤ ያትና፥ “አያዉ ሀዋ ኦꬃዲ?” ያጊደ አ ኦቻናዉ ዳንዳይያዌ ኦኔ?

\VS{5}አ አዛዙዋ ፖልያ ኡራይ ሙረተና፤ አꬌዳ ኤራንቻ አሳይ ልከ ግድያ ዎድያነ ኦꬅያ ኦግያ ኤሬ።

\VS{6}እት አሳ ቦላን ዴጾ መቱ ጋክንቶነ፥ የዉዋ ኡባዉ አዉ አ ዎዲነ አ ኦጊ ኦጊ ደኤ።

\VS{7}ስንꬃፐ ሀናና ትምቢትያ ኤርያዌ ባዋ፤ ሄዋ ድራዉ፥ “ሀዌ ሀናና” ጊደ ኦዳናዉ ዳንዳይያዌ ኦኔ?

\VS{8}ሸምፑ ሻከቲደ ብያ ጋላስ ኦይቂደ፥ ተአናዉ ዳንዳይያ አሳይ ባዋ፤ ዎይ ሀይቁ ባረ ጋላሳን ዬናዳን ድጋናዉ ዳንዳይያ አሳይካ ባዋ። ሄዌ ኦንነ ከስ አካናዉ ዳንዳየና ኦላ። ሄዋ ድራዉ፥ ሀይቁዋ ስንꬃን ኢታተꬅ ኢታ ኦꬅያ ኡራ አሽ አከና።


\par }{\SH ኢታ አሳቱዋነ ኬካ አሳቱዋ ሀኖታ
\par }
{\PP \VS{9}ሳሉዋ ጉፋንꬃን ሀንያዋ ኡባ ታን አኬካደ ቆፕያ ዎደ፥ እት አሳይ ባረዉ ሞድያ ማታ ሀራ አሳ ቆሀናዉ ጎኤትያዋ በኣድ።

\VS{10}ቃይ ኢታ አሳቱ ቦንቹዋን ሞገትሽና በኣድ። ሄዋፐ አꬍያዌካ ቃይ፥ ሞጉዋፐ ስምያ ዎደ፥ ኡንቱንቱ ሄ ኢታተꬃ ኦꬄዳ ካታማ አሳይ ሺቂደ፥ ኡንቱንታ ሳቢሽና ስሳድ። ሄዌ ኡባይካ መላ።


\par }{\PP \VS{11}አስ ሀልቺደ ኢታባ ኦꬅያ ጋሱ፥ ኢታባ ኦꬄዳ አሳቱዋ ኤለካ ሙርያባይ ባይና ድራሳ።

\VS{12}ናጋራንቻይ ጼቱ ገደ ኢታባ ኦꬅሽና፥ አ ላይꬃይ አዱቆፐካ፥ ጾሳዉ ያይያዋንቶ ሳአይ ሎአናዋ ታን ኤራይ።

\VS{13}ኢታቱ ጾሳ ያየና ድራዉ፥ ሳሮተꬃይ ኡንቱንቶ ባዋ፤ ጾሳዉ ኡንቱንቱ ያየና ድራዉ፥ ኡንቱንቱ ባረካ ኩዋዳን ቃማና።

\VS{14}ሀ ሳኣን ኦሰትያ እት ሀዳባይ ደኤ፤ ሄዌካ፥ ጌሻ አሳቱ ናጋራንቻቶ ይያ ሙሩዋ አክና፥ ናጋራንቻቱ ቃይ፥ ጌሻቶ ይያ ሎኦባ አኪኖ። ሀ ኡባይካ መላ።


\par }{\PP \VS{15}ሄዋ ድራዉ፥ አሳይ ባረ ደኡዋን ናሸቶፐ ሎአ ጋደ ቆፋ እማይ፤ አያዉ ጎፐ፥ አሳይ ምያዋፐ፥ ኡሽያዋፐነ ባረና ናሸችያዋፐ አꬌዳ ሎኦባይ አዉ ሳሉዋፐ ጋርሳ ባጋና ሀራይ ባዋ። ጾሳይ አዉ እሜዳ ላይꬃን እ ዳቡሪደ ደሜዳዋን ሄዋዳን ኦꬆፐ፥ ናሸታናዉ ዳንዳዬ።


\par }{\PP \VS{16}ታን አꬌዳ ኤራተꬃይ አየንቶ ኤራናዉነ አሳይ ሀ ሳኣ ቦላን ዳቡርያ ዳቡራ አኬካናዉ ሀልቻድ፤ ዉርሰꬃን አሳይ ገምእሹዋ ꬋዪደ ኦꬅያ ዱጸና ኦሱ ደእያዋ በኣድ።

\VS{17}ሄዋፐ ጉይያን፥ ጾሳይ ኦꬄዳዋ ኡባ በኣድ። ቃይ ሳሉዋፐ ጋርሳ ባጋን ኦሰቴዳ ኦሱዋ አሳይ ፕልጊደ ኤራናዉ ዳንዳየናዋ ኤራድ። አስ አይ ኬሻ ዳቡሪደ ፕልግ ጼሎፐነ፥ አ ብለꬃ ኤራናዉ ዳንዳየና። ቃይ አꬌዳ ኤራንቻ አሳይ፥ “ታን ሀዋ ኤራይ” ጎፐነ፥ እ ኤራናዉ ዳንዳየና።




\par }\Chap{9}{\PP \VerseOne{1}ሀ ኡባ የዎቱዋባ አዱሳ ዎድያ ታን ቆፔዳዋፐ ጉይያን፥ አꬌዳ ኤራንቻነ ጽሉዋ ግዴዳ አሳቱነ ኡንቱንቱ ኦሶቱ ጾሳ ኩሽያን ደኢኖ ጋደ ቃቻድ፤ ሽን ሲቁ ናግያ፥ እጹ ናግያ ኦንነ ባረና ናግያዋ ካሰቲደ ኤረና።

\VS{2}ዱማተꬃይ ባይናን ደእሺና፥ ኡባ ጋክያ ካጫይ እቱዋ፤ ጽሉዋ ግድና ማካላንቻ ግድና፥ ሎአ ግድና ኢታ ግድና፥ ጌሻ ግድና ቱና ግድና፥ ያርሹዋ ያርሽያዋ ግድና ያርሸናዋ ግድና፥ ኡንቱንቱ ኡባ ካጫይ እቱዋ። ሎኦ አሳዉ ናጋራንቻዋፐ ኬክያ ካጭ ባዋ፤ ጫቁዋ ጫቃናዉ ያይያዌካ ጫቃናዉ ጻልያዋፐ ዱማተና።


\par }{\PP \VS{3}አሳ ኡባ ካጫይ እቱዋ ግድያዌ፥ ሀ ሳኣን ደእያ ሀራ ኢታተꬃካ ማላ ዳሮ ኢታ። አስ ደኡዋን ደኤዳ ላይꬃን ኡባን አ ዎዛናይ ኢታተꬃንነ ጎሻን ኩሚደ ደኤ፤ ዉርሰꬃን ሀይቂ አጌ።

\VS{4}ሀይቂዳ ጋሙዋፐ ፓጻ ደእያ ካናይ ኬካ፤ አያዉ ጎፐ፥ ፓጻ ደእያዋንቱና ደእያ አሳዉ ህዶታይ ደኤ።


\par }{\PP \VS{5}ፓጻ ደእያ አሳቱ እት ገደ ሀይቃናዉ ደእያዋ ኤሪኖ፤ ሽን ሀይቄዳዋንቱ አያነ ኤርክኖ። ኡንቱንቱ ሙለካ ዶገት ክቼዳዋንቱ ግድያ ድራዉ፥ አይነ ማድክኖ።

\VS{6}ኡንቱንቱ ሲቁ፥ እጹነ ቃናቲ ኡባይ ኡንቱንቱና እትፐ ꬋይክቼዳ። ሄዋ ድራዉ፥ ሀዋፐ ህን ባጋን ሳሉዋ ጉፋንꬃን ኦሰትያ የዉዋ ኡባን ኡንቱንቶ መꬍናዉካ ካጭ ባዋ።


\par }{\PP \VS{7}ባደ፥ ነ ቁማ ናሸቻን ማ፤ ነ ዎይንያ ኤሳካ ነ ዎዛናይ ፓሽክሽና ኡሻ። አያዉ ጎፐ፥ ጾሳይ ሄዋ ነዉ ካሰፐካ እም ዎꬄዳ።

\VS{8}ኡባ ዎደ ነ ማዩ ቦꬃ ግዶ፤ ነ ሁጲያንካ ዛይትያ ኦከታ።

\VS{9}ሳሉዋፐ ጋርሳ ባጋና ጾሳይ ነዉ እሜዳ ሀ መላ ደኡዋን፥ ነ መላ ደኦቱዋ ኡባን ኔን ሲቅያ ነ ማቻትና ናሸታደ ደአ፤ አያዉ ጎፐ፥ ኔን ሳሉዋፐ ጋርሳ ባጋና ዳቡራደ ኦꬄዳዋ ኡባፐ ኔና ጋክያ ሳማይ ሄዋ።

\VS{10}ነ ኩሺ ኦꬃናዉ ደሜዳዋ ኡባ ነ ኩመንꬃ ዎልቃን ኦꬃ፤ አያዉ ጎፐ፥ ኔን ባናሳን ዱፉዋን ኦሱ፥ ዎይ ሀልቹ፥ ዎይ ኤራይ፥ ዎይ አꬌዳ ኤራተꬅ ባዋ።


\par }{\PP \VS{11}ታን ሳሉዋፐ ጋርሳና ሀራባካ በኣድ፤ ሄዌካ፥ ኤሌልያ ዎꬃንቻቱ ኡባ ዎደ ጾንክኖ፤ ዎይ ምኖ ኦላንቻቱካ ኡባ ዎደ ኦላን ጾንክኖ፤ ዎይ አꬌዳ ኤራንቻቱ ኡባ ዎደ ቁማ ደምክኖ፤ ዎይ ጭንጫቱ ኡባ ዎደ ዱረትክኖ፤ ዎይ ታማሬዳ አሳቱ ኡባ ዎደ ሳበትክኖ። ሽን ኡባይካ ካጫይነ ዎዲ ኦꬆዋዳን ሀኔ።


\par }{\PP \VS{12}ሄዋ ቦላካ ቃይ፥ ስንꬃፐ ያናዉ ደእያ መቶ ዎዲ አዉደ ጋካነንቶ፥ ኤራናዉ ዳንዳይያ አሳይ ባዋ፤ ካፉ ፓሊደ ጲርያን ገልያዋዳን፥ ዎይ ሞሊ ማጋን ኦይቀትያዋዳን፥ አሳይ ኡባይ ቆፐናን ጋክያ ኢታ ዎድያን ኦይቀቴ።


\par }{\SH አꬌዳ ኤራተꬃነ ኤያተꬃ
\par }
{\PP \VS{13}ሳሉዋ ጉፋንꬁዋን ታን በኤዳባይ ሀራባይካ ደኤ፤ ሄዌካ አꬌዳ ኤራተꬃይ ዎልቃማ ሌምሶ ግድያዋ።

\VS{14}እት ቢታን እት ጉꬃ አሳይ ደእያ ቄር ካታማታ ደአዉ፤ ሄ ካታማቶ እት ዎልቃማ ካቲ ኦላናዉ ደንዴ። እዞ ዶዴዳ።

\VS{15}ቃይ፥ እት ህዬሳ ሽን ጭንጫ ግዴዳ ብታኒ፥ ሄ ካታማትን ደኤ፤ እ ባረ አꬌዳ ኤራተꬃን ሄ ካታማ አሼዳ። ሽን፥ ሄ ህዬሳ ብታንያ ዛረꬂደ ሀሳዬዳባይ ባዋ።

\VS{16}ታን፥ “አꬌዳ ኤራተꬃይ ዎልቃፐ ዳሬ” ያጋድ። ግዶ ሽን፥ አꬌዳ ኤራንቻ ግዶፐነ፥ ህዬሳ አሳይ ካቴ፤ እ ሃሳይያዋካ ሀይዝያዌ ባዋ።

\VS{17}ሄዋ ግዶፐካ፥ ደርያ ሞድያዌ አዛላቱዋ ሺቁዋን ዋስያ ዋሱዋ ስስያዋፐ፥ ሌላን ኦደትያ አꬌዳ ኤራንቻ ቃላ ስስያዌ ሎአ።

\VS{18}አꬌዳ ኤራተꬃይ ኦላ ሚሻፐ ሎአ፤ ሽን እት ናጋራንቻ አሳይ ዳሮ ሎኦባ ባይዜ።




\par }\Chap{10}{\PP \VerseOne{1}ሀይቄዳ ኡዱንጸቱ ሳዊያ ዛይትያ ሽቱዋ ጽንቀꬃናዉ ዳንዳዪኖ፤ ሄዋዳንካ፥ ጉꬃ ኤያተꬃይ አꬌዳ ኤራተꬃነ ዎልቃማ ቦንቹዋ ባይዜ።


\par }{\PP \VS{2}አꬌዳ ኤራንቻ አሳ ዎዛናይ አ ኡሸቻዉ ካለꬄ፤ ሽን ቦዛ አሳ ዎዛናይ ሀድርሳዉ ካለꬄ።

\VS{3}ኤያ አሳይ ኦግያን ሀመትያ ዎደካ፥ አዉ አኬክ ባዋ፤ ሄዋፐ ደንዴዳዋን እ ቦዛ ግድያዋ አሳይ ኡባይ ኤሬ።


\par }{\PP \VS{4}ነ ካፑ ነ ቦላን ሀንቀቶፐነ፥ ነ ሱንቴዳ ሳኣፐ ክቻ ክቾፓ፤ አያዉ ጎፐ፥ ጮኡ ጊደ ዳንዳይያዌ ዎልቃማ ባይዙዋካ አቶ ጊሴ።


\par }{\PP \VS{5}ሳሉዋ ጉፋንꬃን ታን በኤዳ ሀራ ኢታባይ ደኤ፤ ሄዌካ ደርያ ሞድያዋንቱ ኦꬅያ ናቁዋ።

\VS{6}ኤያቱ ዳሮ ꬎቃ ሱንꬃተꬃ ኦይቂደ ደእያ ዎደ፥ ዱረቱ ህርክ ዝቃ ሳኣን ኡቴድኖ።

\VS{7}ታን፥ አይለቱ ሞድያዋንቱዳን ፓራ ቶጊደ ቢሺናነ ቃይ ሞድያዋንቱ አይለቱዋዳን ገድያን ሀመትሽን በኣድ።


\par }{\PP \VS{8}ኦላ ቦክያ ኡራይ ሄ ኦላን እ ኩንዳና፤ ቃይ ግምቢያ ድርሳ ኮልያ ኡራ ሾሻይ ዱካና።
\XREF{}{{\XO 10:8 }{\XT{ማዝ. 7:15፤ ሌም. 26:27}}}

\VS{9}ሹቻ አ ሳኣፐ አꬅ የግያ ኡራይ ሄ ሹቻን ደሸቴ፤ ቃይ ምꬃ ቆእያ ኡራይካ ሄ ምꬃን ደሸቴ።


\par }{\PP \VS{10}ዱልዱሜዳ ካልታ ፖሸናን ጮ ቆኦፐ፥ ዳሮ ዎልቃ ዉርሴ፤ ሽን አꬌዳ ኤራን ኦꬅያዌ ኦሱዋ ዳርሴ።


\par }{\PP \VS{11}ሾሻይ ዱክ ድግና፥ ሾሻ ጆልሳናዉ አያንቲያ አያንቱ ሄ ኡራዉ አይነ ማደና።


\par }{\PP \VS{12}አꬌዳ ኤራንቻ ሃሳያይ አዉ ቦንቹዋ እምሴ፤ ሽን ኤያይ ባረ ዶናፐ ከሴዳ ቃላን እ ባረዉ መቱዋን ገሌ።


\par }{\PP \VS{13}ኤያይ ባረ ሃሳያ ቦዛ ቃላን ዶሚደ፥ ኢታተꬃንነ ጎሻን ፖሌ።


\par }{\PP \VS{14}ኤያይ ዳሮባ ሃሳዬ። ግዶፐነ፥ ስንꬃፐ ሀናናዉ ደእያዋ ኦንነ ኤረና። አስ ሀይቂ ክችና፥ ሀናናዉ ደእያዋ አዉ ኦዳናዉ ዳንዳይያዌ ባዋ።


\par }{\PP \VS{15}ኤያ አሳይ ባረ ኦሱዋን ዳቡሬ፤ እ ባረ ጎለ ብያ ኦግያ ኤረና።


\par }{\PP \VS{16}ቄር ናኣ ግዴዳ ካዉነ ዎንታ ጉራና ግብራ ጊግሲደ፥ ባረንቶ ምያ ካፓቱ ደእያ ቢታይ ነዉ አየ አና!

\VS{17}ቦንቼቴዳ ካዉነ ማꬁዋሳ ግደናን ዎልቃነ ምኖተꬃ ደማናዉ ማራን ምያነ ኡሽያ ካፓቱ ደእያ ቢታታ ጋላተቴዳኖ።


\par }{\PP \VS{18}ብታኒ አዛላ ግዶፐ፥ አ ካራይ ዎዴ፤ አ ኩሺ ኦሱዋ ብሎዋል ግዶፐ፥ አ ጎሊ አꬄ።


\par }{\PP \VS{19}ቁማ ምያዋንነ ዎይንያ ኤሳ ኡሽያዋን ናሸቻይ ቤቴ፤ ሽን ሚሻይ ኡባባ ሻሜ።


\par }{\PP \VS{20}ስስያዌ ባዋ ጋደ ነ ዎዛና ቆፋን ግዶፐነ፥ ካትያ ቦሮፓ፤ ዎይ ነ ግስያ ክፍልያን ዱርያ ቦሮፓ፤ አያዉ ጎፐ፥ ነ ጌዳዋ ሳሉዋ ካፉ ዎይ፥ ቀፍያና መታቱ ቢደ፥ ኡንቱንቶ ኦዳና።




\par }\Chap{11}{\SH አꬌዳ ኤራንቻ ኡራይ ኦꬃናዉ በስያዋ
\par }
{\PP \VerseOne{1}ነ ኡክꬃ ሃꬃ ቦላን ኦላ፤ ዳሮ ጋላሳቱዋፐ ጉይያን፥ ኔን ዛረꬃደ አ ደማና።

\VS{2}ነዉ ደእያ ማጹዋ ላፑን ዎይ፥ ኡባ ሆስፑን ሳኣን ሻካደ ዎꬃ፤ አያዉ ጎፐ፥ ስንꬃፐ ሀ ሳኣ ቦላ አይ ኢታባይ ያነንቶ፥ ኔን ኤራካ።


\par }{\PP \VS{3}ሻሪ ሃꬃን ኩሜዳባ ግዶፐ፥ ቢታ ቦላን እራ ትጌ።

\par }{\PP ምꬃይ ሁጲሳ ኩንድና ገድሳ ኩንድና፥ ሄ ባረ ኩንዴዳ ሳኣን ደኤ።


\par }{\PP \VS{4}ጫርኩዋ ሀኖታ ናግያ ኦንነ ካꬃ ዘረና፤ ቃይ ሻሪ ደንዳናዉ ናግያ ኦንነ ባረ ካꬃ ጫከና።


\par }{\PP \VS{5}ጫርኩ ሀቃና ብንቶ፥ አ ኦግያ ኤራካ፤ ቃይ ናአይ አት ኡሉዋን ዋን መትንቶካ ኤራካ። ሄዋዳንካ፥ ኡባባ መꬍያ ጾሳይ ባረ ኦሱዋ ዎት ኦꬅንቶ፥ ኤራናዉ ዳንዳያካ።


\par }{\PP \VS{6}ዎንታ ጉራን ግድናካ ኦማርሳን፥ ነ ዘረꬃ ዘርያዋ አጎፓ፤ አያዉ ጎፐ፥ ዎንታዌ ሎአኔ ኦማርሳዌ ሎአኔ ኔን ኤራካ።


\par }{\PP \VS{7}ፖኡ ናሸችያዋ። አዋ አይፍያ በእያዌካ ሎኦባ።

\VS{8}አስ ሎይꬅ አዱሳ ላይꬃ ሀ ሳኣን ደኦፐ፥ ሄ ኡባ ላይꬃንካ ናሸቶ። ሽን ꬉማ ዎደቱዋ ቆፓ። አያዉ ጎፐ፥ ሄ ዎደቱ አዱቃና። ያናዉ ኡባባይካ መላ።


\par }{\SH ዞርያ ኡባ ዪቻ
\par }
{\R (ኤራ. 11:9—12:8)

\par }{\PP \VS{9}ኔኖ ያላጋዉ፥ ያላጋተꬃይ ሎይꬅ ሎኦባ ግድያ ድራዉ፥ ነ ያላጋተꬃ ላይꬃን ናሸታ፤ ነ ዎዛናይካ ናሸቶ። ነ አይፊ ጼሌዳባነ ነ ዎዛናይ አሞቴዳባ ኡባ ፖላ። ሽን፥ ሄ ኔን ኦꬄዳዋ ኡባ ድራዉ፥ ኔና ጾሳይ ፕርዳናዉ ደእያዋ ዶጎፓ።


\par }{\PP \VS{10}ሄዋ ድራዉ፥ ስም ነ ዎዛናፐ ህርጋ፥ ነ ቦላፐካ ሴላ ድጋ። አያዉ ጎፐ፥ ናአተꬃይነ ያላጋተꬃይ መላ።




\par }\Chap{12}{\PP \VerseOne{1}ነ ያላጋተꬃ ላይꬃን ኔና መꬌዳዋ ቆፓ። መትያ ጋላሳቱ ዬናን ደእሺና፥ ኔን፥ “ታና ሀዌ ናሸቼና” ግያ ዎደቱ ጋከናን ደእሽና፥

\VS{2}አዋይነ ፖኡ፥ አግናይነ ጾልንቲ ꬉመናን ደእሺና፥ እራይ ቡክ አꬍናካ ሻሪ ሃ ስመናን ደእሺና፥ ኔና መꬌዳዋ ቆፓ።

\VS{3}አያዉ ጎፐ፥ ሄዌ ጎልያ ናግያዋንቱ ኮኮርያ ዎደ፥ ምኖ አሳይ ቁንያ ዎደ፥ ጋጭያዋንቱ ፓይዱዋን ጉጼዳ ጋሱዋን ጋቻ አግያ ዎደ፥ ቃይ ማስኮትያና ጼልያዋንቱ ጋልጅያ ዎደ ግዳናዋ።

\VS{4}ሄ ዎደ ዎጋ ኦግያኮ ስሜዳ ፐንገቱ ጎርደትያ ዎደ፥ ጋጭያ ዎጻቱዋ ኮሻይ ዝቂ ግያ ዎደ፥ ካፉዋ ዋሱ አሳ ገምእሹዋፐ ቤጎꬂያ ዎደ፥ ሽን፥ የꬃንቻ ማጫ ናናቱዋ የꬃ ኮሻይ ለፕያ ዎደ ግዳናዋ።

\VS{5}ሄ ዎዲ አሳይ ꬎቃ ሳአቱዋ ከሳናዉነ አኮ ኦገቱዋና ሄመታናዉ ያይያ ዎደ፥ ነ ሁጲ ፑሉምያ ዎደ፥ ኔን ኔና ዳንዳያደ ሄመትያዌ ነዉ እጽያ ዎደ፥ አሞይያባይ አግያ ዎደ ግዳናዋ። ሄ ዎዲ አሳይ ባረ መꬍና ጎልያ ብያ ዎደ፥ ዬክያዋንቱካ አኮ ኦግያና ዬኪደ ዩይያ ዎደ ግዳናዋ።


\par }{\PP \VS{6}ብራ ቃጭናይ ዱጸናን፥ ዎርቃ ከሪካ መኤናን፥ ሃꬃ ኦቱካ ፑልቱዋ ላንቂያን መኤናን፥ ሃꬃ ፑደ ጎችያ ዎዶሩካ ዱጸናን ደእሺና፥

\VS{7}ቢታይ ካሰ ባረ አከቴዳ ቢታኮ ስመናን፥ ሸምፑካ ባረና እሜዳ ጾሳኮ ስሚደ ቤና ደእሺና፥ ኔና መꬌዳዋ ቆፓ።


\par }{\PP \VS{8}ኤራንቻይ ኦዲደ፥ “ሀዳ! ሀዳ! ኡባባይካ መላ!” ያጌዳ።


\par }{\SH ጾሳ ቦንቹሳነ አዛዘቱሳ
\par }
{\R (12:9-14)

\par }{\PP \VS{9}ኤራንቻዉ አꬌዳ ኤራተꬃይ ደእያ ድራዉ፥ ኤራተꬃ ደርያ አሳ ታማርሴዳ። እ ዳሮ ሌምሳቱዋ ፕልግ ቆሪደ፥ እቱዋ እቱዋ አ ማራን ማራን ዱማዪደ ኦꬄዳ።

\VS{10}ኤራንቻይ ልከ ግዴዳ ቃላ ደማናዉ ኮዬዳ፤ ሄዋ ድራዉ፥ እ ጻፌዳዌ ሱረነ ቱማ።


\par }{\PP \VS{11}ኤራንቻቱዋ ቃላይ ሄንꬃንቻይ ዉድያ ላግያ ጼራ ሌኦ ጻምኣ ማላ። ቃይ እትፐ ሺሼዳ ሌምሶቱካ ጎምፓ ጋኪደ ገልያ ምስማረቱዋ ማላ።


\par }{\PP \VS{12}ታ ናአዉ፥ ሀ ኡባፐ ቦላና ኔን ናገታናዉ ኮሽያባይ ደኤ። ማጻፋ ጻፊደ ዉርሳናዉ ዳንዳየተና። ቃይ ዳሮባ ፕልግ ጼሊደ አገናን እጽያዌካ አሳተꬃ ዳቡርሴ።


\par }{\PP \VS{13}ሄኮ ኡባባይ ኦደቴዳ፤ ሄዋ ድራዉ፥ ኡባባዉ ኩሻይ ሀዋ: ጾሳዉ ያያ፤ አ አዛዙዋ ናጋ። አያዉ ጎፐ፥ ሄዌ አሳዉ ዋና ኦሱዋ።

\VS{14}ጾሳይ ኦሱዋ ኡባ ቦላን፥ ቃይ ጌሜዳ የዉዋ ኡባ ቦላን፥ ሎአ ግድና፥ ኢታ ግድናካ ፕርዳናዉ ደኤ።


\par }