\NormalFont\ShortTitle{ህዝቄላ}

{\MT ህዝቄላ ትምቢትያ

\par }{\IMT ገሉዋ

\par }{\IP ትምቢትያ ኦድያ ህዝቄል የሩሳላመ ክርስቶሳ የለታፐ ካሰ፥ እቼሹ ጼታነ ሆስፑን ታማነ ኡሱፑን ላይꬃን ላለታናፐ ካሰነ ላለቴዳዋፐ ጉየ፥ ኦሞዱዋን ባብሎነን ደኤዳ። እ ትምቢትያ ኦዴዳዌ ባብሎነን ኦሞዱዋን ደእያ አሳሳነ የሩሳላመን ደእያ አሳሳ። ህዝቄላ ማጻፋዉ ኦይዱ ክፍለቱ ደኢኖ።

\par }{\ILI 1. ጾሳ ፕርዳይ አሳ ቦላ ያናዉ ማቴዳዋነ የሩሳላመ ኦይቀትያነ ላለትያ ዎዲ ጋኬዳዋ ምንሲደ ኤርስያ ኪታ።

\par }{\ILI 2. ጾሳይ ባረ አሳ ኡቁኔዳነ ባለቴዳ ዱማ ዱማ ካዉተꬃቱዋ ሙርይያዋ ግድያዋ ኦድያ ቃላቱዋ።

\par }{\ILI 3. የሩሳላመ ኩንደꬃፐ ስምና እስራኤልያ አሳ ምንꬃናዉ እመቴዳ ኪታነ ስንꬃፐካ ሎኦ ካጫይ ጋካናዉ ደእያዋ ኦድያ ህዶታ ቃላ።

\par }{\ILI 4. ጌሻ ጎሊነ እስራኤልያ ካዉተꬃይ በን ባረ ሳኣ ስማናዋ ህዝቄል ምስልያዳን በሴዳዋ። ህዝቄል ዎልቃማ አማኑነ አስ ቆፕያ ዎዛናይ ደእያ አሳ። ስንꬃፐ ትምቢትያ እ ሳጻን በኤዳ። አ ኪታፐ ዳርያ ባጋይ ቆንጨ ግዴዳ ሌምሶ ኦሱዋን ኦደቴዳ። ህዝቄል አሳይ ባረ ግዶ አሳተꬃን፥ ባረ ዎዛናንነ ባረ አያናን ኦራጻናዉ ኮሽያዋነ አሳይ ኡባይ ባረ ናጋራን ናጋራን ኦሸታናዉ ደእያዋ ምንሲደ ኦዴዳ። ሄዋናካ ጉጂደ፥ አሳ ደኡ ኦራጻናዉ ደእያ ህዶታ ቆንጭሴዳ። ህዝቄል ቄሰነ ትምቢትያ ኦድያዋ ግድያዋዳን፥ ጌሻ ጎልያባነ ጌሻተꬃባ ዱማ ሀኖታን ጼልያ አሳ እ ግድያዋ በሴዳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. ህዝቄል ናበተꬃዉ ጼሰቱሳ
{\IOR{1:1—3:27}}

\par }{\IO 2. የሩሳላመ ቦላ ጾሳ ፕርዳ
{\IOR{4:1—24:27}}

\par }{\IO 3. አይሁዳ ግደና አሳ ቦላ ጾሳ ፕርዳ
{\IOR{25:1—32:32}}

\par }{\IO 4. ጾሳይ ባረ አሳዉ እሞ ህዶታ
{\IOR{33:1—37:28}}

\par }{\IO 5. ጎጋ ቦላ ኦደቴዳ ትምቢትያ
{\IOR{38:1—39:29}}

\par }{\IO 6. ያናዉ ደእያ ጌሻ ጎልያነ ቢታ ሳፃ
{\IOR{40:1—48:35}}



\par }\ChapOne{1}{\SH ህዝቄል ናበተꬃዉ ጼሰቱሳ
\par }
{\R (1:1—3:27)

\par }{\PP \VerseOne{1}ሀታማንꬃ ላይꬃን፥

\par }{\PP ኦይደንꬅያ አግናን፥ እቼሸንꬅያ ጋላሳን፥ ታን ካባራ ሻፋን ኦሞደት ቤዳዋንቱ ግዶን ደእሽን፥ ሳሎቱ ዶየትና፥ ጾሳ ሳፃ በኣድ።
\XREF{}{{\XO 1:1 }{\XT{ሳፃ 19:11}}}

\VS{2}ካቲ ዮኣኪን ኦሞደቶደፐ እቼሻንꬅያ ላይꬃን፥ ሄ አግናፐ እቼሸንꬅያ ጋላሳን፥
\XREF{}{{\XO 1:2 }{\XT{2 ካታ. 24:10-16፤ 2 ኦዱዋ 36:9-10}}}

\VS{3}ባብሎነ ቢታን ካባራ ሻፋ ማታን ደእያ ታኮ፥ ቡዛ ናኣ፥ ቄስያ ህዝቄላኮ መꬍና ጎዳ ቃላይ ዬዳ፤ ሄዋን መꬍና ጎዳ ኩሺ ታና ሞዴዳ።


\par }{\PP \VS{4}ታን ጼልያ ዎደ፥ ጎቲ ሁጲሳና ይያዋ በኣድ፤ ዎልቃማ ፖኡ ዎልቃማ ሻርያ ዶድ ዎꬄዳ፤ ሄ ሻርያ ግዱዋን ዋልቃንꬃይ ፖዡ ጌ። ዋልቃንꬃዉ ግዶ ዎዛናይ ጶልያ ናስያ ማላቴ።

\VS{5}ሄዋ ግዶን ኦይዱ ፓጻ መታቱ ደኢኖ። ኡንቱንቱ አሳ ማላቲኖ፤
\XREF{}{{\XO 1:5 }{\XT{ሳፃ 4:6}}}

\VS{6}ሽን ኡንቱንቶ እቶ እቶ ኦይዱ ኦይዱ ሶምኡነ ኦይዱ ኦይዱ ቀፊ ደኤ።

\VS{7}ኡንቱንቱ ገዲ ስት ጌዳዋ፤ ኡንቱንቱ ገድያ ያቻይ ማራ ገድያ ማላነ ቁጪደ ጌሼዳ ናስያ ብራታዳን ጶሌ።

\VS{8}ኡንቱንቱ ቀፍያፐ ጋርሳና ኦይዱ ባጋናካ አሳ ኩሽያ ማላትያ ኩሺ ደኤ። ሄ ኦይዳቶካ ዴሙነ ቀፊ ደኤ።

\VS{9}ኡንቱንቱ ቀፊ እቱ እቱዋ ቦቼ፤ ኡንቱንቱ ኡባይካ ያነ ሃነ ስመናን ስት ጊደ ስንꬃዉ ቢኖ።

\VS{10}ኡንቱንቶ እቶ እቶ ስንꬃ ባጋና አሳ ሶምኢ ደኤ፤ ኡሸቻ ባጋና ጋሙዋ ሶምኢ ደኤ፤ ቃይ ሀድርሳ ባጋና ቦራ ሶምኢ ደኤ፤ ቃይ ጉየ ባጋና አርጋንꬃ ሶምኢ ደኤ፤
\XREF{}{{\XO 1:10 }{\XT{ህዝ. 10:14፤ ሳፃ 4:7}}}

\VS{11}ኡንቱንቱ ሶምኢ ሄዋ ማላቴ። ኡንቱንቱ ቀፊ ቦላዉ ምጨት ኡቴዳ፤ ኡንቱንቱ እቶ እቶ ላኡ ቀፊ ላኡ ባጋናካ ህንኮ መታ ቀፍያ ቦቼ፤ ቃይ ላኡ ቀፊ ኡንቱንቱ ቦላ ቦላ ካሜ።

\VS{12}ኡንቱንቱ ኡባይካ ስት ጊደ ስንꬃዉ ቤድኖ፤ ያነ ሃነ ስመናን፥ ጾሳ አያናይ ብያሳ ሀቃነ ቢኖ።

\VS{13}ሀ ፓጻ ደእያ መታቱ ግዶን እት ኤጽያ ታማ ቦንቁዋ ማላትያዌነ ስንꬃዉነ ጉየ ቃጽያ፥ ኤጽያ ጾምፕያ ማላትያዌ ደኤ፤ ሄ ታማይ ጶሌነ አ ግዶፐካ ዋልቃንꬃይ ከሴ።

\VS{14}ሀ ፓጻ መታቱ ዋልቃንꬃዳን፥ ስንꬃዉነ ጉየ ኤሌል ስመረቲኖ።


\par }{\PP \VS{15}ሀ ኦይዱ መታቱዋ ታን ጼልሽን፥ ኡንቱንቱ ምየ ባጋ ሳኣን ደእያ ይንግረትያዋንታ በኣድ፤ እት እት መታ ምየ ባጋን እት እት ይንግረትያዌ ደኤ።
\XREF{}{{\XO 1:15 }{\XT{ህዝ. 10:9-13}}}

\VS{16}ሀ ይንግረትያዋንቱ አልኦ ሹቻዳን ጶሊኖ፤ ኡንቱንቱ ኦይዱካ መꬋንነ ማላን እቱ እቱዋ ማላቲኖ። እት ይንግረꬃይ ላኡ ይንግረꬃ ግዲደ መቴዳ፤ እቱ እቱዋ ግዱዋና ካንꬅ አꬎዋ ማላቴ።

\VS{17}ኡንቱንቱ ብያ ዎደ ባረንቱ ስንꬃ ዛር ዎꬄዳ ኦይዱ ባጋፐ እቱዋኮ ሀቃዋ ግዶፐነ ቢኖ፤ ሀ መታቱ ብያ ዎደ ይንግረትያዌ ዎራ ስመና።

\VS{18}ዎጋነ ያሽያ ኦይዱ ይንግረꬃቱ ደኢኖ፤ ሄ ይንግረꬃቱዋ ጋጻ ዩሹዋ ኡባን ጼልያ አይፊ ኩሜዳ።
\XREF{}{{\XO 1:18 }{\XT{ሳፃ 4:8}}}


\par }{\PP \VS{19}ሀ መታቱ ብያ ዎደ፥ ኡንቱንቱ ምይያን ሀ ይንግረꬃቱ ጎንዶረቲኖ፤ ሄ መታቱ ቢታፐ ፑደ ደንድያ ዎደ፥ ሀ ይንግረꬃቱካ ደንዲኖ።

\VS{20}ደኡዋ አያናይ ብያ ሀቃነ ሀ ይንግረꬃቱካ ደንዲደ ቢኖ፤ አያዉ ጎፐ፥ ሀ ደኡዋ አያናይ ይንግረꬃቱዋ ግዶን ደእያ ድራሳ።

\VS{21}ሀ መታቱ ብያ ዎደ፥ ይንግረꬃቱካ ቢኖ፤ መታቱ ኤቂያ ዎደ፥ ይንግረꬃቱካ ኤቂኖ፤ ቃይ መታቱ ቢታፐ ፑደ ደንድያ ዎደ፥ ይንግረꬃቱ ኡንቱንቱና እትፐ ደንዲኖ። አያዉ ጎፐ፥ ደኡዋ አያናይ ይንግረꬃቱዋ ግዶን ደኤ።


\par }{\PP \VS{22}ሀ ፓጻ መታቱዋ ሁጲያፐ ቦላ ባጋና ማስቶትያዳን ጶሊደ አይፍያ ጫድያ ምጨቴዳ ሳሉዋ ጉፋንꬁዋ ማላትያባይ ደኤ።
\XREF{}{{\XO 1:22 }{\XT{ሳፃ 4:6}}}

\VS{23}ሄ ጉፋንꬁዋፐ ጋርሳ ባጋና ኡንቱንቱ ቀፊ ስት ጊደ፥ እቱዋዌ እቱዋኮ ምጨት ኡቴዳ፤ ቃይ ኡንቱንቱ ኡባዉካ ኡንቱንቱ ቦላ ካምያ ላኡ ላኡ ቀፊ ደኤ።

\VS{24}ሀ መታቱ ፓልያ ዎደ፥ ኡንቱንቱ ቀፍያ ጊረꬃይ ሃꬃ ኩንꬁዋ ጉንꬃዳን፥ ቃይ ኡባ ዳንዳይያ ጾሳ ኮሻዳንነ ጮራ ኦላንቻቱዋ ጫቡዋዳን ሀንያዋ ስሳድ። ኡንቱንቱ ፓሉዋ አግያ ዎደ፥ ባረንቱ ቀፍያ ሺሽ አኪኖ።
\XREF{}{{\XO 1:24 }{\XT{ሳፃ 1:15፤ 19:6}}}


\par }{\PP \VS{25}ኡንቱንቱ ባረንቱ ቀፍያ ሺሽ አኪደ፥ ሄ ሳኣን ኤቂደእሽን፥ ኡንቱንቱ ሁጲያፐ ቦላ ባጋና ደእያ ሄ ጉፋንꬁዋ ማላትያዋ ቦላ ባጋፐ ኮሻይ ዬዳ።

\VS{26}ሄ ጉፋንꬁዋ ማላትያዋፐ ቦላ ባጋና ሳምፔርያ ግያ እንቁዋፐ መቴዳ ካዉተꬃ አራታ ማላትያዌ ደኤ፤ ሄ ካዉተꬃ አራታ ማላትያዋ ቦላ አሳ ማላትያዌ ኡቴዳ።
\XREF{}{{\XO 1:26 }{\XT{ህዝ. 10:1፤ ሳፃ 4:2-3}}}

\VS{27}ታን አ በእያ ዎደ፥ አ ጼሳ ማላትያሳፐ ቦላ ባጋይ ታማን ቦንቄዳ ናስያ ብራታዳን ጶሌ፤ ቃይ ጼሳፐ ጋርሳ ባጋይ ታማ ማላቴ፤ አ ዩሹዋን ጶልያ ፖኡ ደኤ።
\XREF{}{{\XO 1:27 }{\XT{ህዝ. 8:2}}}

\VS{28}አ ዩሹዋን ጶልያ ፖኡ እራ ጋላስ ሻርያን ኤቄዳ ዙሉዋ ማላቴ።

\par }{\PP ሀዌ መꬍና ጎዳ ቦንቹዋ ቆንጨꬃ ማላቴ። ሄዋ በኤዳ ዎደ፥ ቢታን ዱገ ጉፋናደ፥ እቱ ሃሳይያ ኮሻ ስሳድ።




\par }\Chap{2}{\PP \VerseOne{1}እ ታና ሀዋዳን ያጌዳ፤ “ላ አሳ ናአዉ፥ ደንዳደ ነ ገድያን ኤቃ። ነዉ ኦዳና” ያጌዳ።

\VS{2}እ ሃሳዬዳ ዎደ ጾሳ አያናይ ታ ግዶ ገሊደ፥ ታና ታ ገድያን ኤሴዳ። እ ታዉ ኦድያዋካ ስሳድ።


\par }{\PP \VS{3}ሀዋዳን ያጌዳ፤ “ኔኖ አሳ ናአዉ፥ ታን ኔና እስራኤልያ አሳኮ፥ ታ ቦላ ማካሌዳ ማካላንቻ ካዉተꬃኮ ኪታይ፤ ኡንቱንቱነ ኡንቱንቱ አዎቱ ሀች ጋካናዉካ ታ ቦላ ማካሊደ ደኢኖ።

\VS{4}ኡንቱንቱ ዎዛና ሙመነ ዬላይ ባይናዋንታ ግድያ ድራዉ፥ ታን ኔና ኡንቱንቱኮ ኪታይ። ባደ፥ ‘ኡባ ሞድያ መꬍና ጎዳይ ሀዋዳን ያጌ’ ያጋ።

\VS{5}ኡንቱንቱ ማካላንቻ አሳ ግድያ ድራዉ፥ ኡንቱንቱ ስስናካ እጽናካ፥ ናቢ ኡንቱንቱ ግዶን ደእያዋ ኡንቱንቱ ኤራና።

\VS{6}ኔኖ አሳ ናአዉ፥ ኡንቱንቶካ ኡንቱንቱ ቃላዉካ ያዮፓ! ኮናይ ደእያነ አጉንꬃይ ነ ዩሹዋን ደእያዋ ግዶፐካ፥ ቃይ ሶጎቱዋ ግዱዋን ኔን ኡቶፐካ፥ ያዮፓ። ኡንቱንቱ ማካላንቻ አሳ ግድያ ድራዉ፥ ኡንቱንቱ ቃላዉ ያዮፓ፤ ዎይ ኡንቱንቶ ሻቢረቶፓ።

\VS{7}ኡንቱንቱ ማካላንቻ አሳ ግድያ ድራዉ፥ ስስናካ እጽናካ፥ ታ ቃላ ኡንቱንቶ ኦዳ።


\par }{\PP \VS{8}“ሽን፥ አሳ ናአዉ፥ ታን ነዉ ኦድያዋ ስሳ! ሄ ማካላንቻቱዋዳን፥ ኔንካ ማካላንቻ ግዶፓ፤ ነ ዶና ዶያደ፥ ታን ነዉ እምያዋ ማ” ያጌዳ።


\par }{\PP \VS{9}ሄዋፐ ጉይያን፥ ታን ጼልያ ዎደ፥ ኩሺ ታኮ ምጨት ኡቴዳዋ በኣድ፤ ሄ ኩሽያን ጻꬃ ማጻፋይ ደኤ።
\XREF{}{{\XO 2:9 }{\XT{ሳፃ 5:1}}}

\VS{10}እ ታ ስንꬃን ሄ ጻꬃ ማጻፋ ብሌዳ፤ ሄ ጻꬃ ማጻፋን ላኡ ባጋናካ ዬኩ፥ ካዩነ ሴላ ዋሱ ጻፈት ኡቴዳ።




\par }\Chap{3}{\PP \VerseOne{1}ቃይ እ ታዉ ሀዋዳን ያጌዳ፤ “ላ አሳ ናአዉ፥ ሄ ነ ስንꬃን ደእያዋ ማ፤ ሀ ጻꬃ ማጻፋ ማ። ባደ፥ እስራኤልያ አሳዉ ኦዳ” ያጌዳ።
\XREF{}{{\XO 3:1 }{\XT{ሳፃ 10:9-10}}}

\VS{2}ታን ሀንጋድ፤ ታን ማናዳን፥ ጻꬃ ማጻፋ እ ታና ባርሴዳ።

\VS{3}ታና፥ “ላ አሳ ናአዉ፥ ሀ ታን ኔና ባርስያ ጻꬃ ማጻፋ ማ፤ ነ ኡሉዋ አን ኩንꬃ” ያጌዳ። ታን ምያ ዎደ፥ ታ ዶናን ኤሳዳን ማልኤዳ።


\par }{\PP \VS{4}ሄዋፐ ስሚደ፥ እ ታና ሀዋዳን ያጌዳ፤ “ኔኖ አሳ ናአዉ፥ ሀእ እስራኤልያ አሳኮ ባ፤ ታ ቃላ ኡንቱንቶ ኦዳ።

\VS{5}ኔን ኪተቴዳዌ እስራኤልያ አሳሳፐ አትና፥ ዶናይ ኤረተናነ ቃላይ ገለና ሃሳያይ አኬከተና አሳኮ ግደና።

\VS{6}ቃይ ታንካ ኔና ኡንቱንቱ ቃላይ ገለና፥ ኡንቱንቱ ሃሳያይካ ኤረተና ኡንቱንቱ ቃላ ኔን ኤራናዉ ዳንዳየና ዳሮ አሳኮ ኪታበይከ አላጋ ቢታ ቃላ ዴጹዋ ሃሳይያ ዳሮ አሳኮ ኪታበይከ። ቱሙ ታን ኔና ሄዋንቱኮ ኪታድታንቶ፥ ኡንቱንቱ ኔን ግያዋ ስሳና ሽን!

\VS{7}እስራኤልያ አሳይ ታን ኦድያዋ ስሳናዉ ኮየና ድራዉ፥ ኡንቱንቱ ኔን ኦድያዋካ ስስክኖ። አያዉ ጎፐ፥ ኩመንꬃ እስራኤልያ አሳይ ሞርጊ ዞዛነ ዬላይ ባይናዋንታ ግድያ ድራዉ፥ ነ ኦድያዋ ስስክኖ።

\VS{8}ሽን ታን ኔናካ ኡንቱንቱዋዳን ዎዛና ምኖነ ዬላይ ባይናዋ ኦꬃና።

\VS{9}ታን ኔና ያሻይ ባይና አሳ ኦꬃና፤ ዛላፐካ አꬎ ምኖ ከሳና። ኡንቱንቱ ማካላንቻ አሳ ግዶፐካ፥ ኡንቱንቶ ያዮፓ፤ ዎይ ኡንቱንቶ ዳጋሞፓ” ያጌዳ።


\par }{\PP \VS{10}ቃይ እ ታና ሀዋዳን ያጌዳ፤ “ላ አሳ ናአዉ፥ ታን ነዉ ኦድያ ቃላ ኡባ ምንሳደ ሀይዛነ ነ ዎዛናን ዎꬃ።

\VS{11}ሀእ ደንዳ ባደ፥ ኦሞዱዋን ደእያ ነ አሳዉ ኦዳ። ኡንቱንቱ ስስና እጽናካ ኡንቱንቶ፥ ‘ኡባ ሞድያ መꬍና ጎዳይ ሀዋዳን ያጌ’ ያጋደ ኦዳ” ያጌዳ።


\par }{\PP \VS{12}ሄዋፐ ጉይያን፥ ታና አያናይ ፑደ ደንꬄዳ፤ “መꬍና ጎዳ ቦንቹ ደኢያሳፐ ደንድያ ዎደ” ታፐ ጉየና፥ ወልቃማ ኮሻ ስሳድ።

\VS{13}ቃይ ፓጻ መታቱ ቀፊ እቱ እቱዋና ሾጨትያ ኮሻይ፥ ኡንቱንቱ ምይያን ደእያ ይንግርያዋ ኮሻና ጋከቲደ፥ ጉጉንꬃ ኮሻዳን ሀንያ ኮሻ ስሳድ።

\VS{14}ሄዋፐ ጉይያን፥ አያናይ ታና ፑደ ደንꬂደ፥ ሀራ ሳኣ አፌዳ። ያትና፥ ታን መꬍና ጎዳ ዎልቃይ ታና ሞድ ደእሽን፥ ታ አያናን ጫመታደነ ይሎታደ ባድ።

\VS{15}ከባራ ሻፋ ማታን፥ ተል-አቢባን ኦሞደቴዳዋንቱኮ ጋካድ። ታን ሄዋን ዳጋማደ፥ ኡንቱንቱና ላፑን ጋላሳ ጋምኣድ።


\par }{\SH ህዝቄል ዎችያ አሳ ግዴዳ
\par }
{\R (ህዝ. 33:1-9)

\par }{\PP \VS{16}ላፑንꬃ ጋላሳ ዉርሰꬃን መꬍና ጎዳ ቃላይ ታኮ ሀዋዳን ያጊደ ዬዳ፤

\VS{17}“ኔኖ አሳ ናአዉ፥ ታን ኔና እስራኤልያ አሳዉ ዎችያዋ ኦꬃድ። ታ ዶናፐ ከስያ ቃላ ስሴዳ ፓይዱዋ ኡባን፥ ኡንቱንቱካ ናገታናዳን ሴራ።

\VS{18}ታን ናጋራንቻ፥ ‘ቱሙዋ ኔን ሀይቃና’ ያግያ ዎደ፥ ኔን ባደ አ ሴራና ꬋዮፐ፥ አ ሸምፑካ አታና ማላ፥ እ ባረ ናጋራ ኦግያፐ ስማናዳን ኔን አ፥ ‘ኔና የኤ!’ ጋና ꬋዮፐ፥ ሄ ናጋራንቻይ ባረ ናጋራን ሀይቃና፤ ሽን አ ሱꬃ ታን ኔፐ ጭገታና።

\VS{19}ሽን ኔን ናጋራንቻ ሴርና፥ እ ባረ ናጋራፐ ዎይ ባረ ኢታ ኦግያፐ ስመናን እጾፐ፥ እ ባረ ናጋራን ሀይቃና፤ ሽን ኔን ነ ሁጲያ አሻና።


\par }{\PP \VS{20}“ቃይ ጽሎ አሳይ ባረ ጽሎተꬃፐ ጉየ ስሚደ፥ ኢታ ኦꬅያ ዎደ፥ ታን አ ስንꬃን ꬉብያ ዎꬅና፥ እ ሀይቃና። እ ስማናዳን ኔን አ፥ ‘ኔና የኤ!’ ጋቤና ድራዉ፥ እ ባረ ናጋራን ሀይቃና፤ እ ካሰ ኦꬄዳ ጽሎ ኦሱ ዛሪደ ቆፈተና፤ ሽን ታን አ ሱꬃካ ኔፐ ጭገታና።

\VS{21}ቃይ ኔን ጽሎ አሳይ ናጋራ ኦናዳን ሴርና፥ እካ ናጋራፐ ባረና ናጎፐ፥ ቱማ እ ፓጻ ደአና። አያዉ ጎፐ፥ እ ኔን ሴሬዳዋ ስሴዳ፤ ኔንካ ነ ሁጲያ አሻና” ያጊደ ዬዳ።


\par }{\SH ህዝቄላ ጾሳይ ዱድሴዳ
\par }
{\PP \VS{22}ሄ ሳኣን መꬍና ጎዳ ዎልቃይ ታና ሞዴዳ፤ ቃይ እ ታና፥ “ደንዳ፤ ዛንጋራ ባ። ነዉ ያን ኦዳና” ያጌዳ።

\VS{23}ታን ደንዳደ፥ ዛንጋራ ባድ። ሄ ሳኣን ካሰ ካባራ ሻፋ ማታን ታን በኤዳዋዳን፥ ሄዋን መꬍና ጎዳ ቦንቹ ኤቄዳዋ በኣድ፤ ታን ታ ሶምኡዋ ቢታ ጋꬃደ ጉፋናድ።


\par }{\PP \VS{24}ሄዋፐ ጉይያን፥ አያናይ ታ ግዶ ገሊደ፥ ታና ታ ገድያን ኤሲደ፥ ታና ሀዋዳን ያጌዳ፤ “ባ፤ ነ ጎለ ባደ፥ ነ ቦላ ካርያ ጎርዳደ ኡታሻ።

\VS{25}ኔኖ አሳ ናአዉ፥ ኔን ዎዶሩዋን ቃሸታና፤ ኔን አሳኮ ከሳናዉ ዳንዳያካ።

\VS{26}ቃይ ኔን ዱደ ግዳናዳንነ ኡንቱንታ ሴረናዳን፥ ታን ነ እንጻርሳ ነ ኮክያና ጋꬃ ኦይꬃና። አያዉ ጎፐ፥ ኡንቱንቱ ማካላንቻ አሳ።

\VS{27}ሽን ታን ነዉ ኦድያ ዎደ፥ ታን ነ ዶና ዶይና፥ ኔንካ ኡንቱንቶ፥ ‘ኡባ ሞድያ መꬍና ጎዳይ ሀዋዳን ያጌ’ ያጋና። ስስያ ኦንነ ስሶ፤ ስሰናን እጽያ ኦንነ እጾ። አያዉ ጎፐ፥ ኡንቱንቱ ማካላንቻ አሳ።




\par }\Chap{4}{\SH የሩሳላመ ቦላ ጾሳ ፕርዳ
\par }
{\R (4:1—24:27)

\par }{\PP \VerseOne{1}“ኔኖ አሳ ናአዉ፥ ኡርቃፐ መꬌዳ ጹብያ አካደ፥ ነ ስንꬃን ዎꬃ፤ ያታደ የሩሳላመ ካታማ ምስልያ አ ቦላ መꬋ።

\VS{2}አ ዶዳ፤ ድርሳ ኦንነ ከስ አከናዳ ድራ፥ ካታማ ግምቢያ ዩሹዋን ቢታ ዶራ፤ ኦላንቻቱ ኤቂያሳ ጊግሳ፤ ግምቢያ ላልያ ኦላ ሚሻ ዩሹዋን ጊግሳ።

\VS{3}ቃይ ብራታ ባሽያ አካደ፥ ብራታ ጎዳዳን ኔፐነ ካታማፐ ግዱዋን ኤሳ። ነ ሶምኡዋካ ሀንቁዋን አኮ ዛራ። ሄ ካታማይ ዶደታና፤ ቃይ ዶዴዳዌካ ኔና። ሀዌ እስራኤልያ አሳዉ ማላ ግዳናዋ።


\par }{\PP \VS{4}“ሄዋፐ ጉይያን፥ እስራኤልያ አሳዉ ሙሩዋ ማላ ግዳና ማላ ነ ሀድርሳ ምይያን ግሳ። ኔን ነ ሀድርሳ ምይያን ግሴዳ ጋላሳቱዋ ፓይዱዋ ኬሻ እስራኤልያ አሳ ኡንቱንቱ ዋን ሙረታነንቶ በሳሳ።

\VS{5}ቃይ ኔን ግሳደ እስራኤሊ ዎት ሙረታነንቶ በሳናዳን 390 ጋላሳ ነዉ እማድ። ሄ እት እት ጋላሳይ ኡንቱንቱ ሙረትያ እት እት ላይꬃና ቃራ።


\par }{\PP \VS{6}“ሄ ጋላሳ ነ ዉርሴዳዋፐ ጉይያን፥ ቃይ ዛራደ ነ ኡሸቻ ምይያን ይሁዳ አሳይ ዎት ሙረታነንቶ በሳናዉ ግሳ፤ እት እት ጋላሳይ እት እት ላይꬃ ሙሩዋና ቃራ ግድያ ድራዉ፥ ሄዋዳን ኡንቱንቱ ኦꬄዳ ናጋራ ሙሩዋ ኦይታሙ ጋላሳ ኔን ግሳናዳን፥ ታን ነዉ እማድ።

\VS{7}ነ ሶምኡዋ የሩሳላመ ዶደꬃኮ ሀንቁዋን ዛራደ፥ ነ ኩሽያ ደንꬃ ማንዳደ፥ የሩሳላመ ቦላ ትምቢትያ ኦዳ።

\VS{8}ሄ ዶደꬃን ኔን ጋምእያ ጋላሳይ ዉራናዉ፥ እት ምይያፐ ሀራ ምይያዉ አꬋ ዎናዳን፥ ታን ኔና ዎዶሩዋን ቃቻና።


\par }{\PP \VS{9}“ሀእ ኔን፥ ዛርጋነ ባንጋ፥ ባኤላነ ምስርያ፥ ማልዱዋነ ሞርገ ምꬃ አካደ፥ ካꬃ ዎꬅያ እት ባꬃን ቆላደ፥ አፐ ነዉ ቁማ ካꬃደ፤ ሄዋ ኔን ምይያን ግስያ 390 ጋላሳ ማና።

\VS{10}ሀች ሀች ኔን ምያ ኡክꬃ ልካ፤ እካ 230 ግራምያ ዴጽያዋ ግዶ፤ ሄዋ አ ዎድያን ዎድያን ማ።

\VS{11}ቃይ ኔን ሀች ሀች ኡሽያ ሃꬃካ ልካ፤ እካ ላኡ ቡርጩኮ ግዶ፤ ሄዋ አ ዎድያን ዎድያን ኡሻ።

\VS{12}ሄ ዋላኬዳ ካꬃ ባንጋ ኡክꬃ ኡክያዋዳን ኡካ፤ አሳይ ጼልሽን፥ አሳ ዎራ ሼሻ መላ ኤꬃደ ኡካ፤ ያታደ ማ።

\VS{13}ሄዌ እስራኤልያ አሳይ ታን ኡንቱንታ ላልያ ካዉተꬃቱዋ ግዶን ደኢድ፥ ቱኔዳ ቁማ ማናዎ ማላታ” ያጌዳ መꬍና ጎዳይ።


\par }{\PP \VS{14}ያትና፥ ታን ዛራደ ሀዋዳን ያጋድ፤ “ሀይ! ኡባ ሞድያ መꬍና ጎዳዉ፥ ሄዌ ሀኖፖ! ታን ታና ቱንሳ ኤርከ። ታ ናአተꬃፐ ዶማደ ሀች ጋካናዉ፥ ባኩታ ዎይ ባዞ ዶአይ ፑዚደ ዎꬌዳዋ ማ ኤርከ፤ ቱኔዳ አሹ ታ ዶናኮ ሺቅ ኤረና” ያጋድ።


\par }{\PP \VS{15}እ ዛሪደ፥ ታና ሀዋዳን ያጌዳ፤ “ዳሮ ሎአ፥ ያቶፐ፥ አሳ ዎራ ሼሻ መላን ኡክያዋ አጋደ፥ ሚዛ ኦሻ ከዊያን ነ ኡክꬃ ኡካሳ” ያጌዳ።


\par }{\PP \VS{16}እ ቃይካ ሀዋዳን ያጌዳ፤ “ኔኖ አሳ ናአዉ፥ በአ፤ የሩሳላመ ካታማ ካꬅ ገለናዳን፥ ታን ድጋና ሀናይ። አሳይ ካꬃ ህርጊደ፥ ማኪደ ማና፤ ቃይ ሃꬃካ ያዪደ፥ ልኪደ ኡሻና።

\VS{17}ሄዎ ኡንቱንቶ ደእያ ካꬃይነ ሃꬃይ ዉራና፤ ኡንቱንቱ እቱ እቱዋ፥ ‘ፖራ!’ ጊደ ጼላና፤ ኡንቱንቱ ባረንቱ ናጋራ ሙሩዋን ግልቃና።




\par }\Chap{5}{\SH የሩሳላመ ቦላ ይያ ባሻ ማላታ
\par }
{\PP \VerseOne{1}“ኔኖ አሳ ናአዉ፥ ቃራ ማሻ አካደ፥ ነ ሁጲያነ ነ ቡቻ ሁጲያ ጊግስያዋንቱ ምላጭያዳን አን ሜዳ። ያታደ ሚዛናን ልካደ፥ ነ ብናና ሄዙ ከሳደ ሻካ።

\VS{2}ኔን ዶድያ ዎዲ ዉርያ ዎደ፥ ነ ሻኬዳ ብናናዉ እት ኩሽያ የሩሳላመ ካታማ ምስልያዉ ግዱዋን ታማን ጹጋ። ላኤንꬆ ኩሽያ ካታማ ዩሹዋን ኡባን ማሻን ቃንጸሬꬃ። ሄዘንꬆ ኩሽያ ቃይ ጫርኮ ላላ፤ አያዉ ጎፐ፥ ታን ኡንቱንታ ማሻን የደርሳና።

\VS{3}ቃይ ሄዋፐ ጉꬃ ብናና አካደ፥ ነ ማዩዋ ጼራን ቃቻ።

\VS{4}ሄ ኔን ቃቼዳዋፐ ጉꬃ አካደ፥ ታማን ኦላደ ጹጋ። ሄዋን ዶሜዳ ታማይ እስራኤልያ አሳ ኡባ ጋካናዋ” ያጌዳ።


\par }{\PP \VS{5}ኡባ ሞድያ መꬍና ጎዳይ ሀዋዳን ያጌ፤ “ሀዌ የሩሳላመ ካታማ፤ ታን ቢታቱዋ እዝ ዩሹዋን ዎꬃደ፥ ካዉተꬃቱዋ ኡባዉ ግዶ ጉልአን እዞ ዎꬃድ።

\VS{6}ሽን እዛ ባረ ኢታ ኦሱዋን፥ ባረ ዩሹዋን ደእያ ቢታቱዋፐነ ካዉተꬃቱዋፐ ያ ኢታደ፥ ታ ህግያነ ታ ዎጋ ናገናን እጻዱ፤ ቱሙካ እዛ ታ ህግያዉ ማካላዱ፤ ታ ዎጋካ ካለናን እጻዱ” ያጌ።


\par }{\PP \VS{7}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ህንተንቱ ህንተ ዩሹዋ ካዉተꬃፐ አꬂደ መቱዋ መꬌድታ፤ ታ አዛዙዋ ካለናንነ ታ ዎጋ ናገናን እጼድታ። ሀራይ አቶ ሽን ህንተንቱ ዩሹዋን ደእያ ካዉተꬃቱዋ ዎጋካ ናግበይክታ” ያጌ።


\par }{\PP \VS{8}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ኔኖ፥ የሩሳላመ፥ ታን ነዉ ሞርከ፤ ሀራ ካዉተꬃቱ ኡባይ በእሽና፥ ነ ቦላ ታ ፕርዳ አሀና።

\VS{9}ኔን ታን እጽያ ኤቃ ጎይና ኡባ ኦꬄዳ ድራዉ፥ ታን ሀዋፐ ካሰ ሀንቤናዋ፥ ቃይ ሀዋፐ ስንꬃዉካ ሀነና ፕርዳ ነ ቦላ አሀና።

\VS{10}ሄዋፐ ደንዴዳዋን፥ ህንተ ግዶን አዎቱ ባረንቱ ናናቱዋ ማና፤ ቃይ ናናቱካ ባረንቱ አዎቱዋ ማና። ታን ህንተ ቦላ ፕርዳ አሀና፤ ህንተፐ አቴዳዋንታካ ኦይዱ ጫርኩዋ ሚዛና ኡባዉ ላላና።
\XREF{}{{\XO 5:10 }{\XT{ስቁዋ 4:10}}}


\par }{\PP \VS{11}“ሄዋ ድራዉ፥ ታን ኡባ ሞድያ መꬍና ጎዳይ ታ ደኡዋን ጫቃይ: ህንተ ህንተ ሸነይያ ኤቃቱዋንነ ቱና ኦሶቱዋን ታ ጌሻ ጎልያ ቱንሴዳ ድራዉ፥ ታንካ ህንተና ቡꬃ ꬋይሳና። ህንተዉ ቃረትከነ ህንተፐ እቱዋነ አሽከ።

\VS{12}ነ አሳፐ እት ኩሺ ካታማ ግዶን ኢታ ሀርግያን ዎይ ኮሻን ሀይቃና፤ ላኤንꬆ ኩሺ ካታማፐ ካረና ኦላን ዉራና፤ ቃይ ሄዘንꬆ ኩሽያ ታን ኦይዱ ጫርኩዋ ሚዛናዉ ኡባዉ ላላደ፥ ኡንቱንታ ማሻን የደርሳና።


\par }{\PP \VS{13}“ታ ይሉ ዉራና፤ ታን ኡንቱንቱ ቦላ ሀንቀቴዳ ሀንቁካ ኤቃና፤ ያቶፐ ታ ሀንቁ ዶቻና። ታን ኡንቱንቱ ቦላን ሀንቀቴዳ ሀንቁዋ ዉርስያ ዎደ፥ ታን መꬍና ጎዳይ ቃናትያን ሃሳዬዳዋ ኡንቱንቱ ኤራና።


\par }{\PP \VS{14}“ህንተንቱ ዩሹዋን ደእያ ካዉተꬃቱዋ ግዶንነ ህንተ ማታና አꬍያ ኡባ ስንꬃን ታን ህንተና ባዙዋነ ቅሊጭያዋ ኦꬃና።

\VS{15}ታን ህንተና ታ ሀንቁዋን፥ ታ ይሉዋንነ ቃረታይ ባይና ሴራን ፕርድያ ዎደ፥ ህንተ ህንተ ዩሹዋን ደእያ ካዉተꬃቶ ቅሊጮነ ሸቃዉ፥ ህንተና በኤዳ አሳዉ ናገትያባነ ዳጋምያባ ግዳና። ታን መꬍና ጎዳይ ሀዋ ኦዳድ።

\VS{16}ታን ህንተ ቦላ ዎꬍያነ ꬋይስያ ኮሻ ዎንዳፍያ ዱክያ ዎደ፥ ህንተና ꬋይሳናዉ ዱካና። ህንተዉ ኮሻ ያ ያ ዳርሳና፤ የሩሳላመ ካታማ ካꬃይ ገለናዳን፥ ታን ድጋና።

\VS{17}ታን ኮሻነ ባዞ ዶኣ ህንተ ቦላ የድና፥ ኡንቱንቱ ህንተ ናናቱዋ ꬋይሳና። ታን ኢታ ሀርግያ፥ ሱꬃ ጉስያዋነ ኦላ ህንተ ቦላ አሀና። መꬍና ጎዳይ ሀዋ ኦዳድ” ያጌ።
\XREF{}{{\XO 5:17 }{\XT{ሳፃ 6:8}}}




\par }\Chap{6}{\SH ጾሳይ ኤቃዉ ጎይንያዋ ፕርዴዳ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ኔኖ አሳ ናአዉ፥ እስራኤልያ ዞዘቱዋኮ ነ ሶምኡዋ ደረቃን ዛራደ፥ ኡንቱንቱ ቦላ ትምቢትያ ኦዳ።

\VS{3}ሀዋዳን ያጋ፥ ‘ህንተኖ፥ እስራኤልያ ዞዘቶ፥ ኡባ ሞድያ መꬍና ጎዳ ቃላ ስስተ! ኡባ ሞድያ መꬍና ጎዳይ እስራኤልያ ዞዘቶነ ከራቶ፥ ቡቡሀቶነ ዛንጋራቶ ሀዋዳን ያጌ፤ በእተ፥ ታን፥ ታ ማሻ ህንተ ቦላ የዳና፤ ቃይ ህንተ ኤቃ ጎይንያ ሳኣካ ꬋይሳና።

\VS{4}ህንተ ያርሽያ ሳአቱ ኮለተና፤ ቃይ ህንተ እጻና ጩዋይያ ሚሻቱካ መኤረታና። ታን ህንተ አሳ ህንተ ኤቃቱዋ ስንꬃን ዎꬋና።

\VS{5}ታን እስራኤልያ አሳ አሃ ኡንቱንቱ ኤቃቱዋ ስንꬃን ግስሳና፤ ህንተ መቀꬃካ ህንተ ያርሽያ ሳአቱዋ ዩሹዋን ላላና።

\VS{6}ህንተ ደእያ ሳን ኡባን፥ ህንተ ካታማቱነ ህንተ ጎይንያ ሳአቱ ኮለተና። ሄዋዳንካ ህንተ ያርሽያ ሳአቱ ቱናናነ ላለታና፤ ህንተ ኤቃቱ መኤረታናነ ꬋያና፤ ህንተ እጻና ጩዋይያ ሳአቱካ መኤረት ዎꬋና፤ ህንተ ኦꬄዳ ኦሱ ኡባይ ፕተት ꬋያና።

\VS{7}ህንተ አሳይ ሹከቲደ፥ ህንተ ግዶን ኩንዳና። ታን መꬍና ጎዳ ግድያዋ ህንተ ሄዋን ኤራና።


\par }{\PP \VS{8}“ ‘ታን ህንተፐ አማሬዳዋንታ ፓጻ አሻና፤ ማሻፐ አቴዳዋንቱ ቢታነ ካዉተꬃ ግዶን ላለታና።

\VS{9}ማሻፐ አቴዳዋንቱ ያን ኦሞዱዋን ደአና። ያን ደእያ ዎደ፥ ኡንቱንቱ ታና ሀሳያና፤ ቃይ ዎሹምያ ዎዛናንነ ባረንቱ አይፍያን ኤቃ ጎይናናዉ ጉየ ስምያዋን፥ ኡንቱንቱ ታ ዎዛና መንꬄዳዋ ሀሳያና። ኡንቱንቱ ባረንቱ ኦꬄዳ ኢታ ኦሱዋፐነ ኡንቱንታ ዬላይያ ሀኖታፐ ደንዴዳዋን፥ ባረና ባረ ሁጲያዉ ሻታና።

\VS{10}ቃይ ታን መꬍና ጎዳ ግድያዋ ኡንቱንቱ ኤራና። ታን ኡንቱንቱ ቦላ ኢታባ አሀና ጌዳዌ ጮ መላ ባብሱዋ ግደና’ ” ያጌ።


\par }{\PP \VS{11}ኡባ ሞድያ መꬍና ጎዳይ ታና ሀዋዳን ያጌ፤ “ነ ብራꬍያ ሀንቁዋን ጾርሳ! ይሉዋን ነ ገድያንካ ቢታ ቃካ! ቃይ ሀዋዳን ያጋ፤ ‘እስራኤልያ አሳ ሸነይያ ኦሶ አየ አና!’ ያጋ። አያዉ ጎፐ፥ ኡንቱንቱ ኦላን፥ ኮሻንነ ኢታ ሀርግያን ዉራና።

\VS{12}ሃኩዋን ደእያዌ ኢታ ሀርግያን ሀይቃና፤ ማታን ደእያዌ ኦላን ሀይቃና፤ ቃይ ፓጻ አቴዳዌ ኮሻን ሀይቃና። ሄዋዳን ኦꬃደ፥ ታን ታ ሀንቁዋ ኡንቱንቱ ቦላ ዉርሳና።

\VS{13}ኡንቱንቱ አሳ አሃይ ኡንቱንቱ ኤቃቱዋ ግዱዋ ኡባን፥ ኡንቱንቱ ያርሽያ ሳ ዩሹዋ ኡባን፥ ꬎቃ ዞዘቱዋ ቦላነ ደረቱዋ ኪክያ ኡባ ቦላን፥ እርጻ ምꬃ ጋርሳ ኡባን፥ ዳሮ ቦንጪ ደእያ ኤꬃ ጋርሳ ኡባን፥ ባረንቱ ኤቃቶ ሳዊያ ያርሹዋ ጹጌዳ ሳኣ ኡባን ኩንዴዳ ዎደ፥ ኡንቱንቱ ታን መꬍና ጎዳ ግድያዋ ኤራና።

\VS{14}ቃይ ታን ታ ኩሽያ ኡንቱንቱ ቦላ ምጫደ፥ ኡንቱንቱ ደእያ ቢታ ኡባ፥ ገድሳ ባጋ ባዙዋፐ ቢደ ሁጲሳ ባጋ ርብላ ግያ ካታማ ጋካናዉ፥ መላ ኦꬃና። ታን መꬍና ጎዳ ግድያዋ ኡንቱንቱ ሄዋን ኤራና ያጌ ያጋ” ያጊደ ዬዳ።




\par }\Chap{7}{\SH እስራኤልያዉ ዉርሰꬃይ ጋኬዳ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ኔኖ አሳ ናአዉ፥ ኡባ ሞድያ መꬍና ጎዳይ እስራኤልያ ቢታዉ ሀዋዳን ያጌ፤ ‘ዉርሰꬃ በእተ! ኡባ ባጋና ቢታ ቦላን ዉርሰꬃይ ጋኬዳ።

\VS{3}ሄኮ፥ ዉርሰꬃይ ህንተ ቦላ ጋኬዳ! ታን ታ ሀንቁዋ ህንተ ቦላ የዳና። ታን ህንተ ኦሱዋዳን፥ ህንተ ቦላ ፕርዳና፤ ህንተ ቱና ሀኖታዳን፥ ታን ህንተና ሙራና።

\VS{4}ታን ህንተዉ ቃረትከነ ህንተፐ እቱዋነ አሽከ። ህንተ ኢታ ኦሱዋ ድራዉካ ሙራና፤ ህንተ ግዱዋን ደእያ እጸቴዳ ኤቃ ጎይኑዋካ ቆንጭሳና። ታን መꬍና ጎዳ ግድያዋ ህንተ ሄዋን ኤራና’ ያጌ።


\par }{\PP \VS{5}“ኡባ ሞድያ መꬍና ጎዳይ ሀዋዳን ያጌ፤ ‘ባሻ! ባሻ ቦላን ባሻይ ዬ።

\VS{6}ዉርሰꬃይ ጋኬዳ! ዉርሰꬃይ ጋኬዳ! እ ህንተ ቦላን ደንዴዳ። በእተ፥ እ ጋኬዳ!

\VS{7}ሀ ቢታን ደእያዋንቶ፥ ህንተ ፕርዳይ ጋኬዳ፤ ዎዲ ጋኬዳ፤ ጋላሳይ ማታቴዳ! ሄዌ ሻቢርሳ ጋላሳፐ አትና፥ ዞዝያ ቦላን ናሸቻን እልልያ ጋላሳ ግደና።

\VS{8}ሀእ ማታን ታን ታ ሀንቁዋ ህንተ ቦላ ጉሳና፤ ታ ይሉዋካ ህንተ ቦላን ዉርሳና። ታን ህንተ ኦሱዋዳን፥ ህንተ ቦላ ፕርዳና፤ ህንተ ቱና ሀኖታዳን፥ ህንተና ሙራና።

\VS{9}ታን ህንተዉ ቃረትከነ ህንተፐ እቱዋነ አሽከ። ህንተ ኢታ ኦሱዋ ድራዉካ ሙራና፤ ህንተ ግዱዋን ደእያ ኤቃ ጎይኑዋካ ቆንጭሳና። ያቶፐ ህንተ ህንተና ሾጬዳዌ ታና መꬍና ጎዳ ግድያዋ ኤራና።


\par }{\PP \VS{10}“ ‘ሄኮ ጋላሳይ! ሀዌሽ ጋኬዳ! ህንተ ባየꬃይ ህንተ ፐንግያ ጋኬዳ! ህንተ ኢታተꬃይ ኩኩሜዳ፤ ህንተ ኦቶሩካ ጪሼዳ።

\VS{11}ማካላ ጋሱዋን ኢታ ኦሱ ዳሬዳ፤ ኡንቱንቱፐ እቱነ አተና፤ ኡንቱንቱ ጮራተꬃፐ፥ ዎይ ኡንቱንቱ ዱረተꬃፐ፥ ዎይ ኡንቱንቱ ቦንቹዋፐ አይነ አተና።

\VS{12}ዎዲ ጋኬዳ፤ ጋላሳይካ ማታቴዳ! ሀንቁ አሳ ኡባ ቦላና ግድያ ድራዉ፥ ሻምያዌ ናሸቶፖ፤ ዎይ ዛልእያዌካ ካዮቶፖ።

\VS{13}ኡንቱንቱ ላኡ ፓጻ ደእያ ዎድያን፥ ዛልኤዳዌ ባረ ዛልኤዳዎ ጉየ ስመና። እራኤልያ አሳ ኡባ ቦላ ኦደቴዳ ሀ ሳጻይ ላመተና፤ ኡንቱንቱ ናጋራፐ ደንዴዳዋን ኡንቱንቱፐ እቱነ ባረ ሸምፑዋ አሸና።

\VS{14}ታ ሀንቁ አሳ ኡባ ቦላ ደእያ ድራዉ፥ ኡንቱንቱ ኦላዉ ኡልቱዋ ፑኒደ፥ ኡባባ ጊግሶፐካ፥ ኦንነ ኦላዉ ከሰና።


\par }{\SH እስራኤልያ አሳ ናጋራ ጋሱዋን ይያ ሙሩዋ
\par }
{\PP \VS{15}“ ‘ካረና ኦላይ፥ ሶና ኢታ ሀርጊነ ኮሻይ ደኤ። ካታማፐ ጋጻን ደእያዌ ኦላን ሀይቃና፤ ካታማ ግዶን ደእያዋንቱ ኮሻንነ ኢታ ሀርግያን ዉራና።

\VS{16}ኡንቱንቱፐ አቴዳዋንቱ፥ ደምባ ጋድያፐ ያሻን ባቃቴዳ ሀራጰቱዋዳን ባረንቱ ናጋራ ጋሱዋን ደርያ ቦላን ኦላና።

\VS{17}ኩሽያ ኡባይ ዶንጭላና፤ ጉልባታይ ኡባይ ኮልድና ያሻን ሙሻና።

\VS{18}ኡንቱንቱ ማቃ ማያና፤ ቃይ ያሻን ኮኮራና። ኡንቱንቱ ኡባ ሶምኢካ ዬላ ማያና፤ ኡንቱንቱ ኡባ ሁጲካ ሜደታና።

\VS{19}ኡንቱንቱ ባረንቱ ብራ ኦግያን ኦላና፤ ኡንቱንቱ ዎርቃይካ ቱናባ ግዳናዋ። ኤጽያ መꬍና ጎዳ ሀንቁዋ ጋላስ፥ ኡንቱንቱ ብራይነ ኡንቱንቱ ዎርቃይ ኡንቱንታ አሻናዉ ዳንዳየና። ኡንቱንቶ ꬉበ ግዲደ፥ ናጋራን ገልሴዳ ብራይነ ዎርቃይ ኡንቱንቱ ኡሉዋ ኩሚደ፥ ኡንቱንታ ኮሻፐ አሸና።


\par }{\PP \VS{20}“ ‘ኡንቱንቱ ባረንቱ ሎኦ አሌቁዋን ኦቶረቴድኖ፤ ሄዋንታ ባረንቱ እጸቴዳ ቱና ኤቃነ ዬላይያ ምስልያ መꬋናዉ ጎኤቴድኖ። ሄዋ ድራዉ፥ ታን ሄ ሎኦ አሌኤቁዋ ኡንቱንቶ ቱናባ ከሳድ።

\VS{21}ታን ኡንቱንቱ አሌቁዋ ኦሞዱዋ ኦꬃደ፥ አላጋዉነ ቢታ ኡባን ደእያ ኢታቶ አꬃደ እምና፥ ኡንቱንቱ አ ቱናባ ከሳና።

\VS{22}ሄ ዎደ ታን ታ ሶምኡዋ ዎራ ዛራና፤ ቃይ ታ ቦንቾ ጌሻ ጎልያ ፓንጋቱ ገሊደ ቱንሳና።


\par }{\PP \VS{23}“ ‘ሱረ ፕርዳ ꬋዩሳን፥ ቢታይ ኡባይ ሱꬃን ኩሜዳ ድራዉነ ካታማይካ ማካላ ኦሱዋን ኩሜዳ ድራዉ፥ ሳንሳላታ ጊግሳ።

\VS{24}ኡንቱንቱ ጎለቱዋ ባረሳ ኦꬃና ማላ፥ ታን ኡባፐ ኢታ ካዉተꬃ አሀና። ዎልቃማቱዋ ኦቶሩዋካ ታን ꬋይሳና፤ ኡንቱንቱ ጌሻ ሳአቱካ ቱናና።

\VS{25}ዳጋማይ ይያ ዎደ፥ ኡንቱንቱ ሳሩዋ ኮያና፤ ሽን ደምክኖ።

\VS{26}ባሻይ ባሻ ቦላ፥ ቃይ ኢታ ኦዱ ኢታ ኦዱዋ ቦላ ያና። ኡንቱንቱ ትምቢትያ ኦድያዋ፥ “ነ ሳፃ ኦዳ” ያጋና። ቄሳቶ ታማርስያ ትምርቲ ꬋያና፤ ጭማቶካ ዞርያዌ ꬋያና።

\VS{27}ካቲ ዬካና፤ ካፑ ህዶታ ቃንጻና፤ ሄ ቢታ አሳ ኩሺ ያሻን ኮኮራና። ታን ኡንቱንቶ ኡንቱንቱ ኦሱዋዳን ኦꬃና፤ ኡንቱንቱ ፕርዳዳን፥ ኡንቱንቱ ቦላ ፕርዳና። ታን መꬍና ጎዳ ግድያዋ ኡንቱንቱ ሄዋን ኤራና’ ያጌ” ያጊደ ዬዳ።




\par }\Chap{8}{\SH ጌሻ ጎልያን ኤቃ ጎይና
\par }
{\R (8:1—10:22)

\par }{\PP \VerseOne{1}ኑን ኦሞደቴዳ ኡሱፑንꬃ ላይꬃን፥ ኡሱፑንꬃ አግናን፥ እቼሻንꬃ ጋላሳን፥ ታን ታ ሶን ኡት ደእሽን፥ ይሁዳ ጭማቱካ ታ ስንꬃን ኡት ደእሽን፥ ኡባ ሞድያ መꬍና ጎዳ ዎልቃይ ታና ሞዴዳ።

\VS{2}ታን ትሽ ኡዳደ ጼልያ ዎደ፥ አሳ ማላትያዋ በኣድ፤ አዉ ጼሳፐ ጋርሳ ባጋ ማላትያ ሳአይ ታማ ማላቴ፤ ቃይ ጼሳፐ ቦላ ባጋ ማላትያ ሳአይ ጶልያ ናስያ ብራታ ማላቴ።
\XREF{}{{\XO 8:2 }{\XT{ህዝ. 1:27}}}

\VS{3}እ ኩሽያ ማላትያዋ ታኮ የዲደ፥ ታ ሁጲያ ብናና ኦይቄዳ። አያናይ ታና ሳኣፐነ ሳሉዋፐ ግዶ ፑደ ደንꬂደ፥ ጾሳ ሳጻን ታና የሩሳላመ አፌዳ። ሁጲሳ ባጋና ጌሻ ጎልያ ግዶ ዳባባ ገልያ ፐንግያና ገልሲደ፥ ጾሳ ቃናትያ ደንꬅያ ኤቃይ ኤቄዳዋ በሴዳ።

\VS{4}ካሰ ታን ካባራ ሻፋ ማታን ሳጻን በኤዳዋዳን፥ እስራኤልያ ጾሳ ቦንቹዋ ሄዋን በኣድ።
\XREF{}{{\XO 8:4 }{\XT{ህዝ. 1:28}}}


\par }{\PP \VS{5}ሄዋን እ ታዉ ሀዋዳን ያጌዳ፤ “ኔኖ አሳ ናአዉ፥ ሁጲሳ ባጋ ጼላ” ያጌዳ። ታን ጼልያ ዎደ፥ ጾሳ ቃናትያ ደንꬅያ ኤቃ ምስልያ ስንꬃን ደእያ ያርሽያ ሳ ማታን ደእያዋ በኣድ።

\VS{6}ቃይካ እ ታዉ ሀዋዳን ያጌዳ፤ “ኔኖ አሳ ናአዉ፥ ኡንቱንቱ ኦꬅያዋ በአይ? ታና ታ ጌሻ ጎልያፐ ሃሳናዉ እስራኤልያ አሳይ ኦꬅያ ዎልቃማ እጸትያ ኤቃ ጎይኑዋባ በአይ? ሄዋፐካ አꬍያ ኢትያ ኤቃ ጾሳቱዋ ጎይና ኔን ብሮ በአና” ያጌዳ።


\par }{\PP \VS{7}ሄዋፐ ጉይያን፥ ታና ጌሻ ጎልያ ዳባባ ፐንገ አሄዳ፤ ሄኮ ታን ጼልያ ዎደ፥ ጎዳን ጾኢ ደእያዋ በኣድ።

\VS{8}እ ታና፥ “ላ አሳ ናአዉ፥ ጎዳ ቦካ” ያጌዳ፤ ታን ቦክያ ዎደ፥ እት ፐንጊ ሄዋን ደእያዋ በኣድ።

\VS{9}ቃይ እ ታና፥ “ገላ፤ ኡንቱንቱ ሀዋን ኦꬅያ ኢታነ ሸነይያ ኤቃ ጾሳቱዋ ጎይኑዋ በአ” ያጌዳ።

\VS{10}ታን ግዶ ገላደ ጼልያ ዎደ፥ ጎዳ ቦላን ዩይ አꬊደ ቢታና ጎሸትያ መታቱ ምስሊ፥ ጌሻ ግደና ዶአቱዋ ምስሊ ኡባይነ እስራኤልያ አሳ ኤቃቱዋ ኡባ ምስሊ ኩሜዳዋ በኣድ።

\VS{11}ኡንቱንቱፐ ስንꬃ ባጋና እስራኤልያ አሳፐ ላፑን ታሙ ጭማቱ ኤቄድኖ፤ ቃይ ሻፋና ናኣ ያዛኒካ ኡንቱንቱ ግዶን ኤቄዳ። ኡባይካ እጻና ጩዋይያዋ ባረንቱ ኩሽያን ኦይቄድኖ፤ እጻና ጩዋይካ ቱሉ ጌ።


\par }{\PP \VS{12}ቃይ እ ታና ሀዋዳን ያጌዳ፤ “ላ አሳ ናአዉ፥ ሀዋ እስራኤልያ አሳ ጭማቱ ኡባይካ ꬉማን ባረንቱ ኤቃ ምስልያ ጎልያን ኡንቱንቱ ኦꬅያዋ በአይ? አያዉ ጎፐ፥ ኡንቱንቱ፥ መꬍና ጎዳይ ኑና በኤና፤ መꬍና ጎዳይ ሀ ቢታ አጌዳ ያጊኖ” ያጌዳ።

\VS{13}ቃይካ እ ታና፥ “ሄዋፐካ አꬍያ እጸቴዳ ኤቃ ጎይኑዋ ኔን ብሮ በአና” ያጌዳ።


\par }{\PP \VS{14}ሄዋፐ ጉይያን፥ እ ታና ጌሻ ጎልያ ሁጲሳ ባጋ ፐንግያኮ አፍና፥ ሄዋን ታሙዛ ግያ ባረንቱ ጾሳዉ ኡቲደ ዬክያ ማጫ አሳቱዋ በኣድ።

\VS{15}እ ታና፥ “ኔኖ አሳ ናአዉ፥ ሀዋ በአይ? ሄዋፐ አꬍያ እጸቴዳ ኤቃ ጎይና ኔን ብሮ በአና” ያጌዳ።


\par }{\PP \VS{16}ሄዋፐ ጉይያን፥ እ ታና መꬍና ጎዳ ጎልያ ግዶ ዳባባ አፌዳ፤ ሄዋን ጌሻ ጎልያ ፐንገን ባራንዳፐነ ያርሽያ ሳፐ ግዱዋን ላታማነ እቼሹ አቱማ አሳ ግድያዋ በኣድ። ኡንቱንቱ ባረንቱ ዞክያ መꬍና ጎዳ ጌሻ ጎልያኮ፥ ባረንቱ ሶምኡዋ አዋይ ዶልያ ባጋ ዛሪደ፥ አዋይ ዶልያ ባጋና አዋዉ ጎይኒኖ።


\par }{\PP \VS{17}እ ታና ሀዋዳን ያጌዳ፤ “ኔኖ አሳ ናአዉ፥ ሀዋ በኣድ? ይሁዳ አሳዉ ሀ እጸቴዳ ኤቃ ጎይኑዋ ሀዋን ኦꬅያዌ ኡባይ ላፋባ ግዴዴ? ኡንቱንቱ ቢታ ማካላ ኦሱዋን ኩንꬂደ፥ ዛር ዛሪደ ታና ሀንቀትሳናዉ በሲ? በአ፥ ኡንቱንቱ ባረንቱ ዳንዳዬዳ ኬናን ታና ኢሲደ ጫሺኖ።

\VS{18}ሄዋ ድራዉ፥ ታን ኡንቱንቱና ሀንቁዋን ጋከታና። ታን ኡንቱንቶ ቃረትከነ ኡንቱንቱፐ እቱዋነ አሽከ። ኡንቱንቱ ባረንቱ ኮሻ ꬎቁ ኦꬂደ፥ ታ ሀይꬃን ዋስናካ፥ ታን ኡንቱንቶ ስስከ” ያጌዳ።




\par }\Chap{9}{\SH ኤቃዉ ጎይንያዋንታ ዎꬌድኖ
\par }
{\PP \VerseOne{1}ሄዋፐ ጉይያን፥ ꬎቃ ኮሻን፥ ታን ስስሽን፥ “ሀዋንቱ፥ ካታማቶ ሙራናዉ ኪተቴዳዋንቱ፥ ኡባይካ ባረንቱ ዎꬍያ ኦላ ሚሻ ባረንቱ ኩሽያን ኩሽያን ኦይቂደ፥ ሃ ዪኖ” ያጌዳ።

\VS{2}ሄዋፐ፥ ሁጲሳ ጼልያ ቆሞ ባጋ ፐንግያና ዎꬍያ ኦላ ሚሻ ኦይቂደ፥ ይያ ኡሱፑን አሳቱዋ በኣድ። ኡንቱንቱና እትፐ ሊኑዋፐ ዳደቴዳ ማዩዋ ማዪደ፥ ባረ ምይያን ጻፍያዋ ኮሮጁዋን ኦይቄዳ እት ብታኒ ደኤ። ኡንቱንቱ ግዶ ገሊደ፥ ናሃስያፐ ኦሰቴዳ ያርሽያ ሳ ማታን ኤቄድኖ።


\par }{\PP \VS{3}እስራኤልያ ጾሳ ቦንቹ ካሰ ባረ ደእያ ክሩበቱዋፐ ደንዲደ፥ ጌሻ ጎልያ ፐንግያ ጉባንያኮ ቢደ ኤቄዳ። ሄዋን መꬍና ጎዳይ ላይኑዋ ማዪደ፥ ባረ ምይያን ጻፍያዋ ኮሩጁዋን ኦይቄዳ ብታንያ ጼሴዳ።

\VS{4}አ ሀዋዳን ያጌዳ፤ “የሩሳላመ ካታማ ግዱዋ ባደ፥ ያን ኦሰትያ እጸቴዳ ኤቃ ጎይኑዋ ድራዉ፥ ኦሊድነ ካዮቲደ ደእያ አሳ ሶምኡዋን ማላ ዎꬃ” ያጌዳ።
\XREF{}{{\XO 9:4 }{\XT{ሳፃ 7:3፤ 9:4፤ 14:1}}}


\par }{\PP \VS{5}ታን ስስሽን፥ እ ሀራቱዋካ ሀዋዳን ያጌዳ፤ “አ ጌዶ ካሊደ፥ ካታማ ግዱዋ አꬊደ ዎꬍተ! እቱዋነ አሾፕተ፤ ኦስነ ቃረቶፕተ።

\VS{6}ጭማቱዋ፥ ዎዳላቱዋነ ዎዶሮቱዋ፥ ማጫ አሳቱዋነ ናናቱዋ ኡባካ ሹክተ፤ ሽን ሶምኡዋን ማላይ ደእያ አሳ ኦናነ ቦቾፕተ። ዎꬉዋ ታ ጌሻ ጎልያን ዶምተ” ያጌዳ። ኡንቱንታ ዎꬉዋ ጌሻ ጎልያ ስንꬃን ኤቄዳ ጭማቱዋን ዶሜድኖ።

\VS{7}ሄዋፐ ጉይያን፥ እ ኡንቱንታ ሀዋዳን ያጌዳ፤ “ጌሻ ጎልያ ቱንስተ፤ ዳባባቱዋካ አሃን ኩንꬅተ፤ ከስተ” ያጌዳ። ኡንቱንቱ ከሲደ፥ ካታማ ግዶን ኡባን ዎꬉዋ ዶሜድኖ።


\par }{\PP \VS{8}ኡንቱንቱ ዎꬍ ደእሽን፥ ታን ታረካ አታደ፥ ታ ሶምኡዋ ቢታ ጋꬃ ጉፋናደ፥ ታ ቃላ ꬎቁ ኦꬃደ፥ “አቤት ኡባ ሞድያ መꬍና ጎዳዉ፥ ሀ ኔን የሩሳላመ ቦላን ጉስያ ነ ሀንቁዋን፥ እስራኤልያፐ አቴዳ ሙልያካ ዉርሳየ?” ያጋድ።


\par }{\PP \VS{9}እ ዛሪደ፥ ታዉ ሀዋዳን ያጌዳ፤ “እስራኤልያነ ይሁዳ ናጋራይ ሎይꬅ ዳሬዳ፤ ቢታ ኡባይ ሱꬃን ኩሜዳ፤ ቃይ ካታማ ኡባን ሱረ ፕርዳይ ባዋ። አያዉ ጎፐ፥ ‘አሳይ፥ መꬍና ጎዳይ ሀ ቢታ አጌዳ፤ መꬍና ጎዳይ በኤና’ ያጊኖ።

\VS{10}ሄዋ ድራዉ፥ ታን ኡንቱንቶ ቃረትከነ ኡንቱንቱፐ እቱዋነ አሽከ። ታን ኡንቱንቶ ኡንቱንቱ ኦግያዳ ኦꬃና” ያጌዳ።


\par }{\PP \VS{11}ሄዋፐ ጉይያን፥ ላይኑዋ ማዪደ፥ ባረ ምይያን ጻፍያዋ ኮሮጁዋን ኦይቄዳ ብታኒ ጉየ ስሚደ፥ “ኔን ታና አዛዜዳዋዳን ኦꬃድ” ያጌዳ።




\par }\Chap{10}{\SH ጾሳ ቦንቹ ጌሻ ጎልያፐ ሻከቴዳ
\par }
{\PP \VerseOne{1}ታን ጼልያ ዎደ ሳምፔርያ ግያ እንቁዋፐ ኦሰቴዳ ካዉተꬃ አራታ ማላትያ ክሩበቱዋ ሁጲያፐ ቦላ ባጋና ደእያ ምጨቴዳ ሳሉዋ ጉፋንꬁዋ ማላትያዋን ደእያዋ በኣድ።
\XREF{}{{\XO 10:1 }{\XT{ህዝ. 1:26፤ ሳፃ 4:2}}}

\VS{2}ሊኑዋ ማዬዳ ብታንያ መꬍና ጎዳይ ሀዋዳን ያጌዳ፤ “ክሩበቱዋፐ ጋርሳ ባጋና ይንግርያዋን ግዱዋና አꬋ ባ፤ ሄዋፐ ጺጹንꬃ ቦንቁዋ ነ ኩሽያን ኮጰታ አካደ፥ ካታማ ቦላ ላላ” ያጌዳ።
\XREF{}{{\XO 10:2 }{\XT{ሳፃ 8:5}}}

\par }{\PP ታን ጼልሽን፥ ታማ አካናዉ ገሌዳ።

\VS{3}ብታኒ ገልያ ዎደ፥ ክሩበቱ ጌሻ ጎልያፐ ገድሳ ባጋና ኤቄድኖ፤ ግዶ ዳባባካ ሻሪ ኩሜዳ።

\VS{4}መꬍና ጎዳ ቦንቹ ክሩበቱዋ ቦላፐ ደንዲደ፥ ጌሻ ጎልያ ፐንግያ ጉባንያኮ ቢደ ኤቄዳ። ሻሪ ጌሻ ጎልያ ኩሜዳ፤ ዳባባይካ መꬍና ጎዳ ቦንቹዋ ጶለꬃን ኩሜዳ።

\VS{5}ክሩበቱዋ ቀፍያ ጊረꬃይ ኡባ ሞድያ ጾሳይ ሃሳዮደ ስሰትያ ኮሻዳን፥ ካረ ዳባባን ስሰቴ።


\par }{\PP \VS{6}ሊኑዋ ማዬዳ ብታንያ መꬍና ጎዳይ፥ “ክሩበቱዋ ጋርሳ ባጋ ይንግርያዋ ግዶፐ ታማ አካ” ያጊደ አዛዝና፥ እ ገሊደ እት ይንግረትያዋ ምይያን ኤቄዳ።

\VS{7}ክሩበቱዋፐ እቱ ባረንቱ ግዶን ደእያ ታማኮ ባረ ኩሽያ የዲደ፥ አፐ ጉꬃ አኪደ፥ ላይኑዋ ማዬዳ ብታንያ ኩሽያን ዎꬅና፥ እካ አኪደ ከሴዳ።

\VS{8}ክሩበቱዋ ቀፍያፐ ጋርሳ ባጋና አሳ ኩሽያ ማላትያዌ ደኤ።


\par }{\PP \VS{9}ታን ጼልያ ዎደ፥ ክሩበቱዋ ምየ ባጋ ኦይዱ ይንግሮቱ ደኢኖ፤ እት ክሩብያ ምይያን እት እት ይንግሪ ደእያዋ በኣድ፤ ሄ ይንግረꬃቱ እንቁዋዳን ጶሊኖ።

\VS{10}ኡንቱንቱ ኦይዱካ እቱ እቱዋ ማላቲኖ፤ እት እርዙ ላኡ እርዙዋ ግዲደ መቴዳ፤ እቱ እቱዋ ግዱዋና ካንꬅ ኡቴዳ።
\XREF{}{{\XO 10:10 }{\XT{ህዝ. 1:15-21}}}

\VS{11}ክሩበቱ ብያ ዎደ፥ ኦይዱ ባጋዉካ ያነ ሃነ ስመናን ቢኖ፤ እት ይንግረꬃይ ቤዳ ጌዱዋ የንኮ ይንግረትያዋንቱ ያነ ሃነ ስመናን ኦይዱዋፐ እቱዋ ሁጲ ስሞ ሳኣ ስት ጊደ ቢኖ።

\VS{12}ኡንቱንቱ ኩመንꬃ ቦላን፥ ሄዌነ ኡንቱንቱ ዞኩዋን፥ ኡንቱንቱ ኩሽያን፥ ኡንቱንቱ ቀፍያንነ ኡንቱንቱ ኦይዱ ይንግረትያዋንቱን አይፊ ኩሜዳ።
\XREF{}{{\XO 10:12 }{\XT{ሳፃ 4:8}}}

\VS{13}ታን ስስሽን፥ ይንግረትያዋንቱ ኤሌልያ ይንግረትያዋንታ ጌተት ጼሰቴድኖ።

\VS{14}እት እት ክሩብያዉ ኦይዱ ሶምኢ ደኤ። እት ሶምኢ ክሩብያ ሶምኡዋ፥ ላኤንꬁ አሳ ሶምኡዋ፥ ሄዘንꬁ ጋሙዋ ሶምኡዋነ፥ ኦይደንꬁ አርጋንꬃ ሶምኡዋ።
\XREF{}{{\XO 10:14 }{\XT{ህዝ. 1:10፤ ሳፃ 4:7}}}


\par }{\PP \VS{15}ሄዋፐ ጉይያን፥ ክሩበቱ ፑደ ደንዴድኖ። ሀዋንቱ ታን ካባራ ሻፋ ማታን በኤዳ ፓጻ ደእያ መታቱዋ።

\VS{16}ቃይ ክሩበቱ ብያ ዎደ፥ ኡንቱንቱ ምየ ባጋን ደእያ እርዞቱካ ቡሉሊኖ፤ ቃይ ክሩበቱ ቢታፐ ፑደ ደንዳናዉ ባረንቱ ቀፍያ ምጭያ ዎደካ ይንግረትያዋንቱ ኡንቱንቱ ምይያፐ ሻከትክኖ።

\VS{17}ኡንቱንቱ ኤቂያ ዎደ፥ ይንግረꬃቱካ ኤቂኖ፤ ቃይ ኡንቱንቱ ቢታፐ ፑደ ደንድያ ዎደ፥ ኡንቱንቱካ ደንዲኖ። ሄዌካ ፓጻ ደእያ መታቱ አያናቱ ኡንቱንቱን ደእያ ድራሳ።


\par }{\PP \VS{18}ሄዋፐ ጉይያን፥ መꬍና ጎዳ ቦንቹ ጌሻ ጎልያ ፐንግያፐ ደንዲደ፥ ክሩበቱዋፐ ቦላ ባጋን ኤቄዳ።

\VS{19}ታን ጼልሽን፥ ክሩበቱ ባረንቱ ቀፍያ ምጪደ፥ ይንግረትያዋናካ እትፐ ቢታፐ ፑደ ደንዴድኖ። ኡንቱንቱ መꬍና ጎዳ ጎልያ አዋይ ዶልያ ባጋን ደእያ ድርሳ ፐንግያና ኤቄድኖ፤ እስራኤልያ ጾሳ ቦንቹካ ኡንቱንቱፐ ቦላ ባጋና ደኤ።


\par }{\PP \VS{20}ሀዋንቱ ካባራ ሻፋን ታን እስራኤልያ ጾሳፐ ጋርሳ ባጋና በኤዳ ፓጻ መታቱዋ፤ ቃይ ኡንቱንቱ ክሩበቱዋ ግድያዋ ታን ኤራድ።

\VS{21}ኡንቱንቶ ኡባዉካ ኦይዱ ኦይዱ ሶምኦቱነ፥ ኦይዱ ኦይዱ ቀፈቱ ደኢኖ፤ ኡንቱንቱ ቀፈቱዋፐ ጋርሳ ባጋና አሳ ኩሸቱዋ ማላትያዌ ደኤ።

\VS{22}ኡንቱንቱ ሶምኦቱ ካባራ ሻፋ ማታን ታን በኤዳ ሶምኦቱዋ ማላቲኖ። ኡንቱንቱ ኡባይካ ስት ጊደ፥ ስንꬃዉ ቢኖ።




\par }\Chap{11}{\SH የሩሳላመ ቦላ ጋኬዳ ፕርዳ
\par }
{\PP \VerseOne{1}ሄዋፐ ጉይያን፥ አያናይ ታና ደንꬂደ፥ አዋይ ዶልያ ባጋ ጼልያ መꬍና ጎዳ ጎልያ ድርሳ ፐንገ አፌዳ። ሄዋን ሄ ፐንግያ ገልያሳን ላታማነ እቼሹ አቱማ አሳይ ደኤ፤ ኡንቱንቱ ግዶን አሳ ካለꬅያ አዙራ ናኣ አዛንያነ ባናያ ናኣ ፓላጽያ በኣድ።

\VS{2}መꬍና ጎዳይ ታና ሀዋዳን ያጌዳ፤ “ላ አሳ ናአዉ፥ ሀ አቱማ አሳቱ ሀ ካታማን ኢታ ሀልቹዋ ሀልችያዋንታነ ኢታ ዞርያ ዞርያዋንታ።

\VS{3}ኡንቱንቱ ሀዋዳን ያጊኖ፤ ‘ኑን ጎልያ ዛረꬅ ኬጻና ዎዲ ሀአ ግደና። ሀ ካታማይ አሹዋ ጻሩዋ፤ ቃይ ኑን አሾ’ ያጊኖ።

\VS{4}ሄዋ ድራዉ፥ አሳ ናአዉ፥ ትምቢትያ ኦዳ! ኡንቱንቱ ቦላ ትምቢትያ ኦዳ!” ያጌዳ።


\par }{\PP \VS{5}ሄዋፐ ጉይያን፥ መꬍና ጎዳ አያናይ ታ ቦላ ዎꬊደ፥ ታና ሀዋዳን ያጌዳ፤ “ኡንቱንታ ያጋ፤ መꬍና ጎዳይ ሀዋዳን ያጌ፤ ‘እስራኤልያ አሳዉ፥ ህንተ ሄዋዳን ጊታ፤ ታን ህንተ አያ ቆፕንቶ ኤራይ።

\VS{6}ሀ ካታማን ህንተ ዳሮ አሳ ዎꬊደ፥ ኦግያ ኡባን አሃ ኩንꬄድታ ያጌ።


\par }{\PP \VS{7}“ ‘ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ህንተ ዎꬊደ ሄዋን ኦሌዳ አሃይ አሹዋ፤ ቃይ ሀ ካታማይካ አሹዋ ዶይስያ ጻሩዋ፤ ሽን ታን ህንተና ሀ ካታማፐ የደርሳደ ከሳና።

\VS{8}ህንተ ኦላዉ ያዬድታ፤ ታን ሄ ህንተ ያዬዳ ኦላ ህንተ ቦላ አሀና። ኡባ ሞድያ መꬍና ጎዳይ ሀዋ ኦዳይ።

\VS{9}ታን ህንተና ሀ ካታማፐ ከሳደ፥ አላጋቱዋ ኩሽያን አꬃ እማና፤ ታን ህንተ ቦላ ፕርዳና።

\VS{10}ህንተ ኦላን ዉራና፤ ታን ህንተና ህንተ ቢታን ፕርዳና። መꬍና ጎዳ ግድያዋ ህንተ ሄዋን ኤራና።

\VS{11}ሀ ካታማይ ህንተዉ አሹዋ ጻሩዋ ግደና፤ ህንተካ አ ግዶን አሹዋ ግድክታ። ህንተ ቦላ እስራኤልያ ቢታን ፕርዳና።

\VS{12}መꬍና ጎዳ ግድያዋ ህንተ ሄዋን ኤራና። አያዉ ጎፐ፥ ህንተ ታ አዛዙዋ ካለናን እጼድታ፤ ታ ዎጋካ ናገናን እጺደ፥ ህንተ ዩሹዋን ደእያ ካዉተꬃቱዋ ዎጋዳን ደኤድታ” ያጌ’ ያጋ” ያጌዳ።


\par }{\PP \VS{13}ታን ትምቢትያ ኦድሽን፥ ባናያ ናኣ ፓላጼ ሀይቄዳ፤ ታን ዱገ ጉፋናደ፥ ታ ቃላ ꬎቁ ኦꬃደ፥ ሀዋዳን ያጋደ ዋሳድ፤ “አቤት ኡባ ሞድያ መꬍና ጎዳዉ፥ እስራኤልያፐ አቴዳዋንታ ኡባና ዉርሳና ሀናይዬ?” ያጋድ።


\par }{\SH ጾሳይ ኦሞዱዋን ደእያዋንቶ እሜዳ ህዶታ
\par }
{\PP \VS{14}ሄዋፐ ጉይያን መꬍና ጎዳ ቃላይ ታኮ ሀዋዳን ያጊደ ዬዳ፤

\VS{15}“ላ አሳ ናአዉ፥ የሩሳላመን ደእያ እስራኤልያ አሳይ ነ እሻቱዋባነ ነ ዳቦቱዋባ፥ ኦሞዱዋን ደእያ እስራኤላቱዋባ ‘ኡንቱንቱ መꬍና ጎዳፐ ሃኬድኖ፤ ሀ ቢታይካ ኑዉ ላታ ግዲደ እመቴዳ’ ያጊደ ሃሳዪኖ።


\par }{\PP \VS{16}“ሄዋ ድራዉ፥ ኔን ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ኡንቱንታ ሃኮ ካዉተꬃቱዋ ግዶ የዶፐካ፥ ቃይ ቢታቱዋን ላሎፐካ፥ ቤዳ ቢታቱዋን ጉꬃ ዎድያዉ ታን ኡንቱንቱና ግዳና” ያጌ’ ያጋ።


\par }{\PP \VS{17}“ሄዋ ድራዉ፥ ኔን ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ታን ህንተና ካዉተꬃቱዋፐነ ህንተ ላለቴዳ ቢታቱዋፐ ሺሻና፤ ቃይ እስራኤልያ ቢታ ታን ዛራደ ህንተዉ እማና” ያጌ’ ያጋ።


\par }{\PP \VS{18}“ኡንቱንቱ ጉየ ስሚደ ዪደ፥ ሸነይያ ምስልያነ ቱና ኤቃ ቢታፐ ꬋይሳና።

\VS{19}ታንካ ኡንቱንቶ እት ዎዛና እማና፤ ቃይ ኦራꬃ አያናካ ኡንቱንቱ ግዶን ዎꬃና። ኡንቱንቱፐ ሹቻ ዎዛና ድጋደ፥ አሹዋ ዎዛና ኡንቱንቶ እማና።
\XREF{}{{\XO 11:19 }{\XT{ህዝ. 36:26-28}}}

\VS{20}ሄ ዎድያን ኡንቱንቱ ታ ህግያ ካላና፤ ታ አዛዙዋካ ናጋና። ኡንቱንቱ ታ አሳ ግዳና፤ ታንካ ኡንቱንቱ ጾሳ ግዳና።

\VS{21}ሽን ሄ ሸነይያ ምስልያዉነ ቱና ኤቃዉ ጎይናናዉ ዶሴዳዋንታ ግዶፐ፥ ታን ኡንቱንቱ ኦሱዋዳን ኡንቱንቶ ኦꬃና። ታን ኡባ ሞድያ መꬍና ጎዳይ ሀዋ ኦዳይ” ያጊደ ዬዳ።


\par }{\SH ጾሳ ቦንቹ የሩሳላመፐ ሻከቴዳ
\par }
{\PP \VS{22}ሄዋፐ ጉይያን፥ ኡንቱንቱ ምይያን ይንግረትያዋንቱ ደእያ ክሩበቱ፥ ባረንቱ ቀፍያ ምጬድኖ፤ እስራኤልያ ጾሳ ቦንቹካ ኡንቱንቱፐ ቦላና ደኤ።
\XREF{}{{\XO 11:22 }{\XT{ህዝ. 43:2-5}}}

\VS{23}መꬍና ጎዳ ቦንቹ ካታማ ግዶፐ ደንዲደ፥ አዋይ ዶልያ ባጋ ደርያ ቦላ ኤቄዳ።

\VS{24}ጾሳ አያናይ ታዉ እሜዳ ሳጻን አያናይ ታና ቢታፐ ፑደ ደንꬂደ፥ ባብሎነን ኦሞደቴዳዋንቱኮ አፌዳ። ሄዋፐ ጉይያን፥ ሳጻይ ታፐ ሻከቴዳ።

\VS{25}ታንካ መꬍና ጎዳይ ታና በሴዳዋ ኡባ ኦሞዱዋን ደእያዋንቶ ኦዳድ።




\par }\Chap{12}{\SH ህዝቄል አሳይ ኦሞደቲደ ብያዋ ማላታ በሴዳ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ኔን ማካላንቻ አሳ ግዶን ደኣሳ። ኡንቱንቱ ማካላንቻ አሳ ግድያ ድራዉ፥ ኡንቱንቶ አይፊ ደኤ፥ ሽን ደምክኖ፤ ኡንቱንቶ ሀይꬃይ ደኤ፥ ሽን ስስክኖ።
\XREF{}{{\XO 12:2 }{\XT{ኢሳ. 6:9-10፤ ኤር. 5:21፤ ማር. 8:18}}}

\VS{3}ሄዋ ድራዉ፥ አሳ ናአዉ፥ ኦሞዱዋን ብያ አሳዳን፥ ኔን አፋናዉ ዳንዳይያዋ ኡባ ሺሻ ቃቻደ፥ ጋላስ ኡንቱንቱ ጼልሽን ከሳደ፥ ነ ደኢያሳፐ ሀራ ሳኣ ባ። ኡንቱንቱ ማካላንቻ አሳ ግዶፐነ፥ ኦን ኤሪ፥ ኡንቱንቱ አኬካና።

\VS{4}ጋላስ ኡንቱንቱ ጼልሽን፥ ኦሞዱዋ ብያ አሳዳን፥ ኔን ቃቼዳዋ ካረ ከሳ፤ ቃይ ኦማርስ ኡንቱንቱ ጼልሽን፥ ኦሞዱዋ ብያ አሳዳን ከሳ።

\VS{5}ኡንቱንቱ ጼልሽን፥ ነ ጎልያ ጎዳ መንꬃደ፤ ሄ መኦ ሳኣና ሙሉꬃደ ከሳ።

\VS{6}ኔን ከሴዳ ሚሻ ኡንቱንቱ ጼልሽን፥ ነ ሀሽያን ቶካደ፥ ለምእ ለምእሽን ከሳ። ቢታ በኤናዳን፥ ነ ሶምኡዋ ካማ። ሀ ኔን ሀንያዌ እስራኤልያ አሳዉ ማላታ ግዳናዳን፥ ታን ኦꬃድ” ያጌዳ።


\par }{\PP \VS{7}ታንካ እ ታና አዛዜዳዋዳን ኦꬃድ። ኦሞዶ ብያ አሳዳን፥ ጋላስ ታን ቃቼዳዋ ካረ ከሳድ። ኦማርሳን ቃይ ታ ጎልያ ጎዳ ታ ኩሽያን መንꬃደ ከሳድ፤ ታን ከሴዳ ሚሻ ኡንቱንቱ ጼልሽን፥ ታ ሀሽያን ቶካደ፥ ለምእ ለምእሽና ባድ።


\par }{\PP \VS{8}ዎንተꬃ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{9}“ላ አሳ ናአዉ፥ ሄ ማካላንቻ ዛራቱ፥ እስራኤልያ አሳቱ ኔና፥ ‘ኔን ኦꬅያዌ አዬ?’ ጊደ ኦቼድኖ ግድክኖ?

\VS{10}ኔን ኡንቱንታ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ሀ ትምቢቲ የሩሳላመን ካፑዋባነ እስራኤልያ አሳ ኩመንꬃባ” ያጋ’ ያጌ።

\VS{11}ኔን ኡንቱንታ፥ ‘ታን ህንተዉ ማላታ። ታን ኦꬄዳዋዳን፥ ኡንቱንቱ ቦላ ሀናና፤ ኡንቱንቱ ኦሞደቲደ፥ ሀራ ቢታ ባና’ ያጋ።


\par }{\PP \VS{12}“ኡንቱንቱ ግዶን ደእያ ካፑ ጎዳ ሉክ ከሲደ፥ ባረ ሚሻ ባረ ሀሽያን ቶኪደ፥ ለምእ ለምእሽና ባና፤ እ ቢታ በኤናዳን፥ ባረ ሶምኡዋ ካማና።

\VS{13}ታን ግትያ አ ስንꬃን የጋና ታ ጲርያንካ ኦይቃና። ታን አ ባብሎነ ካታማ አሀና፤ ሽን እ ካላዳዌቱዋ ቢታ ባብሎነ ካታማ በኤናን ሀይቃና።
\XREF{}{{\XO 12:13 }{\XT{2 ካታ. 25:7፤ ኤር. 52:11}}}

\VS{14}አ ዩሹዋን ደእያ አ ማድያዋንታነ አ ኦላንቻቱዋ ኡባ ታን ኡባ ሳኣ ፕስክ ኦꬃና፤ ታን ኡንቱንታ ማሻን የደርሳና።


\par }{\PP \VS{15}“ኡንቱንታ ታን ሀራ ቢታቱነ ካዉተꬃቱዋ ግዶ ላልያ ዎደ፥ ታን መꬍና ጎዳ ግድያዋ ኡንቱንቱ ኤራና።

\VS{16}ኡንቱንቱ ባረንቱ ብያ ካዉተꬃቱዋ ግዶን ባረንቱ ቱና ኦሱዋ ፓጻና ማላ፥ ታን ኡንቱንቱፐ አማሬዳዋንታ ኦላፐ፥ ኮሻፐነ ኢታ ሀርግያፐ ከስ አካናዳን ኦꬃና። ሄ ዎደ ታን መꬍና ጎዳ ግድያዋ ኡንቱንቱ ሄዋን ኤራና” ያጊደ ዬዳ።


\par }{\SH ያሻ ኮኮርያ ትምቢትያ ኦድያዋ ማላታ
\par }
{\PP \VS{17}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{18}“ላ አሳ ናአዉ፥ ነ ኡክꬃ ዳጋማን ማ፤ ቃይ ነ ሃꬃካ ያሻን ኮኮራደ ኡሻ።

\VS{19}ቢታን ደእያ አሳዉ ሀዋዳን ያጋ፤ ‘ኡባ ሞድያ መꬍና ጎዳይ እስራኤልያ ቢታን ደእያ የሩሳላመ አሳባ ሀዋዳን ያጌ፤ “ኡንቱንቱ ባረንቱ ኡክꬃ ህርጋን ማና፤ ባረንቱ ሃꬃካ ሻቢርሳን ኡሻና። አያዉ ጎፐ፥ ያን አሳይ ኡባይ ገናንቻነ ማካላንቻ ግዴዳ ድራዉ፥ ኡንቱንቱ ቢታይ ኦና ግዳናዋ።

\VS{20}ሀእ አሳይ ኩሜዳ ካታማቱ ꬋያና፤ ቃይ ቢታይካ ኦና ግዳናዋ። ሄ ዎደ ታን መꬍና ጎዳ ግድያዋ ህንተ ሄዋን ኤራና” ያጌ’ ያጋ” ያጊደ ዬዳ።


\par }{\SH አሳ ሌምሶ ጾሳይ እሜዳ ዛሩዋ
\par }
{\PP \VS{21}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{22}“ላ አሳ ናአዉ፥ እስራኤልያ ቢታባዉ፥ ‘ጋላሳይ አꬌዳ፤ ሳጻይ ኡባይካ መላ ግዴዳ’ ያጊደ ህንተንቱ ሌምስያዌ እ አዬ?

\VS{23}ሄዋ ድራዉ፥ ኡንቱንቶ ኔን፥ ‘ኡባ ሞድያ መꬍና ጎዳይ ሀዋዳን ያጌ፤ “ታን ሀ ሌምሱ ላኤንꬆ ሀሳየተናዳን ኦꬃና፤ ኡንቱንቱ ዛረꬂደ፥ ሄዋ እስራኤልያ ቢታን ሌምስክኖ” ያጌ’ ያጋ። ቃይ ኡንቱንቶ፥ ‘ጋላሳይ ማታቴዳ፤ ሳጻይ ኡባይካ ፖለታና ሀኔ’ ያጋ።

\VS{24}ሀዋፐ ስንꬃዉ እስራኤልያ አሳ ግዶን ዎርዱዋ ሳጻይነ ሙሩኑ ኡባይ ደኤና።

\VS{25}ታን መꬍና ጎዳይ፥ ኦዳና ኮዮዋ ኦዳይ፤ ሄዌካ ጋምኤናን ፖለታና። ህንተኖ፥ ማካላንቻ አሳቶ፥ ታን ኦድያባ ኡባ ህንተ ላይꬃን ታን ፖላና። ታን ኡባ ሞድያ መꬍና ጎዳይ ሀዋ ኦዳይ” ያጊደ ዬዳ።


\par }{\PP \VS{26}ቃይካ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{27}“ላ አሳ ናአዉ፥ እስራኤልያ አሳይ ሀዋዳን ያጌ፤ ‘እ በኤዳ ሳጻይ ስንꬃናዉ ዳሮ ላይꬃሳ፤ ቃይ እ አዱሳ ዎድያን ሀናናዋ ኦዴ’ ያጌ።

\VS{28}ሄዋ ድራዉ፥ ኔን ኡንቱንቶ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ታን ኦድያ ቃላይ ፖለታናፐ አትና፥ እቱካ ጋምኤና። ታን ኡባ ሞድያ መꬍና ጎዳይ ሀዋ ኦዳይ” ያጌ’ ያጋ” ያጊደ ዬዳ።




\par }\Chap{13}{\SH ዎርዶ ትምቢትያ ኦድያ አቱማ አሳቶ ኦደቴዳ ትምቢትያ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ እስራኤልያን ሀእ ትምቢትያ ኦድያዋንቱ ቦላ ትምቢትያ ኦዳ። ባረንቱ ቆፋፐ ደንዲደ፥ ትምቢትያ ኦድያዋንታ ሀዋዳን ያጋ፤ ‘መꬍና ጎዳ ቃላ ስስተ!

\VS{3}ኡባ ሞድያ መꬍና ጎዳይ ሀዋዳን ያጌ፤ አያነ በኤናን ጮ ባረንቶ ደንድያ ቦዛ ትምቢትያ ኦድያዋንቶ አየ አና!

\VS{4}እስራኤልያ አሳዉ፥ ህንተ ትምቢትያ ኦድያዋንቱ ኮለቴዳ ካታማ ግዶን ደእያ ዎራካናቱዋ ማላ።

\VS{5}መꬍና ጎዳ ጋላስ ድርሳይ ኦላን ምን ኤቃናዳን፥ እስራኤልያ አሳይ ድርሳ ግምቢያ ዛር ግምቢ ምንሳናዉ፥ ግምቢ ኮለቴዳሳ ፑደ ብበይክኖ።

\VS{6}ኡንቱንቱ ሳጻይ ዎርዱዋ፥ ቃይ ኡንቱንቱ ሙሩኑካ ዎርዱዋ። ኡንቱንቱ መꬍና ጎዳይ ኪተናን፥ መꬍና ጎዳይ ሀዋዳን ያጌ ያጊኖ። ያቲደ ኡንቱንቱ ኦዴዳዋ ጾሳይ ፖላና ያጊደ ናጊኖ።

\VS{7}ታን ኦደናን ደእሺና፥ መꬍና ጎዳይ ሀዋዳን ያጌ ያጊደ ኦድያ ህንተ ዎርዱዋ ሳጻነ ዎርዱዋ ሙሩኑዋ በእበይክቴ?’ ” ያጌ።


\par }{\PP \VS{8}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ህንተ ዎርዶባ ሃሳዬዳ ድራዉነ ህንተ በኤዳ ሳጻይ ዎርዶ ግዶ ድራዉ፥ ኡባ ሞድያ መꬍና ጎዳይ ህንተዉ ሞርከ።

\VS{9}ታ ኩሺ፥ ዎርዶ ሳፃ በኢደ፥ ዎርዱዋ ሙሩንያዋንቱ ቦላ ፕርዳናዉ ደንዴዳ። ኡንቱንቱ ታ አሳ ዞርያ ግዶን ቆፋ ቃቻናዉ ገልክኖ፥ ዎይ እስራኤልያ አሳይ ጻፈቴዳ ማዝጎብያን ጻፈትክኖ፥ ዎይ ኡንቱንቱ እስራኤልያ ቢታካ ገልክኖ። ሄ ዎደ ታን ኡባ ሞድያ መꬍና ጎዳ ግድያዋ ህንተ ሄዋን ኤራና።


\par }{\PP \VS{10}“ሳሩ ባይናን ደእሺና፥ ኡንቱንቱ ታ አሳ፥ ‘ሳአይ ሳራ!’ ያጊደ ዎራ ካለꬄድኖ። ቃይ አሳይ ሹቻ ጮ ኬሊደ ድርና፥ ኡንቱንቱ ቦሹንቻ ኦኪኖ።
\XREF{}{{\XO 13:10 }{\XT{ኤር. 6:14፤ 8:11}}}

\VS{11}ሄዋ ድራዉ፥ ሄ ቦሹንቻ ኦክያዋንታ፥ ‘ሄ ህንተ ኦኬዳ ግምቢ ኩንዳና! ዎልቃማ እራይ ቡካና፤ ቃይ ታን ጾሳይ ኦርዶ ሻቻ ዱገ የጋና፤ ኢታ ጎቲካ ደንዳና’ ያጊደ ኦድተ።

\VS{12}ሄ ግምቢ ኩንዴዳ ዎደ፥ አሳይ ህንተና፥ ህንተ አ ኦኬዳ ቦሹንቻይ አነ?” ጊደ ኦቼናን አጋኔ? ያጌ።


\par }{\PP \VS{13}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ታን ታ ሀንቁዋን ኢታ ጎትያ የዳና፤ ቃይ ግምቢያ ድርሳ ኮላናዉ ታ ይሉዋን ኦርዶ ሻቻነ ዎልቃማ እራ ሱልያ ሀንቁዋና ኪታና።

\VS{14}ህንተ ቦሹንቻ ኦኬዳ ግምቢያ ታን መንሬꬃና፥ ቢታን ላላናነ ባሱዋ መላ አሻና። እ ኩንድያ ዎደ ህንተ አ ግዶን ሀይቃና። ሄ ዎደ ታን መꬍና ጎዳ ግድያዋ ህንተ ሄዋን ኤራና።

\VS{15}ሄዋዳን ሀኒደ፥ ታ ሀንቁ ግምቢያ ቦላነ ግምቢያ ቦሹንቻ ኦኬዳ አሳቱዋ ቦላ ዎꬋና። ታን ህንተና፥ ‘ሀእ ግምቢ ባዋ፤ ግምቢያ ቦሹንቻ ኦኬዳዋንቱካ ደእክኖ።

\VS{16}እስራኤልያን ደእያ፥ የሩሳላመባ ትምቢትያ ኦዴዳዋንቱ፥ ሳሩ ባይናን አዉ ሳሩዋ ሳፃ በኤዳዋንቱ፥ ኡንቱንቱ ደእክኖ’ ያጋይ። ታን ኡባ ሞድያ መꬍና ጎዳይ ሀዋ ኦዳይ” ያጌ ያጋ።


\par }{\SH ዎርዶ ትምቢትያ ኦድያ ማጫ አሳቶ ኦደቴዳ ትምቢትያ
\par }
{\PP \VS{17}“ላ አሳ ናአዉ፥ ባረንቱ ቆፋፐ ደንዲደ፥ ትምቢትያ ኦድያ ነ አሳ ማጫ አሳቱዋኮ ሀእ ነ ሶምኡዋ ደረቃን ዛራ፤ ኡንቱንቱ ቦላ ትምቢትያ ኦዳ።

\VS{18}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ሀራ አሳ ቦላን አሳዉ ዎልቃይ ደአናዳን፥ ኡንቱንቱ ኩሽያን ኡባን ሙሩኑዋባ ስኪደ ዎꬅያነ አሳ ኡባዉ ሁጵያ ሻሽያ ጊግስያ ማጫ አሳቶ፥ ህንተዉ አየ አና! ህንተ ታ አሳ ሸምፑዋ ጲሪደ ህንተ ህንተ ሸምፑዋ አሻንቴ?።

\VS{19}እት ኮጵያ ባንጋ ዎይ እት ባሶ ኡክꬃ ደማናዉ፥ ዬላይያዋ ኦꬂደ፥ ታ አሳ ስንꬃን ታና ካዉሽሲታ። ሄዋ ግያዌ ህንተ ሀይቃናዉ በሰናዋንታ ዎꬊደ፥ አታናዉ በሰናዋንታ አሺታ ግያዋ። ያቲደ ታ አሳዉ ዎርዱዋ ኦዲታ፤ ኡንቱንቱካ ህንተ ዎርዱዋ ስሲኖ” ያጌ።


\par }{\PP \VS{20}“ ‘ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ህንተ ሀራ አሳ ቦላን አሳዉ ዎልቃይ ደአናዳን፥ ህንተ ኩሽያን ዎꬄዳ ሙሩኑዋ ታን ደንꬃና። ታን አ ህንተ ኩሽያፐ ዱꬃ ኦላና፤ ጲርያፐ ከስ አክያ ካፉዋዳን፥ ታን ኡንቱንታ ህንተ ዎልቃፐ አሻ አካና።

\VS{21}ታን ህንተ ቢታ ሻሽያካ ዳፋ አካደ፥ ታ አሳ መꬍናዉ ህንተ ኩሽያፐ ዎꬃ አካና። ሄ ዎደ ታን መꬍና ጎዳ ግድያዋ ህንተ ሄዋን ኤራና።

\VS{22}ታን ካዮያቤና ጽሎ አሳ ዎዛና ህንተ ዎርዱዋን ካዮዪታ፤ ናጋራንቻቱካ ባረንቱ ኢታ ኦሱዋፐ ስሚደ፥ ባረንቱ ሸምፑዋ አሸናዳን፥ ህንተ ኡንቱንታ ምንꬄድታ።

\VS{23}ሄዋ ድራዉ፥ ላኤንꬆ ዎርዶ ሳፃ በእክታ፤ ሙሩኑዋባካ ኦꬅክታ። ታን ታ አሳ ህንተ ኩሽያፐ ዎꬃ አካና። ሄ ዎደ ታን መꬍና ጎዳ ግድያዋ ህንተ ሄዋን ኤራና” ያጌ’ ያጋ” ያጊደ ዬዳ።




\par }\Chap{14}{\SH ጾሳይ ኤቃዉ ጎይንያዋንታ ꬋይሳና
\par }
{\PP \VerseOne{1}እስራኤልያ ጭማቱዋፐ አማሬዳዋንቱ ታኮ ዪደ፥ ታ ስንꬃን ኡቴድኖ።

\VS{2}ያትና መꬍና ጎዳ ቃላይ ታኮ ሀዋዳን ያጊደ ዬዳ፤

\VS{3}“ላ አሳ ናአዉ፥ ሀ አሳቱ ባረንቱ ዎዛናን ኤቃ ኤሴድኖ፤ ቃይ ኡንቱንቱ ናጋራይ ኡንቱንቶ ꬉቢያ ሹቻ ማላ ግዴዳ። ያትና፥ ታን ኡንቱንቱ ታና ኦቻናዳን ኦꬆየ?

\VS{4}ሄዋ ድራዉ፥ ኔን ኡንቱንቶ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “እስራኤልያ አሳፐ ኦንነ ኤቃ ባረ ዎዛናን ዎꬆፐ፥ አ ናጋራይ አዉ ꬉቢያ ሹቻ ማላ ግዶፐ፥ ቃይ ትምቢትያ ኦድያዋኮ እ ቦፐ፥ ታን መꬍና ጎዳይ ታ ሁጲያን አ ኤቃቱዋ ጮራተꬃዳን አዉ ዛራና።

\VS{5}ሄ ኤቃቱ ኡባቱ እስራኤልያ አሳ ታፐ ዎራ ዛሬድኖ፤ ሽን ሀእ ታን ኡንቱንቶ እምያ ዛሩዋን ኡንቱንቱ ዎዛና ታኮ ዛራና” ያጌ’ ያጋ።


\par }{\PP \VS{6}“ሄዋ ድራዉ፥ እስራኤልያ አሳዉ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ናጋራ ፓጽተ! ህንተ ኤቃፐ ስምተ! ህንተ ቱና ኦሱዋ ኡባፐካ ስምተ!


\par }{\PP \VS{7}“ ‘ “እስራኤልያ አሳ ግድና፥ ዎይ እስራኤልያ ቢታን ደእያ አላጋ አሳ ግድናካ፥ ታፐ ሻከቲደ፥ ባረ ዎዛናን ኤቃ ዎꬆፐ፥ አ ናጋራይ አዉ ꬉቢያ ሹቻ ማላ ግዶፐ፥ ቃይ እ ታ ዞርያ ኦቻናዉ ትምቢትያ ኦድያዋኮ ቦፐ፥ ታን መꬍና ጎዳይ ታ ሁጲያን አዉ ዛሩዋ እማና።

\VS{8}ታን ሄ ኡራና ኤቀታና፤ ታን አ ሌምሶነ ማላታ ኦꬃና፤ ታን አ ታ አሳ ግዶፐ ꬋይሳና። ሄ ዎደ ታን መꬍና ጎዳ ግድያዋ ህንተ ሄዋን ኤራና።


\par }{\PP \VS{9}“ ‘ “ትምቢትያ ኦድያዌ ጭመቲደ፥ ትምቢትያ ኦዶፐ፥ ሄ ትምቢትያ ኦድያዋ ጭሜዳዌ ታና መꬍና ጎዳ። ታን አ ቦላ ታ ኩሽያ የዳደ፥ ታ አሳ ግዶፐ አ ꬋይሳና።

\VS{10}ኡንቱንቱ ላኡካ ባረንቱ ናጋራ ናጋራ ሙሩዋ ቶካና፤ ትምቢትያ ኦድያዋ ሙሩነ ትምቢትያ ኦችያዋ ሙሩካ እት ማላ ግዳናዋ።

\VS{11}ሄዋ ድራዉ፥ እስራኤልያ አሳቱ ታፐ ዎራ ቢክኖ፤ ባረንቱ ናጋራን ኡባን ባረንታ ቱንስክኖ። ኡንቱንቱ ታ አሳ ግዳና፤ ታንካ ኡንቱንቱ ጾሳ ግዳና። ሄ ዎደ ታን ኡባ ሞድያ መꬍና ጎዳይ ሀዋ ኦዳይ” ያጌ’ ያጋ” ያጊደ ዬዳ።


\par }{\SH ኖሀ፥ ዳኔላነ ኢዮባ
\par }
{\PP \VS{12}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{13}“ላ አሳ ናአዉ፥ እት ቢታ አሳይ ናጋራ ኦꬂደ፥ ታዉ አማነተናን እጾፐ፥ ታን ታ ኩሽያ የዳደ፥ ኡንቱንቶ ቁማ ꬋይሳደ፥ ኮሻ አሀና፤ ሄ ቢታ አሳነ መህያ ዎꬋና።

\VS{14}ሀራይ አቶ ሀ ሄዙ አሳቱ፥ ኖሄ፥ ዳኔልነ ኢዮብ ሄ ቢታን ደእንቶካ፥ ኡንቱንቱ ባረንቱ ጽሎተꬃን ባረንቱ ሸምፑዋ ጻላላ አሻና። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{15}“ዎይ ታን ኡንቱንቱ ቢታ ቦላን ባዙዋ ዶአቱዋ የድና፥ ሄ ዶአቱ አን ደእያ አሳ ꬋይስና፥ ሄ ዶአቱዋ ጋሱዋን ኦንነ ግዱዋና አናዳን፥ ሄ ቢታይ ኦና ግዶፐ፥

\VS{16}ታን ኡባ ሞድያ ጾሳይ ታ ደኡዋን ጫቃይ: ሀራይ አቶ፥ ሀ ሄዙ አሳቱ ሄ ቢታን ደእንቶካ፥ ኡንቱንቱ ባረንቱ አቱማነ ባረንቱ ማጫ ናናቱዋ አሻናዉ ዳንዳይክኖ። ኡንቱንቱ ጻላላይ አታናዋ፤ ሽን ቢታይ ኦና ግዳናዋ። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{17}“ዎይ ታን ሄ ቢታ ቦላን ማሻ አሃደ፥ ሀ ቢታና ማሻይ አꬎ ጋደ፥ አን አሳነ መህያ ዎꬎፐ፥

\VS{18}ታን ኡባ ሞድያ መꬍና ጎዳይ ታ ደኡዋን ጫቃይ: ሀ ሄዙ አሳቱ ሄ ቢታን ደእንቶካ፥ ባረንቱ አቱማነ ባረንቱ ማጫ ናናቱዋ አሻናዉ ዳንዳይክኖ። ኡንቱንቱ ጻላላይ አታናዋ። ታን ጾሳይ ሀዋ ኦዳይ።


\par }{\PP \VS{19}“ዎይ ታን ሄ ቢታ ቦላን ኢታ ሀርግያ የዳደ፥ ታ ሀንቁዋን አሳይ ሱꬃ ጉሳና ማላ ኦꬆፐ፥ አን ደእያ አሳነ መህያ ዎꬎፐ፥

\VS{20}ታን ኡባ ሞድያ መꬍና ጎዳይ ታ ደኡዋን ጫቃይ: ሀራይ አቶ፥ ኖሄ፥ ዳኔልነ ኢዮብ ሄ ቢታን ደእንቶካ፥ ኡንቱንቱ ባረንቱ ጽሎተꬃን ባረንቱ ሸምፑዋ ጻላላ አሻናፐ አትና፥ ባረንቱ አቱማነ ባረንቱ ማጫ ናናቱዋካ አሽክኖ። ታን ኡባ ሞድያ ጾሳይ ሀዋ ኦዳይ” ያጊደ ዬዳ።


\par }{\PP \VS{21}ኡባ ሞድያ መꬍና ጎዳይ ሀዋዳን ያጌ፤ “ታን አሳነ መህያ ዎꬋናዉ የሩሳላመ ቦላ ታ ኦይዱ ኢታ ሙሮቱዋ፥ ማሻ፥ ኮሻ፥ ባዞ ዶኣነ ኢታ ሀርግያ የድያ ዎደ፥ እ አይ ኬሻ አꬎ ኢታባ ግዳንዴሻ!\XREF{}{{\XO 14:21 }{\XT{ሳፃ 6:8}}}

\VS{22}ግዶ ሽን አቲደ ከሴዳ አማሬዳ አሳቱ ደአና፤ አቱማነ ማጫ ናናቱዋካ ያፐ ከሳና። ኡንቱንቱ ህንተኮ ይያ ዎደ፥ ኡንቱንቱ ሀኖታነ ኡንቱንቱ ኦሱዋ ህንተ በኢደ፥ ታን የሩሳላመ ቦላ አሄዳ ባሻይ ኡባይ በስያዋ ግድያዋ አኬካና።

\VS{23}ህንተ ኡንቱንቱ ሀኖታነ ኡንቱንቱ ኦሱዋ በኢደ፥ ታን ኡንቱንቱ ቦላ ጮ ፕርዳቤናዋ ኤራና። ታን ኡባ ሞድያ መꬍና ጎዳ ሀዋ ኦዳይ” ያጌ።




\par }\Chap{15}{\SH ዎይንያ ቱራ ሌምሱዋ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ዎይንያ አኑ ባዙዋን ደእያ ሀራ ምꬃፐ አያን ኬኪ?

\VS{3}ጎአይ ደእያባ ኦꬃናዉ አ አኑዋፐ ቃንጸት ኤሪ? አየንቶ ካቂያ ኮጫ አፐ ከሳ ኤራይ?

\VS{4}አ ኦይሰꬁዋዳን ታማን የግና፥ ያ ባጋይነ ሀ ባጋይ ታማን ሜተትና፥ ግዱዋን አቴዳ ጺጹንꬃይ አይ ማዳኔ?

\VS{5}ጹገተናን ደኢድ፥ ካሰ አየንቶ ማድቤናዌ፥ ታማይ ሚና ኤጽ ክቺደ አየንቶ ማደና።


\par }{\PP \VS{6}“ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ታን ባዞ ምꬃ ግዶን ደእያ ዎይንያ አኑዋ ታማዉ ኦይሰꬆ ኦꬃደ እሜዳዋዳን፥ የሩሳላመን ደእያ አሳካ ሄዋዳን ኦꬃና።

\VS{7}ታን ታ ሶምኡዋ ኡንቱንቱ ቦላን ዛራና። ኡንቱንቱ እት ታማፐ ከሶፐካ፥ ሀራ ታማይ ኡንቱንታ ማና። ታን ታ ሶምኡዋ ኡንቱንቱ ቦላ ዛርያ ዎደ፥ ታን መꬍና ጎዳ ግድያዋ ህንተንቱ ኤራና።

\VS{8}ኡንቱንቱ ታናን አማነተናን አጌዳ ድራዉ፥ ታን ኡንቱንቱ ቢታ ኦና ከሳና። ታን ኡባ ሞድያ መꬍና ጎዳይ ሀዋ ኦዳይ’ ያጌ” ያጊደ ዬዳ።




\par }\Chap{16}{\SH አማነተና የሩሳላሞ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ የሩሳላሞ እ ቱና ኦሶቱዋ ኤርሳ።

\VS{3}ሀዋዳን ያጋ፤ ‘ኡባ ሞድያ መꬍና ጎዳይ የሩሳላሞ ሀዋዳን ያጌ፤ “ነ ማይዛይነ ነ ሼሻይ ካናነ ቢታና፤ ነ አዉ አሞረ ቢታ አሳ፤ ነ አታካ ሂተ ቢታ አሳ።

\VS{4}ነ የለታይ ጋላስ ነ ጉልአይ ቃንጸትቤና፤ ዎይ ኔና ጌሻናዉ ሃꬃን ሜጨታባካ፤ ዎይ ማጽንያን ጎርፐታደ ጫርቂያን ጻጸታባካ።

\VS{5}ሀ ጌተቴዳዋንቱፐ እቱዋነ ኦꬃናዉ ነዉ ካዮቴዳዌ ባዋ። ኔን የለቴዳ ጋላስ ካቴዳ ድራዉ፥ ደምባን ኦለታዳፐ አትና፥ ነዉ ኦንነ ቃረትቤና።


\par }{\PP \VS{6}“ ‘ “ሄዋና ታን ካንꬃደ፥ ኔን ነ ሱꬃ ግዶን ሙርቁቃደ ዞሄትሽና በኣድ፤ ኔን ነ ሱꬃ ግዶን ግሳ ደእሺና፥ ፓጻ ደአ ያጋድ።

\VS{7}ታን ኔና ሾይቃን ደእያ ካꬃዳን ድቻድ። ኔን ድጫ አዱቃደ፥ ጋማ ጋካዳ። ነ ꬋንꬃይ ኡቴዳ፤ ነ ብናናይካ ድጬዳ፤ ሽን ኔን ጺራ ካሎ አታዳ።


\par }{\PP \VS{8}“ ‘ “ላኤንꬁዋ ታን ሄዋና አꬋደ፥ ኔና ጼልያ ዎደ፥ ኔን ዎዶሮ ጋካደ ቦርሴዳ አሳ ግዳዳ። ያትና፥ ታ ማዩዋ ነ ቦላ የጋደ፥ ነ ካሉዋ ካማድ። ታን ነዉ ጫቃደ ኔናና ጫቁዋ ጫቀትና፥ ኔን ታኖ ግዳዳ። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{9}“ ‘ “ታን ነ ቦላይ ሱꬃን ባዬዳዋ ሃꬃን ሜጫ ጌሻደ፥ ዛይትያን ኦካድ።

\VS{10}ታን ኔና ጽባብያ ቃምሽያ ማይዛድ፤ ቃይ ሎኦ ጋልባፐ ኦሰቴዳ ጫማካ ዎስሳድ፤ ቃይ ላይኑዋ ሻሽያካ ኔና ጎዝሳድ፤ ቃይ አልኦ ኩታካ ቁማይሳድ።

\VS{11}ኔና ታ አሌቁዋን አሌቃድ፤ ነ ኩሽያን ሳጋዩዋ ዎꬃድ፤ ነ ቆꬍያንካ ቆꬍያ አሌቁዋ ዎꬃድ።

\VS{12}ቃይ ነ ሲꬍያን ጉትቻ፥ ነ ሀይꬃንካ ጉትቻ፥ ነ ሁጲያንካ ሎኦ ካላቻ ዎꬃድ።

\VS{13}ኔን ዎርቃንነ ብራን አሌቀታዳ፤ ነ ማዩ ኡባይ ፓጻ ላይኑዋ፥ አልኦ ኩታነ አሌቆ ቃምሽያ። ነ ምያ ቁማይ በርተ ꬊልያ፥ ኤሳነ ዛይትያ። ኔን ሎይꬃ ዳሪ ፑላንቻ ግዳደ፥ ካታቶ ከሳናዉ ደንዳዳ።

\VS{14}ኔን ፑላንቻ ግድያ ድራዉ፥ ካዉተꬃቱዋን ኤረታዳ። አያዉ ጎፐ፥ ታን ነዉ እሜዳ ቦንቹ ኔና ሀዋዳን ፖሎ ኦꬄዳ። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{15}“ ‘ “ሽን ኔን ነ ፑላን አማነታዳ፤ ሀራቱዋን ኤረቴዳዋፐ ደንዴዳዋን ሻርሙጻ ግዳዳ፤ ኦግያና አꬍያ ኡባዉ ኔና አꬃ እማዳ።

\VS{16}ነ ማዩዋፐ አማሬዳዋ አካደ፥ ጎይንያ ሳኣ መꬋደ አሌቂሳዳ፤ ያታደ ያን ሻርሙጻዳ። ሄዋ ማላ ሀኖታይ ሀዋፐ ካሰ ሀንቤና፤ ሀዋፐ ስንꬃናዉካ ሀናናዉ በሰና።

\VS{17}ነዉ እሜዳ ዎርቃፐነ ብራፐ ኦሰቴዳ ሎኦ አሌቁዋ፥ አቱማ ምስለቱዋ ኦꬃደ መꬋዳ፤ ያታደ ኡንቱንቱና ሻርሙጻዳ።

\VS{18}ታን እሜዳ አሌቆ ማዩዋ ሄ ምስለቱዋ ማይዛዳ። ቃይ ታ ዛይትያነ ታ እጻና ኡንቱንቶ ሺሻዳ።

\VS{19}ቃይ ታን ነዉ እሜዳ ቁማ፥ በርተ ꬊልያ፥ ዛይትያነ ኤሳ ኡንቱንቱ ስንꬃን ሳዉዋ ቶሹኩ ግያ ያርሹዋ ኦꬃደ ሺሻዳ። ሀዌካ ሀኔዳ። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{20}“ ‘ “ቃይካ፥ ኔን ታዉ የሌዳ አቱማ ናናቱዋነ ማጫ ናናቱዋ አፋደ፥ ኤቃቱ ማና ማላ ቁማ ኦꬃደ ያርሻዳ። ኔን ሻርሙጻ ከሴዳዌ ነዉ ጉጼዴ?

\VS{21}ኔን ታ ናናቱዋ ሹካደ፥ ኤቃዉ ታማን ያርሻዳ።

\VS{22}ኔን ቱናተꬃንነ ነ ሻርሙጻን ኡባን ደኣደ፥ ካሰ ነ ያላጋተꬃ ላይꬃ፥ ጺራ ካሎ ነ ሱꬃን ሙርቁቃደ፥ ዞሄቴዳ ዎድያ ዶጋዳ።


\par }{\PP \VS{23}“ ‘ “አየ አና! ነዉ አየ አና! ታን ኡባ ሞድያ መꬍና ጎዳይ ሀዋ ኦዳይ። ሀ ነ ኢታተꬃ ኡባ ቦላ ቃይ፥

\VS{24}ዳባባ ኡባን ꬎቃ ሳኣ ግምባደ ኤቃዉ ጎይንያ ሳአቱዋ ነዉ ጊግሳዳ።

\VS{25}ኦገ ዶናን ኡባን ሻርሙጽያ ሳአቱዋ ኬጻዳ፥ ነ ፑላ ቱንሳዳ፤ ኦግያና ካንꬅያ ኡባዉ ነ አሳተꬃ አꬃ እማደ፥ ሻርሙጹዋ ዳርሳዳ።

\VS{26}ኔን አሞ ጻላላን ኩሜዳ፥ ነ ሾሮ ግብጼቱዋና ሻርሙጻዳ፤ ነ ሻርሙጹዋ ዳሩዋንካ ታና ሀንቀꬃዳ።

\VS{27}ሄዋ ድራዉ፥ ታን ታ ኩሽያ ነ ቦላ የዳድ፤ ኔና ጋክያ ነ ሻኩዋካ ጉꬃድ። ታን ኔና ነ ፖኮ ሀኖታን ዬላትያ፥ ኮዮዋ ኦꬃናዳን ነ ሞርከቱዋ ፕልስጼማ ማጫ አሳቱዋ ሸንያዉ አꬃደ እማድ።

\VS{28}ኔን አለና አሳ ግድያ ድራዉ፥ አሶረ ቢታ አሳናካ ሻርሙጻዳ። ሄ ኡባንካ ሀዌ ታዉ ግዳና ጋባካ።

\VS{29}ሄዋፐ ቃይ፥ ዛልእያን አቄዳ ባብሎነቱዋናካ ሻርሙጽያዋ ዳርሳዳ፤ ሄዋንካ ግዳናዋ ጋባካ።


\par }{\PP \VS{30}“ ‘ “ኔን ሀ ዬላይ ባይና ሻርሙጻቲዳን ሀንያና፥ ነ አይባ ላፋ አሴ! ታን ኡባ ሞድያ መꬍና ጎዳይ ሀዋ ኦዳይ።

\VS{31}ኔን ኦግያ ዶናን ሻርሙጽያ ሳአቱዋ ነዉ ኬጻዳነ ዳባባ ኡባን ኤቃዉ ጎይንያ ሳአቱዋ ጊግሳዳ። ሽን ሀራ ሻርሙጻቱዋዳን፥ ሻርሙጻቱ አክያ ሚሻካ አካባካ።


\par }{\PP \VS{32}“ ‘ “ሀነ ሀ ሻርሙጻ ማጫ ምሽራቴ፥ ኔን ነ አስና ጭማደ፥ አላጋቱዋና ግሳዳ!

\VS{33}አቱማ አሳይ ሻርሙጻቶ ሚሻ ጭጌ፤ ሽን ኔን ኔናና ግስያዋንቶ እሞታ እማሳ፤ ኡንቱንቱ ኡባ ሳፐ ኔኮ ያናዳን፥ ማጋንጻ ኡንቱንቶ እማሳ።

\VS{34}ሄዋን ነ ሻርሙጻተꬃይ ሀራ ማጫ አሳቱዋፐ ዱማ፤ ኔናና ሻርሙጻናዉ ኔና ካልያዌ እቱነ ባዋ። ሀራይ ነዉ ጭገናን፥ ያ ጭጋደ ሻርሙጽያዋን፥ ሀራቱዋፐ ኔን ዱማ” ያጌ።


\par }{\SH ጾሳይ የሩሳላመ ቦላ ፕርዳና
\par }
{\PP \VS{35}“ ‘ሄዋ ድራዉ፥ ሀኔ ሻርሙጻቴ፥ መꬍና ጎዳ ቃላ ስሳ!

\VS{36}ኡባ ሞድያ መꬍና ጎዳይ ሀዋዳን ያጌ፤ “ኔን ነ ሻርሙጻተꬃ አሙዋን ነ ላገꬃቶ ነ ቦላ ቃሬዳ ድራዉ፥ ነ ቱና ኤቃቱዋ ኡባ ድራዉነ ነ ናናቱዋ ሱꬃ ኔን ኡንቱንቶ ጉሴዳ ድራዉ፥

\VS{37}ኔን ኡንቱንቱን ናሸቴዳ ነ ላገꬃቱዋ ኡባ፥ ኔን ሲቅያዋንታነ ኔን እጽያዋንታ ታን ነዉ ሞርከ ኦꬃደ ሺሻና። ታን ኡንቱንታ ነ ቦላ ኡባ ሳና ሺሻደ፥ ኡንቱንቱ ስንꬃን ኔና ሙልጹ ኦꬃደ ቃራና፤ ኡንቱንቱ ነ ካሉዋ በአና።

\VS{38}ታን ሻርሙጼዳ ማጫ አሳቱዋ ቦላነ ሱꬃ ጉሴዳ ማጫ አሳቱዋ ቦላ ፕርድያዋዳን፥ ነ ቦላ ፕርዳና፤ ታን ታ ሀንቁዋንነ ታ ምሹዋን ነ ቦላ ሀይቁዋ አሀና።

\VS{39}ታን ኔና ነ ላገꬃቶ አꬃ እማና፤ ኡንቱንቱ ነ ሻርሙጽያ ሳአቱዋነ ኤቃዉ ጎይንያ ሳአቱዋ ኮል ꬋይሳና። ኡንቱንቱ ነ ማዩዋ ሙልጹ ኦꬅ ቃሪደ፥ ነ ሎኦ አሌቁዋካ ዎꬅ አኪደ፥ ኔና ካሎ ጺራ አሻና።

\VS{40}ኡንቱንቱ ኔና ሹቻን ጫድ ዎꬍያነ ባረንቱ ማሻን ቃንጸሬꬅያ ጉይተ አሳ ነ ቦላ ኡንቱንቱ አሀና።

\VS{41}ኡንቱንቱ ነ ጎልያ ጹጊደ፥ ዳሮ ማጫ አሳ ስንꬃን ነ ቦላ ፕርዳና። ታን ነ ሻርሙጻተꬃ አግሳና፤ ኔንካ ነ ላገꬃቶ ላኤንꬆ ያ ሚሻ ጭጋካ።

\VS{42}ሄዋዳን ኦꬅና፥ ታን ነ ቦላ ሀንቀቴዳ ሀንቁ ዛርባና፤ ታን ነ ሀኖታን ምሸቴዳ ምሹካ ሄዋን አꬋና። ታን ሄዋን ዎፑ ጋደ፥ ላኤንꬆ ሀንቀትከ።


\par }{\PP \VS{43}“ ‘ “ኔን ነ ያላጋተꬃ ላይꬃ ዶጋደ፥ ሀ ኢታ ኦሱዋ ኡባን ታና ሀንቀꬃዳ። ሄዋ ድራዉ፥ ቱሙዋፐ ነ ኦꬄዳዋ ኡባ ታን ነ ቦላን ዛራና። ኔን ነ ቱና ኦሶቱዋ ኡባ ቦላ ሻርሙጻተꬃ አያዉ ጉጃዲ? ታን ኡባ ሞድያ መꬍና ጎዳይ ሀዋ ኦዳይ።


\par }{\SH ናታካ አትዳን
\par }
{\PP \VS{44}“ ‘ “ሀነ የሩሳላመ፥ አሳይ ነ ቦላ፥ ናታካ አት ማላ ጊደ ሌምሱዋ ኦዳና።

\VS{45}ቱሙ ኔን ባረ አስናነ ባረ ናናቱዋ ሸነቴዳ ነ አት ማላ፤ ቃይ ባረንቱ አስና አስናነ ባረንቱ ናናቱዋ ናናቱዋ ሸነቴዳ ነ ምቼቱዋ ማላ። ነ አታ ሂተ ቢታ አሳ፤ ነ አዉ ቃይ አሞረ ቢታ አሳ።

\VS{46}ነ ባይራ ምቻታ ባረ ማጫ ናናቱዋና ኔፐ ሁጲሳ ባጋና ደእያ ሳማርያ፤ ቃይ ኔፐ ቴፋ ምቻታ ባረ ማጫ ናናቱዋና ኔፐ ገድሳ ባጋና ደእያ ሳዶሞ።

\VS{47}ኔን ኡንቱንቱ ኦግያ ካሌዳዌነ ኡንቱንቱ ቱና ኦሶቱዋ ኦꬄዳዌ ኔና አልቤና። ሽን ኔን ጉꬃ ዎድያን ኦꬄዳ ኦሱ ኡንቱንቱዋፐ ኢታ ዳሬ።


\par }{\PP \VS{48}“ ‘ “ታን ኡባ ሞድያ መꬍና ጎዳይ ታ ደኡዋን ጫቃይ: ኔንነ ነ ማጫ ናናቱ ኦꬄዳዋዳን፥ ነ ምቻታ ሶዶማነ እ ማጫ ናናቱ ኦꬅበይክኖ።

\VS{49}ነ ምቻታ ሶዶማ ኦꬄዳ ናጋራይ ሀዋ: አነ እ ማጫ ናናቱ ኦቶራንቻ፥ ካሌዳዋንታነ እሻሉዋን ደእያዋንታ ግዶፐነ፥ ኡንቱንቱ ናቀቴዳዋንታነ ህዬሳ ማድበይክኖ።

\VS{50}ኡንቱንቱ ኦቶራንቻ ግዲደ፥ ታ ስንꬃን ቱና ኦሶቱዋ ኦꬄድኖ። ሄዋ ድራዉ፥ ህንተ በኤዳዋዳን፥ ታን ኡንቱንታ ꬋይሳድ።


\par }{\PP \VS{51}“ ‘ “ሳማራታ ኔን ኦꬄዳ ናጋራዉ ባጋካ ኦꬃበይኩ፤ ኔን ኡንቱንቱዋፐ አꬌዳ ቱና ኦሶቱዋ ኦꬃዳ። ያታደ ሄ ነ ኦꬄዳ ቱና ኦሶቱዋ ኡባ ጋሱዋን፥ ነ ምቼቱ ጽሉዋ ማላታናዳን ኦꬃዳ።

\VS{52}ኔን ነ ምቼቱዋ ሱረ አሳ ከሴዳ ድራዉ፥ ካዉሻ ማያ። አያዉ ጎፐ፥ ነ ናጋራይ ኡንቱንቱዋፐ አꬍ ኢትና፥ ሄዋን ኡንቱንቱ ኔፐ ጽሎ ማላቴድኖ። ሄዋ ድራዉ፥ ዬላታደ፥ ካዉሻ ማያ።


\par }{\PP \VS{53}“ ‘ “ግዶፐነ፥ ሳዶሞነ እ ማጫ ናናቱዋ፥ ቃይ ሳማርያነ እ ማጫ ናናቱዋ ታን ዛራደ እሻልስያ ዎደ፥ ኔናካ እሻልሳና።

\VS{54}ነባን ኔን ሎይꬃ ዬላታና፤ ኔን ካዉሼዳዋን፥ ነ ምቼቱ ኔፐ ኬክያዋ ኤሪደ ምነታና።

\VS{55}ነ ምቼቱ፥ ሶዶማ ባረ ማጫ ናናቱዋና፥ ቃይ ሳማራታካ ባረ ማጫ ናናቱዋና ባረንቱ ካሰ እሻሎ ስማና፤ ኔንካ ነ ማጫ ናናቱዋና ህንተ ካሰ እሻሎ ስማና።

\VS{56}ነ ኢታተꬃይ ቆንጫናፐ ካሰ፥ ነ ኦቶሩዋ ዎደ፥ ኔን ሀራይ አቶ፥ ነ ምቻት ሳዶም ቦላ ቅሊጫበይኪ?

\VS{57}ግዶፐነ፥ ሀእ ኔን ኤዶማ ማጫ ናናቱነ አ ሾሮ ኡባይ፥ ቃይ ፕልስጼማ ማጫ ናናቱነ ነ ዩሹዋን ደእያ፥ ኔና እጽያ ኡባይ ቅꬍያባ ከሳዳ።

\VS{58}ነ ሻርሙጻተꬃንነ ነ ቱና ኦሶቱዋ ጋሱዋን ሙረታና። ታን መꬍና ጎዳይ ሀዋ ኦዳይ” ያጌ።


\par }{\PP \VS{59}“ ‘ኡባ ሞድያ መꬍና ጎዳይ ሀዋዳን ያጌ፤ “ኔን ቃላ ጫቁዋ ካꬎ ድራዉነ ህዶታ ቃላ ኮሌዳ ድራዉ፥ ኔን ኦꬄዳ ኦሱዋዳን፥ ታን ነዉ ኦꬃና።

\VS{60}ግዶፐነ፥ ታን ነ ያላጋተꬃ ዎድያን ኔናና ጫቀቴዳ ቃላ ጫቁዋ ሀሳያና፤ ቃይ መꬍና ጫቁዋካ ኔናና ጫቀታናዋ።

\VS{61}ሄዋፐ ጉይያን፥ ታን ነ ባይራነ ነ ቴፋ ምቼቱዋ ኔኮ አህያ ዎደ፥ ኔን ነ ሄመታ ሀሳያደ ዬላታና። ታን ኡንቱንታ ነዉ ማጫ ናናቱዋ ኦꬃደ እማና፤ ሽን ሄዌ ታን ኔናና ጫቀቴዳ ጫቁዋዳን ግደና።

\VS{62}ሄዎ ታን ታ ጫቁዋ ኔናና ዎꬃና። ታን መꬍና ጎዳ ግድያዋ ኔን ሄዋን ኤራና።

\VS{63}ታን ኔን ኦꬄዳ ናጋራ ኡባ አቶ ያግያ ዎደ፥ ኔን ነ ኦꬄዳዋ ሀሳያደ፥ ዬላዉ ነ ዶና ኦይቃና። ታን ኡባ ሞድያ መꬍና ጎዳይ ሀዋ ኦዳይ” ያጌ’ ያጋ” ያጊደ ዬዳ።




\par }\Chap{17}{\SH ላኡ አርጋንꬃቱዋነ ዎይንያ ቱራ ሌምሱዋ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ እስራኤልያ አሳ ቃንእሽያ ቃንእሻ፤ ኡንቱንቶ ሌምሱዋን ኦዳ።

\VS{3}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ዱማ ዱማ ማላና ደእያ ባለቱነ ዎልቃማ ዎልቃማ ቀፈቱ ደእያ እት አርጋንꬃይ ደኤ። ሄ አርጋንꬃይ ሊባኖሳ ዪደ ዝጋ ጼራ ኦይቄዳ።

\VS{4}ሄ ዝጋ ልጩዋ መንꬄዳ፤ ሄ መንꬄዳ ልጩዋ አኪደ፥ ዛልኢ ዳርያ ቢታ፥ ዛልአንቻቱዋ ካታማ አፌዳ።


\par }{\PP \VS{5}“ ‘ “እ እስራኤልያ ቢታፐ ዘረꬃ አፊደ፥ ቱኤ ቢታን፥ ዳሮ ሃꬃይ ደኢያሳ ማታን ቶኬዳ።

\VS{6}ፑደ አጬዳ ቱራይ ዳሪ አዱቀናን ዳሼዳ። አ ዳሻይ አርጋንꬃኮ ስሚደ ዳሼዳ፤ ሽን አ ጻጱ ቢታ ግዶ ገሌዳ። ሄ ቱራይ ማራ የሌዳ፤ ሀይꬃካ ከሴዳ።


\par }{\PP \VS{7}“ ‘ “ሄዋዳንካ፥ ጮራ ቀፈቱነ ዎልቃማ ዎልቃማ ባለቱ ደእያ ሀራ እት አርጋንꬃይ ደኤ። ሃꬃ ደማና ጊደ፥ ሄ ቱራይ ባረ ቶከቴዳ ሳፐ ሄ አርጋንꬃይ ደኢያሳኮ፥ ባረ ጻጱዋነ ባረ ዳሻ የዴዳ።

\VS{8}ሽን ኮይሮ አርጋንꬃይ ቶከቴዳዌ አጫናዉ፥ አይፋናዉነ ሎይꬅ ሎኦ ዎይንያ ግዳናዉ ዳንዳይያሳን፥ ቱኤ ቢታን፥ ዳሮ ሃꬃይ ደኢያሳና” ያጌ’ ያጋ።


\par }{\PP \VS{9}“ኡንቱንቶ ኔን ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ሄ ቱራይ ድጫኔ? ኮይሮ አ ቶኬዳ አርጋንꬃይ አ ሾደኔ? አ አይፈቱዋ ቆቆፊደ፥ አ እርጻ ሀይꬃቱዋ መልሰኔ? አ ሄ ሳኣፐ ጻጱዋና ፑደ ሾዳናዉ ዎልቃማ ዎልቃ፥ ዎይ ዳሮ አሳ ኮሸና።

\VS{10}አ ሾዲደ፥ ሀራ ሳኣን ቶክንቶ፥ እ ድጫኔ? አዋይ ዶልያ ባጋ ባዞ ጫርኩ ሾጭና፥ ባረ ቶከቴዳሳን ኡባና መለኔ?” ያጌ’ ያጋ” ያጊደ ዬዳ።


\par }{\SH ሌምሱዋ ብለꬃ
\par }
{\PP \VS{11}ሄዋፐ ጉይያን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{12}“ሀ ማካላንቻ አሳዉ ሀዋዳን ያጋ፤ ‘ሄ ሌምሱዋ ብለꬃይ አየንቶ ኤርክቴ? ሄዌ አዬ ጎፐ፥ ባብሎነ ካቲ የሩሳላመ ዪደ፥ ኡንቱንቱ ካትያነ ኡንቱንቱ ካፖቱዋ ኦሞዲደ፥ ባብሎነ አፌዳ።
\XREF{}{{\XO 17:12 }{\XT{2 ካታ. 24:15-20፤ 2 ኦዱዋ 36:10-13}}}

\VS{13}ቃይ ካትያ ጎልያ አሳፐካ እቱዋ አኪደ፥ አናና እትፐ ጫቂደ ጫቀቴዳ፤ ያቲደ አሳ ግዶን ኤረቴዳዋንታ ኦሞዲደ አፌዳ።

\VS{14}ሄዋ ኦꬄዳዌ ኡንቱንቱ ካዉተꬃይ ዎልቃ ꬋዪደ፥ ላኤንꬆ ደንደናዳን፥ ባረንቱ ጫቁዋ ጻላላ ናጊደ ደአናዳና።

\VS{15}ሽን ይሁዳ ካቲ ማካል ደንዲደ፥ ፓራቱዋነ ዳሮ ኦላንቻቱዋ የዳናዳን፥ ግብጼ ኪቴዳ። አዉ ሄዌ ሀናንዴሻ? ሀዋ ማላባ ኦꬄዳዌ እ ባረዉ ከስ አካንዴ? ቃይ ጫቁዋ አꬊደ፥ እ ባረዉ ከስ አካንዴ?


\par }{\PP \VS{16}“ ‘ታን ኡባ ሞድያ መꬍና ጎዳይ ታ ደኡዋን ጫቃይ: ባረና ካተዬዳ ካትያና ማየቴዳ ቃላ ድራዉነ ጫቁዋ ካꬌዳ ድራዉ፥ ሄ ካትያ ቢታን፥ ባብሎነን እ ሀይቃና።

\VS{17}ባብሎነ ኦላንቻቱ ዳሮ አሳ ዎꬋናዉ ግምቢያ ማታን ቢታ ድድቂደ ጊግሶፐነ ድሮፐካ፥ ግብጼ ካቲ ባረ ኦላንቻቱዋናነ ባረ ዳሮ አሳና ዪናካ፥ አይነ ማደና።

\VS{18}እ ጫቁዋ ካꬌዳ፤ ጫቁዋ መንꬄዳ። እ ባረ ኩሽያካ እሚደ፥ ባረ ጌዳዋ ፖልቤና። ሄዋ ድራዉ፥ አዉ ከስ አክያ ሳአይ ባዋ።


\par }{\PP \VS{19}“ ‘ሄዋ ድራዉ፥ ታን ኡባ ሞድያ መꬍና ጎዳይ ታ ደኡዋን ጫቃይ፤ እ ካꬌዳ ታ ጫቁዋነ እ መንꬄዳ ታ ጫቁዋ ታን አ ሁጲያ ቦላ ዛራደ አሀና።

\VS{20}ታን ታ ጲርያ አ ቦላ የጋና፥ እ ታ ጲርያን ኦይቀታና። እ ታዉ አማነተናን እጼዳ ድራዉ፥ ታን አ ባብሎነ አፋደ፥ ሄዋን አ ቦላ ፕርዳና።

\VS{21}ዶረቴዳ አ ኦላንቻቱ ኡባይ ማሻን ሀይቃና፤ ፓጻ አቴዳዋንቱ ዱማ ዱማ ሳኣ ላለታና። ሄ ዎደ ሀዋ ሃሳዬዳዌ ታና መꬍና ጎዳ ግድያዋ ህንተ ኤራና።


\par }{\PP \VS{22}“ ‘ኡባ ሞድያ መꬍና ጎዳይ ሀዋዳን ያጌ፤ “ታን ታ ሁጲያዉ አዱሳ ዝጋ ጼራ ልጩዋፐ ጹንቃ አካደ፥ ꬎቃነ አዱሳ ደርያ ሁጲያን ቶካና።

\VS{23}ታን አ እስራኤልያ ደርያ ሁጲያን ቶካና፤ ሄዋን ማራ የሊደ፥ አይፍያካ አይፋናነ ሎኦ ዝጋ ግዳናዋ። ካፎ ዛሪ ኡባይ አን ኬጻና፤ ኡንቱንቱ አ ቃንካ ኩዋን ሸምፓና።

\VS{24}ꬎቃ ምꬃ ዝቂ ኦꬅያዌ፥ ዝቃ ምꬃ ꬎቁ ኦꬅያዌ፥ እርጻ ምꬃ መልስያዌነ መላ ምꬃካ አጭስያዌ፥ ታን መꬍና ጎዳ ግድያዋ ባዞ ምꬃ ኡባይ ኤራና። ታን መꬍና ጎዳይ ሀዋ ኦዳድ፤ ታን ኦዴዳዋ ታንካ ኦꬃና” ያጌ’ ያጋ” ያጊደ ዬዳ።




\par }\Chap{18}{\SH ጾሳይ አሳ አ ኦሱዋዳን ኦሱዋዳን ፕርዴ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“እስራኤልያ ቢታባ ህንተ፥ ‘አዎቱ ጋምኤ ዎይንያ ሚና፥ ናናቱዋ አቻይ ዝልኤዳ’ ጊደ ህንተ ሌምስያዌ አዬ?\XREF{}{{\XO 18:2 }{\XT{ኤር. 31:29}}}

\VS{3}ታን ኡባ ሞድያ መꬍና ጎዳይ ታ ደኡዋን ጫቃይ: ሀዋፐ ስንꬃዉ ህንተ እስራኤልያ ቢታን ሀ ሌምሱዋ ሌምስክታ።

\VS{4}አሳ ኡባ ሸምፑ ታዋ፤ አዉዋ ሸምፑካ ናኣ ሸምፑካ ታዋ። ናጋራ ኦꬅያ ሸምፑ እ ባረዉ ሀይቃና።


\par }{\PP \VS{5}“እት አሳይ ጽሎ ግዶፐ፥ ቱሙ ፕርዳነ ሱረተꬃ ኦꬆፐ፥

\VS{6}እ ደርያ ቦላ ደእያ ኤቃዉ ጎይንያ ሳአቱዋን ማና ꬋዮፐ፥ እ እስራኤልያ አሳ ኤቃዉ ጎይናና ꬋዮፐ፥ ባረ ሾሩዋ ማጫ አሳ ቱንሳና ꬋዮፐ፥ ቃይ ፒላይ ዬዳ ማጫሳና ግሳና ꬋዮፐ፥

\VS{7}ኦናነ ኡቁናና ꬋዮፐ፥ አጮ ኦይቄዳዋ ጉየ ዛሮፐ፥ እት ኡራነ ቦንቃና ꬋዮፐ፥ ባረዉ ደእያዋፐ ኮሻቴዳ አሳ ምዞፐ፥ ካሎቴዳዋ ማይዞፐ፥

\VS{8}እ ዎꬍያ አካናዉ ድቻዉ ታልአና ꬋዮፐ፥ ባረ ኩሽያ ባላፐ ሺሽ አኮፐ፥ አሳ ግዶን ቱሙዋ ፕርዶፐ፥

\VS{9}ታ ህግያን ሄመቶፐ፥ ታ ዎጋካ አማነቲደ ናጎፐ፥ ያቶፐ፥ እ ጽሎ አሳ፥ እ ቱሙ ፓጻ ደአና። ታን ኡባ ሞድያ መꬍና ጎዳይ ሀዋ ኦዳይ።
\XREF{}{{\XO 18:9 }{\XT{ዎጋ 18:5}}}


\par }{\PP \VS{10}“ሀ ብታንያዉ ሸምፑዋ ዎꬍያ፥ ዎይ ሀዋፐ ካሊደ ደእያዋንቱፐ ሀቃዋ ግድናካ ኦꬅያ እት ኢታ ናአይ ደኦፐ፥

\VS{11}ባረ አዉ ኦꬅቤናዋ ኡባባ ኦꬄ። እ ደርያ ቦላ ደእያ ኤቃዉ ጎይንያ ሳአቱዋን ሜ፤ እ ባረ ሾሩዋ ማጫ አሳ ቱንሴ፤

\VS{12}እ ህዬሳነ ማንቁዋ ኡቁኔ፤ እ አሳባ ቦንቄ፤ አጮ ኦይቄዳዋ ዛረና፤ ኤቃዉካ ጎይኔ፤ ቱናባካ ኦꬄ፤

\VS{13}እ ድቻዉ ታልኢደ፥ ዎꬍያ አኬ። ሄዋ ማላ አሳይ ፓጻ ደአኔ? ቱይት፥ እ ፓጻ ደኤና! እ ሄዋ ማላ ቱናባ ኦꬄዳ ድራዉ፥ እ ቱማ ሀይቃና፤ አ ሱꬃ አጩካ አ ቦላና ግዳናዋ።


\par }{\PP \VS{14}“ሀ ኢታ ብታንያዉ ናአይ ደኦፐ ሄ ናአይ ባረ አዉ ኦꬅያ ሀ ናጋራ ኡባ በኢደ፥ እ ሄዋ ማላባ ኦꬃና ꬋዮፐ፥

\VS{15}እ ደርያ ቦላ ኤቃዉ ጎይንያ ሳአቱዋን ማና ꬋዮፐ፥ እስራኤልያ አሳ ኤቃዉ ጎይናና ꬋዮፐ፥ እ ባረ ሾሩዋ ማጫ አሳ ቱንሳና ꬋዮፐ፥

\VS{16}እ ኦናነ ኡቁናና ꬋዮፐ፥ አጮ ኦይቄዳዋ ጉየ ዛሮፐ፥ እ አሳዋ ቦንቃና ꬋዮፐ፥ ባረዉ ደእያዋፐ ኮሻቴዳዋንታ ምዞፐ፥ ካሎቴዳዋንታካ ማይዞፐ፥

\VS{17}እ ባላፐ ኩሽያ ሺሽ አኮፐ፥ ዎꬍያ አካናዉ ድቻዉ ታልአና ꬋዮፐ፥ እ ታ ህግያ ናጎፐ፥ ታ ዎጋንካ ሀመቶፐ፥ ያቶፐ፥ እ ፓጻ ደአናፐ አትና፥ ባረ አዉዋ ናጋራን ሀይቀና።

\VS{18}ሽን አ አዉ አሳ ማታ ቦንችቤና ድራዉ፥ ባረ እሻቱዋካ ዎልቃን ቦንቄዳ ድራዉነ ባረ አሳ ግዶን ኢታ ኦꬄዳ ድራዉ፥ ባረ ናጋራን ሀይቃና።


\par }{\PP \VS{19}“ሽን ህንተ፥ ‘ናአይ ባረ አዉዋ ናጋራን አያዉ ሙረተኔ ያጊታ። ናአይ ቱሙ ፕርዳነ ሱረተꬃ ኦꬂደ፥ ታ ህግያ ምንሲደ ናጎፐ፥ እ ቱሙ ፓጻ ደአና።

\VS{20}ናጋራ ኦꬅያ ሸምፑ እ ባረዉ ሀይቃና። ናአይ አዉዋ ናጋራን ሙረተና፤ ሄዋዳንካ፥ አዉ ናኣ ናጋራን ሙረታና። ጽሎ አሳ ጽሎተꬃይ ሄ አዉዋሳ ግዳናዋ፤ ኢታ አሳ ኢታተꬃይካ ሄ አዉዋሳ ግዳናዋ።
\XREF{}{{\XO 18:20 }{\XT{ዛረ. 24:16}}}


\par }{\PP \VS{21}“ ‘ሽን ናጋራንቻይ ባረ ኦꬄዳ ናጋራ ኡባፐ ስሚደ፥ ታ አዛዙዋ ናጎፐነ ቱሙ ፕርዳነ ሱረተꬃ ኦꬆፐ፥ እ ቱሙ ፓጻ ደአናፐ አትና ሀይቀና።

\VS{22}እ ኦꬄዳ ናጋራፐ እቱነ ቆፈተና። ባረ ኦꬄዳ ጽሎ ኦሱዋ ድራዉ፥ እ ፓጻ ደአና።

\VS{23}ናጋራንቻይ ባረ ኦግያፐ ስሚደ፥ ፓጻ ደእያዋን ናሸታይፐ አትና፥ ታን ኡባ ሞድያ መꬍና ጎዳይ አ ሀይቁዋን ናሸትከ።


\par }{\PP \VS{24}“ ‘ሽን ጽሎ አሳይ ባረ ጽሎተꬃፐ ጉየ ስሚደ፥ ናጋራንቻ አሳይ ኦꬅያ ናጋራነ ቱና ኦሱዋ ኦꬆፐ፥ እ ፓጻ ደአኔ? ቱይት፥ እ ኦꬄዳ ጽሎ ኦሱዋፐ እቱነ ቆፈተና፤ እ አማነተናን እጼዳ ድራዉነ እ ኦꬄዳ ናጋራ ኡባ ድራዉ፥ እ ሀይቃና።


\par }{\PP \VS{25}“ ‘ሽን ህንተ፥ ጾሳ ኦጊ ሱረ ግደና’ ያጊታ። ህንተኖ፥ እስራኤልያ አሳቶ፥ ሀእ ስስተ! ሱረ ግደናዌ ታ ኦጌ? ሱረ ግደናዌ ህንተ ኦግያ ግደኔ?

\VS{26}ጽሎ አሳይ ባረ ጽሎተꬃፐ ጉየ ስሚደ፥ ናጋራ ኦꬅያ ዎደ፥ ባረ ናጋራን ሀይቄ። እ ባረ ኦꬄዳ ናጋራ ድራዉ ደኡዋን ደኤና።

\VS{27}ሽን ኢታ አሳይ ባረ ኢታተꬃፐ ጉየ ስሚደ፥ ቱሙ ፕርዳነ ሱረተꬃ ኦꬅያ ዎደ፥ እ ባረ ሸምፑዋ አሻና።

\VS{28}እ ባረ ኦꬄዳ ናጋራ ኡባ አኬኪደ ስሜዳ ድራዉ፥ እ ቱሙ ፓጻ ደአናፐ አትና ሀይቀና።

\VS{29}ሽን እስራኤልያ አሳቱ፥ ጾሳ ኦጊ ሱረ ግደና ያጌድኖ። ህንተኖ፥ እስራኤልያ አሳቶ፥ ሱረ ግደናዌ ታ ኦጌ? ሱረ ግደናዌ ህንተ ኦግያ ግደኔ?


\par }{\PP \VS{30}“ሄዋ ድራዉ፥ ህንተኖ፥ እስራኤልያ አሳቶ፥ ታን ህንተና ኡባካ ህንተ ኦግያዳን ኦግያዳን ፕርዳና። ናጋራይ ህንተ ꬋዮ ጋሶ ግደናዳን ፓጽተ፤ ህንተ ባይዙዋ ኡባፐካ ስምተ። ታን ኡባ ሞድያ መꬍና ጎዳይ ሀዋ ኦዳይ።

\VS{31}ህንተ ናቄዳ ናቁዋ ኡባ ህንተፐ ሃሲደ፥ ኦራꬃ ዎዛናነ ኦራꬃ አያና አክተ። ህንተኖ እስራኤልያ አሳቶ፥ አያዉ ሀይቂቴ?

\VS{32}ታን እት አሳ ሀይቁዋንነ ናሸትከ። ሄዋ ድራዉ፥ ህንተ ናጋራ ፓጽ ስሚደ፥ ፓጻ ደእተ! ታን ኡባ ሞድያ መꬍና ጎዳይ ሀዋ ኦዳይ” ያጌዳ።




\par }\Chap{19}{\SH እስራኤልያ ዳናቱዋ ዝላሳ
\par }
{\PP \VerseOne{1}ጾሳይ ህዝቄላ፥ “እስራኤልያ ካፓቶ ሀዋዳን ያጋደ ዝላላ፤


\par }{\Q \VS{2}“ህንተ አታ ጋሞቱዋ ግዶን፥

\par }{\QB እዛ አይባ ጋማቲ!

\par }{\Q ያላጋ ጋሞቱዋ ግዶን ግሳደ፥

\par }{\QB ባረ ማራቱዋ ድቻዱ።


\par }{\Q \VS{3}እዛ ባረ ማራቱዋፐ እቱዋ ድችና፥

\par }{\QB ዎዳላ ጋሙዋ ከሴዳ።

\par }{\Q እ ሻንካ ታማሪደ፥ አሳ ሜዳ።


\par }{\Q \VS{4}ካዉተꬃቱ ኡባይ አባ ስሲደ፥

\par }{\QB ኦላን ገሊደ ኦይቀቴዳ።

\par }{\Q ኡንቱንቱ አ ማጋን ጎቺደ፥

\par }{\QB ግብጼ ቢታ አፌድኖ።


\par }{\BB \par }
{\Q \VS{5}“አ አታ ናጎዌ ፖለተናን እጽና፥

\par }{\QB ህዶታይ ꬋዬዳዋ በኣደ፥

\par }{\QB ባረ ማራቱዋፐ ላኤንꬁዋ ድቻደ፥

\par }{\QB ዎዳላ ጋሙዋ ከሳዱ።


\par }{\Q \VS{6}እ ዎዳላ ጋሙዋ ግዲደ፥

\par }{\QB ሀራ ጋሞቱዋ ግዶን፥

\par }{\QB ያነ ሃነ ስመረቴዳ።

\par }{\Q እ ሻንካ ታማሪደ፥ አሳ ሜዳ።


\par }{\Q \VS{7}እ ኡንቱንቱ ዎልቃማ ጌሱዋ መንሬꬂደ፥

\par }{\QB ካታማካ ባይዜዳ።

\par }{\Q ቢታይነ ቢታን ደእያ አሳይ ኡባይ፥

\par }{\QB አ ጉደꬃን ሻቢረቴዳ።


\par }{\Q \VS{8}ዩሹዋን ደእያ ካዉተꬃቱ ኡባይ፥

\par }{\QB አ ኦይቃናዉ ጲርያ የጌድኖ።

\par }{\Q ባረንቱ ግትያካ ምጬድኖ፤

\par }{\QB ባረንቱ ኦላን አ ኦይቄድኖ።


\par }{\Q \VS{9}ኡንቱንቱ ባረንቱ ማጋን አ ጎቺደ፥

\par }{\QB ኮꬃዳን ጊጌዳ ጉꬃ ጎልያን የጊደ፥

\par }{\Q ባብሎነ ካትያኮ አፌድኖ።

\par }{\QB ላኤንꬆ አ ጉደꬃይ እስራኤልያ ደረቱዋን ስሰተናዳን፥

\par }{\QB ኡንቱንቱ አ ቃሾ ጎልያ ገልሴድኖ።


\par }{\BB \par }
{\Q \VS{10}“ ‘ነ አታ ሃꬃ ዶናን፥

\par }{\QB ቶከቴዳ ዎይንያ ቱራ ማላ።

\par }{\Q ዳሮ ሃꬃይ ደእያ ድራዉ፥

\par }{\QB ሄ ዎይንያ ቱራይ አይፍያ ዳርጻጽ ኡቴዳ፤

\par }{\QB ቃይ ዳሮ ዳሻና ደኤ።


\par }{\Q \VS{11}አ ማራቱዋፐ ምንያዌ፥

\par }{\QB ሞድያዋንቱ ጻምኣ ግዴዳ።

\par }{\Q አ ማራይ ዎልቃማ ማራቱዋፐ አዱቂደ፥

\par }{\QB ቦላዉ አꬌዳ።

\par }{\Q ባረ ማራቱዋ ጮራተꬃንነ

\par }{\QB ꬎቃተꬃን ቦላና ቤቴዳ።


\par }{\Q \VS{12}ሽን ሄ ቱራይ ሀንቁዋን ሾደቲደ፥

\par }{\QB ቢታን ኦለቴዳ።

\par }{\Q አዋይ ዶልያ ጫርኩ አ አይፍያ መልስና ቆቆፈቴዳ፤

\par }{\QB አ ምኖ ታሺ መልና፥ ታማይ ሜዳ።


\par }{\Q \VS{13}ሀእ ቃይ እ ሃꬅ ባይና፥

\par }{\QB መላ ቢታን ቶከቴዳ።


\par }{\Q \VS{14}ታማይ አ ማራቱዋፐ እቱዋ ኦይቂደ፥

\par }{\QB አ አይፍያናካ ድፕ ኦꬂደ ሜዳ።

\par }{\Q ያትና፥ ካዉተꬃ ጻምኣ ግድያ፥

\par }{\QB አይ ምኖ ማራይካ አ ቦላን አትቤና።

\par }{\PP “ ‘ሀዌ ዬኩዋ ዝላሳ፤ ሀዋ ዝላሳዳን ጎኤታናዉ በሴ’ ያጋ” ያጌዳ።




\par }\Chap{20}{\SH ማካላንቻ እስራኤልያ
\par }
{\PP \VerseOne{1}ኑን ኦሞደቴዳ ላፑንꬃ ላይꬃን፥ እቼሻንꬃ አግናን፥ ታማንꬃ ጋላሳን፥ እስራኤልያ ጭማቱዋፐ አማሬዳዋንቱ መꬍና ጎዳ ኦቻናዉ ዪደ፥ ታ ስንꬃን ኡቴድኖ።


\par }{\PP \VS{2}ያትና፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{3}“ላ አሳ ናአዉ፥ እስራኤልያ ጭማቶ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ህንተ ዬዳዌ ታና ኦቻናሴ? ታን ኡባ ሞድያ መꬍና ጎዳይ ታ ደኡዋን ጫቃይ: ታን ህንተናን ኦሸትከ” ያጌ’ ያጋ።


\par }{\PP \VS{4}“ኡንቱንቱ ቦላ ፕርዲቴ? ላ አሳ ናአዉ፥ ቱሙ ኡንቱንቱ ቦላ ፕርዲቴ? ሄዋ ግዶፐ፥ ኡንቱንቱ ማይዛ አዎቱዋ ቱና ኦሱዋ ኡንቱንታ ኤርሳ።

\VS{5}ኡንቱንቶ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ታን እስራኤልያ ዶሬዳ ዎደ ታ ኩሽያ ደንꬃደ ጫቃድ፥ ያቆባ ዛረቶ ግብጼን ደእሺና፥ ታናተꬃ ኤርሳደ፥ ታ ኩሽያካ ደንꬃደ ጫቃደ፥ ታን መꬍና ጎዳ ህንተ ጾሳ”\XREF{}{{\XO 20:5 }{\XT{ከሳ 6:2-8}}} ጋደ ኦዳድ።

\VS{6}ታን ህንተና ግብጼፐ ከሳደ፥ ህንተዉ ዶሬዳ ቢታ፥ ማꬃይነ ኤሳይ ጎግያ ቢታ፥ ቢታ ኡባፐ አꬌዳ ሎኦ ቢታ አሀና ጋደ ጫቃድ።

\VS{7}ቃይ ታን ኡንቱንታ፤ “ህንተፐ እቱ እቱ ባረ ሲቅያ ቱና ኤቃቱዋ ድጎ፤ ግብጼ ኤቃቱዋን ቱኖፕተ። ታን መꬍና ጎዳ ህንተ ጾሳ” ያጋድ።


\par }{\PP \VS{8}“ ‘ሽን ኡንቱንቱ ታዉ ማካሊደ፥ ታ ኦድያዋ ስሰናን እጼድኖ። ኡንቱንቱ ባረንቱ አሞቴዳ ቱና ኤቃቱዋ ድግበይክኖ፤ ግብጼ ኤቃዉካ ጎይንያዋ አግበይክኖ። ሄዋ ድራዉ፥ ኡንቱንቱ ግብጼን ደእሺና፥ ታ ሀንቁዋ ኡንቱንቱ ቦላ ጉሳናዉ፥ ታ ይሉዋካ ኡንቱንቱ ቦላ ዉርሳናዉ ቆፓድ።

\VS{9}ሽን ኡንቱንቱ ደእያ ካዉተꬃቱዋ ግዶንነ እስራኤልያ አሳ ግብጼፐ ከስያዋን፥ ታን ታናተꬃ ኤርሴዳ አሳ ስንꬃን ታ ሱንꬃይ ቱነናዳን ኦꬃድ።

\VS{10}ሄዋ ድራዉ፥ ታን ኡንቱንታ ግብጼፐ ከሳደ፥ መላ ቢታ አሃድ።

\VS{11}አዛዘትያ ኡባዉ ደኡዋ እምያ ታ ዎጋ ታን ኡንቱንቶ እማድ፤ ታ ህግያካ ኡንቱንቱ ታማርሳድ።
\XREF{}{{\XO 20:11 }{\XT{ዎጋ 18:5}}}

\VS{12}ቃይ ኡንቱንታ ጌሽያዌ ታና መꬍና ጎዳ ግድያዋ ኡንቱንቱ ኤራና ማላ፥ ታን ታ ሳምባታ ታፐነ ኡንቱንቱፐ ግዱዋን ማላ ኦꬃደ እማድ።
\XREF{}{{\XO 20:12 }{\XT{ከሳ 31:13-17}}}


\par }{\PP \VS{13}“ ‘ሽን እስራኤልያ አሳይ ሀ መላ ቢታንካ ታ ቦላን ማካሌድኖ። አዛዘቴዳ ኡባዉ ደኡዋ እምያ ታ ዎጋዳን ሀመትበይክኖ፤ ታ ህግያካ መንꬄድኖ፤ ታ ሳምባታካ ዳሮ ቱንሴድኖ። ያትና፥ ታን መላ ቢታን ታ ሀንቁዋ ኡንቱንቱ ቦላ ጉሳደ፥ ኡንቱንታ ዉርሳናዉ ቆፓድ።

\VS{14}ሽን ታን ኡንቱንታ ግብጼፐ ከስያዎ በኤዳ ካዉተꬃቱዋ ስንꬃን ታ ሱንꬃይ ቱነናዳን፥ ኡንቱንታ ꬋይሳበይከ።

\VS{15}ቃይ ኡንቱንቶ እሜዳ ቢታ፥ ማꬃይነ ኤሳይ ጎግያ ቢታ፥ ቢታ ኡባፐ ሎእያ ቢታ ኡንቱንታ ገልሰናዳን መላ ቢታን ደእሽን ጫቃድ።
\XREF{}{{\XO 20:15 }{\XT{ፓይ. 14:26-35}}}

\VS{16}አያዉ ጎፐ፥ ኡንቱንቱ ኤቃዉ ጎይኒደ፥ ታ ህግያ እጼዳ ድራሳ፥ ታ ዎጋዳን ሀመትቤና ድራሳነ ታ ሳምባታካ ቱንሴዳ ድራሳ።

\VS{17}ግዶፐነ፥ ታን ኡንቱንቶ ቃረቴዳ ድራዉ፥ መላ ቢታን ኡንቱንታ ዉርሳ ꬋይሳበይከ።


\par }{\PP \VS{18}“ ‘ኡንቱንቱ መላ ቢታን ደእሺና፥ ታን ኡንቱንቱ ናናቱዋ ሀዋዳን ያጋድ፤ “ህንተ አዎቱዋ ዎጋዳን ሀመቶፕተ፤ ኡንቱንቱ ህግያካ ናጎፕተ፤ ዎይ ኡንቱንቱ ኤቃቱዋን ቱኖፕተ።

\VS{19}ታን መꬍና ጎዳ ህንተ ጾሳ። ታ ዎጋዳን ሀመትተ፤ ታ ህግያካ ናግተ።

\VS{20}ታፐነ ህንተፐ ግዱዋን ማላ ግዳና ማላነ ታን መꬍና ጎዳ ህንተ ጾሳ ግድያዋ ህንተ ኤራና ማላ፥ ሳምባታ ሀራ ጋላሳፐ ዱማይተ” ያጋድ።


\par }{\PP \VS{21}“ ‘ሽን ሄ ናናቱካ ታ ቦላን ማካሌድኖ፤ አዛዘትያ አሳ ኡባዉ ደኡዋ እምያ ታ ዎጋዳን ሀመትበይክኖ፤ ታ ህግያካ ኡንቱንቱ ናግበይክኖ፤ ታ ሳምባታካ ቱንሴድኖ። ያትና፥ ታን መላ ቢታን ታ ሀንቁዋ ኡንቱንቱ ቦላ ጉሳናዉ፥ ታ ይሉዋካ ኡንቱንቱ ቦላ ዉርሳናዉ ኮያድ።

\VS{22}ሽን ታን ታ ኩሽያ ሺሻ አካድ። ታን ኡንቱንታ ግብጼፐ ከስያዋ በኤዳ ካዉተꬃቱዋ ስንꬃን ታ ሱንꬃይ ቱነናዳን፥ ኡንቱንታ ꬋይሳበይከ።

\VS{23}ቃይ ኡንቱንታ ሀራ ካዉተꬃቶነ ሀራ ቢታቶ ላላናዉ መላ ቢታን ጫቃድ።
\XREF{}{{\XO 20:23 }{\XT{ዎጋ 26:33}}}

\VS{24}አያዉ ጎፐ፥ ኡንቱንቱ ታ ዎጋዉ አዛዘተናን እጼድኖ፤ ታ ህግያካ መንꬄድኖ፤ ታ ሳምባታ ቱንሴድኖነ ባረንቱ አዎቱዋ ኤቃ አሞቴድኖ።

\VS{25}ሄዋዳንካ፥ ቃይ ኡንቱንቶ ሎኦ ግደና ዎጋቱዋነ ደኡዋ እመና ህገቱዋ እማድ።

\VS{26}ኡንቱንቱ ባረንቱ ያርሹዋን ቱናናዳን፥ ባረንቱ ባይራ ናናቱዋ ያርሻናዳን፥ ታን ኡንቱንታ የዳ በሳድ። ታን ሄዋ ኦꬄዳዌ ኡንቱንታ ዳጋንꬃናሳነ ታን መꬍና ጎዳ ግድያዋ ኡንቱንታ ኤርሳናሳ ያጌ’ ያጋ።


\par }{\PP \VS{27}“ሄዋ ድራዉ፥ አሳ ናአዉ፥ እስራኤልያ አሳዉ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ ህንተ አዎቱካ ታናን አማነተናን እጺደ፥ ሄ የዎቱዋን ታና ቦሬድኖ።

\VS{28}ኡንቱንቶ እማናዉ ታ ኩሽያ ደንꬃ ጫቄዳ ቢታ ኡንቱንታ አሄዳ ዎደ፥ ኡንቱንቱካ ꬎቃ ደርያ ኡባነ እርጻ ምꬃ ኡባ በኤድኖ። ኡንቱንቱን ኡባን ባረንቱ ያርሹዋ ያርሼድኖ። ባረንቱ ጩዋይያ እጻናንነ ባረንቱ ጉስያ ኡሻ ያርሹዋን ታና ሀንቀꬄድኖ።

\VS{29}ያትና፥ ታን ኡንቱንታ፥ ሀዌ ህንተ ብያ ꬎቃ ሳአይ አዬ? ያጋደ ኦቻድ። ሀች ጋካናዉ ሄ ሳአይ ባማ ጌተቴ፤ ሄዋ ጉሳይካ ጎይንያ ꬎቃ ሳኣ ጉሳ’ ” ያጌ ያጋ።


\par }{\PP \VS{30}ሄዋ ድራዉ፥ እስራኤልያ አሳዉ ሀዋዳን ያጋደ ኦዳ፤ “ኡባ ሞድያ ጾሳይ ሀዋዳን ያጌ፤ ‘ህንተ ማይዛ አዎቱ ኦꬄዳ ናጋራ ኡባ ኦꬂደ፥ አያዉ ህንተና ቱንሲቴ? ኡንቱንቱ ቱና ኤቃ ጎይናናዉ አሞቲደ አያዉ ካሊቴ?

\VS{31}ሀችካ ሄዋ ማላ እሙዋ ሺሽያ ዎደነ ህንተ አቱማ ናናቱዋ ታማን ጹጊደ ያርሽያ ዎደ፥ ህንተ ኤቃን ኡባን ህንተና ቱንሲታ። ህንተኖ፥ እስራኤልያ አሳቶ፥ ታን ህንተናን ኦሸቶ? ታን ኡባ ሞድያ መꬍና ጎዳይ ታ ደኡዋን ጫቃይ: ታን ህንተናን ኦሸትከ።

\VS{32}ህንተ፥ “ኑን ምꬃዉነ ሹቻዉ ጎይንያ ሀራ ካዉተꬃቱዋ ማላነ ጾሳ አማነና አሳ ማላ ግዳና” ያጊደ ቆፒታ። ሽን ህንተ ቆፋይ ኡባካ ሀነና።


\par }{\SH ጾሳይ ሙሬነ ማሬ
\par }
{\PP \VS{33}“ ‘ታን ኡባ ሞድያ መꬍና ጎዳይ ታ ደኡዋን ጫቃይ: ታን ታ ምኖ ቀስያን፥ ታ ሙራናዉ ደንꬄዳ ኩሽያንነ ታ ጉሴዳ ሀንቁዋን ህንተ ቦላ ካተታና።

\VS{34}ካዉተꬃቱዋ ግዶፐ ታን ህንተና ከሳና፤ ህንተ ላለቴዳ ቢታ ኡባፐ ታ ምኖ ቀስያን፥ ታ ምጨቴዳ ኩሽያንነ ታ ጉሴዳ ሀንቁዋን ታን ህንተና ሺሻና።

\VS{35}ታን ህንተና ካዉተꬃቱዋ መላ ቢታ ግያ ባዙዋ አሀና፤ ህንተና ታ ስንꬃን ኤሳደ፥ ህንተ ቦላ ፕርዳና።

\VS{36}ግብጼ ቢታ ባዙዋን ህንተ ማይዛ አዎቱዋ ቦላ ፕርዴዳዋዳን፥ ሄዋዳንካ ህንተ ቦላ ፕርዳና። ታን ኡባ ሞድያ መꬍና ጎዳይ ሀዋ ኦዳይ።

\VS{37}ታን ህንተና ታ ካዉተꬃ ጻምኣ ጋርሳን ዎꬃና፤ ታ ጫቁዋ ህንተ ናጋናዳን፥ ታን ህንተና ኦꬃና።

\VS{38}ማካላንቻቱዋነ ናጋራንቻቱዋ ታን ህንተ ግዶፐ ድጋና፤ ሀእ ኡንቱንቱ ደእያ እማꬃተꬃ ቢታፐ ታን ኡንቱንታ ከሳና፤ ሽን ኡንቱንቱ እስራኤልያ ቢታ ገለናዳን ድጋና። ሄ ዎደ ታን መꬍና ጎዳ ግድያዋ ህንተ ሄዋን ኤራና’ ያጌ።


\par }{\PP \VS{39}“ኡባ ሞድያ መꬍና ጎዳይ ሀዋዳን ያጌ፤ ‘ህንተኖ፥ እስራኤልያ አሳቶ፥ ህንተ ሀእ ታን ኦድያዋ ስሰናን እጾፐ፥ ቢደ ኡባይካ ህንተ ኤቃዉ ጎይንተ። ሽን ሄዋፐ ጉይያን፥ ህንተ እሙዋንነ ህንተ ኤቃን ታ ጌሻ ሱንꬃ ቱንስክታ።

\VS{40}ታ ጌሻ ደርያን፥ ꬎቁ ጌዳ እስራኤልያ ደርያ ቦላን ህንተ እስራኤልያ አሳይ ኩመንꬃይ ታዉ፥ ኡባ ሞድያ መꬍና ጎዳዉ ሄ ቢታን ጎይናና። ታንካ ህንተና ሞካ አካና፤ ህንተ ያርሹዋ፥ ህንተ ዶረቴዳ እሙዋነ ህንተ ጌሻ እሙዋ ታን ህንተፐ ኮያይ።

\VS{41}ህንተ ላለቴዳ ካዉተꬃቱዋ ግዶፐ ታን ህንተና አህያ ዎደነ ሀራ ቢታቱዋፐ ታን ህንተና ሺሽያ ዎደ፥ ሳዉዋ ቶሹኩ ግያ ያርሹዋ አክያዋዳን፥ ታን ህንተና አካና። ካዉተꬃቱ ጼልሽን፥ ታን ህንተ ግዶን ጌሻ ግድያዋ ኤርሳና።

\VS{42}ታን ካሰ ህንተ ማይዛ አዋቶ እማና ጋደ ጫቄዳ እስራኤልያ ቢታ ህንተና ዛራደ አሄዳ ዎደ፥ ታን መꬍና ጎዳ ግድያዋ ህንተ ኤራና።

\VS{43}ህንተ ህንተ ኢታ ሀመታነ ህንተ ቱና ኦሱዋ ህንተ ሄ ሳኣን ሀሳያና፤ ህንተ ኦꬄዳ ኢታ ኦሱዋ ኡባ ህንተ ሸነታና።

\VS{44}ህንተኖ፥ እስራኤልያ አሳቶ፥ ታን ህንተ ኢታ ሀመታዳንነ ህንተ ቱና ኦሱዋዳን ግደናን፥ ታ ሱንꬃ ድራዉ ታን ኦꬅያ ዎደ፥ ታን ጾሳ ግድያዋ ህንተ ኤራና። ታን ኡባ ሞድያ መꬍና ጎዳይ ሀዋ ኦዳይ ያጌ’ ያጋ” ያጊደ ዬዳ።


\par }{\SH ገድሳ ባጋ ታማ ፕርዳ
\par }
{\PP \VS{45}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{46}“ላ አሳ ናአዉ፥ ገድሳ ባጋ ስማደ ጼላ፤ ገድሳ ባጋዉ ኦዳ፤ ገድሳ ዎራ ቦላ ትምቢትያ ኦዳ።

\VS{47}ገድሳ ዎራዉ ሀዋዳን ያጋ፤ መꬍና ጎዳ ቃላ ስሳ! ኡባ ሞድያ መꬍና ጎዳይ ሀዋዳን ያጌ፤ ‘ታን ነ ግዶን ታማ ኦይꬃና፤ ሄ ታማይ ነ እርጻ ምꬃካ ነ መላ ምꬃካ ኡባ ማና። ሄ ኤጽያ ታማይ ቶኤና፤ ገድሳፐ ቢደ፥ ሁጲሳ ጋካናዉ ደእያ አሳ ሶምኡዋ ኡባ ሄ ላጩ ላባና።

\VS{48}ታን መꬍና ጎዳይ ኦይꬄዳ ታማ ግድያዋ አሳይ ኡባይ በአና። ሄ ታማይ ቶኤና ያጌ’ ያጋ” ያጊደ ዬዳ።


\par }{\PP \VS{49}ታን ዛራደ፥ “ሀእ ኡባ ሞድያ መꬍና ጎዳዉ፥ ሀዋ ታ ኦዳናዉ ታና አዛዞፓ። ኡንቱንቱ ታና፥ ‘እ ኡባቶ ሌምሱዋ ኦዴ ግደኔ?’ ያጊደ ሃሳዪኖ” ያጋድ።




\par }\Chap{21}{\SH መꬍና ጎዳ ማሻ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ነ ሶምኡዋ የሩሳላመኮ ዛራደ፥ አሳይ ጎይንያ ሳአቱዋ ቦላ ቃላ ኦዳ፤ እስራኤልያ ቢታ ቦላን ትምቢትያ ኦዳ።

\VS{3}ሀዋዳን ያጋ፤ መꬍና ጎዳይ ሀዋዳን ያጌ፤ ‘ታን ነዉ ሞርከ። ታን ታ ማሻ ሾኩዋፐ ሾዳደ፥ ጽሎ አሳነ ኢታ አሳ ኡባ ነ ግዱዋፐ ዉርሳና።

\VS{4}ጽሉዋነ ናጋራንቻ ኡባ ꬋይሳናዉ ሁጲሳፐ ገድሳ ጋካናዉ ደእያ አሳ ኡባ ቦላ ታ ማሻ ሾዳና።

\VS{5}ሄዋን ታን መꬍና ጎዳይ ታ ማሻ አ ሾኩዋፐ ሾዴዳዋነ ጉየ ዛረናዋ አሳይ ኡባይ ኤራና’ ያጌ” ያጋ።


\par }{\PP \VS{6}ሄዋ ድራዉ፥ “አሳ ናአዉ፥ አሳይ ኡባይ ጼልሽን፥ ነ ዎዛናይ መእና ኦላ፥ ጫሞ ኡንአን ኦላ።

\VS{7}ኡንቱንቱ ኔና፥ ‘አያዉ ኦላይ?’ ጊደ ኦችያ ዎደ፥ ሀዋዳን ያጋ፤ ‘ስንꬃና ይያ ኢታ ኦዶ ኦላይ። ዎዛን ኡባይ ያሻን ሙሻና፤ ኩሽያ ኡባይ አርጋጫና፤ ኡንቱንቱ ጎባተꬃይ ኡባይ ኡንቱንቱፐ ክቻና፤ ጉልባታይ ኡባይካ ኮኮራና። ሄ ዎዲ ጋኬዳ! እ ኤለ ፖለታና! ታን ኡባ ሞድያ መꬍና ጎዳይ ሀዋ ኦዳይ’ ያጋ” ያጊደ ዬዳ።


\par }{\PP \VS{8}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{9}“ላ አሳ ናአዉ፥ ሀዋዳን ያጋደ ትምቢትያ ኦዳ፤ ጾሳይ ሀዋዳን ያጌ፤ ‘ማሻ! ሌፈቴዳነ ቁጨቴዳ ማሻ!

\VS{10}ሹካናዉ ሌፈቴዳ። ዋልቃንꬃዳን ጶልቁ ጋናዉ ቁጨቴዳ። ታ አሳይ እመቴዳ ሴራነ ሙሩዋ ኡባ እጼዳ ድራዉ፥ ሀዋፐ ጉይያን፥ ኦንነ ናሸተና።

\VS{11}ጎኤታናዉ ማሻይ ቁጨቴዳ፤ ሌፈቲደነ ቁጨቲደ፥ ሹክያዎ እመቴዳ።


\par }{\PP \VS{12}“ ‘ላ አሳ ናአዉ፥ ዬካነ ዝላላ! አያዉ ጎፐ፥ ሄ ማሻይ ጊገቴዳዌ ታ አሳ ቦላናነ እስራኤልያ ካፖቱዋ ኡባ ቦላና። ካፓቱካ ታ አሳና እትፐ ማሻን ሀይቃና። ሄዋ ድራዉ፥ ነ ትራ ባቃ።

\VS{13}ታን ታ አሳ ፓጫና፤ ኡንቱንቱ ናጋራ ፓጸናን እጾፐ፥ ሀ መቱ ኡባይ ኡንቱንቱ ቦላ ጋካናዋ። ታን ኡባ ሞድያ መꬍና ጎዳይ ሀዋ ኦዳይ ያጌ ያጋ።


\par }{\PP \VS{14}“ ‘ሀእካ አሳ ናአዉ፥ ትምቢትያ ኦዳ፤ ነ ኩሽያካ ባቃ። ሄ ዎደ ማሻይ ላኡ ሄዙ ዛሪደ ሾጫና፤ ሄዌካ ዩሹዋ ኡባና ዩዪደ፥ ዳጋንꬅያ፥ ዎꬍያነ ሹክያ ማሻ።

\VS{15}ሄዌ ኡንቱንቱ ዎዛናይ ሙሻናዳንነ ኡንቱንቱፐ ዳሮቱ ꬉበታናዳን ኦꬃና። አየ አና! ማሻይ ኡባይ ገልያ ግምቢያ ፐንገቱዋን ዋልቃንꬃዳን ጶልቁ ጌ፤ ሾኩዋፐ ሾደቲደ ሹካናዉ ቁጨቴዳ።

\VS{16}ኔኖ፥ ቃራ ማሻዉ፥ ኡሸቻዉነ ሀድርሳዉ፥ ነ ስሜዳ ባጋ ኡባ ቡሳካ።

\VS{17}ታንካ ቃይ ታ ኩሽያ ባቃና፤ ታ ሀንቁካ ዶቻና።’ ታን መꬍና ጎዳይ ሀዋ ኦዳድ” ያጊደ ዬዳ።


\par }{\SH ባብሎነ ካትያ ማሻ
\par }
{\PP \VS{18}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{19}“ላ አሳ ናአዉ፥ ባብሎነ ካትያ ማሻይ ይያ ላኡ ኦገቱዋን ማላ ዎꬃ። ላኡ ኦገቱካ እት ቢታፐ ደንዲኖ። ላኡ ኦገቱ ጋከትያ ዳንꬁዋን ካታማኮ አፍያ ሳኣን ማላ ግድያ ቱሳ ኤሳ።

\VS{20}እት ኦግያን ደእያ ማላይ ራባ ግያ አሞናቱዋ ካታማ ብያሳ ማሌ፤ ህንኩ ቃይ ይሁዳን ግምበቴዳ የሩሳላመ ካታማ ብያሳ ማሌ።

\VS{21}ባብሎነ ካቲ ኦገቱ ጋከትያ ዳንꬁዋን፥ ማላ ቱሳቱዋ ማታን ኤቄ። እ ሀቃ ኦግያ ባነንቶ ኤራናዉ፥ ዎንዳፍያ ማሻቱዋ ሳማ የጋና፤ ባረ ኤቃቱዋና ዞረታና፤ መህያ ማራጭያካ ጼላና።

\VS{22}ድርሳ ግምበቱዋ ፐንግያ ላልያ ዱሩማ አሀና ማላ፥ ዎꬋናዉ አዛዙዋ አꬃና ማላ፥ ጬቁዋ ጬቀታና ማላ፥ ድርሳ ግምበቱዋ ፐንግያ ላልያ ዱሩማቱዋ ካታማ ፐንግያን ኤሳና ማላነ ቢታ ኬላና ማላ፥ ግምቢያና ጋꬂደ ሚጻ ጊግሳና ማላ፥ የሩሳላመ ሳማይ አ ኡሸቻ ኩሽያን ዎꬌዳ።

\VS{23}የሩሳላመ አሳይ ባብሎነ ካትያና ጫቀቴዳ ድራዉ፥ ሀዌ ባረንቱ ቦላ ጋኬ ጊደ ቆፕበይክኖ። ሽን ባብሎነ ካቲ ኡንቱንታ ኡንቱንቱ ናጋራ ሀሳይሲደ፥ ኦሞዶ አፋና።


\par }{\PP \VS{24}“ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ህንተ ናጋራይ ቆንጬዳ፤ ህንተ ባይዛንቻ አሳ ግድያዋ አሳይ ኡባይ ኤሬ፤ ህንተ ኦሱ ህንተ ናጋራንቻ ግድያዋ በሴ። ሄዋ ድራዉ፥ ህንተ ባይዙ ሀሳየታና፤ ህንተካ ህንተ ሞርክያዉ አꬊደ እመታና’ ያጌ።


\par }{\PP \VS{25}“ኔኖ ኢታነ ቱና ግዴዳ እስራኤልያ ካፖ፥ ነ ዉርሰꬃ ፕርዳ ጋላሳይ ጋኬዳ።

\VS{26}ኡባ ሞድያ መꬍና ጎዳይ ሀዋዳን ያጌ፤ ‘ነ ሁጲያፐ ካላቻ ደንꬃ፤ ነ ሁጲያን ጻጼዳዋካ ቃራ። ሀዋፐ ስንꬃናዉ ካሰዋዳን ሀናናዌ ባዋ፤ ዝቂ ጌዳዌ ꬎቁ ጋና፤ ꬎቁ ጌዳዌካ ዝቂ ጋና።

\VS{27}ባሻ! ባሻ! ታን ሀ ካታማ ባይዛና! ፕርድያ ማታይ ደእያዌ ያና ጋካናዉ፥ ሀ ካታማይ ላኤንꬆ ኬጸተና። እ ይያ ዎደ ታን አዉ አꬃደ እማና’ ያጌ።


\par }{\PP \VS{28}“ላ አሳ ናአዉ፥ ሀዋዳን ያጋደ ትምቢትያ ኦዳ፤ ‘እስራኤልያ ቦርያ አሞናቶ ኡባ ሞድያ መꬍና ጎዳይ ሀዋዳን ያጌ፤ “ማሻ! ማሻይ ዎꬋናዉ ሾኩዋፐ ሾደቴዳ፤
\XREF{}{{\XO 21:28 }{\XT{ኤር. 49:1-6፤ ህዝ. 25:1-7፤ አሞጻ 1:13-15፤ ሶፎ. 2:8-11}}} ዉርሳናዉነ ዋልቃንꬃዳን ጶልቁ ጋናዉ ቁጨቴዳ።

\VS{29}ህንተ በእያ ሳጻይ ዎርዱዋ፤ ህንተ ኦድያ ትምቢቲካ ዎርዱዋ። ህንተ ኢታነ ቱና አሳ፤ ህንተ ዉርሰꬃ ፕርዳ ጋላሳይ ጋኬዳ። ህንተ ቆꬍያን ማሻይ ዎꬋና ሀኔ።

\VS{30}ማሻ ሾኩዋን ዛርተ። ህንተ መቴዳ ሳኣን፥ ህንተ የለቴዳ ቢታን ታን ህንተ ቦላ ፕርዳና።

\VS{31}ታ ሀንቁዋ ህንተ ቦላ ጉሳና፤ ታ ሀንቁዋ ታማይ ህንተ ቦላ ኤጽ ከሳና። ህንተና ባይዝያዋን ሎሄዳ፥ መቀꬅ ባይና አሳቶ አꬃ እማና።

\VS{32}ህንተ ታማዉ ኤꬅያ ምꬃ ግዳና፤ ህንተ ሱꬃይ ህንተ ቢታን ጉካና፤ ህንተ ላኤንꬆ ሀሳየትክታ። ታን መꬍና ጎዳይ ሀዋ ኦዳድ” ያጌ’ ያጋ” ያጊደ ዬዳ።




\par }\Chap{22}{\SH የሩሳላመ ናጋራ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ሱꬃ ጉስያዋንቱ ኩሜዳ ካታማ ቦላ ፕርዳናዉ ጊጋዲ? ያቶፐ፥ እ ኦꬄዳ ቱና ኦሱዋ ኡባ አዉ ኦዳ።

\VS{3}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ኔን ዳሮ አሳ ሱꬃ ጉሴዳ ድራዉነ ኤቃዉ ጎይንያዋን ኔና ቱንሴዳ ድራዉ፥ ነ ዎዲ ዬዳ።

\VS{4}ኔን ጉሴዳ ሱꬃን ባይዛንቻ ግዳዳ፤ ነ መꬌዳ ኤቃንካ ቱናዳ። ያትና፥ ነ ፕርዳ ጋላሳይ ማታቴዳ፤ ነ ዉርሰꬃ ላይꬃይካ ጋኬዳ። ሄዋ ድራዉ፥ ታን ኔና ካዉተꬃቶ ካꬍያዋነ ሀራ ቢታቶካ ቅሊጭያዋ ከሳና።

\VS{5}ኔኖ፥ ሱንꬅ ባዬዳነ ሻቢረቴዳ ካታማትዉ፥ ማታንነ ሃኩዋን ደእያዋንቱ ኔና ቅሊጫና።


\par }{\PP \VS{6}“ ‘ “ነ ግዶን ደእያ እስራኤልያ ካፓቱ ኡባቱ ሱꬃ ጉሳናዉ ባረንቱ ዎልቃ አይ ኬሻ ጎኤትንቶ በአ።

\VS{7}ነ ግዶን ደእያዋንቱ ባረንቱ አዉዋነ ባረንቱ አቶ ቦንችክኖ፤ ኡንቱንቱ በተቱዋካ ኡቁኔድኖ፤ አምኤቱዋነ አዉ አታ ባይና ናናቱዋ ናቂኖ።
\XREF{}{{\XO 22:7 }{\XT{ከሳ 20:12፤ 22:21-22፤ ዛረ. 5:16፤ 24:17}}}

\VS{8}ኡንቱንቱ ታ ጌሻ የዎቱዋ ካꬊኖነ ታ ሳምባታካ ቱንሲኖ።
\XREF{}{{\XO 22:8 }{\XT{ዎጋ 19:30፤ 26:2}}}

\VS{9}ነ ግዶን ደእያዋንቱፐ እቱ እቱ ሀራቱዋ ዎꬍሳናዉ ዎርዱዋ ኦዲኖ፤ ሀራቱ ደርያ ቦላ ደእያ ኤቃዉ ጎይንያ ሳአቱዋን ሚኖ፤ ቃይ ሀራቱ ኡባባን ቱንያዋንቱ ነ ግዶን ደእኖ።

\VS{10}ነ ግዶን ደእያዋንቱፐ እቱ እቱ ባረ አዉዋ ማቻትና ግሲኖ፤ ሀራቱ ቃይ ፒላይ ዬዳ ማጫ ምሽራትና ዎልቃን ጋከቲኖ።
\XREF{}{{\XO 22:10 }{\XT{ዎጋ 18:7-20}}}

\VS{11}ነ ግዶን ደእያዋንቱፐ እቱ እቱ ባረ ሾሩዋ ማቻትና ግሲኖ፤ ባረ ናኣ ማቻትና ግሲኖ፤ ባረ አዉዋ ናት፥ ባረ ምቻትና ዎልቃን ግሲኖ።

\VS{12}ነ ግዶን ደእያዋንቱፐ እቱ እቱ ሚሻ አኪደ፥ ሸምፑዋ ዎꬊኖ፤ ሀራቱ ባረንቱ ሚሻ ድቻዉ እሚኖነ፥ ባረንቱ ሾሩዋ ሚሻ ያሽሲደ አኪኖ። ቃይ ህንተ ታና ኡባካ ዶጌድታ። ታን ኡባ ሞድያ መꬍና ጎዳይ ሀዋ ኦዳይ።
\XREF{}{{\XO 22:12 }{\XT{ከሳ 22:25፤ 23:8፤ ዎጋ 25:36-37፤ ዛረ. 16:19፤ 23:19}}}


\par }{\PP \VS{13}“ ‘ “ነ ግዶን ደእያ አሳይ በሰና ሚሻ አክያ ድራዉነ ሸምፑዋ ዎꬍያ ድራዉ፥ ታን ሀንቁዋን ታ ኩሽያ ባቃና።

\VS{14}ታን ኔና ሙርያ ጋላስ ነ ጎባተꬃይ ኔናና ደአኔ? ዎይ ነ ኩሺ ምኖ ግዳኔ? ታን መꬍና ጎዳይ ሀዋ ኦዳድ፤ ታን ኦዴዳዋ ታንካ ኦꬃና።

\VS{15}ታን ነ አሳ ካዉተꬃቱዋ ግዶንነ ሀራ ቢታቱዋ ግዶን ላላና፤ ነ ቱናተꬃካ ታን ነ ቦላፐ ꬋይሳና።

\VS{16}ሀራ ካዉተꬃቱዋ ስንꬃን ኔን ካዉሻና፤ ሽን ሄ ዎደ ታን መꬍና ጎዳ ግድያዋ ኔን ኤራና” ያጌ’ ያጋ” ያጊደ ዬዳ።


\par }{\SH ጾሳ ታማይ ጌሼ
\par }
{\PP \VS{17}ሄዋፐ ጉይያን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{18}“ላ አሳ ናአዉ፥ እስራኤልያ አሳይ አይነ ፓና ብራታ ሽኣ ማላ፤ ኡንቱንቱ ኡባይካ ብራ ሙሽሲደ ጌሽያ ዎደ፥ ሽኣ ግዲደ አትያ ናሃስያ፥ ቆርቆሩዋ፥ ብራታነ እርሳስያ ማላ።

\VS{19}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ህንተ ኡባይካ ብራታ ሽኣ ማላ ግዴዳ ድራዉ፥ ታን ህንተና ኡባካ የሩሳላመ ግዶ ሺሻና።

\VS{20}አሳይ ብራ፥ ናስያ፥ ብራታ፥ እርሳስያነ ቆርቆሩዋ ታማ ጮጭያኮ ሺሺደ ዎምፒናን ፑኒደ ሙሽስያዋዳን፥ ታን ታ ሀንቁዋንነ ታ ይሉዋን ህንተና ሺሻደ፥ ካታማ ግዶን ሙሽሳና።

\VS{21}ታን ህንተና ሺሻደ፥ ታ ሀንቁዋ ታማ ህንተ ቦላ ዎምፒና ፑንና፥ ህንተ ሄዋን ሙሻና።

\VS{22}ብራይ ጮጭያን ሙሽያዋዳን፥ ህንተ የሩሳላመን ሙሻና። ሄ ዎደ ታን መꬍና ጎዳይ ታ ሀንቁዋ ህንተ ቦላ ጉሴዳዋ ህንተ ኤራና’ ያጌ” ያጊደ ዬዳ።


\par }{\SH እስራኤልያ አሳ ካለꬅያዋንቱ ናጋራ
\par }
{\PP \VS{23}መꬍና ጎዳ ቃላይ ታኮ ዛሪደካ ሀዋዳን ያጊደ ዬዳ፤

\VS{24}“ላ አሳ ናአዉ፥ ኡንቱንቱ ቢታይ ቱኔዳ ድራዉ፥ ታ ሀንቁዋን እራይ ቡከናዳን ድጋደ፥ ታን እስራኤልያ አሳ ሙሩዋ ዶሞዋ ኡንቱንቶ ኦዳ።

\VS{25}ኡንቱንቱ ካፓቱ ባረ ዎꬌዳዋ ጉዲደ መንሬꬅያ ጋሙዋ ማላ፤ ኡንቱንቱ አሳ ዎꬊኖ፤ አልኦ ሚሻ ግድና፥ ሀራ ዱረታ ግድና፥ ኡባ ባረንቶ አኪኖ፤ ኡንቱንቱ ሄ ቢታን ዳሮ ማጫ አሳ አምኤ ከሴድኖ።

\VS{26}ቄሳቱ ታ ህግያ መንꬄድኖ፤ ታ ጌሻባካ ቱንሴድኖ። ጌሻነ ቱና ሻክክኖ፤ ቃይ ቱናፐነ ቱና ግደናዋፐ ግዱዋን ደእያ ዱማተꬃ ታማርስክኖ፤ ታ ሳምባታዉ ጋትያ እምበይክኖ። ሄዋፐ ደንዴዳዋን፥ ታን እስራኤልያ አሳ ግዶን ቦንቼታበይከ።
\XREF{}{{\XO 22:26 }{\XT{ዎጋ 10:10}}}

\VS{27}አ ግዶን ደእያ ካፓቱ ባረንቱ ዎꬌዳዋ ዱሰረꬅያ ኦኮሮቱዋ ማላ፤ ኡንቱንቱ ባረንቶ በሰና ዱረተꬃ ደማናዉ ሸምፑዋ ዎꬊኖ።

\VS{28}የሩሳላመ ካታማን ትምቢትያ ኦድያዋንቱ ጎዳ ቦሹንቻ ኦክያ አሳዳን፥ ዎርዱዋ ሳፃ በእያዋንነ ዎርዱዋ ትምቢትያ ኦድያዋን፥ ኡንቱንቱ ናጋራ ገንꬂኖ። መꬍና ጎዳይ ኦደናን ደእሺና፥ ‘ኡባ ሞድያ መꬍና ጎዳይ ሀዋዳን ያጌ’ ያጊኖ።

\VS{29}ሄ ቢታ አሳቱ ቦንቂኖ፤ ዛራፍኖ፤ ህዬሳቱዋነ መቶታንቻቱዋ ኡቁኒኖ፤ ኡንቱንቱ በተቱዋካ ኡንኤꬂደ ሱረ ፕርዳ ጌላዪኖ።


\par }{\PP \VS{30}“ታን ቢታ ꬋይሰናዳን፥ ድርሳ ግምቢያ ኬጽያ፥ ኮለቴዳ ድርሳ ፐንግያ ባጋና ኤቂደ ናግያ እት አሳ ኮያድ፤ ሽን ኦናነ ደማበይከ።

\VS{31}ሄዋ ድራዉ፥ ታ ሀንቁዋ ኡንቱንቱ ቦላ ጉሳና፤ ታን ታ ሀንቁዋ ታማን ኡንቱንታ ꬋይሳና፤ ታን ኡንቱንቱ ኦꬄዳ ኦሱዋ ኡንቱንቱ ቦላ ዛራና። ኡባ ሞድያ መꬍና ጎዳይ ሀዋ ኦዳይ” ያጊደ ዬዳ።




\par }\Chap{23}{\SH ላኡ ሻርሙጽያ ምቼቱዋ ሌምሱዋ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ እት አትፐ የለቴዳ ላኡ ማጫ አሳቱ ደኢኖ።

\VS{3}ኡንቱንቱ ግብጼን ደኢድ፥ ባረንቱ ያላጋተꬃፐካ ዶሚደ፥ ሻርሙጻ ግዴድኖ። ሄ ቢታን ኡንቱንቱ ꬋንꬃን አቱማ አሳይ ካኤዳ፤ ኡንቱንቱ ዎዶሮተꬃይካ አከቴዳ።

\VS{4}ኡንቱንቱፐ ባይራት ሱንꬃይ ኦሆሎ
\FTNT{*}{{\FR 23:4 }{\FQ{ኦሆሎ፦
}}{\FT{ሀ ሱንꬃ ብለꬃይ እብራዌꬁዋን፥ “እ ጌሻ ጎልያ” ግያዋ።
}}} ቃይ እ ምቻት ቴፋት ሱንꬃይ ኦሆልቦ
\FTNT{†}{{\FR 23:4 }{\FQ{ኦሆልቦ፦
}}{\FT{ሀ ሱንꬃ ብለꬃይ እብራዌꬁዋን፥ “ታ ጌሻ ጎሊ እዝና” ግያዋ።
}}} ኡንቱንቱ ላኡዋካ ታን አክና፥ ታዉ አቱማነ ማጫ ናናቱዋ የሌድኖ። ኦሆላ ሳማራቶ፤ ኦሆልባ ቃይ የሩሳላሞ።


\par }{\PP \VS{5}“ኦሆላ ታዉ ማቻቶ ግዳደ ደኣደካ ሻርሙጻዱ፤ እዛ ባረ ላገꬃት አሶረ ዎታዳራቱዋ አሙዋን ጹገታደ ካላዱ።

\VS{6}ኡንቱንቱ ሳሉዋ ማላትያ ማዩዋ ማዬዳ ኦላንቻቱዋ፥ ቢታ ሞድያዋንታነ ኦላ ጋዳዋቱዋ፤ ኡንቱንቱ ኡባይካ ማልሳሳ፥ ያላጋ አቱማ አሳቱዋነ ፓራ ቶግያ ፓራ አሳቱዋ።

\VS{7}እዛ ባረና ሻርሙጻ ኦꬃደ፥ ኡባፐ ሎእያ አሶረ አቱማ አሳቶ እማዱ። እ ሻርሙጻተꬃይ አሶረ ቢታ ኤቃቶ ጎይናደ፥ ቱናናዳን እዞ ኦꬄዳ።

\VS{8}አ ግብጼን ዶሜዳ ሻርሙጻተꬃ ሀእካ አጋ በይኩ፤ እ ያላጋተꬃፐ ዶሚደ፥ አቱማ አሳቱ እ ꬋንꬃ ካኢኖነ ኢናና ሻርሙጺኖ።


\par }{\PP \VS{9}“ሄዋ ድራዉ፥ እዛ ምንሳደ አሙዋን ሲቅያ አሶረ ቢታ ላገꬃቶ ታን እዞ አꬃደ እማድ።

\VS{10}ኡንቱንቱ እዞ ቃሪደ ካሎዬድኖ፤ እዝ አቱማነ ማጫ ናናቱዋ ኦሞድ ኦይቄድኖ፤ እዞካ ማሻን ዎꬌድኖ። ባረና ጋኬዳ ፕርዳ ጋሱዋን፥ ማጫ አሳቱዋ ግዶን ቅሊጭያዋ ግዳዱ።


\par }{\PP \VS{11}“እ ምቻታ ኦሆልባ ሀዋ በኣዱ፤ እዛ ባረ አሙዋንነ ባረ ሻርሙጻን ባረ ምቻትፐ ቱና ዳራዱ።

\VS{12}አካ ቃይ አሶረ ቢታ ሞድያዋንታ፥ ኦላ ጋዳዋቱዋ፥ ሎኦ ማዩዋ ማዬዳ ኦላንቻቱዋነ ፓራ ቶግያ ፓራ አሳቱዋ፥ ኡባቱካ አሞይያ፥ ያላጋ አሳቱዋ ምንሳደ ሲቃዱ።

\VS{13}አካ ባረና ቱንሴዳዋ በኣዱ፤ ኡንቱንቱ ላኡካ እት ኦግያ ቢኖ።


\par }{\PP \VS{14}“እዛ ባረ ሻርሙጻተꬃ ያ ዳርሳዱ፤ እዛ አቱማ አሳቱዋ ምስሊ ጎዳ ቦላን ዎጨት መቴዳዋ፥ ዞኦ ቃላምያን ኦከት ኡቴዳዋ በኣዱ።

\VS{15}ኡንቱንቱ ባረንቱ ጼሳን ዝናርያ ዳንጬዳዋንታነ ባረንቱ ሁጲያንካ ሎእያ ጫርቂያ ጻጼዳዋንታ። ኡንቱንቱ ኡባይካ ካላዳዋናቱዋ ቢታፐ ዬዳ ባብሎነ ካፖቱዋ ማላቲኖ።

\VS{16}እዛ ኡንቱንቱ ምስለቱዋ በኦሳናካ ዳሮ አሙዋ ጹገታደ፥ ኡንቱንታ ጼሳናዉ ባብሎነ ቢታ አሳ ኪታዱ።

\VS{17}ያትና፥ ባብሎነቱ ኢኮ ዪደ፥ ኢናና ሻርሙጺደ፥ እዞ ቱንሴድኖ። ቱኔዳዋፐ ጉይያን፥ እዛ ኡንቱንታካ ሸነታደ፥ ዎራ ስማዱ።

\VS{18}እዛ ባረ ሻርሙጻተꬃ ቆንጭያን ኦꬄዳ ዎደነ ባረ ካሉዋ ቃራ በሴዳ ዎደ፥ ታን እ ምቻትፐ ዎራ ስሜዳዋዳን፥ ኢፐካ ሸነታደ ዎራ ስማድ።

\VS{19}ሽን እዛ ግብጼን ሻርሙጻ ግዳደ ደእያ፥ ባረ ያላጋተꬃ ዎድያ ሀሳያደ፥ ባረ ሻርሙጻ ካሰዋፐ ያ ዳርሳዱ።

\VS{20}ኡንቱንቱ አቱማተꬃይ ሀርያዋ ማላ፥ ኡንቱንቱፐ ከስያ ዘረꬃይካ ፓራዋ ማላ ግዴዳ ባረ ላገꬃቱዋ አሙዋን ካላዱ።

\VS{21}(ኔኖ፥ ኦሆልቤ፥ ነ ያላጋተꬃ ዎደ፥ አቱማዋንቱ ነ ꬋንꬃን ካእሽና፥ ነ ዎዶሮተꬃካ አክሽና፥ ኔን ፖሌዳ ሻርሙጻተꬃ ዛራደካ ሀእ ኦꬃናዉ አሞታሳ።)


\par }{\SH መꬍና ጎዳይ ላኡ ምቼቱዋ ቦላ ፕርዴዳ
\par }
{\PP \VS{22}“ሄዋ ድራዉ፥ ኦሆልቤ፥ ኡባ ሞድያ መꬍና ጎዳይ ሀዋዳን ያጌ፤ ‘ታን ነ ላገꬃቱዋ፥ ሄ ኔን ሸነታደ ዎራ ስሜዳዋንታ ነ ቦላ ደንꬃና፤ ታን ኡንቱንታ ነ ቦላ ኡባ ሳና አሀና።

\VS{23}ኡንቱንቱካ ባብሎነቱዋነ ካላዳዌቱዋ ኡባ፥ ፓቆዳ፥ ሾአነ ቆኣና አቱማ አሳቱዋ፥ አሶረቱዋ ኡባ፥ አሞይያ ያላጋ አሳቱዋ፥ ቢታ ሞድያዋንታ፥ ኦላ ጋዳዋቱዋ፥ ኦላንቻቱዋ፥ ካፓቱዋነ ፓራ ቶግያ ፓራ አሳቱዋ።

\VS{24}ኡንቱንቱ ኦላ ፓራ ጋረቱዋና፥ ጫና ጋረቱዋናነ ዳሮ ኦላንቻቱዋና ሁጲሳ ባጋፐ ህንተ ቦላ ያና። ኡንቱንቱ ዎጋ ጎንዳልያነ ቄር ጎንዳልያ ኦይቂደ፥ ብራታ ቆብያ ዎꬂደ፥ ነ ዩሹዋን ሳልፓና። ታን ኔና ኡንቱንቱን ፕርድሳና፤ ኡንቱንቱካ ኔና ባረንቱ ዎጋዳን ፕርዳና።

\VS{25}ሀንቁዋ ነ ቦላ የዳና፤ ኡንቱንቱካ ኔናና ሀንቁዋ ሱሉዋን ጋከታና። ኡንቱንቱ ነ ሲꬍያነ ነ ሀይꬃ ቃንጻና፤ ኔፐ አቴዳዋንቱካ ማሻን ቡሳከታና። ኡንቱንቱ ነ አቱማ ናናቱዋነ ነ ማጫ ናናቱዋ ኦይቃና፤ ኔፐ አቴዳዋንታካ ታማን ጹጋና።

\VS{26}ኡንቱንቱ ነ ማዩዋ ኡባ ኔፐ ቃር አካና፤ ነ አሌቆ ኡባካ ኔፐ ከስ አካና።

\VS{27}ሄዋዳን ኦꬃደ፥ ኔን ግብጼፐ አሄዳ ሻርሙጻተꬃ ቃቃነ ነ ሻርሙጻተꬃ ኡባ ታን ኔና አግሳና። ኔን ላኤንꬆ ግብጼቱዋ ኤቃ ምስለቱዋ ꬎቁ ጋደ ጼለናዳን፥ ዎይ ኡንቱንታ ሀሳየናዳን፥ ታን ኔና ኦꬃና’ ያጌ።


\par }{\PP \VS{28}“ኡባ ሞድያ መꬍና ጎዳይ ሀዋዳን ያጌ፤ ‘ታን ኔና ኔን እጽያዋንቶ፥ ኔን ሸነታደ፥ ኡንቱንቱፐ ዎራ ስሜዳዋንቶ አꬃደ እማና።

\VS{29}ኡንቱንቱ ኔና እጻናነ ኔን ዳቡራደ ደሜዳዋ ቦንቂ ድጊደ፥ ኔና ካሎ ጺራ አሻና። ነ ሻርሙጻተꬃ ፖኩ ቆንጫናዳን ኦꬃና። ነ ዚታይነ ነ ሻርሙጻተꬃ አሙ፥

\VS{30}ሀዋ ነ ቦላ አሄዳ። አያዉ ጎፐ፥ ኔን ካዉተꬃቱዋና ሻርሙጻዳ፤ ኡንቱንቱ ኤቃቱዋን ኔና ቱንሳዳ።

\VS{31}ነ ምቻታ ቤዳ ኦግያ ኔንካ ባዳ። ሄዋ ድራዉ፥ ኔናካ ታን እ ጹኣ ኡሻና’ ያጌ።


\par }{\PP \VS{32}“ኡባ ሞድያ መꬍና ጎዳይ ሀዋዳን ያጌ፤ ‘ኔን ነ ምቻት ጹኣፐ ኡሻና፤ ሄ ጹአይካ ዎልቃማነ ጭንአ። እ ትግና፥ ዳሩዋ አክያ ድራዉ፥ ነ ቦላ ቅꬍያነ ሚቻ አሀና።

\VS{33}ኔን ማꬁዋ ጆላናነ ካዮታና። ሄዌ ሄ ነ ምቻት ሳማርያ ጹአይ ዳጋማነ ባየꬃ ጹኣ።

\VS{34}ነ አ ጭንግርሳደ ኡሻና፤ ጹኣካ መንꬃና፤ መንꬄዳ ኮንአንካ ነ ꬋንꬃ ጋራና። ኡባ ሞድያ መꬍና ጎዳይ ሀዋ ኦዳይ’ ያጌ።


\par }{\PP \VS{35}“ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ኔን ታና ዶጌዳ ድራዉነ ታዉ ዞክያ ዛሬዳ ድራዉ፥ ኔን ነ አሙዋነ ነ ሻርሙጹዋ ጋትያ አካና’ ያጌ” ያጊደ ዬዳ።


\par }{\PP \VS{36}መꬍና ጎዳይ ታና ሀዋዳን ያጌዳ፤ “ላ አሳ ናአዉ፥ ኦሆል ቦላነ ኦሆልብ ቦላ ፕርዲቴ? ፕርዶፐ፥ ኡንቱንቱ ኦꬄዳ ቱና ኦሱዋ ኡንቱንቶ ኦዳ።

\VS{37}ኡንቱንቱ ላኡካ ሻርሙጼድኖነ ሸምፑዋ ዎꬌድኖ። ኡንቱንቱ ባረንቱ ኤቃዉ ጎይኔድኖ። ሀራይ አትና፥ ኡንቱንቱ ታዉ የሌዳ ባረንቱ አቱማ ናናቱዋካ ባረንቱ ኤቃቶ ቁማ ኦꬂደ ያርሼድኖ።

\VS{38}ሄዋፐካ ሀራባ ኡንቱንቱ ታ ቦላ ኦꬄድኖ፤ ኡንቱንቱ ታ ጌሻ ጎልያ ቱንሴድኖ፤ ኤቃቶ ያርሼዳ ጋላስ ታ ሳምባታካ ሻሬድኖ።

\VS{39}ኡንቱንቱ ባረንቱ ናናቱዋ ኤቃቶ ያርሼዳ ጋላስ፥ ሄ ጋላስ ኡንቱንቱ ታ ጌሻ ጎልያ ገሊደ ቱንሴድኖ። ኡንቱንቱ ታ ጎልያን ኦꬄዳዌ ሀዋ።


\par }{\PP \VS{40}“ሄዋዳንካ ቃይ፥ ኡንቱንቱ ሃኮ ሳፐ አቱማ አሳቱ ያናዳን፥ አሳ ኪቴድኖ፤ ኡንቱንቱካ ዬድኖ። ህንተ ላኡ ምቼቱ ህንተ ቦላ ሜጨቴድታ፤ ህንተ አይፍያካ ቃላምያ ኦኬድታ፤ አሌቁዋካ ዎꬄድታ።

\VS{41}ጻርጴዛይ ስንꬃን ደእያ ሎኦ አርሳ ቦላ ኡቴድታ፤ ህንተ ሄ ጻርጴዛ ቦላን ታ እጻናነ ታ ዎጋራ ዛይትያ ዎꬄድታ።

\VS{42}ህርግ ባይና አሳ ኮሻይ ህንተ ማታን ስሰቴ፤ ማꬆቴዳዋንቱካ ማራይ ባይና አሳና ባዙዋፐ ዬድኖ። ህንተ ኩሽያን ሳጋየቱዋ ዎꬄድኖ፤ ቃይ ሎእያ ካላቻቱዋካ ህንተ ሁጲያን ዎꬄድኖ።


\par }{\PP \VS{43}“ታን ታ ዎዛናን፥ ‘ሀዋንቱ አቱማ አሳቱ ሀ ቦላይ ሻርሙጻን ዉር ክቼዳ ማጫ አሳቱዋና ደኡካ አ ግዴዳዋንቱና ሻርሙጻና ጊደ ሀኒኖ?’ ያጋድ።

\VS{44}አቱማ አሳይ ሻርሙጻትና ሻርሙጽያዋዳን፥ ኡንቱንቱ ኡንቱንቱና ሻርሙጼድኖ። ኤ፥ ኡንቱንቱ ሄ ሻርሙጻናዉ ቃቃትያ ኦሆሊናነ ኦሆሊብና ሻርሙጼድኖ።

\VS{45}ኡንቱንቱ ሻርሙጻ ግድያ ድራዉነ ሸምፑዋ ዎꬍያ ድራዉ፥ ጽሎ አሳቱ ሻርሙጻቱዋ ቦላነ ሸምፑዋ ዎꬍያዋንቱ ቦላ ፕርድያ ፕርዳ ኡንቱንቱ ቦላ ፕርዲኖ” ያጌዳ።


\par }{\PP \VS{46}ኡባ ሞድያ መꬍና ጎዳይ ሀዋዳን ያጌ፤ “ኡንቱንቱ ቦላ ዳሮ አሳቱዋ ደንꬃ አካደ ያ። ኡንቱንታ ሻቢርስያነ ኡንቱንታ ቦንቂያ አሳቶ አꬃደ እማ።

\VS{47}ሀ ሻቢርያ አሳቱ ዪደ፥ ኡንቱንታ ሹቻን ጫድኖነ ማሻን ቡሳክኖ፤ ኡንቱንቱ ኡንቱንቱ አቱማነ ማጫ ናናቱዋ ዎꬋና፤ ኡንቱንቱ ጎልያካ ታማን ጹግኖ።

\VS{48}ማጫ አሳይ ኡባይ ህንተና ቁለናዳን ዱꬃናዉ፥ ታን ቢታ ኡባፐ ሻርሙጻተꬃ ኤሳና።

\VS{49}ህንተ ላኡ ምቼቱ ህንተ ሻርሙጻተꬃ ሙሩዋነ ኤቃቶ ህንተ ጎይኔዳ ናጋራ ጋትያ አካና። ሄ ዎደ ታን ኡባ ሞድያ መꬍና ጎዳ ግድያዋ ህንተ ሄዋን ኤራና” ያጌ።




\par }\Chap{24}{\SH ድስትያ ሌምሱዋ
\par }
{\PP \VerseOne{1}ኑን ኦሞደቴዳ ኡዱፑንꬃ ላይꬃን፥ ታማንꬃ አግናን፥ ታማንꬃ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ሀዋ ሀች ጋላሳ ማዝጎብያን ጻፋ። አያዉ ጎፐ፥ ባብሎነ ካቲ የሩሳላመ ዶዴዳዌ ሀቻ።
\XREF{}{{\XO 24:2 }{\XT{2 ካታ. 25:1፤ ኤር. 52:4}}}

\VS{3}ሀ ማካላንቻ አሳዉ ሀ ሌምሱዋ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ማዳብያ ድስትያ ታማን ዎꬃደ፥ ሃꬃ አን ትጋ።

\VS{4}ያታደ ገድያነ አንጎሱዋ ማላትያ ሎኦ አሹዋ ኡባ ሙጻደ፥ አን የጋ፤ ሎኦ መቀꬃካ ቃንጸሬꬃደ፥ አን ኩንꬃ።

\VS{5}ሄዎ ኔን አካና ዶርሳይነ ዴሻይ ዉድያፐ ዶረቴዳዋ ግዶ። ምꬃ ድስትያፐ ጋርሳና ማራደ፥ አሹዋካ መቀꬃካ ካአና ጋካናዉ ዶይሳ” ያጌ’ ያጋደ ኦዳ።


\par }{\PP \VS{6}“ኡባ ሞድያ መꬍና ጎዳይ ሀዋዳን ያጌ፤ ‘ሱꬃ ጉስያዋንቱ ካታማትዉ አየ አና! ሽኢደ ኡባካ ጌየናን እጼዳ ማዳብያ ድስትያ ማላ እዛ ግዳዱ። እ ግዶን ደእያ ሙጸቴዳ አሹዋ ኡባ ሳማ የገናን ኩሽያን ጋከቴዳዋ፥ እቱዋ እቱዋ ከሳደ አካ።


\par }{\PP \VS{7}“ ‘አያዉ ጎፐ፥ ሄ ካታማታ ዎꬌዳ አሳ ሱꬃይ ሀኖ ጋካናስካ ኢናን ደኤ፤ ሱꬃ ጉሳደ፥ ባናን ካማናዉ ቢታን ጉሰናን፥ አያይነ ካመና ዛላ ቦላን ጉሳዱ።

\VS{8}ሀሉዋ ከሳናዉ፥ ታ ሀንቁዋ ደንꬃናዳን፥ እ ካመተና ማላ፥ እዛ ጉሴዳ ሱꬃ ታን ዛላ ቦላን ዎꬃድ’ ያጌ።


\par }{\PP \VS{9}“ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ሱꬃ ጉስያ ካታማትዉ አየ አና! ታንካ ምꬃ ሎይꬃ ጉፓና።

\VS{10}ሄዋ ድራዉ፥ ዳሮ ምꬃ ዎꬃ፤ ታማካ ኤꬃ። አሹዋ ሎይꬃደ ዶይሳ፤ ጫባካ ማልኤꬃ፤ መቀꬃይ ጹገቶ።

\VS{11}እ ሱሊደ ፐንትና፥ አ ቦላን ደእያ ማዳቢካ ቦንቂና፥ አ ቦላን ደእያ ቅታይ ሴራናዳንነ አ ቦላን ደእያ ሽአይ ጹገት ꬋያናዳን፥ መላ ድስትያ ታማ ቦንቁዋ ቦላ ዎꬃ።

\VS{12}ሄ ዳቡራይ ኡባይ ጮ መላ ግዴዳ፤ አ ቦላን ደእያ ዳሮ ሽአይ ሀራይ አቶ፥ ታማንካ ክችቤና።

\VS{13}ሀነ የሩሳላመ፥ ኔን ቱኔዳዌ ነ ኢታ ኦሱዋና። ታን ኔና ጌሻናዉ ዳቡርናካ፥ ኔን ነ ቱናተꬃፐነ ነ ኢታ ኦሱዋፐ ጌየናን እጼዳ ድራዉ፥ ነ ቦላን ታ ሀንቁ ዉራና ጋካናዉ፥ ኔን ላኤንꬆ ጌያካ።

\VS{14}ታን መꬍና ጎዳይ ሀዋ ኦዳድ፤ ሀዌ ሀናና። ታን ጉየ ስምከ፤ ቃረትከ፤ ታ ቆፋ ላምከ። ነ ኦግያዳንነ ነ ኦሱዋዳን፥ ታን ኔና ፕርዳና። ታን ኡባ ሞድያ መꬍና ጎዳይ ሀዋ ኦዳይ’ ያጌ” ያጊደ ዬዳ።


\par }{\SH ህዝቄላ ማቻታ ሀይቃዱ
\par }
{\PP \VS{15}መꬍና ጎዳ ቃላይ ቃይካ ታኮ ሀዋዳን ያጊደ ዬዳ፤

\VS{16}“ላ አሳ ናአዉ፥ ኔን ሲቅያነ ነ አይፍያዉ ሎእያ ነ ማቻቶ ታን እት ኩꬃን ዎꬋ አጋና። ሄዋን ካዮቶፓ፥ ዬኮፓነ አፎጾፓ።

\VS{17}ኦላ፥ ሽን ነ ኦልያ አሳይ ስሶፖ፤ ሀይቄዳዎ ካዮቶፓ። ኔን ነ ሁጲያን ጻጽያዋ ጻጻ፤ ነ ገድያንካ ጫማ ዎꬃ። ነ ዶና ካሞፓ፤ ሾቻካ ሞፓ” ያጊደ ዬዳ።


\par }{\PP \VS{18}ዎንታ ታን አሳዉ ኦዳድ፤ ሄ ጋላስ ኦማርስ ታ ማቻታ ሀይቃዱ። ዎንተꬃ ጋላስ ዎንታ ጾሳይ ታና አዛዜዳዋዳን ኦꬃድ።

\VS{19}ያትና፥ አሳይ ታና፥ “ሀ ኔን ኦꬅያዎ ብለꬃይ አየንቶ ኑዉ አያዉ ኦድኪ?” ያጊደ ኦቼዳ።


\par }{\PP \VS{20}ታን ኡንቱንቶ ሀዋዳን ያጋደ ዛራድ፤ “መꬍና ጎዳ ቃላይ ታኮ ሀዋዳን ያጊደ ዬዳ፤

\VS{21}‘እስራኤልያ አሳ ሀዋዳን ያጋ፤ ኡባ ሞድያ መꬍና ጎዳይ ሀዋዳን ያጌ፤ ህንተ ጬቀትያ፥ ህንተ አይፍያዉ ሎእያነ ህንተ ሸምፑ አሞትያ ታ ጌሻ ጎልያ ታን ቱንሳና ሀናይ። ህንተ ጉየ አሼዳ ህንተ አቱማ ናናቱነ ህንተ ማጫ ናናቱ ማሻን ዉራና።

\VS{22}ሄ ዎደ ታን ኦꬄዳዋዳን፥ ህንተካ ኦꬃና። ህንተ ዶና ካምክታ፤ ሾቻካ ሚክታ።

\VS{23}ህንተ ሁጲያ ጻጺታ፤ ህንተ ገድያን ጫማ ዎꬂታ። ካዮትክታ ዎይ ዬክክታ። ሽን ህንተ ህንተ ናጋራ ጋሱዋን ግልቃናነ እቱ እቶ ኦላና።

\VS{24}ሄ ዎድያን ህዝቄል ህንተዉ ማላታ ግዳናዋ፤ ኡባባካ እ ኦꬄዳዋዳን፥ ህንተ ኦꬃና። ሀዌ ሀንያ ዎደ፥ ታን ኡባ ሞድያ መꬍና ጎዳ ግድያዋ ህንተ ኤራና’ ያጌ” ያጋ።


\par }{\PP \VS{25}ጾሳይ ታና ሀዋዳን ያጌዳ፤ “ላ አሳ ናአዉ፥ ታን ኡንቱንቱ ናሸቻነ ቦንቹዋ፥ ኡንቱንቱ አይፍያዉ ሎእያባነ ኡንቱንቱ ዎዛናይ አሞትያባ፥ ቃይ ምኖ ግዴዳ ጌሻ ጎልያ፥ ኡንቱንቱ አቱማ ናናቱዋነ ኡንቱንቱ ማጫ ናናቱዋ ኡንቱንቱፐ ዎꬃ አካና።

\VS{26}ሄ ጋላስ ነዉ ዎርያ ኦዳናዉ እት ከስ አኪደ አቴዳ አሳይ ያና።

\VS{27}ሄ ጋላስ ነ ዶናይ ዶየታና፤ ኔንካ አናና ሃሳያና፤ ላኤንꬆ ዱደ ከሳካ። ሄዋዳን ሀናደ፥ ኔን አሳዉ ማላታ ግዳናሳ። ታን መꬍና ጎዳ ግድያዋ ኡንቱንቱ ሄዋን ኤራና ያጌዳ ያጊደ ዬዳ” ያጋድ።




\par }{\MS አይሁዳ ግደና አሳ ቦላ ኦደቴዳ ፕርዳ

\par }\Chap{25}{\MR (ህዝ. 25:1—32:32)

\par }{\SH አሞናቱዋ ቦላ ኦደቴዳ ትምቢትያ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤
\XREF{}{{\XO 25:1 }{\XT{ኤር. 49:1-6፤ ህዝ. 21:28-32፤ አሞጻ 1:13-15፤ ሶፎ. 2:8-11}}}

\VS{2}“ላ አሳ ናአዉ፥ ነ ሶምኡዋ አሞና ቢታኮ ዛራደ፥ አሞናቱዋ ቦላ ትምቢትያ ኦዳ።

\VS{3}ሀዋዳን ያጋ፤ ‘ኡባ ሞድያ መꬍና ጎዳ ቃላ ስስተ። ኡባ ሞድያ መꬍና ጎዳይ ሀዋዳን ያጌ፤ “ህንተ ታ ጌሻ ጎሊ ቱንያ ዎደ፥ እስራኤልያ ቢታይ መላ አትያ ዎደነ ይሁዳ አሳይ ኦሞዶ ብያ ዎደ፥ ሀሹ! ጌዳ ድራዉ፥

\VS{4}ታን ህንተና አዋይ ዶልያ ባጋ ቢታ አሳዉ ላታ ኦꬃደ እማና። ያቶፐ ኡንቱንቱ ህንተ ግዶን ካምቢያ ኬጻና፤ ደአና። ህንተ ማና ቴራ ኡንቱንቱ ማና፤ ህንተ ማꬃካ ኡንቱንቱ ኡሻና።

\VS{5}ታን ራባ ካታማ ጋሎቱ ሄመትያ ሳኣ ከሳና፤ አሞናቱዋ ጋድያካ ዶርሳ ዉዲ አላጽያ ሳኣ ኦꬃና። ታን መꬍና ጎዳ ግድያዋ ህንተ ሄዋን ኤራና” ያጌ።


\par }{\PP \VS{6}“ ‘አያዉ ጎፐ፥ ኡባ ሞድያ መꬍና ጎዳይ ሀዋዳን ያጌ፤ “ህንተ እስራኤልያ ባሻን ኩሽያ ባቄዳ ድራዉ፥ ጉፔዳ ድራዉነ ናሸቲደ ቅሊጬዳ ድራዉ፥

\VS{7}ታን ህንተ ቦላ ታ ኩሽያ የዳድ። ህንተና ካዉተꬃቶ ኦሞዱዋ ኦꬃደ እማና። ታን ህንተና አሳ ግዶፐ ሾዳና፤ ካዉተꬃቱዋ ግዶፐካ ꬋይሳና። ታን መꬍና ጎዳ ግድያዋ ህንተ ሄዋን ኤራና” ያጌ።


\par }{\SH ሞኣባ ቢታ ቦላ ኦደቴዳ ትምቢትያ
\par }
{\PP \VS{8}“ ‘ኡባ ሞድያ መꬍና ጎዳይ ሀዋዳን ያጌ፤ “ሞኣብነ ሰኢር፥ በእተ፥ ይሁዳይ ሀራ ካዉተꬃቱዋ ማላ ያጌዳ ድራዉ፥
\XREF{}{{\XO 25:8 }{\XT{ኢሳ. 15:1—16:14፤ 25:10-12፤ ኤር. 48:1-47፤ አሞጻ 2:1-3፤ ሶፎ. 2:8-11}}}

\VS{9}ታን ሞኣባ ቢታ ቦላን ገላደ፤ ዎራጃደ አ ዛዋ ናግያ፥ ቤት-ያሽሞታ፥ ባኣል-ማኦናነ ቅርያታይማ ጌተትያ፥ ኤረቴዳ ካታማቱዋ ꬋይሳና።

\VS{10}ሀዋፐ ስንꬃናዉ አሞናቱዋናካ ጉጃደ፥ ኡንቱንቱ ካዉተꬃቱዋ ግዶን ሀሳየተናዳን፥ ታን ኡንቱንታ አዋይ ዶልያ ባጋ ቢታፐ ዬዳ አሳቶ ዱረታዳን አꬃደ እማና።

\VS{11}ታን ሞኣባ ፕርዳና። ሄ ዎደ ታን መꬍና ጎዳ ግድያዋ ኡንቱንቱ ሄዋን ኤራና” ያጌ።


\par }{\SH ኤዶማ ቢታ ቦላ ኦደቴዳ ትምቢትያ
\par }
{\PP \VS{12}“ ‘ኡባ ሞድያ መꬍና ጎዳይ ሀዋዳን ያጌ፤ “ኤዶማቱ ይሁዳ ቦላ ሀሉዋ ከሴዳ ድራዉነ ዳሮ ባይዛንቻ ግዴዳ ድራዉ፥
\XREF{}{{\XO 25:12 }{\XT{ኢሳ. 34:5-17፤ 63:1-6፤ ኤር. 49:7-22፤ ህዝ. 35:1-15፤ አሞጻ 1:11-12፤ አብድ. 1-14፤ ሚልክ. 1:2-5}}}

\VS{13}ታን ኡባ ሞድያ መꬍና ጎዳይ ታ ኩሽያ ኤዶማ ቦላ የዳና። አን ደእያ አሳነ መህያ ሙለ ꬋይሳና፤ ꬋይሳደ መላ ከሳና። ተማና ካታማፐ ቢደ፥ ዳዳና ካታማ ጋካናዉ፥ ኡንቱንቱ ማሻን ቡሳከታና።

\VS{14}ታን ኤዶማዉ ታ አሳ እስራኤልያ ባጋና ሀሉዋ ከሳና። እስራኤላቱ ኡንቱንቱ ቦላ ታ ሀንቁዋነ ታ ሀንቁዋ ኬሻ ኦꬃና። ታን ሀሉዋ ከሴዳዋ ኡንቱንቱ ኤራና። ታን ኡባ ሞድያ መꬍና ጎዳይ ሀዋ ኦዳይ” ያጌ።


\par }{\SH ፕልስጼማቱዋ ቦላ ኦደቴዳ ትምቢትያ
\par }
{\PP \VS{15}“ ‘ኡባ ሞድያ መꬍና ጎዳይ ሀዋዳን ያጌ፤ “ፕልስጼማቱ ባረንቱ ዎዛና ኢታተꬃን ሀሉዋ ከሴዳ ድራዉነ ጋምኤዳ ሞርከተꬃን ይሁዳ ካꬊደ ꬋይሳናዉ ኮዬዳ፥
\XREF{}{{\XO 25:15 }{\XT{ኢሳ. 14:29-31፤ ኤር. 47:1-7፤ ኢዩ. 3:4-8፤ አሞጻ 1:6-8፤ ሶፎ. 2:4-7፤ ዛካ. 9:5-7}}}

\VS{16}ሄዋ ድራዉ ኡባ ሞድያ መꬍና ጎዳይ ሀዋዳን ያጌ፤ ታን ታ ኩሽያ ፕልስጼማቱዋ ቦላ የዳደ ከሊታዌቱዋ ቃንጻና። ታን ኡንቱንታነ አባ ዶናን አቴዳዋንታ ኡባ ꬋይሳና።

\VS{17}ታን ኡንቱንቶ ዎልቃማ ሀሉዋ ከሳና፤ ታ ሀንቁዋን ኡንቱንታ ሙራና። ታን ኡንቱንቶ ሀሉዋ ከስያ ዎደ፥ ታን መꬍና ጎዳ ግድያዋ ኡንቱንቱ ኤራና” ያጌ’ ያጋ” ያጊደ ዬዳ።




\par }\Chap{26}{\SH ጺሮሳ ካታማ ቦላ ኦደቴዳ ትምቢትያ
\par }
{\PP \VerseOne{1}ኑን ኦሞደቴዳ ታማነ እተንꬃ ላይꬃን፥ አግናዉ ኮይሮ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤
\XREF{}{{\XO 26:1 }{\XT{ኢሳ. 23:1-18፤ ኢዩ. 3:4-8፤ አሞጻ 1:9-10፤ ዛካ. 9:1-4፤ ማቶሳ 11:21-22፤ ሉቃሳ 10:13-14}}}

\VS{2}“ላ አሳ ናአዉ፥ ጺሮሳ ካታማ አሳይ ናሸቲደ፥ ‘ሀሹ! የሩሳላመ ኩንዳዱ፤ እዛ ላለታደ ꬋዬዳነ፥ እዝ ፐንጊ ዋጋግ ጊደ ዶየቴዳ ድራዉ ሀዋፐ ስንꬃን ኑን ዱረታና’ ያጊኖ።

\VS{3}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ኔኖ፥ ጺሮሳ ካታማቴ፥ ታን ነዉ ሞርከ። አባ ቤታይ ይያዋዳን፥ ታን ዳሮ ካዉተꬃቱዋ ነ ቦላን አሀና።

\VS{4}ኡንቱንቱ ነ ድርሳ ግምቢያ ኮላና፤ ነ ሚጻካ ላላና። ታን ኔና ቢታ ኡባ ቁጭ አፍ ድግና፥ ካሎ ደእያ ዛላ ኦꬃና።

\VS{5}ያቶፐ ኔን አባ ግዶን አሳቱ ባረንቱ ሞልያ ግትያ መልሳናዉ ምጭያ ሳኣ ግዳና። ታን ኡባ ሞድያ መꬍና ጎዳይ ሀዋ ኦዳይ። ሀራ ካዉተꬃቱ ጺሮሳ ካታማ ቦንቃናዋንታ።

\VS{6}ሄ ቢታን ሁጰትያ ካታማቱዋን ደእያ ቄር ካታማቱ አባፐ ጉꬃ ሃክያዋንቱ ማሻን ዉርሳና። ሄ ዎደ ታን መꬍና ጎዳ ግድያዋ ኡንቱንቱ ሄዋን ኤራና’ ያጌ።


\par }{\PP \VS{7}“ኡባ ሞድያ ጾሳይ ሀዋዳን ያጌ፤ ‘ጺሮሳ ቦላ ኦላ ደንꬃና ማላ፥ ካተቶ ካትያ ግድያ ባብሎነ ካትያ ናቡካዳናጾራ ታን ሁጲሳ ባጋፐ አሀና፤ አ ታን ፓራቱዋና፥ ፓራ ጋረቱዋና፥ ፓራ አሳቱዋናነ ዳሮ ኦላንቻቱዋና አሀና።

\VS{8}ኡንቱንቱ ሁጰትያ ቢታን ቄር ካታማቱዋ ማሻን ዉርሳና፤ ኡንቱንቱ ኔና ዶዲደ፥ ነ ድርሳ ግምቢያና ጋꬂደ፥ ቢታ ካፋና። ያቲደ ባረንቱ ጎንዳልያ ነ ቦላ ደንꬃና።

\VS{9}ድርሳ ግምበቱዋ ዶምኢደ ላልያ ሚሻን ድርሳ ግምቢያ መንሬꬃና፤ ባረንቱ ኦላ ሚሻንካ ነ ሚጻ ላላና።

\VS{10}አ ፓራቱ ዳሮ ግድያ ድራዉ፥ ኡንቱንቱ ደንꬅያ ባናይ ኔና ካማና። ፓራቱነ ፓራቱዋ ጋረቱ ላለቴዳ ካታማ ድርሳ ፐንግያ ገልያዋዳን፥ ገልያ ዎደ፥ ኡንቱንቱ ስስያ ጋርማሱነ ጊረꬃይ ነ ድርሳ ግምቢያ ቃꬃና።

\VS{11}ኡንቱንቱ ፓራቱ ነ ግዶን ደእያ ኦገቱዋ ኡባ የꬋና። ነ አሳካ ማሻን ዉርሳና፤ ነ ዎልቃማ ቱሳቱካ ሳኣን ኩንዳና።

\VS{12}ባብሎነቱ ነ አቁዋነ ነ ዛልእያ ሚሻቱዋ ቦንቃናዋንታ። ነ ድርሳ ግምበቱዋነ ነ ሎኦ ኬꬃቱዋ ኡባ ኮላና፤ ሄ ሹቻ፥ ሄ ምꬃነ ሄ ላለቴዳ ቡርጨ ኡባ አፊደ፥ አባን ኦላና።

\VS{13}ነ ማልኦ የꬃ ታን ድጋና፤ ነ ዲꬃ ኮሻይካ ላኤንꬆ ስሰተና።
\XREF{}{{\XO 26:13 }{\XT{ሳፃ 18:22}}}

\VS{14}ታን ኔና ካሎ ደእያ ዛላ ኦꬃና፤ ቃይ ኔን አሳቱ ባረንቱ ሞልያ ግትያ መልሳናዉ ምጭያ ሳኣ ግዳና። ታን መꬍና ጎዳይ ሀዋ ኦዴዳ ድራዉ፥ ኔን ላኤንꬆ ኬጸታካ። ታን ኡባ ሞድያ መꬍና ጎዳይ ሀዋ ኦዳይ’ ያጌ።


\par }{\PP \VS{15}“ኡባ ሞድያ መꬍና ጎዳይ ጺሮሳ ካታማዉ ሀዋዳን ያጌ፤ ‘ነ ሞርከቱ ነ ቦላን ገልያ ዎደ፥ አባ ዶና ቢታቱዋን ደእያ ነ አሳይ ሲፈቲድ ጊርምያ ጊርንꬃ ስሲደ፥ ያሻዉ ኮኮራና።

\VS{16}ሄዋፐ ጉይያን፥ አባ ዶና ቢታቱዋን ደእያ ሞድያዋንቱ ባረንቱ ኦይድያፐ ዎꬋና። ባረንቱ ቁማዩዋነ ኩሽያን ስኪደ አሌቂሴዳ ባረንቱ ማዩዋ ቃራና፤ ያሻዉ ኮኮሪደ፥ ቢታን ኡታና። ነ ቦላ ጋኬዳ መቱዋ ቆፒደ፥ ኡንቱንቱ ዳሮ ሻቢረታና፤ ኮኮርሳይካ ኡንቱንታ አገናን እጻና።
\XREF{}{{\XO 26:16 }{\XT{ሳፃ 18:9-10}}}


\par }{\PP \VS{17}“ ‘ሄዋፐ ጉይያን፥ ኡንቱንቱ ነዉ ሀዋዳን ያጊደ ዝላላና፤

\par }{\Q “ ‘አየ፥ ኤረቴዳ ካታማቴ፥

\par }{\QB አባ ግዶን ዎልቃምያ አሳቱ ደእያ ካታማቴ፥

\par }{\QB ኔን ዋና ላለታዲ!

\par }{\QB ኔንነ ነ ግዶን ደኤዳ አሳቱ

\par }{\QB አባ ላንቂያን ደእያ አሳ ኡባ ያሽሴድታ ሽን!


\par }{\Q \VS{18}ኔን ኩንድያ ጋላስ፥

\par }{\QB አባ ጋጻን ደእያዋንቱ ኮኮሬድኖ።

\par }{\Q አባ ግዶን ደእያ አሳቱካ፥

\par }{\QB ኔን ላለቴዳ ጋሱዋን ዳጋሜድኖ’

\par }{\MM ያጋናዋ ያጌ።


\par }{\PP \VS{19}“ኡባ ሞድያ መꬍና ጎዳይ ሀዋዳን ያጌ፤ ‘ሀእ አሳይ ደኤና ካታማቱዋዳን፥ ታን ኔና መላ ከሳና። ቃይ ታን ጪማ አባ ነ ቦላን አህና፥ ሄ ዳሮ ሃꬃይ ኔና ካማና።

\VS{20}ሄ ዎደ ታን ኔና ዱገ ጪማ ኦላዉ ብያዋንቱና እትፐ፥ አዱሳ ዎድያፐ ካሰ ሀይቄዳ አሳቱዋኮ ዱገ የጋና። ኔን ቢታፐ ጋርሳን፥ በን ሞገቴዳ ቡርጨቱ ደእያ ሳን፥ ጪማ ኦላዉ ብያዋንቱና እትፐ ደአናዳን፥ ታን ኔና ኦꬃና። ኔን ላኤንꬆ አሳይ ደእያ ካታማ ከሳካ፤ ፓጻ ደእያዋንቱ ቢታንካ ስማደ፥ ነ ሳኣ ኦይቃካ።

\VS{21}ታን ነ ዉርሰꬃ ዳጋንꬅያ ዉርሰꬃ ኦꬃና፤ ኔን ላኤንꬆ ኡባካ ደአካ። አሳይ ኔና ኮያና፤ ሽን ኔን ላኤንꬆ ኡባካ ቤታካ። ታን ኡባ ሞድያ መꬍና ጎዳይ ሀዋ ኦዳይ’ ያጌ” ያጊደ ዬዳ።
\XREF{}{{\XO 26:21 }{\XT{ሳፃ 18:21}}}




\par }\Chap{27}{\SH ጺሮሳዉ ከሴዳ ዝላሳ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ጺሮሳዉ ዝላላ።

\VS{3}አባ ዶናን ደእያነ አባ ዶና ዳሮ ቢታቱዋን ደእያ አሳና ዛልእያ፥ ሄ ካታማዉ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ኔኖ ጺሮሳ፥ ኔን፥ ታን ፑላን ልከትያዌ ባይና ኩመንꬃ ያጋደ ኦቶረታዳ።

\VS{4}ነ ዛዋይ አባ ጉልኣና፤ ኔና ኬጽያዋንቱ ኔና ሎይꬂደ ኬጼድኖ።

\VS{5}ነ ሳንቃ ሳኒራ ግያ ሳኣፐ ቃንጼዳ ጺዳን ኦꬄድኖ፤ ነ ማርካብያ ቱሳ ሊባኖሳፐ ዬዳ ዝጋፐ ጊግሴድኖ።

\VS{6}ማርካብያ ሶልድሳናዉ ሃꬃ ጉየ ፑሻክያ ነ ሞቀቱዋ ባሳነ ኤꬃፐ ኦꬄድኖ፤ ነ ዉይግያ ቆጲሮሳፐ ዬዳ ዱማ ጺዳ ሳንቃን ኦꬄድኖ፤ ሄ ዉይግያ ዳንጋርሳ ዛልያን አሌቀቴዳ።

\VS{7}ነ ሻራይ ባንድራዳን ሃኩዋን ቤታና ማላ፥ ኩሽያን ስኪደ አሌቂሴዳ ግብጼቱዋ ሊኑዋፐ ኦሰቴዳዋ፤ ኔና ካምያ ጋርዶቱካ ኤሊሻ ዎምባፐ ዬዳ፥ ሳሉዋ ማላትያነ ኦቻ ቴራ ማላትያ ጫርቂያፐ ኦሰቴዳዋንታ።

\VS{8}ነ ማርካብያ ሶልድስያዋንቱ ሲዶናነ አርዋዳ ጌተትያ ካታማቱዋፐ ዬዳዋንታ፤ ነ ማርካብያ ላግያዋንቱ ሎሄዳ ነ አሳቱዋ።

\VS{9}ማርካብያ ግዶን ዛኤዳሳ ሽድያዋንቱ ገባላፐ ዬዳ ጭማቱዋነ ኤራንቻ አሳቱዋ፤ አባን ብያ ማርካብያ ኡባን ደእያ ኦሳንቻቱ ነ ግዶን ዎꬋ ዎይ ጉጃ ጊደ ፓሉመቲደ ዛልኢኖ።


\par }{\PP \VS{10}“ ‘ “ፓረሳፐ፥ ሊድያፐነ ሊብያፐ ዬዳ ኦላንቻቱ ነ ኦላንቻቱዋ ማዲደ ኦለቴድኖ፤ ባረንቱ ጎንዳልያነ ባረንቱ ኦላ ቆብያ ነ ግዶን ካቄድኖ፤ ኡንቱንቱ ኔና ቦንችሴዳዋንታ።

\VS{11}አርዋደፐነ ሄሌካፐ ዬዳ ኦላንቻቱ ነ ድርሳ ግምቢያን ናጊኖ፤ ጋማዳፐ ዬዳ አሳቱ ነ አዱሳ ግምቢያን ናጊኖ። ኡንቱንቱ ባረንቱ ጎንዳልያ ነ ግምቢያ ዩሹዋን ካቄድኖ፤ ነ ፑላና ልከትያዌ ባይና ኩመንꬃ ግዳናዳን ኦꬄዳዋንቱ ኡንቱንታ።


\par }{\PP \VS{12}“ ‘ “ነ ዱረተꬃ ዳሩዋ ጋሱዋን ታርሴስ ኔናና ዛልኤዳ፤ እ ብራ፥ ብራታ፥ ቆርቆሩዋነ እርሳስያ እሚደ፥ ነ ሚሻና ላሜዳ።

\VS{13}ግሪኪ፥ ቱባልነ መሸክ ኔናና ዛልኤድኖ፤ አይለቱዋነ ናስያ ብራታፐ ኦሰቴዳ ሚሻ እሚደ፥ ነ ሚሻና ላሜድኖ።

\VS{14}ቤት-ቶጋርም ቶግያ ፓራቱዋ፥ ኦላ ፓራቱዋነ ባሉቆቱዋ እሚደ፥ ነ ሚሻና ላሜዳ።

\VS{15}ሮዳ ቢታ አሳይ ኔናና ዛልኤዳ፤ ቃይ አባ ዶና ቢታቱዋን አሳይ ዳንጋርሳ ዛልያነ ዞጵያ ግያ ምꬃ አሂደ፥ ነዉ ቃንጼዳ።


\par }{\PP \VS{16}“ ‘ “ነ ዱረተꬃ ዳሩዋ ጋሱዋን፥ ሶርያ አሳቱካ ኔናና ዛልኤድኖ፤ ኡንቱንቱ ማታ ማላትያ እንቁዋ፥ ዞኦ እንቁዋ፥ የሌሉዋፐ ኦሰቴዳ አሌቁዋ፥ ኦቻ ቴራ ማላትያ ጫርቂያ፥ ሌኦ ሊኑዋነ አሌቁዋ ስኬዳ ማዩዋ እሚደ፥ ነ ሚሻና ላሜድኖ።

\VS{17}ይሁዳነ እስራኤልያ አሳቱ ኔናና ዛልኤድኖ፤ ኡንቱንቱ ምንተ ጋደ ዛርጋ፥ ማልዱዋ፥ ኤሳ፥ ዛይትያነ ባላሳመ ግያ ꬋልያ ዛይትያ እሚደ፥ ነ ሚሻና ላሜድኖ።

\VS{18}ነ ዱረተꬃ ዳሩዋ ጋሱዋንነ ነ ሺሼዳ ዱማ ዱማ ሚሻቱዋ ጋሱዋን ዳማስቆ አሳቱ ኔናና ዛልኤድኖ፤ ኡንቱንቱ ሄልቦና ዎይንያ ኤሳነ ሳሆራ ዶርሳ እስክያ እሚኖ።

\VS{19}ኡዛላን ደእያ ዳናዌቱነ ግሪከ አሞናቱ ነ ሚሻና ላሜድኖ። ሄዋዳንካ ቃይ፥ ቆጼዳ ብራታነ ዱማ ዱማ ቅማመቱዋ ነዉ እሚደ ላሜድኖ።


\par }{\PP \VS{20}“ ‘ “ዳዳና አሳቱ ኮራ ግላስያ አሂደ ዛልኤድኖ።

\VS{21}አራባቱነ ቄዳረ ቢታ ካፓቱ ኡባይ ነ ዛልእያ ሚሻዉ ዶርሳ ማራቱዋ፥ ዶርሳ ኦርገቱዋነ ዴሻቱዋ አሂደ ዛልኤድኖ።

\VS{22}ሳባነ ራእማ ዛልአንቻቱ እንቁዋ፥ ዎርቃነ ሎኦ ዶረቴዳ ቅማመቱዋ እሚደ፥ ነ ሚሻና ላሜድኖ።

\VS{23}ካራነ፥ ካኔሀ፥ ኤደነ፥ ሳባ፥ አሶረነ ክልማዳ ጌተትያ ካታማቱ ኡባይ ኔናና ዛልኤድኖ።

\VS{24}ኡንቱንቱ ሎኦ ማዮቱዋ፥ ሳሉዋ ማላትያ ማዩዋ፥ አሌቁዋ ስኬዳ ማዩዋ፥ ጋዛ ምንጻፈቱዋ፥ ሎይꬅ ዶቄዳ ባቀꬃነ ዎዶሩዋ እሚደ፥ ነ ገያን ሚሻና ላሜድኖ።


\par }{\PP \VS{25}“ ‘ “ነ ሚሻቱ ተርሴሰ ዛልአንቻቱዋ ዎልቃማ ማርካባቱዋን ጫነቲደ ቤድኖ። ኔንካ ዳሮባይ ጫነትና ኩማደ፥ አባ ቦላን ብያ ማርካብያ ማላ ግዳዳ።
\XREF{}{{\XO 27:25 }{\XT{ሳፃ 18:11-19}}}

\VS{26}ነ ማርካብያ ሶልድስያዋንቱ ኔና አኪደ፥ አባዉ ግዶ ግሻቻ አፌድኖ፤ ሽን አዋይ ዉልያ ባጋ ጫርኩ ኔና አባዉ ግዶ ግሸቻን መንሬꬄዳ።

\VS{27}ኔን መኤረቴዳ ጋላስ ነ ዱረተꬃይነ ነ ዛልእያ ሚሻይ ኡባይ፥ ነ ማርካብያ ሶልድስያዋንቱ፥ ነ ማርካብያ ላግያዋንቱ፥ ነ ማርካብያ ግዶን ዛኤዳሳ ሽድያዋንቱ፥ ነ ዛልአንቻቱነ ነ ግዶን ኦላንቻቱ ኡባይ አባ ግዶ ሙከቴድኖ።

\VS{28}ማርካብያን ብያ አሳቱዋ ዋሱዋ ኮሻይ አባ ጋጻ ጋካናዉ ስሰቴ።


\par }{\PP \VS{29}“ ‘ “ማርካብያ ሶልድስያዋንቱነ ላግያዋንቱ ኡባይ ባረንቱ ማርካበቱዋፐ ከሲደ፥ አባ ጋጻን ኤቄድኖ።

\VS{30}ኡንቱንቱ ኡባይካ ባረንቱ ሁጲያን ባና ቆሊደ፥ ብድንꬃን ጎንዶረቲደ፥ ነ ባየꬃ ድራዉ፥ ኢታ ዬኩዋ ዬኬድኖ።

\VS{31}ነዉ ካዮቲደ፥ ባረንቱ ሁጲያ ሜዲደ፥ ማቃ ማዬድኖ፤ ኡንቱንቱ ዳሮ ሴለቲደ፥ ነዉ ዬኬድኖ።

\VS{32}ነዉ ኡንቱንቱ ሀዋዳን ያጊደ ዝላሌድኖ፤

\par }{\Q “ ‘ “ሀእ አባ ግዶን ስርጵ ጌዳ፥

\par }{\QB ጺሮሳና ልከትያዌ ኦኔ?


\par }{\Q \VS{33}ነ ዛልእያ ሚሻይ አባ ፕኒደ ይያ ዎደ፥

\par }{\QB ቢታን ደእያ ዳሮ አሳ ካልሳዳ፤

\par }{\QB ነ ማጹዋን ካተቱ ዱረቴድኖ።


\par }{\Q \VS{34}ሽን ሀእ አባ ጪማን መኤረታዳ።

\par }{\QB ነ ዛልእያ ሚሻይካ፥ ነዉ ኦꬅያ አሳቱ ኡባቱካ፥

\par }{\QB ኔናና አባ ግዶን ሙከቲደ ꬋዬድኖ።


\par }{\Q \VS{35}አባ ዶና ቢታቱዋን ደእያ አሳይ ኡባይ፥

\par }{\QB ነ ቦላ ጋኬዳዋ በኢደ ዳጋሜድኖ።

\par }{\Q ኡንቱንቱ ካተቱካ ዳሮ ያዬድኖ፤

\par }{\QB ኡንቱንቱ ሶምኢ ያሻ ኤርሴ።


\par }{\Q \VS{36}ነ ዉርሰꬃይ ዳጋንꬅያዋ ግዴዳ፤

\par }{\QB ኔን ላኤንꬆ ኡባካ ደአካ።

\par }{\Q ሄዋ ድራዉ፥ ቢታ ኡባን ደእያ፥

\par }{\QB ዛልአንቻቱ፥ ፖራ! ጌድኖ

\par }{\MM ያጊደ ዝላሌድኖ” ያጌ’ ያጋ” ያጊደ ዬዳ።




\par }\Chap{28}{\SH ጺሮሳ ሞድያዋንቱ ቦላ ያና ፕርዳ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ጺሮሳ ካፑዋ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ነ ዎዛናይ ኦቶረቴዳ ድራዉ፥ ታን ጾሳ፤ ታን አባ ግዶ ግሸቻን፥ ጾሳቱዋ አራታን ኡታድ ያጋዳ። ኔን፥ ታን ጾሳዳን፥ አꬌዳ ኤራንቻ ከሳድ ጋደ ቆፖፐነ፥ ኔን አሳፐ አትና፥ ጾሳ ግዳካ።

\VS{3}ኔን ዳኔላፐካ አꬌዳ ኤራንቼ? አይ ጹራይካ ኔፐ ጌመኔ?

\VS{4}ቱሙካ ኔን ነ አꬌዳ ኤራንነ ነ አኬካን ዱረ ግዳዳ፤ ብራነ ዎርቃ ነ ዱረታ ምንጅያ ጎልያ ሺሻዳ።

\VS{5}ነ ዛልእያ ኤራን ዳሮ ዎꬍያ ደማዳ፤ ነ ዱረታፐ ደንዴዳዋን ነ ዎዛናይ ኦቶረቴዳ” ያጌ።


\par }{\PP \VS{6}“ ‘ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ኔን፥ ታን ጾሳዳን፥ አꬌዳ ኤራንቻ ጋደ ቆፕያ ድራዉ፥

\VS{7}ታን ነ ቦላ ካዉተꬃቱዋ ኡባፐ መቀꬅ ባይና፥ ኢታ ሞርከቱዋ አሀና፤ ኔን ነ አꬌዳ ኤራን ሺሼዳ ማጹዋ ኡባ ኡንቱንቱ ባረንቱ ማሻን ꬋይሳና፤ ነ ቦንቹዋካ ኡንቱንቱ ቱንሳና።

\VS{8}ኔና ኡንቱንቱ ዎꬊደ፥ አባ ጪማን ኦላና።

\VS{9}ያትና፥ ኔና ዎꬋና ሀንያዋ ስንꬃን ኔን፥ ቱሙ ታን ጾሳ ጋኒ? ኔና ዎꬍያዋንቱ ኩሽያን ኔን አሳፐ አትና፥ ጾሳ ግዳካ።

\VS{10}ኔን አላጋቱዋ ኩሽያን አማነና አሳይ ሀይቂያ ሀይቁዋ ሀይቃና። ታን ኡባ ሞድያ መꬍና ጎዳይ ሀዋ ኦዳድ” ያጌ’ ያጋ” ያጊደ ዬዳ።


\par }{\SH ጺሮሳ ካትያ ኩንደꬃ
\par }
{\PP \VS{11}ቃይካ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{12}“ላ አሳ ናአዉ፥ ጺሮሳ ካትያዉ ሀዋዳን ያጋደ ዝላላ፤ ‘ኡባ ሞድያ መꬍና ጎዳይ ሀዋዳን ያጌ፤ “ኔን ካሰ አꬌዳ ኤራን ኩሜዳዋ፤ ኔን አሳይ ሌምሲደ ኦድያ አꬌዳ ፑላንቻ ግዳዳ።

\VS{13}ኔን ኤደነን፥ ጾሳ ገነትያን ካሰ ደኣዳ፤ ሳርድዮነ፥ ቶጳዝዮነ፥ አልማዘ፥ ብራለ፥ ማርግደ፥ ያስጲደ፥ ሳምፔረነ ባሉራ ጌተትያ አልኦ ሹቻን አሌቀታደ፥ ሎኦ ዎርቃ አሌቁዋ ካሰ ማያዳ፤ ኔን መቴዳ ጋላስ ሀዌ ኡባይ ነዉ ጊጌዳ።

\VS{14}ታን ኔና ናግያ ክሩበ ኦꬃደ ሱንꬃድ፤ ያታደ ኔና ኦካድ። ታ ጌሻ ደርያ ቦላን ኔን ደኣዳ፤ ቃይ ታማዳን ጶልያ አልኦ ሹቻቱዋ ግዶን ስመረታዳ።


\par }{\PP \VS{15}“ ‘ “ኔን መቴዳ ጋላሳፐ ዶማደ፥ ኢታባይ ነ ቦላ ቤቴዳ ጋላሳይ ጋካናዉ፥ ነ ኦግያ ኡባን ቶሺ ባይናን ደኣዳ።

\VS{16}ነ ዳሮ ዛልእያፐ ደንዴዳዋን፥ ማካላን ኩማደ፥ ናጋራ ኦꬃዳ። ሄዋ ድራዉ፥ ታ ጌሻ ደርያፐ ቱናባዳን፥ ኔና ዎልቃን ከሳድ። ኔኖ፥ ናግያ ክሩብያዉ፥ ሄ ታማዳን ጶልያ አልኦ ሹቻቱዋ ግዶፐ ታን ኔና የደርሳድ።

\VS{17}ኔን ፑላንቻ ግድያ ድራዉ፥ ዳሮ ኦቶረታዳ፤ ነ ቦንቹዋ ጋሱዋን፥ ነ አꬌዳ ኤራ ቱንሳዳ። ሄዋ ድራዉ፥ ታን ኔና ሳኣን ኦላድ፤ ሀራ ካተቱ ኔና በኢደ ሴረታናዳን ኦꬃድ።

\VS{18}ነ ናጋራ ዳሩዋንነ ነ ጭሙዋ ዛልእያን፥ ነ ጎይንያ ሳአቱዋ ኡባ ቱንሳዳ። ሄዋ ድራዉ፥ ታን ታማይ ነ ግዶፐ ከሳናዳን ኦꬃድ፤ እካ ኔና ሜዳ። ኡባቱ ጼልሽን፥ ታን ኔና ሳኣ ቦላን ብድንꬃ ከሳድ።

\VS{19}ኔና ካሰ ኤርያ ካዉተꬃቱ ኡባይ ነባን ዳጋሜድኖ። ነ ዉርሰꬃይ ያሽያዋ ግዴዳ፤ ኔን ላኤንꬆ ኡባካ ደአካ” ያጌ’ ያጋደ ዝላላ” ያጊደ ዬዳ።


\par }{\SH ሲዶና ቦላ ያና ፕርዳ
\par }
{\PP \VS{20}መꬍና ጎዳ ቃላይ ታኮ ሀዋዳን ያጊደ ዬዳ፤
\XREF{}{{\XO 28:20 }{\XT{ኢዩ. 3:4-8፤ ዛካ. 9:1-2፤ ማቶሳ 11:21-22፤ ሉቃሳ 10:13-14}}}

\VS{21}“ላ አሳ ናአዉ፥ ነ ሶምኡዋ ሲዶና ካታማኮ ዛራደ፥ አ ቦላ ትምቢትያ ኦዳ።

\VS{22}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ኔኖ፥ ሲዶና፥ ታን ነዉ ሞርከ! ነ ቦላ ኦꬅያዋን ታ ቦንቹ ቆንጫና። ነ ግዶን ደእያዋንታ ፕርድያዋን ታን ታ ጌሻተꬃ በስያ ዎደ፥ ታን መꬍና ጎዳ ግድያዋ ኡንቱንቱ ኡባይ ኤራና።

\VS{23}ታን ነ ግዶን ኢታ ሀርግያ የዳና፤ ነ ኦግያን ሱꬃይ ጉካናዳን ኦꬃና። ኡባ ባጋና ይያ ኦላ ጋሱዋን ነ አሳይ ማሻን ሀይቃና። ታን መꬍና ጎዳ ግድያዋ ኡንቱንቱ ሄዋን ኤራና።


\par }{\PP \VS{24}“ ‘ “ሀዋፐ ስንꬃናዉ እስራኤልያ ዩሹዋን ደእያ፥ አ ካꬊደ ጼልያ ቢታ ኡባፐ፥ አጉንꬃ ማላነ ካሽያ ማላ ግዲደ ቆህያባይ ኦንነ ደኤና። ታን ኡባ ሞድያ መꬍና ጎዳ ግድያዋ ኡንቱንቱ ሄዋን ኤራና” ያጌ’ ያጋ” ያጊደ ዬዳ።


\par }{\SH እስራኤልያ አሳ አንጁዋ
\par }
{\PP \VS{25}ኡባ ሞድያ መꬍና ጎዳይ ሀዋዳን ያጌ፤ “እስራኤልያ አሳ ኡንቱንቱ ላለቴዳ ካዉተꬃ ኡባፐ ሺሻደ፥ ታን አህያ ዎደነ ኡንቱንቱ ሄ ካዉተꬃቱዋ ኡባ ስንꬃን ታን ታ ጌሻተꬃ በስያ ዎደ፥ ታን ታ ቆማ ያቆባዉ እሜዳ ባረንቱ ቢታን ኡንቱንቱ ደአና።

\VS{26}ሄዋን ኡንቱንቱ ሳሩዋን ደአና፤ ጎልያ ኬጻና፤ ዎይንያ ቱራካ ቶካና። ኡንቱንታ ካꬊደ ጼልያ ኡንቱንቱ ሾሮቱዋ ኡባካ ታን ፕርድያ ዎደ፥ እስራኤልያ አሳይ ሳሩዋን ደአና። ሄ ዎደ ታን መꬍና ጎዳይ ኡንቱንቱ ጾሳ ግድያዋ ኡንቱንቱ ሄዋን ኤራና” ያጌ።




\par }\Chap{29}{\SH ግብጼ ቦላ ያና ፕርዳ
\par }
{\PP \VerseOne{1}ኑን ኦሞደቴዳ ታማንꬃ ላይꬃን፥ ታማንꬃ አግናን፥ ታማነ ላኤንꬃ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤
\XREF{}{{\XO 29:1 }{\XT{ኢሳ. 19:1-25፤ ኤር. 46:2-26}}}

\VS{2}“ላ አሳ ናአዉ፥ ነ ሶምኡዋ ግብጼ ካትያኮ ዛራደ፥ አ ቦላነ ግብጼ ቢታ ኡባ ቦላ ትምቢትያ ኦዳ።

\VS{3}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ኔኖ፥ ፓርኦና፤ ናይለ ሻፋ ግዶን ግሴዳ፥ ሎይꬃ ዎልቃማነ ያሽያ ዶአዉ፥ ናይለ ሻፋይ ታዋ፤ አ መꬌዳዌ ታና ያግያ ግብጼ ካትያዉ፥ ታን ነዉ ሞርከ!

\VS{4}ታን ነ ጎጎጩዋን ህንግꬃ ገልሳና፤ ነ ሻፋን ደእያ ሞለቱ ነ ጋልባ ፖቁዋና ኦይቀታናዳን ኦꬃና፤ ሞለቱ ነ ጋልባና ኦይቀት ኡት ደእሽን፥ ታን ኔና ሃꬃቱዋፐ ጎቻደ ጋጻ ከሳና።

\VS{5}ታን ኔናነ ነ ሻፋን ደእያ ሞለቱዋ ኡባ መላ ቢታን ኦላና፤ ነ አሃይ ደምባን ኦለት አታናዋ፤ ነ አሃ ሺሺደ ሞግያዌ ꬋያና። ታን ኔና ሳሉዋ ካፎቶነ ሳኣ ዶአቶ ቁማ ኦꬃና።

\VS{6}ግብጼን ደእያ አሳይ ኡባይ ታን መꬍና ጎዳ ግድያዋ ሄዋን ኤራና።
\XREF{}{{\XO 29:6 }{\XT{ኢሳ. 36:6}}}

\par }{\PP “ ‘ “ኔን እስራኤልያ አሳዉ ማቃ ጉፍያ ግዳዳ፤

\VS{7}ኡንቱንቱ ኔና ኦይቄዳ ዎደ መአደ፥ ኡንቱንቱ ሀሽያ ጫዳዳ፤ ኡንቱንቱ ኔናን ዘምፔዳ ዎደ መአደ፥ ኡንቱንቱ ዞክያ ዱꬃዳ።

\VS{8}ሄዋ ድራዉ፥ ታን ኡባ ሞድያ መꬍና ጎዳይ ነ ቦላን ማሻ ደንꬅያዋንታ አሀና፤ ኡንቱንቱ ነ አሳነ ነ መህያ ኡባ ዉርሳና።

\VS{9}ግብጼ ቢታይ አሳይ ባይና መላነ ኦና ቢታ ግዳና። ታን መꬍና ጎዳ ግድያዋ ኡንቱንቱ ሄዋን ኤራና።

\par }{\PP “ ‘ “ሄዌካ ኔን፥ ናይለ ሻፋይ ታዋ፤ አ መꬌዳዌ ታና ያጌዳ ድራዉ፥

\VS{10}ታን ነ ቦላነ ነ ሻፋ ቦላ ደንዳድ። ታን ሁጲሳ ባጋና ምግዶላፐ ዶማደ፥ ገድሳ ባጋና አስዋነ ካታማ፥ ሄዋፐካ ቶጵያ ዛዋ ጋካናዉ ግብጼ ኡባ አሳይ ባይና መላነ ኦና ሳኣ ከሳና።

\VS{11}አሳ ግድና መህያ ግድና፥ ሄዋና አና፤ ኦይታሙ ላይꬃይ ዉራና ጋካናዉ፥ አያይነ ሄዋን ደኤና።

\VS{12}ታን ግብጼ ቢታይ ቢታ ኡባፐ አꬌዳ መላነ ኦና ቢታ ኦꬃና፤ አ ካታማቱካ ኦይታሙ ላይꬃይ ዉራናዉ፥ ሀራ ኮለቴዳ ካታማ ኡባፐ አꬉዋ ኮለቲደ ደአና። ግብጼ አሳ ታን ካዉተꬃቱዋ ግዶንነ ሀራ አሳ ግዶን ላላና” ያጌ።


\par }{\PP \VS{13}“ ‘ኡባ ሞድያ መꬍና ጎዳይ ሀዋዳን ያጌ፤ “ኦይታሙ ላይꬃፐ ጉይያን፥ ታን ግብጼቱዋ ላሌዳ ካዉተꬃቱዋ ግዶፐ ሺሻና።

\VS{14}ታን ኡንቱንታ ዛራደ እሻልሳና፤ ኡንቱንቱ የለቴዳ ገድሳ ግብጼን ደእያ ፓትሮሳ ቢታ ዛራና፤ ሄዋን ኡንቱንቱ ላፋ ካዉተꬃ ግዲደ ደአና።

\VS{15}ግብጼ ሀራ ካዉተꬃቱዋ ኡባፐ አꬌዳ ላፋ ካዉተꬃ ግዳና። ላኤንꬆ ሀራ ካዉተꬃቱዋ ቦላ ባረና ꬎቁ ꬎቁ ኦና። ላኤንꬆ እ ሀራ ካዉተꬃ ሞደናዳን፥ ታን እዞ ጉꬃና።

\VS{16}እስራኤልያ አሳይ ላኤንꬆ ማዱዋ ደማናዉ ኡንቱንቱን አማነተና፤ ግብጼን አማነቴዳዌ አይ ኬሻ ባይዘንቶ እስራኤልያ አሳይ አኬካና። ኡባ ሞድያ መꬍና ጎዳ ግድያዋ ኡንቱንቱ ሄዋን ኤራና” ያጌ’ ያጋ” ያጊደ ዬዳ።


\par }{\SH ካቲ ናቡካዳናጾር ግብጼ ጾናና
\par }
{\PP \VS{17}ኑን ኦሞደተዳ ላታማነ ላፑንꬃ ላይꬃን፥ ኮይሮ አግናን፥ ኮይሮ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{18}“ላ አሳ ናአዉ፥ ባብሎነ ካቲ ናቡካዳናጾር ጺሮሳ ቦላ ኦላ ደንꬃናዉ ጊጌዳ፤ ኡንቱንቶ ሁጲ ቦአታና ጋካናስነ ሀሺካ ማዱጻና ጋካናዉ፥ ኦላንቻቱ ዴጾ ቶኩዋ ቶካናዳን ኦꬄድኖ፤ ግዶ ሽን፥ ካዉካ ኦላንቻቱካ ሀ ዳቡራ ኡባን ኡንቱንቱ ጺሮሳፐ ደሜዳዌ ባዋ።

\VS{19}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ታን ግብጼ ቢታ ባብሎነ ካትያ ናቡካዳናጾራዉ አꬃደ እማና፤ እካ ባረ ኦላንቻቱዋ ድርጉዋ ግዳና ማላ፥ ኦሞዱዋንነ ቦንቂያን አኬዳዋ ኡባ አኪደ ባና።

\VS{20}እነ አ ኦላንቻቱ ታዉ ኦꬄዳ ድራዉ፥ ታን አዉ ግብጼ ቢታ ኡንቱንቱ ዳቡራዉ ድርጉዋ ኦꬃደ እማና። ታን ኡባ ሞድያ መꬍና ጎዳይ ሀዋ ኦዳይ’ ያጌ።


\par }{\PP \VS{21}“ሄ ጋላስ ታን እስራኤልያ አሳ ምንꬃና። ህዝቄላ፥ ኔንካ አሳዉ ኦዳናዳን፥ ታን ኔና ምንꬃና። ታን መꬍና ጎዳ ግድያዋ ኡንቱንቱ ሄዋን ኤራና” ያጊደ ዬዳ።




\par }\Chap{30}{\SH ጾሳይ ግብጻ ሙራና
\par }
{\PP \VerseOne{1}ቃይካ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ሀዋዳን ያጋደ ትምቢትያ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ሄ ጋላሳዉ፥ አየ አና! ያጊደ ዝላልተ!

\VS{3}አያዉ ጎፐ፥ ሄ ጋላሳይ ማቴዳ! መꬍና ጎዳ ጋላሳይ ጋኬዳ! ሄ ጋላሳይ ሻሪ ስኬዳ ጋላሳነ ካዉተꬃቱዋ ኡባዉ መቶ ጋላሳ ግዳናዋ።

\VS{4}ግብጼ ቦላ ኦላይ ያና፤ ቶጵያ ቦላንካ ቱጋይ ያና። ዳሮቱ ግብጼ ቢታን ሀይቃና፤ ሄ ቢታ ዱረተꬃይ ቦንቀታና፤ አ ባሱካ ባያና።

\VS{5}ሄ ኦላይ ቶጵያ፥ ሊድያ፥ ሊብያ፥ አራባነ ታ ጫቆ ቢታ አሳ ኡባ ግብጼና ጋꬂደ ዉርሳና” ያጌ።


\par }{\PP \VS{6}“ ‘መꬍና ጎዳይ ሀዋዳን ያጌ፤ “ግብጼ ማድያዋንቱ ኩንዳና፤ አ ኦቶረትያ ዎልቃይ ዉራና። ምግዶላፐ ቢደ አስዋነ ጋካናዉ፥ ኡንቱንቱ ማሻን ሀይቃና። ታን ኡባ ሞድያ መꬍና ጎዳይ ሀዋ ኦዳይ።

\VS{7}ግብጼ ቢታይ ቢታ ኡባፐ አꬌዳ መላ ቢታ ግዳናዋ፤ አ ካታማቱካ ሀራ ኮለቴዳ ካታማ ኡባፐ አꬉዋ ኮለቲደ ደአና።

\VS{8}ታን ግብጼ ታማን ኦይꬅያ ዎደነ አ ማድያዋንቱ ኡባይ ሀይቂ ዉርያ ዎደ፥ ታን መꬍና ጎዳ ግድያዋ ኡንቱንቱ ኤራና።


\par }{\PP \VS{9}“ ‘ “ሄ ጋላስ ታን ሳሮ ደእያ ቶጵያ አሳ ዳጋንꬃናዉ አሳቱዋ ማርካብያን ኪታና። ግብጼ ሙረትያ ጋላስ ቶጵያ አሳ ቦላ ቱጋይ ያና። በእተ፥ ሄ ጋላሳይ ጋኬዳ!” ያጌ።


\par }{\PP \VS{10}“ ‘ኡባ ሞድያ መꬍና ጎዳይ ሀዋዳን ያጌ፤ “ባብሎነ ካትያ ናቡካዳናጾራ ኩሽያን ታን ግብጼ ዱረተꬃ ꬋይሳና።

\VS{11}ካዉተꬃቱዋ ኡባፐ አꬊደ፥ መቀꬃ ኢትያ ኦላንቻቱዋ ካለꬂደ ዪደ፥ እ ቢታ ꬋይሳና፤ ኡንቱንቱ ግብጼ አሳ ቦላን ማሻ ሾዲደ፥ ቢታን አሃ ኩንꬃና።

\VS{12}ናይለ ሻፋ ታን መልሳና፤ ታን ግብጼ ኢታ አሳቱዋ ኩሽያን አꬃደ እማና፤ ኡንቱንታ፥ ሄ ቢታነ አን ደእያዋ ኡባ አላጋቱዋ ኩሽያን ꬋይሳና። ታን መꬍና ጎዳይ ሀዋ ኦዳድ” ያጌ።


\par }{\PP \VS{13}“ ‘ኡባ ሞድያ መꬍና ጎዳይ ሀዋዳን ያጌ፤ “መምፒሳ ካታማን ደእያ ኤቃቱዋነ ምስለቱዋ ኡባ ታን ꬋይሳና፤ ግብጼ ቢታን ላኤንꬆ ካፖ ግድያዌ ደኤና፤ ቢታ ኡባ ታን ያሽሳና።

\VS{14}ታን ፓትሮሳ ግያ ገድሳ ባጋ ግብጼ መላ ከሳና፤ ሁጲሳ ባጋና ደእያ ጾኣነ ካታማን ታማ የዳና፤ ቴብሳ ካታማካ ሙራና።

\VS{15}ግብጼዉ ጌሶ ግዴዳ ፐሉስያማን ታ ሀንቁዋ ጉሳና፤ ቴብሳ አሳ ኡባ ዉርሳና።

\VS{16}ታን ግብጼን ታማ ኦይꬃና፤ ፐሉስያምካ ሎይꬅ ቱጋታና፤ ቴብሳ ድርሳ ግምቢ ኮለታና፤ መምፒሳ ካታማን ዱጸና መቱ ጋካናዋ።

\VS{17}ኦና ካታማ ያላጋ አሳቱነ ብባስታ ካታማን ደእያ ያላጋይ ኡባይ ማሻን ዉራና፤ ሄ ካታማቱካ ኦሞደቲደ ባና።

\VS{18}ግብጼ ዎልቃ ታን መንሬꬅያ ዎደ፥ ጻፍናሳን ጋላሳይ ቃማና፤ እ ኦቶረትያ ዎልቃይ ዉራና፤ ግብጻ ሻሪ ካማና፤ ጻፍናሳ ዩሹዋን ደእያ ካታማቱዋ ኡባን ደእያ አሳይ ኦሞዱዋን ባና።

\VS{19}ታን ግብጻ ሄዋዳን ሙራና። ሄ ዎደ ታን መꬍና ጎዳ ግድያዋ ኡንቱንቱ ሄዋን ኤራና” ያጌ’ ያጋ” ያጊደ ዬዳ።


\par }{\SH ግብጼ ካቲ ጾነቴዳ
\par }
{\PP \VS{20}ኑን ኦሞደተዳ ታማነ እተንꬃ ላይꬃን፥ ኮይሮ አግናን፥ ላፑንꬃ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{21}“ላ አሳ ናአዉ፥ ታን ግብጼ ካትያ ቀስያ መንꬃድ፤ አ ዎሻንነ ጩርቃን ጻጽ ኮሊደ ፓꬅያ ሂላይካ ባዋ፤ ሀዋፐ ስንꬃናዉ እ ምኖተꬃ አሂደ፥ ማሻ ኦይቃናዉ ዳንዳየና።

\VS{22}ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ ‘ታን ግብጼ ካትያዉ ሞርከ። አዉ ካሰ መኦ ቀስያነ ፓጻ ደእያ ቀስያ ላኡዋካ ታን መንꬃና፤ አ ማሻይካ አ ኩሽያፐ ሳኣን ዎꬋናዳን ኦꬃና።

\VS{23}ግብጼቱዋ ካዉተꬃቱዋ ግዶንነ ሀራ ቢታቱዋን ላላና።


\par }{\PP \VS{24}“ ‘ታን ባብሎነ ካትያ ላኡ ቀስያ ምንሳደ፥ ታ ማሻ አ ኦይꬃና። ሽን ግብጼ ካትያ ቀስያ መንꬃና፤ ባረ ሞርክያ ስንꬃን እ ሀይቃና ሀንያዌ ኦልያዋዳን ኦላና።

\VS{25}ኤ፥ ታን ግብጼ ካትያ ላኡ ቀስያ ዳቡርሳደ፥ ባብሎነ ካትያ ቀስያ ምንꬃና። ታን ባብሎነ ካትያ ታ ማሻ ኦይꬅያ ዎደነ እ ግብጼ ቦላ አ ደንꬅያ ዎደ፥ ግብጼቱ ታን መꬍና ጎዳ ግድያዋ ኤራና።

\VS{26}ግብጼቱዋ ታን ካዉተꬃቱዋ ግዶንነ ቢታ ኡባን ላላና። ሄ ዎደ ታን መꬍና ጎዳ ግድያዋ ኡንቱንቱ ሄዋን ኤራና’ ያጌ” ያጊደ ዬዳ።




\par }\Chap{31}{\SH ግብጼ ዝጋን ሌምሰቴዳ
\par }
{\PP \VerseOne{1}ኑን ኦሞደቴዳ ታማነ እተንꬃ ላይꬃን፥ ሄዘንꬃ አግናን፥ ኮይሮ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ግብጼ ካትያዉነ አሳ ኡባዉ ሀዋዳን ያጋደ ኦዳ፤ ‘ነ ግታተꬃን ኔና ታን ኦናና ልኮ?


\par }{\PP \VS{3}“ ‘ኔን ሎኦ ዳሻ ኩዋይ ደእያ ሊባኖሳ ዝጋ ማላ። እ አዱቂደ ድጬዳ፤ አ ጼራይካ ሻርያ ጋኬዳ።

\VS{4}ሄዋን አ ድችያ ሃꬃይ ደኤ፤ ጪሙዋፐ ከስያ ፑልቶቱካ እ ቶከቴዳ ሳኣን ዩሹዋን ኡባን ጎጊኖ፤ ሄ ፑልቶቱ ምꬃይ ሞክያሳ ኡባ ጋኪደ ኡሺኖ።

\VS{5}ሄ ምꬃይ ሃꬃይ ዳሬዳ ድራዉ፥ ዎራን ደእያ ሀራ ምꬃ ኡባፐ ጌሳ አዱቄ፤ አ ዳሻቱካ ኦርደነ አዱሳ።

\VS{6}ሳሉዋ ካፎቱ ኡባይ አ ዳሻን ባረንቱ ጎልያ ኬጼድኖ፤ ባዙዋ ዶአቱካ አ ዳሻ ጋርሳን ማራ የሌድኖ፤ ዎልቃማ ካዉተꬃቱ ኡባይ አ ኩዋን ኡቲኖ።

\VS{7}ሄ ምꬃይ ባረ ግታተꬃናነ ባረ ዳሻ አዱሳተꬃና አያ ሎኢ! ባረ ጻጱዋካ ሃꬃ ጪማዉ ዱገ የድ ዎꬄዳ።

\VS{8}ሀራይ አቶ ጾሳ ጋናትያንካ ሄ ዝጋና ልከትያ ዝግ ባዋ፤
\XREF{}{{\XO 31:8 }{\XT{ዶመꬃ 2:2-9}}} አዋ ማላ ዳሻይ ደእያ ጺዳይካ ባዋ፤ ሄዋ ማላ ቦእያ ምꬅካ ባዋ። ጾሳ ጋናትያንካ ሄዋ ማላ ሎኦ ምꬃይ ባዋ።


\par }{\PP \VS{9}“ ‘ታን አ ዳሮ ዳሻን ፑላንቻ ኦꬃድ። ኤደነ ግያ ጾሳ ገነትያን ደእያ ምꬃቱ ኡባይ አ ቃናቴድኖ።


\par }{\PP \VS{10}“ ‘ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “ሄ ምꬃይ አዱቂደ ድጬዳ ድራዉ፥ አ ጼራይካ ሻርያ ጋኬዳ ድራዉነ እ ባረ ጌሳን ኦቶረቴዳ ድራዉ፥

\VS{11}ታን አ አጋ አጋድ፤ ያታደ ዎልቃማ፥ አላጋ ካዉተꬃዉ አꬃደ እማድ። ሄ ካዉተꬃይ አዉ አ ኢታተꬃዳን ኦꬃና።

\VS{12}መቀꬃ ኢታ አላጋቱ ሄ ምꬃ ቃንጽ ኦላና፤ ቃንጼዳ ታሸቱ ደረቱዋን፥ ዎምባቱዋንነ ዛንጋራቱዋን ኦለት አታና። አ ኩዋን ኡትያ ሀራ ካዉተꬃቱ ኡባይ ሄ ሳኣ አጊደ ባና።

\VS{13}ሳሉዋ ካፎቱ ዪደ ኩንዴዳ ምꬃ ቦላ ኡታና፤ ባዙዋ ዶአቱካ አ ታሸቱዋ የꬋና።

\VS{14}ሃꬃ ማታን ድጭያ ምꬃቱ ግዶን አዋዳን አዱቂደ፥ ጼራይ ሻርያ ጋክያ ምꬃይ ደኤና። ሀይቂያ አሳ ቦላ ጋክያ ሀይቁዋ ፕርዳይ ሄ ምꬃ ቦላ ጋካናዋ፤ ሄ ፕርዳይ እ ሀይቂደ፥ ዱፉዋን ገልያዋንቱና ስኦልያን ገላናሳ” ያጌ።


\par }{\PP \VS{15}“ ‘ኡባ ሞድያ መꬍና ጎዳይ ሀዋዳን ያጌ፤ “ሄ ምꬃይ ስኦልያን ገልያ ጋላስ ጪሙዋፐ ከስያ ፑልቶቱ አዉ ካዮታናዳን ታን ኦꬃና፤ ሄ ፑልቶቱዋ ሃꬃይ ጎገናዳን ታን ኦꬃና፤ ሊባኖስካ አ ድራዉ ካዮታናዳን ኦꬃና። ቃይ ዎራ ምꬃይ ኡባይ ሹላና።

\VS{16}ታን ሄ ምꬃ ስኦልያን ኦልያ ዎደ፥ አ ኩንደꬃ ኮሻን ካዉተꬃይ ኡባይ ቃጻና። ኩንዲደ ስኦልያን ገሌዳ ኤደነ ምꬃቱነ ሃꬃ ኡሽያ ዶረቴዳነ ሎኦ ሊባኖሳ ምꬃቱ ኡባይ አ ኩንደꬃን ምነታና።

\VS{17}ካዉተꬃቱዋ ግዶን አናና ማደቴዳነ አ ኩዋን ኡቴዳ ኡባይ ካሰ ማሻን ሀይቄዳዋንቱና ጋከታናዉ አናና እትፐ ስኦልያን ገላና።

\VS{18}ኤደነ ጋናትያ ግዶ ምꬃቱዋንካ ሄዋ ኬሻ ግታይነ ሎኡ ባዋ፤ ሽን ሀእ ኤደነ ምꬃቱዋዳን፥ እካ ሀይቂ ስኦልያን ገሌ፤ ሄዋን እ ማሻን ሀይቄዳ አማንቤናዋንቱ ኡባን ጋከታና።

\par }{\PP “ ‘ “ሄ ምꬃይ ግብጼ ካትያነ አ አሳ ኡባ ሌምሶ። ታን ኡባ ሞድያ መꬍና ጎዳይ ሀዋ ኦዳይ” ያጌ’ ያጋ” ያጊደ ዬዳ።




\par }\Chap{32}{\SH ግብጼ ጻድያን ሌምሰቴዳ
\par }
{\PP \VerseOne{1}ኑን ኦሞደቴዳ ታማነ ላኤንꬆ ላይꬃን፥ ታማነ ላኤንꬆ አግናን፥ ኮይሮ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ግብጼ ካትያዉ ዝላላ! ሀዋዳን ያጋ፤ ‘ኔን ካዉተꬃቱዋ ግዶን ኔና ጋሙዋ ከሳዳ፤ ሽን ኔን አባ ግዶን ደእያ ጻድያ ማላ። ኔን ሃꬃቱዋፐ ከሳዳ፤ ነ ገደቱዋን ፑርቻካደ፥ ሃꬃ ቡሉቃዳ።


\par }{\PP \VS{3}“ ‘ኡባ ሞድያ መꬍና ጎዳይ ሀዋዳን ያጌ፤ “ዳሮ አሳይ ሺቅያ ዎደ፥ ታን ታ ግትያን ኔና ኦይቃና፤ ሄ አሳይ ኔና ጎቺደ፥ ሃꬃፐ ጋጻ ከሳና።

\VS{4}ታን ኔና ቢታን ኦላ አጋና፤ ደምባ ቦላካ ምጫና፤ ያታደ ሳሉዋ ካፎቱዋ ኡባይ ነ ቦላ ኡትሳና፤ ቢታ ኡባን ደእያ ባዙዋ ዶአቱዋካ ነ አሹዋ ካልሳና።

\VS{5}ታን ነ አሹዋ ደረቱዋ ቦላን ላላና፤ ነ ዎምባቱዋካ ነ አሃን ኩንꬃና።

\VS{6}ደረቱዋ ካሚደ፥ ሻፋቱዋ ኩማና ጋካናዉ፥ ነ ሱꬃይ ጉካናዳን ኦꬃና።

\VS{7}ታን ኔና ꬋይስያ ዎደ፥ ሳሉዋ ጎዛና፤ ጾልንተቱዋካ ꬉምሳና፤ አዋካ ሻርያን ካማና፤ አግናይካ ባረ ፖኡዋ ድጋና።
\XREF{}{{\XO 32:7 }{\XT{ኢሳ. 13:10፤ ማቶሳ 24:29፤ ማር. 13:24-25፤ ሉቃሳ 21:25፤ ሳፃ 6:12-13፤ 8:12}}}

\VS{8}ኔፐ ቦላና ደእያ ሳሉዋ ፖኦቱዋ ኡባ ꬋይሳደ፥ ነዉ ቢታ ꬉምሳና። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{9}“ ‘ “ታን ነ ቦላ ጋኬዳ ባየꬃ ኦዱዋ ኔን ኤረና ካዉተꬃቱዋ ኡባ ስስያ ዎደ፥ ጮራ አሳ ዎዛናይ ሻቢረታና።

\VS{10}ታን ነ ቦላ ጋꬅያዌ ካዉተꬃቱዋ ኡባ ዳጋንꬃና። ታን ታ ማሻ ኡንቱንቱ ስንꬃን ለለስያ ዎደ፥ ካተቱ ያሻን ኮኮራና፤ ኔን ኩንድያ ጋላስ ኡንቱንቱ ኡባይካ ባረንቱ ሸምፖ ሸምፖ ያያና” ያጌ።


\par }{\PP \VS{11}“ ‘ኡባ ሞድያ መꬍና ጎዳይ ግብጼ ካትያዉ ሀዋዳን ያጌ፤ “ባብሎነ ካትያ ማሻይ ነ ቦላን ያና።

\VS{12}ሀራ ካዉተꬃፐ አꬊደ፥ መቀꬃ ኢትያ ኦላንቻቱ ባረንቱ ማሻን ነ ጮራ አሳ ዉርሳናዳን ታን ኦꬃና። ኡንቱንቱ ግብጼ ኦቶሩዋ ꬋይሳና፤ አ ጮራ አሳይካ ዉራና።

\VS{13}ዳሮ ሃꬃ ማታን ደእያ መህያ ኡባካ ታን ꬋይሳና፤ ሄዋፐ ጉይያን፥ ሃꬃ ቡሉቂያ አሳ ግድና መህያ ግድና፥ ኡባካ ደኤና።

\VS{14}ሄ ዎደ ታን ነ ሃꬃቱዋ ጽልሳና፤ ነ ሻፋቱዋካ ዎፑ ኦꬃደ ጎግሳና። ታን ኡባ ሞድያ መꬍና ጎዳይ ሀዋ ኦዳይ።

\VS{15}ታን ግብጼ መላ ከስያ ዎደ፥ አን ደእያዋ ኡባ ቁጫደ ꬋይስያ ዎደነ አን ደእያ አሳ ኡባ ሾጭያ ዎደ፥ ታን መꬍና ጎዳ ግድያዋ ኡንቱንቱ ኤራና።


\par }{\PP \VS{16}“ ‘ “ሄዌ ኡባይ ኡንቱንቶ ዝላልያ ዝላሳ ግዳናዋ። ካዉተꬃቱዋ ማጫ አሳቱ ግብጼስነ አ ጮራ አሳዉ ዝላላና። ታን ኡባ ሞድያ መꬍና ጎዳይ ሀዋ ኦዳይ” ያጌ’ ያጋ” ያጊደ ዬዳ።


\par }{\SH ዱፉዋ ገልያ አሳቱዋባ
\par }
{\PP \VS{17}ኑን ኦሞደቴዳ ታማነ ላኤንꬆ ላይꬃን፥ ሄ አግናን፥ ታማነ እቼሸንꬆ ጋላሳን፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{18}“ላ አሳ ናአዉ፥ ግብጼ ጮራ ኦላንቻቱዋ ድራዉ ዬካ! ግብጼነ ዎልቃማ ካዉተꬃቱዋ ማጫ ናናቱዋ፥ ሀራ ሀይቂደ ዱፉዋን ገሌዳዋንቱና እትፐ ስኦልያ ሞይዛ።

\VS{19}ኡንቱንቱ፥ ‘ህንተኖ ግብጼቶ፥ ህንተ ሀራቱዋፐ አꬍ ሎኢቴ? ህንተ ስኦልያን ገላና፤ ሄዋን ህንተ ጾሳ አማንቤናዋንቱና እትፐ ሞገታና።’


\par }{\PP \VS{20}“ግብጼ ቢታዉ ማሻይ ሾደት ኡቴዳ ድራዉ፥ ኡንቱንቱ ማሻን ሀይቄዳዋንቱ ግዶ ኩንዳና፤ ግብጼ ባረ ጮራ አሳ ኡባና ዱገ ጎሸታና።

\VS{21}ስኦልያን ደእያ ዎልቃማ ካፓቱ ግብጼባነ ግብጼ ማዴዳዋንቱባ ሃሳዪደ፥ ‘ኡንቱንቱ ሃ ዱገ ዬድኖ፤ ጾሳ አማነናን፥ ማሻን ሀይቄዳዋንቱና ኡንቱንቱ ግሴድኖ’ ያጊኖ።


\par }{\PP \VS{22}“አሶረ ስኦልያን ደኤ። ኦላን ሀይቄዳ አሶረ ኦላንቻቱዋ ዱፎቱ አ ዩሹዋን ዶድ ኡቴድኖ።

\VS{23}ሄ ዱፎቱ ጪማ ኦላቱዋፐ ዉርሰꬃን ደኢኖ። አ ኦላንቻቱ፥ ካሰ ካዉተꬃቱዋ ኡባ ያሻን ኮኮርሴዳዋንቱ፥ ሀእ አ ኦላንቻቱ ዱፉዋ ዩሹዋን ሺቄድኖ። ደኡዋን ደእያዋንቱ ቢታን ሻብረꬃ መꬌዳዋንቱ ኡባቱ ማሻን ዉሬድኖ።


\par }{\PP \VS{24}“ኤላምካ ስኦልያን ደኤ። ኤላማ ኦላንቻቱ ኡባይ አ ዱፉዋ ዩሹዋን ዶድ ኡቴድኖ። ኡባቱ ሹከቴድኖ፥ ማሻን ኩንዴድኖ፤ ደኡዋን ደእያ አሳ ቢታን ሻባርሳ ደንꬄዳ ኡባይ አማነናዋንታ ግዲደ ዬላን ቢታ ጋርሳ አꬌድኖ፤ ዱፉዋ ጋርሳ ገሊደ ግሴድኖ።

\VS{25}ሀይቄዳዋንቱ ግዱዋን ኤላማዉ ሳአይ ጊግ ኡቴዳ። ኤላማ ኦላንቻቱዋ ኡባ ዱፎቱ አ ዩሹዋን ደኢኖ፤ ኡንቱንቱ ኡባይካ ማሻን ሀይቄድኖ። ኡንቱንቱ ኡባይካ ጾሳ አማንቤናዋንታ። ኡንቱንቱ ደኡዋን ደእያዋንቱ ግዶን ሻብረꬃ ደንꬄዳ ድራዉ ዱፉዋ ገሌዳዋንቱና እትፐ ግሴድኖ።


\par }{\PP \VS{26}“መሸክነ ቱባል ኦላንቻቱዋ አሳቱዋ ዱፉ እትፐ ሄዋን ደኢኖ፤ ኡንቱንቱ ካሰ ደኡዋን ደእያዋንቱ ቢታን ካዉተꬃቱዋ ኡባ ያሻን ሻባርሴዳዋንታ ግዶፐካ፥ ኡንቱንቱ ኡባይካ ማሻን ሀይቄድኖ። ኡንቱንቱ ኡባይካ ጾሳ አማነናዋንታ።

\VS{27}ካሰ ኦላንቻቱ ሞገትያዌ ባረንቱ ኩመንꬃ ኦላ ሚሻና፤ ኡንቱንቱ ጎንዳለቱዋ ኡንቱንቱ ትራን ዎꬅና፥ ኡንቱንቱ ማሻቱዋ ኡንቱንቱ ሁጲሳን ዎꬅና፥ ሞገቴድኖ። ሽን ሀዋንቱ ሄዋ ማላ ኩመንꬃ ቦንቹ እመትና ሞገትበይክኖ። ኡንቱንቱ ካሰ ደኡዋን ደእያዋንቱ ካዉተꬃቱዋ ሻባርሴድኖ።


\par }{\PP \VS{28}“ህንተ ግብጼ አሳቱካ ጾነታናነ ማሻን ሀይቄዳ፥ አማነና አሳቱዋና እትፐ ግሳና።


\par }{\PP \VS{29}“ኤዶም ባረ ካተቱዋናነ ባረ ሞድያዋንቱና እትፐ ስኦልያን ደኤ፤ ኡንቱንቱካ ካሰ ምኖ ኦላንቻቱዋ፤ ሽን ሀእ ኦላን ሀይቄዳ፥ አማነና አሳቱዋና ጪማ ኦላን ገሌድኖ።


\par }{\PP \VS{30}“ሁጲሳ ባጋ ካፓቱነ ሲዶና አሳቱ ኡባይ ዱፉዋን ደኢኖ። ኡንቱንቱ ካሰ ባረንቱ ዎልቃን አሳ ያሽሴድኖ፤ ሽን ሀእ ኡንቱንቱካ ሹከቴዳዋንቱና ባረንቱ ዬላና ያ ገሌድኖ። ጾሳ አማነናዋንታ ግዲደ፥ ማሻን ሀይቄዳ አሳቱዋና እትፐ ጋከቲደ፥ ዬላቲደ ዱፉዋ ገሊኖ።


\par }{\PP \VS{31}“ግብጼ ካዉነ አ ኦላንቻቱ ማሻን ሀይቄዳ ኦላንቻቱዋ ያን በኢደ ምነታና። ታን ኡባ ሞድያ መꬍና ጎዳይ ሀዋ ኦዳይ።

\VS{32}ታን ሀዋፐ ካሰ ካዉተꬃቱ ኡባይ ግብጼ ካትያዉ ደኡዋን ደእያዋንቱ ቢታን ያያናዳን ኦꬄዳዋ ግዶፐካ፥ እነ አ ኦላንቻቱ ጾሳ አማነናን፥ ማሻን ሀይቄዳ አሳቱዋና እትፐ ግሳና። ታን ኡባ ሞድያ መꬍና ጎዳይ ሀዋ ኦዳይ” ያጌዳ።




\par }{\MS ጾሳይ ባረ አሳዉ እሞ ህዶታ

\par }\Chap{33}{\MR (33:1—37:28)

\par }{\SH ጾሳይ ህዝቄላ ዎችያ አሳ ኦꬂደ ሱንꬄዳ
\par }
{\R (ህዝ. 3:16-21)

\par }{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ነ ቢታ አሳዉ ሀዋዳን ያጋደ ኦዳ፤ ‘ታን እት ቢታ ቦላን ኦላ አህያ ዎደ፥ ሄ ቢታ አሳይ ባረንቱ ቦላ ይያዋ ዎችያ አሳ ዶሮ።

\VS{3}ሄ ዎችያዌ ሞርኪ ይያዋ በእነ አሳይ ናገታናዳን፥ ማላካታ ፑኖፐ፤

\VS{4}አይ አሳይነ ሄ ማላካታ ኮሻ ስሲደ፥ ናገተናን እጽና፥ ኦላይ ዪደ አ ዎꬎፐ፥ ሱꬃ አጩ አዋ።

\VS{5}እ ማላካታ ኮሻ ስሲደ፥ ናገተናን እጼዳ ድራዉ፥ አ ሱꬃ አጩ አ ቦላና። እ ስሲደ ናገቴደንቶ፥ ሀይቁዋፐ አትያዋ ሽን!

\VS{6}ሽን ሄ ዎችያዌ ሞርኪ ይያዋ በኢደ፥ ማላካታ ፑነናን አጎፐነ አሳ ኤርሳና ꬋዮፐ፥ ኦላይካ ዪደ፥ ሄ አሳፐ እት ኡራ ዎꬎፐ፥ ሄ ኡራይ ባረ ናጋራን ሀይቄ፤ ሽን ታን አ ሱꬃ ዎችያዋ አቻና’ ያጋ።


\par }{\PP \VS{7}“ላ አሳ ናአዉ፥ ታን ኔና እስራኤልያ አሳዉ ዎችያዋ ኦꬃድ፤ ታን ነዉ ኦድያዋ ስሳደ አሳካ ኤርሳ።

\VS{8}እት ኢታ አሳ ታን፥ ‘ላ ኔን ቱሙ ሀይቃና’ ያግያ ዎደ፥ እ ባረ ናጋራፐ ስማና ማላ፥ ኔን አዉ ኦዳና ꬋዮፐ፥ ሄ ናጋራንቻይ ባረ ናጋራን ሀይቄ፤ ሽን ታን አ ሱꬃ ኔፐ ጭገታና።

\VS{9}ሽን ናጋራንቻይ ባረ ናጋራፐ ስማናዳን ኔን ኦድና፥ እ እጾፐ፥ ባረ ናጋራን ሀይቄ፤ ሽን ኔን ነ ሸምፑዋ አሻዳ።


\par }{\SH ጾሳይ ልክያ ፕርዴ
\par }
{\PP \VS{10}“ላ አሳ ናአዉ፥ እስራኤልያ አሳዉ ሀዋዳን ያጋ፤ ‘ህንተ፥ “ኑን ኦꬄዳ ናጋራይነ ናቁ ኑ ቦላ ደኤ፤ ሄዋፐ ደንዴዳዋን ኑን ግልቂ ዉሬዶ። ያትና፥ ኑን ዋኒደ ፓጻ ደአናዉ ዳንዳዬቶ?” ያጊታ።

\VS{11}ታን መꬍና ጎዳይ ደኡዋን ሀዋዳን ያጋደ ጫቃይ፤ “ናጋራንቻይ ባረ ናጋራ አጊደ፥ ፓጻ ደአና ማላ ኮያይፐ አትና፥ ናጋራንቻ ሀይቁዋን ናሸትከ። ታን ኡባ ሞድያ መꬍና ጎዳይ ሀዋ ኦዳይ። ህንተኖ፥ እስራኤልያ አሳዉ፥ ስምተ፤ ህንተ ኢታ ኦሱዋፐ ጉየ ስምተ! አያዉ ሀይቃናዉ ኮዪቴ?” ያጋይ’ ያጋ።


\par }{\PP \VS{12}“ላ አሳ ናአዉ፥ ነ ቢታ አሳዉ ሀዋዳን ያጋደ ኦዳ፤ ‘ጽሎ አሳይ ናጋራ ኦꬆፐ፥ አ ጽሎተꬃይ አ አሸና፤ ቃይ ናጋራንቻይ ባረ ናጋራፐ ስም ክቾፐ፥ ካሰ ናጋራን እ ሙሬተና። ጽሎ አሳይካ ናጋራ ኦꬆፐ፥ ካሰ ጽሎተꬃ ድራዉ ደኡዋን ደአናዉ ዳንዳየና።

\VS{13}ታን ጽሎ አሳ፥ “ኔን ቱሙ ፓጻ ደአና” ያጌዳ ዎደ፥ እ ባረ ጽሎተꬃን አማነቲደ ናጋራ ኦꬆፐ፥ ባረ ኦꬄዳ ናጋራን እ ሀይቃናፐ አትና፥ ካሰ ጽሎተꬃይ አዉ ቆፈተና።

\VS{14}ቃይ ታን ናጋራንቻ አሳ፥ “ኔን ቱማ ሀይቃና” ያጌዳ ዎደ፥ እ ባረ ናጋራፐ ስሚደ፥ ፕርዳነ ሱረ ኦሱዋ ኦꬆፐ፥

\VS{15}ሚሻ ታልአናዉ ኦይꬄዳዋ ዛሮፐ፥ ዉኤዳባካ ጉየ ዛሮፐ፥ ናጋራ ኦꬅያዋ አጊደ፥ ደኡዋ እምያ ህግያ ካሎፐ፥ ያቶፐ፥ እ ቱማ ፓጻ ደአናፐ አትና ሀይቀና።

\VS{16}እ ካሰ ኦꬄዳ ናጋራይ እቱነ ቆፈተና፤ ሀእ ፕርዳነ ሱረ ኦሱዋ ኦꬄዳ ድራዉ፥ እ ቱማ ፓጻ ደአና።


\par }{\PP \VS{17}“ ‘ሽን ነ ቢታ አሳይ፥ “ጎዳ ኦጊ ልከ ግደና” ያጊኖ፤ ሽን ልከ ግደናዌ ኡንቱንቱ ኦግያ።

\VS{18}ጽሎ አሳይ ባረ ጽሎተꬃ አጊደ፥ ናጋራ ኦꬆፐ፥ እ ባረ ናጋራን ሀይቃና።

\VS{19}ቃይ ናጋራንቻ አሳይ ባረ ናጋራፐ ስሚደ፥ ፕርዳነ ሱረ ኦሱዋ ኦꬆፐ፥ ሄ ኦሱዋን እ ፓጻ ደአና።

\VS{20}ሽን ህንተ፥ “ጎዳ ኦጊ ልከ ግደና” ያጊታ። እስራኤልያ አሳዉ፥ ታን እቱዋ እቱዋ ቦላ ህንተ ኦሱዋዳን ኦሱዋዳን ፕርዳና’ ያጋ” ያጊደ ዬዳ።


\par }{\SH የሩሳላመ ኩንደꬃይ ኦደቴዳ
\par }
{\PP \VS{21}ኑን ኦሞደቲደ ታማነ ላኤንꬆ ላይꬃን፥ ታማንꬆ አግናን፥ እቼሸንꬆ ጋላሳን፥ የሩሳላመፐ ከስ አክ ዬዳ እት አሳይ ካታማይ ኩንዴዳዋ ታዉ ኦዴዳ።
\XREF{}{{\XO 33:21 }{\XT{2 ካታ. 25:3-10፤ ኤር. 39:2-8፤ 52:4-14}}}

\VS{22}ሄ ብታኒ ያናፐ እት ጋላሳ ካሰቲደ ደእያ ኦማርስ መꬍና ጎዳ ኩሺ ታ ቦላን ሸምፔዳ፤ ታ ዶናይካ ዶየቴዳ፤ ዎንተꬃ ጋላስ ሄ ብታኒ ታኮ ጋካናፐ ካሰታደ፥ ታንካ ሃሳያናዉ ዳንዳያድ።


\par }{\PP \VS{23}ያትና፥ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{24}“ላ አሳ ናአዉ፥ እስራኤልያ ቢታን ኮለቴዳ ካታማቱዋን ደእያ አሳቱ ሀዋዳን ያጊኖ፤ ‘አብራሃመ ባረካ ደእያ እት አሳ፤ ሀ ቢታ ላቴዳ፤ ሽን ኑን ጮራ፤ ቢታይካ ቱማ ኑዉ ላታ ጋድያ ግዲደ እመቴዳ’ ያጊኖ።


\par }{\PP \VS{25}“ሄዋ ድራዉ፥ ኡንቱንቶ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ህንተ ሀእካ ሹኪደ፥ ሱꬃይ ከስቤና አሹዋ ሚታ፤ ቃይ ኤቃዉ ጎይኒታ፤ ሸምፑዋ ዎꬊታ። ሀዋ ኡባ ኦꬂደ፥ ቱሙ ህንተ ቢታ ላቲቴ?

\VS{26}ህንተ ህንተ ማሻን አማነቲታ፤ ህንተ ቱና ኦሱዋ ኦꬂታ፤ ህንተ ኡባይካ ህንተ ሾሩዋ ሾሩዋ ማጫ አሳ ቱንሲታ። ሄዋ ኡባ ኦꬂደ፥ ቱሙ ህንተ ቢታ ላቲቴ?” ያጌ’ ያጋ።


\par }{\PP \VS{27}“ኡንቱንቶ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ታን ታ ደኡዋን ጫቃይ: ኮለቴዳ ካታማቱዋን ደእያ አሳቱ ማሻን ሀይቃና፤ ካታማፐ ጋጻን ደእያ አሳቱዋ ታን ባዙዋ ዶአዉ ቁማ ኦꬃደ እማና፤ ደረቱዋ ቦላ ጎንጎሎቱዋን ደእያ አሳቱ ኢታ ሀርግያን ሀይቃና።

\VS{28}ታን ሄ ቢታ ባዬዳነ መላ ቢታ ከሳና፤ ኡንቱንቱ ኦቶረትያ ዎልቃይ ዉራና፤ እስራኤልያ ደረቱ አይ አሳይነ አና መላ ሳኣ ግዳና።

\VS{29}ኡንቱንቱ ኦꬄዳ ቱናባ ጋሱዋን ታን ቢታ ባዬዳነ መላ ቢታ ከስያ ዎደ፥ ታን መꬍና ጎዳ ግድያዋ ኡንቱንቱ ኤራና” ያጌ’ ያጋ።


\par }{\PP \VS{30}“ላ አሳ ናአዉ፥ አሳይ ካታማ ድርሳ ምይያንነ ባረንቱ ጎለቱዋ ፐንግያን ኤቂደ፥ እቱ እቱዋና ሀዋዳን ያጊደ፥ ነባ ሃሳዬ፤ ‘ሃይተ፤ መꬍና ጎዳ ማታፐ ዬዳ ቃላይ አየንቶ አነ ስሴቶ’ ያጊኖ።

\VS{31}ኡንቱንቱ ካሰ አሳይ ይያዋዳን ኔኮ ዪኖ፤ ታ አሳዳን ነ ስንꬃን ኡቲኖ፤ ኔን ኦድያዋካ ስሲኖ፤ ሽን ኦꬅክኖ። ኡንቱንቱ ሲቁዋባ ሃሳዪኖ፤ ሽን ኡንቱንቱ ዎዛናይ ጎኣ ጻላላዉ ያረቴ።

\VS{32}በአ፥ ኔን ኡንቱንቶ እት ሲቁዋ ማዛሙርያ ሎኦ ኮሻን የጽያነ ዲꬃ ሎይꬂደ ዲጽያ አሳ ማላ። አያዉ ጎፐ፥ ኡንቱንቱ ኔን ኦድያዋ ስሲኖ፤ ሽን እቱዋካ ኦꬅክኖ።


\par }{\PP \VS{33}“ሽን ኔን ኦዴዳዌ ቱሙ ፖለታና፤ ፖለትያ ዎደ፥ ትምቢትያ ኦድያዌ ኡንቱንቱ ግዶን ደእያዋ ኡንቱንቱ ኤራና” ያጊደ ዬዳ።




\par }\Chap{34}{\SH እስራኤልያ ሄንꬃንቻቱዋ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ እስራኤልያ ሄንꬃንቻቱዋ ቦላን ሀዋዳን ያጋደ ትምቢትያ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ህንተኖ፥ ህንተና ሄምያ እስራኤልያ ሄንꬃንቻቶ፥ ህንተዉ አየ አና! ህንተ ዉድያ ሄማናዉ በሰኔ?

\VS{3}ኡንቱንቱ ማꬃ ኡሺታ፤ ኡንቱንቱ እስክያፐ ዳደቴዳ ሱፍያ ማዪታ፤ ኡንቱንቱፐ ሞꬌዳዋንታ ሹኪደ ሚታ፤ ሽን ዉድያ ሱረ ሄምክታ።

\VS{4}ዳቡሬዳዋንታ ምንስበይክታ፤ ሀርጌዳዋንታ ፓꬅበይክታ፤ መኤዳዋንታ ኮልበይክታ፤ ዎራ ቤዳዋንታ ዛርበይክታ፤ ባዬዳዋንታ ኮይበይክታ። ህንተ ኡንቱንታ ዎልቃን መቀꬃ ኢቲደ ሞዴድታ።

\VS{5}ዉዲ ኡባይ ሄምያዌ ꬋይና ላለቴድኖ፤ ባዙዋ ዶአቶ ኡባዉ ቁማ ግዴድኖ።
\XREF{}{{\XO 34:5 }{\XT{ፓይ. 27:17፤ 1 ካታ. 22:17፤ ማቶሳ 9:36፤ ማር. 6:34}}}

\VS{6}ታ ዉደቱ ላለቴድኖ፤ ኡንቱንቱ ዞዘቱዋ ኡባ ቦላነ ꬎቃ ደረቱዋ ኡባ ቦላ ብቻሬድኖ። ቢታ ኡባ ጋጻ ጋካናዉ ላለቴድኖ፤ ሽን ኡንቱንታ ጾሞስያዌ ዎይ ኮይያዌ ባዋ” ያጌ።


\par }{\PP \VS{7}“ ‘ሄዋ ድራዉ፥ ህንተኖ፥ ሄንꬃንቻቶ፥ መꬍና ጎዳ ቃላ ስስተ!

\VS{8}ኡባ ሞድያ መꬍና ጎዳይ ሀዋዳን ያጌ፤ “ታን ታ ደኡዋን ጫቃይ: ታ ዉድያ ሄምያዌ ꬋይና፥ ታ ዶርሳቱ ኦይቀቲደ፥ ባዙዋ ዶአቶ ኡባዉ ቁማ ግዴድኖ። ታ ሄንꬃንቻቱ ታ ዉደቱዋ ኮይቤና ድራዉነ ኡንቱንቱ ታ ዉደቱዋ ሄመናን አጊደ፥ ባረንታ ሄሜዳ ድራዉ፥

\VS{9}ህንተኖ፥ ሄንꬃንቻቶ፥ መꬍና ጎዳ ቃላ ስስተ!

\VS{10}ታን ህንተ ሄንꬃንቻቶ ሞርከ፤ ታ ዉደቱዋ ታን ህንተፐ አካና፤ ታን ህንተና ላኤንꬆ ኡንቱንቶ ሄንꬃንቻ ከስከ። ሀዋፐ ስንꬃዉ ህንተ ህንተ ጻላላ ሄሚደ ደእክታ። ታ ዉደቱዋ ታን ህንተፐ ዎꬃ አካና፤ ሀዋፐ ስንꬃን ኡንቱንቱ ህንተዉ ቁማ ከስክኖ። ታን ኡባ ሞድያ መꬍና ጎዳይ ሀዋ ኦዳይ” ያጌ።


\par }{\SH ሎኦ ሄንꬃንቻ
\par }
{\PP \VS{11}“ ‘አያዉ ጎፐ፥ ኡባ ሞድያ መꬍና ጎዳይ ሀዋዳን ያጌ፤ “ታን ታ ሁጲያን ታ ዉደቱዋ ጾሞሳናነ ኮያና።

\VS{12}ሄንꬃንቻይ ባረ ዉደቱዋፐ ባይና ኮይያዋዳን፥ ታንካ ታ ዉደቱዋ ኮያና፤ ሻሪ ጎዜዳነ ꬉማይ ስኬዳ ጋላስ ኡንቱንቱ ላለቴዳ ሳኣ ኡባፐ ታን ኡንቱንታ ሺሻና።

\VS{13}ቃይ ታን ካዉተꬃቱዋ ግዶፐነ ሀራ ቢታ ኡባፐ ከሳደ ሺሻና፤ ኡንቱንቱ ቢታ አሀና። እስራኤልያ ደረቱዋን፥ ፑልቶቱዋንነ አሳይ ደእያ ሳአቱዋ ኡባን ታን ኡንቱንታ ሄማና።

\VS{14}ታን ኡንቱንታ ሎኦ ቆሩዋን ሄማና፤ ቃይ እስራኤልያ ꬎቃ ደረቱ ኡንቱንቱ ሄመትያ ሳኣ ግዳናዋ። ሄዋን ኡንቱንቱ ሎኦ ቆሩ ደእያ እስራኤልያ ዞዘቱዋ ቦላ ሄመታናነ አላጻና።

\VS{15}ታን ታ ሁጲያን ታ ዉደቱዋ ሄማናነ አላጽሳና። ታን ኡባ ሞድያ መꬍና ጎዳይ ሀዋ ኦዳይ።

\VS{16}ባዬዳዋ ኮያና፤ ዎራ ቤዳዋ ዛራና፤ መኤዳዋ ኮላና፤ ሀርጌዳዋካ ፓꬃና። ሽን ሞꬌዳዋነ ምኔዳዋ ꬋይሳና፤ አያዉ ጎፐ፥ ታን ሱረ ፕርድያ ሄንꬃንቻ” ያጌ።


\par }{\PP \VS{17}“ ‘ህንተኖ፥ ታ ዉድያ ዶርሳቶ፥ ህንተባ ግዶፐ፥ ኡባ ሞድያ መꬍና ጎዳይ ሀዋዳን ያጌ፤ “ህንተና ኡባካ ታን ፕርዳና፤ ኬካ ኢታፐ፥ ዶርሳ ዴሻፐ ታን ሻካና።

\VS{18}ህንተ ሎኦ ቆሩዋን ሄመትያዌ ግዳና ꬋይኔ፥ አቴዳ ማታ ህንተ ገድያን የሬꬅያዌ? ቃይ ህንተ ጽሎ ሃꬃ ኡሽያዌ ግዳና ꬋይኔ፥ አቴዳ ሃꬃ ገድያን ቡሉቂያዌ?

\VS{19}ታ ዉደቱ ህንተ ህንተ ገድያን የሬꬄዳ ማታ ማናዉነ ህንተ ህንተ ገድያን ቡሉቆየዳ ሃꬃ ኡሻናዉ በሲ?” ያጌ።


\par }{\PP \VS{20}“ ‘ሄዋ ድራዉ፥ ኡንቱንቶ፥ ኡባ ሞድያ መꬍና ጎዳይ ሀዋዳን ያጌ፤ “በእተ፥ ሞꬎ መህያ ግዶነ ግልቃ መህያ ግዱዋን ታን ታ ሁጲያዉ ፕርዳና።

\VS{21}ላፋቱዋ ህንተ ህንተ ምይያንነ ህንተ ሞርግያን ሱግያ ድራዉነ ጋጻ ከሳና ጋካናዉ፥ ህንተ ኡንቱንታ ህንተ ካጭያን ቃይጭያ ድራዉ፥

\VS{22}ታን ታ ዉደቱዋ አሻና። ሀዋፐ ስንꬃዉ ኦንነ ኡንቱንታ ኦይቀና፤ ታ ኬካ መህያፐነ ታ ኢታ መሄቱዋፐ ግዱዋን ታን ፕርዳና።

\VS{23}ታን ኡንቱንቱ ቦላን እት ሄንꬃንቻ፥ ታ ቆማ ዳዊታ ሱንꬃና፤ እ ኡንቱንታ ሄማናነ ኡንቱንቶ ሄንꬃንቻ ግዳናዋ።
\XREF{}{{\XO 34:23 }{\XT{ሳፃ 7:17}}}

\VS{24}ሄዋፐ ስንꬃን ታን መꬍና ጎዳይ ኡንቱንቱ ጾሳ ግዳና፤ ታ ቆማይ ዳውት ኡንቱንቱ ግዶን ካፑዋ ግዳና። ታን መꬍና ጎዳይ ሀዋ ኦዳድ።
\XREF{}{{\XO 34:24 }{\XT{ህዝ. 37:24}}}


\par }{\PP \VS{25}“ ‘ “ታን ኡንቱንቱና ሳሮተꬃ ጫቁዋ ጫቀታና፤ ኢታ ዶአቱዋካ ታን ቢታፐ ድጋና፤ ያቶፐ ታ ዉዲ ባዙዋን ሳሮ ደአና፤ ዎራ ጋርሳንካ ህርግ ባይናን አላጻና።

\VS{26}ኡንቱንታነ ታ ደርያ ዩሹዋን ደእያ ሳአቱዋ አንጃና። ኡንቱንቶ ኮሽያ እራካ ዎድያን እማና፤ ሄ እራይ ኡንቱንቶ አንጆ ግዳና።

\VS{27}ጋደን ደእያ ምꬃቱ አይፋና፤ ቢታይካ ካꬃ ሞካና። አሳይ ኡባይ ባረንቱ ቢታን ሳሮ ደአና። ታን ኡንቱንቱ ሞርገ ምꬃ መንꬃደ፥ ኡንቱንታ አይለዬዳዋንቱ ኩሽያፐ ከስያ ዎደ፥ ታን መꬍና ጎዳ ግድያዋ ኡንቱንቱ ኤራና።

\VS{28}ሄዋፐ ጉይያን፥ ኡንቱንቱ ሀራ ካዉተꬃቶ ቦንቂያባ ግድክኖ፤ ቢታን ደእያ ዶአቱካ ኡንቱንታ ሚክኖ። አያይነ ዳጋንናን፥ ኡንቱንቱ ሳሮ ደአና።

\VS{29}ታን ኡንቱንቶ አራዳ ጋድያ እማና፤ ኡንቱንቱ ላኤንꬆ ኮሻን ዉርክኖ፤ ዎይ ቃይ ሀራ ካዉተꬃቶ ሸቂያባ ከስክኖ።

\VS{30}ሄ ዎደ ኡንቱንቱ ታን መꬍና ጎዳይ፥ ኡንቱንቱ ጾሳይ ኡንቱንቱና ደእያዋነ እስራኤልያ አሳይ ታ አሳ ግድያዋ ኤራና። ኡባ ሞድያ ጾሳይ ሀዋ ኦዳይ።

\VS{31}ህንተኖ፥ እስራኤልያ አሳቶ፥ ህንተ ታ ዉደቱዋ፤ ታ ቆሩዋን ምያ ዉደቱዋ፤ ህንተ ታ አሳ፤ ታንካ ህንተ ጾሳ። ታን ኡባ ሞድያ መꬍና ጎዳይ ሀዋ ኦዳይ” ያጌ’ ያጋ” ያጊደ ዬዳ።




\par }\Chap{35}{\SH ኤዶማ ፕርዳ
\par }
{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤
\XREF{}{{\XO 35:1 }{\XT{ኢሳ. 34:5-17፤ 63:1-6፤ ኤር. 49:7-22፤ ህዝ. 25:12-14፤ አሞጻ 1:11-12፤ አብድ. 1-14፤ ሚልክ. 1:2-5}}}

\VS{2}“ላ አሳ ናአዉ፥ ኤዶማ ቢታን ደእያ ሰኢራ ደርያ ቦላ ነ ሶምእያ ዛራደ ትምቢትያ ኦዳ።

\VS{3}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ ኔኖ፥ ሰኢራ ደርያዉ፥ ታን ነዉ ሞርከ፤ ታን ታ ኩሽያ ነ ቦላ የዳደ፥ ኔና ባዬዳነ መላ ሳኣ ከሳና።

\VS{4}ታን ነ ካታማቱዋ ኮላና፤ ኔንካ መላ ግዳና። ታን መꬍና ጎዳ ግድያዋ ኔን ሄዋን ኤራና።


\par }{\PP \VS{5}“ ‘ነዉ እስራኤልያና ዉረና ሞርከተꬃይ ደእያ ድራዉ፥ ኡንቱንቱ መቱዋ ዎደ፥ ኡንቱንቱ ዉርሰꬃ ሙሩዋ ዎደ፥ ኡንቱንታ ኔን ማሻዉ አꬃደ እሜዳ ድራዉ፥

\VS{6}ታን ኡባ ሞድያ መꬍና ጎዳይ ታ ደኡዋን ጫቃይ፤ ታን ኔና ሀይቁዋን ሙራና፤ ኔን ሀይቁዋፐ ከሳ አካናዉ ኡባካ ዳንዳያካ! ኔን አሳ ዎꬍያዋ እጸና ድራዉ፥ ኔና ዎꬍያ አሳይ ኔና ካላና!

\VS{7}ታን ሰኢራ ደርያ ባዬዳ መላ ከሳና፤ ቃይ ሄዋና ያነ ሃነ አꬍያ ኡባካ ድጋና።

\VS{8}ታን ነ ደረቱዋ ኡባ አሃን ኩንꬃና፤ ነ ዞዝያ፥ ነ ዎምባቱነ ነ ዛንጋራቱ ማሻን ሀይቄዳዋንቱ አሃን ካመታና።

\VS{9}ታን ኔና መꬍናዉ መላ ኦꬃና፤ ነ ካታማቱ ኦና ግዳና። ታን መꬍና ጎዳ ግድያዋ ህንተ ሄ ዎደ ኤራና።


\par }{\PP \VS{10}“ ‘ታን መꬍና ጎዳይ እስራኤልያነ ይሁዳ ቢታቱዋን ደእሺና ህንተ፥ ሀ ላኡ ካዉተꬃቱዋነ ሀ ላኡ ቢታቱዋ ኑን ኦይቃና፤ ኡንቱንቱ ኑሳ ግዳና ጌዳ ድራዉ፥

\VS{11}ታን ኡባ ሞድያ መꬍና ጎዳይ ታ ደኡዋን ጫቃይ፤ ህንተ ኡንቱንታ ሞርኪደ፥ ኡንቱንቱ ቦላ ይሎተዳ ይሉዋዳንነ ቃናቴዳ ቃናትያዳን፥ ታን ህንተዉ ዛራና። ታን ህንተና ፕርድያ ዎደ፥ ታን ታናተꬃ ህንተና ኤርሳና።

\VS{12}ቃይ ህንተ፥ እስራኤልያ ደረቱ መላ አቴድኖ፤ ኑን ኡንቱንታ ማና ማላ፥ ኑዉ እመቴድኖ’ ጊደ፥ ሃሳዬዳ ቦርያ ኡባ ታን መꬍና ጎዳይ ስሴዳዋ ህንተ ሄ ዎደ ኤራና።

\VS{13}ኔን ታ ቦላ ኦቶረታዳነ ዳርሳደ ሃሳያዳ፤ ታንካ ሄዋ ስሳድ” ያጌ።


\par }{\PP \VS{14}ኡባ ሞድያ መꬍና ጎዳይ ሀዋዳን ያጌ፤ “ቢታይ ሳአይ ናሸታና ማላ፥ ታን ህንተና መላ ከሳና።

\VS{15}እስራኤልያ አሳ ላታይ መላ ግዴዳዋን ህንተ ናሸቴዳ ድራዉ፥ ሰኢራ ደርያነ ኤዶማ ቢታ ኡባ ታን መላ ኦꬃና። ታን መꬍና ጎዳ ግድያዋ ህንተ ሄዋን ኤራና ያጌ ያጋ።”




\par }\Chap{36}{\SH ጾሳይ እስራኤልያ አንጃና
\par }
{\PP \VerseOne{1}“ላ አሳ ናአዉ፥ እስራኤልያ ደረቶ ትምቢትያ ሀዋዳን ያጋደ ኦዳ፤ ‘ህንተኖ፥ እስራኤልያ ደረቶ፥ መꬍና ጎዳ ቃላ ስስተ!

\VS{2-3}ኡባ ሞድያ መꬍና ጎዳይ ህንተ ሞርከቱ፥ ሀሹ! “በን ꬎቃ ደረቱ ኡባይ ኑዉ ላታ ግዴድኖ!” ያጌድኖ። ሄዋ ድራዉ ያግ ትምቢትያ ኦድተ፥ ኡንቱንቱ ህንተና ኡባ ሳኣና መንሬꬂደ መላ ኦꬄዳ ድራዉ፥ ህንተ ጮራ ካዉተꬃቱዋን ሞደታናዳን ኦꬄዳ ድራዉ፥ ህንተ ዳሮ ቦረትያባነ ቅሊጨትያባ ኦሰቴድታ ያጌ ኡባ ሞድያ መꬍና ጎዳይ።

\VS{4}መꬍና ጎዳ ቃላ ስስተ! ኡባ ሞድያ መꬍና ጎዳይ ደረቶነ ዞዘቶ፥ ዛንጋራቶነ ዎምባቶ፥ ዩሹዋን ደእያ ሀራ ካዉተꬃቱ ኦይቄዳነ ቅሊጬዳ ሳአቶነ ባዬዳነ መላ ግዴዳ ካታማቶ ሀዋዳን ያጌ።

\VS{5}ኡባ ሞድያ መꬍና ጎዳይ ቱሙዋፐ ሀዋዳን ያጌ፤ “ታን ታ ኤጽያ ሀንቁዋን ሀራ ካዉተꬃቱዋ ቦላነ ኤዶማ ኡባ ቦላ ሃሳያድ። ኡንቱንቱ ዎዛናፐ ናሸቲደነ ካꬊደ፥ ታ ቢታ ባረንቶ አኬድኖ፤ ሄንꬃ ጋደቱዋካ ላቴድኖ።

\VS{6}ሄዋ ድራዉ፥ እስራኤልያ ቢታባ ትምቢትያ ኦዳ። ካዉተꬃቱዋ ቦርያ ድራዉ፥ ኡባ ሞድያ መꬍና ጎዳይ ሀንቁዋን ምሸታደ ግያዋ ኡባ ደረቶ ዞዘቶ፥ ዛንጋራቶነ ዎምባቶ ኦዳ።

\VS{7}ዩሹዋን ደእያ ካዉተꬃቱ ኡባይ ቦረታናዋ ታን ኡባ ሞድያ መꬍና ጎዳይ ቱሙዋፐ ጫቃደ ኦዳይ።


\par }{\PP \VS{8}“ ‘ “ሽን ህንተኖ፥ እስራኤልያ ደረቶ፥ ህንተ ዳሻና፤ ታ አሳዉ እስራኤልያዉ አይፋና። አያዉ ጎፐ፥ ኡንቱንቱ ኤለካ ባረንቱ ቢታ ስማና።

\VS{9}ታን ህንተናና ደአይ፤ ታን ህንተኮ ስማና፤ ህንተ ቢታይ ጎሸታናነ ዘረታና።

\VS{10}ታን እስራኤልያ አሳ ፓይዱዋ ሀ ቢታን ዳርሳና፤ ካታማቱዋን አሳይ ደአና፤ ላለቴዳ ሳአቱ ስሚደ ግምበታና።

\VS{11}ታን አሳካ መህያካ ህንተ ቦላ ዳርሳና፤ ኡንቱንቱ የለታናነ ጮራታና። በንዋዳንካ ህንተ ቦላ አሳይ ደአናዳን ታን ኦꬃና። ታን ህንተዉ ካሰዋፐ አꬍያ ሎኦባ ኦꬃና። ታን መꬍና ጎዳ ግድያዋ ህንተ ሄዋን ኤራና።

\VS{12}ታን ታ አሳይ እስራኤሊ ህንተ ቦላን ዛር ደአናዳን ኦꬃና። ላኤንꬆ ሄ ቢታይ ህንተ ናናቱዋ ꬋይሰና። ኡንቱንቱ ህንተና ላታና፤ ህንተካ ኡንቱንቶ ላታ ግዳና” ያጌ።


\par }{\PP \VS{13}“ ‘ኡባ ሞድያ መꬍና ጎዳይ ሀዋዳን ያጌ፤ አሳይ ሄ ቢታ፥ ህንተ ካዉተꬃይካ ናአይ ባይናዋ ኦꬄዳ ህንተ ቢታይካ አሳ ምያዋ ያግያዌ ቱማ።

\VS{14}ሄዋ ድራዉ፥ ሀዋፐ ስንꬃናዉ ሀ ቢታቱ አሳ ሚክታነ ህንተ ካዉተꬃ ናአይ ባይናዋ ከስክታ። ታን ኡባ ሞድያ መꬍና ጎዳይ ሀዋ ኦዳይ።

\VS{15}ቃይ ካዉተꬃቱዋ ቦርያ ሀዋፐ ስንꬃናዉ ታን ህንተና ስስከ፤ ህንተ አሳ ዬላካ ሀዋፐ ስንꬃናዉ ቶክክታ፤ ቃይ ሄ ቢታይ ህንተዉ ꬉበ ግዳና። ኡባ ሞድያ መꬍና ጎዳይ ሀዋ ኦዳይ ያጌ’ ያጋ” ያጊደ ዬዳ።


\par }{\PP \VS{16}ቃይካ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{17}“ላ አሳ ናአዉ፥ እስራኤልያ አሳቱ ባረንቱ ቢታን ደእያ ዎደ፥ ኡንቱንቱ ባረንቱ ኦግያንነ ባረንቱ ኦሱዋን ቢታ ቱንሴድኖ፤ ታ ስንꬃን ኡንቱንቱ ኤሻይ ማጫ አሳ ፒላ ቱናተꬃ ማላ።

\VS{18}ኡንቱንቱ ቢታን ሱꬃ ጉሴዳ ድራዉነ ባረንቱ ኤቃን ቢታ ቱንሴዳ ድራዉ፥ ታ ሀንቁዋ ኡንቱንቱ ቦላን ጉሳድ።

\VS{19}ታን ኡንቱንታ ካዉተꬃቱዋ ግዶን ላላድ፤ ኡንቱንቱካ ቢታ ኡባን ላለቴድኖ። ታን ኡንቱንታ ኡንቱንቱ ኤሻዳንነ ኡንቱንቱ ኦሱዋዳን ፕርዳድ።

\VS{20}ኡንቱንቱ ቤዳ ሳኣ ኡባን አሳይ ኡንቱንታ፥ ‘ሀዋንቱ መꬍና ጎዳ አሳቱዋ፤ ሽን ኡንቱንቱ አ ቢታፐ ከሴዳዋንታ’ ያጌ፤ ሄዋን ኡንቱንቱ ታ ጌሻ ሱንꬃ ቱንሴድኖ።

\VS{21}ሽን እስራኤልያ አሳይ ቤዳ ካዉተꬃቱዋ ኡባ ግዶን ቱንሴዳ ታ ጌሻ ሱንꬃባይ ታና ምቼ።


\par }{\PP \VS{22}“ሄዋ ድራዉ፥ ኔን እስራኤልያ አሳዉ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ህንተኖ፥ እስራኤልያ አሳቶ፥ ታን ሀዋ ኦꬅያዌ፥ ህንተ ቤዳ ካዉተꬃቱዋ ኡባ ግዶን ቱንሴዳ ታ ጌሻ ሱንꬃ ድራሳፐ አትና፥ ህንተ ድራሳ ግደና።

\VS{23}ህንተ ቱንስና፥ ካዉተꬃቱዋ ግዶን ቱኔዳ ታ ዎልቃማ ሱንꬃ ጌሻተꬃ ታን በሳና። ኡንቱንቱ ጼልሽን፥ ህንተ ባጋና ታን ታ ጌሻተꬃ በስያ ዎደ፥ ታን መꬍና ጎዳ ግድያዋ ኡንቱንቱ ኤራና። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{24}“ ‘ “አያዉ ጎፐ፥ ታን ህንተና ካዉተꬃቱዋ ግዶፐ ከሳና፤ ቢታ ኡባፐካ ሺሻና። ህንተ ቢታ ዛራደ አሀና።

\VS{25}ታን ህንተና ጽሎ ሃꬃን ፑሻካና፤ ህንተካ ጌያና፤ ያታደ ህንተና ህንተ ቱናተꬃ ኡባፐነ ህንተ ኤቃ ኡባፐ ጌሻና።


\par }{\PP \VS{26}“ ‘ “ታን ህንተዉ ኦራꬃ ዎዛና እማና፤ ኦራꬃ አያናካ ህንተ ግዶን ዎꬃና፤ ቃይ ሹቻ ዎዛና ህንተፐ ከሳደ፥ አሹዋ ዎዛና እማና።
\XREF{}{{\XO 36:26 }{\XT{ህዝ. 11:19-20}}}

\VS{27}ታን ታ አያና ህንተ ግዶን ዎꬃና፤ ያታደ ህንተ ታ ዎጋ ካላናዳንነ ታ ህግያ ምንሲደ ናጋናዳን ኦꬃና።

\VS{28}ታን ህንተ ማይዛ አዋቶ እሜዳ ቢታን ህንተ ደአና፤ ህንተ ታ አሳ ግዳና፤ ታንካ ህንተ ጾሳ ግዳና።

\VS{29}ህንተ ቱናተꬃ ኡባፐ ታን ህንተና አሻና፤ ካꬃይ ህንተዉ ዳራናዳን ኦꬃና፤ ኮሻካ ላኤንꬆ ህንተ ቦላ አህከ።

\VS{30}ኮሻ ጋሱዋን ህንተ ካዉተꬃቱዋ ግዶን ካዉሸናዳን፥ ታን ህንተ ምꬃ አይፍያነ ህንተ ሾይቃ ካꬃ ዳርሳና።

\VS{31}ሄ ዎደ ህንተ ህንተ ኢታ ኦግያነ ህንተ ሎኦ ግደና ኦሱዋ ሀሳያና፤ ህንተ ናጋራነ ህንተ ቱና ኦሱዋ ድራዉ፥ ህንተ ህንተና ሸነታና።

\VS{32}ታን ሀዋ ኡባ ኦꬅያዌ ህንተ ድራሳ ግደናዋ ኤርተ። ህንተኖ፥ እስራኤልያ አሳቶ፥ ህንተ ህንተ ሀኖታን ዬላትተነ ካዉሽተ። ታን ኡባ ሞድያ መꬍና ጎዳይ ሀዋ ኦዳይ” ያጌ።


\par }{\PP \VS{33}“ ‘ኡባ ሞድያ መꬍና ጎዳይ ሀዋዳን ያጌ፤ “ታን ህንተና ህንተ ናጋራ ኡባፐ ጌሽያ ጋላስ፥ ህንተ ካታማቱዋን ዛረꬂደ አሳይ ደአናዳን ኦꬃና፤ ኮለቴዳዋንቱካ ስሚደ ግምበታና።

\VS{34}አ ማታና አꬍያ አሳ ስንꬃን መላ ግዲደ ደእያ ቢታይ መላ ግድያዋ አጊደ ጎሸታና።

\VS{35}አሳይ ሃሳዪደ፥ ሀዌ ካሰ መላ ግዴዳ ቢታይ ሀእ ኤደነ ገነትያ ማላ ግዴዳ፤ ካሰ ኮለቴዳ፥ አሳይ ደኤናነ መላ ካታማቱካ ሀእ ዩሹ ግምበቴዳነ አሳይ ደእያ ካታማቱዋ ግዴድኖ ያጋና።

\VS{36}ሄ ዎደ ህንተ ዩሹዋን ደእያ አቴዳ ካዉተꬃቱ፥ ታን መꬍና ጎዳይ ኮለቴዳ ካታማቱዋ ዛራደ ኬጼዳዋነ መላ ቢታይ ስሚደ ካꬃ ሞካናዳን ኦꬄዳዋ ኤራና። ታን መꬍና ጎዳይ ሀዋ ኦዳድ፤ ታን ኦዴዳዋ ታንካ ኦꬃና” ያጌ።


\par }{\PP \VS{37}“ ‘ኡባ ሞድያ መꬍና ጎዳይ ሀዋዳን ያጌ፤ “እስራኤልያ አሳይ ቃይካ እት ገደነ ታና ማዱዋ ኦቻናዳን ኦꬃና፤ ያታደ ኡንቱንቱ ፓይዱዋ ዉድያዳን ጮርሳና።

\VS{38}ያርሽያ መህያ ዉድያዳን፥ የሩሳላመን ባላ ጋላሳን ያርሾ ሺሼዳ ዉድያዳን፥ ኡንቱንቱ ኮለቴዳ ካታማቱዋን አሳ ዉዲ ኩማና። ታን መꬍና ጎዳ ግድያዋ ኡንቱንቱ ሄ ዎደ ኤራና” ያጌዳ’ ያጋ” ያጊደ ዬዳ።




\par }\Chap{37}{\SH መላ መቀꬃይ ደእያ ዛንጋራ
\par }
{\PP \VerseOne{1}መꬍና ጎዳ ኩሺ ታ ቦላ ዎꬌዳ፤ እ ታና መꬍና ጎዳ አያናን ከሲደ፥ መቀꬃይ ኩም ኡቴዳ ዎምባን ዎꬄዳ።

\VS{2}እ ታና ኡንቱንቱ ግዶን ያነ ሃነ ካለꬄዳ፤ ታንካ ክንችል መሌዳ ዳሮ መቀꬃቱ ኩሜዳዋንታ ዎምባ ግዶን በኣድ።

\VS{3}እ ታና፥ “ላ አሳ ናአዉ፥ ሀ መቀꬃቱ ስሚደ፥ ፓጻ ሸምፑዋና ደአናዉ ዳንዳዪኖ?” ያጌዳ።

\par }{\PP ታን፥ “ኡባ ሞድያ መꬍና ጎዳዉ፥ ሀዋ ኔን ኤራሳ” ያጋድ።


\par }{\PP \VS{4}እ ታና ሀዋዳን ያጌዳ፤ “ሀ መቀꬃቶ ሀዋዳን ያጋደ ትምቢትያ ኦዳ፤ ‘ህንተኖ፥ መላ መቀꬃቶ መꬍና ጎዳ ቃላ ስስተ፥

\VS{5}ኡባ ሞድያ መꬍና ጎዳይ ሀ መቀꬃቶ ሀዋዳን ያጌ፤ “ታን ሸምፑዋ ህንተ ግዶ ገልሳና፤ ያቶፐ ህንተ ፓጻ ደአና።

\VS{6}ታን ህንተ ቦላ ግልዳይያ (ጻጶቱዋ) ዎꬃደ፥ አሹካ ህንተ ቦላ ስማናዳን ኦꬃደ፥ ህንተና ጋልባ ማይዛና። ህንተ ፓጻ ሸምፑዋና ደአና ማላ፥ ታን ህንተ ግዶ ሸምፑዋ ገልሳና። ሄ ዎደ ህንተ ታን መꬍና ጎዳ ግድያዋ ኤራና” ያጌ’ ያጋ” ያጌዳ።


\par }{\PP \VS{7}እ ታና አዛዜዳዋዳን ትምቢትያ ኦዳድ፤ ታን ትምቢትያ ኦድሽን፥ ቃልጭቃልጭያ ኮሻይ ስሰቴዳ፤ ቃይ መቀꬃቱ ሺቂደ፥ ባረ ሳኣን ሳኣን ኦይቀቴድኖ።

\VS{8}ታን ጼልያ ዎደ፥ ኡንቱንቱ ቦላን ጻጶቱ ደኢኖ፤ አሹካ ኡንቱንቱ ቦላን ስሜዳ፤ ጋልባካ ማዬድኖ፤ ሽን ሸምፑ ኡንቱንቱን ደኤና።


\par }{\PP \VS{9}ያትና፥ እ ታና ሀዋዳን ያጌዳ፤ “ላ አሳ ናአዉ፥ ጫርኮ ትምቢትያ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ኔኖ፥ ጫርኮ፥ ኦይዱ ዞዝያናካ ሃያ፤ ኡንቱንቱ ሸምፑዋና ደአናዳን፥ ሀ ሀይቄዳዋንቱ ግዶ ዛራደ ፑና” ያጌ’ ያጋ” ያጌዳ።

\VS{10}እ ታና አዛዜዳዋዳንካ፥ ታን ትምቢትያ ኦዳድ፤ ሸምፑ ኡንቱንቱ ግዶ ገልና ፓጺደ፥ ሎይꬅ ዳሮ ኦላንቻቱዋ ግዲደ ኤቄድኖ።
\XREF{}{{\XO 37:10 }{\XT{ሳፃ 11:11}}}


\par }{\PP \VS{11}ሄዋፐ ጉይያን፥ እ ታዉ ሀዋዳን ያጌዳ፤ “ላ አሳ ናአዉ፥ ሀ መቀꬃቱ ኩመንꬃ እስራኤልያ አሳ ሌምሶ፤ እስራኤልያ አሳይካ፥ ‘ኑ መቀꬃቱ መሌድኖ፤ ኑ ስንꬃ ናሸቻይካ ክቼዳ፤ ኑን ኡባና ꬋዬዶ’ ያጊኖ።

\VS{12}ሄዋ ድራዉ፥ ኡንቱንቶ ሀዋዳን ያጋደ ትምቢትያ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ህንተኖ፥ ታ አሳቶ፥ ታን ህንተ ዱፉዋ ዶያና፤ ህንተና ሄዋፐ ከሳና፤ ታን ህንተና ዛራደ፥ እስራኤልያ ቢታ አሀና።

\VS{13}ታ አሳቶ፥ ታን ህንተ ዱፉዋ ዶይያ ዎደነ ህንተና ከስያ ዎደ፥ ታን መꬍና ጎዳ ግድያዋ ህንተ ኤራና።

\VS{14}ታን ታ አያና ህንተ ግዶን ዎꬃና፤ ህንተ ፓጻ ደአና። ቃይ ታን ህንተና ህንተ ቢታን ዎꬃና። ሄ ዎደ ታን መꬍና ጎዳይ ኦድያዋነ ኦዳደ ኦꬄዳዋ ህንተ ኤራና። ታን መꬍና ጎዳይ ሀዋ ኦዳይ” ያጌ’ ያጋ” ያጌዳ።


\par }{\SH እት ካትያነ እት አሳ
\par }
{\PP \VS{15}ዛሪደካ መꬍና ጎዳ ቃላይ ታኮ ሀዋዳን ያጊደ ዬዳ፤

\VS{16}“ላ አሳ ናአዉ፥ እት ምꬃ ጻምኣ አካደ፥ አ ቦላ፥ ‘ሀዌ ይሁዳዋነ አናና ደእያ እስራኤልያ አሳዋ’ ያግያዋ ጻፋ። ቃይ ሀራ ጻምኣ አካደ፥ አ ቦላ፥ ‘ሀዌ ኤፍሬማዋ፤ እካ ቃይ ዮሴፎዋነ አናና ደእያ እስራኤልያ አሳዋ’ ያግያዋ ጻፋ።

\VS{17}ሄዋፐ ጉይያን፥ ኡንቱንቱ ነ ኩሽያን እት ጋትማ ግዳናዳን፥ ኡንቱንቱ ላኡዋ እትፐ ጋꬃ።


\par }{\PP \VS{18}“ነ ቢታ አሳይ ኔና፥ ‘ሀዌ ኔን ኦꬅያዌ አዬ? ኑዉ ብለꬃ ኦዳ’ ያጊደ ኦችያ ዎደ፥

\VS{19}ኡንቱንቶ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “ታን ኤፍሬማ ኩሽያን ደእያ ዮሴፎ ጋትማነ አናና ደእያ እስራኤልያ ዛራቱዋ አካናዉ ሀናይ፤ አካደ ኡንቱንቱ ላኡዋ እት ጋትማ ኦꬃናዉ፥ ይሁዳ ጋትማና ጋꬃና። ያቶፐ ኡንቱንቱ ላኡ ታ ኩሽያን እቱዋ ግዳና” ያጌ’ ያጋ።


\par }{\PP \VS{20}“ሄ ኔን ኡንቱንቱ ቦላ ጻፌዳ ላኡ ጋትማቱዋ ኡንቱንቱ ስንꬃን ኦይቃደ፥

\VS{21}ኡንቱንታ ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ “እስራኤልያ አሳ ኡንቱንቱ ቤዳ ካዉተꬃቱዋ ግዶፐ ከሳና፤ ታን ኡንቱንታ ኡባ ሳፐ ሺሻደ፥ ኡንቱንቱ ቢታ ዛራደ አሀና።

\VS{22}እስራኤልያ ደረቱዋ ቦላ፥ ኡንቱንቱ ቢታን ታን ኡንቱንታ እት ካዉተꬃ ኦꬃና፤ ኡንቱንቱ ኡባ ቦላ እት ካቲ ካተታና። ቃይ ኡንቱንቱ ላኤንꬆ ላኡ ቢታ ከስክኖ፤ ዎይ ላኡ ካዉተꬃ ግዲደ ሻከትክኖ።

\VS{23}ሄዋፐ ጉይያን፥ ኡንቱንቱ ባረንቱ ኤቃቱዋንነ ባረንቱ ሸነይያባቱዋን፥ ዎይ ባረንቱ ናቁዋን ባረንታ ቱንስክኖ። ዋኒደ ጎፐ፥ ታን ኡንቱንታ ኡንቱንቱ ጉየ ስሜዳ ናጋራ ኡባፐ አሻና፤ ቃይ ታን ኡንቱንታ ጌሻና። ኡንቱንቱ ታ አሳ ግዳና፤ ታንካ ኡንቱንቱ ጾሳ ግዳና።


\par }{\PP \VS{24}“ ‘ “ታ ቆማይ ዳውት ኡንቱንቶ ካትያ ግዳና፤ ኡንቱንቶ ኡባዉ እት ሄንꬃንቻ ጻላላይ ደአና። ኡንቱንቱ ታ ህግያ ካላና፤ ታ ዎጋካ ምንሲደ ናጋና።
\XREF{}{{\XO 37:24 }{\XT{ህዝ. 34:24}}}

\VS{25}ታን ታ ቆማ ያቆባዉ እሜዳነ ህንተ ማይዛ አዎቱ ደኤዳ ቢታን ኡንቱንቱ ደአና። ሄ ቢታን ኡንቱንቱ፥ ኡንቱንቱ ናናቱነ ኡንቱንቱ ናናቱዋ ናናቱ መꬍናዉ ደአና፤ ታ ቆማይ ዳውት ኡንቱንቱ ቦላን መꬍናዉ ካፑዋ ግዳና።

\VS{26}ታን ኡንቱንቱና ሳሮተꬃ ጫቁዋ ጫቀታና፤ ሄ ጫቁካ ኡንቱንቱና መꬍና ጫቁዋ ግዳናዋ። ታን ኡንቱንታ ምንሳደ ኤሳና፤ ኡንቱንቱ ፓይዱዋካ ጮርሳና፤ ታ ጌሻ ጎልያካ መꬍናዉ ኡንቱንቱ ግዶን ዎꬃና።

\VS{27}ያታደ ታን ሄዋን ኡንቱንቱና ደአና። ታን ኡንቱንቱ ጾሳ ግዳና፤ ኡንቱንቱካ ታ አሳ ግዳና።
\XREF{}{{\XO 37:27 }{\XT{2 ቆሮ. 6:16፤ ሳፃ 21:3}}}

\VS{28}ታ ጌሻ ጎሊ ኡንቱንቱ ግዶን መꬍናዉ ደእያ ዎደ፥ እስራኤላቱዋ ጌሽያዌ ታና፥ መꬍና ጎዳ ግድያዋ ካዉተꬃቱ ኤራና” ያጌ’ ያጋ” ያጊደ ዬዳ።




\par }\Chap{38}{\SH ጎጋ ቦላ ኦደቴዳ ትምቢትያ
\par }
{\R (38:1—39:29)

\par }{\PP \VerseOne{1}መꬍና ጎዳ ቃላይ ታኮ ሀዋዳን ያጊደ ዬዳ፤

\VS{2}“ላ አሳ ናአዉ፥ ማጎጋ ቢታን ደእያ ጎጋኮ፥ መሸካነ ቱባላ አሳዉ ዋና ካፑዋኮ ስማደ፥ አ ቦላ ትምቢትያ ኦዳ።
\XREF{}{{\XO 38:2 }{\XT{ሳፃ 20:8}}}

\VS{3}ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ ላ ጎጋ፥ መሸካነ ቱባላ አሳዉ ዋና ካፖ፥ ታን ነዉ ሞርከ።

\VS{4}ታን ኔና ጉየ ዛራና፤ ነ ጎጎጩዋን ማጋ ገልሳደ፥ ኔና ነ ኩመንꬃ ኦላንቻቱዋና፥ ነ ፓራቱዋና፥ ኩመንꬃ ኦላ ሚሻ ማዬዳ ነ ፓራ አሳቱዋናነ ባረንቱ ማሻ ለለስያ፥ ዎልቃማነ ጉꬃ ጎንዳልያ ኦይቄዳ ጉይተ አሳና ኔና ጎቻደ ከሳና።

\VS{5}ፓርሰፐ፥ ቶጵያፐነ ሊብያፐ ዬዳ አሳይ ጎንዳልያ ኦይቂደ፥ ሁጲያን ብራታ ቆብያ ዎꬂደ፥ ኡንቱንቱና ግዳና።
\FTNT{*}{{\FR 38:5 }{\FK{ሊብያፐ፦
}}{\FT{እብራዌꬁዋን ሄ ቢታይ “ፑጻ” ጌተቴ።
}}}

\VS{6}ቃይ ጎመርነ አ ኦላንቻቱ ኡባይ፥ ሁጲሳ ጋጻን ቤት-ቶጋርምነ አ ኦላንቻቱ ጉይቲ፥ ሄ ጮራ አሳቱ ኔናና ግዳና።


\par }{\PP \VS{7}“ ‘ኔንነ ኔኮ ሺቄዳ አሳይ ኡባይ ጊግተ፤ ህንተና ማክተ። ያታደ ኔን ኡንቱንታ አዛዝያዋ ግዳ።

\VS{8}ዳሮ ዎድያፐ ጉይያን፥ ኔን ኮየታና፤ ስንꬃፐ ያና ላይꬃቱዋን ኔን ዳሮ ዎድያ መላ ግዲደ ደኤዳ ቢታ፥ ኦላፐ ሸምፔዳ ቢታ፥ አን አሳይ ዳሮ ካዉተꬃቱዋፐ እስራኤልያ ደረቱዋኮ ሺቄዳ ቢታ ገሌዳ። ኡንቱንቱ ዳሮ ካዉተꬃቱዋፐ ሺቄዳዋንታነ ኡባይካ ሀእ ሳሩዋን ደእያዋንታ።

\VS{9}ኔን፥ ነ ኦላንቻቱነ ኔናና ደእያ ዳሮ ካዉተꬃቱ ጎትያዳን ደንዳና፤ ህንተ ሻርያዳን፥ ቢታ ካማና’ ” ያጌ።


\par }{\PP \VS{10}ኡባ ሞድያ መꬍና ጎዳይ ሀዋዳን ያጌ፤ “ሄ ዎደ ቆፋይ ነ ዎዛና ግዶ ዪና፥ ኔን ኢታባ ሀልቻና።

\VS{11}ኔን ሀዋዳን ያጋና፤ ‘ታን ሄ ድረትቤና ቄር ካታማቱ ደእያ ቢታ ገላደ፤ ሄ ዎፑ ጊደ፥ ህርግ ባይናን ደእያ አሳቱዋ፥ ኡንቱንቶ ኡባዉካ ድርሳ፥ ፐንጊ ዎይ ኩሉቡ ባይናዋንታ ታን ኦላና።

\VS{12}ታን ኡንቱንታ ኦሞዳናነ ቦንቃና፤ ካሰ መላ ግዴዳ ቢታ ስሚደ ኡቴዳ፥ ካዉተꬃቱዋ ግዶፐ ሺቄዳ፥ ሚዛነ ሚሻ ሞዴዳ፥ ቢታዉ ጉልአን ኡቴዳ አሳ ቦላን ታ ኩሽያ ደንꬃና ያጋና።

\VS{13}ሳባ አሳይ፥ ዳዳና አሳይነ ታርሴሰ ካታማቱዋ ዛልአንቻቱ ያላጋ ኦላንቻቱ ኡባይ፥ ኔን ቦንቃናዉ ያድ? ኔን ነ ኦላንቻቱዋ ኦሞዱዋ ቶሳናዉ፥ ብራነ ዎርቃ አፍሳናዉ፥ ሚዛነ ሚሻ አካናዉነ ሎይꬅ ዳሮ ኦሞዱዋ ኦይቃናዉ ሺሻዲ? ያጋና’ ያጌ” ያጋ።


\par }{\PP \VS{14}ሄዋ ድራዉ፥ “አሳ ናአዉ፥ ጎጋ ቦላ ትምቢትያ ኦዳ። ሀዋዳን ያጋ፤ ‘ኡባ ሞድያ መꬍና ጎዳይ ሀዋዳን ያጌ፤ ሄ ዎደ፥ ታ አሳይ እስራኤሊ ህርግ ባይናን ደእያ ዎደ፥ ኔን አኬካና።

\VS{15}ኔን ደእያ ሁጲሳ ጋጻ ቢታፐ ያና። ኔንነ ኔናና ጮራ ካዉተꬃቱ ፓራ ቶጊደ፥ ምኖ ኦላንቻ ግዲደ፥ ጉይቲ ያና።

\VS{16}ቢታ ካምያ ሻርያዳን፥ ኔን ታ አሳ እስራኤልያ ቦላ ኦላና። ላ ጎጋ፥ ስንꬃፐ ያና ዎደ፥ ታን ኔና ታ ቢታ ቦላ ዎራጅሳና። ሄዋ ታን ኦꬅያዌ ካዉተꬃቱ ታና ኤራናሳነ ታን ነ ባጋና ኦꬅያዋን ታ ጌሻተꬃይ ኡንቱንቱ ስንꬃን ቤታናሳ’ ” ያጌ።


\par }{\PP \VS{17}ኡባ ሞድያ መꬍና ጎዳይ ሀዋዳን ያጌ፤ “ታን ታ ቆማቱዋ ባጋና፥ እስራኤልያን ትምቢትያ ኦድያዋንቱ ባጋና ካሰ አꬌዳ ዎደ ኦዴዳዌ ኔና። ኡንቱንቱ ሄ ዎደ ዳሮ ላይꬃ ታን ኔና ኡንቱንቱ ቦላ አሀናዋ ኦዴድኖ” ያጌ።


\par }{\SH ጎጋ ቦላ ይያ ፕርዳ
\par }
{\PP \VS{18}ኡባ ሞድያ መꬍና ጎዳይ ሀዋዳን ያጌ፤ “ጎግ እስራኤልያ ቦላ ገልያ ዎደ፥ ታ ሀንቁ ሱላና።

\VS{19}ሄ ዎደ እስራኤልያ ቢታን ዎልቃማ ቢታ ቃꬃይ ሀናና፤ ሄዋ ታን ታ ምሹዋንነ ታ ኤጽያ ሀንቁዋን አዋያይ።

\VS{20}አባ ሞሊ፥ ሳሉዋ ካፉ፥ ደርያን ደእያ መሂነ ዶአይ፥ ሳኣ ቦላን ዎጽ ቃጽያ መታ ኡባይነ ሳኣን ደእያ አሳይ ኡባይ ታ ስንꬃን ኮኮራና። ደረቱ ኩንዳና፤ አፎቱካ ዎዳና፤ ቃይ ድርሳ ግምቢ ኡባይካ ኮለተና።

\VS{21}ታን ታ ደረቱዋ ኡባን ጎጋ ቦላ ማሻይ ደንዳናዳን ኦꬃና፤ ኦላንቻቱ ባረንቱ ማሻ ባረንቱ ቦላ ዛሪደ፥ እቱ እቱዋ ሲፋና። ታን ኡባ ሞድያ መꬍና ጎዳይ ሀዋ ኦዳይ።

\VS{22}ታን ኢታ ሀርግያንነ ሀይቁዋን አ ሙራና፤ ቃይ ዎልቃማ እራ፥ ሻቻ፥ ኤጽያ ዲንያ ታን አ ቦላ፥ አ ኦላንቻቱዋ ቦላነ አናና ደእያ ጮራ ካዉተꬃቱዋ ቦላ ቡክሳና።

\VS{23}ሄዋዳን ኦꬃደ፥ ታን ታ ግታተꬃነ ታ ጌሻተꬃ በሳና። ቃይ ዳሮ ካዉተꬃቱዋ ታን ታናተꬃ ኤርሳና። ታን መꬍና ጎዳ ግድያዋ ኡንቱንቱ ሄዋን ኤራና” ያጌ ያጋ።




\par }\Chap{39}{\SH ጎግ ጾነታና
\par }
{\PP \VerseOne{1}“ኡባ ሞድያ መꬍና ጎዳይ ሀዋዳን ያጌ፤ ‘ላ አሳ ናአዉ፥ ጎገ ቦላ ትምቢትያ ኦዳ። ሀዋዳን ያጋ፤ “መሸካነ ቱባላ አሳዉ ዋና ካፖ ጎጋ፥ ታን ነዉ ሞርከ።

\VS{2}ታን ኔና ጉየ ዛራና፤ ሁጲሳ ሃኮ ቢታፐ ጎቻ ከሳደ፥ እስራኤልያ ደረቱዋ ቦላ ታን ኔና አሀና።

\VS{3}ሄዋፐ ጉይያን፥ ታን ነ ሀድርሳ ኩሽያፐ ዎንዳፍያ፥ ነ ኡሸቻ ኩሽያፐ ዎንዳፍያ ፖꬃ ሾጫደ ኦልሳና።

\VS{4}ኔን፥ ነ ኦላንቻቱነ ኔናና ደእያ ካዉተꬃቱ ኡባይ እስራኤልያ ደርያ ቦላን ኩንድ አታና። ታን ህንተ አሹዋ ምያ ካፎቶነ ባዙዋ ዶአቶ ቁማ ኦꬃደ እማና።

\VS{5}ታን ኡባ ሞድያ መꬍና ጎዳይ ኦዴዳ ድራዉ፥ ህንተ ምልጽ ጌዳ ደምባን ኩንድ አታና።

\VS{6}ማጎጋ ቢታንነ አባ ዶናን፥ ህርግ ባይናን ኡቴዳ አሳ ቦላን ታን ኤጽያ ታማ የዳና። ታን መꬍና ጎዳ ግድያዋ ኡንቱንቱ ሄዋን ኤራና።

\VS{7}ታን ታ ጌሻ ሱንꬃይ ታ አሳ እስራኤልያ ግዶን ኤረታናዳን ኦꬃና። ሀዋፐ ስንꬃናዉ ታ ጌሻ ሱንꬃይ ሸቀተና። ሄዋፐ ጉይያን፥ ካዉተꬃቱ ታን መꬍና ጎዳ፥ እስራኤልያ ጌሻ ግድያዋ ኤራና” ያጋ’ ያጌ።


\par }{\PP \VS{8}“ኡባ ሞድያ መꬍና ጎዳይ ሀዋዳን ያጌ፤ ‘ “ሄ ጋላሳይ ያና፤ አተና” ያጋደ ታን ኦዴዳ ጋላሳይ ሀዋ።

\VS{9}ሄ ዎደ እስራኤልያ ካታማቱዋን ደእያ አሳይ ከሲደ፥ ኦላ ሚሻቱዋ ኡባ ታማን ኤꬃና፤ ሄዋንቱካ ዎልቃማነ ጉꬃ ጎንዳለቱዋ፥ ዎንዳፈቱዋነ ማሻቱዋ፥ ቶራቱዋነ ዱላቱዋ። ላፑን ላይꬃ ኩመንꬃ ኡንቱንቱ ሄዋንታ ኤꬅያ ምꬃ ከሲደ ጎኤታና።

\VS{10}ኡንቱንቱ ምꬃ ምጻናዉ ዎይ ዎራፐ ኤꬅያ ምꬃ ቃንጻናዉ ኮሸና። አያዉ ጎፐ፥ ኡንቱንቱ ሺሼዳ ኦላ ሚሻቱዋ ኤꬅያ ምꬃ ኦꬂደ ጎኤታና። ባረንታ ቦንቄዳዋንታ ኡንቱንቱ ቦንቃና፤ ባረንቱባ አኬዳዋንቱፐ ኡንቱንቱዋ አካና። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{11}“ ‘ሄ ጋላስ ጎግ ሞገትያ ሳኣ ታን አዉ እስራኤልያ ቢታን እማና። ሄ ሳአይ አባፐ አዋይ ዶልያ ባጋና ደእያ ኦግያ አሳቱዋ ዎምባ ግያ ዎምባ ግዶና ግዳናዋ። ጎግነ አ ኦላንቻቱ ኡባይ ሄዋን ሞገትያ ድራዉ፥ ኡንቱንቱ ዱፉ ሄዋና ሀመትያ አሳዉ ኦግያ ጎርዳና። ሄ ሳአይካ ቃይ፥ “ጎጋ ኦላንቻቱዋ ዎምባ” ጌተቲደ ጼገታና።

\VS{12}ሄዋፐ ጉይያን፥ እስራኤልያ አሳይ ቢታ ጌሻናዉ፥ ላፑን አግና ኩመንꬃ ሄ አሃ ሞጊደ ጋምአና።

\VS{13}ሄ ቢታን ደእያ አሳይ ኡባይ አሃ ሞግያዋን ማደታና፤ ሄዋ ድራዉ፥ ታን ታ ቦንቹዋ ቆንጭስያ ዎደ ኡንቱንቶ ቦንቾ ሱንꬃ ግዳናዋ። ታን ኡባ ሞድያ መꬍና ጎዳይ ሀዋ ኦዳይ።

\VS{14}ላፑን አግናፐ ጉይያን፥ አቴዳ አሃይ ደኦፐ፥ ቢታይ ጌያናዳን፥ ዩይ ዩዪደ አቴዳ አሃ ኮይ ሞጋናዉ፥ አሳይ ዶረታና።

\VS{15}ኡንቱንቱ ቢታን ዩይሽና፥ አሳ መቀꬃይ ቤቶፐ፥ ሄ መቀꬃ ምይያን ማላታ ዎꬃና። ሞግያዋንቱ ዪደ፥ ጎጋ ኦላንቻቱዋ ዎምባን ሞጋና።

\VS{16}ሄዋዳን ኦꬅና ቢታይ ስሚደ ጌያና። ሄዋ ሄራን፥ “ኦላንቻቱዋ ካታማ” ጌተት ጼገትያ ካታማይ ደአና’ ያጌ።


\par }{\PP \VS{17}“ኡባ ሞድያ መꬍና ጎዳይ ሀዋዳን ያጌ፤ ‘ላ አሳ ናአዉ፥ ካፉዋ ዛረ ኡባነ ሳኣ ዶአቱዋ ኡባ ሀዋዳን ያጋደ ጼሳ፤ “ታን ህንተዉ እስራኤልያ ደረቱዋ ሁጲያን ጊግሴዳ ዎልቃማ ያርሹዋ ኡባ ሳፐ ሺቂደ፥ እትፐ ሃይተ። ሄዋን ህንተ አሹዋ ማና፤ ሱꬃካ ኡሻና።
\XREF{}{{\XO 39:17 }{\XT{ሳፃ 19:17-18}}}

\VS{18}ህንተ ምኖ አሳቱዋ አሹዋ ማና፤ ቢታ ካፖቱዋ ሱꬃካ ኡሻና። ኡንቱንቱ ህንተዉ ዶርሳ ጋልሳ፥ አንቃራ ዶርሳ፥ ዴሻ ኮልያነ ኦርዶ ቦራ ማላ ግዳና። ኡንቱንቱ ኡባይካ ꬊከቴዳ ባሳነ መሄቱዋ ማላ።

\VS{19}ታን ህንተዉ ጊግስያ ያርሹዋፐ ካላና ጋካናዉ፥ ሞꬉዋ ህንተ ማና፤ ቃይ ማꬆታና ጋካናዉ፥ ሱꬃ ህንተ ኡሻና።

\VS{20}ታን ህንተዉ አꬅያ ማዳፐ ፓራቱዋ፥ ፓራ አሳቱዋ፥ ምኖ አሳቱዋነ ዱማ ዱማ ቆሞ ዎታዳራቱዋ ህንተ ጋንጂ ካላና ጋካናዉ ህንተ ማና” ያጋደ ጼሳ። ኡባ ሞድያ መꬍና ጎዳይ ሀዋ ኦዳይ።


\par }{\PP \VS{21}“ ‘ታን ካዉተꬃቱዋ ግዶን ታ ቦንቹዋ ቆንጭሳና። ቃይ ታን ሙርያ ሙሩዋነ ታን ኡንቱንቱ ቦላን ደንꬄዳ ታ ኩሽያ ካዉተꬃቱ ኡባይ በአና።

\VS{22}ሄ ጋላሳፐ ዶሚደ፥ እስራኤልያ አሳይ ታን መꬍና ጎዳ ኡንቱንቱ ጾሳ ግድያዋ ኤራና።

\VS{23}ቃይ እስራኤልያ አሳይ ኦሞዱዋን ቤዳዌ ባረንቱ ናጋራ ጋሱዋና ግድያዋ ሀራ ካዉተꬃቱ ኤራና። ኡንቱንቱ ታዉ አማነተናን እጼዳ ድራዉ፥ ታን ታ ሶምኡዋ ኡንቱንቱፐ ገንꬃደ፥ ኡንቱንታ ኡንቱንቱ ሞርከቶ አꬃደ እማድ፤ ኡንቱንቱ ኡባይካ ኦላን ሀይቂ ዉሬድኖ።

\VS{24}ኡንቱንቱ ቱናተꬃነ ኡንቱንቱ ኢታተꬃ ኬሻ ኡንቱንቶ በስያ ሙሩዋ ሙራድ፤ ታ ሶምኡዋካ ኡንቱንቱፐ ገንꬃድ’ ያጌ።


\par }{\PP \VS{25}“ኡባ ሞድያ መꬍና ጎዳይ ሀዋዳን ያጌ፤ ‘ሀእ ታን ያቆባ ዛራቱዋ ኦሞዱዋፐ ዛራደ ዱረያና፤ ቃይ እስራኤልያ አሳ ኡባዉ ቃረታና። ታን ታ ጌሻ ሱንꬃይ ሸቀተናዳን ኦꬃና።

\VS{26}ኡንቱንቱ ኡንቱንታ ያሽያዌ እቱነ ባይና ሳን፥ ባረንቱ ቢታን ሳሮ ደኡሳ ዶምያ ዎደ፥ ካሰ ባረንቱ ዬላነ ታዉ ኡንቱንቱ አማነተናን እጼዳዋ ዶጋና።

\VS{27}ታን ኡንቱንቱ ካዉተꬃቱዋ ኡባ ግዶፐ ዛራደ አሀና፤ ቃይ ኡንቱንቱ ሞርከቱዋ ቢታፐካ ኡንቱንታ ሺሻና። ሄዋዳን ኦꬃደ፥ ታን ጌሻ ግድያዋ ኡንቱንቱ ባጋና ካዉተꬃቱዋ ኡባ በሳና።

\VS{28}ታን ኡንቱንቱ ካዉተꬃቱዋ ግዶ ኦሞዶ የዴዳ ድራዉነ ኡንቱንታ ሺሻደ፥ ኡንቱንቱ ቢታ ዛሬዳ ድራዉ፥ ታን መꬍና ጎዳ ኡንቱንቱ ጾሳ ግድያዋ ኡንቱንቱ ኤራና። ታን ኡንቱንቱፐ እቱዋነ ካዉተꬃቱዋ ግዶን አግከ።

\VS{29}ታን ታ አያና እስራኤልያ አሳ ቦላ ጉሳና፤ ላኤንꬆ ታ ሶምኡዋ ኡንቱንቱፐ ኡባካ ገንꬅከ። ታን ኡባ ሞድያ መꬍና ጎዳይ ሀዋ ኦዳይ’ ያጌ” ያጊደ ዬዳ።




\par }{\MS ያናዉ ደእያ ጌሻ ጎልያነ ቢታ ሳፃ

\par }\Chap{40}{\MR (40:1—48:35)

\par }{\SH ህዝቄል ሳጻን የሩሳላመ ቤዳ
\par }
{\PP \VerseOne{1}ኑን ኦሞደቴዳ ላታማነ እቼሸንꬃ ላይꬃን፥ የሩሳላመ ጾነቴዳ ታማነ ኦይደንꬆ ላይꬃን፥ ኦራꬃ ላይꬃይ ገሌዳ ኮይሮ አግናን ታማንꬃ ጋላሳን፥ መꬍና ጎዳ ዎልቃይ ታ ቦላ ደኤ። እ ታና ደንꬂደ የሩሳላመ አፌዳ።

\VS{2}ጾሳ ሳጻን እ ታና እስራኤልያ ቢታ አፊደ፥ እት ዳሮ ꬎቃ ደርያ ሁጲያን ኤሴዳ። ሄ ደርያፐ ገድሳ ባጋና ካታማ ማላትያ ግምቢያ ጎለቱዋ በኣድ።
\XREF{}{{\XO 40:2 }{\XT{ሳፃ 21:10}}}

\VS{3}እ ታና ያ አኪደ አፌዳ፤ ታን ናስያ ብራታዳን ጶልያ እት ብታንያ በኣድ። ሄ ብታኒ ሊኑዋፐ ኦሰቴዳ ሜትርያነ ልክያ ጻምኣ ኦይቂደ፥ ድርሳ ፐንገን ኤቄዳ።
\XREF{}{{\XO 40:3 }{\XT{ሳፃ 11:1፤ 21:15}}}

\VS{4}እ ታና ሀዋዳን ያጌዳ፤ “ላ አሳ ናአዉ፥ ኔና ታን ሀ ሳኣ አሄዳዌ ታን ኔና በስያዋ ኡባ ኔን ምንሳ አኬካናሳ። ሄዋ ድራዉ፥ ነ አይፍያን ጼላ፤ ነ ሀይꬃን ስሳ፤ ነ ዎዛናን ዎꬃ። ኔን በእያዋ ኡባ እስራኤልያ አሳዉ ኦዳ” ያጌዳ።


\par }{\SH አዋይ ዶልያ ባጋ ፐንግያ
\par }
{\PP \VS{5}ታን ጌሻ ጎልያ ኡባና ዩይ አꬌዳ ድርሳ ግምቢያ በኣድ። ሄ ብታንያ ኩሽያን ልክያ ኡሱፑን አዱሳ ዋꬋ ጻምአይ ደኤ። እት አዱሳ ዋꬋይ እት ዋꬋ ቦላ ኦይዱ ብራቱዋ ጉጄዳዋ። እ ግምቢያ ልኬዳ፤ ግምቢያዉ ጌሳይ 6 ዋꬋ፤ ጎምፓይካ 6 ዋꬋ ግዴዳ።
\XREF{}{{\XO 40:5 }{\XT{1 ካታ. 6:1-38፤ 2 ኦዱዋ 3:1-9}}}


\par }{\PP \VS{6}ሄዋፐ ጉይያን፥ አዋይ ዶልያ ባጋና ደእያ ድርሳ ፐንግያኮ ቤዳ። ደꬃቱዋ ፑደ ከሲደ፥ ፐንግያ ጎጭላ ልክና 6 ዋꬋ ግዴዳ።

\VS{7}ሄዋፐ አꬍና፥ ሎሱነ ኡሸቻናነ ሀድርሳና ፐንግያ ናግያዋንቱ ኤቂያ ሄዙ ሄዙ ክፍለቱ ደኢኖ፤ እት እት ክፍሊ 6 ዋꬋ አዱሳነ 6 ዋꬋ አካ። ኡንቱንቱ ግዶን ደእያ ጎዳቱ 5 ዋꬋ ኦርዱዋ። ፐንግያ ናግያዋንቱ ክፍለቱዋፐ ያ ባጋና፥ ጌሻ ጎልያ ጼልያ ባራንዳ ጎጭላይ 6 ዋꬋ።


\par }{\PP \VS{8}ሄዋፐ ጉይያን፥ ሄ ብታኒ ገልያሳ ባራንዳ ልኬዳ፤ 8 ዋꬋ ግዴዳ።

\VS{9}ሄዌ ጌሻ ጎልያ ጼልያ ፐንግያ ዉርሰꬃን ደኤ። ሄ ባራንዳ ቆስለꬃቱዋ ኦርዶተꬃይ ላኡ ላኡ ዋꬋ።

\VS{10}አዋይ ዶልያ ባጋ ፐንግያን ሶ ባጋና፥ ገልያ ሎሱዋ ፐንግያ ናግያዋንቱ ክፍለቱ፥ ሀ ባጋና ሄዙ ያ ባጋና ሄዙ ደኢኖ። ኡንቱንቱ ጎምፓይ ኡባዌካ ቃራ፤ ኡንቱንታ ሻክያ ድርሳ ግምቢያ ኦርዶተꬃይካ ቃራ።


\par }{\PP \VS{11}ሄዋፐ ጉይያን፥ ሄ ብታኒ ድርሳ ፐንግያ አꬍያ ሳኣ ጎምፓ ልኬዳ፤ ኡባና 10 ዋꬋ ግዴዳ። ፐንገቱዋፐ ግዱዋን ደእያ ሎሱ 13 ዋꬋ።

\VS{12}እት እት ፐንግያ ናግያዋንቱ ክፍልያ ስንꬃን ደእያ ግምቢያ ጌሳይ እት ዋꬋ፥ ጎምፓይካ እት ዋꬋ ግዴዳ ጎዳይ ደኤ፤ ናግያዋንቱ ክፍለቱ ላኡ ባጋናካ ኡሱፑን ኡሱፑን ዋꬋ።


\par }{\PP \VS{13}ሀፍንꬃን ደእያ ናግያዋንቱ ክፍለቱዋ ጉየ ጋጻፐ ሄፍንꬃን ደእያ ናግያዋንቱ ክፍለቱዋ ጉየ ጋጻ ጋካናዉ ደእያ ሳኣ ልክና 25 ዋꬋ ግዴዳ።

\VS{14}ሄ ብታኒ ዳባባ ጼልያ ዉርሰꬃ ክፍልያ ልክና 20 ዋꬋ ግዴዳ።

\VS{15}ፐንግያ ገልያ ሳፐ ቢደ፥ ህን ዉርሰꬃን ደእያ አ ባራንዳ ጋካናዉ ደእያ አዱሳተꬃይ 50 ዋꬋ።

\VS{16}ክፍለቱዋ ኡባን ካረ ባጋ ጼልያ ጉꬃ ጉꬃ ማስኮተቱ ደኢኖ፤ ቃይ ክፍለቱዋፐ ግዱዋን ደእያ ጎዳዉካ ማስኮተቱ ደኢኖ። ያነ ሃነ ሻክያ ጎዳቱዋ ቦላን ዛምባ ምስሊ መት ኡቴዳ።


\par }{\SH ካረ ዳባባ
\par }
{\PP \VS{17}ሄዋፐ ጉይያን፥ ሄ ብታኒ ታና ካረ ዳባባኮ አፌዳ። ሄዋን ታን ዳባባ ዩሹዋን ሹቻ ሂጸቴዳ ባሱዋነ ሄ ባሱዋ ዩሹዋን ኬጸቴዳ ሀታሙ ክፍለቱዋ በኣድ።

\VS{18}ሹቻይ ሂጸቴዳ ባሱ ዳባባ ዩሹዋ ኡባ ጋኬዳ፤ ሄዌ ካረ ዳባባይ ግዶ ዳባባፐ ዝቄ።

\VS{19}ግዶ ዳባባኮ ጋꬅያ፥ ꬎቃን ኦሰቴዳ፥ ድርሳ ፐንጊ ደኤ። ሄ ብታኒ ላኡ ፐንገቱዋፐ ግዱዋን ደእያ ሳኣ ልክና ሁጲሳ ባጋነ ገድሳ ባጋ ጎምፓይ 100 ዋꬋ ግዴዳ።


\par }{\SH ሁጲሳ ፐንግያ
\par }
{\PP \VS{20}ሄዋፐ ጉይያን፥ ሄ ብታኒ ታና ሁጲሳ ባጋ አፌዳ። ሁጲሳ ባጋ ጼልያ ድርሳ ፐንግያ ጉታራነ ጎምፓ እ ልኬዳ። ሄ ድርሳ ፐንጊ ካረ ዳባባኮ ጋꬅያዋ።

\VS{21}ሎሱዋፐ ኡሸቻነ ሀድርሳ ባጋና ደእያ ሄዙ ሄዙ ናግያዋንቱ ክፍለቱ፥ ኡንቱንቱፐ ግዱዋን ደእያ ጎዳቱነ አ ባራንዳይ ኮይሮ አዋይ ዶልያ ፐንግያ ባጋን ልኬዳዋንቱና ብጸ ላገ ግዴድኖ። ድርሳ ፐንግያ ጉታራይ ኡባና 50 ዋꬋ፤ ጎምፓይካ 25 ዋꬋ።

\VS{22}ባራንዳይ፥ ማስኮተቱነ መቴዳ ዛምባ ምስሊ ካሰ አዋይ ዶልያ ፐንግያ ባጋን በኤዳዋንቱና እት ማላ። ያ ጋꬅያ ላፑን ደꬃቱ ደኢኖ። ባራንዳይ ዳባባ ስንꬃን ዉርሰꬃ ባጋና ደኤ።

\VS{23}አዋይ ዶልያ ባጋዳን፥ ሀ ሁጲሳ ባጋንካ ግዶ ዳባባዉካ ሀራ ፐንጊ ደኤ። ሄ ብታኒ ሀ ላኡ ድርሳ ፐንገቱዋፐ ግዱዋን ሳኣ ልክና 100 ዋꬋ ግዴዳ።


\par }{\SH ገድሳ ፐንግያ
\par }
{\PP \VS{24}ሄዋፐ ስሚደ፥ ሄ ብታኒ ታና ገድሳ ባጋ ድርሳ ፐንገ ካለꬅና ባደ፥ ሄዋን ሀራ ድርሳ ፐንግያ በኣድ። እ አ ልክያ ዎደ፥ ግዶ ግምበቱዋነ ሀራቱዋ ልክና እካ ሀራቱዋ ኬሻ ግዴዳ።

\VS{25}ልክያ ሀራቱዋዳን፥ ሀ ድርሳ ፐንግያ ማታን ደእያ ክፍለቶ ኡባዉ ማስኮተቱ ደኢኖ። ድርሳ ፐንግያ አዱሳተꬃይ 50 ዋꬋ፤ ጎምፓይካ 25 ዋꬋ።

\VS{26}ያ ጋꬅያ ላፑን ደꬃቱ ደኢኖ። ባራንዳይ ዳባባ ስንꬃን ዉርሰꬃ ባጋና ደኤ። ፐንግያ ቦላ ያ ባጋናነ ሀ ባጋና ዛምባ ምስሊ መት ኡቴዳ።

\VS{27}ግዶ ዳባባዉካ ሀራ ፐንጊ ደኤ። ሄ ብታኒ ሀ ላኡ ድርሳ ፐንገቱዋፐ ግዱዋን ደእያ ሳኣ ልክና 100 ዋꬋ ግዴዳ።


\par }{\SH ግዶ ዳባባዉ ገድሳ ባጋ ፐንግያ
\par }
{\PP \VS{28}ሄ ብታኒ ታና ገድሳ ድርሳ ፐንግያ ባጋና ህን ግዶ ዳባባኮ አፌዳ። እ ድርሳ ፐንግያ ልክና፥ ሀራ ፐንገቱዋና ልከ ግዴዳ።

\VS{29}ሄዎ ናግያዋንቱ ክፍለቱ፥ ጎዳቱነ ባራንዳቱ ኡባይ ሀራ ድርሳ ፐንገቱዋና እት ማላ። ሄ ድርሳ ፐንግያ ዩሹዋን ክፍለቱዋ ኡባዉ ማስኮተቱ ደኢኖ። ሀ ፐንግያ አዱሳተꬃይ 50 ዋꬋ፤ ጎምፓይካ 25 ዋꬋ።

\VS{30}አ ዩሹዋን ባራንዳቱ ደኢኖ፤ ኡንቱንቱ አዱሳተꬃይ 25 ዋꬋ፤ ጎምፓይካ 5 ዋꬋ።

\VS{31}ሄ ባራንዳቱ ካረ ባጋ ዳባባ ጼሊኖ። ፐንግያ ቦላ ያ ባጋናነ ሀ ባጋና ዛምባ ምስሊ መት ኡቴዳ። ያ ጋꬅያ ሆስፑን ደꬃቱ ደኢኖ።


\par }{\SH ግዶ ዳባባዉ አዋይ ዶልያ ባጋ ፐንግያ
\par }
{\PP \VS{32}ሄ ብታኒ ታና አዋይ ዶልያ ባጋ ድርሳ ፐንግያና ህን ግዶ ዳባባኮ አፌዳ። እ ሄ ድርሳ ፐንግያ ልክና፥ ሀራ ፐንገቱዋና ልከ ግዴዳ።

\VS{33}ናግያዋንቱ ክፍለቱ፥ ጎዳቱነ ባራንዳይ ኡባይ ሀራ ድርሳ ፐንገቱዋና እት ማላ። ሄ ድርሳ ፐንግያ ዩሹዋን ደእያ ክፍለቱዋ ኡባዉ ማስኮተቱ ደኢኖ። ሄ ፐንግያ አዱሳተꬃይ 50 ዋꬋ፤ ጎምፓይካ 25 ዋꬋ።

\VS{34}ባራንዳይ ካረ ባጋ ዳባባ ጼሌ። ፐንግያ ቦላ ያ ባጋናነ ሀ ባጋና ዛምባ ምስሊ መት ኡቴዳ። ያ ጋꬅያ ሆስፑን ደꬃቱ ደኢኖ።


\par }{\SH ግዶ ዳባባዉ ሁጲሳ ባጋ ፐንግያ
\par }
{\PP \VS{35}ሄ ብታኒ ታና ሁጲሳ ባጋ ድርሳ ፐንግያኮ አፌዳ። እ ሄ ድርሳ ፐንግያ ልክና፥ እካ ሀራ ፐንገቱዋና ልከ ግዴዳ።

\VS{36}ናግያዋንቱ ክፍለቱ፥ ጎዳቱነ ባራንዳይ ኡባይ ሀራ ድርሳ ፐንገቱዋና እት ማላ። ሄ ድርሳ ፐንግያ ዩሹዋን ማስኮተቱ ደኢኖ። ሄ ፐንግያ አዱሳተꬃይ 50 ዋꬋ፤ ጎምፓይካ 25 ዋꬋ።

\VS{37}ባራንዳይ ካረ ባጋ ዳባባ ጼሌ። ፐንግያ ቦላ ያ ባጋናነ ሀ ባጋና ዛምባ ምስሊ መት ኡቴዳ። ያ ጋꬅያ ሆስፑን ደꬃቱ ደኢኖ።


\par }{\SH ያርሹዋ ጊግስያ ክፍለቱዋ
\par }
{\PP \VS{38}ካረ ዳባባዉ ሁጲሳ ባጋና፥ ግዶ ድርሳ ፐንግያ ባራንዳና ኦይቀቴዳ፥ ሀራ ክፍሊካ ደኤ። ጹግያ ያርሾ አህያ መህያ አሹ ሜጨትያዌ ሄ ክፍልያና።

\VS{39}ሄ ባራንዳን ሀ ባጋና ላኡ ጻርጴዛቱ፥ ያ ባጋናካ ላኡ ጻርጴዛቱ ደኢኖ፤ ጹግያ ያርሾ፥ ናጋራ ያርሾነ ናቁዋ ያርሾ ሹክያ መህያ ኡባይ ሹከትያዌ ሄ ጻርጴዛቱዋ ቦላና።

\VS{40}ባራንዳፐ ካረ ባጋና ሁጲሳ ድርሳ ፐንግያ ማታን ላኡ ጻርጴዛቱ ሀ ባጋና፥ ላኡ ጻርጴዛቱ ያ ባጋና ደኢኖ።

\VS{41}ሄዋ ድራዉ፥ ያርሾ ሺቄዳ መሂ ሹከትያ ኡባና ሆስፑን ጻርጴዛቱ ደኢኖ፤ ኡንቱንቱፐ ኦይዳቱ ባራንዳን ደኢኖ፤ ኦይዳቱ ቃይ ካረ ዳባባን ደኢኖ።

\VS{42}ቃይ ጹግያ ያርሹዋ ዎꬃናዉ ጊግሴዳ፥ ሹቻፐ ማሰቲደ ኦሰቴዳ ኦይዱ ጻርጴዛቱ ደኢኖ። ኡንቱንቶ ጌሳይ እት ዋꬋ፤ አዱሳተꬃይ እት ዋꬋነ ታካ፤ ቃይ ጎምፓይካ እት ዋꬋነ ታካ። ጹግያ ያርሹዋነ ሀራ ያርሾቱዋ ኡባ ሹክያ ሚሻቱ ሄ ጻርጴዛቱዋ ቦላን ኡቲኖ።

\VS{43}ኦይዱ ብራꬍያ አዱቂያ ካቂያ ማጋቱ ጎዳ ቦላ ዩይ አꬊደ ꬍሸት ኡቴድኖ። ያርሾ ሺሽያ አሹ ኡባይ ሄ ጻርጴዛቱዋ ቦላ ዎꬌ።


\par }{\PP \VS{44}ሄዋፐ ጉይያን፥ ሄ ብታኒ ታና ግዶ ዳባባ ገልሴዳ። ሄዋን ፐንገቱ ግዶ ዳባባኮ ዶየትያ ላኡ ክፍለቱ ደኢኖ። ኡንቱንቱፐ እት ክፍሊ ሁጲሳ ድርሳ ፐንግያ ማታና ገድሳ ባጋ ጼሌ፤ ላኤንꬁ ቃይ ገድሳ ድርሳ ፐንግያ ማታና ሁጲሳ ባጋ ጼሌ።

\VS{45}ሄ ብታኒ ታና ሀዋዳን ያጌዳ፤ “ገድሳ ባጋ ጼልያ ክፍሊ ጌሻ ጎልያን ኦꬅያ ቄሳቱ ዋ።

\VS{46}ሁጲሳ ባጋ ጼልያ ክፍሊ ቃይ ያርሽያሳን ኦꬅያ ቄሳቱ ዋ። ቄሳቱ ኡባይ ጻዶቃ ያራፐ የለቴዳ ሌዋቱዋ፤ መꬍና ጎዳኮ ሺቂደ፥ አስ ኦꬃናዉ በሲኖ ጌተቴዳዌ ኡንቱንቱ ጻላላ” ያጌዳ።


\par }{\SH ግዶ ዳባባነ ጌሻ ጎልያ
\par }
{\PP \VS{47}ሄ ብታኒ ዳባባ ልክና አዱሳተꬃይ 100 ዋꬋ፥ ጎምፓይካ 100 ዋꬋ ግዴዳ። ዳባባን ጌሻ ጎልያፐ ስንꬃ ባጋና እት ያርሽያሳይ ደኤ።

\VS{48}ሄዋፐ ጉይያን፥ እ ታና ጌሻ ጎልያ ባራንዳ አፌዳ። ባራንዳ ገልያ ቆስለꬃ ልክና ጌሳይ 5 ዋꬋ፤ ጎምፓይካ 14 ዋꬋ። ሀድርሳናነ ኡሸቻና ደእያ ጎዳቱዋ ኦርዶተꬃይ ሄዙ ሄዙ ዋꬋ ግዴዳ።

\VS{49}ባራንዳ አዱሳተꬃይ 20 ዋꬋ፤ ጎምፓይካ 12 ዋꬋ። ያ ጋꬅያ 10 ደꬃቱ ደኢኖ። ገልያሳን ኡሸቻናነ ሀድርሳና ኤቄዳ ላኡ ቱቀቱ ደኢኖ።




\par }\Chap{41}{\PP \VerseOne{1}ሄዋፐ ስሚደ፥ ሄ ብታኒ ታና ጌሻ ጎልያን ደእያ ጌሻ ሳኣ ገልሴዳ። ሄ ጌሻ ሳኣ ጎዳ ኦርዶተꬃ ልክና 6 ዋꬋ ግዴዳ።

\VS{2}ፐንግያ ጎምፓይ ቃይ 10 ዋꬋ ግዴዳ። ሀድርሳናነ ኡሸቻና ደእያ ጎዳቱዋ ጎምፓይ እቼሹ እቼሹ ዋꬋ። ቃይ እ ጌሻ ሳኣ ልክና 40 ዋꬋ፥ ጎምፓይካ 20 ዋꬋ ግዴዳ።


\par }{\PP \VS{3}ሄዋፐ ጉይያን፥ ቆልኦ ገሌዳ። ሄ ገልያ ፐንግያ ጎዳ ኦርዶተꬃ ልክና 2 ዋꬋ ግዴዳ። ፐንግያ ጎምፓይ 6 ዋꬋ ግዴዳ፤ ሀድርሳናነ ኡሸቻና ደእያ ጎዳቱዋ አኮተꬃይ ላፑን ላፑን ዋꬋ።

\VS{4}ቃይ እ ቆልኡዋ ልክና አዱሳተꬃይ 20 ዋꬋ፥ ጎምፓይካ 20 ዋꬋ ግዴዳ። ሄዋፐ ጉይያን እ ታና፥ “ሀዌ ኡባፐ አꬍያ ጌሻ ሳኣ” ያጌዳ።


\par }{\SH ጌሻ ጎልያ ዩሹዋን ኬጸቴዳ ክፍለቱዋ
\par }
{\PP \VS{5}ሄ ብታኒ ጌሻ ጎልያ ጎዳ ልክና ኦርዶተꬃይ 6 ዋꬋ ግዴዳ። ሄ ጎዳና ኦይቀቲደ፥ ጌሻ ጎልያ ዩሹዋን ኬጸቴዳ ኦይዱ ኦይዱ ዋꬋ አክያ ዳሮ ክፍለቱ ደኢኖ።

\VS{6}ሄ ክፍለቱ እቱ እቱዋ ቦላ ኬጸቴዳ ሄዙ ፖቀ ግድሽና፥ እት እት ፖቅያዉ ሀታሙ ክፍለቱ ደኢኖ። ዞንጎልስ የግያ ምꬃይ ጌሻ ሳኣ ግዶ ገለና ማላ፥ ኮይሮ ጎዳና ኦይሰꬂደ፥ ሀራ ሹቻ ዎꬄድኖ።

\VS{7}ሄ ሹቻይ ጋርሳ ዉርሰꬃ ፖቅያን ኦርዴዳ ድራዉነ ፑደ ሺቂደ ሌእያ ድራዉ፥ ክፍለቱካ ፑደ ሺቅያ ዎደ፥ አክ አኪደ ቢኖ። ኮይሮ ዉይግያፐ ግዶ ፖቅያና አꬊደ፥ ክል ዉርሰꬃ ፖቅያ ጋካናዉ አፍያ ደꬃቱ ደኢኖ።


\par }{\PP \VS{8}ታን ጌሻ ጎልያ ዩሹዋን ꬎቁ ጌዳ ባሱ ደእያዋ በኣድ። አ ዩሹዋን ደእያ ክፍለቱ ሄ ባሱዋ ቦላን ኬጸቴድኖ፤ ሄ ባሱ ግዶ ዳባባፐ 6 ዋꬋ ꬎቄ።

\VS{9-11}ሄ ክፍለቱዋ ካረ ባጋ ጎዳ ኦርዶተꬃይ 5 ዋꬋ። ክፍለቱዋ ገልያ ላኡ ፐንገቱ፥ እቱ ሁጲሳ ባጋና፥ እቱ ቃይ ገድሳ ባጋና ደኢኖ፤ ቃይ ሄ ክፍለቱዋ ዩሹዋን ደእያ ባሱዋ አኮተꬃይ 5 ዋꬋ። ጌሻ ጎልያ ባሱዋፐነ ግዶ ዳባባን ደእያ ክፍለቱዋፐ ግዱዋን ደእያ መላ ሳአይ 20 ዋꬋ።


\par }{\SH አዋይ ዉልያ ባጋና ኬጸቴዳ ጎልያ
\par }
{\PP \VS{12}ጌሻ ጎልያፐ አዋይ ዉልያ ባጋና ደእያ መላ ሳኣፐ ሄፍንꬃ ባጋና እት ጎሊ ደኤ። ሄ ጎልያ 90 ዋꬋ፤ ጎምፓይካ 70 ዋꬋ። ሄ ጎልያ ጎዳይ 5 ዋꬋ ኦርዳ።


\par }{\SH ጌሻ ጎሊ ልከቴዳ
\par }
{\PP \VS{13}ሄ ብታኒ ጌሻ ጎልያ ካረ ባጋ ልክና አዱሳተꬃይ 100 ዋꬋ። ጌሻ ጎልያ ዞክሳፐ ቢደ፥ ህን አዋይ ዉልያ ባጋ ጎልያ ዞክሳ ጋካናዉ ሳኣ ልክና፥ 100 ዋꬋ ግዴዳ።

\VS{14}አዋይ ዶልያ ባጋና ደእያ ጌሻ ጎልያ ጎምፓይ ላኡ መላ ሳአቱዋ ጉጂደ ልክና፥ 100 ዋꬋ አኬ።

\VS{15}ላኡ ባጋናካ ደእያ አꬍያ ሳአቱዋ ጉጂደ፥ አዋይ ዉልያ ባጋና ደእያ ጎልያ ልክና 100 ዋꬋ ግዴዳ።

\par }{\SH ጌሻ ጎልያዉ ግዶ ኦሶቱዋ
\par }
{\PP ጌሻ ጎልያ ጌሻ ሳአይ፥ አ ቆልኡነ አ ባራንዳይ

\VS{16}ዉይግያፐ ቢደ፥ ማስኮተቱዋ ጋካናዉ፥ ምꬃን ሌጸት ኡቴዳ፤ ማስኮተቱካ ምꬃን ሌጸት ኡቴድኖ።

\VS{17-18}ጌሻ ጎልያዉ ሶ ባጋ ክፍለቱዋ ጎዳይ ፐንገቱዋፐ ቦላዉ አꬋና ጋካናዉ፥ ዛምባቱዋነ ክሩበቱዋ ምስለቱዋን አሌቀት ኡቴዳ፤ ክፍልያን ዩይ አꬋናዉካ ዛምባ ምስሊነ ክሩብያ ምስሊ ዋላካን መት ኡቴዳ። ክሩበቶ ኡባዉ ላኡ ላኡ ሶምኢ ደኤ።

\VS{19}እት ባጋና አሳ ሶምኡዋ ማላትያዌ ዛምባ ምስልያኮ ጼሌ፤ ቃይ ሀራ ባጋና ጋሙዋ ሶምኡዋ ማላትያዌ ዛምባ ምስልያኮ ጼሌ።

\VS{20}ዉይግያፐ ደንድ ቢደ፥ ፐንገቱዋፐ ቦላ ባጋን ደእያ ሳኣ ጋካናዉ፥ ጎዳ ዩሹዋ ኡባይ ሄዋዳን አሌቀቴዳ።

\VS{21}ጌሻ ጎልያ ፐንገ ቆስለꬃቱ ኡባይ ኦይዱ ማረ ግዲደ ማሰቴዳዋንታ፤ ኡንቱንቱ ኡባይካ እት ልከ።

\par }{\SH ምꬃፐ መꬌዳ ያርሽያ ሳ
\par }
{\PP ኡባፐ አꬌዳ ጌሻ ሳኣ ገልያሳ ስንꬃን

\VS{22}ምꬃፐ መቴዳ ያርሽያ ሳ ማላትያዌ ቤቴ። እካ ኦይዱ ማረ ግዲደ፥ አዱሳተꬃይ ጎምፓይካ ቃራ፤ ኡንቱንቱ ላኡካ ላኡ ላኡ ዋꬋ፤ አዉ ጌሳይ ቃይ ሄዙ ዋꬋ። ማዛናቱዋ ቱሳቱ፥ ገደቱነ ምይያና ደእያ ሳንቃቱ ኡባይካ ምꬃፐ ኦሰቴዳዋንታ። ሄ ብታኒ ታና፥ “ሀዌ መꬍና ጎዳ ስንꬃን ደእያ ጻርጴዛ” ያጌዳ።


\par }{\SH ጌሻ ጎልያ ፐንገቱዋ
\par }
{\PP \VS{23}ጌሻ ሳአዉ እት ፐንጊ ደኤ፤ ቃይ ኡባፐ አꬌዳ ጌሻ ሳአዉ እት ፐንጊ ደኤ።

\VS{24}እት እት ፐንግያዉ ግዱዋን ዳኮቲደ ዶየትያ ላኡ ሳንቃቱ ደኢኖ።

\VS{25}ጌሻ ሳኣ ጎዳቱዋ ቦላ መቴዳዋዳን፥ ፐንገቱዋ ሳንቃቱዋ ቦላካ ክሩበቱዋነ ዛምባቱዋ ምስሊ መት ኡቴዳ። ባራንዳፐ ቦላ ባጋና ስንꬃና ደእያ ሳንቃ ካራይ ምꬃፐ ኦሰቴዳዋ።

\VS{26}ሄ ባራንዳ ጎዳቱዋ ምይያን ማስኮተቱ ደኢኖ። ላኡ ባጋ ጎዳቱካ ዛምባ ምስልያን አሌቀቴድኖ። ሀድርሳ ባጋናነ ኡሸቻ ባጋና ደእያ ደꬃ ክፍለቶ ካሜዳ ካራይ ደኤ።




\par }\Chap{42}{\SH ጌሻ ጎልያ ማታን ኬጸቴዳ ላኡ ጎለቱዋ
\par }
{\PP \VerseOne{1}ሄዋፐ ጉይያን፥ ሄ ብታኒ ታና ሁጲሳ ባጋ ፐንግያና ካረ ዳባባ ካለꬂደ ጌሻ ጎልያ ግዶ ዳባባ ግምቢያና ኦይቀቴዳ ጎልያኮ፥ ታና አሄዳ።

\VS{2}ሄ ጎልያ ፐንጊ ፑደ ባጋ ስሚደ፥ ሄ ጎሊ 100 ዋꬋ አዱሳነ 50 ዋꬋ አኮ።

\VS{3}ግዶ ዳባባፐ ላታሙ ዋꬋ ሃኪደ፥ ቃይ ስንꬃ ባጋና ካረ ዳባባን ደእያ ሂጸቴዳ ሹቻፐ ስንꬃ ባጋና እቱ እቱዋና ጼለትያ ሄዙ ደꬃይ ደእያ ፖቂ ደኤ።

\VS{4}ሄ ክፍለቱዋ ፐንገቱ ሁጲሳ ጼሊኖ። ኡንቱንቱፐ ስንꬃ ባጋና 10 ዋꬋ አኮነ 100 ዋꬋ አዱሳ ግዴዳ፥ ግዱዋና አꬅያ ኦጊ ደኤ።

\VS{5}ሄ ጎልያ ቦላ ሄዘንꬆ ፖቂ ላኤንꬁዋፐ ጹሜ፤ ላኤንꬁ ቃይ ኮይሩዋፐ ጹሜ። ጋሶታይካ ኡንቱንቱ እቱ እቱዋፐ ጉየ ሺቅ ሺቂደ ግምበቴዳ ድራሳ።

\VS{6}ቃይ ኡንቱንቱ ሄዙ ፖቅያን ደእያ ክፍለቱ ቆሞዋንቱፐ ጋርሳዋንቱነ ግዶ ዛዋን ደእያ ክፍለቱ ጹምያ ድራዉ ካረ ዳባባን ደእያ ሀራ ጎለቱዋዳን፥ ኡንቱንቶ ቱሳይ ባዋ።

\VS{7}ሄ ክፍለቱዋፐ ስንꬃ ባጋና፥ 50 ዋꬋ አዱቂያ ካረ ዳባባ ባጋና ደእያ እት ግምቢ ደኤ።

\VS{8}ካረ ዳባባ ባጋና ደእያ ክፍለቱዋ አዱሳተꬃይ 50 ዋꬋ አዱቂያዋ ግድሽን ጌሻ ጎልያ ስንꬃን ደእያ ክፍልያ አዱሳተꬃይ 100 ዋꬋ።

\VS{9}ካረ ዳባባፐ ሶ ገልያ ዎደ አዋይ ዶልያ ባጋና ጋርሳ ክፍለቱዋ ገልያ ፐንጊ ደኤ።


\par }{\PP \VS{10}ሄዋዳንካ፥ ጌሻ ጎልያፐ ገድሳ ባጋና ካረ ዳባባ ግምቢያ ካሊደ ጌሻ ጎልያ ዳባባና ኦይቀቴዳነ ካረ ዳባባኮ ጼልያ ሀራ ክፍለቱ ደኢኖ።

\VS{11}ሄ ጎልያ ክፍለቱዋ ስንꬃን አሳይ ሀመትያ ኦጊ ደኤ። ሄ ጎሊ ሁጲሳ ባጋን ደእያ ጎልያና እት ማላ፤ አዱሳተꬃይ፥ አኮተꬃይ፥ ክፍለቱነ ፐንገቱ ኡባይ እት ማላ።

\VS{12}ድርሳ ግምቢ ዉርያ አዋይ ዶልያ ባጋ ጋጻፐ ዶሚደ ግምቢ ዶምያ ገድሳ ባጋና ደእያ ክፍለቱዋ ገልያ ፐንጊ ደኤ።


\par }{\PP \VS{13}ሄዋፐ ጉይያን፥ ሄ ብታኒ ታና ሀዋዳን ያጌዳ፤ “ሀዋንቱ ክፍለቱ፥ ሁጲሳናነ ገድሳና ጌሻ ጎልያ ካረ ዳባባኮ ጼልያዋንቱ ቄሳቱ ዋ ክፍለቱዋ። ኡንቱንቱ ግዶን መꬍና ጎዳ ስንꬃን ኦꬅያ ቄሳቱ ኡባፐ አꬌዳ ጌሻ ቁማ ማና። ሄ ክፍለቱ ጌሻ ግዴዳ ድራዉ፥ ኡባፐ አꬌዳ ጌሻ እሞታ፥ ሄዋንቱነ ካꬃ ያርሹዋ፥ ናጋራ ያርሹዋነ ናቁዋ ያርሹዋ ኡባ፥ ኡንቱንቱ ሄዋን ዎꬃና።

\VS{14}ጌሻ ጎልያ ገሌዳ ቄሳቱ ካረ ዳባባ ከስያ ዎደ፥ ጾሳዉ ኦꬅያ ዎደ ማዬዳ ጌሻ ማዩዋ ከሲደ፥ ሄ ክፍለቱዋን ዎናን ከስክኖ። አያዉ ጎፐ፥ ማዮቱ ጌሻ። ኡንቱንቱ ካረ አሳኮ ከሲደ፥ ካሰ ማይያ ሀራ ማዮቱዋ ማዪደ ከሳናዉ ኮሼ” ያጌዳ።


\par }{\SH ጌሻ ጎልያ ዩሹዋ ልክያ
\par }
{\PP \VS{15}ሄ ብታኒ ጌሻ ጎልያ ጋርሳ ዳባባን ደእያ ኬꬃቱዋ ልኪ ዉርሲደ፥ አዋይ ዶልያ ባጋ ጼልያ ድርሳ ፐንግያና ታና ካረ ከሴዳ። ጌሻ ጎልያ ዩሽ አꬂደ ልኬዳ።

\VS{16}ጻምኣ አኪደ፥ አዋይ ዶልያ ባጋ ልክና፥ 500 ዋꬋ ግዴዳ።

\VS{17}ስሚደ ሁጲሳ ባጋ ሄ ጋትማን ልክና 500 ዋꬋ ግዴዳ።

\VS{18}ስሚደ ገድሳ ባጋ ልክና 500 ዋꬋ ግዴዳ።

\VS{19}ስሚደካ አዋይ ዉልያ ባጋ ልኬዳ፤ እካ 500 ዋꬋ ግዴዳ።

\VS{20}ሄዋዳን ኦꬂደ፥ እ ኦይዱ ባጋቱዋካ ልኬዳ። አ ዩሹዋን 500 ዋꬋ አዱቂደ፥ 500 ዋꬋ አክያ ድርሳ ግምቢ ደኤ። ሄ ግምቢ ጌሻ ሳኣ የንኮ ጮ ሳኣፐ ሻካናሳ።




\par }\Chap{43}{\SH ጾሳ ቦንቹ ጌሻ ጎልያ ስሜዳ
\par }
{\PP \VerseOne{1}ሄዋፐ ጉይያን፥ ሄ ብታኒ ታና አዋይ ዶልያ ባጋ ጼልያ ፐንግያኮ አሄዳ።

\VS{2}ታን እስራኤልያ ጾሳ ቦንቹ አዋይ ዶልያ ባጋፐ ይያዋ በኣድ። አ ዩሳ ኮሻይ ዳሮ ሃꬃ ኩንꬁዋ ጉንꬃ ማላ፤ ቃይ ቢታይካ አ ቦንቹዋን ፖኤዳ።
\XREF{}{{\XO 43:2 }{\XT{ህዝ. 10:3-4፣ 18-19፤ 11:22-23፤ ሳፃ 1:15}}}

\VS{3}በኤዳ ሳጻይ ካሰ ጾሳይ የሩሳላመ ካታማ ꬋይሳናዉ ዬዳ ዎደ በኤዳ ሳፃ ማላቴ፤ ቃይ ኮባራ ሻፋ ማታን ታን በኤዳ ሳጻካ ማላቴ። ሄዋ በኣደ፥ ታን ታ ሶምኡዋ ቢታ ጋꬃደ ጉፋናድ።

\VS{4}መꬍና ጎዳ ቦንቹ አዋይ ዶልያ ባጋ ጼልያ ፐንግያና ጌሻ ጎልያ ግዶ ገሌዳ።

\VS{5}ሄ ዎደ ጾሳ አያናይ ታና ፑደ ደንꬂደ፥ ግዶ ዳባባ ገልሴዳ፤ በአ! መꬍና ጎዳ ቦንቹ ጌሻ ጎልያ ኩሜዳ።


\par }{\PP \VS{6}ሄዋን ሄ ብታኒ ታ ምይያን ኤቂደእሽን፥ እቱ ጌሻ ጎልያ ግዶፐ ታዉ ሃሳይሽን ስሳድ።

\VS{7}እ ሀዋዳን ያጌዳ፤ “ላ አሳ ናአዉ፥ ሀዌ ታ አራታ ሳነ ታ ገዲ የꬍያ ሳኣ። ታን እስራኤልያ አሳ ግዶን መꬍናዉ ደአና። ሀዋፐ ስንꬃዉ እስራኤልያ አሳ ግድና፥ ኡንቱንቱ ካተቱዋ ግድና፥ ሀራ ጾሳቶ ጎይንያዋን፥ ዎይ ሸምፑ ባይና ባረንቱ ካተቱዋ ሀዉልትያዉ ጎይንያዋን ታ ጌሻ ሱንꬃ ቱንስክኖ።

\VS{8}ዋቲደ ጎፐ፥ እት ጎዳ ጻላላይ ታናነ ኡንቱንታነ ሻክና፥ ባረንቱ ፐንግያ ታዋ ምይያን፥ ባረንቱ ፐንገ ምꬃካ ታዋ ምይያን ኤሴድኖ። ባረንቱ ሸነይያ ኦሱዋን ታ ጌሻ ሱንꬃ ቱንሴድኖ። ሄዋ ድራዉ፥ ታን ታ ሀንቁዋን ኡንቱንታ ꬋይሳድ።

\VS{9}ሀእ ስም ሀራ ጾሳቶ ጎይንያዋ አግኖ፤ ባረንቱ ካተቱዋ ሀዉልትያ ጎይንያዋ ታ ማታፐ ድግኖ። ያቶፐ፥ ታን ኡንቱንቱ ግዶን መꬍናዉ ደአና።


\par }{\PP \VS{10}“ላ አሳ ናአዉ፥ ታን ኔና በሴዳ ጌሻ ጎልያባ እስራኤልያ አሳዉ ኦዳ፤ ኡንቱንቱ ባረንቱ ኦꬄዳ ናጋራን ዬላታና ማላ፥ አ መꬋባነ እ ኬጸቴዳ ማራ ኡንቱንቶ ኦዳ።

\VS{11}ኡንቱንቱ ባረንቱ ኦꬄዳባን ዬላትያዋንታ ግዶፐ፥ ጌሻ ጎልያ ማላ፥ እ ኬጸቴዳ ማራ፥ ከስያ ሳአቱዋ፥ ገልያ ሳአቱዋነ አ ኩመንꬃ ምስልያ ኡንቱንቶ ቆንጭሳ። ሄዋዳንካ ቃይ፥ አ ዎጋ ኡባነ አ ህግያ ኡባ ኡንቱንታ ኤርሳ። ቃይካ ሄ ጎሊ ዎት ኬጸቴደንቶነ ኡንቱንቱ አ ዎጋ ኡባነ ህግያ ኡባ ናጋናዉነ ፖላናዉ ዳንዳያና ማላ፥ ኔን ኡንቱንቱ ጼልሽን ጻፋ።


\par }{\PP \VS{12}“ጌሻ ጎልያ ህጊ ሀዋ: ጌሻ ጎሊ ኬጸቴዳ ደርያ ሁጲነ አ ዩሹዋን ደእያ ሄራይ ኡባይ ኡባፐ አꬌዳ ጌሻ ግዳናዋ። ኤ፥ ጌሻ ጎልያ ህጊ ሀዋ።


\par }{\SH ያርሽያ ሳአ
\par }
{\PP \VS{13}“ያርሽያሳይ ካሰ ጌሻ ጎልያ ልክያዳንካ፥ እት ዋꬋ ቦላ ኦይዱ ብራቱዋ ጉጄዳ፥ አዱሳ ዋꬋን ልከቴዳ። ያርሽያ ሳአ ባሱዋ ዩሹዋን እት ዋꬋ ዝቂያነ እት ዋꬋ አክያ ኦላይ ደኤ፤ ሄ ኦላዉ ካረ ባጋ ደꬃይ እት ታካꬍያ ꬎቄ። ያርሽያ ሳአ ጌሳይ ሀዋ ማላ:\XREF{}{{\XO 43:13 }{\XT{ህዝ. 27:1-2፤ 2 ኦዱዋ 4:1}}}

\VS{14}ባሱዋፐ ቢደ፥ ኮይሮ ደꬃ ጋካናዉ 2 ዋꬋ፤ ላኤንꬆ ደꬃይ እት ዋꬋ ያርሽያ ሳኣኮ ሺቅ ዶሚደ፥ 4 ዋꬋ ꬎቄ፤ ቃይካ እት ዋꬋ ያርሽያ ሳኮ ሺቂደ፥

\VS{15}ያርሹ ጹገትያ ጮጪ ደእያ ሄዘንꬆ ደꬃይ 4 ዋꬋ ꬎቄ። እ ኦይዱ ምዛና ግዲደ፥ ኦይዱ ማርያንካ እት እት ካጪ ደኤ።

\VS{16}ያርሹዋ ጹግያ ጮጪ ኦይዱ ሚዛናን ግዲደ፥ 12 ዋꬋ፥ ጎምፓይካ 12 ዋꬋ።

\VS{17}ላኤንꬆ ደꬃይካ ሄዋ ማላ ኦይዱ ምዛና ግዲደ፥ 14 ዋꬋ፥ ጎምፓይካ 14 ዋꬋ። ሄ ደꬃዉ ካረ ባጋ ጋጻይ እት ታካ ꬎቄ። ዩሹዋ ኡባን እት ዋꬋ ግዴዳ ኦላይ ደኤ። ያርሽያ ሳ ፑደ አፍያ ደꬃቱ አዋይ ዶልያ ባጋን ደኢኖ” ያጌዳ።


\par }{\PP \VS{18}ቃይካ እ ታና ሀዋዳን ያጌዳ፤ “ላ አሳ ናአዉ፥ ኡባ ሞድያ መꬍና ጎዳይ ሀዋዳን ያጌ፤ ‘ያርሽያ ሳአ ዎጋይ ሀዋ። ጹግያ ያርሹዋ ያርሻናዉነ ሱꬃ ፑሻካዉ፥ ያርሽያ ሳአ ግምቢደ ፖልያ ጋላስ፥

\VS{19}ታኮ ሺቂደ፥ ታዉ ኦꬅያ ጻዶቃ ያራፐ የለቴዳ ሌዊያ ዛረ ቄሳቶ ናጋራ ያርሹዋ ኦꬃደ፥ እት ኮሩማ እማ። ኡባ ሞድያ መꬍና ጎዳይ ሀዋ ኦዳይ።

\VS{20}ኔን ሄ ሱꬃፐ አካደ፥ ኦይዱ ካጨቱዋ፥ ላኤንꬆ ደꬃ ኦይዱ ሚዛናነ ሄ ደꬃዉ ጋጻ ኦካ። ሄዋዳን ኦꬃደ፥ ያርሽያ ሳአ ቱናተꬃፐ ጌሻ።

\VS{21}ቃይ ናጋራ ያርሾ እመቴዳ ሄ ኮሩማ አካደ፥ ጌሻ ጎልያዋ ግዲደ፥ ጌሻ ሳኣፐ ካረ ባጋና አዉ አዛዘቴዳ ሳኣን ጹጋ።


\par }{\PP \VS{22}“ ‘ዎንተꬃ ጋላስ ትላ ቦላና ደእያ እት ዴሻ ኦርግያ አካደ፥ ናጋራ ያርሾ ያርሻ። ካሰ ኮሩማ ሱꬃን ጌሼዳዋዳን፥ ሄ ዴሻ ኦርግያ ሱꬃን ያርሽያ ሳአ ጌሻ።

\VS{23}ጌሽያዋ ፖላደ፥ ትላ ቦላና ደእያ እት ኮሩማነ ትላ ቦላና ደእያ እት ዶርሳ ኦርግያ አካደ፥

\VS{24}ላኡዋካ መꬍና ጎዳ ስንꬃ ሺሻ። ያቶፐ ቄሳቱ ኡንቱንቱ ቦላ ማጽንያ ቆሊደ፥ መꬍና ጎዳዉ ጹግያ ያርሹዋ ኦꬂደ ያርሽኖ።


\par }{\PP \VS{25}“ ‘ላፑን ጋላሳ ኩመንꬃ፥ ሀች ሀች እት ዴሻ ኮልያ ናጋራ ያርሾ፥ ቃይ ትላ ቦላና ደእያ እት ኮሩማነ ትላ ቦላና ደእያ እት ዶርሳ ኦርግያ ሺሻ።

\VS{26}ቄሳቱ ላፑን ጋላሳ ኩመንꬃ ያርሽያ ሳአ ቱናተꬃፐ ጌሽኖ። ያቲደ ጾሳዉ አ ዱማይኖ።

\VS{27}ሀ ጋላሳቱ ዉርያ ዎደ፥ ሆስፑንꬃ ጋላሳፐ ዶሚደ፥ ቄሳቱ ህንተ ጹግያ ያርሹዋነ ህንተ እትፐተꬃ ያርሹዋ ያርሽያ ሳአ ቦላን ያርሽኖ። ሄ ዎደ ታን ህንተናን ናሸታና። ታን ኡባ ሞድያ መꬍና ጎዳይ ሀዋ ኦዳይ’ ያጌ” ያጌዳ።
\XREF{}{{\XO 43:27 }{\XT{ከሳ 29:35-37}}}




\par }\Chap{44}{\SH አዋይ ዶልያ ፐንግያ ዎጋ
\par }
{\PP \VerseOne{1}ሄዋፐ ጉይያን፥ ሄ ብታኒ ታና ጉየ ዛሪደ፥ ጌሻ ጎልያዉ አዋይ ዶልያ ባጋና ደእያ ካረ ባጋ ድርሳ ፐንግያኮ አህያ ዎደ፥ ድርሳ ፐንጊ ጎርደት ኡቴዳ።

\VS{2}መꬍና ጎዳይ ታና ሀዋዳን ያጌዳ፤ “ሀ ፐንጊ ጎርዱዋን ደእ ባሻናፐ አትና፥ ላኤንꬆ ዶየተና። አሳይካ አናና ገለና፤ አያዉ ጎፐ፥ መꬍና ጎዳይ እስራኤልያ ጾሳይ አናና ገሌዳ። ሄዋ ድራዉ፥ ሄ ፐንጊ ጎርዱዋን ደአና።

\VS{3}ግዶፐነ፥ እስራኤልያ ቄስያ ጻላላይ መꬍና ጎዳ ስንꬃን ኡክꬃ ማናዉ ሄዋን ኡታና ዳንዳዬ። ፐንግያ ባራንዳና እ ገላናዉነ ከሳናዉ ዳንዳዬ” ያጌዳ።


\par }{\SH ጌሻ ጎልያ ገልያ ዎጋ
\par }
{\PP \VS{4}ሄዋፐ ጉይያን፥ ሄ ብታኒ ታና ሁጲሳ ፐንግያኮ አፍያ ኦግያና አፊደ፥ ጌሻ ጎልያ ስንꬃ ባጋ ጋꬄዳ። ሄዋን ታን ጼልያ ዎደ፥ መꬍና ጎዳ ቦንቹ መꬍና ጎዳ ጎልያ ኩም ኡቴዳዋ በኣድ፤ ሄኮ፥ ታ ሶምኡዋ ቢታ ጋꬃደ ጉፋናድ።


\par }{\PP \VS{5}ያትና፥ መꬍና ጎዳይ ታና ሀዋዳን ያጌዳ፤ “ላ አሳ ናአዉ፥ መꬍና ጎዳ ጌሻ ጎልያ ዎጋቱዋ ኡባነ አ ህገቱዋ ኡባ ጼልያዋን ታን ነዉ ኦድያዋ ነ ሀይꬃን ሎይꬃደ ስሳ፤ ነ አይፍያንካ ሎይꬃደ ጼላ። ጌሻ ጎልያ ገላናዉነ ከሳናዉ በስያ አሳቱነ በሰና አሳቱ ሀቃዋንተንቶ ሎይꬃደ አኬካ።

\VS{6}ማካላንቻ እስራኤልያ አሳዉ ሀዋዳን ያጋደ ኦዳ፤ ‘ኡባ ሞድያ መꬍና ጎዳይ ሀዋዳን ያጌ፤ “ህንተኖ፥ እስራኤልያ አሳቶ፥ ህንተ ኦꬅያ ቱና ኦሱ ኤቆ።

\VS{7}ህንተ ታዉ ታ ቁማ፥ ሞꬉዋነ ሱꬃ ያርሹዋ ኦꬂደ ሺሽያ ዎደ፥ ዎዛናይነ አሹ ቃጻረትቤና አላጋ አሳቱዋ ታ ጌሻ ጎልያ ገልሲደ፥ ኡንቱንቱ አ ቱንሳናዳን ኦꬄድታ። ህንተ ቱናተꬃ ኡባ ቦላንካ ጉጂደ፥ ታ ቃላ ጫቁዋ ኮሌድታ።

\VS{8}ቃይ ታ ጌሻ ሚሻቱዋ ቦላ አዎተናን እጺደ፥ ታ ጌሻ ጎልያን አላጋቱዋ አዎዬድታ” ያጌ።


\par }{\PP \VS{9}“ ‘ሄዋ ድራዉ፥ ኡባ ሞድያ መꬍና ጎዳይ ሀዋዳን ያጌ፤ “እስራኤልያ አሳ ግዶን ደእያ አላጋ አሳይ፥ ባረ ዎዛናንነ ባረ አሹዋን ቃጻረትቤናዌ፥ ኦንነ ታ ጌሻ ጎልያ ገሎፖ።


\par }{\SH ሌዋቱ አክያ ሙሩዋ
\par }
{\PP \VS{10}“ ‘ “ታፐ ሃኬዳ ሌዋቱ፥ እስራኤልያ አሳይ ታና አጊደ ዎራ ስምና፥ ባረንቱ ኤቃቶ ጎይናናዉ ዎራ ስሜዳዋንቱ፥ ባረንቱ ሙሩዋ አክኖ።

\VS{11}ግዶፐነ፥ ኡንቱንቱ ታ ጌሻ ጎልያን ኦሳንቻ ግድኖ፤ ታ ጌሻ ጎልያ ድርሳ ፐንገቱዋ ናግኖ፤ ጌሻ ጎልያ ኦሱዋካ ኦꬅኖ። ኡንቱንቱ ጹግያ ያርሹዋነ አሳይ አህያ ሀራ ያርሹዋ ሹክኖ፤ ቃይ አሳዉ ኦꬃናዉ፥ ኡንቱንቱ አሳኮ ሺቅኖ።

\VS{12}ሽን ኡንቱንቱ ካሰ እስራኤልያ አሳ ኤቃቶ ጎይንሴዳ ድራዉነ አሳ ናጋራን ኩንድስያ ꬉበ ግዴዳ ድራዉ፥ ኡንቱንቱ ባረንቱ ናጋራ ሙሩዋ አካናዳን፥ ታን ኩሽያ ደንꬃደ ጫቃድ። ታን ኡባ ሞድያ መꬍና ጎዳይ ሀዋ ኦዳይ።

\VS{13}ኡንቱንቱ ቄስያ ግዲደ ኦꬃናዉ ታኮ ሺቆፕኖ፤ ዎይ ታዉ ዱማቴዳ ጌሻባኮነ ኡባፐ አꬌዳ ጌሻባኮ ሺቆፕኖ። ኡንቱንቱ ባረንቱ ኦꬄዳ ቱና ኦሱዋ ድራዉ፥ ዬላ ማይኖ።

\VS{14}ግዶፐነ፥ ኡንቱንቱ ጌሻ ጎልያን አዎታናዳንነ አ ግዶን ኦꬃናዉ ደእያ ኦሱዋ ኡባካ ኦꬃናዳን፥ ታን ኡንቱንታ ሱንꬃና።


\par }{\SH ቄሳቱ ዋ ዎጋ
\par }
{\PP \VS{15}“ ‘ “ሽን እስራኤልያ አሳይ ታና አጊደ፥ ዎራ ስሜዳ ዎደ፥ ታ ጌሻ ጎልያ ዎጋ አማነቲደ ፖሌዳ፥ ሌዊያ ዛረ ቄሳቱ፥ ጻዶቃ ያራቱ፥ ኡንቱንቱ ታዉ ኦꬃናዉ ታኮ ሺቅኖ። ሞꬉዋነ ሱꬃ ሺሺደ፥ ኡንቱንቱ ታ ስንꬃን ኦꬅኖ። ታን ኡባ ሞድያ መꬍና ጎዳይ ሀዋ ኦዳይ።

\VS{16}ታ ጌሻ ጎልያ ኡንቱንቱ ገልኖ፤ ታዉ ኦꬃናዉ ታ ያርሽያ ሳ ኡንቱንቱ ሺቅኖ፤ አዎተꬃካ ኡንቱንቱ ኦይቂኖ።

\VS{17}ኡንቱንቱ ጌሻ ጎልያዉ ግዶ ዳባባ ገልያ ዎደ፥ ሊኑዋፐ ዳደቴዳ ማዩዋ ማይኖ፤ ግዶ ዳባባ ፐንገን ዎይ ጌሻ ጎልያ ግዶን ኦꬅያ ዎደ፥ ሱፍያ ማዩዋ ማዮፕኖ።
\XREF{}{{\XO 44:17 }{\XT{ከሳ 28:39-43፤ ዎጋ 16:4}}}

\VS{18}ኡንቱንቱ ባረንቱ ሁጲያን ላይኑዋ ሻሽያ ጻጽኖ፤ ባረንቱ ጼሳንካ ላይኑዋ ቃንꬃ ሱርያ ዳንጭኖ። ባረንታ ጫዋይያዋ አያነ ማዮፕኖ።

\VS{19}አሳይ ደእያ ካረ ዳባባ ኡንቱንቱ ከስያ ዎደ፥ ጌሻ ጎልያን ኦꬂደ ማዬዳ ማዩዋ ቃሪደ፥ ጌሻ ክፍለቱዋን ዎꬅኖ። ሄዌ ꬋዮፐ፥ ኡንቱንቱ ባረንቱ ጌሻ ማዩዋን አሳ ጾሳዉ ጌሻና።
\XREF{}{{\XO 44:19 }{\XT{ዎጋ 16:23}}}


\par }{\PP \VS{20}“ ‘ “ቄሳቱ ባረንቱ ሁጲያ ሜደቶፕኖ፥ ዎይ ባረንቱ ብናና አዱሶፕኖ፤ ባረንቱ ሁጲያ ልክያን ቃንጽስኖ።
\XREF{}{{\XO 44:20 }{\XT{ዎጋ 21:5}}}

\VS{21}አይ ቄሲነ ግዶ ዳባባ ገልያ ዎደ፥ ዎይንያ ኤሳ ኡሾፖ።
\XREF{}{{\XO 44:21 }{\XT{ዎጋ 10:9}}}

\VS{22}ኡንቱንቱ አስናይ ሀይቄዳ፥ ዎይ የደቴዳ ማጫ አሳ አኮፕኖ። እስራኤልያ አሳፐ ጌላያቶ አክኖ፤ ዎይ አስናይ ቄስያ ግዲደ ደኢድ ሀይቄዳ ማጫ አሳ አክኖ።
\XREF{}{{\XO 44:22 }{\XT{ዎጋ 21:7፣ 13-14}}}


\par }{\PP \VS{23}“ ‘ “ቄሳቱ ጾሳዉ ዱማቴዳዋፐነ ዱማተናን ጮ ደእያዋፐ ግዱዋን ደእያ ዱማተꬃ ታ አሳ ታማርስኖ። ቃይ ጌሻፐነ ቱናፐ ግዱዋን ደእያ ዱማተꬃ ኡንቱንቱ በስኖ።
\XREF{}{{\XO 44:23 }{\XT{ሳፃ 10:10}}}

\VS{24}አይ ሞቱ ደንዶፐካ፥ ቄሳቱ ታ ህጊ ኦድያዋዳን ፕርድኖ። ታ ህግያነ ታ ዎጋ ናጊደ፥ ታ ባላቱዋ ቦንችኖ፤ ታ ሳምባታካ ዱማዪደ ቦንችኖ።


\par }{\PP \VS{25}“ ‘ “ቄሲ ሀይቄዳ አሃኮ ሺቂደ፥ ባረና ቱንሶፖ። ግዶፐነ፥ ሀይቄዳዌ አዉዋ፥ ዎይ አቶ፥ ዎይ የሌዳ አቱማ ናኣ፥ ዎይ ማጫ ናኣ፥ ዎይ እሻ፥ ዎይ አስና ገላቤና ምቻቶ ግዶፐ፥ አሃ ቦቻናዉ ዳንዳዬ።
\XREF{}{{\XO 44:25 }{\XT{ዎጋ 21:1-4}}}

\VS{26}እ ባረ ቱናተꬃፐ ጌዬዳዋፐ ጉይያን፥ ላፑን ጋላሳ ፓይዲደ ታኮ። ሄዋፐ ጉይያን፥ እ ጌሻ ግዳና።

\VS{27}ሄዋፐ ስሚደ፥ ጌሻ ሳኣን ኦꬃናዉ ግዶ ዳባባ ብያ ጋላስ፥ ባረ ናጋራ ያርሹዋ ሺሾ። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{28}“ ‘ “ቄሳቶ ላታይ ባዋ፤ ታን ኡንቱንቶ ላታ። እስራኤልያ ቢታን ኡንቱንቶ አይ ላታነ እሞፕተ፤ ኡንቱንቱ ላታይ ታና።
\XREF{}{{\XO 44:28 }{\XT{ፓይ. 18:20}}}

\VS{29}ኡንቱንቱ ካꬃ ያርሹዋ፥ ናጋራ ያርሹዋነ ናቁዋ ያርሹዋ ሚኖ። እስራኤልያ ቢታን መꬍና ጎዳዉ ዱማዬዳዌ ኡባይ ኡንቱንቱሳ።
\XREF{}{{\XO 44:29 }{\XT{ፓይ. 18:8-19}}}

\VS{30}ኮይሮ ጋክያ ዱማ ዱማ ካꬃዉ ኮይሮ አይፊነ ህንተ ጾሳዉ እምያ እሞታ ኡባይ ቄሳቱ ዋሳ። ህንተ ጎልያን አንጁ ሸምፓና ማላ፥ ህንተ ꬊልያፐ ኮይሮ ኩሽያ ኡንቱንቶ እምተ።

\VS{31}ቄሳቱ ባኩቴዳዋ ዎይ ዶአይ ዎꬌዳዋ ካፉዋ አሹዋ ግድና፥ መህያ አሹዋ ግድና፥ አያነ ሞፕኖ።
\XREF{}{{\XO 44:31 }{\XT{ዎጋ 22:8}}}




\par }\Chap{45}{\SH መꬍና ጎዳዉ ዱማዬዳ ሳማ
\par }
{\PP \VerseOne{1}“ ‘ “ቢታ ህንተ ላታናዉ ሳማን ሻክያ ዎደ፥ ሄ ቢታፐ እት ሳማ መꬍና ጎዳዉ ዱማዪደ ዎꬅተ። ሄዌካ ታማነ ላኡ ክሎ ሜትረነ ባጋ አዱቂያነ ታሙ ክሎ ሜትረ አክያ ሳኣ ግዶ። ሄ ሳአይ ኡባይካ ጌሻ ሳኣ ግዶ።

\VS{2}ሄ ሳኣፐ ኦይዱ ማዛን ቃራ ግዴዳ አዱሳተꬃይ 500 ዋꬋ፥ ጎምፓይካ 500 ዋꬋ ግዴዳ ሳአይ ጌሻ ጎልያሳ ግዶ፤ አ ዩሹዋን 50 ዋꬋ ግዴዳ መላ ሳአይ ደኦ።

\VS{3}ሄ ጾሳዉ ዱማዬዳ ሳኣፐ አዱሳተꬃይ ታማነ ላኡ ክሎ ሜትረነ ባጋ፥ ጎምፓይ ቃይ እቼሹ ክሎ ሜትረ ግዴዳ ሳኣ ልካደ ሻካ። ሄዋን ጌሻ ጎሊ፥ እካ፥ ኡባፐ አꬌዳ ጌሻይ ደእያ ጌሻ ጎልያዉ ሳኣ ግዲደ ደኦ።

\VS{4}ሄዌ ጌሻ ጎልያ ግዶን መꬍና ጎዳዉ ኦꬃናዉ፥ አኮ ሺቅያ ቄሳቶ ዱማቴዳ ጌሻ ሳኣ ግዶ፤ ቃይ ኡንቱንቱ ባረንቱ ጎልያ ኬጽያ ሳነ ጌሻ ጎልያዉካ ጌሻ ሳኣ ግዶ።

\VS{5}ቃይ አትያ ታማነ ላኡ ክሎ ሜትረ ባጋ አዱቂያነ እቼሹ ክሎ ሜትረ ባጋ አክያ ሳአይ ጌሻ ጎልያን ኦꬅያ ሌዋቱዋሳ ላታ ግዶ፤ ኡንቱንቱ ባረንቶ ደእያ ካታማቱዋ ሄዋን ኬጽኖ።


\par }{\PP \VS{6}“ ‘ “ሄ መꬍና ጎዳዉ ዱማዬዳ ሳኣ ምይያን ታማነ ላኡ ክሎ ሜትረነ ባጋ አዱቂያነ ላኡ ክሎ ሜትረነ ባጋ አክያ ሳአይ ካታማ ኬጻናዉ ደኡዋ፤ ሄ ሳአይ እስራኤልያ አሳዉ ኡባዉ ግዶ።


\par }{\SH እስራኤልያ ካፖ እመቴዳ ሳማ
\par }
{\PP \VS{7}“ ‘ “እስራኤልያ ካፖ እመቴዳ ሳማይ ላኡ ባጋናካ ጾሳዉ ዱማዬዳ ሳኣንነ ካታማ ሳኣን ዛዋቴ። እ አዋይ ዉልያ ባጋና ሜድተራነ አባ ጋኬ፤ አዋይ ዶልያ ባጋና እስራኤልያ ቢታ ዛዋ ጋኬ። አዉ እስራኤልያ ዛርያፐ እቱዋ ሳማዳን፥ አዋይ ዉልያ ባጋ ዛዋፐ ቢደ፥ አዋይ ዶልያ ባጋ ዛዋ ጋኬ።

\VS{8}ሄ ሳማይ እስራኤልያ ቢታ ካፖ ላታ ጋድያ ግዶ። ሀዋፐ ስንꬃን ታ ካፓቱ ታ አሳ ኡቁኖፕኖ፤ ኡንቱንቱ እስራኤልያ አሳይ ኡባይ ባረ ዛርያን ዛርያን ጋድያ አካናዳን ኦꬅኖ” ያጌ።


\par }{\SH ካፑ አዛዘትያ ህግያ
\par }
{\PP \VS{9}“ ‘ኡባ ሞድያ መꬍና ጎዳይ ሀዋዳን ያጌ፤ “ህንተኖ፥ እስራኤልያ ካፓቶ፥ ህንተዉ ሀእ ግዳና! ህንተ ሻቢረꬃነ አሳ ኡቁንያዋ አግተ፤ ሱረ ፕርዳነ ጽሎተꬃ ኦꬅተ። ታ አሳ ኡንቱንቱ ላታ ቢታፐ ꬎቆሊደ የደርስያዋ አግተ። ታን ኡባ ሞድያ መꬍና ጎዳይ ሀዋ ኦዳይ።


\par }{\PP \VS{10}“ ‘ “ህንተ ኡባዉካ ልከ ሚዛናይነ ቃራ ግዴዳ ማክያባይ ደኦ።
\XREF{}{{\XO 45:10 }{\XT{ዎጋ 19:36}}}

\VS{11}ልክያባቱ ኡባዉ ግዶ ግድያ ጎሞረ
\FTNT{*}{{\FR 45:11 }{\FK{ጎሞረ፦
}}{\FT{እት ጎሞረ 220 ክሎ ግራመ ዎይ 220 ሊትሮ ግዴ።
}}} ያግያ ልክያ ሚሻ ግዶ። መላባ ማክያ ኤፋ ግያ ሚሻይ ጎሞረ ኦይቂያዎ ታሙዋፐ እት ኩሽያ ግዶ፤ ቃይ ጉክያዋ ማክያ ባትያ ግያ ሚሻይካ ጎሞርያዉ ታሙዋፐ እት ኩሽያ ግዶ። ሄዋ ግያዌ አፋይነ ባቲ ብጸ ላገ ግያዋ።

\VS{12}ጉꬃባ ልክያ ዎደ፥ ህንተ ልክያ ሚሻይ ሳቅለ
\FTNT{†}{{\FR 45:12 }{\FK{ሳቅለ፦
}}{\FT{እት ሳቅሊ ታማነ እት ግራመነ ባጋ ዴጼ።
}}} ግዶ። ላታሙ ጌራይ እት ሳቅለ ግዶ፤ ቃይ ኡሱፑን ታሙ ሳቅሊ እት ምናነ ግዶ።


\par }{\PP \VS{13}“ ‘ “ህንተ እሙዋ እሚደ፥ ሀዋዳን እምተ። ህንተ ቆጽ ሺሽያ ዛርጋፐ ኡሱፑን ታሙዋፐ እት ኩሽያ፥ ባንጋፐ ኡሱፑን ታሙዋፐ እት ኩሽያ፥

\VS{14}ቃይ ዎጋራ ዛይትያፐ ጼቱዋፐ እት ኩሽያ እምተ። ሀዋንታ ልክያ ዎደ፥ ኔን ማክያ ሚሻይ ባተ ግዶ። ታሙ ባቲ እት ጎሞረ ዎይ እት ኮረ ግዴ።

\VS{15}እስራኤልያ አሳይ ሄምያ ላኡ ላኡ ጼቱ መህያ ዉዲ ደእያዋፐ እት ዉድያፐ እት እት ዶርሳ እምተ። ሄዋንቱ አሳ ናጋራ አቶ ጊሳናዉ፥ ካꬃ ያርሹዋ፥ ጹግያ ያርሹዋነ እትፐተꬃ ያርሾ ግድኖ። ታን ኡባ ሞድያ መꬍና ጎዳይ ሀዋ ኦዳይ።

\VS{16}ቢታን ደእያ አሳይ ኡባይ ሀዋ ኡባ እስራኤልያ ካፖ እሞ።

\VS{17}ካፑ ኦꬃናዉ በስያ ኦሱ፥ እስራኤልያ አሳይ ቦንችያ ባላቱዋን፥ አግናይ ጼርያ ጋላሳትዋንነ ሳምባታቱዋን ጹግያ ያርሾቶ፥ ካꬃ ያርሾቶነ ኡሻ ያርሾቶ ኮሽያዋ እሞ። እስራኤልያ አሳ ናጋራ አቶ ጊሳናዉ፥ ናጋራ ያርሾቱዋ፥ ካꬃ ያርሾቶ፥ ጹግያ ያርሾቶነ እትፐተꬃ ያርሾቶ ኡባዉ ኮሽያዋ እ እሞ” ያጌ።


\par }{\PP \VS{18}“ ‘ኡባ ሞድያ መꬍና ጎዳይ ሀዋዳን ያጌ፤ “ኮይሮ አግናን፥ ኮይሮ ጋላስ ትላ ቦላና እት ኮሩማ ጌሻ ጎልያ ጌሻናዉ ሺሻ።

\VS{19}ቄሲ ሀ ናጋራ ያርሹዋ ሱꬃፐ አኪደ፥ ጌሻ ጎልያ ፐንግያ ቆስለꬃቱዋ፥ ያርሽያ ሳ ዩሹዋን ደእያ ደꬃዉ ኦይዱ ምዛናዉነ ግዶ ዳባባ አፍያ ድርሳ ፐንግያ ቆስለꬃቱዋ ኦኮ።

\VS{20}ኦንነ ቆፐናን ዎይ ኤራና ꬋዪደ ኦꬄዳ ናጋራ አቶ ጊሳናዉ፥ አግናዉ ላፑንꬃ ጋላሳን ሄዋዳንካ ኦꬃ። ያታደ ጌሻ ጎልያ ቱናተꬃፐ ጌሻ።


\par }{\PP \VS{21}“ ‘ “ኮይሮ አግናን፥ ታማነ ኦይደንꬆ ጋላሳን ፓስጋ ባላ ቦንችተ፤ ቃይ ላፑን ጋላስ ጋካናዉ፥ እርሹ ገልቤና ኡክꬃ ሚተ።
\XREF{}{{\XO 45:21 }{\XT{ከሳ 12:1-20፤ ፓይ. 28:16-25}}}

\VS{22}ሄ ኮይሮ ጋላሳን ካፑ ባረ ግሻነ ባረ አሳ ድራዉ ናጋራ ያርሹዋ ኦꬂደ ኮሽያዋ፥ እት ኮሩማ እሞ።

\VS{23}ሄ ባላይ ቦንቼትያ ላፑን ጋላሳቱዋን ሀች ሀች ላፑን ኮሩማቱዋነ ላፑን ዶርሳ ኦርገቱዋ ኡባይካ ትላ ቦላና ደእያዋንታ ጹግያ ያርሹዋ ኦꬂደ፥ መꬍና ጎዳዉ ኮሽያዋ እሞ። ሄዋናካ እትፐ ናጋራ ያርሾ ሀች ሀች እት ዴሻ ኦርግያ እሞ።

\VS{24}እት እት ኮሩማነ እት እት ዶርሳ ኦርግያ ያርሽያ ዎደ፥ ካꬃ ያርሾ 17 ክሎ ግራመ ዛርጋነ ሄዙ ሊትሮ ዛይትያ እሞ።


\par }{\PP \VS{25}“ ‘ “ላፑንꬃ አግናን፥ ታማነ እቼሻንꬃ ጋላሳን ዶምያ ላፑን ጋላሳ ባላ ዎድያን ኡባን፥ ናጋራ ያርሹዋ፥ ጹግያ ያርሹዋ፥ ካꬃ ያርሹዋነ ዛይትያ ካሰዋፐ ዱማየናን ካፑ እሞ” ያጌ።
\XREF{}{{\XO 45:25 }{\XT{ዎጋ 23:33-36፤ ፓይ. 29:12-38}}}




\par }\Chap{46}{\SH ያርሹዋ ዎጋ
\par }
{\PP \VerseOne{1}“ ‘ኡባ ሞድያ መꬍና ጎዳይ ሀዋዳን ያጌ፤ “ግዶ ዳባባ ገልስያ አዋይ ዶልያ ባጋ ድርሳ ፐንጊ ኦሱዋ ጋላሳቱዋን ኡሱፑናቱዋንካ ጎርደቲደ ጋምኦ፤ ሽን ሳምባታ ጋላስነ አግናይ ጼርያ ጋላስ ዶየቶ።

\VS{2}እስራኤልያ አሳ ካፑ ድርሳዉ ፐንገ ባጋ ዳባባፐ ገልያ ባራንዳ ባጋና ገሊደ፥ ድርሳ ፐንገ ምꬃ ማታን ኤቆ። ቄሳቱ እ እሜዳ ጹግያ ያርሹዋነ እትፐተꬃ ያርሹዋ ያርሽኖ። እ ሄዋን ድርሳ ፐንገን ጎይኒደ፥ ስሚደ ካረ ከሶ። ሽን ድርሳ ፐንጊ ኦማርሳናስካ ጎርደቶፖ።

\VS{3}ሄ ቢታ አሳይካ ሳምባታንነ አግናይ ጼርያ ዎድያን ግዶ ዳባባ ድርሳ ፐንግያ ገልያሳን፥ መꬍና ጎዳ ስንꬃን ጎይንኖ።


\par }{\PP \VS{4}“ ‘ “ካፑ ሳምባታ ጋላስ መꬍና ጎዳዉ ጹግያ ያርሹዋ ኦꬂደ፥ ኡሱፑን ዶርሳ ማራቱዋነ እት ዶርሳ ኦርግያ፥ ኡባይካ ትላ ቦላና ደእያዋንታ እሞ።

\VS{5}እት ዶርሳ ኦርግያና 17 ክሎ ግራመ ካꬃ ያርሹዋ እሞ። ዶርሳ ማራቱዋና ሺቅያ ካꬃ ያርሹ ካፑ ባረዉ ሺሻናዉ ኮዬዳዋ ኬሻ ግዶ። ቃይ እት እት 17 ክሎ ግራመ ካꬃና ሄዙ ሄዙ ሊትሮ ዛይትያ እሞ።


\par }{\PP \VS{6}“ ‘ “አግናይ ጼርያ ጋላስ ጋላስ ቃይ እት ኮሩማ፥ ኡሱፑን ዶርሳ ማራቱዋነ እት ዶርሳ ኦርግያ፥ ኡባይካ ትላ ቦላና ደእያዋንታ እሞ።

\VS{7}እት እት ኮሩማነ እት እት ዶርሳ ኦርግያ ያርሽያ ዎደ፥ ካꬃ ያርሾ እት እት 17 ክሎ ግራመ ዛርጋነ ሄዙ ሄዙ ሊትሮ ዛይትያ እሞ። ዶርሳ ማራቱዋና ሺቅያ ካꬃ ያርሹ ካፑ ባረዉ ሺሻናዉ ኮዬዳዋ ኬሻ ግዶ።

\VS{8}ካፑ ገሊደ፥ ድርሳ ፐንግያ ባራንዳና አꬊደ ገሎ፤ ከሲደካ ሄዋና ከሶ።


\par }{\PP \VS{9}“ ‘ “ሽን ሄ ቢታ አሳይ ባላ ጋላስ መꬍና ጎዳ ስንꬃን ጎይናናዉ ይያ ዎደ፥ ጎይኖ ሁጲሳ ፐንግያና ገሌዳዋንቱ ገድሳ ፐንግያና ከስኖ፤ ቃይ ገድሳ ፐንግያና ገሌዳዋንቱ ሁጲሳ ፐንግያና ከስኖ። አይ አሳይነ ባረ ስንꬃን ደእያ ፐንግያና ስት ጊደ ከሶፐ አትና፥ ባረ ገሌዳ ሳና ከሶፖ።

\VS{10}ኡንቱንቱ ገልያ ዎደ፥ ካፑ ኡንቱንቱና ገሎ፤ ኡንቱንቱ ከስያ ዎደካ፥ ኡንቱንቱና ከሶ።


\par }{\PP \VS{11}“ ‘ “ናሸቻ ጋላሳትዋንነ ላይꬃ ባላቱዋን እት እት ኮሩማናነ እት እት ዶርሳ ኦርግያና ሺቅያ ካꬃ ያርሹ እት እት 17 ክሎ ግራመ ዛርጋነ ሄዙ ሄዙ ሊትሮ ዛይተ ግዶ። ቃይ ዶርሳ ማራቱዋና ሺቅያ ያርሹ ካፑ ባረዉ ሺሻናዉ ኮዬዳዋ ኬሻ ግዶ።

\VS{12}ካፑ ባረ ዶሱዋን እምያ ያርሹዋ፥ ጹግያ ያርሹዋ፥ ዎይ እትፐተꬃ ያርሹዋ መꬍና ጎዳዉ አህያ ዎደ፥ አዋይ ዶልያ ባጋ ግዶ ዳባባ ድርሳ ፐንጊ አዉ ዶየቶ። ባረ ጹግያ ያርሹዋ ዎይ እትፐተꬃ ያርሹዋ ሳምባታ ጋላስ እ እምያዋዳን እሞ። ያቲደ እ ከሲደ ቢና፥ ድርሳ ፐንጊ ጎርደቶ።


\par }{\SH ሀች ሀች ሺሽያ ያርሹዋ
\par }
{\PP \VS{13}“ ‘ “ካፑ ሀች ሀች ትላ ቦላና ደእያ እት ላይꬃ ግዴዳ እት ዶርሳ ጹግያ ያርሹዋ ኦꬂደ፥ መꬍና ጎዳዉ እሞ፤ እ ሄዋ ዎንታ ዎንታ ፓጨናን አሆ።

\VS{14}ሄዋናካ ላኡ ክሎ ግራመ ꬊሊ እት ሊትሮ ዛይትያን ሙናቀቲደ፥ ዎንታ ዎንታ ካꬃ ያርሹዋ ግዲደ ሺቆ። ሀዌ ህንተ መꬍና ጎዳዉ ሀች ሀች ሺሽያ ያርሹዋ ዎጋ።

\VS{15}ሀዌ ስም ኦርገ ዶርሳይ፥ ካꬃ ያርሹነ ዛይቲ ፓጭ ባይናን ዎንታ ዎንታ ሺቃናዉ በስያ ጹገትያ ያርሹዋ” ያጌ።


\par }{\SH ካፑዋ ጋድያባዉ እመቴዳ ዎጋ
\par }
{\PP \VS{16}“ ‘ኡባ ሞድያ መꬍና ጎዳይ ሀዋዳን ያጌ፤ “ካፑ ባረ ጋድያፐ ሻኪደ፥ ባረ አቱማ ናናቱዋፐ እቶ እሞፐ፥ ሄዌ ሄ ናኣሳነ አ ናናቱዋስ ላታ ግዴ።

\VS{17}ሽን ካፑ ባረ ጋድያፐ ሻኪደ፥ ባረ ቆማቱዋፐ እቶ እሞፐ፥ እሻታማንꬃ ላይꬃ ባላይ ጋካናዉ፥ ሄ ጋዲ አዋ። ሄዋፐ ጉይያን፥ ካፖ ስሞ፤ ሄዌ ካፖ ግድያ ድራዉ፥ መꬍናዉ አሳነ አ ናናቶ ላታ ግዴ።
\XREF{}{{\XO 46:17 }{\XT{ዎጋ 25:10}}}

\VS{18}ካፑ አሳ ሱጊደ፥ አሳ ላታ ጋድያ ዎልቃን አኮፖ። ታ አሳይ ባረ ላታ ጋድያፐ ꬎቆለተና ማላ፥ እ ባረ አቱማ ናናቶ ባረ ጋድያፐ እሞ” ያጌ’ ያጋ” ያጌዳ።


\par }{\SH ያርሹዋ ዶይስያ ሳአቱዋ
\par }
{\PP \VS{19}ሄዋፐ ጉይያን፥ ሄ ብታኒ ታና ሁጲሳ ጼልያ፥ ቄሳቱ ዋ ጌሻ ክፍለቱዋኮ ገልያሳ አሄዳ። ሄዋንቱካ ግዶ ዳባባዉ ጋꬅያ ዱገ ባጋ ድርሳ ፐንግያ ማታን ደእያዋንታ። ኡንቱንቱፐ አዋይ ዉልያ ባጋና ታን እት ሳኣ በኣድ። እ ታና ሀዋዳን ያጌዳ፤

\VS{20}“ሀ ሳአይ ቄሳቱ ናጋራ ያርሹዋነ ናቁዋ ያርሹዋ ዶይስያ ሳነ ካꬃ ያርሹዋ ኡክያ ሳኣ። ሀ ሳኣን ጎኤትያ ጋሱ ሄ ጌሻ ያርሾቱዋ አሳኮ ካረ ዳባባ ከስና፥ አሳይ ጌሻባ ቦቺደ ጌየናዳን ናጋናሳ” ያጌዳ።


\par }{\PP \VS{21}ሄዋፐ ጉይያን፥ ሄ ብታኒ ታና ካረ ባጋ ዳባባዉ አፊደ፥ ሄ ዳባባዉ ኦይዱ ማዛንያ ታና ዩሼዳ። ሄ ዳባባ ማርያን ኡባንካ ቄር ዳባባቱ ደእያዋንታ በኣድ።

\VS{22}ኡንቱንቶ ኡባዉካ 40 ዋꬋ፤ ጎምፓይካ 30 ዋꬋ፤ ኦይዱ ማርያን ደእያ ዳባባቱካ እት ላገ።

\VS{23}ሄ ኦይዱ ዳባባቱዋ ዩሹዋንካ ሹቻ ግምቢ ደኤ፤ ቃይ ግምቢያ ላንቂያን አኮ ሺቂደ ኦሰቴዳ፥ ታማ ኤꬅያ ሳአቱ ደኢኖ።

\VS{24}ሄ ብታኒ ታና፥ “ሀዋንቱ ኡባይ ጌሻ ጎልያን ኦꬅያዋንቱ አህያ ያርሹዋ ዶይስያ ሳአቱዋ” ያጌዳ።




\par }\Chap{47}{\SH ጌሻ ጎልያ ጋርሳፐ ፑልትያ ሃꬃ
\par }
{\PP \VerseOne{1}ሄ ብታኒ ዛሪደ፥ ታና ጌሻ ጎልያ ገልያሳ አፌዳ። ጌሻ ጎልያ ገልያ ፐንግያፐ ጋርሳና ሃꬃይ ፑልቲደ፥ ጌሻ ጎልያፐ አዋይ ዶልያ ባጋ ጎጌ። ጋሱካ መꬍና ጎዳ ጌሻ ጎሊያ ፐንጊ አዋይ ዶልያ ባጋፐ ስንꬃና ደኤ። ጌሻ ጎልያዉ ገድሳ ባጋና ዱገ ጎጊደ፥ ያርሽያ ሳፐ ገድሳ ባጋና አꬌ።\XREF{}{{\XO 47:1 }{\XT{ዛካ. 14:8፤ ዮሃ. 7:38፤ ሳፃ 22:1}}}

\VS{2}እ ታና ሁጲሳ ፐንግያ ባጋና ከሲደ፥ አዋይ ዶልያ ባጋ ጼልያ ፐንግያ ዩሹዋና ካለꬂደ አፌዳ። ሄ ፐንግያፐ ገድሳ ባጋና ሃꬃይ ጎጌ።


\par }{\PP \VS{3}ሄ ብታኒ ልክያ ሜትርያ ባረ ኩሽያን ኦይቂደ፥ አዋይ ዶልያ ባጋ ቢደ፥ ጎግያ ሃꬃ ካሊደ፥ 1,000 ዋꬋ ልኬዳ። ታና ሃꬃ ግዱዋና ካለꬄዳ፤ ሃꬃይ ታዉ ሜሽ መቀꬃ ጋኬ።

\VS{4}ላኤንꬁዋካ 1,000 ዋꬋ ልኪደ፥ ሃꬃ ግዱዋና ታና ካለꬄዳ። ሃꬃይ ታዉ ጉልባታ ጋኬዳ። ቃይ 1,000 ዋꬋ ልኪደ፥ ታና ሃꬃ ግዱዋና ካለꬄዳ። ሄ ዎደ ሃꬃይ ታዉ ጼሳ ጋኬዳ።

\VS{5}እ ቃይካ 1,000 ዋꬋ ልኬዳ። ሽን ሄ ሃꬃይ ዳሮ ጪማ ግዴዳ ድራዉ፥ ታን ፕናናዉ ዳንዳያበይከ፤ እ አሳይ ዋናን ፕናናዉ ዳንዳየና ሻፋ ግዴዳ።

\VS{6}ሄ ብታኒ ታና፥ “ላ አሳ ናአዉ፥ ሀዋ በኣድ?” ያጌዳ።

\par }{\PP ሄዋፐ ጉይያን፥ እ ታና ሻፋ ጋጻዉ ጉየ ዛሬዳ።

\VS{7}ታን ስማደ ያ ጋክያ ዎደ፥ ሻፋ ዶናን ሀ ባጋናነ ያ ባጋና ሎይꬅ ዳሮ ምꬃይ ደእያዋ በኣድ።

\VS{8}እ ታና ሀዋዳን ያጌዳ፤ “ሀ ሃꬃይ አዋይ ዶልያ ባጋ ቢታዉ ጎጊደ፥ አራባ ዎምባን ገሌ። እ ሄዋን ጎገና ማጽንያ አባን ገልያ ዎደ፥ ሄ ሃꬃይ ኦራጺደ፥ ጽሎ ሃꬃ ከሴ።

\VS{9}ሀ ሻፋይ ጎጊደ ብያ ሳኣን ደእያ፥ ሻምእ ግያ መታቱ ኡባይ ፓጻ ደአና፤ ቃይ ሄ ሻፋይ ያ ጎጊደ፥ አባ ሃꬃ ኦራጽሲደ ጽልስያ ድራዉ፥ ፓይዱዋን ዳሮ ጮራቴዳ ሞለቱ ያን ደአና። ሄዋፐ ደንዴዳዋን፥ ሄ ሻፋይ ጎግያሳን ደእያባይ ኡባይ ፓጻ ደአና።

\VS{10}ሞልያ ኦይቂያዋንቱ አባ ዶናን ኤቃና፤ ኤንጋዳፐ ቢደ ኤን-ኤግላይማ ጋካናዉ ደእያ ሳአይ ግትያ ምጭያ ሳኣ ግዳና። ሜድተራነ አባን ደእያ ሞለቱዋዳን፥ ሄዋንካ ዳሮ ዱማ ዱማ ቆሞ ሞለቱ ደአና።

\VS{11}ሽን አባ ዶናን ደእያ ጫሪነ ሃꬃይ ኩሞ ኦላይ ማጽነ ግዲደ አታናፐ አትና፥ ኦራጽክኖ።

\VS{12}ሄ ሻፋ ዶናን ሀ ባጋናነ ያ ባጋና ምያ አይፍያ አይፍያ፥ ዳሮ ዱማ ዱማ ቆሞ ምꬃቱ ደአና። ኡንቱንቱ ሀይꬃይ ቆቆፈተና፤ አይፍያዋካ አግክኖ። ጌሻ ጎልያፐ ከስያ ሃꬃይ ኡንቱንቱኮ ጎግያ ድራዉ፥ ኡንቱንቱ አግናን አግናን ኦራꬃ አይፍያ አይፋና። ኡንቱንቱ አይፌዳ አይፊ ቁማ ግዳናዋ፤ ኡንቱንቱ ሀይꬃይካ ꬋለ ግዳናዋ” ያጌ።
\XREF{}{{\XO 47:12 }{\XT{ሳፃ 22:2}}}


\par }{\SH ቢታ ዛዋቱዋ
\par }
{\PP \VS{13}ኡባ ሞድያ መꬍና ጎዳይ ሀዋዳን ያጌ፤ “እስራኤልያ ዛረቶ ታማነ ላአቶ ቢታ ላታ ጋድያ ኦꬃደ፥ ኔን ሻካና ዛዋይ ሀዋ። ዮሴፎ ዛረቶ ላኡ ሳማይ እመቶ።

\VS{14}ታን ካሰ ህንተ ማይዛ አዋቶ ሀ ቢታ ላትሳናዉ ታ ኩሽያ ደንꬃደ ጫቃድ፤ ሀእ ህንተ ኡባይካ ልክያን ሻኪደ ላትተ።


\par }{\PP \VS{15}“ቢታዉ ሁጲሳ ባጋ ዛዋይ ሀዋ: ሜድተራነ አባፐ ደንዲደ፥ ሄትሎና ካታማነ ሀማታ ፕኑዋ አꬊደ፥ ጸዳደ ካታማ ጋኬ።

\VS{16}ሄዋፐ ቃይ ዳማስቆፐነ ሀማታፐ ግዶ ዛዋን ደእያ በሮታነ ስብራይማ ካታማቱዋ አꬊደ፥ ሀዉራና ዛዋን ደእያ ቲኮና
\FTNT{*}{{\FR 47:16 }{\FK{ቲኮና፦
}}{\FT{እብራዌꬁዋን ሀዘር-ሀትኮን ጌተቴ።
}}} ካታማ ጋኬ።

\VS{17}ሄዎ እስራኤልያ ቢታዉ ዛዋይ ሀማታ ቢታ ሁጲሳ ባጋዉ አጊደ፥ ሜድተራነ አባፐ አዋይ ዶልያ ባጋ ቢደ፥ ዳማስቆ ቢታ ዛዋን ደእያ ሀጻር-ኤናና ካታማ ጋኬ።


\par }{\PP \VS{18}“አዋይ ዶልያ ባጋ ዛዋይ ሀጻር-ኤናናፐ ደንዲደ፥ ዳማስቆፐነ ሀዉራናፐ ግዱዋና አꬌ። ሄዋፐ ቃይ እስራኤልያፐነ ጋላኣደፐ ግዱዋን ደእያ ዮርዳኖሳ ሻፋን ዛዋቲደ፥ ማጽንያ አባ አꬊደ ቢደ፥ ታማራ ካታማ ጋኬ።


\par }{\PP \VS{19}“ገድሳ ባጋ ዛዋይ ታማራፐ ደንዲደ ቢደ፥ ማሪባ-ቃዴሳን ደእያ ፑልቱዋ ጋኬ። ሄዋፐ ሁጲሳና አዋይ ዉልያ ባጋ ኦይቅክቂደ፥ ግብጼ ሻፋ ካሊደ ቢደ፥ ሜድትራንያ አባ ጋኬ።


\par }{\PP \VS{20}“አዋይ ዉልያ ባጋ ዛዋይ ሜድተራነ አባ ግዲደ፥ ሁጲሳ ባጋና አꬊደ ሀማተን ዛዋቴ።


\par }{\PP \VS{21}“ሄዋ ድራዉ፥ ሀ ቢታ እስራኤልያ ዛራቱዋ ፓይዱዋ ልክያን ሻክ አክተ።

\VS{22}ህንተዉነ ህንተ ግዶን ናናቱዋ የሊደ ደእያ በተቶ ቢታ ላታ ኦꬂደ ሻክተ። ኡንቱንታ ህንተ ህንተ ቢታን የለቴዳ እስራኤልያ አሳዳን ጼልተ። ኡንቱንቱ ህንተናና እትፐ እስራኤልያ ዛራቱዋና ጋድያ ሳማን አክኖ።

\VS{23}በቲ እስራኤልያን አይ ዛርያና ደኦፐካ፥ ሄ እ ደእያ ዛርያ ግዶን አዉ ላታ ቢታ እምተ። ታን ኡባ ሞድያ መꬍና ጎዳይ ሀዋ ኦዳይ።




\par }\Chap{48}{\SH ቢታ ሻኩዋ
\par }
{\PP \VerseOne{1}“ቢታ ሻካናዉ ማዝጋበቴዳ ዛራቱዋ ሱንꬃይ ሀዋ: ሁጲሳ ባጋና እት ሳማይ ዳና ዛርያዉ እመቶ። ሄዌካ ሄትሎናፐ ሀማታዉ አፍያ ኦግያ ካሊደ፥ ሄዋፐካ ዳማስቆ ዛዋን ደእያ ሀጻር-ኤናና ማታ ካታማ አꬊደ ሀማተ ማታን ዛዋቴ። ሄዌ አዋይ ዶልያ ባጋፐ ቢደ አዋይ ዉልያ ባጋ ጋካናዉ ደእያ ሳአዉ ሁጲሳ ባጋ ዛዋ ግዳና።

\VS{2}ዳና ዛዋና ኦይቀቲደ፥ አዋይ ዶልያ ባጋፐ አዋይ ዉልያ ጋካናዉ ደእያ እት ሳማይ አሴራ ዛርያዉ እመቶ።

\VS{3}አሴራ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ጋካናዉ ደእያ እት ሳማይ ንፍታሌማ ዛርያዉ እመቶ።

\VS{4}ንፍታሌማ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ጋካናዉ ደእያ እት ሳማይ ምናሰ ዛርያዉ እመቶ።

\VS{5}ምናሰ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ባጋ ጋካናዉ እት ሳማይ ኤፍሬማ ዛርያዉ እመቶ።

\VS{6}ኤፍሬማ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ጋካናዉ እት ሳማይ ሮቤላ ዛርያዉ እመቶ።

\VS{7}ሮቤላ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ጋካናዉ እት ሳማይ ይሁዳ ዛርያዉ እመቶ።


\par }{\PP \VS{8}“ይሁዳ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ባጋ ጋካናዉ ደእያ እት ሳማ ዱማያ ዎꬃ። አዉ ጎምፓይ ታማነ ላኡ ክሎ ሜትረነ ባጋ ግዴ። አዋይ ዶልያ ባጋፐ አዋይ ዉልያ ባጋ ጋካናዉ ደእያ እት ዛርያ ሻክና ጋክያ ሳማና ቃራ። አዉ ግዶ ግሸቻን ጌሻ ጎሊ ደኤ።


\par }{\PP \VS{9}“ሄ ሳማፐ ኔን መꬍና ጎዳዉ ዱማያደ ዎꬅያ ሳአይ ታማነ ላኡ ክሎ ሜትረነ ባጋ አዱሳነ ታሙ ክሎ ሜትረ አኮ ግዶ።

\VS{10}ሄ ሳአይ ቄሳቶ ዱማዬዳ ሳኣ ግዶ፤ እ ሁጲሳ ባጋና ታማነ ላኡ ክሎ ሜትረነ ባጋ አዱሳ፤ አዋይ ዉልያ ባጋና እቼሹ ክሎ ሜትረ አኮነ አዋይ ዶልያ ባጋናካ እቼሹ ክሎ ሜትረ አኮ፤ ቃይ ገድሳ ባጋና ታማነ ላኡ ክሎ ሜትረነ ባጋ አዱሳ። መꬍና ጎዳ ጌሻ ጎሊ አዉ ግዶ ግሸቻን ደኤ።

\VS{11}ሀ ዱማይ ዎꬄዳ ሳአይ እስራኤልያ አሳይ ታ ኦግያፐ ዎራ ስምያ ዎደ፥ ኡንቱንቱና ዎራ ስሜዳ ሌዋቱዋዳን ግደናን፥ አማነቲደ ታዉ ኦꬂደ ጋምኤዳ፥ ጌሻ ቄሳቶ፥ ጻዶቃ ያራቶ እመቶ።

\VS{12}ሄዌ መꬍና ጎዳዉ ዱማዬዳ ቢታፐ ኡንቱንቶ ዱማ ሳማ፤ እ ኡባፐ አꬌዳ ጌሻ። ኡንቱንቱ ሳማይ ሌዋቶ ሳማን ዛዋቶ።


\par }{\PP \VS{13}“ቄሳቱ ዋ ዛዋና ኦይቀቲደ፥ ሌዋቶካ አዱሳተꬃ ታማነ ላኡ ክሎ ሜትረነ ባጋ፥ ጎምፓይካ እቼሹ ክሎ ሜትረ ግዴዳ እት ሳማይ እመቶ።

\VS{14}ኡንቱንቱ ሄ ጋድያፐ አያነ ባይዞፕኖ ዎይ ላሞፕኖ። ሄዌ ቢታ ኡባን ዱማቴዳዋ ግድያ ድራዉ፥ ሀራ አሳ ኩሽያን ገላናዉ በሰና፤ መꬍና ጎዳዉ እ ጌሻ ሳኣ።


\par }{\PP \VS{15}“አቴዳ ላኡ ክሎ ሜትረነ ባጋ አኮነ ታማነ ላኡ ክሎ ሜትረነ ባጋ አዱሳ ሳአይ ካታማ አሳይ ኡባይ ኮꬃን ጎኤትያ ጎልያ ኬጽያነ መህያ ሄምያ ሳኣ ግዶ፤ ካታማይ ሄ ቢታዉ ግዶ ግሸቻን ደኦ።

\VS{16}ሄ ካታማይ ኦይዱ ሚዛናን ደኤ። ሁጲሳ ባጋይ 4 ክሎ ሜትረነ ባጋ፤ ገድሳ ባጋይ 4 ክሎ ሜትረነ ባጋ፤ አዋይ ዶልያ ባጋይ 4 ክሎ ሜትረነ ባጋ፤ አዋይ ዉልያ ባጋይካ 4 ክሎ ሜትረነ ባጋ።

\VS{17}ካታማዉ ሄንꬃ ጋዲ ደኦ፤ ሄ ጋዲ ሁጲሳ ባጋና፥ ገድሳ ባጋና፥ አዋይ ዶልያ ባጋናነ አዋይ ዉልያ ባጋና 250 ዋꬋ አኮ ግዶ።

\VS{18}ጌሻ ሳኣ ባጋና አቴዳ ሳአይ አዋይ ዶልያ ባጋ ዋꬍያ ዎደ፥ አዱሳተꬃይ እቼሹ ክሎ ሜትረ፤ አዋይ ዉልያ ባጋ ዋꬍያ ዎደ፥ አዱሳተꬃይ እቼሹ ክሎ ሜትረ። ሄ ሳኣን ሞኬዳዌ ኡባይ ሄ ካታማን ኦꬅያዋንቶ ቁማ ግዳና።

\VS{19}እስራኤልያ ዛረ ኡባፐ ሄ ካታማን ኦꬃናዉ ይያዋንቱ ሄ ቢታ ጎሽኖ።

\VS{20}ህንተ ዱማይያ ሳአይ ኡባና ኦይዱ ማርያናካ ታማነ ላኡ ክሎ ሜትረነ ባጋ አዱቄ። ሄ ሳአይ ካታማይ ኬጸቴዳ ሳኣነ ጌሻ ሳኣ ባረናን ጉጄ።


\par }{\PP \VS{21-22}“ጌሻ ጎልያፐ፥ ቄሳቱ ዋ ሳማፐ፥ ሌዋቱዋ ሳማፐነ ካታማ ሳኣፐ አዋይ ዶልያ ባጋናነ አዋይ ዉልያ ባጋና ደእያ አቴዳ ቢታይ ካፖ ግዶ። ሄ ቢታዉ ጎምፓይ ታማነ ላኡ ክሎ ሜትረነ ባጋ። ሄ ካፑዋ ቢታይ ሁጲሳ ባጋና ይሁዳ ጋኬዳ ሳማን፥ ገድሳ ባጋና ቢንያማ ጋኬዳ ሳማን ዛዋቴ።

\VS{23}አቴዳ ዛረቶ ቢታይ ሀዋዳን ሻከቴ። አዋይ ዶልያ ባጋፐ አዋይ ዉልያ ባጋ ጋካናዉ፥ እት ሳማይ ቢንያማ ዛርያዉ እመቶ።

\VS{24}ቢንያማ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ባጋ ጋካናዉ ደእያ እት ሳማይ ስሞና ዛርያዉ እመቶ።

\VS{25}ስሞና ዛዋና ኦይቀቲደ፥ አዋይ ዶልያ ባጋፐ አዋይ ዉልያ ባጋ ጋካናዉ ደእያ እት ሳማይ ይሳኮራ ዛርያዉ እመቶ።

\VS{26}ይሳኮራ ዛዋና ኦይቀቲደ፥ አዋይ ዶልያ ባጋፐ አዋይ ዉልያ ባጋ ጋካናዉ ደእያ እት ሳማይ ዛብሎና ዛርያዉ እመቶ።

\VS{27}ዛብሎና ዛዋና ኦይቀቲደ፥ አዋይ ዶልያ ባጋፐ አዋይ ዉልያ ባጋ ጋካናዉ ደእያ እት ሳማይ ጋዳ ዛርያዉ እመቶ።

\VS{28}ጋዳ ገድሳ ዛዋይ ታማራ ካታማፐ ደንዲደ፥ ማሪባ-ቃዴሳን ደእያ ፑልቱዋና አꬊደ፥ ግብጼ ሻፋ ካሊደ ቢደ፥ ሜድተራነ አባ ጋኬ።


\par }{\PP \VS{29}“ህንተ እስራኤልያ አሳዉ ላታ ኦꬃደ ሻካና ቢታይ ሀዋ፤ ሀዋንቱ ኡንቱንታ ጋካና ሳማቱዋ። ታን ኡባ ሞድያ መꬍና ጎዳይ ሀዋ ኦዳይ።


\par }{\SH ካታማ ፐንገቱዋ
\par }
{\PP \VS{30}“ካታማፐ ከስያ ፐንገቱ ሀዋንታ። ኡንቱንቱ እስራኤልያ ዛራቱዋ ሱንꬃን ጼገታና። ሁጲሳ ድርሳ ግምቢ 4,500 ዋꬋ አዱቃና፤
\XREF{}{{\XO 48:30 }{\XT{ሳፃ 21:12-13}}}

\VS{31}ካታማ ፐንገቱ እስራኤልያ ዘረꬃ ሱንꬃን ጼገታና። ሁጲሳ ባጋና፤ ሮቤላ ፐንግያ፥ ይሁዳ ፐንግያነ ሌዊያ ፐንግያ ጌተትያ ሄዙ ፐንገቱ ደአና።

\VS{32}አዋይ ዉልያ ድርሳ ግምቢ 4,500 ዋꬋ አዱቃና፤ ሄ ግምቢያን ዮሴፎ ፐንግያ፥ ቢንያማ ፐንግያነ ዳና ፐንግያ ጌተትያ ሄዙ ፐንገቱ ደአና።

\VS{33}ገድሳ ድርሳ ግምቢ 4,500 ዋꬋ አዱቃና፤ ሄ ግምቢያን ስሞና ፐንግያ፥ ይሳኮራ ፐንግያነ ዛብሎና ፐንግያ ጌተትያ ሄዙ ፐንገቱ ደአና።

\VS{34}አዋይ ዉልያ ድርሳ ግምቢ 4,500 ዋꬋ አዱቃና፤ ሄ ግምቢያን ጋዳ ፐንግያ፥ አሴራ ፐንግያነ ንፍታሌማ ፐንግያ ጌተትያ ሄዙ ፐንገቱ ደአና።


\par }{\PP \VS{35}“ካታማ ዩሹ ኡባና ልክና፥ 18,000 ዋꬋ ግዳናዋ። ሄ ዎድያፐ ዶሚደ ሄ ካታማይ፥ ‘መꬍና ጎዳይ ሄዋን ደኤ’ ያጌቲደ ጼሰታና” ያጌ።


\par }