\NormalFont\ShortTitle{ዛረꬁዋ}

{\MT ዛረꬁዋ ማጻፋ

\par }{\IMT ገሉዋ

\par }{\IP “ዛረꬄዳ ዎጋ” ጌተትያ ሀ ማጻፋይ፥ እስራኤልያ አሳዉ ሀዋፐ ካሰና ኦደቴዳ ዎጋነ ማራ ዛረꬅ ዛረꬅ ሀሳይስያ ማጻፋ።

\par }{\IP “ዛረꬄዳ ዎጋ” ማጻፋን ማዝጎበቲደ ደእያ፥ እት እት ዳሮ ጎእያ የዎቱ ሀዋፐ ካሊደ ጻፈቴዳዋንታ።

\par }{\IPI 1. ሙሴ አꬌዳ ኦይታሙ ላይꬃቱዋ ግዶን ፖለቴዳ፥ ዎልቃማ ዎልቃማ ኦሶቱዋ ሀሳዪደ ኦዴ። ጎዳይ ኡንቱንታ ባዙዋን ዎት ካለꬄደንቶ አሳ ሀሳይሲደ፥ ኡንቱንቱ ጾሳዉ አማነቴዳዋንታ ግዳና ማላነ ሱረ ኦሱዋን አዛዘታና ማላ፥ ኡንቱንታ ቆፍሴ።

\par }{\IPI 2. ሙሴ ታሙ አዛዞቱዋ ዛር ዛሪደ ኦዲደ፥ ሄዋንቱፐካ ኮይሮ አዛዙዋ ብለꬃ ኡንቱንቶ ቆንጭሴዳ። አሳይ ጾሳ ጻላላዉ ጎይናናዳንካ ሀሳይሴ። ሄዋና ኦይꬂደ፥ እስራኤልያ አሳይ ህዶታ ጋድያን አዛዘታናዉ በስያ ዱማ ዱማ ዎጋ ቦች ቦች አኪደ ኦዴ።

\par }{\IPI 3. ሙሴ፥ ጎዳይ ኡንቱንቱና ጫቀቴዳ ጫቁ አይ ማለንቶ ኡንቱንቶ ብሊደ፥ ኡንቱንቱ ሄ ጫቆ ኦራꬂደ አማነታናዳን፥ ቆፍሴ።

\par }{\IPI 4. ኢያሱ ሙሴ ሳኣን ገሊደ ጾሳ አሳ ካለꬅያ አሳ ግዳናዉ ሱንቴ። ሙሴ ጎዳይ አማነትያዋ ግድያዋ ሳባናዉ ከሲደ ማዝሙርያ የጼዳዋፐነ እስራኤልያ ዛርያ ኡባ አንጄዳዋፐ ጉይያን፥ ዮርዳኖሳ ሻፋፐ አዋይ ዉልያ ባጋና ደእያ ሞኣባ ጋድያን ሀይቄዳ።

\par }{\IP ማጻፋዉ ሁጰ ቆፋይ ጎዳይ ባረ ሲቅያነ ባረ ዶሬዳ አሳ አሼዳዋነ አንጄዳዋ ኦዴ። አሳይካ ጾሳ አንጁ ኡንቱንቱፐ ሻከተናን ፓጻ ደአናዉ ዳንዳያና ማላ፥ ጎዳይ ኡንቱንቶ ኦꬄዳዋ ኡባ ሀሳይሲደ፥ ኡንቱንቱ ኡባ ዎደካ ጾሳ ሲቃናዉነ አዉ አዛዘታናዉ ኡንቱንታ ኤርሴ።

\par }{\IP ማጻፋዉ ዋና ቆፋ ኦይቄዳ ጽቅሰቱ: 6:4-6 ደእያዋንታ ግድያ ዎደ፥ ኡንቱንቱካ፥ የሱስ፥ “አዛዞ ኡባፐ አꬍያ ዎልቃማ አዛዞ” ጊደ ኦዴዳ ቃላቱዋ ኦይቄዳዋንታ። ሄዋንቱነ፥ “ጾሳ ነ ጾሳ ነ ፖሎ ዎዛናፐ፥ ነ ፖሎ ሸምፑዋፐነ ነ ፖሎ ዎልቃፐ ሲቃ” ያግያዋንታ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሀ. ኮይሮ ሙሴ ሃሳያ
{\IOR{1:1—4:49}}

\par }{\IO ለ. ላኤንꬆ ሙሴ ሃሳያ
{\IOR{5:1—26:19}}

\par }{\IOB 1. ታሙ አዛዞቱዋ
{\IOR{5:1—10:22}}

\par }{\IOB 2. ህግያ፥ ዎጋነ ሴራ
{\IOR{11:1—26:19}}

\par }{\IO ሐ. ካናነ ገላናፐ ካሰቲደ እመቴዳ አዛዙዋ
{\IOR{27:1—28:68}}

\par }{\IO መ. ቃላ ጫቁዋ ኦራጹሳ
{\IOR{29:1—30:20}}

\par }{\IO ሰ. ሙሴ ዉርሰꬃ ሃሳያ
{\IOR{31:1—33:29}}

\par }{\IO ረ. ሙሴ ሀይቁዋ
{\IOR{34:1-12}}



\par }{\MS ኮይሮ ሙሴ ሃሳያ

\par }\ChapOne{1}{\MR (ፓይ. 1:1—4:49)

\par }{\SH ሲና ደርያፐ ባናዳን እመቴዳ አዛዙዋ
\par }
{\PP \VerseOne{1}ሀ ማጻፋን ጻፈቴዳ ቃላ ኡባይ ዮርዳኖሳ ሻፋፐ ሄፍንꬃ አዋይ ዶልያ ባጋና ደእያ መላ ቢታን ኡንቱንቱ ደእሽን፥ ሙሴ እስራኤልያ አሳዉ ኦዴዳ ቃላ። ሙሴ ሀ ቃላ ኡንቱንቶ ኦድያ ዎደ፥ ኡንቱንቱ ሱፋ ጌተትያ ሳኣን ስንꬃ ባጋና፥ ፓራና ካታማዉ እት ባጋናነ ሄዋዳንካ ቃይ ቶፌላ፥ ላባና፥ ሀጸሮታነ ዲዛሃባ ጌተትያ ካታማቱዋ ግዱዋን ደእያ ዮርዳኖሳ ዛንጋራን ደኢኖ።

\VS{2}ኤዶማ ደርያ ኦግያና ቦፐ፥ ሲና ደርያፐ ቃዴሳ-ባርነ ጋካናዉ ገድያን ታማነ እት ጋላሳ ኦገ።


\par }{\PP \VS{3}ግብጼፐ ኡንቱንቱ ከሴዳ ኦይታማንꬃ ላይꬃን፥ ታማነ እተንꬃ አግናን፥ አግናዉ ኮይሮ ጋላሳን፥ ሙሴ መꬍና ጎዳይ ኡንቱንቱዋ አ አዛዜዳዋ ኡባ እስራኤላቶ ኦዴዳ።

\VS{4}ሄዌ ሀሰቦና ካታማን ኡቲደ ካተቴዳ አሞረቱ ካዉዋ ስሆናነ፥ አስታሮታንነ ኤድራአን ኡቲደ ካተቴዳ ባሳነ ካትያ ኦጋ፥ ሙሴ ጾኔዳዋፐ ጉይያና።
\XREF{}{{\XO 1:4 }{\XT{ፓይ. 2:21-34}}}


\par }{\PP \VS{5}አሳይ ዮርዳኖሳፐ አዋይ ዶልያ ባጋና ሞኣበን ደእሽን፥ ሙሴ ሀ ህግያ ሀዋዳን ያጊደ ቆንጭስያዋ ዶሜዳ።


\par }{\PP \VS{6}“ኑን ሲና ደርያን ደእሽን፥ መꬍና ጎዳይ ኑ ጾሳይ ኑና ሀዋዳን ያጌዳ፤ ‘ህንተ ሀ ደርያ ቦላን ሎይꬅ ጋምኤድታ።

\VS{7}ዱንካንያ ኮሊደ ደንድተ፤ ደረትያ አሞረቱ ቢታነ አራባን ደእያ ኡንቱንቱ ሾሮ ቢታ ኡባ ቢተ፤ ሄዌካ ዮርዳኖሳ ዛንጋራ፥ ደረትያሳነ ባርጎትያ ቢታቱዋኮ፥ ገድሳ ባጋዉነ ሜድተራነ አባ ጋጻዉ አꬍተ። ካናነ ጋድያኮ ቢተ፤ ሊባኖሳ ደረቱዋ አꬊደ፥ ኤፍራጺሳ ሻፋ ጋካናዉ ቢተ።

\VS{8}በእተ፥ ታን ህንተንቶ ሀ ቢታ እማድ። ቢደ ህንተ አዋቶ፥ አብራሃማዉ፥ ይሳቃዉ፥ ያቆባዉነ፥ ኡንቱንቱፐ ጉይያን፥ ኡንቱንቱ ዛርያዉ እማናዉ መꬍና ጎዳይ ጫቄዳ ቢታ ላትተ’ ያጌዳ” ያጌዳ።


\par }{\SH ሙሴ ካፓቱዋ ሱንꬄዳ
\par }
{\R (ከሳ 18:13-27)

\par }{\PP \VS{9}ቃይካ ሙሴ አሳዉ ሀዋዳን ያጌዳ፤ “ሄ ዎደ ታን ህንተንቶ ሀዋዳን ያጋደ ኦዳድ፤ ‘ታን ታረካ ህንተና ቶካናዉ ዳንዳይከ።

\VS{10}መꬍና ጎዳይ ህንተ ጾሳይ ህንተ ፓይዱዋ ሳሉዋ ጾልንትያዳን ዳርሴዳ።

\VS{11}መꬍና ጎዳይ ህንተ አዎቱዋ ጾሳይ፥ ህንተና ሀዋፐ ሻአ ገደ ጉጂደ ዳርሶነ እ ጌዳዋዳን ህንተና አንጆ።

\VS{12}ሽን ህንተ መቱዋ፥ ህንተ ፓሉማነ ህንተ ኦሻ ኡባ ታን ታረካ ቶካናዉ ዋና ዳንዳያይታ?

\VS{13}ህንተ ዛርያፐ ዛርያፐ አꬌዳ ኤራንቻ፥ አኬካንቻነ ኦሱዋ ሜዚ ደእያ አሳቱዋ ዶርተ፤ ታን ህንተ ቦላ ኡንቱንቱ ካፑዋ ሱንꬃና’ ያጋድ።


\par }{\PP \VS{14}“ህንተካ ታና፥ ‘ኑን ኦꬃናዳን ኔን ጌዳዌ ሎአ’ ያጌድታ።

\VS{15}ሄዋ ድራዉ፥ ታን ህንተ ዛርያፐ ዛርያፐ አꬌዳ ኤራንቻነ ኦሱዋ ሜዚ ደእያ አሳቱዋ አካድ፤ ሻላቃ፥ ጼቱዋ ካፑዋ፥ እሻታሙዋ ካፑዋ፥ ታሙዋ ካፑዋነ ሞድያዋንታ ኦꬃደ ህንተ ዛርያን ዛርያን ህንተ ቦላን ሱንꬃድ።


\par }{\PP \VS{16}“ያታደ ታን ኡንቱንታ፥ ‘ህንተ እሻንቱ ግዱዋን ደእያ ሞቱዋ ስስተ፤ ሄ ሞቱ እት እስራኤልያ አሳፐነ አ እሻፐ ግዱዋን ዎይ እስራኤልያ አሳፐነ ሀራ ጋደ አሳፐ ግዱዋን ደእያዋ ግዶፐካ፥ ስሲደ ጽሉዋ ፕርድተ።

\VS{17}ህንተ ፕርዳን እት ባጋ ማዶፕተ፤ ዎልቃማዋ ስስያዋዳንካ፥ ጉꬃዋካ ሄዋዳን ስስተ፤ አሳ ሶምኦ ያዮፕተ፤ አያዉ ጎፐ፥ ፕርዳይ ጾሳዋ። ቃይ ህንተንቶ ዳሮ ዴጾ ግዴዳ ሞቱዋ ታኮ አህተ፤ ሄዋ ታን ፕርዳና’ ያጋድ።

\VS{18}ቃይ ህንተካ ኦꬃናዋ ኡባ ታን ሄ ዎደ ህንተና አዛዛድ።


\par }{\SH ሙሴ ዎችያዋንታ ኪቴዳ
\par }
{\R (ፓይ. 13:1-33)

\par }{\PP \VS{19}“ሄዋፐ ጉይያን፥ ኑን ሲና ደርያፐ ደንዴዶ፤ መꬍና ጎዳይ ኑ ጾሳይ ኑና አዛዜዳዋዳን፥ ደረትያ አሞረቱ ቢታ ብያ ኦግያን ደእያ ሄ ህንተ በኤዳ ግታነ ያሽያ መላ ቢታ አꬊደ፥ ቃዴሳ-ባርነ ጋኬዶ።

\VS{20}ሄ ዎደ ታን ህንተንቶ ሀዋዳን ያጋድ፤ ‘መꬍና ጎዳ ኑ ጾሳይ ኑና ላትስያ ደረትያ አሞረቱ ቢታ ሄኮ ሀእ ጋኬድታ።

\VS{21}በእተ፥ መꬍና ጎዳይ ህንተ ጾሳይ ሀ ቢታ ህንተንቶ እሜዳ። መꬍና ጎዳይ ህንተ አዎቱዋ ጾሳይ ህንተንቶ ኦዴዳዋዳን ከሲደ፥ ሀ ቢታ ላትተ፤ ያዮፕተ፤ ህዶታ አጎፕተ’ ያጋድ።


\par }{\PP \VS{22}“ህንተ ኡባይ ታኮ ዪደ ታና፥ ‘ሄ ቢታ ዎቺደ፥ ኑን ባናዉ በስያ ኦግያባነ፥ ኑን ገላና ካታማቱዋ ኦዱዋ ኑዉ አህያ አሳቱዋ ኑፐ ስንꬃዉ የዶይተ’ ያጌድታ።


\par }{\PP \VS{23}“ሄ ቆፋይ ታዉ ሎአ ማላቴዳ፤ ያትና፥ ህንተፐ ታማነ ላኡ አሳ፥ ዛርያፐ ዛርያፐ እት አሳ ዶራድ።

\VS{24}ኡንቱንቱ ቤድኖ፤ ሄ ደረትያ ቢታ ፑደ ከሴድኖ፤ ቃይ ኤሽኮላ ዛንጋራኮካ ቢደ፥ ቢታ ዎቼድኖ።

\VS{25}ሄ ጋድያን ሞክያባፐ አማሬዳ አይፍያ ባረንቱ ኩሽያን ኦይቂደ፥ ኑኮ አክ ዬድኖ፤ ቃይ፥ ‘መꬍና ጎዳ ኑ ጾሳይ ኑዉ እምያ ቢታይ ሎአ’ ያግያ ኦዱዋካ አሂደ ኦዴድኖ።


\par }{\PP \VS{26}“ሽን ህንተ መꬍና ጎዳ ህንተ ጾሳ አዛዞ ማካሊደ፥ ከሰናን እጼድታ።

\VS{27}ህንተ ዱንካንያ ግዶን እቱ እቱዋና፥ ሀዋዳን ያጊደ ዙዙሜድታ፤ ‘መꬍና ጎዳይ ኑና እጼዳ ድራዉ፥ ꬋይሳናዉ አሞረ ቢታ አሳቱ ኩሽያን አꬂ እማናዉ፥ ግብጼ ጋድያፐ ከሴዳ።

\VS{28}ኑን ሀቃ ከሴቶ? ኑ እሻቱ “ሄ ጋድያን ደእያ አሳይ ኑፐ ዳሪኖነ አዱቂኖ። ካታማቱካ ግታነ ሳሉዋ ጋካናዉ ግምበቴዳዋንታ። ሄዋ ቦላካ ቃይ አናቀቱዋ ጌተትያ ዳሮ አዱሳ አሳቱዋ ያን በኤዶ” ያጊደ፥ ኑ ዎዛና እርጽሴድኖ ያጌድታ።


\par }{\PP \VS{29}“ ‘ሄዋፐ ጉይያን፥ ታን ሀዋዳን ያጋድ፤ ኡንቱንቶ ያዮፕተ ዎይ ሻባረቶፕተ።

\VS{30}ህንተፐ ስንꬃና ብያ መꬍና ጎዳይ ህንተ ጾሳይ ካሰ ግብጼን ህንተ አይፍያ ስንꬃን እ ህንተንቶ ኦꬄዳዋዳን፥ ሀእካ ህንተንቶ እ ኦለታና።

\VS{31}ቃይ መላ ቢታን፥ ህንተ ሀ ሳኣ ጋካናዉ ዬዳ ኦገ ኡባን፥ አሳይ ባረ ናኣ ቶክያዋዳን፥ መꬍና ጎዳይ ህንተ ጾሳይ ህንተና ቶኬዳዋ በኤድታ’ ያጋድ።
\XREF{}{{\XO 1:31 }{\XT{ኪታ 13:18}}}


\par }{\PP \VS{32-33}“ሀ ኡባ ታ ኦድንካ፥ ህንተ ዱንካናና ሳኣ በሳናዉነ ህንተ ባና ኦግያ በሳናዉ ቃማ ታማ ቱሳን፥ ጋላስ ሻርያ ቱሳን ህንተና ካለꬄዳ መꬍና ጎዳ፥ ህንተ ጾሳን፥ አማንበይክታ።
\XREF{}{{\XO 1:32-33 }{\XT{እብራ. 3:19}}}


\par }{\SH ጾሳይ እስራኤላቱዋ ሙሬዳ
\par }
{\R (ፓይ. 14:20-45)

\par }{\PP \VS{34}“መꬍና ጎዳይ ህንተ ሃሳያ ስሲደ ሀንቀቴዳ፤ ሀዋዳን ያጊደ ጫቄዳ፤
\XREF{}{{\XO 1:34 }{\XT{እብራ. 3:18}}}

\VS{35}‘ታን ህንተ ማይዛ አዋቶ እማና ጋደ ጫቄዳ ሀ ሎኦ ቢታ፥ ሀ ኢታ የለታፐ እቱነ በኤና።

\VS{36}ሄ ቢታ በአናዌ ይፉነ ናኣ ካሌባ ጻላላ። እ የꬌዳ ቢታ አዉነ አ ዛርያዉ ታን እማና፤ አያዉ ጎፐ፥ እ ባረ ኩመንꬃ ዎዛናፐ መꬍና ጎዳ ካሌዳ’ ያጊደ ጫቄዳ።


\par }{\PP \VS{37}“ህንተ ጋሱዋን መꬍና ጎዳይ ታ ቦላካ ሀንቀቲደ፥ ሀዋዳን ያጌዳ፤ ሙሴ፥ ሀራይ አቶ ኔንካ ሄ ቢታ ገላካ።

\VS{38}ሽን ኔና ማድያዌ፥ ኔዌ ናአይ ኢያሱ ሄ ቢታ ገላና። እ እስራኤልያ አሳ ሄ ቢታ ላትሳናዉ ደእያ ድራዉ፥ ኔን አ ምንꬃ።

\VS{39}ቃይ ህንተ፥ ‘ኑ ናናይ ኦሞደታና’ ጌዳ ጉꬃቱነ ኢታ ሎይꬅ ሻክ ኤርቤና ህንተ ናናይ ሄ ቢታ ገላና። ታን ሄ ቢታ ኡንቱንቶ እማና፤ ኡንቱንቱካ አ ላታና።

\VS{40}ሽን ህንተና ግዶፐ፥ ህንተ ጉየ ስሚደ፥ ዞኦ አባ አፍያ ኦግያ ኦይቂደ፥ መላ ቢታ ቢተ ያጌዳ።


\par }{\PP \VS{41}“ህንተ ዛሪደ ታዉ ሀዋዳን ያጌድታ፤ ‘ኑን መꬍና ጎዳ ቦላ ናጋራ ኦꬄዶ፤ ሀእ ኑን መꬍና ጎዳይ ኑ ጾሳይ አዛዜዳዋዳን፥ ከሲደ ኦለታና’ ያጌድታ። ህንተ ኡባይ ኦላ ሚሻ ግጼድታ፤ ቃይ ገዘ ቢታ ከሲደ ኦለታናዋካ ላፋባዳን ቆፔድታ።


\par }{\PP \VS{42}“ሽን መꬍና ጎዳይ ታና፥ ‘ታን ኡንቱንቱና ደኤና ድራዉ፥ ኡንቱንቱ ከሲደ ኦለተናዳን ኦዳ፤ ሄዌ ꬋዮፐ ኡንቱንቱ ሞርከቱ ኡንቱንታ ጾናና’ ያጌዳ።

\VS{43}ታን ህንተንቶ ኦዳድ፤ ሽን ህንተ መꬍና ጎዳ አዛዞ ማካሌድታፐ አትና፥ ታን ኦዴዳዋ ስስበይክታ፤ ያቲደ ህንተ ኦቶሩዋን ገዘ ቢታ ከሴድታ።

\VS{44}ያትና፥ ሄ ገዘ ጋድያን ደእያ አሞራቱ ህንተናና ኦላ ጋከቲደ፥ ህንተና ማꬃይ የደርስያዋዳን የደርሲደ፥ ሄ ኤዶማ ጋድያን ቢደ ሆርማ ጋካናዉ ሾጬድኖ።

\VS{45}ህንተካ ጉየ ስሚደ፥ መꬍና ጎዳ ስንꬃን ዬኬድታ፤ ሽን ጾሳይ ህንተ ዬኩዋ ስስቤና ዎይ ሀይዝቤና።

\VS{46}ያትን ቃዴሳን ሄ ህንተ ጋምኦ ኬሻ ጋላሳ ጋምኤድታ።




\par }\Chap{2}{\SH መላ ቢታን ቱጋቴዳ ዎደቱዋ
\par }
{\PP \VerseOne{1}“ሄዋፐ ጉይያን ኑን፥ መꬍና ጎዳይ ታና አዛዜዳዋዳን፥ ዞኦ አባ አፍያ ኦግያ ኦይቂደ፥ ጉየ ስሚደ፥ መላ ቢታ ቤዶ፤ ሄዋን መቶቲደ፥ ደረትያ ኤዶማ ጋድያን ዳሮ ጋላሳ ዩዬዶ።
\XREF{}{{\XO 2:1 }{\XT{ፓይ. 21:4}}}


\par }{\PP \VS{2}“ሄዋፐ ጉይያን፥ መꬍና ጎዳይ ታና ሀዋዳን ያጌዳ፤

\VS{3}‘ሀ ደረትያ ቢታ ዩሻይ ህንተንቶ ግዳናዋ፤ ጉየ ስሚደ፥ ሁጲሳ ባጋ ቢተ።

\VS{4}አሳ ኔን ሀዋዳን ያጋደ አዛዛ፤ “ኤዶማን ደእያ ህንተ እሻቱዋ ግድያ ኤሳ ናናቱ ቢታና ህንተ አꬊታ። ኡንቱንቱ ህንተንቶ ያያና፤ ሽን ህንተ ሎይꬅ ናገትተ።
\XREF{}{{\XO 2:4 }{\XT{ዶመꬃ 36:8}}}

\VS{5}ታን ኡንቱንቱ ጋድያፐ ገዲ የꬍያ ሳ ኬሻነ ህንተንቶ እመና ድራዉ፥ ኡንቱንቱና ዋለቀቶፕተ፤ አያዉ ጎፐ፥ ታን ደረትያ ኤዶማ ቢታ ላታ ኦꬃደ ኤሳዉ እማ ድጋድ።

\VS{6}ህንተ ምያ ቁማነ ኡሽያ ሃꬃ፥ ኡንቱንቱፐ ሻሉዋን ሻምተ ያጋደ አዛዛ” ያጌዳ።


\par }{\PP \VS{7}“ ‘መꬍና ጎዳይ ህንተ ጾሳይ ህንተ ኦꬄዳዋ ኡባ አንጄዳ፤ ህንተ ሀ ዎልቃማ መላ ቢታን ሀመትያ ዎደ፥ ህንተና ናጌዳ። ሀ ኦይታሙ ላይꬃ ኡባን መꬍና ጎዳይ ህንተ ጾሳይ ህንተናና ደኤዳ። አያነ ህንተንቶ ፓጭስቤና።


\par }{\PP \VS{8}“ ‘ሄዋ ድራዉ፥ ኑን ኑ እሻቱዋ ግድያ ኤሳ ናናይ ደእያ ኤዶማ ቢታና አꬊደ ቤዶ። ቃይ ኤላታነ ኤጽዮን-ጋብራ ግያ ካታማቱዋፐ ደንዲደ፥ አራባኮ ጋꬅያ ኦግያ አጊደ፥ ሞኣባ መላ ቢታ አꬌዶ።


\par }{\PP \VS{9}“ ‘መꬍና ጎዳይ ታና ሀዋዳን ያጌዳ፤ “ታን ኡንቱንቱ ጋድያፐ አያነ ህንተንቶ እመና ድራዉ፥ ሞኣባ አሳና ዋለቀቶፕተ ዎይ ኡንቱንታ ኦሎፕተ፤ አያዉ ጎፐ፥ ኤራ ካታማ ታን ላታ ኦꬃደ ሎጸ ዛረቶ እማ ድጋድ” ያጌዳ’ ያጌዳ።”\XREF{}{{\XO 2:9 }{\XT{ዶመꬃ 19:37}}}


\par }{\PP \VS{10}(ሄ ጋድያን ካሰ ምኖነ ጮራ ግዴዳ፥ ቃይ አናቀ ዛራቱዋዳን አዱሳ ግዴዳ ኤመታ ጌተትያ አሳቱ ደኤድኖ።

\VS{11}ኡንቱንቱ አናቀቱዋዳንካ ራፋየቱዋ ጌተቲኖ። ሽን ሞኣባ አሳይ ኡንቱንታ ኤመታ ጊደ ጼሴ።

\VS{12}ሆራ ቢታ አሳይ ቃይ ካሰ ኤዶማን ደኤዳ፤ ሽን እስራኤላቱ ላታናዳን መꬍና ጎዳይ ኡንቱንቶ እሜዳ ጋድያን ኡንቱንቱ ኦꬄዳዋዳን፥ ኤሳ ዛራቱ ሆራታ ኡንቱንቱ ጋድያፐ ሾዴድኖ፤ ቃይ ባረንቱ ስንꬃፐ ኡንቱንታ ꬋይሲደ፥ ኡንቱንቱ ሳኣን ኡቴድኖ።)


\par }{\PP \VS{13}ሙሴ፥ “መꬍና ጎዳይ ኑና፥ ‘ሀእ ደንድተ፤ ዘሬዳ ሻፋ ፕንተ’ ያግና፥ ኑን ዘሬዳ ሻፋ ፕኔዶ።

\VS{14}ኑን ቃዴሳ-ባርነፐ ደንዲደ፥ ዘሬዳ ሻፋ ፕናና ጋካናዉ ደእያ ዎዲ ሀታማነ ሆስፑን ላይꬃ፤ ሄ ዎደ መꬍና ጎዳይ ኡንቱንቶ ጫቄዳዋዳን፥ ኦላዉ ጋኬዳ ሄ የለታ አቱማዋንቱ ኡባይ ዉሬድኖ።
\XREF{}{{\XO 2:14 }{\XT{ፓይ. 14:28-35}}}

\VS{15}ዱንካኔዳ ሳፐ ኡንቱንቱ ኡባና ድምእ ጊደ ꬋያና ጋካናዉ፥ መꬍና ጎዳ ኩሺ ኡንቱንቱ ቦላ ደኤ።


\par }{\PP \VS{16}“ኦላዉ ጋኬዳ አቱማ አሳይ ኡባይ ኡባና ꬋዬዳዋፐነ አሳ ግዶፐ ሀይቂዴ ዉሬዳዋፐ ጉይያን፥

\VS{17}መꬍና ጎዳይ ታና ሀዋዳን ያጌዳ፤

\VS{18}‘ኤራ ኦግያና ሀች ህንተ ሞኣባ ቢታ አꬊታ።

\VS{19}ህንተ አሞና አሳቱ ቢታ ጋክያ ዎደ፥ ኡንቱንታ ቃሰረꬆፕተ ዎይ ኡንቱንቱና ዋላቀቶፕተ። አያዉ ጎፐ፥ አሞና አሳቱ ጋድያፐ አያነ ታን ህንተንቶ ላታ ኦꬃደ እምከ። ታን ሄ ቢታ ሎጸ ዛርያዉ ላታ ኦꬃደ እማ ድጋድ’ ያጌዳ።
\XREF{}{{\XO 2:19 }{\XT{ዶመꬃ 19:38}}}


\par }{\PP \VS{20}“(ሄ ቢታይ ካሰ ያን ደእያ አሳይ ጼሰትያ ሱንꬃን ራፋየቱዋ ቢታ ጌተቲደ ጼሰቴ። ቃይ አሞናቱ ኡንቱንታ ዛምዙሚም ጊደ ጼሲኖ።

\VS{21}ኡንቱንቱካ አናቀቱዋዳን አዱሳ፥ ምኖነ ጮራ ጋደ፤ ሽን መꬍና ጎዳይ ኡንቱንታ ꬋይስና፥ አሞናቱ ኡንቱንቱ ቢታ ላቲደ ኡቴድኖ።

\VS{22}መꬍና ጎዳይ ኤዶማን ደእያ ኤሳ ዛረቶ ኦꬄዳዋዳን፥ ኡንቱንቶካ ኦꬄዳ፤ ሄዌካ እ ሄ ጋድያን ደእያ ሆራታ ꬋይስና፥ ኤሳ ዛራቱ ኡንቱንቱ ቢታ ላቲደ ሀቼ ጋካናዉ ኡቴድኖ።

\VS{23}ጋዛ ጋካናዉ ደእያ ሄራቱዋን ደእያ አዎቱዋ ግዶፐ፥ ካፍቶራ ግያ ጋድያፐ ዬዳ ካፍቶረቱ ኡንቱንታ ꬋይሲደ፥ ኡንቱንቱ ሳኣን ኡቴድኖ።)


\par }{\PP \VS{24}“ቃይካ ጾሳይ ኑና ሀዋዳን ያጌዳ፤ ‘ደንድተ፤ አርኖና ሻፋ ፕንተ። በእተ፥ አሞረ ቢታ አሳ ግድያ ሀሰቦና ካትያ ስሆናነ አ ቢታ ታን ህንተ ኩሽያን አꬃደ እማድ፤ አ ኦሊደ አ ቢታ ላትያዋዳን ዶምተ።

\VS{25}ሀቼፐ ዶሚደ ሳሉዋፐ ጋርሳና ደእያ አሳይ ኡባይ ህንተንቶ ያያናዳን ታን ኦꬃና፤ ኡንቱንቱ ህንተዋ ስስያ ዎደ ኡባን፥ ያሻን ኮኮራና’ ያጌዳ።


\par }{\SH እስራኤልያ አሳይ ካትያ ስሆና ጾኔዳ
\par }
{\R (ፓይ. 21:21-30)

\par }{\PP \VS{26}“ሄዋፐ ጉይያን፥ ቅደሞታ መላ ቢታፐ ሀሰቦና ካትያ ስሆናዉ ሳሮ ቃላ ኪተትያዋንቱ ቦላ ሀዋዳን ያጋደ ኪታድ፤

\VS{27}‘ኑና ነ ቢታና አꬃርኪ! ኑን ዎጋ ኦገ ጻላ ኦይቂደ ባና፤ አፐ ኡሸቻ ዎይ ሀድርሳ ስሞኮ።

\VS{28}ኑን ምያ ቁማዉነ ኡሽያ ሃꬃው ሚሻ ቃንጻና። ኑ ኮይያዌ ነ ቢታና አꬋናዋ ጻላላ።

\VS{29}ኤዶማን ደእያ ኤሳ ዛራቱነ፥ ኤራን ደእያ ሞኣባ ዛራቱ ኑና አꬆዋዳን፥ መꬍና ጎዳይ ኑ ጾሳይ፥ ኑዉ እምያ ቢታዉ ዮርዳኖሳ ሻፋ ኑን ፕናና ጋካናዉ፥ ኦገ ጻላላና ኑና አꬃ’ ያጋድ።


\par }{\PP \VS{30}“ሽን ሀሰቦና ካቲ ስሆን ኑና አናን ድጌዳ። አያዉ ጎፐ፥ መꬍና ጎዳይ ህንተ ጾሳይ ሀች ህንተ በእያዋዳን፥ አ ህንተ ኩሽያን አꬂደ እማናዉ አ ዎዛና ምንሲደ፥ አ ሞርግያ ዞዱ ኦꬄዳ።


\par }{\PP \VS{31}“ሄዋፐ ጉይያን መꬍና ጎዳይ ታና፥ ‘በአ፥ ስሆናነ አ ቢታ ታን ነዉ እሙሳ ዶማድ፤ ሀእ ጾናደ፥ አ ቢታ ላታ’ ያጌዳ።


\par }{\PP \VS{32}“ያትና፥ ስሆን ባረ አሳ ኡባ አኪደ፥ ያሃጻ ግያ ሳን ኑናና ኦለታናዉ ደንዴዳ።

\VS{33}ሽን መꬍና ጎዳይ ኑ ጾሳይ ኑዉ አ አꬅ እሜዳ፤ አ፥ አ አቱማ ናናቱዋነ አ አሳ ኡባ ኑን ዎꬌዶ።

\VS{34}ሄ ዎደ ኑን አ ካታማቱዋ ኡባ ኦሞዲደ፥ ሙለ ካታማቱዋካ፥ አን ደእያ አቱማ አሳና፥ ማጫ አሳናነ ናናቱዋና ꬋይሴዳ፤ አያነ አሽበይክኖ።

\VS{35}ኡንቱንቱ መህያነ ኑን ኦይቄዳ ካታማቱዋፐ ኦሞዴዳባቱዋ ጻላላ ኑዉ አኬዶ።


\par }{\PP \VS{36}“አርኖና ዛንጋራ ጋጻን ደእያ አሮኤራፐነ ሄ ዛንጋራ ግዶን ደእያ ካታማፐ ዶሚደ ቢደ ጋላኣደ ቢታ ጋካናዉ፥ ኑዉ ምኔዳ እት ካታምነ ደእቤና። መꬍና ጎዳይ ኑ ጾሳይ ኡንቱንታ ኡባ ኑ ኩሽያን አꬅ እሜዳ።

\VS{37}ሽን ኑን አሞና ዛራቱዋ ጋድያኮ፥ ሄዌካ ያቦቃ ሻፋ ዶና ኡባኮ፥ ደረትያ ቢታ ካታማቱዋኮነ መꬍና ጎዳይ ኑ ጾሳይ ኑን ባናዳን አዛዝቤና ሳ ኡባኮ ሺቅበይኮ።




\par }\Chap{3}{\SH እስራኤላቱ ባሳነ ካትያ ኦጋ ጾኔድኖ
\par }
{\R (ፓይ. 21:31-35)

\par }{\PP \VerseOne{1}“ሄዋፐ ጉይያን ኑን ስሚደ፥ ባሳነ አፍያ ኦግያና ከሲደ፤ ያትና፥ ባሳነ ቢታ ካቲ ኦግ ባረ ኦላንቻቱዋ ኡባና ኤድራአ ግያ ካታማን ኑናና ኦለታናዉ ከሴዶ።

\VS{2}ሽን መꬍና ጎዳይ ታና፤ ‘አዉ ያዮፓ! አያዉ ጎፐ፥ ታን አ፥ አ ኦላንቻቱዋ ኡባናነ አ ቢታና ነ ኩሽያን አꬃደ እማድ። ሀሰቦናን ኡቲደ ካተቴዳ አሞረቱ ካትያ ስሆና ቦላ ኦꬄዳዋዳን፥ ኔን አ ቦላካ ኦꬃና’ ያጌዳ።


\par }{\PP \VS{3}“ሄዋ ድራዉ፥ መꬍና ጎዳይ ኑ ጾሳይ ባሳነ ቢታ ካትያ ኦጋነ አ አሳ ኡባ ኑ ኩሽያን አꬂደ እሜዳ፤ ኑን ኡንቱንቱፐ እቱዋነ አሸናን ዉርስ ዎꬌዶ።

\VS{4}ሄ ዎደ ኑን አ ካታማቱዋ ኡባ ኦይቄዶ፤ ኑን ኦይቂቤና እት ካታማይካ ባዋ፤ ሄዋንቱካ ባሳነ ካትያ ኦግ አርጎባ ጋድያን አይስያ ኡሱፑን ታሙ ካታማቱዋ።

\VS{5}ሀ ካታማቱ ኡባይካ አዱሳ ግምቢያን ድረቴዳዋንታነ ፐንግያናነ ጎርድያ ምꬃና ደእያዋንታ። ቃይ ግምቢያ ድርሳይ ባይና ሎይꬅ ዳሮ ሞꬃቱካ ደኢኖ።

\VS{6}ሀሰቦና ቢታ ካትያ ስሆና ቦላ ኦꬄዳዋዳን፥ ኑን ኡንቱንታ ኡባና ꬋይሴዶ። ኡንቱንቱ ካታማቱዋ ኡባ፥ ኡንቱንቱን ደእያ አቱማዋና ማጫዋነ ናናቱዋናካ ሙለ ꬋይሴዶ።

\VS{7}ሽን መህያ ኡባነ ካታማቱዋፐ ቦንቄዳ ኦሞዱዋ ኦꬂደ፥ ኑዉ አኬዶ።


\par }{\PP \VS{8}“ሄ ዎደ ኑን አርኖና ሻፋፐ ቢደ ሄርሞነ ደርያ ጋካናዉ ደእያ ቢታ ዮርዳኖሳ ሻፋፐ አዋይ ዶልያ ባጋና ደእያዋ ሄ ላኡ አሞረ ቢታ ካተቱዋፐ አኬዳ።

\VS{9}(ሲዶና ቢታ አሳይ ሄርሞነ ደርያ ስርዮነ ደርያ ጊደ ጼጊኖ፤ አሞረ ቢታ አሳይ ቃይ ሳኒራ ጊደ ጼጊኖ።)

\VS{10}ኑን ደምባ ጋድያን ደእያ ካታማቱዋ ኡባ፥ ጋላኣደ ቢታ ኡባ፥ ባሳነ ቢታ ኡባነ ባሳነ ጋድያን ኦግ ሞድያ ሳላካነ ኤድራአ ካታማቱዋ ጋካናዉ ደእያ ሳኣ ኦይቄዶ።

\VS{11}(ራፋየቱዋፐ አቴዳዌ ባሳነ ቢታ ካትያ ኦጋ ጻላላ። አ አርሳይ ብራታ አርሳ፤ ሄ አርሳይ ሀቼ ጋካናዉካ ራባ ጌተትያ አሞናቱዋ ካታማን ደኤ፤ አዉ ጌሳይ ኡዱፑን ዋꬋ፤ ጎምፓይካ ኦይዱ ዋꬋ።)


\par }{\SH ዮርዳኖሳ ሻፋፐ ዶላሃ ባጋና ኡቴዳ ያራቱዋ
\par }
{\R (ፓይ. 32:1-42)

\par }{\PP \VS{12}“ሄ ቢታ ኑን ላቴዳዋፐ ጉይያን፥ አርኖና ሻፋ ዶናን ደእያ አሮኤራ ካታማፐ ዶሚደ ደእያ ሳኣነ፥ ደረትያ ጋላኣደ ጋድያፐ ባጋ አ ካታማቱዋናካ ሮቤላ ዛረቶነ ጋዳ ዛረቶ ታን እማድ።

\VS{13}ጋላኣደፐ አቴዳዋነ ኦግ ሞድያ ባሳነ ቢታ ኡባ፥ ሄዌካ አርጎባ ካዉተꬃ ቃይ ምናሰ ዛርያፐ ባጋቶ እማድ። (ሄ ባሳነ ቢታይ ኡባይ ራፋየቱዋ ቢታ ጌተት ጼሰቴዳ።

\VS{14}ምናሰ ዛርያፐ ያኢር፥ ኩመንꬃ አርጎባ ቢታ ላቴዶ፤ ሄዌካ ጋሹራቱነ ማእካቱ ቢታ ጋጻ ጋካናዉ ደእያ ባሳነ ቢታ። እ ቄር ካታማቱዋ ባረ ሱንꬃን ጼሰታናዳን ኦꬄዳ፤ ሄዋ ድራዉ፥ ኡንቱንቱ ሀቼ ጋካናዉ፥ ሀቦት-ያኢራ ካታማቱዋ ጌተት ጼሰቲኖ።)


\par }{\PP \VS{15}“ቃይ ጋላኣደ ቢታካ ምናሰ ዛረ ግድያ ማኪራሳዉ እማድ።

\VS{16}ሮቤላነ ጋዳ ዛርያዉ ጋላኣደፐ ቢደ አርኖና ሻፋ ማታ ጋካናዉ ደእያ ቢታ እማድ። ገድሳ ባጋና ኡንቱንቶ አርኖና ሻፋዉ ባጋይ ዛዋ፤ ቃይ ሁጲሳ ባጋና አሞናቱዋ ቢታ ጋጻ ግድያ ያቦቃ ሻፋይ ዛዋ።

\VS{17}አዋይ ዉልያ ባጋና፥ ኡንቱንቱ ዛዋይ አራባን ደእያ ዮርዳኖሳ ሻፋ ጋኬ፤ ሄዌካ ጋሊላ አባፐ ዶሚደ ፕስጋ ደርያ ጻጱዋን ደእያ ሀይቁዋ አባ፥ ሄዌነ ማጽንያ አባ ጋካናሳ።


\par }{\PP \VS{18}“ሄ ዎደ ታን ህንተና ሀዋዳን ያጋደ አዛዛድ፤ ‘መꬍና ጎዳ ህንተ ጾሳይ ሀ ቢታ ህንተ ላታናዳን ህንተንቶ እሜዳ። ስም ህንተንቶ ደእያ ቶራንቻ አሳ ኡባ ኦላ ሚሻ ግጽሲደ፥ ህንተ እሻቱዋ ግድያ እስራኤልያ አሳፐ ስንꬃና ኦለታናዉ አꬍተ።\XREF{}{{\XO 3:18 }{\XT{ኢያሳ 1:12-15}}}

\VS{19}ህንተዉ ዳሮ መሂ ደእያዋ ታን ኤራይ፤ ሄዋ ድራዉ፥ ህንተ ማቼቱ፥ ህንተ ጉꬃ ናናይነ ህንተ መሂ ታን ህንተንቶ እሜዳ ካታማቱዋን ደእሽኖ።

\VS{20}ሄዌነ፥ መꬍና ጎዳይ ህንተና ሸምፕሴዳዋዳን፥ ህንተ እሻቱዋካ ሸምፕሳና ጋካናዉነ፥ ቃይ ዮርዳኖሳ ሻፋ ሄፍንꬃን፥ መꬍና ጎዳይ ህንተ ጾሳይ ኡንቱንቶ እምያ ቢታ ኡንቱንቱ አካና ጋካናሳ። ሄዋፐ ጉይያን፥ ህንተ ሁጲያን ሁጲያን፥ ታን ህንተንቶ እሜዳ ቢታ ስሚታ’ ያጋድ።


\par }{\PP \VS{21}“ታን ሄ ዎደ ያሳ ሀዋዳን ያጋደ አዛዛድ፤ ‘መꬍና ጎዳይ፥ ህንተ ጾሳይ፥ ሀ ላኡ ካተቱ ቦላ ኦꬄዳዋ ኡባ ኔን ነ አይፍያን በኣዳ፤ ህንተ ኦይቃናዉ ብያ ካዉተꬃቱዋ ኡባ ቦላካ መꬍና ጎዳይ ሄዋዳን ኦꬃና።

\VS{22}ህንተ ድራዉ ኦለትያዌ፥ መꬍና ጎዳ ህንተ ጾሳ ግድያ ድራዉ፥ ኡንቱንቶ ያዮፕተ’ ያጋድ።


\par }{\SH ሙሴ ካናነ ገለናዳን ድገቴዳ
\par }
{\PP \VS{23}“ሄ ዎደ ታን ሀዋዳን ያጋደ መꬍና ጎዳ ሎይꬃደ ዎሳድ፤
\XREF{}{{\XO 3:23 }{\XT{ፓይ. 27:12-14፤ ዛረ. 32:48-52}}}

\VS{24}‘ኡባ ሞድያ መꬍና ጎዳዉ፥ ነ ግታተꬃነ ነ ምኖ ኩሽያ ታና፥ ነ ቆማ በሳናዉ ዶማዳ፤ አያዉ ጎፐ፥ ነዋዳን ሀዋ ማላ ኦሶቱዋነ ዎልቃማባ ኦꬃናዉ ዳንዳይያዌ ሳሉዋን ግድና ሳኣን አይ ጾሳይ ደኢ?

\VS{25}ጾሳዉ! ታን ባደ ዮርዳኖሳ ሻፋፐ፥ ሄፍንꬃን ደእያ ሄ ሎኦ ደረትያ ቢታነ ሊባኖሳ በአናዳን ታና የዳርኪ!’ ያጋድ።


\par }{\PP \VS{26}“ሽን መꬍና ጎዳይ ህንተ ጋሱዋን ታና ሀንቀቲደ፥ ታዉ ስሰናን እጼዳ፤ መꬍና ጎዳይ ታና ሀዋዳን ያጌዳ፤ ‘ስም ነዉ ግዳናዋ፤ ሀ የዉዋ ደንꬃደ ላኤንꬆ ታዉ ሃሳዮፓ።

\VS{27}ሄዋ አጋደ ደንዳ፥ ፕስጋ ደርያ ሁጲያ ከሳ፤ ሄዋን ኤቃደ ቢታዉ አዋይ ዶልያ ባጋ፥ ሁጲሳ፥ ገድሳነ አዋይ ዉልያ ባጋ ነ አይፍያ ደንꬃደ ጼላ። አያዉ ጎፐ፥ ኔን ሀ ዮርዳኖሳ ሻፋ ሙለካ ፕናካ።

\VS{28}ማታ ኔን ኢያሱዉ አዛዙዋ እማ፤ አ ጻልሳነ ምንꬃ፤ አያዉ ጎፐ፥ እ ሀ አሳ ካለꬂደ ፕንꬃናነ ሀ ኔን በእያ ቢታ እ ኡንቱንታ ላትሳናዋ’ ያጌዳ።


\par }{\PP \VS{29}“ሄዋ ድራዉ፥ ኑን ቤት-ፓኦራ ካታማ ስንꬃን ደእያ ዛንጋራን ጋምኤዶ” ያጌዳ።




\par }\Chap{4}{\SH ሙሴ እስራኤላቱዋ አዛዘታናዳን ኦዴዳ
\par }
{\PP \VerseOne{1}ሄዋፐ ጉይያን፥ ሙሴ አሳ ሀዋዳን ያጌዳ፤ “ሀእካ እስራኤልያ አሳዉ፥ ህንተ ደኡዋን ደአናዳንነ መꬍና ጎዳይ፥ ህንተ ማይዛ አዎቱዋ ጾሳይ፥ ህንተንቶ እምያ ቢታ ህንተ ላታናዳን፥ ታን ህንተና ታማርስያ አዋዩዋነ ህግያ ስስተነ ኦꬅተ።

\VS{2}ታን ህንተና አዛዝያ መꬍና ጎዳ ህንተ ጾሳ አዛዙዋ ናግተፐ አትና፥ አ ቦላ አይነ ጉጆፕተ፤ ቃይ አፐ አይነ ፓጭሶፕተ።
\XREF{}{{\XO 4:2 }{\XT{ሳፃ 22:18-19}}}

\VS{3}ባኣል-ፓኦራ ደርያ ቦላን መꬍና ጎዳይ ኦꬄዳዋ ህንተ ህንተ አይፍያን በኤድታ፤ መꬍና ጎዳይ ህንተ ጾሳይ ባኣል-ፓኦራን ደእያ ባኣላዉ ጎይኔዳዋንታ ኡባ ህንተ ግዶፐ ꬋይሴዳ።\XREF{}{{\XO 4:3 }{\XT{ፓይ. 25:1-9}}}

\VS{4}ሽን ህንተ መꬍና ጎዳዉ፥ ህንተ ጾሳዉ፥ አማነቴዳ ድራዉ፥ ሀች ጋካናዉ ኡባይካ ደኡዋን ደኢታ።


\par }{\PP \VS{5}“በእተ፥ ህንተ ላታናዉ ገልያ ጋድያን ኦꬃና ማላ፥ መꬍና ጎዳይ፥ ታ ጾሳይ ታና አዛዜዳዋዳን፥ አዋዩዋነ ህግያ ታን ህንተና ታማርሳድ።

\VS{6}ህንተ ኡንቱንታ ናግተነ ኦꬅተ፤ ሄዋ ህንተ ኦꬆፐ፥ ህንተ አይ ኬሻ አꬌዳ ኤራንቼንቶነ ሀራ አሳይ ህንተና በአና። ኡንቱንቱ ሀ አዋዩዋባ ስስያ ዎደ፥ ‘ቱሙካ ሀ ዎልቃማ ካተተꬃይ አꬌዳ ኤራንቻነ አኬካንቻ ካዉተꬃ’ ያጋና።


\par }{\PP \VS{7}“ኑን አ ጼስያ ዎደ አዉደነ፥ መꬍና ጎዳይ ኑ ጾሳይ ኑዉ ማታ ግድያዋዳን፥ ማታ ጾስ አዉ ደእያ አይ ዎልቃማ ካዉተꬃይ ደኢ?

\VS{8}ታን ሀች ህንተ ስንꬃን ዎꬅያ ሀ ህገ ኡባዳን ጽሎ ግዴዳ አዋዩነ ህጊ ደእያ ሀራ አይ ዎልቃማ ካዉተꬃይ ደኢ?


\par }{\PP \VS{9}“ስም ህንተ ደእያ ላይꬃ ኡባን ሀ ህንተ በኤዳዋ ኡባ ዶገናዳንነ ህንተ ሁጲያፐ ꬋይሰናዳን ናገትተ፤ ህንተ ናናቱዋነ ህንተ ናናቱ ናናቱዋ ታማርስተ።

\VS{10}ሲና ደርያ ቦላን መꬍና ጎዳ ህንተ ጾሳ ስንꬃን ህንተ ኤቄዳ ዎደ፥ ጾሳይ ታና፥ ‘ሀ ሳኣን ደኤዳ ዎደ ኡባን፥ ኡንቱንቱ ታዉ ያይያዋ ታማራናዳንነ ባረንቱ ናናቱዋካ ሄዋ ታማርሳናዳን፥ ታን ታ ቃላ ኡንቱንታ ስሳና ማላ፥ አሳ ታኮ ሺሻ’ ጌዳዋ ሀሳይተ።


\par }{\PP \VS{11}“ሄ ዎደ ህንተ ሺቂደ ደርያ ጻጱዋን ኤቄድታ፤ ሳሎ ግዱዋ ጋካናዉ፥ ሄ ደርያ ቦላን ታማይ ኤጼ፤ ሄ ደርያ ጻጱ ሳካና ꬉማንነ ሻራን ጎዘት ኡቴዳ።
\XREF{}{{\XO 4:11 }{\XT{ከሳ 19:16-18፤ እብራ. 12:18-19}}}

\VS{12}መꬍና ጎዳይካ ታማ ግዶፐ ህንተንቶ ሃሳዬዳ፤ ህንተ አ ኮሻ ስሴድታፐ አትና፥ አ በእበይክታ።

\VS{13}ህንተ ኦꬃናዳን እ ህንተና አዛዜዳ ባረ ጫቁዋ ህንተንቶ ኦዴዳ፤ ሄዋንቱካ ታሙ አዛዞቱዋ። እ ኡንቱንቱ ላኡ ማሰቴዳ ሹቻቱ ቦላ ጻፌዳ።
\XREF{}{{\XO 4:13 }{\XT{ከሳ 31:18፤ 34:28፤ ዛረ. 9:10}}}

\VS{14}ህንተ ላታናዉ ብያ ጋድያን ኦꬃናዳን፥ አዋዩዋነ ህግያ ህንተና ታማርሳና ማላ፥ መꬍና ጎዳይ ታና ሄ ዎደ አዛዜዳ።
\XREF{}{{\XO 4:14 }{\XT{ከሳ 21:1}}}


\par }{\SH ኤቃ ምስልያዉ ጎይነናዳን እመቴዳ አዛዙዋ
\par }
{\PP \VS{15}“መꬍና ጎዳይ ሲና ደርያ ቦላን ታማ ግዶፐ ህንተንቶ ሃሳዬዳ ጋላስ፥ ህንተ አ በእቤና ድራዉ፥ ሎይꬅ ናገትተ።

\VS{16}አቱማ ዎይ ማጫ ማላን ኦሰቴዳዋ ግድና
\XREF{}{{\XO 4:16 }{\XT{ከሳ 20:4፤ ዎጋ 26:1፤ ዛረ. 5:8}}}

\VS{17}ሳኣን ደእያ ዶኣ ኡባ ሌምሱዋ ግድና፥ ሳሉዋ ጉፋንꬁዋን ፓልያ ካፉዋ ኡባ ሌምሱዋ ግድና፥
\XREF{}{{\XO 4:17 }{\XT{ሮመ 1:23}}}

\VS{18}ሳኣ ቦላን ቃጽያባቱ ሌምሱዋ ግድና፥ ቢታፐካ ጋርሳና ሃꬃ ግዶን ደእያ ሞልያ ሌምሱዋ ግድናካ፥ ህንተ ቱነናዳን ማሰቴዳዋ ህንተንቶ ጾሳ ኦꬂደ ጎይኖፕተ።

\VS{19}ቃይ ሳሉዋ ፑደ ጼሊደ፥ መꬍና ጎዳይ ህንተ ጾሳይ ሳሉዋፐ ጋርሳና ደእያ ካዉተꬃቶ ኡባዉ እሜዳ አዋ፥ አግና፥ ጾልንተቱዋነ ሳሉዋ መታቱዋ ኡባ በኢደ፥ ህንተ ኡንቱንቶ ጎይኒደ፥ ባለናዳን ናገትተ።

\VS{20}ሽን መꬍና ጎዳይ ህንተና ሀች ህንተ ግድያዋዳን፥ ባረዉ ዱማቴዳ አሳ ኦꬃናዉ ብራታ ጮጭያ ማላ ግድያ ግብጼፐ ከሲደ አሄዳ።
\XREF{}{{\XO 4:20 }{\XT{ከሳ 19:5፤ ዛረ. 7:6፤ 14:2፤ 26:18፤ ቲቶ 2:14፤ 1 ጰጽ. 2:9}}}


\par }{\PP \VS{21}“ቃይ ህንተ ጋሱዋን መꬍና ጎዳይ ታና ሀንቀቲደ፤ ታን ዮርዳኖሳ ፕነናዳንነ፥ መꬍና ጎዳይ፥ ህንተ ጾሳይ፥ ላታ ኦꬂደ ህንተንቶ እምያ ሎኦ ቢታ ታን ገለናዳን ጫቄዳ።
\XREF{}{{\XO 4:21 }{\XT{ፓይ. 20:12}}}

\VS{22}ሄዋ ድራዉ፥ ታን ዮርዳኖሳ ሻፋ ፕነናን ሀ ጋድያን ሀይቃና፤ ሽን ህንተ ፕኒደ፥ ሄ ሎኦ ቢታ ላቲታ።

\VS{23}ሄዋ ድራዉ፥ መꬍና ጎዳይ ህንተ ጾሳይ ህንተናና ጫቀቴዳ ጫቁዋ ዶጎፕተ። ቃይ መꬍና ጎዳይ ህንተ ጾሳይ ህንተና ኦꬆፕተ ጌዳ አይ ማላን ማሰቴዳ ምስልያ ግዶፐነ ህንተንቶ ኤቃ ኦናዳን ናገትተ።

\VS{24}አያዉ ጎፐ፥ መꬍና ጎዳይ ህንተ ጾሳይ ምያ ታማነ ቃናትያ ጾሳ።
\XREF{}{{\XO 4:24 }{\XT{እብራ. 12:29}}}


\par }{\PP \VS{25}“ህንተ ናናቱዋነ፥ ናናቱ ናናቱዋ የሊደ ሄ ጋድያን አዱሳ ዎድያ ደእያ ዎደ፥ አይ ማላን ግዶፐነ ማሰቴዳ ምስልያዉ ጎይኒደ ቱኖፐ፥ ቃይ መꬍና ጎዳ ህንተ ጾሳ ሀንቀꬃናዉ አ ስንꬃን ኢታባ ኦꬆፐ፥

\VS{26}ህንተ ዮርዳኖሳ ሻፋ ፕኒደ ላታናዉ ብያ ጋድያፐ እቱነ አተናን፥ ኤለ ꬋያናዉ፥ ታን ህንተ ቦላን ሀች ሳሉዋነ ሳኣ ማርካያይ። ህንተ ኡባናካ ꬋያናፐ አትና፥ ሄ ጋድያን አዱሳ ዎድያ ደእክታ።

\VS{27}መꬍና ጎዳይ ህንተና ሀራ አሳ ግዶን ላላና፤ ሄ ህንተና መꬍና ጎዳይ ላልያ ካዉተꬃቱዋ ግዶን ህንተ ፓይዱ ጉꬃ ግዳናዋ።
\XREF{}{{\XO 4:27 }{\XT{ዛረ. 28:36}}}

\VS{28}ሄዋን ህንተ ምꬃፐነ ሹቻፐ አሳ ኩሽያን ጊጌዳ በኤና፥ ስሰና፥ ሜናነ ስንገና ጾሳቶ ጎይናና።

\VS{29}ሽን ሄዋን ደኢደ፥ ህንተ መꬍና ጎዳ፥ ህንተ ጾሳ ኮያና፤ ህንተ አ ህንተ ኩመንꬃ ዎዛናፐነ ህንተ ኩመንꬃ ሸምፑዋፐ ኮዮፐ ደማና።
\XREF{}{{\XO 4:29 }{\XT{ኤር. 29:13}}}

\VS{30}ሀ ኡባ መቱዋ ግዶን ህንተ ኡንኤቲደ ደኢደ፥ ዎድያ ዉርሰꬃን መꬍና ጎዳኮ፥ ህንተ ጾሳኮ፥ ህንተ ስማናነ አ ቃላዉካ አዛዘታና።

\VS{31}መꬍና ጎዳይ ህንተ ጾሳይ ማሮተꬃን ኩሜዳ ጾሳ ግድያ ድራዉ፥ እ ህንተና አገና፤ ዎይ ꬋይሰና፤ ህንተ አዋቶ እ ጫቄዳ ጫቁዋካ ዶገና።


\par }{\PP \VS{32}“ጾሳይ ጋድያን አሳ መꬌዳ ጋላሳፐ ዶሚደ፥ ህንተፐ ካሰ አꬌዳ ዎድያ አነ ፓይድተ፤ ሀዋ ማላ ግታባይ ሙለካ ሀን ኤርንቶ ዎይ ስሰት ኤርንቶ፥ ሳሎ ሀ ጋጻፐ ያ ጋጻ ጋካናዉ አነ ኦችተ።

\VS{33}ታማ ላጩዋ ግዶና ጾሳይ ስሲደ፥ ህንተ ꬋየናን ደኡዋን ደኤዳዋዳን፥ ጾሳይ ስሲደ፥ ደኡዋን ደኤዳ ሀራ አሳይ ደኢ?

\VS{34}ዎይ መꬍና ጎዳይ ህንተ ጾሳይ ህንተ ጼልሽን፥ ግብጼ ጋድያን ህንተንቶ ኦꬄዳዋዳን፥ ፓጭያን፥ ማላታን፥ ማላልስያዋን፥ ኦላን ዎልቃማ ኩሽያንነ ምጨቴዳ ቀስያን፥ ቃይ ዎልቃማ ያሻን ሀራ ካዉተꬃ ግዶ ገሊደ፥ እት ካዉተꬃ ባረዉ አካናዉ ባጸቴዳ ሀራ ጾስ ደኢ?

\VS{35}መꬍና ጎዳይ ጾሳ ግድያዋ ህንተ ኤራና ማላ፥ ሄዋ እ ህንተና በሴዳ፤ አፐ አትና ሀራይ ባዋ።
\XREF{}{{\XO 4:35 }{\XT{ማር. 12:32}}}

\VS{36}እ ህንተና ታማርሳናዉ ኮዬዳ ድራዉ፥ ባረ ኮሻ ሳሉዋፐ ህንተና ስሴዳ። ቃይ ሀ ሳኣን ባረ ዎልቃማ ታማ ህንተና በሴዳ፤ ሄ ታማ ግዶፐ ህንተ አ ቃላ ስሴድታ።

\VS{37}እ ሄዋ ኦꬄዳዌ ህንተ አዎቱዋ ሲቄዳዋፐ ደንዴዳዋን፥ ኡንቱንቱፐ ጉይያን የለትያ ኡንቱንቱ ዛራቱዋ ዶሬዳ ግሻሳ። ቃይ ህንተናካ ግብጼፐ ባረ ዎልቃማ ዎልቃን ከሴዳ ግሻሳ።

\VS{38}ሀቼ ህንተ በእያዋዳን፥ ህንተና ገልሳናዉነ ኡንቱንቱ ቢታ ህንተንቶ ላታ ኦꬂደ እማናዉ፥ ህንተፐ ዳርያነ ዎልቃምያ ካዉተꬃቱዋ ህንተ ስንꬃፐ የደርሴዳ።


\par }{\PP \VS{39}“ስም ሄዋ ግዶፐ፥ ቦላ ሳሉዋን ግድና፥ ጋርሳ ሳኣን ግድና፥ መꬍና ጎዳይ ጾሳ ግድያዋ ኤርተ፤ ህንተ ዎዛናንካ ዎꬅተ፤ ሀራ ጾሳይ ባዋ።

\VS{40}ሄዋ ድራዉ፥ ህንተንቱነ ህንተፐ ጉይያን ህንተ ናናዉ ኡባባይ ሎኦ ግዳናዳን፥ ቃይ መꬍና ጎዳይ ህንተ ጾሳይ ህንተንቶ መꬍናዉ እምያ ጋድያን ህንተ ህንተረ አዱቃናዳን፥ ታን ሀች ህንተና አዛዝያ አዋዩዋነ ህግያ ናግተ” ያጌዳ።


\par }{\SH ሸምፑዋ ዎꬌዳዋንቱ ባቃቲደ አትያ ካታማቱዋ
\par }
{\PP \VS{41}ሄዋፐ ጉይያን፥ ሙሴ ዮርዳኖሳ ሄፍንꬃን አዋይ ዶልያ ባጋና ሄዙ ካታማቱዋ ዱማዬዳ።
\XREF{}{{\XO 4:41 }{\XT{ኢያሳ 20:8-9}}}

\VS{42}ሄዋ እ ዱማዬዳዌ ካሰ ሞርከተꬃይ ባይናን ደእሽን፥ ኤረናን፥ ባረ ሾሩዋ ዎꬌዳ አሳይ ያ ባቃታናሳ። ሄ ካታማቱዋፐ እቶ ባቃቲደ፥ ሄ ብታኒ ባረ ሸምፑዋ አሻናዉ ዳንዳዬ።

\VS{43}ሄዋ ድራዉ፥ ሮቤላ ዛርያዉ መላ ቢታን ꬎቃሳን ደእያ ቤጸራ ካታማ፥ ጋዳ ዛርያዉ ጋላኣደን ደእያ ራሞታነ ምናሰ ዛርያዉ ባሳነን ደእያ ጎላና ካታማቱዋ ዱማዬዳ።


\par }{\SH ህጊ እመትያዋ ኤርሱዋ
\par }
{\PP \VS{44}ሙሴ እስራኤልያ አሳዉ እሜዳ ጾሳ ህጊ ሀዋ።

\VS{45-46}ሀ ዎጋ፥ አዋዩዋነ ህግያ ኡንቱንቱ ግብጼፐ ከሲደ፥ ቤት-ፓኦራ ካታማ ስንꬃን ደእያ፥ ዮርዳኖሳፐ አዋይ ዶልያ ባጋና ደእያ ዛንጋራን ደእሽን፥ ኡንቱንቶ እሜዳ። ሄ ሳአይ ሀሰቦናን ኡቲደ አሞረ ሞድያ ካትያ ስሆና ቢታ ግዶና። ሙሴነ እስራኤልያ አሳይ ግብጼፐ ከሴዳ ዎደ፥ ስሆና ኦሊደ ጾኔድኖ።

\VS{47}ሄ ዎደ ኡንቱንቱ አ ቢታነ ባሳነ ካትያ ኦጋ ቢታ፥ ሄዌካ ቃይ ዮርዳኖሳፐ አዋይ ዶልያ ባጋና ደእያ ላኡ አሞረ ካተቱ ቢታ ላቴድኖ።

\VS{48}ሄ ቢታይ አርኖና ሻፋ ዶናን ደእያ አሮኤራ ካታማፐ ቢደ፥ ስርዮነ ደርያ ጋኬ፤ ሄ ስርዮነ ጌተት ጼሰትያ ደሪ ሄርሞነ ግያ ደርያ።

\VS{49}ቃይካ ሄ ቢታይ ዮርዳኖሳፐ አዋይ ዶልያ ባጋና ደእያ አራባ ቢታ ኡባ አኪደ ቢደ፥ ፕስጋ ደርያ ጻጱዋን ደእያ ሀይቁዋ አባ ጋኬ።




\par }{\MS ላኤንꬆ ሙሴ ሃሳያ

\par }\Chap{5}{\MR (5:1—26:19)

\par }{\SH ታሙ አዛዞቱዋ
\par }
{\R (ከሳ 20:1-17)

\par }{\PP \VerseOne{1}ሙሴ እስራኤልያ አሳ ኡባ እትፐ ጼሲደ፥ ሀዋዳን ያጌዳ፤ “ህንተኖ እስራኤልያ አሳዉ፥ ታን ሀች ህንተንቶ ኦድያ አዋዩዋነ ህግያ ስስተ፤ ህንተ ኡንቱንታ ታማርተነ ምንሲደ ኦꬅተ።

\VS{2}መꬍና ጎዳይ ኑ ጾሳይ ሲና ደርያ ቦላን ኑናና ጫቁዋ ጫቀቴዳ።

\VS{3}መꬍና ጎዳይ ሀ ጫቁዋ ጫቀቴዳዌ ኑ አዎቱዋ ጻላላና ግደና፤ ሀች ደኡዋን ደእያ ኑ ኡባናካ ጫቀቴዳ።

\VS{4}ሄ ደርያ ቦላን ኤጽያ ታማ ግዶን ግዲደ፥ መꬍና ጎዳይ ህንተ ስንꬃን ኤቂደ ህንተናና ሃሳዬዳ።

\VS{5}ታንካ ሄ ዎደ መꬍና ጎዳይ ግያዋ ህንተንቶ ኦዳናዉ፥ ጾሳፐነ ህንተፐ ግዱዋን ኤቃድ፤ አያዉ ጎፐ፥ ህንተ ታማዉ ያዪደ፥ ደርያ ፑደ ከስበይክታ። ጾሳይካ ሀዋዳን ያጌዳ፤


\par }{\PP \VS{6}“ግብጼ ጋድያፐ አይለተꬃ ጎልያፐ ኔና ዎዜዳዌ ታን መꬍና ጎዳ ነ ጾሳ።


\par }{\PP \VS{7}“ታፐ አትና፥ ሀራ ጾሳቱ ነዉ ደኦፕኖ።


\par }{\PP \VS{8}“ቦላ ሳሉዋን ደእያዋ ግድና፥ ዎይ ጋርሳ ሳኣን ደእያዋ ግድና፥ ዎይ ሳኣፐ ጋርሳና ደእያ ሃꬃ ግዶን ደእያዋ ግድናካ፥ አያ ምስልያነ ነዉ ኤቃ ኦꬆፓ።\XREF{}{{\XO 5:8 }{\XT{ዎጋ 26:1፤ ዛረ. 4:15-18፤ 27:15}}}

\VS{9}ኔን ኡንቱንቶ ሆኮፓ፤ ዎይ ኡንቱንቶ ጎይኖፓ፤ አያዉ ጎፐ፥ ታን ታና እጽያዋንታ አዎቱዋ ናጋራ ድራዉ፥ ናናቱዋ ሄዘንꬃነ ኦይደንꬃ የለታ ጋካናዉ ሙርያዋ፤ ታን፥ መꬍና ጎዳይ ነ ጾሳይ ቃናትያ ጾሳ።
\XREF{}{{\XO 5:9 }{\XT{ከሳ 34:6-7፤ ፓይ. 14:18፤ ዛረ. 7:9-10}}}

\VS{10}ሽን ታን ታና ሲቅያዋንታነ ታ አዛዙዋ ናግያዋንታ ሻአ የለታ ጋካናዉ ታ አገና ሲቁዋ በሳይ።


\par }{\PP \VS{11}“መꬍና ጎዳ ነ ጾሳ ሱንꬃ ጮ ጼሶፓ፤ አያዉ ጎፐ፥ መꬍና ጎዳይ ባረ ሱንꬃ ጮ ጼስያዋ ሙረናን አገና።
\XREF{}{{\XO 5:11 }{\XT{ሳፃ 19:12}}}


\par }{\PP \VS{12}“መꬍና ጎዳይ ነ ጾሳይ ኔና አዛዜዳዋዳን፥ ጌሻ ኦꬃደ ሳምባታ ጋላሳ ናጋ።
\XREF{}{{\XO 5:12 }{\XT{ከሳ 16:23-30፤ 31:12-14}}}

\VS{13}ኔን ኦꬅያ ኦሶ ኡባ ኡሱፑን ጋላሳን ኦꬃ።\XREF{}{{\XO 5:13 }{\XT{ከሳ 23:12፤ 31:15፤ 34:21፤ 35:2፤ ዎጋ 23:3}}}

\VS{14}ሽን ላፑንꬃ ጋላሳይ መꬍና ጎዳዉ፥ ነ ጾሳዉ ሳምባታ። ሄ ጋላስ አይ ኦሶነ ኦꬆፓ፤ ኔን ዎይ ነ አቱማ ናአይ፥ ዎይ ነ ማጫ ናታ፥ ዎይ ነ ቆማይ፥ ዎይ ነ ቦራይ፥ ዎይ ነ ሀሪ፥ ዎይ ነ ሀራ መሄቱ፥ ዎይ ነ ካታማን ደእያ በቲ፥ ሄ ጋላስ አያ ኦሶነ ኦꬆፕተ። ኔን ሸምፕያዋዳን ነ አቱማነ ማጫ ቆማቱካ ሸምፕኖ።

\VS{15}ኔን ግብጼ ጋድያን አይልያ ግዳደ ደኤዳዋ ዶጎፓ፤ ቃይ መꬍና ጎዳይ ነ ጾሳይ ባረ ዎልቃማ ኩሽያንነ ባረ ምጨቴዳ ቀስያን ያፐ ኔና ከሴዳዋ ዶጎፓ። መꬍና ጎዳይ ነ ጾሳይ ሳምባታ ጋላሳ ኔን ናጋናዳን፥ ኔና አዛዜዳዌካ ሄዋ ግሻሳ።


\par }{\PP \VS{16}“መꬍና ጎዳይ ነ ጾሳይ ነዉ እምያ ጋድያን ነ ኔረካ አዱቃና ማላነ ነዉ ሎአና ማላ፥ መꬍና ጎዳይ ነ ጾሳይ ኔና አዛዜዳዋዳን፥ ነ አዉዋነ ነ ዳዮ ቦንቻ።
\XREF{}{{\XO 5:16 }{\XT{ዛረ. 27:16፤ ማቶሳ 15:4፤ 19:19፤ ማር. 7:10፤ 10:19፤ ሉቃሳ 18:20፤ ኤፈ. 6:2-3}}}


\par }{\PP \VS{17}“አሳ ዎꬎፓ።\XREF{}{{\XO 5:17 }{\XT{ዶመꬃ 9:6፤ ዎጋ 24:17፤ ማቶሳ 5:21፤ 19:18፤ ማር. 10:19፤ ሉቃሳ 18:20፤ ሮመ 13:9፤ ያቆባ 2:11}}}


\par }{\PP \VS{18}“ሻርሙጾፓ።\XREF{}{{\XO 5:18 }{\XT{ዎጋ 20:10፤ ማቶሳ 5:27፤ 19:18፤ ማር. 10:19፤ ሉቃሳ 18:20፤ ሮመ 13:9፤ ያቆባ 2:11}}}


\par }{\PP \VS{19}“ዉኦፓ።\XREF{}{{\XO 5:19 }{\XT{ዎጋ 19:11፤ ማቶሳ 19:18፤ ማር. 10:19፤ ሉቃሳ 18:20፤ ሮመ 13:9}}}


\par }{\PP \VS{20}“ነ ሾሩዋ ቦላን ዎርዱዋ ማርካቶፓ።
\XREF{}{{\XO 5:20 }{\XT{ከሳ 23:1፤ ማቶሳ 19:18፤ ማር. 10:19፤ ሉቃሳ 18:20}}}


\par }{\PP \VS{21}“ነ ሾሩዋ ማቻቶ አሞቶፓ፤ አ ጎልያ፥ አ ሾይቃ፥ አ አቱማ ቆማ፥ ዎይ አ ማጫ ቆማቶ፥ ዎይ አ ቦራ፥ ዎይ አ ሀርያ፥ ዎይ አዉ ደእያዋ አያነ አሞቶፓ ያጌዳ።
\XREF{}{{\XO 5:21 }{\XT{ሮመ 7:7፤ 13:9}}}


\par }{\PP \VS{22}“ደርያ ቦላን ታማ ግዶፐ፥ ሻርያ ግዶፐነ ጎርዴዳ ꬉማ ግዶፐ መꬍና ጎዳይ ꬎቁ ጌዳ ኮሻን ሺቁዋ ኡባዉ ኦዴዳ ቃላቱ ሀዋንታ፤ እ ኡንቱንቱ ቦላን አያነ ጉጅቤና። ቃይ ኡንቱንታ እ ላኡ ማሰቴዳ ሹቻቱ ቦላ ጻፊደ፥ ታዉ እሜዳ።
\XREF{}{{\XO 5:22 }{\XT{እብራ. 12:18-19}}}


\par }{\SH አሳ ያሻ
\par }
{\R (ከሳ 20:18-21)

\par }{\PP \VS{23}“ደሪ ታማን ጹገትሽን፥ ꬉማ ግዶፐ ኮሻ ህንተ ስሴዳ ዎደ፥ ህንተ ዛርያ ካፓቱነ ህንተ ጭማቱ ታኮ ዪደ፥

\VS{24}ሀዋዳን ያጌድታ፤ ‘በአ፥ ኑን መꬍና ጎዳ ኑ ጾሳ ኮሻ ታማ ግዶፐ ስሴዳ ዎደ፥ መꬍና ጎዳይ ኑ ጾሳይ ባረ ቦንቹዋነ ባረ አንጋ ኑና በሴዳ። ቃይ ኑን ጾሳይ አናና ሃሳዪደ አሳይ ደኡዋን ደአናዉ ዳንዳይያዋ ሀቼ በኤዶ።

\VS{25}ሽን ሀ ዎልቃማ ታማይ ኑና ꬋይሳናዉ ዳንዳዬ፤ ያትና፥ ኑን አያዉ ሀይቄቶ? መꬍና ጎዳ ኑ ጾሳ ቃላ ኑን ላኤንꬆ ስሶፐ፥ ኑን ሀይቄቶ።

\VS{26}አያዉ ጎፐ፥ አሹዋ ማዬዳዋን፥ ኑን ስሴዳዋዳን ታማ ግዶን ግዲደ ሃሳይሽን፥ ደኦ ጾሳ ቃላ ስሲደ፥ ፓጻ ደኤዳ አሳይ ኦኔ?

\VS{27}ሄዋ ድራዉ፥ ሙሴ! ኔን ሺቃደ፥ መꬍና ጎዳይ ኑ ጾሳይ ግያዋ ኡባ ስሳ፤ መꬍና ጎዳይ ኑ ጾሳይ ነዉ ኦድያዋ ኡባ ኔን ኑዉ ኦዳ፤ ኑንካ ስሲደ ኦꬃና’ ያጌድታ።


\par }{\PP \VS{28}“ህንተ ታዉ ሃሳይሽን፥ መꬍና ጎዳይ ህንተ ግያዋ ስሲደ፥ መꬍና ጎዳይ ታና ሀዋዳን ያጌዳ፤ ‘ሀ አሳይ ነዉ ኦዴዳዋ ኡባ ስሳድ፤ ኡንቱንቱ ጌዳዋ ኡባ ልከ ጌድኖ።

\VS{29}ኡንቱንቱዉነ ኡንቱንቱ ናናዉ መꬍናዉ ኡባባይ ሎአ ግዳናዳን፥ ታዉ ያያናዉነ ታ አዛዞቱዋ ናጋናዉ ኡንቱንቶ ኡባቶካ ሀዋ ማላ ዎዛናይ ደእ ኤረኔሻ!

\VS{30}ሀእ ኔን ባደ፥ ኡንቱንቱ ባረንቱ ዱንካንያዉ ስማናዳን ኦዳ።

\VS{31}ሽን ኔን ሀዋን ታ ማታን ኤቃሻ፤ ኡንቱንቱ ላታናዳን ታን ኡንቱንቶ እምያ ጋድያን ኡንቱንቱ ኦꬃና ማላ፥ ኔን ኡንቱንታ ታማርሳና ታ አዛዙዋ፥ ታ አዋዩዋነ ታ ህግያ ኡባ ታን ነዉ ኦዳና’ ያጌዳ።


\par }{\PP \VS{32}“ህንተኖ እስራኤልያ አሳዉ፥ ሄዋ ግዶፐ መꬍና ጎዳይ ህንተ ጾሳይ ህንተና አዛዜዳዋ ኡባ ኦꬃናዉ ናገትተ፤ አፐ ኡሸቻ ዎይ ሀድርሳ ጎፕተ።

\VS{33}ህንተ ደኡዋን ደአና ማላ፥ ኡባባይ ህንተንቶ እንጀታና ማላ፥ ቃይ ህንተ ላትያ ቢታንካ ህንተ አዱቂደ ደአና ማላ፥ መꬍና ጎዳይ ህንተ ጾሳይ ህንተና አዛዜዳ ኦገ ኡባን ሄመትተ።




\par }\Chap{6}{\SH ዎልቃማ አዛዙዋ
\par }
{\PP \VerseOne{1}“ህንተ ላታናዉ ብያ ጋድያን ህንተ ኦꬃናዳን ታን ህንተና ታማርሳና ማላ፥ መꬍና ጎዳይ ህንተ ጾሳይ ታና አዛዜዳ አዛዞቱ አዋዮቱነ ህገቱ ሀዋንታ።

\VS{2}ህንተ ላይꬃይ አዱሳ ግዳና ማላ፥ ህንተ፥ ህንተ ናናቱነ ህንተ ናናቱ ናናይካ ታን ሀች ህንተና አዛዝያ ጾሳ አዋዩዋነ ህግያ ናግያዋን ህንተ ላይꬃን ኡባን መꬍና ጎዳዉ፥ ህንተ ጾሳዉ ያይተ።

\VS{3}ህንተኖ እስራኤልያ አሳዉ፥ ኡባባይ ህንተንቶ ሎአ ግዳናዳንነ መꬍና ጎዳይ፥ ህንተ አዎቱዋ ጾሳይ፥ ህንተንቶ ጌዳዋዳን፥ ማꬃነ ኤሳ ጎግያ ጋድያን ህንተ ሎይꬅ ጮራታናዳን፥ ሀ ህገቱዋ ስስተነ ምንሲደ ኦꬅተ።


\par }{\PP \VS{4}“ኔኖ እስራኤልያዉ፥ ስሳ፤ መꬍና ጎዳይ ኑ ጾሳይ እት መꬍና ጎዳ።
\XREF{}{{\XO 6:4 }{\XT{ማር. 12:29}}}

\VS{5}ኔን መꬍና ጎዳ ነ ጾሳ ነ ኩመንꬃ ዎዛናፐ፥ ነ ኩመንꬃ ሸምፑዋፐነ ነ ኩመንꬃ ዎልቃፐ ሲቃ።
\XREF{}{{\XO 6:5 }{\XT{ማቶሳ 22:37፤ ማር. 12:30፤ ሉቃሳ 10:27}}}

\VS{6}ሀቼ ታን ኔና አዛዝያ ሀ አዛዞቱዋ ነ ዎዛናን ዎꬃ።\XREF{}{{\XO 6:6 }{\XT{ዛረ. 11:18-20}}}

\VS{7}ሀ አዛዛቱዋ ኔን ነ ናናቱዋ ታማርሳ፤ ኔን ነ ሶን ኡትያ ዎደ፥ ኦግያን ሀመትያ ዎደ፥ ግስያ ዎደነ ደንድያ ዎደካ ኡንቱንታ ሃሳያ።

\VS{8}ማላታ ኦꬃደ ነ ኩሽያን ኡንቱንታ ቃቻ፤ ቃይ ነ ሶምእያንካ ማላታዳን ዎꬃ።

\VS{9}ነ ፐንግያ ማቃንያ ቦላንነ ነ ድርሳ ፐንግያ ቦላን ኔን ኡንቱንታ ጻፋ።


\par }{\SH አዛዘተናዋንቶ እመቴዳ ሴራ
\par }
{\PP \VS{10-11}“መꬍና ጎዳይ ህንተ ጾሳይ ህንተንቶ እማና ጊደ ህንተ አዋቶ፥ አብራሃማዉ፥ ይሳቃዉነ ያቆባዉ ጫቄዳ፥ ህንተ ኬጽቤና ግታነ ሎኦ ካታማቱ ኩሜዳ ቢታ እማና። ህንተ ኩንꬅቤና ዱረታይ ኩሜዳ ጎለቱዋ፥ ህንተ ቦክቤና ኦላቱዋ፥ ህንተ ቶክቤና ዎይነቱዋነ ዛይትያ ዎጋራቱዋ ህንተንቶ እምያ ዎደ፥ ህንተካ ሚደ ካሌዳ ዎደ፥
\XREF{}{{\XO 6:10-11 }{\XT{ዶመꬃ 12:7፤ 26:3፤ 28:13}}}

\VS{12}ህንተና ግብጼፐ፥ አይለተꬃ ጋድያፐ ከሴዳ መꬍና ጎዳ ዶገናዳን ናገትተ።

\VS{13}መꬍና ጎዳዉ፥ ህንተ ጾሳዉ፥ ያይተ፤ አ ጻላላዉ ጎይንተ፤ አ ሱንꬃንካ ጫቂተ።
\XREF{}{{\XO 6:13 }{\XT{ማቶሳ 4:10፤ ሉቃሳ 4:8}}}

\VS{14}ህንተ ዩሹዋን ደእያ አሳይ ጎይንያ ሀራ ጾሳቶ ጎይኖፕተ።

\VS{15}አያዉ ጎፐ፥ ህንተ ግዶን ደእያ መꬍና ጎዳይ ህንተ ጾሳይ ቃናትያ ጾሳ፤ አ ሀንቁ ህንተ ቦላን ኤጽ ከሳና፤ እ ህንተና ቢታ ቦላፐካ ፕቲደ ꬋይሳና።


\par }{\PP \VS{16}“ማሳሀን ህንተ አ ፓጬዳዋዳን፥ መꬍና ጎዳ ህንተ ጾሳ ፓጮፕተ።
\XREF{}{{\XO 6:16 }{\XT{ከሳ 17:1-7፤ ማቶሳ 4:7፤ ሉቃሳ 4:12}}}

\VS{17}መꬍና ጎዳይ ህንተ ጾሳይ ህንተና አዛዜዳ አ አዛዞቱዋ፥ አ ዎጋቱዋነ አ አዋዮቱዋ ምንሲደ ናግተ።

\VS{18}ህንተዉ ኡባባይ ሎአ ግዳና ማላ፥ መꬍና ጎዳ ስንꬃን ህንተ ልከባነ ሎኦባ ኦꬅተ። ያቶፐ፥ ህንተንቶ እማናዉ መꬍና ጎዳይ ህንተ አዋቶ ጫቄዳ፥ ሄ ሎኦ ቢታ ህንተ ላታና።

\VS{19}መꬍና ጎዳይ ባረ ጌዳዋዳን ህንተ ሞርከቱዋ ኡባ ህንተ ስንꬃፐ የደርሳና።


\par }{\PP \VS{20}“ስንꬃፐ ህንተ ናናይ፥ መꬍና ጎዳይ ኑ ጾሳይ ህንተና አዛዜዳ ሀ ዎጋ፥ አዋዩዋነ ህግያ ብለꬃይ አዬ? ያጊደ ህንተና ኦችያ ዎደ፥

\VS{21}ህንተ ኡንቱንቶ ሀዋዳን ያጊደ ዛርተ፤ ‘ኑን ግብጼ ጋድያን ግብጼ ካትያ አይለቱዋ፤ ሽን መꬍና ጎዳይ ባረ ምኖ ኩሽያን ኑና ግብጼፐ ከሴዳ።

\VS{22}ቃይ መꬍና ጎዳይ ኑ ጼልሽን፥ ግብጼ ቢታ ቦላን፥ ግብጼ ካትያ ቦላንነ አ ሱንꬃቱዋ ኡባ ቦላን ግታነ ያሽያ ማላታቱዋነ ማላልስያባቱዋ ኦꬄዳ።

\VS{23}ሽን እ ኑ ማይዛ አዋቶ እማና ጊደ ጫቄዳ ቢታ ኑና ገልሲደ፥ ኑዉ እማናዉ ኑና ግብጼፐ ከሴዳ።

\VS{24}ያቲደ ሀች በእያዋዳን፥ ኑዉ ኡባ ዎደካ ሎአ ግዳና ማላነ ኑን ደኡዋን ደአና ማላ፥ መꬍና ጎዳይ ኑና ሀ አዋዮቱዋ ኡባ ናጋናዳንነ መꬍና ጎዳዉ፥ ኑ ጾሳዉ፥ ያያናዳን አዛዜዳ።

\VS{25}እ ኑና አዛዜዳዋዳን፥ መꬍና ጎዳ፥ ኑ ጾሳ፥ ስንꬃን ሀ አዛዞቱዋ ኡባ ምንሲደ ናጎፐ፥ ሄዌ ኑዉ ጽሎተꬃ ግዳና’ ያግተ።




\par }\Chap{7}{\SH ጾሳይ ዶሬዳ አሳ
\par }
{\R (ከሳ 34:11-16)

\par }{\PP \VerseOne{1}“መꬍና ጎዳይ ህንተ ጾሳይ ህንተ ላታናዉ ብያ ቢታ ህንተና ገልስያ ዎደነ፥ ቃይ ህንተፐ ዎልቃምያነ ምንያ ላፑን ካዉተꬃቱዋ፥ ሄዋንቱካ ሂተቱዋ፥ ገርጌሰቱዋ፥ አሞረቱዋ፥ ካናነቱዋ፥ ፓርዘቱዋ፥ ሂዌቱዋነ ያቡሳቱዋ ህንተ ስንꬃፐ ꬎቆልያ ዎደ፥
\XREF{}{{\XO 7:1 }{\XT{ኪታ 13:19}}}

\VS{2}ኡንቱንቱካ መꬍና ጎዳይ ህንተ ጾሳይ ህንተ ኩሽያን አꬅ እምና፥ ህንተ ኡንቱንታ ጾንያ ዎደ፥ ኡንቱንታ ኡባና ሱፑ ኦꬂደ ꬋይስተ። ኡንቱንቱና አያ ጫቁዋነ ጫቀቶፕተ። ኡንቱንቶ አይነ ቃረቶፕተ።

\VS{3}ህንተ ኡንቱንቱና አከቶፕተነ ገለቶፕተ። ህንተ ማጫ ናናቱዋ ኡንቱንቱ አቱማ ናናዉ እሞፕተ። ዎይ ኡንቱንቱ ማጫ ናናቱዋካ ህንተ አቱማ ናናዉ አኮፕተ።

\VS{4}አያዉ ጎፐ፥ ኡንቱንቱ ህንተ ናናቱዋ ታና ካልያዋፐ ሀራ ኤቃቱዋ ጎይናናዳን፥ ዎራ ዛራና። ሄ ዎደ መꬍና ጎዳ ሀንቁ ህንተ ቦላ ኤጽ ከሳና፤ ህንተናካ ኤለካ ꬋይስ ባሻና።

\VS{5}ሄዋ ድራዉ፥ ኡንቱንቱ ያርሽያ ሳኣ ኮልተ። ኡንቱንቱ ጎይንያ ሹቻቱዋ መንሬꬅተ። አሼሮ ግያ ማጫ ጾሳት ምስልያ ክንቼሬꬅተ፤ ኡንቱንቱ ማሰቴዳ ምስለቱዋካ ታማን ጹግተ።
\XREF{}{{\XO 7:5 }{\XT{ዛረ. 12:3}}}

\VS{6}አያዉ ጎፐ፥ ህንተ መꬍና ጎዳዉ፥ ህንተ ጾሳዉ፥ ጌሻ አሳ። መꬍና ጎዳይ ህንተ ጾሳይ ህንተና ባረዉ ዱማ አልኦ ሚሻ ግድያ አሳ ኦꬂደ፥ ቢታ ቦላን ደእያ አሳ ኡባፐ ዶሬዳ።
\XREF{}{{\XO 7:6 }{\XT{ከሳ 19:5፤ ዛረ. 4:20፤ 14:2፤ 26:18፤ ቲቶ 2:14፤ 1 ጰጽ. 2:9}}}


\par }{\PP \VS{7}“መꬍና ጎዳይ ህንተና ሲቄዳዌነ ዶሬዳዌ ህንተ ሀራ አሳፐ ፓይዱዋን ዳሬዳ ግሻሳ ግደና። ህንተ ሀራ አሳ ኡባፐካ ፓይዱዋን ጉጽያዋንታ።

\VS{8}ሽን መꬍና ጎዳይ ህንተና ሲቄዳ ግሻዉነ ህንተ ማይዛ አዋቶ ጫቄዳ ጫቁዋ ናጌዳ ድራዉ፥ እ ህንተና አይለተꬃ ጋድያፐ፥ ግብጼ ካትያ ኩሽያፐ፥ ባረ ዎልቃማ ኩሽያን ከሴዳነ ዎዜዳ።

\VS{9}ሄዋ ድራዉ፥ መꬍና ጎዳይ ህንተ ጾሳይ ጾሳ ግድያዋ ኤርተ። እ ባረና ሲቅያዋንቶነ ባረ አዛዙዋ ናግያዋንቶ ሻአ የለታ ጋካናዉ፥ ባረ አገና ሲቁዋ ጫቁዋ ናግያ፥ አማነትያ ጾሳ።
\XREF{}{{\XO 7:9 }{\XT{ከሳ 20:5-6፤ 34:6-7፤ ፓይ. 14:18፤ ዛረ. 5:9-10}}}

\VS{10}ሽን እ ባረና እጽያዋንቶ ኡንቱንቱ ታልእያ ዛሬ፤ እ ኡንቱንቱ ታልእያ ዛራናዉ ጋምኤና።

\VS{11}ሄዋ ድራዉ፥ ታን ሀች ህንተንቶ እምያ አዛዞቱዋ፥ አዋዮቱዋነ ህገቱዋ ናግተ።


\par }{\SH ጾሳዉ አዛዘትና ቤትያ አንጁዋ
\par }
{\R (28:1-14)

\par }{\PP \VS{12}“ህንተ ሀ አዛዞቱዋ ስሲደ፥ ኡንቱንታ ምንስ ናጎፐ፥ መꬍና ጎዳይ ህንተ ጾሳይ ህንተ ማይዛ አዋቶ ጫቄዳዋዳን፥ ባረ አገና ሲቁዋ ጫቁዋ ህንተንቶ ናጋና።
\XREF{}{{\XO 7:12 }{\XT{ዛረ. 11:13-17}}}

\VS{13}እ ህንተና ሲቃና፤ ህንተና አንጃና፤ ህንተ ፓይዱዋ ዳርሳና። ቃይ እ ህንተንቶ እማናዉ ህንተ ማይዛ አዋቶ ጫቄዳ ጋድያን ህንተ ኡሉዋ አይፍያ፥ ህንተ ቢታ አይፍያ፥ ካꬃ፥ ዎይንያ፥ ዛይትያ፥ ህንተ መህያ ማራቱዋነ ህንተ ዶርሳ ማራቱዋ ጮርሲደ አንጃና።

\VS{14}ህንተ ሀራ አይ አሳፐነ አꬊደ አንጀቴዳዋንታ ግዳና። እቱነ አቱማ ግድና፥ ማጫ ግድና ማይነና። ህንተ መሂካ ማይነና።

\VS{15}መꬍና ጎዳይ ሀርገ ኡባፐ ህንተና ናጋና። ህንተ ኤርያ ግብጼ ቢታ ኢታ ሀርግያ ህንተ ቦላ አሄና፤ ሽን እ ህንተና እጽያ ኡባ ቦላን ሄ ሀርግያ አሀና።

\VS{16}መꬍና ጎዳይ ህንተ ጾሳይ ህንተንቶ አꬅ እምያ አሳ ኡባ ꬋይስተ፤ ኡንቱንቶ አይነ ቃረቶፕተ። ኡንቱንቱ ጾሳቱዋዉካ ጎይኖፕተ። አያዉ ጎፐ፥ ሄዌ ህንተንቶ ጲረ ግዳና።


\par }{\PP \VS{17}“ህንተ ህንተ ዎዛናን፥ ‘ሀ ካዉተꬃቱ ኑፐ ምኒኖ፤ ያትና፥ ኑን ኡንቱንታ ዋቲደ የደርስ ከሳኔ?’ ጋናዉ ዳንዳዪታ።

\VS{18}ሽን ኡንቱንቶ ያዮፕተ። መꬍና ጎዳይ፥ ህንተ ጾሳይ፥ ግብጼ ካትያ ቦላነ ግብጼ ቢታ ኡባ ቦላ ኦꬄዳዋ ሀሳይተ።

\VS{19}መꬍና ጎዳይ ህንተ ጾሳይ ህንተና ግብጼፐ ከስያ ዎደ ኦꬄዳ ዎልቃማ ቦሻቱዋ፥ ማላታቱዋ፥ ማላልስያባቱዋ፥ አ ዎልቃማ ኩሽያነ አ ምጨቴዳ ቀስያ ህንተ ህንተ አይፍያን በኤድታ። ሀእ ህንተ ያይያ አሳ ኡባ ቦላንካ መꬍና ጎዳይ፥ ህንተ ጾሳይ ሄዋዳን ኦꬃና።

\VS{20}ቃይ ኡንቱንቱፐ አꬂደ ባቃቲደ፥ ህንተፐ ቆሰቴዳዋንቱካ ꬋያና ጋካናዉ፥ መꬍና ጎዳይ ህንተ ጾሳይ ኡንቱንቱ ግዶን ሻብረꬃ የዳና።


\par }{\PP \VS{21}“ሄዋ ድራዉ፥ ህንተ ኡንቱንቶ ያዮፕተ፤ አያዉ ጎፐ፥ ህንተናና ደእያ መꬍና ጎዳይ፥ ህንተ ጾሳይ፥ ግታነ ያሽያ ጾሳ።

\VS{22}መꬍና ጎዳይ ህንተ ጾሳይ ሄ ካዉተꬃቱዋ ጉꬃ ጉꬃ ꬎቆሊደ፥ ህንተ ስንꬃፐ ꬋይሳና። ህንተ ኡንቱንታ ኡባ እት ኩꬃን ꬋይስክታ፤ ሄዋ ህንተ ኦꬆፐ፥ ጋድያን ደእያ ዶአቱ ዳሪደ፥ ህንተና ዋይሳና።

\VS{23}ሽን መꬍና ጎዳይ ህንተ ጾሳይ ኡንቱንታ ህንተ ኩሽያን አꬅ እማና፤ ኡንቱንቱ ꬋያና ጋካናዉ፥ እ ኡንቱንታ ሻቢራና።

\VS{24}ቃይ ኡንቱንቱ ካተቱዋካ እ ህንተ ኩሽያን አꬅ እማና። ህንተካ ኡንቱንቱ ሱንꬃ ሳሉዋፐ ጋርሳ ባጋፐ ፕቲደ ꬋይሳና። ኦንነ ህንተናና ኤቀት ዳንዳየና፤ ህንተ ኡንቱንታ ꬋይሳና።


\par }{\PP \VS{25}“ማሰቴዳ ኡንቱንቱ ጾሳቱዋ ምስለቱዋ ታማን ጹግተ። ሄ ምስለቱዋ ቦላን ደእያ ብራ ዎይ ዎርቃ አሞቶፕተ። ሄዌ መꬍና ጎዳዉ፥ ህንተ ጾሳዉ፥ ቱና ግድያ ድራዉ፥ ህንተ አ ጲርያን ኦይቀተናዳን፥ አ ህንተንቶ አኮፕተ።

\VS{26}ህንተ ሄ ቱና ኤቃቱዋ ህንተ ጎለ ገልሲደ፥ ኡንቱንቱዳን ሸቀቴዳዋንታ ግዶፕተ። ህንተ ኡንቱንታ ኡባናካ እጽተነ ሻተትተ፤ አያዉ ጎፐ፥ ኡንቱንቱ ባረንቱ ሁጲያዉ ሸቀቴዳዋንታ።




\par }\Chap{8}{\SH ላትያ ሎኦ ቢታ
\par }
{\PP \VerseOne{1}“ህንተ ደኡዋን ደአና ማላ፥ ህንተ ፓይዱካ ዳራና ማላነ መꬍና ጎዳይ ካሰ ህንተ ማይዛ አዋቶ እማና ጊደ ጫቄዳ ቢታ ገሊደ፥ ህንተ ላታና ማላ፥ ሀች ታን ህንተና አዛዝያ አዛዙዋ ኡባ ምንሲደ ናግተ።

\VS{2}መꬍና ጎዳይ ነ ጾሳይ ነዉ እሜዳ አዛዙዋ ነ ናግንቶ ናገነንቶ፥ ነ ዎዛና ቆፋ ኤራናዉ፥ ኔና ፓጫናዉነ ኔና ዝቂ ኦꬃናዉ፥ ኦይታሙ ላይꬃ ኩመንꬃ እ ኔና ባዙዋን ካለꬄዳ ኦገ ኡባ ሀሳያ።

\VS{3}እ ኔና ዝቂ ኦꬄዳነ ኮሻይሴዳ፤ ሄዋፐ ስሚደ ኔና ግድና፥ ዎይ ነ ማይዛ አዎቱዋ ግድናካ፥ ኤረና ማና ኔና ምዜዳ። ሄዋ እ ኦꬄዳዌ አሳይ መꬍና ጎዳይ ሃሳይያ ቃላ ኡባናፐ አትና፥ ኡክꬃ ጻላላን ደኤናዋ ኔና ታማርሳናሳ።
\XREF{}{{\XO 8:3 }{\XT{ማቶሳ 4:4፤ ሉቃሳ 4:4}}}

\VS{4}ሀ ኦይታሙ ላይꬃቱዋ ግዶን ኔን ማዬዳ ማዩ ዉርቤና፤ ነ ገዲካ ጋፍቤና።

\VS{5}ያቶፐ፥ አሳይ ባረ ናኣ ሴርያዋዳን፥ መꬍና ጎዳይ ነ ጾሳይካ ኔና ሴርያዋ ነ ዎዛናን አኬካ።


\par }{\PP \VS{6}“አ ኦግያን ሀመትያዋንነ አ ቦንችያዋን መꬍና ጎዳ ነ ጾሳ አዛዞቱዋ ናጋ።

\VS{7}አያዉ ጎፐ፥ መꬍና ጎዳይ ነ ጾሳይ ኔና ዛንጋራፐነ ደርያፐ ፑልትያ ቄር ሻፋቱነ ጎግያ ፑልቶቱ ደእያ ሎኦ ቢታ ገልሳናዉ አሄ።

\VS{8}ሄ ቢታይ ዛርጋይነ ባንጋይ፥ ዎይኒ፥ ባላሲነ ሮማኒ፥ ዎጋራ ዛይቲነ ኤሳይ ኩሜዳ ቢታ።

\VS{9}ቃይካ ሄ ቢታይ ኡክꬃይ ፓጨናን ኔን ምያ ቢታ፤ አያይነ ነዉ ፓጨና ቢታ። ሄ ቢታይ ሹቻይ ብራታ ግዴዳ ቢታ። ደርያፐካ ማዳብያ ግያ ብራታ ቦኪደ አክያ ቢታ።

\VS{10}ኔን ሄዋን ማደ ካላና፤ ያታደ፥ እ ነዉ እሜዳ ሎኦ ቢታ ድራዉ፥ መꬍና ጎዳ ነ ጾሳ ጋላታና።


\par }{\SH ጾሳ ዶግያዋንቶ እመቴዳ ሴራ
\par }
{\PP \VS{11}“ታን ሀች ኔና አዛዝያ አ አዛዞቱዋ፥ አ ህገቱዋነ አ አዋዮቱዋ ናገናን አጋደ፥ መꬍና ጎዳ ነ ጾሳ ዶገናዳን፥ ናገታ።
\XREF{}{{\XO 8:11 }{\XT{ሆሰ 13:5-6}}}

\VS{12}ኔን ማደ ካልያ ዎደ፥ ሎኦ ጎልያ ኬጻደ አን ኡትያ ዎደ፥

\VS{13}ነ መህያነ ዶርሳ ዉዲ ዳርያ ዎደ፥ ነዉ ብራይነ ዎርቃይ ዳጋትያ ዎደ፥ ቃይ ነዉ ደኤዳባይ ኡባይ ዳርያ ዎደ፥

\VS{14}ሄ ዎደ ነ ዎዛናይ ኦቶረተናዳን፥ ኔንካ ግብጼ ጋድያፐ፥ አይለተꬃ ጎልያፐ ኔና ዎዜዳ መꬍና ጎዳ ነ ጾሳ ዶገናዳን ናገታ።

\VS{15}እ ኔና ማርዝያና ደእያ ሾሻይነ ማስማሱ ኩሜዳ፥ ሃꬃይ ባይና፥ ሄ ግታነ ያሽያ መላ ቢታና ካለꬄዳ፤ እ ነዉ መላ ባዙዋን ዛላፐ ሃꬃ ꬉሴዳ።

\VS{16}ነ ማይዛ አዎቱ ኤረና ማና መላ ቢታን ኔና ምዜዳዌ፥ ኔና ዝቂ ኡዳናሳነ ኔና ፓጫናሳ፤ እ ሄዋ ኦꬄዳዌ ዉርሰꬃን ነዉ ኡባባይ ሎኦ ግዳናዳና።

\VS{17}ኔን፥ ‘ታ ዎልቃይነ ታ ኩሽያ ምኖተꬃይ ሀ ዱረተꬃ ታዉ አሄዳ’ ጌናዳን ናገታ።

\VS{18}ሽን ኔን መꬍና ጎዳ ነ ጾሳ ሀሳያ፤ አያዉ ጎፐ፥ ሀች ኔን በእያዋዳን፥ ነ ማይዛ አዎቱዋና ጫቀቴዳ ጫቁዋ ምንꬃናዉ፥ ኔን ዱረታ ደማናዳን ነዉ ዎልቃ እሜዳዌ አቴ።


\par }{\PP \VS{19}“ኔን መꬍና ጎዳ ነ ጾሳ ዶጎፐ፥ ሀራ ጾሳቱዋ ካሎፐ፥ ቃይ ኡንቱንቶ ኦꬆፐነ ጎይኖፐ፥ ኔን ቱሙ ꬋያናዋ ታን ሀች ማርካታይ።

\VS{20}መꬍና ጎዳዉ፥ ነ ጾሳዉ፥ ኔን አዛዘተናን እጼዳ ድራዉ፥ መꬍና ጎዳይ ነ ስንꬃፐ ꬋይሴዳ ካዉተꬃቱዋዳን ኔንካ ꬋያና።




\par }\Chap{9}{\SH አሳይ አዛዘተናን እጼዳዋ
\par }
{\R (ከሳ 32:1-35)

\par }{\PP \VerseOne{1}“ህንተኖ እስራኤልያ አሳዉ ስስተ፤ ህንተ ህንተፐ ግታትያነ ዎልቃምያ ካዉተꬃቱዋ፥ ቃይ ዩሹዋ ግምቢ ሳሉዋ ጋኬዳ ዎልቃማ ካታማቱዋካ ላታናዉ ሀች ዮርዳኖሳ ፕኒታ።

\VS{2}ሄ ጋድያን ደእያ አሳይ ምኖነ አዱሳ፤ ኡንቱንቱ፥ ‘ኦንነ ኡንቱንቱና ኤቀታናዉ ዳንዳየና አናቀ ዛራቱዋ’ ጊሽና፥ ህንተ ስሴድታ።

\VS{3}ሽን ምያ ታማዳን ህንተፐ ስንꬃና ብያዌ መꬍና ጎዳ ህንተ ጾሳ ግድያዋ ሀች ኤርተ። እ ኡንቱንታ ꬋይሳናነ ህንተ ስንꬃን ኡንቱንታ ካዉሻና። መꬍና ጎዳይ ህንተንቶ ጌዳዋዳን ህንተ ኡንቱንታ የደርሲደ ከሳናነ ባሱዋናካ ꬋይሳና።


\par }{\PP \VS{4}“መꬍና ጎዳይ ህንተ ጾሳይ ኡንቱንታ ህንተ ስንꬃፐ የደርሴዳዋፐ ጉይያን፥ ህንተ ህንተ ዎዛናን፥ ‘ኑን ጽሎ ግድያ ድራዉ፥ ሀ ቢታ ኑን ላታና ማላ፥ መꬍና ጎዳይ ኑና ገልሴዳ’ ያጎፕተ። መꬍና ጎዳይ ኡንቱንታ ህንተ ስንꬃፐ የደርሲደ ከስያዌ፥ ኡንቱንቱ ኢታ ግድያ ግሻሳ።

\VS{5}ህንተ ኡንቱንቱ ቢታ ላታናዉ ገልያዌ ህንተ ጽሎነ ሱረ ግድያ ድራሳ ግደና፤ ሽን ጾሳይ ህንተ ጾሳይ ኡንቱንታ ህንተ ስንꬃፐ የደርስያዌ ሀ ካዉተꬃቱ ኢታ ግድያ ድራሳነ በን ህንተ ማይዛ አዋቶ፥ አብራሃማዉ፥ ይሳቃዉነ ያቆባዉ ጫቄዳ ቃላ ናጋናሳ።

\VS{6}ስም ሄዋ ግዶፐ ህንተ ሀዋ አኬክተ፤ መꬍና ጎዳይ ህንተ ጾሳይ ሀ ሎኦ ቢታ ህንተና ላትስያዌ ህንተ ጽሎተꬃ ግሻሳ ግደና፤ አያዉ ጎፐ፥ ህንተ ሞርግያ ዞዱ ጌዳ አሳ።


\par }{\PP \VS{7}“ህንተ መꬍና ጎዳ ህንተ ጾሳ መላ ቢታን ዎት ሀንቀꬄድተንቶ ዶጎፕተ፤ ህንተ ግብጼ ጋድያፐ ከሴዳ ጋላሳፐ ዶሚደ፥ ሀች ሀ ሳኣ ጋኬዳ ጋላሳይ ጋካናዉ፥ መꬍና ጎዳ ቦላ ማካሌድታ።

\VS{8}ሲና ደርያ ቦላካ መꬍና ጎዳይ ህንተና ꬋይሳናዉ ደንዳና ጋካናዉ፥ ህንተ መꬍና ጎዳ ሀንቀꬄድታ።

\VS{9}መꬍና ጎዳይ ህንተናና ጫቀቴዳ ጫቁ ጻፈቴዳ ማሰቴዳ ሹቻቱዋ አካናዉ ታን ደርያ ሁጲያ ከሴዳ ዎደ፥ ሄዋን ካꬃ ሜናንነ ሃꬃ ኡሸናን፥ ኦይታሙ ጋላሳነ ኦይታሙ ቃማ ጋምኣድ።
\XREF{}{{\XO 9:9 }{\XT{ከሳ 24:18}}}

\VS{10}ሄዋፐ ጉይያን፥ ጾሳ ብራꬍያን ጻፈቴዳ ላኡ ማሰቴዳ ሹቻቱዋ መꬍና ጎዳይ ታዉ እሜዳ። ሄ ማሰቴዳ ሹቻቱ ቦላ ህንተ ሺቁዋ ኦꬄዳ ጋላስ ደርያ ቦላን ታማ ግዶን ግዲደ፥ መꬍና ጎዳይ ህንተንቶ ሃሳዬዳ ቃላቱ ኡባይ ጻፈት ኡቴድኖ።

\VS{11}ሄ ኦይታሙ ጋላሳፐነ ኦይታሙ ቃማፐ ጉይያን፥ መꬍና ጎዳይ ባረ ጫቁ ጻፈቴዳ ላኡ ማሰቴዳ ሹቻቱዋ ታዉ እሜዳ።


\par }{\PP \VS{12}“ሄዋፐ ጉይያን፥ መꬍና ጎዳይ ታና ሀዋዳን ያጌዳ፤ ‘ሀዋፐ ኤለካ ዎꬋ፤ አያዉ ጎፐ፥ ኔን ግብጼፐ ከሴዳ ነ አሳይ ቱን ክቼዳ፤ ታን ኡንቱንታ አዛዜዳ አዛዙዋፐ ኤለካ ዎራ ስሚደ፥ ሲልሲደ መꬌዳ ኤቃ ባረንቶ ጎይናናዉ ጊግሴድኖ’ ያጌዳ።


\par }{\PP \VS{13}“መꬍና ጎዳይ ቃይካ ታና፥ ‘ታን ሀ አሳ በኣድ፤ ኡንቱንቱ ቱሙካ ሞርግያ ዞዛ አሳ።

\VS{14}ያቶፐ፥ ታን ኡንቱንታ ꬋይሳናዋነ ኡንቱንቱ ሱንꬃካ ሳሉዋፐ ጋርሳ ባጋፐ ቁጫናዋ ታና ድጎፓ። ያታደ ኔና ኡንቱንቱፐ ምንያነ ጮራትያ ካዉተꬃ ከሳና’ ያጌዳ።


\par }{\PP \VS{15}“ታን ጫቁዋ ቃላይ ጻፈቴዳ ላኡ ማሰቴዳ ሹቻቱዋ ላኡ ኩሽያን ቶካደ ደርያፐ ዎꬋአድ፤ ሄ ዎደ ደርያ ቦላ ታማ ላጩ ቤቴ።

\VS{16}ታ ጼልያ ዎደ፥ ህንተ መꬍና ጎዳ ህንተ ጾሳ ቦላ ናጋራ ኦꬄዳዋ በኣድ፤ ህንተ ሲልሲደ መꬌዳ ኮሩማ ምስልያ ህንተንቶ ኤቃ ኦꬂደ ጊግሴድታ። ህንተ መꬍና ጎዳይ ህንተና አዛዜዳ ኦግያፐ ኤለካ ዎራ ስሜድታ።

\VS{17}ያትና፥ ታን ታ ላኡ ኩሽያን ኦይቄዳ ላኡ ማሰቴዳ ሹቻቱዋ ኦላደ፥ ህንተ ጼልሽን መንꬃድ።


\par }{\PP \VS{18}“ሄዋፐ ጉይያን፥ ታን ህንተ ኦꬄዳ ናጋራ ኡባ ድራዉ፥ ሄዌነ መꬍና ጎዳ ሀንቀꬃናዉ ህንተ አ ስንꬃን ኢታባ ኦꬄዳ ድራዉ፥ ካሰዋዳንካ ኦይታሙ ጋላሳነ ኦይታሙ ቃማ መꬍና ጎዳ ስንꬃን ጉፋናደ ጋምኣድ፤ ሄ ዎደ ታን ቁማ ማበይከ፤ ሃꬃካ ኡሻበይከ።

\VS{19}መꬍና ጎዳይ ህንተ ቦላን ሀንቀቴዳ አ ኤጽያ ሀንቆ ታን ያያድ፤ አያዉ ጎፐ፥ እ ህንተና ꬋይሳናዉ ጊጌዳ፤ ሽን መꬍና ጎዳይ ዛረꬂደካ ታዉ ስሴዳ።
\XREF{}{{\XO 9:19 }{\XT{እብራ. 12:21}}}

\VS{20}ቃይ መꬍና ጎዳይ አሮናካ ꬋይሳናዉ ሎይꬅ ሀንቀቴዳ፤ ያትና፥ ሄ ዎደ ታን አሮናዉካ ዎሳድ።

\VS{21}ታን ህንተ መꬌዳ ሄ ናጋራን ኩሜዳ ኮሩማ ምስልያ አካደ፥ ታማን ጹጋድ፤ ያታደ አ ክንቼሬꬃደ እ ባናዳን ሊቃና ጋካናዉ ጋጫድ፤ ሄ ባና ደርያፐ ጎግያ ሃꬃን ኦላድ።


\par }{\PP \VS{22}“ህንተ ቃይካ ታብኤራን፥ ማሳሃንነ ቅብሮተ-ሀታዋን (አሙዋ ዱፉዋን) መꬍና ጎዳ ሀንቀꬄድታ።\XREF{}{{\XO 9:22 }{\XT{ፓይ. 11:3፣ 34፤ ከሳ 17:7}}}

\VS{23}መꬍና ጎዳይ ህንተና፥ ‘ቢተ፥ ታን ህንተንቶ እሜዳ ቢታ ላትተ’ ያጊደ፥ ቃዴሳ-ባርነፐ የዴዳ ዎደካ፥ ህንተ መꬍና ጎዳ ህንተ ጾሳ አዛዙዋ እጺደ ማካሌድታ፤ አን አማነትበይክታ ዎይ አ ቃላዉካ አዛዘትበይክታ።
\XREF{}{{\XO 9:23 }{\XT{ፓይ. 13:25—14:38፤ ዛረ. 1:21፣ 26፤ እብራ. 3:16}}}

\VS{24}ታን ህንተና ኤሮደፐካ ዶሚደ፥ ህንተ መꬍና ጎዳ ቦላን ማካላንቻ።


\par }{\PP \VS{25}“መꬍና ጎዳይ ህንተና ꬋይሳና ጌዳ ድራዉ፥ ታን ሄ ኦይታሙ ጋላሳነ ኦይታሙ ቃማ መꬍና ጎዳ ስንꬃን ጉፋናደ ጋምኣድ።

\VS{26}ታን መꬍና ጎዳ ሀዋዳን ያጋደ ዎሳድ፤ ‘አቤት ኡባ ሞድያ መꬍና ጎዳዉ፥ ኔን ነ ዎልቃማ ዎልቃን ዎዜዳነ ነ ምኖ ኩሽያን ግብጼፐ ከሴዳ፥ ነዉ ላታ ግድያ ነ አሳ ꬋይሶፓርኪ!

\VS{27}ነ ቆማቱዋ፥ አብራሃማ ይሳቃነ ያቆባ ቆፓ፤ ሀ አሳ ሞርግያ ዞዱ ኦꬅያዋ፥ ኡንቱንቱ ኢታተꬃነ ኡንቱንቱ ናጋራ ፓይዶፓ።

\VS{28}ሄዌ ꬋዮፐ፥ ኔን ኑና ያፐ ከሴዳ ግብጼ ቢታ አሳይ፥ “መꬍና ጎዳይ ኡንቱንታ ገልሳና ጌዳ ቢታ ገልሳናዉ ዳንዳይቤና ድራዉነ ኡንቱንታ እጼዳ ድራዉ፥ መላ ቢታን ዎꬋና ጊደ ከሴዳ” ያጋና።

\VS{29}ግዶ ሽን፥ ሀ አሳይ ኔን ነ ዎልቃማ ዎልቃንነ ነ ምጨቴዳ ቀስያን ግብጼፐ ከሴዳ ነ ላታ ግድያ ነ አሳቴ’ ያጋድ።




\par }\Chap{10}{\SH ሙሴ ታሙ አዛዞቱዋ ላኤንꬁዋ አኬዳ
\par }
{\R (ከሳ 34:1-10)

\par }{\PP \VerseOne{1}“ሄ ዎደ መꬍና ጎዳይ ታና ሀዋዳን ያጌዳ፤ ‘ኮይሮዋንቱ ማላ ላኡ ማሰቴዳ ሹቻቱዋ ጊግሳ። ያታደ ታኮ ደርያ ሃ ፑደ ከሳ፤ ቃይ ምꬃ ታቦታካ መꬋ።

\VS{2}ካሰ ኔን መንꬄዳ ማሰቴዳ ሹቻቱ ቦላ ደእያ ቃላቱዋ ሀ ማሰቴዳ ሹቻቱ ቦላ ታን ጻፋና፤ ኔንካ ኡንቱንታ ታቦታ ግዶን ዎꬃሳ’ ያጌዳ።


\par }{\PP \VS{3}“ታን ኦዶሩዋፐ ታቦታ መꬋድ። ካሰዋንቱ ማላ ላኡ ማሰቴዳ ሹቻቱዋካ ጊግሳድ፤ ያታደ ሄ ላኡ ማሰቴዳ ሹቻቱዋ ታ ኩሽያን ኦይቃደ፥ ደርያ ፑደ ከሳድ።

\VS{4}ህንተ ሺቁዋ ኦꬄዳ ጋላስ፥ ደርያ ቦላን ታማ ግዶፐ መꬍና ጎዳይ ህንተንቶ ኦዴዳ ቃላቱዋ፥ ሄዋንቱካ ታሙ አዛዞቱዋ፥ ካሰ ጻፌዳዋዳንካ ሀ ማሰቴዳ ሹቻቱ ቦላ መꬍና ጎዳይ ጻፌዳ፤ ያቲደ እ ኡንቱንታ ታዉ እሜዳ።

\VS{5}ሄዋፐ ጉይያን፥ ታን ደርያፐ ዱገ ዎꬋደ፥ መꬍና ጎዳይ ታና አዛዜዳዋዳን፥ ሄ ማሰቴዳ ሹቻቱዋ ታን መꬌዳ ታቦታ ግዶን ዎꬃድ፤ ሀእካ ኡንቱንቱ ያን ደኢኖ።


\par }{\PP \VS{6}“እስራኤልያ አሳይ ያእቃና አሳቱ ሃꬃ ኦላይ ደኢያሳፐ ደንዲደ፥ ሞሰር ቤድኖ። አሮን ያን ሀይቂደ ሞገቴዳ፤ አ ናአይ ኤልኣዛር አ ላቲደ፥ አ ሳኣን ቄስያ ከሴዳ።
\XREF{}{{\XO 10:6 }{\XT{ፓይ. 20:28፤ 33:38}}}

\VS{7}ኡንቱንቱ ሄዋፐ ጉድጎዳ ግያሳ ቤድኖ፤ ያፐ ቃይ ጎግያ ሃꬃቱ ደእያ ቢታ ዮጽባታ ግያሳ ቤድኖ።

\VS{8}ሄ ዎደ፥ መꬍና ጎዳ ጫቁዋ ታቦታ ቶካና ማላ፥ መꬍና ጎዳዉ ኦꬃና ማላ፥ አ ስንꬃን ኤቃና ማላነ፥ ሀች ጋካናዉካ ኡንቱንቱ ኦꬅያዋዳን መꬍና ጎዳ ሱንꬃን አንጃና ማላ፥ ሌዊያ ዛራቱዋ መꬍና ጎዳይ ባረዉ ዱማዬዳ።
\XREF{}{{\XO 10:8 }{\XT{ፓይ. 3:5-8}}}

\VS{9}ሄዋ ድራዉ፥ ኡንቱንቱ እሻቱዋና ሻክና፥ ኡንቱንታ ጋክያባይ ዎይ ላታይ ሌዊያ ዛረቶ ባዋ፤ መꬍና ጎዳይ ህንተ ጾሳይ ኡንቱንቶ ኦዴዳዋዳንካ፥ ኡንቱንቱ ላታይ መꬍና ጎዳ።


\par }{\PP \VS{10}“ታን ካሰዋዳንካ ኦይታሙ ጋላሳነ ኦይታሙ ቃማ ደርያ ቦላን ጋምኣድ፤ መꬍና ጎዳይ ሀእካ ታ ዎሳ ስሲደ፥ ህንተና ꬋይሳናዉ ኮይቤና።
\XREF{}{{\XO 10:10 }{\XT{ከሳ 34:28}}}

\VS{11}መꬍና ጎዳይ ታና፥ ‘ታን እማና ጋደ ኡንቱንቱ አዋቶ ጫቃ ዎꬄዳ ቢታ ኡንቱንቱ ገላናዳንነ ላታናዳን፥ ሀ አሳፐ ስንꬃና ኡንቱንታ ካለꬃ’ ያጌዳ።


\par }{\SH ጾሳይ ኮይያዌ አዛዘትያዋ
\par }
{\PP \VS{12}“እስራኤልያ አሳዉ፥ መꬍና ጎዳ ህንተ ጾሳይ ህንተፐ ኮይያዌ ሀዋ: መꬍና ጎዳዉ፥ ህንተ ጾሳዉ፥ ያይተ፤ አ ኦግያን ኡባን ሀመትተ፤ አ ሲቅተ፤ ህንተ ኩመንꬃ ዎዛናፐነ ኩመንꬃ ሸምፑዋፐ መꬍና ጎዳዉ፥ ህንተ ጾሳዉ ኦꬅተ።

\VS{13}ህንተዉ ሎአናዳን፥ ታን ሀች ህንተንቶ እምያ መꬍና ጎዳ አዛዞቱዋነ አዋዮቱዋ ናግተ።


\par }{\PP \VS{14}“ሳሉነ ሳሉዋፐ ቦላና ደእያ ሳሎቱ፥ ቃይ ሳአይነ ሳኣን ደእያ ኡባባቱ ጾሳ ህንተ መꬍና ጎዳባቱዋ።

\VS{15}ግዶፐነ መꬍና ጎዳይ ህንተ ማይዛ አዎቱዋን ናሸቲደ፥ ኡንቱንታ ሲቄዳ፤ ቃይ ሀች ህንተ በእያዋዳን፥ ኡንቱንቱፐ ጉይያን ኡንቱንቱ ዘረꬃቱዋ ግድያ ህንተና ካዉተꬃቱዋ ኡባፐ ዶሬዳ።

\VS{16}ሄዋ ድራዉ፥ ህንተ ዎዛና ሾኩዋ ቃጻርተ፤ ቃይ ሀዋፐ ስንꬃናዉ ሞርግያ ዞዛ ግዶፕተ።

\VS{17}አያዉ ጎፐ፥ መꬍና ጎዳይ ህንተ ጾሳይ ጾሳቱዋ ጾሳነ ጎዳቱዋ ጎዳ። እ ዎልቃማ ጾሳ፤ እ ዎልቃማነ ያሽያ ጾሳ። እ ዴሙዋ ጼል ፕርደናዋነ ማጋንጻ አከናዋ።
\XREF{}{{\XO 10:17 }{\XT{1 ጽሞ. 6:15፤ ሳፃ 17:14፤ 19:16፤ ኪታ 10:34፤ ሮመ 2:11፤ ጋላ. 2:6፤ ኤፈ. 6:9}}}

\VS{18}እ አዉ ባይና ናናቶነ አምኤቶ ኡንቱንቱ ፕርዳ ከሴ፤ በትያካ ሲቂደ፥ ቁማነ ማዩዋ አዉ እሜ።

\VS{19}ህንተካ በተቱዋ ሲቅተ፤ አያዉ ጎፐ፥ ህንተ ህንተ ሁጲያዉካ በተ ግዲደ ግብጼን ደኤድታ።

\VS{20}መꬍና ጎዳዉ፥ ህንተ ጾሳዉ፥ ያይተ፤ አዉ ኦꬅተ፤ አናና ኦይቀትተ፤ አ ሱንꬃንካ ጫቂተ።

\VS{21}ህንተ ህንተ አይፍያን በኤዳ ሄ ግታነ ያሽያ ማላልስያባቱዋ፥ ህንተንቶ ኦꬄዳዌ እ ህንተ ጋላታቴ፤ ቃይ ህንተ ጾሳ።

\VS{22}ግብጼ ቢታ ዎꬌዳ ህንተ ማይዛ አዎቱ ኡባና ላፑን ታማ፤ ሀእ መꬍና ጎዳይ ህንተ ጾሳይ ህንተና ሳሉዋ ጾልንተቱዋዳን ጮራዬዳ።
\XREF{}{{\XO 10:22 }{\XT{ዶመꬃ 15:5፤ 22:17፤ 46:27}}}




\par }\Chap{11}{\SH አዛዘቱሳን ቤትያ አንጁዋ
\par }
{\PP \VerseOne{1}“ስም መꬍና ጎዳ ህንተ ጾሳ ሲቅተ፤ እ ህንተፐ ኮይያ አ አዋዮቱዋ፥ አ ህገቱዋነ አ አዛዞቱዋ፥ ኡባ ዎደ ናግተ።

\VS{2}መꬍና ጎዳ ሴራ ህንተ ኤሬዳዋ ኬና አባ ህንተ ታማሬዳዋ ኡባ ሀች ሀሳይተ፤ ሄዋ ኤርያዋንቱ ህንተናፐ አትና፥ ህንተ ናናቱዋ ግድክኖ፤ መꬍና ጎዳ አንጋ፥ አ ዎልቃማ ኩሽያነ አ ምጨቴዳ ቀስያ፥

\VS{3}እ ኦꬄዳ ማላታቱዋነ እ ግብጼ ካትያ ቦላነ አ ቢታ ኡባ ቦላ ኦꬄዳዋ በኤድታ።
\XREF{}{{\XO 11:3 }{\XT{ከሳ 7:8-13}}}

\VS{4}ቃይ ኡንቱንቱ ህንተና ካሊደ የደርሴዳ ዎደ፥ መꬍና ጎዳይ ግብጼ ቢታ ኦላንቻቱዋ፥ ኡንቱንቱ ፓራቱዋነ ፓራ ጋረቱዋ ዞኦ አባን ምትሲደ፥ ሀች ጋካናዉ፥ ኡንቱንታ ኡባና ꬋይሴዳዋ በኤድታ።
\XREF{}{{\XO 11:4 }{\XT{ከሳ 14:28}}}

\VS{5}ህንተ ሀ ሳኣ ጋካናዉ፥ መላ ቢታን ጾሳይ ህንተንቶ ኦꬄዳዋ ህንተ ኤሪታ።

\VS{6}ቃይ ሮቤላ ዛርያፐ ኤልኣባ ናናቱዋ ግድያ ዳታና ቦላነ አቢራማ ቦላ ጾሳይ ኦꬄዳዋ ሀሳይተ። እስራኤልያ አሳይ ኡባይ ጼልሽን፥ ቢታይ ዶየቲደ፥ ኡንቱንታ፥ ኡንቱንቱ ሶ አሳ፥ ኡንቱንቱ ዱንካንያነ ኡንቱንቶ ደእያ ሸምፑዋና ደእያዋ ኡባ ምቴዳ።
\XREF{}{{\XO 11:6 }{\XT{ፓይ. 16:31-32}}}

\VS{7}ኤ! መꬍና ጎዳይ ኦꬄዳ ሀ ዎልቃማ ኦሶ ኡባ ህንተ አይፍያን በኤዳዋንቱ ህንተና።


\par }{\SH እማና ጌዳ ቢታ አንጁዋ
\par }
{\PP \VS{8}“ሄዋ ድራዉ፥ ህንተ ምኖ ግዳናዳንነ ዮርዳኖሳ ፕኒደ ህንተ አካናዉ ብያ ቢታ ህንተ ላታናዳን፥ ታን ሀች ህንተና አዛዝያ አዛዙዋ ኡባ ናግተ።

\VS{9}ያቶፐ፥ መꬍና ጎዳይ ህንተ ማይዛ አዋቶነ ኡንቱንቱ ዛረቶ እማና ጊደ ጫቄዳ፥ ማꬃይነ ኤሳይ ጎግያ ጋድያን ህንተ አዱሳ ላይꬃ ደአና።

\VS{10}ህንተ ላታናዉ ገልያ ቢታይ ህንተ ከሲደ ዬዳ ግብጼ ቢታ ማላ ግደና፤ ግብጼን ህንተ ካꬃ ዘሪደ፥ ሾይቃ ኡባ አታክልትያ ሳኣዳን ገድያን ሃꬃ ኡሺታ።

\VS{11}ሽን ዮርዳኖሳ ፕኒደ ህንተ ላታናዉ ብያ፥ ቢታይ ዞዘቱነ ዛንጋራቱ ደእያ፥ ሳሉዋ እራን አልያ ቢታ።

\VS{12}ሄ ቢታይ መꬍና ጎዳይ ህንተ ጾሳይ ጾሞስያ ቢታ፤ ላይꬃ ዶመꬃፐ ቢደ ላይꬃ ዉርሰꬃ ጋካናዉ፥ መꬍና ጎዳ ህንተ ጾሳ አይፊ አ ቦላን ደእያ ቢታ።


\par }{\PP \VS{13}“ሄዋ ድራዉ፥ ህንተ መꬍና ጎዳ ህንተ ጾሳ ሲቃናዳንነ ህንተ ህንተ ኩመንꬃ ዎዛናፐነ ህንተ ኩመንꬃ ሸምፑዋፐ አዉ ኦꬃናዳን፥ ታን ህንተንቶ ሀች እምያ አዛዞቱዋ ህንተ ፖሎፐ፥
\XREF{}{{\XO 11:13 }{\XT{ዎጋ 26:3-5፤ ዛረ. 7:12-16፤ 28:1-14}}}

\VS{14}ህንተ ካꬃ፥ ዎይንያነ ዛይትያ ፓጨናን ሺሻና ማላ፥ ኦፍንꬃ እራነ ባልጉዋ እራ፥ አ ዎድያን ዎድያን ጾሳይ ህንተ ጋድያን ቡክሳና።

\VS{15}ጾሳይ ህንተ መህያዉ ደምባን ማታ ዳርሳና። ቃይ ህንተካ ማናነ ካላና።


\par }{\PP \VS{16}“ህንተ ዎዛናይ ባልና ዎራ ስሚደ፥ ህንተ ሀራ ጾሳቶ ኦናዳንነ ኡንቱንቶ ጎይነናዳን ናገትተ።

\VS{17}ሄዌ ꬋዮፐ፥ መꬍና ጎዳ ሀንቁ ህንተ ቦላ ኤጽ ከሳና፤ እራይ ቡከናዳንነ ቢታይካ ሞከናዳን እ ሳሉዋ ጎርዳና፤ ህንተካ መꬍና ጎዳይ ህንተንቶ እምያ ሎኦ ጋድያፐ ኤለካ ꬋያና።


\par }{\PP \VS{18}“ስም፥ ሀ አዛዞቱዋ ታዋንታ፥ ህንተ ዎዛናንነ ህንተ ቆፋን ዎꬅተ። ማላታዳን ኡንቱንታ ህንተ ኩሽያን ቃችተ፤ ቃይ ማላታዳን ህንተ ሶምእያንካ ዎꬅተ።

\VS{19}ሄዋንታ ህንተ ናናቱዋካ ታማርስተ። ህንተ ሶን ደእያ ዎደ፥ ኦግያን ሀመትያ ዎደ፥ ግስያ ዎደነ ደንድያ ዎደካ፥ ኡንቱንቶ ኦድተ።

\VS{20}ህንተ ፐንግያ ቆስለꬃቱዋ ቦላንነ ህንተ ድርሳ ፐንግያ ቦላን ህንተ ኡንቱንታ ጻፍተ።
\XREF{}{{\XO 11:20 }{\XT{ዛረ. 6:6-9}}}

\VS{21}ያቶፐ፥ መꬍና ጎዳይ ህንተ ማይዛ አዋቶ እማና ጊደ ጫቄዳ ጋድያን ህንተ ላይꬃይነ ህንተ ናናቱ ላይꬃይ ሳኣፐ ቦላና ደእያ ሳሉ ደእያዋ ኬሻ ግዳናዋ።


\par }{\PP \VS{22}“ህንተ መꬍና ጎዳ ህንተ ጾሳ ሲቃናዳን፥ አ ኦገ ኡባን ሀመታናዳንነ አዉ አማነታናዳን፥ ታን ሀች ህንተንቶ እምያ አዛዞቱዋ ህንተ ምንሲደ ናጎፐ፥

\VS{23}መꬍና ጎዳይ ሀ ካዉተꬃቱዋ ኡባ ህንተ ስንꬃፐ የደርሲደ ከሳና፤ ህንተካ ህንተፐ ግታትያነ ዎልቃምያ ካዉተꬃቱዋ ቢታ ዎꬅ አካና።

\VS{24}ህንተ ገድያን ህንተ የꬌዳ ቢታ ኡባይ ህንተሳ ግዳናዋ። ህንተ ዛዋይ መላ ቢታፐ ቢደ ሊባኖሳ ጋካናዉነ ኤፍራጺሳ ሻፋፐ ቢደ አዋይ ዉልያ ባጋ ሜድተራነ አባ ጋካናሳ ግዳናዋ።
\XREF{}{{\XO 11:24 }{\XT{ኢያሳ 1:3-5}}}

\VS{25}ህንተናና አይ አሳይነ ኤቀታናዉ ዳንዳየና፤ መꬍና ጎዳይ ህንተ ጾሳይ ህንተንቶ ጌዳዋዳን፥ ህንተ ብያሳን ኡባን አሳይ ህንተና በኢደ ዳጋማናዳንነ ህንተዉ ያያናዳን ኦꬃና።


\par }{\PP \VS{26}“በእተ፥ ሀች ታን ህንተ ስንꬃን አንጁዋነ ሸቃ ዎꬃይ።

\VS{27}ታን ሀች ህንተና አዛዝያ መꬍና ጎዳ ህንተ ጾሳ አዛዞቱዋ ናጎፐ፥ ህንተ አንጀታና።

\VS{28}ሽን ታን ህንተና ሀች አዛዝያ መꬍና ጎዳ ህንተ ጾሳ አዛዞቱዋ ናገናን እጺደ፥ ህንተ ኤርቤና ሀራ ጾሳቶ ጎይናናዉ አ ኦግያፐ ዎራ ስሞፐ፥ ህንተ ሸቀታና።

\VS{29}መꬍና ጎዳይ ህንተ ጾሳይ ህንተ ላታናዉ ብያ ቢታ ህንተና ገልስያ ዎደ፥ ጋሪዛማ ደርያን አንጁዋ ኤባላ ደርያ ቦላን ሸቃ አዋያና።
\XREF{}{{\XO 11:29 }{\XT{ዛረ. 27:11-14፤ ኢያሳ 8:33-35}}}

\VS{30}ሀ ላኡ ደረቱ ዮርዳኖሳ ሻፋፐ ሄፍንꬃና ኦግያፐ አዋይ ዉልያ ባጋን፥ አራባን ደእያ ካናነቱዋ ጋድያን ደኢኖ፤ ኡንቱንቱ ቃይ ገልጋላ ካታማ ስንꬃን ደእያ ሞረ ምꬃዉካ ማታን ደኢኖ።

\VS{31}ህንተ ሀእ መꬍና ጎዳይ ህንተ ጾሳይ ህንተንቶ እምያ ቢታ ላታናዉ ዮርዳኖሳ ሻፋ ፕናና ሀኒታ። ህንተ ሄ ቢታ አኪደ ያን ደእያ ዎደ፥

\VS{32}ታን ሀች ህንተንቶ እምያ አዋዮቱዋነ ህገቱዋ ኡባ ምንሲደ ናግተ።




\par }\Chap{12}{\SH አሳይ ጎሸትያ መጽ እት ሳኣ
\par }
{\PP \VerseOne{1}“ህንተ ላታናዳን፥ መꬍና ጎዳይ ህንተ አዎቱዋ ጾሳይ ህንተንቶ እሜዳ ጋድያን ህንተ ደኤዳ ኬሻን ኡባን ህንተ ባለናን ኦꬃና አዋዮቱነ ህገቱ፥ ሀዋንታ።

\VS{2}ህንተ ላትያ ካዉተꬃቱ ደርያ ቦላን፥ ዞዚያ ቦላንነ ምꬃቱዋ ጻጱዋን ባረንቱ ጾሳቶ ጎይንያ ሳኣ ኡባ ኡባና ꬋይስተ።

\VS{3}ኡንቱንቱ ያርሽያ ሳኣ ኮልተ፤ ኡንቱንቱ ጎይንያ ሹቻቱዋካ መንሬꬅተ፤ አሼሮ ግያ ኡንቱንቱ ጾሳት ምስልያ ታማን ጹግተ፤ ማሰቴዳ ኡንቱንቱ ጾሳቱዋ ምስለቱዋ ꬋይስተ፤ ኡንቱንቱ ሱንꬃቱዋካ ሄ ሳአቱዋፐ ቁጭ ድግተ።
\XREF{}{{\XO 12:3 }{\XT{ዛረ. 7:5}}}


\par }{\PP \VS{4}“መꬍና ጎዳ ህንተ ጾሳዉ ኡንቱንቱ ባረንቱ ጾሳዉ ጎይንያዋዳን ጎይኖፕተ።

\VS{5}መꬍና ጎዳይ ህንተ ጾሳይ ዛረ ኡባይ ደኢያሳፐ ባረ ሱንꬃይ ሄዋን ጼሰታናዳን ዶሬዳ ሳኣ ኮይተ። ሄ ሳኣ ህንተ ባናዉ ኮሼ።

\VS{6}ህንተ ህንተ ጹግያ ያርሹዋ፥ ሀራ ያርሹዋ፥ ህንተ አስራታ፥ ህንተ እሙዋ፥ ህንተ ሺቁዋ፥ ህንተ ዶሲደ እምያ እሙዋ፥ ህንተ መህያነ ዶርሳፐ ባይራ ሄ ሳኣ አህተ።

\VS{7}ሄዋን መꬍና ጎዳይ ህንተ ጾሳይ ደእያ ሳን ህንተነ ህንተ ሶ አሳይ ማና፤ ቃይ ህንተ ኩሺ ኦꬄዳባን ኡባንነ መꬍና ጎዳይ ህንተ ጾሳይ ህንተና አንጄዳባን ህንተ ናሸታና።


\par }{\PP \VS{8}“ሀእ ሀዋን ህንተ ኦꬅያዋዳን፥ ሄ ዎደ ህንተ አይፍያን ሎአ ማላትያባ ኦꬅክታ።

\VS{9}አያዉ ጎፐ፥ መꬍና ጎዳይ ህንተ ጾሳይ ህንተንቶ እምያ ሸምፖ ቢታ ብሮን ጋክበይክታ።

\VS{10}ሽን ህንተ ዮርዳኖሳ ፕኒደ፥ መꬍና ጎዳይ ህንተ ጾሳይ እምያ ሄ ቢታ ላቲደ፥ ህንተ ያን ኡታና። ህንተና ዶዴዳ ሞርከቱዋፐ ህንተና እ ሸምፕስያ ድራዉ፥ ህንተ ዎፑ ጊደ ሄዋን ደአና።

\VS{11}ሄ ዎደ መꬍና ጎዳይ ህንተ ጾሳይ ባረ ሱንꬃይ ሄዋን ጼገታናዉ ዶሬዳ ሄ ሳኣ፥ ታን ህንተና አዛዝያዋ ኡባ፥ ጹግያ ያርሹዋ፥ ሀራ ያርሹዋ፥ ህንተ አስራታ፥ ህንተ እሙዋነ ህንተ መꬍና ጎዳዉ ሺቄዳዋ ኡባ ሄዎ አሂታ።

\VS{12}ህንተ፥ ህንተ አቱማነ ማጫ ናናይ፥ አቱማነ ማጫ ቆማቱነ ህንተናና ላታ አክቤና ህንተ ካታማን ደእያ ሌዋቱዋናካ እትፐ ሄዋን መꬍና ጎዳ ህንተ ጾሳ ስንꬃን ናሸትተ።

\VS{13}ህንተ ጹግያ ያርሹዋ ህንተ ኮዬዳ ሀቃንነ ጮ ያርሸናዳን ናገትተ።

\VS{14}ህንተ ህንተ ዛራቱ ደኢያሳ ኡባፐ እቱዋን፥ መꬍና ጎዳይ ዶሬዳ ሳኣን ህንተ ጹግያ ያርሾ ያርሽተ፤ ታን ህንተና አዛዝያዋ ኡባካ ሄዋን ኦꬅተ።


\par }{\PP \VS{15}“ሽን ህንተ ደእያ ሳን ሀቃንነ ህንተ መህያፐ መꬍና ጎዳይ ህንተና አንጄዳዋዳን ሹኪደ ሚተ፤ ዎጋን ጌሻ አሳ ግድና ዎይ ጌየና አሳ ግድናካ ኡባይካ ጋራ አሹዋነ ገንእያ አሹዋ ምያዋዳን ህንተ መህያፐ ሹኪደ ሚተ።

\VS{16}ሽን ሱꬃ ሃꬃዳን ሳኣን ጉስተፐ አትና ሞፕተ።
\XREF{}{{\XO 12:16 }{\XT{ዶመꬃ 9:4፤ ዎጋ 7:26-27፤ 17:10-14፤ 19:26፤ ዛረ. 15:23}}}


\par }{\PP \VS{17}“ህንተ ህንተ ካꬃፐ፥ ዎይንያፐነ ዛይትያፐ እምያ አስራታ፥ ህንተ መህያፐነ ዶርሳ ዉድያፐ ባይራ፥ ጾሳዉ እማናዉ ሺቄዳዋ ኡባነ ህንተ ህንተ ዶሱዋን ጮ እምያ እሙዋ ኡባ ህንተ ደእያ ሄራን ሙለካ ሞፕተ።

\VS{18}ሽን ህንተ፥ ህንተ አቱማነ ማጫ ናናይ፥ ህንተ አቱማነ ማጫ ቆማቱነ ህንተ ካታማቱዋን ደእያ ሌዋቱዋናካ እትፐ፥ መꬍና ጎዳይ ህንተ ጾሳይ ዶሬዳ ሳኣን መꬍና ጎዳ ህንተ ጾሳ ስንꬃን ሀ ያርሹዋ ኡባቱዋ ሚተ፤ ሄዋን ህንተ ዳቡራን ሺሼዳዋን መꬍና ጎዳ ህንተ ጾሳ ስንꬃን ናሸትተ።

\VS{19}ህንተ ህንተ ጋድያን ደእያ ላይꬃ ኡባን ሌዋቱዋ ሸነኮ ጌናዳን ናገትተ።


\par }{\PP \VS{20}“እ ህንተንቶ ገሌዳ ቃላዳን መꬍና ጎዳይ ህንተ ጾሳይ ህንተ ዛዋ አስያ ዎደ፥ ህንተና አሹዋ ማናዉ ኮሽያ ዎደ፥ ህንተ ኮዬዳ ኬና ሚተ።

\VS{21}ሽን መꬍና ጎዳይ ህንተ ጾሳይ ባረ ሱንꬃይ ሄዋን ጼሰታናዳን ዶሬዳ ሄ እት ሳአይ ህንተንቶ ሃኮፐ፥ መꬍና ጎዳይ ህንተንቶ እሜዳ ህንተ መህያ ዎይ ዶርሳ ዉድያፐ ሀቃዋ ግድናካ፥ ታ ህንተና አዛዜዳዋዳን፥ ህንተ ኮዬዳ ኬና ህንተ ካታማን ሹኪደ ሚተ።

\VS{22}ዎጋን ጌሻ አሳ ግድና፥ ዎይ ጌየናዋ ግድናካ፥ አይ አስካ ጋራ ግድና፥ ገንእያ አሹዋ ካሰ ምያዋዳን ሞ።

\VS{23}ሽን ሱꬃይ ደእያ አሹዋ ሜናዳን ናገትተ፤ አያዉ ጎፐ፥ ሸምፑ ሱꬃን ደኤ፤ ሄዋ ድራዉ፥ ደኡዋ አሹዋና ሞፕተ።
\XREF{}{{\XO 12:23 }{\XT{ዎጋ 17:10-14}}}

\VS{24}ሱꬃ ሃꬃዳን ጋድያን ጉስተፐ አትና ኡሾፕተ።

\VS{25}ህንተ መꬍና ጎዳ ስንꬃን ህንተ ሎኦባ ኦꬅያዌ ህንተዉ፥ ህንተፐ ጉይያን፥ ህንተ ናናቶካ ሎኦ ግዳና ማላ፥ ሱꬃ ኡሾፕተ።


\par }{\PP \VS{26}“ሽን ህንተ ዱማዬዳዋነ ሺቄዳዋ አኪደ፥ መꬍና ጎዳይ ዶሬዳ ሳአዉ ቢተ።

\VS{27}ቢደ ህንተ ጹግያ ያርሹዋ፥ አሹዋነ ሱꬃ፥ መꬍና ጎዳዉ፥ ህንተ ጾሳዉ፥ ያርሽያሳን ሺሽተ፤ ህንተ ያርሹዋ ሱꬃ መꬍና ጎዳዉ፥ ህንተ ጾሳዉ፥ ያርሽያ ሳኣ ማታን ጉስተ፤ አሹዋ ህንተ ሚተ።

\VS{28}ታን ህንተና አዛዝያ ዎጋ ምንሲደ ናግተ፤ ሄዋ ኦꬆፐ፥ ህንተንቶነ ህንተ ናናዉ ሎአ ግዳናዋ፤ አያዉ ጎፐ፥ ህንተ ልከባነ መꬍና ጎዳ ህንተ ጾሳ ናሸችያ ሎኦባ ኦꬂታ።


\par }{\SH ኤቃ ምስልያዉ ጎይነናዳን እመቴዳ ሴራ
\par }
{\PP \VS{29}“ህንተ ላታናዉ ብያ ካዉተꬃ መꬍና ጎዳይ ህንተ ጾሳይ ህንተ ስንꬃፐ ꬋይስያ ዎደነ ህንተካ ኡንቱንቱ ቢታ ላቲደ ደእያ ዎደ፥

\VS{30}ኡንቱንቱ ህንተ ስንꬃፐ ꬋይክችና ህንተ ኡንቱንታ ካላናዉ፥ ኡንቱንታ ጲርያን ኦይቀተናዳን ናገትተ፤ ‘ኑንካ ኡንቱንቱዳን ጎይናናዉ፥ ሀ ካዉተꬃቱ ባረንቱ ጾሳቶ ዎት ጎይኒኖ’ ያጊደ፥ ካል ኦቼናዳን ናገትተ።

\VS{31}ኡንቱንቱ ባረንቱ ጾሳቶ ጎይንያ ዎደ፥ መꬍና ጎዳይ እጽያ ቱናባ ኡባ ኦꬅያ ድራዉ፥ ህንተ መꬍና ጎዳዉ፥ ህንተ ጾሳዉ፥ ሄዋዳን ጎይናናዉ በሰና። አያዉ ጎፐ፥ ኡንቱንቱ ሀራይ አቶ ባረንቱ የሌዳ አቱማነ ማጫ ናናቱዋ ባረንቱ ጾሳቶ ያርሺደ፥ ታማን ጹጊኖ።


\par }{\PP \VS{32}“ስም ህንተ ታ ህንተና አዛዜዳዋ ኡባ ኦꬅተ፤ አ ቦላ አያነ ጉጆፕተ፤ አፐ አያነ ፓጭሶፕተ።
\XREF{}{{\XO 12:32 }{\XT{ዛረ. 4:2፤ ሳፃ 22:18-19}}}




\par }\Chap{13}{\PP \VerseOne{1}“ህንተ ግዶን ትምቢትያ ኦድያዌ ዎይ አኩሙዋ ብልያ አሳይ ደንዲደ፥ ማላታነ ማላልስያባ ኦꬆፐ፥

\VS{2}እ ኦዴዳ ማላታይ ዎይ ማላልስያባይ ቱሙ ግዲደ ፖለትና፥ እ ህንተና፥ ‘አነ ካሰ ህንተ ኤረና ሀራ ጾሳቶ ጎይኖይተ’ ያጎፐ፥

\VS{3}ህንተ አ ሙለካ ስሶፕተ። ህንተ አ ኩመንꬃ ዎዛናፐነ ኩመንꬃ ሸምፑዋፐ መꬍና ጎዳ ህንተ ጾሳ ዶስንቶነ ጊደ፥ ህንተና እ ፓጫናዉ ሄዋ ኦꬄ።

\VS{4}መꬍና ጎዳ ህንተ ጾሳ ካልተ፤ አዉ ያይተ፤ አ አዛዙዋ ናግተ፤ አ ቃላካ ስስተ፤ አዉ ጎይንተ፤ አፐ ዱጾፕተ።

\VS{5}ህንተና ግብጼፐ ከሲደ፥ አይለተꬃፐ ህንተና ዎዜዳ መꬍና ጎዳ ህንተ ጾሳ ቦላ ህንተ ማካላናዳን ታማርስያ ትምቢትያ ኦድያዋ፥ ዎይ አኩሙዋ ብልያዋ ዎꬍተ፤ ሄዋ ማላ አሳይ ህንተና መꬍና ጎዳ ህንተ ጾሳ አዛዙዋፐ ዎራ ባናዳን ኦꬅያ ድራዉ፥ ሄዋ ማላ ዎꬊደ፥ ኢታ ህንተ ግዶፐ ድግተ።


\par }{\PP \VS{6}“ሀራይ አቶ ነ ዳይ ናአይ ነ እሻይ፥ ነ አቱማነ ማጫ ናእ፥ ነ ሲቅያ ነ ማቻታ፥ ዎይ ነ ሲቆ ላጊ ኔና፥ ‘ደንዳ፥ ካሰ ኔንነ ነ ማይዛ አዎቱ ጎይን ኤረና ጾሳዉ ጎይናና’ ጎፐ፥

\VS{7}ቢታዉ ሀ ጋጻፐ ያ ጋጻ ጋካናዉ ደእያ፥ ነ ዩሹዋ ኡባን ማታንነ ሃኩዋን ደእያ አሳይ ኡባይ ጎይንያ ጾሳቶ፥ ‘ደንዳ ቢደ ኡንቱንቶ ጎይናና’ ጊደ ባለꬆፐ፥

\VS{8}አዉ ኤኖ ጎፓ፤ እ ግያዋካ ስሶፓ። አዉ ቃረታደ አ ጉየ አሾፓ፤

\VS{9}አ ዎꬋናዉ ኮሼ። አ ዎꬋናዉ ኮይሮ ነ ዶማ፤ ሄዋፐ ጉይያን፥ አሳይ ኡባይ ባረ ኩሽያ አ ቦላ ዎꬂደ ዎꬎ።

\VS{10}እ ሀይቃና ጋካናዉ፥ ሹቻን ጫድተ፤ አያዉ ጎፐ፥ እ ህንተና ግብጼ ጋድያፐ፥ አይለተꬃ ጎልያፐ ከሴዳ መꬍና ጎዳፐ፥ ህንተ ጾሳፐ፥ ህንተና ሻካናዉ ኮዬዳ።

\VS{11}እስራኤልያ አሳይ ኡባይ ሄዋ ስሲደ ያያና፤ ቃይ ሄዋ ማላ ኢታባካ ላኤንꬆ ህንተ ግዶን ኦንነ ኦና።


\par }{\PP \VS{12}“መꬍና ጎዳይ ህንተ ጾሳይ ህንተ ደአናዳን እምያ ካታማፐ እቱዋን ህንተ ደእያ ዎደ፥

\VS{13}ህንተ አሳ ግዶን ኢታቱ ደንዲደ፥ አሳ፥ ‘ደንድተ! ቢደ ህንተ ኤረና ጾሳቶ ጎይኔቶ’ ያጊደ ባለꬅያዋ ስሶፐ፥

\VS{14}ሄ የዉዋባ ኦችተ፤ ምንሲደ ፓይድተ። ቆርና ሄ ህንተ ግዶን ቱናባይ ኦሰቴዳዌ ቱማ ግዶፐ፥

\VS{15}ሄ ካታማን ደእያ አሳ ኡባ ማሻ ቃራን ዉርስተ፤ ሄ ካታማነ አን ደእያ መህያናካ አሸናን ꬋይስተ።

\VS{16}ሄ ካታማፐ ህንተ አኬዳ ኦሞዱዋ ኡባ ካታማ ዳባባ ሺሽተ። ሄ ካታማነ አ ኦሞዱዋ ኡባ መꬍና ጎዳዉ፥ ህንተ ጾሳዉ፥ ጹግያ ያርሹዋ ኦꬂደ ዉርስ ጹግተ። እ መꬍናዉካ ላኤንꬆ ኬጸተና፤ ላለቴዳ ሳ ግዲደ፥ ሄ ሳአይ አታና።

\VS{17}ቱና ጌተቴዳ ሚሻፐ አያይነ ህንተ ኩሽያን ቤቶፖ። ያቶፐ፥ መꬍና ጎዳይ ባረ ዎልቃማ ሀንቁዋፐ ስሚደ፥ ህንተና ማራና፤ እ ህንተንቶ ቃረታና። ካሰ ህንተ ማይዛ አዋቶ ጫቄዳ ጫቁዋዳን፥ ህንተ ፓይዱዋ ዳርሳና።

\VS{18}አያዉ ጎፐ፥ ታን ሀች ህንተና አዛዝያ አዛዞ ኡባ ህንተ ናግያዋን መꬍና ጎዳዉ፥ ህንተ ጾሳዉ አዛዘቶፐ፥ ቃይ መꬍና ጎዳ ህንተ ጾሳ ስንꬃንካ ልከ ግድያባ ኦꬆፐ፥ ሄ ጌዳዌ ህንተንቶ ቱሙ ፖለታና።




\par }\Chap{14}{\SH ዬኩዋ ዎደ ድገቴዳ ዶያቱዋ
\par }
{\PP \VerseOne{1}“ህንተ መꬍና ጎዳ ህንተ ጾሳ ናናቱዋ፤ ህንተ ሀይቄዳ አሳዉ ህንተና ጎምኦሮፕተነ ስንꬃ ባጋ ሁጲያ ሜዶፕተ።
\XREF{}{{\XO 14:1 }{\XT{ዎጋ 19:28፤ 21:5}}}

\VS{2}አያዉ ጎፐ፥ ህንተ መꬍና ጎዳዉ፥ ህንተ ጾሳዉ፥ ጌሻ አሳ፤ መꬍና ጎዳይ ህንተና ባረዉ አልኦ ሚሻ ግዳናዳን፥ ጋድያን ደእያ አሳ ኡባፐ ዶሪደ ዎꬄዳ።\XREF{}{{\XO 14:2 }{\XT{ከሳ 19:5-6፤ ዛረ. 4:20፤ 7:6፤ 26:18፤ ቲቶ 2:14፤ 1 ጰጽ. 2:9}}}


\par }{\SH ሜተትያነ ሜተተና መሄቱዋነ ዶአቱዋ
\par }
{\R (ዎጋ 11:1-47)

\par }{\PP \VS{3}“ህንተ ቱናባ አያነ ሞፕተ።

\VS{4}ህንተ ማና መሄቱነ ዶአቱ ሀዋንታ፤ ቦራ፥ ዶርሳ፥ ዴሻ፥

\VS{5}ገንእያ፥ ዶግያ፥ ዋሻ፥ ዎራ ዴሻ፥ ጮጎሹዋ፥ ጋራነ ደርያ ዶርሳ።

\VS{6}ጹጉንꬃይ ዉር ጳልቀቴዳዋንታ፥ ዋሞትያ መሄቱዋነ ዶአቱዋ ኡባ ሚተ።

\VS{7}ሽን ዋሞትያዋንታ ግዲደ፥ ጹጉንꬃይ ጳልቀትቤናዋንታ ሞፕተ፤ ሄዋንቱካ ጋሉዋ፥ ሀርባይንያነ ጉፓልያ። ሀዋንቱ ዋሞቲኖ፤ ሽን ኡንቱንቱ ጹጉንꬃይ ጳልቀትቤና ድራዉ፥ ኡንቱንቱ ህንተንቶ ቱና።

\VS{8}ጉዱንꬃይካ ጹጉንꬃይ ጳልቀꬃ ግዶፐነ ዋሞተና ድራዉ፥ እ ህንተንቶ ቱና። አ አሹዋ ሞፕተ፤ አ ባኩታካ ቦቾፕተ።


\par }{\PP \VS{9}“ሃꬃ ግዶን ደእያ መታቱዋ ኡባፐ ህንተ ማናዋንቱ ሀዋንታ፤ ሞልያ ማላ ቀፊነ ፖቁ ደእያ ኡባ ሚተ።

\VS{10}ሽን ሞልያዋ ማላ ቀፊነ ፖቁ ባይና ሀቃዋነ ሞፕተ። ሄዋንቱ ህንተንቶ ቱና።


\par }{\PP \VS{11}“ጌሻ ግዴዳ ካፉዋ ኡባ ሚተ፤

\VS{12}ሽን ካፎቱዋፐ ህንተ ሜናዋንቱ ሀዋንታ: አርጋንꬃ፥ ባዙዋ አንኩዋ፥ ካረꬃ አንኩዋ፥

\VS{13}ጎሉዋ፥ ጽንግልያ ዛረ ኡባ፥

\VS{14}ቁሩዋ ዛረ ኡባ፥

\VS{15}ያንቻ፥ ጫንጭያ ጉቱዋ፥ ሃꬃ ካፉዋ፥ ጋጭያ ዛርያ ኡባ፥

\VS{16}ቄር ጉቱዋ፥ ዎጋ ጉቱዋ፥ ሃꬃ ኩቱዋ፥

\VS{17}ባዙዋ ጉቱዋ፥ ይንዱዋ፥ ጋንጋኑዋ፥ አዱሳ ቆꬊ ደእያ ሃꬃ ካፉዋ፥

\VS{18}ሳቢሳ ግያ ካፉዋ ዛረ ኡባ፥ ጅንጅላትያነ ሻልያ።

\VS{19}ቀፍያና ደእያ ቄር መታቱ ኡባይ ህንተንቶ ቱና፤ ኡንቱንታ ሞፕተ።

\VS{20}ሽን ሄ ቀፍያና ደእያባቱዋፐ ጌሻ ግድያዋንታ ሚተ።


\par }{\PP \VS{21}“ህንተ መꬍና ጎዳዉ፥ ህንተ ጾሳዉ፥ ጌሻ አሳ ግድያ ድራዉ፥ ባኩቴዳዋ ኡባ አያነ ሞፕተ። ሄዋ ህንተ ካታማን ደእያ በተቱ ማናዳን ኡንቱንቶ እማናዉ ዳንዳዪታ፤ ዎይ ሀራ ቢታ አሳዉ ዛልአናዉ ዳንዳዪታ።
\XREF{}{{\XO 14:21 }{\XT{ከሳ 23:19፤ 34:26}}}

\par }{\PP “ዴሻ ማራ አ ዳይ ማꬃን ዶይሶፓ።


\par }{\SH አስራታ ከስያ ዎጋ
\par }
{\PP \VS{22}“ህንተ ህንተ ጋደፐ ላይꬃን ላይꬃን ጋክያ ካꬃ አይፍያ ኡባፐ አስራታ ከስተ።
\XREF{}{{\XO 14:22 }{\XT{ዎጋ 27:30-33፤ ፓይ. 18:21}}}

\VS{23}ህንተ ኡባ ዎደ፥ መꬍና ጎዳዉ፥ ህንተ ጾሳዉ፥ ያይያዋ ታማራና ማላ፥ እ ባረ ሱንꬃይ ጼሰታና ማላ ዶሬዳ ሳኣን፥ መꬍና ጎዳ ህንተ ጾሳ ስንꬃን፥ ህንተ ካꬃ፥ ዎይንያ ኤሳነ ዛይትያ አስራታ፥ ህንተ ዶርሳፐነ መህያፐ ባይራ የለቴዳዋ ሄዋን ሚተ።

\VS{24}መꬍና ጎዳይ ህንተ ጾሳይ ባረ ሱንꬃይ ጼሰታና ማላ ዶሬዳ ሳአይ፥ ህንተ ደኢያሳፐ ሎይꬅ ሃኮ ግዶፐ፥ መꬍና ጎዳይ ህንተና አንጃና ማላ፥ ህንተ ህንተ አስራታ ያ ቶካናዉ ዳንዳየናን እጾፐ፥

\VS{25}ዛልእተ፤ ሄ ሚሻ ኩሽያን ኦይቂደ፥ መꬍና ጎዳይ ህንተ ጾሳይ ዶሬዳ ሳኣ ቢተ።

\VS{26}ቢደ ሄ ሻሉዋን ህንተ ኮዬዳዋ ሀቃዋነ፥ ሚዛ ግድና፥ ዶርሳ ግድና፥ ዎይንያ ኤሳ ግዶ፥ ዎይ ሀራ ምኖ ኡሻ፥ ዎይ ሀራ ህንተ ኮይያዋ አያነ ሻሚደ፥ ህንተነ ህንተ ሶ አሳይ ኡባይ መꬍና ጎዳ ህንተ ጾሳ ስንꬃን ሄዋ ሚተነ ናሸትተ።


\par }{\PP \VS{27}“ሄዋ ህንተ ኦꬅያ ዎደ፥ ህንተ ካታማን ደእያ ሌዋቱዋ ዶጎፕተ፤ አያዉ ጎፐ፥ ኡንቱንቱ ህንተናና ግሽ አኬዳ ሀራ ላታይ ባዋ።

\VS{28}ሄዘንꬃ ላይꬃን ላይꬃን ኡባ ዎደ፥ ህንተ ካꬃ አስራታ አሂደ፥ ህንተ ካታማን ሺሽተ።

\VS{29}ሄዋ ህንተ ካታማን ደእያ ህንተናና ግሽ አኬዳ፥ ሀራ ላታይ ባይና ሌዋቱ፥ በተቱ፥ አዉ ባይና ናናቱነ አምኤ ማጫ አሳቱ ዪደ ሚኖ፤ ሚድካ ካልኖ። ያቶፐ፥ ህንተ ኦꬅያ ህንተ ኩሽያ ኦሶ ኡባን መꬍና ጎዳይ ህንተ ጾሳይ ህንተና አንጃና።




\par }\Chap{15}{\SH አጩ ማረትያ ላይꬃ
\par }
{\R (ዎጋ 25:1-7)

\par }{\PP \VerseOne{1}“ላፑንꬃ ላይꬃ ላይꬃ ዉርሰꬃን ህንተፐ ታልኤዳዋንቶ ኡንቱንቱ አጩዋ ማርተ።

\VS{2}ህንተ አጩዋ ማራና ዎጋይ ሀዋ: ባረ ላገ እስራኤልያዉ ታልኤዳ አይ አሳይነ ሄ አጩዋ ማሮ። መꬍና ጎዳ ማሮተꬃይ አዋየቴዳ ድራዉ፥ ታልኤዳዌ ባረ ላገ እስራኤላዉ ዎይ ባረ እሻዉ ታልኤዳባ ኦቾፖ።

\VS{3}ሀራ ቢታ አሳዉ ህንተ ታልኤዳ አጩዋ አካናዉ ዳንዳዪታ፤ ሽን ህንተ ህንተ ዛረቶ ታልኤዳባ ኡባ ማርተ።


\par }{\PP \VS{4-5}“ህንተ መꬍና ጎዳ ህንተ ጾሳ ቃላዉ አዛዘቶፐ፥ ታን ሀች ህንተና አዛዝያ አዛዞ ኡባ ባለናን ኦꬆፐ፥ ህንተ ግዶን እት አሳይነ ህዬሰና። አያዉ ጎፐ፥ ህንተ ላታናዳን መꬍና ጎዳይ ህንተ ጾሳይ ህንተዉ አቆ ኦꬂደ እምያ ጋድያን መꬍና ጎዳይ ህንተና አንጃና።

\VS{6}መꬍና ጎዳይ ህንተ ጾሳይ ህንተንቶ ጌዳዋዳን፥ እ ህንተና አንጃና፤ ዳሮ ካዉተꬃይ ህንተፐ ታልአና፤ ሽን ህንተ እቱዋፐነ ታልእክታ። ቃይ ህንተ ካዉተꬃቱዋ ሞዳና፥ ሽን እቱነ ህንተና ሞደና።


\par }{\PP \VS{7}“መꬍና ጎዳይ ህንተ ጾሳይ ህንተንቶ እምያ ጋድያን ደእያ ቄር ካታማቱዋፐ ሀቃዋንነ ደእያ ህንተ ላገ እስራኤላቱዋ ግዶን እት አሳይ ህዬሶፐ፥ አዉ መቀꬃ ኢቶፕተ፤ ቃይ ህንተ ኩሽያካ ሺሽ አኮፕተ።
\XREF{}{{\XO 15:7 }{\XT{ዎጋ 25:35}}}

\VS{8}ህንተ ኩሽያ አዉ ብርሽተ፤ አ ኮሽያዋ አያነ አዉ ታልእተ።

\VS{9}‘አጩዋ ማርያ ላፑንꬃ ላይꬃይ ማቴዳ’ ጋደ፥ ህዬሳ እስራኤልያዉ ኢታ አይፍያን ጼላደ፥ አዉ አያነ ታልእያዋ ድጋናዉ ኢታ ቆፋይ ነ ዎዛናን ገለናዳን ናገታ። ሄዌ ꬋዮፐ፥ እ ኔፐ መꬍና ጎዳዉ ዋሳና፤ ሄዌ ነዉ ናጋራ ግዳናዋ።

\VS{10}ኔን አዉ ጮ እማ፤ ኔን አዉ እምያ ዎደ፥ ነ ዎዛናን አያዉ እማይታ ጎፓ፤ ያቶፐ፥ ህንተ ኦሶ ኡባን፥ ህንተ ኦይቄዳዋን የꬌዳባን ኡባን መꬍና ጎዳይ ህንተ ጾሳይ ህንተና አንጃና።

\VS{11}ሄ ጋድያን ኡባ ዎደካ ህዬስ ꬋየና ድራዉ፥ ታን ኔና እስራኤላቶ፥ ነ ጋድያን ደእያ ህዬሳቶነ መቶታንቻቶ ኬካ ግዳናዳን አዛዛይ።
\XREF{}{{\XO 15:11 }{\XT{ማቶሳ 26:11፤ ማር. 14:7፤ ዮሃ. 12:8}}}


\par }{\SH አይለቱዋ ላአ ከስያ ማራ
\par }
{\R (ከሳ 21:1-11)

\par }{\PP \VS{12}“ኔን አቱማ ግድና ማጫ ግድና፥ ነ ዳቦ እስራኤልያ አሳ አይልያ ኦꬃደ ሻሞፐ፥ እ ነዉ ኡሱፑን ላይꬃ ኦꬆ፤ ላፑንꬃ ላይꬃን አይለተꬃፐ ከሳ የዳ።
\XREF{}{{\XO 15:12 }{\XT{ዎጋ 25:39-46}}}

\VS{13}ኔን አይለተꬃፐ አ ከሳ የድያ ዎደ፥ መላ ኩሸ የዶፓ።

\VS{14}ኔን ነ ዉድያፐ፥ ነ ኡዱማፐነ ነ ዎይንያ ጉምኢያሳፐ አዉ ኬካተꬃን እማ፤ መꬍና ጎዳይ ነ ጾሳይ ኔና አንጄዳዋ ኬና አዉ እማ።

\VS{15}ህንተካ ግብጼ ጋድያን ካሰ አይልያ ግዴዳዋነ መꬍና ጎዳይ ህንተ ጾሳይ ህንተና ያፐ ዎዜዳዋ ዶጎፕተ። ታን ህንተና ሀች አዛዝያዌ ሄዋሳ።


\par }{\PP \VS{16}“ሽን ሄ አይልያ ኔናነ ነ ጎልያ አሳ ዶሴዳ ድራዉነ ኔናና አዉ ደኡ ሎኦ ግድያ ድራዉ፥ ‘ታን ነ ጎለፐ ከሳደ ቢከ’ ያጎፐ፥

\VS{17}ፐንገ አ አፋደ፥ ጎꬃ አካደ፥ አ ሀይꬃ ሉካ። ያቶፐ እ ነዉ መꬍናዉካ አይልያ ግዳናዋ። ቃይ አይልያ ግድያ ማጫንዉካ ሄዋዳን ኦꬃ።

\VS{18}አ ኔን አይለተꬃፐ ከሳ የድያ ዎደ፥ ኔን ቆሄቴዳዋዳን ቆፖፓ፤ አያዉ ጎፐ፥ እ ሀ ኡሱፑን ላይꬃ ግዶን ከራዉ ኦꬅያባይ ኦꬅያዎ ዳኩዋ ዳሩዋ ነዉ ኦꬄዳ። ሄዋ ድራዉ፥ ኔን ኦꬅያባን ኡባን መꬍና ጎዳይ ነ ጾሳይ ኔና አንጃና።


\par }{\SH ሚዛይነ ዶርሳይ የልያ ባይራ ማራቱዋ
\par }
{\PP \VS{19}“ኔን ነ መህያፐነ ነ ዶርሳ ዉድያፐ ባይራ የለቴዳ አቱማዋ ኡባ መꬍና ጎዳዉ፥ ነ ጾሳዉ፥ ዱማያ። ነ ዱማዬዳ መህያፐ ባይራ የለቴዳዋ አያነ ጎኤቶፓ፤ ነ ዶርሳ ዉድያፐ ባይራ የለቴዳዋ እክስያካ ሜዶፓ።
\XREF{}{{\XO 15:19 }{\XT{ከሳ 13:12}}}

\VS{20}ኔንነ ነ ሶ አሳይ ጾሳይ ዶርያ ሳኣን መꬍና ጎዳ ህንተ ጾሳ ስንꬃን ሄዋንታ ላይꬃን ላይꬃን ሚተ።

\VS{21}ሽን ነ ያርሽያ መህያ ቦላይ ትላና ꬋዮፐ፥ እ ስሌዳዋ ዎይ ቆቀ ግዶፐ፥ ዎይ ቃይ ሀራ ኢታ ፖኮባይ አ ቦላን ደኦፐ፥ ሄዋ መꬍና ጎዳዉ፥ ነ ጾሳዉ፥ ያርሾፓ።

\VS{22}ሄዋ ህንተ ደእያ ህንተ ካታማን ሚተ፤ ዎጋን ጌሻ አሳ ግድና፥ ዎይ ቱና አሳ ግድናካ ገንእያነ ጋራ አሹዋዳን ሞ።

\VS{23}ሽን ህንተ አ ሱꬃ ሃꬃዳን ሳኣን ጉስተፐ አትና፥ ሞፕተ።
\XREF{}{{\XO 15:23 }{\XT{ዶመꬃ 9:4፤ ዎጋ 7:26-27፤ 17:10-14፤ 19:26፤ ዛረ. 12:16፣ 23}}}




\par }\Chap{16}{\SH ፓስጋ ባላ
\par }
{\R (ከሳ 12:1-20)

\par }{\PP \VerseOne{1}“አቢባ አግናን መꬍና ጎዳ ህንተ ጾሳ ፓስጋ ባላ ቦንችተ፤ አያዉ ጎፐ፥ መꬍና ጎዳይ ህንተ ጾሳይ ህንተና አቢባ አግናን ቃማ ግብጼፐ ከሴዳ።
\XREF{}{{\XO 16:1 }{\XT{ዎጋ 23:5-8፤ ፓይ. 28:16-25}}}

\VS{2}ህንተ ዶርሳ ዉድያፐነ መህያ ዉድያፐ መꬍና ጎዳይ ባረ ሱንꬃይ ጼሰታናዳን ዶርያ ሳኣን፥ መꬍና ጎዳዉ፥ ህንተ ጾሳዉ፥ ፓስጋዉ ያርሽተ።

\VS{3}ሄ ያርሹዋ ህንተ ምያ ዎደ፥ እርሹዋ የግ ኡኬዳ ኡክꬃና ሞፕተ፤ ሽን ላፑን ጋላሳ ኩመንꬃ እርሹዋ የግቤና ኡክꬃና ሚተ። ህንተ ግብጼፐ ኤለካ ከሴዳ ድራዉነ ህንተ ደእያ ላይꬃ ኡባን ህንተ ግብጼፐ ከሴዳ ጋላሳ ሀሳያናዳን፥ ሄ መቱዋ ኡክꬃ ሚተ።

\VS{4}ህንተ ጋድያን ኡባን ላፑን ጋላሳዉ አያ እርሹነ ቤቶፖ። ቃይ ህንተ ኮይሮ ጋላሳ ኦማርስ ያርሼዳ አሹዋፐ ዎንታዉ አያይነ አቶፖ።


\par }{\PP \VS{5}“ህንተ ፓስጋ ያርሹዋ መꬍና ጎዳይ ህንተ ጾሳ ህንተንቶ እምያ አይ ካታማንነ ጮ ሹኮፕተ።

\VS{6}መꬍና ጎዳይ ህንተ ጾሳይ ባረ ሱንꬃይ ጼሰታናዳን ዶርያ ሳኣን ህንተ ፓስጋ ያርሹዋ ሹክተ፤ ቃይ አዋይ ዉልያ ዎደ ህንተ ግብጼፐ ከሴዳ ድራዉ፥ ሄ ሳትያን ሹክተ።

\VS{7}መꬍና ጎዳይ ህንተ ጾሳይ ዶርያ ሳኣን፥ ሄዋን ካꬂደ ሚተ፤ ያቲደ ሳአይ ዎንትያ ዎደ፥ ህንተ ዱንካንያ ዱንካንያ ቢተ።

\VS{8}ኡሱፑን ጋላሳ ኩመንꬃ እርሹዋ የግቤና ኡክꬃ ሚተ፤ ላፑንꬃ ጋላሳን መꬍና ጎዳዉ፥ ህንተ ጾሳዉ፥ ጎይናናዉ ጌሻ ሺቁዋ ሺቅተ፤ ሄ ጋላስ አያ ኦሶነ ኦꬆፕተ።


\par }{\SH ቆይቻ ባላ
\par }
{\R (ከሳ 34:22፤ ዎጋ 23:15-21)

\par }{\PP \VS{9}“ህንተ ካꬃ ጫካናዉ ኮይሮ ዶሜዳ ዎድያፐ ዶሚደ፥ ላፑን ሳምንታ ኩመንꬃ ፓይድተ።
\XREF{}{{\XO 16:9 }{\XT{ፓይ. 28:26-31}}}

\VS{10}ያቲደ መꬍና ጎዳይ ህንተ ጾሳይ ህንተና አንጄዳዋ ኬና ህንተ ህንተ ዶሱዋን ጮ እምያ እሙዋ አሂደ፥ መꬍና ጎዳዉ፥ ህንተ ጾሳዉ፥ ቆይቻ ባላ ቦንችተ።

\VS{11}ሄዋን ህንተ፥ ህንተ አቱማ ናናይ፥ ህንተ ማጫ ናናይ፥ ህንተ አቱማ ቆማቱነ ህንተ ማጫ ቆማቱ፥ ህንተ ካታማቱዋን ደእያ ሌዋቱ፥ በተቱ፥ አዉ ባይና ናናቱነ ህንተ ግዶን ደእያ አምኤቱ ኡባይ መꬍና ጎዳይ ህንተ ጾሳይ ባረ ሱንꬃይ ጼሰታናዳን ዶርያ ሳኣን፥ ናሸትተ።

\VS{12}ህንተ ግብጼ ጋድያን አይልያ ግዴዳዋ ሀሳዪደ፥ ሀ ዎጋ ባለናን ናግተ።


\par }{\SH ዳስያ ባላ
\par }
{\R (ዎጋ 23:33-43)

\par }{\PP \VS{13}“ህንተ ኡዱማፐ ህንተ ካꬃ፥ ቃይ ዎይንያ የꬍያሳፐካ ህንተ ዎይንያ ሺሼዳዋፐ ጉይያን፥ ላፑን ጋላሳ ዳስያ ባላ ቦንችተ።
\XREF{}{{\XO 16:13 }{\XT{ፓይ. 29:12-38}}}

\VS{14}ህንተ፥ ህንተ አቱማ ናናቱነ ማጫ ናናይ፥ ህንተ አቱማ ቆማቱነ ማጫ ቆማቱ፥ ህንተ ካታማቱዋን ደእያ ሌዋቱ፥ በተቱ፥ አዉ ባይና ናናቱነ አምኤቱ ኡባይ ሀ ባላን ሎይꬅ ናሸትተ።

\VS{15}መꬍና ጎዳይ ዶርያ ሳኣን ላፑን ጋላሳ መꬍና ጎዳዉ፥ ህንተ ጾሳዉ፥ ባላ ቦንችተ፤ አያዉ ጎፐ፥ ህንተ ኡባይካ እትፐ ናሸታና ማላ፥ ህንተ አይፍሴዳባን ኡባንነ ህንተ ኩሺ ኦꬅያባን ኡባን መꬍና ጎዳይ ህንተ ጾሳይ ህንተና አንጃና።


\par }{\PP \VS{16}“ህንተ ጋድያን አቱማ አሳ ግዴዳ ኡባይ ላይꬃን ሄዙ ገደ፥ ማጋገ ኡክꬃ ባላ ዎደ፥ ሳምንታቱዋ ባላ ዎደነ ዳስያ ባላ ዎደ፥ መꬍና ጎዳ ህንተ ጾሳ ስንꬃን እ ዶርያ ሳኣን ቤቶ። ኡንቱንቱ መꬍና ጎዳ ስንꬃ ዪደ፥ መላ ኩሸ ዮፕኖ።

\VS{17}መꬍና ጎዳይ ህንተ ጾሳይ አንጄዳዋ ኬና ኡባይካ ባረ ዳንዳይያዋ ኬና እሞ።


\par }{\SH ጽሎ ፕርዳ ፕርድያዋ
\par }
{\PP \VS{18}“ህንተ ዛራቱ ኡባዉ መꬍና ጎዳይ ህንተ ጾሳይ እምያ ካታማቱዋን ኡባን ህንተ ዳናቱዋነ ካፓቱዋ ሱንꬅተ፤ ኡንቱንቱካ አሳዉ ጽሎ ፕርዳ ፕርድኖ።

\VS{19}ጽሎ ፕርዳ ጌላዮፕተ፤ ሶምኡዋ ጼሊደ ማዶፕተ። ማጋንጻ አኮፕተ፤ አያዉ ጎፐ፥ ማጋንጻይ አꬌዳ ኤራንቻቱዋ አይፍያካ ቆቅሲደ፥ ጽሎቱዋ ቃላካ ጌላዬ።
\XREF{}{{\XO 16:19 }{\XT{23:6፤ ዎጋ 19:15}}}

\VS{20}ህንተ ደኡዋን ደአና ማላነ መꬍና ጎዳይ ህንተ ጾሳይ ህንተንቶ እምያ ቢታ ህንተ ላታና ማላ፥ ጽሎ ፕርዳ ፕርድተ።


\par }{\PP \VS{21}“ህንተ መꬍና ጎዳዉ፥ ህንተ ጾሳዉ፥ ኬጽያ ያርሽያ ሳኣ ማታን አሼሮ ግያ ጾሳትዉ ምꬃፐ መቴዳ ምስልያ ማላ አያነ ኤሶፕተ።
\XREF{}{{\XO 16:21 }{\XT{ከሳ 34:13}}}

\VS{22}ህንተ መꬍና ጎዳይ ህንተ ጾሳይ እጽያ ጎይንያ ሹቻ ህንተንቶ ኤሶፕተ።
\XREF{}{{\XO 16:22 }{\XT{ዎጋ 26:1}}}




\par }\Chap{17}{\PP \VerseOne{1}“መꬍና ጎዳዉ፥ ህንተ ጾሳዉ፥ ትላ ቦላና ደኤና መህያ፥ ዎይ ህንተ ዶርሳ ያርሹዋ ኦꬂደ ሺሾፕተ፤ ሄዌ አ ስንꬃን ሸነይያባ።


\par }{\PP \VS{2}“መꬍና ጎዳይ ህንተ ጾሳይ ህንተንቶ እምያ ካታማቱዋፐ ሀቃዋንካ አቱማዋ ግድና ማጫዋ ግድና አ ጫቁዋ ኮሊደ፥ መꬍና ጎዳ ህንተ ጾሳ ስንꬃን ኢታ ኦꬄዳ አሳይ ህንተ ግዶን ቤቶፐ፥

\VS{3}ቃይ ታ አዛዙዋ መንꬂደ፥ ሀራ ጾሳቶ ጎይኔዳ ኡራይ፥ አዋዉ፥ ዎይ አግናዉ፥ ዎይ ሳሉዋ ጾልንተቶ ጎይኔዳ ኡራይ ደኦፐ፥
\XREF{}{{\XO 17:3 }{\XT{ከሳ 22:20}}}

\VS{4}ሄዋ ማላባ ህንተ ስሶፐ፥ ሄ የዉዋ ምንሲደ ፓይድተ። ህንተ ቆርና፥ ሄዋ ማላ ቱናባይ እስራኤልያ ግዶን ኦሰቴዳዌ ቱማነ ጌሻ ግዶፐ፥

\VS{5}ሄ ኢታ ኦꬄዳ ብታንያ ዎይ ምሽራቶ ህንተ ካታማፐ ጋጻ ከሲደ፥ ሹቻን ጫዲደ ዎꬍተ።

\VS{6}ሄ ዎꬍያ አሳይ ሀይቃናዉ በስያዌ ላኡ ዎይ ሄዙ ማርካይ ማርካትና ግዶ፤ እት አሳ ማርካ ቃላን አይ አሳይነ ሀይቆፖ።
\XREF{}{{\XO 17:6 }{\XT{ፓይ. 35:30፤ ዛረ. 19:15፤ ማቶሳ 18:16፤ 2 ቆሮ. 13:1፤ 1 ጽሞ. 5:19፤ እብራ. 10:28}}}

\VS{7}አ ዎꬋናዉ ማርካቱ ኮይሮ ሹቻን አ ጫድኖ፤ ኡንቱንታ ካሊደ አሳይ ኡባይ አ ጫዶ። ሄዋዳን ኦꬂደ፥ ኢታ ህንተ ግዶፐ ድግተ።
\XREF{}{{\XO 17:7 }{\XT{1 ቆሮ. 5:13}}}


\par }{\PP \VS{8}“ህንተ ህንተ ካታማቱዋን ፕርዳናዉ ሎይꬅ ዴጽያ ሸምፑዋ ሞቱዋ ግድና፥ ሾቻ ማዱꬃ ሞቱዋ፥ ዎይ ቃይ ታዉ በሰ ግያ አቆ ሞቱዋ ግድናካ ደንዶፐ፥ ሄ ዎደ ህንተ መꬍና ጎዳይ ህንተ ጾሳይ ዶሬዳ ሳኣ አህተ።

\VS{9}ሄዋን ሌዋቱዋፐ ቄሰ ግድያዋኮነ ሄ ዎድያን ዳና ግዲደ ፕርድያዋኮ ሺሽተ፤ ሄ የዉዋ ኡንቱንቱ ፕርዳና።

\VS{10}መꬍና ጎዳይ ዶሬዳ ሳኣን ኡንቱንቱ ፕርዴዳዋዳን ኦꬅተ፤ ኡንቱንቱ ፕርዴዳዋፐ አሸናዳን ናገትተ።

\VS{11}ኡንቱንቱ ህንተና ታማርሴዳ ህግያዳንነ ኡንቱንቱ ኦዴዳ ፕርዳዳን ኦꬅተ፤ ኡንቱንቱ ፕርዴዳ ፕርዳፐ ኡሸቻነ ሀድርሳ አይነ ሸርእ ጎፕተ።

\VS{12}ሄዋን መꬍና ጎዳዉ፥ ህንተ ጾሳዉ፥ ኦꬅያ ዳናዉ፥ ዎይ ቄስያዉ አዛዘተናን እጺደ፥ ኦቶረትያ አሳይ ደኦፐ፥ ሄ አሳይ ሀይቆ፤ ሄዋዳን ኦꬂደ፥ ኢታ እስራኤልያ ግዶፐ ድግተ።

\VS{13}ሄዋፐ ጉይያን ሄዋ ስሲደ፥ አሳይ ኡባይ ያያና፤ ላኤንꬆ ኦቶረተና።


\par }{\SH ካትያ ጼልያ ዎጋቱዋ
\par }
{\PP \VS{14}“መꬍና ጎዳይ ህንተ ጾሳይ ህንተንቶ እምያ ቢታ ላቲደ፥ ያን ደኡዋ ዶምያ ዎደ፥ ህንተ ዩሹዋን ደእያ ካዉተꬃቱዋዳን፥ ህንተካ፥ ‘አነ ኑንካ ኑ ቦላን ካትያ ካተዬቶ’ ያጊደ ቆፖፐ፥

\VS{15}ህንተ ካተያናዌ መꬍና ጎዳይ ህንተ ጾሳይ ህንተንቶ ዶሬዳዋ ግድያዋ ኤርተ። ሄዌካ ህንተ አሳ ግዶፐ ዶረቴዳዋ ግዶፐ አትና፥ ሀራ ቢታ አሳ ህንተ ቦላ ካተዮፕተ።

\VS{16}ሄ ካቲ ፓራ ዳሩዋ ሺሻናዉ በሰና፤ ቃይ አሳይካ ፓራ ጮራያናዉ ላኤንꬆ ግብጼ ስማናዳን ኦꬆፖ። አያዉ ጎፐ፥ መꬍና ጎዳይ፥ ‘ሄ ኦግያና ላኤንꬆ ሙለካ ስሞፕተ’ ያጌዳ።
\XREF{}{{\XO 17:16 }{\XT{1 ካታ. 10:28፤ 2 ኦዱዋ 1:16፤ 9:28}}}

\VS{17}አ ዎዛና ባለናዳን፥ ካቲ ጮራ ማጫ አሳ አኮፖ። ዎርቃካ ብራካ ዳሪ ሺሾፖ።
\XREF{}{{\XO 17:17 }{\XT{1 ካታ. 10:14-22፣ 27፤ 11:1-8፤ 2 ኦዱዋ 1:15፤ 9:27}}}


\par }{\PP \VS{18}“እ ባረ ካዉተꬃ አራታን ኡትያ ዎደ፥ ሌዊያ ዛረ ግድያ ቄሳቱ ናግያ ማጻፋፐ ሀ ህግያ ዱቂደ ባረዉ አኮ።

\VS{19}እ ሀ ህግያ ቃላነ ዎጋ ናግያዋንነ ኡንቱንታ ኦꬅያዋን መꬍና ጎዳዉ፥ ባረ ጾሳዉ፥ ያይያዋ ታማራና ማላ፥ ሀ ማጻፋይ አናና ደኦ፤ እካ ሀ ማጻፋ ባረ ደኦ ላይꬃን ኡባን ናባቦ።

\VS{20}ያቶፐ፥ እ ባረ ዎዛናን፥ ‘ታን ታ ላገቱዋፐ አꬋይ’ ጊደ ባረ እሻቱዋ ቦላ ኦቶረተና። እካ ጾሳ ህግያፐ ሀድርሳነ ኡሸቻ ጌና። እ ባረ ካዉተꬃን አዱቂደ ደአና፤ አ ናናይካ እስራኤልያ ጋድያን ካትያ ግዳናዋ።




\par }\Chap{18}{\SH ግሹዋን ቄሳቱ ዋ ጋክያዋ
\par }
{\PP \VerseOne{1}“ቄሰተꬃን ኦꬅያ ኩመንꬃ ሌዊያ ዛረቶ እስራኤልያ ግዶን ቢታ ላታይ ባዋ። ኡንቱንቱ አሳይ መꬍና ጎዳዉ ሺሽያ ታማን ጹግያ ያርሹዋፐ ሚደ ደእያዌ ኡንቱንቶ ላታ።

\VS{2}ኡንቱንቶ ኡንቱንቱ እሻንቱ ግዶን ላታይ ደኤና፤ መꬍና ጎዳይ ኡንቱንቶ ገፔዳዋዳንካ እ ኡንቱንቱ ላታ።
\XREF{}{{\XO 18:2 }{\XT{ፓይ. 18:20}}}


\par }{\PP \VS{3}“ኮሩማ ዎይ ዶርሳ አሳይ ያርሾ ሺሼዳዋፐ ቄሳቶ በስያዌ ሀዋ: ምሳ፥ ላኡ ባጋ ጎጎንጩዋነ ኡሉዋ ግዶ አሹዋ ኡንቱንቶ እምኖ።

\VS{4}ህንተ ካꬃፐ፥ ዎይንያፐነ ዛይትያፐ ኮይሮ ጋኬዳ አይፍያነ ህንተ ዶርሳ እክስያፐ ባይራቱዋ ቄሳቶ እሚታ።

\VS{5}አያዉ ጎፐ፥ ኡንቱንቱነ ኡንቱንቱ ናናይ መꬍና ጎዳ ሱንꬃን ኤቂደ፥ መꬍናዉ ቄሴ ግዲደ ኦꬃና ማላ፥ ህንተ ዛርያ ኡባ ግዶፐ መꬍና ጎዳይ ህንተ ጾሳይ ኡንቱንታ ዶሬዳ።


\par }{\PP \VS{6}“ሌዊያ ዛረ ግድያ እት አሳይ እስራኤልያ ጋድያን አይ ካታማፐነ ደንዲደ፥ መꬍና ጎዳይ ዶርያ ሳአዉ ዮፐ፥

\VS{7}እ ብያሳን ደእያ ሌዋቱ መꬍና ጎዳ ስንꬃን ኤቂደ ኦꬅያዋዳን፥ እካ መꬍና ጎዳ ባረ ጾሳ ስንꬃን ኤቂደ ኦꬆ።

\VS{8}ቃይ ባረ አዉዋ አቁዋ ባይዝና፥ ባረና ጋክያዋ አኬዳዋ ግዶፐካ፥ ሌዋቱ ጎኤትያዋ ኡባ ኡንቱንቱና ልከ ሻኪደ አኮ።


\par }{\SH ኢታ ሜዝያፐ ናገታናዳን እመቴዳ ሴራ
\par }
{\PP \VS{9}“መꬍና ጎዳይ ህንተ ጾሳይ ህንተንቶ እሜዳ ቢታ ገልያ ዎደ፥ ሄ ጋድያን ደእያ አሳይ ኦꬅያ ቱና ኦሱዋ ኦꬆፕተ።

\VS{10}ባረ አቱማ ናኣ ዎይ ማጫ ናቶ ያርሾ ጊደ፥ ታማን ጹግያ አይ አሳይነ ህንተ ግዶን ቤቶፖ። ብትያዌ፥ ማራጭያ ጼልያዌ፥ ሙሩንያዌነ ካጫ ኦድያዌ ቃይ ህንተ ግዶን ደኦፖ።
\XREF{}{{\XO 18:10 }{\XT{ዎጋ 19:26፤ ከሳ 22:18}}}

\VS{11}አያንቲያዌ፥ አያናቱዋ ጼግያዌ፥ ሻሬችያዌነ ሀይቄዳ አሳ አያና ጼግያዌ ህንተ ግዶን ደኦፖ።
\XREF{}{{\XO 18:11 }{\XT{ዎጋ 19:31}}}

\VS{12}ሄዋ ማላባ ኦꬅያ አይ አሳይነ መꬍና ጎዳ ማታን እጸቴዳ አሳ። ኡንቱንቱ ሄዋ ማላ ቱና ኦꬅያ ድራዉ፥ መꬍና ጎዳይ ህንተ ጾሳይ ሄ ካዉተꬃ ህንተ ስንꬃፐ የደርሳና።

\VS{13}ሽን ህንተ መꬍና ጎዳ ህንተ ጾሳ ስንꬃን ኩመንꬃ ፖኮባይ ባይናዋንታ ግድተ።
\XREF{}{{\XO 18:13 }{\XT{ማቶሳ 5:48}}}


\par }{\SH ጾሳይ ናብያ ኪታና ጌዳዋ
\par }
{\PP \VS{14}“ሀ ህንተ ላታናዉ ብያ ጋድያን ደእያ ካዉተꬃቱ ሙሩንያዋንቱነ ማራጭያ ጼልያዋንቱ ኦድያዋ ስስያዋንታ። ሽን ህንተ ሄዋ ኦናዳን መꬍና ጎዳይ ህንተ ጾሳይ ህንተና ተኤዳ።

\VS{15}መꬍና ጎዳይ ህንተ ጾሳይ፥ ህንተ ዛርያ ግዶፐ፥ ታ ማላ ትምቢትያ ኦድያዋ ህንተንቶ ደንꬃና። ህንተ እ ግያዋ ስስተ።
\XREF{}{{\XO 18:15 }{\XT{ኪታ 3:22፤ 7:37}}}

\VS{16}ህንተ ሲና ደርያ ቦላን ሺቄዳ ዎደ፥ መꬍና ጎዳ ህንተ ጾሳ ሀዋዳን ያጊደ ኦቼድታ፤ ‘ኑን ሀይቀናዳን፥ መꬍና ጎዳ ኑ ጾሳ ኮሻ ዛር ስሶኮ፤ ቃይ ሀ ዎልቃማ ታማካ ላኤንꬆ በኦኮ’ ያጌድታ።


\par }{\PP \VS{17}“መꬍና ጎዳይ ታዉ ሀዋዳን ያጌዳ፤ ‘ኡንቱንቱ ጌዳዋ ኡባ ልከ ጌድኖ።

\VS{18}ታን ኡንቱንቱ ዛራቱ ግዶፐ፥ ነ ማላ ትምቢትያ ኦድያዋ ኡንቱንቶ ደንꬃና፤ ታ ቃላ አ ዶናን ዎꬃና፤ እካ ታን አ አዛዝያ ኡባ ኡንቱንቶ ኦዳና።

\VS{19}እ ታ ሱንꬃን ኦድያ ታ ቃላ ስሰና ኦስነ ሀሉዋ ታን ከሳና።
\XREF{}{{\XO 18:19 }{\XT{ኪታ 3:23}}}

\VS{20}ሽን ታ አዛዛቤናዋ ጻሊደ ታ ሱንꬃን ኦድያዌ ዎይ ሀራ ጾሳቱዋ ሱንꬃን ኦድያ ሄ ትምቢትያ ኦድያዌ ሀይቆ’ ያጌዳ።


\par }{\PP \VS{21}“ህንተ፥ ‘ትምቢትያ ኦድያዌ ኦድያ ቃላይ መꬍና ጎዳፐ ግደናዋ አያን ሻክ ኤራኔ?’ ያጎፐ፥

\VS{22}ሄ ትምቢትያ ኦድያዌ መꬍና ጎዳ ሱንꬃን፥ እ ኦዴዳ ቃላይ ፖለተናን እጾፐ፥ ሄዌ መꬍና ጎዳይ ኦድቤና ቃላ ግድያዋ ኤሪታ። ሄ ትምቢትያ ኦድያዌ ዎርዱዋን ኦዴዳ ድራዉ፥ አዉ ያዮፕተ።




\par }\Chap{19}{\SH ባቃቲደ አትያ ካታማቱዋ
\par }
{\R (ፓይ. 35:9-34፤ ኢያሳ 20:1-9)

\par }{\PP \VerseOne{1}“መꬍና ጎዳይ ህንተ ጾሳይ ህንተንቶ እምያ ጋድያን ደእያ ካዉተꬃ ꬋይስያ ዎደ፥ ቃይ ህንተካ ኡንቱንታ የደርሲደ፥ ኡንቱንቱ ካታማቱዋንነ ኡንቱንቱ ጎለቱዋን ደኡዋ ዶምያ ዎደ፥

\VS{2}መꬍና ጎዳይ ህንተ ጾሳይ ላታ ኦꬂደ እምያ ጋድያን ደእያ ካታማቱዋፐ ሄዙ ካታማቱዋ ህንተንቶ ዱማይተ።

\VS{3}መꬍና ጎዳይ ህንተ ጾሳይ ህንተንቶ ላታ ኦꬂደ እምያ ቢታ ሄዙ ከሲደ ሻክተ። ያቲደ አሳ ዎꬌዳ ኦንነ ሄ ካታማቱዋኮ ባቃታናዳን ኦግያ ጊግስተ።


\par }{\PP \VS{4}“እት አሳይ ካሰ ሞርከተꬃይ ባይናን ደእሽን፥ ኤረናን ባረ ሾሩዋ ዎꬎፐ፥ እ ሄ ካታማቱዋፐ እቶ ባቃቲደ፥ ባረ ሸምፑዋ አሾ።

\VS{5}ላኡ አሳይ ምꬃ ቃንጻናዉ ዎራ ቢና፥ እቱ ምꬃ ቃንጽሽን፥ ቱትያፐ አይፊ ኮለት ዎꬊደ ህንኩዋ ዎꬎፐ፥ ሄ ዎꬌዳዌ ሀ ሄዙ ካታማቱዋፐ እቱዋ ባቃቲደ፥ ባረ ሸምፑዋ አሾ።

\VS{6}ቆሰት አትያ ካታማይ እቱዋ ጻላላ ግዶፐ፥ ዎጺደ ኤለካ ጋካናዉ ኦጊ አዱቄዳ ጋሱዋን ሱꬃ አችያዌ ሱልያ ሀንቁዋን ደንዲደ፥ የደርስ ጋኪደ፥ ሀይቃናዉ በሰናዋ ዎꬋናዉ ዳንዳዬ፤ አያዉ ጎፐ፥ እ ባረ ሾሩዋ ዎꬌዳዌ ካሰ ሞርከተꬃይ ደእያ ድራሳ ግደና።

\VS{7}ህንተ ሄዙ ካታማቱዋ ዱማይ ዎꬃናዳን፥ ታን ህንተና አዛዜዳዌ ሄዋሳ።


\par }{\PP \VS{8}“መꬍና ጎዳይ ህንተ ጾሳይ ካሰ ህንተ ማይዛ አዋቶ ጫቄዳዋዳን ህንተ ዛዋ አሶፐ፥ ቃይ ህንተ ማይዛ አዋቶ እማና ጌዳ ቢታ ኡባ ህንተንቶ እሞፐ፥

\VS{9}ሀ ሄዙ ካታማቱዋፐ ሀራ ሄዙ ካታማቱዋ ጉጂታ። ሀቼ ታን ህንተና አዛዝያዋ ኡባ ህንተ ፖሎፐ፥ መꬍና ጎዳ ህንተ ጾሳ ዶሶፐነ እ ህንተና ታማርሴዳ ኦግያን ምኒደ ደኦፐ፥ ሀ ቢታይ ህንተንቶ እመታና።

\VS{10}ሄዋ ኦꬆፐ፥ መꬍና ጎዳይ ህንተ ጾሳይ ላታ ኦꬂደ ህንተንቶ እምያ ጋድያን ጌሻ አሳ ሱꬃይ ጉከና፤ ቃይ ህንተካ ሱꬃ ጉስያ ናጋራፐ አቲታ።


\par }{\PP \VS{11}“ሽን እት አሳይ ባረ ሾሩዋ እጺደ፥ ዙግ ናጊደ አ ዎꬊደ፥ ሀ ካታማቱዋፐ እቶ ባቃቶፐ፥

\VS{12}አ ካታማ ጭማቱ እ ባቃቴዳ ካታማፐ ኪት አሂሲደ፥ ሀሉዋ ከሳናዉ አ ኮይያዎ አꬅ እምኖ።

\VS{13}አዉ አይነ ቃረቶፕተ፤ ህንተንቶ ኡባባይ ሎአ ግዳና ማላ፥ ጌሻ ሱꬃ ጉስያዋ እስራኤልያ ግዶፐ ꬋይስተ።


\par }{\SH በን ዛዋቱዋ
\par }
{\PP \VS{14}“መꬍና ጎዳይ ህንተ ጾሳይ ህንተ ላታናዳን እምያ ጋድያን፥ በን አሳይ ኤሴዳ ነ ሾሩዋ ቢታ ዛዋ ሾዶፓ።
\XREF{}{{\XO 19:14 }{\XT{ዛረ. 27:17}}}


\par }{\SH ማርካቱዋባ
\par }
{\PP \VS{15}“እት አሳ ባይዛንቻ ጋናዉ እት ማርካ ጻላላይ ግደና። ላኡ ዎይ ሄዙ ማርካይ ማርካትና፥ ሄ ሞቱ ፕርደታናዉ ኮሼ።
\XREF{}{{\XO 19:15 }{\XT{ፓይ. 35:30፤ ዛረ. 17:6፤ ማቶሳ 18:16፤ ዮሃ. 8:17፤ 2 ቆሮ. 13:1፤ 1 ጽሞ. 5:19፤ እብራ. 10:28}}}


\par }{\PP \VS{16}“እት አሳይ ሀራ ዎርዱዋን ሞታናዉ ደንዶፐ፥

\VS{17}ሄ ሞትያዌነ ሞተትያዌ ላኡካ መꬍና ጎዳ ስንꬃን፥ ቄሳቱ ዋ ስንꬃንነ ሄ ዎደ ፕርድያ ዳናቱዋ ስንꬃን ኤቂኖ።

\VS{18}ያቶፐ ዳናቱ ሄ የዉዋ ምንሲደ ብድኖ፤ ሄ ሞትያዌ ባረ እሻ ዎርዱዋን ሞቴዳዋ ግዶፐ፥

\VS{19}እ ሄ ሞቱዋን ባረ እሻ ሙርሳናዉ ቆፔዳ ሙራ ባረዉ ሙረቶ፤ ሄዋዳን ኦꬂደ፥ ሄዋ ማላ ኢታ ህንተ ግዶፐ ድግተ።

\VS{20}ያቶፐ፥ ሀራ አሳይ ሄዋ ስሲደ ያያና፤ ሄዋ ማላ ኢታ ኦሱዋ ላኤንꬆ ኦና።

\VS{21}ሄዋ ማላ ኢታ ኦꬄዳዎ አይነ ቃረቶፕተ፤ ሸምፑዋ ዎꬌዳዌ ሀይቆ፤ አይፍያ ድራዉ አይፍያ፤ አቻ ድራዉ አቻ፤ ኩሽያ ድራዉ ኩሽያ፤ ገድያ ድራውካ ገድያ።
\XREF{}{{\XO 19:21 }{\XT{ከሳ 21:23-25፤ ዎጋ 24:19-20፤ ማቶሳ 5:38}}}




\par }\Chap{20}{\SH ኦላባ
\par }
{\PP \VerseOne{1}“ህንተ ሞርክያና ኦለታናዉ ብያ ዎደ፥ ኡንቱንቱ ፓራቱ፥ ፓራ ጋረቱነ ኡንቱንቱ ኦላንቻቱ ህንተፐ ዳርና በኢደ፥ ኡንቱንቶ ያዮፕተ፤ አያዉ ጎፐ፥ ህንተና ግብጼፐ ከሴዳ መꬍና ጎዳይ ህንተ ጾሳይ ህንተናና ደኤ።

\VS{2}ህንተ ኦላ ዶማናፐ ካሰቲደ፥ ቄሲ ስንꬃዉ አꬊደ ሀዋዳን ያጎ፤

\VS{3}‘ህንተኖ እስራኤልያ አሳቶ፥ ስስተ፤ ህንተ ሀች ህንተ ሞርክያና ኦለታናዉ ሀኒታ። ስም ህንተ ዎዛናይ ዳጋሞፖ፤ ያዮፕተ፤ ኡንቱንቱ ስንꬃን ኮኮሮፕተነ ሻባረቶፕተ።

\VS{4}አያዉ ጎፐ፥ መꬍና ጎዳይ ህንተ ጾሳይ ህንተናና ብያ ድራዉ፥ ህንተ ሞርክያ ኦሊደ፥ ህንተንቶ ጾኑዋ እማና’ ያጎ።


\par }{\PP \VS{5}“ኦላ ጋዳዋቱ ኡንቱንታ ሀዋዳን ያግኖ፤ ‘ኦራꬃ ጎልያ ኬጺደ ገልቤና አሳይ ደኦፐ፥ እ ሀ ኦላን ሀይቂና፥ ሀራ አሳይ አ ጎልያ ገለናዳን፥ እ ጎለ ስሞ።

\VS{6}ዎይ ዎይንያ ቶኪደ፥ አ አይፍያን ናሸትቤና ኡራይ ደኦፐ፥ እ ሀ ኦላን ሀይቂና፥ ሀራ አሳይ አ ዎይንያ አይፍያን ናሸተናዳን፥ እ ባረ ጎለ ስሞ።

\VS{7}ማጫ አሳ ጊግሲደ አክቤና አሳይ ደኦፐ፥ እ ሀ ኦላን ሀይቂና፥ ሀራ አሳይ እዞ ማችያ አከናዳን፥ እ ባረ ጎለ ስሞ’ ያግኖ።


\par }{\PP \VS{8}“ጋዳዋቱ ጉጂድካ አሳዉ ሀዋዳን ያግኖ፤ ‘ሀ አሳ ግዶን ያይያ አሳይነ ህርግያ አሳይ ኦንነ ደኦፐ፥ እ ባረ ላገቱዋ ዎዛናካ ያሻን ሴርሰናዳን እ ባረ ጎለ ስሞ’ ያግኖ።

\VS{9}ጋዳዋቱ ሀዋ አሳዉ ኦድ ዉርስያ ዎደ፥ ጭታዉ ጭታዉ ኦላ ጋዳዋቱዋ ዶርኖ።


\par }{\PP \VS{10}“እት ካታማ ኦላናዉ ቢደ ህንተ አኮ ማትያ ዎደ፥ ኮይሮቲደ ሳሩዋን ኡንቱንቱ ኩሽያ እማናዳን ኦችተ።

\VS{11}ኡንቱንቱ ሳሩዋን ባረንቱ ኩሽያ እሚደ፥ ባረንቱ ግምቢያ ፐንግያ ዶዪደ ህንተና ገልሶፐ፥ ሄ ካታማን ደእያ አሳይ ኡባይ ህንተንቶ ሀጋዝኖነ ዴጾ ኦሱዋ ህንተንቶ ኦꬅኖ።

\VS{12}ሽን ሄ ካታማ አሳይ ህንተንቶ ሳሩዋን ኩሽያ እመናን እጺደ፥ ህንተናና ኦላዉ ጊጎፐ፥ ህንተ ሄ ካታማ ዩሹዋ ዶድተ።

\VS{13}መꬍና ጎዳይ ህንተ ጾሳይ ኡንቱንታ ህንተንቶ አꬅ እምያ ዎደ፥ ሄ ካታማን ደእያ አቱማ አሳ ኡባ ማሻን ዉርስተ።

\VS{14}ሽን ማጫ አሳ፥ ናናቱዋ፥ መህያነ ካታማ ግዶን ደእያ ኡባባ ኦሞዱዋ ኦꬂደ ህንተንቶ አኪተ። ቃይ መꬍና ጎዳይ ህንተ ጾሳይ ህንተንቶ እምያ ህንተ ሞርከቱዋ ኦሞዱዋን ጎኤትተ።

\VS{15}ህንተ ደኢያሳፐ ሃኪደ ደእያ ካታማቱዋካ ኦይቂያ ዎደ፥ ሄዋዳን ኦꬂታ።


\par }{\PP \VS{16}“ሽን መꬍና ጎዳይ ህንተ ጾሳይ ህንተንቶ ላታ ኦꬂደ እምያ ጋድያን ሸምፑዋና ደእያዋ እትባነ አሸናን ዎꬍተ።

\VS{17}መꬍና ጎዳይ ህንተ ጾሳይ አዛዜዳዋዳን፥ ሂተቱዋ፥ አሞረቱዋ፥ ካናነቱዋ፥ ፓርዘቱዋ፥ ሂዌቱዋነ ያቡሳቱዋ ዉርሲደ ዎꬍተ።

\VS{18}ሄዌ ꬋዮፐ፥ ኡንቱንቱ ባረንቱ ጾሳቶ ጎይንያ ቱና ኦሱዋ ህንተ ኦꬃናዳን ህንተና ታማርሳና፤ ሄዋን ህንተ መꬍና ጎዳ ህንተ ጾሳ ቦላ ናጋራ ኦꬃና።


\par }{\PP \VS{19}“ካታማ ኦይቃናዉ ዩሹዋ ዶድ፥ ዳሮ ጋላሳ ኦለቲደ ጋምእያ ዎደ፥ አን ደእያ አይፍያ እምያ ምꬃ ካልታን ቃንጾፕተ፤ ኡንቱንቱ አይፍያ ሚተፐ አትና፥ ኡንቱንታ ቃንጾፕተ። አያዉ ጎፐ፥ ህንተ ዩሹዋን ዶዲደ ኦልያዌ አሳፐ አትና፥ ደምባን ደእያ ምꬃ ግደና።

\VS{20}ሽን ህንተ ኤርያ አይፍያ እመና ሀራ ምꬃቱዋ ቃንጺደ፥ ህንተናና ኦለትያ ካታማይ ኩንዳና ጋካናዉ፥ ሄዋን ዶድያ ጌሱዋ ኬጽተ።




\par }\Chap{21}{\SH ዎꬌዳ ኡራይ ኤረትቤና ዎንጃላ
\par }
{\PP \VerseOne{1}“ህንተ ላታናዳን መꬍና ጎዳይ ህንተ ጾሳይ ህንተንቶ እምያ ጋድያን፥ ኦን ዎꬌደንቶ ኤረና አሃይ ኩንዲደ ቤቶፐ፥

\VS{2}ህንተ ዳናቱነ ህንተ ጭማቱ ቢደ፥ ሄዋ ዩሹዋን ደእያ ካታማቱዋፐነ ሄ አሃፐ ግዱዋን ደእያ ሃኮተꬃ ልክኖ።

\VS{3}ሄዋፐ ጉይያን፥ አሃይ ኩንዴዳሳ ማታትያ ካታማ ጭማቱ፥ ኦሶ ጋካቤና፥ እ ሞርግያን ቃምባራይ ዎꬍቤና ኡሳቶ አክኖ።

\VS{4}ጎግያ ሃꬃይ ደእያ ጎሸትቤና ሳነ ዘረትቤና ዛንጋራ አፊደ፥ ሄ ኡሳት ሞርጊያ ምርቂደ መንꬅኖ።

\VS{5}ያቶፐ ሌዊያ ናናይ፥ ቄሳቱ ሄ ሳኣ እትፐ ቢኖ፤ አያዉ ጎፐ፥ ሀዋ ማላ ኢታ ሀይቁዋነ ሞቱዋ ሻኪደ ፕርዳናዉ፥ መꬍና ጎዳይ ህንተ ጾሳይ ባረ ስንꬃን ኦꬃናዉ፥ መꬍና ጎዳ ሱንꬃንካ አንጃናዉ ኡንቱንታ ዶሬዳ።

\VS{6}ሄዋፐ ጉይያን፥ ሄ አሃይ ኩንዴዳሳ ማታትያ ካታማ ጭማቱ ኡባይ፥ ዛንጋራን ሞርጊያ ምርቂደ ዎꬌዳ ኡሳት ቦላ ባረንቱ ኩሽያ ሜጨቲደ፥ ሀዋዳን ያግኖ፦

\VS{7}‘ኑ ኩሺ ሀ ሱꬃ ጉስቤና፤ ኑ አይፊካ ሀዋ ኦꬄዳዋ በእቤና።

\VS{8}አቤት መꬍና ጎዳዉ፥ ኔን ዎዜዳ ነ አሳ፥ እስራኤልያ ማራ፤ ሀ ጌሻ ሱꬃ ነ አሳ ቦላ ናቁዋ ኦꬃደ ፓይዶፓ ያግኖ’። ሄ ሱꬃ ድራዉ፥ ኡንቱንቶ አቶ ጌተታና።

\VS{9}ህንተ መꬍና ጎዳ አይፍያ ስንꬃን ሄዋዳን ኦꬂደ፥ ጌሻ ሱꬃይ ጉኬዳ ናጋራ ህንተ ግዶፐ ድግተ።


\par }{\SH ኦላን ኦሞደቴዳ ማጫ አሳቱዋባ
\par }
{\PP \VS{10}“ህንተ ሞርክያና ህንተ ኦለታናዉ ከስና፥ መꬍና ጎዳይ፥ ህንተ ጾሳይ፥ ኡንቱንታ ህንተ ኩሽያን አꬅ እምና፥ ኡንቱንታ ኦሞድያ ዎደ፥

\VS{11}ኦሞደቴዳ አሳ ግዶን እት ማላንቻ ምሽራቶ በኣደ፥ እዞ አሞታደ፥ ማቼ ኡዳናዉ ኮዮፐ፥

\VS{12}ነ ጎለ አያ፤ እ ሁጲያ ሜዳ፤ እ ጹጉንꬃካ ጭጋ።

\VS{13}ኦሞደትያ ዎደ ደእያ ማዩዋ ቃራ ድጋደ፥ ነ ሶን ኡታደ፥ ባረ አዎነ ባረ ዳይዉ እት አግና ኩመንꬃ ካዮቱ። ሄዋፐ ጉይያን፥ እዞ አካ።

\VS{14}ያታ ስምና፥ እዝና ደእያዌ ኔና ናሸቼናን ꬋዮፐ፥ አ ባረ ኮዮሳ ባናዳን የዳ አጋ። ኔን እዞ ማቼ ኦꬃደ እትፐ አቄዳ ድራዉ፥ እዞ ሻሉዋን ዛልአናዉ ዎይ ካዉሻናዉ በሰና።


\par }{\SH ባይራ ናአይ ላትያ ማታ
\par }
{\PP \VS{15}“እት አሳዉ እ ዶስያነ እጽያ ላኡ ማጫ አሳቱ ደኦፐ፥ ቃይ ሀ ላአቱካ አዉ አቱማ ናናቱዋ የሌዳዋንታ ግድሽን፥ ባይራ የለቴዳዌ ሀ እጽያ ማጫ ምሽራትፐ የለቴዳዋ ግዶፐ፥

\VS{16}ባረ ናናዉ ባረ አቁዋ እ ላትስያ ዎደ፥ እ እጽያንፐ የለቴዳ ባይራይ ደእሽን፥ እ ዶስያንፐ የለቴዳ ቴፋ ባይራያናዉ በሰና።

\VS{17}ሀራ ናናዉ እምያዋፐ ላኡ ኩሽያ አꬂ እምያዋን ሀ እጽያን ናአይ ባይራ ግድያዋ ኤርሳናዉ በሰ። አያዉ ጎፐ፥ ሄ ናአይ አዉ ኩሽያ ገድያ ጳልቄዳ ባይራ ግድያ ድራዉ፥ ባይራቱዋ እ አካናዉ በሰ።


\par }{\SH አዎነ አትዉ አዛዘተናን እጼዳ ናኣ
\par }
{\PP \VS{18}“አዎነ አትዉ አዛዘተናን እጼዳ፥ ኡንቱንቱ ሴርናካ ስመና ሞርግያ ዞዳነ ማካላንቻ ግዲደ ስመና ናእ ደኦፐ፥

\VS{19}አዉነ አታ ሄ ካታማ ፐንግያን ደእያ ጭማቱዋኮ አ ኦይቂ አክ አህኖ።

\VS{20}ጭማቶ ሀዋዳን ያግኖ፤ ‘ሀዌ ኑ ናአይ ሞርግያ ዞዳነ ማካላንቻ፤ እ ኑዉ ሙለካ አዛዘተና፤ ሚሻ ላል ካእያዋነ ኡሻንቻ’ ያጊደ ኦድኖ።

\VS{21}ሄዋፐ ጉይያን፥ ሄ ካታማን ደእያ አቱማ አሳይ ኡባይ እ ሀይቃና ጋካናዉ፥ ሹቻን ጫዲደ አ ዎꬍኖ። ሄዋዳን ኦꬅያዋን ህንተ ግዶፐ ኢታ ꬋይስተ። ያቶፐ እስራኤልያ ኡባይ ሄዋ ስሲደ ያያና።


\par }{\SH ዱማ ዱማ ህገቱዋ
\par }
{\PP \VS{22}“እት አሳይ ሀይቁዋ ፕርድስያ ዳባ ኦꬅና፥ ህንተ አ ምꬃን ካቂ ዎꬎፐ፥

\VS{23}ሄ ካቀቴዳ ምꬃን አ አሃይ አቆፖ፤ አ ሄ ጋላስ ሞግተ። አያዉ ጎፐ፥ ምꬃ ቦላን ካቀት ሀይቂያ ኦንነ ጾሳን ሸቀቴዳዋ። መꬍና ጎዳይ ህንተ ጾሳይ ህንተንቶ ላታ ኦꬂደ እምያ ህንተ ቢታ ህንተ ቱንሶፕተ።
\XREF{}{{\XO 21:23 }{\XT{ጋላ. 3:13}}}




\par }\Chap{22}{\PP \VerseOne{1}“እስራኤልያ አሳ ቦራይ ዎይ ዶርሳይ ባዪደ ዎራ ቢሺና በኦፐ፥ ሸነኮ ጋደ አጋ አጎፓ፤ አ ጎዳዉ ላጋ አሃደ እማ።
\XREF{}{{\XO 22:1 }{\XT{ከሳ 23:4-5}}}

\VS{2}ሄ መህያ ጎዳይ ነ ሄራ ግዳና ꬋዮፐ፥ ዎይ አ ጎዳይ ኦነንቶ ኔን ኤራና ꬋዮፐ፥ አ ጎዳይ ኮዪደ ያና ጋካናዉ፥ ነ ጎለ አካደ አፋ፤ እ ዪደ፥ ደምያ ዎደ፥ አዉ እማ።

\VS{3}ሄዋዳን ሀርያ ግድና፥ ማዩዋ ዎይ አያነ ባዬዳዋ ደሞፐ፥ አ ጎዳዉ ዛራፐ አትና፥ ሸነኮ ጎፓ።


\par }{\PP \VS{4}“እስራኤልያ አሳ ሀሪ ዎይ ቦራይ ኦግያን ኩንዴዳዋ በኦፐ፥ ማዳደ ደንꬃፐ አትና፥ ሸነኮ ጋደ አጋ አጎፓ።


\par }{\PP \VS{5}“ማጫ አሳይ አቱማ አሳ ማዩዋ ማዮፕኖ፤ አቱማ አሳይካ ማጫ አሳ ማዩዋ ማዮፕኖ። አያዉ ጎፐ፥ ሄዋ ማላባ ኦꬅያ ኦናነ መꬍና ጎዳይ ህንተ ጾሳይ ሻቴ።


\par }{\PP \VS{6}“ኦግያን ነ ቢሺና፥ ምꬃን ግድና፥ ሳኣን ባረ ማራ ዎይ ቁቁልያ ሀጳ ኡቴዳ ካፋቶ ደሞፐ፥ እዞ እ ማራና ጋꬃ ኦይቃደ ነ ጎለ አፎፓ።

\VS{7}ማራቱዋ አካ አፋናዉ ዳንዳያሳ፤ ሽን ዳዮ ባናዳን የዳ አጋ። ሄዋዳን ኦꬆፐ፥ ኔን ዱረታደ አዱሳ ላይꬃ ደአና።


\par }{\PP \VS{8}“ኦራꬃ ጎልያ ኬጽያ ዎደ፥ ꬎቃ ካራፐ አሳይ ኩንድ ሀይቂና ነ ኦሸተናዳን፥ ዘምፒደ አትያዋ ጊግሳ።


\par }{\PP \VS{9}“ነ ዎይንያ ሾይቃን ላኡ ቆሞ ካꬃ ዘሮፓ፤ ሄዋዳን ኦꬆፐ፥ ነ ዘሬዳ ካꬃይነ ዎይኒ ላኡካ ባያና።
\XREF{}{{\XO 22:9 }{\XT{ዎጋ 19:19}}}


\par }{\PP \VS{10}“ቦራነ ሀርያ እትፐ ዋጻደ ጎሾፓ።


\par }{\PP \VS{11}“ሱፍያፐነ ሊኑዋፐ ዋላካን ዳደቴዳ ማዩዋ ማዮፓ።


\par }{\PP \VS{12}“ነ ማዬዳ ማዮ ኦይዱ ባጋናካ ማጫራይ ደኦ።
\XREF{}{{\XO 22:12 }{\XT{ፓይ. 15:37-41}}}


\par }{\SH ገሉዋ አኩዋ ጌሻተꬃን ናግያዋ
\par }
{\PP \VS{13}“እት አሳይ ማቻቶ አኪደ፥ እዝና አቅ ስሚደ፥ እዞ ዶሳና ꬋዮፐ፥

\VS{14}‘ሀኖ ታ አካደ እዝና አቅያ ዎደ፥ ህጊ እዝዉ ባዋ’ ያጊደ እዞ ባይዚደ ሃሳዮፐ፥

\VS{15}ሄ ናት አዉነ ዳያ እ ህግያ ማላታ አክ አፊደ፥ ካታማ ፐንግያን ደእያ ጭማቱዋ በስኖ።

\VS{16}ናት አዉ ጭማቶ ሀዋዳን ያጊደ ኦዶ፥ ‘ታን ታ ናቶ ሀዎ ማቼ ኦꬃደ እማድ፤ ሽን እ እዞ እጼዳ።

\VS{17}እ፥ “ነ ናትን ህጊ ባዋ” ያጊደ እዞ ባይዚደ ሃሳየ፤ ሽን ታ ናት ህግያ ማላታ ሀዋ በእተ’ ያጊደ፥ እዝ ህግያ ኤርስያ ጫርቂያ በሶ።

\VS{18}ያትና ሄ ካታማ ጭማቱ አ ሙርኖ።

\VS{19}እ እስራኤልያ ዎዶራት ሱንꬃ ባይዜዳ ድራዉ፥ ጭማቱ አ ጼቱ ጻጋራ ብራ ሙሪደ፥ ሄዋ ናት አዎ እምኖ። ናታካ አዉ ማቼ ግዳደ ደኡ፤ ባረ ደኦ ላይꬃ ኡባን እ እዞ የዳናዉ በሰና።


\par }{\PP \VS{20}“አ ሞቱ ቱማ ግዲደ፥ ናትን ዎዶሮተꬃይ ꬋዮፐ፥

\VS{21}ናቶ እዝ አዉዋ ካረ አሂደ፥ ሄ ካታማ አቱማ አሳይ እዞ ሹቻን ጫዲደ ዎꬎ። አያዉ ጎፐ፥ አ ባረ አዉዋ ሶን ደኣደ ሻርሙጻ ግዳደ፥ እስራኤልያ ግዶን ሀ ፖኮባ ኦꬃዱ፤ ሄዋዳን ኦꬂደ ህንተ ግዶፐ ኢታ ድግተ።


\par }{\PP \VS{22}“አይ አሳይነ ሀራ አሳ ማጫ አሳና ሻርሙጺደ ኦይቀቶፐ፥ እካ አናና ሻርሙጼዳ ማጫ ምሽራታካ ሀይቂኖ። ሄዋዳን ኦꬂደ፥ ህንተ ግዶፐ ኢታ ድግተ።


\par }{\PP \VS{23}“አይ አሳይነ ሀራዉ ጊጌዳ ዎዶራቶ ካታማ ግዶን ደሚደ እዝና ሻርሙጾፐ፥

\VS{24}ኡንቱንታ ላኡዋካ ካታማፐ ጋጻ ከሲደ፥ ሹቻን ጫዲደ ዎꬍተ። አያዉ ጎፐ፥ ናታ ካታማን ደኣደ፥ አሳይ አሻናዳን ዋሳበይኩ። እ ሀይቂያዌ ቃይ ሀራ አሳዉ ጊጋ ኡቴዳ ዎዶራቶ ባይዜዳ ግሻሳ። ሄዋዳን ኦꬅያዋን ህንተ ግዶፐ ኢታ ድግተ።


\par }{\PP \VS{25}“እት አሳይ አሳዉ ጊጌዳ ዎዶራቶ አሳይ ባይና ሳኣን ዎልቃን ኦይቂደ፥ እዝና ግሶፐ፥ አ ጻላላይ ሀይቆ።

\VS{26}ናቶ አይነ ኦꬆፕተ፤ እዞ ዎꬋናዉ በስያ ናጋራ ኦꬃበይኩ። ሀዌ እት አሳይ ጮ ባረ ሾሩዋ ቦላ ደንዲደ፥ ዎꬍያ አሳ ፕርዳ ማላ ፕርዳ።

\VS{27}አያዉ ጎፐ፥ እ እዞ አሳይ ባይና ሳኣን ደሚደ ኦይቂና፥ ሄ ዎዶሮ ናታ ዋሳዱ፤ ሽን እዞ አሽያ አሳይ ደእቤና።


\par }{\PP \VS{28}“አይ አሳይነ አሳዉ ጊጋቤና ዎዶራቶ ኦይቂደ፥ እ ህግያ አክ ድጊደ ኦይቀቶፐ፥
\XREF{}{{\XO 22:28 }{\XT{ከሳ 22:16-17}}}

\VS{29}ናት አዎ እሻታሙ ጻጋራ ብራ ጭጎ። ያቲደ ናቶ ባረዉ ማቼ ኦꬆ። ባረ ደኦ ላይꬃ ኡባን እዞ የዶፖ።


\par }{\PP \VS{30}“አይ አሳይነ ባረ አዉዋ ማቻቶ አኪደ፥ ባረ አዉዋ ካዉሾፖ።
\XREF{}{{\XO 22:30 }{\XT{ዎጋ 18:8፤ 20:11፤ ዛረ. 27:20}}}




\par }\Chap{23}{\SH አሳ ማባራፐ ሻክያ ሀኖታ
\par }
{\PP \VerseOne{1}“ሳንግሰቴዳ ዎይ ቃራተቴዳ አቱማ አሳይ፥ መꬍና ጎዳ ሺቁዋ ግዶን ቤቶፖ።


\par }{\PP \VS{2}“ሻርሙጻን የለቴዳ አሳይ መꬍና ጎዳ አሳ ማባራ ገሎፖ፤ ሀራይ አቶ ቢደ ታማንꬃ የለታ ጋካናዉካ፥ አ ዛርያፐ ኦንነ መꬍና ጎዳ አሳ ማባራ ግዶ ገሎፖ።


\par }{\PP \VS{3}“አሞና አሳ ግድና፥ ዎይ ሞኣባ አሳ ግድናካ፥ መꬍና ጎዳ አሳ ማባራ ገሎፖ፤ ሀራይ አቶ ቢደ ታማንꬃ የለታ ጋካናዉካ፥ ኡንቱንቱ አሳ ግዴዳ ኦንነ መꬍናዉካ መꬍና ጎዳ አሳ ማባራ ገሎፖ።
\XREF{}{{\XO 23:3 }{\XT{ናህ. 13:1-2}}}

\VS{4}አያዉ ጎፐ፥ ህንተ ግብጼፐ ከሲደ ሄመትሽን፥ ኡንቱንቱ ህንተና ካꬃናነ ሃꬃና ሞክበይክኖ። ሄዋዳንካ፥ ማስጰጾምያን ፓቶራ ግያ ካታማን ደእያ ብኦራ ናኣ ባላም ህንተና ሸቃና ማላ ቃጻሬድኖ።
\XREF{}{{\XO 23:4 }{\XT{ፓይ. 22:1-6}}}

\VS{5}መꬍና ጎዳይ፥ ህንተ ጾሳይ፥ ባላም ግያዋ ስሳናዉ ኮይቤና፤ አ ሸቃ ህንተንቶ አንጆ ላሜዳ። አያዉ ጎፐ፥ መꬍና ጎዳይ ህንተ ጾሳይ ህንተና ሲቄ።
\XREF{}{{\XO 23:5 }{\XT{ፓይ. 23:7—24:9}}}

\VS{6}ህንተ ደኦ ላይꬃ ኡባን መꬍናዉካ ኡንቱንቱ ሳሮ ደአናዳንነ ኡንቱንቱ ዱረታናዳን አሞቶፕተ።


\par }{\PP \VS{7}“ህንተዉ ኡንቱንቱ ዳቦ ግድያ ድራዉ፥ ኤዶማቱዋ ካꬊደ እጾፕተ፤ ቃይ ግብጼቱዋካ እጾፕተ። አያዉ ጎፐ፥ ህንተ ኡንቱንቱ ጋድያን በተ ግዲደ ደኤድታ።

\VS{8}ኡንቱንቶ ሄዘንꬆ የለታ ናናይ መꬍና ጎዳ አሳ ማባራ ገላናዉ ዳንዳዪኖ።


\par }{\SH ኦላዉ ዱንካኔዳ ሳኣ ዎጋዳን ጌሻን ናጉሳ
\par }
{\PP \VS{9}“ህንተ ህንተ ሞርክያ ኦላናዉ ከሲደ እትሳን ካምቡዋ መꬎ ዎደ፥ ህንተና ቱንስያዋፐ ኡባፐ ሻከትተ።

\VS{10}ቃማ አኩሙዋን ማጫ አሳና ጋከቴዳዋ ኤርስያ እርጻባይ አን ደእያ አይ አሳይነ ደኦፐ፥ ዱንካኔዳ ሳኣፐ ጋጻ ከሲደ ያን ጋምኦ።

\VS{11}ሳአይ ኦማርስያ ዎደ፥ ባረ ቦላ ሜጨቲደ፥ ለለምእያ ዎደ ዱንካኔዳሳ ስሞ።


\par }{\PP \VS{12}“ህንተ ሼሻዉ ኡትያሳ ዱንካኔዳ ሳኣፐ ካረና ጊግስተ።

\VS{13}ሼሻዉ ኡትያሳ ቦካናዉ ዞሩዋ ህንተ ኦላ ሚሻና ጋꬅ ኦይቂተ፤ ሼሻዉ ኡት ስሚደ፥ ኦላን ቢታ ዛርተ።

\VS{14}አያዉ ጎፐ፥ መꬍና ጎዳይ ህንተ ጾሳይ ህንተና ናጋናዉነ ህንተ ሞርከቱዋ ህንተ ኩሽያን አꬅ እማናዉ፥ ህንተ ሄራን ያነ ሃነ ሀመቴ። ሄዋን እ ሸነይያባ አያነ በኢደ፥ ህንተፐ ዎራ ስመናዳን፥ ህንተ ሄራን ጌሻ ግዳናዉ ኮሼ።


\par }{\SH ዱማ ዱማ ህገቱዋ
\par }
{\PP \VS{15}“ባረ ጎዳፐ ባቃቲደ፥ ኔኮ ዬዳ አይልያ ዛራደ አ ጎዳዉ እሞፓ።

\VS{16}እ ህንተ ካታማቱዋፐ ባረ ኮዬዳዋን ደኦ፤ አ ኡቁኖፕተ።


\par }{\PP \VS{17}“እስራኤልያ አሳፐ ኦንነ አቱማ ግድና፥ ማጫ ግድናካ፥ አላጋ ጾሳዉ ጎይንያዋንቱ ኦꬅያዋዳን፥ ሻርሙጽያዋ ግዶፖ።
\XREF{}{{\XO 23:17 }{\XT{ዎጋ 19:29}}}

\VS{18}ሄዋዳንካ፥ አቱማዋ ግድና፥ ማጫውኖ ግድና፥ ሻርሙጻን ደሜዳ ሚሻ ሺቁዋ ጋꬃናዉ መꬍና ጎዳ ህንተ ጾሳ ጎልያ አሆፕኖ። አያዉ ጎፐ፥ ኡንቱንቱ ላኡዋካ መꬍና ጎዳይ ህንተ ጾሳይ ሻቴ።


\par }{\PP \VS{19}“ነ ዛረ ግድያ እስራኤልያ አሳዉ ሚሻ፥ ካꬃ ግድና ሀራባ ታልአደ ድቻ አኮፓ።
\XREF{}{{\XO 23:19 }{\XT{ከሳ 22:25፤ ዎጋ 25:36-37፤ ዛረ. 15:7-11}}}

\VS{20}ሀራ ቢታ አሳፐ ድቻ ኦቻናዉ ዳንዳያሳ፤ ሽን ኔን ላታናዉ ገልያ ጋድያን ኔን ኦꬅያባን ኡባን መꬍና ጎዳይ ነ ጾሳይ ኔና አንጃና ማላ፥ ነ ዛረ ግድያ እስራኤልያ አሳዉ ድቻዉ ታልኦፓ።


\par }{\PP \VS{21}“መꬍና ጎዳዉ፥ ነ ጾሳዉ፥ እማናዉ ገፔዳዋ እማናዉ ጋምኦፓ። መꬍና ጎዳይ ነ ጾሳይ ኔን ገፔዳዋ ኩመንꬃን ኔፐ ኮይያ ድራዉ፥ ፖላና ꬋዮፐ፥ ነዉ ናጋራ ግዳና።
\XREF{}{{\XO 23:21 }{\XT{ፓይ. 30:1-16፤ ማቶሳ 5:33}}}

\VS{22}ሽን ኔን ገፓና ꬋዮፐ፥ ሄዋን ነዉ ናጋራይ ባዋ።

\VS{23}መꬍና ጎዳዉ፥ ነ ጾሳዉ፥ እማና ጋደ ኔን ዶናን ሃሳዬዳዋ ነ ዶሱዋን እማና ጌዳ ድራዉ፥ ነ እንጻርሳን ሃሳዬዳዋ ፖላ።


\par }{\PP \VS{24}“ነ ሾሩዋ ዎይንያ ግዱዋና አꬍያ ዎደ፥ ዎይንያፐ ነ ኮዬዳ ኬና ማፐ አትና፥ አፐ አያነ ነ ኦይቄዳ ሚሻን የጎፓ።

\VS{25}ነ ሾሩዋ ሾይቃና ካንꬅያ ዎደ፥ ሄ ሾይቃን ደእያ ትሻፐ ዱꬃደ ማፐ አትና፥ ነ ሾሩዋ ካꬃ ባጫን ጫካደ ጎለ አፎፓ።




\par }\Chap{24}{\SH ማቻቶ የድያዋነ ላኤንꬆ አኩዋ
\par }
{\PP \VerseOne{1}“እት አሳይ ማቼ አክ ስሚደ፥ እት ኢታባ እ ቦላ ደሚደ እዞ እጾፐ፥ እዝዉ ፓራማ ጻፍ እሚደ፥ ባረ ጎለፐ ከሲደ የዶፐ፥
\XREF{}{{\XO 24:1 }{\XT{ማቶሳ 5:31፤ 19:7፤ ማር. 10:4}}}

\VS{2}እዛ አ ጎለፐ ከሳደ፥ ሀራ አስና ገሎፐ፥

\VS{3}ሄ ላኤንꬆ አስናይካ እዞ ዶሰናን እጺደ፥ ፓራማ እዝዉ ጻፍ እሚደ፥ ባረ ጎለፐ እዞ ከሲደ የዶፐ፥ ዎይ እዞ አኬዳ ሄ ላኤንꬆ አስናይ ሀይቆፐ፥

\VS{4}አ ቱኔዳ ድራዉ፥ ኮይሮ ፓራሜዳ አስናይ ላኤንꬆ እዞ ዛሪደ አኮፖ። ሄዌ መꬍና ጎዳ ማታን እጸቴዳዋ፤ ቃይ ህንተካ መꬍና ጎዳይ ህንተ ጾሳይ ህንተንቶ እምያ ጋድያን ሀዋ ማላ ናጋራ ኦꬆፕተ።


\par }{\PP \VS{5}“ኦራꬃ ማቼ አኬዳ አሳይ ኦላዉ ቦፖ፤ ሀራ ዴጾ ኦሱዋካ አዉ እሞፕተ። እት ላይꬃይ አꬋና ጋካናዉ፥ ሀቃነ ቤናን ባረ አኬዳ ማቻቶ ናሸቾ።


\par }{\SH ዱማ ዱማ ህገቱዋ
\par }
{\PP \VS{6}“አይ አሳይነ አጮ ዎጻ ዎይ ማይድያ ኦይቆፓ፤ አያዉ ጎፐ፥ ሄዌ ጎልያ አሳይ ጋጭያባ ꬋዪደ፥ ሀይቂኖ ግያዋ።


\par }{\PP \VS{7}“ባረ እሻ ግድያ እስራኤልያ አሳ ዉእ አፊደ፥ አይልያ ከስያ አሳይ ዎይ ሀራዉ ዛልእያ አይ አሳይነ ሀይቆ። ሄዋዳን ኦꬅያዋን ህንተ ግዶፐ ኢታ ድጊታ።
\XREF{}{{\XO 24:7 }{\XT{ከሳ 21:16}}}


\par }{\PP \VS{8}“ዎልቃማ ጋልባ ሀርግያን ሳከትያ አሳዉ ሌዊያ ዛረ ግድያ ቄሳቱ ህንተና ታማርሴዳዋዳን ኡባባ ፖልተ፤ ታ ኡንቱንታ አዛዜዳዋ ሄዋዳን ኦꬃናዉ ናገትተ።
\XREF{}{{\XO 24:8 }{\XT{ዎጋ 13:1—14:54}}}

\VS{9}ህንተ ግብጼፐ ከሲደ ኦግያን ደእሽን፥ መꬍና ጎዳይ ህንተ ጾሳይ ሚርያም ቦላ ኦꬄዳዋ ሀሳይተ።
\XREF{}{{\XO 24:9 }{\XT{ፓይ. 12:10}}}


\par }{\PP \VS{10}“ኔን ነ ሾሮ እትባ ታልኣደ፥ እ ኦይꬅያዋ ኦቻናዉ አ ጎለ ገሎፓ።
\XREF{}{{\XO 24:10 }{\XT{ከሳ 22:26-27}}}

\VS{11}ኔን ካረን ኤቃ ደእሽን፥ ነ ታልኤዳ ብታኒ ኦይꬅያዋ ባረ ጎለፐ ከሲደ ነዉ እሞ።

\VS{12}እ ህዬሳ ግዶፐ፥ ነ አጮ ኦይቄዳ አ ማዩዋ ነ ሶን አይሶፓ።

\VS{13}እ ማዪደ አቃናዳን፥ ኦማርስ ዎደ አዉ ጉየ ዛራ፤ እ ሄዋን ኔና ጋላታና። ሄዌ መꬍና ጎዳ ነ ጾሳ ማታንካ ነዉ ጌሻተꬃ ግዳናዋ።


\par }{\PP \VS{14}“ነ እሻ ግድያ እስራኤልያ አሳ ግድና፥ ዎይ ነ ቢታ ካታማፐ እቱዋን ደእያ ካረ ቢታ አሳ ህዬሳ ቃጻራደ ናቆፓ።
\XREF{}{{\XO 24:14 }{\XT{ዎጋ 19:13}}}

\VS{15}እ ሀች ኦꬄዳዋ ሀች አካናዉ ምንሲደ ኮይያ ድራዉ፥ አዋይ ዉለናን ሀች ጭጋ። ሄዌ ꬋዮፐ፥ መቶታንቻይ ኔፐ መꬍና ጎዳዉ ዋስና፥ ነዉ ናጋራ ግዳናዋ።


\par }{\PP \VS{16}“ናናይ ኦꬄዳ ናጋራ ድራዉ፥ አዎቱዋ ዎꬋናዉ በሰና፤ ቃይ አዎቱ ኦꬄዳ ናጋራ ድራዉካ፥ ናናቱዋ ዎꬋናዉ በሰና። አሳይ ኡባይ ባረ ኦꬄዳ ናጋራን ናጋራን ሀይቃናዉ በሰ።
\XREF{}{{\XO 24:16 }{\XT{2 ካታ. 14:6፤ 2 ኦዱዋ 25:4፤ ህዝ. 18:20}}}


\par }{\PP \VS{17}“ካረ ቢታ አሳቱ ፕርዳነ አዉ አታ ባይናዋንቱ ፕርዳ ደሽሶፓ፤ አምአት ማዩዋ አ ታልኤዳዎ ጋደ ኦይቆፓ።
\XREF{}{{\XO 24:17 }{\XT{ከሳ 23:9፤ ዎጋ 19:33-34፤ ዛረ. 27:19}}}

\VS{18}ህንተካ ግብጼ ጋድያን አይልያ ግዴዳዋነ መꬍና ጎዳይ ህንተ ጾሳይ ህንተና ያፐ ዎዚደ ከሴዳዋ ሀሳይተ። ታን ሀዋ ህንተና አዛዝያዌ ሄዋ ድራሳ።


\par }{\PP \VS{19}“ነ ሾይቃፐ ካꬃ ጫክያ ዎደ፥ ነ ዶጌዳ ምርቂያ ቆራናዉ ጉየ ቦፓ። መꬍና ጎዳይ ነ ጾሳይ ነ ኩሽያ ኦሶ ኡባን ኔና አንጃና ማላ፥ ሄዋ በትያዉ፥ አታ አዉ ባይና ናናቶነ አምኤቶ አጋ።
\XREF{}{{\XO 24:19 }{\XT{ዎጋ 19:9-10፤ 23:22}}}

\VS{20}ነ ዎጋራ አይፍያ ማጽያ ዎደ፥ እቱነ አተናን ዉርሳደ ማጻናዉ ላኤንꬁዋ ጉየ ስሞፓ፤ አቴዳዋ በትያዉ፥ አታ አዉ ባይና ናናቶነ አምኤቶ አጋ።

\VS{21}ነ ዎይንያ አይፍያ ማጽያ ዎደ፥ አቴዳዋ ቃርማናዉ ላኤንꬁዋ ጉየ ቦፓ፤ ሄዋ በትያዉ፥ አታ አዉ ባይና ናናቶነ አምኤቶ አጋ።

\VS{22}ህንተካ ግብጼ ጋድያን አይልያ ግዲደ ደኤዳዋ ዶጎፕተ። ታን ሀዋ ህንተና አዛዝያዌ ሄዋ ድራሳ።




\par }\Chap{25}{\PP \VerseOne{1}“ላኡ አሳቱ ዋላቀቲደ ፕርዳ ጎልያ ዮፐ፥ ዳናቱ ጌሻ ነ ልከ ጊደ፥ ናቄዳዋ ነ ባይዛንቻ ጊደ ፕርድኖ።

\VS{2}ባይዛንቻይ ዋꬉ በስያዋ ግዶፐ፥ ትራን ግስሲደ ዞክያ ሾጫናዉ ዳናይ አዛዞ፤ ያቶፐ ባይዛንቻይ ዳና ስንꬃን ባረ ባይዙዋ ኬና ሾጨቶ።

\VS{3}እ ኦይታሙዋ ጋካናዉ ሾጨቶፐ አትና፥ ሄዋፐ ዳሩዋ ሾጨቶፖ። ሄዋፐ ዳሩዋ አ ሾጮፐ፥ ነ እሻይ ነ ስንꬃን ካዉሻና።
\XREF{}{{\XO 25:3 }{\XT{2 ቆሮ. 11:24}}}


\par }{\PP \VS{4}“ኡዱማን ካꬃ የꬍያ ቦራ ዶና ቃቾፓ።
\XREF{}{{\XO 25:4 }{\XT{1 ቆሮ. 9:9፤ 1 ጽሞ. 5:18}}}


\par }{\SH ሀይቄዳ እሻዉ ኦꬃናዉ በስያባቱዋ
\par }
{\PP \VS{5}“እትፐ ደእያ እሻቱዋፐ እቱ ናኣ የለናን ሀይቆፐ፥ አ ማቻታ ሀራ ባደ ገሉፑ፤ እዝ አስና እሻይ እዞ አኮ፤ እዝዉ ኮሽያዋ ፖሎ።
\XREF{}{{\XO 25:5 }{\XT{ማቶሳ 22:24፤ ማር. 12:19፤ ሉቃሳ 20:28}}}

\VS{6}ያቶፐ ሀ ሀይቄዳዋ ሱንꬃይ እስራኤልያፐ ፕተት ꬋየናዳን፥ አ ኮይሮ የልያ አቱማ ናአይ ሀ ሀይቄዳዋ ሱንꬃን ጼገቶ።


\par }{\PP \VS{7}“ግዶ ሽን፥ እ ባረ እሻ ማቻቶ አካናዉ ኮያና ꬋዮፐ፥ እዛ ካታማ ፐንግያን ኡቴዳ ጭማቱዋኮ ባደ፥ ‘ታ አስና እሻይ ባረ እሻ ሱንꬃይ እስራኤልያን ደአናዉ ኮይቤና፤ ታና አኪደ፥ ታዉ ኮሽያዋ ኩንናን እጼዳ’ ያጋደ ማጋኑ።
\XREF{}{{\XO 25:7 }{\XT{ኡሩቶ 4:7-8}}}

\VS{8}ካታማ ጭማቱ አ ጼጊደ ኦችኖ፤ ሀእካ፥ ‘ታን እዞ አክከ’ ጊደ እጾፐ፥

\VS{9}ሄ ሀይቄዳዋ ማቻቶ ጭማቱዋ ስንꬃን አኮ ሺቃደ፥ አ ገድያ ጫማፐ እቱዋ ከሳደ፥ አ ሶምኡዋን ጩቻ ጩቻደ ሀዋዳን ያጉ፤ ‘ባረ እሻዉ ዘረꬃይ ደአናዉ ኮየና አሳ ቦላ፥ ሀዋ ማላ ካዉሻይ ጋካናዉ በሴ’ ያጉ።

\VS{10}አ ዛሪ እስራኤልያን፥ ‘ጫማ ከሴዳዋንቱ ሶያ’ ጌተት ጼገቲደ ደአና።


\par }{\SH ሀራ ህገቱዋ
\par }
{\PP \VS{11}“ላኡ አሳቱ ዋትሽን፥ እቱዋ ማቻታ ያደ፥ ባረ አስና ሾጭያዋ ኩሽያፐ አሻናዉ፥ ባረ ኩሽያ የዳደ ህንኩዋ አቱማተꬃ ኦይቆፐ፥

\VS{12}እዝዉ አይነ ቃረተናን እ ኩሽያ ቃንጽተ።


\par }{\PP \VS{13}“ነ ኬሻ ግዶን ዴጾነ ካዉሻ ግዴዳ ላኡ ሚዛናቱ ደኦፕኖ።
\XREF{}{{\XO 25:13 }{\XT{ዎጋ 19:35-36}}}

\VS{14}ነ ሶን ዳርሲደነ ጉꬂደ ልክያ ላኡ ማክያባይ ደኦፖ።

\VS{15}መꬍና ጎዳይ ነ ጾሳይ ነዉ እምያ ጋድያን አዱሳ ላይꬃ ነ ደአናዳን ኩመንꬃነ ልከ ሚዛናይነ ማክያባይ ነዉ ደኦ።

\VS{16}አያዉ ጎፐ፥ መꬍና ጎዳይ ነ ጾሳይ ሄዋ ማላባ ኦꬂደ፥ ባለꬅያ አሳ ኡባ ሻቴ።


\par }{\SH አማሌቃቱዋ ዎꬋናዉ እመቴዳ አዛዙዋ
\par }
{\PP \VS{17}“ህንተ ግብጼፐ ከሲደ ቢደ ደእሽን፥ አማሌቃቱ ህንተ ቦላ ኦꬄዳዋ ሀሳይተ።
\XREF{}{{\XO 25:17 }{\XT{ከሳ 17:8-14፤ 1 ሳሜላ 15:2-9}}}

\VS{18}ኡንቱንቱ ጾሳዉ ያየና አሳ፤ ህንተ ኦግያን ህንተናና ኤቀቴድኖ። ህንተ ሄመትሽን፥ ዳቡሪደ ጉየ አቴዳ አሳ ኡባ ዎꬌድኖ።

\VS{19}ሄዋ ድራዉ፥ መꬍና ጎዳይ ህንተ ጾሳይ ህንተና ሄ ቢታ ላትሲደ፥ ህንተ ዩሹዋን ደእያ ሞርከቱዋ ኡባፐ ህንተና ሸምፕስያ ዎደ፥ ሀ ጋድያን ኡንቱንታ ሀሳይያ አሳይ ꬋያና ጋካናዉ፥ አማሌቃቱዋ ኡባ ሳሉዋ ጉፋንꬃፐ ꬋይስተ፤ ሄዋ ኦꬃናዋ ሙለካ ዶጎፕተ።




\par }\Chap{26}{\SH ባይራ ካꬃ ያርሹዋ
\par }
{\PP \VerseOne{1}“መꬍና ጎዳይ ህንተ ጾሳይ ህንተና ላትስያ ቢታ ገሊደ ኡትያ ዎደ፥

\VS{2}መꬍና ጎዳይ ህንተ ጾሳይ ህንተንቶ እምያ ጋድያን ሞኬዳ ካꬃ ኡባፐ ባይራትያዋ ቁንኣና መꬍና ጎዳይ ህንተ ጾሳይ ባረ ሱንꬃይ ሄዋን ጼሰታናዳን ዶሬዳ ሳአዉ አኪደ ቢተ።
\XREF{}{{\XO 26:2 }{\XT{ከሳ 23:19}}}

\VS{3}ያቲደ ሄ ዎድያን አዎትያ ቄስያኮ ቢደ፥ ሀዋዳን ያግተ፤ ‘መꬍና ጎዳይ ኑ እማና ጊደ ካሰ ኑ ማይዛ አዋቶ ጫቄዳ ሳኣ ታና ገልሴዳ መꬍና ጎዳዉ፥ ኑ ጾሳዉ፥ ሀች ታን ማርካታይ’ ያጎ።


\par }{\PP \VS{4}“ያቶፐ ቄሲ ካꬃይ ኩሜዳ ቁንኣ ነ ኩሽያፐ አኪደ፥ መꬍና ጎዳዉ፥ ነ ጾሳዉ ያርሽያ ሳኣ ስንꬃን ዎꬆ።

\VS{5}ሄዋፐ ጉይያን፥ መꬍና ጎዳ ነ ጾሳ ስንꬃን ሀዋዳን ያጋደ ሃሳያ፤ ‘ታ ማይዛ አዉ ደኢያሳ ꬋዪደ መቶቴዳ ሶርያ ቢታ አሳ፤ እ መቶቲደ፥ ፓይዱዋን ጉꬃ አሳቱዋና ግብጼ ዎꬊደ ያን ደኤዳ። ሄዋን ደኢደ እ ዎልቃማ ዎልቃማነ ፓይዱዋን ጮራ ጋደ ከሴዳ።

\VS{6}ሄዋ በኢደ፥ ግብጼቱ ኑዉ መቀꬃ ኢቴድኖ፤ ኑና ኡንኤꬄድኖ። ኑ ኦꬃናዳን ዴጾ ኦሱዋ ኑ ቦላ ጫኔድኖ።

\VS{7}ያትና፥ ኑን መꬍና ጎዳዉ፥ ኑ አዎቱዋ ጾሳዉ፥ ዋሴዶ። መꬍና ጎዳይ ኑ ዋሱዋ ስሴዳ፤ ኑ ኡንኡዋ፥ ኑ ዳቡራነ ኑ ኡቁና በኤዳ።

\VS{8}መꬍና ጎዳይ ባረ ዎልቃማ ኩሽያንነ ባረ ምጨቴዳ ቀስያን፥ ዎልቃማ ዳጋማን፥ ማላታንነ ማላልስያ ኦራꬃባ ኦꬅያዋን፥ ኑና ግብጼፐ ከሴዳ።

\VS{9}ሀ ሳኣ ኑና አሂደ፥ ማꬃነ ኤሳ ጎግያ ሀ ቢታ ኑዉ እሜዳ።

\VS{10}ሄኮ ታን መꬍና ጎዳይ እሜዳ ቢታ አይፍያፐ ኮይሩዋ አሃድ’ ያጋደ፥ ቁንኣ መꬍና ጎዳ ነ ጾሳ ስንꬃን ዎꬃደ፥ አ ስንꬃን ጎይና።

\VS{11}ነዉነ ነ ሶ አሳዉ መꬍና ጎዳይ ነ ጾሳይ እሜዳዋን ናሸቲደ፥ ጋላትተ፤ ሌዋቱነ ህንተ ግዶን ደእያ በተቱ ኡባይካ ህንተናና ናሸትኖ።


\par }{\PP \VS{12}“አስራታ ከስያ ሄዛንꬃ ላይꬃን ላይꬃን ሞኬዳዋ ኡባፐ አስራታ ከሳደ ፖልያ ዎደ፥ ነ ካታማን ደእያ ሌዋቶ፥ በተቶ፥ አታ አዉ ባይናዋንቶነ አምኤቶ እማ፤ ያቶፐ ኡንቱንቱ ህንተ ካታማን ባረዉ ኮሽያ ካꬃ ማናነ ካላና።
\XREF{}{{\XO 26:12 }{\XT{ዛረ. 14:28-29}}}

\VS{13}ሄዋፐ ጉይያን መꬍና ጎዳዉ፥ ነ ጾሳዉ፥ ሀዋዳን ያጋ፤ ‘ታን ታ ጎለፐ ጾሳዉ ዱማቴዳ ካꬃ ከሳደ፥ ኔን ታና አዛዜዳ ነ አዛዙዋዳን ሌዋቶ፥ በተቶ፥ አታ አዉ ባይና ናናቶነ አምኤቶ እማድ። ታን ነ አዛዙዋፐ እቱዋነ መንꬃበይከ፤ ቃይ እቱዋነ ዶጋ አጋበይከ።

\VS{14}ታ ካዩዋ ዎደካ፥ ሄ አስራታፐ አይነ ማበይከ፤ ታን ዎጋን ጌሻ ግደና ዎደካ፥ አፐ ካረ ከሴዳዌካ ባዋ፤ ሀይቄዳ አሳዉካ አጫ ሄዋፐ ዎꬃበይከ። ታን መꬍና ጎዳዉ፥ ታ ጾሳዉ፥ አዛዘታድ፤ ቃይ ኔን ታና አዛዜዳዋ ኡባ ፖላድ።

\VS{15}ኔን ደእያ ጌሻ ሳኣፐ፥ ሳሉዋፐ ሃ ዱገ ጼላ፤ ነ ደርያ እስራኤላነ ካሰ ኑ ማይዛ አዋቶ ነ እማና ጋደ ጫቄዳዋዳን ኑዉ እሜዳ ሀ ማꬃይነ ኤሳይ ጎግያ ቢታ አንጃ’ ያጋ።


\par }{\SH ጾሳዉ ዱማቴዳ አሳ
\par }
{\PP \VS{16}“ኔን ሀ አዋዮቱዋነ ዎጋቱዋ ናጋናዳን፥ መꬍና ጎዳይ ነ ጾሳይ ኔና ሀች አዛዜዳ፤ ሄዋ ድራዉ፥ ኔን ኡንቱንታ ነ ኩመንꬃ ዎዛናፐነ ኩመንꬃ ሸምፑዋፐ ናጋ።

\VS{17}መꬍና ጎዳይ ነዉ ጾሳ ግዴዳዋ፥ ነ አ ኦግያን ሀመትያዋ፥ አ ዎጋ፥ አ አዛዙዋነ አ ህግያ ኔን ፖልያዋ ሀች ኤርሳዳ።

\VS{18}ቃይ መꬍና ጎዳይካ ባረ ገሌዳ ቃላዳን ኔን አ አሳ ግድያዋ፥ አዉ ቡዞ ሚሻ ግድያዋነ ኔን አ አዛዞ ኡባ ናጋናዋ ኤርሴዳ።
\XREF{}{{\XO 26:18 }{\XT{ከሳ 19:5፤ ዛረ. 4:20፤ 7:6፤ 14:2፤ ቲቶ 2:14፤ 1 ጰጽ. 2:9}}}

\VS{19}ሄዋ ኔን ኦꬆፐ፥ እ መꬌዳ አሳ ኡባፐ ኔና ጋላታን፥ ሱንꬃንነ ቦንቹዋን ዎልቃማ ጋደ ኦꬃና መꬍና ጎዳይ ገሌዳ ቃላዳን ኔንካ አዉ ጌሻ ጋደ ግዳናዋ ሀች ኤርሴዳ” ያጌዳ።




\par }{\MS ካናነ ገላናፐ ካሰቲደ እመቴዳ አዛዙዋ

\par }\Chap{27}{\MR (27:1—28:68)

\par }{\SH ሹቻቱዋ ቦላ ጻፈቴዳ ህገቱዋ
\par }
{\PP \VerseOne{1}ሄዋፐ ጉይያን፥ ሙሴ እስራኤልያ ጭማቱዋና ግዲደ፥ አሳ ሀዋዳን ያጌዳ፤ “ታን ሀች ህንተና አዛዝያ አዛዙዋ ናግተ።

\VS{2}ዮርዳኖሳ ሻፋ ፕኒደ፥ መꬍና ጎዳይ ህንተ ጾሳይ ህንተንቶ እምያ ቢታ ገልያ ዎደ፥ ዎልቃማ ሹቻቱዋ ኤሲደ፥ ቦሹንቻን ኦክተ።
\XREF{}{{\XO 27:2 }{\XT{ኢያሳ 8:30-32}}}

\VS{3}መꬍና ጎዳይ ህንተ አዎቱዋ ጾሳይ ህንተንቶ እማና ጌዳዋዳን፥ ኤሳይነ ማꬃይ ጎግያ ቢታ፥ መꬍና ጎዳይ ህንተ ጾሳይ ህንተንቶ እምያ ቢታ ህንተ ፕንያ ዎደ፥ ሀ ህግያ ቃላቱዋ ኡባ ሄ ሹቻቱ ቦላ ጻፍተ።

\VS{4}ህንተ ዮርዳኖሳ ፕኔዳ ዎደ፥ ታን ህንተና ሀች አዛዜዳዋዳን፥ ሀ ሹቻቱዋ ኤባላ ደርያ ቦላን ኤሲደ፥ ኡንቱንታ ቦሹንቻን ኦክተ።

\VS{5}ሄ ሳኣን መꬍና ጎዳዉ፥ ህንተ ጾሳዉ፥ ብራታ ሚሻይ ቦችቤና ሹቻፐ ያርሽያ ሳኣ ኦꬅተ።\XREF{}{{\XO 27:5 }{\XT{ከሳ 20:25}}}

\VS{6}ሄ ህንተ መꬍና ጎዳዉ፥ ህንተ ጾሳዉ፥ ያርሽያ ሳኣ ማሰትቤና ሹቻፐ ኦꬅተ፤ ያቲደ ሄዋ ቦላን መꬍና ጎዳዉ፥ ህንተ ጾሳዉ፥ ጹግያ ያርሹዋ ሺሽተ።

\VS{7}እትፐተꬃ ያርሹዋካ፥ ሄዋን ሚደ፥ መꬍና ጎዳ ህንተ ጾሳ ስንꬃን ናሸትተ።

\VS{8}ሀ ህግያ ቃላቱዋ ኡባ ቆንጭያን ቤትያዋዳን ኦꬂደ፥ ሀ ህንተ ኤሴዳ ሹቻቱ ቦላ ጻፍተ” ያጌዳ።


\par }{\PP \VS{9}ሙሴ ቃይካ ሌዊያ ግድያ ቄሳቱ ዋና እትፐ ግዲደ፥ እስራኤልያ አሳ ኡባዉ ሀዋዳን ያጌዳ፤ “ህንተኖ እስራኤልያ አሳዉ፥ ጮኡ ጊደ ስስተ! ሄኮ ሀች ህንተ መꬍና ጎዳ ህንተ ጾሳ አሳ ግዴድታ።

\VS{10}ሄዋ ድራዉ፥ ሀች ታን ህንተንቶ እምያ አዛዙዋነ አዋዩዋ ናግያዋን፥ መꬍና ጎዳ ህንተ ጾሳ ቃላዉ አዛዘትተ” ያጌዳ።


\par }{\SH አዛዘተናን እጽያዌ አህያ ሸቃ
\par }
{\PP \VS{11}ሄ ጋላስካ ሙሴ አሳ ሀዋዳን ያጊደ አዛዜዳ፤

\VS{12}“ህንተ ዮርዳኖሳ ፕኔዳ ዎደ፥ ጋሪዛማ ደርያ ቦላ ኤቂደ አሳ አንጃናዋንታ: ስሞና፥ ሌዊያ፥ ይሁዳ፥ ይሳኮራ፥ ዮሴፎነ ቢንያማ ዛራቱዋ።
\XREF{}{{\XO 27:12 }{\XT{ዛረ. 11:29፤ ኢያሳ 8:33-35}}}

\VS{13}ቃይ አሳ ሸቃናዉ ኤባላ ደርያ ቦላ ኤቃናዋንቱ: ሮቤላ፥ ጋዳ፥ አሴራ፥ ዛብሎና፥ ዳናነ ንፍታሌማ ዛራቱዋ።

\VS{14}ሌዋቱ ባረንቱ ቃላ ꬎቁ ኦꬂደ፥ እስራኤልያ አሳዉ ሀዋዳን ያግኖ።


\par }{\PP \VS{15}“ ‘መꬍና ጎዳ ስንꬃን ቱና ግዴዳዋ፥ ኩሽያ ሂላንቻይ ማሲደ ከሴዳ ምꬃ ግድና፥ ዎይ ብራታ ትጊደ መꬌዳ ኤቃ ግድና፥ አዉ ጌማን ጎይንያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:15 }{\XT{ከሳ 20:4፤ 34:17፤ ዎጋ 19:4፤ 26:1፤ ዛረ. 4:15-18፤ 5:8}}}


\par }{\PP \VS{16}“ ‘ባረ አዉዋ ዎይ ባረ ዳዮ ካዉሽያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:16 }{\XT{ከሳ 20:12፤ ዛረ. 5:16}}}


\par }{\PP \VS{17}“ ‘ባረ ሾሩዋ ዛዋ ሱግያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:17 }{\XT{ዛረ. 19:14}}}


\par }{\PP \VS{18}“ ‘ቆቃይ ባናዉ በስያ ኦግያፐ ባላሳ ዛርያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:18 }{\XT{ዎጋ 19:14}}}


\par }{\PP \VS{19}“ ‘በትያ፥ አታ አዉ ባይና ናናቱዋ ፕርዳነ አምአት ፕርዳ ገላየዳ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ’ ያጎ።
\XREF{}{{\XO 27:19 }{\XT{ከሳ 22:21፤ 23:9፤ ዎጋ 19:33-34፤ ዛረ. 24:17-18}}}


\par }{\PP \VS{20}“ ‘ባረ አዉዋ ማቻትና ግሲደ፥ ባረ አዉዋ ቦንቹዋ ካዉሽያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:20 }{\XT{ዎጋ 18:8፤ 20:11፤ ዛረ. 22:30}}}


\par }{\PP \VS{21}“ ‘አይ መህያናካ ግስያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:21 }{\XT{ከሳ 22:19፤ ዎጋ 18:23፤ 20:15}}}


\par }{\PP \VS{22}“ ‘ባረ ምቻቶ ግድያ፥ አዉዋ ናትና ግድና፥ ባረ ዳይ ናትና ግስያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:22 }{\XT{ዎጋ 18:9፤ 20:17}}}


\par }{\PP \VS{23}“ ‘ባረ ቦሎታትና ግስያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።
\XREF{}{{\XO 27:23 }{\XT{ዎጋ 18:17፤ 20:14}}}


\par }{\PP \VS{24}“ ‘ባረ ሾሩዋ ጌማን ዎꬍያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።


\par }{\PP \VS{25}“ ‘ሻሉዋን ሻመቲደ፥ ጽሎ አሳ ዎꬍያ አሳይ ሸቀቴዳዋ ግዶ’ ያግና፥ አሳይ ኡባይ፥ ‘አመንእ!’ ያጎ።


\par }{\PP \VS{26}“ ‘ሀ ህግያ ቃላቱዋ ፖሊደ ምንሰና አሳይ ሸቀቴዳዋ ግዶ’ ያግና፥
\XREF{}{{\XO 27:26 }{\XT{ጋላ. 3:10}}}

\par }{\PP “አሳይ ኡባይ ‘አመንእ!’ ” ያጎ።




\par }\Chap{28}{\SH አዛዘትና ቤትያ አንጁዋ
\par }
{\R (ዎጋ 26:3-13፤ ዛረ. 7:12-24)

\par }{\PP \VerseOne{1}“መꬍና ጎዳዉ፥ ነ ጾሳዉ፥ ፖሎ አዛዘቶፐ፥ ሀች ታን ነዉ እምያ አዛዙዋ ኡባ ሎይꬃደ ካሎፐ፥ መꬍና ጎዳይ ነ ጾሳይ ጋድያን ደእያ ካዉተꬃቱዋ ኡባፐ ኔና ꬎቁ ꬎቁ ኦꬃና።\XREF{}{{\XO 28:1 }{\XT{ዛረ. 11:13-17}}}

\VS{2}መꬍና ጎዳዉ፥ ነ ጾሳዉ፥ ኔን አዛዘቶፐ፥ ሀዋፐ ካሊደ ደእያ አንጁ ኡባይ ነዋ ግዳናዋ።


\par }{\BB \par }
{\Q \VS{3}“ኔን ካታማን አንጀቴዳዋ ግዳናዋ፤

\par }{\QB ጋጻርያንካ አንጀቴዳዋ ግዳናዋ።


\par }{\Q \VS{4}ነ ኡሉዋ አይፊ፥ ነ ሾይቃ አይፊ፥

\par }{\QB ነ መህያ ማራቱነ

\par }{\QB ነ ዶርሳነ ነ ዴሻ ዉድያ ማራቱ፥

\par }{\QB ጮራቲደ አንጀቴዳዋንታ ግዳና።


\par }{\Q \VS{5}ነ ካꬃ ቁንአይነ ነ ሙናቃ ከሪ

\par }{\QB አንጀቴዳዋንታ ግዳናዋ።


\par }{\Q \VS{6}ኔን ገላደካ ከሳደካ

\par }{\QB አንጀቴዳዋ ግዳና።


\par }{\PP \VS{7}“ነ ቦላን ደንድያ ነ ሞርከቱዋ መꬍና ጎዳይ ነ ስንꬃን ጾነቴዳዋንታ ኦꬃና። ኡንቱንቱ ነ ቦላ እት ኦግያና ያና፤ ሽን ላፑን ኦግያና ነ ስንꬃፐ ባቃቲደ ꬋያና።


\par }{\PP \VS{8}“መꬍና ጎዳይ ነ ኩሺ ኦይቄዳዋ ኡባነ ነ ድይያ አንጃና፤ መꬍና ጎዳይ ነ ጾሳይ ነዉ እ እምያ ጋድያን ኔና አንጃና።


\par }{\PP \VS{9}“ኔን መꬍና ጎዳ ነ ጾሳ አዛዙዋ ናጎፐነ አ ኦግያን ሀመቶፐ፥ እ ነዉ ካሰ ጫቄዳዋዳን፥ መꬍና ጎዳይ ኔና ባረዉ ዱማቴዳ ጌሻ ጋደ ኦꬂደ ኤሳና።

\VS{10}ሄዋፐ ጉይያን፥ ጋድያን ደእያ አሳይ ኡባይ መꬍና ጎዳ ሱንꬃይ ኔናን ጼገቴዳዋ በኢደ ያያና።

\VS{11}መꬍና ጎዳይ ነዉ እማናዉ ካሰ ነ ማይዛ አዋቶ ጫቄዳ ሄ ጋድያን፥ ነ ኡሉዋ አይፍያ፥ ነ መህያ አይፍያነ፥ ነ ሾይቃ አይፍያ ዳርሲደ ኔና አንጃና።


\par }{\PP \VS{12}“ነ ኩሽያ ኦሱዋ ኡባ አንጃናዉነ፥ መꬍና ጎዳይ ነ ቢታዉ እራ ዎድያን ቡክሳናዉ ባረ ምንጃ ጎልያ፥ ሳሉዋ ፐንግያ ነዉ ዶያና፤ ቃይ ኔን ዳሮ ካዉተꬃቶ ታልአናፐ አትና፥ ኦፐነ ሃ ታልአካ።

\VS{13}መꬍና ጎዳይ ኔና ሁጰ ከሳናፐ አትና፥ ጉየ ዱፈ ከሰና። ሀቼ ታን ነዉ እምያ፥ መꬍና ጎዳ ነ ጾሳ አዛዙዋ ስሳደ፥ ሄዋ ሎይꬃደ ካሎፐ፥ ኔን ቦላ ግዳናፐ አትና፥ ጋርሳ ግዳካ።

\VS{14}ታን ነዉ ሀች እሜዳ አዛዙዋፐ ሀድርሳነ ኡሸቻ ጋደ፥ ሀራ ጾሳቱዋ ካሎፓነ ኡንቱንቶ ኦꬆፓ።


\par }{\SH አዛዘተናን እጽያዌ አህያ ሸቃ
\par }
{\R (ዎጋ 26:14-46)

\par }{\PP \VS{15}“ሽን ኔን መꬍና ጎዳ ነ ጾሳ ቃላዉ አዛዘተናን እጻደ፥ ሀች ታን ኔና አዛዝያ ዎጋነ አዛዙዋ ኡባ ናገናን አጎፐ፥ ሀዋፐ ካሊደ ደእያ ሸቃቱ ኡባይ ነ ቦላ ያናነ ኔና ኡንቱንቱ ደማና።


\par }{\PP \VS{16}“ኔን ካታማን ሸቀቴዳዋ ግዳና፤ ጋጻርያንካ ኔን ሸቀቴዳዋ ግዳና።


\par }{\PP \VS{17}“ነ ካꬃ ቁንአይነ ነ ሙናቃ ከሪ ሸቀቴዳዋ ግዳና።


\par }{\PP \VS{18}“ነ ኡሉዋ አይፊ፥ ነ ሾይቃ አይፊ፥ ነ መህያ ዉዲ፥ ነ ዶርሳነ ዴሻ ዉዲ ሸቀቴዳዋ ግዳና።


\par }{\PP \VS{19}“ኔን ገላደካ ከሳደካ ሸቀቴዳዋ ግዳና።


\par }{\PP \VS{20}“ኔን ነ ኢታ ኦሱዋን ታና አጌዳ ድራዉ፥ ኤለካ ኔን ꬋያና ጋካናዉ፥ ነ ኦꬅያ ኦሶ ኡባን መꬍና ጎዳይ ሸቃ፥ ሻቢርሳነ ሴራ የዳና።

\VS{21}ኔን ላታናዉ ብያ ጋድያፐ ꬋያና ጋካናዉ፥ መꬍና ጎዳይ ኢታ ሀርጊ ኔፐ ዱጸናዳን ኦꬃና።

\VS{22}መꬍና ጎዳይ ኔና ግልቃተꬃን፥ ምሹዋንነ ማዱꬃን፥ ጹግያ ሀርጊያንነ ኮሻን፥ ጫርኩዋንነ ዱማ ዱማ ካꬃ ሀርግያን ኔን ꬋያና ጋካናዉ ሾጫና።

\VS{23}ኔፐ ቦላና ነ ልክያን ደእያ ሳሉ ናሃሰ ብራታ ግዳናዋ፤ ነ ቢታይካ ብራታ ግዳናዋ።

\VS{24}መꬍና ጎዳይ ነ ጋድያን ቡክያ እራ ꬊልያነ ባና ከሳና፤ ኔን ጋድያፐ ꬋያና ጋካናዉ፥ ባናይ ሳሉዋፐ ዱገ ቡካና።


\par }{\PP \VS{25}“መꬍና ጎዳይ ኔና ነ ሞርከቱዋን ጾንሳና፤ ኔን ኡንቱንታ ኦላናዉ እት ኦግያና ከሳና፤ ሽን ላፑን ኦግያና ነ ኡንቱንቱ ስንꬃፐ ባቃታና። ቢታን ደእያ ካዉተꬃ ኡባይ ነ ቦላ ጋኬዳዋ በኢደ፥ ያሻን ሻቢረታና።

\VS{26}ነ አሃይ ሳሉዋ ካፉዋ ኡባዉነ ባዙዋ ዶአዉ ቁማ ግዳና፤ ኡንቱንታ የደርስያባይካ ደኤና።


\par }{\PP \VS{27}“መꬍና ጎዳይ ኔና ꬋሊ ባይና ግብጼ ማዱꬃን፥ ክጻን፥ እላሁዋንነ ፑሱዋን ኔና ሀርግሳና።

\VS{28}መꬍና ጎዳይ ኔና ጎሻን፥ ቆቀተꬃንነ ዳጋማን ሾጫና።

\VS{29}ጋላሳ ሴታን ኔን ቆቂ ꬉማን ታታፍያዋዳን ታታፋና፤ ነ ኦꬅያባይ ኡባይ ነዉ ጊገናን እጻና። ነ ደኦ ላይꬃ ኡባን ኡቁነታደነ ቦንቀታደ ደአና። ኔና ማድያ አሳካ ደማካ።


\par }{\PP \VS{30}“ኔን ማጫ ናቶ ጊግሳና ሽን፥ ሀራይ እዞ ቦንቂደ አፋና። ጎልያ ኔን ኬጻና፤ ሽን አን ደአካ። ዎይንያ ነ ቶካና፤ ሽን አ አይፍያ ማካ።

\VS{31}ነ ቦራይ ነ ስንꬃን ሹከታና፤ ሽን አ አሹዋ ማካ። ነ ሀሪ ኔፐ ላገቲደ አከታና፤ ሽን ነዉ ጉየ ስመና። ነ ዶርሳይ ነ ሞርክያዉ እመታና፤ ሄዋ አሻናዉ ኔና ማድያዌ ባዋ።

\VS{32}ነ አይፍያ ስንꬃን ነ አቱማ ናናቱነ ማጫ ናናይ ሀራ ካዉተꬃዉ እመታና፤ ኡንቱንቱ ስምና በአና ጋደ ጼልሽን፥ ነ አይፊ ጋልጃና፤ ሄዋ ድጋናዉ ነዉ አይ ዎልቃይነ ደኤና።

\VS{33}ነ ቢታ አይፍያነ ነ ዳቡሬዳዋ ኡባ ነ ኤረና አሳይ ማና፤ ነ ደኦ ኡባን ኡቁነቴዳዋነ ናቀቴዳዋ ግዳና።

\VS{34}ነ በእያ ኢታይ ኔና ጎሻና።

\VS{35}መꬍና ጎዳይ ꬋሊ ባይና ኢታ ማዱꬃን ነ ጉልባታነ ነ ዎድርያ ሀርግሳና፤ የꬍያ ገድያፐ ሁጲያ ጋካናዉ፥ ኔና ሄ ማዱꬃን ሾጫና።


\par }{\PP \VS{36}“መꬍና ጎዳይ ኔናነ ነ ካትያ፥ ኔና ግድና፥ ነ ማይዛ አዎቱዋ ግድናካ ኤርቤና አሳ ጋደ አፋና። ሄዋን ኔን ምꬃፐነ ሹቻፐ መቴዳ ሀራ ጾሳቶ ጎይናና።

\VS{37}መꬍና ጎዳይ ኔና ላልያ ሀራ ካዉተꬃቱዋ ኡባ ግዶን ፖራ ሀዋንቱዋ ጊደ፥ ቅሊጭያዋነ ካእያዋ ግዳናሳ።


\par }{\PP \VS{38}“ኔን ዳሮ ካꬃ ነ ሾይቃን ዘራና፤ ሽን ቦሊ ም ድግና፥ ጉꬃ ካꬃ ሺሻና።

\VS{39}ዎይንያ ቶካደ፥ አ ኦꬃና፤ ሽን ጉጹኒ አ ም ድግና፥ አፐ አይነ ማጻካ፤ አጋደካ አፐ ኡሻካ።

\VS{40}ነ ቢታ ኡባን ዛይትያ ዎጋራይ ሞካና፤ ሽን አይፊ ቆቆፈት ክችና፥ ዎጋራ ዛይትያ ደማካ።

\VS{41}አቱማነ ማጫ ናናቱዋ ነ የላና፤ ሽን ኦላይ ኦሞድ አፍ ድግና፥ ኡንቱንቱ ኔናና ደእክኖ።

\VS{42}ነ ምꬃ ኡባነ ነ ቢታ አይፍያ ቦሊ ዉርሳና።


\par }{\PP \VS{43}“ነ ግዶን ደእያ በቲ ነ ቦላ ꬎቁ ꬎቁ ጋና፤ ሽን ኔን ጉየ ያደ ዝቂ ዝቂ ጋና።

\VS{44}እ ነዉ ታልአናፐ አትና፥ ኔን አዉ ታልአካ፤ እ ሁጰ ግዳናዋ፤ ኔን ዱፈ ግዳናሳ።


\par }{\PP \VS{45}“መꬍና ጎዳዉ፥ ነ ጾሳዉ፥ አዛዘተናን እጼዳ ድራዉነ እ አዛዜዳ አዛዙዋነ ዎጋ ናገናን እጼዳ ድራዉ፥ ኔን ꬋያና ጋካናዉ፥ ሀ ሸቃቱ ኡባይ ነ ቦላ ዎꬋና፤ ኔና ኡንቱንቱ የደርሳና።

\VS{46}ሀ ሸቃቱ ነ ቦላንነ ነ ዛራቱ ቦላን መꬍናዉ ማላታነ ማላልስያዋ ግዳናዋ።

\VS{47}ነዉ ሳአይ እንጀቴዳ ዎደ፥ መꬍና ጎዳዉ፥ ነ ጾሳዉ፥ ናሸቻንነ ጋላታን ጎይናባካ።

\VS{48}ሄዋ ድራዉ፥ ኔና ኮሻን፥ ሳሙዋን፥ ካሉዋንነ መቱዋን ኡባባ ꬋያደ፥ መꬍና ጎዳይ ነ ቦላ የድያ ነ ሞርከቶ ሞደታና፤ መꬍና ጎዳይ ኔና ꬋይሳና ጋካናዉ፥ ነ ሞርግያን ብራታ ሞርገ ምꬃ ዋጻና።


\par }{\PP \VS{49}“መꬍና ጎዳይ ኔን ኡንቱንቱ ቃላ ኤረና ካዉተꬃ አንኩ ፓልያዋዳን ኤሌልሲደ፥ ቢታ ጋጻፐ፥ ሃኩዋፐ ነ ቦላ አሀና።

\VS{50}ኡንቱንቱ ሀንቁዋ ሶምኡዋና ደእያዋንታ፤ ጭማ ቦንቼናዋንታ፤ ጉꬃቶካ ቃረተናዋንታ።

\VS{51}ኔን ꬋያና ጋካናዉ፥ ነ መህያ ማራነ፥ ነ ቢታ አይፍያ ማና። ኡንቱንቱ ኔን ꬋያና ጋካናዉ፥ ነ ካꬃ፥ ነ ዎይንያ ኤሳ፥ ነ ዛይትያ፥ ነ ሚዛነ ነ ዶርሳ ዉድያ ዉርሳና።

\VS{52}ነ ጋድያን ደእያ ኔን አማነትያ፥ አዱሳ፥ ምኖ ድርሳቱ ሙለሳና ኮለታና ጋካናዉ፥ ነ ካታማ ዩሹዋን ዶዲደ፥ ኔና ኡንኤꬃና። መꬍና ጎዳይ ነ ጾሳይ ነዉ እሜዳ ቢታ ኡባ ዩሹዋን ዶዲደ ኔና ኡንኤꬃና።


\par }{\PP \VS{53}“ነ ሞርከቱ ካታማ ዶዲደ ኔና ኡንኤꬅያ ዎደ፥ ምያዋ ꬋያደ፥ መꬍና ጎዳይ ነ ጾሳይ ነዉ እሜዳ፥ ነ ኡሉዋ አይፍያ ግድያ፥ ነ አቱማ ናናቱነ ነ ማጫ ናናቱ አሹዋ ኔን ማና።

\VS{54}ነ ግዶን ሀራይ አቶ ካሰ ሱረተꬃንነ አሽከተꬃን ደኤዳ ግያ አስካ ባረ እሻዉ፥ ባረ ሲቅያ ማቻትዉነ ባረ የሌዳ ናናቶ ቃረተና።

\VS{55}ሞርከቱ ካታማ ዶዲደ ኡንኤꬄዳዋፐ ደንዴዳዋን፥ ሀራባይ ማናዉ ባይና ድራዉ፥ ባረ ምያ ባረ ናናቱ አሹዋፐ ሀራዉ ኦስነ እመና።

\VS{56}ነ ግዶን ካሰ ሱረተꬃንነ አሽከተꬃን ደኣዱ ግያ፥ ባረ ዱረተꬃፐ ደንዴዳዋን ሳኣ የꬋናዉ ሻተትያ ማጫ ምሽራታካ፥ ባረ ሲቅያ አስናዉ ባረ አቱማነ ማጫ ናናቶ ቃረተናን፥

\VS{57}አ ባረ የሌዳ ናኣና ዬዳ ጉየባ ባረ ሲቅያ አስናካ ባረ የሌዳ ናናቱዋካ ጋናን፥ ኡዘታደ ጌማን ባረካ ማድጋና። አያዉ ጎፐ፥ ሞርኪ አ ደእያ ካታማ ዶዲደ እዞ ኡንኤꬄዳነ ቱጋዬዳ ድራዉ፥ እዝዉ ምያባይ ሀራባይ አያይነ ባዋ።
\XREF{}{{\XO 28:57 }{\XT{2 ካታ. 6:28-29፤ ሴላ 4:10}}}


\par }{\PP \VS{58}“ሀ ማጻፋን ጻፈቴዳ ህግያ ቃላቱዋ ኡባ ኔን ናጋና ꬋዮፐ፥ መꬍና ጎዳይ ነ ጾሳይ ማላልስያነ ያሽያ ሱንꬃ ቦንቼናን አጎፐ፥

\VS{59}ነ ቦላነ ነ ዛርያ ኡባ ቦላ መꬍና ጎዳይ ያሽያ ቦሻ፥ ስመና ባሻነ ꬋሊ ባይና ኢታ ሀርግያ ነ ቦላ የዳና።


\par }{\PP \VS{60}“ካሰ ግብጼ አሳ ቦላ በኣደ፥ ኔን ያዬዳ ግብጼ ሀርግያ ኡባ ዛሪደ፥ ነ ቦላ አሀና፤ ሄ ሀርጊ ኔና የደና።

\VS{61}ቃይ ሀ ህግያ ማጻፋን ጻፈትቤና ሀርገ ኡባነ ቦሻ ኡባ ነ ꬋያና ጋካናዉ፥ መꬍና ጎዳይ ነ ቦላ አሀና።

\VS{62}መꬍና ጎዳ ህንተ ጾሳ ቃላ ስሰናን እጼዳ ድራዉ፥ ሳሉዋ ጾልንትያዳን ጮራቴዳ ህንተፐ ጉꬃይ አታና።

\VS{63}መꬍና ጎዳይ ህንተንቶ ሎኦባ ኦꬅያ ዎደነ ህንተ ፓይዱዋ ጮራይያ ዎደ ዶሴዳዋዳን፥ ሀእ ህንተ ቦላን ባሻ አህያ ዎደካ ህንተና ላልያ ዎደካ ናሸታና፤ ህንተ ላታናዉ ብያ ቢታፐካ ሾደቲደ ꬋያና።


\par }{\PP \VS{64}“መꬍና ጎዳይ ህንተና ቢታዉ ሀ ጋጻፐ ያ ጋጻ ጋካናዉ፥ ቢታ ኡባን ላላና። ሄዋን ህንተና ግድና፥ ዎይ ህንተ ማይዛ አዎቱ ኤርቤና፥ ሀራ ምꬃነ ሹቻ ጾሳቶ ጎይናና።

\VS{65}ሄ ካዉተꬃቱዋ ግዶን ህንተ ዎፓ ደምክታ፤ ህንተ ገድያ ጫማይ የꬍያ ሳኣ ኬሻ ጋዲካ ህንተንቶ ደኤና። ሄዋን መꬍና ጎዳይ ህንተንቶ መቶባ ቆፋ ጻላላን ኩሜዳ ሁጲያ፥ አሞ ጻላላን ዳቡሬዳ አይፍያነ ህዶታ ቃንጹዋን ኩሜዳ ዎዛና እማና።

\VS{66}ህንተ ደኡ ኡባይ ህርጋና ግዳናዋ፤ ጋላስነ ቃማ ሻቢርሳንነ ሀይቁዋ ያሻን ኡንኤቲደ ደአና።

\VS{67}ህንተ ዎዛናን ኩሜዳ ያሻፐነ ህንተ አይፊ በእያ ፓላፐ ደንዴዳዋን፥ ህንተ ዎንትያ ዎደ፥ ‘አዉደ ቃማንዴሻ’ ቃይ ቃምያ ዎደ፥ ‘አዉደ ዎንታንዴሻ’ ያጋና።

\VS{68}ታን ህንተና፥ ‘ላኤንꬆ ሀ ኦግያ ቢክታ’ ጌዳ ኦግያና መꬍና ጎዳይ ህንተና ዛሪደ ማርካብያን ጉየ ግብጼ የዳና። ሄዋን ህንተ አይልያ ግዳናዉ፥ ህንተ ሞርከቶ ህንተና ዛልአናዉ ኮያና፤ ሽን ህንተና አይለያናዉካ ሻምያዋ ደምክታ” ያጌዳ።




\par }\Chap{29}{\SH ቃላ ጫቁዋ ኦራጹሳ
\par }
{\R (29:1—30:20)

\par }{\PP \VerseOne{1}መꬍና ጎዳይ ሲና ደርያን እስራኤላቱዋና ጫቀቴዳ ጫቁዋ ቃላ ቦላ ሀራ ሞኣበን ኡንቱንቱና ጫቀታናዉ ሙሳ አዛዜዳ ጫቁዋ ቃላቱ ሀዋንታ።

\VS{2}ሙሴ እስራኤልያ አሳ ኡባ ጼስ ሺሺደ፥ ኡንቱንቶ ኦድያባይ ሀዋ፦

\par }{\PP “መꬍና ጎዳይ ህንተ ስንꬃን ግብጼ ካትያ ቦላ፥ አ ኦላንቻቱዋ ኡባ ቦላነ አ ቢታ ኡባ ቦላ ኦꬄዳዋነ ጋꬄዳዋ ህንተ አይፍያን በኤድታ።

\VS{3}ሄ ኢታ መቶቱዋ፥ ዎልቃማ ማላልስያዋንታነ ኦራꬃባቱዋ ህንተ አይፍያን በኤድታ።

\VS{4}ሽን ሀች ጋካናዉ፥ መꬍና ጎዳይ ህንተንቶ አኬክያ ዎዛና፥ ጼልያ አይፍያነ ስስያ ሀይꬃ እምቤና።

\VS{5}ጾሳይ ኦይታሙ ላይꬃ ኩመንꬃ ህንተና ቢታ ባዙዋን ካለꬅያ ዎደ፥ ህንተ ማዩ ህንተ ቦላፐ ዉርቤና፥ ህንተ ጫማይካ ህንተ ገድያፐ ዉርቤና።

\VS{6}ህንተ ምያ ኡክꬃይ፥ ኡሽያ ዎይንያ ኤሳይ፥ ዎይ ሀራ ማꬆይያ ኡሻይ ባዋ፤ ꬋዮፐካ መꬍና ጎዳይ ህንተንቶ ጾሳ ግድያዋ ኤርሳድ።


\par }{\PP \VS{7}“ኑን ሀ ሳኣ ጋኬዳ ዎደ፥ ሀሰቦና ካቲ ስሆንነ ባሳነ ካቲ ኦግ ኑናና ኦለታናዉ ዬድኖ፤ ሽን ኑን ኡንቱንታ ጾኔዶ።
\XREF{}{{\XO 29:7 }{\XT{ፓይ. 21:21-35}}}

\VS{8}ኡንቱንቱ ቢታ አኪደ፥ ሮቤላነ ጋዳ ዛራቱ ቃይ ምናሰ ዛርያፐ ባጋዉ ላታ ኦꬂደ እሜዶ።
\XREF{}{{\XO 29:8 }{\XT{ፓይ. 32:33}}}


\par }{\PP \VS{9}“ህንተ ኦይቆባይነ የꬎባይ ህንተንቶ አንጀታና ማላ፥ ሀ ጫቁዋ ቃላቱዋ አማነቲደ ፖልተ።

\VS{10}ሀቼ ህንተ ኡባይ፥ ዛርያ ካፓቱ፥ ጭማቱ፥ ሱንꬃቱነ እስራኤልያ አሳይ ኡባይ ሀዋን መꬍና ጎዳ ስንꬃን፥

\VS{11}ህንተ ናናቱዋና፥ ህንተ ማጫ አሳና ህንተ ግዶን ደእያ ካረ ቢታ አሳናነ ህንተ ሶን ምꬃ ቆርያነ ሃꬃ ትክያ ኦሳንቻቱዋና እትፐ፥ ሀዋን ኤቄድታ።

\VS{12}መꬍና ጎዳና፥ ህንተ ጾሳና፥ ቃላ ጫቁዋ ገላናዉ፥ መꬍና ጎዳና ጫቁዋን ማዬዳዋ ፖላናዉ ጊጊደ ሺቄድታ።

\VS{13}መꬍና ጎዳይ ህንተና ባረ አሳ ኦꬂደ ምንሳና፤ ህንተንቶነ በን ህንተ ማይዛ አዋቶ፥ አብራሃማዉ፥ ይሳቃዉነ ያቆባዉ ገሌዳ ጫቁዋ ቃላዳን፥ እ ህንተንቶ ጾሳ ግዳናዋ።

\VS{14}ታን ሀ ጫቁዋ ሚኖ ቃላ ጫቁዋ ኡዳ ዎꬅያዌ ህንተ ጻላላና ግዲደ፥

\VS{15}ሀቼ ሀዋን ኑናና መꬍና ጎዳ ኑ ጾሳ ስንꬃን ኤቄዳ ኑ ኡባናነ ስንꬃናዉ ያና ኑ የለታ ኡባና ዎꬃይ።


\par }{\PP \VS{16}“ኑን ግብጼን ዋን ደኤደንቶነ ቃይ ሀዋ ጋካናዉ፥ ኦግያን ደእያ ካዉተꬃቱዋ ግዱዋና ዋን አꬊደ ዬደንቶ ኤሪታ።

\VS{17}ኡንቱንቱ ግዶን ደእያ ቱና ኤቃ፥ ማሴዳ ምꬃ፥ ሹቻ፥ ብራነ ዎርቃ ኤቃ ምስለቱዋ በኤድታ።

\VS{18}ሀ ህንተፐ ኦንነ አቱማዋ ግድና ማጫዋ ግድና፥ እት ጎልያ አሳ ግድና ዛረ ግድና፥ መꬍና ጎዳፐ፥ ኑ ጾሳፐ፥ ሸርእ ጊደ፥ ሀራ ካዉተꬃቱዋ ጾሳቶ ጎይነናዳን ናገትተ። ሄዋ ኦꬅያ አሳይ ጫምያነ ዎꬍያ አይፍያ አይፍያ ምꬃ ጻጱዋ ግዳናዋ።
\XREF{}{{\XO 29:18 }{\XT{እብራ. 12:15}}}


\par }{\PP \VS{19}“ሀ ጫቁዋ ቃላ ስሲደ፥ ባረ ዎዛናን፥ ‘ታ ሸንያን ታን ቦፐካ፥ አያ መቱነ ባዋ’ ያጊደ ባረና ጭሞፐ፥ ሄዋ ማላ አሳይ ሎኦቱዋ ቦላነ ኢታቱዋ ቦላ ባሻ አሀና።

\VS{20}መꬍና ጎዳ ሀንቁነ ቃናቲ ሄዋ ማላ አሳ ቦላ ኤጽ ከሳናፐ አትና፥ መꬍና ጎዳይ አ ማረና። ሀ ማጻፋን ጻፈቴዳ ሸቃ ኡባይ አ ቦላ ያና፤ ሳሉዋፐ ጋርሳ ባጋፐ አ ሱንꬃ መꬍና ጎዳይ ꬋይሳና።

\VS{21}መꬍና ጎዳይ ሀ ህግያ ማጻፋን ጻፈቴዳ ሸቃ ጫቁዋዳን ሄ አሳ እስራኤልያ አሳፐ ሻኪደ ꬋይሳና።


\par }{\PP \VS{22}“ስንꬃፐ ይያ የለታይ፥ ህንተ ዛሪነ ሃኮ ደርያፐ ይያ ሀራ ቢታ አሳይ መꬍና ጎዳይ ህንተ ቦላ አሄዳ ቦሻነ ሀርግያ በአና።

\VS{23}ቢታ ኡባይ ዲንያንነ ማጽንያን ካመቲደ፥ አያ ጎአነ እመናዋ ግዳናዋ፤ አያነ ዘራናዉነ ሞክሳናዉ ዳንዳየተና፤ እን ማታይ ምꬃይ ድጨና። መꬍና ጎዳይ ባረ ሀንቁዋን ꬋይሴዳ ሶዶማዳንነ ጋሞራዳን፥ አዳማዳንነ ጻቦይማ ካታማቱዋዳን ሀናና።
\XREF{}{{\XO 29:23 }{\XT{ዶመꬃ 19:24-25}}}

\VS{24}ካዉተꬃ ኡባይ ሀዋዳን ያጋና፤ ‘መꬍና ጎዳይ ሀ ጋድያን ሀዋ ማላባ አያዉ ኦꬄዴ? ሀ ዎልቃማ ሀንቁዎ ጋሶ ግዴዳባይ አዬ?’ ያጋና።


\par }{\PP \VS{25}“አሳይ ዛሪደ፥ ‘ኡንቱንቱ መꬍና ጎዳይ፥ ኡንቱንቱ አዎቱዋ ጾሳይ፥ ኡንቱንታ ግብጼፐ ከስያ ዎደ፥ ኡንቱንቱና ገሌዳ ጫቁዋ ቃላ መንꬄዳ ድራሳ።

\VS{26}ቃይ ኡንቱንቱ ቢደ፥ ኤረና ጾሳቶነ እ ኡንቱንታ ጎይኖፕተ ጌዳ ጾሳቶ ጎይኔድኖ።

\VS{27}ሄዋ ድራዉ፥ መꬍና ጎዳይ ሀንቀቲደ፥ ሀ ማጻፋን ጻፈቴዳ ሸቃ ኡባ ኡንቱንቱ ቦላ አሄዳ።

\VS{28}መꬍና ጎዳይ ዎልቃማ ሀንቁዋ ሀንቀቲደ፥ ኡንቱንቱ ጋድያፐ ኡንቱንታ ሾዲደ፥ ሀዋዳን ሀራ ቢታ የደርሴዳ’ ያጋና።


\par }{\PP \VS{29}“ጹራ የዎቱ መꬍና ጎዳ ኑ ጾሳሳ፤ ሽን ኑን ሀ ህግያ ቃላ ኦꬃናዳን፥ ቆንጬዳ የዎቱ መꬍናዉ ኑሳነ ኑ ናናቱዋሳ።




\par }\Chap{30}{\SH ጾሳኮ ስሙሳን ቤትያ አንጁዋ
\par }
{\PP \VerseOne{1}“ሀ ታ ህንተ ስንꬃን ዎꬄዳ አንጁነ ሸቃይ ህንተ ቦላን ጋክያ ዎደ፥ መꬍና ጎዳይ ህንተ ጾሳይ ህንተና ላልያ ሀራ ካዉተꬃቱዋ ግዶን ደኢደ፥ ሀዋ ህንተ ሀሳያና።

\VS{2}ሄ ዎደ ህንተነ ህንተ ናናይ መꬍና ጎዳኮ፥ ህንተ ጾሳኮ፥ ስሚደ፥ ህንተ ኩመንꬃ ዎዛናፐነ ህንተ ኩመንꬃ ሸምፑዋፐ ታን ሀች ህንተና አዛዜዳ ቃላዉ አዛዘቶፐ፥

\VS{3}ሄዋን መꬍና ጎዳይ ህንተ ጾሳይ ህንተ ኦሞዱዋ ዛራና፤ እ ህንተንቶ ቃረታና። መꬍና ጎዳይ ህንተ ጾሳይ ህንተና ላሌዳ ካዉተꬃቱዋ ኡባ ግዶፐካ ዛሪደ ሺሻና።

\VS{4}ቢታ ጋጻ ጋካናዉ ላለቶፐካ፥ ሄዋፐ መꬍና ጎዳይ ህንተ ጾሳይ ህንተና ዛሪደ ሺሻና።

\VS{5}ህንተ አዎቱ ካሰ ላቴዳ ቢታ ህንተካ ላታናዳን ጾሳይ ህንተ ጾሳይ ህንተና ሄ ቢታዉ አሀና። ያን ህንተና ህንተ አዎቱዋፐ አꬂደ ዱረያናነ ህንተ ፓይዱዋ ዳርሳና።


\par }{\PP \VS{6}“ህንተ ደኡዋን ደአና ማላነ መꬍና ጎዳ ህንተ ጾሳ ህንተ ኩመንꬃ ዎዛናፐነ ህንተ ኩመንꬃ ሸምፑዋፐ ሲቃናዳን፥ እ ህንተንቶነ ህንተ ናናዉ አዛዘትያ ዎዛና እማና።

\VS{7}መꬍና ጎዳይ ህንተ ጾሳይ ሀ ሸቃ ኡባ ህንተ ሞርከቱነ ህንተና የደርስያዋንቱ ቦላ አሀና።

\VS{8}ህንተካ ዛሪደ መꬍና ጎዳዉ፥ ህንተ ጾሳዉ፥ አዛዘታና፤ ታን ሀች ህንተና አዛዝያ አ አዛዙዋካ ናጋና።

\VS{9-10}ህንተ ሀ ህግያ ማጻፋን ጻፈቴዳ መꬍና ጎዳ ህንተ ጾሳ አዛዞቱዋነ አ ዎጋቱዋ ናጋናዉ መꬍና ጎዳዉ፥ ህንተ ጾሳዉ፥ አዛዘቶፐ፥ ቃይ ህንተ ህንተ ኩመንꬃ ዎዛናፐነ ህንተ ኩመንꬃ ሸምፑዋፐ መꬍና ጎዳኮ፥ ህንተ ጾሳኮ፥ ስሞፐ፥ እ ህንተና ህንተ ኩሽያ ኦሶ ኡባን፥ ህንተ ኡሉዋ አይፍያን፥ ህንተ መህያ አይፍያንነ ህንተ ቢታ አይፍያን ዳርሲደ አንጃና። አያዉ ጎፐ፥ ካሰ ህንተ አዎቱዋ አንጅያዋን ናሸቴዳዋዳን፥ መꬍና ጎዳይ ሀእ ህንተና አንጅያዋንካ ናሸታና።


\par }{\PP \VS{11}“ታን ሀች ህንተና አዛዝያ ሀ አዛዙ ሄዋ ኬሻ ዴጾ ግደና፤ ህንተፐ ሃኮካ ግደና።

\VS{12}ህንተ፥ ‘ኑን ስሲደ አዛዘታናዳን፥ ሳሉዋ ከሲደ ኑዉ ዎꬃናዌ ኦኔ?’ ጌናዳን ሳሉዋን ደኤና።
\XREF{}{{\XO 30:12 }{\XT{ሮመ 10:6-8}}}

\VS{13}‘ኑን ስሲደ አዛዘታናዳን፥ ኑዉ አባ ፕኒደ አሀናዌ ኦኔ?’ ጌናዳን አባ ሄፍንꬃን ደኤና።

\VS{14}ቃላይ ህንተንቶ ሎይꬅ ማታን ደኤ፤ ህንተ ኦꬃናዳን፥ ቃላይ ህንተ ዎዛናንነ ህንተ ዶናን ደኤ።


\par }{\PP \VS{15}“በእተ፥ ታን ሀች ህንተ ስንꬃን ደኡዋነ ሎኦተꬃ፥ ሀይቁዋነ ባሻ ዎꬃድ።

\VS{16}ህንተ መꬍና ጎዳ ህንተ ጾሳ ሲቅያዋን አ ኦግያን ሀመትያዋንነ አ አዛዙዋ፥ አ አዋዩዋነ አ ዎጋ ናግያዋን፥ ታን ሀች ህንተና አዛዝያ መꬍና ጎዳዉ፥ ህንተ ጾሳዉ፥ አዛዘቶፐ፥ ህንተ ደኡዋን ደአናነ ጮራታና፤ ቃይ ህንተ ላታናዉ ገልያ ጋድያን መꬍና ጎዳይ ህንተ ጾሳይ ህንተና አንጃና።


\par }{\PP \VS{17}“ሽን ህንተ ዎዛናይ ዎራ ስምና፥ ህንተ አዛዘተናን እጾፐ፥ ሀራ ጾሳቶ ጎይኖፐ፥ ቃይ ኡንቱንቶ ኦꬆፐ፥

\VS{18}ህንተ ዉር ꬋያናዋ ታን ሀች ህንተንቶ ኦዳይ። ዮርዳኖሳ ፕኒደ፥ ህንተ ላታናዉ ብያ ጋድያን ህንተ ላይꬃይ አዱቀና።


\par }{\PP \VS{19}“ታን ህንተ ስንꬃን ደኡዋነ ሀይቁዋ፥ አንጁዋነ ሸቃ ዎꬄዳዎ ሀች ሳሉዋነ ሳኣ ህንተ ቦላ ማርካያና፤ ስም ህንተነ ህንተ ዛሪ ደኡዋን ደአና ማላ፥ ደኡዋ ዶርተ።

\VS{20}መꬍና ጎዳ ህንተ ጾሳ ሲቅተ፤ አ ቃላ ስስተ፥ አዉ አዛዘትተ፤ አናና ኦይቀትተ። ሄዋዳን ሀኖፐ፥ መꬍና ጎዳይ ህንተዉ ደኡዋ። ካሰ ህንተ ማይዛ አዋቶ፥ አብራሃማዉ፥ ይሳቃዉነ ያቆባዉ እማናዉ ጫቄዳ ጋድያን ህንተነ ህንተ ናናይ አዱሳ ላይꬃ ደአና” ያጌዳ።
\XREF{}{{\XO 30:20 }{\XT{ዶመꬃ 12:7፤ 26:3፤ 28:13}}}




\par }{\MS ሙሴ ዉርሰꬃ ሃሳያ

\par }\Chap{31}{\MR (31:1—33:29)

\par }{\SH ኢያሱ ሙሴ ኮታን ሱንቴዳ
\par }
{\R (ፓይ. 27:12-23)

\par }{\PP \VerseOne{1}ሙሴ ጉጂድካ እስራኤልያ አሳዉ ሀዋዳን ያጌዳ፤

\VS{2}“ሀእ ታዉ ጼታነ ላታሙ ላይꬃ ግዴዳ ድራዉ፥ ሀዋፐ ስንꬃናዉ ህንተና ካለꬃናዉ ዳንዳይከ፤ ሄዋ ቦላካ መꬍና ጎዳይ ታና፥ ‘ኔን ዮርዳኖሳ ሄፍንꬃ ፕናካ’ ያጊደ ኦዴዳ።
\XREF{}{{\XO 31:2 }{\XT{ፓይ. 20:12}}}

\VS{3}መꬍና ጎዳይ ህንተ ጾሳይ ህንተ ስንꬃን ሀመቲደ ህንተና ካለꬃና። ሄዋን ደእያ ካዉተꬃቱዋ እ ዉርስያ ድራዉ፥ ኡንቱንቱ ቢታ ህንተ ላታና። ቃይ መꬍና ጎዳይ ጌዳዋዳን ኢያሱ ህንተና ካለꬃና።

\VS{4}መꬍና ጎዳይ አሞረ ካተቱዋ ስሆናነ ኦጋ ጾኒደ፥ ኡንቱንቱ ቢታ ꬋይሴዳዋዳን፥ ህንተ ሞርከቱዋካ ሄዋዳን ኦꬃና።\XREF{}{{\XO 31:4 }{\XT{ፓይ. 21:21-35}}}

\VS{5}መꬍና ጎዳይ ኡንቱንታ ህንተንቶ አꬅ እማና፤ ህንተ ኡንቱንቱ ቦላ ታን ህንተና አዛዜዳዋዳን ኦꬃና።

\VS{6}ምንተ፤ አይነ ባዋ፤ ያዮፕተ። ኡንቱንታ በኢደ ዳጋሞፕተ። አያዉ ጎፐ፥ መꬍና ጎዳይ ህንተ ጾሳይ ህንተናና ግዳናዋ። እ ህንተና የገና ዎይ አገና” ያጌዳ።


\par }{\PP \VS{7}ሄዋፐ ጉይያን፥ ሙሴ ኢያሳ ጼሲደ፥ እስራኤልያ አሳ ኡባ ስንꬃን ሃዋዳን ያጌዳ፥ “ምና፤ ገንጫ። አያዉ ጎፐ፥ ኔን ሀ አሳና እትፐ መꬍና ጎዳይ ኡንቱንቱ ማይዛ አዋቶ እማና ጊደ ጫቄዳ ቢታ ገልሳሳ፤ ሄ ቢታካ ኡንቱንታ ላትሳሳ።

\VS{8}እ መꬍና ጎዳይ ባረ ሁጲያዉ ኔናና ግዲደ ኔና ካለꬃና። እ ኔና ኦለና፤ አይነካ ኔና አገና። ሄዋ ድራዉ፥ ያዮፓ፤ ነ ዎዛናን ዳጋሞፓ” ያጌዳ።
\XREF{}{{\XO 31:8 }{\XT{ኢያሳ 1:5፤ እብራ. 13:5}}}


\par }{\SH ህጊ ላፑን ላፑን ላይꬃን ናባበታናዉ ኮሼ
\par }
{\PP \VS{9}ሙሴ ሀ ህግያ ጻፊደ፥ መꬍና ጎዳ ጫቁዋ ታቦታ ቶክያ ቄሰ ግድያ ሌዊያ ናናቶነ እስራኤልያ ጭማቶ ኡባዉ እሜዳ።

\VS{10}ሙሴ ኡንቱንታ ሀዋዳን ያጊደ አዛዜዳ፤ “አጩ ኡባይ አቶ ጌተትያ ላፑንꬃ ላይꬃ ዉርሰꬃን፥ ቦንቼትያ ዳስያ ባላ ጋላሳን፥
\XREF{}{{\XO 31:10 }{\XT{ዛረ. 15:1፤ 16:13-15}}}

\VS{11}መꬍና ጎዳ ህንተ ጾሳ ስንꬃ እ ዶሬዳ ሳኣ አዉ ጎይናናዉ እስራኤልያ አሳይ ኡባይ ሺቅያ ዎደ፥ ኡንቱንቱ ስስያዋዳን ናባብተ።

\VS{12}ኡንቱንቱ ኡባይካ ስሲደ፥ መꬍና ጎዳዉ፥ ህንተ ጾሳዉ፥ ያይያዋ ታማራና ማላ፥ ሀ ህግያ ቃላ ኡባ አማነቲደ ፖላና ማላ፥ አሳ፥ አቱማነ ማጫ፥ ናናቱዋነ ህንተ ጋድያን ደእያ ካረ ቢታ አሳ እትፐ ሺሽተ።

\VS{13}ሀ ህግያ ቃላ ኤረና ኡንቱንቱ ናናይካ ዮርዳኖሳ ፕኒደ፥ ህንተ ላታናዉ ብያ ጋድያን ህንተ ደእያ ላይꬃ ኡባን ሀ ህግያ ስስኖ፤ መꬍና ጎዳዉ፥ ህንተ ጾሳዉ፥ ያይያዋ ታማርኖ” ያጌዳ።


\par }{\SH ጾሳይ ሙሳ ዉርሰꬃ አዛዙዋ አዛዜዳ
\par }
{\PP \VS{14}ሄዋፐ ጉይያን፥ መꬍና ጎዳይ ሙሳ ሀዋዳን ያጌዳ፤ “በአ፥ ኔን ሀይቂያ ጋላሳይ ማቴዳ። እ ካለሰትያ አዛዙዋ አዉ ታን እማና ማላ፥ ኢያሳ ጼሳደ፥ ኔን አናና እትፐ ዱንካንያ ግዶ ገልተ” ያግና፥ ሙሴነ ኢያሱ ዱንካንያኮ ሺቄድኖ።


\par }{\PP \VS{15}መꬍና ጎዳይ ሄ ዱንካንያን ሻርያ ቱሳን ኡንቱንቶ ቆንጬዳ፤ ሄ ሻርያ ቱሳይካ ዱንካንያ ፐንግያን ኤቄዳ።


\par }{\PP \VS{16}መꬍና ጎዳይ ሙሳ ሀዋዳን ያጌዳ፤ “ኔን ማታን ሀይቃደ ነ አዎቱዋን ጋከታሳ። ኔፐ ጉይያን፥ ሀ አሳይ ታዉ አማነተናዋ ግዳና፤ ታን ኡንቱንቱና ዎꬄዳ ጫቁዋ መንꬃና። ኡንቱንቱ ታና አጊደ፥ ሻርሙጻቱዋዳን፥ ባረንቱ ላትያ ጋድያን ደእያ ኤቃቱዋ ካላና።

\VS{17}ሄዌ ሀንያ ዎደ፥ ታ ሀንቁ ኡንቱንቱ ቦላ ኤጽ ከሳና። ታንካ ኡንቱንታ አጋ አጋና፤ ታ ሶምኡዋ ኡንቱንቱፐ ዎራ ዛራና። ያትና፥ ኡንቱንቱ ꬋያና፤ ጮራ መቱነ ባሻይ ኡንቱንቱ ቦላ ያና። ሄ ዎድያን ኡንቱንቱ፥ ‘ቱሙ ሀ መቱ ጋኬዳዌ ኑ ጾሳይ ኑ ግዶን ባይናዋ ግሻሳ ግደኔ?’ ያጊደ ኦቻና።

\VS{18}ሀራ ጾሳቶ ጎይኒደ፥ ኡንቱንቱ ሀኔዳ ኢታባ ድራዉ፥ ታን ሄ ጋላስ ታ ሶምኡዋ ሙለካ ኡንቱንቱፐ ዎራ ዛራና።


\par }{\PP \VS{19}“ሄዋ ድራዉ፥ ሀእ ሀ ማዝሙርያ ጻፋደ፥ እስራኤልያ አሳ ኡባ ታማርሳ። ሀ ማዝሙሪ ታዉ እስራኤልያ አሳ ቦላ ማርካ ግዳና ማላ፥ ኡንቱንታ የጽሳ።

\VS{20}ኡንቱንቱ ማይዛ አዋቶ ገሌዳ ቃላዳን፥ ማꬃይነ ኤሳይ ጎግያ ቢታ ታን ኡንቱንታ ገልሴዳዋፐ ጉይያንነ ኡንቱንቱ ም ካሊደ፥ ዎዛናይ ሙሜዳዋፐ ጉይያን፥ ሀራ ጾሳቶ ጎይኒደ፥ ታና ካꬋና፤ ታ ጫቁዋካ መንꬃና።

\VS{21}ዳሮ መቱነ ባሻይ ኡንቱንቱ ቦላ ጋኬዳ ዎደ፥ ሀ ማዝሙሪ ኡንቱንቱ ናናቱ ዶናፐ ድገተና ድራዉ፥ ኡንቱንቱ ቦላ ማርካ ግዳናዋ። አያዉ ጎፐ፥ ታን ጫቄዳ ቢታ ኡንቱንታ ብሮ ገልሰናን ደእሽን፥ ሃናናካ ኡንቱንቱ ቆፕያ ቆፋ ኤራክቻድ” ያጌዳ።

\VS{22}ሙሴ ሄ ጋላስ ሄ ማዝሙርያ ጻፊደ፥ እስራኤልያ አሳ ታማርሴዳ።


\par }{\PP \VS{23}ሄዋፐ ጉይያን፥ መꬍና ጎዳይ ኔዌ ናኣ ኢያሳ ሀዋዳን ያጊደ አዛዜዳ፤ “ምና፥ ገንጫ፤ ታን ኡንቱንቶ እማናዉ ቃላ ገሌዳ ቢታ እስራኤልያ አሳ አፋደ ገልሳሳ። ታንካ ኔናና እትፐ ግዳና” ያጌዳ።
\XREF{}{{\XO 31:23 }{\XT{ፓይ. 27:3፤ ኢያሳ 1:6}}}


\par }{\PP \VS{24}ሙሴ ሀ ህግያ ቃላቱዋ ኮይሮፐ ዉርሰꬃ ጋካናዉ፥ ጻፊደ ዉርሴዳዋፐ ጉይያን፥

\VS{25}መꬍና ጎዳ ጫቁዋ ታቦታ ቶክያ ሌዋቱዋ ሀዋዳን ያጊደ አዛዜዳ፤

\VS{26}“ህጊ ጻፈቴዳ ሀ ማጻፋ አፍተ፤ መꬍና ጎዳ ህንተ ጾሳ ጫቁዋ ታቦታ ማታን ዎꬅተ። ሄዋን እ ህንተ ቦላ ማርካ ግዳና ማላ ያን ዎꬅተ።

\VS{27}ህንተ ዎይሳ ማካላንቼንቶነ ዎይሳ ሞርግያ ꬉሌፈንቶ ታን ኤራይ። በእተ፥ ታ ህንተናና ደኤዳ ላይꬃ ኡባን ህንተ መꬍና ጎዳዉ ኢታ ማካላ፤ ሽን ታን ሀይቃ ክችና፥ ኡባ ዎይሳ ማካላንቴ?

\VS{28}ሄዋ ድራዉ፥ ሀዋ ኡባ ታ ኡንቱንቶ ኦዳናዉ፥ ሳሉዋነ ሳኣ ታ ኡንቱንቱ ቦላ ማርካያናዉ፥ ህንተ ዛርያ ካፓቱዋ ኡባነ ደርያ ካለꬅያ አሳ ኡባ ታዉ ሺሽተ።

\VS{29}ታ ሀይቄዳዋፐ ጉይያን፥ ህንተ ሙለ ኢታ አሳ ግዳናዋነ ታን ህንተና ታማርሴዳ አዛዙዋፐ ዎራ ስማናዋ ታን ኤራይ። እ ኦꬆፕተ ጌዳ ኢታባ ህንተ ኩሽያን ኦꬂደ፥ መꬍና ጎዳ ሀንቀꬅያ ድራዉ፥ ስንꬃፐ ይያ ዎድያን ህንተ ቦላ ኢታ ቦሻ አሀና” ያጌዳ።


\par }{\PP \VS{30}ሄዋፐ ጉይያን፥ ሙሴ ሀ ማዝሙርያ ቃላቱ ዉራና ጋካናዉ፥ ሺቄዳ እስራኤልያ ሺቁዋ ኡባ ስሲደ ኦዴዳ።




\par }\Chap{32}{\SH ሙሴ ማዝሙርያ
\par }
{\PP \VerseOne{1}ህንተኖ፥ ሳሎቶ፥ ታን ኦድያዋ ስስተ፤ ቢታይካ ታ ዶና ቃላ ስሶ።

\VS{2}ታ ትምርቲ እራዳን ቡኮ፤ ታ ቃላቱካ ከተርሳዳን፥ ጾኩ ማታ ቦላን ዎꬍያ ፑሰ እራዳንነ ጫርሻ ቦላን ዎꬍያ ፑስያዳን ዎꬎ።


\par }{\PP \VS{3}ታን መꬍና ጎዳ ሱንꬃ አዋያና፤ ግታተꬃ ኑ ጾሳዉ እምተ።

\VS{4}እ ኑ ዛላቴ፥ አ ኦሱዋን ፖኩ ባዋ፤ አ ኦገ ኡባይካ ሱረ። ኑ ጾሳይ አማነትያዋነ ኢታተꬃይ ባይናዋ፤ እ ቱማንቻነ ሱረ።


\par }{\PP \VS{5}ህንተ አማነተናነ አያዉነ ፓና፥ ናጋራንቻነ ባለꬅያ የለታ ግድያ ድራዉ፥ አ አሳ ግዳናዉ ህንተ በስክታ።

\VS{6}ህንተኖ ኤያነ አኬክ ባይና አሳዉ፥ ህንተ መꬍና ጎዳዉ እምያ ዛሩ ሀዌ? እ ህንተና መꬌዳ ህንተ አዉዋ ግደኔ? እ ህንተና መꬊደ፥ ምንስ ኤሴዳ።


\par }{\PP \VS{7}ካሰ ዎድያ ቆፕተ፤ ዳሮ የለታቱ ላይꬃካ አኬክተ። ህንተ አዎቱዋ ኦችተ፤ ኡንቱንቱ ህንተና በሳና። ህንተ ጭማቱዋካ ኦችተ፤ ኡንቱንቱ ህንተንቶ ኦዳና።

\VS{8}ኡባፐ ዎልቃማይ ካዉተꬃቶ ኡንቱንቱ ደኢያሳ ላትሴዳ ዎደ፥
\XREF{}{{\XO 32:8 }{\XT{ኪታ 17:26}}} አሳ ናናቱዋ ኡንቱንቱ ዛርያን ዛርያን ሻኬዳ ዎደ፥ እስራኤልያ አሳ ፓይዱዋዳን፥ ኡንቱንቱ ዛዋ ኤሴዳ።

\VS{9}አያዉ ጎፐ፥ ሻኩዋን መꬍና ጎዳ ጋኬዳዌ እስራኤልያ፤ ያቆብካ አ ጋኬዳ ላታ።


\par }{\PP \VS{10}ቢታ መላ ቢታን ኡንቱንቱ ሳሙዋን ደእሽን፥ ጫርኩዋ ጻላላይ ሱራግያሳን ብቻርሽን፥ ኡንቱንታ ደሜዳ። ያቲደ ባረ አይፍያ ቡሉዋዳን፥ ኡንቱንቶ ጎንዳለ ግዲደ፥ ኡንቱንታ ምንሲደ ናጌዳ።

\VS{11}አርጋንꬃይ ባረ ማራ ፓሉዋ ታማርስያዋዳን፥ ባረ ምጬዳ ቀፍያን ጋክ ኦይቂደ አሽያዋዳን፥ ሄዋዳን ጾሳይ ባረ ቀፍያን ሀጲደ ኡንቱንታ አሼዳ።

\VS{12}ሀራ አላጋ ጾስ ባይናን፥ መꬍና ጎዳ ጻላላይ ባረ አሳ ካለꬄዳ።


\par }{\PP \VS{13}እ ቢታዉ ꬎቃ ሳኣ ኡንቱንታ ከሴዳ። ሾይቃን ሞኬዳ አይፍያ ኡንቱንታ ምዜዳ። ዛላ ጳልቀꬃፐ ኡንቱንታ ኤሳ ምዜዳ፤ ሹቻ ጋድያፐ ዛይትያ ምዜዳ።

\VS{14}ኡንቱንቱ መህያ ዉድያፐ መኤዳ ማꬃነ ዴሻ ዉድያፐካ ማꬃ፥ ዶርሳ አንቃራነ ጋልሳ ሜድኖ፤ ቃይ ባሳነ ዶርሳ ዉድያነ ዴሻ፥ ሎኦ ዛርጋ ሜድኖ፤ ሱꬃ ማላትያ ዎይንያ ኤሳካ ኡሼድኖ።


\par }{\PP \VS{15}ያኒደ ይሽሩን ኦርዴዳ፤ ማካሌዳ፤ ም ሚደ፥ ቦቦርጬዳ። ባረና መꬌዳ ጾሳ አጌዳ፤ ባረ አቶተꬃ ዛላ ካꬌዳ።

\VS{16}ኡንቱንቱ አላጋ ጾሳቶ ጎይንያዋን አ ምሽሴድኖ፤ ባረንቱ ቱና ኤቃቱዋን አ ሀንቀꬄድኖ።

\VS{17}ጾሳ ግደና ጻላሄቶ፥ ካሰ ኡንቱንቱ ኤርቤና ጾሳቶ፥ ዝኖ ከሴዳዋንቶ፥ ኡንቱንቱ አዎቱ ያይቤና ጾሳቶ ያርሼድኖ።
\XREF{}{{\XO 32:17 }{\XT{1 ቆሮ. 10:20}}}

\VS{18}ኡንቱንቱ ደኡዋ እሜዳ ዛላ ቆፕበይክኖ፤ ቃይ የል ድቼዳ ጾሳ ዶጌድኖ።


\par }{\PP \VS{19}መꬍና ጎዳይ ሄዋ በኢደ፥ ኡንቱንቱ ቦላ ሀንቀቴዳ። አ አቱማነ ማጫ ናናቱዋ እጼዳ።

\VS{20}ያቲደ ሀዋዳን ያጌዳ፤ “ታን ታ ሶምኡዋ ኡንቱንቱፐ ገንꬃና፤ ኡንቱንቱ ጌላነ አማነተና አሳ ግድያ ድራዉ፥ ኡንቱንቱ ኦማርሳ ጮኡ ጋደ ጼላና።

\VS{21}ጾሳ ግደናዋን ታና ምሽሴድኖ፤
\XREF{}{{\XO 32:21 }{\XT{1 ቆሮ. 10:22፤ ሮመ 10:19}}} ባረንቱ ኤቃቱዋን ታና ሀንቀꬄድኖ። ታንካ ኡንቱንቱ ዛረ ግደናዋንቱን ምሽሳና፤ ኤያ አሳ ዛራቱዋን ታን ኡንቱንታ ሀንቀትሳና።

\VS{22}ታ ሀንቁ ታማዳን ኤጺደ፥ ጋድያን ደእያዋ ኡባ ጹጋና። ሄ ታማይ ስኦልያን ደእያዋናካ ጋꬂደ ጹጋና፤ ደርያ ባሱዋ ጋካናዉ፥ ሄ ታማይ ማና።


\par }{\PP \VS{23}“ታን ኡንቱንቶ መቱዋ መቱዋ ቦላ ዶራና፤ ታ ዎንዳፍያን ኡንቱንታ ዱካና።

\VS{24}ኡንቱንቱ ኮሻን፥ ጹግያ ምሹዋንነ ኢታ ሀርግያን ዉራና። ኡንቱንቱ ቦላ መቶ ጋꬅያ ባዙዋ ዶአቱዋነ ኡንቱንታ ዱክያ አላጋ ሾሻቱዋ ኡንቱንቱ ቦላ የዳና።

\VS{25}ቶራይ ኦገ ኡባን ኡንቱንቱ ናናቱዋ ዉርሳና። ጎልያ ኡባን ሻቢርሳይነ ዳጋማይ ካተታና። ያላጋ አቱማዋንቱነ ማጫዋንቱ ዉራና፤ ጉꬃ ናናይካ ጭማቱካ አትክኖ።

\VS{26}ኡንቱንታ ታን ሃኮ ሳአ ላላና፤ ሄዋፐ ጉይያን፥ ኡንቱንታ ሀሳይያባይ ꬋያና።

\VS{27}ሽን ኡንቱንቱ ሞርከቱ፥ ‘ኑ ዎልቃይ ኡንቱንታ ጾኔዳ፤ ሀዋ ኡባ መꬍና ጎዳይ ኦꬅቤና’ ያጊደ ኦቶሩዋን ጬቀተናን አግክኖ ያጋደ ቆፓድ” ያጌዳ።


\par }{\PP \VS{28}እስራኤልያ አሳይ ዞረት ባይና አሳ፤ አኬክ ኡንቱንቶ ባዋ።

\VS{29}ኡንቱንቱ ጾነቴዳዌ አያነንቶ በአናዉ ኡንቱንቶ እጸቴዳ፤ ባረንቱ ዉርሰꬃይካ አየንቶካ ኤርክኖ።

\VS{30}እት ሻአ አሳይ እት አሳን፥ ታሙ ሻአ አሳይ ላኡ አሳን፥ ዋን ጾነቴዴ? ኡንቱንቱ ዛላይ ኡንቱንታ ዛልኤዳ ግሻሳነ መꬍና ጎዳይ ኡንቱንታ አꬅ እሜዳ ድራሳ ግደኔ!

\VS{31}ኡንቱንቱ ሞርከቱ ባረንቱ ጾሳይ ላፋ ግድያዋነ እስራኤልያ ጾሳዳን ዎልቃማ ግደናዋ ኤሪኖ።

\VS{32}ኡንቱንቱ ዎይኒ ሶዶማ ዎይንያፐነ፥ ጋሞራ ሾይቃፐ ዬዳዋ። ኡንቱንቱ ቴራይ ማርዘ፤ ኡንቱንቱ ዉርጩካ ጫምያዋ።

\VS{33}ኡንቱንቱ ዎይንያ ኤሳይ ሾሻ ማርዘ፤ ዎꬍያ ማርዚ ደእያ ሀሱዋ።


\par }{\PP \VS{34}ጾሳይ፥ ሀዋ ታን ናጋደ ታ ማዝጎብያን አታማበይክታ?

\VS{35}ኡንቱንቱ ባሻ ጋላሳይ ማታቴዳ፤ ኡንቱንቱ ቦላ ጋካናባይ ኤሌሌ። ሄ ዎደ ኡንቱንቱ ገዲ ꬉበታና። ታን ኡንቱንቶ ሀሉዋ ከሳናነ ኩሽያ ዛራና ያጌዳ።
\XREF{}{{\XO 32:35 }{\XT{ሮመ 12:19፤ እብራ. 10:30}}}


\par }{\PP \VS{36}ኡንቱንቱ ዎልቃይ ዳቡሬዳዋነ ኡንቱንታካ ማድያዌ ባይናዋ በኤዳ ዎደ፥ መꬍና ጎዳይ ባረ አሳዉ ፕርዳና፤
\XREF{}{{\XO 32:36 }{\XT{ማዝ. 135:14}}} ባረ ቆማቶካ ቃረታና።

\VS{37}እ ኡንቱንታ ሀዋዳን ያጋና፤ ኡንቱንቱ አማነትያ ኡንቱንቱ ጾሳቱ ሀቃነ? ኡንቱንቱ ባቃቲደ አ ግዶን ቆሰትያ ኡንቱንቱ ዛላይ ሀቃነ?

\VS{38}ኡንቱንቱ ያርሹዋ ሞꬉዋ ሜዳዋንቱ፥ ኡንቱንቱ ኡሻ ያርሹዋ ዎይንያ ኤሳ ኡሼዳዋንቱ ሀእ ደንዲደ፥ አነ ኡንቱንታ ማድኖ፤ አነ ኡንቱንታ አሽኖ።


\par }{\PP \VS{39}ጾሳይ ታናቴ። ታ ጻላላይ ጾሳ። ታፐ አትና፥ ሀራ ጾስ ባዋ። ዎꬍያዌ፥ ደኡዋካ እምያዌ ታና፤ ታን ማዱጽሳደ፥ ታን ፓꬃና፤ ታ ኩሽያፐ ኦንነ አሸና።

\VS{40}ታ ኩሽያ ፑደ ደንꬃደ ሀዋዳን ያጋና፤ “ታን መꬍናዉካ ደኦ።

\VS{41}ጶሉጶሉ ግያ ታ ማሻ ሌፋደ፥ ፕርዳናዉ ታ ኩሽያን ኦይቂያ ዎደ፥ ታ ሞርከቱዋ ቦላ ታ ሀሉዋ ከሳና፤ ታና እጽያዋንቶ ኡንቱንቱ ኩሽያ ዛራና።

\VS{42}ታ ዎንዳፈቱ ኡንቱንቱ ሱꬃን ማꬆታና፤ ታ ማሻይካ ኡንቱንቱ አሹዋ ማና። ታና እጽያ ኡባካ ማርከ። ሀራይ አቶ ማዱጼዳዋንቱነ ኦሞደቴዳዋንቱካ ሀይቃና” ያጋና ያጌዳ።


\par }{\PP \VS{43}ህንተኖ ካዉተꬃቶ፥ ጾሳ አሳና ናሸትተ።
\XREF{}{{\XO 32:43 }{\XT{ሮመ 15:10፤ ሳፃ 19:2}}} እ ባረ ቆማቱ ሱꬃ አቻና፤ ባረ ሞርከቱዋ ቦላንካ ሀሉዋ ከሳና። ቢታን ደእያ ባረ አሳ ናጋራካ አቶ ጋና ያጌዳ።


\par }{\PP \VS{44}ሙሴነ ኔዌ ናአይ ኢያሱ እስራኤልያ አሳ ስሲደ፥ ሀ ማዝሙርያ ቃላ ኡባ ሃሳዬድኖ።


\par }{\SH ሙሴ እሜዳ ዉርሰꬃ ዞርያ
\par }
{\PP \VS{45}ሙሴ ሀ ቃላ ኡባ እስራኤልያ አሳ ኡባዉ ኦድ ዉርሴዳ ዎደ፥

\VS{46}ኡንቱንታ ሀዋዳን ያጌዳ፤ “ሀ ህግያ ቃላ ኡባ ኡንቱንቱ ናጋናዳንነ ኦꬃናዳን ህንተ ናናቱዋ አዛዛና ማላ፥ ሀች ታ ህንተንቶ ማርካትያ ቃላ ኡባ ህንተ ዎዛናን ዎꬅተ።

\VS{47}ሀ ቃላይ ህንተንቶ ደኦፐ አትና፥ ጮ መላ ቃላ ግደና። ሀ ቃላ ናጎፐ፥ ህንተ ዮርዳኖሳ ፕኒደ ላታና ቢታንካ አዱሳ ላይꬃ ደአና” ያጌዳ።


\par }{\PP \VS{48}ሄ ጋላሳንካ መꬍና ጎዳይ ሙሳ ሀዋዳን ያጌዳ፤
\XREF{}{{\XO 32:48 }{\XT{ፓይ. 27:12-14፤ ዛረ. 3:23-27}}}

\VS{49}“ሞኣበን እያርኮ ካታማፐ ስንꬃ ባጋና ደእያ አባርማ ደረቱዋፐ እቱዋ፥ ህን ናቦ ደርያ ከሳ፤ ሄዋን እስራኤልያ አሳ ታ ላትሳና ካናነ ቢታ ሄፍንꬃ ጼላ።

\VS{50}ነ እሻ አሮን ሆራ ደርያን ሀይቂደ፥ ባረ ማይዛ አዎቱዋን ጋከቴዳዋዳን፥ ኔንካ ሀ ከሴዳ ደርያን ሀይቃደ፥ ነ ማይዛ አዎቱዋን ጋከታና።

\VS{51}አያዉ ጎፐ፥ ህንተ ላኡካ እስራኤልያ አሳ ስንꬃን ታዉ አማነትበይክታ፤ ጺና መላ ቢታን፥ ቃዴሳ ካታማ ማታን ደእያ ማሪባ ሃꬃ ማታን፥ ታ ጌሻተꬃ እስራኤልያ አሳ በስበይክታ።

\VS{52}ሄዋ ድራዉ፥ ቢታ ሃኩዋን ሄፍንꬃ ጼላናፐ አትና፥ ታን እስራኤልያ አሳ ላትሳና ቢታ ገላካ” ያጌዳ።




\par }\Chap{33}{\SH ሙሴ እስራኤልያ ዛራቱዋ ኡባ አንጄዳ
\par }
{\PP \VerseOne{1}ጾሳ አሳ ግድያ ሙሴ ሀይቃናፐ ካሰቲደ፥ እስራኤልያ አሳ አንጄዳ አንጁዋ ቃላይ ሀዋ።

\VS{2}እ ሀዋዳን ያጌዳ፤ “መꬍና ጎዳይ ሲና ደርያፐ ዬዳ፤ ኤዶማፐ ኑ ቦላን ሃ ፖኤዳ፤ ፓራና ደርያፐ ባረ አሳዉ ፖኤዳ። ሻአን ፓይደትያ ኪታንቻቱ አናና ደኢኖ። አ ኡሸቻ ባጋና ታማ ላጩ ደኤ።

\VS{3}ጾሳዉ ኔን ነ አሳ ሲቃዳ። ጌሻቱ ኡባይ ነ ኩሽያን ደኢኖ፤ ነ ገድያ ጻጱዋን ጉልባቲደ ጎይኒኖ፤ ያቲደ ኔፐ አዛዙዋ አኪኖ።

\VS{4}ሙሴ እሜዳ ህጊ ያቆባ አሳዉ ላታ።

\VS{5}እስራኤልያ ዛራቱ ኡባይነ ይሹሩና ዛርያ ካፓቱ ሺቄዳ ዎደ፥ ጾሳይ ባረ አሳ፥ እስራኤልያ ቦላ ካተቴዳ።


\par }{\PP \VS{6}“ሮቤል ሀይቆፖ፤ እ ፓጻ ደኦ። አ አሳይካ ፓይዱዋን ጮራቶ” ያጌዳ።


\par }{\PP \VS{7}ሙሴ ይሁዳ ዛርያባ ሀዋዳን ያጌዳ፤ “አቤት መꬍና ጎዳዉ፥ ይሁዳ ዋሱዋ ስሳ፤ ሀራ ባረ ዳቦቱዋና ኡንቱንቱ ጋከታናዳን ኦꬃ። ኡንቱንቱ ኩሽያ ምንꬃ፤ ኡንቱንቱ ባረንቱ ሞርክያና ኦለትያ ዎደ፥ ኔን ኡንቱንታ ማዳ!” ያጌዳ።


\par }{\PP \VS{8}ሙሴ ሌዊያ ዛርያባ ሀዋዳን ያጌዳ፤
\XREF{}{{\XO 33:8 }{\XT{ከሳ 17:7፤ 28:30፤ ፓይ. 20:13}}} “ነ ቱሚምነ ኡሪሚ ነ ዶሴዳ አሳሳ። ኔን ማሳሀን ፓጬዳ፥ ማሪባ ሃꬃን ፓሉመቴዳ አሳሳ።

\VS{9}ባረና የሌዳዋንቱፐ፥ ባረ እሻቱዋፐነ ባረንቱ ናናቱዋፐ አꬂደ፥ ኡንቱንቱ ነዉ አማነቴዳዌ አꬌ፤ ነ ጫቁዋ ቃላዉ ኡንቱንቱ አማነቴድኖ።

\VS{10}ኡንቱንቱ ነ ዎጋ ያቆባ፥ ነ ህግያካ እስራኤልያ ታማርሲኖ። ነ ስንꬃን እጻና ጩዋዪኖ፤ ነዉ ያርሽያሳን ኡባና ጹግያ ያርሹዋ ያርሺኖ።

\VS{11}አቤት መꬍና ጎዳዉ ኡንቱንቱ ኩሺ ኦꬄዳዋ አንጃ፤ ኡንቱንቱ ኦꬅያ ኡባባን ነ ናሸትያዋ ኡንቱንቶ ቆንጭሳ። ኡንቱንቱ ቦላ ደንድያዋ መንሬꬃ ኦላ፤ ኡንቱንቱ ሞርከቱዋ ላኤንꬆ ደንꬆፓ” ያጌዳ።


\par }{\PP \VS{12}ቢንያማ ዛርያባ ሀዋዳን ያጌዳ፤ “መꬍና ጎዳይ ሲቄዳ አሳይ አን አማነቲደ ደኤ። ጋላሳ ኩመንꬃን ኡንቱንታ መꬍና ጎዳይ ናጌ፤ ባረ ሀሽያን ቶኪደ ሸምፕሴ” ያጌዳ።


\par }{\PP \VS{13}ዮሴፎ ዛርያባ ሀዋዳን ያጌዳ፤ “መꬍና ጎዳይ እራ እምያዋን፥ ጋድያፐ ሃꬃ ፑልትስያዋን፥ ኡንቱንቱ ቢታ አንጆ።

\VS{14}አዋይ ካꬅያ ዶረቴዳ አይፍያንነ ዎድያን ዎድያን ካእያ አይፍያን አንጀቶ።

\VS{15}በንፐ ደእያ ኡንቱንቱ ደረቱነ ዞዜቱ ሎኦ አይፍያን አንጀትኖ።

\VS{16}ኡንቱንቱ ቢታይ ሎኦባ ጻላላ ኩሜዳዋ ግዶ፤ ቡራን ኤጽያ ታማ ግዶን ሃሳዬዳ፥ ጾሳፐ ቤትያ አንጆ ጻላላን ኩሜዳዋ ግዶ። ሀ አንጆቱ ኡባይ ዮሴፎ ዛርያ ጋክኖ፤ አያዉ ጎፐ፥ እ ባረ እሻንቱ ግዶን ካፑዋ።

\VS{17}ዮሴፎ ኮይሮ የለቴዳ ኮሩማዳን ምኖ፤ አ ካጨቱ መንꬃ ካጭያዳን ምኖ። አ ካጨቱ ሻአን ፓይደትያ ምናሰ ዛራቱዋ፤ ታሙ ሻአን ፓይደትያ ኤፍሬማ ዛራቱዋ። ሄ ካጨቱዋን እ ካዉተꬃቱዋ ቃይጫና፤ ቢታ ጋጻ ጋካናዉ ኡንቱንታ እ ሱጋና” ያጌዳ።


\par }{\PP \VS{18}ዛብሎና ዛርያባ ሀዋዳን ያጌዳ፤ “ኔኖ ዛብሎና፥ ኔን ነ ከሳን ናሸታ፤ ይሳኮራ፥ ኔንካ ነ ዱንካንያን ናሸታ።

\VS{19}ኡንቱንቱ ካረ ጋደ አሳ ባረንቱ ደርያኮ ጼሳና፤ ሄዋን ኡንቱንቱ ጌሻተꬃ ያርሹዋ ያርሻና። ባረ አቁዋነ ባረንቱ ዱረተꬃ፥ አባፐነ አባ ማታ ሻፍያፐ ደማና” ያጌዳ።


\par }{\PP \VS{20}ጋዳ ዛርያባ ሀዋዳን ያጌዳ፤ “ኡንቱንቱ ቢታ አሴዳ ጾሳይ ጋላተቶ፤ ጋድ ሞርክያ ሶምኡዋ መንꬃናዉ፥ ጋሙዋዳን ሻንካቴ።

\VS{21}ካፓቶ ጌዳ ሎኦ ቢታ ኡንቱንቱ አኬድኖ፤ እስራኤልያ ካፓቱ ሺቄዳ ዎደ፥ ኡንቱንቱ መꬍና ጎዳ ሸንያን ጌሻ ፕርዳ ፕርዴድኖ” ያጌዳ።


\par }{\PP \VS{22}ዳነ ዛርያባ ሀዋዳን ያጌዳ፤ “ዳን ዎዳላ ጋሙዋ ማላ፤ እ ባሳነፐ ጉፒደ ከሳና” ያጌዳ።


\par }{\PP \VS{23}ንፍታሌማ ዛርያባ ሀዋዳን ያጌዳ፤ “ንፍታሌም መꬍና ጎዳ አꬎ ኬካተꬃንነ አንጁዋን ዱረቴዳ፤ ኡንቱንቱ ቢታይ ጋሊላ አባፐ ቢደ ገድሳ ባጋ ጋኬ” ያጌዳ።


\par }{\PP \VS{24}አሴራ ዛርያባ ሀዋዳን ያጌዳ፤ “አሴር ሀራ ዛራቱ ኡባፐ አꬊደ አንጀቴዳዋ። ባረ እሻቱዋንካ ዶሰቴዳዋ ግዶ። አ ቢታይ ዛይትያን ዱረቶ።

\VS{25}ኡንቱንቱ ካታማቱካ ብራታ ካርያን ጎርደቲደ ናገትኖ፤ ባረ ላይꬃ ኡባን እ ዎልቃማ ግድኖ።


\par }{\PP \VS{26}“ኔኖ ይሽሩና፥ ሳሉዋፐ ህንተና ማዳናዉ፥ ባረ ግታተꬃን ሻራን ሀመትያ ህንተ ጾሳ ማላ ጾስ ባዋ።

\VS{27}መꬍና ጾሳይ ህንተንቶ ደኡዋ፤ አ መꬍና ኩሸቱ ህንተፐ ጋርሳና ደኢኖ። እ ህንተ ስንꬃፐ ህንተ ሞርከቱዋ የደርሴዳ፤ ህንተ ኡንቱንታ ዉርስ ꬋይሳናዳን ህንተንቶ ኦዴዳ።

\VS{28}ሄዋ ድራዉ፥ እስራኤልያ አሳይ፥ ቦችያዌ ባይናን ሳሮተꬃን ደአና፤ ያቆባ ፑልቱ ቁማይነ ዎይንያ ኤሳይ ኩሜዳ ጋድያን ደአና፥ ሳሉዋ እራይ ቡክያሳን ደአና።

\VS{29}ህንተኖ እስራኤልያ አሳዉ! ህንተ ዎት አንጀቴድቴ! መꬍና ጎዳይ አሼዳ ህንተ ማላይ ኦኔ? እ ህንተንቶ ጎንዳለነ ህንተና ማድያዋ፤ አን ህንተ ጾንያ ማሻ። ህንተ ሞርከቱ ህንተ ስንꬃን ጉፋናና፤ ህንተካ ኡንቱንቱ ጌሱዋ ላላና” ያጌዳ።




\par }\Chap{34}{\SH ሙሴ ሀይቁዋ
\par }
{\R (34:1-12)

\par }{\PP \VerseOne{1}ሙሴ ሞኣባ ደምባፐ ደንዲደ፥ ናቦ ደርያ ሁጲያ፥ ቃይ ያርኮፐ አዋይ ዶልያ ባጋና ደእያ ፕስጋ ደርያ ሁጲያ ጋኬዳ። ሄዋን መꬍና ጎዳይ ዳና ጋካናዉ ደእያ ጋላኣደ ቢታ፥

\VS{2}ንፍታሌማ ቢታ ኡባ፥ ኤፍሬማነ ምናሰ ቢታ፥ አዋይ ዉልያ ባጋና ቢደ ሜድተራነ አባ ጋካናዉ ደእያ ይሁዳ ቢታነ

\VS{3}ገድሳ ባጋና ጾኣራፐ ደንዲደ፥ ዛምባይ ደእያ እያርኮ ካታማ፥ ዛንጋራን ደእያ ደምባ ኡባ በሴዳ።

\VS{4}መꬍና ጎዳይ ሙሳ ሀዋዳን ያጌዳ፤ “አብራሃመዉ ይሳቃዉነ ያቆባዉ፥ ‘ታን ህንተ ዛርያዉ እማና’ ያጋደ ጫቄዳ ቢታይ ሀዋ። ሀእ ኔን ነ አይፍያን በአናዳን ታን ኦꬃድ፤ ሽን ኔን ያ ፕናካ” ያጌዳ።
\XREF{}{{\XO 34:4 }{\XT{ዶመꬃ 12:7፤ 26:3፤ 28:13}}}


\par }{\PP \VS{5}መꬍና ጎዳ ቆማ ሙሴ መꬍና ጎዳይ ጌዳዋዳን፥ ሄዋን ሞኣባ ጋድያን ሀይቄዳ።

\VS{6}መꬍና ጎዳይ ቤት-ፓኦራ ካታማፐ ስንꬃ ባጋን ሞኣባ ዛንጋራን አ ሞጌዳ፤ ሽን ሀች ጋካናዉ፥ እ ሞገቴዳ ሳኣ ኤርያ አሳይ ባዋ።

\VS{7}ሙሴ ሀይቂያ ዎደ፥ አ ላይꬃይ ጼታነ ላታማ፤ ሽን አዉ አይፊ እጽቤና፤ አ ዎልቃይካ እጽቤና።

\VS{8}እስራኤልያ አሳይ ሞኣባ ደምባን ሀታሙ ጋላሳ ሙሴዉ ዬኬድኖ። ሄዋፐ ጉይያን፥ ሙሴዉ ዬክያነ ካዮትያ ዎዲ ዉሬዳ።


\par }{\PP \VS{9}ኔዌ ናአይ ኢያሱ አꬌዳ ኤራተꬃ አያናን ኩሜዳ፤ አያዉ ጎፐ፥ ሙሴ ባረ ኮታን እ ኦꬃናዳን፥ አ ቦላ ባረ ኩሽያ ዎꬄዳ። እስራኤልያ አሳይ ኢያሱዉ አዛዘቴዳ፤ መꬍና ጎዳይ ሙሴ ባጋና እሜዳ አዛዙዋካ ናጌዳ።


\par }{\PP \VS{10}መꬍና ጎዳይ ሶምኡዋን ዱማዪደ ኤሬዳ ሙሴ ማላ ትምቢትያ ኦድያ አሳይ እስራኤልያን ሙለካ ደንድቤና።
\XREF{}{{\XO 34:10 }{\XT{ከሳ 33:11}}}

\VS{11}መꬍና ጎዳይ ሙሳ ግብጼ ካትያኮ፥ አናና ኦꬅያ ካፓቱዋኮነ ኩመንꬃ አሳኮ የዲደ፥ አ ባጋና ኦራꬃባነ ማላልስያባ ኡባ ኦꬄዳ፥ ሙሴ ማላ ትምቢትያ ኦድያ ሀራ አሳይ ኦንነ ባዋ።

\VS{12}እስራኤልያ ኡባ ስንꬃን ዎልቃማ ዎልቃን ማላልስያባ ኦꬄዳ ሙሴ ማላ አሳይ ኦንነ ባዋ።


\par }