\NormalFont\ShortTitle{1 ቆሮንቶሳ}

{\MTB ጳዉሎስ

\par }{\MT ቆሮንቶሳ አሳዉ

\par }{\MTB ጻፌዳ ኮይሮ ኪታ

\par }{\IMT ገሉዋ

\par }{\IP ጳዉሎስ ቆሮንቶሳ አሳዉ ጻፌዳ ኮይሮ ኪታይ፥ ጳዉሎስ ቆሮንቶሳ ካታማን ደእያ አማንያዋንቱ ግዶን ክርስትና ደኡዋነ አማኑዋ ጼልያባን ደንዴዳ መቱዋ ꬋይሳናዉ ቆፒደ ጻፌዳዋ። ሄ ዎደ ቆሮንቶሳ ካታማይ ሄ ጋደን ደእያ አሳይ ጎኤትያ ኤረቴዳ ግሪከ ካታማ። ሄዋ ቦላካ ቃይ አካይያ ጌተትያ ሮማ ካዉተꬃዉ ሁጰ ካታማ። ሀ ካታማይ ዎልቃማ ዛልእያን፥ ጋምኢደ ምኔዳ ዎጋን፥ ሎይꬅ አክ አክ ብያ የዳ ደኡዋን ዎይ ጊገናባ ሀንያዋንነ ሀይማኖትያ ጮራተꬃን ኤረቴዳዋ።

\par }{\IP የሱስ ኪቴዳዌ ምንሲደ ኦዳናዉ ኮዬዳዌ፥ ሄ አማንያዋንቱ ግዶን ደእያ ሻኮተꬃባነ የዳ ደኡዋባ፥ ዎሹማባነ ገሉዋ አካባ፥ ዎሳ ጎለ ዎጋባ፥ ጌሻ አያና እሞታቱዋባነ ሀይቁዋ ደንዱዋባ። የሱስ ኪቴዳዌ ሀ ምሽራቹዋ ቃላ ሀ ኦሻቱዋ ቦላ ምንሲደ ኦድያዋ ናጊደ ሺሼ።

\par }{\IP ሲቁ ጾሳይ ባረ አሳዉ እሜዳ እሞታ ኡባፐ አꬍያዋ ግድያዋ ኦድያ ሸምፑዋ ታማነ ሄዙ፥ ሀ ማጻፋን ዳሮ ኤረቴዳዋ ጌተቲደ ቆፈቴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-9}}

\par }{\IO አማንያዋንቱ ግዶን ደንዴዳ ሻኮተꬃ
{\IOR{1:10—4:21}}

\par }{\IO የዳ ደኡዋባነ ሶይ አሳ ደኡዋባ
{\IOR{5:1—7:40}}

\par }{\IO አማንያዋንታነ ክርስትና አማኑዋ አክቤናዋንታ
{\IOR{8:1—11:1}}

\par }{\IO አማንያዋንቱ ደኡዋነ ጎሸታ ዎጋ
{\IOR{11:2—14:40}}

\par }{\IO ክርስቶስ ሀይቁዋ ጾን ደንዶዋነ አማንያዋንቱ ደንዱዋባ
{\IOR{15:1-58}}

\par }{\IO ይሁዳን ደእያ መቶታንቻቶ እመቴዳ ማዱዋባ
{\IOR{16:1-4}}

\par }{\IO ዉርሰꬃ ቁትያ
{\IOR{16:5-24}}



\par }\ChapOne{1}{\PP \VerseOne{1}ታን፥ ጾሳ ሸንያን የሱስ ክርስቶስ ኪቴዳዋ ግዳናዉ ጼሰቴዳ ጳዉሎስነ፥ ኑ እሻ ሶስተኒስ፥

\VS{2}ቆሮንቶሳን ደእያ ጾሳ አማንያ አሳቶ፥ የሱስ ክርስቶሳን ጌዬዳዋንቱስነ፥ ኑዉ ጎዳ ግድያ ኑ ጎዳ የሱስ ክርስቶሳ ሱንꬃ ኡባ ሳኣን ጼስያ ኡባቱዋና ጌሻ ግዳናዉ ጼሰቴዳዋንቶ ሀ ዳብዳቢያ ጻፌቶ።


\par }{\PP \VS{3}ጾሳይ፥ ኑ አዉነ ኑ ጎዳይ የሱስ ክርስቶስ ህንተንቶ አꬎ ኬካተꬃነ ሳሮተꬃ እሞ።


\par }{\SH ጾሳ ጋላቱሳ
\par }
{\PP \VS{4}ጾሳይ ክርስቶሳ የሱሳ ባጋና ህንተንቶ እሜዳ አꬎ ኬካተꬃ ድራዉ፥ ታን ኡባ ዎደ ህንተንቶ ጾሳ ጋላታይ።

\VS{5-6}ታን ክርስቶሳዉ ማርካትያዌ ህንተንቱን ምኔዳ ድራዉ፥ ህንተ ኡባባን፥ ሃሳያ ኡባን ኤራተꬃ ኡባን፥ አን ዱረቴድታ።

\VS{7}ሀዋዳን ህንተ ኑ ጎዳ የሱስ ክርስቶሳ ዩሳ ናግሽን፥ አያና እሞታፐ ሀራይ አቶ እቱነ ህንተንቶ ፓጨና።

\VS{8}ቃይ ኑ ጎዳ የሱስ ክርስቶሳ ጋላሳን ህንተ ካꬌ ባይናዋንታ ግዳናዳን፥ ዉርሰꬃይ ጋካናዉ እ ህንተንታ ምንሳናዋ።

\VS{9}ባረ ናኣ ኑ ጎዳ የሱስ ክርስቶሳ እትፐተꬃዉ ህንተንታ ጼሴዳ ጾሳይ አማነቴዳዋ።


\par }{\SH አማንያ አሳ ግዶን ሻኮተꬃይ መቶፖ
\par }
{\PP \VS{10}ሽን ታናዳን አማንያዋንቶ፥ እት ዎዛናንነ እት ቆፋን እትፐ ግዳናፐ አትን፥ ሻኮተꬃይ ህንተ ግዶን ደኤና ማላ፥ ህንተ ኡባይ እት ሃሳያ ሃሳያናዳን፥ ኑ ጎዳ የሱስ ክርስቶሳ ሱንꬃን ታን ህንተንታ ዎሳይ።

\VS{11}አያዉ ጎፐ፥ ታናዳን አማንያዋንቶ፥ ቃሎአ ሶይ አሳይ ህንተንቱባ፥ ህንተ ግዶን ዋላሳይ ደእያዋ፥ ታዉ ኦዴድኖ።

\VS{12}ታን ግያዌ ሀዋ፤ ህንተንቱ ሁጲያን ሁጲያን፥ “ታን ጳዉሎሳዋ። ታን አጲሎሳዋ። ታን ኬፋዋ።
\FTNT{*}{{\FR 1:12 }{\FQ{ኬፋ፦
}}{\FT{ሀዌ ግሪከ ሱንꬃ ግዲደ፥ ብለꬃይ ዛላ ግያዋ። ሀራ ጌሻ ማጻፋቱዋን ኬፋ ሱንꬃይ ጰጽሮሳ።
}}} ታን ክርስቶሳዋ” ያጊታ።

\VS{13}ክርስቶስ ሻከቴዴ? ህንተንቱ ድራዉ፥ ማስቃልያ ቦላ ምስማርያን ꬍሸቲደ ካቀቴዳዌ ጳዉሎስ? ዎይ ህንተ ጳዉሎሳዉ ግዳናዉ ጻማቀቴድቴ?


\par }{\PP \VS{14}ታን ቃርስጶሳፐነ ጋዮሳፐ አትን፥ ህንተንቱፐ ኦናነ ጻማቃቤና ድራዉ፥ ጾሳ ጋላታይ።

\VS{15}ሄዋ ድራዉ፥ ኦንነ ህንተንታ ታዉ ግዳናዳን ጻማቀቴድታ ጋናዉ ዳንዳየና።

\VS{16}ቃይ፥ ኤ፥ እስጽፋኖሳ ሶይ አሳካ ታን ጻማቃድ። ሽን ሀራ ጉጃደ ጻማቃድታንቶነ ዎዛና አꬅከ።

\VS{17}አያዉ ጎፐ፥ ክርስቶስ ታና ምሽራቹዋ ቃላ ኦዳና ማላ ኪቴዳፐ አትን፥ ጻማቃና ማላ ኪትቤና፤ ቃይ ክርስቶስ ማስቃልያ ቦላ ሀይቄዳዌ መላ ግደና ማላ፥ ታን አሳ አꬌዳ ኤራተꬃ ቃላን ታማርስከ።


\par }{\SH ክርስቶስ ጾሳ አꬌዳ ኤራነ ዎልቃ
\par }
{\PP \VS{18}አያዉ ጎፐ፥ ክርስቶስ ማስቃልያ ቦላ ሀይቄዳዋ ኦድያ ቃላይ ꬋይያዋንቶ ኤያተꬃ። ሽን ኑዉ አትያዋንቶ ጾሳ ዎልቃ።

\VS{19}ጾሳ ማጻፋይ፥

\par }{\Q “ታን ኤራንቻቱዋ አꬌዳ ኤራተꬃ፥

\par }{\QB ባይዛና፤

\par }{\QB ቃይ አኬካንቻቱዋ አኬካካ ꬋይሳና”

\par }{\MM ያጌ።\XREF{}{{\XO 1:19 }{\XT{ኢሳ. 29:14}}}

\VS{20}አꬌዳ ኤራንቻይ ሀቃን ደኢ? ህግያ ታማርስያዌ ሀቃን ደኢ? ዎይ ሀ አላምያ ጾናናዉ ፓሉመትያዋንቱ ዋናንድኖሻ? ጾሳይ ሀ ሳኣ አꬎ ኤራተꬃይ ኤያተꬃ ግድያዋ በሴዳ!\XREF{}{{\XO 1:20 }{\XT{ኢዮባ 12:17፤ ኢሳ. 19:12፤ 33:18፤ 44:25}}}


\par }{\PP \VS{21}አያዉ ጎፐ፥ አሳይ ባረ ሁጰ አꬎ ኤራተꬃን ባረና ጾሳ ኤረና ማላ፥ ጾሳይ ባረ አꬎ ኤራተꬃን ድጊደ፥ ኑን ኦድያ ኤያ ቃላን አማንያዋንታ አሻናዉ ቆፔዳ።

\VS{22}አይሁዳቱ ማላታ ኦቺኖ። ቃይ ግሪከ አሳቱ አꬎ ኤራተꬃ ዎልቃማ ኮሻ ኮዪኖ።

\VS{23}ሽን ኑን ማስቃልያ ቦላ ምስማርያን ꬍሸቲደ ካቀቴዳ ክርስቶሳባ ኦዴቶ። ሄዌ አይሁዳቶ ꬉቦ፤ ቃይ አይሁዳ ግደናዋንቶ ኤያተꬃ።

\VS{24}ሽን ጾሳይ ጼሴዳዋንቶ አይሁዳቶካ ግሪካቶካ ኑን ኦድያ ጾሳ ዎልቃይነ አ አꬎ ኤራተꬃይ ክርስቶሳ።

\VS{25}አያዉ ጎፐ፥ ጾሳ ኤያተꬃይ አሳ አꬌዳ ኤራተꬃፐ አꬌ፤ ቃይ አ ላፋተꬃ ጌተትያዌካ አሳ ምኖተꬃፐ ምኔ።


\par }{\PP \VS{26}ስም ታናዳን አማንያዋንቶ፥ ጾሳይ ህንተንታ ጼስያ ዎደ ህንተ ዎይሳ ማላ አሰንቶ ቆፕተ። አሳ ቆፋን ህንተ ግዶን አꬎ ኤራንቻቱ፥ ዎልቃማቱነ ꬎቃ ሼሻቱ ዳራ ግድክኖ።

\VS{27}ሽን ጾሳይ አꬌዳ ኤራንቻቱዋ ዬላያናዉ፥ አላምያን ደእያ ኤያቱዋ ዶሬዳ፤ ቃይ ምናቱዋ ዬላያናዉ፥ አላምያን ደእያ ላፋቱዋ ዶሬዳ።

\VS{28}ጾሳይ ሀ አላምያን ዎልቃማባ ጊደ ቆፕያዋ ꬋይሳናዉ፥ ሀ አላምያ ማደናባ ካቶባነ ሀንቤናባ ዶሬዳ።

\VS{29}ሄዋ ድራዉ፥ ኦንነ ጾሳ ስንꬃን ጬቀታናዉ በሰና።

\VS{30}ሽን ጾሳይ ህንተንቶ ክርስቶስ የሱሳ ደኡዋ ኦꬅ እሜዳ። ክርስቶስ ኑዉ አꬎ ኤራተꬃ፥ ጽሎተꬃ፥ ጌሻተꬃነ አቶተꬃ ግዴዳ።

\VS{31}ሄዋ ድራዉ፥ ጾሳ ማጻፋይ፥

\par }{\Q “ጬቀትያ ኡራይ ኦንነ፥

\par }{\QB ጎዳይ ኦꬄዳዋን ጬቀቶ”

\par }{\MM ያጌ።\XREF{}{{\XO 1:31 }{\XT{ኤር. 9:24}}}




\par }\Chap{2}{\SH ኑን ክርስቶሳ ካቃባ ማርካቴቶ
\par }
{\PP \VerseOne{1}ታናዳን አማንያዋንቶ፥ ታን ጾሳ ቱማተꬃ ጹራ
\FTNT{*}{{\FR 2:1 }{\FQ{ጾሳ ቱማተꬃ ጹራ፦
}}{\FT{እት እት ጌሻ ማጻፋ ብለꬃቱ፥ ጾሳባ ማርካተꬃ፥ ያጊኖ።
}}} ህንተንቶ ኦዳናዉ ህንተንቱኮ ዬዳ ዎደ፥ ꬎቃ ቃላንነ አꬌዳ ኤራተꬃን ኦዳናዉ ያበይከ።

\VS{2}አያዉ ጎፐ፥ ታን ህንተንቱና ደኣደ፥ የሱስ ክርስቶሳፐነ ቃይ ማስቃልያ ቦላ ምስማርያን ꬍሸቲደ እ ካቀቴዳዋፐ አትን፥ ሀራባ ኤረናዳን፥ ታ ቆፋ ቃቻድ።

\VS{3}ታን ዳቡራንነ ያሻን ዳሮ ኮኮርሳን ህንተንቱና ደኣድ።

\VS{4}ታን ታማርስያዋነ ኦድያዋ ጾሳ አያናንነ ዎልቃን ቆንጭሳይፐ አትን፥ ጪማ ግዲደ አꬌዳ ኤራተꬃ ቃላና ግደና።

\VS{5}ሄዋ ድራዉ፥ ህንተ አማኑ ጾሳ ዎልቃናፐ አትን፥ አሳ አꬎ ኤራተꬃን ዘምፕቤና።


\par }{\SH ጾሳ አꬌዳ ኤራ
\par }
{\PP \VS{6}ኑን አያናን ዎዛናማቱዋ ግዶን አꬎ ኤራተꬃ ሃሳዬቶ። ሽን ሄዌካ ሀ አላምያ አꬎ ኤራተꬃ ግደና፤ ዎይ ሀ አላምያ ሞድያ ꬋይያዋንቱ አꬎ ኤራተꬃ ግደና።

\VS{7}ሽን ኑን ኦድያ አꬎ ኤራተꬃይ፥ ጾሳይ ካሰቲደ፥ ጮራ ዎድያፐ ካሰ ኑ ቦንቾ ዶሬዳ አሳፐ ጌሜዳ አ ጹራ አꬎ ኤራተꬃ።

\VS{8}ሀ አላምያ ሞድያዋንቱፐ ኦንነ ሀ አꬎ ኤራተꬃ ኤርቤና። ኡንቱንቱ ኤሬዳዋ ግድንቶ፥ ቦንቾ ጎዳ ማስቃልያ ቦላ ምስማርያን ꬍሺደ ካቂክኖ።

\VS{9}ሽን ጾሳ ማጻፋይ፥

\par }{\Q “ኦንነ አይፍያን በእቤናዌ፥

\par }{\QB ሀይꬃንካ ስስቤናዌ፥

\par }{\QB ቃይ ኦንነ ባረ ዎዛናን ቆፕቤናዌ

\par }{\QB ጾሳይ ባረና ሲቅያዋንቶ ጊግሴዳዋ”

\par }{\MM ግያዋዳን ኑን ሃሳዬቶ።
\XREF{}{{\XO 2:9 }{\XT{ኢሳ. 64:4}}}

\VS{10}ጾሳይ ባረ ጹራ የዉዋ ባረ አያናን ኑና ኤርሴዳ፤ አያዉ ጎፐ፥ ጌሻ አያናይ ጾሳባ ሀራይ አቶ ጌሜዳ የዉዋ ኡባ ብዴ።

\VS{11}አያዉ ጎፐ፥ አሳን ደእያ አሳ አያናፐ አትን፥ አሳባ ኤርያዌ ኦኔ? ሀዋዳንካ፥ ቃይ ጾሳባ ጾሳ አያናፐ አትን፥ ኦንነ ኤረና።

\VS{12}ኑን ጾሳይ ኑዉ እሜዳባ ኡባ ኤራናዉ እ ኑዉ የዴዳ አያና አኬዶፐ አትን፥ አላምያ አያና አክበይኮ።


\par }{\PP \VS{13}ኑን አያና የዉዋ
\FTNT{†}{{\FR 2:13 }{\FK{አያና የዉዋ፦
}}{\FT{ጌሻ አያናይ እሜዳ ቃላ።
}}} አያና የዉዋና ጋꬂደ፥ ጌሻ አያናይ ኑና ታማርሴዳ ቃላን ሀዋ ሃሳዬቶፐ አትን፥ አሳ አꬎ ኤራተꬃይ ኑና ታማርሴዳ ቃላን ሃሳዮኮ።

\VS{14}ሽን ጌሻ አያናይ ባይና አሳይ ጾሳ አያና የዉዋ አከና፤ አያዉ ጎፐ፥ ሄዌ አዉ ኤያተꬃ። የዉ ጌሻ አያናን ፓጨትያ ድራዉ፥ እ ኤራናዉ ዳንዳየና።

\VS{15}ሽን ጌሻ አያናይ ደእያ አሳይ ኡባባ ሻኬ፤ ሽን እ ባረ ሁጰዉ ኦናንነ ሻከተና።

\VS{16}አያዉ ጎፐ፥ ጾሳ ማጻፋይ፥

\par }{\Q “ጎዳ ዎዛና ኤርያዌ ኦኔ?

\par }{\QB አ ዞራናዉ ዳንዳይያዌ ኦኔ?”

\par }{\MM ያጌ። ሽን ኑዉ ክርስቶሳ ዎዛናይ ደኤ።
\FTNT{‡}{{\FR 2:16 }{\FK{ኑዉ ክርስቶሳ ዎዛናይ ደኤ፦
}}{\FT{ሀዋ ጉሳይ፥ ኑን ክርስቶስ ቆፕያዋዳን ቆፔቶ ጉሳ።
}}}\XREF{}{{\XO 2:16 }{\XT{ኢሳ. 40:13}}}




\par }\Chap{3}{\SH ጾሳ ካልያዋንቱ ኦሱዋ
\par }
{\PP \VerseOne{1}ታናዳን አማንያዋንቶ፥ ታን ጌሻ አያናይ ደእያ አሳዉ ሃሳይያዋዳን፥ ህንተንቶ ሃሳያናዉ ዳንዳያበይከ። ሽን ሀ አላምያ አሳዉ ሃሳይያዋዳንነ አማኑዋን ምንቤና ክርስቶሳን ደእያ ጉꬃ ናና ማላ አሳዉ ሃሳይያዋዳን ሃሳያድ።

\VS{2}ህንተንቱ ብሮ ምኖ ቁማ ማናዉ ዳንዳይቤና ድራዉ፥ ታን ህንተንታ ማꬃ ፓካድ፤ ሀራይ አቶ፥ ሀእካ ዳንዳይበይክታ።

\VS{3}አያዉ ጎፐ፥ ህንተ ሀእካ ሀ አላምያ አሳዳን ደኢታ። ህንተንቱ ሀ አላምያ አሳ ግድያዋ ህንተ ግዶን ደእያ ቃናቲነ ፓሉማይ ኤርሰኔ? ቃይ ሀ አላምያ አሳዳን ስመረቲታ።

\VS{4}አያዉ ጎፐ፥ ህንተንቱፐ እቱ፥ “ታን ጳዉሎሳዋ” ጎፐ፥ ሀራይ ቃይ፥ “ታን አጲሎሳዋ” ጎፐ፥ ሀ አላምያ አሳ ማላ ግድክቴ?


\par }{\PP \VS{5}ያትና፥ አጲሎስ ኦኔ? ጳዉሎስ ኦኔ? ኑን ህንተንታ አማንꬄዳ ጾሳ ካልያዋንታ። ጾሳይ ኑዉ ሁጲያን ሁጲያን እሜዳ ኦሱዋ ኦꬄቶ።

\VS{6}ታን ፑትያ ቶካድ፤ አጲሎስ ሃꬃ ኡሼዳ፤ ሽን ጾሳይ ፑትያ ድቼዳ።

\VS{7}ሄዋ ድራዉ፥ ድችያ ጾሳፐ አትን፥ ቶክያዌካ ሃꬃ ኡሽያዌካ አያነ ግደና።

\VS{8}ቶክያዌነ ሃꬃ ኡሽያዌ እት ማላ፤ ሽን ጾሳይ ሁጲያን ሁጲያን አ ዳቡራ ኬና አዉ ዎይታና።

\VS{9}ኑን ጾሳዉ እትፐ ኦꬅያ አ ኦሳንቻቱዋ ግድያ ድራዉ፥ ህንተ አ ኦሱዋ ሳኣ።

\par }{\PP ቃይካ ህንተ ጾሳ ጎልያ።

\VS{10}ጾሳይ ታዉ እሜዳ አꬎ ኬካተꬃን ኤራንቻ አናጽያዳን፥ ጎልያ ባሱዋ ባሳድ። ሀራ ኡራይ አ ቦላ ኬጼ። ሽን አ ቦላ ኬጽያ ኦንነ ዎት ኬጽንቶ፥ ባረ ሁጰዉ ናገቶ።

\VS{11}አያዉ ጎፐ፥ ጾሳይ የሱስ ክርስቶሳ ጻላላ ባሶ ኦꬂደ ዎꬄዳ። አፐ ሀራ ባሱዋ ባሳናዉ ኦንነ ዳንዳየና።

\VS{12}ሽን ሀ ባሱዋ ቦላ ኦንነ ዎርቃን ግድና፥ ብራን ግድና፥ አልኦ ሹቻን ግድና፥ ምꬃን ግድና፥ ጋታን ዎይ ማቃን ኬጾፐ፥

\VS{13}አሳ ኡባ ኦሱ ቆንጭያ ከሳናዋ። አያዉ ጎፐ፥ ታማን ቆንጫና ድራዉ፥ ሄ ጋላሳይ አሳ ኡባ ኦሱዋ በሳና። አሳይ ኡባይ ባረ ኦሱዋ ዎት ኦꬄደንቶነ ታማይ ፓጫና።

\VS{14}ኦንነ ባሱዋ ቦላ ኬጼዳ ኦሱ ምኒደ አቶፐ፥ እ ዎይታ አካናዋ።

\VS{15}ኦ ኦሱነ ጉደቶፐ፥ ሄ ኡራይ ቆሄታና። እ ባረ ሁጰዉ አታና፤ ሽን ታማ ግዶፐ ከስ አኮዋዳን አታና።


\par }{\PP \VS{16}ህንተንቱ ጾሳይ አቅያ ጌሻ ጎልያ ግድያዋነ ጾሳ አያናይ ህንተንቱን ደእያዋ ኤርክቴ?

\VS{17}ኦንነ ጾሳ ጌሻ ጎልያ ኮሎፐ፥ ጾሳይ አ ኮላና። አያዉ ጎፐ፥ ጾሳይ አቅያ ጌሻ ጎሊ ጌሻ፤ ሄ ጌሻ ጎሊካ ህንተንታ።


\par }{\PP \VS{18}ኦንነ ባረ ሁጲያ ጭሞፖ። ህንተንቱፐ ኦንነ ባረና ሀ አላምያን አꬎ ኤራንቻ ያጊደ ቆፖፐ፥ አꬎ ኤራንቻ ግዳናዉ፥ ኤያ ግዶ።

\VS{19}አያዉ ጎፐ፥ ሀ አላምያ አꬎ ኤራተꬃይ ጾሳ ስንꬃን ኤያተꬃ። ጾሳ ማጻፋይ፥

\par }{\Q “ጾሳይ አꬎ ኤራንቻቱዋ፥

\par }{\QB ኡንቱንታ ኡንቱንቱ ገንያን ኦይቄ”

\par }{\MM ያጌ።\XREF{}{{\XO 3:19 }{\XT{ኢዮባ 5:13}}}

\VS{20}ቃይ፥

\par }{\Q “አꬌዳ ኤራንቻቱዋ ቆፋይካ፥

\par }{\QB ማዱ ባይናዋ ግድያዋ ጎዳይ ኤሬ”

\par }{\MM ያጌ።\XREF{}{{\XO 3:20 }{\XT{ማዝ. 94:11}}}

\VS{21}ሄዋ ድራዉ፥ ኦንነ አሳን ጬቀቶፖ። አያዉ ጎፐ፥ ኡባባይካ ህንተዋ።

\VS{22}ጳዉሎስካ፥ አጲሎስካ፥ ኬፋይካ፥ ሀ አላሚካ፥ ደኡካ፥ ሀይቁካ፥ ሀእ ደእያዌካ፥ ስንꬃፐ ያናዌካ፥ ኡባይካ ህንተዋ።

\VS{23}ህንተንቱ ክርስቶሳዋንታ፤ ክርስቶስካ ጾሳዋ።




\par }\Chap{4}{\SH ክርስቶሳ ካልያዋንታ
\par }
{\PP \VerseOne{1}አሳይ ኑና ክርስቶሳዉ ኦꬅያዋንቱዳንነ ጾሳ ጎለን ደእያ ጹራ ናግያ አሳዳን ቆፖ።

\VS{2}ያቲደ ሄ አሳቱ ባረንቱ ጎዳዉ አማነቴዳዋንታ ግዲደ፥ ቤታናዉ ኮሼ።

\VS{3}ሽን ህንተ ዎይ ሀራይ ታ ቦላ ፕርዶፐ፥ አይነ ግደና። ሀራይ አቶ፥ ታንካ ታ ሁጲያን ፕርድከ።

\VS{4}አያዉ ጎፐ፥ ታን ታ ሁጲያን አያኔካ ኤርያባይ ባዋ፤ ሽን ታና ሄዌ ጽልሰና። ታና ፕርድያዌ ጎዳ።

\VS{5}ሄዋ ድራዉ፥ ጎዳይ ꬉማን ጌሜዳባ ፖኡዋ ከስያዌ፥ ዎዛና ቆፋ ቆንጭስያዌ ያና ዎዲ ጋካናዉ ኦ ቦላንነ ኦናነ ፕርዶፕተ። ሄ ዎደ፥ አሳይ ኡባይ ሁጲያን ሁጲያን ጾሳፐ ሳባ ደማናዋ።


\par }{\PP \VS{6}ታናዳን አማንያዋንቶ፥ ህንተንቱፐ ኦንነ እቱ ታማርስያዋ ሳቢደ፥ ሀራይ ታማርስያዋ ቦረና ማላ፥ “ጾሳ ማጻፋን ጻፈቴዳዋ ቦንቻ” ያግያዋ ህንተ ኑናና ታማራና ማላ፥ ህንተ ድራዉ፥ ታባነ አጲሎሳባ ሌምሱዋዳን ኦዳድ።

\VS{7}አያዉ ጎፐ፥ ሀራቱዋፐ ኔና ኦኔ ꬎቂሴዳዌ? ኔን ጾሳፐ አካቤናባይ ነዉ አዬ ደእያዌ? ያትና፥ ኔን አኬዳዋ ግዶፐ፥ አያዉ አካቤናዋዳን ጬቀታይ?


\par }{\PP \VS{8}ሀእ ህንተ ካሌድታ። ሀእ ዱረቴድታ። ኑን ባይናን ህንተረካ ካዉቴድታ። ኑንካ ህንተንቱና ካተታናዳን፥ ህንተ ካዉቴድተንቶ ሎአ ሽን።

\VS{9}አያዉ ጎፐ፥ ታዉ ማላትያዋዳን፥ ኑን ሀ ሳአዉ፥ ኪታንቻቶነ አሳዉ ካሳ ግዴዳ ድራዉ፥ ጾሳይ ኑና የሱስ ኪቴዳዋንታ ሀይቆ ፕርደቴዳ አሳዳን፥ ኡባፐ ዉርሰꬃ ኦꬄዳ።


\par }{\PP \VS{10}ኑን ክርስቶሳ ድራዉ ኤያ፥ ሽን ህንተ ክርስቶሳን አꬌዳ ኤራንቻ። ኑን ዳቡራንቻ፥ ሽን ህንተ ምና። ህንተንቱ ቦንቼቴዳዋንታ፥ ሽን ኑን ቶሸቴዳዋንታ።

\VS{11}ሀ ዎዲ ጋካናዉ፥ ኑን ኮሻቴቶ፤ ሳመቴቶ፤ ካሎቴቶ፤ ደሸቴቶ። ቃይ ደእያ ሳኣ ꬋዪደ ዩዬቶ።

\VS{12}ኑን ኑ ኩሽያን ኦꬂደ ዳቡሬቶ። ኑና አሳይ ሸቂያ ዎደ፥ አንጄቶ። ኑና የደርስ ዩይያ ዎደካ ዳንዳዬቶ።

\VS{13}ኑ ቦላ ኢታባ ሃሳይያ ዎደ፥ ኑን ሎኦ ቃላ ዛሬቶ። ኑን ሀዋ ጋካናስካ፥ ሀ ሳኣ ፕቱዋነ ኡባባ ቡራ ግዴዶ።


\par }{\PP \VS{14}ታን ታ ሲቅያ ናናዳን፥ ህንተንታ ሴራናዉ ሀዋ ጻፋድፐ አትን፥ ዬላያናዉ ጻፋበይከ።

\VS{15}አያዉ ጎፐ፥ ክርስቶሳን ህንተንታ ድችያ ታሙ ሻአ አሳይ ህንተንቶ ደኦፐካ፥ ህንተንቶ እት አዉዋፐ ሀራይ ባዋ። አያዉ ጎፐ፥ ታን ምሽራቹዋ ቃላ ህንተንቶ አሄዳዋዳን፥ ክርስቶሳ የሱሳን ህንተንቶ አዉዋ ግዳድ።

\VS{16}ስም ታናዳን ሀንተ ያጋደ ህንተንታ ዎሳይ።

\VS{17}ሄዋ ድራዉ፥ ጎዳን አማነቴዳ ታ ሲቅያ ታ ናኣ ጽሞቶሳ ህንተንቱኮ ኪታድ። እ ኡባ ሳኣን ደእያ አማንያ አሳ ኡባዉ ታን ታማርስያ ክርስቶሳ የሱሳን ደእያ ታ ኦግያ ህንተንታ ሀሳይሳናዋ።


\par }{\PP \VS{18}ታን ህንተንታ በአናዉ ህንተንቱኮ ዬናባ ማላትና፥ ኦቶረትያ እት እት አሳቱ ደኢኖ።

\VS{19}ሽን ጎዳይ ጎፐ፥ ታን ህንተንቱኮ ኤለካ ባደ ሄ ኦቶረትያ አሳቶ ሃሳያ ግደናን፥ ኡንቱንቱ ዎልቃ ኤራና።

\VS{20}አያዉ ጎፐ፥ ጾሳ ካዉተꬃይ ጾሳ ዎልቃናፐ አትን፥ ሃሳያና ግደና።

\VS{21}ታን ህንተንቱኮ ሙርያ ጻምኣና ዮየ ዎይ ሲቁዋናነ አሽከ አያናና ዮ? ሀቃዋ ዶሪቴ?




\par }\Chap{5}{\SH አማንያ አሳ ግዶን ኦሰቴዳ ፖኮባ
\par }
{\PP \VerseOne{1}ህንተንቱ ግዶን ፖኮ ዎሹማ ኦሱ ደእያዌ ዝግረቴ፤ ሄዋ ማላ ፖኮ ዎሹማ ኦሱ ሀራይ አቶ፥ ጾሳ አማነና አሳ ግዶንነ ባዋ። አያዉ ጎፐ፥ ባረ አዉዋ ማቻቶ አኬዳ አሳይ ደኤ።
\XREF{}{{\XO 5:1 }{\XT{ዛረ. 22:30}}}

\VS{2}ህንተንቱካ ኦቶረቴድታ። ሄዋፐ ህንተ ካዮታናዉ በሰኔ? ሄዋ ማላ ፖኮ ኦሱዋ ኦꬄዳ ብታኒ ህንተ ግዶፐ ክቻናዉ በሴ።


\par }{\PP \VS{3-4}አያ ግድናካ ታን ታ አሳተꬃን ህንተንቱና ደኤናን ꬋዮፐካ፥ አያናን ህንተንቱና ደአይ። ሀእ ህንተንቱና ደእያዋዳን ሀናደ፥ ሄዋ ማላ ኦሱዋ ኦꬄዳ ብታንያ ቦላ ኑ ጎዳ የሱስ ክርስቶሳ ሱንꬃን ፕርዳድጋድ። ህንተንቱነ ታ አያናይ ኑ ጎዳ የሱስ ክርስቶሳ ዎልቃና እትፐ ሺቂደ፥

\VS{5}ሄ ብታንያ አያናይ ጎዳ የሱስ ፕርዳዉ ይያ ጋላሳን አታና ማላ፥ ናጋራን ኩሜዳ አ ቦላ ኮላናዳን ሴጻናዉ ህንተ እማናዳን፥ ታን ፕርዳድ።


\par }{\PP \VS{6}ህንተንቱ ጬቁ ሎአ ግደና። ጉꬃ እርሹ ሙናቃ ኡባ ደንꬅያዋ ኤርክቴ?

\VS{7}ህንተንቱ ኦራꬃ ግዳና ማላ፥ ናጋራ እርሹ ጫሌዳዋ ከስተ። ህንተንቱ እርሹ ባይና ሙናቃ ማላ። አያዉ ጎፐ፥ ኑ ፓስጋ ዶርሳይ፥ ክርስቶስ ያርሸቴዳ።
\XREF{}{{\XO 5:7 }{\XT{ከሳ 12:5}}}

\VS{8}ሄዋ ድራዉ፥ ኑን ኡክꬃ ባላ ሱረተꬃንነ ቱማተꬃን ቦንቻናፐ አትን፥ ጫላ እርሹዋን፥ ኢታተꬃ እርሹዋንነ ጌላተꬃ እርሹዋን ቦንቾኮ።
\XREF{}{{\XO 5:8 }{\XT{ከሳ 13:7፤ ዛረ. 16:3}}}


\par }{\PP \VS{9}ዎሹማናዉ ቆፕያዋንቱና ህንተ እትፐ ጋይተና ማላ፥ ህንተንቶ ዳብዳቢያ ጻፋድ።
\FTNT{*}{{\FR 5:9 }{\FK{ዳብዳቢያ ጻፋድ፦
}}{\FT{ሀዋ ጻፋናፐ ካሰና ጳዉሎስ ቆሮንቶሳ አሳዉ ጻፌዳ ሀራ ቆንጭያን ኤረትቤና ዳብዳቢ ደኤ ጉሳ።
}}}

\VS{10}ታን ግያዌ ሀ አላምያን ደእያ ዎሹማናዉ ቆፕያዋንቱፐ ዎይ ዮራትያዋንቱፐ፥ ካይሶትያዋንቱፐነ ዎይ ኤቃዉ ጎይንያዋንቱፐ ኡባካ ሻከታና ማላ ግደና። ሄዋ ግዶፐ፥ ሀ አላምያፐ ህንተ ሻከት ባናዉ በሴ ጉሳ።

\VS{11}ሽን እሻቱዋ ሀእ ጌተትያዋንቱፐ እቱነ ዎሹማናዉ ቆፕያዋንቱ ዎይ ሚሻዉ ዮራትያዋንቱ ዎይ ኤቃዉ ጎይንያዋንቱ ዎይ አሳ ሱንꬃ ባይዝያዋንቱ ዎይ ማꬆትያዋንቱ ዎይ ዉእያዋንቱና ህንተንቱ እትፐተꬃ ኦና ማላ፥ ታን ህንተንቶ ጻፋድ። ሄዋንቱ ማላና ሀራይ አቶ፥ ቁማካ እትፐ ሞፕተ።


\par }{\PP \VS{12}አያዉ ጎፐ፥ ዎሳ ጎለፐ ካረና ደእያዋንቱ ቦላ ፕርዳናዉ ታና አዬ ጋꬂ? ህንተንቱ ግዶን ዎሳ ጎለን ደእያዋንቱ ቦላን ህንተ ፕርድክቴየ?

\VS{13}ሽን ካረና ደእያዋንቱ ቦላን ጾሳይ ፕርዳና። ሄ ኢታባ ኦꬅያ ኡራ ህንተ ግዶፐ ከስ ድግተ።
\XREF{}{{\XO 5:13 }{\XT{ዛረ. 13:5፤ 17:7}}}




\par }\Chap{6}{\SH አማንያ አሳ ግዶን ደእያ ዋላሳ ዎቲደ ꬋይሳናዉ በሲ?
\par }
{\PP \VerseOne{1}ህንተንቱፐ እት ኡራዉ ባረ እሻና ሞቱ ደእያባ ግዶፐ፥ አማንያዋንቱ ቦላ ፕርደታናዋ ባሺደ፥ አማነናዋንቱ ቦላ ፕርደታናዉ ዋን ጻሊደ ቤዳ?

\VS{2}አማንያዋንቱ አላምያ ቦላ ፕርዳናዋ ኤርክቴ? ያትና፥ አላምያ ቦላ ህንተ ፕርዳናዋንታ ግዶፐ፥ ኡባባፐ ጉጽያዋ ፕርዳናዉ ዳንዳይክቴ?

\VS{3}ሀ ደኡዋባይ አቶ ሽን፥ አማንያዋንቱ ኪታንቻቱዋ ቦላ ፕርዳናዋ ኤርክቴ?

\VS{4}ያትና፥ ህንተንታ ሀ አላምያ ደኡዋባዉ ፕርዳ ጎለ ቡሳይ ኮሾፐ፥ አማንያ አሳይ ካꬌዳ አሳን ፕርድሳናዉ አፊቴ?

\VS{5}ታን ህንተንታ ዬላያናዉ ሀዋ ጋይ፤ ሀዋ ግዳናዉ በሲ? ህንተንቱ ግዶን እሻቱዋ ስገꬃናዉ ዳንዳይያ ሎኦ ኤራንቻ አሳይ እቱነ ባዌ?

\VS{6}ሽን እት እሻይ የኮ እሻ ፕርዳ ጎለን ሞቲደ፥ ሄ የዉዋ አማነና አሳን ፕርድሲ?


\par }{\PP \VS{7}ስም እቱ እቱዋ ሞትያዌ ህንተ ግዶን ደኦፐ፥ ሄዌ ህንተ ኩንዴዳዋ በሴ። ሄዋፐ ህንተ ናቀትያዌነ ጭመትያዌ ሎኤኔ?

\VS{8}ሽን ህንተ ህንተ ሁጰዉ እቱ እቱዋ ሀራይ አቶ፥ ህንተ እሻቱዋካ ናቂታነ ጭሚታ።


\par }{\PP \VS{9}ዎይ ማካላንቻቱ ጾሳ ካዉተꬃ ላተናዋ ኤርክቴ? ባሎፕተ። ዎሹማናዉ ቆፕያዋንቱ ዎይ ኤቃዉ ጎይንያዋንቱ ዎይ ዎሹምያዋንቱ ዎይ አቱማዋ ግዲደ፥ አቱማዋና ግስያዋንቱ፥

\VS{10}ዎይ ካይሳቱ ዎይ ሚሻዉ ዮራትያዋንቱ ዎይ ማꬆትያዋንቱ ዎይ አሳ ሱንꬃ ባይዝያዋንቱ ዎይ ቦንቂያዋንቱ ጾሳ ካዉተꬃ ላትክኖ።

\VS{11}ህንተንቱፐካ እት እት አሳይ ሄዋንቱ ማላ። ሽን ጎዳ የሱስ ክርስቶሳ ሱንꬃንነ ኑ ጾሳ አያናን ህንተ ሜጨቲደ ጌዬድታ፤ ቃይ ጽሌድታ።


\par }{\SH ህንተንቱ አሳተꬃ ጾሳ ቦንቾ ፔሽተ
\par }
{\PP \VS{12}እት ኡራይ፥ “ታን ኮዬዳባ ኡባ ኦꬃናዉ ዳንዳያይ” ጋና ዳንዳዬ። ሽን ኡባይካ ታና ማደና። ታን ኮዬዳባ ኡባ ኦꬃናዉ ዳንዳያይ። ሽን አዬኔካ ታና ሞደና።

\VS{13}ቃይ ሀራይካ፥ “ቁማይ ኡሉዋሳ፤ ኡሉካ ቁማሳ” ጌ። ሽን ጾሳይ ኡሉዋካ ቁማካ ꬋይሳና። አሳ አሳተꬃይ ጎዳ የሱሳሳፐ አትን፥ ዎሹማሳ ግደና። ጎዳ የሱስካ አሳ አሳተꬃሳ።

\VS{14}ጾሳይ ጎዳ የሱሳ ሀይቁዋፐ ደንꬄዳ፤ ቃይ ኑናካ ሀይቁዋፐ ባረ ዎልቃን ደንꬃና።


\par }{\PP \VS{15}ህንተንቱ አሳተꬃይ ክርስቶሳ አሳተꬃና እቱዋ ግድያዋ ህንተ ኤርክቴ? ያትና፥ ታን ክርስቶሳ አሳተꬃና እቱዋ ግዴዳዋ አፋደ፥ ጫራት አሳተꬃና እቱዋ ኦꬃናዉ በሲ? በሰና!

\VS{16}ዎይ ጫራትና እትፐተꬃ መꬍያ ኡራይ እዝና እት አሳተꬃ ግድያዋ ኤርክቴ? አያዉ ጎፐ፥ ጾሳ ማጻፋይ፥ “ኡንቱንቱ ላአቱ እት አሾ ግዳና” ያጌ።
\XREF{}{{\XO 6:16 }{\XT{ዶመꬃ 2:24}}}

\VS{17}ሽን ጎዳና እትፐተꬃ መꬍያ ኡራይ አያናን አናና እቱዋ ግዴ።


\par }{\PP \VS{18}ዎሹማፐ ሃክተ። እት ኡራይ ኦꬅያ ሀራ ናጋራ ኡባይ አ አሳተꬃፐ ካረና ደኤ፤ ሽን ዎሹምያዌ ባረ ቦላን ናጋራ ኦꬄ።

\VS{19}ዎይ ህንተ ቦላይ ጾሳይ ህንተንቶ እሜዳ ህንተንቱን ደእያ ጌሻ አያናይ አቅያ ጌሻ ጎልያ ግድያዋ ኤርክቴ? ቃይ ህንተ ህንተ ሁጲያሳ ግድክታ።

\VS{20}አያዉ ጎፐ፥ ጾሳይ ህንተንታ ጋትያን ሻሜዳ። ሄዋ ድራዉ፥ ህንተ አሳተꬃን አ ቦንችተ።




\par }\Chap{7}{\SH ገሉዋ አካባስ ኦሸቴዳ ኦሻነ እመቴዳ ዛሩዋ
\par }
{\PP \VerseOne{1}ህንተንቱ ታዉ ጻፌዳ የዎ አቱማ አሳይ ማጫዉኖ ቦቼነንቶ ሎአ።

\VS{2}ሽን ዎሹማ ጋሱዋ ድራዉ፥ አቱማ አሳዉ ሁጲያን ሁጲያን ማቻታ ደኡ። ቃይ ማጫ አሳዉካ ሁጲያን ሁጲያን አስናይ ደኦ።


\par }{\PP \VS{3}አስናይ ባረ ማቻትዉ አስናተꬃን በስያባ ኦꬆ፤ ቃይ ሄዋዳን፥ ማቻታካ ባረ አስናዉ ማቼተꬃን በስያባ ኦꬁ።

\VS{4}ማቻታ ባረ አሳተꬃዉ ጎዳ ግዱኩ፤ ሽን እዝ አስናይ ጎዳ። ሀዋዳንካ፥ ቃይ አስናይ ባረ አሳተꬃዉ ጎዳ ግደና፤ ሽን አ ማቻታ ጎዳ።

\VS{5}ህንተንቱ ህንተ ግዶን ጾሳ ዎሳን ገንጫናዉ ሄ ዎድያዉ ዞረታን ድገታናፐ አትን፥ እቱ እቱዋ ድጎፕተ። ህንተንቱ ህንተንታ ናገና ድራዉ፥ ሴጻናይ ህንተንታ ፓጨናዳን፥ እትፐ ደእተ።

\VS{6}ሽን ታን ህንተንታ ሄዋ ህንተ ዶሶዋዳን ሀንተ ጋይፐ አትን፥ አዛዝከ።

\VS{7}ታን አሳይ ኡባይ ታናዳን ሀንንቶ ዶሳይ። ሽን ጾሳይ አሳዉ ሁጲያን ሁጲያን ዱማ ዱማ እሞታ እም ዎꬄዳ፤ እቶ ሀዋዳን፥ ቃይ የኮ ሄዋዳን እም ዎꬄዳ።


\par }{\PP \VS{8}ሄዋ ድራዉ፥ ታን ማቻቶ አክቤናዋንቱነ አስናይ ሀይቆ ማጫዋንቱ ታናዳን ጮ ደኢኖንቶ፥ ኡንቱንቶ ሎአ ጋይ።

\VS{9}ሽን አሙዋን ጉደትያዋፐ አክያዌነ ገልያዌ ሎአ ግድያ ድራዉ፥ ኡንቱንቱ ባረንታ ናጋናዉ ዳንዳያና ꬋዮፐ፥ አክኖነ ገልኖ።


\par }{\PP \VS{10-11}ማቻታ ባረ አስናፐ ሻከቱፑ። ሽን ሻከቶፐነ ገለናን ደኡ፤ ዎይ ባረ አስናና ስገቱ። አስናይካ ባረ ማቻቶ የዶፖ ያጋደ፥ አኬዳዋንታነ ገሌዳዋንታ አዛዛይ። ሽን ሀዋ አዛዝያዌ ጎዳፐ አትን፥ ታና ግድከ።


\par }{\PP \VS{12}ታን ሀራቱዋ ሀዋዳን ጋይ፤ ጎዳ ግደና። አማነና ማቻታ ደእያ አማንያ አሳይ ኦንነ ደኦፐ፥ አ ማቻታ አናና እትፐ ደእያዋ እ ዶሶፐ፥ እዞ የዶፖ።

\VS{13}ቃይ አማነና አስናይ ደእያ አማንያ ማቻታ ደኦፐ፥ እዝ አስናይ እዝና እትፐ ደእያዋ እዛ ዶሶፐ፥ አፐ ሻከቱፑ።

\VS{14}አያዉ ጎፐ፥ አማነና አስናይ ባረ አማንያ ማቻትና ደኢደ ጌዬዳ። ቃይ አማነና ማቻታ ባረ አማንያ አስናና ደኣደ ጌያዱ። ሄዌ ባዌንቶ፥ ህንተንቱ ናናይ ቱና፤ ሽን ሀእ ኡንቱንቱ ጌሻ።

\VS{15}ሽን አማነናዌ ሻከታና ኮዮፐ ሻከቶ። አማንያ ማቻቶ ግድና፥ ዎይ አስና ግድና፥ ሀዋ ማላ የዉዋን ቃሸትክኖ። አያዉ ጎፐ፥ ጾሳይ ኑና ሳሮተꬃን ደአናዉ ጼሴዳ።

\VS{16}አማንያ ማቻቴ፥ ኔን ነ አስና አሻንንቶነ ኦ ኤር? ዎይ አማንያ አስናዉ ኔን ነ ማቻቶ አሻንንቶነ ኦ ኤር?


\par }{\SH ጾሳይ ህንተንታ ኮይሮ ጼስያ ዎደ ህንተንቱ ደእያ ሀኖታን ደእተ
\par }
{\PP \VS{17}ግዶፐነ፥ አሳይ ሁጲያን ሁጲያን ጎዳይ አዉ እሜዳዋዳንነ ቃይ ጾሳይ ባረና ጼሴዳዋዳን ደኦ። ሄዌ አማንያ አሳ ኡባ ታን ታማርሴዳ ህግያ።

\VS{18}ኦንነ ቃጻረት ኡቲደ፥ ጾሳ አማኔዳዋ ግዶፐ፥ ባረ ቃጻራ ማላ ድጎፖ። ቃይ ኦንነ ቃጻረተናን ደኢደ፥ ጾሳ አማኔዳዋ ግዶፐ ቃጻረቶፖ።

\VS{19}አያዉ ጎፐ፥ ጾሳ አዛዙዋ ናጋናፐ አትን፥ ቃጻረትና ቃጻረታና ꬋይና አላሊ ባዋ።


\par }{\PP \VS{20}አሳይ ሁጲያን ሁጲያን ጾሳይ ባረና ጼስያ ዎደ ደእያዋዳን ደኦ።

\VS{21}ጾሳይ ኔና ጼስያ ዎደ ኔን አይለ? አይነ ባዋ፤ ሽን ኔን አይለተꬃፐ ከሳናዉ ዳንዳዮፐ ከሳ።

\VS{22}አያዉ ጎፐ፥ አይለ ግድ ኡቴዳ አሳ ጎዳይ ጼሶፐ፥ እ ጎዳይ አይለተꬃፐ ከሴዳ አሳ። ሀዋዳንካ፥ አይለ ግደና አሳ ክርስቶስ ጼሶፐ፥ እ ክርስቶሳ አይለ።

\VS{23}ጾሳይ ህንተንታ ጋትያን ሻሜዳ። አሳ አይለ ግዶፕተ።

\VS{24}ታናዳን አማንያዋንቶ፥ አሳይ ሁጲያን ሁጲያን ጾሳይ አ ጼስያ ዎደ ደእያ ደኡዋዳን፥ ጾሳና ደኦ።


\par }{\SH ገለት አከትቤናዋንቱባነ አምኤቱዋባዉ ኦሸቴዳ ኦሻ
\par }
{\PP \VS{25}ዎዶራቶ ጎዳይ ታና አዛዜዳባይ ባዋ። ሽን ታን ጎዳዉ አማነቴዳዋ ግዴዳ ድራዉ፥ አፐ ማሮተꬃ አኬዳዋዳን፥ ህንተንታ ዞራይ።

\VS{26}ስም ሀእ መቶ ታዉ ሀዌ ሎአ ማላቴ፤ አሳይ ሀዋዳን ሀኒደ ደኦፐ ሎአ።

\VS{27}ኔን ማቻቶ አካ ድጌዳዋ ግዶፐ፥ እዞ የዳናዉ ኮዮፓ። ማቻቶ አካቤናዋ ግዶፐ፥ አካናዉ ኮዮፓ።

\VS{28}ሽን ኔን ማቻቶ አኮፐ፥ ናጋራ ኦꬃበይካ። ወዶራታካ አስና ገሎፐ፥ ናጋራ ኦꬃበይኩ። ሽን አከትያዋንቶነ ገለትያዋንቶ ኡንቱንቱ ደኡዋን ዎልቃማ መቱ ደኤ። ታን ህንተንታ ሄ መቱዋፐ አሻናዉ ኮያይ።


\par }{\PP \VS{29}ሽን ታናዳን አማንያዋንቶ፥ ታን ግያዌ ሀዋ፤ ዎዲ ዉሬዳ። ሀዋፐ ስንꬃዉ አኬዳ አሳቱ፥ አክቤና አሳዳን ሀንኖ።

\VS{30}ዬክያዋንቱ ዬከናዋዳን፥ ናሸትያዋንቱ ናሸተናዋዳን፥ ሻምያዋንቱካ ሻሚደ አይነ ባይናዋዳን፥

\VS{31}ሀ አላምያ ደኡዋን ማደትያዋንቱ ኡባካ ማደተናዋዳን ሀንኖ። አያዉ ጎፐ፥ ሀ አላምያ ደኡ አትያዋ።


\par }{\PP \VS{32}ህንተንቱ ህርገናን ደአናዋ ታን ዶሳይ። አክቤናዌ ጎዳ ናሸቻናዉ ኮይያ ድራዉ፥ አ ኦሱዋባ ቆፔ።

\VS{33}ሽን አኬዳዌ ባረ ማቻቶ ናሸቻናዉ ኮይያ ድራዉ፥ ሳኣባ ቆፔ።

\VS{34}አ ቆፋይ ሻከቴዳ። አስና ገላቤና ወዶራታ ባረ አሹዋንነ ባረ ሸምፑዋን ጌያናዉ ኮይያ ድራዉ፥ ጎዳ ኦሱዋባ ቆፓዉ። ሽን አስና ገሌዳዉና ባረ አስና ናሸቻናዉ ኮይያ ድራዉ፥ ሳኣባ ቆፓዉ።


\par }{\PP \VS{35}ታን ሀዋ ህንተንታ ማዳና ማላ ጋይፐ አትን፥ ህንተንታ ꬉባናዉ ጊከ። ሽን ህንተ በስያዋዳን ደኢደ፥ ጎዳ ኦሱዋ ህንተና እሚደ ኦꬃና ማላ ኮያይ።


\par }{\PP \VS{36}ኦንነ ባረ ጊግሴዳ ዎዶራቶ አክያ ዎዲ ጋክና፥ ባረና ናጋናዉ አዉ ዳንዳየተናን እጾፐ፥ እዞ አኮ። እ እዞ አኮፐ፥ ሄዋን ናጋራይ ባዋ።

\VS{37}ሽን እ ባረ ዎዛናን ምኖፐ፥ አከናን ጋምአና ዳንዳዬ። ቃይ ባረና ናጊደ፥ ባረ ጊግሴዳ ዎዶራቶ አከናን ጋምአና ጎፐ፥ ኦንነ ዎልቃንናን ባረ ዎዛናን ቆፋ ቃቼዳዋ ግዶፐ ሎይꬄዳ።

\VS{38}ሄዋ ድራዉ፥ ዎዶራቶ አክያ ኡራይ ሎይꬄዳ፤ ቃይ አከናዌ ኡባ አꬅ ሎይꬄዳ።


\par }{\PP \VS{39}አስና ገሌዳ ምሽራታ ባረ አስናይ ደኤዳ ኬናን አናና እትፐ ደአናዳን ቃሸታ ኡታዱ። ሽን እ ሀይቆፐ፥ ጎዳ አማንያ አሳ ኦናነ ግዶፐ፥ ባረ ዶሴዳ አስና ገላናዉ ዳንዳያዉ።

\VS{40}ታ ቆፋ ግዶፐ፥ ገለናን ደአንቶ፥ እዛ ናሸቻን ደአና። ቃይ ታናን ጾሳ አያናይ ደእያዋ ታን ኤራይ።




\par }\Chap{8}{\SH ኤቃዉ ያርሸቴዳ ቁማባ
\par }
{\PP \VerseOne{1}ኤቃዉ ያርሼዳ ቁማባ ግዶፐ፥ ኑን ኡባይካ ኤሬቶ። ኤራይ ኦቶርሴ፤ ሽን ሲቁ አማኑዋን ድቼ።

\VS{2}ኦንነ ባረዉ እትባ ኤርያዋ ማላቶፐ፥ እ ብሮ ኤራናዉ በስያዋ ኤርቤና።

\VS{3}ሽን ኦንነ ጾሳ ሲቆፐ፥ ጾሳይ አ ኤሬ።


\par }{\PP \VS{4}ሄዋ ድራዉ፥ ኤቃዉ ያርሼዳ ቁማ ሙሳባ ግዶፐ፥ ኤቃ ኡባይ አላምያን አያነ ግደናዋነ፥ እት ጾሳፐ አትን፥ ሀራይ ባይናዋ ኑን ኤሬቶ።

\VS{5}አያዉ ጎፐ፥ ጮራ ጾሳቱነ ጮራ ጎዳቱ ደኢኖ። ሽን ሀራይ አቶ፥ ሳሉዋን ግድና ሳኣን ግድና፥ ጾሳቱዋ ጌተትያዋንቱ ደኦፐካ፥

\VS{6}ኡባባ መꬌዳዌ ኑን አዉ ደእያዌ፥ እት ጾሳይ፥ አዉ፥ ኑዉ ደኤ። ቃይ ኡባባይ አን መቴዳዌነ ኑን አን ደእያዌ እት ጎዳይ፥ የሱስ ክርስቶስካ ኑዉ ደኤ።


\par }{\PP \VS{7}ሽን ሀ ኤራይ አሳ ኡባዉ ደኤና። እት እት አሳቱ ኤቃ ዶዬዳ ድራዉ፥ ሀእ ጋካናዉካ፥ “ኤቃዉ ያርሼዳ ቁማ” ያጊደ ሚኖ። ቃይ ኡንቱንቱ ዎዛናይ ሹጋ ግዴዳዋን፥ ኡንቱንቶ ሀ ቁማን ቱኔዳዋ ማላቴ።

\VS{8}ሽን ቁማይ ኑና ጾሳኮ ሺቃናዳን ማደና። ኑን ማና ꬋይንቶካ ኑዉ አይነ ፓጨና፤ ሞፐነ ኑዉ አይነ ጉጀተና።


\par }{\PP \VS{9}ሽን ሀዌ ህንተ ህንተ ዶሶዋዳን ሀንያዌ ሹጎ አማኑዋና ደእያዋንታ ናጋራን የገና ማላ ናገትተ።

\VS{10}አያዉ ጎፐ፥ ኔን ኤራንቻይ ኤቃዉ ያርሼዳ ቁማ ማናዉ ኤቃ ጎልያን ኡቴዳ ዎደ፥ ሹጎ አማኑዋና ደእያ እት አሳይ ኔና በኦፐ፥ ኤቃዉ ያርሼዳ ቁማ እ ማናዉ አ ዎዛናይ ቆፐኔዬ?

\VS{11}ሄዋ ግዶፐ ሀ ሹጎ አማኑዋና ደእያ ነ እሻይ፥ ክርስቶስ አ ድራዉ ሀይቄዳዌ፥ ነ ኤራን ባዬ።

\VS{12}ሀዋዳንካ፥ ህንተ ህንተ እሻቱዋ ናቂያዋንነ ኡንቱንቱ ሹጎ ዎዛና ማይꬅያዋን ክርስቶሳ ናቂታ።

\VS{13}ሄዋ ድራዉ፥ ቁማይ አማንያ ታ እሻ ꬉቢያዋ ግዶፐ፥ አ ꬉበና ማላ፥ ታ ደእያ ላይꬃን ሙለካ አሹዋ ሚከ።




\par }\Chap{9}{\SH የሱስ ኪቴዳዋንቶ ደእያ ማታነ ኡንቱንቱ ኦꬃናዉ በስያባ
\par }
{\PP \VerseOne{1}ታን አይለተꬃይ ባይና አሳ ግድክታ? የሱስ ኪቴዳዋ ግድክታ? ኑ ጎዳ የሱስ ክርስቶሳ በአበይክታ? ህንተንቱ ታን ጎዳዉ ኦꬄዳ ታ ኦሱዋፐ ቤቴዳዋንታ ግድክቴዬ?

\VS{2}ታን ሀራንቶ የሱስ ኪቴዳዋ ግዳና ꬋዮፐካ፥ ህንተንቶ የሱስ ኪቴዳዋ ግድያዌ ኤረቴዳዋ፤ አያዉ ጎፐ፥ ታን ጎዳን የሱስ ኪቴዳዋ ግድያዎ ህንተ ማርካ።


\par }{\PP \VS{3}ታና ቦርያዋንቶ ታን እምያ ዛሩ ሀዋ።

\VS{4}ማናዉነ ኡሻናዉ ኑዉ ማት ባዌ?

\VS{5}የሱስ ኪቴዳ ሀራቱዋዳንነ ጎዳ እሻቱዋዳን፥ ጰጽሮሳዋዳን፥ ኤኖ ግያ ማቻቶ እትፐ አኪደ ባናዉ ኑዉ ማታይ ባዌ?

\VS{6}ዎይ ኑ ደኦ ኦꬂደ ባጸታናዉ በስያዌ ታናነ ባርናባሳ ጻላሌ?

\VS{7}አይ ዎደነ ባረ ሚሻ ሚደ፥ ዎታዳራተꬃ ኦꬅያዌ ኦኔ? ዎይ ዎይንያ ቱራ ቶኪደ፥ አ አይፍያ ሜናዌ ኦኔ? ዎይ ሚዛ ዉድያ ሄሚደ፥ ሄ ሚዛ ዉድያፐ ማꬃ ኡሸናዌ ኦኔ?


\par }{\PP \VS{8}ታን ሀዋ አሳ ቆፋ ጻላላን ጋይታ? ዎይ ህጊ ቃይ ሀዋ ጌኔ?

\VS{9}አያዉ ጎፐ፥ ሙሴ ህግያን፥ “ካꬃ የꬍያ መህያ ዶና ቃቾፓ” ጌተቲደ ጻፈቴዳ። ጾሳይ መህያባ ቆፒደ ሀዋ ጊ?\XREF{}{{\XO 9:9 }{\XT{ዛረ. 25:4፤ 1 ጽሞ. 5:18}}}

\VS{10}ዎይ እ ሄዋ ግያዌ ሙለካ ኑ ድራሳ ግደኔ? ቱማካ ኑ ድራዉ ጻፈቴዳ፤ ጎሽያ ብታኒካ ካꬃ ቡክያ ብታኒካ፥ “ታና ጋክያዋ አካና” ያጊደ ኦꬃናዉ በሴ።

\VS{11}ኑን ህንተ ግዶን አያና የዉዋ ዘሬዳዋንታ ግዲደ፥ ኑ አሾ ማዶ ግድያዋ ህንተንቱፐ ጫኮፐ ዳሮቤ?

\VS{12}ሀራቱ ሄዋ ህንተንቱፐ አካናዉ ኡንቱንቶ ማታይ ደኦፐ፥ ኑዉ ኡንቱንቱዋፐ አꬍያ ማታይ ባዌ?

\par }{\PP ሽን ኑን ክርስቶሳ ምሽራቹዋ ቃላዉ ꬉቦ ግደናዳን፥ ኡባባ ገንጭያዋፐ አትን፥ ሄ ማታን ጎኤትበይኮ።

\VS{13}ጌሻ ጎልያን ኦꬅያ አሳቱ ባረንቱ ቁማ ጌሻ ጎልያፐ አክያዋ ኤርክቴ? ቃይ ያርሽያሳን ኦꬅያዋንቱ ያርሹዋፐ አክያዋ ኤርክቴ?\XREF{}{{\XO 9:13 }{\XT{ዛረ. 18:1}}}

\VS{14}ሀዋዳንካ፥ ቃይ ምሽራቹዋ ቃላ ኦድያዋንቱ ባረንቱ ደኦ ኮሽያባ አፐ ደማናዳን፥ ጎዳይ አዛዜዳ።


\par }{\PP \VS{15}ሽን ታን ሀ ማታ ኡባን አይነ ጎኤታበይከ። ታን ሀዋ ጻፌዳዌ ሄዋ ማላ ማታይ ታዉ ደአናዉ በሴ ያግያዋና ግደና። አያዉ ጎፐ፥ ታ ጬቁዋ ኦንነ መላ ከስያዋፐ ሀይቂያዌ ታዉ ሎአ።

\VS{16}ምሽራቹዋ ቃላ ኦዳናዉ ታን አዛዘታ ኡቴዳ ድራዉ፥ አ ኦዶፐካ ታዉ ጬቀትያባይ ባዋ። ምሽራቹዋ ቃላ ኦደናን አጎፐ፥ ታዉ አየሮ።

\VS{17}አያዉ ጎፐ፥ ታን ሀዋ ዶሳደ ኦꬆፐ፥ ታዉ ዎይታይ ደኤ። ሽን ታን ዶሰናን እጾፐካ፥ ምሽራቹዋ ቃላ ድራዉ ሀዳራ ጾሳይ ታዉ እሜዳ።

\VS{18}ያትና፥ ታ ዎይታይ አዬ? ምሽራቹዋ ቃላ ኦዳደ፥ ታዉ ዎንጋላን ደእያ ኩመንꬃ ማታን ጎኤተናን፥ ምሽራቹዋ ቃላ ጮ ኦድያዋ።


\par }{\PP \VS{19}ታን ኦስነ አይለ ግድከ ሽን፥ ጮራቱዋ ዛራናዉ ታና ኡባዉ አይለ ከሳድ።

\VS{20}ታን አይሁዳቱዋ ዛራናዉ ኡንቱንቱና ኡንቱንታ ግዳደ ደኣድ። ታ ሁጰዉ ህግያፐ ጋርሳና ደእከ። ሽን ህግያፐ ጋርሳና ደእያዋንታ ዛራናዉ ህግያፐ ጋርሳና ደእያ አሳ ማላ ግዳድ።

\VS{21}ታን ህጊ ባይና አሳቱዋና ደኣደ፥ ህጊ ባይና አሳዳን ሀናድ። ጾሳ ህጊ ꬋይና ግደና። ሽን ህጊ ባይናዋንታ ዛራናዉ፥ ክርስቶሳ ህግያፐ ጋርሳና ደኣድ።

\VS{22}ታን አማኑዋን ዳቡርያዋንታ ዛራናዉ፥ ኡንቱንቱ ማላ ግዳድ። ታን አይ ኦግያንነ አማሬዳ አሳቱዋ አሻናዉ፥ ኡባ አሳቱዋና ኡባባን ኡንቱንቱ ማላ ግዳድ።

\VS{23}ታን ምሽራቹዋ ቃላ አንጁዋ ሻካናዉ፥ ምሽራቹዋ ቃላ ድራዉ፥ ኡባባ ኦꬃይ።


\par }{\PP \VS{24}ዎꬃን ጾናና ጊደ ዎጽያ ኡባይ እትፐ ዎጼ። ሽን እቱዋ ጻላላይ ዎይታ አክያዋ ኤርክቴ? ሀዋዳን ህንተንቱካ ዎይታ አካናዉ ዎጽተ።

\VS{25}ካሳዉ ባረና ጊግስያ ኦንነ ኡባባን ባረና ናጌ። አሳይ ሄዋ ዳቡርያዌ ጾኔዳዎ እመትያ ባይያ ካላቻ ደማናሳ። ሽን ኑን ዳቡርያዌ መꬍናዉ ደእያዋነ ባየና ካላቻ ደማናሳ።

\VS{26}ሄዋ ድራዉ፥ ታን ቆፍ ባይናን ዎጽያዋዳን ዎጽከ። ጫርኩዋ ይምፕያ አሳዳንካ ጮ ኦለትከ።

\VS{27}ሽን ታን ሀራንቶ ኦዴዳዋፐ ጉይያን፥ ታ ሁጰዉ ዎይታፐ አተና ማላ፥ ታ አሳተꬃ ናገታናዳን ኦꬃይ።




\par }\Chap{10}{\SH ኤቃዉ ጎይናናዉ በሰና
\par }
{\PP \VerseOne{1}ሄዋ ቦላን ታናዳን አማንያዋንቶ፥ ታን ህንተ ሀዋ ኤራና ማላ ኮያይ። ኑ አዎቱ ኡባይ ሻርያፐ ጋርሳና ደኤድኖ፤ ኡባይካ አባ ግዶና ፕኔድኖ።
\XREF{}{{\XO 10:1 }{\XT{ከሳ 13:21-22፤ 14:22-29}}}

\VS{2}ኡንቱንቱ ኡባይ ሙሴና እትፐ ግዳናዉ፥ ሻርያንነ አባን ጻማቀቴድኖ።

\VS{3}ኡንቱንቱ ኡባይ ሄ እት አያና ቁማ ሜድኖ።
\XREF{}{{\XO 10:3 }{\XT{ከሳ 16:35}}}

\VS{4}ቃይ ኡባይካ ሄ እት አያና ኡሻ ኡሼድኖ። አያዉ ጎፐ፥ ኡንቱንቱ ባረንታ ካለꬅያ አያና ዛላፐ ፑልቶዋ ኡሼድኖ፤ ሄ ዛላይካ ክርስቶሳ።
\XREF{}{{\XO 10:4 }{\XT{ከሳ 17:6፤ ፓይ. 20:11}}}

\VS{5}ሽን ጾሳይ ኡንቱንቱፐ ዳርያ ባጋቱዋን ናሸትቤና ድራዉ፥ ኡንቱንቱ አሃይ አሳይ ባይና ሳን ላለቴዳ።
\XREF{}{{\XO 10:5 }{\XT{ፓይ. 14:29-30}}}


\par }{\PP \VS{6}ኡንቱንቱ ኢታባ አሞቴዳዋዳን፥ ኑ ዎዛናይ ቃይ ኢታባ አሙዋፐ ናገታናዳን፥ ሄዌ ኡባይ ኑዉ ትምርተ ግዴዳ።
\XREF{}{{\XO 10:6 }{\XT{ፓይ. 11:4}}}

\VS{7}ጾሳ ማጻፋይ፥ “አሳይ ማናዉነ ኡሻናዉ ኡቴድኖ፤ ቃይ ዱሮ ደንድ ኤቄድኖ” ያግያዋዳን፥ ኡንቱንቱፐ እቱ እቱ ኤቃዉ ጎይኔዳዋዳን፥ ህንተ ጎይኖፕተ።
\XREF{}{{\XO 10:7 }{\XT{ከሳ 32:6}}}

\VS{8}ኡንቱንቱፐ እቱ እቱ ዎሹሜዳዋዳን፥ ኑን ዎሹማናዉ በሰና። ሄዋ ጋሱዋን ኡንቱንቱፐ እት ጋላስ ላታማነ ሄዙ ሻአይ ሀይቄዳ።
\XREF{}{{\XO 10:8 }{\XT{ፓይ. 25:1-18}}}

\VS{9}ኡንቱንቱፐ እቱ እቱ ጎዳ ፓጪደ፥ ሾሻን ዱከት ሀይቄዳዋዳን፥ ኑን ጎዳ ፓጫናዉ በሰና።

\VS{10}ኡንቱንቱፐ እቱ እቱ ዙዙምና፥ ዎꬍያ ኪታንቻን ኡንቱንታ ꬋይሴዳዋዳን ዙዙሞፕተ።
\XREF{}{{\XO 10:10 }{\XT{ፓይ. 16:41-49}}}


\par }{\PP \VS{11}ሀዌ ኡባይ ሀራቶ ትምርተ ግዳናዳን ኡንቱንቱ ቦላ ጋኬዳ። ቃይ ኑና ዎድያ ዉርሰꬃይ ጋካና ማቴዳዋንታ ሴራናዉ ጻፈቴዳ።


\par }{\PP \VS{12}ሄዋ ድራዉ፥ ምና ኤቃድ ጊደ ቆፕያ ኡራይ ኦንነ ኩንደናዳን፥ ባረና ናጎ።

\VS{13}ህንተንታ ጋክያ ፓጪ፥ አሳ ኡባ ጋክያ ፓጭያ ማላፐ አትን፥ አይነ ዱማተና። ህንተንቱ ዎልቃይ ዳንዳይያዋፐ አꬍያ ፓጭያን ህንተ ፓጨታናዉ ኮየና ጾሳይ አማነቴዳዋ። ሽን ህንተንታ ፓጪ ጋክያ ዎደ፥ ሄ ፓጭያ እ ህንተንታ ዳንዳይሳና። ቃይ ሄ ፓጭያፐ ህንተንቱ ከስያ ኦግያካ እ እማና።


\par }{\PP \VS{14}ሄዋ ድራዉ፥ ታ ዶስያዋንቶ፥ ኤቃዉ ጎይኖፕተ።

\VS{15}ህንተንቱ ዎዛናማ አሳ ግዴዳ ድራዉ፥ ታን ህንተንቶ ኦዳይ። ታን ግያዋ ህንተ ፕርድተ።

\VS{16}ኑን ጾሳ ጋላቲደ ሻክያ አንጁዋ ጹአይ ክርስቶሳ ሱꬃና እትፐተꬃይ ደእያዋ ግደኔ? ቃይ ኑን መንꬅያ ኡክꬃይ ክርስቶሳ አሹዋና እትፐተꬃይ ደእያዋ ግደኔ?

\VS{17}እት ኡክꬃይ ደእያ ድራዉ፥ ኑን ጮራ ግዶፐካ፥ እት አሳተꬃ። አያዉ ጎፐ፥ ኑን ኡባይካ ሄ እት ኡክꬃ ሻከቴቶ።


\par }{\PP \VS{18}እስራኤልያ አሳ ጼልተ። ያርሹዋ ምያዋንቱ ያርሽያሳና እትፐተꬃይ ደእያዋንታ ግድክኖ?\XREF{}{{\XO 10:18 }{\XT{ዎጋ 7:6}}}

\VS{19}ስም ታን ዋጋይታ? ኤቃዉ ያርሸቴዳ ቁማይ ማዲ ዎይ ኤቃይ ማዲ?

\VS{20}ማደና፤ ሽን ታን ግያዌ ጾሳ አማነና አሳቱ ኢታ አያናቶ ያርሽያዋፐ አትን፥ ጾሳዉ ያርሽክኖ። ኢታ አያናቱዋና ህንተ እትፐ ዙፐታና ማላ፥ ታን ኮይከ።
\XREF{}{{\XO 10:20 }{\XT{ዛረ. 32:17}}}

\VS{21}ጎዳ ጹኣፐ ኡሺደ ቃይ ኢታ አያናቱዋ ጹኣፐ ኡሻናዉ ህንተ ዳንዳይክታ። ጎዳ ጋይታፐ ህንተ ግሸቲደ ቃይ ኢታ አያናቱዋ ጋይታፐ ማናዉ ዳንዳይክታ።

\VS{22}ሄዋ ኦꬂደ ኑን ጎዳና ጺኖታናዉ ኮሺ? ኑን አፐ ምኔቶ?\XREF{}{{\XO 10:22 }{\XT{ዛረ. 32:21}}}


\par }{\PP \VS{23}ህንተፐ እቱ እቱ፥ “ኡባባ ኦꬃናዉ ታና ድግያባይ ባዋ”፤ ሽን ኡባባይ ማደና። “ኡባባ ኦꬃናዉ ድግያባይ ባዋ፤ ሽን ኡባባይ ጌሸና” ያጊኖ።

\VS{24}ኦንነ ሀራ አሳ ማድያባ ቆፖፐ አትን፥ ሀራይ አቶ እቱነ ባረና ማድያባ ቆፖፖ።


\par }{\PP \VS{25}ገያን አጻረ ታራን ዛልኤትያ አሹዋ ህንተ ዎዛና ቆፋን፥ አይነ ስናን ሚተ።

\VS{26}አያዉ ጎፐ፥ አላሚነ አን ደእያባይ ኡባይ ጎዳባ።
\XREF{}{{\XO 10:26 }{\XT{ማዝ. 24:1}}}


\par }{\PP \VS{27}እት አማነና አሳይ ህንተንታ እማꬃ ኦꬅ ሾባናዉ ጼስና ባናዉ ኮዮፐ፥ ህንተ ዎዛና ቆፋን፥ አይነ ስናን ህንተ ስንꬃ እ አꬅያባ ኡባ ሚተ።

\VS{28}ሽን እት ኡራይ ህንተንቶ፥ “ሀዌ ኤቃዉ ያርሼዳዋ” ጎፐ፥ ሄ ህንተንቶ ኦዴዳ ብታንያ ድራዉነ ቃይ ህንተ ዎዛና ቆፋ ድራዉ፥ ሄ ቁማ ሞፕተ።

\VS{29}ታን ግያዌ ነ ዎዛና ቆፋ ድራሳ ግደና፤ ሽን የኮ ብታንያ ዎዛና ቆፋ ድራሳ።

\par }{\PP ታን ታ ሀናናዉ ዳንዳይያ ታ ሀኖታ ሀራ አሳ ዎዛናይ አያዉ ፕርዲ?

\VS{30}ታን ጾሳ ጋላታደ ቁማ ሞፐ፥ ጾሳ ጋላታደ ሜዳ ቁማዉ አያዉ ቦረታይታ?


\par }{\PP \VS{31}ስም ህንተ አያነ ሞፐ፥ ዎይ አያነ ኡሾፐ፥ ዎይ ህንተ አያነ ኦꬆፐ፥ ኡባባ ጾሳ ቦንቾ ኦꬅተ።

\VS{32}ህንተንቱ አይሁዳ አሳቶ ዎይ ግሪከ አሳቶ ዎይ ጾሳ አማንያዋንቶ ꬉቦ ግዶፕተ።

\VS{33}ታን ቃይ ጮራቱ አታና ማላ፥ ኡንቱንቱ ኡባ ማዳናዳንፐ አትን፥ ታ ሁጰዉ ማዱዋ ኮየናን፥ አሳ ኡባ ኡባባን ናሸችያዋዳን፥ ህንተንቱካ ሄዋዳ ኦꬅተ።




\par }\Chap{11}{\PP \VerseOne{1}ታን ክርስቶሳ ሌምሱዋ ካልያዋዳን፥ ህንተንቱካ ታዋ ካልተ።


\par }{\SH አሳይ እትፐ ዎስያ ዎደ ደአናዉ በስያ ዎጋ
\par }
{\PP \VS{2}ታናዳን አማንያዋንቶ፥ ህንተ ኡባባን ታና ሀሳይያ ድራዉነ፥ ዎጋ ታን ህንተንቶ እሜዳዋዳን፥ ህንተ ምንሲደ ናግያ ድራዉ፥ ህንተንታ ጋላታይ።

\VS{3}ሽን ክርስቶስ አቱማዋ ኡባዉ ሁጰ ግድያዋ፥ አቱማ አሳይ ማጫ አሳዉ ሁጰ ግድያዋነ ቃይ ጾሳይ ክርስቶሳዉ ሁጰ ግድያዋ ህንተ ኤራና ማላ ኮያይ።

\VS{4}ጾሳ ዎሲደ፥ ዎይ ትምቢትያ ኦዲደ፥ ባረ ሁጲያ ጎዝያ አቱማ አሳይ ኡባይ ክርስቶሳ ቶቼ።

\VS{5}ቃይ ጾሳ ዎሳደ ዎይ ትምቢትያ ኦዳደ፥ ባረ ሁጲያ ጎዘና ማጫዉና ባረ አስና ቶቻዉ፤ አያዉ ጎፐ፥ እዛ ባረ ሁጲያ ሜደታ ድጎንና እት ማላ።


\par }{\PP \VS{6}ማጫዉና ባረ ሁጲያ ጎዛና ꬋዮፐ፥ ቃንጽሱ። ሽን እዛ ባረ ሁጲያ ቃንጽሳናዌ ዎይ ሜድሳናዌ ፖኮፐ፥ ባረ ሁጲያ ጎዙ።

\VS{7}አቱማዌ ጾሳ ሌምሱዋነ ቦንቹዋ ግድያ ድራዉ፥ ባረ ሁጲያ ጎዛናዉ በሰና፤ ሽን ማጫዉና አቱማዎ ቦንቾ።
\XREF{}{{\XO 11:7 }{\XT{ዶመꬃ 1:26-27}}}

\VS{8}አያዉ ጎፐ፥ ማጫዉና አቱማዋፐ ቤታዱፐ አትን፥ አቱማዌ ማጫዉንፐ ቤትቤና።
\XREF{}{{\XO 11:8 }{\XT{ዶመꬃ 2:18-23}}}

\VS{9}አያዉ ጎፐ፥ ማጫዉና አቱማዋ ድራዉ መታዱፐ አትን፥ አቱማዌ ማጫዉን ድራዉ መትቤና።

\VS{10}ሄዋ ድራዉ፥ ማጫዉና ባረ አስና አይሱዋፐ ጋርሳና ደእያዋ ኤርሳናዉነ ኪታንቻቱዋ ድራዉ፥ እዝ ሁጲያን ጎዝያባይ ደአናዉ በሴ።


\par }{\PP \VS{11}ሽን ጎዳን ማጫዉና አቱማዌ ባይናን ደኡኩ፤ አቱማዌካ ማጫዉና ባይናን ደኤና።

\VS{12}አያዉ ጎፐ፥ ማጫዉና አቱማዋፐ መቴዳዋዳን፥ ቃይ አቱማዌካ ማጫዉንፐ የለቴዳ። ቃይ ኡባባይካ ጾሳፐ ዬ።


\par }{\PP \VS{13}ህንተንቱ ህንተ ሁጰዉ ፕርድተ። ማጫዉና ባረ ሁጲያ ጎዘናን ጾሳ ዎሳናዉ በሲ?

\VS{14-15}አቱማዌ ባረ ሁጲያ ድቾፐ፥ አዉ ፖኮ። ሽን ማጫዉና ባረ ሁጲያ ድቾፐ፥ እዝዉ ቦንቾ ግድያዋ ሀራይ አቶ፥ መተንቶነ ህንተንታ ታማርሰኔ? አያዉ ጎፐ፥ ማጫዉን ሁጲ እዞ ካማናዉ እዝዉ እመቴዳ።

\VS{16}ሽን ኦንነ ሀ የዉዋን ፓሉመታናዉ ኮዮፐ፥ ኑዉ ግድና ዎይ ጾሳ አማንያዋንቶ ግድናካ፥ ሀዋፐ ሀራ ዎጋይ ባዋ።


\par }{\SH ጎዳ ካዉዋ አክያ ዎጋ
\par }
{\R (ማቶሳ 26:26-29፤ ማር. 14:22-25፤ ሉቃሳ 22:14-20)

\par }{\PP \VS{17}ህንተ ሺቅያዌ ኢታባሳፐ አትን፥ ሎኦባሳ ግደና ድራዉ፥ ታን ሀ አዛዙዋ እማደ ህንተንታ ጋላትከ።

\VS{18}ሽን ህንተ ዎሳ ጎለን ሺቅያ ዎደ፥ ህንተ ግዶን ጳልቀꬃይ ደእያዋ ታን ስሳይ። ቃይ ሄዌ እት ባጋና ቱማ ግድያዋ አማናይ።

\VS{19}አያዉ ጎፐ፥ ህንተ ማታን አማነቴዳዋንቱ ቆንጭ ኤረታና ማላ፥ ህንተ ግዶንካ ቃይ ሻኩ ደአናዉ በሴ።

\VS{20}ሄዋ ድራዉ፥ ህንተ እትፐ ሺቅያ ዎደ፥ ህንተ ሺቁ ጎዳ ካዉዋ ማናሳ ግደና።

\VS{21}አያዉ ጎፐ፥ ህንተ ቁማ ምያ ዎደ፥ ኡባይ ሁጲያን ሁጲያን ባረዋ ባረዋ ምያ ድራዉ፥ እቱ ኮሻቴ፤ እቱ ቃይ ማꬆቴ።

\VS{22}ማናዉነ ኡሻናዉ ህንተንቶ ጎሊ ባዌ? ዎይ ጾሳ ዎሳ ጎልያ ካꬊቴ? ቃይ አይነ ባይናዋንታ ዬላዪቴ? ታን ህንተንታ ዋጎ? ሀ የዉዋን ታን ህንተንታ ጋላቶ? ጋላትከ።


\par }{\PP \VS{23}አያዉ ጎፐ፥ ታን ቃይ ህንተንቶ እሜዳ ትምርትያ ጎዳፐ አካድ። ጎዳ የሱስ ኡንቱንቱ አ አꬂደ እሜዳ ቃማ ዳቡዋ አኪደ፥
\XREF{}{{\XO 11:23 }{\XT{ማቶሳ 26:26-28፤ ማር. 14:22-24፤ ሉቃሳ 22:19፣ 20}}}

\VS{24}ጾሳ ጋላቴዳ፤ ዳቡዋ መንꬂደ፥ “ሄይተ፤ ሚተ። ሀዌ ህንተ ግሻታዉ ባረና እሜዳ ታ አሹዋ። ሀዋን ታና ቆፕተ” ያጌዳ።

\VS{25}ሀዋዳንካ፥ ካዉዋ ሚደ ስምና፥ ጹኣ ቃይ አኪደ፥ “ሀዌ ጹአይ ታ ሱꬃን ታን ጫቄዳ ኦራꬃ ጫቁዋ። ህንተንቱ አፐ ኡሼዳ ዎደ ኡባን ሄዋን ታና ቆፕተ” ያጌዳ።
\XREF{}{{\XO 11:25 }{\XT{ከሳ 24:6-8፤ ኤር. 31:31-34}}}

\VS{26}አያዉ ጎፐ፥ ህንተ ሀ ዳቡዋ ሜዳ ዎደ ኡባንነ ሀ ጹኣፐ ኡሼዳ ዎደ ኡባን ጎዳይ ያና ጋካናዉካ፥ አ ሀይቁዋ ኦዲታ።


\par }{\PP \VS{27}ሄዋ ድራዉ፥ በሰናን ደኢደ ጎዳ ዳቡዋ ምያዌ፥ ዎይ ጎዳ ጹኣፐ ኡሽያዌ ኦንነ አ አሹዋነ አ ሱꬃ አጮቴ።

\VS{28}ሽን አሳይ ባረ ሁጲያ ፓጮ። ያቲደ ዳቡዋ ሞ። ጹኣፐካ ኡሾ።

\VS{29}አያዉ ጎፐ፥ ጎዳ አሹዋ ሻኪደ ኤረናን ዳቡዋ ምያዌነ ጹኣፐካ ኡሽያዌ ባረ ሁጰዋ ፕርዳ ሜኔ ኡሼ።

\VS{30}ሄዋ ድራዉ፥ ህንተ ግዶን ጮራቱ ዳቡራንቻነ ሀርጋንቻ ግዴድኖ፤ ቃይ ኡንደኔዳዋንቱ ሀይቄድኖ።

\VS{31}ሽን ኑን ኑ ሁጲያ ቱሙ ፓጬደንቶ፥ ጾሳይ ኑና ፕርደና።

\VS{32}ኑን ፕርደትያ ዎደ፥ ሀ አላምያና እትፐ ፕርደተና ማላ፥ ጎዳይ ኑና ሴሬ።


\par }{\PP \VS{33}ሄዋ ድራዉ፥ ታናዳን አማንያዋንቶ፥ ጎዳ ካዉዋ ማናዉ ህንተ ሺቅያ ዎደ፥ እቱ እቱዋ ናግተ።

\VS{34}ኦንነ ኮሻቴዳዋ ግዶፐ፥ እትፐ ሺቅያ ዎደ ጾሳ ፕርዳን ህንተ ገለና ማላ፥ ባረ ሶይን ሞ።

\par }{\PP አቴዳዋ ታን ያ ባደ ጊግሳና።




\par }\Chap{12}{\SH ጌሻ አያና እሞታቱዋ
\par }
{\PP \VerseOne{1}ታናዳን አማንያዋንቶ፥ ጌሻ አያና እሞታባ ህንተ ኤራናዉ ኮያይ።

\VS{2}ህንተንቱ ጾሳ አማነና ዎደ፥ ኡባ ዎደ ካልያዋዳንካ፥ ሃሳየና ኤቃቱዋኮ ህንተ ቤዳዋ ኤሪታ።

\VS{3}ሄዋ ድራዉ፥ ጾሳ አያናይ ካለꬅያ አሳይ ኦንነ፥ “የሱስ ሸቀቶ” ያጊደ ሃሳየናዋነ ቃይ ጌሻ አያናይ ካለꬆፐፐ አትን፥ ሀራይ አቶ እት አሳይነ፥ “የሱስ ጎዳ” ጋናዉ ዳንዳየናዋ ታን ህንተንታ ኤርሳይ።


\par }{\PP \VS{4}አያና እሞታይ ዱማ ዱማ፤ ሽን እምያ አያናይ እቱዋ።
\XREF{}{{\XO 12:4 }{\XT{ሮመ 12:6-8}}}

\VS{5}ቃይ ኦꬅያ ኦሱ ዱማ ዱማ፤ ሽን ጎዳይ እቱዋ።

\VS{6}ኦሱዋ ኦꬃናዉ ዱማ ዱማ ኦጊ ደእሽን፥ ሄ ኦꬅያ ኦግያ ኡባ አሳ ኡባዉ ቆንጭስያ ጾሳይ እቱዋ።

\VS{7}ሽን አሳ ኡባ ማዳናዉ፥ ጌሻ አያና ቆንጭስያ ዎልቃይ ኡባዉ ሁጲያን ሁጲያን እመቴዳ።


\par }{\PP \VS{8}አያዉ ጎፐ፥ ጌሻ አያናይ እቶ አꬎ ኤራተꬃ ሃሳያ እሜዳ፤ ቃይ እቶ ኤራተꬃ ሃሳያ እሜዳ።

\VS{9}ሄ ጌሻ አያናይ እቶ አማኑዋ እሚደ፥ የኮ ሀርጋንቻ ፓꬅያ ዎልቃ እሜዳ።

\VS{10}ጌሻ አያናይ እቶ ማላታ ኦꬅያ ዎልቃ እሚደ፥ እቶ ትምቢትያ ኦድያ ዎልቃ እሜዳ። እቶ አያናቱዋ ግዱዋን ደእያ ዱማተꬃ ኤርያ ዎልቃ እሚደ፥ እቶ ዱማ ዱማ ቃላን ሃሳይያ ዎልቃ እሜዳ። ቃይ እቶ ዱማ ዱማ ቃላን ሃሳዬዳዋ ብልያ ዎልቃ እሜዳ

\VS{11}ሽን ሀ ኡባባ ኦꬅያዌ ሄ እት ጌሻ አያና። አሳ ኡባዉ እ ባረ ኮይያዋዳን፥ ዱማ ዱማ እሞታ ሻክ ሻኪደ እሜዳ።


\par }{\SH እት ቦላን ደእያ ዱማ ዱማ አሳተꬃቱዋ
\par }
{\PP \VS{12}ክርስቶስ ጮራ አሳተꬃቱ ደእያ እት ቦላ ማላ። ቦላይ ጮራ አሳተꬃቱዋፐ መቴዳዋ ግዶፐካ፥ እት ቦላ።
\XREF{}{{\XO 12:12 }{\XT{ሮመ 12:4-5}}}

\VS{13}አያዉ ጎፐ፥ ኑን አይሁዳ አሳ ግዶፐነ ዎይ ግሪከ አሳ ግዶፐ፥ ዎይ አይለ ግዶፐነ ዎይ ዎማኖ ግዶፐ፥ ኡባይ እት ጌሻ አያናን እት ቦላ ግዳናዉ ጻማቀቴዶ። ቃይ ኑን ኡባይ እት ጌሻ አያና ኡሼዶ።


\par }{\PP \VS{14}አያዉ ጎፐ፥ ቦላዉ አሳተꬃይ ጮራ ግድያዋፐ አትን፥ እቱዋ ግደና።

\VS{15}ገዲ፥ “ታን ኩሽያ ግደና ድራዉ፥ ቦላ ቆሞ ግድከ” ጎፐ፥ እ ሄዋ ግያዌ ቦላ ቆሞ ግድያዋ ድጋኔ?

\VS{16}ሀይꬃይካ፥ “ታን አይፍያ ግደና ድራዉ፥ ቦላ ቆሞ ግድከ” ጎፐ፥ እ ሄዋ ግያዌ ቦላ ቆሞ ግድያዋ ድጋኔ?

\VS{17}ቦላይ ኡባይ አይፍያ ጻላላ ግድንቶ፥ ዎቲደ ስሳናዉ ዳንዳዪ? ቃይ ቦላይ ኡባይ ሀይꬃ ጻላላ ግድንቶ፥ ዎቲደ ስንጋናዉ ዳንዳዪ?


\par }{\PP \VS{18}ሽን ጾሳይ ባረ ኮዬዳዋዳን፥ ቦላ አሳተꬃቱዋ እቱዋ እቱዋ ቦላን ዎꬄዳ።

\VS{19}ኡባይ እት ቆሞ ግድንቶ፥ ቦላይ ሀቃን ደአኔ?

\VS{20}ሽን አሳተꬃቱ ጮራ ግዶፐካ፥ ቦላይ እቱዋ።


\par }{\PP \VS{21}አይፊ ኩሽያ፥ “ኔን ታና ኮሻካ” ጋናዉ ዳንዳየና። ዎይ ቃይ ሁጲ ገዳቱዋ፥ “ህንተንቱ ታና ኮሽክታ” ጋናዉ ዳንዳየና።

\VS{22}ሽን ላፋ ማላትያ ቦላ አሳተꬃቱ ሎይꬅ ኮሽያዋንታ።

\VS{23}ቦላ አሳተꬃቱዋፐ ቦንቼተናዋንታ ኑዉ ማላትያዋንታ ኑን ሎይꬅ ቦንቼቶ። ቃይ ኑና ዬላይያ ቦላ አሳተꬃቱዋካ ሎይꬅ ቦንቼቶ።

\VS{24}ኑ ቦላፐ ቤትያ ባጋዉ ማዩ ኮሸና፤ ሽን ፖክያ ባጋ አሳተꬃቱዋ ሎይꬅ ማይዛናዳን፥ ጾሳይ አሳተꬃ እትፐ ጋꬄዳ።

\VS{25}ቦላ አሳተꬃቱ እቱ እቶ እት ማላ ቆፋ ቆፓናፐ አትን፥ ቦላን ዱማተꬃይ ደአናዉ በሰና።

\VS{26}ቦላ አሳተꬃቱዋፐ እቱ ሴለቶፐ፥ ቦላ አሳተꬃቱ ኡባይካ አናና ሴለቲኖ፤ ቦላ አሳተꬃቱዋፐ እቱ ቦንቼቶፐ፥ ቦላ አሳተꬃቱ ኡባይ አናና ናሸቲኖ።


\par }{\PP \VS{27}ህንተንቱ ኡባይ ክርስቶሳ ቦላ፤ ቃይ ሁጲያን ሁጲያን ህንተ ኡባይካ አ ቦላ አሳተꬃቱዋ።

\VS{28}ጾሳይ ዎሳ ጎለን እት እት አሳቱዋ፥ ኮይሩዋን የሱስ ኪቴዳዋንታ፥ ላኤንꬁዋን ናባቱዋ፥ ሄዘንꬁዋን ታማርስያዋንታ፥ ሄዋፐ ጉይያን፥ ማላታ ኦꬅያዋንታ፥ ሄዋፐ ጉይያን፥ ፓꬅያ ዎልቃይ ደእያዋንታ፥ ማድያዋንታ፥ ዎሳ ጎልያ አይስያዋንታ ዱማ ዱማ ቃላን ሃሳይያዋንታ ኦꬄዳ።\XREF{}{{\XO 12:28 }{\XT{ኤፈ. 4:11}}}

\VS{29}ኡባቱ የሱስ ኪቴዳዋንቴ? ኡባቱ ናባቴ? ኡባቱ ታማርስያዋንቴ? ኡባቱ ማላታ ኦꬂኖ?

\VS{30}ኡባዉ ፓꬅያ ዎልቃይ ደኢ? ኡባቱ ዱማ ዱማ ቃላን ሃሳዪኖ? ቃይ ዱማ ዱማ ቃላን ሃሳዬዳዋ ኡባቱ ብሊኖ?

\VS{31}ሽን ኡባፐ አꬍያ እሞታ ሎይꬅ ኮይተ።

\par }{\PP ቃይ ኡባፐ ሎይꬅ አꬍያ ኦግያ ታን ህንተንታ በሳና።




\par }\Chap{13}{\SH ቱሙ ሲቁዋ
\par }
{\PP \VerseOne{1}ታን አሳ ቃላንነ ኪታንቻ ቃላን ሃሳዮፐካ ታዉ ሲቁ ꬋዮፐ፥ ታ ሃሳያይ ጮ ዋስያ ዳዋላ ማላ፤ ዎይ ቆልጫካትያ ጽናጽልያ ማላ።

\VS{2}ናበተꬃ እሞታይ ታዉ ደኦፐካ፥ ታን ጌሜዳ የዉዋ ኡባነ ኤራተꬃ ኡባ ኤርንቶካ፥ ቃይ ደርያ ደንꬅ ድግያ አማኑ ታዉ ደኦፐካ፥ ሲቁ ꬋዮፐ፥ ታን አያነ ግድከ።
\XREF{}{{\XO 13:2 }{\XT{ማቶሳ 17:20፤ 21:21፤ ማር. 11:23}}}

\VS{3}ታዉ ደእያዋ ኡባ ህዬሳቱዋ ምዛናዉ እምንቶካ ሀራይ አቶ፥ ታ ቦላ ታማን ጉዳናዉ አꬃ እምንቶካ ሲቁ ꬋዮፐ፥ ታና አይነ ማደና።


\par }{\PP \VS{4}ሲቁ ዳንዳያንቻ። ሲቁ ኬኬ። ሲቁ ቃናተና። ጬቀተና፤ ቃይ ኦቶረተና።

\VS{5}ሲቁ ባረዉ በሰናዋ ኦና፤ ኡዜተና፤ ይሎተና፤ ሲቁ ናቀቴዳዋካ ፓይደና።

\VS{6}ሲቁ ቱማተꬃን ናሸትያዋፐ አትን፥ ዎርዱዋን ናሸተና።

\VS{7}ሲቁ ኡባባ ዳንዳዬ። ኡባባይካ ሀናናዋ ጊደ፥ ናሸቻን ናጌ። ኡባባን ገንጬ።


\par }{\PP \VS{8}ሲቁ ሙለካ ꬋየና። ሽን ናበተꬃይካ አታና። ዱማ ዱማ ቃላን ሃሳይያዌካ አታና። ኤራተꬃይካ ꬋያና።

\VS{9}አያዉ ጎፐ፥ ኑን ኤራተꬃፐ ፓጫ ኤሬቶ፤ ትምቢትያፐካ ፓጫ ኦዴቶ።

\VS{10}ሽን ኩመንꬃ ግዴዳዌ ይያ ዎደ፥ ፓጫይ ꬋያና።


\par }{\PP \VS{11}ታን ናአተꬃን ደእያ ዎደ፥ ናኣዳን ሃሳያይ። ናኣዳን ቆፓይ። ቃይ ናኣዳንካ አኬካይ። ዎዳላ ግዴዳ ዎደ፥ ናአተꬃ ሀኑዋ አጋድ።

\VS{12}ኑን ሀእ በእያዌ ማስቶትያን በእያ ለምእ ለምእያ ማላ ማላ፤ ሽን ሄ ዎደ ኑን ኑ አይፍያን ቆንጭያን በአና። ሀእ ታን ኤራተꬃፐ ፓጫ ኤራይ፤ ሽን ጾሳይ ታና ዉርሲደ ኤርያዋዳን፥ ሄ ዎደ ታንካ ዉርሳ ኤራና።


\par }{\PP \VS{13}ሽን ሄዋ ግዶፐ፥ አማኑ፥ ሀናናዋ ጊደ ናሸቻን ናግያዌነ ሲቁ፥ ሀዋንቱ ሄዛቱ ምኒደ ደኢኖ። ሀዋንቱፐ አꬍያዌ ሲቁዋ።




\par }\Chap{14}{\SH ጌሻ አያና እሞታነ ኡንቱንቱ ማዱዋ
\par }
{\PP \VerseOne{1}ሲቁዋ ካልተ። አያና እሞታካ ሎይꬅ ኮይተ። ሽን ኡባፐ አꬂደ፥ ናበተꬃ ኮይተ።

\VS{2}አያዉ ጎፐ፥ ዱማ ዱማ ቃላን ሃሳይያ ኡራይ ጾሳዉ ሃሳዬፐ አትን፥ አሳዉ ሃሳየና። አያዉ ጎፐ፥ እ ሃሳይያዋ ኦንነ አኬከና። ሽን አሳዉ ቆንጭቤና የዉዋ አያና ዎልቃን ሃሳዬ።

\VS{3}ሽን ናቢ አሳ ማዳናዉ፥ ዞራናዉነ ምንሳናዉ አሳዉ ሃሳዬ።

\VS{4}ዱማ ዱማ ቃላን ሃሳይያ ኡራይ ባረና ማዴ። ሽን ናቢ ዎሳ ጎልያ ማዴ።


\par }{\PP \VS{5}ህንተንቱ ኡባይ ዱማ ዱማ ቃላን ሀሳያናዋ ታን ዶሳይ። ሽን ናበተꬃ ሄዋፐ አꬃደ ዶሳይ። አያዉ ጎፐ፥ ዱማ ዱማ ቃላን ሃሳይያዌ ሄ ሃሳዬዳዋ ዎሳ ጎልያ ማዳናዉ ብልያ አሳይ ꬋዮፐ፥ ዱማ ዱማ ቃላን ሃሳይያዋፐ ናበተꬃይ አꬌ።


\par }{\PP \VS{6}ሽን ታናዳን አማንያዋንቶ፥ ሀእ ታን ህንተንቱኮ ባደ፥ ዱማ ዱማ ቃላን ሃሳያደ፥ ሳጻን ዎይ ኤራተꬃን ዎይ ናበተꬃን ዎይ ታማርስያዋን ህንተንቶ ኦዳና ꬋዮፐ፥ ታን ህንተንታ አያ ማዳይታ?

\VS{7}ሀራይ አቶ፥ ሸምፑ ባይናባይ ሱሱልያ ግድና ዎይ ዲꬃ ግድና ካኢደ፥ ባረ ካሳ ዱማተꬃ ኤርሳና ꬋዮፐ፥ ሱሱልያ ፑኖፐነ፥ ዎይ ዲꬃ ዲጾፐ፥ አሳይ ዎቲደ ኤራኔ?

\VS{8}ቃይ ጹሩምባ ዋሱ ሎይꬅ ኤረታና ꬋዮፐ፥ ኦላዉ ኦኔ ጊገታናዌ?

\VS{9}ሀዋዳንካ፥ ቃይ ዱማ ዱማ ቃላን ህንተ ሃሳይያዌ ቆንጨ ግደናን ꬋዮፐ፥ ህንተ ሃሳይያዋ አሳይ ዎት አኬካኔ? አያዉ ጎፐ፥ ጫርኮ ህንተ ሃሳዪታ።


\par }{\PP \VS{10}ሀ አላምያን ጮራ ቃላይ ደኤ፤ ሽን ብለꬃይ ባይና ቃላይ እቱነ ባዋ።

\VS{11}ሽን እት አሳይ ሃሳይያ ቃላ ታን ኤራና ꬋዮፐ፥ ሄ ሃሳይያዌ ታዉ እማꬃ ግዴ፤ ታንካ አዉ እማꬃ ግዳይ።

\VS{12}ሀዋዳንካ፥ ቃይ ጌሻ አያና እሞታ ህንተ አካናዉ ሎይꬅ ኮይያዋንታ ግድያ ድራዉ፥ ዎሳ ጎልያ ድቻናዉ ማዳዋ ኡባባፐ አꬂደ ኮይተ።


\par }{\PP \VS{13}ሄዋ ድራዉ፥ ዱማ ዱማ ቃላን ሃሳይያዌ ባረ ሃሳዬዳዋ ብላናዉ ዳንዳያና ማላ፥ ጾሳ ዎሶ።

\VS{14}አያዉ ጎፐ፥ ታን ዱማ ዱማ ቃላን ጾሳ ዎሶፐ፥ ታ አያናይካ ዎሴ፤ ሽን ታ ጋርሳ ቆፋይ አይነ ጎኤተና።

\VS{15}ያትና፥ ታን ዎቶ? ታን ታ አያናን ጾሳ ዎሳና፤ ቃይ ታ ቆፋንካ ጾሳ ዎሳና። ታ አያናን የጻና፤ ቃይ ታ ቆፋንካ የጻና።

\VS{16}ሄዋ ግዳና ꬋዮፐ፥ ኔን ነ አያና ጻላላን ጾሳ ጋላትያዋ ግዶፐ፥ ሄ ሳኣን ኔን ግያዋ ኤረና አሳይ ኔን ጾሳ ጋላትያዋ ኤረናን፥ ኔን ጋላቴዳዋን ዎቲደ፥ “አመንእ” ጋኔ?

\VS{17}ኔን ጾሳ ጋላትያዌ ሎአ፤ ሽን ሄዌ የኮ ብታንያ ማደና።


\par }{\PP \VS{18}ታን ዱማ ዱማ ቃላን ህንተ ኡባፐ አꬃደ ሃሳይያ ድራዉ፥ ጾሳ ጋላታይ።

\VS{19}ሽን ታን ዎሳ ጎለን ሀራቱዋ ታማርሳናዉ ዱማ ዱማ ቃላን ታሙ ሻአ ቃላቱዋ ሃሳይያዋፐ እቼሹ ቃላቱዋ ታ ዎዛና ቆፋን ሃሳያናዉ ዶሳይ።


\par }{\PP \VS{20}ታናዳን አማንያዋንቶ፥ ህንተ ኢታ የዉዋን ጉꬃ ናና ማላ ግዳናፐ አትን፥ ቆፋን ጉꬃ ናና ማላ ግዶፕተ፤ ህንተ ጋርሳ ቆፋን ዎዛናማቱዋ ግድተ።

\VS{21}ጾሳ ማጻፋን፥

\par }{\Q “ጎዳይ፥ ‘ታን ሀ አሳዉ፥

\par }{\QB ዱማ ዱማ ቃላን ሃሳይያ አሳንነ፥

\par }{\QB እማꬃቱዋ ዶናን ሃሳያና።

\par }{\QB ሽን ሄዋንካ፥

\par }{\QB ታን ግያዋ ኡንቱንቱ ስስክኖ’ ያጌ”

\par }{\MM ጌተቲደ ጻፈቴዳ።
\XREF{}{{\XO 14:21 }{\XT{ኢሳ. 28:11-12}}}


\par }{\PP \VS{22}ስም ዱማ ዱማ ቃላን ሃሳይያዌ አማነናዋንቶ ማላታ ግድያዋፐ አትን፥ አማንያዋንቶ ማላታ ግደና። ቃይ ናባቱዋፐ ሃሳየትያዌ አማንያዋንቶ ማላታ ግድያዋፐ አትን፥ አማነናዋንቶ ማላታ ግደና።


\par }{\PP \VS{23}ሄዋ ድራዉ፥ አማንያ አሳይ ኡባይ እትፐ ሺቂደ፥ ቃይ ኡባይካ ዱማ ዱማ ቃላን ሃሳዮፐ፥ ታማርቤና አሳይ ዎይ አማነና አሳይ ገሊደ፥ ህንተንታ ኡባ፥ “ጎዪታ” ጌኔ?

\VS{24}ሽን ታማርቤና አሳይ ዎይ አማነና አሳይ ዎሳ ጎለ ገልያ ዎደ፥ አሳይ ኡባይ ትምቢትያ ኦዶፐ፥ እ ባረ ስስያዋን ባረ ናጋራ አኬኬ። ቃይ ሄ ስሴዳባ ኡባንካ እ ፕርደታና።

\VS{25}አ ዎዛናን ጌሜዳ ቆፋይካ ቆንጫና። ሀዋዳንካ ቃይ፥ “ጾሳይ ቱሙ ህንተ ግዶን ደኤ” ያጊደ ማርካቲደ፥ ጉፋኒደ ጾሳዉ ጎይናና።


\par }{\SH አሳይ እትፐ ዎስያ ዎደ ደአናዉ በስያ ዎጋ
\par }
{\PP \VS{26}ስም ታናዳን አማንያዋንቶ፥ አዬ? ህንተንቱ እትፐ ሺቅያ ዎደ፥ ሁጲያን ሁጲያን፥ እቶ ማዝሙሪ ደኤ፤ እቶ ታማርስያዌ ደኤ፤ እቶ ሳጻይ ደኤ፤ ቃይ እቶ ዱማ ዱማ ቃላን ሃሳይያዌ ደኤ፤ እቶ ብልያዌ ደኤ። ኡባይካ ዎሳ ጎልያ ማድያዋ ግዳናዉ በሴ።

\VS{27}ኦንነ ዱማ ዱማ ቃላን ሃሳዮፐ፥ ላኡ ግዲደ፥ ዎይ ዳሮፐ ሄዙ ግዲደ፥ ካላን ካላን ሃሳያናዉ በሴ። ቃይ ሀራ እቱ ኡንቱንቱ ሃሳዬዳዋ ብሎ።

\VS{28}ሽን ብልያ አሳይ ꬋዮፐ፥ ዱማ ዱማ ቃላን ሃሳይያዌ ዎሳ ጎልያን ጮኡ ጎ። ባረ ሁጰዉነ ጾሳዉ ሃሳዮ።


\par }{\PP \VS{29}ናባቱካ ላኡ ግዲደ ዎይ ሄዙ ግዲደ ሃሳይኖ። ቃይ ሀራንቱ ኡንቱንቱ ግያዋ ሻክኖ።

\VS{30}ሽን ጾሳይ ሄ ሳኣን ኡቴዳ ሀራዉ እትባ ቆንጭሶፐ፥ ካሰና ሃሳይያዌ ጮኡ ጎ።

\VS{31}አያዉ ጎፐ፥ ኡባይ ታማራና ማላነ ኡባይ ምናና ማላ፥ ካላን ካላን ትምቢትያ ኦዳናዉ ዳንዳዪታ።

\VS{32}ትምቢትያ ኦድያዋንቱ እሞታይ ኡንቱንቶ አዛዘቴ።

\VS{33}አያዉ ጎፐ፥ ጾሳይ ሳሮተꬃ ጾሳፐ አትን፥ ጫቡዋ ጾሳ ግደና።

\par }{\PP ጌሻቱ ዎሳ ጎለቱዋ ኡባን፥

\VS{34}ማጫዋንቱ ሺቁዋ ጋርሳን ጮኡ ጊኖ። አያዉ ጎፐ፥ አይሁዳቱዋ ህጊ ግያዋዳንካ ኡንቱንቱ ሞደታናፐ አትን፥ ሺቁዋ ጋርሳን ሃሳያናዉ ኡንቱንቶ ማት ባዋ።

\VS{35}ማጫዋንቱ ሺቁዋ ጋርሳን ሃሳይያዌ ፖኮ ግድያ ድራዉ፥ አየንቶ ኤራናዉ ኮዮፐነ ሶይን ባረንቱ አስና ኦችኖ።


\par }{\PP \VS{36}ጾሳ ቃላይ ኮይሮ ህንተፐ ዬዴ? ዎይ ህንተ ጻላላኮ ዬዴ?

\VS{37}ኦንነ ባረና ናብያ ዎይ ጾሳ አያናይ ደእያ አሳ ያጊደ ቆፖፐ፥ ታን ህንተንቶ ጻፍያዌ ጎዳ አዛዙዋ ግድያዋ አኬኮ።

\VS{38}ሽን ኦንነ አኬካና ꬋዮፐ፥ አኬኮፖ ባሽ አጎ።


\par }{\PP \VS{39}ሄዋ ድራዉ፥ ታናዳን አማንያዋንቶ፥ ትምቢትያ ኦዳናዉ ሎይꬅ አሞትተ። ቃይ ዱማ ዱማ ቃላን ሃሳይያዋካ ድጎፕተ።

\VS{40}ሽን ኡባባይካ ዎጋንነ ማራን ሀኖ።




\par }\Chap{15}{\SH ክርስቶስ ሀይቁዋፐ ደንዴዳባ
\par }
{\PP \VerseOne{1}ታናዳን አማንያዋንቶ፥ ታን ህንተንቶ ኦዴዳ ምሽራቹዋ ቃላ ህንተ አኬዳዋነ ቃይ ህንተ አማኑ አን ኤቄዳዋ ህንተንታ ቆፈꬃይ።

\VS{2}ህንተንቱ አማኑ መላ ግዳና ꬋዮፐ፥ ቃይ ታን ህንተንቶ ኦዴዳ ቃላ ሎይꬅ ኦይቆፐ፥ ህንተ ሄ ምሽራቹዋ ቃላን አቴድታ።


\par }{\PP \VS{3}አያዉ ጎፐ፥ ታን ቃይ አኬዳዋ ኡባባፐ አꬊደ ኮሽያዋ ካሰታደ ህንተንቶ እማድ። ሄዌ አዬ ጎፐ፥ ጾሳ ማጻፋይ ግያዋዳን፥ ክርስቶስ ኑ ናጋራ ድራዉ
\XREF{}{{\XO 15:3 }{\XT{ኢሳ. 53:5-12}}}

\VS{4}ሀይቂደ ሞገቴዳ። ጾሳ ማጻፋይ ግያዋዳንካ፥ ሄዘንꬅያ ጋላስ ሀይቁዋፐ
\XREF{}{{\XO 15:4 }{\XT{ማዝ. 16:8-10፤ ማቶሳ 12:40፤ ኪታ 2:24-32}}}

\VS{5}ደንዲደ፥ ጰጽሮሳዉ ቆንጬዳ። ሄዋፐ ጉይያን፥ ባረ ኪቴዳ ታማነ ላአቶ ቆንጬዳ።
\XREF{}{{\XO 15:5 }{\XT{ማቶሳ 28:16-17፤ ማር. 16:14፤ ሉቃሳ 24:34፣ 36፤ ዮሃ. 20:19}}}

\VS{6}ሄዋፐ ጉይያን፥ እቼሹ ጼቱዋፐ ዳርያ ባረና ካልያ አሳዉ እት ካላ ቆንጬዳ። ኡንቱንቱፐ ዳርያ ባጋይ ሀኖ ጋካናስካ ፓጻ ደኢኖ፤ ሽን አማሬዳዋንቱ ሀይቄድኖ።

\VS{7}ሄዋፐ ጉይያን፥ ያቆባዉ ቆንጬዳ፤ ጉየፐ ባረ ኪቴዳ ኡባቶ ቆንጬዳ።


\par }{\PP \VS{8}ቃይ ኡባፐ ዉርሰꬃን፥ ዎዲ ጋከናን የለቴዳ ታዉካ ቆንጬዳ።
\XREF{}{{\XO 15:8 }{\XT{ኪታ 9:3-6}}}

\VS{9}አያዉ ጎፐ፥ የሱስ ኪቴዳ ኡባፐ ታን ላፋ፤ ታን ጾሳ ዎሳ ጎልያ ዋይሴዳ ድራዉ፥ የሱስ ኪቴዳዋ ጌተታደ ጼሰታናዉካ በስከ።

\VS{10}ሽን ጾሳ አꬎ ኬካተꬃን ታን ታናካ። ቃይ ታዉ እ እሜዳ አꬎ ኬካተꬃይ መላ ግድቤና፤ ሽን ታን ኡንቱንታ ኡባፐ አꬃደ ኦꬃድ። ሽን ታናና ደእያ ጾሳ አꬎ ኬካተꬃይ ኦꬄዳፐ አትን፥ ታና ግድከ።

\VS{11}ስም ታና ግዶፐካ፥ ዎይ ኡንቱንታ ግዶፐካ፥ ኑን ኡባይ ኦድያዌ ሀዋ፤ ህንተንቱካ ሀዋ አማኔድታ።


\par }{\SH አሳይ ሀይቁዋፐ ደንዳናባ
\par }
{\PP \VS{12}ክርስቶስ ሀይቁዋፐ ደንዴዳዋ ኦድያዋ ግዶፐ፥ ህንተንቱፐ እት እት አሳቱ ያትና ዎቲደ፥ “ሀይቄዳ አሳይ ሀይቁዋፐ ደንደና” ያጊኖ?

\VS{13}ሀይቄዳ ኡራይ ሀይቁዋፐ ደንድቤናዋ ግዶፐ፥ ያትና ሄኮ ክርስቶስካ ሀይቁዋፐ ደንድቤና ግያዋ።

\VS{14}ክርስቶስ ሀይቁዋፐ ደንድቤናዋ ግዶፐ፥ ያትና ኑን ኦድያዌካ መላ፤ ቃይ ህንተ አማኑካ መላ።

\VS{15}ቃይ ኑን፥ “ክርስቶሳ ሀይቁዋፐ ደንꬄዳ” ያጊደ ጾሳባ ማርካቴዳ ድራዉ፥ አ ዎርዶ ማርካቱዋ ግዲደ ቤቴዶ። ሽን ሀይቄዳዋንታ ሀይቁዋፐ እ ደንꬅቤናዋ ግዶፐ፥ ክርስቶሳካ ደንꬅቤና።

\VS{16}አያዉ ጎፐ፥ ሀይቄዳዋንቱ ሀይቁዋፐ ደንደናዋ ግዶፐ፥ ስም ክርስቶስካ ደንድቤና።

\VS{17}ክርስቶስ ሀይቁዋፐ ደንድቤናዋ ግዶፐ፥ ህንተ አማኑካ መላ፤ ቃይ ህንተ ሀዋ ጋካናዉካ ናጋራና ደኢታ።

\VS{18}ስም ክርስቶሳ አማኒደ ሀይቄዳዋንቱካ ቃይ ꬋዬድኖ ግያዋ።

\VS{19}ኑን ሀ ደኡዋ ጻላላዉ ክርስቶሳን ህዶቴዳ
\FTNT{*}{{\FR 15:19 }{\FQA{ህዶታ፦
}}{\FT{ክርስቶሳን ኑ ዎꬄዳ ኑ ኡባ ህዶታይ፥ ሀ አላምያን ደኡዋሳ ግዶፐ፥ ሀ አላምያን ደእያ ሀራ አሳቱዋ ኡባፐካ ኑባይ አꬊደ ኢታ፥ ጉሳ።
}}} ግዶፐ፥ ሀ አላምያን ደእያ አሳ ኡባፐካ ኑባይ ሎኤና።


\par }{\PP \VS{20}ሽን ክርስቶስ ሀይቄዳዋንቱ ደንዶ ባይራ ግዲደ፥ ሀይቁዋፐ ደንዴዳዌ ቱማ።

\VS{21}አያዉ ጎፐ፥ ሀይቁ እት አሳ ባጋና ሀ አላምያ ዬዳ፥ ሀይቄዳዋንቱ ደንዱካ ቃይ እት አሳ ባጋና ዬዳ።

\VS{22}አያዉ ጎፐ፥ አሳይ ኡባይ አዳማና እትፐተꬃ መꬌዳ ድራዉ ሀይቄዳዋዳን፥ ክርስቶሳና እትፐተꬃ መꬌዳ ድራዉ፥ ኡባይ ደኦ ደንዳና።

\VS{23}ሽን ኡባይካ ባረ ካላን ካላን ደንዳና። ክርስቶስ ኡባፐ ካሰቲደ ደንዴዳ፤ ሄዋፐ ጉይያን፥ ክርስቶሳዋንቱ ክርስቶስ ይያ ዎደ ደንዳና።


\par }{\PP \VS{24}ሄዋፐ ጉይያን፥ ክርስቶስ ማታ ኡባ፥ ጎዳተꬃ ኡባነ ዎልቃ ኡባ ꬋይሲደ፥ ጾሳዉ ባረ አቦ ካዉተꬃ እምያ ዎደ፥ ዎድያ ዉርሰꬃይ ያናዋ።

\VS{25}አያዉ ጎፐ፥ ጾሳይ አ ሞርከቱዋ ኡባ አ ገድያፐ ጋርሳና ዎꬃና ጋካናዉ፥ ክርስቶስ ሞዳናዉ በሴ።
\XREF{}{{\XO 15:25 }{\XT{ማዝ. 110:1}}}

\VS{26}ኡባፐ ዉርሰꬃን ꬋዪደ ደእያ ሞርኪ ሀይቁዋ።

\VS{27}አያዉ ጎፐ፥ ጾሳ ማጻፋይ፥ “ጾሳይ ኡባባ አ ገድያፐ ጋርሳና ዎꬂደ ሞድሴዳ” ያጌ። ሽን ኡባባ አ ገድያፐ ጋርሳና ዎꬂደ ሞድሴዳ ግያ ዎደ፥ ኡባባ ኦꬄዳ ጾሳፐ አትን፥ የኮ ኡባይ ሞደቴዳ ግያዌ ቆንጨ።
\XREF{}{{\XO 15:27 }{\XT{ማዝ. 8:6}}}

\VS{28}ሽን ኡባባይ ክርስቶሳዉ ሞደቴዳዋፐ ጉይያን፥ ክርስቶስ ቃይ ባረ ሁጰዉ ኡባባ ባረና ሞድሴዳ ጾሳዉ ሞደታና። ጾሳይ ቃይ ኡባባ ዉርሲደ ሞዳና።


\par }{\PP \VS{29}ሄዋ ግዳና ꬋዮፐ፥ ሀይቄዳዋንቱ ኮታ ጻማቀትያዋንቱ አያ ኦꬂኖ? ሀይቄዳዋንቱ ኡባካ ደንደናዋ ግዶፐ፥ አሳይ ሀይቄዳዋንቱ ኮታ አያዉ ጻማቀቲ?


\par }{\PP \VS{30}ያትና፥ ኑን ኡባ ዎደ አያዉ ሀሳየና መቱዋን ገሌቶ?

\VS{31}ታናዳን አማንያዋንቶ፥ ታን ኑ ጎዳ ክርስቶሳ የሱሳን ታዉ ደእያ ህንተናን ጬቀታደ፥ ጋላሳን ጋላሳን ሀይቃይ።

\VS{32}ታን ኤፈሶነን አሳ ቆፋዳን ዱኣና ባጸቴዳዌ ታና አያ ማዲ? ሽን ሀይቄዳዋንቱ ሀይቁዋፐ ደንደናዋ ግዶፐ፥

\par }{\Q “ስም ሞይተነ ኡሾይተ፤

\par }{\QB አያዉ ጎፐ፥ ኑን ዎንት ሀይቃና” ግያዋ ማላ።
\XREF{}{{\XO 15:32 }{\XT{ኢሳ. 22:13}}}


\par }{\PP \VS{33}ጭመቶፕተ፤ ኢታ ላገተꬃይ ሎኦ ሀኖታ ባይዜ።

\VS{34}ጽሎተꬃኮ ስምተ። ናጋራ ኦꬆፕተ። ህንተንቱፐ እት እት አሳይ ጾሳ ኤረና፤ ታን ሀዋ ህንተንታ ዬላያናዉ ጋይ።


\par }{\SH ሀይቁዋፐ ደንዴዳ ቦላ ሀኖታ
\par }
{\PP \VS{35}ሽን እት አሳይ፥ “ሀይቄዳ አሳይ ዋኒደ ደንዳኔ? ኡንቱንቱ አያ ማላ ቦላና ያኔ?” ያገናን አገና።

\VS{36}ኔኖ ኤያዉ፥ ኔን ጋድያን ዘርያ ዘረꬃይ ሀይቀናን ሞከና።

\VS{37}ኔን ዘርያዌ ዛርጋ ግድና ዎይ ሀራ ቆሞ ካꬃ ግድና፥ አይፍያ ጻላላፐ አትን፥ ላም ዶሊደ ከስያዋ ግደና።

\VS{38}ሽን ጾሳይ ዘረꬃዉ ባረ ዶሴዳ ቦላ እሜ፤ ቃይ ዘረꬃ ኡባዉካ ሁጲያን ሁጲያን ኡንቱንቱ ቦላ እሜ።

\VS{39}መታ ኡባ አሹ እቱዋ ግደና። ሽን አሳ አሹ እቱዋ፤ መህያ አሹ ዱማ፤ ካፋቱዋ አሹካ ዱማ፤ ቃይ ሞልያ አሹካ ዱማ።


\par }{\PP \VS{40}ቃይ ሳሉዋ አሳተꬃቱነ ሳኣ አሳተꬃቱ ደኢኖ። ሽን ሳሉዋ ቦላ ቦንቹ ዱማ፤ ቃይ ሳኣ ቦላ ቦንቹ ዱማ።

\VS{41}አዋይፍያዉ አ ሁጰ ቦንቹ ደኤ። አገናዉካ አ ሁጰ ቦንቹ ደኤ። ቃይ ጾልንታቶካ ዱማ ቦንቹ ደኤ፤ አያዉ ጎፐ፥ እት ጾልንቲ የኮ ጾልንትያፐ ቦንቹዋን ዱማቴ።


\par }{\PP \VS{42}ቃይ ሀይቄዳዋንቱ ሀይቁዋፐ ደንድያ ዎደ ሄዋዳን ሀናና፤ ሀይቂያ ቦላይ ሞገቲደ፥ ሀይቀና ቦላ ግዲደ ደንዳና።

\VS{43}ቦላይ ቶሽያን ሞገቲደ፥ ቦንቹዋን ደንዳና። ቃይ ዳቡራን ሞገቲደ፥ ዎልቃን ደንዳና።

\VS{44}መታ ቦላይ ሞገቲደ፥ ጌሻ አያናን ካለሰትያ ቦላ ግዲደ ደንዳና። መታ ቦላይ ደኦፐ፥ ቃይ ጌሻ አያናን ካለሰትያ ቦላይካ ደኤ።


\par }{\PP \VS{45}ሀዋዳንካ፥ ቃይ ጾሳ ማጻፋን፥ “ኮይሮ ብታኒ፥ አዳም፥ ፓጻ ደእያ አሳ ግዲደ መቴዳ” ያጌ። ሽን ዉርሰꬃ አዳም ደኡዋ እምያ አሳ ግዴዳ።
\XREF{}{{\XO 15:45 }{\XT{ዶመꬃ 2:7}}}

\VS{46}ሽን መታ አሳይ ኮይሮ ዪና፥ ጌዶፐ አያና አሳይ ዬዳፐ አትን፥ አያናዌ ኮይሮ ይቤና።

\VS{47}ኮይሮ አዳም ቢታፐ መቴዳ፤ እ ቢታፐ መቴዳዋ። ላኤንꬁዋ አዳም ሳሉዋፐ ዬዳ።

\VS{48}ሀ ሳኣ አሳቱ ቢታፐ መቴዳዋ ማላቲኖ። ቃይ ሳሉዋ አሳቱ ሳሉዋፐ ዬዳዋ ማላቲኖ።

\VS{49}ኑን ቢታፐ መቴዳዋ ማላ ማዬዳዋዳን፥ ሳሉዋፐ ዬዳዋ ማላካ ቃይ ማያና።


\par }{\PP \VS{50}ታናዳን አማንያዋንቶ፥ ታን ግያዌ ሀዋ፤ አሹነ ሱꬃይ\FTNT{†}{{\FR 15:50 }{\FT{ሀ ሳኣ ቦላ ደኢደ አሳይ ማዬዳ አሹዋነ ሱꬃ፥ ጉሳይ ሀ አላምያ አሳተꬃ ጉሳ።
}}} ጾሳ ካዉተꬃ ላታና ዳንዳየና። ቃይ ዎቂያዌ ዎቀናዋ ላተና።


\par }{\PP \VS{51-52}ስስተ! ታን ህንተንቶ እትባ ጹራይ። ኑን ኡባይ ሀይቆኮ። ሽን ዉርሰꬃ ጹሩምባይ ፑነትያ ዎደ፥ ልጴዳ አይፊ ጼላናዉ ዎዛና አናን ላመታና። አያዉ ጎፐ፥ ጹሩምባይ ፑነትያ ዎደ፥ ሀይቄዳ አሳይ ዎቀና አሳ ግዲደ ደንዳና፤ ኑንካ ላመታና።
\XREF{}{{\XO 15:51-52 }{\XT{1 ተስ. 4:15-17}}}

\VS{53}አያዉ ጎፐ፥ ሀዌ ዎቂያዌ ዎቀናዋ ማያናዉ በሴ፤ ቃይ ሀዌ ሀይቂያዌ ሀይቀናዋ ማያናዉ በሴ።


\par }{\PP \VS{54}ሽን ሀዌ ዎቂያዌ ዎቀናዋ ማይያ ዎደ፥ ቃይ ሀዌ ሀይቂያዌ ሀይቀናዋ ማይያ ዎደ፥ ሄ ዎደ፥ ጾሳ ማጻፋይ፥

\par }{\Q “ሀይቁ ጾነቲደ ምተቴዳ።
\XREF{}{{\XO 15:54 }{\XT{ኢሳ. 25:8}}}


\par }{\Q \VS{55}ሀይቆ፥ ነ ይሻይ ሀቃኔ?

\par }{\QB ሀይቆ፥ ነ ጾኑ ሀቃኔ?”

\par }{\MM ጌዳ ቃላይ ፖለታና።
\XREF{}{{\XO 15:55 }{\XT{ሆሰ 13:14}}}

\VS{56}ሀይቁ ዱክያ ዎልቃ ናጋራፐ ደሜ፤ ቃይ ናጋራይ ዎልቃ ህግያፐ ደሜ።

\VS{57}ሽን ኑ ጎዳ የሱስ ክርስቶሳ ባጋና ኑና ጾንስያ ጾሳ ጋላታይ ጋኮ።


\par }{\PP \VS{58}ታን ሲቅያ ታናዳን አማንያዋንቶ፥ ሄዋ ድራዉ፥ ቃጸናን ምን ኤቂተ። ህንተንቱ ዳቡራይ ጎዳ ባጋና መላ ግደናዋ ኤሪደ፥ ኡባ ዎደ ጎዳ ኦሱዋ አዛለናን ኦꬅተ።




\par }\Chap{16}{\SH የሩሳላመን ደእያ አማንያ አሳዉ ሺቄዳ ሚሻ ማዱዋ
\par }
{\PP \VerseOne{1}ጾሳ አሳቶ ሚሻ ሺሻናዉ ጋላትያን ደእያ አማንያ አሳቶ ታን ቃላ ገሌዳዋዳን፥ ህንተንቱካ ቃይ ሄዋዳን ኦꬅተ።

\VS{2}ህንተንቱ ታን ያ ብያ ዎደ፥ ሚሻ ሺሸና ማላ፥ ህንተ ኡባይ ዎጋ ጋላስ ጋላስ፥ ህንተ ደምያ ኬናፐ ህንተ ጎለን ዳጋይተ።

\VS{3}ታን ያ ጋክያ ዎደ፥ ህንተ አማንያ አሳ ኦና ግዶፐነ፥ ህንተ እሜዳዋ ጋꬃና ማላ፥ ዳብዳቢያና ኡንቱንታ የሩሳላመ ኪታና።

\VS{4}ቃይ ታን ኡንቱንቱና ባናዉ ኮሾፐ፥ ኡንቱንቱ ታናና እትፐ ባናዋንታ።


\par }{\SH ጳዉሎሳ ቆፋቱዋ
\par }
{\PP \VS{5}ታን ማቅዶንያና አꬋአደ፥ ህንተንቱኮ ባና፤ አያዉ ጎፐ፥ ታን ማቅዶንያና አꬋይ።

\VS{6}ታን ብያሳ ሀቃ ግዶፐነ፥ ታ ቡሳን ህንተ ታና ማዳና ማላ፥ ህንተ ማታን አማሬዳ ዎድያ ጋምኤናን አግከ። ዎይ ባልጉዋካ ህንተ ማታን ሻጨናን ዋያ አጋና።

\VS{7}አያዉ ጎፐ፥ ታን ሀእ ያና አꬋአደ ሄ ኦግያና ህንተንታ በአናዉ ኮይከ። ጎዳይ ጎፐ፥ ህንተ ማታን አማሬዳ ዎድያ ታካናዉ ቆፓይ።


\par }{\PP \VS{8}ሽን ታን ጰንጸቆስተ ግያ ጋላሳይ ጋካናዉ ኤፈሶነን ጋምአና።

\VS{9}ታዉ ኦሱ ኩሜዳ አኮ ፐንጊካ ያን ዶየቴዳ። ቃይ ታዉ ጮራ ሞርከቱ ደኢኖ።


\par }{\PP \VS{10}ጽሞቶሰ ህንተንቱኮ ዮፐ፥ ህንተ ማታን እ ያየናን ደአናዳን፥ አ ሎይꬅ ኦይቂተ። አያዉ ጎፐ፥ እካ ቃይ ጎዳ ኦሱዋ ኦꬄ።

\VS{11}ሄዋ ድራዉ፥ ኦንነ አ ካꬎፖ። ሽን እ ታኮ ሳሮ ስማና ማላ፥ አ ማዲደ ሳሮተꬃን ሞይዝተ። አያዉ ጎፐ፥ ታን እ እሻቱዋና ስማናዋ ናጋ ኡታድ።


\par }{\PP \VS{12}ሽን ኑ እሻ አጲሎስ የኮ እሻቱዋና ህንተንቱኮ ባና ማላ፥ ታን አ ምንሳ ዎሳድ። ሽን ሀእ ህንተንቱኮ ባናዉ ኮይቤና፤ እ ባረዉ ሚክያ ዎደ ህንተንቱኮ ባናዋ።


\par }{\SH ዉርሰꬃ ዞርያነ ሳሮታ
\par }
{\PP \VS{13}ቤጎትተ። አማኑዋን ምን ኤቂተ። ጻልተ። ጎብተ።

\VS{14}ኦሱዋ ኡባ ሲቁዋን ኦꬅተ።


\par }{\PP \VS{15-16}ታናዳን አማንያዋንቶ፥ እስጽፋኖስነ አ ሶይ አሳይ ግሪከን ኮይሮ አማኔዳዋንታ ግድያዋነ ጾሳ አሳቶ ኦꬃናዉ ባረንታ እሜዳዋ ህንተ ኤሪታ። ህንተንቱካ ኡንቱንቱ ማላ አሳዉነ፥ ኡንቱንቱና ኦꬅያ ኡባዉ ዳቡርያ ኡባዉ ኤኖ ጋናዳን፥ ታን ህንተንታ ዎሳይ።


\par }{\PP \VS{17}እስጽፋኖስ፥ ፓርዶናጽስነ አካይቆስ ህንተ ባይናሳን ታና ቦራስስቤና ድራዉ፥ ኡንቱንቱ ዩሳን ታን ናሸታይ።

\VS{18}ኡንቱንቱ ህንተንታ አያናን ምንሴዳዋዳን፥ ታናካ አያናን ምንሴዳ ድራዉ፥ ሄዋንቱ ማላ አሳቱዋ ዶጎፕተ።


\par }{\PP \VS{19}ኢስያን ደእያ አማንያ አሳይ ህንተንታ፥ “ሳሬ፥ ሎኤ” ጊኖ። አቂላይነ ጵርስቂላ ባረንቱ ሶይን ሺቅያ ዎሳ ጎለ አሳናካ ህንተንቶ ጎዳ ሳሮታ ዎዛናፐ ኪቲኖ።

\VS{20}እሻቱ ኡባይ ህንተንቶ ሳሮታ ኪቲኖ።

\par }{\PP እቱ እቱዋና ጌሻ የረታ የረቲደ ሳሮተትተ።

\VS{21}ታን ጳዉሎስ ሀ ሳሮታ ታ ኩሽያን ጻፋድ።


\par }{\PP \VS{22}ጎዳ የሱስ ክርስቶሳ ሲቀና አሳይ ደኦፐ፥ እ ሸቀቴዳዋ ግዶ። ኑ ጎዳዉ፥ ሃያ።


\par }{\PP \VS{23}ጎዳ የሱስ ክርስቶሳ አꬎ ኬካተꬃይ ህንተንቱና ግዶ።


\par }{\PP \VS{24}ክርስቶሳ የሱሳን ደእያ ህንተንቱ ኡባና ታ ሲቁ ግዶ። አመንእ።


\par }