\NormalFont\ShortTitle{ሲቁዋ ሳባ}

{\MT ሲቁዋ ሳቢያ ማጻፋ

\par }{\IMT ገሉዋ

\par }{\IP “ሲቁዋ ሳቢያ ማጻፋይ” ሲቁዋ ግንጹዋ ቆሪደ ሺሼዳዋ። ሀ ግንጻቱዋፐ ዳርያ ባጋቱ ማዝሙርያ ማላን ጻፈቴድኖ፤ ኡንቱንቱ አቱማዌ ማጫንዉ፥ ማጫውና ቃይ አቱማዎ ጻፌዳዋንታ። ሀ ማጻፋይ እት እት ብለꬃቱዋን “ሲቁዋ ሳባ” ዎይ “ማዛሙርያ ኡባፐ አꬍያ ማዝሙርያ” ጌተቲደ ኤረቴ። ሀራ ብለꬃቱዋን ቃይ “ሶሎሞና ማዝሙርያ” ጌተቲደ ኤረቴ። አያዉ ጎፐ፥ እብራይስጸ ቃላን ጻፈቴዳ ማጻፋይ ሶሎሞን ጻፌዳ ጊደ ኦድያ ድራሳ።

\par }{\IP ሀ ማዛሙሪ ክርስቶሳፐነ ዎሳ ጎልያፐነ ግዱዋን ደእያ ጋከቱሳ በስያ ሌምሳቱዋ ኦይቄዳዋ። ሽን አይሁዳቱ፥ “ጾሳፐነ እስራኤልያ አሳፐ ግዱዋን ደእያ ጋከቱሳ በስያ ሌምሳቱዋ ኦይቂያ ማጻፋ” ጊኖ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሲቁ ዎይንያ ኤሳፐ አꬌ
{\IOR{1:1—2:7}}

\par }{\IO ሲቁ ኡባ የዉዋ ሎይꬄ
{\IOR{2:8—3:5}}

\par }{\IO ሶይዙዋባ
{\IOR{3:6—4:5}}

\par }{\IO ሶይዙዋ እትፐተꬃ
{\IOR{4:6—5:16}}

\par }{\IO ሲቁ ኡባፐ ዶረቴ
{\IOR{6:1—7:6}}

\par }{\IO ታንነ ኔንነ ጻላላይ
{\IOR{7:7—8:4}}

\par }{\IO ሲቁዋ ሳባ
{\IOR{8:5-14}}



\par }\ChapOne{1}{\SH ሲቁ ዎይንያ ኤሳፐ አꬌ
\par }
{\R (1:1—2:7)

\par }{\PP \VerseOne{1}ማዛሙርያ ኡባፐ አꬍያ ሶሎሞና ማዛሙሪ ሀዋ።


\par }{\SP ወዶራታ:

\par }{\Q \VS{2}“ነ ሲቁ ዎይንያ ኤሳፐ አꬍ ናሸችያ ድራዉ፥

\par }{\QB ነ መተርሻን ዛራ ዛራደካ ታና የራ።


\par }{\Q \VS{3}ነ ኦከትያ ሽቱ ዎት ሳዊ!

\par }{\QB ነ ሱንꬃይ ጼሰትያ ዎደካ አያ ናሸቺ!

\par }{\QB ጌላዮቱ ኔና ሲቅያዌ ሄዋሳ።


\par }{\Q \VS{4}ታና ኔናና አካደ ባ። ሃያ፥ አነ ላኡ እትፐ ዎጾይተ!

\par }{\QB ታ ካትያዉ፥ ታና ነ ሲርጻ ገልሳ” ያጋዱ።

\par }{\SP የሩሳላመ ማጫ አሳቱ:

\par }{\Q አባን ኑን አይ ኬሻ ናሸቴዶ!

\par }{\QB ኑን አ ሲቁዋ ዎይንያ ኤሳፐካ አꬂደ ናሸቶ።

\par }{\QB ቱሙካ ማጫ አሳይ ኡባይ ኔና ሲቃናዉ በሴ ያጌድኖ።


\par }{\SP ወዶራታ:

\par }{\Q \VS{5}ህንተኖ፥ የሩሳላመ ማጫ አሳቶ፥ ስስተ፥

\par }{\QB ታን ካረꬃ፤ ግዶፐነ፥ ማላንቻ።

\par }{\QB ታ ካረꬃተꬃይ ቄዳረ ዱንካንያ ማላ፤

\par }{\QB ሽን ታ ማላይ ሶሎሞና ካትያ ጎልያ ጋርዳቱዋ ማላ።


\par }{\Q \VS{6}ታ ማላ ካረጽሴዳዌ ጹግያ አዋ፤

\par }{\QB ታን ካረꬃ ግዴዳ ድራዉ፥ ታና ካꬎፓ።

\par }{\QB ታ እሻቱ፥ ታ አት ናናቱ ታናና ዋላቀቲደ፥

\par }{\QB ታና ዎይንያ ቱራ ናጋንቻ ኦꬄድኖ፤

\par }{\QB ያትና፥ ታን ታና ናጋበይከ።


\par }{\Q \VS{7}ታ ሲቆዉ፥ አነ ታዉ ኦዳ፤

\par }{\QB ነ ዶርሳ ዉድያ ኔን ሄምያዌ ሀቃኔ?

\par }{\QB ጋላስ አዋፐ ነ ኡንቱንታ ሸምፕስያዌ ሀቃኔ?

\par }{\QB ኔና ደማናዉ ነ ላገቱዋ ዉድያ ካላደ፥

\par }{\QB አያዉ ዩሻንቻ ማጫ አሳ ግዶ? ያጋዱ።


\par }{\SP የሩሳላመ ማጫ አሳቱ:

\par }{\Q \VS{8}ሀነ፥ ማጫ አሳ ኡባፐ አꬋ ሎእያ ማላንቻቴ!

\par }{\QB ሳኣ ኤራና ꬋዮፐ፥ ዶርሳይ ቤዳ ሳ ካላደ ባ፤

\par }{\QB ነ ዴሻ ማራቱዋካ ሄንꬃንቻቱዋ ዱንካንያ ማታን ሄማ።


\par }{\SP ዎዳላይ

\par }{\Q \VS{9}ታ ሲቃቴ!

\par }{\QB ግብጼ ካትያ ፓራ ጋርያ ጎችያ ፓራቱዋ ግዶን ደእያ ማጋያቲዳን ሎኣሳ።


\par }{\Q \VS{10}አቤት፥ ነ ሀይꬃን ጎላካትያ አሌቁዋና ሺቂደ፥

\par }{\QB ነ ጋጩ አያ ሎኢ! ነ ዚዚካ እንቁዋን አሌቀቴዳዋ።


\par }{\Q \VS{11}ኑን ነዉ ብራን አሌቀቴዳ፥

\par }{\QB ዎርቃ አሌቁዋ ኦስሳና ያጌድኖ።


\par }{\SP ወዶራታ:

\par }{\Q \VS{12}ካቲ ማዳን ኡት ደእሽን፥

\par }{\QB ታ ሽቱዋ ሳዉ ጎልያ ግዶ ኡባን ቶሹኩ ጌዳ።


\par }{\Q \VS{13}ታ ሲቁ ታ ꬋንꬃቱዋፐ ግዱዋን ሸምፕያ ዎደ፥

\par }{\QB አ ፔኑ ቃርጪትያና ደእያ ካዋራዳን ሳዌ።


\par }{\Q \VS{14}ታ ሲቁ ኤንጋደ ጌተትያ ዎይንያ ሳኣን ዶሌዳ፥

\par }{\QB ባዙዋ ጪሻ ማላ ያጋዱ።


\par }{\SP ዎዳላይ:

\par }{\Q \VS{15}ታ ሲቃቴ፥ ኔን ዋታ ሎአይ! ኔን ዋታ ሎአይ!

\par }{\QB ነ አይፈቱ ሀራጵያ አይፍያዳን ሎኢኖ ያጌዳ።


\par }{\SP ወዶራታ:

\par }{\Q \VS{16}ታ ሲቆዉ፥ ኔን አያ ሎአይ! አያ ናሸቻይ፤

\par }{\QB ኑ አርሳይካ አጬዳ ማታዳን ናሸችያዋ።


\par }{\Q \VS{17}ኑ ጎልያ ዛሩ ዝጋ፤ ካራይካ ጺዳን ዳደቴዳዋ ያጋዱ።




\par }\Chap{2}{\SP ወዶራታ:

\par }{\Q \VerseOne{1}ታን፥ “ሳሮና ግያ ሳኣን ዶልያ ጪሻነ፥

\par }{\QB ዎምባን ዶልያ ሎኦ ጪሻ ማላ” ያጋዱ።


\par }{\SP ዎዳላይ:

\par }{\Q \VS{2}ኤ ታ ሲቃታ ማጫ አሳ ግዶን ጼልያ ዎደ፥

\par }{\QB አጉንꬃ ግዶን ቤትያ ሎኦ ጪሻ ማላታዉ ያጌዳ።


\par }{\SP ወዶራታ:

\par }{\Q \VS{3}ታ ሲቁ ሀራ ዎዳላቱዋ ግዶን ጼልያ ዎደ፥

\par }{\QB ዎራን ደእያ አፕልያ ግያ ምꬃ ማላቴ፤

\par }{\QB ታና ሎይꬅ ናሸችና፥ አ ኩዋ ግዶን ኡታድ፤

\par }{\QB አ አይፊ ሚና፥ ታና ሎይꬅ ማልኤ።


\par }{\Q \VS{4}እ ታና ቁማ ምያ አኮ ዉይግያ ገልሴዳ፤

\par }{\QB ባረ ሲቁዋ ባንድራዳን ታ ቦላ ꬎቁ ꬎቁ ኦꬄዳ።


\par }{\Q \VS{5}ታን አ ሲቁዋን ኦከታደ ሀርጌዳ ድራዉ፥

\par }{\QB ዛቢብያ አይፍያ ታና ምዚደ ምንስተ፤

\par }{\QB አፕልያ ታና ምዚደ፥ ታ ዎልቃ ኩንꬅተ።


\par }{\Q \VS{6}ባረ ሀድርሳ ኩሽያ ታና ቦርኮትሴዳ፤

\par }{\QB ባረ ኡሸቻ ኩሽያን ታና ቆሜዳ።


\par }{\Q \VS{7}ህንተኖ የሩሳላመ ያላጋ ማጫ አሳዉ፥

\par }{\QB ሲቁ ባረዉ ዶሲደ ደንዳና ጋካናዉ፥

\par }{\QB አ ህንተ ቤጎና ማላ፥

\par }{\QB ታን ህንተና ገንኤቱዋንነ ባዙዋ ዶገቱዋን ጫላይ።


\par }{\SH ሲቁ ኡባ የዉዋ ሎይꬄ
\par }
{\R (ስቁዋ 2:8—3:5)

\par }{\Q \VS{8}ስስተ፥ ሄዌ ታ ሲቁዋ ኮሻ! በእተ ደርያና ፕሪደ፥

\par }{\QB ዞዘቱዋ ቦላና ጾንገቲደ ጋኬዳ!


\par }{\Q \VS{9}ታ ሲቁ ዉሻ ማላ፤ ዎይ ገንእያ ማራ ማላቴ።

\par }{\QB በእተ፥ እ ኑ ጎልያ ድርሳ ማታን ኤቄዳ፤

\par }{\QB ማስኮትያና ጎለ ጼሌ፤

\par }{\QB ጋርዱዋ ጋርሳናካ ሉጻይ ጼሌ።


\par }{\Q \VS{10}ታ ሲቁ ታና ሀዋዳን ያጌ፤ ታ ሲቃቴ፥ ደንዳ!

\par }{\QB ታ ማላንቻቴ፥ ሃያ! እትፐ አነ ቦይተ።


\par }{\Q \VS{11}በአ፥ ባልጉ አꬌዳ፤ እራይካ ኤቄዳ።


\par }{\Q \VS{12}ቢታን ጪሻይ ጪሼዳ፤ የꬃ የጽያ አግናይካ ጋኬዳ፤

\par }{\QB ሀራጵያ የꬃይ ኑ ቢታን ስሰቴ።


\par }{\Q \VS{13}ባላሲ አይፍያ ዶሜዳ፤ ዎይኒ ጪሼዳ፤

\par }{\QB አ ጪሻ ሳዉ ቢታን ቶሹኩ ጌ።

\par }{\QB ሄዋ ድራዉ፥ ታ ሲቃቴ፥ ደንዳ፤ ታ ማላንቻቴ፥ ሃያ፤

\par }{\QB አነ እትፐ ቦይተ ያጌ ያጋዱ።


\par }{\SP ዎዳላይ:

\par }{\Q \VS{14}ኔን አፉዋ ዶና ዛላ ዛአን ቆሰቴዳ ሀራጳት ማላ፤

\par }{\QB አነ እት ገደ ታና ነ ሶምኡዋ በሳ፤ ነ ኮሻካ ስሳ።

\par }{\QB አያዉ ጎፐ፥ ነ ኮሻይ ታና ቃረꬄ፤

\par }{\QB ነ ሶምኡካ ዳሮ ሎኤ ያጌዳ።


\par }{\SP የሩሳላመ ዎዶሮቱ:

\par }{\Q \VS{15}ኑ ዎይኒ ጪሼዳ፤ ሄዋ ድራዉ፥

\par }{\QB ኑ ዎይንያ ግዱዋ ባይዝያ ዎራካናቱዋ፥

\par }{\QB ሄ ቄር ዎራካናቱዋ ጲርያ ዎꬂደ ኦይቂተ ያጌድኖ።


\par }{\SP ወዶራታ:

\par }{\Q \VS{16}ታ ሲቁ ታዋ፤ ታንካ አኖ፤

\par }{\QB ጪሻ ግዶን እ ባረ ዉድያ ሄሜ።


\par }{\Q \VS{17}ቃማ ꬉማይ ቃረታናዉ፥ ዎንታ ጫርኩ ጫርካናዉ፥

\par }{\QB ታ ሲቆዉ፥ ገንእያዳን ዎይ ያላጋ ዶግያዳን፥

\par }{\QB አፎትያ ደርያና ዎጻደ ሃ ስማ ያጋዱ።




\par }\Chap{3}{\SP ወዶራታ:

\par }{\Q \VerseOne{1}ቃማ ኩመንꬃ ታ ሂጻን ግሳደ፥

\par }{\QB ታ ሲቁዋ ደማናዉ አሞታድ፤ ምንሳደ ኮያድ፤

\par }{\QB ሽን ደማናዉ ዳንዳያበይከ።


\par }{\Q \VS{2}ካታማ ግዶን ደእያ አኮነ ጹንꬃ ኦገቱዋ ኡባን ዩያድ፤

\par }{\QB ታ ሲቁዋ ደማናዉ ኮያድ፤ ምንሳደ ኮያድ፤

\par }{\QB ሽን ደማናዉ ዳንዳያበይከ።


\par }{\Q \VS{3}ካታማ ዩይ ናግያዋንቱ ታና ደሜድኖ፤

\par }{\QB ታንካ፥ ታ ሲቁዋ በኤድቴ? ያጋደ ኡንቱንታ ኦቻድ።


\par }{\Q \VS{4}ኡንቱንቱፐ ያ አꬋነ ታ ሲቁዋ ደማ አጋድ።

\par }{\QB እ ታፐ ከስ አከናዳን፥ ምንሳደ ኦይቃድ፤

\par }{\QB ታ ዳይ ጎለ አካ አፋድ፤ ታ የለቴዳ ክፍልያ ገልሳድ።


\par }{\Q \VS{5}ህንተኖ የሩሳላመ ያላጋ ማጫ አሳዉ፥

\par }{\QB ሲቁ ባረዉ ዶሲደ ደንዳና ጋካናዉ፥

\par }{\QB አ ህንተ ቤጎና ማላ፥

\par }{\QB ታን ህንተና ገንኤቱዋንነ ባዙዋ ዶገቱዋን ጫላይ ያጋዱ።


\par }{\SH ሶይዙዋባ
\par }
{\R (3:6—4:5)

\par }{\SP የሩሳላመ ዎዶሮቱ:

\par }{\Q \VS{6}ሀዌ ባዙዋና ይያዌ፥ ጩዋ ቱሳ ማላትያዌ፥

\par }{\QB ፔኑካ ዛልአንቻ እጻናዳንነ ካዋራዳን፥

\par }{\QB ሳዊያዌ እ ኦኔ?


\par }{\Q \VS{7}ሄዋ በእተ፥ ሶሎሞና ፓራ ጋሪ ዬ፤

\par }{\QB ሄ ፓራ ጋሪ እስራኤልያፐ ዶረቴዳ ዎልቃማቱ፥

\par }{\QB ኡሱፑን ታሙ ቶራንቻቱ አጃቤድኖ።


\par }{\Q \VS{8}ኡንቱንቱ ኡባይካ ማሻ ኦይቀꬃ ሜዘቴዳዋንታነ፥

\par }{\QB ኦላንካ ፓጨቴዳዋንታ።

\par }{\QB ቃማን ጋካና መቱዋ ኤቀታናዉ፥

\par }{\QB ኡንቱንቱ እቱ እቱ ማሻ ግጺደ ጊጌዳዋንታ።


\par }{\Q \VS{9}ካትያ ሶሎሞን ፓራ ጋርያ ግዶን፥

\par }{\QB ባረዉ ኡትያ ካዉተꬃ አራታ ጊግሴዳ።

\par }{\QB እ አራታ ሊባኖሳ አሳፐ አሄዳ ምꬃፐ ኦስሴዳ።


\par }{\Q \VS{10}አራታ ቱሳቱ ብራን ሼሸቴድኖ፤

\par }{\QB ገዲ ዎርቃን አሌቀቴዳ፤

\par }{\QB ኡትያሳይ የሩሳላመ ዎዶራቱ ኦቻ ቴራ ማላትያ ቃጭናን፥

\par }{\QB ሲቁዋን ዳዴዳ አፍላን ካመቴዳ ያጌድኖ።


\par }{\SP ወዶራታ:

\par }{\Q \VS{11}ህንተኖ፥ ጽዮነ ዎዶራቶ፥ ካትያ ሶሎሞና በአናዉ ሃይተ!

\par }{\QB እ ሎይꬅ ናሸቴዳ፥ አ ቡላቻ ጋላስ አ አታ አ ሁጲያን፥

\par }{\QB ዎꬄዳ ካላቻ ዎꬂደ ኡቴዳ ያጋዱ።




\par }\Chap{4}{\SP ዎዳላይ:

\par }{\Q \VerseOne{1}ታ ሲቃቴ፥ ኔን አያ ማላንቻቲ! ኔን ዎታ ሎአይ!

\par }{\QB ነ አይፈቱ ነ ሶምኡዋ ካምያ ሻርበ ግዱዋና በእያ ዎደ፥

\par }{\QB ሀራጵያዳን ሎኢኖ።

\par }{\QB ነ ብናናይ ጋላኣደ ደርያፐ ዎꬍያ ዴሻ ዉድያ ማላ።


\par }{\Q \VS{2}ነ አቻይ ሜደቲደ፥ ሃꬃን ሜጨቴዳ ኡባይካ ማንትያ የልያ፥

\par }{\QB ኡንቱንቱ ግዶን ማይኒ ባይና ዶርሳ ዉድያ ማላ።


\par }{\Q \VS{3}ነ መተርሻቱ ዞኦ ቃጭና ማላ፤

\par }{\QB ነ ሃሳይያ ዎደ ዳሮ ናሸቺኖ።

\par }{\QB ነ ላኡ ጋጮቱዋ ሻርቢያ ግዱዋና ጼልያ ዎደ፥

\par }{\QB እት ሮማንያ ላኡ ከስ ጳልቄዳዋ ማላቲኖ።


\par }{\Q \VS{4}ነ ቆꬊ ኦላ ሚሻ ካቃናዉ ግምቤዳ፥

\par }{\QB ዳዊታ አዱሳ ግምቢያ ማላቴ፤

\par }{\QB ሄ ግምቢ ሻኡ ምኖ ኦላንቻቱዋ ጎንዳሊ ካቀትና፥

\par }{\QB አሌቀት ኡቴዳ።


\par }{\Q \VS{5}ነ ꬋንꬃቱ ማንትያ የለቴዳ፥

\par }{\QB ዎራ ጪሻ ግዶን ምያ ገንእያ ማራቱዋ ማላቲኖ።


\par }{\SH ሶይዙዋ እትፐተꬃ
\par }
{\R (ስቁዋ 4:6—5:16)

\par }{\Q \VS{6}ቃማይ ዎንታናዉ፥ ኩዋይ ክቻናዉ፥

\par }{\QB ካርቢያ ደርያነ እጻና ዞዝያ ባደ ሸምፓሻና።


\par }{\Q \VS{7}ታ ሲቃቴ፥ ነ አሳተꬃይ ኡባይካ ማላንቻ፤

\par }{\QB ኔናን ዎꬅያዌ አያይነ ባዋ።


\par }{\BB \par }
{\Q \VS{8}ታ ሙሹራቴ፥ ሊባኖሳ ደርያፐ ዎꬋ።

\par }{\QB ጋሙነ ማሂ ጌሱ አማና ደርያፐ፥

\par }{\QB ሳኒራ ደርያፐነ ሄርሞነ ኪክያፐ ዎꬋ።


\par }{\Q \VS{9}ታ ሲቁዋ ምቻቶ ግድያ ታ ሲቃቴ!

\par }{\QB ነ አይፍያ ጼሉነ ነ ቆꬍያ አሌቁ፥

\par }{\QB ታ ዎዛና ናሸቻን ጎሼዳ።


\par }{\Q \VS{10}ታ ሲቁዋ ምቻቶ ግድያ ታ ሙሹራተ!

\par }{\QB ነ ሲቁ ታና አያ ናሸቺ!

\par }{\QB ነ ሲቁ ዎይንያ ኤሳፐ አꬍ ናሸቼ፤

\par }{\QB ነ ሽቱ ኡባባፐካ አꬊደ ሳዌ።


\par }{\Q \VS{11}ታ ሙሹራቴ፥ ነ መተርሻና ኤሳ እልሉ ጾኬ።

\par }{\QB ነ ዶናፐ ኤሳይነ ማꬃይ ፑልቴ፤

\par }{\QB ነ ማዩ ሊባኖሳ ጺዳይ ሳዊያዋዳን ሳዌ።


\par }{\Q \VS{12}ታ ሲቁዋ ምቻቶ ግድያ ታ ሙሹራት ዩሹ፥

\par }{\QB ድረቲደ ናገትያ አታክልትያ ሳኣ ማላ።

\par }{\QB ዩሹ ግምበቴዳ ፑልቱዋ፥

\par }{\QB ማታፋይ አታመቴዳ ጎግያ ሃꬃ ማላ።


\par }{\Q \VS{13}ነ አታክልተቱዋ ግዶን: ሮማኒ፥

\par }{\QB ዶረቴዳ አታክልትያ አይፈቱ፥

\par }{\QB ሄናይነ ናርዶስያ ግያዋንቱ ደኢኖ።


\par }{\Q \VS{14}ሄዋዳንካ ቃይ ናርዶሲ፥

\par }{\QB ላዲ፥ ሳዉዋ ማታይነ ቃራፋይ፥

\par }{\QB ሄዋዳንካ እጻናዳን ሳዊያባቱ ደኢኖ፤

\par }{\QB ሄዋዳንካ ቃይ ካርቢ፥

\par }{\QB ጎዳረ ኡꬃ ጪሻይነ ዱማ ዱማ ቅማምያ አታክልተቱ ሞኪኖ።


\par }{\Q \VS{15}ኔን አታክልትያ ሳኣ አልያ ፑልቱዋ ማላ፤

\par }{\QB ደኡዋ ሃꬃይ ቤትያ ኦላ ማላ፤

\par }{\QB ሊባኖሳ ደርያፐ ጎግያ ሻፋ ማላ ያጌዳ።


\par }{\SP ወዶራታ:

\par }{\Q \VS{16}ሁጲሳ ባጋ ጫርኮ፥ ደንዳ!

\par }{\QB ገድሳ ባጋ ጫርኮ፥ ሃያ!

\par }{\QB ታ አታክልትያ ቦላ ጫርካ! አ ሳዉ ሄዋን ቶሹኩ ጎ።

\par }{\QB ታ ሲቁ ባረ አታክልትያ ግዶ ዮ።

\par }{\QB ዳሮ ማልእያ ቴራቱዋ ሞ ያጋዱ።




\par }\Chap{5}{\SP ዎዳላይ:

\par }{\Q \VerseOne{1}ታ ሲቆ ምቻቶ ግድያ ታ ምሽራተ፥

\par }{\QB በአ፤ ታን ታ አታክልትያ ግዶ ገላድ።

\par }{\QB ታ ካርቢያነ ታ ሽቱዋ ጪሻ ቆራይ።

\par }{\QB ኤሳ ኡክꬃ ዮልታያደ ማይ።

\par }{\QB ታ ዎይንያ ኤሳነ ታ ማꬃ ኡሻይ ያጌዳ።

\par }{\SP የሩሳላመ ዎዶራቱ:

\par }{\Q ህንተኖ፥ አ ላገቶ፥ ሲቁዋ አላና ጋካናዉ ኡሽተ ያጌድኖ።


\par }{\SP ወዶራታ:

\par }{\Q \VS{2}ታን ቃማ ገምእሻድ፤ ሽን ታ ዎዛናይ ቤጎት ኡቴዳ።

\par }{\QB ታ አኩሙዋን ታ ሲቁ ሀዋዳን ያጊደ፥

\par }{\QB ፐንግያ ቆጺና ስሳድ፤ ታ ሙሹራቴ፥ ታ ሲቃቴ፥

\par }{\QB ኔናን ዎꬅያዌ ባይና ታ ሀራጳተ፥ ታዉ ካርያ ዶያ፤

\par }{\QB ታ ሁጲ ከተርሳን ካኤዳ።

\par }{\QB ታ ብናናይካ ቃማ ፑስያን ናርካኬዳ ያጌ።


\par }{\Q \VS{3}ታን፥ ታ ማዩዋ ቃራ ድጋድ፤ ዛራ ማዮየ?

\par }{\QB ታ ገድያ ሜጨታ ክቻድ፤ ዛራደ ኡርቃዮየ? ያጋድ።


\par }{\Q \VS{4}ታ ሲቁ እፍꬃ ጾእያና ባረ ኩሽያ ጎለ የዴዳ፤

\par }{\QB ታ ዎዛናይ አ ድራዉ ፖድ ፖዴ።


\par }{\Q \VS{5}ያትና፥ ታ ሲቆ ካርያ ዶያናዉ ደንዳድ።

\par }{\QB ካርያ ዶይያ ኩልቡዋ ታን ኦይቂያ ዎደ፥

\par }{\QB ታ ኩሽያፐ ካርቢ፥ ታ ብራꬍያፐ ሽቱ ጾኬ።


\par }{\Q \VS{6}ታ ሲቆ ካርያ ዶያድ፤ ሽን ዶይያ ዎደ እ ባዋ ብ ክቼዳ።

\par }{\QB አ ኮሻ ስሳናዉ ሎይꬅ አሞታድ።

\par }{\QB ምንꬃደ አ ኮያድ፤ ሽን ደማናዉ ዳንዳያበይከ።

\par }{\QB ጼጋድ፤ ሽን ታዉ ኮይቤና።


\par }{\Q \VS{7}ዩዪደ ካታማ ናግያዋንቱ ታና ደሚደ፥

\par }{\QB ዋꬌድኖነ ማዱꬄድኖ፤

\par }{\QB ካታማ ድርሳ ናግያዋንቱ ታ ቁማዩዋ ቃር አኬድኖ።


\par }{\Q \VS{8}ህንተኖ የሩሳላመ ጌላዮቶ፥ ታ ሲቁዋ ደሞፐ፥

\par }{\QB ታን አ ሲቁዋፐ ደንዴዳዋን ሀርግያዋ፥

\par }{\QB ሀዳራ፥ አዉ ኦድተ ያጋዱ።


\par }{\SP የሩሳላመ ዎዶራቱ:

\par }{\Q \VS{9}ኔኖ፥ ማጫ አሳ ኡባፐ አꬌዳ ማላንቻቴ!

\par }{\QB ነ ሲቁ ቱሙ ሀራቱዋፐ ዋን ዱማቲ?

\par }{\QB ኔን ሀዋ ኬሻ ኑና ጫልያዌ፥

\par }{\QB እ ሀራቱዋፐ ዱማትያዌ አያኔ? ያጌድኖ።


\par }{\SP ወዶራታ:

\par }{\Q \VS{10}ታ ሲቁ ዳሮ ሎእያዋነ ምና፤

\par }{\QB ታሙ ሻኡ አቱማ አሳ ግዶን አ ማል ባዋ።


\par }{\Q \VS{11}አ ሁጲ ዎርቃ ሉልያ ማላቴ፤

\par }{\QB አ ብናናይካ ሎአነ ቁሩዋ ማላ ካረꬃ።


\par }{\Q \VS{12}አ አይፊ ሻፋ ላንቂያን ኤቄዳነ፥

\par }{\QB ማꬃን ሜጨቴዳዋ ማላትያ ሀራጰቱዋ ማላቴ።


\par }{\Q \VS{13}አ ጋጮቱካ ሳዉዋ ማታይነ፥

\par }{\QB ቅማሚ ቶከቴዳ አታክልትያዳን ሎኢኖ፤

\par }{\QB አ መተርሻቱ ካርቢያ ሽቱ ጾክያ ዎራ ጪሻዳን ሎኢኖ።


\par }{\Q \VS{14}አ ኩሸቱ እንቁዋን አሌቀቴዳ ዎርቃ ጻምኣዳን ሎኢኖ፤

\par }{\QB አ አሳተꬃይ ሳምፔርያ ግያ እንቁዋን አሌቀቴዳ፥

\par }{\QB ዳንጋርሳ አቻ ማላ።


\par }{\Q \VS{15}አ ገደቱ ዎርቃ ባሱዋን ቶከቴዳ፥

\par }{\QB እብናባራድያ ቱሳ ማላቲኖ፤

\par }{\QB አ ማላይ ዝጋን አሌቀቴዳ ሊባኖሳ አሳ ማላ።


\par }{\Q \VS{16}አ ዶናይ ኤሳዳን ማልኤ። እ ኡባናካ ሎእያዋ።

\par }{\QB ህንተኖ የሩሳላመ ዎዶራቶ፥

\par }{\QB ታ ሲቁነ ታ ላጊ ሀዋ ማላቴ ያጋዱ።




\par }\Chap{6}{\SH ሲቁ ኡባፐ ዶረቴ
\par }
{\R (6:1—7:6)

\par }{\SP የሩሳላመ ዎዶሮቱዋ:

\par }{\Q \VerseOne{1}ማጫ አሳ ኡባፐ ማላንቻቴ!

\par }{\QB ነ ላጊ ሀቃ ቤዴ? ኑንካ ኔናና እትፐ ኮያናዉ፥

\par }{\QB እ ቤዳ ሳ ኑዉ ኦዳ ያጌድኖ።


\par }{\SP ወዶራታ:

\par }{\Q \VS{2}ታ ሲቁ ዶርሳ ዉድያ ሄማናዉነ፥

\par }{\QB ሎእያ ጪሻ ሺሻናዉ፥

\par }{\QB ሽቱዋ ሳዉዋ ማታይ ደእያ አታክልትያ ግዶ ዎꬌዳ።


\par }{\Q \VS{3}ታን ታ ሲቁዋኖ፤ ታ ሲቁካ ታዋ።

\par }{\QB እ ጪሻ ግዶን ዉድያ ሄሜ ያጋዱ።


\par }{\SP ዎዳላይ:

\par }{\Q \VS{4}ታ ሲቃቴ! ኔን ትርጻ ካታማይ ሎእያዋዳን ሎኣሳ፤

\par }{\QB የሩሳላመዳን ዳሮ ሎኣሳ፤ ባንድራ ኦይቂደ፥

\par }{\QB ሳልፕያን ብያ ኦላንቻይ ያሽያዋዳን ያሻሳ።


\par }{\Q \VS{5}ሀያና ነ አይፍያ ታፐ ዎራ ዛራርኪ፥

\par }{\QB አያዉ ጎፐ፥ ኡንቱንቱ ታና ዋይሲኖ።

\par }{\QB ነ ብናናይ ጋላኣደ ደርያፐ ዎꬍያ ዴሻ ዉድያ ማላቴ።


\par }{\Q \VS{6}ነ አቻይ ሜጨቲደ ከስያ፥ ኡባይካ ማንትያ የልያ፥

\par }{\QB ኡንቱንቱ ግዶን ማይኒ ባይና ዶርሳ ዉድያ ማላ።


\par }{\Q \VS{7}ነ ላኡ ጋጮቱዋ ሻርቢያ ግዱዋና ጼልያ ዎደ፥

\par }{\QB ላኡ ከሴዳ ሮማንያ ቴራ ማላቲኖ።


\par }{\Q \VS{8}ኡሱፑን ታሙ ማጫ ካተቱነ ኡሱፑን ታሙ ባኮቱ፥

\par }{\QB ቃይ ፓይዱ ባይና ዎዶሮቱ ታዉ ደኢኖ።


\par }{\Q \VS{9}ሽን ታ ሀራጳታ፥ ታ ቶሺ ባይናና፥ አ ታዉ ዱማ።

\par }{\QB አ ባረ አትስካ መጽ እትኖ፤

\par }{\QB እዞ የሌዳ አታካ አያፐነ አꬃደ እዞ ሲቃዉ።

\par }{\QB ዎዶሮቱካ እዞ ጼሊደ፥ ሀና አንጀቴዳኖ ያጊኖ።

\par }{\QB ማጫ ካተቱካ ባኮቱካ እዞ ሳቢኖ።


\par }{\SP የሩሳላመ ዎዶራቱዋ:

\par }{\Q \VS{10}ሀና ዎንታ ጻልቂያዳን ዶልያና፥ አግናዳን ፖእያና፥

\par }{\QB አዋዳን ጫድያና፥ ባንድራ ኦይቂደ ሳልፕያን ብያ ኦላንቻዳን፥

\par }{\QB ያሽያና እዛ ኦኔ? ያጊኖ።


\par }{\SP ዎዳላይ:

\par }{\Q \VS{11}ታን ዎምባን ቶከቴዳ ምꬃቱ ልጩዋ በአናዉ፥

\par }{\QB ዎይንያ ቱራይ አጬደንቶነ ቃይ ሮማኒካ ጪሼደንቶነ ጼላናዉ፥

\par }{\QB ዱገ አታክልትያ ሳኣ ዎꬋይ።


\par }{\Q \VS{12}ታን አኬከናን ደእሺና፥ ታ አሙ ታና አፊደ፥

\par }{\QB ታ ካትያ ማታን፥ ፓራ ጋርያን ታና ኡትሴዳ ያጌዳ።


\par }{\SP የሩሳላመ ዎዶሮቱዋ:

\par }{\Q \VS{13}ኔኖ ሹላመ ቢታፐ ዬዳዉነ፥ ሃያ፤

\par }{\QB ሃ ስማ! ኔና ኑ ሎይꬂደ ጼላና፤ ሃ ስማ! ያጌድኖ።

\par }{\SP ወዶራታ:

\par }{\Q ዳሮ አሳ ስንꬃን የጽያ አሳዳን፥ ታኮ አያዉ ጼሊቴ? ያጋዱ።




\par }\Chap{7}{\SP ዎዳላይ:

\par }{\Q \VerseOne{1}ካትያ ናትዳን ሎእያኔ!

\par }{\QB ነ ገደቱ ኔን ናጻላ ጫማ ዎꬅ ደእሽን በእያ ዎደ፥

\par }{\QB አያ ሎኢኖ! ነ ሼቺ ኤራንቻ ዎጋጪ ቆጺደ፥

\par }{\QB ሎይꬅ አሌቂሴዳ እንቁዋ ማላቴ።


\par }{\Q \VS{2}ነ ጉልአይ ዎይንያ ኤሳይ ኩሜዳ ብርልያ ማላቴ፤

\par }{\QB ነ ጼሳ ዩሹ ጪሻን ቃሸቴዳ ዛርጋ ምርቂያ ማላቴ።


\par }{\Q \VS{3}ነ ꬋንꬃቱ ማንትያ የለቴዳ፥ ገንአት ማራቱዋ ማላቲኖ።


\par }{\Q \VS{4}ነ ቆꬊ ዳንጋርሳ ዛልያን አሌቀቴዳ አዱሳ ግምቢያ ማላ።

\par }{\QB ነ አይፊ ዎልቃማ ሀሰቦና ካታማ ፐንግያ ማታን ደእያ፥

\par }{\QB ዜሩዋ ሃꬃ ማላቴ።

\par }{\QB ነ ሲꬊ ዳማስቆ ጼልሲደ ግምቤዳ ሊባኖሳ ግምቢያ ማላቴ።


\par }{\Q \VS{5}ነ ሁጲ ቃርመሎሳ አሳ ማላቴ፤

\par }{\QB ነ ኦላሳ ብናናይ ቃጭና ጻꬃ ማላቴ፤

\par }{\QB ካትያካ ነ ሁጲያ ዳꬃይ ናሸቼዳ።


\par }{\Q \VS{6}ታ ሲቃቴ፥ ነ አያ ሎአይ! ነ አያ ማላንቻቲ!

\par }{\QB ነ ሲቁ ታና አያ ናሸቺ!


\par }{\SH ታንነ ኔንነ ጻላላይ
\par }
{\R (7:7—8:4)

\par }{\Q \VS{7}ነ ጌሳይ ዛምባ ጌሳ ማላቴ።

\par }{\QB ነ ꬋንꬃይ ዛምባ አይፍያ ዉርጩዋ ማላቴ።


\par }{\Q \VS{8}ታን፥ ሀ ዛምባ ግአና፤ አ ማራቱዋ ኦይቃና ያጋድ።

\par }{\QB ነ ꬋንꬃይ ዎይንያ ቴራ ዉርጩዋ ማላ፤

\par }{\QB ቃይ ነ ሲꬍያና ከስያ ፔኑ አፕልያ አይፍያዳን ሳዌ።


\par }{\Q \VS{9}ነ የሩ መተርሻቱዋፐነ አቻፐ ግዱዋና፥

\par }{\QB ዋላላቲደ ገልያ ዎይንያ ማላ፥

\par }{\SP ወዶራታ:

\par }{\Q ኡባፐ አꬊደ ማልእያ

\par }{\QB ዎይንያ ኤሳ ማላ ያጌዳ።


\par }{\Q \VS{10}ታን ታ አልኦ ሲቁዋኖ፤ እካ ታና አሞቴ።


\par }{\QB \VS{11}ታ ሲቆዉ፥ ሃያ፤ ላኡ ካታማፐ ከሲደ ቢደ፥

\par }{\QB ጋጻርያን አቆይተ፤ ቃማ ላኡ ሄዋን አꬃና።


\par }{\Q \VS{12}ዎንታ ጉራን አነ ዎይንያ ቱራ ግዶ ቦይተ፤

\par }{\QB ዎይንያ ቱራይ ጪሼደንቶ፥ ጪሺደ አይፍያ ዶርጾጼደንቶነ፥

\par }{\QB ቃይ ሮማኒካ አይፌደንቶ አነ በኦይተ።

\par }{\QB ታን ታ ሲቁዋ ኔና ሄዋን በሳና።


\par }{\Q \VS{13}እንኮይያ አይፍያ ሳዉነ ሀራ ናሸችያ አታክልትያ አይፊ፥

\par }{\QB ኑ ካረን በሴዳ፤ ታ ሲቆ!

\par }{\QB ሀ አይፈቱዋፐ ቴሬዳዋንታነ ኦራꬃ ማጼዳዋንታ፥

\par }{\QB ነዉ አሻ ዎꬃድ።




\par }\PoetryChap{8}{\Q \VerseOne{1}ነ ታዉ አላጋ ግደናን ታ ዳይ ꬋንꬃ ꬋሜዳ ታ እሻ ግዳርኪሻ!

\par }{\QB ያትንቶ ታን ኔና ኦግያን ደማደ ሺሻ አካ የርና፥

\par }{\QB ታና ኦንነ ቦረናሽን።


\par }{\Q \VS{2}ታና ታማርሴዳ ታ ዳይ ጎለ ታን ኔና ካለꬃደ፥

\par }{\QB ታ ዳይ ቆልኦ ገልሳ አግና፥

\par }{\QB ሄዋን ታና ነ ሲቁዋባ ታማርሴዳዋ ግዳርኪ፤

\par }{\QB ሮማንያ ጉምኤዳ ማልእያዋ፥

\par }{\QB ሎእያ ዎይንያ ኤሳ ታን ኔና ሄዋን ኡሻርክታ።


\par }{\Q \VS{3}ታና ሄዋን ነ ሀድርሳ ቄስያ ቦርኮትሳደ፥

\par }{\QB ነ ኡሸቻ ኩሽያን ታና ቆሜዳዋ ግዳርኪ።


\par }{\Q \VS{4}ህንተኖ የሩሳላመ ዎዶራቶ፥

\par }{\QB ሲቁ ባረ ዎድያን ደንዳናዉ፥ ቃሰꬅ ደንናዳን፥

\par }{\QB ታ ህንተዉ ሀዳራ ጋይ ያጋዱ።


\par }{\SH ሲቁዋ ሳባ
\par }
{\R (8:5-14)

\par }{\SP የሩሳላመ ዎዶሮቱ:

\par }{\Q \VS{5}ባረ ሲቁዋ ሀሽያን ዘምፓደ፥

\par }{\QB ባዙዋፐ ይያና ሀና ኦኔ? ያጌድኖ።

\par }{\SP ወዶራታ:

\par }{\Q በን ነ አታ ኔና ባንካ የሌዳ፥

\par }{\QB አፕልያ ላንቂያን ነ ግሳ ደእሽን፥

\par }{\QB ኔና ታ ቃሰረꬃደ ደንꬃድ።


\par }{\Q \VS{6}መꬍና ሲቁዋን ታና ነ ዎዛና ቦላ አታማ፤

\par }{\QB ነ ቀስያንካ ማታፋዳን፥ ታ ጻላላ ኦይቃ።

\par }{\QB አያዉ ጎፐ፥ ሲቁ ሀይቁዋ ማላ ምና፤

\par }{\QB ምሹካ ዱፉዋ ማላ መቀꬃ ኢታ፤

\par }{\QB አ ላጩካ ጾሳ ታማ ላጩዋ ማላ።


\par }{\Q \VS{7}ሃꬃ ዳሩ ሲቁዋ ታማ ቶይሳናዉ ዳንዳየና፤

\par }{\QB ድኡካ ሜጪደ አፋናዉ ዳንዳየና።

\par }{\QB አሳይ ሲቁዋ ሻማናዉ ባረዉ ደእያ አቁዋ ኡባ እሞፐካ፥

\par }{\QB ሲቁ ሻሉዋን ሻመተና ድራዉ፥

\par }{\QB አሳይ ሄዋ ካꬌ ያጋዱ።


\par }{\SP ዎዶራት እሻቱ:

\par }{\Q \VS{8}ኑዉ ትራን ꬋንꬃይ ኡትቤና ምቻታ ደአዉ፤

\par }{\QB አስናይ እዞ ኦቾፐ፥ ኑን እዉ ኦꬃናዌ አዬ?


\par }{\Q \VS{9}እዛ ግምቢያ ድርሳ ግድንቶ፥ ኑን እ ቦላ ዎችያ አዱሳ፥

\par }{\QB ብራ ግምቢያ ግምባና፤ አ ድርሳ ፐንገ ግድንቶ፥

\par }{\QB ዝጋ ሳንቃን እዞ ዶድሳና ያጌድኖ።


\par }{\SP ወዶራታ:

\par }{\Q \VS{10}ሄኮ ታን ድርሳ ግምቢያ፤

\par }{\QB ታ ꬋንꬃይካ ግምቢያ ቦላ ግምበቴዳ ዎችያ ሳ፤

\par }{\QB ሄዋ ድራዉ፥ ታን ታ ሲቁዋና ደእያ ዎደ፥ እ ታናን ናሸቴ።


\par }{\Q \VS{11}ሶሎሞነዉ ባኣል-ሀሞናን ዎይኒ ቶከቴዳ ሾይቃይ ደኤ፤

\par }{\QB ሄ ዎይንያ ግዱዋ ኦꬅያዋንቶ ከራ እሜዳ።

\par }{\QB ከራ አኬዳዋንቱ ቴራን ጎኤቴዳዋ ድራዉ፥

\par }{\QB ሁጲያን ሁጲያን ሻኡ ብራ አዉ አሂኖ።


\par }{\Q \VS{12}ሽን ታዉ ታ ቡዞ ዎይኒ ቶከቴዳ ሾይቃይ ደኤ፤

\par }{\QB ሶሎሞና፥ ኔን ሻኡ ብራ አካ፤

\par }{\QB አታክልትያ ኦꬅያዋንቱ ላኡ ጼቱ ብራ አክኖ ያጋዱ።


\par }{\SP ዎዳላይ:

\par }{\Q \VS{13}ኔኖ፥ አታክልትያ ግዶን ደእያ ታ ሲቃቴ፥

\par }{\QB ነ ኮሻ ላገቱዋ ስሳናዉ ኮዪኖ፤

\par }{\QB ነ ኮሻ ታና ስሳ ያጌዳ።


\par }{\SP ወዶራታ:

\par }{\Q \VS{14}ታ ሲቆዉ፥ ታኮ ኤለካ ሃያ!

\par }{\QB ሳዊያ ማታይ ሞክያ ደረቱዋ ቦላና፥

\par }{\QB ጉፕያ ገንእያ ዎይ ዶግያ ማራቱዋ ማላታደ ያጋዱ።


\par }