\NormalFont\ShortTitle{አሞጻ}

{\MT አሞጻ ትምቢትያ

\par }{\IMT ገሉዋ

\par }{\IP ሀ ትምቢትያን ኦደቴዳ ኪታይ ጌሻ ማጻፋ ግዶን ሀራቱዋፐ አዱሳ ዎድያፐ ካሰና ጻፈቴዳ ማጻፋይ አሞጻ ትምቢትያ ማጻፋ። አሞጽ ይሁዳን ደእያ እት ካታማፐ ዬዳ አሳ ግዶፐነ፥ ክርስቶሳ የለታፐ ካሰ፥ ሆስፑንꬃ ጼቱ ላይꬃዉ ባጋ ሄራን ሀ ኪታ ሁጲሳ ባጋና ደእያ እስራኤልያ ካዉተꬃዉ አꬄዳ። ሄ ዎዲ ዳሮ ዱረተꬃይ፥ አያና ደኡዋንካ አሳይ ድጬዳነ አማንꬅያ ሀኖተꬃይ ቤቴዳ ዎደ። ግዶፐነ አሞጽ ዱረተꬃይ ዱረ አሳ ጻላላዉ እመቴዳዋ በኤዳ፤ ቃይ ሀራ ባጋና ሱረ ፕርዳይ ꬋይያዌነ ህዬሳቱዋ ኡቁንያዌ ጋድያን ዳሬዳዋ በኤዳ። አማኑዋ ኦይቀꬃ ግዶፐካ ቱሙዋፐ ሃኬዳዋ፥ ሎኦ ማላትያ ኢታይ ኩሜዳዋነ አኑ ባይና ሳሮተꬃይ ደእያዋካ በኤዳ። ሄዋ ጋሱዋን ጾሳይ ባረ አሳ ቦላ ሙሩዋ አሀናዋ ሀንቁዋንነ ጻላን ኩሚደ ኦዴዳ። ሄዋናካ፥ “ሱረ ፕርዳይ ሻፋ ሃꬃዳን ጎጎ” ያጊደ ቆፍሴዳ። ሄዋዳን ሀኖፐ፥ “ኡባ ሞድያ ጎዳይ አቴዳ እስራኤልያ አሳዉ ቃረቲደ ማራነንቶነ ኦን ኤሪ!” ያጌዳ (5:15)።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO 1. አሳ ዘረꬃ ኡባይ ባረ ዎንጃላን ኦሸትያዋ
{\IOR{1:1—3:2}}

\par }{\IO 2. እስራኤልያነ ሳማርያ ባሻ
{\IOR{3:3—6:14}}

\par }{\IO 3. እስራኤልያ ሙሩዋባ አሞጽ በኤዳ እቼሹ ሳጻቱዋ
{\IOR{7:1—9:10}}

\par }{\IO 4. እስራኤልያ ፖኦ ህዶታ
{\IOR{9:11-15}}



\par }\ChapOne{1}{\SH አሳ ዘረꬃ ኡባይ ባረ ዎንጃላን ኦሸትያዋ
\par }
{\R (1:1—3:2)

\par }{\PP \VerseOne{1}ኦዝያነ ይሁዳ ጋድያን ካትያ፥ ቃይ ዮኣሻ ናአይ እዮርባም እስራኤልያ ጋድያን ካትያ ግዲደ ደኤዳ ላይꬃን ታቆአ ጋድያን ዶርሳ ሄምያዋንቱፐ እቱ አሞጽ፥ ቢታይ ቃጻናፐ ላኡ ላይꬃፐ ካሰ እስራኤልያባ በኤዳ ሳጻይ ሀዋ።
\XREF{}{{\XO 1:1 }{\XT{2 ካታ. 15:1-7፤ 2 ኦዱዋ 26:1-23፤ 2 ካታ. 14:23-29}}}


\par }{\PP \VS{2}እ ሀዋዳን ያጌዳ፤
\XREF{}{{\XO 1:2 }{\XT{ኢዩ. 3:16}}} “መꬍና ጎዳይ ጽዮነ ደርያን ጉዴ፤ የሩሳላመ ካታማንካ ባረ ኮሻ ስሴ። ሄንꬃንቻቱ መህያ ሄምያ ሄንꬃ ጋደቱ መሊኖ፤ ቃርመሎሳ ደርያ ሁጲያን ደእያ እርጻይካ ሹሌ” ያጌዳ።


\par }{\MS እስራኤልያ ዩሹዋን ደእያ ጋደቱዋ ቦላን ጾሳይ ፕርድያ ፕርዳ

\par }{\MS ሶርያ

\par }{\PP \VS{3}መꬍና ጎዳይ ሀዋዳን ያጌ፤ “ዳማስቆ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ጋላኣደ ቢታ አሳ ብራታ አቻና ደእያ ጋርያን የꬍሲደ ቆጼድኖ።
\XREF{}{{\XO 1:3 }{\XT{ኢሳ. 17:1-3፤ ኤር. 49:23-27፤ ዛካ. 9:1}}}

\VS{4}ሄዋ ድራዉ፥ ታን ካትያ ሀዛኤላ ጎልያን ታማ የዳና፤ የድና ሄ ታማይ ካትያ በንሀዳዳ ጌሱዋካ ማና።

\VS{5}ታን ዳማስቆ ካታማ ፐንግያ ኩልቡዋ መንꬃና፤ አዌና ዛንጋራን ደእያ አሳ የደርሳናነ ካተቱዋ ጻምኣ ኦይቄዳዋካ ቤት-ኤዴናፐ ꬋይሳና፤ ቃይ ሶርያ ጋድያ አሳይካ ኦሞደቲደ፥ ቂራ ግያሳ ባና” ያጌ መꬍና ጎዳይ።


\par }{\SH ፕልስጼማ
\par }
{\PP \VS{6}መꬍና ጎዳይ ሀዋዳን ያጌ፤ “ጋዛ ካታማ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ጋድያን ደእያ አሳ ኡባ ኦሞዲደ፥ ኤዶማ ጋድያ አሳዉ ባይዜድኖ።
\XREF{}{{\XO 1:6 }{\XT{ኢሳ. 14:29-31፤ ኤር. 47:1-7፤ ህዝ. 25:15-17፤ ኢዩ. 3:4-8፤ ሶፎ. 2:4-7፤ ዛካ. 9:5-7}}}

\VS{7}ሄዋ ድራዉ፥ ታን ጋዛ ካታማ ድርሳን ታማ የዳና፤ ሄ ታማይ ካታማ ጌሱዋካ ማና።

\VS{8}አሽዶዳን ደእያ አሳ ታን የደርሳናነ ካተቱዋ ጻምኣ ኦይቄዳዋካ አስቀሎናፐ ꬋይሳና። ኤቅሮና ካታማን ደእያ አሳካ ሙራና፤ ቃይ ፕልስጼማ ጋድያ አሳፐ አቴዳዋንቱካ ሀይቃና። ታን ኡባ ሞድያ መꬍና ጎዳይ ሀዋ ኦዳይ” ያጌ።


\par }{\SH ጺሮሳ
\par }
{\PP \VS{9}መꬍና ጎዳይ ሀዋዳን ያጌ፤ “ጺሮሳ ካታማ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ጫቀቴዳ እሻተꬃ ጫቁዋ አꬊደ፥ ኦሞደቴዳ አሳ ኡባ ኤዶማ አሳዉ ባይዜድኖ።
\XREF{}{{\XO 1:9 }{\XT{ኢሳ. 23:1-18፤ ህዝ. 26:1—28:19፤ ኢዩ. 3:4-8፤ ዛካ. 9:1-4፤ ማቶሳ 11:21-22፤ ሉቃሳ 10:13-14}}}

\VS{10}ሄዋ ድራዉ፥ ታን ጺሮሳ ካታማ ድርሳን ታማ የዳና፤ ሄ ታማይ ካታማ ጌሱዋካ ማና” ያጌ።


\par }{\SH ኤዶማ
\par }
{\PP \VS{11}መꬍና ጎዳይ ሀዋዳን ያጌ፤ “ኤዶማ ጋድያ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ባረንቱ እሻቱዋ እስራኤላቱዋ ማሻን የደርሴድኖ፤ ኡንቱንቱ ኡንቱንቶ ቃረትበይክኖ። ኡንቱንቱ ኡባ ገደ ሀንቀቲኖ፤ ኡንቱንቱ ይሉ መꬍናዉካ ስመና።
\XREF{}{{\XO 1:11 }{\XT{ኢሳ. 34:5-17፤ 63:1-6፤ ኤር. 49:7-23፤ ህዝ. 25:12-14፤ 35:1-15፤ አብድ. 1-14፤ ሚልክ. 1:2-5}}}

\VS{12}ሄዋ ድራዉ፥ ታን ቴማና ካታማ ቦላ ታማ የዳና፤ ሄ ታማይ ቦጽራ ካታማ ጌሶቱዋ ማና” ያጌ።


\par }{\SH አሞና
\par }
{\PP \VS{13}መꬍና ጎዳይ ሀዋዳን ያጌ፤ “አሞና ጋድያ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ባረንቱ ዛዋ አሳናዉ ጋላኣደ ጋድያን ደእያ ሻሃራ ማጫ አሳቱ ኡሉዋ ዳኬድኖ።
\XREF{}{{\XO 1:13 }{\XT{ኤር. 49:1-6፤ ህዝ. 21:28-32፤ 25:1-7፤ ሶፎ. 2:8-11}}}

\VS{14}ሄዋ ድራዉ፥ ታን ራባ ካታማ ድርሳን ታማ የዳና፤ ሄ ታማይ ካታማ ጌሶቱዋ ማና። ሄዋፐ ጉይያን፥ ኦላ ጋላስ ዋሱ ዳራና፤ ቃይ ኦላንቻቱ ጎትያዳን ዎልቃማና።

\VS{15}ኡንቱንቱ ካቲነ አናና ኦꬅያ ካፓቱ ኡባይ ኦሞደቲደ እትፐ ባና” ያጌ መꬍና ጎዳይ።




\par }\Chap{2}{\SH ሞኣባ
\par }
{\PP \VerseOne{1}መꬍና ጎዳይ ሀዋዳን ያጌ፤ “ሞኣባ ጋድያ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ኤዶማ ጋድያ ካትያ መቀꬃ ብድንꬃ ከሳና ጋካናዉ ጹጌድኖ።
\XREF{}{{\XO 2:1 }{\XT{ኢሳ. 15:1—16:14፤ 25:10-12፤ ኤር. 48:1-47፤ ህዝ. 25:8-11፤ ሶፎ. 2:8-11}}}

\VS{2}ሄዋ ድራዉ፥ ታን ሞኣባ ጋድያን ታማ የዳና፤ ሄ ታማይ ቅርዮታ ካታማ ጌሶቱዋ ማና። ሞኣባ ጋድያ አሳይ ሻቢርሳ ግዶን፥ ኦላ ዋሱዋ ግዱዋንነ ማላካታ ፑኑዋ ግዶን ሀይቂ ዉራና።

\VS{3}ታን ሞኣባ ጋድያ ሞድያዋ ꬋይሳና፤ ቃይ ካፓቱዋ ኡባካ አናና እትፐ ዎꬋና” ያጌ መꬍና ጎዳይ።


\par }{\PP \VS{4}መꬍና ጎዳይ ሀዋዳን ያጌ፤ “ይሁዳ ጋድያ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ መꬍና ጎዳ ህግያ እጼድኖ፤ አ አዛዙዋካ ናግበይክኖ። ኡንቱንቱ አዎቱ ካሌዳ ዎርዶ ጾሳቱ ኡንቱንታካ ባለꬄድኖ።

\VS{5}ሄዋ ድራዉ፥ ታን ይሁዳ ጋድያ ቦላ ታማ የዳና፤ ሄ ታማይ የሩሳላመ ጌሶቱዋ ማና” ያጌ።


\par }{\SH እስራኤልያ ቦላን ጾሳይ ፕርድያ ፕርዳ
\par }
{\PP \VS{6}መꬍና ጎዳይ ሀዋዳን ያጌ፤ “እስራኤልያ አሳይ ዛር ዛሪደ ኦꬄዳ ናጋራ ድራዉ፥ ታን ኡንቱንታ ሙረናን አግከ። አያዉ ጎፐ፥ ኡንቱንቱ ሚሻ አካና ድራዉ፥ ጽሉዋ ዛልኢኖ፤ ቃይ ጫማ አጩዋ አካና ግሻዉካ ህዬሳ ዛልኢኖ።

\VS{7}ማንቆቱዋ ጋድያ ባናን ኩንድሲደ፥ ኡንቱንቱ ሁጲያ የꬊኖ፤ ናቀቴዳዋንቱ ፕርዳካ ጌላዪኖ። ቃይ አዉነ ናአይ ላኡ እት ምሽራቶ ዎሹምያዋን ታ ጌሻ ሱንꬃ ሎይꬅ ቱንሲኖ።

\VS{8}ኡንቱንቱ አሳፐ አጮ ኦይቄዳ ማዩዋ ያርሽያ ሳኣን ኡባ ማታን ሂጺደ፥ አን ግሲኖ፤ ቃይ አሳፐ ማቃጮ ኦꬂደ አኬዳ ዎይንያ ኤሳ ባረንቱ ጾሳ ጎልያን ኡሺኖ።


\par }{\PP \VS{9}“ግዶፐነ፥ ዝጋዳን አዱቂደ፥ ዎላዳን ምኔዳ አሞረ ጋድያ አሳቱዋ ኡንቱንቱ ስንꬃፐ ꬋይሴዳዌ ታና። ታን ኡንቱንቶ ቦላ አይፍያናካ ጋርሳ ጻጱዋናካ ኡባ ꬋይሳድ።\XREF{}{{\XO 2:9 }{\XT{ዛረ. 3:8-11}}}

\VS{10}ታን ህንተና ግብጼ ጋድያፐ ከሳደ፥ ባዙዋን ኦይታሙ ላይꬃ ካለꬃድ፤ ቃይ አሞረቱ ቢታካ ህንተንቶ ላታ ኦꬃደ እማድ።


\par }{\PP \VS{11}“ህንተ አቱማ ናናቱ ግዶፐ ትምቢትያ ኦድያዋንታ፥ ህንተ ያላጋ አሳ ግዶፐካ ባረና ጾሳዉ ዱማዬዳ ናዝራዌቱዋ ደንꬃድ። ህንተኖ፥ እስራኤልያ አሳቶ፥ ሀዌ ቱማ ግደኔ? ሀዋ ታን ጾሳይ ኦዳድ።
\XREF{}{{\XO 2:11 }{\XT{ፓይ. 6:1-8}}}

\VS{12}ሽን ህንተ ሄ ናዝራዌቱዋ ጫቁዋ ኮልሲደ፥ ዎይንያ ኤሳ ኡሼድታ፤ ትምቢትያ ኦድያዋንታካ፥ ‘ትምቢትያ ኦዶፕተ’ ያጊደ አዛዜድታ።


\par }{\PP \VS{13}“በእተ፥ ካꬃ ዳርሲደ ጫኔዳ ጋሪ መእያዋዳን፥ ታን ህንተና መንꬃና።

\VS{14}ፓላ ዎጽያዌ ባቃቲደ ከስ አከና፤ ምኖ ዎልቃይ እጻና፤ ኦላንቻይካ ባረ ሸምፑዋ አሸና።

\VS{15}ዎንዳፍያን ዱክያዌ ባረ ሳኣን ኤቃናዉ ዳንዳየና፤ ገድያ ኤሱካ ከስ አከና፤ ፓራዉካ ባረ ሸምፑዋ አሸና።

\VS{16}ሄ ጋላስ ሀራይ አቶ ኦላንቻቱዋ ግዶን ሎይꬅ ጻላንቻ ግያዋንቱካ ካሎ ጺራ ባቃታና” ያጌ መꬍና ጎዳይ።




\par }\Chap{3}{\PP \VerseOne{1}ህንተኖ እስራኤልያ አሳቶ፥ መꬍና ጎዳይ ህንተ ቦላ፥ ግብጼ ጋድያፐ እ ከሴዳ አሳ ኡባ ቦላ ሃሳዬዳዋ ስስተ።

\VS{2}“ሳኣን ደእያ አሳ ኡባፐ ታን ህንተ ጻላላ ዶራድ። ሄዋ ድራዉ፥ ህንተ ኦꬄዳ ናጋራ ኡባዉ ታን ህንተና ሙራና” ያጌ።


\par }{\SH እስራኤልያነ ሳማርያ ባሻ
\par }
{\R (3:3—6:14)

\par }{\PP \VS{3}ላኡ አሳቱ ቆፋይ እታ ግደናን ደኢደ እትፐ ሀመቲኖ?


\par }{\PP \VS{4}ጋሙ ኦይቂያዋ ደመናን ዎራን ጮ ጉዲየ? ዎይ ዎዳላ ጋሙ አየንቶ የደርሲደ ኦይቀናን ባረ ጌሱዋን ዳሪየ?


\par }{\PP \VS{5}ኦይቃናዉ የጌዳ ግትያ ግዶን ካꬃይ ꬋዮፐ፥ ካፉ ጮ ኦይቀቲ? ዎይ ጲሪ አየንቶ ኦይቂያባይ ባይናን ጮ ፕሪ?


\par }{\PP \VS{6}ካታማ ግዶን ኦላ ማላካታይ ፑነትያ ዎደ፥ አሳይ ያሻን ኮኮረኔየ? ዎይ መꬍና ጎዳይ ኪተናን ደእሽን፥ ባሻይ እት ካታማ ቦላን ዪየ?


\par }{\PP \VS{7}ቱሙዋፐ ኡባ ሞድያ መꬍና ጎዳይ ባረ ጹራ ትምቢትያ ኦድያ ባረ ቆማቶ ካሰቲደ ቆንጭሰናን ደኢደ፥ አያነ ኦና።


\par }{\PP \VS{8}ጋሙ ጉድና፥ ያየናዌ ኦኔ? ኡባ ሞድያ መꬍና ጎዳይ ኦድና፥ ትምቢትያ ኦደናዌ ኦኔ?


\par }{\SH ሳማርያ ኩንደꬃ
\par }
{\PP \VS{9}አሽዶዳ ካታማንነ ግብጼ ካትያ ጎለቱዋን ደእያ ኡባቶ ሀዋዳን ያጊደ አዋይተ፤ “ሳማርያ ደረቱዋ ቦላ ሺቅተ፤ ሺቂደ ያን ሀንያ ዎልቃማ ዋጨꬃነ ሱገꬃ ኦሱዋ በእተ” ያግተ።


\par }{\PP \VS{10}መꬍና ጎዳይ ሀዋዳን ያጌ፤ “ሀ አሳቱ ሱረባ ኦꬅያዋ ኤርክኖ፤ ሱገꬃንነ ቦንቂደ አሄዳ ሻሉዋን ባረንቱ ጎልያ ኩንꬅ ዎꬄድኖ” ያጌ።

\VS{11}ሄዋ ድራዉ፥ ኡባ ሞድያ ጾሳይ ሀዋዳን ያጌ፤ “ሞርኪ ህንተ ቢታ ዶዳና፤ ህንተ ጌሱዋ ላላና፤ ህንተ ዱረቱዋ ጎልያካ ቦንቃና” ያጌ።


\par }{\PP \VS{12}መꬍና ጎዳይ ሀዋዳን ያጌ፤ “ሄንꬃንቻይ ጋሙዋ ዶናፐ ዶርሳ ዎꬅ አክያ ዎደ፥ ዶርሳዉ ላኡ ገደቱዋ ዎይ ዱጻ ሀይꬃ ዎꬅ አክያዋዳን፥ ሄዋዳንካ ሳማርያ ጋድያን እሻሉዋን ኡቴዳ እስራኤልያ አሳፐ አማሬዳዋንቱ ጻላላይ አታና” ያጌ።


\par }{\PP \VS{13}መꬍና ጎዳይ፥ ኡባፐ ዎልቃማ ጾሳይ መꬍና ጎዳይ ሀዋዳን ያጌ፤ “ሀዋ ስስተ፤ ያቆባ ዛራቱዋ ቦላ ማርካትተ።

\VS{14}ታን እስራኤልያ አሳ ኡንቱንቱ ናጋራ ድራዉ ሙሪያ ጋላስ፥ ቤቴለ ካታማን ደእያ ያርሽያ ሳኣ ኮላና፤ ያርሽያ ሳኣን ደእያ ካጨቱካ መኢደ፥ ሳኣን ዎꬋና።\XREF{}{{\XO 3:14 }{\XT{2 ካታ. 23:15}}}

\VS{15}ባልጉዋን ኡንቱንቱ ደእያ ጎልያነ ቦንያን ኡንቱንቱ ደእያ ጎልያ ኡባ ታን ꬋይሳና። ዳንጋርሳ ዛልያን አሌቂሲደ፥ ኡንቱንቱ ኬጼዳ ጎሊካ ኮለታና፤ ቃይ ዎልቃማ ዎልቃማ ጎለቱ ኡባይካ ꬋያና” ያጌ መꬍና ጎዳይ።




\par }\Chap{4}{\PP \VerseOne{1}ህንተኖ፥ ሳማርያ ማጫዋንቶ፥ ባሳነ ጋድያ ማጫ ሚዛቱዋዳን ሞꬌዳዋንቶ፥ ሀዋ ስስተ! ህንተ ህዬሳቱዋ ኡቁኒታ፤ ማንቆቱዋካ ቱጋዪታ። ህንተ አስናቱዋካ፥ “ኑዉ ኡሻ ሀምተ” ያጊታ።

\VS{2}ኡባ ሞድያ መꬍና ጎዳይ ሀዋዳን ያጊደ፥ ባረ ጌሻተꬃን ጫቃ፤ “ህንተ ማጋን ኦይቂደ ጎሸታና ጋላሳይነ ህንተፐ አቴዳ አማሬዳዋንቱካ ማጋን ኦይቂደ ብያ ሞለቱዋዳን ሀናና ጋላሳይ ያና።

\VS{3}ህንተ ኡባይካ ድርሳ ጾእያና ጎችና ከሲደ፥ ሄርሞነን ኦለታና” ያጊደ ጫቄዳ መꬍና ጎዳይ።


\par }{\SH እስራኤልያ አሳይ ባረ ባላፐ ታማራናዉ ዳንዳይበይክኖ
\par }
{\PP \VS{4-5}ኡባ ሞድያ መꬍና ጎዳይ ሀዋዳን ያጌ፤ “ህንተኖ፥ እስራኤልያ አሳቶ፥ ቢተ፤ ቤቴለ ቢደ፥ ናጋራ ኦꬅተ፤ ጋልጋላካ ቢደ፥ ናጋራ ጉጂደ ኦꬅተ። ዎንታ ዎንታ ህንተ ያርሹዋ ያርሽተ፤ ሄዘንꬆ ጋላስ ጋላስ ህንተ አስራታ አህተ። እርሹዋ የጊደ ኡኬዳ ኡክꬃ ጹጊደ፥ ጋላታ ያርሹዋ ያርሽተ። ህንተ ህንተ ዶሱዋን እምያዋ ድራዉ፥ ኦቶረቲደ አዋይተ። አያዉ ጎፐ፥ ህንተ ኦꬃናዉ ዶስያዌ ሄዋ” ያጌ።


\par }{\PP \VS{6}ቃይካ መꬍና ጎዳይ ሀዋዳን ያጌ፤ “ህንተ ካታማ ኡባን ታን ኮሻ የዳደ፥ ሀራይ አቶ ህንተ ማታን ዳጽያባካ ꬋይሳድ፤ ሽን ህንተ ሄዋንካ ታኮ ስምበይክታ።

\VS{7}ካꬃ ጫክያ ዎዲ ጋካናዉ ብሮ ሄዙ አግናይ ደእሽን፥ ታን ህንተንቶ እራ ተኣድ። ታን እት ካታማን እራ ቡክሳደ ሀራ ካታማን ቡከናዳን ድጋድ፤ እት ሾይቃን ቡኬዳ፤ ሀራ ቡክቤና ሾይቃይ ቃይ መሌዳ።

\VS{8}ሄዋ ድራዉ፥ ላኡ ዎይ ሄዙ ካታማቱዋ አሳይ ሃꬃ ኡሻናዉ እት ካታማ ቤድኖ፤ ሽን አልበይክኖ። ሄዋንካ ቃይ ህንተ ታኮ ስምበይክታ” ያጌ መꬍና ጎዳይ።


\par }{\PP \VS{9}መꬍና ጎዳይ፥ “ታን ህንተ ካꬃ ቦላን ሀርግያ የዳድ፤ ህንተ አታክልትያነ ህንተ ዎይንያ ቱራ፥ ህንተ ባላስያ ምꬃነ ህንተ ዎጋራ ኡባ ቦሊ ሜዳ፤ ሽን ህንተ ሄዋንካ ታኮ ስምበይክታ” ያጌ።


\par }{\PP \VS{10}መꬍና ጎዳይ፥ “ታን ግብጼ አሳቱዋ ቦላ ኢታ ሀርግያ የዴዳዋዳን፥ ህንተ ቦላንካ ቦሻ የዳድ፤ ህንተ ዎዳላ ናናቱዋ ማሻን ዎꬋድ፤ ህንተ ፓራቱካ ኦሞደታናዳን ኡዳድ። ህንተ ሞꬃን ሀይቄዳ አሳ አሃ ጽንቁዋን ህንተና ኡላድ፤ ሽን ህንተ ሄዋንካ ታኮ ስምበይክታ” ያጌ።


\par }{\PP \VS{11}መꬍና ጎዳይ፥ “ሶዶማነ ጋሞራ ካታማቱዋ ꬋይሴዳዋዳን፥ ህንተፐካ ዳሮቱዋ ꬋይሳድ፤ ሀ አቴዳ ህንተካ ታማፐ ኤጺደ አቴዳ ጺፋ ማላ፤ ሽን ህንተ ሄዋንካ ታኮ ስምበይክታ” ያጌ።
\XREF{}{{\XO 4:11 }{\XT{ዶመꬃ 19:24}}}


\par }{\PP \VS{12}ጾሳይ፥ “ሄዋ ድራዉ፥ እስራኤልያ አሳቶ፥ ታን ህንተና ሄዋዳን ኦꬃደ ሙራና ሀናይ። ታን ህንተና ሀዋዳን ኦꬃደ ሙራና ሀንያ ድራዉ፥ እስራኤልያ አሳዉ፥ ህንተ ጾሳና ጋከታናዉ ጊግተ” ያጌ።


\par }{\PP \VS{13}ደረቱዋ ጊግሴዳዌ፥ ጫርኩዋካ መꬌዳዌ፥ ባረ ዎዛና ቆፋ አሳዉ ቆንጭስያዌ፥ ዎንታ ፖኡዋ ꬉማዉ ላምያዌ፥ ጋድያን ደእያ ꬎቃ ደረቱዋ የꬍያዌ፥ አዉ ሱንꬃይ መꬍና ጎዳ፥ ኡባፐ ዎልቃማ ጾሳ።




\par }\Chap{5}{\SH እስራኤልያ አሳይ ናጋራ ፓጻና ማላ ኦደቴዳ
\par }
{\PP \VerseOne{1}እስራኤልያ አሳቶ፥ ታን ህንተ ቦላ ዝላልያ ዝላሳ ስስተ!


\par }{\BB \par }
{\Q \VS{2}“ወዶሮ እስራኤላታ ኩንዳዱ፤

\par }{\QB ስም ላኤንꬆ ደንዱኩ።

\par }{\Q ሳኣን ኦለታዱ፤

\par }{\QB እዞ ደንꬅያዌካ ባዋ!” ያጋድ።


\par }{\PP \VS{3}ኡባ ሞድያ መꬍና ጎዳይ ሀዋዳን ያጌ፤ “ሻኡ ኦላንቻቱዋ ኦላዉ የድያ እስራኤልያ ካታማዉ ጼቱ ኦላንቻቱዋ ጻላላይ አታና፤ ጼቱ ኦላንቻቱዋ ኦላዉ የድያ እስራኤልያ ካታማዉ ቃይ ታሙ ኦላንቻቱዋ ጻላላይ አታና” ያጌ።


\par }{\PP \VS{4}መꬍና ጎዳይ እስራኤልያ አሳዉ ሀዋዳን ያጌ፤ “ታና ኮይተ፤ ያቶፐ፥ ህንተ ደኡዋን ደአና።

\VS{5}ሽን ቤቴለ ኮዮፕተ። ገልጋላ ገሎፕተ። በርሳበሄ ፕኖፕተ። አያዉ ጎፐ፥ ገልጋል ኦሞደታና፤ ቤቴልካ ꬋያና” ያጌ።


\par }{\PP \VS{6}መꬍና ጎዳ ኮይተ፤ ያቶፐ፥ ህንተ ደኡዋን ደአና። ሄዌ ꬋዮፐ፥ እ ዮሴፎ ዛርያ ታማዳን ጹጋና፤ ቤቴለን ደእያ አሳካ ታማይ ማና። ሄ ታማ ኡንቱንቶ ኦንነ ቶይሰና።


\par }{\PP \VS{7}ህንተኖ፥ ሱረ ፕርዳ ጌላዬዳዋንቶ፥ ጽሎተꬃካ ሳኣን ኦልያዋንቶ፥ ሀዋ ስስተ።


\par }{\PP \VS{8}ፕልያድሳ ጌተትያ ላፑን ጾልንተቱዋነ ኦርዮና ጌተትያ ጾልንተቱዋ ጭታ መꬌዳዌ፥\XREF{}{{\XO 5:8 }{\XT{ኢዮባ 9:9፤ 38:31}}} ባራ ꬉማ ዎንታዉ፥ ጋላሳ ፖኡዋካ ቃማዉ ላምያዌነ አባን ደእያ ሃꬃቱዋ ፑደ ሳሉዋ ጼሲደ፥ ሳኣ ምጨꬃ ቦላ ዱገ ትግያዌ፥ አዉ ሱንꬃይ መꬍና ጎዳ።

\VS{9}እ ጌሶቱዋ ላላናዉ ዎልቃማቱዋ ቦላ ባሻ አዬ።


\par }{\PP \VS{10}ህንተ ፕርዳ ጉታራን ሴርያዋ እጺታ፤ ቱሙዋ ኦድያዋካ ሸነቲታ።

\VS{11}ህንተ ህዬሳቱዋ የꬊደ፥ ኡንቱንቱ ካꬃካ ኡንቱንቱፐ ቦንቂደ አኬድታ። ያቲደ ማሰቴዳ ሹቻን ጎለቱዋ ግምቤድታ፤ ሽን ህንተ ሄ ጎለቱዋን ደእክታ። ሎእያ ዎይንያ ቱራቱዋካ ቶኬድታ፤ ሽን ህንተ ሄ ዎይንያ ኤሳ ኡሽክታ።

\VS{12}አያዉ ጎፐ፥ ህንተ ናቁ አፑነንቶነ ህንተ ናጋራይካ አይ ኬሻ ዎልቃመንቶ ታን ኤራይ። ህንተ ጽሎቱዋ ናቂታ፤ ማታይያካ አኪታ፤ ቃይ ጉታራን ህዬሳቱዋ ፕርዳ ጌላዪታ።

\VS{13}ሄዋ ድራዉ፥ ሀዋ ማላ ዎድያን ጭንጫ አሳይ ጮኡ ጌ፤ አያዉ ጎፐ፥ ዎዲ ኢታ።


\par }{\PP \VS{14}ደኡዋን ደአናዉ ሎኦባፐ አትና፥ ኢታባ ኦꬆፕተ፤ ያቶፐ፥ ህንተ ግያዋዳን፥ መꬍና ጎዳይ፥ ኡባፐ ዎልቃማ መꬍና ጎዳይ ህንተናና ግዳናዋ።

\VS{15}ኢታባ እጽተ። ሎኦባ ዶስተ። ፕርዳ ጉታራንካ ሱረ ፕርዳ ፕርድተ። ያቶፐ፥ ኦን ኤሪ፥ ጾሳይ፥ ኡባፐ ዎልቃማ ጾሳይ ዮሴፎ ዘረꬃቱዋፐ አቴዳ አማሬዳዋንቶ ቃረታነንቶነ።


\par }{\PP \VS{16}ሄዋ ድራዉ፥ ጎዳይ፥ ኡባፐ ዎልቃማ መꬍና ጎዳይ ሀዋዳን ያጌ፤ “ዳባባ ኡባን ዋሱ ከሳና፤ ኦገ ኡባንካ አሳይ፥ ‘አየ፥ አየ!’ ጋና። ጎሻንቻቱ ዬኮ፥ ዝላልያዋንቱካ ዝላሳዉ ጼሰታና።

\VS{17}ዎይንያ ቱራ ሳ ኡባን ዬኩ ደአና፤ አያዉ ጎፐ፥ ታን ህንተና ሙራናዉ ህንተ ግዶና አꬋና” ያጌ መꬍና ጎዳይ።


\par }{\PP \VS{18}ህንተኖ፥ መꬍና ጎዳ ጋላሳይ ያናዳን አሞትያዋንቶ፥ ህንተንቶ አየ አና! መꬍና ጎዳ ጋላሳ አያዉ አሞቲቴ? ሄ ጋላሳይ ꬉማፐ አትና፥ ፖኦ ጋላሳ ግደና።

\VS{19}ሄ ጋላስ ህንተ ጋሙዋፐ ባቃት አትያ ዎደ፥ ማሂ ጋከትያ አሳ ማላ፥ ሄዋፐካ ቃይ ባቃት ባረ ጎለ ገሊደ፥ ባረ ኩሽያ ጎዳን ዘምፕስያ ዎደ፥ ሾሻይ ዱክያ አሳ ማላ ግዳናዋ።

\VS{20}መꬍና ጎዳ ጋላሳይ ꬉማፐ አትና፥ ፖኦ ግደና፤ ባራ ꬉማፐ አትና፥ ፖኦ ሾራይ ሙለካ ባዋ!


\par }{\PP \VS{21}ጾሳይ ሀዋዳን ያጌ፤ “ታን ህንተ ቦንችያ ባላቱዋ እጻድነ ሸነታድ፤ ህንተ ጌሻ ሺቁካ ታና ናሸችክኖ።
\XREF{}{{\XO 5:21 }{\XT{ኢሳ. 1:11-14}}}

\VS{22}ህንተ ታዉ ጹግያ ያርሹዋነ ካꬃ ያርሹዋካ ያርሺታ፤ ሽን ታን ሄዋ አክከ። ቃይ ህንተ ታዉ ጋላታዉ አህያ እትፐተꬃ ያርሹዋ ሞꬎ መሄቱዋካ ጼልከ።

\VS{23}ህንተ ማዝሙርያ ጫንጨꬃ ታ ማታፐ ሃስተ፤ ህንተ ዲጽያ ዲꬃካ ስስከ።

\VS{24}ሽን ሱረ ፕርዳይ ፑልቶ ሃꬃዳን፥ ጽሎተꬃይካ ቶኤና ሻፋ ሃꬃዳን ጎጎ።


\par }{\PP \VS{25}“ህንተኖ፥ እስራኤልያ አሳቶ፥ ታን ህንተና ባዙዋን ኦይታሙ ላይꬃ ካለꬅያ ዎደ፥ ታዉ ያርሹዋ ያርሼድቴ? ዎይ እሞታ እሜድቴ?\XREF{}{{\XO 5:25 }{\XT{ኪታ 7:42-43}}}

\VS{26}ሄ ዎደ ህንተ ህንተ ኩሽያን መꬌዳ ካትያ ሳኩታ ግያ ኤቃነ ኬዋና ግያ ህንተ ጾልንትያ ጾሳ ኤቃ ቶኬድታ።

\VS{27}ሄዋ ድራዉ፥ ታን ህንተና ኦሞድሳደ ዳማስቆ ካታማፐ አꬃደ ሃኮ ሳ የዳና” ያጌ። ሀዋ ግያዌ አዉ ሱንꬃይ ኡባፐ ዎልቃማ ጾሳ ጌተትያ መꬍና ጎዳቴ።




\par }\Chap{6}{\SH እስራኤልያ ꬋዩዋ
\par }
{\PP \VerseOne{1}ህንተኖ፥ እስራኤልያ አሳይ ማዱዋ ኦችያ ቦንቼቴዳ እስራኤልያ ጋድያ ካፓቶ፥ ህንተኖ፥ ጽዮነን እሻሉዋን ደእያዋንቶ፥ ሳማርያ ካታማንካ ህርግ ባይናን ኡቴዳዋንቶ፥ ህንተንቶ አየ አና!

\VS{2}አነ ካልነ ግያ ካታማ ቢደ በእተ። ሄዋፐ ቃይ ሀማታ ግያ ዎልቃማ ካታማ ቢደ፥ ያና ቃይ ዱገ ፕልስጼማቱዋ ካታማ ጋተ ዎꬍተ። ኡንቱንቱ ህንተ ላኡ ካዉተꬃቱዋፐ ኬኪኖ? ኡንቱንቱ ጋዲ ህንተ ጋድያፐ አኪ?

\VS{3}ህንተኖ፥ ኢታ ጋላሳይ ኤለካ ዬና ጊደ፥ ሱገꬃ ኦሱዋ ኦꬅያዋንቶ፥

\VS{4}ዳንጋርሳ ዛልያፐ ኦꬄዳ አርሳን ግስያዋንቶ፥ ምንጻፍያንካ እንጀቲደ ኡትያዋንቶ፥ ቃይ ዶርሳ ዉድያፐ ቦልት ቦልታቱዋነ ሚዛ ዛዳሉዋፐ ሞꬎ ማራ አሹዋ ምያዋንቶ፥

\VS{5}ዳዊተዳን የꬃ ሚሻ ህንተንቶ ጊግሲደ፥ ማስንቁዋን ዱማ ዱማ የꬃ የጽያዋንቶ፥

\VS{6}ዎይንያ ኤሳ ከርያና ጋንያዋንቶ፥ ሎይꬅ አልኦ ሽቱዋካ ኦከትያዋንቶ፥ ዮሴፎ ዛራቱዋ ባይዛድ አይነ ካዮተናዋንቶ፥ ህንተንቶ አየ አና!

\VS{7}ሄዋ ድራዉ፥ ኦሞደቲደ ባናዋንቱፐ ኮይሮቱ ህንተና ግዳና፤ ሄ ዎደ ህንተ እንጀ ደኡሳይነ ህንተ እሻልያዌ አታና።


\par }{\PP \VS{8}መꬍና ጎዳይ፥ ኡባፐ ዎልቃማ መꬍና ጎዳይ ጾሳይ ሀዋዳን ያጊደ፥ ባረካ ባረናን ጫቄዳ፤ “ታን ያቆባ ኦቶሩዋ እጻይ፤ ኡንቱንቱ ጌሱዋካ ሸነታድ፤ ታን ካታማነ ካታማን ደእያ ኡባ ኡንቱንቱ ሞርከቶ አꬃደ እማና” ያጌዳ።


\par }{\PP \VS{9}እት ጎልያን ታሙ አሳይ አቶፐ፥ ኡንቱንቱካ ሀይቃና።

\VS{10}ኡንቱንቱ ዳቦቱዋፐ እቱ አሃ ሞጋናዉ ጎለፐ ከሲደ አፋና፤ ሄ ጎልያ ቆልኦን ደእያ ብታንያ፥ “ኔናና አቴዳ ሀራ አሳይ ደኢ?” ያጊደ ኦቻና። እ ዛሪደ፥ “ባዋ” ያጋና። ኦችያዌ፥ “ሀይዛ፥ ሀይዛ! መꬍና ጎዳ ሱንꬃ ኑን ጼሳናዉ ኮሸና” ያጋና።


\par }{\PP \VS{11}መꬍና ጎዳይ አዛዝና፥ ዎጋ ጎለቱ ኮለታና፤ ቄር ጎለቱካ መኤረታና።

\VS{12}ፓራቱ ዛላ ቦላን ጋልፋናዉ ዳንዳዪኖ? ዎይ ቃይ ጎሻንቻይ ቦራ ዋጺደ፥ አባ ጎሻናዉ ዳንዳዪ? ሽን ህንተ ቱሙ ፕርዳ ማርዝያዉ፥ ጽሎተꬃ አይፍያካ ጫሞ ላሜድታ።

\VS{13}ህንተ ሎዳባራ ካታማ ጾኔዳ ድራዉ ናሸቲታ፤ ቃይ፥ “ኑን ቃርናይማ ካታማካ ኑ ምኖተꬃን ኦይቄዶ” ያጊታ።


\par }{\PP \VS{14}መꬍና ጎዳይ፥ ኡባፐ ዎልቃማ ጾሳይ ሀዋዳን ያጌ፤ “ህንተኖ፥ እስራኤልያ አሳቶ፥ ታን ህንተ ቦላ እት ካዉተꬃ ደንꬃና፤ ኡንቱንቱ ህንተና ሀማታ ፕኑዋፐ ዶሚደ፥ አራባ ዎምባ ጋካናዉ ቱጋያና” ያጌ።




\par }{\MS እስራኤልያ ሙሩዋባ አሞጽ በኤዳ እቼሹ ሳጻቱዋ

\par }\Chap{7}{\MR (7:1—9:10)

\par }{\SH ቦሊ ያናዋ በስያ ሳፃ
\par }
{\PP \VerseOne{1}ኡባ ሞድያ መꬍና ጎዳይ ታና ሳፃ በሴዳ። ሄ ሳጻን ታን ካትያ ጋክያ ካꬃይ ጫከቴዳዋፐ ጉይያን፥ ላኤንꬁዋ ጫሬዳ ጫርሻ ቦላ እ ቦልያ ዉድያ መꬍሽን በኣድ።

\VS{2}ኡንቱንቱ እርጻባ ኡባ ሚደ ዉርሴዳ ዎደ ታን፥ “አቤት ኡባ ሞድያ መꬍና ጎዳዉ፥ ሀያና አቶ ጋርኪ! ያቆባ ዛራቱ ዋኒደ አታናዉ ዳንዳዪኖ? ኡንቱንቱ ቄር ጉꬃቱዋቴ!” ያጋድ።


\par }{\PP \VS{3}ሄዋ ድራዉ፥ መꬍና ጎዳይ ቃረቴዳ፥ ባረ ቆፋ ላሜዳ፤ ላሚደ ሀዋዳን ያጌዳ፤ “ሀ ኔን በኤዳባይ ፖለተናዋ” ያጌዳ መꬍና ጎዳይ።


\par }{\SH ታማን ፕርዳናዋ በስያ ሳፃ
\par }
{\PP \VS{4}ኡባ ሞድያ መꬍና ጎዳይ ታና ሀራ ሳፃ በሴዳ። ኡባ ሞድያ መꬍና ጎዳይ ባረ አሳ ፕርዳናዉ ታማ ጼሴዳ፤ ሄ ታማይ ዎልቃማ ጪማ አባ ም ድጊደ፥ ቢታካ ጹጋናዉ ዶሜዳ።

\VS{5}ያትና ታን ሀዋዳን ያጋድ፤ “አቤት ኡባ ሞድያ መꬍና ጎዳዉ፥ ሀያና ሀ ታማ ቶይሳርኪ! ያቆባ ዛራቱ ዋኒደ አታናዉ ዳንዳዪኖ? ኡንቱንቱ ቄር ጉꬃቱዋቴ!” ያጋድ።


\par }{\PP \VS{6}ሄዋ ድራዉ፥ መꬍና ጎዳይ ቃረቴዳ፥ ባረ ቆፋ ላሜዳ፤ ላሚደ ኡባ ሞድያ መꬍና ጎዳይ ሀዋዳን ያጌዳ፤ “ሀዌካ ቃይ ፖለተናዋ” ያጌዳ።


\par }{\SH ግምቢያ ስታተꬃ ልክያ ቱምቢያ በስያ ሳፃ
\par }
{\PP \VS{7}ቃይካ እ ታና ሀራ ሳፃ በሴዳ። ታን ሄ ሳጻን በእያ ዎደ፥ ጎዳይ ግምቢያ ስታተꬃ ልክያ ቱምቢያ ኦይቂደ፥ ቱምቢያን ልከቲደ ግምበቴዳ ግምቢያ ማታን ኤቄዳ።

\VS{8}መꬍና ጎዳይ ታና፥ “አሞጻ፥ ሀ ኔን ጼልያዌ አዬ?” ያጊደ ኦቼዳ።

\par }{\PP ታን፥ “ቱምቢያ” ያጋድ።

\par }{\PP መꬍና ጎዳይ ታና፥ “በአ፥ ታን ታ አሳ እስራኤልያ ግዶን ቱምቢያ የጋይ፤ ታን ኡንቱንታ ሙረናን አꬍከ።

\VS{9}ይሳቃ ዛራቱ ጎይንያ ꬎቃ ሳአቱ ኮለታና፤ እስራኤልያ ጌሻ ሳአቱካ ꬋያና፤ ቃይ እዮርባማ ካዉተꬃ ቦላካ ታን ማሻና ደንዳና” ያጌዳ።


\par }{\SH አሞጻነ አሜስያሳ
\par }
{\PP \VS{10}ቤቴለ ካታማን ቄስያ ግዲደ ደእያ አሜስያሴ እስራኤልያ ካትያ እዮርባመኮ ሀዋዳን ያጊደ ኪቴዳ፤ “አሞጽ እስራኤልያ አሳ ግዶን ደኢደ፥ ነ ቦላ ማቀቴዳ፤ እ ባረ ኦዱዋን ጋድያ ባይዜ።

\VS{11}አያዉ ጎፐ፥ እ ሀዋዳን ያጌ፤ ‘እዮርባም ማሻን ሀይቃና፤ እስራኤልያ አሳይካ ባረንቱ ጋድያፐ ኦሞደቲደ ባና’ ያጌ” ያጌዳ።


\par }{\PP \VS{12}ያትና አሜስያሴ አሞጻ ሀዋዳን ያጌዳ፤ “ኔኖ ትምቢትያ ኦድያዎ፥ ባ፤ ህን ይሁዳ ቢታ ባቃታ ባደ፥ ያን ቁማ ማ፤ ትምቢትያ ያን ኦዳ።

\VS{13}ሽን ሀዌ ቤቴለ ካቲ ጎይንያ ሳኣነ ካዉተꬃ ጌሻ ሳ ግድያ ድራዉ፥ ላኤንꬆ ሀ ሳኣን ትምቢትያ ኦዶፓ” ያጌዳ።


\par }{\PP \VS{14}አሞጽ ዛሪደ፥ አማስያስ ሀዋዳን ያጌዳ፤ “ታን መህያ ሄምያዋነ ኡንቱንቱ አይፍያ ማጽያዋፐ አትና፥ ትምቢትያ ኦድያዋ ዎይ ትምቢትያ ኦድያዋ ናኣ ግድከ።

\VS{15}ሽን መꬍና ጎዳይ ታና ዶርሳ ዉድያ ሄምያ ሳፐ አኪደ፥ ‘ባደ ታ አሳዉ እስራኤልያዉ ትምቢትያ ኦዳ’ ያጌዳ።

\VS{16}ሀእ ስም መꬍና ጎዳይ ግያዋ ስሳ! ኔን፥ ‘እስራኤልያ ቦላ ትምቢትያ ኦዶፓ፤ ይሳቃ ዛራቱዋ ቦላካ ማርካቶፓ’ ያጋዳ።

\VS{17}ሄዋ ድራዉ፥ መꬍና ጎዳይ ሀዋዳን ያጌ፤ ‘ነ ማቻታ ካታማ ግዶን ሻርሙጻ ግዳናዋ፤ ነ አቱማ ናናቱነ ነ ማጫ ናናይ ማሻን ሀይቃና፤ ነ ቢታይካ ዎዶሩዋን ሻከታና፤ ቃይ ኔን ነ ሁጲያዉካ አላጋ ጋድያን ሀይቃና። እስራኤልያ አሳይካ ባረንቱ ጋድያፐ ኦሞደቲደ ቱማ ባና’ ያጌ” ያጌዳ።




\par }\Chap{8}{\SH ቴራይ ኩሜዳ ኬሻ በስያ ሳፃ
\par }
{\PP \VerseOne{1}ኡባ ሞድያ መꬍና ጎዳይ ታና ሀራ ሳፃ በሴዳ፤ ሄዌካ፥ ቴራይ ኩሜዳ ኬሻ።

\VS{2}እ ታና፥ “አሞጻ፥ ሀ ኔን በእያዌ አዬ?” ያጊደ ኦቼዳ።

\par }{\PP ታን፥ “ቴራይ ኩሜዳ ኬሻ በአይ” ያጋድ።

\par }{\PP ያትና መꬍና ጎዳይ ታዉ ሀዋዳን ያጌዳ፤ “ታ አሳ እስራኤላዉ ዉርሰꬃይ\FTNT{*}{{\FR 8:2 }{\FQA{ዉርሰꬃይ፦
}}{\FT{ግያዌ እብራይስጸ ቃላን “ቴራ” ማላቴ።
}}} ጋኬዳ፤ ሀዋፐ ስንꬃናዉ ታን ኡንቱንታ ሙረናን አꬍከ” ያጌዳ።


\par }{\PP \VS{3}ኡባ ሞድያ መꬍና ጎዳይ ሀዋዳን ያጌ፤ “ሄ ጋላስ ካትያ ጎልያን የጽያ የꬃይ ዬኮ ላመታናዋ፤ ሀይቄዳ አሳ አሃይ ሙለ ሳኣን ዳራና፤ ቃይ ጮኡ ጊና፥ ያን ሃን ኦለታና” ያጌ።


\par }{\SH እስራኤልያ ኩንደꬃ
\par }
{\PP \VS{4}ህንተኖ፥ መቶታንቻቱዋ የꬍያዋንቶ፥ ጋድያን ደእያ ህዬሳቱዋካ ꬋይሳናዉ ኮይያዋንቶ፥ ሀዋ ስስተ!

\VS{5}ህንተ ሀዋዳን ያጊታ፤ “ኑን ካꬃ ዛልአናዉ አግናይ ጼርያ ባላይ አዉደ አꬋኔ! ቃይ ኑን ኑ ዛልእያ ዶማናዉ ሳምባታይ አዉደ አꬋንዴሻ! ያትንቶ ኑን ካꬃ ጉꬃባን ማክ ማኪደ፥ ዳሮ ሚሻ አኪደ ባይዛና። ቃይ ዎርዶ ሚዛናን ልኪ ልኪደ፥ አሳ ጭማና።

\VS{6}ኑን ህዬሳ ብራን፥ መቶታንቻካ መጽ ላኡ ገድያ ጫማን ሻማና፤ ቃይ ዛርጋ ሀርቁዋ ሙሩታ ዛርጋ ጋትያን ባይዛና” ያጊታ።


\par }{\PP \VS{7}መꬍና ጎዳይ ያቆብ ጬቀትያ ባረ ሱንꬃን ሀዋዳን ያጊደ ጫቄዳ፤ “ታን ኡንቱንቱ ኦꬄዳ ኢታ ኦሱዋ ሙለካ ዶግከ።

\VS{8}ቢታይ ቃጽያዌነ ጋድያን ደእያ አሳይ ኡባይ ዬክያዌ ሄዋ ጋሱዋና ግደኔየ? ኤ ናይለ ሻፋይ ኩንꬂደ ቃጽያዋዳን፥ ቢታ ኡባይ ቃጺደ ባልቡቀታና፤ ቃይ ሄ ኩንꬁ ዎꬍያዋዳን ዎꬋና” ያጌዳ።


\par }{\PP \VS{9}ኡባ ሞድያ መꬍና ጎዳይ ሀዋዳን ያጌ፤ “ሄ ጋላስ ታን አዋ ሴታ ጋላስ ዉልሳና፤ ሳኣካ ጋላስ ꬉምሳና።

\VS{10}ታን ህንተ ባላ ናሸቻ ካዮ፥ ህንተ የꬃካ ዬኮ ላማና። መጽ እት ናአይ ሀይቂና ዬክያ አሳዳን፥ ህንተ ህንተ ሁጲያ ሜደቲደ ዋሩዋ ማያናዳን፥ ታን ህንተና ኦꬃና። ሄ ጋላሳ ዉርሰꬃይ ዳሮ ጫሞ ግዳናዋ” ያጌ።


\par }{\PP \VS{11}ኡባ ሞድያ መꬍና ጎዳይ ሀዋዳን ያጌ፤ “በእተ፥ ታን ቢታ ኡባ ቦላን ኮሻ የድያ ጋላሳቱ ዪኖ። ታን ኮሻ የድያ ጋላስ፥ አሳይ ስሳናዉ መꬍና ጎዳ ቃላ ꬋዪደ ኮሻታናፐ አትና፥ ካꬃ ꬋዪደ ኮሻተና ዎይ ሃꬃ ꬋዪደ ሳመተና።

\VS{12}አሳይ አዋይ ዉልያ ባጋ አባፐ አዋይ ዶልያ ባጋ አባ ጋካናዉነ ሁጲሳፐ ገድሳ ጋካናዉ ብቻራና። ኡንቱንቱ መꬍና ጎዳ ቃላ ኮያናዉ ያነ ሃነ ዎጻና፥ ሽን ደምክኖ።

\VS{13}ሄ ጋላስ ማላ ሎኦ ዎዶራቱነ ዎዳላቱ ሳሙዋን ዚል አጋና።

\VS{14}ሳማርያ ኤቃቱዋን ጫቂያዋንቱ፥ ‘ዳና ጾሳይ ኤሮ!’ ያግያዋንቱነ፥ ‘በርሳቤሀ ጾሳይ ኤሮ’ ያግያዋንቱ ኩንዳና። ኡንቱንቱ ላኤንꬆ ሙለካ ደንድክኖ” ያጌ።




\par }\Chap{9}{\SH ጾሳ ፕርዳ
\par }
{\PP \VerseOne{1}ያርሽያ ሳኣ ማታን ጎዳይ ኤቃ ደእሽን፥ ታን በኣድ። እ ታና ሀዋዳን ያጌዳ፤ “ባሱ ቃጻናዳን፥ ጌሻ ማቅዳስያ ጉምቡዋ ሾጫ፤ አሳ ኡባ ሁጲያን መንሬꬃ። ሄዋፐ አትያ አሳ ታን ማሻን ዎꬋና። ባቃትያ አሳይ ከስ አከና፤ ከስ አኬዳ አስካ ፓጻ አተና።

\VS{2}ኡንቱንቱ ጋድያ ቦኪደ፥ ስኦልያዉ ዱገ ዎꬎፐካ፥ ታን ኡንቱንታ ሄዋፐ ከሳና። ሳሉዋ ፑደ ከሶፐካ፥ ታን ኡንቱንታ ሄዋፐ ዱገ ዎꬃና።

\VS{3}ኡንቱንቱ ቃርመሎሳ ደርያ ጼራን ቆሰቶፐካ፥ ታን ኡንቱንታ ኮያደ ሄዋፐ ከሳና። አባ ጪሙዋ ግዶ ገሊደ፥ ታ ስንꬃፐ ጌሞፐካ፥ ታን ዳዊያ አዛዝና፥ እ ኡንቱንታ ዱካና።

\VS{4}ቃይ ባረንቱ ሞርከቱዋን ኦሞደቲደ፥ ኡንቱንቱ ቦፐካ፥ ያን ኡንቱንቱ ማሻን ሀይቃናዳን፥ ታን አዛዛና፤ ታን ኡንቱንታ ኢታ አይፍያን ጼላናፐ አትና፥ ሎኦ አይፍያን ጼልከ” ያጌዳ።


\par }{\PP \VS{5}ጎዳይ፥ ኡባፐ ዎልቃማ መꬍና ጎዳይ ሳኣ ቦቼ፤ ሳአይ ሴሬ፤ ቃይ ሳኣን ደእያባይ ኡባይካ ዬኬ። ናይለ ሻፋይ ኩንꬂደ ባልቡቀትያዋዳን፥ ቢታ ኡባይ ባልቡቀቴ፤ ቃይ ሄ ኩንꬁ ዎꬍያዋዳንካ ዎꬌ።

\VS{6}እ ባረዉ ደእያ ሳኣ ሳሉዋን ጊግሴ፤ አ ባሱዋካ ሳኣን ባሴ። ቃይ እ አባ ሃꬃቱዋ ጼሲደ፥ ጋድያ ቦላን ዱገ ጉሴ፤ አዉ ሱንꬃይ መꬍና ጎዳ።


\par }{\PP \VS{7}መꬍና ጎዳይ ሀዋዳን ያጌ፤ “ህንተኖ፥ እስራኤልያ አሳቶ፥ ህንተ ታዉ ቶጵያ አሳ ማላ ግድክቴየ? ታን ህንተና ግብጼ ጋድያፐ ከሴዳዋዳን፥ ፕልስጼማ አሳ ካፍቶራፐ፥ ቃይ ሶርያ አሳካ ቂራፐ ከሳድ” ያጌ።


\par }{\PP \VS{8}መꬍና ጎዳይ ሀዋዳን ያጌ፤ “በእተ፥ ኡባ ሞድያ መꬍና ጎዳ አይፊ ናጋራንቻ ካዉተꬃ ቦላን ደኤ። ታን አ ጋድያ ቦላፐ ꬋይሳና፤ ሽን ታን ያቆባ ዛርያ ኡባና ꬋይስከ።


\par }{\PP \VS{9}“በእተ፥ ካꬃ ዛዝርያን ዛዝርያዋዳን፥ እስራኤልያ አሳ ካዉተꬃቱዋ ኡባ ግዶን ዛዝራናዳን፥ ታን አዛዛና፤ ሽን ኡንቱንቱ ግዶን አማነትያዋንቱፐ እቱነ ሳኣን ዎꬊደ ꬋየና።

\VS{10}‘ኑና አያ ኢታባይነ ጋከና ዎይ ደመና’ ያግያ ታ አሳ ግዶን ደእያ ናጋራንቻቱ ኡባይ ማሻን ዉራና” ያጌ።


\par }{\SH እስራኤልያ ፖኦ ህዶታ
\par }
{\R (9:11-15)

\par }{\PP \VS{11}ቃይካ ጾሳይ፥ “ሄ ጋላስ ታን ኮለቲደ ኩንዴዳ ጎልያዳን ሀኔዳ ዳዊታ ካዉተꬃ ደንꬃና፤ ጾኤቴዳ ሳአቱዋካ ባራና፤ ቃይ ኮለቴዳሳካ ኦራꬃና፤ ታን አ በንዋዳን ኦꬃደ ኬጻና።
\XREF{}{{\XO 9:11 }{\XT{ኪታ 15:16-18}}}

\VS{12}ሄዌነ እስራኤልያ አሳይ ኤዶማ ጋድያፐ አቴዳዋንታነ ታ ሱንꬃን ጼሰቴዳ ካዉተꬃቱዋ ኡባ ላታናሳ” ያጌ። ሀዋ ኦꬅያዌ ታና መꬍና ጎዳ።


\par }{\PP \VS{13}መꬍና ጎዳይ ሀዋዳን ያጌ፤ “በእተ፥ ካꬃ ጫክያዋንቱ ጫኪደ ዉርሰናን ደእሽን፥ ጋድያ ጎሽያዋንቱ ጋክያ ዎዲ፥ ዎይንያ ቴራ ጉምእያዋንቱካ ጉምኢደ ዉርሰናን ደእሽን፥ ዎይንያ ዘርያዋንቱ ጋክያ ጋላሳቱ ያና። ሄ ዎደ ደረቱ ማልኦ ዎይንያ ኤሳ ጾካና፤ ዞዘቱዋ ኡባፐካ ዎይንያ ኤሳይ ጎጋና።

\VS{14}ኦሞዱዋን ቤዳ ታ አሳ እስራኤልያ ዛራደ እሻልሳና። ኡንቱንቱ ኮለቴዳ ካታማቱዋ ዛረꬅ ኬጺደ፥ ኡንቱንቱን ደአና። ዎይንያ ቱራካ ቶኪደ፥ አፐ ዎይንያ ኤሳ ኡሻና። ቃይ አታክልተቱዋካ ቶኪደ፥ ኡንቱንቱ አይፍያ ማና።

\VS{15}ታን እስራኤልያ ኡንቱንቱ ጋድያን ቶካና፤ ኡንቱንቱ ታን ኡንቱንቶ እሜዳ ጋድያፐ ላኤንꬆ ሙለካ ሾደትክኖ” ያጌ። ሀዋ ኦድያዌ መꬍና ጎዳ ህንተ ጾሳ።


\par }