\NormalFont\ShortTitle{ከሳ}

{\MT ከሳ ማጻፋ

\par }{\IMT ገሉዋ

\par }{\IP ከሳ ማጻፋይ “ከሳ” ጌተቶዌ እስራኤልያ አሳይ ግብጼ ጋድያ አይለተꬃፐ ከሴዳ ድራሳ።

\par }{\IP ሀ ማጻፋዉ ኦይዱ ሁጰ ሻካቱ ደኢኖ።

\par }{\ILI 1. እብራዌቱ አይለተꬃፐ ከሴዳዋነ ሲና ደርያ ኡንቱንቱ ቤዳ ቡሳባ ኦዴ።

\par }{\ILI 2. ጾሳይ ባረ አሳና ቃላ ጫቁዋ ገሌዳዋ፥ ኢታነ ኬካ ሻክ ኤርስያ ህግያ፥ አሳይ ካላናዉ በስያ ህጋቱዋነ አማኑዋ ህግያ እ ኡንቱንቶ እሜዳዋ ኦዴ።

\par }{\ILI 3. እስራኤልያ አሳዉ፥ ቄሳቱዋ ኦሱዋስነ ጾሳዉ ጎይንያ ጎይናዉ እመቴዳ ህገቱዋባ ኦዴ።

\par }{\ILI 4. ጾሳ ዱንካንያ ቶሳ ዎጋነ ጎይኑዋ ማራባ ኦዴ።

\par }{\IP ኡባባፐ አꬂደ ሀ ማጻፋይ ጾሳይ አይለተꬃን ደእያ ባረ አሳ ከስ ስሚደ፥ ኡንቱንቱ ዎደናዉ ህዶታይ ደእያ አሳ ግዳናዳን፥ እ ኡንቱንታ ዎት ኦꬄደንቶ ኦዴ።

\par }{\IP ሀ ማጻፋን ዳርያ ባጋ ታርክያ ጎዳ ግዲደ ሺቄዳ አሳይ ባረ አሳ ግብጼፐ ከሳና ማላ፥ ጾሳይ ዶሬዳዌ ሙሳ። ማጻፋ ግዶን ዳሮፐ ኤረቴዳ ሸምፑ ታሙ አዛዛቱ ጻፈቴዳ ላታማንꬆ ሸምፑዋ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO እስራኤልያ አሳይ ግብጼፐ ከሱሳ
{\IOR{1:1—15:21}}

\par }{\IOB ሀ. ግብጼን አይለተꬃ
{\IOR{1:1-22}}

\par }{\IOB ለ. ሙሴ የለቶዋነ ድቻ
{\IOR{2:1—4:31}}

\par }{\IOB ሐ. ሙሴነ አሮነ ፓሮና ስንꬃን
{\IOR{5:1—11:10}}

\par }{\IOB መ. ፓስጋነ ግብጼፐ ከሱሳ
{\IOR{12:1—15:21}}

\par }{\IO ዞኦ አባፐ ሲና ደርያ ጋካናዉ
{\IOR{15:22—18:27}}

\par }{\IO ህግያነ ቃላ ጫቁዋ
{\IOR{19:1—24:18}}

\par }{\IO ጌሻ ዱንካንያነ ጎይና ዎጋ
{\IOR{25:1—40:38}}



\par }{\MS እስራኤልያ አሳይ ግብጼፐ ከሱሳ

\par }\ChapOne{1}{\MR (1:1—15:21)

\par }{\SH ግብጼን አይለተꬃ
\par }
{\R (1:1-22)

\par }{\PP \VerseOne{1}ያቆባና ግብጼ ቤዳ እስራኤልያ አቱማ ናና ሱንꬃይ ሀዋፐ ካሊደ ጻፈቴዳ፤ ኡንቱንቱ ኡባይካ ባረንቱ ሶይ አሳ አኪደ ቤድኖ።
\XREF{}{{\XO 1:1 }{\XT{ዶመꬃ 46:8-27}}}

\VS{2}ሄዋንቱካ: ሮቤላ፥ ስሞና፥ ሌዋ፥ ይሁዳ፥

\VS{3}ይሳኮራ፥ ዛብሎና፥ ቢንያማ፥

\VS{4}ዳና፥ ንፍታሌማ፥ ጋዳነ አሴራ።

\VS{5}ያቆባ ዘረꬃቱ ኡባይ ላፑን ታማ፤ ዮሴፎ ካሰካ ግብጼ ብ ኡቴዳ።

\VS{6}ዮሴፎ፥ አ እሻቱነ ሄ የለታ ኡባይ ሀይቄዳ፤

\VS{7}ሽን እስራኤልያ ዘረꬃይ አይፌድኖነ ሎይꬅ ዳሬድኖ፤ ሄ ቢታ ኩማና ጋካናዉ ኡንቱንቱ ሎይꬅ ጮራቴድኖ።
\XREF{}{{\XO 1:7 }{\XT{ኪታ 7:17}}}


\par }{\PP \VS{8}ሄዋፐ ጉይያን፥ ዮሴፎ ኤረና ኦራꬃ ካቲ ግብጼ ጋድያን ደንዴዳ።
\XREF{}{{\XO 1:8 }{\XT{ኪታ 7:18}}}

\VS{9}እ ባረ አሳ፥ “በእተ፤ ሀ እስራኤላቱ ኑፐ ሎይꬅ ጮራቴድኖነ ዎልቃሜድኖ።

\VS{10}ሃ ዪተ፥ አነ ኑን ኡንቱንታ ሂላን ኦይቆይተ፤ ሄዌ ꬋዮፐ ኡንቱንቱ ካሰዋፐ ያ ዳራና። ኦን ኤር ኦላይ ደንዶፐ፥ ኡንቱንቱ ኑ ሞርከቱዋና ዳንꬂደ፥ ኑና ኦላናነ ጋድያ የጊደ ከስ አኪደ ባናዋንታ” ያጌዳ።
\XREF{}{{\XO 1:10 }{\XT{ኪታ 7:19}}}


\par }{\PP \VS{11}ሄዋ ድራዉ፥ ዴጾ ኪታን ኡንቱንታ ቱጋያና ማላ፥ ኡንቱንቱ ቦላ መቀꬅ ባይና ካፖቱዋ ሱንꬄድኖ። ኡንቱንቱ ካትያዉ ፒቶማነ ራምሳ ጌተትያ ሚሻ ምንጅያ ካታማቱዋ ኬጼድኖ።

\VS{12}ሽን ግብጼቱ ኡንቱንታ ኡንኡዋ ዳርያ ዎደ፥ ኡንቱንቱ ጮራት የለቴድኖነ ቢታ ጋኬድኖ። ሄዋ ድራዉ፥ ግብጼቱ እስራኤላቶ ያዬድኖ፤

\VS{13}ቃረታይ ባይና ሀኖታን አይለተꬃን ኪትሴድኖ።

\VS{14}ቃረታይ ባይና ዎልቃማ ኪታን፥ ስምንቱዋንነ ጹብያ መꬉዋን፥ ቃይ ሾይቃን ኦꬅያ ኡባ ቆሞ ኪታን፥ ኡንቱንቱ ደኡዋ ጫምሴድኖ።


\par }{\PP \VS{15}ግብጼ ካቲ እብራዌ ማጫዋንታ ማርስያ ጽፓሮነ ፑሆ ጌተትያ ላኡ ማጫዋንታ ሀዋዳን ያጌዳ፤

\VS{16}“እብራዌ ማጫ አሳቱ የልያ ዎደ ህንተንቱ ማርሲደ፥ የልሶዌ አቱማ ናኣ ግዶፐ፥ ዎꬍተ፤ ሽን ማጫ ናቶ ግዶፐ ዎꬎፕተ” ያጌዳ።

\VS{17}ሽን ማርስያዋንቱ ጾሳዉ ያዪደ፥ ግብጼ ካቲ ኡንቱንታ አዛዜዳዋዳን ኦꬅበይክኖ። ኡንቱንቱ አቱማ ናና ሸምፑዋና አሼድኖ።

\VS{18}ሄዋፐ ጉይያን ግብጼ ካቲ ሄ ማርስያዋንታ ጼሲደ፥ “ህንተንቱ አያዉ ሀዋዳን ኦꬂቴ? አቱማ ናና አያዉ ሸምፑዋና አጊቴ?” ያጊደ ኡንቱንታ ኦቼዳ።

\VS{19}ማርስያዋንቱ ዛሪደ፥ “እብራዌ ማጫ አሳቱ ግብጼ ማጫዋንቱ ማላ ግድክኖ፤ ኡንቱንቱ ምና ግድያ ድራዉ፥ ማርስያዋንቱ ጋካናፐ ካሰቲደ የል ድጊኖ” ያጌድኖ።

\VS{20}ሄዋ ድራዉ፥ ጾሳይ ማርስያዋንቶ ኬኬዳ። አሳ ፓይዱካ ጉጅ ጉጅ ቢደ፥ ካሰዋፐ ያ ጮራቴዳ።

\VS{21}ቃይ ማርስያዋንቱ ጾሳዉ ያዬዳ ድራዉ፥ ጾሳይ ኡንቱንቶ ሎኦባ ኦꬄዳ። እቶ እቶካ ሶ አሳ እሜዳ።


\par }{\PP \VS{22}ሄዋፐ ጉይያን ካቲ ባረ አሳ ኡባ፥ “እብራዋቱዋፐ የለትያ አቱማ ናና ኡባ ናይለ ሻፋ ሃꬃን ኦልተ፤ ሽን ማጫ ናናይ የለቶፐ፥ ሸምፑዋና አግ ባሽተ” ያጊደ አዛዜዳ።
\XREF{}{{\XO 1:22 }{\XT{ኪታ 7:19}}}




\par }\Chap{2}{\SH ሙሴ የለታነ ድቻ
\par }
{\R (2:1—4:31)

\par }{\PP \VerseOne{1}ሄ ዎደ እት ሌዊያ ቆሞ ግዴዳ ብታኒ ሌዋዌ ማጫውኖ አኬዳ፤

\VS{2}እዛ ሻሃራደ አቱማ ናኣ የላዱ። ናአይ ማላ ሎኦ ናኣ ግድያዋ እዛ በኣደ፥ ሄዙ አግና ቆሳዱ።

\VS{3}ሽን እዛ ሄዋፐ ዳሩዋ ቆሳናዉ ዳንዳየናዋ ኤራደ፥ ጫርያፐ ቁንኣ አዉ ዳዳዱ፤ ያታደ ሃꬃይ ገለና ማላ ሽድያን ማራጋደ፥ ናኣ አ ግዶን ዎꬃዱ፤ ናይለ ሻፋ ጌተትያ ሃꬃ ዶናን ጫርያ ግዶን ዎꬃዱ።

\VS{4}አ ምቻታ እ ሀንያባ በአናዉ ሃኩዋን ኤቃዱ።


\par }{\PP \VS{5}ግብጼ ካትያ ናታ ቦላ ሜጨታናዉ ናይለ ግያ ሻፋ ዎꬋዱ፤ እዝ ማጫ ቆማቱ ሃꬃ ዶናን ያነ ሃነ ሀመቲኖ፤ እዛ ቁንኣ ጫርያ ግዶን በኣደ፥ ባደ አካ ያና ማላ ባረ ቆማቶ ኪታዱ፤

\VS{6}ቁንኣ ፖካደ፥ በእተ ሀዋን ቄር ናአይ ዬክ ደኤ፤ እዛ አዉ ቃረታደ፤ “ሀዌ እብራዌቱ ቄር ናናቱዋፐ እቱዋ” ያጋዱ።


\par }{\PP \VS{7}ሄ ዎደ አ ምቻታ ካትያ ናቶ፥ “ነዉ ሀ ናኣ ꬋንꬃናዉ እብራዌ ማጫ አሳፐ እትኖ ጼሳናዉ ቦ?” ያጋደ ኦቻዱ።


\par }{\PP \VS{8}እዛ፥ “ኤ፥ ባ” ያጋዱ። ናታ ባደ፥ ሄ ናኣ ዳዮ አሃዱ።

\VS{9}ካትያ ናታ ሄ ምሽራቶ፥ “ሀ ናኣ አፋደ፥ ታዉ ꬋንꬃሻ፤ ታን ነዉ ድርጉዋ ጭጋና” ያጋዱ። ምሽራታ ናኣ አፋደ፥ ꬋንꬃዱ።

\VS{10}ናአይ ድጭና፥ ካትያ ናትኮ አ አሃዱ፤ እ እዝዉ ናኣ ግዴዳ፤ “ታን ሃꬃፐ አ ከሳድ” ጋደ፥ ሙሳ ጋ ሱንꬃዱ።\XREF{}{{\XO 2:10 }{\XT{ኪታ 7:21}}}


\par }{\SH ሙሴ ሚድያማ ቢታ ባቃቴዳ
\par }
{\PP \VS{11}ሙሴ ድጭ ዎጋ ግዲደ፥ እት ጋላስ ባረ አሳይ ደእያ ሳኣ ቢደ፤ ኡንቱንቱ ዴጾ ኪታ ኪተትሽን ጼሌዳ። ግብጼ ቢታ አሳ እቱ፥ እሻቱዋ ግዴዳ እብራዋቱዋፐ እቱዋ ዋꬍሽን በኤዳ።
\XREF{}{{\XO 2:11 }{\XT{እብራ. 11:24}}}\XREF{}{{\XO 2:11 }{\XT{ኪታ 7:23-28}}}

\VS{12}እ ያ ሃ ጼልና፥ ኦንነ ባይናዋ በኢደ፥ ሄ ግብጼ ብታንያ፤ ዎꬊደ ሻፍያ ግዶን ቆሴዳ።

\VS{13}ዎንተꬃ ጋላስ ከሲደ፥ በእተ! ሀቼ ቃይ ላኡ እብራዌቱ ዋቲኖ። ናቄዳዋ እ፥ “ኔን ነ እሻ ግዴዳ እብራውያ አያዉ ደቻይ?” ያጊደ ኦቼዳ።

\VS{14}ሄ ብታኒ፥ “ኔና ኑ ቦላ ሞድያዋነ ዳና ኦꬅ ሱንꬄዳዌ ኦኔ? ኔን ሄ ግብጼ ብታንያ ዎꬌዳዋዳን፥ ታናካ ዎꬋናዉ ቆፓይ?” ያጌዳ። ሙሴ ሄ ዎደ፥ “ታን ኦꬄዳባይ ኤረት ድጌዳ” ያግ ቆፒደ ያዬዳ።


\par }{\PP \VS{15}ካቲካ ሀዋ ስሴዳ ዎደ፥ ሙሳ ዎꬋናዉ ኮዬዳ፤ ሽን ሙሴ ካትያፐ ባቃቲደ፥ ሚድያማ ጋድያን ደአናዉ ቢደ ሃꬃ ኦላ ዶናን ኡቴዳ።
\XREF{}{{\XO 2:15 }{\XT{ኪታ 7:29፤ እብራ. 11:27}}}

\VS{16}ሄ ዎደ ሚድያማ ቄሳቱዋፐ እቶ ላፑን ማጫ ናናይ ደኢኖ፤ ኡንቱንቱ ባረንቱ አዉዋ ዶርሳቱዋ ሃꬃ ኡሻናዉ ዎንግርያን ሃꬃ ዱቂ ኩንꬃናዉ ዬድኖ።

\VS{17}ሄንꬃንቻቱ ዪደ ማጫ ናና የደርሴድኖ፤ ሽን ሙሴ ደንድ ኤቂደ፥ ኡንቱንታ አሼዳነ ኡንቱንቱ ዶርሳቱዋ ሃꬃ ኡሼዳ።

\VS{18}ኡንቱንቱ ባረንቱ አዉዋ ዮቶረኮ ዬዳ ዎደ፥ “ሀቼ ዋን ኤለካ ዬድቴ?” ያጊደ ኦቼዳ።
\FTNT{*}{{\FR 2:18 }{\FT{ዮቶረ ሙሴ ቦሉዋ፤
}}{\FT{አዉ ሀራ ሱንꬃይ ራኡኤላ።
}}}

\VS{19}ኡንቱንቱ ዛሪደ፥ “ግብጼ ጋደ አሳ እቱ ኑና ሄንꬃንቻቱዋፐ አሼዳ፤ እ ኑዉ ሃꬃካ ዱቂደ ዶርሳ ዉድያ ኡሼዳ” ያጌድኖ።

\VS{20}እ ባረ ማጫ ናና፥ “ያትና እ ሀቃን ደኢ? ህንተንቱ ሄ ብታንያ አያዉ አግ ባሼድቴ? አነ አ ጼሲደ፥ ምያባ ሾቢተ” ያጌዳ።

\VS{21}ሙሴ ሄ ብታንያና ያን ደአናዉ ማየቴዳ፤ ብታኒካ ባረ ናቶ ጽፓሮ ሙሴዉ ማቻቶ ኦꬂደ እሜዳ።

\VS{22}ጽፓራ አቱማ ናኣ የልና፥ ሙሴ አ፥ “ታን አሳ ጋድያን በተ ግዳድ” ያጊደ፥ ገርሾማ ግ ሱንꬄዳ።


\par }{\PP \VS{23}ጮራ ላይꬃፐ ጉይያን፥ ግብጼ ካቲ ሀይቄዳ። እስራኤላቱ ባረንቱ አይለተꬃፐ ኡንኤቲደ ዋሴድኖ፤ ኡንቱንቱ ዋሴዳ ዋሱ ፑደ ጾሳኮ ጋኬዳ።

\VS{24}ጾሳይ ኡንቱንቱ ኡንኣ ዋሱዋ ስሲደ፥ እ አብራሃመና፥ ይሳቃናነ ያቆባና ጫቄዳ ጫቁዋ ሀሳዬዳ።
\XREF{}{{\XO 2:24 }{\XT{ዶመꬃ 15:13-14}}}

\VS{25}ሄዋ ድራዉ፥ ጾሳይ እስራኤላቱዋ ጼሊደ ኡንቱንቱ ድራዉ ቆፔዳ።
\FTNT{†}{{\FR 2:25 }{\FQ{ኡንቱንቱ ድራዉ ቆፔዳ፦
}}{\FT{እት በን ብለꬃይ ኡንቱንቶ ባረና ቆንጭሴዳ ያጌ።
}}}




\par }\Chap{3}{\SH ጾሳይ ሙሳ ጼሴዳ
\par }
{\PP \VerseOne{1}እት ዎደ ሙሴ ሚድያማ ጋደ ቄስያ፥ ባረ ቦሉዋ ዮቶራ ዶርሳቱዋ ሄሜ፤ እ ሄ ዉድያ ላግ አኪደ መላ ቢታ ጋጻ ጋካናዉ አፊደ ጾሳ ደርያ ሲና ጋኬዳ።

\VS{2}ሄ ሳኣን መꬍና ጎዳ ኪታንቻይ አጫን፥ ኤጽያ ታማ ላጩዋ ግዶን አዉ ቤቴዳ፤ አጫይ ታማን ጹገትንቶካ፥ ታማይ አጫ ሜናዋ ሙሴ በኤዳ።
\XREF{}{{\XO 3:2 }{\XT{ኪታ 7:30-34}}}

\VS{3}ሄዋ ድራዉ፥ ሙሴ፥ “ታን ያ ባደ፥ አጫይ አያዉ ታማን ሜተትቤነንቶ ሀ ኦራꬃባ አነ በአና” ያጊደ ቆፔዳ።


\par }{\PP \VS{4}እ በአናዉ ያ ቤዳዋ መꬍና ጎዳይ በኢደ አጫ ግዶፐ ጾሳይ አ፥ “ሙሴ! ሙሴ!” ያጊደ ጼሴዳ።

\par }{\PP ሙሴ፥ “አቤ” ጊደ ኮዬዳ።


\par }{\PP \VS{5}ጾሳይ አ፥ “ሃ ሺቆፓ። ኔን ኤቄዳ ቢታይ ጌሻ ግድያ ድራዉ፥ ነ ገድያን ደእያ ጫማ ከሳ” ያጌዳ።

\VS{6}ቃይካ ጾሳይ አ፥ “ታን ነ አዉዋ ጾሳ፥ አብራሃሞ ጾሳ፥ ይሳቃ ጾሳ፥ ያቆባ ጾሳ” ያጌዳ። ሙሴ ጾሳ ጼላናዉ ያዬዳ ድራዉ፥ ባረ ዴሙዋ ገንꬄዳ።


\par }{\PP \VS{7}መꬍና ጎዳይ ቃይካ ሀዋዳን ያጌዳ፤ “ታን ግብጼ ጋድያን ታ አሳይ ቱጋትያ ቱጋ ጌሻ በኣደ፥ ኡንቱንቱ ባረንቱ ካፖቱዋፐ ዋስያ ዋሱዋ ስሳደ፥ ታን ኡንቱንቱ መቱዋ ኡባ ꬊሻድ።

\VS{8}ሄዋ ድራዉ፥ ታን ኡንቱንታ ግብጼ ጋድያ አሳቱዋ ኩሽያፐ አሻናዉነ ሄ ጋድያፐ ኡንቱንታ ከሳደ፥ አኮነ ሎኦ ጋድያ አሀናዉ ዎꬋድ። ሄ ጋዲ ማꬃይነ ኤሳይ ጎግያ ቢታ፤ ሄ ጋድያን ካናነቱ፥ ሂተቱ፥ አሞራዋናቱ፥ ፓርዛዋናቱ፥ ሂዌቱነ ያቡሳዋናቱ ሀእ ደኢኖ።

\VS{9}ሀእ እስራኤለቱዋ ዋሱ ታኮ ጋኬዳ፤ ግብጼ ጋድያ አሳቱ ኡንቱንታ ናቂያ ናቁዋ ታን በኣድ፤

\VS{10}ሄዋ ድራዉ፥ ሀእ ባ፤ ታ አሳቱዋ፥ እስራኤላቱዋ ግብጼፐ ከሳና ማላ፥ ግብጼ ካትያኮ ታን ኔና ኪታይ” ያጌዳ።


\par }{\PP \VS{11}ሽን ሙሴ ጾሳ፥ “ካትያኮ ባናዉነ እስራኤላቱዋ ግብጼፐ ከሳናዉ ታን ኦኔ?” ያጌዳ።


\par }{\PP \VS{12}ጾሳይ አ፥ “ታን ኔናና ግዳና፤ ቃይ ታን ኔና ኪቴዳዎ ማላይ ሀዋ: ኔን ሄ አሳ ግብጼፐ ከሴዳ ዎደ፥ ሀ ደርያ ቦላን ህንተንቱ ጾሳዉ ጎይናንታ” ያጌዳ።


\par }{\PP \VS{13}ሙሴ ጾሳ፥ “ግዶ ሽን፥ ታን እስራኤለቱዋኮ ባደ፥ ኡንቱንታ፥ ‘ህንተ አዎቱዋ ጾሳይ ታና ህንተንቱኮ ኪቴዳ’ ያግና፥ ኡንቱንቱ ታና፥ ‘አ ሱንꬃይ ኦኔ?’ ያጊደ ኦቾፐ፥ ሄ ዎደ ታን ኡንቱንቶ ዋጋ ኦዶ?” ያጌዳ።
\XREF{}{{\XO 3:13 }{\XT{ከሳ 6:2-3}}}


\par }{\PP \VS{14}ጾሳይ ሙሳ፥ “ታን ታና፤ ኔን እስራኤለቶ፥ ‘ታና ጌተትያዌ ህንተንቱኮ ታና ኪቴዳ’ ያጋ” ያጌዳ።
\XREF{}{{\XO 3:14 }{\XT{ሳፃ 1:4፣ 8}}}


\par }{\PP \VS{15}ጾሳይ ሙሳ ቃይ፥ “ኔን እስራኤላቶ፥ ‘መꬍና ጎዳይ ህንተንቱ አዎቱዋ ጾሳይ፥ አብራሃሞ ጾሳይ፥ ይሳቃ ጾሳይ፥ ያቆባ ጾሳይ፥ እ ታና ህንተንቱኮ ኪቴዳ’ ያጋ፤ ሀዌ የለታፐ የለታይ ጋካናዉ ታን ሀሳየትያ መꬍናዉ ታ ሱንꬃ።


\par }{\PP \VS{16}“ስም፤ ባደ እስራኤልያ ጭማቱዋ ሺሻደ፥ ‘መꬍና ጎዳይ ህንተንቱ አዎቱዋ ጾሳይ፥ አብራሃሞ፥ ይሳቃነ ያቆባ ጾሳይ ታዉ ቆንጪደ፤ ታና፥ ታን ህንተንታ ጾሞሳድ፤ ግብጼን ህንተንቱ ቦላ ኦሰቴዳዋካ ታን በኣድ።

\VS{17}ታን ህንተንታ ግብጼ ጋድያ ቱጋፐ ከሳደ፥ ማꬃይነ ኤሳይ ጎግያ ካናነቱዋ፥ ሂተቱዋ፥ አሞራዋናቱዋ፥ ፓርዛዋናቱዋ፥ ሂዌቱዋነ ያቡሳዋናቱዋ ጋድያ አፋና ጋ ኡታድ።’


\par }{\PP \VS{18}“እስራኤልያ ጭማቱ ነ ቃላ ስሳናዋንታ፤ ሄዋፐ ጉይያን ኔንነ ሄ ጭማቱ ግብጼ ካትያኮ ቢደ አ፥ ‘መꬍና ጎዳይ፥ እብራዌቱዋ ጾሳይ፥ ኑናና ጋከቴዳ። ሀእ ኑን ሄዙ ጋላሳ ኦግያ መላ ቢታ ሀመት ቢደ፥ መꬍና ጎዳ፥ ኑ ጾሳዉ፥ ያርሹዋ ያርሻና ማላ ኑና የዳ’ ያግተ።

\VS{19}ሽን ዎልቃማ ኩሺ፥ አ፥ ዎልቃን የድሳና ꬋዮፐ፥ ግብጼ ካቲ ህንተንታ የደናዋ ታን ኤራይ።

\VS{20}ሄዋ ድራዉ፥ ታን ታ ኩሽያ የዳደ፥ ኡንቱንቱ ግዶን ታን ኦꬅያ ታ ማላታቱዋ ኡባን ግብጼቱዋ ሾጫና። ሄዋፐ ጉይያን እ ህንተንታ የዳናዋ።


\par }{\PP \VS{21}“ቃይ ታን ግብጼቱዋን ሀ አሳ ሳቢሳና፤ ያቶፐ ህንተንቱ ከስያ ዎደ ኩሸ መላ ከስክታ።
\XREF{}{{\XO 3:21 }{\XT{ከሳ 12:35-36}}}

\VS{22}እብራዌ ማጫውና ኡባታ ባረ ግብጼ ሾራትኮነ ባረ ሶን ደእያ ግብጼ ማጫ አሳ ኦናነ ግዶፐ ኢኮ ቢደ፥ ብራ ሚሻቱዋ፥ ዎርቃ ሚሻቱዋነ አቱማ ናናይነ ማጫ ናናይ ማያና ማዮቱዋ ‘እምተ’ ጊደ ኦቻናዋንታ። ሄዋዳን ኦꬂደ ህንተንቱ ግብጼቱዋ ማጹዋ ቦንቃንታ” ያጌዳ።




\par }\Chap{4}{\SH ሙሴዉ ጾሳይ እሜዳ ማላታቱዋ
\par }
{\PP \VerseOne{1}ሙሴ ዛሪደ፥ “ኡንቱንቱ ታና አማነናን እጾፐ፥ ዎይ ታን ኦድያዋ ስሰናን እጺደ፥ ‘መꬍና ጎዳይ ነዉ ቆንጭቤና’ ጎፐ ዋኖ?” ያግ ዛሬዳ።

\VS{2}መꬍና ጎዳይ አ፥ “ሄ ነ ኩሽያን ደእያዌ አዬ?” ያጊደ ኦቼዳ። እካ “ጻምኣ” ያጌዳ።

\VS{3}መꬍና ጎዳይ አ፥ “አነ ሄ ጻምኣ ሳኣን ኦላ” ያጌዳ። ሙሴ ሄ ጻምኣ ሳኣን ኦሌዳ ዎደ ሾሻ ግዴዳ፤ ያትና፥ ሙሴ አፐ ዎጼዳ።

\VS{4}ሄዋፐ ጉይያን መꬍና ጎዳይ አ፥ “ነ ኩሽያ የዳደ፥ አ ዱፍያ ኦይቃ” ያጌዳ። ሙሴ የዲደ ሾሻ ኦይቂና፥ ሾሻይ አ ኩሽያን ስሚደ፥ ጻምአዉ ላመቴዳ።

\VS{5}መꬍና ጎዳይ፥ “ሀዌ ሀኔዳዌ፥ መꬍና ጎዳይ ነ አዎቱዋ ጾሳይ፥ አብራሃማ ጾሳይ፥ ይሳቃ ጾሳይነ ያቆባ ጾሳይ ነዉ ቆንጬዳዋ ኡንቱንቱ አማናናዳና” ያጌዳ።

\VS{6}ሄዋፐ ጉይያን መꬍና ጎዳይ አ፥ “ነ ኩሽያ ነ ሾጵያን የዳ” ያግና፥ ሙሴ ባረ ኩሽያ ሾጵያን የዴዳ፤ እ ከስ ጼሊደ፥ “ታ ኩሺ ኦሎቲደ ሻቻዳን ቦጼዳ” ያጌዳ።

\VS{7}ጾሳይ አ፥ “ነ ኩሽያ ነ ሾጵያን ዛራደ የዳ” ያጌዳ። ሙሴ ባረ ኩሽያ ባረ ሾጵያን ዛር የዲደ ከስያ ዎደ፥ “ታ ኩሺ ስሚደ ህንኮ ቦላ ማላ ግዴዳ” ያጌዳ።


\par }{\PP \VS{8}ቃይካ መꬍና ጎዳይ አ፥ “ኡንቱንቱ ኔና አማነናን ꬋዮፐነ ኮይሮ ማላታ አማነናን እጾፐ፥ ላኤንꬆ ማላታ ኡንቱንቱ አማናናዋንታ።

\VS{9}ሽን ኡንቱንቱ ሀ ላኡ ማላታቱዋ አማነናን ꬋዮፐ፥ ዎይ ኔን ኦድያዋ ስሰናን እጾፐ፥ ናይለ ሻፋፐ ሃꬃ አካደ፥ መላ ቢታን ጉሳ፤ ኔን ሻፋፐ አኬዳ ሃꬃይ ቢታን ሱꬃ ግዳናዋ” ያጌዳ።


\par }{\PP \VS{10}ሙሴ መꬍና ጎዳ፥ “አቤት መꬍና ጎዳዉ፥ ታን ሀዋፐ ካሰካ፥ ዎይ ኔን ነ ቆማዉ ሃሳዮደፐ ዶምና ታን ሃሳያናዉ ዳንዳይከ፤ ታን ዴዶታደ ሃሳያይ፤ ቃይ ታ እንጻርሳይካ ሉፋ” ያጌዳ።

\VS{11}መꬍና ጎዳይ አ፥ “አሳዉ ዶና መꬌዳዌ ኦኔ? አ ዱደ፥ ዎይ ቱለ ኦꬅያዌ ኦኔ? ጼልያዋነ ቆቃ ኦꬅያዌ ኦኔ? ታና መꬍና ጎዳ ግድክታየ?

\VS{12}ኔን ሀእ ባ፤ ታን ኔና ሃሳያናዳን ማዳና፤ ኔን ጋናባ ታን ኔና ታማርሳና” ያጌዳ።


\par }{\PP \VS{13}ሽን ሙሴ፥ “አቤት ጎዳዉ፥ ሀያና፥ ሀዋ ኦꬃናዉ ሀራ አሳ ኪታርኪ!” ያጌዳ።

\VS{14}ሄዋፐ ጉይያን መꬍና ጎዳይ ሙሴዉ ሎይꬅ ሀንቀቲደ አ፥ “ሌዊያ ግዴዳ ነ እሻ አሮኔ? እ ሎኦ ሃሳያና ዳንዳይያዋ ታን ኤራይ፤ ሀእ እ ኔናና ጋከታናዉ ዪደ ኦግያ ቦላን ደኤ፤ እ ኔና በእያ ዎደ አ ዎዛናይ ናሸታናዋ።

\VS{15}ኔን፥ ‘ያጋ፤ ያጋ’ ጋደ አዉ ኦዳና፤ ታን ህንተንታ ላኡዋካ ሃሳያናዉ ማዳናነ ህንተንቱ ኦꬃናባ ታማርሳና።

\VS{16}እ አሳዉ ነ ድራ ሃሳያናዋ፤ ሄዌካ፥ እ ነዉ ዶና ማላ ግዳናዋ፥ ኔን አዉ ጾሳ ማላ ግዳናሳ ግያዋ።

\VS{17}ሽን ማላታቱዋ አን ኦꬃናዉ፥ ኔን ሀ ጻምኣ አካደ ባ” ያጌዳ።


\par }{\SH ሙሴ ግብጼ ስሜዳ
\par }
{\PP \VS{18}ሄዋፐ ጉይያን ሙሴ ባረ ቦሉዋ ዮቶረኮ ስም ቢደ፥ “ሀኖ ጋካናዉ ሸምፑዋና ደእያ አሳይ ደኦፐ በአናዉ፥ ታን ጉየ ታ አሳኮ ግብጼ ቦ?” ያጌዳ። ዮቶረ ሙሳ፥ “ኤ ባ፤ ሳሮ ጋካ” ያጌዳ።

\VS{19}ሙሴ ሚድያማ ጋድያን ደእሽን መꬍና ጎዳይ አ፥ “ኔና ዎꬋናዉ ኮዬዳ አሳቱ ኡባይ ሀይቂ ድጌዳ ድራዉ፥ ጉየ ግብጼ ጋድያ ስማደ ባ” ያጌዳ።

\VS{20}ሙሴ ባረ ማቻቶነ ባረ አቱማ ናና ሀርያ ቶግስ አኪደ፥ ጉየ ግብጼ ስሙሳ ዶሜዳ፤ ሙሴ ጾሳ ጻምኣ ባረ ኩሽያን ኦይቂደ ቤዳ።


\par }{\PP \VS{21}መꬍና ጎዳይ ሙሳ፥ “ኔን ግብጼ ስማደ ብያ ዎደ፥ ታን ነዉ እሜዳ ዎልቃን ኔን ኦꬃና ማላታቱዋ ኡባ ግብጼ ካትያ ስንꬃን ኔን ኦꬃናዋ ባሎፓ። ያትናካ አሳ እ የደና ማላ፥ ታን አ ዎዛና ዶንጭልሳና።

\VS{22}ሄ ዎደ ታን መꬍና ጎዳይ፥ ግያዋ ካትያዉ ሀዋዳን ያጋደ ኦዳ፤ ‘ “እስራኤሊ ታ ባይራ ናኣ።

\VS{23}እ ታዉ ጎይናና ማላ፥ ታ ናኣ ኔን የዳና ማላ፥ ታን ነዉ ኦዳድ፤ ሽን ኔን አ የደናን እጻዳ፤ ሄዋ ድራዉ፥ ታን ነ ባይራ አቱማ ናኣ ዎꬋና” ያጌ’ ያጋደ ኦዳ” ያጌዳ።
\XREF{}{{\XO 4:23 }{\XT{ከሳ 12:29}}}


\par }{\PP \VS{24}ኦግያን ሸምፕያሳን መꬍና ጎዳይ ሙሴና ጋከቴዳ፤ አ ዎꬋና ሀኔዳ።

\VS{25}አ ማቻታ ጽፓራ ሳልያ አካደ፥ ባረ ናኣ ቃጻራዱ። ሄ ሾኩዋን ሙሴ ገድያ
\FTNT{*}{{\FR 4:25 }{\FQA{ጌድያ፦
}}{\FT{ሀዋ ጉሳይ “አ አቱንꬃ ቦቻዱ” ጉሳ።
}}} ቦቻዱ። እዛ ሙሳ፥ “ኔን ታዉ ቱሙ ሱꬃ ምሽራ” ያጋዱ።

\VS{26}መꬍና ጎዳይ ሄዋ ድራዉ አ ዎናን አጌዳ። ሄ ዎደ ቃጻራ ማላታናዉ አ፥ “ኔን ታዉ ሱꬃ ምሽራ” ያጋዱ።


\par }{\PP \VS{27}መꬍና ጎዳይ አሮና፥ “ኔን ሙሴና ጋከታናዉ መላ ቢታ ባ” ያጌዳ። እ ቢደ፥ ሙሴና ጾሳ ደርያን ጋከቲደ አ የሬዳ።

\VS{28}ሄዋፐ ጉይያን ሙሴ መꬍና ጎዳይ ባረ ቦላ ኪቴዳ ቃላ ኡባነ ኦꬃና ማላ፥ ባረና አዛዜዳ ኦራꬃ ማላታቱዋ ኡባ አሮናዉ ኦዴዳ።

\VS{29}ሙሴነ አሮነ ቢደ፥ እስራኤለቱዋ ጭማቱዋ ኡባ ሺሼድኖ።

\VS{30}አሮነ መꬍና ጎዳይ ሙሴዉ ኦዴዳ ቃላ ኡባ ኡንቱንቶ ኦዴዳ። ማላታቱዋካ ሄ አሳ ስንꬃን ኦꬄዳ።

\VS{31}ኡንቱንቱካ አማኔድኖ። መꬍና ጎዳይ ኡንቱንቶ ቆፔዳዋነ ኡንቱንቱ ቱጋ በኤዳዋ ስሴዳ ዎደ፥ ኡንቱንቱ ጉፋኒደ ጎይኔድኖ።




\par }\Chap{5}{\SH ሙሴነ አሮነ ፓሮና ስንꬃን
\par }
{\R (5:1—11:10)

\par }{\PP \VerseOne{1}ሄዋፐ ጉይያን ሙሴነ አሮነ ግብጼ ካትያኮ ዪደ አ፥ “መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ታ አሳይ ታዉ መላ ቢታን ባላ ቦንቻና ማላ፥ ኡንቱንታ የዳ’ ያጌ” ያጌድኖ።

\VS{2}ካቲ፥ “ታን አዉ አዛዘታደ እስራኤልያ የዳናዉ ሄ መꬍና ጎዳይ ኦኔ? ታን መꬍና ጎዳ ኤርከ፤ እስራኤልያካ የድከ” ያጌዳ።

\VS{3}ሄዋፐ ጉይያን ኡንቱንቱ፥ “እብራዌቱዋ ጾሳይ ኑናና ጋከቴዳ። ሀእ ኑን መꬍና ጎዳ፥ ኑ ጾሳዉ፥ ያርሹዋ ያርሻናዉ ሄዙ ጋላሳ ኦግያ መላ ቢታ ግዶ ባናዉ ኑና የዳርኪ፤ ሄዌ ꬋዮፐ፥ እ ኑና ኢታ ሀርግያን ዎይ ኦላን ዎꬋናዋ” ያጌድኖ።


\par }{\PP \VS{4}ሽን ግብጼ ካቲ ያጌዳ፤ “ሙሴ! አሮና! አሳ አያዉ ኪታ ድጊቴ? ህንተንቱ ኪታዉ ስሚደ ቢተ” ያጌዳ።

\VS{5}ካቲ ሄ ዎደ፥ “በእተ፥ ሀ ጋድያን አሳይ ጮራቴዳ፤ ቃይ ህንተንቱ ኡንቱንታ ኪታ ድጊታ” ያጌዳ።

\VS{6}ካቲ ሄ ጋላስ ግብጼቱዋ ካፖቱዋነ እስራኤለቱዋ ዳጉዋ ሱንꬃቱዋ አዛዚደ፥

\VS{7}“ሀሮደዋዳን ጹብያ መꬍያ ኡቱላ አሳዉ እሞፕተ፤ ኡንቱንቱ ኡቱላ ባረንቶ ቢደ ሺሽኖ፤

\VS{8}ሽን ኡንቱንቱ ፓይዱዋን ካሰዋ ኬሻ ጹብያ መꬊደ፥ ሼꬋናዳን አዛዝተ፤ ሄ ፓይዱዋፐ ፓጭሶፕተ፤ አያዉ ጎፐ፥ ኡንቱንቱ አዛላ፤ ኡንቱንቱ፥ ‘ኑን ኑ ጾሳዉ ያርሹዋ ያርሻና ማላ፥ ኑና የዳርኪ’ ያጊደ ዋስያዌ ሀዋሳ።

\VS{9}ኡንቱንቱ ኪታን ሼካና ማላነ ዎርዱዋ ሃሳያ ስሰናን አጋና ማላ፥ ኡንቱንቶ ኦሱዋ ዴጽስተ” ያጊደ አዛዜዳ።


\par }{\PP \VS{10}ሄዋፐ ጉይያን፥ ሄ ካፖቱነ ሄ ሱንꬃቱ ከሲደ አሳ፥ “ካቲ ሀዋዳን ያጌ፤ ‘ስም ታን ህንተንቶ ኡባካ ኡቱላ እምከ፤

\VS{11}ህንተንቱ ኡቱላ ደማና ዳንዳይያሳፐ ህንተንቱ ሁጲያዉ ሺሽተ፤ ሽን ህንተንቱ ሼꬍያ ጹብያ ፓይዱ ኡባካ ፓጨና’ ያጌዳ” ያጌድኖ።

\VS{12}አሳይ ኡቱላዉ ሀንያዋ ሺሻናዉ ግብጼ ቢታ ኡባን ላለቴዳ።

\VS{13}ግብጼቱዋ ካፖቱ ኡንቱንታ፥ “ህንተንቶ ኡቱላ እምያ ዎደ ህንተንቱ ሀቼ ሀቼ ኦꬅያዋ ኬሻ ኦꬅተ” ያጊደ ኡንቱንታ ጎደቴድኖ።

\VS{14}ግብጼቱዋ ካፖቱ እስራኤለቱዋ ዳጉዋ ሱንꬃቱዋ ዋꬊደ፥ “ህንተንቱ ካሰ ኦꬅያዋ ኬሻ ጹብያ ዝኖ ዎይ ሀቼ አያዉ ኦꬅ ዉርስበይክቴ?” ያጊደ ኦቼድኖ።


\par }{\PP \VS{15}ሄዋፐ ጉይያን እስራኤልያ ሱንꬃቱ ቢደ ካትያዉ ማጋኔድኖ፤ ኡንቱንቱ ባረንቱ መቱዋፐ ደንዶዋን አ፥ “ኔን ነ ቆማቱዋ ሀዋዳን አያዉ ኦꬃይ?

\VS{16}ነ ቆማቶ ኡቱላ እምክኖ፤ ሽን፥ ‘ጹብያ መꬍተ’ ያጊኖ፤ ኑና ነ ቆማቱዋ ዋꬊኖ፤ ሽን ባላይ ነ አሳ ቦላና” ያጌድኖ።

\VS{17}ሽን ካቲ ኡንቱንታ፥ “ሀ አዛላቱ! ህንተንቱ አዛላ! ሄዋ ድራዉ፥ ህንተንቱ ዛር ዛሪደ፥ ‘ኑን መꬍና ጎዳዉ ያርሻና ባናዉ ኑና የዳርኪ’ ያጊታ።

\VS{18}ሀእ ቢተ፤ ኦꬅተ፤ ኡንቱንቱ ህንተንቶ አይ ኡቱላካ እምክኖ፤ ሽን ህንተንቱ ካሰዋ ኬሻ ጹብያ መꬊታ” ያጌዳ።

\VS{19}እስራኤላቱዋ ሱንꬃቱ፥ “ህንተንቱ ሀቼ ሀቼ መꬍያ ጹብያ ፓይዱዋ ካሰዋፐ ፓጭሶፕተ” ጌዳ ዎደ፥ ኡንቱንቱ መቱዋን ገሌዳዋ አኬኬድኖ።

\VS{20}ኡንቱንቱ ካትያ ማታፐ ከሲደ፥ ሙሴነ አሮነ ኡንቱንቱና ጋከታናዉ ናግያዋንታ ደሜድኖ።

\VS{21}ኡንቱንቱ፥ “ህንተና መꬍና ጎዳይ ጼሎ! ህንተንቱ ቦላ እ ፕርዶ! ህንተንቱ ኑና ካትያናነ አ ኦሳንቻቱዋን እጽሴድታ፤ ቃይ ኡንቱንቱ ኑና ዎꬋና ማላ፥ ማሻ ኡንቱንቱ ኩሽያን ዎꬄድታ” ያጌድኖ።


\par }{\SH ሙሴ ጾሳዉ ማጋኔዳ
\par }
{\PP \VS{22}ሙሴ መꬍና ጎዳኮ ስሚደ፥ “አቤት ጎዳዉ፥ ኔን ሀ አሳ ቦላ መቱዋ አያዉ አሃዲ? ኔን ታና ኪቴዳዌ ሀዋሴ?

\VS{23}ታን ነ ሱንꬃን ካትያዉ ሃሳያናዉ ቤዳ ዎደፐ ዶምና፥ እ ሀ አሳ ቦላ መቱዋ አሄዳ። ቃይ ኔንካ ነ አሳ ሙለ አሻባካ” ያጌዳ።




\par }\Chap{6}{\PP \VerseOne{1}ሄዋፐ ጉይያን መꬍና ጎዳይ ሙሳ፥ “ታን ግብጼ ካትያ ኦꬃናባ ኔን ሀእ በአና፤ ታ ዎልቃማ ኩሽያ ጋሱዋን እ ኡንቱንታ የዳናዋ፤ ታ ዎልቃማ ኩሽያ ጋሱዋን እ ኡንቱንታ ባረ ጋድያፐ ላጊደ ከሳና” ያጌዳ።


\par }{\SH ሙሴ ጼሳ
\par }
{\PP \VS{2}ጾሳይ ቃይካ ሙሳ፥ “ታን መꬍና ጎዳ፤
\XREF{}{{\XO 6:2 }{\XT{ዶመꬃ 17:1፤ 28:3፤ 35:11፤ ከሳ 3:13-15}}}

\VS{3}ታን አብራሃመዉ፥ ይሳቃዉነ ያቆባዉ ኡባ ዳንዳይያ ጾሳ ግዳደ ቆንጫድ፤ ሽን ታን፥ መꬍና ጎዳ ግያ ታ ሱንꬃን፥ ታናተꬃ ኡንቱንታ ኤርሳበይከ።

\VS{4}ቃይ ታን ኡንቱንቶ ኡንቱንቱ በተ ግዲደ ደኤዳ ካናነ ጋድያ እማናዉ ታ ቃላ ጫቁዋ ኡንቱንቱና ጫቀታድ።

\VS{5}ቃይካ ግብጼ አሳቱ አይለይያ እስራኤለቱዋ ኦልያ ታን ስሳደ፥ ታ ቃላ ጫቁዋ ሀሳያድ።


\par }{\PP \VS{6}“ሄዋ ድራዉ፥ ኔን እስራኤላቱዋ፥ ‘ታን መꬍና ጎዳ፤ ታን ህንተንታ ግብጼቱዋ ናቁዋፐ ከሳና፤ ታን ህንተንታ ኡንቱንቱ አይለተꬃፐካ ላአ ከሳና፤ ቃይ ታን ታ ዎልቃማ ዎልቃን ግብጼቱዋ ቦላ ኢታ ፕርዳ አሃደ ህንተንታ ዎዛና።

\VS{7}ታን ህንተንታ ታ ሁጰ አሳዳን አካናነ ታን ህንተንቱ ጾሳ ግዳና። ሄ ዎደ ህንተንቱ ታን መꬍና ጎዳ ህንተንቱ ጾሳ ህንተንታ ግብጼቱዋ አይለተꬃፐ ከሴዳዋ ግድያዋ ኤራና።

\VS{8}ቃይ ታን አብራሃመዉ፥ ይሳቃዉነ ያቆባዉ እማናዉ ጫቄዳ ቢታዉ አሀና፤ ሄ ጋድያ ታን ህንተንቶ ጋደ ኦꬃደ እማና፤ ታን መꬍና ጎዳ ያጋ’ ” ያጌዳ።


\par }{\PP \VS{9}ሙሴ ሀዋ እስራኤለቶ ኦዴዳ፤ ሽን ኡንቱንቱ አያናይ መኤዳ ጋሱዋንነ መቀꬅ ባይና አይለተꬃ ጋሱዋን አ ቃላ ስስበይክኖ።

\VS{10}ሄዋፐ ጉይያን መꬍና ጎዳይ ሙሳ፥

\VS{11}“ባደ ግብጼ ካትያ፥ ‘እስራኤለቱዋ ነ ጋድያፐ ከሳደ የዳ’ ያጋደ ኦዳ” ያጌዳ።

\VS{12}ሽን ሙሴ መꬍና ጎዳ፥ “ሀራይ አቶ እስራኤለቱ ታባ ስሰናን እጼድኖ ሽን ታን ዴዶትያ እንጻርሳን ሃሳይያዋ ካቲ ዎት ስሳኔ?” ያጌዳ።

\VS{13}መꬍና ጎዳይ ሙሳነ አሮና፥ “ቢደ፥ ህንተንቱ እስራኤልያ አሳ ግብጼፐ ከሳና ማላ፥ ታን ህንተንታ የዴዳዋ እስራኤልያ አሳዉነ ግብጼ ካትያዉ ኦድተ” ያጊደ አዛዜዳ።


\par }{\SH ሙሴነ አሮነ የለታ
\par }
{\PP \VS{14}ኡንቱንቱ ሶይ ሶይ ማይዛ አዎቱ ሀዋንታ። እስራኤልያዉ ባይራ ናኣ ሮቤላ አቱማ ናናይ፥ ሄኖካ፥ ፓሉ፥ ሄጽሮናነ ካርማ፤ ሀዋንቱ ሮቤላ ያራቱዋ።


\par }{\PP \VS{15}ስሞና አቱማ ናናይ፥ ይሙኤላ፥ ያሚና፥ ኦሃዳ፥ ያኪና፥ ጾሃራነ ካናነ ጋደ ምሽራትፐ የለቴዳ ሻኡላ፤ ሀዋንቱ ስሞና ያራቱዋ።


\par }{\PP \VS{16}ሌዊያ አቱማ ናናይ ባረንቱ የለታ ማራዳን ገርሾና፥ ቃሃታነ ማራራ። ሌዊ ጼታነ ሀታማነ ላፑን ላይꬃ ደኤዳ።
\XREF{}{{\XO 6:16 }{\XT{ፓይ. 3:17-20፤ 26:57-58፤ 1 ኦዱዋ 6:16-19}}}


\par }{\PP \VS{17}ገርሾና አቱማ ናናይ ባረንቱ ያራን ያራን ሊብናነ ሽምአ ጌተቲኖ።


\par }{\PP \VS{18}ቃሃተ አቱማ ናናይ አምራማ፥ ይጽሃራ፥ ከብሮናነ ኡዝኤላ። ቃሃተ ጼታነ ሀታማነ ሄዙ ላይꬃ ደኤዳ።


\par }{\PP \VS{19}ማራራ አቱማ ናናይ ማህላነ ሙሻ ግያዋንታ።

\par }{\PP ባረንቱ የለታ ማራን ሀዋፐ ቆሞና ጼገቴዳ ሌዊያ ያራቱ ሀዋንታ።


\par }{\PP \VS{20}አምራመ ባረ አዉዋ ምቻቶ ዮከቤዶ አኬዳ። እዛ አሮናነ ሙሳ አዉ የላዱ። አምራመ ጼታነ ሀታማነ ላፑን ላይꬃ ደኤዳ።


\par }{\PP \VS{21}ይጽሃራ አቱማ ናናይ፥ ቆራሀ፥ ነፌጋነ ዚክራ።


\par }{\PP \VS{22}ኡዝኤላ አቱማ ናናይ፥ ምሻኤላ፥ ኤልጻፋናነ ሲትራ።


\par }{\PP \VS{23}አሮነ አምናዳባ ናቶ፥ ናኣሶና ምቻቶ ኤልሼቦ አኬዳ። ያትና እዛ አዉ ናዳባ፥ አቢሀ፥ ኤልኣዛራነ እታማራ ጌተትያ አቱማ ናና የላዱ።


\par }{\PP \VS{24}ቆረ አቱማ ናናይ፥ አሲራ፥ ኤልቃናነ አብያሳፋ፤ ሀዋንቱ ቆረ ያራቱዋ።


\par }{\PP \VS{25}አሮና ናአይ ኤልኣዛረ ፑትኤላ ናናቱዋፐ እትኖ አኬዳ፤ እዛ አዉ ፒንሃሳ የላዱ።

\par }{\PP ሀዋንቱ ባረንቱ ያራን ያራን ሌዋቱዋ ጎልያ ማይዛ አሳቱዋ።


\par }{\PP \VS{26}መꬍና ጎዳይ፥ “ግብጼ ጋድያፐ እስራኤላቱዋ ኦላዉ ጊጎ ጩጉዋዳን ጩጉዋዳን ከስተ” ያጌዳዌ ሀ ሙሳነ አሮና።

\VS{27}እስራኤላቱዋ ግብጼ ጋድያፐ ከስያዋ ግብጼ ካትያዉ ሃሳዬዳዋንቱ ኡንቱንታ። ሄዋንቱካ ሙሳነ አሮና።

\VS{28}መꬍና ጎዳይ ግብጼን ሙሴዉ ሃሳዬዳ ዎደ አ፥

\VS{29}“ታን መꬍና ጎዳ፤ ታን ነዉ ኦድያዋ ኡባ ኔን ግብጼ ካትያዉ ኦዳ” ያጌዳ።

\VS{30}ሽን ሙሴ መꬍና ጎዳ፥ “ታን ዴዶትያ እንጻርሳን ሃሳይያዋ ግድሽን፥ ካቲ ታን ኦድያዋ ዎት ስሳኔ?” ያጌዳ።




\par }\Chap{7}{\PP \VerseOne{1}ሄዋፐ ጉይያን መꬍና ጎዳይ ሙሳ፥ “በአ፤ ታን ኔና ግብጼ ካትያዉ ጾሳ ማላ ኦꬃድ፤ ነ እሻይ አሮነ ነ ናብያዳን ግዳናዋ፤

\VS{2}ታን ኔና አዛዜዳ ኡባ ኔን አዉ ኦዳሳ፤ ነ እሻ አሮነ እስራኤላቱዋ ባረ ጋድያፐ ከስ የዳና ማላ፥ ካትያዉ ኦዴ።

\VS{3}ሽን ታን ካትያ ዎዛና ꬉልሳና፤ ታን ግብጼ ጋድያን ታ ጮራ ማላታነ ማላልስያባ ዳርሳደ ኦꬅንቶካ፥\XREF{}{{\XO 7:3 }{\XT{ኪታ 7:36}}}

\VS{4}እ ህንተንቱ ኦድያዋ ስሰና። ሄ ዎደ ታን ታ ኩሽያ ግብጼቱዋ ቦላ ደንꬃና፤ ታን ታ ጩጉዋ፥ ታ አሳ እስራኤልያ፥ ግብጼ አሳ ቦላን ዎልቃማ ፕርዳ አሃደ ከሳና።

\VS{5}ሄዋፐ ጉይያን ግብጼቱ፥ ታን ታ ኩሽያ ግብጼ ቦላ ደንꬃደ፥ እስራኤላቱዋ ኡንቱንቱ ግዶፐ ከሴዳ ዎደ፥ ታን መꬍና ጎዳ ግድያዋ ኡንቱንቱ ኤራናዋንታ” ያጌዳ።


\par }{\PP \VS{6}ሙሴነ አሮነ ልከ መꬍና ጎዳይ ኡንቱንታ አዛዜዳዋዳን ኦꬄድኖ።

\VS{7}ኡንቱንቱ ካትያዉ ኦድያ ዎደ፥ ሙሴ ሆስፑን ታሙ ላይꬃ አሳ፤ አሮነ ቃይ ሆስፑን ታማነ ሄዙ ላይꬃ አሳ።


\par }{\SH አሮና ጻምአይ ሾሻ ግዴዳ
\par }
{\PP \VS{8}መꬍና ጎዳይ ሙሳነ አሮና ሀዋዳን ያጌዳ፤

\VS{9}“ካቲ ህንተንታ፥ ‘ጾሳይ ኦꬅያ ማላታ ታና በስተ’ ግያ ዎደ፥ ኔን አሮና፥ ‘ነ ጻምኣ አካደ፥ ካትያ ስንꬃን ኦላ’ ያጋ፤ ያቶፐ እ ሾሻ ከሳና” ያጌዳ።

\VS{10}ሙሴነ አሮነ ካትያኮ ገሊደ መꬍና ጎዳይ ኡንቱንታ አዛዜዳዋዳን ኦꬄድኖ፤ አሮነ ባረ ጻምኣ ካትያ ስንꬃንነ አ ኦሳንቻቱዋ ስንꬃን ኦልና ሾሻ ከሴዳ።

\VS{11}ሄዋፐ ጉይያን ካቲ ኤራንቻቱዋነ ብትያዋንታ ጼስስና ኡንቱንቱካ፥ ሀ ግብጼቱዋ ሻሬቾቱ ባረንቱ ꬋማሹዋን ሄዋዳን ኦꬄድኖ።

\VS{12}ኡንቱንቱ ኡባይካ ባረንቱ ጻምኣ ጻምኣ ኦልና፥ ጻምአቱ ሾሻ ከሴድኖ፤ ሽን አሮና ጻምአይ ኡንቱንቱ ጻምአቱዋ ምቴዳ።

\VS{13}ግዶፐነ መꬍና ጎዳይ ኦዴዳዋዳንካ ካትያ ዎዛናይ ዶንጭሌዳ፤ እ ኡንቱንቱ ኦዱዋ ስሰናን እጼዳ።


\par }{\SH ሃꬃይ ሱꬃዉ ላመቴዳ
\par }
{\PP \VS{14}መꬍና ጎዳይ ሙሳ፥ “ካትያ ዎዛናይ ዶንጭሌዳ፤ አሳ እ የደናን እጼዳ።

\VS{15}ካቲ ሃꬃኮ ብያ ዎደ፥ ጉራደ ኔን አኮ ባደ አናና ጋከታናዉ ናይለ ሻፋ ዶናን ኤአ፤ ሾሻዉ ላመቴዳ ጻምኣ ኦይቃ አካደ ባ።

\VS{16}ኔን አ፥ ‘መꬍና ጎዳይ፥ እብራዌቱዋ ጾሳይ ኔና፥ መላ ቢታን ታዉ ጎይናና ማላ፥ ታ አሳ የዳ ያጊደ፥ ታና ኔኮ ኪቴዳ፤ ሽን ሀኖ ጋካናዉ ኔን ስሳበይካ።

\VS{17}መꬍና ጎዳይ፥ ታን መꬍና ጎዳ ግድያዋ ኔን ሀዋን ኤራና። ታን ናይለ ሻፋ ሃꬃ ታ ኩሽያን ደእያ ጻምአን ሾጭና ሃꬃይ ሱꬃዉ ላመታናዋ።
\XREF{}{{\XO 7:17 }{\XT{ሳፃ 16:4}}}

\VS{18}ናይለ ሻፋ ሞሊካ ሀይቃናዋ፤ ሻፋይካ ጽንቃናዋ፤ ግብጼቱ ሄ ሻፋ ሃꬃ ኡሻናዉ ዳንዳይክኖ’ ያጋደ ኦዳ” ያጌዳ።


\par }{\PP \VS{19}መꬍና ጎዳይ ሙሳ ሀዋዳን ያጌዳ፤ “ኔን አሮና፥ ‘ነ ጻምኣ ኦይቃደ ግብጼ ሃꬃቱዋ ቦላ፥ ሻፋቱዋ ቦላ፥ ዜሬቶ ሃꬃቱዋ ቦላ፥ ድኡዋ ኦላ ቦላን ነ ኩሽያ ምጫ’ ያጋ፤ እ ምጭና ኡንቱንቱ ሱꬃዉ ላመታናዋ፤ ግብጼ ቢታ ኡባን፥ ሀራይ አትና፥ ምꬃፐነ ሹቻፐ ዎጪደ ከሴዳ ሃꬃ ትግያ ሚሻ ኡባ ጋርሳን ደእያ ሃꬃይ ሱꬃዉ ላመታና” ያጌዳ።


\par }{\PP \VS{20}ሙሴነ አሮነ መꬍና ጎዳይ አዛዜዳዋዳን ኦꬄድኖ። ካትያ ስንꬃንነ አ ኦሳንቻቱዋ ስንꬃን እ ባረ ጻምኣ ደንꬂደ፥ ሻፋ ሃꬃ ሾጭና ሃꬃ ኡባይ ሱꬃዉ ላመቴዳ።

\VS{21}ሄ ሻፋ ሃꬃ ግዱዋን ደእያ ሞለቱ ሀይቄድኖ፤ ሻፋ ሃꬃይ ሎይꬅ ዜኤዳ ድራዉ፥ ግብጼ አሳይ ኡሻናዉ ዳንዳይቤና። ግብጼን ኡባ ሳን ሱꬃይ ኩሜዳ።

\VS{22}ግብጼ ሻሬቾቱካ ባረንቱ ꬋማሹዋን ሄዋዳን ኦꬄድኖ፤ መꬍና ጎዳይ ኦዴዳዋዳንካ ካትያ ዎዛናይ ዶንጭልና፥ ሙሴነ አሮነ ኦዴዳዋ ስሰናን እጼዳ።

\VS{23}ሄዋፐ ጉይያን ካቲ ሀዎ አይነ ህርገናን ባረ ሶ ስሚደ ቤዳ።

\VS{24}ግብጼ አሳይ ኡባይ ናይለ ሻፋ ሃꬃ ኡሻናዉ ዳንዳይቤና ድራዉ፥ ኡሽያ ሃꬃ ደማናዉ ናይለ ሻፋ ጋጻን ኦላ ቦኬድኖ።


\par }{\PP \VS{25}መꬍና ጎዳይ ሃꬃ ሾጮደፐ ላፑን ጋላሳ ግዴዳ።




\par }\Chap{8}{\SH ሸꬍያ
\par }
{\PP \VerseOne{1}ሄዋፐ ጉይያን መꬍና ጎዳይ ሙሳ፥ “ባ፤ ግብጼ ካትያኮ ባደ፥ ‘መꬍና ጎዳይ ሀዋዳን ያጌ፤ “ታዉ ጎይናና ማላ፥ ታ አሳ የዳ።

\VS{2}ኔን ኡንቱንታ የደናን እጾፐ፥ ታን ነ ቢታ ኡባን ሸꬍያ ኩንꬃና።

\VS{3}ናይለ ሻፋን ሸꬊ ሾሀካታና። ኡንቱንቱ ሾሀካት ከሲደ ነ ሶ፥ ነ ስርጻ፥ ነ ግሱዋ ግዶ፥ ነ ኦሳንቻቱዋ ጎልያ ግዶ ገላና፤ ነ አሳ ቦላ ከሳና፤ ነ ጮጭያነ ነ ꬊልያ ዎꬅያ ከርያን ገላና።

\VS{4}ሸቱ ነ ቦላ፥ ነ አሳ ቦላነ ነ ኦሳንቻቱዋ ኡባ ቦላ ከሳና” ያጌ’ ያጋደ ኦዳ” ያጌዳ።


\par }{\PP \VS{5}ሄዋፐ ጉይያን መꬍና ጎዳይ ሙሳ፥ “ኔን አሮና፥ ‘ነ ጻምኣ ኦይቃደ፥ ሻፋቱዋ ቦላ፥ ዜሬቶ ሃꬃቱዋ ቦላነ ድኡዋ ኦላ ቦላ ነ ኩሽያ ምጫደ ሸቱ ግብጼ ጋድያ ቦላን ከሳናዳን ኦꬃ’ ያጋደ ኦዳ” ያጌዳ።

\VS{6}አሮነ ግብጼ ሃꬃቱዋ ቦላ ባረ ኩሽያ ምጭና ሸቱ ከሲደ፥ ግብጼ ጋድያ ማዬድኖ።

\VS{7}ሻሬቻቱካ ባረንቱ ꬋማሹዋን ሄዋዳን ኦꬄድኖ፤ ኡንቱንቱካ ግብጼ ጋድያን ሸꬊ ከሳናዳን ኦꬄድኖ።


\par }{\PP \VS{8}ካቲ ሙሳነ አሮና ጼስሲደ፥ “ሀ ሸቱዋ ታፐነ ታ አሳፐ ድጋና ማላ፥ መꬍና ጎዳ ህንተንቱ ዎስተ፤ ያቶፐ መꬍና ጎዳዉ ያርሹዋ ያርሻና ማላ፥ ታን አሳ የዳና” ያጌዳ።

\VS{9}ሙሴ ካትያ፥ “ካትያዉ ሸቱ ኔፐነ ነ ሶፐ ꬋያና ማላነ ናይለ ሻፋ ጻላላን አታና ማላ፥ ታን ነዉ፥ ነ ኦሳንቻቶነ ነ አሳዉ ዎሳና ዎድያ ኔን ኬራ” ያጌዳ።

\VS{10}ካቲ፥ “ዎንታ” ያጌዳ። ሙሴ፥ “መꬍና ጎዳ ኑ ጾሳ፥ ማላይ ኦንነ ባይናዋ ኔን ኤራና ማላ፥ ኔን ጌዳዋዳን ሀናናዋ።

\VS{11}ሄ ሸቱ ኔፐ፥ ነ ጎልያፐ፥ ነ ኦሳንቻቱዋፐነ ነ አሳፐ ꬋያናዋንታ፤ ኡንቱንቱካ ናይለ ሻፋ ጻላላን አታናዋንታ” ያጌዳ።

\VS{12}ሙሴነ አሮነ ካትያ ማታፐ ከሴድኖ፤ ካትያ ቦላ መꬍና ጎዳይ አሄዳ ሸቱዋባ ሙሴ መꬍና ጎዳኮ ዎሴዳ።

\VS{13}መꬍና ጎዳይ ሙሴ ኦቼዳዋዳን ኦꬄዳ፤ ሸቱ ሶን ካረንነ ደምባን ሀይቄድኖ።

\VS{14}ግብጼ አሳይ ኡንቱንታ ሺሽ ሺሺደ ዶሬድኖ፤ ቢታይ ሄዋ ጽንቁዋን ዜኤዳ።

\VS{15}ሽን ካቲ ሸቱ ባይናዋ በኤዳ ዎደ አ ዎዛናይ ዶንጭሌዳ፤ መꬍና ጎዳይ ኦዴዳዋዳንካ፥ እ ሙሴነ አሮነ ኦዴዳ ኦዱዋ ስሰናን እጼዳ።


\par }{\SH ጩቻ
\par }
{\PP \VS{16}መꬍና ጎዳይ ሄዋፐ ጉይያን፥ ሙሳ “ኔን አሮና፥ ‘ነ ጻምኣ ምጫደ፥ ቢታ ባና ሾጫ’ ያጋደ ኦዳ። ግብጼ ቢታ ኡባን ባናይ ጩቻ ከሳናዋ” ያጌዳ።

\VS{17}ኡንቱቱ ሄዋዳን ኦꬄድኖ፤ አሮነ ጻምኣ ኦይቂደ ባረ ኩሽያ ምጪደ፤ ባረ ጻምአን ቢታ ባና ሾጭና አሳነ፥ መህያ ቦላ ጩቻይ ዬዳ። ግብጼ ጋድያን ሀ ጋጻፐ ያ ጋጻ ጋካናዉ፥ ባና ኡባይ ጩቻ ከሴዳ።

\VS{18}ሻሬቻቱካ ባረንቱ ꬋማሹዋን ሄዋዳን ኦꬃናዉ ባጸቴድኖ፤ ሽን ዳንዳይበይክኖ። ጩቻይ አሳ ቦላነ፥ መህያ ቦላ ኩሜዳ።

\VS{19}ሻሬቻቱ ካትያ፥ “ሀዌ ጾሳ ኦሱዋ” ያጌድኖ። ሽን ካትያ ዎዛናይ ዶንጭሌዳ፤ ጾሳይ ጌዳዋዳንካ፥ እ ኡንቱንቱ ኦድያዋ ስሰናን እጼዳ።
\XREF{}{{\XO 8:19 }{\XT{ሉቃሳ 11:20}}}


\par }{\SH ዱክያ ኡዱንጽያ
\par }
{\PP \VS{20}መꬍና ጎዳይ ሙሳ፥ “ጉራን ደንዳደ፥ ካቲ ሻፋ ቢሽን አናና ጋከታደ ኔን አ፥ ‘መꬍና ጎዳይ ያጌ፤ “ታዉ ኦꬃና ማላ፥ ታ አሳ የዳ፤

\VS{21}ኔን ታ አሳ የደናን እጾፐ፥ ታን ነ ቦላ፥ ነ ኦሳንቻቱዋ ቦላ፥ ነ አሳ ቦላነ ነ ጎለቱዋ ግዶ ኡዱንጽያ ዉድያ የዳና፤ ግብጼቱዋ ጎለንነ ኡንቱንቱ ደእያ ቢታ ኡባን ኡዱንጺ ኩማናዋ።

\VS{22}ሽን ሄ ጋላስ ታ አሳይ በተ ግዲደ ደእያ ጎሸና ጋድያን ኡዱንጺ ኩመናዳን ታን ተኣደ፥ ኡንቱንቱ ቢታ ሻካና፤ ታን መꬍና ጎዳይ፥ ሀ ጋድያ ኡባን ደእያዋ ኔን ሄዋን ኤራና።

\VS{23}ታን ታ አሳነ ነ አሳ ሻካና፤ ሀ ዎልቃማ ማላታይ ዎንት ሀናና” ያጌ’ ያጋደ ኦዳ” ያጌዳ።

\VS{24}መꬍና ጎዳይ ሄዋፐ ጉይያን፥ ጌዳዋዳን ኦꬄዳ፤ ካትያ ሶንነ አ ኦሳንቻቱዋ ሶን ዳሮ ኡዱንጽያ ዉዲ ዬዳ፤ ግብጼ ጋድያ ኡባ ባይዜዳ።


\par }{\PP \VS{25}ሄ ዎደ ካቲ ሙሳነ አሮና ጼስሲደ፥ “ቢተ፤ ሀ ጋድያን ህንተንቱ ጾሳዉ ያርሽተ” ያጌዳ።

\VS{26}ሽን ሙሴ፥ “ሄዌ ልከ ግደና፤ ኑን መꬍና ጎዳ ኑ ጾሳዉ ሺሽያ ያርሾቱ ግብጼቱዋ ሸነይያዋ ግዳናዋ፤ ኑን ኡንቱንታ ሸነይያ ያርሾቱዋ ኡንቱንቱ ጼልሽን ያርሾፐ፥ ኡንቱንቱ ኑና ሹቻን ጫድክኖ?

\VS{27}ኑን መꬍና ጎዳ፥ ኑ ጾሳዉ፥ ያርሾቱዋ ሺሻናዉ እ ኑና አዛዝያዋዳን፥ ሄዙ ጋላሳ ኦግያ መላ ቢታ ባና ኮሼ” ያጌዳ።

\VS{28}ካቲ፥ “መꬍና ጎዳዉ፥ ህንተንቱ ጾሳዉ፥ ህንተንቱ መላ ቢታ ቢደ ያርሻና ማላ፥ ታን ህንተንታ የዳና፤ ሽን ህንተንቱ ሃኪደ ቦፕተ፤ ታዉ ሀእ ዎስተ” ያጌዳ።

\VS{29}ሙሴ፥ “ታን ነ ማታፐ ከሶ ሳኣናካ መꬍና ጎዳ ዎሳና፤ ሀ ኡዱንጽያ ዉዲ ዎንት ካትያፐ፥ አ ኦሳንቻቱዋፐነ አ አሳፐ ክቻናዋ። ሽን መꬍና ጎዳዉ ያርሻናዉ አሳ የደናን እጻናዉ ካቲ ኑና ዛር ጭመና ማላ አኬኮ” ያጌዳ።

\VS{30}ሄዋፐ ጉይያን ሙሴ ካትያ ማታፐ ከሲደ፥ መꬍና ጎዳ ዎሴዳ።

\VS{31}መꬍና ጎዳይ ሙሴ ኦቼዳዋዳን ኦꬄዳ፤ ኡዱንꬅያ ካትያፐ፥ አ ኦሳንቻቱዋፐነ አ አሳፐ እቱነ አተናን ክቼዳ።

\VS{32}ሽን ሀእካ ቃይ ካትያ ዎዛናይ ዶንጭልና፥ አሳ የደናን እጼዳ።




\par }\Chap{9}{\SH መህያ ቦላ ቦሻይ ዎꬌዳ
\par }
{\PP \VerseOne{1}መꬍና ጎዳይ ሙሳ ሀዋዳን ያጌዳ፤ “ግብጼ ካትያኮ ባደ፥ ‘መꬍና ጎዳይ፥ እብራዌቱዋ ጾሳይ ኔና፥ “ኡንቱንቱ ታዉ ጎይናና ማላ ታ አሳ የዳ” ያጌ።

\VS{2}ኔን የደናን እጻደ፥ ኡንቱንታ ኦይቃ ኡትያዋ ግዶፐ፥

\VS{3}መꬍና ጎዳ ኩሺ ደርያን ደእያ ነ መህያ ቦላ፥ ፓራቱዋ ቦላ፥ ሀረቱዋ ቦላ፥ ጋሎቱዋ ቦላ፥ ምያ ቦላ፥ ዶርሳቱዋ ቦላነ ዴሻቱዋ ቦላ ዎልቃማ ኢታ ሀርግያ የዳና።

\VS{4}ሽን ታን መꬍና ጎዳይ እስራኤልያ መህያ ግዱዋንነ ግብጼቱዋ መህያ ግዱዋን ሻኮታ መꬋና። እስራኤላቱ መህያፐ እቱነ ሀይቀና’ ያጋ” ያጌዳ።

\VS{5}መꬍና ጎዳይ ዎድያ ኬሪደ፥ “ታን ዎንት ሀዋ ሀ ጋድያ ቦላን ኦꬃና” ያጌዳ።

\VS{6}ዎንተꬃ ጋላስ መꬍና ጎዳይ ሄዋ ኦꬄዳ። ግብጼ አሳ መህያ ኡባይ ሀይቄዳ፤ ሽን እስራኤልያ አሳ መህያፐ እቱነ ሀይቂቤና።

\VS{7}ካቲ ሀ የዉዋ ፓጫናዉ አሳ ኪቲደ፥ እስራኤለቱዋ መህያፐ፥ ሀራይ አቶ፥ እቱነ ሀይቂቤናዋ ኤሬዳ። ግዶፐነ ካትያ ዎዛናይ ዶንጭሎ ሳኣፐ ስመናን እጽና፥ አሳ የደናን ድጌዳ።


\par }{\SH ጺባ
\par }
{\PP \VS{8}ሜꬍና ጎዳይ ሄዋፐ ጉይያን፥ ሙሳነ አሮና፥ “ህንተንቱ ኩሽያ ኩንꬂደ ጮጭያፐ ብድንꬃ ኡጭተ፤ ሙሴ ካቲ ጼልሽን፥ ሄዋ ፑደ ጫርኮ ላሎ፤

\VS{9}ሄዌ ግብጼ ቢታ ኡባ ቦላ ሊቆ ባና ግዳናዋ፤ ግብጼ ቢታ ኡባን አሳ ቦላነ መህያ ቦላ ጊይያ ጺባይ ዎꬋናዋ” ያጌዳ።

\VS{10}ኡንቱንቱ ጮጭያፐ ብድንꬃ አኪደ፥ ካትያ ስንꬃን ኤቄድኖ፤ ሙሴ ሄዋ ፑደ ጫርኩዋን ላልና፥ አሳ ቦላነ መህያ ቦላ ጊይያ ጺባይ ዎꬍ አጌዳ።
\XREF{}{{\XO 9:10 }{\XT{ሳፃ 16:2}}}

\VS{11}ሻሬቻቱካ ኡንቱንቱ ቦላነ ግብጼ አሳ ኡባ ቦላ ዎꬌዳ ጺባይ ኤሱዋ ድግና፥ ሙሴ ስንꬃን ኤቃናዉ ዳንዳይበይክኖ።

\VS{12}ሽን መꬍና ጎዳይ ሙሴዉ ጌዳዋዳንካ፥ ካትያ ዎዛና ዶንጭልሴዳ ድራዉ፥ ሙሴነ አሮነ ኦድያዋ ካቲ ስሰናን እጼዳ።


\par }{\SH ሻቻ
\par }
{\PP \VS{13}ሄዋፐ ጉይያን መꬍና ጎዳይ ሙሳ፥ “ጉራን ደንዳ ባደ፥ ካትያና ጋከታደ አ፥ ‘መꬍና ጎዳይ፥ እብራዌቱዋ ጾሳይ ኔና፥ “ታዉ ጎይናና ማላ ታ አሳ የዳ።

\VS{14}ሄዌ ꬋዮፐ፥ ነ ቦላ፥ ነ ኦሳንቻቱዋ ቦላነ ነ አሳ ቦላ ታ ቦሻዉ ደእያ ኩመንꬃ ዎልቃ ታን ኪታና፤ ሳኣን ኡባን ታ ማል ባይናዋ ኔን ሄዋን ኤራናሳ።

\VS{15}ታን ሀኖደ ታ ኩሽያ የዳደ፥ ኔናነ ነ አሳ ኢታ ሀርግያን ሀ ሳኣ ቦላፐ ምልጽ ኡዳናሽን።

\VS{16}ታን ኔና ታ ዎልቃ በሳናዉነ ታ ሱንꬃይ ሳኣ ኡባ ቦላን ኦደታናዉ፥ ሄዎ ታን ኔና ካተ ኦꬃደ ዎꬃድ።\XREF{}{{\XO 9:16 }{\XT{ሮመ 9:17}}}

\VS{17}ኔን ሀእካ ኦቶረታደ፥ ታ አሳ የደናን እጻዳ።

\VS{18}ሄዋ ድራዉ፥ ታን ዎንት ሀኖደ ግብጼ ግብጼ ግዶደፐ ሀቼ ጋካናዉ ኡባካ ዎꬍ ኤረና፥ ዳሪ ዎልቃማ ሻቻ ቡክሳና።

\VS{19}ሀእ ኔን ነ መህያነ ጋደን ነዉ ደእያዋ ኡባ ኤለካ ሶ ገልሳናዳን አዛዛ፤ አያዉ ጎፐ፥ ሶይ ገለናን ብሮ ጋደን ደእያ አሳ ኡባ ቦላነ መህያ ኡባ ቦላ ሻቻይ ዎꬋናዋ፤ ኡንቱቱ ሀይቃና” ያጌ’ ያጋ” ያጌዳ።

\VS{20}ካትያ ኦሳንቻቱዋፐ መꬍና ጎዳ ቃላዉ ያዬዳዋንቱ ባረንቱ አይለቱዋነ ባረንቱ መህያ ኤሌሊደ ሶይ ገልሴድኖ።

\VS{21}ሽን መꬍና ጎዳ ቃላ ካꬌዳዋንቱ ባረንቱ አይለቱዋነ ባረንቱ መህያ ጋደን አግ ባሼድኖ።


\par }{\PP \VS{22}ሄዋፐ ጉይያን መꬍና ጎዳይ ሙሳ፥ “ግብጼ ቢታ ኡባ ቦላን: አሳ ቦላ፥ መህያ ቦላነ ግብጼ ጎሻቱዋን ድጭያባ ኡባ ቦላ ሻቻይ ዎꬋናዳን፥ ነ ኩሽያ ሳሉዋ ደንꬃ” ያጌዳ።

\VS{23}ሙሴ ባረ ጋትማ ሳሉዋ ዛሪደ ደንꬄዳ ዎደ፥ ጾሳይ ጉጉንꬃነ ሻቻ የዴዳ፤ ዋልቃንꬃይካ ዱገ ሳአዉ ዋልቃሜዳ። ጾሳይ ግብጼ ጋድያን ሻቻ ያት ቡክሴዳ።

\VS{24}ሻቻይ ዎꬌዳ፤ ዋልቃንꬃይ ያነ ሃነ ዋልቃሜዳ፤ ግብጼ ጋድያን ካቲ ካተቶደፐ ዶምና፥ ግብጼ ቢታ ኡባን ዎꬌዳ ሻቻ ኡባፐ ሄዌ አꬍያ ኢታ ሻቻ።
\XREF{}{{\XO 9:24 }{\XT{ሳፃ 8:7፤ 16:21}}}

\VS{25}ሄ ሻቻይ ግብጼ ቢታ ኡባ ጋደን ደእያ ኡባባ፥ አሳካ መህያካ ሾጬዳ፤ ጋደን ዶሌዳባ ኡባ ዱገ ዛሪደ ብዶዬዳ፤ ምꬃ ኡባ መንሬꬄዳ።

\VS{26}ሻቻይ ዎꬍቤና ጋዲ እስራኤላቱ ኡቴዳ ጎሸና ጋድያ ጻላላ።


\par }{\PP \VS{27}ካቲ ኪት ሙሳነ አሮና ጼስሲደ፥ “ሀእ ስም፥ ታን ናጋራ ኦꬃድ፤ መꬍና ጎዳይ ቱማንቻ፤ ታንነ ታ አሳይ ባይዛንቻ።

\VS{28}ኑዉ ጉጉንꬃይነ ሻቻይ ዳሬዳ ድራዉ፥ መꬍና ጎዳ ዎስተ። ታን ህንተንታ የዳና፤ ስም ሀዋፐ ስንꬃን ህንተንቱ ሀዋን ጋምእክታ” ያጌዳ።

\VS{29}ሙሴ አ፥ “ታን ሀ ካታማፐ ከሴዳ ዎደ፥ ታን ዎሳናዉ ታ ኩሽያ መꬍና ጎዳኮ ምጫና፤ ያቶፐ ጉጉንꬃይ አጋናዋ፤ ቃይ ሻቻ ዎꬃይ ኤቃና፤ ሳአይ መꬍና ጎዳዋ ግድያዋ ኔን ሄዋን ኤራና።

\VS{30}ሽን ኔንነ ነ ኦሳንቻቱ መꬍና ጎዳዉ ጾሳዉ ሀእካ ያየናዋ ታን ኤራይ” ያጌዳ።

\VS{31}ታልባይ ጪሼዳ ድራዉነ ባንጋይ ትሼዳ ድራዉ፥ ታልባይነ ባንጋይ ሻቻን ባዬድኖ።

\VS{32}ሽን ዛርጋይነ ሞርገ ምꬃይ ካእያ ዎዲ ብራ ግዴዳ ድራዉ፥ ሻቻን ባይበይክኖ።


\par }{\PP \VS{33}ሄዋፐ ጉይያን ሙሴ ካትያ ማታፐ ደንዲደ፥ ካታማፐ ጋጻ ከሴዳ። ባረ ኩሽያ መꬍና ጎዳኮ ምጬዳ፤ ያትና ጉጉንꬃይነ ሻቻይ አጌዳ፤ እራይካ ቢታ ቦላን ዱገ ትገትያዌ ኤቄዳ።

\VS{34}ሽን ካቲ እራይ፥ ሻቻይነ ጉጉንꬃይ አጌዳዋ በኤዳ ዎደ ዛሪደካ ናጋራ ኦꬄዳ፤ እካ አ ኦሳንቻቱካ ባረንቱ ዎዛና ዶንጭልሴድኖ።

\VS{35}መꬍና ጎዳይ ሙሴ ዶናን ሃሳዬዳዋዳንካ ካትያ ዎዛናይ ዶንጭልና፥ እስራኤላቱዋ እ የደናን እጼዳ።




\par }\Chap{10}{\SH ቦልያ
\par }
{\PP \VerseOne{1-2}ሄዋፐ ጉይያን ሙሳ መꬍና ጎዳይ ሀዋዳን ያጌዳ፤ “ግብጼ ካትያኮ ባ፤ አያዉ ጎፐ፥ ታን ግብጼቱዋ ግዶን ማላነ ዎልቃማ ማላታ ታ ዎታ ኦꬄደንቶ ህንተንቱ ህንተንቱ ናናዉነ ህንተንቱ ናና ናናቶ ኦዳና ማላ፥ ቃይ ህንተንቱካ ታን መꬍና ጎዳ ግድያዋ ኤራና ማላ፥ ታ ዎልቃማ ማላታ ኡንቱንቱ ግዶን ኦꬃናዉ አ ዎዛናነ አ ኦሳንቻቱዋ ዎዛና ታን ዶንጭልሳ ዎꬃድ” ያጌዳ።


\par }{\PP \VS{3}ሙሴነ አሮነ ካትያኮ ገሊደ አ፥ “መꬍና ጎዳይ፥ እብራዌቱዋ ጾሳይ ኔና ሀዋዳን ያጌ፤ ‘ኔን ታዉ አዛዘተናን አዉደ ጋካናዉ እጻይ? ታዉ ጎይናና ማላ ታ አሳ የዳ።

\VS{4}ኔን ኡንቱንታ የደናን እጾፐ፥ ነ ቢታ ቦላ ታን ዎንት ቦልያ አሀና፤

\VS{5}ቦሊ ኦንነ ቢታ ደማናዉ ዳንዳየናዳን ቢታ ካማናዋ። ህንተንቶ ሻቻፐ አቴዳ ጉꬃባ፥ ጋደን ድጭያ ምꬃይካ አተናን ኡባ ማናዋ።

\VS{6}ነ ጎለን ነ ሱንꬃቱዋ ጎለንነ ግብጼ አሳ ኡባ ጎለን ኡንቱንቱ ኩማናዋንታ፤ ሄዌ ነ አዎቱዋ፥ ዎይ ነ ማይዛ አዎቱ ሀ ቢታን ኡቶደፐ ሀኖ ጋካናዉ ሙለ በእቤናባ’ ያጌ” ያጌድኖ። ሄዋፐ ጉይያን ሙሴ ካትያ ስንꬃፐ ከሲደ ቤዳ።


\par }{\PP \VS{7}ካትያ ሱንꬃቱ ካትያ፥ “ሀ ብታኒ ኑዉ አዉደ ጋካናዉ መቱዋ ጋሶ ግዳናዌ? ኡንቱንቱ መꬍና ጎዳዉ፥ ባረንቱ ጾሳዉ፥ ጎይናና ማላ፥ ኔን አሳ የዳ፤ ግብጼ ቢታይ ባዬዳዋ ኔን ሀእካ አኬክኪ?” ያጌድኖ።

\VS{8}ሄዋ ድራዉ፥ ካቲ ሙሳነ አሮና ጉየ ዛሪደ፥ “ቢተ፤ መꬍና ጎዳዉ፥ ህንተንቱ ጾሳዉ ጎይንተ፤ ሽን ብያዋንቱ ኦና ኦኔ?” ያጌዳ።


\par }{\PP \VS{9}ሙሴ፥ “ኑን ኑ ጭማ አሳነ ኑ ጉꬃ ናናቱዋና፥ ኑ ዶርሳ ዉደቱዋናነ ሚዛ ዉደቱዋና እትፐ ባና፤ አያዉ ጎፐ፥ ኑን ብያሳን መꬍና ጎዳ ባላ ቦንቻናዉ ኮሼ” ያጌዳ።


\par }{\PP \VS{10}ካቲ፥ “ታን ህንተንታ ህንተንቱ ናናነ ህንተንቱ ማቼቱዋ የድያዋ ግዶፐ፥ መꬍና ጎዳይ ህንተንታ ናጋናዉ ኮሼ። ሽን በእተ፤ ህንተንቱ ህንተንቱ ዎዛናን ኢታባ ቆፔዳዌ ቆንጭያን ኤረቴ።

\VS{11}ቱይት፥ ህንተንቱ፥ ‘ጾሳዉ ጎይናና’ ጊደ ኦችያዋ ግዶፐ፥ አቱማ አሳ ጻላላይ ቢደ መꬍና ጎዳዉ ጎይንተ” ያጌዳ። ሄዋፐ ጉይያን ሙሰነ አሮነ ካትያ ስንꬃፐ የደርሰቲደ ከሴድኖ።


\par }{\PP \VS{12}መꬍና ጎዳይ ሙሳ፥ “ቦሊ ግብጼ ጋድያን ከሳናዳን፥ ሻቻፐ አቲደ ጋደን ድጭያባ ኡባ ልምእ ኦꬃና ማላ፥ ነ ኩሽያ ግብጼ ጋድያ ቦላን ምጫ” ያጌዳ።


\par }{\PP \VS{13}ሙሴ ባረ ጋትማ ግብጼ ጋድያ ቦላን ምጭና፥ መꬍና ጎዳይ አዋይ ዶልያ ባጋ ጫርኩዋ ሄ ጋላሳነ ቃማ ኡባ ሄ ጋድያ ቦላን ጫርክሴዳ፤ ዎንቴዳ ዎደ ሄ ጫርኩ ቦልያ አሄዳ።

\VS{14}ቦሊ ግብጼ ቢታ ኡባ ቦላ ሻምእ ጊደ፥ ቢታ ኡባ ሳን ከስ ኡቴዳ። ሀዋ ኬሻ ቦልያ ቦሻይ ሄ ቢታን ሀዋፐ ካሰና ሀንቤና፤ ዎይ ሀዋፐ ስንꬃዉነ ዛረꬂደ ሀነና።
\XREF{}{{\XO 10:14 }{\XT{ሳፃ 9:2-3}}}

\VS{15}ቢታይ ካረጻና ጋካናዉ ቦሊ ቢታ ኡባ ካሜዳ። ሄ ቦሊ ሻቻፐ አቲደ ጋደን ድጭያባ ኡባነ ምꬃ ቦላን ደእያ አይፍያ ኡባ ምልጽ ኦꬄዳ። ያትና ምꬃ ቦላን እርጻ ሀይꬃይ፥ ዎይ ጋደን አታክልቲ ግብጼ ቢታ ኡባን አያይነ አትቤና።


\par }{\PP \VS{16}ካቲ ሙሳነ አሮና ኤለካ ጼስሲደ፥ “መꬍና ጎዳ ህንተንቱ ጾሳነ ህንተንታ ታን ናቃድ፤

\VS{17}ስም ህንተንቱ ታዉ ታ ናጋራ ሀ እት ገደ ጻላላዉ አቶ ጊተ፤ ሀ ዎꬍያ ቦሻ ታፐ ድጋና ማላ፥ መꬍና ጎዳ ህንተንቱ ጾሳ ዎስተ” ያጌዳ።


\par }{\PP \VS{18}ሙሴ ካትያ ማታፐ ከሲደ፥ መꬍና ጎዳ ዎስና፤

\VS{19}መꬍና ጎዳይ ሄ ጫርኩዋ አዋይ ዉልያ ባጋ ዎልቃማ ጫርኮ ላምና ቦልያ ቶክ፥ ዞኦ አባኮ አፌዳ። ግብጼ ቢታ ኡባን እት ቦሊነ አትቤና።

\VS{20}ግዶፐነ፥ መꬍና ጎዳይ ካትያ ዎዛና ዶንጭልሴዳ ድራዉ፥ እስራኤላቱዋ የደናን እጼዳ።


\par }{\SH ባራ ꬉማ
\par }
{\PP \VS{21}መꬍና ጎዳይ ሙሳ፥ “ግብጼ ጋድያን አሳይ ቦች በአናዉ ዳንዳይያ ኬሻ ꬉማይ ꬉማና ማላ፥ ነ ኩሽያ ሳሉዋ ደንꬃ” ያጌዳ።

\VS{22}ሙሴ ባረ ኩሽያ ሳሉዋ ደንꬄዳ፤ ግብጼ ቢታ ኡባን ሄዙ ጋላሳ ኩመንꬃ ባራ ꬉማይ ꬉሜዳ።\XREF{}{{\XO 10:22 }{\XT{ማዝ. 105:28፤ ሳፃ 16:10}}}

\VS{23}ሄ ሄዙ ጋላሳቱዋን አሳይ ኦንነ እቱ እቱዋ በኤናን፥ ዎይ ባረ ሳኣፐ ደንዲደ ቤናን ታኬዳ። ሽን እስራኤለቱ ደእያ ሳኣን ኡባን ኡንቱንቶ ፖኡ ደኤ።

\VS{24}ካቲ ሙሳ ጼስሲደ፥ “ቢተ፤ መꬍና ጎዳዉ ጎይንተ፤ ህንተንቱ ማቼቱካ ህንተንቱ ናናይካ ህንተናና ባናዉ ዳንዳዪኖ። ህንተንቱ ዶርሳ ዉድያነ ህንተንቱ ሚዛ ዉድያ ጻላላ የጊደ ቢተ” ያጌዳ።

\VS{25}ሽን ሙሴ አ፥ “ኑን ያርሹዋነ ጹጊደ ያርሽያ ያርሹዋ መꬍና ጎዳ፥ ኑ ጾሳዉ፥ ሺሻናዉ፥ መህያ ኑዉ እማደ የድያዌ ኔና ጉሳካ?

\VS{26}ኑ መሂ ኡባይካ ኑናና ባናዉ ኮሼ፤ ቅንጫፍለ እቱነ ጉየ አተና። መꬍና ጎዳ፥ ኑ ጾሳዉ፥ ጎይንያ ጎይናዉ ሄ መህያፐ ዶሪደ አካናዉ ኮሼ፤ ኑን ያ ጋከናን ደኢደ፥ መህያፐ ሀቃዋ ሀቃዋ መꬍና ጎዳዉ ያርሻነንቶ ኤራናዉ ዳንዳዮኮ” ያጌዳ።

\VS{27}ሽን መꬍና ጎዳይ ካትያ ዎዛና ዶንጭልስና እ ኡንቱንታ የዳናዉ ኮይቤና።

\VS{28}ሄዋፐ ጉይያን ካቲ ሙሳ፥ “ታ ማታፐ ክቻ! ላኤንꬆ ታ ስንꬃን ለምእ ጋደ ኔና ኤራ! ኔን ታ አይፍያ ታ ዴሙዋ በኤዳ ጋላሳይካ ነዉ ሀይቆ” ያጌዳ።

\VS{29}ሙሴ አ፥ “ቱማካ፤ ኔን ጌዳዋዳን ታን ኔና ላኤንꬆ ኡባካ በእከ” ያጌዳ።




\par }\Chap{11}{\SH ባይራ የለቴዳዋንቱ ቦላ ዬዳ ቦሻ
\par }
{\PP \VerseOne{1}ሙሴዉ መꬍና ጎዳይ፥ “ታን ግብጼ ካትያ ቦላነ አ አሳ ቦላ እት ሀራ ቦሻ የዳና፤ ሄዋፐ ጉይያን እ ህንተንታ ሀ ጋድያፐ ከስ የዳናዋ፤ እ ህንተንታ እቱነ አተናን ኡባካ የደርሳናዋ።

\VS{2}እስራኤልያ አሳይ፥ ማጫዌ አቱማዌ ባረ ሾሮቱዋፐ ብራፐነ ዎርቃፐ መቴዳ ሚሻቱዋ ኦቻና ማላ፥ ኡንቱንቶ ኦዳ” ያጌዳ።

\VS{3}መꬍና ጎዳይ እስራኤልያ አሳቱ ግብጼቱዋ ስንꬃን ናሸታናዳን ኦꬄዳ። ቃይ ሙሴ ባረ ሁጲያዉካ ግብጼ ጋድያን ካትያ ኦሳንቻቱዋንነ አሳን ሎይꬅ ዳሮ ቦንቼቴዳ አሳዳን ጼለቴዳ።


\par }{\PP \VS{4}ሙሴ ካትያ ሀዋዳን ያጌዳ፤ “መꬍና ጎዳይ ሀዋዳን ያጌ፤ ‘ቃማ ግዶ ብላህያን ታን ግብጼ ግዱዋና አꬋና፤

\VS{5}ግብጼ ጋድያን ደእያ ባይራ አቱማ ናናይ ኡባይ፥ ካዉተꬃ ኦይድያን ኡትያ ካትያ ባይራ ናኣፐ ዶሚደ፥ ዎጻን ጋጭያ ቆማት ባይራ ናኣ ጋካናዉ ባይራ የለቴዳ መሂካ አተናን ኡባይ ሀይቃናዋ።

\VS{6}ግብጼ ቢታ ኡባን ሀዋፐ ካሰ ባጋን ሀንቤናነ ስንꬃፐካ ሀነና ዎልቃማ ዬኩ ዬከታናዋ።

\VS{7}ሽን እስራኤላቱ ግዱዋን፥ አሳ ቦላ ዎይ መህያ ቦላ ካናይነ ቦጨና’ ያጌ። ሄ ዎደ መꬍና ጎዳይ ግብጼቱዋንነ እስራኤልያ ግዱዋን ሻኮታ መꬍያዋ ኔን ኤራናሳ።

\VS{8}ሀ ነ ኦሳንቻቱ ኡባይ ታኮ ዪደ፥ ታ ስንꬃን ጉፋን ጎይኒደ፥ ‘ከሳደ ባርኪ! ኔና ካልያ አሳይ ኡባይካ ቦ!’ ጋናዋንታ። ሄዋፐ ጉይያን ታን ባና” ያጌዳ። ሄዋፐ ጉይያን ሙሴ ሀንቁዋን ኤጸቲደ፥ ካትያ ስንꬃፐ ከሲደ ቤዳ።


\par }{\PP \VS{9}ሙሴዉ መꬍና ጎዳይ ኮይሮ፥ “ታ ማላልስያ ማላታይ ግብጼ ጋድያን ዳራና ማላ፥ ካቲ ህንተንቱ ኦድያዋ ስሰናን እጻናዋ” ያግ ዎꬄዳ።

\VS{10}ሙሴነ አሮነ ሀ ማላልስያ ማላታ ኡባ ካትያ ስንꬃን ኦꬄድኖ፤ ሽን መꬍና ጎዳይ ካትያ ዎዛና ዶንጭልሴዳ፤ ያትና እ እስራኤላቱዋ ባረ ጋድያፐ የደናን እጼዳ።




\par }\Chap{12}{\SH ፓስጋነ ግብጼፐ ከሱሳ
\par }
{\R (12:1—15:21)

\par }{\PP \VerseOne{1}መꬍና ጎዳይ ግብጼ ጋድያን ሙሳነ አሮና ሀዋዳን ያጌዳ፤
\XREF{}{{\XO 12:1 }{\XT{ዎጋ 23:5፤ ፓይ. 9:1-5፤ 28:16፤ ዛረ. 16:1-2}}}

\VS{2}“ሀ አግናይ ህንተንቶ ላይꬃዉ ኮይሮ አግና ግዶ፤

\VS{3}እስራኤልያ አሳዉ ኡባዉ ሀዋ ኦድተ፤ ሀ አግናይ ገሌዳ ታማንꬃ ጋላሳን፥ እት አሳይ ባረ ሶይ አሳዉ እት ኮልያ ዶርሳ ዎይ እት ኮልያ ዴሻ አሆ።

\VS{4}ሄ ጎለ አሳ ፓይዱ ሄ ዶርሳ ዉርስ ማናዉ ጉጾፐ፥ እነ አዉ ኡባፐ ማታትያ ሾሩ ባረንቱ ሶ አሳ ፓይዲደ እት እት አሳይ ማናዉ ዳንዳይያ ኬሻ አኬኪደ፥ ሄ መህያ ሹኪደ እትፐ ሚኖ።

\VS{5}ህንተንቱ ዶር አክያ መሂ የለቶደፐ እት ላይꬃ ግዴዳዋ፥ አ ቦላን አይ ፓጫይነ ባይና አቱማዋ ግዶ። ህንተንቱ ዶርሳፐ ዎይ ዴሻፐ አካናዉ ዳንዳዪታ።

\VS{6}ሀ አግናዉ ታማነ ኦይደንꬆ ጋላሳ ጋካናዉ ኡንቱንታ ሄምተ፤ ሄ ጋላስ ኦማርስ እስራኤልያ አሳይ ኡባይ ኡንቱንታ ሹካናዉ ኮሼ።

\VS{7}ያቲደ ሱꬃፐ አማሬዳዋ አኪደ፥ ኡንቱንቱ ምያ ጎለዉ ላኡ ማቃንያነ ጉባንያ ኦክኖ፤

\VS{8}አሹዋ ሄ ጋላስ ቃማ ታማን ጺጽ ጺጺደ፥ ጫምያ ቦንጭያናነ ኡኬዳ ኡክꬃና ሚኖ።

\VS{9}አሹዋ ቃይያ ዎይ ዶይሲደ ሞፕተ፤ ሁጲያካ ገደቱዋካ ቃንꬃ ግዶ አሹዋካ ኡባ ቃንጸናን ሙምያ ጺጽተ፤

\VS{10}ሄ አሹዋፐ ሳአይ ዎንታና ጋካናዉ አይነ አሾፕተ፤ ሽን አማሬዳዌ አቶፐ፥ ሄዋ ጹጋናዉ ኮሼ።

\VS{11}ሙሳ ሚደ፥ ኦግያዉ ጊግያ ማዩዋ ማዪደ፥ ህንተንቱ ጫማ ህንተንቱ ገድያን ዎꬂደ፥ ህንተንቱ ጋትማ ህንተንቱ ኩሽያን ኦይቂደ ሚታ። ኤሌል ኤሌል ሚተ፤ ሀዌ መꬍና ጎዳ ፓስጋ።


\par }{\PP \VS{12}“ታን ሄ ጋላስ ቃማና ግብጼን አꬋደ ባይራ የለቴዳ ኡባ፥ አሳካ፥ መህያካ ዎꬋና፤ ግብጼ ኤቃቱዋ ኡባ ቦላካ ታን ፕርዳና፤ ታን መꬍና ጎዳቴ።

\VS{13}ሄ ሱꬃይ ህንተንቱ ደእያ ጎልያ ኤርስያ ማላ ግዳናዋ። ታን ሄ ሱꬃ በኦ ዎደ፥ ህንተንታ አጋደ አꬋና፤ ታን ግብጼ ጋድያ ቦሻን ሾጭያ ዎደ፥ ህንተንታ አይ ቦሻይካ ቦቼና።


\par }{\PP \VS{14}“ሀ ጋላሳይ ህንተንቶ ቆፕ ቆፕ ቦንችያ ጋላሳ ግዶ፤ ህንተንቱ የለታይ ኡባይ መꬍና ጎዳ ባላ ቦንችተ፤ ሀዋ ዎጋ ኦꬂደ ኡባ ዎደ ቦንችተ።
\XREF{}{{\XO 12:14 }{\XT{ከሳ 23:15፤ 34:18፤ ዎጋ 23:6-8፤ ፓይ. 28:17-25፤ ዛረ. 16:3-8}}}


\par }{\SH እርሹ ገልቤና ኡክꬃ ባላ
\par }
{\PP \VS{15}“ላፑን ጋላሳይ ጋካናዉ እርሹዋ የግቤና ኡክꬃ ሚተ፤ ሽን ኮይሮ ጋላስ እርሹዋ ህንተንቱ ሶፐ ድግተ። ሄ ኮይሮ ጋላሳፐ ዶሚደ ላፑንꬃ ጋላስ ጋካናዉ፥ እርሹዋና ደእያ ኡክꬃ ምያ አሳይ እስራኤልያ አሳ ግዶፐ ቦሄቶ።
\FTNT{*}{{\FR 12:15 }{\FK{ቦሄቶ፦
}}{\FT{ግያዌ ሀይቁዋካ በሴ።
}}}

\VS{16}ኮይሮ ጋላስ ጌሻ ሽቁዋ ሺቅተ፤ ሀራ ጌሻ ሽቁዋ ቃይ ላፑንꬃ ጋላሳን ሺቅተ፤ አሳይ ማናዉ ቁማ ካꬃናዋፐ አትና፥ ሀ ጋላሳ ኡባን አይነ ኦꬆፕተ፤ ህንተንቱ ኦꬃናባይ ሄዋ ጻላላ።


\par }{\PP \VS{17}“እርሹ ገልቤና ኡክꬃ ባላ ቦንችተ፤ አያዉ ጎፐ፥ ታን ህንተንቱ ጩጉዋ ግብጼ ጋድያፐ ከሴዳዌ ሄ ጋላሳና። ሄ ጋላሳ፥ የለታፐ የለታይ ጋካናዉ ፕን ከስያ ዎጋ ኦꬂደ ቦንችተ።

\VS{18}ኮይሮ አግናን፥ ሄ አግናዉ ታማነ ኦይደንꬆ ጋላሳ ኦማርሳፐ ዶሚደ፥ ላታማነ እተንꬁዋ ኦማርስ ጋካናዉ እርሹ ገልቤና ኡክꬃ ሚተ።

\VS{19}ላፑን ጋላሳይ ጋካናዉ እርሹ ህንተንቱ ሶን ቤቶፖ፤ እርሹ ገሌዳዋ ምያ አሳይ በተ ግድና ዎይ ሄ ቢታ አሳ ግድና፥ እስራኤልያ ግዶፐ ቦሄቶ።

\VS{20}እርሹ ገሌዳዋ አያነ ሞፕተ፤ ህንተንቱ ደእያ ሳኣን ሀቃንካ እርሹ ገልቤና ኡክꬃ ማናዉ ኮሼ” ያጌዳ።


\par }{\SH ኮይሮ ፓስጋ
\par }
{\PP \VS{21}ሄዋፐ ጉይያን ሙሴ እስራኤልያ ጭማቱዋ ኡባ ጼስሲደ ኡንቱንታ ሀዋዳን ያጌዳ፤ “ህንተንቱ ኤለካ ቢደ፥ ህንተንቱ ሶ አሳዉ ፓስጋዉ ኮልያ፥ ዶርሳ ዎይ ዴሻ ሹክተ።

\VS{22}ህሶጵያ ጌተትያ ሀይꬃፐ ዳንክ አኪደ፥ ከርያን ደእያ ሱꬃን ናቂ ከሲደ፥ ሄ ሱꬃ ላኡ ማቃንያንነ ጉባንያ ኦክተ፤ ህንተንቱፐ እት አሳይነ ሳአይ ዎንታና ጋካናዉ ባረ ጎልያ ፐንግያፐ ካረ ከሶፖ።

\VS{23}መꬍና ጎዳይ ግብጼቱዋ ሾጭ ዎꬋናዉ ሄ ቢታና አꬍያ ዎደ፥ ሱꬃ ጉባንያንነ ላኡ ማቃንያን በአና፤ ያቲደ ካረና አꬋና፤ ዎꬍያዌ ህንተንቱ ሶ ገሊደ፥ ህንተንታ ዎናዳን አ ህንተንቱ ሶ ገልሰና።
\XREF{}{{\XO 12:23 }{\XT{እብራ. 11:28}}} 

\par }{\PP \VS{24}“ህንተንቱ ሀ አዛዙዋ ህንተንቶነ ህንተንቱ ዘረꬃዉ ኡባ ዎደ ዎጋ ኦꬂደ አዛዘትተ።

\VS{25}መꬍና ጎዳይ ካሰ እማና ጌዳዋዳን እ እምያ ቢታ ህንተንቱ ገልያ ዎደ፥ ሀ ዎጋ ናግተ።

\VS{26}ህንተንቱ ናናይ ህንተንታ፥ ‘ሀ ቦንቾ ባላ ብርሸꬃይ አዬ?’ ያጊደ ኦችያ ዎደ፥

\VS{27}ህንተንቱ ኡንቱንታ፥ ‘ሀዌ ጾሳ ቦንቻናዉ ያርሽያ ፓስጋ ያርሹዋ፤ አያዉ ጎፐ፥ መꬍና ጎዳይ ግብጼ ጋድያን እስራኤልያ አሳ ጎልያ አግ አꬍ ቢደ፥ ግብጼቱዋ ዎꬊደ፥ ኑና አሼዳ ድራሳ’ ያግተ” ያጌዳ።

\par }{\PP ሄዋፐ ጉይያን አሳይ ጉልባቲደ ጎይኔዳ።

\VS{28}እስራኤላቱ መꬍና ጎዳይ ሙሳነ አሮና አዛዜዳዋዳን ኦꬄድኖ።


\par }{\SH ግብጼቱዋ ባይራ የለታቱ ሀይቂ ዉሮባ
\par }
{\PP \VS{29}ቃማ ግዶ ብላህያን መꬍና ጎዳይ ግብጼን ባይራ የለቴዳ ኡባ፥ ካዉተꬃ ኦይድያን ኡቴዳ ካትያ ባይራ ናኣፐ ዶሚደ፥ ቃሾ ጎለን ደእያ ኦሞደቴዳዋንቱ ባይራ ናኣ ጋካናዉ፥ ቃይ ባይራ የለቴዳ መህያ ኡባ ድፕ ኦꬄዳ።\XREF{}{{\XO 12:29 }{\XT{ከሳ 4:22-31}}}

\VS{30}ካቲ፥ አ ኦሳንቻቱ ኡባይነ ግብጼ ጋድያ አሳይ ኡባይ ቃማ ደንዴድኖ። ግብጼ ጋድያን አሳይ ሀይቂቤና ጎሊ ኡባካ ባይና ድራዉ፥ አሳይ ኮሻ ꬎቁ ኦꬂደ ዎልቃማ ዬኩዋ ዬኬዳ።

\VS{31}ሄ ጋላስ ቃማ ካቲ ሙሳነ አሮና ጼሲደ፥ “ደንድተ! ህንተካ እስራኤልያ አሳይካ ታ አሳ ግዱዋፐ ከስ ቢደ ህንተንቱ ኦቼዳዋዳንካ መꬍና ጎዳዉ ጎይንተ!

\VS{32}ህንተንቱ ጌዳዋዳንካ ህንተንቱ ዶርሳ ዉድያነ ህንተንቱ መህያ ዉድያ አኪደ ቢተ! ቃይ ታዉካ ዎስተ” ያጌዳ።


\par }{\PP \VS{33}ግብጼ አሳይ እስራኤላቱ ጋድያፐ ኤለካ ከሳና ማላ ድርቢሴድኖ። አያዉ ጎፐ፥ ኡንቱንቱ፥ “ሄዌ ꬋዮፐ፥ ኑን ኡባይካ ዉሬቶ” ያጌድኖ።

\VS{34}ሄዋ ድራዉ፥ እስራኤልያ አሳቱ ባረንቱ እርሹ ገልቤና ሙናቃ ከርያን ኩንꬂደ፥ ባረንቱ ማዩዋን ጻጺደ፥ ሀሽያን ቶኬድኖ።

\VS{35}እስራኤለቱ ሙሴ ኡንቱንታ አዛዜዳዋዳን፥ ግብጼቱዋ ብራ ሚሻቱዋ፥ ዎርቃ ሚሻቱዋነ ማዩዋ፥ “እምተ” ጊደ ኦቼድኖ።
\XREF{}{{\XO 12:35 }{\XT{ከሳ 3:21-22}}}

\VS{36}መꬍና ጎዳይ ግብጼቱዋ ስንꬃን ሄ አሳይ ሳበታናዳን ኦꬅና፥ ግብጼቱ ኡንቱንቱ ኦቼዳዋ እሜድኖ። ሄዋዳን ያቲደ ኡንቱንቱ ግብጼ አሳቱዋ ማጹዋ ቦንቂ አኪደ ቤድኖ።


\par }{\SH እስራኤላቱ ግብጼፐ ከሴድኖ
\par }
{\PP \VS{37}እስራኤላቱ ራምሳ ጌተትያ ካታማፐ ደንዲደ ሱኮታ ጌተትያ ሳኣ ገድያን ሀመቲደ ቤድኖ። አሳይ ናናነ ማጫዋንታ ጉጀናን ፓይድና፥ ኡሱፑን ጼቱ ሻአ።

\VS{38}ቃይ ኡንቱንቱና ሀራ ዳሮ አሳይ፥ ዳሮ መሂነ ዶርሳ ዴሻ ዉዲ ላገቲደ ቤዳ።

\VS{39}ግብጼፐ ኡንቱንቱ አኪደ ከሴዳ ሙናቃ እርሹ ገልቤና ኡክꬃ ኡኬድኖ፤ አያዉ ጎፐ፥ ኡንቱንቱ ግብጼፐ ድርባን ከሴድኖ፤ ባረንቶ ሽንቃ ካꬃናዉካ፥ ሙናቃይ ደንድና ኡካናዉካ ኡንቱንታ ጋꬅቤና።


\par }{\PP \VS{40}እስራኤላቱ ግብጼ ጋድያን ደኤዳ ላይꬃይ ኦይዱ ጼታነ ሀታማ።
\XREF{}{{\XO 12:40 }{\XT{ዶመꬃ 15:13፤ ጋላ. 3:17}}}

\VS{41}ሄ ኦይዱ ጼታነ ሀታሙ ላይꬃይ ዉርያ ሄ ዉርሰꬃ ጋላሳን፥ መꬍና ጎዳ ጩጉ ኡባይ ግብጼ ጋድያፐ ከሴዳ።

\VS{42}መꬍና ጎዳይ ባረ አሳ ናጊደ፥ ግብጼ ጋድያፐ ከስያ ዎደ ሳአይ ቃማ፤ ሄ ቃማይ የለታፐ የለታ ጋካናዉ፥ እስራኤልያ አሳይ ቤጎቲደ ናጊደ አቅያ፥ መꬍና ጎዳዉ ዱማቴዳ ቃማ።


\par }{\SH ፓስጋ ጋላሳ ቦንችያ ዎጋ
\par }
{\PP \VS{43}መꬍና ጎዳይ ሙሳነ አሮና፥ “ፓስጋ ጋላሳ ቦንችያ ዎጋይ ሀዋ፤ በተ አሳይ አፐ ኡባካ ሞፖ።

\VS{44}ህንተንቱ ሻሉዋን ሻሜዳ አይሊ ህንተንቱ አ ቃጻሮዋፐ ጉይያን አፐ ሞ።

\VS{45}ሽን እማꬃተꬃን ህንተናና ጋምእያ እማꬃይነ ከራ ኦꬅያ እማꬃይ አፐ ኡባካ ሞፖ።


\par }{\PP \VS{46}“ሀ ፓስጋ ህንተንቱ እት ጎለን ሚተ፤ ህንተንቱ ሄ አሹዋፐ አያነ ካረ ከሶፕተ። መቀꬃቱዋፐ እቱዋነ መንꬆፕተ።\XREF{}{{\XO 12:46 }{\XT{ፓይ. 9:12፤ ዮሃ. 19:36}}}

\VS{47}እስራኤልያ ማባራይ ኡባይ ፓስጋ ቦንቻናዉ ኮሼ።


\par }{\PP \VS{48}“በቲ ዪደ ህንተንቱ ግዶን ደእያ አሳይ መꬍና ጎዳ ፓስጋ ቦንቻናዉ ኮዮፐ፥ ኮይሮ ሄ አቱማ አሳይ ኡባይ ቃጻረቶ። ሄዋፐ ጉይያን እ ሄ ቢታን የለቴዳ አሳዳን ሺቂደ፥ ፓስጋ ቦንቻናዉ ዳንዳዬ። ሽን ቃጻረትቤና አሳይ ኡባካ አፐ ሞፖ።

\VS{49}ህንተንቱ ቢታን የለቴዳዎካ ህንተንቱ ግዶን በተ ግዲደ ደእያዋዉካ ሄ ዎጋይ እቱዋ” ያጌዳ።


\par }{\PP \VS{50}እስራኤላቱ ኡባይ መꬍና ጎዳይ ሙሳነ አሮና አዛዜዳዋዳንካ ኦꬄድኖ።

\VS{51}ሄ ጋላስካ መꬍና ጎዳይ እስራኤላቱዋ ኡንቱንቱ ጩጉዋን ጩጉዋን ግብጼ ጋድያፐ ከሴዳ።




\par }\Chap{13}{\SH ባይራ የለቴዳ ኡባይ ጾሳዉ ዱማቴዳ
\par }
{\PP \VerseOne{1}መꬍና ጎዳይ ሙሳ ሀዋዳን ያጌዳ፤

\VS{2}“ባይራ የለቴዳ አቱማዋ ኡባ ታዉ ዱማያ። እስራኤልያ አሳ ግዶን ኡሉዋፐ የለቴዳ ባይራ ኡባይ፥ መህያ ግድና አሳ ግድና፥ ኡባይካ ታዋ” ያጌዳ።
\XREF{}{{\XO 13:2 }{\XT{ፓይ. 3:13፤ ሉቃሳ 2:23}}}


\par }{\SH እርሹ ገልቤና ኡክꬃ ባላ
\par }
{\PP \VS{3}ሄዋፐ ጉይያን ሙሴ አሳ፥ “ግብጼፐ፥ አይለተꬃ ጋድያፐ ህንተንቱ ከሴዳ ጋላሳ፥ ሀ ጋላሳ ሀሳይተ፤ አያዉ ጎፐ፥ መꬍና ጎዳይ ባረ ዎልቃማ ኩሽያን ህንተንታ ከሴዳ፤ ሄዋ ድራዉ፥ እርሹ ገሌዳዋ ኡባካ ሞፕተ።

\VS{4}ህንተንቱ ሀቼ፥ ላይꬃዉ ኮይሮ ግዴዳ አቢባ አግናን ከሲታ።

\VS{5}መꬍና ጎዳይ ካናነቱዋ፥ ሂተቱዋ፥ አሞራዋናቱዋ፥ ሂዌቱዋነ ያቡሳዋናቱዋ ጋድያ ህንተንታ ጋꬅያ ዎደ፥ ህንተንቱ ሀ ፓስጋ ሀ አግናን ቦንቺታ። ሄ ቢታይ ጾሳይ ህንተዉ እማና ማላ፥ ካሰ ህንተንቱ አዋቶ ጫቂ ዎꬄዳ ቢታ። ሄ ቢታይ ማꬃይነ ኤሳይ ጎግያ ቢታ።

\VS{6}ህንተንቱ ላፑን ጋላሳይ ጋካናዉ እርሹ የገትቤና ኡክꬃ ማንታ፤ ላፑንꬃ ጋላሳይ መꬍና ጎዳ ባላ ግዳናዋ።

\VS{7}ሄ ላፑን ጋላሳቱዋን እርሹ የገትቤና ኡክꬃ ህንተንቱ ማና፤ ህንተንቱ ግዶን እርሹዋና ደእያባይ አያይነ ቤቶፖ፤ ነ ቢታ ዛዋን ሀቃንነ እርሹ ቤቶፖ።


\par }{\PP \VS{8}“ሄ ጋላስ ኔን ነ ናአዉ፥ ‘ታን ሀዋ ኦꬅያዌ፥ ታን ግብጼፐ ከስያ ዎደ፥ መꬍና ጎዳይ ታዉ ኦꬄዳዋ ሀሳያናሳ’ ያጋደ ኦዳ።

\VS{9}መꬍና ጎዳይ ህንተንታ ባረ ዎልቃማ ኩሽያን ግብጼፐ ከሴዳ ድራዉ፥ መꬍና ጎዳ ዎጋይ ህንተንቱ ዶናፐ ዎናዳን፥ ሀ ቦንቼትያ ጋላሳይ ነ ኩሽያን ቃቼዳነ ነ ዴሙዋን ዎꬄዳ ሀሳይስያዋ ማላ ግዳና።

\VS{10}ሄዋ ድራዉ፥ ህንተንቱ ሀ ዎጋ ላይꬃን ላይꬃን አ ዎድያን ቦንችተ።


\par }{\SH ባይራ ናኣ
\par }
{\PP \VS{11}“መꬍና ጎዳይ ህንተንቱነ ህንተንቱ ማይዛ አዋቶ እማናዉ ጫቄዳዋዳን፥ እ ህንተንታ ካናነቱዋ ጋድያ ገልሲደ፥ ሄ ጋድያ ህንተንቶ እምያ ዎደ፥

\VS{12}ኡሉዋፐ ባይራ የለቴዳ ኡባ መꬍና ጎዳዉ ዱማያ፤ ነ ሚዛ ባይራ የለትያ አቱማዋ ኡባይ መꬍና ጎዳዋ።
\XREF{}{{\XO 13:12 }{\XT{ከሳ 34:19-20፤ ሉቃሳ 2:23}}}

\VS{13}ባይራ የለትያ ሀርያ ኡባ ዶርሳ ማራን ዎዛ አካ። ዎዘናዋ ግዶፐ፥ አ ሞርግያ መንꬃ፤ ነ አቱማ ናና ግዶን ባይራ የለቴዳዋንታ ኡባ ዎዛ።

\VS{14}ስንꬃና ያና ዎድያን ነ ናአይ ኔና፥ ‘ሀዌ አዬ?’ ያጊደ ኦቾፐ፥ ኔን አ፥ ‘መꬍና ጎዳይ ኑና ዎልቃማ ኩሽያን ግብጼፐ፥ አይለተꬃ ጋድያፐ ከሴዳ፤

\VS{15}ግብጼ ካቲ ዶንጭሊደ ኑና የደናን እጽና፥ መꬍና ጎዳይ ግብጼ ጋድያን ደእያ ባይራ ኡባ፥ አሳፐ ዶሚደ መህያ ባይራ ጋካናዉ ዎꬌዳ። ታን አት ኡሉዋፐ ኮይሮ የለቴዳ አቱማዋ ኡባ መꬍና ጎዳዉ ያርሽያዌነ ታ ባይራ አቱማ ናና ታን ዎዝያዌ ሄዋሳ’ ያጋ።

\VS{16}መꬍና ጎዳይ ኑና ባረ ዎልቃማ ኩሽያን ግብጼፐ ከሴዳዎ፥ ሀዌ ህንተንቶ ኩሽያን ቃቼዳነ ዴሙዋን ዎꬄዳ ማላ ማላ ግዳናዋ” ያጌዳ።


\par }{\SH ጾሳይ ባረ አሳ ካለꬆ ሀኖታ
\par }
{\PP \VS{17}ካቲ አሳ የዴዳ ዎደ፥ ጾሳይ ኡንቱንታ ፕልስጼማ ቢታና አꬅያ ኦጊ ማታ ግዶፐነ ሄ ኦግያና ካለꬅቤና፤ አያዉ ጎፐ፥ ጾሳይ፥ “አሳይ ኦላ በኦፐ፥ ባረ ቆፋ ላሚደ፥ ጉየ ግብጼ ስመናዳን” ያጊደ ቆፔዳ።

\VS{18}ሄዋ ድራዉ፥ ጾሳይ አሳ መላ ቢታ ኦግያና ዩሺደ፥ ዞኦ አባኮ ካለꬄዳ። እስራኤለቱ ግብጼ ጋድያፐ ኦላዉ ጊጊደ ፑደ ከሴድኖ።

\VS{19}ዮሴፎ እስራኤልያ አሳ ጫቀꬅ ዎꬄዳ ድራዉ፥ ሙሴ አ መቀꬃ ባረናና አኪደ ቤዳ፤ ዮሴፎ ኡንቱንታ፥ “ጾሳይ ቱሙፐ ህንተንታ ማዳናዉ ያናዋ፤ ሄ ዎደ ህንተንቱ ታ መቀꬃ ሀ ሳኣፐ ፑደ ህንተናና አኪደ ቢተ” ያጊደ ኦድ ዎꬄዳ።\XREF{}{{\XO 13:19 }{\XT{ዶመꬃ 50:25፤ ኢያሳ 24:32}}}


\par }{\SH ታማነ ሻርያ ቱሳ
\par }
{\PP \VS{20}ኡንቱንቱ ሱኮተፐ ደንዲደ መላ ቢታ ዶናን ደእያ ኤታማን ኡቴድኖ።

\VS{21}መꬍና ጎዳይ ኡንቱንቱ ጋላስነ ቃማ ሀመታና ማላ፥ ጋላሳን ኡንቱንታ ኦግያ በሳናዉ ሻርያ ቱሳን፥ ቃማን ኡንቱንቶ ፖእሳና ማላ ታማ ቱሳን ኡንቱንታ ካለꬄዳ።

\VS{22}ጋላስ ሻርያ ቱሳይ ዎይ ቃማ ታማ ቱሳይ አሳ ስንꬃፐ ክችቤና።




\par }\Chap{14}{\SH ዞኦ አባ ፕኔድኖ
\par }
{\PP \VerseOne{1-2}ሄዋፐ ጉይያን ሙሳ መꬍና ጎዳይ፤ “ኡንቱንቱ ጉየ ስሚደ ምግዶላፐነ አባፐ ግዱዋን፥ ፕሃህሮታ ማታን ኡታናዳን ኦዳ፤ ኡንቱንቱ አባ ላንቂያን ባኣል-ጻፎና ስንꬃ መላ ቢታን ኡትኖ ያጌዳ።

\VS{3}ካቲ፥ ‘እስራኤላቱ መላ ቢታይ ጎርድና፥ ሀንያባ ꬋዪደ ቢታን ጮ ቶይላካቲኖ’ ያጊደ ቆፓናዋ።

\VS{4}ታን ካትያ ዎዛና ዶንጭልሳና፤ እ ኡንቱንታ የደርሳና፤ ታን ካትያንነ አ ኦላንቻቱዋ ኡባን ቦንቼታና፤ ግብጼቱካ ታን መꬍና ጎዳ ግድያዋ ኤራና” ያጌዳ። እስራኤላቱ እ ኦዴዳዋዳን ኦꬄድኖ።


\par }{\SH እስራኤላቱዋ ካትያ ፓራይ ካሌዳ
\par }
{\PP \VS{5}አሳይ ባቃት ድጌዳዋ ግብጼ ካትያዉ ኦድና፥ እነ አ ሱንꬃቱ እስራኤላቶ ቆፔዳ ባረንቱ ቆፋ ላሚደ፥ “ኑን ሀዋ ዋቴቶ? ኑን እስራኤላቱዋ የዲደ፥ ኡንቱንቱ ኑዉ ኦꬅያ ዎልቃፐ መላ አቴዶ” ያጌድኖ።

\VS{6}ሄዋ ድራዉ፥ እ ባረ ፓራ ጋርያ ኮሪደ፥ ባረ ኦላንቻቱዋ ባረናና አኪደ ደንዴዳ።

\VS{7}እ ኡሱፑን ጼቱ ዶረቴዳ ፓራ ጋረቱዋ፥ ግብጼ ጋድያን ደእያ ሀራ ጋረቱዋ ኡባና፥ ኡንቱንቱ ኡባዉ ካፑዋ ካፑዋ ሱንꬂደ አኪደ ቤዳ።

\VS{8}መꬍና ጎዳይ ግብጼ ጋደ ካትያ፥ ዎዛና ꬉልስና፥ ጾሳ ዎልቃን ከሳ ቦላ ደእያ እስራኤልያ አሳ የደርሴዳ።

\VS{9}ሄዋፐ ጉይያን ግብጼ አሳቱ፥ ካትያ ፓራቱ ኡባይነ ፓራ ጋረቱ፥ ፓራ አሳቱነ ኦላንቻቱ እስራኤላቱዋ ካሊደ የደርሴድኖ። አባ ዶናን ባኣል-ጻፎና ስንꬃ ባዙዋን ደእያ ፕሃህሮታ ማታን ኡንቱንቱ ኡቴዳዋንታ ደሜድኖ።


\par }{\PP \VS{10}ካቲ ማት ድግና፥ እስራኤላቱ ꬎቁ ግ ጼልያ ዎደ፥ ግብጼቱ ኡንቱንቱ ጌዱዋ ካሊደ ዬዳዋ በኤድኖ፤ ያቲደ ዳሮፐ ያዪደ፥ መꬍና ጎዳኮ ዋሴድኖ።

\VS{11}ኡንቱንቱ ሙሳ፥ “ኔን ኑና ግብጼን ዱፉ ꬋይና መላ ቢታን ሀይቃናዳን ከሳዲየ? ኑና ግብጼፐ አያዉ አሃድ?

\VS{12}ግብጼን ደኢደ ኑን፥ ‘ኑና አጋ ባሻ፤ ኑን ግብጼቶ ሞደታና’ ያጊደ ነዉ ኦድበይኮየ? መላ ቢታን ሀይቃናፐ ኡንቱንቶ ሞደትያዌ ኑዉ ሎአ ሽን” ያጌድኖ።


\par }{\PP \VS{13}ሽን ሙሴ አሳ፥ “ያዮፕተ፤ ምን ኤቂተ፤ መꬍና ጎዳይ ሀቼ ህንተንታ አሽያ አሹዋ ህንተንቱ በአና። ሀቼ ህንተንቱ በእያ ግብጼቱዋ ላኤንꬆ ኡባካ በእክታ።

\VS{14}ህንተንቱ ድራዉ መꬍና ጎዳይ ኦለታናዋ፤ ህንተንቱፐ ኮየትያዌ ጮኡ ጉሳ ጻላላ” ያጌዳ።


\par }{\PP \VS{15}መꬍና ጎዳይ ሙሳ፥ “ኔን ታኮ አያዉ ዋሳይ? እስራኤላቱ ስንꬃዉ ሀመታና ማላ ኦዳ።

\VS{16}ነ ጻምኣ ደንꬃደ አባ ቦላ ምጫ፤ ሃꬃይ ላኡ ከሲደ ሻከታናዋ፤ እስራኤላቱካ መላ ቢታና አባ ፕኒደ ባናዋንታ።

\VS{17}ታን ግብጼቱዋ ዎዛና ዶንጭልስና፥ ኡንቱንቱ ህንተንቱ ጌዱዋ ካሊደ አባን ገላናዋንታ። ታን ካትያነ አ ኦላንቻቱዋ ኡባ ቦላን፥ አ ፓራ ጋረቱዋነ አ ፓራ አሳቱዋ ቦላን ቦንቹዋ ታዉ ደማና።

\VS{18}ታን ካትያ ቦላን፥ አ ፓራ ጋረቱዋ ቦላንነ አ ፓራ አሳቱዋ ቦላን ታዉ ቦንቹዋ ደሜዳ ዎደ፥ ታን መꬍና ጎዳ ግድያዋ ግብጼቱ ኤራናዋንታ” ያጌዳ።


\par }{\PP \VS{19}ሄዋፐ ጉይያን ጾሳ ኪታንቻይ፥ እስራኤልያ ኦላንቻቱዋፐ ስንꬃና ሀመትያዌ፥ ጉየ አꬊደ ኡንቱንቱፐ ጉየና ሀመቴዳ። ሻርያ ቱሳይካ ኡንቱንቱ ስንꬃን ደእያ ሳኣፐ ጉየ ባጋ ዩዪደ፥

\VS{20}ግብጼቱዋ ኦላንቻቱዋፐነ እስራኤለቱዋ ኦላንቻቱዋፐ ግዱዋን ኤቄዳ። ሄ ሻሪ ቃማ ኡባን እት ባጋና ꬉምሲደ፥ ህንኮ ባጋና ፖእሴዳ፤ ያትና ቃማ ኡባ እቱ እቱዋኮ ሺቅበይክኖ።


\par }{\PP \VS{21}ሄዋፐ ጉይያን ሙሴ አባ ቦላን ባረ ኩሽያ ምጬዳ፤ መꬍና ጎዳይ ሄ ጋላስ ቃማ ኡባን አዋይ ዶልያ ባጋፐ ዎልቃማ ጫርኩዋ የዲደ፥ አባ ጉየ ዛሪደ መላ ቢታ ከሴዳ። ሃꬃይ ሻከቴዳ።

\VS{22}እስራኤለቱ አባ ግዱዋና መላ ቢታን ሀመቲደ፥ ሃꬃይ ኡንቱንቶ ኡሸቻናነ ሀድርሳና ጎዳዳን ኤቂና ቤድኖ።
\XREF{}{{\XO 14:22 }{\XT{1 ቆሮ. 10:1-2፤ እብራ. 11:29}}}

\VS{23}ግብጼቱ ኡንቱንታ የደርሴድኖ፤ ካትያ ፓራ ኡባቱ፥ አ ፓራ ጋረቱነ አ ፓራ አሳቱ ኡንቱንታ ካሊደ፥ አባ ግዶ ገሌድኖ።

\VS{24}ብሮ ዎንታ ባካሊ ዶላናፐ ካሰቲደ፥ መꬍና ጎዳይ ታማነ ሻርያ ቱሳፐ ዱገ ዛሪደ፥ ግብጼቱዋ ኦላንቻቱዋ ጼሌዳ፤ ኡንቱንቱ ዎዛና ባይዜዳ።

\VS{25}ላጋይ ኡንቱንታ ዋይሳና ማላ፥ መꬍና ጎዳይ ኡንቱንቱ ፓራ ጋረቱዋ ጎማ ቃꬁዋ ድግና ግብጼቱ፥ “መꬍና ጎዳይ ኡንቱንታ ማዲደ ግብጻ ኦልያ ድራዉ፥ አነ ኑን እስራኤልያ አሳፐ ባቃቶይተ” ያጌድኖ።


\par }{\PP \VS{26}መꬍና ጎዳይ ሙሳ፥ “ሃꬃይ ግብጼቱዋ ቦላ፥ ኡንቱንቱ ፓራ ጋረቱዋ ቦላነ ኡንቱንቱ ፓራ አሳቱዋ ቦላ ጉየ ጎጋና ማላ፥ ነ ኩሽያ አባ ቦላን ምጫ” ያጌዳ።
 
\VS{27}ሙሴ ባረ ኩሽያ አባ ቦላን ምጬዳ፤ ሳአይ ዎንትሽን፥ አባይ ባረ ካሰ ሳኣ ጉየ ስሜዳ፤ ግብጼቱ ያ አ ግዶ ባቃትሽን፥ መꬍና ጎዳይ ግብጼቱዋ አባ ግዱዋን አꬅ የጌዳ።

\VS{28}ሃꬃይ ጉየ ስሚደ፥ ፓራ ጋረቱዋ ፓራ አሳቱዋና እስራኤላቱዋ ካሊደ አባ ገሌዳ ካትያ ኦላንቻቱዋ ኡባ ምት ባሼዳ፤ ኡንቱንቱፐ እቱነ አትቤና።

\VS{29}ሽን እስራኤለቱ አባ ግዱዋና መላ ቢታን ሀመቲደ፥ ሃꬃይ ኡንቱንቶ ኡሸቻናነ ሀድርሳና ጎዳዳን ኤቂና ቤድኖ።

\VS{30}መꬍና ጎዳይ ሄ ጋላስ እስራኤልያ አሳ ግብጼቱዋ ኩሽያፐ ሀዋዳን አሼዳ። ቃይ እስራኤለቱ ግብጼቱ ሀይቂደ ግሴዳዋንታ አባ ዶናን በኤድኖ።

\VS{31}እስራኤላቱካ መꬍና ጎዳይ ግብጼቱዋ ቦላ በሴዳ ዎልቃማ ዎልቃ በኤዳ ዎደ፥ አሳይ መꬍና ጎዳዉ ያዪደ አካ አ ቆማ ሙሳካ አማኔዳ።




\par }\Chap{15}{\SH ሙሴ የꬃ
\par }
{\PP \VerseOne{1}ሄ ዎደ ሙሴነ እስራኤልያ አሳይ ሀ የꬃ መꬍና ጎዳዉ የጼድኖ፤

\par }{\Q “ቦንቹዋን ሎይꬅ ꬎቁ ꬎቁ ጌዳ ድራዉ፥

\par }{\QB ታን መꬍና ጎዳዉ ማዝሙርያ የጻና።

\par }{\QB ፓራነ ፓራ ጋርያነ ቶጌዳዋንታ አባን ኦሌዳ።
\XREF{}{{\XO 15:1 }{\XT{ሳፃ 15:3}}}


\par }{\Q \VS{2}መꬍና ጎዳይ ታ ዎልቃነ ታ ማዝሙርያ፤

\par }{\QB እ ታና አሽያዋ ግዴዳ።
\XREF{}{{\XO 15:2 }{\XT{ማዝ. 118:14፤ ኢሳ. 12:2}}}

\par }{\QB እ ታ ጾሳ፤ ታን አ ሳባና።

\par }{\QB እ ታ አዉዋ ጾሳ፤

\par }{\QB ታን አ ꬎቁ ꬎቁ ኦꬃና።


\par }{\Q \VS{3}መꬍና ጎዳይ ኤረቴዳ ኦላንቻ፤

\par }{\QB አ ሱንꬃይካ መꬍና ጎዳ።


\par }{\Q \VS{4}ግብጼ ካትያ ፓራ ጋረቱዋነ

\par }{\QB አ ኦላንቻቱዋ አባን ኦሌዳ።

\par }{\QB ግብጼ ካትያ ካፓቱ፥

\par }{\QB ኡባፐ አꬍ ሎእያዋንቱ ዞኦ አባን ሙከቴድኖ።


\par }{\Q \VS{5}ጪሞ ሃꬃይ ኡንቱንታ ካሜዳ፤

\par }{\QB ኡንቱንቱ ሹቻዳን ጪሙዋን ምተቴድኖ።


\par }{\BB \par }
{\Q \VS{6}“አቤት መꬍና ጎዳዉ፥ ነ ኡሸቻ ኩሺ

\par }{\QB ዎልቃን ጎቤዳዋ፤

\par }{\QB መꬍና ጎዳዉ፥ ነ ኡሸቻ ኩሺ

\par }{\QB ሞርክያ መንሬꬄዳ።


\par }{\Q \VS{7}ነ ቦንቹዋ ግታተꬃን

\par }{\QB ኔናና ጋዳቴዳዋንታ ኦላዳ።

\par }{\QB ነ ኤጽያ ሀንቁዋ ኔን የድና፥

\par }{\QB እ ኡንቱንታ ዳላዳን ሜዳ።


\par }{\Q \VS{8}ነ ሲꬍያና ከስያ ሸምፑዋን

\par }{\QB ሃꬃይ ዶረቴዳ።

\par }{\QB ጎግያ ሃꬃይካ ጎዳዳን ምን ኤቄዳ፤

\par }{\QB ጪሞ ሃꬃይ አባ ጎምፓን እርኪደ ምኔዳ።


\par }{\BB \par }
{\Q \VS{9}“ሞርኪ፥

\par }{\QB ‘ታን ኡንቱንታ የደርሳደ ኦይቃና።

\par }{\QB ታን ኡንቱንቱ ማጹዋ ሻካደ፥

\par }{\QB ታ ኮዬዳዋ ኡባ አካና።

\par }{\QB ታን ታ ማሻ ሾዳደ፥

\par }{\QB ኡንቱንታ ꬋይሳና’ ያጊደ ጬቀቴዳ።


\par }{\BB \par }
{\Q \VS{10}“ሽን ነ ፔኑዋን ፑንና፥

\par }{\QB አባይ ኡንቱንታ ካሜዳ።

\par }{\QB ኡንቱንቱ ዎልቃማ ሃꬃን

\par }{\QB ብራታይ ምተትያዋዳን ምተቴድኖ።


\par }{\Q \VS{11}አቤት መꬍና ጎዳዉ፥ ጾሳቱዋ ግዶን

\par }{\QB ነ ማላይ ኦኔ?

\par }{\QB ጌሻተꬃን ቦንቼትያዌ፥

\par }{\QB ቦንቹዋን ያየትያዌ፥

\par }{\QB ማላልያባ ኦꬅያዌ ነ ማላይ ኦኔ?


\par }{\Q \VS{12}ኔን ነ ኡሸቻ ኩሽያ ምጭና፥

\par }{\QB ቢታይ ኡንቱንታ ምቴዳ።


\par }{\BB \par }
{\Q \VS{13}“ኔን ዎዜዳ ነ አሳ

\par }{\QB አገና ነ ሲቁዋን ካለꬃዳ።

\par }{\QB ኔን ነ ዎልቃን

\par }{\QB ኡንቱንታ ኔን ደእያ ጌሻ ሳኣ ገልሳዳ።


\par }{\Q \VS{14}ካዉተꬃቱ ሄዋ ስሲደ

\par }{\QB ኮኮሬድኖ።

\par }{\QB ፕልስጼማ ጋድያ አሳቱካ

\par }{\QB የሉ ኦይቄዳዋዳን ኡንኤቴድኖ።


\par }{\Q \VS{15}ሄ ዎደ ኤዶማ ጋደ ካፓቱ ዳጋሜድኖ።

\par }{\QB ሞኣበ ጋድያ ሞድያዋንታ

\par }{\QB ያሻይ ኮኮርሴዳ።

\par }{\QB ካናነ አሳቱዋ ሸኒ ሀይቄዳ።


\par }{\Q \VS{16}አቤት መꬍና ጎዳዉ ዳጋማይነ ያሻይ ኡንቱንታ ኦይቂና፥

\par }{\QB ኡንቱንቱ ነ ዎልቃ ግታተꬃ በኢደ፥

\par }{\QB ነ አሳይ አꬋና ጋካናዉ፥

\par }{\QB ኔን ዎዜዳ አሳይ አꬋና ጋካናዉ፥

\par }{\QB ሹቻዳን ሙሚደ ኤቂኖ።


\par }{\Q \VS{17}አቤት መꬍና ጎዳዉ ኔን ኡንቱንታ አሃደ፥

\par }{\QB ነ ቡዞ ጋደን ደእያ ደርያ ሁጲያን ቶከቴዳ ምꬃዳ ዎꬃ።

\par }{\QB ሄ ሳአይ

\par }{\QB ኔን ነዉ ደአናዉ ኦꬄዳ ሳኣ፥

\par }{\QB ሄ ጌሻ ሳአይ ኔን ነ ኩሽያን ምንሳደ ኤሴዳ ሳኣ።


\par }{\Q \VS{18}መꬍና ጎዳይ መꬍናፐ መꬍናዉ ካዉታናዋ።”


\par }{\PP \VS{19}ግብጼ ካትያ ፓራቱ፥ አ ፓራ ጋረቱነ አ ፓራ አሳቱ አባን ገሌዳ ዎደ፥ መꬍና ጎዳይ ኡንቱንቱ ቦላ አባ ሃꬃ ጉየ ዛሪደ ኡንቱንቱ ቦላ አሄዳ፤ ሽን እስራኤላቱ አባ ግዱዋና መላ ቢታን ሀመቲደ ቤድኖ ያግ የጼድኖ።


\par }{\SH ማይራም የꬃ
\par }
{\PP \VS{20}አሮና ምቻታ፥ ናባታ ማይራማ ዳርቢያ አካዱ፤ ማጫ አሳይ ኡባይ ዳርቢያ ባቂደነ የጺደ እዞ ካሌድኖ።

\VS{21}ማይራማ ኡንቱንቶ የꬃ የጻደ፥

\par }{\Q “መꬍና ጎዳይ ሎይꬅ ꬎቁ ꬎቁ ጌዳ ድራዉ፥

\par }{\QB አዉ የጽተ።

\par }{\Q ፓራነ ፓራ ቶጌዳዋ

\par }{\QB እ አባን ኦሌዳ” ያጋደ የጻዱ።


\par }{\MS ዞኦ አባፐ ሲና ደርያ ጋካናዉ

\par }{\MR (15:22—18:27)

\par }{\SH ጫምያ ሃꬃነ ሎኦ ጮራ ፑልቱዋ
\par }
{\PP \VS{22}ሄዋፐ ጉይያን ሙሴ እስራኤልያ ዞኦ አባፐ ካለꬅና፥ ኡንቱንቱ ሱር ጌተትያ መላ ቢታ ቤድኖ። ሄ መላ ቢታን ኡንቱንቱ ሃꬃ ደመናን ሄዙ ጋላሳ ሀመቴድኖ።

\VS{23}ኡንቱንቱ ማራ ግያ ሳኣ ጋኬዳ ዎደ፥ ማራ ሃꬃይ ጫሞ ግዴዳ ድራዉ፥ ኡሻናዉ ዳንዳይበይክኖ፤ ሄዋ ድራዉ፥ ሄ ሳአይ ማራ
\FTNT{*}{{\FR 15:23 }{\FQ{ማራ፦
}}{\FT{ሀ ሱንꬃ ብለꬃይ እብራዌꬁዋን “ጫሙዋ” ግያዋ።
}}} ጌተቴዳ።

\VS{24}ሄዋ ድራዉ፥ አሳይ፥ “ኑን አያ ኡሻኔ?” ያጊደ ሙሴ ቦላ ዙዙሜዳ።

\VS{25}ሙሴ መꬍና ጎዳዉ ዋሴዳ፤ መꬍና ጎዳይ አ እት ምꬃ በሴዳ፤ ሙሴ ሄ ምꬃ ሃꬃ ግዶ ኦልና፥ ሃꬃይ ማልኤዳ። መꬍና ጎዳይ ኡንቱንቶ ካለሰትያ ዎጋ እሜዳ፤ ያን ጾሳይ ኡንቱንታ ፓጬዳ።

\VS{26}እ ኡንቱንታ ሀዋዳን ያጌዳ፤ “መꬍና ጎዳይ ህንተንቱ ጾሳይ ኦድያዋ ምንሲደ ስሶፐነ አ አይፍያ ስንꬃን ልከባ ኦꬆፐ፥ ህንተንቱ አ አዛዙዋ ሀይዞፐነ አ ዎጋ ኡባ ናጎፐ፥ ታን ግብጼቱዋ ቦላ አሄዳ ሀርግያፐ እቱዋነ ህንተንቱ ቦላ አህከ፤ አያዉ ጎፐ፥ ታን ህንተንታ ፓꬅያ መꬍና ጎዳቴ” ያጌዳ።


\par }{\PP \VS{27}ሄዋፐ ኡንቱንቱ ኤላማ ጋድያ ዬድኖ፤ ያን ታማነ ላኡ ሃꬃ ፑልቶቱነ ላፑን ታሙ ዛምባ ምꬃቱ ደኢኖ። ኡንቱንቱ ያን ሃꬃ ዶናን ኡቴድኖ።




\par }\Chap{16}{\SH መꬍና ጎዳይ ማናነ አካቱዋ ቡክሴዳ
\par }
{\PP \VerseOne{1}ግብጼፐ ከሴዳ ላኤንꬆ አግናን፥ ታማነ እቼሻንꬆ ጋላሳን እስራኤልያ አሳ ኩመንꬃይ ኤሊማፐ ደንዲደ፥ ኤሊማፐነ ሲናፐ ግዱዋን ደእያ “ሲን” ጌተትያ መላ ቢታ ዬዳ።

\VS{2}እስራኤልያ አሳ ኡባይ መላ ቢታን ሙሴ ቦላነ አሮና ቦላ ዙዙሜድኖ።

\VS{3}እስራኤላቱ ኡንቱንታ፥ “ኑን ግብጼ ጋድያን መꬍና ጎዳ ኩሽያን ሀይቄዶ ግዴሮኮሻ! ያን ኑን ኑዋ አሹዋ ከርያ ዩይ አꬍ ኡቲደ፥ ኑን ኮዮ ቁማ ኡባ ሜዶ፤ ሽን ህንተንቱ ኑና ከሲደ፥ ኡባቱዋ ኮሻን ዎꬋናዉ መላ ቢታ አሄድቴ?” ያጌድኖ።


\par }{\PP \VS{4}መꬍና ጎዳይ ሙሳ፥ “ታን ህንተንቶ ሳሉዋፐ ኡክꬃ ቡክሳና፤ አሳይ ኡባ ጋላስካ ከሲደ፥ ሀቼ ሀቼዉ ግድያዋ ጻላላ ማጻናዉ ኮሼ። አሳይ ታ አዛዙዋ ካልንቶ ካለነንቶ ታን ኡንቱንታ ሄዋን ፓጫና።
\XREF{}{{\XO 16:4 }{\XT{ዮሃ. 6:31}}}

\VS{5}ኡሱፑንꬃ ጋላስ ኡንቱንቱ ሀሮደ ማጽያዎ ላኡ ኩሽያ ማጺደ፥ ካꬂኖ” ያጌዳ።


\par }{\PP \VS{6}ሄዋ ድራዉ፥ ሙሴነ አሮነ እስራኤልያ አሳ ኡባዉ፥ “ህንተና ግብጼ ጋድያፐ ከሴዳ መꬍና ጎዳ ግድያዋ ኦማርስ ህንተንቱ ኤራና፤

\VS{7}ቃይ መꬍና ጎዳ ቦንቹዋ ዎንታ ህንተንቱ በአና፤ አያዉ ጎፐ፥ አ ቦላ ህንተንቱ ዙዙሜዳዋ እ ስሴዳ፤ ህንተንቱ ኑ ቦላ ዙዙማናዉ ኑን ኦኔ?” ያጌድኖ።

\VS{8}ሄዋፐ ጉይያን ሙሴ፥ “እ ህንተንቶ ማናዉ ኦማርስ አሹዋ እሚናነ ህንተንቱ ኮይያ ኡክꬃ ኡባ ህንተንቶ ዎንታ እምና፥ እ መꬍና ጎዳ ግድያዋ ህንተንቱ ሄዋን ኤራና። አያዉ ጎፐ፥ ህንተንቱ አ ቦላ ዙዙሜዳዋ እ ስሴዳ። ኑን ኦኔ? ህንተንቱ ኑ ቦላ ዙዙምክታ፤ ህንተንቱ መꬍና ጎዳ ቦላ ዙዙሚታ” ያጌዳ።


\par }{\PP \VS{9}ሙሴ አሮና፥ “ኔን እስራኤልያ አሳ ኡባ፥ ‘መꬍና ጎዳይ ህንተንቱ ዙዙንꬃ ስሴዳ ድራዉ፥ መꬍና ጎዳ ስንꬃ ሃ ሺቅተ’ ያጋ” ያጌዳ።

\VS{10}አሮነ እስራኤልያ አሳ ኡባዉ ኦድያ ዎደ፥ ኡንቱንቱ መላ ቢታኮ ስሚደ ጼሌድኖ፤ ሄዋን መꬍና ጎዳ ቦንቹ ሻርያ ግዶን ቆንጭያዋ በኤድኖ።

\VS{11-12}መꬍና ጎዳይ ሙሳ፥ “ታን እስራኤላቱ ዙዙንꬃ ስሳድ፤ ኔን ኡንቱንቶ፥ ‘ኦማርሳን አሹዋ ህንተንቱ ማና፤ ዎንታ ኡክꬃ ህንተንቱ ካላና፤ ሄ ዎደ ህንተንቱ ታን መꬍና ጎዳ ህንተንቱ ጾሳ ግድያዋ ኤራና’ ያጋደ ኦዳ” ያጌዳ።


\par }{\PP \VS{13}ሄ ጋላስ ኦማርሳን አሹ ሜተትያ ካፎቱ ዪደ፥ እስራኤልያ አሳይ ደእያ ሳኣ ማዬድኖ፤ ቃይ ዎንታ ኡንቱንቱ ዱንካነቱዋ ዩሹዋን ከተርሳይ ኩም ኡቴዳ።
 
\VS{14}ከተርሳይ ጽኤዳ ዎደ፥ ሳኣን ዎꬌዳ ሻቻ ማላትያ ሱፓ ፖቁ መላ ቢታ ቦላን ቤቴዳ።

\VS{15}እስራኤለቱ ሄዋ በኤዳ ዎደ፥ ኡንቱንቱ እቱ እቱዋ፥ “ሀዌ አዬ?”\XREF{}{{\XO 16:15 }{\XT{1 ቆሮ. 10:3}}} ያጌድኖ። አያዉ ጎፐ፥ ኡንቱንቱ እ አየንቶ ኤርበይክኖ።

\par }{\PP ያትና ሙሴ ኡንቱንታ፥ “ህንተንቶ ማናዉ መꬍና ጎዳይ እሜዳ ኡክꬃይ ሀዋ።

\VS{16}መꬍና ጎዳይ ሀዋዳን ያጊደ አዛዜዳ፤ ‘ጎለ አሳዉ አዎትያዌ፥ እቶ እቶ ማናዉ ኮሽያዋ ኬሻ ሺሾ፤ ህንተንቱ ዱንካንያ ግዶን ደእያ አሳይ ሁጲያን ሁጲያን ላኡ ጻሳ ግድያዋ አክተ’ ጌዳ” ያጌዳ።


\par }{\PP \VS{17}እስራኤላቱ ሙሴ ኡንቱንቶ ኦዴዳዋዳን ኦꬄድኖ፤ እቱ ዳርሲደ፥ እቱ ላፈꬂደ ሺሼድኖ።

\VS{18}ኡንቱንቱ ጻሳን ማኬዳ ዎደ፥ ዳርሲደ ሺሼዳዎ ፓላህቤና፤ ላፋ ሺሼዳዎ ፓጭቤና፤ ኡባይካ ሁጲያን ሁጲያን ባረዉ ምያዋ ኬሻ ሺሼዳ።
\XREF{}{{\XO 16:18 }{\XT{2 ቆሮ. 8:15}}}

\VS{19}ሄዋፐ ጉይያን ሙሴ ኡንቱንታ፥ “ኦንነ አፐ ዎንትዉ አሾፖ” ያጌዳ።

\VS{20}ግዶ ሽን ኡንቱንቱፐ እቱ እቱ ሙሴ ኦድያዋ አከናን አጊደ፥ ሄዋ ዎንታ ጋካናዉ ዎꬄድኖ፤ ሄዌ ጉጹኒደ ጽንቄዳ። ሄዋ ድራዉ፥ ሙሴ ኡንቱንታ ሀንቀቴዳ።

\VS{21}ዎንታ ዎንታ አሳይ ኡባይ ባረዉ ኮሽያዋ ሺሼዳ፤ አዋይ ሆእያ ዎደ ሳኣን አቴዳዌ ሲል አጌዳ።


\par }{\PP \VS{22}ኡሱፑንꬃ ጋላሳን ኡንቱንቱ ካሰዋፐ ላኡ ኩሽያ ሺሼድኖ። ያትና ኡንቱንቱ ካፓቱ ኡባቱ ዪደ ሄዋ ሙሴዉ ኦዴድኖ።

\VS{23}እ ኡንቱንታ፥ “መꬍና ጎዳይ አዛዜዳዌ ሀዋ፤ ዎንት ኪታይ ባይና ሸምፖ ጋላሳ፥ መꬍና ጎዳዉ ጌሻ ሳምባታ። ሄዋ ድራዉ፥ ህንተንቱ ኡክያዋ ኡክተ፤ ህንተንቱ ዶይስያዋነ ዶይስተ፤ ፓላሄዳዋ ዎንትዉ አሽተ” ያጌዳ።
\XREF{}{{\XO 16:23 }{\XT{ከሳ 20:8-11}}}

\VS{24}ሄዋ ድራዉ፥ ኡንቱንቱ ሙሴ አዛዜዳዋዳን ዎንትዉ ዎꬅና ጽንቂቤና ዎይ ጉጹንቤና።

\VS{25}“ሀቼ ሚተ፤ አያዉ ጎፐ፥ ሀቼ መꬍና ጎዳ ሳምባታ፤ ህንተንቱ አ ሀቼ ደምባን ደምክታ።

\VS{26}ህንተንቱ ኡሱፑን ጋላሳን አ ሺሻናዉ ዳንዳዪታ፤ ሽን ላፑንꬃ ጋላሳይ ሳምባታ። ሳምባታን አያይነ ደኤና” ያጌዳ።


\par }{\PP \VS{27}ላፑንꬃ ጋላሳን እት እት አሳይ ሺሻናዉ ከሴዳ፤ ሽን ኡንቱንቱ አይነ ደምበይክኖ።

\VS{28}መꬍና ጎዳይ ሙሳ፥ “ታ አዛዛቱዋነ ታ ህግያ ናግያዋ አዉደ ጋካናዉ እጺቴ?

\VS{29}መꬍና ጎዳይ ህንተንቶ ሳምባታ እሜዳዋ አኬክተ፤ ኡሱፑንꬃ ጋላሳን እ ህንተንቶ ላኡ ጋላሳ ኡክꬃ እምያዌ ሄዋ ድራሳ። ላፑንꬃ ጋላስ ኡባይ ባረ ደእያ ሳኣን ደእያ ሳኣን ጋምኦ፤ ኦንነ ካረ ከሶፖ” ያጌዳ።

\VS{30}ሄዋ ድራዉ፥ አሳይ ላፑንꬃ ጋላሳን ሸምፔዳ።


\par }{\PP \VS{31}እስራኤልያ አሳይ ሄ ኡክꬃ ማና
\FTNT{*}{{\FR 16:31 }{\FQ{ማና፦
}}{\FT{ሀ ቃላ ብለꬃይ እብራዌꬁዋን “ሀዌ አዬ” ግያዋ።
}}} ጊደ ሱንꬄዳ። ማናይ ዴቡዋ አይፍያዳን ቦꬃ፤ ኤሳና ኡኬዳ ኡክꬃዳን ማልኤ።

\VS{32}ሙሴ እስራኤልያ አሳ፥ “መꬍና ጎዳይ አዛዜዳዌ ሀዋ፤ ‘ታን ህንተንታ ግብጼ ጋድያፐ ከሴዳ ዎደ፥ ዎራን ምዜዳ ኡክꬃ ኡንቱንቱ በአና ማላ፥ ማናፐ ላኡ ጻሳ ግድያዋ ህንተንቱ ያና የለታዉ አሽ ዎꬅተ’ ያጊደ አዛዜዳ” ያጌዳ።


\par }{\PP \VS{33}ሙሴ አሮና፥ “እት ጻሩዋ አካደ ላኡ ሊትሮ ኩመንꬃ ማና አን ቆላ፤ ያታደ ያና የለታዉ ምንጀታና ማላ፥ መꬍና ጎዳ ስንꬃን ዎꬃ” ያጌዳ።
\XREF{}{{\XO 16:33 }{\XT{እብራ. 9:4}}}


\par }{\PP \VS{34}መꬍና ጎዳይ ሙሳ አዛዜዳዋዳን ምንጀታና ማላ፥ አሮነ ማና ጾሳ ስንꬃን ዎꬄዳ።

\VS{35}እስራኤላቱ ባረንቱ ደእያ ጋደ ያና ጋካናዉ ኦይታሙ ላይꬃ ማና ሜድኖ፤ ኡንቱንቱ ካናነ ጋደ ባጋ ጋካናዉ ማና ሚደ ደኤድኖ።
\XREF{}{{\XO 16:35 }{\XT{ኢያሳ 5:12}}}

\VS{36}አሳይ ማክያ ኤረቴዳ ቁንአይ ላኡ ጻሳፐ ታሙ ዳኩዋ ዳሬ።




\par }\Chap{17}{\SH ዛላፐ ሃꬃይ ፑልቴዳ
\par }
{\R (ፓይ. 20:1-13)

\par }{\PP \VerseOne{1}እስራኤለቱዋ ማባራ ኡባይ መꬍና ጎዳይ አዛዜዳዋዳን፥ እት ሳኣፐ ሀራ ሳኣ ዩዪደ፥ ሲን መላ ቢታፐ ደንድ ቢደ፥ ራፍዲማ ጌተትያ ሳኣን ኡቴድኖ። ሽን አሳይ ኡሻናዉ ሃꬃይ ሄ ሳኣን ꬋዬዳ።

\VS{2}ኡንቱንቱ ሙሴና ዋላቀቲደ አ፥ “ኑዉ ኡሻናዉ ሃꬃ እማ” ያጌድኖ።

\par }{\PP ሙሴ ዛሪደ፥ “ህንተንቱ ታናና አያዉ ዋላቀቲቴ? መꬍና ጎዳ ህንተንቱ አያዉ ፓጪቴ?” ያጌዳ።


\par }{\PP \VS{3}ሽን አሳይ ያን ሃꬃ ሳመቲደ፥ ሙሴ ቦላ ዙዙሜድኖ። ኡንቱንቱ አ፥ “ኔን ኑና፥ ኑ ናናነ ኑ መህያ ሳሙዋን ዎꬋናዉ ግብጼፐ ከሳደ ፑደ አያዉ አሃድ?” ያጌድኖ።


\par }{\PP \VS{4}ሙሴ፥ “ታን ሀ አሳ ዋቶ? ኡንቱንቱ ታና ሹቻን ጫዳና ሀኒኖ” ያጊደ መꬍና ጎዳኮ ዋሴዳ።


\par }{\PP \VS{5}መꬍና ጎዳይ ሙሳ፥ “ኔን አሳፐ ስንꬃዉ ሀመታ፤ እስራኤልያ አሳ ጭማቱዋፐ ኔናና አፋ፤ እን ኔን ናይለ ሻፋ ሃꬃ ሾጬዳ ጻምኣ ነ ኩሽያን ኦይቃደ ባ።

\VS{6}ታን ሲና ደርያ ዛላ ቦላ ነ ስንꬃን ኤቃና፤ ኔን ሄ ዛላ ሾጫ፤ አሳይ ኡሻናዉ አፐ ሃꬃይ ከሳናዋ” ያጌዳ። ሙሴ እስራኤልያ ጭማቱዋ ስንꬃን ሄዋዳን ኦꬄዳ።


\par }{\PP \VS{7}እስራኤላቱ፥ “መꬍና ጎዳይ ኑ ግዶን ደኢየ ባዌ?” ያጊደ ዋላቀቴዳ ድራዉነ መꬍና ጎዳ ፓጬዳ ድራዉ፥ ሄ ሳአይ ማሳሀነ ማሪባ ጌተቲደ ሱንቴዳ።


\par }{\SH እስራኤላቱ አማሌቃቱዋ ጾኔድኖ
\par }
{\PP \VS{8}አማሌቃቱ ዪደ፥ ራፊድማን እስራኤላቱዋና ኦላ ጋከቴድኖ።

\VS{9}ሙሴ ኢያሳ፥ “ኔን ኑዉ አሳ ዶራደ፥ ከሳደ አማሌቃቱዋና ኦለታ፤ ታን ዎንት ጾሳ ጻምኣ ኦይቃደ፥ ዞዝያ ሁጲያን ኤቃና” ያጌዳ።


\par }{\PP \VS{10}ሄዋፐ ጉየ ኢያሱ ሙሴ ጌዳዋዳን፥ አማሌቃቱዋና ኦለቴዳ። ሙሴ፥ አሮነነ ሁር ዞዝያ ሁጲያ ከሴድኖ።

\VS{11}ሙሴ ባረ ኩሽያ ደንꬅ ጋምኤዳ ኬናን ኡባን እስራኤላቱ ጾኒኖ፤ ሽን እ ባረ ኩሽያ ዱገ ዎꬄዳ ዎደ አማሌቃቱ ጾኒኖ።

\VS{12}ሙሴ ኩሺ አርጋጬዳ ዎደ፥ ኡንቱንቱ ሹቻ አክ ዪደ፥ ሙሳ አ ቦላ ኡትሴድኖ። አሮነነ ሁር እቱ እት ባጋና እቱ ህንኮ ባጋና ግዲደ፥ አ ኩሽያ ስት ኦꬂደ ኦይቄድኖ። ያትና አዋይ ዉላና ጋካናዉ አ ኩሺ ስት ጊደ ታኬዳ።

\VS{13}ሄዋ ድራዉ፥ ኢያሱ አማሌቃቱዋ ኦላንቻቱዋ ማሻን ጾኔዳ።


\par }{\PP \VS{14}ሄዋፐ ስምና፥ ሙሳ መꬍና ጎዳይ ሀዋዳን ያጌዳ፤ “ሀዌ ኡባ ገደ ቆፈታና ማላ ሀዋ ማጻፋን ጻፋ። ያታደ ኢያሳ ስሰናን አጎፓ፤ አያዉ ጎፐ፥ ሳሉዋፐ ጋርሳን ታን አማሌቃ አሳቱዋ ዛር ቆፈተናዳን ጭራና ꬋይሳና” ያጌዳ።
\XREF{}{{\XO 17:14 }{\XT{ዛረ. 25:17-19፤ 1 ሳሜላ 15:2-9}}}

\VS{15}ሙሴ ያርሹዋ ያርሽያ ሳኣ ኬጺደ፥ “መꬍና ጎዳይ ታዉ ጾኑዋ እሜ” ጊደ ሱንꬄዳ።

\VS{16}እ ሀዋዳን ያጌዳ፤ “ኩሸቱ ፑደ መꬍና ጎዳ ካዉተꬃ አራታኮ ደንዴድኖ፤ የለታፐ የለታ ጋካናዉካ መꬍና ጎዳይ አማሌቃቱዋና ኦለታናዋ” ያጌዳ።




\par }\Chap{18}{\SH ዮቶረ ሙሳ ጾሞሴዳ
\par }
{\PP \VerseOne{1}ሚድያማ ጋደ ቄሲ፥ ሙሴ ቦሉ ዮቶረ፥ ጾሳይ ሙሴዉነ አ አሳ እስራኤልያዉ ኦꬄዳባ ኡባነ መꬍና ጎዳይ እስራኤልያ ግብጼፐ ከሴዳዋ ስሴዳ።


\par }{\PP \VS{2-3}ሄ ዎደ ሙሴ ቦሉ፥ ዮቶረ፥ ሙሴ አኮ የዲደ ቤዳ አ ማቻቶ ጽፓሮነ እዝ ላኡ ናና አሄዳ። ኡንቱንቱፐ እቱዋ ሱንꬃይ ገርሾማ፤
\FTNT{*}{{\FR 18:2-3 }{\FQ{ገርሾማ፦
}}{\FT{ሀ ሱንꬃ ብለꬃይ እብራዌꬁዋ ቃላን “በትያ” ግያዋ።
}}} አያዉ ጎፐ፥ ሙሴ፥ “ታን አሳ ጋድያን በተ ግዳድ” ያጌዳ።
\XREF{}{{\XO 18:2-3 }{\XT{ከሳ 2:21-22}}}

\VS{4}ላኤንꬁዋ ሱንꬃይ ኤልኣዛራ፤
\FTNT{†}{{\FR 18:4 }{\FQ{ኤልኣዛራ፦
}}{\FT{ሀ ሱንꬃ ብለꬃይ እብራዌꬁዋ ቃላን “ጾሳይ ታና ማዴ” ግያዋ።
}}} አያዉ ጎፐ፥ እ፥ “ታ አዉዋ ጾሳይ ታና ማዴዳዋ፤ እ ታና ግብጼ ካትያ ማሻፐ አሼዳ” ያጌዳ።


\par }{\PP \VS{5}ሙሴ ቦሉ ዮቶረ አ አቱማ ናናነ አ ማቻትና ጾሳ ደርያ ማታን ደእያ ሙሴኮ መላ ቢታ ዬዳ።

\VS{6}እ ሙሳ፥ “ታን፥ ነ ቦሉ ዮቶረ፥ ነ ማቻትናነ እዝ ላኡ ናናቱዋና ኔኮ ያይ” ያጊደ አኮ ኪት ዎꬄዳ።


\par }{\PP \VS{7}ሄዋ ድራዉ፥ ሙሴ ባረ ቦሉዋና ጋከታናዉ ከሲደ፥ አዉ ጎይኔዳ፥ አ የሬዳ። ኡንቱንቱ እቱ እቱዋ ሳሮꬂደ፥ ዱንካንያ ግዶ ገሌድኖ።

\VS{8}መꬍና ጎዳይ እስራኤልያ አሳ ድራዉ፥ ካትያ ቦላነ ግብጼቱዋ ቦላ ኦꬄዳ ኡባ፥ ኦግያን ኡንቱንታ ጋኬዳ ዳቡራባ ኡባነ መꬍና ጎዳይ ኡንቱንታ አሼዳዋ ሙሴ ባረ ቦሎ ኦዴዳ።


\par }{\PP \VS{9}እስራኤልያ አሳ ግብጼቱዋ ኩሽያፐ አሻናዉ መꬍና ጎዳይ ኦꬄዳ ሎኦ ኦሶቱዋባ ኡባ ስሲደ፥ ዮቶረ ናሸቴዳ።

\VS{10}ያቲደ “ህንተና ግብጼቱዋ ኩሽያፐነ ካትያ ኩሽያፐ አሼዳ መꬍና ጎዳይ፥ ግብጼቱዋ ኩሽያፐ አሳ ከስ አኬዳዌ፥ እ ጋላተቶ።

\VS{11}መꬍና ጎዳይ ሀራ ጾሳቱዋፐ ኡባፐ ዎልቃማ ግድያዋ ታን ሀእ ኤራድ፤ አያዉ ጎፐ፥ እ ሀ እስራኤልያ አሳ ቦላ ኦተረቴዳ ግብጼ ጾሳቱዋ ቦላ ሀዋ ኦꬄዳ” ያጌዳ።

\VS{12}ሄዋፐ ጉይያን ዮቶረ፥ ሙሴ ቦሉ፥ ሹከቲደ ፖሎ ጹገትያ እት መህያ ያርሹዋነ ሀራ ያርሾ ሹከቴዳ አሹ ሜተትያ መህያ ያርሹዋ ጾሳዉ አሄዳ፤ አሮነነ እስራኤልያ ጭማቱ ኡባይ ጾሳ ስንꬃን ሙሴ ቦሉዋና ቁማ ማናዉ ዬድኖ።


\par }{\SH ዳናቱ ሱንቴድኖ
\par }
{\R (ዛረ. 1:9-18)

\par }{\PP \VS{13}ዎንተꬃ ጋላስ ሙሴ አሳዉ ፕርዳናዉ ኡቴዳ፤ አሳይ ሙሴ ዩሹዋን ዎንታፐ ኦማርስ ጋካናዉ ኤቄዳ።

\VS{14}ሙሴ ቦሉ ሙሴ አሳዉ ኦꬅያዋ ኡባ በኢደ፥ “ኔን ሀ አሳዉ ኦꬅያዌ ሀዌ አዬ? አሳይ ኡባይ ዎንታፐ ዶሚደ ኦማርስ ጋካናዉ ነ ዩሹዋን ኤቂደእሽን፥ ኔን ኔረካ ዳናዳን አያዉ ኡታድ?” ያጌዳ።


\par }{\PP \VS{15}ሙሴ ባረ ቦሉዋ፥ “አሳይ ጾሳ ሸንያ ኦቻናዉ ታኮ ይያ ድራሳ።

\VS{16}ኡንቱንቶ የዉ ደኦፐ ታኮ ዪኖ፤ ታን እት ኡራ ግዱዋንነ አ ሾሩዋ ግዱዋን ፕርዳይ፤ ጾሳ አዛዙዋነ ዎጋ ኡንቱንታ ኤርሳይ” ያጌዳ።


\par }{\PP \VS{17}ሙሴ ቦሉ፥ “ሀዌ ኔን ኦꬅያባይ ሎኤና።

\VS{18}ኔንነ ኔናና ደእያ አሳይ ዳቡራ ጻላላ ግዲታ፤ ሀ ኪታይ ነዉ ሎይꬅ ዴጾ፤ ኔን ሀዋ ኔረካ ኦꬃናዉ ዳንዳያካ።

\VS{19}አነ ሀእ ታን ኦድያዋ ስሳ፤ ታን ኔና ዞራና፤ ጾሳይ ኔናና ግዶ። ኔን ሀ አሳ ድራዉ ጾሳ ስንꬃ አꬋ፤ ኔን ኡንቱንቱ የዉዋ ጾሳኮ አሀ።

\VS{20}አዛዙዋነ ዎጋ ኡንቱንታ ኔን ታማርሳ፤ ኡንቱንቱ ደአና ማራነ ኦꬃና ኦሱዋ ኡባ ኡንቱንታ በሳ።

\VS{21}ቃይ አሳ ኡባ ግዶን ዳንዳይያ አሳቱዋ፥ ጾሳዉ ያይያዋንታ፥ አማነቴዳዋንታነ ማጋንጻ ምያዋ እጽያዋንታ ዶራደ ኡንቱንቱፐ አሳዉ ሻኣ ካፓቱዋ፥ ጼቱዋ ካፓቱዋ፥ እሻታሙዋ ካፓቱዋነ ታሙዋ ካፓቱዋ ሱንꬃ።

\VS{22}ኡንቱንቱ ኡባ ዎደ አሳዉ ፕርድኖ፤ ሽን ዋይስያ የዉዋ ኡባ ኔኮ አህኖ፤ ዋይሰና የዉዋ ኡባ ኡንቱንቱ ዉርስኖ። ኡንቱንቱ ኔናና ሻከትያ ድራዉ፥ ቶኩ ነዉ ካዉሻናዋ።

\VS{23}ኔን ሄዋዳን ኦꬆፐነ ሀዌ ጾሳ አዛዞ ግዶፐ፥ ኔን ዳንዳያና። ቃይ ሀ አሳይ ኡባይካ ባረ አላሊ ፖለትና፥ ባረ ሶ ባረ ሶ ባናዋ” ያጌዳ።


\par }{\PP \VS{24}ሙሴ ባረ ቦሉዋ ቃላ ስሴዳ፤ እ ጌዳዋ ኡባካ ኦꬄዳ።

\VS{25}ሙሴ እስራኤልያ ኡባ ግዶፐ ዳንዳይያ አሳቱዋ ዶሪደ አሳ ካለꬅያ ሻኣ ካፓቱዋ፥ ጼቱዋ ካፓቱዋ፥ እሻታሙዋ ካፓቱዋነ ታሙዋ ካፓቱዋ ሱንꬄዳ።

\VS{26}ኡንቱንቱ አሳዉ ኡባ ዎደ ፕርዴድኖ፤ ኡንቱንቱ ባረና ዴጼዳ የዉዋ ሙሴኮ አሄድኖ፤ ሽን ዴጸና የዉዋ ኡባ ኡንቱንቱ ዉርሴድኖ።


\par }{\PP \VS{27}ሄዋፐ ጉይያን ሙሴ ባረ ቦሉዋ ሞይዝና ዮቶረ ባረ ጋድያ ስሜዳ።




\par }{\MS ህግያነ ቃላ ጫቁዋ

\par }\Chap{19}{\MR (19:1—24:18)

\par }{\SH ጾሳይ ሲና ደርያን ቆንጬዳ
\par }
{\PP \VerseOne{1}እስራኤልያ አሳይ ግብጼፐ ከሴዳ ሄዘንꬃ አግናን ሄ ኮይሮ ጋላሳን ሲና መላ ቢታ ጋኬድኖ።

\VS{2}ኡንቱንቱ ራፊድመፐ ደንዲደ ሲና መላ ቢታ ቢደ፥ ሄዋን ደእያ ደርያ ስንꬃ መላ ቢታን ኡቴድኖ።


\par }{\PP \VS{3}ሙሴ ጾሳኮ ፑደ ደርያ ሁጲያ ከስና፥ መꬍና ጎዳይ ደርያ ሁጲያን አ ጼሲደ፥ “ኔን ያቆባፐ የለቴዳ እስራኤልያ አሳዉ ሀዋዳን ያጋደ ኦዳ፤

\VS{4}‘ታን ግብጼቱዋ ቦላ አያ ኦꬃድታንቶነ ቃይ አርጋንꬃ ቀፍያን ታን ህንተንታ ዋታ ቶካደ ታኮ አሃድታንቶነ ህንተንቱ ህንተንቱ ሁጲያዉ በኤድታ።

\VS{5}ስም ሀእ ህንተንቱ ታዉ ሎይꬅ አዛዘቶፐነ ታ ቃላ ጫቁዋ ናጎፐ፥ አሳ ኡባ ግዶን ህንተንቱ ታዉ ቡዞ ግዳና። ኩመንꬃ ሳአይ ታዋ ግዶፐነ
\XREF{}{{\XO 19:5 }{\XT{ዛረ. 4:20፤ 7:6፤ 14:2፤ 26:18፤ ቲቶ 2:14}}}\XREF{}{{\XO 19:5 }{\XT{1 ጰጽ. 2:9}}}

\VS{6}ህንተንቱ ታ ካዉተꬃ ቄሳቱዋነ ጌሻ አሳ ግዳና’ ያጋ፤ ኔን እስራኤላቶ ኦዳና ቃላይ ሀዋ” ያጌዳ።
\XREF{}{{\XO 19:6 }{\XT{ሳፃ 1:6፤ 5:10}}}


\par }{\PP \VS{7}ሙሴ ጉየ ስም ቢደ፥ አሳ ካለꬅያዋንታ ጼስ ሺሺደ፥ መꬍና ጎዳይ ኦዳ ጌዳ ሀ ቃላቱዋ ኡባ ኡንቱንቶ ኦዴዳ።

\VS{8}አሳይ ኡባይ እት ዶና ግዲደ፥ “መꬍና ጎዳይ ጌዳዋ ኡባ ኑን ኦꬃና” ያጌድኖ። ሙሴካ ኡንቱንቱ ጌዳዋ መꬍና ጎዳኮ አፌዳ።


\par }{\PP \VS{9}መꬍና ጎዳይ ሙሳ፥ “ታን ኔናና ሃሳይሽን አሳይ ስሳናዳንነ ኡንቱንቱ ኔናን ኡባ ዎደካ አማነታናዳን፥ ታን ኔኮ ዎልቃማ ሻርያ ግዱዋና ያና” ያጌዳ። ሄዋፐ ጉይያን ሙሴ አሳይ ጌዳዋ መꬍና ጎዳዉ ኦዴዳ።


\par }{\PP \VS{10}መꬍና ጎዳይ ሙሳ፥ “ኔን አሳኮ ባደ ሀቼነ ዎንት ኡንቱንቱ ጌያናዳን ኦዳ። ኡንቱንቱ ባረንቱ ማዩዋ ሜጪደ፤

\VS{11}ሄዘንꬆ ጋላሳዉ ጊግኖ። አያዉ ጎፐ፥ ሄዘንꬆ ጋላሳን አሳይ ኡባይ በእሽን፥ መꬍና ጎዳይ ሲና ደርያ ቦላን ዎꬋናዋ።

\VS{12}ኔን ሀ ደርያ ዩሹዋን አሳዉ ዛዋ ዎꬃደ ኡንቱንቶ፥ ‘ደርያ ፑደ ከሰናዳን ዎይ ደርያ ጻጱዋ ቦቼናዳን ህንተንታ ኤርተ። ደርያ ቦቼዳ ኦንነ ቱሙፐ ሀይቃናዋ።
\XREF{}{{\XO 19:12 }{\XT{እብራ. 12:18-20}}}

\VS{13}ሄ ኡራይ ሹቻን ጫደቲደ ዎይ ዎንዳፍያን ጫደቲደ ሀይቆፐ አትን፤ እ ኩሽያን ቦሸቶፖ። መሄ፥ ዎይ አሳ ግዶፐነ እ ሸምፑዋና አተና’ ያጋ። ማላካታይ ፑነትያ ዎደ፥ ሄ ዎደ ኡንቱንቱ ደርያ ፑደ ከሳና ጎፐ ከስኖ” ያጌዳ።


\par }{\PP \VS{14}ሙሴ ደርያፐ አሳኮ ዱገ ዎꬌዳዋፐ ጉይያን ኡንቱንታ ጌያናዳን ኦድና፥ ኡንቱንቱ ባረንቱ ማዩዋ ሜጬድኖ።

\VS{15}ሄዋፐ ጉይያን አሳ እ፥ “ሄዘንꬆ ጋላሳዉ ጊግተ፤ ማችያና አቆፕተ” ያጌዳ።


\par }{\PP \VS{16}ሄዘንꬆ ጋላስ ዎንታ ጉጉንꬃ ጉንꬃይ ስሰቴዳ። ዋልቃንꬃይነ ዎልቃማ ሻሪ ደርያ ማዪደ ቤቴዳ፤ ማላካታይካ ፑነትያ ዎልቃማ ኮሻይ ስሰቴዳ። ሄዋ ድራዉ፥ ባረ ደእያ ሳኣን አሳይ ኡባይ ኮኮሬዳ።
\XREF{}{{\XO 19:16 }{\XT{ሳፃ 4:5}}}\XREF{}{{\XO 19:16 }{\XT{ዛረ. 4:11-12}}}

\VS{17}ሄዋፐ ጉይያን ሙሴ አሳ ጾሳና ጋꬃናዉ ኡንቱንቱ ደእያ ዱንካንያፐ ከሴዳ፤ ኡንቱንቱ ደርያ ጋርሳ ደምባን ኤቄድኖ።

\VS{18}መꬍና ጎዳይ ሲና ደርያ ቦላን ታማና ዎꬌዳ ድራዉ፥ ሲና ደሪ ጩዋን ካመቴዳ። ዎልቃማ ጉዱዋፐ ጩዋይ ከስያዋዳን፥ አፐ ጩዋይ ፑደ ከሴዳ። አሳይ ኡባይ ሎይꬅ ኮኮሬዳ።

\VS{19}ማላካታ ፑኑ ሎይꬅ ዳር ዳር ቤዳ ዎደ፥ ሙሴ ሃሳይና፥ ጾሳ ኮሻይ አዉ ዛሪደ ሃሳዬዳ።

\VS{20}መꬍና ጎዳይ ሲና ደርያ ኪክያን ዎꬊደ፥ ሙሳ ፑደ ደርያዉ ኪክያ ጼስና ሙሴ ፑደ ከሴዳ።

\VS{21}መꬍና ጎዳይ አ፥ “ኔን ዱገ ባደ አሳይ መꬍና ጎዳ በአና ጊደ፥ ዛዋ አናዳንነ ኡንቱንቱፐ ዳሩ ሀይቀናዳን አሳ ሴራ።

\VS{22}ሀራይ አቶ መꬍና ጎዳ ማታ ሺቅያ ቄሳቱካ ባረና ጌሻናዉ ኮሼ፤ ሄዌ ꬋዮፐ፥ መꬍና ጎዳይ ኡንቱንታ ሙራና” ያጌዳ።


\par }{\PP \VS{23}ሙሴ መꬍና ጎዳ፥ “አሳይ ደርያ ፑደ ያናዉ ዳንዳየና፤ አያዉ ጎፐ፥ ኔን ነ ሁጲያዉ፥ ‘ሀ ሳኣ ጌሻዳን ዱማዪደ፥ ሀ ደርያ ዩሹዋን ዛዋ ዎꬅተ’ ጋደ ኑዉ ኦዳ ዎꬃዳ” ያጌዳ።


\par }{\PP \VS{24}መꬍና ጎዳይ አ፥ “ኔን ዱገ ባደ አሮና ኔናና ፑደ አካደ ያ። ቄሳቱዋነ አሳ መꬍና ጎዳይ ሙረናዳን፥ ኡንቱንቱ ዛዋ አꬊደ ፑደ መꬍና ጎዳኮ ዮፕኖ” ያጌዳ።

\VS{25}ሄዋ ድራዉ፥ ሙሴ ዱገ አሳኮ ዎꬊደ፥ ጾሳይ ጌዳዋ ኡንቱንቶ ኦዴዳ።




\par }\Chap{20}{\SH ታሙ አዛዛቱዋ
\par }
{\PP \VerseOne{1}ጾሳይ ሀ ቃላቱዋ ኡባ ሀዋዳን ያጊደ ሃሳዬዳ፤

\VS{2}“ኔና ግብጼፐ አይለተꬃ ጋድያፐ ከሴዳ መꬍና ጎዳይ ነ ጾሳይ ታና።


\par }{\PP \VS{3}“ታፐ አትና፥ ሀራ ጾሳዉ ጎይኖፓ።


\par }{\PP \VS{4}“ቦላ ሳሉዋን ደእያ፥ ዎይ ጋርሳ ሳኣን ደእያ፥ ዎይ ሳኣፐ ጋርሳን ሃꬃ ግዶን ደእያ አያነ ማላትሳደ ነዉ ጎይንያ ምስለቱዋ ኦꬆፓ።\XREF{}{{\XO 20:4 }{\XT{ከሳ 34:17፤ ዎጋ 19:4፤ 26:1፤ ዛረ. 4:15-18፤ 27:15}}}

\VS{5}ኡንቱንቶ ሆኮፓ ዎይ ኡንቱንቶ ጎይኖፓ። አያዉ ጎፐ፥ ታን፥ መꬍና ጎዳይ ነ ጾሳይ ቃናታንቻ ጾሳ፤ ታና እጽያዋንታ አዎቱዋ ናጋራ ድራዉ፥ ናና ሄዘንꬆ የለታነ ኦይደንꬆ የለታ ጋካናዉ ሙርያዋ።
\XREF{}{{\XO 20:5 }{\XT{ከሳ 34:6-7፤ ፓይ. 14:18፤ ዛረ. 7:9-10}}}

\VS{6}ቃይ ታና ሲቅያነ ታ አዛዙዋ ናግያዋንቶ ሻአ የለታይ ጋካናዉ ላመተና ሲቁዋ በስያ መꬍና ጎዳ።


\par }{\PP \VS{7}“መꬍና ጎዳ ነ ጾሳ ሱንꬃ ጮ ደንꬆፓ፤ አያዉ ጎፐ፥ ጾሳይ ባረ ሱንꬃ ጮ ደንꬅያዋ ሙራና።
\XREF{}{{\XO 20:7 }{\XT{ዎጋ 19:12}}}


\par }{\PP \VS{8}“ጌሻ ኦꬃደ፥ ሳምባታ ጋላሳ ናጋ።
\XREF{}{{\XO 20:8 }{\XT{ከሳ 16:23-30፤ 31:12-14}}}

\VS{9}ኔን ኦꬅያ ኦሱዋ ኡባ ኡሱፑን ጋላሳቱዋን ኦꬃ።\XREF{}{{\XO 20:9 }{\XT{ከሳ 23:12፤ 31:15፤ 34:21፤ 35:2፤ ዎጋ 23:3}}}

\VS{10}ሽን ላፑንꬃ ጋላሳይ መꬍና ጎዳ ነ ጾሳዉ ሳምባታ። ሄ ጋላስ አይ ኦሱዋነ ኦꬆፓ፤ ኔን፥ ዎይ ነ አቱማ ናአይ፥ ዎይ ነ ማጫ ናና፥ ዎይ ነ ማጫነ አቱማ ቆማቱ፥ ዎይ ነ ሚዛይ፥ ዎይ ህንተንቱና ደእያ እስራኤልያ ግደና አሳይ ሄ ጋላሳን አይ ኪታካ ኪተቶፖ።

\VS{11}አያዉ ጎፐ፥ ኡሱፑን ጋላሳ ግዶን መꬍና ጎዳይ ሳሉዋነ፥ ሳኣ፥ አባነ ኡንቱንቱ ግዶን ደእያ ኡባ መꬌዳ፤ ሽን ላፑንꬃ ጋላሳን ሸምፔዳ። ሄዋ ድራዉ፥ መꬍና ጎዳይ ሳምባታ ጋላሳ አንጄዳነ ጌሼዳ።
\XREF{}{{\XO 20:11 }{\XT{ዶመꬃ 2:1-3፤ ከሳ 31:17}}}


\par }{\PP \VS{12}“መꬍና ጎዳይ ነ ጾሳይ ነዉ እምያ ቢታን ነ ላይꬃይ አዱቃና ማላ፥ ነ አባነ ነ ዳዮ ቦንቻ።
\XREF{}{{\XO 20:12 }{\XT{ዛረ. 27:16፤ ማቶሳ 15:4፤ 19:19፤ ማር. 7:10፤ 10:19፤ ሉቃሳ 18:20፤ ኤፈ. 6:2፣ 3}}}


\par }{\PP \VS{13}“አሳ ዎꬎፓ።\XREF{}{{\XO 20:13 }{\XT{ዶመꬃ 9:6፤ ዎጋ 24:17፤ ማቶሳ 5:21፤ 19:18፤ ማር. 10:19፤ ሉቃሳ 18:20፤ ሮመ 13:9፤ ያቆባ 2:11}}}


\par }{\PP \VS{14}“ዎሹሞፓ።\XREF{}{{\XO 20:14 }{\XT{ዶመꬃ 9:6፤ ዎጋ 24:17፤ ማቶሳ 5:21፤ 19:18፤ ማር. 10:19፤ ሉቃሳ 18:20፤ ሮመ 13:9፤ ያቆባ 2:11}}}


\par }{\PP \VS{15}“ዉኦፓ።\XREF{}{{\XO 20:15 }{\XT{ዎጋ 19፤ 11፤ ማቶሳ 19:18፤ ማር. 10:19፤ ሉቃሳ 18:20፤ ሮመ 13:9}}}


\par }{\PP \VS{16}“ነ ሾሩዋ ቦላን ዎርዱዋ ማርካቶፓ።
\XREF{}{{\XO 20:16 }{\XT{ከሳ 23:1፤ ማቶሳ 19:18፤ ማር. 10:19፤ ሉቃሳ 18:20}}}


\par }{\PP \VS{17}“ነ ሾሩዋ ጎልያ አሞቶፓ፤ ነ ሾሩዋ ማቻቶ፥ ዎይ አ ቆማ፥ ዎይ አ ቆማቶ፥ ዎይ አ ቦራ፥ ዎይ አ ሀርያ፥ ዎይ አዉ ደእያዋ አያነ አሞቶፓ” ያጌዳ።
\XREF{}{{\XO 20:17 }{\XT{ሮመ 7:7፤ 13:9}}}


\par }{\SH አሳ ያሻ
\par }
{\R (ዛረ. 5:22-33)

\par }{\PP \VS{18}አሳይ ኡባይ ጉጉንꬃይ ጉጉምያዋነ ዋልቃንꬃይ ዎልቃምያዋ በኤዳ፤ ማላካታ ዋሱዋ ስሴዳ፤ ቃይ ደሪ ጩዋትያዋካ በኤዳ፤ አሳይ ያሻን ኮኮሪደ፥ ሃኩዋን ኤቄዳ።
\XREF{}{{\XO 20:18 }{\XT{እብራ. 12:18-19}}}

\VS{19}ኡንቱንቱ ሙሳ፥ “ኔን ኑዉ ሃሳያ፤ ኑን ስሳና፤ ሽን ኑን ሀይቀናዳን፥ ጾሳይ ኑዉ ሃሳዮፖ” ያጌድኖ።

\VS{20}ሙሴ አሳ፥ “ጾሳይ ህንተንታ ፓጫናዉ፥ ናጋራ ህንተንቱ ኦና ማላ፥ አ ያሻይ ህንተንቱ ዎዛናን ደአናዳን፥ እ ዬዳ ድራዉ ያዮፕተ” ያጌዳ።

\VS{21}አሳይ ሃክ ኤቂደእሽን፥ ጾሳይ ደእያ ሳኣ ዎልቃማ ꬉማኮ ሙሴ ሺቄዳ።


\par }{\SH ያርሽያ ሳአቱዋን ጎኤትያ ዎጋቱዋ
\par }
{\PP \VS{22}ሄዋፐ ጉይያን፥ መꬍና ጎዳይ ሙሳ፥ “እስራኤልያ አሳዉ ሀዋዳን ያጋደ ኦዳ፤ ‘ታን ሳሉዋፐ ህንተንቶ ሃሳዬዳዋ ህንተንቱ ህንተንቱ ሁጲያዉ በኤድታ።

\VS{23}ታ ማታን አይ ኤቃነ ኦꬆፕተ፤ ብራ ኤቃ ዎይ ዎርቃ ኤቃ ህንተንቶ ኦꬆፕተ።


\par }{\PP \VS{24}“ ‘ኔን ታዉ ያርሹዋ ያርሽያ ሳኣ ኡርቃፐ መꬋደ ነ ጹግያ ያርሹዋ፥ ነ እትፐተꬃ ያርሹዋ፥ ነ ዶርሳቱዋነ ነ ዴሻቱዋፐ ነ ሚዛቱዋ አ ቦላ ያርሻ። ታ ሱንꬃይ ቆፈታና ማላ ኦꬄዳ ሳኣ ኡባን፥ ታን ህንተንቱኮ ያደ፥ ህንተንታ አንጃና።

\VS{25}ኔን ታዉ ያርሹዋ ያርሽያ ሳኣ ሹቻፐ መꬎፐ፥ ማሰቴዳ ሹቻፐ መꬎፓ፤ አያዉ ጎፐ፥ ኔን ማስያ ሚሻን አ ቦቾፐ፥ ነ አ ቱንሳሳ።
\XREF{}{{\XO 20:25 }{\XT{ዛረ. 27:5-7፤ ኢያሳ 8:31}}}

\VS{26}ታ ያርሹዋ ሳኣ ፑደ ጋይያን ከሶፓ፤ አያዉ ጎፐ፥ ኔን ከስያ ዎደ፥ ነ ካሉ ቤተ’ ያጋደ ኦዳ።




\par }\Chap{21}{\SH አይለቱዋ ኦይቂያ ዎጋ
\par }
{\R (ዶመꬃ 15:12-18)

\par }{\PP \VerseOne{1}“ኔን ኡንቱንቶ እማና ዎጋይ ሀዋ።

\VS{2}ኔን እብራዌ አይልያ ሻሞፐ፥ እ ነዉ ኡሱፑን ላይꬃ ኦꬆ፤ ሽን ላፑንꬃ ላይꬃን እ አይነ ቃንጸናን፥ አይለተꬃፐ ጮ ከሲደ ቦ።
\XREF{}{{\XO 21:2 }{\XT{ዎጋ 25:39-46}}}

\VS{3}እ ባረካ ዬዳዋ ግዶፐ ባረካ ቦ፤ ባረ ማቻትና ዬዳዋ ግዶፐ፥ አ ማቻታካ አናና ቡ።

\VS{4}አ ጎዳይ አዉ ማቻቶ እሜዳዋ ግዶፐነ ማቻታ አዉ አቱማ ናና ዎይ ማጫ ናና የሌዳዋ ግዶፐ፥ ሄ ማቻታነ እዝ ናናይ አ ጎዳዋ፤ እ ባረካ ከሲደ ቦ።

\VS{5}ሽን ሄ አይሊ፥ ‘ታን ታ ጎዳ፥ ታ ማቻቶነ ታ ናና ሲቃይ፤ ታን አይለተꬃፐ ከስከ ጎፐ፥’

\VS{6}አ ጎዳይ አ ፕርድያዋንቱ ስንꬃ አꬆ፤ ሄዋፐ ጉይያን ፐንገ ዎይ ፐንገ ማቃንያኮ አ አፊደ፥ አ ሀይꬃ ጎꬃን ሉኮ። ስም እ ባረ ደኡዋ ላይꬃ ኡባን አዉ አይልያ ግዳናዋ።


\par }{\PP \VS{7}“አሳይ ባረ ማጫ ናቶ አይለተꬃዉ ዛልኦፐ፥ አቱማ አይለቱ አይለተꬃፐ ከስያዋዳን እዛ ከሱፑ።

\VS{8}እዛ ባረና ማቼተꬃዉ ዶሪደ አፌዳ ጎዳዉ ሎአና ꬋዮፐ፥ ጎዳይ እዞ ዎዝሳናዉ ኮሼ። እ እዝዉ አማነትቤና ድራዉ፥ እዞ አላጋዉ ዛልአናዉ አዉ ማታይ ባዋ።

\VS{9}እ እዞ ባረ ናአዉ እማናዉ ዶሮፐ፥ ማጫ ናትዉ በስያዋ እዝዉ ኦꬆ።

\VS{10}እ ባረዉ ሀራ ማቻቶ አኮፐ፥ ኮይሮ ማቻትዉ ቁማ፥ ማዩዋ ዎይ አስናተꬃነ ማቼተꬃ ማታ ፓጭሶፖ።

\VS{11}እ ሀ ሄዙባቱዋ እዝዉ እማና ꬋዮፐ፥ አይነ ሻሉዋ ጭገናን አይለተꬃፐ ከሳደ ቡ።


\par }{\SH ኢታቱ ሙረትያ ዎጋ
\par }
{\PP \VS{12}“አሳ ሾጪደ ዎꬍያ አሳ ቱሙፐ ዎꬋናዉ በሴ።
\XREF{}{{\XO 21:12 }{\XT{ዎጋ 24:17}}}

\VS{13}ሽን ኤሪደ ግደናን እ ዎꬍያ ዎደ፥ ታን፥ ጾሳይ ጮኡ ጌዳዋ ግዶፐ፥ እ ባቃታና ሳኣ ኡንቱንቶ ታን ጊግሳና።
\XREF{}{{\XO 21:13 }{\XT{ፓይ. 35:10-34፤ ዛረ. 19:1-13፤ ኢያሳ 20:1-9}}}

\VS{14}ሽን ኦነ ቆፒደ ኤሪደ ሀራ ብታንያ ዎꬎፐ፥ ሄ ኡራ ታ ያርሹዋ ሳኣፐ ድጋደ፥ ሀራ ሳኣን ዎꬋ።


\par }{\PP \VS{15}“ባረ አባ ዎይ ባረ ዳዮ ደችያ ኡራይ ኦንነ ቱሙፐ ሀይቆ።


\par }{\PP \VS{16}“አሳ ዎልቃን ኦይቂደ ዛልእያ ኡራይ ዎይ ዎልቃን ኦይቄዳ አሳይ አ ኩሽያን ቤቴዳ አሳይ ቱሙፐ ሀይቃናዉ በሴ።
\XREF{}{{\XO 21:16 }{\XT{ዛረ. 24:7}}}


\par }{\PP \VS{17}“ባረ አባ ዎይ ባረ ዳዮ ሸቂያዌ ቱሙፐ ሀይቆ።
\XREF{}{{\XO 21:17 }{\XT{ዎጋ 20:9፤ ማቶሳ 15:4፤ ማር. 7:10}}}


\par }{\PP \VS{18-19}“ላኡ አሳቱ ዋላቀቶፐ፥ እቱ የንኩዋ ሹቻን ጫዶፐ ዎይ ቦክሶፐ፥ ሄ ደሸቴዳዌ ሀይቀናን አቶዋ ግዶፐነ ሀርጊደ ግሱዋን ጋምኦፐ፥ ደንዲደ ጉፍያና ካረ ሄራን ሀመቶፐ፥ ሄ ደቼዳዌ ሀይቁዋፐ አቴ፤ ግዶፐነ እ አ ኪታ ድጌዳ ድራዉ፥ ሻሉዋ ጭጋናዉነ አ ፓꬃናዉ ማዳና ኮሼ።


\par }{\PP \VS{20}“አሳይ ባረ አቱማ አይልያ ዎይ ማጫ አይላቶ ጻምአን ሾጮፐነ ሄዋ ጋሱዋን ሄ ኡራይ ሄ ጎዳ ኩሽያን ሀይቂንቶ፥ ሾጬዳዌ ቱሙፐ ሙረታናዉ በሴ።

\VS{21}ሽን ሄ ደሸቴዳዌ እት ዎይ ላኡ ጋላሳን ደንዶፐ፥ ሄ አይሊ አ ሚሻ ግድያ ድራዉ፥ እ ሙረተና።


\par }{\PP \VS{22}“ላኡ አሳቱ እቱ እቱዋና ዋቲደ ሻሃራ ምሽራቶ ደቾፐነ እዛ ቦሸቶፐ፥ ሄዋፐ ሀራ ኢታ ደሸꬃይ ꬋዮፐ፥ ሄ ምሽራት አስናይ ኦቼዳዋነ ዳናቱ ፕርዴዳዋ አያነ ጭጎ።

\VS{23}ሽን እዝዉ ደሸꬃይ ዳሮፐ፥ ሸምፑ ሀይቂንቶ ሸምፑዋ፥

\VS{24}አይፍያ ድራዉ አይፍያ፥ አቻ ድራዉ አቻ፥ ኩሽያ ድራዉ ኩሽያ፥ ገድያ ድራዉ ገድያ፥

\VS{25}ጹገꬃ ድራዉ ጹገꬃ፥ ማዱꬃ ድራዉ ማዱꬃ፥ ቆኤዳ ድራዉ ቆኡዋ አካናዉ ኮሼ።
\XREF{}{{\XO 21:25 }{\XT{ዎጋ 24:19-20፤ ዛረ. 19:21፤ ማቶሳ 5:38}}}


\par }{\PP \VS{26}“እት አሳይ ባረ አቱማ አይልያዉ ዎይ ማጫ አይላትዉ አይፍያ ባቂደ ቶይሶፐ፥ ሄ አይፍያ ድራዉ አይለተꬃፐ ከስ የዶ።

\VS{27}ሄዋዳንካ፥ ባረ አይልያ አቻ ዎይ ባረ አይላት አቻ መንꬆፐ፥ ሄ አቻ ድራዉ አይለተꬃፐ ከስ የዶ።


\par }{\SH መህያ ጎዳቱ ፖልያባቱዋ
\par }
{\PP \VS{28}“ቦራይ ማጫ አሳ ዎይ አቱማ አሳ ቃይጪደ ዎꬎፐ፥ ሄ ቦራይ ሹቻን ጫደቲደ ሀይቆ፤ አ አሹ ሜተቶፖ። ሽን ቦራ ጎዳይ ሙረቶፖ።

\VS{29}ሽን ቦራይ ካሰካ ቃይጭያ ሜዚ ደእያዋ ግዲና፥ አሳይ አ ጎዳዉ ኦድ ዎꬅና፥ አ ጎዳይ ቃቼናን እጽና፥ ቦራይ አቱማ አሳ ዎይ ማጫ አሳ ዎꬎፐ፥ ሄ ቦራይ ሹቻን ጫደቲደ ሀይቆ፤ ቃይ አ ጎዳይካ ሀይቆ።

\VS{30}ሽን እ ባረና ዎዛናዳን ኦሸቶፐ፥ ኡንቱንቱ ኦቼዳዋ አያነ ጭጊደ፥ ባረ ሸምፑዋ ዎዞ።

\VS{31}ቦራይ አቱማ ናኣ ዎይ ማጫ ናቶ ቃይጪደ ዎꬎፐካ፥ ፕርዳይ እት ማላ ግዶ።

\VS{32}ቦራይ አቱማ አይልያ ዎይ ማጫ አይላቶ ቃይጪደ ዎꬎፐ፥ ቦራ ጎዳይ አይልያ ጎዳዉ ሀታሙ ብራ ሳንትምያ ጭጎ። ቦራይ ሹቻን ጫደቲደ ሀይቆ።


\par }{\PP \VS{33}“እት አሳይ ኦላ ቁምእያ ፖኪደ፥ ዎይ ኦላ ቦኪደ ቁምኤናን አጎፐ፥ ቦራይ ዎይ ሀሪ ሄ ኦላን ኩንዶፐ፥

\VS{34}ሄ ኦላ ጎዳይ መህያ ጋትያ ጭጎ። እ አ ጎዳዉ ጋትያ ጭጊደ፥ ሀይቄዳ መህያ ባረዉ አኮ።


\par }{\PP \VS{35}“እት አሳ ቦራይ ሀራ ቦራ ቃይጪደ ዎꬎፐ፥ ፓጻ ቦራ ዛልኢደ፥ አ ጋትያነ ሀይቄዳ ቦራ ልክያን ሻክ አክኖ።

\VS{36}ሽን ሄ ቦራይ ቃይጭያዋ ግድያዌ ካሰት ኤረትሽን፥ አ ጎዳይ አ ቃቼናን አጌዳዋ ግዶፐ፥ አ ጎዳይ ቦራ ጭጎ። ያቲደ ሄ ሀይቄዳዋ ባረዉ አኮ።




\par }\Chap{22}{\SH አሳይ ባረዉ ደእያዋ ናግያ ዎጋ
\par }
{\PP \VerseOne{1}“እት አሳይ ቦራ ዎይ ዶርሳ ዉኢደ ሹኮፐ፥ ዎይ ዛልኦፐ፥ ቦራ ድራዉ እቼሹ ቦራ፥ ዶርሳ ድራዉ ኦይዱ ዶርሳ ጭጎ።


\par }{\PP \VS{2}“ካይሱ ጎልያ ቦኪደ ኦይቀቶፐነ ሾጨቲደ ሀይቂንቶ፥ ሾጬዳዌ ሱꬃ ጉሴዳዎ ኦሸተና።

\VS{3}ሽን ሄዌ ጻልቂ ዶል ክችና ሀኖፐ፥ እ ሄ ጉኬዳ ሱꬃ አጩዋን ኦሸቴ። ካይሱ ባረ ዉኤዳዋ ዛሮ፤ ሽን አዉ አያይነ ꬋዮፐ፥ ባረ ዉኤዳዋ ዛራናዉ እ ዛልኤቶ።

\VS{4}እ ዉኤዳ መሂ ፓጻ ደኢደ አ ኩሽያን ቤትንቶ፥ ቦራ፥ ዎይ ሀርያ፥ ዎይ ዶርሳ ግዶፐነ፥ እ ባረ ዉኤዳዋ ላኡ ኩሽያ አꬂደ ጭጎ።


\par }{\PP \VS{5}“እት አሳይ ባረ መህያ ደምባን ዎይ ዎይንያ ቱራ ግዶን ሄምሽን፥ መሂ ሀራ አሳ ሾይቃፐ ሞፐ፥ እ ባረ ሾይቃፐ ዎይ ባረ ዎይንያ ቱራ ኡባፐ ሎእያዋ አፍላማ ጭጎ።


\par }{\PP \VS{6}“ጻራጋይ ደንዲደ አጉንꬃ ቡራና ላኢደ፥ ዶርያን ደእያ ካꬃ፥ ዎይ ኤቁዋን ደእያ ካꬃ፥ ዎይ ጎሻ ኡባ ምያዋ ግዶፐ፥ ኮይሮ ጻራጋ ኦይꬄዳ ብታኒ አጫ ጭጎ።


\par }{\PP \VS{7}“እት አሳይ ብራ ዎይ ሀራ ሚሻ ናግሳናዉ ባረ ሾሮ ሀዳራ እምና፥ ሾሩዋ ሶፐ ሄ ሚሻይ ዉኤቶፐነ ካይሱ ኦይቀትንቶ፥ ካይሱ ሄ ሚሻዉ ላኡ ኩሽያ አꬂደ ጭጎ።

\VS{8}ሽን ካይሱ ቤተናን ꬋዮፐ፥ ጎልያ ጎዳይ ፕርድያዋንቱኮ ሺቂደ ባረ ሾሩዋ ሚሻ ቦላ ባረ ኩሽያ ዎꬅቤናዋ ጫቆ።


\par }{\PP \VS{9}“አሳይ አይ ሞቱዋንካ፥ ቦራ ጋሱዋን፥ ዎይ ሀርያ ጋሱዋን፥ ዎይ ዶርሳ ጋሱዋን፥ ዎይ ማዩዋ ጋሱዋን፥ ዎይ ሀራ ባዬዳዋ ጋሱዋን፥ ‘ሀዌ ታዋ’ ጊደ ሞተቶፐ፥ ላኡ ባጋይካ ባረንቱ ሞቱዋ ፕርድያዋንቱ ስንꬃ አꬅኖ፤ ፕርድያዋንቱ ባይዛንቻ ጌዳ ኡራይ ባረ ሾሮ ላኡ ኩሽያ አꬂደ ጭጎ።


\par }{\PP \VS{10}“አሳይ ባረ ሾሮ ሀርያ፥ ዎይ ቦራ፥ ዎይ ዶርሳ፥ ዎይ ሀራ መህያ ናግሳናዉ ሀዳራ እምና ሀይቂንቶ፥ ዎይ ደሸትንቶ፥ ዎይ ኦንነ በኤናን ቦንቃንቻይ አፎፐ፥

\VS{11}ሀዳራ ናግያዌ ባረ ሾሩዋ መህያ ቦላ ባረ ኩሽያ ዎꬅቤናዋ መꬍና ጎዳ ስንꬃን ጫቂና፥ ኡንቱንቱ ግዶን ደእያ የዉ ማየቶ። ሄ መህያ ጎዳይ ጫቁዋ አኮ፤ ጭጋ እማናዉ ኮሸና።

\VS{12}ሽን መሂ ሾሩዋፐ ዉኤቴዳዋ ግዶፐ፥ እዛዎ ጭጎ።

\VS{13}ሄ መህያ ዶአይ መንሬꬂደ ሜዳዋ ግዶፐ፥ ማርካ ግዳናዳን ዶአይ ሚሽን አቴዳዋፐ አኪደ ዮ፤ ያቲደ መኤረቴዳ መህያ ድራዉ ጭጎፖ።


\par }{\PP \VS{14}“አሳይ ባረ ሾሩዋፐ መህያ ጋርጾፐነ አ ጎዳይ ባይና ሳኣን ሄ መሂ ደሸቶፐ ዎይ ሀይቆፐ፥ ሄ መህያ ጭጎ።

\VS{15}ሽን አ ጎዳይ አናና ደኦፐ፥ ጋርጼዳዌ ጭጎፖ፤ ከራዉ አኬዳዋ ግዶፐ፥ ከራዉ ጭግያ ሻሉ አጩዋ ጭጌዳ።


\par }{\SH ጌሻ ደኡዋነ አማኑዋ ዎጋ
\par }
{\PP \VS{16}“እት አሳይ አስናዉ ጊጋቤና ዎዶራቶ ጭሚደ፥ እዝና ግስያዋ ግዶፐ፥ እዞ ጭሎሺደ ባረዉ ማቻቶ ኦꬆ።\XREF{}{{\XO 22:16 }{\XT{ዛረ. 22:28-29}}}

\VS{17}እዝ አቡ እዞ አዉ እማናዉ እጾፐ፥ ዎዶራቶ አክያ ኡራይ ጭሎሽያዋ ኬሻ ብራ እ አቦ እሞ።


\par }{\PP \VS{18}“ብትያ ምሽራቶ ፓጻ ዎꬆፓ።\XREF{}{{\XO 22:18 }{\XT{ዛረ. 18:10፣ 11}}}


\par }{\PP \VS{19}“መህያና ግስያ ኦንነ ቱሙፐ ሀይቆ።
\XREF{}{{\XO 22:19 }{\XT{ዎጋ 22:19፤ 20:15-16፤ ዛረ. 27:21}}}


\par }{\PP \VS{20}“መꬍና ጎዳ ጻላላሳፐ አትና፥ ሀራ ጾሳዉ ያርሽያዌ ኦንነ ሙለ ꬋዮ።\XREF{}{{\XO 22:20 }{\XT{ዛረ. 17:2-7}}}

\VS{21}በቲደ ዬዳ አሳ ቆሆፕተ ዎይ ኡንኦፕተ፤ አያዉ ጎፐ፥ ህንተንቱካ ግብጼ ጋድያን በተ ግዲደ ደኤድታ።
\XREF{}{{\XO 22:21 }{\XT{ከሳ 23:9፤ ዎጋ 19:33-34፤ ዛረ. 24:17-18፤ 27:19}}}

\VS{22}አስናይ ሀይቄዳ አምአቶነ አዉ ሀይቄዳ ህዬሳ ኡንኦፕተ።

\VS{23}ህንተንቱ ኡንቱንታ ኡንኤꬅና፥ ኡንቱንቱ ታኮ ዋሶፐ፥

\VS{24}ታን ኡንቱንቱ ዋሱዋ ቱሙፐ ስሳና፤ ሄ ዎደ ታ ሀንቁ ህንተንቱ ቦላ ደንዳና፤ ታን ህንተንታ ማሻን ዉርሳና፤ ህንተንቱ ማቻቱ አምኤ ህንተንቱ ናናይካ አዉ ሀይቆዋንታ ግዳናዋንታ።


\par }{\PP \VS{25}“ህንተንቱ ግዶን ደእያ ታ አሳፐ እት ህዬሳዉ ሻሉዋ ታልኦፐ፥ ሻሉዋ ድቻዉ እምያ አሳዳን ሀኖፕተ፤ ኔን ድቻ አ ኦቾፓ።
\XREF{}{{\XO 22:25 }{\XT{ዎጋ 25:35-38፤ ዛረ. 15:7-11፤ 23:19-20}}}

\VS{26}ኔን አጩዋ ድራዉ ነ ላግያ ማዩዋ ኦይቆፐ፥ አዋይ ዉለናን ደእሽን አዉ ዛራ፤
\XREF{}{{\XO 22:26 }{\XT{ዛረ. 24:10-13}}}

\VS{27}አያዉ ጎፐ፥ እ ባረ ቦላ ካምያዌ ሄን ጻላላና፤ ሀራባ አያ ማዪደ አቃናዉ ዳንዳዪ? እ ታዉ ዋሶፐ፥ ታን ቃረትያዋ ግድያ ድራዉ፥ ስሳና።


\par }{\PP \VS{28}“ጾሳ ቦላ ሸቃ ቃላ ሃሳዮፓ፥ ዎይ ነ ደርያ ሞድያዋ ሸቆፓ።
\XREF{}{{\XO 22:28 }{\XT{ኪታ 23:5}}}

\VS{29}ነ ካꬃ ጼራፐነ ነ ዎይንያ ጉምኤꬃ ኩመንꬃፐ ታዉ ያርሹዋ ሺሻ።

\par }{\PP “ኔን ነ አቱማ ናና ግዶን ባይራትያ ናኣ ታዉ እማናዉ ኮሼ።

\VS{30}ሚዛፐካ ዶርሳፐካ ሄዋዳን ኦꬃ። ኡንቱንቱ ላፑን ጋላሳይ ጋካናዉ፥ ባረንቱ አየቱዋና አየቱዋና ጋምእኖ፤ ሆስፑንꬃ ጋላስ ኡንቱንታ ታዉ እማ።


\par }{\PP \VS{31}“ህንተንቱ ታዉ ጌሻ አሳ ግዳናዉ ኮሼ፤ ሄዋ ድራዉ፥ ባዙዋ ዶአይ መንሬꬂደ ዎꬌዳ መህያ አሹዋ ሞፕተ፤ ሄዋ ካናዉ ኦልተ።
\XREF{}{{\XO 22:31 }{\XT{ዎጋ 17:15}}}




\par }\Chap{23}{\SH ሱረ ፕርዳ
\par }
{\PP \VerseOne{1}“ዎርዶ ኦዱዋ ፑኮፓ፤ ዎርዱዋ ማርካ ግዳደ፥ ኢታ አሳ ማዶፓ።
\XREF{}{{\XO 23:1 }{\XT{ከሳ 20:16፤ ዎጋ 19:11-12፤ ዛረ. 5:20}}}

\VS{2}ኢታባ ኦꬃናዉ ጮራ አሳ ካሎፓ፤ ፕርዳ ጌላያናዉ ጮራ አሳና እታ ግዳደ ማርካቶፓ።

\VS{3}ህዬሳይ ፕርዳዉ ሺቆፐ፥ ሞቱዋን አ መቱዋ ጼላደ ማዶፓ።
\XREF{}{{\XO 23:3 }{\XT{ዎጋ 19:15}}}


\par }{\PP \VS{4}“ነ ሞርክያ ቦራይ ዎይ ሀሪ ባዬዳዋ ደሞፐ፥ ዛራደ አዉ አፋ።
\XREF{}{{\XO 23:4 }{\XT{ዛረ. 22:1-4}}}

\VS{5}ኔና እጽስያ ብታንያ ሀሪ ጫናና ኩንዴዳዋ በኦፐ፥ ሄዋን አጎፓ፤ ማዳደ አናና ደንꬃ።


\par }{\PP \VS{6}“ፕርዳ ዳባባን ማዳደ፥ ህዬሳ አሳ ፕርዳ ጌላዮፓ።
\XREF{}{{\XO 23:6 }{\XT{ዎጋ 19:15፤ ዛረ. 16:19}}}

\VS{7}ዎርዶ የዉዋ ኡባፐ ሃካ፤ ጌሻ ዎይ ጽሉዋ ዎꬎፓ፤ አያዉ ጎፐ፥ ኮባ ኦꬄዳዋ ታን ሳሮ የድከ።

\VS{8}ማታይያ (ማጋንጻ) አኮፓ፤ አያዉ ጎፐ፥ ማታዪ ጼልያዋንቱ አይፍያ ቆቅሴነ ጽላቱዋ ቃላ ምርቄ።


\par }{\PP \VS{9}“በትያ ናቆፕተ፤ በተ ግድያዌ አይ ኬሻ ካዮይንቶ ኤሪታ፤ አያዉ ጎፐ፥ ህንተንቱ ህንተንቱ ሁጲያዉ በተ ግዲደ ግብጼ ጋድያን ደኤድታ።
\XREF{}{{\XO 23:9 }{\XT{ከሳ 22:21፤ ዎጋ 19:33-34፤ ዛረ. 24:17-18፤ 27:19}}}


\par }{\SH ላፑንꬃ ላይꬃነ ላፑንꬃ ጋላሳ
\par }
{\PP \VS{10}“ኔን ነ ጋድያ ኡሱፑን ላይꬃዉ ጎሻደ፥ ዘራደ ካꬃ ቆይጫ አካ።
\XREF{}{{\XO 23:10 }{\XT{ዎጋ 25:1-7}}}

\VS{11}ላፑንꬃ ላይꬃን ጋድያ ጎሸናን ሻቻ፤ ያቶፐ፥ ነ አሳ ግዶን ደእያ ህዬሳቱ ሄዋፐ ምያባ ደማና፤ ቃይ ኡንቱንቱፐ አትያዋ ዶአቱ ማና። ኔን ነ ዎይንያ ቱራካ ነ ዎጋራካ ሄዋዳን ኦꬃ።

\VS{12}ኡሱፑን ጋላሳ ነ ኪታ ኪተታ፤ ነ ቦራይነ ነ ሀሪ ሸምፓና ማላነ ነ ሶን የለቴዳ አይሊነ በቲ፥ ሸምፓና ማላ፥ ላፑንꬃ ጋላስ ኦሱዋ ኦꬆፓ።\XREF{}{{\XO 23:12 }{\XT{ከሳ 20:9-11፤ 31:15፤ 34:21፤ 35:2፤ ዎጋ 23:3፤ ዛረ. 5:13-14}}}


\par }{\PP \VS{13}“ታን ህንተንታ ጌዳዋ ኡባ ምንሲደ ኦꬅተ፤ ሀራ ጾሳቱዋ ሱንꬃ ጼሶፕተ፤ ህንተንቱ እንጻርሳፐ ሄዌ ስሰቶፖ።


\par }{\SH ዎልቃማ ባላቱዋ
\par }
{\R (34:18-26፤ ዛረ. 16:1-17)

\par }{\PP \VS{14}“ላይꬃን ሄዙ ገደ ህንተንቱ ታዉ ባላ ቦንችተ።

\VS{15}ማጋገ ኡክꬃ ባላ ቦንችተ፤ ታን ህንተንታ አዛዜዳዋዳን፥ ላፑን ጋላሳ እርሹዋ የግቤና ኡክꬃ ሚተ፤ ህንተንቱ አቢባ ጌተትያ አግናን ኬሬዳ ጋላሳቱዋን ሀ ባላ ቦንችተ፤ አያዉ ጎፐ፥ ህንተንቱ ግብጼፐ ከሴዳዌ ሄ አግናና።

\par }{\PP “ህንተፐ እት አሳይነ ታ ስንꬃን መላ ኩሸ ቤቶፖ።
\XREF{}{{\XO 23:15 }{\XT{ከሳ 12:14-20፤ ዎጋ 23:6-8፤ ፓይ. 28:17-25}}}


\par }{\PP \VS{16}“ቃይ ህንተንቱ ህንተንቱ ጋደን ዘርና፥ ኮይሮ ጋኬዳ ካꬃ ጫክያ ዎደ፥ ካꬃ ጫክያ ባላ ቦንችተ።
\XREF{}{{\XO 23:16 }{\XT{ዎጋ 23:15-21፣ 39-43፤ ፓይ. 28:26-31}}}

\par }{\PP “ቃይካ ላይꬃ ዉርሰꬃን፥ ካꬃ አይፍያ ጋደፐ ሺሽያ ዎደ፥ ሺሹዋ ባላ ቦንችተ።

\VS{17}አቱማ አሳይ ኡባይ ኡባ ሞድያ መꬍና ጎዳ ስንꬃን ላይꬃን ሄዙ ገደ ቤቶ።


\par }{\PP \VS{18}“ኔን ያርሹዋ ሱꬃ ታዉ ሺሻደ፥ እርሹዋ የጊደ ኡኬዳ ኡክꬃና ሺሾፓ። ታ ባላ ቦንችያ ጋላስ ያርሸቴዳ ሞꬉዋፐ ዎንታዉ አይነ አቶፖ።

\VS{19}ነ ጋደን ባይራ ካኤዳ ካꬃፐ ኡባፐ ሎእያዋ መꬍና ጎዳ ሶ፥ ነ ጾሳ ሶ አሀ።
\XREF{}{{\XO 23:19 }{\XT{ከሳ 34:26፤ ዛረ. 14:21፤ 26:2}}} ዴሻ ማራ አ ዳይ ማꬃን ዶይሶፓ።


\par }{\SH ህዶታ ቃላቱዋነ ካልያ ዎጋቱዋ
\par }
{\PP \VS{20}“ነ ኦግያን ኔና ናጋና ማላነ ታን ነዉ ጊግሴዳ ሳኣ ኔና አፋና ማላ፥ ታን ኪታንቻ ነ ስንꬃን ኪታና።

\VS{21}እ ኦድያዋ ሀይዛ አዉ አዛዘታ፤ አ ቦላ ማካሎፓ፤ ታ ሱንꬃይ አ ቦላ ደእያ ድራዉ፥ ህንተንቱ ናጋራ ኦꬅያዋ ግዶፐ፥ ህንተንቶ እ አቶ ጌና።

\VS{22}እ ኦድያዋ ህንተንቱ ምንሲደ ሀይዞፐነ ታን ኦድያዋ ኡባ ኦꬆፐ፥ ህንተንቱ ሞርከቱዋ ታን ሞርካና፤ ህንተናና ኤቀትያዋንቱና ታንካ ኤቀታና።

\VS{23}ታ ኪታንቻይ ህንተፐ ስንꬃና ቢደ፥ ህንተንታ አሞራዋናቱዋ ጋድያ፥ ሂተቱዋ ጋድያ፥ ፓርዛዋናቱዋ ጋድያ፥ ካናነቱዋ ጋድያ፥ ሂዌቱዋ ጋድያነ ያቡሳዋናቱዋ ጋድያ አሀና። ታን ኡንቱንቱ ኡባ ꬋይሳና።

\VS{24}ኡንቱንቱ ጾሳቱዋ ስንꬃን ሆኮፕተ፥ ዎይ ጎይኖፕተ፥ ዎይ ኡንቱንቱ ሀኑዋ ቁሎፕተ። ህንተንቱ ኡንቱንቱ ጾሳቱዋነ ኡንቱንቱ ሹቻ ምስለቱዋ መንሬꬃናዉ ኮሼ።

\VS{25}መꬍና ጎዳ፥ ህንተንቱ ጾሳዉ፥ ጎይንተ፤ ያቶፐ፥ እ ህንተንቱ ቁማነ ህንተንቱ ሃꬃ አንጃናዋ፤ ታን ሀርግያ ህንተንቱ ግዶፐ ድጋና።

\VS{26}ህንተንቱ ቢታን አይ ማጫ አሳይነ ቦሸተና፤ ማይነና። ታን ህንተንቱ ደአና ላይꬃ ፓይዱዋ አዱሳና።


\par }{\PP \VS{27}“ታን ታ ያሻ ህንተንቱ ስንꬃን የዳና፤ ህንተናና ጋከትያ ካዉተꬃ ኡባ ዳጋንꬃና፤ ህንተንቱ ሞርከቱ ኡባይ ህንተንቶ ዞኪያ ዛሪደ፥ ባቃታናዳን ታን ኦꬃና።

\VS{28}ታን ህንተፐ ስንꬃዉ ዱክያ ካጅያ የዳና፤ ሂዌቱዋ፥ ካናነቱዋነ ሂተቱዋ ህንተንቱ ስንꬃፐ ላጋደ ከሳና።

\VS{29}ሽን ቢታይ መላ አተናዳንነ ባዙዋ ዶአይ ህንተንታ ዋይሰናዳን፥ እት ላይꬃን ኡንቱንታ የደርስከ።

\VS{30}ሽን ህንተንቱ ፓይዱዋን ዳሪደ፥ ሄ ጋድያ ላታና ጋካናዉ፥ ታን ኡንቱንታ ላፋ ላፋ ላጋደ ህንተንቱ ስንꬃፐ ከሳና።

\VS{31}ታን ህንተንቱ ዛዋ ዞኦ አባፐ ፕልስጼማ አባ፥ መላ ቢታፐ ኤፍራጺሳ ሻፋ ጋꬃና። ሄ ጋድያን ደእያ ኡባ ታን ህንተንቱ ኩሽያን አꬃደ እማና፤ ህንተንቱካ ኡንቱንታ ህንተንቱ ስንꬃፐ ላጊደ ከሳና።

\VS{32}ኡንቱንቱና ዎይ ኡንቱንቱ ጾሳቱዋና ጫቁዋ ዎꬆፕተ።

\VS{33}ኡንቱንታ ህንተንቱ ጋድያን ዎꬆፕተ፤ ሄዌ ꬋዮፐ ኡንቱንቱ ህንተንታ ታ ቦላ ናጋራ ኦስሳናዋንታ፤ አያዉ ጎፐ፥ ኡንቱንቱ ጾሳቶ ጎይንያዌ ቱሙፐ ህንተንቶ ጲረ ግዳናዋ” ያጌዳ።




\par }\Chap{24}{\SH ጾሳይ ባረ አሳዉ ገሌዳ ቃላ ጫቁዋ ምንሴዳ
\par }
{\PP \VerseOne{1}ሄዋፐ ጉየ መꬍና ጎዳይ ሙሳ፥ “ኔን፥ አሮነ፥ ናዳበ፥ አቢህነ እስራኤልያፐ ላፑን ታሙ ጭማ አሳቱ መꬍና ጎዳኮ ደርያ ሁጲያ ፑደ ከሲደ ሃኩዋን ጎይንተ።

\VS{2}ሽን ሙሴ፥ ኔን ኔረካ መꬍና ጎዳኮ ሺቃ፤ ሀራ ጭማቱ ታ ማታ ዮፕኖ። ቃይ አሳይካ ኔናና ፑደ ከሶፖ” ያጌዳ።


\par }{\PP \VS{3}ሙሴ ዪደ፥ መꬍና ጎዳ ቃላ ኡባነ አ ዎጋ ኡባ አሳዉ ኦድና አሳይ ኡባይ እት ቃላን፥ “መꬍና ጎዳይ ኦዴዳዋ ኡባ ኑን ኦꬃና” ያጌድኖ።

\VS{4}ሙሴ መꬍና ጎዳይ ኦዴዳዋ ኡባ ጻፌዳ።

\par }{\PP ዎንተꬃ ጋላስ ዎንታ ጉራን ደንዲደ፥ ደርያ ጻጱዋን ያርሽያ ሳኣ ግምቢደ እስራኤልያ አሳ ያራ ታማነ ላኡዋ ሱንꬃን፥ ታማነ ላኡ ሹቻ ቱሳ ኤሴዳ።

\VS{5}እ እስራኤላቱዋፐ ያላጋ አቱማ አሳ ኪትና፥ ኡንቱንቱ ቢደ ጹግያ ያርሹዋ ሺሼድኖ፤ ቃይ እትፐተꬃ ያርሾ ኮሩማቱዋ መꬍና ጎዳዉ ያርሼድኖ።

\VS{6}ሙሴ ሱꬃፐ ባጋ አኪደ ከርያን ትጌዳ፤ አቴዳ ባካ ሱꬃ እ ያርሽያ ሳኣን ጫጫፌዳ።

\VS{7}ሄዋፐ ጉይያን ቃላ ጫቁዋ ማጻፋ አኪደ፥ አሳዉ ናባቤዳ፤ ኡንቱንቱ፥ “መꬍና ጎዳይ ኦዴዳዋ ኡባ ኑን ኦꬃና፤ ኑን አዛዘታና” ያጌድኖ።


\par }{\PP \VS{8}ሄዋፐ ጉይያን ሙሴ ሄ ሱꬃ አኪደ፥ አሳ ቦላ ጫጫፊደ ኡንቱንታ፥ “በእተ፥ መꬍና ጎዳይ ሀ ቃላ ኡባን ህንተናና ዎꬄዳ ቃላ ጫቁዋ ሱꬃይ ሀዋ” ያጌዳ።
\XREF{}{{\XO 24:8 }{\XT{ማቶሳ 26:28፤ ማር. 14:24፤ ሉቃሳ 22:20፤ 1 ቆሮ. 11:25፤ እብራ. 9:19-20፤ 10:29}}}


\par }{\PP \VS{9}ሙሴ፥ አሮነ፥ ናዳበ፥ አቢህነ እስራኤልያ ጭማቱዋፐ ላፑን ታሙ ፑደ ከሴድኖ።

\VS{10}እስራኤልያ ጾሳ በኤድኖ፤ አ ገድያፐ ጋርሳና ሳሉዋዳን ጌዬዳ ሳምፔርያ ጌተትያ ጶልያ ሹቻፐ ኦሰቴዳዋ ማላትያ ዉይግያ ማላባይ ደኤ።

\VS{11}ሽን ጾሳይ እስራኤልያ አሳ ካፓቱዋ ዎꬍቤና። ኡንቱንቱ ጾሳ በኤድኖ፤ አ ስንꬃን ሜድኖነ ኡሼድኖ።


\par }{\SH ሙሴ ሲና ደርያ ሁጲያ ቦላ
\par }
{\PP \VS{12}መꬍና ጎዳይ ሙሳ፥ “ኔን ደርያ ፑደ ሃ ታኮ ከሳደ፥ ሀዋን ጋምአ፤ ያቶፐ ኔን ኡንቱንታ ታማርሳና ማላ፥ ታን ዎጋነ አዛዙዋ ጻፌዳ ሹቻ ነዉ እማና” ያጌዳ።


\par }{\PP \VS{13}ሄዋፐ ጉይያን ሙሴ ባረ ቆማ ኢያሱና ባናዉ ደንዴዳ፤ ሙሴ ጾሳ ደርያ ፑደ ከሴዳ።

\VS{14}እስራኤልያ አሳ ጭማቱዋ እ፥ “ኑን ህንተንቱኮ ስማናዉ ሀዋን ደእሽተ፤ አሮነነ ሁር ሀዋን ህንተናና ደኢኖ፤ የዉ ደእያ ኦንነ ኡንቱንቱኮ ቦ” ያጌዳ።


\par }{\PP \VS{15}ሙሴ ደርያ ፑደ ከሴዳ ዎደ፥ ሻሪ ደርያ ካሜዳ።

\VS{16}ቃይ መꬍና ጎዳ ቦንቹ ሲና ደርያ ቦላን ኡቴዳ፤ ሄ ሻሪ ኡሱፑን ጋላሳ ማዬዳ፤ ላፑንꬃ ጋላሳን ሄ ሻርያ ግዶፐ መꬍና ጎዳይ ሙሳ ጼሴዳ።

\VS{17}እስራኤላቶ መꬍና ጎዳ ቦንቹ ደርያ ሁጲያን ጹግያ ታማ ማላቲደ ቤቴዳ።

\VS{18}ሄዋፐ ጉይያን ሙሴ ሄ ሻርያ ግዶ ገሊደ፥ ደርያ ፑደ ከሲደ ደርያ ሁጲያን ኦይታሙ ጋላሳነ ኦይታሙ ቃማ ጋምኤዳ።
\XREF{}{{\XO 24:18 }{\XT{ዛረ. 9:9}}}




\par }{\MS ጌሻ ዱንካንያነ ጎይና ዎጋ

\par }\Chap{25}{\MR (25:1—40:38)

\par }{\SH ጾሳ ዱንካንያ ቶካናዉ እመቴዳ እሞታ
\par }
{\R (ከሳ 35:4-9)

\par }{\PP \VerseOne{1}መꬍና ጎዳይ ሙሴዉ ሀዋዳን ያጌዳ፤

\VS{2}“ታዉ እምያዋ አሀናዳን ኔን እስራኤላቶ ኦዳ፤ ታዉ እማናዉ አ ዎዛናይ አ እማ እማ ግያ አሳ ኡባ እሞታ ኔን ታዉ አካ።

\VS{3}ህንተንቱ ኡንቱንቱፐ አካና እሞታይ ሀዋ: ዎርቃ፥ ብራ፥ ናሃስያ ብራታ፥

\VS{4}ሳሉዋ ማላትያ፥ ኦቻ ቴራ ማላትያነ፥ ዞኦ ሊቆ ቃጭና፥ ዴሻ እስክያ፥

\VS{5}ዶርሳ ኦርግያ ጋልባ ዞኦ ቃላምያን የግ ከሴዳዋ፥ ሀራ ጋልባ፥ ኦዶሩዋ፥

\VS{6}ጾምፕያዉ ዎጋራ ዛይትያ፥ ኦክያ ዛይትያነ እጻና ሳዌꬅያ ቅማምያ፤

\VS{7}ቄሳቱዋ ካፑዋ ኤፉድያንነ ትራን ዎꬅያዋን የግያ ማርግድያ ጌተትያ ሹቻቱዋነ ሀራ ጶልያ አልኦ ሹቻቱዋ አሆ።


\par }{\PP \VS{8}“ያቲደ ታን ኡንቱንቱ ግዶን አቃናዳን፥ ኡንቱንቱ ታዉ ጌሻ ሳኣ ጊግስኖ።

\VS{9}ልከ ታን ኔና በሴዳ ሌምሱዋ ኡባዳን ጾሳ ዱንካንያነ አ ግዶን ደእያ ሚሻቱዋ ኦꬅተ።


\par }{\SH ቃላ ጫቁዋ ታቦታ
\par }
{\R (37:1-9)

\par }{\PP \VS{10}“ኡንቱንቱ ኦዶሩዋ ምꬃፐ አዱሳተꬃይ ላኡ ዋꬋነ ባጋ፥ ጎምፓይ እት ዋꬋነ ባጋ፥ ጌሳይ ቃይ እት ዋꬋነ ባጋ ግዴዳ ታቦታ መꬍኖ።

\VS{11}ሶያነ ካርያ ዋላካይ ባይና ዎርቃን ሼሻ፤ አ ዩሹዋካ ዎርቃ ትገꬃን ዩሻ አꬃ።

\VS{12}ሄ ታቦታዉ ኦይዱ ዎርቃ ሳጋየቱዋ ትጋደ ኦይዱ ገደቱዋን እት ባጋና ላኡ ሳጋየቱዋ፥ ቃይ የንኮ ባጋና ላኡ ሳጋየቱዋ አꬃ።

\VS{13}ሄዋፐ ጉይያን ኦዶሩዋፐ ካሱዋ ከሳደ ዎርቃን ሼሻ።

\VS{14}ታቦታ ቶካናዉ፥ ታቦታ ምይያን ደእያ ሳጋየቱዋን ካሱዋ አꬃ።

\VS{15}ቶክያ ካሶቱ ታቦታ ሳጋየቱዋ ግዶን ደእኖ፤ ኡንቱንቱ ሄዋፐ ኡባካ ከሶፕኖ።

\VS{16}ታቦታ ግዶን ታን ነዉ እምያ፥ ታሙ አዛዛቱ ጻፈት ኡቴዳ ላኡ ማሰቴዳ ማርካተꬃ ሹቻቱዋ ዎꬃ።


\par }{\PP \VS{17}“ዋላካይ ባይና ዎርቃፐ ላኡ ዋꬋነ ባጋ አዱቂያ፥ እት ዋꬋነ ባጋ አክያ አቶ ግያ ሳኣ ቁምእያ መꬋ።\XREF{}{{\XO 25:17 }{\XT{እብራ. 9:5}}}

\VS{18}ቁምእያዉ ዉርሰꬃ ላኡ ባጋ ጋጻን ላኡ ክሩቤልያ፥ ቆጸቴዳ ዎርቃፐ መꬋ።

\VS{19}እት ክሩብያ እት ባጋ ጋጻን፥ ላኤንꬆ ክሩብያ የንኮ ባጋ ጋጻን ላኡዋካ ቁምእያና ጋꬃ ኦይꬃደ መꬋ።

\VS{20}ክሩበቱ ባረንቱ ቀፍያ ደንꬂደ፥ አቶ ግያ ሳኣ ቁምእያ ባረንቱ ቀፍያን ኩዋይ ዎꬅኖ፤ ቃይ እቱ እቱዋኮ ስም ኡቲደ፥ ቁምእያ ጼልኖ።

\VS{21}ቁምእያ ታቦታዉ ቦላ ባጋን ዎꬃ፤ ቃይ ታን ነዉ እምያ አዛዛቱ ጻፈቲደ ማሰቴዳ ሹቻቱዋ ታቦታ ግዶን ዎꬃ።

\VS{22}ማርካተꬃ ታቦታ ቦላ ቁምእያ ቦላ ደእያ ላኡ ክሩበቱዋፐ ግዱዋን ታን ኔናና ጋከታደ እስራኤልያ አሳዉ ታን እምያ አዛዙዋ ኡባ ያን ነዉ እማና።


\par }{\SH ኡክꬃ ዎꬅያ ጻርጴዛ
\par }
{\R (37:10-16)

\par }{\PP \VS{23}“ኦዶሩዋ ምꬃፐ አዱሳተꬃ ላኡ ዋꬋ፥ ጎምፓይ እት ዋꬋ፥ ጌሳይ ቃይ እት ዋꬋነ ባጋ ግድያ እት ጻርጴዛ መꬋ።

\VS{24}ያታደ ዋላካይ ባይና ዎርቃን ሼሻ፤ ቃይ አ ዩሹዋን ዎርቃ ትገꬃ ዩሻ አꬃ።

\VS{25}ሄዋዳንካ፥ ቃይ ጎምፓይ ታካ ግዴዳ ሻሽያ አ ቦላ ዩሻ አꬃ። ያታደ አ ቦላ ዎርቃ ትገꬃ ዩሻ።

\VS{26}ሄ ጻርጴዛዉ ኦይዱ ዎርቃ ሳጋየቱዋ መꬋደ፥ ጻርጴዛ ገደቱ ደእያ ኦይዱ ጋጻን ዎꬃ።

\VS{27}ጻርጴዛ ቶካናዉ ካሱዋ አꬅያ ሳጋየቱ ጻርጴዛዉ ሻሽያ ጋጻን ሺቂደ ደእኖ።

\VS{28}ሄ ቶክያ ካሱዋ ኦዶሩዋፐ ከሳደ፥ ዎርቃን ኡንቱንታ ሼሻ።

\VS{29}ሄዋዳንካ፥ ቃይ ሻታቱዋነ ጭልፓቱዋ፥ ዱቂያባቱዋነ ጹአቱዋ ዋላካይ ባይና ዎርቃፐ መꬋ።

\VS{30}ታ ስንꬃ አꬅያ ጌሻ ኡክꬃይ ኡባ ዎደካ ጻርጴዛ ቦላ ꬋዮፖ።\XREF{}{{\XO 25:30 }{\XT{ዎጋ 24:5-8}}}


\par }{\SH ጾምፕያ ዎꬅያ ባላ
\par }
{\R (37:17-24)

\par }{\PP \VS{31}“ጾምፕያ ዎꬅያ ባላ ቆጸቴዳ ዋላካይ ባይና ዎርቃፐ መꬋ፤ ሄ ባላይ ኤቂያ ገዲካ፥ ቃይ ግዶ ቶማይካ ኡባይ ቆጸቴዳ ዎርቃፐ ኦሰታናዉ ኮሼ። አ ዋንጫቱ፥ አ ኩኩሞቱ አ ጪሻቱ ኡባይ አናና እትፐ ኦይቀት መታናዉ ኮሼ።
 
\VS{32}ምይያና ኡሱፑን ማራቱ አዉ ከሲኖ፤ ማራቱዋፐ ሄዛቱ እት ባጋና፥ ቃይ ሄዛቱ የንኮ ባጋና ደእኖ።

\VS{33}ኡሱፑን ማራቶካ ሁጲያን ሁጲያን ሄዙ ሄዙ ኩኩሙነ ጪሻይ ደእያ ላዉዝያ ጪሻ ማላትያ ዋንጫይ ደኦ።

\VS{34}ጾምፕያ ዎꬅያ ባላዉ ግዶ ቶማይ፥ ኩኩሞቱዋ ጪሻቱ ደእያ ላዉዝያ ጪሻ ማላትያ ኦይዱ ዋንጫይ ደኦ።

\VS{35}ላኡ ላኡ እትፐ ዋꬃን ደእያ ሄዙ ማራቱዋፐ ጋርሳና እት እት ኩኩሙ ደኦ።

\VS{36}ኩኩማቱነ ማራቱ ኡባይ ጾምፕያ ዎꬅያ ባላና እትፐ፥ ኦይቀት እቱዋ ግዲደ፥ ዋላካይ ባይና ዎርቃፐ ቆጸቲደ መትኖ።


\par }{\PP \VS{37}“ሄዋፐ ጉይያን ጾምፕያ ዎꬅያ ባላዉ ላፑን ጾምፐቱዋ ጊግሳደ፥ ኡንቱንቱ ስንꬃ ግዶዉ ፖአና ማላ ꬎቁ ኦꬃደ ዎꬃ።

\VS{38}ጾምፕያ ቶይስያ ቃጰቱዋነ ኡንቱንታ ዎꬅያዋንታ ዋላካይ ባይና ዎርቃፐ መꬋ።

\VS{39}ጾምፕያ ዎꬅያ ባላይነ አን ጎኤትያ ሚሻ ኡባይ ሀታማነ እቼሹ ኪሎ ግራመ ግዴዳ ዋላካይ ባይና ዎርቃፐ መቲኖ።

\VS{40}አኬካ፤ ታን ኔና ደርያ ሁጲያን በሴዳዋዳን ኪተታ።
\XREF{}{{\XO 25:40 }{\XT{ኪታ 7:44፤ እብራ. 8:5}}}




\par }\Chap{26}{\SH ጾሳ ዱንካንያ
\par }
{\R (36:8-38)

\par }{\PP \VerseOne{1}“ቃይ ሊቆ ፑቱዋፐ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐ ዳደቴዳ ታሙ ጋርዳቱዋ ጾሳ ዱንካንያ ጊግሳ። ሄ ጋርዳቱዋን እት ሂላን ክሩበቱዋ ምስልያ ዳድሳ።

\VS{2}ጋርዶቱ ኡባይ እት ልከ ግድኖ፤ ጌሳይ ላታማነ ሆስፑን ዋꬋ፤ ጎምፓይ ኦይዱ ዋꬋ ግዶ።

\VS{3}እቼሹ ጋርዳቱዋ እትፐ ጋꬃደ ስካ፤ የንኮ አቴዳ እቼሹ ጋርዳቱዋካ ኡንቱንቱዋዳን ኪተታ።

\VS{4}እትፐ ጋከቲደ ስከቴዳ ጋርዳቱዋፐ እት ጋርዱዋ ዉርሰꬃ ጋጻን ሳሉዋ ማላትያ ጫርቂያፐ ማጫራ መꬋ፤ ቃይ እትፐ ጋከት ስከቴዳ የንኮ ጋርዱዋንካ ሄዋዳን ኪተታ።

\VS{5}እትፐ ጋከቴዳ እት ጋርዱዋ ቦላ እሻታሙ ማጫራ፥ ቃይ እትፐ ጋከቴዳ የንኮ ጋርዱዋ ቦላካ እሻታሙ ማጫራ መꬋ፤ ሄ ማጫራቱ ኡባይካ እቱ እቶ ማራን ደእኖ።

\VS{6}ሄዋፐ ጉይያን ዎርቃፐ እሻታሙ ኦይቂያዋንታ መꬋደ ጾሳ ዱንካኒ እቱዋ ግዳና ማላ፥ ሄ ጋርዳቱዋ ጋጻ ጋጻ ሄ ኦይቂያዋንቱን ኦይꬃ።


\par }{\PP \VS{7}“ቃጭናፐ መቴዳ ጾሳ ዱንካንያ ቦላና ካማና ማላ፥ ታማነ እት ጋርዳቱዋ ዴሻ እስክያፐ ዳዳደ፥ እት ዱንካንያ መꬋ።

\VS{8}ታማነ እት ጋርዳቱካ እት ልከ ግድኖ፤ እት እት ጋርዱዋ ጌሳይ ሀታሙ ዋꬋ፥ ጎምፓይ ኦይዱ ዋꬋ ግዶ።

\VS{9}እቼሹ ጋርዳቱዋ እት ባጋና፥ ኡሱፑን ጋርዳቱዋ ቃይ የንኮ ባጋና ጋꬃደ ስካ። ኡሱፑንꬃ ጋርዱ ዳኮቲደ፥ ዱንካንያዉ ስንꬃ ባጋና ዳቡለቶ።

\VS{10}ጋꬅ ስኬዳ ጋርዳቱዋፐ እት ጋርዱዋ ጋጻን እሻታሙ ማጫራ መꬋ፤ ቃይ ጋꬅ ስኬዳ የንኮ ጋርዳቱዋፐ ጋጻን እሻታሙ ማጫራ መꬋ።

\VS{11}እሻታሙ ናሃስያ ኦይቂያዋ መꬋደ፥ ማጫራቱዋ ግዶ ገልሳ፤ ያታደ ዱንካንያ እትፐ ጋꬃ ኦይꬃ። ያቶፐ ሀ ላኡ ኦይቀቴዳ ካምያዋንቱ እቱዋ ግዳና።

\VS{12}ሀ ዱንካንያ ጋርዳቱዋፐ ፓላሄዳ ባጋ ጋርዱ ጾሳ ዱንካንያዉ ጉየና ካቀቶ።

\VS{13}ዱንካንያ ጋርዶቱ ላኡ ባጋናካ እት እት ዋꬋ ኬሻ ፓላህኖ፤ ሄ ፓላሄዳዋንቱ ጾሳ ዱንካንያ ካማና ማላ፥ ላኡ ባጋ ምይያና ካቀትኖ።


\par }{\PP \VS{14}“ዴሻ አጎዛፐ መቴዳ ዱንካንያ ቦላና ካማናዉ ዶርሳ ኦርግያ ጋልባ ዞኦ ቃላምያን የግ ከሴዳዋ ጊግሳ፤ ቃይ አ ቦላና ካማናዉ ቁምእያ ሀራ ጋልባፐ ጊግሳ።


\par }{\PP \VS{15}“ጾሳ ዱንካንያ ጻጋግያዋንታ ስት ጌዳ ኦዶሩዋፐ ከሳ።

\VS{16}እት እት ጻጋግያዉ ጌሳይ ታሙ ዋꬋ፥ ጎምፓይ እት ዋꬋነ ባጋ ግዶ።

\VS{17}እት እት ጻጋግያዉ እቱዋ እቱዋና ጋꬅ ኦይꬅያ ላኡ ፖꬃ መꬋ። ጾሳ ዱንካንያ ጻጋገቱዋ ኡባካ ሄዋዳን ኪተታ፤

\VS{18}ጾሳ ዱንካንያዉ ገድሳ ባጋና ላታሙ ጻጋግያዋ መꬋ።

\VS{19}እት እት ጻጋግያዉ ላኡ ፖꬃይ ገልያ ኦይታሙ ሉኩዋ፥ ኡባካ ብራፐ ጊግሳ።

\VS{20}ጾሳ ዱንካንያዉ ሁጲሳ ባጋና፥ ላታሙ ጻጋግያዋ መꬋ።

\VS{21}እት እት ጻጋግያዉ ላኡ ገደቱ፥ ሙለ ኦይታሙ ገደቱ፥ ብራፐ ጊግኖ።

\VS{22}ቃይ ጾሳ ዱንካንያዉ ጉየ ጋጻን አዋይ ዉልያ ባጋና ኡሱፑን ጻጋግያ መꬋ።

\VS{23}ጉየን ደእያ ጋጻቶ ላኡ ጻጋግያ ጊግሳ።

\VS{24}ሄዋ ድራዉ፥ እት ጻጱዋን ላኡ ፖꬃ ጊጋ ጼራ ጋካናዉ እታ ግድ ምግዱዋን ኦይቀታናዉ በሴ፤ ላኡ ጋጻ ኦይꬅያ ጻጋጋቱካ ሀራ ጻጋጊ ኦሰቶዋዳን ኦሰታናዉ በሴ።

\VS{25}ሄዋ ድራዉ እት እት ጻጋግያዉ ጋርሳና ላኡ ላኡ ፖꬃይ ገልያ ሉካቱ ደኢኖ፤ ኡባና ሆስፑን ጻጋገቱነ ብራፐ ኦሰቴዳ ታማነ ኡሱፑን ፖꬃይ ገልያ ሉካቱ ደኢኖ።


\par }{\PP \VS{26}“ቃይ ኦዶሮቱዋፐ ቱቁመትያ ሜጋ ከሳ። ጾሳ ዱንካንያዉ እት ባጋ ምይያን ደእያ ጻጋገቶ እቼሹ ቱቁመትያ ሜጋ፥

\VS{27}ቃይ የንኮ ባጋ ምይያን ደእያ ጻጋገቶ እቼሹ ቱቁመትያ ሜጋቱዋ ጊግሳ። ሄዋዳንካ፥ ጾሳ ዱንካንያዉ ጉየ አዋይ ዉልያ ባጋና ዉርሰꬃ ጋጻን ደእያ ጻጋገቶ እቼሹ ቱቁመትያ ሜጋ መꬋ።

\VS{28}ግዶ ቱቁመትያ ሜጋይ ጻጋገቶ ግዶ ሄራና ሀ ጋጻፐ ያ ጋጻ ጋካናዉ ፕን ከሳናዉ ኮሼ።

\VS{29}ጻጋገቱዋ ዎርቃን ሼሻደ፥ ቱቁመትያ ሜጋቱ አꬍያ ሳጋየቱዋ ዎርቃፐ መꬋ፤ ቃይ ቱቁመትያ ሜጋቱዋካ ዎርቃን ሼሻ።

\VS{30}ጾሳ ዱንካንያ ታን ኔና ደርያ ቦላን በሴዳዋዳን ኦꬃደ ቶካ።


\par }{\PP \VS{31}“ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ እት ጋርዱዋ ኪተታ፤ ሄ ጋርዱዋ ቦላ እት ሂላን ክሩበቱዋ ምስልያ ስክሳ።

\VS{32}ያታደ ዎርቃን ሼሼዳ ኦይዱ፥ ኦዶሩዋ ቱሳቱዋን ደእያ ዎርቃፐ ኦሰቴዳ ካቂያዋን ካቃ። ሄ ኦይዱ ቱሳቱ ብራፐ መꬌዳ ኦይዱ ፖꬃይ ገልያሳን ገልኖ።

\VS{33}ሄ ጋርዱዋ ጾሳ ዱንካንያ ካራን ደእያ ኦይቂያዋንቱፐ ጋርሳና ካቄዳ፥ ቃላ ጫቁዋ ታቦታ ጋርዱዋፐ ጉየ ባጋን ዎꬃ፤ ያቶፐ ሄ ጋርዱ ጌሻ ሳኣ ኡባፐ አꬌዳ ጌሻ ሳኣፐ ሻካና።
\XREF{}{{\XO 26:33 }{\XT{እብራ. 6:19፤ 9:3-5}}}

\VS{34}አቶ ግያ ሳኣ ቁምእያ ኡባፐ አꬌዳ ጌሻ ሳኣን ደእያ ቃላ ጫቁዋ ታቦታ ቦላ ዎꬃ።

\VS{35}ጻርጴዛ ጋርዱዋፐ ካረና፥ ጾሳ ዱንካንያን ጌሻ ሳኣ ግዱዋን ሁጲሳ ባጋን ዎꬃ፤ ጾምፕያ ዎꬅያ ባላ ቃይ አ ባጋን ገድሳ ባጋና ዎꬃ።


\par }{\PP \VS{36}“ዱንካንያ ገልያ ፐንግያዉ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ጽልፕያን አሌቅስያዋን ኦሰቴዳ ጋርዱዋ መꬋ።

\VS{37}ጋርዱዋ እቼሹ ቱሳቱዋ ኦዶሮቱዋፐ ከሳደ፥ ዎርቃን ሼሻ፤ ካቂያዋንቱካ ዎርቃፐ ኦሰቴዳዋንታ ግድኖ፤ ቱሳቶ ናሃስያ ብራታፐ ትጋደ እቼሹ ፖꬃቱ ገልያዋ መꬋ።




\par }\Chap{27}{\SH ጹግያ ያርሹዋ ያርሽያ ሳኣ
\par }
{\R (38:1-7)

\par }{\PP \VerseOne{1}“ኦዶሩዋፐ ያርሽያ ሳኣ ኬጻ። ሄ ያርሽያ ሳአዉ ጌሳይ እቼሹ ዋꬋ ግዶ፤ ጎምፓይነ እት ልከ፥ እቼሹ እቼሹ ዋꬋ፤ ꬎቃተꬃይ ሄዙ ዋꬋ፥ ኦይዱ ጋጻና ደኦ።

\VS{2}ዉርሰꬃ ጋጻን ጋጻን እት እት ካጭያ መꬋ፤ ካጨቱ ያርሽያ ሳኣና እትፐ ኦይቀቲደ መትኖ። ያታደ ያርሽያ ሳኣ ናሃስያ ብራታን ሼሻ።

\VS{3}አን ጎኤትያ ሚሻቱዋ፥ ብድንꬃ ከስያ ባልደቱዋ፥ አካፋቱዋ፥ ሱꬃ ትግያ ኩይጻሮቱዋ፥ ቃጲያ፥ ሴልያባ ኦይቂያ ሚሻ ናሃስያ ብራታፐ መꬋ።

\VS{4}ያታደ ናሃስያ ብራታፐ ዛዝርያ መꬋ፤ ቃይ አ ኦይዱ ጋጻን ኦይዱ ሳጋየቱዋ መꬋ።

\VS{5}ያታደ ያርሽያ ሳአዉ ግዶ ባጋን ኦይꬃደ ዎꬃ

\VS{6}ኦዶሩዋፐ ያርሽያ ሳአዉ ካሶቱዋ ከሳደ፥ ናሃስያ ብራታን ሼሻ።

\VS{7}ያርሽያ ሳኣ ቶክያ ዎደ ማዳና ማላ፥ ሄ ካሱዋ ላኡ ምይያና ደእያ ሳጋየቱዋን አꬃ።

\VS{8}ታን ኔና ደርያ ቦላን በሴዳዋዳን፥ ያርሽያ ሳኣ ጻዉላፐ መꬊደ፥ ጎምፓ መላ ከስኖ።


\par }{\SH ጾሳ ዱንካንያዉ ዳባባ ዩሹዋ
\par }
{\R (38:9-20)

\par }{\PP \VS{9}“ጾሳ ዱንካንያዉ አሳይ ሺቅያ ዳባባ ጊግሳ። ዳባባይ ገድሳ ባጋና ጼቱ ዋꬋ አዱቆ፤ ሄ ዳባባዉ ሊቆ ሊኑዋፐ ዳደቴዳ ጋርዳቱዋ ጊግሳ።

\VS{10}አዉ ናሃስያ ብራታፐ ላታሙ ቱሳቱዋነ ቱሳቱ ኤቂያ ላታሙ ፖꬃይ ገልያ ሉኩዋ ኦꬃ፤ ኡንቱንቱ ሁጲያን ቃይ ብራፐ ካቂያዋንታነ ቱሳቱዋ ሁጲያን ቃችያዋንታ ኦꬃ።

\VS{11}ሄዋዳንካ፥ ዳባባዉ ሁጲሳ ባጋና ጼቱ ዋꬋ አዱቆ፤ ቃይ ላታሙ ቱሳቱዋናነ ሄ ቱሳቶ ላታሙ ናሃስያ ፖꬃይ ገልያ ሉኮቱዋና ደእያ ጋርዱ ደኦ። ያቲደ ብራፐ ኦሰቴዳ ካቂያዋንቱነ ቱሳቱዋ ሁጲያን ቃችያዋንቱ ዳባባዉ ደእኖ።


\par }{\PP \VS{12}“ዳባባዉ አዋይ ዉልያ ባጋ ጎምፓይ እሻታሙ ዋꬋ አኮ፤ ታሙ ቱሳቱነ፥ ቱሳቶ ታሙ ፖꬃይ ገልያ ሉካቱ ደእያ ጋርዶቱ አዉ ደእኖ።

\VS{13}ቃይ አዋይ ዶልያ ባጋ ዳባባ ጎምፓይካ እሻታሙ ዋꬋ ግዶ።

\VS{14}ዳባባ ገልያ ሳኣፐ አዋይ ዶልያ ባጋና ታማነ እቼሹ ዋꬋ አዱቂያ ጋርዶቱ ደእኖ፤ ኡንቱንቶ ሄዙ ቱሳቱነ ሄዙ ፖꬃይ ገልያ ሉኮቱ ደእኖ።

\VS{15}ሄዋዳንካ፥ ህንኮ ባጋና ጋርዶቱ ታማነ እቼሹ ዋꬋ አዱቂያ ጋርዶቱ ደእኖ፤ ኡንቱንቶ ሄዙ ቱሳቱነ ቱሳቶ ሄዙ ፖꬃይ ገልያ ሉኮቱ ደእኖ።


\par }{\PP \VS{16}“ዳባባ ገልያ ሳአዉ ላታሙ ዋꬋ አዱቂያ ጋርዱዋ ጊግሳ፤ ሄዌካ ሳሉዋ ማላትያ፥ ኦቻ ቴራ ማላትያነ፥ ሾሎላ ዞኦ ቃጭናፐነ ሊቆ ሊኑዋፐ ዳደቴዳዋ፥ ጽልፕያን አሌቅስያዋን ጊግሳ። ኦይዱ ቱሳቱዋነ ቱሳቶ ኦይዱ ፖꬃይ ገልያ ሉኮቱዋ ጊግሳ።

\VS{17}ዳባባ ዩሹዋን ደእያ ቱሳቱዋ ኡባዉ ብራፐ ኦሰቴዳ ቃችያዋንቱነ ካቂያዋንቱ፥ ናሃስያፐ ኦሰቴዳ ፖꬃይ ገልያ ሉኮቱ ደእኖ።

\VS{18}ዳባባይ አዱሳተꬃይ ጼቱ ዋꬋ፥ ጎምፓይ እሻታሙ ዋꬋ ግዶ፤ ፑድያ እቼሹ ዋꬋ ꬎቂያ ሊቁዋን ዳደቴዳ ሊኑዋፐ ኦሰቴዳ ጋርዶቱ ደእኖ፤ ያቲደ ቱሳቱዋ ናሃስያፐ ኦሰቴዳ ፖꬃይ ገልያ ሉኮቱ ግድኖ።


\par }{\PP \VS{19}“ጾሳ ዱንካንያን ኦꬅያ ኦሶ ጎኤትያ ሚሻ ኡባይ፥ ኡንቱንቱ ጎአይ አያ ግዶፐነ፥ ጾሳ ዱንካንያ ꬎገቱ ኡባናነ ዳባባ ꬎገቱ ኡባናካ ጉጅና፥ ናሃስያ ብራታፐ መቲኖ።


\par }{\SH ጾምፕያ ዛይትያ
\par }
{\R (ዎጋ 24:1-4)

\par }{\PP \VS{20}“ጾምፒ ቶኤናን ኤጺደ ደአና ማላ፥ አዉ ኮሽያ ጽሎ ዛይትያ ዎጋራ ቴራ ጫዲደ ጉምእና ከሴዳዋ ነዉ አሀና ማላ፥ እስራኤላቱዋ አዛዛ።

\VS{21}አሮነነ አ ናናይ፥ ጾምፒ ጾሳ ስንꬃን ቃሜዳ ሳአይ ዎንታና ጋካናዉ ፖአና ማላ፥ መꬍና ጎዳ ዱንካንያ ግዶን፥ ማርካተꬃ ታቦታ ስንꬃን ደእያ ጋርዱዋፐ ካረና ኤꬅኖ። ሀዌ እስራኤልያ አሳዉ መꬍናዉ ዎꬆ ዎጋ ግዲደ ደኦ።




\par }\Chap{28}{\SH ቄሳቱዋ ካፓቱዋ ማዩዋ
\par }
{\R (39:1-7)

\par }{\PP \VerseOne{1}“ነ እሻ አሮናነ አ ናና ናዳባ፥ አቢሀ፥ ኤልኣዛራነ እታማራ ኔኮ አሃደ፤ ኡንቱንቱ ቄሳቱዋ ግዲደ ታዉ ኦꬃና ማላ፥ እስራኤልያ አሳ ግዶፐ ኡንቱንታ ዱማያ።

\VS{2}አዉ ቦንቹዋነ ፑላ እማና ማላ፥ ነ እሻ አሮናዉ ቄሳተꬃ ማዮቱዋ ጊግሳ።

\VS{3}ታን አꬌዳ ኤራ እሜዳ ኩሽያ ሂላ ኤርያ አሳ ኡባ ጼሳደ፥ አሮናዉ ማዮቱዋ ጊግሳና ማላ ኦዳ፤ እ ቄሴ ግዲደ፥ ታዉ ኦꬃናዉ ዱማታናዋ።

\VS{4}ኡንቱንቱ ጊግሳና ማዮቱካ ሀዋንታ: ትራን ዎꬅያዋ፥ ኤፉድያ፥ አዱሳ ማዩዋ፥ አሌቀቲደ ዳደቴዳ አዱሳ ሻምጭያ፥ ሻሽያነ ሀራ ዳንጩዋ። ነ እሻይ አሮነነ አ ናናይ ቄሳቱዋ ግዲደ ታዉ ኦꬂደ ጌሻ ማዮቱዋ ማያና ማላ፥ ስክያዋንቱ ጊግሲኖ።

\VS{5}ኩሽያ ሂላ ኤርያዋንቱካ ሀ ማዮቱዋ ጊግሳናዉ ዎርቃ፥ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናነ ሊቆ ሊኑዋ ጎኤትኖ።


\par }{\SH ኤፉድያ
\par }
{\PP \VS{6}“ኤፉድያ ጌተትያ ማዩዋ ዎርቃፐ፥ ሳሉዋ ማላትያ ቃጭናፐ፥ ኦቻ ቴራ ማላትያ ቃጭናፐ፥ ሾሎላ ዞኦ ቃጭናፐነ ሊቆ ሊኑዋ ቃጭናፐ ኩሽያ ሂላንቻቱ አሌቂሲደ ጊግሲኖ።

\VS{7}ላኡ ባጋይ ጋከቲደ እቱዋ ግዳና ማላ፥ ላኡ ሀሽያ ቦላ ጋꬂደ ኦይꬅያ ጫርቂ ደኦ።

\VS{8}ሂላንቻይ አሌቂሲደ ዳዴዳ ዳንጩካ ኤፉድያና እታ ግዲደ፥ ዎርቃፐ፥ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሌእስ ባቄዳ ሊኑዋፐ ኦሰቶ።


\par }{\PP \VS{9}“ማርግድያ ጌተትያ ላኡ ሹቻቱዋ አሃደ፥ እስራኤልያ ናናቱዋ ሱንꬃ ኡንቱንቱ ቦላ ዎጫደ ጻፋ።

\VS{10}ኡንቱንቱ የለታ ማራዳን እት ሹቻ ቦላ ኡሱፑን ሱንꬃ፥ ህንኮ ሹቻ ቦላ ቃይ አቴዳ ኡሱፑናቱዋ ሱንꬃ ዎጫደ ጻፋ።

\VS{11}ማታፋ ቦላ ሱንꬃ ዎጪደ ጻፍያዋዳን፥ ሄ ላኡ ሹቻቱዋ ቦላ እስራኤልያ ናናቱዋ ሱንꬃ ዎጫደ ጻፋ፤ ሄ ሹቻቱዋ ዎርቃፐ መꬌዳ ሹቻ ኦይቂያዋ ቦላ ዎꬃ።

\VS{12}ያታደ ታማነ ላኡ እስራኤልያ ዘረꬃ ሀሳይያዋ ግዳና ማላ፥ ሀ ላኡ ሹቻቱዋ ኤፉድያና ኦይꬄዳ ሀሽያ ጫርቂያን ዎꬃ፤ ያቶፐ መꬍና ጎዳ ስንꬃን ኡባደ ቆፈታና ማላ፥ ሀ ሱንꬃቱዋ አሮነ ባረ ሀሽያን ቶኮ።

\VS{13}ሄ ሹቻቱዋ ኦይቂያዋ ዎርቃፐ መꬋ።

\VS{14}ቃይ ዋላካይ ባይና ዎርቃፐ ዎዶሩዋዳን ዶቄዳ ላኡ ሳንሳላታቱዋ ጊግሳደ፥ ሄ ላኡ ሹቻ ኦይቂያዋንቱና ጋꬃ ኦይꬃ።


\par }{\SH ትራን ዎꬅያዋ
\par }
{\R (39:8-21)

\par }{\PP \VS{15}“ጾሳ ሸኒ አየንቶ ኦቺደ ኤርያ ትራን ዎꬅያዋ ኩሽያ ሂላንቻን ኦስሳ። ሄ ትራን ዎꬅያዋ ኤፉድያ ዳዴዳዋዳን፥ ዎርቃፐ፥ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳዳ።

\VS{16}አዉ ኦይዱ ጋጻይ ደኤ፤ ጌሳይካ ጎምፓይ እት እት ታካ ግዲደ ዳኮቶ።

\VS{17}ሄዋፐ ጉይያን አ ቦላ ኦይዱ ማራን አልኦ ሹቻቱዋ ዎꬃ፤ ኮይሮ ማራን ዎꬄዳ ሹቻይ፥ ሳርድዮና፥ ቶጳዝዮንያነ ጶልያ እንቁዋ።

\VS{18}ላኤንꬆ ማራን ባሉርያ፥ ሳምፔርያነ አልማዝያ ግያ አልኦ ሹቻቱዋ፤

\VS{19}ሄዘንꬆ ማራን ያክንትያ፥ ከልቀዶንያነ አመተስጽኖስያ፤

\VS{20}ኦይደንꬆ ማራን ብራል፥ ማርግድያ፥ ያስጲድያ። ሀዋንቱ ኡባይ ዎርቃፐ ኦሰቴዳ ሹቻ ኦይቂያዋ ቦላ ኡትኖ።

\VS{21}እስራኤልያ ናናቱዋ ሱንꬃ ፓይዱዋዳን፥ ሹቻቱዋ ፓይዱካ ታማነ ላኡዋ ግድኖ፤ እቱ እቱ ማታፋዳን ዎጨቲደ፥ ታማነ ላኡ ዛራቱዋ ሱንꬃይ ሄ ሹቻቱዋን ጻፈቶ።


\par }{\PP \VS{22}“ትራን ዎꬅያዎ ዎዶሩዋዳን ዶቀቴዳ ሳንሳላታ ዋላካይ ባይና ዎርቃፐ መꬋ።

\VS{23}ላኡ ዎርቃ ምግዳቱዋ መꬋደ፥ ትራን ዎꬅያዎ ቆሞ ጋጻ ጋꬃደ ኦይꬃ ዎꬃ።

\VS{24}ሄ ላኡ ዎርቃ ሳንሳላታቱዋ ትራን ዎꬅያዎ ጋጻን ደእያ ምግዶቱዋና ጋꬃደ ኦይꬃ።

\VS{25}ሄ ሳንሳላታቶ የንኮ ባጋ ጼራ ቃይ ኤፉድያዉ ስንꬃ ባጋና፥ ሀሽያ ጫርቂያን ደእያ ሹቻ ኦይቂያዋንቱና ጋꬃ ቃቻ።

\VS{26}ቃይካ ላኡ ዎርቃ ምግዳቱዋ መꬋደ፥ ኤፉድያፐ ጋርሳን ካሊደ ደእያ ትራን ዎꬅያዎ ሶ ባጋና ደእያ ላኡ ጋጻ ጼራን አꬃ።

\VS{27}ሄዋዳንካ፥ ዎርቃፐ ሀራ ላኡ ምግዳቱዋ መꬋደ፤ ኤፉድያዉ ስንꬃ ባጋና፥ ሀሽያ ጫርቂያፐ ጋርሳ ባጋና፥ ኤፉድያ ጼሳን ቃችያዋፐ ቆሞና፥ ስኩ ጋከቴዳ ሳኣ ማታን ካረና ኡንቱንታ ኦይꬃ።

\VS{28}ትራን ዎꬅያዋን ደእያ ምግዳቱዋ ኤፉድያን ደእያ ምግዶቱዋና ጋꬂደ፥ ሳሉዋ ማላትያ ባቀꬃን ቃቻ፤ ያቶፐ፥ ትራን ዎꬅያዌ ጼሳፐ ቆሞና ደእያ ድራዉ፥ ቃሹ ሾልኤና።


\par }{\PP \VS{29}“አሮነ ጌሻ ሳኣ ገልያ ዎደ፥ ሀ ትራን ዎꬅያ መꬍና ጎዳ ሸንያ በስያዌ ደእያ እስራኤልያ ዛራቱዋ ሱንꬃቱዋ ቶኮ። ያቶፐ ታን መꬍና ጎዳይ ኡባደ ታ አሳ ሀሳያና።

\VS{30}ቃይ ኡሪምያነ ቱሚምያ ጌተትያዋንታ ትራን ዎꬅያዋን የጋ። አሮነ መꬍና ጎዳ ስንꬃ አꬊደ፥ ባረ ትራን ዎꬅ አኪደ ገሎ። ታ ሸኒ አየንቶ እስራኤልያ አሳ ኤርሳና ማላ፥ እ ታ ስንꬃን ኦꬃናዉ ገልያ ዎደ ኡባን ባረ ትራ ኪስያፐ ꬋይሶፖ።\XREF{}{{\XO 28:30 }{\XT{ፓይ. 27:21፤ ዛረ. 33:8፤ እዝራ 2:63፤ ናህ. 7:65}}}


\par }{\SH ሀራ ቄሳቱዋ ካፑዋ ማዩዋነ ቄሳቱዋ ማዩዋ
\par }
{\R (39:22-31)

\par }{\PP \VS{31}“ኤፉድያፐ ጋርሳና ማይያ አዱሳ ማዩዋ ኡባ ሳሉዋ ማላትያ ጫርቂያፐ ጊግሳ።

\VS{32}ሄ አዱሳ ማዮ ቆꬍያ አꬅያ ሳኣ መꬋ። ሄ ሳአይ ፔተናዳን፥ ዩሻ አꬃደ ጉጃ ጉጃ ስካ።

\VS{33}አዱሳ ማዩዋ ዱገ ባጋ ማጫራ ዩሹዋን ሳሉዋ ማላትያ፥ ኦቻ ቴራ ማላትያነ ሾሎላ ዞኦ ሮማንያ አይፍያ ቴራ ምስለቱዋ መꬋ። ያታደ ኡንቱንቱ ግዱዋን ዎርቃፐ ኦሰቴዳ ዳዋላቱዋ ዋላካን ኦꬃ።

\VS{34}ዎርቃ ዳዋላቱነ ሮማንያ ቴራ ምስለቱ ሄ አዱሳ ማዩዋ ዱገ ባጋ ጼራዉ ዩሹዋን ዋላካን አꬍኖ።

\VS{35}አሮነ ቄሳተꬃን ኦꬅያ ዎደ፥ ሀ አዱሳ ማዩዋ ማዮ፤ መꬍና ጎዳ ስንꬃ ጌሻ ሳኣ ገልያ ዎደነ ከስያ ዎደ፥ ዳዋላይ ዋሳና። ሄዋ ድራዉ እ ሀይቀና።


\par }{\PP \VS{36}“ዋላካይ ባይና ዎርቃፐ እት አሌቁዋ መꬋደ ማታፋ ቦላ ዎጭያዋዳን፥ አ ቦላ ዎጫደ፥ ‘መꬍና ጎዳዉ ጌሻ ግዲደ ዱማቴዳ’ ያጋደ ጻፋ።

\VS{37}ሁጲያን ጻጽያ ሻሽያፐ ጻደና ዴሙዋን ቃቻና ማላ፥ ሳሉዋ ማላትያ ባቀꬃ አን አꬃ።

\VS{38}አሮነ አ ባረ ዴሙዋን ዎꬆ፤ ሄዋን እስራኤልያ አሳይ መꬍና ጎዳዉ ጌሻ ያርሾ እምያዋን ፓጫይ ደኦፐ፥ ሄ ባይዙዋ አሮነ ቶኬ። አሳይ አህያዋ ኡባ መꬍና ጎዳይ አካና ማላ፥ እ ሄዋ ኡባ ገደካ ባረ ደሙዋን ዎꬃናዉ ኮሼ።


\par }{\PP \VS{39}“አሮና አዱሳ ሻምጭያ ሊቆ ሊኑዋፐ ዳዳ፤ ሁጲያን ጻጽያ ሻሽያካ ሊኑዋፐ ጊግሳ። ቃይ ዳንጩዋ ጽልፕያን አሌቅስያዋን ስክሳ።

\VS{40}አሮና ናናዉ ቦንቾነ አሌቆ ግዳና ማላ፥ አዱሳ ሻምጭያ፥ ዳንጮቱዋነ ሁጲያን ጻጽያ ሻሸቱዋ ጊግሳ።

\VS{41}ኔን ሀ ማዮቱዋ ነ እሻ አሮናነ አ ናና ማይዜዳዋፐ ጉይያን፥ ኡንቱንታ ቄሰተꬃን ሱንꬃደ ታዉ ኦꬃና ማላ ኦካደ ዱማያ።


\par }{\PP \VS{42}“ኡንቱንቱ ካሉ ካመታና ማላ ጋርሳና ማይያ ማዩዋ፥ ጼሳፐ ቢደ ዎድርያ ጋካናዉ ካምያዋ፥ ሊቆ ሊኑዋ ቃጭናፐ ዳዳደ ጊግሳ።

\VS{43}አሮነነ አ ናናይ ጾሳ ዱንካንያ ገልያ ዎደ፥ ዎይ ያርሹዋ ያርሽያ ጌሻ ሳኣን ቄሳተꬃን ኦꬃናዉ ሺቅያ ዎደ፥ ሀ ማዮቱዋ ማይኖ። ሄዋዳን ሀኖፐ፥ ኡንቱንቱ ባረንቱ ቦላ ባይዙዋነ ሀይቁዋ አህክኖ።

\par }{\PP “ሀዌ አሮናዉነ አ ዛረቶ መꬍናዉ ዎጋ ግዶ።




\par }\Chap{29}{\SH ቄሳተꬃ ሱንꬃ እሚደ ፖልያ ዎጋቱዋ
\par }
{\R (ዎጋ 8:1-36)

\par }{\PP \VerseOne{1}“አሮነነ አ ናናይ ቄሳቱዋ ግዲደ ታዉ ኦꬃና ማላ፥ ኔን ኡንቱንታ ዱማያናዉ ሀዋዳን ኦꬃ፤ ትላ ቦላና ደእያ እት ኮሩማ፥ ላኡ ዶርሳ ኮለቱዋ አካ፤

\VS{2}ሙሩታ ዛርጋ ꬊልያ አካደ፥ እርሹዋ የገናን ኡክꬃ ኡካ፤ ቃይ እርሹዋ የገናን ዛይትያን ኮምፑዋ ኮምፓ፤ ሄዋዳንካ፥ እርሹዋ የገናን ሌኦ ኡክꬃ ኡካደ፥ ዛይትያ ኦካ።

\VS{3}ኔን ኡንቱንታ ሳምፓን ዎꬃደ፥ ኮሩማናነ ላኡ ዶርሳ ኮለቱዋና እትፐ ታዉ ሺሻ።


\par }{\PP \VS{4}“ያታደ አሮናነ አ ናና ጾሳ ዱንካንያ ፐንገ አሃደ፥ ሃꬃን ኡንቱንታ ሜጫ።

\VS{5}ሄዋፐ ጉይያን ማዮቱዋ አካደ፥ አዱሳ ሻምጭያ፥ ኤፉድያ ጋርሳና ማይያ አዱሳ ማዩዋ፥ ኤፉድያነ ትራን ዎꬅያዋ አሮና ማይዛደ ኤፉድያ ሂላን ዳደቴዳ ዳንጩዋን ዳንጭሳ።

\VS{6}ሻሽያካ አ ሁጲያን ጻጻደ፥ ‘ጾሳዉ ጌሻ ግዲደ ዱማቴዳ’ ያግያዌ ጻፈቴዳ አሌቁዋ ስንꬃ ደሙዋን ሻሽያ ምይያን አꬃ።

\VS{7}ኦክያ ዛይትያካ አካደ፥ አ ሁጲያን ትጋደ ኦካ።

\VS{8}አ ናናካ አሃደ አዱሳ ሻምጭያ ማይዛ።

\VS{9}ሻሽያካ ኡንቱንቱ ሁጲያን ጻጻ። ሄዋፐ ጉይያን አሮናነ አ ናና ዳንጩዋ ዳንጭሳ። ቄሳተꬃይ ኡንቱንቶ መꬍና ዎጋ ግዶ። ስም አሮናነ አ ናና ያታደ ቄሳቱዋ ኦꬃሳ።


\par }{\PP \VS{10}“ኮሩማ፥ ጾሳ ዱንካንያ ስንꬃ ኔን አህና፥ አሮነነ አ ናናይ አ ሁጲያን ባረንቱ ኩሽያ ዎꬂኖ።

\VS{11}ኮሩማ፥ መꬍና ጎዳ ዱንካንያ ገልያ ፐንግያን መꬍና ጎዳ ማታን ሹካ።

\VS{12}ኮሩማ ሱꬃፐ አማሬዳዋ ነ ብራꬍያን አካደ፥ ያርሽያ ሳኣ ቦላ ደእያ ካጨቱዋ ኦክሽን አቴዳዋ ያርሽያ ሳኣፐ ጋርሳ ባጋና ጉሳ።

\VS{13}ሄዋፐ ጉይያን ቃንꬃ አሹዋ ካሜዳ ሞꬍያ ኡባ፥ ትርያ ጼራ ቦላ ደእያ ሞꬍያ፥ ላኡ ክላሆቱዋነ ኡንቱንታ ካሜዳ ሞꬍያ አካደ፥ ያርሽያ ሳኣ ቦላ ጹጋ።

\VS{14}ሽን ኮሩማ አሹዋ፥ አ ጋልባነ አ ማራጭያን ደእያ ቶጪያ አሳይ ኡቶ ሄራፐ ሃሳደ ጹጋ፤ ሄዌ ናጋራ ድራዉ ያርሽያ ያርሹዋ።


\par }{\PP \VS{15}“ላኡ ዶርሳ ኮለቱዋፐ እቱዋ ኔን አክና፥ አሮነነ አ ናናይ ባረንቱ ኩሽያ አ ሁጲያን ዎꬅኖ።

\VS{16}ያቶፐ ዶርሳ ኮልያ ሹካደ፥ ሱꬃ ያርሽያ ሳኣ ምይያን ኡባ ሳኣን ፑሻካ።

\VS{17}ዶርሳ ኮልያ አሹዋ ቃንጸሬꬃደ፥ ቃንꬃ አሹዋካ ገድያ ሜጫደ ሁጲያ ቦላነ ሀራ ቆሞ አሾቱዋ ቦላ ኡንቱንታ ዎꬃ፤

\VS{18}ሄዋፐ ጉይያን፥ ዶርሳ ኮልያ ኡባና ያርሽያ ሳኣን ጹጋ፤ ሄዌ መꬍና ጎዳዉ ጹገትያ ያርሹዋ፥ ሳዉዋ ቶሽኩ ግያ ያርሹዋነ መꬍና ጎዳዉ ታማን ያርሽያ ያርሹዋ።
\XREF{}{{\XO 29:18 }{\XT{ኤፈ. 5:2፤ ፕልጵ. 4:18}}}


\par }{\PP \VS{19}“ቃይ የንኮ ዶርሳ ኮልያ አሮነነ አ ናናይ ባረንቱ ኩሽያ አ ሁጲያን ዎꬃና ማላ ኔን አሀ።

\VS{20}ሄ ዶርሳ ኮልያ ሹካደ፥ አ ሱꬃፐ አማሬዳዋ አካደ፥ አሮናዉነ አ ናናዉ ኡሸቻ ሀይꬃቱዋ ጼራ፥ ኡንቱንቱ ኡሸቻ ኩሸቶ ዎጋ ብራቱዋነ ኡንቱንቱ ኡሸቻ ገደቶ ዎጋ ብራቱዋ ኦካ፤ ሄዋፐ ጉይያን፥ አቴዳ ሱꬃ ያርሽያ ሳኣ ምይያን ኡባ ሳኣን ፑሻካ።

\VS{21}ያርሽያ ሳኣን ደእያ ሱꬃፐ አማሬዳዋነ ትግያ ዛይትያፐካ አማሬዳዋ አካ፥ አሮና ቦላነ አ ማዩዋ ቦላ፥ አ ናናቱዋ ቦላነ ኡንቱንቱ ማዩዋ ቦላ ፑሻካ። እነ አ ናናይ፥ ኡንቱንቱ ማዩ ጾሳ ኦሶ ዱማታናዋ።


\par }{\PP \VS{22}“ሀ ዶርሳ ኮልያፐ ሞꬉዋ፥ ናስያ፥ ቃንꬃ አሹዋ ቦላ ደእያ ሞꬍያ፥ ትርያ ጼራ ቦላ ደእያ ሞꬍያ፥ ላኡ ክላሆቱዋ፥ ኡንቱንታ ካሜዳ ሞꬍያነ ኡሸቻ ባጋና ደእያ ጉየ ገድያ አካ፤ ሀዌ ቄሳተꬃ ሱንꬃ እምያ ዎደ ሹክያ ዶርሳ።

\VS{23}መꬍና ጎዳ ስንꬃን ዎꬄዳ እርሹ ገልቤና ኡክꬃ፥ ሳምፓፐ ዛይቲ ዋላከትቤና ኡክꬃ፥ ዛይትያና ኡኬዳ እት ኮምፑዋነ እት ሌኦ ኡክꬃ አካ።

\VS{24}ኔን ሀ ቁማ ኡባ አሮና ኩሽያንነ አ ናናቱዋ ኩሽያን ዎꬂደ ዉጻካናዳን ኦꬃ። ኡንቱንታ መꬍና ጎዳ ስንꬃን ፑደነ ዱገነ ቃꬅኖ።

\VS{25}ሄዋፐ ጉይያን ኡንቱንቱ ኩሽያፐ ሀዋንታ አካደ፥ ያርሽያ ሳኣ ቦላ ዎꬃደ፥ ጹግያ ያርሹዋና ጋꬃደ፥ መꬍና ጎዳዉ ሳዉዋ ቶሽኩ ጋናዳን፥ ያርሽያ ሳኣ ቦላ ታማን ጹጋ።

\VS{26}አሮነ ቄሳ ግዲደ ሱንትያ ዎደ ሹኬዳ ዶርሳ ኮልያ አንጎሱዋ አካደ፥ መꬍና ጎዳ ስንꬃን ቃꬅያ ያርሹዋዳን ቃꬃ፤ ሄዌ ኔና ጋክያ ነ ምያ ግሹዋ ግዳናዋ።


\par }{\PP \VS{27}“ሄ ሹኬዳ ዶርሳ አሹዋ ቆሞቱዋፐ፥ ያርሹዋ ኦꬂደ ቃꬄዳ አንጎሱዋነ ጾሳ ስንꬃን ፑደ ቶኬዳ ገድያ ጌሻ፤ ሄዋንቱ አሮናዉነ አ ናናዉ ግሹዋ ግዳናዋንታ።

\VS{28}እስራኤላቱ መꬍና ጎዳዉ እምያ እትፐተꬃ ያርሹዋፐ ቃꬅያ ባጋዉ ዎጋይ፥ ኡባ ገደካ እስራኤልያ አሳፐ ሺቆደ አሮናዉነ አ ናናዉ ጋክያ ግሹዋ ግዶ።


\par }{\PP \VS{29}“አሮና ቄሳተꬃ ጌሻ ማዩ አ ሀይቁዋፐ ጉይያን አ ዛረቶ ደኦ፤ ኡንቱንቱ ቄሳቱዋ ካፑዋ ግድያ ዎደ ሀ ማዩዋ ኦከታናዉነ ዱማታናዉ ማይኖ።

\VS{30}አ ናናቱዋፐ አ ሳኣን ቄሳቱዋ ግዲደ፥ ጌሻ ሳኣን ኦꬃናዉ ጾሳ ዱንካንያ ይያ ናአይ፥ ሄ ማዩዋ ላፑን ጋላሳዉ ማዮ።


\par }{\PP \VS{31}“አሮነነ አ ናናይ ቄሳቱዋ ግዲደ ሱንትያ ዎደ ሹከቴዳ ዶርሳ ኮልያ አሹዋ አካደ፥ ጌሻ ሳኣን ዶይሳ።

\VS{32}አሮነነ አ ናናይ ዶርሳ ኦርግያ አሹዋካ ማሶፍያን ደእያ ኡክꬃ ጾሳ ዱንካንያ ገልያ ፐንግያን ሚኖ።

\VS{33}ኡንቱንቱ ቄሳቱዋ ግዲደ ሱንታናዉነ ዱማታናዉ ናጋራይ አቶ ጌተታናዳን ያርሸቴዳ ሀ ያርሾቱዋ ሚኖ። ሽን ሄ ያርሾቱ ጌሻ ግዴዳ ድራዉ፥ ሀራ አሳይ ኦነ ሞፖ።

\VS{34}ቄስያ ግዲደ ሱንትያ ዎደ ሹኬዳ ዶርሳ ኮልያ አሹዋፐ ዎይ ኡክꬃፐ ዎንታ ጋካናዉ ፓላሂደ አቆፐ፥ ታማን ጹገቶ፤ ጌሻ ግዴዳ ድራዉ ሜተቶፖ።


\par }{\PP \VS{35}“አሮነነ አ ናናይ ቄሳቱዋ ግዲደ ሱንትያ ዎደ ዎꬅያ ዎጋ ልከ ታን ኔና አዛዜዳዋዳን ኦꬃደ፥ ላፑን ጋላሳ ጋርሳን ፖላ።

\VS{36}ናጋራይ አቶ ጌተታናዳን ሀቼ ሀቼ ናጋራ ያርሹዋዳን እት ኮሩማ ያርሻ። ሄዋን ያርሽያ ሳኣ ጌሻ፤ ያታደ ያርሽያ ሳኣ ዱማያናዉ ኦካ።

\VS{37}ያርሽያ ሳኣ ናጋራ አቶ ግያ ዎጋ ላፑን ጋላሳን ፖላደ፥ አ ዱማያ። ያቶፐ ያርሽያ ሳአይ ጌሻ ኡባፐ እቱዋ ግዴዳ ጌሻ። አ ቦችያ ኡባይካ ጌያና።


\par }{\SH ሀቼ ሀቼ ሺሽያ ያርሹዋ
\par }
{\R (ፓይ. 28:1-8)

\par }{\PP \VS{38}“ያርሽያ ሳኣን ኔን ሀቼ ሀቼ ሺሻና ያርሹ ሀዋ። የለቶደፐ እት ላይꬃ ግዴዳ ላኡ ዶርሳ ኦርገቱዋ ያርሻ።

\VS{39}ዶርሳ ኮለቱዋፐ እቱዋ ዎንታ፥ ቃይ ላኤንꬁዋ ኦማርስ ያርሻ።

\VS{40}ኮይሮ ዶርሳ ማራና እት ኪሎ ግራመ ግዴዳ ሙሩታ ዛርጋ ꬊልያ እት ሊትሮ ጉምኤቴዳ ዛይትያን ሙናቃደ ያርሻ፤ እት ሊትሮ ዎይንያ ኤሳካ ኡሻ ያርሹዋ ኦꬃደ ያርሻ።

\VS{41}ላኤንꬆ ዶርሳ ኦርግያ ኦማርስ ያርሻደ ዎንታዋ ኬሻ፥ ꬊልያ፥ ዛይትያነ ዎይንያ ኤሳ ሺሻ። ሄዌ መꬍና ጎዳዉ ታማን ያርሸትያ፥ ሳዉዋ ቶሽኩ ግያ ያርሹዋ ግዳናዋ።


\par }{\PP \VS{42}“ሀ ጹግያ ያርሹ ይያ የለታ ኡባን ጾሳ ዱንካንያ ገልያ ፐንግያን መꬍና ጎዳ ስንꬃን ፓጭ ባይናን ያርሸታናዉ ኮሼ። ታን ያን ህንተንቱና ጋከታደ፥ ኔናና ሃሳያና።

\VS{43}ቃይ ያን ታን እስራኤላቱዋና ጋከታናዉ፥ ታ ቦንቹካ ሄ ሳኣ ዱማ ሳኣ ከሳና።


\par }{\PP \VS{44}“ሄዋ ድራዉ፥ ታን ጾሳ ዱንካንያነ ያርሽያ ሳኣ ዱማያና፤ ኡንቱንቱ ታዉ ቄሳቱዋ ግዲደ ታዉ ኦꬃና ማላ፥ አሮናነ አ ናና ታን ዱማያና።

\VS{45}ያታደ ታን እስራኤለቱዋ ግዶን ደአና፤ ቃይ ታን ኡንቱንቱ ጾሳ ግዳና።

\VS{46}ታን ኡንቱንቱ ግዶን ደአና ማላ፥ ግብጼፐ ኡንቱንታ ከሴዳ መꬍና ጎዳ ኡንቱንቱ ጾሳ ግድያዋ ኡንቱንቱ ኤራና። ኤ፥ ታን መꬍና ጎዳ ኡንቱንቱ ጾሳ።




\par }\Chap{30}{\SH እጻና ጩዋይያ ሚሻ
\par }
{\R (37:25-28)

\par }{\PP \VerseOne{1}“እጻና ጩዋይያ ሚሻ ኦዶሮቱዋፐ መꬋ፤

\VS{2}አዉ ኦይዱ ጋጻይ ደኦ፤ አዱሳተꬃይ እት ዋꬋ፥ ጎምፓይ እት ዋꬋ፥ ጌሳይ ላኡ ዋꬋ ግዶ፤ ካጨቱካ አናና እቱዋ ግዲደ ኦይቀት መትኖ።

\VS{3}አዉ ቦላ ዶና፥ ኦይዱ ባጋ ኡባነ አ ካጨቱዋ ዋላካይ ባይና ዎርቃን ሼሻ፤ አ ዩሹዋንካ ዎርቃ ትገꬃ ዩሻ አꬃ።

\VS{4}ሄ ዎርቃ ትገꬃፐ ጋርሳና እጻና ጩዋይያ ሳጽንያዉ ዎርቃፐ ላኡ ሳጋየቱዋ መꬋ፤ ያታደ ያ ባጋናነ ሀ ባጋና ላኡዋ ላኡዋ ኦይꬃ። ሄዋንታ ቶክያ ዎደ ካሱዋ አꬃናዉ ማዳናሳ።

\VS{5}ካሶቱዋ ኦዶሮቱዋፐ ከሳደ፥ ኡንቱንታ ዎርቃን ሼሻ።

\VS{6}ሀ ያርሽያ ሚሻ ቃላ ጫቁዋ ታቦታ ስንꬃን ካቀቴዳ ጋርዱዋፐ ካረ ባጋና፥ ሄዋካ ታን ኔናና ጋከትያ ቃላ ጫቁዋ ታቦታ ቦላ ደእያ አቶ ግያ ሳኣ ቁምእያ ስንꬃን ዎꬃ።


\par }{\PP \VS{7}“አሮነ ዎንታ ዎንታ ጾምፐቱዋ ጊግሳናዉ ይያ ዎደ፥ ሳዊያ እጻና ያርሽያ ሳኣን ጩዋዮ።

\VS{8}አሮነ ኦማርስ ጾምፐቱዋ ፖእስያ ዎደ፥ ዛረꬂደካ እጻና ጩዋዮ፤ ያቶፐ፥ እጻናይ መꬍና ጎዳ ስንꬃን ይያ የለታዉ ኡባደ ጩዋታና።

\VS{9}ሀ እጻና ጩውስያ ሚሻን ሀራ አይ እጻናነ፥ ዎይ ጹግያ ያርሹዋ፥ ዎይ ካꬃ ያርሹዋ ያርሾፓ፤ ኡሻ ያርሹዋካ አ ቦላ ትጎፖ።

\VS{10}አሮነ ላይꬃፐ እት ገደ ናጋራፐ ማረታናዉ ሹክያ መህያ ሱꬃ አኪደ፥ ሄ ያርሽያ ሳኣ ቦላ ደእያ ካጨቱዋ ቦላ ዎꬆ። ያቲደ ጌሽያ ዎጋ ፖሎ። ሀ ዎጋይ ስንꬃና ያና ዎደቱዋ ኡባን ላይꬃን ላይꬃን ፖለቶ። ሀ እጻናይ ጩውያ ሚሻይ መꬍና ጎዳዉ ዱማት ሎይꬅ ጌዬዳዋ ግዶ” ያጌዳ።


\par }{\SH ዱንካንያዉ ሺቅያ ሚሻ
\par }
{\PP \VS{11}ሄዋፐ ጉይያን መꬍና ጎዳይ ሙሳ ሀዋዳን ያጌዳ፤

\VS{12}“ኔን እስራኤልያ አሳ ፓይዱዋን አካናዉ ኡንቱንታ ፓይድያ ዎደ፥ እት እት ኡራይ ፓይደቲደ፥ ባረ ሸምፑዋ ዎዛናዉ መꬍና ጎዳዉ ሻሉዋ ጭጎ። ኔን ኡንቱንታ ፓይድያ ዎደ፥ ኡንቱንቱ ቦላ ቦሻይ ዬና።

\VS{13}ፓይዱዋን ገልያ አሳይ ሁጲያን ሁጲያን ዱንካንያን ኤረትያ ሚዛና ልክያን ብራ ጭጎ። እት እት ኡራይ ሀዋ መꬍና ጎዳዉ እሞታ ኦꬂደ እሞ።
\XREF{}{{\XO 30:13 }{\XT{ከሳ 38:25-26፤ ማቶሳ 17:24}}}

\VS{14}ፓይዱዋን ገልያ አሳይ ላይꬃይ ላታሙ ኩሜዳዌነ ሄዋፐ ቦላ ኡባይ፥ መꬍና ጎዳዉ እምያዋ አሆ።

\VS{15}ህንተንቱ ህንተንቱ ናጋራፐ ማረታናዉ መꬍና ጎዳዉ እሙዋ እምሽን፥ ዱሪካ ማንቁካ እት ልክያ እማናፐ አትና፥ ዱሪ ዳርሲደ ዎይ ማንቁ ላፈꬂደ እሞፖ።

\VS{16}ናጋራፐ ማረታናዉ ጭግያ ሻሉዋ እስራኤልያ አሳፐ አካደ፥ መꬍና ጎዳ ዱንካንያ ግዶ ኦሶ ፔሻ። ሀ ሻሉ ህንተንቱ ናጋራፐ ማረታናዉ፥ መꬍና ጎዳ ስንꬃን እስራኤልያ አሳዋ ሀሳይያዋ ግዳናዋ” ያጌዳ።


\par }{\SH ሜቻ ከርያ
\par }
{\PP \VS{17}ሄዋፐ ጉይያን መꬍና ጎዳይ ሙሳ ሀዋዳን ያጌዳ፤

\VS{18}“ሜቻ ከርያነ አ ዎꬅያዋ ናሃስያፐ መꬋደ ጾሳ ዱንካንያፐነ ያርሽያ ሳኣፐ ግዱዋን ዎꬃ፤ አን ሃꬃ ትጋ።
\XREF{}{{\XO 30:18 }{\XT{ከሳ 38:8}}}

\VS{19}አሮነነ አ ናናይ ባረንቱ ኩሽያነ ባረንቱ ገድያ ሜጨታና።

\VS{20}ኡንቱንቱ ሀይቀና ማላ፥ ጾሳ ዱንካንያ ገልያ ዎደ፥ አዉደነ ሄ ሃꬃን ሜጨትኖ። ቃይ መꬍና ጎዳዉ ታማን ያርሹዋ ያርሻናዉ ያርሽያ ሳኣ ማታ ሺቄዳ ዎደ፥

\VS{21}ኡንቱንቱ ሀይቀና ማላ፥ ባረንቱ ኩሽያነ ባረንቱ ገድያ ሜጨትኖ። ሀዌ አሮናዉነ አ ዛረቶ፥ ይያ የለታ ኡባዉ መꬍናዉ ዎጋ ግዳናዋ” ያጌዳ።


\par }{\SH ኦከትያ ዛይትያ
\par }
{\PP \VS{22}መꬍና ጎዳይ ሙሳ ሀዋዳን ያጌዳ፤
\XREF{}{{\XO 30:22 }{\XT{ከሳ 37:29}}}

\VS{23}“ሙሩታ ቅማመቱዋ፥ ሄዋንቱካ፥ ኡሱፑን ኪሎ ግራመ ጉክያ ካርቢያ፥ ሄዙ ኪሎ ግራመ ሳዊያ ቃራፋ፥ ሄዙ ኪሎ ግራመ ሳዊያ ጉንጨቻነ

\VS{24}ኡሱፑን ኪሎ ግራመ ዝምባኑዋ አካ። ሀ ኡባይካ ዱንካንያን ኤረትያ ሚዛና ልክያን ግዶ። ሄዋ ቦላካ ኦይዱ ሊትሮ ዎጋራ ዛይትያ ጉጃ።

\VS{25}ሀዋንታ ሽቱዋ ኦꬅያ ኤራን ዋላካደ፥ ሳዊያ ጌሻ ኦክያ ዛይተ ከሳ።

\VS{26}ያታደ ጾሳ ዱንካንያ፥ ቃላ ጫቁዋ ታቦታ፥

\VS{27}ጻርጴዛነ አ ቦላ ዎꬅያ ሚሻ ኡባ፥ ጾምፕያ ዎꬅያ ባላነ አ ሚሻቱዋ፥ እጻና ጩዋይያ ሚሻ፥

\VS{28}ጹግያ ያርሹዋ ያርሽያ ሳኣነ አን ደእያ ኡባ ሚሻቱዋ፥ ሜቻ ከርያነ አ ዎꬅያዋ ኦካ።

\VS{29}ኡንቱንቱ ሎይꬅ ጌሻ ግዳና ማላ፥ ኔን ኡንቱንታ ዱማያ፤ ኡንቱንታ ቦችያዌ ኡባይካ ጌሻ ግዳናዋ።


\par }{\PP \VS{30}“ሄዋፐ ጉይያን አሮነነ አ ናናይ ቄሳቱዋ ግዲደ ታዉ ኦꬃና ማላ፥ ኡንቱንታ ኦካደ ዱማያ፤

\VS{31}እስራኤልያ አሳዉ ሀዋዳን ያጋደ ኦዳ፤ ‘ሀዌ ይያ የለታዉካ ኦከትያ ታ ጌሻ ዛይተ ግዶ፤

\VS{32}ሀ ዛይትያ አሳ ቦላን ጉሶፓ፤ ቃይ አይ ዛይቲካ ሄዋ ኦꬄዳ ልክያን ኦꬆፓ። እ ጌሻ ግዴዳ ድራዉ፥ ህንተንቱካ አ ጌሻባዳን ቆፕተ።

\VS{33}ሀዋ ማላ ሽቱዋ ጊግስያ ኡራይነ ቄሳቱዋ ግደና ሀራ አሳ ኦክያ ኡራይ ኦንነ ባረ አሳ ግዶፐ ቦሄቶ’ ያጋ” ያጌዳ።


\par }{\SH እጻናባ
\par }
{\PP \VS{34}ሄዋፐ ጉየ መꬍና ጎዳይ ሙሳ ሀዋዳን ያጌዳ፤ “ሳዊያ ቅማመቱዋ: ምꬃ ጮሻ፥ ꬋꬍያ ጎለን ደእያ ሽቱዋ፥ ሳዊያ ሽድያነ ሳዊያ ጌሻ እጻና አካ፤ ኡንቱንቱ ኡባ ዴጹካ እት ልከ ግዶ።

\VS{35}ሽቱዋዳን ዋላከቴዳ እጻና ኦꬃደ፥ ኡንቱንቱን ጎኤታ፤ ዋላካይ ባይናዋነ ጌሻ ግዳናዳን፥ አን ማጽንያ የጋ።

\VS{36}አፐ አማሬዳዋ አካደ ሊቅሳደ ጫዳ፤ ያታደ ታን ኔናና ጋከትያ ጾሳ ዱንካንያ ግዶን ቃላ ጫቁዋ ታቦታ ስንꬃን ዎꬃ። እ ነዉ ሎይꬅ ጌሻ ግዳናዋ።

\VS{37}ሀዋ መꬌዳዋ ልክያን ሀራ እጻና መꬎፕተ። ሄዌ መꬍና ጎዳዉ ዱማ ጌሻ ግድያዋ ኤርተ።

\VS{38}ሀዋ ማላትያዋ መꬊደ፥ አ ሳዉዋ ስንጊደ ናሸታናዉ ኮይያ ኡራይ ደኦፐ፥ እ ባረ አሳ ግዶፐ ቦሄቶ” ያጌዳ።




\par }\Chap{31}{\SH ባጻልኤላነ ኦሆልኣባ
\par }
{\R (35:30—36:1)

\par }{\PP \VerseOne{1}መꬍና ጎዳይ ሙሳ ሀዋዳን ያጌዳ፤

\VS{2}“በአ፤ ታን ይሁዳ ዛረ ግዴዳ ሁራ ናኣ ናኣ፥ ኡራ ናኣ፥ ባጻልኤላ ዶራድ።

\VS{3}አ ታን ጾሳ አያናን፥ ሂላን፥ አኬካንነ ኦሱዋ ኡባ ኦꬅያ ኤራን ኩንꬃድ፤

\VS{4}ሄዌካ ሂላን ኪታ ሀልቹዋ ከሲደ፥ ዎርቃፐ፥ ብራፐነ ናሃስያፐ ዱማ ዱማባ እ ኦꬃናሳ።

\VS{5}ሄዋዳንካ፥ ሹቻ ማሲደ ጊግሳናዳንነ፥ ምꬃ ማሳናዉ ሀራ ኦሱዋ ኡባ እ ኦꬃናሳ።


\par }{\PP \VS{6}“ሄዋ ቦላካ ቃይ አ ማዳና ማላ፥ ዳና ዛረ ግዴዳ አህሳማካ ናኣ ኦሆልኣባ ሱንꬃድ። ታን ኔና አዛዜዳዋ ኡባ ኡንቱንቱ ኦꬃና ማላ፥ ኩሽያ ሂላ ኤርያዋንቶ ኡባቶ ኤራ እማድ።

\VS{7}ኡንቱንቱ ኦꬃናዉ: ጾሳ ዱንካንያ፥ ቃላ ጫቁዋ ታቦታ፥ አ ቦላ ዎꬅያ አቶ ግያ ሳኣ ቁምእያ፥ ጾሳ ዱንካንያ ግዶን ጎኤትያ ሚሻ ኡባ፥

\VS{8}ጻርጴዛነ አ ሚሻቱዋ፥ ጾምፕያ ዎꬅያ ባላ ዋላካይ ባይና ዎርቃፐ ኦሰቴዳዋነ አ ሚሻ ኡባና፥ እጻና ጩውስያ ሚሻ፥

\VS{9}ጹግያ ያርሹዋ ያርሽያ ሳኣነ አ ሚሻ ኡባና፥ ሜጨትያ ከርያነ አ ዎꬅያዋና፥

\VS{10}ዳደቴዳ ማዩዋ፥ ቄሳቱዋ ኡባቱዋ ካፑ አሮነ ማያና ጌሻ ቄሳተꬃ ማዮቱዋነ አ አቱማ ናናይ ቄሳተꬃ ኦꬂደ ማያና ማዩዋ፥

\VS{11}ቃይ ኦከትያ ዛይትያነ ጌሻ ሳአዉ ሳዉዋ ቶሽኩ ግያ እጻና። ኡንቱንቱ ሀዋ ኡባ ታን ኔና አዛዜዳዋዳን ኦꬅኖ” ያጌዳ።


\par }{\SH ሳምባታ
\par }
{\PP \VS{12}ሄዋፐ ጉይያን መꬍና ጎዳይ ሙሳ ሀዋዳን ያጊደ አዛዜዳ፤

\VS{13}“እስራኤልያ አሳ ኔን፥ ‘ታ ሳምባታ ቦንችተ። ሄዌ ታን መꬍና ጎዳይ ህንተንታ ታዉ ጌሻ ኦꬃደ ዶሬዳዋ በስያዋ ግዲደ፥ ያና የለታ ኡባዉ ታፐነ ህንተፐ ግዱዋን ማላታ ግዳናዋ።

\VS{14}ህንተንቶ እ ጌሻ ግድያ ድራዉ፥ ሳምባታ ቦንችተ። አ ቱንስያዌነ ሄ ጋላሳን ኦꬅያ አሳይ ኡባይ አሳ ግዶፐ ሀይቁዋን ቦሄቶ።

\VS{15}ኡሱፑን ጋላሳቱዋን ኔን ኦሱዋ ኦꬃ፤ ሽን ላፑንꬃ ጋላሳይ መꬍና ጎዳዉ ዱማቴዳ ሸምፖ ሳምባታ፤ ሳምባታ ጋላሳን አይ ኦሶነ ኦꬅያ ኦንነ ሀይቆ።
\XREF{}{{\XO 31:15 }{\XT{ከሳ 20:8-11፤ 23:12፤ 34:21፤ 35:2፤ ዎጋ 23:3፤ ዛረ. 5:12-14}}}

\VS{16}እስራኤላቱ ሀ ሳምባታ ጋላሳ የለታፐ የለታዉ መꬍና ቃላ ጫቁዋ ኦꬂደ ቦንችኖ።

\VS{17}መꬍና ጎዳይ ኡሱፑን ጋላሳቱዋን ሳሉዋነ ሳኣ መꬌዳ ድራዉነ ቃይ ላፑንꬃ ጋላሳን ታን ኪታ አጋደ ሸምፔዳ ድራዉ፥ ታ ግዱዋንነ እስራኤላቱ ግዱዋን ሀዌ መꬍናዉ ማላታ ግዳና’ ያጋ” ያጌዳ።
\XREF{}{{\XO 31:17 }{\XT{ከሳ 20:11}}}


\par }{\PP \VS{18}መꬍና ጎዳይ ሙሴዉ ሲና ደርያ ቦላን ሃሳይያዋ ዉርሴዳ ዎደ፥ ጾሳይ ባረ ብራꬍያን ጻፌዳ ታሙ አዛዙዋ ኦይቂደ ላኡ ማሰቴዳ ቃላ ጫቁዋ ሹቻቱዋ ሙሴዉ እሜዳ።




\par }\Chap{32}{\SH ዎርቃፐ መቴዳ ማራ
\par }
{\R (ዛረ. 9:6-29)

\par }{\PP \VerseOne{1}አሳይ ሙሴ ደርያፐ ዎናን ሎይꬅ ጋምኤዳዋ በኤዳ ዎደ፥ አሮና ዩሹዋን ሺቂደ፥ “ሃያ፤ ኔን ኑና ካለꬅያ ጾሳቱዋ ኑዉ መꬋ። ግብጼ ጋድያፐ ኑና ከሴዳ ሙሳ ግዶፐ፥ እ ዋኔደንቶነ ኑን ኤሮኮ!” ያጌድኖ።
\XREF{}{{\XO 32:1 }{\XT{ኪታ 7:40}}}

\VS{2}አሮነ ኡንቱንታ፥ “ህንተንቱ ማቻቱዋ ሀይꬃንነ ህንተንቱ አቱማ ናናነ ማጫ ናናቱዋ ሀይꬃን ደእያ ዎርቃ ከሲደ፥ ታዉ አኪደ አህተ” ያጌዳ።

\VS{3}ሄዋፐ ጉይያን አሳይ ኡባይ ባረ ሀይꬃ ዎርቃ ከሲደ፥ አሮናዉ አሄድኖ።

\VS{4}እ ሄዋ ኡንቱንቱ ኩሽያፐ አኪደ፥ ሲልሴዳዋፐ ጉይያን ቆጽያባን ቆጺደ፥ ማራ ማላትያ ኤቃ ኦꬂደ መꬌዳ።\XREF{}{{\XO 32:4 }{\XT{1 ካታ. 12:28፤ ኪታ 7:41}}}

\par }{\PP አሳይ፥ “እስራኤላቶ፥ ህንተንታ ግብጼ ጋድያፐ ከሴዳ ህንተንቱ ጾሳቱ ሀዋንታ” ያጌዳ።

\VS{5}አሮነ ሀዋ በኤዳ ዎደ፥ ሄ ማራ ስንꬃን ያርሽያ ሳኣ ግምቢደ፥ “ዎንታ መꬍና ጎዳ ባላ ጋላሳ ግዳናዋ” ያጊደ ኤርሴዳ።

\VS{6}ሄዋ ድራዉ፥ ዎንተꬃ ጋላስ አሳይ ጉራን ደንዲደ፥ ጹግያ ያርሹዋ ሺሼዳ፤ እትፐተꬃ ያርሹዋካ ያርሼዳ። ያቲደ አሳይ ማናዉነ ኡሻናዉ ኡቴዳ። ም ኡሽ ስሚደ፥ ቃይ ዱራናዉ ደንዴዳ።
\XREF{}{{\XO 32:6 }{\XT{1 ቆሮ. 10:7}}}


\par }{\PP \VS{7}ያንና መꬍና ጎዳይ ሙሳ፥ “ኔን ኤለካ ዱገ ዎꬋ፤ አያዉ ጎፐ፥ ነ አሳይ፥ ኔን ግብጼፐ ከሳደ አሄዳዌ ናጋራ ኦꬂደ፥ ባረንቱ ሁጲያ ቱንሴድኖ።

\VS{8}ታን ኡንቱንታ አዛዜዳ ኦግያፐ ኡንቱንቱ ኤለካ ሸርእ ጌድኖ። ዎርቃ ሲልሴዳ ማራ ማላትሲደ፥ ባረንቶ ኤቃ መꬊደ አዉ ጎይኔድኖ፤ አዉ ያርሼድኖ። ኡንቱንቱ፥ ‘እስራኤላቶ፥ ህንተንታ ግብጼ ጋድያፐ ከሴዳ ህንተንቱ ጾሳቱ ሀዋንታ’ ያጌድኖ” ያጌዳ።


\par }{\PP \VS{9}መꬍና ጎዳይ ሙሳ፥ “ታን ሀ አሳ በኣድ፤ ኡንቱንቱ ሞርጊ ꬉሌፋቴዳ አሳ።

\VS{10}ሀእ ታ ሀንቁ ኡንቱንቱ ቦላ ኤጽ ከስና፥ ታን ኡንቱንታ ባይዛናዋ ኔን ታና ድጎፓ። ያታደ ታን ኔና ዎልቃማ ካዉተꬃ ኦꬃና” ያጌዳ።


\par }{\PP \VS{11}ሽን ሙሴ መꬍና ጎዳ ባረ ጾሳ ሀዋዳን ያጊደ ዎሴዳ፤ “አቤት መꬍና ጎዳዉ ኔን ነ ዎልቃማ ዎልቃንነ ነ ምኖ ኩሽያን ግብጼፐ ከሳደ አሄዳ ነ አሳ ቦላ ነ ሀንቁ አያዉ ኤጽ ከስ?\XREF{}{{\XO 32:11 }{\XT{ፓይ. 14:13-19}}}

\VS{12}ግብጼቱ፥ ‘ጾሳይ ኡንቱንታ ደረቱዋ ቦላን ዎꬋናዉነ ጋድያፐ ፕት ꬋይሳናዉ፥ ኢታ ሀልቹዋን ከሴዳ’ አያዉ ግኖ? ነ ያሽያ ሀንቁዋፐ ስማ፤ ነ አሳ ꬋይሳናዉ ቆፖዋ አጋ ባሻ።

\VS{13}ነ አይለቱዋ አብራሃማ፥ ይሳቃነ ያቆባ ሀሳያ፤ ኔን ኡንቱንቶ፥ ‘ታን ህንተንቱ ዛርያ ሳሉዋ ጾልንተቱዋዳን ዳርሳና፤ ሀ ታን ህንተንቶ እማና ጌዳ ጋድያ ኡባካ ህንተንቱ ዛርያዉ እማና፤ ኡንቱንቱ ሄ ጋድያ መꬍናዉ ላታና’ ጋደ ነ ሁጲያን ኔን ጫቄዳ ቃላ ሀሳያ” ያጌዳ።
\XREF{}{{\XO 32:13 }{\XT{ዶመꬃ 22:16-17፤ 17:8}}}

\VS{14}ሄዋ ድራዉ፥ መꬍና ጎዳይ ባረ አሳ ቦላ ኢታባ አሀናዉ ኦዴዳዋ አጊደ፥ ኡንቱንታ ማሬዳ።


\par }{\PP \VS{15}ሄዋፐ ጉይያን ሙሴ ታሙ አዛዛቱ ኡንቱንቱን ጻፈት ኡቴዳ ላኡ ማርካተꬃ ሹቻቱዋ ባረ ኩሽያን ኦይቂደ፥ ደርያፐ ዱገ ዎꬌዳ። ሄ ሹቻቱ ላኡ ባጋናካ ጻፈቴድኖ።

\VS{16}ሄ ማሰቴዳ ሹቻቱዋ ጊግሴዳዌ ጾሳ፤ ሹቻ ቦላ ዎጪደ ጻፌዳዌካ ጾሳ።


\par }{\PP \VS{17}ኢያሱ አሳ ጫቡዋ ስሴዳ ዎደ፥ ሙሳ ሀዋዳን ያጌዳ፤ “ዱንካኔዳ ሳኣን ኦላ ዋሱ ስሰቴ” ያጌዳ።


\par }{\PP \VS{18}ሙሴ ዛሪደ፥ “ታን ስስያዌ ሀዌ የꬃፐ አትና፥ ጾኔዳዋንቱ ኮሻ ዎይ ጾነቴዳዋንቱ ኮሻ ግደና” ያጌዳ።


\par }{\PP \VS{19}ሙሴ ዱንካኔዳ ሳኣ ማቴዳ ዎደ፥ ማራነ ዱሩዋ በኢደ ሎይꬅ ሀንቀቲደ ባረ ኩሽያን ኦይቆ ማርካተꬃ ሹቻቱዋ ደርያ ጻጱዋን ኦሊደ መንሬꬄዳ።

\VS{20}ኡንቱንቱ መꬌዳ ማራካ አኪደ፥ ታማን ጹጌዳ፤ ሄዋፐ ጉይያን ሊቃና ጋካናዉ ጋጪደ ሃꬃ ቦላ ላሊደ፥ እስራኤልያ አሳይ ኡሻናዳን ኦꬄዳ።


\par }{\PP \VS{21}ሄዋፐ ጉይያን፥ ሙሴ አሮና፥ “ሀ አሳይ ኔና ዋትኔ ኔን ኡንቱንታ ሀዋ ማላ ዎልቃማ ናጋራዉ ካለꬄዳዌ?” ያጌዳ።


\par }{\PP \VS{22}አሮንካ ዛሪደ፥ “ታ ጎዳዉ፥ ሀንቀቶፓ፤ ሀ አሳይ ኢታ ኦꬃናዉ አይ ኬሻ ኮይንቶ ኔን ኤራሳ።

\VS{23}ኡንቱንቱ ታና፥ ‘ኑና ካለꬅያ ጾሳቱዋ ኑዉ መꬋ። አያዉ ጎፐ፥ ሀ ኑና ግብጼፐ አሄዳ ሙሴ እ ዋኔደንቶነ ኑን ኤሮኮ!’ ያጌድኖ።

\VS{24}ታን ኡንቱንታ፥ ‘ህንተ ቦላ ደእያ ዎርቃ ከሲደ፥ ሀምተ’ ያጋድ። ሄዋፐ ጉይያን ኡንቱንቱ ታዉ እሜዳ ዎርቃ ታን ታማን የግና፥ ሀ ማራይ ከሴዳ” ያጌዳ።


\par }{\PP \VS{25}አሮነ አሳ ገደ ጮ የድ አግና፥ አሳይ ባረ ሞርከቱዋ ስንꬃን ካዉሺደ ካቴዳዋ ሙሴ በኤዳ።

\VS{26}ሄዋ ድራዉ፥ ሙሴ ዱንካኔዳ ሳኣ ገልያ ፐንግያን ኤቂደ ሀዋዳን ያጌዳ፤ “መꬍና ጎዳ ባጋ ግዴዳ አሳይ ኦንነ ታኮ ዮ!” ያጌዳ። ሌዋቱ ኡባይ አኮ ሺቄድኖ።


\par }{\PP \VS{27}ሄዋፐ ጉይያን እ ኡንቱንታ፥ “መꬍና ጎዳይ እስራኤልያ ጾሳይ ሀዋዳን ያጌ፤ ‘አሳይ ኡባይ ማሻ ባረ ጼሳን ጼሳን ዳንጮ፤ ዱንካኔዳ ሳኣን ጋጻፐ ጋጻ ጋካናዉ፥ ጉየዉነ ስንꬃዉነ ስመረቶ፤ እቱ እቱ ባረ እሻ፥ ባረ ላግያነ ባረ ሾሩዋ ዎꬎ ያጌ’ ” ያጌዳ።

\VS{28}ሌዋቱ ሙሴ አዛዜዳዋዳን ኦꬄድኖ፤ ሄ ጋላስ አሳፐ ሄዙ ሻኣ ኬሻይ ሀይቄዳ።

\VS{29}ሄዋፐ ጉይያን ሙሴ ሌዋቱዋ፥ “ሀቼ ህንተንቱ ጾሳዉ ዱማቴድታ፤ አያዉ ጎፐ፥ ህንተንቱ ህንተንቱ ናናነ ህንተንቱ እሻቱዋ ዎꬋናዉካ አዛዘቴድታ፤ ሀቼ መꬍና ጎዳይ ህንተንታ አንጃና” ያጌዳ።


\par }{\SH ሙሴ እስራኤልያ አሳዉ ዎሴዳ
\par }
{\PP \VS{30}ዎንትሳ ጋላስ ሙሴ አሳ፥ “ህንተንቱ ዎልቃማ ናጋራ ኦꬄድታ፤ ሽን ሀእ ታን መꬍና ጎዳኮ ፑደ ደርያ ከሳና፤ ህንተንቱ ናጋራ ታን አቶ ጊሳንታንቶነ” ያጌዳ።

\VS{31}ያትና ሙሴ መꬍና ጎዳኮ ስም ቢደ ሀዋዳን ያጌዳ፤ “ሀ አሳይ ዎልቃማ ናጋራ ኦꬄዳ፤ ኡንቱንቱ ባረንቶ ዎርቃፐ ጾሳቱዋ መꬌድኖ።

\VS{32}ሽን ሀያና፥ ሀእ ኡንቱንቱ ናጋራ አቶ ያጋ፤ ሄዌ ꬋዮፐ፥ ኔን ጻፌዳ ማዝጎብያፐ ታና ቁጫ” ያጌዳ።
\XREF{}{{\XO 32:32 }{\XT{ማዝ. 69:28፤ ሳፃ 3:5}}}


\par }{\PP \VS{33}መꬍና ጎዳይ ዛሪደ ሙሳ፥ “ታን ታ ማዝጋባፐ ቁጫናዌ ታ ቦላ ናጋራ ኦꬄዳ አሳቱዋ ሱንꬃ።

\VS{34}ሀእ ባደ፥ ሀ አሳ ታን ነዉ ኦዴዳ ሳኣ ካለꬃ፤ ታ ኪታንቻይካ ኔና ካለꬃና፤ ሽን ታን ሙራናዉ ዎዲ ጋክና፥ ኡንቱንታ ኡንቱንቱ ናጋራ ድራዉ ሙራና” ያጌዳ።


\par }{\PP \VS{35}አሮነ ዎርቃፐ ማራ ምስልያ መꬋናዳን አሳይ ኦꬄዳ ድራዉ፥ መꬍና ጎዳይ አሳ ቦላ ዎልቃማ ቦሻ የዴዳ።




\par }\Chap{33}{\PP \VerseOne{1}ሄዋፐ ጉይያን መꬍና ጎዳይ ሙሳ ሀዋዳን ያጌዳ፤ “ኔንነ ኔን ግብጼፐ ከሴዳ አሳይ ሀ ሳኣፐ ደንድተ፤ ‘ታን ህንተንቱ ያራቶ እማና’ ያጋደ ዎꬄዳ ጋድያ ቢተ። ሄ ጋዲ ታን አብራሃመዉ፥ ይሳቃዉነ ያቆባዉ እማና ያጋደ ጫቃ ዎꬄዳ ጋድያ።
\XREF{}{{\XO 33:1 }{\XT{ዶመꬃ 12:7፤ 26:3፤ 28:13}}}

\VS{2}ታን ህንተንቱ ስንꬃን ኪታንቻ ኪታደ፥ ካናነቱዋ፥ አሞረቱዋ፥ ሂተቱዋ፥ ፓርዘቱዋ፥ ሂዌቱዋነ ያቡሳቱዋ የደርሳና።

\VS{3}ማꬃይነ ኤሳይ ጎግያ ሄ ጋድያ ቢተ። ሽን ህንተንቱ ሞርጊ ꬉሌፋቶ አሳ ግዴዳ ድራዉ፥ ታን ህንተንታ ኦግያን ꬋይሳናዉ፥ ህንተናና ቢከ” ያጌዳ።


\par }{\PP \VS{4}አሳይ ሄ ያሽያ ኦዱዋ ስሲደ ሎይꬅ ዬኬዳ። ሄ ዎድያፐ ዶሚደ ኡባይካ ባረ አሌቁዋ አꬅያዋ አግ ባሼዳ።

\VS{5}አያዉ ጎፐ፥ መꬍና ጎዳይ ሙሳ ሀዋዳን ያግ ዎꬄዳ፤ “እስራኤልያ ሀዋዳን ያጋ፤ ‘ህንተ ሞርጊ ꬉሌፋቶ አሳ። ታን ህንተናና ሀራይ አቶ ጉꬃ ዎድያ ብንቶካ፥ ታን ህንተንታ ꬋይሳና። ሀእ ስም ህንተንቱ አሌቁዋ ከስ ድግተ፤ ያቶፐ ታን ህንተንታ ኦꬃናባ ቃቻና’ ያጋ” ያጌዳ።

\VS{6}እስራኤላቱ ሲና ደርያፐ ዶሚደ ባረንቱ አሌቆቱዋ ከስ ዎꬄድኖ።


\par }{\SH ጋከትያ ዱንካንያ
\par }
{\PP \VS{7}ሙሴ ዱንካንያ አክ አፊደ፥ አሳይ ዱንካኖ ሳኣፐ ካረና ሃሲደ ꬎጌዳ። ሄ ዱንካኒ፥ “ጋከትያ ዱንካንያ” ጌተቲደ ጼሰቴዳ። መꬍና ጎዳ ኦቻናዉ ኮይያ ኡባይ ዱንካኖ ሳኣፐ ካረና ደእያ ጋከትያ ዱንካንያ ቤ።

\VS{8}ሙሴ ሄ ዱንካንያ ቤዳ ዎደ፥ አዉደነ አሳይ ኡባይ ደንዲደ፥ ባረ ዱንካንያ ፐንግያን ፐንግያን ኤቄ፤ ሙሴ ሄ ዱንካንያ ገላና ጋካናዉ አ ጼሌ።

\VS{9}ሙሴ ጋከትያ ዱንካንያ ግዶ ገሌዳ ዎደ፥ ሻርያ ቱሳይ ዱገ ዎꬌ፤ መꬍና ጎዳይ ሙሴና ሻርያፐ ሃሳይሽን፥ ሄ ዱንካንያ ፐንግያን ጋምኤ።

\VS{10}ሻርያ ቱሳ ሄ ዱንካንያ ገልያ ፐንግያን በኤዳ ዎደ ኡባን፥ አሳይ ኡባይ ባረ ዱንካንያ ፐንግያን ፐንግያን ጾሳዉ ጎይኔ።

\VS{11}አሳይ ባረ ላግያና ሃሳይያዋዳን መꬍና ጎዳይ ሙሴና ስንꬃን ኤቂደ፥ ሃሳዬ። ሄዋፐ ጉይያን ሙሴ አሳይ ዱንካኔዳ ሳኣ ጉየ ስሜ፤ ሽን አ ማድያ ያላጋይ፥ ነዊ ናኣ ኢያሱ፥ ጋከትያ ዱንካንያፐ ሻከተና።


\par }{\SH ሙሳነ መꬍና ጎዳ ቦንቹዋ
\par }
{\PP \VS{12}ሙሴ መꬍና ጎዳ ሀዋዳን ያጌዳ፤ “ኔን ታና፥ ‘ሀ አሳ ካለꬃ’ ያጋዳ፤ ሽን ታናና ኔን ኦና ኪታንንቶ፥ ታና ኤርሳበይካ። ኔን፥ ‘ታን ኔና ሱንꬃን ኤራይ፤ ቃይካ ኔን ታናን ናሸታዳ’ ያጋዳ።

\VS{13}ኔን ታና ናሼዳዋ ግዶፐ፥ ታን ኔና ኤራና ማላነ ስንꬃዉካ ኔና ናሸቻደ ደአና ማላ፥ ነ ኦግያ ታና በሳ። ሀ አሳይ ነ አሳ ግድያዋ ሀሳያ” ያጌዳ።


\par }{\PP \VS{14}መꬍና ጎዳይ ዛሪደ፥ “ታን ኔናና ባና፤ ታን ኔና ሸምፕሳና” ያጌዳ።


\par }{\PP \VS{15}ያትና ሙሴ አ፥ “ኔን ኑናና ቤናዋ ግዶፐ፥ ሀዋፐ ኑና የዶፓ።

\VS{16}ኔን ኑናና ቤናን ꬋዮፐ፥ ታናንነ ነ አሳን ኔን ናሸቴዳዋ አሳይ ኡባይ ዎት ኤራናዌ? ቢታ ኡባን ደእያ ሀራ አሳ ኡባፐ ታናነ ነ አሳ ዱማይያዌ ሀራባይ አዬ?” ያጌዳ።


\par }{\PP \VS{17}መꬍና ጎዳይ ሙሳ፥ “ታን ኔናን ናሸቴዳ ድራዉነ ኔና ነ ሱንꬃን ኤርያ ድራዉ፥ ኔን ታና ኦቼዳ ሀ የዉዋ ታን ኦꬃና” ያጌዳ።


\par }{\PP \VS{18}ያትና ሙሴ፥ “ነ ቦንቹዋ ታና በሳርኪ?” ያጌዳ።


\par }{\PP \VS{19}መꬍና ጎዳይ፥ “ታን ታ ሎኦተꬃ ኡባ ነ ስንꬃና አꬃና፤ ታ ጌሻ ሱንꬃካ ነ ስንꬃን አዋያና። ታን መꬍና ጎዳ፤ ታን ሎአናዉ ኮይያዋንቶ ሎአና፤ ቃይ ቃረታናዉ ኮይያዋንቶካ ቃረታና።
\XREF{}{{\XO 33:19 }{\XT{ሮመ 9:15}}}

\VS{20}ሽን ኔን ታ ዴሙዋ በአካ፤ አያዉ ጎፐ፥ ኦንነ ታና በኢደ ሸምፑዋና ደኤና” ያጌዳ።


\par }{\PP \VS{21}ሄዋፐ ጉይያን መꬍና ጎዳይ፥ “ኔን ዛላ ቦላ ኤቃናዉ ሀዋን ታ ማታን ሳአይ ደኤ።

\VS{22}ታ ቦንቹ አꬍያ ዎደ፥ ታን ኔና ጳልቀቴዳ ዛላ ግዶን ዎꬃና፤ ታን አꬋና ጋካናዉ፥ ታ ኩሽያን ኔና ካማና።

\VS{23}ሄዋፐ ጉይያን ታን ታ ኩሽያ ድግና፥ ኔን ታ ዞኪያ በአናሳ፤ ሽን ታ ሶምእ በኤተና” ያጌዳ።




\par }\Chap{34}{\SH ላኤንꬁዋ መቴዳ ማሰቴዳ ሹቻቱዋ
\par }
{\R (ዛረ. 10:1-5)

\par }{\PP \VerseOne{1}መꬍና ጎዳይ ሙሳ ሀዋዳን ያጌዳ፤ “ኮይሮዋንታ ማላትያ ላኡ ሹቻቱዋ ማሳደ ጊግሳ፤ ያቶፐ ታን ሄ ማሰቴዳ ሹቻቱዋ ቦላ ካሰ ኔን መንꬄዳ ሹቻቱዋ ቦላን ደእያ ቃላቱዋ ጻፋና።

\VS{2}ዎንታ ዎንታ ፑደ ሲና ደርያ ከሳናዉ ጊጋ፤ ያታደ ታና ያን ደርያ ሁጲያን ኤቃ ናጋ።

\VS{3}ኔናና ኦንነ ከሶፖ፤ ዎይ ደርያ ቦላ ሀቃንካ ቤቶፖ፤ ሀራይ አቶ ዶርሳ ዉዲ ዎይ መህያ ዉዲካ ደርያ ስንꬃን ሄመቶፖ” ያጌዳ።


\par }{\PP \VS{4}ሄዋ ድራዉ፥ ሙሴ ኮይሮ ሹቻቱዋ ማላትያ ላኡ ሹቻቱዋ ማሲደ መꬍና ጎዳይ አዛዜዳዋዳን፥ ሹቻቱዋ ባረ ኩሽያን ኦይቂደ፥ ዎንታ ጉራና ፑደ ሲና ደርያ ከሴዳ።

\VS{5}መꬍና ጎዳይ ሻርያን ዱገ ዎꬊደ፥ አናና ያን ኤቄዳ፤ “ታን መꬍና ጎዳ” ያጊደ ባረ ሱንꬃ አዋዬዳ።

\VS{6}መꬍና ጎዳይ ሙሴ ስንꬃና ሀዋዳን ያጊደ አዋዪደ አꬌዳ፤ “ታን መꬍና ጎዳ፤ ታን መꬍና ጎዳ፤ ቃረታይነ ማሮተꬃይ ኩሜዳ ጾሳ፥ ዳንዳያንቻ፥ አገና ሲቁ ዳሬዳዋነ ዳሪ አማነትያዋ።
\XREF{}{{\XO 34:6 }{\XT{ከሳ 20:5-6፤ ፓይ. 14:18፤ ዛረ. 5:9-10፤ 7:9-10}}}

\VS{7}ታን ታ አገና ሲቁዋ ሻአቶ ናግያዋ፤ ኢታተꬃ፥ ማካላነ ናጋራ አቶ ያግያዋ። ግዶፐካ፥ ባይዞዋ ሙረናን አገናዋ፤ አዎቱዋ ናጋራ ድራዉ ናናነ ናናቱዋ ናና፥ ሄዘንꬆ የለታነ ኦይደንꬆ የለታ ጋካናዉ ሙርያዋ” ያጊደ አዋዬዳ።


\par }{\PP \VS{8}ሄዋፐ ጉየ ሙሴ ኤለካ ቢታን ጉፋኒደ ጎይኔዳ፤

\VS{9}“አቤት ጎዳዉ፥ ኔን ታናን ናሸቴዳዋ ግዶፐ፥ ኑናና እትፐ ደንዳ። ሀዌ አሳይ ሞርጊ ꬉሌፋቴዳዋ ግዶፐነ፥ ኑ ኢታተꬃነ ኑ ናጋራ አቶ ያጋደ፥ ኑና ነ አሳ ኦꬃ” ያጌዳ።


\par }{\SH ቃላ ጫቁ ኦራጼዳ
\par }
{\R (ከሳ 23:14-19፤ ዛረ. 7:1-5፤ 16:1-17)

\par }{\PP \VS{10}ያትና መꬍና ጎዳይ ሀዋዳን ያጌዳ፤ “ታን ህንተናና ቃላ ጫቁዋ ገላድ፤ ሀዋፐ ካሰ ሳኣ ኡባን ደእያ ካዉተꬃ ኡባን ሀን ኤረና ማላልስያባ ነ አሳ ኡባ ስንꬃን ኦꬃና፤ ታን መꬍና ጎዳይ፥ ህንተንቶ ኦꬅያ ኪታይ አይ ኬሻ ማላልስያበንቶ ኔን ኡንቱንቱ ግዶን ደእያ አሳይ ኡባይ በአና።

\VS{11}ሀቼ ታን ህንተንታ አዛዝያ አዛዙዋ ናግተ፤ ህንተንቱ ስንꬃፐ አሞረቱዋ፥ ካናነቱዋ፥ ሂተቱዋ፥ ፓርዘቱዋ፥ ሂዌቱዋነ ያቡሳቱዋ ታን የደርሳና።

\VS{12}ኡንቱንቱ ህንተንቶ ጲረ ግደና ማላ፥ ህንተንቱ ብያ ጋድያን ደእያ አሳና ቃላ ጫቁዋ ገሎፕተ።

\VS{13}ኡንቱንቱ ያርሽያ ሳኣ ኮልተ፤ ኡንቱንቱ ጎይንያ ሹቻቱዋካ መንሬꬅተ፤ ቃይ አሼሮ ጌተትያ ኡንቱንቱ ማጫ ጾሳት ካሻ ቃንጸሬꬅ ኦልተ።
\XREF{}{{\XO 34:13 }{\XT{ዛረ. 16:21}}}

\VS{14}ታን መꬍና ጎዳይ ቃናትያ ጾሳ ግድያ ድራዉ፥ ታፐ ሀራ ጾሳቶ ጎይኖፕተ።


\par }{\PP \VS{15}“ሄ ጋድያን ደእያ አሳቱዋና አያ ቃላ ጫቁዋካ ገሎፕተ፤ አያዉ ጎፐ፥ ኡንቱንቱ ታናን አማነተናን እጺደ ባረንቱ ጾሳቱዋ ካልያ ዎደነ ኡንቱንቶ ያርሽያ ዎደ፥ ኡንቱንቱ ህንተናካ ሾባና፤ ህንተንቱ ኡንቱንቱ ያርሾቱዋ ማና።

\VS{16}ቃይ ህንተንቱ ኡንቱንቱ ማጫ ናናቱዋፐ ዶሪደ፥ ህንተንቱ አቱማ ናናቶ እማና፤ ሄ ዎደ ሄ ማጫ ናናይ ታናን አማነተናን እጺደ፥ ባረንቱ ጾሳቱዋ ካሊደ፥ ህንተንቱ አቱማ ናናካ ባረንቱዋዳን ኦስሳናዋንታ።


\par }{\PP \VS{17}“ህንተንቶ ጎይንያ ጾሳቱዋ አያፐካ ሲልሲደ መꬎፕተ።\XREF{}{{\XO 34:17 }{\XT{ከሳ 20:4፤ ዎጋ 19:4፤ ዛረ. 5:8፤ 27:15}}}


\par }{\PP \VS{18}“ማጋገ ኡክꬃ ባላ ቦንችተ፤ ታን ህንተንታ አዛዜዳዋዳን፥ ላፑን ጋላሳዉ እርሹ ገለናን ኡከቴዳ ኡክꬃ ሚተ፤ ሄዋካ ህንተንቱ ግብጼፐ ከሴዳ አቢባ አግናን ኦꬅተ።\XREF{}{{\XO 34:18 }{\XT{ከሳ 12:14-20፤ ዎጋ 23:6-8፤ ፓይ. 28:16-25}}}


\par }{\PP \VS{19}“አት ኡሉዋፐ ባይራ የለትያ አቱማ ናኣ ኡባይ ታዋ፤ ህንተንቱ መህያ ኡባፐ ቦራ ግድና፥ ዎይ ዶርሳ ግድና፥ ባይራይ ታዋ፤
\XREF{}{{\XO 34:19 }{\XT{ከሳ 13:2}}}

\VS{20}ኮይሮ የለቴዳ ሀርያ ማራ ዶርሳ ማራና ላማደ ዎዛ፤ ዎዛና ꬋዮፐ፥ አ ቆꬍያ መንꬃደ ዎꬋ። ነ ናናቱዋፐ ባይራ የለቴዳ አቱማ ናኣ ኡባ ዎዛ።
\XREF{}{{\XO 34:20 }{\XT{ከሳ 13:13}}}

\par }{\PP “ኦንነ እምያዋ ኦይቀናን፥ መላ ኩሽያና ታ ስንꬃን ቤቶፖ።


\par }{\PP \VS{21}“ኡሱፑን ጋላሳ ኦꬅተ፤ ሽን ላፑንꬃ ጋላሳን ሸምፕተ፤ ጎሽያ ዎድያን ቃይ ካꬃ ጫክያ ዎድያን ላፑንꬃ ጋላሳን ሸምፕተ።
\XREF{}{{\XO 34:21 }{\XT{ከሳ 20:9-10፤ 23:12፤ 31:15፤ 35:2፤ ዎጋ 23:3፤ ዛረ. 5:13-14}}}


\par }{\PP \VS{22}“ባይራ ዘረቴዳ ዛርጋ ህንተንቱ ጫክያ ዎደ፥ ሳምንታቱዋ ባላ ቦንችተ፤ ላይꬃ ዉርሰꬃ ካꬃ ሺሽያ ዎደካ፥ ሺሹዋ ባላ ቦንችተ።
\XREF{}{{\XO 34:22 }{\XT{ዎጋ 23:15-21፤ ፓይ. 28:26-31}}}

\VS{23}ላይꬃን ሄዙ ገደ እስራኤልያ አቱማ አሳይ ኡባይ ኡባ ሞድያ ጾሳ፥ እስራኤልያ መꬍና ጎዳ ስንꬃን ቤትኖ።

\VS{24}ካዉተꬃቱዋ ታን ህንተንቱ ስንꬃፐ የደርሳደ ከሳና፤ ያታደ ህንተንቱ ዛዋ ታን አሳና። መꬍና ጎዳ ህንተንቱ ጾሳ ስንꬃን ህንተንቱ ላይꬃን ሄዙ ገደ ቤታናዉ ፑደ ከስያ ዎደ፥ ኦንነ ህንተንቱ ጋድያ አሞተና።


\par }{\PP \VS{25}“ህንተንቱ ታዉ ሱꬃ ያርሹዋ ያርሽያ ዎደ፥ እርሹዋ የጊደ ኡኬዳ ኡክꬃና ያርሾፕተ። ፓስጋ ቦንችያ ጋላሳዉ ያርሼዳ ያርሹዋፐ ዎንትዉ አያይነ አቶፖ።
\XREF{}{{\XO 34:25 }{\XT{ከሳ 12:10}}}


\par }{\PP \VS{26}“ህንተንቱ ጋደን ባይራ ካኤዳ ካꬃፐ ኮይሮ ሙሩታ መꬍና ጎዳ ህንተንቱ ጾሳ ጎልያ አህተ።
\XREF{}{{\XO 34:26 }{\XT{ዛረ. 24:21፤ 26:2}}}

\par }{\PP “ዴሻ ማራ አ አት ማꬃን ዶይሶፕተ” ያጌዳ።


\par }{\PP \VS{27}መꬍና ጎዳይ ሙሳ፥ “ታን ኔናናነ እስራኤልያ አሳና ቃላ ጫቁዋ ገልያዌ ሀ ቃላቱ ግያ ማራና ግድያ ድራዉ፥ ሀ ቃላቱዋ ጻፋ” ያጌዳ።

\VS{28}ሙሴ ቁማ ሜናንነ ሃꬃ ኡሸናን፥ ኦይታሙ ጋላሳነ ኦይታሙ ቃማ መꬍና ጎዳና ያን ጋምኤዳ፤ ቃላ ጫቁዋ ቃላቱዋ፥ ታሙ አዛዙዋ ማሰቴዳ ሹቻን ጻፌዳ።


\par }{\SH ሙሴ ሶምእ ፖኤዳ
\par }
{\PP \VS{29}ሙሴ ጾሳና ሃሳዪደ ጋምኤዳ ድራዉ፥ ሄ ላኡ ማርካተꬃ ሹቻቱዋ እ ባረ ኩሽያን ኦይቂደ ሲና ደርያፐ ዱገ ዎꬌዳ ዎደ፥ አ ሶምኢ ፖኤዳ፤ ሽን እ ሄዋ ኤርቤና።
\XREF{}{{\XO 34:29 }{\XT{2 ቆሮ. 3:7-16}}}

\VS{30}አሮነነ እስራኤልያ አሳይ ኡባይ ሙሳ ጼሊደ፥ አ ሶምኢ ጶልያዋ በኤድኖ፤ ኡንቱንቱ አኮ ሺቃናዉ ያዬድኖ።

\VS{31}ሽን ሙሴ ኡንቱንታ ጼስና አሮነነ ሽቁዋ ካለꬅያ ካፓቱ ኡባይ አኮ ስሜድኖ፤ እ ኡንቱንታ ሃሳይሴዳ።

\VS{32}ሄዋፐ ጉይያን እስራኤልያ አሳይ ኡባይ አኮ ሺቅና መꬍና ጎዳይ አዉ ሲና ደርያን እሜዳ አዛዙዋ ኡባ እ ኡንቱንቶ እሜዳ።


\par }{\PP \VS{33}ሙሴ ኡንቱንቶ ኦድያዋ ዉርሴዳ ዎደ፥ ባረ ዴሙዋ ናጻላን ካሜዳ።

\VS{34}ሽን ሙሴ መꬍና ጎዳ ስንꬃ አናና ሃሳያናዉ ገልያ ዎደ አዉደነ ከሳና ጋካናዉ፥ ናጻላ ባረ ሶምኡዋፐ ቃር ድጌ። ሄዋፐ ከሲደ፥ መꬍና ጎዳይ አዛዜዳዋ እስራኤልያ አሳዉ ኦዴ።

\VS{35}ኦድያ ዎደ፥ ኡንቱንቱ አ ሶምኢ ጶልያዋ በኤድኖ። ሄዋ ድራዉ፥ ሙሴ መꬍና ጎዳና ሃሳያናዉ ባና ጋካናዉ፥ ባረ ዴሙዋ ዛረꬂደካ ናጻላን ካሜ።




\par }\Chap{35}{\SH ሳምባታ ቦንችያ ዎጋ
\par }
{\PP \VerseOne{1}ሙሴ እስራኤልያ አሳ ሽቁዋ ኡባ ሺሺደ ሀዋዳን ያጌዳ፤ “ህንተንቱ ኦꬃና ማላ፥ መꬍና ጎዳይ አዛዜዳዌ ሀዋ:

\VS{2}ሳምንታ ግዶን ኡሱፑን ጋላሳ ኪታ ኪተትተ፤ ሽን ላፑንꬃ ጋላሳይ ህንተንቶ ጌሻ ጋላሳ፤ መꬍና ጎዳዉካ ሸምፖ ሳምባታ። ሄ ጋላሳን አይ ኦሶነ ኦꬅያ ኡራይ ኦንነ ሀይቃናዉ በሴ።
\XREF{}{{\XO 35:2 }{\XT{ከሳ 20:8-11፤ 23:12፤ 31:15፤ 34:21፤ ዎጋ 23:3፤ ዛረ. 5:12-14}}}

\VS{3}ሳምባታ ጋላሳን ህንተንቱ ሶን ሶን ታማ ኤꬆፕተ” ያጌዳ።


\par }{\SH ጾሳ ዱንካንያ ኦሶ ሺሽያ ሚሻ
\par }
{\R (25:1-9)

\par }{\PP \VS{4}ሙሴ እስራኤልያ ማባራዉ ሙልያዉ ሀዋዳን ያጌዳ፤ “መꬍና ጎዳይ ሀዋዳን ያጊደ አዛዜዳ:

\VS{5}ህንተንቶ ደእያዋፐ መꬍና ጎዳዉ እምያዋ አህተ፤ መꬍና ጎዳዉ እምያዋ አሀናዉ ኮይያ ኦንነ ዎርቃ፥ ብራ፥ ናሃስያ፥

\VS{6}ሳሉዋ ማላትያ ቃጭና፥ ኦቻ ቴራ ማላትያ ቃጭና፥ ሾሎላ ዞኦ ቃጭናነ ሊቆ ሱፍያ፥ ዴሻ ጋልባ፥

\VS{7}ዶርሳ ኮልያ ጋልባ ዞኦ ቃላምያን የግ ከሴዳዋ፥ ቁምእያ፥ ኦዶሩዋ፥

\VS{8}ጾምፕያዉ ዎጋራ ዛይትያ፥ ኦከትያ ዛይትያነ እጻና ሳዌꬅያ ቅማምያ፤

\VS{9}ኤፉድያንነ ትራን ዎꬅያዋን የግያ ማርግድያ ጌተትያ ሹቻቱዋነ ሀራ ጶልያ አልኦ ሹቻቱዋ አሆ።


\par }{\SH ጾሳ ዱንካንያ ኦꬃናዉ እመቴዳ አዛዙዋ
\par }
{\R (39:32-43)

\par }{\PP \VS{10}“ህንተንቱ ግዶን ደእያ ኩሽያ ሂላ ኤራንቻ ኡባቱ ዪደ፥ መꬍና ጎዳይ አዛዜዳ ኡባ ኦꬅኖ:

\VS{11}መꬍና ጎዳ ዱንካንያ፥ አ ካምያ ዱንካንያነ አ ካምያዋ፥ ኦይቂያዋ፥ ጻጋገቱዋ፥ ሽካላቱዋ፥ ቱሳቱዋነ ኡንቱንቱ ኤቂያ ሉኮቱዋ፥

\VS{12}ታቦታነ አ ቶክያ ካሱዋ፥ አቶ ግያ ሳኣ ቁምእያዋነ ታቦታ ገንꬅያ ጋርዱዋ፤

\VS{13}ጻርጴዛነ አ ቶክያ ካሱዋ፥ አ ሚሻቱዋ ኡባነ ጾሳ ስንꬃን ዎꬅያ ጌሻ ኡክꬃ፤

\VS{14}ጾምፕያ ዎꬅያ ባላነ አን ማራና ደእያ ጾምፐቱዋ፥ ሚሻቱዋ፥ ጾምፕያ ዛይትያ፥

\VS{15}እጻና ጩዋይያ ሳጽንያነ አ ቶክያ ካሱዋ፥ ኦከትያ ዛይትያነ ሳዊያ እጻና፥ ጾሳ ዱንካንያ ፐንግያ ጋርዱዋ፤

\VS{16}ጹግያ ያርሹዋ ያርሽያ ሳኣነ አ ናሃስያ ዛዝርያ፥ አ ቶክያ ካሶቱዋነ አ ሚሻቱዋ ኡባ፥ ናሃስያፐ ኦሰቴዳ ሜቻ ከርያነ አ ዎꬅያዋ፤

\VS{17}ሶይ ዳባባ ጎዳ ጋርዳቱዋ፥ ቱሳቱዋነ ኡንቱንቱ ገደቱዋ፥ ዳባባ ሶ ግዶ ገልያ ፐንግያ ጋርዱዋ፤

\VS{18}ጾሳ ዱንካንያ ꬎግያ ሽካላቱዋ፥ ዳባባ ግዶ ꬎገቱዋ ኡንቱንቱ ዎዶሮቱዋ፤

\VS{19}ጌሻ ሳኣን ኦꬂደ ጎኤታናዉ ዳደቴዳ ማዮቱዋ፥ ቄሲ አሮነ ማይያ ጌሻ ማዩዋ አ ናናይ ቄሰተꬃ ኪታ ኦꬂደ ማይያ ማዩዋ መꬍኖ” ያጌዳ።


\par }{\SH አሳይ አሄዳ እሞታ
\par }
{\PP \VS{20}ሄዋፐ ጉይያን እስራኤልያ ማባራይ ኡባይ ሙሴ ስንꬃፐ ከሴዳ።

\VS{21}እማናዉ ኮዬዳዋንቱነ ኡንቱንቱ ዎዛናይ ኡንቱንታ እማ እማ ጌዳዋንቱ ኡባይ ዬድኖ፤ መꬍና ጎዳ ዱንካንያዉ፥ አ ግዶን ኦꬅያ ኦሱዋ ኡባዉነ ጌሻ ማዮ ኮሽያዋ ኡባ አሄድኖ።

\VS{22}እማና ኮዬዳ አቱማዋ ኡባይነ ማጫዌ ኡባይ ዪደ፥ ዎርቃፐ መꬌዳ አሌቂያዋንታ፥ ሀይꬃ ጉድቻቱዋ፥ ምግዳቱዋ፥ ሀራ ዎርቃ አሌቂያዋንታ አሂደ መꬍና ጎዳዉ እሞታ ኦꬂደ እሜድኖ።

\VS{23}ሳሉዋ ማላትያ ቃጭናይ፥ ኦቻ ቴራ ማላትያ ቃጭናይ፥ ሾሎላ ዞኦ ቃጭናይ፥ ዎይ ሊኑዋ ጌተትያ ሊቆ ቃጭናይ፥ ዎይ ዴሻ አጎዛ፥ ዶርሳ ኦርግያ ጋልባ ዞኦ ቃላምያን የግ ከሴዳዌ፥ ዎይ ማንቻላይ ደእያ አሳይ ኡባይ አሄዳ።

\VS{24}ብራ ዎይ ናሃስያ እማናዉ ዳንዳይያ ኡባይ ባረንቱ እሙዋ መꬍና ጎዳዉ እሜድኖ፤ ቃይ ኦዶሩ ደእያ አሳይ ኡባይ ዱማ ዱማ ኦሶ ኦዶሩዋ አሄዳ።


\par }{\PP \VS{25}ኩሽያ ሂላ ኤርያ ማጫ አሳይ ኡባይ ባረንቱ ኩሽያን ሱቄዳ ሳሉዋ ማላትያ ቃጭና፥ ኦቻ ቴራ ማላትያ ቃጭና፥ ሾሎላ ዞኦ ቃጭናነ ሊቆ ሊኑዋ አሄድኖ።

\VS{26}ቃይካ እሙዋ እማናዉ ኮዬዳ ማጫ አሳይ ኡባይ ዴሻ አጎዛ ዳዴድኖ።

\VS{27}ካፓቱ ኤፉድያንነ ትራን ዎꬅያዋን ዎꬅያ ማርግድያነ ሀራ ቦንቼቴዳ ሹቻቱዋ አሄድኖ።

\VS{28}ኡንቱንቱ ቃይካ ጾምፕያዉ፥ ሳዊያ እጻናዉነ ኦካናዉ ሀንያ ዎጋራ ዛይትያነ ቅማምያ አሄድኖ።

\VS{29}እስራኤላቱ አሳይ ኡባይ፥ አቱማዌነ ማጫዌ፥ ኡንቱንቱ ኦꬃናዳን መꬍና ጎዳይ ሙሴ ባጋና አዛዜዳ ኦሶ ሀንያ እሙዋ ኡባ ባረንቱ ሸንያን መꬍና ጎዳዉ አሄድኖ።


\par }{\SH ጾሳ ዱንካንያ ኦꬅያ ኩሽያ ሂላንቻቱዋ
\par }
{\R (31:1-11)

\par }{\PP \VS{30}ሙሴ እስራኤልያ አሳ ሀዋዳን ያጌዳ፤ “በእተ፤ መꬍና ጎዳይ ይሁዳ ዛርያፐ ሁራ ናኣ ናኣ፥ ኡራ ናኣ፥ ባጻልኤላ ዶሬዳ።

\VS{31}መꬍና ጎዳይ አ ጾሳ አያናን፥ ሂላን፥ አኬካንነ ኦሱዋ ኡባ ኦꬅያ ኤራን ኩንꬄዳ።

\VS{32}ሄዌካ ሂላን ኪታ ሀልቹዋ ከሲደ፥ ዎርቃፐ፥ ብራፐነ ናሃስያፐ ዱማ ዱማባ እ ኡዳናሳ።

\VS{33}ሄዋዳንካ፥ አልኦ ሹቻ ማሲደ ጊግሳናሳ፤ ምꬃ ማሳናሳነ ኡባ ቆሞ ኦሱዋ ሂላን ኦꬃናሳ።

\VS{34}ሄዋ ቦላካ ቃይ አስነ ዳና ዛርያ አህሳማካ ናኣ ኦሆልኣባዉ፥ ሀራ አሳ ታማርስያ ኤራ እሜዳ።

\VS{35}ኡንቱንቱ ኡባ ቆሞ ኦሱዋ ኦꬃናዳን፥ ሂላን ኦꬅያዋንታ፥ ኦሱዋ ሀልቹዋ ከስያዋንታ፥ ሳሉዋ ማላትያ ቃጭናን፥ ኦቻ ቴራ ማላትያ ቃጭናን፥ ሾሎላ ዞኦ ቃጭናንነ ሊኑዋ ቃጭናን አሌቁዋ ዳድያዋንታነ ሸማይነቱዋ ግዳናዳን፥ ጾሳይ ኡንቱንቱ ኤራተꬃን ኩንꬄዳ። ኡንቱንቱ ኡባይካ ኡባ ቆሞ ኦሱዋ ሉጺደ ኤርያ ኤራንቻ ግዴድኖ።




\par }\Chap{36}{\PP \VerseOne{1}“ሄዋ ድራዉ፥ ባጻልኤል፥ ኦሆልኣብነ መꬍና ጎዳ ዱንካንያ ኬጻና ማላነ ኦሶ ግድያ ኤራ መꬍና ጎዳይ እምና፥ ሉጼዳ አሳይ ኡባይ መꬍና ጎዳይ አዛዜዳዋዳን ኡባባ ኦꬃና” ያጌዳ።


\par }{\SH አሳይ እሜዳ እሞታ ጮራተꬃ
\par }
{\PP \VS{2}ሄዋፐ ጉይያን ሙሴ ባሳልኤላ፥ ኦሆልኣባነ መꬍና ጎዳይ ዱማ ኤራ እሜዳዋንቱ ኦሱዋ ኦꬃናዉ ያና ኮይያ ኡባ ጼሲደ ሺሼዳ።

\VS{3}እስራኤልያ አሳይ ጾሳ ዱንካንያ ኦꬃናዉነ ኦሶ ግድያ እሞታ ኡባ ሙሴፐ አኬድኖ። ቃይ አሳይ ባረ ሸንያን ጮ እምያ እሞታ ዎንታ ዎንታ ጉጅ ጉጂደ አህያዋ አግቤና።

\VS{4}ያትና ጾሳ ዱንካንያ ኦꬅያ ኤራይ ኩሜዳ አሳይ ኡባይ ባረንቱ ኦሱዋ አግ ባሺደ፥

\VS{5}ሙሳ ሀዋዳን ያጌድኖ፤ “አሳይ መꬍና ጎዳይ አዛዜዳ ኦሶ ኮሽያዋፐ ሎይꬅ ዳርያዋ አሂደ ደኤ” ያጌድኖ።


\par }{\PP \VS{6}ሙሴ ዱንካኔዳ ሳኣን ደእያ አሳዉ ሀዋዳን ያጊደ አዛዜዳ፤ “ላኤንꬆ አይ አቱማ አሳይካ አይ ማጫ አሳይካ ጾሳ ዱንካንያ ኦሶ እምያዋ እማናዉ አሆፖ” ያግና፥ አሳይ አህያዋ አግ ባሼዳ።

\VS{7}አያዉ ጎፐ፥ ኡንቱንቱ አሄዳ እሞታይ ኦሱዋ ኡባ ኦꬃናዉ ግዲደ ፓላሄ።


\par }{\SH ጾሳ ዱንካንያ ኦሱዋባ
\par }
{\R (26:1-37)

\par }{\PP \VS{8}ኦሱዋ ኦꬅያዋንቱ ግዶፐ ሂላ ዳርያዋንቱ ኡባቱ ሊቆ ሊኑዋፐነ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐ ዳደቴዳ ታሙ ጋርዱቱዋፐ ጾሳ ዱንካንያ ጊግሴድኖ። ሄ ጋርዳቱዋን እት ሂላይ ክሩበቱዋ ምስልያ ዳዴዳ።

\VS{9}ጋርዶቱ ኡባይ እት ልከ ግዲደ፥ ጌሳይ ላታማነ ሆስፑን ዋꬋ፤ ጎምፓይ ኦይዱ ዋꬋ።

\VS{10}እቼሹ ጋርዳቱዋ እትፐ ጋꬂደ ስኬድኖ፤ ቃይ የንኮ አቴዳ እቼሹ ጋርዳቱዋካ ኡንቱንቱዋዳን ኦꬄድኖ።

\VS{11}እትፐ ጋꬂደ ስኬዳ ጋርዱቱዋፐ እት ጋርዱዋ ዉርሰꬃ ጋጻን ሳሉዋ ማላትያ ጫርቂያፐ ማጫራ መꬌድኖ። ቃይ እትፐ ጋከት ስከቴዳ የንኮ ጋርዱዋንካ ሄዋዳን ኦꬄድኖ።

\VS{12}ኡንቱንቱ እትፐ ጋከቴዳ እት ጋርዱዋ ቦላ እሻታሙ ማጫራ፥ ቃይ እትፐ ጋከቴዳ የንኮ ጋርዱዋ ቦላካ እሻታሙ ማጫራ መꬌድኖ። ሄ ማጫራቱ ኡባይካ እቱ እቶ ማራን ደኢኖ።

\VS{13}ሄዋፐ ጉይያን፥ ዎርቃፐ እሻታሙ ኦይቂያዋ መꬌድኖ። ዱንካኒ እቱዋ ግዳና ማላ፥ ሄ ጋርዳቱዋ ጋጻ ጋጻ ሄ ኦይቂያዋንቱን ኦይꬄድኖ።


\par }{\PP \VS{14}ጾሳ ዱንካንያ ቦላና ካምያ ዱንካንያዉ ታማነ እት ጋርዳቱዋ ዴሻ አጎዛፐ ዳዴድኖ።

\VS{15}ታማነ እት ጋርዳቱካ እት ልከ፤ እት እት ጋርዱዋ ጌሳይ ሀታሙ ዋꬋ፥ ጎምፓይ ኦይዱ ዋꬋ።

\VS{16}እቼሹ ጋርዳቱዋ እት ባጋና፥ ኡሱፑን ጋርዳቱዋ ቃይ የንኮ ባጋና ጋꬂደ ስኬድኖ።

\VS{17}ሄዋፐ ጉይያን ጋꬅ ስኬዳ ጋርዳቱዋፐ እት ጋርዱዋ ጋጻን እሻታሙ ማጫራ መꬌድኖ። ቃይካ ጋꬅ ስኬዳ የንኮ ጋርዳቱዋፐ ዉርሰꬃ ጋርዱዋ ጋጻን እሻታሙ ማጫራ መꬌድኖ።

\VS{18}ላኡ ባጋና ደእያ ጋርዳቱዋ ጋꬂደ እት ዱንካነ ኦꬃናዉ ናሃስያፐ እሻታሙ ኦይቂያዋ መꬌድኖ።

\VS{19}ሄዋፐ ጉይያን ዱንካንያ ካማናዉ ዶርሳ ኦርግያ ጋልባ ዞኦ ቃላምያን የግ ከሴዳዋ ጊግሴድኖ፤ ቃይ አ ቦላና ካማናዉ ቁምእያ ጊግሴድኖ።


\par }{\PP \VS{20}ጾሳ ዱንካንያ ጻጋግያዋንታ ስት ጌዳ ኦዶሮቱዋፐ ከሴድኖ።

\VS{21}እት እት ጻጋግያዉ ጌሳይ ታሙ ዋꬋ፤ ጎምፓይ እት ዋꬋነ ባጋ።

\VS{22}እት እት ጻጋግያዉ እቱዋ እቱዋና ጋꬅ ኦይꬅያ ላኡ ፖꬃቱዋ መꬌድኖ። ጾሳ ዱንካንያ ጻጋገቱዋ ኡባካ ሄዋዳን ኦꬄድኖ።

\VS{23}ጾሳ ዱንካንያዉ ገድሳ ባጋና ላታሙ ጻጋገቱዋ መꬌድኖ።

\VS{24}እት እት ጻጋግያዉ ላኡ ገደቱዋ፥ ኡባና ኦይታሙ ፖꬃይ ገልያ ሉካቱዋ ብራፐ ጊግሴድኖ።

\VS{25}ጾሳ ዱንካንያዉ ሁጲሳ ባጋና ላታሙ ጻጋገቱዋ መꬌድኖ።

\VS{26}እት እት ጻጋግያዉ ላኡ ፖꬃይ ገልያ ሉካቱዋ፥ ኡባና ኦይታሙ ፖꬃይ ገልያ ሉካቱዋ ብራፐ ጊግሴድኖ።

\VS{27}ጾሳ ዱንካንያዉ ጉየ ጋጻን አዋይ ዉልያ ባጋና ኡሱፑን ጻጋገቱዋ መꬌድኖ።

\VS{28}ጾሳ ዱንካንያ ጉየ ጋጻን ደእያ ጋጻቶ ላኡ ጻጋገቱዋ ጊግሴድኖ።

\VS{29}ሀ ላኡ ጋጻቱዋን ደእያ ጻጋገቱዋ ጻጱዋፐ ጼራ ጋካናዉ ዳቡላ ግድ ቢደ፥ ጼራን እት ሳጋይያን ገል ኦይቀቴድኖ። ኡንቱንቱ ላአቱካ ሄዋዳን ሀኔድኖ።

\VS{30}ሄዋ ድራዉ፥ እት እት ጻጋግያዉ ጋርሳና ላኡ ላኡ ገደቱ ደኢኖ፤ ኡባና ሆስፑን ጻጋገቱነ ብራፐ ኦሰቴዳ ታማነ ኡሱፑን ገደቱ ደኢኖ።


\par }{\PP \VS{31}ቃይ ኡንቱንቱ ኦዶሮቱዋፐ ሽካላቱዋ ከሴድኖ፤ ጾሳ ዱንካንያዉ እት ባጋ ምይያን ደእያ ጻጋገቶ እቼሹ ሽካላቱዋ፥

\VS{32}ቃይ የንኮ ባጋ ምይያን ደእያ ጻጋገቶ እቼሹ ሽካላቱዋ ጊግሴድኖ። ሄዋዳንካ፥ ጾሳ ዱንካንያዉ ጉየ አዋይ ዉልያ ባጋና ዉርሰꬃ ጋጻን ደእያ ጻጋገቶ እቼሹ ሽካላቱዋ መꬌድኖ።

\VS{33}ግዶ ሽካሊ ጻጋገቶ ግዶ ሄራና፥ ሀ ጋጻፐ ያ ጋጻ ጋካናዉ ፕን ከሳናዳን ኦꬄድኖ።

\VS{34}ጻጋገቱዋ ዎርቃን ሼሺደ፥ ሽካላቱ አꬍያ ሳጋየቱዋ ዎርቃፐ መꬌድኖ፤ ቃይ ሽካላቱዋካ ዎርቃን ሼሼድኖ።


\par }{\PP \VS{35}ሳሉዋ ማላትያ፥ ኦቻ ቴራ ማላትያነ፥ ሾሎላ ዞኦ ቃጭናፐነ ሊቆ ሊኑዋፐ እት ጋርዱዋ ኦꬄድኖ። ሄ አ ቦላ እት ሂላይ ክሩበቱዋ ምስልያ ስኬዳ።

\VS{36}ጋርዱዋ ኦይዱ ቱሳቱዋ ኦዶሩዋፐ ጊግሲደ፥ ዎርቃን ሼሼድኖ። ያቲደ ዎርቃ ካቂያዋንታ ኡንቱንቶ ጊግሴድኖ። ቃይ ቱሳቱዋ ኤስያ ኦይዱ ገደቱዋ ብራፐ መꬌድኖ።

\VS{37}ጾሳ ዱንካንያ ገልያ ፐንግያዉ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳደቴዳዋ፥ ጽልፕያ አሌቅስያዋን ጋርዱዋ ጊግሴድኖ።

\VS{38}ቃይ ኡንቱንታ ካቂያ እቼሹ ቱሳቱዋ፥ ካቂያ ባላና ደእያዋንታ መꬌድኖ። ቱሳቱ ጉምቦቱዋነ ቃችያዋንታ ዎርቃን ሼሼድኖ። ቃይ ኡንቱንቱ ፖꬃይ ገልያ ሉኮቱዋ እቼሻቱዋካ ናሃስያፐ መꬌድኖ።




\par }\Chap{37}{\SH ታቦታ ኦሱዋባ
\par }
{\R (25:10-22)

\par }{\PP \VerseOne{1}ባጻልኤል ኦዶሩዋ ምꬃፐ ታቦታ ጊግሴዳ። ሄ ታቦታይ አዱሳተꬃይ ላኡ ዋꬋነ ባጋ አዱቄ፤ ጎምፓይ እት ዋꬋነ ባጋ አኬ፤ ጌሳይካ እት ዋꬋነ ባጋ ꬎቄ።

\VS{2}ሄ ታቦታ ጊግሲደ፥ ሶያነ ካርያ ዋላካይ ባይና ዎርቃን ሼሼዳ፤ ዩሹዋካ ዎርቃ ትገꬃን ዩሽ አꬄዳ።

\VS{3}ቃይ ኦይዱ ዎርቃ ሳጋየቱዋ ትጊደ፥ ታቦታዉ ኦይዱ ገደቱዋን፥ እት ባጋና ላኡ ሳጋየቱዋ፥ ቃይ የንኮ ባጋና ላኡ ሳጋየቱዋ አꬄዳ።

\VS{4}ያቲደ ኦዶሮቱዋፐ ካሱዋ ከሲደ ኡንቱንታካ ዎርቃን ሼሼዳ።

\VS{5}ታቦታ ቶካናዉ፥ ታቦታ ምይያን ደእያ ሳጋየቱዋን ካሱዋ አꬄዳ።


\par }{\PP \VS{6}ዋላካይ ባይና ዎርቃፐ ላኡ ዋꬋነ ባጋ አዱቂያ፥ እት ዋꬋነ ባጋ አክያ አቶ ግያ ሳኣ ቁምእያ መꬌዳ።

\VS{7}ቁምእያዉ ዉርሰꬃ ላኡ ባጋ ጋጻን ላኡ ክሩቤላቱዋ ቆጸቴዳ ዎርቃፐ መꬌዳ።

\VS{8}እት ክሩብያ እት ባጋ ጋጻን፥ ላኤንꬆ ክሩብያ የንኮ ባጋ ጋጻን፥ ላኡዋካ ቁምእያና ጋꬅ ኦይꬂደ መꬌዳ።

\VS{9}ክሩበቱ ባረንቱ ቀፍያ ደንꬂደ፥ አቶ ግያ ሳኣ ካምያ ቁምእያ ባረንቱ ቀፍያን ኩዋይ ዎꬄድኖ፤ ቃይ እቱ እቱዋኮ ስም ኡቲደ፥ ቁምእያ ጼሊኖ።


\par }{\SH ጻርጴዛ
\par }
{\R (25:23-30)

\par }{\PP \VS{10}ቃይ አዱሳተꬃይ ላኡ ዋꬋ፥ ጎምፓይ እት ዋꬋ፥ ጌሳይካ እት ዋꬋነ ባጋ ግዴዳ ጻርጴዛ ኦዶሩዋፐ መꬌዳ።

\VS{11}ዋላካይ ባይና ዎርቃን ሼሼዳ። ዩሹዋካ ዎርቃ ትገꬃ ዩሽ አꬄዳ።

\VS{12}ሄዋዳንካ፥ ጎምፓይ ታካ ግዴዳ ሻሽያ አ ቦላ ዩሽ አꬄዳ። ያቲደ አ ቦላ ዎርቃ ትገꬃ ዩሼዳ።

\VS{13}ኦይዱ ዎርቃ ሳጋየቱዋ መꬊደ ኦይዱ ገደቱ መቴዳ ኦይዱ ጋጻቱዋና ኦይꬄዳ።

\VS{14}ጻርጴዛ ቶካናዉ ካሱዋ አꬅያ ሳጋየቱ ጻርጴዛዉ ሻሽያ ጋጻን ሺቂደ መቴድኖ።

\VS{15}ጻራጴዛ ቶክያ ካሶቱዋካ ኦዶሩዋፐ ከሲደ፥ ዎርቃን ሼሼዳ።

\VS{16}ሄዋዳንካ፥ ጻርጴዛ ቦላ ዎꬅያ ዱማ ዱማ ሚሻቱዋ ዋላካይ ባይና ዎርቃፐ መꬌዳ፤ ሄዋንቱካ ሳነቱዋነ ጭልፓቱዋ፥ ቃይ ኡሻ ያርሹዋ ትግያ ከረቱዋነ ጹአቱዋ።


\par }{\SH ጾምፕያ ዎꬅያ ባላ
\par }
{\R (25:31-40)

\par }{\PP \VS{17}ሄዋፐ ጉይያን እ ጾምፕያ ዎꬅያ ባላ ቆጸቴዳ ዋላካይ ባይና ዎርቃፐ መꬌዳ፤ ሄ ባላ ኤስያ ገድያካ፥ ግዶ ቶማካ ቆጼዳ ዎርቃፐ መꬌዳ። አ ኩኩሞቱዋ፥ አ ልጮቱዋን አ ጪሻቱዋ ኡባ አናና እትፐ ጾምፒደ መꬌዳ።

\VS{18}ምይያና ኡሱፑን ማራቱዋ መꬌዳ፤ ማራቱዋ ሄዛቱዋ እት ባጋና፥ ቃይ ሄዛቱዋ የንኮ ባጋና ከሴዳ።

\VS{19}ኡሱፑን ማራቶካ ሁጲያን ሁጲያን ሄዙ ሄዙ ኩኩሙነ ጪሻቱ ደእያ ላዉዝያ ጪሻ ማላትያ ዋንጫ መꬌዳ፤

\VS{20}ጾምፕያ ዎꬅያ ባላዉ ግዶ ቶማይ፥ ኩኩሞቱዋ ጪሻቱ ደእያ ጪሻ ማላትያ ኦይዱ ዋንጫን አሌቀት ኡቴዳ።

\VS{21}ላኡ ላኡ እትፐ ዋꬃን ደእያ ሄዙ ማራቱዋፐ ጋርሳና እት እት ኩኩማይ መት ኡቴዳ ኡባይካ ኡሱፑን ኩኩሞ።

\VS{22}ኩኩማቱነ ማራቱ ኡባይ ጾምፕያ ዎꬅያ ባላና እትፐ ኦይቀት እቱዋ ግዲደ፥ ዋላካይ ባይና ዎርቃፐ ቆጸቲደ መቴድኖ።


\par }{\PP \VS{23}እ ቃይ ጾምፕያ ዎꬅያ ባላዉ ላፑን ጾምፐቱዋ፥ ጾምፕያ ቶይስያ ቃጰቱዋነ ኡንቱንታ ዎꬅያዋንታ ዋላካይ ባይና ዎርቃፐ መꬌዳ።

\VS{24}ጾምፕያ ዎꬅያ ባላነ አን ጎኤትያ ሚሻ ኡባ መꬋናዉ ሀታማነ እቼሹ ኪሎ ግራመ ግዴዳ ዋላካይ ባይና ዎርቃ ዉርሴዳ።


\par }{\SH እጻና ጩዊስያ ሳጽንያ
\par }
{\R (30:1-5)

\par }{\PP \VS{25}ቃይ እጻና ጩውስያ ሳኣ ኦዶሩዋፐ መꬌዳ። አዉ ኦይዱ ጋጻይ ደኤ፤ አዱሳተꬃይ እት ዋꬋ፤ ጎምፓይ እት ዋꬋ፥ ጌሳይ ላኡ ዋꬋ። አ ካጨቱካ አናና እቱዋ ግዲደ ኦይቀት መቴዳዋንታ።

\VS{26}አዉ ቦላ ዶና፥ ኦይዱ ባጋ ኡባነ አ ካጨቱዋ ዋላካይ ባይና ዎርቃን ሼሺደ፥ አ ዩሹዋካ ዎርቃ ትገꬃ ዩሽ አꬄዳ።

\VS{27}ሄ ዎርቃ ትገꬃፐ ጋርሳና እጻና ጩውስያ ሳጽንያ ዎርቃፐ ላኡ ሳጋየቱዋ መꬌዳ፤ ያቲደ ያ ባጋናነ ሀ ባጋና ላኡዋ ላኡዋ ኦይꬄዳ። ሄዋንቱ ቶክያ ዎደ ካሱዋ አꬃናዉ ማዳናዳና።

\VS{28}ካሶቱዋ ኦዶሩዋፐ ከሲደ፥ ኡንቱንታ ዎርቃን ሼሼዳ።


\par }{\SH ዛይትያነ እጻና
\par }
{\R (30:22-38)

\par }{\PP \VS{29}ቃይ ጌሻ ኦከትያ ዛይትያነ ሳዉዋ ቶሽኩ ግያ ሎኦ እጻና ሽቱዋ ኦꬅያ ኤራን ጊግሴዳ።
\XREF{}{{\XO 37:29 }{\XT{ከሳ 30:22-38}}}




\par }\Chap{38}{\SH ጹግያ ያርሹዋ ያርሽያ ሳኣ
\par }
{\R (27:1-8)

\par }{\PP \VerseOne{1}ኦዶሩዋፐ ጹግያ ያርሹዋ ያርሽያ ሳኣ ኬጼዳ። ሄ ያርሽያ ሳአዉ ጌሳይ ሄዙ ዋꬋ፥ ጎምፓይነ አዱሳተꬃይ እት ልከ፥ እቼሹ እቼሹ ዋꬋ ግዲደ፥ ኦይዱ ጋጻና ደእያዋ ኦꬄድኖ።

\VS{2}ኦይዱ ጋጻቱዋ ዉርሰꬃ ጋጻን ጋጻን እት እት ካጭያ መꬌዳ። ሄ ካጨቱ ያርሽያ ሳኣና እትፐ ኦይቀቲደ ኦሰቴድኖ። ያትና ያርሽያ ሳኣ ናሃስያ ብራታን ሼሼዳ።

\VS{3}አን ጎኤትያ ኡባ ሚሻቱዋ፥ ባልደቱዋ፥ አካፋቱዋ፥ ብድንꬃ ሺሽያ ኩይጻሮቱዋ፥ አሹዋ ኦይቂያ ዛምቤልያነ ታማ ጮጨቱዋ ኡባ ናሃስያ ብራታፐ መꬌዳ።

\VS{4}ያቲደ ናሃስያ ብራታፐ ዛዝርያ ያርሽያ ሳአዉ ጊግሲደ ያርሽያ ሳአዉ ዱገ ግዶ ባጋን ደእያ ሻሽያ ቦላ ዎꬄዳ።

\VS{5}ናሃስያ ብራታፐ መꬌዳ ዛዝርያዉ ኦይዱ ጋጻን ካሱዋ አꬃናዉ ኦይዱ ሳጋየቱዋ መꬌዳ።

\VS{6}ኦዶሩዋፐ ያርሽያ ሳአዉ ካሱዋ ከሲደ፥ ናሃስያ ብራታን ሼሼዳ።

\VS{7}ያርሽያ ሳኣ ቶክያ ዎደ ማዳና ማላ፥ ሀ ካሱዋ ላኡ ምይያና ደእያ ሳጋየቱዋን አꬄዳ። ያርሽያ ሳኣ ግዱዋ ኮፋ ከሲደ፥ ጻዉላፐ መꬌዳ።


\par }{\SH ሜቻ ከርያ
\par }
{\R (30:18)

\par }{\PP \VS{8}ናሃስያ ብራታፐ ሜቻ ከርያነ አ ዎꬅያዋ መꬌዳ፤ ሄ ብራታይ ጋከꬃ ዱንካንያ ፐንግያን ኦꬅያ ማጫ አሳቱ አሄዳ ሄረጋፐ አከቴዳ።


\par }{\SH ጾሳ ዱንካንያ ዳባባ
\par }
{\R (27:9-19)

\par }{\PP \VS{9}ሄዋፐ ጉይያን ዳባባ ጊግሴዳ። ዳባባዉ ገድሳ ባጋ አዱሳተꬃዉ ጼቱ ዋꬋ ኦꬂደ፥ ሊቆ ሊኑዋፐ ዳደቴዳ ጋርዳቱዋ ጊግሴዳ።

\VS{10}አዉ ናሃስያ ብራታፐ ላታሙ ቱሳቱዋነ ቱሳቱ ኤቂያ ናሃስያ ሉካቱዋ ኦꬄዳ፤ ኡንቱንቱ ሁጲያን ቃይ ብራፐ መቴዳ ካቂያዋንታነ ቱሳቱዋ ሁጲያን ቃችያዋንታ ኦꬄዳ።

\VS{11}ዳባባዉ ሁጲሳ ባጋ አዱሳተꬃይ ጼቱ ዋꬋ አዱሳ፤ ቃይ ላታሙ ቱሳቱነ ሄ ቱሳቶ ላታሙ ናሃስያ ገደቱ ደኢኖ። ያቲደ ብራፐ መቴዳ ካቂያዋንቱነ ቱሳቱዋ ሁጲያን ቃችያዋንቱ ደኢኖ።

\VS{12}አዋይ ዉልያ ባጋ ዳባባ ጎምፓይ እሻታሙ ዋꬋ አካ ግዲደ፥ ታሙ ቱሳቱነ ቱሳቶ ታሙ ገደቱ ደእያ ጋርዳቱዋ ጊግሴዳ፤ ሄ ቱሳቱዋ ሁጲያን ብራፐ መቴዳ ካቂያዋንታነ ቱሳቱዋ ሁጲያን ቃችያዋንታ ኦꬄዳ።

\VS{13}ቃይ አዋይ ዶልያ ባጋ ዳባባ ጎምፓይ እሻታሙ ዋꬋ አካ።

\VS{14}ዳባባ ገልያ ሳኣፐ እት ባጋና ታማነ እቼሹ ዋꬋ አዱቂያ ጋርዶቱ፥ ሄዙ ቱሳቱነ ቱሳቶ ሄዙ ገደቱ ደኢኖ።

\VS{15}ሄዋዳንካ፥ ዳባባ ገልያ ሳኣፐ ህንኮ ባጋና፥ ታማነ እቼሹ ዋꬋ አዱቂያ ጋርዶቱ፥ ኡንቱንቶ ሄዙ ቱሳቱነ ቱሳቶ ሄዙ ገደቱ ደኢኖ።

\VS{16}ዳባባ ዩሹዋን ደእያ ጋርዶቱ ኡባይ ሊቆ ሊኑዋፐ ዳደቴዳዋንታ።

\VS{17}ሄ ቱሳቱዋ ገደቱ ናሃስያፐ፥ ካቂያዋንቱነ ቱሳቱዋ ሁጲያን ቃችያዋንቱ ብራፐ ኦሰቴድኖ፤ ኡንቱንቱ ሁጲ ብራን ሼሸቴዳ። ሄዋ ድራዉ፥ ዳባባ ዩሹዋን ደእያ ቱሳቱዋ ኡባ ሁጲያን ብራፐ ኦሰቴዳ ቃችያዋንቱ ደኢኖ።

\VS{18}ዳባባ ገልያ ሳኣን ካቂያ ጋርዱ ሳሉዋ ማላትያ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳድያዋ ጽልፕያን አሌቂስያዋን ጊግሴዳዋ። አዉ አዱሳተꬃይ ላታሙ ዋꬋ፤ ጌሳይ ዳባባ ጋርዳቱዋ ልከ፥ እቼሹ ዋꬋ።

\VS{19}ናሃስያ ብራታፐ ኦሰቴዳ ኦይዱ ቱሳቱነ ቱሳቶ ኦይዱ ገደቱ ደኢኖ። ኡንቱንቱ ካቂያዋንቱነ ቱሳቱዋ ሁጲያን ቃችያዋንቱ ብራፐ መቴድኖ፤ ኡንቱንቱ ሁጰቱካ ብራን ሼሸቴድኖ።

\VS{20}ጾሳ ዱንካንያ ሽካላቱ ኡባይነ አ ዩሹዋን ደእያ ዳባባ ሽካላቱ ኡባይ ናሃስያ ብራታፐ መቴዳዋንታ።


\par }{\SH ጾሳ ዱንካንያን ጎኤትያ ሚሻቱዋ
\par }
{\PP \VS{21}ጾሳ ዱንካንያዉ፥ ሄዌካ ቃላ ጫቁዋ ዱንካንያዉ፥ ጎኤቴዳ ሚሻቱዋ ሌዋቱ ፓይዴድኖ። ሄ ሚሻቱዋ ቄስያ አሮና ናኣ እታማራ ካፖተꬃ ጋርሳን ደእያ ሌዋቱ ማዝጋባን ጻፋናዳን ሙሴ አዛዜዳ።


\par }{\PP \VS{22}ይሁዳ ዛረ ግዴዳ ሆራ ናኣ ናኣ፥ ኡራ ናኣ፥ ባጻልኤል መꬍና ጎዳይ ሙሳ አዛዜዳ ኡባ ኦꬄዳ።

\VS{23}ዳና ዛረ ግዴዳ አህሳማካ ናኣ ኦሆልኣብ አናና ደኤ፤ እ ኩሽያ ሂላንቻነ ኦꬅያባዉ ኮይሮ ሀልቹዋ ከስያዋ፤ ቃይ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናንነ ሊቆ ሊኑዋን ዳዲደ፥ ጽልፕያን አሌቂስያ አሳ።


\par }{\PP \VS{24}ጾሳ ዱንካንያ ኦሶ ጾሳዉ እመቴዳ ዎርቃይ ጾሳ ዱንካንያን ኤረትያ ሚዛናን ዎꬅና፥ እት ሻአ ኪሎ ግራምያ ዴጼዳ።

\VS{25}ፓይዱዋን ደእያ ማባራ አሳፐ ቤቴዳ ብራይ ጾሳ ዱንካንያን ኤረትያ ሚዛናን ዎꬅና፥ 3,430 ኪሎ ግራምያ ዴጼዳ።
\XREF{}{{\XO 38:25 }{\XT{ከሳ 30:11-16}}}

\VS{26}አሳ ፓይድያ ዎደ ፓይደቴዳ አቱማ አሳይ ኡባይ ሁጲያን ሁጲያን ጾሳ ዱንካንያን ኤረትያ ሚዛናን ዎꬅና፥ ኡሱፑን ግራመ ኬሻ እሜዳ። ፓይደቴዳ አሳይ ላታሙ ላይꬃ ኩሜዳዌነ ላታሙዋፐ ቦላና ደእያዌ ኡባይ 603,550.\XREF{}{{\XO 38:26 }{\XT{ማቶሳ 17:24}}}

\VS{27}ጾሳ ዱንካንያ ጋርዱዋ ኤሴዳ ጼቱ ፖꬃይ ገልያ ሉኮቱ 3,400 ኪሎ ግራመ ብራን ኦሰቴድኖ። ሄዌካ እት እት ገድያዉ ሀታማነ ኦይዱ ኪሎ ግራመ ብራ።

\VS{28}አቴዳ ሀታሙ ኪሎ ግራመ ትግያ ብራ ቱሳቱዋን ካቂያዋንታ መꬋናዉ፥ ቱሳቱዋ ሁጲያን ሼሻናዉነ ኡንቱንቱ ሁጲያን ቃችያዋንታ መꬋናዉ ጎኤቴድኖ።

\VS{29}ሄዋዳንካ፥ አሳይ ጾሳዉ አሄዳ ናሃስያ ብራታይ 2,425 ኪሎ ግራመ።

\VS{30}ሄ ናሃስያ ብራታፐ ጾሳ ዱንካንያ ገልያ ሳኣን ኤቂያ ቱሳቱዋ ገደቱ፥ ናሃስያ ያርሽያ ሳኣ ግያ ያርሽያ ሳአይ፥ አ ግዶን ሂጼዳ ናሃስያ ዛዝሪነ አ ግዶን ጎኤትያ ዱማ ዱማ ሚሻ ኡባይ መቴ።

\VS{31}ሄዋዳንካ፥ ቃይ ዳባባ ዩሹዋን ደእያ ድርሳነ ገልያ ሳኣ ፐንጊ ኤቄዳ ገደቱ፥ ቃይ ጾሳ ዱንካኒነ አ ዩሹዋን ደእያ ዳባባ ድርሳይ ꬎገቴዳ ሽካላቱ ኡባይ ሄ ናሃስያ ብራታፐ መቴድኖ።




\par }\Chap{39}{\SH ቄሳቱ ማይያ ማዩዋ
\par }
{\R (28:1-14)

\par }{\PP \VerseOne{1}ቄሳቱ ጾሳ ዱንካንያን ኦꬅያ ዎደ ጎኤትያ ማዩዋ፥ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐ ዳዴድኖ። አሮነ ማይያ ጌሻ ቄሳተꬃ ማዩዋካ መꬍና ጎዳይ ሙሳ አዛዜዳዋዳን ኦꬄድኖ።


\par }{\SH ኤፉድያ
\par }
{\PP \VS{2}እ ኤፉድያ፥ ዎርቃፐ፥ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳዴዳ።

\VS{3}ኡንቱንቱ ዎርቃ ቆጺደ፥ ሌእያ ዬቻዳ፥ አፐ ቃራር ቃራሪደ፥ ቃጭና ከሴድኖ። ያቲደ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናነ ሊቆ ሊኑዋ ጋꬂደ፥ ኩሽያ ሂላንቻቱ ዳዴድኖ።

\VS{4}ላኡ ባጋይ ጋከቲደ እቱዋ ግዳና ማላ፥ ላኡ ሀሽያ ቦላ ጋꬂደ ኦይꬅያ ጫርቂያ ጊግሴድኖ።

\VS{5}መꬍና ጎዳይ ሙሳ አዛዜዳዋዳን፥ ሂላይ አሌቂሲደ ዳዴዳ ዳንጩካ ኤፉድያና እታ ግዲደ፥ ዎርቃፐ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳደቴዳ።


\par }{\PP \VS{6}ኡንቱንቱ ማርግድያ ጌተትያ ላኡ ሹቻቱዋ ጊግሲደ፥ ዎርቃፐ መꬌዳ ሹቻ ኦይቂያዋ ቦላ ማራና ዎꬄድኖ። ማታፋ ቦላ ሱንꬃ ዎጪደ ጻፍያዋዳን፥ ሄ ሹቻቱዋ ቦላ ታማነ ላኡ እስራኤልያ ናናቱዋ ሱንꬃ ዎጪደ ጻፌድኖ።

\VS{7}ጾሳይ ሙሳ አዛዜዳዋዳን፥ ታማነ ላኡ እስራኤልያ ዘረꬃ ሀሳይያዋ ግዳና ማላ፥ ሀ ሹቻቱዋ ኤፉድያና ኦይꬄዳ ሀሽያ ጫርቂያን ዎꬄዳ።


\par }{\SH ትራን ዎꬅያዋ
\par }
{\R (28:15-30)

\par }{\PP \VS{8}እ ትራን ዎꬅያዋ ኩሽያ ሂላንቻን ኦስሴዳ። ሄ ትራን ዎꬅያዋ ኤፉድያ ዎርቃፐ ዳዴዳዋዳን፥ ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳድሴዳ።

\VS{9}አዉ ኦይዱ ጋጻይ ደኤ፤ ጌሳይነ ጎምፓይ እት እት ታካ፤ ግዴዳዋ ዳኮዬድኖ።

\VS{10}ሄዋፐ ጉይያን አ ቦላ ኦይዱ ማራን አልኦ ሹቻቱዋ ዎꬄድኖ፤ ኮይሮ ማራን ዎꬄዳ ሹቻይ፥ ሳርድዮና፥ ቶጳዝዮንያነ ጶልያ እንቁዋ፤

\VS{11}ላኤንꬆ ማራን ባሉራ፥ ሳምፔርያነ አልማዝያ ጌተትያ አልኦ ሹቻቱዋ፤

\VS{12}ሄዘንꬆ ማራን ያክንትያ፥ ከልቀዶንያነ አመተስጽኖስያ፤

\VS{13}ኦይደንꬆ ማራን ብራል፥ ማርግድያነ ያስጲድያ። ሄዋንታ ኡባ ዎርቃፐ ኦሰቴዳ ሹቻ ኦይቂያዋ ቦላ ዎꬄድኖ።

\VS{14}እስራኤልያ ናናቱዋ ሱንꬃ ፓይዱዋዳን፥ ሹቻቱዋ ፓይዱካ ታማነ ላኡዋ፤ እቱ እቱ ማታፋዳን ዎጨቲደ፥ ታማነ ላኡ ዛራቱዋ ሱንꬃይ ሄ ሹቻቱዋን ጻፈቴዳ።


\par }{\PP \VS{15}ትራን ዎꬅያዎ ዎዶሩዋዳን ዶቀቴዳ ሳንሳላታ ዋላካይ ባይና ዎርቃፐ መꬌድኖ።

\VS{16}ላኡ ዎርቃፐ መꬌዳ ሹቻ ኦይቂያዋንታ ኦꬄድኖ፤ ያቲደ ላኡ ዎርቃ ምግዳቱዋ መꬌዳዋንታ፥ ትራን ዎꬅያዎ ቆሞ ጋጻ ጋጻቱዋና ጋꬂደ ኦይሰꬄድኖ።

\VS{17}ሄ ላኡ ዎርቃ ሳንሳላታቱዋ ትራን ዎꬅያዎ ጋጻቱዋን ደእያ ምግዶቱዋና ጋꬅ ኦይꬄድኖ።

\VS{18}ሄ ሳንሳላታቶ ህንኮ ባጋ ጼራ ቃይ ኤፉድያዉ ስንꬃ ባጋና፥ ሀሽያ ጫርቂያን ደእያ ሹቻ ኦይቂያዋንቱና ጋꬅ ቃቼድኖ።

\VS{19}ቃይካ ላኡ ዎርቃ ምግዳቱዋ መꬊደ፥ ኤፉድያፐ ካሊደ ደእያ ትራን ዎꬅያዎ ሶይ ባጋና ደእያ ላኡ ጋጻቱዋ ጼራን አꬄድኖ።

\VS{20}ሄዋዳንካ፥ ዎርቃፐ ሀራ ላኡ ምግዳቱዋ መꬊደ፥ ኤፉድያዉ ስንꬃ ባጋና፥ ሀሽያ ጫርቂያፐ ጋርሳ ባጋና ኤፉድያ ጼሳን ቃችያዋፐ ቆሞና፥ ስኩ ጋከቴዳ ሳኣ ማታን ካረና ኡንቱንታ ኦይꬄድኖ።

\VS{21}መꬍና ጎዳይ ሙሳ አዛዜዳዋዳን፥ ትራን ዎꬅያዋን ደእያ ምግዳቱዋ ኤፉድያን ደእያ ምግዳቱዋና ጋꬂደ፥ ሳሉዋ ማላትያ ባቀꬃን ቃችና ትራን ዎꬅያዌ ጼሳፐ ቆሞና ደእያ ድራዉ፥ ቃሹ ሾልኤና።


\par }{\SH ቄሳቱ ማይያ ሀራ ማዮቱዋ
\par }
{\R (28:31-43)

\par }{\PP \VS{22}ኤፉድያፐ ጋርሳና ማይያ አዱሳ ማዩዋ እ ሳሉዋ ማላትያ ጫርቂያፐ ጊግሴዳ፤ ሄዌ ሸማይንያ ኦሱዋ።

\VS{23}ሄ አዱሳ ማዮ ቆꬍያ አꬅያ ሳኣ መꬌድኖ፤ ሄ ሳአይ ፔተናዳን፥ ዩሽ አꬂደ ጉጅ ጉጅ ስኬድኖ።

\VS{24}ኡንቱንቱ አዱሳ ማዩዋ ዱገ ባጋ ማጫራ ዩሹዋን ሳሉዋ ማላትያ፥ ኦቻ ቴራ ማላትያነ ሾሎላ ዞኦ ዶቀቴዳ ሮማንያ ቴራ ምስለቱዋ መꬌድኖ።

\VS{25}ኡንቱንቱ ቃይ ዎርቃፐ ዳላቱዋ መꬊደ፥ አዱሳ ማዮ ዱገ ባጋ ጋጻ ዩሽ አꬂደ፥ ሮማንያ ምስለቱዋ ግዱዋን፥ ዋላካን አꬄድኖ።

\VS{26}አሮነ ሄ ማዮ ዱገ ባጋ ማጫራ ዩሽ አꬂደ፥ ዳላነ ሮማንያ ቴራ ምስልያ ዋላኪደ አꬄድኖ። ሄዌ መꬍና ጎዳይ ሙሳ አዛዜዳዋዳን፥ ኡንቱንቱ ጾሳ ዱንካንያ ኦሱዋ ኦꬂደ ማያናሳ።


\par }{\PP \VS{27}ኡንቱንቱ አሮናዉነ አ ናናዉ ሼማይንያ ሊኑዋፐ አዱሳ ሻምጭያ ጊግሴድኖ።

\VS{28}ቃይ አሮነ ሁጲያን ጻጽያ ሻሽያ፥ አ ናናዉ ቆበቱዋነ ጋርሳና ማይያ ማዮቱዋ ሊቆ ሊኑዋፐ ዳዲደ ጊግሴድኖ።

\VS{29}ኡንቱንቱ መꬍና ጎዳይ ሙሳ አዛዜዳዋዳን ሳሉዋ ማላትያ፥ ኦቻ ቴራ ማላትያነ ሾሎላ ዞኦ ቃጭናፐነ ሊቆ ሊኑዋፐ ዳዲደ፥ ኩሽያ ሂላን አሌቂሲደ፥ ዳንጩዋ ጊግሴድኖ።


\par }{\PP \VS{30}ኡንቱንቱ ጌሻ አለቁዋ ምስልያ ዋላካይ ባይና ዎርቃፐ መꬊደ፥ ማታፋ ቦላ ዎጭያዋዳን፥ አ ቦላ፥ “መꬍና ጎዳዉ ጌሻ ግዲደ ዱማቴዳ” ያግያዋ ዎጪደ ጻፌድኖ።

\VS{31}ሄዋፐ ጉይያን ሁጲያን ሻሽያፐ ጻደን ቃቻናዳን፥ መꬍና ጎዳይ ሙሳ አዛዜዳዋዳን ሳሉዋ ማላትያ ባቀꬃ አን አꬂደ ቃቼድኖ።


\par }{\SH ሙሴ ኦሱዋ ኡባ ጾሞሴዳ
\par }
{\R (35:10-19)

\par }{\PP \VS{32}ጾሳ ዱንካንያ ኪታይ ኡባይ ፖለቴዳ። እስራኤላቱ ኡባባካ መꬍና ጎዳይ ሙሳ አዛዜዳዋዳን ኦꬄድኖ።

\VS{33}ሄዋፐ ጉይያን ኡንቱንቱ ጾሳ ዱንካንያ ሙሴኮ አሄድኖ፤ ሄዌካ: ዱንካንያነ አ ሚሻ ኡባ፥ ጋꬅ ኦይꬅያዋ፥ ጻጋገቱዋ፥ ሽካላቱዋነ፥ ቱሳቱ ኤቂያ ሳጽነቱዋ፥

\VS{34}ቦላ ካማደ ዶርሳ ኦርግያ ጋልባ ዞኦ ቃላምያን የግ ከሴዳዋ፥ ሀራ ጋልባፐ መꬌዳ ቁምእያ፥ ታቦታ ገንꬅያ ጋርዱዋ፥

\VS{35}ቃላ ጫቁዋ ታቦታ፥ አ ቶክያ ካሶቱዋነ አቶ ግያ ሳኣ ቁምእያ፥

\VS{36}ጻርጴዛነ አ ሚሻ ኡባ ጾሳ ስንꬃን ዎꬅያ ጌሻ ኡክꬃ፥

\VS{37}ዋላካይ ባይና ዎርቃፐ ኦሰቴዳ ጾምፕያ ዎꬅያ ባላነ አን ማራን ደእያ ጾምፐቱዋ፥ ኡንቱንቱ ሚሻቱዋ ኡባነ ጾምፕያ ዛይትያ፥

\VS{38}እጻና ጩዋይያ ዎርቃ ሳጽንያ፥ ኦከትያ ዛይትያ፥ ሳዊያ እጻና፥ ጾሳ ዱንካንያ ፐንግያ ጋርዱዋ፥

\VS{39}ናሃስያፐ ኦꬄዳ ያርሽያ ሳኣ፥ አ ናሃስያ ዛዝሪያና፥ አ ቶክያ ካሱዋ፥ አ ሚሻቱዋ ኡባ፥ ሜቻ ከርያነ አ ዎꬅያዋ፥

\VS{40}ዳባባ ገንꬅያ ጋርዳቱዋ፥ አ ቱሳቱዋ፥ ኡንቱንቱ ኤቂያ ሳጽነቱዋ፥ ዳባባ ገልያ ፐንገቱዋ ጋርዱዋ፥ ዳባባ ዎዶሮቱዋነ ሽካላቱዋ፥ ጾሳ ዱንካንያ መꬋናዉ ኮሽያ ሚሻቱዋ ኡባ፤

\VS{41}ቄሳቱ ጌሻ ሳኣን ኦꬂደ ጎኤታናዉ ዳደቴዳ ማዮቱዋ፥ አሮነ ጌሻ ማዩዋነ አ ናናይ ቄሳተꬃ ኦꬂደ ማይያ ማዮቱዋ።


\par }{\PP \VS{42}እስራኤላቱ ኦሱዋ ኡባካ መꬍና ጎዳይ ሙሳ አዛዜዳዋዳን ኡባባ ኦꬄድኖ።

\VS{43}ሙሴ ኦሱዋ ኡባ ጾሞስ ጼሊደ፥ ኡንቱንቱ መꬍና ጎዳይ አዛዜዳዋዳን ኦꬄዳዋ በኤዳ። ሄዋ ድራዉ፥ ሙሴ ኡንቱንታ አንጄዳ።




\par }\Chap{40}{\SH ጾሳ ዱንካንያ ቶከꬃ
\par }
{\PP \VerseOne{1}ሄዋፐ ጉይያን መꬍና ጎዳይ ሙሳ፥

\VS{2}“ኮይሮ አግናዉ ኮይሮ ጋላስ፥ ኔን መꬍና ጎዳ ዱንካንያ ቶካ።

\VS{3}ቃላ ጫቁዋ ታቦታ አ ግዶን ዎꬃ፤ ሄ ታቦታ ጋርዱዋን ካማ።

\VS{4}ጻርጴዛ ገልሳደ፥ አ ቦላ ዎꬋናዉ ኮሽያባ ኡባ ጊግሳደ አ ቦላ ዎꬃ። ያታደ ጾምፐቱዋ ዎꬅያ ባላ ሶ ገልሳደ፥ አ ቦላ ጾምፐቱዋ ኤꬃ።

\VS{5}እጻና ጩዋይያ ዎርቃ ሳጽንያ ቃላ ጫቁዋ ታቦታፐ ስንꬃና ዎꬃደ፥ ጾሳ ዱንካንያ ገልያ ጋርዱዋ ሶታ።


\par }{\PP \VS{6}“ጹግያ ያርሹዋ ያርሽያ ሳኣ ጾሳ ዱንካንያፐ ስንꬃና ዎꬃ።

\VS{7}ሜቻ ከርያ ጾሳ ዱንካንያፐነ ያርሽያ ሳኣፐ ግዱዋን ዎꬃደ፥ አን ሃꬃ ትጋ።

\VS{8}ጾሳ ዱንካንያፐ ካረና ዩሻ አꬃደ ዳባባ ጊግሳደ ዳባባ ገልያ ሳኣን ጋርዱዋ ሶታ።


\par }{\PP \VS{9}“ኦክያ ዛይትያ አካደ፥ ጾሳ ዱንካንያነ አ ግዶን ደእያ ኡባባ ኦካ፤ አነ አ ግዶን ጎኤትያ ሚሻ ኡባ ዱማያ፤ ያቶፐ እ ጌሻ ግዳናዋ።

\VS{10}ሄዋፐ ጉይያን ጹግያ ያርሹዋ ያርሽያ ሳኣነ አዉ ጎኤትያ ሚሻ ኡባ ኦካ፤ ያርሽያ ሳኣ ዱማያ፤ ያቶፐ እ ኡባፐ አꬍያ ጌሻ ግዳናዋ።

\VS{11}ሜቻ ከርያነ አ ኡትስያ ሚሻ ኦካደ ኡንቱንታ ዱማያ።


\par }{\PP \VS{12}“ኔን አሮናነ አ ናና ጾሳ ዱንካንያ ገልያ ፐንገ አሃደ፥ ሃꬃን ኡንቱንታ ሜጫ።

\VS{13}ሄዋፐ ጉይያን ቄሰተꬃ ጌሻ ማዩዋ አሮና ማይዛደ፥ እ ታዉ ቄሰተꬃን ኦꬃናዳን፥ አ ኦካደ ዱማያ።

\VS{14}አ አቱማ ናናካ አሃደ ሻምጭያ ማይዛ።

\VS{15}ኡንቱንቱ ታዉ ቄሰተꬃን ኦꬃናዳን፥ ኡንቱንቱ አዉዋ ኦኬዳዋዳን፥ ኡንቱንታካ ኦካ። ኡንቱንቱ ኦካይ ኡንቱንታካ ኡንቱንቱ ስንꬃ የለታ ኡባ ቄሳቱዋ ኦꬅያዋ” ያጌዳ።


\par }{\PP \VS{16}ሙሴ ኡባባካ ጾሳይ ባረና አዛዜዳዋዳን ኦꬄዳ።


\par }{\PP \VS{17}ሄዋ ድራዉ፥ ግብጼፐ ኡንቱንቱ ከሴዳ ላኤንꬃ ላይꬃን፥ ኮይሮ አግናዉ ኮይሮ ጋላሳን ጾሳ ዱንካኒ ቶኬቴዳ።

\VS{18}ሙሴ ጾሳ ዱንካንያ ኤስያ ዎደ፥ ሳጽነቱዋ ኡንቱንቱ ሳኣን ሳኣን ዎꬄዳ፤ ጻጋገቱዋነ ቱሳ አꬄዳ፤ ሽካላቱዋካ ገልሴዳ።

\VS{19}ሄዋፐ ጉየ ሙሴ መꬍና ጎዳይ አዛዜዳዋዳን፥ ሀ ኤሴዳዋ ቦላን ዱንካንያ ꬎጌዳ፤ ሄ ኤሱዋ ቦላን ካሙዋ ካሜዳ።


\par }{\PP \VS{20}ያቲደ ታሙ አዛዛቱ ጻፈቴዳ ማርካተꬃ ቃላ አፊደ፥ ታቦታ ግዶን ዎꬄዳ፤ ቶክያ ካሱዋ ታቦታን አꬄዳ፤ አቶ ግያ ሳኣ ቁምእያ ታቦታ ቦላ ዎꬄዳ።

\VS{21}ሄዋፐ ጉይያን ታቦታ ጾሳ ዱንካንያ ገልሴዳ፤ ገንꬅያ ጋርዱዋ ሶቲደ፥ መꬍና ጎዳይ አዛዜዳዋዳን ቃላ ጫቁዋ ታቦታ ካሜዳ።


\par }{\PP \VS{22}መꬍና ጎዳይ ሙሳ አዛዜዳዋዳን፥ ሙሴ ጻርጴዛ መꬍና ጎዳ ዱንካንያን ገልሲደ፥ ጋርዱዋፐ ካረና ሁጲሳ ባጋና ዎꬄዳ።

\VS{23}አ ቦላ መꬍና ጎዳ ስንꬃን ዎꬅያ ጌሻ ኡክꬃ ጊግሴዳ።


\par }{\PP \VS{24}መꬍና ጎዳይ ሙሳ አዛዜዳዋዳን፥ ጾምፕያ ዎꬅያ ባላ ጾሳ ዱንካንያ ግዶ ገልሲደ፥ ጻርጴዛ ሄፍንꬃና፥ ጾሳ ዱንካንያዉ ገድሳ ባጋና ዎꬄዳ፤

\VS{25}ቃይ ጾምፐቱዋ መꬍና ጎዳ ስንꬃን ኦይꬄዳ።


\par }{\PP \VS{26}መꬍና ጎዳይ አዛዜዳዋዳን፥ እጻና ጩዋይያ ዎርቃ ሳጽንያ ጾሳ ዱንካንያ ግዶን ጋርዱዋ ስንꬃ ባጋና ዎꬄዳ፤

\VS{27}አ ቦላ ሳዊያ እጻና ጩዋዬዳ።

\VS{28}ሄዋፐ ጉይያን ጾሳ ዱንካንያ ፐንግያን ጋርዱዋ ሶቴዳ።


\par }{\PP \VS{29}ጹግያ ያርሹዋ ያርሽያ ሳኣ ጾሳ ዱንካንያ ገልያ ፐንግያ ምይያን ዎꬄዳ፤ አ ቦላ ጹግያ ያርሹዋነ ካꬃ ያርሹዋ መꬍና ጎዳይ አዛዜዳዋዳን ያርሼዳ።


\par }{\PP \VS{30}ጾሳይ ሙሳ አዛዜዳዋዳን፥ ሜቻ ከርያ ጾሳ ዱንካንያፐነ ያርሽያ ሳኣፐ ግዱዋን ዎꬄዳ። ያቲደ ሜጨታናዉ ሃꬃ አን ትጌዳ።

\VS{31}ሙሴ፥ አሮነነ አ ናናይ ባረንቱ ኩሽያነ ገድያ አን ሜጨቲኖ።

\VS{32}መꬍና ጎዳይ ሙሳ አዛዜዳዋዳን፥ ኡንቱንቱ ጾሳ ዱንካንያ ገሌዳ ዎደ ዎይ ያርሽያ ሳኣኮ ሺቄዳ ዎደ አዉደነ ሜጨቲኖ።


\par }{\PP \VS{33}ጾሳ ዱንካንያነ ያርሽያ ሳኣ ዩሽ አꬂደ ዳባባ ከሴዳ፤ ሄ ዳባባ ፐንግያን ጋርዱዋ ሶቴዳ። ሄዋዳን ኦꬂደ፥ ሙሴ ኦሱዋ ፖሌዳ።


\par }{\SH ጾሳ ቦንቹ ጾሳ ዱንካንያ ኩሜዳ
\par }
{\R (ፓይ. 9:15-23)

\par }{\PP \VS{34}ሄዋፐ ጉይያን ሻሪ ጾሳ ዱንካንያ ካሜዳ፤ መꬍና ጎዳ ቦንቹካ አ ኩሜዳ።
\XREF{}{{\XO 40:34 }{\XT{1 ካታ. 8:10-11፤ ኢሳ. 6:4፤ ህዝ. 43:4-5፤ ሳፃ 15:8}}}

\VS{35}ሻሪ ጾሳ ዱንካንያ ቦላ ኡቴዳ ድራዉነ መꬍና ጎዳ ቦንቹ አ ግዶን ኩሜዳ ድራዉ፥ ሙሴ አ ግዶ ገላናዉ ዳንዳይቤና።


\par }{\PP \VS{36}እስራኤላቱ ባረንቱ ኦግያ ኡባን፥ ሄ ሻሪ ጾሳ ዱንካንያፐ ደንድያ ዎደ አዉደነ አ ካሊደ ሀመታ ዶምኖ።

\VS{37}ሽን ሄ ሻሪ ደንዳና ꬋዮፐ፥ እ ደንድያ ጋላሳይ ጋካናዉ ኡንቱንቱካ ቃጽክኖ።

\VS{38}ኡንቱንቱ ኦግያ ኡባን መꬍና ጎዳ ሻሪ እስራኤልያ አሳይ ኡባይ በእሽን፥ ጋላስ ጋላስ ጾሳ ዱንካንያ ካሜነ ቃማ ቃማ ቃይ ታማይ ሄ ሻርያ ግዶን ኤጼ።


\par }