\NormalFont\ShortTitle{1 ካታቱዋ}

{\MT ኮይሮ ካታቱዋ ማጻፋ

\par }{\IMT ገሉዋ

\par }{\IP ካታቱዋ ማጻፋ ኮይሮ ሻኩ፥ ሳመላ ማጻፋቱዋ ላአቱዋን ዶመቴዳ፥ እስራኤልያ ቢታ ካተቱዋ ታርክያፐ አቴዳዋ ካሊደ ኦዴ። ማጻፋ ሄዙ ዋና ዋና ክፍለቱዋን ሻክ ጼላናዉ ዳንዳዬቶ።

\par }{\ILI 1. ሶሎሞነ ባረ አዉዋ ዳዊታ ሳኣን እስራኤላነ ይሁዳ ካትያ ግድያዋነ አ አዉዋ ዳዊታ ሀይቁዋባ ኦዴ።

\par }{\ILI 2. ቃይ ሀ ማጻፋይ ሶሎሞነ ካዉተꬃ ኤቁዋነ እ ኦꬄዳ ኪታ ኦድያ ታርኪያ። እ ኦꬄዳ ኦሶቱዋፐ ኦዳናዉ ዶና ኩምያዌ የሩሳላመን ግምበቴዳ ጌሻ ጎልያ።

\par }{\ILI 3. እስራኤሊ ሁጲሳነ ገድሳ ካዉተꬃ ጌተቲደ ላኡ ከሲደ ሻከቴዳዋነ ሄ ሻከቴዳ ካዉተꬃቱዋ ክርስቶስ የለታናፐ ካሰ፥ ኡዱፑንꬆ ጼቱ ላይꬃይ ጋካናዉ ዱማ ዱማ ሞዴዳ ካተቱዋ ታርክያ ኦዴ።

\par }{\IP ሀ ላኡ ማጻፋቱዋን አሳ ካለꬅያ ካቲ ሎአነ ኢታነ ጌተቲደ ፕርደትያዌ፥ ጾሳዉ እ አማነትያዋ ኬናና። ሄዋዳንካ ቃይ ሄ ቢታይ ድጭያ ድቻይነ ደምያ እንጂ ሄ ካለꬅያ ካቲ ጾሳዉ አማነቴዳዋ ኬናና። ሀራ ባጋና ቃይ አላጋ ጾሳቶ ጎይኔዳዌነ አዛዘተናን እጼዳዌ ካለꬅያዋንታካ ካልያ አሳካ ባሻዉ አፌዳ። ሁጲሳ ባጋ ካዉተꬃ ካተቱ ኡባይካ ፓጭያን ኩንዴድኖ። ሽን ይሁዳ ካተቱዋ ታርኪ ኢታቱዋካ ሎኦቱዋካ ኦዴ።

\par }{\IP ካተቱ ማጻፋን ኮይሮ ክፍልያን ዳሮ ኤረቴዳዋንቱ፥ ጾሳ ዶና ግዲደ ትምቢትያ ቃላ ኦዴዳነ አሳይ ኤቃዉ ጎይነና ማላነ ጾሳዉ አዛዘተናን እጸና ማላ፥ ምንሲደ ኤርሴዳ ትምቢትያ ኦድያ ምኖ አሳቱዋ። ኡንቱንቱፐካ ኤረታ ዳርያዌ ኤላሳ። ኤላስ ባኣላ ቄሳቱ ዋና ናሰቴዳ ታርኪካ ሄ ሳኣን ኦደቴዳ (ሸምፑዋ 18 ጼላ)።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሀ. ዳዊታ ዎድያ ዉርሰꬃ
{\IOR{1:1—2:12}}

\par }{\IO ለ. ሶሎሞነ ካትያ ግዱሳ
{\IOR{2:13-46}}

\par }{\IO ሐ. ሶሎሞና ካዉተꬃ
{\IOR{3:1—11:43}}

\par }{\IOB 1. ኮይሮ ላይꬃቱዋ
{\IOR{3:1—4:34}}

\par }{\IOB 2. ጌሻ ጎልያ ኦሱዋ
{\IOR{5:1—8:66}}

\par }{\IOB 3. ዉርሰꬃ ላይꬃቱዋ
{\IOR{9:1—11:43}}

\par }{\IO መ. ሻከቴዳ ካዉተꬃ
{\IOR{12:1—22:53}}

\par }{\IOB 1. ፑደሃ ያራቱዋ ማካላ
{\IOR{12:1—14:20}}

\par }{\IOB 2. ይሁዳነ እስራኤልያ ካተቱዋ
{\IOR{14:21—16:34}}

\par }{\IOB 3. ናብያ ኤላሳ
{\IOR{17:1—19:21}}

\par }{\IOB 4. እስራኤልያ ካትያ አካባ
{\IOR{20:1—22:40}}

\par }{\IOB 5. ይሁዳ ካትያ እዮሳፋጻነ እስራኤልያ ካትያ አካዝያሳ
{\IOR{22:41-53}}



\par }{\MS ዳዊተ ዎድያ ዉርሰꬃ

\par }\ChapOne{1}{\MR (1:1—2:12)

\par }{\SH ካቲ ዳዊተ ጭሜዳ
\par }
{\PP \VerseOne{1}ካቲ ዳዊተ ጭሚደ ዎድያ ሎይꬅ ሱጌዳ። ያቴዳዎ ቆማቱ ማዩዋ አ ቦላ ኩርናካ አ ሆኤናን እጼዳ።

\VS{2}ሄዋ ድራዉ፥ አ ኦሳንቻቱ አ፥ “ካትያ ማታን ደአና ማላነ አ ናጋና ማላ፥ እት ዎዶሮ ናቶ ኑን ነዉ ኮያና፤ ኑ ጎዳ ካትያ ሆኤꬃናዉ እዛ አ ምይያን ግሳናዉ ዳንዳያዉ” ያጌድኖ።

\VS{3}ኡንቱንቱ እስራኤልያ ቢታን ኡባን ኮዪደ አብሻጎ ጌተትያ እት ማላ ሎኦ ዎዶራቶ ሹኔማ ጌተትያ ካታማፐ ደሚደ እዞ ካትያዉ አሄድኖ።

\VS{4}ሄ ወዶራታ ሎይꬃ ማላ ሎኦ ናኣ። እዛ ካትያ ናጋዱነ አዉ ኦꬃዱ፤ ሽን ካቲ እዝና ግሱዋን ጋከት ኤረና።


\par }{\SH አዶንያስ ካተታናዉ ኮዬዳ
\par }
{\PP \VS{5}ሀጊት ናአይ አዶንያስ፥ “ታን ካተታናዉ ኮያድ” ያግ ደንዲደ ፓራ ጋረቱዋነ ፓራቱዋ ባረ ስንꬃን ዎጽያ እሻታሙ አሳና ጊግሴዳ።
\XREF{}{{\XO 1:5 }{\XT{2 ሳሜላ 3:4}}}

\VS{6}አ አዉ አባን ገሊደ፥ “አያዉ ሀዋ ኦꬃይ?” ጊደ ኡባካ አ ኦች ኤረና። አዶንያስካ ቃይ ማላ ሎይꬅ ሎኦ አሳ፤ እ አበሰሎማ ካሊደ የለቴዳ።

\VS{7}አዶንያስ ጻሩይ ናኣ ዮኣባነ ቄስያ አብያታራ ሀ የዉዋ ዞረታ በሴዳ፤ ኡንቱንቱ አ ማዳናዉ ማዬድኖ።

\VS{8}ሽን ቄስያ ጻዶቀ፥ ዮዳሄ ናአይ ባናይ፥ ትምቢትያ ኦድያ ናታን፥ ሽምእ፥ ሬእነ ዳዊታ ናግያዋንቱ አዶንያሳና ባዋ።


\par }{\PP \VS{9}እት ጋላስ አዶንያስ ኤንሮጌላ ካታማ ማታን ዞሄሌታ ዛላ ጌተትያ ሳኣን ዶርሳቱዋ፥ መሄቱዋነ ቦልትቦልታ ማራቱዋ ያርሼዳ። ካትያ ናና ባረ እሻቱዋ ኡባነ ካትያዉ ኦꬅያ ይሁዳ አሳቱዋ ኡባ ባረ ያርሽያ ሳኣ ጼሴዳ፤

\VS{10}ሽን ትምቢትያ ኦድያ ናታና፥ ባናያ፥ ካትያ ናግያዋንታነ ባረ እሻ ሶሎሞና ጼስቤና።


\par }{\SH ሶሎሞነ ካተቴዳ
\par }
{\PP \VS{11}ሄዋፐ ጉይያን፥ ናታን ሶሎሞነ ዳዮ በርሳቤሆ ሀዋዳን ያጊደ ኦቼዳ፤ “ኑ ጎዳይ ዳዊተ ኤረናን ደእሽን፥ ሀጊት ናአይ አዶንያስ ካተቴዳዋ ኔን ስሳበይኪየ?\XREF{}{{\XO 1:11 }{\XT{2 ሳሜላ 12:24}}}

\VS{12}ያቶፐ፥ ሀእ ኔን ነ ሸምፑዋነ ነ ናኣ ሶሎሞነ ሸምፑዋ ዋታደ አሻንንቶ ኔና ታን አነ ዞራይ።

\VS{13}ካትያ ዳዊታኮ ገላደ ሀዋዳን ያጋ፤ ‘ታ ጎዳዉ ካትያዉ፥ ታዉ ነ ቆማትዉ፥ “ቱማ፥ ታፐ ጉይያን ነ ናአይ ሶሎሞነ ካተታና፤ ታ ካዉተꬃ አራታን እ ኡታናዋ” ያጋደ ጫቃበይኪ? ያትና፥ አዶንያስ አያዉ ካተቴዴ?’ ያጋ።

\VS{14}ኔን ካትያና ሃሳያደ ያን ደእሽን ታን ገላደ፥ ነ ሃሳያ ማይዛደ ሃሳያና” ያጌዳ።


\par }{\PP \VS{15}በርሳባ ጭሜዳ ካትያ ሃሳይሳናዉ እ ደእያ እልፕንያ ገላዱ፤ ሹኔማ ካታማፐ ዬዳ አብሻጋ ካትያ ናጋናዉ።

\VS{16}በርሳባ ካትያ ስንꬃን ኩንዳ ጉፋናዱ።

\par }{\PP ካቲ፥ “አያ ኮያዲ?” ያጊደ ኦቼዳ።


\par }{\PP \VS{17}እዛ፥ “ታ ጎዳዉ፥ ታዉ ነ ቆማትዉ፥ ‘ታፐ ጉይያን ነ ናአይ ሶሎሞነ ካተታና፤ ታ ካዉተꬃ አራታንካ እ ኡታናዋ’ ጋደ መꬍና ጎዳን፥ ነ ጾሳን፥ ኔን ጫቃዳ።

\VS{18}ሽን ሀእ አዶንያስ ካተቴዳ፤ ኔን ታ ጎዳይ ካቲ ሄዋ ኤራካ።

\VS{19}እ ሎይꬅ ዳሮ መሄቱዋ፥ ቦልትቦልታ ማራቱዋነ ዶርሳቱዋ ያርሺደ ካትያ ናና ኡባ፥ ቄስያ አብያታራነ ኦላ ጋዳዋ ዮኣባ ጼሴዳ፤ ሽን ነ ቆማ ሶሎሞና ጼስቤና።

\VS{20}ታ ጎዳዉ ካትያዉ፥ ታ ጎዳፐ ካትያፐ ጉይያን ኦን ነ ካዉተꬃ አራታን ኡታነንቶ ኤራናዉ እስራኤልያ አሳ ኡባ አይፊ ኔና ጼል ኡቴዳ።

\VS{21}ሄዌ ꬋዮፐ፥ ታ ጎዳይ ካቲ ሀይቂደ ባረ ማይዛን ጋከትያ ዎደ፥ ታንነ ታ ናአይ ሶሎሞነ ዳባ ኦꬄዳ አሳዳን ፓይደታና” ያጋዱ።


\par }{\PP \VS{22}በርሳባ ብሮ ካትያና ሃሳይሽን፥ ትምቢትያ ኦድያ ናታን ካትያ ጎልያ ጋኬዳ።

\VS{23}ካትያዉ፥ “ትምቢትያ ኦድያ ናታን ዬዳ” ያጊደ ኦዴድኖ። ያትና፥ ናታን ካትያ ስንꬃ አꬊደ፥ ባረ ዴሙዋ ሳኣ ጋꬂደ ጎይኔዳ።


\par }{\PP \VS{24}ሄዋፐ ጉይያን ናታን፥ “ታ ጎዳዉ ካትያዉ፥ ኔፐ ጉይያን አዶንያስ ካተታናዳንነ ነ ካዉተꬃ አራታን ኡታናዳን ኦዳዲየ?

\VS{25}ሀቼ እ ዱገ ቢደ ሎይꬅ ዳሮ መሄቱዋ፥ ቦልትቦልታ ማራቱዋነ ዶርሳቱዋ ያርሺደ ካትያ ናና ኡባ፥ ኦላ ጋዳዋቱዋነ ቄስያ አብያታራ ጼሴዳ። ኡንቱንቱ ሀእ አናና ሚድነ ኡሺደ፥ ‘ካቲ አዶንያስ መꬍናዉ ደኦ!’ ያግ ደኢኖ።

\VS{26}ሽን ታና ነ ቆማ፥ ቄስያ ሳዶቃ፥ ዮዳሄ ናኣ ባናያነ ነ ቆማ ሶሎሞና ጼስቤና።

\VS{27}ሀዌ ታ ጎዳ ካትያፐ ጉይያን አ ካዉተꬃ አራታን ኦን ኡታነንቶ ባረ ቆማቱዋ ኤርሰናን ደኢደ ታ ጎዳይ ካቲ ኦꬄዳቤየ?” ያጌዳ።


\par }{\PP \VS{28}ካቲ ዳዊተ፥ “በርሳቤሆ ታዉ ጼስተ” ያጌዳ፤ ካቲ ደእያ ሳኣ ገላደ አ ስንꬃን ኤቃዱ።

\VS{29}ሄ ዎደ ካቲ እዝዉ ሀዋዳን ያጊደ ጫቄዳ፤ “ታና መቶ ኡባፐ አሼዳ መꬍና ጎዳይ ኤሮ!

\VS{30}መꬍና ጎዳን፥ እስራኤልያ ጾሳን ታን ነዉ ጫቄዳ ጫቁዋ ቱሙ ሀቼ ፖላና፤ ታፐ ጉይያን ነ ናአይ ሶሎሞነ ካተታና፤ ታ ካዉተꬃ አራታን፥ ታ ሳኣን እ ኡታናዋ” ያጌዳ።


\par }{\PP \VS{31}በርሳባ ባረ ዴሙዋ ሳኣ ጋꬃደ ካትያ ስንꬃን ዉቱሻደ ካትያ፥ “ታ ጎዳይ፥ ካቲ ዳዊተ መꬍናዉ ደኦ!” ያጋዱ።


\par }{\PP \VS{32}ሄዋፐ ጉይያን ካቲ ዳዊተ፥ “ታዉ ቄስያ ሳዶቃ፥ ትምቢትያ ኦድያ ናታናነ ዮዳሄ ናኣ ባናያ ጼሲደ ገልስተ” ያጌዳ። ኡንቱንቱ ገሊደ፥ ካትያ ስንꬃ አꬌድኖ።

\VS{33}እ ኡንቱንታ፥ “ታ ቆማቱዋ ህንተናና አክ ቢደ፥ ታ ናኣ ሶሎሞና ታን ቶግያ ባቁሉዋ ቶግሲደ፥ ዱገ ግዮነ ፑልትያ አፍተ።

\VS{34}ቄስያ ሳዶቅነ ትምቢትያ ኦድያ ናታን አ ኦኪደ እስራኤልያ አሳ ቦላን ካዉꬅኖ። ሄዋፐ ጉይያን ማላካታ ፑኒደ፥ ህንተንቱ ቃላ ꬎቁ ኦꬂደ፥ ‘ካቲ ሶሎሞነ መꬍናዉ ደኦ!’ ያግተ።

\VS{35}ሄዋፐ ጉይያን ህንተንቱ አ ገደኒደ አናና ፑደ ቢተ፤ እ ዪደ ታ ካዉተꬃ አራታን ኡቲደ፥ ታ ሳኣን ካተቶ። ታን እስራኤላነ ይሁዳ ሞድያዋ ኡዳደ አ ሱንꬃድ” ያጌዳ።


\par }{\PP \VS{36}ዮዳሄ ናኣ ባናይ ካትያዉ ዛሪደ፥ “አመንእ! መꬍና ጎዳይ፥ ታ ጎዳ ካትያ ጾሳይካ ሄዋ ጎ!

\VS{37}መꬍና ጎዳይ ታ ጎዳና ካትያና ግዴዳዋዳን ሶሎሞነናካ ግዶ፤ ያትና፥ አ ካዉተꬃ አራታ ታ ጎዳ ካትያ ዳዊታ ካዉተꬃ አራታፐካ አꬂደ ግታዮ” ያጌዳ።


\par }{\PP \VS{38}ሄዋ ድራዉ፥ ቄስያ ሳዶቀ፥ ትምቢትያ ኦድያ ናታን፥ ዮዳሄ ናአይ ባናይነ ካትያ ናግያዋንቱ ሶሎሞና ካቲ ዳዊተ ቶግያ ባቁሉዋ ቶግሲደ፥ ግዮነ አፌድኖ።

\VS{39}ቄስያ ሳዶቀ ጾሳ ዱንካንያፐ ዛይትያ ካጭያን ትግ አኪደ፥ ሶሎሞና ኦኪደ ካተዬዳ። ሄዋፐ ጉይያን ኡንቱንቱ ኡሉዱድያ ፑንና፥ አሳይ ኡባይ ባረ ቃላ ꬎቁ ኦꬂደ፥ “ካትያ ሶሎሞነ መꬍናዉ ደኦ!” ያጌዳ።

\VS{40}አሳይ ኡባይካ አ ካሊደ ፑደ ቤዳ፤ ኡንቱንቱ ሱሱሊያ ፑን ፑኒደ ካኢደ ሎይꬅ ናሸቴድኖ። ሄ ሆምቦጨꬃን ቢታይ ቃጼዳ።


\par }{\PP \VS{41}አዶንያስነ አናና ደእያ እማꬃቱ ባላ ም ዉርሲደ ሀዋ ስሴድኖ። ኡሉዱድያ ፑኑዋ ስሲደ ዮኣበ፥ “ሀ ካታማን ኮሹምያ ዋላሳይ ኡባይ አይባቤ?” ያጊደ ኦቼዳ።


\par }{\PP \VS{42}እ ብሮ ሃሳይሽን ቄስያ አብያታራ ናአይ ዮናታን ጋክ ዎꬌዳ። አዶንያስ፥ “አነ ሃ ገላ። ነ ማላ ሎኦ አሳይ ሎኦ ኦዱዋ አሄናን አገና” ያጌዳ።


\par }{\PP \VS{43}ዮናታን፥ “ቱይት፥ ታን ሎኦ ኦዱዋ አሀበይከ! ኑ ጎዳይ ካቲ ዳዊተ ሶሎሞና ካተዬዳ።

\VS{44}አ ገደናና ማላ ካቲ ቄስያ ሳዶቃ፥ ትምቢትያ ኦድያ ናታና፥ ዮዳሄ ናኣ ባናያነ ካትያ ናግያዋንታ አናና የዴዳ፤ ኡንቱንቱ ካቲ ቶግያ ባቁሉዋ አ ቶግሴድኖ።

\VS{45}ቄስያ ሳዶቅነ ትምቢትያ ኦድያ ናታን፥ ግዮነ ሻፋን አ ኦኪደ ካተዬድኖ፤ ሄዋፐካ ኡንቱንቱ ሆምቦጪደ ፑደ ቤድኖ፤ ሄዎ ካታማይካ ኮሹሜ። ሀእ ህንተንቱ ስስያ ዋላሳይ ሄዋ።

\VS{46}ሄዋ ቦላካ ሶሎሞነ ካዉተꬃ አራታን ኡቴዳ።

\VS{47}ቃይ ካትያ ኦሳንቻቱካ ኑ ጎዳ ካትያ ዳዊታ፥ ‘ነ ጾሳይ ሶሎሞና ዋርያ ነዋፐካ አꬅ ዋረዮ! አ ካዉተꬃ አራታ ነዋፐካ አꬅ ግታዮ!’ ያጊደ አንጄድኖ። ካቲ ባረ አርሳን ደኢደ ሆኪደ ጾሳዉ ጎይኒደ፥

\VS{48}‘ታ ካዉተꬃ አራታን ኡቲደ ታ ሳኣን ካተትያዋ ታና ሀቼ ታ አይፍያን በሴዳ መꬍና ጎዳይ እስራኤልያ ጾሳይ ጋላተቶ!’ ያጌዳ” ያጌዳ።


\par }{\PP \VS{49}ሄዋ ስሲደ፥ አዶንያስ እማꬃቱ ኡባይ ዳጋም ደንዲደ፥ ላለቴድኖ።

\VS{50}አዶንያስ ሶሎሞናዉ ያይ ቢደ፥ ያርሽያ ሳኣ ካጨቱዋ ኦይቄዳ።

\VS{51}አሳይ ሶሎሞና፥ “አዶንያስ ካትያ ሶሎሞናዉ ያዪደ፥ ያርሽያ ሳኣ ካጨቱዋ ኦይቂደ፥ ካቲ ሶሎሞነ ታና ባረ ቆማ ማሻን ዎናዳን ታዉ ሀቼ ጫቆ ያጌ” ያጊደ ኦዴድኖ።


\par }{\PP \VS{52}ሶሎሞነ ዛሪደ፥ “እ ባረ ሀኑዋ ሎይꬃናዋ ግዶፐ፥ ሀራይ አትና አ ሁጲያፐ እት ብናናይነ ቦሸተና፤ ሽን አን ኢታተꬃይ ቤትንቶ፥ እ ሀይቃና” ያጌዳ።

\VS{53}ሄዋፐ ጉይያን ካቲ ሶሎሞነ አሳ ኪትና፥ ኡንቱንቱ ያርሹዋ ያርሽያ ሳኣፐ ዱገ አ ዎꬄድኖ። አዶንያስ ዪደ፥ ሶሎሞናዉ ጎይኔዳ፤ ያትና፥ ሶሎሞነ አ፥ “ነ ሶ ባ” ያጌዳ።




\par }\Chap{2}{\SH ዳዊተ ሶሎሞናዉ ዉርሰꬃ አዛዙዋ እሜዳ
\par }
{\PP \VerseOne{1}ዳዊተ ሀይቂያ ዎዲ ማትና፥ ባረ ናኣ ሶሎሞና ሀዋዳን ያጊደ አዛዜዳ፤

\VS{2}“ታን ሀይቂያ ዎዲ ማቴዳ። ሄዋ ድራዉ፥ ምና፤ ገንቻ አሳ ግዳ።

\VS{3}መꬍና ጎዳይ ነ ጾሳይ አዛዜዳዋ ናጋ፤ አ ኦግያን ሀመታ፤ ሙሴ ህግያን ጻፈቴዳዋዳን አ አዋዩዋ፥ አ አዛዙዋ፥ አ ህግያነ አ ዎጋ ናጋ። ያቶፐ፥ ኔን ኦꬅያባይ ኡባይነ ኔን ብያሳኣ ኡባይ ነዉ እንጀታናዋ።

\VS{4}ቃይ መꬍና ጎዳይ ታና፥ ‘ነ ዘረꬃቱ ባረንቱ ደኡዋን ናገቲደ ደኦፐ፥ ኡንቱንቱ ታ ስንꬃን ባረንቱ ኩመንꬃ ዎዛናፐነ ባረንቱ ኩመንꬃ ሸምፑዋፐ አማነቲደ ሀመቶፐ፥ እስራኤልያ ካዉተꬃ አራታን ኡትያ አሳይ ነዉ ኡባካ ꬋየና’ ያጌዳ ህዶታ ቃላ ታዉ ፖላና።


\par }{\PP \VS{5}“ቃይ ጻሩይ ናአይ ዮኣበ እስራኤልያ ኦላ ጋዳዋቱዋ ላኡዋ፥ ኔራ ናኣ አባኔራነ የተራ ናኣ አማሳ ዎꬊደ፥ እ ታና ኦꬄዳዋ ኔን አኬካሳ። ሄዌነ፥ ኡንቱንቱ ኦላ ዎደ ዎꬌዳዋ ሀሉዋ ኡንቱንታ ስጋ ዎደ ዎꬊደ፥ ሄ ሱꬃን ባረ ጼሳ ሳቂያነ ባረ ገድያ ጫማ አሌቄዳ።
\XREF{}{{\XO 2:5 }{\XT{2 ሳሜላ 3:27፤ 20:10}}}

\VS{6}ኔን አ ነ አꬌዳ ኤራተꬃዳን ኪተታ፤ ባረዉ ማታ እ ጭሚደ ሳሮ ሀይቃናዳን ኦꬆፓ።


\par }{\PP \VS{7}“ሽን ጋላኣደ ጌተትያ ቢታን ደእያ ባርዝላያ ናናዉ ሎአ፤ ኡንቱንቱ ነ ማዳን ምያ አሳና ሚኖ። አያዉ ጎፐ፥ ታን ነ እሻ አበሰሎማፐ ባቃትያ ዎደ፥ ኡንቱንቱ ታ ባጋ ግዴድኖ።
\XREF{}{{\XO 2:7 }{\XT{2 ሳሜላ 17:27-29}}}


\par }{\PP \VS{8}“ታን ማህናይማ ካታማ ቤዳ ዎደ፥ ታና ኢታ ሸቃ ሸቄዳ ቢንያማ ጋድያን ባሁሪማ ካታማፐ ዬዳ ጌራ ናኣ ሽምእ ኔናና ደእያዋ ሀሳያ። እ ታናና ጋከታናዉ ዮርዳኖሳ ሻፋ ዱገ ዬዳ ዎደ፥ ‘ታን ኔና ዎꬍከ’ ጋደ መꬍና ጎዳን አዉ ጫቃድ።
\XREF{}{{\XO 2:8 }{\XT{2 ሳሜላ 16:5-13፤ 19:16-23}}}

\VS{9}ሽን ሀእ ኔን አ ጽሎ አሳዳን ፓይዶፓ። ኔን አꬌዳ ኤራይ ደእያ አሳ፤ ኔን አ ዋታነንቶ ኤራሳ። ኔን ሄ ጭማ ብታንያ ሀይቁዋን ሙራ” ያጌዳ።


\par }{\SH ዳዊታ ሀይቁዋ
\par }
{\PP \VS{10}ሄዋፐ ጉይያን ዳዊተ ሀይቂደ፥ ባረ ማይዛን ጋከቴዳ፤ ያቲደ ዳዊታ ካታማን ሞገቴዳ።

\VS{11}ዳዊተ እስራኤልያ ቦላ ኦይታሙ ላይꬃ ካተቴዳ፤ ከብሮናን ላፑን ላይꬃ፥ የሩሳላመን ሀታማነ ሄዙ ላይꬃ ካተቴዳ።
\XREF{}{{\XO 2:11 }{\XT{2 ሳሜላ 5:4-5፤ 1 ኦዱዋ 3:4}}}

\VS{12}ሶሎሞንነ ባረ አዉዋ ዳዊታ ካዉተꬃ አራታን ኡቴዳ፤ አ ካዉተꬃይካ ሎይꬅ ምኔዳ።


\par }{\MS ሶሎሞነ ካትያ ግዱሳ

\par }{\MR (2:13-46)

\par }{\SH አዶንያሳ ሀይቁዋ
\par }
{\PP \VS{13}ሀጊት ናአይ አዶንያስ፥ ሶሎሞና ዳይ በርሳብኮ ቤዳ፤ በርሳባ፥ “ኔን ታኮ ሳሩዋን ያድ?” ያጋደ አ ኦቻዱ።

\par }{\PP እ፥ “ኤ፤ ሳሩዋን ያድ” ያጊደ ዛሬዳ።

\VS{14}ሄዋፐ ጉይያን ጉጂደካ፥ “ታን ኔና ኦችያዌ ደኤ” ያጌዳ።

\par }{\PP እዛ፥ “ኦቻ” ያጋዱ።


\par }{\PP \VS{15}እ ሀዋዳን ያጌዳ፤ “ካተታናዉ በስያዌ ታና ግዴዳዋነ እስራኤልያ አሳይ ኡባይ ታና ባረንቱ ካትያዳን ጼሌዳዋ ኔን ነ ሁጲያዉ ኤራሳ። ሽን የዎቱ ላመትና ካዉተꬃይ ታ እሻዉ ዩዬዳ፤ ሄዌነ፥ አዉ መꬍና ጎዳፐ ዬዳ።

\VS{16}ሀእ ታን ኔና እትባ ኦቻና። ሀያና ታዉ እጾፓ” ያጌዳ።

\par }{\PP እዛ፥ “ኦቻ” ያጋዱ።


\par }{\PP \VS{17}እ፥ “ካቲ ሶሎሞነ ነዉ እጻድ ጌና፤ ሄዋ ድራዉ፥ ሹኔማ ካታማፐ ዬዳ አብሻጎ ግያ ዎዶራቶ ታን አካናዳን እ እዞ ታዉ እማና ማላ፥ ሀያና አ ታዉ ኦቻርክ” ያጌዳ።
\XREF{}{{\XO 2:17 }{\XT{1 ካታ. 1:3-4}}}


\par }{\PP \VS{18}በርሳባ፥ “ዳሮ ሎአ፤ ታን ሄዋ ነ ድራ ካትያዉ ኦዳና” ያጋዱ።


\par }{\PP \VS{19}ሄዋ ድራዉ፥ በርሳባ አዶንያ ኪታ ኦዳናዉ ሶሎሞነኮ ገልና፥ ካቲ እዞ ሞካናዉ ደንድ ኤቂደ፥ እዝዉ ጎይን ስሚደ ባረ ካዉተꬃ አራታን ኡቴዳ። ቃይ ባረ አትዉ ሀራ ካዉተꬃ አራታ አህሲደ፥ አን ባረፐ ኡሸቻ ባጋና ኡትሴዳ።


\par }{\PP \VS{20}ኡቴዳዋፐ ጉይያን፥ “ኔና ታን እት ጉꬃባ ኦችያዌ ደኤ። ሀያና ታዉ እጾፓ” ያጋዱ።

\par }{\PP ካቲ ዛሪደ እዞ፥ “ታ ዳዬ፥ ኦቻ። ታን እጽከ” ያጌዳ።


\par }{\PP \VS{21}አ፥ “ሹኔማ ካታማፐ ዬዳ አብሻጎ ነ እሻይ አዶንያስ አካና ማላ አዉ እማርኪ” ያጋዱ።


\par }{\PP \VS{22}ካቲ ሶሎሞነ ዛሪደ ባረ ዳዮ፥ “ሹኔማ ካታማፐ ዬዳ አብሻጎ ኔን አዶንያሳዉ አያዉ ኦቻይ? እ ታ ባይራ ግደኔ? ኔን አዉ ካዉተꬃካ ኦቻናዋ ሽን አጋዳ! ኤ፥ ኔን አዉ፥ ቄስያ አብያታራዉነ ጻሩይ ናኣ ዮኣባዉ ካዉተꬃካ ኦቻናዋ አጋዳ!” ያጌዳ።


\par }{\PP \VS{23}ካቲ ሶሎሞነ ጾሳን ጫቂደ፥ “አዶንያስ ሀዋ ኦቼዳ ድራዉ ታን አ ዎꬋና ꬋዮፐ፥ መꬍና ጎዳይ ታና ዎꬎ!

\VS{24}ሀእ ስም ታና ታ አዉዋ ዳዊታ ካዉተꬃ አራታን ኡትሲደ፥ ታ ካዉተꬃ ሎይꬅ ኤሲደ፥ ታ ዛራቱ ደኤናዳን ኦꬄዳ መꬍና ጎዳይ ኤሮ! አዶንያሳ ሀቼ ዎꬋና!” ያጌዳ።

\VS{25}ካቲ ሶሎሞነ ዮዳሄ ናኣ ባናያ አዛዝና፥ እ ቢደ አዶንያሳ ሾጪደ ዎꬌዳ።


\par }{\SH አብያታራ ጉየ የዴድኖ
\par }
{\PP \VS{26}ሄዋፐ ጉይያን፥ ካቲ ሶሎሞነ ቄስያ አብያታራ ሀዋዳን ያጌዳ፤ “ኔን አናቶታን ደእያ ነ ጋደ ጉየ ባ። ኔን ሀይቃናዉ በሳሳ፤ ሽን ኔና ታን ሀእ ዎꬍከ። አያዉ ጎፐ፥ ኔን ታ አዉዋ ዳዊታ ስንꬃን ኡባ ሞድያ መꬍና ጎዳ ታቦታ ቶካደ፤ ቃይ ታ አዉዋ መቱዋ ኡባ አናና መቶታዳ” ያጌዳ።
\XREF{}{{\XO 2:26 }{\XT{1 ሳሜላ 22:20-23፤ 2 ሳሜላ 15:24}}}

\VS{27}ያቲደ ሶሎሞነ አብያታራ መꬍና ጎዳ ቄሳቱዋ ግድያ ሳኣፐ ድጊደ፥ መꬍና ጎዳይ ሴሎን ኤልያ ጎልያ አሳዋ ኦዴዳዋ ፖሌዳ።
\XREF{}{{\XO 2:27 }{\XT{1 ሳሜላ 2:27-36}}}


\par }{\SH ዮኣባ ሀይቁዋ
\par }
{\PP \VS{28}አበሰሎማ ማዳና ꬋይንቶነ አዶንያስ ማዴዳ ዮኣባኮ ሀ ኦዱ ጋኬዳ። መꬍና ጎዳ ዱንካንያዉ እ ባቃት ቢደ፥ ያርሽያ ሳኣ ካጨቱዋ ኦይቄዳ።

\VS{29}ዮኣበ መꬍና ጎዳ ዱንካንያዉ ባቃቲደ ቢደ፥ ያርሽያ ሳኣ ምይያን ደእያዋ ካትያ ሶሎሞናዉ ኦዴድኖ። ሶሎሞነ ዮዳሄ ናኣ ባናያ፥ “ባደ አ ዎꬋ!” ጊደ አዛዜዳ።


\par }{\PP \VS{30}ባናይ መꬍና ጎዳ ዱንካንያ ግዶ ገሊደ ዮኣባ፥ “ካቲ ኔና፥ ‘ሀዋፐ ከሳ’ ያጌ” ያጌዳ።

\par }{\PP ሽን እ ዛሪደ፥ “ከስከ! ታን ሀዋን ሀይቃና” ያጌዳ።

\par }{\PP ባናይ ካትያዉ፥ “ዮኣበ ታዉ ሀዋ ሀዋ ጊደ ዛሬዳ” ጊደ ኦዴዳ።


\par }{\PP \VS{31}ካቲ ባናያ፥ “እ ጌዳዋዳን አ ኪተታ፤ አ ዎꬋደ ሞጋ! ያቶፐ፥ ዮኣበ ጽሎ አሳቱዋ ሱꬃ ጉሴዳ ዳባፐ ታናነ ታ አዉዋ ጎልያ አሳ ጌሻሳ።

\VS{32}እ ጉሴዳ ሱꬃ አጩዋ መꬍና ጎዳይ አዉ ጭጋና። አያዉ ጎፐ፥ እ ታ አዉ ዳዊተ ኤረናን ደእሽን ላኡ አሳቱዋ ማሻን ዎꬌዳ፤ እስራኤልያ ኦላ ጋዳዋይ ኔራ ናአይ አባኔርነ ይሁዳ ኦላ ጋዳዋይ የተራ ናአይ አማስ፥ ኡንቱንቱ ላአቱካ አፐ ኬካነ ሱርያ ዳሮ አሳ።

\VS{33}ዮኣበ ሀ አሳቱዋ ዎꬌዳ ድራዉ፥ ኡንቱንቱ ሱꬃ ዳባይ መꬍናዉ ዮኣባ ሁጲያንነ አ ዘረꬃቱዋ ሁጲያን ዎꬎ። ዳዊታ ቦላነ አ ጎልያ አሳ ቦላ፥ አ ዘረꬃቱዋ ቦላነ አ ካዉተꬃ አራታ ቦላ መꬍናዉ መꬍና ጎዳ ሳሮተꬃይ ግዶ” ያጌዳ።


\par }{\PP \VS{34}ሄዋ ድራዉ፥ ዮዳሄ ናአይ ባናይ ፑደ ከሲደ፥ ዮኣባ ሾጪደ ዎꬌዳ፤ እ ዎራን ደእያ ባረ ጋደን ሞገቴዳ።

\VS{35}ካቲ ዮዳሄ ናኣ ባናያ ዮኣባ ሳኣን ኦላ ጋዳዋ ኦꬂደ ሱንꬄዳ፤ ቃይ አብያታራ ኮታን ቄስያ ሳዶቃ ሱንꬄዳ።


\par }{\SH ሽምአ ሀይቁዋ
\par }
{\PP \VS{36}ሄዋፐ ጉይያን ካቲ ሶሎሞነ ሽምአዮ ኪቲደ ሀዋዳን ያጌዳ፤ “ነዉ የሩሳላመን ጎልያ ኬጻደ፥ ያን ደአ፤ ሀራሳ ሀቃነ ቦፓ።

\VS{37}ኔን ካታማፐ ከሳደ፥ ቀድሮና ዛንጋራ ፕኔዳ ጋላስ ሀይቃናዋ ኤራ። ነ ሱꬃ ጎሚ ኔና ኦይቃና” ያጌዳ።


\par }{\PP \VS{38}ሽምእ ዛሪደ ካትያ፥ “ኔን ግያዌ ሎአ፤ ታን ነ ቆማይ ኔን ታ ጎዳይ ካቲ ጌዳዋዳን ኦꬃና” ያጌዳ። ሽምእ የሩሳላመን ዳሮ ዎድያ ደኤዳ።


\par }{\PP \VS{39}ሽን ሄዙ ላይꬃፐ ጉይያን፥ ሽምአ ቆማቱዋፐ ላአቱ በቲደ፥ ማእካ ናኣ፥ ጋተ ካትያ አኪሻኮ ቢና፥ “ነ ቆማቱ ጋተን ደኢኖ” ጊደ ሽምአዉ ኦዴድኖ።

\VS{40}እ ባረ ሀርያ ኮሪደ፥ ባረ ቆማቱዋ ኮያናዉ አኪሻኮ ጋተ ቤዳ፤ ጋተፐ ባረ ቆማቱዋ ዛሪደ አሄዳ።


\par }{\PP \VS{41}ሽምእ የሩሳላመፐ ጋተ ካታማ ቢደ ስሜዳዋ ሶሎሞነ ስሴዳ ዎደ፥

\VS{42}ሽምአ ጼስሲደ ሀዋዳን ያጌዳ፤ “ ‘ኔን ያፐ ደንዳደ ሀራሳ ሀቃነ ቤዳ ጋላስ፥ ሀይቂያዋ ኤራ’ ጋደ ታን ኔና መꬍና ጎዳን ጫቀꬃደ ሴራበይክታ? ሄ ዎደ ኔን ‘ነ ግያዌ ሎአ፤ ኤኖ፥ ታን አዛዘታና’ ጋዳ።

\VS{43}ያትና፥ መꬍና ጎዳዉ ጫቄዳ ጫቁዋነ ታ አዛዙዋ አያዉ ናጋበይኪ?” ያጌዳ።


\par }{\PP \VS{44}ቃይካ ካቲ ሽምአ፥ “ታ አዉዋ ዳዊታ ቦላ ኔን ኦꬄዳ ኢታ ኪታ ኡባ ነ ዎዛናይ ኤሬዳ። ሀእ ስም ነ ኢታ ኪታ መꬍና ጎዳይ ነዉ ዛራና።

\VS{45}ሽን ካቲ ሶሎሞነ አንጀታና፤ ዳዊታ ካዉተꬃ አራታይካ መꬍና ጎዳ ስንꬃን መꬍናዉ ሳሮ ደአና” ያጌዳ።

\VS{46}ካቲ ዮዳሄ ናኣ ባናያ አዛዜዳ፤ ባናይ ቢደ፥ ሽምአ ሾጪደ ዎꬌዳ።

\par }{\PP ያትና፥ ካዉተꬃይ ሶሎሞነ ኩሽያን ምኒደ ኤቄዳ።




\par }{\MS ሶሎሞና ካዉተꬃ

\par }\Chap{3}{\MR (3:1—11:43)

\par }{\SH ኮይሮ ላይꬃቱዋ
\par }
{\R (3:1—4:34)

\par }{\PP \VerseOne{1}ሶሎሞነ ግብጼ ካትያና ዙፐቲደ፥ አ ናቶ ባረዉ ማቼ ኦꬅ አኪደ ባረ ካትያ ጎልያ፥ መꬍና ጎዳ ጌሻ ጎልያነ የሩሳላመ ዩሹዋ ድርሳ ግምቢደ ፖላናዉ፥ እዞ ዳዊታ ካታማ አሄዳ።

\VS{2}መꬍና ጎዳ ሱንꬃዉ ጌሻ ጎሊ ብሮ ኬጸትቤና ድራዉ፥ አሳይ ሄ ዎደ ጎይንያ ꬎቃ ግሹዋን ያርሺደ ታኬዳ።

\VS{3}ሶሎሞነ መꬍና ጎዳ ሲቅያዋ ባረ አዉዋ ዳዊታ ዎጋን ሀመትያዋዳን ኤርሴዳ፤ ሽን ጎይንያ ꬎቃ ግሹዋን ያርሼዳነ እጻና ጩውሴዳ።


\par }{\PP \VS{4}ካቲ ያርሹዋ ያርሻናዉ ጋባኦና ቤዳ፤ አያዉ ጎፐ፥ ሄ ሳአይ ሀራ ኡባፐ አꬍ ኮሽያ ጎይንያ ꬎቃ ሳኣ። ሶሎሞነ ሻአ መህያ አሂደ፥ ሄ ያርሽያ ሳኣን ጹግያ ያርሹዋ ያርሼዳ።

\VS{5}መꬍና ጎዳይ ሶሎሞናዉ ጋባኦናን ቃማ አኩሙዋን ቆንጬዳ። ጾሳይ አ፥ “ታን ነዉ አያ እማናዳን ኮያይ?” ያጌዳ።


\par }{\PP \VS{6}ሶሎሞነ፥ “ነ ቆማይ ታ አዉ ዳዊተ ነዉ አማነትያ ጽሉዋነ ሱረ አሳ ግድያ ድራዉ፥ ኔን አገና ሲቁዋን አ ሲቃደ። ኔን ሀ ዎልቃማ ሲቁዋ አገናን ሲቃደ፥ ሀቼ ሀ ጋላስ አ ካዉተꬃ አራታን ኡትያ አቱማ ናኣ አዉ እማዳ።


\par }{\PP \VS{7}“ሀእካ አቤት መꬍና ጎዳ፥ ታ ጾሳዉ፥ ኔን ታና ነ ቆማ፥ ታ አዉዋ ዳዊታ ሳኣን ካተያዳ። ሽን ታን ጉꬃ ናኣ ግድያ ድራዉ፥ አሳ ዋታ ካለꬃነንቶ ታን ኤርከ።

\VS{8}ታን ነ ቆማይ ኔን ዶሬዳ አሳ ግዶን፥ ፓይዱ ባይና አሳ ግዶን ደአይ።

\VS{9}ሄዋ ድራዉ፥ ታን ነ አሳ አይሳናዉነ ሎኡዋነ ኢታ ሻካደ ኤራናዉ ታዉ ነ ቆማዉ አኬካ ዎዛና እማ። ሄዌ ꬋዮፐ፥ ሀ ነ ዎልቃማ አሳ ኦን ካለꬃናዉ ዳንዳዪ?” ያጌዳ።


\par }{\PP \VS{10}ሶሎሞነ ሄዋ ኦቼዳ ድራዉ፥ ጾሳይ ናሸቴዳ።

\VS{11}ሄዋ ድራዉ፥ ጾሳይ አ ሀዋዳን ያጌዳ፤ “ኔን ነዉ ላይꬃይ አዱቃናዉ፥ ዎይ ዱረ ግዳናዉ፥ ዎይ ነ ሞርከቱ ሀይቃናዉ ኦቼናን አጋደ፥ ሀዋ አሳ ሱረ ፕርዳን አይስያ አꬌዳ ኤራ ኦቼዳ ድራዉ፥

\VS{12}ኔን ኦቼዳዋ ታን ኦꬃና። በአ፥ ኔፐ ካሰ ነ ማል ባይናዋዳን ኔፐ ዶምና ነ ማል ደንደናዋዳን፥ አꬌዳ ኤራተꬃነ አኬካ ዎዛና ታን ነዉ እማና።

\VS{13}ቃይ ኔን ኦቻቤናባካ ታን ነዉ እማና፤ ኔን ደኤዳ ላይꬃ ኡባን ካተቱዋ ግዶን ነ ኬሻ ካቲ ደኤናዳን፥ ዱረታነ ቦንቹዋ ታን ነዉ እማና።

\VS{14}ኔን ነ አዉ ዳዊተ ሀመቴዳዋዳን ታ ኦግያን ሀመቶፐ፥ ታ ዎጋዉነ ታ አዛዞ አዛዘቶፐ፥ ታን ነ ላይꬃ አዱሳና” ያጌዳ።


\par }{\PP \VS{15}ሄዋፐ ጉይያን ሶሎሞነ ቤጎቲደ ሄዌ አኩሙዋ ግድያዋ አኬኬዳ። እ የሩሳላመ ስም ቢደ፥ ጾሳ ቃላ ጫቁዋ ታቦታ ስንꬃን ኤቂደ ጹግያ ያርሹዋነ እትፐተꬃ ያርሹዋ ያርሼዳ። ያቲደ ባረ ኦሳንቻቱ ኡባዉ ባላ ከሴዳ።


\par }{\SH ሶሎሞነ ኤራ ፕርዳ ፕርዴዳ
\par }
{\PP \VS{16}እት ጋላስ ላኡ ሻርሙጻቱ ካትያ ሶሎሞነኮ ዪደ፥ አ ስንꬃን ኤቄድኖ።

\VS{17}ኡንቱቱፐ እትና ሀዋዳን ያጋዱ፤ “ታ ጎዳዉ፥ ታንነ ሀ ምሽራታ እት ጎለን ደኤቶ። ያን እዛ ታናና እትፐ ደእሽን፥ ታን እት ናኣ የላድ።

\VS{18}ታ ናአይ የለቴዳ ሄዘንꬆ ጋላስ ሀ ምሽራታካ እት ናኣ የላዱ። ሄ ጎለን ኑ ላኡዋፐ ሀራ አሳይ ኦንነ ባዋ።


\par }{\PP \VS{19}“እት ጋላስ ቃማ እዛ አ ቦላ ግሴዳ ድራዉ፥ ሀ ምሽራት ናአይ ሀይቄዳ።

\VS{20}አ ቃማ ብላሄ ደንዳደ፥ ታን ነ ቆማታ ገምእሻ ደእሽን፥ ታ ናኣ ታ ምይያፐ አካደ አ ባረ ክዉዋን ዎꬃደ፥ ባረ ሀይቄዳ ናኣ ታ ክዉዋን ዎꬃዱ።

\VS{21}ጉራን ታን ታ ናኣ ꬋንꬃናዉ ደንዴዳ ዎደ፥ ሀይቂክቼዳ! ሽን ታን ዎንታ ፖኡዋን ትሽ ኡዳደ ጼልያ ዎደ፥ ታን የሌዳ ናኣ ግደና” ያጋዱ።


\par }{\PP \VS{22}የንኮ ምሽራታ ሀዋዳን ያጋዱ፤ “ቱይት! ደኡዋን ደእያዌ ታ ናኣ፤ ሀይቄዳዌ ነዋ” ያጋዱ።

\par }{\PP ሽን ኮይሮ ምሽራታ ዛራደ፥ “ቱይት፥ ሀይቄዳዌ ነ ናኣ፤ ፓጻ ደእያዌ ታ ናኣ” ያጋዱ። ሄዋዳን ጊደ ኡንቱንቱ ካትያ ስንꬃን ፓሉመቴድኖ።


\par }{\PP \VS{23}ካቲ ሶሎሞነ ሀዋዳን ያጌዳ፤ “ሀ ምሽራታ፥ ‘ፓጻ ደእያ ናአይ ታዋ፤ ሀይቄዳዌ ነዋ’ ያጋዉ፤ የንኮራካ፥ ‘ቱይት! ነ ናአይ ሀይቄዳዋ፤ ታ ናአይ ፓጻ ደእያዋ’ ያጋዉ” ያጌዳ።


\par }{\PP \VS{24}ካቲ፥ “ታዉ ማሻ አኪደ ዪተ” ያጌዳ፤ ኡንቱንቱ አዉ ማሻ አሄድኖ።

\VS{25}ካቲ፥ “ደኡዋን ደእያ ናኣ ላኡ ከሲደ ጳልቂተ፤ እት ባጋ ሀንዉ እምተ፤ እት ባጋ ዬንዉ እምተ” ያጊደ አዛዜዳ።


\par }{\PP \VS{26}ሀ ፓጻ ደእያ ናአይ ኢዋ ግዴዳ ምሽራታ ባረ ናአዉ ምሸታደ ካትያ፥ “ሀይ ታ ጎዳዉ፥ ፓጻ ደእያ ናኣ እዝዉ እማ! አ ዎꬎፓ!” ያጋዱ።

\par }{\PP ሽን የንኮራ፥ “ታዉካ ነዉካ ግዶፖ፤ ላኡ ከሲደ ጳልቀቶ” ያጋዱ።


\par }{\PP \VS{27}ሄዋፐ ጉይያን ካቲ፥ “ሀ ፓጻ ደእያ ናኣ ሀ ኮይሮ ምሽራትዉ እምተ፤ ናኣ ዎꬎፕተ። ሀና ናኣ ዳዮ!” ያጊደ ፕርዴዳ።


\par }{\PP \VS{28}እስራኤልያ አሳይ ኡባይ ካቲ ፕርዴዳ ፕርዳ ስሴዳ ዎደ፥ ኡንቱንቱ ካትያ ሎይꬅ ቦንቼድኖ። አያዉ ጎፐ፥ አሳዉ ጽሎተꬃን ፕርዳናዉ አዉ አꬌዳ ኤራተꬃይ ጾሳፐ እመቴዳዋ በኤድኖ።




\par }\Chap{4}{\SH ሶሎሞነ ሱንꬄዳ ኦሳንቻቱዋ
\par }
{\PP \VerseOne{1}ካቲ ሶሎሞነ እስራኤልያ ቢታ ኡባ ቦላ ካተቴዳ።

\VS{2}እ ሱንꬄዳ ካፓቱ ሀዋፐ ካሊደ ጻፈቴዳዋንታ። ሳዶቃ ናአይ አዛርያስ ቄሳ፤

\VS{3}ሺሻ\FTNT{*}{{\FR 4:3 }{\FK{ሺሻ፦
}}{\FT{ሀ ብታኒ እብራዌꬁዋን ኦይዱ ዱማ ዱማ ሱንꬃን ጼሰቴ 2 ሳም። 8:17፤ 20:25 ነ 2 ኦድ። 18:16 ጼላ።
}}} ናናይ ኤልሆሬፍነ አኪይ ዋና ጻፈቱዋ፤ አህሉዳ ናአይ ዮሳፌጸ ሀኔዳባ ጻፍያዋ፤

\VS{4}ዮዳሄ ናአይ ባናይ ኦላ ጋዳዋ፤ ሳዶቅነ አብያታረ ቄሳቱ ዋ፤

\VS{5}ናታና ናአይ አዛርያስ ደርያ ሄምያዋንቱ ካፑዋ፤ ናታና ናአይ ዛቡድ ቄሰነ ካትያ ዱማ ዞርያዋ፤

\VS{6}አህሻር ካትያ ጎልያ ካፑዋ፤ አብዳ ናአይ አዶንራም ጎሻንቻቱዋ ካፑዋ።


\par }{\PP \VS{7}ቃይ ሶሎሞናዉ እስራኤልያ ቢታን ኡባን ታማነ ላኡ ደረቱዋ ሄምያዋንቱ ደኢኖ፤ ኡንቱንቱ ካትያዉነ ካትያ ሶን ደእያ አሳ ኡባዉ ምያ ካꬃ አህያዋንታ። ኡንቱንቱፐ እቱ እቱ ላይꬃ ግዶን እት እት አግና ካꬃ አሄ።

\VS{8}ኡንቱንቱ ሱንꬃይ ሀዋፐ ካሊደ ጻፈቴዳ።

\par }{\PP በንሁር ኤፍሬማ ገዝያ ሄምያዋ።

\VS{9}በንደቃር ማቃጻ፥ ሻአልቢማ፥ ቤት-ሸመሻነ ኤሎን-ቤትሀናና ካታማቱዋ ሄምያዋ።

\VS{10}በንሄሴድ አሩቦታ ቢታ ሄምያዋ፤ ሶኮ ቢታይ ሄፌራ ቢታይ ኡባይካ አዋ።

\VS{11}በናብናዳብ ዶራ ግያ ቢታ ኡባ ሄምያዋ፤ እ ሶሎሞና ናቶ ጻፋቶ አኬዳዋ።

\VS{12}አህሉዳ ናአይ ባኣና ታእናካነ ማግዶ ግያ ካታማቱዋ፥ እዝራኤልያፐ ጋርሳን ጻርታና ማታን ደእያ ቤትሻና ቢታ ኡባ፥ ቤትሻናፐ ቢደ አቤል-ማሆላና አꬊደ፥ ዮቅማኣማ ሄፍንꬃ ጋካናዉ ደእያ ካታማቱዋ ሄምያዋ።

\VS{13}በንገቤር ጋላኣደን ራሞታ ግያ ካታማ፥ ጋላኣደን ምናሰ ናኣ ያኢራ ካታማቱዋነ፥ ዩሹዋን ግምቤነ ግምቢያ ፐንገቱዋን ናሃስያ ብራታ ሽካላቱ ደእያ ኡሱፑን ታሙ ዎልቃማ ካታማቱዋና ደእያ፥ አርጎባ ግያ ቢታ ሄምያዋ አርጎብ ባሳነን ደኤ።

\VS{14}እዶ ናአይ አህናዳብ ማህናይማ ግያ ቢታ ሄምያዋ።

\VS{15}አህማኣጽ ንፍታሌማ ቢታ ሄምያዋ፤ እ ሶሎሞና ናቶ ባሰማቶ አኬዳ።

\VS{16}ሁሻያ ናአይ ባኣን አሴራ ጋድያነ ባኣሎታ ካታማ ሄምያዋ።

\VS{17}ፓሩሀ ናአይ ዮሳፌጸ ይሳኮራ ቢታ ሄምያዋ።

\VS{18}ኤልያ ናአይ ሽምእ ቢንያማ ቢታ ሄምያዋ።

\VS{19}ኡራ ናአይ ገቤር ጋላኣደ ቢታን አሞራዋናቱዋ ካቲ ስሆንነ ባሳነ ካቲ ኦግ ካተቴዳ ቢታቱዋ ሄምያዋ፤ ሄ ቢታቱዋ ሄምያዌ አ ጻላላ።


\par }{\SH ዱረተꬃይ ኩሜዳ ሶሎሞነ ካዉተꬃ
\par }
{\PP \VS{20}ይሁዳ አሳይነ እስራኤልያ አሳይ አባ ዶና ሻፍያዳን ጮራቴድኖ፤ ኡንቱንቱ ሚድነ ኡሺደ ናሸቲደ ደኢኖ።

\VS{21}ሶሎሞነ ኤፍራጺሳ ሻፋፐ ዶሚደ ፕልስጼማ ጋድያ ጋካናዉ፥ ሄዋፐካ ግብጼ ዛዋ ጋካናዉ ደእያ ካዉተꬃቱዋ ኡባ ሞዴዳ። ሄ ቢታ አሳቱ አዉ ጊራ ጊሬድኖ፤ ኡንቱንቱ አ ደኡዋ ላይꬃ ኡባን አዉ ሞደቴድኖ።
\XREF{}{{\XO 4:21 }{\XT{ዶመꬃ 15:18፤ 2 ኦዱዋ 9:26}}}


\par }{\PP \VS{22}ሶሎሞናዉ ሀቼ ሀቼ ቁማዉ እሻታሙ ኮንታለ ሙሩታ ꬊልያ፥ ጼቱ ኮንታለ ꬊልያ፥

\VS{23}ꬊክና ሞꬌዳ ታሙ ቦራቱዋ፥ የዳን ሜዳ ላታሙ ቦራቱዋነ ጼቱ ዶርሳቱዋ፥ ኡንቱንቱ ቦላካ ጋራቱዋ፥ ገንኤቱዋነ ኦርዶ ኩቶቱዋ ኮሼ።


\par }{\PP \VS{24}ሶሎሞነ ኤፍራጺሳ ሻፋፐ አዋይ ዉልያ ባጋና ደእያ ካዉተꬃቱዋ ኡባ ትፍሳሀ ካታማፐ ዶሚደ ጋዛ ካታማ ጋካናዉ ሞዴዳ፤ ባረ ዩሹዋን ደእያ ቢታ ኡባናካ ሳሮ ደኤዳ።

\VS{25}አ ደኡዋ ላይꬃ ኡባን ይሁዳ አሳይነ እስራኤልያ አሳይ ዳናፐ ቢደ በርሳበሀ ጋካናዉ፥ ኡባይ ባረ ዎይንያ ቱራ ኩዋንነ ባረ ባላስያ ኩዋን ሳሮ ደኤዳ።


\par }{\PP \VS{26}ሶሎሞናዉ ኦላ ፓራ ጋረቱዋ ጎችያ ኦይታሙ ሻአ ጋጻታ ፓራቱነ ታማነ ላኡ ሻአ ፓራ አሳቱ ደኢኖ።
\XREF{}{{\XO 4:26 }{\XT{1 ካታ. 10:26፤ 2 ኦዱዋ 1:14፤ 9:25}}}

\VS{27}ሄ ደርያ ሄምያዋንቱ ባረንቱ አግናን አግናን ካቲ ሶሎሞንነ አ ማዳን ማናዉ ዬዳ አሳይ ኡባይ ምያባ ሺሼድኖ። ኡንቱንቱ ሄዋፐ አያነ ፓጭስበይክኖ።

\VS{28}ኡንቱንቱ ቃይ ጋርያ ፓራቱነ የንኮ ፓራቱ ማናዉ ባንጋነ ዳላ ባረንታ ጋኬዳዋ ጋኬዳዋ አሂደ አ ዎꬅያ ሳኣን ዎꬄድኖ።


\par }{\PP \VS{29}ጾሳይ ሶሎሞናዉ አꬌዳ ኤራ፥ አኬካነ ዛዋይ ባይና አኮ ቆፋ እሜዳ።

\VS{30}ሶሎሞና አꬌዳ ኤራተꬃይ አዋይ ዶልያ ባጋና ደእያ አሳ ኡባ አꬌዳ ኤራተꬃፐነ ግብጼቱዋ አꬌዳ ኤራተꬃ ኡባፐ አꬌዳ።

\VS{31}እ አሳ ኡባፐ አꬌዳ ኤራንቻ፤ ቃይ እ ኤዝራህያ ኤታናፐካ፥ ማሆላ ናናቱዋ ሄማናፐ፥ ካልኮላፐነ ዳርዳአፐካ አꬌዳ ኤራንቻ። አ ዎሪ ዩሹዋን ደእያ ካዉተꬃቱዋ ኡባ ጋኬዳ።
\XREF{}{{\XO 4:31 }{\XT{ማዝ. 89 (ሁጲያ)}}}

\VS{32}እ ሄዙ ሻአ ሌምሳቱዋ ሃሳዬዳ፤ ቃይ አ የꬃቱ እት ሻአነ እቼሻ።
\XREF{}{{\XO 4:32 }{\XT{ሌም. 1:1፤ 10:1፤ 25:1፤ ስቁዋ 1:1}}}

\VS{33}ሶሎሞነ ሊባኖሳ ዝጋፐ ዶሚደ፥ ጎልያ ግምቢያ ቦላ ሞክያ ሂሶጵያ ግያ ምꬃ ጋካናዉ፥ ምꬃባ ኦዴዳ፤ ሄዋዳንካ ቃይ መሄቱዋባ፥ ዶአቱዋባ፥ ካፎቱዋባ፥ ሳኣና ጎሸትያ መታቱዋባነ ሞለቱዋባ ታማርሴዳ።

\VS{34}አ አꬌዳ ኤራ ስሴዳ ሳኣን ደእያ ካተቱ ኡባይ ኪትና፥ ካዉተꬃ ኡባፐ አሳይ ሶሎሞና አꬌዳ ኤራ ስሳናዉ ዬዳ።




\par }\Chap{5}{\SH ጌሻ ጎልያ ኦሱዋ
\par }
{\R (5:1—8:66)

\par }{\PP \VerseOne{1}ጺሮሳ ካቲ ኪራም ዳዊታና ኡባ ገደ ሲቀቲደ ጋምኤዳ ድራዉ፥ ሶሎሞነ ባረ አዉዋ ዳዊታ ኮታን ካተታናዉ ኦከቴዳዋ ስሲደ፥ ባረ ኦሳንቻቱዋ ሶሎሞነኮ ኪቴዳ።

\VS{2}ሶሎሞነካ ኪራማዉ ዛሪደ ሀዋዳን ያጊደ ኪቴዳ፤

\VS{3}“መꬍና ጎዳይ አ ሞርከቱዋ አ ገድያፐ ጋርሳና ሞድሳና ጋካናዉ፥ ታ አዉዋ ዳዊታ ቦላ ኡባ ሳና ደንዴዳ ኦላ ጋሱዋን፥ መꬍና ጎዳ ባረ ጾሳ ሱንꬃዉ ጌሻ ጎልያ እ ኬጽቤናዋ ኔን ኤራሳ።

\VS{4}ሽን ሀእ መꬍና ጎዳይ ታ ጾሳይ ታዉ ኡባ ሳና ሸምፑዋ እሜዳ፤ ታዉ አያ ሞርኪካ ዎይ ኢታባይካ ባዋ።

\VS{5}መꬍና ጎዳይ ታ አዉዋ ዳዊታዉ፥ ‘ታን ነ ኮታን፥ ነ ካዉተꬃ አራታን ካተይያ ነ ናአይ ታ ሱንꬃዉ ጌሻ ጎልያ ኬጻና’ ጌዳዋዳንካ፥ ታን መꬍና ጎዳ ታ ጾሳ ሱንꬃዉ ጌሻ ጎልያ ኬጻናዉ ቆፓዲ።
\XREF{}{{\XO 5:5 }{\XT{2 ሳሜላ 7:12-13፤ 1 ኦዱዋ 17:11-12}}}

\VS{6}ሄዋ ድራዉ፥ ሊባኖሳፐ ዝጋ ታዉ ቃንጽያ አሳቱዋ አዛዛ፤ ታ አሳቱ ነ አሳቱዋና ኦꬃናዋንታ። ያቶፐ ነ አሳቶ ኔን ጭጋ ጌዳ ድርጉዋ አያ ግዶፐነ፥ ታን ጭጋና። ሲዶና አሳቱዋዳን ምꬃ ቃንጹዋ ሂላ ኑ አሳይ ኤረናዋ ኔን ኤራሳ” ያጌዳ።


\par }{\PP \VS{7}ኪራም ሶሎሞና ኪታ ስሲደ ሎይꬅ ናሸቲደ፥ “ሀ ዎልቃማ ካዉተꬃ ሞዳና ማላ፥ ዳዊታዉ ሀ አꬌዳ ኤራንቻ ናኣ እሜዳ መꬍና ጎዳይ ጋላተቶ” ያጌዳ።


\par }{\PP \VS{8}ሄዋፐ ጉይያን ኪራም ሶሎሞናዉ ሀዋዳን ያጊደ ኪቴዳ፤ “ኔን ታዉ ኪቴዳ ኪታይ ታና ጋኬዳ። ኔን ኮዬዳዋ ኡባ ታን ኦꬃና፤ ዝጋ ሙደꬃነ ጽድያ ሙደꬃ ታን ነዉ ሺሻና።

\VS{9}ታ አሳቱ ነ ሙደꬃ ሊባኖሳፐ ዱገ አባዉ ኬዛናዋንታ። ታን ቃሽሳደ፥ አባ ቦላና ቶከቲደ ኔን ማላቶ ሳኣ ጋካናዳን ኦꬃና፤ ታን ያን ብልሳደ ያፐ አፍሳና። ሄዋፐ ጉይያን ኔን ነ ባጋና ታ ካትያ ጎለን ደእያ አሳዉ ምያባ ኪትያዋን ታ ኮይያዋ ፖላናሳ” ያጌዳ።


\par }{\PP \VS{10}ሄዋዳን ኦꬂደ ኪራም ሶሎሞነ ኮዮዋ ኬሻ ዝጋ ሙደꬃነ ጽድያ ሙደꬃ ኡባ እሜዳ።

\VS{11}ሶሎሞነካ ካትያ ጎለን ደእያ አሳይ ማናዉ ላታሙ ሻአ ኮንታለ ዛርጋነ ኦይዱ ጼቱ ሻአ ሊትሮ ጌሻ ዎጋራ ዛይትያ ላይꬃን ላይꬃን ፓጨናን ኪራማዉ እሜዳ።

\VS{12}መꬍና ጎዳይ ሶሎሞናዉ እማና ጌዳዋዳን፥ አዉ አꬌዳ ኤራ እሜዳ። ኪራመነ ሶሎሞነ ባረንቱ ግዶን ሳሮ ደኤድኖ፤ ኡንቱንቱ ላኡ ባረንቱ ግዶን ቃላ ጫቁዋ ጫቀቴድኖ።


\par }{\PP \VS{13}ካቲ ሶሎሞነ እስራኤልያ ኡባፐ ሀታሙ ሻአ ጎሻንቻቱዋ ዶሪደ ከሴዳ።

\VS{14}አዶንራማ ግያ ብታንያ ኡንቱንቱ ቦላ ካፑዋ ኦꬂደ ሱንꬄዳ። ጋባራቱዋካ ታሙ ሻኣ ታሙ ሻኣ ሻክ፥ ሄዙ ጭታ ከሴዳ፤ እት እት ጭታይ ታራን ታራን ቢደ፥ እት አግና ሊባኖሳን ኦꬃናዳንነ ላኡ አግና ባረንቱ ሶን ደአናዳን ቆፔዳ።
\XREF{}{{\XO 5:14 }{\XT{1 ካታ. 12:18}}}

\VS{15}ሶሎሞናዉ ቶኩዋ ቶክያ ላፑን ታሙ ሻአ አሳቱነ ሹቻ ቆእያ ሆስፑን ታሙ ሻአ አሳቱ ገዝያን ደኢኖ።

\VS{16}ሀዋንቱ ካፑዋ ግዲደ አሳ ኪታ ኦስስያ ሄዙ ሻአነ ሄዙ ጼቱ አሳቱዋ ጊግሴዳ።

\VS{17}ኦሳንቻቱ ካቲ ሶሎሞነ አዛዝና፥ ጌሻ ጎልያዉ ባሶ ግዳና ማላ ዎጋ ሙሩታ ሹቻቱዋ ቆኢደ ማሴድኖ።

\VS{18}ሶሎሞና አሳቱነ ኪራማ አሳቱ ኩሽያ ሂላ ኤርያዋንቱ፥ ጌባላ አሳቱዋናካ ግዲደ፥ ጌሻ ጎልያ ኬጻናዉ ምꬃ ቃንጺደነ ሹቻ ቆኢደ ጊግሴድኖ።




\par }\Chap{6}{\SH ሶሎሞነ ጌሻ ጎልያ ኬጼዳ
\par }
{\PP \VerseOne{1}እስራኤልያ አሳይ ግብጼ ጋድያፐ ከሴዳ ኦይዱ ጼታነ ሆስፑን ታማንꬃ ላይꬃን፥ ሶሎሞነ እስራኤልያ ቦላ ካዉቴዳ ኦይደንꬆ ላይꬃን፥ ዚፋ ግያ ላኤንꬆ አግናን፥ ሶሎሞነ መꬍና ጎዳ ጌሻ ጎልያ ኬጻናዉ ዶሜዳ።

\VS{2}ሶሎሞነ መꬍና ጎዳዉ ኬጼዳ ጌሻ ጎሊ ጌሳይ ኡሱፑን ታሙ ዋꬋ አዱሳ፤ ጎምፓይ ላታሙ ዋꬋ አካ፤ ጌሳይ ሀታሙ ዋꬋ ꬎቃ።

\VS{3}ጌሻ ጎልያ ገልያ ሳኣን ደእያ ባራንዳይ ቦከት ገሌዳ ኦላይ ጌሻ ጎልያ ጎምፓ ኬሻ ላታሙ ዋꬋ፤ ጎልያ ጎምፓይ ጌሻ ጎልያ ገልያ ሳኣ ጋካናዉ ታሙ ዋꬋ።

\VS{4}ጌሻ ጎልያዉ ሶ ባጋና አኪደ፥ ካረ ባጋና ጹሜዳ ማስኮተቱ ደኢኖ።

\VS{5-6}ሄ ጎልያ ዩሹዋን ሀራ ክፍለቱዋ ኬጼዳ፤ ሄ ሻካቱ ሄዙ ፖቀቱ ደእያዋንታ፤ ሜጋ የግያ ምꬃይ ጌሻ ሳኣ ግዶ ገለና ማላ፥ ኮይሮ ጎዳና ኦይሰꬂደ ሹቻ ዎꬂደ፥ ግምቢያዉ ህርክ ዉርሰꬃ ኦርድሴዳ። ሄዋ ጋሱዋን ጋርሳ ኮይሮ ፖቂ እቼሹ ዋꬋ አካ፤ ላኤንꬆ ፖቂ ኡሱፑን ዋꬋ አካ፤ ሄዘንꬆ ፖቂ ላፑን ዋꬋ አካ።


\par }{\PP \VS{7}ጌሻ ጎሊ ህን ቆኢያሳን ማሰቴዳ ሹቻ ጻላላን ግምበቴዳ፤ ያትና፥ ጌሻ ጎሊ ግምበቴዳ ዎደ፥ ድጅኑዋ፥ ካልታ፥ ዎይ ሀራ አይ ብራታ ኮሻይነ ጌሻ ጎልያን ስሰትቤና።


\par }{\PP \VS{8}ኡባፐ ጋርሳና ደእያ ፖቅያ ገልያ ፐንጊ ጌሻ ጎልያፐ ገድሳ ባጋና ደኤ፤ ሄ ሳፐ ላኤንꬆ ፖቅያዉነ ሄዘንꬆ ፖቅያዉ ባናዉ የꬍ ከስያ ደꬃቱ ደኢኖ።

\VS{9}ሄዋዳን ኦꬂደ፥ ሶሎሞነ ጎልያ ኬጺደ ፖሌዳ፤ ያቲደ ዝጋ ጻዉላነ ማሰꬃ ቦላና ካሜዳ።

\VS{10}ቃይ ጌሻ ጎልያ ዩሹዋን ፖቀቱዋ ኬጺደ ፖሌዳ፤ ኡንቱንቱ ꬎቃተꬃይ እቱዋዌ እቱዋዌ እቼሹ ዋꬋ ግዲደ፥ ጎዳና ዝጋ ጻዉላን ኦይቀቴድኖ።


\par }{\PP \VS{11}መꬍና ጎዳ ቃላይ ሶሎሞነኮ ዬዳ፤ ሶሎሞና፥

\VS{12}“ሀ ኔን ኬጽያ ጌሻ ጎልያ ግዶፐ፥ ኔን ታ አዋዩዋ ካሎፐ፥ ታ ዎጋ ኦꬆፐ፥ ታ አዛዙዋ ኡባ ናጎፐነ አዛዘቶፐ፥ ታን ነ አዉዋ ዳዊታዉ እሜዳ ህዶታ ነ ባጋና ፖላና።

\VS{13}ያታደ ታን እስራኤልያ አሳ ግዶን ደአና፤ ታን ታ አሳ እስራኤልያ አግከ” ያጌዳ።


\par }{\SH ጌሻ ጎልያዉ ሶ ግዶ ኦሱዋ
\par }
{\R (2 ኦዱዋ 3:8-14)

\par }{\PP \VS{14}ሶሎሞነ ጌሻ ጎልያ ኬጺደ ፖሌዳ።

\VS{15}ጌሻ ጎልያዉ ሶ ባጋ ጎዳ፥ ዉይግያፐ ቢደ ካራ ጋካናዉ ዝጋ ጻዉላ ልቅ ካሜዳ፤ ቃይ ዉይግያንካ ጽድያ ጻዉላ ሂጼዳ።

\VS{16}ጌሻ ጎልያ ግዶን ኡባፐ አꬍያ ጌሻ ሳኣ ግያ ቆልኡዋ መꬋናዉ፥ ጉየ ባጋና ላታሙ ዋꬋ ግድያ ሳኣ ሻኬዳ፤ ዉይግያፐ ካራ ጋካናዉ ዝጋ ጻዉላ ጎዳ ኤሴዳ።
\XREF{}{{\XO 6:16 }{\XT{ከሳ 26:33-34}}}

\VS{17}ሄ ቆልኡዋፐ ስንꬃ ባጋና ደእያ ዉይግያ ጌሳይ ኦይታሙ ዋꬋ አዱሳ።

\VS{18}ጌሻ ጎልያዉ ሶ ባጋይ ማሴዳ ጎስያነ ጪሼዳ ጪሻ ምስልያ መꬌዳ ዝጋ ጻዉላን ልቅ ካመቴዳ፤ ኡባባይካ ዝጋ፤ አይ ሹችነ ቤተና።


\par }{\PP \VS{19}ሶሎሞነ መꬍና ጎዳ ቃላ ጫቁዋ ታቦታ ዎꬃናዉ ጌሻ ጎልያ ግዶን ኡባፐ አꬍያ ጌሻ ሳኣ ጊግሴዳ።

\VS{20}ኡባፐ አꬍያ ጌሻ ሳአይ ላታሙ ዋꬋ አዱሳ፥ ላታሙ ዋꬋ አኮነ ላታሙ ዋꬋ ꬎቃ። ሶሎሞነ ሄ ቆልኦ ሶ ባጋ ዋላካይ ባይና ዎርቃን ሼሼዳ። ቃይ ያርሽያ ሳአይካ ዝጋ ጻዉላን ካመቴዳ።

\VS{21}ሶሎሞነ ጌሻ ጎልያ ግዱዋ ዋላካይ ባይና ዎርቃን ሼሼዳ፤ ዎርቃ ሼሼዳ ቆልኡዋ ገልያ ፐንግያዉ ቦላ ጉባንያ ያነ ሃነ ጋክያ ዎርቃ ሳንሳላታ አሌቂሴዳ።

\VS{22}ያቲደ ጎልያ ግዶ ኡባ ዎርቃን ሼሼዳ፤ ቃይ ኡባፐ አꬍያ ጌሻ ሳኣ ስንꬃን ደእያ ያርሽያ ሳኣ ዎርቃን ሼሼዳ።
\XREF{}{{\XO 6:22 }{\XT{ከሳ 30:1-3}}}


\par }{\PP \VS{23}ኡባፐ አꬍያ ጌሻ ሳኣን ዎꬃናዉ እቱ እቱ ታሙ ዋꬋ አዱቂያ ዎጋራፐ ላኡ ክሩበቱዋ ምስለቱዋ ማሲደ ጊግሴዳ።
\XREF{}{{\XO 6:23 }{\XT{ከሳ 25:18-20}}}

\VS{24}ኮይሮ ክሩብያ ቀፊ እቱ እቼሹ ዋꬋ፤ ላኤንꬁ ቃይ እቼሹ ዋꬋ፤ ኮይሮ ቀፍያ ጼራፐ ቢደ ላኤንꬆ ቀፍያ ጼራ ጋካናዉ ታሙ ዋꬋ።

\VS{25}ላኤንꬆ ክሩቢካ ታሙ ዋꬋ፤ ላኡ ክሩበቱዋ መꬋይነ ማላይ እት ማላ።

\VS{26}እት ክሩብያ ጌሳይ ታሙ ዋꬋ፤ ላኤንꬁካ ሄዋ ኬሻ።

\VS{27}ሶሎሞነ ጌሻ ጎልያን ደእያ ኡባፐ አꬍያ ጌሻ ሳኣን ክሩበላ ዎꬄዳ። ኡንቱንቱ ቀፊ ምጨት ኡቴዳ፤ እት ክሩብያ ቀፊ እት ባጋ ጎዳ ቦችያ ዎደ፥ ህንኮ ክሩብያ ቀፊ ቃይ ህንኮ ባጋ ጎዳ ቦቼ፤ ኡንቱንቱ ላኡዋ ቀፈቱካ ሶ ግዶን እቱ እቱዋ ቦቺኖ።

\VS{28}ሶሎሞነ ክሩበቱዋካ ዎርቃን ሼሼዳ።


\par }{\PP \VS{29}ቆልኡዋነ ዉይግያ ጎዳ ኡባ ክሩበላ፥ ዛምባነ ጪሼዳ ጪሻ ምስልያ ማሴዳዋን አሌቂሴ።

\VS{30}ጌሻ ጎልያዉ ሶ ግዶ ክፍልያ ዉይግያካ ካረ ባጋ ክፍልያ ዉይግያካ ዎርቃን ሼሼዳ።


\par }{\PP \VS{31}ኡባፐ አꬍያ ጌሻ ሳኣ ገልያ ፐንግያዉ ዎጋራ ምꬃፐ ሳንቃቱዋ ከሴዳ። ቆስለꬃቱ እቼሹ ባጋና ዞዚ ደእያዋንታ።

\VS{32}ዎጋራ ምꬃፐ ኦሰቴዳ ላኡ ሳንቃቱ ቦላን ክሩቤላ፥ ዛምባነ ጪሼዳ ጪሻ ምስልያ ማሲደ፥ ሳንቃቱዋ፥ ክሩበቱዋነ ዛምባ ዎርቃን ሼሼዳ።

\VS{33}ሄዋዳንካ፥ ጌሻ ጎልያ ዉይግያ ገልያ ፐንግያዉ ዎጋራፐ ከሴዳ ኦይዱ ዞዝያና ደእያ ቆስለꬃ ኤሴዳ።

\VS{34}እ ቃይ ሄ ፐንግያዉ እት እት ሳንቃይ ግዱዋን ዳኮቲደ ዶየትያ ላኡ ሳንቃቱዋ ከሴዳ።

\VS{35}ክሩበቱዋ፥ ዛምባነ ጪሼዳ ጪሻ ምስለቱዋ ኡንቱንቱ ቦላ ማሴዳ፤ ሄ ማሰቴዳዋንቱ ቦላ ዎርቃ እት ማላ ኦꬂደ ሼሼዳ።


\par }{\PP \VS{36}ሶ ባጋና ደእያ ጉታራ ግምቤዳ፤ ሄ ግምቢ ማሰቴዳ ሹቻ ሄዛቱዋ፥ እቱዋ እቱዋ ቦላ ዎꬂደ፥ እት ዝጋ ማሰꬃ ኡንቱንቱ ቦላ ዎꬂደ ግምቤዳዋ።


\par }{\PP \VS{37}መꬍና ጎዳ ጌሻ ጎልያ ባሱ ሶሎሞነ ካዉቴዳ ኦይደንꬃ ላይꬃን፥ ዚፋ ግያ ላኤንꬆ አግናን ባሰቴዳ።

\VS{38}ሶሎሞነ ካዉቴዳ ታማነ እተንꬅያ ላይꬃን፥ ቡላ ግያ ሆስፑንꬃ አግናን ጌሻ ጎሊ ሀልቼዳዋዳን ኡባና ኬጸቲደ ፖለቴዳ። ሶሎሞነ ጌሻ ጎልያ ላፑን ላይꬃን ኬጺደ ዉርሴዳ።




\par }\Chap{7}{\SH ሶሎሞነ ባረዉ ካዉተꬃ ጎልያ ኬጼዳ
\par }
{\PP \VerseOne{1}ሶሎሞነ ባረ ጎልያ ታማነ ሄዙ ላይꬃን ኬጺደ ዉርሴዳ።

\VS{2}ሊባኖሳ ዎራ ጎልያ ጌተትያ ጎልያ ሶሎሞነ ኬጼዳ፤ ሄ ጎልያ አዱሳተꬃይ ጼቱ ዋꬋ፤ ጎምፓይ እሻታሙ ዋꬋ፤ ጌሳይ ሀታሙ ዋꬋ። ዝጋ ቱቀቱ ኦይዱ ማራን ኤቄድኖ፤ ቃይ ማሰቴዳ ዝጋ ሙደꬃቱ ኡንቱንቱ ቦላ ዎꬌድኖ፤

\VS{3}ሙደꬃቱ ሄዙ ማራን፥ እት እት ማራን ታማነ እቼሹ ሙደꬃቱ ደኢኖ፤ ኡንቱንቱ ኡባና ኦይታማነ እቼሻ።

\VS{4}ሄ ጎልያዉ ማስኮተቱ ሄዙ ማራን ደኢኖ፤ ኡንቱንቱ እቱ እቶ ስንꬃ ባጋን ደኢኖ።

\VS{5}ፐንገቱነ ማስኮተቱ ኦይዱ ዞዝያና ደኢኖ፤ ማስኮተቱ ሄዙ ማራን ግዲደ፥ እቱ እቶ ስንꬃ ባጋን ደኢኖ።


\par }{\PP \VS{6}ሶሎሞነ ቱቀቱ ጎልያ ጌተትያ ጎልያካ ኬጼዳ፤ ሄ ጎልያ ኣዱሳተꬃይ እሻታሙ ዋꬋ፤ ጎምፓይ ሀታሙ ዋꬋ። ሄ ጎልያ ስንꬃን ዳሮ ቱቅያን ዘምፔዳነ ቦላና ካራን ካመቴዳ ባራንዳይ ደኤ።

\VS{7}ቃይ እ ፕርዳዉ ካዉተꬃ አራታይ ደእያ ፕርዳ ጎልያካ ኬጼዳ፤ ሄ ኬꬃይ ዉይግያፐ ቢደ ካራ ጋካናዉ ዝጋን ካመት ኡቴዳ።

\VS{8}ፕርዳ ጎልያፐ ጉየን ደእያ ሀራ ዳባባን ባረዉ ደአናዉ ካትያ ጎልያ የንኮ ጎለቱዋዳን ኦꬂደ ኬጼዳ፤ ባረ ማቻትዉ፥ ግብጼ ካትያ ናትዉካ ሄ ጎልያ ማላ ጎልያ ኬጼዳ።
\XREF{}{{\XO 7:8 }{\XT{1 ካታ. 3:1}}}


\par }{\PP \VS{9}ሀ ጎለቱ ኡባይ፥ ካረፐ ዶሚደ ቢደ ድርሳፐ ሶና ደእያ ዎልቃማ ጉታራ ጋካናዉ፥ ባሱዋፐ ዶሚደ ካራ ጋካናዉ፥ ልኪደ ማሴዳነ ሶናነ ካረና ሶፊደ ጊግሴዳ አልኦ ሹቻፐ ኦሰቴድኖ።

\VS{10}ግምቢ ሂጸቴዳዌ ታሙ ዋꬋ ዎይ ሆስፑን ዋꬋ ግድያ ሎአ ማሰቴዳ ዎልቃማ ሹቻና።

\VS{11}ሄዋፐ ቦላ ባጋና ልከቲደ ማሰቴዳ አልኦ ሹቻይነ ዝጋ ሙደꬃይ ደኤ።

\VS{12}ዎልቃማ ዳባባ ዩሹዋን ደእያ ግምቢ መꬍና ጎዳ ጌሻ ጎልያዳንነ ባራንዳዳን ማሰቴዳ ሹቻ ሄዛቱዋ፥ እቱዋ እቱዋ ቦላ ዎꬂደ፥ እት ዝጋ ማሰꬃ ኡንቱንቱ ቦላ ዎꬂደ ግምቤዳዋ።


\par }{\SH ሁራማ ኦሱዋ
\par }
{\PP \VS{13}ካቲ ሶሎሞነ ኪቲደ፥ ሁራማ ግያ ብታንያ ቂሮሳ ካታማፐ አሂሴዳ።

\VS{14}ሁራማ አታ አምኤ፤ አ ንፍታሌማ ዛረ አሳ። አ አዉ ቂሮሳ አሳ። ሁራም ናሃስያ ግያ ብራታ መꬍያ ሂላይ ደእያ አሳ፤ እ ናሃስያፐ ቆጺደ ከስያዋን ኡባን ሎይꬅ ሎሄዳ አሳ፤ ሶሎሞነኮ እ ዪደ፥ አ ኦሱዋ ኡባ ኦꬄዳ።


\par }{\SH ላኡ ናሃስያ ቱሳቱዋ
\par }
{\R (2 ኦዱዋ 3:15-17)

\par }{\PP \VS{15}ሁራም እቱዋ እቱዋ ጌሳይ ታማነ ሆስፑን ዋꬋ አዱቂደ፥ ዩሹ ታማነ ላኡ ዋꬋ አኬዳ ላኡ ቱሳቱዋ ናሃስያ ሲልሲደ ትጊደ ከሴዳ። ቱሳቶ ግዱ ኮፋ።

\VS{16}ሄዋዳንካ፥ ቱሳቱዋ ሁጲያን ዎꬃናዉ ላኡ ጉምቦቱዋ ናሃስያፐ ሲልሲደ፥ መꬌዳ፤ እት እት ጉምቡ እቼሹ ዋꬋ አዱቄ።

\VS{17-18}ቱሳ ሁጲያን ደእያ እት እት ጉምቦቱዋ ግትያዳን ኦꬄዳ ላፑን ሳንሳላታ ቃጽቃሎቱዋንነ ላኡ ማራና ሮማነ ግያ ቴራ ምስለቱዋን አሌቂስ ዎꬄዳ።

\VS{19}ባራንዳን ኤቄዳ ቱሳቱዋ ቦላ ደእያ ጉምቦቱ ጪሻ ማላን መቴድኖ፤ ኡንቱንቱ ጌሳይ ኦይዱ ዋꬋ።

\VS{20}ላኡ ቱቀቱ ሁጲያን ደእያ ጉምቦቱዋን ሙሉሙቀቱ ኡቴዳ ሳፐ ቦላ ባጋና፥ ሳንሳላታ ቃጽቃሉዋፐ ካሊደ፥ ላኡ ጼቱ ሮማነ ቴራ ምስለቱ ላኡ ማራን ዩይ አꬊደ ደኢኖ።

\VS{21}ሁራም ሄ ላኡ ቱሳቱዋ ጌሻ ጎልያ ባራንዳ ማታን ኤሴዳ። ኡሸቻ ባጋና ኤቄዳ ቱሳ ያኪና ሱንꬄዳ፤ ሀድርሳ ባጋና ኤቄዳ ቱሳ ቃይ ቦኤዛ ሱንꬄዳ።

\VS{22}ቱሳቱ ሁጲያን ደእያ ጉምቦቱ ጪሻ ማላቲደ መቴድኖ። ሄዋዳን ሀኒደ ቱሳቱዋ ኪታይ ፖለቴዳ።


\par }{\SH ናሃስያፐ መꬌዳ ዎንግርያ
\par }
{\R (2 ኦዱዋ 4:2-5)

\par }{\PP \VS{23}ሁራም አባ ሳኒያ ግያ እት ሎይꬅ ዎልቃማ ዎንግርያ ናሃስያ ብራታፐ ሲልሲደ ትግ መꬌዳ። ሄ አባ ዎንግርያ ዶናይ ሀ ጋጻፐ ያ ጋጻ ጋካናዉ ታሙ ዋꬋ፤ ጌሳይ እቼሹ ዋꬋ፤ ዩሹ ቃይ ሀታሙ ዋꬋ።

\VS{24}አባ ዎንግርያ ዶናን ካረ ባጋና ዝቂ ጊደ፥ አናና ኦይቀቲደ መቴዳ ጎሰቱዋ ምስለቱ ደኢኖ፤ ሄ ጎሰቱዋ ምስለቱ ላኡ ማራን፥ እት እት ዋꬋን ታሙ ታሙ ዩይ አꬊደ ሹሸቴድኖ።


\par }{\PP \VS{25}ሄ አባ ሳኒ ናሃስያ ብራታፐ መቴዳ ታማነ ላኡ ቦራቱዋ ምስለቱ ዞክያን ኡቴዳ። ቦራቱዋ ምስለቱዋፐ ሄዛቱ ሁጲሳ ባጋ፥ ሄዛቱ አዋይ ዉልያ ባጋ፥ ሄዛቱ ገድሳ ባጋ፥ ሄዛቱ ቃይ አዋይ ዶልያ ባጋ ስሚደ ጼልያዋ ማላቲኖ። አባ ሳኒ ኡንቱንቱ ቦላ ኡቴዳ፤ ኡንቱንቶ ጉየ ባጋይ ግዱዋኮ ስም ኡቴዳ።

\VS{26}አባ ሳኒ እት ታካ ኬሻ ኦርዱዋ፤ አ ዶናይ ዋንጫ ዶና ማላ፤ ቃይ ጪሻይ ጪሼዳዋካ ማላቴ። ሄ አባ ሳኒ ኦይታሙ ሻአ ሊትሮ ግድያ ሃꬃ ኦይቂያዋ።


\par }{\SH ናሃስያ ጋረቱዋ
\par }
{\PP \VS{27}ሁራም ቃይ ታሙ ጋረቱዋ ናሃስያ ብራታፐ መꬌዳ። ሄ ጋረቱ እቱ እቱ ኦይዱ ዋꬋ አዱሳ፤ ኦይዱ ዋꬋ አኮነ ሄዙ ዋꬋ ꬎቃ።

\VS{28}ሄ ጋረቱ ሀዋዳን ኦሰቴድኖ፤ ፑደ ኤቄዳ ኦይዱ ብራታቱዋ ቦላ ፕድ ጊደ ሎቻ ናሃስያ ብራታቱ ኦይቀት ኡቴድኖ።

\VS{29}ሄ ብራታቱዋ ቦላ ጋሞቱዋ፥ ቦራቱዋነ ክሩበላ ማላትሲደ መꬌዳ ምስለቱ ደኢኖ፤ ጋሞቱዋነ ቦራቱዋ ምስለቱዋፐ ሁጲሳናነ ህርክ ባጋና ደእያ ብራታቱዋ ቦላ ቃይ ቆጺደ መꬌዳ ጪሻ ኤንጩርሳ ምስለቱ ደኢኖ።

\VS{30}እት እት ጋርያዉ ናሃስያፐ ኦꬄዳ ኦይዱ ይንግርያዋንቱነ ይንግርያዋንታ ጋꬅ ዋጽያ ናሃስያ ካሶቱ ደኢኖ። ሄዋዳንካ፥ ኦይዱ ዞዘቱን ከርያ ዘምፕስያባቱ ደኢኖ። ሄ ዘምፕስያባቱ ጪሻ ኤንጩርሳ ማላትያ ምስለቱዋን አሌቀት ኡቴድኖ።

\VS{31}ጋርያ ዘምፕስያባቱ ሁጲያን ይንግርያዋንቱ ኡቴዳ ሻሺ ደኤ፤ ሄ ሻሺ ጋርያ ጼራፐ ፑደ እት ዋꬋ ግድያዋ ꬎቁ ጊደ፥ ዱገ ባጋ ዋꬋ ግድያዋ ዝቂ ጊደ መቴ። ሄ ሻሽያዉ ዶናይ ዩይ አꬊደ ምስልያን አሌቀት ኡቴዳ።

\VS{32}ይንግርያዋንቱ ጌሳይ እት ዋꬋነ ባጋ፤ ይንግርያዋንቱ ሎቻ ናሃስያ ብራታቶ ጋርሳ ባጋና ደኢኖ። እርዝዞቱ ኦይቀት ኡቴዳ ካሶቱ ጋርያና ኦይቀት ኡቴድኖ።

\VS{33}ይንግርያዋንቱ ኦላ ፓራ ጋርያ ይንግርያዋንቱዳን መቴድኖ፤ ይንግርያዋንታ ጋꬂደ ኦይቂያ ካሶቱ፥ ቻርከቱነ ቅንቂረተቱ ኡባይካ ናሃስያፐ ትገቲደ ኦሰቴድኖ።

\VS{34}ሄ ጋረቱዋ ኡባ ዞዘቶካ ኡንቱንቱ ህርክ ባጋና ህርክባጋና ኡንቱንቱና እቱዋ ግድ ኦይቀቲደ፥ ናሃስያፐ መቴዳ ዘምፖቱ ደኢኖ።

\VS{35}እት እት ጋርያ ሁጲያ ዩሹዋን እት ዋꬋዉ ባጋ አዱቂያ ሻሺ ደኤ፤ ዘምፖቱነ ሎቻ ናሃሰቱ ጋርያና ኦይቀቲደ፥ እቱዋ ግዲደ ኦሰቴድኖ።

\VS{36}ሀ ዘምፖቱዋፐነ ሎቻ ናሃሰቱዋፐ ግዱዋን ደእያ ካሎ ሳአቱ ኡባይ ክሩበቱዋ፥ ጋሞቱዋነ ዛምባቱዋ ምስለቱዋን አሌቀት ኡቴድኖ፤ ቃይ ኡንቱንቱ ዩሹ ጪሻ ኤንጩርሳ ምስልያን አሌቀት ኡቴዳ።

\VS{37}ስም ታሙ ጋረቱካ ሀዋዳን ኦሰቴድኖ፤ ሲልሲደ ኡንቱንቱ ትጌዳ ሚሻይ እቱዋ ግድያ ድራዉ፥ ኡንቱንቱ ጌሳይካ ኡንቱንቱ ያራይካ እት ማላ።


\par }{\PP \VS{38}ሁራም ሜጨትያ ታሙ ከረቱዋ ናሃስያፐ መꬌዳ፤ እት እት ከርያ ጎምፓይ ኦይዱ ዋꬋ አኮ ግዲደ፥ ሆስፑን ጼቱ ሊትሮ ሃꬃ ኦይቄ፤ ታሙ ጋረቶ ሁጲያን ሁጲያን እት እት ሜጨትያ ከሪ ደኤ።
\XREF{}{{\XO 7:38 }{\XT{ከሳ 30:17-21}}}

\VS{39}ሁራም ጋረቱዋ እቼሻቱዋ ጌሻ ጎልያዉ ሁጲሳ ባጋና፥ እቼሻቱዋ ቃይ ጌሻ ጎልያዉ ገድሳ ባጋና ዎꬄዳ፤ ቃይ ናሃስያፐ ኦሰቴዳ አባ ሳኒያ ጌሻ ጎልያፐ ገድሳ አዋይ ዶልያ ባጋ ዛሪደ ኤሴዳ።


\par }{\SH ጌሻ ጎልያ ሚሻቱዋ
\par }
{\R (2 ኦዱዋ 4:11—5:1)

\par }{\PP \VS{40}ቃይ ሁራም ከረቱዋ፥ አካፋቱዋነ ኩይጻሮቱዋ መꬌዳ፤ ያቲደ ካትያ ሶሎሞናዉ መꬍና ጎዳ ጌሻ ጎልያ ኪታ ኦꬂደ ፖሌዳ።


\par }{\BB \par }
{\PP \VS{41}እ ኦꬄዳ ኦሶቱካ:

\par }{\Q ላኡ ቱሳቱ፥

\par }{\QB ቱሳቱዋ ሁጲያን ዎꬅያ ሳይነ ማላ ላኡ ጉምቦቱዋ፥

\par }{\Q ቱሳቱዋ ቦላ ደእያ ላኡ ጉምቦቱዋ አሌቂስያ ላኡ ግተ ማላ ሳንሳላታቱዋ፥


\par }{\Q \VS{42}እት እት ጉምቡዋ ቦላ ላኡ ማራን ናሃስያፐ፥

\par }{\QB መቴዳ እት እት ጼቱ ሮማነ ቴራ ምስለቱዋ፥

\par }{\QB ኡባና ኦይዱ ጼቱ ሮማነ ቴራ ምስለቱዋ፥


\par }{\Q \VS{43}ታሙ ጋረቱዋ፥ ጋረቱዋ ቦላን ዎꬍያ፥

\par }{\QB ሜጨትያ ታሙ ከረቱዋ፥


\par }{\Q \VS{44}አባ ሳኒያነ አፐ ጋርሳን ደእያ፥

\par }{\QB ታማነ ላኡ ቦራቱዋ ምስለቱዋ፥


\par }{\Q \VS{45}ከረቱዋ፥ አካፋቱዋነ ኩይጻሮቱዋ።

\par }{\MM ሁራም ካትያ ሶሎሞናዉ መꬍና ጎዳ ጌሻ ጎልያ ኦሶ መꬌዳ ሀ ሚሻቱዋ ኡባ ቁጨቴዳ ናሃስያፐ መꬌዳ።

\VS{46}ካቲ ሶሎሞነ ሱኮታፐነ ጻርታናፐ ግዱዋን፥ ዮርዳኖሳ ደምባን ደእያ፥ ናሃስያ ብራታ ሲልስያ ሳኣን ሀዋንታ ኡባ ኦስሴዳ።

\VS{47}ናሃስያ ብራታፐ መቴዳ ሀ ሚሻ ኡባይ ሎይꬅ ዳራ ግዴዳ ድራዉ፥ ሶሎሞነ አ ማዛንስቤና፤ ሄዋ ድራዉ፥ ዎይሳ ዴጽንቶ ልኪ ኤረትቤና።


\par }{\PP \VS{48}ቃይካ ሶሎሞነ መꬍና ጎዳ ጌሻ ጎልያ ግዶን ደእያ ሚሻቱዋ ኡባ ዎርቃፐ መꬍሴዳ። ሄዋንቱካ:

\par }{\Q ዎርቃፐ ኦꬄዳ ያርሽያ ሳኣ፥

\par }{\QB ስንꬃን ዎꬅያ ኡክꬃይ ኡትያ ጻርጴዛ፥
\XREF{}{{\XO 7:48 }{\XT{ከሳ 25:23-30፤ 30:1-3}}}


\par }{\Q \VS{49}ኡባፐ አꬍያ ጌሻ ሳኣፐ፥

\par }{\QB ስንꬃን ኡሸቻ ባጋናነ ሀድርሳ ባጋና ኤቄዳ፥

\par }{\QB እቼሹ እቼሹ ጾምፕያ ዎꬅያ ባላቱዋ፥

\par }{\QB ጪሻቱዋ፥ ጾምፕያ ቶይስያ ቃጲያ፥
\XREF{}{{\XO 7:49 }{\XT{ከሳ 25:31-40}}}


\par }{\Q \VS{50}ጹአቱዋ፥ ጾምፕያ ቶይስያዋንታ፥

\par }{\QB ኩይጻሮቱዋ፥ እጻና ጩዋይያባቱዋ፥

\par }{\QB ታማ አክያ ሚሻቱዋነ፥

\par }{\QB ኡባፐ አꬍያ ጌሻ ሳኣ ጌተትያ ቆልኡዋ ፐንገቱዋነ፥

\par }{\Q ጌሻ ጎልያዉ ካረ ባጋ ፐንገቱዋ ኦይቄዳ ማጻፋቱዋ።

\par }{\QB ሀ ሚሻቱ ኡባይ ዎርቃፐ ኦሰቴድኖ።


\par }{\PP \VS{51}ካቲ ሶሎሞነ መꬍና ጎዳ ጌሻ ጎልያ ኪታ ኡባ ፖሌዳዋፐ ጉይያን፥ አ አዉ ዳዊተ መꬍና ጎዳዉ ዱማዪደ ዎꬄዳ ብራ፥ ዎርቃነ ሀራ ሚሻቱዋካ ኡባ አሂደ፥ ጌሻ ጎልያ ሚሻ ምንጅያሳን ዎꬄዳ።\XREF{}{{\XO 7:51 }{\XT{2 ሳሜላ 8:11፤ 1 ኦዱዋ 18:11}}}




\par }\Chap{8}{\SH ጾሳ ታቦታይ ጌሻ ጎልያ ገሌዳ
\par }
{\R (2 ኦዱዋ 5:2—6:2)

\par }{\PP \VerseOne{1}ሄዋፐ ጉይያን ካቲ ሶሎሞነ መꬍና ጎዳ ታቦታ ዳዊታ ካታማፐ፥ ጽዮነፐ ከሲደ፥ ጌሻ ጎልያ አሀናዳን፥ እስራኤልያ ጭማቱዋ፥ ዛራቱዋ ኡባ ካፓቱዋነ እስራኤልያ ጎልያ አሳቱዋ ካለꬅያዋንታ የሩሳላመ ካታማ ሺሼዳ።
\XREF{}{{\XO 8:1 }{\XT{2 ሳሜላ 6:12-16፤ 1 ኦዱዋ 15:25-29}}}

\VS{2}ኤታኒማ ጌተትያ ላፑንꬃ አግናን፥ ዳስያ ባላይ ቦንቼትያ ዎደ፥ እስራኤልያ አሳይ ኡባይ ካትያ ሶሎሞነኮ ሺቄዳ።
\XREF{}{{\XO 8:2 }{\XT{ዎጋ 23:24}}}


\par }{\PP \VS{3}እስራኤልያ ጭማቱ ኡባይ ጋክና፥ ቄሳቱ ታቦታ ደንꬄድኖ።

\VS{4}ሌዋቱነ ቄሳቱ፥ መꬍና ጎዳ ታቦታ፥ ዱንካንያነ ዱንካንያ ግዶን ደእያ ጌሻ ሚሻቱዋ ኡባ ቶኪደ አሄድኖ።

\VS{5}ካቲ ሶሎሞንነ አናና ደእያ እስራኤልያ ያአይ ኩመንꬃይ ታቦታ ስንꬃን ሺቂደ፥ ፓይዳናዉ ዳንዳየተና ጮራ ዶርሳነ መህያ ያርሼድኖ።


\par }{\PP \VS{6}ሄዋፐ ጉይያን ቄሳቱ መꬍና ጎዳ ቃላ ጫቁዋ ታቦታ ጌሻ ጎልያዉ ግዶ ጌሻ ቆልኡዋ፥ ኡባፐ አꬌዳ ጌሻ ሳኣ ግያ ሳኣ አሂደ፥ ክሩበቱዋ ምስለቱ ቀፈቱዋፐ ጋርሳ ባጋና ዎꬄድኖ።

\VS{7}ምጨት ኡቴዳ ክሩበቱዋ ቀፈቱ ታቦታነ ታቦታ ቶክያ ካሱዋ ካሜድኖ።

\VS{8}ካሶቱ ሎይꬅ አዱሳ ግድያ ድራዉ፥ ኡንቱንቱ ጼራይ ኡባፐ አꬍያ ጌሻ ሳኣ ስንꬃን ደእያ ጌሻ ሳኣን ቤታናዉ ዳንዳዬ፤ ሽን ጌሻ ሳኣፐ ካረና ቤታናዉ ዳንዳየና። ኡንቱንቱ ሀቼ ጋካናዉ ሄ ሳኣን ደኢኖ።

\VS{9}እስራኤልያ አሳይ ግብጼ ጋድያፐ ከሴዳ ዎደ፥ መꬍና ጎዳይ ኡንቱንቱና ቃላ ጫቁዋ ጫቀቴዳ ሲና ደርያን ሙሴ ዎꬄዳ ላኡ ማሰቴዳ ሹቻቱዋፐ አትና፥ ታቦታ ግዶን ሀራባይ አያይነ ባዋ።
\XREF{}{{\XO 8:9 }{\XT{ዛረ. 10:5}}}


\par }{\PP \VS{10}ቄሳቱ ጌሻ ሳኣፐ ከስና፥ ሻሪ መꬍና ጎዳ ጌሻ ጎልያ ኩሜዳ።
\XREF{}{{\XO 8:10 }{\XT{ከሳ 40:34-35}}}

\VS{11}ሄ ሻርያ ጋሱዋን ቄሳቱ ባረንቱ ኪታ ኦꬃናዉ ዳንዳይበይክኖ፤ አያዉ ጎፐ፥ መꬍና ጎዳ ቦንቹ አ ጌሻ ጎልያ ኩም ኡቴዳ።


\par }{\PP \VS{12}ሄዋፐ ጉይያን ሶሎሞነ ሀዋዳን ያጌዳ፤ “አቤት መꬍና ጎዳዉ፥ ኔን፥ ‘ታን ꬉማ ሻርያን ደአና’ ያጋ ዎꬃዳ።\XREF{}{{\XO 8:12 }{\XT{ማዝ. 18:11፤ 97:2}}}

\VS{13}ታን ቱሙፐ ነዉ ሎኦ ጌሻ ጎልያ፥ ኔን አን መꬍናዉ ደአናሳ ኬጻድ” ያጌዳ።


\par }{\SH ሶሎሞነ አሳዉ ሃሳዬዳ ሃሳያ
\par }
{\R (2 ኦዱዋ 6:3-11)

\par }{\PP \VS{14}እስራኤልያ ያአይ ኩመንꬃይ ኤቂደእሽን፥ ካቲ ኡንቱንቱኮ ስሚደ፥ ሀዋዳን ያጊደ ኡንቱንታ አንጄዳ፤

\VS{15}“መꬍና ጎዳይ እስራኤልያ ጾሳይ ጋላተቶ! ታ አዉዋ ዳዊታዉ ባረ ዶናን ኦዴዳ ህዶታ ባረ ኩሽያን ፖሌዳ። ሄ እ ኦዴዳ ህዶታይ፥

\VS{16}‘ታን ታ አሳ እስራኤልያ ግብጼፐ ከሳደ አሄዳ ጋላሳፐ ዶምና፥ ታ ሱንꬃይ አን ደአና ማላ፥ ጌሻ ጎልያ ኬጻናዉ እስራኤልያ ዛራቱዋ ግዶን አይ ካታማነ ዶራበይከ፤ ሽን ታ አሳ እስራኤልያ ካለꬃና ማላ፥ ታን ዳዊታ ዶራድ’ ያጌዳ።
\XREF{}{{\XO 8:16 }{\XT{2 ሳሜላ 7:4-11፤ 1 ኦዱዋ 17:3-10}}}


\par }{\PP \VS{17}“ታ አዉ ዳዊተ መꬍና ጎዳ እስራኤልያ ጾሳ ሱንꬃዉ ጌሻ ጎልያ ኬጻናዉ ባረ ዎዛናን ቆፔዳ።
\XREF{}{{\XO 8:17 }{\XT{2 ሳሜላ 7:1-3፤ 1 ኦዱዋ 17:1-2}}}

\VS{18}ሽን መꬍና ጎዳይ ታ አዉዋ ዳዊታ፥ ‘ኔን ታ ሱንꬃዉ ጌሻ ጎልያ ኬጻናዉ ነ ዎዛናን ቆፔዳ ድራዉ፥ ሎኦባ ኦꬃዳ።

\VS{19}ግዶፐነ፥ ጌሻ ጎልያ ኬጻናዌ ኔና ግዳካ፤ ታ ሱንꬃዉ ጌሻ ጎልያ ኬጻናዌ ነ ጉልባታፐ የለታና ነ ናኣ’ ያጌዳ።
\XREF{}{{\XO 8:19 }{\XT{2 ሳሜላ 7:12-13፤ 1 ኦዱዋ 17:11-12}}}


\par }{\PP \VS{20}“ሀእካ መꬍና ጎዳይ ባረ እማና ጌዳ ህዶታ ቃላ ፖሌዳ። መꬍና ጎዳይ ካሰ እሜዳ ህዶታዳንካ ታን ታ አዉዋ ዳዊታ ሳኣን ካተታድነ ሀእ እስራኤልያ ካዉተꬃ አራታን ኡታድ። ቃይ መꬍና ጎዳ እስራኤልያ ጾሳ ሱንꬃዉ ጌሻ ጎልያ ኬጻድ።

\VS{21}መꬍና ጎዳይ ኑ አዎቱዋ ግብጼፐ ከሴዳ ዎደ ኡንቱንቱና ጫቀቴዳ ጫቁ ደእያ ታቦታዉካ አ ግዶን ሳኣ እንጀያድ” ያጌዳ።


\par }{\SH ሶሎሞነ ዎሳ
\par }
{\R (2 ኦዱዋ 6:12-42)

\par }{\PP \VS{22}ሄዋፐ ጉይያን ሶሎሞነ መꬍና ጎዳዉ ያርሽያ ሳኣ ስንꬃን፥ እስራኤልያ ያአይ ኩመንꬃይ ደእያ ሳኣን ኤቂደ፥ ባረ ኩሽያ ሳሉዋ ዛር ምጪደ፥

\VS{23}ሀዋዳን ያጊደ ዎሴዳ፤ “አቤት መꬍና ጎዳዉ፥ እስራኤልያ ጾሳዉ፥ ቦላ ሳሉዋን ዎይ ጋርሳ ሳኣን ነ ማላ ጾስ ባዋ። ኔን ነ ቃላ ጫቁዋ ናጋሳ፤ ባረ ኩመንꬃ ዎዛናፐ ነ ስንꬃን ሀመቴዳ ነ ቆማቱዋ አገና ሲቁዋን ሲቃሳ።

\VS{24}ነ ቆማዉ፥ ታ አዉዋ ዳዊታዉ ኔን ኦꬃና ጋደ ሃሳዬዳ ቃላ ናጋዳ፤ ኔን ካሰ ነ ዶናን ሃሳዬዳዋ ነ ኩሽያን ሀቼ ፖላዳ።


\par }{\PP \VS{25}“ሀእካ አቤት መꬍና ጎዳ፥ እስራኤልያ ጾሳዉ፥ ኔን ነ ቆማዉ፥ ታ አዉዋ ዳዊታዉ፥ ‘ኔን ታ ስንꬃን ሀመቴዳዋዳን ነ ናናይካ ታ ስንꬃን ሀመታና ማላ ባረንቱ ኦግያ ናጎፐ፥ ታ ስንꬃን እስራኤልያ ካዉተꬃ አራታን ኡትያ አሳ ኔን ኡባካ ꬋያካ’ ያጌዳ ቃላ ፖላ።
\XREF{}{{\XO 8:25 }{\XT{1 ካታ. 2:4}}}

\VS{26}አቤት እስራኤልያ ጾሳዉ፥ ኔን ነ ቆማዉ፥ ታ አዉዋ ዳዊታዉ ሃሳዬዳ ነ ቃላ ሀእካ አጎፓ።


\par }{\PP \VS{27}“ሽን ጾሳይ ቱሙ ሳኣን ደአኔየ? በአ፥ ሳሎቱ፥ ኡባፐ ꬎቃን ደእያ ሳሉካ ነዉ ግዳናዉ ዳንዳየና። ያትና፥ ሀ ታን ኬጼዳ ጌሻ ጎሊ ነዉ አይ ኬሻ ጉጻንዴሻ!\XREF{}{{\XO 8:27 }{\XT{2 ኦዱዋ 2:6}}}

\VS{28}ግዶፐነ፥ አቤት መꬍና ጎዳዉ፥ ታ ጾሳዉ፥ ታን ነ ቆማይ ሀቼ ዎስያዋነ ዋትዋትያዋ ኔን ሀይዛ።

\VS{29}ኔን፥ ‘ታ ሱንꬃይ ሄ ሳኣን ደአና’ ጌዳ ሀ ጌሻ ጎልያ ነ አይፊ ቃማነ ጋላስ ጼሎ። ታን ነ ቆማይ ሀ ሳኣኮ ስማደ፥ ዎስያ ዎሳ ኔን ስሳ።
\XREF{}{{\XO 8:29 }{\XT{ዛረ. 12:11}}}

\VS{30}ታን ነ ቆማይነ ነ አሳይ እስራኤሊ ሀ ጌሻ ጎልያኮ ስሚደ፥ ዋትዋትያ ዋትዋቱዋ ኔን ስሳ። ኔን ደእያ ሳን ሳሉዋን ስሳደ፥ ኑዉ አቶ ያጋ።


\par }{\PP \VS{31}“እት አሳይ ባረ ሾሩዋ ናቂና፥ አ ጫቀꬃናዉ ሀ ጌሻ ጎልያ አይና፥ አ ግዶን ደእያ ያርሽያ ሳኣ ስንꬃን እ ጫቆፐ፥

\VS{32}ኔን ሳሉዋን ስሳደ፤ ኪተታ። ነ ቆማቱዋ ግዱዋን ፕርዳ። ባይዛንቻቱዋ ቦላ ፕርዳደ፥ እ ኦꬄዳዋ አ ቦላ ዛራ፤ ጽሉዋ ሻትንꬃደ፥ አዉ አ ጽሎተꬃዳን ዛራ።


\par }{\PP \VS{33}“ነ አሳይ እስራኤሊ ነ ቦላ ናጋራ ኦꬄዳ ጋሱዋን ሞርክያን ጾነቲደ፥ ኡንቱንቱ ኔኮ ስሚደ፥ ነ ሱንꬃ ጼሲደ፥ ሀ ጌሻ ጎልያን ኔና ዎሶፐነ ነዉ ዋትዋቶፐ፥

\VS{34}ኔን ሳሉዋን ስሳ። ነ አሳ እስራኤልያ ናጋራ አቶ ያጋ፤ ያታደ ኔን ካሰ ኡንቱንቱ ማይዛ አዋቶ እሜዳ ቢታዉ ኡንቱንታ ጉየ ዛራ።


\par }{\PP \VS{35}“ነ አሳይ ነ ቦላ ናጋራ ኦꬄዳ ጋሱዋን ሳሎቱ ጎርደትናነ እራይ ቡከናን እጽና፥ ኡንቱንቱ ሀ ሳኣ ስሚደ፥ ዎሶፐነ ኔን ኡንቱንታ ኡንኤꬄዳ ድራዉ ነ ሱንꬃ ጼሲደ፥ ባረንቱ ናጋራፐ ስሞፐ፥ ኔን ሳሉዋን ስሳ።

\VS{36}ነ ቆማቱዋ ናጋራ፥ ነ አሳ እስራኤልያ ናጋራ አቶ ያጋ። ኡንቱንቱ ሀመታናዉ በስያ ሎኦ ኦግያ ኡንቱንታ ታማርሳ፤ ያታደ ኔን ነ አሳ ላትሴዳ ቢታን እራ ቡክሳ።


\par }{\PP \VS{37}“ቢታ ቦላን ኮሻይ ዎይ ኢታ ሀርጊ ዪና፥ ዎይ ካꬃ ጹግ ꬋይስያ ጫርኩ ዎይ ቦሊ ዎይ ቡምቡረꬃይ ቢታ ቦላን ዪና፥ ዎይ ሞርኪ ኡንቱንቱ ካታማቱዋ ዶድና፥ ዎይ አይ ማላ ባሻይ ዎይ ሀርጊ ዪና፥

\VS{38}ነ አሳ እስራኤልያፐ ኦንነ ኔና ዎሶፐነ ነዉ ዋትዋቶፐ፥ ቃይ አይ አሳይነ ባረ ዎዛናን ኡንኤꬅያዋ ኤሪደ፥ ሀ ጌሻ ጎልያኮ ስሚደ፥ ባረ ኩሽያ ምጮፐ፥

\VS{39}ኔን ደእያ ሳኣን ሳሉዋን ስሳ። ኡንቱንቱ ናጋራ አቶ ያጋ፤ ያታደ ኡንቱንቶ ኪተታ። ኔን አሳ ዎዛና ኤርያዋዳንካ፥ አሳ ኡባዉ አ ኦሱዋዳን ኦሱዋዳን እማ። አያዉ ጎፐ፥ አሳ ኡባ ዎዛና ኤርያዌ ነ ጻላላ።

\VS{40}ያቶፐ፥ ኔን ኑ ማይዛ አዋቶ እሜዳ ቢታን ደእያ ዎደ ኡባን፥ ኡንቱንቱ ነዉ ያያና።


\par }{\PP \VS{41-42}“ሄዋዳንካ፥ ነ አሳ እስራኤልያ ግደና ካረ ቢታ አሳይ ነ ዎልቃማ ሱንꬃዋነ ኔን ነ አሳዉ ኦꬄዳ ማላልስያ ኦሶቱዋባ ስሲደ፥ ሃኮ ጋድያፐ ዪደ፥ ሀ ጌሻ ጎልያኮ ስሚደ፥ ኔና ዎሶፐ፥

\VS{43}ኔን ደእያ ሳኣን ሳሉዋን ስሳ። ነ አሳቱ እስራኤላቱ ኤርያዋዳን፥ ሳኣን ደእያ አሳይ ኡባይ ነ ሱንꬃ ኤራና ማላነ ነዉ ያያና ማላ፥ ቃይ ታን ኬጼዳ ሀ ጌሻ ጎሊ፥ ነዉ ጎይንያ ሳኣ ግዴዳዋ ኡንቱንቱ ኤራና ማላ፥ ሄ ካረ ቢታ አሳይ ኔና ዎስያዋ አዉ ፖላ።


\par }{\PP \VS{44}“ነ አሳቱ ባረንቱ ሞርከቱዋ ኦላና ማላ ኔን ኪቴዳ ሳኣ ሀቃነ ቢደ፥ ኡንቱንቱ ኔን ዶሬዳ ሀ ካታማኮነ ታን ነ ሱንꬃዉ ኬጼዳ ጌሻ ጎልያኮ ስሚደ፥ ኔና መꬍና ጎዳ ዎሶፐ፥

\VS{45}ኡንቱንቱ ዎሳነ ዋትዋቱዋ ሳሉዋን ኔን ስሳ፤ ኡንቱንቶ ጾኑዋ እማ።


\par }{\PP \VS{46}“ናጋራ ኦና አሳይ ባይናዋዳንካ፥ ኡንቱንቱ ነ ቦላ ናጋራ ኦꬅና፥ ኔን ኡንቱንቶ ሀንቀታደ ሞርከቶ ኡንቱንታ አꬃደ እምና ሞርከቱካ ኡንቱንታ ኦሞዲደ፥ ሃክና ማትናካ ባረንቱ ጋድያ አኪደ አፍና፥

\VS{47}ኡንቱንቱ ሄ ኦሞደቴዳ ቢታን ደኢደ፥ ባረንቱ ዎዛናን ናጋራፐ ስሞፐ፥ ሄ ኦሞደቴዳ ቢታን ኡንቱንቱ ደኢደ፥ ‘ኑን ናጋራ ኦꬄዶ፤ ኑን ባይዜዶ፤ ኑን ኢታባ ሀኔዶ’ ያጊደ ነዉ ዋትዋቶፐ፥

\VS{48}ባረና ኦሞዲደ አፌዳ ሞርከቱዋ ቢታን ደኢደ፥ ኡንቱንቱ ባረንቱ ኩመንꬃ ዎዛናፐነ ባረንቱ ኩመንꬃ ቆፋፐ ኔኮ ስሞፐ፥ ኔን ኡንቱንቱ ማይዛ አዋቶ እሜዳ ኡንቱንቱ ቢታኮ፥ ኔን ዶሬዳ ካታማኮነ ታን ነ ሱንꬃዉ ኬጼዳ ጌሻ ጎልያኮ ስሚደ፥ ኔና ዎሶፐ፥ ያቶፐ፥

\VS{49}ኡንቱንቱ ዎሳነ ኡንቱንቱ ዋትዋቱዋ ኔን ደእያ ሳኣን ሳሉዋን ስሳ። ኡንቱንቶ ፕርዳ።

\VS{50}ነ አሳይ ነ ቦላ ኦꬄዳ ናጋራነ ባይዜዳ ባይዙዋ አቶ ያጋ፤ ኡንቱንቱ ኦሞዲደ አፌዳ አሳቱ ኡንቱንቶ ቃረታናዳን ኦꬃ።

\VS{51}አያዉ ጎፐ፥ ኡንቱንቱ ሄ ብራታ ሲልስያ ጮጭያ ማላ ጋድያፐ፥ ግብጼፐ ኔን ከሴዳ ነ አሳቱዋነ ነ ቡዞቱዋ።


\par }{\PP \VS{52}“ታን ነ ቆማይነ ነ አሳይ እስራኤሊ ዋትዋትያዋ ነ አይፊ ጼሎ፤ ቃይ ኡንቱንቱ ዋስያ ዎደ አዉደነ ኔን ኡንቱንቶ አላ።

\VS{53}አያዉ ጎፐ፥ አቤት ኡባ ሞድያ መꬍና ጎዳዉ፥ ኔን ካሰ ኑ አዎቱዋ ግብጼፐ ከስያ ዎደ ነ ቆማ ሙሴ ባጋና ኦዴዳዋዳን፥ ኡንቱንታ ኔን ሳኣን ደእያ ካዉተꬃቱ ኡባ ግዶፐ ነ ቡዞ ኦꬃናዉ ዱማያዳ” ያጊደ ዎሴዳ።


\par }{\SH ሶሎሞና ዉርሰꬃ አንጁዋ
\par }
{\PP \VS{54}ሶሎሞነ መꬍና ጎዳ ዎሳነ ዋትዋቱዋ ፖሌዳዋፐ ጉይያን፥ ባረ ኩሽያ ሳሉዋ ምጪደ መꬍና ጎዳ ያርሹዋ ሳኣ ስንꬃን ጉልባቴዳ ሳኣፐ ደንድ ኤቄዳ።

\VS{55}እስራኤልያ ሽቁዋ ኡባ ባረ ቃላ ꬎቂሲደ፥ ሀዋዳን ያጊደ አንጄዳ፤

\VS{56}“እ ካሰ ሃሳዬዳ ባረ ቃላዳን ባረ አሳ እስራኤልያ ሸምፕሴዳ መꬍና ጎዳይ ጋላተቶ፤ እ ባረ ቆማ ሙሴ ባጋና እሜዳ ሎኦ ህዶታይ ኡባይ ፖለቴዳ።
\XREF{}{{\XO 8:56 }{\XT{ዛረ. 12:10፤ ኢያሳ 21:44-45}}}

\VS{57}መꬍና ጎዳይ ኑ ጾሳይ ካሰ ኑ አዎቱዋና ደኤዳዋዳን፥ ኑናናካ ደኦ፤ እ ኑና ኡባካ አጎፖ ዎይ የጎፖ።

\VS{58}ኑን አ ኦግያን ኡባን ሀመታና ማላነ እ ኑ አዋቶ እሜዳ አዛዙዋ፥ ዎጋቱዋነ ህግያ ናጋና ማላ፥ ኑ ዎዛና ባረኮ ዛሮ።

\VS{59}ሀቼ ሀቼ ደኦ ኮሽያዋዳን፥ ጾሳይ ታና ባረ ቆማነ ባረ አሳ እስራኤልያ ማዳና ማላ፥ ታን መꬍና ጎዳ ስንꬃን ዎሳደ ጌዳ ሀ ቃላቱ ቃማነ ጋላስ መꬍና ጎዳኮ፥ ኑ ጾሳኮ፥ ሺቅኖ።

\VS{60}ሄዌነ፥ ሳኣን ደእያ አሳይ ኡባይ መꬍና ጎዳይ ጾሳ ግድያዋነ አፐ አትና ሀራ ጾስ ባይናዋ ኤራናዳና።

\VS{61}ሀቼዋዳንካ ህንተንቱ አ ዎጋዳን ሀመታናዉነ አዉ አዛዘታናዉ መꬍና ጎዳዉ፥ ኑ ጾሳዉ፥ ህንተንቱ ዎዛናይ አማነትያዋ ግዶ” ያጊደ አንጄዳ።


\par }{\SH ጌሻ ጎልያ አንጅሱዋ
\par }
{\R (2 ኦዱዋ 7:4-10)

\par }{\PP \VS{62}ሄዋፐ ጉይያን ካቲነ እስራኤልያ አሳይ ኡባይ እትፐ መꬍና ጎዳ ስንꬃን ያርሹዋ ያርሼድኖ።

\VS{63}ሶሎሞነ መꬍና ጎዳዉ እትፐተꬃ ያርሹዋ ያርሻናዉ ላታማነ ላኡ ሻአ ቦራቱዋነ ጼታነ ላታሙ ሻአ ዶርሳቱዋ ሺሼዳ። ሄዋዳን ኦꬂደ ካቲነ እስራኤልያ አሳይ ኡባይ መꬍና ጎዳ ጌሻ ጎልያ አንጅሴድኖ።

\VS{64}ካቲ ሶሎሞነ ጌሻ ጎልያዉ ስንꬃ ባዙዋን ደእያ ግዶ ዳባባ ሄ ጋላስ ዱማዬዳ። ሄ ሳኣን ጹግያ ያርሹዋ፥ ካꬃ ያርሹዋነ እትፐተꬃ ያርሹዋፐ ሞꬉዋ ያርሼዳ። እ ሄዋ ኦꬄዳዌ መꬍና ጎዳ ስንꬃን ደእያ፥ ናሃስያ ግያ ብራታፐ ኦሰቴዳ ያርሽያ ሳአይ ጹግያ ያርሹዋ፥ ካꬃ ያርሹዋነ እትፐተꬃ ያርሹዋፐ ሞꬉዋ ያርሻናዉ ጉጼዳ ድራሳ።


\par }{\PP \VS{65}ሄ ዎደ ሶሎሞንነ እስራኤልያ አሳይ ኡባይ ላፑን ጋላሳዉ ዳስያ ባላ ቦንቼዳ፤ እስራኤልያ ዛዋን ሀማታ ፕኑዋፐ ቢደ ግብጼ ሻፋ ጋካናዉ ደእያ ጮራ አሳይ መꬍና ጎዳ ስንꬃን ባላ ቦንቻናዉ ሺቄዳ።

\VS{66}ዎንተꬃ ጋላስ ካቲ አሳ ሞይዜዳ፤ አሳይ ካትያ አንጂደ፥ መꬍና ጎዳይ ባረ ቆማ ዳዊተዉነ ባረ አሳ እስራኤልያዉ ኦꬄዳ ኬካተꬃን ናሸቲደነ ዎዛናፐ ፓሽኪደ፥ ባረ ሶ ባረ ሶ ቤዳ።




\par }\Chap{9}{\SH ዉርሰꬃ ላይꬃቱዋ
\par }
{\R (9:1—11:43)

\par }{\PP \VerseOne{1}ሶሎሞነ መꬍና ጎዳ ጌሻ ጎልያነ ካትያ ጎልያ ኬጺደ ማኬዳዋፐነ ኦꬃናዉ አሞቴዳ አሙዋ ኡባ ፖሌዳዋፐ ጉይያን፥

\VS{2}ጋባኦና ካታማን ካሰ ቆንጬዳዋዳን፥ መꬍና ጎዳይ ላኤንꬁዋ አዉ ቆንጬዳ።
\XREF{}{{\XO 9:2 }{\XT{1 ካታ. 3:5፤ 2 ኦዱዋ 1:7}}}

\VS{3}መꬍና ጎዳይ አ ሀዋዳን ያጌዳ፤ “ኔን ታ ስንꬃን ዎሴዳ ዎሳነ ዋትዋቴዳ ዋትዋቱዋ ታን ስሳድ። ኔን ኬጼዳ ጌሻ ጎሊ መꬍናዉ ታ ሱንꬃይ አን ጼሰታና ማላ ኡዳደ ታን ጌሻድ፤ ታ አይፊነ ታ ዎዛናይ ኡባ ዎደ ሀ ጌሻ ጎልያን ደአናዋ።


\par }{\PP \VS{4}“ኔና ግዶፐ፥ ኔን ነ አዉ ዳዊተ ሀመቴዳዋዳን ቦርስያባይ ባይናን ሱረተꬃን ታ ስንꬃን ሀመቶፐ፥ ታን አዛዜዳዋ ኡባ ኦꬆፐነ ታ ዎጋነ ታ ህግያ ናጎፐ፥

\VS{5}ታን ነ አዉዋ ዳዊታዉ፥ ‘እስራኤልያ ካዉተꬃ አራታን ኡትያ አሳ ኔን ኡባካ ꬋያካ’ ጌዳዋዳን፥ ነ ካዉተꬃ አራታ እስራኤልያ ቦላ መꬍናዉ ምንሳደ ኤሳና።
\XREF{}{{\XO 9:5 }{\XT{1 ካታ. 2:4}}}


\par }{\PP \VS{6}“ሽን ኔን ዎይ ነ ናናይ ታና ካልያዋ አጊደ ዎራ ስሞፐ፥ ታን ህንተንታ አዛዜዳ ታ አዛዙዋነ ታ ዎጋ ናገናን ꬋዮፐነ ሀራ ጾሳቶ ኦꬃናዉነ ጎይናናዉ ቦፐ፥

\VS{7}ያቶፐ፥ እስራኤልያ አሳ ታን ካሰ ኡንቱንቶ እሜዳ ቢታፐ ꬎቆላና፤ ታን ታ ሱንꬃዉ ጌሼዳ ሀ ጌሻ ጎልያካ አጋ አጋና። እስራኤላቱ አሳ ኡባ ግዶን ቶሳዉነ ቅሊጮ ግዳናዋንታ።

\VS{8}ሀ ጌሻ ጎሊ ኮለቴዳባይ ኬለቴዳ ሳኣ ግዳናዋ፤ ማታና አꬍያ አሳይ ኡባይ ዳጋሚድነ ‘ፖራ!’ ጊደ፥ ‘መꬍና ጎዳይ ሀ ጋድያነ ሀ ጌሻ ጎልያ አያዉ ሀዋዳን ኦꬄዴ?’ ያጋና።
\XREF{}{{\XO 9:8 }{\XT{2 ካታ. 25:9፤ 2 ኦዱዋ 36:19}}}

\VS{9}አሳይ፥ ኡንቱንቱ ማይዛ አዎቱዋ ግብጼፐ ከሴዳ መꬍና ጎዳ ባረንቱ ጾሳ ኡንቱንቱ አጊደ፥ ሀራ ጾሳቱዋ ካሌዳ ድራስነ ኡንቱንቱዋ ኦꬂደ ጎይኔዳ ድራስ፥ መꬍና ጎዳይ ኡንቱንቱ ቦላ ሀ ኢታባ ኡባ አሄዳ ያጊደ ዛራና” ያጌዳ።


\par }{\SH ሶሎሞነ ኦꬄዳ ሀራ ኦሶቱዋ
\par }
{\R (2 ኦዱዋ 8:1-18)

\par }{\PP \VS{10}ሶሎሞነ ሀ ላኡ ጎልያ፥ መꬍና ጎዳ ጌሻ ጎልያነ ካትያ ጎልያ ኬጼዳ ላታማንꬃ ላይꬃ ዉርሰꬃን፥

\VS{11}ጺሮሳ ካቲ ኪራም እ ኮይያ ጺዳ፥ ዝጋነ ዎርቃ ኡባ እሜዳ ድራዉ፥ ጋሊላን ደእያ ላታሙ ካታማቱዋ ሶሎሞነ አዉ እሜዳ።

\VS{12}ሽን ኪራም ጺሮሳ ካታማፐ ከሲደ፥ ሶሎሞነ አዉ እሜዳ ካታማቱዋ በአናዉ ቤዳ ዎደ፥ ካታማቱ አ ናሸችበይክኖ።

\VS{13}ያትና፥ ኪራም ሶሎሞና፥ “ታ እሻዉ፥ ሀዋንቱ ኔን ታዉ እሜዳዋንቱ አያ ካታማቴ?” ያጌዳ። ሄዋ ድራዉ፥ እ ሄ ካታማቱዋ፥ “ፓና ቢታ” ያጊደ ሱንꬄዳ። ሄ ሄራይ ሀቼ ጋካናዉካ ሄ ሱንꬃን ጼሰቴ።

\VS{14}ኪራም ኦይዱ ሻአ ኪሎ ግራመ ዴጽያ ዎርቃ ካትያ ሶሎሞናዉ የድ ዎꬄዳ።


\par }{\PP \VS{15}መꬍና ጎዳ ጌሻ ጎልያ፥ ባረ ጎልያ፥ ሚሎ፥ የሩሳላመ ካታማ ግምቢያነ ሀጾራ፥ ማግዶነ ገዜራ ካታማቱዋ ግምባናዉ ካትያ ሶሎሞናዉ ጋባራቱ ደኢኖ።

\VS{16}ግብጼ ቢታ ካቲ ካሰ ገዜራ ካታማ ኦይቂደ ካታማ ታማን ጹጌዳ። ካታማን ደእያ ካናነ አሳቱዋካ ዎꬌዳ፤ ያቲደ ሶሎሞነ አኬዳ ባረ ናትዉ ዎይታ ኦꬂደ እሜዳ፤

\VS{17}ሶሎሞነ ገዜራ ካታማ ዎꬅ ኬጼዳ።

\par }{\PP ሄዋዳንካ ቃይ፥ ሶሎሞነ ህርክ ቤት-ሆሮና፥

\VS{18}ባእላታ፥ ይሁዳ ዎራን ደእያ ታማራ ካታማ፥

\VS{19}ሚሻ ምንጅያ ካታማቱዋ ኡባ፥ ባረ ፓራቱዋነ ፓራ ጋረቱዋ ዎꬅያ ካታማቱዋነ የሩሳላመን፥ ልባኖሳንነ ባረ ሞድያ ቢታን ኡባን ኬጻናዉ አሞቴዳ ኡባ ኬጼዳ።


\par }{\PP \VS{20}አሞራቱፐ፥ ሂተቱፐ፥ ፓርዘቱዋፐ፥ ሂዌቱዋፐነ ያቡሳቱዋፐ አቴዳ አሳቱ ኡባይ እስራኤልያ አሳ ግድክኖ፤

\VS{21}ኡንቱንቱ እስራኤልያ አሳቱ ቢታፐ ዉርስ ꬋይሳናዉ ዳንዳየናን አግና፥ ሄ ቢታን አቴዳ አሳቱዋፐ ዘረꬃቱዋ። ሶሎሞነ ኡንቱንታ ጋባረተꬃ ኦስሴዳ፤ ኡንቱንቱ ሀቼ ጋካናዉካ ጋባረተꬃን ኦꬅኖ።

\VS{22}ሽን ሶሎሞነ እስራኤልያ አሳቱዋፐ ኦናነ አይለይቤና፤ ኡንቱንቱ አዉ ኦሳንቻቱዋ፥ ኦላንቻቱዋ፥ ኦላንቻቱ ካፓቱዋነ ጋዳዋቱዋ፥ ፓራ ጋረቱዋ ላግያዋንቱ ካፓቱዋነ ፓራ አሳቱዋ ግዲደ ኦꬄድኖ።

\VS{23}ሄዋዳንካ ቃይ፥ ኡንቱንቱ ሶሎሞና ኪታ ኪተትያዋንቱ ካፓቱዋ፤ ኡንቱንቱፐ እቼሹ ጼታነ እሻታማቱ ኦሱዋ ኦꬅያ ጎሻንቻቱዋ ጼሊደ ኦስሲኖ።


\par }{\PP \VS{24}ግብጼ ካትያ ናታ ዳዊታ ካታማፐ ሶሎሞነ እዝዉ ኬጽሴዳ ጎልያ ፑደ ቤዳዋፐ ጉይያን፥ እ ሚሎ ግምቤዳ።


\par }{\PP \VS{25}ሶሎሞነ መꬍና ጎዳዉ ግምቤዳ ያርሹዋ ሳኣን ጹግያ ያርሹዋነ እትፐተꬃ ያርሹዋ ላይꬃን ሄዙ ገደ ያርሼ፤ መꬍና ጎዳ ስንꬃን እጻናካ ጩዋዬ። ያቲደ ጌሻ ጎልያ ፖሌዳ።
\XREF{}{{\XO 9:25 }{\XT{ከሳ 23:17፤ 34:23፤ ዛረ. 16:16}}}


\par }{\PP \VS{26}ሄዋፐ ጉይያን ካቲ ሶሎሞነ ኤዶማ ቢታን ዞኦ አባ ዶናን፥ ኤላታ ጌተትያ ካታማ ማታን ደእያ ኤጽዮን-ጋብራን ማርካባቱዋ መꬌዳ።

\VS{27}ካቲ ኪራም ሶሎሞነ አሳቱዋና ኦꬃና ማላ ማርካብያ ላጉዋ ሎሄዳ ባረ አሳቱዋ ኪቴዳ።

\VS{28}ኡንቱንቱ ኦፍራ ጋድያ ቤድኖ፤ ያፐ ታማነ ኦይዱ ሻአ ኪሎ ግራምያፐ ዳርያ ዎርቃ ካትያ ሶሎሞናዉ አኪደ ዬድኖ።




\par }\Chap{10}{\SH ሳባ ካታቶ
\par }
{\R (2 ኦዱዋ 9:1-12)

\par }{\PP \VerseOne{1}ሳባ ካታታ መꬍና ጎዳ ሱንꬃን ዋረቴዳ ሶሎሞና ዋርያ ስሳደ፥ ዴጽያ ኦሻቱዋ አካደ፥ አ ፓጫናዉ ደንዳዱ።
\XREF{}{{\XO 10:1 }{\XT{ማቶሳ 12:42፤ ሉቃሳ 11:31}}}

\VS{2}ሳዉዋ፥ ሎይꬅ ዳሮ ዎርቃነ አልኦ ሹቻ ጫነቴዳ ዳሮ ጋሎቱዋ ጩጉዋና ሎይꬅ ዳሮ አጃባና የሩሳላመ ጋካደ፥ ሶሎሞና ስንꬃ አꬋአዱ። ባረ ዎዛናን ደእያዋ ኡባ ሶሎሞናዉ ኦዳዱ።

\VS{3}ሶሎሞነ አ ኦቼዳዋ ኡባ ኦዴዳ፤ እዝዉ ብርሸናን አፐ ጌም አቴዳባይ አያይነ ባዋ።

\VS{4}ሳባ ካታታ ሶሎሞና አꬌዳ ኤራ፥ እ ኬጼዳ ካትያ ጎልያ፥

\VS{5}አ ማዳን ሺቅያ ቁማ፥ አ ኦሳንቻቱ ኡትያ ኡተꬃ፥ አ ቆማቱ ኦꬅያ ኦሱዋነ ማይያ ማዩዋ፥ አ ኤሳ ትግያዋንታነ መꬍና ጎዳ ጌሻ ጎልያን እ ጹግያ ያርሹዋ በኤዳ ዎደ፥ እዝ ዎዛናይ ጋገቴዳ።


\par }{\PP \VS{6}ሄዋፐ ጉይያን እዛ ካትያ፥ “ነዋነ ነ አꬌዳ ኤራተꬃባ ታን ታ ጋደን ደኣደ ስሴዳዌ ቱማ።

\VS{7}ሽን ታን ያደ፥ ታ አይፍያ ብራናን በአና ጋካናዉ ኡንቱንቱ ታዉ ኦዴዳዋ አማናበይከ። ታዉ አሳይ ኦዴዳዌ ባጋነ ጋከና፤ አꬌዳ ኤራተꬃንካ ዱረተꬃንካ ታን ስሴዳዋፐ ሎይꬅ ዳሬ።

\VS{8}ኡባ ዎደ ነ ስንꬃን ኤቂደ፥ ነ አꬌዳ ኤራ ስስያ ነ አሳቱነ ነ ኦሳንቻቱ አያ ናሸቲኖሻ!

\VS{9}ኔናን ናሸቲደ፥ ኔና እስራኤልያ ካዉተꬃ አራታን ኡትሴዳ መꬍና ጎዳይ ነ ጾሳይ ጋላተቶ! መꬍና ጎዳይ እስራኤልያ አሳ መꬍናዉ ሲቄዳ ድራዉ፥ ኔን ሱረ ፕርዳነ ጽሎተꬃ ኦꬃና ማላ እ ኔና ካተዬዳ” ያጋዱ።


\par }{\PP \VS{10}ካታታ ኦይዱ ሻአ ኪሎ ግራመ ዴጽያ ዎርቃ፥ ሎይꬅ ዳሮ ሳዉዋነ አልኦ ሹቻ ካትያዉ እማዱ። ሳባ ካታታ ካትያ ሶሎሞናዉ እሜዳዋ ኬሻ ዳሮ ሳዉዋ ሄዋፐ ስምና ኦንነ አህቤና።


\par }{\PP \VS{11}(ካትያ ኪራማ ማርካባቱ፥ ኦፍራፐ ዎርቃ አሄዳዋንቱ ያፐካ ሳንዳለ ጌተትያ ሎይꬅ ዳሮ ምꬃነ አልኦ ሹቻ አሄድኖ።

\VS{12}ካቲ ሶሎሞነ ሄ ሳንዳልያፐ መꬍና ጎዳ ጌሻ ጎልያነ ካትያ ጎልያ ቱቀቱዋ፥ ማዝሙርያ የጽያዋንቶ ዲꬃነ ማስንቁዋ መꬍሴዳ። ሄዋ ማላ ሳንዳሊ ሄ ጋላሳፐ ሃ ስምና ይነ ኤረና፥ ቤትነ ኤረና።)


\par }{\PP \VS{13}ካቲ ሶሎሞነ እማናዉ በስያ እሞታፐ ሀራ፥ ሳባ ካታታ አሞታደ አ ኦቼዳዋ ኡባ እዝዉ እሜዳ። ሄዋፐ ጉይያን ሳባ ካታታ ባረ አጃባና ደንዳደ፥ ባረ ጋደ ስማዱ።


\par }{\SH ካትያ ሶሎሞነ ዱረታ
\par }
{\R (2 ኦዱዋ 9:13-28)

\par }{\PP \VS{14}ሶሎሞነ ላይꬃን ላይꬃን አክያ ዎርቃይ ላታማነ ሄዙ ሻአ ኪሎ ግራመ ዴጽያዋ።

\VS{15}ሄዌ ዛልአንቻቱዋፐ አኬዳ ቃራጻነ አራባ ቢታ ካተቱዋ ኡባፐነ እስራኤልያ ቢታ ሞድያዋንቱፐ አኬዳ ጊራ ቦላ ጉጃ።

\VS{16}ሶሎሞነ ላኡ ጼቱ ዎጋ ጎንዳለቱዋ ቆጼዳ ዎርቃፐ መꬍሴዳ፤ እት እት ጎንዳልያን ላፑን ኪሎ ግራመ ግድያ ዎርቃይ ገሌዳ።

\VS{17}ቃይካ እ ሄዙ ጼቱ ቄር ጎንዳለቱዋ ቆጼዳ ዎርቃፐ መꬍሴዳ፤ እት እት ቄር ጎንዳልያን ላኡ ኪሎ ግራመ ግድያ ዎርቃይ ገሌዳ። ካቲ ሄ ጎንዳለቱዋ ሊባኖሳ ዎራ ጎልያ ጌተትያ ጎለን ዎꬄዳ።


\par }{\PP \VS{18}ቃይካ ካቲ እት ዎልቃማ ካዉተꬃ አራታ ዳንጋርሳ ዛልያፐ መꬍሴዳ፥ ሙሩታ ዎርቃን ሼሼዳ።

\VS{19}ካዉታ አራታይ ደእያ ሳኣ ፑደ ከሳናዉ የꬍያ ኡሱፑን ደꬃቱ ደኢኖ። ሄ አራታዉ ጉየ ባጋይ ጻꬃ። አራታዉ ላኡ ባጋናካ ቀስያ ዘምፕስያ ሳአቱ ደኢኖ፤ ሄ ላኡ ሳአቱ ላንቂያንካ ኤቄዳ እት እት ጋሙዋ ምስሊ ደኤ።

\VS{20}ሄ አራታ ፑደ ከስያ ኡሱፑን ደꬃቱዋን ያ ባጋናነ ሀ ባጋና እት እት ጋሙዋ ምስሊ፥ ኡባና ታማነ ላኡ ምስለቱ ደኢኖ። ሀዋ ማላ ካዉተꬃ አራታይ ሀራ ካዉተꬃን ሀቃንነ ኦሰትቤና።


\par }{\PP \VS{21}ካቲ ሶሎሞነ ኡሻ ኡሽያ ሚሻ ኡባይ ዎርቃፐ መቴዳ፤ ሊባኖሳ ዎራ ጎለን ደእያ ሚሻ ኡባይካ ሙሩታ ዎርቃፐ መቴዳ። እትባይነ ብራፐ መትቤና፤ አያዉ ጎፐ፥ ሶሎሞነ ዎደ ብራይ ኡባካ ጎእያባዳን ፓይደት ኤረና።

\VS{22}ካትያዉ ኪራማ ማርካባቱዋና ዛልእያ ዎልቃማ ማርካባቱ አባን ደኢኖ። ሄ ማርካባቱ ዎርቃነ ብራ፥ ዳንጋርሳ አቻ፥ ገለሾቱዋነ ቃረቱዋ ጫን አኪደ፥ ሄዙ ላይꬃፐ እት ገደ ዪኖ።


\par }{\PP \VS{23}ካቲ ሶሎሞነ ዱረተꬃንነ አꬌዳ ኤራተꬃን ሳኣን ደእያ ካተቱዋ ኡባፐ ዳሬዳ።

\VS{24}ሳኣን ደእያ አሳይ ኡባይ አ ስንꬃ አꬋናዉነ ጾሳይ አ ዎዛናን ዎꬄዳ አꬌዳ ኤራ ስሳናዉ ኮዬ።

\VS{25}ላይꬃፐ ላይꬃን ይያ ኡባይ አዉ እማናዉ ዎርቃነ ብራ ሚሻቱዋ፥ ማዮቱዋ፥ ኦላ ሚሻቱዋነ ሳዉዋ፥ ፓራቱዋነ ባቁሎቱዋ አኪደ ዬ።


\par }{\PP \VS{26}ሶሎሞነ ፓራ ጋረቱዋነ ፓራቱዋ ሺሼዳ፤ አዉ እት ሻአነ ኦይዱ ጼቱ ፓራ ጋረቱነ ታማነ ላኡ ሻአ ፓራቱ ደኢኖ። እ ኡንቱንቱ ፓራ ጋረቱዋ ካታማቱዋንነ ባረናና የሩሳላመን ዎꬄዳ።\XREF{}{{\XO 10:26 }{\XT{1 ካታ. 4:26}}}

\VS{27}ካቲ የሩሳላመን ብራይ ሹቻዳን ኬለታናዳን፥ ዝጋይካ ጋꬋን ድጭያ ኤꬃዳን ጮራታናዳን ኦꬄዳ።

\VS{28}ሶሎሞነ ፓራቱ ግብጼፐነ ቃዌ ጌተትያ ቢታፐ ዬድኖ። ካትያ ዛልአንቻቱ ኡንቱንቱ ቃዌፐ ሻሉዋን ሻሚደ አሂኖ።
\XREF{}{{\XO 10:28 }{\XT{ዛረ. 17:16}}}

\VS{29}ኡንቱንቱ እት እት ፓራ ጋርያ ኡሱፑን ጼቱ ጻጋራ ብራን፥ እት እት ፓራ ጼታነ እሻታሙ ጻጋራ ብራን ግብጼፐ ሻሚደ አሂኖ፤ ኡንቱንቱካ ሂተቱዋ ካተቶ ኡባቶነ ሶርያ ካተቶ ዛልኢኖ።




\par }\Chap{11}{\SH ሶሎሞነ ጾሳፐ ሃክ ሃክ ቤዳ
\par }
{\PP \VerseOne{1}ካቲ ሶሎሞነ ዳሮ አላጋ ቢታ ማጫዋንታ ሲቄዳ፤ ሄዋንቱነ ግብጼ ካትያ ናት ቦላ ጉጅና ሞኣባቱዋ፥ አሞናቱዋ፥ ኤዶማቱዋ፥ ሲዶናቱዋነ ሂተቱዋ ማጫዋንታ።
\XREF{}{{\XO 11:1 }{\XT{ዛረ. 17:17}}}

\VS{2}ኡንቱንቱ፥ “ህንተንቱ ሀ አሳቱዋና አኩዋን ገሉዋን ዋላከቶፕተ፤ አያዉ ጎፐ፥ ኡንቱንቱ ህንተንቱ ዎዛና ቱሙፐ ባረንቱ ኤቃ ጾሳቱዋኮ ዛራና” ያጊደ መꬍና ጎዳይ እስራኤልያ አሳዉ ኦዴዳ ካዉተꬃቱ ማጫዋንታ፤ ሽን ሶሎሞነ ኡንቱንቱና ሲቁዋን ቃሸቴዳ።
\XREF{}{{\XO 11:2 }{\XT{ከሳ 34:16፤ ዛረ. 7:3-4}}}

\VS{3}ሶሎሞናዉ ካተቱዋ ናና ግድያ ላፑን ጼቱ ማቼቱነ ሄዙ ጼቱ ማችያዳን አዉ ደእያ ማጫዋንቱ ደኢኖ። አ ማቻቱ አ ዎዛና ጾሳፐ ሃሴድኖ።

\VS{4}ሶሎሞነ ጭም ጭሚደ ቢሽን፥ አ ማቻቱ አ ዎዛና ሀራ ጾሳቱዋኮ ዛሬድኖ፤ ያትና፥ አ አዉዋ ዳዊተ ኩመንꬃ ዎዛናፐ ሲቄዳዋዳን፥ መꬍና ጎዳ ባረ ጾሳ እ ሲቅቤና።

\VS{5}ሶሎሞነ አስታሮታ ጌተትያ ሲዶናቱዋ ጾሳትዉነ ሞሎካ ጌተትያ አሞናቱዋ ጾሳዉ፥ ሸነይያዎ ጎይኔዳ።

\VS{6}ያቲደ ሶሎሞነ መꬍና ጎዳ ስንꬃን ኢታባ ኦꬄዳ፤ አ አዉዋ ዳዊተ ካሌዳዋዳን፥ መꬍና ጎዳ ፖሎ ካልቤና።


\par }{\PP \VS{7}ሄዋፐ ጉይያን ሶሎሞነ ካሞሻ ጌተትያ ቱና ኤቃዉነ አሞናቱ ኤቅያ፥ ሞሎካ
\FTNT{*}{{\FR 11:7 }{\FK{ሞሎካ፦
}}{\FT{አሞናቱዋ ኤቃይ፥ ሞሎከ እብራዌꬁዋን ምልካማ ጌተቴ።
}}} ጌተትያ ቱና ኤቃዉ የሩሳላመ ካታማፐ አዋይ ዶልያ ባጋን ደእያ ደርያ ሁጲያን ጎይንያ ꬎቃ ሳኣ ኬጼዳ።

\VS{8}አላጋ ቢታፐ አኬዳ ባረ ማቻቱዋ ኡባዉካ እ ሄዋዳን ጊግሴዳ፤ ኡንቱንቱ ባረንቱ ጾሳቶ ያን እጻና ጩዋዬድኖነ ያርሹዋ ያርሼድኖ።


\par }{\PP \VS{9}አዉ ላኡ ገደ ቆንጬዳ መꬍና ጎዳፐ እስራኤልያ ጾሳፐ ሶሎሞነ ዎዛናይ ዎራ ስሜዳ ድራዉ፥ መꬍና ጎዳይ አ ሀንቀቴዳ።

\VS{10}ሀራ ጾሳቱዋ ካለናዳን ጾሳይ ሶሎሞና አዛዜዳ፤ ግዶፐነ፥ ሶሎሞነ መꬍና ጎዳ አዛዙዋ ናግቤና።

\VS{11}ሄዋ ድራዉ፥ መꬍና ጎዳይ ሶሎሞና ሀዋዳን ያጌዳ፤ “ኔን ሀዋዳን ሀኔዳ ድራዉ፥ ታን ኔና አዛዜዳ ታ ጫቁዋነ ታ ዎጋነ ኔን ናገናን እጼዳ ድራዉ፥ ታን ነ ካዉተꬃ ኔፐ ቦንቃ አካደ፥ ነ ቆማቱዋፐ እቶ እማና።

\VS{12}ግዶፐነ፥ ነ አዉዋ ዳዊታ ድራዉ ታን ሀዋ ኔን ፓጻ ደእያ ላይꬃን ቦንቃ አክከ፤ ነ ናኣ ኩሽያፐ ቦንቃ አካና።

\VS{13}ሄዋካ ቃይ ካዉተꬃ ኡባ አፐ ዳፋ አክከ፤ ታ ቆማ ዳዊታ ድራዉነ ታን ዶሬዳ ካታማ የሩሳላመ ድራዉ እት ዛርያ አዉ እማና” ያጌዳ።


\par }{\SH ጾሳይ ሶሎሞነ ቦላ ሞርከቱዋ ደንꬄዳ
\par }
{\PP \VS{14}ሄዋፐ ጉይያን መꬍና ጎዳይ ኤዶምያ ሀዳዳ፥ ኤዶማ ቢታ ካተቱዋ ዛርያ ግዴዳዋ ሞርከ ኦꬂደ ሶሎሞና ቦላ ደንꬄዳ።

\VS{15}ሀዋፐ ካሰ ባጋን ዳዊተ ኤዶማ አሳቱዋና ኦለቴዳ ዎደ፥ ሀይቄዳዋንታ ሞግሳናዉ ፑደ ቤዳ ኦላ ጋዳዋይ ዮኣበ፥ ኤዶማን ደእያ አቱማ አሳ ኡባ ዎꬍ ዉርሴዳ።

\VS{16}ኤዶማን ደእያ አቱማ አሳ ኡባ ꬋይሳና ጋካናዉ ዮኣብነ እስራኤልያ አሳይ ኡባይ ያን ኡሱፑን አግና ኡቴዳ።


\par }{\PP \VS{17}ሽን ሄ ዎደ ጉꬃ ናኣ ግዴዳ ሀዳድ፥ አ አዎ ኦꬄዳ ኤዶማ ኦሳንቻቱዋፐ አማሬዳዋንቱና ግብጼ ጋድያ ባቃቴዳ።

\VS{18}ኡንቱንቱ ምድያማፐ ደንዲደ፥ ፓራና ቤድኖ፤ ፓራናፐ ባረናና አሳ አኪደ ግብጼ ጋድያ፥ ግብጼ ካትያኮ ቤድኖ። ካቲ ሀዳዳዉ እት ጎልያነ ጋድያ እሚደ፥ ቁማ አዉ አዛዜዳ።

\VS{19}ሀዳድ ካትያ ሎይꬅ ናሸቼዳ፤ ካቲ ባረ ማቻት፥ ካታት ጻፍኔስ ምቻቶ አዉ ማቻቶ ኦꬂደ እሜዳ።

\VS{20}ጻፍኔስ ምቻታ አዉ ጋኑባታ ጌተትያ ናኣ የላዱ። ጻፍኔሳ አ ካትያ ጎለን ድቻዱ፤ ጋኑባት ያን ካትያ ናናቱዋና እትፐ ደኤዳ።


\par }{\PP \VS{21}ሀዳድ ግብጼን ደኢደ ዳዊተ ሀይቂደ ባረ ማይዛን ጋከቴዳዋነ ኦላ ጋዳዋይ ዮኣብካ ሀይቄዳዋ ስሴዳ፤ ሀዳድ ካትያዉ፥ “ታን ታ ጋድያ ስማና ማላ ታና የዳ” ያጌዳ።


\par }{\PP \VS{22}ካቲ አ፥ “ነዉ ሀዋን አያይ ፓጭኔ ኔን ነ ጋድያ ባናዉ ኮይያዌ?” ያጊደ ኦቼዳ።

\par }{\PP ሀዳድ፥ “ታዉ አያይነ ፓጭቤና፤ ሽን ታን ባና” ያጌዳ።


\par }{\PP \VS{23}ሄዋዳንካ ቃይ፥ ጾሳይ ኤልያዳአ ናኣ ራዞና ግያዋ ሶሎሞነ ቦላ ሞርክያ ኦꬂደ ደንꬄዳ፤ ራዞን ጾባ ካትያ ሀዳድኤዘረፐ ባቃቴዳ።

\VS{24}ዳዊተ ጾባ ቢታ ኦላንቻቱዋ ꬋይሴዳ ዎደ፥ ራዞን ባረዉ አሳ ሺሺደ፥ ፓንጋቱዋ ካፑዋ ግዴዳ፤ ፓንጋቱ ዳማስቆ ቢደ፥ ሄ ካታማ ኦይቂደ፥ ያን ኡቲደ፥ ራዞና ካተዬድኖ።

\VS{25}ሀዳድ መꬌዳ መቱዋ ቦላካ ጉጂደ፥ ሶሎሞነ ደኤዳ ኬናን ኡባን ራዞን እስራኤለቶ ሞርክያ ግዴዳ፤ ያቲደ እ ሶርያን ካዉቲደ እስራኤልያ አሳ ሞርኬዳ።


\par }{\SH ጾሳይ እዮርባማዉ እማና ጌዳዋ
\par }
{\PP \VS{26}ሄዋ ቦላካ ናባጻ ናአይ እዮርባም ሶሎሞና ቦላ ማካሊደ ደንዴዳ፤ እ ሶሎሞና ቆማቱዋፐ እቱዋ። እ ኤፍሬማ ቢታን ጻሬዳፐ የዳ አሳ፤ አ ዳያካ ጽሩኦ ጌተትያ አምአቶ።

\VS{27}ካትያ ቦላ እ ማካል ደንዴዳ ታርኪ ሀዋፐ ካሊደ ጻፈቴዳዋዳና። ሶሎሞነ ሚሎ ግምቤዳነ ባረ አዉዋ ዳዊታ ካታማ ዩሹዋ ግምቢያን ደእያ ካሎ ሳኣ ኩንꬄዳ።

\VS{28}እዮርባም ምኖ አሳ፤ ሶሎሞነ ሀ ዎዳላይ ባረ ኪታ ዎት ሎይꬅ ኦꬅንቶ በኤዳ፤ ምናሰነ ኤፍሬማ ቢታን ኦꬅያ ጎሻንቻቱ ኡባ ቦላ አ ካፑዋ ኦꬂደ ሱንꬄዳ።


\par }{\PP \VS{29}እት ጋላስ እዮርባም የሩሳላመ ካታማፐ ከሲደ ቤ፤ ሴሎፐ ዬዳ፥ ትምቢትያ ኦድያ አኪይ አናና ኦግያን ጋከቴዳ። አኪይ ሄ ዎደ ኦራꬃ ማዩዋ ማይ ኡቴዳ። ደምባን ኡንቱንቱ ላኡዋ ጻላላይ ደኢኖ።

\VS{30}አኪይ ባረ ማዬዳ ኦራꬃ ማዩዋ ኦይቂደ፥ ታማነ ላኡ ከሲደ ፔꬌዳ።

\VS{31}እዮርባማ ሀዋዳን ያጌዳ፤ “ታሙ ፔꬃቱዋ ነዉ አካ። አያዉ ጎፐ፥ መꬍና ጎዳይ እስራኤልያ ጾሳይ ሀዋዳን ያጌ፤ ‘በአ፥ ታን ካዉተꬃ ሶሎሞና ኩሽያፐ ፔꬋደ፥ ታሙ ዘረꬃ ነዉ እማና ሀናይ።

\VS{32}ሽን ታ ቆማ ዳዊታ ድራዉነ እስራኤልያ ዛራቱዋ ኡባ ግዶፐ ታን ዶሬዳ የሩሳላመ ካታማ ድራዉ፥ እት ዛርያ አዉ አጋና።

\VS{33}ታን ሀዋ ኦꬃና ጋሱ፥ ሶሎሞነ ታና አጊደ ሲዶናቱዋ ጾሳት አስታሮትዉ፥ ሞኣባቱዋ ጾሳ ካሞሻዉነ አሞናቱዋ ጾሳ ሞሎካዉ ጎይኔዳ ድራሳነ ታ ኦግያን ሀመተናን፥ ታ ስንꬃን ሱረባ ሀነናንነ አ አዉ ዳዊተ ናጌዳዋዳን ታ ዎጋቱዋነ ታ ህግያ ናገናን እጼዳ ድራሳ።


\par }{\PP \VS{34}“ ‘ግዶፐነ፥ ታን ካዉተꬃ ሶሎሞና ኩሽያፐ ዉርሳ አክከ፤ ታን ዶሬዳነ ታ አዛዙዋነ ታ ዎጋ ናጌዳ ታ ቆማ ዳዊታ ድራዉ፥ ሶሎሞነ ፓጻ ደኤዳ ኬሻን ኡባን እ ሞዳናዳን ኦꬃድ።

\VS{35}ሄዋፐ ጉይያን ታን ካዉተꬃ አ ናኣ ኩሽያፐ አካደ ታሙ ዘረꬃ ነዉ እማና።

\VS{36}ታ ሱንꬃይ አን ጼሰታና ማላ፥ ታን ዶሬዳ የሩሳላመ ካታማን ኡባ ዎደካ ታ ቆማ ዳዊታ ዘረꬃይ ካተታና ማላ፥ ታን እት ዛርያ አ ናአዉ እማና።


\par }{\PP \VS{37}“ ‘ኔና ግዶፐ፥ ታን ኔና አካና፤ ነ ዎዛናይ አሞቴዳ ኡባ ኔን ሞዳና፤ ኔን እስራኤልያ ቦላ ካተታና።

\VS{38}ታን ኔና አዛዝያዋ ኔን ኦꬆፐ፥ ታ ኦግያን ሀመቶፐነ ታ ቆማይ ዳዊተ ናጌዳዋዳን ታ ዎጋቱዋነ ታ አዛዙዋ ናጋደ ታ ስንꬃን ሱረባ ሀኖፐ፥ ታን ኔናና ግዳና፤ ዳዊታዉ ኦꬄዳዋዳንካ ነ ዛራቱ ደእ በአናዳን ኦꬃና፤ እስራኤልያካ ታን ነዉ እማና።

\VS{39}ሶሎሞና ናጋራ ድራዉ ዳዊታ ዘረꬃቱዋ ታን ሙራና፤ ሽን መꬍናዉ ግደና’ ያጌ” ያጌዳ።


\par }{\PP \VS{40}ሶሎሞነ እዮርባማ ዎꬋናዉ ካጄሌዳ፤ ሽን እዮርባም ግብጼ ጋድያ ካትያ ሺሻቃኮ ባቃቲደ ቤዳ፤ ሶሎሞነ ሀይቃና ጋካናዉ ግብጼን ታኬዳ።


\par }{\SH ሶሎሞና ሀይቁዋ
\par }
{\R (1 ኦዱዋ 9:29-31)

\par }{\PP \VS{41}ሶሎሞነ ሀኔዳ ሀራባይ፥ እ ኦꬄዳባይ ኡባይ፥ አ አꬌዳ ኤራተꬃባይ ሶሎሞና ታርክያ ማጻፋን ጻፈት ኡቴዳ።

\VS{42}ሶሎሞነ እስራኤልያ ኡባ ቦላ የሩሳላመን ኦይታሙ ላይꬃ ካተቴዳ።

\VS{43}ሄዋፐ ጉይያን ሶሎሞነ ሀይቂደ፥ ባረ ማይዛን ጋከቴዳ፤ ባረ አዉዋ ዳዊታ ካታማን ሞገቴዳ። አ ናአይ ሮብኣመ አ ኮታን ካተቴዳ።




\par }{\MS ሻከቴዳ ካዉተꬃቱዋ

\par }\Chap{12}{\MR (12:1—22:53)

\par }{\SH ፑደሃ ያራቱዋ ማካላ
\par }
{\R (12:1—14:20፤ 2 ኦዱዋ 10:1-19)

\par }{\PP \VerseOne{1}እስራኤልያ አሳይ ኡባይ ሮብኣማ ካተያናዉ ሰኬማ ካታማ ቤዳ ድራዉ፥ እካ ያ ቤዳ።

\VS{2}ናባጻ ናአይ እዮርባም፥ ካትያ ሶሎሞነፐ ባቃቲደ ግብጼን ደእያዌ ሀዋ ስሴዳ ዎደ፥ ግብጼፐ ስሚደ ዬዳ።

\VS{3}እስራኤልያ አሳይ እዮርባማዉ ኪቲደ ጼስስና፥ እነ እስራኤልያ ማባራይ ኡባይ ሮብኣማኮ ቢደ፥

\VS{4}“ነ አዉ ኑና ዴጾ ሞርገ ምꬃ ቶሴዳ፤ ሽን ሀእ ኔን እ ኑና ኦስስያ ዎልቃማ ኦሱዋነ ዴጾ ሞርገ ምꬃ ኑዉ ካዉሽሳርኪ። ያቶፐ፥ ኑን ነዉ ሞደታና” ያጌድኖ።


\par }{\PP \VS{5}ሮብኣመ ኡንቱንቶ፥ “ቢተ፤ ሄዘንꬆ ጋላስ ስሚደ ታኮ ዪተ” ያጌዳ፤ አሳይ ቤዳ።


\par }{\PP \VS{6}ሄዋፐ ጉይያን ካቲ ሮብኣመ አ አዉ ሶሎሞነ ፓጻ ደእያ ዎደ፥ ሶሎሞና ዞሬዳ ጭማቱዋ ዞረታ በሴዳ። እ ኡንቱንታ፥ “ሀ አሳዉ ዋጋደ ዛራ ጊቴ?” ያጊደ ኦቼዳ።


\par }{\PP \VS{7}ጭማቱ ሮብኣማ፥ “ሀቼ ኔን አሳዉ ቆማ ግዳደ ኦꬆፐነ ኡንቱንቱ ኦችያዎ ኔን ሎኦ ቃላ ዛሮፐ፥ ኡባ ገደ ኡንቱንቱ ነዉ ቆማ ግዳናዋንታ” ያጌድኖ።


\par }{\PP \VS{8}ሽን ሮብኣመ ጭማቱ ዞሬዳ ዞርያ አጊደ፥ አናና ድጪደ አዉ ኦꬅያ ያላጋ አሳቱዋ ዞረታ በሴዳ።

\VS{9}እ ኡንቱንታ፥ “ህንተንቱ ታና ዞርያዌ አዬ? ‘ነ አዉ ኑና ቶሴዳ ዴጾ ሞርገ ምꬃ ኑዉ ካዉሽሳርኪ’ ያግያ ሀ ደርያዉ ዋጋደ ዛሮ?” ያጊደ ኦቼዳ።


\par }{\PP \VS{10}ሽን አናና ድጬዳ ያላጋቱ፥ “ ‘ነ አዉ ኑና ዴጾ ሞርገ ምꬃ ቶሴዳ፤ ሽን ኔን ኑዉ ካዉሽሳርኪ’ ያግያ አሳዉ፥ ‘ታ ቄር ብራꬊ ታ አዉዋ ጼሳፐ ኦርዴ።

\VS{11}ታ አዉ ህንተንቱ ሞርገ ምꬃ ዴጽሴዳ፤ ሽን ታን ሄዋፐካ አꬃደ ዴጽሳና። ታ አዉ ህንተንታ ልሱዋን ዋꬌዳ፤ ሽን ታን ህንተንታ ማስማሱዋዳን ዱክያ ልሱዋን ዋꬋና’ ያጋደ ዛራ” ያጌድኖ።


\par }{\PP \VS{12}ሄዋፐ ጉይያን ካቲ ሮብኣመ፥ “ሄዘንꬆ ጋላስ ስሚደ ታኮ ዪተ” ጌዳዋዳንካ፥ እዮርባምነ አሳይ ኡባይ ሄዘንꬆ ጋላስ ስሚደ ዬድኖ።

\VS{13}ካቲ ኡንቱንቶ ሀንቆ ዛሩዋ ዛሬዳ። ጭማቱዋ ዞርያ አግ ባሺደ፥

\VS{14}ያላጋቱ ዞሬዳ ዞርያ ካሌዳ። ያቲደ ሀዋዳን ያጌዳ፤ “ታ አዉ ህንተንቱ ሞርገ ምꬃ ዴጽሴዳ፤ ሽን ታን ሄዋፐካ አꬃደ ዴጽሳና። ታ አዉ ህንተንታ ልሱዋን ዋꬌዳ፤ ሽን ታን ህንተንታ ማስማሱዋዳን ዱክያ ልሱዋን ዋꬋና” ያጊደ ዛሬዳ።

\VS{15}ካቲ አሳይ ግያዋ ስሰናን እጼዳ፤ አያዉ ጎፐ፥ መꬍና ጎዳይ ሴሎፐ ዬዳ አኪያ ባጋና ካሰ ናባጻ ናኣ እዮርባማዉ ኦዴዳ ቃላይ ፖለታናዳን ሀዌ መꬍና ጎዳፐ ሀኔዳ።


\par }{\PP \VS{16}እስራኤልያ አሳይ ኡባይ ካቲ ኡንቱንቱ ግያዋ ስሰናን እጼዳዋ በኢደ፥ ካትያ ሀዋዳን ያጌድኖ፤ “ዳዊተዋፐ ኑና ጋክያባይ አዬ? እሰያ ናኣፐ ኑን ላታናዌ ባዋ! እስራኤልያ አሳዉ፥ ህንተንቱ ሶ ህንተንቱ ሶ ስምተ! ሀእ ስም ሮብኣመ ባረዉ ናገቶ!” ያጌድኖ። እስራኤልያ አሳይ ኡባይ ባረንቱ ሶ ባረንቱ ሶ ስሜድኖ።
\XREF{}{{\XO 12:16 }{\XT{2 ሳሜላ 20:1}}}

\VS{17}ሽን ሮብኣመ ይሁዳ ካታማቱዋን ደእያ እስራኤልያ አሳ ቦላ ካተቴዳ።


\par }{\PP \VS{18}ሄዋፐ ጉይያን ካቲ ሮብኣመ ባረ ጋባራቱዋ ካፑዋ አዶንራማ እስራኤልያ አሳኮ ኪቴዳ፤ ኡንቱንቱ ሹቻን ጫዲደ ዎꬌድኖ። ያትና፥ ካቲ ሮብኣመ ባረ ፓራ ጋርያን ኤለካ ከስ ኡቲደ፥ የሩሳላመ ባቃቴዳ።

\VS{19}ሄዋፐ ዶሚደ ሀቼ ጋካናዉ እስራኤልያ ዛራቱ ታማቱ ዳዊታ ዛርያፐ ካተቴዳ ካተቱዋ ቦላ ማካሌድኖ።

\VS{20}እዮርባም ግብጼፐ ስሜዳዋ እስራኤልያ አሳይ ኡባይ ስሴዳ ዎደ፥ አ ባረንቱ ያአዉ ጼስሲደ፥ እስራኤልያ ቦላ ካተዬድኖ፤ ዳዊታ ዛርያፐ ካተቴዳ ካተቶ አማነቲደ አቴዳዌ ይሁዳ ዛርያ ጻላላ።


\par }{\SH ሻማእይ ትምቢትያ ኦዴዳ
\par }
{\R (2 ኦዱዋ 11:1-4)

\par }{\PP \VS{21}ሶሎሞና ናአይ ሮብኣመ የሩሳላመ ካታማ ጋኬዳ ዎደ፥ እስራኤልያ ቢታ አሳና ኦለቲደ፥ ካዉተꬃ ባረዉ ዛራና ማላ፥ ይሁዳ ዛርያፐነ ቢንያማ ዛርያፐ ዶረቴዳ እት ጼታነ ሆስፑን ታሙ ሻአ ኦላንቻቱዋ ሺሼዳ።

\VS{22}ሽን ጾሳ ቃላይ፥ ጾሳ አሳ ግድያ ሻማእያኮ ዪደ፥

\VS{23}“ሶሎሞና ናኣ፥ ይሁዳ ካትያ ሮብኣማዉ፥ ይሁዳነ ቢንያማ ዛረቶነ አቴዳ አሳ ኡባዉ ሀዋዳን ያጋ፤

\VS{24}‘መꬍና ጎዳይ ህንተንታ፥ “ህንተንቱ ዳቦቱዋና፥ እስራኤላቱዋና ኦለታናዉ ቦፕተ። ሀዋ ታን ኦꬄዳ ድራዉ፥ ህንተንቱ ኡባይካ ህንተንቱ ሶ ህንተንቱ ሶ ስምተ” ያጌ’ ያጋደ ኦዳ” ያጌዳ። ኡንቱንቱ መꬍና ጎዳ ቃላ ስሲደ፥ ስሚደ ሶ ቤድኖ።


\par }{\SH እዮርባም ጾሳፐ ዎራ ስሜዳ
\par }
{\PP \VS{25}ሄዋፐ ጉይያን እዮርባም ኤፍሬማ ገዝያን ደእያ ሰኬማ ጌሶ ኦꬅ ግምቢደ፥ ያን ደኤዳ፤ ሄዋፐ ከስ ቢደ ጲንኤላ ግምቤዳ።


\par }{\PP \VS{26}እዮርባም ባረ ዎዛናን፥ “ካዉተꬃይ ዳዊታ ዛርያዉ ስማና።

\VS{27}ሀ አሳይ መꬍና ጎዳ ጌሻ ጎልያን ያርሹዋ ያርሻናዉ የሩሳላመ ካታማ ብያዋ ግዶፐ፥ ኡንቱንቱ ቃይካ ባረንቱ ጎዳኮ፥ ካትያ ሮብኣማኮ ስማና። ኡንቱንቱ ታና ዎꬊደ፥ ይሁዳ ካትያ ሮብኣማኮ ስማና” ያጊደ ቆፔዳ።


\par }{\PP \VS{28}ሄዋ ድራዉ፥ ካቲ ዞረቴዳዋፐ ጉይያን ዎርቃፐ ላኡ ማራቱዋ ምስለቱዋ መꬊደ አሳዉ፥ “ህንተንቱ ሀዋፐ የሩሳላመ ቤዳዋ ኬሻይ ግዳናዋ። ህንተንቶ እስራኤልያ አሳቶ፥ ህንተንታ ግብጼፐ ከሴዳ ህንተንቱ ጾሳቱ ሀዋንቱሽ!” ያጌዳ።
\XREF{}{{\XO 12:28 }{\XT{ከሳ 32:4}}}

\VS{29}ኡንቱንቱፐ እቱዋ ቤቴለን፥ እቱዋ ቃይ ዳናን ዎꬄዳ።

\VS{30}ሀ የዉ ኡንቱንቶ ናጋራቴዳ፤ አያዉ ጎፐ፥ እት ማራ ምስልያዉ ጎይናናዉ አሳይ ዳና ጋካናዉ ቤዳ።

\VS{31}እዮርባም ደርያ ሁጲያን ጎይንያ ꬎቃ ሳኣ ጊግሲደ ሌዊያ ዛርያ ግዳና ꬋዮፐካ፥ ኡባ ቆሞ አሳፐ ቄሳቱዋ ኦꬂደ ሱንꬄዳ።


\par }{\PP \VS{32}ይሁዳን ቦንችያዋዳን ሆስፑንꬃ አግናን ታማነ እቼሻንꬃ ጋላሳን ባላይ ቦንቼታናዳን፥ እዮርባም ጋላሳ ኬሬዳ፤ ያርሹዋ ያርሼዳ። እ ሀዋዳን ሀኔዳ፤ ቤቴለ ቤዳ፤ ባረ መꬌዳ ማራ ምስልያዉ ያርሹዋ ያርሼዳ። ቃይ ባረ መꬌዳ ጎይንያ ꬎቃ ግሹዋን ቄሳቱ ዋ ቤቴለን ሱንꬂደ ዎꬄዳ።\XREF{}{{\XO 12:32 }{\XT{ዎጋ 23:33-34}}}

\VS{33}እ ባረ ሁጲያዉ ዶሬዳ ሆስፑንꬃ አግናን፥ ሄ አግናዉ ታማነ እቼሻንꬆ ጋላስ ቤቴለ ቤዳ፤ ሄ ጋላሳይ እስራኤልያ አሳዉ ባላ ግዳናዳን አዋዬዳ። ያቲደ እጻና ጩዋያናዉ ፑደ ያርሽያ ሳኣ ከሴዳ።




\par }\Chap{13}{\SH ቤቴለ ቦላ ትምቢትያ ኦዴዳ ብታንያ
\par }
{\PP \VerseOne{1}እዮርባም እጻና ጩዋያናዉ ያርሹዋ ያርሽያ ሳኣ ማታን ኤቂደእሽን፥ መꬍና ጎዳ ቃላን ኪተቴዳ፥ ጾሳ አሳ ጌተትያ እት ብታኒ ይሁዳፐ ዬዳ።

\VS{2}መꬍና ጎዳይ አዛዝና ሄ ያርሽያ ሳኣ ቦላ ሀዋዳን ያጊደ ዋሴዳ፤ “ያርሽያ ሳአዉ፥ ያርሽያ ሳአዉ፥ መꬍና ጎዳይ ኔና ሀዋዳን ያጌ፤ ‘ዳዊታ ዛርያዉ ዮስያሳ ጌተትያ እት ናአይ የለታናዋ። ሄ ናአይ ሀእ ሀዋን ያርሺደ ደእያ ꬎቃ ሳአቱ ቄሳቱ ዋ ነ ቦላ ያርሻና፤ ነ ቦላ አሳ መቀꬃይ ጹገታና’ ያጌ” ያጊደ ዋሴዳ።
\XREF{}{{\XO 13:2 }{\XT{2 ካታ. 23:15-16}}}

\VS{3}ሄ ጋላስ ጾሳ አሳይ ማላታ እሚደ፥ “መꬍና ጎዳይ ኦዴዳ ማላታይ ሀዋ፤ ሀ ያርሽያ ሳአይ ጳልቀታና፤ አ ቦላን ደእያ ብድንꬃይካ ዎራ ላለታናዋ” ያጌዳ።


\par }{\PP \VS{4}ካቲ እዮርባም ጾሳ አሳይ ቤቴለን ደእያ ያርሽያ ሳኣ ቦላ ዋሴዳዋ ስሴዳ ዎደ፥ ያርሽያ ሳኣፐ ባረ ኩሽያ የዲደ፥ “ሄ ብታንያ ኦይቂተ!” ያጌዳ። ሽን እ ብታንያዉ የዴዳ ኩሺ ኤለካ ጺጊደ ስሌዳ፤ ሄዋ ድራዉ፥ ባረ ኩሽያ ጉየ ዛሪደ አካናዉ ዳንዳይቤና።

\VS{5}ቃይ ጾሳ አሳይ መꬍና ጎዳ ቃላን እሜዳ ማላታዳን ያርሽያ ሳአይ ጳልቀት ዎꬍና፥ አ ቦላን ደእያ ብድንꬃይካ ዎራ ላለቴዳ።

\VS{6}ያትና፥ ካቲ እዮርባም ጾሳ አሳ፥ “ታ ኩሺ ካሰዋዳን ሀናና ማላ ታዉ ጋናታደ መꬍና ጎዳ ነ ጾሳ ዎሳርኪ!” ያጌዳ። ሄዋ ድራዉ፥ ጾሳ አሳይ ካትያዉ ጋናቲደ መꬍና ጎዳ ዎስና፥ ካትያ ኩሺ ስሚደ ካሰዋዳን ሀኔዳ።


\par }{\PP \VS{7}ካቲ ጾሳ አሳ፥ “ታናና ታ ሶ ደንዳ፤ ቁማ ማ። ቃይ ታን ነዉ እሞታ እማና” ያጌዳ።


\par }{\PP \VS{8}ሽን ጾሳ አሳይ ካትያዉ ሀዋዳን ያጊደ ዛሬዳ፤ “ሀራይ አትና ኔን ነ አቆ ባጋ ታዉ እምንቶካ፥ ታን ኔናና ቢከ፤ ሀዋን ኡክꬃካ ሚከ፥ ሃꬃካ ኡሽከ።

\VS{9}አያዉ ጎፐ፥ መꬍና ጎዳ ቃላይ ታና፥ ‘ኔን ኡክꬃካ ሞፓ፥ ሃꬃካ ኡሾፓ፥ ነ ዬዳ ኦግያናካ ስማደ ቦፓ’ ያጊደ አዛዜዳ” ያጌዳ።

\VS{10}ሄዋ ድራዉ፥ ብታኒ ሀራ ኦግያና ቤዳ፤ እ ቤቴለ ዬዳ ኦግያና ስሚደ ብቤና።


\par }{\SH ቤቴለን ትምቢትያ ኦድያ ጭማ ብታንያ
\par }
{\PP \VS{11}ትምቢትያ ኦድያ እት ጭማ ብታኒ ቤቴለ ካታማን ደኤ። ቤቴለን ሄ ጋላስ ጾሳ አሳይ ኦꬄዳ ኡባባ ሄ ጭማ ብታንያ ናናይ ዪደ ኦዴድኖ፤ ቃይ ሄ ብታኒ ካትያዉ ኦዴዳ ቃላ ኡንቱንቱ ባረንቱ አዎ ኦዴድኖ።

\VS{12}አዉ ኡንቱንታ፥ “ሀቃ ኦግያና ቤዴ?” ያጌዳ፤ ይሁዳፐ ዬዳ ጾሳ አሳይ ቤዳ ኦግያ አዉ ማላቴድኖ።

\VS{13}ሄዋፐ ጉይያን እ ባረ ናና፥ “ታዉ አነ ሀርያ ኮርተ” ያጌዳ፤ ኡንቱንቱ አዉ ሀርያ ኮርና ቶጌዳ።

\VS{14}ጾሳ አሳ ጌዱዋ ካሊደ ቤዳ፤ እት ዎላ ኩዋን ኡቴዳዋ ደሚደ፥ “ይሁዳፐ ዬዳ ጾሳ አሳይ ኔኔየ?” ያጌዳ።

\par }{\PP ብታኒ፥ “ኤ ታና” ያጌዳ።


\par }{\PP \VS{15}ትምቢትያ ኦድያ ጭማ ብታኒ አ፥ “ቁማ ማናዉ ታ ሶ ታናና ደንዳ” ያጌዳ።


\par }{\PP \VS{16}ጾሳ አሳይ ዛሪደ፥ “ታን ጉየ ስማደ ኔናና ባናዉ፥ ዎይ ሀ ኮሽያን ኔናና ኡክꬃ ማናዉ፥ ዎይ ሃꬃ ኡሻናዉ ዳንዳይከ።

\VS{17}አያዉ ጎፐ፥ መꬍና ጎዳይ ቃላይ ታና፥ ‘ኔን ሄ ሳኣን ኡክꬃካ ሞፓ፥ ሃꬃካ ኡሾፓ፥ ነ ዬዳ ኦግያናካ ስማደ ቦፓ’ ያጊደ አዛዜዳ” ያጌዳ።


\par }{\PP \VS{18}ትምቢትያ ኦድያ ጭማ ብታኒ፥ “ታንካ ኔናዳን ትምቢትያ ኦድያዋ። ኪታንቻይ መꬍና ጎዳይ ቃላን ታና፥ ‘ኡክꬃ እ ማና ማላነ ሃꬃ ኡሻና ማላ፥ አ ዛራደ ነ ሶ ኔናና አካደ ያ’ ያጌዳ” ያጌዳ። ሽን ጭማ ብታኒ ሄዋ አዉ ዎርዱዋ ኦዴዳ።

\VS{19}ሄዋ ድራዉ፥ ጾሳ አሳይ አናና ስሚደ፥ አ ሶን ሜዳነ ኡሼዳነ።


\par }{\PP \VS{20}ኡንቱንቱ ማዳን ኡት ደእሽን፥ መꬍና ጎዳ ቃላይ ብታንያ ጉየ ዛሬዳ ትምቢትያ ኦድያ ጭማ ብታንያኮ ዬዳ።

\VS{21}ብታኒ ይሁዳፐ ዬዳ ጾሳ አሳዉ ባረ ቃላ ꬎቁ ኦꬂደ፥ “መꬍና ጎዳይ ሀዋዳን ያጌ፤ ‘ኔን መꬍና ጎዳ ቃላ እጻዳ፤ መꬍና ጎዳይ ነ ጾሳይ ኔና አዛዜዳ አዛዙዋካ ናጋባካ።

\VS{22}ኔን ጾሳይ፥ “ሄ ሳኣን ሞፓ ዎይ ኡሾፓ” ጌዳ ሳኣ ጉየ ስማደ ባደ፥ ያን ኡክꬃ ማዳ፤ ሃꬃካ ኡሻዳ። ሄዋ ድራዉ፥ ነ አሃይ ነ አዎቱዋ ዱፉዋን ሞገተና’ ያጌ” ያጌዳ።


\par }{\PP \VS{23}ጾሳ አሳይ ምያዋነ ኡሽያዋ ፖሌዳዋፐ ጉይያን፥ ትምቢትያ ኦድያዌ ባረ ጉየ ዛሪደ አሄዳ ብታንያዉ ሀርያ ኮሬዳ።

\VS{24}እ ኦግያን ቢሽን ጋሙ አናና ጋከቲደ፥ አ ዎꬌዳ። አሃይ ኦግያን ፓንጋራሬዳ፤ ሀሪነ ጋሙነ ላአቱካ አሃ ምይያን ኤቄድኖ።

\VS{25}ሄ ኦግያና አꬍያ አሳይ አሃይ ፓንጋራሬዳዋነ ጋሙ አሃ ምይያን ኤቄዳዋ በኤዳ፤ ቢደ ትምቢትያ ኦድያ ጭማ ብታኒ ደእያ ካታማን ኦዴዳ።


\par }{\PP \VS{26}ብያ ሳፐ ብታንያ ጉየ ዛሬዳ ትምቢትያ ኦድያ ጭማ ብታኒ ሄዋ ስሴዳ ዎደ ሀዋዳን ያጌዳ፤ “ሄዌ ቃላዉ አዛዘተናን እጼዳ ጾሳ አሳ። ሄዋ ድራዉ፥ መꬍና ጎዳ ቃላይ አዉ ካሰቲደ ኦዴዳዋዳን፥ መꬍና ጎዳይ ጋሙዋን አ ጋꬄዳ፤ ያትና፥ ጋሙ አ መንሬꬂደ ዎꬌዳ” ያጌዳ።


\par }{\PP \VS{27}ሄዋፐ ጉይያን ጭማ ብታኒ ባረ ናና፥ “ታዉ ሀርያ ኮርተ” ያጌዳ። ኡንቱንቱ አዉ ሀርያ ኮሬድኖ፤

\VS{28}ብታኒ ከሲደ ቤዳ። ኦግያን ፓንጋራሬዳ አሃነ አሃ ማታን ኤቄዳ ሀርያነ ጋሙዋ ደሜዳ፤ ጋሙ አሃ ምቤና ዎይ ሀርያካ መንꬅቤና።

\VS{29}ትምቢትያ ኦድያ ጭማ ብታኒ ጾሳ አሳ አሃ ደንꬂደ፥ ሀርያ ዞክያን ዎꬂደ፥ ዬካናዉነ ሞጋናዉ ጉየ ባረ ካታማ አኪደ አሄዳ።

\VS{30}ባረዉ ማክ ዎꬄዳ ዱፉዋን አሃ ዎꬄዳ፤ አ ቦላ፥ “አየ ታ እሻዉ! አየ ታ እሻዉ!” ያጊደ ዬኬድኖ።


\par }{\PP \VS{31}ሞግ ስሚደ ባረ ናና ሀዋዳን ያጌዳ፤ “ታን ሀይቂያ ዎደ፥ ጾሳ አሳይ ሞገቴዳ ዱፉዋን ታና ሞግተ፤ ታ መቀꬃቱዋካ አ መቀꬃቱዋ ጋጻን ዎꬅተ።

\VS{32}አያዉ ጎፐ፥ ቤቴለ ካታማን ደእያ ያርሽያ ሳኣ ቦላነ ሳማርያ ካታማቱዋን ደእያ ጎይንያ ꬎቃ ሳአቱ ቦላ መꬍና ጎዳይ አዛዝና ሄ ብታኒ ዋሶዌ ቱሙ ፖለታና” ያጌዳ።


\par }{\SH እዮርባማ ጎልያ አሳ ꬋይሳናዉ ጋꬄዳ ናጋራ
\par }
{\PP \VS{33}ሄዋፐ ጉየና እዮርባም ባረ ኢታ ኦግያፐ ስምቤና፤ ሽን ጎይንያ ꬎቃ ሳቶ ኡባ ቆሞ አሳፐ ቄሳቱ ዋ ጉጂደ ሱንꬄዳ፤ ቄሳቱዋ ግዳናዉ ኮይያ ኦናነ ጎይንያ ꬎቃ ሳኣን ዎꬄዳ።

\VS{34}እዮርባማ ጎልያ አሳ ኡንጋናዉነ ቢታ ቦላፐ ꬋይሳናዉ ጋꬄዳ ናጋራይ ሄዋ።




\par }\Chap{14}{\SH አኪይ እዮርባማ ቦላ ትምቢትያ ኦዴዳ
\par }
{\PP \VerseOne{1}ሄ ዎደ እዮርባማ ናአይ አቢ ሀርጌዳ።

\VS{2}ያትና፥ እዮርባም ባረ ማቻቶ፥ “ደንዳደ ኔን እዮርባማ ማቻቶ ግድያዋ ኦንነ ኤረና ማላ፥ ነ ማዩዋ ላማ፤ ሴሎ ባ። ታን ሀ አሳ ቦላ ካተታናዋ ታዉ ኦዴዳ ትምቢትያ ኦድያ አኪ ያን ደኤ።

\VS{3}ታሙ ኡክꬃ፥ አማሬዳ ኮምፑዋነ እት ኦቱዋ ኤሳ አዉ አካደ አኮ ባ። ሀ ሀርጌዳ ናአይ ሀናናባ እ ነዉ ኦዳና” ያጌዳ።


\par }{\PP \VS{4}እዮርባማ ማቻታ እ ጌዳዋዳን ኦꬃዱ፤ ደንዳደ አክያ ሶ ሴሎ ባዱ። አኪ ጼላናዉ ዳንዳየና፤ እ ጭሜዳ ድራዉ፥ አ አይፊ ደመና።

\VS{5}ሽን መꬍና ጎዳይ አክያ፥ “እዮርባማ ማቻታ ባረ ናኣ ሀርግያዋ ኔና ኦቻናዉ ያዉ። ኔን እዝዉ ሀዋ ሀዋ ያጋደ ኦዳ። አ ያ ጋካደ ሀራ ማጫ አሳ ማላታናኑ” ያጌዳ።


\par }{\PP \VS{6}ሄዋ ድራዉ፥ አኪ ማቻታ ፐንግያን ድእ ድእያዋ ስሲደ ሀዋዳን ያጌዳ፤ “እዮርባማ ማቻቴ፥ አነ ሃ ገላ። አያዉ ሀዋዳን ሀራ አሳ ማላታድ? ታን ኢታ ዎርያ ነዉ ኦዳናዉ ኪተታድ።

\VS{7}ኔን እዮርባመኮ ባደ ሀዋዳን ያጋ፤ ‘መꬍና ጎዳይ እስራኤልያ ጾሳይ ኔና፥ “ታን ኔና አሳ ግዶፐ ꬎቂሳድ፤ ታ አሳ እስራኤልያ ቦላ ኔና ካተያድ።

\VS{8}ታን ዳዊታ ዛርያፐ ካዉተꬃ ዎꬃ አካደ፥ ነዉ እማድ። ሽን ኔን ታ ቆማ ዳዊታ ማላ ግዳካ፤ እ ታ አዛዙዋ ናጌዳነ ታ ስንꬃን ሱረባ ጻላላ ኦꬂደ፥ ባረ ኩመንꬃ ዎዛናን ታና ካሌዳ።

\VS{9}ኔፐ ካሰ ደኤዳ ኡባቱ ኦꬄዳዋፐ ዳርያ ኢታ ኔን ኦꬃዳ፤ ኔን ነዉ ሀራ ጾሳቱዋ፥ ሴርሴዳ ብራታፐ ኤቃቱዋ መꬋዳ። ያታደ ታና ሀንቀꬃዳ፤ ታና ኔፐ ጉየ አꬃዳ።


\par }{\PP \VS{10}“ ‘ “ሄዋ ጋሱዋን ታን እዮርባማ ጎልያ አሳዉ ኢታ አሀና። እስራኤልያ ቢታን እዮርባማ ጎልያ አሳፐ አይልያ ግድና ላአ ግዲና፥ እት አቱማ አሳይነ አተናን ꬎቆላና። እት ኡራይ ኦሻይ ዉራና ጋካናዉ ከስያዋዳን፥ እዮርባማ ጎልያ አሳ ታን ዉርሳ ከሳና።
\XREF{}{{\XO 14:10 }{\XT{1 ካታ. 15:29}}}

\VS{11}እዮርባማ ዛርያ ግዲደ ካታማን ሀይቂያ ኦናነ ካናቱ ማና፤ ጋጻርያን ሀይቂያዋንታ ቃይ ሳሉዋ ካፎቱ ማና። ታን መꬍና ጎዳይ ሀዋ ኦዳድ!” ያጌዳ’ ያጋ።


\par }{\PP \VS{12}“ኔና ግዶፐ፥ ሀእ ኔን ደንዳደ ነ ሶ ባ። ነ ገዲ ካታማ ገልያ ዎደ፥ ናአይ ሀይቃና።

\VS{13}እስራኤልያ ኡባይ ናአዉ ዬኪደ ሞጋና፤ እዮርባማ ጎልያ አሳን መꬍና ጎዳ እስራኤልያ ጾሳ ስንꬃን ሀ ናኣን ሎኦባይ ቤቴዳ ድራዉ፥ እዮርባማ ጎልያ አሳፐ አ ጻላላይ ዱፉዋን ሞገታና።


\par }{\PP \VS{14}“ሄዋፐ ጉይያን እዮርባማ ጎልያ አሳ ꬎቆል ꬋይስያ ካትያ መꬍና ጎዳይ ባረዉ እስራኤልያ ቦላ ደንꬃና።

\VS{15}ሃꬃ ግዶን ዎሹ ቃጽያዋዳን፥ መꬍና ጎዳይ ሄ ዎደ እስራኤላቱዋ ሾጪደ ቃꬃና። አሼሮ ግያ ጾሳትዉ ኡንቱንቱ ምስልያ ኤሲደ፥ መꬍና ጎዳ ሀንቀꬄዳ ድራዉ፥ ኡንቱንታ አዋቶ እ እሜዳ ሎኦ ቢታፐ ኡንቱንታ ድጋና፤ ያቲደ ኡንቱንታ ኤፍራጺሳ ሻፋፐ ሄፍንꬃን ላላና።

\VS{16}እዮርባም ኦꬄዳ ናጋራ ድራዉነ እስራኤልያ አሳ እ ኦስሴዳ ናጋራ ድራዉ፥ ጾሳይ እስራኤልያ አግ ባሻና” ያጌዳ።


\par }{\PP \VS{17}ሄዋፐ ጉይያን እዮርባማ ማቻታ ደንዳደ ባደ ትርጻ ጋካዱ። ጎልያ ፐንገ ጎጭላ የꬊና ናአይ ሀይቂ አጌዳ።

\VS{18}ባረ ቆማ ትምቢትያ ኦድያ አክያ ባጋና መꬍና ጎዳይ ኦዴዳዋዳንካ አ ሞጌድኖ፤ እስራኤልያ አሳይ ኡባይ አዉ ዬኬዳ።


\par }{\SH እዮርባማ ሀይቁዋ
\par }
{\PP \VS{19}እዮርባም ሀኔዳ ሀራባይ፥ አ ኦላቱነ አ አይሱዋ ማራቱ እስራኤልያ ካተቱ ታርክያ ማጻፋቱዋን ጻፈት ኡቴዳ።

\VS{20}እዮርባም ላታማነ ላኡ ላይꬃ ካዉቴዳ። ሄዋፐ ጉይያን ሀይቂደ ባረ ማይዛን ጋከቴዳ። አ ኮታን አ ናአይ ናዳበ ካዉቴዳ።


\par }{\MS ይሁዳነ እስራኤልያ ካተቱዋ

\par }{\MR (14:21—16:34)

\par }{\SH ይሁዳ ካትያ ሮብኣማ
\par }
{\R (2 ኦዱዋ 11:5—12:15)

\par }{\PP \VS{21}ሶሎሞና ናኣ ሮብኣመ ይሁዳን ካዉቴዳ፤ ሮብኣመ ካተትያ ዎደ ላይꬃይ አዉ ኦይታማነ እታ። መꬍና ጎዳይ ባረ ሱንꬃ ዎꬃናዉ እስራኤልያ ዛራቱዋ ካታማቱዋ ኡባ ግዶፐ ዶሬዳ የሩሳላመ ካታማን ሮብኣመ ታማነ ላፑን ላይꬃ ካተቴዳ። አ ዳይ ሱንꬃይ ናእሞ፤ እዛ አሞና ጋደ አሳ።

\VS{22}ይሁዳ አሳቱ መꬍና ጎዳ ስንꬃን ኢታባ ኦꬄድኖ፤ ባረንቱ ኦꬄዳ ናጋራን ኡንቱንቱ ባረንቱ አዎቱዋፐ አꬂደ አ ቃናትሴድኖ።

\VS{23}ሄዋ ቦላካ ቃይ ኡንቱንቱ ባረንቶ ጎይንያ ꬎቃ ሳኣ፥ ኤቃ ሹቻቱዋነ አሼሮ ጌተትያ ጾሳቱዋ ምስለቱዋ ꬎቃ ደረቱዋ ኡባ ቦላነ እርጻ ምꬃቱዋ ኡባ ጋርሳን ኤሴድኖ።
\XREF{}{{\XO 14:23 }{\XT{2 ካታ. 17:9-10}}}

\VS{24}ሀራይ አትና ኡንቱንቱ ጎይንያ ግሹዋን ጎይኑዋ ዎጋ ኦꬂደ አቱማ አሳቱ አቱማ አሳቱዋና ሻርሙጽያዋንቱ ደኢኖ። መꬍና ጎዳይ እስራኤላቱ ስንꬃፐ ከሲደ የደርሴዳ ጋደ አሳቱ ሜዘቴዳ፥ ሄ ሸነይያ ኦሶቱዋ ኡባ እስራኤልያ አሳቱ ኦꬄድኖ።\XREF{}{{\XO 14:24 }{\XT{ዛረ. 23:17}}}


\par }{\PP \VS{25}ሮብኣመ ካተቴዳ እቼሻንꬆ ላይꬃን ግብጼ ካቲ ሺሻቅ የሩሳላመ ካታማ ቆሄዳ።

\VS{26}መꬍና ጎዳ ጌሻ ጎልያንነ ካትያ ጎለን ደእያ ሚሻ፥ ሶሎሞነ ቆጽሴዳ ዎርቃ ጎንዳለቱዋና ኡባ ቦንቂ አኪደ ቤዳ።
\XREF{}{{\XO 14:26 }{\XT{1 ካታ. 10:16-17፤ 2 ካታ. 9:15-16}}}

\VS{27}ያትና፥ ካቲ ሮብኣመ ሄ ጎንዳለቱዋ ድራዉ ናሃስያ ብራታፐ ሀራ ጎንዳለቱዋ መꬍሴዳ፤ ኡንቱንቱ ናጊደ ዎꬃና ማላ ካትያ ጎልያ ፐንግያ ናግያዋንቱ ካፓቶ እሜዳ።

\VS{28}ካቲ መꬍና ጎዳ ጌሻ ጎልያ ብያ ዎደ ኡባን፥ ናግያዋንቱ ጎንዳለቱዋ ኦይቄድኖ። ሄዋፐ ስሚደ ኡንቱንቱ ዛሪደ፥ ናግያዋንቱ ጎለን ዎꬂኖ።


\par }{\PP \VS{29}ሮብኣመ ሀኔዳ ሀራባይነ እ ኦꬄዳባይ ኡባይ ይሁዳ ካተቱዋ ታርክያ ማጻፋን ጻፈት ኡቴዳ።

\VS{30}ሮብኣምነ እዮርባም ኡባ ዎደ ኦለቲደ ደኤድኖ።

\VS{31}ሮብኣመ ሀይቂደ ባረ ማይዛን ጋከቴዳ፤ እ ዳዊታ ካታማን ደእያ ባረ አዎቱዋ ዱፉዋን ሞገቴዳ። አ ዳይ ሱንꬃይ ናእሞ፤ እዛ አሞና ጋድያ አሳ። ሮብኣማ ኮታን አ ናአይ አቢ ካተቴዳ።




\par }\Chap{15}{\SH ይሁዳ ካትያ አብያ
\par }
{\R (2 ኦዱዋ 13:1—14:1)

\par }{\PP \VerseOne{1}ናባጻ ናኣ እዮርባም ካተቴዳ ታማነ ሆስፑንꬃ ላይꬃን አቢይ ይሁዳን ካተቴዳ።

\VS{2}አቢይ የሩሳላመን ሄዙ ላይꬃ ካተቴዳ። አ ዳያ አበሰሎማ ናት ናቶ፤ እ ሱንꬃይ ማእኮ።

\VS{3}አፐ ካሰ አ አዉ ኦꬄዳ ናጋራቱዋ ኡባ ኦꬄዳ፤ አ ዎዛናይ አ አዉዋ አዉዋ አዉዋ ዳዊታ ዎዛናይ ፖሎ ግዴዳዋዳን መꬍና ጎዳዉ፥ ባረ ጾሳዉ ፖሎ ግድቤና።

\VS{4}ግዶፐነ፥ አፐ ጉይያን የሩሳላመን ካተታና ማላነ የሩሳላመ ሳሮተꬃ ናጋና ማላ፥ መꬍና ጎዳይ አ ጾሳይ ዳዊታ ድራዉ አቢያዉ እት አቱማ ናኣ እሜዳ።
\XREF{}{{\XO 15:4 }{\XT{1 ካታ. 11:36}}}

\VS{5}ጾሳይ ሀዋ ኦꬄዳ ጋሶታይ፥ ዳዊተ መꬍና ጎዳ ስንꬃን ሱረባ ኦꬄዳ፤ ሂትያ ኦርዮና ቦላ ናጋራ ኦꬆንፐ አትና፥ ባረ ደኡዋ ላይꬃ ኡባን መꬍና ጎዳ አዛዞቱዋፐ እትባነ ናገናን አግቤና።
\XREF{}{{\XO 15:5 }{\XT{2 ሳሜላ 11:1-27}}}

\VS{6}አቢይ ደኤዳ ላይꬃ ኡባን ሮብኣማ አሳናነ እዮርባማ አሳና ኦለቲደ ደኤድኖ።


\par }{\PP \VS{7}አቢይ ሀኔዳ ሀራባይነ እ ኦꬄዳባይ ኡባይ ይሁዳ ካተቱ ታርክያ ማጻፋን ጻፈት ኡቴዳ። አቢይነ እዮርባም ኦለቲደ ደኤድኖ።

\VS{8}አቢይ ሀይቂደ ባረ ማይዛን ጋከቴዳ፤ እ ዳዊታ ካታማን ሞገቴዳ። አ ሳኣን አ ናአይ አሳይ ካተቴዳ።


\par }{\SH ይሁዳ ካትያ አሳ
\par }
{\R (2 ኦዱዋ 15:16—16:6)

\par }{\PP \VS{9}እስራኤልያ ካቲ እዮርባም ካተቴዳ ላታማንꬆ ላይꬃን አሲ ይሁዳን ካተቴዳ።

\VS{10}አሲ የሩሳላመን ኦይታማነ እት ላይꬃ ካተቴዳ። አ አዉዋ ዳይ ሱንꬃይ ማእኮ፤ አ አበሰሎማ ናቶ።

\VS{11}አሲ ባረ ማይዛ አዉ ዳዊተ ኦꬄዳዋዳን፥ መꬍና ጎዳ ስንꬃን ሱረባ ኦꬄዳ።

\VS{12}ጎይኖ ዎጋ ኦꬂደ አቱማ አሲ ሻርሙጽያ አቱማ አሳቱዋ አሳይ ባረ ቢታፐ ꬋይሴዳ፤ አፐ ካሰ ደኤዳ ካተቱ መꬌዳ ኤቃ ምስለቱዋ ኡባ ꬎቆለረꬂደ ኦሌዳ።

\VS{13}አ አዉዋ ዳያ ማእካካ አሼሮ ግያ ጾሳትዉ ቱና ኤቃ ምስልያ መꬌዳ ድራዉ፥ ካትያ አቶ አ ጌተትያ ቦንቹዋፐ እዞ ድጌዳ። አሲ ሄ ኤቃ ምስልያ ቃንጸሬꬂደ፥ ቀድሮና ዛንጋራን ጹጌዳ።

\VS{14}አሲ ጎይንያ ꬎቃ ሳኣ ꬋይሰናን አጎፐነ፥ እ ባረ ደኤዳ ላይꬃ ኡባን መꬍና ጎዳዉ ዎዛናፐ አማነትያ አሳ ግዲደ ደኤዳ።

\VS{15}እነ አ አዉ ጾሳዉ ዱማይ ዎꬄዳ ብራ፥ ዎርቃነ ሀራ ሚሻቱዋ አሂደ፥ ጾሳ ጌሻ ጎልያ ግዶን ዎꬄዳ።


\par }{\PP \VS{16}ይሁዳ ካቲ አስነ እስራኤልያ ካቲ ባእሽ፥ ባረንቱ ካተቴዳ ላይꬃ ኡባን ኦለቴድኖ።

\VS{17}እስራኤልያ ካቲ ባእሽ ይሁዳ ቦላ ዎራጄዳ፤ ማዪደ ይሁዳ ካትያ አሳ ቢታፐ ኦንነ ገለናዳንነ ከሰናዳን ተአናዉ ራማ ካታማ ዩሹዋ ምንሲደ ግምቤዳ።


\par }{\PP \VS{18}ሄዋ ጋሱዋን ካቲ አሳይ መꬍና ጎዳ ጌሻ ጎልያንነ ባረ ካትያ ጎለን አቴዳ ዎርቃነ ብራ ኡባ ከሲደ፥ ባረ ኦሳንቻቱ ኩሽያን ዎꬄዳ። ሄዝያና ናኣ ናኣ፥ ጻብርሞና ናአዉ፥ ዳማስቆ ካታማን ደእያ ሶርያ ካትያ በንሀዳዳዉ፥ እሞታ ኦꬂደ የዲደ ሀዋዳን ያጌዳ፦

\VS{19}“ካሰ ታ አዉዋናነ ነ አቡና ጫቀቴዳዋዳን፥ አነ ታናናነ ኔናና ጫቀቶይተ። በአ፥ ሀዋ ብራነ ዎርቃ ታን ነዉ እሞታ እማናዉ የዳድ። እስራኤልያ ካቲ ባእሽ ባረ ኦላንቻቱዋ ታ ጋድያፐ ከሳና ማላ፥ ኔን ካሰ አናና ጫቀቴዳ ጫቁዋ ኮላ” ያጌዳ።


\par }{\PP \VS{20}በንሀዳድ ካቲ አሲ ጌዳዋ ማዪደ፥ ባረ ኦላ ጋዳዎቱዋ እስራኤልያ ካታማቱዋ ኦላናዉ የዴዳ። ኡንቱንቱ አይኖ፥ ዳናነ አቤል-ቤትማእካ ጌተትያ ካታማቱዋ፥ ጋሊላ አባ ማታን ደእያ ቢታ፥ ንፍታሌማ ቢታናካ ጉጂደ ኡባ ጾኔድኖ።

\VS{21}ካቲ ባእሽ ሄዋ ስሲደ፥ ራማ ካታማ ግምቢያዋ አጊደ፥ ትርጻ ካታማ ቤዳ።


\par }{\PP \VS{22}ሄዋፐ ጉይያን ካቲ አሲ ይሁዳን ደእያ አሳ ኡባ አዛዚና እቱነ አተናን ደንዲደ፥ ባእሽ ካሰ ያን ጎኤትያ ሹቻነ ምꬃ ራማፐ ኬዜድኖ። ካቲ አሲ ምጽጳነ ቢንያማ ቢታን ደእያ ገባአ አን ምንሲደ ግምቤዳ።


\par }{\PP \VS{23}አሲ ሀኔዳ ሀራባይ፥ አ ምኖተꬃ ኡባይ፥ እ ኦꬄዳባይ ኡባይነ እ ኬጼዳ ካታማቱ ይሁዳ ካተቱ ታርክያ ማጻፋን ጻፈት ኡቴድኖ። ሽን እ ጭሜዳ ዎደ ገድያ ሳከቴዳ።

\VS{24}አሲ ሀይቂደ፥ ባረ ማይዛን ጋከቴዳ፤ ባረ ማይዛ አዉዋ ዳዊታ ካታማን ሞገቴዳ። አ ናአይ ዮሳፌጸ አ ሳኣን ካተቴዳ።


\par }{\SH እስራኤልያ ካትያ ናዳባ
\par }
{\PP \VS{25}ይሁዳ ካቲ አሲ ካተቴዳ ላኤንꬆ ላይꬅ እዮርባማ ናአይ ናዳበ እስራኤላን ካተቴዳ፤ እ እስራኤልያ ቢታን ላኡ ላይꬃ ካተቴዳ።

\VS{26}ናዳበ ካሰ ባረ አዉዋ ኦግያነ እስራኤልያ አሳ እ ኦስሴዳ አ ናጋራ ኦግያን ሀመቲደ፥ መꬍና ጎዳ ስንꬃን ኢታባ ኦꬄዳ።


\par }{\PP \VS{27}ይሳኮራ ዛርያ ግዴዳ አኪያ ናአይ ባእሽ ናዳባ ቦላ ማቀቴዳ። ሄ ዎደ ናዳብነ አ ኦላንቻቱ ፕልስጼማን ደእያ ግባቶና ካታማ ዶዲደ ደኢኖ።

\VS{28}ይሁዳ ካቲ አሲ ካተቴዳ ሄዘንꬆ ላይꬃን ባእሽ ናዳባ ዎꬍደ፤ አ ሳኣን እ ባረዉ ካተቴዳ።

\VS{29}ባእሽ ካዉተꬃ ዶሞ ሳናካ እዮርባማ ሶ አሳ ኡባ ዎꬍ ዉርሴዳ፤ መꬍና ጎዳይ ሴሎፐ ዬዳ ባረ ቆማ ትምቢትያ ኦድያ አኪያ ባጋና ኦዴዳዋዳንካ እዮርባማ ጎልያ አሳይ ኡባይ ሀይቂ ዉሬዳ።
\XREF{}{{\XO 15:29 }{\XT{1 ካታ. 14:10}}}

\VS{30}ሄዌ ሀኔዳዌ እዮርባም ባረ ሁጲያዉ ኦꬄዳ ናጋራ ድራሳ፥ እስራኤልያ አሳ እ ኦስሴዳ ናጋራ ድራሳነ መꬍና ጎዳ እስራኤልያ ጾሳ ሀንቀꬄዳ ድራሳ።


\par }{\PP \VS{31}ናዳበ ሀኔዳ ሀራባይነ እ ኦꬄዳባይ ኡባይ እስራኤልያ ካተቱ ታርክያ ማጻፋን ጻፈት ኡቴዳ።

\VS{32}ይሁዳ ካትያ አስነ እስራኤልያ ካትያ ባእሽ ባረንቱ ካዉተꬃ ላይꬃ ኡባን ኦለቲደ ደኤድኖ።


\par }{\SH እስራኤልያ ካትያ ባእሻ
\par }
{\PP \VS{33}ይሁዳ ካቲ አሲ ካተቴዳ ሄዘንꬆ ላይꬃን አኪያ ናአይ ባእሽ እስራኤልያ አሳ ኡባ ቦላ ካተቴዳ፤ እ ትርጻ ካታማን ላታማነ ኦይዱ ላይꬃ ካተቴዳ።

\VS{34}እዮርባም እስራኤልያ አሳ ኦስሴዳ ናጋራ ኦꬂደነ አ ኦግያን ሀመቲደ፥ ባእሽ መꬍና ጎዳ ስንꬃን ኢታባ ኦꬄዳ።




\par }\Chap{16}{\PP \VerseOne{1}ሀናና ናኣ ዬሁ ባጋና መꬍና ጎዳ ቃላይ ባእሻባ ሀዋዳን ያጊደ ዬዳ፤

\VS{2}“ታን ኔና ባናፐ ደንꬃደ ታ አሳ እስራኤልያ ቦላ ካፑዋ ከሳድ፤ ሽን ኔን እዮርባማ ኦግያን ሀመታዳ። ቃይ ታ አሳ እስራኤልያ ናጋራ ኦስሳደ፥ ኡንቱንቱ ናጋራን ታና ሀንቀꬃዳ።

\VS{3}ሄዋ ድራዉ፥ በአ! ታን ባእሻነ አ ጎልያ አሳ ፕታና ሀናይ። ባእሻ፥ ታን ነ ጎልያ አሳ ናባጻ ናኣ እዮርባማ ጎልያ አሳዳን ኦꬃና።

\VS{4}ባእሻ ዛርያ ግዲደ፥ ካታማን ሀይቂያ ኦናነ ካናይ ማና፤ ቃይ ጋጻርያን ሀይቂያ ኦናነ ሳሉዋ ካፎቱ ማና” ያጌዳ።


\par }{\PP \VS{5}ባእሽ ሀኔዳ ሀራባይ፥ እ ኦꬄዳባይነ አ ምኖተꬃ እስራኤልያ ካተቱ ታርክያ ማጻፋን ጻፈት ኡቴዳ።

\VS{6}ባእሽ ሀይቂደ ባረ ማይዛን ጋከቴዳ፤ ትርጻ ካታማን ሞገቴዳ። አ ናአይ ኤል አ ሳኣን ካተቴዳ።

\VS{7}መꬍና ጎዳይ ትምቢትያ ኦድያ ዬሁ ባጋና ባእሻ ቦላነ አ ሶ አሳ ቦላ ሄ ትምቢትያ ኦዴዳ ጋሱ ባእሽ ኦꬄዳ ናጋራ ድራሳነ እዮርባምነ አ ሶ አሳይ ኦꬄዳዋዳን፥ ኢታባ ኦꬂደ፥ መꬍና ጎዳ ሀንቀꬄዳ ድራሳ። ቃይ እ እዮርባማ ሶ አሳ ኡባ ዎꬍ ዉርሴዳ ድራሳ።


\par }{\SH እስራኤልያ ካትያ ኤልያ
\par }
{\PP \VS{8}ይሁዳ ካቲ አሲ ካተቴዳ ላታማነ ኡሱፑንꬃ ላይꬃን ባእሻ ናአይ ኤል እስራኤላን ካተቴዳ። ትርጻ ካታማን እ ላኡ ላይꬃ ካተቴዳ።

\VS{9}ካትያ ኦላ ጋዳዋቱዋፐ እቱዋ ግዲደ፥ አ ፓራ ጋረቱዋፐ ባጋ አዛዝያ ዝምር ካትያ ቦላ ማቀቴዳ። ካቲ ኤል ሄ ዎደ ትርጻን ደእያ ካትያ ጎለዉ አዎትያ አርጻ ሶን ትርጻን ማꬆት ኡቴዳ።

\VS{10}ይሁዳ ካቲ አሲ ካተቴዳ ላታማነ ላፑንꬃ ላይꬃን ዝምር አርጻ ሶ ገሊደ ካትያ ዎꬍደ፤ አ ሳኣን ባረዉ ካተቴዳ።


\par }{\PP \VS{11}ዝምር ካዉቲደ፥ ካዉተꬃ አራታን ኡቶሳናካ ባእሻ ሶ አሳ ኡባ ዎꬌዳ። ባእሻዉ ዳቦ ግዲና ላገꬃ ግዲና እት አቱማ አሳነ ፓጻ አሽቤና።

\VS{12}ትምቢትያ ኦድያ ዬሁ ባጋና መꬍና ጎዳይ ባእሻ ቦላ ሃሳዬዳ ቃላዳን ዝምር ባእሻ ሶ አሳ ኡባ ዎꬍ ꬋይሴዳ።

\VS{13}ሄዌ ሀኔዳዌ ባእሽነ አ ናአይ ኤል ባረንቱ ኤቃዉ ጎይኒደ፥ ኦꬄዳ ናጋራ ኡባ ጋሱዋንነ እስራኤልያ አሳ ኦስሴዳ ናጋራ ጋሱዋን፥ መꬍና ጎዳ፥ እስራኤልያ ጾሳ ሀንቀꬄዳ ድራሳ።


\par }{\PP \VS{14}ኤል ሀኔዳ ሀራባይነ እ ኦꬄዳባይ ኡባይ እስራኤልያ ካተቱ ታርክያ ማጻፋን ጻፈት ኡቴዳ።


\par }{\SH እስራኤልያ ካትያ ዝምራ
\par }
{\PP \VS{15}ይሁዳ ካቲ አሲ ካተቴዳ ላታማነ ላፑንꬃ ላይꬃን ዝምር ትርጻን ላፑን ጋላሳ ጻላላ ካተቴዳ። ሄ ዎደ እስራኤልያ ኦላንቻቱ ግባቶና ጌተትያ ፕልስጼማ ካታማ ዶዲደ ኡቴድኖ።

\VS{16}ዶድ ኡቴዳ እስራኤላቱ ዝምር ካትያ ቦላ ማቀቲደ አ ዎꬌዳዋ ስሴዳ ዎደ፥ ኦላ ጋዳዋ ኦምራ ሄ ጋላስካ ሄ ሳኣን እስራኤልያ ካትያ ከሲደ ካተዬድኖ።

\VS{17}ኦምርነ አናና ደእያ እስራኤልያ አሳይ ኡባይ ግባቶና ካታማፐ ከሲደ ቢደ፥ ትርጻ ካታማ ዶዴድኖ።

\VS{18}ካታማይ ኦይቀትክቼዳዋ በኤዳ ዎደ፥ ዝምር ካትያ ጎልያ ግዶን ደእያ ጌሱዋ ገሊደ፥ ካትያ ጎለን ታማ ኦይꬄዳ፤ ያቲደ እካ ሀይቄዳ።

\VS{19}ሄዌ ሀኔዳዌ እዮርባም ኦꬄዳ ናጋራነ እስራኤልያ አሳ ኦስሴዳ ናጋራ ካሊደ፥ ዝምር መꬍና ጎዳ ስንꬃን ኢታባ ኦꬄዳ ድራሳ።


\par }{\PP \VS{20}ዝምር ሀኔዳ ሀራባይነ እ ማቄዳ ማቁ እስራኤልያ ካተቱ ታርክያ ማጻፋን ጻፈት ኡቴዳ።


\par }{\SH እስራኤልያ ካትያ ኦምራ
\par }
{\PP \VS{21}ሄ ዎደ እስራኤልያ አሳይ ላኡ ከሲደ ሻከቴዳ። አሳፐ ባጋይ ግናታ ናኣ ቲብና ካተያናዉ ኮይና፥ ባጋይ ቃይ ኦምራ ካተያናዉ ኮዬዳ።

\VS{22}ሽን ኦምራ ማድያ አሳይ ግናታ ናኣ ቲብና ማድያ አሳፐ ምኔዳ። ሄዋ ድራዉ፥ ቲብን ሀይቂና ኦምር ካተቴዳ።


\par }{\PP \VS{23}ይሁዳ ካቲ አሳይ ካተቴዳ ሀታማነ እተንꬃ ላይꬃን ኦምር እስራኤልያ አሳ ቦላ ካተቴዳ። ታማነ ላኡ ላይꬃ ሞዴዳ፤ ሄዋፐ ኡሱፑን ላይꬃ ትርጻን ሞዴዳ።

\VS{24}ኦምር ሳማርያ ግያ ደርያ ሸሜራ ጌተትያ ብታንያፐ ኡሱፑን ሻአ ጻጋራ ብራን ሻሜዳ፤ እት ካታማ አን ኬጼዳ። ያቲደ ሄ ካታማ ካሰ ሄ ደርያ ጎዳ ሱንꬃን ሳማርያ ጊደ ሱንꬄዳ።


\par }{\PP \VS{25}ሽን ኦምር መꬍና ጎዳ ስንꬃን ኢታባ ኦꬄዳ፤ እ ባረፐ ካሰ ደኤዳ ካተቱዋ ኡባቱዋፐካ አꬍያ ናጋራ ኦꬄዳ።

\VS{26}ናባጻ ናአይ እዮርባም ኦꬄዳ ናጋራነ እስራኤልያ አሳ ኦስሴዳ ናጋራ ኦምር ካሌዳ፤ ሄ ኤቃዉ ጎይንያ ሀኖታይ መꬍና ጎዳ እስራኤልያ ጾሳ ሀንቀꬄዳ።


\par }{\PP \VS{27}ኦምር ሀኔዳ ሀራባይ፥ እ ኦꬄዳባይነ አ ምኖተꬃ እስራኤልያ ካተቱ ታርክያ ማጻፋን ጻፈት ኡቴዳ።

\VS{28}ኦምር ሀይቂደ ባረ ማይዛን ጋከቴዳ፤ ሳማርያ ካታማን ሞገቴዳ። አ ናአይ አካብ አ ኮታን ካተቴዳ።


\par }{\SH እስራኤልያ ካትያ አካባ
\par }
{\PP \VS{29}ይሁዳ ካቲ አሳይ ካተቴዳ ሀታማነ ሆስፑንꬃ ላይꬃን ኦምራ ናአይ አካብ እስራኤላን ካተቴዳ፤ ኦምራ ናአይ አካብ ሳማርያ ካታማን እስራኤልያ ቦላ ላታማነ ላኡ ላይꬃ ካተቴዳ።

\VS{30}ኦምራ ናአይ አካብ ባረፐ ካሰ ዎደ ደኤዳ ካተቱዋ ኡባቱዋፐካ አꬍያ ኢታባ መꬍና ጎዳ ስንꬃን ኦꬄዳ።

\VS{31}ናባጻ ናአይ እዮርባም ኦꬄዳ ናጋራ ኦꬅያዋ ላፋባ ጊደ ቆፕያዋ ጻላላ ግደናን ሲዶናቱዋ ካትያ ኤትባኣላ ናቶ ኤልዛቤሎ ባረዉ ማቾ ኦꬅ አኪደ፥ ባኣላ ጌተትያ ኤቃዉ ኦꬃናዉነ ጎይናናዉ ዶሜዳ።

\VS{32}ሳማርያ ካታማን እ ኬጽሴዳ ባኣላ ኤቃ ጎለን ባኣላዉ ያርሽያ ሳኣ ኬጼዳ።

\VS{33}ቃይ አካብ አሼሮ ጌተትያ ጾሳት ምስልያ ኤሲደ፥ ባረፐ ካሰ ደኤዳ ካተቱዋ ኡባቱዋፐ አꬂደ መꬍና ጎዳ እስራኤልያ ጾሳ ሀንቀꬅያ ናጋራ ኦꬄዳ።


\par }{\PP \VS{34}አካባ ካዉተꬃ ዎደ ቤቴለፐ ዬዳ ሂኤላ ጌተትያ እት ብታኒ ያርኮ ካታማ ዛረꬂደ ኬጼዳ። ነዊ ናኣ ኢያሱ ባጋና መꬍና ጎዳይ ኦዴዳዋዳን፥ ሂኤል ያርኮ ኬጻናዉ ባስያ ዎደ፥ አቢራማ ጌተትያ አ ባይራ ናአይ ሀይቄዳ፤ ቃይ ፐንግያ አꬅያ ዎደ ሳጉባ ጌተትያ አ ዉርሰꬃ ቴፋ ናአይ ሀይቄዳ።
\XREF{}{{\XO 16:34 }{\XT{ኢያሳ 6:26}}}




\par }\Chap{17}{\SH ናብያ ኤላሳ
\par }
{\R (1 ካታ. 17:1—19:21)

\par }{\PP \VerseOne{1}ጋላኣደን ትሽበ ግያ ሳፐ ዬዳ፥ ትምቢትያ ኦድያ ኤላሳ ጌተትያ እት ብታኒ ካትያ አካባ ሀዋዳን ያጌዳ፤ “ታን አዉ ኦꬅያ መꬍና ጎዳይ እስራኤልያ ጾሳይ ኤሮ! ሀ ስንꬃና ይያ ላይꬃቱዋን ታን ኦደናን ደእሽን፥ ሳኣን እራይ ቡከና ዎይ ከተርሳይ ቤተና” ያጌዳ።
\XREF{}{{\XO 17:1 }{\XT{ያቆባ 5:17}}}


\par }{\PP \VS{2}ሄዋፐ ስሚደ መꬍና ጎዳ ቃላይ ትምቢትያ ኦድያ ኤላሳኮ ዪደ አ ሀዋዳን ያጌዳ፤

\VS{3}“ሀዋፐ ደንዳደ አዋይ ዶልያ ባጋ ባ፤ ያን ዮርዳኖሳ ሻፋፐ አዋይ ዶልያ ባጋና ደእያ ካሪታ ሻፋ ማታን ቆሰታ።

\VS{4}ኔን ሄ ሻፋፐ ሃꬃ ኡሻና፤ ቁራቱ ኔና ሄ ሳኣን ቁማ ምዛናዳን ታን ኡንቱንታ አዛዛድ” ያጌዳ።

\VS{5}ኤላስ መꬍና ጎዳይ ጌዳዋ ኦꬄዳ፤ ዮርዳኖሳ ሻፋፐ አዋይ ዶልያ ባጋና ደእያ ካሪታ ሻፋ ቢደ፥ ያን ኡቴዳ።

\VS{6}ዎንታነ ኦማርስ ቁራቱ ኡክꬃነ አሹዋ ኤላሳዉ አሂኖ፤ ሃꬃካ ሻፋፐ ኡሼ።

\VS{7}ጋድያን እራይ ቡከና ድራዉ፥ ጉꬃ ዎድያፐ ጉይያን ሻፋይ መሌዳ።


\par }{\SH ኤላሳነ ስራፍታን ደእያ አምአቶ
\par }
{\PP \VS{8}ሄዋፐ ጉይያን መꬍና ጎዳ ቃላይ ኤላሳኮ ዪደ፥ አ ሀዋዳን ያጌዳ፤

\VS{9}“ሀ ሳፐ ደንዳደ፥ ሲዶና ማታን ደእያ ስራፍታ ባ፤ ያን ደአሻ። እት አምኤ ምሽራታ ኔና ቁማ ምዛናዳን ታን አዛዛድ” ያጌዳ።
\XREF{}{{\XO 17:9 }{\XT{ሉቃሳ 4:25-26}}}


\par }{\PP \VS{10}ኤላስ ደንዲደ ስራፍታ ቤዳ፤ እ ካታማ ፐንግያኮ ጋክያ ዎደ፥ እት አምኤ ምሽራታ ምꬃ ምጻዉ። ኤላስ ምሽራቶ ጼሲደ፥ “ሀያና፥ ታዉ ኡሻናዉ ሃꬃ ቡልያን አካ ያርኪ” ያጌዳ።

\VS{11}ምሽራታ ሃꬃ አሀናዉ ቢሽን እ ጼሲደ፥ “ሀያና ጉꬃ ባሶ ኡክꬃካ አካደ ያርኪ” ያጌዳ።


\par }{\PP \VS{12}ምሽራታ አዉ፥ “መꬍና ጎዳይ ነ ጾሳይ ኤሮ! ታዉ ኡክꬃይ ባዋ። ታዉ ኦቱዋን እት ኩቻ ꬊሊነ ጻሩዋን ጉꬃ ዛይተ ጻላላይ ደኤ። ታን ሀዋ ዬዳዌ ጉꬃ ምꬃ ምጻደ፥ ሶ ስማደ፥ ህኖካ ታዉነ ታ ናአዉ እት ገደ ኡካናሳነ ሚደ ሀይቃናሳ” ያጋዱ።


\par }{\PP \VS{13}ኤላስ ምሽራትዉ፥ “አየነ ባዋ፥ ያዮፓ፤ ባደ ኔና ጌዳዋዳን ኦꬃ። ሽን ካሰታደ ነ ꬍልያፐ ጉꬃ ኮምፑዋ ኮምፓደ ታዉ አካ ያ፤ ሄዋፐ ስማደ ነዉነ ነ ናአዉ ኮምፓ።

\VS{14}አያዉ ጎፐ፥ መꬍና ጎዳይ እስራኤልያ ጾሳይ፥ ‘ሳኣ ቦላን መꬍና ጎዳይ እራ ቡክሳና ጋካናዉ፥ ꬊሊ ኦቱዋፐ ዉረና፤ ዛይቲካ ጻሩዋፐ ዉረና’ ያጌ” ያጌዳ።


\par }{\PP \VS{15}ሄዋ ድራዉ፥ ምሽራታ ባደ፥ ኤላስ ኦዴዳዋዳን ኦꬃዱ፤ ሄዋን ኤላስ፥ ምሽራታነ እ ሶ አሳይ ኡባ ጋላስ ቁማ ሜድኖ።

\VS{16}አያዉ ጎፐ፥ መꬍና ጎዳይ ኤላሳ ባጋና ኦዴዳ ቃላ ናጊደ፥ ኦቱዋፐ ꬊሊ ዉርቤናነ ጻሩዋፐ ዛይቲካ ዉርቤና።


\par }{\PP \VS{17}ጉꬃ ዎድያፐ ጉይያን ሄ ጎልያ ጎዳት ናአይ ሀርጌዳ፤ ሀርጊ ጎብ ጎብ ቢና፥ ዉርሰꬃን ናአይ ሸምፑዋ ተኤቲደ ሀይቄዳ።

\VS{18}ያትና፥ ምሽራታ ኤላሳ፥ “ጾሳ አሳው፥ ኔን ታና ሞርክያባይ አያነ? ኔን ታ ናጋራ ሀሳይሳደ ታ ናኣ ዎꬋናዉ ያድ?” ያጋዱ።


\par }{\PP \VS{19}ኤላስ እዞ፥ “ነ ናኣ ታዉ ሀማ” ያጌዳ። ናኣ እ ክዉዋፐ አኪደ፥ ፑደ ባረ ደእያ ፖቅያ አፊደ ባረ አርሳን ግስሴዳ።

\VS{20}ያቲደ መꬍና ጎዳዉ ሀዋዳን ያጊደ ዋሴዳ፤ “አቤት መꬍና ጎዳዉ፥ ታ ጾሳዉ፥ ቃይ ሀ ታን ደእያ ምሽራት አምአት ናኣ ዎꬋደ፥ እ ቦላካ መቱዋ አያይ?” ያጌዳ።

\VS{21}ሄዋፐ ስሚደ ናኣ ቦላ ሄዙ ገደ ዛቁሊደ፥ መꬍና ጎዳዉ ሀዋዳን ያጊደ ዋሴዳ፤ “አቤት መꬍና ጎዳዉ፥ ታ ጾሳዉ፥ ሀ ናኣ ሸምፑዋ ዛራ” ያጌዳ።
\XREF{}{{\XO 17:21 }{\XT{2 ካታ. 4:34-35}}}


\par }{\PP \VS{22}መꬍና ጎዳይ ኤላሳ ዋሱዋ ስሴዳ። ናኣ ሸምፑካ ስምና፥ ናአይ ፓጼዳ።

\VS{23}ኤላስ ናኣ አኪደ ፖቅያፐ ዱገ ዎꬌዳ፤ ናኣ አትዉ እሚደ ሀዋዳን ያጌዳ፤ “በአ፥ ነ ናአይ ፓጼዳ” ያጌዳ።


\par }{\PP \VS{24}ሄዋፐ ጉይያን ምሽራታ ኤላሳ፥ “ኔን ጾሳ አሳ ግዴዳዋነ ነ ዶናፐ ኦደትያ መꬍና ጎዳ ቃላይ ቱማ ግዴዳዋ ታን ሀእ ኤራድ” ያጋዱ።




\par }\Chap{18}{\SH ኤላሳነ ባኣላ ናባቱዋ
\par }
{\PP \VerseOne{1}እራይ ꬋዮደፐ ሄዘንꬆ ላይꬃን፥ ኡንደና አግናይ አꬍና መꬍና ጎዳይ ኤላሳ፥ “ባ፤ ካትያ አካባዉ ቤታ። ታን ሀ ቢታን እራ ቡክሳና” ያጌዳ።

\VS{2}ኤላስ አካባዉ ቤታናዉ ደንዲደ ቤዳ።

\par }{\PP ሄ ዎደ ሳማርያን ዎልቃማ ኮሻይ ደኤ።

\VS{3}አካብ ባረ ጎለዉ አዎትያ ኦባድያ ጼሴዳ። ኦባድ መꬍና ጎዳ ምንሲደ አማንያ አሳ።

\VS{4}ኤልዛቤላ መꬍና ጎዳ ሱንꬃን ትምቢትያ ኦድያዋንታ ዎꬍስያ ዎደ፥ ኦባድ ኡንቱንቱፐ ጼታቱዋ አኪደ፥ እሻታሙዋ እሻታሙዋ ሻክ፥ ጎንጎሎቱዋ ግዶን ቆሲደ፥ ካꬃ ምዚደ ሃꬃካ ኡሺደ ዎꬄዳ።


\par }{\PP \VS{5}አካብ ኦባድያ ጼሲደ፥ “ጋድያን ሳኣን ፑልቱ ደእያ ሳኣ ኡባነ ሻፋ ፑልቱዋ ኡባ ባ። ኦን ኤሪ፥ ኑን ማታ ደሚደ ፓራቱዋነ ባቁሎቱዋ ዎናን አሻናዌንቶነ” ያጌዳ።

\VS{6}ኡንቱንቱ ቢታ ሻክ ሻክ አክና፥ አካብ እት ኦግያ ኦይቂደ ባረካ ቤዳ፤ ቃይ ኦባደካ ሀራ ኦግያ ኦይቂደ ባረካ ቤዳ።


\par }{\PP \VS{7}ኦባድይ ባረ ኦግያ ኦይቂደ ቢሽን፥ ኤላስ አናና ጋከቴዳ። ኦባድ ኤላሳ ኤሪደ ባረ ዴሙዋን ጉፋኒደ፥ “ታ ጎዳዉ ኤላሳ፥ ሀዌ ኔኔየ?” ያጌዳ።


\par }{\PP \VS{8}ኤላስ አዉ፥ “ኤ ታና። ኔን ባደ፥ ‘ኤላስ ሀዋን ደኤ’ ያጋደ ነ ጎዳዉ ኦዳ” ያጌዳ።


\par }{\PP \VS{9}ኦባድ ኤላሳዉ፥ “ታን ኔና አይ ናቂኔ ኔን ታና ነ ቆማ ሀይቆ ጋደ አካባ ኩሽያን አꬃ እምያዌ?

\VS{10}መꬍና ጎዳይ ነ ጾሳይ ኤሮ! ታ ጎዳይ ኔና ኮይሳናዉ ኪትቤና ደሪ ዎይ ካዉተꬅ ኡባካ ባዋ። ኡንቱንቱ፥ ‘ኤላስ ሀዋን ባዋ’ ያግያ ዎደ፥ ኔን ሄዋን ባይናዌ ቱማ ግድያዋ ኤራናዉ አካብ ደርያ ሞድያዋንታ ጫቂሴዳ።

\VS{11}ሀእ ኔን ታና፥ ባደ ነ ጎዳዉ፥ ‘ኤላስ ሀዋን ደኤ’ ያጋደ ኦዳ ያጋሳ።

\VS{12}ታን ኔና የጋደ ቦዋን፥ መꬍና ጎዳ አያናይ ኔና ደንꬂደ፥ ታን ኤረና ሳኣ አፋና። ታን አካባዉ ኦድና፥ እ ኔና ደማና ꬋዮፐ፥ ታና ዎꬋና። ታን ነ ቆማይ ናአተꬃደፐ ዶማደ መꬍና ጎዳዉ ያይያ አሳ።

\VS{13}ኤልዛቤላ መꬍና ጎዳ ሱንꬃን ትምቢትያ ኦድያዋንታ ዎꬍስያ ዎደ፥ ታን መꬍና ጎዳ ናባቱዋፐ ጼቱዋ አካደ፥ እሻታሙዋ እሻታሙዋ እት ጎንጎሉዋን ቆሳደ፥ ቁማ ምዛድነ ሃꬃካ ኡሻድ። ያትና፥ ሀ ታን ኦꬄዳባይ ነዉ ታ ጎዳዉ ኦደትቤኔየ?

\VS{14}ሀእ ቃይ ኔን ታና፥ ባደ ነ ጎዳዉ፥ ‘ኤላስ ሀዋን ደኤ’ ያጋደ ኦዳ ያጋሳ። ኦዶፐ እ ታና ዎꬋና” ያጌዳ።


\par }{\PP \VS{15}ኤላስ አ፥ “ታን አዉ አዛዘትያ፥ ኡባፐ ዎልቃማ መꬍና ጎዳይ ኤሮ! ቱማ ታን ሀቼ አካባዉ ቤታና” ያጌዳ።


\par }{\PP \VS{16}ኦባድ አካባና ጋከታናዉ ቤዳ፤ አካባዉ ኦዴዳ። አካብ ኤላሳና ጋከታናዉ ቤዳ።

\VS{17}አካብ ኤላሳ በኤዳ ዎደ፥ “እስራኤልያ ጋድያ አꬃ የግያዌ፥ ላ ሀዌ ኔኔ?” ያጌዳ።


\par }{\PP \VS{18}ኤላስ አካባ፥ “እስራኤልያ ቢታ አꬅ የግያዌ ታና ግድከ። መꬍና ጎዳ አዛዙዋ አጊደ፥ ባኣላ ኤቃቶ ጎይኒደ፥ ቢታ አꬅ የግያዌ ኔናነ ነ አዉዋ ሶ አሳ።

\VS{19}ሀእ እስራኤልያ አሳ ኡባ ቃርመሎሳ ደርያ ታኮ ሺሻ፤ ቃይ ኤልዛቤል ማዳፐ ምያ ትምቢትያ ኦድያዋንታ ኡባ ኡንቱንቱና እትፐ ሄ ሳኣ ሺሻ። ሄዋንቱካ ባኣላ ሱንꬃን ትምቢትያ ኦድያ ኦይዱ ጼታነ እሻታማቱዋነ አሼር ሱንꬃን ትምቢትያ ኦድያ ኦይዱ ጼታቱዋ” ያጌዳ።


\par }{\PP \VS{20}ሄዋ ድራዉ፥ አካብ ኪቲደ፥ እስራኤልያ አሳ ኡባነ ትምቢትያ ኦድያዋንታ ቃርመሎሳ ደርያ ሺሼዳ።

\VS{21}ኤላስ ሺቄዳ አሳኮ ቢደ፥ “አዉደ ጋካናዉ ላኡ ቆፋን ባንቴ? መꬍና ጎዳይ ጾሳ ግዶፐ፥ አ ካልተ፤ ግደናን ባኣላ ግዶፐ፥ እን አካ ካልተ” ያጌዳ። አሳይ አዉ ቃላነ ቃተናን ጮኡ ጌዳ።


\par }{\PP \VS{22}ሄዋፐ ጉይያን ኤላስ አሳዉ ሀዋዳን ያጌዳ፤ “መꬍና ጎዳ ሱንꬃን ትምቢትያ ኦድያዋንቱፐ ታ ጻላላይ አታድ፤ ሽን ባኣላ ሱንꬃን ትምቢትያ ኦድያዋንቱ ኦይዱ ጼታነ እሻታማ።

\VS{23}አነ ኑዉ ላኡ ኮሩማ ቦራቱ እመትኖ። ሄ ኮሩማቱዋፐ እቱዋ ኡንቱንቱ ዶርኖ፤ ኮሩማ ሹኪደ ቃንጸሬꬅኖ፤ ያቲደ አሹዋ ምꬃ ቦላ ዎꬅኖ፤ ሽን ታማ ኤꬆፕኖ። ታንካ ላኤንꬆ ኮሩማ ጊግሳደ፥ ምꬃ ቦላ ዎꬃና፤ ታንካ ታማ ኤꬅከ።

\VS{24}ህንተንቱ ህንተንቱ ጾሳ ሱንꬃ ጼስተ፤ ታንካ መꬍና ጎዳ ሱንꬃ ጼሳና። ኮዪደ፥ ያርሹዋ ምያ ታማ ኪትያ ጾሳይ ጾሳ ግዶ” ያጌዳ።

\par }{\PP አሳይ፥ “ሀዌ ሎኦ ቆፋ” ያጊደ ማዬዳ።


\par }{\PP \VS{25}ሄዋ ድራዉ፥ ኤላስ ባኣላ ሱንꬃን ትምቢትያ ኦድያዋንታ፥ “ህንተንቱ ጮራ ግድያ ድራዉ፥ እት ኮሩማ ዶር አኪደ፥ ካሰቲደ ጊግስተ። ያቲደ ህንተንቱ ጾሳ ሱንꬃ ጼስተ፤ ሽን አን ታማ ኤꬆፕተ” ያጌዳ።


\par }{\PP \VS{26}ኡንቱንቱ ባረንቶ እመቴዳ ኮሩማ አኪደ ጊግሴድኖ።

\par }{\PP ዎንታፐ ሴታ ጋላስ ጋካናዉ፥ ባኣላ ሱንꬃ ጼሲደ፥ “ሀይ ባኣላ፥ ኑ ዎሳ ስሳ” ያጊደ ዎሴድኖ። ሽን ስሰትያ ኮሻይ ባዋ፤ እት አሳይነ ኮይቤና። ያትና፥ ባረንቱ ጊግሴዳ ያርሽያ ሳኣ ዩይ አꬊደ ዱሬድኖ።


\par }{\PP \VS{27}ሳአይ ሴታ ጋላሳ ግድና፥ ኤላስ ኡንቱንቱ ቦላ፥ “ህንተንቱ ቃላ ꬎቁ ኦꬂደ ዎስተ! እ ጾሳ ግደኔ! ኦን ኤሪ፥ እ ቆፋን ሼኬደንቶ፥ ዎይ አዉ ኪታይ ዳሬደንቶ፥ ዎይ ሄራ ከሴደንቶ፥ ዎይ ገምእሼዳዋ ግዶፐ ደንꬃናዉ ኮሼ!” ያጊደ ቅሊጬዳ።


\par }{\PP \VS{28}ያግና ባረንቱ ቃላ ꬎቁ ኦꬂደ ዎሴድኖ። ቃይ ካሰ ባረንቱ ጎይንያ ዎጋዳን ባረንቱ ቦላና ሱꬃይ ጎጋና ጋካናዉ ቶራንነ ማሻን ባረንታ ጫዴድኖ።

\VS{29}ያርሹዋ ሺሽያ ኦማርሳይ ጋካናዉ ኡንቱንቱ ሄዋዳን ሀኒደ፥ ትምቢትያ ኦዲኖ፤ ሽን ስሰትያ ኮሻይ ባዋ። ኡንቱንቱባ ሀይዚደ ዛሮ እምያባይ እቱነ ባዋ።


\par }{\PP \VS{30}ያትና፥ ኤላስ አሳ ኡባዉ፥ “ሃ ታኮ ሺቅተ” ያጌዳ። አሳይ አኮ ሺቅና፥ መꬍና ጎዳዉ ያርሽያ ሳአይ ኮለት ክቼዳዋ ዛረꬂደ ግምቤዳ።

\VS{31}መꬍና ጎዳ ቃላይ ያቆባኮ ዪደ፥ “ነ ሱንꬃይ እስራኤልያ ግዳናዋ” ያጊደ ኦዴዳ ያቆባ ናና ዛራቱዋ ፓይዱዋዳን ኤላስ ታማነ ላኡ ሹቻቱዋ አኬዳ።
\XREF{}{{\XO 18:31 }{\XT{ዶመꬃ 32:28፤ 35:10}}}

\VS{32}መꬍና ጎዳ ሱንꬃዉ ሄ ሹቻቱዋን ያርሽያ ሳኣ ግምቤዳ። ታማነ ኦይዱ ባꬃ ሃꬃ ትግና አክያ ኦላ ያርሽያ ሳኣ ዩሹዋን ቦኬዳ።


\par }{\PP \VS{33}ሄዋፐ ጉይያን ያርሽያ ሳኣ ቦላ ምꬃ ጊግስ ዎꬂደ፥ ኮሩማ አሹዋ አ ቆሙዋን ቆሙዋን ቃንጸረꬂደ፥ ምꬃ ቦላ ዎꬄዳ። አሳቱዋ፥ “ኦይዱ ባꬃቱዋን ሃꬃ ኩንꬂደ፥ ጹጋና ያርሹዋ ቦላነ ምꬃ ቦላ ጉስተ” ያጌዳ፤ ኡንቱንቱ ጉሴድኖ።

\VS{34}ያትና፥ ኤላስ አሳቱዋ፥ “ላኤንꬁዋካ ጉጅተ” ያጌዳ፤ ኡንቱንቱ ላኤንꬁዋ ጉጄድኖ።

\par }{\PP ቃይካ ኤላስ አሳቱዋ፥ “ሄዘንꬁዋካ ጉጅተ” ያጌዳ፤ ሄዘንꬁዋካ ጉጄድኖ።

\VS{35}ሃꬃይ ያርሽያ ሳኣ ዩሹዋን ጎጊደ ኦላን ሃꬃይ ኩሜዳ።


\par }{\PP \VS{36}ኦማርሳ ያርሹዋ ሺሽያ ዎዲ ጋክና፥ ትምቢትያ ኦድያ ኤላስ ያርሽያ ሳኣ ሺቂደ ሀዋዳን ያጊደ ዎሴዳ፤ “አቤት መꬍና ጎዳዉ፥ አብራሃማ ጾሳዉ፥ ይሳቃ ጾሳዉ፥ እስራኤልያ ጾሳዉ፥ ኔን እስራኤልያ ቢታን ጾሳ ግድያዌነ፥ ታንካ ነ ቆማ ግድያዌነ፥ ቃይ ታን ሀዋ ኡባ ነ ቃላን ኦꬅያዌ ሀቼ ኤረቶ።

\VS{37}አቤት መꬍና ጎዳዉ፥ ኮያ! ኔን መꬍና ጎዳይ ጾሳ ግድያዋነ ኔን ኡንቱንቱ ዎዛና ኔኮ ዛራደ ደእያዋ ሀ አሳቱ ኤራናዳን ኔን ታዉ ኮያ!” ያጌዳ።


\par }{\PP \VS{38}መꬍና ጎዳ ታማይ ዎꬊደ፥ ጹግያ ያርሹዋ፥ ምꬃ፥ ሹቻነ ቢታ ሜዳ፤ ኦላ ግዶን ደእያ ሃꬃካ ላጬዳ።

\VS{39}አሳይ ኡባይ ሄዋ በኤዳ ዎደ፥ ባረንቱ ዴሙዋን ጉፋኒደ፥ “መꬍና ጎዳይ ጾሳ! መꬍና ጎዳ ጻላላይ ጾሳ!” ያጌድኖ።


\par }{\PP \VS{40}ሄዋፐ ጉይያን ኤላስ ኡንቱንታ፥ “ባኣላ ሱንꬃን ትምቢትያ ኦድያዋንታ ኦይቂተ። ኡንቱንቱፐ እት አሳይነ ከስ አኪደ ቦፖ” ያጌዳ። ኡንቱንታ ኦይቄድኖ፤ ኤላስ ኡንቱንታ ቂሾና ሻፋ አፊደ ዎꬌዳ።


\par }{\SH ጾሳይ እራ ቡክሴዳ
\par }
{\PP \VS{41}ኤላስ አካባ፥ “ከሳደ ባ፤ ማ ኡሻ። አያዉ ጎፐ፥ ዎልቃማ እራ ጉንꬃይ ስሰቴ” ያጌዳ።

\VS{42}ሄዋ ድራዉ፥ አካብ ማናዉነ ኡሻናዉ ቤዳ። ሽን ኤላስ ቃርመሎሳ ደርያ ጼራ ከሴዳ፤ ባረ ዴሙዋ ባረ ጉልባታቱ ግዶ ዱገ ገልሲደ ጉፋኔዳ።
\XREF{}{{\XO 18:42 }{\XT{ያቆባ 5:18}}}


\par }{\PP \VS{43}ሄዋፐ ጉይያን ኤላስ ባረ ቆማ፥ “ባ፤ ፑደ ከሳደ አነ አባኮ ዛራደ ጼላ” ያጌዳ።

\par }{\PP አ ቆማይ ብ ጼሊደ አዉ፥ “አያይነ ባዋ” ያጌዳ።

\par }{\PP ኤላስ ባረ ቆማ ላፑን ካላ፥ “ቃይካ አነ ጼላ” ያጌዳ።

\par }{\PP ቆማይ ላፑ ገደ ጼሌዳ።

\VS{44}ላፑን ገደ ጼላና፥ “በአ፥ አሳ ኩሽያ ኬሻ ሻሪ አባፐ ከሴዳ” ያጌዳ።

\par }{\PP ኤላስ ባረ ቆማ፥ “ባ፤ አካባ፥ ‘እራይ ኔና ቡሳ ድገናዳን፥ ነ ፓራ ጋርያን ኡታደ፥ ዱገ ነ ሶ ዎꬋ’ ያጋ” ያጌዳ።


\par }{\PP \VS{45}ጉꬃ ኬሻ ጋምእሽን፥ ሳሉ ሻርያን ꬉሜዳ፤ ጫርኩካ ጫርኬዳ፤ ዎልቃማ እራይካ ቡኬዳ። አካብ ፓራ ጋርያን ኡቲደ እዝራኤላ ካታማ ቤዳ።

\VS{46}መꬍና ጎዳ ዎልቃይ ኤላሳ ቦላ ዎꬌዳ፤ ኤላስ ካባ ሳቂያን ፑደ ስርቂደ፥ እዝራኤላ ካታማ ጋካናዉ አካባፐ ስንꬃቲደ ዎጼዳ።




\par }\Chap{19}{\SH ኤላስ ሲና ደርያ ቤዳ
\par }
{\PP \VerseOne{1}ኤላስ ኦꬄዳዋ ኡባነ ባኣላ ሱንꬃን ትምቢትያ ኦድያዋንታ ኡባ ማሻን እ ዎት ዎꬌደንቶ አካብ ኤልዛቤልዉ ኦዴዳ።

\VS{2}ኤልዛቤላ፥ “ኔን ሄ ትምቢትያ ኦድያዋንታ ኦꬄዳዋዳን፥ ዎንት ሀኖደ ታን ኔና ኦꬃና ꬋዮፐ፥ ጾሳቱ ታና ዎꬋና” ያጋደ ኤላሳዉ ኪታዱ።


\par }{\PP \VS{3}ኤላስ ባረ ሸምፖ ያዪደ፥ ይሁዳ ቢታን ደእያ በርሳበሀ ዬዳ። ባረ ቆማ ሄዋን የጊደ፥

\VS{4}ባረካ እት ጋላሳ ኦግያ ዎራን ሀመቴዳ። ቢደ እት ሳንካራ ኩዋን ኡቲደ፥ “አቤት መꬍና ጎዳዉ፥ ታዉ ግዳናዋ፤ ታን ታ ማይዛ አዎቱዋፐ ኬክከ። ታ ሸምፑዋ አካ” ያጊደ ሀይቃናዉ ዎሴዳ።
\XREF{}{{\XO 19:4 }{\XT{ዮሃ. 4:3}}}


\par }{\PP \VS{5}ሄዋፐ ጉይያን ሳንካራ ኩዋን ዛቁሊደ ገምእሼዳ፤ እት ኪታንቻይ አ ቦቺደ፥ “ደንዳደ ማ” ያጌዳ።

\VS{6}እ ጼልያ ዎደ፥ ሆኦ ሹቻ ምሹዋን ኡከቴዳ ኮምፖ ኡክꬃይነ ኦቱዋ ሃꬃይ አ ሁጲሳን ደእያዋ በኤዳ። ሚደ ኡሼዳነ፤ ያቲደ ጉየ ግሴዳ።

\VS{7}መꬍና ጎዳ ኪታንቻይ ላኤንꬁዋ ዪደ ኤላሳ ቦቺደ፥ “ኔን ባና ኦጊ ዳሮ አዱሳ ግድያ ድራዉ፥ ደንዳደ ማ” ያጌዳ።


\par }{\PP \VS{8}ኤላስ ደንዲደ ሜዳነ ኡሼዳነ። ሄ እ ሜዳ ቁማ ዎልቃን ጾሳ ደርያ ሲና ጋካናዉ፥ ኦይታሙ ጋላሳነ ኦይታሙ ቃማ ሀመቴዳ።

\VS{9}ሄ ሳኣን ደእያ ጎንጎሉዋ ግዶ ገሊደ አቄዳ።

\par }{\PP መꬍና ጎዳይ አ፥ “ኤላሳ፤ ሀዋን አይ ኦꬃይ?” ያጌዳ።


\par }{\PP \VS{10}ኤላስ፥ “ኡባፐ ዎልቃማ መꬍና ጎዳዉ ጾሳዉ ታን ዳሮፐ ምሸታድ። አያዉ ጎፐ፥ እስራኤልያ አሳይ ኔናና ጫቀቴዳ ጫቁዋ መንꬄዳ፤ ነዉ ያርሽያ ሳኣካ ክንቼዳ፤ ነ ሱንꬃን ትምቢትያ ኦድያዋንታካ ማሻን ዎꬌዳ። ያትና፥ ታን ታረካ አታድ፤ ሀእ ኡንቱንቱ ታ ሸምፑዋካ አካናዉ ኮይኖ” ያጌዳ።
\XREF{}{{\XO 19:10 }{\XT{ሮመ 11:3}}}


\par }{\PP \VS{11}መꬍና ጎዳይ አ፥ “ሄዋፐ ከሳ ባደ፥ ደርያ ሁጲያን ታ ስንꬃን ኤአ” ያጌዳ። ኤላስ ኤቂደእሽን መꬍና ጎዳይ አ ማታና አꬌዳ። ሄ ዎደ ምኖ ዎልቃማ ጫርኩ ደርያ ጳልቀሬꬄዳ፤ ዛላቱዋካ ክንቼሬꬄዳ፤ ሽን መꬍና ጎዳይ ሄ ጫርኩዋ ግዶን ባዋ። ጫርኩዋፐ ስምና ቢታይ ቃጼዳ፤ ሽን መꬍና ጎዳይ ሄ ቢታ ጋጻንካ ባዋ።

\VS{12}ቢታ ጋጻፐ ስምና ታማይ ከሴዳ፤ ሽን መꬍና ጎዳይ ታማ ግዱዋን ባዋ። ታማፐ ስምና ሳሱከꬃይ ስሰቴዳ።

\VS{13}ኤላስ ሄ ሳሱከꬃ ስሴዳ ዎደ፥ ባረ ዴሙዋ ካባን ካሜዳ። ያቲደ ካረ ከሲደ ጎንጎሉዋ ፐንግያን ኤቄዳ።

\par }{\PP ኤላሳኮ ኮሻይ ዪደ፥ “ኤላሳ፥ ሀዋን አይ ኦꬃይ?” ያጌዳ።


\par }{\PP \VS{14}ኤላስ፥ “ኡባፐ ዎልቃማ መꬍና ጎዳ ጾሳዉ ታን ዳሮፐ ምሸታድ። አያዉ ጎፐ፥ እስራኤልያ አሳይ ኔናና ጫቀቴዳ ጫቁዋ አꬌዳ፤ ነዉ ያርሽያ ሳካ ክንቼዳ፤ ነ ሱንꬃን ትምቢትያ ኦድያዋንታካ ማሻን ዎꬌዳ። ያትና፥ ታን ታረካ አታድ፤ ሀእ ኡንቱንቱ ታ ሸምፑዋካ አካናዉ ኮይኖ” ያጌዳ።


\par }{\PP \VS{15}መꬍና ጎዳይ ኤላሳ፥ “ኔን ዬዳ ሳኣና ስማደ፥ ዳማስቆ ባዙዋ ባ። ያ ጋካደ፥ ሀዛኤል ሶርያ ቦላ ካተታናዳን ኦካ።
\XREF{}{{\XO 19:15 }{\XT{2 ካታ. 8:7-13}}}

\VS{16}ቃይ ንምሻ ናአይ ዬሁ እስራኤልያ ቦላ ካተታናዳን ኦካ። ነ ሳኣን ትምቢትያ ኦዳናዳን አቤል ማሆላፐ ዬዳ ሻፋጻ ናኣ ኤልሳአ ኦካ።
\XREF{}{{\XO 19:16 }{\XT{2 ካታ. 9:1-6}}}

\VS{17}ሀዛኤላ ማሻፐ ከስ አክያ ኡባ ዬሁ ዎꬋና፤ ቃይ ዬሁ ማሻፐ ከስ አክያ ኡባ ኤልሳእ ዎꬋና።

\VS{18}ባኣላዉ ጉልባትቤና ዎይ ባረንቱ ዶናን ባኣላ ኤቃ የርቤና ላፑን ሻአ አሳ ታን እስራኤልያን ታዉ አሻና” ያጌዳ።
\XREF{}{{\XO 19:18 }{\XT{ሮመ 11:4}}}


\par }{\SH ኤላስ ኤልሳአ ጼሴዳ
\par }
{\PP \VS{19}ኤላስ ሄ ሳፐ ደንድ ቢደ፥ ሻፋጻ ናአይ ኤልሳእ ታማነ ላኡ ዋꬃ ቦራን ጋድያ ጎሽያዋ ደሜዳ፤ ታማነ ላኤንꬃ ዋꬃ ኤልሳእ ባረ ሁጲያዉ ኦይቂደ ጎሼ። ኤላስ አ ማታና አꬊደ፥ ባረ ካባ አ ማይዜዳ።

\VS{20}ኤልሳእ ቦራቱዋ የግ አግ፥ ኤላሳ ጌዱዋ ዎጺደ፥ “ታን ታ አዉዋነ ታ ዳዮ ሳሩዋን ጋደ፥ የራ አካደ፥ ሄዋፐ ስማደ፥ ኔና ካላና” ያጌዳ።

\par }{\PP ኤላስ ኤልሳአ፥ “ባ። ታን ነዉ አይ ኦꬃድታ?” ያጌዳ።


\par }{\PP \VS{21}ሄዋ ድራዉ፥ ኤልሳእ አጊደ ጉየ ስሚደ ዋꬃ ቦራቱዋ ሹኬዳ፤ ቦራ ሚሻ ጳልቂ ኤꬂደ አሹዋ ዶይሴዳ፤ አሹዋ አꬅና አሳይ ሜዳ። ሄዋፐ ጉይያን ደንድ ቢደ፥ ኤላሳዉ ኦꬄዳ።




\par }{\MS እስራኤልያ ካትያ አካባ

\par }\Chap{20}{\MR (20:1—22:40)

\par }{\SH ሶሪ ሳማርያ ኦሌዳ
\par }
{\PP \VerseOne{1}ሶርያ ካቲ በንሀዳድ ባረ ኦላንቻቱዋ ኡባ እትፐ ሺሼዳ። ሀታማነ ላኡ ካተቱዋን፥ ኡንቱንታ ፓራቱዋንነ ፓራ ጋረቱዋን ማደቲደ፥ ፑደ ቢደ ሳማርያ ካታማ ዶዴዳ፤ አ ቦላ ዎራጄዳ።

\VS{2}እስራኤልያ ካትያ አካባዉ ካታማ ግዶ አሳ ኪቲደ ሀዋዳን ያጌዳ፤

\VS{3}“በንሀዳድ፥ ‘ነ ብራይነ ነ ዎርቃይ ታዋ ነ ማቼቱዋፐነ ነ ናናቱዋፐ ሎኡዋ ዳርያዋንቱ ታዋ’ ያጌ” ያጌዳ።


\par }{\PP \VS{4}እስራኤልያ ካቲ ዛሪደ፥ “ኤ፥ ታ ጎዳዉ ካትያዉ፥ ኔን ጌዳዋካ ማላ፤ ታንካ ታዉ ደእያባይካ ኡባይ ነባ” ያጌዳ።


\par }{\PP \VS{5}ቃይካ ኪተቴዳ አሳቱ ላኤንꬁዋ ዪደ፥ “ኔና በንሀዳድ፥ ‘ታን ካሰ ኔና፥ “ነ ብራነ ነ ዎርቃ፥ ነ ማቼቱዋነ ነ ናና ታዉ እማ” ጋደ ኪታድ።

\VS{6}ሽን ዎንት ሀኖደ ነ ጎልያነ ነ ኦሳንቻቱ ጎልያ ፕልግ ጼላና ማላ ታ ኦሳንቻቱዋ የዳና። ኡንቱንቱ ኔን ሎኦባ ጋደ ዎꬄዳዋ ኡባ አኪደ አፋናዋ’ ያጌ” ያጌድኖ።


\par }{\PP \VS{7}እስራኤልያ ካቲ ሄ ቢታ ጭማቱዋ ኡባ ጼስ ሺሺደ፥ “ሀ ብታኒ ኑና ባይዛናዉ ኮይያዋ በእተ። እ ታ ማቻቱዋነ ታ ናና፥ ታ ብራነ ታ ዎርቃ አካናዉ ኪቴዳ፤ ታን አዉ እጻበይከ” ያጌዳ።


\par }{\PP \VS{8}ጭማቱካ አሳይካ ኡባይ አካባ፥ “እ ኦድያዋ ስሶፓ! ዎይ አዉ፥ ‘ኤኖ’ ጎፓ!” ያጌድኖ።


\par }{\PP \VS{9}ሄዋ ድራዉ፥ በንሀዳድ ኪቴዳዋንቶ አካብ፥ “ህንተንቱ ታ ጎዳዉ ካትያዉ፥ ‘ኔን ኮይሮ ኪቴዳ ኪታ ታን ፖላና፤ ሽን ሀ ኪታ ታን ፖላናዉ ዳንዳይከ’ ያጌ ጊደ ኦድተ” ያጌዳ።

\par }{\PP ኪተቲደ ዬዳዋንቱ ቢደ ሄዋ በንሀዳዳዉ ኦዴድኖ።

\VS{10}ሄዋፐ ጉይያን በንሀዳድ ሀራ ኪታ የዲደ፥ “ታና ካልያ አሳ ሳማርያ ካታማ ባናይ እት እት ኩቻ ጋኮፐ፥ ጾሳቱ ታና ዎꬋና” ያጌዳ።


\par }{\PP \VS{11}እስራኤልያ ካቲ ኪተቲደ ዬዳዋንታ፥ “ቱሙ ኦላንቻይ ኦላፐ ስሚደ ገሬረፐ አትና፥ ብሮ ቢደ ገሬረና ያጊደ ኦድተ” ያጌዳ።


\par }{\PP \VS{12}በንሀዳድነ ካተቱ፥ ባረንቱ ዱንካንያ ግዶን ኡሻ ኡሺደ ሄዋ ስሴዳ ዎደ፥ ካቲ ባረ ኦላንቻቱዋ፥ “ኦላናዉ ሳልፕተ” ያጊደ አዛዜዳ። ኡንቱንቱ ካታማ ኦላናዉ ሳልፔድኖ።


\par }{\PP \VS{13}ሄ ዎደ ትምቢትያ ኦድያ እት ብታኒ እስራኤልያ ካትያ አካባኮ ዪደ፥ “መꬍና ጎዳይ ኔና ሀዋዳን ያጌ፤ ‘ሀ ከንቼቻ ኦላንቻቱዋ ኡባ በአይ? ታን ሀቼ ኡንቱንታ ነ ኩሽያን አꬃደ እማና፤ ታን መꬍና ጎዳ ግድያዋ ኔን ሄዋን ኤራና’ ያጌ” ያጌዳ።


\par }{\PP \VS{14}አካብ፥ “ኦላ ዶማናዌ ኦኔ?” ያጌዳ።

\par }{\PP ትምቢትያ ኦድያዌ፥ “አዉራጃ ሞድያዋንቱ አዛዝያ ያላጋ ኦላንቻቱ ዶማና” ያጌዳ።

\par }{\PP ካቲ፥ “አትያ ኦላንቻቱዋ ኦኔ አዛዛናዌ?” ያጌዳ።

\par }{\PP ትምቢትያ ኦድያዌ፥ መꬍና ጎዳይ ያጌ፤ “ኔን አዛዛና” ያጌዳ።


\par }{\PP \VS{15}ሄዋ ድራዉ፥ አካብ አዉራጃ ሞድያዋንቱ አዛዝያ ያላጋ ኦላንቻቱዋ፥ ላኡ ጼታነ ሀታማነ ላአቱዋ ሺሼዳ። ቃይ አቴዳ እስራኤልያ አሳ፥ ላፑን ሻኣ ሺሼዳ።


\par }{\PP \VS{16}በንሀዳድ ባረና ማዴዳ ሀታማነ ላኡ ካተቱዋና እትፐ ዱንካንያን ኡቲደ ኡሻን ማꬆት ደእሽን፥ ሴታ ጋላስ እስራኤልያ ኦላንቻቱ ኦላዉ ከሴድኖ።

\VS{17}አዉራጃ ሞድያዋንቱ አዛዝያ ያላጋ ኦላንቻቱ ኮይሮ ከሲደ ቤድኖ።

\par }{\PP በንሀዳድ ጾሞስያዋንታ ኪትና፥ ኡንቱንቱ ስሚደ አዉ፥ “ሳማርያፐ አሳይ ከስ ዪደ ደኤ” ያጊደ ኦዴዳ።


\par }{\PP \VS{18}እ፥ “ኡንቱንቱ ስጋዉ ዮፐካ ኦላዉ ዮፐካ፥ ኡንቱንታ ፓጻ ኦይቂተ” ያጌዳ።


\par }{\PP \VS{19}አዉራጃ ሞድያዋንቱ አዛዝያ ያላጋ ኦላንቻቱ ሳልፒደ፥ ካታማፐ ጋጻ ከሴድኖ፤ እስራኤልያ ኦላንቻቱካ ኡንቱንታ ካሊደ ከሴድኖ።

\VS{20}ኡባይካ ሁጲያን ሁጲያን ባረናና ኦላ ጋከቴዳ ሞርክያ ዎꬌድኖ። ያትና፥ ሶርያ አሳቱ ባቃቴድኖ፤ እስራኤልያ አሳቱ ካሊደ የደርሴድኖ። ቃይ ሶርያ ካቲ በንሀዳድ ባረ ፓራ አሳቱዋና ባረ ፓራን ከስ አኪደ ቤዳ።

\VS{21}እስራኤልያ ካቲ ኦላዉ ከሲደ፥ ፓራቱዋነ ፓራ ጋረቱዋ ኦሞዴዳ፤ ሶርያ አሳቱዋካ ዎꬉዋ ቡꬄዳ።


\par }{\PP \VS{22}ሄዋፐ ጉይያን ትምቢትያ ኦድያዌ እስራኤልያ ካትያኮ ዪደ፥ “ባ፤ ነ ባጋ ምንሳ። ኦሰታናዉ በስያብ አየንቶ አኬካ። አያዉ ጎፐ፥ ይያ ላይꬅ ቦንያን ሶርያ ካቲ ኔና ላኤንꬁዋ ኦላና” ያጌዳ።


\par }{\SH ሶረቱ ላኤንꬁዋካ ኦሌድኖ
\par }
{\PP \VS{23}ሄዋዳን ደእሽን ሶርያ ካትያ ኦሳንቻቱ አ ሀዋዳን ያጊደ ዞሬድኖ፤ “ኡንቱንቱ ጾሳቱ ደረቱዋ ጾሳቱዋ፤ ኡንቱንቱ ኑዉ ዎልቃሜዳዌካ ሀዋሳ። ሽን ኑን ኡንቱንቱና ደምባን ኦላ ጋከትንቶ፥ ኑን ቱሙ ኡንቱቱፐ ምናና።

\VS{24}እትባ ሀና፤ ካተቱዋ ኡባ ኡንቱንቱ አዛዝያ ሳፐ ድጋደ፥ ሀራ ካፓቱዋ ኡንቱንቱ ሳኣን ዎꬃ።

\VS{25}ኑን እስራኤላቱዋና ደምባን ኦለታናዉነ ጾናናዉ ዳንዳያና ማላ፥ ነዉ ካሰ ዉሬዳ ኦላንቻቱ ሳኣን ኦላንቻቱዋ፥ ፓራቱዋ ሳኣን ፓራቱዋ፥ ፓራ ጋረቱዋ ሳኣን ፓራ ጋረቱዋ ዎꬃደ፥ ደንꬃናዉ ኮሼ” ያጌድኖ። እካ ኡንቱንቱ ዞርያ ማዪደ፥ ሄዋዳን ኦꬄዳ።


\par }{\PP \VS{26}ይያ ላይꬅ ቦንያን በንሀዳድ ሶርያ ኦላንቻቱዋ ሺሺደ፥ እስራኤላቱዋና ኦለታናዉ አፌቃ ግያ ካታማ ቤዳ።

\VS{27}እስራኤልያ ኦላንቻቱካ ሺቂደ፥ ሽንቃነ ኦላ ሚሻ አኪደ፥ ኡንቱንቱና ኦላ ጋከታናዉ ላኡ ጭታ ግዲደ ከሴድኖ። እስራኤላቱ ላኡ ጉꬃ ዴሻ ዉድያ ማላቲደ፥ ኡንቱንቱኮ ስሚደ ኡቴድኖ፤ ሽን ሶረቱ ጋጻርያ ኡባ ማዬድኖ።


\par }{\PP \VS{28}ጾሳ አሳ ግያ እት ብታኒ ፑደ ዪደ፥ እስራኤልያ ካትያ፥ “መꬍና ጎዳይ ሀዋዳን ያጌ፤ ‘ሶርያ አሳቱ፥ “ጾሳይ ደረቱዋ ጾሳ ግድያዋፐ አትና ደምባቱዋ ጾሳ ግደና” ያጌዳ ድራዉ፥ ሀ ከንቼቻ ኦላንቻቱዋ ኡባ ታን ነ ኩሽያን አꬃ እማና። ሄ ዎደ ታን መꬍና ጎዳ ግድያዋ ኔንነ ነ አሳይ ኤራና’ ያጌ” ያጌዳ።


\par }{\PP \VS{29}ሶረቱነ እስራኤላቱ እቱ እቱዋኮ ስሚደ ሳልፒደ፥ ላፑን ጋላሳ ጋምኤድኖ። ላፑንꬃ ጋላሳን ኦላ ጋከቴድኖ፤ እስራኤላቱ እት ጋላሳን ሶርያ አሳፐ ጼቱ ሻአ ገድሳ አሳቱዋ ዎꬌድኖ።

\VS{30}ኡንቱንቱፐ አቴዳዋንቱ ከስ አክ ቢደ፥ አፌቃ ካታማ ገሌድኖ። ላታማነ ላፑን ሻአ አሳ ቦላ ካታማ ዩሹዋ ግምቢ ኩንዲደ ያን ዎꬌዳ።

\par }{\PP በንሀዳድካ ሄ ካታማዉ ባቃቲደ፥ እት ቆልኡዋን ቆሰቴዳ።

\VS{31}አ ኦሳንቻቱ አ፥ “እስራኤልያ ካተቱ ማርያዋንታ ግድያዋ ኑን ስሴዶ። ዋሩዋ ኑ ዞክያን ማዪደ፥ ዎዶሩዋ ኑ ቆꬍያን ጻጺደ፥ አነ እስራኤልያ ካትያኮ ቦይተ። ኦን ኤሪ፥ እ ኔና ፓጻ አሻናዌንቶነ” ያጌድኖ።

\VS{32}ዋሩዋ ባረንቱ ዞክያን ማዪደ፥ ዎዶሩዋ ባረንቱ ቆꬍያን ጻጺደ፥ እስራኤልያ ካትያኮ ቤድኖ። አ፥ “ነ ቆማይ በንሀዳድ ኔና፥ ‘ሀይ ታና ዎꬎፓርኪ’ ያጌ” ያጌድኖ።

\par }{\PP ካቲ፥ “እ ሀኖ ጋካናስካ ፓጻ ደኢ? እ ታ እሻ” ያጌዳ።


\par }{\PP \VS{33}አሳቱ ሎኦ ማላታዳን አ ሃሳያ ኤሌል አኪደ፥ “ኤ፥ ነ እሻይ በንሀዳድ ፓጻ ደኤ” ያጌድኖ።

\par }{\PP እ ኡንቱንታ፥ “ቢደ አ ታኮ አኪደ ዪተ” ያጌዳ። በንሀዳድ ከሲደ ዪና፥ አካብ አ ፑደ ባረ ፓራ ጋርያ ቦላ ከሲደ ኡትሴዳ።


\par }{\PP \VS{34}ያትና፥ በንሀዳድ አካባ ሀዋዳን ያጌዳ፤ “ታ አዉ ነ አዉዋፐ አኬዳ ካታማቱዋ ታን ነዉ ዛራና። ታ አዉ ሳማርያን ገያ ኤሴዳዋዳን ኔንካ ዳማስቆ ካታማን ገያ ኤሳና” ያጌዳ።

\par }{\PP አካብ አ፥ “ታን ሀ ጫቁዋን ኔና የዳና” ያጌዳ። አናና ጫቁዋ ጫቀቲደ አ የዴዳ።


\par }{\SH አካባ ቦላ ትምቢቲ ኦደቴዳ
\par }
{\PP \VS{35}ትምቢትያ ኦድያዋንቱ ጩጉዋፐ እት ብታኒ መꬍና ጎዳ ቃላን አዛዘቲደ እት ባረ ላግያ፥ “ታና ሾጫ” ያጌዳ፤ ሽን ሄ ብታኒ ሾጨናን እጼዳ።

\VS{36}ትምቢትያ ኦድያዌ አ፥ “ኔን መꬍና ጎዳዉ አዛዘተናን እጼዳ ድራዉ፥ ኔን ታፐ ሻከታደ ቢና ኤለካ ኔና ጋሙ ዎꬋና” ያጌዳ። ብታኒ ትምቢትያ ኦድያዋፐ ሻከት ብና ኤለካ ጋሙ ጋከቲደ ዎꬍ ባሼዳ።
\XREF{}{{\XO 20:36 }{\XT{1 ካታ. 13:24}}}


\par }{\PP \VS{37}ትምቢትያ ኦድያዌ ቃይካ ሀራ እት ብታንያ ደሚደ፥ “ታና ሾጫ” ያጌዳ። ብታኒ አ ሾጬዳ፤ ትምቢትያ ኦድያዌ ማዱንጼዳ።


\par }{\PP \VS{38}ቢደ፥ ካትያ ናጊደ ኦግያ ዶናን ኤቄዳ። ኤረተናን አታናዉ ባረ ዴሙዋ ጎዜዳ።

\VS{39}ካቲ ኦግያና አꬍያ ዎደ፥ ትምቢትያ ኦድያዌ ካትያ ጼሲደ ሀዋዳን ያጌዳ፤ “ታን ነ ቆማይ ኦላን ኦለትሽን እት ብታኒ ታኮ ዪደ፥ ‘ሀ ኦሞደቴዳ ብታንያ ናጋ። ሀ ብታኒ ባቃትያዋ ግዶፐ፥ ነ ሸምፑ አ ሸምፑዋና ጋደ፥ ዎይ ሄዙ ሻአ ጻጋራ ብራ ጭጋሳ’ ያጌዳ።

\VS{40}ታን ነ ቆማይ ኪታይ ዳርና፥ ያነ ሃነ ጊሽን፥ ብታኒ ከስ አኪደ ብ ክቼዳ” ያጌዳ።

\par }{\PP እስራኤልያ ካቲ፥ “ኔን ኔረካ ፕርዳዳ፤ ነ ፕርዳይካ ሄዋ ግዳናዋ” ያጌዳ።


\par }{\PP \VS{41}ትምቢትያ ኦድያዌ ባረ ዴሙዋ ጎዜዳ ጫርቂያ ፖሽ የጌዳ። ፔꬍና እ ትምቢትያ ኦድያዋንቱፐ እቱዋ ግድያዋ ካቲ ኤለካ ኤሬዳ።

\VS{42}ትምቢትያ ኦድያዌ ካትያዉ፥ “መꬍና ጎዳይ፥ ‘ታን፥ “እ ሀይቃና በሰ” ጌዳ ብታንያ ኔን የዳ አጋዳ። ሄዋ ድራዉ፥ ነ ሸምፑ አ ሸምፖ ኮታ ጊዳና፤ ነ አሳይ አ አሳ ኮታ ግዳና’ ያጌ” ያጌዳ።

\VS{43}እስራኤልያ ካቲ ሀንቀቲድነ ላንጪደ፥ ባረ ሶ ሳማርያ ካታማ ቤዳ።




\par }\Chap{21}{\SH ናቡተ ዎይንያ ቱራ ሳኣ
\par }
{\PP \VerseOne{1}እዝራኤልያ ናቡተዉ ሳማርያ ካትያ አካባ ጎልያ ማታን እዝራኤላን ዎይንያ ቱራ ሳአይ ደኤ።

\VS{2}አካብ ናቡታ፥ “ታ ጎልያ ማታን ደእያ ድራዉ፥ ታን ታዉ አታክልትያ ሳኣ ኦꬃናዉ ታዉ ነ ዎይንያ ቱራ ሳኣ እማ። አ ድራዉ ነዉ ታን ሀራ ሎኦ ዎይንያ ቱራ ሳኣ እማና፤ ዎይ ኔን ዶሶፐ፥ አ ጋትያ ታን ነዉ ጭጋና” ያጌዳ።


\par }{\PP \VS{3}ናቡተ አካባዉ፥ “ታን ታ አዎቱዋፐ ላቴዳ ጋድያ ታና ነዉ እምስያባፐ መꬍና ጎዳይ አሾ” ያጌዳ።


\par }{\PP \VS{4}እዝራኤልያ ናቡተ፥ “ታን ታ አዎቱዋፐ ላቴዳ ጋድያ ነዉ እምከ” ጌዳ ድራዉ፥ አካብ ይሎቲደነ ላንጪደ ባረ ሶ ቤዳ። ባረ ግሱዋን ጎዳኮ ስም ግሲደ፥ ቁማ ሜናን እጼዳ።


\par }{\PP \VS{5}አ ማቻታ ኤልዛቤላ አኮ ገላደ፥ “ኔን ሀዋ ኬና አያዉ ሀንቀታዲ? አያዉ ቁማ ሜናን እጻይ?” ያጋደ ኦቻዱ።


\par }{\PP \VS{6}አካብ እዝዉ፥ “እዝራኤልያ ናቡታ ታን፥ ‘ነ ዎይንያ ቱራ ሳኣ ታዉ ዛልአ፤ ዎይ ነ ዶሶፐ፥ አ ድራዉ ታን ነዉ ሀራ ዎይንያ ቱራ ሳኣ እማና’ ያግና፥ እ፥ ‘ታ ዎይንያ ሳኣ ነዉ እምከ’ ያጌዳ። ታን ሄዋ ድራዉ ሀንቀታድ” ያጌዳ።


\par }{\PP \VS{7}ማቻታ ኤልዛቤላ አ፥ “ኔን እስራኤልያ ቦላ ካትያ ግዳደ ሀዋዳን ሀናይ? ደንዳደ ማ! ዎዛናፐ ናሸታ! እዝራኤልያ ናቡተ ዎይንያ ቱራ ሳኣ ታን ነዉ እማና” ያጋዱ።


\par }{\PP \VS{8}ሄዋ ድራዉ፥ ማቻታ አካባ ሱንꬃን ዳብዳበቱዋ አ ማታፋን አታማደ ናቡተና እትፐ ካታማን ደእያ ጭማቶነ ዎልቃማ አሳቶ ኪታዱ።

\VS{9}ሄ ዳብዳበቱዋ ሀዋዳን ያጋደ ጻፋዱ፤ “እት ጋላሳዉ ጾማ አዋይተ፤ ያቲደ አሳ ግዱዋን ናቡታ ቦንቾ ሳኣን ኡትስተ።

\VS{10}ላኡ ፓና አሳቱዋ አ ስንꬃን ኡትስተ። ሄ አሳቱ፥ ‘ናቡተ ጾሳነ ካትያ ቦሬዳ ያጊደ ማርካታናዳን ኦꬅተ። ሄዋፐ ጉይያን ጋጻ ከሲደ፥ ሹቻን ጫድ ዎꬍተ’ ” ያጋደ ጻፋዱ።


\par }{\PP \VS{11}ሄዋ ድራዉ፥ ናቡተና እትፐ ካታማን ደእያ ጭማቱነ ዎልቃማ አሳቱ ኤልዛቤላ ኡንቱንቶ ጻፌዳ ዳብዳበቱዋን ጌዳዋዳን ኦꬄድኖ።

\VS{12}ኡንቱንቱ ጾማ አዋዪደ፥ ናቡታ አሳ ግዶን ቦንቾ ሳኣን ኡትሴድኖ።

\VS{13}ሄዋፐ ጉይያን ላኡ ፓꬄና አሳቱ ዪደ፥ አኮ ስም ኡቲደ፥ አሳ ስንꬃን፥ “ናቡተ ጾሳነ ካትያ ቦሬዳ” ያጊደ ዎርዱዋ ማርካቴድኖ። ናቡታ ካታማፐ ጋጻ ከሲደ፥ ሹቻን ጫዲደ ዎꬌድኖ።


\par }{\PP \VS{14}ሄዋፐ ጉይያን ጭማቱ ኤልዛቤልኮ ኪቲደ፥ “ናቡተ ሹቻን ጫደቲደ ሀይቄዳ” ያጌድኖ።


\par }{\PP \VS{15}ናቡተ ሹቻን ጫደቲደ ሀይቄዳዋ ኤልዛቤላ ስሶ ሳናካ፥ አካባ፥ “እዝራኤልያ ናቡተ ነዉ ሻሉዋን ዛልአናዉ እጼዳ ዎይንያ ቱራ ሳኣ ደንዳ ባደ፥ ነዉ አካ። እ ሀእ ፓጻ ባዋ፤ ሀይቂክቼዳ” ያጋዱ።

\VS{16}እዝራኤልያ ናቡተ ሀይቄዳዋ አካብ ስሲደ፥ ናቡተ ዎይንያ ቱራ ሳኣ ባረዉ አካናዉ ደንዲደ፥ ዱገ ቤዳ።


\par }{\PP \VS{17}ሄዋፐ ጉይያን ትሽቢያ ኤላሳኮ መꬍና ጎዳ ቃላይ ዪደ፥

\VS{18}“ሳማርያን ካተቴዳ እስራኤልያ ካትያ አካባና ጋከታናዉ ዱገ ዎꬋ። እ ሀእ ናቡተ ዎይንያ ቱራ ሳኣ አካናዉ ቢደ፥ ያን ደኤ።

\VS{19}ኔን አ ሀዋዳን ያጋ፤ ‘መꬍና ጎዳይ ኔና፥ “ብታንያ ዎꬋደ፥ አ ጋድያ ነዉ አካዳ ግድኪ?” ያጌ’ ያጋ። ቃይካ አ፥ ‘መꬍና ጎዳይ ኔና፥ “ናቡተ ሱꬃ ካናቱ ላጬዳ ሳኣን ነ ሱꬃካ ካናቱ ላጫና” ያጌ’ ያጋ” ያጌዳ።
\XREF{}{{\XO 21:19 }{\XT{1 ካታ. 22:38}}}


\par }{\PP \VS{20}ሄዋፐ ጉይያን አካብ ኤላሳ፥ “ሀይ ታ ሞርክያዉ፥ ታና ደማድጋዲ?” ያጌዳ።

\par }{\PP “ኤ፥ ታን ኔና ደማ ድጋድ፤ አያዉ ጎፐ፥ ኔን መꬍና ጎዳ ስንꬃን ኢታባ ኦꬃናዉ፥ ነ ሁጲያ ናጋራዉ ዛልኣዳ።

\VS{21}ጾሳይ ኔና ሀዋዳን ያጌ፤ ‘ስሳ፥ ታን ነ ቦላ ኢታባ አሀና። ታን ነ ዘረꬃ ꬋይሳና፤ ታን እስራኤልያ ቢታን አካባ ጎልያ አሳፐ አይልያ ግድና ሎኡዋ ግድና፥ እት አቱማ አስነ አተናን ꬎቆላና።

\VS{22}ታን ነ ሶ አሳ ናባጻ ናኣ እዮርባማ ሶ አሳዳንነ አኪያ ናኣ ባእሻ ሶ አሳዳን ኦꬃና። አያዉ ጎፐ፥ ኔን እስራኤልያ አሳ ናጋራ ኦስሳደ፥ ታና ሀንቀꬃዳ’ ያጌ።

\VS{23}ቃይ መꬍና ጎዳይ ኤልዛቤልባ ኦዲደ፥ ‘እዝራኤላ ካታማ ግምቢያ ምይያን ካናቱ ኤልዛቤሎ ማና’ ያጌ።
\XREF{}{{\XO 21:23 }{\XT{2 ካታ. 9:36}}}

\VS{24}አካባ ዛርያ ግዴዳ ካታማን ሀይቂያ ኦናነ ካናይ ማና፤ ቃይ ጋጻርያን ሀይቂያ ኦናነ ሳሉዋ ካፎቱ ማና” ያጌዳ።


\par }{\PP \VS{25}ባረ ማቻታ ኤልዛቤላ ደንꬅና፥ መꬍና ጎዳ ስንꬃን ኢታባ ኦꬃናዉ ባረ ሁጲያ ናጋራዉ ዛልኤዳ፥ አካባ ማላ አሳይ ኡባካ ባዋ።

\VS{26}መꬍና ጎዳይ እስራኤልያ አሳ ስንꬃፐ ላጊደ ከሴዳ አሞረቱዋዳን ኤቃዉ ጎይንያዋን አካብ አꬍያ ሸነይያባ ሀኔዳ።


\par }{\PP \VS{27}አካብ ሀ ሃሳያ ስሴዳ ዎደ፥ ባረ ማዩዋ ፔꬊደ፥ ዋሩዋ ማዬዳ፤ ያቲደ ጾሜ። ዋሩዋ ማዮሳና ግሴዳ፤ ካዮቲደ ሀመቴዳ።


\par }{\PP \VS{28}ሄዋፐ ጉይያን መꬍና ጎዳ ቃላይ ትሽቢያ ኤላሳኮ ዪደ፥

\VS{29}“አካብ ባረ ሁጲያ ታ ስንꬃን ካዉሼዳዋ በኣዲ? እ ታ ስንꬃን ባረ ሁጲያ ካዉሼዳ ድራዉ፥ ታን ሀ ባሻ አ ዎድያን አህከ። ሽን ታን አ ናኣ ዎድያን አ ሶ አሳ ቦላ ሀ ባሻ አሀና” ያጌዳ።




\par }\Chap{22}{\SH ትምቢትያ ኦድያ ምካስ አካባዉ ጾነትያዋ ኦዴዳ
\par }
{\R (2 ኦዱዋ 18:2-27)

\par }{\PP \VerseOne{1}ሶሪነ እስራኤሊ ኦለተናን ሄዙ ላይꬃ ሳሮ ደኤድኖ።

\VS{2}ሄዛንꬆ ላይꬃን ይሁዳ ካቲ ዮሳፌጸ እስራኤልያ ካትያ በአናዉ ቤዳ።

\VS{3}እስራኤልያ ካቲ ባረ ቆማቶ፥ “ጋላኣደን ደእያ ራሞታ ካታማይ ኑዋ ግድያዋነ ኑን ሀኖ ጋꬃናዉ ሄ ካታማ ሶርያ ካትያፐ ዎꬅ አካናዉ አይነ ኦꬅቤናዋ ኤርክቴ?” ያጌዳ።

\VS{4}ቃይካ እ ዮሳፌጻ፥ “ጋላኣደን ደእያ ራሞታ ካታማ ኦላናዉ ታናና ባኒ?” ያጌዳ።

\par }{\PP ዮሳፌጸ እስራኤልያ ካትያ፥ “ኤ፥ ኔን ኦላ ባናዉ ጊግያ ዎደ አዉደነ፥ ታን ጊጋና። ታ ኦላንቻቱ ነ ኦላንቻቱዋ ማላ፤ ታ ፓራቱካ ነ ፓራቱዋ ማላ” ያጌዳ።

\VS{5}ቃይካ ዮሳፌጸ እስራኤልያ ካትያ፥ “ግዶፐነ፥ ኔን ካሰታደ መꬍና ጎዳ ኦቻ” ያጌዳ።


\par }{\PP \VS{6}እስራኤልያ ካቲ ትምቢትያ ኦድያ ኦይዱ ጼቱዋ አሳቱዋ እትፐ ሺሺደ፥ “ጋላኣደን ደእያ ራሞታ ካታማ ኦላናዉ ቦ ቦፖ?” ያጊደ ኡንቱንታ ኦቼዳ።

\par }{\PP ኡንቱንቱ፥ “ባ፤ አያዉ ጎፐ፥ ጾሳይ ሄ ካታማ ካትያ ነ ኩሽያን አꬂደ እማና” ያጌድኖ።


\par }{\PP \VS{7}ሽን ዮሳፌጸ፥ “ኑን መꬍና ጎዳ ኦቻናዉ ዳንዳይያ ትምቢትያ ኦድያ ሀራ አሳይ ሀዋን ባዌ?” ያጌዳ።


\par }{\PP \VS{8}እስራኤልያ ካቲ ዮሳፌጻዉ ዛሪደ፥ “ኑን አ ባጋና መꬍና ጎዳ ኦቻናዉ ዳንዳይያ እት ሀራ ብታኒ ደኤ፤ እ ይምላ ናኣ ምካሳ። ሽን ታን አ እጻይ፤ አያዉ ጎፐ፥ እ ኡባ ዎደካ ታዋ ኢታባ ኦዴፐ አትና ሎኦባ ኦድ ኤረና” ያጌዳ።

\par }{\PP ዮሳፌጸ እስራኤልያ ካትያ፥ “ካቲ ሄዋዳን ጎፖ!” ያጌዳ።


\par }{\PP \VS{9}ሄዋፐ ጉይያን እስራኤልያ ካቲ ባረ ኦሳንቻቱዋፐ እቱዋ ጼሲደ፥ “ይምላ ናኣ ምካሳ ኤለካ አካደ ያ” ያጌዳ።


\par }{\PP \VS{10}እስራኤልያ ካቲነ ይሁዳ ካቲ ዮሳፌጸ ባረንቱ ካዉተꬃ ማዩዋ ማዪደ፥ ሳማርያ ካታማ ገልያ ፐንግያ ማታን ደእያ ኡዱማን ባረንቱ ካዉተꬃ አራታን ኡቴድኖ፤ ትምቢትያ ኦድያ ኡባቱ ኡንቱንቱ ስንꬃን ትምቢትያ ኦዲኖ።

\VS{11}ኡንቱንቱፐ እቱ፥ ካናእና ናአይ ጽድቂ ብራታፐ ካጨቱዋ ጊግሲደ፥ አካባ፥ “መꬍና ጎዳይ ሀዋዳን ያጌ፤ ‘ሶረቱ ꬋያና ጋካናዉ ኔን ኡንቱንታ ሀ ካጨቱዋን ቃይጫና’ ያጌ” ያጌዳ።

\VS{12}ትምቢትያ ኦድያ ሀራ ኡባቱካ፥ “ጋላኣደን ደእያ ራሞታ ካታማ ባደ ኦላ፤ ኦላደካ ጾና። አያዉ ጎፐ፥ መꬍና ጎዳይ ሄ ካታማ ካትያ ኩሽያን አꬂደ እማና” ያጊደ ኦዴድኖ።


\par }{\PP \VS{13}ሄዋፐ ጉይያን ምካሳ ጼሳናዉ ኪተት ቤዳ ብታኒ አ፥ “በአ፥ ትምቢትያ ኦድያ ኡባቱ እት ዶና ግዲደ፥ ‘ካቲ ሀ ኦላ ጾናና’ ያጊደ ኦዴድኖ። ሄዋ ድራዉ፥ ሀያና ነ ኦዱካ ኡንቱንቱፐ እቱዋ ማላ ግዶ፤ ኔንካ ሎኦባ ኦዳ” ያጌዳ።


\par }{\PP \VS{14}ሽን ምካስ ሄ ብታንያ፥ “መꬍና ጎዳይ ኤሮ! መꬍና ጎዳይ ታዉ ኦድያዋ ታን ኦዳና” ያጌዳ።


\par }{\PP \VS{15}ምካስ ካትያኮ ዬዳ ዎደ፥ ካቲ አ፥ “ምካሳ፥ ኑን ጋላኣደን ደእያ ራሞታ ካታማ ኦላናዉ ባኔየ ቦፓነ?” ያጊደ ኦቼዳ።

\par }{\PP ምካስ ካትያ፥ “ባደ ኦላ፤ ኦላደካ ጾና። መꬍና ጎዳይ ሄ ካታማ ካትያ ኩሽያን አꬂደ እማና” ያጌዳ።


\par }{\PP \VS{16}ካቲ አ፥ “ኔን መꬍና ጎዳ ሱንꬃን ቱሙዋፐ አትና ሀራባ ታዉ ኦደናዳን ታን ኔና አፑ ገደ ጫቀꬃናዉ ኮሺ?” ያጌዳ።


\par }{\PP \VS{17}እ፥ “እስራኤልያ ኦላንቻቱ ኡባይ ሄንꬃንቻይ ባይና ዶርሳቱዋዳን ደርያን ላለቴዳዋንታ ታን በኣድ። መꬍና ጎዳይ ኡንቱንታ፥ ‘ሀዋንቶ ጎዳይ ባዋ። ኡንቱንቱ ኡባይካ ባረንቱ ሶ ባረንቱ ሶ ሳሮ ቢኖ’ ያጌ” ያጌዳ።
\XREF{}{{\XO 22:17 }{\XT{ፓይ. 27:17፤ ማቶሳ 9:36፤ ማር. 6:34}}}


\par }{\PP \VS{18}እስራኤልያ ካቲ ዮሳፌጻ፥ “ ‘እ ታዋ ኢታባ ኦዴፐ አትና፥ ሎኦባ ኦድ ኤረና’ ጋደ፥ ታን ነዉ ኦዳበይክታ?” ያጌዳ።


\par }{\PP \VS{19}ምካስ ጉጂደካ ሀዋዳን ያጌዳ፤ “ስም መꬍና ጎዳይ ግያዋ ስሳ! መꬍና ጎዳይ ባረ ካዉተꬃ አራታን ኡትና፥ ሳሉዋ ኦላንቻቱ ኡባይ አ ኡሸቻናነ ሀድርሳና ኤቄዳዋንታ ታን በኣድ።
\XREF{}{{\XO 22:19 }{\XT{ኢሳ. 6:1፤ ኢዮባ 1:6}}}

\VS{20}መꬍና ጎዳይ፥ አካበ ጋላኣደን ደእያ ራሞታ ካታማ ቢደ፥ ያን ሀይቃናዳን ባለꬃናዌ ኦኔ? ያጌዳ። እቱ ሀዋዳን ግያ ዎደ፥ ሀራይ ቃይ ሄዋዳን ጌዳ።

\VS{21}ሄዋፐ ጉይያን ኢታ አያናይ ከሲደ መꬍና ጎዳ ስንꬃን ኤቂደ፥ ‘ታን አ ባለꬃና’ ያጌዳ።


\par }{\PP \VS{22}“መꬍና ጎዳይ አያና፥ ዋታ ባለꬃን? ያጌዳ።

\par }{\PP “አያናይ፥ ‘ታን ከሳ ባደ፥ አዉ ትምቢትያ ኦድያዋንቱ ኡባቱዋ ዶናን ዎርዶትያ አያና ግዳና’ ያጌዳ።

\par }{\PP “መꬍና ጎዳይ፥ ‘ኤ፥ ኔን አ ባለꬃና፤ ነዉ ሄዌ ሀናና። ባደ ባለꬃ’ ያጌዳ” ያጌዳ።


\par }{\PP \VS{23}ምካስ ጉጂደካ፥ “ሄዋ ድራዉ፥ መꬍና ጎዳይ ነዉ ትምቢትያ ኦድያዋንቱ ሀዋንቱ ኡባቱዋ ዶናን ዎርዶትያ አያና ዎꬄዳ፤ አያዉ ጎፐ፥ መꬍና ጎዳይ ነ ቦላ ባሻ አሀናዉ ቃቼዳ” ያጌዳ።


\par }{\PP \VS{24}ሄዋፐ ጉይያን ካናእና ናአይ ጽድቂ ሺቂደ፥ ምካሳ ሻይያ ባቂደ፥ “መꬍና ጎዳ አያናይ ታ ማታፐ ዋኒደ ነዉ ኦዳናዉ ቤዴ?” ያጌዳ።


\par }{\PP \VS{25}ምካስ አ፥ “ኔን ቆሰታናዉ ቆልኦ ገልያ ጋላስ ሄዋ ደማና” ያጌዳ።


\par }{\PP \VS{26}ሄዋፐ ጉይያን እስራኤልያ ካቲ ባረ ኦላንቻቱዋፐ እቱዋ አዛዚደ፥ “ምካሳ ኦይቃደ ካታማ ሞድያ አሞናዉነ ታ ናኣ ዮኣሻዉ አፋደ እማ።

\VS{27}ኡንቱንታ፥ ካቲ ህንተንታ፥ ‘ሀ ብታንያ ቃሾ ጎለን ቃቺደ ታን ሳሮ ስማና ጋካናዉ፥ ጉꬃ ኡክꬃፐነ ሃꬃፐ ሀራባ አያነ አዉ እሞፕተ’ ያጌ ያጋ” ያጌዳ።


\par }{\PP \VS{28}ምካስ አ፥ “ቱሙ ኔን ሳሮ ስምያዋ ግዶፐ፥ መꬍና ጎዳይ ታናን ሃሳይቤና” ያጌዳ። ቃይካ ምካስ፥ “አሳዉ ኡባዉ፥ ታን ኦዴዳዋ አኬክተ” ያጌዳ።


\par }{\SH አካባ ሀይቁዋ
\par }
{\R (2 ኦዱዋ 18:28-34)

\par }{\PP \VS{29}ሄዋፐ ጉይያን እስራኤልያ ካቲነ ይሁዳ ካቲ ዮሳፌጸ ጋላኣደን ደእያ ራሞታ ካታማ ቤድኖ።

\VS{30}እስራኤልያ ካቲ ዮሳፌጻ፥ “ታን ማዩዋ ላማደ፥ ሀራ አሳ ማላታደ፥ ኦላዉ ገላና፤ ሽን ኔን ነ ካትያ ማዩዋ ማያ” ያጌዳ። እስራኤልያ ካቲ ማዩዋ ላሚደ፥ ሀራ አሳ ማላቲደ፥ ኦላዉ ገሌዳ።


\par }{\PP \VS{31}ሶርያ ካቲ ባረ ፓራ ጋረቱዋ አዛዝያ ሀታማነ ላኡ አሳቱዋ፥ “ግታትና ጉጽና ሀራ አሳ ኦናናካ ኦለቶፕተ፤ እስራኤልያ ካትያ ጻላላና ኦለትተ” ያጊደ አዛዜዳ።


\par }{\PP \VS{32}ፓራ ጋርያ አዛዝያዋንቱ ዮሳፌጻ በኤዳ ዎደ፥ “ቱማ ሀዌ እስራኤልያ ካትያ” ያጌድኖ። አናና ኦለታናዉ ስሜድኖ፤ ዮሳፌጸ ዋሴዳ።

\VS{33}ፓራ ጋረቱዋ አዛዝያዋንቱ እ እስራኤልያ ካትያ ግደናዋ በኢደ፥ አ የደርስያዋ አግ አጌድኖ።


\par }{\PP \VS{34}እት ብታኒ ጮ ባረ ዎንዳፍያን ኦላንቻቱ ቦላ ዱኪደ፥ እስራኤልያ ካትያ ኦላ ማዩ ጋከትያ ሄራና ጫዴዳ። እስራኤልያ ካቲ ባረ ጋርያ ላግያ ብታንያ፥ “ጋርያ ጉየ ዛራደ፥ ታና ኦላ ግዱዋፐ ከሳ። አያዉ ጎፐ፥ ታን ኢታ ጫቻ ጫደታክቻድ” ያጌዳ።

\VS{35}ሄ ጋላስ ኦላይ ሱልያ ዎደ፥ እስራኤልያ ካቲ አካብ ባረ ፓራ ጋርያ ግዶን ዘምፒደ፥ ሶረቱዋ ስንꬃን ታኬዳ። አ ጫቻ ሱꬃይ ፓራ ጋርያ ግዶ ጉክና፥ ሄ ኦማርስካ እ ሀይቂ ባሼዳ።


\par }{\PP \VS{36}አዋይ ዉላናዉ ማትሽና ኦላንቻቱ ግዶን፥ “አሳይ ኡባይ ባረ ካታማ ባረ ካታማ ቦ! አሳይ ኡባይ ባረ ጋድያ ባረ ጋድያ ቦ!” ያግያ አዛዙ ከሴዳ።


\par }{\PP \VS{37}ሄዋፐ ጉይያን ኡንቱንቱ ካትያ ሳማርያ ካታማ አሂደ ያን ሞጌድኖ።

\VS{38}ሻርሙጻቱ ሜጨትያ፥ ዳጋት ኡቴዳ ሳማርያ ሃꬃን ኡንቱንቱ ጋርያ ሜጬድኖ። መꬍና ጎዳይ ካሰ ሃሳዬዳ ቃላዳንካ፥ አ ሱꬃ ካናቱ ላጬድኖ።


\par }{\PP \VS{39}አካብ ሀኔዳ ሀራባይ፥ እ ኦꬄዳባይ ኡባይ፥ ዳንጋርሳ ዛልያን ካትያ ጎልያ እ ኬጼዳባይነ እ ግምቤዳ ካታማቱዋባይ ኡባይ እስራኤልያ ካተቱ ታርክያ ማጻፋን ጻፈት ኡቴዳ።

\VS{40}አካብ ሀይቂደ ባረ ማይዛን ጋከቴዳ፤ አ ሳኣን አ ናአይ አካዝያስ ካተቴዳ።


\par }{\SH ይሁዳ ካትያ ዮሳፌጻነ እስራኤልያ ካትያ አካዝያሳ
\par }
{\R (22:41-53፤ 2 ኦዱዋ 20:31—21:1)

\par }{\PP \VS{41}እስራኤልያ ካቲ አካብ ካተቴዳ ኦይደንꬆ ላይꬃን አሳ ናአይ ዮሳፌጸ ይሁዳን ካተቴዳ።

\VS{42}እ ካተትያ ዎደ ላይꬃይ አዉ ሀታማነ እቼሻ፤ እ የሩሳላመን ላታማነ እቼሹ ላይꬃ ካተቴዳ። አ ዳያ ሺልሀ ናቶ አዙቦ ጌተታዉ።

\VS{43}ዮሳፌጸ ባረ አዉዋ አሳ ኦግያን ኡባን ሀመቴዳ፤ እ ሄ ኦግያፐ ሸርእ ግቤና፤ መꬍና ጎዳ ስንꬃን ሱረባ ኦꬄዳ። ግዶፐነ፥ ጎይንያ ꬎቃ ሳኣ ꬋይስቤና፤ አሳይ ሄ ግሹዋን ያርሹዋ ያርሽያዋነ እጻና ጩዋይያዋ አግቤና።

\VS{44}ዮሳፌጽካ እስራኤልያ ካትያና ስገቴዳ።


\par }{\PP \VS{45}ዮሳፌጸ ሀኔዳ ሀራባይ፥ አ ምኖተꬃይነ እ ኦለቴዳ ኦላይ ይሁዳ ካተቱ ታርክያ ማጻፋን ጻፈት ኡቴዳ።

\VS{46}ጎይኖ ዎጋ ኦꬂደ አቱማዋንቱ አቱማዋንቱና ሻርሙጽያዋንታ፥ አ አዉ አሳይ ካተቴዳ ዎድያፐ አቴዳዉንታ ጋድያፐ ꬋይሴዳ።


\par }{\PP \VS{47}ሄ ዎደ ኤዶማ ቢታን ካቲ ባዋ፤ ሄ ቢታ ሱንቴዳ ካፑ ሞዴዳ።


\par }{\PP \VS{48}ኦፊራ ጋድያ ቢደ ዎራ አሀናዳን ዮሳፌጸ ዎልቃማ ማርካባቱዋ መꬌዳ፤ ሽን ሄ ማርካባቱ ኤጽዮን-ጋብራን መኤረቴድኖፐ አትና ኡባካ ብበይክኖ።

\VS{49}ሄ ዎደ አካባ ናአይ አካዝያስ ዮሳፌጻ፥ “ታ ቆማቱዋና ነ ቆማቱዋ እትፐ ማርካብያን ቢኖ” ያጌዳ፤ ሽን ዮሳፌጸ እጼዳ።


\par }{\PP \VS{50}ዮሳፌጸ ሀይቂደ ባረ ማይዛን ጋከቴዳ። ባረ ማይዛ አዉዋ ዳዊታ ካታማን ሞገቴዳ። አ ሳኣን አ ናአይ ዮራመ ካተቴዳ።


\par }{\SH እስራኤልያ ካትያ አካዝያሳ
\par }
{\PP \VS{51}ይሁዳ ካቲ ዮሳፌጸ ካተቴዳ ታማነ ላፑንꬃ ላይꬃን አካባ ናአይ አካዝያስ እስራኤልያ ቦላ ሳማርያን ካተቴዳ፤ እስራኤልያ ቦላ ላኡ ላይꬃ ካተቴዳ።

\VS{52}አካዝያስ መꬍና ጎዳ ስንꬃን ኢታባ ኦꬄዳ፤ ባረ አዉዋነ ባረ ዳይ ኦግያንነ እስራኤልያ አሳ ናጋራ ኦስሴዳ ናባጻ ናኣ እዮርባማ ኦግያን ሀመቴዳ።

\VS{53}አካዝያስ ባኣላዉ ኦꬄዳነ ጎይኔዳ። አ አዉ ካሰ ኦꬄዳዋዳን፥ መꬍና ጎዳ፥ እስራኤልያ ጾሳ እ ሀንቀꬄዳ።

\par }