\NormalFont\ShortTitle{2 ተሰሎንቀ}

{\MTB ጳዉሎስ

\par }{\MT ተሰሎንቀ አሳዉ

\par }{\MTB ጻፌዳ ላኤንꬆ ኪታ

\par }{\IMT ገሉዋ

\par }{\IP ክርስቶሳ ላኤንꬆ ዩሳ ጼልያዋን ደንዴዳ ኦሻይ ዋላሳ መꬊደ ቤዳ ድራዉ፥ ተሰሎንቀን ደእያ አማንያ አሳ ግዶን መቱ ዳሪደ ቤዳ። ጳዉሎስ ተሰሎንቀ አሳዉ ጻፌዳ ላኤንꬆ ኪታይ፥ “ጎዳይ ያና ጋላሳይ ማቴዳ” ያግያ አማኑዋ ምንሲደ ኦዴ። ጳዉሎስ ኡንቱንቶ ኦዲደ፥ “ክርስቶስ ያናፐ ካሰቲደ ክርስቶሳ ትምርትያ ጳልቂያ እት፥ ‘ማካላ አሳ’ ጌተትያ ክርስቶሳ እጽያዌ ካለꬅና አላምያ ቦላን ኢታተꬃይነ ማካላይ ዳሪደ ባና” ያጊደ ኡንቱንቱ አማኑዋ ሱርሳናዉ ማሌ።

\par }{\IP የሱስ ኪቴዳዌ ናባብያዋንቶ፥ “መቱነ ዋዪ ዳሮፐካ ኡንቱንቱ ባረንቱ አማኑዋን ምናናዳን፥ እካ አናና እትፐ ኦꬅያዋንቱካ ኦꬅያዋዳን፥ ኡንቱንቱ ባረንቱ ደኦ ኮሽያዋ ደማናዉ፥ ምኒደ ኦꬃናዳን፥ ሄዋዳንካ ቃይ ሎኦ ኦሱዋ ኦꬃናዉ ꬍበናዳን” ያግ ኡንቱንታ ምንሲደ ዞሬ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-2}}

\par }{\IO ጋላታነ ሀዳራ
{\IOR{1:3-12}}

\par }{\IO የሱሳ ላኤንꬁዋ ዩሳዉ እመቴዳ ትምርትያ
{\IOR{2:1-17}}

\par }{\IO አማኑዋን ደኡዋባ ማቁዋ
{\IOR{3:1-15}}

\par }{\IO ዉርሰꬃ ቁትያ
{\IOR{3:16-18}}



\par }\ChapOne{1}{\PP \VerseOne{1}ኑን ጳዉሎስ፥ ስላሰነ ጽሞቶስ፥ ተሰሎንቀን ደእያ አማንያ አሳቶ ሀ ዳብዳቢያ ጻፌቶ። ሄዋንቱ ጾሳ ኑ አቡዋንታነ ጎዳ የሱስ ክርስቶሳዋንታ።


\par }{\PP \VS{2}ጾሳ ኑ አዉዋፐነ ጎዳ የሱስ ክርስቶሳፐ፥ አꬎ ኬካተꬃይነ ሳሮተꬃይ ህንተንቶ ግዶ።


\par }{\SH ክርስቶሳ ዩሳ ጋላስ ሀናና ፕርዳ
\par }
{\PP \VS{3}ኑናዳን ጾሳ ካልያዋንቶ፥ ህንተንቱ አማኑ ሎይꬅ ድጭያ ድራዉነ፥ ህንተንቱ እቱ እቱዋ ሲቅያ ሲቁ ዳርያ ድራዉ፥ ኑን ህንተንቶ በስያዋዳን፥ ጾሳ ኡባ ዎደ ጋላታናዉ በሴ።

\VS{4}ሄዋ ድራዉ፥ ህንተንታ የደሳይነ ዋይያ ኡባይ ጋክናካ ህንተንቱ ገንጭያዋነ አማንያዋ ኑን ኑ ሁጰዉ ጾሳ አማንያዋንቶ ኦዲደ፥ ህንተዋን ጬቀቴቶ።


\par }{\PP \VS{5}ህንተንቱ ዋየትያ ጾሳ ካዉተꬃዉ በስያዋንታ ግዲደ ፓይደታና ማላ፥ ጾሳይ ፕርድያ ጽሎ ፕርዳ በስያ ማላ።

\VS{6-7}ጾሳይ ቱሙ ፕርዳ ፕርዳና። ጎዳይ የሱስ ባረ ዎልቃማ ኪታንቻቱዋና ታማ ላጩዋ ግዶን ሳሉዋፐ ይያ ዎደ፥ ጾሳይ ህንተንታ ዋይስያዋንቱ ቦላ ዋይያ አሀና። ቃይ ዋየትያ ህንተናነ ኑና ሸምፕሳና።

\VS{8}ቃይ ጾሳይ ባረና ኤረናዋንታነ ኑ ጎዳ የሱስ ክርስቶሳ ዎንጋላ ምሽራቾ አዛዘተናዋንታ ሙራና።

\VS{9-10}ሄ ጋላስ እ ባረ ጌሻቱዋን ቦንቼታናዉነ ቃይ ባረና አማንያ ኡባቱዋን ሳበታናዉ ይያ ዎደ፥ ኡንቱንቱ ጎዳ ስንꬃፐነ አ ዎልቃ ቦንቹዋፐ ሻከቲደ፥ መꬍና ባሻን ሙረታና። ጋሱነካ፥ ኑን ህንተንቶ ኦዴዳ ኪታይ አማነቴዳ።
\XREF{}{{\XO 1:9-10 }{\XT{ኢሳ. 2:10}}}


\par }{\PP \VS{11}ኑን ህንተንቶ ኡባ ዎደ ጾሳ ዎስያዌ ሄዋሳ። ኑ ጾሳይ ጼሴዳ ደኦ ህንተንታ በስያዋንታ ጊደ ፓይዳናዳን፥ ኑን አ ዎሴቶ፤ ህንተንቱ ሎኦባ ኡባ አሞትያዋነ ህንተንቱ አማኑዋ ኦሱዋ እ ባረ ዎልቃን ፖሎ።

\VS{12}ሄዋን ኑ ጾሳ አꬎ ኬካተꬃንነ ቃይ ኑ ጎዳ የሱስ ክርስቶሳ አꬎ ኬካተꬃን፥ ጎዳ የሱሳ ሱንꬃ ህንተንቱ ቦንቻና፤ ህንተናካ እ ቦንቻና።




\par }\Chap{2}{\SH የሱሳ ላኤንꬆ ዩሳባ
\par }
{\PP \VerseOne{1}ሀእ ኑናዳን ጾሳ ካልያዋንቶ፥ ኑ ጎዳ የሱስ ክርስቶሳ ዩሳባዉነ ኑን አናና ደአናዉ አኮ ሺቃናባዉ፥

\VS{2}ትምቢትያ አሳይ ህንተንቶ ኦድያዋን ዎይ ሀራ አሳፐ ስሴዳ ቃላን፥ ዎይ ኦንነ ኑፐ ዬዳ ኪታዳን ሃሳይያዋን፥ “ጎዳ ጋላሳይ ጋኬዳ” ጊደ ህንተንቱ ኤለካ ዳጋመናዳንነ ዎዛና ባየናዳን፥ ኑን ህንተንታ ዎሴቶ።

\VS{3}ህንተንታ ኦንነ አይ ኦግያንነ ባለꬆፖ። አያዉ ጎፐ፥ ካሰቲደ ማካልያዌነ ቃይ ናጋራንቻይ፥ ባሻ ናአይ ቆንጨናን ደእሽን፥ ሄ ጋላሳይ ጋከና።

\VS{4}አሳይ ጎይንያ ኡባባነ አሳይ ጾሳ ግያ ኡባባ እ እጻና። እ ባረና ኡንቱንቱ ኡባፐ ꬎቁ ኦꬃና። ቃይ ሀራይ አቶ ጾሳ ጌሻ ጎልያ ገል ኡቲደካ፥ “ታን ጾሳ” ጋና።


\par }{\PP \VS{5}ህንተንቱ ሀሳይክቴ? ታን ሄዋ ህንተንቶ ህንተናና ደኣደ ኦዳድ።

\VS{6}እ ባረ ዎድያን ያናፐ አትን፥ ሀእ ያናዋ አያይ አ ተቂንቶ፥ ህንተንቱ ኤሪታ።


\par }{\PP \VS{7}አያዉ ጎፐ፥ ጹራ ግዴዳ ማካላይ ሀእ ኦꬄ፤ ሽን ሄ ተእያዌ ኦግያፐ ክቻና ጋካናዉ፥ እ ቆንጨና።

\VS{8}ሄዋፐ ጉይያን፥ ሄ ማካላንቻይ ቆንጭና፥ ጎዳይ የሱስ ባረ ዶና ፔኑዋን አ ዎꬋና። ቃይ የሱስ ባረ ላኤንꬆ ቦንቾ ዩሳን አ ሙለካ ꬋይሳና።\XREF{}{{\XO 2:8 }{\XT{ኢሳ. 11:4}}}

\VS{9}ሄ ማካላንቻይ ሴጻና ኦሱዋን ዪደ፥ ዳሮ ዎልቃን ዎርዶ ማላታነ ማላልስያዋ ኦꬃና።\XREF{}{{\XO 2:9 }{\XT{ማቶሳ 24:24}}}

\VS{10}ሄዋዳንካ፥ ቃይ ꬋይያ አሳቱዋ ዱማ ዱማ ኢታ ጭሙዋን ባለꬃና። ꬋይያዋንቱ አታናዉ ቱማተꬃ ሲቂደ አክቤና ድራዉ ꬋያና።

\VS{11-12}ሄዋ ድራዉ፥ ቱማተꬃ አማንቤና ኡባ አሳቱ፥ ናጋራ ኦꬅያዋን ናሸትያዋንቱ ኡባይ ፕርደታናዳንነ ዎርዶ ግድያባ አማናናዳን፥ ጾሳይ ዎልቃማ ባላ ኡንቱንቱ ግዶ የዳና።


\par }{\SH አቶተꬃዉ ዶረቴዳ አሳቱዋ
\par }
{\PP \VS{13}ሽን ጎዳይ ሲቅያ ኑናዳን ጾሳ ካልያዋንቶ፥ ኑን ጾሳ ህንተንቱ ድራዉ፥ ኡባ ዎደ ጋላታናዉ በሴ። አያዉ ጎፐ፥ ጌሻ አያና ዎልቃንነ ቱማተꬃ ህንተንቱ አማንያዋን ህንተንታ አሻናዉ፥ ጾሳይ ህንተና ባይራዳን ዶሬዳ።

\VS{14}ጾሳይ ህንተንታ ኑን ህንተንቶ ኦዴዳ ኑ ምሽራቹዋ ቃላ ባጋና ጼሴዳዌ፥ ህንተንቱ ኑ ጎዳ የሱስ ክርስቶሳና እትፐ ቦንቼታናሳ።

\VS{15}ስም ኑናዳን ጾሳ ካልያዋንቶ፥ ምኒደ ኤቂተ፤ ኑን ህንተና ኑ ዶናን ግድና፥ ዎይ ኑ ዳብዳቢያን ግድና፥ ታማርሴዳ ዎጋ ኦይቂተ።


\par }{\PP \VS{16-17}ኑ ጎዳ የሱስ ክርስቶስ ባረ ሁጲያን ቃይ ጾሳይ፥ ኑ አዉ ኑና ሲቂደ፥ ባረ አꬎ ኬካተꬃን ኑዉ መꬍና ዳንዳያነ ሎኦ ህዶታ እሜዳዌ፥ ቃይ ህንተንቱ ሎኦባ ኡባ ኦꬃናዳንነ ሃሳያናዳን፥ ህንተንቱ ዎዛና ምንሶነ መንꬆ።




\par }\Chap{3}{\SH ጳዉሎስ፥ “ኑዉ ዎስተ” ያጌዳ
\par }
{\PP \VerseOne{1}ዉርሰꬃን ኑናዳን ጾሳ ካልያዋንቶ፥ ጎዳ ቃላይ ህንተንቱ ግዶን፥ ኤለካ አካናዳንነ ቦንቼታናዳን፥ ኑዉ ጾሳ ዎስተ።

\VS{2}ቃይ አሳይ ኡባይ አማነና ድራዉ፥ ጾሳይ ኑና ናጋራንቻ አሳቱዋፐነ ኢታ አሳቱዋፐ አሻና ማላ፥ ኑዉ ዎስተ።


\par }{\PP \VS{3}ሽን ጎዳይ አማንꬅያዋ፤ እ ህንተና መንꬃናነ ቃይ ኢታፐካ ናጋና።

\VS{4}ኑን ህንተና አዛዝያዋ ህንተንቱ ሀእ ኦꬅያዋነ ቃይ ስንꬃፐካ ኦꬃናዋ ጎዳይ ኑና ህንተዋን አማንꬄ።


\par }{\PP \VS{5}ጎዳይ ህንተንቱ ዎዛና ጾሳ ሲቁዋኮነ ክርስቶስ እምያ ዳንዳያኮ ካለꬆ።


\par }{\SH ኪታ ኪተት ደአናዌ ግደ
\par }
{\PP \VS{6}ኑናዳን ጾሳ ካልያዋንቶ፥ ህንተንቱ ኑፐ አኬዳ ዎጋ ካለናን አዛላ ደኡዋ ደእያ እሻ ኡባፐ ህንተንቱ ሻከታናዳን፥ ኑ ጎዳ የሱስ ክርስቶሳ ሱንꬃን ህንተና አዛዜቶ።

\VS{7}አያዉ ጎፐ፥ ኑን ህንተናና ደእያ ዎደ አዛልቤና ድራዉ፥ ህንተንቱ ኑዋዳን ሀኒደ ደአናዉ በስያዋ ህንተንቱ ህንተንቱ ሁጲያን ኤሪታ።

\VS{8}ኑን ህንተፐ ኦስነ ቶኩዋ ግደና ማላ፥ ቃማነ ጋላስ ዳቡሪደነ ጃሚደ ኦꬂደ ደኤዳዋፐ አትን፥ ኦፐነ ቁማ ጮ ምቦኮ።

\VS{9}ኑን ሄዋ ኦꬄዳዌ ህንተንቱ ኑዋዳን ሀኒደ ደአናዳን፥ ኑን ህንተንቶ ሌምሱዋ ግዳናዳፐ አትን፥ ሄዋ ህንተና ኦቻናዉ ኑዉ ማታይ ꬋይና ግደና።

\VS{10}አያዉ ጎፐ፥ ኑን ሀራይ አቶ ህንተናና ደኢደካ፥ “ኦꬃናዉ ኮየና ኡራይ ኦንነ ሞፖ” ያጊደ ህንተና አዛዜዶ።


\par }{\PP \VS{11}አያዉ ጎፐ፥ አሳ የዉዋን ገልያዋፐ አትን፥ አይነ ኦናዋንቱ፥ አዛላ ደኡዋ ደእያ አማሬዳ አሳቱ ህንተንቱ ግዶን ደእያዋ ኑን ስሴዶ።

\VS{12}ኑን ሄዋንቱ ማላ አሳቱ ማራ ደኡዋ ደአናዳንነ ኦꬂደ ቁማ ማናዳን፥ ጎዳ የሱስ ክርስቶሳ ሱንꬃን አዛዜቶነ ዞሬቶ።


\par }{\PP \VS{13}ሽን ህንተንቱ ኑናዳን ጾሳ ካልያዋንቶ፥ ሎኦ ኦሱዋ ኦꬃናዉ አዛሎፕተ።

\VS{14}ቃይ ኑን ሀ ዳብዳቢያን ኪቴዳ ኪታዉ አዛዘተና ኡራይ ኦንነ ደኦፐ፥ ሄ ኡራ አኬክተ። እ ዬላታና ማላ፥ አፐ ሻከትተ።

\VS{15}ሽን እሻዳን አ ሴርተፐ አትን፥ ሞርክያዳን ጼሎፕተ።


\par }{\SH ዉርሰꬃ ሳሮታ
\par }
{\PP \VS{16}ሳሮተꬃ ጎዳይ ባረ ሁጲያን ህንተንቶ ኡባ ዎደነ ኡባ ባጋና ሳሮተꬃ እሞ። ጎዳይ ህንተናና ኡባና ግዶ።


\par }{\PP \VS{17}ታን ጳዉሎስ፥ ሀ ሳሮታ ታ ኩሽያን ጻፋድ፤ ታ ዳብዳቢያ ኡባዉ ሀዌ ታ ፍርማ። ሀዌ ታን ጻፍያ ኦግያ።


\par }{\PP \VS{18}ኑ ጎዳ የሱስ ክርስቶሳ አꬎ ኬካተꬃይ ህንተናና ኡባና ግዶ።


\par }