\NormalFont\ShortTitle{1 ሳሜላ}

{\MT ኮይሮ ሳሜላ ማጻፋ

\par }{\IMT ገሉዋ

\par }{\IP ኮይሮነ ላኤንꬆ ሳመላ ግያ ሱንꬃይ ዬዳዌ ጾሳይ እስራኤልያ ቢታን ካተቱዋ አይሱዋ ኤሳናዉ ጎኤቴዳ አሳ ጋሱዋና። ሳመል ጾሳይ እስራኤልያ ቦላን ኦራꬃ ካትያ አይሱዋ ማራ ኤሴዳዋነ እ ኤሴዳ ማራይ ብለꬃና ደአና ማላ ኦꬄዳ አሳ። ሳመላ ማጻፋን ኮይሮ ሻኩ እስራኤልያ አሳይ ዳናቱ ሞዱዋፐ ካተቱ ሞድያ ካዉተꬃዉ ፕኔዳ ሀኖታ ኦዴ። ሀ ላሚ እስራኤልያ አሳ ኡባ ደኡዋ ግዶን ኦሰታናዉ ዳንዳዬዳዌ ሄዙ አሳ ጋሱዋና። ሄዋንቱፐ ኮይሩ ዉርሰꬃን ደኤዳ ዎልቃማ ዎልቃማ ዳናቱዋፐ እቱዋ ግድያ ሳመላ ግዶደ፥ ላኤንꬁ እስራኤልያዉ ኮይሮ ካትያ ግዴዳ ሳኦላ። ሄዘንꬁ ቃይ ማታ ኦይቃናፐ ካሰ አ ታርኪ ሳመላነ ሳኦላ ታርክያና ኦይቀት ኡቴዳ ዳዊታ።

\par }{\IP ሀ ማጻፋዉ ሁጰ ኪታይ ኤጫ ቃላ ጫቁዋ ግዶን ደእያ ሀራ ታርክያ ማጻፋቱዋዳንካ፥ ጾሳዉ አማነትያዌ አንጆነ እንጀ ደኦ ካለꬅያዋነ አዛዘተናን እጽያዌ ኩንደꬃነ ባሻ አህያዋ በሴ። ሄዌነ ጾሳይ ቄስያ ኤልያዉ ኦዲደ፥ “ታና ቦንችያዋንታ ታን ቦንቻና፤ ታና ካꬍያዋንታ ታን ካዉሻና” ጊደ ሃሳዬዳ ቃላን ቆንጭያን ኦዴ። (2:30)

\par }{\IP ሀ ማጻፋይ ካቲ ሞድያ ካዉተꬃ ኤስያ ማራን አሳዉ ስሰትያ ሀኖታ ቆንጭሴዳ። ካሰ አይሱዋ ዎጋን እስራኤልያ አሳዉ ቱሙ ካትያ ግዲደ ኤረቴዳዌ ባረ ሁጲያዉ ጾሳ። ሽን ጉየፐ ጋምኢደ አሳይ ኦሻ ደንꬅና፥ ጾሳይ ኡንቱንቶ ካትያ ዶሬዳ። ሽን ሀ ኡባን ሁጰባይ ካትያ ግድና፥ እስራኤልያ አሳ ግድናካ፥ ጾሳይ ኡንቱንቱፐ ቦላና ፕርድያዋ ግድና፥ አ ጋርሳን ኡንቱንቱ ደአናሳ (2:7-10)። ሄዌካ ጾሳ ህግያፐ ጋርሳና ዱረ ግድና፥ ማንቆ ግድናካ፥ አሳ ኡባ ማታይ ቦንቼትና ደአናዉ ኮሽያዋ በሴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሳሜል እስራኤልያ ካለꬅያዋ ግዱሳ
{\IOR{1:1—7:17}}

\par }{\IO ሳኦል ካትያ ግዱሳ
{\IOR{8:1—10:27}}

\par }{\IO ኮይሮ ሳኦላ አይሱዋ ላይꬃቱዋ
{\IOR{11:1—15:35}}

\par }{\IO ዳዊታነ ሳኦላ
{\IOR{16:1—30:31}}

\par }{\IO ሳኦላነ አ ናናቱዋ ሀይቁዋ
{\IOR{31:1-13}}



\par }{\MS ሳመል እስራኤልያ ካለꬅያዋ ግዱሳ

\par }\ChapOne{1}{\MR (1:1—7:17)

\par }{\SH ኤልቃናነ አ ሶይ አሳ
\par }
{\PP \VerseOne{1}ኤፍሬማ ገዝያን፥ ራማ ጌተትያ ካታማን ደእያ፥ ኤፍሬማ ዛረነ ጹፋ ያራ ግዴዳ፥ ኤልቃና ጌተትያ እት ብታኒ ደኤ፤ እ ይሮሃማ ናኣ፤ ይሮሃም ኤልሁ ናኣ፤ ኤልሁ ቶሁ ናኣ፤ ቶሁ ጹፋ ናኣ።

\VS{2}ኤልቃናዉ ላኡ ማቻቱ ደኢኖ፤ እትን ሱንꬃይ ሃኖ፤ የንኮር ሱንꬃይ ፕኒኖ። ፕኒናዉ ናናይ ደኢኖ፤ ሽን ሃንዉ እት ናእካ ባዋ።


\par }{\PP \VS{3}ኡባፐ ዎልቃማ መꬍና ጎዳዉ ጎይናናዉነ ያርሻናዉ ኤልቃን ላይꬃን ላይꬃን ባረ ካታማፐ ሴሎ ቤ። ኤልያ ናናይ ላኡ፥ ሆፍኒንነ ፒንሃስ ያን መꬍና ጎዳ ቄሳቱ ዋ።

\VS{4}ኤልቃን ያርሹዋ ያርሽያ ዎደ አዉደነ አሹዋፐ እት ኩሽያ ባረ ማቻት ፕኒንዉ፥ ቃይ እት እት ኩሽያ እ አቱማ ናናዉነ ማጫ ናናቶ ሁጲያን ሁጲያን እሜ።

\VS{5}መꬍና ጎዳይ ሃኖ የሉዋ ድግንቶካ፥ ኤልቃን እዞ ዶስያ ድራዉ፥ እዝዉ ላኡ ኩሽያ እሜ።

\VS{6}መꬍና ጎዳይ ሃንዉ ኡባና የሉዋ ድጌዳ ድራዉ፥ እዝ ላጋታ እዞ ሀንቀꬃዉነ ይሎያዉ።

\VS{7}ሀዌ ላይꬃፐ ላይꬃን ሀንያዋ፤ ሃና መꬍና ጎዳ ጎለ ቤዳ ዎደ አዉደነ እዝ ላጋታ እዞ ዬካና ጋካናዉ ቁማ ሙሳ እጻና ጋካናዉ ይሎያዉ።

\VS{8}እዝ አስናይ ኤልቃን እዞ፥ “ሃኔ፥ ኔን አያዉ ዬካይ? አያዉ ቁማ ሚኪ? ነ ዎዛናይ አያዉ ካዮቲ? ታን ነዉ ታሙ ናናቱዋፐ አꬍክታየ?” ያጌ።


\par }{\SH ሃን ዎሳ
\par }
{\PP \VS{9}እት ጋላስ ኡንቱንቱ ሴሎን ሜዳዋፐነ ኡሼዳዋፐ ጉይያን፥ ሃና ደንዳ ኤቃዱ። ኤቂያ ዎደ፥ መꬍና ጎዳ ጎልያ ፐንግያ ማታን ደእያ ኦይድያን ቄስያ ኤል ኡቴዳ።

\VS{10}ሃና ሎይꬃ ሴለታደ፥ ጫሞ ዬኩዋ ዬካደ መꬍና ጎዳ ዎሳዱ።

\VS{11}እዛ ሀዋዳን ያጋደ ቃንገꬃ ቃንገታዱ፤ “ኡባፐ ዎልቃማ መꬍና ጎዳዉ፥ ታና ነ ቆማቶ ጼላ! ታ ምሹዋ በኣደ፥ ታና ሀሳያ፤ ታና ነ ቆማቶ ዶጎፓ። ኔን ታዉ ነ ቆማትዉ አቱማ ናኣ እሞፐ፥ አ ደኡዋ ላይꬃ ኡባን ታን አ ነዉ እማና፤ አ ሁጲ ኡባካ ሜደተና” ያጋዱ።
\XREF{}{{\XO 1:11 }{\XT{ፓይ. 6:5}}}


\par }{\PP \VS{12}ሃና መꬍና ጎዳ ዎሳ አዱሴዳ ዎደ፥ ኤል እ ዶና ጼሌ።

\VS{13}ሃና ባረ ዎዛና ግዶን ጾሳ ዎስያ ዎደ፥ እ መተርሻይ ቃጽያዋፐ አትና፥ እዝ ቃላይ ስሰተና፤ ሄዋ ድራዉ፥ ኤል እዞ ማꬆቴዳዋዳን ቆፔዳ።

\VS{14}ሄዋፐ እዞ፥ “ኔን አዉደ ጋካናዉ ማꬆታይ? ዎይንያ ኤሳ ነ ዶናፐ ድጋ” ያጌዳ።


\par }{\PP \VS{15}ሄዋፐ ጉየ ሃና ሀዋዳን ያጋደ አዉ ዛራዱ፤ “ቱይት፥ ታ ጎዳዉ፥ ታን ሎይꬅ መቶታንቻ ማጫ አሳ፤ ታን ታ ሸምፑዋፐ መꬍና ጎዳ ዎሳይፐ አትና፥ ዎይንያ ኤሳ ዎይ ማꬆይያ ኡሻ ኡሻበይከ።

\VS{16}ታን ታ ቱጋነ ታ ምሹዋ ዳሩዋ ሀዋን ሃሳዬዳ ድራዉ፥ ታና ነ ቆማቶ ‘ፓና ማጫ አሳ’ ጋደ ቆፖፓ” ያጋዱ።


\par }{\PP \VS{17}ሄዋፐ ጉየ ኤል እዝዉ ዛሪደ፥ “ሳሮተꬃን ባ፤ ኔን አ ዎሴዳዋ እስራኤልያ ጾሳይ ነዉ እሞ” ያጌዳ።


\par }{\PP \VS{18}ሄዋፐ ጉየ ሃና፥ “ነ ቆማታ ነ ስንꬃን ናሹዋ ደሙ” ያጋዱ። ሄዋፐ ጉይያን፥ አ ባረ ኦግያ ባደ፥ ቁማ ማዱ፤ ሄዋፐ ስምና ሙለካ ካዮታበይኩ።


\par }{\SH ሃና ሳመላ የላዱ
\par }
{\PP \VS{19}ዎንተꬃ ጋላስ ጉራና ደንዲደ፥ ኤልቃንነ አ ሶ አሳይ መꬍና ጎዳዉ ጎይኔዳዋፐ ጉይያን፥ ባረንቱ ሶ፥ ራማ ካታማ ስሜድኖ። ኤልቃን ባረ ማቻት ሃንና አቄዳ፤ መꬍና ጎዳይ እዞ ቆፔዳ፤

\VS{20}አ ሻሃሮ ዎደ ዎዲ ዉርና አቱማ ናኣ የላዱ። ሃና፥ “ታን መꬍና ጎዳ ዎስና ስሴዳ” ጋደ አ ሱንꬃ ሳሙኤኤላ ሱንꬃዱ።\FTNT{*}{{\FR 1:20 }{\FK{ሳሙኤኤላ፦
}}{\FT{ሀ ሱንꬃ ብለꬃይ “ጾሳይ ስሴዳ” ግያዋ።
}}}


\par }{\PP \VS{21}ኤልቃን ባረ ሶ አሳ ኡባና ላይꬃ ያርሹዋ መꬍና ጎዳዉ ያርሻናዉነ ቃንጌዳዋ ጋꬃናዉ ሴሎ ቤዳ፤

\VS{22}ሽን ሃና ባበይኩ። አ ባረ አስና፥ “ታ ናአይ ꬋንꬃ ዱꬄዳዋፐ ጉይያን፥ ታን አ አፋደ፥ መꬍና ጎዳዉ እማና፤ መꬍናዉ እ ያን ደአናዋ” ያጋዱ።


\par }{\PP \VS{23}እ አስናይ ኤልቃን፥ “ኔና ሎኦዋ ኦꬃ፤ አ ኔን ꬋንꬃ ዱꬃና ጋካናዉ ሶን ጋምአሻ፤ ያንናካ መꬍና ጎዳይ ባረ ቃላ ፖሎ” ያጌዳ። ሄዋፐ ጉየ ሃና ꬋንꬃ ዱꬃና ጋካናዉ ባረ ናኣ ꬋንꬃደ ሶን ጋምኣዱ።


\par }{\PP \VS{24}ሃና እዝ ናአይ ꬋንꬃ ዱꬄዳዋፐ ጉይያን፥ ሳመላነ ሄዙ ላይꬃ ኮሩማ፥ ታሙ ኪሎ ግራመ ꬊልያነ ኦጎሩዋ ኩመንꬃ ዎይንያ ኤሳ አካደ መꬍና ጎዳ ጎልያ ሴሎ ባዱ፤ ናአይ ሄ ዎደ ጉꬃ።

\VS{25}ኡንቱንቱ ኮሩማ ሹኬዳዋፐ ጉይያን፥ ናኣ ኤልያኮ አፌድኖ።

\VS{26}ሃና ኤልያ፥ “ታ ጎዳዉ፥ ነ ደኡ ኤሮ! ነ ስንꬃን ኤቃደ መꬍና ጎዳ ዎሴዳ ምሽራታ ቱሙ ታናቴ።

\VS{27}ታን ሀ ናኣ የላናዉ ዎስና፥ መꬍና ጎዳይ ታን አ ዎሴዳዋ እሜዳ።

\VS{28}ሄዋ ድራዉ፥ ታን መꬍና ጎዳዉ አ እማድ፤ እ ባረ ደኦ ላይꬃ ኡባን መꬍና ጎዳዉ እመቴዳ” ያጋዱ። ሄዋፐ ጉይያን፥ ኡንቱንቱ መꬍና ጎዳዉ ያት ጎይኔድኖ።




\par }\Chap{2}{\SH ሃን ዎሳ
\par }
{\PP \VerseOne{1}ሃና ሀዋዳን ያጋደ ዎሳዱ፤
\XREF{}{{\XO 2:1 }{\XT{ሉቃሳ 1:46-55}}}

\par }{\Q “ታ ዎዛናይ መꬍና ጎዳን ናሸቴ፤

\par }{\QB መꬍና ጎዳን ታ ዎልቃይ ዳሬዳ።

\par }{\Q ታ ሞርከቱዋ ቦላን ታን ጬቀታደ ሃሳያይ፤

\par }{\QB መꬍና ጎዳይ ታና አሼዳ ድራዉ፥ ታን ናሸታይ።


\par }{\BB \par }
{\Q \VS{2}“መꬍና ጎዳ ማላ ጌሽ እቱነ ባዋ፤

\par }{\QB አ ማል እቱነ ባዋ።

\par }{\Q ኑ ጾሳፐ አትና፥

\par }{\QB ሀራ አትያ ዎጋ ዛላይ ባዋ።


\par }{\BB \par }
{\Q \VS{3}“ኦቶሮ ሃሳያ አግተ፤

\par }{\QB ኦቶሮ ቃላይ ህንተንቱ ዶናፐ ከሶፖ።

\par }{\Q አያዉ ጎፐ፥ መꬍና ጎዳይ ኤርያ ጾሳ፤

\par }{\QB አሳ ኦሱዋ እ ይግ ጼሌ።


\par }{\BB \par }
{\Q \VS{4}“ኦላንቻቱዋ ዎንዳፊ መኤዳ፤

\par }{\QB ሽን ꬉበቴዳዋንቱ ዎልቃ ዳንጬድኖ።


\par }{\Q \VS{5}ካል ኡቴዳዋንቱ ኮሻቲደ፥

\par }{\QB ቁማዉ ሀራዉ ኦꬂኖ፤

\par }{\QB ሽን ኮሻት ኡቴዳዋንቱ ሀእ ካሌድኖ።

\par }{\QB ማንꬃታ ላፑን ናና የላዱ፤

\par }{\QB ሽን ጮራ ናና የሌዳና ዳቡራዱ።


\par }{\BB \par }
{\Q \VS{6}“መꬍና ጎዳይ ዎꬌነ ፓꬄ፤

\par }{\QB ቃይ እ ዱገ ስኦልያን የጌነ ፑደ ከሴ።


\par }{\Q \VS{7}መꬍና ጎዳይ ማንቀꬄነ ዱረዬ፤

\par }{\QB ቃይ እ ዝቂሴነ ꬎቂሴ።


\par }{\Q \VS{8}እ ህዬሳቱዋ ባናፐ ደንꬄ።

\par }{\QB መቶታንቻቱዋካ ብድንꬃ ፕቱዋፐ ደንꬄ፤

\par }{\QB ኡንቱንታ ካፓቱዋና ኡትሴ፤

\par }{\QB ኡንቱንታ ቦንቾ አራታ ላትሴ።

\par }{\BB \par }
{\Q “አያዉ ጎፐ፥ ቢታ ባሳቱ መꬍና ጎዳሳ፤

\par }{\QB እ ኡንቱንቱ ቦላን ሳኣ ኤሴዳ።


\par }{\Q \VS{9}እ ጾሳ አሳቱዋ ገድያ ናጌ፤

\par }{\QB ሽን ኢታቱዋ እ ꬉማን ጮኡ ኡዳና።

\par }{\BB \par }
{\Q “አሳይ ባረ ዎልቃን ጾነና፤


\par }{\Q \VS{10}መꬍና ጎዳና ኤቀትያዋንቱ ሊቃና።

\par }{\QB እ ሳሉዋፐ ኡንቱንቱ ቦላ ጉጉንꬃዳን ጉማና፤

\par }{\Q መꬍና ጎዳይ ሳኣን ደእያዋንታ ኡባ ፕርዳና።

\par }{\BB \par }
{\Q “እ ባረ ካትያዉ ዎልቃ እማና፤

\par }{\Q እ ባረ ኦኬዳዎ ጾኑዋ እማና”

\par }{\MM ያጋደ ዎሳዱ።


\par }{\PP \VS{11}ሄዋፐ ጉይያን፥ ኤልቃን ራማን ደእያ ባረ ሶይ ቤዳ፤ ሽን ናአይ ሳመል ቄስያ ኤልያፐ ጋርሳና መꬍና ጎዳዉ ኦꬄ።


\par }{\SH ኤልያ አቱማ ናና ኢታተꬃ
\par }
{\PP \VS{12}ኤልያ አቱማ ናናይ ኢታ ናናቱዋ፤ ኡንቱንቱ መꬍና ጎዳ ኤርክኖ፥

\VS{13}ዎይ ያርሹዋ እምያ አሳዉ ቄሳቱ ኦꬅያ ዎጋ ናግክኖ። ሄዌነ፥ አሳይ ያርሹዋ ያርሽያ ዎደ፥ ቄስያ ቆማይ ሄዙ አቻ ብራታ ኮጫን አኬዳ፤ አሹ ብሮ ካእ ደእሽን፥

\VS{14}ዶይስያ ዎጋ ኦቱዋን ዎይ ከርያን ሄ ኮጫ የዲደ፥ ኮጫይ ኦይቂ ከስያ አይ ቆሞ አሹዋ ግዶፐነ አፊደ፥ ቄስያዉ እሜ። ያርሹዋ ያርሻናዉ ሴሎ ይያ እስራኤልያ አሳ ኡባ ኡንቱንቱ ሀዋዳን ኦꬂኖ።

\VS{15}ቃይ ሞꬉዋ ያርሽያ ሳኣን ጺጻናፐ ካሰቲደ፥ ቄስያ ቆማይ ያርሹዋ ያርሽያ ብታንያኮ ቢደ፥ “ቄሲ ቃየ አሹዋፐ አትና፥ ዶይሳ አሹዋ ኔፐ አከና ድራዉ፥ አዉ ጺጻናዉ አማሬዳ አሹዋ ሀማ” ያጌ።


\par }{\PP \VS{16}ሄዋፐ ጉየ ብታኒ ዛሪደ፥ “ዎጋዳን ቄሳቱ ሞꬉዋ ኮይሮ ጹግኖ፤ ሄዋፐ ጉይያን፥ ኔን ኮይያዋ አካ” ያግያ ዎደ ቄስያ ቆማይ፥ “ቱይት፤ ታዉ ሀእ እማ፤ ኡባ ኔን ድጎፐ፥ ታን ኔፐ ዎልቃን አካና” ያጌ።


\par }{\PP \VS{17}መꬍና ጎዳዉ እምያ ያርሹዋ ኤልያ ናናይ ካꬌዳ ድራዉ፥ ኡንቱንቱ ናጋራይ መꬍና ጎዳ ስንꬃን ሎይꬅ ዳሬዳ።


\par }{\SH ናኣ ሳመላ
\par }
{\PP \VS{18}ሽን ሳመል ናአተꬃን ደኢደ፥ ሱፍያ ጌተትያ ክርያፐ ዳደቴዳ ኤፉደ ጌተትያ ማዩዋ ማዪደ፥ መꬍና ጎዳዉ ኦꬄ።

\VS{19}ሳመላ ዳያ ላይꬃን ላይꬃን ጉꬃ ቆልያ ጊግሳደ፥ ላይꬃ ያርሹዋ ያርሻናዉ ባረ አስናና ባደ ሳመላዉ አካደ ባዉ።

\VS{20}ኤል ኤልቃናነ አ ማቻቶ፥ “ነ ማቻታ መꬍና ጎዳዉ እሜዳ ናኣ ድራዉ መꬍና ጎዳይ ነዉ ሀ ምሽራትን ሀራ ናና እሞ” ያጊደ አንጄ፤ ያትና፥ ኡንቱንቱ ባረንቱ ሶይ ስሚኖ።

\VS{21}መꬍና ጎዳይ ሃኖ አንጅና፥ ሻሃራደ ሄዙ አቱማ ናናነ ላኡ ማጫ ናና የላዱ። ናአይ ሳመል መꬍና ጎዳ ስንꬃን ድጬዳ።


\par }{\SH ኤልያነ አ ናና
\par }
{\PP \VS{22}ኤል ሎይꬅ ኤጬዳ። አ ናናይ እስራኤልያ አሳ ኡባ ቦላ ኦꬄዳ ኡባባነ ቃይ ጾሳ ዱንካንያ ፐንግያን ጾሳዉ ኦꬅያ ማጫ አሳቱዋና ግሴዳዋ ስሴዳ።

\VS{23}ኡንቱንታ፥ “ህንተንቱ ሀዋ ማላ አያዉ ኦꬂቴ? ህንተንቱ ኢታ ኪታ ታን አሳ ኡባፐ ስሳይ።

\VS{24}ታ ናቶ፥ ሀዋ አግተ፤ መꬍና ጎዳ አሳይ ህንተንታ ግያዋ ታን ስሴዳዌ ሎኦባ ግደና።

\VS{25}እት አሳይ አሳ ናቆፐ፥ ጾሳይ አዉ ጋናታና፤ ሽን አሳይ መꬍና ጎዳ ናቆፐ፥ ኦኔ አዉ ጋናታናዌ?” ያጌዳ።

\par }{\PP መꬍና ጎዳይ፥ “ታን ኡንቱንታ ዎꬋና” ጌዳ ድራዉ፥ ኡንቱንቱ ባረንቱ አዉዋ ሴራ ስሰናን እጼድኖ።


\par }{\PP \VS{26}ናአይ ሳመል ጾሳ ስንꬃንነ አሳ ስንꬃን ድጬዳነ ሳበቴዳ።
\XREF{}{{\XO 2:26 }{\XT{ሉቃሳ 2:52}}}


\par }{\SH ኤልያ ሶይ አሳ ቦላ ኦደቴዳ ትምቢትያ
\par }
{\PP \VS{27}እት ጋላስ ጾሳ አሳይ ኤልያኮ ዪደ አ፥ “መꬍና ጎዳይ ሀዋዳን ያጌ፤ ‘ነ ማይዛ አዉ አሮነነ አ ሶ አሳይ ግብጼ ካትያ አይለተꬃን ደእያ ዎደ፥ ታን ኡንቱንቶ ቆንጫድ።

\VS{28}አሮነ ታ ያርሽያ ሳኣ ፑደ ከሳና ማላ፥ እጻና ጩዋያና ማላነ ታ ስንꬃን ኤፉድያ ማያና ማላ፥ ታዉ ቄስያ ኡዳደ እስራኤልያ ዛራቱዋ ኡባፐ አ ዶራድ። ቃይ እስራኤልያ አሳይ ታማን ያርሽያ ያርሹዋ ኡባ ታን ነ አዉዋ ዛርያዉ እማድ።
\XREF{}{{\XO 2:28 }{\XT{ከሳ 28:1-4፤ ዎጋ 7:35-36}}}

\VS{29}ታን ታ ደእያ ሳኣ ሺሻና ማላ አዛዜዳ ታ ያርሹዋነ እምያዋ ህንተንቱ አያዉ የꬍ ካኢቴ? ታ አሳይ እስራኤሊ፥ ታዉ ሺሼዳ ያርሹዋ ኡባፐ ሙሩትያዋ ህንተንቶ ሚደ ኦርድያዋን፥ ኔን ነ ናና ታፐ አꬃደ አያዉ ቦንቻድ?’ ያጌ።


\par }{\PP \VS{30}“ሄዋ ድራዉ፥ መꬍና ጎዳይ እስራኤልያ ጾሳይ ሀዋዳን ያጌ፤ ‘ነ ዛሪነ ነ አዉዋ ዛሪ መꬍናዉ ታዉ ኦꬃና’ ጋድ፤ ሽን ሀእ፥ ሄዌ ታፐ ሃኮ! ታና ቦንችያዋንታ ታን ቦንቻና፤ ታና ካꬍያዋንታ ታን ካዉሻና።

\VS{31}ነ ዛርያን አሳይ ጭመና ማላ፥ ታን ነ ዎልቃነ ነ አዉዋ ዛርያ ዎልቃ ꬋይስያ ጋላሳቱ ያናዋ።

\VS{32}ኔን መቶታና፤ ታን እስራኤልያ አሳዉ እምያ አንጁዋ በኣደ ኔን ቃናታና፤ ሽን ነ ዛርያን ጭማና አሳይ ኦንነ ባዋ።

\VS{33}ታን ታ ያርሽያ ሳፐ ꬋይሰና አሳይ ደኦፐ፥ አ ጋሱዋን ነ አይፊ አፎጺደ ቆቃናነ ነ ዎዛናይካ ምሹዋ ጹገታና፤ ነ ዳሮ ዘረꬃ ኡባይ ያላጋተꬃን ደኢደ ሀይቃና።


\par }{\PP \VS{34}“ነ ናናይ ላኡ ሆፍኒንነ ፒንሃስ እት ጋላስ ሀይቃና፤ ሄዌ ነዉ ማላታ ግዳናዋ።
\XREF{}{{\XO 2:34 }{\XT{1 ሳሜላ 4:11}}}

\VS{35}ታን ታዉ አማነትያ ቄስያ፥ ታ ዎዛናዳንነ ታ ቆፋዳን ኦꬅያዋ ደንꬃና፤ ታን አ ዛራቱ ደእ በአናዳን ኦꬃና፤ ታን ዶሬዳዌ ካትያ ስንꬃን ኡንቱንቱ ኡባ ዎደ ኦꬃና።

\VS{36}ነ ዛርያን አቴዳ ኡባይ ጉꬃ ሚሻ ዎይ ባሶ ኡክꬃ ዎሳናዉ ዪደ፥ አ ስንꬃን ጉፋኒደ፥ ‘ታን ኡክꬃ ማና ማላ፥ ቄሳቱ ዋፐ እቱዋ ሳኣ ማላን ታና ዎꬃርኪ’ ያጋና ያጌ” ያጌዳ።




\par }\Chap{3}{\SH ጾሳይ ሳመላ ጼሴዳ
\par }
{\PP \VerseOne{1}ናአይ ሳመል ኤልያፐ ጋርሳና መꬍና ጎዳዉ ኦꬄ፤ መꬍና ጎዳ ቃላይ ሄ ዎደ ሎይꬅ አልአ፤ ሳጻይነ ዳረና።

\VS{2}አይፊ ጼላናዉ ለፕና፥ ዋየት ጼልያ ኤል እት ጋላስ ቃማ ባረ ሳኣን ግሴዳ።

\VS{3}ሄ ዎደ ጾሳ ጾምፒ ብሮ ቶእቤና፤ ቃይ ጾሳ ታቦታይ ደእያ መꬍና ጎዳ ጎለን ሳመል ገምእሼ።

\VS{4}መꬍና ጎዳይ ሳመላ ጼሴዳ፤ ሳሜል፥ “አቤ!” ጊደ ኮዬዳ።

\VS{5}ኤልያኮ ዎጽ ቢደ፥ “ኔን ጼስና ሄኮ ያድ” ያጌዳ።

\par }{\PP ሽን ኤል፥ “ታን ኔና ጼሳበይከ፤ ባደ ግሳ” ያጌዳ፤ ሳመል ቢደ ግሴዳ።


\par }{\PP \VS{6}ቃይካ መꬍና ጎዳይ፥ “ሳመላ” ያጊደ ላኤንꬁዋ ጼሴዳ፤ ሳሜል ደንዲደ፥ ኤልያኮ ቢደ፥ “ኔን ጼስና ሄኮ ያድ” ያጌዳ።

\par }{\PP ሽን ኤል፥ “ታ ናአዉ፥ ታን ኔና ጼሳበይከ፤ ባደ ግሳ” ያጌዳ።


\par }{\PP \VS{7}ሳመል ሄዌ መꬍና ጎዳ ግድያዋ ኤርቤና፤ አያዉ ጎፐ፥ መꬍና ጎዳ ቃላይ ብሮ አዉ ቆንጭቤና።

\VS{8}መꬍና ጎዳይ ሳመላ ሄዘንꬁዋ ጼስና ደንዲደ፥ ኤልያኮ ቢደ፥ “ኔን ጼስና ሄኮ ያድ” ያጌዳ።

\par }{\PP ሄዋን መꬍና ጎዳይ ናኣ ጼስያዋ ኤል አኬኬዳ፤

\VS{9}“ባደ ግሳ፤ እ ኔና ጼስያዋ ግዶፐ፥ መꬍና ጎዳዉ፥ ኦዳ፤ ታን ነ ቆማይ ስሳይ ያጋ” ያጊደ ኦዴዳ፤ ሳመል ባረ ሳኣ ቢደ ግሴዳ።


\par }{\PP \VS{10}ሄዋፐ ጉይያን፥ መꬍና ጎዳይ ዪደ ሄዋን ኤቂደ ካሰዋዳን፥ “ሳመላ፥ ሳመላ” ያጊደ ጼሴዳ።

\par }{\PP ሳመል፥ “ኦዳ፤ ታን ነ ቆማይ ስሳይ” ያጌዳ።


\par }{\PP \VS{11}መꬍና ጎዳይ ሳመላ፥ “በአ! ስስያ አሳ ኡባዉ ሀይꬃዉ ኢትያ እትባ እስራኤልያ ቦላ ታን ኦꬃና ሀናይ።

\VS{12}ታን ኤልያ ሶይ አሳ ቦላ ሃሳዬዳ ኡባባ ሄ ጋላሳን ኮይሩዋፐ ዉርሰꬃ ጋካናዉ ኤልያ ቦላ አሀና።

\VS{13}ኤል ኤሬዳ ናጋራ ድራዉ፥ ታን አ ሶይ አሳ ቦላ መꬍናዉ ፕርዳናዋ አዉ ኦዳ ዎꬃድ፤ አያዉ ጎፐ፥ አ ናናይ ሸቅስያባ ኦꬅያ ዎደ፥ እ ኡንቱንታ ሴርቤና።

\VS{14}ሄዋ ድራዉ፥ ‘ኤልያ ሶይ አሳ ናጋራይ ያርሹዋንነ እሙዋን ኡባካ አቶ ጌተቶፖ’ ያጋደ ታን አ ሶይ አሳዉ ጫቃድ” ያጌዳ።


\par }{\PP \VS{15}ሳመል ሳአይ ዎንታና ጋካናዉ ግሴዳ፤ ዎንትና ደንዲደ፥ መꬍና ጎዳ ጎልያ ፐንግያ ዶዬዳ። ሳመል ሳጻባ ኤልያዉ ኦዳናዉ ያዬዳ።

\VS{16}ኤል ሳመላ፥ “ታ ናአዉ ሳሜላ” ያጊደ ጼሴዳ።

\par }{\PP ሳመል፥ “አቤ” ጊደ ኮዬዳ።


\par }{\PP \VS{17}ኤል ሀዋዳን ያጊደ ሳመላ ኦቼዳ፤ “ጾሳይ ነዉ ኦዴዳዌ አዬ? ታፐ አይነ ቆሶፓ፤ ኔን ጾሳይ ነዉ ኦዴዳዋፐ እትባነ ታፐ ቆሶፐ፥ ጾሳይ ሄዋዳን ነ ቦላ ኦꬆ” ያጌዳ።

\VS{18}ሄዋፐ ጉየ ሳመል አይነ ቆሰናን ኡባባ ኤልያዉ ኦዴዳ። ኤል፥ “እ መꬍና ጎዳይ፤ እ ባረና ሎኦዋ ኦꬆ” ያጌዳ።


\par }{\PP \VS{19}ሳመል ድጭያ ዎደ መꬍና ጎዳይ አናና ደኤ፤ ሳመል ሃሳዬዳባፐ እት ቃላይነ ሳኣን ዎꬍቤና።

\VS{20}እስራኤልያ ዛዋን ዳናፐ ቢደ በርሳበሀ ጋካናዉ፥ ሳመል መꬍና ጎዳዉ ቱሙ ትምቢትያ ኦድያዋ ግድያዋ እስራኤልያ አሳይ ኡባይ ኤሬዳ።

\VS{21}መꬍና ጎዳይ ሴሎን ቆንጬ፤ ያን ባረ ቃላን ባረናተꬃ ሳመላዉ ቆንጭሴዳ። ሳመል ሃሳዬዳ ቃላይ እስራኤልያ ኡባ ጋኬዳ።




\par }\Chap{4}{\SH ጾሳ ታቦታይ ኦሞደቴዳ
\par }
{\PP \VerseOne{1}እስራኤላቱ ፕልስጼማቱዋና ኦለታናዉ ከሴድኖ፤ እስራኤላቱ ኤበንኤዘረን ሺቅና፥ ፕልስጼማቱ አፌቃን ሺቄድኖ።

\VS{2}ፕልስጼማቱ ጭታን ጭታን ግዲደ፥ እስራኤላቱዋና ኦለታናዉ ደንዴድኖ፤ ኦላይ ሱልና፥ ኦይዱ ሻአ እስራኤላቱዋ ዎꬌዳ ፕልስጼማቱዋን እስራኤላቱ ጾነቴድኖ።

\VS{3}ኦላንቻቱ ሺቄዳ ሳኣ ስሜዳ ዎደ፥ እስራኤልያ ጭማቱ፥ “ሀቼ መꬍና ጎዳይ ኑና ፕልስጼማቱዋን አያዉ ጾንሴዴ? ኑናና ባናዳንነ ኑና ኑ ሞርከቱዋ ኩሽያፐ አሻናዳን ጾሳ ቃላ ጫቁዋ ታቦታ ሴሎፐ አነ አሆይተ” ያጌድኖ።

\VS{4}ሄዋ ድራዉ፥ አሳይ ሴሎ ኪትና፥ ክሩበቱዋ ግዱዋን አራታን ኡትያ ኡባፐ ዎልቃማ መꬍና ጎዳ ቃላ ጫቁዋ ታቦታ አሄድኖ። ኤልያ ናናይ ላአቱ ሆፍኒንነ ፒንሃስ ጾሳ ቃላ ጫቁዋ ታቦታና ያን ደኢኖ።
\XREF{}{{\XO 4:4 }{\XT{ከሳ 25:22}}}


\par }{\PP \VS{5}መꬍና ጎዳ ቃላ ጫቁዋ ታቦታይ ሺቄዳ ሳኣ ጋኬዳ ዎደ፥ እስራኤላቱ ኡባይ ቢታይ ቃጻና ጋካናዉ ባረንቱ ቃላ ꬎቁ ኦꬂደ፥ “ጾሳ ቃላ ጫቁዋ ታቦታይ ጋኬዳ” ያጌድኖ።


\par }{\PP \VS{6}እስራኤላቱዋ ጫቡዋ ፕልስጼማቱ ስሲደ፥ “ሀዌ እብራዌቱ ሺቄድኖ ሳን ስሰትያ፥ ዎልቃማ ዋላሳይ አዬ?” ያጌድኖ።

\par }{\PP መꬍና ጎዳ ታቦታይ ኡንቱንቱ ሺቄዳ ሳኣ ዬዳዋ ፕልስጼማቱ ኤሪደ ያዬድኖ።

\VS{7}ሀዋዳን ያጌድኖ፤ “ጾሳይ ኡንቱንቱ ሺቄዳ ሳኣ ዬዳ። አየ አና ኑኖ! ሀዋ ማላባይ ሀዋፐ ካሰ ሀን ኤረና።

\VS{8}አየ አና ኑኖ! ሀ ዎልቃማ ጾሳቱዋ ኩሽያፐ ኑና አሻናዌ ኦኔ? ሀ ጾሳቱ ግብጼቱዋ ዎራን ቦሻ ኡባን ሾጬዳዋንታ።

\VS{9}ህንተንቶ ፕልስጼማቶ፥ ምንተ! አሳዳን ኦለትተ! ሄዌ ꬋዮፐ፥ ህንተንቱ ኡንቱንታ ካሰ አይለተꬃን ሞዴዳዋዳን፥ ኡንቱንቱካ ህንተንታ ሞዳናዋንታ። ሄዋ ድራዉ፥ አሳዳን ኦለትተ!” ያጌድኖ።


\par }{\PP \VS{10}ፕልስጼማቱ ኦለቲደ፥ እስራኤላቱዋ ጾኔድኖ፤ እስራኤላቱ ባረንቱ ዱንካንያኮ ባቃቴድኖ። ሄ ኦላን ዳሮ አሳይ ጎራኤቴዳ፤ እስራኤልያ ኦላንቻቱዋፐ ሀታሙ ሻአይ ሀይቄዳ።

\VS{11}ጾሳ ታቦታይ ኦሞደቴዳ፤ ኤልያ ናናይ ላኡ፥ ሆፍኒንነ ፒንሃስ ሀይቄድኖ።


\par }{\SH ኤልያ ሀይቁዋ
\par }
{\PP \VS{12}ቢንያማ ዛረ ግዴዳ እት ብታኒ ኦላ ደምባፐ ዎጺደ፥ ሄ ጋላስ ሴሎ ጋኬዳ፤ ካዩዋ ኤርሳናዉ እ ባረ ማዩዋ ፔꬊደ፥ ባረ ሁጲያንካ ባና ላሌዳ።

\VS{13}ሄ ብታኒ ጋክያ ዎደ፥ ኤል ባረ ዎዛናን ጾሳ ታቦታባ ህርጌዳ ድራዉ፥ ናጊደ ኦግያ ዶናን ደእያ ባረ ኦይድያን ኡቴዳ። ብታኒ ካታማ ገሊደ፥ ሀኔዳባ ኦድና፥ ካታማይ ኡባይ ዋሱዋ ጹሌዳ።


\par }{\PP \VS{14}ኤልካ ሄ ዋሱዋ ስሲደ፥ “ሀዌ አይባ ዋሴ?” ያጌዳ።

\par }{\PP ብታኒ ኤለካ ዪደ፥ ኤልያው ኦዴዳ፤

\VS{15}ኤል ኡዱፑን ታማነ ሆስፑን ላይꬃ ጭማ ግዴዳ፥ አይፊካ ጼላ አጊደ ጎልጄዳ አሳ።

\VS{16}ብታኒ ኤልያው፥ “ኦላ ደምባፐ ዬዳዌ ታና፤ ታን ሀቼ ያፐ ባቃታድ” ያጌዳ።

\par }{\PP ሄዋፐ ጉየ ኤል፥ “ታ ናአዉ፥ ያትና ዋኔዴ?” ያጊደ ኦቼዳ።


\par }{\PP \VS{17}ኦዱዋ አሄዳ ብታኒ፥ “እስራኤላቱ ፕልስጼማቱዋ ስንꬃፐ ባቃቴድኖ፤ ዳሮ አሳይ ዉሬዳ፤ ነ ናናይ ላኡ ሆፍኒንነ ፒንሃስ ሀይቄድኖ፤ ጾሳ ታቦታይካ ኦሞደቴዳ” ያጌዳ።


\par }{\PP \VS{18}ብታኒ ጾሳ ታቦታባ ኦዴዳ ዎደ፥ ፐንግያ ማታን ደእያ ባረ ኦይድያፐ ኤል ጉየ ኩንድና፤ ባርጋል መእና ሀይቄዳ፤ አያዉ ጎፐ፥ እ ጭማነ ኦርዱዋ። ኤል እስራኤልያ ጋድያን ኦይታሙ ላይꬃ ዳናቴዳ።


\par }{\PP \VS{19}ኤልያ ናኣ ፒንሃሳ ማቻታ የላናዉ ዎዲ ጋኬዳ ሻሃራ። ጾሳ ታቦታይ ኦሞደቴዳዋነ ባረ ቦሉነ ባረ አስናይ ሀይቄዳዋ አ ስሴዳ ዎደ፥ ቆፐናን የሉ እዞ ኦይቂና የላዱ።

\VS{20}አ ሀይቃናዉ ማታቴዳ ዎደ፥ የልስያዋንቱ፥ “ኔን አቱማ ናኣ የሌዳ ድራዉ ያዮፓ” ያጌድኖ፤ ሽን ኡንቱንቶ አ አይነ ዛራበይኩ፤ ኡንቱንቱ ግያዋካ ሀይዛበይኩ።

\VS{21}አ ባረ ናኣ እካቦዳ
\FTNT{*}{{\FR 4:21 }{\FQ{እካቦዳ፦
}}{\FT{ሀ ሱንꬃ ብለꬃይ እብራዌꬁዋን፥ “ቦንቹ ባዋ” ግያዋ።
}}} ሱንꬃዱ፤ ጾሳ ታቦታይ ኦሞደቴዳ ድራዉነ ባረ ቦሉነ ባረ አስናይ ሀይቄዳ ድራዉ፥ “ቦንቹ እስራኤላቱዋፐ ሻከቴዳ” ያጋዱ።

\VS{22}አ፥ “ቦንቹ እስራኤላቱዋፐ ሻከቴዳ፤ አያዉ ጎፐ፥ ጾሳ ታቦታይ ኦሞደቴዳ” ያጋዱ።




\par }\Chap{5}{\SH ጾሳ ታቦታይ ፕልስጼማ ካታማቱዋን ደኤዳ
\par }
{\PP \VerseOne{1}ፕልስጼማቱ ጾሳ ታቦታ ኦሞዴዳዋፐ ጉይያን፥ ኤበንኤዜራፐ አሽዶዳ አፌድኖ።

\VS{2}ጾሳ ታቦታ አፊደ፥ ዳጎና ጌተትያ ኤቃ ጎልያ ገልሲደ፥ ዳጎና ማታን ኤሴድኖ።

\VS{3}አሽዶዳ አሳይ ዎንተꬃ ጋላስ ጉሪደ ደንዴዳ ዎደ፥ መꬍና ጎዳ ታቦታ ስንꬃን ዳጎን ባረ ዴሙዋን ቢታን ጉፋኔዳዋ በኤድኖ! ዳጎና ደንꬂደ፥ ካሰ ሳኣን ኤሴድኖ።

\VS{4}ቃይካ ዎንተꬃ ጋላስ ጉራና ደንዲ ዪደ፥ ኡንቱንቱ መꬍና ጎዳ ታቦታ ስንꬃን ዳጎን ባረ ዴሙዋን ቢታን ጉፋኔዳዋ በኤድኖ! ሄ ዎደ ዳጎና ሁጲያነ አ ላኡ ኩሺ መኤረቲደ፥ ፐንገ ጎጳን ደኤ፤ ህንኮ አሳተꬃይ አዌ ዱማ አቴዳ።

\VS{5}ሄዋ ድራዉ፥ ዳጎና ቄሳቱ ነ አሽዶዳን ደእያ ዳጎና ጎልያ ገልያ አሳቱ ኡባይ ዳጎና ፐንገ ጎጳ ሀቼ ጋካናስካ የꬍ ኤርክኖ።


\par }{\PP \VS{6}አሽዶዳ ካታማ ቦላነ ሄዋ ሄራን ደእያ አሳ ቦላ መꬍና ጎዳ ኩሺ ዎልቃሜዳ፤ ጾሳይ ኡንቱንቱ ቦላን ቦሻ የዲደ፥ ጋፉዋ ሀርግያን ኡንቱንታ ሙሬዳ።


\par }{\PP \VS{7}አሽዶዳ ካታማ አሳይ ሀኔዳባ በኤዳ ዎደ፥ “እስራኤልያ ጾሳ ኩሺ ኑ ቦላነ ኑ ጾሳ ዳጎና ቦላ ዎልቃሜዳ ድራዉ፥ እስራኤልያ ጾሳ ታቦታይ ኑ ማታን ጋምኦፖ” ያጌድኖ።

\VS{8}ፕልስጼማ ካፓቱዋ ኡባ ባረንቱኮ ጼስ ሺሺደ፥ “እስራኤልያ ጾሳ ታቦታ ዋታኔ?” ያጊደ ኦቼድኖ።

\par }{\PP ሽን ካፓቱ፥ “እስራኤልያ ጾሳ ታቦታይ ጋተ ጌተትያ ካታማ ቦ” ያጊደ ዛሬድኖ። ያትና፥ እስራኤልያ ጾሳ ታቦታ ጋተ አፌድኖ።


\par }{\PP \VS{9}ሽን ታቦታይ ጋተ ጋኬዳዋፐ ጉይያን፥ መꬍና ጎዳ ኩሺ ሄ ካታማ ቦላ ዎልቃሚደ፥ ሎይꬅ ዎልቃማ ዳጋንꬁዋ ዳጋንꬄዳ፤ ያቲደ ካታማን ደእያ አሳ ናናቱዋፐ ጭማ ጋካናዉ ጋፉዋ ሀርግያን ሾጬዳ።

\VS{10}ሄዋ ድራዉ፥ ጾሳ ታቦታ ኤቅሮና ካታማ የዴድኖ።

\par }{\PP ጾሳ ታቦታይ ኤቅሮና ገልያ ዎደ፥ ኤቅሮና አሳቱ ሀዋዳን ያጊደ ዋሴድኖ፤ “ኑናነ ኑ አሳ ዎꬋናዉ እስራኤልያ ጾሳ ታቦታ ኑኮ አሄድኖ” ያጌድኖ።

\VS{11}ሄዋ ድራዉ፥ ፕልስጼማ ካፓቱዋ ጼስ ሺሺደ፥ “እስራኤልያ ጾሳ ታቦታ ሀዋፐ ድግተ፤ እ ጉየ ባረ ሳኣ ስሞ፤ ሄዌ ꬋዮፐ፥ ኑናነ ኑ አሳ ዎꬋና” ያጌድኖ። አያዉ ጎፐ፥ ካታማ ኡባን ሀይቁዋ ዳጋማይ ደኤ፤ ጾሳ ኩሺካ ካታማ ቦላ ዎልቃሜዳ።

\VS{12}ሀይቁዋፐ አቴዳ አሳቱ ጋፉዋ ሀርጌድኖ፤ ሄ ካታማ ዋሱነ ሳሉዋ ጋኬዳ።




\par }\Chap{6}{\SH ጾሳ ታቦታይ እስራኤልያ ስሜዳ
\par }
{\PP \VerseOne{1}መꬍና ጎዳ ታቦታይ ፕልስጼማ ቢታን ላፑን አግና ኡቴዳ።

\VS{2}ሄ ዎደ ፕልስጼማ አሳቱ ቄሳቱ ዋነ ሻሬቻቱዋ ጼሲደ፥ “መꬍና ጎዳ ታቦታ ኑን ዋታኔ? ኑን ጉየ አ ሳኣ አ ዎት የዳነንቶ፥ ኑዉ ኦድተ” ያጌድኖ።


\par }{\PP \VS{3}ኡንቱንቱ፥ “እስራኤልያ ጾሳ ታቦታ ጉየ የድያዋ ግዶፐ፥ መላ የዶፕተ፤ አይ ሀኒደነ ህንተንቱ ባይዙዋ ያርሹዋ አዉ የድተ፤ ያቶፐ፥ ህንተንቱ ፓጻና፤ አ ኩሺ ህንተንቱ ቦላፐ አያዉ ክችቤነንቶካ ህንተንቱ ኤራና” ያጊደ ዛሬድኖ።


\par }{\PP \VS{4}ፕልስጼማ አሳቱ፥ “ኑን አዉ የዳናዉ በስያ ባይዙዋ ያርሹ አዬ?” ያጊደ ኦቼድኖ።

\par }{\PP ሽን ኡንቱንቱ፥ “ህንተናነ ህንተንቱ ካፓቱዋ ጋኬዳ ቦሻይ እቱዋ ግድያ ድራዉ፥ ፕልስጼማ ካፓቱ ፓይዱዋዳን እቼሹ ዎርቃ ክጻቱዋነ እቼሹ ዎርቃ ኤጨረቱዋ የድተ።

\VS{5}ህንተንቱ ሄ ክጻነ ህንተንቱ ጋድያ ባይዝያ ሄ ኤጨረቱ ምስለቱዋ መꬊደ፥ እስራኤልያ ጾሳዉ ቦንቹዋ እምተ፤ ኦን ኤሪ ህንተንቱ ቦላፐ፥ ህንተንቱ ጾሳቱዋ ቦላፐነ ህንተንቱ ጋድያ ቦላፐ ባረ ኩሽያ እ ደንꬃናዋ።

\VS{6}ግብጼ አሳቱነ ኡንቱንቱ ካቲ ዞርያ አከናን እጼዳዋዳን፥ ህንተንቱ አያዉ ዞርያ አከናን እጺቴ? ጾሳይ ኡንቱንታ ኢሲደ ሙርና፥ ኡንቱንቱ እስራኤላቱዋ ባረንቱ ኦግያ ባና ማላ የድበይክኖየ?


\par }{\PP \VS{7}“ሀእ እት ኦራꬃ ጋርያ ጊግስተ፤ ቃምባራይ ኡንቱንቱ ሞርግያን ዎꬍ ኤረና፥ ꬋንꬅያ ላኡ ሚዛቱዋ ሄ ጋርያን ዋጽተ፤ ሽን ማራቱዋ ኡንቱንቱፐ ዱꬂደ ሶይ አፍተ።

\VS{8}መꬍና ጎዳ ታቦታ አኪደ፥ ጋርያ ቦላን ዎꬅተ፤ ባይዙዋ ያርሾ ሺሼዳ ዎርቃ ሚሻ ሳጽንያ ግዶን የጊደ፥ ሳጽንያ ጾሳ ታቦታ ማታን ዎꬂደ፥ እ ባና ማላ የድተ።

\VS{9}ሽን እ ብያሳኣ ጼልተ፤ እ ባረ ዛዋ ኦይቂደ፥ ቤት-ሸመሽ ዛሪደ ብያዋ ግዶፐ፥ ሀ ዎልቃማ ቦሻ ኑ ቦላ አሄዳዌ መꬍና ጎዳ፤ ቤናዋ ግዶፐ፥ ሀዌ ኑ ቦላ ጮ ጋኬዳፐ አትና፥ ኑና ደቼዳዌ ጾሳ ኩሸ ግደናዋ ኑን ኤራና” ያጊደ ዛሬድኖ።


\par }{\PP \VS{10}ኡንቱንቱ ሄዋዳን ኦꬄድኖ፤ ኡንቱንቱ ꬋንꬅያ ላኡ ሚዛቱዋ አኪደ፥ ጋርያን ዋጼድኖ፤ ሚዛቱ ማራቱዋካ ሶን ጎርዴድኖ።

\VS{11}ኡንቱንቱ መꬍና ጎዳ ታቦታነ ቃይ ዎርቃ ኤጨረቱዋነ ጋፉዋ ማላትስ መꬌዳ ምስለቱዋ የጌዳ ሳጽንያ ጋርያን ዎꬄድኖ።

\VS{12}ሄዋፐ ጉይያን፥ ሚዛቱ ቤት-ሸመሽ አፍያ ኦግያ ኦይቂ ስት ጊደ፥ “ህምባ!” ግ ዋሲደ ቤድኖ፤ ኡንቱንቱ ኦግያና ቢደ፥ ኡሸቻ ዎይ ሀድርሳ ስምበይክኖ፤ ፕልስጼማ ካፓቱ ሚዛቱ ጌዱዋ ካሊደ፥ ቤት-ሸመሻ ዛዋ ጋካናዉ ቤድኖ።


\par }{\PP \VS{13}ቤት-ሸመሻ አሳቱ ሄ ዎደ ዎምባን ዛርጋ ጫኪኖ፤ ኡንቱንቱ ፑደ ꬎቁ ግ ጼሊደ፥ ታቦታ በኢደ ናሸቴድኖ።

\VS{14}ጋሪ ቤት-ሸመሽያ ኢያሱ ጋደ ጋኪደ፥ እት ዎልቃማ ዛላ ማታን ኤቄዳ፤ ኡንቱንቱ ጋርያ ምꬃ ቆኢደ፥ ጹግያ ያርሹዋዳን ሄ ሚዛቱዋ መꬍና ጎዳዉ ያርሼድኖ።

\VS{15}ሌዋቱ መꬍና ጎዳ ታቦታነ ዎርቃ ሚሻና ደእያ ሳጽንያ ጋርያፐ ደንꬂደ፥ ዎልቃማ ዛላ ቦላ ዎꬄድኖ። ሄ ጋላስ ቤት-ሸመሻ አሳቱ ጹግያ ያርሹዋ መꬍና ጎዳዉ ያርሼድኖ፤ ቃይ ሀራ ያርሾቱዋካ ያርሼድኖ።

\VS{16}ፕልስጼማ ካፓቱ እቼሻቱ ሀኔዳባ ኡባ በኢደ፥ ሄ ጋላስካ ኤቅሮና ስሜድኖ።


\par }{\PP \VS{17}ፕልስጼማ አሳቱ ባይዙዋ ያርሹዋ መꬍና ጎዳዉ ኪቴዳ ዎርቃ ጋፋቱ አሽዶዳ፥ ጋዛ፥ አስቃሎና፥ ጋታነ ኤቅሮና ጌተትያ ኡንቱንታ እቼሹ ካታማቱዋ ሱንꬃን እቱዋ እቱዋ ኪቴዳዋንታ።

\VS{18}ዎርቃ ኤጨረቱ ፓይዱ ፕልስጼማ ካፓቱ እቼሻቶ ደእያ ግምበቴዳ ካታማቱነ ግምበትቤና ሞꬃቱ ኡባ ኬሻ። ኡንቱንቱ መꬍና ጎዳ ታቦታ ዎꬄዳ ዎልቃማ ዛላይ፥ ቤት-ሸመሽያ ኢያሱ ጋደን ደእያዌ ሀቼ ጋካናዉካ ሄዎ ማርካ ግዲደ ደኤ።


\par }{\PP \VS{19}ሽን ጾሳይ ቤት-ሸመሻ አሳፐ አማሬዳዋንታ ሾጬዳ፤ ኡንቱንቱፐ ላፑን ታሙዋ ዎꬌዳ፤ አያዉ ጎፐ፥ ኡንቱንቱ መꬍና ጎዳ ታቦታ ግዶ ጼሌድኖ። መꬍና ጎዳይ ኡንቱንቱ አሳ ሱፑ ኦꬄዳ ድራዉ፥ አሳይ ዬኬዳ።

\VS{20}ሄዋ ድራዉ፥ ቤት-ሸመሻ አሳይ፥ “መꬍና ጎዳ ስንꬃን፥ ሀ ጌሻ ጾሳ ስንꬃን ኦን ኤቃናዉ ዳንዳዪ? ታቦታይነ ኑፐ ፑደ ኦኮ ባኔ?” ያጌዳ።

\VS{21}ቅርያት-ይኣሪማን ደእያ አሳቱዋኮ ኪታ የዲደ፥ “ፕልስጼማ አሳቱ መꬍና ጎዳ ታቦታ ዛሬድኖ፤ ዱገ ዪደ፥ አ ፑደ ኡንቱንቱኮ አኪደ ቢተ” ያጌድኖ።




\par }\Chap{7}{\PP \VerseOne{1}ቂርያት-ይኣሪማ አሳቱ ዪደ፥ መꬍና ጎዳ ታቦታ አፊደ ደርያ ሁጲያን ደእያ አብናዳባ ሶይ አሄድኖ። መꬍና ጎዳ ታቦታ ናጋናዳን፥ አብናዳባ ናኣ ኤልኣዛራ ዱማዪደ ሱንꬄድኖ።\XREF{}{{\XO 7:1 }{\XT{2 ሳሜላ 6:2-4፤ 1 ኦዱዋ 13:5-7}}}


\par }{\SH ሳመል እስራኤልያ አሳ ቦላ ዳናቴዳ
\par }
{\PP \VS{2}ታቦታይ ቂርያት-ይኣሪማን ዳሮ ዎድያ ጋምኤዳ፤ ሄዌነ፥ ላታሙ ላይꬃ ኬሻ ግድያዋ። እስራኤልያ አሳይ ኡባይ ካዮቲደ፥ መꬍና ጎዳኮ ዋሴድኖ።


\par }{\PP \VS{3}ሳመል እስራኤልያ አሳዉ ኡባዉ፥ “ኩመንꬃ ዎዛናፐ ህንተንቱ መꬍና ጎዳኮ ስሞፐ፥ አላጋ ጾሳቱዋነ አስታሮታ ግያ ጾሳ ህንተንቱ ግዶፐ ድግተ፤ ህንተንቱ ሁጲያ መꬍና ጎዳዉ ሼꬍተ፤ አ ጻላላዉ ኪተትተ፤ ያቶፐ፥ እ ህንተንታ ፕልስጼማቱዋ ኩሽያፐ አሻናዋ” ያጊደ ሃሳዬዳ።

\VS{4}ሄዋ ድራዉ፥ እስራኤልያ አሳቱ ባኣላነ አስታሮታ ባረንቱ ግዶፐ ድጊደ፥ መꬍና ጎዳ ጻላላዉ ጎይኔድኖ።


\par }{\PP \VS{5}ሄዋፐ ጉይያን፥ ሳመል እስራኤላቱዋ፥ “ኡባይካ ምጽጳ ሺቅተ፤ ታን ህንተንቶ ያን መꬍና ጎዳ ጋናታና” ያጌዳ።

\VS{6}ኡንቱንቱ ምጽጳ ሺቂደ ሃꬃ ዱቂደ፥ መꬍና ጎዳ ስንꬃን ትጌድኖ፤ ሄ ጋላስ ኡንቱንቱ ጾሚደ ሄ ሳኣን፥ “ኑን መꬍና ጎዳ ቦላ ናጋራ ኦꬄዶ” ያጊደ ፓጼድኖ። ምጽጳን ሳመል እስራኤልያ አሳ ቦላ ዳናቴዳ።


\par }{\PP \VS{7}እስራኤላቱ ምጽጳን ሺቄዳዋ ፕልስጼማ አሳቱ ስሴዳ ዎደ፥ ኡንቱንቱ ካፓቱ እስራኤላቱዋ ኦላናዉ ፑደ ከሴድኖ። እስራኤላቱ ሄዋ ስሲደ፥ ፕልስጼማቶ ያዬድኖ።

\VS{8}እስራኤላቱ ሳመላ፥ “እ ፕልስጼማ አሳ ኩሽያፐ ኑና አሻና ማላ፥ ኔን ኑዉ መꬍና ጎዳኮ፥ ኑ ጾሳኮ፥ ዎስያዋ አጎፓ” ያጌድኖ።

\VS{9}ሳመል እት ꬋምያ ዶርሳ ማራ አኪደ፥ አሹዋ ዉርስ ጹግያ ያርሹዋዳን መꬍና ጎዳዉ ያርሺደ እስራኤላቱ ድራዉ መꬍና ጎዳዉ ዎስና መꬍና ጎዳይ አዉ ስሴዳ።


\par }{\PP \VS{10}ሳመል ጹግያ ያርሹዋ ያርሽያ ዎደ፥ ፕልስጼማቱ እስራኤላቱዋና ኦለታናዉ ሺቄድኖ። ሽን ሄ ጋላስ ፕልስጼማቱዋ ቦላ መꬍና ጎዳይ ዎልቃማ ጉጉንꬃ ጉንꬂደ ዳጋንꬅና፥ ኡንቱንቱ እስራኤላቱ ስንꬃፐ ባቃቴድኖ።

\VS{11}እስራኤላቱ ምጽጳፐ ዎጽ ከሲደ፥ ፕልስጼማቱዋ የደርሲደ፥ ቤትካራፐ ጋርሳ ጋካናዉ ኦግያን ዎꬌድኖ።


\par }{\PP \VS{12}ሄዋፐ ጉይያን፥ ሳመል እት ሹቻ አኪደ፥ ምጽጳፐነ ሼናፐ ግዱዋን ኤሲደ፥ “መꬍና ጎዳይ ሀእ ጋካናዉ ኑና ማዴዳ” ያጊደ ሄ ሳኣ ኤበንኤዜራ ሱንꬄዳ።\FTNT{*}{{\FR 7:12 }{\FK{ኤበንኤዜራ፦
}}{\FT{ሀ ሱንꬃ ብለꬃይ “ማድያ ሹቻ” ግያዋ።
}}}

\VS{13}ፕልስጼማ አሳቱካ ጾነቴድኖ፤ ኡንቱንቱ እስራኤልያ ጋድያ ቦላ ላኤንꬁዋ ዎራጅበይክኖ። ሳመል ደኤዳ ላይꬃ ኡባን መꬍና ጎዳ ኩሺ ፕልስጼማ አሳ ቦላ ዎልቃሜዳ።

\VS{14}ፕልስጼማ አሳቱ ኤቅሮናፐ ጋተ ጋካናዉ እስራኤላቱዋፐ ኦሞዴዳ ካታማቱ እስራኤላቶ ስሜድኖ፤ እስራኤላቱካ ባረንቱ ካሰ ዛዋ ፕልስጼማ አሳቱዋ ኩሽያፐ ዎꬅ አኬድኖ። ቃይ እስራኤልያ አሳይነ አሞረ አሳይ ሳሮ ደኤዳ።


\par }{\PP \VS{15}ሳመል ባረ ደኡዋ ላይꬃ ኡባን እስራኤልያ ቦላን ዳናቴዳ።

\VS{16}ሳመል ላይꬃን ላይꬃን ቤቴለ፥ ገልገላነ ምጽጳ እ ዩይያ ሳአቱዋ ኡባን እስራኤልያ ቦላን ዳናቴ።

\VS{17}አ ጎሊ ራማን ደእያ ድራዉ፥ ያ ስሚደ ሄ ሳኣን እስራኤልያ ቦላን ዳናቴ። እ ሄ ሳኣን መꬍና ጎዳዉ ያርሽያ ሳኣ ኪተቴዳ።




\par }{\MS ሳኦል ካትያ ግዱሳ

\par }\Chap{8}{\MR (8:1—10:27)

\par }{\SH እስራኤልያ አሳይ ካትያ ኮዬዳ
\par }
{\PP \VerseOne{1}ሳመል ጭሜዳ ዎደ፥ ባረ ናና እስራኤልያ ቦላ ዳና ኦꬂደ ሱንꬄዳ።

\VS{2}አ ባይራ ናኣ ሱንꬃይ ዩኤላ፤ ቴፋ ናኣ ሱንꬃይ አቢያ፤ ሄ ናናይ በርሳቤሀን ዳናቲኖ።

\VS{3}አ ናናይ አ ኦግያን ሀመትበይክኖ። ኡንቱንቱ በሰና ጎኣ ደማናዉ ዎራ ስሜድኖ፤ ማታይያ አኪደ፥ ጽሎ ፕርዳ ምርቄድኖ።


\par }{\PP \VS{4}ሄዋ ድራዉ፥ እስራኤልያ ጭማቱ ኡባይ እትፐ ሺቂደ፥ ሳመላኮ ራማ ካታማ ዪደ፥

\VS{5}“ሄኮ ኔን ጭማዳ፤ ነ ናናይ ነ ኦግያ ሀመትክኖ፤ ሀራ ካዉተꬃ ኡባዳን ኑና አይሳናዉ ካትያ ሀእ ኑዉ ሱንꬃ” ያጌድኖ።
\XREF{}{{\XO 8:5 }{\XT{ዛረ. 17:14}}}


\par }{\PP \VS{6}ኡንቱንቱ፥ “ኑና አይሳናዉ ካትያ ኑዉ እማ” ጌዳ የዉ ሳመላ ናሸችቤና። ሄዋ ድራዉ፥ ሳመል መꬍና ጎዳ ዎሴዳ።

\VS{7}መꬍና ጎዳይ ሳመላ፥ “አሳይ ኔና ግያ ቃላ ኡባ ስሳ፤ አያዉ ጎፐ፥ ታን ኡንቱንቱ ቦላ ካተተናዳን፥ ኡንቱንቱ ታና እጼድኖፐ አትና፥ ኔና እጽበይክኖ።

\VS{8}ኡንቱንቱ ታን ግብጼፐ ከሴዳ ጋላሳፐ ዶሚደ፥ ሀቼ ጋካናዉ ታና አጊደ፥ ሀራ ጾሳቶ ጎይኒደ ደኤድኖ፤ ስም ሀእ ኡንቱንቱ ታ ቦላ ኦꬄዳዋ ኡባ ነ ቦላካ ኦꬅኖ።

\VS{9}ሀእካ ኡንቱንቱ ቃላ ስሳ፤ ሽን ኡንቱንታ ምንሳደ ሴራ፤ ኡንቱንቱ ቦላን ካተታና ካትያ ዎጋ ኡንቱንታ ኤርሳ” ያጌዳ።


\par }{\PP \VS{10}ካትያ ኦቼዳ አሳዉ መꬍና ጎዳይ ኦዴዳ ቃላ ኡባ ሳመል ኦዴዳ።

\VS{11}እ ኡንቱንቶ ሀዋዳን ያጌዳ፤ “ህንተንቱ ቦላ ካተታና ካቲ ህንተንታ ኦꬃናባይ ሀዋ: ህንተንቱ አቱማ ናና አኪደ፥ ጋርያ አሳቱዋነ ፓራ አሳቱዋ ከሳና፤ ኡንቱንቱ አ ጋርያ ስንꬃን ዎጻና።

\VS{12}ኡንቱንቱፐ ሄዋ ሻላቃቱዋነ እሻታሙዋ ካፓቱዋ፥ ሀራቱዋ አ ጋድያ ጎሽያዋንታነ አ ካꬃ ጫክያዋንታ፥ ቃይ ሀራቱዋ አ ኦላ ሚሻነ አ ፓራ ጋረቱዋ ሚሻ ኦꬅያዋንታ ከሳና።

\VS{13}ህንተንቱ ማጫ ናናካ አፊደ፥ ባረዉ ሽቱዋ ጊግስያዋንታ፥ ካꬅያዋንታነ ኡክያዋንታ ከሳና።

\VS{14}ህንተንቱ ጎሻፐ፥ ዎይንያ ቱራ ሳፐነ ዎጋራ ሳፐ ኡባፐ ሎእያዋ አኪደ፥ ባረ ኦሳንቻቶ እማና።

\VS{15}ካꬃፐነ ዎይንያፐ ታሙዋፐ እት ኩሽያ እ አኪደ፥ ባረ ሱንꬃቶነ ባረ ኦሳንቻቶ እማና።

\VS{16}ህንተንቱ አቱማ ቆማቱዋፐነ ማጫ ቆማቱዋፐ፥ ቃይ ህንተንቱ ሚዛፐነ ሀርያፐ ሎእያዋንታ አኪደ፥ ባረ ኦሱዋ ኦስሳናዋንታ።

\VS{17}ህንተንቱ ዶርሳፐነ ዴሻፐ ታሙዋፐ እት ኩሽያ እ አካና፤ ህንተንቱካ አ ቆማቱዋ ግዳና።

\VS{18}ሄ ጋላስ ህንተንቱ ህንተንቶ ዶሬዳ ካትያፐ ዋሳና፤ ሽን ሄ ጋላስ መꬍና ጎዳይ ህንተንቱ ዋሱዋ ስሰና” ያጌዳ።


\par }{\PP \VS{19}አሳይ ሳሜላ ቃላ ስሰናን እጺደ፥ “ቱይት! ቱይት! ኑዉ ካቲ ደኦ።

\VS{20}ያቶፐ፥ ኑንካ ሀራ ካዉተꬃቱ ኡባ ማላ ግዳና። ኑ ካቲ ኑና አይሳና፤ ኑ ስንꬃ አꬊደ፥ እ ኑ ድራዉ ኦለታናዋ” ያጌድኖ።


\par }{\PP \VS{21}ሳመል አሳ ቃላ ኡባ ስሲደ መꬍና ጎዳዉ ኦዴዳ።

\VS{22}መꬍና ጎዳይ ሳመላ፥ “ኡንቱንቱ ቃላ ስሳ፤ ኡንቱንቱ ቦላ ካትያ ካዉꬃ” ያጌዳ።

\par }{\PP ሳመል እስራኤልያ አሳ፥ “አሳይ ኡባይ ባረ ካታማ ካታማ ስሞ” ያጌዳ።




\par }\Chap{9}{\SH ሳኦላነ ሳመላ
\par }
{\PP \VerseOne{1}ቢንያማ ዛርያፐ ቂሳ ግያ እት ብታኒ ደኤ፤ እ አቢኤላ ናኣ፤ አቢኤል ጻሮራ ናኣ፤ ጻሮር ባኮራታ ናኣ፤ ባኮራት ቢንያማ ዛርያ አፊሀ ናኣ፤ ሄ ብታኒ ዎልቃማ አሳ።

\VS{2}አዉ ሳኦላ ጌተትያ እት ዎዳላ ሎኦ ናአይ ደኤ፤ እስራኤላቱዋ ግዶን አፐ አꬍ ሎእያ አሳይ ባዋ፤ እ ሀሽያፐ ቆሞ ባጋን አሳ ኡባፐ አዱቄ።


\par }{\PP \VS{3}እት ጋላስ ሳኦላ አዉዋ ቂሰ ሀረቱ ባይና ቂስ ባረ ናኣ ሳኦላ፥ “ቆማቱዋፐ እቱዋ አካደ፥ ሀረቱዋ ኮያናዉ ባ” ያጌዳ።

\VS{4}ኡንቱንቱ ኤፍሬማ ገዝያናነ ሻሊሻ ቢታና ኮዪደ አꬌድኖ፤ ሽን ሀረቱዋ ደምበይክኖ። ቃይ ሻእሊማ ቢታና አꬌድኖ፤ ሽን ሄዋንካ ሀረቱ ባዋ። ቢንያማ ቢታናካ አꬌድኖ፤ ሽን ያንካ ደምበይክኖ።


\par }{\PP \VS{5}ኡንቱንቱ ጹፋ ቢታ ጋኬዳ ዎደ፥ ሳኦል ባረናና ደእያ ቆማ፥ “ሃያ፤ አነ ጉየ ስሞይተ፤ ሄዌ ꬋዮፐ፥ ታ አዉ ሀረቱዋባ ቆፕያዋ አጊደ፥ ኑዉ ህርጋናዋ” ያጌዳ።


\par }{\PP \VS{6}ሽን ቆማይ፥ “በአ! ጾሳ አሳ እቱ ሀ ካታማን ደኤ። እ ቦንቼቴዳ አሳ፤ እ ኦድያ ኡባባይ ቱማቴ። አነ ሀእ ኑን ያ ቦይተ፤ ኦን ኤሪ ኑን ባና ኦግያ እ ኑዉ ኦዳነንቶነ” ያጌዳ።


\par }{\PP \VS{7}ሳኦል ባረ ቆማ፥ “ኑን ብያዋ ግዶፐ፥ አዉ አይ እማኔ? ኮሮጁዋፐ ቁማይ ዉሬዳ፤ ኑን ጾሳ አሳዉ እምያባይ ባዋ። ኑዉ አያይ ደኢ?” ያጌዳ።


\par }{\PP \VS{8}ሄዋፐ ጉየ ቆማይ ሳኦላዉ፥ “በአ፤ ታ ኩሽያን እት ጻጋራ ብራዉ ምሳይ ደኤ፤ ኑን ባና ኦግያ ጾሳ አሳይ ኑዉ ኦዳናዳን ሀ ብራ አዉ እማና” ያጊደ ዛሬዳ።


\par }{\PP \VS{9}(በን ዎደ እስራኤልያ ቢታን እት አሳይ ጾሳ ኦቻናዉ ቢደ፥ “ሃይተ፤ አነ ጼልያዋኮ ቦይተ” ያጌ። አያዉ ጎፐ፥ ሀ ዎድያን ትምቢትያ ኦድያዌ በን ዎድያን ጼልያዋ ጌተቴ።)

\VS{10}ሳኦል ባረ ቆማ፥ “ሎአ፤ ደንዳ” ያግና፥ ጾሳ አሳይ ደእያ ካታማ ቤድኖ።

\VS{11}ካታማ ፑደꬃ ኡንቱንቱ ከስሽን፥ ሃꬃ ትካናዉ ይያ ዎዶራቱዋና ኦግያን ጋከቲደ ሄ ጌላዮቱዋ፥ “ጼልያዌ ሀዋን ደኢ?” ያጊደ ኦቼድኖ።


\par }{\PP \VS{12}ኡንቱንቱ፥ “ኤ ደኤ፤ ሄዋ በእተ፤ እ ህንተፐ ስንꬃና ደኤ፤ ኤለካ አኮ ቢተ። አሳይ ሀቼ ጎይንያ ꬎቃ ሳኣን ያርሽያ ድራዉ፥ እ ኑ ካታማ ዬዳ።

\VS{13}ካታማ ኡንቱንቱ ገሌዳ ሳና፥ እ ማናዉ ጎይንያ ꬎቃ ሳኣ ከሰናን ደእሽን ደማና። እ ጋከናን ደእሽን፥ አሳይ ሙሳ ዶመና፤ አያዉ ጎፐ፥ ያርሹዋ እ አንጃናዉ ኮሼ። እ አንጄዳዋፐ ጉይያን፥ ሾበቴዳዋንቱ ማና። ፑደ ቢተ፤ ህንተንቱ አ ሀእ ደማና” ያጌድኖ።

\VS{14}ሄዋፐ ጉየ ኡንቱንቱ ካታማ ቤድኖ፤ ኡንቱንቱ ካታማ ገልያ ዎደ፥ ሳመል ጎይንያ ꬎቃ ሳኣ ፑደ ቢደ፥ ኡንቱንቱና ጋከታናዉ ይያዋ በኤድኖ።


\par }{\PP \VS{15}ሳኦል ያናፐ ካሰ ጋላስ፥ ሳመላዉ መꬍና ጎዳይ ሀዋዳን ያጊደ ቆንጭስ ዎꬄዳ፤

\VS{16}“ዎንታ ሀኖደ ቢንያማ ጋድያፐ እት ብታንያ ታን ኔኮ የዳና፤ እ ታ አሳ እስራኤልያ ካለꬃና ማላ አ ኦካ፤ ታ አሳ ፕልስጼማ አሳቱዋ ኩሽያፐ እ አሻናዋ፤ አያዉ ጎፐ፥ ታ አሳ ዋሱ ታኮ ጋክና፥ ታን ኡንቱንታ ጼላድ” ያጌዳ።


\par }{\PP \VS{17}ሳመል ሳኦላ በኤዳ ዎደ፥ መꬍና ጎዳይ ሳመላ፥ “በአ! ታን ነዉ ኦዴዳ ብታኒ ሀዋ፤ እ ታ አሳ ሞዳናዋ” ያጌዳ።


\par }{\PP \VS{18}ሳኦል ፐንግያ ማታን ደእያ ሳመላኮ ሺቂደ፥ “ጼልያዋ ጎሊ ሀቃነንቶ ሀይ ታዉ ኦዳርኪ?” ያጌዳ።


\par }{\PP \VS{19}ሳመል ሳኦላዉ፥ “ጼልያዌ ታና። ሀቼ ህንተንቱ ታናና ምያ ድራዉ፥ ታፐ ስንꬃቲደ፥ ፑደ ጎይንያ ꬎቃ ሳኣ ቢተ። ታን ኔና ዎንት ጉራና የዳና፤ ነ ዎዛናን ደእያ ኡባባ ታን ኦዳና።

\VS{20}ሄዙ ጋላሳፐ ካሰ ባዬዳ ነ ሀረቱዋ ግዶፐ፥ ኡንቱንቱ ቤቴዳ ድራዉ፥ ህርጎፓ። እስራኤልያ አሳይ ኡባይ አሞትያዌ ኦኔ? ኔናነ ነ አዉዋ ሶይ አሳ ግደኔ?” ያጌዳ።


\par }{\PP \VS{21}ሳኦል ዛሪደ፥ “ሽን ታን እስራኤልያ ዛርያ ኡባፐ ላፍያ ቢንያማ ዛርያ ግድክታ? ታ ሶይ አሳይካ ቢንያማ ዛርያ ግዶን ጉጽያዋ ግደኔ? ኔን አያዉ ታዉ ሀዋ ማላ ሃሳያይ?” ያጌዳ።


\par }{\PP \VS{22}ሄዋፐ ጉይያን፥ ሳመል ሳኦላነ አ ቆማ አፊደ፥ አኮ ዉይግያ ገልሲደ ሄ ሳኣን ሾበቴዳ ሀታሙ ግድያ አሳፐ ቆሞ ባጋና አራታን ኡትሴዳ።

\VS{23}ሳመል ቁማ ካꬅያዋ፥ “ነ ማታን ዎꬃሻ ጋደ ታን ነዉ እሜዳ አሹዋ ሀማ” ያጌዳ።


\par }{\PP \VS{24}ሄዋፐ ጉየ ካꬅያዌ ሎኡዋነ አ ቦላን ደእያዋ አክ አሂደ፥ ሳኦላ ስንꬃን ዎꬄዳ። ሳመል ሳኦላ፥ “ነዉ አሼዳዌ ሀዋ፤ አካደ ማ። አያዉ ጎፐ፥ ታን እማꬃቱዋ ሾቦደፐ ዶማደ፥ ሀዋ ነዉ አሻድ” ያጌዳ። ሄ ጋላስ ሳኦል ሳመላና ሜዳ።

\VS{25}ኡንቱንቱ ጎይንያ ꬎቃ ሳፐ ዱገ ካታማ ዎꬍና፥ ሳመል ሳኦላዉ ጎልያ ቦላን ደምባዪደ ኦꬄዳ ሳኣን ግሱዋ ሂጽና ግሴዳ።


\par }{\SH ሳመል ሳኦላ ኦኪደ ካተዬዳ
\par }
{\PP \VS{26}ኡንቱንቱ ጉራና ደንዴድኖ፤ ሳአይ ዎንትና፥ ሳመል ሳኦላ ሄ ጎልያ ቦላፐ ጼሲደ፥ “ጊጋ፤ ታን ኔና ሞይዛና” ያጌዳ። ሳኦል ጊግና፥ እነ ሳመልነ ላኡ እትፐ ኦግያ ከሴድኖ።

\VS{27}ኡንቱንቱ ካታማ ጋጻ ዎꬍሽን፥ ሳመል ሳኦላ፥ “ቆማይ ኑፐ ስንꬃዉ አꬋና ማላ ኦዳ” ያጌዳ፤ ቆማይ ስንꬃዉ አꬌዳ። ሳመል ሳኦላ፥ “ታን ነዉ ጾሳይ ጌዳዋ ኦዳና ማላ፥ ሀዋን ላፋ ታካሻ” ያጌዳ።




\par }\Chap{10}{\PP \VerseOne{1}ሄ ዎደ ሳመል ትግያባና ዛይትያ አኪደ፥ ሳኦላ ሁጲያን ትጊደ ሳኦላ የሪደ፥ ሀዋዳን ያጌዳ፤ “ባረ አሳ እስራኤልያ ሞዳና ማላ መꬍና ጎዳይ ኔና ኦኬዳ ግደኔ? ኔን አ አሳ ካለꬃደ፥ ኡንቱንቱ ዩሹዋን ደእያ ሞርከቱዋ ኩሽያፐ ኡንቱንታ አሻና። አ አሳ ኔን ሞዳና ማላ፥ ጾሳይ ኔና ኦኬዳዎ ማላታይ ሀዋ።

\VS{2}ኔን ሀቼ ታፐ ሻከትያ ዎደ፥ ራሄል ዱፉዋ ማታን፥ ቢንያማ ዛዋን ደእያ ጸልጻሀ ግያ ሳኣን ላኡ አሳቱዋና ጋከታናሳ ኡንቱንቱ ኔና፥ ‘ኔን ኮሻ ቤዳ ሀረቱ ቤቴድኖ፤ ሀእ ነ አዉ ሀረቱዋ ቆፕያዋ አጊደ፥ “ታ ናአይ ꬋዬዳ፤ ሽን ዋኖሻ?” ያጊደ ነባ ህርጌ’ ያጊደ ኦዳናዋ።


\par }{\PP \VS{3}“ኔን ሄ ሳፐ ደንዳደ፥ ታቦራ ጌተትያ ዎልቃማ ምꬃ ጋካናዉ ባናሳ፤ ኔን ቢሽን፥ ጾሳኮ ቤቴለ ብያ ሄዙ አሳቱ ኔናና ጋከታናዋንታ። ኡንቱንቱፐ እቱ ሄዙ ዴሻ ማራቱዋ ቶኬዳ፤ ላኤንꬁ ሄዙ ኡክꬃ ቶኬዳ፤ ሄዘንꬁ ኦጎሩዋ ኩሜዳ ዎይንያ ኤሳ ቶኬዳ።

\VS{4}ኡንቱንቱ ኔና ሳሮታና፤ ነዉ ላኡ ኡክꬃ ኡንቱንቱ እማና፤ ኔን ኡንቱንቱ ኩሽያፐ ሄ ኡክꬃ አካናሳ።


\par }{\PP \VS{5}“ሄዋፐ ጉይያን፥ ኔን ፕልስጼማ ኦላንቻቱ ጭታይ ደእያ ጾሳ ግብኣ ግያ ካታማ ባና። ኔን ሄ ካታማ ጋክያ ዎደ፥ ዲꬃና ካራቡዋና፥ ፑላልያናነ ማስንቁዋና ካኢድነ ትምቢትያ ኦዲደ፥ ጎይንያ ꬎቃ ሳኣፐ ዱገ ዎꬍያ ትምቢትያ ኦድያዋንቱ ጩጉዋና ጋከታናሳ፤

\VS{6}መꬍና ጎዳ አያናይ ነ ቦላ ዎልቃፐ ዎꬍና ኔንካ ኡንቱንቱና ትምቢትያ ኦዳናሳ፤ ኔን ላመታደ ሀራ አሳ ግዳና።

\VS{7}ሀ ማላታቱ ፖለትያ ዎደ፥ ነ ኩሽያን ጋከቴዳባ አያነ ኦꬃ፤ አያዉ ጎፐ፥ ጾሳይ ኔናና ደኤ።


\par }{\PP \VS{8}“ኔን ታፐ ስንꬃታደ ገልጋላ አꬋ። ታንካ ቱሙፐ ጹግያ ያርሹዋነ ሳሮተꬃ ያርሹዋ ያርሻናዉ ኔኮ ዱገ ባና። ታን ኔኮ ባደ ኔን ኦꬃናባ ኦዳና ጋካናዉ፥ ላፑን ጋላሳ ጋምኣሳ” ያጌዳ።


\par }{\PP \VS{9}ሳኦል ሳመላፐ ሻከትሽን፥ ጾሳይ ሳኦላ ዎዛና ላሜዳ፤ ቃይ ሄ ማላታቱ ኡባይ ሄ ጋላሳ ሀኔድኖ።

\VS{10}ሳኦልነ ቆማይ ግብኣ ጋክና፥ ትምቢትያ ኦድያዋንቱ ጩጉ አናና ጋከቴዳ፤ ጾሳ አያናይ አ ቦላ ዎልቃፐ ዎꬌዳ፤ ኡንቱንቱ ግዶን ትምቢትያ ኦዴዳ።

\VS{11}ሳኦላ ካሰ ኤርያዋንቱ ኡባይ ትምቢትያ ኦድያዋንቱና ትምቢትያ ኦድያዋ በኢደ፥ እቱ እቱዋ፥ “ቂሳ ናአይ ዋን ክቼዴ? ቃይ ሳኦለካ ትምቢትያ ኦድያዋንቱ ዛቴየ?” ያጌድኖ።

\VS{12}ሄ ሳኣን ደእያ እት ብታኒ ኡንቱንቶ፥ “ኡንቱንቱ አዉ ኦኔ?” ያጊደ ዛሬዳ። ሄዋ ድራዉ፥ “ሳኦለካ ትምቢትያ ኦድያዋንቱ ዛቴየ?” ጉሳይ ቶሳ ግዴዳ።
\XREF{}{{\XO 10:12 }{\XT{1 ሳሜላ 19:23-24}}}

\VS{13}ሳኦል ትምቢትያ ኦድያዋ ዉርሴዳዋፐ ጉይያን፥ ጎይንያ ꬎቃ ሳኣ ቤዳ።


\par }{\PP \VS{14}ሳኦላ አዉዋ እሻይ ሳኦላነ ቆማ፥ “ሀቃ ቤድቴ?” ያጌዳ።

\par }{\PP ሳኦል፥ “ሀረቱዋ ኮሻ ቤዶ፤ ሀረቱ ቤተናን ꬋይና፥ ሳመላኮ ቤዶ” ያጌዳ።


\par }{\PP \VS{15}ሳኦላ አዉዋ እሻይ፥ “ሀያና ሳመል ነዉ ጌዳዋ ታዉ ኦዳርኪ” ያጌዳ።


\par }{\PP \VS{16}ሳኦል ባረ አዉዋ እሻዉ፥ “ሀረቱ ቤቴዳዋ ሳመል ኑዉ ጌሺደ ኦዴዳ” ያጌዳ፤ ሽን ሳመል፥ “ካትያ ግዳሳ” ጊደ አዉ ኦዴዳዋ ኦድቤና።


\par }{\SH ሳኦል ካተቴዳዌ ቆንጭያን ኦደቴዳ
\par }
{\PP \VS{17}ሄዋፐ ጉይያን፥ ሳመል ምጽጳን እስራኤልያ አሳ መꬍና ጎዳኮ ጼስ ሺሼዳ።

\VS{18}ኡንቱንታ፥ “መꬍና ጎዳይ፥ እስራኤልያ ጾሳይ ሀዋዳን ያጌ፤ ‘ታን እስራኤልያ ግብጼፐ ከሳድ፤ ግብጼ አሳቱዋ ኩሽያፐነ ህንተንታ ናቂያ ካዉተꬃቱ ኡባ ኩሽያፐ ታን አሻድ’ ያጌ።

\VS{19}ሽን ሀቼ ህንተንቱ መቱዋፐነ ዋይያፐ ኡባፐ ህንተንታ አሽያ ህንተንቱ ጾሳ እጼድታ፤ ቱይት! ‘ኑ ቦላ ካትያ ካተያ’ ያጌድታ። ሄዋ ድራዉ፥ ሀእ ህንተንቱ ህንተንቱ ዛርያንነ ህንተንቱ ያራን ግዲደ፥ መꬍና ጎዳ ስንꬃ አꬍተ” ያጌዳ።


\par }{\PP \VS{20}ሄዎ ሳመል እስራኤልያ ዛርያ ኡባ አꬂና፥ ሳማይ ቢንያማ ዛርያን ዎꬌዳ።

\VS{21}ቢንያማ ዛርያ ያራን ያራን አꬂና፥ ሳማይ ማጽራ ያራን ዎꬌዳ፤ ዉርሰꬃን ቂሳ ናአይ ሳኦል ዶረቴዳ። ኡንቱንቱ አ ኮዬድኖ፤ ሽን እ ቤትቤና።

\VS{22}ሄዋ ድራዉ ኡንቱንቱ መꬍና ጎዳ፥ “ብሮ ሀ ሳኣ ያና አሳይ ደኢ?” ያጊደ ኦቼድኖ።

\par }{\PP ሽን መꬍና ጎዳይ፥ “ኤ! ሳኦል ሚሻ ግዱዋን ቆሰት ኡቴዳ” ያጌዳ።


\par }{\PP \VS{23}ኡንቱንቱ ዎጽ ቢደ፥ ያፐ አ ከስ አሄድኖ። አሳ ግዶን እ ኤቂያ ዎደ፥ ሀሽያፐ ቆሞ ባጋን አሳ ኡባፐ አዱቄ።

\VS{24}ሳመል አሳ ኡባዉ፥ “መꬍና ጎዳይ ዶሬዳ ብታንያ በኢቴ? ሀ አሳ ግዶን አ ማላትያባይ ኦንነ ቱሙ ባዋ” ያጌዳ።

\par }{\PP ሄዋፐ ጉየ አሳይ ኡባይ ባረ ቃላ ꬎቁ ኦꬂደ፥ “ካትያ ሸምፑ ጋምኦ” ያጌዳ።


\par }{\PP \VS{25}ሄዋፐ ጉይያን፥ ሳመል ካዉተꬃ ዎጋ አሳዉ ኦዴዳ፤ ጻጸትያ ማጻፋን ሄ ዎጋ ጻፊደ፥ መꬍና ጎዳይ ስንꬃን ዎꬄዳ። ሳመል አሳ ኡባ ሁጲያን ሁጲያን አ ሶ አ ሶ የዴዳ።


\par }{\PP \VS{26}ሳኦለካ ባረ ሶ ግብኣ ቤዳ፤ ጾሳይ ኡንቱንቱ ዎዛና ቦቼዳ ምኖ አሳቱ ሳኦላና ቤድኖ።

\VS{27}ሽን እት እት ጬጮ አሳቱ፥ “ሀ ብታኒ ኑና ዋቲደ አሻኔ?” ያጌድኖ፤ ኡንቱንቱ አ ካꬊደ፥ አዉ አይነ እሞታ እምበይክኖ። ሽን ሳኦል ጮኡ ጌዳ።




\par }{\MS ኮይሮ ሳኦላ አይሱዋ ላይꬃቱዋ

\par }\Chap{11}{\MR (11:1—15:35)

\par }{\SH ሳኦል አሞና አሳቱዋ ጾኔዳ
\par }
{\PP \VerseOne{1}እት አግናፐ ጉይያን፥ አሞና ጋድያ ካቲ ናኦስ ደንዲደ፥ ጋላኣደን ደእያ ያቤሻ ካታማ ዶዲደ ኡቴዳ። ያቤሻ አሳይ ኡባይ አ፥ “ኔን ኑናና ቃላ ጫቁዋ ዎꬃ፤ ኑን ነዉ ሞደታና” ያጌዳ።


\par }{\PP \VS{2}ናኦስ፥ “ታን እትባ ኦꬃናዉ ህንተንቱ ኤኖ ጎፐ፥ ህንተናና ቃላ ጫቁዋ ዎꬃና፤ ሄዌነ፥ ታን ህንተንቶ ኡባዉ ኡሸቻ አይፍያ ዎጫደ ከሳና፤ ያታደ እስራኤልያ ኡባ ካዉሻና” ያጌዳ።


\par }{\PP \VS{3}ያቤሻ ጭማቱ ኡባይ ናኦሳ፥ “እስራኤልያ ቢታ ኡባዉ ኑን ኪታ የዳና ማላ፥ ላፑን ጋላሳ ታካሻርኪ፤ ኑና አሽያዌ ኦንነ ꬋዮፐ፥ ኑን ነዉ ኩሽያ እማና” ያጌድኖ።


\par }{\PP \VS{4}ኪተቴዳዋንቱ ሳኦል ደኢያሳ ግብኣ ቢደ፥ ሀ የዉዋ አሳዉ ኦዴድኖ፤ አሳይ ኡባይ ባረ ቃላ ꬎቂሲደ ዬኬዳ።

\VS{5}ሄ ዎደ ሳኦል ባረ ቦራቱዋ ላጊደ ጎሻፐ ይያዌ፥ “አሳይ ዋኔዴ? አያዉ ዬኪ?” ያጊደ ኦቼዳ፤ ያቤሻ አሳይ ጌዳዋ አዉ ኦዴድኖ።


\par }{\PP \VS{6}ሀ ቃላ ሳኦል ስሴዳ ዎደ፥ ጾሳ አያናይ አ ቦላን ዎልቃን ዎꬌዳ፤ ሳኦል ሀንቁዋ ፐንቴዳ።

\VS{7}ሳኦል ዋꬃ ቦራቱዋ አኪደ ሙጸሬꬂደ፥ ኪተቴዳዋንቱን እስራኤልያ ቢታ ኡባዉ የዲደ፥ “ሳኦላነ ሳመላ ካሊደ፥ ከሰና ኦ ቦራቱነ ሀዋዳን ሙጸታና” ያጌዳ።

\par }{\PP ሄዋፐ ጉይያን፥ መꬍና ጎዳ ዳጋማይ አሳ ቦላ ዎꬍና፥ ኡንቱንቱ እት አሳዳን ከሴድኖ።

\VS{8}ሳኦል በዜቃን ኡንቱንታ ሺሺደ ፓይዴዳ ዎደ፥ እስራኤልያ አሳይ ሄዙ ጼቱ ሻአ፤ ይሁዳ አሳይ ሀታሙ ሻአ።

\VS{9}ኡንቱንቱ ኪተት ዬዳዋንታ ሀዋዳን ያጌድኖ፤ “ቢደ ያቤሻ ጋላኣደ አሳቶ፥ ‘ዎንት አዋ ካዉቶ ዎደ፥ ኑን ህንተንታ አሻና’ ያጊደ ኦድተ” ያጌድኖ። ኪተቴዳዋንቱ ቢደ፥ ያቤሻ አሳቶ ሄዋ ኦዴድኖ፤ ኡንቱንቱካ ሎይꬅ ናሸቴድኖ።


\par }{\PP \VS{10}ያቤሻ አሳቱ አሞና አሳቶ፥ “ኑን ዎንት ህንተንቶ ኩሽያ እማና፤ ህንተንቱ ኑና ዶስያዋዳን ኦꬃና ዳንዳዪታ” ያጌድኖ።


\par }{\PP \VS{11}ዎንተꬃ ጋላስ ሳኦል ባረ አሳ ሄዙ ጩጉዋን ሻኬዳ፤ ኡንቱንቱ ሳአይ ዎንትያ ዎደ፥ አሞና አሳቱ ሺቄዳ ሳኣ ገሊደ፥ አዋይ ካዉታና ጋካናዉ አሞና አሳቱዋ ጎራኤድኖ፤ ጎራኤቱሳፐ አቴዳዋንቱ ላኡ አሳይ እትፐ ደኤናዳን ኡባይ ባረዉ ባረዉ ላለቴዳ።


\par }{\PP \VS{12}ሄዋፐ ጉይያን፥ እስራኤልያ አሳይ ሳመላ፥ “ሳኦል ኑ ቦላ ካተታኔ? ያጌዳ አሳቱ ኦኔ? ኡንቱንቱ ኦነንቶ ከስተ፤ ኑን ኡንቱንታ ዎꬋና” ያጌዳ።


\par }{\PP \VS{13}ሽን ሳኦል ኡንቱንታ፥ “እት አሳይነ ሀቼ ሀይቀና፤ አያዉ ጎፐ፥ መꬍና ጎዳይ እስራኤልያ አሼዳ ጋላሳይ ሀቻ” ያጊደ ዛሬዳ።


\par }{\PP \VS{14}ሄዋፐ ጉይያን፥ ሳመል አሳ፥ “ሃይተ፤ ገልጋላ ቦይተ፤ ያን ሳኦል ካትያ ግድያዋ ዛረꬂደ ኤርሴቶ” ያጌዳ።

\VS{15}ሄዋ ድራዉ፥ አሳቱ ኡባይ ገልጋላ ቢደ፥ ገልጋላን፥ መꬍና ጎዳ ስንꬃን ሳኦል ካትያ ግድያዋ ኤርሴድኖ። ያን ሳሮተꬃ ያርሹዋ መꬍና ጎዳ ስንꬃን ያርሼድኖ፤ ሳኦልነ እስራኤልያ አሳይ ኡባይ ሄ ሳኣን ጾኑዋ ባላ ዎልቃማ ናሸቻን ቦንቼድኖ።




\par }\Chap{12}{\SH ሳመላ ዉርሰꬃ ሳሮታ
\par }
{\PP \VerseOne{1}ሄዋፐ ጉይያን፥ ሳመል እስራኤልያ ኡባ ሀዋዳን ያጌዳ፤ “ህንተንቱ ታዉ ኦዴዳ ኡባባ ታን ስሳደ፥ ህንተንቱ ቦላ ካትያ ካተያድ።

\VS{2}ሀእ ዛር ህንተንታ ካለꬃናዉ ካቲ ደኤ። ታና ግዶፐ፥ ታን ዳሮ ደኣድነ ጭማድ፤ ታ ናናይ ህንተናና ደኢኖ። ታን ታ ያላጋተꬃፐ ሀቼ ጋካናዉ ህንተንታ ካለꬃድ።

\VS{3}ሄኮ ታን ሀዋን ኤቃድ፤ መꬍና ጎዳ ስንꬃንነ እ ኦኬዳ ካትያ ስንꬃን ታ ቦላ ማርካትተ። ታን ኦ ቦራ አካድታ? ኦ ሀርያ አካድታ? ኦና ጭማድታ? ኦና ኡቁናድታ? ታ አይፍያ ቆቅሳናዉ ኦ ኩሽያፐ ማጋንጻ ማድታ? ሀዋንቱፐ እቱዋነ ታን ኦꬄዳዋ ግዶፐ፥ ታን ጭጋና” ያጌዳ።


\par }{\PP \VS{4}ሄዋፐ ጉየ ኡንቱንቱ ዛሪደ፥ “ኔን ኑና ጭማባካ፤ ዎይ ኑና ኡቁናባካ፤ ኔን አሳ ኩሽያፐ አያነ ማጋንጻ ማባካ” ያጌድኖ።


\par }{\PP \VS{5}ሳመል ኡንቱንታ፥ “ህንተንቱ ታ ኩሽያን አያነ ደምቤናዎ መꬍና ጎዳይነ እ ኦኬዳ ካቲነ ሀቼ ህንተንቱ ቦላን ማርካ” ያጌዳ።

\par }{\PP ኡንቱንቱካ፥ “ኤ፥ እ ማርካ” ያጌድኖ።


\par }{\PP \VS{6}ሳመል አሳ፥ “ሙሳነ አሮና ዶሬዳዌነ ህንተንቱ አዎቱዋ ግብጼፐ ከሴዳዌ መꬍና ጎዳ።
\XREF{}{{\XO 12:6 }{\XT{ከሳ 6:26}}}

\VS{7}ሀእ ስም ህንተንቱነ ህንተንቱ አዋቶ መꬍና ጎዳይ ኦꬄዳ ጽሎ ኦሶ ኡባዉ ታን ህንተናና መꬍና ጎዳ ስንꬃን ሞተታናዳን፥ ሀዋን ኤቂተ።

\VS{8}ያቆብነ አ ሶ አሳይ ግብጼ ቢደ ደእሽን፥ ግብጼ አሳቱ ኡንቱንታ ናቄዳ ዎደ፥ ህንተንቱ አዎቱ መꬍና ጎዳዉ ዋሴድኖ፤ መꬍና ጎዳይ ሙሳነ አሮና ኪቴዳ፤ ኡንቱንቱ ህንተንቱ አዎቱዋ ግብጼፐ ከሲደ፥ ሀዋን ዎꬄድኖ።\XREF{}{{\XO 12:8 }{\XT{ከሳ 2:23}}}


\par }{\PP \VS{9}“ሽን እስራኤልያ አሳቱ መꬍና ጎዳ ባረንቱ ጾሳ ዶጌድኖ፤ ጾሳይ ኡንቱንታ ሀጾራ ኦላንቻቱ ጋዳዋ ሲሳራ ኩሽያን፥ ፕልስጼማ አሳቱዋ ኩሽያንነ ሞኣበ ካትያ ኩሽያን አꬂደ እምና ኡንቱንታ ኦሌድኖ።
\XREF{}{{\XO 12:9 }{\XT{ዳና. 3:12፤ 4:2፤ 13:1}}}

\VS{10}ኡንቱንቱ መꬍና ጎዳዉ፥ ‘ኑን ናጋራ ኦꬄዶ፤ ኑን መꬍና ጎዳ አጊደ፥ ባኣላዉነ አስታሮታዉ ጎይኔዶ። ሽን ሀእ ኔን ኑና ኑ ሞርከቱዋ ኩሽያፐ አሻ፤ ኑን ነዉ ጎይናና’ ያጊደ ዋሴድኖ።
\XREF{}{{\XO 12:10 }{\XT{ዳና. 10:10-15}}}

\VS{11}መꬍና ጎዳይ ጌዶና፥ ባራቃ፥ ዮፍታሀነ ሳመላ ኪቲደ፥ ህንተንቱ ዩሹዋ ኡባን ደእያ ሞርከቱዋ ኩሽያፐ ህንተንታ አሼዳ፤ ያትና፥ ህንተንቱ ሳሮ ደኤድታ።
\XREF{}{{\XO 12:11 }{\XT{1 ሳሜላ 3:20፤ ዳና. 4:6፤ 7:1፤ 11:29}}}


\par }{\PP \VS{12}“አሞና አሳ ካትያ ናኦስ ህንተንቱኮ ዬዳዋ በኤዳ ዎደ፥ መꬍና ጎዳይ ህንተንቱ ጾሳይ ህንተንቱ ካትያ ግዶፐነ፥ ህንተንቱ ታና፥ ቱይት፥ ኑን ኑና ሞዳናዉ ካትያ ኮዬቶ ያጌድታ።
\XREF{}{{\XO 12:12 }{\XT{1 ሳሜላ 8:19}}}

\VS{13}ሀእካ ህንተንቱ ዶሪደ ኦቼዳ ካቲ ሀዌሽ! በእተ፤ መꬍና ጎዳይ ህንተንቱ ቦላ ካትያ ዎꬄዳ።

\VS{14}መꬍና ጎዳዉ ህንተንቱ ያዮፐ፥ አዉ ኪተቶፐ፥ አ ቃላዉ አዛዘቶፐ፥ አ አዛዞ ማካለናን አጎፐነ ህንተንቱካ ህንተንቱ ቦላ ካተትያ ካቲካ ጾሳ ህንተንቱ ጾሳ ካሎፐ፥ ያቶፐ ሎአ።

\VS{15}ሽን መꬍና ጎዳ ቃላዉ ህንተንቱ አዛዘተናን ꬋዮፐነ አ አዛዞ ማካሎፐ፥ ጾሳ ፕርዳይ ካሰ ህንተንቱ አዎቱዋ ቦላ ዬዳዋዳን፥ ህንተንቱ ቦላካ ያናዋ።


\par }{\PP \VS{16}“ስም ሀእ ኤቂ ባሽተ፤ መꬍና ጎዳይ ህንተንቱ አይፍያ ስንꬃን ኦꬅያ ሀ ግታባ በእተ!

\VS{17}ዛርጋ ጫካ ዎዲ ሀአ ግደኔየ? መꬍና ጎዳይ ጉጉንꬃነ እራ የዳና ማላ፥ ታን ጾሳዉ ዋሳና። ያትያዋ ግዶፐ፥ ካትያ ህንተንቱ ኦቼዳዌ መꬍና ጎዳ ስንꬃን ዎልቃማ ኢታተꬃ ግድያዋ ህንተንቱ ኤራናነ በአና” ያጌዳ።


\par }{\PP \VS{18}ሳመል መꬍና ጎዳዉ ዋሴዳ፤ መꬍና ጎዳይ ሄ ጋላስ ጉጉንꬃነ እራ የዴዳ፤ ሄዋ ድራዉ፥ አሳይ ኡባይ መꬍና ጎዳነ ሳመላ ሎይꬅ ያዬዳ።


\par }{\PP \VS{19}አሳይ ኡባይ ሳመላ፥ “ኑን ካትያ ኦቺደ፥ ኑ ናጋራ ኡባ ቦላ ሀ ኢታተꬃ ጉጄዳ ድራዉ፥ ኑን ነ ቆማቱ ሀይቀናዳን ኑዉ መꬍና ጎዳ ነ ጾሳ ዎሳርኪ” ያጌዳ።


\par }{\PP \VS{20}ሄዋፐ ጉየ ሳመል አሳዉ ሀዋዳን ያጌዳ፤ “ያዮፕተ፤ ቱሙካ ህንተንቱ ሀ ኢታተꬃ ኡባ ኦꬄድታ፤ ሽን ህንተንቱ ኩመንꬃ ዎዛናፐ መꬍና ጎዳዉ ኪተትተፐ አትና፥ መꬍና ጎዳ ካልያዋ አጎፕተ።

\VS{21}ማደና፥ አሸናነ ፓꬄና ኤቃቱዋ ካሎፕተ፤ አያዉ ጎፐ፥ ሄዌ ፓናዋ።

\VS{22}መꬍና ጎዳይ ባረ ዎልቃማ ሱንꬃ ድራዉ ባረ አሳ አገና፤ አያዉ ጎፐ፥ መꬍና ጎዳይ ህንተንታ ባረ አሳ ኦꬃናዉ ናሸቴ።

\VS{23}ህንተንቱ ድራዉ ዎስያዋ አጋደ መꬍና ጎዳ ቦላ ናጋራ ኦꬃናዌ ታፐ ሃኮ፤ ታን ህንተንታ ሎኦነ ሱረ ኦግያ ታማርሳና።

\VS{24}መꬍና ጎዳዉ ያይተ፤ ህንተንቱ ኩመንꬃ ዎዛናፐ አማነቲደ፥ አዉ ኪተትተ፤ ህንተንቶ እ ኦꬄዳ ግታባ ሀሳይተ።

\VS{25}ሽን ህንተንቱ ኢታባ ዛር ዛሪደ ኦꬆፐ፥ ህንተንቱካ ህንተንቱ ካቲካ ꬋያና” ያጌዳ።




\par }\Chap{13}{\SH ፕልስጼማቱዋና ደንዴዳ ኦላ
\par }
{\PP \VerseOne{1}ሳኦል እስራኤልያ ቦላ ላኡ ላይꬃ ካተ ግዶዋፐ ጉይያን፥

\VS{2}እስራኤላቱ ግዶፐ ሄዙ አሳ ዶሬዳ፤ ላኡ ሻአይ ምክማሳን፥ ቤቴለ ገዝያን ሳኦላና ደኤ፤ እት ሻአይ ቃይ ቢንያማን ደእያ ግብአን ዮናታናና ደኤ፤ አቴዳ አሳ ሳኦል ኡንቱንቱ ሶ ሶ የዴዳ።


\par }{\PP \VS{3}ዮናታን ገባአን ደእያ ፕልስጼማ ኦላንቻቱ ጭታ ቦላ ዎራጄዳ፤ ፕልስጼማ አሳቱ ሄዋ ስሴድኖ። ሄዋፐ ጉይያን ሳኦል፥ “እብራዌቱ ሀዋ ስሲኖ” ጊደ፥ ቢታ ኡባን ማላካታ ፑንሴዳ።

\VS{4}እስራኤልያ አሳይ ኡባይ፥ “ሳኦል ፕልስጼማ ኦላንቻቱ ጭታ ቦላ ዎራጄዳ፤ ሀእ እስራኤልያ አሳይ ፕልስጼማ አሳዉ ሸነይያባ ግዴዳ” ያግያ ኦዱዋ ስሴዳ። አሳይ ሳኦላኮ ገልጋላ ጼሰቲደ ሺቄዳ።


\par }{\PP \VS{5}ፕልስጼማ አሳቱ እስራኤላቱዋ ኦላናዉ ሀታሙ ሻአ ፓራ ጋረቱዋና፥ ኡሱፑን ሻአ ፓራ አሳቱዋናነ አባ ዶናን ደእያ ሻፍያ ኬሻ ኦላንቻቱዋና ሺቄድኖ፤ ኡንቱንቱ ፑደ ቢደ፥ ቤት-አዌናፐ አዋይ ዶልያ ባጋና ደእያ ምክማሳን ሺቄድኖ።

\VS{6}እስራኤልያ ኦላንቻቱ ባረንቶ ሌሌዳዋነ ኡንቱንቱ ጭታይካ ሎይꬅ ኡንኤቴዳዋ በኢደ፥ ጎንጎሉዋ ግዶን፥ ቡራ ግዱዋን፥ ዛላቱ ግዱዋን፥ ካካ ግዶንነ ሃꬃዉ ቦኮ ኦላ ግዶን ቆሰቴድኖ።

\VS{7}እብራዋቱዋፐ አማሬዳዋንቱ ዮርዳኖሳ ሻፋ ፕኒደ፥ ጋዳነ ጋላኣደ ጋድያ ቤድኖ። ሽን ሳኦል ገልጋላን አቴዳ፤ አናና ደእያ ኦላንቻቱ ኡባይ ያሻዉ ኮኮሬድኖ።


\par }{\PP \VS{8}ሳኦል ሳመል ኬሬዳ ላፑን ጋላሳ ጋምኤዳ፤ ሽን ሳመል ገልጋል ይቤና፤ ያትና፥ ሳኦላ አሳይ ላለትያዋ ዶሜዳ።
\XREF{}{{\XO 13:8 }{\XT{1 ሳሜላ 10:8}}}

\VS{9}ሄዋ ድራዉ፥ ሳኦል፥ “ጹግያ ያርሹዋነ እትፐተꬃ ያርሹዋ ታዉ ሀምተ” ያጌዳ፤ አህና ሳኦል ጹግያ ያርሹዋ ያርሼዳ።

\VS{10}ሳኦል ጹግያ ያርሹዋ ፖሎ ሳናካ ሳመል ጋክ ዎꬌዳ። ያትና፥ ሳኦል ሳመላ ሞካናዉ ካረ ከሴዳ።


\par }{\PP \VS{11}ሳመል ሳኦላ፥ “ሀዌ ኔን ኦꬄዳዌ አዬ?” ያጌዳ።

\par }{\PP ሳኦል፥ “አሳይ ላለትያዋ፥ ኔንካ ጌዳ ዎደ ያቤናዋነ ፕልስጼማቱ ምክማሳን ሺቄዳዋ ታን በኣደ፥

\VS{12}‘ፕልስጼማቱ ታናና ኦለታናዉ ሀእ ገልጋላ ዎꬋናዋንታ፤ ታን መꬍና ጎዳ ማዱዋ ኦቻበይከ፤ ሄዋ ድራዉ፥ ጹግያ ያርሹዋ ታን ያርሻናዉ ኮሸ’ ጋደ ቆፓድ” ያጊደ ዛሬዳ።


\par }{\PP \VS{13}ሳመል ሳኦላ፥ “ኔን ኤያባ ኦꬃዳ፤ መꬍና ጎዳይ ነ ጾሳይ ነዉ እሜዳ አዛዙዋ ናጋባካ። እ ሀቼ ነ ካዉተꬃ እስራኤልያ ቦላ መꬍናዉ ምንሳናዋሽን።

\VS{14}ስም ሀእ ነ ካዉተꬃይ ጋምኤና፤ ኔን መꬍና ጎዳ አዛዙዋ ናጋቤና ድራዉ፥ መꬍና ጎዳይ ባረ ዎዛናዳን ኦꬅያ አሳ ኮዬዳ፤ አ ባረ አሳ ሞዳናዳን ሱንꬄዳ” ያጌዳ።
\XREF{}{{\XO 13:14 }{\XT{ኪታ 13:22}}}


\par }{\PP \VS{15}ሄዋፐ ጉይያን፥ ሳመል ገልጋላፐ ደንዲደ፥ ቢንያማን ደእያ ግብኣ ቤዳ። ሳኦል ባረናና ደእያ አሳ ፓይዴዳ፤ አሳይ ኡሱፑን ጼቱ ኬሻ ግዴዳ።

\VS{16}ሳኦል፥ አ ናኣ ዮናታንነ ኡንቱንቱና ደእያ አሳይ ቢንያማን ደእያ ገባአን ሺቄድኖ፤ ፕልስጼማ አሳቱካ ምክማሳን ሺቄድኖ።

\VS{17}ፕልስጼማቱ ሺቄዳ ሳኣፐ ዎራጅያዋንቱ ሄዙ ጩጎ ግዲደ ከሴድኖ፤ ኡንቱቱፐ እት ጩጉ ሹኣላ ቢታን ደእያ ኦፍራኮ ስሚደ ቤዳ፤ ላኤንꬁ ቤት-ሆሮን ቤዳ፤

\VS{18}ሄዘንꬆ ጩጉ ባዙዋ ስንꬃዬዳ፥ ጻቦኢማ ዎምባ ዱገ ጼልያ ዛዋ ኦግያ ኦይቂደ ቤዳ።


\par }{\PP \VS{19}ፕልስጼማ አሳቱ፥ “እብራዌቱ አዳነ ቶራ ቆጾፕኖ” ጌዳ ድራዉ፥ እስራኤልያ ቢታ ኡባን ብራታ ቆጽያዌ ቤትቤና።

\VS{20}ሄዋ ድራዉ፥ እስራኤልያ ኡባይ ባረንቱ ማራሻ ጼራ፥ ጎማ፥ ካልታነ ባጫ ፖሽሳናዉ ፕልስጼማ አሳቱዋኮ ቢኖ።

\VS{21}ማራሻ ጼራነ ሻልክያ ፖሽሳናዉ ሆስፑን ግራመ ዴጽያ ብራ ቃንጺኖ፤ ካልታ፥ ጎማነ ጲልጹዋ ፖሽሳናዉ ሄዎ ባጋ ቃንጺኖ።

\VS{22}ሄዋ ድራዉ፥ ሳኦላናነ ዮናታናና ደእያ አሳ ኡባ ኩሽያን ኦላ ጋላስ ቶራይነ ማሻይ ባዋ፤ ሽን ሳኦላዉነ አ ናኣ ዮናታናዉ ደኤ።

\VS{23}ፕልስጼማቱዋ ጩጉ ምክማሳ ፕኑዋ ባናዉ ከሴዳ።




\par }\Chap{14}{\SH ዮናታን ፕልስጼማቱዋ ቦላ ዎራጄዳ
\par }
{\PP \VerseOne{1}እት ጋላስ ሳኦላ ናአይ ዮናታን ባረ ኦላ ሚሻ ቶክያ ዎዳላ ሀዋዳን ያጌዳ፤ “ሃያ፤ ሄፍንꬃ ባጋን ደእያ ፕልስጼማቱ ሺቄዳ ሳኣ አነ ቦይተ” ያጌዳ። ሽን ባረ አዎ ሀ የዉዋ ኦድቤና።


\par }{\PP \VS{2}ሄ ዎደ ሳኦል ግብኣ ማታን ምግሮናን፥ ሮማነ ጌተትያ ምꬃ ጋርሳን ደኤ። አናና ኡሱፑን ጼቱ አሳቱነ

\VS{3}ኤፉድያ ማዬዳ ቄሲ፥ አኪይ ደኢኖ። አኪይ እካቦዳ እሻነ አህጹባ ናኣ፤ አህጹብ ሴሎን መꬍና ጎዳ ቄሰ ግዴዳ ኤላ ናአይ ፒንሃስ የሌዳዋ። ዮናታን ብ ክቼዳዋ አሳይ ኤርቤና።


\par }{\PP \VS{4}ዮናታን ፕልስጼማቱ ሺቄዳ ሳኣ ጋካናዉ ፕናናዉ ቆፕያ ፕኑዋስ ላኡ ባጋናካ ጼራይ ጽንእ ጌዳ ዎልቃማ ዛላቱ ደኢኖ፤ እቱዋ ሱንꬃይ ቦዴጻ፤ ላኤንꬁዋ ሱንꬃይ ሴና።

\VS{5}ዛላቱዋፐ እቱ ፕንያ ሳ ሁጲሳ ባጋና ምክማሳዉ ስንꬃና ደእያ ዎደ፥ እቱ ቃይ ገድሳ ባጋና ገባአዉ ስንꬃና ደኤ።


\par }{\PP \VS{6}ዮናታን ባረ ኦላ ሚሻ ቶክያ ዎዳላ ሀዋዳን ያጌዳ፤ “ሃያ፤ ሀ ቃጻረትቤናዋንቱ ሺቄዳ ሳኣ አነ ሄፍንꬃ ቦይተ። ኦን ኤሪ፥ መꬍና ጎዳይ ኑ ድራዉ ኦꬃነንቶነ፤ መꬍና ጎዳይ ዳሮ አሳን ግድና፥ ጉꬃ አሳን ግድና፥ አሻናዋ አ ድግያባይ አያይነ ባዋ” ያጌዳ።


\par }{\PP \VS{7}አ ኦላ ሚሻ ቶክያዌ፥ “ኔን ቆፔዳዋ ኡባ ኦꬃ፤ ባ፤ ታ ኩመንꬃ ዎዛናፐ ታን ኔናና ደአይ” ያጌዳ።


\par }{\PP \VS{8}ሄዋፐ ጉየ ዮናታን፥ “ያኖፐ ሃያ፤ ሄፍንꬃ አሳኮ ፕኒደ፥ አሳን በኤታና።

\VS{9}ኡንቱንቱ ኑና፥ ‘ኑን ህንተንቱኮ ባናዉ ሄዋን ናግተ’ ያጎፐ፥ ኑን ደእያ ሳኣን ታካናፐ አትና፥ ኡንቱንቱኮ ቦኮ።

\VS{10}ሽን ኡንቱንቱ፥ ‘ሃ ኑኮ ፑደ ከስተ ጎፐ፥ ኑን ፑደ ከሳና፤ አያዉ ጎፐ፥ ሄዌ መꬍና ጎዳይ ኡንቱንታ ኑ ኩሽያን አꬂደ እሜዳዎ ኑዉ ማላታ ግዳና’ ” ያጌዳ።


\par }{\PP \VS{11}ያትና፥ ላአቱካ ፕልስጼማቱዋ ጌሶቱዋ ባረንታ በሴድኖ። ፕልስጼማቱ፥ “በእተ! እብራዌቱ ባረንቱ ቆሰቴዳ ኦላፐ ዙሚደ ከሲኖ” ያጌድኖ።

\VS{12}ሄዋፐ አሳቱ ዮናታናነ ኦላ ሚሻ ቶክያዋ ጼጊደ፥ “ሃ ኑኮ ፑደ ከስተ፤ ኑን ህንተንታ በሳና” ያጌድኖ።

\par }{\PP ሄዋ ድራዉ፥ ዮናታን ባረ ኦላ ሚሻ ቶክያዋ፥ “ታና ካላደ ሀ ፑደꬃ ከሳ። መꬍና ጎዳይ ኡንቱንታ እስራኤልያ ኩሽያን አꬂደ እም ድጌዳ” ያጌዳ።


\par }{\PP \VS{13}ዮናታን ባረ ኦላ ሚሻ ቶክያዋ ካለꬂደ፥ ገድያንነ ኩሽያን ሀምቡሩጪደ ፑደꬃ ከሴዳ። ፕልስጼማቱ ዮናታና ኩሽያን ኩንዴድኖ፤ አ ኦላ ሚሻ ቶክያዌ ካል ካሊደ ኡንቱንታ ዎꬌዳ።

\VS{14}ሄ ኮይሮ ዎራጁዋን ዮናታንነ አ ኦላ ሚሻ ቶክያዌ እት ጎሻ ጋደን ላታሙ ግድያ አሳ ዎꬌድኖ።

\VS{15}ሄዋፐ ጉይያን፥ ጋጻ ቢታን ደእያ ፕልስጼማ አሳቱ ዳጋሜድኖ፤ ቆፐናዋ ኦልያዋንቱነ ሄራን ደእያ ኦላንቻቱ ያሻዉ ኮኮሬድኖ። ቢታይካ ቃጼዳ፤ ሄዌነ፥ ጾሳፐ ኪተቴዳ ዳጋማ።


\par }{\SH ፕልስጼማቱዋ ጾነቱሳ
\par }
{\PP \VS{16}ሳኦል ቢንያማ ቢታን፥ ግብአን ዎꬄዳ ዎችያ አሳቱ ጼሊደ፥ ፕልስጼማ ኦላንቻቱ ያና ሃና ፕስክ ጊደ ላለትያዋንታ በኤድኖ።

\VS{17}ያትና፥ ሳኦል ባረናና ደእያ አሳቱዋ፥ “አነ ኦላንቻቱዋ ሺሽተ፤ ኑ ግዶፐ ኦን ቤድኖንቶ በእተ” ያጌዳ። ኡንቱንቱ ሺሺደ ፓይድያ ዎደ፥ ዮናታንነ አ ኦላ ሚሻ ቶክያዌ ባይናዋ ቤኤድኖ።


\par }{\PP \VS{18}ሳኦል ቄስያ አክያ፥ “ጾሳ ኦቻናዉ አነ ኤፉድያ ሃ አካደ ያ” ያጌዳ። ሄ ዎደ አኪ እስራኤልያ አሳ ስንꬃን ኤፉድያ ማዬ።

\VS{19}ሳኦል ቄስያና ሃሳይሽን፥ ፕልስጼማቱዋ ሄራን ዋላሳይ ዳር ዳር ቤዳ። ሄዋ ድራዉ፥ ሳኦል ቄስያ፥ “ኤፉድያፐ ነ ኩሽያ ከሳ ድጋ” ያጌዳ።


\par }{\PP \VS{20}ሄዋፐ ጉይያን፥ ሳኦልነ አ አሳይ ኡባይ ሺቂደ፥ ኦላ ቤድኖ። ፕልስጼማ አሳቱ ኡባይ ሻቢረቲደ፥ ባረንቱ ማሻን እቱ እቱዋ ቡሳኪደ ደእያዋንታ ደሜድኖ።

\VS{21}ካሰ ፕልስጼማ አሳቱዋና ደኢደ፥ ኡንቱንቱና ፑደ ኡንቱንቱ ሺቄዳ ሳኣ ቤዳ። እብራዋቱካ ኡንቱንታ አጊደ፥ ሳኦላናነ ዮናታናና ደእያ እስራኤልያ አሳን ጋከቴድኖ።

\VS{22}ኤፍሬማ ገዝያን ቆሰት ኡቴዳ ሀራ እስራኤላቱካ ፕልስጼማቱ ባቃቲደ ደእያዋ ስሴድኖ። ኡንቱንቱካ የደርሱዋ ኡክያ አሳን ጋከቴድኖ።

\VS{23}መꬍና ጎዳይ ሄ ጋላስ እስራኤልያ አሳ አሼዳ። ቤት-አዌና ካታማፐ ሄፍንꬃ ጋካናዉካ ኦላይ ኦለቴዳ።


\par }{\SH ኦላፐ ስምና ሀኔዳባቱዋ
\par }
{\PP \VS{24}ሄ ጋላስ እስራኤልያ አሳቱ ኮሻን ላባኔድኖ፤ አያዉ ጎፐ፥ ሳኦል አሳ፥ “ሳአይ ቃመናን ደእሺናነ ታን ታ ሞርከቶ ሀሉዋ ከሰናን ደእሽን፥ ቁማ ምያ ኡራይ ሸቀቴዳዋ ግዶ” ያጊደ አሳ ጫቁዋን ቃቼዳ። ሄዋ ድራዉ፥ ኦላንቻቱዋፐ ቁማ ዶናኮ ሺሼዳ አሳይ ኦንነ ባዋ።


\par }{\PP \VS{25}ኦላንቻቱ ኡባይ ኡባና ዎራ ግዶ ገልያ ዎደ፥ ሳኣን ኤሳይ ደኤ።

\VS{26}ኡንቱንቱ ዎራ ግዶን ኤሳይ ጎግያዋ በኤድኖ፤ ሽን ጫቁዋ ያዬዳ ድራዉ፥ እት አሳይነ ባረ ኩሽያ ዶናኮ ሺሽቤና።

\VS{27}ሽን ዮናታን ባረ አዉ አሳ ጫቁዋን ቃቼዳዋ ስስቤና። ሄዋ ድራዉ፥ ባረ ኩሽያን ደእያ ጻምኣ ጼራ እልሉዋን የድ ከሲደ፥ ላጬዳ፤ አ አይፊ ዶየቴዳ።

\VS{28}ሄዋፐ ጉይያን፥ ኦላንቻቱዋፐ እቱ አ፥ “ነ አዉ ኦላንቻቱዋ ኡባ፥ ‘ሀች ቁማ ምያ ኡራይ ሸቀቴዳዋ ግዶ’ ያጊደ፥ ጫቁዋን ቃች ዎꬄዳ፤ አሳይ ኡባይ ላባኔዳዌ ሀዋሳ” ያጌዳ።


\par }{\PP \VS{29}ሄዋፐ ጉየ ዮናታን ሀዋዳን ያጌዳ፤ “ታ አዉ ቢታዉ መቶ መꬌዳ። ታን ሀ ኤሳፐ ላፋ ላጭና ታ አይፊ አይ ኬሻ ዶየቴደንቶ በአ።

\VS{30}አሳይ ባረ ሞርከቱዋፐ ኦሞዴዳዋፐ ሀቼ ሜዳባ ግድንቶ፥ አይባ ሎኤ ሽን፤ ኡንቱንቱ ዎꬋና ፕልስጼማቱዋ ፓይዱካ አይ ኬሻ ዳራናዋ ሽን” ያጌዳ።


\par }{\PP \VS{31}ሄ ጋላስ እስራኤልያ አሳቱ ምክማሳፐ አያሎና ጋካናዉ፥ ፕልስጼማቱዋ ሾጭ ስሚደ ዳቡሬድኖ።

\VS{32}ኡንቱንቱ ኦሞዱዋ ጋዉሀዪደ፥ ዶርሳቱዋ፥ ሚዛቱዋነ ማራቱዋ አኬድኖ፤ ቢታን ጮ ሹኪደ፥ ሱꬃናካ ሜድኖ።

\VS{33}ሄዋፐ ጉይያን፥ እት አሳይ ሳኦላ፥ “በአ፤ አሳይ ሱꬃና ደእያ አሹዋ ሚደ፥ መꬍና ጎዳ ቦላ ናጋራ ኦꬄ” ያጌዳ።

\par }{\PP ሄዋፐ ጉየ እ ኡንቱንታ፥ “ህንተንቱ ናጋራ ኦꬄድታ፤ ዎጋ ሹቻ ኤለካ ሃ ታኮ ጎንዶርስተ” ያጌዳ።
\XREF{}{{\XO 14:33 }{\XT{ዶመꬃ 9:4፤ ዎጋ 7:26-27፤ 17:10-14፤ 19:26፤ ዛረ. 12:16፣ 23፤ 15:23}}}

\VS{34}ዛረꬂደካ፥ “ከሲደ አሳ ግዶ ቢተ፤ ኡንቱንታ ሀዋዳን ያግተ፤ ‘ሁጲያን ሁጲያን ህንተንቱ ቦራነ ዶርሳ ታዉ ሃ አኪደ ዪተ፤ ያቲደ ሀዋን ዎጋዳን ሹኪደ ሚተ። ሱꬃና ደእያ አሹዋ ሚደ፥ መꬍና ጎዳ ቦላ ናጋራ ኦꬆፕተ’ ያጋ” ያጌዳ።

\par }{\PP ሄዋ ድራዉ፥ ሄ ጋላስ ቃማ አሳቱ ኡባይ ባረ ቦራ ቦራ አሂደ፥ ያን ሹኬድኖ።

\VS{35}ሳኦል ሄ ሳኣን መꬍና ጎዳዉ ያርሽያ ሳኣ ግምቤዳ፤ ጾሳዉ ያርሽያ ሳኣ እ ግምቢሽን፥ ሄዌ አዉ ኮይሩዋ።


\par }{\PP \VS{36}ሳኦል፥ “ሀ ቃማና ዱገ ፕልስጼማቱዋ ካሊደ አነ ቦይተ፤ ሳአይ ዎንታና ጋካናዉ፥ ኡንቱንቱዋ ኡባ ቦንቆይተ፤ ኡንቱንታካ እቱዋነ አሸናን ዎꬎይተ” ያጌዳ።

\par }{\PP ኡንቱንቱ፥ “ኤኖ፥ ኔና ሎኤዳባ ኡባ ኦꬃ” ያጊደ ዛሬድኖ።

\par }{\PP ሽን ቄሲ፥ “አነ ሀዋን ጾሳ ኦቼቶ” ያጌዳ።


\par }{\PP \VS{37}ሄዋ ድራዉ፥ ሳኦል ጾሳ፥ “ፕልስጼማ አሳቱዋ ካላደ ቦ? ኔን ኡንቱንታ እስራኤላቱ ኩሽያን አꬃደ እማኒ?” ያጊደ ኦቼዳ። ሽን ሄ ጋላስ ጾሳይ አዉ ኦድቤና።


\par }{\PP \VS{38}ያትና ሳኦል፥ “ኦላንቻቱዋ ካፓቶ፥ ኡባይ ሃይተ፤ ሀቼ አይባ ናጋራይ ኦሰቴደንቶነ አነ ቆሪደ ደሞይተ።

\VS{39}እስራኤልያ አሽያ መꬍና ጎዳይ ኤሮ! ታ ናኣ ዮናታና ግዶፐነ፥ ሀይቃናዉ በሰ” ያጌዳ። ሽን አሳፐ እት ኡራይነ ቃላ ቃትቤና።


\par }{\PP \VS{40}ሄዋፐ ጉይያን፥ ሳኦል እስራኤልያ አሳ ኡባ፥ “ህንተንቱ ኡባይካ ያ ባጋን ኤቂተ፤ ታንነ ታ ናኣ ዮናታን ሀ ባጋን ኤቃና” ያጌዳ።

\par }{\PP ሄዋፐ ጉየ አሳቱ፥ “ኤኖ፥ ኔና ሎኦዋ ኦꬃ” ያጌድኖ።


\par }{\PP \VS{41}ሄዋፐ ጉይያን፥ ሳኦል መꬍና ጎዳ እስራኤልያ ጾሳ፥ “ታዉ ልከ ዛሩዋ እማ” ያጊደ ዎሴዳ። ሳማይ ሳኦላ ቦላነ ዮናታና ቦላ ዎꬍና አሳይ ጌዬዳ።
\XREF{}{{\XO 14:41 }{\XT{ፓይ. 27:21፤ 1 ሳሜላ 28:6}}}

\VS{42}ቃይ ሳኦል፥ “ታ ቦላነ ታ ናኣ ዮናታና ቦላ የግተ” ያጌዳ። ሄዋፐ ጉየ ሳማይ ዮናታና ቦላ ዎꬌዳ።


\par }{\PP \VS{43}ሳኦል ዮናታና፥ “አነ ኔን ኦꬄዳዋ ኦዳ” ያጌዳ።

\par }{\PP ዮናታን፥ “ታን ጉꬃ ኤሳ እልሉዋ ታ ጻምኣ ጼራፐ ላጫድ። ሄኮ ታን ሀዋን ደአይ፤ ታን ሀይቃና” ያጌዳ።


\par }{\PP \VS{44}ሳኦል ሀዋዳን ያጌዳ፤ “ዮናታና፥ ኔን ሀይቃና ꬋዮፐ፥ ጾሳይ ታና ዎꬎ!” ያጌዳ።


\par }{\PP \VS{45}ሽን አሳይ ሳኦላ፥ “ዮናታን፥ እስራኤልያዉ ሀ ዎልቃማ ጾኑዋ አሄዳዌ ሀይቃኔ? ሄዌ ኡባካ ሀነና! ደኡዋ መꬍና ጎዳይ ኤሮ! አ ሁጲያፐ እት ብናናይነ ቢታን ዎና፤ አያዉ ጎፐ፥ እ ሀቼ ሀዋ ጾሳ ማዱዋን ኦꬄዳ” ያጌድኖ። ያቲደ አሳይ ዮናታና አሽና፥ እ ሀይቀናን አቴዳ።


\par }{\PP \VS{46}ሄዋፐ ጉይያን፥ ሳኦል ፕልስጼማ አሳቱዋ የደርስያዋ አጌዳ፤ ኡንቱንቱ ባረንቱ ጋድያ ስሜድኖ።


\par }{\SH ሳኦላ ካዉተꬃነ አ ሶ አሳ
\par }
{\PP \VS{47}ሳኦል እስራኤልያ ቦላ ካተ ግዶዋፐ ጉይያን፥ ኡባ ኤለካ ደእያ ባረ ሞርከቱዋ ኦሌዳ፤ ሄዋንቱካ: ሞኣባቱዋ፥ አሞናቱዋ፥ ኤዶማቱዋ፥ ጾባ ካተቱዋነ ፕልስጼማ አሳቱዋ። ባረ ቤዳ ሳኣን ኡባን ጾኔዳ።

\VS{48}እ ምኒደ ኦለቴዳ፤ አማሌቃ አሳቱዋ ጾኔዳ፤ እስራኤልያ አሳ ቦንቂያዋንቱ ኩሽያፐ አሼዳ።


\par }{\PP \VS{49}ሳኦላ አቱማ ናናይ ዮናታና፥ ይሽዊነ ማልክሹአ፤ አዉ ባይራ ናት ሱንꬃይ መራቦ፤ ቴፋ ናት ሱንꬃይ ሚካሎ።

\VS{50}አ ማቻታ አህማኣጻ ናቶ አህኖኣሞ። አ ኦላንቻቱ ጋዳዋይ አ አዉዋ እሻ ኔራ ናኣ አባኔራ።

\VS{51}ሳኦላ አዉዋ ቂስነ አባኔራ አዉዋ ኔር አቢኤላ ናና።


\par }{\PP \VS{52}ሳኦል ደኤዳ ላይꬃ ኡባን ፕልስጼማ አሳቱዋና ሱሎ ኦላ ኦለቲደ ደኤዳ። ምኖ አሳ ዎይ ጻላ አሳ ደሜዳ ዎደ ኡባን፥ እ ሄ ኡራ ባረ ኦላንቻቱዋን ጉጄ።




\par }\Chap{15}{\SH ሳኦል አማሌቃ አሳ ቦላ ደንꬄዳ ኦላ
\par }
{\PP \VerseOne{1}ሳመል ሳኦላ፥ “ባረ አሳ እስራኤልያ ቦላ ኔን ካተታናዳን ኦካናዉ መꬍና ጎዳይ ኪቴዳዌ ታና፤ መꬍና ጎዳ ቃላ ስሳ።
\XREF{}{{\XO 15:1 }{\XT{1 ሳሜላ 10:1}}}

\VS{2}ኡባፐ ዎልቃማ መꬍና ጎዳይ ሀዋዳን ያጌ፤ ‘እስራኤላቱ ግብጼፐ ከሲደ ይያ ዎደ አማሌቃ አሳቱ ኦግያን ኡንቱንቱና ኤቀቴዳ ድራዉ፥ ታን አማሌቃ አሳቱዋ ሙራና።
\XREF{}{{\XO 15:2 }{\XT{ከሳ 17:8-14፤ ዛረ. 25:17-19}}}

\VS{3}ሀእ ባ፤ አማሌቃ አሳቱዋ ሾጫ፤ ኡንቱንቶ ደእያዋ ኡባ ኡባና ꬋይሳ፤ ኡንቱንታ አሾፓ፤ ኡንቱንታ ማጫዋ አቱማዋ፥ ꬋምያዋ ቁጭያዋ፥ ሚዛ ዶርሳ፥ ጋሉዋነ ሀርያ ዎꬋ’ ያጌ” ያጌዳ።


\par }{\PP \VS{4}ሳኦል አሳ ጼጊደ፥ ጸሌማ ግያ ሳኣን ፓይድያ ዎደ እስራኤልያ ላኡ ጼቱ ሻአ፤ ይሁዳፐ ታሙ ሻአ አሳይ ደኤ።

\VS{5}ሳኦል አማሌቃቱዋ ካታማ ቢደ፥ እት ዛንጋራ ግዶን ጌመት ኡቴዳ።

\VS{6}ሳኦል ቄና አሳቱዋ፥ “ታን ህንተንታ አማሌቃ አሳቱዋና እትፐ ꬋይሰና ማላ፥ ደንድተ! ኡንቱንቱ ግዶፐ ከስተ! ሀዋፐ ክችተ! አያዉ ጎፐ፥ እስራኤላቱ ግብጼፐ ከስያ ዎደ፥ ህንተንቱ ኡንቱንታ ኡባዉ ሎይꬅ ዴጻ” ያጌዳ። ቄና አሳቱ አማሌቃ አሳቱዋ ግዶፐ ከሲደ ቤድኖ።


\par }{\PP \VS{7}ሳኦል አማሌቃ አሳቱዋ ሀዊላፐ ዶሚደ፥ ግብጼ ስንꬃን ደእያ ሹራ ጋካናዉ ሾጬዳ።

\VS{8}አማሌቃቱዋ ካትያ አጋጋ ፓጻ ደእሽን፥ ሳኦል ኦሞዴዳ፤ አ አሳ ኡባ ቃራ ማሻን ዎꬍ ዉርሴዳ።

\VS{9}ሽን ሳኦልነ አ ኦላንቻቱ፥ አጋጋነ ኡባፐ ሎእያ ዶርሳቱዋ፥ ሚዛቱዋ፥ ቦልትቦልታ ማራቱዋ፥ ጋሎቱዋነ ሀራ ሎኦባቱዋ ኡባ አሸድኖ፤ ኡንቱንቱ ሀዋንታ ኡባና ዎꬍ ዉርሳናዉ ዶስበይክኖ፤ ሽን ኡንቱንቱ ላፋባነ ካቴዳዋ ኡባና ꬋይሴድኖ።


\par }{\SH ሳኦል ካትያ ግድያዋ ጾሳይ እጼዳ
\par }
{\PP \VS{10}መꬍና ጎዳ ቃላይ ሳሜላኮ ሀዋዳን ያጊደ ዬዳ፤

\VS{11}“ታን ሳኦላ ካትያ ከሴዳዎ ካዮታይ፤ አያዉ ጎፐ፥ ሳኦል ታና ካልያዋ አጌዳ፤ ታ አዛዙዋ ኦꬅቤና” ያጌዳ። ሄዋፐ ጉየ ሳመል መቶቴዳ፤ ሄ ቃማ ኩመንꬃ መꬍና ጎዳኮ ዋሴዳ።


\par }{\PP \VS{12}ዎንታ ጉራን ሳመል ደንዲደ፥ ሳኦላና ጋከታናዉ ቤዳ፤ ሽን አሳይ አዉ፥ “ሳኦል ቃርመሎሳ ካታማ ቤዳ፤ ያን ባረና ሀሳይስያ ሀዉልትያ ኤሴዳ፤ ሄዋፐ ስሚደ፥ ገልጋላ ዎꬌዳ” ያጊደ ኦዴዳ።


\par }{\PP \VS{13}ሳመል ሳኦላኮ ጋኬዳ፤ ሳኦል ሳመላ፥ “መꬍና ጎዳይ ኔና አንጆ፤ ታን መꬍና ጎዳ አዛዙዋ ኦꬃድ” ያጌዳ።


\par }{\PP \VS{14}ሽን ሳመል ሳኦላ፥ “ሀ ታን ስስያ ዶርሳ ዋሱነ ሚዛ ዋሱ አዬ?” ያጌዳ።


\par }{\PP \VS{15}ሳኦል፥ “ኦላንቻቱ ሀዋንታ አማሌቃቱዋፐ አሄድኖ፤ ኡንቱንቱ መꬍና ጎዳዉ፥ ነ ጾሳዉ ያርሻናዉ፥ ኡባፐ ሎእያ ዶርሳቱዋነ ሚዛቱዋ አሸድኖ፤ ሽን ሀራቱዋ ሙልያካ ꬋይሴዶ” ያጌዳ።


\par }{\PP \VS{16}ሳመል ሳኦላ፥ “አነ ኤቃ፤ መꬍና ጎዳይ ዝኖ ቃማ ታዉ ኦዴዳዋ ታን ነዉ ኦዳይ” ያጌዳ።

\par }{\PP ሄዋፐ ጉየ ሳኦል፥ “ኦዳ” ያጌዳ።


\par }{\PP \VS{17}ሳመል ሳኦላ ያጌዳ፤ “ኔን ኔና ጼልና ጉꬃ ግዶፐነ፥ እስራኤልያ ዛረቶ ካትያ ግዳበይኪ? እስራኤልያ ቦላ ካተታና ማላ፥ መꬍና ጎዳይ ኔና ኦኬዳ።

\VS{18}ጾሳይ ኔና፥ ‘ባደ አማሌቃ አሳቱዋ ኢታቱዋ ኡባና ꬋይሳ፤ ኡንቱንቱ ዉራና ጋካናዉ ኡንቱንታ ኦላ’ ያጊደ ኪቴዳ።

\VS{19}ያትና፥ አያዉ መꬍና ጎዳዉ አዛዘታበይኪ? አያዉ ኦሞዶ ያረታደ መꬍና ጎዳ ጾሳ ስንꬃን ኢታባ ኦꬃዲ?” ያጌዳ።


\par }{\PP \VS{20}ሳኦል፥ “ታን መꬍና ጎዳ ቃላዉ አዛዘታድ! መꬍና ጎዳይ ታና ኪቴዳዋዳን ባድ፤ አማሌቃ አሳቱዋ ዎꬋ ዉርሳድ፤ ኡንቱንቱ ካትያ አጋጋ አሃድ።

\VS{21}ሽን ኦላንቻቱ ኦሞዱዋፐ ዶርሳነ ሚዛ ኡባፐ ሎእያዋንታ፥ መꬍና ጎዳዉ፥ ነ ጾሳዉ፥ ገልጋላን ያርሻናዉ አኪደ ዬድኖ” ያጌዳ።


\par }{\PP \VS{22}ሳመል ሳኦላ፥ “መꬍና ጎዳይ ባረ ቃላዉ አዛዘትያዋን ናሸትያዋ ኬሻ ጹግያ ያርሹዋንነ እሞታን ናሸቲ? በአ፤ አዛዘትያዌ ያርሽያዋፐ አꬌ፤ ቃይ ስስያዌ ዶርሳ ሞꬉዋፐ አꬌ።

\VS{23}አያዉ ጎፐ፥ ꬍብያዌ ሻሬችያ ናጋራ ማላ፤ ቃይ ኦቶረትያዌ ኤቃዉ ጎይንያ እታተꬃ ማላ። ኔን መꬍና ጎዳ ቃላ እጼዳ ድራዉ፥ እ ኔን ካትያ ግድያዋ እጼዳ” ያጌዳ።


\par }{\PP \VS{24}ሳኦል ሳመላ፥ “ታን ናጋራ ኦꬃድ፤ መꬍና ጎዳ አዛዙዋነ ነ ቃላ ቶቻድ። ታን አሳዉ ያዬዳ ድራዉ፥ ኡንቱንቱ ጌዳዋ ኦꬃድ።

\VS{25}ሀይ ታ ናጋራ አቶ ጋርኪ፤ ታን መꬍና ጎዳዉ ጎይናና ማላ፥ ታናና ገልጋላ ደንዳርኪ” ያጌዳ።


\par }{\PP \VS{26}ሳመል ሳኦላ፥ “ታን ኔናና ስማደ ቢከ! ኔን መꬍና ጎዳ ቃላ እጼዳ ድራዉ፥ ኔን እስራኤልያ ቦላ ካትያ ግድያዋ መꬍና ጎዳይ እጼዳ” ያጌዳ።


\par }{\PP \VS{27}ሳመል ሳኦላ ማታፐ ባናዉ ደንድና፥ ሳኦል አ ማዩዋ ማጫራ ኦይቂና ማዩ ፔቴዳ።

\VS{28}ሳመል ሳኦላ፥ “መꬍና ጎዳይ ሀቼ እስራኤልያ ካዉተꬃ ኔፐ ፔꬊደ ኔፐ ሎእያ ነ ሾሮ እሜዳ።
\XREF{}{{\XO 15:28 }{\XT{1 ሳሜላ 28:17፤ 1 ካታ. 11:30-31}}}

\VS{29}እስራኤልያ ቦንቹ ዎርዶተና፥ ዎይ ባረ ቆፋ ላመና፤ አያዉ ጎፐ፥ ባረ ቃላ ላማናዉ እ አሳ ግደና” ያጌዳ።


\par }{\PP \VS{30}ሳኦል ሳመላ፥ “ታን ናጋራ ኦꬃድ፤ ሽን ታ ጋድያ ጭማቱዋ ስንꬃንነ እስራኤልያ አሳ ስንꬃን ሀይ ታና ካዉሾፓርኪ፤ ታን መꬍና ጎዳዉ፥ ነ ጾሳዉ ጎይናናዳን፥ ኔን ታናና ደንዳርኪ” ያጊደ ዛሬዳ።


\par }{\PP \VS{31}ሄዋ ድራዉ፥ ሳመል ሳኦላና እትፐ ገልጋላ ቤዳ፤ ሳኦል መꬍና ጎዳዉ ጎይኔዳ።


\par }{\PP \VS{32}ሄዋፐ ጉይያን ሳመል፥ “አማሌቃቱዋ ካትያ አጋጋ ታኮ አህተ” ያጊደ አዛዜዳ።

\par }{\PP አጋግ ኮኮሪደ ሳሜላኮ ዬዳ፤ “ቱሙ ሀይቁ ሀዋዳን ጫሚ!” ያጌዳ።


\par }{\PP \VS{33}ሳመል አጋጋ፥ “ነ ማሻይ ማጫዋንታ መላ አሾዋዳን፥ ነ ዳያካ ማጫዋንቱ ግዶን መላ አታና” ያጌዳ። ሳመል አጋጋ መꬍና ጎዳ ስንꬃን ገልጋላን ሲፌዳ።


\par }{\PP \VS{34}ሄዋፐ ጉይያን፥ ሳመል ደንዲደ፥ ራማ ካታማ ቤዳ፤ ሳኦለካ ባረ ሶ ግብኣ ቤዳ።

\VS{35}ሳመል ሀይቃና ጋካናዉ፥ ሳኦላ በአናዉ ስሚደ ላኤንꬆ ብቤና፤ ግዶፐነ፥ ሳመል ሳኦላ ድራዉ ዬኬዳ። ሳኦላ እስራኤልያ ቦላ ካተዬዳዎ መꬍና ጎዳይ ካዮቴዳ።




\par }{\MS ዳዊታነ ሳኦላ

\par }\Chap{16}{\MR (16:1—30:31)

\par }{\SH ዳዊተ ዶረቲደ ካትያ ግዳናዉ ኦከቴዳ
\par }
{\PP \VerseOne{1}መꬍና ጎዳይ ሳመላ፥ “እስራኤልያ ቦላ እ ካትያ ግደና ማላ፥ ታን እጻክቼዳ ሳኦላ ድራዉ፥ ኔን አዉደ ጋካናዉ ዬካይ? አነ ካጭያን ዛይትያ ኩንꬃደ ከሳ፤ ታን ኔና ቤታልሄምያ እሰያኮ ኪታይ፤ ካትያ ግዳና ማላ፥ ታን አ ናናቱዋ ግዶፐ እቱዋ ዶራ ዎꬃድ” ያጌዳ።


\par }{\PP \VS{2}ሳመል፥ “ታን ዋናደ ቦ? ሳኦል ስሲደ ታና ዎꬋና” ያጌዳ።

\par }{\PP መꬍና ጎዳይ ሳመላ፥ “ኡሳቶ እትኖ አካ ባደ፥ ‘ታን መꬍና ጎዳዉ ያርሻናዉ ያድ’ ያጋ።

\VS{3}እሰያካ ያርሹዋ ሳኣ ጼሳ። ኔን ኦꬃናባ ታን ኔና በሳና፤ ታን ነዉ ኦድያዋ ታዉ ኦካ” ያጌዳ።


\par }{\PP \VS{4}ሳመል መꬍና ጎዳይ ኦዴዳዋ ኦꬄዳ፤ ቤተሌመ ቤዳ። ቤተሌመ ካታማ ጭማቱ ኮኮሪደ አናና ጋከቴድኖ። ኡንቱንቱ አ፥ “ኔን ሳሮተꬃዉ ያድ?” ያጊደ ኦቼድኖ።


\par }{\PP \VS{5}ሳመል፥ “ኤ፤ ሳሮተꬃዉ ያድ፤ ታን መꬍና ጎዳዉ ያርሻናዉ ያድ፤ ህንተንቱካ ጌይተ፤ ያቲደ ታናና ያርሹዋ ሳኣ ደንድተ” ያጌዳ፤ ቃይ እሰያነ አ ናና ጌሺደ፥ ያርሹዋ ሳኣ ኡንቱንታ ጼሴዳ።


\par }{\PP \VS{6}ኡንቱንቱ ያርሹዋ ሳኣ ጋክያ ዎደ፥ ሳመል እሰያ ናኣ ኤልኣባ በኢደ፥ “ቱሙፐ መꬍና ጎዳይ ኦክያዌ ሀዋን መꬍና ጎዳ ስንꬃን ኤቄዳ” ያጊደ ቆፔዳ።


\par }{\PP \VS{7}ሽን መꬍና ጎዳይ ሳመላ፥ “አ ማላ ዎይ አ ጌሳ አዱሳተꬃ ጼሎፓ፤ ታን አ እጻድ። አያዉ ጎፐ፥ ታን መꬍና ጎዳይ አሳይ ጼልያዋዳን ጼልከ፤ አሳይ ዴሙዋ ጼሌ፤ ሽን መꬍና ጎዳይ ዎዛና ጼሌ” ያጌዳ።


\par }{\PP \VS{8}እሰይ አብናዳባ ጼሲደ፥ ሳመላ ስንꬃ አꬄዳ፤ ሳመል፥ “ቱይት፤ መꬍና ጎዳይ ሀዋካ ዶርቤና” ያጌዳ።

\VS{9}ያትና፥ እሰይ ሻማ አꬄዳ፤ ሳመል፥ “ቱይት፤ መꬍና ጎዳይ ሀዋካ ዶርቤና” ያጌዳ።

\VS{10}ሄዋዳን ኦꬂደ፥ እሰይ ባረ ናና ላፑኑዋ ሳመላ ስንꬃ አꬄዳ፤ ሽን ሳመል እሰያ፥ “መꬍና ጎዳይ ሀዋንታ ዶርቤና” ያጌዳ።

\VS{11}ሄዋ ድራዉ፥ እ እሰያ፥ “ነዉ ደእያ ናናይ ሀዋንቱ ጻላሌየ?” ያጊደ ኦቼዳ።

\par }{\PP እሰይ፥ “ኡባፐ ቴፋ ናአይ አቴዳ፤ ሽን እ ዶርሳቱዋ ሄሜ” ያጌዳ።

\par }{\PP ሳመል፥ “ኪታደ አ አህሳ፤ እ ያና ጋካናዉ ኑን ያርሾኮ” ያጌዳ።

\VS{12}እሰይ ኪቲደ፥ ናኣ አህሴዳ፤ ሄ ናአይ አርሳ፤ አይፍያና ሎእያ ማላ ሎአ።

\par }{\PP መꬍና ጎዳይ ሳመላ፥ “ደንዳ ኤቃደ ኦካ፤ ሀዌ አ” ያጌዳ።

\VS{13}ሳመል ካጭያ ዛይትያ አኪደ፥ አ እሻቱ ስንꬃን ዳዊታ ኦኬዳ። ሄ ጋላሳፐ ዶሚደ፥ መꬍና ጎዳ አያናይ ዳዊታ ቦላን ዎልቃፐ ዎꬌዳ። ሄዋፐ ጉይያን፥ ሳመል ደንዲደ፥ ራማ ካታማ ቤዳ።


\par }{\SH ዳዊተ ሳኦላዉ ኦꬄ
\par }
{\PP \VS{14}መꬍና ጎዳ አያናይ ሳኦላፐ ሻከቴዳ፤ መꬍና ጎዳፐ ኪተቴዳ ኢታ አያናይ ሳኦላ ኡንኤꬄዳ።

\VS{15}ሳኦላ ቆማቱ አ፥ “ጾሳፐ ኪተቴዳ ኢታ አያናይ ኔና ኡንኤꬄ።

\VS{16}ኑ ጎዳይ ዲꬃ ሎይꬅ ዲጽያ አሳ ኮያና ማላ፥ ባረ ቆማቱዋ፥ ሀዋን ደእያዋንታ አዛዞ። ጾሳፐ ኪተቴዳ ኢታ አያናይ ኔና ኦይቂያ ዎደ፥ ሄ ብታን ዲꬃ ዲጻና፤ እ ዲጽና ነዉ ኬካና” ያጌድኖ።


\par }{\PP \VS{17}ሳኦል ባረ ቆማቱዋ፥ “ዲꬃ ሎይꬂደ ዲጽያ አሳ ኮዪደ፥ ታዉ አኪደ ዪተ” ያጌዳ።


\par }{\PP \VS{18}ቆማቱዋፐ እቱ ሳኦላ፥ “በአ፤ ቤታልሄምያ እሰያዉ ዲꬃ ሎይꬂደ ዲጽያ እት ናአይ ደኤ። ሄ ናአይ ጻላነ ቶራንቻ አሳ፤ ሃሳያዉ ጭንጫነ ማላ ሎአ አሳ፤ ቃይ መꬍና ጎዳይ አናና እትፐ ደኤ” ያጌዳ።


\par }{\PP \VS{19}ያትና፥ ሳኦል እሰያኮ ኪቲደ፥ “ነ ዶርሳ ሄምያ ነ ናኣ ዳዊታ ታዉ የዳ” ያጌዳ።

\VS{20}ሄዋፐ ጉየ እሰይ ኡክꬃ፥ ኦጎሩዋ ዎይንያ ኤሳነ ጋሎ ዶርሳ ማራ እቱዋ ሀርያን ጫኒደ፥ ባረ ናኣ ዳዊታና ሳኦላዉ የዴዳ።


\par }{\PP \VS{21}ዳዊተ ሳኦላኮ ዬዳ፤ አ ኪታን ገሌዳ። ሳኦል ዳዊታ ሎይꬅ ዶሴዳ፤ ዳዊተ ሳኦላዉ ኦላ ሚሻ ኦይቂያዋ ግዴዳ።

\VS{22}ያትና፥ ሳኦል እሰያዉ፥ “ዳዊተ ታዉ ኦꬂደ ጋምእሾ፤ ታን አ ዶሳድ” ያጊደ ኪቴዳ።


\par }{\PP \VS{23}ሄዋፐ ስምና፥ ጾሳፐ ኪተቴዳ ኢታ አያናይ ሳኦላ ኦይቂያ ዎደ ኡባን፥ ዳዊተ ዲꬃ አኪደ ባረ ኩሽያን ዲጸ፤ ኢታ አያናይ አ የድያ ድራዉ፥ ሳኦላዉ ኬኬነ እ ፓጼ።




\par }\Chap{17}{\SH ዳዊታነ ጎልያዳ
\par }
{\PP \VerseOne{1}ፕልስጼማ አሳቱ ባረንቱ ኦላንቻቱዋ ይሁዳን ደእያ ሶኮ ጌተትያ ሳኣ ኦላዉ ሺሼድኖ፤ ሶኮፐነ አዜቃፐ ግዱዋን ደእያ ኤፈስጻሚማ ጌተትያ እት ሳኣን ሺቅ ኡቴድኖ።

\VS{2}ሳኦልነ እስራኤላቱ ኤላ ጌተትያ ዛንጋራን ሺቅ ኡቴድኖ፤ ፕልስጼማ አሳቱዋና ኦለታናዉ ሳልፕያን ከሴድኖ።

\VS{3}ፕልስጼማ ኦላንቻቱ እት ደርያን ሳልፕና፥ እስራኤላቱካ ሀራ ደርያን ሳልፔድኖ፤ ኡንቱንቱ ላኡዋ ዛንጋራይ ሻኬ።


\par }{\PP \VS{4}ጋተ ካታማን ደእያ፥ ጎልያዳ ጌተትያ እት ቶራ ቃራ ብታኒ ፕልስጼማቱ ሺቄዳ ሳኣፐ ዬዳ፤ አ ጌሳይ ኡሱፑን ዋꬋነ ታካ።

\VS{5}እ እሻታማነ ላፑን ኪሎ ግራመ ዴጽያ ናሃስያ ብራታ ኮትያ ማዬዳ፤ ቃይ ናሃስያ ብራታ ቆጲያ ባረ ሁጲያን ዎꬄዳ።

\VS{6}ናሃስያ ብራታ ጋምባልያ ባረ ገድያን አꬄዳ፤ ባረ ሀሽያን ናሃስያ ብራታፐ ቆጸቴዳ ጽንቃ ቶኬዳ።

\VS{7}አ ቦድያ ቶማይ ሸማይንያ ዎንዳራሽያ ኬሻ፤ ቦድያ አይፊ ላፑን ኪሎ ግራመ ዴጼ፤ ጎንዳልያ ቶኬዳ እት ብታኒ አ ስንꬃን ሀመቴ።


\par }{\PP \VS{8}ጎልያደ ኤቂደ፥ ቃላ ꬎቁ ኦꬂደ፥ እስራኤልያ ኦላንቻቶ ሀዋዳን ያጊደ ጬቄዳ፤ “ህንተንቱ ዋናና ጊደ ኦላዉ ሳልፔድቴ? ታን ፕልስጼማ አሳ ግድክታ? ቃይ ህንተንቱ ሳኦላ ቆማቱዋ ግድክቴ? አነ ህንተንቱ ግዶፐ እት አሳ ዶርተ፤ ሄ ብታኒ ታኮ ዎꬎ።

\VS{9}ሄ ብታኒ ታናና ኦለቲደ ታና ዎꬎፐ፥ ኑን ህንተንቱ ቆማቱዋ ግዳና፤ ሽን ታን አ ጾናደ ዎꬎፐ ህንተንቱ ኑ ቆማቱዋ ግዳናነ ኑዉ ሞደታና” ያጌዳ።

\VS{10}ቃይካ ሄ ፕልስጼመ ብታኒ፥ “ታን ሀቼ እስራኤልያ ኦላንቻቱዋ ናሳይ፤ ታዉ እት አሳ እምተ፤ አነ ላኡ ኦለቴቶ!” ያጌዳ።

\VS{11}ሳኦልነ እስራኤላቱ ፕልስጼምያ ቃላ ስሲደ፥ ዬላቴድኖነ ዳሮፐ ያዬድኖ።


\par }{\PP \VS{12}ዳዊተ ይሁዳ ጋድያን ቤታልሄመን ደእያ ኤፍራታ እሰያ ናኣ። እሰያዉ ሆስፑን አቱማ ናናይ ደኢኖ፤ ሳኦል ካትያ ግዲደ ደእያ ዎደ፥ እሰይ ሎይꬅ ጭሜዳነ ዳሮ ደኤዳ አሳ።

\VS{13}እሰያ አቱማ ናናይ ባይራትያዋንቱ ሄዛቱ ሳኦላ ካሊደ ኦላ ቤድኖ፤ ኦላ ቤዳ አ ሄዙ ናናቱዋ ሱንꬃይ ሀዋ፤ ባይራይ ኤልኣባ፤ ቴፋይ አምናዳባ፤ ሄዘንꬁ ሻማ።

\VS{14}ዳዊተ ናናቱዋ ኡባፐ ቴፋ። ባይራ ሄዙ ናናይ ሳኦላ ካሌድኖ፤

\VS{15}ሽን ዳዊተ ባረ አዉዋ ዶርሳቱዋ ሄማናዉ ሳኦላ ማታፐ ቤተሌመ ስመረቴ።


\par }{\PP \VS{16}ሄ ፕልስጼም ኦይታሙ ጋላሳ ጉራነ ኦማርስ ዪደ፥ እስራኤላቱዋ ናሴ።


\par }{\PP \VS{17}እት ጋላስ እሰይ ባረ ናኣ ዳዊታዉ ሀዋዳን ያጌዳ፤ “ሀ ጺጸቴዳ ትሻፐ ታሙ ኪሎ ግራምያነ ሀ ታሙ ኡክꬃቱዋ አካደ፥ ነ እሻቶ አፋደ ነ እሻቱ ሺቄዳ ሳኣ ኤለካ ጋꬃ።

\VS{18}ሀ ታሙ ኑካ ፕላቱዋካ ኡንቱንቱ ሻላቃዉ አፋ፤ ነ እሻቱ ዋን ደእንቶ በኣደ፥ ኡንቱንቱ ሳሮ ደእያዎ ማላታ ኡንቱቱፐ አካደ ያ።

\VS{19}ካትያ ሳኦል፥ ነ እሻቱዋነ እስራኤልያ አሳይ ኡባይ፥ ፕልስጼማ አሳቱዋና ኦለቲደ፥ ኤላ ዛንጋራን ደኢኖ” ያጌዳ።


\par }{\PP \VS{20}ዳዊተ ወንታ ጉራና ደንዲደ ዶርሳ ዉድያ ሀራ አሳ ሄንꬂደ፥ እሰይ አዛዜዳዋ ጫን አኪደ ቤዳ። እስራኤልያ ኦላንቻቱ ባረንቱ ቃላ ꬎቁ ኦꬂደ ጋርማሚደ ኦላዉ ሳልፕሽን፥ ዳዊተ ጋኬዳ።

\VS{21}እስራኤልያ አሳቱነ ፕልስጼማ አሳቱ እቱ እቱዋኮ ጼሊደ ሳልፔድኖ።

\VS{22}ዳዊተ ባረ አሄዳ ሚሻ ሽንቃ ናግያዋ ኩሽያን ዎꬂደ፥ ኦላ ሳልፕያ ዎጽ ቢደ፥ ባረ እሻቱዋ ሳሮቴዳ።

\VS{23}ዳዊተ ባረ እሻቱዋና ሃሳይሽን፥ ጋተፐ ዬዳ ቶራ ቃራይ፥ ፕልስጼምያ ጎልያደ ባረ ሳልፕያፐ ጋጻ ከሲደ፥ ሀሮደዋዳንካ እስራኤላቱዋ ናሴዳ፤ እ ናስያዋ ዳዊተ ስሴዳ።

\VS{24}እስራኤልያ አሳይ ኡባይ ሄ ብታንያ በኤዳ ዎደ፥ ሎይꬅ ያዪደ አፐ ባቃቴድኖ።


\par }{\PP \VS{25}እስራኤልያ አሳይ እቱ እቱዋ፥ “ሀ ከስያ ብታንያ በኤድቴ? እ ቱሙዋፐ እስራኤልያ ናሳናዉ ከሴዳ! ሀ ብታንያ ዎꬍያ ኡራዉ ካትያ ሳኦል ዳሮ አቁዋ እማና፤ ቃይ ባረ ናቶካ አዉ እማና፤ አ አዉዋ ጎልያ አሳይ እስራኤላን ካትያ ጊራካ ጊረና” ያጌድኖ።


\par }{\PP \VS{26}ዳዊተ ባረ ማታን ኤቄዳ አሳ፥ “ሀ ፕልስጼምያ ዎꬊደ፥ ሀ ዬላ እስራኤልያፐ ቁጭያ ኡራዉ አያይ ኦሰታኔ? ሀ ቃጻረትቤና ፕልስጼም፥ ደኡዋ ጾሳ ኦላንቻቱዋ ናስያዌ እ ኦኔ?” ያጊደ ኦቼዳ።


\par }{\PP \VS{27}ሽን ኡንቱንቱ አ፥ “ሀ ብታንያ ዎꬍያ ኡራዉ ሀዌ ሀዌ ኦሰታና” ያጊደ ካሰዋዳንካ አዉ ዛሬድኖ።


\par }{\PP \VS{28}ዳዊተ አሳና ሃሳይያዋ አ እሻይ ኡባፐ ባይራይ ኤልኣብ ስሲደ፥ ዳዊታ ቦላ ሀንቁዋ ኤጽ ከሴዳ፤ “ኔን ሀ ሳኣ አያዉ ያድ? ሄ አማሬዳ ዶርሳቱዋ ዎራን ኦናና የጋድ? ነ ኦቶሩዋነ ነ ዎዛና እታተꬃ ታን ኤራይ፤ ኔን ኦላ በአናዉ ያዳ” ያጌዳ።


\par }{\PP \VS{29}ዳዊተ፥ “ታን ሀእ አይ ኦꬃድታ? ሀራይ አቶፐ ሃሳያናዉካ ዳንዳይክታ?” ያጌዳ።

\VS{30}ዳዊተ ባረ እሻ አጊደ፥ ሀራ አሳኮ ስሚደ፥ ካሰዋዳንካ ኦቼዳ፤ አሳይ አዉ ካሰዋዳንካ ዛሬዳ።


\par }{\PP \VS{31}ዳዊተ ሃሳዬዳዋ ስሴዳ አሳቱ ሳኦላዉ ኦዴድኖ፤ ሳኦል ዳዊታ ጼስሴዳ።

\VS{32}ዳዊተ ሳኦላ፥ “ሀ ብታንያ ጋሱዋን ኦ ዎዛናይካ ያዮፖ፤ ታን ነ ቆማይ ባደ፥ ሀ ፕልስጼምያና ኦለታና” ያጌዳ።


\par }{\PP \VS{33}ሳኦል ዳዊታ፥ “ሀ ፕልስጼምያና ኔን ኦለታናዉ ዳንዳያካ፤ አያዉ ጎፐ፥ ኔን ናኣ፤ ሽን ናአተꬃፐ ዶሚደ፥ እ ኦለቲደ ድጬዳ አሳ” ያጌዳ።


\par }{\PP \VS{34}ሽን ዳዊተ ሳኦላ፥ “ታን ነ ቆማይ ታ አዉዋ ዶርሳቱዋ ሄማይ፤ ጋሙ ዎይ ባባንꬃ ማላትያ ዶአይ ዪደ ዉድያፐ ዶርሳ ኦይቂያ ዎደ፥

\VS{35}አ ካላደ ታን ባደ አ ዶናፐ ዎꬃ አካይ፤ ታኮ ስምያ ዎደ፥ ቡቻ ኦይቃደ፥ ሾጫ ዎꬋይ።

\VS{36}ታን ነ ቆማይ ጋሙዋነ ባባንꬃ ዎꬋድ፤ ሀ ቃጻረትቤና ፕልስጼም ደኡዋ ጾሳ ኦላንቻቱዋ ናሴዳ ድራዉ፥ እካ ኡንቱንቱፐ እቱዋዳን ሀናና።

\VS{37}ጋሙዋነ ባባንꬃ ጹጉንꬃፐ ታና አሼዳ መꬍና ጎዳይ ሀ ፕልስጼምያ ኩሽያፐካ አሻናዋ” ያጌዳ።

\par }{\PP ሳኦል ዳዊታ፥ “ባ፤ መꬍና ጎዳይ ኔናና ግዶ” ያጌዳ።


\par }{\PP \VS{38}ሄዋፐ ጉይያን፥ ሳኦል ባረ ማዩዋ ዳዊታ ማይዜዳ፤ ዳዊታ ሁጲያን ናሃስያ ብራታ ቆጲያ ዎꬄዳ፤ ናሃስያ ብራታ ኮትያካ ዳዊታ ማይዜዳ።

\VS{39}ዳዊተ ባረ ኦላ ማዩዋ ቦላ ማሻ ዳንጬዳ፤ ሀመት በኤዳ፤ ሽን ዳንዳይቤና፤ አያዉ ጎፐ፥ ሄዋ ማላ ማዩዋ ማይ ኤረና።

\par }{\PP ሄዋፐ ጉይያን፥ ዳዊተ ሳኦላ፥ “ታን ሀዋ ማላ ማዩዋ ማያደ ሜዘታቤና ድራዉ፥ ሀዋና ባናዉ ዳንዳይከ” ያጊደ ኦላ ማዩዋ ኡባና ቃሬዳ።

\VS{40}ዳዊተ ባረ ሄንꬃ ጋትማ ኦይቂደ፥ ሻፋፐ ሙይላ ሹቻ እቼሻቱዋ ማጽ አኪደ፥ ባረ ቃርጪቱዋን የጌዳ፤ ባረ ያምባርሻ ኦይቂደ፥ ጎልያደኮ ማቴዳ።


\par }{\PP \VS{41}ጎልያደካ ዳዊታኮ ሺቅ ሺቂደ ማታተዳ፤ ጎንዳልያ ቶክያ ብታኒ አ ስንꬃን ደኤ።

\VS{42}እ ዳዊታ ትሽ ኦꬅ ጼሊደ፥ ዳዊተ ናኣ ግዴዳዋነ ማላ ሎአነ አርሳ ግዴዳዋ በኢደ ካꬌዳ።

\VS{43}ዳዊታ፥ “ኔን ጋትማ ኦይቃደ ታ ቦላ ያናዉ፥ ታና ካና ጋድየ?” ያጌዳ፤ ባረ ጾሳቱዋ ሱንꬃን ዳዊታ ሸቄዳ።

\VS{44}እ ቃይካ ዳዊታ፥ “ሃያ፤ ታን ነ አሹዋ ሳሉዋ ካፎቶነ ሳኣ ዶአቶ እማና” ያጌዳ።


\par }{\PP \VS{45}ዳዊተ ፕልስጼምያ፥ “ኔን ማሻ፥ ቦድያነ ጽንቃ ኦይቃደ ታ ቦላ ያሳ፤ ሽን ታን ኡባፐ ዎልቃማ መꬍና ጎዳ ሱንꬃን፥ ኔን ናሴዳ እስራኤልያ ኦላንቻቱ ጾሳ ሱንꬃን ነ ቦላ ያይ።

\VS{46}ሀቼ መꬍና ጎዳይ ኔና ታ ኩሽያን አꬅ እማና፤ ታን ኔና ሾጫና፤ ነ ቆꬍያካ ሙጫ ኦላና። ፕልስጼማ ኦላንቻቱዋ አሃ ሳሉዋ ካፎቱዋዉነ ሳኣ ዶአቶ ታን ሀቼ እማና፤ ያትና፥ እስራኤላን ጾሳይ ደእያዋ ሳኣን ደእያ አሳይ ኡባይ ኤራና።

\VS{47}መꬍና ጎዳይ ባረ አሳ አሻናዉ ቶራ ዎይ ማሻ ኮየናዋ ሀዋን ሺቄዳ አሳይ ኡባይ ኤራና፤ አያዉ ጎፐ፥ ኦላይ መꬍና ጎዳዋ። እ ህንተንታ ኡባ ኑ ኩሽያን አꬅ እማና” ያጌዳ።

\VS{48}ፕልስጼም ደንዲደ ቢደ፥ ዳዊታና ኦላ ጋከታናዉ ሺቄዳ ዎደ፥ ዳዊተ ኦለትያ ኦላዉ ኤለካ ዎጼዳ።

\VS{49}ዳዊተ ባረ ቃርጪትያ ግዶ ኩሽያ የዲደ፥ እት ሹቻ አኪደ ያምባርሻን ዎꬂደ ያምባሪደ፥ ፕልስጼምያ ዴሙዋ ጫዴዳ። ሹቻይ ብታንያዉ ዴሙዋ ግዶ ገሌዳ፤ ያትና፥ ብታኒ ቢታን ጉፋኒደ ኩንዴዳ።


\par }{\PP \VS{50}ያቲደ ዳዊተ ፕልስጼምያ ያምባርሻንነ ሹቻን ጾኔዳ። ዳዊተ ባረ ኩሽያን ማሻይ ባይናን ፕልስጼምያ ጫዲደ ዎꬌዳ።\XREF{}{{\XO 17:50 }{\XT{2 ሳሜላ 21:19}}}

\VS{51}ዳዊተ ዎጺደ ቢደ፥ አ ቦላ ከስ ኤቂደ፥ ፕልስጼምያ ማሻ ኦይቂደ ሾኩዋ ግዶፐ ሾድ አኪደ፥ አ ቆꬍያ ሙጨዳ።
\XREF{}{{\XO 17:51 }{\XT{1 ሳሜላ 21:9}}}

\par }{\PP ፕልስጼማ አሳቱ ባረንቱ ቶራ ቃራይ ሀይቄዳዋ በኤዳ ዎደ ባቃቴድኖ።

\VS{52}እስራኤልያ አሳይነ ይሁዳ አሳይ ደንዲደ ዋሲደ፥ ፕልስጼማ አሳቱዋ ጋተነ ኤቅሮና ካታማቱዋ ፐንገቱዋ ጋꬃናሽን የደርሴድኖ፤ ፕልስጼማ አሳ አሃይ ጋተነ ኤቅሮና ጋካናዉ፥ ሻእራይማ አፍያ ኦግያን ኡባን ኩንዴዳ።

\VS{53}እስራኤልያ አሳይ ፕልስጼማ አሳቱዋ የደርስ ስሚደ፥ ኡንቱንቱ ሺቄዳ ሳኣ ቦንቄድኖ።

\VS{54}ዳዊተ ፕልስጼምያ ቆꬍያ የሩሳላመ አሄዳ፤ ሽን ፕልስጼምያ ኦላ ሚሻ ባረ ዱንካንያ ግዶን ዎꬄዳ።


\par }{\PP \VS{55}ዳዊተ ፕልስጼምያኮ ቢሽን፥ ሳኦል በኤዳ ዎደ፥ ኦላንቻቱ ካፑዋ አባኔራ፥ “አባኔራ፥ ሀ ዎዳላይ ኦ ናኤ?” ያጊደ ኦቼዳ።

\par }{\PP አባኔር ሳኦላ፥ “ካዎ፥ ነ ሸምፑ ኤሮ ታን አ ኤርከ” ያጊደ ዛሬዳ።


\par }{\PP \VS{56}ካት ዛሪደ፥ “ያቶፐ ሀ ዎዳላይ ኦ ናኤንቶነ አነ ኦቻደ ጋካ” ያጌዳ።


\par }{\PP \VS{57}ዳዊተ ፕልስጼምያ ዎꬊደ ስሜዳዋፐ ጉይያን፥ ሙጬዳ ፕልስጼምያ ሁጲያ ኦይቄዳ ሳና፥ አባኔር አ ሳኦላ ስንꬃ አኪደ አፌዳ።

\VS{58}ሳኦል አ፥ “ዎዳላዉ፥ ኔን ኦ ናኤ?” ያጊደ ኦቼዳ።

\par }{\PP ሽን ዳዊተ፥ “ታን ቤታልሄምያ ነ ቆማ እሰያ ናኣ” ያጊደ ዛሬዳ።




\par }\Chap{18}{\SH ዳዊታነ ዮናታና
\par }
{\PP \VerseOne{1}ዳዊተ ሳኦላና ሃሳይያዋ ዉርሴዳዋፐ ጉይያን፥ ሳኦላ ናኣ ዮናታን ዳዊታና ዳሮ ማታ ዳቦተꬃ መꬌዳ፤ ዮናታን ዳዊታ ባረ ሁጲያዳን ሲቄዳ።

\VS{2}ሄ ጋላሳፐ ዶሚደ፥ ሳኦል ዳዊታ ባረናና ዎꬄዳ፤ ባረ አዉዋ ሶ ጉየ ስመናዳን ድጌዳ።

\VS{3}ዮናታን ዳዊታ ባረ ሁጲያዳን ሲቅያ ድራዉ፥ አናና ቃላ ጫቁዋ ጫቀቴዳ።

\VS{4}ዮናታን ባረ ማዬዳ ካባ ቃሪደ፥ ባረ ኦላ ማዩዋና፥ ባረ ማሻና፥ ባረ ዎንዳፍያናነ ባረ ሳቂያና እትፐ ዳዊታዉ እሜዳ።


\par }{\PP \VS{5}ሳኦል ኪቴዳ ኡባባ ዳዊተ ፖሊደ ኦꬅያ ድራዉ፥ ሳኦል ዳዊታ ባረ ኦላንቻቱ ግዶን ጋዳዋ ሱንꬄዳ፤ ሄዌ አሳ ኡባካ አ ኦላንቻቱዋካ ናሸቼዳ።


\par }{\SH ሳኦል ዳዊታ ቃናቴዳ
\par }
{\PP \VS{6}ዳዊተ ፕልስጼምያ ጎልያዳ ዎꬍና አሳይ ሶ ስምያ ዎደ፥ ማጫ አሳይ ናሸቻ የꬃ የጺድነ ዱሪደ፥ ካባሩዋ ባቂደነ ዲꬃ ዲጺደ፥ ካትያ ሳኦላ ሞካናዉ እስራኤልያ ካታማቱዋ ኡባቱዋፐ ከሴዳ።

\VS{7}ማጫዋንቱ ዱሪደ፥

\par }{\Q “ሳኦል ሻኣ ዎꬌዳ፤

\par }{\QB ዳዊተ ታሙ ሻኣ ዎꬌዳ”

\par }{\MM ያጊደ የጼድኖ።
\XREF{}{{\XO 18:7 }{\XT{1 ሳሜላ 21:11፤ 29:5}}}


\par }{\PP \VS{8}ሳኦል ሀ የꬃይ ኢትና፥ ሎይꬅ ሀንቀቴዳ፤ ሳኦል ባረ ቆፋን፥ “ዳዊታ፥ ‘ታሙ ሻኣ ዎꬌዳ’ ጊደ፥ ታና፥ ‘እት ሻኣ ዎꬌዳ’ ጌድኖ፤ ያትና፥ ካዉተꬃፐ አትና አዉ አዬ አቴዳዌ?” ያጌዳ።

\VS{9}ሄ ጋላሳፐ ዶሚደ፥ ሳኦል ዳዊታ ቃናተ አይፍያን ጼሌዳ።


\par }{\PP \VS{10}ዎንተꬃ ጋላሳ ኢታ አያናይ ጾሳፐ ኪተቲደ፥ ሳኦላ ኦይቄዳ፤ ሳኦል ባረ ሶን ኤሉመቴዳ። ዳዊተ ሀሮደዋዳን ዲꬃ ዲጼዳ፤ ሳኦል ቶራ ባረ ኩሽያን ኦይቂ ኡቴዳዌ፥

\VS{11}“ዳዊታ ጎዳና ጋꬃደ ስካድ” ጊደ ቶራ ጾንጌዳ። ሽን ዳዊተ ላኡ ጌደ አፐ ሀሌዳ።


\par }{\PP \VS{12}መꬍና ጎዳይ ሳኦላ አጊደ ዳዊታና ደእያ ድራዉ፥ ሳኦል ዳዊታዉ ያዬዳ።

\VS{13}ሄዋ ድራዉ፥ ሳኦል ዳዊታ ባረ ስንꬃፐ ሃሲደ፥ ሻአ ኦላንቻቶ ካፑዋ ከሴዳ። ያትና፥ ዳዊተ ባረ ጭታ ኦላን ካለꬄዳ።

\VS{14}መꬍና ጎዳይ ዳዊታና እትፐ ደእያ ድራዉ፥ እ ኦꬅያባይ ኡባይ አዉ እንጀቴዳ።

\VS{15}ዳዊተ ኦꬅያባይ ኡባይ ሎይꬅ እንጀትያዋ ሳኦል በኢደ፥ አዉ ሎይꬅ ያዬዳ።

\VS{16}ሽን ዳዊተ ኡንቱንታ ኦላን ካለꬅያ ድራዉ፥ እስራኤላነ ይሁዳ አሳይ ኡባይ አ ሲቄድኖ።


\par }{\PP \VS{17}ሄዋፐ ጉይያን፥ ሳኦል ዳዊታ፥ “ታ ናታ ባይራታ መራባ ሀናሽ፤ ታን ኦ ነዉ ማቸ ኦꬃደ እማና፤ ኔን ምኖ አሳ ግዳ፤ ያታደ መꬍና ጎዳ ኦላ ኦለታ” ያጌዳ። ሳኦል ባረ ዎዛናን፥ “ታን አ ቦችከ፤ ፕልስጼማ አሳቱ አ ዎꬋና” ያጊደ ቆፔዳ።

\VS{18}ሽን ዳዊተ ሳኦላ፥ “ካትያና ቦሎታናዉ ታን ኦኔ? ታ ሶ አሳይካ አዬ? ዎይ ታ አዉዋ ያራይካ እስራኤልያ አሳ ግዶን አዬ?” ያጌዳ።

\VS{19}ሽን ሳኦላ ናታ መራባ ዳዊታው እመትያ ዎዲ ጋክና፥ ማሆላ ካታማፐ ዬዳ፥ አድሪኤላ ጌተትያ እት ብታንያዉ እመታዱ።


\par }{\SH ዳዊተ ሳኦላ ናቶ አኬዳ
\par }
{\PP \VS{20}ግዶፐነ፥ ሳኦላ ናታ ሚካላ ዳዊታ ሲቃዱ፤ ሳኦል ሄዋ ስሲደ ናሸቴዳ።

\VS{21}እ ባረ ዎዛናን፥ “አዉ ጲረ ግዳና ማላነ ፕልስጼማ አሳቱ አ ዎꬋና ማላ፥ ታን ሚካሎ ዳዊታዉ እማና” ያጊደ ቆፔዳ። ሄዋ ድራዉ፥ ሳኦል ዳዊታ፥ “ኔን ታናና ቦሎታናዉ ሀዌ ነዉ ላኤንꬆ ካጫ” ያጌዳ።


\par }{\PP \VS{22}ቃይካ ሳኦል ባረ ቆማቱዋ ጼሲደ፥ “ካቲ ኔናን ናሸቴዳ፤ አ ቆማቱ ኡባይካ ኔና ዶሲኖ፤ ሀእ ኔን ካትያና ቦሎታ ያጊደ ጹራን ዳዊታዉ ኦድተ” ያጊደ አዛዜዳ።


\par }{\PP \VS{23}ኡንቱንቱ እ ጌዳዋዳንካ ዳዊታዉ ኦዴድኖ፤ ሽን ዳዊተ ኡንቱንቶ፥ “ካትያና ቦሎታናዌ ህንተንቶ ላፋባ ማላቲየ? ታን ህዬሳነ ኤረተና አሳ” ያጊደ ዛሬዳ።


\par }{\PP \VS{24}ሳኦላ ቆማቱ ዳዊተ ጌዳዋ ሳኦላዉ ኦዴድኖ።

\VS{25}ሳኦል ባረ ቆማቱዋ፥ “ዳዊታው ሀዋዳን ያጊደ ኦድተ፤ ‘ካቲ ባረ ሞርከቱዋ ሀሉዋ ከሳናዉ ጼቱ ፕልስጼማ አሳቱዋ ቃራቱዋፐ አትና፥ ኔፐ ሀራ ጭሎሻ ኮየና’ ያግተ” ያጌዳ። ሳኦል ሄዋ ጌዳዌ፥ “ዳዊተ ፕልስጼማቱዋ ኩሽያን ሀይቆ” ጊደ ቆፔዳ ድራሳ።


\par }{\PP \VS{26}ሳኦላ ቆማቱ ሳኦል ጌዳዋ ዳዊታዉ ኦዴድኖ፤ ካትያና ቦሎትያዌ ዳዊታ ናሸቼዳ። ሄዋ ድራዉ፥ ቡላቻ ጋላሳይ ጋካናፐ ካሰቲደ፥

\VS{27}ዳዊተነ አ አሳይ ደንዲደ ቤድኖ፤ ፕልስጼማቱዋፐ ላኡ ጼቱ አሳ ዎꬌድኖ። ዳዊተ ካትያና ቦሎታናዉ ሄ አሳቱዋ ቃራቱዋ አሂደ፥ ካዎ ኩመንꬃ ፓይዲደ ሼዳ። ሄዋ ድራዉ፥ ሳኦል ባረ ናቶ ሚካሎ ዳዊታዉ እሜዳ።


\par }{\PP \VS{28}ሳኦል መꬍና ጎዳይ ዳዊታና እትፐ ደእያዋነ አ ናታ ሚካላ ዳዊታ ሲቅያዋ ኤሬዳ።

\VS{29}ሄዋ ድራዉ፥ ሳኦል ዳዊታዉ ካሰዋፐ አꬂደ ያዬዳ። ሳኦል ባረ ደኡዋ ላይꬃ ኡባን ዳዊታዉ ሞርከ ግዴዳ።


\par }{\PP \VS{30}ፕልስጼመ ካፓቱ ኦለታናዉ ከስያዋ አግበይክኖ፤ ሽን ኦላዉ ከሴዳ ፓይዱዋ ኡባን ሳኦላ ጋዳዋቱ ኡባፐ ጾኑ ሀንያዌ ዳዊተሳ፤ ሄዋ ድራዉ፥ እ ኤረቴዳ አሳ ግዴዳ።




\par }\Chap{19}{\SH ሳኦል ዳዊታ የደርሱዋ ዶሜዳ
\par }
{\PP \VerseOne{1}ሳኦል ባረ ናኣ ዮናታናዉነ ባረ ቆማቱዋ ኡባዉ፥ “ዳዊታ ዎꬍተ” ያጊደ ኦዴዳ፤ ሽን ሳኦላ ናአይ ዮናታን ዳዊታ ሎይꬅ ሲቄዳ።

\VS{2}ሄዋ ድራዉ፥ ዮናታን ዳዊታዉ ሀዋዳን ያጊደ ኦዴዳ፤ “ታ አዉ ሳኦል ኔና ዎꬋናዉ ኮዬ፤ ዎንት ጉራ ነዉ ናገታ፤ እት ሳኣን ቆሰታደ ደአሻ።

\VS{3}ታን ታ አቡና ባደ፥ ኔን ቆሰቴዳ ጋደን ኤቃና፤ ታን ነባ አዉ ኦዳደ፥ አፐ ስሴዳባ ነዉ ኦዳና” ያጌዳ።


\par }{\PP \VS{4}ዮናታን ዳዊተዋ ናሺደ፥ ባረ አዉዋ ሳኦላ ሀዋዳን ያጌዳ፤ “ካቲ ባረ ቆማ ዳዊታ ናቆፖ፤ አያዉ ጎፐ፥ እ ኔና ናቂቤና፤ እ ኦꬄዳባይ ኔና ሎይꬅ ጎኤዳ።

\VS{5}እ ፕልስጼምያ ዎꬍያ ዎደ ባረ ሸምፖ ቃረትቤና። መꬍና ጎዳይ እስራኤልያ ኡባዉ ዎልቃማ ጾኑዋ እሜዳ፤ ሄዋ በኣደ ኔንካ ናሸታዳ። ያትና፥ ኔን ጌሻ አሳ ናቃናዉ አያዉ ቆፓይ? ጋሱ ባይናን ዳዊታ ዎꬋናዉ አያዉ ኮያይ?” ያጌዳ።


\par }{\PP \VS{6}ሳኦል ዮናታን ኦዴዳዋ ስሲደ፥ “መꬍና ጎዳይ ኤሮ፥ ታን ዳዊታ ዎꬍከ” ያጊደ ጫቄዳ።


\par }{\PP \VS{7}ዮናታን ዳዊታ ጼሲደ፥ ሃሳዬዳዋ ኡባ ኦዴዳ። ያቲደ ዳዊታ ሳኦላኮ አሄዳ፤ ዳዊተ ሳኦላና ካሰዋዳንካ ደኤዳ።


\par }{\PP \VS{8}ሀራ ኦላይካ ደንዴዳ፤ ዳዊተ ከሲደ ፕልስጼማ አሳቱዋና ኦለቴዳ፤ ኡንቱንታ ዎልቃማ ሾቻ ሾጭና፥ ኡንቱንቱ አ ስንꬃፐ ባቃቴድኖ።


\par }{\PP \VS{9}ሄዋፐ ስሚደ፥ ሳኦል ቶራ ኦይቂደ ባረ ሶን ኡት ደእሽን፥ ኢታ አያናይ መꬍና ጎዳፐ ኪተቲደ አ ኦይቄዳ። ያትና፥ ዳዊተ ዲꬃ ዲጽሽን፥

\VS{10}ሳኦል ዳዊታ ጎዳና ጋꬂደ ዳንꬃናዉ (ኦይꬃናዉ) ቶራ ጾንጌዳ፤ ሽን ዳዊተ አፐ ሀሌዳ፤ ቶራይ ጎዳን ኤቄዳ። ሄ ጋላሳ ቃማ ዳዊተ ባቃቲደ ከስ አኬዳ።


\par }{\PP \VS{11}ሄዋፐ ጉይያን፥ “ዳዊታ ጎልያ ናጊደ፥ ጉራ አ ዎꬍተ” ያጊደ ሳኦል አሳ ዳዊታ ሶ ኪቴዳ።

\par }{\PP ያትና፥ ዳዊታ ማቻታ ሚካላ፥ “ሀቼ ቃማ ኔን ነ ሸምፑዋ አሻና ꬋዮፐ፥ ዎንት ሀይቃሳ” ያጋደ ዳዊታዉ ኦዳዱ።
\XREF{}{{\XO 19:11 }{\XT{ማዝ. 59 (ሁጲያ)}}}

\VS{12}ሚካላ ዳዊታ ማስኮትያና ዎꬃዱ፤ ዳዊተ ባቃቲደ ከስ አኬዳ።

\VS{13}ሚካላ ሶ ምስልያ አካደ አርሳን ግስሳዱ፤ ሁጲሳና ዴሻ እስክያ ዎꬃዱ፤ ያታደ አፍላ ማይዛዱ።


\par }{\PP \VS{14}ዳዊታ ኦሞዲደ አሀና ማላ፥ ሳኦል አሳ ኪቴዳ፤ ሚካላ፥ “ዳዊተ ሳከቴዳ” ያጋዱ።


\par }{\PP \VS{15}ሄዋፐ ጉይያን፥ ዳዊታ በአና ማላ፥ ሳኦል ሄ አሳቱዋ ጉየ ኪቲደ፥ ሀዋዳን ያጌዳ፤ “ታን ዳዊታ ዎꬋናዳን አ አርሳና ቶኪደ አኪደ አህተ” ያጌዳ።

\VS{16}ሽን አሳቱ ሶ ገልያ ዎደ፥ ሄ ሶ ምስሊ አርሳን ግሴዳዋ ደሜድኖ፤ አ ሁጲሳና ዴሻ እስኪ ደኤ።


\par }{\PP \VS{17}ሳኦል ሚካሎ፥ “ኔን አያዉ ሀዋዳን ኦꬃደ ታና ጭማድ? ታ ሞርኪ ከስ አካናዳን አያዉ ባቃትሳዲ?” ያጌዳ።

\par }{\PP ሄዋፐ ጉየ ሚካላ፥ “እ ታና፥ ‘ታና ከሳደ የዳ፤ ህና ꬋዮፐ፥ ታን ኔና ዎꬋና’ ያጌዳ” ያጋደ ዛራዱ።


\par }{\PP \VS{18}ዳዊተ ባቃት አቲደ፥ ራማን ደእያ ሳሜላኮ ቤዳ፤ ሳኦል ባረና ኦꬄዳ ኡባባ ሳሜላዉ ኦዴዳ። እነ ሳመል ራማን ደእያ ናዮታ ግያ ሳኣን ቢደ ኡቴድኖ።

\VS{19}ሳኦል፥ “ዳዊተ ራማን ደእያ ናዮታን ደኤ” ያግያዋ ስሴዳ።

\VS{20}ዳዊታ ኦሞዳና ማላ፥ አሳ ያ ኪቴዳ። ሽን ትምቢትያ ኦድያዋንቱ ጭታይ ትምቢትያ ኦድሺንነ ሳሜልካ ኤቂደ ኡንቱንታ ካለꬅሽን ኡንቱንቱ በኤዳ ዎደ፥ ሳኦል የዴዳ አሳ ቦላ ጾሳ አያናይ ዎꬌዳ፤ ኡንቱንቱካ ትምቢትያ ኦዴድኖ።

\VS{21}ሳኦል ሄዋ ስሴዳ ዎደ፥ ሀራ አሳ የዴዳ፤ ኡንቱንቱካ ቃይ ትምቢትያ ኦዴድኖ። ሳኦል ሄዘንꬆ አሳ የዴዳ፤ ሄዋንቱካ ትምቢትያ ኦዴድኖ።

\VS{22}ያትና፥ እ ባረ ሁጲያዉ ራማ ባናዉ ደንዴዳ፤ ቢደ ሴኩን ደእያ ዎልቃማ ኦላ ጋኬዳ፤ “ሳመልነ ዳዊተነ ሀቃን ደኢኖ?” ያጊደ ኦቼዳ።

\par }{\PP ኡንቱንቱ፥ “ህን ራማን ደእያ ናዮታን ደኢኖ” ያጊደ ዛሬድኖ።


\par }{\PP \VS{23}ሄዋ ድራዉ፥ ሳኦል ራማን ደእያ ናዮታ ቤዳ፤ ቃይ ጾሳ አያናይ አ ቦላካ ዎꬌዳ፤ ራማን ደእያ ናዮታ ጋካናዉ፥ ትምቢትያ ኦዲደ ቤዳ።

\VS{24}ብ ጋኪደ፥ ባረ ማዩዋ ቃሪደ፥ ሳመላ ስንꬃን ትምቢትያ ኦዴዳ፤ ሄ ጋላሳ ኡባነ ቃማ ኡባ ካሎ ግሴዳ። አሳይ፥ “ሳኦለካ ትምቢትያ ኦድያዋንቱ ዛቴየ?” ጉሳይ ሀዋሳ።
\XREF{}{{\XO 19:24 }{\XT{1 ሳሜላ 10:11-12}}}




\par }\Chap{20}{\SH ዮናታን ዳዊታ ማዴዳ
\par }
{\PP \VerseOne{1}ሄዋፐ ጉይያን፥ ዳዊተ ራማን ደእያ ናዮታፐ ባቃቲደ፥ ዮናታናኮ ቤዳ፤ ዮናታና፥ “ታን አይ ኦꬃድታ? ታ ባይዙ አዬ? ነ አዉ ታና ዎꬋናዉ ኮይያዌ፥ ታን አ ዋታ ቆሂኔ?” ያጊደ ኦቼዳ።


\par }{\PP \VS{2}ዮናታን፥ “ሄዌ ኔፐ ሃኮ! ኔን ሀይቃካ። በአ፥ ጉꬃባ ግዲና፥ ግታባ ግዲና፥ ታ አዉ ታዉ ኦደናን ደኢደ አያነ ኦና። ታ አዉ ሀ የዉዋ ታፐ አያዉ ቆስ? ሄዋዳን ግደና!” ያጊደ ዛሬዳ።


\par }{\PP \VS{3}ሽን ዳዊተ ዮናታና፥ “ኔን ታና ሲቅያዋ ነ አዉ ሎይꬅ ኤሬዳ፤ ነ አዉ ባረዉ፥ ‘ዮናታን ሀ የዉዋ ኤሮፐ እ ካዮታና!’ ያጌዳ። ሽን መꬍና ጎዳይ ኤሮ፤ ነ ሸምፑ ኤሮ፤ ታፐነ ሀይቁዋፐ ግዱዋን መጽ እት ታንጉ አቴዳ” ያጊደ ጫቄዳ።


\par }{\PP \VS{4}ዮናታን፥ “ኔን ኪተታ ጌዳዋ አያነ ታን ነዉ ኦꬃና” ያጌዳ።


\par }{\PP \VS{5}ሄዋፐ ጉየ ዳዊተ ሀዋዳን ያጌዳ፤ “ስሳ፥ ዎንት አግና ጼሩዋ ቦንችያ ጋላሳ፤ ታን ካትያና ቁማ ማና ኮሼ። ሽን ታን ባደ ዎንት ፔሽና ኦማርስ ጋካናዉ፥ ጋደን ቆሰታና።
\XREF{}{{\XO 20:5 }{\XT{ፓይ. 28:11}}}

\VS{6}ነ አዉ ታና ኮዮፐ፥ ኔን አ፥ ‘ዳዊተንቱ ሶ አሳይ ኡባይ ላይꬃ ያርሹዋ ያርሽያ ዎደ ግድያ ድራዉ፥ ቤተሌመ ባረ ካታማ ኤለካ ባና ጊደ፥ ታና ኦቺደ ቤዳ’ ያጋ።

\VS{7}ሄዋፐ ጉየ እ፥ ‘ያኖፐ ሎአ’ ያጎፐ፥ ታዉ ነ ቆማዉ ሳሮ፤ ሽን እ ሀንቀቶፐ፥ እ ታና ቆሀናዉ ባረ ቆፋ ቃቼዳዋ ሄዋን ኤራ።

\VS{8}ኔና ግዶፐ፥ ኔን ታዉ ነ ቆማዉ ሎኦባ ኪተታ፤ አያዉ ጎፐ፥ ኔን ታናና ነ ቆማና መꬍና ጎዳ ስንꬃን ጫቀታዳ። ሽን ታናን ባይዙ ደኦፐ፥ ታና ኔን ዎꬋ! ነ አዎ ታና አꬃ እሞፓ” ያጌዳ።


\par }{\PP \VS{9}ዮናታን፥ “ሄዌ ኔፐ ሃኮ! ታ አዉ ኔና ቆሀናዉ ባረ ቆፋ ቃቼዳዋ ታን ኤሬደንቶ፥ ነዉ ኦድክታየ?” ያጊደ ዛሬዳ።


\par }{\PP \VS{10}ሄዋፐ ጉየ ዳዊተ፥ “ነ አዉ ነዉ ኢታ ዛሩዋ ዛሮፐ፥ ታዉ ኦዳናዌ ኦኔ?” ያጊደ ኦቼዳ።


\par }{\PP \VS{11}ዮናታን፥ “ሃያ፤ ጋደ ቦይተ” ያጌዳ፤ ያትና፥ ላአቱካ ጋደ ቤድኖ።


\par }{\PP \VS{12}ዮናታን ዳዊታ ሀዋዳን ያጌዳ፤ “መꬍና ጎዳይ እስራኤልያ ጾሳይ ኤሮ፥ ታን ዎንት ፔሽና ታ አዉዋ ቆራና። እ ነዉ ሎኡዋ ቆፖፐ፥ ታን ኪታደ ኔና ኤርሳና።

\VS{13}ሽን ታ አዉ ኔና ቆሀናዉ ኮዬዳዋ ግዶፐ፥ ቃይ ሄዋ ታን ኔና ኤርሰናን አጎፐነ ኔና ሳሩዋን ሞይዛ የደናን አጎፐ፥ መꬍና ጎዳይ ታዉ ኢቶ! መꬍና ጎዳይ ታ አቡና እትፐ ግዴዳዋዳን ኔናናካ እትፐ ግዶ።

\VS{14}ታና አሳይ ዎናዳን ታ ደኡዋ ላይꬃ ኡባን አገና ሲቁዋ፥ መꬍና ጎዳዋ ማላ ታዉ ኪተታ።

\VS{15}ቃይ ጎዳይ ዳዊታ ሞርከቱዋ ኡባ ጋድያፐ ꬎቆሌዳ ዎደካ፥ ታ ጎልያ አሳፐ ነ ሲቁዋ ሃሶፓ” ያጌዳ።
\XREF{}{{\XO 20:15 }{\XT{2 ሳሜላ 9:1}}}


\par }{\PP \VS{16}ሄዋ ድራዉ፥ ዮናታን፥ “መꬍና ጎዳይ ዳዊታ ሞርከቱዋ ኦቾ” ያጊደ ዳዊታ ጎልያ አሳና ቃላ ጫቁዋ ጫቀቴዳ።

\VS{17}ዮናታን ዳዊታ ባረ ሁጲያዳን ሲቄዳ ድራዉ፥ “ኔን ታና ቱሙ ሲቅያዋ ቆንጭሳናዉ አነ ታዉ ላኤንꬁዋ ጫቃ” ያጊደ ጫቂሴዳ።


\par }{\PP \VS{18}ሄዋፐ ጉይያን፥ ዮናታን ዳዊታ፥ “ዎንታ አግና ጼሩዋ ቦንችያ ጋላሳ፤ ኔን ኡትያ ሳአይ መላ ደኦፐ፥ ኔን ባይናዌ ኤረታናዋ።

\VS{19}ዎንት ፔሽና ኦማርስ ባደ፥ ሀ መቱ ዶሜዳ ጋላስ ኔን ቆሰቴዳ ሳኣን ቆሰታ፤ ቆሰታደ ኤጸላ ግያ ዛላፐ ጉየና ታካሻ።

\VS{20}ታን አየንቶ ጾንግያዋ ማላታደ፥ አ ምይያና ሄዙ ፖꬃቱዋ ዎንዳፍያን ዱካና።

\VS{21}ሄዋፐ ጉይያን፥ ታ ቆማ፥ ‘ባደ ዙበቱዋ ኮያ’ ያጋደ ኪታና፤ ታን አ ኪታደ፥ ‘በአ፤ ዙበቱ ኔፐ ሀ ባጋና ደኢኖ፤ ታኮ አካደ ያ’ ያግያዋ ግዶፐ፥ ሃያ፤ አያዉ ጎፐ፥ መꬍና ጎዳይ ኤሮ፥ ነዉ ሳእ ሳሮ፤ ኔና አያይነ ቦቼና።

\VS{22}ሽን ታን ታ ቆማ፥ ‘በአ፤ ዙበቱ ኔፐ ህን ባጋና ደኢኖ’ ያግያዋ ግዶፐ፥ ኔን አጋደ ባ፤ አያዉ ጎፐ፥ መꬍና ጎዳይ ኔና ዎራ የዴዳ።

\VS{23}ኔንነ ታን ሃሳዬዳ ቃላ ጫቁዋ ግዶፐ፥ ሄዎ ኔፐነ ታፐ ግዱዋን መꬍና ጎዳይ መꬍናዉ ማርካ” ያጌዳ።


\par }{\PP \VS{24}ሄዋ ድራዉ፥ ዳዊተ ጋደን ቆሰቴዳ። አግና ጼሩዋ ቦንችያ ጋላሳይ ጋኬዳ ዎደ፥ ካትያ ሳኦል ቁማ ማናዉ ዬዳ።

\VS{25}ሀሮደ ባረ ኡትያ ሳኣን ጎዳ ላንቂያን ኡቴዳ፤ ዮናታን አፐ ስንꬃ ባዙዋን ኡቴዳ፤ አባኔር ሳኦላ ላንቂያን ኡቴዳ፤ ሽን ዳዊታ ሳአይ መላ ደኤ።

\VS{26}ሳኦል ሄ ጋላሳ አይነ ግቤና፤ አያዉ ጎፐ፥ ሳኦል፥ “ዳዊተ አየንቶ ሀኔዳ፤ ሄ ጋላሳ ቦንቼናዳን ቱኔዳ፤ ቱማ እ ቱኔዳ” ያጊደ ቆፔዳ።

\VS{27}ሽን ዎንተꬃ ጋላስካ፥ አግናዉ ላኤንꬆ ጋላስ ዳዊታ ሳአይ መላ ደኤ። ሳኦል ባረ ናኣ ዮናታና፥ “እሰያ ናአይ ዝኖካ ሀችካ ቁማ ማናዉ አያዉ ይቤኔ?” ያጊደ ኦቼዳ።


\par }{\PP \VS{28}ዮናታን፥ “ዳዊተ ቤተሌመ ባና ጊደ ታና ኦቼዳ፤

\VS{29}እ ታንካ፥ ‘ኑ ጎልያ አሳይ ካታማን ያርሹዋ ያርሽያ ድራዉነ ታ እሻይካ ታና አዛዜዳ ድራዉ፥ ሀይ ታና የዳርኪ፤ ኔን ታና ሲቅያዋ ግዶፐ፥ አነ ታን ታ እሻቱዋ በአናዉ ባይ’ ያጌዳ። ካትያ ማዳፐ ማናዉ እ ይቤናዌ ሄዋ ግሻሳ” ያጊደ ዛሬዳ።


\par }{\PP \VS{30}ሳኦል ዮናታና ቦላ ሀንቁዋ ኤጽ ከሲደ ሀዋዳን ያጌዳ፤ “ላ ጌላነ ማካላንቻ ምሽራት ናአዉ፥ ኔን ነ ሁጲያዉ ካዉሻናዉነ ኔና የሌዳ ነ ዳዮ ካዉሻናዉ ኔን እሰያ ናኣ ባጋ ግዴዳዋ ታን ኤርክታየ?

\VS{31}እሰያ ናአይ ሀ ሳኣ ቦላን ደኤዳ ፔሻን ኡባን ኔን ዎይ ነ ካዉተꬃይ ኤቀና። ሀእ ኪታደ ታዉ አ አሂሳ፤ አያዉ ጎፐ፥ እ ሀይቃናዉ በሰ” ያጌዳ።


\par }{\PP \VS{32}ሄዋፐ ጉየ ዮናታን ባረ አዉዋ ሳኦላ፥ “እ አያዉ ሀይቂ? እ ኦꬄዳባይ አዬ?” ያጊደ ኦቼዳ።


\par }{\PP \VS{33}ሽን ሳኦል ዮናታና ዎꬋናዉ ቶራ አ ቦላ ጾንጌዳ። ሄዋ ድራዉ፥ ዮናታን ባረ አዉ ዳዊታ ዎꬋናዉ ቆፋ ቃቼዳዋ ኤሬዳ።

\VS{34}ሀንቁዋ ኤጸቲደ ማዳፐ ደንዴ ኤቄዳ፤ ባረ አዉ ዳዊታ ካዉሼዳ ድራዉ ዮናታን ካዮቲደ፥ ሄ አግናዉ ላኤንꬆ ጋላሳ ምቤና።


\par }{\PP \VS{35}ዎንታ ዮናታን ዳዊታና ጋከታናዉ ጋደ ቢደ ባረናና እት ያላጋ ናኣ አኪደ ቤዳ።

\VS{36}ዮናታን ናኣ፥ “ታን ዎንዳፍያን ዱክያ ዙበቱዋ ዎጻደ ኮያ” ያጌዳ፤ ሄዋፐ ጉይያን ናአይ ዎጽያ ዎደ፥ ዙቢያ ሄፍንꬃ ዱኬዳ።

\VS{37}ናአይ ዮናታና ዙቢ ዎꬌዳ ሳኣ ጋኬዳ ዎደ፥ ዮናታን ናኣ ጼሲደ፥ “ዙቢ ኔፐ ህን ባጋና ደኤኔ?” ያጌዳ።

\VS{38}ቃይካ ዮናታን ናኣ፥ “ኤሌላ፤ ኤሌላደ ባ፤ ኤቆፓ!” ያጊደ ባረ ቃላ ꬎቁ ኦꬂደ ኦዴዳ። ሄ ናአይ ዙቢያ ማጺደ አኪደ፥ ባረ ጎዳኮ አሄዳ።

\VS{39}ናአይ ሀ የዉዋ አይነ ኤረና፤ ዮናታናነ ዳዊታ ጻላላይ ኤሪኖ።

\VS{40}ዮናታን ባረ ኦላ ሚሻ ናአዉ እሚደ፥ “ቶካ አካደ ካታማ አፋ” ያጌዳ።


\par }{\PP \VS{41}ናአይ ቤዳዋፐ ጉይያን፥ ዳዊተ ሄ ዛላ ጉየፐ ከሴዳ፤ ዮናታና ስንꬃን ጉልባቲደ፥ ባረ ዴሙዋ ቢታ ቦሽሲደ ሄዙ ገደ ጎይኔዳ። ሄዋፐ ጉይያን፥ እቱ እቱዋና የረቲደ ዬኬድኖ፤ ሽን ዳዊተ ዮናታናፐ አꬉዋ ዬኬዳ።


\par }{\PP \VS{42}ዮናታን ዳዊታ፥ “ሳሮ ባ፤ ‘ነ ግዶንነ ታ ግዶን፥ ነ ዘረꬃ ግዶንነ ታ ዘረꬃ ግዶን፥ መꬍና ጎዳይ መꬍናዉ ማርካ ግዶ’ ያጊደ ኑን ላኡ መꬍና ጎዳ ሱንꬃን ጫቀዶ” ያጌዳ። ሄዋፐ ጉይያን፥ ዳዊተ ደንዲደ ቤዳ፤ ዮናታንካ ካታማ ጉየ ስሜዳ።




\par }\Chap{21}{\SH ዳዊተ ሳኦላፐ ባቃቴዳ
\par }
{\PP \VerseOne{1}ዳዊተ ቄስያ አብመሌካኮ ኖባ ካታማ ቤዳ፤ አብመሌክ ዳዊታና ጋከታናዉ ኮኮሪደ ዪደ፥ “ኔን አያዉ ኔረካ ደአይ? አያዉ ሀራ አሳይ ኔናና ደኤኔ?” ያጊደ ኦቼዳ።
\XREF{}{{\XO 21:1 }{\XT{ማቶሳ 12:3-4፤ ማር. 2:25-26፤ ሉቃሳ 6:3}}}


\par }{\PP \VS{2}ሽን ዳዊተ ቄስያ አብመሌካ፥ “ካቲ ታና፥ ‘ታን ኔና ኪቴዳ የዉዋነ አዛዜዳ አዛዙዋ ኦንነ ኤሮፖ’ ያጊደ ታና እትባ አዛዜዳ። ታ አሳቱ እት ሳኣን ታናና ጋከታናዳን ኦዳድ።

\VS{3}ሀእ ነ ኩሽያን አያይ ደኢ? እቼሹ ባሸ ኡክꬃ ዎይ ደኤዳዋ አያነ ታዉ እማርኪ” ያጌዳ።


\par }{\PP \VS{4}ሄዋፐ ጉየ ቄሲ ዳዊታ፥ “አሳይ ኡባይ ምያ ኡክꬃይ ታዉ ባዋ፤ ሽን ጌሻ ኡክꬃይ ደኤ፤ ሄ አሳቱ ባረና ማጫ አሳፐ ናጌዳዋ ግዶፐ፥ ኡንቱንቱ ማናዉ ዳንዳዪኖ” ያጌዳ።


\par }{\PP \VS{5}ሄዋፐ ጉየ ዳዊተ ቄስያ፥ “ቱማ ኑን ሀ ኪታው ከሶ ሳፐ ዶሚደ፥ ማጫ አሳፐ ናገቴዶ፤ ሀራይ አቶ ጌሻ ግደና ኪታ ዎደካ ኡንቱንቱ አሳተꬃይ ጌሻ፤ ሀቼ ኡባ አꬊደ ጌያናዉ ኮሸኔ!” ያጌዳ።

\VS{6}ሄዋ ድራዉ፥ ቄሲ ዳዊታዉ ጌሻ ኡክꬃ እሜዳ፤ አያዉ ጎፐ፥ ቄስያዉ ደእያዌ ሆእያ ኡክꬃ አ ሳኣን ዎꬃናዉ መꬍና ጎዳ ስንꬃፐ ደንꬄዳ ጌሻ ኡክꬃ ጻላላ።
\XREF{}{{\XO 21:6 }{\XT{ዎጋ 24:5-9}}}


\par }{\PP \VS{7}ሳኦላ ቆማቱዋፐ እት ብታኒ ሄ ጋላሳ መꬍና ጎዳ ስንꬃን ናጊደ ደኤ፤ አ ሱንꬃይ ዶይቃ፤ እ ኤዶማ ቢታ አሳ፤ ሳኦላ መህያ ሄምያዋንቶ እ ካፑዋ።


\par }{\PP \VS{8}ዳዊተ አብመሌካ፥ “ቶራይ ዎይ ማሻይ ነዉ ደአንዴሻ? ካትያ ኪታይ ኤሌልሶ ድራዉ፥ ታን ታ ማሻ ዎይ ሀራ ኦላ ሚሻ አሀበይከ” ያጊደ ኦቼዳ።


\par }{\PP \VS{9}ሽን አብመሌክ፥ “ኔን ኤላ ዛንጋራን ዎꬌዳ ፕልስጼምያ ጎልያዳ ማሻይ ሀዋን ደኤ፤ ጩርቃን እ ጻጸቲደ፥ ኤፉድያ ጌተትያ ማዩዋፐ ጉየ ባጋና ደኤ። ኔን ኮይያዋ ግዶፐ አ አካ፤ አፐ አትና፥ ሀራ ማሻይ ሀዋን ባዋ” ያጊደ ዛሬዳ።

\par }{\PP ሄዋፐ ጉየ ዳዊተ፥ “ሄዋ ማላ ሀራ ማሻይ ባዋ፤ አ ታዉ ሀማ” ያጌዳ።
\XREF{}{{\XO 21:9 }{\XT{1 ሳሜላ 17:51}}}


\par }{\PP \VS{10}ሄ ጋላስ ዳዊተ ደንዲደ፥ ሳኦላፐ ባቃቲደ፥ ጋተ ካታማ ካትያ አኪሻኮ ቤዳ።

\VS{11}ሽን አኪሻ ኦሳንቻቱ፥ “ሀዌ ዳዊተ ባረ ቢታን ካትያ ግደኔየ? ቃይ ማጫ አሳቱ የጺድነ ዱሪደ፥ ‘ሳኦል ሻኣ ዎꬌዳ፤ ዳዊተ ታሙ ሻኣ ዎꬌዳ’ ያጊደ ሳቤዳ ብታንያ ግደኔየ?” ያጌድኖ።
\XREF{}{{\XO 21:11 }{\XT{1 ሳሜላ 18:7፤ 29:5}}}


\par }{\PP \VS{12}ዳዊተ ኡንቱንቱ ሃሳያ ባረ ዎዛናን ኦይቂደ፥ ጋተ ካትያ አኪሻ ሎይꬅ ያዬዳ።
\XREF{}{{\XO 21:12 }{\XT{ማዝ. 56 (ሁጲያ)}}}

\VS{13}ሄዋ ድራዉ፥ ዳዊተ ኡንቱንቱ ስንꬃን ዎዛናይ ቦሸቴዳ አሳ ማላቴዳ፤ ኡንቱንቱ አ ኦይቃና ሀንያ ዎደ፥ ጎይያዋዳን ካረ ፐንግያ እፍꬃ ቃጨረꬄነ ቡቻና ዱገ ዛሪደ ሳሱዋ ሎካዬ።
\XREF{}{{\XO 21:13 }{\XT{ማዝ. 34 (ሁጲያ)}}}

\VS{14}አኪሽ ባረ ኦሳንቻቶ፥ “በእተ፤ ሀዌ ብታኒ ጎዬ። ህንተንቱ አያዉ አ ታኮ አሄድቴ?

\VS{15}ሀ ብታኒ ታ ስንꬃን ጎያናዳን ህንተንቱ አሄዳዌ፥ ታ ማታን ሀራይ ጎይያዌ ꬋይነየ? ሀ ብታኒ ታ ሶ ገላናዉ በሲየ?” ያጌዳ።




\par }\Chap{22}{\SH ቄሳቱ ዋ ዎꬌድኖ
\par }
{\PP \VerseOne{1}ዳዊተ ጋተ ካታማፐ ባቃቲደ፥ አዱላማ ካታማ ማታን ደእያ ጎንጎሉዋ ቤዳ፤ አ እሻቱዋነ አ አዉዋ ሶ አሳይ ኡባይ ሄዋ ስሴዳ ዎደ፥ ኡንቱንቱ ያ ዱገ አኮ ዎꬌድኖ።\XREF{}{{\XO 22:1 }{\XT{ማዝ. 57 (ሁጲያ)፤ ማዝ. 142 (ሁጲያ)}}}

\VS{2}መቶቴዳዋንቱ፥ ዎይ አጩዋን ገሌዳዋንቱ፥ ዎይ ሳአይ ኢቴዳዋንቱ ኡባቱ ዳዊታኮ ሺቄድኖ፤ እ ኡንቱንቶ ካፑዋ ግዴዳ። እት ኦይዱ ጼቱዋ ግድያ አሳይ አናና ደኤ።


\par }{\PP \VS{3}ዳዊተ ሄ ሳፐ ደንዲደ፥ ሞኣበን ደእያ ምጽጳ ቤዳ፤ ሞኣበ ካትያ፥ “ጾሳይ ታዉ ኦꬃናባ ታን ኤራና ጋካናዉ ታ አቶነ ታ አዉዋ ነ ማታን ዎꬅሳርኪ” ያጊደ ዎሴዳ።

\VS{4}ሄዋ ድራዉ፥ ዳዊተ ኡንቱንታ ሞኣበ ካትያ ማታን ዎꬄዳ፤ ጌሱዋ ግዶን ዳዊተ ቆሰት ኡቴዳ ዎደ ኡባን ኡንቱንቱ ካትያ ማታን ደኤድኖ።


\par }{\PP \VS{5}ሄዋፐ ጉይያን፥ ትምቢትያ ኦድያ ጋድ ዳዊታኮ ዪደ፥ “ጌሱዋ ግዶን ጋምኦፓ፤ ሀ ሳፐ ደንዳደ ይሁዳ ጋድያ ባ” ያጌዳ፤ ዳዊተ ሄ ሳፐ ሄረታ ዎራ ቤዳ።


\par }{\PP \VS{6}ዳዊተነ አ አሳይ ቤቴዳዋ ሳኦል ስሴዳ፤ ሳኦል ግብኣ ካታማ ማታን ደእያ ደርያን፥ ታማርስካ ጌተትያ ምꬃ ጋርሳን ቶራ ኦይቂደ ኡቴዳ፤ አ ኦሳንቻቱ አ ዶዲደ ኤቄድኖ።

\VS{7}ሳኦል ኡንቱንታ፥ “ህንተንቶ፥ ቢንያማ አሳቶ፥ ስስተ! እሰያ ናአይ ጎሻነ ዎይንያ ቶክያ ሳኣ ህንተንቱ ኡባዉ እማኔ? ሻላቃቱዋነ ጼቱዋ ካፓቱዋ ኦꬂደ ህንተንታ ሱንꬃኔ?

\VS{8}ህንተንቱ ኡባይ ታ ቦላ ማቀቴድታ፤ ታ ናአይ እሰያ ናኣና ቃላ ጫቁዋ ጫቀቴዳዋ ኦንነ ታዉ ኦድቤና። ህንተፐ እት አሳይነ ታዉ ቃረተና፤ ሀቼዋዳንካ ታ ናአይ ታ ቆማ ታና ዎꬍሳናዉ ደንꬄዳዋ ኦንነ ታዉ ኦድቤና” ያጌዳ።


\par }{\PP \VS{9}ሳኦላ ኦሳንቻቱዋና ኤቄዳ ኤዶምያ ዶይቅ ሳኦላ፥ “እሰያ ናአይ አህጹባ ናኣ አብመሌካኮ ኖባ ካታማ ቤዳዋ ታን በኣድ።
\XREF{}{{\XO 22:9 }{\XT{1 ሳሜላ 21:7-9፤ ማዝ. 52 (ሁጲያ)}}}

\VS{10}አብመሌክ ዳዊተ ኦꬃናባ መꬍና ጎዳ ኦቼዳ፤ ያቲደ ዳዊታዉ ሽንቃ እሜዳ፤ ቃይ ፕልስጼምያ ጎልያዳ ማሻካ አዉ እሜዳ” ያጌዳ።


\par }{\PP \VS{11}ሄዋፐ ጉይያን፥ አህጹባ ናኣ ቄስያ አብመሌካነ ኖባ ካታማን ቄሳቱዋ ግዲደ ደእያ አ አዉዋ ሶ አሳ ኡባ ካቲ ጼስስና፥ ኡንቱንቱ ካትያኮ ዬድኖ።

\VS{12}ሳኦል አብመሌካ፥ “አህጹባ ናአዉ፥ ስሳ” ያጌዳ።

\par }{\PP አብመሌክ፥ “ኤሮ ታ ጎዳዉ” ያጌዳ።


\par }{\PP \VS{13}ሳኦል አ፥ “ኔንነ እሰያ ናአይ ታ ቦላ አያዉ ማቀቴድተ? ኔን አዉ ኡክꬃነ ማሻ እማደ፥ እ ታና ዎꬋናዉ ደንዳና ማላ፥ አዉ ጾሳ አያዉ ኦቻዲ?” ያጌዳ።


\par }{\PP \VS{14}አብመሌክ ካትያ፥ “ነ ቆማቱዋ ኡባ ግዱዋን ዳዊተዳን አማነትያዌ፥ ካትያና ቦሎቴዳዌ፥ ኔና ናግያዋንታ አዛዝያዌነ ነ ሶ አሳ ግዶን ሎይꬅ ቦንቼትያዌ ሀራይ ኦኔ?

\VS{15}ታን አዉ ጾሳ ኦችሽን፥ ሀዌ ታዉ ኮይሮ? ግደና! ካትያዉ፥ ታና ነ ቆማ ዎይ ታ አዉዋ ሶ አሳ ኡባ አይነ ሞቶፓ፤ አያዉ ጎፐ፥ ታን ነ ቆማይ ሀ የዉዋ ጉꬃ ግድና ዎልቃማ ግድናካ ሙለ ኤርከ” ያጌዳ።


\par }{\PP \VS{16}ካቲ፥ “አብመሌካ፥ ኔንነ ነ አዉዋ ጎልያ አሳይ ኡባይ ሀይቃና” ያጌዳ።

\VS{17}ሄዋፐ ጉይያን፥ ሳኦል ባረ ማታን ኤቂደ ናግያዋንታ፥ “መꬍና ጎዳ ቄሳቱ ዋ ዎꬍተ፤ አያዉ ጎፐ፥ ኡንቱንቱካ ዳዊታ ማዴድኖ፤ ዳዊተ ባቃቴዳዋ ኤሪደ፥ ታዉ ኦድበይክኖ” ያጌዳ። ሽን ካትያ ኦሳንቻቱ መꬍና ጎዳ ቄሳቱዋ ቦላ ባረንቱ ኩሽያ ዎናን እጼድኖ።


\par }{\PP \VS{18}ያትና ካቲ ዶይቃ፥ “ቄሳቱ ዋ ኔን ዎꬋ” ያጊደ አዛዜዳ። ኤዶምያ ዶይቅ ቄሳቱ ዋ ሾጬዳ፤ ሄ ጋላስ ኤፉድያ ማዬዳ ሆስፑን ታማነ እቼሹ ቄሳቱ ዋ እ ዎꬌዳ።

\VS{19}ሄዋ ቦላካ ቄሳቱዋ ካታማ፥ ኖባ ቃራ ማሻን ቡሳኬዳ፤ ሄ ካታማን ደእያ አቱማዋ፥ ማጫዋ፥ ናና፥ ቄር ናና፥ መሄቱዋ፥ ሀረቱዋነ ዶርሳቱዋ ቃራ ማሻን ዶይቅ ሱፑ ኦꬄዳ።


\par }{\PP \VS{20}ሽን አህጹባ ናኣ አብመሌካ ናናቱዋፐ አብያታራ ጌተትያ እት ናአይ ከስ አኪደ፥ ዳዊታኮ ባቃቴዳ።

\VS{21}ሳኦል መꬍና ጎዳ ቄሳቱ ዋ ዎꬌዳዋ ዳዊታዉ ኦዴዳ።

\VS{22}ዳዊተ አብያታራ፥ “ኤዶምያ ዶይቅ ሄ ሳኣን ደእያዋ ታን በኤዳ ዎደ፥ እ ሳኦላዉ ኦዳናዋ ሄ ጋላስ ኤራድ። ነ አዉዋ ሶ አሳ ኡባ ሀይቆ ኦሸትያዌ ታና።

\VS{23}ስም ኔን ታናና ደአ፤ ያዮፓ። ኔና ዎꬋናዉ ኮይያ ኡራይ ታና ዎꬋናዉ ኮይያዋ፤ ሽን ኔን ታ ማታን ሳሮ ደአና” ያጌዳ።




\par }\Chap{23}{\SH ዳዊተ ቃኢላ ካታማ ፕልስጼማቱዋፐ አሼዳ
\par }
{\PP \VerseOne{1}“ፕልስጼማ አሳቱ ቃኢላ ካታማ ኦሊኖ፤ ካꬃካ ቦንቂኖ” ያግያ ኦዱዋ ዳዊተ ስሴዳ።


\par }{\PP \VS{2}ዳዊተ መꬍና ጎዳ፥ “ታን ባደ ፕልስጼማ አሳቱዋ ኦሎ?” ያጊደ ኦቼዳ።

\par }{\PP መꬍና ጎዳይ ዳዊታ፥ “ባ፤ ፕልስጼማ አሳቱዋ ኦላ፤ ቃኢላ ካታማ አሻ” ያጌዳ።


\par }{\PP \VS{3}ሽን ዳዊታ አሳቱ፥ “ኑን ሀዋን ይሁዳ ቢታን ደኢደነ ያዬቶ፤ ሽን ፕልስጼማ አሳቱዋና ኦለታናዉ ኑን ቃኢላ ካታማ ቢደ፥ ዋን አꬅ ያያኔሻ!” ያጌድኖ።


\par }{\PP \VS{4}ሄዋ ድራዉ፥ ዳዊተ ዛረꬂደ መꬍና ጎዳ ኦቼዳ፤ መꬍና ጎዳይ አ፥ “ፕልስጼማ አሳቱዋ ታን ነዉ አꬃ እማና፤ ደንዳ፤ ቃኢላ ካታማ ባ” ያጌዳ።

\VS{5}ዳዊተነ አ አሳይ ቃኢላ ካታማ ቢደ፥ ፕልስጼማ አሳቱዋና ኦለቴድኖ፤ ኡንቱንቱ መህያ ኦሞዴድኖ። ኡንቱንቱፐ ዳሮ አሳ ዎꬊደ፥ ዳዊተ ቃኢላ ካታማ አሳ አሼዳ።


\par }{\PP \VS{6}አብመሌካ ናአይ አብያታረ ዳዊታኮ ቃኢላ ካታማ ባቃትያ ዎደ፥ ኤፉድያ ጌተትያ ማዩዋ አኪደ ቤዳ።


\par }{\PP \VS{7}ዳዊተ ቃኢላ ካታማ ቤዳዋ ሳኦል ስሲደ፥ “ጾሳይ ዳዊታ ታ ኩሽያን አꬅ እሜዳ፤ አያዉ ጎፐ፥ እፍꬃይነ ድርሳይ ደእያ ካታማ ገሊደ፥ ባረካ ቃሸቴዳ” ያጌዳ።

\VS{8}ቃኢላ ካታማ ቢደ፥ ዳዊታነ አ አሳ ዶዳና ማላ፥ ሳኦል ባረ ኦላንቻቱዋ ኡባ ጼሴዳ።


\par }{\PP \VS{9}ሳኦል ባረ ቦላ ኢታባ ማቀቴዳዋ ዳዊተ ኤሬዳ፤ ቄስያ አብያታራ፥ “ኤፉድያ ሃ አካ ያ” ያጌዳ።

\VS{10}ሄዋፐ ጉይያን ዳዊተ፥ “አቤት መꬍና ጎዳዉ፥ እስራኤልያ ጾሳዉ፥ ታ ጋሱዋን ሳኦል ቃኢላ ካታማ ባይዛናዉ ማቀቴዳዋ ታን ነ ቆማይ ዉርሳደ ስሳድ።

\VS{11}ቃኢላ ካታማ አሳይ ታና ሳኦላዉ አꬂደ እማኔሻ? ታን ነ ቆማይ ስሴዳዋዳን ሳኦል ቱሙካ ሃ ያኔሻ? አቤት መꬍና ጎዳዉ፥ እስራኤልያ ጾሳዉ፥ ታዉ ነ ቆማዉ ኦዳርኪ” ያጌዳ።

\par }{\PP መꬍና ጎዳይ ዳዊታ፥ “ኤ፤ ሳኦል ያናዋ” ያጊደ ዛሬዳ።


\par }{\PP \VS{12}ዳዊተ፥ “ቃኢላ ካታማ አሳቱ ታናነ ታ አሳ ሳኦላዉ አꬂደ እማኔሻ?” ያጊደ ዛረꬂደካ ኦቼዳ።

\par }{\PP መꬍና ጎዳይ፥ “ኤ፤ ኡንቱንቱ ህንተንታ አꬂደ እማና” ያጌዳ።

\VS{13}ዳዊተነ ኡሱፑን ጼቱ ግድያ አሳይ ቃኢላ ካታማፐ ከሲደ፥ እት ሳፐ እት ሳኣ ሄመታ ኦይቄድኖ። ዳዊተ ቃኢላ ካታማፐ ባቃቴዳዋ ሳኦል ስሴዳ ዎደ፥ ባናዉ ቆፔዳዋ አግ ባሼዳ።


\par }{\SH ሳኦል ዳዊታ ኦይቃናዉ ኮዬዳ
\par }
{\PP \VS{14}ዳዊተ ባዙዋ ጌሶቱዋንነ ዚፋ ዎራን ደእያ ዞዘቱዋን ደኤዳ። ሳኦል አ ደማናዉ ኡባ ጋላስ ኮዬ፤ ሽን ጾሳይ አ ሳኦላ ኩሽያን አꬅ እምቤና።

\VS{15}ዳዊተ ዚፋ ዎራን ደእያ ሆሬሻ ግያ ሳን ደእሽን፥ ሳኦል ባረና ዎꬋናዉ ከሴዳዋ ዳዊተ ኤሬዳ።

\VS{16}ሳኦላ ናኣ ዮናታን ደንዲደ፥ ዳዊታኮ ሆሬሻ ቤዳ፤ ዳዊታ ጾሳን ዎልቃ ደማናዳን ምንꬂደ፥

\VS{17}“ያዮፓ፤ ታ አዉዋ ሳኦል ኔና ኩሽያንነ ቦቼና፤ ኔን እስራኤልያ ቦላ ካተታና፤ ታንካ ኔፐ ጋርሳና ሞዳና፤ ሀራይ አቶ ታ አዉ ሳኦለካ ሄዋ ኤሬዳ” ያጌዳ።

\VS{18}ኡንቱንቱ ላአቱካ መꬍና ጎዳ ስንꬃን እቱ እቱዋና ጫቀቴድኖ፤ ዳዊተ ሆሬሻን ጋምእና ዮናታን ባረ ሶ ቤዳ።
\XREF{}{{\XO 23:18 }{\XT{1 ሳሜላ 18:3}}}


\par }{\PP \VS{19}ዚፋ አሳቱ ሳኦላኮ ግብኣ ካታማ ቢደ፥ “ዳዊተ ያሰሞናፐ ገድሳ ባጋና ሀኪላ ደርያ ቦላ ሆሬሻ ጌሱዋን ኑ ማታን ቆሰት ኡቴዳ።
\XREF{}{{\XO 23:19 }{\XT{ማዝ. 54 (ሁጲያ)}}}

\VS{20}ኑ ካትያዉ፥ ሀእካ ኔን ዶሴዳ ዎደ ሃ ዱገ ዎꬋ፤ ያቶፐ፥ ኑን አ ነ ኩሽያን አꬅ እማና” ያጌድኖ።


\par }{\PP \VS{21}ሳኦል ኡንቱንታ፥ “ህንተንቱ ታዉ ቃረቴዳ ድራዉ፥ ህንተንታ መꬍና ጎዳይ አንጆ።

\VS{22}ቢደ አነ ጉጂደካ ጌሽተ፤ ዳዊተ ዳሮ ገደ ሀቃ ብንቶነ ቃይ ያን ኦን አ በኤደንቶ፥ ጌሺደ ኤርተ፤ አያዉ ጎፐ፥ እ ሎይꬅ ጭንጫ ግያዋ ታን ስሳድ።

\VS{23}ዳዊተ ቆሰትያ ሳኣ ኡባ በኢደ፥ ሙሩታ የዉዋ አኪደ፥ ታኮ ስሚደ ዪተ። ሄዋፐ ጉይያን፥ ታን ህንተናና ባና፤ እ ሄ ሄራን ደኦፐ፥ ታን አ ኩመንꬃ ይሁዳ ያራ ግዶን ደማና ጋካናዉ ኮያና” ያጌዳ።


\par }{\PP \VS{24}ሄዋ ድራዉ፥ ኡንቱንቱ ሳኦላፐ ስንꬃቲደ ዚፋ ቤድኖ። ዳዊተነ አ አሳይ ያሰሞናፐ ገድሳ ባጋና ደእያ ማኦና ዎራን አራባ ጌተትያ ጋꬋን ደኢኖ።

\VS{25}ሳኦልነ አ አሳይ ዳዊታ ኮያናዉ ቤድኖ። ዳዊተ ሄዋ ስሴዳ ዎደ፥ ዛላኮ ዎꬊደ፥ ማኦና ዎራን ኡቴዳ። ሳኦል ሄዋ ስሴዳ ዎደ ማኦና ባዙዋ ዳዊታ ኮዪደ ቤዳ።

\VS{26}ሳኦል ደርያፐ እት ባጋ ምይያና ቤ፤ ዳዊተነ አ አሳይ ህንኮ ባጋ ምይያና ቢኖ። ኡንቱንቱ ሳኦላፐ ባቃታናዉ ኤሌሊኖ፤ አያዉ ጎፐ፥ ሳኦልነ አ አሳቱ፥ ዳዊታነ አ አሳቱዋ ኦይቃናዉ ማት ኡቴድኖ።

\VS{27}ሽን ኪተቴዳዌ ሳኦላኮ ዪደ፥ “ሃያ! ፕልስጼማ አሳቱ ቢታ ቦላ ዎራጄድኖ” ያጌዳ።

\VS{28}ሳኦል ዳዊታ ኮይያዋ አጊደ፥ ፕልስጼማ አሳቱዋና ኦለታናዉ ቤዳ። ሄዋ ድራዉ፥ ሄ ሳአይ “ሻክያ ዛላ” ጌተቴዳ።

\VS{29}ዳዊተ ሄ ሳፐ ከሲደ፥ ኤንጋዳ ካታማ ማታን ደእያ ጌሶቱዋን ኡቴዳ።




\par }\Chap{24}{\SH ዳዊተ ሳኦላ ሸምፑዋ አሼዳ
\par }
{\PP \VerseOne{1}ሳኦል ፕልስጼማ አሳቱዋ የደርስያ ሳፐ ስምና፥ “ዳዊተ ኤንጋዳ ካታማ ማታን ደእያ ዎራን ደኤ” ጊደ አዉ ኦዴድኖ።

\VS{2}እስራኤልያ ኡባ ግዶፐ ዶረቴዳ ሄዙ ሻአ አሳ ሳኦል አኪደ፥ ዳዊታነ አ አሳ ኮያናዉ፥ “ዎራ ዴሻቱ ጌስያ ዛላ” ግያ ሳኣ ማታ ቤዳ።


\par }{\PP \VS{3}ሳኦል ኦግያ ዶናን ዶርሳ አቁዋ ማታን ደእያ ጎንጎሉዋኮ ዬዳ፤ ሼሻዉ ኡታናዉ ጎንጎሉዋ ግዶ ገሌዳ። ዳዊተነ አ አሳይ ጎንጎሎ ግዱዋኮ ሺቂደ ኡቴድኖ።
\XREF{}{{\XO 24:3 }{\XT{ማዝ. 57 (ሁጲያ)፤ ማዝ. 142 (ሁጲያ)}}}

\VS{4}ዳዊታ አሳይ አ፥ “ሄኮ ታን ነ ሞርክያ ነ ኩሽያን አꬃ እማና፤ ኔን አ ነ ኮዬዳዋዳን ኦꬃና ያጊደ መꬍና ጎዳይ ነዉ ኦዴዳ ጋላሳይ ሀቻ” ያጌድኖ። ዳዊተ ሳኦላ ኤርሰናን ሺቂደ፥ ሳኦላ ማዩዋ ጼራፐ ቃንጽ አኬዳ።


\par }{\PP \VS{5}ቃንጼዳዋፐ ጉይያን፥ ዳዊተ ባረ ዎዛናን ካዮቴዳ።

\VS{6}ዳዊተ ባረ አሳቱዋ፥ “መꬍና ጎዳይ ኦኪደ ካተዬዳ ታ ጎዳዉ ታን ሄዋ ኦꬃናዋ ዎይ አ ቦላ ታ ኩሽያ ደንꬃናዋ ጾሳይ ታፐ ሃሶ፤ አያዉ ጎፐ፥ ጾሳይ ኦኪደ ካተዬዳዌ አ” ያጌዳ።
\XREF{}{{\XO 24:6 }{\XT{1 ሳሜላ 26:11}}}

\VS{7}ዳዊተ ሀዋዳን ሴሪደ፥ ሳኦላ ባረ አሳን ቦሽሰናን ድጌዳ። ሳኦል ጎንጎሉዋ ግዶፐ ከሲደ፥ ባረ ኦግያን ገሌዳ።


\par }{\PP \VS{8}ሳኦል ቤዳዋፐ ጉይያን፥ ዳዊተ ጎንጎሉዋ ግዶፐ ከሲደ፥ ሳኦላ፥ “ታ ጎዳዉ፥ ካትያዉ!” ያጊደ ጼሴዳ፤ ሳኦል ጉየ ዛሪደ ጼሌዳ፤ ዳዊተ ቢታን ዱገ ጉፋኒደ፥ ሳኦላዉ ጎይኔዳ።

\VS{9}ያቲደ ዳዊተ ሳኦላ፥ “ዳዊተ ኔና ቆሀናዉ ኮዬ ግያ አሳቱዋ ቃላ ኔን አያዉ ስሳይ?

\VS{10}ሀ ጎንጎሉዋ ግዶን መꬍና ጎዳይ ኔና ሀቼ ታዉ አꬅ እሜዳዋ ኔን ነ አይፍያን በኣዳ፤ ታን ኔና ዎꬋናዳን አማሬዳዋንቱ ታና ደንꬄድኖ፤ ሽን ታን፥ መꬍና ጎዳይ ኦኪደ ካተዬዳዋ እ ግድያ ድራዉ፥ ታን ታ ጎዳ ቦላ ታ ኩሽያ ደንꬅከ ያጋደ ኔና አሻድ።

\VS{11}ታ አዎ፥ በአ፤ ታ ኩሽያን ደእያ ነ ማዩዋ ጼራ ሀዋ ጼላ! ነ ማዩዋ ጼራፐ ቃንጻ አካድ፤ ሽን ኔና ዎꬋበይከ፤ ታን ኔና ቆሀቤናዋነ ማካላቤናዋ አኬካደ ኤራ፤ ታን ኔና ቆሀበይከ፤ ሽን ኔን ታና ዎꬋናዉ ሻንካታሳ።

\VS{12}ነዋነ ታዋ መꬍና ጎዳይ ፕርዶ፤ መꬍና ጎዳይ ኔን ታና ቆሄዳዋ ሀሉዋ ከሶ፤ ሽን ታን ነ ቦላ ታ ኩሽያ ደንꬅከ።

\VS{13}በን ዎደ፥ ኢታ ኦꬅያዋንቱፐ ኢታባይ ከሴ ያግያ ሌምሱ ደኤ፤ ሄዋ ድራዉ፥ ታን ኔና ኩሽያንነ ቦችከ።

\VS{14}እስራኤልያ ካቲ ኦ ቦላ ከሴዴ? ኔን ኦና ኦይቃናዉ ኮያይ? ሀይቄዳ ካና ዎይ ካቶልያ ኮያይ?\XREF{}{{\XO 24:14 }{\XT{1 ሳሜላ 26:20}}}

\VS{15}መꬍና ጎዳይ ኑ ግዶን ዳናቶ፤ ነዋነ ታዋ እ ፕርዶ፤ ታ የዉዋ ጼሊደ፥ ታ ድራዉ እ ሞተቶ፤ ነ ኩሽያፐ ታና እ አሾ” ያጌዳ።


\par }{\PP \VS{16}ዳዊተ ሳኦላዉ ሃሳይያዋ ዉርሴዳ ዎደ፥ ሳኦል ዳዊታ፥ “ታ ናአዉ ዳዊታ፥ ሄዌ ነ ቃሌ?” ያጌዳ፤ ሳኦል ባረ ቃላ ꬎቂሲደ ዬኬዳ።

\VS{17}ቃይካ ዳዊታ፥ “ኔን ታፐ አꬌዳ ጽሉዋ፤ አያዉ ጎፐ፥ ታን ነዉ ኢታባ ኦꬅና፥ ኔና ታዉ ሎኦባ ኦꬃዳ።

\VS{18}መꬍና ጎዳይ ታና ሀቼ ነዉ አꬅ እምናካ ኔን ታና ዎꬋቤና ድራዉ፥ ታዉ ኔን ኦꬄዳ ሎኦባ ታና በሳዳ።

\VS{19}አሳይ ባረ ሞርክያ ደሚደ ቆሄናን የዲየ? ኔን ታዉ ሀቼ ኦꬄዳ ኬካተꬃ ድራዉ፥ መꬍና ጎዳይ ኔና አንጆ።

\VS{20}ሀእካ ኔን እስራኤልያዉ ካትያ ግዳናዋነ እስራኤልያ ካዉተꬃይ ነ ማታ ጋርሳን ኤቃናዋ ታን ኤራይ።

\VS{21}ሀእ ስም ታፐ ጉይያን፥ ታ ዘረꬃ ኔን ዱናዳንነ ታ ሱንꬃካ ታ አዉዋ ጎልያፐ ቁጨናዳን መꬍና ጎዳ ሱንꬃን ታዉ ጫቃ” ያጌዳ።


\par }{\PP \VS{22}ዳዊተ ሳኦላዉ ጫቄዳ። ሄዋፐ ጉይያን፥ ሳኦል ባረ ሶ ስሚደ ቤዳ፤ ዳዊተነ አ አሳይ ፑደ ጌሱዋ ቤድኖ።




\par }\Chap{25}{\SH ሳመላ ሀይቁዋ
\par }
{\PP \VerseOne{1}ሳመል ሀይቂና እስራኤልያ አሳቱ ኡባይ ሺቂደ፥ አዉ ዬኬድኖ፤ ራማ ካታማን ደእያ አ ሶን ሞጌድኖ።

\par }{\SH ዳዊታ፥ ናባላነ አብጋሎ
\par }
{\PP ሄዋፐ ጉይያን፥ ዳዊተ ፓራና ባዙዋ ቤዳ።

\VS{2}ማኦናን እት ብታኒ ደኤ፤ ሄ ብታንያዉ አቁ ቃርመሎሳን ደኤ፤ እ ዳሮ ዱረ፤ እት ሻአ ዴሻቱነ ሄዙ ሻአ ዶርሳቱ አዉ ደኢኖ። እ ኡንቱንቱ እስክያ ቃርመሎሳ ካታማን ሜዴ።

\VS{3}ሄ ብታንያ ሱንꬃይ ናባላ፤ አ ማቻት ሱንꬃይ አብጋሎ። እዛ ኤራንቻነ ማላ ሎአ ማቻቶ፤ ሽን እ አስናይ መቀꬅ ባይና ኢታ አሳ። እ ካሌባ ያራ።


\par }{\PP \VS{4}ዳዊተ ዎራን ደኢደ፥ ዶርሳ እስክያ ናባል ሜድያዋ ስሴዳ።

\VS{5}ዳዊተ ታሙ ዎዳላቱዋ ሀዋዳን ያጊደ ኪቴዳ፤ “ናባላኮ ቃርመሎሳ ካታማ ቢደ፥ ታ ሱንꬃን አ ሳሮትተ፤

\VS{6}ሳሮ ደአይ! ኔንካ ነ ጎልያ አሳይካ ሳሬ! ነዉ ጌዳዌ ኡባይ ሳሮ ደኢ!


\par }{\PP \VS{7}“ኔን ዶርሳ እስክያ ሜድያዋ ታን ስሳድ፤ ነ ዶርሳ ሄምያዋንቱ ኑናና እትፐ ደኤዳ ዎደ፥ ኑን ኡንቱንታ ገንበይኮ፤ ኡንቱንቱ ቃርመሎሳ ካታማን ኡቴዳ ዎደ ኡባን ኡንቱንቱባፐ አያይነ ፓጭቤና።

\VS{8}ሄዋ ኔን ነ ቆማቱዋ ኦቾፐ፥ ኡንቱንቱ ነዉ ኦዳና። ኑን ሀቼ ሾብያ ጋላስ ኔኮ ዬዳ ድራዉ፥ ታ ዎዳላ አሳቶ ሀያና ሎአ፤ ነ ኩሽያን ደእያባፐ ነ ቆማቶነ ነ ናኣ ዳዊታዉ ሀያና እማ ያግተ” ያጊደ አዛዜዳ።


\par }{\PP \VS{9}ዳዊታ አሳቱ ናባላኮ ጋኪደ፥ ዳዊታ ኪታ አዉ ኦዴድኖ፤ ሄዋን ናጌድኖ።


\par }{\PP \VS{10}ናባል ዳዊታ ቆማቱዋ፥ “ዳዊተ ኦኔ? እሰያ ናአይ ኦኔ? ሀ ዎድያን ዳሮ ቆማቱ ባረንቱ ጎዳቱዋፐ ባቃቲኖ።

\VS{11}ታ ኡክꬃ፥ ታ ሃꬃነ ታ ዶርሳ ሜድያዋንቶ ሹከቴዳ አሹዋ ደንꬃደ፥ ሀ ኦነንቶነ ዬዳ ሳአይ ኤረተና አሳቶ አያዉ እሞ?” ያጌዳ።


\par }{\PP \VS{12}ዳዊታ አሳቱ ስሚደ ጉየ ቤድኖ። ብ ጋኪደ ናባል ጌዳዋ ኡባ ዳዊታዉ ኦዴድኖ።

\VS{13}ዳዊተ ባረ አሳቱዋ፥ “ህንተንቱ ማሻ ማሻ ዳንጭተ” ያጌዳ፤ ሄዋፐ ጉይያን ኡባቱካ ባረንቱ ማሻ ማሻ ዳንጬድኖ፤ ዳዊተካ ባረ ማሻ ዳንጬዳ። ዳዊተ ኦይዱ ጼቱዋ ግድያ አሳቱዋና ፑደ ቤዳ፤ ላኡ ጼቱ አሳይ ኡንቱንቱዋ ናጊደ አቴዳ።


\par }{\PP \VS{14}ቆማቱዋፐ እቱ ናባላ ማቻቶ አብጋሎ ሀዋዳን ያጌዳ፤ “ዳዊተ ዎራን ደኢደ ኑ ጎዳ፥ ‘ሳሮ’ ጋናዉ አሳ ኪቴዳ፤ ሽን እ ኡንቱንታ ቦሬዳ።

\VS{15}ግዶፐካ፥ ሀ አሳቱ ኑዉ ሎይꬅ ሎአ፤ ኡንቱንቱ ኑና ገንበይክኖ፤ ኑን ኡንቱንቱና እትፐ ደምባን ፔሼዳ ዎደ ኡባን ኑባፐ አያይነ ፓጭቤና።

\VS{16}ኑን ኑ ዶርሳ ዉድያ ኡንቱንቱ ማታን ሄምያ ዎደ፥ ቃማነ ጋላስ ኡንቱንቱ ኑዉ ድርሳ ግዴድኖ።

\VS{17}ሀያና ሀ የዉዋ ዋታነንቶነ ቆፓ፤ አያዉ ጎፐ፥ ኑ ጎዳ ቦላነ አ ሶ አሳ ቦላ ኮባባይ ከሳና ሀኔ። ኑ ጎዳይ ሄዋ ማላ መቀꬅ ባይና ኢታ አሳ ግዴዳ ድራዉ፥ ኦንነ አዉ ሃሳያናዉ ዳንዳየና” ያጌዳ።


\par }{\PP \VS{18}አብጋላ ኤለካ ላኡ ጼቱ ኮምፖ ኡክꬃነ ላኡ ኦጎሩዋ ዎይንያ ኤሳ፥ ጺጸቴዳ ዶርሳቱዋ እቼሻቱዋ፥ ታማነ ላፑን ኪሎ ግራመ ትሻ ጺጻ፥ እት ጼቱ ዉርጮ ዎይንያ ቴራነ ባላስያ ባቀꬃ መላፐ ላኡ ጼቱዋ አካደ፥ ሀርያን ጫናዱ።

\VS{19}ያታደ ቆማቱዋ፥ “ህንተንቱ ታፐ ስንꬃዉ አꬊደ ቢተ፤ ታን ህንተንቱ ጌዱዋ ካላና” ያጋዱ፤ ሽን ባረ አስና ናባላዉ አይነ ኦዳበይኩ።

\VS{20}ባረ ሀርያ ቶጋደ ደርያና ዱገ ዛንጋራ ዎꬍያ ዎደ፥ ዳዊተነ አ አሳይ ኢኮ ስሚደ ዱገ ዎꬊኖ፤ እዛ ኡንቱንቱና ጋከታዱ።


\par }{\PP \VS{21}ዳዊተ ባረ ዎዛናን፥ “አባፐ አያይነ ፓጨናዳን ታን ሀ ብታንያ አቁዋ ኡባ ናጌዳዌ ጮ መላ፤ ታን ሎኤዳዋ ኩሽያ እ ታዉ ኢታ ዛሬዳ።

\VS{22}ዎንታ ጉራ ጋካናዉ፥ ታን አባ ግዴዳ ኡባፐ እት አቱማዋነ ፓጻ አጎፐ፥ ጾስ ታና ፓጻ አጎፖ” ያጌዳ።


\par }{\PP \VS{23}አብጋላ ዳዊታ በኤዳ ዎደ፥ ሀርያፐ ኤለካ ዎꬋአደ፥ ዳዊታ ስንꬃን ቢታን ጉፋናደ አዉ ዉትሻዱ።

\VS{24}እዛ አ ገድያን ኩንዳደ፥ “ሀይ ታ ጎዳዉ፥ ሀ ባይዙ ታ ጻላላሳ ግዶ! ታና ነ ቆማቶ ሃሳይሳርኪ፤ ታን ነ ቆማታ ሃሳይያዋ ስሳርኪ።

\VS{25}ሀ መቀꬅ ባይና ኢታ ብታንያባ፥ ናባላባ ስሶፓ፤ ‘ናባላ’ ጉሳይ ‘ኤያ’ ግያዋ፤ እ ባረ ሱንꬃዳንካ ኤያ። ታ ጎዳዉ፥ ኔን ኪቴዳ አሳቱዋ ታን ነ ቆማታ በአበይከ።


\par }{\PP \VS{26}“መꬍና ጎዳይ ኤሮ! ነ ሸምፑ ኤሮ! ኔን ሱꬃ ጉሰናዳንነ ነ ኩሽያን ነ ሀሉዋ ከሰናዳን፥ ኔና ታ ጎዳ ተኤዳዌ መꬍና ጎዳ። ነ ሞርከቱነ ኔና ታ ጎዳ ቆሀናዉ ኮይያዋንቱ ናባላዳን ሀንኖ።

\VS{27}ሀ እሞታይ ታን ነ ቆማታ ነዉ ታ ጎዳዉ አሄዳዌ ኔና ካልያ አሳቶ እመቶ።

\VS{28}ሀይ ታ ጎዳዉ፥ ታን ነ ቆማታ ባሌዳ ባላ አቶ ያጋ! ኔን መꬍና ጎዳ ኦላ ኦለትያ ድራዉ፥ መꬍና ጎዳይ ኔናነ ነ ዘረꬃ ካተያና። ኔን ደኤዳ ላይꬃ ኡባን ኢታተꬃይ ነ ቦላ ቤቶፖ።


\par }{\PP \VS{29}“አያ አሳይነ ኔና ዎꬋናዉ ኮዮፐ፥ እት ኡራይ ባረ አልኦ ሚሻ ናግያዋዳን፥ መꬍና ጎዳይ ነ ጾሳይ ኔና ሳሮ ናጋና። ሽን ሹቻ ያምባርሻን ኦልያዋዳን፥ እ ነ ሞርከቱዋ ደኡዋ ኦላና።

\VS{30}መꬍና ጎዳይ ታ ጎዳዉ ኦꬃናዉ ሃሳዬዳ ኬካተꬃ ኡባ ኦꬅያ ዎደነ እስራኤልያ ቦላ ካተይያ ዎደ፥

\VS{31}ጋሱ ባይናን ሱꬃ ጉሴዳዋን ዎይ ባረ ሀሉዋ ከሴዳዋን ታ ጎዳ ዎዛናይ ዳጋመናነ ህርገና። መꬍና ጎዳይ ነዉ ኬኬዳ ዎደ፥ ታና ነ ቆማቶ ዶጎፓ” ያጋዱ።


\par }{\PP \VS{32}ዳዊተ አብጋሎ፥ “ኔና ታናና ጋከታናዉ ሀቼ ኪቴዳ መꬍና ጎዳይ፥ እስራኤልያ ጾሳይ ጋላተቶ።

\VS{33}ኔን ሎኦ ቆፔዳ ድራዉነ ታን አሳ ሱꬃ ጉሰናዳን ታ ኩሽያ ጭገተናዳን ድጌዳ ድራዉ፥ አንጀታ።

\VS{34}ሄዌ ባይናዋ ግዶፐ፥ ታን ኔና ቆሄናዳን ተኤዳ ደኡዋ መꬍና ጎዳይ፥ እስራኤልያ ጾሳይ ኤሮ! ኔን ታናና ጋከታናዉ ኤሌላደ ዬነንቶ፥ ሳአይ ዎንታና ጋካናዉ፥ ናባላባ ግድያ እት አቱማ አስነ ፓጻ አተና” ያጌዳ።

\VS{35}አብጋላ አዉ አሄዳዋ እ ኩሽያፐ ዳዊተ አኪደ፥ “ነ ሶ ሳሮ ጋካ። ታን ነ ቃላ ስሳድ፤ ነ ኦሻካ አካድ” ያጌዳ።


\par }{\PP \VS{36}አብጋላ ስማደ ናባላኮ ይያ ዎደ፥ ካትያ ሶን ጊግያ ባላ ማላ ባላ ምዚደ ሶን ኡቴዳ፤ ናባል ሎይꬅ ማꬆቲደ፥ ባረ ዎዛናን ናሸቴ። ሄዋ ድራዉ፥ ሳአይ ዎንታናዉ፥ አብጋላ አዉ አያነ ቃታበይኩ።

\VS{37}ዎንታ ናባል ማꬁዋ ዛሬዳዋፐ ጉይያን፥ አ ማቻታነ ሀ የዉዋ ኡባ አዉ ኦዳዱ፤ ናባላ ዎዛናይ ዳቡርና እ ጆሉ ጌዳ።

\VS{38}ታሙ ጋላሳፐ ስምና፥ መꬍና ጎዳይ ናባላ ሾጭና፥ እ ሀይቄዳ።


\par }{\PP \VS{39}ናባል ሀይቄዳዋ ዳዊተ ስሴዳ ዎደ፥ “መꬍና ጎዳይ ጋላተቶ! ናባል ታና ሸቄዳዋ ሀሉዋ እ ከሴዳ፤ ታን አ ቆማይ ኢታባ ኦናዳን ተኤዳ፤ ናባል ኦꬄዳ እታተꬃ መꬍና ጎዳይ አ ሁጲያን ዛሬዳ” ያጌዳ።

\par }{\PP ሄዋፐ ጉይያን፥ ዳዊተ አብጋሎ አካናዉ ኪታ የዲደ ኦሽሴዳ።

\VS{40}ዳዊታ ቆማቱ ቃርመሎሳ ካታማ አብጋልኮ ቢደ፥ “ኔን ዳዊታ ገላናዳን ኔና አኪደ ባናዉ እ ኑና ኔኮ ኪቴዳ” ያጌድኖ።


\par }{\PP \VS{41}አብጋላ ቢታን ጉፋና ዉቱሻደ፥ “ታን ነ ቆማታ ነዉ ኪተታናዉነ ነ ቆማቱዋ ገድያ ሜጫናዉ ጊጋ ኡታድ” ያጋዱ።

\VS{42}አብጋላ ኤለካ ደንዳደ ባረ ሀርያ ቶጋዱ፤ እ ዳንጋጽረቱ እቼሻቱ እዞ ካሊደ ቤድኖ፤ ዳዊታ ቆማታ ባደ፥ ዳዊታ ገላዱ።


\par }{\PP \VS{43}ዳዊተ ሀዋፐ ካሰ እዝራኤልያ አህኖኣሞካ አኬዳ፤ ኡንቱንቱ ላአቱካ አ ማቻቱዋ።

\VS{44}ሳኦል ዳዊታ ማቻቶ፥ ባረ ናቶ ሚካሎ ጋሊማ ካታማን የለቴዳ ላውሻ ናኣ ፓልጽኤላዉ እሜዳ።
\XREF{}{{\XO 25:44 }{\XT{2 ሳሜላ 3:14-16}}}




\par }\Chap{26}{\SH ዳዊተ ሳኦላ ሸምፑዋ ላኤንꬆካ አሼዳ
\par }
{\PP \VerseOne{1}ዚፋ አሳቱ ሳኦላኮ ግብኣ ካታማ ቢደ፥ “ዳዊተ ያሰሞና ስንꬃን ደእያ ሀኪላ ግያ ደርያን ቆሰት ኡቴዳ ግደኔ?” ያጌድኖ።
\XREF{}{{\XO 26:1 }{\XT{ማዝ. 54 (ሁጲያ)}}}

\VS{2}ሄዋፐ ጉየ ሳኦል ደንዲደ፥ እስራኤላቱዋፐ ዶረቴዳ ሄዙ ሻአ አሳቱዋ አኪደ፥ ዳዊታ ኮያናዉ ዚፋ ባዙዋ ቤዳ።

\VS{3}ሳኦል ያሰሞና ስንꬃን ደእያ ሀኪላ ደርያ ቦላ ኦግያ ጋጻን ዱንካኔዳ፤ ሽን ዳዊተ ሄ ዎራን ኡቴዳ። ሳኦል አ ካሊደ ያ ቤዳዋ ኤሪደ፥

\VS{4}ጌድያዋንታ የዲደ፥ ሳኦል ቱሙካ ሄ ሳኣ ጋኬዳዋ ጌሼዳ።

\VS{5}ዳዊተ ደንዲደ፥ ሳኦል ዱንካኔዳ ሳኣ ቤዳ፤ ሳኦልነ ኦላ ጋዳዋይ ኔራ ናኣ አባኔር ግሴዳ ሳኣ በኤዳ። ሳኦል ጌሱዋ ግዶን ግሴዳ፤ ኦላንቻቱ አ ዩሹዋን ደኢኖ።


\par }{\PP \VS{6}ዳዊተ ሂትያ አብመሌካነ ጻሩያ ናኣ ዮኣባ እሻ አብሻያ፥ “ሳኦል ሺቄዳ ሳኣ ታናና ባናዌ ኦኔ?” ያጊደ ኦቼዳ።

\par }{\PP ሽን አብሻይ፥ “ታን ኔናና ባና” ያጌዳ።


\par }{\PP \VS{7}ሄዋ ድራዉ፥ ዳዊተነ አብሻይ ሄ ጋላሳ ቃማ ኦላንቻቱዋኮ ይያ ዎደ፥ ሳኦል ባረ ቶራ ሁጲሳና ቢታን ኤሲደ፥ ጌሱዋ ግዶን ግሴዳዋ ደሜድኖ። አባኔርነ ኦላንቻቱ አ ዩይ አꬊደ ግሴድኖ።


\par }{\PP \VS{8}አብሻይ ዳዊታ፥ “ጾሳይ ነ ሞርክያ ሀቼ ነ ኩሽያን አꬅ እሜዳ፤ ታን ታ ቶራን አ እት ገደ ቢታና ጋꬃደ ስካይ፤ ታን አ ላኡ ጌደ ጫዳናዉ ኮሸና” ያጌዳ።


\par }{\PP \VS{9}ሽን ዳዊተ አብሻያ፥ “ኔን አ ዎꬎፓ፤ መꬍና ጎዳይ ኦኬዳ ካትያ ቦላ ባረ ኩሽያ ደንꬅያ ኦናነ ጾሳይ ሙራና” ያጌዳ።

\VS{10}ቃይካ እ አብሻያ፥ “መꬍና ጎዳይ ኤሮ! መꬍና ጎዳይ አ ሾጫናዋ ታን ኤራይ፤ ባረ ጋላሳይ ጋክና እ ሀይቃና፥ ዎይ ኦለታናዉ ቢደ እ ꬋያና።

\VS{11}መꬍና ጎዳይ ኦኬዳ ካትያ ቦላ ታን ኩሽያ ደንናዳን ታና መꬍና ጎዳይ ተኦ። አነ አ ሁጲሳን ደእያ ቶራነ ሃꬃ ኦቱዋ አካደ ደንዳ” ያጌዳ።
\XREF{}{{\XO 26:11 }{\XT{1 ሳሜላ 24:6}}}


\par }{\PP \VS{12}ሄዋፐ ጉየ ዳዊተ ሳኦላ ሁጲሳን ደእያ ቶራነ ሃꬃ ኦቱዋ አኬዳ፤ ኡንቱንቱ ቤድኖ። ሽን ኡንቱንታ ኦንነ በእቤና፥ ዎይ ኦንነ ኤርቤና፥ ዎይ ኦንነ ቤጎትቤና፤ መꬍና ጎዳይ ዎልቃማ ገምእሹዋ ኡንቱንቱ ቦላ የጌዳ ድራዉ፥ ኡባቱካ ገምእሹዋ ታይሮቴድኖ።


\par }{\PP \VS{13}ዳዊተ ሄፍንꬃ ፕኒደ፥ ሀራ ደርያ ሁጲያን ኡንደና ሳኣን ሃኪደ ኤቄዳ።

\VS{14}ዳዊተ ሳኦላ ኦላንቻቱዋነ ኔራ ናኣ አባኔራ፥ “አባኔራ! አባኔራ! ታን ጼስያዋ ስስኪ?” ያጊደ ዋሴዳ።

\par }{\PP አባኔር፥ “ሀ ጼሲደ ካትያ ገምእሹዋ ድግያዌ ኦኔ?” ያጌዳ።


\par }{\PP \VS{15}ሄዋፐ ጉየ ዳዊተ፥ “ኔን ዎዛናማ አሳ ግድኪየ? እስራኤልያ ግዶን ነ ማል ኦን ደኢ? ያትና፥ ካትያ ነ ጎዳ አያዉ ናግኪ? አያዉ ጎፐ፥ እት አሳይ ካትያ ነ ጎዳ ዎꬋናዉ ያ ቤዳ።

\VS{16}ኔን ኦꬄዳባይ ሎአ ግደና። መꬍና ጎዳይ ኤሮ! ኔንነ ነ ኦላንቻቱ መꬍና ጎዳይ ኦኬዳ ህንተንቱ ጎዳ ናግቤና ድራዉ፥ ኡንቱንቱ ሀይቃናዉ በሰ። ካትያ ቶራነ አ ሁጲሳን ደእያ ሃꬃ ኦቱዋ በአይ?” ያጌዳ።


\par }{\PP \VS{17}ሳኦል ዳዊታ ቃላ ግድያዋ ኤሪደ፥ “ታ ናአዉ ዳዊታ፥ ሄዌ ነ ቃሌ?” ያጌዳ።

\par }{\PP ዳዊተ፥ “ኤ፤ ታ ጎዳዉ፥ ካትያዉ፥ ሄዌ ታ ቃላ” ያጌዳ።

\VS{18}ቃይካ እ ሳኦላ፥ “ታ ጎዳዉ፥ ታና ነ ቆማ ኔን አያዉ ካላይ? ታን አይ ኦꬃድታ? ታን አይ ባይዛድታ?

\VS{19}ሀእካ ታ ጎዳዉ፥ ካትያዉ፥ ኔን ታ ቃላ፥ ነ ቆማ ቃላ ስሳናዳን ታን ኔና ዎሳይ፤ መꬍና ጎዳይ ኔና ታ ቦላ ደንꬄዳዋ ግዶፐ፥ ያርሹዋ እ አኮ፤ ሽን አሳቱ ኔና ደንꬄዳዋ ግዶፐ፥ ኡንቱንቱ መꬍና ጎዳ ስንꬃን ሸቀቴዳዋንታ ግድኖ! አያዉ ጎፐ፥ ‘ባረ፤ ሀራ ጾሳቶ ጎይና’ ያጊደ፥ መꬍና ጎዳ ቢታን ታዉ ደእያ ኤጻፐ ኡንቱንቱ ታና ሀእ ከሴድኖ።

\VS{20}ሀእ ስም መꬍና ጎዳ ስንꬃፐ ሃኪደ ደእያ ቢታን ታ ሱꬃ ጉሶፓ፤ እት አሳይ አካ ሻንካታናዉ ደርያ ሁጲያ ከስያዋዳን፥ እስራኤልያ ካቲ እት ካቶልያ ኮያናዉ ከሴዳ” ያጌዳ።


\par }{\PP \VS{21}ሳኦል ዳዊታ፥ “ታን ናጋራ ኦꬃድ። ታ ናአዉ ዳዊታ፥ ሃ ስማ! ሀቼ ቃማ ኔን ታና ሀይቁዋፐ አሼዳ ድራዉ፥ ታን ኔና ላኤንꬆ ገንከ። ቱሙፐ ታን ኤያባ ሀናድ፤ ዎልቃማ ባላ ባላድ” ያጌዳ።


\par }{\PP \VS{22}ዳዊተ፥ “ካትያዉ፥ ነ ቶራይ ሀዌሽ፤ ነ አሳቱዋፐ እት አሳይ ዪደ አኮ።

\VS{23}አሳይ ሁጲያን ሁጲያን ጽሌዳባዉነ አማነቴዳባዉ መꬍና ጎዳይ አ ጋትያ ጭጌ። ኔና መꬍና ጎዳይ ሀቼ ታ ኩሽያን አꬂደ እሜዳ፤ ሽን መꬍና ጎዳይ ኦኬዳ ካትያ ቦላ ታን ታ ኩሽያ ደንꬃናዉ ዶሳበይከ።

\VS{24}ታን ቱሙ ሀቼ ኔና አሾዋዳን መꬍና ጎዳይ ታናካ አሾ፤ ቃይ መቱዋ ኡባፐ ታና ዎꬅ አኮ” ያጌዳ።


\par }{\PP \VS{25}ሳኦል፥ “ታ ናአዉ ዳዊታ፥ ኔን አንጀታ። ኔን ግታባ ኦꬃና፤ ኔን ቱሙፐ ጾናና” ያጌዳ። ዳዊተ ባረ ኦግያ ቤዳ፤ ሳኦለካ ባረ ሶ ስሜዳ።




\par }\Chap{27}{\SH ዳዊተ ፕልስጼማ ቢታ ባቃቴዳ
\par }
{\PP \VerseOne{1}ዳዊተ ባረ ዎዛናን፥ “እት ጋላስ ታን ሳኦላ ኩሽያን ዳባታና፤ ታን ፕልስጼማ ጋድያ ባቃታናፐ አትና፥ ሀራባይ ታዉ ሎኤና። ያትና፥ ሳኦል እስራኤልያ ቢታ ኡባን ታና ኮይያዋ አጋና፤ ያቶፐ ታን አ ኩሽያፐ ከሳ አካና” ያጊደ ቆፔዳ።


\par }{\PP \VS{2}ሄዋ ድራዉ፥ ዳዊተነ አናና ደእያ ኡሱፑን ጼቱ አሳቱ ደንዲደ፥ ጋተ ካትያ ማኦካ ናኣ አኪሻኮ ቤድኖ።

\VS{3}ዳዊተነ አ አሳይ አኪሻራ ጋተን ኡቴድኖ። አሳይ ኡባይ ባረ ሶ አሳ አሳ አኪደ ቤዳ፤ ዳዊተካ ባረ ማቻቱዋ፥ እዝራኤልያ አህኖኣሞነ ናባላ አምአታ፥ ቃርመሎስያ አብጋሎ አኪደ ቤዳ።

\VS{4}“ዳዊተ ጋተ ባቃቴዳ” ግያዋ ስሲደ፥ ሳኦል ላኤንꬁዋ አ ኮይያዋ አግ ባሼዳ።


\par }{\PP \VS{5}ዳዊተ ካትያ አኪሻ፥ “ኔን ታናን ናሸቶፐ፥ ታን ያን ደአና ማላ፥ ነ ካዉተꬃን ደእያ ካታማቱዋፐ እትኖ ታዉ እማ። ታን ነ ቆማይ ካቲ ደእያ ካታማን ኔናና እትፐ አያዉ ኡታኔ?” ያጌዳ።


\par }{\PP \VS{6}ሄ ጋላስ አኪሽ ጽቅላጋ ካታማ ዳዊታዉ እሜዳ፤ ሀቼ ጋካናዉካ ጽቅላጋ ካታማይ ይሁዳ ካተቱዋሳ ግዲደ አቴዳ።

\VS{7}ዳዊተ ፕልስጼማ ቢታን እት ላይꬃነ ኦይዱ አግና ደኤዳ።


\par }{\PP \VS{8}ዳዊተነ አ አሳቱ ፑደ ቢደ፥ ጋሹራቱዋ፥ ግርዘቱዋነ አማሌቃቱዋ ኦሊኖ። በኒደፐ ዶሚደ፥ ሄ አሳቱ ሹራፐ ቢደ ግብጼ ጋካናዉ ደእያ ቢታን ደኤድኖ።

\VS{9}ዳዊተ ሄ ቢታ ኦልያ ዎደ አዉደነ ሄ ቢታን ደእያ ማጫዋ ግዲና፥ አቱማዋ ግዲና፥ ፓጻ አግቤና፤ ዶርሳነ ሚዛ፥ ሀርያነ ጋሉዋ፥ ማዩዋካ አኬዳ፤ ያቲደ አኪሻኮ ስሜ።

\VS{10}አኪሽ፥ “ሀቼ ሀቃን ሺቄድቴ?” ያጊደ ዳዊታ ኦቼ።

\par }{\PP ዳዊተ፥ “ኔጌባ ዎራን ደእያ ይሁዳ አሳቱ ቦላ፥ ዎይ ይራህማኤላ አሳቱ ቦላ፥ ዎይ ቄና አሳቱዋ ቦላ ሺቄዶ” ያጌ።


\par }{\PP \VS{11}ኡንቱንቱፐ እት አሳይነ ጋተ ካታማ ዪደ፥ “ዳዊተ ሀዋ ኦꬄዳ” ጊደ ኦደና ማላ፥ ዳዊተነ አ አሳቱ ማጫዋ አቱማዋ አሸናን ዉርስ ዎꬊኖ። ዳዊተ ፕልስጼማ ቢታን ደኤዳ ዎደ ኡባን ሄዋዳን ኦꬄዳ።

\VS{12}አኪሽ ዳዊታን አማነቲደ፥ “ዳዊተ ባረ አሳን፥ እስራኤላን ሎይꬅ እጸቴዳ፤ ሄዋ ድራዉ፥ እ ታዉ መꬍናዉ ቆማ ግዳና” ያጊደ ቆፔዳ።




\par }\Chap{28}{\SH ሳኦላነ ኤንዶረ ሻሬቻቶ
\par }
{\PP \VerseOne{1}ሄ ዎደ ፕልስጼማ አሳቱ እስራኤላቱዋ ኦላናዉ ባረንቱ ኦላንቻቱዋ ሺሼድኖ። አኪሽ ዳዊታ፥ “ኔንነ ነ አሳቱ ታናና ኦላ ባናዋ ቱሙ ኤራ ኡታ” ያጌዳ።


\par }{\PP \VS{2}ዳዊተ፥ “ሄዋ ግዶፐ፥ ታን ነ ቆማይ ኦꬃናባ ኔን በአና” ያጌዳ።

\par }{\PP አኪሽ፥ “ዳሮ ሎአ፤ ታን ኔና ታ ደኤዳ ላይꬃ ኡባን ታና ናግያዋ ከሳና” ያጌዳ።


\par }{\PP \VS{3}ሀዋፐ ካሰ ባጋን ሳመል ሀይቂና፥ እስራኤልያ አሳቱ ኡባቱ አዉ ዬኪደ፥ አ ካታማን ራማን አ ሞጌድኖ። ሳኦል ሞይትልያ ጼስያዋንታነ ሻሬቻቱዋ እስራኤልያ ቢታፐ የደርሲደ ከስ ድጌዳ።
\XREF{}{{\XO 28:3 }{\XT{ዎጋ 20:27፤ ዛረ. 18:10-11፤ 1 ሳሜላ 25:1}}}


\par }{\PP \VS{4}ፕልስጼማ ኦላንቻቱ ሺቂደ ዪደ፥ ሹኔማ ካታማን ኡቴድኖ፤ ሳኦለካ እስራኤልያ አሳ ኡባ ሺሺደ፥ ግልቦአ ደርያን ኡቴዳ።

\VS{5}ሳኦል ፕልስጼማ ኦላንቻቱዋ በኢደ ያዬዳ፤ አ ዎዛናይካ ሎይꬅ ዳጋሜዳ።

\VS{6}ሄዋ ድራዉ፥ እ አይ ኦꬃነንቶነ መꬍና ጎዳ ኦቼዳ፤ ሽን መꬍና ጎዳይ አኩሙዋን ግዲና፥ ዎይ ኡሪምያን ግዲና፥ ዎይ ትምቢትያ ኦድያዋንቱ ባጋና ግዲና፥ አዉ ኦድቤና።
\XREF{}{{\XO 28:6 }{\XT{ፓይ. 27:21}}}

\VS{7}ሄዋፐ ጉይያን፥ ሳኦል ባረ ቆማቱዋ፥ “ሞይትልያ ጼስያ ሻሬቻቱዋ ታዉ ኮይተ፤ ታን ኢኮ ባደ እዞ ኦቻና” ያጊደ አዛዜዳ።

\par }{\PP ሳኦላ ቆማቱ፥ “ሞይትልያ ጼስያ እት ሻሬቻታ ኤንዶረን ደአዉ” ያጌድኖ።


\par }{\PP \VS{8}ሳኦል ባረና ኤርሰና ማላ ሀራ ማዩዋ ማዪደ፥ ላኡ አሳቱዋ አኪደ፥ ቃማ ሄ ሻሬቻትኮ ቤዳ፤ ምሽራቶ፥ “ሀያና ታዉ እት ሞይትልያ ጼሳርኪ፤ ታን ሱንꬃ ኦድያ አሳ ታዉ ደንꬃርኪ” ያጌዳ።


\par }{\PP \VS{9}ሄዋፐ ጉየ ምሽራታ፥ “ሞይትልያ ጼስያዋንታነ ሻሬቻቱዋ እስራኤልያ ቢታፐ ሳኦል ዎት የደርስ ከሴደንቶ፥ ቱማ ኔን ኤራሳ። ታና ዎꬍሳናዉ ኔን ታዉ አያዉ ጲርያ የጋይ?” ያጋዱ።


\par }{\PP \VS{10}ሳኦል ምሽራቶ፥ “መꬍና ጎዳይ ኤሮ! ኔን ሀዋ ድራዉ ሙሬታካ” ያጊደ መꬍና ጎዳን ጫቄዳ።


\par }{\PP \VS{11}ያትና፥ ምሽራታ፥ “ታን ነዉ ኦና ደንꬆ?” ያጋደ ኦቻዱ።

\par }{\PP ሳኦል፥ “ሳመላ ታዉ ደንꬃ” ያጌዳ።


\par }{\PP \VS{12}ሻሬቻታ ሳመላ በኣደ፥ ዋሱዋ ጹላዱ፤ ሳኦላ፥ “ኔን ታና አያዉ ጭማድ? ኔን ሳኦላ ግድኪ!” ያጋዱ።


\par }{\PP \VS{13}ካቲ፥ “አይነ ባዋ፤ ያዮፓ! ነዉ አዬ ቤትያዌ?” ያጌዳ።

\par }{\PP ምሽራታ፥ “እት ሞይትሊ ቢታ ግዶፐ ከስያዌ ቤቴ” ያጋዱ።


\par }{\PP \VS{14}ሳኦል ምሽራቶ፥ “እ አይ ማላቲ?” ያጌዳ።

\par }{\PP ምሽራታ፥ “አፍላ ማዬዳ እት ጭማ ብታኒ ከሴዳ” ያጋዱ።

\par }{\PP ሳኦል ሄ ብታኒ ሳመላ ግዴዳዋ ኤሪደ፥ አ ስንꬃን ሳኣን ግሲደ ጉፋኔዳ።


\par }{\PP \VS{15}ሳመል ሳኦላ፥ “ታና ዱፉዋፐ ደንꬃደ አያዉ ሻባራይ?” ያጌዳ።

\par }{\PP ሄዋፐ ጉየ ሳኦል፥ “ታን ዳሮፐ ኡንኤታድ፤ አያዉ ጎፐ፥ ፕልስጼማ አሳቱ ታና ኦሊኖ፤ ጾሳይካ ታፐ ሻከቴዳ፤ ትምቢትያ ኦድያዋንቱ ባጋና ግዲና ዎይ አኩሙዋን ግድና፥ እ ታን ኦችያዋ ኦደና። ሄዋ ድራዉ፥ ታን ኦꬃናባ ኔን ታዉ ኦዳናዳን ኔና ጼሳድ” ያጌዳ።


\par }{\PP \VS{16}ሳመል፥ “መꬍና ጎዳይ ሻከቲደ ነ ሞርክያ ግድክቾዋፐ አትና፥ ታና አያዉ ዞረታ በሳይ?

\VS{17}መꬍና ጎዳይ ታ ባጋና ካሰት ኦዴዳዋ ኦꬅ ክቼዳ፤ መꬍና ጎዳይ ካዉተꬃ ኔፐ ቦንቂ አኪደ፥ ነ ሾሮ ዳዊታዉ እም ድጌዳ።
\XREF{}{{\XO 28:17 }{\XT{1 ሳሜላ 15:28}}}

\VS{18}ኔን መꬍና ጎዳዉ አዛዘታቤና ድራዉነ አ ሀንቁዋ ሱልያዋ አማሌቃ አሳቱዋ ቦላ ፖላቤና ድራዉ፥ መꬍና ጎዳይ ሀቼ ሀ የዉዋ ነ ቦላ ኦꬄ።\XREF{}{{\XO 28:18 }{\XT{1 ሳሜላ 15:3-9}}}

\VS{19}ኔናነ እስራኤልያ፥ መꬍና ጎዳይ ፕልስጼማ አሳቶ አꬅ እማና፤ ኔንነ ነ ናናይ ዎንት ታናን ጋከታናዉ፤ መꬍና ጎዳይ እስራኤልያ ኦላንቻቱዋ ፕልስጼማ አሳቶ አꬅ እማና” ያጌዳ።


\par }{\PP \VS{20}ሳኦል ሳመላ ኦዱዋ ስሲደ ያዬዳ ድራዉ፥ ኤለካ ቢታን ዶልጩ ጊደ ኩንድ አጌዳ። ሳኦል ሄ ጋላሳ ኩመንꬃነ ቃማ ኩመንꬃ ቁማ ምቤና ድራዉ፥ አ ዎልቃይ እጼዳ።

\VS{21}ሄ ምሽራታ ሳኦላኮ ያደ፥ እ ሎይꬅ ኮኮርያዋ በኣደ፥ “ታን ነ ቆማታ ነዉ አዛዘታድ፤ ኔን ታና ኦቼዳዋ ታ ሸምፑዋ አጋደ ኦꬃድ።

\VS{22}ሀእ ታን ነ ቆማታ ግያዋ ሀያና ስሳ፤ ኔን ማደ፥ ምናደ ነ ኦግያ ባና ማላ፥ ታን ነዉ ጉꬃ ቁማ አꬃይ” ያጋዱ።


\par }{\PP \VS{23}ሄዋፐ ጉየ ሳኦል፥ “ሚከ” ያጊደ እጼዳ። ሽን አ አሳቱ ሄ ምሽራትናካ ግዲደ ሾቤድኖ፤ ሳኦል ሾበቲደ ቢታፐ ደንዲደ፥ ግሱዋን ኡቴዳ።

\VS{24}ሄ ምሽራታ ኤለካ ባረ ሶን ደእያ ቦልትቦልታ ማራ ሹካ ባሻዱ፤ ꬊልያ አካ ሙናቃደ፥ እርሹዋ የገናን ኡክꬃ ኡካዱ።

\VS{25}ያታደ ሳኦላዉነ አ አሳቶ አꬅና፥ ኡንቱንቱ ሜድኖ። ሄ ጋላስ ቃማ ደንዲደ ቤድኖ።




\par }\Chap{29}{\SH አኪሽ ዳዊታ ጉየ ጽቅላግ የዴዳ
\par }
{\PP \VerseOne{1}ፕልስጼማ አሳቱ ባረንቱ ኦላንቻቱዋ ኡባ አፌቃን ሺሼድኖ። እስራኤላቱ እዝራኤላን ደእያ ሃꬃ ፑልትያ ማታን ኡቴድኖ።

\VS{2}ፕልስጼማቱዋ ካፓቱ ባረንቱ ጼታቱዋ ጭታንነ ሻአቱዋ ጭታን ሳልፔድኖ፤ ዳዊተነ አ አሳይ አኪሻራ እትፐ ጉየ ባጋና ሳልፔድኖ።

\VS{3}ፕልስጼማቱዋ ካፓቱ በኢደ፥ “ሀ እብራዌቱ ሀዋን አይ ኦꬂኖ?” ያጌድኖ።

\par }{\PP አኪሽ ፕልስጼማቱዋ ካፓቱዋ፥ “ሀዌ በን እስራኤልያ ካትያ ሳኦላ ቆማ ዳዊታ ግደኔ? እ ዳሮ ዎደፐ ታናና እትፐ ደኤ፤ እ ሳኦላ ካዲደ ከሶደፐ ሀኖ ጋካናዉ፥ ታን አን ባላ ደማበይከ” ያጌዳ።


\par }{\PP \VS{4}ሽን ፕልስጼማቱዋ ካፓቶ አኪሻ ሀንቀቲደ፥ “ሀ ብታንያ ኔን አዉ እሜዳ ካታማ ጉየ ዛራ፤ እ ኑናና ኦላ ቦፐ እ ኑና ዛሪደ ኦላና። እ ባረ ጎዳና ስገꬃናዉ ኑ አሳቱዋ ቆꬍያ ሙጭያዋፐ ሀራ ሎእያባይ አዬ?

\VS{5}ቃይ ማጫ አሳቱ የጺድነ ዱሪደ፥ ‘ሳኦል ባረ ሻኣ ዎꬌዳ፤ ዳዊተ ባረ ታሙ ሻኣ ዎꬌዳ’ ያጊደ ሳቤዳዌ ሀ ዳዊታ ግደኔየ?” ያጌድኖ።
\XREF{}{{\XO 29:5 }{\XT{1 ሳሜላ 18:7፤ 21:11}}}


\par }{\PP \VS{6}ሄዋ ድራዉ፥ አኪሽ ዳዊታ ጼሲደ፥ “መꬍና ጎዳይ ኤሮ! ኔን አማነትያ አሳ፤ ኔን ታናና ኦላዉ ባናዋ ታን ናሸታይ፤ ኔን ታኮ ዮደፐ ሀኖ ጋካናዉ፥ ታን ነ ቦላ ባላ ደማበይከ። ሽን ካፓቱ ኔን ኦላዉ ባናዋ ናሸትክኖ።

\VS{7}ኔን ሀእ ስማደ ሳሩዋን ባ፤ ፕልስጼማቱዋ ካፓቱዋ ናሸቼናዋ አይነ ኦꬆፓ” ያጌዳ።


\par }{\PP \VS{8}ዳዊተ አኪሻ፥ “ታን አይ ኦꬃድታ? ታን ኔናና ደኦደፐ ሀኖ ጋካናዉ፥ ታናን ባላ ደማበይከ ጋዳ፤ ያትና፥ ካትያ ታ ጎዳ ሞርከቱዋና ባደ አያዉ ኦለትክታ?” ያጌዳ።


\par }{\PP \VS{9}አኪሽ ዳዊታ፥ “ጾሳ ኪታንቻዳን ኔን ታዉ አማነትያዋ ግድያዋ ታን ኤራይ፤ ግዶፐነ፥ ፕልስጼማቱዋ ካፓቱ፥ ‘እ ኑናና ኦላ ቦፖ’ ያጌድኖ።

\VS{10}ሀእ ስም ዎንታና ደንዳደ፥ ኔናና ዬዳ ነ ጎዳ ቆማቱዋናካ እትፐ ሳአይ ዎንትያ ወደ ቢተ” ያጌዳ።


\par }{\PP \VS{11}ዳዊተነ አ አሳቱ ፕልስጼማ ጋድያ ስማናዉ ዎንታ ጉራን ደንዴድኖ፤ ፕልስጼማ አሳቱካ ፑደ እዝራኤላ ቤድኖ።




\par }\Chap{30}{\SH ዳዊተ አማሌቃቱዋና ኦለቴዳ
\par }
{\PP \VerseOne{1}ዳዊተነ አ አሳቱ ሄዘንꬆ ጋላስ ጽቅላጋ ካታማ ጋኬድኖ። አማሌቃ አሳቱ ኔጌባ ባዙዋነ ጽቅላጋ ካታማ ማዬድኖ፤ ጽቅላጋ ካታማ ታማን ጹጌድኖ።

\VS{2}ጽቅላጋ ካታማን ደእያ ማቻቱዋነ ናናቱዋፐ ጭማ ጋካናዉ ደእያ ኡባቱዋ ኦሞዴድኖ፤ ኡንቱንታ ኡባ አኪደ አፌድኖፐ አትና፥ እት አሳነ ዎꬍበይክኖ።


\par }{\PP \VS{3}ዳዊተነ አ አሳቱ ጽቅላጋ ካታማ ጋክያ ዎደ፥ ካታማይ ታማን ጹገትክቼዳዋነ ቃይ ኡንቱንቱ ማጫ አሳቱ፥ ኡንቱንቱ አቱማ ናናይነ ኡንቱንቱ ማጫ ናናይ ኦሞደትክቼዳዋ በኤድኖ።

\VS{4}ያትና፥ ዳዊተነ አናና እትፐ ደእያ አሳይ ባረንቱ ዎልቃይ እጻና ጋካናዉ ዋሲደ ዬኬድኖ።

\VS{5}ዳዊታ ማጫ አሳቱ ላአቱ፥ እዝራኤልያ አህኖኣሞነ ቃርመሎስያ ናባላ አምአት አብጋላ ኦሞደቴድኖ።
\XREF{}{{\XO 30:5 }{\XT{1 ሳሜላ 25:42-43}}}


\par }{\PP \VS{6}አሳይ ዳዊታ ሹቻን ጫዳናዉ ሃሳዬዳ ድራዉ፥ ዳዊተ ሎይꬅ ቱጋቴዳ፤ አያዉ ጎፐ፥ አ አሳይ ኡባይ ባረ አቱማዋ ናናይነ ማጫ ናናቱዋ ድራዉ፥ ሎይꬅ ይሎቴዳ፤ ሽን ዳዊተ መꬍና ጎዳን ባረ ጾሳን ምነቴዳ።


\par }{\PP \VS{7}ዳዊተ አብመሌካ ናኣ ቄስያ አብያታራ፥ “ኤፉድያ ሃ አካደ ያ” ያጌዳ፤ አብያታረ ኤፉድያ ዳዊታዉ አሄዳ።
\XREF{}{{\XO 30:7 }{\XT{1 ሳሜላ 22:20-23}}}

\VS{8}ዳዊተ መꬍና ጎዳ፥ “ታን ሀ ማዬዳዋንቱ ጌዱዋ ካላደ ቦ? ቦፐ ታን ኡንቱንታ ጋካኔ?” ያጊደ ኦቼዳ።

\par }{\PP ጾሳይ፥ “ኤ፤ ኡንቱንታ ካላደ ባ፤ ኡንቱንታ ኔን ጋካናሳ፤ ኦሞደቴዳዋንታካ ዛራና” ያጌዳ።


\par }{\PP \VS{9}ዳዊተነ አናና ደእያ ኡሱፑን ጼቱ አሳቱ ደንዲደ ብሶራ ሻፋ ጋክና፥ አሳፐ አማሬዳዋንቱ ያን አቴድኖ።

\VS{10}አያዉ ጎፐ፥ ላኡ ጼቱ አሳቱ ሻፋ ፕናናዉ ሎይꬅ ዳቡሬድኖ። ሽን ዳዊተነ ኦይዱ ጼቱ አሳቱ ፓና ካሌድኖ።


\par }{\PP \VS{11}ሄዋፐ ጉይያን፥ አሳቱ እት ግብጻዊያ ደምባን ደሚደ፥ ዳዊታኮ አሄድኖ፤ አዉ ኡሻናዉ ሃꬃ፥ ማናዉካ ቁማ እምና ሜዳ።

\VS{12}ቃይ ባላስያ አይፍያ መላፐ ባካነ ላኡ ዉርጮ ዎይንያ ቴራ አዉ እሜድኖ፤ እ ሚደ ምኔዳ፤ አያዉ ጎፐ፥ እ ሄዙ ጋላስነ ሄዙ ቃማ ቁማ ምቤና ሃꬃካ ኡሽቤና።

\VS{13}ዳዊተ ሄ ብታንያ፥ “ኔን ኦሴ? ሀቃፐ ያድ?” ያጊደ ኦቼዳ።

\par }{\PP ሽን ብታኒ፥ “ታን አማሌቃ ብታንያዉ አይለቴዳ ግብጼ አሳ፤ ሄዙ ጋላሳፐ ካሰ ታን ሳከቴዳ ድራዉ፥ ታ ጎዳይ ታና የግ ባሼዳ።

\VS{14}ኑን ይሁዳ አሳቱዋ ቦላ፥ ካሪታ አሳቱዋ ቦላነ ካሌባ ያራቱዋ ቦላ ኔጌባ ዎራን ሺቄዶ፤ ጽቅላጋ ካታማካ ታማን ጹጌዳ” ያጌዳ።


\par }{\PP \VS{15}ዳዊተ፥ “ኔን ታና ሄ ሺቄዳ ጭታኮ ካለꬃና ዳንዳያይ?” ያጊደ ኦቼዳ።

\par }{\PP እ፥ “ኔን ታና ዎናዳንነ ታ ጎዳዉ አꬃደ እመናዳን ታዉ ጾሳን ጫቃ፤ ያቶፐ፥ ታን ኔና ኡንቱንቱኮ ዱገ ካለꬃና” ያጌዳ።


\par }{\PP \VS{16}ሄዋፐ ጉይያን፥ ብታኒ ዳዊታ ኡንቱንቱኮ ካለꬂደ ጋꬄዳ። ኡንቱንቱ ፕልስጼመ ቢታፐነ ይሁዳ ጋድያፐ ኦሞዴዳባይ ሎይꬅ ዳሮ ግዴዳ ድራዉ፥ ናሸቲደ ሚድነ ኡሺደ ቢታ ኡባን ላለት ኡቴድኖ።

\VS{17}ሄ ጋላስ ኦማርሳፐ ቢደ ዎንተꬃ ጋላሳ ኦማርሳይ ጋካናዉ፥ ዳዊተ ኡንቱንታ ሾጬዳ፤ ጋሉዋ ቶጊደ ባቃቴዳ ኦይዱ ጼቱ ያላጋቱዋፐ አትና፥ ሀራይ እት አሳይነ አቲደ ብቤና።

\VS{18}አማሌቃ አሳቱ አፌዳ ኡባባ፥ ባረ ላኡ ማጫ አሳቱዋናካ ጉጂደ፥ ዳዊተ ዎꬅ አኬዳ።

\VS{19}አሳቱ ኦሞድ አፌዳዋፐ አያይነ ፓጭቤና፤ ናናይ ዎይ ጭማይ፥ አቱማ ናናይ ዎይ ማጫ ናናይ፥ ኡንቱንቱ ኦሞድ አፌዳ ሀራባይ ኡባባይካ ፓጨናን ደኤ፤ ዳዊተ ኡባካ ዛሬዳ።

\VS{20}ቃይ ዳዊተ ዶርሳነ ምያ ዉድያ ኡባ ኦሞዴዳ፤ ዳዊታ አሳይ እ ኦሞዴዳ ዉድያ ህንኮ መህያፐ ስንꬃና ላጊደ፥ “ሀዌ ዳዊታ ኦሞዱዋ” ያጌዳ።


\par }{\PP \VS{21}ሄዋፐ ጉይያን፥ ዳዊተ ባረና ካላናዉ ዳቡሪደ፥ ብሶራ ሻፋ ማታን አቴዳ ላኡ ጼቱ አሳቱዋኮ ዬዳ። ኡንቱንቱ ዳዊታነ አናና እትፐ ደእያ አሳቱዋ ሞካናዉ ከሴድኖ፤ ዳዊተነ አ አሳይ ኡንቱንቱኮ ሺቅና፥ ዳዊተ ኡንቱንታ ሳሮቴዳ።

\VS{22}ሽን ዳዊታና ቤዳዋንቱ ግዶፐ እት እት ፓꬄና ኢታ አሳቱ፥ “ኡንቱንቱ ኑናና ብቤና ድራዉ፥ ኑን ዛሪደ አሄዳዋፐ አያነ ኡንቱንቱና ሻኮኮ፤ ኡንቱንቱ ባረንቱ ናናነ ባረንቱ ማቻቱዋ አኪደ ቢኖ” ያጌድኖ።


\par }{\PP \VS{23}ዳዊተ ኡንቱንታ፥ “ቱይት፤ ታ እሻቶ! መꬍና ጎዳይ ኑዉ እሜዳባን ህንተንቱ ሀዋዳን ኦꬃናዉ በሰና። እ ኑና ናጊደ፥ ኑ ቦላ ሺቄዳ ጭታ ኑዉ አꬂደ እሜዳ።

\VS{24}ህንተንቱ ግያዋ ኦንነ ማየና። ኦለታናዉ ቤዳዋንቱነ ኑባ ናጊደ ሀዋን ጋምኤዳዋንቱ እት ላገꬃ ሻካና፤ ኡባዌካ እት ማላ ግዳና” ያጌዳ።

\VS{25}ሄ ጋላሳፐ ዶሚደ፥ ሀቼ ጋካናዉ፥ ዳዊተ እስራኤልያ ቢታዉ ሄዋ ዎጋነ አዋዩዋ ኦꬂደ ዎꬄዳ።


\par }{\PP \VS{26}ዳዊተ ጽቅላጋ ካታማ ጋኬዳ ዎደ፥ ባረ ዳቦ ይሁዳ ጭማቱዋ፥ “መꬍና ጎዳ ሞርከቱዋፐ ኦሞደቴዳዋፐ ታን ህንተንቶ እምያዋ ሄይተ” ያጊደ ኦሞዱዋፐ አማሬዳዋ የዴዳ።

\VS{27}እ ሄዋ ቤቴለ፥ ኔጌባን ደእያ ራሞታነ ያትራ ካታማቱዋን ደእያዋንቶ፥

\VS{28}አሮኤራ፥ ስፍሞታ፥ ኤሽታሞአነ

\VS{29}ራካላ ካታማቱዋን ደእያዋንቶ፥ ይራህማኤላ ካታማቱዋን ደእያዋንቶ፥ ቄና ካታማቱዋን ደእያዋንቶነ፥

\VS{30}ሆርማ፥ ቦርአሻና፥ አታካነ

\VS{31}ከብሮና ካታማቱዋን ደእያዋንቶ የዴዳ፤ እነ አ አሳቱ ዩዬዳ ሳአቱ ኡባዉ የዴዳ።




\par }{\MS ሳኦላነ አ ናናቱዋ ሀይቁዋ

\par }\Chap{31}{\MR (31:1-13)

\par }{\SH ሳኦል ባረና ዎꬌዳ
\par }
{\R (1 ኦዱዋ 10:1-12)

\par }{\PP \VerseOne{1}ፕልስጼማ አሳቱ እስራኤልያ አሳቱዋና ኦለቴድኖ፤ እስራኤልያ አሳቱ ፕልስጼማ አሳቱዋ ስንꬃፐ ባቃቴድኖ፤ ዳሮ እስራኤላቱ ግልቦአ ደርያን ሀይቄድኖ።

\VS{2}ፕልስጼማ አሳቱ ሳኦላነ አ አቱማዋ ናና የደርስ ጋኪደ፥ ሳኦላ ናና ዮናታና፥ አብናዳባነ ማልክሹአ ዎꬌድኖ።

\VS{3}ኦላይ ሳኦላ ዩይ አꬊደ ኡንኤꬄዳ፤ ዎንዳፍያ አሳቱ አ ደሜዳ ዎደ፥ ዙቢያን አ ጫዲደ፥ ሎይꬅ ማይትሴድኖ።


\par }{\PP \VS{4}ሳኦል ባረ ኦላ ሚሻ ቶክያዋ፥ “ሀ ቃጻረትቤናዋንቱ ዪደ፥ ታና ጫዲደ ካኤናዳን፥ ነ ማሻን ጫዳደ፥ ታና ኔን ዎꬋ” ያጌዳ።

\par }{\PP ሽን አ ኦላ ሚሻ ቶክያዌ ሎይꬅ ያዬዳ ድራዉ እጼዳ፤ ሳኦል ባረ ማሻ ሳኣን ኤሲደ፥ አ ቦላ ኩንዴዳ።

\VS{5}አ ኦላ ሚሻ ቶክያዌ ሳኦል ሀይቄዳዋ በኢደ፥ እካ ባረ ማሻ ሳኣን ኤሲደ፥ አ ቦላ ኩንዲደ፥ ሳኦላና ሀይቂ አጌዳ።

\VS{6}ሀዋዳን ሀኒደ፥ ሳኦልነ አ ናናይ ሄዛቱ፥ አ ኦላ ሚሻ ቶክያዌነ አ አሳቱ ኡባይ ሄ ጋላሳ እትፐ ሀዬድኖ።


\par }{\PP \VS{7}ዎምባፐነ ዮርዳኖሳ ሻፋፐ ሄፍንꬃ ባጋና ደእያ እስራኤልያ አሳቱ እስራኤልያ ኦላንቻቱ ባቃቴዳዋነ ሳኦልነ አ ናናይ ሀይቄዳዋ በኢደ፥ ኡንቱንቱካ ባረንቱ ካታማ አጊደ ባቃቴድኖ። ፕልስጼማ አሳቱ ዪደ፥ ሄ ካታማቱዋ ኦይቄድኖ።


\par }{\PP \VS{8}ዎንተꬃ ጋላስ ፕልስጼማቱ አሃቱዋ ቦላፐ ኦላ ሚሻቱዋ ቃር አካናዉ ዪደ፥ ሳኦልነ አ ናናይ ሄዛቱ ግልቦአ ደርያን ሀይቂደ ግሴዳዋንታ ደሜድኖ።

\VS{9}ኡንቱንቱ ሳኦላ ቆꬍያ ሙጬድኖነ አ ኦላ ሚሻ ቃር አኬድኖ። ያቲደ ባረንቱ ꬋማሻቱዋ ጎለንነ ባረንቱ አሳ ግዶን ጾኑዋ አዋያና ማላ፥ ፕልስጼማ ቢታ ኡባዉ ኪታ የዴድኖ።

\VS{10}ሳኦላ ኦላ ሚሻ አስታሮታ ጌተትያ ኡንቱንቱ ጾሳት ጎልያ ግዶን ዎꬄድኖ፤ ሳኦላ አሃ ቤትሻና ጌተትያ ካታማ ግምቢያን ምስማርያን ꬍሺደ ሶቴድኖ።


\par }{\PP \VS{11}ፕልስጼማ አሳቱ ሳኦላ ኦꬄዳዋ ጋላኣደን ደእያ ያቤሻ አሳቱ ስሴዳ ዎደ፥

\VS{12}ኡንቱንቱ ምኖ አሳቱ ኡባይ ቃማን ደንድ ቢደ፥ ሳኦላ አሃነ አ ናናቱዋ አሃ ቤትሻና ካታማ ግምቢያፐ ዎꬅ አኪደ፥ ያቤሻ ካታማ አሂደ ያን ጹጌድኖ።

\VS{13}ሄዋፐ ጉይያን፥ ኡንቱንቱ መቀꬃ ማጽ አኪደ፥ ያቤሻን ደእያ ታማርስካ ጌተትያ ምꬃ ጋርሳን ሞጌድኖ፤ ያቲደ ላፑን ጋላሳ ጾሜድኖ።


\par }