\NormalFont\ShortTitle{1 ጰጽሮሳ ኪታ}

{\MT ጰጽሮስ

\par }{\MTB ጻፌዳ ኮይሮ ኪታ

\par }{\IMT ገሉዋ

\par }{\IP የሱስ ኪቴዳ ጰጽሮስ ጻፌዳ ኮይሮ ኪታይ ጻፈቴዳዌ፥ ሄ ኪታ ግዶን “ዶረቴዳ ጾሳ አሳቱዋ” ጌተቲደ ጼሰትያነ ቄር ኢስያን ሁጲሳ ባጋ ሻኩዋን ላለቴዳ አማንያዋንቱሳ። ሀ ኪታ ዋና ቆፋይ፥ አማኑዋ ጋሱዋን መቱነ ዋዪ ጋኬዳዋንታ ምንሳናሳነ መንꬃናሳ። ጻፊ ሀዋ ኦꬅያዌ አ ሀይቁዋ፥ አ ደንዱዋ፥ አ ላኤንꬆ ዩሳ ኦድያ የሱስ ክርስቶሳ ምሽራቹዋ ቃላ ናባብያዋንታ ሀሳይስያዋና። ኡንቱንቱ የሱስ ክርስቶሳ ደኡዋ ሌምሱዋዳን አኪደ፥ መቱዋ ገንጪደ አꬋናዳን ሀሳይሴ። ሀዋና እትፐ ጋꬅያ ዎደ፥ መቱ ኡንቱንቱ አማኑዋ ጻልታተꬃ ፓጭያዋነ የሱስ ክርስቶስ ቆንጭያ ጋላስ ኡንቱንቱ በስያ ጋትያ አካናዉ ደእያዋ ኡንቱንታ ሀሳይሴ።

\par }{\IP ጻፊ፥ ኡንቱንቱ መቱዋን ገንጫና ማላ መንꬅያዋ ቦላካ፥ ክርስቶሳ ካልያዋንቱ ደእያዋዳን ኡንቱንቱ ደአናዳን ቆፍሴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-2}}

\par }{\IO ጾሳ አሹዋባ
{\IOR{1:3-12}}

\par }{\IO ጌዬዳ ደኡዋ ደአናዳን እመቴዳ ማቁዋ
{\IOR{1:13—2:10}}

\par }{\IO መቱዋ ዎደ አማንያ አሳይ ኦꬃና በስያ አዎተꬃ
{\IOR{2:11—4:19}}

\par }{\IO አማንያ አሳ አሽከተꬃነ ኦሱዋ
{\IOR{5:1-11}}

\par }{\IO ዉርሰꬃ ቁትያ
{\IOR{5:12-14}}



\par }\ChapOne{1}{\PP \VerseOne{1}ታን፥ የሱስ ክርስቶስ ኪቴዳ ጰጽሮስ፥ ጾሳይ ዶሬዳ አሳቶ ጳንጾሳ ጋድያን፥ ጋላትያ ጋድያን፥ ቃጳዶቅያ ጋድያን፥ ኢስያ ቢታንነ ቢታንያ ጋድያን በትያን ደእያዋንቶ ዳብዳቢያ ጻፋይ።

\VS{2}የሱስ ክርስቶሳዉ ህንተ አዛዘታና ማላነ አ ሱꬃን ጌያና ማላ፥ ጾሳይ አዉ ዶሬዳ ህንተንቶ ባረ አያናን ጌሼዳዋንቶ፥ አꬎ ኬካተꬃይነ ሳሮተꬃይ ግዶ።


\par }{\SH ደኡዋ እማና ጌዳ ህዶታ
\par }
{\PP \VS{3}ኑን ጾሳ፥ ኑ ጎዳ የሱስ ክርስቶሳ አዉዋ፥ ባረ ማሮተꬃ ዳሩዋዳንካ ኑና ላኤንꬁዋ የሌዳዋ፥ የሱስ ክርስቶሳ ሀይቁዋፐ ደንꬄዳዋን ኑዉ ደኡዋ ህዶታ እሜዳዋ ጋላቴቶ።

\VS{4}ቃይ ጾሳይ ህንተንቶ እማና ዳሮ ላታይ ዎቀናዌ፥ ባየናዌነ ꬋየናዌ ሳሉዋን ናጌ።

\VS{5}ሄዌካ ህንተንቶ፥ ጾሳ ዎልቃን አማኑዋን ናገት ኡቲደ፥ አቶተꬃዉ ጊጌዳዋንቶ ዉርሰꬃ ዎድያን ቆንጫናዋ።


\par }{\PP \VS{6}ሀእ ጉꬃ ዎደዉ ሀራይ አቶ ዱማ ዱማ ፓጭያን ህንተ ፓጨታናዉ ኮሾፐካ፥ ሀዋን ዳሮ ናሸትተ።

\VS{7}ሄዌ ሀራይ አቶ፥ ታማን የግና ꬋይያ ዎርቃፐካ ህንተ አማኑ ዳሮ አልኦነ ባል ባይናዋ ግድያዋ በሳናሳ፤ ያቲደ የሱስ ክርስቶስ ቤትያ ዎደ፥ ጋላታ፥ ቦንቹዋነ ሳባ ህንተ አካና።

\VS{8-9}ህንተ አ ኤራና ꬋዮፐካ፥ ሲቂታ፤ ህንተ ሀእ አ በአና ꬋዮፐካ፥ አማኒታ። ቃይ ህንተ ህንተ አማኖ ፖሎ ግድያ ህንተ ሸምፑዋ አቶተꬃ አክያ ድራዉ፥ ኦዳናዉ ዳንዳየተና ቦንቹ ኩሜዳ ናሸቻ ናሸቲታ።


\par }{\PP \VS{10}ጾሳይ ህንተንቶ እማና አꬎ ኬካተꬃባዉ ትምቢትያ ኦዴዳ ናባቱ ሎይꬅ ብዲደ፥ ሀ አቶተꬃባ ኮዬድኖ።

\VS{11}ኡንቱንቱን ደእያ ክርስቶሳ አያናይ ክርስቶሳ ቱጋባነ ሄዋፐ ጉይያን ያና ቦንቹዋባ ካሰቲደ ማርካቲደ፥ አዉደ ዎይ ዋኔዳ ዎድያን ያነንቶነ አኬክሴዳዋዳን፥ ኡንቱንቱ ኮዬድኖ።

\VS{12}ሄ ትምቢትያ ኦድያዋንቱ ኦꬄዳ ኦሱ ህንተሳፐ አትን፥ ኡንቱንቱ ሁጲያሳ ግደናዋ ጾሳይ ኡንቱንቶ ቆንጭሴዳ፤ ሀእ ህንተ ስሴዳ ምሽራቹዋ ቃላ ህንተንቶ ኦዴዳ አሳቱ፥ ባረዉ ሳሉዋፐ ኪተቴዳ ጌሻ አያና ዎልቃን ኦዴድኖ። ሄዋ ኪታንቻቱካ በአናዉ አሞቲኖ።


\par }{\SH ጌሻተꬃን ደእያዋ
\par }
{\PP \VS{13}ሄዋ ድራዉ፥ ኦሱዋ ኦꬃናዉ ህንተ ዎዛናን ቆፋ ጊግሲደ ህንተ ሁጲያ ናግተ። የሱስ ክርስቶስ ቆንጭያ ዎደ አꬎ ኬካተꬃ ህንተ አክያ ድራዉ፥ ኩመንꬃ ህዶታን ናግተ።

\VS{14}ጾሳዉ አዛዘትያ ናናዳን፤ ህንተ ካሰ ኤረናን አሞቴዳ አሙዋ ካሎፕተ።

\VS{15-16}ሽን ህንተና ጼሴዳ ጾሳይ ጌሻ ግዴዳዋዳን፥ ህንተካ ህንተ ኦሱዋ ኡባን ጌሻ ግድተ። ጾሳ ማጻፋን፥ “ታን ጌሻ ግድያ ድራዉ፥ ህንተካ ጌሻ ግድተ” ጌተቲደ ጻፈቴዳ።
\XREF{}{{\XO 1:15-16 }{\XT{ዎጋ 11:44-45፤ 19:2}}}


\par }{\PP \VS{17}አሳ ሁጲያን ሁጲያን ዴሙዋ ጼለናን አ ኦሱዋዳን ፕርድያ ጾሳ ዎሲደ ህንተ፥ “ኑ አቦ” ጊደ አ ጼስያዋ ግዶፐ፥ ሀ አላምያን በተ ግዲደ ህንተ ደእያ ዎድያን ያሻተꬃን ደእተ።

\VS{18-19}ህንተ ህንተ አዎቱዋፐ ላቴዳ ፓና ደኡዋፐ ዎዘቴዳዌ፥ ꬋይያ ብራ ዎይ ዎርቃ ማላና ግደናዋ ኤሪታ፤ ቦርስያባይ ዎይ ቅታይ ባይና ዶርሳ ሱꬃዳን፥ አልኦ ክርስቶሳ ሱꬃን ህንተ ዎዘቴድታ።

\VS{20}ጾሳይ ሳአይ መታናፐ ካሰ ክርስቶሳ ዶር ዎꬄዳ፤ ሽን ህንተ ድራዉ፥ ሀ ዎድያ ዉርሰꬃን እ ቤቴዳ።

\VS{21}ህንተ አማኑነ ህንተ አካና ጊደ ናሸቻን ናግ ኡቴዳባይ ጾሳን ደአና ማላ፥ ጾሳይ ሀይቁዋፐ አ ደንꬂደ፥ አዉ ቦንቹዋ እሜዳዋ አን አማኒታ።


\par }{\PP \VS{22}ቱማተꬃዉ ህንተ አዛዘትያዋን፥ ሎአ ማላትያ ኢታተꬃይ ባይናን ህንተ እሻቱዋ ሲቃናዉ ህንተ ሁጲያ ጌሺደ፥ እቱ እቱዋና ምንሲደ ዎዛናፐ ሲቀትተ።


\par }{\PP \VS{23}ህንተ ሀይቂያ ዘረꬃፐ ላኤንꬁዋ የለትበይክታ፤ ሽን መꬍናዉ ደእያዋነ ስንꬃዉካ ደአና ጾሳ ቃላን ሀይቀና ዘረꬃፐ የለቴድታ።

\VS{24}አያዉ ጎፐ፥ ጾሳ ማጻፋይ፥ “አሳይ ኡባይ ማታ ማላ፤ አ ቦንቹ ኡባይካ ማታ ጪሻ ማላ። ማታይ መሌ፤ ጪሻይካ ቆቆፈቴ።
\XREF{}{{\XO 1:24 }{\XT{ኢሳ. 40:6-8}}}

\VS{25}ሽን ጎዳ ቃላይ መꬍናዉ ደኤ” ያጌ። ሀዌ ህንተንቶ ጎዳይ ኦዴዳ ምሽራቹዋ ቃላ።




\par }\Chap{2}{\SH ደኡዋ ሹቻነ ጌሻ አሳ
\par }
{\PP \VerseOne{1}ሄዋ ድራዉ፥ ህንተፐ ኢታተꬃ ኡባ፥ ጭምያዋ ኡባ፥ ሎአ ማላትያ ኢታተꬃ፥ ቃናትያነ ዝግርሳ ኡባ ድግተ።

\VS{2-3}ጎዳይ ኬካ ግዴዳዋ ህንተ ደኡዋን በኤዳዋ ግዶፐ፥ ሀእ የለቴዳ ጋጭኖ ናናቱዋዳን፥ ኡሺደ ድጫናዉነ አታናዉ ጽሎ ግዴዳ አያና ማꬃ ላሞትተ።
\XREF{}{{\XO 2:2-3 }{\XT{ማዝ. 34:8}}}


\par }{\PP \VS{4}ጎዳኮ ደኦ ሹቻኮ ሺቅተ። አሳይ አ እጼዳ፤ ሽን ጾሳ ማታን እ ዶረቴዳ አልኦ።

\VS{5}ህንተካ ቃይ ደኦ ሹቻዳን፥ ጌሻ ቄሳ ግዲደ፥ የሱስ ክርስቶሳ ባጋና ጾሳ ናሸችያ አያና ያርሹዋ ጾሳዉ ያርሻናዉ፥ ህንተ ህንተ ሁጰዉ አያና ኬꬃዳን ኬጸትተ።

\VS{6}አያዉ ጎፐ፥ ጾሳ ማጻፋይ፥ “በእተ፥ ታን ጽዮነ ግያ ካታማን ጎልያ ጎዳ ጻጱዋ ምንስያ፥ ዶረቴዳ፥ አልኦ ሹቻ ዎꬃይ፤ አን አማንያ ኦንነ ዬላተና” ያጌ።
\XREF{}{{\XO 2:6 }{\XT{ኢሳ. 28:16}}}

\VS{7}ሄዋ ድራዉ፥ ሀ ሹቻይ ህንተንቶ አማንያዋንቶ ዳሮ አልአ፤ ሽን አማነናዋንቶ፥ “ግምቢያዋንቱ ካꬌዳ ሹቻይ ጎዳ ጻጱዋ ምንስያ፥ ኡባፐ አꬍያ ሹቻ ግዴዳ” ያጌ።

\VS{8}ቃይካ፥ “ሀ ሹቻይ አሳ ꬉቢያ ሹቻነ አሳ ኩንድስያ ዛላ” ያጌ፤ ኡንቱንቱ ጾሳ ቃላ አማነና ድራዉ፥ ኡንቱንቶ ካሰና ቆፈቴዳዋዳን ꬉበቴድኖ።\XREF{}{{\XO 2:8 }{\XT{ኢሳ. 8:14-15}}}


\par }{\PP \VS{9}ሽን ጾሳይ ꬉማፐ ማላልስያ ባረ ፖኦ ህንተና ጼሴዳ፤ ህንተ አ ኦራꬃ ኦሱዋ ኦዳናዉ ዶረቴዳ ዛረ፤ ህንተ ካትያ ቄሳቱዋ፤ ጌሻ አሳነ ጾሳዉ ቡዞ አሳ።
\XREF{}{{\XO 2:9 }{\XT{ከሳ 19:5-6፤ ኢሳ. 43:20፣ 21፤ ዛረ. 4:20፤ 7:6፤ 14:2፤ ቲቶ 2:14፤ ኢሳ. 9:2}}}

\VS{10}ህንተ ካሰ ጾሳ አሳ ግድክታ፤ ሽን ሀእ ህንተ አ አሳ፤ ህንተ ካሰ ማሮተꬃ አክበይክታ፤ ሽን ሀእ ማሮተꬃ አኬድታ።
\XREF{}{{\XO 2:10 }{\XT{ሆሰ 2:23}}}


\par }{\SH ጾሳ አይላቱዋ
\par }
{\PP \VS{11}ታ ዳባቶ፥ ህንተ ሀ ሳኣን እማꬃነ በተ ግዲደ ደእያዋንታ ግዴዳዋዳን፥ ኡባ ዎደ ህንተ ሸምፑዋና ኦለትያ አሳተꬃ አሙዋፐ ህንተ ሃካና ማላ፥ ታን ህንተና ዎሳይ።

\VS{12}አማነና አሳይ ህንተና ኢታባ ኦꬅያዋንቱዳን ዝግርያ ዎደ፥ ክርስቶስ ይያ ጋላስ ህንተ ሎኦ ኦሱዋ ኡንቱንቱ አኬኪደ፥ ጾሳ ጋላታና ማላ፥ ህንተ ደኡዋ ኡንቱንቱ ግዶን ሎይꬅ ናግተ።


\par }{\PP \VS{13}ጎዳ ድራዉ፥ አሳ ህግያ ኡባዉ ሞደትተ፤ ካቲካ ኡባፐ ቦላ ግድያ ድራዉ፥ አዉ ሞደትተ።

\VS{14}ቃይ ጋድያ ሞድያዋንቶካ ሞደትተ። አያዉ ጎፐ፥ ኡንቱንቱ ኢታባ ኦꬅያዋንታ ሙራናዉነ ሎኦባ ኦꬅያዋንታ ጋላታናዉ ካትያፐ ኪተቴድኖ።

\VS{15}አያዉ ጎፐ፥ ጾሳይ ህንተ ህንተ ሎኦ ኦሱዋን ካꬍያ ኤያ አሳቱዋ ሃሳያ ጮኡ ኡዳናዋ ኮዬ።

\VS{16}አይለተꬃፐ ከሲደ፥ ጾሳ አይልያዳን ደእተፐ አትን፥ ሄ አይለተꬃፐ ከሴዳዋ ኢታተꬃ ገንꬅያዋ ኦꬆፕተ።

\VS{17}አሳ ኡባ ቦንችተ። ህንተ እሻቱዋ ሲቅተ። ጾሳዉ ያይተ። ካትያ ቦንችተ።


\par }{\SH ክርስቶሳ ጋኬዳ መቱዋ ሌምሱዋ
\par }
{\PP \VS{18}አይላቶ፥ ህንተ ሎኦ ጎዳቱዋ ጻላላዉነ አሽከ ጎዳቱዋ ጻላላዉ ግደናን፥ ኢታቶካ ዳሮ ያዪደ ሞደትተ።

\VS{19}አያዉ ጎፐ፥ አሳይ ናቂያ ዎደ ዋየትያ ኡራይ ጾሳ ቆፒደ፥ ኦገ ባይናን ናቀቶፐ ጾሳይ አ አንጃና።

\VS{20}አያዉ ጎፐ፥ ህንተ ናጋራ ኦꬅና፥ ህንተና ደችያ ዎደ፥ ህንተ ዳንዳዮፐ፥ ህንተንቶ አይ ጋላታይ ደኢ? ሽን ሎኦባ ኦꬂደ ዋይያ ህንተ ዳንዳዮፐ፥ ጾሳይ ህንተና ሄዎ አንጃና።

\VS{21}ጾሳይ ህንተና ጼሴዳዌ ሄዋ ድራሳ፤ አያዉ ጎፐ፥ ክርስቶስ ህንተንቶ ዋየቴ፤ ህንተ አ ቃታማ ካላና ማላ፥ ህንተንቶ ሌምሱዋ ግዴዳ።

\VS{22}ናጋራ እ ኦꬅቤና፤ ባረ ዶናፐ ዎርዱዋ ሃሳይቤና።
\XREF{}{{\XO 2:22 }{\XT{ኢሳ. 53:9}}}

\VS{23}አሳይ ባረና ቦርያ ዎደ፥ ዛሪደ ቦርቤና፤ ዋየትያ ዎደካ ማንድቤና። ሽን ጽሉዋ ፕርድያ ጾሳዉ ባረና አꬂደ እሜዳ።
\XREF{}{{\XO 2:23 }{\XT{ኢሳ. 53:7}}}

\VS{24}ኑን ናጋራዉ ሀይቂደ፥ ጽሎተꬃዉ ደአና ማላ፥ ክርስቶስ ባረ ሁጰዉ ባረ አሹዋን ኑ ናጋራ ማስቃልያን ቶኬዳ፤ ህንተ አ ማይꬃን ፓጼድታ።
\XREF{}{{\XO 2:24 }{\XT{ኢሳ. 53:5}}}

\VS{25}አያዉ ጎፐ፥ ህንተ ኦጊ ባሌዳ ዶርሳ ማላ፤ ሽን ሀእ ህንተ ሸምፑዋ ሄምያዋኮነ ናግያዋኮ ስሜድታ።
\XREF{}{{\XO 2:25 }{\XT{ኢሳ. 53:6}}}




\par }\Chap{3}{\SH አስናባነ ማችያባ
\par }
{\PP \VerseOne{1-2}ሄዋዳንካ ማቼቶ፥ ህንተ አስናቱዋፐ ጾሳ ቃላዉ አዛዘተና እቱ እቱ ደኦፐካ፥ ህንተ ፓሉመተናን፥ ኡንቱንቱ ህንተ ያሻተꬃነ ህንተ ጌሻ ደኡዋ በኢደ ጾነታና ማላ፥ ኡንቱንቶ ሞደትተ።

\VS{3}ህንተ ህንተ ሁጲያ አልኦባን ጊግስያዋንነ ዎርቃ ዎꬅያዋን ዎይ አልኦ ማዩዋ ማይያዋን ህንተንቱ ቦላ ባጋ ሎይꬆፕተ።

\VS{4}ሽን ህንተ ጋርሳን ቆሰቴዳ አሳተꬃ ሎኦተꬃይ ጾሳ ስንꬃን ህንተንቶ ዳሮ አልኦ ግዲደ፥ ꬋየና አሽከነ ዎፑ ጌዳ አያና ግዶ።

\VS{5}አያዉ ጎፐ፥ ሄዋዳን ጾሳን ህዶቴዳ ጌሻ ማጫ አሳቱ በን ዎደ ባረንቱ አስናዉ ሞደቲደ፥ ባረንታ ዳሮ ሎይꬄድኖ።

\VS{6}ሄዋዳን ሳራ አብራሃማ፥ “ታ ጎዳዉ” ያጋ ጼሳደ፥ አዉ አዛዘታዱ፤ ህንተካ እትባዉነ ያየናን ሎኦባ ኦꬆፐ፥ እ ናናቱዋ።
\XREF{}{{\XO 3:6 }{\XT{ዶመꬃ 18:12}}}


\par }{\PP \VS{7}ሄዋዳን አስናቶ፥ ህንተ ማጫ አሳቱዋና አኬካን እትፐ ደእተ። ኡንቱንቶ ዳቡራንቻ አሳተꬃይ ደእያ ድራዉ፥ ኡንቱንታ ቦንችተ፤ ህንተ ዎሳይ ꬉበተና ማላ፥ ጾሳይ እሜዳ ደኡዋ አꬎ ኬካተꬃ ኡንቱንቱ ህንተናና እትፐ ላትኖ።


\par }{\SH ሎኦባ ኦꬂደ መቱዋ አክያዋ
\par }
{\PP \VS{8}ዉርሰꬃን፥ ኡባይ እት ቆፋን ደእተ። እቱ እቶ ቃረትተ፤ እሻቱዋዳን ሲቀትተ፤ ቃይ እቱ እቶ ኬክያዋንታነ ህንተ ሁጲያ ካዉሽያዋንታ ግድተ።

\VS{9}ኢታ ድራዉ ኢታ ዎይ ሸቃ ድራዉ ሸቃ ዛሮፕተ፤ ሄዋ አጊደ፥ ጾሳይ ህንተንቱ አንጁዋ ላታናዳን ህንተና ጼሴዳ ድራዉ፥ አንጅተ።

\VS{10}አያዉ ጎፐ፥ ጾሳ ማጻፋይ ሀዋዳን ያጌ፤ “ደኡዋ ዶስያዌነ ሎኦ ጋላሳ በአናዉ ኮይያዌ ኦና ግዶፐነ ባረ እንጻርሳን ኢታባ ሃሳይያዋነ ዎርዱዋ ኦድያዋ አጎ።
\XREF{}{{\XO 3:10 }{\XT{ማዝ. 34:12-16}}}


\par }{\PP \VS{11}“ኢታባ ኦꬅያዋ አጊደ፥ ሎኦባ ኦꬆ፤ ሳሮተꬃካ ሎይꬅ ኮዮነ ካላናዉ ባጸቶ።


\par }{\PP \VS{12}“አያዉ ጎፐ፥ ጎዳ አይፊ ጽሎቱዋኮ ጼሌ፤ ቃይ አ ሀይꬃይ ኡባ ዎደ ኡንቱንቱ ዎሳዉ ዶያ ደኤ። ሽን ጎዳይ ኢታባ ኦꬅያዋንታ ባረ ሀንቁዋ ሶምእያን ጼሌ” ያጌ።


\par }{\PP \VS{13}ህንተ ሎኦባ ኦꬃናዉ አሞቶፐ፥ ህንተና ቆሀናዌ ኦኔ?

\VS{14}ሽን ሀራይ አቶ፥ ጽሎተꬃ ድራዉ ህንተ ዋየቶፐካ፥ አንጀቴዳዋንታ። አሳዉ ያዮፕተነ ህርጎፕተ።
\XREF{}{{\XO 3:14 }{\XT{ማቶሳ 5:10፤ ኢሳ. 8:12-13}}}

\VS{15}ሽን ክርስቶሳ ህንተ ዎዛናን ቦንችተነ አ ህንተ ጎዳ ኦꬅተ። ጾሳይ ህንተንቶ ህዶቴዳ ደኦ ጋሱዋ ኦችያ ኦስነ ዛሩዋ እማናዉ ኡባ ዎደ ጊግ ኡትተ፤

\VS{16}ሽን ሄዋ አሽከተꬃንነ ያሻተꬃን ኦꬅተ። ቃይ ክርስቶሳን ህንተ ደእያ ሎኦ ደኡዋ ኢታባ ኦꬄዳዋዳን፥ ህንተ ቦላን ኢታባ ሃሳይያ አሳይ ባረ ዝግርያዋን ዬላታና ማላ፥ ህንተ ዎዛናይ ጌሻ ግዶ።

\VS{17}አያዉ ጎፐ፥ ጾሳይ ጌዳዋ ግዶፐ፥ ኢታባ ኦꬄዳ ድራዉ ዋየትያዋፐ፥ ሎኦባ ኦꬄዳ ድራዉ ዋየትያዌ ኬካ።

\VS{18}አያዉ ጎፐ፥ ክርስቶስ ኑና ጾሳኮ አፋናዉ፥ ባረዉ ጽሎ ግዲደ፥ ማካላንቻቱዋ ድራዉ፥ እት ገደ ኡባ ናጋራዉ ሀይቄዳ፤ እ ባረ አሳተꬃን ሀይቄዳ፤ ሽን አያናን ፓጼዳ።

\VS{19}ቃይ ሄ አያናን፥ ቃሹዋን ደእያ አያናቱዋኮ ቢደ፥ ኡንቱንቶ ቃላ ኦዴዳ።

\VS{20}ሄ አያናቱ አማሬዳ፥ ሆስፑን አሳቱ ሃꬃን አቴዳ ማርካብያ ኖሄ ኬጽሽን፥ ጾሳይ ዳንዳዪደ ጋምኤዳ ዎደ፥ ጾሳዉ አዛዘትቤና አሳ አያናቱዋ።
\XREF{}{{\XO 3:20 }{\XT{ዶመꬃ 6:1—7:24}}}

\VS{21}ሄዌ ጽንቃታዉ ሌምሱዋ ግዲደ፥ ህንተና ሀእ አሼ፤ ሱረ ዎዛናፐ ጾሳ ዎስያዋፐ አትን፥ ቦላ ቅታ ሜጭያዋ ግደና፤ ሄዌ ህንተና የሱስ ክርስቶስ ሀይቁዋፐ ደንዴዳዋን አሼ።

\VS{22}ሳሉዋ ቢደ ጾሳፐ ኡሸቻ ባጋን እ ኡቲደ፥ ኪታንቻ ኡባ፥ ማታና ደእያዋንታነ ዎልቃማቱዋ ሞዴ።




\par }\Chap{4}{\SH ጌሻተꬃን ደአና ደኡዋባ
\par }
{\PP \VerseOne{1}ሄዋ ድራዉ፥ ክርስቶስ ባረ አሹዋን ኑዉ ዋየቴዳ ድራዉ፥ ህንተካ ሄ ቆፋን ዳንጨትተ። አያዉ ጎፐ፥ ባረ አሹዋን ዋየቴዳ ኡራይ ናጋራ ኦꬅያዋ አጌዳ።

\VS{2}ሀዋፐ ስንꬃን፥ ሀ ሳኣን ሸምፑዋና ደአናዉ አቴዳ ዎድያን፥ ጾሳይ ኮይያዋዳን ደአናዉ በስያዋፐ አትን፥ አሳ አሙዋዳን ደአናዉ በሰና።

\VS{3}አያዉ ጎፐ፥ አማነና አሳይ ኦꬃናዉ ዶስያዋ ህንተ ኦꬂደ፥ ዎሹማናዉ ካጄልያዋን፥ አሙዋን፥ ማꬁዋን፥ የꬃን፥ ኡሻን፥ ፖክያ ኤቃዉ ጎይንያዋን፥ ደኤዳ ካሰ አꬌዳ ዎዲ ህንተንቶ ግዳናዋ።

\VS{4}አማነና አሳና ህንተ ሾራይ ባይና ኦሱዋ እትፐ ኦና ድራዉ ማላለቲደ፥ ህንተና ቦሪኖ።

\VS{5}ሽን ኡንቱንቱ ፓጻ ደእያ አሳ ቦላነ ሀይቄዳ አሳ ቦላ ፕርዳናዉ ጊግ ኡቴዳ ጾሳዉ ዛሩዋ እማና።

\VS{6}ሀይቄዳ አሳይ
\FTNT{*}{{\FR 4:6 }{\FQ{ሀይቄዳ አሳይ፦
}}{\FT{የሱሳ አማናናፐ ካሰና ሀይቄዳዋንታ ዎይ ኖሄ ዎደ አሳቱዋ። 3:19 ጼልተ።
}}} ባረ አሳተꬃን አሳይ ፕርደትያዋዳን ፕርደታናዉነ ቃይ አያናን ጾሳይ ደእያዋዳን ደአናዉ፥ ዎንጋላ ምሽራቹ ኡንቱንቶ ሄዎ ኦደቴዳ።


\par }{\SH ጾሳይ እሜዳ እሞታቱዋ ሎይꬅ አይስያዋ
\par }
{\PP \VS{7}ኡባባዉካ ዉርሰꬃይ ማታቴዳ። ሄዋ ድራዉ፥ ጾሳ ዎሳናዉ ቆፋን ጌዪደ፥ ህንተና ናግተነ ምንተ።

\VS{8}ሲቁ ዳሮ ናጋራ ካምያ ድራዉ፥ ኡባባፐ አꬂደ እቱ እቱዋና ዎዛናፐ ሲቀትተ።
\XREF{}{{\XO 4:8 }{\XT{ሌም. 10:12}}}

\VS{9}ዙዙመናን እቱ እቱዋ እማꬃተꬃን ሞክተ።

\VS{10}ህንተ ሁጲያን ሁጲያን ጾሳፐ ዱማ ዱማ አꬎ ኬካተꬃ አኬዳዋዳንካ፥ ጾሳ ዱማ እሙዋ ሀዳራ ሎይꬅ ከስያዋንቱዳን፥ እቱ እቶ ኦꬅተ።

\VS{11}የሱስ ክርስቶሳ ባጋና ኡባባን ጾሳይ ጋላተታና ማላ፥ ኦንነ ኦድያዋ ግዶፐ፥ ቃላ ጾሳፐ አኪደ ኦድያዋዳን ኦዶ። ቃይ ኦንነ ማድያዋ ግዶፐ፥ ጾሳይ አዉ እምያ ዎልቃን ማዶ። ቦንቹነ ጎዳተꬃይ ጾሳዉ መꬍናፐ መꬍናዉ ግዶ። አመንእ።


\par }{\SH መቱዋ ዎደ ምንያዋ
\par }
{\PP \VS{12}ታ ሲቃቶ፥ ህንተ ግዶን ታማዳን ጉዲደ ፓጭያ ዋዪ ይያዋ ኦራꬃባይ ሀንያዋዳን ማላለቶፕተ።

\VS{13}ሽን ክርስቶሳ ቦንቹ ቤትያ ዎደ ህንተ ናሸታና ማላ፥ አናና ዋየትያዋን ናሸትተ።

\VS{14}አሳይ ህንተና ክርስቶሳ ሱንꬃ ድራዉ ቦርያዋ ግዶፐ፥ ህንተ አንጀቴዳዋንታ፤ አያዉ ጎፐ፥ ቦንቾ አያናይ፥ ጾሳ አያናይ፥ ህንተ ቦላ ሸምፓና።

\VS{15}ህንተፐ ኦንነ ሸምፑዋ ዎꬌዳዋዳን፥ ዎይ ካይሱዋዳን፥ ዎይ ኢታባ ኦꬄዳ አሳዳን፥ ዎይ ሀራ አሳ የዉዋ ገሌዳዋዳን ዋየቶፖ።

\VS{16}ሽን ኦንነ ክርስታንያ ግድያ ድራዉ ዋየቶፐ፥ ክርስቶሳ ሱንꬃ ድራዉ፥ ጾሳ ጋላታናፐ አትን፥ ዬላቶፖ።


\par }{\PP \VS{17}አያዉ ጎፐ፥ ፕርዳይ ጾሳ ጎልያን ዶመትያ ዎዲ ጋኬዳ። ቃይ ሄ ፕርዳይ ኮይሮ ኑ ቦላ ዶመትያዋ ግዶፐ፥ አ ዎንጋላዉ አዛዘተናዋንቱ ዉርሰꬃይ አያ ግዳኔ?

\VS{18}ጽሎ አሳይ ቱጋን አትያዋ ግዶፐ፥ ማካላንቻይነ ናጋራንቻይ ያትና ዋናኔ?\XREF{}{{\XO 4:18 }{\XT{ሌም. 11:31}}}

\VS{19}ሄዋ ድራዉ ቃይ፥ ጾሳይ ጌዳዋዳን ዋየትያዋንቱ ሎኦባ ኦꬂደ፥ ባረንቱ ሸምፑዋ ሀዳራ ባረና መꬌዳ አማነትያ ጾሳዉ እምኖ።




\par }\Chap{5}{\SH ጾሳ አሳ አይሳናዉ እመቴዳ ዞርያ
\par }
{\PP \VerseOne{1}ስም ታን ዎሳ ጎልያ ጭማቱዋና ጭማ ግድያዌነ፥ ክርስቶሳ ዋይያ ማርካትያዌ፥ ቃይ ቆንጫና ቦንቹዋ ሻካናዌ ህንተ ግዶን ደእያ ጭማቱዋ ዞራይ።

\VS{2}ህንተ ግዶን ደእያ ጾሳ ዉድያ ጾሳይ ኮይያዋዳን ሄምተ። ዶሱዋናፐ አትን፥ ዎልቃን ግደና። ቃይ ህንተ ጎአ ጻላላ ጼለናን፥ ሎኦ ቆፋን ሄምተ።

\VS{3}ዉደዉ ህንተ ሌምሱዋ ግድተፐ አትን፥ ህንተ ሄምያዋንታ ዎልቃን ሄሞፕተ።

\VS{4}ቃይ ሄምያዋንቱ ካፑ ቆንጭያ ዎደ፥ ባየና ቦንቾ ካላቻ ህንተ አካና።


\par }{\PP \VS{5}ሄዋዳንካ ያላጋ አሳቶ፥ ጭማቶ ሞደትተ። ኡባይካ እቱ እቶ ኦꬃናዉ ህንተ ሁጲያ ካዉሽያዋ አፍላዳን ማይተ። አያዉ ጎፐ፥ ጾሳይ ኦቶረትያዋንታ እጼ፤ ሽን ባረና ካዉሽያዋንቶ አꬎ ኬካተꬃ እሜ።
\XREF{}{{\XO 5:5 }{\XT{ሌም. 3:34}}}

\VS{6}ጾሳይ ባረ ሎኦ ዎድያን ህንተና ꬎቁ ኦꬃና ማላ፥ ዎልቃማ ጾሳ ኩሽያፐ ጋርሳና ህንተና ቶችተ።

\VS{7}እ ህንተንቶ ቆፕያ ድራዉ፥ ህንተና ህርግስያ ኡባባ አ ቦላ ኦልተ።


\par }{\PP \VS{8}ጻላህያ ካፑ፥ ህንተ ሞርኪ፥ ምትያ ኡራ ኮዪደ፥ ጉድያ ጋሙዋዳን ህንተ ዩሹዋን ዩይያ ድራዉ ናገትተነ ቤጎትተ።

\VS{9}ሳኣን ደእያ ህንተ እሻቱ ሄዋዳን ዋየትያዋ ኤሪደ፥ አማኑዋን ምኒደ፥ አናና ኤቀትተ።

\VS{10}አꬎ ኬካተꬃ ኡባ ጾሳይ፥ ባረ መꬍና ቦንቾ ክርስቶስ የሱሳ ባጋና ህንተና ጼሴዳዌ፥ አማሬዳ ዎድያ ህንተ ዋየቴዳዋፐ ጉይያን፥ እ ባረ ሁጰዉ ህንተና ሽር ኦራꬃናነ ምንሳና። ቃይ እ ህንተና ማዳናነ ባስ ኤሳና።

\VS{11}ዎልቃይ መꬍናፐ መꬍና ጋካናዉ አዉ ግዶ። አመንእ።


\par }{\SH ዉርሰꬃ ሳሮታ
\par }
{\PP \VS{12}ሀዌ ጾሳ ቱሙ አꬎ ኬካተꬃ ግድያዋ ታን ህንተንቶ ማርካታደነ ህንተና ዞራደ፥ ህንተንቶ ቃንꬃን ጻፌዳ ዳብዳቢያ አማነትያ እሻ ጋደ ታን ቆፕያ ስላሰ ቦላ ኪታድ፤ ሄ አꬎ ኬካተꬃን ምኔድታ።


\par }{\PP \VS{13}ህንተናና እትፐ ዶረቴዳ ባብሎነን
\FTNT{*}{{\FR 5:13 }{\FQ{ባብሎነ፦
}}{\FT{ሳፃ ማጻፋ ቆፋዳን፥ ሀ ሱንꬃይ ሮመ ጉሳ ግደናን አገና።
}}} ደእያ ዎሳ ጎልያ አሳይነ ታ ናአይ ማርቆስ ህንተና “ሳሮ ሳሮ” ጊኖ።

\VS{14}ሲቁዋ የረታ የረቲደ፥ እቱ እቱዋ ሳሮትተ።

\par }{\PP ህንተዉ፥ ክርስቶሳና እቱዋ ግዴዳዋንቶ ኡባቶ ሳሮተꬃይ ግዶ። አመንእ።


\par }