\NormalFont\ShortTitle{2 ቆሮንቶሳ}

{\MTB ጳዉሎስ

\par }{\MT ቆሮንቶሳ አሳዉ

\par }{\MTB ጻፌዳ ላኤንꬆ ኪታ

\par }{\IMT ገሉዋ

\par }{\IP ጳዉሎስ ቆሮንቶሳ አሳዉ ጻፌዳ ላኤንꬆ ኪታይ ጻፈቴዳዌ፥ ጳዉሎሳዉ ቆሮንቶሳን ደእያ አማንያ አሳና ደእያ ጋከꬃይ ዳሮ መቱዋ ግዶ ገል ኡቴዳ ዎድያና። እት እት አማንያ አሳቱ እት እት ቶሽያ ጳዉሎሳ ቦላ ዎꬄድኖ፤ ግዶፐነ ጳዉሎስ ስጋተꬃ መꬋናዉ ላሞታይ ባረዉ ደእያዋ በሲደ፥ ሄዌ ሀንያ ዎደ ዎልቃማ ናሸቻ ናሸታናዉ ዳንዳይያዋ ቆንጭሴ።

\par }{\IP ሀ ኪታ ኮይሮ ዶመꬃን ጳዉሎስ ቆሮንቶሳን ደእያ አማንያዋንቱና ባረዉ ደእያ ጋኮተꬃ ቆንጭሲደ፥ አማንያዋንቱ ግዶን ደንዴዳ ቶሽያስነ ጳልቀꬃዉ፥ እ ኡንቱንቶ አያዉ ምኖ ዛሩዋ እሜደንቶ ኦዴ። ሄዋናካ ጋꬂደ ሀዌ አ ሴራይ ኡንቱንታ ናጋራፐ ስማዉነ ስጋተꬃዉ ካለꬄዳ ድራዉ፥ ስሰቴዳ ናሸቻ ኡንቱንቶ ቆንጭሴ። ካሊደ ቃይ ይሁዳን ደእያ አማንያዋንታ ማድያዋ ባረንቱዋፐ ጮ እማና ማላ፥ ኡንቱንታ ሀሳይሴ። ዉርሰꬃ ሸምፓቱዋን ጳዉሎስ የሱሳፐ ኪተቴዳዋ ግድያዋ ቦላ ሺቄዳ ሞቶ ዛሩዋ ቃላ እሜ። አያዉ ጎፐ፥ ቆሮንቶሳ አማንያዋንቱ ግዶን እት እት አሳቱ ባረንታ ቱሙ የሱስ ኪቴዳዋንታ ከሲደ፥ “ጳዉሎስ የሱስ ኪቴዳዋ ግደና፤ እ ዎርዱዋ” ያጊደ፥ አ ሞቲኖ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ኡባፐ ስንꬃትያ የዉዋ
{\IOR{1:1-11}}

\par }{\IO ጳዉሎሳነ ቆሮንቶሳን ደእያ አማንያዋንታ
{\IOR{1:12—7:16}}

\par }{\IO ይሁዳን ደእያ አማንያዋንቶ እመቴዳ ማዱዋ
{\IOR{8:1—9:15}}

\par }{\IO ጳዉሎስ ባረ ኪተቴዳ ማታዉ ኤቀታናዉ ሺሼዳ ቃላ ማርካ
{\IOR{10:1—13:10}}

\par }{\IO ዉርሰꬃ ቁትያ
{\IOR{13:11-14}}



\par }\ChapOne{1}{\PP \VerseOne{1}ታን ጳዉሎስ፥ ጾሳ ሸንያን፥ ክርስቶስ የሱስ ኪቴዳዌነ ኑ እሻይ ጽሞቶስ ጾሳዉ ጎይንያ ቆሮንቶሳ ካታማን ደእያ አማንያዋንቶነ አካይያን ደእያ ጾሳ ናናቶ ሀ ዳብዳቢያ ጻፌቶ።


\par }{\PP \VS{2}ጾሳ ኑ አዉዋፐነ ጎዳ የሱስ ክርስቶሳፐ፥ አꬎ ኬካተꬃይነ ሳሮተꬃይ ህንተንቶ ግዶ።


\par }{\SH ጳዉሎስ ጾሳዉ ሺሼዳ ጋላታ
\par }
{\PP \VS{3}ጾሳ ኑ ጎዳ የሱስ ክርስቶሳ አዉዋ፥ ማሮተꬃ አዉዋነ መንꬁዋ ኡባ ጾሳ ጋላታይ ጋኮ፤

\VS{4}ጾሳይ ኑና ኑ ሁጰዉ መንꬄዳ መንꬁዋዳን፥ ዳሮ ዋይያ ዋየትያዋንታ ኑንካ መንꬃናዳን፥ ኑ ዋይያ ኡባን እ ኑና መንꬄ።

\VS{5}አያዉ ጎፐ፥ ኑን ክርስቶሳ ባጋና ዳሮ ዋይያ ዋየትያዋዳን፥ ሄዋዳንካ፥ ቃይ ኑና አ ባጋና ዳሮ መንꬁዋን መንꬄ።

\VS{6}ኑን ዋየቶፐ፥ ሄዌ ህንተና መንꬃናሳነ ህንተና አሻናሳ፤ ቃይ ኑን ምነቶፐ፥ ኑን ዳንዳዬዳ ዋይያ ማላ ህንተካ ገንጪደ ዳንዳያና ማላ፥ ጾሳይ ህንተዉካ ቃይ መንꬁዋነ ዳንዳያ እማናሳ።

\VS{7}ህንተ ደማና ጊደ፥ ህዶታን ናግ ኡቴዳዌ ዳሮ ምና፤ አያዉ ጎፐ፥ ህንተ ኑናና ዋየቴዳዋዳን፥ ሄዋዳን መንꬁዋካ ኑናና አካናዋ ኑን ኤሬቶ።


\par }{\PP \VS{8}ኑ ኑናዳን ጾሳ ካልያዋንቶ፥ ኑን ኢስያ ጋድያን ዋየቴዳ ዋይያ ህንተና ሀሳይሳናዉ ኮዬቶ፤ ኑ ዋዪ ኑ ዎልቃፐ ዳርና፥ ኑና ዎꬌ ጊደ፥ ህርጋና ጋካናዉ፥ ኑና ዎጋይ ባይናዋ ዴጼዳ።

\VS{9}ኑን ኑ ቦላ ሀይቁዋ ፕርዳይ ፕርደቴዳ ያጊደ ቆፔዶ፤ ሽን ሄዌ ሀኔዳዌ ሀይቄዳ አሳ ሀይቁዋፐ ደንꬅያ ጾሳን ኑን አማነታናፐ አትን፥ ኑ ሁጲያን አማነተናዳና።

\VS{10}ጾሳይ ሀዋ ማላ ኢታ ሀይቁዋፐ ኑና አሼዳ፤ እ ኑና አሻና፤ ስንꬃፐካ እ ኑና አሻናዋ ጊደ፥ ህዶታን ናግ ኡቴዶ።

\VS{11}ህንተ ዎሴዳ ዳሮ ዎሳን ኑዉ አንጁ ስሜዳ ድራዉ፥ ዳሮ አሳይ ኑ ድራዉ ጾሳ ጋላታና ማላ፥ ህንተካ ቃይ ኑና ዎሳን ማዳና ኮሼ።


\par }{\SH ላመቴዳ ጳዉሎሳ ቆፋ
\par }
{\PP \VS{12}ኑን ጬቀትያዌ ሀዋ፤ ሀ ሳኣን ኑን ደእያ ደኡ፥ ኡባ ቃይ ህንተናና ኑዉ ደእያ እትፐተꬃይ ጾሳ አꬎ ኬካተꬃናፐ አትን፥ አሳ አꬌዳ ኤራተꬃና ግደናዋ፥ ቃይ ጾሳይ እሜዳ ጌሻተꬃንነ ሱረተꬃን ኑን ደእያዋ ዎዛና ቆፋይ ኑዉ ማርካቴ።

\VS{13-14}አያዉ ጎፐ፥ ህንተ ናባባናዉነ አኬካናዉ ዳንዳይያዋ ጻላላ ህንተንቶ ጻፍያዋፐ አትን፥ ኑን ሀራባ ህንተንቶ ጻፎኮ። ኑ ጎዳ የሱሳ ጋላስ ኑን ህንተናን ጬቀታናዋዳን፥ ህንተካ ኑናን ጬቀታና ማላ፥ ህንተ ሀእ ዉርስ አኬከና የዉዋ ግድን ዉርስ አኬካና ጋደ ቆፓይ።


\par }{\PP \VS{15}ሄዋ ታን ሎይꬃ ኤሬዳ ድራዉ፥ ህንተ ላኡ ገደ ጎኤታና ማላ፥ ኡባፐ ካሰታደ ህንተኮ ባናዉ ቆፋ ቃቻድ።

\VS{16}ታን ማቅዶንያ ባደ ህንተናና ጋከታናዋነ ቃይ ያፐ ስማደ ህንተ ማታና ይሁዳ አꬍሽን፥ ህንተ ታና ማዳናዋ ቆፓ ኡታድ።

\VS{17}ሄዋ ድራዉ፥ ታን ሄዋ ቆፓደ ታናን አማነትበይክታ? ታን ታ ቆፋ ቃችያ ዎደ፥ ሳኣ አሳዳን እት ኩꬃን፥ “ኤ፥ ኤ” ዎይ፥ “ግደና፥ ግደና” ጋናዉ ጊጋ ኡታድታ?


\par }{\PP \VS{18}ሽን ጾሳይ አማነቴዳዋ ግድያዌ ቱማ ግድያዋዳን፥ ኑን ህንተንቶ ኦድያ ቃላይ “ኤ” ግያዋነ “ግደና” ግያዋ ግደና።

\VS{19}አያዉ ጎፐ፥ ታን፥ ስላሰነ ጽሞቶስ ህንተ ግዶን ኦዴዳ ጾሳ ናአይ፥ የሱስ ክርስቶስ “ኤ” ግያዋፐ አትን፥ “ግደና” ግያዋ ግደና። ሽን ጾሳ ባጋና እ ኡባ ዎደካ “ኤ”።

\VS{20}አያዉ ጎፐ፥ ጾሳይ እማና ጌዳባዉ ኡባዉ ኤኖ ጌዳዌ ክርስቶሳ ባጋና ፖለታና፤ ሄዋ ድራዉ፥ ኑን ክርስቶሳ ባጋና ጾሳ ቦንቾ፥ አመንእ
\FTNT{*}{{\FR 1:20 }{\FQ{አመንእ፦
}}{\FT{“አመንእ” ግያ ቃላይ ሀዋን “ኤ” ያገትያ ብለꬃ ኦይቄ።
}}} ጌቶ።

\VS{21}ጾሳይ ክርስቶሳ ባጋና ኑናነ ህንተና መንꬄነ ኦኬ።

\VS{22}ኑን አዋ ግድያዋ ኤርስያ ማታፋ እ ኑ ቦላ ዎꬂደ፥ ባረ ጌሻ አያና ዋስያዳን፥ ኑ ዎዛና ግዶን ዎꬄዳ።


\par }{\PP \VS{23}ቃይ ታን ቆሮንቶሳ ቤናን አጌዳዌ ህንተና ቆሄናዳና። ሄዌ ዎርዶ ግዶፐ ታና ሙራናዉ ታ ሸምፑዋን ጾሳይ ማርካ።

\VS{24}ኑን ህንተና ናሸቻናዉ ህንተናና እትፐ ኦꬅያዋንታፐ አትን፥ ህንተ አማንያዋን ህንተና ጎደታናዉ ኮይያዋንታ ግዶኮ፤ አያዉ ጎፐ፥ ህንተንቱ ህንተ አማኑሳን ምኒደ ደኢታ።




\par }\Chap{2}{\PP \VerseOne{1}ታን ላኤንꬁዋ ህንተና ካዮየና ማላ፥ ህንተኮ ቤናዳን፥ ታ ቆፋ ቃቻድ።

\VS{2}አያዉ ጎፐ፥ ታን ህንተና ካዮይያዋ ግዶፐ፥ ሀ ታን ካዮዬዳ ህንተ ታና ናሸቻናፐ አትን፥ ኦኔ ታና ናሸቻናዌ?

\VS{3}ታን ህንተንቶ ሄ ዳብዳቢያ ጻፌዳዌ፥ ታና ናሸቻናዉ በስያ አሳቱዋን ታን ካዮታናዉ ህንተኮ ባናዉ ኮያቤናዋሳ፤ ታን ናሸትያ ዎደ፥ ህንተ ኡባይካ ቃይ ናሸታናዋ ህንተ ኡባን አማነታይ።

\VS{4}አያዉ ጎፐ፥ ታን ህንተንቶ ዳሮ ዋይያንነ ቱጋን ቃይ ዳሮ አፎꬃና ጻፌዳዌ፥ ህንተና ካዮያናሳ ግደና፤ ሽን ታን ህንተና ኡባቱዋ አይ ኬና ሲቃይታንቶ ህንተ ኤራናዳና።


\par }{\SH ባይዛንቻዉ አቶ ግያዋ
\par }
{\PP \VS{5}ሽን እት ኡራይ ሀራ ካዮዬዳዋ ግዶፐ፥ ታን አ የዉዋ ዳርሳናዉ ኮይከ፤ እ ህንተና ኡባቱዋ ካዮዬዳፐ አትን፥ ታ ጻላላ ካዮይቤና።

\VS{6}ህንተፐ ዳርያ ባጋ አሳይ ሄ ብታንያ ማላ አሳ ሄዋዳን ሙሮፐ፥ ሄ ሙራይ አዉ ግዳናዋ።

\VS{7}ሄዋ ድራዉ፥ ሄ ብታኒ ሎይꬅ ካዮተና ማላ፥ ህንተ አዉ አቶ ጋናዉነ አ መንꬃናዉ በሴ።

\VS{8}ሄዋ ድራዉ፥ ህንተ አ ምንሲደ ሲቅያዋ እ ኤራና ማላ፥ ታን ህንተና ዎሳይ።

\VS{9}አያዉ ጎፐ፥ ህንተ ታዉ አዛዘታናዉ ኡባ ዎደ ጊግ ኡቴድተንቶነ ቃይ ፓጭያ ህንተ ዳንዳይንቶ ኤራናዉ፥ ሄ ዳብዳቢያ ህንተንቶ ጻፋድ።

\VS{10}እት ኡራይ ናቄዳዋ ህንተ አቶ ግያ ዎደ፥ ታንካ ቃይ አቶ ጋይ፤ ታን አቶ ጌዳዋ ግዶፐ፥ አቶ ጌዳዋ አያነ ክርስቶሳ ስንꬃን ህንተ ድራዉ፥ አቶ ጋድ።

\VS{11}ሴጻናይ ኑኮ ዪደ፥ ኑና ጭመና ማላ፥ ታን አቶ ጋድ፤ አያዉ ጎፐ፥ ኑን አ ቆፋ ኤሬቶ።


\par }{\SH ኦራꬃ ጫቁዋ ኦሳንቻቱዋ ጾኑዋ
\par }
{\PP \VS{12}ታን ክርስቶሳ ምሽራቹዋ ቃላ ኦዳናዉ ጽሮኣዳ ቤዳ ዎደ፥ ጎዳይ ያን ታዉ ፐንግያ ዶይ ዎꬄዳ።

\VS{13}ታን ታ እሻ ቲታ ያን ደማቤና ድራዉ፥ ታዉ አያናይ ሸምፕቤና። ሄዋ ድራዉ፥ ያን ደእያ አሳ፥ “ሳሮ ደእተ” ጋደ ማቅዶንያ ባድ።


\par }{\PP \VS{14}ሽን ክርስቶሳ ባጋና ኡባ ዎደ ኑና ጾኖ ካለꬅያ ጾሳ፥ ቃይ ክርስቶሳ ትምርትያ ኑ ባጋና ሽቱዋዳን፥ ኡባሳ ጋꬅያዋ ጋላታይ ጋኮ።

\VS{15}አያዉ ጎፐ፥ ኑን አትያ አሳ ግዱዋንነ ꬋይያ አሳ ግዶን ክርስቶስ ጾሳዉ ያርሽያ ሳዉዋ ቶሽኩ ግያ ሽቱዋ ማላ።

\VS{16}ኑን ꬋይያዋንቶ ዜእያ ሀይቁዋ፤ ቃይ አትያዋንቶ ደኡዋ እምያ ሳዊያ ሽቱዋ፤ ያትና፥ ሄዋ ኦꬃናዉ ዳንዳይያዌ ኦኔ?

\VS{17}ኑን ጾሳ ቃላ ገሎባዳን፥ ዋላኪደ ዛልእያ ሀራ ጮራ አሳቱዋ ማላ ግዶኮ፤ ሽን ጾሳይ ኑና ኪትና፥ አማነቲደ ጾሳ ስንꬃን ክርስቶሳ ባጋና ቃላ ኦዴቶ።




\par }\Chap{3}{\SH ጾሳ ኦራꬃ ጫቁዋ
\par }
{\PP \VerseOne{1}ኑን ሽረቲደ፥ ኑ ሁጲያ ሳባናዉ ዶሜዶዬ? ዎይ ሀራ አሳቱዋዋዳን፥ ሳባ ዳብዳቢያ ህንተንቶ የዳናዉ ዎይ ህንተፐ አካናዉ ኮዬቶ?

\VS{2}ህንተንቱ ህንተ ሁጲያን አሳይ ኡባይ ኤራናዳንነ ናባባናዳን፥ ኑ ዎዛናን ጻፈት ኡቴዳ ኑ ዳብዳቢያ።

\VS{3}ሀ ዳብዳቢያ ክርስቶስ ባረ ሁጲያን ጻፊደ፥ ኑ ቦላ ኪቴዳዌ ቱማ፤ ሀ ዳብዳቢ ደኡዋ ጾሳ ጌሻ አያናን አሳ ዎዛናን ጻፈቴዳዋፐ አትን፥ ሹቻ ቦላ ቃላምያን ጻፈትቤና።
\XREF{}{{\XO 3:3 }{\XT{ከሳ 24:12፤ ኤር. 31:33፤ ህዝ. 11:19፤ 36:26}}}


\par }{\PP \VS{4}ኑዉ ክርስቶሳ ባጋና ጾሳን ሀዋ ማላ አማኑ ደኤ።

\VS{5}ኑ ዳንዳያይ ጾሳፐ ይያዋፐ አትን፥ ሀ ኦሱዋ ኑን ኑ ሁጲያን ኦꬃናዉ ዳንዳዬቶ ግያዌ ኑዉ አያይነ ባዋ።

\VS{6}ኑን ኦራꬃ ጫቆ ኦꬃና ማላ፥ ጾሳይ ኑና ዳንዳይሴዳ፤ ሄ ኦራꬃ ጫቁ ጌሻ አያናዋፐ አትን፥ ጻፈቴዳ ህግያዋ ግደና። ጻፈቴዳ ህጊ ሀይቁዋ አሄ፤ ሽን ጌሻ አያናይ ደኡዋ አሄ።
\XREF{}{{\XO 3:6 }{\XT{ኤር. 31:31}}}


\par }{\PP \VS{7}ሹቻ ዎጪደ ጻፌዳ ህጊ እመትያ ዎደ፥ ጾሳ ቦንቹ ቤቴዳ፤ ሙሴ ሶምእያን ደእያ ጶለꬃይ ꬋይያዋ ግዶፐካ፥ ሄ ጶለꬃይ ዳሮ ዎልቃማ ግድያ ድራዉ፥ እስራኤልያ አሳይ አ ሶምእያ ትሽ ኦꬅ ጼላናዉ ዳንዳይቤና። ሀይቁዋ አህያ ህጊ ኦꬅያ ኦሱ ሀዋ ማላ ቦንቹዋና ይያዋ ግዶፐ፥
\XREF{}{{\XO 3:7 }{\XT{ከሳ 34:29}}}

\VS{8}ጌሻ አያናይ ኦꬅያ ኦሱዋ ቦንቹ አይ ኬና ዳራኔ?

\VS{9}አያዉ ጎፐ፥ አሳይ ፕርዳ አክያ ኦሱ ቦንቾ ግዶፐ፥ አሳይ ጽልያ ኦሱዋ ቦንቹ ዋኒደ ዳራንዴሻ?

\VS{10}አያዉ ጎፐ፥ ካሰ ቦንቹ ሀእ ባረፐ ሎይꬅ አꬍያ ቦንቹዋ ጋሱዋን ቦንቹዋ ꬋዬዳዌ ቱማ።

\VS{11}አያዉ ጎፐ፥ ሄ ꬋዬዳዋን ቦንቹ ደእያዋ ግዶፐ፥ መꬍናዉ ደእያዋን አይ ኬና ዎልቃማ ቦንቹ ደአንዴሻ?


\par }{\PP \VS{12}ኑን ህዶታን ናግያ ሀዋ ማላባይ ኑዉ ደእያ ድራዉ፥ ቆንጭያን ጻሊደ ሃሳዬቶ።

\VS{13}እስራኤልያ አሳይ ꬋይያ ቦንቹዋ ዉርሰꬃ በኤና ማላ፥ ባረ ሶምእያ ናጻላን ካሜዳ ሙሴ ማላ ግዶኮ።
\XREF{}{{\XO 3:13 }{\XT{ከሳ 34:33}}}

\VS{14}ሽን ኡንቱንቱ ዎዛናይ ዶንጭሌዳ፤ አያዉ ጎፐ፥ ኡንቱንቱ ኤጫ ጫቁዋ ናባብያ ዎደ፥ ሀቼ ጋካናዉካ፥ ሄ ናጻላይ ኡንቱንቱ ዎዛና ካም ዎꬄዳ፤ ኦንነ ክርስቶሳና ጋከትያ ዎደ ጻላላን ሄ ናጻላይ ክቼ።

\VS{15}ሽን ኡንቱንቱ ሙሴ ማጻፋ ናባብያ ዎደ ኡባን ሀቼ ጋካናዉካ፥ ሄ ናጻላይ ኡንቱንቱ ዎዛና ካም ዎꬄዳ።

\VS{16}ሽን ጾሳ ማጻፋይ፥ “ኦንነ ጎዳኮ ስምያ ዎደ፥ አዉደነ ሄ ናጻላይ ቃረቴ” ያጌ።
\XREF{}{{\XO 3:16 }{\XT{ከሳ 34:34}}}

\VS{17}ጎዳይ ጌሻ አያና። ጎዳ አያናይ ደእያ ሳን አይለተꬃይ ባዋ።

\VS{18}ኑን ኡባይካ ናጻላን ካመትቤና ሶምእያን ጎዳ ቦንቹዋ በአና
\FTNT{*}{{\FR 3:18 }{\FK{ናጻላን ካመትቤና ሶምእያን፦
}}{\FT{እት አሳ ደኡዋን ስንꬃ ሀናናባይ፥ ካሃ ጋርሳን ጶልቂ ቤትያዋዳን ጉሳ።
}}} ቃይ ጌሻ አያና ግድያ ጎዳፐ ይያ ሄ ቦንቹ ኑና ባረና ማላትሲደ፥ ቦንቹዋፐ ቦንቾ ላማና።




\par }\Chap{4}{\SH ጳዉሎስ ባረ ኦሱዋን አማነቴዳ አሳ
\par }
{\PP \VerseOne{1}ስም ጾሳይ ኑዉ ሀ ኦሱዋ ባረ ማሮተꬃን ኦꬃናዳን እሜዳ ድራዉ፥ ኑን ሳለቶኮ።

\VS{2}ኑን ጌማን ኦꬅያ ዬላይያ ኦሱዋ ኡባ አጎይተ፤ ቃይ ገንያ ኦሱዋካ ኦꬆኮ፤ ዎይ ጾሳ ቃላ ዎርዱዋና ዋላኮኮ። ሄዋዳንካ፥ ቱሙዋ ቆንጭያን ሃሳዪደ፥ ጾሳ ስንꬃን ሱረ ዎዛናዉ ኑና ሺሾይተ።


\par }{\PP \VS{3}ኑን ኦድያ ዎንጋላ ምሽራቹ ጌሜዳዋ ግዶፐካ፥ ꬋይያ አሳቱዋ ጻላላዉ ጌሜዳ።

\VS{4}ሀ ሳኣ ጾሳይ አማነና አሳቱዋ ቆፋ ጆልሴዳ፤ ክርስቶሳ ቦንቹዋ፥ ዎንጋላ ምሽራቹዋ ፖኡዋ ባረንቶ ፖእያዋ፥ ጾሳ ማላትያዋ ኡንቱንቱ በኤና ማላ፥ ኡንቱንታ ድጌዳ።

\VS{5}አያዉ ጎፐ፥ የሱስ ክርስቶስ ጎዳ ግድያዋነ አ ድራዉ ኑን ኑ ሁጲያን ህንተንቶ ቆማ ግድያዋ ኦደቶፐ አትን፥ ኑባ ኦዶኮ።

\VS{6}አያዉ ጎፐ፥ “ꬉማፐ ፖኡ ፖአና” ጌዳ ጾሳይ ኑ ዎዛናን ባረ ፖኡዋ ፖእሴዳ፤ ቃይ እ ባረ ቦንቾ ኤራተꬃ ፖኡዋ ክርስቶሳ ስንꬃን ፖእያዋ ኑዉ እማናዉ ፖእሴዳ።
\XREF{}{{\XO 4:6 }{\XT{ዶመꬃ 1:3}}}


\par }{\PP \VS{7}ሽን ኡባፐ አꬍያ ዎልቃይ ጾሳዋፐ አትን፥ ኑሳ ግደናዋ በሳናዉ ኑዉ ሀ ምንጃይ ኡርቃፐ መቴዳ ሚሻ ግዴዳ ኑ ግዶን ደኤ።


\par }{\PP \VS{8}ኑን ኡባ ባጋናካ ኡንኤቴዶ፤ ሽን መኤረትበይኮ፤ ቃይ እት እት ዎደ ስꬌቶ፤ ሽን ኑ ኡባናካ አግበይኮ።

\VS{9}ኑን የደርሰቴዶ፤ ሽን ጾሳይ ኑና ኦልቤና፤ ቃይ ኑ ሞርከቱ ኑና ኦል አጌድኖ፤ ሽን ኑን ꬋይበይኮ።

\VS{10}ቃይ የሱሳ ደኡ ኑ አሳተꬃን ቤታና ማላ፥ ኑን ኡባ ዎደ አ ሀይቁዋ ኑ አሳተꬃን ቶክ ዩዬቶ።

\VS{11}አያዉ ጎፐ፥ ሀይቂያ ኑ አሳተꬃ ቦላ የሱሳ ደኡ ቤታና ማላ፥ ፓጻ ደእያ ኑን አ ድራዉ፥ ኡባ ዎደ ሀይቄቶ።

\VS{12}ሄዋ ድራዉ፥ ሀይቁ ኑ ግዶን ኦꬄ፤ ሽን ደኡ ቃይ ህንተ ግዶን ኦꬄ።


\par }{\PP \VS{13}ጾሳ ማጻፋይ፥ “ታን አማኔዳ ድራዉ ሃሳያድ” ያጌ፤ ሄ አማኑዋ አያናይ ኑዉካ ደእያ ድራዉ፥ ኑንካ አማኔቶ፤ ሄዋ ድራዉ፥ ሃሳዬቶ።
\XREF{}{{\XO 4:13 }{\XT{ማዝ. 116:10}}}

\VS{14}ጾሳይ፥ ጎዳ የሱሳ ሀይቁዋፐ ደንꬄዳዌ፥ ኑናካ ቃይ የሱሳና ሀይቁዋፐ ደንꬂደ፥ ህንተናና እትፐ ባረ ስንꬃ ሺሻናዋ ኤሬቶ።

\VS{15}ሀዌ ኡባይ ህንተ ድራሳ፤ ጾሳ አꬎ ኬካተꬃይ ዳሮ አሳ ጋክያ ዎደ፥ አሳይ ጾሳ ቦንቾ ዳሮ ጋላታ እማና።


\par }{\SH አማኑዋን ደኡሳ
\par }
{\PP \VS{16}ሄዋ ድራዉ፥ ኑን ሳለቶኮ፤ ኑዉ ሀራይ አቶ፥ ቦላ ባጋ አሳተꬃይ ዎቂንቶካ፥ ጋርሳ ባጋ አሳተꬃይ ጋላሳን ጋላሳን ኦራጼ።

\VS{17}አያዉ ጎፐ፥ ሀእዉ ዋየትያ ሀ ጉꬃ ዋዪ፥ ኡባፐ ሎይꬅ ዳርያ መꬍና ቦንቹዋ ኑዉ ቤትሳና።

\VS{18}ኑን ቤተናዋ ጼሌቶፐ አትን፥ ቤትያዋ ጼሎኮ፤ አያዉ ጎፐ፥ ቤትያባይ ሀእሳ፤ ሽን ቤተናዌ መꬍናዉ ደእያዋ።




\par }\Chap{5}{\PP \VerseOne{1}አያዉ ጎፐ፥ ኑን ደእያ ሀ ሳኣ ዱንካኒ ኮለቶፐ፥ ኑዉ አሳይ ኬጽቤና ጎሊ፥ ጾሳይ ኬጼዳዌ፥ ሳሉዋን መꬍናዉ ደእያዋ ኑን ኤሬቶ።

\VS{2}ኑን ሀ አላምያን ደኢደ ዳሮ ኦሌቶነ ሳሉዋን ደአና ኑ ጎልያ ማያናዉ ሎይꬅ አሞቴቶ።

\VS{3}ኑን ሄዋ ማዪደ፥ ካሎቶኮ፤

\VS{4}ኑን ሀ ሳኣ ዱንካንያን ደኢደ፥ ዴጸቲደ ኦሌቶ፤ አያዉ ጎፐ፥ ሀይቂያ አሳተꬃይ ደኡዋን ምተታና ማላ፥ ኑን ማያናዉ ኮዬቶፐ አትን፥ ካሎታናዉ ኮዮኮ።

\VS{5}ኑና ሀዎ ጊግሴዳዌ ጾሳ፤ ቃይ እ ባረ ጌሻ አያና ዋሰ ኦꬂደ፥ እሜዳዌ አ።


\par }{\PP \VS{6}ሄዋ ድራዉ፥ ኑን ኡባ ዎደ አማነቴቶ፤ ቃይ ኑን ኑ ጎለን ሀ አሳተꬃን ደኤዳ ኬናን፥ ጎዳፐ ሻከቲደ ደእያዋካ ኤሬቶ።

\VS{7}አያዉ ጎፐ፥ ኑን አማኑዋን ደኤቶፐ አትን፥ በእያዋን ደኦኮ።

\VS{8}ኑና አማንꬄ፤ ቃይ ሀ አሳተꬃን ኑ ጎልያ አግ ጎለ ቢደ ጎዳና እትፐ ደእያዌ ኑና ናሸቼ።

\VS{9}ሄዋ ድራዉ፥ ኑን ቃይ አሹዋን ደእና ደአና ꬋይና፥ ኑ ቆፋይ አ ናሸቻናሳ።

\VS{10}አያዉ ጎፐ፥ ኑን ሁጲያን ሁጲያን ኦꬄዳ ኦሱ ሎአ ግድና፥ ዎይ ኢታ ግድና፥ ኑዉ በስያዋ አካናዉ፥ ክርስቶሳ ፕርዳ ኦይድያ ስንꬃን ኡባይካ ሺቃናዉ በሴ።


\par }{\SH አሳ ጾሳና ዳቦይያ ኦሱዋ
\par }
{\PP \VS{11}ሄዋ ድራዉ፥ ኑን ጾሳዉ ያዩሳይ አየንቶ ኤሪደ፥ ሄዋዳን ቃይ አሳካ አማንꬄቶ፤ ጾሳይ ኑና ኡባና ኤሬ፤ ቃይ ህንተካ ህንተ ዎዛና ቆፋን ኑና ኤሪታ ያጋደ ቆፓይ።

\VS{12}ቤትያባን ጬቀትያዋንቱፐ አትን፥ ዎዛናን ደእያዋን ጬቀተና አሳቶ ህንተ ኦድ ዛርያባይ ደአና ማላ፥ ህንተ ኑናን ጬቀታናዳን፥ ኑን ህንተንቶ ጋሱዋ ግዳናዉ ኮይያዋፐ አትን፥ ኑና ጋላታናዉ ኮዮኮ።

\VS{13}ኑን ጎይያዋ ግዶፐ፥ ጾሳ ቦንቹዋሳ፤ ዎይ ቃይ ዎዛናና ደእያዋ ግዶፐካ፥ ህንተና ጎአናሳ።

\VS{14}ክርስቶሳ ሲቁ ኑና ግዴ፤ አያዉ ጎፐ፥ እት አሳይ አሳ ኡባዉ ሀይቄዳዋ ኑን አኬኬዶ፤ ሄዋ ግዶፐ አሳይ ኡባይ አናና ሀይቄዳ።

\VS{15}ፓጻ ደእያዋንቱ ባረንቱ ድራዉ ሀይቄዳዎነ ቃይ ሀይቁዋፐ ደንዴዳዎ ደአናፐ አትን፥ ስንꬃፐ ባረንቱ ሁጰዉ ደኤና ማላ፥ እ አሳ ኡባ ድራዉ ሀይቄዳ።


\par }{\PP \VS{16}ሄዋ ድራዉ፥ ኑን ሀዋፐ ስንꬃዉ ኦናነ አሳ ቆፋን ፕርዶኮ፤ ሀራይ አቶ፥ ኑን ክርስቶሳ ካሰ አሳ ቆፋን ፕርዴዳዋ ግዶፐካ፥ ስም ስንꬃፐ ሄዋዳን ፕርዶኮ።

\VS{17}ሄዋ ድራዉ፥ ኦንነ ክርስቶሳና ደኦፐ፥ ኦራꬃ መታ፤ ጭማይ አꬌዳ፤ በእተ፥ ኡባባይካ ኦራጼዳ።

\VS{18}ክርስቶሳ ባጋና ኑና ባረናና ስገꬄዳ ጾሳይ ኡባባካ ኦꬄዳ፤ ቃይ እ ኑዉ ሀራቱዋ ባረናና ስገꬅያ ኦሱዋ እሜዳ።

\VS{19}ጾሳይ ክርስቶሳ ባጋና አሳ ኡባ ባረናና ስገꬄ፤ አሳ ናጋራካ አሳ ቦላ ፓይደና፤ ቃይ አሳ ባረናና ስገꬅያ ኪታካ ኑዉ እሜዳ።


\par }{\PP \VS{20}ስም ጾሳይ ኑ ባጋና ህንተንቶ ሃሳይያዋዳን፥ ኑንካ ክርስቶሳ ድራዉ ሃሳይያ እ ኪቴዳዋንታ፤ ቃይ ኑን ህንተና፥ “ጾሳና ስገትተ” ጊደ፥ ክርስቶሳ ድራዉ ዎሴቶ።

\VS{21}ኑን ጾሳ ጽሎተꬃ ክርስቶሳ ባጋና አካና ማላ፥ ናጋራ ኤረና ክርስቶሳ ኑ ድራዉ፥ ጾሳይ ናጋራንቻ ኦꬄዳ።




\par }\Chap{6}{\PP \VerseOne{1}ህንተ ኑናና ጾሳ ኦሱዋ ኦꬂደ፥ አ አꬎ ኬካተꬃ አኪደ ሀነና ኦግያን ጎኤተና ማላ፥ ኑን ህንተና ዎሴቶ።

\VS{2}አያዉ ጎፐ ጾሳይ፥

\par }{\Q “ታን እንጀ ዎድያን፥

\par }{\QB ኔን ግያዋ ስሳድ፤

\par }{\QB ቃይ አቶተꬃ ጋላስ፥

\par }{\QB ኔና ማዳድ”

\par }{\MM ያጌ። በእተ፥ እንጀ ዎዲ ሀአ። በእተ፥ አቶተꬃ ጋላሳይ ሀቻ።
\XREF{}{{\XO 6:2 }{\XT{ኢሳ. 49:8}}}


\par }{\PP \VS{3}ኑን ኑ ኦሱዋ ኦንነ ቦራናዋ ኮዮኮ፤ ቃይ ኦናነ ꬉባናዋ ኮዮኮ።

\VS{4}ሽን ኡባባን ኑን ጾሳ ኦሳንቻቱዋ ግድያዋ ኑ ሁጲያን በሴዶ፤ ዳሮ ገንጫን፥ ዋይያን፥ መቱዋን፥ ዎልቃማ ቱጋን፥

\VS{5}ልሱዋን ሾጨትያዋን፥ ቃሹዋን፥ ሻቢረቱሳን፥ ዳቡራን፥ ገምእሹዋ ꬋይያዋን፥ ጾማን፥

\VS{6}ጌሻተꬃን፥ ኤራተꬃን፥ ዳንዳያን፥ ኬካተꬃን፥ ጌሻ አያናን፥ ቱሙ ሲቁዋን፥

\VS{7}ቱሙዋ ሃሳይያዋን፥ ጾሳ ዎልቃን ኑን ጾሳ ኦሳንቻቱዋ ግድያዋ ኑ ሁጲያን በሴዶ፤ ቃይ ጽሎተꬃ ቶራ ኡሸቻ ኩሽያን፥ ጎንዳልያ ሀድርሳ ኩሽያን ኦይቃና።

\VS{8}ኑን ቦንቼቴዶነ ቶሸቴዶ፤ ቦረቴዶነ ጋላተቴዶ። ቃይ ቱሙዋ ሃሳዬቶ፤ ሽን አሳይ ኑና ዎርዱዋ ጊደ ቆፔ።

\VS{9}ኑን አሳይ ኤረና አሳ ማላ፤ ሽን አሳይ ኡባይ ኑና ኤሬ፤ ኑን ሀይቄዳ አሳ ማላ፤ ሽን ህንተ በእያዋዳንካ ደኤቶ፤ ሙረቴዳ አሳ ማላ፤ ሽን ሀይቂበይኮ።

\VS{10}ኑን ካዮትያዋንታ ግዶፐካ፥ ኡባ ዎደ ናሸቴቶ። ህዬሳ ማላቴቶ፤ ሽን ዳሮ አሳ ዱረዬቶ፤ ቃይ አያይነ ባይና አሳ ማላቴቶ፤ ሽን ኡባባይካ ኑዋ።


\par }{\PP \VS{11}ቆሮንቶሳን ደእያ አሳዉ፥ ኑን ህንተንቶ ቆንጭያን ኦዴዶ፤ ኑ ኡሉዋካ ህንተና በሴዶ፤

\VS{12}ኑን ህንተንቶ ꬍብበይኮ፤ ꬍቤዳዋንቱ ህንተና። ኑን ኑ ኡሉዋ ህንተንቶ ገንꬅበይኮ፤ ሽን ህንተ ኡሉዋ ኑዉ ገንꬄዳዋንቱ ህንተና።

\VS{13}ሀእ ታን ታ ናናዉ ሃሳይያዋዳን፥ ህንተንቶ ሃሳያይ፤ ኑን ህንተና ኑ ኡሉዋ በሴዳዋዳን፥ ህንተካ ኑና ህንተ ኡሉዋ አስ ዶዪደ በስተ።


\par }{\SH አማነና አሳና ዙፐተና ማላ ሴራ
\par }
{\PP \VS{14}አማነና አሳቱዋና ዙፐቲደ፥ ጊገና ኦሱዋ ኦꬆፕተ። አያዉ ጎፐ፥ ጽሎተꬃዉነ ናጋራዉ አያን ጋከꬃይ ደኢ? ፖኦነ ꬉማዉ አያን እትፐተꬃይ ደኢ?

\VS{15}ክርስቶሳነ ዳብሎሳ
\FTNT{*}{{\FR 6:15 }{\FQ{ዳብሎሳ፦
}}{\FT{ግሪክያ ማጻፋይ “በልያር” ጌ። ሄዋ ጉሳይ እብራይስጽያን “በልያል” ግያዋ። ላኡዋ ብለꬃይካ “ማካላንቻ” ዎይ “ማደናዋ” ጉሳ።
}}} እትፐ ጋꬅያባይ አዬ? ቃይ አማንያዌነ አማነናዌ ኮጽያዌ አዬ ደኢ?

\VS{16}ጾሳ ጌሻ ጎለዉነ ኤቃዉ አይበ ዙፐተꬃይ ደኢ? አያዉ ጎፐ ጾሳይ፥

\par }{\Q “ታን ኡንቱንቱ ግዶን ደአናነ

\par }{\QB ኡንቱንቱ ግዶን ሀመታና።

\par }{\Q ታን ኡንቱንቱ ጾሳ ግዳና፤

\par }{\QB ቃይ ኡንቱንቱካ ታ አሳቱዋ ግዳና”

\par }{\MM ጌዳዋዳን፥ ኑን ደኡዋ ጾሳ ጌሻ ጎልያ።
\XREF{}{{\XO 6:16 }{\XT{ዎጋ 26:12፤ ህዝ. 37:27፤ 1 ቆሮ. 3:16፤ 6:19}}}


\par }{\Q \VS{17}ሄዋዳንካ፥ ቃይ ጎዳይ፥

\par }{\QB “ኡንቱንቱ ግዶፐ ከስተ፤

\par }{\QB ኡንቱንቱፐ ሻከትተ።

\par }{\QB ቱናባካ ቦቾፕተ።

\par }{\QB ታን ህንተና ሞካ አካና።
\XREF{}{{\XO 6:17 }{\XT{ኢሳ. 52:11}}}


\par }{\Q \VS{18}ቃይ ታን ህንተንቶ አዉዋ ግዳና፤

\par }{\QB ህንተካ ታዉ አቱማ ናናቱዋነ፥

\par }{\QB ማጫ ናናቱዋ ግዳንታ።

\par }{\QB ታን ኡባፐ ዎልቃማ ጎዳይ፥

\par }{\QB ሀዋ ኦዳይ”

\par }{\MM ያጌዳ።\XREF{}{{\XO 6:18 }{\XT{2 ሳሜላ 7:14፤ 1 ኦዱዋ 17:13፤ ኢሳ. 43:6፤ ኤር. 31:9}}}




\par }\Chap{7}{\PP \VerseOne{1}ሄዋ ድራዉ፥ ታ ሲቃቶ፥ ጾሳይ ሀ ኡባባ ኑዉ እማና ጌዳዋፐ ህን ባጋን፥ ኑ አሹዋነ ኑ ሸምፑዋ ቱንስያ ኡባባፐ ኑ ሁጲያ አነ ጌሾይተ፤ ቃይ ጾሳዉ ያይያዋን ኡባና ጌዪደ ደኤቶ።


\par }{\SH ጳዉሎሳ ናሸቻ
\par }
{\PP \VS{2}ህንተ ኡሉዋ ኑና በስተ፤ ኑን ኦናነ ናቂበይኮ፤ ኦናነ ቆህበይኮ፤ ቃይ ኦናነ ጭምበይኮ።

\VS{3}ታን ሄዋ ህንተ ቦላ ፕርዳናዉ ጊከ፤ አያዉ ጎፐ፥ ታን ካሰ ህንተንቶ ጌዳዋዳንካ፥ ህንተንቱ ኑ ዎዛናን ደኢታ፤ ኑን ደእናካ ሀይቂናካ፥ እትፐ ደኤቶ።

\VS{4}ታን ሃሳይያዋ ህንተፐ ቆስከ፤ ታን ህንተናን ጬቀታይ፤ ኑ ዋይያ ኡባን ታን ሎይꬃ ምናይነ ናሸታይ።


\par }{\PP \VS{5}አያዉ ጎፐ፥ ሀራይ አቶ ኑን ማቅዶንያ ቤዳ ዎደ፥ ኡባ ባጋንካ ዋየቴዶፐ አትን፥ ሸምፕበይኮ፤ ሀራ አሳና ዋላሳይ ደኤ፤ ኑ ዎዛናንካ ያሻይ ደኤ።

\VS{6}ሽን ካዉሼዳዋንታ መንꬅያ ጾሳይ፥ ቲቶ ዩሳን ኑና መንꬄዳ።

\VS{7}ኑና ካሰዋፐ አꬅ ናሸችያዌ፥ ቲቶ ዩሳ ጻላላ ግደና፤ ሽን ህንተ አ መንꬄዳዌ፥ ህንተ ታና በአናዉ አሞቴዳዋነ ታዉ ቃረቴዳዋ ቃይ ህንተ ታና ማዳናዉ ጊገቴዳዋ እ ኑዉ ኦዴዳ።


\par }{\PP \VS{8}አያዉ ጎፐ፥ ታ ዳብዳቢ ህንተና ካዮዬዳዋ ግዶፐካ፥ አያዉ ጻፋድታሻ ጊከ፤ አያዉ ጻፋድታሻ ጎፐካ፥ ታ ዳብዳቢ ህንተና ጉꬃ ዎድያ ካዮዬዳዋ በአይ።

\VS{9}ሀእ ታና ናሸችያዌ ታን ህንተና ካዮዬዳ ድራሳ ግደና፤ ሽን ህንተ ካዩ ህንተና ናጋራፐ ዛሬዳዋ ድራሳ፤ አያዉ ጎፐ፥ ኑን ህንተና አያንነ ቆሄናዳን፥ ጾሳይ ባረ ኮዬዳዋዳን፥ ህንተና ካዮዬዳ።

\VS{10}አያዉ ጎፐ፥ ጾሳይ ኮይያ ካዩ ናጋራፐ ዛሪደ አቶተꬃኮ አሄ፤ ሄዌካ ታን ባይዛድ ጌና ዎዛና፤ ሽን አላምያ ካዩ ሀይቁዋ አሄ።

\VS{11}ጾሳይ ሄ ህንተ ካዩዋን አይ አይፍያ እሜደንቶ በእተ። ህንተና አይ ኬና ደንꬄደንቶነ ህንተ ጌሻተꬃ ቱማያናዉ ህንተና አይ ኬና ዛሩዋ እምሴደንቶ፥ አይ ኬና ሀንቀꬄደንቶነ አይ ኬና ታዉ ያሽሴደንቶ፥ አይ ኬና ሴልሴደንቶ፥ አያ ኬና ታና ላሞትሴደንቶነ ናቆ ኦሱዋ ኦꬃዋንታ ሙራናዉ አይ ኬና ጊግሴደንቶ ፓጭ በእተ፤ ህንተ ህንተ ሁጲያን ጌሻ ግዴዳዋ ኡባባንካ ኤርሴድታ።


\par }{\PP \VS{12}ሄዋ ድራዉ፥ ታን ሄ ዳብዳቢያ ህንተንቶ ጻፌዳዋ ግዶፐካ፥ ናቄዳ ኡራ ዎይ ናቀቴዳ ኡራ ድራሳ ግደና፤ ሽን ህንተ ኑዉ ዎይሳ ቆፕንቶነ ጾሳ ስንꬃን ህንተንቶ ቆንጭሳናዉ ታን ጻፋድ።

\VS{13}ኑን ምኔዳዌ ሄዋ ድራሳ፤ ሄ ኑ ምኖታ ቦላ፥ ቲቶ ናሸቴዳዎ ኑን ኡባፐ ዳርያ ናሸቻ ናሸቴዶ። አያዉ ጎፐ፥ ህንተ ኡባይ አ ህርጋፐ ሸምፕሴድታ።

\VS{14}ታን ህንተዋ ሳባደ አዉ ኦድና፥ ህንተ ታና ዬላይበይክታ፤ ሽን ኑን ህንተንቶ ኡባ ዎደ ቱሙዋ ሃሳዬዶ፤ ሄዋዳንካ፥ ኑን ቲቶ ስንꬃን ህንተዋ ሳቤዳዌ ቱማ ግዴዳ።

\VS{15}ሄዋ ድራዉ፥ ህንተ ኡባይ አዉ ያዪደ ኮኮሪደ፥ አ ዎት ሞኬድተንቶነ ቃይ አዉ አይ ኬና አዛዘቴድተንቶ እ ሀሳይያ ዎደ፥ ህንተና ሎይꬅ ሲቄ።

\VS{16}ታን ኡባባን ህንተና አማንያ ድራዉ ናሸታይ።




\par }\Chap{8}{\SH ጾሳ አሳቱዋ ኬካተꬃ እሞታ
\par }
{\PP \VerseOne{1}ኑዋዳን ጾሳ አሳቶ፥ ጾሳ አꬎ ኬካተꬃይ ማቅዶንያ አማንያዋንቱ ግዶን ኦꬄዳዋ ህንተና ኤርሳናዉ ኮዬቶ።

\VS{2}ኡንቱንቱ አꬌዳ ዋይያን ዎልቃማ ፓጭያ ፓጨቴድኖ፤ ሽን ኡንቱንቱ ህዬሳ ግዶፐካ፥ ባረንቱ እምያዋን ዳሮ ኬክኖነ ቃይ ዎልቃማ ናሸቻ ናሸቲኖ።

\VS{3}አያዉ ጎፐ፥ ኡንቱንቱ ባረንቱ ዎልቃ ኬና ቃይ ሀራይ አቶ ባረንቱ ዎልቃፐካ ዳርያዋ ዶሲደ እሜዳዎ ታን ማርካ።

\VS{4}ኡንቱንቱ ጾሳ አሳቱዋ ማድያ ሎኦ ኦሱዋ ኑናና ኦꬃናዉ ኑና ዳሮ ዎሴድኖ።

\VS{5}ኡንቱንቱ ኑን ቆፔዳዋፐ አꬂደ ኦꬄድኖ፤ ካሰቲደ ኡንቱንቱ ባረንቱ ሁጲያ ጎዳዉ እሜዳዋፐ ጉይያን፥ ጾሳ ሸንያዳን፥ ኑዉካ ባረንቱ ሁጲያ እሜድኖ።


\par }{\PP \VS{6}ሄዋ ድራዉ፥ ኑን ሀ ሎኦ ኦሱዋ ዶሜዳ ቲቶ ጉጅ ኦꬃናዳንነ ህንተና ማዲደ፥ ሄ ኦሱዋ ፖልሳናዳን አ ዎሴዶ።

\VS{7}ሽን ህንተ ኡባባን፥ አማኑዋን፥ ሃሳያን፥ ኤራተꬃን፥ ዎልቃማ ሎኦ አሙዋን፥ ኑና ሲቅያዋንካ ዱረቴዳዋዳን፥ ሀ ሎኦ ኦሱዋንካ ህንተንቱ ኬካ ግዳናዋ ኑን ኮዬቶ።


\par }{\PP \VS{8}ታን ሄዋ አዛዛናዉ ጊከ፤ ሽን ሀራቱዋ ዎልቃማ ሎኦ አሙዋ ባጋና ህንተ ሲቁ አይ ኬና ቱመንቶ ኤራናዉ ጋይ።

\VS{9}አያዉ ጎፐ፥ ህንተ ኑ ጎዳ የሱስ ክርስቶሳ አꬎ ኬካተꬃ ኤሪታ፤ ክርስቶስ ዱረ ግድ ደኢደ፥ ህንተ አ ህዬሳተꬃን ዱረታናዳን፥ ህንተ ድራዉ ህዬሴዳ።


\par }{\PP \VS{10}ታን ሀ የዉዋ ህንተና ዞርያዌ ሀዋ፤ ዝላይꬅ ህንተ ዶሜዳዋ ሀእ ዉርስያዌ ህንተንቶ ሎአ፤ ህንተ ኦሶ ጻላላዉ ግደናን፥ ኦꬃና ቆፋዉካ ካሰቴዳዋንታ።

\VS{11}ህንተ ኦꬃናዉ ሎይꬅ አሞቴዳዌ ኦꬂደ ፖሌዳዋና ጊጋ ግዳና ማላ፥ ህንተንቶ ዳንዳየቴዳዋዳንካ ኦሱዋ ፖልተ።

\VS{12}አያዉ ጎፐ፥ እት ኡራይ እማናዉ ሎይꬅ ኮዮፐ፥ እ ባረዉ ደኤዳ ኬና እማናፐ አትን፥ አዉ ባይናዋ አፐ አከና።


\par }{\PP \VS{13}አያዉ ጎፐ፥ ታን ሀራንቱ ዋይያፐ ሸምፕና፥ ህንተ ዋየትተ ጊከ፤ ህንተ ኡባይካ ቃራ ደአናዳናፐ አትን።

\VS{14}ኡንቱንቱ ፓላሀይ ህንተ ፓጫ ኩንꬃና ማላ፥ ህንተንቶ ሀ ዎድያን ደእያ ፓላሀይ ኡንቱንቱ ፓጫ ኩንꬃና ኮሼ፤ ላኡካ ሄዋን ቃራን ጎኤቲኖ።

\VS{15}ጾሳ ማጻፋን፥ “ዳርሲደ ሺሼዳዎ ፓላህቤና፤ ቃይ ጉꬃ ሺሼዳዎካ ፓጭቤና” ጌተቲደ ጻፈቴዳ።
\XREF{}{{\XO 8:15 }{\XT{ከሳ 16:18}}}


\par }{\SH ቲታነ አ ላገꬃ
\par }
{\PP \VS{16}ሽን ኑን ህንተንቶ ቆፕያዋ ማላ፥ ዎልቃማ ቆፋ ቲታ ቆፍሴዳ ጾሳ ጋላታይ ጋኮ።

\VS{17}ቲቶ ህንተኮ ባናዉ ባረ ቆፋ ቃቼዳዌ፥ ባረ ሁጲያን ህንተና ማዳናዉ ዳሮ አሞቴዳ ግሻፐ አትን፥ ኑ ዞርያ ጻላላ አኬዳዋና ግደና።

\VS{18}ምሽራቹዋ ቃላ ኦድያ ባረ ኦሱዋን አማነትያ አማንያዋንቱ ስንꬃ ኡባን ዳሮ ቦንቼቴዳ እሻ ኑን አናና እትፐ ኪቴቶ።

\VS{19}ሄዋ ቦላን ቃይ፥ ሀ ኑን ኦꬅያ ሎኦ ኦሱዋ እ ኑናና እትፐ ኦꬃናዉነ ጎዳ ቦንቾ ኑን ሀራቱዋ ማዳናዉ ሎይꬅ አሞትያዋ በሳናዉ አማንያ አሳቱ አ ዶሪደ ሱንꬄድኖ።


\par }{\PP \VS{20}ኑን ኦꬅያ ሀ ኬካ እሞታ ድራዉ፥ ኦንነ ኑና ዝግረና ማላ ናገቴቶ።

\VS{21}አያዉ ጎፐ፥ ኑን ጎዳ ስንꬃን ሎኦባ ኦꬃናዋ ጻላላ ግደና፤ ሽን አሳ ስንꬃንካ ሎኦባ ኦꬃናዉ ቆፔቶ።
\XREF{}{{\XO 8:21 }{\XT{ሌም. 3:4}}}


\par }{\PP \VS{22}ኑን ዳሮ ገደ ፓጭ በኤዳ ኑ እሻ፥ ኡባ ዎደ ህንተና ማዳናዉ ዳሮ አሞትያዋ፥ ሀ አሳቱዋና ህንተኮ ኪቴቶ፤ ቃይ ሀእ እ ህንተና ዳሮ አማንያ ድራዉ፥ ህንተና ማዳናዉ ካሰዋፐ አꬂደ ሎይꬅ አሞቴ።

\VS{23}ቲቶዋ ግዶፐ፥ እ ህንተና ማዳናዉ ታናና እትፐ ኦꬅያ ታ ላግያ፤ የኮ እሻቱዋባ ግዶፐ፥ ኡንቱንቱ አማንያ አሳቱ ኪቴዳዋንታነ ኡንቱንቱ ደኡ ክርስቶሳ ቦንችስያዋ።

\VS{24}ስም አማንያዋንቱ ኡባቱ ህንተ ሲቁ ቱማ ግድያዋ ኤራና ማላ፥ ቃይ ኑን ህንተዋ ሳቢያዌ ልከ ግድያዋ ኤራና ማላ፥ ህንተ ሲቁዋ ኡንቱንታ በስተ።




\par }\Chap{9}{\SH ፓጫይ ደእያዋንታ ማዱሳ
\par }
{\PP \VerseOne{1}ይሁዳን ደእያ ጌሻ አሳቱዋ ማዳናዉ የድያባዉ ታን ህንተንቶ ጻፋናዉ ኮሸና።

\VS{2}ህንተ ማዳናዉ ሎይꬅ አሞትያዋ ታን ኤርያ ድራዉ፥ ማቅዶንያን ደእያ አሳዉ ህንተዋ ሳባድ። ታን ኡንቱንቶ፥ “አካይያን ደእያ እሻቱ ዝላይꬅፐ ዶሚደ፥ ማዳናዉ ጊገቴድኖ” ያጋደ ኦዳድ፤ ቃይ ህንተ ዎልቃማ አሙካ ኡንቱንቱፐ ዳርያ ባጋ ደንꬄዳ።

\VS{3}ሽን ታን ኡንቱንቶ ጌዳዋዳንካ ኑን ሀ የዉዋ ህንተናን ጬቀትያዌ መላ ግደና ማላ፥ ህንተ ጊገቴዳዋንታ ግዳናዳን፥ ሀ እሻቱዋ ህንተኮ ኪታይ።

\VS{4}ማቅዶንያ አሳቱ ታናና ዪደ፥ ህንተ ጊገተናን ደእሽን፥ ህንተና ደሞፐ፥ ኑ ጻላላ ግደናዳን፥ ህንተ ኑፐ አꬉዋ ዬላታንታ፤ ሽን ኑን ህንተና ሎይꬅ አማኒደ ጬቀቴዳዋሳ።

\VS{5}ሄዋ ድራዉ፥ ታን ሀ እሻቱ ታፐ ስንꬃት ህንተኮ ቢደ፥ ህንተ እማና ጌዳ እሞታ ካሰቲደ ጊግሳና ማላ፥ ኡንቱንታ ዎሳናዉ ኮሽያዋ አኬካድ። ሄዋፐ ጉይያን፥ ሄ እሞታይ ታን ጋክያ ዎደ ጊግ ኡታናዋ፤ ሄዌ ቃይ ዎልቃን ህንተ እምያዋ ግደናን፥ ዶሲደ እምያዋ ኤርሴ።


\par }{\PP \VS{6}ሀዋ አኬክተ፤ ጉꬃ ዘረꬃ ዘርያ ኡራይ ጉꬃ ካꬃ ጫካና፤ ዳሮ ዘረꬃ ዘርያ ኡራይ ቃይ ዳሮ ካꬃ ጫካና።

\VS{7}ጾሳይ ናሸቻን እምያ ኡራ ሲቅያ ድራዉ፥ ቃረቲደ ዎይ ዶሰናን እምያዋ ግደናን፥ እምያ ኡራይ ሁጲያን ሁጲያን ባረ ዎዛናን ቆፔዳዋ እሞ።

\VS{8}ጾሳይ ህንተንቶ ግድያዌ ኡባ ዎደ ደአናዳንነ ቃይ ሀራቶካ ህንተ እማናዉ ግድያዌ ደአናዳን ህንተና ኮሽያ ኡባባ ህንተንቶ እማናዉ ዳንዳዬ።

\VS{9}ጾሳ ማጻፋይ፥

\par }{\Q “እ ህዬሳ አሳዉ ዳርሲደ እሜ፤

\par }{\QB ቃይ አ ጽሎተꬃይ መꬍናዉ ደአናዋ”

\par }{\MM ያጌ።\XREF{}{{\XO 9:9 }{\XT{ማዝ. 112:9}}}

\VS{10}ጾሳይ፥ ዘርያዎ ዘረꬃነ ማናዉ ቁማ እምያዌ፥ ህንተና ኮሽያ ዘረꬃ ኡባ ህንተንቶ እማና፤ ቃይ ህንተ ጽሎተꬃፐ ዳሮ አይፍያ አይፍሳናዉ ሄ ዘረꬃ ድቻናዋ።
\XREF{}{{\XO 9:10 }{\XT{ኢሳ. 55:10}}}


\par }{\PP \VS{11}ዳሮ አሳይ ህንተ እምያ እሞታ ኑፐ አኪደ፥ ጾሳ ጋላታናዳን፥ ህንተ ኡባ ዎደ ዳርሲደ እምያዋንታ ግዳና ማላ፥ ጾሳይ ህንተና ኡባ ባጋና ዱረያና።

\VS{12}አያዉ ጎፐ፥ ሀ ህንተ ኦꬅያ ኦሱ ጾሳ ናናዉ ኮሽያዋ ኩንꬅ እምያዋ ጻላላ ግደና፤ ሽን ጾሳዉ ዳሮ ጋላታ እምያዋን ኩሚደ ጎጌ።

\VS{13}ሀ ህንተ ኦሱ ህንተ አማኑዋ ኤርስያ ድራዉ፥ ዳሮ አሳይ ክርስቶሳ ዎንጋላ ህንተ አማኒደ ማርካትያዎነ ህንተ ማዱዋ ኡንቱንቱናነ ሀራ ኡባቱዋና ሻኪደ፥ ዳርስ እምያዎ ጾሳ ቦንቻና።

\VS{14}ኡንቱንቱ ህንተንቶ ጾሳ ዎሲደ፥ ህንተናን ደእያ ጾሳ አꬎ ኬካተꬃይ ዛዋይ ባይናዋ ድራዉ፥ ህንተና ላሞቴቶ።

\VS{15}ዛዋይ ባይና ጾሳ አꬎ ኬካተꬃ ድራዉ፥ ጾሳ ጋላታይ ጋኮ።




\par }\Chap{10}{\SH ጳዉሎስ ሞትያዋንቶ ዛሬዳ ዛሩዋ
\par }
{\PP \VerseOne{1}ታን ጳዉሎስ፥ ህንተ፥ “እ ኑናና ደእያ ዎደ አሽከ” ግያዌ፥ ቃይ፥ “ኑፐ ሃክ ደእያ ዎደ ኑ ቦላ ጻሌ” ግያዌ፥ ሎአነ አሽከ ግዴዳ ክርስቶሳ ባጋና ህንተና ዎሳይ።

\VS{2}ኑና ሀ ሳኣ ዶያዳን ደኢኖ ጊደ ቆፕያ እት እት አሳቱዋ ቦላ ታን ጻላናዋ ኤራይ፤ ሽን ታን ህንተኮ ብያ ዎደ ህንተ ታና ጻልሰና ማላ፥ ህንተና ዎሳይ።

\VS{3}አያዉ ጎፐ፥ ኑን ሀ ሳኣን ደኦፐካ፥ ሀ ሳኣ አሳዳን ኦለቶኮ።

\VS{4-5}አያዉ ጎፐ፥ ኑን ኦለትያ ቶራይ ሀ ሳኣዋ ግደና። ሽን ጌሱዋ ላላናዉ ዎልቃና ደእያ ጾሳ ቶራ። ኑን አሳ ቆፋ ꬋይሴቶ፤ ቃይ ጾሳ ኤራተꬃ ቦላ ደንዲደ ꬉቢያ ኦቶሮ ቆፋ ኡባ ላሌቶ። ሄ ቆፋ ኡባይ ክርስቶሳዉ አዛዘታና ማላ ኦሞዴቶ።

\VS{6}ህንተ አዛዘትያዋ ፖሌዳዋፐ ጉይያን፥ አዛዘተናን እጽያዋ ኡባ ኑን ሙራናዉ ጊገታና።


\par }{\PP \VS{7}ህንተ ስንꬃን ደእያዋ ጼልተ፤ ኦንነ ባረና ክርስቶሳዋ ጊደ ቆፖፐ፥ ሄዋ ጉጅ ቆፖ፤ ክርስቶሳዋ እ ግዴዳዋዳን፥ ኑንካ ቃይ አዋ።

\VS{8}አያዉ ጎፐ፥ ጎዳይ ኑዉ እሜዳ ኑ አዎተꬃን ታን ሎይꬃ ኦቶረትያዋ ግዶፐካ፥ ሄዋን ዬላትከ፤ ሄ ኑዉ እሜዳ አዎተꬃይ ህንተና ኬጻናሳፐ አትን፥ ኮላናሳ ግደና።

\VS{9}ታን ታ ዳብዳቢያን ህንተና ያሽሳናዉ ጻፎ አሳ ማላታደ ቤታናዉ ኮይከ።

\VS{10}አያዉ ጎፐ፥ እት እት አሳይ፥ “ጳዉሎሳ ዳብዳቢ ዴጾነ ዎልቃማ፤ ሽን ጼልያ ዎደ እ ዳቡራንቻ፤ አ ሃሳያይካ ፓና” ያጌ።

\VS{11}ሄዋ ማላ አሳይ ኑን ሃኩዋን ደኢደ ጻፍያ ዳብዳቢያንነ ያን ህንተናና ደኢደ ኦꬅያ ኦሱዋን ዱማተꬅ ባይናዋ አኬካና ኮሼ።


\par }{\PP \VS{12}ኑን ባረና ናሽያ እት እት አሳቱዋና ኑና ፓይዳናዉ ዎይ ልክሳናዉ ኮዮኮ፤ ሽን ኡንቱንቱ ባረና እቱ እቱዋና ልክሲድነ ቃይ ባረና እቱ እቱዋና ቃራዪደ፥ ኡባና ኤዬድኖ።


\par }{\PP \VS{13}ሽን ኑን ጾሳይ ኑዉ ኤሴዳ ዛዋ ግዶን ጬቀትያዋፐ አትን፥ ሄ ዛዋፐ ፕኒደ ጬቀቶኮ፤ ሄ ዛዋይ ህንተኮካ ጋኬ።

\VS{14}ኑን ህንተኮ ጋክቤናዋ ማላቲደ፥ ዛዋ ፕኖኮ፤ አያዉ ጎፐ፥ ኑን ክርስቶሳ ምሽራቹዋ ቃላ ኦዲደ፥ ህንተኮ ካሰ ጋኬዶ።

\VS{15}ኑን ጾሳይ ኤሴዳ ዛዋ ፕኒደ፥ ሀራ አሳይ ኦꬄዳ ኦሱዋን ጬቀቶኮ፤ ሽን ህንተ አማኑ ድጭ ድጭ ብያ ዎደ፥ ኑን ህንተ ግዶን ኦꬅያ ኦሱዋ ዛዋይ ካሰዋፐ ሎይꬅ አክ አክ ባናዋ ጊደ ቆፔቶ።

\VS{16}ኑን ምሽራቹዋ ቃላ ህንተ ደኢያሳፐ ህን ባጋን ኦዳና፤ ቃይ ሀራ ዛዋን ኦሰት ድጌዳ ኦሱዋንካ ጬቀቶኮ።

\VS{17}ሽን ጾሳ ማጻፋይ፥

\par }{\Q “ጬቀትያ ኡራይ ኦንነ

\par }{\QB ጎዳ ሎኦተꬃባን ጬቀቶ”

\par }{\MM ያጌ።\XREF{}{{\XO 10:17 }{\XT{ኤር. 9:24}}}

\VS{18}አያዉ ጎፐ፥ ጎዳይ ናሽያ ኡራፐ አትን፥ ባረና ናሽያ ኡራይ ጋላተተና።




\par }\Chap{11}{\SH ጳዉሎሳነ ባረና የሱስ ኪቴዳ ግያ ዎርዳንቻቱዋ
\par }
{\PP \VerseOne{1}ህንተ ታ ኤያተꬃ ጉꬃ ዳንዳይንቶ ሎአ። ሀያና ዳንዳይተ።

\VS{2}ጾሳይ ቃናትያዋዳን፥ ታንካ ህንተዉ ቃናታይ፤ አያዉ ጎፐ፥ ታን ህንተና እት አቱማዎ፥ ክርስቶሳዉ እማና ጋደ፥ አቱማዋ ኤረና ጌሻ ዎዶራቲዳን ጊግሳ ዎꬃድ።


\par }{\PP \VS{3}ሽን ሾሻይ ባረ ማካላን ሄዋኖ ባለꬄዳዋዳን፥ ክርስቶሳዉ ህንተ እሜዳ ህንተ ሱረ ቆፋይ ባይቤናዌ ዎራ ባንዴሻ ጋደ ህርጋይ።
\XREF{}{{\XO 11:3 }{\XT{ዶመꬃ 3:1-5}}}

\VS{4}አያዉ ጎፐ፥ እት ኡራይ ዪደ፥ ኑን ህንተንቶ ኦዴዳ የሱሳፐ ሀራ የሱሳ ህንተንቶ ኦዶፐ፥ ዎይ ህንተ አኬዳ አያናፐነ ዎንጋላፐ ዱማ አያናነ ዎንጋላ ህንተ አኮፐ፥ ህንተ ኤኖ ጊደ አኬድታ ጉሳ።


\par }{\PP \VS{5}የሱስ ኪቴዳ ሀ ዋናቱዋፐ ታን አያንካ ላፍያዋ ታዉ ማላተና።

\VS{6}ታን ሃሳይያ ሃሳያን ታማራቤና አሳ ግዶፐካ፥ ኤራተꬃን ግድከ፤ ሽን ኑን ህንተንቶ ሀ የዉዋ አሳ ኡባ ግዶን ኡባ ባጋና ቆንጭሴዶ።


\par }{\PP \VS{7}ዎይ ታን ህንተና ሚሻ ኦቼናን፥ ጾሳ ምሽራቹዋ ቃላ ህንተንቶ ጮ ኦዴዳዌነ ህንተና ꬎቁ ኦꬃናዉ ታ ሁጲያ ቶቼዳዌ ታዉ ናጋራ ግዳንዴሻ?

\VS{8}ታን ህንተንቶ ኦꬃናዉ ሀራ አማንያ አሳፐ ሚሻ አኬዳዎ፥ ሄዋንታ ቦንቃድ።

\VS{9}ቃይ ታን ህንተናና ደእሽን፥ ታና መትና፥ ህንተፐ እት ኡራካ ዋይሳበይከ። አያዉ ጎፐ፥ ማቅዶንያፐ ዬዳ እሻቱ ታና ኮሼዳ ኡባባ ታዉ እሜድኖ፤ ታን ህንተና ዋይሰና ማላ፥ ካሰ ቶኮ ግዳቤናዋዳንካ ስንꬃዉካ ቶኮ ግድከ።

\VS{10}ክርስቶሳ ቱማተꬃይ ታናን ደእሽን፥ ሀ ታ ጬቁ አካይያ ጋድያን ሀቃንነ አተና።

\VS{11}ታን ሀዋ አያዉ ጋይታ? ህንተና ሲቀና ድራሴ? ታን ህንተና ሲቅያዋ ጾሳይ ኤሬ።


\par }{\PP \VS{12}ሽን ሄ ባረንቱ ጬቀትያዋን ኑን ኦꬅያዋዳን ኦꬃናዉ ጋሶትያዋንቱ ጋሱዋ ድጋናዉ፥ ሀእ ታን ኦꬅያ ኦሱዋ ጉጃደ ኦꬃና።

\VS{13}አያዉ ጎፐ፥ ኡንቱንቱ የሱስ ኪትቤና ዎርዶ አሳቱዋ፤ ሄዋንቱ ማላ አሳቱ ክርስቶስ ኪቴዳዋንታ ማላታናዉ ባረንቱ ማላ ላመረꬅያ ኪተትቤና ዎርዳንቻቱዋነ ላባንቻ ኦሳንቻቱዋ።

\VS{14}ሄዌ ማላልስያዋ ግደና፤ አያዉ ጎፐ፥ ሴጻናይ ባረ ሁጰዉ ፖኡዋ ኪታንቻ ማላታናዉ ባረ ማላ ላሜ።

\VS{15}ሄዋ ድራዉ፥ ሴጻና ኦሳንቻቱ ጽሎተꬃ ኦሳንቻቱዋ ማላታናዉ ባረንቱ ማላ ላሞፐ፥ ሄዌ ዎልቃማባ ግደና፤ ኡንቱንቱ ዉርሰꬃን ባረንቱ ኦሱዋ ማላ አካና።


\par }{\SH ጳዉሎሳ ጋኬዳ መቱዋ
\par }
{\PP \VS{16}ታን ላኤንꬁዋካ ጋይ፤ ታና ኦንነ ኤያ ጊደ ቆፖፖ፤ ሽን ህንተ ታና፥ እ ኤያ ጎፐካ፥ ታን ጉꬃ ጬቀታናዳን፥ ታና ኤያ ጊተ።

\VS{17}ታን ሀዋዳን ጻላደ ጬቀታደ ሃሳይያዌ፥ ኤያተꬃ ሃሳያፐ አትን፥ ታና ጎዳይ አዛዝና ግደና።

\VS{18}ዳሮ አሳይ ሀ ሳኣባን ጬቀትያ ድራዉ፥ ታንካ ጬቀታና።

\VS{19}ህንተ አꬌዳ ኤራንቻ ግድያ ድራዉ፥ ኤያ አሳዋ ናሸቻን ዳንዳዪታ።

\VS{20}አያዉ ጎፐ፥ ኦንነ ህንተና አይለዮፐ፥ ዎይ ህንተዋ ሞፐ፥ ዎይ ህንተዋ ቦንቆፐ፥ ህንተ ቦላ ኦቶረቶፐ፥ ዎይ ህንተ ሻይያ ባቆፐ፥ ዳንዳዪታ።

\VS{21}ኑን ሄዋ ኦꬃናዉ ዳሮ ዳቡራንቻ ግዴዳዋ ታን ዬላታደ ኦዳይ።

\par }{\PP ሽን ኦንነ እትባን ጻሊደ ጬቀቶፐ፥ ታንካ ጬቀታናዉ ጻላይ፤ ታን ኤያ አሳዳን ሃሳያይ።

\VS{22}ኡንቱንቱ እብራዌ? ታንካ እብራዌ። ኡንቱንቱ እስራኤልያ አሴ? ታንካ እስራኤልያ አሳ። ኡንቱንቱ አብራሃመ ዛረ? ታንካ ቃይ አብራሃማ ዛረ።

\VS{23}ኡንቱንቱ ክርስቶሳ ቆማቴ? ታንካ ኡንቱንቱፐ አꬍያ ቆማ፤ ታን ጎይያ አሳዳን ሃሳያይ፤ ታን ዳሮ ኦꬃ ዳቡራድ፤ ዳሮ ዎድያ ቃሸታድነ ልሱዋን ሾጨታድ፤ ቃይ ዳሮ ዎድያ ሀይቃደ አታድ።

\VS{24}አይሁዳቱ ታና እቼሹ ገደ፥ ሀታማነ ኡዱፑኑዋ ልሱዋን ሾጬድኖ።
\XREF{}{{\XO 11:24 }{\XT{ዛረ. 25:3}}}

\VS{25}ሮመ አሳይ ታና ሄዙ ገደ ጻምኣን ሾጬዳ፤ እት ጋላስ ሹቻን ጫድ ጫዲደ አጌዳ፤ ማርካቢ ሄዙ ገደ መእና፥ አባ ግዶን እት ቃማነ እት ጋላሳ አቃደ ፔሻድ።

\VS{26}ታን ዳሮ ኦግያ ሀመታድ፤ ታና ኩንꬆ ሃꬃይነ ቦንቃንቻቱ ቦንቂ ድጊደ አሼዳ፤ ቃይ ታ ቢታ አሳይነ አይሁዳ ግደና አሳይ ቦንቂ ድጊደ አሼድኖ። ቃይካ ካታማይ፥ ባዙ፥ አባይ፥ ታና ያሽሴዳ፤ ዎርዱዋ ዳባቱካ ታና ቦንቂ ድጊደ አሼድኖ።

\VS{27}ታን ዳቡራድነ መቶታድ። ዳሮ ገደ ገምእሹዋ ꬋያድ፤ ኮሻታድ፤ ሳመታድ። ዳሮ ገደ ጾማድ፤ ቃይ ሜገታድነ ካሎታድ።


\par }{\PP \VS{28}ሀራባ ኡባፐካ ኡባ ጋላስ ታዉ ቶኩዋ ግዴዳባይ፥ ዎሳ ጎልያ ኡባዉ ህርግያዋ።

\VS{29}ዳቡርያዌ ኦኔ? ታን ዳቡርክታዬ? ናጋራን ገልያዌ ኦኔ? ታን ኡንኤታደ አዉ ቃረትክታዬ?


\par }{\PP \VS{30}ታን ጬቀታናዉ ኮሽያዋ ግዶፐ፥ ታን ዳቡራንቻ ግድያዋ ኤርስያዋን ጬቀታና።

\VS{31}መꬍናዉ አንጀቴዳ ጾሳይ፥ ኑ ጎዳ የሱስ ክርስቶሳ አዉ፥ ታን ዎርዶተናዋ ኤሬ።

\VS{32}ዳማስቆ ካታማን አረታሳ ግያ ካትያፐ ጋርሳና ጋድያ ሞድያዌ፥ ታና ኦይꬃናዉ ዳማስቆ ካታማ ናግሴ።

\VS{33}ሽን ካታማ ግምቢያ ድርሳ ማስኮትያና ታና ቁንኣን ዱገ ዎꬅና፥ አፐ ከሳ አካድ።




\par }\Chap{12}{\SH ጳዉሎሳ ሳፃ
\par }
{\PP \VerseOne{1}ጬቀትያዌ ታዉ አይነ ጎኤናዋ ግዶፐካ፥ ታን ጬቀታናዉ በሴ። ሽን ታን ሳጻባነ ጎዳፐ ቆንጬዳዋ ሃሳያና።

\VS{2}ታማነ ኦይዱ ላይꬃፐ ካሰ፥ ሄዘንꬆ ሳሉዋ ፑደ ቤዳ እት ብታንያ፥ ክርስቶሳ አማንያዋ፥ ታን ኤራይ፤ ሄ ብታኒ ባረ አሳተꬃን ቤዴ ዎይ ሳጻን ቤደንቶ፥ ታን ኤርከ፤ ጾሳይ ኤሬ።

\VS{3}ሄ ብታንያ፥ ሄዘንꬆ ሳሉዋ ፑደ ቤዳዋ፥ ኤራይ፤ እ ባረ አሳተꬃን ቤደንቶነ ዎይ ሳጻን ቤደንቶ፥ ታን ኤርከ፤ ጾሳይ ኤሬ።

\VS{4}ሄዋን ሄ ብታኒ አሳይ ሃሳያናዉ ዳንዳየናዋ፥ አሳ እንጻርሳይካ ሃሳያናዉ ዳንዳየናዋ ስሴዳ።

\VS{5}ታን ሄ ብታንያባን ጬቀታና፤ ሽን ታን ዳቡራንቻ ግድያዋ ኤርስያ ድራዉ፥ ታ ሁጲያን ጬቀትከ።

\VS{6}ታን ጬቀታናዉ ኮይያዋ ግዶፐካ ኤያ ግድከ፤ አያዉ ጎፐ፥ ታን ቱሙዋ ሃሳያይ። ሽን አሳይ ታዋ ታናን በእያዋፐነ ታፐ ስስያዋፐ አꬂደ ቆፐና ማላ ናገታይ።


\par }{\PP \VS{7}ቃይ ጾሳይ ታዉ ዳሮ ቆንጬዳ ዎልቃማ የዉዋፐ ደንዴዳዋን ኦቶረተናዳን ድጋናዉ ታና ጫድ ኦይቂያ፥ ሴጻና ኪታንቻይ፥ ታና መቶꬃናዉነ ታን ኦቶረተና ማላ፥ ታና ናጋናዉ ታዉ እመቴዳ።

\VS{8}ሄዋ ታፐ ሻካና ማላ፥ ታን ጎዳ ሄዙ ገደ ዎሳድ።

\VS{9}ጎዳይ ታና፥ “ታ አꬎ ኬካተꬃይ ነዉ ግዳናዋ፤ አያዉ ጎፐ፥ ታ ዎልቃይ ነ ዳቡራን ፖለቴ” ያጌዳ፤ ሄዋ ድራዉ፥ ክርስቶሳ ዎልቃይ ታናን ደአና ማላ፥ ታ ዳቡራን ጬቀታናዉ ታን ዳሮ ናሸታይ።

\VS{10}ታን ክርስቶሳ ድራዉ ዳቡርያዋን፥ አሳን ቦረትያዋን፥ ዋየትያዋን፥ የደርሰትያዋን፥ መቶትያዋን ናሸታይ፤ አያዉ ጎፐ፥ ታን ዳቡርያ ዎደ፥ ሄ ዎደ ምናይ።


\par }{\SH ጳዉሎስ ቆሮንቶሳ አሳዉ ኡንኤቲደ ቆፔዳ
\par }
{\PP \VS{11}ታን ጬቀቴዳዋን ኤያድ፤ ሽን ሄዋ ህንተ ታና ዎልቃን ኦስሴድታ፤ አያዉ ጎፐ፥ ህንተ ታና ጋላታናዉ በሴ፤ ታን አያንነ ኤረተናን ꬋዮፐካ፥ የሱስ ኪቴዳ ꬎቃ ጌተቴዳ ኡባቱዋፐ ላፍከ።

\VS{12}ታና የሱስ ኪቴዳዌ ቱማ ግድያዋ ኤርስያ ማላይ፥ ኦራꬃባይነ ዎልቃማ ኦሱ ህንተ ግዶን ዳሮ ገንጫን ኦሰቴዳ።

\VS{13}ታን ታ ሁጲያን ህንተና ዋይሳቤናዋፐ አትን፥ ሀራ አማንያ አሳቱዋፐ ህንተ አያን ላፊቴ? ሀያና ታን ህንተና ናቄዳዋ ታዉ አቶ ጊተ።


\par }{\PP \VS{14}ታን ህንተኮ ባናዉ ጊጎደፐ፥ ሀዌ ታዉ ሄዘንꬆ ዎደ፤ ታን ህንተና ዋይስከ። ታን ህንተና ኮይያዋፐ አትን፥ ህንተ ሚሻ ኮይከ፤ አያዉ ጎፐ፥ አዉነ አታ ባረንቱ ናናዉ ሚሻ ምንጅያዋፐ አትን፥ ናናይ ባረንቱ አዎነ አትዉ ምንጅክኖ።

\VS{15}ታን ህንተ ሸምፖ ታዉ ደእያዋ ታናና ጋꬃደ ናሸቻን እማና፤ ያትና፥ ታን ህንተና ሎይꬃ ሲቅያ ድራዉ፥ ህንተ ታና ላፋ ሲቂቴ?


\par }{\PP \VS{16}ግዶፐካ፥ ታን ህንተና ዋይሳበይከ፤ ሽን ህንተ ታና፥ “ኔን ኑና ጭማደ ማካላን ኦይቃዳ” ያጋንታ።

\VS{17}ታን ሀራይ አቶ፥ ህንተኮ ኪቴዳ እት አሳ ባጋናካ ህንተፐ ጎኤታድታ?

\VS{18}ቲቶ ህንተኮ ባና ማላ፥ ታን ዎሳድ፤ ቃይ አማንያ እሻካ አናና የዳድ። ቲቶ ህንተፐ ጎኤቴዴ? ኑን ኑ ኦሱዋ እት ቆፋን ኦꬅበይኮ? ቃይ ኑ ሀኑካ እቱዋ ግደኔዬ?


\par }{\PP \VS{19}ኑን ኡባ ዎደካ ህንተ ስንꬃን ኑ ሁጰዉ ሞተትያዋ ህንተንቶ ማላቲ? ኑን ክርስቶሳን ደእያዋንቱዳን፥ ጾሳ ስንꬃን ሀእ ጋካናስካ ሃሳዬቶ። ኑ ሲቃቶ፥ ኑን ኦꬅያ ኡባባይካ ህንተና ማዳናሳ።

\VS{20}አያዉ ጎፐ፥ ታን ህንተኮ ብያ ዎደ፥ ኦን ኤር ታን ኮይያዋ ማላ ህንተ ግደናን አጋነንቶነ፤ ቃይ ታንካ ህንተ ኮይያዋ ማላ ግደናን አጋነንቶነ። ቃይ ኦን ኤር ሄዋን ፓሉሚ፥ ቃናቲ፥ ሀንቁ፥ ዮራይ፥ ዝግርሳይ፥ ሳሮተꬃ ድጉሳይ፥ ኦቶሩ፥ መቱ ደኤናን ዋዪ አጋና፤ ታና ያሼ።

\VS{21}ታን ህንተኮ ላኤንꬁዋ ብያ ዎደ፥ ታ ጾሳይ ህንተ ስንꬃን ታና ካዉሻነንቶነ ያያይ፤ ታን ናጋራ ካሰ ኦꬂደ፥ ባረንቱ ኦꬄዳ ቱናተꬃፐ፥ ዎሹምያዋፐነ አሙዋፐ ስምቤና ዳሮ አሳቶ ዬከናን አግከ ጋደ ያያይ።




\par }\Chap{13}{\SH ዉርሰꬃ ዞርያነ ሳሮታ
\par }
{\PP \VerseOne{1}ሀዌ ታዉ ህንተኮ ዩሳይ ሄዘንꬆ ዎደ። አይ ሞቱካ ላኡ ዎይ ሄዙ ማርካይ ማርካትና ፕርደታናዉ ኮሼ።
\XREF{}{{\XO 13:1 }{\XT{ዛረ. 17:6፤ 19:15}}}

\VS{2}ታን ላኤንꬁዋ ህንተናና ጋከቴዳ ዎደ፥ ህንተና ናገትተ ጋድ፤ ሀእካ ሃኩዋን ደኦፐካ፥ ህንተና ናገትተ ጋይ። ታን ቃይካ ህንተኮ ብያ ዎደ፥ ናጋራ ካሰ ኦꬄዳዋንታካ ቃይ ሀራቱዋ ኡባቱዋካ ሙረናን አግከ።


\par }{\PP \VS{3}አያዉ ጎፐ፥ ክርስቶስ ታ ባጋና ሃሳይያዋ ኤርስያዋ ህንተ ኮዪታ። እ ህንተናና ሃሳይያ ዎደ አ ዎልቃፐ አትን ቤትያዌ አ ዳቡራ ግደና።

\VS{4}አያዉ ጎፐ፥ ክርስቶስ ማስቃልያ ቦላ ምስማርያን ꬍሸቲደ፥ ዳቡራን ካቀቴዳ፤ ሽን ጾሳ ዎልቃን ፓጻ ደኤ። አያዉ ጎፐ፥ እ ዳቡራንቻ ግዴዳዋዳን፥ ኑንካ ዳቡራንቻ፤ ሽን ህንተናና ሃሳይያዋን ኑን ጾሳ ዎልቃን አናና ደአና።


\par }{\PP \VS{5}አማኑዋን ህንተ ምን ደእንቶ አነ ህንተና ፓጭተ፤ ህንተና ብድተ። ክርስቶስ ህንተናን ደእያዋ ህንተ ኤርክቴ? ሄዌ ꬋዮፐ ፓጭያን ኩንዴድታ ጉሳ።

\VS{6}ኑን ፓጭያን ኩንድቤናዋ ህንተ ኤርያዋ አማናይ።


\par }{\PP \VS{7}ህንተ ኢታባ ሙለካ ኦና ማላ፥ ኑን ጾሳ ዎሴቶ። ኑን ፓጭያ ዳንዳይያዋንታ ግዲደ ቤታናሳ ግደና፤ ሽን ኑን ፓጭያ ዳንዳየናዋንታ ማላቲደ ቤቶፐካ፥ ሎኦባ ህንተ ኦꬃናሳ።

\VS{8}አያዉ ጎፐ፥ ኑን ቱሙዋ ጻላላዉ ኦꬃናፐ አትን፥ ቱሙዋፐ ሀራ አይነ ኦꬃናዉ ዳንዳዮኮ፤

\VS{9}ኑን ዳቡራንቻ ሽን ህንተ ዎልቃማ ግዶደ ናሸቴቶ። ህንተ ፖሎ ግዳና ማላ ኑን ጾሳ ዎሴቶ።


\par }{\PP \VS{10}ታን ህንተፐ ሃኩዋን ደኣደ ጻፌዳዌ ሄዋ ድራሳ፤ ታን ህንተኮ ብያ ዎደ፥ ጎዳይ ታዉ እሜዳ ማታን ዘምፓደ፥ ህንተና መቶꬃናዉ ታና ዋዪ ኮሻና። ሄ ማታይ ታን ህንተና ኬጻናዉ ታዉ እመቴዳዋፐ አትን፥ ህንተና ኮላናዉ እመትቤና።


\par }{\PP \VS{11}ዉርሰꬃን ታናዳን ጾሳ ካልያዋንቶ፥ ሳሮ ደእተ፤ ባል ባይናን ደእተ፤ ታ ዞርያ ስስተ፤ እት ዎዛና ግዲደ ደእተ፤ ሳሮተꬃን ደእተ። ሲቁዋነ ሳሮተꬃ ጾሳይ፥ ህንተናና እትፐ ደአና።


\par }{\PP \VS{12}እቱ እቱዋና ጌሻ የረታ የረቲደ ሳሮተትተ።

\VS{13}ጾሳ አሳ ኡባቱ ህንተና ሳሮ ሳሮ ጊኖ።


\par }{\PP \VS{14}ጎዳ የሱስ ክርስቶሳ አꬎ ኬካተꬃይ፥ ጾሳ ሲቁ፥ ጌሻ አያና እትፐተꬃይ ህንተናና ኡባና ግዶ። አመንእ።


\par }