\NormalFont\ShortTitle{1 ዮሃንሳ ኪታ}

{\MT ዮሃንስ

\par }{\MTB ጻፌዳ ኮይሮ ኪታ

\par }{\IMT ገሉዋ

\par }{\IP የሱስ ኪቴዳ ዮሃንስ ጻፌዳ ኮይሮ ኪታይ፥ ላኡ ሁጰ ቆፋቱዋ ኦይቄዳ፤ ሄዋንቱካ: ናባብያዋንቶ ጾሳናነ አ ናኣ የሱስ ክርስቶሳና እትፐተꬃይ ደአናዳን መንꬃናሳነ ሀ እትፐተꬃ ꬋይሳናዉ ዳንዳይያ ዎርዶ ትምርትያፐ ኡንቱንቱ ሃካና ማላ፥ ምንሲደ አኬክሳናሳ። ሄ ዎደ ደንዴዳ ዎርዶ ትምርቲ “ኢታተꬃይ ፑልትያዌ ሀ ኑን ደእያ ዎልቃማ አላምያና ጋከትያ ጋከꬃና ግድያ ድራዉ፥ ጾሳ ናአይ የሱስ ሙለካ አሳ ግዳናዉ ዎይ፥ አሳተꬃ ኤሻይ አዉ ደአናዉ ዳንዳየና” ያግያዋ። ሄ አስታማራቱ፥ “አቶተꬃ ጉሳይ አላምያ ደኦ ኡንኤትያዋፐ ላአ ከስያዋ” ያጊኖ። ሄዋ ቦላካ ቃይ “ኢታነ ኬካ ሻኪደ ኦይቂያዋ ዎይ፥ ሀራ አሳዉ ሲቁዋ በስያዋ ግዶፐካ፥ አቶተꬃና ኡንቱንታ ጋꬅያባይ ባዋ” ያጊኖ።

\par }{\IP ጻፊ ሀ ትምርትያ ኤቀቲደ፥ “የሱስ ክርስቶስ ፖሎ አሳ፤ የሱሳን አማንያዋንቱነ ጾሳ ሲቅያዋንቱ ኡባይ ባረንቱ ግዶንካ እቱ እቱዋና ሲቀታናዉ በሴ” ያጊደ ኦዴዳ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-4}}

\par }{\IO ፖኡዋነ ꬉማ
{\IOR{1:5—2:29}}

\par }{\IO ጾሳ ናናነ ጻላህያ ናና
{\IOR{3:1-24}}

\par }{\IO ቱሙዋነ ባለꬁዋ
{\IOR{4:1-6}}

\par }{\IO ሲቁዋ ኦሱዋ
{\IOR{4:7-21}}

\par }{\IO ጾንያ አማኑዋ
{\IOR{5:1-21}}



\par }\ChapOne{1}{\SH ደኡዋ ቃላ
\par }
{\PP \VerseOne{1}ኑን ኮይሩዋፐ ዶሚደ ደእያ፥ ኑ አይፍያን በኢደ፥ ኑ ኩሽያን አ ቦች በኤዳ ደኡዋ ቃላባ ህንተንቶ ጻፌቶ። ኑን አ በኤዶ፤ ኑ ኩሺካ አ ቦች በኤዳ።
\XREF{}{{\XO 1:1 }{\XT{ዮሃ. 1:1}}}

\VS{2}ሄ ደኡ ቆንጭና፥ ኑን አ በኢደ፥ አባ ህንተንቶ ማርካቴቶ፤ ቃይ ጾሳ አዉዋ ማታን ደእያ ኑዉ ቆንጬዳ መꬍና ደኡዋባ ህንተንቶ ኦዴቶ።
\XREF{}{{\XO 1:2 }{\XT{ዮሃ. 1:14}}}

\VS{3}ቃይ ኑናና ህንተንቶ እትፐተꬃይ ደአና ማላ፥ ኑን በኤዳዋነ ስሴዳዋ ህንተንቶ ኦዴቶ፤ ኑዉ አዉዋናነ አ ናኣ የሱስ ክርስቶሳና እትፐተꬃይ ደኤ።

\VS{4}ኑን ኑ ናሸቻይ ፖለታና ማላ፥ ሀዋ ህንተንቶ ጻፌቶ።


\par }{\SH ጾሳይ ፖኡዋ
\par }
{\PP \VS{5}ኑን ጾሳ ናኣፐ ስሲደ፥ ህንተንቶ ኦድያ ኪታይ፥ “ጾሳይ ፖኡዋ፤ አን ꬉማይ ሙለካ ባዋ” ያግያዋ።

\VS{6}ኑን ኑዉ አናና እትፐተꬃይ ደኤ ጊደ ꬉማን ደኦፐ፥ ኑ ሃሳያንነ ኑ ኦሱዋን ዎርዶቴቶ።

\VS{7}ሽን ፖኡዋን እ ደእያዋዳን፥ ኑንካ ፖኡዋን ደኦፐ፥ ኑዉ እቶ እቱዋና እትፐተꬃይ ደኤ፤ ቃይ አ ናኣ፥ የሱስ ክርስቶሳ ሱꬃይ ናጋራ ኡባፐ ኑና ጌሼ።


\par }{\PP \VS{8}ኑን ናጋራ ኦꬅበይኮ ጎፐ፥ ኑረካ ኑና ጭሜቶ፤ ኑናን ቱማተꬃይካ ባዋ።

\VS{9}ሽን ኑን ጾሳዉ ኑ ናጋራ ፓጾፐ፥ እ ኑ ናጋራ አቶ ጋናዉነ ኑ ባይዞ ኦሱዋ ኡባፐ ኑና ጌሻናዉ፥ አማነትያዋነ ቱሙዋ ኦꬅያዋ።

\VS{10}ኑን ናጋራ ኦꬅበይኮ ጎፐ፥ ጾሳ ዎርዱዋ ጌቶ፤ አ ቃላይካ ኑ ዎዛናን ደኤና።




\par }\Chap{2}{\SH ክርስቶስ ኑዉ ጋናትያዋ
\par }
{\PP \VerseOne{1}ታ ናቶ፥ ናጋራ ህንተ ኦናዳን፥ ታን ሀዋ ህንተንቶ ጻፋይ፤ ሽን ኦንነ ናጋራ ኦꬆፐ፥ አዉዋ ማታን ኑዉ ጋናትያ የሱስ ክርስቶስ፥ ጽሉ፥ ደኤ።

\VS{2}ቃይ ኑን ኑ ናጋራ አቶ ጌተቱሳ ክርስቶሳ ባጋና ደሜቶ፤ ክርስቶስ ያርሸቴዳዌ አሳ ኡባ ናጋራ ድጋናሳፐ አትን፥ ኑ ናጋራ ጻላላ ድጋናሳ ግደና።


\par }{\PP \VS{3}ኑን ጾሳ አዛዙዋ ናጎፐ፥ ቱሙ አ ኤርያዋ ሄዋን ሻካናዉ ዳንዳዬቶ።

\VS{4}እት ኡራይ፥ “ታን አ ኤራይ” ጊደ፥ ቃይ አ አዛዙዋ ናገናን አጎፐ፥ ሄ ኡራይ ዎርዱዋ፤ ቱማተꬃይካ አን ባዋ።

\VS{5}ሽን አ ቃላዉ አዛዘትያ ኦና ግዶፐነ፥ ሄ ኡራይ ጾሳ ሲቅያዌ ቱሙ ፖለቴዳ። ኑን ጾሳን ደእያዋ ሀዌ ኑና ኤርሴ። ሄዌካ፥

\VS{6}“ታን፥ ጾሳን ደአይ” ግያ ኦንነ ክርስቶስ ደኤዳዋዳን ደአናዉ በሴ።


\par }{\SH ኦራꬃ አዛዙዋ
\par }
{\PP \VS{7}ታ ሲቃቶ፥ ታን ህንተንቶ ኮይሩዋፐ ደእያ ኤጫ አዛዙዋ ጻፋይፐ አትን፥ ኦራꬃ አዛዙዋ ጻፍከ፤ ሄ ኤጫ አዛዙ ህንተ ስሴዳ ቃላ።
\XREF{}{{\XO 2:7 }{\XT{ዮሃ. 13:34}}}

\VS{8}ግዶፐካ፥ ታን ህንተንቶ ላኤንꬁዋ ኦራꬃ አዛዙዋ ጻፋይ፤ ሄ አዛዙዋ ቱማተꬃይካ ክርስቶሳንነ ህንተናን ቤቴ። አያዉ ጎፐ፥ ꬉማይ ꬋዬ፤ ቱሙ ፖኡ ሀእ ፖኤ።


\par }{\PP \VS{9}ፖኡዋን ደአይ ጊደ፥ ባረ እሻ እጽያ ኦንነ ሀኖ ጋካናዉካ ꬉማን ደኤ።

\VS{10}ባረ እሻ ሲቅያ ኦንነ ፖኡዋን ደኤ፤ ሄ ኡራን ሀራ ኡራ ꬉቢያባይ አያይነ ባዋ።

\VS{11}ሽን ባረ እሻ እጽያ ኦንነ ꬉማን ደኤ፤ ꬉማን ሀመቴ። ꬉማይ አ አይፍያ ቆቅስ ዎꬄዳ ድራዉ፥ ሀቃ ብንቶነ ኤረና።


\par }{\Q \VS{12}ታ ናቶ፥ ጾሳይ ክርስቶሳ ሱንꬃ ድራዉ፥

\par }{\QB ህንተ ናጋራ አቶ ያጌዳ ድራዉ፥

\par }{\QB ታን ህንተንቶ ጻፋይ።


\par }{\Q \VS{13}አዋቶ፥ ኮይሩዋፐ ደእያዋ ህንተ ኤሬዳ ድራዉ፥

\par }{\QB ህንተንቶ ጻፋይ።

\par }{\Q ያላጋቶ፥

\par }{\QB ጻላህያ ካፑዋ ህንተ ጾኔዳ ድራዉ፥

\par }{\QB ህንተንቶ ጻፋይ።

\par }{\QB ጉꬃ ናቶ፥ ጾሳ አዉዋ ህንተ ኤሬዳ ድራዉ፥

\par }{\QB ህንተንቶ ጻፋይ።


\par }{\Q \VS{14}አዋቶ፥ ኮይሩዋፐ ደእያዋ ህንተ ኤሬዳ ድራዉ፥

\par }{\QB ህንተንቶ ጻፋይ።

\par }{\Q ያላጋቶ፥

\par }{\QB ህንተ ምኖ ግድያ ድራዉነ

\par }{\Q ጾሳ ቃላይ ህንተናን ደእያ ድራዉ፥

\par }{\QB ቃይ ጻላህያ ካፑዋ ህንተ ጾኔዳ ድራዉ፥

\par }{\QB ህንተንቶ ጻፋይ።


\par }{\PP \VS{15}ሀ አላምያ ዎይ አላምያን ደእያ አያነ ሲቆፕተ። ህንተ ሀ አላምያ ሲቆፐ፥ ጾሳ ሲቁ ህንተናን ባዋ።

\VS{16}አያዉ ጎፐ፥ ሀ አላምያን ደእያ ኡባባይ፥ ሄዌካ: አሳተꬃ አሙ፥ አይፍያን ጼሊደ ካጄልያዌነ ባረ ደእያዋን ጬቀትያዌ ሀ አላምያፐ ዬዳዋፐ አትን፥ ጾሳፐ ይቤና።

\VS{17}ሀ አላሚነ ሀ አላምያን አሳይ አሞትያ ኡባባይ አꬋና። ሽን ጾሳይ ጌዳዋ ኦꬅያ ኡራይ መꬍናዉ ደአና።


\par }{\SH ክርስቶሳ ኤቀትያዋፐ ናገትያዋ
\par }
{\PP \VS{18}ታ ናቶ፥ ዎድያ ዉርሰꬃይ ማታቴዳ፤ ክርስቶሳ ኤቀትያዌ ስንꬃፐ ያናዋ ህንተ ስሴዳዋዳን፥ ሀራይ አቶ ሀእካ አ ኤቀትያዋንቱ ጮራቱ ደንዴድኖ። ሄዋ ድራዉ፥ ዎድያ ዉርሰꬃይ ማታቴዳዋ ኑን ሄዋን ኤሬቶ።

\VS{19}ሀ ኤቀትያዋንቱ ኑ ባጋ ግደና ድራዉ፥ ኑ ግዶፐ ከሴድኖ፤ አያዉ ጎፐ፥ ኡንቱንቱ ኑ ባጋ ግድያባ ግድንቶነ፥ ኑ ግዶን ደአና፤ ሽን ኡንቱንቱፐ ኦንነ ኑ ባጋ ግደናዌ ኤረታና ማላ፥ ኑ ግዶፐ ከሴድኖ።


\par }{\PP \VS{20}ሽን ክርስቶስ ህንተ ቦላ ጌሻ አያና ጉሴዳ፤ ቃይ ህንተ ኡባይ ቱሙዋ ኤሪታ።

\VS{21}ቱሙዋ ህንተ ኤርያ ድራዉነ ቃይ ቱሙዋን ዎርዱ አያይነ ባይናዋ ህንተ ኤርያ ድራዉ፥ ታን ህንተንቶ ጻፋይፐ አትን፥ ቱሙዋ ህንተ ኤረና ድራዉ ጻፍከ።


\par }{\PP \VS{22}የሱስ ኦከቴዳ ክርስቶሳ ግድያዋ ኤርከ ግያ ኡራፐ አትን፥ ዎርዱ ኦኔ? ሄዌ ጾሳ አዉዋነ ናኣ ኤርከ ግያዌ ክርስቶሳ ኤቀትያዋ።

\VS{23}ጾሳ ናኣ ኤርከ ግያ ኦናነ ጾሳ አዉካ ኤረና፤ ጾሳ ናኣ ኤራይ ግያ ኦናነ ቃይ ጾሳ አዉካ ኤሬ።


\par }{\PP \VS{24}ሄዋ ድራዉ፥ ኮይሩዋፐ ህንተ ስሴዳዋ ህንተ ዎዛናን ምንሲደ ናግተ። ኮይሩዋፐ ስሴዳዋ ህንተ ናጎፐ፥ ህንተንቶ ቃይ ጾሳ ናኣናነ ጾሳ አዉዋና እትፐተꬃይ ደአና።

\VS{25}ቃይ ክርስቶስ ባረ ሁጰዉ ኑዉ እማና ጌዳዌ መꬍና ደኡዋ።


\par }{\PP \VS{26}ታን ሀዋ ህንተንቶ ሄ ህንተና ባለꬅያ አሳቱዋ ድራዉ ጻፋድ።

\VS{27}ሽን ክርስቶስ ህንተ ቦላ ባረ ጌሻ አያና ጉሴዳ። ጌሻ አያናይ ህንተናን ደእያ ድራዉ፥ ኦንነ ህንተና ታማርሳና ኮሸና፤ አያዉ ጎፐ፥ አ ጌሻ አያናይ ህንተና ኡባባ ታማርሴ። እ ታማርስያዌ ቱሙዋፐ አትን ዎርዱዋ ግደና። ሄዋ ድራዉ አያና ጌሻ ትምርተዉ አዛዘቲደ፥ ክርስቶሳና እትፐተꬃን ደእተ።


\par }{\PP \VS{28}ታ ናቶ፥ ቃይ እ ቆንጭያ ዎደ፥ ኑን ያሽ ባይናዋንታ ግዳናዳንነ፥ አ ዩሳ ጋላስ አ ስንꬃን ኑን ዬላተናዳን፥ አናና እትፐተꬃን ደእተ።

\VS{29}ክርስቶስ ጽሎ ግድያዋ ህንተ ኤሮፐ፥ ጽሎባ ኦꬅያ ኡባይ ጾሳ ናኣ ግድያዋ ኤራናዉ በሴ።




\par }\Chap{3}{\SH ጾሳ ናናቱዋ
\par }
{\PP \VerseOne{1}ኑን ጾሳ ናናቱዋ ጌተቲደ ጼሰታና ማላ፥ ጾሳይ ኑና አይ ኬና ሲቄደንቶነ በእተ። ኑን ቱሙካ አ ናናቱዋ። ሀ አላሚ ጾሳ ኤረና ድራዉ፥ ኑናካ ኤረና።
\XREF{}{{\XO 3:1 }{\XT{ዮሃ. 1:12}}}

\VS{2}ታ ሲቃቶ፥ ሀእ ኑን ጾሳ ናናቱዋ፤ ኑን አያ ሀናነንቶ ብሮ ኤረትቤና፤ ሽን ክርስቶስ ቆንጭያ ዎደ፥ ኑን አ ማላታናዋ ኤሬቶ። አያዉ ጎፐ፥ እ ቱሙ አ ግድያዋ ኑን ኩመንꬃን በአና።

\VS{3}ቃይ ክርስቶሳ በአና ጊደ ናሸቻን ናግያ ኦንነ ክርስቶስ ጌሻ ግዴዳዋዳን፥ ባረና ጌሼ።


\par }{\PP \VS{4}ናጋራ ኦꬅያ ኡባይ ጾሳ ህግያ መንꬄ፤ አያዉ ጎፐ፥ ናጋራይ ጾሳ ህግያ መንꬁሳ።

\VS{5}ክርስቶስ አሳ ናጋራ ꬋይሳናዉ ቆንጬዳዋ ህንተ ኤሪታ፤ አን ናጋራይ ባዋ።
\XREF{}{{\XO 3:5 }{\XT{ዮሃ. 1:29}}}

\VS{6}ክርስቶሳን ደእያ ኦንነ ናጋራ ኦꬂደ ደኤና፤ ቃይ ናጋራ ኦꬂደ ደእያ ኦንነ አ በእቤና ዎይ ኤርቤና።


\par }{\PP \VS{7}ታ ናቶ፥ ኦንነ ህንተና ባለꬆፖ። ክርስቶስ ጽሎ ግድያዋዳን፥ ጽሎባ ኦꬅያ ኡራይ ጽሉዋ።

\VS{8}ጻላህያ ካፑ ኮይሩዋፐ ናጋራ ኦꬄዳ ድራዉ፥ ናጋራ ኡባ ዎደ ኦꬅያ ኡራይ ጻላህያ ካፑዋሳ፤ ሄዋ ድራዉ፥ ጾሳ ናአይ ጻላህያ ካፑዋ ኦሱዋ ꬋይሳናዉ ቆንጬዳ።

\VS{9}ጾሳ ናናቱዋ ግድያ ኡባይ ጾሳ መታይ ኡንቱንቱን ደእያ ድራዉ፥ ናጋራ ኡባ ዎደ ኦꬅክኖ፤ ቃይ ጾሳይ ኡንቱንቱ አዉዋ ግድያ ድራዉ፥ ናጋራ ኦꬃናዉ ዳንዳይክኖ።

\VS{10}ጾሳ ናናቱ ግዱዋንነ ጻላህያ ካፑዋ ናናቱዋ ግዶን ደእያ ዱማተꬃይ ሀዋን ኤረቴ፤ ጽሎባ ኦናዋንቱነ ዎይ ባረ እሻ ሲቀናዋንቱ ኦንነ ጾሳ ናናቱዋ ግድክኖ።


\par }{\SH እቱ እቱዋና ሲቀትያዋ
\par }
{\PP \VS{11}አያዉ ጎፐ፥ ኮይሩዋፐ ህንተ ስሴዳ ኪታይ፥ “እቱ እቱዋና ሲቀታናዉ በሴ” ያግያዋ።
\XREF{}{{\XO 3:11 }{\XT{ዮሃ. 13:34}}}

\VS{12}ኑን ቃዬላ ማላ ግዳናዉ በሰና። ቃዬል ጻላህያ ካፑዋሳ፤ ሄዋ ግዶ ድራዉ፥ ባረ እሻ ዎꬌዳ። እ ባረ እሻ አያዉ ዎꬌዴ? እ ኦꬄዳ ኦሱ ኢታ ግድና፥ አ እሻይ ኦꬄዳ ኦሱ ሎአ ግዴዳ ድራዉ ዎꬌዳ።\XREF{}{{\XO 3:12 }{\XT{ዶመꬃ 4:8}}}


\par }{\PP \VS{13}ታናዳን ጾሳ ካልያዋንቶ፥ ሀ ሳኣ አሳይ ህንተና እጾፐ፥ ኦራꬃባ ጎፕተ።

\VS{14}ኑን አማንያዋንታ ሲቅያ ድራዉ፥ ሀይቁዋፐ ደኦ ፕኔዳዋ ኤሬቶ፤ አማንያዋንታ ሲቀና ኡራይ ኦንነ ሀይቁዋ ግዶን ደኤ።

\VS{15}አማንያዋንታ እጽያ ኦንነ ሸምፑዋ ዎꬌዳዋ፤ ቃይ ሸምፑዋ ዎꬌዳዋን መꬍና ደኡ ባይናዋ ህንተ ኤሪታ።

\VS{16}ክርስቶስ ባረ ሸምፑዋ ኑ ድራዉ አꬂደ እሜዳዋን ሲቁ አየንቶ ኑን ኤሬዶ፤ ኑንካ አማንያዋንቱ ድራዉ፥ ኑ ሸምፑዋ አꬂደ እማናዉ በሴ።

\VS{17}ሽን ዱረ አሳይ ኦንነ ባረ እሻይ መቶትያዋ በኢደ፥ አዉ ቃረተናን እጾፐ፥ ባረ ዎዛናን ጾሳ ሲቃይ ጋናዉ ዋን ዳንዳዪ?

\VS{18}ታ ናቶ፥ ኑን ኦሱዋንነ ቱማተꬃን ሲቀቶይተፐ አትን፥ ጮ ሃሳያን ዎይ ቦላ ዶናን ሲቀታናዉ በሰና።


\par }{\SH ጾሳ ስንꬃን አማነቲደ ኤቂያዋ
\par }
{\PP \VS{19-20}ኑን ቱሙዋ ባጋን ደእያዋ ሄዋን ኤራና፤ ቃይ ኑ ዎዛናይ ኑ ቦላ ፕርድያ ዎደ ኡባን፥ ጾሳ ስንꬃን ቱማተꬃ ኑና ሄዋን ኤርሴ። አያዉ ጎፐ፥ ጾሳይ ኑ ዎዛናፐ ዎልቃማ፤ ቃይ እ ኡባባ ኤሬ።


\par }{\PP \VS{21}ታ ሲቃቶ፥ ኑ ዎዛናይ ኑ ቦላ ፕርደናዋ ግዶፐ፥ ኑን ጾሳ ስንꬃን ያዮኮ።

\VS{22}ኑን አ አዛዙዋ ናግያ ድራዉነ አ ናሸችያባ ኦꬅያ ድራዉ፥ ዎስያ ኡባባ አፐ አኬቶ።

\VS{23}ጾሳ አዛዙ ሀዋ: ክርስቶስ ኑና አዛዜዳዋዳንካ፥ ጾሳ ናኣ የሱስ ክርስቶሳ ሱንꬃን ኑን አማናናዳንነ እቱ እቱዋና ሲቀታናዳን ጾሳይ ኑና አዛዜዳ።

\VS{24}ጾሳ አዛዙዋ ናግያ ኦንነ ጾሳ ግዶን ደኤ፤ ጾሳይካ አ ግዶን ደኤ፤ ጾሳይ ኑዉ እሜዳ አ አያና ባጋና እ ኑ ግዶን ደእያዋ ኑን ኤሬቶ።




\par }\Chap{4}{\SH ቱማንቻ አያናነ ዎርዶ አያና
\par }
{\PP \VerseOne{1}ታ ሲቆቶ፥ ጾሳ አያናይ ታናን ደኤ ግያ ኡባ አማኖፕተ፤ ሽን ኡንቱንቱን ደእያ አያናይ ጾሳፔየ ዎይ ግደነንቶ ፓጭተ። አያዉ ጎፐ፥ ጮራ ዎርዶ ናባቱ ኡባሳ ቤድኖ።

\VS{2}ጾሳ አያና ግድያዋ ህንተ ሀዋን ኤራና፤ “የሱስ ክርስቶስ አሳ ግዲደ ዬዳዋ አማናይ” ግያ ኦናንነ ደእያ አያናይ ኡባይ ጾሳፐ ዬ።

\VS{3}ቃይ ክርስቶስ አሳ ግዲደ ዬዳዋ አማናይ ጌናዋ አያናይ ኡባይ ጾሳፐ ይቤና፤ አን ክርስቶሳ ኤቀትያ አያናይ ደኤ። ህንተ ሄዌ ያናዋ ካሰ ስሴድታ፤ እ ሀራይ አቶ ሀእካ ሀ አላምያን ደኤ።


\par }{\PP \VS{4}ታ ናቶ፥ ህንተ ጾሳዋንታ፤ ህንተ ግዶን ደእያ ጌሻ አያናይ ሀ አላምያን ደእያ አያናፐ ዳሮ ዎልቃምያ ድራዉ፥ ዎርዶ ናባቱዋ ህንተ ጾኔድታ።

\VS{5}ኡንቱንቱ ሀ አላምያ አሳ ግድያ ድራዉ፥ ሀ አላምያባ ሃሳዪኖ፤ ሀ አላምያ አሳይካ ኡንቱንቱ ሃሳያ ስሴ።

\VS{6}ኑን ጾሳዋንታ፤ ጾሳ ኤርያ ኦንነ ኑን ግያዋ ስሴ። ጾሳ ኤረና ኦንነ ኑን ግያዋ ስሰና። ኑን ቱሙ አያናነ ዎርዶ አያና ሄዋን ሻኬቶ።


\par }{\SH ጾሳይ ሲቁዋ
\par }
{\PP \VS{7}ታ ሲቃቶ፥ ሲቁ ጾሳፐ ይያ ድራዉ፥ አነ እቱ እቱዋና ሲቀቶይተ። ሲቀትያ ኦንነ ጾሳ ናና፤ ጾሳካ ኤሪኖ።

\VS{8}ጾሳ ኤሻይ ሲቆ ግድያ ድራዉ፥ ሲቀና ኡራይ ኦንነ ጾሳ ኤረና።

\VS{9}ጾሳይ ኑና ባረ ሲቁዋ ሀዋን በሴዳ፤ ኑን አ ባጋና ደኡዋ ደማና ማላ፥ ባረ እት ናኣ ሀ አላምያ ኪቴዳ።

\VS{10}ሲቁዋ ግያዌ ሀዋ፤ ጾሳይ ኑና ሲቂደ፥ ኑን ኑ ናጋራፐ ማሮተꬃ ደሜዳ ባረ ናኣ ኑዉ ኪቴዳፐ አትን፥ ኑን አ ሲቄዳዋና ግደና።


\par }{\PP \VS{11}ታ ሲቆቶ፥ ጾሳይ ኑና ሀዋዳን ሲቄዳዋ ግዶፐ፥ ኑንካ እቱ እቱዋና ሲቀታናዉ በሴ።

\VS{12}ጾሳ ኦንነ ሙለካ በእቤና፤ ኑን እቱ እቱዋና ሲቀቶፐ፥ ጾሳይ ኑ ግዶን ደኤ፤ አ ሲቁካ ኑ ግዶን ፖለቴዳ።


\par }{\PP \VS{13}ጾሳይ ባረ አያና ኑዉ እሜዳ ድራዉ፥ ኑን ጾሳ ግዶን ደእያዋነ እካ ኑ ግዶን ደእያዋ ኤሬቶ።

\VS{14}ጾሳ አዉ ባረ ናኣ ሀ አላምያ አሽያዋ ግዳናዉ ኪቴዳዋ ኑን በኢደ ማርካቴቶ።

\VS{15}የሱስ ጾሳ ናኣ ግድያዋ ማርካትያ ኦ ግዱዋንነ ጾሳይ ደኤ፤ እካ ጾሳ ግዶን ደኤ።

\VS{16}ጾሳይ ኑና ሲቅያዋ ኑን ኑ ሁጰዉ ኤሬቶነ አማኔቶ።

\par }{\PP ጾሳይ ሲቁዋ። ሲቁዋን ደእያ ኦንነ ጾሳ ግዶን ደኤ፤ ጾሳይካ አ ግዶን ደኤ።

\VS{17}ኑ ደኡ ሀ አላምያን ክርስቶስ ደኤዳዋ ማላ ግድያ ድራዉ፥ ፕርዳ ጋላስ ኑን ያየና ማላ፥ ሲቁ ኑ ግዶን ፖለቴዳ።

\VS{18}ሲቁዋን ያሽ ባዋ፤ ጋሱካ ቱሙ ሲቁ ያሻ ከስ ኦሌ። ያሻይነ ሙራይ እትፐ ብያ ድራዉ፥ ያይያ ኡራ ሲቁ ኩመንꬃ ግደና።


\par }{\PP \VS{19}ጾሳይ ኮይሮ ኑና ሲቄዳ ድራዉ፥ ኑን አ ሲቄዶ።

\VS{20}ኦንነ፥ “ታን ጾሳ ሲቃይ” ጊደ ባረ እሻ እጾፐ፥ እ ዎርዱዋ። አያዉ ጎፐ፥ በኤዳ ባረ እሻ ሲቀናዌ በእቤና ጾሳ ሲቃናዉ ዋን ዳንዳዪ?

\VS{21}ቃይ ክርስቶስ ኑዉ እሜዳ አዛዙ ሀዋ፤ ጾሳ ሲቅያ ኡራይ ባረ እሻካ ሲቃናዉ በሴ።




\par }\Chap{5}{\SH ሀ አላምያ ጾንያዋ
\par }
{\PP \VerseOne{1}ኦከቴዳ ክርስቶሳ ያጊደ፥ የሱሳ አማንያ ኡባይ ጾሳ ናና፤ ቃይ ጾሳ አዉዋ ሲቅያ ኦንነ አ ናናቱዋካ ሲቄ።

\VS{2}ኑን ጾሳ ሲቅያዋንነ አ አዛዙዋ ናግያዋን፥ ጾሳ ናናቱዋ ሲቅያዋ ኤሬቶ።

\VS{3}አያዉ ጎፐ፥ ኑን ጾሳ ሲቅያዌ አ አዛዙዋ ናግያዋ፤ አ አዛዙካ ዴጾ ግደና።

\VS{4}አያዉ ጎፐ፥ ጾሳ ናኣ ግድያ ኦንነ ሀ አላምያ ጾናናዉ ዳንዳዬ፤ ኑንካ ሀ አላምያ ጾናናዌ ኑ አማኑዋና።

\VS{5}ሀ አላምያ ጾናናዉ ዳንዳይያዌ ኦኔ? የሱስ ጾሳ ናኣ ግድያዋ አማንያዋ ጻላላይ ጾናና።


\par }{\SH ክርስቶሳዋ ማርካቴዳዋ
\par }
{\PP \VS{6}ጽንቃታ ሃꬃናነ ሀይቁዋ ሱꬃና ዬዳዌ ሀዋ፤ እካ የሱስ ክርስቶሳ፤ ሃꬃናነ ሱꬃና\FTNT{*}{{\FR 5:6 }{\FK{ሃꬃናነ ሱꬃና፦
}}{\FT{የሱስ ሀ አላምያ ዪደ ጽንቃታ ሃꬃ ጻላላና ግደናን ባረ ሀይቁዋ ሱꬃን ዬዳ። ሄዋ ጉሳይ እ አሳ ኩሽያን ጻማቀቱሳ ጻላላ ግደናን፥ ሀ አላምያን ሀይቄዳ ጉሳ።
}}} እ ዬዳዋፐ አትን፥ ሃꬃ ጻላላና ይቤና። ጌሻ አያናይ ቱማ ግድያ ድራዉ፥ ሄዌ ቱማ ግድያዋ እ ባረ ሁጰዉ ማርካቴ።

\VS{7}አያዉ ጎፐ፥ ሄዙ ማርካቱ ደኢኖ።

\VS{8}ሄዋንቱ፥ ጾሳ አያና፥ ሃꬃነ ሱꬃ፤ ሀ ሄዛቱ እቱ እቱዋዋ ጳልቂክኖ።

\VS{9}ኑን አሳይ ማርካትያዋ አማኖፐ፥ ጾሳይ ማርካትያዌ አሳዋፐ ሎይꬅ አꬌ፤ አያዉ ጎፐ፥ ጾሳይ ባረ ናኣባ ማርካቴዳ ማርካተꬃይ ሀዋ።

\VS{10}ጾሳ ናኣ አማንያ ኡራ ዎዛናን ሀ ማርካተꬃይ ደኤ። ጾሳ አማነና ኡራይ ኦንነ ጾሳይ ባረ ናአዉ ማርካቴዳ ማርካተꬃ አማንቤና ድራዉ፥ ጾሳ ዎርዱዋ ጌ።


\par }{\PP \VS{11}ስም ማርካተꬃይ ሀዋ፤ ጾሳይ ኑዉ መꬍና ደኡዋ እሜዳ፤ ሄዌካ አ ናኣን ደኤ።

\VS{12}ጾሳ ናአይ ደእያ ኦስነ ደኡ ደኤ፤ ጾሳ ናአይ ባይና ኦስነ ደኡ ባዋ።


\par }{\SH መꬍና ደኡዋ
\par }
{\PP \VS{13}ጾሳ ናኣ ሱንꬃን አማንያ ህንተንቶ መꬍና ደኡ ደእያዋ ህንተ ኤራና ማላ፥ ሀዋ ህንተንቶ ጻፋድ።

\VS{14}ጾሳይ ኮይያዋዳን፥ አይነ ኑን አ ዎሶፐ፥ እ ስስያዋ ኑን ኤርያ ድራዉ፥ አ ስንꬃን ያዮኮ።

\VS{15}ኑን ዎስያ ኡባን እ ስስያዋ ኤሮፐ፥ ኑን አ ዎሴዳዋ እ ዛሬዳዋ ኤሬቶ።


\par }{\PP \VS{16}ኦንነ ሀይቁ በሰና ናጋራ ባረ እሻይ ኦꬅሽን በኦፐ፥ ጾሳ ዎሳናዉ በሴ፤ ሀይቁ በሰና ናጋራ ኦꬄዳዋንቶ ጾሳይ ደኡዋ እማና። ሀይቁ በስያ ናጋራይ ደኤ፤ ታን ህንተና ሄዎ ጾሳ ዎስተ ጊከ።

\VS{17}ባይዞ ኦሱ ኡባይ ናጋራ፤ ሽን ሀይቁ በሰና ናጋራይ ደኤ።


\par }{\PP \VS{18}ጾሳ ናናይ ኦንነ ናጋራ ኡባ ዎደ ኦናዋ ኑን ኤሬቶ። አያዉ ጎፐ፥ ጾሳ ናአይ ኡንቱንታ ናጌ፤ ቃይ ጻላህያ ካፑካ ኡንቱንታ ቆሀናዉ ዳንዳየና።

\VS{19}ኑን ጾሳዋንታ ግድያዋነ ሀ አላሚ ኡባይ ጻላህያ ካፑዋን ሞደቴዳዌ ኤሬቶ።


\par }{\PP \VS{20}ኑን ቱሙ ጾሳ ኤራናዳን፥ ጾሳ ናአይ ዬዳዋነ ኑዉ አኬካ እሜዳዋ ኤሬቶ። ኑን ቱሙ ጾሳ ግዶን፥ አ ናኣ የሱስ ክርስቶሳ ግዶን ደኤቶ፤ እ ቱሙ ጾሳነ መꬍና ደኡዋ።


\par }{\PP \VS{21}ታ ናቶ፥ ኤቃቱዋፐ ህንተ ሁጲያ ናግተ።


\par }