\NormalFont\ShortTitle{ኤፈሶና}

{\MTB ጳዉሎስ

\par }{\MT ኤፈሶና አሳዉ

\par }{\MTB ጻፌዳ ኪታ

\par }{\IMT ገሉዋ

\par }{\IP ጳዉሎስ ኤፈሶናን ደእያ አሳዉ ጻፌዳ ኪታን ኡባባፐ አꬂደ እ ጼሌዳዌ፥ “ጾሳ ቆፋ ኦሱዋን ፔሻናዌ ሳሉዋንነ ሳኣን ደእያባይ ኡባይ እትፐ ሺቂደ፥ እት ክርስቶሳ ማታ ጋርሳን አቅያ ዎዲ ጋካና” ያግያ ቆፋ (1:10)። ሄዋ ቦላንካ ጉጃይ የሱስ ክርስቶሳና እትፐ ግዲደ፥ አሳ ዛርያ ኡባይ እቱዋ ግዳና ማላ፥ ሀ ዎልቃማ ቆፋ ኦሱዋን ፔሻናዳን ጾሳ አሳ ሀሳይሴ።

\par }{\IP ኤፈሶና ኪታይ ኮይሮ ሳን ጻፊ እትፐተꬃዋ ጻፋናዉ ዶሜዳዋ አሲደ፥ ጾሳይ አዉ ባረ አሳ ዎት ዶሬደንቶ፥ ኡንቱንቱካ አ ናኣ፥ የሱስ ክርስቶሳን ባረንቱ ናጋራፐ ማረቲደ፥ ዋን ላአ ከሴደንቶነ ጾሳ ዎልቃማ ህዶታ ቃላይ ጌሻ አያና ባጋና ዎት ኤረቴደንቶ ኦዴ። ላኤንꬅያ ሻኩዋን ቃይ ጻፊ ሀ ኪታ ናባብያዋንቱ ባረንቱ እትፐተꬃ ደኡዋን ክርስቶሳን ኡንቱንቶ ደእያ እትፐተꬃይ ቱማ ግዳና ማላ ኡንቱንቱ ዋኒደ ደአናዉ በስንቶ ቆፍሴ።

\par }{\IP አሳይ ክርስቶሳን ደእያ እትፐተꬃን ዋኒደ ደአናዉ ዳንዳይንቶ ዱማ ዱማ ሂላ ሃሳያን ቆንጬዳ። አማንያ አሳይ እት አሳተꬃ ሌምሱዋ ግድያ ዎደ፥ ክርስቶስ ሄ አሳተꬃዉ ሁጲያ ግዴ። አማንያ አሳይ ግምቢያ ጎልያን ሌምሰትያ ዎደ፥ ክርስቶስ ሄ ግምቢያ ጎለዉ ጎዳ ጻጱዋ ምንስያ ዋና ሹቻ ግዴ። አማንያ አሳይ ማችያዳን ሌምሰትያ ዎደ፥ ክርስቶስ አስናዳን ግዴ። ጻፍያዌ ክርስቶሳ ባጋና ቆንጬዳ ጾሳ አꬎ ኬካተꬃ ዳሮ ꬎቂስ ናሽ ሃሳዪደ፥ ጪማቴዳ ቆፋ ሺሼ። እ ኡባባካ ክርስቶሳ ሲቁዋን፥ እ ያርሸቶዋን፥ አ ማሮተꬃን፥ አ አꬎ ኬካተꬃንነ አ ሳሮተꬃ ባጋና ጼሌ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-2}}

\par }{\IO ክርስቶሳነ አማንያ አሳ
{\IOR{1:3—3:21}}

\par }{\IO ክርስቶሳን ቤትያ ኦራꬃ ደኡዋ
{\IOR{4:1—6:20}}

\par }{\IO ዉርሰꬃ ቁትያ
{\IOR{6:21-24}}



\par }\ChapOne{1}{\PP \VerseOne{1}ታን ጾሳ ሸንያን ክርስቶስ የሱስ ኪቴዳ ጳዉሎስ፥ ኤፈሶናን ደእያ ጾሳ ናናዉ ቃይ ክርስቶሳ የሱሳዉ አማነቲደ ደእያዋንቶ ሀ ዳብዳቢያ ጻፋይ።


\par }{\PP \VS{2}ጾሳ ኑ አዉዋፐነ ጎዳ የሱስ ክርስቶሳፐ አꬎ ኬካተꬃይነ ሳሮተꬃይ ህንተንቶ ግዶ።


\par }{\SH ክርስቶሳፐ ቤትያ አያና አንጁዋ
\par }
{\PP \VS{3}አያና አንጁዋ ኡባን ክርስቶሳ ባጋና ቦላ ሳሉዋን ኑና አንጄዳ ጾሳ፥ ኑ ጎዳ የሱስ ክርስቶሳ አዉዋ፥ ኑን ጋላቴቶ።

\VS{4}ኑን አ ስንꬃን ጌሻቱዋነ ፖኩ ባይናዋንታ ግዳና ማላ፥ ጾሳይ ኑና ሳአይ መታናፐ ካሰ፥ ክርስቶሳ ባጋና ባረ ሲቁዋን ዶሬዳ።

\VS{5}ጾሳይ ባረ ሸንያን ባረ ዶሴዳዋዳን፥ የሱስ ክርስቶሳ ባጋና ኑና ባረ ናናቱዋ ኦꬃናዉ ካሰቲደ ቆፕ ዎꬄዳ።

\VS{6}ጾሳይ ባረ ሲቅያ ናኣ ባጋና ኑዉ ጮ እሜዳ አꬎ ኬካተꬃ ቦንቹዋ ድራዉ፥ ኑፐ ጋላታ አካናዉ ሄዋ ኦꬄዳ።


\par }{\PP \VS{7}ኑን ጾሳ አꬎ ኬካተꬃ ዳሩዋዳን፥ ክርስቶሳ ሱꬃን ዎዘቴዶ፤ ሄዋን ጾሳይ ኑ ናጋራ አቶ ጌዳ።

\VS{8}ጾሳይ ባረ አꬌዳ ኤራተꬃ ኡባንነ ባረ ዎዛና ቆፋ ኡባን ባረ አꬎ ኬካተꬃ ኑዉ ዳርሲደ እሜዳ።

\VS{9}አያዉ ጎፐ፥ ጾሳይ ባረ ቆፔዳዋ ኦꬄዳ፤ ቃይ ክርስቶሳ ባጋና ፖላናዉ ቆፕ ዎꬄዳ ጹራ የዉዋ ኑና ኤርሴዳ።

\VS{10}ጾሳይ ዎድያ ዉርሰꬃይ ጋክያ ዎደ ፖላናዉ ቆፔዳ ቆፋይ ክርስቶሳ ዋና ኦꬂደ፥ ሳሉዋንነ ሳኣን ደእያ መታ ኡባ እትፐ አን ሺሻናዋ።


\par }{\PP \VS{11}ኡባባይ ጾሳ ቆፋዳንነ እ ጌዳዋዳን ሀኔዳ፤ ጾሳይ ካሰቲደ ቆፕ ዎꬄዳዋዳን፥ ክርስቶሳ ባጋና ኑን አዋንታ ግዳናዳን፥ ኑና ዶሬዳ።

\VS{12}ኑን ካሰቲደ፥ ክርስቶሳ ባጋና አካና ጊደ ናሸቻን ናግያዋንቱ፥ ጾሳ ቦንቹዋ ጋላቴቶ።

\VS{13}ህንተዉካ ቃይ ሄዋዳን ሀኔዳ፤ ቱሙ ኪታ፥ ህንተንቶ አቶተꬃ አሄዳ ምሽራቹዋ ቃላ፥ ህንተ ስሴዳ ዎደ ክርስቶሳ አማኔድታ፤ ጾሳይ ህንተንቶ እማና ጌዳ ጌሻ አያና ባጋና፥ ህንተ አዋ ግድያዋ ኤርስያ ማታፋ ህንተ ቦላ ዎꬄዳ።

\VS{14}ጾሳይ ባረ አሳዉ እማና ጌዳዋ ኑን ላታና ጋካናዉ፥ ጌሻ አያና ዋሰተꬃ ኦይቄዶ። ሄዌ ቃይ አ ቦንቾ፥ ጋላታ ግዳናዋ።


\par }{\SH ጳዉሎስ ኤፈሶና አሳዉ ዎሴዳ
\par }
{\PP \VS{15}ሄዋ ድራዉ፥ ጎዳ የሱሳ ህንተ አማንያዋነ ጌሻቱዋ ኡባ ህንተ ሲቅያዋ ታን ስሶደፐ ዶማደ፥

\VS{16}ህንተንቶ ጾሳ ጋላትያዋ አጋበይከ፤ ጾሳ ዎሳደ ህንተዉካ ዎሳይ።

\VS{17}ቃይ ጎዳ የሱስ ክርስቶሳ ጾሳይ፥ ቦንቹዋ አዉ፥ ጾሳ ህንተ ኤራናዳን፥ ህንተና አꬌዳ ኤራንቻ ኦꬅያ ቃይ ጾሳ ህንተንቶ ቆንጭስያ ጌሻ አያና ህንተንቶ እማናዳን፥ ታን ዎሳይ።

\VS{18}ጾሳይ ህንተ አካና ጊደ፥ ናሸቻን ናግ ኡቴዳዎ ህንተና ጼሴዳዋነ እ ባረ አሳዉ እማና ግያ አንጁ አይ ኬና ዱረንቶ ህንተ ኤራናዳን፥ ጾሳይ ህንተ ዎዛና ዶይና፥ አ ፖኡዋ ህንተ በአናዳን፥ ታን ጾሳ ዎሳይ።


\par }{\PP \VS{19-20}ቃይ አ አማንያ ኑናን አ ዎልቃይ ሎይꬅ ኦꬄ። ሀ ኑናን ደእያ ዎልቃይነ ሀይቁዋፐ ክርስቶሳ ደንꬂደ፥ ሳሉዋ ሳኣን ጾሳፐ ኡሸቻ ባጋና
\FTNT{*}{{\FR 1:19-20 }{\FK{ኡሸቻ ባጋ፦
}}{\FT{ዎልቃነ ቦንቹዋ ሳኣ።
}}} ኡትሴዳ ዎልቃማ ዎልቃይ እቱዋ።
\XREF{}{{\XO 1:19-20 }{\XT{ማዝ. 110:1}}}

\VS{21}ክርስቶስ ሳሉዋ ሱንꬃቱዋፐ፥ ጎዳተꬃይ ደእያዋንቱፐ፥ ዎልቃማቱዋፐነ ጎዳቱዋ ኡባፐ ቦላ ግዲደ ሞዴ፤ እ ሀእ ደእያ የለታ ጻላላን ግደናን፥ ስንꬃፐ ያና የለታንካ ሀራ ሱንꬃተꬃ ኡባፐ ꬎቄ።

\VS{22}ጾሳይ ኡባባ ክርስቶሳ ገድያፐ ጋርሳን ሞድሲደ፥ ቃይ ጾሳይ እ ኡባባን ኡባፐ ቦላና ጎዳ ግዳናዳን፥ ዎሳ ጎለዉ አ እሜዳ።
\XREF{}{{\XO 1:22 }{\XT{ማዝ. 8:6}}}\XREF{}{{\XO 1:22 }{\XT{ቆል. 1:18}}}

\VS{23}ዎሳ ጎሊ ክርስቶሳ አሳተꬃ፤ ዎሳ ጎሊ ክርስቶስ ኡባ ሳን ኡባባ ኩንꬅያ አ ፖሉዋ።




\par }\Chap{2}{\SH ክርስቶሳን ሀይቁዋፐ ደኦ ፕንያዋ
\par }
{\PP \VerseOne{1}ህንተ አዛዘተናን እጼዳ ድራዉነ ህንተ ናጋራ ድራዉ፥ ካሰ ዎድያን አያና ሀይቁዋ ሀይቄድታ።

\VS{2}ሄ ዎደ ህንተ ሀ አላምያ የለታ ኢታ ኦግያ ሀመቴድታ፤ ጫርኩዋ ግዶን ደእያ ዎልቃማ አያናቱዋ ካፖ ቃይ ጾሳዉ አዛዘተና አሳ ሀእ ሞድያ አያናዉ አዛዘቴድታ።

\VS{3}ኑንካ ቃይ ኡባይ ሄ አሳ ማላ፤ ቃይ ኑን ኑ አሹዋ አሙዋዳን ደኤዶ፤ ኑ አሹነ ኑ ዎዛናይ ኮዬዳዋ ኦꬄዶ። ኑንካ ሀራቱዋዳን፥ ኑ መታን ጾሳ ሀንቁዋ አካናዉ ደኤቶ።


\par }{\PP \VS{4}ሽን ጾሳ ማሮተꬃይ ዳራ ግድያ ድራዉ፥ ባረ ሲቁዋ ዳሩዋዳን፥

\VS{5}ኑን አዉ አዛዘተናን እጺደ፥ ሀራይ አቶ አያናን ሀይቄዳዋንታ ግድናካ፥ እ ክርስቶሳና ኑዉ ደኡዋ እሜዳ። ጾሳ አꬎ ኬካተꬃን ህንተ አቴድታ።

\VS{6}ኑን ክርስቶስ የሱሳና ሳሉዋነ ሳኣነ ሞዳናዳን፥ ጾሳይ ኑና አናና እትፐ ሀይቁዋፐ ደንꬄዳ።

\VS{7}እ ስንꬃፐ ያና ዎድያን፥ ኑዉ ክርስቶስ የሱሳን ደእያ ኬካተꬃን፥ ኡባፐ አꬍያ ባረ አꬎ ኬካተꬃ ꬎቃተꬃ በሳናዉ ሄዋ ኦꬄዳ።

\VS{8}አያዉ ጎፐ፥ ህንተ ጾሳ አꬎ ኬካተꬃን፥ አማኑዋን አቴድታ፤ ሀዌ ጾሳ እሙዋፐ አትን፥ ህንተ ኦሱዋና ግደና።

\VS{9}ህንተ ዳቡራን ቤትቤና ድራዉ፥ ህንተ ጬቀትያባይ አያይነ ባዋ።

\VS{10}አያዉ ጎፐ፥ ኑን ጾሳ መታ፤ እ ኑዉ ካሰቲደ ጊግስ ዎꬄዳ ሎኦ ኦሱዋ ኑን ኦꬃናዳን፥ ክርስቶስ የሱሳ ባጋና ኑና መꬌዳ።


\par }{\SH ክርስቶሳን ቤትያ እትፐተꬃ
\par }
{\PP \VS{11}ሄዋ ድራዉ፥ ህንተኖ ዛርያን አይሁዳ ግደና አሳቶ፥ ባረንቱ አሳተꬃ ቦላ ኩሽያን ኦሰቴዳዋን፥ ባረና ቃጻረቴዳዋንታ ግያ አይሁዳቱ፥ ቃጻረትቤናዋንታ ጊደ ጼስያዋንቶ፥ ህንተ ካሰ ኦነንቶ አኬክተ።

\VS{12}ሄ ዎደ ህንተ ክርስቶሳፐ ሻከቴድታ፤ እማꬃ ግዲደ፥ እስራኤልያ አሳፐ ሃኪደ ደኤድታ፤ ጾሳይ ባረ አሳዉ እማና ጊደ ጫቄዳ ጫቁዋፐ አይነ ደምበይክታ፤ ሀ ሳኣ ቦላ ህንተ ደማና ጊደ፥ ናሸቻን ናግ ኡቴዳዋ ደመናንነ ቃይ ጾሳይ ባይናን ደኤድታ።

\VS{13}ሽን ህንተ ካሰ ሃኪደ ደእያዋንቱ ሀእ ክርስቶሳ የሱሳና ደኢደ፥ ክርስቶሳ ሀይቁዋን ማታ ሺቄድታ።


\par }{\PP \VS{14}አያዉ ጎፐ፥ ክርስቶስ አይሁዳ አሳነ አይሁዳ ግደና አሳ እቱዋ ኦꬂደ፥ ኑዉ ሳሮተꬃ አሄዳ። ኡንቱንቱ ላኡዋ ሻኪደ፥ ሞርከ ኦꬅ ዎꬄዳ ሞርከተꬃ ጎዳ ባረ አሳተꬃን ኮል የጌዳ።

\VS{15}እ ባረ ሁጰዉ ሀ ላኡ ዛራቱዋፐ እት ኦራꬃ አሳ መꬊደ ሳሮተꬃ ዎꬃናዉ፥ አይሁዳ አሳቱዋ ህግያ አ አዛዛቱዋነ ዎጋቱዋና እትፐ ꬋይሴዳ።

\VS{16}ክርስቶስ ማስቃልያ ቦላ ምስማርያን ꬍሸቲደ ሀይቄዳ ባረ ሀይቁዋን ሞርከተꬃ ꬋይሴዳ፤ ቃይ ማስቃልያ ባጋና ላኡ ዛራቱዋካ እት አሳ ኦꬅ ስገꬂደ፥ ጾሳኮ አሄዳ።

\VS{17}ክርስቶስ ዪደ፥ ጾሳፐ ሃኪደ ደእያ ህንተንቶ አይሁዳ ግደናዋንቶነ፥ አ ማታን ደእያ አይሁዳቶ ኡባዉ፥ ምሽራቹዋ ቃላ ሳሮተꬃ ኦዴዳ።
\XREF{}{{\XO 2:17 }{\XT{ኢሳ. 57:19}}}

\VS{18}አያዉ ጎፐ፥ ኑን ኡባይ፥ አይሁዳቱካ አይሁዳ ግደናዋንቱካ፥ እት ጌሻ አያናን ክርስቶሳ ባጋና አዉዋ ስንꬃ ሺቃናዉ ዳንዳዬቶ።


\par }{\PP \VS{19}ስም ህንተ አይሁዳ ግደና አሳቱ ሀዋፐ ስንꬃዉ አላጋ ዎይ እማꬃ ግድክታ፤ ሀእ ህንተነ ጌሻቱ እት ቢታ አሳ፤ ቃይ ጾሳዉ ህንተ ሶይ አሳ።

\VS{20}የሱስ ኪቴዳዋንቱነ ትምቢትያ ኦድያዋንቱ ባሴዳ ባሱዋ ቦላ ህንተካ ኬጸቴድታ፤ ጎዳ ጻጱዋ ምንስያ ዋና ሹቻይ ክርስቶስ የሱሳ።

\VS{21}እ ጎልያ ኡባ እትፐ ሺሽ ኦይቂደ፥ ጾሳ ባጋና ጌሻ፥ ጾሳ ጌሻ ጎለ ግዳና ማላ ድቼ።

\VS{22}ህንተ ቃይ ጾሳይ ባረ አያናን ደእያ ጎልያ ግዳናዉ፥ ሀራቱዋ ኡባና እትፐ ክርስቶሳን ኬጸቲታ።




\par }\Chap{3}{\SH ጳዉሎስ አማነና አሳዉ ኦꬄዳ ኦሱዋ
\par }
{\PP \VerseOne{1}ሄዋ ድራዉ፥ ህንተኖ አይሁዳ ግደና አሳቶ፥ ታን ጳዉሎስ ህንተ ድራዉ ክርስቶስ የሱሳ ቃሾ አሳ ግዴዳዌ፥ ጾሳ ዎሳይ።

\VS{2}ጾሳይ ባረ አꬎ ኬካተꬃን፥ ታን ህንተና ማዳናዳን፥ ሀ ኦሱዋ ታዉ እሜዳዋ ህንተ ሎይꬅ ስሴድታ።

\VS{3}ጾሳይ ባረ ጹራ ቆፋ ታዉ ቆንጭሲደ፥ ታና ኤርሴዳ፤ ታን ሄዋ ቃንꬃን ጻፋድ።

\VS{4}ቃይ ታን ጻፌዳዋ ህንተ ናባብያ ዎደ፥ ክርስቶሳ ጹራ ታን ዎታ አኬካድታንቶነ ኤራናዉ ዳንዳዪታ።

\VS{5}በን ዎደ አሳይ ሄ ጹራ የዉዋ ስስቤና፤ ሽን ጾሳይ ሄዋ የሱስ ኪቴዳ ጾሳ ናናቶነ ትምቢትያ ኦድያዋንቶ፥ ጌሻ አያናን ሀእ ቆንጭሴዳ።

\VS{6}ጹራ የዉ ሀዋ፤ አይሁዳ ግደና አሳይ ዎንጋላ ባጋና፥ ጾሳ አንጁዋ አይሁዳቱዋና እትፐ ላቲኖ፤ ኡንቱንቱ እት አሳተꬃን ሻከተናን ደኢኖ፤ ቃይ ክርስቶስ የሱሳ ባጋና ጾሳይ እማና ጌዳዋ አይሁዳቱዋና ሻኪኖ።


\par }{\PP \VS{7}ጾሳይ ባረ ኦሱዋ ዎልቃ ባጋና ታዉ እሜዳ አꬎ ኬካተꬃን ታን ሀ ዎንጋላዉ ቆማ ግዳድ።

\VS{8}ታን ጌሻቱዋ ኡባ ግዶን ላፍያዋ ግዶፐካ፥ አይሁዳ ግደና አሳዉ ዛዋይ ባይና ክርስቶሳ ዱረተꬃ ምሽራቹዋ ቃላ ኦድያ ሀ ካጫ ጾሳይ ታዉ እሜዳ።

\VS{9-10}ቃይ ታን ሄዋን ጾሳ ጹራ ቆፋ አሳ ኡባዉ ቆንጭሳ ኦዳና፤ ኡባባ መꬌዳ ጾሳይ ባረ ጹራ የዉዋ በን ዎደ ገንꬅ ዎꬄዳ። ጾሳይ ሀእ ሄዋ ዎሳ ጎልያ ባጋና ሳሉዋ ሳኣን ደእያ ካፓቶነ ጎዳተꬃይ ደእያዋንቶ ዛዋይ ባይና ባረ አꬌዳ ኤራተꬃ ቆንጭሳናዉ ኦꬄዳ።

\VS{11}ጾሳይ ሄዋ ኑ ጎዳ ክርስቶስ የሱሳ ባጋና እ ፖሌዳ ባረ መꬍና ቆፋዳን ኦꬄዳ።

\VS{12}ኑን ክርስቶስ የሱሳና እትፐ ግዲደ፥ አ አማንያ አማኑዋን አማነቲደ፥ አይነ ያየናን ጾሳ ስንꬃ ሺቃናዉ ዳንዳዬቶ።


\par }{\PP \VS{13}ሄዋ ድራዉ፥ ታን ህንተዋን መቶትያዋን ህንተ ህርገና ማላ፥ ህንተና ዎሳይ፤ አያዉ ጎፐ፥ ታን ህንተ ቦንቾ መቶታይ።


\par }{\SH ክርስቶሳ ሲቁዋ
\par }
{\PP \VS{14-15}ሄዋ ድራዉ፥ ታን ሳሉዋንነ ሳኣን ደእያ አማንያ ጎልያ አሳይ ኡባይ አፐ ዬዳ
\FTNT{*}{{\FR 3:14-15 }{\FK{አፐ ዬዳ፦
}}{\FT{አፐ ደንዶዋን፥ እቱዋ እቱዋ ሁጲያን ሁጲያን ኤርያዋሳ።
}}} ጾሳ ስንꬃን ጉልባታይ።

\VS{16-17}ጾሳይ ባረ ቦንቹዋ ዳሩዋዳን፥ ባረ ጌሻ አያናን፥ ህንተንቶ ህንተ ጋርሳ አሳተꬃን ህንተ ምንያ ዎልቃ እማናዳንነ፥ ቃይ አማኑዋ ባጋና ክርስቶስ ህንተ ዎዛና ባረ ጎልያ መꬋናዳን፥ ታን ጾሳ ዎሳይ፤ ቃይካ ህንተ ጻጱዋ የዲደ፥ ቶከቲደ ሲቁዋን ምናናዳን፥ ጾሳ ዎሳይ።

\VS{18}ቃይ ጌሻቱዋ ኡባና ክርስቶሳ ሲቁ አይ ኬና አከንቶ፥ አዱሰንቶ፥ ꬎቀንቶነ ጪመንቶ
\FTNT{†}{{\FR 3:18 }{\FK{አከንቶ፥ አዱሰንቶ፥ ꬎቀንቶነ ጪመንቶ፦
}}{\FT{ሀዌ በስያዌ ሳሉዋን ደእያ የሩሳላሞ ዎይ ጾሳ ሲቁዋ ዎይ ጾሳ አꬎ ኤራ ዎይ የሱሳ ማስቃልያዉ ደእያ ብለꬃ።}}} ኤርያ ዎልቃ ህንተንቱ ደማናዳን፥ ታን ጾሳ ዎሳይ።

\VS{19}ኤራተꬃፐ አꬍያ ክርስቶሳ ሲቁዋ ህንተ ኤራናዳንነ ቃይ ጾሳዋ ግድያ ኡባባን ህንተ ፖል ኩማናዳን፥ ታን ጾሳ ዎሳይ።


\par }{\PP \VS{20-21}ስም ኑ ግዶን ኦꬅያ ባረ ዎልቃ ባጋና ኑን ዎስያዋ ዎይ ቆፕያዋ ኡባፐ ሎይꬅ ዳርስ ኦꬃናዉ ዳንዳይያ ጾሳዉ፥ ዎሳ ጎልያንነ ክርስቶስ የሱሳን ኡባ ዎደ መꬍናፐ መꬍና ጋካናዉ ቦንቹ ግዶ። አመንእ።




\par }\Chap{4}{\SH ቦላ እትፐተꬃ
\par }
{\PP \VerseOne{1}ሄዋ ድራዉ፥ ታን ጎዳዉ ኦꬅያ ድራዉ ቃሸቴዳዌ ጾሳይ ህንተና ጼሴዳ ጼሳዉ በስያ ደኡዋ ህንተ ደአናዳን፥ ታን ህንተና ዎሳይ።

\VS{2}ኡባ ዎደ ህንተ ህንተ ሁጲያ ካዉሽያዋንታ፥ አሽከቱዋነ ዳንዳያንቻቱዋ ግድተ፤ እቱ እቱዋ ማድያዋን ህንተ ሲቁዋ በስተ።

\VS{3}ህንተና እትፐ ጋꬅ ቃችያ ሳሮተꬃን፥ ጌሻ አያናይ ህንተንቶ እምያ እትፐተꬃ ናጋናዉ ምንተ።

\VS{4}ጾሳይ ህንተና ጼሴዳ ህዶታይ፥ ህንተ ደማና ጊደ ናግ ኡቴዳዌ መጽ እቱዋ ግዶዋዳን፥ እት አሳተꬃይነ እት ጌሻ አያናይ ደኤ።

\VS{5}እት ጎዳይ፥ እት አማኑነ እት ጽንቃታይ ደኤ።

\VS{6}ኡባ ጎዳይ፥ ኡባ ባጋና ኦꬅያዌ፥ ኡባ ግዶን ደእያዌ፥ እት ጾሳይ፥ ኡባ አዉ ደኤ።


\par }{\PP \VS{7}ሽን ክርስቶስ እሜዳ እሙዋዳን፥ ኑን ሁጲያን ሁጲያን ዱማ እሙዋ አኬዶ።

\VS{8}ሄዋ ድራዉ፥ ጾሳ ማጻፋይ፥

\par }{\Q “እ ፑደ ꬎቃሳ ከሴዳ ዎደ፥

\par }{\QB ኦሞደቴዳዋንታ አፌዳ፤

\par }{\QB አሳዉካ እሞታ እሜዳ”

\par }{\MM ያጌ።\XREF{}{{\XO 4:8 }{\XT{ማዝ. 68:18}}}

\VS{9}ያትና፥ “ፑደ ከሴዳ” ግያዌ ዋግያዌ? እ ኮይሮ ዱገ ዎꬌዳ፤ ሄዌ ሳአዉ ህርክ ዉርሰꬃሳ ዎꬌዳ ግያዋ።

\VS{10}ሀ ዱገ ዎꬌዳዌ ባረ ሁጰዉ አ፤ ሄ እ ኡባባ ኩማናዳን፥ ሳሉዋ ኡባፐ ꬎቂያሳ ፑደ ከሴዳ።


\par }{\PP \VS{11}አሳዉ እሞታ እሜዳዌ አ፤ እ እቱዋ እቱዋ የሱስ ኪቴዳዋንታ፥ ሀራቱዋ ትምቢትያ ኦድያዋንታ፥ ቃይ ሀራቱዋ ምሽራቹዋ ቃላ ኦድያዋንታ፥ ቃይካ ሀራቱዋ ዎሳ ጎልያ ካለꬅያዋንታነ ታማርስያዋንታ ኦꬅ ሱንꬄዳ።

\VS{12}እ ሄዋ ጌሻቱ ኡባይ አማንያ አሳ ኦሱዋ ኦꬃናዳንነ ክርስቶሳ ቦላን ኬጸታናዳን ጊግሳናዉ ኦꬄዳ።

\VS{13}ቃይ ኑን ኡባይ ጾሳ ናኣ አማንናነ ኤርና ቤትያ እትፐተꬃኮ ጋካና፤ ኑን ክርስቶሳ ፖሎ ድቻ ኬና ድጪደ፥ ዶንዛ አሳ ግዳናዳና።


\par }{\PP \VS{14}ኑን ቤታን ያነ ሃነ ሾጨቲደ፥ ባረንቱ ጭምያ ሀኖታን አሳ ባላ ኦግያ ካለꬅያ ገንያ አሳ ትምርትያ ጫርኩዋ ኡባን ሱገቲደ፥ ሀዋፐ ስንꬃዉ ናኣ ግዳናዉ በሰና።

\VS{15}ሽን ኑን ሲቆተꬃን ቱሙዋ ሃሳዪደ፥ ሁጰ ግድያ ክርስቶሳኮ ኡባባን ድጫናዉ በሴ።

\VS{16}ቦላ ግዶን ደእያ ዱማ ዱማ ሻኮታይ አን እትፐ ኦይቀቴድኖ፤ ቃይ ኩመንꬃ ቦላይ ባረዉ እመቴዳሳ ኡባን እቱ እቱዋና ጋከቲደ፥ እትፐ ኦይቀት ኡቴዳ፤ ሄ ዱማ ዱማ ሻኮታይ ኦꬃናዉ በስያዋ ኦꬅያ ዎደ፥ ኩመንꬃ ቦላይ ሲቁዋን ድጬነ ባረና ኬጼ።


\par }{\SH ክርስቶሳን ቤትያ ኦራꬃ ደኡዋ
\par }
{\PP \VS{17}ሄዋ ድራዉ፥ ታን ሀዋ ህንተንቶ ጎዳ ሱንꬃን ኦዳይነ ማርካታይ። ህንተ ጎእ ባይና ቆፋ ቆፕያ አይሁዳ ግደና አሳቱዋዳን ደኦፕተ።

\VS{18}ኡንቱንቱ ዎዛናይ ꬉማን ደኤ፤ ኡንቱንቱ አይነ ኤረናዋንታነ አዛዘተና ድራዉ፥ ጾሳይ እምያ ደኡዋፐ ሃኬድኖ።

\VS{19}ኡንቱንቱ ማታን ዬላ ግያዌ ባዋ፤ ኡንቱንቱ ዎሹማዉ ካጄላናዉ ባረንቱ ሁጲያ አꬅ እሚኖ፤ ቃይ ቱናባ ኡባ ፓጭ ባይናን ኦꬃናዉ ሎይꬅ ዮራትያዋንታ።


\par }{\PP \VS{20}ሽን ህንተ ክርስቶሳዋ ሄዋዳን ታማርበይክታ።

\VS{21}አባ ቱሙ ስሴድታ፤ ቃይ ቱማተꬃይካ የሱሳን ደእያዋ፥ አፐ ታማሬድታ።

\VS{22}ህንተ ካሰ ደእያ ደኡዋ አግተ፤ ቃይ ባረ ጭምያ አሙዋን ꬋይያ ህንተ ኤጫ አሳተꬃ ꬋይስተ።

\VS{23}ህንተ ዎዛናይነ ቆፋይ ኡባና ኦራጻናዉ በሴ።

\VS{24}ቱሙ ጽሎተꬃንነ ጌሻተꬃን ጾሳ ሌምሱዋን መቴዳ ኦራꬃ አሳተꬃ ማይተ።


\par }{\PP \VS{25}ስም ዎርዶቶፕተ። ኑን ኡባይ ክርስቶሳ አሳተꬃን እት አሳ ግድያ ድራዉ፥ አሳይ ኡባይ ባረ እሻዉ ቱሙዋ ሃሳያናዉ በሴ።
\XREF{}{{\XO 4:25 }{\XT{ዛካ. 8:16}}}

\VS{26}ሀንቀትተ፤ ሽን ህንተ ሀንቁዋን ናጋራ ኦꬆፕተ። ህንተ ሀንቁዋን ደእሽን፥ አዋይ ዉሎፖ።
\XREF{}{{\XO 4:26 }{\XT{ማዝ. 4:4}}}

\VS{27}ጻላሄዉ ጾእያ እሞፕተ።

\VS{28}ዉእያ ኡራይ ሀዋፐ ስንꬃዉ ዉኦፖ፤ ሽን ሄዋ አጊደ፥ ህዬሳቱዋ ማዳናዉ፥ ባረ ኩሽያን ሎኦባ ኦꬂደ ዳቡሮ።


\par }{\PP \VS{29}ህንተ ሃሳያይ ስስያዋንታ ጎአና ማላ፥ ኮሽያዋዳን መንꬅያ ሎኦ ቃላይ ህንተ ዶናፐ ከሶፐ አትን፥ ኢታ ቃላይ ሙለካ ከሶፖ።

\VS{30}ጾሳይ ህንተና ዎዝያ ጋላሳዉ ህንተ አታመት ኡቴዳ ጾሳ ጌሻ አያና ካዮዮፕተ።

\VS{31}እጽያ ሀኖታ፥ ይሉዋ፥ ሀንቁዋ፥ ዋሱዋነ ጫሻ ኡባ ኢታተꬃ ኡባና ህንተፐ ꬋይስተ።

\VS{32}እቱ እቶ ኬክተነ ቃረትተ፤ ቃይ ጾሳይ ክርስቶሳ ባጋና ህንተንቶ አቶ ጌዳዋዳን፥ ህንተካ እቱ እቱዋ አቶ ጊተ።




\par }\Chap{5}{\SH ፖኡዋን ደእተ
\par }
{\PP \VerseOne{1}ስም ጾሳይ ሲቅያ ናናቱዋዳን፥ አ ማላትተ።

\VS{2}ቃይ ክርስቶስ ኑና ሲቂደ፥ ባረ ሁጲያ ጾሳዉ ናሸችያ ያርሹዋዳንነ እሞታ ኦꬂደ እሜዳዋዳን፥ ህንተካ ሲቁዋን ደአናዉ በሴ።
\XREF{}{{\XO 5:2 }{\XT{ከሳ 29:18፤ ማዝ. 40:6}}}


\par }{\PP \VS{3}ሽን ጾሳ ናናዉ በስያዋዳን፥ ህንተ ግዶን ዎሹምያዌነ ቱናተꬃ ኡባይ፥ ዎይ ሚሻ አሞትያዌ ሙለካ ስሰቶፖ።

\VS{4}ዬላይያዌነ ኤያ ሃሳያይ ዎይ ፓና ቅꬊ ህንተንቶ በሰናዋ ግድያ ድራዉ፥ ህንተ ማታን ኡባካ ደኦፖ፤ ህንተ ሄዋ ኡባ አጊደ፥ ጾሳ ጋላታናዉ በሴ።

\VS{5}ሀዋ ኤርተ፤ ኦንነ ዎሹምያዋ ዎይ ቱናባ ኦꬅያዋ፥ ዎይ ሚሻ አሞትያዋ ግዶፐ፥ ክርስቶሳ ካዉተꬃነ ጾሳ ካዉተꬃ ላታናዉ ዳንዳየና፤ ሚሻ አሞትያዌ ኤቃዉ ጎይንያዋፐ ዱማተና።


\par }{\PP \VS{6}ህንተና ኦንነ ፓና ሃሳያን ጭሞፖ፤ አያዉ ጎፐ፥ ሀዋ ጋሱዋን ጾሳ ሀንቁ አዛዘተና አሳ ቦላ ያና።

\VS{7}ስም ሄዋ ማላ አሳና ዙፐቶፕተ።

\VS{8}አያዉ ጎፐ፥ ካሰ ህንተ ꬉማን ደኤድታ፤ ሽን ጎዳ ባጋና ሀእ ፖኡዋን ደኢታ፤ ፖኡዋን ደእያ አሳዳን ፖኡዋን ሀመትተ።

\VS{9}አያዉ ጎፐ፥ ፖኡ ሎኦተꬃ፥ ጽሎተꬃነ ቱማተꬃ ኡባ አይፌ።


\par }{\PP \VS{10}ጎዳ ናሸችያባይ አየንቶ ታማርተ።

\VS{11}ጎእ ባይና ꬉማ ኦሱዋ ቆንጭስ በስተፐ አትን አናና ዋላከቶፕተ።

\VS{12}ኡንቱንቱ ጌማን ኦꬅያዌ ሀራይ አቶ ሃሳይያዌካ ፖኬ።

\VS{13}ሽን ኡባባይ ፖኡዋ ከስያ ዎደ፥ ቆንጭያን ቤታና፤ አያዉ ጎፐ፥ ቆንጭያን ቤትያ ኡባባይ ፖኡዋ።

\VS{14}ሄዋ ድራዉ፥

\par }{\Q “ገምእሽያዎ፥ ቤጎታ፤

\par }{\QB ሀይቁዋፐካ ደንዳ፤

\par }{\Q ክርስቶስ ነዉ ፖእሳናዋ”

\par }{\MM ያጌ።\FTNT{*}{{\FR 5:14 }{\FT{ሀዌ ማዝሙርያ ግዲደ አማኔዳ አሳይ ጻማቀትያ ዎደ የጸትያዋ።
}}}


\par }{\PP \VS{15}ስም ህንተ ዋን ደእንቶ አኬክተ፤ አꬌዳ ኤራተꬃና ደእያ አሳዳን ደእተፐ አትን፥ አꬌዳ ኤራተꬃይ ባይና አሳዳን ደኦፕተ።

\VS{16}ዎዲ ኢታ ግድያ ድራዉ፥ ህንተ ዎድያ ህንተዉ ዳንዳየቶዋዳን ሎኦተꬃዉ ጎኤትተ።

\VS{17}ሄዋ ድራዉ፥ ጎዳይ ኮይያዌ አየንቶ አኬክተፐ አትን፥ ኤያ ግዶፕተ።


\par }{\PP \VS{18}ቃይ ህንተናን ጌሻ አያናይ ቃንጸናን ኩሞፐ አትን፥ ህንተና ባይዝያ ዎይንያ ግያ ኤሳ ኡሺደ ማꬆቶፕተ።

\VS{19}ማዝሙርያ የꬃን፥ ጋላቲደ የጽያዋንነ አያና የꬃን እቱ እቱዋና ሃሳይተ፤ ቃይ ጋላትያ የꬃንነ ማዝሙርያ የጽያዋን ህንተ ዎዛናን ጎዳ ጋላቲደ የጽተ።

\VS{20}ኑ ጎዳ የሱስ ክርስቶሳ ሱንꬃን፥ አዉዋ ጾሳ ኡባባዉ ኡባ ዎደ ጋላትተ።


\par }{\SH አስናባነ ማቻትባ
\par }
{\PP \VS{21}ክርስቶሳዉ ያዪደ፥ እቱ እቶ ሞደትተ።


\par }{\PP \VS{22}ማቼቶ፥ ጎዳዉ ሞደትያዋዳን፥ ህንተ አስናዉ ሞደትተ።

\VS{23}አያዉ ጎፐ፥ ክርስቶስ ዎሳ ጎለዉ ሁጰ ግድያዋዳን፥ አስናይካ ባረ ማቻትዉ ሁጰ፤ ቃይ ክርስቶስ ባረ ሁጲያን፥ ባረ ቦላ ግድያ ዎሳ ጎልያ አሽያዋ።

\VS{24}ሽን ዎሳ ጎሊ ክርስቶሳዉ ሞደትያዋዳን፥ ማቼቱ ቃይ ባረንቱ አስናዉ ኡባባን ሞደታናዉ በሴ።


\par }{\PP \VS{25}አስናቶ፥ ክርስቶስ ዎሳ ጎልያ ሲቂደ፥ ባረ ሁጲያ እዝዉ እሜዳዋዳን፥ ህንተካ ህንተ ማቻቱዋ ሲቅተ።

\VS{26}እ ዎሳ ጎልያ ባረ ቃላንነ ሃꬃን ሜጭ ጌሺደ፥ ጾሳዉ ዱማያናዉ ሀዋ ኦꬄዳ።

\VS{27}ክርስቶስ ዎሳ ጎልያ ቅታይ ዎይ ዴሙዋ ጭꬍስያዌ ዎይ ሄዋ ማላትያዌ ባይናን፥ አ ኩመንꬃ ቦንቹዋና ጌሻነ ቦረተናዋ ኦꬂደ፥ ባረ ሁጰዉ ሺሻናዉ ኮዬዳ።

\VS{28}ስም ቃይ አስናይ ባረ ማቻቶ ባረ ቦላዳን ሲቃናዉ በሴ፤ ባረ ማቻቶ ሲቅያዌ ባረና ሲቄ።

\VS{29}አያዉ ጎፐ፥ ባረ ቦላ እጽያ አሳይ ሙለካ ባዋ፤ ሽን ክርስቶስ ዎሳ ጎልያ ሙዝያዋዳንነ ናግያዋዳን ኦንነ ባረ ቦላ ሙዜነ ናጌ።

\VS{30}አያዉ ጎፐ፥ ኑን አ ቦላ ዱማ ዱማ አሳተꬃ።


\par }{\PP \VS{31}ጾሳ ማጻፋይ፤ “ሄዋ ድራዉ፥ አቱማዌ ባረ አዉዋነ ባረ ዳዮ አጊደ፥ ባረ ማቻትና እትፐ ደአና፤ ኡንቱንቱ ላኡካ እት አሹዋ ግዳና” ያጌ።
\XREF{}{{\XO 5:31 }{\XT{ዶመꬃ 2:24}}}

\VS{32}ሀ ጹራይ ዎልቃማ ቱማተꬃ፤ ሽን ታን ሀዌ ክርስቶሳባነ ዎሳ ጎልያባ ኦዴ ያጋይ።

\VS{33}ግዶፐካ፥ ቃይ አስናይ ሁጲያን ሁጲያን ማችያ ባረ ሁጲያዳን ሲቃናዉ በሴ፤ ማቻታካ ባረ አስና ቦንቻናዉ በሴ።




\par }\Chap{6}{\SH የሌዳዋንቱባነ የለቴዳ ናናቱዋባ
\par }
{\PP \VerseOne{1}ናቶ፥ ህንተና የሌዳዋንቶ ጎዳ ቦንችያዋዳን አዛዘትተ፤ አያዉ ጎፐ፥ ሀዌ ኦꬃናዉ በስያዋ።
\XREF{}{{\XO 6:1 }{\XT{ቆል. 3:20}}}

\VS{2-3}“ነዉ ኡባባይ ሎአናዳንነ ሳኣን ነ ላይꬃይ አዱቃናዳን፥ ነ አዉዋነ ነ ዳዮ ቦንቻ” ግያ አዛዙ ጾሳይ እማና ጌዳ ህዶታና ደእያ ኮይሮ አዛዙዋ።
\XREF{}{{\XO 6:2-3 }{\XT{ከሳ 20:12፤ ዛረ. 5:16}}}


\par }{\PP \VS{4}አዋቶ፥ ህንተ ህንተ ናናቱዋ ጎዳ ሴራንነ ዞርያን ድችተፐ አትን፥ ኡንቱንታ ሀንቀꬆፕተ።\XREF{}{{\XO 6:4 }{\XT{ቆል. 3:21}}}


\par }{\SH ጎዳቱዋባነ አይላቱዋባ
\par }
{\PP \VS{5}አይላቶ፥ ክርስቶሳዉ ኦꬅያዋዳን፥ ህንተ ጎዳቶ ያሻተꬃንነ ኮኮርሳን ሱረ ዎዛናፐ አዛዘትተ።
\XREF{}{{\XO 6:5 }{\XT{ቆል. 3:22-25}}}

\VS{6}ጾሳይ ጌዳዋ ኦꬅያዋንቱዳን፥ ክርስቶሳ አይላቱዋዳን፥ ዎዛናፐ ኦꬅተፐ አትን፥ አሳ ናሸቻናዉ ኦꬅያዋዳን፥ አሳይ በኦ ጊደ ኦꬆፕተ።

\VS{7}አሳዉ ግደናን ጎዳዉ ኦꬅያዋዳን፥ ꬍበናን ዎዛናፐ ኦꬅተ።

\VS{8}አይለ ግድና ዎይ ዎማኑዋ ግድና፥ እ ኦꬅያ ሎኦ ኦሶ ኡባዉ ጎዳይ ሁጲያን ሁጲያን ዎይታናዋ ኤሪታ።


\par }{\PP \VS{9}ጎዳቶ፥ ህንተ አይለቱዋ ናስያዋ አጊደ፥ ኡንቱንቶ ሄዋዳን ኦꬅተ፤ ህንተናነ ኡንቱንታ ጋꬅ ሞድያ ጎዳይ፥ ኦናነ ማድ ፕርደናዌ፥ ሳሉዋን ደእያዋ ኤሪታ።


\par }{\SH ጾሳ ኦላ ሚሻቱዋባ
\par }
{\PP \VS{10}ዉርሰꬃን፥ ጎዳንነ አ ዎልቃማ ዎልቃን ኡባ ዎደ ምንተ።

\VS{11}ጻላህያ ኢታ ጭሙዋ ተአናዉ ህንተ ዳንዳያና ማላ፥ ጾሳይ ህንተንቶ እምያ ኦላ ማዩዋ ኡባ ማይተ።

\VS{12}አያዉ ጎፐ፥ ኑን ቦላ ሳሉዋ ደእያ ኢታ አያና ዎልቃቱዋና፥ ሞድያዋንቱና፥ ጎዳተꬃይ ደእያዋንቱናነ ሀ ꬉማ ቢታ ሞድያዋንቱና ኦለትያዋፐ አትን፥ አሳና ኦለቶኮ።


\par }{\PP \VS{13}ሄዋ ድራዉ፥ ኢታ ጋላሳን
\FTNT{*}{{\FR 6:13 }{\FK{ኢታ ጋላሳን፦
}}{\FT{ሀእ ደእያ ዎድያ ዎይ ሀይቁዋ ጋላሳ ዎይ ዉርሰꬃ ፕርዳ ዎይ ሙራ ጋላሳ ግያዋ።
}}} ተአናዉነ ቃይ ዉርሰꬃይ ጋካናዉ ዋቶዋፐ ጉይያን፥ ምን ኤቃናዉ ህንተ ዳንዳያና ማላ፥ ጾሳ ኦላ ሚሻ ኡባ ኦይቂተ።

\VS{14-15}ሄዋ ድራዉ፥ ጼሳን ሳቂያ ዳንጭያዋዳን ቱማተꬃ ዳንጪደ፥ ትራን ዎꬅያ ኦላ ሚሻዳን ጽሎተꬃ ማዪደ፥ ህንተ ገድያን ጫማ ዎꬅያዋዳን ሳሮተꬃ ምሽራቹዋ ቃላ ኦዳናዉ ጊጊደ፥ ምን ኤቂተ።
\XREF{}{{\XO 6:14-15 }{\XT{ኢሳ. 52:7}}}

\VS{16}ሄ ኡባፐ አꬂደ፥ ጻላሂ የድያ ዎንዳፍያ ታማ ኡባ ቶይሳናዉ፥ አማኑዋ ኡባ ዎደ ጎንዳልያዳን ኦይቂተ።

\VS{17}አቶተꬃ ሁጲያን ዎꬅያ ብራታ ቆብያዳን ዎꬅተ፤ ቃይ ጌሻ አያና ማሻ ግዴዳ ጾሳ ቃላ ኦይቂተ።
\XREF{}{{\XO 6:17 }{\XT{ኢሳ. 59:17}}}

\VS{18}ጾሳ ዎሲደነ አ ማዱዋ ኦቺደ፥ ኡባ ዎደ ጌሻ አያናን ጾሳ ዎስተ። ሄዋ ድራዉ፥ ምንተ፤ ሳለቶፕተ፤ ጌሻቱዋ ኡባዉ ጾሳ ኡባ ዎደ ዎስተ።
 

\par }{\PP \VS{19}ቃይ ታን ያየናን ዎንጋላ ጹራ ኦዳናዉ፥ ጾሳይ ታ ዶና ዶዪደ፥ ሃሳይያዋ እማናዳን፥ ታዉካ ጾሳ ዎስተ።

\VS{20}ታን ሀእ ቃሹዋን ደኦፐካ፥ ሀ ዎንጋላ ድራዉ ታን ኪተቴዳዋ፤ ታን አባ ታዉ በስያዋዳን ያየናን ኦዳና ማላ፥ ታዉ ጾሳ ዎስተ።


\par }{\SH ዉርሰꬃ ሳሮታ
\par }
{\PP \VS{21}ሽን ታን ዋና ደእንቶነ አያ ኦꬃይታንቶ ህንተካ ኤራናዳን፥ ኑ ሲቆ እሻይ፥ ጎዳ ኦሱዋን አማነቴዳ ቆማይ ትክቆስ፥ ታዋ ኡባ ህንተንቶ ኦዳናዋ።
\XREF{}{{\XO 6:21 }{\XT{ኪታ 20:4፤ 2 ጽሞ. 4:12}}}\XREF{}{{\XO 6:21 }{\XT{ቆል. 4:7-8}}}

\VS{22}ኑን ኡባይ ዋን ደእንቶ ህንተንቶ ኦዲደ፥ ህንተና ምንሳና ማላ፥ ታን አ ህንተኮ ኪታድ።


\par }{\PP \VS{23}ጾሳ አዉዋፐነ ጎዳ የሱስ ክርስቶሳፐ ሳሮተꬃይነ ሲቆተꬃይ አማኑዋና እትፐ እሻቱዋ ኡባዉ ግዶ፤

\VS{24}ዶቼና ሲቁዋን ኑ ጎዳ የሱስ ክርስቶሳ ሲቅያ ኡባቱዋና ጾሳ አꬎ ኬካተꬃይ ግዶ። አመንእ።


\par }