\NormalFont\ShortTitle{ጋላትያ}

{\MTB ጳዉሎስ

\par }{\MT ጋላትያ አሳዉ

\par }{\MTB ጻፌዳ ኪታ

\par }{\IMT ገሉዋ

\par }{\IP የሱስ አሽያዋ ግድያዋ ኦድያ ምሽራቹዋ ቃላይ፥ ዱማ ዱማ ሳኣን ኦደትሺናነ አይሁዳ ግደና አሳይካ አማኒደ አክ አክ ቢሽን፥ “አማንያ አሳ ግዳናዉ ሙሴ ህግያ ፖላናዉ ኮሺዬ ኮሸኔ?” ግያ ዋላሳይ እትፐ ደንዴዳ። ሄ ዎደ ጳዉሎስ፥ “አማንያ አሳ ግዳናዉ ሙሴ ህግያ ፖላናዉ ኮሸና፤ የሱሳን ኦራꬃ ደኡዋ ደማናዉ አን አማኖ አሳይ፥ ጾሳ ስንꬃን ጽላናዉ ዳንዳይያዌ አማኖ ጻላላና” ያጊደ ታማርሱዋ ዶሜዳ። ሽን ቄር ኢስያ ግዶን፥ “አሳይ ጾሳ ስንꬃን ጽላናዉ የሱሳን አማንያዋ ጻላላ ግደናን፥ ሙሴ ህግያካ ፖላናዉነ ቃጻረታናዉ ኮሼ” ያጊደ ጳዉሎሳ ትምርትያ ጳልቂያ አሳቱ ደኢኖ።

\par }{\IP ጳዉሎስ ሀዋ ጋላትያ ኪታ ጻፌዳዌ ሀ ባላ ትምርትያን ጭመቴዳ አሳ ሱረ አማኖነ አማኑዋ ደኦ ዛሪደ ካለꬃናሳ። ጳዉሎስ ኮይሮ ዶሚደ፥ እ ባረና፥ “ታን የሱስ ኪቴዳዋ” ያግ ኤርሲደ ዶሜ። የሱስ ኪቴዳዋ ኦꬂደ አ ጼሴዳዌ ጾሳፐ አትን፥ አሳ ግደናዋነ ቃይ እ ኪተቴዳዌ አይሁዳ ግደና አሳቱዋሳ ግድያዋ ቆንጭሲደ ኦዴ። ሄዋናካ ኦይቀቲደ፥ አሳይ ጽላናዉ ዳንዳይያዌ አማኑዋ ጻላላና ግድያዋ ኦዴ። ዉርሰꬃ ሸምፓቱዋን አማኑዋ ኤሻይ የሱሳ አማንያ አማኑዋፐ ከስያ ሲቁዋፐ ፑልትያዋ ግድያዋ ኦዴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ገሉዋ
{\IOR{1:1-10}}

\par }{\IO ጳዉሎስ ጾሳፐ ኪተቴዳ ማታ
{\IOR{1:11—2:21}}

\par }{\IO ጾሳ አꬎ ኬካተꬃ ምሽራቹዋ ቃላ
{\IOR{3:1—4:31}}

\par }{\IO ክርስትና ላአተꬃነ አማኑዋ
{\IOR{5:1—6:10}}

\par }{\IO ዉርሰꬃ ቁትያ
{\IOR{6:11-18}}



\par }\ChapOne{1}{\PP \VerseOne{1}ታን ጳዉሎስ፥ የሱስ ክርስቶስነ ቃይ ሀይቁዋፐ አ ደንꬄዳ ጾሳይ አዉ ኪቴዳዋፐ አትን፥ አሳፐ ዎይ አሳ ባጋና ኪተቴዳዋ ግድከ።

\VS{2}ሀ ታንነ ታናና ደእያ አማንያ እሻቱ ኡባይ፥ ጋላትያ ጋድያን ደእያ አማንያ አሳ ኡባዉ ሳሮታ ኪቴቶ።


\par }{\PP \VS{3}ጾሳይ ኑ አዉነ ኑ ጎዳይ የሱስ ክርስቶስ ህንተንቶ አꬎ ኬካተꬃነ ሳሮተꬃ እሞ።


\par }{\PP \VS{4}ኑ ጾሳ፥ ኑ አዉዋ ሸንያን ክርስቶስ ሀ ኢታ ኦሱ ኦሰትያ ዎድያፐ ኑና አሻና ማላ፥ ኑ ናጋራ ድራዉ፥ ባረ ሁጲያ እሜዳ።

\VS{5}ጾሳዉ መꬍፐ መꬍና ጋካናዉ ቦንቹ ግዶ። አመንእ።


\par }{\SH ምሽራቹዋ ቃላ ቱሙ እቱዋ ጻላላ
\par }
{\PP \VS{6}ክርስቶሳ አꬎ ኬካተꬃን ህንተንታ ጼሴዳ ጾሳ አጊደ፥ ሀራ ዎንጋላኮ፥ ህንተ ኤሌሊደ፥ ዎት ስሜድተንቶ ታዉ ኦራꬃባ ግዴዳ።

\VS{7}ህንተንታ ቡልአክያዋንቱነ ክርስቶሳ ምሽራቹዋ ቃላ ጌላያናዉ ኮይያ አማሬዳ አሳቱ ደኢኖፐ አትን፥ ቱሙፐ ሀራ ምሽራቹዋ ቃላይ ባዋ።

\VS{8}ሽን ሀራይ አቶ ኑና ግድና፥ ዎይ ሳሉዋፐ ኪታንቻ ግድና፥ ኑን ህንተንቶ ካሰ ኦዴዳ ምሽራቹዋ ቃላፐ ዱማትያዋ ህንተንቶ ኦድያዋ ግዶፐ፥ እ መꬍናዉ ሸቀቴዳዋ ግዶ።

\VS{9}ካሰ ኑን ጌዳዋዳን፥ ሀእካ ላኤንꬁዋ ታን ኦዳይ፤ ህንተ አኬዳ ምሽራቹዋ ቃላፐ ዱማትያዋ ኦንነ ህንተንቶ ኦዶፐ፥ ሄ ኡራይ መꬍናዉ ሸቀቴዳዋ ግዶ።


\par }{\PP \VS{10}ሀዌ ታና አሳፐ ሳባ ኮይያዋ ማላትሲ? ማላትሰና! ታን ጾሳይ ሎአ ግያዋ ኮያይ። ዎይ ታን አሳ ናሸቻናዉ ኮያይታ? ታን ሀእካ አሳ ናሸቻናዉ ኮይያዋ ግዶፐ፥ ክርስቶሳ አይለ ግድከ።


\par }{\SH ጳዉሎስ የሱስ ኪቴዳዋ ግዴዳ ሀኑዋ
\par }
{\PP \VS{11}ታ እሻቶ፥ ታን ህንተንቶ ኦዴዳ ምሽራቹዋ ቃላይ አሳፐ ግደናዋ ህንተንቶ ኦዳይ።

\VS{12}አያዉ ጎፐ፥ ታዉ የሱስ ክርስቶስ ቆንጭሴዳፐ አትን፥ ታን ምሽራቹዋ ቃላ አሳፐ አካበይከ፤ አሳይ ታና ታማርስቤና።


\par }{\PP \VS{13}ካሰ ታን አይሁዳ አማኑዋን ደእያ ዎደ፥ ዋናደ ደኣድታንቶ፥ ህንተ ስሴድታ፤ ታን ክርስቶሳ አማንያዋንታ ቃረታይ ባይናን የደርሳድነ ꬋይሳናዉ ባጸታድ።

\VS{14}ታ ዎደ ደኤዳ አሳቱዋፐ ጮራቱዋ አይሁዳ አማኑዋ ህግያ ናጉዋን አꬋይ፤ ኑ አዎቱዋ ዎጋ ኦፐነ አꬋአደ ሲቃድ።


\par }{\PP \VS{15-16}ሽን ጾሳይ ባረ አꬎ ኬካተꬃን፥ ታን ብሮ ታ ዳይ ኡሉዋን ደእሽን፥ ባረዉ ኦꬃናዉ ታና ጼሴዳ፤ አባ ኦድያ ምሽራቹዋ ቃላ አይሁዳ ግደና አሳዉ ታን ኦዳና ማላ፥ ጾሳይ ባረ ናኣ ታዉ ቆንጭሳናዉ ኮዬዳ ዎደ፥ ዞረታናዉ ኦኮነ ባበይከ።

\VS{17}ዎይ ታፐ ካሰ የሱስ ኪቴዳዋንቱና ጋከታናዉ የሩሳላመ ባበይከ፤ ሽን ታን ኤለካ አራብያ ጌተትያ ጋድያ ባድ። ሄዋፐ ዳማስቆ ግያ ካታማ ስማድ።

\VS{18}ሄዙ ላይꬃፐ ጉይያን፥ ጰጽሮሳና
\FTNT{*}{{\FR 1:18 }{\FQ{ጰጽሮሳ፦
}}{\FT{ግሪከ ማጻፋይ ኬፋ ያጌ። ብለꬃይካ አራማይከ ቃላን “ዛላ” ግያዋ።
}}} ጋከታናዉ የሩሳላመ ባደ፥ አናና ታማነ እቼሹ ጋላሳ ኡታድ።

\VS{19}ሽን የሱስ ኪቴዳዋንቱፐ ጎዳ እሻ ያቆባፐ አትን፥ ሀራቱዋና ጋከታበይክ።


\par }{\PP \VS{20}ታን ህንተንቶ ጻፍያዋን ዎሪ ባዋ፤ ታን ህንተንቶ ዎርዱዋ ኦደናዋ ጾሳይ ማርካ!


\par }{\PP \VS{21}ሄዋፐ ጉይያን፥ ሶርያ ጌተትያ ጋድያነ ክልቂያ ጌተትያ ጋድያ ባድ።

\VS{22}ይሁዳን ደእያ ክርስቶሳን አማንያዋንቱ ታናና ኤረታ ግድክኖ።

\VS{23}ሽን ሀራ አሳይ፥ “ኑና የደርስ ዩይያ ብታኒ ሀዋፐ ካሰ እ ꬋይሳናዉ ኮይያ አማኑዋባ ሀእ ኦዴ” ግያዋ ኡንቱንቱ

\VS{24}ስሲደ ታባን ጾሳ ጋላቴድኖ።




\par }\Chap{2}{\SH ጳዉሎስ ኪቴቶዋ ግድያዌ ሀራቱዋ ማታን ኤረቴዳ
\par }
{\PP \VerseOne{1}ሄዋፐ ስማደ ታን ታማነ ኦይዱ ላይꬃፐ ጉይያን፥ ባርናባሳና ላኤንꬁዋ የሩሳላመ ባደ፥ ቲታካ ታናና አካደ ባድ።

\VS{2}ጾሳይ ታዉ ሳጻን ቆንጭሴዳ ድራዉ ባደ ታን ሀእ ኦꬅያ ኦሱ ዎይ ካሰ ኦꬄዳዌ መላ አተና ማላ፥ ክርስቶሳን አማንያዋንታ ካለꬅያዋንታ ዱማ ሺሻደ፥ አይሁዳ ግደና አሳዉ ታን ኦድያ ምሽራቹዋ ቃላይ አይ ማለንቶ ኡንቱንቶ ኦዳድ።

\VS{3}ሽን ሀራይ አቶ ታናና ደእያ ቲታ እ ግሪከ ጋድያ አሳ ግድሽን፥ ቃጻረቶ ጊደ ጎደትበይክኖ።

\VS{4}ግዶፐነካ፥ ዎርዱዋን ኑዉ እሻቱዋ ማላት ዪደ፥ ኑናና ዋላከቴዳ ጮራ አሳቱ አ ቃጻራናዉ ኮዬድኖ። ሄ አሳቱ ክርስቶሳ የሱሳን ኑዉ ደእያ ኑን ኮዬዳዋዳን ሀናና ዳንዳይያ ላአተꬃ ዎቺደ ꬊሻናዉ፥ ዉኤቲደ ኑ ግዶ ገሊደ ኑና አይለ ኦꬃናዉ ኮዬድኖ።

\VS{5}ሽን ምሽራቹዋ ቃላ ቱማተꬃይ ህንተንቱና ምን ደአና ማላ፥ ኑን ሀራይ አቶ ጉꬃ ዎድያካ ኡንቱንቶ ሞደትበይኮ።


\par }{\PP \VS{6}ሽን ካፓቱዋ ማላትያዋንቱ ታዉ አይነ ኦራꬃ ቆፋ እምበይክኖ፤ ሀዋ አያዉ ጋይታ ጎፐ፥ ሀዋፐ ካሰ ኡንቱንቱ ኦና ግድናካ ታና መትያባ ግደና፤ ጾሳይ አሳ ሶምእያ ጼሊደ ፕርደና።
\XREF{}{{\XO 2:6 }{\XT{ዛረ. 10:17}}}

\VS{7}ሽን ጉየፐ ጾሳይ ጰጽሮሳዉ፥ አይሁዳቶ ምሽራቹዋ ቃላ ኦድያ ሀዳራ እሜዳዋዳን፥ ታዉካ አይሁዳ ግደና አሳዉ ምሽራቹዋ ቃላ ኦድያ ሀዳራ እሜዳዋ ኡንቱንቱ በኤድኖ።

\VS{8}አያዉ ጎፐ፥ ጰጽሮስ አይሁዳቶ የሱስ ኪቴዳዋ ግዴዳዋዳን፥ ታንካ ጾሳ ዎልቃን አይሁዳ ግደና አሳዉ የሱስ ኪቴዳዋ ግዳድ።

\VS{9}ቃይ ካለꬅያዋንታ ማላቲደ ቤትያዋንቱ፥ ያቆብ፥ ጰጽሮስነ ዮሃንስ፥ ታዉ እመቴዳ አꬎ ኬካተꬃ ኤሪደ፥ ታናነ ባርናባሳ ኑ ኩሽያ ኦይቂደ ሳሮቴድኖ። ታንነ ባርናባስ አይሁዳ ግደና አሳ ግዶን ኦꬃናዳን፥ ቃይ ኡንቱንቱ አይሁዳቱዋ ግዶን ኦꬃናዳን ቃቺደ ደንዴዶ።

\VS{10}ኡንቱንቱ ኑና ካሰፐካ ታን ኦꬃናዉ ቆፓደ ደእያ ህዬሳቱዋ ማዳናዋ ጻላላ ቆፍሴድኖ።


\par }{\SH ጳዉሎስ አንጾክያን ጰጽሮሳ ትምርትያ ጳልቄዳ
\par }
{\PP \VS{11}ሽን ጰጽሮስ አንጾክያ ግያ ካታማ ዬዳ ዎደ፥ እ ባይዜዳ ድራዉ፥ ቆንጭያን ታን አ፥ “ኔን ባይዛንቻ” ያጋድ።

\VS{12}አያዉ ጎፐ፥ ያቆባ ማታፐ ኪተቴዳ አማሬዳ አሳይ ያናፐ ካሰ አይሁዳ ግደና አሳቱዋና ቁማ ሜ፤ ሽን ኡንቱንቱ ዬዳዋፐ ጉይያን፥ አይሁዳ ግደናዋንቱ አማንያዋንታ ግዳናዉ ቃጻረታናዉ ኮሼ ግያዋንቶ ያዬዳ ድራዉ፥ ምያዋ ኤሲደ፥ አይሁዳ ግደናዋንቱፐ ሻከቴዳ።

\VS{13}ቃይ የኮ አማኔዳ አይሁዳቱ ጰጽሮሳና ያሻ ዶሜድኖ፤ ሀራይ አቶ ባርናባስካ ኡንቱንቱና ያሻንቻ ግዴዳ።


\par }{\PP \VS{14}ሽን ኡንቱንቱ ምሽራቹዋ ቃላ ቱማተꬃዳን፥ ሱረ ሀመተናዋ በኣደ፥ ጰጽሮሳ ሄ ኡባ አሳ ስንꬃን፥ “ኔን ጾሳ አሳ አይሁዳ ግዳደ፥ ኡንቱንቱዳን ግደናን ጾሳ አሳ ግደና አይሁዳ ግደናዋንቱዳን ደኣ፤ ሽን ያትና፥ ዎታደ አይሁዳ ግደናዋንታ፥ ‘አይሁዳቱዋዳን ደእተ’ ጋደ ግዳይ?” ያጋድ።


\par }{\SH አይሁዳቱካ አይሁዳ ግደናዋንቱካ አትያዌ አማኑዋና
\par }
{\PP \VS{15}ኑን የለታን አይሁዳ፤ “ናጋራንቻ ግዴዳ አይሁዳ ግደና አሳቱዋ” ግዶኮ።

\VS{16}ሄዋ ግዶፐካ፥ አሳይ የሱስ ክርስቶሳ አማኒደ ጾሳ ስንꬃን ጽላናፐ አትን፥ ሙሴ ህግያ ናጉዋን ጽለናዋ ኤሬዶ፤ አሹዋ ማዬዳ አሳይ ኡባይ ሙሴ ህግያ ናጉዋን ጽለና ድራዉ፥ ኑን ኑ ሁጰዉካ ሙሴ ህግያ ናጉዋን ግደናን፥ ክርስቶሳን አማኒደ ጽላና ማላ፥ ክርስቶስ የሱሳን አማኔዶ።
\XREF{}{{\XO 2:16 }{\XT{ማዝ. 143:2፤ ሮመ 3:20፣ 22}}}


\par }{\PP \VS{17}ሽን ኑዉ ክርስቶሳን ደእያ እትፐተꬃን ጽላናዉ ኮይያዋንታ ግዲደ፥ ኑ ሁጰዉ ናጋራንቻ ግዲደ ቤቶፐ፥ ያትና ክርስቶስ ናጋራ ታማርስያዌ? ሄዌ ሙለካ ዎርዶ!

\VS{18}አያዉ ጎፐ፥ እት ካላካ አጋ ድጌዳዋ ታን ላኤንꬁዋ ኦꬅያዋ ግዶፐ፥ ታን ታ ሁጰዉ ህግያ መንꬅያዋ ግድያዋ ኤርሳይ።

\VS{19}ታን ጾሳዉ ፓጻ ደአና ማላ፥ ህግያ ባጋና ህገዉ ሀይቃድ።

\VS{20}ታን ክርስቶሳና አ ማስቃልያ ቦላ ምስማርያን ꬍሸታደ ካቀታድ፤ ስም፥ ሀእ ፓጻ ደእያዌ ታና ግድከ። ሽን ክርስቶስ ታ ግዶን ደኤ፤ ታን ሀእ ደእያ ደኡ፥ ታና ሲቂደ፥ ታ ድራዉ፥ ባረ ሁጲያ እሜዳ ጾሳ ናኣን ደእያ አማኑዋና።

\VS{21}ታን ጾሳ አꬎ ኬካተꬃ እጽከ፤ አሳይ ህግያ ባጋና ጽሎተꬃ ደምያዋ ግዶፐ፥ ክርስቶስ ጮ መላ ሀይቄዳ ጉሳ።




\par }\Chap{3}{\SH ጽሎተꬃይ አማኖ ጻላላን ቤቴ
\par }
{\PP \VerseOne{1}አኬካይ ባይና ጋላትያ አሳቶ፥ ታን ህንተና ክርስቶስ ማስቃልያ ቦላን ምስማርያን ꬍሸቲደ ካቀቴዳዋ ቆንጭሳደ ታማርሳድ። ያትና፥ ቱሞ ህንተ ኤኖ ጌና ማላ፥ ህንተንታ ብቴዳዌ ኦኔ?

\VS{2}አነ ታዉ ሀ እት የዉዋ ጻላላ ኦድተ: ጾሳ አያና፥ ህጊ ግያዋ ናጊደ አኬድቴ ዎይ አማኑዋን ስሲደ አኬድቴ?

\VS{3}ህንተንቱ ሄዋ ኬና ኤዬ? ጾሳ አያናን ደኡዋ ዶሚደ፥ ሀእ ህንተ ዎልቃን ፖሊቴ?

\VS{4}ህንተንቱ ዳቡራ ኡባዉ አይነ ማዱ ባዌ? ቱማ ማዱ ደኤ።

\VS{5}ያትና፥ ጾሳይ ህንተንቶ ጌሻ አያና እምያዌነ ህንተ ግዶን ማላታ ኦꬅያዌ፥ ሙሴ ህግያ ህንተ ኦꬄዳ ድራሴ? ዎይ ምሽራቹዋ ቃላ ስሲደ፥ ህንተ አማኔዳ ድራሴ?


\par }{\PP \VS{6}ሀዋዳንካ፥ አብራሃሞ ጾሳ አማኔዳ ድራዉ፥ ጾሳይ አ ጽሉዋዳን ጼሌዳ።

\VS{7}ሄዋ ድራዉ፥ አማንያዋንቱ አብራሃመ ዛረ
\FTNT{*}{{\FR 3:7 }{\FK{አማንያዋንቱ አብራሃመ ዛረ፦
}}{\FT{ጾሳይ አብራሃማ ዶሬዳ፤ ሄ ድራዉ ኦንነካ አብራሃመ ናኣ ጌተቴዳዌ፥ ጾሳ ናኣ ግድያዌ አማነቴዳ። 3:29 ጼልተ።
}}} ግድያዋ ኤርተ።
\XREF{}{{\XO 3:7 }{\XT{ሮመ 4:16}}}

\VS{8}ጾሳይ አይሁዳ ግደና አሳ አማኑዋን ጽልሳናዋ ጾሳ ማጻፋይ ካሰት በኢደ፥ “ሀ አላምያን ደእያ አሳይ ኡባይ ኔናን አንጀታና” ያጊደ፥ ምሽራቹዋ ቃላ አብራሃሞ ካሰቲደ ኦዴዳ።
\XREF{}{{\XO 3:8 }{\XT{ዶመꬃ 12:3}}}

\VS{9}ሄዋ ድራዉ፥ አብራሃሞ አማኒደ አንጀቴዳዋዳን፥ አማንያዋንቱ አዋዳካ አንጀታና።


\par }{\PP \VS{10}ህግያ ኦሱዋን አማነቲደ ደእያዋንቱ ኡባይ ሸቃ ግዶን ደኢኖ፤ አያዉ ጎፐ፥ ጾሳ ማጻፋይ፥ “ህግያ ማጻፋን ጻፈቴዳ ኡባባን ደኤናዌነ ፖለናዌ ኦንነ ሸቀቴዳዋ” ያጌ።

\VS{11}ጾሳ ማጻፋይ፥ “ጾሳ ስንꬃን ጽላቱ አን አማነቲደ ደኡዋን ደአና”\FTNT{†}{{\FR 3:11 }{\FQA{ጾሳ ስንꬃን ጽላቱ አን አማነቲደ ደኡዋን ደአና፦
}}{\FT{ጾሳይ አኬዳ አሳይ አማኑዋፐ ደንዴዳዋን ደኡዋን ደኤ።
}}} ግያ ድራዉ፥ ኦንነ ጾሳ ስንꬃን ህግያ ናግያዋን ጽለናዌ ኤረቴዳዋ።

\VS{12}ህጊ አማኑዋን ባሰት ኤቂቤና፤ ሽን ጾሳ ማጻፋይ፥ “ህጊ ግያዋ ፖልያዌ አን ደኡዋን ደአና” ያጌ።
\XREF{}{{\XO 3:12 }{\XT{ዎጋ 18:5}}}


\par }{\PP \VS{13}ጾሳ ማጻፋን፥ “ምꬃ ቦላ ካቀት ሀይቂያ ኦንነ ሸቀቴዳዋ” ጌተት ጻፈቴዳ ድራዉ፥ ክርስቶስ ኑ ድራዉ ሸቀቴዳዋ ግዲደ፥ ኑና ህግያ ሸቃፐ ዎዝ አኬዳ።
\XREF{}{{\XO 3:13 }{\XT{ዛረ. 21:23}}}

\VS{14}ክርስቶስ ሄዋ አያዉ ኦꬄዴ ጎፐ፥ ጾሳይ እማና ጎፐ፥ ጌሻ አያና ኑን አማኑዋን አካናዳንነ አብራሃመ አንጁ ባረ ባጋና አይሁዳ ግደና አሳ ጋካና ማላ ጊደ ኦꬄዳ።


\par }{\SH ህጊ ህዶታ ቃላ ኮለና
\par }
{\PP \VS{15}ታናዳን አማንያዋንቶ፥ ታን አሳይ ግያዋዳን ህንተንቶ ጋይ፤ ሀራይ አቶ ላኡ አሳቱ እት የዉዋ ሃሳዪደ፥ ጫቁዋ ዎꬄዳዋፐ ህን ባጋን፥ ኦንነ ሄ ጫቁዋ ብላናዉ ዎይ ሀራባ ሄ ጫቁዋ ቦላ ጉጃናዉ ዳንዳየና።

\VS{16}አብራሃሞነ አ ዛሪ ጾሳይ ስንꬃፐ እማና ጊደ ሃሳዬዳዋ ስሴድኖ። ጾሳ ማጻፋይ ጮራ አሳዉ ሃሳይያዋዳን፥ “ነ ዘረꬃቶ” ጌና፤ ዋጊ ጎፐ፥ “ነ ዛረዉ” ያጌ። ሄዌነ፥ እት አሳ ጻላላ ጌ፤ እካ ክርስቶሳ።
\XREF{}{{\XO 3:16 }{\XT{ዶመꬃ 12:7}}}


\par }{\PP \VS{17}ታን ግያዌ ሀዋ፤ ጾሳይ አብራሃሞ ጫቂደ፥ ሀ ጫቁዋ ታን ናጋና ያጌዳ። ኦይዱ ጼታነ ሀታሙ ላይꬃፐ ጉይያን ዬዳ ሙሴ ህጊ ጾሳይ ዎꬄዳ ሀ ጫቁዋ ꬋይሳናዉነ ስንꬃፐ እማና ጊደ ሃሳዬዳዋ ድጋናዉ ዳንዳየና።
\XREF{}{{\XO 3:17 }{\XT{ከሳ 12:40}}}

\VS{18}አያዉ ጎፐ፥ ጾሳይ እምያ ላታይ ህግያን ቤትያዋ ግዶፐ፥ ያትና ጾሳይ ስንꬃፐ እማና ጊደ፥ ቃላ ገሌዳዋና ግደና ግያዋ፤ ሽን ጾሳይ እማና ጊደ ቃላ ገሌዳዋን ላታ አብራሃሞ እሜዳ።


\par }{\PP \VS{19}ያትና፥ ህጊ አያዉ ደኢ? ህጊ ባይዞ ኦሱዋ ግድያባይ አየንቶ በሳናዉ ጾሳይ እማና ጊደ ሃሳዬዳ አብራሃመ ዛሪ ያና ጋካናዉ ጉጀቴዳ፤ ኪታንቻ ባጋና ሙሴ ጋናትያዋን እመቴዳ።

\VS{20}ጋናይ እት ኡራ ጻላላሳ ግደና፤ ሽን ጾሳይ እቱዋ።


\par }{\SH ህግያ ቆፋ
\par }
{\PP \VS{21}ያትና፥ ጾሳይ ስንꬃፐ እማና ጊደ ሃሳዬዳዋ፥ እት ህጊ፥ “ሀነና” ያጊ? አአ! ሄዋ ጌና። አያዉ ጎፐ፥ ህጊ አሳዉ ደኡዋ እማናዉ ዳንዳይያባ ግዶፐ፥ ጽሎተꬃይካ ቱሙ ህግያ አዛዘትያዋፐ ቤቴ ግያዋ።

\VS{22}ሽን የሱስ ክርስቶሳ አማንና፥ ጾሳይ ስንꬃፐ እማና ጊደ ቃላ ገሌዳ ላአተꬃይ፥ አማንያዋንቶ እመታና ማላ፥ አሳይ ኡባይ ናጋራዉ ሞደቲደ ደእያዋ፥ ጾሳ ማጻፋይ ኦዴ።


\par }{\PP \VS{23}ሽን ካሰ ሀ አማኑ ያናዉ፥ ስንꬃፐ ቆንጫና አማኖ ህጊ ኑና ቃሸቴዳ አሳዳን ጎርድ ዎꬄዳ።

\VS{24}ሄዋ ድራዉ፥ ኑን አማኑዋን ጽላና ማላ፥ ክርስቶስ ያና ጋካናዉ ህጊ ኑና ናግያዋ ግዴዳ።

\VS{25}ሽን ሀእ ስም አማኑ ዬዳ ድራዉ፥ ህጊ ሀዋፐ ስንꬃዉ ኑና ናግያዋ ግደና።


\par }{\PP \VS{26}ህንተንቱ ኡባይ አማኑዋ ባጋና ክርስቶሳ የሱሳን እቱዋ ግዴዳ ጾሳ ናና።

\VS{27}አያዉ ጎፐ፥ ህንተ ክርስቶሳና እቱዋ ግዳና ማላ ጻማቀቴዳ ኡባቱ ክርስቶሳ ማዬድታ።

\VS{28}ሄዋ ድራዉ፥ አይሁዳ አሳ ግዶንነ ግሪከ አሳ ግዶን ዱማተꬃይ ባዋ፤ አይልያ ዎይ ዎማኑዋ ግዶን ዱማተꬃይ ባዋ፤ አቱማዋ ዎይ ማጫ አሳ ግዶን ዱማተꬃይ ባዋ። አያዉ ጎፐ፥ ህንተንቱ ኡባይካ ክርስቶሳ የሱሳን እት አሳ።

\VS{29}ህንተንቱ ክርስቶሳዋ ግዶፐ፥ ስም ህንተንቱ አብራሃመ ዛረ፤
\FTNT{‡}{{\FR 3:29 }{\FQ{አብራሃመ ዛረ፦
}}{\FT{ሀእ ኑን አብራሃመ ጎለ አሳ። ሄዋሳ ጳዉሎስ ጋላትያ አሳዉ ኦዲደ፥ እት አሳይ የሱሳ አማኔዳ አማኑዋን አብራሃመዉ ቱሙ ናኣ ያገቲደ ጼገቴ። ሄዋ ጉሳይ ጾሳ ናኣ ጉሳ። 3:7 ጼልተ።
}}} ቃይ ጾሳይ ስንꬃፐ እማና ጊደ ቃላ ገሌዳዋ ላትያዋንታ።




\par }\Chap{4}{\SH ኑን ጾሳ ናና ግድያዋ
\par }
{\PP \VerseOne{1}ሽን አኬክተ፤ ባረ አቡዋ ላትያ ናአይ ናአተꬃን ደኢደ፥ ደእያዋ ኡባዉ ጎዳ ግዶፐካ፥ አይላቱዋፐ አዉ ዱማትያሳይ ባዋ።

\VS{2}ሽን ባረ አቡ ጌዳ ዎዲ ዉራና ጋካናዉ፥ አ ሀዳራ አኬዳዋንቱ ኩሽያንነ አ ሚሻ ናግያዋንቱ ኩሽያን ደኤ።

\VS{3}ሀዋዳን ኑንካ ቃይ ናአተꬃን ደእያ ዎደ፥ ሀ አላምያ ሞድያ አያናቶ አይለቴዶ።

\VS{4}ሽን ያናዉ በስያ ዎዲ ጋኬዳ ዎደ፥ ጾሳይ ማጫዉንፐ የለቶዋ፥ ሙሴ ህገዉ ሞደትያ አሳ ጋርሳን የለቴዳዋ፥ ባረ ናኣ ኪቴዳ።

\VS{5}አያዉ ኪቴዴ ጎፐ፥ ህግያን ሞደቲደ ደእያዋንታ ዎዛናዉነ ኑና ባረ ናና ኦꬃናዉ ኪቴዳ።


\par }{\PP \VS{6}ጾሳይ ህንተ አ ናና ግድያ ድራዉ፥ “አባቦ፥ ታ አቦ” ጊደ ዋስያ ባረ ናኣ አያና፥ ኑ ዎዛና ግዶ ኪቴዳ።

\VS{7}ሄዋ ድራዉ፥ ሀዋፐ ስንꬃዉ ኔን ጾሳ ናኣ ግድያዋፐ አትን፥ አይለ ግዳካ፤ ቃይ ኔን አ ናኣ ግዶፐ፥ ክርስቶሳ ባጋና ጾሳይ ቃላ ገሌዳባ ላትያዋ።


\par }{\SH ጳዉሎስ ጋላትያ አሳባ ህርጌዳ
\par }
{\PP \VS{8}ሽን ህንተ ሀዋፐ ካሰ ጾሳ ኤረናን ደኢደ፥ ቱማ ግደና ጾሳቶ አይለ ግዲደ ኤኖ ጌድታ።

\VS{9}ሽን ሀእ ጾሳ ኤሪደ፥ ኡባካ ጾሳን ኤረቲደ፥ ላፋነ ቃይ ካቴዳ ሀ አያናቱዋኮ ዋኒደ ስሚቴ? ሽረት ስም፥ አይለ ግዲደ፥ ላኤንꬁዋ ኡንቱንቶ ኤኖ ጋናዉ ኮዪቴ?

\VS{10}ዱማቴዳ ጋላሳቱዋ፥ አገናቱዋ፥ ዎደቱዋነ ላይꬃቱዋ ህንተ ሎይꬅ ናጉዋን አይለቴድታ።

\VS{11}ታና ህንተባይ ያሼ፤ ታን ህንተንቶ ጮ ጋደ መላ ዳቡራድታሻ?


\par }{\PP \VS{12}ታናዳን አማንያዋንቶ፥ ታን ህንተንቱዳን ሀኔዳ ድራዉ፥ “ህንተንቱካ ታናዳን ሀንተ” ጋደ፥ ህንተንታ ዎሳይ፤ ህንተ ታና አይነ ናቂበይክታ።

\VS{13}ታን ኮይሮ ህንተንቶ ምሽራቹዋ ቃላ ኦዴዳዌ ታና ሀርግስሺና ግድያዋ ህንተ ኤሪታ።

\VS{14}ታዉ ፓጻተꬃይ ꬋዪደ፥ ህንተንቶ ፓጨ ግድናካ፥ ታና ካꬍበይክታ፤ ሸነትካበይክታ። ሄዋ ድራ ኡባ ታና ጾሳ ኪታንቻ ሞክያዋዳን፥ ዎይ ክርስቶሳ የሱሳ ሞክያዋዳን ሞኬድታ።


\par }{\PP \VS{15}ያትና፥ ሄኮ ህንተ ናሸትያዌ ቤተና! ታና ግዶፐ፥ ህንተንቶ ዳንዳየትያባ ግድና፥ ታዉ ህንተ ህንተንቱ አይፍያ ዎጭ እምንቶነ እጸናዋ ማርካታይ።

\VS{16}ያትና ታን ህንተንቶ ቱሙዋ ኦድያ ድራዉ፥ ህንተ ሞርከ ግዳይታ?


\par }{\PP \VS{17}ሀራ አሳቱ ህንተንቶ ቃረትያዋ ማላቲኖ፤ ሽን ኡንቱንቱ ቆፋይ ሎኤና፤ አያዉ ጎፐ፥ ህንተ ኡንቱንቶ ቃረታና ማላ፥ ታፐ ህንተንታ ሻካናዉ ኮዪኖ።

\VS{18}ሽን ታን ህንተ ማታን ደእያ ዎደ ጻላላን ግደናን፥ ኡባ ዎደካ ሎኦባን ህንተ ኮየትያዋንታ ግዶፐ ሎአ።


\par }{\PP \VS{19}ታ ሲቆ ናቶ፥ ክርስቶሳ መታይ ህንተንቱን ቤታና ጋካናዉ፥ ማጫዉኖ ኦይꬃይ ሳክያ ኬና፥ ታን ህንተ ድራዉ ሳከታይ።

\VS{20}ሽን ታን ህንተንቶ ህርግያ ድራዉ፥ ሀእ ህንተ ማታ ባደ ህንተንቱና ዶናን ሃሳያንቶ፥ ዳሪ ዶሳይ።


\par }{\SH አጋርነ ሳር ሌምሱዋ
\par }
{\PP \VS{21}ሙሴ ህግያን ሞደቲደ ደአናዉ ኮይያዋንቶ፥ ህጊ ግያዋ ስስክቴ? አነ ታዉ ኦድተ።

\VS{22}አያዉ ጎፐ፥ ጾሳ ማጻፋይ፥ “አብራሃሞ ዳንጋጽራትፐነ ጎዳትፐ የለቴዳ ላኡ ናናይ ደኢኖ” ያጌ።
\XREF{}{{\XO 4:22 }{\XT{ዶመꬃ 16:15፤ 21:2}}}

\VS{23}ሽን ዳንጋጽራት ናአይ አሳይ ናኣ የልያ ማራዳንካ የለቴዳ፤ ቃይ ጎዳት ናአይ፥ ጾሳይ ስንꬃፐ እማና ጊደ ቃላ ገሌዳዋን የለቴዳ።


\par }{\PP \VS{24}ሀ ላኡ ማጫዋንቱ ላኡ ጫቆ ግድያ ሌምሶ። ኡንቱንቱፐ እትና፥ ሙሴዉ ህጊ እመቴዳ ሲና ደርያፐ ጫቁ ዬዳዉና፥ ባረ ናና አይለተꬃዉ የላዱ፤ እዛካ አጋሮ።

\VS{25}ሀ አጋራ አራብያ ጌተትያ ጋድያን ደእያ ሲና ደርያን ሌምሰታዉ፤ ቃይካ ሀእ ደእያ የሩሳላመን ሌምሰታዉ፤ አያዉ ጎፐ፥ የሩሳላመ ካታማይ ባረ ግዶን ደእያ አሳ ኡባና ሙሴ ህግያ አይለተꬃን ደኤ።

\VS{26}ሽን ሳሉዋን ደእያ የሩሳላመ አይለተꬃን ደኡኩ፤ እዛ ኑዉ አቶ ግዴዳ ሳሮ።

\VS{27}አያዉ ጎፐ፥ ጾሳ ማጻፋይ፥

\par }{\Q “ሀኔ፥ የላቤና ማንꬃቴ፥ ናሸታ፤

\par }{\QB የሉዋ ኦይꬃይ ኦይቂ ኤረናዉኔ፥

\par }{\QB ነ ኮሻ ꬎቁ ኦꬃደ እልላ!

\par }{\QB አያዉ ጎፐ፥ ባረ አስናና

\par }{\QB ደእያ ማጫዉንፐ፥

\par }{\QB ባረካ ደእያ ማጫዉንዉ

\par }{\QB ጮራ ናናይ ደአና”

\par }{\MM ያጌ።\XREF{}{{\XO 4:27 }{\XT{ኢሳ. 54:1}}}


\par }{\PP \VS{28}ታናዳን አማንያዋንቶ፥ ኑንካ ሳር ናኣ ይሳቃዳን፥ ጾሳይ ስንꬃፐ እማና ጊደ ቃላ ገሌዳ ናና።

\VS{29}ሽን ሄ ዎደ አሳ ማራዳን የለቴዳዌ፥ ጾሳ አያናይ ጌዳዋዳን የለቴዳዋ የደርስ ድጎዋዳን፥ ሀእካ ሄዋ ማላ።
\XREF{}{{\XO 4:29 }{\XT{ዶመꬃ 21:9}}}

\VS{30}ሽን ጾሳ ማጻፋይ ዋጊ? “ዳንጋጽራት ናአይ ጎዳት ናኣና እትፐ ላተና ድራዉ፥ ዳንጋጽራቶ እዝ ናኣና እትፐ ከሳ የዳ” ያጌ።
\XREF{}{{\XO 4:30 }{\XT{ዶመꬃ 21:10}}}

\VS{31}ሄዋ ድራዉ፥ ታናዳን አማንያዋንቶ፥ ኑን ጎዳት ናና ግድያዋፐ አትን፥ ዳንጋጽራት ናና ግዶኮ።




\par }\Chap{5}{\SH ክርስቶሳን አይለተꬃፐ ከሱሳ
\par }
{\PP \VerseOne{1}ኑን አይለተꬃይ ባይናን፥ ደአና ማላ፥ ክርስቶስ ኑና አይለተꬃፐ ከሴዳ፤ ስም ምኒደ ኤቂተ፤ ላኤንꬁዋ አይለተꬃ ሞርገ ምꬃን ዋጸቶፕተ።


\par }{\PP \VS{2}ስስተ፥ ታን ጳዉሎስ፥ ህንተንታ ያጋይ፤ ህንተ ቃጻረትያዋ ግዶፐ፥ ክርስቶስ ህንተንታ አይነ ማደና።

\VS{3}ቃጻረትያ ኡባቱ ህጊ ግያዋ ኡባ ፖሊደ ናጋናዉ በስያዋ ጉጃደ ቆፈꬃይ።

\VS{4}ህግያ ናጊደ ጽላናዉ ኮይያዋንቶ፥ ክርስቶሳፐ ሻከቴድታ፤ ጾሳ አꬎ ኬካተꬃፐካ ኩንዴድታ።

\VS{5}ኑና ግዶፐ፥ ኑን ጾሳ አያና ባጋና አማኑዋን ጽላናዉ ናሸቻን ናጌቶ።

\VS{6}አያዉ ጎፐ፥ ኑን ክርስቶስ የሱሳና እትፐ ደኦፐ፥ ሲቁዋን ኦꬅያ አማኑዋፐ አትን፥ ቃጻረትናካ፥ ቃጻረተናን አግናካ ኑና አይነ ማደና።


\par }{\PP \VS{7}ካሰ ሎኦ ዎጺታ፤ ሽን ቱማተꬃዉ ህንተ ኤኖ ጌና ማላ፥ ኦኔ ህንተንታ ድጌዳዌ?

\VS{8}ሀ ጭሙ ህንተንታ ጼሴዳ ጾሳፐ ይቤና።

\VS{9}አሳይ ግያዋዳን፥ ጉꬃ እርሹ ሙናቃ ኡባ ደንꬄ።

\VS{10}ህንተንቱ ሀራባ ቆፐናዋ ታን ጾሳን አማነታይ፤ ሽን ህንተንታ መትያ ኡራይ ኦና ግዶፐነ፥ ጾሳፐ ባረ ፕርዳ አካናዋ።


\par }{\PP \VS{11}ሽን ታናዳን አማንያዋንቶ፥ ታን ሀዋ ጋካናዉ ቃጻራይ ኮሽያዋ ኦድያዋ ግዶፐ፥ ታና አያዉ የደርሲኖ? ሄዌ ቱማ ግዶፐ፥ ታን ክርስቶሳ ማስቃልያባ ታማርስና አይነ መትያባይ ባዋ።

\VS{12}ህንተንታ መቶꬅያዋንቱ ባረንታ ባረንቶካ ጎይሬርክኖሻ!


\par }{\PP \VS{13}ህንተንታ ግዶፐ፥ ታናዳን አማንያዋንቶ፥ አይለተꬃፐ ከሳናዉ ጼሰቴድታ። ግዶፐነካ አይለተꬃፐ ህንተ ከሴዳዋን፥ ህንተ አሳተꬃ አሙ ህንተንታ ሞዶፖ። ሄዋ ድራ ሲቁዋን እቱ እቶ ሞደትተ።

\VS{14}አያዉ ጎፐ፥ ህጊ ኡባይ እት ሃሳያን ቃሸቴዳ፤ እካ፥ “ነ ሾሩዋ ነ ሁጲያዳን ሲቃ” ያግያዋ።
\XREF{}{{\XO 5:14 }{\XT{ዎጋ 19:18}}}

\VS{15}ሽን ህንተ እቱ እቱዋና ሳኤትያዋነ ሜተትያዋ ግዶፐ፥ ህንተ ህንተ ግዶን ዉረና ማላ ናገትተ።


\par }{\SH አያናነ አሹዋ
\par }
{\PP \VS{16}ሽን ስስተ፤ ጾሳ አያናይ ህንተንታ ካለꬅያዋ ግዶፐ፥ ህንተ አሹዋ አሙዋ ሙለካ ፖልክታ።

\VS{17}አያዉ ጎፐ፥ ኑ አሹ አሞትያዋ ጌሻ አያናይ እጼ፤ ቃይ ጌሻ አያናይ አሞትያዋ ኑ አሹ እጼ፤ ሀዋንቱ እቱ እቱዋና እጸቲኖ። ሄዋ ድራዉ፥ ህንተ ዶስያዋ ኦꬃናዉ ዳንዳይክታ።

\VS{18}ሽን ጾሳ አያናይ ህንተንታ ካለꬅያዋ ግዶፐ፥ ሙሴ ህጊ ህንተንታ ሞደና።


\par }{\PP \VS{19}አሹዋ ኦሱ ኤረቴዳዋ፤ እካ አዬ ጎፐ፥ ዎሹምያዋ፥ ቱናተꬃ፥ አꬌዳ ቱናተꬃ ኦሱዋ፥

\VS{20}ኤቃዉ ጎይንያዋ፥ ብትያዋ፥ ሞርከተꬃ፥ ፓሉማ፥ ቃናትያዋ፥ ሀንቁዋ፥ ባረና ዶስያዋ፥ ዋላቀትያዋ፥ እቱ እቱዋፐ ሻከትያዋ፥

\VS{21}አሳዋ አሞትያዋ፥ ማꬆትያዋ፥ የꬃንቻ ግድያዋነ ሀዋንታ ማላትያዋንታ። ካሰካ ታን ህንተንቶ ኦዴዳዋዳን፥ ሀዋንታ ማላትያዋንታ ኦꬅያዋንቶ ጾሳ ካዉተꬃን ገልያሳይ ባዋ።


\par }{\PP \VS{22}ሽን ጌሻ አያና አይፊ፥ ሲቁዋ፥ ናሸቻ፥ ሳሮተꬃ፥ ዳንዳያ፥ ኬካተꬃ፥ ሎኦተꬃ፥ አማነትያዋ፥

\VS{23}አሽከተꬃ፥ ባረ ሁጲያ ናግያዋ። ሄዋንታ ማላትያዋንታ ድግያ ህጊ ባዋ።


\par }{\PP \VS{24}ክርስቶሳ የሱሳባ ግድያዋንቱ ባረንቱ አሳተꬃ አ ኢታ ቆፋናነ አ አሙዋና እትፐ ማስቃልያ ቦላን ምስማርያን ꬍሺደ ካቄድኖ።

\VS{25}ኑዉ ጌሻ አያናይ ደኡዋ እሞዋፐ ጉይያን፥ ኑና ቃይ እ ካለꬆ።

\VS{26}አነ ኦቶረትያዋ፥ ዎይ እቱ እቱዋ ሀንቀꬅያዋ፥ ዎይ እቱ እቱዋ ቃናትያዋ አጎይተ።




\par }\Chap{6}{\SH እቱ እቱዋና ማደትያዋ
\par }
{\PP \VerseOne{1}ታናዳን አማንያዋንቶ፥ ህንተናን ጌሻ አያናን ደእያዋንቱ እት ኡራይ አይ ባይዙዋ ኦꬂደ፥ ቤቶፐካ፥ አሽከተꬃ አያናን አ ሱርስተ፤ ቃይ ህንተ ፓጨተና ማላ፥ ህንተ ሁጲያ ናግተ።

\VS{2}እቱ እቱዋ ቶኩዋ ቶክተ፤ ሄዋ ኦꬅያዋን ክርስቶሳ ህገዉ አዛዘቲታ።

\VS{3}አያዉ ጎፐ፥ እት ኡራይ አይነ ሀነናን ደኢደ፥ እትባ እ ሀኔዳዋ አዉ ማላቶፐ፥ ባረ ሁጲያ ጭሜ።

\VS{4}ሽን አሳይ ኡባይ ሁጲያን ሁጲያን ባረ ኦሱዋ ፓጮ፤ ሄዋፐ ጉይያን፥ ሀራ አሳዋና ልከናን፥ ባረ ሁጰ ኦሱዋ ጻላላን አማነትያዋ ደማና።

\VS{5}አያዉ ጎፐ፥ አሳይ ኡባይ ሁጲያን ሁጲያን ባረፐ ናገትያዋ ኦꬃና በሴ።


\par }{\PP \VS{6}ሽን ጾሳ ቃላ ታማርያዌ ባረዉ ደእያ ሎኦባ ኡባ ባረና ታማርስያዋና ሻኮ።


\par }{\PP \VS{7}ህንተንታ ህንተረካ ጭሞፕተ። ኦንነ ጾሳ ቦላ ቅሊጫናዉ ዳንዳየና፤ አያዉ ጎፐ፥ አሳይ ባረ ዘርያዋ ዛረꬂደ ቆይጫና።

\VS{8}ባረ አሹዋ አሙዋን ዘርያዋ ግዶፐ፥ አሹዋ አሙዋፐ ሀይቁዋ ቆይጫና። ሽን ጾሳ አያናን ዘርያዋ ግዶፐ፥ ጾሳ አያናፐ መꬍና ደኡዋ ቆይጫና።

\VS{9}አነ ሎኦ ኦሱዋ ኦꬃናዉ ምኖይተ። አያዉ ጎፐ፥ ኑን ምን ኦꬆፐ፥ ቆይጭያ ዎዲ ስንꬃፐ ያናዋ።

\VS{10}ሄዋ ግዶፐ ሀ ኦꬃናዉ ኑን ዳንዳይያዋን፥ አሳ ኡባዉ ሎኦባ ኦꬆይተ፤ ሽን ኡባፐ አꬂደ፥ ኑናና አማኑዋን ደእያዋንቶ ሎኦባ ኦꬆይተ።


\par }{\SH ዉርሰꬃ ዞርያነ ሳሮታ
\par }
{\PP \VS{11}ታን ታ ኩሽያን፥ አይ ማላ ዎልቃማ ፕዶላቱዋን፥ ሀዋ ህንተንቶ ጻፋድታንቶ በእተ።

\VS{12}አሳ ስንꬃን ሎኢደ ቤታናዉ ኮይያ ኡባቱ፥ ህንተ ቃጻረታና ማላ ኮዪኖ፤ ሽን ሄዋ ኡንቱንቱ ኦꬅያዌ ባረንቶ ክርስቶሳ ማስቃልያ ድራዉ የደርሰተናን አታና ጻላላሳ።

\VS{13}አያዉ ጎፐ፥ ኡንቱንቱ ህንተ ቃጻረቴዳዋን ጬቀታናዉ ህንተንታ ቃጻረትኖ ጊኖፐ አትን፥ ሀራይ አቶ ቃጻረቴዳዋንቱካ ባረንቱ ሁጰዉ ሙሴ ህግያ ናግክኖ።


\par }{\PP \VS{14}ሽን አላሚ ታዉ ካቀትና፥ ታንካ አላመዉ ካቀቴዳ የሱስ ክርስቶሳ ማስቃልያፐ አትን፥ ታን ጬቀትያባይ ሀራባይ ታፐ ሃኮ።

\VS{15}አያዉ ጎፐ፥ ክርስቶስ የሱሳን ኦራꬃ መታ ግድያዌ ማዴፐ አትን፥ ቃጻረትናካ ቃጻረተናን አግናካ አይነ ማደና።

\VS{16}ሀ ዎጋን ሀመትያ ኡባቱዋ ቦላንነ ጾሳ አሳ ኡባ ቦላ፥ ሳሮተꬃይነ ማሮተꬃይ ግዶ።


\par }{\PP \VS{17}ታን የሱሳዉ ማይቴዳ ማላ ታ ቦላን ቶኬዳ ድራዉ፥ ሀዋፐ ስንꬃዉ እት አሳይካ ታና መቶꬆፖ።


\par }{\PP \VS{18}ታናዳን አማንያዋንቶ፥ ኑ ጎዳ የሱስ ክርስቶሳ አꬎ ኬካተꬃይ ህንተንቱና ግዶ። አመንእ።


\par }