\NormalFont\ShortTitle{ኢዮባ}

{\MT ኢዮባ ማጻፋ

\par }{\IMT ገሉዋ

\par }{\IP ኢዮባ ማጻፋን ኑን በእያ ታርኪ፥ ዳሮ ቱጋይነ ባሻይ ጋኬዳ እት ኬካ ብታንያባ ኦድያ ታርክያ። ሀ ብታኒ ባረ ናናቱዋ ኡባፐነ ባረ ዱረተꬃ ኡባፐ መላ አቴዳ አሳ። ሄዋ ቦላካ ቃይ ኢታ ማይꬃን ሾጨቲደ ሳከቴዳ። ሄዋፐ ጉይያን ግንጹዋ ጻፉዋን ቆንጭሴዳ ሄዙ ሃሳያቱዋን ኢዮብ ነ ኢዮባ ላገቱ ሀ ሳኩዋን ባረንቶ ስሰቴዳዋ ሃሳዬድኖ። ዉርሰꬃን ቃይ ጾሳይ ኢዮባዉ ቆንጬዳ።

\par }{\IP ኢዮባ ላገቱ ኢዮባ ጋኬዳ መቱዋ ቦላ ቆፋ እሚደ፥ በንፐ ባረንቱ ኤርያ አማኑዋ ዎጋን ባሰቲደ እሚኖ። ሄዋ ድራዉ ኡንቱንቱ፥ “ጾሳይ ኬካ አሳዉ ሎኦባ እሜ፤ ሽን ኢታ አሳ ሙሬ። ሄዋ ማራን ኢዮባ ሀ መቱ ኡባይ ጋኬዳዌ፥ እ ናጋራ ኦꬄዳ ድራሳ ግዳናዉ ኮሼ” ያጊኖ። ሽን ኢዮብ ጌሻነ ኬካ አሳ ግዴዳ ድራዉ፥ ሀዋ ማላ ሙሩዋ በስያ አሳ ግደና። ኡባ ቃይ ኤረተና ቃንእሸ ግዴዳዌ፥ አ ማላትያ ኬካ አሳ ቦላ ሀዋ ማላ ሙሩዋ ዎꬌዳ። ኢዮባ አማኑ ሳኣፐ ደሸናን ꬎዮፐካ፥ ልከ ፕርዳ ፕርዲደ፥ ባረና ሀ ሀርግያ ቃሹዋፐ ብላና ማላነ በን ደኦ ዛራና ማላ፥ ምንሲደ ዎስያዋ አግቤና።

\par }{\IP ጾሳይ ኢዮብ ኦቼዳ ኦሻዉ እቶ እቶ ዛሩዋ እምቤናዋ ግዶፐነ፥ አ አማኑዋ ምኖተꬃ ናሺደ፥ ባረ ጾሳተꬃ ዎልቃነ ባረ አꬌዳ ኤራ ማላልስያ ግንጹዋ ሃሳያን ቆንጭሴዳ። ሄዋፐ ጉይያን ኢዮብ ጾሳይ ዎልቃማ ግድያዋነ አꬌዳ ኤራንቻ ግድያዋ ኤሪደ፥ ጻላንነ ሀንቁዋን ኩሜዳ ቃላቱዋ ሃሳዬዳዎ ካዮቲደ፥ ናጋራፐ ስሜዳ።

\par }{\IP ዉርሰꬃን ግንጹዋ ግደና የዳ ጻፉዋን ጻፈቴዳ ሳኣን ኢዮባ ደኡ በንሳ ስሜዳዋዋነ አቁዋ ባጋና ግዶፐ፥ ካሰዋፐ ዳኮ ዳሩዋ ደሜዳዋ በኤቴ። ኢዮባ ላገቱ አ ጋኬዳ መቱ ሀቃና ዬደንቶ ኡንቱንቶ ገልቤና ድራዉ፥ ጾሳይ ኡንቱንታ ምኖ ሴራ ሴሬዳ። ሜዘ አማኑዋ ቆፋፐ ጾሳይ ዎልቃማ ግድያዋ ኤሬዳዌ ኢዮባ ጻላላ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO እዮበ ፓጨቱሳ
{\IOR{1:1—2:13}}

\par }{\IO ኢዮባነ አ ላገꬃቱዋ ፓሉምያ
{\IOR{3:1—37:24}}

\par }{\IO መꬍና ጎዳይ ኢዮባዉ እሜዳ ዛሩዋ
{\IOR{38:1—41:34}}

\par }{\IO እዮበ አንጁዋ ዛር ደሙሳ
{\IOR{42:1-17}}



\par }{\MS እዮበ ፓጨቱሳ

\par }\ChapOne{1}{\MR (1:1—2:13)

\par }{\SH ሴጻናይ ኢዮባ ፓጫናዳን ጾሳይ ሸንያ እሜዳ
\par }
{\PP \VerseOne{1}ኡጻ ግያ ቢታን ኢዮባ ግያ እት ብታኒ ደኤ፤ እ ቶሺ ባይናነ ሱረ አሳ፤ ጾሳዉ ያዪደ፥ ኢታባፐካ ሃኬዳ አሳ።

\VS{2}አዉ ላፑን አቱማ ናናቱነ ሄዙ ማጫ ናናቱ የለቴድኖ።

\VS{3}ማጹዋ ግዶፐ፥ አዉ ላፑን ሻኡ ዶርሳቱ፥ ሄዙ ሻኡ ጋሎቱ፥ እቼሹ ጼቱ ዋꬃ ቦራቱ፥ እቼሹ ጼቱ ማጫ ሀረቱነ ሎይꬅ ዳሮ ቆማቱ ደኢኖ። አዋይ ዶልያ ባጋና ደእያ አሳ ኡባፐ እ አꬌዳ ዱረ አሳ።


\par }{\PP \VS{4}አ አቱማ ናናቱ ባረንቱ ሶን ባረንቱ ሶን፥ ካል ካል ግብራ ጊግሲደ፥ ባረንቱ ሄዙ ምቼቱዋ ባረንቱና ማናዉነ ኡሻናዉ ጼሲኖ።

\VS{5}ግብራ ጋላሳቱ ፖለቴዳ ዎደ፥ ኢዮብ ዎንታ ጉራና ደንዲደ፥ ባረ ናናቱዋ እቱዋ እቱዋ ሱንꬃን ጹግያ ያርሹዋ ያርሼ። እ ሄዋ ኦꬅያዌ፥ “ታ ናናቱ ባረንቱ ዎዛናን ጾሳ ሸቂደ፥ ናጋራ ኦꬄድኖንቶነ” ጊደ ህርጌዳ ድራሳ። እ ኡንቱንታ ጌሻናዉ ሄዋ ኡባ ገደ ኦꬄ።


\par }{\PP \VS{6}እት ጋላስ ጾሳ ኪታንቻቱ መꬍና ጎዳ ስንꬃን ቤታናዉ ዬድኖ፤ ሴጻናይካ ቃይ ኡንቱንቱና ዬዳ።
\XREF{}{{\XO 1:6 }{\XT{ዶመꬃ 6:2}}}

\VS{7}መꬍና ጎዳይ ሴጻና፥ “ላ ኔን ሀቃፐ ያድ?” ያጌዳ።

\par }{\PP ሴጻናይ መꬍና ጎዳዉ፥ “ታን ሳኣን ኡባን ያነ ሃነ ዩይያሳፐነ ስመረትያሳፐ ያድ” ያጊደ ዛሬዳ።


\par }{\PP \VS{8}መꬍና ጎዳይ ሴጻና፥ “ያትና፥ ታ ቆማ ኢዮባ አኬካደ በኣድ? ሳኣ ቦላን አ ማላትያ ቶሺ ባይናነ ሱረ አሳይ ሙለካ ባዋ። እ ጾሳዉ ያይያ፥ ኢታባፐካ ሃኬዳ አሳ” ያጌዳ።


\par }{\PP \VS{9}ሴጻናይ፥ “ቱሙ ኢዮብ ነዉ ጮ ያዪ?\XREF{}{{\XO 1:9 }{\XT{ሳፃ 12:10}}}

\VS{10}አነ አ ሶ አሳነ አዉ ደእያዋ ኡባ ኔን ድራደ ናጋበይኪ? እ ኦꬅያ ኦሱዋ ኡባ ኔን አንጄዳ ድራዉ፥ አ መህያ ዉዲ ቢታ ኡባ ቦላን ዳሬዳ።

\VS{11}ሽን ኔን ነ ኩሽያ የዳደ፥ አዉ ደእያ ማጹዋ ኡባ ሾጫንቶ፥ እ ኔና ቱሙ ነ ስንꬃን ሸቃና” ያጌዳ።


\par }{\PP \VS{12}መꬍና ጎዳይ ሴጻና፥ “ኤኖ፥ አዉ ደእያባይ ኡባይ ነ ኩሽያና። ሽን ኔን አ ቦቾፓ” ያጌዳ። ሄዋፐ ጉይያን፥ ሴጻናይ መꬍና ጎዳ ስንꬃፐ ከሲደ ቤዳ።


\par }{\PP \VS{13}እት ጋላስ ኢዮባ አቱማ ናናቱነ ማጫ ናናቱ ባረንቱ ባይራ እሻ ሶን ሚደነ ዎይንያ ኤሳ ኡሺደ ደኢኖ።

\VS{14}ያትሽን እት ብታኒ ኢዮባኮ ዪደ፥ “ኑን ቦራቱዋ ዋጺደ ጎሽሽን፥ ሀረቱካ ኑ ማታን ማታ ሚደ ደእሺና፥

\VS{15}ሳባ ቢታ አሳቱ አኬከናን ዪደ፥ ኦላ ከሴድኖ፤ ያቲደ ኡባካ አክ ቤድኖ። ቃይ ቆማቱዋካ ቃራ ማሻን ቡሳኬድኖ። ያትና፥ ታ ጻላላይ አታደ፥ ሀ ሀኔዳዋ ነዉ ኦዳናዉ ያድ” ያጌዳ።


\par }{\PP \VS{16}እ ብሮ ሃሳይሽን፥ ሀራ ብታኒ ዪደ፥ “ጾሳ ታማይ ሳሉዋፐ ዎꬊደ፥ ዶርሳቱዋነ ዶርሳቱዋ ሄምያዋንታ ሜዳ። ያትና፥ ታ ጻላላይ አታደ፥ ሀ ሀኔዳዋ ነዉ ኦዳናዉ ያድ” ያጌዳ።


\par }{\PP \VS{17}እ ብሮ ሃሳይሽን፥ ሀራ ብታኒ ዪደ፥ “ካላዳዌቱዋ ቢታፐ ሄዙ ጩጉዋን ሻከቴዳ ፓናቱ ዪደ፥ ኑና ኦሊደ፥ ጋሉዋ ኡባ አክ ቤድኖ፤ ቆማቱዋካ ቃራ ማሻን ቡሳኬድኖ። ያትና፥ ታ ጻላላይ አታደ፥ ሀ ሀኔዳዋ ነዉ ኦዳናዉ ያድ” ያጌዳ።


\par }{\PP \VS{18}እ ብሮ ሃሳይሽን፥ ሀራ ብታኒ ዪደ፥ “ነ አቱማ ናናቱነ ማጫ ናናቱ ባረንቱ ባይራ እሻ ሶን ሚደነ ዎይንያ ኤሳ ኡሺደ ደእሺና፥

\VS{19}ዎልቃማ ጎቲ አኬከናን ባዙዋፐ ደንዲደ፥ ጎልያ ኡባና ሾጬዳ። ጎሊ ኡንቱንቱ ቦላ ኩንድና፥ ናናቱ ሀይቄድኖ። ያትና፥ ታ ጻላላይ አታደ፥ ሀ ሀኔዳዋ ነዉ ኦዳናዉ ያድ” ያጌዳ።


\par }{\PP \VS{20}ሄዋፐ ጉይያን፥ ኢዮብ ደንዲደ፥ ካዮ ባረ ማዩዋ ፔꬊደ፤ ባረ ሁጲያካ ሜደቴዳ። ቢታን ጉፋኒደ ጾሳዉ ጎይኒደ፥

\VS{21}ሀዋዳን ያጌዳ፤

\par }{\Q “ታን ታ አት ኡሉዋፐ ካሎ የለታድ፤

\par }{\QB ሀይቂያ ዎደካ ታን አካደ ብያባይ ባዋ።

\par }{\Q መꬍና ጎዳይ እሜዳ፤

\par }{\QB መꬍና ጎዳይ ዛሪደ አኬዳ።

\par }{\Q መꬍና ጎዳ ሱንꬃይ ጋላተቶ” ያጌዳ።


\par }{\PP \VS{22}ሀ ኡባንካ ኢዮብ ናጋራ ኦꬅቤና፤ ጾሳ አማሳልቤና።




\par }\Chap{2}{\SH ኢዮባ ላኤንꬆ ፓጭያ
\par }
{\PP \VerseOne{1}ሀራ ጋላስካ ቃይ ጾሳ ኪታንቻቱ መꬍና ጎዳ ስንꬃን ቤታናዉ ዬድኖ፤ ሴጻናይካ ቃይ ኡንቱንቱና እትፐ አ ስንꬃን ቤታናዉ ዬዳ።

\VS{2}መꬍና ጎዳይ ሴጻና፥ “ላ ኔን ሀቃፐ ያድ?” ያጌዳ።

\par }{\PP ሴጻናይ መꬍና ጎዳዉ፥ “ሳኣን ኡባን ያነ ሃነ ዩይያሳፐነ ስመረትያሳፐ ያድ” ያጌዳ።


\par }{\PP \VS{3}መꬍና ጎዳይ አ፥ “ታ ቆማ ኢዮባ አኬካደ በኣድ? ሳኣ ቦላን አ ማላትያ ቶሺ ባይናነ ሱረ አሳይ ሙለካ ባዋ። እ ጾሳዉ ያይያ፥ ኢታባፐካ ሃኬዳ አሳ። ጋሱ ባይናን ታን አ ꬋይሳና ማላ፥ ኔን ታና ደንꬅናካ፥ ሀእ ጋካናዉ እ ባረ ሱረተꬃን ምን ኤቄዳ” ያጌዳ።


\par }{\PP \VS{4}ሴጻናይ ዛሪደ ጾሳ፥ “ ‘ጋልባ ድራዉ ጋልባ አኮ!’ ያግያዋዳን፥ አሳይ ባረ ሸምፑዋ ድራዉ፥ ባረዉ ደእያዋ ኡባ እማና።

\VS{5}ሽን ኔን ነ ኩሽያ የዳደ፥ አ አነ ሾጫ። ያትንቶ እ ኔና ቱሙ ነ ስንꬃን ሸቃና” ያጌዳ።


\par }{\PP \VS{6}መꬍና ጎዳይ ሴጻና፥ “ኤኖ፥ አ ዎꬎፓፐ አትና፥ አ ቦላ ኔን ኮዬዳዋ ኦꬃናዉ ዳንዳያሳ” ያጌዳ።


\par }{\PP \VS{7}ሄዋፐ ጉይያን፥ ሴጻናይ መꬍና ጎዳ ስንꬃፐ ከሲደ፥ ኢዮባ ገድያፐ ሁጲያ ጋካናዉ ኢታ ማዱꬃይ አ ቦላ ከሳናዳን ኦꬄዳ።

\VS{8}ያትና፥ ኢዮብ ብድንꬃ ቦላ ኡቲደ፥ ኮንኣን ባረና ጎዴዳ።


\par }{\PP \VS{9}አ ማቻታ አ፥ “ሀእ ጋካናዉካ ኔን ነ ሱረተꬃን ምና ኡታዲ? ጾሳ ሸቃደ ሀይቃ” ያጋዱ።


\par }{\PP \VS{10}እ ዛሪደ እዞ፥ “ኔን ቦዛ ማጫ አሳዳን ሃሳያዳ። ኑን ጾሳፐ ሎኦባ አክ አኪደ፥ ኢታባ አኮኮየ?” ያጌዳ።

\par }{\PP ሀ ኡባንካ ኢዮብ ባረ ጌዳዋን ናጋራ ኦꬅቤና።


\par }{\SH ሄዙ ኢዮባ ላገꬃቱ አ በአናዉ ዬድኖ
\par }
{\PP \VS{11}ኢዮባ ላገቱ ሄዛቱ፥ ተማና ቢታፐ ኤልፋዝ፥ ሹሀ ቢታፐ ብልዳድነ ናእማ ቢታፐ ጾፋር ኢዮባ ቦላ ጋኬዳ መቱዋ ስሴዳ ዎደ፥ አዉ ቃረታናዉነ አ ምንꬃናዉ ባረንቱ ሶፐ ባረንቱ ሶፐ ቃገቲደ፥ እትፐ አኮ ዬድኖ።

\VS{12}ኡንቱንቱ አ ሃኩዋን ግዲደ ጼልያ ዎደ፥ እ ኢዮባ ግድያዋ ኤርበይክኖ። ጉየፐ አ ግድያዋ ኤሬዳ ዎደ፥ ባረንቱ ቃላ ꬎቁ ኦꬂደ ዬኬድኖ፤ ባረንቱ ማዩዋካ ፔꬊደ፥ ባረንቱ ሁጲያን ባና ቆሌድኖ።

\VS{13}ሄዋፐ ጉይያን፥ ኡንቱንቱ አናና ላፑን ጋላሳነ ላፑን ቃማ ቢታን ኡቴድኖ። አ ሳኩ ሎይꬅ ዳሬዳዋ ኡንቱንቱ በኤዳ ድራዉ፥ አዉ አይ አሳይነ ቃላካ ቃትቤና።




\par }{\MS ኢዮባነ አ ላገꬃቱዋ ፓሉምያ

\par }\Chap{3}{\MR (3:1—37:24)

\par }{\SH ኮይሮ ሃሳያቱዋን ኢዮብ ባረ የለቴዳ ጋላሳ ሸቄዳ
\par }
{\PP \VerseOne{1-2}ሄዋፐ ጉይያን፥ ኢዮብ ባረ ዶና ዶዪደ፥ ባረ የለቴዳ ጋላሳ ሀዋዳን ያጊደ ሸቄዳ፤
\XREF{}{{\XO 3:1-2 }{\XT{ኤር. 20:14-18}}}

\VS{3}“ታን ሻሃረቴዳ ቃማይነ ታን የለቴዳ ጋላሳይ ጮ ꬋይኖ!

\VS{4}ሄ ጋላሳይ ꬉማ ግዶ፤ ቦላ ጾሳይ ሄ ጋላሳ ሸነኮ ጎ፤ አ ቦላን ፖኡካ ፖኦፖ።

\VS{5}ሌሌዳ ꬉማይነ ሻኖቹ አ ጎዞ፤ አ ሻሪ ካሞ፤ አ ፖኡዋካ ꬉማይ ገንꬆ።

\VS{6}ሄ ጋላሳ ቃማ ꬍጵ ጎ ꬉማይ ኦይቆ። ላይꬃ ግዶን ደእያ ጋላሳቱዋን እ ፓይደቶፖ፤ አግናቱዋ ፓይዱዋንካ ገሎፖ።

\VS{7}ሄ ጋላሳ ቃማይ ቃሚደ ዎንቶፖ፤ ናሸቻ እልልሳይካ አን ስሰቶፖ።

\VS{8}ሌዋታና ግያ ዳዊያ ደንꬃናዉ ሎሄዳ ሻሬቾቱ ሄ ጋላሳ ሸቂኖ።

\VS{9}ሄ ቃማዉ ባካልያ ጾልንቲ ፖኦፖ፤ ፖኡዋ ናጊደካ ደሞፖ፤ ዎንታ ጻልቂካ አዉ ጻልቀቶፖ።

\VS{10}ሄ ቃማይ ታን ታ አት ኡሉዋን ሻሃረተናዳንነ ሀ መቱዋ በኤናዳን ተእቤና ድራዉ፥ ሸቀቴዳዋ ግዶ።


\par }{\PP \VS{11}“ታን ታ አት ኡሉዋን ሃꬃ ከሳርክታሻ! ታ አት ኡሉዋፐ የለታ ዎꬋነ ሀይቃርክታሻ!

\VS{12}ታ አታ ታና አያዉ ባረ ክዉዋን እድማዴሻ? ባረ ꬋንꬃካ ታና አያዉ ꬋንꬃዴሻ?

\VS{13}ሄ ዎደ ታን ሀይቄዳዋ ግድንቶ፥ ሀእ ሸምፓደ ገምእሻድ ሽን!

\VS{14}ኮለቴዳ ሳአቱዋ ባረንቶ ዛረꬅ ኬጼዳ ሳኣ ካተቱዋናነ ኡንቱንታ ዞርያዋንቱና፥

\VS{15}ዎርቃይ ደእያነ ባረንቱ ጎልያን ብራ ኩንꬄዳ ሞድያዋንቱና እትፐ ዱፉዋን ግሳድ ሽን!

\VS{16}ዎይ አት ኡሉዋፐ ቦሸቲደ የለቴዳ ናኣዳን፥ ዎይ ጋላሳ ፖኡዋ አይነ በእቤና ቦሸቶዋዳን፥ ታን ቢታ ግዶን ቆሰታ ድጋርክታሻ!

\VS{17}ዱፉዋን ኢታቱ ባረንቱ ኢታ ኦሱዋ አጊኖ፤ ያን ዳቡራንቻቱካ ሸምፒኖ።

\VS{18}ሄ ሳኣን ቃሸቶ አሳቱካ ሸምፒደ ናሸቲኖ፤ ኦሱዋ ኦስስያዋንቱ ዋሱዋ ኡንቱንቱ ሄዋን ስስክኖ።

\VS{19}ጉꬃይ ዳሩካ ያን ደኤ፤ አይሊካ ባረ ጎዳዉ አይለትያሳፐ ከሴ።


\par }{\PP \VS{20}“መቱዋን ደእያዋንቶ ፖኡ አያዉ እመቴዴ? ደኡ ጫምያዋንቶ፥

\VS{21}ሀይቁ ያንዴሻ ጊደ አሞትና፥ ዬናን እጽያዋንቶ፥ ቆስ ዎꬄዳ ዱረታ ኮይያዋፐ አꬂደ፥ ሀይቁዋ ኮይያዋንቶ፥
\XREF{}{{\XO 3:21 }{\XT{ሳፃ 9:6}}}

\VS{22}ዱፉዋ ቢደ ጋክያ ዎደ፥ ናሸቻንነ እልልሳን ፖጩምያዋንቶ ደኡ አያዉ እመቴዴ?

\VS{23}ኦጊ ባይ ክቼዳ ኡራዉ፥ ጾሳይ አ ዩሹዋ ድር ድጌዳ ኡራዉ ፖኡ አያዉ እመቴዴ?

\VS{24}ካዩ ታዉ ቁማ ግዴዳ፤ ታ ኦሊ አገናን ጎግያ ሃꬃ ማላ።

\VS{25}ታን ያዬዳዌ ታ ቦላ ጋኬዳ፤ ታን ዳጋሜዳዌካ ታናን ሀኔዳ።

\VS{26}ታዉ መቶፐ አትና፥ ሳሩ፥ ዎፓይነ ሸምፑ ባዋ” ያጌዳ።




\par }\Chap{4}{\SH ኤልፋዝ ኮይሮ ሃሳዬዳ ሃሳያ
\par }
{\R (4:1—14:22)

\par }{\PP \VerseOne{1}ሄዋፐ ጉይያን፥ ቴማና ቢታፐ ዬዳ ኤልፋዝ ዛሪደ፥ ሀዋዳን ያጌዳ፤

\VS{2}“እት ኡራይ ኔናና ጻሊደ ሃሳዮፐ፥ ኔን ሀንቀታኒ? ሽን ሃሳየናንነ አጋናዌ ኦኔ?

\VS{3}በአ፥ ኔን ዳሮቱዋ ታማርሳዳ፤ አርጋጬዳ ኩሸቱዋካ ምንꬃዳ።

\VS{4}ነ ቃላይ ꬉበቴዳዋንታ ምንስ ኤሴ፤ ዳቡሬዳ ጉልባታቱዋካ ምንꬄ።

\VS{5}ሽን ሀእ መቱ ኔኮ ዬዳ፤ ኔን ገንጫበይካ። መቱ ኔና ጋክና፥ ኔን ሻቢረታዳ።

\VS{6}ኔን ጾሳዉ ያይያዌ ኔና አማንꬂደ ዎኔ? ነ ሀመትያ ሱረ ሀመታይ ነዉ ህዶታ ግደኔ?


\par }{\PP \VS{7}“አነ ኔን ሀእ ቆፓ: ጌሻ ግዴዳ አሳን ꬋዬዳዌ ኦኔ? ዎይ ሱረ አሳይ ሀቃን ꬎቆለቲደ ꬋይ ኤሪ?

\VS{8}ታን በኤዳዋዳን፥ ኢታተꬃ ጎሺደ፥ መቱዋ ዘርያዋንቱ ኢታተꬃነ መቱዋ ጫካና።

\VS{9}ኡንቱንቱ ጾሳፐ ከስያ ሸምፑዋን ፑነቲደ ባያና፤ አ ሀንቁዋ ሱሉዋንካ ኡንቱንቱ ሜተት ꬋያና።

\VS{10}ኢታቱ ጉድያነ ዳርያ ጋሞቱዋ ማላ፤ ሽን ጾሳይ ኡንቱንቱ አቻ መንꬄ።

\VS{11}ሻንካቲደ ኦይቄዳዋ ማናዉ አቻ ꬋያ ጋሞቱዋዳን፥ ኢታቱ ኮሻን ሀይቂኖ፤ ኡንቱንቱ ናናቱካ ላለቲኖ።


\par }{\PP \VS{12}“እት ጋላስ እት ጹራይ ታኮ ዬዳ፤ ሄ ጹራይ ሳሱከቲደ፥ ታ ሀይꬃን ዎꬌዳ።

\VS{13}ቃማ ገምእሹዋ ፓኑርሽን፥ ታና ኢታ አኩሙ ኡንኤꬄዳ።\XREF{}{{\XO 4:13 }{\XT{ኢዮባ 33:15}}}

\VS{14}ታና ያሻይነ ኮኮርሳይ ኦይቄዳ፤ ታ መቀꬃ ኡባ ጋጅ ጋጅሴዳ።

\VS{15}ጫርኩ አꬊደ ታ ሶምኡዋ ፕቲደ፥ ታ ስንꬃና አꬌዳ፤ ዳጋማፐ ደንዴዳዋን ታ ቦላን ደእያ ብናናይ ኤቄዳ።

\VS{16}እ ታ ስንꬃን ኤቄዳ፤ ሽን እ አየንቶ ታን ሻካደ ኤራናዉ ዳንዳያበይከ። ሄዋፐ ጉይያን፥ ጮኡ ጌዳሳፐ ሀዋዳን ያግያ ኮሻ ስሳድ፤

\VS{17}‘ሀይቂያ አሳይ ጾሳ ስንꬃን ጽሉዋ ግዲደ ቤታናዉ ዳንዳዪ? ዎይ አሳይ ባረና መꬌዳዋ ስንꬃን ጌሻ ግዲደ ቤታናዉ ዳንዳዪ?

\VS{18}ጾሳይ ባረ ቆማቱዋን አማነተና፤ ባረ ኪታንቻቱዋንካ ባይዙዋ ደሜ።

\VS{19}ያትና፥ ኡርቃፐ መቴዳዋንቱን፥ ኡንቱንቱ ደኡዋ ባሱ ባና ግዴዳዋንቱን፥ ብልኣፐካ ኤሌሊደ ዎቂያዋንቱን አይ ኬሻ ዳሮ ባይዙ ቤታንዴሻ!

\VS{20}ዎንታ ፓጻ ደእያ አሳይ ኦማርስ ጋካናዉ፥ ኦንነ ሀሳየናን ደእሺና ሀይቄ።

\VS{21}ኡንቱንቱ ደኡዋ ሽካሊ ሾደት ዎꬍያ ዎደ፥ ኡንቱንቱ አꬌዳ ኤራተꬃ ደመናን ሀይቂ ባዪኖ’ ያግያዋ ስሳድ።




\par }\Chap{5}{\PP \VerseOne{1}“ኢዮባ፥ አነ ጼሳ! ሽን ኦኔ ነዉ ኮያናዌ? ኪታንቻቱዋፐ ኦኮ ስማኒ?

\VS{2}ኤያ ኡራ ላንጪ ዎꬌ፤ አኬካይ ፓጬዳ ኡራካ ቃናቲ ꬋይሴ።

\VS{3}ኤያ ኡራይ ምኒደ ደእያዋ ታን ታ ሁጲያን በኣድ፤ ሽን ኤለካ ታን አ ጎልያ ሸቃድ።

\VS{4}አ ናናቱ ሳሩ ባይና ሳን ደኢኖ፤ ኡንቱንቱ ችሎታን፥ ማዲደ ሃሳይያዌ ባይና ሳን ፕርዳ ꬋዬድኖ።

\VS{5}እ ሺሼዳ ካꬃ ኮሻቴዳዋንቱ ማና፤ አጉንꬃ ግዶን ሞኬዳዋካ ኡንቱንቱ አዉ አግክኖ። ሳመቴዳዋንቱ አ ማጹዋ አካናዉ ያረቲኖ።

\VS{6}ቱጋይ ባናፐ ከሰና፤ መቱካ ቢታፐ ሞከና።

\VS{7}ታማይ ፑደ ፕርያዋዳን፥ አሳይ መቶ የለቴዳ።


\par }{\PP \VS{8}“ታና ግድንቶ፥ ታን ጾሳኮ ሺቃና፤ ታ ሞቱዋካ አ ስንꬃን ዎꬃና።

\VS{9}ፕልጊደ ኤራናዉ ዳንዳየተና ዎልቃማባቱዋነ ፓይዱ ባይና ኦራꬃባቱዋ ጾሳይ ኦꬄ።

\VS{10}እራ ቢታን ቡክሴ፤ ጋድያዉካ ሃꬃ የዴ።

\VS{11}ቶሸቴዳዋንታ ቦንቼ፤ ካዮትያዋንታካ ምንꬂደ ናሸቼ።

\VS{12}ገናንቻቱዋ ሀልቹዋካ ሀልሴ፤ ሄዋ ድራዉ፥ ኡንቱንቱ ኩሽያ ኦሱ ፖለተና።

\VS{13}አꬌዳ ኤራንቻቱዋ እ ኡንቱንቱ ገንያን ኦይቄ፤ ጌላቱዋ ማቁዋካ አꬅ የጌ።
\XREF{}{{\XO 5:13 }{\XT{1 ቆሮ. 3:19}}}

\VS{14}ኡንቱንቶ ጋላሳይ ꬉማና፤ ጋላሳ ሴታንካ ኡንቱንቱ ሄካ ብላህያዳን ታታፋና።

\VS{15}ህዬሳቱዋ እ ኡንቱንቱ ሞርከቱ ማሻፐ አሼ፤ እ ኡንቱንታ ዎልቃማቱዋ ኩሽያፐካ ዎꬅ አኬ።

\VS{16}ሄዋ ድራዉ፥ ህዬሳቶ ህዶታይ ደኤ፤ ኢታ አሳቱዋ እ ጮኡ ኦꬄ።


\par }{\PP \VS{17}“ጾሳይ ሴርያ ኡራይ አንጀቴዳዋ፤ ሄዋ ድራዉ፥ ኡባ ዳንዳይያ ጾሳ ሴራ ካꬎፓ።\XREF{}{{\XO 5:17 }{\XT{ሌም. 3:11፤ እብራ. 12:5-6}}}

\VS{18}እ ማዱꬄ፥ ሽን ማዱꬃ ቃቼ። እ ደቼ፥ ሽን አ ኩሺ ꬋሌ።\XREF{}{{\XO 5:18 }{\XT{ሆሰ 6:1}}}

\VS{19}ኡሱፑን ቆሞ መቶባፐ እ ኔና አሻና፤ ላፑንꬅካ ኔና ቦቼና።

\VS{20}ኮሻ ዎደ ሀይቁዋፐ፥ ኦላ ዎደካ ማሻ ቃራፐ እ ኔና አሻና።

\VS{21}እ ኔና እንጻርሳ ልሱዋፐ ገንꬃና፤ ባሻይ ጋክያ ዎደካ ያያካ።

\VS{22}ባሻ ቦላነ ኮሻ ቦላ ኔን ሚጫና፤ ባዞ ዶአቶካ ያያካ።

\VS{23}ነ ጎሽያ ጎሻን ሹቻይ ደኤና፤ ባዞ ዶአቱካ ኔናና ሳሮ ግዳናዋንታ።

\VS{24}ነ ዱንካኒ ሳሮ ግድያዋ ኔን ጌሻደ ኤራና፤ ነ ዶርሳቱዋ አቁዋካ ኔን ጾሞስያ ዎደ፥ ኡንቱንቱፐ እቱነ ፓጨና።

\VS{25}ነ የለታይ ጮራታናዋነ ነ ዘረꬃቱካ ደምባ ማታ ኬሻ ግዳናዋ ኔን ኤራና።

\VS{26}ዛርጋ ቱኩ ባረ ዎድያን ኡዱማ ይያዋዳን፥ ኔን አዱሳ ላይꬃ ደኣደ፥ ዱፉዋ ባና።

\VS{27}ኢዮባ፥ ኑን ሀዋ ኡባ ፕልግ ጼሌዶ። ሄዌ ቱማ ግድያ ድራዉ፥ ሄዋ ስሳደ፥ ነዉ አካ” ያጌዳ።




\par }\Chap{6}{\SH ኢዮብ ላኤንꬁዋ ሃሳዬ
\par }
{\PP \VerseOne{1}ኢዮብ ዛሪደ፥

\VS{2}“ታ ዋዪነ ታ ካዩ ኡባይ ሚዛናን ልከቴረነ!

\VS{3}ያትንቶ አባ ዶና ሻፍያፐካ አꬍ ዴጻናዋ። ሄዋ ድራዉ፥ ታ ቃላይ ጻላ ግዴዳ።

\VS{4}ኡባ ዳንዳይያ ጾሳ ዎንዳፍያ ፖꬃይ ታና ጫዴድኖ፤ ታ ቦላይካ ኡንቱንቱ ይሻ ኡሼ። ጾሳ ዳጋንꬅያ ቦሻይ ታ ዩሹዋ ዶዴዳ።

\VS{5}ሀሪ ማታይ አ ስንꬃን ደእሺና ዋሲየ? ዎይ ቦራይ ዳላ ደሚደ ጻጊየ?

\VS{6}ማልኤናባይ ማጽኒ ገለናን ሜተቲየ? ዎይ ቁቁልያ ግዶ ሃꬃይ ሎቅሎቅየ?

\VS{7}ሄዋ ማላ ቁማ ታን ሸነታይ፤ ሄዋ ማላ ቁማ ሞፐ፥ ታና ሳኬ።


\par }{\PP \VS{8}“ታን ዎሴዳ ዎሳይ ጋኬረኔ! ጾሳይካ ታ ዎዛና አሙዋ እሜረኔ!

\VS{9}ጾሳይ ታና መንሬꬄረኔ! እ ባረ ኩሽያ የዲደ፥ ታ ደኡዋ ቱራ ዱꬄረኔሻ!

\VS{10}ጌሻ ጾሳ ቃላ ካዳቤና ድራዉ፥ ታዉ ሳኩ ዳሮፐነ፥ ምንꬁዋ ግዴረነሻ።

\VS{11}ታን ደኡዋን ደአናዉ ታዉ አይ ዎልቃይ ደኢ? ታን ዳንዳያናዉ፥ ታ ዉርሰꬃይ አዬ?

\VS{12}ታ ዎልቃይ ሹቻ ዎልቃ ማሌ? ዎይ ታ አሹ ናሃስያ ብራታ ማሌ?

\VS{13}ታና ማዳናዉ አይ ዎልቃይነ ታዉ ባዋ፤ ማዱዋ ደማናዉ ታን ብያ ሳአይካ ደኤና።


\par }{\PP \VS{14}“መቱዋን ደእያ ኡራይ ኡባ ዳንዳይያ ጾሳዉ ያይያዋ አግንቶካ፥ አ ላገቱ አዉ ኬካተꬃ በሳናዉ ኮሼ።

\VS{15}ታ እሻቶ፥ ህንተ እራይ ቡከና ዎደ መልያ ሻፋ ማላ፥ ታና ጭሚታ።

\VS{16}ባልጉዋ አግናቱዋን ሄ ሻፋይ ኦርዶ ሻቻን ኩሚደ ካመቴ።

\VS{17}ሽን ቦኒ ጋክያ ዎደ፥ ሄ ሻቻይ ሙሺደ፥ ሃꬃ ከሴ፤ ሃꬃይካ ሄ ሳኣፐ ꬋዬ።

\VS{18}ጫና መህያ ላጊደ ብያ ዛልአንቻቱ ሃꬃ ኮያናዉ ባረንቱ ኦግያፐ ጋጻ ከሲደ፥ መላ ቢታን ቶይላካቲደ፥ ሀይቂ ꬋዪኖ።

\VS{19}ቴማ ቢታ ዛልአንቻቱነ ሳባ ቢታ ኦግያዋንቱ ሃꬃ ደማና ጊደ፥ ህዶታ ዎꬂኖ።

\VS{20}ሽን ኡንቱንቱ አማነቲደ ኮይና ꬋዬዳ ድራዉ፥ ዬላቴድኖነ ህዶታ ቃንጼድኖ።

\VS{21}ህንተካ ታዉ ሄ ሻፋቱዋ ማላ ግዴድታ፤ ታና ጋኬዳ መቱዋ በኢደ ያዬድታ።

\VS{22}ታን ህንተና፥ ‘ታዉ እትባ እምተ’ ዎይ፥ ‘ህንተ አቁዋፐ ታ ድራዉ አሳዉ ማታይያ እምተ’ ጋድታ?

\VS{23}ዎይ፥ ‘ታና ታ ሞርክያ ኩሽያፐ አሽተ’ ዎይ፥ ‘ኡቅንያዋንቱ ኩሽያፐ ታና ዎዝተ’ ጋድታ?


\par }{\PP \VS{24}“ህንተ ታና ታማርስተ፤ ታን ጮኡ ጋና። አያ ባይዛድታንቶ፥ አነ ታና በስተ።

\VS{25}ቱማ ግዴዳ ቃላይ አይ ኬና ዎልቃሜ! ሽን ህንተ ፓሉማይ ኡባይ ታና አያነ ሴረና።

\VS{26}ህንተ ታን ሃሳይያ ሃሳያ ጫርኩዋ ማላ ጊደ ቆፒታ። ያትና፥ ታን ህዶታ ቃንጻደ ሃሳይያ ሃሳያ አያዉ ቆሪቴ?

\VS{27}አዉ ባይናዋንታ ሻክ አካናዉ ህንተ ሳማ የጊታ፤ ህንተ ላግያካ ዛልአናዉ ዋሽሲታ።

\VS{28}አነ ትሽ ኦꬂደ፥ ታና ጼልተ። ታን ህንተ ስንꬃን ዎርዱዋ ሃሳይከ።

\VS{29}ሀያና፥ አነ ዛረꬂደ ቆፕተ፤ ታን ጽሉዋ ግድያ ድራዉ፥ ታ ቦላ ጮ ፕርዶፕተ።

\VS{30}ታን ታ እንጻርሳን ዎርዶቴዳዋ ማላቲ? ታ ዶናይ ልክያ ልከ ግደናዋፐ ሻኪደ ሃሳያናዉ ዳንዳየኔ?




\par }\Chap{7}{\PP \VerseOne{1}“አሳ ደኡ ሳኣ ቦላን ዎልቃማ ባጸ ግደኔየ? አ ደኡዋ ላይꬃይ ከራ ኦꬅያ አሳ ደኡዋ ላይꬃ ማላ ግደኔየ?

\VS{2}ኩዋ አሞትያ ቆማዳን፥ ዎይ ባረ ድርጉዋ አካናዉ ናግያ ኦሳንቻዳን፥

\VS{3}ሄዋዳን ታዉ መላ አግናቱነ ቱጋ ቃማቱ እመቴድኖ።

\VS{4}ታን ግስያ ዎደ፥ ‘አዉደ ቤጎታንድታሻ?’ ያጋይ። ሽን ቃማይ ታዉ አዱቄ፤ ሳአይ ዎንታና ጋካናዉ ሂጻን አꬋ አꬋ ዎꬋይ።

\VS{5}ታ ቦላይ ጉጹንያነ ፖቁዋ ማዬዳ፤ ታ ማዱꬃፐ ጊሻይ ጎጌ።

\VS{6}ታ ላይꬃይ ሸማይንያ ሙኩካፐካ አꬍ ኤሌሌ፤ አይ ህዶታይነ ባይናን ታ ላይꬃይ ዉሬ።


\par }{\PP \VS{7}“አቤት ጾሳዉ፥ ታ ላይꬃይ ሲꬍያና ሸምፕያ እት ሸምፑዋ ማላ ግድያዋ ሀሳያ! ታ አይፊ ላኤንꬆ ኬካባ በኤናን አቴዳ።

\VS{8}ኔን ታና ሀእ በኣሳ፤ ሽን ላኤንꬆ በአካ፤ ኔን ታና ኮዮፐ፥ ታን ꬋያድ።


\par }{\PP \VS{9}“ሻሪ ፕስክ ጊደ ꬋይያዋዳን፥ ዱፉዋ ዎꬌዳ ኡራይ ስሚደ ከሰና።

\VS{10}ባረ ጎለካ ላኤንꬆ ስሚደ ዬና፤ አ ኤርያ አሳይካ አ ዶጌ።


\par }{\PP \VS{11}“ሄዋ ድራዉ፥ ታን ጮኡ ጊከ፤ ታን ታ ቱጋ ድራዉ ሃሳያና፤ ታ ደኡ ጫሜዳ ድራዉ ዙዙማና።

\VS{12}ሀዋ ኬሻ ኔን ታና አያዉ ናጋይ? ታን ነዉ አባ ዎይ አባ ግዶ ሀምባዝያ ጋድየ?

\VS{13}ታን፥ ‘ታ ሂጻይ ታና ምንꬃንዴ፤ ታ አልጋይካ ታና ዙዙንꬃፐ ሸምፕሳንዴ!’ ያግያ ዎደ፥

\VS{14}ኔን ታና አኩሙዋን ያሽሳሳ፤ ሳጻንካ ታና ዳጋንꬃሳ።

\VS{15}ታን ሀ ሳክያ ቦላና ደአናዋፐ ሱለትያዋነ ሀይቂያዋ ዶራይ።

\VS{16}ታን ታ ደኡዋ ካꬋድ፤ ታን መꬍናዉ ደአናዉ ኮይከ። ታ ላይꬃይ ሲꬍያና ሸምፕያ እት ሸምፑዋ ማላ ግድያ ድራዉ፥ ኔን ታና አጋ ባሻ።


\par }{\PP \VS{17}“ኔን አ ዎጋባዳን ጼላናዉ አሳይ አዬ? ኔን አባዉ አያዉ ቦንቾ ሳኣ እማይ?\XREF{}{{\XO 7:17 }{\XT{ማዝ. 8:4፤ 144:3}}}

\VS{18}ዎንታ ዎንታ ኔን አ ብዳሳ፤ ቃይ ዎድያን ዎድያን አ ፓጫሳ።

\VS{19}ኔን ታኮ ጼልያዋ ሙለካ አግኪ? ዎይ ታን ታ ጩቻ ምትያ ዎድያካ ታዉ እምኪ?

\VS{20}አቤት አሳ ዎችያዎ፥ ታን ናጋራ ኦꬄዳዋ ግዶፐ፥ ኔና አያይ ቆሄዴ? ኔን አያዉ ታና ጫድ ካእያዋ ኦꬃዲ? ነዉ ታን ዴጾ ቶኩዋ ግዳድታየ?

\VS{21}ታ ባላፐ አያዉ ታና ማረናን እጻይ? ታ ናጋራካ አያዉ አቶ ጌናን አጋይ? ስም ታን ዱፉዋ ዎꬍያ ዎዲ ጋኬዳ፤ ኔን ታና ኮይያ ዎደካ፥ ታን ቤትከ” ያጌዳ።




\par }\Chap{8}{\SH ብልዳደ ሃሳዬዳ ሃሳያ
\par }
{\PP \VerseOne{1}ሄዋፐ ጉይያን፥ ሹሀ ቢታፐ ዬዳ ብልዳደ ዛሪደ፥ ሀዋዳን ያጌዳ፤

\VS{2}“ኔን ሀዋ ማላባ አዉደ ጋካናዉ ሃሳያይ? ነ ዶናፐ ከስያ ቃላይ ዎልቃማ ጎትያ ማላ።

\VS{3}ኡባ ዳንዳይያ ጾሳይ ፕርዳነ ጽሎባ ጌላዪ?

\VS{4}ነ ናናቱ ጾሳ ቦላ ናጋራ ኦꬄዳ ድራዉ፥ እ ኡንቱንታ ኡንቱንቶ በስያዋዳን ሙሬ።

\VS{5}ሽን ኔን ጾሳኮ ስሞፐ፥ ኡባ ዳንዳይያ ጾሳ ዎሶፐ፥

\VS{6}ኔን ጌሻነ ሱረ ግዶፐ፥ እ ነ ድራዉ ደንዲደ፥ ኔና ማዳና፤ እ ካሰ ነ ደኦ ዛሪደ ዎይታና።

\VS{7}ነ ዶመꬃይ ጉꬃ ማላቶፐነ፥ ነ ዉርሰꬃይ ሎይꬅ ዳራና።


\par }{\PP \VS{8}“ካሰ የለታ አነ ኦቻ፤ ኑ ማይዛ አዎቱ አያ አያ ታማሬደንቶ፥ ኮያደ ደማ።

\VS{9}አያዉ ጎፐ፥ ኑን ዝኖ የለቴዳዋንታ፤ ኑን አያነ ኤሮኮ። ኑን ሀ ሳኣን ደእያ ላይꬃይ ኩዋ ማላ።

\VS{10}ኡንቱንቱ ኔና ታማርስኖ፥ ነዉ ኦድኖነ ባረንቱ አኬኬዳዋፐ ሃሳይኖ።


\par }{\PP \VS{11}“ጫሪ ጫርያ ሃꬃይ ባይና ሳን ድጫናዉ ዳንዳየና፤ ማቃይካ ሃꬅ ባይና ሳን ሞካናዉ ዳንዳየና።

\VS{12}ብሮ ድጪደ፥ ቃንጸተናን ደኢድ፥ ማታፐካ ኤለ ሹላና።

\VS{13}ጾሳ ዶግያ አሳ ኡባ ዉርሰꬃይ ሄዋ ማላ፤ ጾሳይ ባይና ኡራ ህዶታይካ ꬋያና።

\VS{14}እ አማነትያዌ መእ ክችያዋ፤ እ ጬቀትያባይካ ሻራሮታ ጎልያ ማላ።

\VS{15}እ ባረ ሻራሮታት ጎልያን ዘምፔ፥ ሽን ኤቀና፤ እ አ ኦይቃና፥ ሽን አ ዳንዳየና።

\VS{16}እ አዋን ሃꬃ ኡሼዳ አታክልትያ ማላ፤ አታክልትያ ሳኣ ፕን ከሳና ጋካናዉ ዳሼ።

\VS{17}ኬላ ሹቻ ዩሹዋን ባረ ጻጱዋ የዴ፤ ሹቻቱዋ ግዶንካ ባረዉ ሳኣ ኮዬ።

\VS{18}ሽን እ ባረ ሳኣፐ ሾደት ꬋይንቶ፥ ሄ ሳአይ አ፥ ‘ታን ኔና በአበይከ’ ያጋና።

\VS{19}በአ፥ ኢታ አሳቱዋ ናሸቻይ ሀዋ ማላ። ሀራ አሳቱካ ዪደ፥ ኡንቱንቱ ሳኣ ኦይቂኖ።


\par }{\PP \VS{20}“ጾሳይ ቱሙዋፐ ቶሺ ባይና አሳ ኦል ኤረና፤ ኢታ ኦꬅያዋንታ ቃይ ማደና።

\VS{21}እ ዛሪደ፥ ኔና ሚጭሳናነ እልልሳና።

\VS{22}ኔና እጽያዋንቱ ዬላ ማያና፤ ኢታቱዋ ጎሊ ꬋያና” ያጌዳ።




\par }\Chap{9}{\SH ኢዮብ ጉጂደካ ሃሳዬ
\par }
{\PP \VerseOne{1}ሄዋፐ ጉይያን፥ ኢዮብ ዛሪደ፥ ሀዋዳን ያጌዳ፤

\VS{2}“ኤ፥ ሀዌ ህንተ ግያዌ ቱማ ግድያዋ ታን ኤራይ። ሽን አሳይ ጾሳ ስንꬃን ጽሉዋ ግዳናዉ ዋን ዳንዳዪ?\XREF{}{{\XO 9:2 }{\XT{ኢዮባ 4:17}}}

\VS{3}አናና እት ኡራይ ፓሉመታናዉ ኮዮፐ፥ ሄ ኡራይ እ ኦችያ ሻኡ ኦሻፐ እቱዋነ ዛራናዉ ዳንዳየና።

\VS{4}ጾሳይ ባረ ዎዛናን አꬌዳ ኤራንቻ፤ ባረ አቢያንካ ዳሮ ዎልቃማ። አናና ኤቀቲደ ጾነትቤናዌ ባዋ።

\VS{5}ኤረናን ደእሺና፥ ꬎቃ ደረቱዋ እ ኡንቱንቱ ሳኣፐ ድጌ፤ ባረ ሀንቁዋንካ አꬅ የጌ።

\VS{6}እ ቢታ አ ሳኣን ቃꬄ፤ ቢታ ቱቀቱዋካ ዪቂዪቂሴ።

\VS{7}አዋይ አዋጸናዳንነ ጾልንተቱ ፖኤናዳን አዛዛናዉ ዳንዳዬ።

\VS{8}እ ባረካ ሳሎቱዋ ምጬዳ፤ አባ ቤታ ቦላንካ ሀመቴ።

\VS{9}ጾሳይ ዎጋ ቤርያ፥ ኦርዮና፥ ፕልያድሳ ግያ ጾልንተቱዋ ጩጉዋነ ሄዋዳንካ ገድሳ ባጋና ደእያ ጾልንተቱዋ ጩጎቱዋ መꬌዳዋ።

\VS{10}ፕልጊደ ኤራናዉ ዳንዳየተና ዎልቃማቱዋ፥ ፓይዱ ባይና ኦራꬃባቱዋ እ ኦꬄ።


\par }{\PP \VS{11}“ጾሳይ ታኮ ሺቅንቶካ፥ ታን አ በአናዉ ዳንዳይከ፤ እ ታ ምይያና አꬍንቶካ፥ ታን እ ሄዋን ደእያዋ ኤራናዉ ዳንዳይከ።

\VS{12}እ ባረ ኮዬዳዋ አክና፥ አ ኦንነ ድጋናዉ ዳንዳየና። ‘ዋታይ?’ ያጊደ አ ኦቻና አሳይ ባዋ።

\VS{13}ጾሳይ ባረ ሀንቁዋ ተኤና፤ ራኣባ ግያ ዳዊያ ማድያ ባረ ሞርከቱዋ ባረ ገድያፐ ጋርሳዉ አꬂደ የꬌ።


\par }{\PP \VS{14}“ያትና፥ ታን አ ኦሻ ዛራናዉ ሎኦ ቃላ ሀቃፐ ደማናዉ ዳንዳያይታ?

\VS{15}ታን ጽሉዋ ግድንቶካ፥ ፕርድያ ጾሳይ ታና ማራናዳን ዎሳናፐ አትና፥ ታን አ ቦላ ሃሳይከ።

\VS{16}ታን አ ጼስና፥ እ ታዉ ኮይንቶካ፥ ‘ታ ኮሻ ስሴዳ’ ጋደ አማንከ።

\VS{17}እ ታና ጎትያን መንሬꬄ፤ ጋሱ ባይናን እ ታ ማዱꬃ ዳርሴ።

\VS{18}ታና ሸምፑዋካ ሸምፕሰናን ድጌ፤ እ ታ ደኡዋ ጫሙዋን ኩንꬄዳ።

\VS{19}ዎልቃባ ሃሳዮፐ፥ እ ዎልቃማ። ፕርዳዋ ሃሳዮፐ፥ አ ጼሲደ፥ ፕርዳ ጎለ ሺሻና አሳይ ባዋ።

\VS{20}ታን ጽሉዋ ግድንቶካ ታ ዶናይ ታና ባይዛንቻ ከሴ፤ ታን ቶሺ ባይና አሳ ግድንቶካ፥ እ ታና ጌላ ከሴ።


\par }{\PP \VS{21}“ታን ቶሺ ባይና አሳ። ሽን ታ ደኡዋ ዶስከነ ካꬋይ።

\VS{22}ዱማተꬃይ ባዋ፤ ሄዋ ድራዉ፥ ታን፥ ‘እ ቶሺ ባይናዋንታነ ኢታቱዋ ላኡዋካ እትፐ ꬋይሴ’ ያጋይ።

\VS{23}ባሻይ ጽሎ አሳቱዋ ቆፐናን ዎꬍያ ዎደ፥ ጾሳይ ቅሊጬ።

\VS{24}ጾሳይ ሀ ሳኣ ኢታ አሳቶ አꬂደ እሜዳ፤ ፕርድያዋንቱ አይፍያካ ጎዜዳ። ሀዋ ኡባ ኦꬄዳዌ አ ግዳናፐ አትና፥ ሀራይ ኦኔ?


\par }{\PP \VS{25}“ታ ደኡዋ ላይꬃቱ ዎꬃ ዎጽያ ኡራፐካ አꬊደ ኤሌሊኖ፤ ኡንቱንቱ ሎኦባ በኤናን ፓሊደ ꬋዪኖ።

\VS{26}ታ ደኡዋ ላይꬃቱ ማቃ ዎንግርያዳን ኤሌሊኖ፤ አርጋንꬃይ ባረዉ ምያዋ ኦይቃናዉ ሳሉዋፐ ዱገ ፓልያዋዳን ፓሊኖ።

\VS{27}ታን፥ ‘ታ ዙዙንꬃ ዶጋና፤ ታ ሶምኡዋካ ꬉምስያዋ አጋደ ፓሽካና’ ያጎፐ፥

\VS{28}ኔን ታና ጌሻ ጌናዋ ታን ኤራይ፤ አያዉ ጎፐ፥ ታና ጋካና ዋይያ ኡባዉ ታን ያያይ።

\VS{29}ያትና፥ ታን ባይዛንቻ ግዳ ክቻድፐ አትና፥ ጮ መላ አያዉ ዳቡራይታ?


\par }{\PP \VS{30}“ታን ታ ቦላ ሀራይ አቶ ሳሙናን ሜጨታንቶካ፥ ታ ኩሽያ ሀንጪጭያን ሜጫንቶካ፥

\VS{31}ኔን ታና ኡርቃ ኦላን ኦላና፤ ታ ማዩካ ታና ሸነታና።

\VS{32}ታን አዉ ዛሩዋ እማና ጋናዉ፥ ጾሳይ ታ ማላ አሳ ግደና። ሄዋ ድራዉ ፕርዳዉ ቦይተ ጋናዉ ዳንዳይከ።

\VS{33}ሽን ባረ ኩሽያ ኑ ላኡዋ ቦላ ዎꬂደ፥ ኑና ስገꬅያ አሳይ ኑ ግዶን ደኤረኔሻ!

\VS{34}አቤት ጾሳዉ፥ ታና ሙርያዋ አጋ፤ ታና ዳጋንꬅያዋነ ያሽስያዋ አጋ።

\VS{35}ያቶፐ፥ ታን አዉ ያየናን ሃሳያና፤ ሽን ሀእ ዳንዳይከ።




\par }\Chap{10}{\PP \VerseOne{1}“ታን ታ ደኡዋ ካꬋይ! ሄዋ ድራዉ፥ ታን ሞተታናፐ አትና፥ ጮኡ ጊከ፤ ታን ምሸታደ ሃሳያይ።

\VS{2}ታን ጾሳ ሀዋዳን ያጋይ: ሀእ ታ ቦላ ፕርዶፓ፤ ኔን ታና ሞትያ ሞቱ አየንቶነ ታዉ ኦዳ።

\VS{3}ኔን ታና ኡቁናናዉ በሲ? ኔን ነ ኩሽያን መꬌዳ ኡራ ካꬍያዌ፥ ቃይ ኢታቱዋ ሀልቹዋ ፖልስያዌ ሎኤ?

\VS{4}ነ አይፊ አሳ አይፍያ ማሌ? አሳይ ጼልያዋዳን ኔን ጼላይ?

\VS{5}ነ ደኡዋ ላይꬃይካ አሳዋ ኬሼ? ነ ደኡዋ ላይꬃይካ አሳ ላይꬃይዳ ቃንꬄ?

\VS{6}ያትና፥ ታ ባይዙዋ አያዉ ኮያይ? ታ ናጋራካ አያዉ ቆራይ?

\VS{7}ታን ባይዛንቻ ግደናዋነ ነ ኩሽያፐ ታና ኦንነ አሻናዉ ዳንዳየናዋ ኔን ኤራሳ።


\par }{\PP \VS{8}“ታና ነ ኩሺ ጊግሲደ መꬌዳ፤ ሽን ሀእ ሄ ኩሺ ስሚደ፥ ታና ꬋይሴ።

\VS{9}ኔን ታና ኡርቃፐ መꬌዳዋ ሀሳያ። ያትና፥ ሀእ ታና ባናዳን ሊቅሳናዉ ሀናይ?

\VS{10}ታና ማꬃዳን ታ አት ኡሉዋን ትጌዳዌነ ድቼዳዌ ኔና።

\VS{11}ታና ኔን አሹዋነ ጋልባ ማይዛዳ፤ ታ መቀꬃ ጻጱዋና ጋꬃደ ዋጻዳ።

\VS{12}ኔን ታዉ ደኡዋነ አገና ነ ሲቁዋ እማዳ፤ ነ ናጉዋን ኔን ታና ፓጻ ዎꬃዳ።


\par }{\PP \VS{13}“ሽን ኔን ሄ ዎድያፐ ዶማደ፥ ነ ዎዛና ግዶን ታና ቆሀናዉ ቆፕያዋ ታን ኤራይ።

\VS{14}ታን ናጋራ ኦꬆፐ በአናዉ፥ ኔን ታና ጌዳሳ፤ ታ ባይዙዋካ ሙረናን አꬋካ።

\VS{15}ባይዛንቻ ግዶፐ፥ ታዉ አየ አና! ቃይ ታን ጽሎ ግድንቶካ፥ ታ ሁጲያ ፑደ ꬎቁ ኦꬃናዉ ዳንዳይከ። አያዉ ጎፐ፥ ኔን ታና ዬላን ኩንꬃ ዎꬃዳነ ቱጋን ማꬆያ ዎꬃዳ።

\VS{16}ታን ኦቶረቶፐ፥ ኔን ታና ጋሙዋዳን የደርሳደ ኦይቃና፤ ቃይካ ታና ቆሀናዉ፥ ነ ማላልስያ ኦሱዋ ኔን ኦꬃና።

\VS{17}ኔን ታ ቦላ ኦራꬃ ማርካቱዋ አሃሳ፤ ነ ሀንቁዋካ ታ ቦላ ዳርሳሳ፤ ታና ኦላናዉ ኦራꬃ ሀልቾቱዋ ጊግሳሳ።


\par }{\PP \VS{18}“ያትና፥ ታና ታ አት ኡሉዋፐ አያዉ ከሳዲ? ኦንነ ታና በኤናን ሀይቃርክታሻ!

\VS{19}ታን ደኤናን አጋርክታሻ! ዎይ ታ አት ኡሉዋፐ ከሶሳና ዱፉዋን ዎꬋአርክታሻ!

\VS{20}ታ ደአናዉ አቴዳ ላይꬃቱ ጉꬃ ግድክኖ? ታን ላፋ ናሸታ አካና ማላ፥ ሀእ ታና አጋርኪ!

\VS{21}ሌሌዳ ꬉማ ሳኣ ታን ብያ ዎዲ ማቴዳ፤ ታን ሄዋፐ ስማደ ሃ ዪከ።

\VS{22}ታን ብያሳአይ ꬍጵ ጎ ꬉማይነ ማራይ ባይናዋንቱ ደእያ ቢታ፤ ሄዋን ደእያ ፖኡካ ꬉማ ማላ” ያጌዳ።




\par }\Chap{11}{\SH ጾፋር ሃሳዬዳ ሃሳያ
\par }
{\PP \VerseOne{1}ናእማ ቢታፐ ዬዳ ጾፋር ዛሪደ፥ ሀዋዳን ያጌዳ፤

\VS{2}“ሀ ሃሳየቴዳ ቃላዉ ኡባዉ ዛሩዋ እምያ አሳይ ባዌ? ዎይ ሀዋ ሃሳዬዳ ብታኒ ቱማንቻ ግዳናዉ ዳንዳዪ?

\VS{3}ነ መላ ሃሳያይ አሳ ጮኡ ኦꬂ? ኔን ቅሊጭያ ዎደ፥ ኔና ሴርያዌ ባዋ ጋድየ?

\VS{4}ኔን ኦዳደ፥ ‘ታ ትምርቲ ቱማ፤ ታን ጾሳ ስንꬃን ጌሻ’ ያጋሳ።

\VS{5}ጾሳይ ነ ቦላ ባረ ዶና ዶዪደ ሃሳዬረኔሻ!

\VS{6}እ ነዉ አꬌዳ ኤራተꬃ ጹራ ቆንጭሴረኔሻ! አያዉ ጎፐ፥ ቱሙ አꬌዳ ኤራተꬃዉ ላኡ ክፍለቱ ደኢኖ። ጾሳይ ኔና ነ ኦꬄዳ ናጋራ ኬሻ ሙርቤናዋ ኤራ።


\par }{\PP \VS{7}“ኔን ጾሳ ጪማ ጹራ ቆራደ ኤራናዉ ዳንዳያይ? ዎይ ኡባ ዳንዳይያ ጾሳ ዛዋቱዋ ኮያደ ደማናዉ ዳንዳያይ?

\VS{8}ኡንቱንቱ ሳሎቱዋፐካ ꬎቃ፤ ኔን አይነ ኦꬃናዉ ዳንዳያካ። ኡንቱንቱ ስኦልያፐካ አꬌዳ ጪማ፤ ኔን ኤራናዉ ዳንዳያካ።

\VS{9}ጾሳ አꬌዳ ኤራተꬃይ ቢታ አዱሳተꬃፐ አዱቄ፤ አባ ጎምፓፐካ አኬ።

\VS{10}እ ዪደ፥ ኔና ቃሾ ጎልያን የግንቶነ ፕርዳ ጎለ ሺሽንቶ፥ አ ድጋናዉ ዳንዳይያዌ ኦኔ?

\VS{11}ጾሳይ ፓና አሳቱዋ ኤሬ፤ ኢታባ በእያ ዎደ፥ እ ጮ አገና።

\VS{12}ኤያ አሳይ አꬌዳ ኤራንቻ ግድያዋፐ ደንባ ሃሪ አሳ ግዲ የለትያዌ ማቴ።


\par }{\PP \VS{13}“ኢዮባ፥ ኔን ነ ዎዛና ሱረ ኦꬆፐ፥ ነ ኩሽያካ አኮ ምጫደ ዎሶፐ፥

\VS{14}ናጋራ ኔፐ ሃሶፐ፥ ነ ጎለንካ ኢታባይ ደኤናዳን ኦꬆፐ፥

\VS{15}ያቶፐ፥ ኔን ꬎቁ ጋደ ዬላይ ባይናን ኡባባ ጼላና፤ ያሽያዌ ባይናንካ ምናደ ኤቃና።

\VS{16}ነ መቱዋ ኡባካ ኔን ዶጋና፤ ጉኬዳ ሃꬃዳን፥ ኔን አ ላኤንꬆ ሀሳያካ።

\VS{17}ነ ደኡ ሴታ ጋላሳ አዋፐካ አꬊደ ፖአና፤ ነ ደኡዋ ꬉማይካ ዎንታ ፖኡዋ ማላ ግዳናዋ።

\VS{18}ነዉ ህዶታይ ደእያ ድራዉ፥ ኔን ህርገናን ደአና። ጾሳይ ኔና ናግያ ድራዉ፥ ኔን ዎፑ ጋናነ ሸምፓና።

\VS{19}ኔን ገምእሽያ ዎደ፥ ኔና ያሽሳና ኡራይ ባዋ፤ ዳሮቱ ኔና አዉዳሻና።

\VS{20}ሽን ኢታቱዋ አይፊ ቆቃና፤ አፐ ባቃት አታናዉካ ዳንዳይክኖ። ኡንቱንቱ ህዶታይ ሀይቁዋ” ያጌዳ።




\par }\Chap{12}{\SH ኢዮብ ዛሪደካ ሃሳዬ
\par }
{\PP \VerseOne{1}ኢዮብ ዛሪደ፥ ሀዋዳን ያጌዳ፤

\VS{2}“ኤ፥ ህንተ ቱሙካ አꬌዳ ኤራንቻ፤ አꬌዳ ኤራተꬃ ኡባይካ ህንተናና ሀይቃና!

\VS{3}ሽን ታዉካ ህንተዋዳን አኬካይ ደኤ፤ ታን ህንተፐ ላፍከ! ሀ ህንተ ሃሳዬዳዋ ኡባ ኦንነ ኤሬ።

\VS{4}ታን ጾሳ ዎስና፥ እ ስሴዳ አሳ ግዶፐነ፥ ታ ላገቶ ሚጭያዋ ከሳድ፤ ታን ጽሉዋነ ቶሺ ባይና አሳ ግዶፐካ፥ ቅሊጭያዋ ከሳድ።

\VS{5}ህንተና አይ መቱነ ጋክቤና ድራዉ፥ ታ መቱዋ ካꬊታ፤ ኩንዳናዉ ጋንድጋርያ ብታንያካ ሱጊታ።

\VS{6}ቦንቂያዋንቱ ጎለቱ ሳሮ ደኢኖ፤ ጾሳ ሀንቀꬅያዋንቱ ህርግ ባይናን ደኢኖ። ኡንቱንቱ ኩሽያ ዎልቃይ ኡንቱንቱ ጎይንያ ጾሳ።


\par }{\PP \VS{7}“ሽን ኔን አነ መሄቱዋ ኦቻ፤ ኡንቱንቱ ኔና ታማርሳና። ዎይ ሳሉዋ ካፎቱዋ ኦቻ፤ ኡንቱንቱ ነዉ ኦዳና።

\VS{8}ዎይ ሳአዉ ሃሳያ እዛካ ኔና ታማርሳና፤ አባ ሞለቱካ ነዉ ኦዳና።

\VS{9}መꬍና ጎዳ ኩሺ ሀዋ ኦꬄዳዋ ሀዋንቱ ኡባ ግዶን ኤረናዌ ኦኔ?

\VS{10}ፓጻ ደእያ መታቱዋ ኡባ ደኡነ አሳ ኡባ አያናይ አ ኩሽያና።

\VS{11}እንጻርሳይ ቁማ ሻክ ኤርያዋዳን፥ ሀይꬃይ ሃሳያ ሻኪደ ኤረኔየ?


\par }{\PP \VS{12}“አꬌዳ ኤራተꬃይ ጭሜዳ አሳቱ ማታን ደኤ፤ ዳሮ ዎድያ ደእያዌ አኬካ እሜ።

\VS{13}ጾሳዉ አꬌዳ ኤራተꬃይነ ዎልቃይ ደኤ፤ ዞሪነ አኬካይ አን ቤቴ።

\VS{14}ጾሳይ ቆሌዳዋ ዛረꬅ ኬጻናዌ ኦኔ? እ ቃቼዳ ኡራካ ብል የዳናዌ ኦኔ?

\VS{15}ጾሳይ እራ ተኦፐ፥ ቢታይ መሌ፤ እ እራ ቡክሶፐ፥ ድኡ ቢታ ባይዜ።


\par }{\PP \VS{16}“ምኖተꬃይነ ጾኑ ጾሳዋ፤ ጭመትያዌነ ጭምያዌነ ላኡካ አፐ ጋርሳና ደኢኖ።

\VS{17}ዞርያዋንቱፐ እ አꬌዳ ኤራ ቃር አኬ፤ ዳናቱዋካ እ ኤያ ከሴ።

\VS{18}እ ካተቱዋ ካተቱዋ አራታፐ ዎꬄ፤ ኡንቱንታካ አይለቱዋ ኦꬄ።

\VS{19}ቄሳቱ ዋፐካ ቦንቹዋ ቃር አኬ፤ ዎልቃማቱዋካ አꬅ የጌ።

\VS{20}አማነቴዳ አሳቱዋካ ጮኡ ኦꬄ፤ ጭማቱዋፐካ አኬካ ዎꬅ አኬ።

\VS{21}ካፓቱዋ ካዉሼ፤ ደርያ ካለꬅያዋንቱ ዎልቃካ ዉርሴ።


\par }{\PP \VS{22}“ꬉማን ደእያ ጹራ የዎቱዋ ቆንጭሴ፤ ꬍጵ ጎ ꬉማ ሳኣካ ፖኦ ከሴ።

\VS{23}ጾሳይ ካዉተꬃቱዋ ꬎቂሴ፤ ቃይ ጾኔ። ካዉተꬃካ አሴ፤ ቃይ ꬋይሴ።

\VS{24}ሳኣ አሳ ካፓቱዋ አኬካ ድጊደ፥ ኦጊ ባይና መላ ሳኣን ቶይላካታናዳን ኦꬄ።

\VS{25}ፖኡ ባይና ꬉማን ኡንቱንቱ ታታፊኖ፤ ማꬆቴዳ አሳቱዋዳን ኡንቱንቱ ጋንድጋሪኖ።




\par }\Chap{13}{\PP \VerseOne{1}“ሀዋ ኡባ ታ አይፊ በኤዳ፤ ታ ሀይꬃይካ ስሲደ አኬኬዳ።

\VS{2}ህንተ ኤርያዋ ታንካ ኤራይ፤ ታን ህንተፐ ላፍከ።

\VS{3}ሽን ታን ኡባ ዳንዳይያ ጾሳዉ ሃሳያናዉ ኮያይ፤ ህንተናና ግደና። ታን ታ ሞቱዋ አናና ሞተታናዉ አሞታይ።

\VS{4}ህንተ ቱሙዋ ዎርዱዋን ካሚታ፤ ህንተ ኡባይካ ፓና አክማቱዋ።

\VS{5}ህንተ ኡባይ ጮኡ ጌዳ ግዴርክቴሻ! ያትንቶ፥ ህንተና አሳይ አꬌዳ ኤራንቻ ጋና ሽን!


\par }{\PP \VS{6}“ሀእ ታ ሞቱዋ ስስተ፤ ታ ዶናፐ ከስያ ፓሉምያ ሀይዝተ።

\VS{7}ህንተ ጾሳ ዶና ግዲደ፥ ዎርዱዋ ሃሳዪቴየ? አ ድራዉ ኤቂደ፥ ጭሙዋ ሃሳዪቴየ?

\VS{8}ህንተ አ ማድያዌ ደኢ? ዎይ አዉ አባካቶ ግዲደ ሞተቲቴ?

\VS{9}እ ህንተና ፕልግ ጼልንቶ፥ ህንተፐ ሎኦባ ደማኔ? ህንተ አሳ ጭምያዋዳን፥ አ ጭማናዉ ዳንዳዪቴየ?

\VS{10}ህንተ ጌማን አሳ ሶምኡዋ ጼሊደ ማዶፐ፥ ጾሳይ ቱሙ ህንተና ሴራና።

\VS{11}አ ቦንቹ ህንተና ዳጋንኔ? አ አንጋይ ህንተና ያሸኔ?

\VS{12}ህንተ ኦድያ ሌምሶቱ ብድንꬃ ማላ ፓናዋንታ፤ ህንተ ሺሽያ ፓሉሚ ኡርቃፐ መቴዳ ጎንዳልያ ማላ።


\par }{\PP \VS{13}“አነ ጮኡ ጊተ! ሃሳያና፤ ሀዋፐ ጉይያን፥ ባረ ሀኖዋ ሀኖ።

\VS{14}ታን ታ ሁጲያ አያዉ ህርጋ ጋርሳን ዎꬃይታ? ታ ሸምፑዋካ አያዉ ታ ኩሽያን ኦይቃይታ?

\VS{15}በእተ፥ ጾሳይ ታና ዎꬍያዋ ግዶፐነ፥ ታን አ ዳንዳያን ናጋና። ግዶፐነ፥ ታን ታ ሞቱዋ አ ስንꬃ ሺሻና።

\VS{16}ናጋራንቻ አሳይ አ ስንꬃ ሺቃናዉ ዳንዳየና ድራዉ፤ ሀዌ ታን ሺቃናዉ ጻልያዌ፥ ኦን ኤሪ፥ ታ አቶተꬃዉ ጋሶ ግዳናዉ ዳንዳዬ።

\VS{17}ታ ሃሳያ አኬኪደ ስስተ፤ ታን ኦድያዌ ህንተ ሀይꬃን ገሎ።

\VS{18}በእተ፥ ታን ታ ሞቱዋ ጊግሳድ፤ ሻትማናዋካ ኤራይ።


\par }{\PP \VS{19}“አቤት ጾሳዉ፥ ኔን ታና ሞታናዉ ያይ? ኔን ታና ባይዛንቻ ከሶፐ፥ ታን ጮኡ ጋደ ሀይቃና።

\VS{20}ሽን ኔን ታዉ ሀ ላኡባቱዋ ኦꬃ፤ ታን ኔፐ ጌምከ።

\VS{21}ታና ሙርያዋ አጋ፤ ነ አንጋን ታና ዳጋንꬆፓ።

\VS{22}ሄዋፐ ጉይያን፥ ታና ጼሳ፤ ታን ኮያና። ዎይ ታን ሃሳይና፥ ታዉ ዛራደ ሃሳያ።

\VS{23}ባረዉ፥ ታን ባይዜዳ ባይዙነ ናጋራይ አፑኔ? ታ ባላነ ታ ናጋራ አነ ታና በሳ።


\par }{\PP \VS{24}“ኔን አያዉ ነ ሶምኡዋ ታፐ ገንꬃይ? ቃይ ታና አያዉ ነ ሞርክያዳን ፓይዳይ?

\VS{25}ታና፥ ጫርኩ አፍያ ቦንጭያ ማላ፥ ያሽሳዪ? ዎይ መሌዳ ሱላ ማላ የደርሳይ?

\VS{26}ኔን ታ ቦላ ጻፌዳ ሞቱ ጫማ፤ ሀራይ አትና፥ ታን ያላጋተꬃን ደኣደ ኦꬄዳ ባይዙዋነ አሻባካ።

\VS{27}ኔን ታ ገድያ ገድያ ብራታን ቃቻዳ፤ ታ ታንግያ ታንጉዋ ኡባ ዎቻሳ፤ ታ ገድያ ኮትያ ፕልጋ ጼላሳ።
\XREF{}{{\XO 13:27 }{\XT{ኢዮባ 33:11}}}

\VS{28}ታን ዎቄዳባዳን ሀናይ፤ ብልአይ ሜዳ አፍላዳንካ ዎቃይ።




\par }\Chap{14}{\PP \VerseOne{1}“ማጫ አሳፐ የለቴዳ አሳ ላይꬃይ ቃንꬃ፤ ሄዋ ኬሻካ መቱዋን ኩም ኡቴዳ።

\VS{2}እ ጪሻዳን ጪሺደ፥ ኤለካ ቆቆፈት አጌ፤ ቃይ ጋምኤናን ኩዋዳን ኤለካ አꬍ ክቼ።

\VS{3}ያትና ኔን፥ ጾሳይ፥ ሄዋ ማላ አሳካ ጼላይ? ቃይ አ ፕርዳናዉ ነ ስንꬃ ሺሻይ?

\VS{4}ቱናባፐ ጌሻባ ከሳናዉ ዳንዳይያዌ ኦኔ? ኦንነ ባዋ።

\VS{5}አሳይ ደአና ላይꬃቱ ዛዋት ኡቴድኖ፤ እ ደአና አግናካ ኔን ፓይዳ ዎꬃዳ፤ ኔን ዎꬄዳ ዛዋፐ አꬍያዌ ባዋ።

\VS{6}ሄዋ ድራዉ፥ ከራ ኦꬅያ አሳይ ባረ ኦሱዋ ፖሊደ ሸምፕያዋዳን፥ አሳይ ባረ ዳቡራ ላይꬃ ፖሊደ ሸምፓናዳን፥ አ አጋ።


\par }{\PP \VS{7}“ምꬃዉካ ህዶታይ ደኤ፤ ምꬃይ ቃንጾፐ አጬ፤ አጫይካ ሄዋዳን ሀኒደ፥ ደእ ባሼ።

\VS{8}ሄ ምꬃ ጻጱ ቢታ ጋርሳን ኤጭንቶካ፥ አ ዱሩማይካ ቢታን ዎቆፐካ፥

\VS{9}ሃꬃ ፔኑዋ ደሚደ አጬ፤ ፑትያዳን ኦራꬃ ልጩዋ ከሴ።


\par }{\PP \VS{10}“ሽን አሳይ ሀይቂና፥ አ ዎልቃይ ዉሬ፤ አ ሸምፑ ከሶዋፐ ህን ባጋን፥ እ ሀቃን ደኢ?

\VS{11}አባፐ ሃꬃይ መልያዋዳን፥ ቃይ ሻፋ ሃꬃይካ ቶእያዋዳን፥

\VS{12}ሄዋዳን አሳይካ ሀይቄ፤ ሄ ሳኣፐ ደንደና። ሳሎቱ አꬋና ጋካናዉካ አሳይ ቤጎተና፤ ባረ ገምእሹዋፐካ ደንደና።


\par }{\PP \VS{13}“አቤት ጾሳዉ፥ ኔን ታና ዱፎ ግዶን ገንꬃደ፥ ነ ሀንቁ አꬋና ጋካናዉ ቆሴዳዋ ግዳርኪሻ! ኔን ታዉ ኬሩዋ እማደ፥ ሄ ጋላስ ታና ሀሳዬዳዋ ግዳርኪሻ!

\VS{14}እት አሳይ ሀይቆፐ፥ ስሚደ ፓጻኔ? ታ ላሚ ያና ጋካናዉ፥ ሀ ቱጋ ዎድያ ኡባ ዳንዳያን ናጋና።

\VS{15}ኔን መꬌዳ ታናካ በአናዉ ኔን ላሞትያ ዎደ፥ ኔን ታና ጼሳና፤ ታን ነዉ ኮያና።

\VS{16}ሄ ዎድያን፥ ኔን ቱሙዋፐ ታ ታንጉዋ ዎቻና፤ ሽን ታ ናጋራ ታ ቦላ ፓይዳካ።

\VS{17}ታ ባይዙ ቃርጪታ ግዶን ዪጨታና፤ ታ ናጋራካ ኔን ካማና።


\par }{\PP \VS{18}“ደሪ ኩንድያነ መኤረትያዋዳን፥ ዛላይካ ꬎቆለትያዋዳን፥

\VS{19}ሃꬃይካ ሹቻ ቦክያዋዳንነ ድኡካ ቢታ ሜጪደ አፍያዋዳን፥ ሄዋዳን ኔንካ አሳ ህዶታ ꬋይሳሳ።

\VS{20}ኔን አ መꬍናዉ ጾናሳ፤ ያቶፐ እ ብ አጌ። አ ማላ ላማደ፥ ነ ስንꬃፐ የዳሳ።

\VS{21}አ ናናቱ ቦንቼቶፐ፥ ሄዋ እ ኤረና፤ ኡንቱንቱ ቶሸቶፐካ በኤና።

\VS{22}ሽን አ ቦላ ሴላይ አ ጻላላዉ ስሰቴ፤ እ ባረ ጻላላዉ ዬኬ” ያጌዳ።




\par }\Chap{15}{\SH ኤልፋዝ ላኤንꬆ ሃሳዬዳ ሃሳያ
\par }
{\PP \VerseOne{1}ሄዋፐ ተማና ቢታፐ ዬዳ ኤልፋዝ ሀዋዳን ያጊደ ዛሬዳ፤

\VS{2}“አꬌዳ ኤራንቻ አሳይ ጫርኩዋዳን ኦይቀተናዋ ሃሳዪ? ዎይ ቆህያ ቆፋን ባረ ኡሉዋ ኩንꬃናዉ በሲ?

\VS{3}ፓና ቃላን ዎይ ማደና ቃላን ሞቱዋ ሞተቲ?

\VS{4}ሄዋ ግዶፐ፥ ኔን ጾሳዉ ያይያዋ አጋዳ፤ ሀራቱካ ጾሳዉ ጎይነናዳን ድጋሳ።

\VS{5}ነ ኢታተꬃይ ነ ሃሳያን ኤረቴ፤ ሽን ነ ጭንጫ ሃሳያን ካማናዉ ባጸታሳ።

\VS{6}ነ ቦላ ፕርድያዌ ነ ዶናፐ አትና፥ ታና ግድከ፤ ነ እንጻርሳይ ነ ቦላ ማርካቴ።


\par }{\PP \VS{7}“ኮይሮ አሳፐ ስንꬃ የለቴዳዌ ኔኔ? ዎይ ኔን ደረቱ መታናፐ ካሰ የለታዲ?

\VS{8}ኔን ጾሳ ጹራ ሺቁዋ ስሳዲ? ዎይ አꬌዳ ኤራተꬃ ነ ጻላላይ ኤርያዋ ነዉ ማላቲ?

\VS{9}ኑን ኤረናዋ ኔን ኤርያዌ አዬ? ኑዉ ገለናን አጊደ፥ ነዉ ገሌዳዌ አዬ?

\VS{10}ነ አዉዋፐ ባይራትያ አሳቱ፥ ጭሚደ ፑሉሜዳ አሳቱ ኑ ግዶን ደኢኖ።


\par }{\PP \VS{11}“ጾሳይ ነዉ እሜዳ ምንꬁነ ኑን ነዉ አሽከተꬃን ሃሳዬዳ ቃላይ ጉጼዴ?

\VS{12}ነ ዎዛናይ ኔና አያዉ ዎራ አፊ? ነ አይፊካ አያዉ ጼላ ደረቂ?

\VS{13}ያታደ ኔን ጾሳ ቦላ ሀንቀታዳ፤ ሄዋ ማላ ቃላካ ነ ዶናፐ ከሳዳ።

\VS{14}አሳይ ጾሳ ስንꬃን ጌሻ ግዳናዉ ዳንዳዪ? ዎይ ማጫ አሳፐ የለቴዳ አሳይ ጽሉዋ ግዳናዉ ዳንዳዪ?\XREF{}{{\XO 15:14 }{\XT{ኢዮባ 25:4-6}}}

\VS{15}በአ፥ ጾሳይ ባረ ኪታንቻቱዋንካ አማነተና፤ ሀራይ አቶ ሳሎቱካ አ ስንꬃን ጌሻ ግድክኖ።

\VS{16}ሽን ሀ ሸነይያነ ቱኔዳ አሳይ፥ ናጋራካ ሃꬃዳን ጋንያ አሳይ ዋን አማነታኔ!


\par }{\PP \VS{17}“ኢዮባ፥ አነ ስሳ! ነዉ ኦዳና፤ ታን በኤዳዋ ኡባ ነዉ ኦዳና።

\VS{18}አꬌዳ ኤራንቻ አሳቱ ባረንቱ ማይዛ አዎቱዋፐ ደሜዳ ኤራተꬃ ገንናን ታና ታማርሴድኖ።

\VS{19}ሀ ቢታይ ኡንቱንቱ ጻላላዉ እመቴዳ፤ ሀራ ቢታ አሳይ ኡንቱንቱ ዎዛና ጾሳፐ ዎራ ዛርቤና።


\par }{\PP \VS{20}“አሳ ኡቁኒደ ደእያ ኢታ አሳይ፥ ባረ ደኡዋ ላይꬃ ኡባን ቱግ አፐ ሻከተና።

\VS{21}ኡባ ገደ ዳጋንꬅያ ኮሻይ አ ሀይꬃን ስሰቴ፤ እ ሳሮ ደአይ ጊሽና፥ ፓንጋቱ አ ቦላ ያና።

\VS{22}ꬉማፐ ከስ አካናዋ እ አማነና፤ እ ማሻዉ ካጨቴዳ።

\VS{23}አ አሃይ አንኮ ቁማ ግዳናዋ፤ ባረዉ ꬉማ ጋላሳይ ማታቴዳዋ እ ኤሬ።

\VS{24}መቱነ ቱጋይ አ ያሽሳና፤ ኦላዉ ከሴዳ ካትያዳን አ ዳጋንꬃና።

\VS{25}አያዉ ጎፐ፥ እ ባረ ኩሽያ ጾሳ ቦላ ደንꬄዳ፤ ኡባ ዳንዳይያ ጾሳ ቦላካ ጻሌዳ።

\VS{26}ምኖነ ኦርዶ ጎንዳልያ ኦይቂደ፥ ጾሳ ቦላ ማካሌዳ።


\par }{\PP \VS{27}“አ ሶምኢ ሞꬌዳ ድራዉ፥ አ ጼሳይካ ቦቦርጬዳ ድራዉ፥

\VS{28}እ ላቲደ ደእያ ካታማቱካ ኦላን ላለቴዳ ድራዉነ እ ደእያ ጎላቱካ ኦንነ ደኤና ኦና ግዴዳ ድራዉ፥

\VS{29}እ ባረ ዱረተꬃን ዳሮ ጋምኤና፤ አ አቁካ አናና ጋምኤና፤ ቢታ ቦላንካ አከና።


\par }{\PP \VS{30}“ꬉማፐ እ ከስ አከና፤ አ ታሸቱዋ ላጩ መልሳና፤ አ ጪሻካ ጾሳ ጫርኩ ፕት ꬋይሳና።

\VS{31}ባረካ ባረና ጭሚደ፥ ሀዳባን አማነቶፓ። እ አካናባይካ ሀዳባ።

\VS{32}ዎዲ ጋከናን ሹልያነ መል ስሚደ፥ ላኤንꬆ አጫናዉ ዳንዳየና ምꬃ ማላ እ ግዳናዋ።

\VS{33}ቴረናን ዉርጩዋና ቆቆፈትያ ዎይንያ ማላነ ጪሻይ ቆቆፈትያ ዎጋራ ማላ እ ግዳናዋ።

\VS{34}ጾሳዉ ያየና አሳቶ ዛሪ ꬋያና፤ ማታይያን ኬጸቴዳ ጎልያካ ታማይ ማና።

\VS{35}ኡንቱንቱ መቱዋ ሻሃሪደ፥ ኢታባ የሊኖ፤ ኡንቱንቱ ዎዛናንካ ጭሙ ኩም ኡቴዳ” ያጌዳ።




\par }\Chap{16}{\SH ኢዮብ ዛሪደካ ሃሳዬ
\par }
{\PP \VerseOne{1}ኢዮብ ሀዋዳን ያጊደ ዛሬዳ፤

\VS{2}“ሀዋ ማላ ሃሳያ ዳሩዋ ስሳድ፤ ህንተ ምንꬄቶ ጊደ፥ ታና መትያዋንታ።

\VS{3}ሀ ጎአይ ባይና ህንተ ሃሳያዉ ዉርሰꬅ ባዌ? ታናና ህንተና ሀዋ ኬሻ ፓሉምስያ ጋሱ አዬ?

\VS{4}ህንተ ታ ሳኣን ደእና፥ ታን ህንተ ሳኣን ደኤዳዋ ግድንቶ፥ ታንካ ታ ሁጲያ ካꬍያን ቃꬃደ፥ ሀእ ህንተ ግያዋ ኡባ ህንተ ቦላ ሎይꬃደ ሃሳያና ሽን!

\VS{5}ሄዋዳንካ፥ ታ ዞርያን ታን ህንተና ምንꬃና ሽን! ታ ዶናፐ ከስያ ሃሳያይካ ህንተና ምንꬃና ሽን!


\par }{\PP \VS{6}“ሽን ታን ሃሳይንቶካ፥ ታ ሳኩ ኬከና፤ ታን ጮኡ ጋደ ዳንዳይንቶካ፥ ታፐ ክቼና።

\VS{7}አቤት ጾሳዉ፥ ኔን ታና ድፕ ኦꬃዳ፤ ታ ጎልያ አሳ ኡባካ ꬋይሳዳ።

\VS{8}ኔን ታ ጋልባ መልሳዳነ ጉንድሳዳ፤ ታ ቦላካ ግልቂሳዳ። ሄዋ ድራዉ፥ አሳይ ታና በኢደ፥ ‘ሀዌ እ ናጋራንቻ ግድያዎ ማርካ’ ያጌ።

\VS{9}ጾሳይ ባረ ሀንቁዋን ታና ዱሰረꬅ የጌዳ፤ ባረ አቻካ ታ ቦላ ጋርጬዳ፤ እ ታ ሞርኪ ታና ደረቄ።

\VS{10}አሳቱ ታ ዩሹዋን ሺቄድኖ፤ ታ ቦላ ቅሊጪደ፥ ታ ቅንጻልያ ባቄድኖ።

\VS{11}ጾሳይ ኢታ ኦꬅያ አሳቶ ታና አꬂደ እሜዳ፤ ጌላቱዋ ኩሽያንካ እ ታና ኦሌዳ።


\par }{\PP \VS{12}“ታን ካሰ ዎፑ ጋደ ደኣድ፤ ሽን ጾሳይ ታና ክንቼሬꬄዳ፤ ታ ሙርጋጭያ ኦይቂደ፥ እ ታና መንሬꬄዳ። ቃይ እ ታና ጾንግ ደቻናዉ ማላ ኦꬄዳ፤

\VS{13}አ ዎንዳፍያ ፖꬃይ ታና ያና ሃና ሙዴድኖ። ቃረት ባይናን እ ታ ክላሁዋ ጫዲደ፥ ታ ጭሽያ ታ ትርያፐ ሳኣን ጉሴ።

\VS{14}ኦላናዉ ዎጽያ ኦላንቻዳን፥ እ ታና ዛር ዛሪደ ማዱꬄ።

\VS{15}ታን ካዮታደ፥ ማቃ ማያድ፤ ታ ዎልቃይካ ባናን ኦለቴዳ።

\VS{16}ታን ዬክያ ዬኩዋ ዳሩዋን ታ አይፊ ጋልጄዳ፤ አፎꬃፐ ደንዶዋን ታ አይፊካ ዞኤዳ።

\VS{17}ሽን ሀ ኡባንካ ታን ባይዜዳዌ ባዋ፤ ታ ዎሳይካ ጌሻ።


\par }{\PP \VS{18}“ቢታዉ፥ ቢታዉ፥ ታ ሱꬃ ካሞፓ፤ ታን ዋሳናዋ ድጎፓ።

\VS{19}ሀእካ ታ ማርካይ ሳሉዋና፤
\XREF{}{{\XO 16:19 }{\XT{ኢዮባ 19:25}}} ታዉ ጻባቃትያዌ ቦላ ꬎቃና።

\VS{20}ታ ላገቱ ታና ካꬊደ ጼሊኖ፤ ታ አይፊ ጾሳ ስንꬃን አፎꬃ ትጌ።

\VS{21}አሳይ ባረ ላገꬃዉ ጋናትያዋዳን፥ ታና ጾሳና ስገꬅያ አሳይ ደኤዳ ግዴረኔሻ!

\VS{22}አያዉ ጎፐ፥ አማሬዳ ላይꬃቱ አꬌዳዋፐ ጉይያን፥ ታን ስመናሳ ባና።




\par }\Chap{17}{\PP \VerseOne{1}“ታ ሸምፓታ ከሳዉ፤ ታ ላይꬃይ ቃሜዳ፤ ታዉ ዱፉ ጊግ ኡቴዳ።

\VS{2}ታና ቅሊጭያዋንቱ ቱሙዋፐ ታ ዩሹዋን ደኢኖ፤ ኡንቱንቱ ታዉ ሀንቀትያ ሀንቁዋ ኡባ ገደ ታን በአይ።


\par }{\PP \VS{3}“አቤት ጾሳዉ፥ ኔፐ ሀራይ ታና ማድያዌ ባይና ድራዉ፥ ኔን ነ ሁጲያን ታዉ ዋሰ ግዳ።

\VS{4}ኡንቱንቶ ገለናዳን፥ ኔን ታ ላገꬃቱዋ ዎዛና ዶንጭልሳዳ። ሄዋ ድራዉ፥ ኔን ኡንቱንቶ ጾኑዋ እሞፓ።

\VS{5}ሚሻ ደማና ጊደ፥ ባረ ላገቱዋ አꬅ እምያ አሳ ናጋራይ አ ናናቱዋ ካአና።


\par }{\PP \VS{6}“ጾሳይ ታና አሳ ኡባዉ ቅሊጭያዋ ከሴዳ፤ አሳይ ሶምኡዋን ጩችያ አሳ ታን ግዳድ።

\VS{7}ታን ዳሮ ካዮቴዳ ድራዉ፥ ታ አይፊካ ጋልጄዳ፤ ታ ኩመንꬃ አሳተꬃይ ላፊደ፥ ጽንቁዋ ኬሻ ግዴድኖ።

\VS{8}ኬካ አሳቱ ታና በኢደ ዳጋሜድኖ፤ ሱረቱካ ጾሳ ካድያዋንቱ ቦላ ይሎቴድኖ።

\VS{9}ግዶፐነ፥ ጽሎቱ ባረንቱ ኦግያፐ ያካ ሃካ ስምክኖ፤ ሱረቱ ዎልቃ ጉጅ ጉጅ ቢኖ።

\VS{10}ሽን ሀእ ኡባይካ አነ ታኮ ሃ ዪተ! ይንቶካ፥ ታን ህንተ ግዶን እት አꬌዳ ኤራንቻ አሳካ ደምከ።


\par }{\PP \VS{11}“ታ ደኡዋ ላይꬃይ ዉሬዳ፤ ታ ሀልቼዳ ሀልቹካ ታ ዎዛና አሙካ ጮ አቴዳ።

\VS{12}ታ ላገቱ ቃማ ጋላሳ ጊኖ፤ ꬉም ኡት ደእሽን፥ ‘ፖአና ሀኔ’ ያጊኖ።

\VS{13}ታን ህዶታን ናግያ ታ ጎሊ ዱፉዋ፤ ታ ሂጻካ ያን ꬉማን ሂጻና።

\VS{14}ዱፉዋ ታን፥ ‘ኔን ታ አዉዋ’ ያጋና፤ ጉጹንያካ፥ ‘ኔን ታ አቶ’ ዎይ ‘ታ ምቻቶ’ ያጋና።

\VS{15}ያትና፥ ታ ህዶታይ ሀቃኔ? ኦን አ በኤዴ?

\VS{16}ታ ህዶታይ ታናና ዱፉዋ ባንዴ? ኑን ላኡ እትፐ ቢታን ዱገ ዎꬋኔሻ?” ያጌዳ።




\par }\Chap{18}{\SH ብልዳደ ላኤንꬆ ሃሳያ
\par }
{\PP \VerseOne{1}ሄዋፐ ጉይያን፥ ሹሀ ቢታፐ ዬዳ ብልዳደ ሀዋዳን ያጊደ ዛሬዳ፤

\VS{2}“ኢዮባ፥ ኔን ሀ ሃሳያ አዉደ ዉርሳይ? አነ አኬካ። ያቶፐ ኑን ሃሳያና።

\VS{3}ኑና አያዉ ሚዛ ከሳይ? አያዉ ኑና ዶንጭሎዋንታ ከሳይ?

\VS{4}ኔን ነ ሀንቁዋን ኔና ቆሃሳ። ነ ሀንቁዋን ቢታይ መላ ግዳኔ? ዎይ ዛላቱ ባረንቱ ሳኣፐ ꬎቆለታኔ?


\par }{\PP \VS{5}“ናጋራንቻቱዋ ደኡ ጾምፒ ቶእያዋዳን ቶአናዌ ጌሻ፤ እ ላኤንꬆ ሙለካ ኤጸና።
\XREF{}{{\XO 18:5 }{\XT{ኢዮባ 21:17}}}

\VS{6}እ ጾምፒ ባይና ጎልያ ማላ፤ አ ማታን ደእያ ጾምፒካ ቶኤ።

\VS{7}እ ታንግያ ታንጉካ ቃሜ፤ እ ሀራቱዋ ዞርያ ዞሪ አ ኡንጌ።


\par }{\PP \VS{8}“አ ሀመታይ አ አፊደ፥ ጲርያን ገልሴ፤ ዲዛ ግዶን እ ሀመቴ።

\VS{9}ጵሪ አ ግንድያ ኦይቄ፤ አ ቃꬁዋ ድጌ።

\VS{10}አዉ ዩርዶ ዎዶሩ ጌማን ሳኣን ሂጸት ኡቴ፤ እ ሀመትያ ኦግያንካ ግቲ ዎꬍ ኡቴ።


\par }{\PP \VS{11}“ዳጋማይ አ ዶዴ፤ አ ጉየናካ የደርሴ፤

\VS{12}አ ዎልቃይ ኮሻን ዳቡሬዳ፤ ባሻይ አ ማታን ናጌ።

\VS{13}ዎꬍያ ሀርጊ አ ቦላን ኡባን ዶዴ፤ አ ኩሽያነ አ ገድያ ዱሽሴ።

\VS{14}እ ህርግ ባይናን ደእያ ባረ ጎልያፐ የደርሴቴ፤ ኡንቱንቱ አሳ ኡባ ሞድያ ሀይቁዋ ግያ ካትያኮ፥ አ አፊኖ።

\VS{15}ሀርግያ የደርሳነው ዲንያ ላሎዋፐ ጉይያን፥ ኦንነ አ ጎልያን ደአና።

\VS{16}እ ጻጱ ጋርሳና መልያነ ቃንካቱካ ቦላና ቆቆፈትያ ምꬃ ማላ ግዴ።

\VS{17}አ ዎሪ ቢታፐ ꬋዬ፤ አ ሱንꬃይካ ሳኣን ሀሳየተናን አቴ።

\VS{18}እ ፖኡዋፐ ꬉማዉ የደርሰታና፤ አሳይ ደእያ ቢታፐካ እ ꬋያና።

\VS{19}አዉ ናአይ ዎይ ዛሪ ꬋያና፤ እ ደኤዳ ሳኣን እት አሳይነ ፓጻ ደኤና።

\VS{20}አዋይ ዶልያ ባጋ አሳይ አ ጋኬዳዋን ዳጋሜ፤ አዋይ ዉልያ ባጋ አሳይካ ያሻን ኮኮሬ።

\VS{21}አዉደካ ኢታ አሳቱዋ ዉርሰꬃይ ሄዋ ማላ፤ ጾሳ ኤረናዋንቱ ካጫይካ ሄዋ ማላ” ያጌዳ።




\par }\Chap{19}{\SH ኢዮብ ዛሪደካ ሃሳዬ
\par }
{\PP \VerseOne{1}ሄዋፐ ጉይያን፥ ኢዮብ ዛሪደ፥ ሀዋዳን ያጌዳ፤

\VS{2}“ህንተ ታና አዉደ ጋካናዉ ኡንኤꬂቴ? አዉደ ጋካናዉ ህንተ ቃላን ታና ጋጪቴ?

\VS{3}ህንተ ታና ታሙ ገደ ቦሬድታ፤ ታና ካዉሺድካ ዬላትክታ።

\VS{4}ታን ቱሙ ባሌዳዋ ግድንቶካ፥ ታ ባላይ ታና ኦቻና።

\VS{5}ህንተ ታፐ ኬክያዋ ህንተዉ ማላትና፥ ‘ሀዌ መቱ ኡባይ አ ጋኬዳዌ፥ እ ባይዜዳ ድራሳ’ ያጊደ፥ ታ ቦላ ፕርዲታ።

\VS{6}ሽን ሀ መቱዋ ኡባ ታ ቦላ ጋꬄዳዌነ ግትያን ታና ገልሴዳዌ ጾሳ ግድያዋ ኤርተ።


\par }{\PP \VS{7}“ታን፥ ‘ናቀታድ’ ያጋደ ዋስና፥ ታዉ አልያዌ ባዋ፤ ቃላ ꬎቁ ኦꬃደ፥ ሱረ ፕርዳዉ ዋስናካ፥ ስስያዌ ባዋ።

\VS{8}ታን አናዳን ጾሳይ ታ ኦግያ ድሬዳ፤ ታ ሀመትያሳካ ꬉማን ጎዜዳ።

\VS{9}ታ ዱረተꬃ ታፐ ቃሬዳ፤ ታ ቦንቹዋካ ታፐ ድጌዳ።

\VS{10}እ ታና ኡባ ባጋና መንሬꬅ የጌዳ፤ ታ ህዶታካ ጻጱዋና ꬎቆለቴዳ ምꬃ ማላ ኦꬄዳ።

\VS{11}አ ሀንቁ ታ ቦላ ኤጽ ከሴዳ፤ እ ታና ባረ ሞርክያዳን ፓይዴ።

\VS{12}ታ ቦላ ዶዳናዉ እ ባረ ኦላንቻቱዋ ኪቴ፤ ኡንቱንቱ ታና ኦላናዉ ኦግያ ጊግሲኖ፤ ታ ዱንካንያ ዩሹዋካ ዶዲኖ።


\par }{\PP \VS{13}“ጾሳይ ታ እሻቱዋ ታፐ ሃሴዳ፤ ታና ኤርያዋንቱ ኡባና ታዉ አላጋ ግዴድኖ።

\VS{14}ታ ዳቦቱ ታፐ ሻከቴድኖ፤ ታ ላገቱካ ታና ዶጌድኖ።

\VS{15}ታ ሶን እማꬃተꬃን ሞኮዋንቱ ታና ዶጌድኖ፤ ታ ማጫ ቆማቱካ ታና እማꬃዳንነ በትያዳን ጼሊኖ።

\VS{16}ታን ታ ቆማ ጼግና፥ ታዉ ኮየና፤ ታን ዎስናካ፥ ታዉ ኤኖ ጌና።

\VS{17}ታ ማቻታ ታ ዶና ፔኑዋ እጻዱ፤ ታ እሻቱካ ታና ሸነቲኖ።

\VS{18}ሀራይ አትና፥ ጉꬃ ናናቱካ ታና ካꬊኖ፤ ታና ጼልያ ዎደ፥ ታ ቦላ ቅሊጪኖ።

\VS{19}ታ ማታ ላገꬃቱ ኡባይ ታና ሸነቲኖ፤ ታን ሲቅያዋንቱካ ታዉ ዞክያ ዛሬድኖ።

\VS{20}ታ መቀꬃይ ታ ጋልባና ኦይቀቴዳ፤ ሀይቁዋፐ ላፋሳን ታን አታድ።


\par }{\PP \VS{21}“ህንተኖ ታ ላገቶ፥ ጾሳ ኩሺ ታና ደቼዳ ድራዉ፥ ታዉ ቃረትተ።

\VS{22}ጾሳይ ታና የደርስያዋዳን፥ ህንተ ታና አያዉ የደርሲተ? ሀኖ ጋካናዉ ህንተ ታና ቱጋዬዳዌ ግደኔ?


\par }{\PP \VS{23}“ሀኖ ጋካናዉ ታን ሃሳዬዳ ቃላይ፥ ዎይ ሀሳየቴዳ ግዴረኔሻ! ማጻፋንካ ዎይ ጻፈቴዳ ግዴረኔሻ!

\VS{24}ዳሮ ጋምአና ማላ፥ ብራታ ማርሳን ዛላ ቦላን ዎጨቲደ ጻፈቴረኔሻ!


\par }{\PP \VS{25}“ታና ዎዜዳዌ ፓጻ ደእያዋነ ዉርሰꬃን ቢታ ቦላን እ ኤቃናዋ ታን ኤራይ።

\VS{26}ታ ጋልባይ ሜተት ዉሮፐነ፥ ታን ታ አሹዋፐ ሻከታደ፥ ጾሳ በአናዋ ኤራይ።

\VS{27}ሀራ ኡራ ግደናን፥ ታን ታ ሁጲያን፥ ታ አይፍያን አ በአና። ሄዋ ድራዉ፥ ታ ዎዛናይ አያ ላሞቲ!


\par }{\PP \VS{28}“ህንተ፥ ‘መቶ ኡንኩ አ ግዴዳ ድራዉ፥ አነ ሃይተ! አ የደርሴቶ!’ ጎፐ፥

\VS{29}ማሻዉ ያይተ! ጾሳ ሀንቁ ማሻና ያና፤ ፕርዳይ ደእያዋካ ኤርተ” ያጌዳ።




\par }\Chap{20}{\SH ጾፋራ ላኤንꬆ ሃሳያ
\par }
{\PP \VerseOne{1}ናእማ ቢታፐ ዬዳ ጾፋር ሀዋዳን ያጊደ ዛሬዳ፤

\VS{2}“ነ ሃሳያይ ታና ሀንቀꬄዳ ድራዉ፥ ታን አይነ ጋምኤናን ነ ሃሳያዉ ዛሩዋ እማና።

\VS{3}ነ ሸቃ ሃሳያ ታን ስሳድ፤ አዉ በስያ ዛሩዋ ታና እማ እማ ጌ።


\par }{\PP \VS{4}“አሳ ቢታ ቦላ ዎꬄዳ ዎድያፐ ዶሚደ፥ በንፐካ ናጋራንቻ አሳቱዋ ጬቁ ቃንꬃ ዎድያሳ ግድያዋ ኤራሳ፤

\VS{5}ጾሳ ኤረና አሳቱዋ ናሸቻይካ ልጴዳ አይፊ ጼላናሳ ግድያዋ ኔን ኤራሳ፤

\VS{6}ኢታ አሳይ ሻርያ ጋካናዉ አዱቆፐካ፥ አ ሁጲካ ሻርያ ቦቾፐ፥

\VS{7}እ ፓንዳዳን ፕተት ꬋያና። አ ኤርያ ኡባይ፥ ‘እ ሀቃን ደኢ?’ ያጋና።

\VS{8}አኩሙዋዳን እ ፓል ꬋያና፤ ስሚደካ ቤተና፤ ቃማ ሳጻዳን እ ꬋይ ባሻና።

\VS{9}አ በኤዳ አይፈቱ ላኤንꬂደ፥ አ በእክኖ፤ እ ባረ ደኢያሳፐካ ትፕ ጊደ ꬋያና።

\VS{10}ኢታ አዉ ቦንቂ አኬዳ ሚሻ አ ናናቱ ባረንቱ ኩሽያን ጉየ ዛሪደ ህዬሳቶ ጭጋና።

\VS{11}ዎልቃን ኩሜዳ አ ያላጋተꬃ ምኖታይ ጉꬃ ዎድያፐ ጉይያን፥ ቢታ ከሳና።


\par }{\PP \VS{12}“ኢታ አሳ ዶናን ኢታተꬃይ ቁማዳን ማልእንቶካ፥ እ ባረ እንጻርሳፐ ጋርሳ ባጋና ገንꬆፐካ፥

\VS{13}ዉረናዳን ባረ ዶናን ጮሚደ፥ ዎꬅ ባሽንቶካ፥

\VS{14}አ ኡሎ ግዶን አ ቁማይ ላመታና፤ ዎꬍያ ሾሻ ይሻ ማላ አዉ ግዳናዋ።

\VS{15}ኢታ ብታኒ ባረ ምቴዳ ዱረተꬃ ሃ ጩቻና፤ አ ኡሉዋፐ ጾሳይ ጮሺደ ከሳና።

\VS{16}ኢታ ብታኒ ምትያባይ አዉ ይሻ ግዳናዋ፤ ሾሻ ይሻ ማላ ግዲደ፥ አ ዎꬋና።

\VS{17}ኤሳይነ ማꬃይ ሃꬃዳን ጎግሽና፥ እ በኤናን ሀይቃና።

\VS{18}ባረ ዳቡሬዳ ዳቡራ ጫዋ ሜናን፥ ሀራዉ ሼꬋና፤ ዛልኢደ ዎꬍሴዳ ባረ ዎꬍያንካ ናሸተና።

\VS{19}አያዉ ጎፐ፥ ህዬሳቱዋ እ ኡንኤꬄዳ፤ ኡንቱንታ ሸነኮ ጌዳ፤ ሀራ አሳይ ኬጼዳ ጎልያካ ባረዉ አኬዳ።


\par }{\PP \VS{20}“አ ዮራዉ ዛዋይ ባዋ፤ ባረ ዶስያዋ ካላናዉ ዳንዳየና፤

\VS{21}እ ሜዳዋፐ ጉይያን፥ አያይነ ደኤና። ሄዋ ድራዉ፥ አ ዱረተꬃይ ጋምኤና።

\VS{22}እ ዳሮ ማጹዋ ደምያ ዎደ፥ መቱ አ ቦላ ጋክ ዎꬋና።

\VS{23}እ ሚደ ካልያ ዎደ፥ ጾሳይ አ ሙራናዉ ባረ ሱልያ ሀንቁዋ አ ቦላ ጉሳና።

\VS{24}ብራታ ማሻፐ እ ባቃታና፤ ሽን ናስያ አዳይ አ ጫዳናዋ።

\VS{25}ሄ አዳይ አዉ ዞክያና ካንꬅ ከሳና፤ ሄ ጶልያ ጼራይ አ ትርያ አꬊደ፥ ጭሽያ ጉሳና። ዳጋማን አ ዎዛናይ ሻባረታና።


\par }{\PP \VS{26}“እ ሺሼዳ አቁዋ ኡባይ ꬋያና፤ አሳይ ኤꬅቤና ታማይ አ ማና፤ አ ጎልያን አቴዳ አሳይ ኡባይካ ታማን ሜተታና።

\VS{27}ሳሎቱ ሀ ብታንያ ናጋራ ቆንጭሳና፤ ቢታይካ አ ቦላ ማርካታና።

\VS{28}ጾሳይ ሀንቀቲደ አህያ ቤታን አ ጎሊነ አዉ ደእያባይ ኡባይ ሾከቲደ ባና።

\VS{29}ጾሳይ ኢታ አሳቶ ዎꬄዳ ካጫይ፤ ጾሳፐ ግሸቴዳ ግሹ ሀዋ” ያጌዳ።




\par }\Chap{21}{\SH ኢዮብ ዛሪደካ ሃሳዬ
\par }
{\PP \VerseOne{1}ሄዋፐ ጉይያን፥ ኢዮብ ሀዋዳን ያጊደ ዛሬዳ፤

\VS{2}“አነ ታ ሃሳያ አኬኪደ ሀይዝተ፤ ስስያዌ ህንተ ታና ምንꬅያዋ ግድ ፓይደቶ።

\VS{3}ታን እት ገደነ ሃሳያናዉ ታዉ ካጫ እምተ። ታን ሃሳያ ስምና፥ ቅሊጭተ!

\VS{4}ታን ሞተትያዌ አሳና ግደና። ያትና፥ ታዉ ዳንዳያይ ዉሮፐ፥ ሄዌ ማላልስያዌ?

\VS{5}አነ ታና ጼልተ፤ ማላለትተ፤ ህንተ ኩሽያንካ ህንተ ዶና ኦይቂተ።

\VS{6}ታና ጋኬዳዋ ታን ቆፕያ ዎደካ፥ ታና ዳጋንꬄ፤ ታ ቦላይካ ኮኮሬ።


\par }{\PP \VS{7}“ኢታ አሳቱ አያዉ ፓጻ ደእኖ? ኡንቱንቱ ላይꬃይ አያዉ አዱቂ? ኡንቱንቱ ዎልቃይካ አያዉ ዳር ዳር ብ?

\VS{8}ኡንቱንቶ ናናቱነ ናናቱዋ ናናቱ ደኢኖ፤ ኡንቱንቱ ድጭሽና በአናዉ፥ ጋምኢደ ደኢኖ።

\VS{9}ኡንቱንቱ ሶያይ ህርግ ባይናን ሳሮ ደኤ፤ ጾሳይ ኡንቱንታ ባረ ጋትማን ሾጭ ኤረና።

\VS{10}ኡንቱንቱ ኮሩማ ቦራቱ ማጫ ሚዛና ጋከትያ ዎደ፥ ኮለናን ኦይꬂኖ፤ ማጫ ሚዛቱካ ሳልኤሰናን የሊኖ።

\VS{11}ባረንቱ ናናቱዋ ዶርሳ ዉድያዳን ከሲኖ፤ ኡንቱንቱ ናናቱካ ያን ሃን ጉፒኖ።

\VS{12}ዳርቢያ ባቂደነ ዲꬃ ዲጺደ፥ የꬃ የጺኖ፤ ሎኩዋ ፑኒደካ ናሸቲኖ።

\VS{13}ኡንቱንቱ ባረንቱ ደኡዋ ላይꬃ እሻሉዋን ፖሊደ፥ ባረንቱ ዱፉዋካ ሳሮ ቢኖ።

\VS{14}ኡንቱንቱ ጾሳ፥ ‘ኑፐ ሃካ! ኑን ነ ኦግያ ኤራናዉ ኮዮኮ!

\VS{15}ኑን አዉ ኦꬃናዉ ኡባ ዳንዳይያ ጾሳይ ኦኔ? ኑን አ ዎሲደ፥ ጎኤታናባይ አዬ?’ ያጊኖ።

\VS{16}ኡንቱንቱ ባረንቱ እሻሎ ደኡዋ ባረንቱ ምኖተꬃን ደሜዶ ጊኖ፤ ሽን ታን ኡንቱንቱ ቆፋ አክከ።


\par }{\PP \VS{17}“ኢታ አሳቱዋ ደኡዋ ጾምፒ ቶእ ኤሪ? ኡንቱንቱ ቦላ ባሻይ ዎꬍ ኤሪ? ጾሳይ ባረ ሀንቁዋን ኡንቱንታ ሙር ኤሪ?

\VS{18}ጫርኩዋ ስንꬃን ኡንቱንቱ ሱላዳን ሀኔዳ ዎዲ ደኢ? ጎቱ ፕት አፍያ ባናዳን ኡንቱንቱ ሀን ኤርኖ?


\par }{\PP \VS{19}“ህንተ፥ ‘ጾሳይ አዎቱዋ ባይዙዋን ኡንቱንቱ ናናቱዋ ሙሬ’ ያጊታ። አነ ጾሳይ ናጋራንቻቱዋ ኡንቱንቱ ሁጲያን ሙሮ! ያትንቶ ኡንቱንቱ ባረንቱ ባይዙዋ ኤራና።

\VS{20}ኡንቱንቱ ባረንቱ ሙሩዋ ባረንቶ አክኖ። ኡባ ዳንዳይያ ጾሳ ሀንቁዋ ጹኣካ ኡንቱንቱ ባረንቱ ሁጲያን ኡሽኖ።

\VS{21}አያዉ ጎፐ፥ ኡንቱንቱ ሀይቂ ክቼዳዋፐ ጉይያን፥ ኡንቱንቱ ናናቱዋ አያይ ጋክንቶነ ኮይክኖ።


\par }{\PP \VS{22}“ቦላ ꬎቃን ደእያዋንታ ፕርድያ ጾሳ ኤራ ታማርሳናዉ ዳንዳይያ አሳይ ደኢ?

\VS{23}እት አሳይ ኩመንꬃ ዎልቃይነ ኩመንꬃ ሳሩ ደእሺና፥ እሻሉዋን ደኢድ ሀይቄ።

\VS{24}አ ቦላይ ኦርድ ደእሽን፥ አ መቀꬃ ኮልዚካ ሽጭ ደእሺና ሀይቄ።

\VS{25}ሽን ሀራ አሳይ አ ሸምፑዋን ካዩ ፓጨናን፥ ባረ ደኡዋን ሙለካ ሎኦባ ደመናን ሀይቄ።

\VS{26}ኡንቱንቱ ላኡካ እት ማላ ቢታን ሞገቲኖ፤ ኡንቱንታ ላኡዋካ ጉጹነቱ ካሚኖ።


\par }{\PP \VS{27}“ህንተ ታና ናቃናዉ ቆፒደ፥ ህንተ ዎዛናን ሀልቼዳ ሀልቹዋ ሙልያ ታን ሎይꬃደ ኤራይ።

\VS{28}ህንተ፥ ‘ሄ ኢታ ኦꬅያ፥ ዎልቃማ ብታንያ ጎሊ ሀእ ሀቃኔ?’ ያጊታ።

\VS{29}ኦግያና ሀመትያ አሳቱዋ ኦችበይክቴ? ኡንቱንቱ ኦድያዋ አማንክቴ?

\VS{30}ኡንቱንቱ፥ ‘ኢታ አሳቱ ባየꬃ ጋላስ ቦሸተናን አቲኖ፤ ጾሳ ሀንቁ ቆንጭያ ጋላስካ ኡንቱንቱ ከስ አካና’ ያጊኖ።

\VS{31}ኢታ አሳ አ ኢታተꬃዉ ኦኔ ዋላሳናዌ? እ ኦꬄዳ ኢታባዉካ አ ሙራናዌ ኦኔ?

\VS{32}እ ሀይቂና፥ አ አሃ ዱፉዋ አፍያ ዎደ፥ አ ዱፉ ናገታና።

\VS{33}አሳይ ኡባይ አ ካሌ፤ ፓይዱ ባይና አሳይ አ ባልያን ፔሼ፤ አ ዱፉዋ ቢታይካ ኡቱላዳን አዉ ካዉሼ።

\VS{34}ያትና፥ ህንተ ታና ዎት መላ ኦዱዋን ምንꬂቴ? ህንተ ታ ኦሻዉ ዛሬዳ ዛሩ ኡባይ ዎርዱዋ!” ያጌዳ።




\par }\Chap{22}{\SH ኤልፋዝ ዛሪደካ ሃሳዬ
\par }
{\PP \VerseOne{1}ሄዋፐ ጉይያን፥ ተማና ቢታፐ ዬዳ ኤልፋዝ ሀዋዳን ያጊደ ዛሬዳ፤

\VS{2}“አሳይ ጾሳ ጎአናዉ ዳንዳዪ? ሀራይ አቶ አꬌዳ ኤራንቻ ግድንቶካ፥ እ ባረና ጎአናፐ አትና፥ ጾሳ ጎኤና።
\XREF{}{{\XO 22:2 }{\XT{ኢዮባ 35:6-8}}}

\VS{3}ኔን ጽሉዋ ግዶፐ፥ ሄዌ ኡባ ዳንዳይያ ጾሳ ናሸቺ? ነ ኦጊ ቶሺ ባይናዋ ግዶፐ፥ ሄዋን እ አያ ዎꬍያ ደሜዴ?


\par }{\PP \VS{4}“ኔን አ ቦንችያ ድራዉ፥ እ ኔና ሴሪነ ፕርዲ?

\VS{5}ነ ኢታተꬃይ ዳራ ግደኔ? ነ ናጋራዉ ዛዋይ ባዋ።

\VS{6}ኔን ነ እሻቱዋ ጋሱ ባይናን ዋስያ ጼስሳዳ፤ አሳ ማዩዋካ ቃራደ ኡንቱንታ ካሎ አሻዳ።

\VS{7}ኔን ሳመቴዳዋንታ ሃꬃ ኡሻባካ፤ ኮሻቴዳዋንታካ ቁማ ድጋዳ።

\VS{8}ኔን ነ ዎልቃንነ ነ ማታን ዘምፓደ፥ ሀራ አሳ ቢታ ነዉ ጮ አካዳ።

\VS{9}አምኤቱዋ መላ ኩሽያ የዳዳ፤ አዉ ባይናዋንታካ ኡቁናዳ።

\VS{10}ነ ዩሹዋን ግቲ ዶድ ኡቴዳዌ፤ አኬከናን ያሻይ ኔና ኮኮርስያዌካ ሄዋሳ።

\VS{11}ኔን በኤናዳን፥ ነዉ ꬉምያዌ፤ ቃይ ኩንꬆ ሃꬃይ ኔና ሙክያዌካ ሄዋሳ።


\par }{\PP \VS{12}“ጾሳይ ቦላ ꬎቃ ሳሉዋን ኡቲደ፥ ꬎቃን ደእያ ጾልንተቱዋ ዱገ ጼሌ።

\VS{13}ሽን ኔን፥ ‘ጾሳይ አያ ኤሪ? እ ሄዋ ማላ፥ ꬍጵ ጎ ꬉማ ግዱዋናካ ፕርዳናዉ ዳንዳዪ?

\VS{14}ሳሉዋነ ሳኣ ዳንꬁዋ ቦላ እ ስመረትያ ዎደ፥ እ በኤናዳን፥ ስኬዳ ሻሪ አ ጎዜ’ ያጋሳ።


\par }{\PP \VS{15}“ናጋራንቻቱ ሀመቴዳ በን ኦግያን ባናዉ ቆፋ ቃቻዲ?

\VS{16}ኡንቱንቱ ባረንቱ ዎዲ ጋከናን ደእሺና ሀይቄድኖ፤ ኡንቱንቱ ደኡዋ ባሱካ ድኡዋን ሜጨት ꬋዬዳ።

\VS{17}ኡንቱንቱ ጾሳ፥ ‘ኑፐ ሃካ! ኡባ ዳንዳይያ ጾሳይ ኑዉ አያ ኦꬃናዉ ዳንዳዪ?’ ያጌድኖ።

\VS{18}ግዶፐነ፥ ኡንቱንቱ ጎልያን ሎኦባ ኩንꬄዳዌ ጾሳ። ሄዋ ድራዉ፥ ኢታ አሳቱዋ ቆፋይ ታዉ ገለና።


\par }{\PP \VS{19}“ኢታ አሳቱዋ ቦላ ጋክያዋ በኢደ፥ ጽሎቱ ናሸቲኖ፤ ሱረ አሳቱካ ሀዋዳን ያጊደ፥ ኡንቱንቱ ቦላ ቅሊጪኖ፤

\VS{20}‘ቱሙዋፐ ኑ ሞርከቱ ꬋዬድኖ፤ ኡንቱንቱ ዱረተꬃካ ታማይ ሜዳ’።


\par }{\PP \VS{21}“ኢዮባ፥ ሀእካ ጾሳዉ ሞደታ፤ አናና ሳሮ ደአ። ያቶፐ፥ ኔን አንጀታና።

\VS{22}አ ዶናፐ ትምርትያ አካ፤ አ ቃላቱዋካ ነ ዎዛናን ዎꬃ።

\VS{23}ኔናተꬃ ሆክሳደ፥ ኡባ ዳንዳይያ ጾሳኮ፥ ኔን ስሞፐ፤ ኢታ ኦሱዋ ኡባ ነ ሶፐ ድጎፐ፤

\VS{24}ነ ዎርቃ ሳኣን ኦሎፐ፤ ነ በርተ ዎርቃካ ሻፋ ሹቻን ኦሎፐ፤

\VS{25}ኡባ ዳንዳይያ ጾሳይ ነዉ ዎርቃነ ዶረቴዳ ብራ ግዳናዋ።


\par }{\PP \VS{26}“ሄዋፐ ጉይያን፥ ኔን ኡባ ዳንዳይያ ጾሳን ቱሙ ናሸታና፤ ዬላተናን ጾሳኮ ፑደ ጼላና።

\VS{27}ኔን ጾሳ ዎሳና፤ እ ስሳና፤ ቃይ ኔን ነ ቃንግያ አዉ ጋꬃና።

\VS{28}ኔን ዞረታደ ቃቼዳዌ ነዉ ፖለታና፤ ነ ሀመትያ ኦግያንካ ፖኡ ፖአና።

\VS{29}አያዉ ጎፐ፥ ጾሳይ ኦቶረትያዋንታ ካዉሼ፤ ሽን ባረንታ ሆክስያዋንታ አሼ።

\VS{30}እ ሱረ አሳ ዎꬅ አኬ። ነ ኩሺ ናቁዋፐ ጌሻ ግዶፐ፥ እ ኔና አሻና” ያጌዳ።




\par }\Chap{23}{\SH ኢዮብ ዛሪደካ ሃሳዬ
\par }
{\PP \VerseOne{1}ኢዮብ ሀዋዳን ያጊደ ዛሬዳ፤

\VS{2}“ታን ሀእካ ጾሳ ቦላ ማካላይነ ዙዙማይ፤ አያዉ ጎፐ፥ ታን ኦልናካ አ ኩሺ ታ ቦላ ዴጽያዋ አግቤና።

\VS{3}እ ደኢያሳ ታን ኤራርክታሻ! እ ኡቴዳሳካ ጋካርክታሻ!

\VS{4}ያትንቶ፥ ታን ታ ሞቱዋ አ ስንꬃን ብዳና ሽን! ታ ዶናካ ፓሉምያን ኩንꬃና ሽን!

\VS{5}እ ታ ሞቶ ዛርያዌ አየንቶካ ታን ኤራና ሽን! እ ታና ግያዋካ አኬካና ሽን!

\VS{6}እ ባረ ዎልቃማ ዎልቃን ታናና ኤቀታኔሻ? ቱይት፥ ቱይት፥ እ ታን ኦድያዋ ስሳናፐ አትና፥ ሄዋ ሀነና።

\VS{7}ታ ዎዛናይ ሱረ ግድያ ድራዉ፥ ታን ጾሳና ሞተታናዉ ዳንዳያይ፤ እ ታ ዳናይ ታና መꬍናዉ ሻትንꬃና።


\par }{\PP \VS{8}“ሽን አይሴ፥ ታን አዋይ ዶልያ ባጋ ቦፐ፥ እ ያን ደኤና፤ ቃይ ታን አዋይ ዉልያሳ ቦፐካ፥ አ ደምከ።

\VS{9}እ ሁጲሳ ባጋ ቢታን ኦꬅያ ዎደ፥ ታን አ በእከ፤ ቃይ ገድሳ ባጋ ቢታ ስምያ ዎደካ፥ ታን አ ደምከ።

\VS{10}ሽን እ ታ ታንጉዋ ኡባ ኤሬ፤ እ ታና ፓጮፐ፥ ታን ዎርቃዳን ጌሻ ግድያዋ እ በአና።

\VS{11}ታን እ ሀመቴዳ ኦግያ ጌሻ ኦይቃደ ሀመታድ፤ አ ኦግያፐ ዎራ ስማበይከ።

\VS{12}አ ዶናፐ ከስያ አዛዙዋፐ ታን ሻከታበይከ፤ አ ቃላካ ታ ዎዛናን ዎꬃድ።


\par }{\PP \VS{13}“ጾሳይ ላመተና። አናና ኤቀታና፥ ዎይ ባረ ኮዬዳዋ እ ኦናዳን አ ድጋና አሳይ ባዋ።

\VS{14}እ ታዉ ሀልቼዳዋ ፖላና፤ ሄዋንቱ ማላ፥ ሀራ ዳሮ ሀልቾቱካ አዉ ደኢኖ።

\VS{15}ሄዋ ድራዉ፥ አ ስንꬃን ኤቂያዌ ሎይꬅ ታና ያሼ፤ ሄዋ ኡባባ ቆፓደ፥ ታን ኮኮራይ።

\VS{16}ታ ዎዛናይ ዳቡራናዳን ጾሳይ ኦꬄዳ፤ ኡባ ዳንዳይያ ጾሳይ ታና ዳጋንꬄ።

\VS{17}ባራ ꬉማይ ታ ሶምኡዋ ጎዝንቶካ፥ ታና ሄ ꬉማይ ሃሳያ ድግቤና።




\par }\Chap{24}{\PP \VerseOne{1}“ኡባ ዳንዳይያ ጾሳይ ፕርድያ ዎድያ አያዉ ኬረኔ? አ ኤርያዋንቱ ሄ ዎድያ አያዉ በእክኖ?

\VS{2}ኢታ አሳቱ ባረንቱ ጋድያ አሳናዉ፥ ዛዋን ደእያ ሹቻ ꬎቆሊኖ። ዶርሳካ ዉእ አሂደ፥ ባረንቱ ዶርሳ ዉድያን ጋꬂደ ሄሚኖ።

\VS{3}አዉ ባይና ናናቱዋ ሀረቱዋ ላጊደ፥ አክ ቢኖ፤ አምአቲ ቦራካ አጮ ኦይቂደ፥ ባረንቶ አኪኖ።

\VS{4}ህዬሳቱዋ ባረ ማታ ደመናዳን ድጊኖ፤ ቢታን ደእያ ህዬሳቱዋ ኡባ ባረንቱ ስንꬃፐ ቆሰꬂኖ።

\VS{5}ባዙዋን ደእያ ዎራ ሀረቱዋዳን፥ ህዬሳቱ ምያዋ ኮዪደ ዎጸረቲኖ፥ ባረንቱ ናናቶካ ባዙዋፐ ቁማ ኮዪኖ።

\VS{6}ኡንቱንቱ ደምባን ሀራ አሳዉ ካꬃ ጫኪኖ፤ ኢታ አሳቱዋ ዎይንያ ቴራ ዉርጩዋካ ቃርሚኖ።

\VS{7}ኡንቱንቱ ቃማ ካሎ አቂኖ፤ ሜጉዋ ዎደካ ቦላን ማይያዌ ኡንቱንቶ ባዋ።

\VS{8}ደረቱዋን ቡክያ እራን ኡንቱንቱ ጽርክኪኖ፤ ገልያሳ ꬋዪደ፥ ሹቻ ቆሚኖ።


\par }{\PP \VS{9}“ኢታ አሳቱ አዉ ባይና ናኣ አት ꬋንꬃ ꬋምያሳፐ ዳፍ አኪኖ፤ ህዬሳቱዋ ጉꬃ ናናቱዋካ አጮ ኦይቂኖ።

\VS{10}ህዬሳቱ ማዩዋ ꬋዪደ፥ ካሎ ሀመቲኖ፤ ኡንቱንቱ ቱኩዋ ኬዚደ ኮሻቲኖ።

\VS{11}ኡንቱንቱ ዛይትያ ከሳናዉ ዎጋራ ቴራ ፑርጺኖ፤ ዎይንያ ቴራካ ጉምኢደ ሳመቲኖ።

\VS{12}ካታማን ሀይቃና ሀንያ አሳቱ ኦሊኖ፤ ደሸቴዳ አሳቱካ ማዱዋ ኮዪደ ዋሲኖ፤ ሽን ጾሳይ ኡንቱንቱ መቱዋ ጼለና።


\par }{\PP \VS{13}“ፖኡዋ እጽያ አሳቱ ደኢኖ፤ ኡንቱንቱ ፖኡ አየንቶ ኤርክኖ፤ አ ኦግያፐካ ዎራ ቢኖ።

\VS{14}ሸምፑዋ ዎꬍያዌ ዎንቱማꬃ ደንዲደ፥ ህዬሳቱዋነ መቶታንቻቱዋ ዎꬌ፤ ቃማ ቃይ ካይሱዋዳን ዉኤ።

\VS{15}ሻርሙጽያዌ ሳአይ ꬉማናዋ ናጌ፤ እ፥ ‘ኦንነ ታና በኦፖ’ ጊደ፥ ባረ ሶምኡዋ ካሜ።

\VS{16}ካይሳቱ ቃማ ጎልያ ቦኪደ፥ ዉአናዉ ገሊኖ፤ ሽን ጋላስ ፖኡዋ እጺደ፥ ቆሰት ፔሺኖ።

\VS{17}ኡንቱንታ ጋላሳ ፖኡ ያሼ፤ ሽን ቃማ ꬉማይ ኡንቱንታ ዳጋንና።


\par }{\PP \VS{18}“ኢታ አሳቱዋ ድኡዋ ሃꬃይ ቁጪደ አፌ፤ ኡንቱንታ ጋኬዳ ጋዲ ሸቀቴዳዋ ግዴ። ኦንነ ኡንቱንቱ ዎይንያ ቱራ ሳኣ ቤና።

\VS{19}ሻቻይ ሆምቢያን ሙሽና፥ አዋይ አ መልስ ꬋይስያዋዳን፥ ሄዋዳንካ፥ ናጋራንቻቱ ሀይቂደ ꬋዪኖ።

\VS{20}ሀራይ አትና፥ የሌዳ አየቱካ ኡንቱንታ ሀሳይክኖ። ጉጹኒ ኡንቱንቱ አሹዋ ማልእና ሜ። ኡንቱንቱ ኢታ ኦሱካ ኩንዴዳ ምꬃዳን መአና።

\VS{21}አያዉ ጎፐ፥ ኡንቱንቱ ናአይ ባይና ማይነ ማጫ አሳ ናቄድኖ፤ አምኤ ማጫ ምሽራትዉካ ማደናን እጼድኖ።


\par }{\PP \VS{22}“ጾሳይ ባረ ዎልቃን ምኖቱዋ ꬋይሴ፤ ኡንቱንቶ ሳአይ እንጀቶዋ ማላቶፐካ ደኡዋ ህዶታይ ባዋ።

\VS{23}ጾሳይ ኡንቱንቱ ሳሮ ደአናዳን ኦꬆፐካ፥ ኡንቱንቱ ኦግያ ዎቼ።

\VS{24}ኢታ አሳቱ ጉꬃ ዎድያዉ ꬎቁ ꬎቁ ጊኖ፤ ሽን ኤለካ ሻራፋዳን ሹል ꬋዪኖ፤ ካꬃዳን ጫከቲኖ።


\par }{\PP \VS{25}“ሄዌ ሀነና ጊደ፥ ካድያ አሳይ ደኢ? ታን ኦዴዳ ቃላካ ዎርዱዋ ጊደ፥ አማንꬅያ አሳይ ደኢ?” ያጌዳ።




\par }\Chap{25}{\SH ብልዳደ ዛሪደካ ሃሳዬ
\par }
{\PP \VerseOne{1}ሄዋፐ ጉይያን፥ ሹሀ ቢታፐ ዬዳ ብልዳደ ሀዋዳን ያጊደ ዛሬዳ፤

\VS{2}“ጾሳይ ዎልቃማ ግድያ ድራዉ፥ አሳይ ያዪደ፥ አዉ ሞደቴ። እ ባረ ሳሉዋ ካዉተꬃ ሳሩዋን ናጌ።

\VS{3}አ ኦላንቻቱዋ ፓይዳናዉ ዳንዳይያ አሳይ ደኢ? ጾሳ ፖኡ ጋከና ሳአይ ደኢ?

\VS{4}ያትና፥ አሳይ ጾሳ ስንꬃን ዋን ጽሉዋ ግዳናዉ ዳንዳዪ? ማጫ አሳፐ የለቴዳ አሳይ ዋን ጌሻ ግዳናዉ ዳንዳዪ?

\VS{5}ጾሳ ስንꬃን አግናይካ ዋጋጋ ፖኦ ግደና፤ አ ስንꬃን ጾልንተቱካ ጌሻ ግድክኖ።

\VS{6}ያትና፥ ጾሳ ስንꬃን ጉጹንያ ግድያ አሳይ አይ ኬሻ ላፌ?” ያጌዳ።




\par }\Chap{26}{\SH ኢዮብ ዛሪደካ ሃሳዬ
\par }
{\PP \VerseOne{1}ኢዮብ ሀዋዳን ያጊደ ዛሬዳ፤

\VS{2}“ዎልቃይ ባይና አሳ ኔን አያ ማዱዋ ማዳዲ! ዳቡሬዳ ቀሰቱዋ ኔን አያ አሹዋ አሻዲ!

\VS{3}አꬌዳ ኤራተꬃይ ባይናዋ አያ ዞርያ ዞራዲ! አይ ኬሻ ዎልቃማ ኤራተꬃ ቆንጭሳዲ!

\VS{4}ኔን ሀ ቃላ ሃሳያናዳን ኔና ኦኔ ማዴዳዌ? ቃይ ሀዋዳን ሃሳያናዉ ኔና ደንꬄዳዌ ኦ አያኔ?” ያጌዳ።


\par }{\SH ብልዳደ ባረ ሃሳያ ዉርሴ
\par }
{\PP \VS{5}ብልዳደ፥ “ሀይቄዳዋንቱ ሞይትለቱ ቢታፐ ጋርሳ ባጋና ሃꬃ ግዶን ኮኮሪኖ።

\VS{6}ጾሳ ስንꬃን ስኦሊካ ቆንጨ፤ አያይነ አ ገንꬃናዉ ዳንዳየና።

\VS{7}ጾሳይ ሁጲሳ ባጋ ሳሎቱዋ ምጬዳ፤ ሳኣካ አየንቶ ባይና ሳን ካቄዳ።

\VS{8}እ ሻረቱዋን ሃꬃ ኩንꬄ፤ ሃꬃ ዴጹዋን ሻረቱ ዳከትክኖ።

\VS{9}ዶይሴዳ አግና እ ባረ ሻርያን ካሜ።

\VS{10}ፖኡዋ ꬉማፐ ሻካናዉ፥ ሳሉ ሳኣና ዳንትያ ሳኣን ቃማይነ ጋላሳይ ላመትያ ዛዋ ጾሳይ ኤሴ።

\VS{11}እ ሴርያ ዎደ፥ ሳሎቱዋ ቱቀቱ ዳጋማዉ ኮኮሪኖ።

\VS{12}ባረ ዎልቃን አባ ጮኡ ኦꬄዳ፤ ባረ አኬካን ራኣባ ግያ ዳዊያ ꬋይሴዳ።

\VS{13}እ ሸምፕያ ሸምፑዋን ሳሎቱ ጌዬድኖ፤ አ ኩሺካ ጾንገትያ ሾሻ ዎꬌዳ።

\VS{14}ሀዋንቱ ኡባይ ጾሳይ ኦꬄዳ ኦሶቱዋፐ አማሬዳዋንታ፤ ኑን ስስያዌ ሳሱከꬃ ጻላላ። ያትና፥ አ ዎልቃ ግታተꬃ አኬካናዉ ዳንዳይያዌ ኦኔ?” ያጌዳ።




\par }\Chap{27}{\SH ኢዮብ ዛሪደካ ሃሳዬ
\par }
{\PP \VerseOne{1}ኢዮብ ሀዋዳን ያጌዳ፤

\VS{2}“ታ ሱረ ፕርዳ ታና ድጊደ፥ ታ ደኡዋ ጫማ ከሴዳ፥ ኡባ ዳንዳይያ ደኡዋ ጾሳን ታን ጫቃይ።

\VS{3}ጾሳይ ታዉ ደኡዋ ሸምፑዋ እሜዳ ኬናን፥

\VS{4}ታ ዶናይ ዎርዱዋ ሃሳየና፤ ታ እንጻርሳይካ ጭሙዋ ኦደና።

\VS{5}ህንተ ሃሳዬዳዌ ልከ ጋደ ታን አክከ፤ ሀይቃና ጋካናዉካ ታን ታ ሱረተꬃ አግከ።

\VS{6}ታ ጽሎተꬃ ምንሳ ኦይቃናፐ አትና፥ ጽሎተꬃ አግከ፤ ታን ደኤዳ ላይꬃ ኡባን ታ ዎዛናይ ካሀይ ታና ቁምኤና።


\par }{\PP \VS{7}“ታ ሞርከቱነ ታናና ኤቀትያዋንቱ ኡባይ ኢታነ ባይዛንቻ አሳዳን ሙረትኖ።

\VS{8}ጾሳይ ኡንቱንቱ ሸምፑዋ ኡንቱንቱ አሹዋፐ ሻኪደ፥ ኡንቱንቱ ላይꬃ ቃምስያ ዎደ፥ ኢታቶ ስንꬃፐ ህዶታይ አዬ?

\VS{9}ኡንቱንቱ ቦላ መቱ ጋክያ ዎደ፥ ጾሳይ ኡንቱንቱ ዋሱዋ ስሲ?

\VS{10}ኡባ ዳንዳይያ ጾሳን ኡንቱንቱ ናሸታኔ? ኡንቱንቱ ኡባ ዎደ ጾሳ ጼሳኔ?


\par }{\PP \VS{11}“ታን ህንተና ጾሳ ዎልቃባ ታማርሳና፤ ኡባ ዳንዳይያ ጾሳ ሀልቹዋ ታን ህንተፐ ቆስከ።

\VS{12}ህንተ ኡባይ ሀዋ ህንተ ሁጲያን በኤድታ። ያትና፥ ሀ ሜላ ሃሳያ አያዉ ሃሳዪቴ?


\par }{\PP \VS{13}“ጾሳይ ኢታ አሳቶ እሜዳ ካጫይነ ኡቁንያ አሳቱ ኡባ ዳንዳይያ ጾሳፐ አክያ ዎይቱ ሀዋፐ ካልያዋ።

\VS{14}ኡንቱንቱ ናናቱ አይ ኬሻ ዳሮፐነ፥ ኡንቱንቱ ኦላን ዉሪኖ፤ ኡንቱንቱ ዛራቱካ ምያዋ ꬋዪደ ኮሻቲኖ።

\VS{15}ሄዋፐ አቴዳዋንቱ ቦሻን ዉሪኖ፤ ኡንቱንቱ አምኤቱካ ኡንቱንቶ ዬክክኖ።


\par }{\PP \VS{16-17}“ኢታ አሳቱ፥ ፓይድና ዉረና ብራ ሺሽናካ፥ ኡንቱንቱ ብራ ሱረ አሳቱ ሻክ አካና፤ ቃይ ማዩዋ ዳርሲደ ሺሽናካ፥ ኡንቱንቱ ሺሽያዋ ጽሎቱ ማያና።

\VS{18}ኡንቱንቱ ኬጽያ ጎለቱ ሻራሮታ ጎልያ ማላ፤ ናግያዋንቱ ኬጼዳ ጋባ ማላ።


\par }{\PP \VS{19}“ኡንቱንቱ ዱረ ግዲደ፥ ባረንቱ ሂጻን ግሳና፤ ሽን ኡንቱንቱ ገምእሹዋፐ ቤጎትያ ዎደ፥ አያይነ ꬋይና መላ አታናዋንታ።

\VS{20}ዳጋማይ ድኡዋዳን ቆፐናን ኡንቱንቱ ቦላ ያና፤ ቃማንካ ጎቲ ኡንቱንታ ደንꬂደ አፋና።

\VS{21}አዋይ ዶልያ ባጋ ጫርኩ ኡንቱንታ ደኢያሳፐ ፕቲደ አፋና።

\VS{22}ኡንቱንቱ ከስ አካናዉ ባቃትሽና፥ ቃረት ባይናን ኡንቱንቱ ቦላ ዎꬋና።

\VS{23}ዎልቃማ ኮሻ ስሲደ፥ ኡንቱንታ የደርሳና።




\par }\Chap{28}{\SH አꬌዳ ኤራተꬃ ትምርትያ
\par }
{\PP \VerseOne{1}“ብራ ቦክ ከስያሳይነ ዎርቃ ጌሻናዉ ሙሽስያ ሳአይ ደኤ።

\VS{2}ብራታይ አሳይ ቢታፐ ቦክና ከሴ፤ ናሃሲካ አ ሹቻ ሙሽስና ከሴ።

\VS{3}አሳይ ጾምፕያ አሂደ፥ ꬉማ ጾኔ፤ ቢታ ጪሙዋ ጋኪደ፥ ꬍጵ ጎ ꬉማ ግዶን ሄ ሹቻ ኮዬ።

\VS{4}አሳይ ደኢያሳፐ ሃኪደ፥ አሳ ገዲ የꬍ ኤረናሳ ቢደ፥ ሄዋን ጪማ ኦላ ቦኬ፤ ሄዋን ዎዶሩዋን ያነ ሃነ ኩሉሙሺደ፥ አሳፐ ሻከቲደ ደኤ።

\VS{5}ካꬃይ ቢታፐ ሞኬ፤ ሽን ሄ ቢታ ግዱ ታማን ሙሺደ፥ አꬍ አꬍ ዎꬌ።

\VS{6}ሄ ቢታ ግዶን ደእያ ሹቻፐ ሳምፔርያ ግያ አልኦ ሹቻይ ከሴ፤ አ ባና ግዶፐካ ዎርቃይ ቤቴ።


\par }{\PP \VS{7}“ሄ ሹቻ ቦክያሳ አፍያ ኦግያ ጽንግሊ ኤረና፤ ጋጪካ በእቤና።

\VS{8}ኢታ ዶአቱ ባረንቱ ገድያን ሄ ሳኣ የꬍ ኤርክኖ፤ ጋሙካ ሄዋና አና።


\par }{\PP \VS{9}“አሳይ ምኖ ዛላ መንሬꬄ፤ ደርያካ ቦኪደ፥ ጻጱዋፐ አꬅ የጌ።

\VS{10}ዛላ ሉኪደ፥ አꬍያ ኦግያ ከሲደ፥ ሄ አልኦ ሹቻካ ደሜ።

\VS{11}ሃꬃ ፑልቱዋ ቦክኖ፤ ጌሜዳባቱዋካ ፖኡዋ ከሴ።


\par }{\PP \VS{12}“ሽን አꬌዳ ኤራተꬃይ ሀቃፐ ቤታናዉ ዳንዳዪ? አኬካይ ቤትያ ሳአይ ሀቄ?

\VS{13}አሳይ አ ቱሙ ጋትያ ኤረና፤ አያዉ ጎፐ፥ አꬌዳ ኤራተꬃይ ፓጻ ደእያዋንቱ ቢታን ቤታናዉ ዳንዳየና።

\VS{14}ጪሙ፥ ‘አꬌዳ ኤራተꬃይ ታ ግዶን ባዋ’ ያጌ፤ አባይካ ታናና ግደና ጌ።


\par }{\PP \VS{15}“አꬌዳ ኤራተꬃይ ዎርቃን ሻመተና፤ አ ጋቲካ ብራን ጌዳረተና።

\VS{16}አꬌዳ ኤራተꬃይ በርተ ዎርቃን፥ ማርግድያነ ሳምፔርያ ጌተትያ አልኦ ሹቻን ሻመተና።

\VS{17}ዎርቃይነ ማስቶትያ ኦሰቴዳ ሚሻቱዋ ጋቲ አናና ልከተና፤ ዎርቃፐ ኦሰቴዳ አልኦባንካ ላመተና።

\VS{18}አꬌዳ ኤራተꬃ ጋቲ የሌሉዋፐ፥ አልማዝያፐነ እንቁዋ ኡባፐ አꬌ።

\VS{19}ቶጳዝዮንያ ግያ ቶጵያ እንቁካ አናና ልከተና፤ በርተ ዎርቃንካ ሻመተና።


\par }{\PP \VS{20}“ያትና፥ አꬌዳ ኤራተꬃይ ሀቃፐ ዪ? አኬካይ ቤትያ ሳአይ ሀቄ?

\VS{21}ፓጻ ደእያ መታ ኡባፐ ጌም ኡቴዳ፤ ሳሉዋ ካፎቱካ አ ደምክኖ።

\VS{22}ባሻይነ ሀይቁ፥ ‘ኑን አꬌዳ ኤራተꬃዉ ኦዶ ጻላላ ኑ ሀይꬃን ስሴዶ’ ያጊኖ።


\par }{\PP \VS{23}“አꬌዳ ኤራተꬃኮ አፍያ ኦግያነ እ ደእያ ሳኣ ኤርያዌ ጾሳ ጻላላ።

\VS{24}አያዉ ጎፐ፥ ጾሳይ ሳኣ ጋጻ ኡባ ጼሌ፤ ሳሎቱዋፐ ጋርሳና ደእያዋ ኡባ በኤ።

\VS{25}ጾሳይ ጫርኮ ዎልቃ እሜዳ ዎደነ ሻርያ ሃꬃ ልኬዳ ዎደ፥

\VS{26}እራይካ ሀቃን ቡካነንቶ፥ ዋልቃንꬃይካ ሀቃን ዎꬋነንቶ ዎጋ ዎꬄዳ ዎደ፥

\VS{27}እ ሄ ዎደ፥ አꬌዳ ኤራተꬃ በኢደ ፓጬዳ፤ ሎአ ጌዳ።

\VS{28}ሄዋፐ ጉይያን፥ ጾሳይ አሳዉ ኦዲደ፥ ‘ጾሳዉ ያይያዌ አꬌዳ ኤራተꬃ፤ ኢታፐ ሃክያዌካ አኬካ’ ያጌ” ያጌዳ።
\XREF{}{{\XO 28:28 }{\XT{ማዝ. 111:10፤ ሌም. 1:7፤ 9:10}}}




\par }\Chap{29}{\PP \VerseOne{1}ኢዮብ ቃይካ ሀዋዳን ያጌዳ፤

\VS{2}“ሀእ ታ ደእያ ደኡ ጾሳይ በን ታና ናጌዳ ዎድያዋ ማላ ግዴረኔሻ!

\VS{3}አ ጾምፒ ታ ቦላ ፖእና፥ ታን ꬉማን አꬋደ አ ፖኡዋን ሀመታድ።

\VS{4}ሄ ዎዲ ጾሳይ ታናነ ታ ሶ አሳ ናግና፥ ታን ታ ኩመንꬃ ዎልቃና ደኤዳ ዎደ።

\VS{5}ሄ ዎደ ኡባ ዳንዳይያ ጾሳይ ታናና ደኤ፤ ታ ናናቱካ ታ ዩሹዋን ደኢኖ።

\VS{6}ታን ታ ኩሽያ ማꬃን ሜጨታድ፤ ታ ዎጋራ ጉምኢያሳፐካ ዛይቲ ሻፋዳን ጎጌዳ።


\par }{\PP \VS{7}“ታን ካታማን ደእያ ፕርዳ ጎልያ ቤዳ ዎደ፥ ዳናቱዋና እትፐ ኡታድ።

\VS{8}ሄ ዎደ ያላጋቱ ታና በኢደ፥ ኦግያ እሜድኖ፤ ጭማቱካ ታና ቦንቻናዉ ደንድ ኤቄድኖ።

\VS{9}ካፓቱ ሃሳይያዋ አግ ባሼድኖ፤ ባረንቱ ዶናንካ ባረንቱ ኩሽያ ዎꬄድኖ።

\VS{10}ሄ ካታማን ደእያ ዎልቃማ አሳቱካ ጮኡ ጌድኖ፤ ኡንቱንቱ እንጻርሳይካ ኡንቱንቱ ኮክያ ባቂ ኦይቄዳ።


\par }{\PP \VS{11}“ታዋ ስሴዳዋንቱነ ታና በኤዳዋንቱ ኡባይ ታና ጋላቲደ ሃሳዬድኖ።

\VS{12}አያዉ ጎፐ፥ ማዶ ዋስያ ህዬሳቱዋነ አዉ አታ ꬋይና፥ ማድያዌ ባይናዋንታ ታን አሻድ።

\VS{13}ሀይቃና ሀንያ ብታኒ ታና አንጄዳ፤ አምአታካ ታ ማዱዋን ናሸታዱ።

\VS{14}ታን ጽሎተꬃ ማዩዋዳን ማያድ፤ ሱረ ፕርዳይካ ታ አፍላ ማላነ ቁማሻ ማላ።

\VS{15}ታን ቆቀቶ አይፍያ፥ ዎባቱዋ ገድያ ግዳድ።

\VS{16}ህዬሳቶ አዉዋ ግዳድ፤ ታን ኤረና አሳቶካ አባካቶ ግዳድ።

\VS{17}ታን ኢታቱዋ ጋፓታ መንꬃድ፤ ኡንቱንቱ ሻንካቲደ ኦይቄዳዋንታካ ኡንቱንቱ ዶናፐ ዎꬃ አካድ።


\par }{\PP \VS{18}“ታን ታ ቆፋን፥ ‘ታን አዱሳ ላይꬃ ታ ሶ አሳ ግዱዋን ደኣደ ሀይቃና።

\VS{19}ታን ባረ ጻጶቱዋ ሃꬃ ግዶ የዴዳነ ከተርሳይ ቃማ ኡባን አ ታሽያ ቦላ ደእያ ምꬃ ማላ።

\VS{20}ታን ኡባ ዎደካ ቦንቼታደ ደአና፤ ታ ዎልቃይካ ኡባ ዎደ ኦራጻና’ ጋደ ቆፓድ።


\par }{\PP \VS{21}“ታን ሃሳይያዋ አሳይ ስርጵ ግ ሀይዚደ፥ ታ ዞርያ አኬዳ።

\VS{22}ታን ሃሳዬዳዋፐ ጉይያን፥ ኡንቱንቱ ዛረꬂደ ሃሳይበይክኖ፤ አያዉ ጎፐ፥ ታ ቃላይ ኡንቱንቱ ዎዛናን ጾኬዳ።

\VS{23}ጎሻንቻይ እራ ናግያዋዳን፥ ኡንቱንቱ ታን ሃሳያናዋ ስሳናዉ ሀንጊደ ናጌድኖ።

\VS{24}ኡንቱንቱ ህርግ ኡት ደእሽን፥ ታን ታ ሶምኡዋ ፓሽክሳድ፤ ሄዋን ኡንቱንቱ ምንቴድኖ።

\VS{25}ታን ኡንቱንቱ ደአና ኦግያ ዶራድ፤ ኡንቱንቱ ካፑዋዳን ኡታድ። ባረ ኦላንቻቱዋ ግዶን ደእያ ካትያዳን፥ ታን ኡንቱንቱ ግዶን ደኣድ። ቃይ ካዮትያዋንታ ምንꬅያ አሳ ማላ ግዳድ።




\par }\Chap{30}{\PP \VerseOne{1}“ሽን ሀእ ታፐ ያላግያ አሳቱ ታና ቅሊጪኖ። ኡንቱንቱ ታ ዶርሳ ዉድያ ሄምያ ካናቱዋ ማዳና ጊናካ ታን ድጌዳ አዎቱዋ ናናቱዋ።

\VS{2}ኡንቱንቱ አዎቱ ዎልቃይ እጼዳዋንታነ ቦላ ግልቄዳዋንታ ግዴዳ ድራዉ፥ ታና አይነ ማድበይክኖ።

\VS{3}መቱዋነ ኮሻ ጋሱዋን ቃማ ደንዲደ፥ ባዙዋ ቢደ፥ ጻጱዋ ጮሜድኖ።

\VS{4}ቃይ ሻራፋነ ቦንጭያ ማጼድኖ፤ ማልኤና ሳንካራ ጻጶቱዋካ ሜድኖ።

\VS{5}አሳይ ዋሲደ፥ ካይሶቱዋ የደርሴዳዋዳን፥ አሳ ግዶፐ ኡንቱንታ የደርሴዳ።

\VS{6}ኡንቱንቱ ዛንጋራ ግዶን፥ ጎንጎሎ ግዶንነ ዛላ ጎንጎሉዋ ግዶን ደኤድኖ።

\VS{7}ኡንቱንቱ ቡራ ግዶን ባዞ ዶአቱዋዳን ዋሴድኖ፤ ዶቢያ ጋርሳን ሺቂደ፥ እትፐ ደኤድኖ።

\VS{8}ኡንቱንቱ ቃይጼርያን ሾጨቲደ፥ ቢታፐ የደርሰቴድኖ። ኡንቱንቱ ሱንꬃና ባዪደ፥ ቦዛ ግዲደ ደኤድኖ።


\par }{\PP \VS{9}“ሀእ ኡንቱንቱ ናናቱ ታና የꬃን ቅሊጪኖ፤ ታን ኡንቱንቱ ግዶን ሌምሲደ ኦድያዋ ግዳድ።

\VS{10}ኡንቱንቱ ታና ሸነቲደ፥ ታፐ ሃኪኖ፤ አይነ ዬላተናን ታ ሶምኡዋን ጩቻ ጩቺኖ።

\VS{11}ጾሳይ ታ ዎልቃ ላፈꬂደ፥ ታና ካዉሼዳ ድራዉ፥ ኡንቱንቱ ታና ቆሀናዉ፥ ብጻላ ከስ ድጌዳ ፓራዳን፥ የዳ ግዴድኖ።

\VS{12}ሀ ሴር ባይናን ድጬዳ ናናቱ ታ ቦላ ደንዲደ፥ ታና የደርሲኖ፤ ኡንቱንቱ ታና ꬋይሳናዉ ታ ቦላ ዶዲኖ።

\VS{13}ኡንቱንቱ ታ ሀመትያ ኦግያ ጎርዲደ፥ ታና ꬋይሳናዉ ኮዪኖ፤ ኦንነ ኡንቱንቱ ሄዋ ኦꬃናዋ ድገና።

\VS{14}ኦላንቻቱ ካታማ ድርሳ መንꬂደ ገልያዋዳን፥ ኡንቱንቱ ታ ቦላ ዬድኖ።

\VS{15}ዎልቃማ ዳጋማይ ታና ድፕ ኦꬄዳ፤ ታ ቦንቹካ ጫርኩ አፍያዋዳን ቤዳ፤ ታ እሻሉካ ሻርያዳን ꬋዬዳ።


\par }{\PP \VS{16}“ታ ሸምፓታ ኡንኤታዱ፤ ቱጋ ጋላሳቱ ታና ጭርፕ ኦይቄዳ።

\VS{17}ቃማ ቃማ ሳኩ ታ መቀꬃ ጮሜ፤ ሴላይካ ሸምፕ አከናን ገደ ጉጄ።

\VS{18}ታ ማዩ ጉንዲደ ባዬዳ፤ ሻምጭያ ቆꬍያዳን፥ ታና ጩል ኦይቄዳ።

\VS{19}ጾሳይ ታና ኡርቃን ኦሌዳ፤ ታን ቢታፐ ብድንꬃፐ ኬከና አሳ ግዳድ።


\par }{\PP \VS{20}“አቤት ጾሳዉ፥ ታን ነዉ ዋሳይ፤ ሽን ኔን ታዉ አላበይካ። ኤቃደ ኔና ዎሳድ፤ ሽን ኔን ታ ዎሳ ስሳበይካ።

\VS{21}ኔን ካሰዋፐ ዱማታደ፥ ታዉ መቀꬃ ኢታዳ፤ ነ ዎልቃማ ዎልቃን ታና የደርሳሳ።

\VS{22}ኔን ታና ጫርኩዋን ደንꬃዳ፤ አ ቶግሳዳ፤ ጎትያንካ ታና ጎንዶርሳዳ።

\VS{23}አሳዉ ኡባዉ ዉርሰꬃ ግዴዳ ሀይቆ ኔን ታና አꬃደ እምያዋ ታን ኤራይ።


\par }{\PP \VS{24}“ኩንዲደ መኤዳ አሳይ ቱጋቲደ፥ ‘ታና ማዳርኪ’ ጊደ ዋስና፥ አዉ ቃረተና አሳይ ደኢ?

\VS{25}ቱጋን ደእያዋንቶ ታን ዬካበይክታ? ህዬሳቶ ታን ቃረታበይክታ?

\VS{26}ሎኦባ ደማና ጋደ ታን አሞትያ ዎደ፥ ኢታባይ ታና ጋኬዳ። ታዉ ሳአይ ኬኬ ጋደ ታን ናግያ ዎደ፥ ጋላሳይ ታዉ ꬉሜዳ።

\VS{27}ታ ዎዛናይ ህርጌዳ፤ ታን ዎፓ ደማበይከ፤ ጋላሳፐ ጋላሳን ታ ቱጋይ ያ ዳሬዳ።

\VS{28}ታ ቦላይ አዋ ሱሉዋን ግደናን ካዩዋን ካረጼዳ፤ ታን ሺቁዋን ኤቃደ፥ ‘ታና ማድተ!’ ጋደ ዋሳይ።

\VS{29}ታን ዎራካናቶ እሻ፥ ሳጎንያዉካ ዳቦ ግዳድ።

\VS{30}ታ ጋልባይ ካረጺደ፥ ፖቀት ፖቀት ዎꬌ፤ ታ ቦላይካ ምሹዋን ጹገቴ።

\VS{31}ሄዋ ድራዉ፥ ታ ድንኪ ዝላሳዉ ፑነቴዳ፤ ታ ህጽጺካ ዬኮ ፑነቴዳ።




\par }\Chap{31}{\PP \VerseOne{1}“ማላንቻ ማጫውኖ ጼላደ አሞተናዳን፥ ታን ታ ዎዛና አይፍያና ጫቁዋ ጫቀታድ።

\VS{2}ቦላን ደእያ ጾሳይ ታዉ አያ ካጫ እማንዴሻ? ሳሉዋን ደእያ ኡባ ዳንዳይያ ጾሳይ አሳዉ እምያ ዎይቱ አያ ግዳንዴሻ?

\VS{3}ኢታቱዋ ቦላ ቦሻይ፥ ባይዙዋ ኦꬅያዋንቱ ቦላ ባሻይ ጋካናዌ ኤረቴዳዋ ግደኔየ?

\VS{4}ጾሳይ ታ ሄመታ ኡባ በኤ፤ ታ ታንጉዋ ኡባካ ፓይዴ።


\par }{\PP \VS{5}“ታን ዎርዱዋ ሙለካ ኦꬃበይከ፤ አሳካ ጭማናዉ ካጄላበይከ።

\VS{6}ጾሳይ ታና ልከ ሚዛናን ማዛኖ፤ ያቲደ ታን ጽሉዋ ግድያዋ ኤሮ።

\VS{7}ታ ሀመታይ ኦግያፐ ሸርኤዳባ ግዶፐ፥ ታ ዎዛናይካ ታ አይፊ ጼሌዳዋ አሞቴዳዋ ግዶፐነ፥ ቃይ ታ ኩሺካ ናጋራን ቱኔዳዋ ግዶፐ፥

\VS{8}ታ ጫርሻይ ኡባይ ሾደት ꬋዮ፤ ታን ዘሬዳዋካ ሀራይ ሞ።


\par }{\PP \VS{9}“ታ ዎዛናይ ታ ሾሩዋ ማጫ አሳ አሞቴዳዋ ግዶፐ፥ ዎይ ታን እዝ ፐንገን ዙጋደ ናጌዳዋ ግዶፐ፥

\VS{10}ታ ማቻታ ሀራ አሳዉ ጋጩ፤ ቃይ ሀራ አቱማ አሳቱ ኢናና ግስኖ።

\VS{11}አያዉ ጎፐ፥ ሻርሙጽያዌ ሎይꬅ ፖካነ ፕርዳን ሙርስያ ናጋራ።

\VS{12}ሀ ናጋራይ ታማዳን ጹጊደ፥ ታ ማጹዋ ኡባ ꬋይስያዋ።


\par }{\PP \VS{13}“ታን ታ አቱማ ዎይ ታ ማጫ ቆማቱ ታና ሞትና፥ ኡንቱንቱ ሞቱዋ ካꬌዳዋ ግዶፐ፥

\VS{14}ጾሳይ ታና ብድያ ዎደ፥ ታን ዋናኔ? ቃይ እ ታና ኦችያ ዎደ፥ ታን ዋጋ ዛራኔ?

\VS{15}ታና መꬌዳ ጾሳይ ታ ቆማቱዋካ እ መꬌዳ። ኑና ኡባካ ኑ አት ኑ አት ኡሉዋን መꬌዳዌ እት አ ጻላላ።


\par }{\PP \VS{16}“ታን ህዬሳቱ ዎሴዳዋ ድጋድታንቶ፥ ዎይ አምኤቱዋ ምንናን አጋድታንቶ፥

\VS{17}አዉ አታ ባይና ናናቱ መላ አቅያ ዎደ፥ ታን ታ ቁማ ታረካ ማበይከ።

\VS{18}ታን ኡንቱንታ ታ ያላጋተꬃፐ ዶማደ፥ ኡንቱንቱ አዉዋዳን ድቻድ፤ ታ አት ኡሉዋፐ የለቶደፐ ዶማደ፥ አምኤቱዋ ማዳድ።

\VS{19}ማዩ ꬋይና፥ ሜጉ ዎꬍያ ኡራ፥ ዎይ ካሎ ደእያ መቶታንቻ ደምያ ዎደ፥

\VS{20}ታ ዶርሳቱዋ እክስያፐ ኦሰቴዳ ማዩዋ ታን ኡንቱንታ ሆኤꬄዳዋፐ አትን፥ ኡንቱንቱካ ባረንቱ ፖሎ ዎዛናን ታና ጋላታነንቶፐ አትን፥

\VS{21}ታን ሞቱዋን ኡንቱንታ ሻትማናዋ ኤራደ፥ አዉ ባይና ናናቱዋ ናቄዳዋ ግዶፐ፥

\VS{22}ታ ቄሲ ኩርያፐ መኦ፤ ታ ኩሺካ ሀሽያፐ ካረት ዎꬎ።

\VS{23}ሄዋ ታን ኦናዌ ጾሳ ሙሮ ያይያ ድራሳነ አ አንጋይ ታና ዳጋንꬅያ ድራሳ።


\par }{\PP \VS{24}“ታን ዎርቃን አማነቴዳዋ ግድንቶ፥ ሙሩታ ዎርቃካ፥ ‘ታን ኔናን ጬቀታይ’ ጋድታንቶ፥

\VS{25}ታ ዱረተꬃ ዳሩዋን፥ ታ ኩሺ ደሜዳ ዎꬍያን ታን ናሸታድታንቶ፥

\VS{26}አዋ ጶለꬃ ዎይ አግና ሎኦተꬃ በኣደ፥

\VS{27}ታ ዎዛናን ጌማን ኡንቱንታ ቦንቻድታንቶ፥ ዎይ ታ ኩሽያ ፕድ ኦꬃ የራደ፥ ኡንቱንታ ቦንቻድታንቶ፥

\VS{28}ꬎቃን ደእያ ጾሳ ካዳድ ሽን። ሄ ናጋራይካ ፕርዳን ሙርስያ ናጋራ ግዴ ሽን።


\par }{\PP \VS{29}“ታ ሞርከቱዋ ጋኬዳ ኢታ ካጫን ታን ናሸታበይከ፤ ኡንቱንታ ጋኬዳ መቱዋንካ ሆምቦጫበይከ።

\VS{30}‘ታ ሞርኪ ꬋዮ’ ያጋ ሸቃደ፥ ናጋራ ኦꬃበይከ።

\VS{31}ታን ኡባ ገደ እማꬃ ሞክያዋ ታ ቆማቱ ታዉ ማርካቲኖ።

\VS{32}ሳአይ ቃሜዳ አሳ ካረን አይሳበይከ፤ ታን ታ ጎልያ ፐንግያ ኦግያና ብያዎ ኡባዉ ዶያ ዎꬃድ።

\VS{33}አሳይ ቆስያዋዳን፥ ታን ታ ናጋራ ታ ሾጵያን ቆሳበይከ።

\VS{34}ታን አሳ ሃሳያደ ዳጋማበይከ፤ ኡንቱንቱ ቦርያዉ ያያደ፥ ታን ጮኡ ጌዳ ዎዲነ ካረ ከሰናን አጌዳ ዎዲ ባዋ።


\par }{\PP \VS{35}“ታን ሃሳይያዋ ስስያዌ ደኤረኔሻ! ታን ሃሳዬዳዌ ኡባይ ቱማ ግድያዎ ታን ፓራማይ፤ ኡባ ዳንዳይያ ጾሳይ ታዉ ዛሩዋ እሞ። ታ ባልጋራይ ታና ሞቴዳ ፓይሊ ደእና፥ በኣርክታሻ!

\VS{36}ዎይቱዋዳን ታን ታ ሀሽያን ዎꬃና ሽን! ካላቻዳን ታ ሁጲያን ቶካናሽን!

\VS{37}ታን ካፑዋዳን አኮ ሺቃደ፥ ታ ኦꬄዳዋ ኡባ አዉ ኦዳና ሽን!


\par }{\PP \VS{38}“ታ ጎሻ ቢታይ፥ ‘ታና ቦንቃ አካዳ!’ ጊደ፥ ታ ቦላ ዋሴዳዋ ግዶፐ፥ ታ ያፋራቱካ ታ ቦላ ዬኬዳዋ ግዶፐ፥

\VS{39}ሄ ቢታን ሞኬዳ ሚሻ ቃንጸናን ጮ ሜዳዋ ግዶፐ፥ ዎይ ሄ ቢታ ኦꬅያዋንታ ኮሻን ዎꬌዳዋ ግዶፐ፥

\VS{40}ታዉ ዛርጋ ድራዉ አጉንꬃይ፥ ባንጋ ድራዉካ ሻራፋይ ሄ ቢታን ሞኮ” ያጌዳ።

\par }{\PP ኢዮባ ሃሳያይ ሀዋን ፖለቴዳ።




\par }\Chap{32}{\SH ኤልሁ ሃሳዬ
\par }
{\R (32:1—37:24)

\par }{\PP \VerseOne{1}ኢዮብ፥ “ታን ጽሎ አሳ” ጌዳ ድራዉ፥ ሀ ሄዙ አሳቱ አዉ ዛሩዋ እምያዋ አግ ባሼድኖ።

\VS{2}ኢዮብ ጾሳ ጽሉዋ ግያዋ አጊደ፥ ባረና ጽሉዋ ኦꬄዳ ድራዉ፥ ራማ ያራ ግድያ ቡዝያ ባርኬላ ናአይ ኤልሁ ኢዮባ ቦላ ሎይꬅ ሀንቀቴዳ።

\VS{3}ኤልሁ ቃይ ኢዮባ ሄዙ ላገቱዋካ ሀንቀቴዳ፤ አያዉ ጎፐ፥ ኡንቱንቱ አ ጮ ባይዛንቻ ጌድኖፐ አትና፥ አዉ ሱረ ዛሩዋ ዛራናዉ ዳንዳይበይክኖ።

\VS{4}ኤልሁ ኡንቱንቱፐ ቴፋትያ ድራዉ፥ ኡንቱንቱ ኡባይ ሃሳያ ዉርሳና ጋካናዉ ናጌዳ።

\VS{5}ሀ ሄዙ አሳቱ ኢዮባዉ ግድያ ዛሩዋ እማናዉ ዳንዳይቤናዋ በኢደ፥ እ ሎይꬅ ሀንቀቴዳ።


\par }{\PP \VS{6}ቡዝያ ባርኬላ ናአይ ኤልሁ ሀዋዳን ያጊደ፥ ሃሳያ ዶሜዳ፤ “ታን ላይꬃን ናአታይ፤ ህንተ ታፐ ጭሚታ። ሄዋ ድራዉ፥ ታን ታ ቆፋ ህንተዉ ኦዳናዉ ያያድ።

\VS{7}ታን፥ ‘ጭማቱ ሃሳይኖ፤ ባረንቱ ዳሮ ላይꬃን ደሜዳ አꬌዳ ኤራተꬃ ታማርስኖ’ ጋደ ቆፓድ።

\VS{8}ሽን አሳኮ ዪደ፥ አꬌዳ ኤራተꬃ አሳዉ እምያዌ ኡባ ዳንዳይያ ጾሳ አያና።

\VS{9}አሳ አꬌዳ ኤራንቻ ከስያዌ ጭማተꬃ ግደና፥ ዎይ ልከባይ ገልያዌ ዳሮ ደኤዳ አሳቱዋሳ ግደና።

\VS{10}ሄዋ ድራዉ፥ ስስተ፤ ታንካ ታ ቆፋ ህንተዉ ኦዳና።


\par }{\PP \VS{11}“በእተ፥ ህንተ ሃሳይያ ዎደ፥ ታን ጮኡ ጋደ ሀይዛድ፤ ህንተ ሃሳያና ቃላ ቆፓደ ናጋድ።

\VS{12}ታን ህንተ ግያዋ ኡባ ዉርሳ ስሳድ፤ ሽን ህንተፐ ኦንነ ኢዮብ ባይዛንቻ ጊደ አማንꬅቤና፤ ቃይ ህንተፐ ኦንነ አ ፓላማዉ በስያ ዛሩዋ እምቤና።

\VS{13}ኢዮባ ሃሳያዉ ካልስያ ዛሩዋ ዛራናዌ ጾሳፐ አትና፥ አሳ ግደና ድራዉ፥ ህንተ፥ ‘ኑን አꬌዳ ኤራተꬃ ደሜዶ’ ጌናዳን ናገትተ።

\VS{14}ኢዮብ ፓሉመቴዳዌ ህንተናናፐ አትና፥ ታናና ግደና። ታን ህንተ ሃሳዬዳዋዳን አዉ ዛሩዋ እምከ።


\par }{\PP \VS{15}“ኢዮባ፥ ኡንቱንቱ ዳጋሚደ፥ ነ ሃሳያዉ ዛሩዋ እማናዉ ዳንዳይበይክኖ፤ ኡንቱንቶ ሃሳይያዌ ꬋዬዳ።

\VS{16}ኡንቱንቱ ሃሳይያዋ ꬋዪደ፥ ጮኡ ጊደ ኤቆፐ፥ ታንካ ናጋናዉ ኮሺ?

\VS{17}ታዉካ ኦድያዌ ደኤ፤ ታንካ ታ ቆፋ ኦዳና።

\VS{18}ዳሮ ሃሳይያዌ ደእያ ድራዉ፥ ታ ግዶን ደእያ አያናይ ታና ኦዳ ጊደ ግዴ።

\VS{19}በእተ፥ ታዉ ሃሳይያ ካላይ እመተናዋ ግዶፐ፥ ታን ሆኦ ዎይንያ ኤሳይ ኩሜዳ ኦጎሩዋዳን ꬉቃና ሀናይ።

\VS{20}ታዉ ሀዋፐ ጉꬃ ኬካና ማላ፥ ታን ሃሳያናዉ ኮሼ፤ ታ ዶናካ ዶያደ፥ ታን ታ ዛሩዋ እማናዉ ኮሼ።

\VS{21}ሀ የዉዋን ታን ኦናነ ማድከ፥ ዎይ አይ አሳነ ጮ ሳቢከ።

\VS{22}አያዉ ጎፐ፥ አሳ ጮ ሳቢያዌ ታዉ ሙለካ ኤረተና። ታን ቃይ ሄዋ ሀኖፐ፥ ታና መꬌዳዌ ታና ሙራና።




\par }\Chap{33}{\PP \VerseOne{1}“ኢዮባ፥ ሀእ ታን ኦድያዋ ስሳ፤ ታ ግያዋ ኡባ ሀይዛ።

\VS{2}ሃሳያናዉ ጊጋድ፤ ታ ቃላቱካ ታ እንጻርሳ ጼራን ደኢኖ።

\VS{3}ታ ሃሳይያ ቃላቱ ታ ዎዛና ሱረተꬃ ቆንጭሲኖ፤ ታን ኤርያዋ ታ እንጻርሳይ ቱማተꬃን ሃሳዬ።

\VS{4}ታና ጾሳ አያናይ መꬌዳ፤ ኡባ ዳንዳይያ ጾሳ ሸምፑ ታዉ ደኡዋ እሜዳ።

\VS{5}ኔን ዳንዳይያዋ ግዶፐ፥ ታዉ ዛሩዋ እማ፤ ኔና ጊግሳደ፥ ታናና ጋከታ።


\par }{\PP \VS{6}“በአ፥ ታን ጾሳ ስንꬃን ነ ማላ፤ ቃይ ታንካ ኡርቃፐ መታድ።

\VS{7}ኔን ታዉ ያይያ ጋሱ ባዋ፤ ታን ኔና ናቂከ።


\par }{\PP \VS{8}“ነ ሃሳያ ኡባ ታን ሀይዛደ ታካድ፤ ኔን ሀዋዳን ያግሽን ስሳድ፤

\VS{9}‘ታን ጌሻነ ቶሺ ባይና አሳ፤ ታን ጽሉዋነ ናጋራ ኦꬃቤና አሳ።

\VS{10}ሽን ጾሳይ ታና ሙራናዉ ጋሱዋ ኮዬ፤ እ ታና ባረ ሞርክያዳን ፓይዴ።

\VS{11}ታ ገድያ ገድያ ብራታን ቃቼ፤
\XREF{}{{\XO 33:11 }{\XT{ኢዮባ 13:27}}} ታን ታንግያ ታንጉዋ ኡባካ እ ዎቼ’ ያጋዳ።


\par }{\PP \VS{12}“ኢዮባ፥ ኔን ሀ ሃሳያን ልከ ግዳካ! አነ ታን ነዉ ኦዳይ፤ ጾሳይ አሳፐ አꬌ።

\VS{13}ኔን፥ ‘ጾሳይ ታን ሃሳዬዳ ሃሳያዉ ዛሩዋ እመና’ ጋደ፥ አያዉ አናና ፓሉመታይ?

\VS{14}አሳይ አኬካናፐ አትና፥ ጾሳይ ሀ ዱማ ዱማ ኦግያን ሃሳዬ።


\par }{\PP \VS{15}“አሳይ ቃማ ሂጻን ግሲደ፥
\XREF{}{{\XO 33:15 }{\XT{ኢዮባ 4:13}}} ገምእሹዋ ፓኑሮ ዎደ፥ ጾሳይ አኩሙዋንነ ሳጻን ሃሳዬ።

\VS{16}ሄ ዎደ አሳይ ስሳናዳን ሀይꬃ ዶዬ፤ ባረ ሴራንካ እ ኡንቱንታ ዳጋንꬄ።

\VS{17}ያቲደ አሳይ ናጋራ ኦናዳን ተኤ፤ ኦቶሩዋካ አሳፐ ድጌ።

\VS{18}ጾሳይ አሳ ባሻፐ አሼ፤ ሀይቁዋፐካ ናጌ።


\par }{\PP \VS{19}“ጾሳይ አሳ ሳኩዋ ሂጻን ደኦደካ፥ ባረ ባላፐ ስማናዳን ሴሬ።

\VS{20}ሄዋዳን ሀኒደ፥ ሀርጌዳ ኡራይ ካꬃ እጼ፤ ዳሮ ማልኦ ቁማይካ አ ሸነዬ።

\VS{21}አ አሹካ ግልቂደ ዉሬ፤ አ ቦላይካ መልና፥ መቀꬃይ ፓይደቴ።

\VS{22}አ ሸምፓታ ዱፉዋኮ፥ አ ደኡዋካ ሀይቁዋ ኪታንቻቱዋኮ ማቴዳ።


\par }{\PP \VS{23}“አሳዉ ሱረ ኦግያ በስያ፥ ሻአን ፓይደትያ ኪታንቻቱዋፐ እቱ አዉ ጋናታናዉ ይንቶ፥

\VS{24}አዉ ቃረቲደ፥ ‘እ ዱፉዋ ገለናዳን አ አሻና። ታን አዉ ዎዝያዋ ደማድ’ ያግንቶ፥

\VS{25}አ ቦላይ ያላጋና፤ አ ያላጋተꬃ ዎልቃይካ አዉ ስማና።

\VS{26}ሄ ብታኒ ጾሳ ዎሳና፤ ጾሳይ አ ዎሳ ስሳና። ጾሳይ አዉ አ ጽሎተꬃ ዛርያ ድራዉ፥ እ ናሸቻን ጾሳዉ ጎይናና።

\VS{27}ሄ ዎደ አሳ ስንꬃን እ ሀዋዳን ያጋና፤ ‘ታን ናጋራ ኦꬃድ፤ ሱረባካ ጌላያድ፤ ሽን ጾሳይ ታ ባይዙዋዳን ታዉ ጭግቤና።

\VS{28}ዱፉዋን ገለናዳን ታና አሼዳ፤ ሄኮ፥ ሀእ ፓጻ ደኣደ፥ ፖኡዋ በአይ’ ያጋና።


\par }{\PP \VS{29}“በእተ፥ ጾሳይ አሳዉ ሀዋ ኡባ ዛር ዛሪደ ኦꬄ፤

\VS{30}አሳ ዱፉዋን ገልያዋፐ አሼ፤ ደኡዋን እ ናሸታናዳን ኦꬄ።


\par }{\PP \VS{31}“ስም ኢዮባ፥ ታን ኦድያዋ ሀይዛደ ስሳ። አነ ኔን ጮኡ ጊና፥ ታን ሃሳያይ።

\VS{32}ኔን ሃሳያናዉ ኮይያዌ ደኦፐ፥ ታዉ ሃሳያ። ታን ኔን ጽሉዋ ግድያዋ በሳናዉ ኮያይ።

\VS{33}ሄዌ ꬋዮፐ፥ ጮኡ ጋደ፥ ታን ሃሳይያዋ ስሳ። ኔና ታን አꬌዳ ኤራተꬃ ታማርሳና” ያጌዳ።




\par }\Chap{34}{\PP \VerseOne{1}ቃይካ ኤልሁ ሀዋዳን ያጌዳ፥

\VS{2}“ህንተኖ፥ አꬌዳ ኤራንቻቶ፥ ታን ሃሳይያ ሃሳያ ስስተ። ህንተኖ፥ ኤራንቻቶ፥ ህንተ ሀይꬃ ታኮ የግተ።

\VS{3}እንጻርሳይ ቁማ ማልኡዋ ኤርያዋዳን፥
\XREF{}{{\XO 34:3 }{\XT{ኢዮባ 12:11}}} ሀይꬃይካ የዉዋ ሻኪደ ኤሬ።

\VS{4}አነ ኑን ልከባነ ሎኦባ ሻኪደ ኤሮይተ።


\par }{\PP \VS{5}“ኢዮብ፥ ‘ታን ጽሉዋ፤ ሽን ጾሳይ ታ ሱረ ፕርዳ ታና ድጌዳ።

\VS{6}ታን ልከ ግዳደ፥ ዎርዳንቻዳን ፓይደታድ። ታናን ባይዙ ባይናንካ፥ እ ታና ፓጸናዳን ማዱꬄዳ’ ያጌዳ።


\par }{\PP \VS{7}“ጾሳ ቦላ እዮበዋዳን ቅሊጭያ አሳይ ደኢ?

\VS{8}እ ኢታባ ኦꬅያዋንቱና ዙፐቴ፤ ናጋራንቻቱዋናካ ሀመቴ።

\VS{9}አያዉ ጎፐ፥ እ፥ ‘አሳይ ጾሳ ናሸቻና ጊደ ኦꬅያዌ አይነ ማደና’ ያጌ።


\par }{\PP \VS{10}“ሄዋ ድራዉ፥ ህንተኖ፥ አኬካንቻ አሳቶ፥ ታን ኦድያዋ አነ ስስተ! ኡባ ዳንዳይያ ጾሳይ ኢታባ ሙለካ ኦና።

\VS{11}ጾሳይ አሳዉ አ ኦሱዋዳን እሜ፤ አ ኦግያዳን አዉ ጭጌ።
\XREF{}{{\XO 34:11 }{\XT{ማዝ. 62:12}}}

\VS{12}ጾሳይ ቱሙዋፐ ኢታባ ኦና፤ ኡባ ዳንዳይያ ጾሳይ ሱረ ፕርዳ ጌላየና።

\VS{13}ሳኣ ቦላን ጾሳዉ ማታ እሜዳዌ ኦኔ? ቃይ ቢታ ኡባ ቦላ አ ሱንꬄዳዌ ኦኔ?

\VS{14}ጾሳይ ባረ አያናነ ባረ ደኡዋ ሸምፑዋ ባረኮ ዛሪደ አክንቶ፥

\VS{15}አሹዋ ማዬዳ ኡባይ እትፐ ꬋያና፤ አሳይ ቢታዉ ዱገ ስማና።


\par }{\PP \VS{16}“ህንተ አኬካንቻ ግዶፐ፥ ሀዋ ስስተ፤ ታ ሃሳይያዋካ ሀይዝተ።

\VS{17}ሱረ ፕርዳ እጽያዌ ቢታ ሞዳናዉ ዳንዳዪ? ያትና፥ ኔን ጽሉዋነ ዎልቃማ ግድያ ጾሳ ፕርዳይ?

\VS{18}ጾሳይ ካተቱዋ፥ ‘ህንተ ሹፉሮቱዋ’ ያጌ፤ ቃይ ቢታ ሞድያዋንታካ፥ ‘ህንተ ኢታ’ ያጌ።

\VS{19}ካፓቱዋ ሶምኡዋ ጼሊደ ማደና፤ ዱርያካ ማንቁዋፐ አꬂደ ጼለና። አያዉ ጎፐ፥ ኡንቱንቱ ኡባይካ አ ኦሶቱዋ።

\VS{20}ኡንቱንቱ ሄካ ብላሄ አኬከናን ሀይቃና፤ አሳይ ኡባይካ ኮኮሪደ ꬋያና፤ ዎልቃማቱካ አይ አሳ ኩሺነ ቦቼናን ክቻና።


\par }{\PP \VS{21}“ጾሳይ አሳ ሄመታ ጼሌ፤ አ ታንጉዋ ኡባካ ዎቼ።

\VS{22}ኢታ ኦꬅያዋንታ ጾሳፐ ገንꬃናዉ ዳንዳይያ ꬍጵ ጎ ꬉም ባዋ።

\VS{23}ጾሳይ አሳ ቦላ ፕርዳናዉ፥ አሳይ አ ስንꬃ ሺቃናዳን ኬሩዋ እመና።

\VS{24}ዎልቃማቱዋ አይነ ኦቼናን መንሬꬄ፤ ያቲደ ኡንቱንቱ ሳኣን ሀራቱዋ ዎꬄ።

\VS{25}እ ኡንቱንቱ ኦሱዋ ኤርያ ድራዉ፥ ኡንቱንታ እት ቃማ ማታፐ ዎꬂደ ꬋይሴ።

\VS{26}ኡንቱንቱ ኢታተꬃ ድራዉ፥ አሳይ ኡባይ በኢያሳን እ ኡንቱንታ ሙሬ።

\VS{27}ኡንቱንቱ አ ካለናን እጺደ፥ አ አዛዙዋካ አጌዳ ድራሳ።

\VS{28}ኡንቱንቱ ህዬሳቱዋ ኡቁኒደ፥ ኡንቱንቱ ጾሳኮ ዋሳናዳን ኦꬄድኖ፤ እካ ህዬሳቱዋ ዋሱዋ ስሴዳ።

\VS{29}ጾሳይ ጮኡ ጎፐ፥ አ ፕርዳናዌ ኦኔ? እ ባረ ሶምኡዋ ዎራ ዛሮፐ፥ አሳ ማድያዌ ባዋ። እ አሳፐካ ጮራፐካ ዳራ።

\VS{30}ሄዋዳንካ፥ ጾሳዉ ያየና አሳቱ ሞደናዳንነ አሳስካ ግተ ግደናዳን፥ አሳይ ኡባይ ድጋናዉ ዳንዳየና።


\par }{\PP \VS{31}“ኢዮባ፥ ነ ናጋራ ጾሳዉ ፓጻዲ? ቃይ ዛራደ ናጋራ ኦናዳን ገፓዲ?

\VS{32}ነ ባይዙዋ ነዉ ቆንጭሳና ማላ፥ ጾሳ ዎሳዲ? ስንꬃናዉ ኢታ ኦሱዋ ኦናን አጋናዉ ኤኖ ጋዲ?


\par }{\PP \VS{33}“ኔን ጾሳይ ኦꬅያዋ እጻደ፥ ነ ጋቲ ኔን ዶስያዋዳን ሀናናዉ ኮያይ? ስም ቆፋ ቃቻናዌ ኔናፐ አትና፥ ታና ግድከ። ሄዋ ድራዉ፥ ኔን ቆፕያዋ ታዉ ኦዳ።

\VS{34}አኬካንቻ አሳቱ ታን ኦድያዋ ኤኖ ጊኖ፤ ታን ኦድያዋ ስስያ አꬌዳ ኤራንቻቱካ ሀዋዳን ያጊኖ፤

\VS{35}‘እዮበ ኤራይ ፓጭና፥ ሀዋ ሃሳዬ፤ እ ሃሳይያዎ ብለꬃይካ ባዋ’ ያጊኖ።

\VS{36}ኢዮብ ኢታ አሳቱዋዳን ዛሩዋ እሜዳ ድራዉ፥ ዉርሰꬃ ጋካናዉ ፓጨቴዳ ግዴረኔሻ!

\VS{37}አያዉ ጎፐ፥ እ ባረ ናጋራ ቦላ ማካላ ጉጄ፤ ኑ ስንꬃን ጾሳ ቅሊጬ። ባረ ቃላካ ዳርሲደ፥ ጾሳ ቦላ ብዴ” ያጌዳ።




\par }\Chap{35}{\PP \VerseOne{1}ኤልሁ ቃይካ ሀዋዳን ያጌዳ፤

\VS{2}“ኢዮባ፥ ኔን፥ ‘ታን ጾሳ ስንꬃን ጽሉዋ’ ግያዌ ልኬ?

\VS{3}ቃይ፥ ‘ታን ናጋራ ኦꬆፐ፥ ኔና አይ ቆሀይታ? ናጋራ ኦናን አጎፐ፥ ታን ጎኤትያዌ አዬ?’ ያጋደ ኔን ጾሳ ኦቻዳ።

\VS{4}ታን ነዉነ ኔናና ነ ላገቶ ዛሩዋ ሃሳያና።


\par }{\PP \VS{5}“ꬎቁ ጋደ ሳሎቱዋ ጼላ፤ ኔፐ ቦላና ደእያ ሻረቱዋካ አነ አኬካደ በአ።

\VS{6}ኔን ናጋራ ኦꬆፐ፥ ሄዌ ጾሳ አይነ ቆሄና። ነ ባይዙ ዳሮፐካ፥ ኔን ጾሳ አይነ ኦꬃካ።\XREF{}{{\XO 35:6 }{\XT{ኢዮባ 22:2-3}}}

\VS{7}ጽሉዋ ግዶፐ፥ አዉ ኔን አያ እማይ? ዎይ ነ ኩሽያፐ እ አያ አካኔ?

\VS{8}ኔን ናጋራ ኦꬆፐ፥ ነ ማላ አሳ ቆሃሳ፤ ቃይ ጽሎፐካ፥ አሳ ጎኣሳ።


\par }{\PP \VS{9}“ኡቁናይ ዳሮፐ አሳይ ዋሴ፤ ዎልቃማቱዋ ኩሽያፐ ከስ አካናዉ አሉዋ ጼጌ።

\VS{10-11}ሽን ኦንነ፥ ‘ጾሳይ፥ ታና መꬌዳዌ፥ ቃማን ማዛሙርያ እሜዳዌ፥ ሳኣ ዶአቱዋፐ አꬂደ፥ ኑና ታማርስያዌነ ሳሉዋ ካፎቱዋፐ አꬌዳ ኤራንቻ ኑና ኦꬅያዌ ሀቃን ደኢ?’ ያገና።

\VS{12}ኢታ አሳቱ ዋሲኖ፤ ሽን ጾሳይ ኡንቱንቱ ኦቶሩዋ ጋሱዋን፥ ኡንቱንቶ አለና።

\VS{13}ሀዳ ዋሱዋ ጾሳይ ቱሙዋፐ ስሰና፤ ኡባ ዳንዳይያ ጾሳይ ሄዋ ሀይዘና።


\par }{\PP \VS{14}“ኢዮባ፥ ኔን፥ ‘ታን ጾሳ በአናዉ ዳንዳይከ፤ ታ ሞቱ አ ስንꬃን ደኤ፤ ታን አ ናጋይ’ ያጋሳ። ያትና፥ ነዉ እ ዛሩዋ እማናዉ፥ ነ ጋሱ አይ ኬሻ ጉጻንዴሻ!

\VS{15}ጾሳይ አሳ ሙረናባነ ናጋራካ ሸነኮ ጊደ አግ አግያዋ ጋደ ቆፓይ?

\VS{16}ሄዋ ግዶፐ፥ ኔን ነ ዶና ጮ መላ ዶያሳ፤ ኤራይ ባይና ሃሳያ ዳርሳሳ” ያጌዳ።




\par }\Chap{36}{\PP \VerseOne{1}ኤልሁ ጉጂደካ ሀዋዳን ያጌዳ፤

\VS{2}“ጾሳ ዶና ግዳደ ታን ነዉ ኦድያዌ ብሮ ደእያ ድራዉ፥ ጉꬃ ዳንዳያደ ስሳ።

\VS{3}ታን ታ ኤራ ሃኩዋፐ አሃድ፤ ታና መꬌዳዌ ጽሎ ፕርዳ እምያዋ ግድያዋ ታን ኔና ኤርሳና።

\VS{4}ታን ዎርዱዋ ሃሳይከ፤ ኩመንꬃ ኤራይ ደእያ ኡራይ ኔናና ደእያዋ አማና።


\par }{\PP \VS{5}“በአ፥ ጾሳይ ዎልቃማ፤ ሽን እ ኦናነ ካና። እ አኬካንካ ምና።

\VS{6}ኢታቱዋ እ ፓጻ ዎና፤ ሽን ኡቁነቴዳዋንቱ ማታ እ ናግሴ።

\VS{7}ጾሳይ ባረ አይፍያ ጽሎቱዋፐ ደንና። እ ኡንቱንታ ካተቱዋና ኡትሲደ፥ መꬍናዉ ꬎቁ ꬎቁ ኦꬄ።

\VS{8}ሽን አሳይ ሳንሳላታን ቃሸቶፐ፥ ዎይ ቱጋ ዎዶሩዋን ኦይቀቶፐ፥

\VS{9}እ ኡንቱንቱ ኦሱዋነ ኦቶሩዋን ኡንቱንቱ ኦꬄዳ ናጋራ ቆንጭሴ።

\VS{10}ሴራ ስሳናዳን ኡንቱንቱ ሀይꬃ ዶዬ፤ ናጋራፐ ስማናዳንካ እ ኡንቱንታ አዛዜ።

\VS{11}ኡንቱንቱ ስሲደ፥ አዉ ኦꬆፐ፥ ባረንቱ ላይꬃ እሻሉዋንነ ዎፓን ዉርሳና።

\VS{12}ሽን ኡንቱንቱ ስሰናን እጾፐ፥ ማሻን ዉራና፤ ኡንቱንቱ ኤራ ꬋዬዳ ድራዉ ሀይቃና።


\par }{\PP \VS{13}“ጾሳ አማነና አሳቱ ባረንቱ ዎዛናን ሀንቁዋ ዳጋዪኖ፤ እ ኡንቱንታ ሙርያ ዎደካ፥ ማዳ ጊደ ዎስክኖ።

\VS{14}ኡንቱንቱ ባረንቱ ያላጋተꬃን ሀይቂኖ፤ ኡንቱንቱ ደኡካ ዬላን ዉሬ።

\VS{15}ጾሳይ ቱጋትያዋንታ ኡንቱንቱ ቱጋን ታማርሴ፤ እ ኡንቱንቱ መቱዋ ባጋና ኡንቱንታ ስሴ።


\par }{\PP \VS{16}“ጾሳይ ኔና መቱዋፐ ከሲደ መቱ ባይና አኮ ሳኣ አፌዳ፤ ነ ምያ ማሶፍያንካ ሞꬉዋ ጉፔዳ።

\VS{17}ሽን ሀእ ኢታቱዋ ፕርዳ አካዳ፤ በስያ ሙራካ አካደ ደኣሳ።

\VS{18}ኔና ኦንነ ዱረተꬃ በሲደ ጭመናዳን፥ ዳሮ ማታይያንካ ባለናዳን ናገታ።

\VS{19}ነ ማጹዋ ዳሩ ዎይ ነ ምኖተꬃይ ኔና መቱዋፐ አሻኔ?

\VS{20}አሳቱ ባረንቱ ሳኣፐ ꬋይያ ቃማይ ያናዳን አሞቶፓ።

\VS{21}ሀ መቱ ኡባይ ኔና ጋኬዳዌ፥ ኔና ኢታፐ አሻናሳ። ሄዋ ድራዉ፥ ኢታተꬃዉ ጉየ ስመናዳን ኔና አኬካ።


\par }{\PP \VS{22}“ጾሳይ ባረ ዎልቃን ꬎቁ ꬎቁ ጌዳ! አ ማላ አስታማሪ ኦኔ?

\VS{23}‘ሀዋ ኦꬃ’ ጊደ ጾሳ አዛዝያ አሳይ፥ ዎይ፥ ‘ኔን ኢታ ኦሱዋ ኦꬃዳ’ ያጋናዉ ዳንዳይያ አሳይ ባዋ።

\VS{24}አሳይ ማዛሙርያን ሳቤዳ አ ኦሱዋ ኔንካ ሳባናዉ ሀሳያ።

\VS{25}አሳይ ኡባይ ጾሳ ኦሱዋ በኤዳ፤ ሽን በኢደ፥ ሃኩዋን በኤዳ።

\VS{26}በእተ፥ ጾሳይ ዎልቃማ! አ ግታተꬃ ኑን አኬክቦኮ፤ አ ላይꬃ ጮራተꬃይካ ፓይድና ጋከተና።


\par }{\PP \VS{27}“ጾሳይ ሃꬃ ሳኣፐ ፑደ ሳሉዋ አፌ፤ ያን እራ ከሴ።

\VS{28}ሄ እራይ ሻርያፐ ከሲደ፥ አሳዉ ዳሮ ቡካናዳን ኦꬄ።

\VS{29}ሻሪ ዋን ዩይንቶ፥ ዋልቃንꬃይካ ጾሳይ ደእያ ሳሉዋን ዋን ጉምንቶ፥ ኦንነ ኤረና።

\VS{30}እ ባረ ዩሹዋን ዋልቃንꬃ ፖኡዋ ላሌ፤ ሽን አባ ጪማ እ ꬉማን ካሜ።

\VS{31}እራ ቡክስያዋን ባረ አሳዉ ዳሮ ካꬃካ ሞክሴ፤ ሀዋዳን ኦꬂደ ጾሳይ አሳ ኡባ አይሴ።

\VS{32}እ ዋልቃንꬃ ባረ ኩሽያን ኦይቄ፤ ባረ ሀልቼዳ ሳኣ ሾጫናዉ አዛዜ።

\VS{33}ጉጉንꬃይ ጉምያዌ ኡሹ ኡሾታናዋ አዋዬ፤ መሂካ ኡሹ ይያዋ ኤሬ።




\par }\Chap{37}{\PP \VerseOne{1}“ኡሹ ታ ዎዛና ድድቅሴ፤ ባረ ደእያ ሳንካ ፕሬ።

\VS{2}ኡባይካ ጾሳ ኮሻ፥ ጉጉንꬃዳን ጉምያ አ ቃላ ስስተ።

\VS{3}እ ሳሉዋ ኡባፐ ኪትያ ዋልቃንꬃይ ቢታ ጋጻፐ ጋጻ ጋካናዉ ቤቴ።

\VS{4}ሄዋፐ ጉይያን፥ አ ጉንꬃ ኮሻይ ስሰቴ፤ ባረ ዎልቃማ ኮሻን ጉሜ፤ አ ኮሻይ ስሰትያ ዎደ፥ ባረ ዋልቃንꬃ ተኤና።

\VS{5}ጾሳ ኮሻይ ማላልስያ ጉንꬃ ጉሜ፤ ኑን አኬካናዉ ዳንዳየና ዎልቃማባ እ ኦꬄ።

\VS{6}ሻቻ እ፥ ‘ሳኣን ዎꬋ!’ ያጌ፤ ዎልቃማ እራካ፥ ‘ቡካ’ ያጊደ አዛዜ።


\par }{\PP \VS{7}“አሳይ ኡባይ አ ኦሱዋ ኤራና ማላ፥ ሄ ዎደ ባረ ኦሱዋ ኦሱዋ አጋናዳን ኦꬄ።

\VS{8}ዶአቱካ ባረንቱ ጌሱዋ ጌሱዋ ገሊኖ፤ ያን ኡቲኖ።

\VS{9}ገድሳ ባጋፐ ጎቲ ዬ፤ ሁጲሳ ባጋፐካ ሜጉ ዬ።

\VS{10}ጾሳይ ሲꬍያና ሸምፕያ ሸምፑዋፐ ሻቻይ መቴ፤ ሄዋን አኮ ሃꬃቱካ ሹቻዳን ምኔ።

\VS{11}ሻሪ ሃꬃ ቶካናዳን እ ኦꬄ፤ ባረ ዋልቃንꬃካ ሻርያ ግዶን ላሌ።

\VS{12}አ ካለꬁዋን ሻረቱ ዩይ ዩይ አꬊኖ፤ እ አዛዝያዋ ኡባ ኡንቱንቱ ሳኣ ቦላ ኦꬂኖ።

\VS{13}ጾሳይ እራ ቡክስያዌ ቢታ እርጽሳናሳ፥ ዎይ አሳ ሙራናሳ፥ ዎይ ባረ ሲቁዋ ኡንቱንታ በሳናሳ።


\par }{\PP \VS{14}“ኢዮባ፥ ሀዋ ስሳ፤ ጾሳይ ኦꬅያ ማላልስያ ኦሱዋ ታክ ጋደ አኬካ።

\VS{15}ጾሳይ ሻራቱዋ ዎት አዛዝንቶነ ባረ ዋልቃንꬃካ ዎት ዎልቃንꬅንቶ ኤራይ?

\VS{16}ሻራቱ ሳሉዋን ዋን ቶከቶፐነ ቃይ አ ኤራይ ፖሎ ግዴዳ ጾሳይ ኦꬅያ ማላልስያ ኦሱዋ ኔን ኤራይ?

\VS{17}ገድሳ ጫርኩ ዪደ፥ ቢታ ምሽስያ ዎደ፥ ኔን ሆምቢያን መቶታናፐ አትና፥ ሙለካ ሄዋ ኤራካ።

\VS{18}ጾሳይ ሳሉዋ ማስቶትያዳን ፕድ ኦꬂደ ምጭያ ዎደ፥ ኔን አ ማዳናዉ ዳንዳያይ?

\VS{19}ኑን ኤራ ፓጫ ግድያ ድራዉ ሃሳያናዉ ዳንዳዮኮ፤ ኑን ጾሳዉ ዋግ ሃሳያነንቶ፥ ኔን ኑና ታማርሳ።

\VS{20}ጾሳና ሃሳያና ጋደ ታን ኦችከ፤ እ ታና ꬋይሳና ማላ፥ ታን አያዉ አ ደንሬꬃይታ?

\VS{21}ጫርኩ ሳሎቱዋ ፕቲደ ጌሼዳዋፐ ጉይያን፥ ሳሎቱዋን ጶልያ አዋ ፖኡዋ አሳይ ጼላናዉ ዳንዳየና።

\VS{22}ሁጲሳ ባጋና ዎርቃ ማላትያ ፖኡ ቤቴ፤ ጾሳይካ ያሽያ አንጋን ቆንጬ።


\par }{\PP \VS{23}“ኑን ኡባ ዳንዳይያ ጾሳ ማታ ሺቃናዉ ዳንዳዮኮ፤ አ ዎልቃይ ዎልቃማ። እ ባረ ቱሙ ፕርዳንነ ባረ ዎልቃማ ጽሎተꬃን ግታ።

\VS{24}ሄዋ ድራዉ፥ አሳይ አዉ ያዬ፤ ባረንታ አꬌዳ ኤራንቻ ግያዋንታ ኡባቱዋ እ ጼለና” ያጌዳ።




\par }\Chap{38}{\SH መꬍና ጎዳይ ኢዮባዉ እሜዳ ዛሩዋ
\par }
{\R (38:1—41:34)

\par }{\PP \VerseOne{1}ሄዋፐ ጉይያን፥ መꬍና ጎዳይ ጎትያ ግዶፐ ኢዮባዉ ሀዋዳን ያጊደ ዛሬዳ፤

\VS{2}“ኤር ባይና ሃሳያን ታ ዞርያ ቶችያዌ እ ሀዌ ኦኔ?

\VS{3}አነ ኔን አሳዳን ነ ጼሳ ዳንጫ ደንዳደ፥ ታን ኦችያዋ ታዉ ኦዳ።


\par }{\PP \VS{4}“ታን ሳኣ መꬍያ ዎደ፥ ኔን ሀቃን ደአይ? አነ ነዉ አኬካይ ደኦፐ፥ ታዉ ኦዳ።

\VS{5}ሀ ሳአይ አይ ኬሻ ግዳናዉ በስንቶ፥ ሄ ቆፋ ቃቼዳዌ ኦኔ? ልክያ ዎዶሩዋካ ሳኣ ቦላ የጌዳዌ ኦኔ? ሄዋ ዛሩዋ ኡባ ኤራይ?

\VS{6}ሳኣ ቱቀቱዋ ኩንደናዳን ምንꬅ ኦይቄዳዌ አዬ? ሳኣ ባሶ ኮይሮ ሹቻ ዎꬄዳዌ ኦኔ?

\VS{7}ሄ ጋላስ ዎንታ ጾልንተቱ እትፐ የጼዳዋነ ኪታንቻቱ ኡባይ ናሸቻዉ እልሌዳዋ ኔን ኤራይ?


\par }{\PP \VS{8}“አባ ሃꬃይ፥ ቢታ ጎምፓፐ ꬉቂደ ከስያ ጋላስ፥ አ ፐንገቱዋ ጎርዴዳዌ ኦኔ?\XREF{}{{\XO 38:8 }{\XT{ኤር. 5:22}}}

\VS{9}አባ ሻርያ ማይዜዳዌ፥ ቃይ ꬉማንካ ጻጻ ዎꬄዳዌ ታና።

\VS{10}አባዉ አና ዛዋ መꬌዳዌ፥ አ ፐንግያነ አ ኩልቡዋ ሳኣን ዎꬄዳዌ ታና።

\VS{11}ታን፥ ‘ሀዋ ጋካ፤ ሽን ሀዋፐ አꬎፓ፤ ነ ዎልቃማ ቤታይካ ሄዋን ኤቆ’ ያጋድ።


\par }{\PP \VS{12}“ኢዮባ፥ ኔን የለቶደፐ አዋይ ዎንታ ጉራና ከሳናዳን አዛዛ ኤራይ?

\VS{13}ቢታ ጋጻን ፖኡዋ በሳና ማላነ ኢታ አሳቱዋካ ኡንቱንቱ ቆሰቴዳ ሳፐ ቆንጭያ ከሳና ማላ፥ ኔን ዎንታ አዛዛ ኤራይ?

\VS{14}ጋላሳ ፖኡ ዞዛቱዋነ ዛንጋራቱዋ ዳኮዪደ ዎꬄዳ ማዩ ኤቄዳዋዳን ቤታናዳን ኦꬄ፤ ቃይ ኡርቃ ሚሻ ቦላ ዎꬄዳ ማታፋዳን ጌሺደ በሴ።

\VS{15}ኢታቱ ባረንቶ ፖኦ ግ ዎꬄዳ ꬉማይ ꬋዬ፤ ኡንቱንቱ ማካላዉ ደንꬅያ ኩሺካ መኤ።


\par }{\PP \VS{16}“ጪማ አባ ግዶ ገላደ፥ ፑልቱዋ በኣድ? ዎይ አሳይ ጋክ ኤረና አባ ግዱዋ ፓጫ ጼላ ኤራይ?

\VS{17}ሀይቁዋ ፐንገቱዋ ኔና ኦነንቶ በሴዴ? ዎይ ꬍጵ ጎ ꬉማ ፐንገቱዋ በኣድ?

\VS{18}ሳአይ አይ ኬሻ ዎልቃመንቶ ኤራይ? ሄዋ ኡባ ኔን ኤርያዋ ግዶፐ፥ ታዉ ኦዳ።


\par }{\PP \VS{19}“ፖኡ ደኢያሳ አፍያ ኦጊ ሀቃን ደኢ? ቃይ ꬉማይ ደእያ ሳአይ ሀቄ?

\VS{20}ኡንቱንታ ኔን ኡንቱንቱ ጎለ ጎለ አፋናዉ ዳንዳያይ? ኡንቱንቱ ደኢያሳ አፍያ ኦገቱዋ ኔን ኤራይ?

\VS{21}ኔን ሳአይ መትያ ዎደ የለቴዳ ድራዉነ ዳሮ ላይꬃካ ደኤዳ ድራዉ፥ ሄዋ ኤረናን አጋካ!


\par }{\PP \VS{22}“ሱፓ ሻቻይ ምንጀትያሳ ገላዲ? ኦርዶ ሻቻይ ዶረቴዳሳካ በኣድ?

\VS{23}ታን ኡንቱንታ መቶ ዎድያዉ፥ ኦላ ዎድያዉነ ቶራ ጋላሳዉ ምንጃ ዎꬃድ።

\VS{24}ዋልቃንꬃይ ከስያ ሳኣ አፍያ ኦጊ ሀቃን ደኢ? ዎይ አዋይ ዉልያ ባጋ ጫርኩ ሀቃፐ ከሲደ ጫርኪ?


\par }{\PP \VS{25}“ዎልቃማ እራይ ዎꬍያ ሎሱዋ ጊግሴዳዌ፥ ጉጉንꬃዉ ኦግያ ከሴዳዌ ኦኔ?

\VS{26}አስ ደኤና ባዙዋን እራ ቡክስያዌ ኦኔ?

\VS{27}መላ ባዙ እራ ሃꬃን ሹጊደ፥ ሎኦ ማታ ሞካናዳን ኦꬄዳዌ ኦኔ?


\par }{\PP \VS{28}“እራዉ ዎይ ከተርሳዉ አዉ ደኢ?

\VS{29}ኦርዶ ሻቻዉነ ቡርጨ ሻቻዉ አታ ደአይ?

\VS{30}ዳሮ እርጻተꬃይ ሃꬃ ሹቻዳን ምንሴ፤ አባ ሃꬃዉ ቦላ ባጋካ ሻቻ ከሴ።


\par }{\PP \VS{31}“ፕልያድሳ ጌተትያ ጾልንተቱዋ ጭታ እትፐ ጋꬃደ ቃቻናዉ ዳንዳያይ?\XREF{}{{\XO 38:31 }{\XT{ኢዮባ 9:9፤ አሞጻ 5:8}}} ኦርዮና ጌተትያ ጾልንተቱዋ ጭታይ ቃሸቴዳ ዎዶሩዋ ብላናዉ ዳንዳያይ?

\VS{32}ጭታን ጭታን ደእያ ጾልንተቱዋ ኡንቱንቱ ዎድያን ዎድያን ከሳናዉ ዳንዳያይ? ዎጋ ቤርያነ ቄር ቤርያ ጌተትያ ጾልንተቱዋ ጭታቱዋ እትፐ ካለꬃናዉ ዳንዳያይ?

\VS{33}ሳሎቱ አቅያ ህግያ ኔን ኤራይ? ዎይ ሄ ህጊ ሳኣን ሞዳናዳን ኦꬃናዉ ዳንዳያይ?


\par }{\PP \VS{34}“ድኡ ኔና ሙካናዳን እራ ቡክሳናዉ፥ ነ ቃላ ꬎቁ ኦꬃደ፥ ሻራቱዋ አዛዛይ?

\VS{35}ዋልቃንꬃቱ ቢደ ዪደ፥ ‘ሄኮ፥ ሀእ አይ ኦꬂኖ’ ጋና ማላ፥ ኔን ኡንቱንታ አዛዛናዉ ዳንዳያይ?

\VS{36}ሃꬃ ካፎ አꬌዳ ኤራ፥ ኩቱዋ አዉርያዉካ አኬካ እሜዳዌ ኦኔ?

\VS{37-38}ባረ ኤራን ሻረቱዋ ፓይዳናዉ ዳንዳይያዌ ኦኔ? ባና ሙናቂደ፥ ኡርቃ ከሲደ፥ ምንሳናዉ ሳሉዋ ሻረቱዋ ገደ ኦꬂደ፥ ሃꬃ ዱገ ትግያዌ ኦኔ?


\par }{\PP \VS{39-40}“ጋሞቱ ኡባይ ባረንቱ ጌሱዋን ጌሱዋን ግስ ደእሽን ዎይ ዙጊደ ናግሽን፥ ኔን ኡንቱንቶ ምያዋ ሻንካታደ እማናዉ ዳንዳያይ? ዎይ ኮሻት ኡቴዳ ኡንቱንቱ ማራቱዋ ካልሳናዉ ዳንዳያይ?

\VS{41}ቁሮቱ ኮሻት ብቻርያ ዎደ፥ ኡንቱንቱ ማራቱካ ምያዋ ደማናዉ ታዉ፥ ጾሳዉ፥ ዋስያ ዎደ፥ ኡንቱንቶ ምያዋ እምያዌ ኦኔ?




\par }\Chap{39}{\PP \VerseOne{1}“ደርያን ደእያ ገንኤቱ አዉደ የሊኖንቶ፥ ኔን ኤራይ? ጋራቱ ባንኪደ፥ ባረንቱ ማራቱዋ የልያ ዎደ በኣድ?

\VS{2}ኡንቱንቱ ኩንꬂደ፥ ዎይሳ ኬሻ አግና ጋምኢኖንቶነ ቃይ አዉደ የሊኖንቶ ኤራይ?

\VS{3}ኡንቱንቱ ጉልባቲደ፥ ባረንቱ ማራቱዋ የልያዌ አዉደንቶ ኤራይ?

\VS{4}ኡንቱንቱ ማራቱ ባዙዋን ድጪደ ምኒኖ፤ ባረንቱ አየቱዋ ማታፐ ቢኖ፤ ላኤንꬆ ጉየ ስምክኖ።


\par }{\PP \VS{5}“ደንባ ሃረቱ የዳ ደአናዳን ኦꬄዳዌ ኦኔ? ቃሹዋፐ ኡንቱንታ ብል የዴዳዌ ኦኔ?

\VS{6}ኡንቱንቶ ታን ባዙዋ ደኢያሳ ኦꬃደ እማድ፤ አሳይ ባይና ላዳ ቢታ ኡንቱንቱ ደአናዳን ኦꬃድ።

\VS{7}ካታማ ጫቡዋፐ ኡንቱንቱ ሃኪደ ደኢኖ፤ ላግያዋንቱ ዋሱዋካ ስስክኖ።

\VS{8}ኡንቱንቱ ደረቱዋ ባረንቶ ሄመትያ ሳኣ ኦꬂኖ፤ ሄዋን ምያ ሙልኦ ማታ ቆሪኖ።


\par }{\PP \VS{9}“መንꬃይ ነዉ ኦꬃናዉ ኤኖ ጋንዴ? ዎይ ነ ጋጻታን ቃማ አቃንዴ?

\VS{10}ጎሻና ማላ፥ ኔን አ ዋጻይ? ዎይ ግንዳ ጎቻናዳን አ ኦꬃናዉ ዳንዳያይ?

\VS{11}ኔን አ ዎልቃ ምኖተꬃን አማነታይ? ነ ዳቡርስያ ኦሱዋ እ ኦꬃናዳን፥ አዉ የጋ አጋይ?

\VS{12}እ ስሚደ ዪደ፥ ነ ካꬃ ቆጽያ ነ ኡዱማዉ ሺሼ ጋደ ኔን አን አማነታይ?


\par }{\PP \VS{13}“ሶጎናታ ባረ ቀፍያ ኤለካ ቃꬃዉ፤ ሽን ሶጎናት ቀፈቱ ሳንጋኑዋ ቀፈቱዋነ ባለቱዋ ማላ ግድክኖ።

\VS{14}ሶጎናታ ባረ ቁቁልያ ቢታን ቁቁላዉ፤ ባናይ ሆኤꬃናዳን አጋዉ።

\VS{15}ገዲ መንꬃና ዎይ፥ ‘ባዙዋ ዶአቱ የꬋና’ ጋደ ቆፑኩ።

\VS{16}ማራቱ ባረዋ ግደናዋዳን ፓይዳደ፥ ኡንቱንቶ መቀꬃ ኢታዉ። እ ዳቡራይ ኡባይ መላ አትያዌ እዉ አያነ ማላተና።

\VS{17}አያዉ ጎፐ፥ ታን ጾሳይ እዞ አꬌዳ ኤራተꬃ ድጋድ፤ ታን አኬካካ እዉ እማበይከ።

\VS{18}ሽን ደንዳደ እዛ ዎጽያ ዎደ፥ ባረናና ናሰትያ ፓራ ቦላነ ፓራዉ ቦላ ሚጫዉ።


\par }{\PP \VS{19}“ኢዮባ፥ ፓራቶ ዎልቃ እሜዳዌ፥ ዎይ ፓራቱዋ ሞርግያ ጎቶሾ ጋማ ማይዜዳዌ ኔኔ?

\VS{20}ፓራቱ ቦልያዳን ጉፓናዳንነ ያሽያ ዳረꬃ ኡንቱንቱ ዳራናዳን ኦꬄዳዌ ኔኔ?

\VS{21}ፓራቱ ዛንጋራን ቢታ ቦዲኖ፤ ባረንቱ ዎልቃንካ ናሸቲኖ፤ ያቲደ ኦላ ሚሻቱዋ ዳንጬዳዋንቱና ጋከታናዉ ኦላ ደምባ ፕሪጺኖ።

\VS{22}ያሻ ግያዋ ኡንቱንቱ ሙለካ ኤርክኖ፤ ኡንቱንታ አያይነ ዳጋንና፤ ኡንቱንቱ ቦላ ማሻ ዛረꬆፐነ ጉየ ስምክኖ።

\VS{23}ኡንቱንቱ ቶግያ ኦላንቻቱ ኦይቄዳ ኦላ ሚሻቱ ጶሊደ፥ እቱ እቱዋና ጋከቲደ ጊረቲኖ።

\VS{24}ፓራቱ ፓቹሪደ ያሽሲደ፥ ኦላዉ ስንꬃዉ ፕሪጺኖ። ማላካታ ፑኑሳ ኮሻ ስስያ ዎደ፥ ጮኡ ጊደ ኤቃናዉ ዳንዳይክኖ፤

\VS{25}ማላካታ ፑንያ ዎደ፥ ‘ሀያሾ!’ ያጊኖ። ኦላ ፔኑዋ ሃኩዋን አኪኖ፤ ኦላ ጋዳዋቱ አዛዝያ አዛዙዋነ ኦላንቻቱዋ ጬቁዋ ስሲኖ።


\par }{\PP \VS{26}“ጋጪ ባረ ቀፍያ ገድሳ ምጪደ ፓላናዉ ዳንዳያናዳን፥ አꬌዳ ኤራተꬃ አዉ እሜዳዌ ኔኔ?

\VS{27}አርጋንꬃይ ፑደ ከሲደ፥ ባረ ጎልያ ꬎቃ ደረቱዋን ኬጻናዉ ነ አዛዙዋ ናጊ?

\VS{28}አርጋንꬃይ አፉዋ ዶናን ባረ ጎልያ ኬጺደ ደኤ፤ ዛላቱዋ ዛኦቱካ አዉ ጌሱዋ ግዴድኖ።

\VS{29}ሄዋን ኡቲደ፥ ባረዉ ምያዋ ዎቼ፤ አ አይፊ ሃኩዋፐ ደሜ።

\VS{30}አርጋንꬃ ማራቱ ሱꬃ ኡሺኖ፤ ባኩታይ ደእያ ሳን ሀቃንካ እ ሺቄ” ያጌዳ።
\XREF{}{{\XO 39:30 }{\XT{ማቶሳ 24:28፤ ሉቃሳ 17:37}}}




\par }\Chap{40}{\PP \VerseOne{1}መꬍና ጎዳይ ኢዮባ፥

\VS{2}“ኢዮባ፥ አሳይ ኡባ ዳንዳይያ ጾሳና ሞተቲደ፥ ሻትም ኤሪ? አነ ጾሳና ሞተትያ ኡራይ አዉ ዛሮ” ያጌዳ።


\par }{\SH ኢዮባ ዛሩዋ
\par }
{\PP \VS{3}ሄዋፐ ጉይያን፥ ኢዮብ መꬍና ጎዳዉ ዛሪደ፥ ሀዋዳን ያጌዳ፤

\VS{4}“አቤት ጾሳዉ፥ ታን ፓና ላፋ አሳ፤ ታን ነዉ ዎታ ዛራናዉ ዳንዳያይታ? ታን ታ ዶናን ታ ኩሽያ ዎꬃድ።

\VS{5}ታን እት ገደ ሃሳያድ፤ ሽን ታዉ ዛርያዌ ባዋ። ላኤንꬁዋ ሃሳይከ” ያጌዳ።


\par }{\SH ጾሳይ ቃይካ ሃሳዬ
\par }
{\PP \VS{6}ሄዋፐ ጉይያን፥ መꬍና ጎዳይ ጎትያ ግዶፐ ኢዮባዉ ሀዋዳን ያጌዳ፤

\VS{7}“አቱማ አሳዳን ነ ጼሳ ዳንጫ ደንዳደ፥ ታን ኦችያዋ ታዉ ኦዳ።

\VS{8}ኔን ታና ባይዛንቻ ከሳና ሀናይ? ነዉ ጽሉዋ ግዳናዉ፥ ታና ዎርዱዋ ከሳይ?

\VS{9}ጾሳ ዎልቃ ማላ ዎልቃይ ነዉ ደኢ? ጾሳይ ጉምያዋዳን ኔን ጉማናዉ ዳንዳያይ?

\VS{10}ሄዋ ግዶፐ፥ አነ ነ ቦንቹዋንነ ግታተꬃን ደንዳ! ነ ፑላነ አንጋ ማያ!

\VS{11}ነ ሀንቁዋ ቦሻ አነ ትጋ፤ ኦቶረትያ አሳ ኡባ ጼላደ፥ አነ ካዉሻ!

\VS{12}አነ ሎይꬃ ጼላደ፥ ኦቶረትያ ኡባ ዬላያ፤ ኢታ ኦꬅያዋንታ ኡባ ኡንቱንቱ ደእያ ሳን የꬋ!

\VS{13}ኡንቱንቱ ኡባ ቢታን ሞጋ፤ ዱፉዋ ዱገ ዎꬃደ፥ ኡንቱንታ ጎርዳ።

\VS{14}ያቶፐ፥ ነ ዎልቃን ኔን ጾናናዋ ታን ነዉ ማርካታና።


\par }{\PP \VS{15}“ታን ኔና መꬌዳዋዳን መꬌዳ፥ ብሄሞታ ግያ ዶኣ አነ ጼላ! እ ቦራዳን ማታ ሜ።

\VS{16}አ ጼሳን ደእያ ዎልቃይነ አ ኡሉዋ ካሜዳ ሻያ ምኖተꬃይ ሎይꬅ ዳሮ።

\VS{17}አ ዱፊ ዝጋዳን ስት ግ ኡቴዳ፤ አ ገድያ ጻጶቱካ ምኑዋን ዶቀቴዳዋንታ።

\VS{18}አ መቀꬃቱ ናስያ ቦምባ ማላ፤ አ ገዲካ ብራታ ዛንገቱዋ ማላ።


\par }{\PP \VS{19}“ጾሳይ መꬌዳ መታቱ ኡባፐ እ አꬍ ማላልስያዋ። አ መꬌዳዋፐ አትና፥ አ ጾናናዉ ዳንዳይያዌ ባዋ።

\VS{20}ዶአይ ኡባይ ካእያ ዞዚ አዉ ምያዋ ሞክሴ።

\VS{21}አጉንꬃይ ደእያ ምꬃ ጋርሳን ግሴ፤ ማቃ ግዶን ጫርያን ቆሰቴ።

\VS{22}አጉንꬃይ ደእያ ምꬃቱ ባረንቱ ኩዋን አ ገንꬂኖ፤ ሻፋ ዶናን ዶሊያ ምꬃቱ አ ካሚኖ።

\VS{23}ሻፋይ ኩሚደ ጎግያ ዎደካ ዳጋመና፤ ዮርዳኖሳ ሻፋይ አ ሶምኡዋን ꬋርጨትያ ዎደካ እ ሳሮ ደኤ።

\VS{24}አ አይፍያ ቶይሲደ፥ አ ኦይቃናዉ ዳንዳይያ አሳይ ደኢ? አ ሲꬍያካ ጲርያ ቃራን ጫድ ኦይቃናዉ ዳንዳይያዌ ኦኔ?




\par }\Chap{41}{\PP \VerseOne{1}“ኔን ሌዋታና ግያ ዳዊያ ሞልያ ኦይቂያ ማንጻቁዋን ኦይቃናዉ፥ ዎይ አ እንጻርሳ ዎዶሩዋን ቃቻናዉ ዳንዳያይ?\XREF{}{{\XO 41:1 }{\XT{ማዝ. 74:14፤ 104:26፤ ኢሳ. 27:1}}}

\VS{2}አ ሲꬍያን ዳፉዋ ገልሳናዉ ዳንዳያይ? ዎይ አ ጋጩዋ ማንጻቁዋን ጫዳደ ኦይቃይ?

\VS{3}እ ኔና፥ ‘ሀያና ታና የዳርኪ’ ያጊደ ዎሳኔ? ዎይ እ ነዉ ማልኦ ቃላን ሃሳያኔ?

\VS{4}ኔን አ መꬍናዉ ነ ቆማ ኦꬃናዉ፥ እ ኔናና ጫቁዋ ጫቀታኔ?

\VS{5}አሳይ ካፉዋና ካእያዋዳን፥ ኔን አናና ካአይ? ዎይ አ ቃቻደ፥ ነ ማጫ ቆማቶ ካአናዳን እማይ?

\VS{6}ሞልያ ኦይቂያዋንቱ አ ጋትያን ፓሉመቲኖ? ዎይ ዛልአንቻቱ አ ቃንጸሬꬂደ ዛልኢኖ?

\VS{7}ኔን አ ጋልባ ማጫምያን፥ አ ሁጲያካ ጎማን ጫዳደ ቆሀናዉ ዳንዳያይ?

\VS{8}አነ አ ነ ኩሽያን ቦቻ፤ ኔን አናና ባጸቴዳ ባጽያ ሀሳያደ፥ ላኤንꬃደ አናና ባጸታናዉ ካጄላካ!


\par }{\PP \VS{9}“ሄ ዳዊያ ኦይቃናዉ ካጄልያዌ መላ፤ ሀራይ አትና፥ አ በኤዳ ኡባይካ ያሻዉ ኮኮሬ።

\VS{10}እ ግሴዳሳፐ አ ደንꬃናዉ ኦንነ ጻለና፤ ያትና፥ ታ ስንꬃን ኤቃናዉ ዳንዳይያዌ ኦኔ?

\VS{11}ዛራ እማ ጋናዉ፥ ታዉ ኮይሮ እሜዳዌ ኦኔ? ሳሉዋፐ ጋርሳና ደእያባይ ኡባይ ታዋ።


\par }{\PP \VS{12}“ሌዋታና ገደቱዋባ፥ አ ዎልቃማ ዎልቃባነ አ ሎእያ ቦላባ ሃሳይያዋ ታን አግከ።

\VS{13}አ ጋልባ ቃራናዉ ዳንዳይያዌ ኦኔ? አ ዶና ብጻላና ዳንዳይያዌ ኦኔ?

\VS{14}ያሽያ አቻይ ደእያ አ ጎጎጩዋ ፖቃናዉ ዳንዳይያዌ ኦኔ?

\VS{15}አ ዞክያ ጋልባይ እቱ እቱዋ ቦላን ዶረቴዳነ ሹቻዳን ምኔዳ ጎንዳለቱዋ ማላቴ።

\VS{16}ኡንቱንቱ እቱ እቶ ሎይꬅ ማታቴዳ ድራዉ፥ ኡንቱንቱ ግዱዋና፥ ሀራይ አቶ፥ ጫርኩካ አꬋናዉ ዳንዳየና።

\VS{17}ኡንቱንቱ ኡባይካ እቱ እቱዋና ጋከት ኡቴዳ ድራዉ፥ ኡንቱንታ አያይነ ሻከና።


\par }{\PP \VS{18}“እ ሄꬍሽያ ዎደ፥ ጶልቁ ግያ ፖኡ ከሴ፤ አ አይፈቱካ ዎንታ ጻልቂያዳን ዞኢኖ።

\VS{19}አ ዶናፐ ታማ ላጩ ከሴ፤ ታማይካ ፕሪደ ዎꬌ።

\VS{20}ፐንትያ ድስትያፐ ጋርሳ ባጋና ኤጽያ ማቃፐ ከስያ ጩዋዳን፥ አ ሲꬍያፐ ጩዋይ ከሴ።

\VS{21}አ ሲꬍያና ከስያ ሸምፑ ጺጹንꬃ ቦንቂሴ፤ ታማ ላጩካ አ ዶናፐ ከሴ።


\par }{\PP \VS{22}“አ ሞርግያን ዎልቃይ ደእያ ድራዉ፥ እ ሎይꬅ ያሽያዋ።

\VS{23}አ አሹ እትፐ ኑከት ኡቴዳ ድራዉ፥ አ ቦላይ ብራታዳን ምኔ።

\VS{24}አ ዎዛናይ ሹቻዳን ምና፤ ጋጭያ ዎጻዳንካ ምና።

\VS{25}እ ደንድያ ዎደ፥ ምኖቱካ ያዪኖ፤ ኡንቱንቱ ዳጋሚደ ባቃቲኖ።

\VS{26}አኮ ጋክያ ማሻይ አይነ አላለ ከሰና፤ ቶራይ፥ ዎይ አዳይ፥ ዎይ ጎማይ አ አይነ ኦና።

\VS{27}ብራታ እ ዳላዳን፥ ናሃስያካ ሙሴዳ ምꬃዳን ፓይዴ።

\VS{28}ዎንዳፍያ አዳይ አ ባቃትሰና፤ ያምባርሻን ኦልያ ሹቻይካ አዉ ሱላ ማላ።

\VS{29}ዱላይ አዉ እት ቡጻ ማላ፤ ቶራ ጾንግያ ዎደ፥ ቅሊጪደ ሚጬ።

\VS{30}አ ኡሉዋ ቦላን ደእያ ጋልባይ መኤረቴዳ ኮንኣዳን ቃራ፤ ኡርቃና እ ብያ ዎደ፥ ማራሻዳን ቢታ ጳልቄ።


\par }{\PP \VS{31}“አባ ፐንቴዳ ሃꬃዳን ቡኬ፤ ጻሩዋ ግዶን ፐንትያ ዛይትያዳንካ ቡልቡልሴ።

\VS{32}ባረፐ ጉየና ጶልያ ኦግያ ከሴ፤ አባ ሃꬃካ ቦꬃ ሆሞ ላሜ።

\VS{33}ቢታ ቦላን አ ማላ መት ባዋ፤ እ ያይ ኤረና መታ።

\VS{34}ሎይꬅ ዎልቃማ ግዴዳ መታቱዋ ኡባ እ ዝቂ ኦꬂደ ጼሌ፤ ዶኣ ኡባቶ እ ካተ” ያጌዳ።




\par }\Chap{42}{\SH እዮበ አንጁዋ ዛር ደሙሳ
\par }
{\R (42:1-17)

\par }{\PP \VerseOne{1}ሄዋፐ ጉይያን፥ ኢዮብ መꬍና ጎዳዉ ሀዋዳን ያጊደ ዛሬዳ፤

\VS{2}“ኔን ኡባባ ኦꬃናዉ ዳንዳይያዋነ ነ ሀልቹዋካ ድጋናዉ ዳንዳይያዌ ባይናዋ ታን ኤራይ።

\VS{3}‘ላ ሀ ኤራይ ባይናን ታ ዞርያ ገንꬅያዌ ኦኔ?’ ያጋደ ታና ኦቻዳ።
\XREF{}{{\XO 42:3 }{\XT{ኢዮባ 38:2}}} ቱሙፐ ታን ታዉ ገልቤናባ ሃሳያድ፤ ታ ኤራፐ ሃኬዳ ማላልስያባ ሃሳያድ።


\par }{\PP \VS{4}“ኔን ታና፥ ‘ታን ኦድያ ዎደ ሀይዛ፤
\XREF{}{{\XO 42:4 }{\XT{ኢዮባ 38:3}}} ታን ኦችያ ዎደ ኦዳ’ ያጋዳ።


\par }{\PP \VS{5}“ታን ካሰ ነባ ታ ሀይꬃን ስሳድ፤ ሽን ሀእ ታ አይፍያን ኔና በኣድ።

\VS{6}ሄዋ ድራዉ፥ ታን ሃሳዬዳዌ ታና ዬላዬዳ። ታን ብድንꬃንነ ባናን ኡታደ ፓጻይ” ያጌዳ።


\par }{\PP \VS{7}መꬍና ጎዳይ ሀዋ ኢዮባዉ ሃሳዬዳዋፐ ጉይያን፥ ተማናፐ ዬዳ ኤልፋዛ ሀዋዳን ያጌዳ፤ “ታ ቆማ እዮበዋዳን፥ ህንተ ታዋ ልከ ሃሳይቤና ድራዉ፥ ነ ቦላነ ነ ላኡ ላገቱዋ ቦላ ታ ሀንቁ ኤጽ ከሴዳ።

\VS{8}ሄዋ ድራዉ፥ ሀእ ላፑን ኮሩማቱዋነ ላፑን ዶርሳ ኦርገቱዋ አኪደ፥ ታ ቆማ ኢዮባኮ ቢተ፤ ጹግያ ያርሹዋ ህንተ ባይዞ ያርሽተ። ታ ቆማይ ኢዮብ ህንተዉ ዎሳና፤ ታንካ አ ዎሳ ስሳደ፥ ህንተ ባይዙዋዳን ሙርከ። ህንተ ታ ቆማ እዮበዋዳን ታባ ልከ ሃሳይበይክታ” ያጌዳ።


\par }{\PP \VS{9}ሄዋፐ ጉይያን፥ ተማናፐ ዬዳ ኤልፋዝ፥ ሹሀፐ ዬዳ ብልዳድነ ናእማፐ ዬዳ ጾፋር ቢደ፥ መꬍና ጎዳይ ኡንቱንታ አዛዜዳዋዳን ኦꬄድኖ። መꬍና ጎዳይካ ኢዮባ ዎሳ ስሴዳ።


\par }{\SH መꬍና ጎዳይ ኢዮባዉ ዳኩዋ ዛሬ
\par }
{\PP \VS{10}ኢዮብ ባረ ላገቶ ዎሴዳዋፐ ጉይያን፥ መꬍና ጎዳይ አዉ ዛሪደ እሻልሴዳ፤ አዉ ካሰዋ ድራዉ ላኡ ኩሽያ ኦꬂደ እሜዳ።
\XREF{}{{\XO 42:10 }{\XT{ኢዮባ 1:1-3}}}

\VS{11}ሄዋፐ ጉይያን፥ አ እሻቱ፥ አ ምቼቱነ ካሰ አ ኤርያዋንቱ ኡባቱ አኮ ዬድኖ፤ አ ሶን አናና ግብራ ሜድኖ። አዉ ካዮቲደ፥ መꬍና ጎዳይ አ ቦላ አሄዳ መቶ ኡባፐ አ ምንꬄድኖ። ቃይ ኡባይካ አዉ ዎርቃ ምግዱዋነ ብራ እሜድኖ።


\par }{\PP \VS{12}መꬍና ጎዳይ ኢዮባ ዉርሰꬃ ላይꬃ ኮይሮ ላይꬃፐ አꬂደ አንጄዳ። ኢዮባዉ ታማነ ኦይዱ ሻኡ ዶርሳቱ፥ ኡሱፑን ሻኡ ጋሎቱ፥ እት ሻኡ ዋꬃ ቦራቱነ እት ሻኡ ማጫ ሀረቱ ደኢኖ።

\VS{13}ቃይ አዉ ላፑን አቱማ ናናቱነ ሄዙ ማጫ ናናቱ የለቴድኖ።

\VS{14}ባይራ ማጫ ናቶ ይሚሞ፥ ላኤንꬅያና ቃጺኦ፥ ሄዘንꬅያና ቀረንሀፉኮ ያጊደ ሱንꬄዳ።

\VS{15}ኢዮባ ማጫ ናናቱዋዳን ማላ ሎኦ ማጫ አሳይ ቢታን ሳኣን ሀቃንነ ቤተና። ኡንቱንቱ አዉ ኡንቱንቶ ኡንቱንቱ እሻቱዋና ላትያ ቢታ ሻኪደ እሜዳ።


\par }{\SH ኢዮባ ሀይቁዋ
\par }
{\PP \VS{16}ሄዋፐ ስምና፥ ኢዮብ ጼታነ ኦይታሙ ላይꬃ ደኤዳ፤ ባረ ናናቱዋነ ባረ ናናቱዋ ናናቱዋ ኦይደንꬆ የለታ ጋካናዉ በኤዳ።

\VS{17}ኢዮብ ዳሮ ዎድያ ደኢደ፥ ሎኦ ጭማ ጭሚደ ሀይቄዳ።


\par }