\NormalFont\ShortTitle{ሮመ}

{\MTB ጳዉሎስ

\par }{\MT ሮመ አሳዉ

\par }{\MTB ጻፌዳ ኪታ

\par }{\IMT ገሉዋ

\par }{\IP የሱስ ኪቴዳ ጳዉሎስ ሮመ አሳዉ ጻፌዳ ኪታይ፥ ጳዉሎስ ሮመን ደእያ ዎሳ ጎልያ ጾሞሳናዉ ቆፔዳ ድራዉ፥ እ ባናዉ ኡንቱንቱ ጊጊደ ናጋናዳን ኦꬃናሳ። ጳዉሎሳ ቆፋይ ሮመን ደእያ አማንያዋንቱና ጉꬃ ዎድያ ኦꬄዳዋፐ ጉይያን፥ ኡንቱንቱ ማድና እስፔነ ባናሳ። ክርስትና አማኑዋባ ባረ ኤሬዳዋነ ሄዋ ቃይ አማንያ አሳይ ኦሱዋን ፔሻና ሀኖታ ቆንጭሲደ ጻፌዳ። ጳዉሎሳ ቆፋይ ኩመንꬃ ሀኖታን ቤትያዌ ሀ ኪታና።

\par }{\IP ጳዉሎስ ሮመን ደእያ አማንያዋንቶ ሳሮታ አꬆዋፐነ ኡንቱንቶ ዎሳናዋካ ህዶታ እሞዋፐ ጉይያን፥ ኪታዉ ግዶ ቆፋይ “ምሽራቹዋ ቃላይ ጾሳይ አሳ ጽልስያዌ፥ ኮይሩዋፐ ዉርሰꬃ ጋካናዉ አማኑዋና ግድያዋ ኦዴ” (1:17)

\par }{\IP ሄዋፐ ጉይያን ጳዉሎስ ሀ ቆፋ አሲደ ጻፌ። አይሁዳቱዋ ግድናካ አይሁዳ ግደና አሳ ግድናካ ኡባይ ናጋራዉ ሞደትያዋንታ ግድያ ድራዉ፥ ኡንቱንቱ ጾሳና ስገታናዉ ኮሼ። አሳይ ጾሳና ስገታናዉ ዳንዳይያዌ የሱስ ክርስቶሳን አማንያዋና። ጾሳና መꬍያ ኦራꬃ እትፐተꬃ አይፊ ኦራꬃ ደኡዋ ግድያዋ ጳዉሎስ አሲደ ኦዴዳ። አማንያ አሳይ ጾሳና ሳሮ ደኤ። ቃይ ጾሳ አያና ባጋና ናጋራነ ሀይቁዋ ዎልቃፐ ብለቴ። ጳዉሎስ ጾሳ ቆፋይነ አማንያ አሳ ደኡዋ ግዶን ኦꬅያ ጾሳ አያና ዎልቃ ቆፋይ አየንቶ ኦዴ (5-8)። ሄዋፐ ካሊደ ቃይ ጳዉሎስ፥ “ጾሳይ አሳ ናናዉ ቆፔዳ ቆፋ ግዶን አይሁዳቱነ አይሁዳ ግደና አሳቱ ዋኒደ እትፐ ዋጸታናዉ ዳንዳያናዋንቴሻ?” ያግያ ኦሻ ዛራናዉ ባጸቲደ ደኤ።

\par }{\IP ቃይካ ጳዉሎስ፥ አይሁዳቱ የሱሳ አከናን አጌዳዌ ጾሳ ቆፋ ግድያዋ ኦዴ። አያዉ ጎፐ፥ ሀዋ ማላ ሀኖታን አሳ ዘረꬃይ ኡባይ ጾሳይ የሱሳ ባጋና ቆንጭሴዳ አꬎ ኬካተꬃን እትፐተꬃ ኦꬃናሳ። ግዶ ሽን፥ አይሁዳቱ የሱሳ አካናዉ ዎዲ ያናዋ ጳዉሎስ አማኔ። ዉርሰꬃን ጳዉሎስ ክርስትና ደኡዋ ዋኒደ ደአናዉ በስንቶ ኦዴ። ጾሳዉ ኦꬃናባ፥ አማንያ አሳቱ ባረንቱ ጋድያስነ ባረንቱ ግዶን እቱ እቶ ሲቁዋንነ ማታን ኦꬃናባነ ቆፋ ጋሱዋን ደንድያ ኦሻቱዋባ ቆንጭሲደ ኦዴ።

\par }{\IOT ሸምፓቱዋ ኡባቶ እመቴዳ ቃንꬃ ቆፋቱዋ

\par }{\IO ሮመ ኪታ ሁጰ ቆፋ ገሉዋ
{\IOR{1:1-17}}

\par }{\IO አቶተꬃይ አሳዉ ኮሽያዋ ግድያዋ
{\IOR{1:18—3:20}}

\par }{\IO ጾሳ አሹዋ ኦግያ
{\IOR{3:21—4:25}}

\par }{\IO የሱሳን ቤትያ ኦራꬃ ደኡዋ
{\IOR{5:1—8:39}}

\par }{\IO እስራኤልያ አሳዉ ደእያ ጾሳ ቆፋ
{\IOR{9:1—11:36}}

\par }{\IO ክርስትናዉ በስያ ኦሱዋ
{\IOR{12:1—15:13}}

\par }{\IO ዉርሰꬃ ቆፋነ ሳሮታ
{\IOR{15:14—16:27}}



\par }\ChapOne{1}{\PP \VerseOne{1}ባረ ምሽራቹዋ ቃላ ኦዳናዉ ጾሳይ ዶሪደ ጼሴዳ ክርስቶሳ የሱሳ ቆማይ፥ የሱስ ክርስቶስ ኪቴዳ ጳዉሎስ፥ ታን ሀ ዳብዳቢያ ጻፋይ።


\par }{\PP \VS{2}ጾሳይ ዳሮ ዎደፐ ካሰ ባረ ናባቱዋ ባጋና ምሽራቹዋ ቃላ እማና ያጌዳዌ ጾሳ ጌሻ ማጻፋቱዋን ጻፈቴዳ፤

\VS{3}ሄ ምሽራቹዋ ቃላይ አሳ ግዲደ ዳዊተ ዛርያፐ የለቴዳ ጾሳ ናኣ፥ ኑ ጎዳ የሱስ ክርስቶሳባ።

\VS{4}ቃይ እ ባረ ጌሻ አያናን
\FTNT{*}{{\FR 1:4 }{\FK{ባረ ጌሻ አያናን፦
}}{\FT{ዎይ “አን ደእያ ጌሻ አያና”}}} ሀይቁዋፐ ደንዴዳዋን፥ ጾሳ ናኣ ግድያዋ ዎልቃማ ዎልቃን በሴዳ።

\VS{5}አይሁዳ ግደና አሳይ ኡባይ አማናናዳንነ አዛዘታናዳን፥ ኑን ኡንቱንታ ካለꬃና ማላ፥ ጾሳይ ክርስቶሳ ሱንꬃ ድራዉ፥ ክርስቶሳ ባጋና አꬎ ኬካተꬃነ የሱስ ኪቴዳዋንታ ግድያ ማታ ኑዉ እሜዳ።

\VS{6}የሱስ ክርስቶሳዋ ግዳናዳን፥ ጾሳይ ጼሴዳ ህንተንቱካ ሄዋንቱ ግዶን ደኢታ።


\par }{\PP \VS{7}ጾሳይ ሲቅያዋንቶነ ጌሻባ ኦꬃናዉ ጼሴዳ ሮመ ጋድያን ደእያ ኡባቶ ጾሳ ኑ አዉዋፐነ ጎዳ የሱስ ክርስቶሳፐ አꬎ ኬካተꬃይነ ሳሮተꬃይ ህንተንቶ ግዶ።


\par }{\SH ጋላታ ዎሳ
\par }
{\PP \VS{8}ካሰታደ ታን ህንተንቱ አማኑ ሳኣ ኡባን ስሰቴዳ ድራዉ፥ የሱስ ክርስቶሳ ባጋና ህንተንቶ ታን ጾሳ ጋላታይ።

\VS{9-10}አያዉ ጎፐ፥ ታን ኡባ ዎደ ታ ዎሳን ህንተንታ ሀሳይስያዎ፥ ጾሳይ፥ ታን አ ናኣ ምሽራቹዋ ቃላ ኦድያዋን ታ አያናን አዉ ኦꬅያዌ ማርካ። ጾሳይ፥ ባረ ሸንያን፥ ታን ሀእ ህንተንቱኮ ባናዉ ታ ኦግያ ሚኮያናዳን፥ ኡባ ዎደ ዎሳይ።

\VS{11}አያዉ ጎፐ፥ ታን ህንተንታ ምንሳናዉ፥ ህንተንቱና እትፐ አያና እሞታ ሻካና ማላ፥ ህንተንታ በአናዉ ላሞታይ።

\VS{12}ታን ግያዌ፥ ህንተንቱካ ታካ እት ዎደ ምነታና። ህንተንቱ ታ አማኑዋን፥ ቃይ ታንካ ህንተ አማኑዋን ምነታና።


\par }{\PP \VS{13}ታናዳን አማንያዋንቶ፥ ታን ኡባ ዎደ ህንተንቱኮ ባናዉ ቆፓድ። ሽን ታና ድግያባይ ደእያዋ ህንተ ኤራናዉ በሴ፤ ታን ሀራይ አቶ አይሁዳ ግደና ሀራ አሳፐካ አይፍያ ደሜዳዋዳን፥ ህንተንቱፐካ አይፍያ ደማናዉ ኮያይ።

\VS{14}ታን አሳ ኡባዉ፥ ግሪከ አሳዉነ ታማርቤና አሳዉ ቃይ አꬎ ኤራንቻቶነ ኤያቶ ቃንጻና አጩ ደኤ።


\par }{\PP \VS{15}ሄዋ ድራዉ፥ ታዉ ዳንዳየቴዳ ኬናን ሮመን ደእያ ህንተንቶካ ምሽራቹዋ ቃላ ኦዳናዉ አሞታይ።


\par }{\SH ምሽራቹዋ ቃላይ ጾሳ ዎልቃ
\par }
{\PP \VS{16}ምሽራቹዋ ቃላይ ታና ዬላየና፤ እ አማንያ ኡባ፥ ካሰቲደ አይሁዳ አሳ ቃይ አይሁዳ ግደና አሳ አሻናዉ ጾሳፐ ይያ ዎልቃ።

\VS{17}አያዉ ጎፐ፥ ጾሳ ማጻፋይ፥ “ጽሉ ጾሳን አማነቲደ ደአና” ያግያዋዳን፥ ጾሳይ አሳ ኮይሮፐ ዉርሰꬃ ጋካናዉ፥ አማኑዋን ጽልስያዋ ምሽራቹዋ ቃላይ ቆንጭሴ።
\XREF{}{{\XO 1:17 }{\XT{እምባ. 2:4}}}


\par }{\SH አሳ ኢታ ኦሱዋ
\par }
{\PP \VS{18}ቱማተꬃይ ኤረታናዋ ባረንቱ ኢታ ሀኖታን ድግያ ናጋራ ኦሱዋ ኡባ ቦላንነ አሳ ኢታ ኦሱዋ ኡባ ቦላን፥ ጾሳ ሀንቁ ሳሉዋፐ ዎꬊደ ቆንጫና።

\VS{19}ኡንቱንቱ ጾሳባ ኤራና ዳንዳይያዌ ኡንቱንቶ ቆንጬ፤ አያዉ ጎፐ፥ ጾሳይ ኡንቱንቶ ቆንጭሴዳ።

\VS{20}ቤተና አ ሀኖታይ፥ ሄዌካ አ መꬍና ዎልቃይነ አ ጾሳተꬃይ እትፐ ጾሳይ ሀ አላምያ መꬌዳዋፐ ዶሚደ፥ ኡንቱንቶ ቆንጪደ ቤቴዳ፤ ኡንቱንቱ ሄዋ ጾሳይ መꬌዳባፐ በአናዉ ዳንዳይያ ድራዉ፥ ኡንቱንቶ ጋሶይያባይ ባዋ።


\par }{\PP \VS{21}አያዉ ጎፐ፥ ኡንቱንቱ ጾሳ ኤሮፐካ፥ አዉ በስያ ቦንቹዋ እምበይክኖ፤ ቃይ አ ጋላትክኖ። ሽን ኡንቱንቱ አላለ ከሰናባ ቆፒኖ፤ ቃይ ኡንቱንቱ አኬከና ዎዛናይ ꬉሜዳ።

\VS{22}ኡንቱንቱ ባረንታ አꬌዳ ኤራንቻ ጊኖ፤ ሽን ኡንቱንቱ ኤያ።

\VS{23}ኡንቱንቱ ሀይቀና ጾሳዉ ጎይንያዋ እጺደ፥ ሀይቂያ አሳ መታ፥ ካፋቱዋ መታ፥ ዶአቱዋ መታነ ትራን ጎሸትያዋንቱ መታ መቴዳዋንቶ ጎይኔድኖ።
\XREF{}{{\XO 1:23 }{\XT{ዛረ. 4:16-18}}}


\par }{\PP \VS{24}ሄዋ ድራዉ፥ ኡንቱንቱ እቱ እቱዋና ፖኮባ ኦꬃና ማላ፥ ጾሳይ ኡንቱንቱ ዎዛናይ አሞትያ ቱናባ ኦꬃናዳን ኡንቱንታ አጌዳ።

\VS{25}አያዉ ጎፐ፥ ኡንቱንቱ ጾሳ ቱማተꬃ ዎርዱዋን ላሜድኖ፤ ቃይ መꬌዳ ጾሳ አጊደ፥ እ መꬌዳባዉ ጎይኔድኖነ ኦꬄድኖ። ጾሳይ መꬍናዉ ጋላተቴዳዋ። አመንእ።


\par }{\PP \VS{26}ሄዋ ድራዉ፥ ጾሳይ ኡንቱንቱ ፖኮባ አሞታና ማላ፥ ኡንቱንታ አጌዳ፤ ሀራይ አቶ ኡንቱንቱ ማጫዋንቱ ባረንቶ በስያዋ አጊደ፥ በሰናዋ ሀኔድኖ።

\VS{27}ሀዋዳንካ፥ አቱማ አሳይ ቃይ ባረንቶ በስያዋዳን ማጫዋንቱና ጋከትያዋ አጊደ፥ እቱ እቱዋና ጋከታናዉ ኮዬድኖ፤ አቱማ አሳይ እቱ እቱዋና ፖኮባ ኦꬂደ፥ ባረንቱ ኦꬄዳ ባላን ባረንቶ በስያ ፕርዳ አኬድኖ።


\par }{\PP \VS{28}ኡንቱንቱ ጾሳ ኤራናዉ ዶሰናን እጼዳዋ ኬና ጾሳይ ኡንቱንቱ በሰናዋ ኦꬃና ማላ፥ ኡንቱንቶ ፓና ቆፋ እሜዳ።

\VS{29}ኡንቱንቱን ቱናተꬃይ፥ ኢታተꬃይ፥ ዮራተꬃይነ ኢታ ሀኖታይ ኩሜዳ፤ ቃይ ኡንቱንቱን ቃናቲ፥ ሸምፑዋ ዎꬍያ ቆፋይ፥ ፓሉማይ፥ ጭሙሳይነ ኢታ ቆፋይ ኩሜዳ፤ ቃይ ኡንቱንቱ ሶቅያዋንታ፥

\VS{30}ዝግርያዋንታ፥ ጾሳ እጽያዋንታ፥ ቦርያዋንታ፥ ኦቶረትያዋንታ፥ ጬቀትያዋንታ፥ ኢታባ ኦꬃናዉ ኮይያዋንታነ ባረንቱ አዎነ አትዉ አዛዘተናዋንታ፥

\VS{31}ቆፋይ ባይናዋንታ፥ አማኑ ባይናዋንታ፥ ሀራንቶ ቃረተናዋንታነ ማረናዋንታ።

\VS{32}ኡንቱንቱ ሀዋንቱ ማላ ኦꬅያዋንቶ ሀይቁ በሴ ግያ ጾሳ ህግያ ኤሪደ፥ ሀዋንታ ኦꬂኖ፤ ሄዋ ጻላላ ግደናን፥ ሀዋንታ ኦꬅያዋንታካ ኦꬅተ ጊደ ምንሲኖ።




\par }\Chap{2}{\SH ጾሳ ፕርዳ
\par }
{\PP \VerseOne{1}ሄዋ ድራዉ፥ ኔኖ ሀራንቱ ቦላ ፕርድያዎ፥ ነዉ ጋሶይያባይ ባዋ፤ አያዉ ጎፐ፥ ኔን ሀራንቱ ቦላ ፕርዳደ፥ ሄ ኔን ኡንቱንቱ ቦላ ፕርድያዋ ማላ ኦꬆፐ፥ ነ ቦላ ፕርዳሳ።

\VS{2}ኑን ሀዋ ማላ ኦሱዋ ኦꬅያዋንቱ ቦላ ጾሳይ ጽሎ ፕርዳ ፕርድያዋ ኤሬቶ።

\VS{3}ኔኖ፥ ሀዋ ማላ ኦሱዋ ኦꬅያዋንቱ ቦላ ፕርድያዎ፥ ቃይ ሄ ኔን ፕርድያዋ ማላ ኦꬅያዎ፥ ኔን ጾሳ ፕርዳፐ አትያዋ ማላቲ?

\VS{4}ዎይ ጾሳ ዎልቃማ ኬካተꬃ፥ ገንጩዋነ ዳንዳያ ካꬋይሻ? ጾሳይ ኔና ናጋራፐ ዛራናዉ ኮይያ ድራዉ፥ እ ኬካ ግድያዋ ኔን ኤራሳ።


\par }{\PP \VS{5}ሽን ህንተንቶ ጉዙማ ዎዛናይነ ናጋራፐ ስመና ዎዛናይ ደኤ፤ ሄዋ ድራዉ፥ ጾሳ ሀንቁነ ጽሎ ፕርዳይ ቆንጭያ ጋላስ፥ ኔን ነ ቦላ ሀንቁዋ ካሰዋፐ ዳርሳሳ።

\VS{6}ጾሳይ አሳ ኡባዉ አ ኦሱዋ ማላ እማናዋ።
\XREF{}{{\XO 2:6 }{\XT{ማዝ. 62:12፤ ሌም. 24:12}}}

\VS{7}እት እት አሳቱ ሎኦባ ዳንዳያን ኦꬂኖ፤ ቃይ ጋላታ፥ ቦንቹዋነ ባየና ደኡዋ ኮዪኖ፤ ኡንቱንቶ ጾሳይ መꬍና ደኡዋ እማና።

\VS{8}ሽን ሀራንቱ ኢታባ ኦꬃናዉ ያረቲኖነ ቱማተꬃ እጺኖ፤ ጾሳይ ኡንቱንቱ ቦላ ባሻነ ሀንቁዋ የዳና።

\VS{9}ኢታባ ኦꬅያ አሳይ ኡባይ መቶታናነ ዋየታና፤ ሄዌ ካሰቲደ፥ አይሁዳ አሳ ጋካና፤ ሄዋፐ ቃይ አይሁዳ ግደና አሳ ጋካና።

\VS{10}ሽን ጾሳይ ሎኦ ኦሱዋ ኦꬅያ ኡባቶ ጋላታ፥ ቦንቹዋነ ሳሮተꬃ እማና። ካሰቲደ አይሁዳቶ እማና፤ ሄዋፐ ቃይ አይሁዳ ግደናዋንቶ እማና።

\VS{11}አያዉ ጎፐ፥ ጾሳ አይፍያን አሳይ ኡባይ እት ማላ።
\XREF{}{{\XO 2:11 }{\XT{ዛረ. 10:17}}}


\par }{\PP \VS{12}ሙሴ ህጊ ባይናን ናጋራ ኦꬄዳ ኡባይ ህጊ ባይናን ꬋያና። ሙሴ ህጊ ደእሽን፥ ናጋራ ኦꬄዳ ኡባይ ህግያን ፕርደታና።

\VS{13}አያዉ ጎፐ፥ ጾሳ ስንꬃን ህግያ ናግያዋንቱ ጽሊኖፐ አትን፥ ህግያ ስስያዋንቱ ጽልክኖ።

\VS{14}አይሁዳ ግደና አሳዉ ህጊ ባዋ፤ ሽን ባረንቱ ትላ ቆፋን ህጊ አዛዝያዋ ኦꬂኖ፤ ኡንቱንቶ ህጊ ꬋዮፐካ፥ ኡንቱንቱ ባረንቱ ሁጰዉ ህገ።

\VS{15}ህጊ አዛዝያዌ ኡንቱንቱ ዎዛና ግዶን ጻፈቴዳዋ ኡንቱንቱ ሀኖታይ በሴ፤ እት እት ካላ ኡንቱንቱ ትላ ቆፋይ ኡንቱንቶ ማርካትያ ድራዉነ ቃይ እት እት ካላ ኡንቱንቱ ቆፋይ ኡንቱንታ ሞትያ ድራዉ፥ ዎይ ቃይ ኡንቱንቱና ጋዳትያ ድራዉ፥ ሄዌ ቱማ ግድያዋ ኤርሴ።

\VS{16}ታን ታማርሴዳ ምሽራቹዋ ቃላዳን፥ አሳ ዎዛናን ጌሜዳ ቆፋ ጾሳይ የሱስ ክርስቶሳ ባጋና ሀዋዳን ፕርዳና።


\par }{\SH አይሁዳቱዋነ ሙሴ ህግያ
\par }
{\PP \VS{17}ሽን ኔን ኔና አይሁዳ ጋሳ፤ ህግያን ዘምፓደ ጾሳን ጬቀታሳ።

\VS{18}ኔን ኦꬃና ማላ፥ ጾሳይ ኮይያዌ አየንቶ ኤራ፤ ቃይ ቱማ ግድያዋ ዶራናዉ ህግያፐ ታማራዳ።

\VS{19-20}ኔን ቆቃቱዋ ካለꬅያዋ፥ ቃይ ꬉማን ደእያዋንቶካ ፖእስያዋ፥ ኤረናዋንታ ኤርስያዋነ ናናቱዋ ታማርስያዋ ግድያዋ ኤራድ፤ ህግያፐ ኔን ኩመንꬃ ኤራተꬃነ ቱማተꬃ ደምያዋ ኤራሳ።

\VS{21}ያትና፥ ኔን ሀራቱዋ ታማርስያዌ ኔና ነ ሁጰዉ አያዉ ታማርስኪ? ኔን፥ “ዉኦፓ” ያጋደ ቃላ ኦዳሳ። ሽን ኔን ነ ሁጰዉ ዉአይየ?

\VS{22}ኔን፥ “ዎሹሞፓ” ያጋ። ሽን ኔን ነ ሁጰዉ ዎሹማይ? ኔን ኤቃ ሸነታ። ሽን ኤቃይ ደእያ ጎልያ ቦንቃይ?

\VS{23}ጾሳ ህጊ ነዉ ደእያ ድራዉ፥ ኔን ጬቀታሳ፤ ሽን ሄ ህግያ መንꬃደ ጾሳ ዬላያይ?

\VS{24}አያዉ ጎፐ፥ ጾሳ ማጻፋይ፥ “አይሁዳ አሳቶ፥ ህንተ ጋሱዋን አይሁዳ ግደና አሳቱዋ ግዶን ጾሳ ሱንꬃይ ባዬ” ያጌ።
\XREF{}{{\XO 2:24 }{\XT{ኢሳ. 52:5}}}


\par }{\PP \VS{25}ኔን ህገዉ አዛዘቶፐ፥ ነ ቃጻራይ ማዱዋና ደኤ፤ ሽን ኔን ህግያ መንꬆፐ፥ ኔን ቃጻረቴዳዌ ቃጻረትቤናዋዳን ፓይደቴ።

\VS{26}አይሁዳ ግደና አሳይ ቃጻረተናን ህጊ አዛዝያዋ ናጎፐ፥ ጾሳይ አ ቃጻረቴዳዋዳን ፓይደኔ?

\VS{27}ህንተንቱ፥ አይሁዳ አሳቱ፥ ህንተንቶ ጻፈቴዳ ህጊ ደኦፐካ ቃይ ህንተ ቃጻረቶፐካ፥ ህግያ ህንተ መንꬅያ ድራዉ፥ አይሁዳ ግደና አሳይ ቦላ ቃጻረታና ꬋዮፐካ፥ ህገዉ አዛዘቲደ፥ ህንተ ቦላ ፕርዳና።


\par }{\PP \VS{28}አያዉ ጎፐ፥ አይሁዳ አሳ ማላትያ ኡባይ ቱሙ አይሁዳ አሳ ግደና፤ ቃይ አሳይ ባረ አሹዋ አሳተꬃ ቃጻረቴዳ ድራዉ፥ ቱሙ አይሁዳ አሳ ግደና።

\VS{29}ሽን ቱሙ አይሁዳ አሳ ግያ ኡራይ ጋርሳ ባጋና አይሁዳ አሳ
\FTNT{*}{{\FR 2:29 }{\FT{አይሁዳ ጉሳይ ጋላተትያዋ ግዲደ ሱንꬃይ ይሁዳፐ ዬዳ።
}}} ግዴዳዋ፤ ቃጻረትያዋ ጾሳ አያናን ኦሰትያ ዎዛና ቃጻራፐ አትን፥ ጻፈቴዳ ህግያና ግደና፤ ሄ ኡራይ ባረ ጋላታ ጾሳፐ አክያዋፐ አትን፥ አሳፐ አክቤና።
\XREF{}{{\XO 2:29 }{\XT{ዛረ. 30:6}}}




\par }\Chap{3}{\SH አይሁዳቱ አማነናን አጉሳን ባይዜድኖ
\par }
{\PP \VerseOne{1}ያትና፥ አይሁዳ አሳቱ አያን አይሁዳ ግደና አሳፐ አꬊኖ? ዎይ ቃጻረትያዋን አይ ማዱ ደኢ?

\VS{2}ሀዌ አይሁዳቱዋ ኡባባን ሎይꬅ ማዴ፤ ኡባባፐ ካሰ ጾሳይ ባረ ኪታ ሀዳራ አይሁዳቶ እሜዳ።


\par }{\PP \VS{3}ያትና ኡንቱንቱፐ እቱ እቱ አማነተናዋ ግዶፐ፥ ዋኒ? ሄዋ ድራዉ፥ ጾሳይ አማነተና ያግያዌ?

\VS{4}ሄዋ ግደና፤ አሳይ ኡባይ ዎርዳንቻ ግዶፐካ፥ ጾሳይ ግያዌ ቱማ ግዳናዉ በሴ። ጾሳ ማጻፋይ፥ “ኔን ሃሳይያ ዎደ፥ ኔን ጽሎ ግድያዋ ኤርሳናዉ ኮሼ፤ ኔን ሞተትያ ዎደ፥ ሻትማናዉ በሴ” ያጌ።
\XREF{}{{\XO 3:4 }{\XT{ማዝ. 51:4}}}


\par }{\PP \VS{5}ሽን ኑ ባይዙ ጾሳ ጽሎ ኦሱዋ ኤርስንቶ፥ ኑን ዋጋኔ? ኑ ቦላ ሀንቁዋ አህያ ጾሳይ ባይዛንቼ? ታን አሳይ ግያዋዳን ጋይ።

\VS{6}ሄዌ ዋዪ ሀናና። አያዉ ጎፐ፥ ሄዋዳን ግዶፐ፥ ጾሳይ ሀ አላምያ ቦላ ዎት ፕርዳኔ?


\par }{\PP \VS{7}ሽን ታ ዎርዱዋን ጾሳ ቱማተꬃይ አ ቦንቾ ዳሮፐ፥ ያትና፥ ሀዋ ጋካናዉ አያዉ ታ ቦላ ናጋራንቻዳን ፕርዲ?

\VS{8}ያትና ኑን፥ “ሎኡ ያናዳን፥ አነ ኢታባ ኦꬆይተ” አያዉ ጎኮ? እት እት አሳይ ሀዋ ታና ሞቲደ ቦሬድኖ፤ ኡንቱንቱ ጾሳፐ በስያ ፕርዳ አካና።


\par }{\SH አሳይ ኡባይ ናጋራንቻ
\par }
{\PP \VS{9}ሄዋ ድራዉ፥ ኑን ዋጋኔ? ኑን አይሁዳቱ፥ አይሁዳ ግደና አሳፐ ዳሬቶ? ሄዋ ግደና፤ አያዉ ጎፐ፥ አይሁዳቱካ አይሁዳ ግደና አሳቱካ ኡባይ እትፐ ናጋራፐ ጋርሳን ደእያዋ ታን ካሰ ህንተንቶ ኦዳድ።


\par }{\PP \VS{10}ጾሳ ማጻፋይ ሀዋዳን ያጌ፤
\XREF{}{{\XO 3:10 }{\XT{ማዝ. 14:1-3}}}

\par }{\Q “ጽሎ አሳይ እቱነ ባዋ።


\par }{\Q \VS{11}አኬክያ አሳይካ ባዋ፤

\par }{\QB ዎይ ጾሳ ኮይያዌካ ባዋ።


\par }{\Q \VS{12}አሳይ ኡባይ ኦግያፐ ካረ ከሴድኖ፤

\par }{\QB ኡባይ ሙለካ ማደናዋ ግዴዳ።

\par }{\Q ሎኦባ ኦꬅያ ኦንነ ባዋ፤

\par }{\QB ሀራይ አቶ እቱነ ባዋ።


\par }{\Q \VS{13}ኡንቱንቱ ዶናይ ዶያ ደእያ ዱፉዋ ማላ።

\par }{\QB ባረንቱ እንጻርሳን ዎርዶቴድኖ።

\par }{\Q ኡንቱንቱ ዶናፐ አሳ ዎꬍያ ሾሻ

\par }{\QB ይሻ ማላ ሃሳያይ ከሴ።
\XREF{}{{\XO 3:13 }{\XT{ማዝ. 5:9}}}


\par }{\Q \VS{14}ኡንቱንቱ ዶናን ሸቃይነ ጫሞባይ ኩሜዳ።
\XREF{}{{\XO 3:14 }{\XT{ማዝ. 10:7}}}


\par }{\Q \VS{15}ኡንቱንቱ ሱꬃ ጉሳናዉ፥

\par }{\QB ዳሪ ኤሌሊኖ።
\XREF{}{{\XO 3:15 }{\XT{ኢሳ. 59:7-8}}}


\par }{\Q \VS{16}ባይዙነ ኮለꬃይ፥

\par }{\QB ኡንቱንቱ ቤዳሳን ሀቃንነ ꬋየና።


\par }{\Q \VS{17}ኡንቱንቱ ሳሮተꬃ ኦግያካ ኤርክኖ።


\par }{\Q \VS{18}ቃይ ጾሳዉ ያይያባይ፥

\par }{\QB ኡንቱንቱ ቆፋን ባዋ”

\par }{\MM ያጌ።\XREF{}{{\XO 3:18 }{\XT{ማዝ. 36:1}}}


\par }{\PP \VS{19}አሳ ኡባ ሃሳያ ድጋና ማላነ ኩመንꬃ ሳኣ ጾሳ ፕርዳፐ ጋርሳዉ አꬃና ማላ፥ ህግያ ግዶን ኦደቴዳ ኡባባይ ህግያፐ ጋርሳን ደእያ አሳዉ ሃሳይያዋ ኑን ኤሬቶ።

\VS{20}ጾሳ ስንꬃን ኦንነ ህጊ አዛዝያዋ ኦꬅያዋን ጽለና፤ ህጊ እት አሳይ ናጋራ ኦꬄዳዋ ኤራናዳን ኦꬄ።\XREF{}{{\XO 3:20 }{\XT{ማዝ. 143:2፤ ጋላ. 2:16}}}


\par }{\SH አሳይ ጽልያዌ አማኑዋና
\par }
{\PP \VS{21}ሽን ጾሳይ አሳ ጽልስያ ኦጊ ህጊ ባይናን ሀእ ቆንጬዳ፤ ህጊነ ናባቱ ሄ ጽሎተꬃባ ማርካቴድኖ።

\VS{22}ጾሳይ አሳ የሱስ ክርስቶሳ አማንያዋን ጽልሴ፤ ጾሳይ ሄዋ አ አማንያ ኡባዉ ኦꬄ፤ አይ ሻኮተꬃይነ ባዋ።


\par }{\PP \VS{23}አያዉ ጎፐ፥ አሳይ ኡባይ ናጋራ ኦꬄዳ፤ ጾሳ ቦንቹካ ኡንቱንቶ ጉጼዳ።

\VS{24}ሽን ኡንቱንቱ ጾሳይ እምያ አ አꬎ ኬካተꬃን፥ ባረንታ ዎዝያ ክርስቶስ የሱሳ ባጋና ጮ ጽሌድኖ።

\VS{25}የሱሳ ሱꬃን አሳይ አ አማኒደ፥ ባረ ናጋራዉ ማሮተꬃ ደማናዉ፥ ጾሳይ አ እሜዳ፤ ጾሳይ ሄዋ ባረ ጽሎተꬃ በሳናዉ ኦꬄዳ፤ እ በን ዎድያን አሳ ናጋራ ዳንዳዪደ፥ ካꬍ ባሽ አጌዳ፤ ሽን

\VS{26}ሀ ዎድያን ባረ ጽሎተꬃ በሳናዉ አሳ ናጋራ አገና፤ ጾሳይ ሄዋ ኦꬅያዋን እ ባረ ሁጰዉ ጽሎ ግድያዋነ የሱሳ አማንያ ኡባ ጽልስያዋ በሴ።


\par }{\PP \VS{27}ያትና፥ ኑን አያዉ ጬቀታኔ? አይነ ባዋ። አያ ጋሱዋኔ? ኑን ህገዉ ኤኖ ግያዋኔ? ግደና፤ አማኑዋ ህግያናፐ አትን።

\VS{28}አያዉ ጎፐ፥ አሳይ አማኑዋን ጽላናፐ አትን፥ ህጊ አዛዝያዋ ኦꬅያዋና ግደና ያጊደ ቆፔቶ።


\par }{\PP \VS{29}ዎይ ጾሳይ አይሁዳቱዋ ጻላላዉ ጾሴ? አይሁዳ ግደና አሳዉ ጾሳ ግደኔ? ቱማ፥ አይሁዳ ግደናዋንቶካ እ ቃይ ጾሳ።

\VS{30}እት ጾሳ ጻላላይ ደኤ፤ አይሁዳቱዋ ኡንቱንቱ አማኑዋን እ ጽልሳና፤ ቃይ አይሁዳ ግደናዋንታካ ኡንቱንቱ አማኑዋን ጽልሳና።
\XREF{}{{\XO 3:30 }{\XT{ዛረ. 6:4፤ ጋላ. 3:20}}}

\VS{31}ያትና፥ ኑን ህግያ አማኑዋን ጋጻ ሱጋኔ? ግደና፤ ህግያ ምንሶይተፐ አትን።




\par }\Chap{4}{\SH አብራሃሞ አማኑዋን ጽሌዳ
\par }
{\PP \VerseOne{1}ያትና፥ ኑን ኑዉ አሹዋን ዛረ ግድያ አብራሃሞ አያ ደሜዳ ጋኔ?

\VS{2}አያዉ ጎፐ፥ አብራሃሞ ኦሱዋን ጽሌዳዋ ግዶፐ፥ አዉ ጬቀትያባይ ደኤ፤ ሽን ጾሳ ስንꬃን ጬቀታና ዳንዳየና።

\VS{3}አያዉ ጎፐ፥ ጾሳ ማጻፋይ ዋጊ? “አብራሃሞ ጾሳ አማኔዳ፤ ጾሳይ ሄዋ አዉ ጽሎተꬃን ፓይዴዳ” ያጌ።
\XREF{}{{\XO 4:3 }{\XT{ዶመꬃ 15:6፤ ጋላ. 3:6}}}


\par }{\PP \VS{4}ኦꬅያ ኡራይ አክያ ሚሻ ባረዉ በስና አኬፐ አትን፥ አዉ ጮ እመትያዋዳን ፓይደተና።

\VS{5}ሽን ኦሱዋ ኦናን፥ ናጋራንቻ ጽልስያ ጾሳ አማንያ ኡራ፥ ጾሳይ አ አማኑዋን አ ጽልሴ።

\VS{6}ሀዋዳንካ፥ አይ ኦሱነ ባይናን፥ ጾሳይ ጽሉዋዳን ፓይዴዳ አሳ ናሸችያባ ዳዊተ ሃሳዬዳ ዎደ ጌዳዌ ሀዋ።


\par }{\Q \VS{7}“ጾሳይ ኡንቱንቱ ባይዙዋ

\par }{\QB አቶ ጌዳዋንቱነ

\par }{\QB ኡንቱንቱ ናጋራ ካሜዳዋንቱ

\par }{\QB አንጀቴዳዋንታ።\XREF{}{{\XO 4:7 }{\XT{ማዝ. 32:1-2}}}


\par }{\Q \VS{8}ጎዳይ አ ናጋራ ፓይደና አሳይ

\par }{\QB አንጀቴዳዋ”

\par }{\MM ያጌ።


\par }{\PP \VS{9}ያትና፥ ሀ ዳዊተ ሃሳዬዳ አንጁ ቃጻረቴዳ አሳ ጻላላሴየ? ዎይ ቃይ ቃጻረትቤና አሳቱዋሴ? አያዉ ጎፐ ኑን፥ “ጾሳ ማጻፋይ፥ ‘አብራሃሞ ጾሳ አማኔዳ፤ ጾሳይ ሄዋ አዉ ጽሎተꬃን ፓይዴዳ’ ያጌ” ጎይተ።

\VS{10}ያትና፥ ሀዌ አዉደ ሀኔዴ? አብራሃሞ ቃጻረት ስምነየ? ዎይ ቃጻረታናፐ ካሰኔ? ቃጻረታናፐ ካሰናፐ አትን፥ ቃጻረትና ግደና።


\par }{\PP \VS{11}ጉየፐ እ ቃጻረቴዳ፤ ጾሳይ አ አማኑዋ ድራዉ፥ እ ቃጻረታናፐ ካሰ አ ጽሎ ኦꬄዳዋ ኤርሳናዉ፥ አ ቃጻራይ ማላ ግዴዳ። ሄዌካ ቃይ ቃጻረተናን ጾሳ አማንያ ኡባቱዋ ጾሳይ ጽሎ ኦꬂደ ፓይዳናዳን፥ ኡንቱንቶ አብራሃሞ አዉዋ ግዳናሳ።
\XREF{}{{\XO 4:11 }{\XT{ዶመꬃ 17:10}}}

\VS{12}እ ቃጻረቴዳዋንቶካ አዉዋ፤ ግዶፐካ፥ ኡንቱንቱ ቃጻረቴዳ ድራሳ ግደና፤ ሽን ኑ አዉዋ አብራሃሞ ቃጻረታናፐ ካሰ አማንያ አማኑዋ ማላ ካልያዋንቶካ አዉዋ።


\par }{\SH ጾሳይ እማና ጌዳባይ አማኑዋን አከቴ
\par }
{\PP \VS{13}አብራሃሞስነ አ ዘረꬃዉ ጾሳይ፥ “ሀ ሳኣ ታን ህንተንቶ እማና” ያጌዳዌ፥ አብራሃሞ ጾሳ አማኒደ ጽሌዳ ድራሳፐ አትን፥ ህገዉ እ አዛዘቴዳ ድራሳ ግደና።
\XREF{}{{\XO 4:13 }{\XT{ዶመꬃ 17:4-6፤ 22:17-18፤ ጋላ. 3:29}}}

\VS{14}አያዉ ጎፐ፥ ህገዉ አዛዘትያዋንቱ ጾሳይ እማና ጌዳዋ ላትያዋንታ ግዶፐ፥ አሳ አማኑ ማደናባ ግዴዳ፤ ጾሳይ ጌዳዌካ መላ ግዴዳ፤

\VS{15}ህጊ ጾሳ ቦሻ አሄ፤ ሽን ህጊ ባይናሳን ህግያ መንꬅያባይ ባዋ።


\par }{\PP \VS{16-17}ሄዋ ድራዉ፥ ህግያ ናግያዋንቱ ጻላላዉ ግደናን፥ ቃይ አብራሃሞ አማኔዳዋዳን፥ አማንያ አብራሃመ ዘረꬃ ኡባዉ ጾሳይ እማና ጌዳዌ፥ ዎይታዳን ቱማታናዌ አማኑዋና። አብራሃሞ ኑዉ ኡባዉ አዉዋ። ጾሳ ማጻፋይ፥ “ታን ኔና ጮራ ካዉተꬃቶ አዎ ኦꬃድ” ግያዋዳን፥ ሀይቄዳዋንቶ ደኡዋ እምያ፥ ባረ አዛዙዋን ባይናባ ደእያባዳን ኦꬂደ ጼስያ፥ እ አማኔዳ ጾሳ ስንꬃን አብራሃሞ ኑዉ ኡባዉ አዉዋ።
\XREF{}{{\XO 4:16-17 }{\XT{ዶመꬃ 17:5}}}


\par }{\PP \VS{18}ጾሳ ማጻፋይ አብራሃሞ፥ “ነ ዘረꬃይ ሀዋ ኬና ግዳና” ያጌዳዋዳን፥ ሀዋ ኬና ግዳና ጊደ፥ ናሸቻን ናጋናዉ ዳንዳየና ዎደ፥ አብራሃሞ አማኒደነ ስንꬃፐ ደማና ጊደ፥ ናሸቻን ናጊደ፥ ጮራ ዘረꬃዉ አዉዋ ግዴዳ።
\XREF{}{{\XO 4:18 }{\XT{ዶመꬃ 15:5}}}

\VS{19}ሄ ዎደ፥ አብራሃሞ የለቶደፐ ጼቱ ላይꬃ ኩማና ሀንያ ጭማ፤ ሽን ባረ ዳቡራንቻ አሳተꬃነ ሳራ ናኣ የላናዉ ዳንዳየናዋ ቆፔዳ ዎደ፥ እ ባረ አማኑዋን ዳቡርቤና።
\XREF{}{{\XO 4:19 }{\XT{ዶመꬃ 17:17}}}


\par }{\PP \VS{20-21}ጾሳ እ ቦንቺደ፥ አዉ እማና ጌዳ ጾሳይ ቃይ ፖላናዉ ዳንዳይያዋ ሎይꬅ ኤሪደ ባረ አማኑዋን ምኔዳዋፐ አትን፥ አማነናን እጺደ፥ ጾሳይ እማና ጌዳዋ ስꬍቤና።

\VS{22}ሄዋ ድራዉ፥ ጾሳይ ቃይ አ አማኑዋ ጽሎተꬃን ፓይዴዳ።


\par }{\PP \VS{23}“አዉ ጽሎተꬃን ፓይዴዳ” ግያ ቃላይ አ ጻላላዉ ጻፈትቤና።

\VS{24}ሄ ቃላይ ኑ ጎዳ የሱሳ ሀይቁዋፐ ደንꬄዳ ጾሳ አማንያ ኑዉካ ጽሎተꬃን ፓይደታና ማላ ጻፈቴዳ።

\VS{25}ጾሳይ አ ኑ ናጋራ ድራዉ፥ ሀይቆ አꬂደ እምና፥ እ ኑና ጽልሳናዉ ሀይቁዋፐ ደንዴዳ።
\XREF{}{{\XO 4:25 }{\XT{ኢሳ. 53:4-5}}}




\par }\Chap{5}{\SH አማኑዋን ቤትያ ሳሮተꬃነ ስጋተꬃ
\par }
{\PP \VerseOne{1}ሄዋ ድራዉ፥ ኑን አማኑዋን ጽሌዳዋን፥ ኑ ጎዳ የሱስ ክርስቶሳ ባጋና ኑዉ ጾሳና ሳሮተꬃይ ደኤ፤

\VS{2}ቃይ እ ኑና ሀእ ኑን ደእያ ጾሳ አꬎ ኬካተꬃ ግዶ አማኑዋን አሄዳ፤ ያትና፥ ኑን ጾሳ ቦንቹዋ ሻካናዉ ኑዉ ደእያ ህዶታን ጬቀቴቶ።


\par }{\PP \VS{3-4}ሄዋ ጻላላ ግደና፤ ኑን ኑ ዋይያንካ ናሸቴቶ፤ አያዉ ጎፐ፥ ዋይያፐ ዳንዳያይ፥ ቃይ ዳንዳያፐ ፓጭያን ምንያዌ፥ ፓጭያን ምኖታፐ ህዶታይ ይያዋ ኑን ኤሬቶ።

\VS{5}ጾሳይ ኑዉ እሜዳ ጌሻ አያና ባጋና ባረ ሲቁዋ ኑ ዎዛናን ጉሴዳ ድራዉ፥ ሄ ኑን ደማናዉ ናሸቻን ናግ ኡቴዳዌ ኑና ዬላየና።


\par }{\PP \VS{6}አያዉ ጎፐ፥ ኑን ብሮ ዎልቃይ ባይናዋንታ ግዲደ ደእሽን፥ ጾሳይ ዶሬዳ ዎዲ ጋክና፥ ክርስቶስ ናጋራንቻቱዋ ድራዉ ሀይቄዳ።

\VS{7}ጽሎ ኡራ ድራዉ፥ እት ኡራይ ሀይቃናዌ ዳሮ መቶባ፤ ሽን ሎኦ አሳ ድራዉ ሀይቃናዉ፥ “ኤኖ” ግያ ኡራይ ኦን ኤር ቤተናን አገና።

\VS{8}ሽን ኑን ብሮ ናጋራንቻ ግዲደ ደእሽን፥ ክርስቶስ ኑ ድራዉ ሀይቄዳ፤ ሄዌ ጾሳይ ኑና አይ ኬና ሲቅንቶነ አ ሲቁዋ ኤርሴ።

\VS{9}ስም ኑን ሀእ አ ሱꬃን ጽሌዳዋ ግዶፐ፥ አ ባጋና ጾሳ ሀንቁዋፐ አታና።

\VS{10}አያዉ ጎፐ፥ ኑን ጾሳና ካሰ ሞርከ፤ ሽን አ ናኣ ሀይቁዋን አናና ስገቴዶ። ሄዋፐ አꬂደ፥ ሀእ ኑን ጾሳና ስገቴዳዋፐ ጉይያን፥ እ ፓጻ ግድያ ድራዉ ኑና አሻና።

\VS{11}ሽን ሄዋ ጻላላ ግደና፤ ሀእ ኑና ጾሳና ስገꬄዳ ኑ ጎዳ የሱስ ክርስቶሳ ባጋና ኑና ጾሳባይ ናሸቼ።


\par }{\SH ሀይቁ አዳማን ዪና፥ ደኡ ክርስቶሳን ዬዳ
\par }
{\PP \VS{12}ሄዋ ድራዉ፥ ናጋራይ ሀ ሳኣ እት አሳ ባጋና ገሌዳ፤ ሄ ናጋራይ ባረናና ሀይቁዋ አሄዳ፤ ሄዋ ጋሱዋን፥ አሳይ ኡባይ አዳማ ባጋና ናጋራ ኦꬄዳ ድራዉ፥ ሀይቁ አሳ ዛርያ ኡባ ጋኬዳ።
\XREF{}{{\XO 5:12 }{\XT{ዶመꬃ 3:6}}}

\VS{13}ህጊ እመታናፐ ካሰ፥ ሀ አላምያን ናጋራይ ደኤ፤ ሽን ህጊ ባይና ዎደ ናጋራይ ፓይደተና።

\VS{14}ሽን አዳማ ዎድያፐ፥ ሙሴ ዎድያ ጋካናዉ፥ ሀይቁ አሳ ኡባ ሞዴዳ፤ ሀራይ አቶ አዳም ጾሳ ህገዉ አዛዘተናን እጼዳዋዳን፥ ናጋራ ኦꬅቤናዋንታካ ሀይቁ ሞዴዳ።

\par }{\PP አያዉ ጎፐ፥ አዳም ያናዎ ሌምሱዋ።

\VS{15}ሽን ጾሳ እሞታይ አዳማ ናጋራ ኬና ግደና ድራዉ፥ ኡንቱንቱ እት ማላ ግድክኖ፤ እት ብታንያ ናጋራ ድራዉ፥ ጮራ አሳይ ሀይቄዳዌ ቱማ፤ ሽን ጾሳ አꬎ ኬካተꬃይነ አ እሞታይ እት አሳ አꬎ ኬካተꬃ ባጋና፥ የሱስ ክርስቶሳ አꬎ ኬካተꬃ ባጋና ጮራ አሳዉ ዳሬዳ።

\VS{16}ጾሳ እሞታይ ናጋራ ኦꬄዳ ብታንያ ባጋና ዬዳዋ ማላ ግደና፤ አያዉ ጎፐ፥ አዳም እት ናጋራ ኦꬄዳዋፐ ጉይያን፥ ጾሳይ አ ባይዜዳዋዳን ፕርዴዳ፤ ሽን አሳይ ዳሮ ናጋራ ኦꬄዳዋፐ ጉይያን ጾሳይ፥ “ህንተንቱ ባይዝበይክታ” ጊደ፥ ባረ አꬎ ኬካተꬃ ኡንቱንታ በሴ።

\VS{17}አያዉ ጎፐ፥ እት ብታንያ ናጋራ ጋሱዋን፥ አ ናጋራ ባጋና፥ ሀይቁ ካዉቴዳዌ ቱማ፤ ሽን እት ኡራይ፥ የሱስ ክርስቶስ ኦꬄዳባይ አይ ኬና ዳሬ፤ ጾሳ ዳሮ አꬎ ኬካተꬃነ ጽሎተꬃ እሞታ አክያ ኡባይ ክርስቶሳ ባጋና ጾኒደ ደአና።


\par }{\PP \VS{18}ስም እት ኡራይ ናጋራ ኦꬄዳ ጋሱዋን አሳ ኡባ ቦላ ባይዜዳዋዳን ፕርዳይ ዬዳ። ሄዋዳንካ እት ኡራይ ጽሎባ ኦꬄዳ ጋሱዋን፥ ጾሳይ አሳ ኡባ፥ “ባይዝበይክታ” ጊደ ኡንቱንቶ ደኡዋ እሜዳ።

\VS{19}አያዉ ጎፐ፥ እት ኡራይ አዛዘተናን እጼዳ ጋሱዋን፥ ዳሮ አሳይ ናጋራንቻ ግዴዳ፥ ሀዋዳንካ ቃይ እቱ ኤኖ ጌዳዋን ጮራ አሳይ ጽላና።


\par }{\PP \VS{20}ናጋራ ዳርሳናዉ፥ ህጊ ዬዳ፤ ሽን ናጋራይ ዳርያ ዎደ ጾሳ አꬎ ኬካተꬃይ ሎይꬅ ዳሬዳ።

\VS{21}ናጋራይ ሀይቁዋ ዎልቃን ካዉቴዳዋዳን፥ ሀዋዳንካ ቃይ ጾሳ አꬎ ኬካተꬃይ ጽሎተꬃ ዎልቃን ካዉቲደ፥ ኑ ጎዳ የሱስ ክርስቶሳ ባጋና፥ ኑና መꬍና ደኦ ካለꬄ።




\par }\Chap{6}{\SH ናጋራፐ ሻከቲደ ክርስቶሳን ደኡሳ
\par }
{\PP \VerseOne{1}ያትና፥ ኑን ዋጋኔ? ጾሳ አꬎ ኬካተꬃይ ዳራናዳን፥ ናጋራን ምኒደ ደአኔ?

\VS{2}ግደና፤ ኑን ናጋራ ኦና ማላ ሀይቂድጌዶ። ያትና፥ ኑን ሀዋፐ ስንꬃዉ ዎት አ ግዶን ደአኔ?

\VS{3}ዎይ ኑን ኡባቱ ክርስቶሳ የሱሳና እትፐ ግዳናዉ፥ ጻማቀቴዳ ዎደ፥ አ ሀይቁዋንካ አናና እትፐ ግዳናዉ ጻማቀቴዳዋ ኤርክቴ?

\VS{4}ሄዋ ድራዉ፥ ክርስቶስ ባረ አዉዋ ቦንቾ ዎልቃን ሀይቁዋፐ ደንዶዋዳን፥ ኑንካ ኦራꬃ ደኡዋ ደአናዉ፥ አ ሀይቁዋ አናና ሻካናዉ ጽንቃታን አናና እትፐ ሞገቴዶ።


\par }{\PP \VS{5}አያዉ ጎፐ፥ ኑን እ ሀይቄዳዋዳን ሀይቂደ፥ አናና እቱዋ ግዶፐ፥ ሀዋዳንካ፥ ሀይቁዋፐ እ ደንዶዋዳን ኑንካ ደንዲደ፥ አናና እቱዋ ግዳና።

\VS{6}ኑን ሀዋፐ ስንꬃዉ ናጋራዉ አይለ ግደና ማላ፥ ቃይ ኑ ናጋራንቻ አሳተꬃ ዎልቃይ ꬋያና ማላ፥ ኑ ኤጫ አሳተꬃ ክርስቶሳና ማስቃልያ ቦላ ምስማርያን ꬍሸት ካቀቴዳዋ ኤሬቶ።

\VS{7}አያዉ ጎፐ፥ እት ኡራይ ሀይቂያ ዎደ ናጋራ ዎልቃይ አ ሞደና፤ ሽን

\VS{8}ኑን ክርስቶሳና ሀይቄዳዋ ግዶፐ፥ አናና ቃይ ደአናዋ አማኔቶ።

\VS{9}አያዉ ጎፐ፥ ክርስቶስ ሀይቁዋፐ ደንዴዳዋ፥ ቃይ ላኤንꬁዋ እ ሀይቀናዋነ ሀይቁ ስንꬃፐ አ ሞደናዋ ኑን ኤሬቶ።

\VS{10}እ እት ካላካ ሀይቄዳ፤ ናጋራዉ አ ቦላ ዎልቃይ ባዋ፤ ሽን እ ሀ ደእያ ደኡዋ ጾሳዉ ደኤ።

\VS{11}ሀዋዳን ቃይ ህንተ ናጋራ ኦናዳን፥ ህንተንታ ሀይቄዳዋዳን ቆፕተ፤ ሽን ጎዳ ክርስቶሳ የሱሳ ባጋና ጾሳዉ ህንተ ፓጻ ደእያዋዳን፥ ህንተንታ ቆፕተ።


\par }{\PP \VS{12}ሄዋ ድራዉ፥ ህንተ ህንተንቱ አሳተꬃ አሞ አዛዘታና ማላ፥ ናጋራይ ሀይቂያ ህንተ አሳተꬃ ሞዶፖ።

\VS{13}ቃይ ህንተ አሳተꬃፐ እት ሳነ ኢታ ኦሱዋ ኦꬃናዉ ናጋራዉ እሞፕተ፤ ሽን ሀይቁዋፐ ደንዴዳ አሳዳን ህንተንታ ጾሳዉ እምተ፤ ቃይ ህንተ ኩመንꬃ አሳተꬃካ ጽሎ ኦሱዋ ኦꬃናዉ ጾሳዉ እምተ፤

\VS{14}አያዉ ጎፐ፥ ናጋራይ ህንተንታ ሞዳናዉ ዳንዳየና፤ ህንተ ጾሳ አꬎ ኬካተꬃ ጋርሳና ደኢታፐ አትን፥ ህግያፐ ጋርሳና ደእክታ።


\par }{\SH ጽሎተꬃዉ አይለ ግድያዋ
\par }
{\PP \VS{15}ያትና፥ ዋናኔ? ጾሳ አꬎ ኬካተꬃ ጋርሳና ደኢኖፐ አትን፥ ህግያፐ ጋርሳና ደኤና ድራዉ፥ ናጋራ ኦꬃኔ? ግደና፤

\VS{16}ህንተ ህንተንታ እት ኡራዉ አዛዘታናዉ፥ አይልያዳን ኦꬂደ እምያ ዎደ፥ ሄ ህንተንታ አዛዝያዎ አይለቱዋ ግድያዋ ኤሪታ፤ ዎይ ህንተ ህንተንቶ ሀይቁዋ አህያ ናጋራዉ ኤኖ ጊታ፤ ዎይ ህንተ ህንተንታ ጽሎ ኦꬅያ አዛዞ ኤኖ ጊታ።

\VS{17}ሽን ጾሳዉ ጋላታይ ግዶ፤ አያዉ ጎፐ፥ ናጋራዉ ካሰ ህንተ አይለ፤ ሽን ጉየፐ ህንተ አኬዳ ትምርትያ ግዶን ደእያ ቱማተꬃዉ ህንተ ኩመንꬃ ዎዛናፐ አዛዘቴድታ።

\VS{18}ህንተንቱ ናጋራ አይለተꬃፐ ከሲደ፥ ጽሎተꬃዉ አይለ ግዴድታ።


\par }{\PP \VS{19}ህንተንቱ መታን ዳቡራንቻ ግድያ ድራዉ፥ ታን ኦስካ ገልያ ሃሳያ ሃሳያይ፤ ህንተ ካሰ ህንተ ኩመንꬃ አሳተꬃ ናቁዋ ኦꬃናዉ፥ ቱናተꬃዉነ ናቆ አይለ ኦꬂደ እሜድታ፤ ሀእ ሄዋዳንካ ህንተ ኩመንꬃ አሳተꬃ ጌሻባ ኦꬃናዉ፥ ጽሎተꬃዉ አይለ ኦꬂደ እምተ።


\par }{\PP \VS{20}ህንተንቱ ናጋራዉ አይለቲደ ደእያ ዎደ፥ ጽሎተꬃይ ህንተንቶ ጎዳ ግደና።

\VS{21}ህንተንታ ሀእ ዬላይያ የዋቱዋ ሄ ዎደ ኦꬄዳዋፐ አይ ማዱዋ ደሜድቴ? አያዉ ጎፐ፥ ሄ የዋቱዋ ዉርሰꬃይ ሀይቁዋ።

\VS{22}ሽን ናጋራ አይለተꬃፐ ህንተ ከሲደ፥ ጾሳዉ ኤኖ ጌድታ፤ ቃይ ህንተ ኦꬅያ ኡባባን ህንተንታ ኡባካ አዉ አꬂደ እሜድታ። ሄዌ ህንተንቶ ዎረ፤ ሄዋ ዉርሰꬃይ መꬍና ደኡዋ።

\VS{23}አያዉ ጎፐ፥ ናጋራ ጋቲ ሀይቁዋ። ሽን ጾሳይ ኑ ጎዳ ክርስቶሳ የሱሳ ባጋና እምያ እሞታይ መꬍና ደኡዋ።




\par }\Chap{7}{\SH ሙሴ ህግያ ቃሹዋፐ ብለትያዋ
\par }
{\PP \VerseOne{1}ታናዳን አማንያዋንቶ፥ ህንተንቱ ኡባይ ህግያ ኤርያ ድራዉ፥ ታን ግያዋ ሎይꬅ ኤሪታ፤ ህጊ እት አሳይ ፓጻ ደኤዳ ዎደ ጻላላን አ ሞዴ።

\VS{2}አያዉ ጎፐ፥ አስና ገሌዳ ምሽራታ እዝ አስናይ ፓጻ ደኤዳ ኬናን፥ ህግያን አናና ቃሸታ ኡታዱ፤ ሽን እዝ አስናይ ሀይቆፐ፥ አናና ጫቄዳ ህጊ እዞ ሞደና።

\VS{3}ሄዋ ድራዉ፥ እዛ ባረ አስናይ ፓጻ ደእሽን፥ ሀራ አቱማዋ ገሎፐ፥ አሳይ እዞ፥ “ዎሹመዉኖ” ጋና። ሽን እዝ አስናይ ሀይቆፐ፥ ህጊ እዞ ሞደና፤ እዛ ሀራ አስና ገሎፐነ እዞ ኦንነ፥ “ዎሹመዉኖ” ጌና።


\par }{\PP \VS{4}ታናዳን አማንያዋንቶ፥ ሄዋዳን ህንተንቱ ቃይ ክርስቶሳ አሳተꬃፐ እት ባጋ ግድያ ድራዉ፥ ህንተንቱ አ ባጋና ሀይቄድታ። ቃይ ኑን ጾሳ ማድያ ኦሱዋ ኦꬃና ማላ፥ ህንተንቱ ጾሳይ ሀይቁዋፐ ደንꬄዳ ክርስቶሳዋንታ።

\VS{5}አያዉ ጎፐ፥ ኑን ኑ አሳተꬃይ ኮዬዳዋዳን ደእያ ዎደ፥ ህጊ ኑን ናጋራ ኦꬃናዳን፥ ኑና ደንꬄ፤ ኑ አሳተꬃ ግዶን ኢታ አሙ ደእያ ድራዉ፥ ኑን ሀይቆ አይፍያ አይፌዶ።

\VS{6}ሽን ሀእ ኑን ኑና ቃቼዳዎ ሀይቄዳ ድራዉ፥ ጾሳይ ኑና ህግያ ቃሹዋፐ ብሌዳ። ሄዋ ድራዉ፥ ኑን ጌሻ አያናይ ጊግሴዳ ኦራꬃ ኦግያን ጾሳዉ ኤኖ ጋናዋፐ አትን፥ ጻፈቴዳ ህጊ ኑዉ ጊግሴዳ ኤጫ ኦግያን ኤኖ ጎኮ።


\par }{\SH ህግያነ ናጋራ
\par }
{\PP \VS{7}ያትና፥ ኑን ዋጋኔ? ህጊ ባረ ሁጰዉ ናጋሬ? ሄዋ ግደና፤ ሽን ህጊ ናጋራይ አየንቶ ታና ኤርሴዳ። አያዉ ጎፐ፥ ታን ህጊ፥ “አሳባ አሞቶፓ” ግቤነንቶ፥ አሳባ አሞትያዌ አየንቶ ኤርከ።
\XREF{}{{\XO 7:7 }{\XT{ከሳ 20:17}}}

\VS{8}ሽን ናጋራይ ታን ኡባባ አሞታና ማላ፥ አዛዙዋ ባጋና ታ ቦላ ኦግያ ደሜዳ፤ አያዉ ጎፐ፥ ህጊ ባዌንቶ፥ ናጋራዉ ዎልቃይ ባዋ።


\par }{\PP \VS{9}ካሰ ህጊ ባይና ዎደ ታን ፓጻ፤ ሽን አዛዙ ዬዳ ዎደ ናጋራይ ደኦ ስምና፥

\VS{10}ታን ቃይ ሀይቃድ፤ ታና ፓጻ ዎꬃናዉ ጾሳይ ቆፔዳ አዛዙ፥ ታዉ ሀይቁዋ አሄዳ።

\VS{11}አያዉ ጎፐ፥ ናጋራይ አዛዙዋ ባጋና ታና ጭምያ ኦግያ ደሚደ፥ ሄ አዛዙዋን ታና ዎꬌዳ።\XREF{}{{\XO 7:11 }{\XT{ዶመꬃ 3:13}}}


\par }{\PP \VS{12}ሄዋ ድራዉ፥ ህጊ ጌሻ፤ አዛዙካ ጌሻ፥ ጽላነ ሎአ።


\par }{\PP \VS{13}ያትና፥ ሎኦባይ ታዉ ሀይቁዋ አሄዴ? ሄዋ ግደና፤ ሽን ታዉ ሄዋ ናጋራይ አሄዳ፤ አሳይ ናጋራይ አየንቶ ሻኪደ ኤራና ማላ፥ ናጋራይ ሎኦባ ባጋና፥ ታዉ ሀይቁዋ አሄዳ። ቃይ አዛዙ፥ “ኦንነ ናጋራ ኦꬃናዉ በሰና” ያግያ ድራዉ፥ ናጋራይ ካሰዋፐ አꬍ ኢቴዳ።


\par }{\SH አሳ ደኡዋ ጋርሳን ደእያ ባጽያ
\par }
{\PP \VS{14}ኑን ህጊ ጾሳዋ ግድያዋ ኤሬቶ፤ ሽን ታን ታና ናጋራዉ ዛልኤዳ ሀይቂያ አሳ፤

\VS{15}ታን ኦꬅያዋ ዎዛና አꬅከ፤ አያዉ ጎፐ፥ ታን እጽያዋ ኦꬃይፐ አትን፥ ታን ኦꬃናዉ ዶስያዋ ኦꬅከ።\XREF{}{{\XO 7:15 }{\XT{ጋላ. 5:17}}}

\VS{16}ታን እጽያዋ ኦꬅያዋ ግዶፐ፥ ህጊ ሎአ ግድያዋ ማርካታይ።

\VS{17}ሄዋ ግዶፐ፥ ሄ የዉዋ ታ ቦላ ደእያ ናጋራይ ኦꬅያዋፐ አትን፥ ሀእ ታን ኦꬅከ።


\par }{\PP \VS{18}ታናን፥ ሄዌነ ታ አሳተꬃን ሎኦባይ ደኤናዋ ታን ኤራይ፤ አያዉ ጎፐ፥ ሎኦባ ኦꬅያ አሙ ታ ቦላ ደኦፐካ፥ ታን ሄ ሎኦባ ኦꬃናዉ ዳንዳይከ።

\VS{19}ታን እጽያ ኢታባ ኦꬃይፐ አትን፥ ታን ዶስያ ሎኦባ ኦꬅከ።

\VS{20}ሽን ታን እጽያዋ ኦꬅያዋ ግዶፐ፥ ሄዋ ታ ቦላ ደእያ ናጋራይ ኦꬅያዋፐ አትን፥ ሀእ ሄዋ ኦꬅያዌ ታና ግድከ።


\par }{\PP \VS{21}ስም ታን ሎኦባ ኦꬃናዉ ዶስሽን፥ ኢታባ ኦꬅያዌ ታዉ ህገ ግድያዋ ደማድ።

\VS{22}አያዉ ጎፐ፥ ታን ታ ዎዛና ግዶን ጾሳ ህግያን ናሸታይ፤

\VS{23}ሽን ታ ቦላ ግዶን ደእያ ታ ዎዛና ቆፋ ህግያና ዋትያ ዱማ ህግያ በአይ። ሄ ህጊ ታ ቦላ ግዶን ደእያ ናጋራ ኦስስያ ህግያን ታና ቃሽሴ።

\VS{24}ታን አይባ ናሸች ባይና አሴ! ታና ሀይቆ አፍያ ሀ አሳተꬃፐ አሻናዌ ኦኔ?

\VS{25}ኑ ጎዳ የሱስ ክርስቶሳ ባጋና ጾሳዉ ጋላታይ ግዶ።

\par }{\PP ስም ታን ታ ዎዛና ቆፋን ጾሳ ህገዉ ኤኖ ጋይ። ሽን ታ አሳተꬃን ታና ናጋራ ኦስስያ ህገዉ ኤኖ ጋይ።




\par }\Chap{8}{\SH ጌሻ አያናይ ኮይያዋዳን ደኡሳ
\par }
{\PP \VerseOne{1}ሄዋ ድራዉ፥ ክርስቶሳ የሱሳና ደእያዋንቱ ቦላን ፕርዳይ ሀእ ባዋ፤

\VS{2}አያዉ ጎፐ፥ ክርስቶሳ የሱሳ ባጋና ኑዉ ደኡዋ እምያ ጌሻ አያና ህጊ ታና
\FTNT{*}{{\FR 8:2 }{\FK{ታና፦
}}{\FT{እት እት ጌሻ ቃላ ብለꬃይ፥ ኔና ዎይ ህንተንታ ያጌ፤ ሀራይ ቃይ ኑና ያጌ።
}}} ናጋራ ህግያ አይለተꬃፐነ ሀይቁዋ ህግያ አይለተꬃፐ ከሴዳ።

\VS{3}አሳ አሳተꬃይ ዳቡራንቻ ግድያ ድራዉ፥ ህጊ ኦꬃናዉ ዳንዳይቤናዋ ጾሳይ ኦꬄዳ፤ ናጋራንቻቱዋ አሳተꬃ ማላ አሳተꬃና ደእያ ባረ ናኣ፥ አሳይ ኦꬄዳ ናጋራዉ ያርሹዋ ግዳናዉ ጾሳይ ኪቲደ፥ አሳ አሳተꬃ ግዶን ደእያ ናጋራ ፕርዴዳ።

\VS{4}ጌሻ አያናይ ኮይያዋዳን ደእያዋንቱፐ አትን፥ ኑ አሳተꬃይ ኮይያዋዳን ደአናዋንቱ ቦላ፥ ኑ ቦላ፥ ህግያ ጽሎ አዛዙ ፖለታና ማላ፥ ጾሳይ ሀዋ ኦꬄዳ።


\par }{\PP \VS{5}ባረንቱ አሳተꬃይ ኮይያዋዳን ደእያዋንቱ ባረንቱ አሳተꬃባ ቆፒኖ፤ ሽን ጌሻ አያናይ ኮይያዋዳን ደእያዋንቱ ጌሻ አያናባ ቆፒኖ።

\VS{6}አሳተꬃባ ቆፉሳይ ሀይቁዋ አሄ፤ ሽን ጌሻ አያናባ ቆፉሳይ ደኡዋነ ሳሮተꬃ አሄ።

\VS{7}አሳተꬃባ ቆፉሳይ ጾሳዉ እጾ፤ አያዉ ጎፐ፥ አሳተꬃይ ጾሳ ህገዉ ኤኖ ጌና፤ ቃይ ኤኖ ጋናዉካ አዉ ዳንዳየተና።

\VS{8}ባረንቱ አሳተꬃዉ ኤኖ ግያዋንቱ ጾሳ ናሸቻናዉ ዳንዳይክኖ።


\par }{\PP \VS{9}ሽን ጾሳ አያናይ ህንተንቱን ደኦፐ፥ ጌሻ አያናይ ግያዋዳን ደኢታፐ አትን፥ ህንተ አሳተꬃይ ኮይያዋዳን ደእክታ። ሽን ኦንነ ክርስቶሳ አያናይ ባይናዋ ግዶፐ፥ ሄ ኡራይ ክርስቶሳዋ ግደና።

\VS{10}ሽን ክርስቶስ ህንተንቱን ደኦፐ፥ ህንተ አሳተꬃይ ናጋራ ጋሱዋን ሀይቄዳዋ፤ ሽን ህንተ አያናይ ጽሎተꬃ ጋሱዋን ህንተንቱን ፓጻ ደኤ።

\VS{11}ሽን የሱሳ ሀይቁዋፐ ደንꬄዳ ጾሳ አያናይ ህንተ ግዶን ደኦፐ፥ ሀይቁዋፐ ክርስቶሳ ደንꬄዳ ጾሳይ ቃይ ህንተንቱን ደእያ ባረ ጌሻ አያናን፥ ሀይቂያ ህንተ አሳተꬃዉካ ደኡዋ እማና።


\par }{\PP \VS{12}ስም ታናዳን አማንያዋንቶ፥ ኑን አጩዋና ደኤቶ፤ ኑ አሳተꬃይ ኮይያዋዳን ደአናዉ ኑዉ በሰና።

\VS{13}አያዉ ጎፐ፥ ህንተ ህንተ አሳተꬃይ ግያዋዳን ደኦፐ፥ ህንተ ሀይቃና፤ ሽን ህንተ ህንተ ናጋራ ኦሱዋ ጌሻ አያናን ዎꬎፐ፥ ፓጻ ደአና።

\VS{14}ጾሳ አያናይ ካለꬅያ ኡባቱ ጾሳ ናና።

\VS{15}አያዉ ጎፐ፥ ኑን ኑ ኮሻ ꬎቁ ኦꬂደ፥ “አባ! ታ አቦ” ያጊደ ጼስያ፥ ኑና ጾሳ ናና ከስያ ጌሻ አያና ጾሳፐ አኬዶፐ አትን፥ ላኤንꬁዋ ያያናዉ አይለ ከስያ አያና አክበይኮ።

\VS{16}ጾሳ አያናይ ባረ ሁጰዉ ኑ አያናና ግዲደ፥ ኑን ጾሳ ናና ግድያዋ ማርካቴ።

\VS{17}ኑን አ ናና ግዶፐ፥ እ ባረ አሳዉ ምንጄዳ አንጁዋ ላታና፤ ቃይ ኑን ጾሳይ ክርስቶሳዉ ምንጄዳዋካ አናና ላታና፤ ኑን ክርስቶሳ ዋይያ አናና ሻኮፐ፥ አ ቦንቹዋካ አናና ሻካና።


\par }{\SH ጾሳ ናናዉ ቆንጫናዉ ደእያ ቦንቹዋ
\par }
{\PP \VS{18}አያዉ ጎፐ፥ ኑን ሀእ ዋየትያ ዋይያ ኑዉ ስንꬃፐ ቆንጫና ቦንቹዋና ጋꬃናዉ፥ ኡባካ ዳንዳየተና ጋደ ታን ቆፓይ።

\VS{19}ጾሳይ መꬌዳ መታ ኡባይ ጾሳ ናናይ ቆንጫናዋ ሎይꬅ ላሞት ኡቴዳ።

\VS{20}አያዉ ጎፐ፥ መታ ኡባይ ማዱ ባይናባ ግዳናዳን፥ ጾሳይ አ ቦላ ፕርዴዳ፤ ስንꬃፐ ደማና ጊደ ናሸቻን ናግ ኡታናዳን ኦꬄዳ ጾሳይ ኮዬዳ ድራዉ ሀኔዳፐ አትን፥ መታ ኡባይ ባረ ሁጰዉ ኮዬዳዋን ግደና።

\VS{21}መታ ኡባይ ባረ ሁጰዉ ባሻ አይለተꬃፐ እት ጋላስ ከሳናዋ፤ ቃይ ሄ መታቱ ጾሳ ናናይ አይለተꬃፐ ከሴዳ ቦንቾ ከሳ ሻካና።

\VS{22}አያዉ ጎፐ፥ መታ ኡባይ እትፐ ሀዋ ጋካናዉ፥ ማጫ አሳ የሉ ኦይቂና ኦልያዋዳን፥ ሳኩዋን ኦልያዋ ኑን ኤሬቶ።

\VS{23}ቃይ ሄዋ ጻላላ ግደና፤ ኑን፥ ጌሻ አያና ጾሳ ባይራ እሞታዳን ኦꬂደ አኬዳዋንቱ፥ ኑ ሁጰዉ ጾሳይ ኑና ባረ ናና ኦꬃናዳንነ ኑ ኩመንꬃ አሳተꬃ ዎዛናዳን ናጊደ፥ ኑ ግዶን ኦሌቶ።

\VS{24}አያዉ ጎፐ፥ ኑን ጾሳይ እማና ጌዳዋን አቴዶ። ሽን ኑን ጾሳይ እማና ጌዳዋ በኦፐ፥ ያትና፥ ሄዌ ናሸቻን ናግያዋ ግደና፤ አያዉ ጎፐ፥ ባረ በእያዋ ደማና ጊደ፥ ናሸቻን ናግያዌ ኦኔ?

\VS{25}ሽን ኑን በኤናዋ ደማና ጊደ፥ ናሸቻን ናጎፐ፥ ሄዋ ዳንዳዪደ ናጌቶ።


\par }{\PP \VS{26}ሀዋዳን ቃይ ጌሻ አያናይ ኑ ዳቡራ ማዳናዉ ዬ፤ አያዉ ጎፐ፥ ኑን ጾሳ ዎት ዎሳናዉ በስንቶ ኤሮኮ፤ ሽን ጌሻ አያናይ ባረ ሁጰዉ ቃላን ቆንጭሳናዉ ዳንዳየተና ኦልያን ኑዉ ጋናቴ።

\VS{27}ቃይ አሳ ዎዛና ብድያ ጾሳይ፥ ጌሻ አያናይ እ ኮይያዋዳን፥ ጾሳ ናቶ ጋናትያ ድራዉ፥ ጌሻ አያና ቆፋይ አየንቶ ኤሬ።


\par }{\PP \VS{28}ጾሳይ ባረና ሲቅያዋንቶ፥ ባረ ቆፋዳን ጼሴዳዋንቶ፥ ኡባ የዉዋ ሎኦተꬃዉ ኦꬅያዋ ኑን ኤሬቶ።

\VS{29}ጾሳይ ባረ ናአይ ጮራ እሻቱዋ ግዶን ባይራ ግዳናዳን፥ እ ካሰ ኤሬዳዋንታ ቃይ ባረ ናኣ ማላታናዳን፥ ካሰቲደ ቆፋ ቃቼዳ።

\VS{30}ጾሳይ ካሰቲደ ቆፔዳዋንታ፥ ኡንቱንታ ቃይ ጼሴዳ፤ ሄ ጼሴዳዋንታካ ጌሼዳ፤ ሄ ጌሼዳዋንታካ ቃይ ቦንቼዳ።


\par }{\SH ጾሳ ሲቁዋ
\par }
{\PP \VS{31}ያትና፥ ኑን ሀዋ ኡባ ዋጋኔ? ጾሳይ ኑ ባጋ ግዶፐ፥ ኑና ኦን ኤቀታናዌ?

\VS{32}እ ሀራይ አቶ ባረ ናኣካ ዋይያፐ ጉየ አሽቤና፤ ሽን አ ኑዉ ኡባዉ አꬂደ እም አጌዳ። እ ባረ ናኣ እሜዳዌ ቃይ ኑዉ ኡባባ ጮ እመኔ?


\par }{\PP \VS{33}ጾሳይ ዶሬዳዋንታ ኦኔ ሞታናዌ? ጾሳይ ባረ ሁጰዉ ኡንቱንታ ጽልሴዳ።

\VS{34}ያትና፥ ኡንቱንቱ ቦላ ፕርዳናዉ ዳንዳይያዌ ኦኔ? ሄዋ ጎፐ፥ ሀይቁዋፐ ደንዲደ፥ ጾሳፐ ኡሸቻ ባጋና ኡቴዳ፥ ክርስቶስ የሱሳ፤ እ ቃይ ኑዉ ጋናቴ።


\par }{\PP \VS{35}ስም ኑና ክርስቶሳ ሲቁዋፐ ሻካናዌ ኦኔ? ዋዪ ዎይ መቱ ዎይ የደርሱ ዎይ ኮሻይ ዎይ ካሉ ዎይ ያሻይ ዎይ ኦላይ ኑና ሻካኔ?

\VS{36}ጾሳ ማጻፋይ፥ “ኑን ነ ድራዉ፥ ኡባ ጋላስ ሀይቄቶ፤ ሹካዉ አፍያ ዶርሳዳን ፓይደቴቶ” ያጌ።
\XREF{}{{\XO 8:36 }{\XT{ማዝ. 44:22}}}

\VS{37}ሽን ኑን ኑና ሲቄዳ አን ሀ የዉዋ ኡባን ኑና ጾንያዋንቱፐ አꬌቶ።


\par }{\PP \VS{38-39}አያዉ ጎፐ፥ ሀይቁዋ ግድና፥ ደኡዋ፥ ኪታንቻቱዋ ግድና፥ ሞድያዋንታ፥ ሀእ ደእያዋንታ ግድና፥ ስንꬃፐ ያናዋ፥ ዎልቃማቱዋ ግድና፥ ቦላ ሳሉዋ ግድና፥ ጋርሳ ሳኣ፥ አይ መታ ግድናካ፥ ኑ ጎዳ ክርስቶሳ የሱሳን ደእያ ጾሳ ሲቁዋፐ ኑና ሻካናዉ ዳንዳየናዋ ታን ኤራድ።




\par }\Chap{9}{\SH ጾሳይ ካሰ ዶሬዳ እስራኤልያ አሳ
\par }
{\PP \VerseOne{1}ታን ቱሙዋ ሃሳያይ፤ ታን ክርስቶሳሳ፤ ቃይ ዎርዶትከ። ጌሻ አያናይ ሞድያ ታ ትላ ዎዛናይ ታን ዎርዶተናዋ ታዉ ማርካቴ።

\VS{2-3}ታዉ አሹዋን ዛረ ግድያ ታናዳን አማንያዋንቶ፥ ታ ዎዛናን ዳሮ ቃረታይነ አገና ቆፋይ ደኤ። አያዉ ጎፐ፥ ታን ታ ሁጰዉ ኡንቱንቱ ድራዉ፥ ጾሳ ሸቃፐ ጋርሳና ደኣርክታሻ! ቃይ ክርስቶሳፐካ ሻከታርክታሻ!

\VS{4}ኡንቱንቱ እስራኤልያ አሳቱዋ፤ ጾሳይ ኡንቱንታ ባረ ናና ኦꬂደ፥ ባረ ቦንቹዋ ኡንቱንቱና ሻኬዳ። ኡንቱንቱና ቃላ ገሊደ፥ ህግያ ኡንቱንቶ እሜዳ። ኡንቱንቱ ጾሳዉ በስያ ኦግያን ጎይኒኖ፤ ቃይ ጾሳይ እማና ጌዳዋካ አኬድኖ።
\XREF{}{{\XO 9:4 }{\XT{ከሳ 4:22}}}

\VS{5}ኡንቱንቱ ዘረꬃን ካሰ አዎቱዋ ዛረ፤ ቃይ ክርስቶስካ አሹዋን ኡንቱንቱ ዛረ። እ፥ ኡባፐ ቦላ ግዲደ ሞድያ፥ መꬍናዉ ጋላተቴዳዌ ጾሳ። አመንእ።


\par }{\PP \VS{6}ሽን ታን፥ “ጾሳይ እማና ጌዳዌ አታና” ያግከ። አያዉ ጎፐ፥ እስራኤልያ አሳ ኡባቱ ጾሳይ ዶሬዳዋንታ ግድክኖ።

\VS{7}ቃይ አብራሃመ ዘረꬃቱ ኡባቱ ጾሳ ናና ግድክኖ። ጾሳይ አብራሃሞ፥ “ነ ዘረꬃይ ይሳቃ ባጋና ጼሰታናዋ” ያጌዳ።
\XREF{}{{\XO 9:7 }{\XT{ዶመꬃ 21:12}}}

\VS{8}ሄዋ ጉሳይ ኡንቱንቱ ጾሳይ እማና ጌዳ ኦግያን የለቴዳ ናናይ ዛርያዳን ፓይደታና፤ ሽን አሳ ቆፋዳን የለቴዳዋንቱ ጾሳ ናና ግድክኖ ጉሳ።

\VS{9}አያዉ ጎፐ፥ ጾሳይ እማና ጊደ ሃሳዬዳዌ ሀዋ፤ “ታን ሀ ጌተቴዳዋዳን ሄ ዎደ ያና፤ ሳራካ አቱማ ናኣ የላና” ያጌዳ።
\XREF{}{{\XO 9:9 }{\XT{ዶመꬃ 18:10}}}


\par }{\PP \VS{10}ሄዋ ጻላላካ ግደና፤ እርቢቃ የሌዳ ማንተ ናና አዉ እቱዋ፤ እካ ኑ አዉዋ ይሳቃ።

\VS{11-12}ሽን እት ናኣ ዶሬዳ ጾሳይ ባረ ሁጰዉ ቆፔዳዋ ግዳናዳን፥ ጾሳይ እርቢቅዉ፥ “ባይራይ ቴፋዉ አዛዘታና” ያጌዳ፤ እ ሄዋ ኡንቱንቱ የለታናፐነ ኢታባ ዎይ ሎኦባ አይነ ኦꬃናፐ ካሰና ጌዳ። ሄዋ ድራዉ፥ ጾሳ ዶሩ አ ጼሴዳዋዳንፐ አትን፥ ኡንቱንቱ ኦꬄዳዋና ግደና።
\XREF{}{{\XO 9:11-12 }{\XT{ዶመꬃ 25:33}}}

\VS{13}ጾሳ ማጻፋይ፥ “ያቆባ ሲቃድ፤ ሽን ኤሳ እጻድ” ያጌ።


\par }{\PP \VS{14}ያትና፥ ኑን ዋጋኔ? ጾሳይ ደሽሲደ ፕርዲ? ሄዋ ግደና።

\VS{15}አያዉ ጎፐ፥ ሙሴዉ እ፥

\par }{\Q “ታን ማራናዉ ኮይያዋንታ ማራና፤

\par }{\QB ቃይ ቃረታናዉ ኮይያዋንቶካ ቃረታና”

\par }{\MM ያጌዳ።\XREF{}{{\XO 9:15 }{\XT{ከሳ 33:19}}}

\VS{16}ስም ጾሳይ አሳ ማርያዌ እ ማራናዉ ኮይያ ድራሳፐ አትን፥ አሳይ ኮይያ ዎይ ኦꬅያ ድራሳ ግደና።


\par }{\PP \VS{17}አያዉ ጎፐ፥ ጾሳ ማጻፋይ ግብጼ ካትያዉ፥ “ታን ታ ዎልቃ ኔናን በሳናዉነ ታ ሱንꬃይ አላምያ ኡባን ኦደታናዉ፥ ሄዎ ታን ኔና ካዉꬃድ” ያጌ።
\XREF{}{{\XO 9:17 }{\XT{ከሳ 9:16}}}

\VS{18}ስም ጾሳይ ማራና ኮይያዋ ማሬ፤ ቃይ ዎዛና ጎርዳና ኮይያዋ ዎዛና ጎርዴ።


\par }{\SH ጾሳ ሀንቁዋነ ማሮታ
\par }
{\PP \VS{19}ስም ህንተ ታና፥ “ሄዌ ቱማ ግዶፐ፥ ጾሳይ አሳ ባይዞ አያዉ ቶሺ? ጾሳይ ጌዳዋ እጻድ ጋናዌ ኦኔ?” ያጋናዉ ዳንዳዪታ።


\par }{\PP \VS{20}ሽን ታ ላገዉ፥ ጾሳዉ ዛራናዉ ኔን ኦኔ? ኡርቃፐ መቴዳ ሚሻይ ጉየ ዛሪደ ባረና መꬌዳዋ፥ “ታና ሀዋዳን አያዉ መꬋዲ?” ጊደ ኦቻናዉ ዳንዳዪ?\XREF{}{{\XO 9:20 }{\XT{ኢሳ. 29:16፤ 45:9}}}

\VS{21}ዎይ ኡርቃ መꬍያዌ ባረ መꬍያ ኡርቃ ባረ ኮይያዋዳን ኦꬃናዉነ እት ማላ ኡርቃፐ እቱዋ ቦንቾ ሚሻ ኦꬂደ፥ ቃይ እቱዋ ቶሸቴዳ ኦሱዋ ኦꬅያ ሚሻ ኦꬂደ መꬋናዉ አዉ ማት ባዌ?


\par }{\PP \VS{22}ጾሳይ ኦꬄዳዌ ሀዋና እቱዋ። እ ባረ ሀንቁዋ በሳናዉነ ባረ ዎልቃ ኤርሳናዉ ኮዬዳ፤ እ ባረ ሀንቁዋን ፕርዳናዋንታ፥ ባይዛናዉ ጊግ ኡቴዳዋንታ፥ ዳሮ ገንጩዋን ዳንዳዬዳ።

\VS{23}ቃይ እ ማሬዳዋንቶ፥ ባረ ቦንቹዋ አካናዉ ጊግስ ዎꬄዳዋንቶ እ አይ ኬና ቦንቼትንቶነ በሳናዉ ኮዬዳ።

\VS{24}ኑን እ ጼሴዳዋንታ፤ ሽን አይሁዳ አሳ ጻላላፐ ግደናን፥ አይሁዳ ግደና አሳ ግዶፐካ ጼሴዳ።


\par }{\PP \VS{25}ሆሰአ ማጻፋን እ ግያዌ ሀዋ፤

\par }{\Q “ታ አሳ ግደናዋንታ፥

\par }{\QB ‘ታ አሳ’ ጋደ ጼሳና።

\par }{\Q ታን ሲቃቤና ዛርያካ፥

\par }{\QB ‘ታ ሲቃቶ’ ጋደ ጼሳና።
\XREF{}{{\XO 9:25 }{\XT{ሆሰ 2:23}}}


\par }{\Q \VS{26}‘ህንተንቱ ታ አሳ ግድክታ’ ግያዋ፥

\par }{\QB ኡንቱንቱ ስሴዳ ሄ ሳኣን፥

\par }{\QB ኡንቱንቱ፥ ‘ደኡዋ ጾሳ ናና’ ጌተቲደ ጼሰታናዋንታ”

\par }{\MM ያጌ።\XREF{}{{\XO 9:26 }{\XT{ሆሰ 1:10}}}

\VS{27}እስያስ እስራኤልያ አሳባ ያጊደ ሃሳዬዳ፤

\par }{\Q “እስራኤልያ አሳይ አባ ማታን

\par }{\QB ደእያ ሻፍያ ኬና ግዶፐካ፥

\par }{\QB ኡንቱንቱፐ አማሬዳዋንቱ ጻላላይ አታና።
\XREF{}{{\XO 9:27 }{\XT{ኢሳ. 10:22-23}}}


\par }{\Q \VS{28}አያዉ ጎፐ፥

\par }{\QB ጎዳይ ሳኣ ቦላን ደእያ አሳ ኡባ ቦላ፥

\par }{\QB ኤለካ ፕርዳና”

\par }{\MM ያጌዳ።

\VS{29}እስያስ ካሰቲደ፥

\par }{\Q “ኡባፐ ዎልቃማ ጎዳይ፥

\par }{\QB ኑዉ አማሬዳ ዘረꬃ አሸነንቶ፥

\par }{\QB ኑን፥ ሶዶማ ካታማዳንነ፥

\par }{\QB ጋሞራ ካታማዳን ሀኔዶሽን”

\par }{\MM ያግ ሃሳዬዳ።
\XREF{}{{\XO 9:29 }{\XT{ኢሳ. 1:9}}}


\par }{\PP \VS{30}ያትና፥ ኑን ዋጋኔ? ጽሎተꬃ ኮይቤና አይሁዳ ግደና አሳይ አማኑዋን ጽሌዳ፤

\VS{31}ሽን እስራኤልያ አሳይ ባረንታ ጽልስያ ህግያ ኮዬዳዋንቱ ሄ ህግያ ደምበይክኖ።

\VS{32-33}አያዉ ደምበይክኖ? ኡንቱንቱ ኦሱዋናፐ አትን፥ አማኑዋን ጽሎተꬃ ኮይቤና ድራሳ። ኡንቱንቱ ጾሳ ማጻፋይ፥

\par }{\Q “አኬክተ፤ ታን ጽዮነን አሳ ꬉቢያ ሹቻ፥

\par }{\QB ኡንቱንቱ ኦግያን ዛላ ዎꬃና።

\par }{\Q ሽን አን አማንያ ኦንነ ዬላተና”

\par }{\MM ያጊደ ጻፈቶዋዳን ꬉቢያ ሹቻን ꬉበቴድኖ።\XREF{}{{\XO 9:32-33 }{\XT{ኢሳ. 28:16}}}




\par }\Chap{10}{\SH እስራኤልያ አሳይ ጾሳ ኦግያ ካልቤና
\par }
{\PP \VerseOne{1}ታናዳን አማንያዋንቶ፥ ታን እስራኤልያ አሳዉ ታ ኩመንꬃ ዎዛናፐ አሞትያዌነ ጾሳ ዎስያዌ ኡንቱንቱ አታናሳ፤

\VS{2}አያዉ ጎፐ፥ ኡንቱንቱ ጾሳዉ ኦꬃናዉ ሎይꬅ ኮይያዋ ታን ማርካታይ፤ ሽን ኡንቱንቱ ጾሳዉ ኦꬃናዉ ሎይꬅ ኮይያ ኮሻይ ቱሙ ኤራተꬃፐ ግደና።

\VS{3}አያዉ ጎፐ፥ ጾሳይ አሳ ጽልስያ ኦግያ ኡንቱንቱ ኤረናን፥ ባረንቱ ሁጰ ጽሎተꬃ ኤሳናዉ ኮዬድኖ፤ ቃይ ባረንቱ ሁጰዉ ጾሳይ አሳ ጽልስያ ኦገዉ ኤኖ ግበይክኖ።

\VS{4}አያዉ ጎፐ፥ አማኔዳ ኡባይ ጽላናዳን፥ ክርስቶስ ህግያ ቆፋ ፖሌዳ።


\par }{\SH አቶተꬃይ ኡባሳ
\par }
{\PP \VS{5}አሳይ ህገዉ አዛዘቲደ ጽልያባዉ ሙሴ፥ “ህጊ አዛዝያዋ ኦꬅያ ኦንነ ሄ ህግያን ፓጻ ደአና” ያግ ጻፌዳ፤
\XREF{}{{\XO 10:5 }{\XT{ዎጋ 18:5}}}

\VS{6}ሽን አማኑዋን ጽልያባዉ ጌተቴዳዌ ሀዋ፤ “ነ ዎዛናን፥ ‘ኦን ሳሉዋ ፑደ ባኔ?’ ጎፓ። ሄዌ ክርስቶሳ ዱገ ዎꬃናሳ፤\XREF{}{{\XO 10:6 }{\XT{ዛረ. 30:12-14}}}

\VS{7}ዎይ ‘ዱገ ሳኣ ጋርሳ ዎꬋናዌ ኦኔ?’ ጎፓ። ሄዌ ክርስቶሳ ሀይቁዋፐ ደንꬃናሳ።

\VS{8}ሽን እ ግያዌ ሀዋ፤ ‘ጾሳ ቃላይ ነ ማታና፤ ነ ዶናንነ ነ ዎዛናን ደኤ’ ጌተቴዳ” ያጌ። ሄዌካ ኑን ህንተንቶ ኦድያ አማኑዋ ቃላ።


\par }{\PP \VS{9}ኔን፥ “የሱስ ጎዳ” ጋደ ነ ዶናን ማርካቶፐ፥ ቃይ ጾሳይ ሀይቁዋፐ አ ደንꬄዳዋ ነ ዎዛናን አማኖፐ፥ ኔን አታና።

\VS{10}አያዉ ጎፐ፥ አሳይ ባረ ዎዛናን አማኒደ ጽሌ፤ ባረ ዶናንካ ማርካቲደ አቴ።

\VS{11}ጾሳ ማጻፋይ፥ “አን አማንያ ኦንነ ዬላተና” ያጌ።
\XREF{}{{\XO 10:11 }{\XT{ኢሳ. 28:16}}}

\VS{12}አይሁዳ አሳነ አይሁዳ ግደና አሳ ግዶን ዱማተꬃይ ባዋ። እት ጾሳይ ኡባ ጎዳ፤ እ ባረና ጼስያ ኡባቶ ዳሮ ኬካ።

\VS{13}አያዉ ጎፐ፥ ጾሳ ማጻፋይ፥ “ጎዳ ሱንꬃ ጼስያ ኦንነ አታና” ያጌ።
\XREF{}{{\XO 10:13 }{\XT{ኢዩ. 2:32}}}


\par }{\PP \VS{14}ያትና፥ ኡንቱንቱ አ አማንቤናዋንታ ግዶፐ፥ ዎት አ ጼሳናዉ ዳንዳዪኖ? ቃይ ቃላ ስስቤናዋንቱ ዋን አማናናዉ ዳንዳዪኖ? ቃላ ኦድያዌ ꬋዮፐ፥ ኡንቱንቱ ዋን ስሳናዉ ዳንዳዪኖ?

\VS{15}ቃይ ቃላ ኦድያዋንቱ ኪተተናን አጎፐ፥ ኦሱ ዎት ኦደታናዉ ዳንዳዪ? አያዉ ጎፐ፥ ጾሳ ማጻፋይ፥ “ናሸችያ ምሽራቹዋ ኦድያዋንቱ ዩሳይ ዎት ሎኢ!” ያጌ።
\XREF{}{{\XO 10:15 }{\XT{ኢሳ. 52:7}}}


\par }{\PP \VS{16}ሽን ኡንቱንቱ ኡባይ ዎንጋላዉ አዛዘትበይክኖ፤ አያዉ ጎፐ እስያስ፥ “ታ ጎዳዉ፥ ኑን ማርካቴዳዋ ኦን አማኔዴ?” ያጌዳ።
\XREF{}{{\XO 10:16 }{\XT{ኢሳ. 53:1}}}

\VS{17}ስም አሳይ ቃላ ስሲደ አማኔ፤ ቃይ እት ኡራይ ክርስቶሳ ቃላ፥ ኦድና ስሴ።


\par }{\PP \VS{18}ሽን ኡንቱንቱ ቃላ ስስቤናዌ ቱሜ ጋደ ታን ኦቻይ። ቱማ ኡንቱንቱ ስሴድኖ፤ ጾሳ ማጻፋይ፥

\par }{\Q “ኡንቱንቱ ሃሳያ ኮሻይ

\par }{\QB ሳኣ ኡባን ላለቴዳ፤

\par }{\QB ኡንቱንቱ ቃላይካ ሳኣ ጋጻ ጋኬዳ”

\par }{\MM ያጌዳ።\XREF{}{{\XO 10:18 }{\XT{ማዝ. 19:4}}}

\VS{19}ሽን እስራኤልያ አሳቱ ኤርበይክኖዬ ጋደ ታን ኦቻይ። ሙሴ ካሰ፥

\par }{\Q “ታን ህንተንታ አሳ ግደና አሳቱዋን ሴልሳና፤

\par }{\QB ቃይ ኤያ አሳቱዋን ታን ህንተንታ ሀንቀꬅሳና”

\par }{\MM ያጌዳ።\XREF{}{{\XO 10:19 }{\XT{ዛረ. 32:21}}}

\VS{20}ቃይ እስያስ ዳሮ ጻሊደ፥

\par }{\Q “ታና ኮይቤናዋንቶ ቤታድ፤

\par }{\QB ታና ኦችቤናዋንቶካ ቆንጫድ”

\par }{\MM ያጌ።\XREF{}{{\XO 10:20 }{\XT{ኢሳ. 65:1}}}

\VS{21}ሽን እስራኤላቱዋባ እ ሃሳዪደ፥

\par }{\Q “ጋላሳ ኡባ አዛዘተናዋንቶነ

\par }{\QB ታዋ እጽያዋንቶ ታ ኩሽያ ምጫድ”

\par }{\MM ያጌ።\XREF{}{{\XO 10:21 }{\XT{ኢሳ. 65:2}}}




\par }\Chap{11}{\SH ጾሳይ እስራኤልያ አሳ ዉርስ ኦልቤና
\par }
{\PP \VerseOne{1}ያትና፥ ጾሳይ ባረ አሳ እጼደ ጋደ ኦቾ? ሄዋ ግደና፤ አያዉ ጎፐ፥ ታን ታ ሁጰዉ እስራኤልያ አሳ፤ አብራሃመ ዛረ፤ ቢንያማ ያራ።

\VS{2}ጾሳይ ኮይሮ ዶሬዳ ባረ አሳቱዋ እጸና፤ ጾሳ ማጻፋይ፥ ኤላሳ ታርክያ ግዶን፥ ኤላስ እስራኤላቱዋ ጾሳ ስንꬃን ዎት ሞትንቶ፥ ህንተ ኤሪታ።

\VS{3}“ጎዳዉ፥ ኡንቱንቱ ሄ ሱንꬃን ናባቱዋ ዎꬌድኖ፤ ነ ያርሽያ ሳካ ኮሌድኖ። ያትና፥ ታን ታ ጻላላይ አታድ። ቃይ ኡንቱንቱ ታናካ ዎꬋናዉ ኮዪኖ” ያጌዳ።
\XREF{}{{\XO 11:3 }{\XT{1 ካታ. 19:10፣ 14}}}


\par }{\PP \VS{4}ጾሳይ አዉ ዋግ ዛሬዴ? “ታን ኤቃ ባኣላዉ ጉልባትቤና ላፑ ሻአ አሳ ታዉ አሻድ” ያጌዳ።
\XREF{}{{\XO 11:4 }{\XT{1 ካታ. 19:18}}}


\par }{\PP \VS{5}ሀዋዳንካ ቃይ ሀ ዎድያን፥ ጾሳይ ባረ አꬎ ኬካተꬃን ዶሬዳ አማሬዳ አሳቱ ደኢኖ።

\VS{6}ሽን እ ባረ አꬎ ኬካተꬃን ዶሬዳፐ አትን፥ ኡንቱንቱ ኦሱዋን ኡንቱንታ ዶርቤና፤ ሄዌ ꬋዮፐ፥ አ አꬎ ኬካተꬃይ ቱሙ አꬎ ኬካተꬃ ግደና።


\par }{\PP \VS{7}ያትና፥ አዬ? እስራኤልያ አሳቱ ባረንቱ ኮይያዋ ደምበይክኖ፤ ሽን ጾሳይ ዶሬዳ አማሬዳዋንቱ ደሜድኖ። የኮንቱ ዎዛናይ ምኔዳ።

\VS{8}ሀዋዳንካ፥ ጾሳ ማጻፋይ፥

\par }{\Q “ጾሳይ ኡንቱንቱ ባረንቱ አይፍያን በኤናዳንነ

\par }{\QB ባረንቱ ሀይꬃን ስሰናዳን፥

\par }{\QB ሀዋ ጋካናዉ ኡንቱንቶ፥

\par }{\QB አዛላ አያና እሜዳ”

\par }{\MM ያጌዳ።\XREF{}{{\XO 11:8 }{\XT{ዛረ. 29:4፤ ኢሳ. 29:10}}}

\VS{9}ቃይ ዳዊተ ያጌዳ፤

\par }{\Q “ኡንቱንቱ ምያ ጋይታይ ኡንቱንታ ጲርያዳን ኦይቆ፤

\par }{\QB ኡንቱንታ ጉፋንꬆ፤ ኡንቱንቶ ኩሽያ ሽር ጭጎ።
\XREF{}{{\XO 11:9 }{\XT{ማዝ. 69:22-23}}}


\par }{\Q \VS{10}ኡንቱንቱ ጼለናዳን፥ ኡንቱንቱ አይፊ ጎዘቶ፤

\par }{\QB ኡባ ዎደ ባረንቱ መቱዋን ቁኒደ ደኢኖ”

\par }{\MM ያጌዳ።


\par }{\PP \VS{11}ያትና፥ አይሁዳቱ ꬉበቴዳ ዎደ፥ ደንደናዳን ኩንዴድኖ? ሄዋ ግደና፤ ኡንቱንቱ ናጋራ ኦꬄዳ ድራዉ፥ አቶተꬃይ ኡንቱንቱ አይሁዳ ግደና አሳቱዋ ቃናታናዳን፥ አይሁዳ ግደና አሳዉ ዬዳ።

\VS{12}ሽን አይሁዳቱ ናጋራ ኦꬄዳ ድራዉ፥ አላመዉ ዳሮ አንጁ ዬዳ፤ ቃይ ኡንቱንቱ ኩንደꬃይካ አይሁዳ ግደና አሳዉ ዳሮ አንጁዋ አሄዳ። ያትና፥ አይሁዳቱ ኡባይ ጉጀትያ ዎደ፥ አንጁ ዎይሳ ኬና ዳራንዴሻ!


\par }{\SH አይሁዳ ግደና አሳይ አታና አቶተꬃ
\par }
{\PP \VS{13}ሽን ታን ሀእ ህንተንቶ፥ አይሁዳ ግደና አሳዉ ሃሳያይ፤ ታን አይሁዳ ግደና አሳዉ የሱስ ኪቴዳዋ ግድያ ድራዉ፥ ታ ኦሱዋ ቦንቻና።

\VS{14}ታን ታ ዛረ ግድያ አሳቱዋ ቃናታንቻቱዋ ኦꬆፐ፥ ኦን ኤር ኡንቱንቱፐ አማሬዳዋንታ አሸናን አግከ።

\VS{15}አያዉ ጎፐ፥ ጾሳይ ኡንቱንታ እጼዳ ዎደ፥ ሀ አላሚ ጾሳና ስገቴዳ። ያትና ጾሳይ ኡንቱንታ ሺሽ አክያ ዎደ፥ ሀይቄዳዌ ደኡዋ ደማናፐ አትን፥ አዬ ሀናኔ?


\par }{\PP \VS{16}ኮይሮ አይፈ ባጋ ሙናቃይ አንጀቴዳዋ ግዶፐ፥ ሙመ ሙናቃይካ ቃይ አንጀቴዳዋ ግዳና፤ እት ምꬃ ጻጱ አንጀቴዳዋ ግዶፐ፥ ሀይꬃይ ኡባይካ ቃይ አንጀቴዳዋ ግዳና።

\VS{17}ሽን ዎራን ዶሌዳ ዎጋራ ምꬃ ቃንካፐ እቱዋ እቱዋ ካሬዳሳን፥ ኔና ዎራን ዶሌዳ ዎጋራ ምꬃ ማላ ሄ ዎጋራና ጋꬅ ቃቼዶ፤ ኔን ቃይ ዛይቲ ከስያ ዎጋራ ምꬃ ጻጱዋና እትፐ ደኣ።

\VS{18}ስም ኔን ሄ ካረት ዎꬌዳ ቃንካቱዋ ቦላን ኦቶረታናዉ በሰና፤ ሽን ኔን ኦቶረትያዋ ግዶፐካ፥ ጻጱ ኔና ቶኬፐ አትን፥ ኔን ጻጱዋ ቶከናዋ አኬካ።


\par }{\PP \VS{19}ሄዋ ድራዉ ኔን፥ “ኤ፤ ሽን ቃንካቱ ታን ኡንቱንቱ ሳኣን ገላናዳን ካረቴድኖ” ያጋና።

\VS{20}ሄዌ ቱማ፤ ኡንቱንቱ አማንቤና ድራዉ፥ ካረቴድኖ፤ ኔን አማኔዳ ድራዉ፥ ሄ ሳኣን ኤቃዳ። ሽን ያያፐ አትን፥ ኦቶሮ ቆፋ ቆፖፓ።

\VS{21}አያዉ ጎፐ፥ ጾሳይ መታ ቃንካ ማላትያዋንቶ፥ አይሁዳቶ ቃረትቤናዋ ግዶፐ፥ ነዉ ቃረትያዋ ማላቲ?


\par }{\PP \VS{22}ስም ጾሳ ኬካተꬃነ ጻላተꬃ በአ። ኩንዴዳዋንቶ እ ጻላ፤ ሽን ኔን አ ኬካተꬃን ምናደ ደኦፐ፥ እ ነዉ ኬካ፤ ሄዌ ꬋዮፐ፥ ኔንካ ቃይ ቃንጸታና።

\VS{23}አይሁዳቱካ ቃይ አማነናን እጽያዋ አጎፐ፥ ጾሳይ ካሰ ኡንቱንቱ ደእያ ሳን ዛሪደ ዎꬃና፤ አያዉ ጎፐ፥ እ ኡንቱንታ ዛሪደ ዎꬃናዉ ዳንዳዬ።

\VS{24}አያዉ ጎፐ፥ ጾሳይ ህንተንታ ዎራን ደእያ ኮይሮ መታ ዎጋራ ምꬃፐ ቃንጺደ፥ ህንተንቱ መታን ዎራን ዶሎዋንቱዳን ግደናን ጋደን ቶኬዳ ዎጋራ ምꬃና ጋꬅ ኦይꬄዳዋ ግዶፐ፥ ያትና፥ ሄ ካረት ዎꬌዳ ኮይሮ መታ ቃንካቱዋ ዛረꬂደ፥ ኡንቱንታ ኮይሮ መታን ዶሌዳ ባረንቱ ዎጋራ ምꬃና ጋꬅ ቃቻናዉ፥ አ አዬ ጾናናዌ?
 

\par }{\SH ጾሳ ማሮታይ ኡባሳ
\par }
{\PP \VS{25}ታናዳን አማንያዋንቶ፥ ታን ህንተ ኤራናዳን ኮይያ ቱሙ ጹራ የዉ ደኤ፤ ሄዌ ህንተ ህንተንታ ህንተረካ፥ ኑን አꬌዳ ኤራንቻ ያጊደ ቆፕያዋ ድጌ፤ እስራኤልያ አሳፐ ባጋይ ስሰናን እጼዳ፤ ሽን ሄ ስሰናን እጽያዌ አይሁዳ ግደና አሳ ኩመንꬃ ፓይዱ ጾሳኮ ጋካናዉ ጋምአና።

\VS{26}ሀዋዳንካ፥ እስራኤልያ አሳይ ኡባይ አታና፤ ጾሳ ማጻፋይ ሀዋዳን ያጌ፤

\par }{\Q “አሽያዌ ጽዮነ ጌተትያ ካታማፐ ዪደ፥

\par }{\QB ናጋራ ኦሱዋ ኡባ ያቆባ ዛርያፐ ድጋና።
\XREF{}{{\XO 11:26 }{\XT{ኢሳ. 59:20}}}


\par }{\Q \VS{27}ታን ኡንቱንቱ ናጋራ አቶ ያግያ ዎደ፥

\par }{\QB ኡንቱንቱና ገላና ቃላ ጫቁ ሀዋ”

\par }{\MM ያጌ።\XREF{}{{\XO 11:27 }{\XT{ኤር. 31:33-34}}}


\par }{\PP \VS{28}አይሁዳ ግደና አሳቶ፥ አይሁዳቱ ዎንጋላ ምሽራቹዋ ባጋና ህንተ ድራዉ፥ ጾሳና ሞርከ፤ ሽን ጾሳ ዶሩዋ ባጋና አዎቱዋ ድራዉ፥ ኡንቱንቱ እ ሲቅያዋንታ።

\VS{29}አያዉ ጎፐ፥ ጾሳይ ባረ እሜዳዋ ጉየ አከና፤ ቃይ ባረ ጼሴዳዋ እጻድ ጌና።

\VS{30}አይሁዳ ግደናዋንቶ፥ ጾሳዉ ህንተ ካሰና አዛዘትበይክታ፤ ሽን አይሁዳቱ አዛዘተናን እጼዳ ድራዉ፥ ጾሳ ማሮተꬃ ሀእ ህንተ አኬድታ።

\VS{31}ሀዋዳን፥ ህንተ አኬዳ ማሮተꬃ ድራዉ፥ አይሁዳቱ ቃይ ጾሳ ማሮተꬃ ሀእ አካናዳን፥ ጾሳዉ አዛዘተናን እጼድኖ።

\VS{32}አያዉ ጎፐ፥ ጾሳይ አሳ ኡባ ማራና ማላ፥ አሳይ ኡባይ አዉ አዛዘተናን እጽያ ሀኖታን ቃቼዳ።


\par }{\PP \VS{33}ጾሳ ዱረተꬃይ ዎይሳ ኬና ዳሬ? አ አꬎ ኤራተꬃይነ አ ኤራተꬃይ ዎይሳ ኬና ጪሜ? አ ፕርዳ ኦዳናዌ ኦኔ? እ ባረ ኦꬅያዋ አያዉ ኦꬅንቶ፥ ኦኔ አኬክያዌ?\XREF{}{{\XO 11:33 }{\XT{ኢሳ. 55:8}}}

\VS{34}ሄዋ ጾሳ ማጻፋይ፥ “ጎዳ ዎዛና ኤርያዌ ኦኔ? አ ዞራናዉ ዳንዳይያዌ ኦኔ?\XREF{}{{\XO 11:34 }{\XT{ኢሳ. 40:13}}}

\VS{35}ዎይ ባረ ኩሽያ ዛራና ማላ፥ አዉ እትባ እሜዳዌ ደኢ?” ያጌ።
\XREF{}{{\XO 11:35 }{\XT{ኢዮባ 41:11}}}


\par }{\PP \VS{36}አያዉ ጎፐ፥ ኡባባ እ መꬌዳ፤ ቃይ ኡባባይካ አ ማታንነ አዉነ ደኤ፤ ጾሳዉ መꬍናዉ ቦንቹ ግዶ። አመንእ።
\XREF{}{{\XO 11:36 }{\XT{1 ቆሮ. 8:6}}}




\par }\Chap{12}{\SH ጾሳዉ ኦꬃናዳን ኑን ዋኒደ ደአናዉ በሲ?
\par }
{\PP \VerseOne{1}ስም ታናዳን አማንያዋንቶ፥ ህንተ ህንተ ኦናተꬃ ጾሳ ናሸችያ ደኦነ ጌሻ ያርሹዋ ኦꬂደ፥ ጾሳዉ ሺሻናዳን፥ ታን ህንተንታ ጾሳ ማሮተꬃን ዎሳይ፤ ጾሳዉ ህንተ ጎይናናዉ በስያ ቱሙ ኦጊ ሄዋ።

\VS{2}ጾሳይ ህንተ ቆፋ ኡባና ዱማዪደ፥ ህንተንታ ላሞፐ አትን፥ ሀ አላምያ አሳ ማላቶፕተ። ሄ ዎደ ህንተ፥ ጾሳ ሸኒ፥ ሎኦባይ፥ አ ናሸችያባይነ ቃይ ፖሎ ግዴዳባይ አየንቶ ኤራንታ።


\par }{\PP \VS{3}ጾሳይ ታዉ እሜዳ አꬎ ኬካተꬃን ታን ህንተንቶ ኦዳይ። ህንተንቱ ቆፓናዉ በስያዋፐ አꬂደ፥ ኦቶሩዋን ቆፖፕተ፤ ሄዋ አጊደ፥ ዎዛናማ አሳዳን ቆፕተ፤ ጾሳይ ህንተንቶ ሁጲያን ሁጲያን እሜዳ አማኑዋ ኬናን ህንተ ቦላ ፕርድተ።

\VS{4}ኑ እት ቦላ ግዶን፥ ጮራ ቦላ ቆሞቱ ደኢኖ፤ ሄ ቆሞቱዋ ኡባዉካ ዱማ ዱማ ኦሱ ደኤ።

\VS{5}ሀዋዳን፥ ኑን ጮራ አሳ ግዶፐካ፥ ክርስቶሳ ባጋና እት አሳ። ቃይ ኑን እት አሳተꬃ ቆሞቱዋዳን፥ እቱ እቱዋና ኦይቀት ኡቴዶ።

\VS{6}ጾሳይ ኑዉ እሜዳ አꬎ ኬካተꬃን ዱማ ዱማ እሞታይ ደኤ። ኑ እሞታይ ናበተꬃ ግዶፐ፥ ኑዉ ደእያ አማኑዋ ኬና ኦዳናዉ በሴ።

\VS{7}ሀራቱዋ ማዱሳ ግዶፐ፥ ሄ ኦሱዋን ምናናዉ በሴ፤ ታማርሱሳ ግዶፐ፥ ሄ ታማርሱዋን ምናናዉ በሴ።

\VS{8}ሀራ አሳቱዋ ምንሱሳ ግዶፐ፥ ሄ ኦሱዋን ምናናዉ በሴ። ባረ ሁጰዉ ደእያባፐ ሀራቶ እምያ ኦንነ ዎዛናፐ እሞ። ማታይ ደእያ ኡራይ ምንስ ኦꬃናዉ በሴ፤ ሀራቶ ኬክያ ኡራይ ናሸቻን ኬካናዉ በሴ።


\par }{\PP \VS{9}ህንተንቱ ሲቁ አሳ በሳናዉ ሲቀትያዋ ግዳናዉ በሰና። ኢታባ እጽተ፤ ሎኦባ ምንሲደ ኦይቂተ።

\VS{10}እቱ እቱዋና እሻቱዋዳን ሲቀትተ፤ እቱ እቱዋ ቦንችያዋን ናሸትተ።

\VS{11}ምኒደ ኦꬅተ፤ አዛሎፕተ፤ ህንተ ኩመንꬃ ዎዛናፐ ጎዳዉ ኦꬅተ።\FTNT{*}{{\FR 12:11 }{\FK{ኩመንꬃ ዎዛናፐ ጎዳዉ ኦꬅተ፦
}}{\FT{ጌሻ አያናን ካለሰቲደ ኪተትያዋንታ ግድተ።
}}}

\VS{12}ጾሳይ ህንተንቶ እማና ጌዳዋን ናሸትተ፤ ዋይያን ገንጭተ። ኡባ ዎደ ጾሳ ዎስተ፤

\VS{13}ጾሳ አሳቱዋ ኮሽያባን ማድተ፤ እማꬃ ሞክተ።


\par }{\PP \VS{14}ህንተንታ የደርስያዋንታ አንጅተ፤ ኡንቱንታ አንጅተፐ አትን፥ ሸቆፕተ።

\VS{15}ናሸትያዋንቱና ናሸትተ፤ ዬክያዋንቱናካ ዬክተ።

\VS{16}አሳ ኡባዉ እት ማላ ቆፋ ቆፕተ፤ ኦꬅያባን ኡባን ህንተንታ ቶቺደ ደእተፐ
\FTNT{†}{{\FR 12:16 }{\FK{ህንተንታ ቶቺደ ደእተ፦
}}{\FT{አሽከ ግድተ ጉሳ።
}}} አትን፥ ኦቶረቶፕተ፤ ህንተንታ ህንተረካ አꬎ ኤራንቻ ጊደ ቆፖፕተ።
\XREF{}{{\XO 12:16 }{\XT{ሌም. 3:7}}}


\par }{\PP \VS{17}ኦንነ ህንተንቶ ኢታባ ኦꬆፐ፥ ሄ ኡራዉ ኢታባ ኦꬅ ዛሮፕተ፤ አሳ ኡባዉ ሎኦባ ኦꬃናዉ ቆፕተ።

\VS{18}አሳ ኡባና ሳሮተꬃን ደአናዉ፥ ህንተ ባጋና፥ ህንተንቶ ዳንዳየቴዳባ ኡባ ኦꬅተ።

\VS{19}ታናዳን አማንያዋንቶ፥ ህንተ ህንተ ሁጰዉ አሳዉ ሀሉዋ ከሶፕተ። ጾሳይ ሀሉዋ ከሳናዳን፥ አ ቦላ ኦልተ። አያዉ ጎፐ፥ ጾሳ ማጻፋይ፥

\par }{\Q “ጎዳይ፥ ‘ታን ሀሉዋ ከሳና፤

\par }{\QB ታን ኩሽያ ጭጋና’ ጌ”

\par }{\MM ያጌ።\XREF{}{{\XO 12:19 }{\XT{ዛረ. 32:35}}}


\par }{\PP \VS{20}ሽን ጾሳ ማጻፋይ፥

\par }{\Q “ነ ሞርኪ ኮሻቶፐ፥ ምዛ።

\par }{\QB ሳመቶፐ፥ ኡሻ።

\par }{\Q አያዉ ጎፐ፥ ኔን ሄዋ ኦꬅያዋን፥

\par }{\QB አ ዳርሳ ዬላያሳ”

\par }{\MM ያጌ።\XREF{}{{\XO 12:20 }{\XT{ሌም. 25:21-22}}}


\par }{\PP \VS{21}ኢታባ ሎኦባን ጾናፐ አትን፥ ኢታባይ ኔና ጾኖፖ።




\par }\Chap{13}{\SH ጋድያ አይስያዋንቶ ኤኖ ጋናዉ በሴ
\par }
{\PP \VerseOne{1}አሳይ ኡባይ ጋድያ አይስያዋንቶ ኤኖ ጋናዉ በሴ፤ አያዉ ጎፐ፥ ጾሳይ ጌናን ደእሽን፥ ጋድያ አይስያዌ ደአናዉ ዳንዳየና። ሀእ ደእያ አይስያዋንቱካ ጾሳይ ዎꬄዳዋንታ።

\VS{2}ሄዋ ድራዉ፥ ሀእ ደእያ አይስያዋንታ እጽያ ኦንነ ጾሳ አዛዙዋ እጼ፤ ባረ ቦላ ፕርዳ አሄ።

\VS{3}አያዉ ጎፐ፥ አይስያዋንቱ ኢታባ ኦꬅያዋንታ ያሻናዋፐ አትን፥ ሎኦባ ኦꬅያዋንታ ያሽክኖ። አይስያዎ ያየናን አጋናዉ ኮያይ? ያቶፐ ሎኦባ ኦꬃ፤ እ ኔና ጋላታና።

\VS{4}አያዉ ጎፐ፥ እ ነዉ ሎኦባ ኦꬃናዉ፥ ጾሳዉ ቆማ። ሽን ኔን ኢታባ ኦꬆፐ፥ ኢታባ ኦꬄዳዋ እ ሴርያ ድራዉ፥ አዉ ያያ፤ እ ጾሳ ቆማ። ቃይ ኢታባ ኦꬅያዋንቱ ቦላ ጾሳ ሀንቁዋ እ አሄ።

\VS{5}ሄዋ ድራዉ፥ ጋድያ አይስያዋንቶ ኤኖ ግያዌ ጾሳ ሙራ ጻላላሳ ግደናን፥ ህንተንቱ ዎዛና ቆፋ ድራዉካ ኤኖ ጋናዉ በሴ።


\par }{\PP \VS{6}አያዉ ጎፐ፥ ጋድያ አይስያዋንቱ ባረንቱ ኦሱዋ ኦꬅያ ዎደ፥ ጾሳዉ ኦꬅያ ድራዉ፥ ህንተ ቃራጻ ቃንጽያዌ ሄዋሳ።

\VS{7}ኡባ አሳዉካ በስያዋ እምተ። ጊራ ጊራናዉ በስያዎ ጊርተ፤ ቃራጻ ቃንጻናዉ በስያዎ ቃንጽተ፤ ያያናዉ በስያዎ ያይተ፤ ቦንቹ በስያዋ ቦንችተ።


\par }{\SH እቱ እቱዋና ሲቀትተ
\par }
{\PP \VS{8}ህንተንቱ እቱ እቱዋና ሲቀታናፐ አትን፥ ሀራ አጩ ኦ ቦላንነ ደኦፖ። አያዉ ጎፐ፥ ሀራ ሲቅያ ኦንነ ህጊ ግያዋ ፖሌዳ።

\VS{9}“ዎሹሞፓ፤ ዎꬎፓ፤ ዉኦፓ፤ አሳባ አሞቶፓ” ግያ አዛዛቱነ ሀራ አዛዛቱ ኡባቱ፥ “ነ ሾሩዋ ነ ሁጲያዳን ሲቃ” ግያ አዛዙዋን ኩሚኖ።
\XREF{}{{\XO 13:9 }{\XT{ከሳ 20:13-15፣ 17፤ ዛረ. 5:17-19፣ 21፤ ዎጋ 19:18}}}

\VS{10}ባረ ሾሩዋ ሲቅያ ኦንነ አዉ ኢታባ ኦና፤ ሄዋ ድራዉ፥ ሾሩዋ ሲቅያዌ ህግያ ኡባዉ ኤኖ ግያዋ።


\par }{\PP \VS{11}ገምእሹዋፐ ህንተ ቤጎትያ ሳቲ ሀእ ጋኬዳ ድራዉ፥ ሀ ዎድያ አኬክተ። አያዉ ጎፐ፥ ኑን ኮይሮ አማኔዳ ዎድያፐ፥ ኑን አትያ ዎዲ ሀእ ኑኮ ማታቴዳ።

\VS{12}ቃማይ አꬋናዉ ሀኔ፤ ጋላሳይ ማታቴዳ። ስም ኑን ꬉማ ኦሱዋ አጊደ፥ ፖኡዋን ኦለታናዉ፥ ኦላ ሚሻ ማዮይተ፤

\VS{13}ጋላስ ፖኡዋን ደእያ አሳዳን፥ አነ ማራ ደኦይተ። የꬃንነ ማꬁዋን ግዶፖ፤ ዎሹሙሳንነ ዎሹማናዉ ካጄሉሳና ግዶፖ፤ ፓሉማንነ ቃናትያን ግዶፖ።

\VS{14}ሽን ጎዳ የሱስ ክርስቶሳ፥ ኦላ ሚሻ አ ማይተ፤ ህንተ ናጋራንቻ አሳተꬃይ ባረ ዎዛና አሙዋ ፖላናዳን፥ አዉ ቆፖፕተ።




\par }\Chap{14}{\SH አሳ ቦላ ፕርደናን አጉሳ
\par }
{\PP \VerseOne{1}አማኑዋን አዛልያ ኡራ ሺሽ አክተ። ሽን እ ባረ ሁጰዉ ቆፕያባን አናና ፓሉመቶፕተ።

\VS{2}እት ኡራ አማኑ እ አያ ሚናነ ድገና። ሽን አማኑዋን አዛልያ ኡራይ ጋደን ሞኬዳባ ጻላላ ሜ።

\VS{3}ኡባባ ምያ ኡራይ ኡባባ ሜና ኡራ ካꬎፖ፤ ኡባባ ሜና ኡራይካ ኡባባ ምያ ኡራ ቦላ ፕርዶፖ። አያዉ ጎፐ፥ ጾሳይ አ ሺሽ አኬዳ።

\VS{4}ሀራ አሳ ቆማ ቦላ ፕርድያዌ ኔን ኦኔ? እ ኩንድና ዎይ ደንድና ባረ ጎዳሳ፤ ሽን ጎዳይ አ ደንꬃናዉ ዳንዳይያ ድራዉ፥ እ ኤቃና።


\par }{\PP \VS{5}እት ኡራይ፥ “ህቃ ጋላሳይ ሀራ ጋላሳቱዋፐ አꬌ” ያጊደ ቆፕያ ዎደ፥ ሀራይ፥ “ኡባ ጋላሳቱካ እት ማላ” ጊደ ቆፔ። አሳይ ኡባይ ሁጲያን ሁጲያን ሄዋዳን አያዉ ቆፕንቶ አኬኮ።

\VS{6}እት ጋላሳ ሀራ ጋላሳቱዋፐ አꬂደ ቦንችያ ኡራይ ጎዳ ቦንቾ ቦንቼ፤ ቁማ ምያ ኡራይካ ጎዳ ቦንቾ ሜ። አያዉ ጎፐ፥ እ ሄ ቁማ ድራዉ፥ ጾሳ ጋላቴ። ቁማ ሜናዌካ ጎዳ ቦንቾ ሜናን አጌዳ፤ ቃይ ጾሳ ጋላቴ።

\VS{7}አያዉ ጎፐ፥ ኑፐ ኦንነ ባረ ሁጰ ጻላላዉ ደኤና፤ ቃይ ኦንነ ባረ ሁጰ ጻላላዉ ሀይቀና።

\VS{8}ኑን ፓጻ ደኦፐ፥ ጎዳዉ ደኤቶ፤ ቃይ ሀይቆፐካ፥ ጎዳዉ ሀይቄቶ። ስም ኑን ፓጻ ደኦፐ ዎይ ሀይቆፐካ ጎዳሳ።


\par }{\PP \VS{9}ሄዋ ድራዉ፥ ክርስቶስ ፓጻ ደእያዋንቶነ ሀይቄዳዋንቶ ጎዳ ግዳናዉ ሀይቂደ፥ ሀይቁዋፐ ደንዴዳ።

\VS{10}ያትና፥ ኔን ነ እሻ ቦላ አያዉ ፕርዳይ? ዎይ ኔን ነ እሻ አያዉ ካꬋይ? ኑን ኡባይካ ጾሳ ፕርዳ ኦይድያ ስንꬃን ኤቃና።

\VS{11}አያዉ ጎፐ፥ ጾሳ ማጻፋይ፥

\par }{\Q “ ‘ታን ጎዳይ ታ ደኡዋን ጫቃይ፤

\par }{\QB አሳይ ኡባይ ታ ስንꬃን ጉልባታና።

\par }{\Q ቃይ ታን ጾሳ ግድያዋ፥

\par }{\QB አሳይ ኡባይ ማርካታና’ ያጋይ”

\par }{\MM ያጌ።\XREF{}{{\XO 14:11 }{\XT{ኢሳ. 45:23}}}

\VS{12}ስም ኑን ሁጲያን ሁጲያን ኑባ ጾሳዉ ኦዳና።


\par }{\SH ናጋራ ኦሶ ጋሱዋ ግዶፓ
\par }
{\PP \VS{13}ሄዋ ድራዉ፥ ኑን እቱ እቱዋ ቦላ ፕርድያዋ ሀዋፐ ስንꬃዉ አነ አጎይተ። ሽን ኡባፐ አꬂደ፥ ህንተ እሻ ꬉቢያባ ዎይ ናጋራን ኦልያባ ኦናዳን ቆፋ ቃችተ።

\VS{14}ታን ጎዳ የሱስ ክርስቶሳና ደእያዋን፥ ባረ ሁጰዉ ቱና ግድያባይ ባይናዋ ኤራይነ አኬካይ። ሽን እት ኡራይ እትባ ቱና ጊደ ቆፖፐ፥ ሄዌ አዉ ቱና ግዴ።

\VS{15}ኔን ምያባ ድራዉ፥ ነ እሻ ቆሆፐ፥ ስም ኔን ሲቁዋን ደአካ። ክርስቶስ አ ድራዉ ሀይቄዳ አሳ ነ ምያ ቁማን ባይዞፓ።

\VS{16}ስም ኔን ሎኦባ ግያዋ አሳይ ካꬎፖ።

\VS{17}አያዉ ጎፐ፥ ጾሳ ካዉተꬃይ ጌሻ አያናይ እምያ ጽሎተꬃ፥ ሳሮተꬃነ ናሸቻ ግድያዋፐ አትን፥ ሙሳነ ኡሻ ግደና።

\VS{18}አያዉ ጎፐ፥ ክርስቶሳዉ ሀዋዳን ኦꬅያ ኡራይ ኦንነ ጾሳ ናሸቼ፤ አሳይካ አ ጋላቴ።


\par }{\PP \VS{19}ያቶፐ፥ አነ ኑን ሳሮተꬃ አህያባነ ኑና እቱዋ እቱዋና ምንስያባ ኡባ ኮዬቶ።

\VS{20}ጾሳ ኦሱዋ ቁማ ድራዉ ባይዞፓ። ቁማይ ኡባይ ጌሻ፤ ሽን ሀራ ኡራ ናጋራን የግያዋ ሙሳይ ኢታ።

\VS{21}ሄዎ አሹዋ ሜናን ዎይ ኡሻ ኡሸናን አግያዌ ዎይ ነ እሻ ꬉቢያባ አያነ ኦናን አግያዌ ሎአ።


\par }{\PP \VS{22}ሀ የዉዋን ነ አማኑዋ ኔፐነ ጾሳፐ ግዱዋን ናጋ። እት ኡራይ ሎአ ጊደ እ አማነቴዳዋ ኦꬅያ ዎደ፥ “ታን ሎኡዋ ኦꬃድ” ጊደ ባረ ዎዛናን አማነቶፐ፥ ሄ ኡራይ ቱሙ አንጀቴዳዋ።

\VS{23}ሽን እ ሄ ምያባን ስꬎኦፐ፥ አ ሙሳይ አማኑዋና ግደና ድራዉ፥ ጾሳይ አ ቦላ ፕርዴ፤ ቃይ አማኑ ባይናን ኦꬄዳዌ አያይኔካ ናጋራ።




\par }\Chap{15}{\SH አሳ ናሸቻናዉ በስያ ኦግያ
\par }
{\PP \VerseOne{1}ኑን አማኑዋን ምኔዳዋንቱ ዳቡራንቻቱዋ ቶኩዋ ቶካናዉ በሴ፤ ኑን ኑ ጻላላ ናሸቻናዉ በሰና።

\VS{2}ኑን ሁጲያን ሁጲያን ኑ እሻ ማዳናዉ፥ አማኑዋን አ ምንሳናዉነ ናሸቻናዉ በሴ።

\VS{3}አያዉ ጎፐ፥ ሀራይ አቶ ክርስቶስካ ባረና ናሸችቤና። ሽን ጾሳ ማጻፋይ፥ “ኔና ቦሬዳዋንቱ ቦሬዳ ቦሪ ታ ቦላ ዎꬌዳ” ጌዳዋዳን ሀኔዳ።
\XREF{}{{\XO 15:3 }{\XT{ማዝ. 69:9}}}

\VS{4}ጾሳ ማጻፋይ ኑዉ እምያ ገንጫንነ ምኖታን ኑን ደማና ጊደ ናሸቻን ናግ ኡቴዳዌ ደአና ማላ፥ ጾሳ ማጻፋን ጻፈቴዳ ኡባባይ ኑና ታማርሳናዉ ጻፈቴዳ።


\par }{\PP \VS{5-6}ህንተንቱ ኡባይ እት ዎዛና ግዲደ፥ እት ቃላን ጾሳ፥ ኑ ጎዳ የሱስ ክርስቶሳ አዉዋ፥ ቦንቻና ማላ፥ ገንጩዋነ ምኖተꬃ እምያ ጾሳይ፥ ህንተንቶ ክርስቶስ የሱስ ኦꬄዳዋዳን፥ እቱ እቱዋና እትፐ ደእያ እት ቆፋ እሞ።


\par }{\SH ጳዉሎሳ ኦሱዋነ አማነና አሳዉ ጋኬዳ ምሽራቹዋ ቃላ
\par }
{\PP \VS{7}ሄዋ ድራዉ፥ ክርስቶስ ህንተንታ ሞኬዳዋዳን፥ ጾሳ ቦንቾ እቱ እቱዋ ሞክተ።

\VS{8-9}አያዉ ጎፐ፥ ጾሳይ አማነቴዳዋ ግድያዋ ኤርሳናዉ፥ ጾሳይ አዋቶ እማና ጌዳዋ ቱማያናዉነ አይሁዳ ግደና አሳይ ጾሳ አ ማሮተꬃ ድራዉ ቦንቻናዉ ክርስቶስ አይሁዳቶ ቆማ ግዴዳዋ ህንተንቶ ኦዳይ። ሄዋ ጾሳ ማጻፋይ፥

\par }{\Q “ሄዋ ድራዉ፥ ታን ኔና፥

\par }{\QB አይሁዳ ግደና አሳ ግዶን ጋላታና፤

\par }{\QB ነ ሱንꬃካ ሳባና”

\par }{\MM ያጌ።\XREF{}{{\XO 15:8-9 }{\XT{2 ሳሜላ 22:50፤ ማዝ. 18:49}}}


\par }{\Q \VS{10}ቃይካ፥

\par }{\QB “አይሁዳ ግደና አሳቶ፥

\par }{\Q ጾሳ አሳቱዋና ናሸትተ”

\par }{\MM ያጌ።\XREF{}{{\XO 15:10 }{\XT{ዛረ. 32:43}}}


\par }{\Q \VS{11}ቃይካ ጉጂደ፥

\par }{\QB “ህንተንቶ፥ አይሁዳ ግደና አሳቶ ኡባቶ፥

\par }{\Q ጎዳ ጋላትተ፤ አሳዉ ኡባዉ፥ አ ጋላትተ”

\par }{\MM ያጌ።\XREF{}{{\XO 15:11 }{\XT{ማዝ. 117:1}}}


\par }{\Q \VS{12}ቃይካ እስያስ፥

\par }{\QB “እሰይ ዘረꬃይ ዪደ፥

\par }{\Q አይሁዳ ግደና አሳ ሞዳናዉ ደንዳና።

\par }{\QB ቃይ ኡንቱንቱ አ ባጋና ደማና ጊደ፥

\par }{\QB ናሸቻን ናጋና”

\par }{\MM ያጌ።\XREF{}{{\XO 15:12 }{\XT{ኢሳ. 11:10}}}


\par }{\PP \VS{13}ህንተንቱ አካና ጊደ ናሸቻን ናግያዌ ጌሻ አያና ዎልቃን ድጫናዳን፥ ህንተንቶ እማና ጌዳ ጾሳይ፥ ህንተ አ አማንያ ድራዉ፥ ህንተንቶ ናሸቻነ ሳሮተꬃ ኩንꬂደ እሞ።


\par }{\SH ጳዉሎስ ጻሊደ ጻፌዳ ጋሱዋ
\par }
{\PP \VS{14}ታናዳን አማንያዋንቶ፥ ህንተንቱን ሎኦተꬃይነ ኤራተꬃይ ኡባይ ኩሜዳዋነ ቃይ እቱ እቱዋ ዞራናዉ ዳንዳይያዋ ታን ታ ሁጰዉ ኤራድ።

\VS{15-16}ሽን ታን ህንተንታ እትባ እትባ ጉጃ ቆፍሳናዉ፥ ሀ ዳብዳቢያ ግዶን አይነ ያየናን ህንተንቶ ጻፋድ። ታን ክርስቶሳ የሱሳ ቆማ ግዳደ፥ አይሁዳ ግደና አሳዉ ኦꬃናዳን፥ ጾሳይ ታዉ አꬎ ኬካተꬃ እሜዳ ድራዉ፥ ታን አይነ ያያበይከ፤ አይሁዳ ግደና አሳይ ጌሻ አያና ባጋና ጾሳዉ ጌሻ ግዲደ፥ አ ናሸችያ ያርሹዋ ግዳናዳን፥ ጾሳ ዎንጋላ ምሽራቹዋ ኦድያዋን ጌሻተꬃን ኦꬃይ።


\par }{\PP \VS{17}ሄዋ ድራዉ፥ ታን ክርስቶሳ የሱሳን ግዳደ ጾሳዉ ኦꬅያባን ጬቀታናዉ ዳንዳያይ።

\VS{18-19}አይሁዳ ግደና አሳይ ጾሳዉ አዛዘታናዳን፥ ክርስቶስ ታ ባጋና ቃላን፥ ኦሱዋን፥ ማላን፥ ማላታ ዎልቃንነ ጌሻ አያና ዎልቃን ኦꬄዳዋ ጻላላ ታን ኦዳናፐ አትን፥ ሀራባ ኦዳናዉ ጻልከ። ሄዋ ድራዉ፥ የሩሳላመፐ ዶማደ፥ እልዋርቆና ጌተትያ ጋድያ ጋካናዉ ዩያደ፥ ክርስቶሳ ዎንጋላ ምሽራቹዋ ዉርሳ ኦዳድ።

\VS{20}ሀዋዳንካ፥ ታን ሀራ አሳይ ዶሜዳዋ ቦላን ዶመናዳን፥ ክርስቶሳ ሱንꬃይ ጼሰትቤናሳን ዎንጋላ ምሽራቹዋ ኦዳናዉ አሞታድ።

\VS{21}ሽን ጾሳ ማጻፋይ፥

\par }{\Q “አባይ ሀዋ ጋካናዉ ኦደትቤናዋንቱ አ በአናዋንታ፤

\par }{\QB ቃይ አባ ስስቤናዋንቱ አኬካናዋንታ”

\par }{\MM ያጌ።\XREF{}{{\XO 15:21 }{\XT{ኢሳ. 52:15}}}


\par }{\SH ጳዉሎስ ሮመ ባናዉ ቆፔዳ
\par }
{\PP \VS{22}ሄዋ ድራዉ፥ ታን ጮራ ዎደ ህንተንቱኮ ያናዉ ኮያይ፤ ሽን ያናዉ ዳንዳያበይከ።

\VS{23}ሽን ታን ሀእ ሀ ሄራን ታ ኦሱዋ ዉርሴዳ ድራዉነ ጮራ ላይꬃፐ ዶማደ ህንተንታ ባደ በአናዉ ላሞቴዳ ድራዉ

\VS{24}ሀእካ ህንተንቱኮ ባና ጋደ ቆፓይ፤ ታን እስፔነ ጌተትያ ጋድያ ባደ ህንተንታ በአናዉ ኮያይ፤ ቃይ አማሬዳ ዎድያ ህንተንታ በኣደ ናሸቶዋፐ ጉይያን፥ እስፔነ ቢሽን፥ ህንተ ታና ማዳና ማላ ኮያይ።


\par }{\PP \VS{25}ሽን ሀእ ታን ጾሳ አሳቱዋ ማዳናዉ፥ የሩሳላመባይ።

\VS{26}አያዉ ጎፐ፥ ማቅዶንያነ አካይያ ጌተትያ ጋድያን ደእያ ዎሳ ጎለ አሳቱ የሩሳላመን ደእያ ህዬሳቶ ሚሻ እማናዉ ኮዬድኖ።

\VS{27}ኡንቱንቱ ባረንቱ ሁጰዉ ሀዋ ኦꬃናዉ ቆፋ ቃቼድኖ። ኡንቱንቱ ሄ ህዬሳቱዋ ማዳናዌ ኡንቱንቶ አጩ ደኤ፤ አያዉ ጎፐ፥ አይሁዳቱ ባረንቱ አያና አንጁዋ አይሁዳ ግደና አሳቱዋና ሻኬዳዋ ግዶፐ፥ አይሁዳ ግደና አሳቱካ ቃይ ባረንቶ ደኤዳባን አይሁዳቱዋ ማዳናዉ በሴ።

\VS{28}ሄዋ ድራዉ፥ ታን ሀ ኦሱዋ ዉርሴዳዋፐ ጉይያንነ ኡንቱንቶ ሺቄዳ ሚሻ ኡባ እሜዳዋፐ ጉይያን፥ እስፔነ ባደ ህንተ ማታና አꬋና።

\VS{29}ታን ህንተንቱኮ ብያ ዎደ፥ ክርስቶሳ አንጁ ታናን ኩምና ባናዋ ኤራይ።


\par }{\PP \VS{30}ታናዳን አማንያዋንቶ፥ ታዉ ጾሳ ህንተ ዎሲደ፥ ዎሳን ህንተ ታናና ምናናዳን፥ ጎዳ የሱስ ክርስቶሳ ባጋናነ ጌሻ አያናይ እምያ ሲቆተꬃን ታን ህንተንታ ዎሳይ።

\VS{31}ታን ይሁዳን ደእያ አማነናዋንቱፐ አታናዳንነ ቃይ ታን የሩሳላመን ኦꬅያ ኦሱ ያን ደእያ ጾሳ አሳቱዋ ናሸችያዋ ግዳናዳን፥ ጾሳ ዎስተ።

\VS{32}ቃይ ጾሳይ ጎፐ፥ ታን ህንተንቱኮ ናሸቻን ባደ፥ ህንተ ማታን ሸምፓና።

\VS{33}ሳሮተꬃ ጾሳይ ህንተንቱና ኡባና ግዶ። አመንእ።




\par }\Chap{16}{\SH ሳሮታ
\par }
{\PP \VerseOne{1}ክንክርያ ጌተትያ ካታማን ደእያ አማንያ አሳና ኦꬅያ ኑ ምቻታ ፔባ ሎኦ ማጫ አሳ ግድያዋ ታን ህንተንታ ኤርሳይ።

\VS{2}ህንተንቱ እዞ ጌሻቱ ጎዳ ሱንꬃን ሞክያዋዳን ሞክተ፤ ቃይ እዛ ህንተንቱፐ ኮይያዌ አያ ግዶፐካ፥ እዞ ማድተ፤ አያዉ ጎፐ፥ እዛ ባረ ሁጰዉ ጮራ አሳ ማዳዉ፤ ቃይ ታና ታ ሁጰዉካ ዳርሳ ማዳዉ።


\par }{\PP \VS{3}ክርስቶሳ የሱሳ ኦሱዋ ታናና እትፐ ኦꬅያ ጵርስቂልዉነ እዝ አስና አቂላስ ታ ሳሮቶዋ ኦድተ።

\VS{4}ኡንቱንቱ ታ ሸምፑዋ ድራዉ፥ ባረንቱ ሸምፑዋ አꬅ እሜድኖ። ኡንቱንታ ታ ጻላላ ግደናን፥ አይሁዳ ግደና አሳ አማንያ አሳይ ኡባይካ ጋላቴ።

\VS{5}ቃይ ኡንቱንቱ ጎልያ አማንያ አሳይ ሺቅያሳ ኦꬂደ ጋከትያ አሳ ኡባ ሳሮ ጊተ። ኢስያ ጋድያን ክርስቶሳ ኮይሮ አማኔዳ ታ ሲቅያ ኤፓነቶሳዉ፥ ታ ሳሮቶዋ ኦድተ።

\VS{6}ህንተንቶ ሎይꬃ ዳቡሬዳ ማይራሞ ሳሮትተ።

\VS{7}ታናና ቃሾ ጎለን ደኤዳ ታ ዳቦ ግዴዳ አይሁዳቱዋ፥ አንድሮንቆሳነ ዩንያሳ ሳሮትተ። የሱስ ኪቴዳዋንቱ ግዶን ኡንቱንቱ ሎይꬅ ኤረቴዳዋንታ። ቃይ ኡንቱንቱ ክርስቶሳ ታፐ ካሰና አማኔድኖ።


\par }{\PP \VS{8}ጎዳና እትፐተꬃን ደእያ ታ ሲቆ ላግያ አምፕልያቶሳዉ ታ ሳሮቶዋ ኦድተ።

\VS{9}ክርስቶሳ ኦሱዋ ኑናና እትፐ ኦꬅያ ኡርባኖሳነ ታን ሲቅያ እስጻኩሳ ሳሮትተ።

\VS{10}ክርስቶሳና እ ደእያዌ ኤረትና ፓጭያ ጾኔዳ አጰሊሳዉ ታ ሳሮቶዋ ኦድተ፤ አርስጾብሎሳ ሶይ አሳዉካ ታ ሳሮቶዋ ኦድተ።

\VS{11}ታ ዳቦ ግዴዳ አይሁዳዊያ ሄሮድዮናነ ክርስቶሳ አማንያ ናርሲሰሳ ሶይ አሳ ሳሮትተ።


\par }{\PP \VS{12}ጎዳ ኦሱዋን ዳቡርያ ትሩፋይናነ ትሩፎሶ ጌተትያ ማጫዋንታ ሳሮትተ፤ ቃይ ጎዳዉ ዳሮ ዳቡራደ ኦꬅያ ሲቅያ ፐርሲሶ ሳሮትተ።

\VS{13}ጎዳ ኦሱዋን ሎይꬅ ኤረቴዳ ሩፎሳየዉነ ታና ባረ ናኣዳን ማዴዳ አ ዳይዉ ታ ሳሮቶዋ ኦድተ።

\VS{14}ታ ሳሮቶዋ አስንክሪቶሳዉ፥ ፕሌጎናዉ፥ ሄርሜሳዉ፥ ፓትሮባሳዉነ ኡንቱንቱና ደእያ አማንያ እሻቱዋ ኡባዉ ኦድተ።

\VS{15}ፕሌጎና፥ ዩሎ፥ ኔርያ፥ አ ምቻቶ፥ ኦሉምፖሳነ ኡንቱንቱና ደእያ ጾሳ አሳቱዋ ኡባ ሳሮትተ።


\par }{\PP \VS{16}ጌሻ አሳዉ በስያ የረታ የረቲደ፥ እቱ እቱዋ ሳሮትተ፤ ክርስቶሳን አማንያዋንቱ ኡባቱ ህንተንታ ሳሮ ያጌድኖ።


\par }{\SH ዉርሰꬃ ዞርያ
\par }
{\PP \VS{17}ታናዳን አማንያዋንቶ፥ አሳ ግዶን ሻኮተꬃ መꬍያዋንታ፥ አሳ አማኖ ꬉቦ ግድያዋንታነ ህንተ ታማሬዳ ትምርትያና ጋከተናዋ ታማርስያዋንታ አኬካናዳን፥ ታን ህንተንታ ዎሳይ። ኡንቱንቱኮ ሺቆፕተ።

\VS{18}አያዉ ጎፐ፥ ሄዋ ማላባ ኦꬅያዋንቱ ባረንቱ ኡሎ ኦꬂኖፐ አትን፥ ኑ ጎዳ የሱስ ክርስቶሳዉ ኦꬅክኖ፤ ባረንቱ ላብያ ሃሳያንነ ቅꬍያን ኢታባ ቆፐና አሳ ዎዛና ባለꬂኖ።

\VS{19}ዎንጋላዉ ህንተ አዛዘቴዳዋ አሳይ ኡባይ ስሴዳ። ሄዋ ድራዉ፥ ታን ህንተባን ናሸታይ፤ ሽን ሎኦተꬃዉ ህንተ አꬌዳ ኤራንቻ ግዳናዳንነ ቃይ ኢታባዉ አሽከ ግዳናዳን ኮያይ።

\VS{20}ሳሮተꬃ ጾሳይ ሴጻና ህንተ ገድያፐ ጋርሳና ሃከና ማታ ዎደ ጋጫና።

\par }{\PP ኑ ጎዳ የሱስ ክርስቶሳ አꬎ ኬካተꬃይ ህንተንቱና ግዶ።


\par }{\PP \VS{21}ታናና ኦꬅያ ጽሞቶሰ ህንተንታ ሳሮ ያጌ፤ ቃይ ሀዋዳንካ፥ ታ ዳባቱ ሉቅዮስ፥ ያሶንነ ሶሲጳጽሮስ ህንተንታ ሳሮ ያጊኖ።


\par }{\PP \VS{22}ታን፥ ጻርጽዮስ፥ ሀ ዳብዳቢያ ጻፌዳዌ፥ ህንተንቶ ጎዳ ሱንꬃን ሳሮታ ኪታይ።


\par }{\PP \VS{23}አማንያ አሳይ ኡባይ አ ሶይን ሺቅያ ታ ሲራ ጋዮስ ህንተንታ ሳሮ ያጌ፤ ካታማ ሚሻ ኦይቂያ ኤራስጾስነ ኑ እሻይ ቁዋርጾስ ህንተንታ ሳሮ ያጊኖ።

\VS{24}ኑ ጎዳ የሱስ ክርስቶሳ አꬎ ኬካተꬃይ ህንተንቱና ኡባና ግዶ። አመንእ።


\par }{\PP \VS{25}ኑን ጾሳ ጋላቴቶ። ታን ዎንጋላ ባጋና የሱስ ክርስቶሳባ ኦዴዳዋዳንነ ዳሮ ዎድያፐ ጌሚደ፥ ሀእ ቆንጬዳ ቱማተꬃዳን፥ ህንተ አማኑዋን ህንተንታ ጾሳይ ምንሳናዉ ዳንዳዬ።

\VS{26}ሽን ሀእ ናባቱ ጻፌዳዋ ባጋና ቱማተꬃይ ቆንጭያን ኤረታናዳን ኦꬄዳ፤ ቃይ አሳ ኡባይ ጾሳ አማኒደ አዛዘታናዳን፥ መꬍና ጾሳ አዛዙዋን፥ ሀ አላምያን ደእያ አሳ ዘረꬃ ኡባዉ ቆንጬዳ።


\par }{\PP \VS{27}አꬌዳ ኤራተꬃይ አ ጻላላዉ ደእያ እት ጾሳዉ የሱስ ክርስቶሳ ባጋና መꬍናዉ ቦንቹ ግዶ። አመንእ።


\par }